
PHILIPPE DE COMINES. 


* Cc. D. H., T. lV. 


La notice suivante sur Comines est l'ouvrage de M. Fré- 
déric Boissiére, agrégé d'histoire, professeur ‘au Collége 
Rollin. Ce travail, ou la connaissance précise des faits se 
mélé a un remarquable esprit philosophique, a été !’ceu- 
vre derniére d'un jeune homme qui promettait d’honorer 
en France les études historiques. Une maladie violente 
aemporté en peu de jours M. Frédéric Boissiére. Quinze 
jours avant sa mort, M. Frédéric Boissi¢re, sans souf- 


france, sans tristesse, sins hoirs pressentiments, causalt: 


avec nous de la notice qu'il venait d’achever ; nous per- 


lions ensemble de Comines, de Louis XI, de Char- 
les VDI. Aurions—nous pu penser que ce jeune savant 
de vingt-quatre ans serait sitét englouti dans Ja tombe 
avec toutes ses espérances, avec tout son avenir! En 
écrivant ici le nom de M. Frédéric Boissiére qui, s'il 
eit vécu, aurait laissé aprés lui d'importants ouvrages , 
nous sentons dans notre cceur an vif désir que cette 
Neuvelle Collection des Mémoires ait quelque durée 


‘ dans le mende, pogr queda regomameée d'un pauvre jeunc 


homme puisse y trouver sa pert. 


NOTICE 
SUR PHILIPPE DE COMINES 


ET 


SUR SES MEMOIRES. 





Philippe de Comines naquit vers 1445, au cha- 
teau de Comines, prés Meuny, d’une noble et 
ancienne famille de Flandres. Nicolas de la Clite 
de Comines, son pére, avait 616 armé chevalier 
par Philippe~le-Bon , dac de Bourgogne , avant 
la bataille de Wimen. Le nouveau chevalier tint 
a honneur de montrer qu’il élail digne de ses 
éperons; il combattit vaillamment el tomba en- 
tre les mains de l’ennemi. Dans les dissensions 
civiles de la Flandres, il resta constamment fidéle 
a la cause des ducs. Bailli de Flandres en 1435, 
il fat chassé par les Gantois soulevés, et rétabli 
aprés la victoire des Bourguigoons. {| moural en 
1454, laissant pour hérilage a son fils Philippe, 
encore en bas-age , des domaines considérables, 
mais grevés d’hypothiéques, et la protection vaine 
et (rompeuse souvent de la maison de Bourgogne. 

Le jeune Philippe de Comines, abandonné a lui- 
méme sous la tulelle de Jean de la Clile, son 
cousin , se livra de son propre mouvement & des 
études assez étendaes pour cette époque. Suivant 
le penchant de son esprit, il s’adonna 4 l’his- 
loire , considérant les événements sous leur cété 
polilique, ef se préoccupant sartoul des ensei- 
gnements pratiques qui en ressortent. Il recher- 
chait la conversation des étrangers, et apprit 
probablement par leur commerce lallemand, 
litalien et l’espagnol. Dés sa premiére jeunesse, 
il contracta l'habitade du (travail , qui devinl pour 
lui, pendant le reste de sa vie, un besoin de lous 
les jours et de tous les instants. L’oisivelé lui 
inspirail uo profond mépris; celui qui ne travaille 
pas, avail-il coutume de dire, qu'il ne mange 
pas. Au reste, il ne sut jamais le latin et le re- 
gretla amérement toule sa vie (1). 

Présenté a Lille, en 1464, 4 Charles, comte 
de Charolais, depuis duc de Bourgogne, le jeune 
Comines fut attaché a la cour de ce prince; il le 
suivit dans la guerre du bien public et a la ba- 
taille de Montlhéry, opposant déj4 ses conseils 
sages elt réfléchis 4 la fougue impélueuse de 
Charles-le-Téméraire. La pradence de Philippe 
de Comines se déyeloppait au miliea du lumulle 
des camps et du conflit des intér@ts rivaux; cet 


(4) Paquot; Mémoires pour servir a Ibistoire litté- 
raire des Pays-Bas. Sleidan, vie de Comines, en téte 
de ja traduction Jatine de cet historien. Sleidan tenait 
ces détails sur la vie de Comines ,; de la bouche de Ma- 


esprit d’observalion qui pénétre Jes partis ef dé- 
couvre leurs intentions sous leurs actes, s’exercait 
dans Comives et acquérait de jour en jour plas 
de sublililé et de justesse; il s’habituait a jager 
les événements dans leurs causes et dans leurs 
résullats, 4 devancer pour eux !’avenir. La guerre 
du bien public, les traités de Conflans et de 
Saint- Maur lai révélérent une puissance incon- 
nue qui, humble et pacifique, dominait l’orgueil- 
leux emportement des princes et des seigneurs 5 
Comines comprit Louis XI. 

En 1468, Louis XI vint en personne négocier 
a Péronne avec Charles-le-Témeéraire ; il comp- 
tait sur la force insinauante de sa parole pour 
amener le duc aux plus importantes concessions, 
Par malhear il avait oublié sa propre trahison. 
La ville de Liége se souléve contre Charles a 
Vinstigation da Roi; Louis XI se trouve chargé 
de la responsabilité de sa politique. Sa situation: 
élait critique; il était au pouvoir de son ennemi 
irrité, et les sinistres souvenirs du chateau de 
Péronne redoublaient encore son effroi. Cependant 
Louis XI n’étail pas abandonné dans son péril; 
une voix amie le guidait et lui signalail les 
écueils ; les mouvements impétueux ou ralentis 
de Charles, les alternatives d’abatlement ou de 
fureur, de crainte ou de cruaulé ou le jetait tour 
a tour la mobilité de son caraciére, élaient indi- 
qués a Louis XI, et d’aprés ces avis le Roi offrait 
a propos ou refusait de nouvelles concessions, et 
semblait répondre aux secréles pensées de son 
rival. Quel était cet ami mystérieux doat parle 
Camines, ce servileur infidéle du duc qui obser- 
vail avec une atlention si perfide les incertitudes 
passionnées de son mattre? Ne serail-ce pas un 
de ses officiers qui passa avec lui celle nuil agi- 
tée ef terrible ot fut décidé le sort du Roi? Cet 
officier, qui depuis s’atlacha 4 Louis XI et qui fut 
proclamé dans maintes occasions par le Roi lui- 
méme I’auteur de sa délivrance , ne serail-ce pas 
Comines? 

Quoi qu’il en soit de celte premiére trahison 
que Jes circonstances entourent d'une grande 
probabilité , elle n'altéra en rien la bienveillance 


thieu d@’Arras qui avait vécu dans la maison de I’histo- 
rien et qui avait été précepteur de son pctit-fils. — Sur 
l'ignorance de la langue latine, voy. Comines , Mémoi- 
res, liv. VIM, ch. 17, 


IV NOTICE SUR PHILIPPE DE COMINES 


de Charles pour Philippe de Comines. L’annéc 
suivante, en 1469, le duc de Bourgogne lui fit 
remise d’une partie des detles de son pére qui 
grevaient encore ses biens (1). Comines resta trois 
ans encore a la cour de Bourgogne, vivant dans 
la familiarité du duc, assistant aux actes polili- 
ques les plus importants (2}. I! prit part au siége 
de Beauvais et 4 invasion de la Nermandie par 
les Bourguignons en 1472 (3); puis toat 4 coup, 
sans qu’on en ait pénéiré les motifs, il abao- 
donna Charles-le-Téméraire et, suivant sou ex- 
pression, vint au service du Roi (4). 

Quelle peut avoir élé Ja cause de celte dé- 
fection? C’est ce que Comines négtige de neus 
faire savoir, et par son silence, i} a ouvert uu 
vaste champ aux conjectures ; aucun (émoignage 
précis , aucone indication positive n’a fixé nos 
doutes, et elaque historien a pu, a son gré, 
interpréler la conduile de Comines. La vé- 
ritable cause de celte défection restant incon- 
nue, on a cherché a en connattre da moins lPoc- 
casion, el l'on a trouvé dans Jacques Marehand 
ane de ces anecdotes populaires par lesquelles tes 
pelits expliquent les actions des grands. Cominrs, 
suivant ce récit, revenant de la chasse avec le 
comte de Charolais , esa lai demander de lui lirer 
ses boltes; Charles obéit , mais il frappa Comines 
au visage avec les boties qu’il venail de lui dter, 
en disant : Comment souffres-tu que le fils de lon 
matire fe rende un fel service ? Cemines garda de 
cette aventure le sarnom de Téle botiée. Ce sin- 
gulier récit a sembié 4 quelques historiens une 
explication suffisante 4 la conduile de Comines. 
Mais l’dge de Charles, son caractére connu, celui 
de Philippe de Comines déposent également con- 
tre cetle anecdote qu'aucun (émoignage authen- 
tique ne vient confirmer. La majorité des histo- 
riens a compris qu'une résolution aussi impor- 
fante prise par an homme aussi grave que Philippe 
de Comines, devait avoir pour principe autre chose 
qu'une aventure de jeanesse, une insolence du 
serviteur et un emportement du mattre. Chacun 
@’eux, se livrant avec ardeur a4 la recherche des 
motifs inconnus , a expliqué cel événement a sa 
facon, condamnant tour & four et excusant Phi- 
lippe de Comines (8). 

Par malheur pour notre historien, la vérité 
a fini par nous apparattre; tes actes authen- 
tiques ne nous laissent aacun doule sur les mo- 
tifs délerminants de sa défection. Comines fut 
acheté et (rouva moyen de se vendre fort cher. 
Nous avons dit que ses biens héréditaires étaient 


(1) Lettres patentes du 1¢ octobre 1469. 


(2) Au Traité conclu entre Charles et Louis XI, en 
4470. Mémoires, liv. IJ, ch. 9. 


(3) Id., ch. 10. 


(4) Id., ch. 11. — Le duc leva le si¢ge de Rouen le 
3 septembre 1472, et les premicrs actes du Rol, en faveur 
de Comines, sont du mois d’octobre de fa méme annéc. 
La défection de Comines doit donc étre placéc vers Ia fin 
de septembre ou vers le commencement d'octobre. 


grevés d’hypothéques; sa fortune patrimoniale 
élail incertaine ou ruinée; ct abandonnant sa terre 
au ressentiment de Charles-le-Téméraire , il vint 
demander a la reconnaissance de Louis XI un 
Douveau nom et de nouvelles richesses. Comines 
s’inquiélait peu de son nom fiétri par les arré(s du 
parlement de Bourgogne , de son manoir aban- 
donné, des tombeaux de ses péres restés sculs 
dans sen ehaleau déser{ , des traditions de sa fa- 
mille répudiées , de (ous ees nobles atlributs de 
la noblesse ternis et foulés aux pieds; il leur pré- 
féra les libéralités de Louis XI. Elles ne se firent 
pas alfendre; le Roi, qui appréciail asa juste va- 
leur Vhabileté diplomatique de Comines , ne lui 
marchanda pas le prix de sa trahison. Au mois 
d’octobre 1472, il lui fit don de quarante et un 
mille deox cents livres, plus de trente mille écus 
d’or, pour acheter la seigneurie d’Argenton qui 
remplaca ja terre de Comines dont Philippe ne 
voulut plas porter le nom. L’importance de celle 
romme n'empéche pas Comines de rechercher de 
faibles secours ; i} demande et obtient une somme 
de quatre ceuts livres, outre des dons, pensions e6 
bienfails, pour emménager le chastel de Bergen \6). 
Voila Comioes bien pourva de terres, il veut 
encore de l’argeut comptant. Par lettres pateotes 
du 20 oclobre 1472, il obtient une pension de six 
mille livres qui consacre la vénalité de sa (rahi- 
son, car, dil le Roi, ledié Comines a abandonné 
le pays de sa nalévité , quitté ef perdu ses biens 
pour neus venir servir, ef a@ présent nous sert (7). 
La méme année Louis XI doune & Comines la 
principauté de Talmont, les terres et seigneuries 
d'Olonne , de Chaleau-Gontier, de Curson, de la 
Chévre-Berge et autres biens. « Lequel (Comines), 
disent les leltres patentes, par les bons adver- 
lissements et aulres services qu'il nous fist, fut 
canse el moyen priacipal de la salvation de notre 
personne (8). » Par letires du 12 janvier 1472 
(1473 nouveau style), le Roi lui fait don des de- 
niers provenant des francs fiefs et nouveaux ac- 
quéts, levés es-bailliage de Toornai ct pays de 
Tournésis, en faveur des grands et recomman- 
dables services qu’il lui avait rendus en ses plus 
secréles et importantes affaires. Ces deniers se 
montaieot annaellement a quatre mille huil cent 
qualre-vinats livres, d’aprés l’eslimation de la 
cour des cumptes (9). Deux ans aprés, le 7 oc- 
tobre 1474, Comines recevait la terre et hau‘e 
justice de Chaillot, prés Paris; le 24 novem- 
bre 1476, il était nommé sénéchal de Poilou ct 
commandant ‘du chateaa de Chinon; enfin, en 


(5) Voy., dans la Préface de Lenglet-Dufresnoy, !'o- 
pinion des divers historicns sur la défection de Comines. 

(6) Comptes de Jehan Briconnet, maitre des comptcs- 
registres de la cour des comptes. Lenglet-Dufresnoy, 
édit. de Comines, t. IV, seconde partic, pag. 24. 

(7) Id., tbéd. 

(8) Louis XI fait sans doute allusion a l'affaire de 
Péronne. 

‘YM Lengtet-Dufresnos, t. LV, 2¢ partie, p. 24. 


ET SUR SES 


septembre 1477, il prenail sa part dans les biens 
confisqués sur le comte d’Armagnac. Outre ces 
grandes libéralités, Comines recut une foule de 
gralifieations moios considérables , et qu’il serait 
trop long d’énamérer. Pendant cet intervalle 
Comines avait consolidé sa fortune par un riche 
mariage; il avait épousé, le 27 janvier 1472 
(1473 nouv. style), Héléne de Jambes, dame de 
Montsoreau , qui lui apporta ane forte dot, la 
perspective de riches hérilages et des alliances 
élroites avec les principales maisons du Poitou. 

Cependant, ce que Comines allail chercher a la 
eour de Louis XI, ce n’étaient pas seulement de 
plus grandes richesses , des terres , des charges, 
des pensions, c’était encore plus de crédit, une 
plus haale fortune politique, ane part plus large 
dans les conseils ef dans les événements; il 
n’était pas attiré sealement par la capidité , mais 
encore par l’ambition. Qu’on se figure en effet la 
prudence et la sagesse de Comlnes aux prises 
avec les emportements et les caprices de Charles- 
le-Téeméraire, qui ne prenait conseil que de son 
opiniatreté et de ses fareurs. Sa prévoyance et sa 
sagacilé étaient toujours trompées par les éclats 
inallendus de quelque passion irritée. Le duc de 
Bourgogne faisait sans cesse défaut aux avis et 
aax prévisions de Comines, et chacune de ses 
actions était ane faule 4 ses yeux. En méme 
temps Louis XI répondait au contraire aux se- 
crétes sympathies de Comines ; il admirait ce Roi 
qui n’abandonnait peint aa lasard des combals ce 
que ta pradence hamaine pouvait prévoir et dé- 
cider, qui trouvail dans les calculs de son habi- 
leté une force plus réelle que le duc de Bourgo- 
gne dans I’éfendue de ses états et dans le nombre 
de ses chevaliers. Auprés de Charles , Comines 
restait obscur, inutile et méprisé; auprés de 
Louis XI il se mélait aux conseils et aux négo- 
Cialions ; i] soivait les combinaisons et les résul- 
tals de cette politique tortueuse qui se prélaitl si 
bien a son caractére. Pais, Philippe de Comines, 
avec son habileté consommée , avec sa prudence 
éprouvée, et aussi avec la facililé de sa conscience, 
était un des meilleurs instruments du Roi, qui se 
plaisait 4 tirer ses ministres des conditions les 
plus infimes et de lhorreur de la trahison, pour 
les rendre plus dépendants de ses bienfails. En- 
fin, les opinions de Philippe de Comines, ses 
affections, la perspicacité de son esprit, lui avaient 
révélé quelle serait l'issue de la lutte entre Charles 
et Louis XI; il sut devancer la fortane et s’atla- 
cher au vainqaeur avant fa victoire, semblable a 
ces oiseaux de passage qui abandonnent la mu- 
raille ou ils ont posé leur nid su moment ot elle 
va s écrouler. 

Néaomoins Comines ne se méle pas d'abord a la 
polilique de Louis XI, et ne prend pas une part 
publique aux événements, ou plutdt il ne rend au 
Roi que de ces services qui ne s‘écrivent pas et 
dont on ne trouve pas place dans i’hisloire. Sans 
doute il donna a Louis XI des renseignements 
plus précis et pius sdrs sur les projels, sur lés 

ressources, sur les véritables forces et les véri- 
tables faiblesses de Charivs. En effet, depuis J’ar- 
rivée de Philippe de Comines a la cour de France, 
la politique da Roi se modifie sensiblement. Il ne 
cherche plus a attaquer directement le duc de 
Bourgogne, 4 lui reprendre ses concessions; il 
prolonge les tréves, il attend les événemeuts , il 
ne les appelle pas; il laisse Charles s’épuiser par 
ses propres efforts, il lui confie le soin de sa 
propre ruine. Notre historien apparatt cependant 
de loin en loin pour recevoir de Loais XI de nou- 
veaux bienfails, et de Charles de nouvelles mar- 
ques d'inimitié. En 1475, Comines fut chargé de 
négocier Ja tréve de Soleure entre la France et Ja 
Bourgogne. Dans ce traité, Charles pardonnait & 
lous ceux qui avaient quillé son service, mais il 
excepta nommément de cette amnistie Philippe de 
Comines; et, ni le Roi, nile négociateur ne purent 
obtenir son pardon et la restitution de res biens. 
L/historien passa deux ans sans prendre une part 
apparente aux affaires publiques ; mais 4 la mort 
de Charles—le-Téméraire, en 1477, il fut employé 
ulilement poor ra(tacher 4 la couronne de France 
ces pays qu'il avait habités long-temps, et avec 
lesquels il avait gardé de constantes relations. 
Les nombreux états de Charles pouvaient se di- 
viser en plusieurs classes : les uns, comme les 
villes de la Somme et !’Artois, étaient francais par 
la langue ect les moeurs, et par des relations de 
plusieurs siécles; les aulres, comme ia Bour- 
gogne, la Franche-Comlé et la Flandres, élaient 
étroitement unis A la couronne par le lien de 
’hommage qui ne s’était jamais relaché ; les der—- 
niers enfin, la Hollande, 1a Frise, le Laxembourg, 
étaient complétement élrangers a la France. A ces 
diversités locales il fallait opposer ane grande 
variélé de moyens, une politique 4 la fois ferme 
dans ses desseins et flexible dans leur exéculion, 
an assemblage habile de résolution et de ménage- 
ment , de douceur et de force. Souvent Louis XI 
avait parlé & Comines de ce qu'il ferail si le duc 
venail & mourir. I! se proposail de faire le mariage 
de son fils avec la fille unique du duc, ou si elle 
s’y refasail, parce que le dauphin était bien jeune, 
qu’il lui ferait épouser quelque jeune seigneur de 
son royaume pour conserver son influence sur elle 
et recouvrer ce que le duc loi avait enlevé. Ce 
projet qui conciliail tous les intéréts, qui faisait 
tourner au profit de la France la puissance m6me 
de la maison de Bourgogne , fut abandonné aprés 
la mort de Charles. La facilité de son exéculion , 
la certitude de ses résullats répugnaient a lesprit 
tortucux et compliqué de Louis XT; il s’arréta a 
un plan qui présentait tous les inconvénients, qui 
réunissait les embarras de la ruse et les dangers 
de ta violence. Il s empara de vive force des villes 
de la Somme qui recurent facilement Ja domina- 
lion francaise. Comines fut envoyé en Artois; «la 
» principale occasion de mon allée auxdils lieux, 
» estoit pour parler a aucuns particuliers de ceax 
» qui estoient [d, pour les convertir pour lo Roy. 
» Jen parlay a aucuns qui tost aprés furent bons 

» servileurs du Roy (1). » Aprés avoir préparé les 
voies a l'invasion francaise, il fut envoyé en Poi- 
tou pour surveiller les moavements du duc de 
Bretagne. Aprés le départ de Comines, Olivier- 
le-Daim fut envoyé 4 Gand auprés de Marie de 
Bourgogne, fille unique de Charles-le-Témé- 
raire, et il gata les affaires par sa cupidilé 
et par ces bassés intrigues familiéres 4 Louis XI 
et aux siens ; les Pays-Bas et la Franche-Comté 
échappérent a la France, et par le mariage de 
Marie et de Maximilien , devinrent de nouvelles 
armes entre les mains d’une puissance rivale. Des 
négociations furent ouverles entre le Roi et les 
élats de Bourgogne , singuliéres négociations od 
les deux parties se (rompaient mutuellement et 
d’un commun accord , o& Louis XI protestait de 
son ailachement paternel pour la jeune princesse 
qu'il trahissail, et les élals de leur inviolable fidé- 
lité pour leur souveraine qu’ils abandonnaient (2)! 
Comines fit partie des commissaires qui (railérent 
avec les états de Bourgogne ; il resta 4 Dijon pen- 
dant toute la guerre qu’entratna la soumission 
des éla(s a la France, et la réduction des places 
fortes de la province. Mais la conduite antérieure 
de Comines n’était pas propre 4 inspirer au Roi 
une entiére confiance ; des soupcons s’élevérent 
sur sa probité el sur sa fidélilé; il ful accasé, ce 
sont ses propres paroles, d’écrire a aucans bour- 
geois de Dijon touchant le logis des gens-d‘ar- 
mes (3). Celle accusation est assez obscure; pro- 
bablemcnt Comines lirait profit de ses avertis- 
sements. Toutefois, cetle faule n’élait pas la 
seule; il y avait encore quelque autre pelile sus~ 
picton (4) que l'histoire n’cxplique pas, et sur la- 
quelle sa conscience ne semble pas bien nette. 
Quoi qu’il en soit, Louis XI ne le disgracia pas 
complétement , il I’éloigna de la cour et lui con- 
fia une mission 4 Florence. La conspiration de 
Pazzi venait d‘éclater; Julien de Médicis avait 
été assassiné dans une église, et le pouvoir de sa 
maison a Florence ébranlé; les Pazzi réfugiés a 
Rome oblinrent du pape Pexcommunication des 
Florentins et ane armée pour les combattre. 
Comines fut envoyé a Florence pour soutenir les 
Médicis contre les Pazzi. I] oblint 4 son passage, 
da duc de Milan, une armée de trois mille hom- 
mes qui vint au secours des Florentins. Rappelé 
par le Roi ao bout d’un an, il recut Il’hommage 
du dac de Milan pour le duché de Génes qui re- 
levail de la couronne de France, et revint a la 
cour de Louis XI mieux accueilli que jamais. 
Pendant (oute la vie de ce prince, il vécat dans 
sa plus inlime familiarité , parfois méme il par- 


(1) Mémoircs de Comimes, liv. V, ch. 44. 

(2) Voyez les actes des états-généraux de Bourgogne , 
dans D. Plancher, histoire de Bourgogne, preuves, t. 3. 

(3) Mémoires de Comines, liv. VI, ch. 4. 

(4) Id., ibid. 

(5) Id., tbid. 

(6) I n'avait que soixante ans. 

(7) Id., liv. VI, ch. 7. 


lagea son lit (Oh, et il eut 'honneur de le rece- 
voir pendant plusieurs jours dans son chateau 
d’Argenton. 

Cependant Louis XI, épuisé par les inquiétudes 
et le travail bien plus que par l’dge (6), s’affai- 
blissait rapidement; sa maladie resserrait de plus 
en plus les liens qui l'attachaient 4 Comines; il 
le faisait coucher dans sa chambre; il exigeait 
de son dévodment les soins d’un garde malade et 
d'un valet de chambre. Lui seul reconnaissait sa 
pensée dans les sons a peine articulés de sa voix; 
le vieux Roi ne communiquait aux autres que par 
son inlermédiaire , et se confessail en sa pré- 
sence (7). Enfin il mourut 4 Plessis-les- Tours , 
le 30 aodt 1483. 

La mort de Louis XI commence la seconde 
partie de la vie de Philippe de Comines. Né 
en 1445, il avait alors trente-huit ans ; il n’était 
pas encore parvenu a la maturilé de l’homme d’é- 
(at; un riche et brillant avenir s’ouvrait encore 
devant lui. Mais sous Louis X4 il ne s’était es- 
sayé a rien de juste ni de grand; les affaires pu-, 
bliques avaient 616 pour lui l'apprentissage des 
conspiralions el des intrigues. Au régne absolu 
de Louis XI, succédaient les incertitudes d'une 
régence, le gouvernement d'une femme et d’un 
enfan{. Les états-généraux , assemblés en 1484, 
furent partagés entre la faction des princes, des 
ducs d’Orléans et de Bourbon , et l'ioflaence 
de la régente, madame de Beaujeu; ils élabli- 
ren(, pour gouverner le royaume pendant la mi- 
norité de Charles VIIL, un eonseil de régence 
composé des princes du sang, de quelques-uns 
des ministres de Louis XI et de douze dépulés 
des élats-généraux, nommés par le roi et les 
princes (8). Comines, par la protection du con- 
nélable de Bourbon, augquel il s’étail attaché, fat 
nommé membre de ce conseil de régence (9). Il con- 
serva sa dignilé jusqu’en 1487, qaoiqu'il edt pris 
parlicontre la régente. Dans la guerre folle, il se 
déclara en faveur des prioces, et finil par s’allirer 
la colére de la cour. J] en fal chassé par le duc 
René de Lorraine, avec folles et rudes paroles, 
comme il le dit lui-inéme. I] se réfugia 4 Moulins 
auprés da connétable de Bourbon, et il y passa 
prés d’une année, se livrant 4 de misérables intri- 
gues. Le connétable de Bourbon le renvoya ea- 
core de sa maison pour une cause qu'on ignore , 
et Philippe de Comines alla offrir aux divers 
princes ses services et ses trahisons. Enfin ses 
trames furent découvertes ; des lelircs furent sai- 
sies, dans lesquelles il fomeutait la guerre civile. 
Il fut arrété et enfermé dans une de ces cages de 


(8) Journal des états-généraux de 1484, par Jehan 
Masselin, publié et traduit du latin, par M. Adhelm 
Bernicr, 1 vol. in-4°, 1835. Ce travail, qui ne contient 
ni avant-propos, ni actes, ni tables, n'a aucune des con- 
ditions nécessaires a un ouvrage d'érudition. On ne com- 
prcend pas comment on peut mettre tant de légéreté dans 
les publications du gouvernement. 


(8) Mémoires de Comines, liv. VII, ch. 2. 

fer que l'on appelait les Fillettes de Louis XI, 
et dont il fait une si terrible description (1). « Plu- 
sieuors l’ont maudit , dil-il, et moi aussi qui en ai 
tasté sous Je Roy de présent I'espace de huit 
mois.» Au bout de ce temps, il fut placé dans une 
prison moins é{roite, d’od il pouvait apercevoir le 
cours de ja Seine. Enfia il ful traduit devant le 
parlement ; sa réputation était si mauvaise , tant 
de haine s'étail attachée a l’intimilé de Louis XI et 
a ses crimes récents , qa’il ne put pas trouver un 
avocat. Il se défendil et parila lui-méme pendant 
deux heures avec beaucoup d’habileté et de ta- 
lent; il maltiplia les aveux, les larmes, les pro- 
lesfations de repentir, et obtint de ne perdre que 
Phonneur; il conserva la vie et la plus grande 
partie de ses biens (2). L’arrét constate ses crimes 
et ses aveux : Pour raison de ce qu'il estoit chargé 
@avroir eu intelligence, adhésion el pratique par 
paroles, messages, lettres de chiffres ou autre- 
ment, avec plusieurs rebelles ef désobéissanis sub- 
jets du Roy, et dautres crimes et maléfices; les 
confessions dudit Comines, faites tant devant les 
commiéssaires ordonnez par le Roy, que deputs en la 
cour de céans. Comines est condamné a dix ans 
d‘exil pour l’observation desqucls il fournira une 
caulion de dix mille écus d'or, et a la coufiscation 
da quart de ses biens (3). Comines obtint donc la 
facalté de se retirer dans ses terres. Celle disgrace 
Paffecta vivement ; il se sentait frappé a la fois sur 
les deux parties les plus sensibles , sa fortune et 
son ambilion. « Je suis venu a la grande mer, di- 
sait-il, et la tempéle m‘a noyé (4). » Celte triste 
époque de sa vie n’est pas racontée dans ses Mé- 
moires ; nous ne la connaissons que par des écri- 
vains étrangers, et par les courtes et rares‘allu- 
sions qu’il fait a sa disgrace. 

Cependant son exil ne fut pas de longue durée ; 
il reparut bientét a la cour, s’attacha au jeune roi 
Charles VIII, et nous le retrouvons parmi les né- 
gociafeurs du (raité de Senlis en 1493, et l'année 
suivante il prit part a l’expédition d’Ilalie. Mais il 
ne jouissait ni de la confiance ni de l’amitié du 
souverain ; c’élait an homme encore sous le poids 
d’an arrét infamant que l’on employait 4 regret et 
a qui I’on n’épargnait ni le mépris, ni les injures. 
Son expérience consommée, £a connaissance pro- 
fonde de la langue, de la politique, des hommes et 
des états de I’Ilalie of il avait séjourné un an, en 
faisaient l’ambassadeur indispensable du Roi de 
France. Seal il pouvail opposer une politique ha- 
bile 4 la mauvaise foi des Italiens; éléve de 
Louis XI, il était digne de lutter contre les éléves 
de Machiavel. Ainsi i! fut chargé d’ouvrir par des 
négociations le chemin de Italie aux Francais. 
Tandis que Charles VII! partait du Milanais ct se 
dirigeait vers le royaume de Naples a travers la 
Toseane et les états du pape, Comines élait en 
voyé 4 Venise pour surveiller les mouvements 


(1) Id., liv. VI, ch. 12. 
(2) Sleidan, vie de Comines, apres Langlet-Dufresnoy. 
‘3) Arrét du 2§ mars 1488. 

des alliés douteux de la France. Cependant, en sa 
présence ect sans quiil pdt y apporter obsta- 
cle, fut conclue la Ligue de Venise, premier 
essai d'une confédération européenne , premiére 
tenlalive pour maintenir l’équilibre curopéen 
menacé pax les accroissements de la France. La 
Ligue fut signalée a Comines par le doge en 
présence du sénat, et il quitla Venise apportant 
a Charles VIII la premiére nouvelle d’une guerre 
lerrible. Tandis que l’impétuosité francaise sur- 
montait tous les obstacles, qu’ils vinsseat de la 
nature ou des hommes , Comines négociait lou- 
jours. Le matin de la bataille de Fornoue, il avait 
éfé6 envoyé pour éviter le combal; mais les 
coups de canon interrompireot les conférences , 
et la victoire les rendit inatiles. Enfia, lorsque 
le duc d’Orléans, enfermé dans Novare, était 
réduil aux derniéres extrémilés , Comines par- 
vint a lui ménager ce traité de Verceil qui lui 
conservait I'honneur et la vie au prix d'une par- 
tie de ses prétentions sur le Milanais. Malgré de 
si haules et si importantes commissions , Philippe 
de Comines n’avait ni estime, ni crédit; souvent 
les minist(resdu Roi l’engageaient dans des négo- 
cialions dont il ne connaissait ni le but, ni l'is- 
sue. Objet de lantipathie de Chirles VII, qui 
Vaccablait de duretés (5), suspect a fous, aux 
enonemis el aux amis de la France, il trouvait 
dans son habileté ct son ambition une source 
(oujours féconde d’humiliations et de chagrins. A 
l’armée, il n’osait tenir sa tente fermée pendant 
la noit, de peur d'étre soupconné d’y recéler 
quelque (trahison. 

Quand Charles VIII succéda & Louis XI, 
Comines, qui avail vécu dans linlimilé de ce 
prince et pris part a ses faules, espéra retrouver 
sous lui le crédil dont il avait joui jasqu’alors. 
L’un des premiers, il alla saluer le nouveau Roi 
a son avénement, mais il en fut mal accueilli. 
Tombé dans une derniére et plus profonde 
disgrace , Philippe de Comines se retira dans sa 
terre d’Argenton; il y vécul encore treize ans 
dans la retraite; il mouraut le 13 octobre 1509. 

Si l’on en croit les récils des contemporains et 
la statue de Comines déposée au Musée de Ver- 
sailles , notre historien avail la taille élevée , les 
épaules larges el fortes, les trails du visage ca- 
ractérisés , les yeux pleins de pénétration et de 
sagacilé. Son ardeur pour l'étude, son aptitade 
pour les affaires, son aclivilé et sa souplesse en 
firent un de ces hommes utiles que les gouverne- 
ments emploient, mais qui ne savent conquérir 
ni affection ni estime. Comines ne laissa qu'une 
seule fille, Jeanne de Comines, qui épousa, 
le 13 aodt 1504, René de Bretagne, comte de 
Penthiévre. ’ 

Les Mémoires de Comines se partagent en huit 
livres, et comprennent une partie des régnes de 


(4) Sleidan, ubé supra. 
(5) « Et quoique jaic été Fhomme du monde a qui il 
» a fait le plus de rudesse. » (Comines, liv. VIII, ch. 20,. 

Louis XI et de Charles VIII. Les six premiers 
livres s’élendent de 1464 a 1483, depuis l'arrivée 
de Comines a la cour du comle de Charolais jus- 
qu’a la mort de Louis XI; les deux derniers com- 
prennent les guerres de Charles VIII en Italie, 
pendant les aunées 1494 et 1495; ces livres 
se composent de simples noles, adressées par 
Comines 4 Angelo-Calttho, archevéque de Vienne, 
qui devail écrire histoire de cette époque en 
langue laline, Ja seule langue lilléraire et sayanle 
de ce lemps. 

Les deux parties dont se composent ces Mé- 
moires ont été écriles 4 deux époques différentes; 
Comines lui-méme nous donne les indications 
nécessaires pour fixer l’époque précise de celle 
rédaction. Les six premicrs livres furent com- 
posés sous Charles VIII. I] nous le dit 4 plasieurs 
reprises; il parle de sa récentle disgrace, mais ne 
fait aucune allusion aux guerfes d’Ilalie. Nous 
sommes donc en droil de conclure qu’ils furent 
rédigés pendant le temps qui s'est écoulé enire la 
condamnation de Comines et son relour a la cour, 
de 1488 a 1493. Quant aux deux derniers livres, 
ils Curent écrils, comme nous le dit Comines (1) , 
apres sa derniére disgrace, en 1497. 

Ces deux parlies des Mémoires de Comines pré- 
sentent deux caractéres bien «islincls : dans ‘la 
premiére, Comines voit sur le (réne une politique 
qu’il apprécie et gu’il comprend. Ses seuls senti- 
ments sonl l’admiration et le respect; il est tou- 
jours prét a abaisser son opinion devant celle de 
Louis XI, 4 excuser méme ses crimes; dans sa se - 
conde, au contraire, Comines s’arréle a des événe- 
ments qui troublent les opinions et les habitudes 
de 6a vie; tout est livré aux caprices du hasard ; 
rien o’est prévu, rien n'est préparé , el le succés 
est encore plus élonnant que l’entreprise. Co- 
mines ne peut expliquer des événements si nou- 
veaux pour lai que par l’inlervention direcle de 
Dieu. C’est la Providence qui guide les Francais 
a (ravers I’Italie; c’est elle qui inspire les pré- 
dictions de Savonarole ; c’est elle qui ouvre a 
Charles VIII le passage a (ravers ses enuemis; 
c'est elle enfin qui, le malio de la bataille de For- 
noue, revét le jeune roi d'une éclatante beauté 
et d’une irrésistible valeur. Tels sont les trails 
les plus saillants du récit de Comines. 

‘Le style de Comines, bien qu’i] appartienne a 
l’enfance de notre langue, porle néanmoins l’em- 
preinle d'une grande élévalion d’espril cl d'une 
rare habileté d’écrivain. Si la narration de Co- 
mines abonde quelquefvis en superfluités et en 
redites, si Je sens de sa phrase disparatt par in- 
(ervalles sous les accessoires et les inciden(s, du 
moins le slyle se préte au récil de tous les fails, 
comme a l'expression de toutes les idées. Soil 
qa’il suive Charles-le-Téméraire dans ses follcs 
campagnes, ou qu il disserte sur le gouvernement 
de Ja France, sur Jes limites du pouvoir royal, 
sur le droit de voler l’impdél, uni étroitement, 


(1) Mémoires de Comines, liv. VIL, ch. 2 et liv. VIII, 
ch. 12. 

suivant l’opinion de Comines , au devoir de Ic 
payer; soil qu’il expose le gouvernement de Ve- 
nise, si parfait a ses yeux, parce qu'il repro- 
duit quelque chose de ladministralion sévére de 
Louis XI, soit qu'il considére d’un cil d’étonne- 
ment et de pitié la petile armée de Charles VIII, 
lancée au milieu de vasles conlrées ennemies, 
son discours, d’abord simple el grave, comme il 
convient a un homme d'affaires, s’échauffe et s’a- 
nime peu a peu, et son imagination colore ses 
lableaux ; mais ses Mémoires présentent surtout! 
des conseils uliles, des réflexions praliques, une 
expérience choisic et sensée. La morale de son 
livre vaul mieux que celle de sa conguite; jamais 
il ne conseille une mauvaise action , parfois il 
l’excuse; sa foi religieuse est vive el sincére, mais 
superstitieuse a la facon de celle de Louis XI: 
quelquefois aussi, comme nous I’avons dit, le sen- 
liment pur et élevé de la Divinilé perce a (ravers 
les formes positives qui le dégaisent, el nous ré- 
véle tout ce qu’sl y avait de véritable grandeur 
dans I’esprit de Comines. 

L'imporlance des régnes de Louis XI el de 
Charles VIII, l'intérét des Mémoires de Comines. 
ont attiré depuis long-temps l’attention des sa- 
vants et des commentateurs, Les principales édi- 
lions de Comines peuvent se réduire a quatre, si 
Von fait abstraction d’un assez grand nombre de 
réimpressions. La premiére, publiée en 1523, par 
le président de Selves, ne contient que les six 
premiers livres. En 1525, un autre éditeur, dont 
le nom est inconnu, y ajouta les livres sept et 
huit. Bien qu’on ignore sur quel manuscril sont 
failes ces deux éditions originales , leur ancien- 
neté leur donne une valeur presque authentique. 
En 1552, Deny-Sauvage, publia un nouvean texte 
de Comines, collalionné sur un manuscrit origi- 
nal. Mais Philippe de Comines trouva dans trois 
généralions de savants des édileurs consciencieux 
et dévoués. Théodore Denas et Jean Godefroy 
consacrérent de longues années a l'étude du texte 
et a Pexplication des fails. Le résullat de leurs 
recherches ful publié en 1649, (Paris, 3 volumes 
in-8°.) Comines deyait eucore rencontrer un édi- 
(eur plus savant ef plus exact; Lenglet-Dufres- 
noy en(freprit sur de larges bases une derni¢re 
édilion de Comines; il revisa Ic texte sur les ma- 
nuscrits des bibliothéques du roi et de Saint-Ger- 
main-des-Prés et des cabinets particuliors, et par 
leur comparaison, arriva 4 une perfection presque 
compléte. Des notes nombreuses aplanirent toutes 
les difficultés de détail; enfin, toutes les piéces 
relatives aux fails racontés par Comines furent 
réunies en trois volumes in-4°. Cetle magnifique 
édilion a élé le fond commun de toutes les réim- 
pressions suivantes. Nous en avons en général 
suivi le texte; une partie de nos notes biogra- 
phiques lui est aussi emprunl4e; seulement, nous 
avons cherché 4 substiluer a sa poncluation obs- 
cure el arbilraire une méthode qui divisat mieux 
la phrase de Comines pour en distinguer les di- 
vers membres cl pour cn readre fe scus plus com- 
plet et plus clair. 

LIVRE PREMIER. 


CHAPITRE PREMIER. 


De [occasion des guerres qui furent entre 
Louis onziesme et le comte de Charolois , 
depuis duc de Bourgogne. 


Au saillir de mon enfance, et en Paage de 
pouvoir monter a cheval, je fus amené al’Isle (1), 
devers le duc Charles de Bourgogne, lors ap- 
pellé comte de Charolois, lequel me prit en son 
service: et futl’an 1464. Quelques trois jours 
apres arrivérent audit lieu de I’Isle , les ambas- 
sadeurs du Roy (2) : ot estoient le comte d’Eu (3), 
le chancelier de France , appelé Morvillier (4) , 
et l’archevesque de Narbonne (5): et en la pré- 
sence du duc Philippe de Bourgogne, et dudit 
comte de Charolois, et de tout leur conseil, a 
huis ouvers, furent ouis lesdits ambassadeurs : 
et parla ledit Morvillier fort arrogamment, di- 
sant que ledit comte de Charolois avoit fait 
prendre, luy estant en Hollande, un petit navire 
de guerre, party de Dieppe , auquel estoit un 
bastard de Rubempré (6), et l’avoit fait empri- 
sonner , luy donnant charge qu’il estoit Ja venu 
pour le prendre , et qu‘ainsi l’avoit fait publier 
partout, et par espécial 4 Bruges , ou hantent 
toutes nations de gens estranges, par un che- 


(1) Lille, maintenant chef-lieu de département da 
Nord. 

(2) Louis XI, né @ Bourges le 3 juillet 1423, succéda 
a son pére Charles VII, le 22 juillet 1464. 

" (3) Charles d’ Artois, prince du sang, qui revint en 
France en 1438, aprés avoir été prisonnier en Angleterre 
pendant vingt-trois ans. ll demeura constamment atta- 
ché au service du Roi et ne prit aucune part & la ligue 
da Bien Public, conclut un traité en 1460 entre Louis XJ 
et le duc de Bourgogne, et mourut sans enfants en 1472, 
a VPage de quatre—vingts ans. 

1c. D. MT. IV, 


valier de Bourgogne , appellé messire Olivier 
de la Marche. 

Pour lesquelles causes le Roy , soy trouvant 
chargé de ces cas, contre vérité , comme il di- 
soit, requéroit audit duc Philippe , que ce mes- 
sire Olivier de la Marche (7) luy fust envoyé 
prisonnier a Paris, pour en faire la punition 
telle que le cas le requéroit. A ce point lay res- 
pondit ledit duc Philippe , que messire Olivier 
de la Marche estoit né dela comté de Bourgogne, 
et son maistre-d’hostel , et n’estoit en rien sub- 
ject a la Couronne; toutesfois que s'il avoit fait 
et dit chose qui fit contre l’honneur du Roy, et 
qu’ainsi le trouvast par information , gu’il en 
feroit la punition telle qu’au cas appartiendroit ; 
et qu’au regard du bastard de Rubempré, il est 
vray qu’il estoit pris pour les signes et conte- 
nances qu’avoit ledit bastard et ses gens a l’en- 
viron de La Haye en Holande , ow pour lors es- 
toit son fils comte de Charolois , et que si ledit 
comte estoit soupconneux , il ne le tenoit point 
de luy (car il ne le fut oncques), mais le tenoit 
de sa mére, qui avoit esté la plus soupconneuse 
dame qu'il eust jamais congneue, mais non- 
obstant que luy (comme dit est) n’eust jamais 
esté soupconneux, s'il se fust trouvé au lieu de 
son fils, a ’heure que ce bastard de Rubempré 


(4) Pierre de Morvillier, auparavant président des 
parlements de Bourgogne, recut les sceaux en 1461, et 
les rendit en 1465 a Juyénal des Ursins, son prédéces— 
seur. 


(5) Antoine du Bec-Crepin, d’abord évéque duc de 
Laon. 


(6) Fils naturel d’ Antoine II, sleur de Rubempré en 
Picardie. Il resta cinq ans en prison sans qu'on pdt 
trouver aucune preuve du crime dont il était accusé. 

(7) L’aateur des mémoires. 

hantoit es environs, qu'il least fait prendre 
comme il avoit esté; et que si ledit bastard ne 
se trouvoit charge davoir voulu prendre son 
fils (comme Ion disoit), qu’incontinent le feroit 
délivrer et le renvoyeroit au Roy, comme ses 
ambassadeurs le requéroy ent. 

Apres recommenca ledit Morvillier , en don- 
nant grandes et deshonnestes ¢harges au duc de 
Bretagne (1), appelé Francois: disant que ledit 
duc , et le comte de Charolois, la présent, estant 
ledit comte a Tours devers le Roy [a oa il I'es- 
toit allé voir, s estoient baillez, seellez [un a 
autre et faits freres d’armes ; et s estoient bail- 
lez lesdits seellez par la main de messire Tan- 
neguy du Chastel (2), qui depuis a esté gouver- 
neur du Roussillon , et a eu auctorité en ce 
roiaume : faisant ledit Morvillier ce cas si 
énorme et si crimineux, que nulle chose , qui 
se peust dire & ce propos, pour faire honte et 
vitupére 4 un prinee, ne fast qu'il ne dist. A 
quoy ledit comte de Charolois par plusieurs fois 
voulat respondre, comme fort passionné de cette 
injure , quoy se disoit de son amy et allie ; mais 
ledit Morvillier luy rompoit tousjours la parole , 
disant ces mots: Monscigneur de Charolois , je 
ne suis pas venu pour parler a vous, mais a 
monseingneur vostre pere. Ledit comte sup- 
plia par plusieurs fois 4 son pére qu'il peust res- 
pondre : lequel lui dit: J’ay respondu pour toy, 
comme il me semble que péere doit respondre 
pour fils : toutesfois , si tu en as si grande en- 
tie, penses-y aujourd huy, et demain dy ce 
que tu voudras. Encores disoit ledit Morvillier, 
qu’il ne pouvoit penser qui pouroit ayoir meu 
ledit comte de prendre cette alliance avec ledit 
duc de Bretagne , quill n’avoit rien , sinon une 
pension que le Roy luy avoit donnée avec le 
gouvernement de Normandie, que le Roy luy 
avois oste. 

Le lendemain en l’assemblée , et en la com- 
pagnie des dessusdits, le comte de Charolois , le 
genouil en terre, sus un carreau de veloux, parla 
& son pere premier, et commenca de ce bastard 
de Rubempré : disant les causes estre justes et 
raisonnables de sa prinse , et que ce se mettroit 
par proces. Toutesfois je croy qu'il ne s’en 
trouva jamais rien , mais estoient les suspections 
si grandes, et le vy delivrer d’ane prison ou il 
avoit esté cing ans. Apres ce propos commenca 


(1) Francois II, dec de Bretagne. fils de Richard de 
. frére de Jeam V. comte d'Etampes , mort en 
1638, et de Marguerite d Orléans , ¢pousa 4 Vannes, en 
1455, Marguerite de Bretagne, et devint duc de Breta- 
gne en 1656, par la mort d Artur III. 
(2) Tannegui du Chastel . l'un des favoris de Louis XI, 
qui le fit depsis gouverneur du Roussillon. 
(3) Monstrelet dit que le duc écrivit au Roi, et que 


a descharger le due de Bretagne , et loy aussi : 
disant qu'il estoit vray que ledit due de Bre- 
tagne et luy avoient prins alliance et amitié 
ensemble , et quis s estoient faicts freres d’ar- 
mes : mais en rien n’étendoient cette alliance 
au prejodice du Roy , ne de son royvaume, mais 
pour le servir et soustenir , si besoin en estoit : 
et que touchant la pension qui lay avoit esté 
ostée, que jamais n’en avoit eu qu'un quart, mon- 
tant neuf mille frances, et que jamais n‘avoit 
requis ladite pension, ne le gouvernement de 
Normandie, et que moyennant quiil eust la 
grace de son pere, il se pourroit bien passer de 
tous autres bienfaicts. Et croy bien si n eust 
esté la crainte de sondit pere , qui la estoit pré- 
sent , et auquel il adressoit sa parolle , qu'il eust 
beaucoup plus asprement parlé. La conclusion 
dudit duc Philippe fat fort humble et sage (3°, 
suppliant au Roy ne vouloir légerement croire 
contre luy ne son fils, et Vavoir tousjoers en 
sa bonne grace. Apres fat apporté le vin et les 
espices , et prirent les ambassadeurs congé de 
pére et du fils. Et quand ce vint que le comte 
d’Eu et le chancelier eurent pris congé dudit 
comte de Charolois, qui estoit assés loin de son 
pere , il dit 4 Parchevesque de Narbonne, qu'il 
vit le dernier: Recommande z-moy tres hum- 
blement a la bonne grice du Roy, et luy dites 
qu'il m’a bien fait laver ici par le chancelier, 
mais avant qwil soit un an il s’en repentira. 
Ledit archevesque de Narbonne fit ce message 
au Roy, quand il fat de retour, comme vous 
entendrez cy-aprées. Ces parolles engendrerent 
grande hayne dudit comte de Charolois au Roy : 
avec ce quill n'y avoit guéres que te Roy avoit 
racheté les villes de dessus la riviere de Somme : 
comme Amiens, Abeville , Sainct-Quentin , et 
autres, baillées par le Roy Charles septiesme 
audit duc Philippe de Bourgogne, par le traicté 
qui fat faict 4 Arras, pour en jouir par luy et ses 
hoirs mastes, au rachapt de quatre cens mille 
escus. Je ne scay bonnement comment cela se 
mena: toutesfois ledit duc se trouvant en sa 
vieillesse, farent tellement conduits tous ses af- 
faires par messeigneurs de Croy et de Chimay , 
freres (4), et autres de leur maison , qu'il reprit 
son argent du Roy et restitua lesdites terres : 


dont ledit comte son fils fut fort troublé: car | 


c’estoient les frontieres et limites de leurs seigneu- 


Louis XI lui fit sur-le-champ une réponse convenable. 

(4) Deux fréres : Tainé s’appelait Antoine de Croy, 
comte de Porcean de Guise et de Beaumont en Hai- 
nault , chevalier de la Toison-d’Or, favori da duc Jean- 
le-Bon, mourut en 1475 ; le second. Jean de Crov, cheva- 
lier de la Toison-d°Or, grand baillif et capitaine-eénéral 
du peys de Haineult: tous deux fils de Jean de Croy, 
chambellan du duc de Bourgogne. 


t 

ries: et y perdoient beaucoup de subjects et 
bonnes gens pour la guerre. Il donna charge de 
ceste matiére a la maison de Croy: et venant 
son pere & l’extréme vieillesse , dont ja estoit 
pres, il chassa hors du pays de son pére tous 
lesdits seigneurs de Croy, et leur osta toutes 
les places et choses qu’ils tenoient entre leurs 
mains. 


KK 
CHAPITRE II. 


Comment le comte de Charolois, avec plu- 
sieurs gros seigneurs de France, dressa une 
armée contre le roy Louys onzitesme , soubs 
couleur du bien public. 


Bien peu de temps aprés le partement des 
ambassadeurs dessusdits, vint a l’Isle le duc de 
Bourbon, Jehan (1), dernier mort, feignant ve- 
nir voir son oncle le duc Philippe de Bourgo- 
gne : lequel, entre toutes les maisons du monde, 
aimoit ceste maison de Bourbon. Cedit duc de 
Bourbon estoit fils de la sceur (2) dudit duc Phi- 
lippe , laquelle estoit veufve , long-temps avoit, 
et estoit 1a avec ledit duc son frére, et plusieurs 
de ses enfans , comme trois filles et un fils. Tou- 
tefois l'occasion de ia venue dudit duc de Bour- 
bon , estoit pour gaigner et conduire ledit duc 
de Bourgogne de consentir mettre sus une ar- 
mée en son pais : ce que semblablement feroient 
tous les princes de France, pour remonstrer au 
Roy le mauvais ordre et injustice qu’il faisoit en 
son royaume : et vouloient estre forts pour le 
contraindre , s'il ne se vouloit ranger. Et fut 
cette guerre depuis appellée le Bien Public; 
pour ce qu’elle s’entreprenoit soubs couleur de 
dire que c’estoit pour le bien public du royaume. 
Ledit duc Philippe, qui depuis sa mort a esté ap- 
pellé: le bon duc Philippe , consentit qu’on mit 
sus des gens : mais le neeu de ceste matiére ne luy 
fut jamais descouvert, ny ne s’attendoit point que 
les choses vinssent jusques a la voie de faict. In- 
continent se mirent & mettre sus ses gens: et 
vint le comte de Sainct-Paul, depuis connestable 
de France , devers ledit comte de Charolois a 
Cambray , ot pour lors estoit ledit duc Phi- 
lippe: et luy venu audit lieu, avec le mares- 


(1) Jean II, duc de Bourbon et d Auvergne, né en 
1426, mort en 1488, a !’fge de 62 ans. ; 

(2) Agnés de Bourgogne , mariée en 1426, a Charles, 
ane Bourbon , pére de Jean, morte le 1« décembre 
1476. 

(3) Thibaut, seigmear de Neufchatel , chevalier de la 
Toison-d'Or. 


chal de Bourgogne (3), qui estoit de la maison 
de Neufchastel, ledit comte de Charolois fit 
une grande assemblée de gens de conseil, et 
autres des gens de son pére, en l’hostel de 1’é- 
vesque de Cambray (4), et la déclara tous ceux 
de la maison de Croy , ennemis mortels de son 
pére et de luy, nonobstant que le comte de 
Sainct-Paul eust baillé sa fille en mariage au 
fils du seigneur de Croy , long-temps avoit, et 
disoit y avoir dommage. En somme il fallut que 
tous s’enfuissent des seigneuries du duc de Bour- 
gogne, et perdirent beaucoup de meubles. De 
tout cecy despleut bien au duc Philippe : lequel 
avoit pour premier chambellan un, qui depuis 
fut appellé monseigneur de Chimay, homme 
jeune et trés-bien conditionné, neveu du sei- 
gneur de Croy, lequel s’en alla sans dire adieu 
a son maistre, pour la crainte de sa personne : 
autrement il eust esté tué ou pris; car ainsi 
lui avoit esté déclaré. L'ancien aage du duc 
Philippe luy fit ce endurer patiemment: et 
toute cette déclaration, qui se fit contre ses 
gens, fut a cause de la restitution de ces sei- 
gneuries situées sur la riviére de Somme, que 
ledit duc Philippe avoit rendues audit roy Louis, 
pour la somme de quatre cens mille escus, et 
chargeoit le comte de Charolois ces gens de 
cette maison de Croy, d’avoir fait consentir 
audit duc Philippe cette restitution. 

Ledit comte de Charolois se radouba et ra- 
paisa avec son pére, le mieux qu’il put, et in- 
continent mit ses gens-d’armes aux champs: et 
en sa compagnie ledit comte de Sainct-Paul 
estoit principal conducteur de ses affaires , et le 
plus grand chef de son armée ; et pouvoit bien 
avoir trois cens hommes-d’armes et quatre 
mille archiers soubs sa charge, et avoit beau- 
coup de bons chevaliers et escuyers du pays 
d’Artois, de Hainault et de Flandre, soubs ledit 
comte, par le commandement dudit comte de 
Charolois. Semblables bandes et aussi grosses 
armées avoient monseigneur de Ravastein (5), 
frere du duc de Cléves , et messire Antuine (6) 
bastard de Bourgogne , lesquels avoient esté 
ordonnez pour les conduire. D’autres chefs y 
avoit-il, que je ne nommeray pas, pour cette 
heure, pour briefveté : et entre les autres y avoit 
deux chevaliers , qui avoient grand crédit avec 
ledit comte de Charolois : l’un estoit le seigneur 


(4) Jean, évéque de Cambray, mort en 1479, fils na- 
turel de Jean, duc de Bourgogne. 


(5) Adolphe de Ciéves, seigneur de Ravestin , fils 
puisné d’Adolphe de la Marck, premier duc de Cléves. 


(6) Fils naturel de Philippe-le-Bon, duc de Bourgogne, 
et de Jeanne de Presie. - 


1. 

de Haultbourdin (1), ancien chevalier, frere 
bastard dudit comte de Sainct-Paul, nourry és 
anciennes guerres de France et d’Angleterre , 
au temps que le roy Henry, cinquiesme roy 
d’Angleterre de ce nom régnoit en France, et 
que le duc Philippe estoit joinct avec luy , et 
son allié. L’autre avoit nom le seigneur de 
Contay , qui semblablement estoit du temps de 
l'autre. Ces deux estoient trés-vaillans et sages 
chevaliers , et avoient la principale charge de 
l’armée. Des jeunes il y en avoit assez : et entre 
les autres un fort bien renommé, appellé messire 
Philippe de Lalain (2), qui estoit d’une race 
dont peu s’en est trouvé qui n’ayent esté vail- 
lans et courageux , et presque tous morts en ser- 
vant leurs seigneurs en la guerre. L’armée pou- 
voit estre de quatorze cens hommes-d’armes, 
mal armez et maladroits , car long-temps avoient 
esté ces seigneurs en paix: et depuis le traicté 
d’Arras avoient peu veu de guerre qui eust 
duré : et a mon advis qu’ils avoient esté en repos 
plus de trente ans , sauf quelques petites guerres, 
contre ceux de Gand, qui n’avoient guéres duré. 
Les hommes-d’armes estoient trés-forts, bien 
montez et bien accompagnez: ear peu en eus- 
siez-vous veu qui n’eussent eing ou six grands 
chevaux. D’archiers y pouvoit bien avoir huict 
ou neuf mille : et quand la monstre (3) fut faite, 
y eut plus a faire a les renvoyer qu’a les appel- 
ler : et furent choisis tous les meilleurs. 

Pour lors avoient les subjects de cette maison 
de Bourgogne , grandes richesses , a cause de la 
longue paix qu’ils avoient eué, pour la bonté 
du prince soubs qui ils vivoient : lequel peu tail- 
loit ses subjets: et me semble que pour lors, 
ses terres se pouvoient mieux dire terres de pro- 
mission que nulles autres seigneuries qui fussent 
sur la terre. Ils estoient comblez de richesses , 
et en grand repos, ce qu’ils ne furent oncques 
puis: et y peut bien avoir vingt et trois ans 
que cecy commenca. Les despenses et habille- 
mens d’hommes et de femmes, grands et super- 
flus. Les convis et banquets, plus grands et 
plus prodigues qu’en nul autre lieu dont j’aye 
eu connoissance. Les baignoiries et autres fes- 
toyemens avec femmes, grands et désordonnez, 
et a peu de honte. Je parle des femmes de basse 
condition. En somme ne sembloit pour lors aux 


(1) Jean de Luxembourg, fils naturel de Valerand de 
Luxembourg et d'Agnés Dubus, iégitimé le 12 juin 
1433. 

(2) Fils de Guillaume, seigneur de Lallain, tué a la 
dataille de Montihéry. 

(8) Monstre, revue. 

(4) De clore, enfermer. 

(5) Joachim Rouault, seigneur de Chatillon, maré- 


subjets de ceste maison , que nul prince fat suf- 
fisant pour eux, au moins qu’il les sceust con- 
fondre : et en ce monde n’en connoy aujourd’huy 
une si désolée , et doute que les péchez du 
temps de la prospérité leur fassent porter ceste 
adversité ; et principalement qu’ils ne connois- 
sent pas bien que toutes ces graces leur procé- 
doient de Dieu, qui les départ 1a ou il luy plaft. 

Estant ceste armée ainsi preste , qui fust tout 
a un instant, de toutes choses dont j’ay icy de- 
vant parlé, se mit le comte de Charolois en 
chemin avec toute cette armée : qui estoient tous 
a cheval , sauf ceux qui conduisoient son artil- 
lerie, qui estoit bonne et belle, selon le temps 
de lors , avec fort grand nombre de charroy, et 
tant qu’ils cloyoient (4) la pluspart de son ost, 
seulement ce qui estoit sien. Pour le commen- 
cement tira son chemin devers Noyon , et as- 
siégea un petit chastel , ou il y avoit des gens de 
guerre , appelé Nesle : lequel en peu de jours il 
print. Le mareschal Joachim (5), mareschal de 
France, estoit tousjours environ de luy, qui es- 
toit party de Péronne; mais il ne luy faisoit 
point de dommage, parce qu’il avoit peu de 
gens , et se mit dedans Paris quand ledit comte 
en approcha. Tout au long du chemin ne faisoit 
ledit comte nulle guerre, ny ne prenoient rien 
ses gens sans payer. Aussi les villes de la ri- 
viere de Somme , et toutes autres laissoient en- 
trer ses gens en petit nombre, et leur bailloient 
ce qu’ils vouloient pour leur argent : et sembloit 
bien qu’ils escoustassent qui seroit le plus fort 
ou le Roy ou les seigneurs , et chemina tant ledit 
comte qu’il vint a Sainct-Denis prés Paris, ow 
se devoient trouver tous les seigneursduroyaume, 
comme ils avoient promis , mais ils ne s’y trou- 
vérent pas. Pour le duc de Bretagne y avoit avec 
ledit comte, pour ambassadeur, le vice-chance- 
lier de Bretagne (6), qui avoit des blancs signez 
de son maistre , et s’en aidoit a faire nouvelles 
et escrits comme le cas le requéroit. II estoit 
Normand et trés-habile homme: et besoin luy 
en fut, pour le murmure des gens qui sourdit 
contre luy. Ledit comte s’alla monstrer devant 
Paris, et y eut trés-grande escarmouche, et 
jusques aux portes, au désavantage de ceux de 
dedans. De gens-d’armes il n’y avoit que ledit 
Joachim et sa compagnie, et monseigneur de 


chal de France. Il avait rendu de grands services sous 
les régnes précédents, s était trouvé a la bataille de For- 
migny, en 1450; au siége de Bordeaux en 1465. Dans la 
guerre du Bien Public, il resta fidéle au roi, et en 
1465 défendit Paris contre les princes confédérés. 
Louis XI Jui donna alors Je gouvernement de cette place 
et le fit maréchal de France. Il fut disgracié plus tard. 
(6\ Jean de Romillé, seigneur de Chesnelaye. 

Nantouillet (1), depuis grand-maistre : qui aussi 
bien servit le Roy en cette armée , que jamais 
subjet servit roy de France en son besoin: et 
ala fin en fut mal récompensé , par la poursuite 
de ses ennemis, plus que par le deffaut du 
Roy : mais les uns, ne les autres, ne s’en scau- 
roient de tous points excuser. Il y eut du menu 
peuple , comme j’ay depuis sceu, fort espou- 
vanté ce jour, jusques a criér : Ils sont dedans 
{ainsi le m’ont conté plusieurs depuis), mais 
cestoit sans propos. Toutes-fois monseigneur 
de Haultbourdin (dont j’ay parlé cy-devant , et 
lequel y avoit esté nourry, lorsqu’elle n’estoit 
point si forte qu’elle est a présent) eust esté as- 
sez d’opinion qu’on l’eust assaillie. Les gens- 
d’armes l’eussent bien voulu , tous mesprisans 


le peuple: car jusques a la porte estoient les es-: 


carmouches. Toutes-fois il est vraysemblable 
qu’elle n’estoit point prenable. Ledit comte s’en 
retourna a Sainct-Denis. 

Le lendemain au matin se tint conseil, scavoir 
si on iroit au devant du duc de Berry et du duc 
de Bretagne, qui estojent prés , comme disoit le 
vice-chancelier de Bretagne, qui monstroit lettres 
d’eux : mais il les avoit faites sur des blancs : et 
autre chose n’en scavoit. La conclusion fut , que 
l'on passeroit la riviére de Seine : combien que 
plusieurs opinérent de retourner, puisque les 
autres avoient failly a leur jour: et qu’avoir 
passé la riviére de la Somme et de Marne (2), 
c’estoit assez , et suffisoit bien , sans passer celle 
de Seine: et y mettoient grandes doutes aucuns; 
veu qu’a leur dos n’avoient nulles places pour 
eux retirer, si besoin en avoient. Fort murmu- 
rerent tous ceux de l’ost sur le comte de Sainct- 
Paul et sur ce vice-chancelier : toutes-fois ledit 
comte de Charolois alla passer la riviére et lo- 
ger au pont Sainct-Clou. Le lendemain , dés qu’il 
fat arrivé, lui vindrent nouvelle d’une dame 
du royaume, qui luy escrivoit de sa main, 


(1) Charles de Melun, baron de Landes, de Norman- 
ville et de Nantouillet, chambellan de Louis XI, gou- 
verneur de Paris et de I'ile de France, Neutenant gé— 
néral de tout le royaume. 1] tomba dans Ja disgrace du 
roi qui lui fit trancher la téte a Andely, le 20 aodt 1468. 
Voici des détails sur lui rapportés par Lenglet-Dufres- 
noy, d’aprés une ancienne chronique. « Ce chevalier étoit 
moult privé du roi et avoit couché plusieurs fois avec 
lay, tant estoit familier. La cause pourquoy, je ne le 
scay, sinon que c’étolt la volonté du roy qui n’avoit 
mercy d'homme sur lequel il avoit suspicion mauvaise. 
Et, dit-on, que du premier coup que le buurreau lui 
donna , il ne lui coupa la téte qu’a moitié, et que le che- 
valier se releva et qa’il dit tout haut qu'il n’avoit cause 
ne coulpe en ce que le Roy le mettoit, et qu'il n’ayoit 
mort déservie, mais puisque c’étoit le plaisir du Roy il 
prenoit la mort en gré, et quand il eut ce dit, il fut par 
aprés décapité. » 


comme le Roy partoit de Bourbonnois, et a 
grandes journées alloit pour le trouver. 

Or faut un peu parler comme le Roy estoit 
allé en Bourbonnois. Connoissant que tous les 
seigneurs du royaume se déclaroient contre luy, 
au moins contre son gouvernement, se délibéra 
d‘aller premier au due de Bourbon, qui luy 
sembloit s’estre plus déclaré que les autres 
princes: et pource que son pais estoit foible , 
tantost l’auroit affolé; il luy print plusieurs 
places , et eut achevé le demeurant, si n’eust 
esté le secours qui vint de Bourgogne , que me- 
noit le seigneur de Coulches (3), le marquis de 
Rottelin (4), le seigneur de Montagu (5), et 
autres : et y estoit , portant le harnois , le chan- 
celier de France (qui est aujourd’huy homme 


_ bien estim@) appellé messire Guillaume de Ro- 


chefort. Cette assemblée avoient faite en Bour- 
gogne , le comte de Beaujeu (6) et le cardival 
de Bourbon (7) frére du due Jehan de Bourbon: 
et mirent les Bourguignons dedans Molins. 
D’autre part vindrent en l’ayde dudit duc, le 
duc de Nemours (8), le comte d’Armagnac (9) , 
et le seigneur d’Albret (10), avec grand nombre 
de gens : ou il y avoit aucuns bien bons hommes 
d’armes de leurs pais, qui avoient laissé les or- 
donnances et s‘estoient retirez.a eux. Ce grand 
nombre estoit assez mal empeinct : car ils n’a- 
voient point de payement, et falloit qu’ils ves- 
cussent sur le peuple. Nonobstant tout ce nom- 
bre, le Roy leur donnoit beaucoup d'affaires, 
et traitterent aucune forme de paix : et par es- 
pécial le duc de Nemours fit serment au Roy, 
luy promettant tenir son party : toutes-fois de- 
puis fit le contraire, dont le Roy conceut ceste 
longue haine qu'il avoit contre luy, comme plu- 
sieurs fois i] m’a dit. Or voyant le Roy que la 
ne pouvoit si tost avoir fait , et que le comte de 
Charoloiss’approchoit de Paris, doutant que les 
Parisiens ne tissent ouverture a luy et a son 


(2) Comines semble confondre ici Ja Marne avec 
I’ Oise. 

(3) Claude de Montaigu, seigneur de Couches, cham= 
belian du duc de Bourgogne, mort en 1470. C'est le der-. 
nier rejeton de la derni¢ére maison ducale de Bour- 
gogne. 

(4) Rodolphe de Hochberg, mort en 1487. 

(5) Jean de Neufchatel, chambellan du due. 

(6) Pierre II de Bourbon, depuis duc de Bourbon. 

(7) Charles de Bourbon, cardinal, archeyéque de 
Lyon, fils de Charles I*, duc de Bourbon, et d’Agnés 
de Bourgogne. 

(8) Jacques d’Armagnac, décapité a Paris en 1477. 

(9) Jean d’Armagnac, le méme qui fut excommunié 
par le pape pour avoir épousé sa propre sceur. 

(10) Alain d’Aibret, troisiéme aleul de Henri IV, par 
Jeanne d’Albret. 

frére (1) et au duc de Bretagne , qui venoient 
du costé de Bretagne, a cause que tous se cou- 
louroient sur le bien public du royaume: et que 
ce qu'eust fait la villede Paris doutoit que toutes 
les autres villes ne fissent le semblable , se dé- 
libéra 4 grandes journées de se venir mettre de- 
dans Paris, et de garder que ces deux grosses 
armées ne s’assemblassent : et ne venoit point 
en intention de combattre, comme par plusieurs 
fois il m’a conté, en parlant de ces matiéres. 


HOOD 
CHAPITRE Hl. 


Comment le comte de Charolois vint planter 
son camp prés de Mont-Vhéry : et de la 
bataille qui fut faite audit lieu, entre le roy 
de France et luy. 


Comme j’ay dit cy-dessus, quand le comte de 
Charolois sceut le département du Roy, qui 
s’estoft parti du pais de Bourbonnois, et qu'il 
venoit droict a luy (au moins il le cuidoit) se 
délibéra aussi de marcher au devant de luy : et 
dist alors ie contenu de ses lettres, sans nom- 
mer le personnage qui les escrivit: et qu’un 
chacun se délibérast de bien faire: car il d@éli- 
béroit de tenter la fortune, et s’en alla loger a 
un village prés Paris , appellé Longjumeau : et 
le comte de Sainct-Paul , 4 tout son avant-garde, 
a Mont-lhéry, qui est deux lieués outre: et en- 
voyer espies et chevaucheurs aux champs, pour 
scavoir la venué du Roy, et son chemin. En la 
présence du comte de Sainct-Paul fut choisi lieu 
et place pour combattre , audit Longjumeau : 
et fut arresté entre eux que ledit comte de 
Sainct-Paul se retireroit 4 Longjumeau , au cas 
que le Roy vint, et y estoient les seigneurs de 
Haultbourdin et le seigneur de Contay présens. 

Or faut -il entendre que monseigneur du 
Maine (2) estoit avec sept ou huict cens hommes- 
d’armes , au devant des ducs de Berry et de 
Bretagne, qai avoient en leur compagnie de 
sages et notables chevaliers , que le roy Louis 
avoit tous désapointez a l’heure qu'il vint a la 
Couronne : nonobstant qu’ils eussent bien servi 
son pere, au recouvrement et pacification du 
royaume;: et maintes fois aprés s’est assez re- 
penti de les avoir ainsi traittez en reconnoissant 


(4) Charles de France, duc de Berry, frére unique de 
Louis XI. 


(2) Charles d’Anjou, comte du Maine, troisiéme fils 


de Louis I, roi de Sicile et duc d’ Anjou. 
(3) Jean, batard d’Orléans, fils naturel de Louis, duc 


son erreur. Entre les autres y estoit le comte de 
Dunois (3), fort estimé en toutes choses , le ma- 
reschal de Loheac (4), le comte de Dammartin (5), 
le seigneur de Bueil , et maints autres: et es- 
toient partis des ordonnances du Roy bien cing 
cens hommes-d’armes; qui tous s’estoient reti- 
rez vers le duc de Bretagne , dont tous estoient 
subjets et nez de son pais , qui estoient de ceste 
armée la. Le comte du Maine, qui alloit au de- 
vant, comme jay dit, ne se sentant assez fort 
pour les combatre , deslogeoit tousjours devant 
eux en s’approchant du Roy : et cherchoient 
les ducs de Berry et Bretagne se joindre aux 
Bourguignons. Aucuns ont voulu dire que ledit 
comte du Maine avoit intelligence avec eux, 
mais je ne le sceu oncques, et ne le croy pas. 

Ledit comte de Charolois estant logé 4 Long- 
jameau , comme j’ay dit, et son avant-garde a 
Mont-l’héry, fut adverty par un prisonnier qu’on 
lui amena , que le comte du Maine s’estoit joint 
avec le Roy, et y estoient toutes les ordonnances 
du royaume , qui pouvoient bien estre environ 
deux mille deux cens hommes-d’armes, et |’ar- 
riéreban du Dauphiné , a tout quarantc ou cin- 
quante gentils-hommes de Savoye, gens de bien. 

Cependant le Roy eut conseil avec ledit 
comte du Maine et le grand sénéchal de Nor- 
mandie , qui s‘appelloit de Brezey, l’admiral de 
France, qui estoit dela maison de Montauban, 
et autres : et en conclusion (quelque chose qyi~ 
luy fust dite et opinée) il délibéra de ne com- 
batre point : mais seulement se mettre dedans 
Paris, sans soy approcher de 1a ow les Bourgui- 
gnons estoient logez. Et 4 mon advis que son 
opinion estoit bonne. Il se soupconnoit de ce 
grand séneschal de Normandie , et luy demanda 
et pria qu'il luy dist s'il avoit baillé sonsellé aux 
princes qui estoient contre luy, ou non. A quoy 
ledit grand séneschal respondit que ouy , mais 
qu'il leur demeureroit, et que le corps seroit sien: 
et ledit en gaudissant, car ainsi estoit-il accou- 
tumé de parler. Le Roy s’en contenta , et luy 
bailla charge de conduire son avant-garde et 
aussi les guides: pour ce qu’il vouloit éviter 
cette bataille, comme dit est. Ledit grand sé- 
neschal , usant de volonté , dit lors 4 quelqu’un 
de ses privez : Je les mettray aujourd’bui si pres 
un de autre, qu'il sera bien habile qui les 
pourra desmesler. Et ainsi le fit-il: et le pre- 
mier homme qui y mourut, ce fust luy et ses 


| d’Orléans, frére puiné de Charles VI. Grand chambellan 


en 1450, il mourut en 1468. 

(4) André de Lava), maréchal de France en 1439, 
mourut en 1471. 

(5) Antoine de Chabannes, grand-maltre de France 
en 1467, mort en 1488. 

gens: et ces paroles m’a contées le Rov , car 
pour lors j’estoye avec le comte de Charolois. 

En effet, au vingt-septiesme jour de juillet, 
Yan 1465, cette avant-garde se vint trouver 
aupres de Mont-I’héry, ot le comte de Sainct- 
Paul estoit logé. Ledit comte de Sainct-Paul, a 
toute diligence signifia cette venué au comte de 
Charolois (qui estoit 4 deux lieués prés, et au 
lieu qui avoit esté ordonné pour la bataille), luy 
requérant qu'il le vint secourir a toute diligence; 
car ja s’estoient mis 4 pied bommes-d’armes et 
archiers , et clos de son charroy (1) et que de 
se retirer a luy (comme il luy avoit esté or- 
donné) ne luy estoit possible: car s’il se met- 
toit en chemin, ce sembleroit estre fuite, qui 
seroit grand danger pour toute la compagnie. 
Ledit comte de Charolois envoya joindre avec 
luy le bastard de Bourgogne, qui se nommoit 
Antoine, avec grand nombre de gens, qu'il avoit 
sous sa charge, et a grande diligence, et se dé- 
batoit a soy-mesme s’il iroit ou non; mais a la 
fin marcha aprés les autres, et y arriva environ 
sept heures de matin : et desja y avoit cing ou 
six enseignes du Roy, qui estoient arrivées au 
long d’un grand fossé qui estoit entre les deux 
bendes. 

Encores estoit en l’ost du comte de Charolois, 
le vice-chancelier de Bretagne, appelé Rou- 
ville et un vieil homme d’armes appellé Ma- 
derey , qui avoit baillé le Pont Saincte-Maxence: 
lesquels eurent peur, pour le murmure qui estoit 
entr'eux, voyans qu’on estoit a la bataille, et que 
les gens de quoy ils s’estolent faits forts, n’y es- 
toient point joints. Si se mirent les dessusdits a 
Ja fuite, avant qu’on combatist , par le chemin 
ou ils pensoient trouver les Bretons. Ledit comte 
de Charolois trouva le comte de Sainct-Paul a 
pied, et tous les autres se mettoient a la file 
comme ils venoient : et trouvasmes tous les ar- 
chiers deshousez, chacun un pal (2) planté devant 
eux : et y avoit plusieurs pipes de vin desfonsées 
pour les faire boire : et de ce petit que j’ay veu, 
ne vey jamais gens qui eussent meilleur vouloir 
de combattre, qui me sembloit un bien bon signe 
et grand reconfort. De prime-face fut advisé 
que tout se mettroit 4 pied, sans nul excepter : 
et depuis muerent propos : car presque tous les 
hommes-d’armes montérent a cheval. Plusieurs 
bons chevaliers et escuyers furent ordonnés a 
demeurer a pied : dont monseigneur des Cordes 
et son frére estoient du nombre. Messire Phi- 
lippe de Lallain s’estoit mis a pied (car entre les 
Bourguignons lors estoient les plus honnorés 


(14) Bagage. 
(® Pal, pieu que chaque homme portait avec lui, 


ceux qui descendoient avec les archiers) et tous- 
jours s’y en mettoit grande quantité de gens de’ 
bien, afin que le peuple en fust plus asseuré, et 
combatist mieux, et tenoient cela des Anglois,. 
avec lesquels le duc Philippe avoit fait la guerre 
en France, durant sa jeunesse, qui avoit duré 

trente-deux ans sans tréves : mais pour ce tems 

la le principal faix portoient les Anglois , qui es- 
toient riches et puissans. Ils avoient aussi pour 

lors sage roy, le roy Henry, bel et trés-vaillant, 

qui avoit sages hommes et vaillans, et de trés- 

grands capitaines, comme le comte de Sales- 

bury, Talbot, et autres dont je me tay , car ce 

n’est point de mon tems, combien que j’en aye 

veu des reliques. Car quand Dieu fut las de leur 

bien faire, ce sage Roy mourut au bois de Vin- 

cennes : et son fils insensé fut courronné roy de 

France et d’Angleterre 4 Paris: et ainsi mue- 

rent les autres degrez d’Angleterre, et division 

se mit entre eux, quia duré jusques aujourd hui, 

ou peu sen faut. Alors usurpérent ceux de la 

maison d’Yorch ce royaume, s’ils ’eurent 4 bon 

tiltre ; je ne scai lequel : car de telles choses le 

partage s’en fait au ciel. 

En retournant & ma matiére, de ce que ies 
Bourguignons s’estoient mis a pied, et puis re- 
montez a cheval, leur portagrand’perte de temps 
et dommage : et y mourut ce jeune et vaillant 
chevalier messire Philippe de Lallain, pour étre 
mal armé. Les gens du Roy venoient a la file 
de la forest de Torfou (3), et n’estoient point — 
quatre cens hommes-d'armes quand nous les 
veismes : et qui eust marché incontinent, sem- 
ble a beaucoup qu’il ne se fust point trouvé de. 
résistance ; car ceux de derriére n’y pouvoient 
venir qu’a la file, comme jay dit : toutesfois 
tousjours croissoit, leur nombre. Voyant cecy, 
vint ce sage chevalier, monseigneur de Contay, 
dire A son maistre monseigneur de Charolois 
que sil vouloit gagner cette bataille, il estoit 
temps qu’il marchast : disant les raisons pour- 
quoy, et si plustost |’eust fait, desjases ennemis 
fussent desconfits : car il les avoit trouvez er 
petit nombre, lequel croissoit & veué d’ceil : et 
la vérité estoit telle. Et lors se changea tout 
ordre et tout le conseil : car chacun se mettoit 
a en dire son advis. Et ja estoit commencée une 
grosse et forte escarmouche au bout du village 
de Mont-l’héry toute d’archiers d’un costé et 
d’autre. 

Ceux de la part du Roy les conduisoit Poncet 
de Riviere : et estoient tous archiers d’ordon- 
nance, orfeuverisez et bien en point. Ceux du 


et dont on formait. sur-le-—champ une palissade. 
(3) Village entre Etampes et Chartres. 

costé des Bourguignons estoient sans ordre et 
sans commandement , comme volontaires. Si 
commenceérent les escarmouches, et estoit a pied, 
avec eux, monseigneur Philippe de Lallain et 
Jacques du Maes, homme bien renommé, de- 
puis grand-escuyer du duc Charles de Bourgo- 
gne. Le nombre des Bourguignons estoit le plus 
grand, et gaignérent une maison, et prindrent 
deux ou trois huys, et s’en servirent de pavois. 
- Si commencérent a entrer en la rué, et mirent 
le feu en une maison. Le vent leur servoit , qui 
poussoit le feu contre ceux du Roy, lesquels com- 
mencérent & désamparer et & monter a cheval, 
et a fuir : le comte de Charolojs laissant, comme 
jay dit, tout ordre paravant devisé. 

Il avoit esté dit que l’on marcheroit a trois 
fois, pour ce que la distance des deux batailles 
estoit longue. Ceux du Roy estoient devers le 
chasteau de Mont-l’héry , et avoient une grande 
haye et un fossé au devant d’eux. Outre estoient 
les champs pleins de bleds et de féves et d’au- 
tres grains trés-forts : car le territoire y estoit 
bon. Tous les archiers dudit comte marchoient 
& pied devant luy, et en mauvais ordre : com- 
bien gue mon advis est que'la souveraine chose 
du monde pour les batailles, sont les archiers : 
mais qu ils soient & milliers (car en petit nom- 
bre'ne valent rien) et que ce soient gens mal 
montez, & ce quills n’ayent point de regret a 


perdre leurs chevaux , ou du tout n’en ayent- 


point : et valent mieux pour un jour, en cet of- 
fice, ceux qui jamais ne veirent rien , que les 
biens exercitez. Et aussi telle opinion tiennent 
les Anglois, qui font la fleur des archiers du 
monde. Il avoit esté dit que l’on se reposeroit 
deux fois en chemin, pour donner halaine aux 
gens-de-pied : pour ce que le chemin estoit long, 
et les fruits de la terre longs et forts , qui les 
empeschoient d’aller; toutesfois tout le contraire 
se fist comme si on eust voulu perdre son escient. 
Et en gela monstra Dieu que les batailles sont 
en sa main, et dispose de la victoire a son plai- 
sir. Et ne m’est pas advis que le sens d’un hom- 
me sceust porter et donner ordre aun si grand 
nombre de gens, ne que les choses tinssent aux 
_ champs comme elles sont ordonnées en chambre, 
et que celuy qui s’estimeroit jusques 1a., mes- 
prendroit envers Dieu, s’il estoit homme qui eust 
raison naturelle : combien qu’un chacun y doit 
faire ce qu’il peut et ce qu’il doit, et reconnois- 
tre que c’est un des accomplissemens desceuvres 
que Dieu a commencées aucunes fois par petites 


(1) Mouvetez, suivant quelques manuscrits, monettes 
ou monitions. Mouvetez, suivant les remarques de Du- 
chat, signifie motifs. 

( Argus, arguties, opinions mal fondées. 


mouvetez (1) et occasions, et en donnant la vic- 
toire aucunes fois a l’un, et aucunes fois a l’au- 
tre : et estcecy mystére si grand, que les rovau- 
mes et grandes seigneuries en prennent aucunes 
fois fins et désolations, et les autres accroisse- 
ment et commencement de régner. 

Pour revenir a la déclaration de cet article , 
ledit comte marcha tout d’une boutée, sans don- 
ner halaine a ses archiers et gens-de-pied. Ceux 
du Roy passérent par cette haye par deux bouts, 
tous hommes-d’armes : et comme ils furent si 
pres que de jetter les lances en arrest, les hom- 
mes-d’armes Bourguignons rompirent leurs pro- 
pres archiers, et passérent par dessus, sans leur 
donner loisir de tirer un coup de flesche : qui 
estoit la fleur et espérance de leur armée. Car je 
ne croy pas que de douze cens hommes-d’armes, 
ou environ, qui y estoient, y en eust cinquante 
qui eussent sceu coucher une lance en arrest. II 
n’y en avoit pas quatre cens armez de cuiraces : 
et si n’avoient pas un seul serviteur armé. Et 
tout cecy, a cause de la longue paix, et qu’en 
cette maison de Bourgogne ne tenoient nulles 
gens de solde, pour soulager les peuples des 
tailles : et oncques puis ce jour la, ce quartier 
de Bourgogne n’eust repos jusques a cette heure, 
qui est pis que jamais. Ainsi rompirent eux- 
mémes la fleur de leur armée et espérance : tou- 
tes-fais Dicu, qui ordonne de tel mystére, vou- 
lut que le costé ot se trouva ledit comte ( gui 
estoit 4 main dextre derriére le chateau) vain- 
quist sans trouver nulle défense : et me trouvay 


ce jour pour toujours ‘avec luy, ayant moins de 


crainte que je n’eus jamais en lieu ou je me trou- 
vasse depuis, pour la jeunesse en{quoy j’estoye, 
et que je n’avoye nulle connoissance de péril : 
mais estoye esbahy comme nul s’osoit défendre 
contre tel prince 4 qui j’estoye, estimant que ce 
fust le plus grand de tous les autres. Ainsi font 
gens qui n’ont point d’expérience : dont vient 
quils soustiennent assez d’argus (2), mal fon- 
dez et a peude raison. Par quoy fait bon user 
de l’opinion de celuy qui dit, que l'on ne se re- 
pent jamais pour parler peu; mais bien souvent 
de trop parler. 

A la main senestre estoient le seigneur de Ra- 
vastein, et messire Jacques de Sainct-Paul, et 
plusieurs. autres, a qui il sembloit qu’ils n’a- 
voient pas assez d’hommes-d’armes pour sous- 
tenir ce qu’ils avoient devant eux , mais dés lors 
estoient si approchez, et qu’il ne falloit plus 
parler d’ordre nouvelle. En effect ceux-la furent 
rompus a plate cousture , et chassez jusques au 
charroy ; et la pluspart fuit jusques en la forest, 
qui estoit prés de demie lieue. Au charroy se 
ralligrent quelques gens-de-pied bourguignons, 


MEMOIRES DE PHILIPPE DE COMINES. [1465] 9 


Les principaux de cette chasse estoient les nobles 
du Dauphiné et Savoisiens, et beaucoup de gens- 
d’armes aussi: et s’attendoient d’avoir gaigné 
la bataille; et de ce costé y eust une grande 
faite des Bourguignons, et de grands person- 
nages: et fuyoient la pluspart pour gaigner le 
Pont Saincte-Maxence , cuidans qu’il tint encore 
pour eux. En la forest y en demeura beaucoup , 
et entre autres le comte de Sainct-Paul, qui 
estoit assez bien accompagné , s’y estoit retiré; 
car le charroy estoit assez pres de ladite forest , 
et montra bien depuis qu’il ne tenoit pas encore 
la chose pour perdue. 


DOOD? 


CHAPITRE IV. 


Du danger auquel fut le comte de Charolois, 
et comment tl fut secouru. 


Le comte de Charolois chassa de son costé 
demie lieve , outre le Mont-Ihéry , et a bien peu 
de compagnie. Toutes-fois nul pe se défendoit, 
et trouvoit gens a grande quantité, et ja cui- 
doit avoir la victoire. Un viel gentil-homme de 
Luxembourg , appellé Antoine le Breton, le viut 
quérir, et luy dit que les Francois s’estoient ral- 
liez sur le champ, et que s'il chassoit plus 
guéres , il se perdroit. Il ne s’arresta point pour 
luy , non obstant qu'il luy dist par deux ou trois 
fois. Incontinent arriva monseigneur de Contay 
(dont cy-dessus est parle), qui lui dit semblables 
paroles, comme avoit fait le vieil gentil-homme 
de Luxembourg , et si audacieusement qu’il 
estima sa parole en son sens, et retourna tout 
court : et croy s'il fut passé outre deux traicts 
d’ares, qu'il eust esté pris, comme aucuns autres 
qui chassoient devant luy: et en passant par le 
village, trouva une flotte de gens a pied qui 
fuyoient. II les chassa et n’avoit pas cent che- 
vaux en tout. Il ne se retourna qu’un homme a 
pied , qui lui donna d’un vouge (1) parmi l’esto- 
mach : et au soir s’en veit l’enseigne. La plus- 
part des autres se sauvérent par les jardins, 
mais celuy-la fut tué. Comme il passoit rasibus 
du chastel , veismes les archiers de la garde du 
Roy devant la porte, qui ne bougerent. II en 
fat fort esbahy , car il ne cuidoit point qu’il y 
eust plus ame de defense. Si tourna a costé 
pour gagner le champ, ou lui windrent courre 


(1) Sorte de lance. 


(2) Baviére, partie inférieure du casque qui, pour dé- 
couvrir le visage, se baissait tandis que la visiére se ie- 
vait. 


sus quinze ou seize hommes-d’armes ou environ 
(une partie des siens s’estoient ja séparez de luy) 
et d’entrée tuérent son escuyer trenchant , qui 
s’appelloit Philippe d’Oignies , et portoit un gui- 
don de ses armes: et la ledit comte fut en trés- 
grand danger, et eut plusieurs coups: et entre 
les autres, un en la gorge, d’une espée , dont 
Venseigne lui est demeurée toute sa vie, par 
défaut de sa baviére (2) qui lui estoit cheute , et 
avoit esté mal attachée des le matin ; et iuy avoye 
veu choir: et luy furent mises les mains dessus, 
en disant : Monseigneur , rendez-vous , je vous 
connoy bien, ne vous faites pas tuer. Tousjours 
se défendoit: et sur ce débat le fils d’un méde- 
cin de Paris , nommé maistre Jean Cadet (qui 
estoit a luy), gros et lourd et fort, monté sur un 
gros cheval de cette propre taille, donna au 
travers et les départit. Tous ceux du Roy se re- 
tirérent sur le bord d’un fossé , ou ils avoient 
esté le matin: car ils avoient crainte d’aucuns 
qu’ils voyoicnt marcher , qui s'approchoient: et 
luy fort sanglant, se retira 4 eux comme au mi- 
lieu du champ : et estoit l'enseigne du bastard 
de Bourgogne toute despecée : tellement qu’elle 
n’avoit pas un pied de longueur : et a l'enseigne 
des archiers du comte , il n’y avoit pas quarante 
hommes tn tout : et nous y joignismes (qui n’es- 
tions pas trente) en trés-grande doute. Il chan- 
gea incontinent de cheval : et le luy bailla un 
qui estoit lors son page, nommé Simon de 


‘Quingéy, qui depuis a esté bien connu. Ledit 


comte se mit par le champ pour rallier ses gens : 
mais je vey telle demie heure que nous qui 
estions demeurez 1a, n’avions l’ceil qu’a fuir 
s'il fust marché cent hommes. Il venoit seule- 
ment a nostre secours des troupes de dix ou 
vingt hommes des nostres , tant de pied que de 
cheval : les gens-de-pied blessez et lassez, tant 
de l’outrage que leur avions fait Je matin, 
qu’aussi des enneniis (3): et vey l'heure qu'il 
n’y avait pas cent hommes, mais peu a pen en 
venoit. Les bleds estoient grands, et la poudre 
la plus terrible du monde , tout le champ semé de 
morts et de chevaux : et ne se connoissoit nul 
homme mort pour la poudre. 

Incontinent veismes saillir du bois Je comte 
de Sainct-Paul, qui avoit bien quarante hommes- 
d’armes avec luy , et son enseigne , et marchoit 
droit a nous, et croissoit de gens: mais ils nous 
sembloient bien loin. On lui envoya trois ou 
quatre fois prier qu’il se hastast , mais il ne se 


(3) Un vieux manaserit mettait un point aprés enne- 
mis, et ajoutait: « Luy revint incontinent qui n’emmena 
» pas cent hommes; mais peu @ pea en venoit. Nostre 
» champ estoit ras, et demie heure devant, le bied y 
» estoit si grand, et a I’beure la poudre, etc. » 

mua point et ne venhoit que le pas, et feit pren- 
dre a ses gens des lances qui estoient a terre: 
et venoit en ordre (qui donna grand reconfort a 
nos gens) et se joignirent ensemble avec grand 
nombre , et vindrent 1a ot nous estions : et nous 
trouvasmes bien huict cens hommes-d’armes. 
De gens-de-pied peu ou nuls. Ce qui garda bien 
le comte qu’il n’eust la victoire entiere: car il y 
avoit un fossé et une grande haye entre les deux 
batailles dessusdites. 

- De la part du Roy s’enfuit le comte du Maine, 
et piusieurs autres, et bien huict cens hommes 
d’armes. Aucuns ont voulu dire que ledit comte 
du Maine avoit intelligence avec les Bourgui- 
gnons , mais, a la vérité dire, je croy qu’il n’en 
fust oncques rien. Jamais plus grande ne fust 
des deux costez : mais par espécial demeurérent 
les deux princes aux champs. Du costé du Roy 
fust un homme d’Estat , qui s’enfuit jusques a 
Luzignan , sans repaistre : et du costé du comte, 
un autre homme de bien jusques au Quesnoy- 
le-Comte. Ces deux n’avoient garde de se mor- 
dre l’un l’autre. Estans ainsi ces deux batuailles 
rangées l'une devant |’autre, se tirérent plusieurs 
coups de canon , qui tuerent des gens d’un costé 
et d’autre. Nul ne désiroit plus de combattre, 
et estoit nostre bende plus grosse que celle du 
Roy : toutes-fois sa présence estoit grande chose, 
et ja bonne parole qu’il tenoit aux gens-d’armes : 
et croy véritablement, & ce que j’en ay sceu, 
que si n’eust esté luy seul, tout s’en fust fuy. 
Aucuns de nostre costé désiroient qu’on recom- 
mencast : et par espécial monseigneur de Hault- 
bourdin , gui disoit qu’il voyoit une file ou flotte 
de gens qui s’enfuyoient: et qui eust pi trou- 
ver archiers au nombre de cent, pour tirer au 
travers de cette haye, tout fust marche de nostre 
costé. 

Estant sur ce propos et sur ces pensées, et 
sans nulle escarmouche , survint l’entrée de la 
nuict: et se retira le Roy a Corbeil et nous cui- 
dions qu'il se logeast et passast la nuict au 
champ. D’avanture se mit le feu en une caque 
de poudre , !a ou le Roy avoit esté: et se print 
a aucunes charettes, et tout du long de la grande 
haye : et cuidions que ce fussent leurs feux. Le 
comte de Saint-Paul, qui bien sembloit chef de 
guerre, et monseigneur de Haultbourdin, en- 
cores plus, commandeérent qu’on amenast le 
charroy au propre lieu la ou nous estions, et 
qu’on nous cloist : et ainsi fust fait. Comme nous 
estions la en bataille, et ralliez, revindrent 


de nom de ceux du Roy , moururent messire 
Geofroy de Sainct-Belin , le grand-séneschal dv 
Normandie , et Floquet capitaine. Du party des 
Bourguignons moururent Philippe de Lallain : 
et des gens-a-pied et menus gens, plus que de 
ceux du Roy : mais de gens-de-cheval , en mow’ 
rut plus du party du Roy. De prisonniers bons, 
les gens du Roy en eurent des meilleurs de ceux 
qui fuyoient. Des deux parties il mourut deux 
mille hommes du moins: et fust la chose bien 
combatue: et se trouva des deux costez de gens 
de bien , et de bien lasches. Mais ce fust grand’- 
chose , 4 mon advis, de se rallier sur le champ, 
et estre trois ou quatre heures en cet estat, 
l’un devant l'autre: et devoient bien estimer les 
deux princes ceux qui leur tenoient compagnie si 
bonne a ce besoin: mais ils en firent comme 
hommes, et non point comme anges. Tel perdit 
ses offices et estats pour s’en estre fuy , et furent 
donnez a d’autres qui avoient fuy dix lieues 
plus loin. Un de nostre costé perdit authorité , 
et fust privé de la présence de son maistre : 
mais un mois apres eust plus d’authorité que 
devant. 

Quand nous fusmes clos de ce charroy , cha- 
cun se logea le mieux qu'il put. Nous avions 
grand nombre de blessez, et la pluspart fort des- 
couragez et espouvantez, craignans que ceux 
de Paris , avec deux cens hommes-d’armes qu’il 
y avoit avec eux , et le mareschal Joachim, lieu- 
tenant du Roy en ladite cité , sortissent, et que 
l’on eust affaire des deux costez. Comme la nuict 
fust toute close , on ordonna cinguante lances , 
pour vuir ou le Roy estoit logé. Il y en alla par 
adventure vingt. Il y pouvoit avoir trois jects 
d’arc de nostre camp jusques ot nous cuidions 
le Roy. Cependant monseigneur de Charolois 
beut et mangea un peu: et chacun en son en- 
droit , et luy fust adoubée sa playe qu’il avoit 
au col. Au lieu ou il mangea, il falut oster qua- 
tre ou cing hommes morts pour luy faire place: 
et y mit l’on deux boteaux de paille , ou il s’as- 
sit: et remuant illec , un de ces pauvres gens 
nuds commenca a demander a boire. On luy 
jetta en la bouche un peu de tisane , de quoy le- 
dit seigneur avoit beu, dont le coeur luy revint, 
et fust connu : et estoit un archier du corps du- 
dit seigneur, fort renommé, appellé Savarot , 
qui fust pansé et guéry. 

On eust conseil qu'il estoit de faire. Le pre- 
mier qui opina-fust le comte de Sainct-Paul : 
disant que l’on estoit en peril, et conseilloit ti- 


beaucoup de gens du Roy, qui avoient chassé, ; rer al’aube du jour le chemin de Bourgogne, et 
cuidans que tout fust gagné pour eux: et furent | qu’on brulast une partie du charroy : et qu‘on 


contraints de passer parmi nous. Aucuns en 
eschapérent, et les plus se perdirent. Des gens 


sauvast seulement l’artillerie; et que nul ne me- 
nast charroy , s'il n’avoit plus de dix lances : et 


MEMOLBES DE PHILIPPE DE COMINES. [1465] " 11 


que de demeurer 1a sans vivres entre Paris et 
fe Roy, n’estoit possible. Aprés opina monsei- 
gneur de Haultbourdin assez en cette substance, 
sans scavoir avant que rapporteroient ceux qui 
estoient dehors. Trois ou quatre autres sembla- 
blement opinérent de mesme. Le dernier qui 
opina, fut monseigneur de Contay, qui dit que 
si tost que ce bruit seroit en l’ost, tout se met- 
troit en fuite : et qu’ils seroient prins devant 
quils eussent fait vingt lieués : et dit plusieurs 
raisons bonnes: et que son advis estoit , que 
ehacun s’aisast au mieux qu’il pourroit cette 
nuict , et que le matin a l’aube du jour on as- 
saillist le Roy, et qu’il falloit la vivre ou mou- 
rir: et trouvoit ce chemin plus seur que de pren- 
dre la fuite. A l’opinion dudit de Contay con- 
clud monseigneur de Charolois, et dist que cha- 
cun s’en allast reposer deux heures, et que |’on 
fust prest quand sa trompette sonneroit : et parla 
a plusieurs particuliers pour envoyer reconfor- 
ter ses gens. 

Environ minuit revindrent ceux qui avoient 
esté dehors: et pouvez penser qu’ils n’estoient 
point allez loin : et rapportérent que le Roy es- 
toit loge & ces feux qu’ils avoient veus. Incon- 
tinent on y envoya d’autres, et une beure aprés 
se remettoit chacun en estat de combattre : mais 
la pluspart avoient mieux envie de fuir. Comme 
vint le jour, ceux qu’on avoit mis hors du camp, 
rencontrérent un chartier, qui estoit 4 nous , et 
avoit esté prins le matin , qui apportoit une cru- 
che de vin du village: et leur dit que tout s’en 
estoit allé. Ils envoyérent dire ces nouvelles en 
lost : et allérent jusques la. Ils trouvérent ce 
qa’'il disoit et le revindrent dire : dont la com- 
pagnie eut yrand’joie : et y avoit assez de gens, 
qui disoient lors , qu’il falloit aller aprés, les- 
quels faisoient bien maigre chére une heure de- 
vant. J’avoye un cheval extrémement las et vieil, 
fi beut un sceau plein de vin : par aucun cas d’a- 
venture il y mit Je museau, je le laissay ache- 
ver: jamais ne l’avoye trouver si bon, ne si 

Quaad il fut grand jour, tout monta a cheval: 
et les batailles , qui estoient bien esclaircies : 
toutes-fois i] revenoit beaucoup de gens qui 
avoient esté cachez és bois. Ledit seigneur de 
Charolois fist venir un cordelier, ordonné de 
par luy a dire qu’il venoit de l’ost des Bretons, 
et que ce jour ils devoient estre la. Ce qui re- 
conforta assez ceux de l’ost : chacun ne le creut 
pas, mais tantost aprés environ dix heures du 
matin, arriva le vice-chancelier de Bretagne , 
appellé Rouville (1), et Madre avec luy, dont ay 


(1) Ou plutdt Romillé, comme il a été dit ci-dessus. 


parlé cy-dessus : et amenérent detx artchiers de 
la garde du duc de Bretagne , portans ses hoe- 
quetons , (ce qui reconforta trés-fort la compé- 
gnie) et fut enquis et loué de sa fuite (considérant 
le murmure qui estoit contre luy) et plus en- 
core de son retour: et leur fist chacun bonne 
chére. 

Tout ce jour demeura encore monseigneur de 
Charolois sur le champ, fort joyeux , estimant 
la gloire estre sienne. Ce qui depuis luy a cousté 
bien cher, car oncques puis il n’usa de conseil 
d’homme , mais du sien propre : et au lieu qu'il 
estoit trés-utile pour la guerre paravant ce jour, 
et n’aimoit nulle chose qui y appartint, mais 
depuis furent muées et changées ses pensées , 
car il y a continué jusques 4 sa mort: et par 1a 
fut finie sa vie, et sa maison destruite, et si elle 
ne l’est du tout, si est-elle bien desolée. Trois 
grands et sages princes , ses prédécesseurs, I’a- 
voient eslevée bien haut , et y a bien peu de roys 
(sauf celuy de France) plus puissans que luy : 
et pour belles et grosses villes , nul ne I’en pas- 
soit. L’on ne doit trop estimer de soy, par espé- 
cial un grand prince, mais doit connoistre que 
les graces et bonnes fortunes viennent de Dieu. 
Deux choses plus je diray de luy : l’une est, que 
je croy que jamais nul homme peust porter plus 
de travail que luy, en‘tous endroits oa il faut 
exerciter sa personne : l’autre, qu’é mon advis je 
ne connu oncques homme plus hardy. Je ne luy 
ouy oncques dire qu'il fust las, ny ne luy vey 
jamais faire semblant d’avoir peur , et si ay esté 
sept années de rang en la guerre avec luy, l’esté 
pour le moins, et en aucunes l’hyver et l’esté. 
Ses pensees et conclusions estoient grandes ; 
mais nul homme ne les scavoit mettre a fin , si 
Dieu n’y eust adjouté de sa puissanee. 


OK? 
CHAPITRE V. 


Comment le duc de Berry, frére du Roy, et 
le duc de Bretagne, se vindrent joindre 
avec le comte de Charolois, contre iceluy 


Roy. 


Le lendemain, qui estoit le tiers jour de la ba- 
taille, allasmes coucher au village de Mont-I’hé~ 
ry, dont le peuple en partie s’en estoit fui au 
clocher de l’église, et partie au chasteau. II les. 
fit revenir, et ne perdirent pas un denier vail- 
lant, mais payoit chacun son escot, comme s’il 
eust esté en Flandre. Le chasteau tint, et ne fut 
polnt assailli, Le tiers jour passé, partit ledit 
seigneur, par le conseil du seigneur de Contay, 

pour aller gagner Estampes (qui est bon et grand 
logis, et en bon pays et fertile) afin d’y estre plus 
tost que les Bretons, qui prenoient ce chemin: 
afin aussi de mettre les gens las et blessés a 
couvert, et les autres aux champs, et fut cause 
ce bon logis, et le séjour que I’on y fist, de sau- 
ver la vie a beaucoup de ses gens. La arrivérent 
messire Charles de France, lors duc de Berry, 
seul frére du Roy, le duc de Bretagne, monsei- 
gneur de Dunois, monseigneur de Loheac, mon- 
seigneur de Bueil , monseigneur de Chau- 
mont (1), et messire Charles d’Amboise son fils 
( qui depuis a esté grand homme en ce royau- 
me), tous lesquels dessus nommez le Roy avoit 
désapointez, et deffaits de leurs estats, quand il 
vint 4 fa Couronne, nonohbstant qu’ils eussent 
bien servi le Roy son pére, et le royaume, és 
conquestes de Normandie, et en plusieurs autres 
guerres. Monseigneur de Charolois, et tous les 
plus grands de sa compagnie, les recueillirent 
et lear allérent au devant, et amenérent leurs 
personnes loger en la ville d’Estampes, ou leur 
logis estoit fait, et les gens-d’armes demeurérent 
aux champs. En leur compagnie avoit huict cens 
hommes-d’armes, de trés-bonne estoffe, dont il 
y en avoit trés-largement de Bretons, qui nou- 
vellement avoient laissé les ordonnances (comme 
icy et ailleurs j’ay dit) qui amendoient bien leur 
compagnie. D'archers, et d’autres hommes de 
guerre, armés de bonnes brigandines (2), avoit en 
trés-grand nombre, et pouvoient bien étre six 
mille hommes a cheval, trés-bien en poinct. Et 
sembloit bien a voir la compagnie, que le duc de 
Bretagne fust un trés-grand seigneur : car toute 
cette compagnie vivoit sur ses coffres. 

Le Roy qui s’estoit retiré & Corbeil (comme 
jay devant dit) ne mettoit point en oubly ce qu'il 
avoit a faire. Il tira en Normandie, pour assem- 
bler ses gens, et de peur qu’il n’y eust quelque 
mutation au pays: et il mit partie de ses gens 
d’armes és environs de Paris, la ot il voyoit 
qu il estoit nécessaire. 

Le premier soir que furent arrivés tous ces 
seigneurs dessusdits 4 Estampes, se contérent 
des nouvelles I’un 4 l’autre. Les Bretons avoient 
pris aucuns prisonniers de ceux qui fuyoient du 
party du Roy: et quand ils eussent esté un peu 
plus avant, ils eussent pris ou desconfit le tiers 
de l’armée. Ils avoient bien tenu conseil pour 
envoyer gens dehors, jugeant que les osts es- 
toient pres: toutesfois aucuns les destournérent; 


(1) Pierre d'Amboise, seigneur de Caumont. En 1465 
sa maison fut rasée parce qu'il avait embrassé le parti 
opposé au Roi dans la ligue du Bien Public. Son fils fut 
maréchai et amiral.de France. 


ae acca 

mais nonobstant , messire Charles d’Amboise 
et quelques autres, se mirent plus avant que Jeur 
armée, pour voir s’ils rencontreroient rien : et 
prirent plusieurs prisonniers (comme j’ay dit) 
et de l‘artillerie : lesquels prisonniers leur di- 
rent que pour certain le Roy estoit mort: car 
ainsi Je cuidoient-ils, parce qu’ils s’en estoient 
fuis dés le commencement de !a bataille. Les 
dessusdits rapportérent les nouvelles a l’ost des 
Bretons, qui en eurent trés-grand’joye, cuidans 
qu’ainsi fust, et espérans les biens qui leur fus- 
sent advenus, si ledit monseigneur Charles eust 
esté roy, et tinrent conseil (comme il m’a esté 
dit depuis par un homme de bien, qui estoit 
présent) a scavoir comme ils pourroient chasser 
ces Bourguignons, et eux en dépescher, et es- 
toient quasi tous d’opinion qu’on les destrous- 
sast, qui pourroit. Cette joye ne leur dura gue- 
res, mais par cela vous pouvez voir et connoistre 
quels sont les brouillis en ce royaume a toutes 
mutations. 

Pour revenir 4 mon propos de cette armée 
d’Estampes, comme tous eussent souppé, et qu’it 
y avoit largement gens qui se pourmenoient par 
les rues, monseigneur Charles de France et 
monseigneur Charolois estoient a une fenestre 
et parloient eux deux de trés-grande affection. 
En la compagnie des Bretons, y avoit un pauvre 
homme, qui prenoit plaisir 4 jetter en Pair des 
fusées, qui courent parmi les gens quand elles 
sont tombées, et rendent un peu de flambe: et 
s’appelloit maistre Jean Boutefeu, ou maistre 
Jean des Serpens, je ne scay lequel. Ce follas- 
tre estant caché en quelque maison, afin que les 
gens ne l’apperceussent , en jetta deux ou trois 
en l’air, d’un lieu haut ot il estoit, tellement 
qu'une vint donner contre la croisée de la fe- 
nestre ou ces deux princes dessusdits avoient les 
testes, et si prés l’un de l'autre, qu'il n’y avoit 
pas un pied entre eux deux. Tous deux se dres- 
sérent et furent esbahis, et se regardoient cha- 
cun l’un l’autre. Si eurent suspicion que cela 
n’eust esté fait expressément pour leur mal 
faire. Le seigneur de Contay vint parler & mon- 
seigneur de Charolois son maistre: et dés qu'il 
lui eust dit un mot en V’oreille, il descendit en 
bas, et alla faire armer tous les gens-d’armes 
de sa maison, et les archers de son corps, et au- 
tres. Incontinent ledit seigneur de Charolois dit 
au duc de Berry, que semblablement il fist ar- 
mer les archers de son corps, et autres. Inconti- 


(2) Armure faite de lames de fer posées les unes sur 
Jes autres. 

nent deux ou trois cens hommes-d’armes armez 
devant la porte, a pied, et grand nombre d’ar- 
chers : et cherchoit l’on partout dont pouvoit 
venir ce feu. Ce pauvre homme gui l’avoit fait 
se vint jetter a genoux devant eux, et leur dit 
que c’avoit esté lui: et en jetta trois ou quatre 
autres: et en ce faisant, il osta beaucoup de 
gens hors de suspicion que I’on avoit les uns sur 
les autres: et s’en prit l’on a rire, et s’en alla 
chacun désarmer et coucher. 

Le lendemain au matin fut tenu un trés-grant 
et beau conseil, ou se trouvérent tous les sei- 
gneurs et leurs principaux serviteurs: et fut mis 
en délibération ce qui estoit de faire : et comme 
ils estoient de plusieurs piéces, et non pas obéis- 
sans a un seul seigneur (comme il est bien re- 
quis en telles assemblées), aussi eurent-ils divers 
propos: et entre les autres paroles qui furent 
bien recueillies et notées, ce furent celles de 
monseigneur de Berry, qui estoit fort jeune et 
n’avoit jamais veu tels exploicts. Car il sembla 
par ses paroles, que ja en fust ennuyé, et allé- 
gua la grande quantité de gens blessez qu'il 
avoit veus de ceux de monseigneur de Charolois ; 
en monstrant par ses paroles en avoir pitié, 
usoit de ces mots: qu'il eust mieux aimé que 
les choses n’eussent jamais esté encommencées, 
que de voir desja tant de maux venus par luy 
et pour sa cause. Ces propos desplurent a mon- 
seigneur de Charolois et a ses gens, comme je 
diray cy-aprés. Toutes-fois 4 ce conseil fut con- 
elud qu’on tireroit devant Paris, pour essayer 
sion pourroit réduire la ville 4 vouloir enten- 
dre au bien public du royaume, pour lequel di- 
soient estre tous assemblez, et leur sembloit 
bien , si ceux-la leur prestoient l’oreille, que 
tout le reste des villes de ce royaume feroient 
le semblable. Comme j’ay dit, les paroles dites 
par monseigneur Charles duc de Berry, en ce 
conseil, mirent en tel doute monseigneur de 
Charolois et ses gens, qu’ils vinrent a dire: 
« Avez-vous oui parler cet homme? II se trouve 
» esbahy pour sept ou huict cens hommes qu'il 
» voit blessez allans par la ville, qui ne luy sont 
» rien, ne qu’il ne connoist : ils’esbahiroit bien- 
» tost si le cas luy touchoit de quelque chose ; 
» et seroit homme pour appointer bien légére- 
» ment et nous laisser en la fange: et pour les 
» anciennes guerres, qui ont esté le temps passé 
» entre le roy Charles son pére, et le duc de 
» Bourgogne mon pére , aisément toutes ces 
» deux parties se convertiroient contre nous, 
» pourquoy est nécessaire de se pourvoir d’a- 


(4) Isabelle de Bourbon, comtesse de Charolais, ne 
mourut que le 25 septembre 1465. Le comte de Charo- 


» mys. » Et sur cette seule imagination , fust 
envoyé messire Guillaume de Clugny, protono- 
taire (qui est mort depuis évesque de Poictiers) 
devers le roy Edouard d’Angleterre , qui pour 
lors régnoit, auquel monseigneur de Charolois 
avoit tousjours eu inimitié : et portoit la maison 
de Lanclastre contre luy, dont il estoit issu de 
par sa mére. Et par l’instruction dudit de Clu- 
gny, luy estoit ordonné d’entrer en pratique de 
mariage (1) ala sceur du roy d’Angleterre, appe- 
lée Marguerite, mais non pas d’estraindre le 
marché, mais seulement de |’entretenir. Car 
connoissant que le roy d’Angleterre l’avoit fort 
désiré , lui sembloit que pour le moins il ne fe- 
roit rien contre luy , et que s'il en avoit affaire, 
qu’il le gagneroit des siens. Et combien qu’il 
n’eat un seul voploir de conclure ce marché, et 
que la chose du monde que plus il haissoit en 
son ceeur, estoit la maison d’Yorch, si fust tou- 
tes-fois tant demenée cette matiére, que plusieurs 
années apres elle fust conclue : et prit davantage 
Yordre de la Jartiére, et la porta toute sa vie. 

Or mainte telle ceuvre se fait en ce monde par 
imagination, comme celle que j’ai cy-dessus dé- 
clarée : et par espécial entre les grands princes, 
qui sont beaucoup plus suspicionneux qu’autres 
gens, pour les doutes et advertissemens qu’on 
leur fait , et trés-souvent par flateries, sans nul 
besoin qu’il en soit. 


CACO 
CHAPITRE VI. 


Comment le comte de Charolois et ses alliez, 
avec leur armée, passérent la riviere de 
Seine sur un pont portatif ; et comment le 
duc Jean de Calabre se joignit avec eux ; 
puis se logérent tout a Ventour de Paris. 


Ainsi comme il avoit esté conclu , tous ces 
seigneurs se partirent d’Estampes, apres y avoir 
séjourné quelques peu de jours, et tirérent 4 
Saiact-Mathurin de Larchant, et 4 Moret eno 
Gastinois. Monseigneur Charles et les Bretons 
demeurérent en ces deux petites villes: et le 
comte de Charolois s’en alla loger en une grande 
prairie , sur le bord de Ja riviére de Seine, et 
avoit fait crier que chacun portast crochets pour 
attacher ses chevaux. I] faisoit mener sept ou 
huict petits basteaux sur charrois, et plusieurs 
pipes par piéces , en intention de faire un pont 


lais, qui n'était pas encore veuf @ cette ¢poque , ne pou- 
vait penser & se remarier. 

sur la riviere de Seine, pour ce que ces sei- 
gneurs n’y avoient point de passage. Monsei- 
gneur de Dunois |’accompagna, luy estant en 
une litiére (car pour Ja goutte qu’il avoit, il ne 
pouvoit monter a cheval) et portoit l’on son en- 
seigne aprésluy. Dés qu’ils vinrent a la riviére , 
ils y firent mettre de ces batteaux qu’ils avoient 
apportez, et gaignérent une petite isle, qui es- 
toit comme au milieu , et descendirent des ar- 
chers , qui escarmouchérent avec quelques gens- 
de-cheval , qui deffendoient le passage de l’autre 
part; et y estoient le mareschal Joachim et 
Sallezard. Le lieu estoit trés -désavantageux 
pour eux, parce qu’il estoit fort haut, et en 
pays de vignoble : et du costé des Bourgui- 
gnons y avoit largement artillerie , conduite 
par un canonnier fort renommeé, qui avoit nom 
maistre Gerauld , lequel avoit esté pris en cette 
bataille de Mont-]’héry, estant lors du parti du 
Roy. Fin de compte , il falut que les dessusdits 
abandonnassent le passage , et se retirérent a 
Paris. Ce soir fust fait un pont jusques en cette 
isle : et incontinent fist le comte de Charolois 
tendre un pavilion, et coucha la nuict dedans , 
et cinquante hommes -d’armes de sa maison. 
A l’aube du jour, furent mis grand nombre de 
tonneliers en besongne, a faire pipes de mes- 
rain , qui avoit esté apporté; et avant qu’il fust 
midy, le pont fust dressé jusques al’autre part de 
la riviére : et incontinent passa ledit seigneur de 
Charolois de l’autre costé , et y fist tendre ses 
pavillons, dont il y avoit grand nombre , et fist 
passer tout son ost et toute son artillerie par 
_ dessus ledit pont, et se logea en un costeau pen- 
dant devers ladite riviére: et y faisoit trés-beau 
voir son ost, pour ceux qui estoient encores 
derriére. 

Tout ce jour ne purent passer que ses gens. 
Le lendemain a l’aube du jour passérent les 
ducs de Berry et de Bretagne, et tout leur ost; 
qui trouvérent ce pont trés-beau, et fait en 
grande diligence. Si passérent un peu outre , et 
se logérent sur le haut pareillement. Inconti- 
nent que la nuict fust venué nous commencasmes 
a appercevoir grand nombre de feux bien loin 
de nous, autant que la veué pouvoit porter. Au- 
cuns cuidoient que ce fust le Roy : toutes-fois , 
avant qu'il fust minuit , on fut adverty que c’es- 
toit le duc Jean de Calabre, seul fils du roy 
René de Sicile, et avec luy bien neuf cens 
hommes-d’armes de la duché et comté de Bour- 
gogne. Bien fust accompagné de gens-de-cheval : 


(1) Le cranequin étalt un pled de biche avec lequel on 
bdandait mae arbaléte. Les cranequiniers qui se servaient 
da ==t Wiktrement dtsient den arkaléériers & cheval 


mais de gens-de-pied peu. Pour ce petit de gens, 
qu’avoit ledit duc ,je ne vis jamais si belle com- 
pagnie, ny qui semblassent mieux hommes exer- 
citez au fait de la guerre. Il pouvoit bien avoir 
quelques six-vingts hommes-d’armes bardez , 
tous Italiens ou autres, nourris en ces guerres 
d’Italie : entre lesquels estoient Jacques Galiot, 
le comte de Campobache, le seigneur de Bav- 
dricourt , pour le présent gouverneur de Bour- 
gogne, et autres: et estoient ces hommes- 
d’armes fort adroicts : et pour dire vérité, presque 
la fleur de nostre ost, au moins tant pour tant : 
il avoit quatre cens cranequiniers (1), que luy 
avoit prestés le comte Palatin, gens fort bien 
montez, et qui sembloient bien gens-de-guerre : 
et avoit cing cens Suisses a pied , qui furent les 
premiers qu’on vit en ce royaume: et ont esté 
ceux qui ont donné le bruit & ceux qui sont ve- 
nus depuis: car ils se gouvernérent trés-vail- 
lamment en tous les lieux ou ils se trouvérent. 
Cette compagnie, que vous dis , s’approcha le 
matin , passa ce jour par dessus nostre pont. 
Et ainsi se peut dire que toute la puissance du 
royaume de France s’estoit veué passer par des- 
sus ce pont , sauf ceux qui estoient avec le Roy, 
et vous asseure que c’estoit une grande et belle 
compagnie, et grand nombre de gens de bien, 
et bien en poinct ; et devroit-on vouloir que les 
amis et bien-veillans du royaume l’eussent veué, 
et quils en eussent eu |’estimation , telle qu’il 
appartient, et semblablement les ennemis : 
car jamais il n’eust esté heure qu'ils n’en eussent 
plus craint le Roy et ledit royaume. Le chef des 
Bourguignons estoit monseigneur de Neufchas- 
tel (2), mareschal de Bourgogne, joinct avec- 
ques luy son frére seigneur de Montagu, le 
marquis de Rotclin, et grand nombre de cheva- 
liers et escuyers : dont aucuns avoient esté en 
Bourbonnois (3), comme jay dit au commence- 
ment de ce propos. Le tout ensemble s’estoit 
joinct pour venir plus asseurément avec mondit 
seigneur de Calabre, comme j’ay dit: lequel 
sembloit aussi bien prince et grand chef de 
guerre comme nul autre que visse en la compa- 
gnie , et s'engendra grande amitié entre luy et 
le comte de Charolois. 

Quand toute cette compagnie fast passée , que 
Von estimoit cent mille chevaux , tant bons que 
mauvais (ce que je croy), se délibérerent lesdits 
seigneurs de partir pour tirer devant Paris : et 
mirent toutes leurs avant-gardes ensemble. Pour 
les Bourguignons, les conduisoit le comte de 


(2) Thibault de Neuf-Chatel , fait maréchal de Bour- 
gogne en 1439. 
(3) Bourgogne, selon un autre manuscrit. 

Sainct-Paul. Pour les ducs de Berry et de Bre- 
tagne Oudet de Rye, depuis comte de Com- 
minges , et le mareschal de Loheac , comme il 
me semble: et ainsi s’acheminérent. Tous les 
princes demeurérent en la bataille. Ledit comte 
de Charolois et le duc de Calabre prenoient 
grande peine de commander et de faire tenir 
ordre a leurs batailles , et chevauchérent bien 
armez : et sembloit bien qu’ils eussent bon vou- 
loir de faire leurs offices. Les ducs de Berry 
et de Bretagne chevauchoient sur petites hac- 
quenées a leur aise, armez de petites brigan- 
dines fort légéres; pour le plus encore disoient 
aucuns qu’il n’y avoit que petits clous dorez par 
dessus le satin , afin de moins leur peser : toutes- 
fois je ne le scay pas de vray. Ainsi chevau- 
chérent toutes ces compagnies , jusques au pont 
de Charenton, pres Paris, a deux petites lieués: 
lequel pont tost fast gaigné sur quelque peu de 
francs-archers qu'il y avoit dedans: et passa 
toute l’armée par dessus ce pont de Charenton, 
et s’en alla loger le comte de Charolois depuis 
ce pont de Charenton , jusques en sa maison de 
Conffans , prés de 1a, au long de la riviére: et 
ferma ledit comte un grand pays de son char- 
roy et de son artiilerie , et mist tout son ost de- 
dans , et avec luy se logea le duc de Calabre; 
et A Sainct-Maur-des-Fossez, se logérent les ducs 
de Berry et de Bretagne, avec un nombre de 
leurs gens: et tout le demeurant envoyérent lo- 
ger a Sainct-Denys, aussi 4 deux lieués de Paris: 
et la fust toute cette compagnie onze semaines : 
et avinrent les choses que je diray cy-aprés. 
Le lendemain, commencerent les escarmou- 
ches jusques aux portes de Paris: ou estoient 
dedans monseigneur de Nantouillet, grand- 
maistre de France (qui bien y servit comme j’ay 
dit ailleurs ) et le mareschal Joachim. Le peuple 
se vit espouvanté : et aucuns d’autres estats 
eussent voulu les Bourguignons et les autres 
seigneurs estre dedans Paris , jugeans a leur ad- 
vis , cette entreprise bonne et profitable pour le 
royaume. Autres y en avoit adhérens ausdits 
Bourguignons , et se meslans de leurs affaires , 
espérans que par leurs moyens ils pourroient 
parvenir 4 quelques offices ou estats, qui sont 
plus désirez en cette cité-la qu’en nulle autre du 
monde ; car ceux qui les ont les font valoir ce 
qu’ils peuvent, et non pas ce qu’ils doivent : et 
y 2 offices sans gages , qui se vendent bien huict 
cens escus, et d’autres ot il y a gages bien pe- 
tits, qui se vendent plus que leurs gages ne 
scauroient valoir en quinze ans. Peu souvent 
advient que nul ne se désapointe : et soustient 


(1) En septembre 1435. 


la cour de parlement cet article , et est raison : 
mais aussi il touche presque 4 tous. Entre les 
conseillers, se touvent tousjours largement de 
bons et notables personnages , et aussi quelques 
uns bien mal conditionnez. Ainsi est-il en tous 
estats. 


KO 
CHAPITRE VII. 


Disgression sur les estats, offices et ambitions, 
par Pexemple des Anglois. 


Je parle de ces offices et auctoritez , par ce 
qu’ils font désirer mutations, et aussi sont cause 
d’icelles. Ce que l’on a veu , non pas seulement 
de nostre temps, mais encore quand les guerres _ 
commencerent dés le temps du roy Charles 
sixiesme , qui continuérent jusques a la paix 
d’Arras (1). Car cependant les Anglois se mes- 
lérent parmy ce royaume, si avant qu’en traitant 
ladite paix d’Arras , ou estoient de la part du 
Roy quatre ou cing ducs ou comtes, cing ou six 
prélats , et dix ou douze conseillers de parle- 
ment ; de la part du duc Philippe, grands per- 
sonnages 4 l’advenant , et en beaucoup plus grand 
nombre ; pour le Pape, deux cardinaux pour 
médiateurs ; et de grands personnages pour les 
Anglois. Ce traité dura par l’espace de deux 
mois , et désiroit fort le duc de Bourgogne s’ac- 
quiter envers les Anglois avant que de se sépa- 
rer d'avec eux, pour les alliances et promesses 
qu’ils avoient faites ensemble: et pour ces rai- 
sons furent offerts au roy d’Angleterre , pour luy 
et les seigneurs siens , les duchez de Normandie 
et de Guyenne, pourveu qu'il en fist hommage 
au Roy, comme avoient fait ses prédécesseurs , 
et qu'il rendist ce qu'il tenoit au royaume , hors 
lesdites duchez. Ce qu’ils refusérent , pour ce 
qu’ils ne voulurent faire ledit hommage, et mal 
leur en prit aprés : car abandonnez furent de 
cette maison de Bourgogne: et ayans perdu leur 
temps, et Jes intelligences du royaume, se pri- 
rent a perdre et a diminuer. Pour lors estoit 
régent en France pour les Anglois le duc de 
Bethfort , frere du roy Henry cinquiesme, ma- 
rié avec la sceur du duc Philippe de Bourgogne : 
et se tenoit icelui regent 4 Paris , ayant vingt 
millé escus par mois, pour le moindre estat 
qu’il eust jamais en cet office. Ils perdirent 
Paris, et puis petit a petit le demeurant du 
royaume. Aprés qu’ils furent retournez en An- 
gleterre, nul ne vouloit diminuer son estat ; 
mais les biens n’estoient audit royaume pour sa- 

tisfaire 4 tous. Ainsi guerre s’esmeut entre eux , 
pour leurs authoritez , qui a duré par longues 
années : et fust mis le roy Henry sixiesme (qui 
avoit esté couronné roy de France et d’Angle- 
terre a Paris) en prison au chasteau de Londres, 
et déclaré traistre et crimineux de léze majesté : 
et la dedans a usé la pluspart de sa vie, et ala 
fin a esté tué. Le due d’Yorch, pére du roy 
Edoiard dernier mort , s‘intitula roy (1). En pea 
de jours aprés fust desconfist en bataille, et 
mort : et tous morts eurent les testes tranchées, 
lay et le comte de Warvic dernier mort , qui 
tant a eu de crédit en Angleterre. Cestuy-la 
emmena le comte de la Marche (depuis appellé 
le roy Edoiiard ) par la mer a Calais, avec quel- 
que peu dé gens, fuyans de la bataille. Ledit 
comte de Warvic soustenoit la maison d’Yorch , 
et le duc de Sommerset la maison de Lancastre. 
Tant ont duré ces guerres , que tous ceux de la 
maison de Warvie et de Sommerset y ont 
eu les testes tranchées, ou y sont morts en 
bataille. 

Le roy Edoiard fist mourir son frére le duc 
de Clarence en une pipe de Malvoysie, pour ce 
qu'il se vouloit faire roy comfne l’on disoit. 
Aprés que Edoiiard fust mort, son frére second , 
duc de Clocestre , fist mourir les deux fils dudit 
Edoiard , et déclara ses filles bastardes, et se 
fist couronner roy. 

Incontinent aprés passa en Angleterre le comte 
de Richemont , de présent roy (qui par longues 
années avoit esté prisonnier en Bretagne) qui 
desconfist et tua en bataille ce cruel roy Ri- 
chard, qui peu avant avoit fait mourir ses ne- 
veux. Et ainsi de ma souvenance, sont morts en 
ces divisions d’Angleterre bien quatre-vingts 
hommes de la lignée royale d’Angleterre, dont 
une partie j'ay connue : des autres m’a esté 
conté par les Anglois demeurans avec le cuc de 
Bourgogne, tandis que j’y estoys. Ainsi ce n'est 
pas a Paris ny en France seulement, qu'on s’en- 
trebat pour les biens et honneurs de ce monde : 
et doivent bien craindre les princes ou ceux qui 
régnent aux grandes seigneuries , de laisser en- 
gendrer une partialité en lear maigon , car de la 
ce feu court par la province: mais mon advis 
est que cela ne se fait que par disposition di- 
vine: car quand les princes ou royaumes ont esté 
en grande prospérité da richesses, et ilsont mes- 
connoissance dont procéde telle grace , Dieu leur 
dresse un ennemi ou ennemie, dont nul ne se 
douteroit : comme vous pouvez vair par les rois 
notnmez en la Bible, et par ce que puis peu 
années en avez veu en cette Angleterre, et 
e@ cette maison de Bourgogne, et autres lieux, 
que avez veu et voyer tous les jours. 





CHAPITRE VIII. 


Comment le roy Louys entra dedans Paris, 
pendant que les seigneurs de France y dres- 
sotent leurs pratiques. 


Vay esté long en ce propos, et est temps 
que je retourne au mien. Dés que ces seigneurs 
furent arrivez devant Paris, ils commencérent 
tous & pratiquer leans, et promettre offices et 
biens , et ce qui pouvoit servir 4 leur matiére. 
Au bout de trois jours furent grande assemblée 
en l'hostel de Ia ville de Paris, et aprés grandes 
et longues paroles, et ouyes les requestes et 
sommations que les seigneurs leur faisoient en 
public , et pour le grand bien du royaume 
(comme ils disoient ), fust conclu d’envoyer de- 
vers eux et entendre a pacification. Ils vindrent 
en grand nombre de gens-de-bien , vers les 
princes dessusdits, au lieu de Sainct-Mor : et 
porta la parole maistre Guillaume Chartier, lors 
évesque de Paris , renommé trés-grand homme ; 
et de la part des seigneurs , parloit le comte de 
Dunois. Le duc de Berry, frére du Roy, prési- 
doit , assis en chaire, et tous les autres seigneurs 
debout. De I'un des costez estoient les ducs de 
Bretagne et de Calabre; et de l'autre le comte 
de Charolois , qui estoit armé de toutes piéces, 
sauf la teste , et les gardes-bras, et une mante- 
line fort riche sur sa cuirace : car il venoit de 
Conflans , et le Bois-de- Vincennes tenoit pour 
le Roy, et y avoit beaucoup de gens , par quoy 
luy estoit besoin d’estre venu bien accompagné. 
Les requestes et fins des seigneurs estoient d’en- 
trer dedans Paris, pour avoir conversation et 
amitié avec eux, sur le faict de la reformation 
du royaume: lequel ils disoient estre mal con- 
duict, en donnant plusieurs grandes charges au 
Roy. Les responses estoient fort douces, toutes- 
fois prenans quelque délay avant que de res- 
pondre : et néantmoins le Roy ne fust depuis 
content dudit evesque, ny de ceux qui estoient 
avee luy. Ainsi s’en retournérent , demeurans 
en grand pratique: car chacun parla a eux en 
particulier, et croy bien qu’en secret fust ac- 
cordé par aucuns , que les seigneurs en leur 
simple estat y €ntreroient , et leurs gens pour- 
roient passer outre (si bon leur sembloit) en petit 
nombre a la fois. Cette conversation n’eust point 
esté seulement ville gaignée, mais toute l’entre- 


(4) Le duc d’York ne prit pas le titre de rot. Ce pas- 
sage a di étre écrit sous le régne de Henri VII, dont 
Tavénement date de 1483. 

prise : car aisément tout le peuple se fust tourneé 
de leur part (pour plusieurs raisons), et par con- 
séquent toutes celles du royaume, a |’exemple 
de ceile-la. Dieu dopna sage conseil au Roy : et 
il ’exécuta bien, estant ja adverti de toutes ces 
choses. 

Avant que ceux qui estoient venus vers ces 
seigneurs, eussent fait leur rapport, le Roy ar- 
riva en la ville de Paris, en l’estat qu’on doit 
venir pour reconforter un peuple ; car il y vint 
en trés-grande compagnie, et mit bien deux mille 
hommes d’armes en la ville: tous les nobles 
de Normandie, grande force de francs-archers, 
les gens de sa maison, pensionnaires et autres 
gens de bien qui se trouvent avec tel roy en 
semblables affaires. Et ainsi fust cette pratique 
rompue, et tout ce peuple bien mué des siens ; 
ny ne se fust trouvé homme de ceux qui para- 
vant avoient esté devers nous, qui plus eust osé 
parler de la marchandise: et & aucuns en prit mal. 
Toutes-fois le Roy n’usa de nulles cruautés en 
cette matiére, mais aucuns perdirent leurs offi- 
ces, les autres envoya demeurer ailleurs: ce 
que je luy répute a louange de n’avoir usé d’au- 
tre vengeance. Car si cela, qui avoit esté com- 
mencé, fust venu a effet, le meilleur qui lui 
pouvoit venir, c’estoit fuir hors du royaume. 
Aussi plusieurs fois m’a-t-il dit, que s'il n’eust 
pa entrer dans Paris, et qu'il eust trouvé la 
ville muée, qu’il fut fuy devers les Suisses, ou 
devers le duc de Milan, Francisque, qu'il répu- 
patoit son grand amy : et bien luy monstra le- 
dit Francisque, par le secours qu'il lui envoya, 
qui estoit de cing cens hommes-d’armes et trois 
mille homme-de-pied, sous la conduite de son 
fils aisné apelé Galéas, depuis duc (1): et vin- 
rent jusques en forest: et firent guerre a mon- 
seigneur de Bourbon: mais a cause de la mort 
dudit Francisque, ils s’en retournérent ; et aussi 
par le conseil qu'il luy donna, en traittant la 
paix, appelée le traité de Conflans : ot i] lui man- 
da qu'il ne refusast nulle chose qu’on luy dé- 
mandast, pour séparer ceste compagnie: mais 
que seulement ses gens y demeurassent. 

A mon advis, nous n’avions point esté plus de 
trois jours devant Paris quand le Roy y entra. 
Tantost nous commanca la guerre trés-forte, et 
par espécial sur nos fourrageurs: car l’on estoit 
contrainct d’aller loin en fourrage, et falloit 
beaucoup de gens ales garder. Et faut bien dire 
qu’en cette Isle-de-France est bien assise cette 


(1) Francois Sforee était fils nature] de Sforce, comte 
de Cottignola. Il épousa Marie, fille naturelle de Philippe 
Visconti, duc de Milan. Ils'empara du duché de Milan 
en 1450 et mourut en 1466. Son fils Galéas lui succéda 

lL. Cc. D. M. T. 1V. 


villede Paris, de pouvoir fournir de si puissans 
osts: car jamais nous n’eusmes faute de vivre: 
et dedans Paris a grande peine s’apereevoient- 
ils qu’il y eust homme: rien n’enchérit que le 
poid, seulement d’un denier sur pain: car nous 
n’occupions point les riviéres @au-dessous, qui 
sont trois, c’est-a-scavoir Marne, Yonne et Seine, 
et plusieurs petites rivieres qui entrent en celle-la. 
A tout prendre, cette cité de Paris est la cité 
que je visse environnée de meilleur pays et 
plus plantureux , et est chose presque in- 
croyable des biens qui y arrivent. J’y ay esté de- | 
puis ce tems avec le roy Louys, demy an sans 
en bouger, logé és Tournelles , mangeant et 
couchant avec luy ordinairement: et depuis son 
trespas, vingt mois, maugré moi, tenu_prison- 
nier en son palais, ou je voyois de mes fe- 
nestres arriver ce qui montoit contremont la 
riviére de Seine du costé de Normandie. Du 
dessus en vient aussi sans comparaison plus que 
n’eusse jamais cru, ce que j’en ay veu. 

Ainsi donc tous les jours sailloit de Paris force 
gens: et y estoient les escarmouches grosses ; 
nostre guet estoit de cinquante lances, qui se te- 
noient vers la’ Grange - aux - Merciers (2), et 
avoient des chevaucheurs le plus pres de Paris 
qu’ils pouvoient, qui trés-souvent estoient ra- 
menez jusques & eux ; et bien souvent falloit 
quils revinssent sur queue jusques a nostre 
charroy,en se retirant le pas, et aucunes fois 
le trot ; et puis on leur renvoyoit des gens, qui 
trés-souvent aussi renvoyoient les autres jus- 
ques bien prés les portes de Paris. Et ceci es- 
toit a toutes heures: car en fa ville il y avoit 
plus de deux mille cinq cens hommes d’armes, 
de bonne estoffe, et bien logés ; grande force de 
nobles de Normandie, et de francs-archers : et 
puis voyoient les dames tous les jours , qui leur 
donnoient envie de se monstrer. De nostre costé 
il y avoit un trés-grand nombre de gens ; mais 
non point tant de gens de cheval: car il n’y 
avoit que les Bourguignons (qui estoient envi- 
rons quelques deux mille lances , que bons que 
mauvais ) qui n’estoient point si bien accoustrez 
que ceux de dedans Paris, par la longue paix 
quwils avoient eue , comme j’ay dit autrefois. 
Encore de ce nombre en y avoit a Lagny deux 
cens hommes d’armes, et y estoit le duc de Ca- 
labre. Des gens-a-pied nous avions grand nom. 
bre et de bons. L’armée des Bretons estoit a 
Sainct-Denis , qui faisoient la guerre 1a ow ils 


et périt en 1476, assassiné par des citoyens soulevés 
contre sa tyrannie. 


2) L’'emplacement actuel de Bercy. 


18 MEMOIRES DK PHILIPPE DE COMINES. [1465] 


pouvoient, et les autres seigneurs espars pour 
les vivres. Sur la fin y vinrent le duc de Ne- 
mours , le comte d’Armignac et le seigneur 
d’Albret. Leurs gens demeurérent loin, pour ce 
qu’ils n’avoient point de payement, et qu’ils 
eussent affamé nostre ost, s’ils eussent pris sans 
payer: et scay bien que le comte de Charolois 
leur donna de Vargent , jusques a cing ou six 
mille francs: et fust advisé que leurs gens ne 
viendroient point plus avant. Ils estoient bien 
six mille hommes de cheval, qui faisoient mer- 
veilleusement de maux. 


DOO] 
CHAPITRE IX. 


Comment Vartillerie du comte de Charolois et 
celle du Roy tirérent Pune contre Pautre 
prés Charenton, et comment le comte de 
Charolois fit faire de rechef un pont sur be- 
teaux en la riviére de Seine. 


En retournant au fait de Paris, il ne faut 
douter que nul jour ne se passoit sans perte ou 
gain, tant d’un costé que d’autre { mais de gros- 
ses choses n’y avint rien). Car fe Roy ne vouloit 
point souffrir que ses gens saillissent en grosses 
bandes ; ny ne vouloit rien mettre en hazard de 
la bataille, et désiroit paix, et sagement dépar- 
tir cette assemblée. Toutes-fois un jour bien ma- 
tin, vinrent loger. droit vis-a-vis Vhostel de 
Conflans, au long de la riviére, et sur le fin 
bord, quatre mille francs-archers. Les nobles 
de Normandie, et quelque peu de gens-d’armes 
d’ordonnance, demeurérent a un quart de lieve 
de-la, en un village, et depuis leurs gens-de- 
pied jusques-la n’y avoit qu'une belle plaine. 
La riviére de Seine estoit entre nous et eux : et 
commenceérent ceux du Roi une tranchée a I’en- 
droit de Charenton, ou ils firent un boulevart de 
bois et de terre, jusques au bout de nostre ost ; et 
passoit ledit fossé par devant Conflans, la riviere 
entre deux, comme dit est: et la assortirent 
grand nombre d’artillerie, qui d’entrée chassa 
tous les gens du duc de Calabre hors du village 
de Charenton : et fallut qu’éa grande haste ils 
yinssent loger avec nous: et y eust des gens et 
des chevaux de tuez ; et logea le duc Jean en un 
petit corps d’hostel, tout droit au devant de 
celuy de monseigneur de Charolois, a lopposite 
de la riviere. 

Cette artillerie commenga premiérement a 
tirer par nostre ost, et espouvanta fort la com- 
pagnie,-car elle tua des gens d’entrée: et tira 


deux coups par la chambre ov le seigneur de 


Charolois estoit logé, comme il disnoit , et tua 
un trompette en apportant un plat de viande 
sur le dégré. . 

Apres le disner ledit comte de Charolois des- 
cendit en l’estage bas, et delibéra n’en bouger, 
et la feist tendre au mieux qu’il peut. Le matin 
vinrent les seigneurs tenir conseil : et ne se te- 
noit point le conseil ailleurs que chez le comte 
de Charolois : et tousjours aprés le conseil dis- 
noient tous ensemble, et se mettoient les dacs 
de Berry et de Bretagne au bane, le comte de 
Charolois et le due de Calabre au-devant: et 
portoit ledit comte honneur & tous, les conviant 
a l’assiette. Aussi le devoit bien faire & d’au- 
cuns, et & tous, puisque e’estoit chez luy. Hi fut 
advisé que toute lartillerie de Yost serait assor- 
tie encontre celle du Roy. Ledit seigneur de 
Charolois en avoit trés-largement , le due de 
Calabre en avoit de belle , et aussi le duce de 
Bretagne. L’on fit de grands trous aux marail- 
les, qui sont au long de la riviére derriére ledit 
hostel de Conflans , et y assortit-on toutes les 
meilleures pieces, excepté les bombardes et au- 
tres grosses piéces, qui ne tirérent point, et le 
demeurant, ovelles pouvoient servir. Ainsi en y 
eust du costé des seigneurs heaucoup plus que 
de celuy du Roy. La tranchée, que les gens du 
Roy avoient faite, estoit fort longue, tirant vers 
Paris, et tousjours la tiroient avant, et jettoient 
la terre de nostre costé, pour soy taudir (1) de 
rartillerie, car tous estoient cachez dedans le 
fossé, ny nul n’eust osé monstrer la teste. Ils es- 
toient en lieu plain comme la main et en belle 
prairie. 

Je n’ay jamais tant veu tirer pour si peu de 
jours, car de nostre costé on s’attendoit de les 
chasser de la a force d’artillerie. Aux autres en 
venoit de Paris tous les jours , qui faisoient bon- 
ne diligence de leur costé, et n’espargnoient point 
la poudre. Grande quantité de ceux de nostre 
ost firent des fossez en terre a l’endroit de leurs 
logis. Encores davantage y en avoit beaucoup, 
pour ce gue c’est lieu ou l’on a tiré de la pierre. 
Ainsi se taudissoit chacun , et se passa trois ou 
quatre jours. La crainte fut plus grande que la 
perte des deux costez , car il ne perdit nul hom- 
me de nom. 

Quand ces seigneurs virent que ceux du Roy 
ne s’esmouvoient point , il lear sembla honte et - 
péril , et que ce seroit donner cceur A ceux de 
Paris. Car par quelques jours de tréves, il y 
vint tant de peuple, qu'il sembloit que rien ne 
fust demeure en la ville. It fat conclu en un con- 
seil, que l’on feroit un fort grand pont sur grands 


(1) Garantie. 


bateaux , et coupperoit-on !’estroit du bateau , 
et ne s’asserroit le bois que sur le large, et au 
dernier couplet y auroit de grandes ancres pour 
jetter en terre. Avec cela furent amenez plu- 
sieurs grands batteaux de Seine, qui eussent pi 
aider a passer la riviére , et assaillir les gens du 
Roy. A maistre Girauld , canonnier, fat donnée 
la charge de cet ouvrage , auquel il sembloit que 
pour les Bourguignons estoit grand avantage de 
ce que les autres avoient jetté les terres de nos- 
tre costé : pour ce que quand ils serojent outre 
la riviére , ceux du Roy trouveroient leur tran- 
chée beaucoup au-dessous des assaillans, et qu’ils 
n’oseroient saillir dudit fossé, pour crainte de 
Vartillerie. 

Ces raisons donnérent grand cceur aux nos- 
tres de passer : et fut le pont achevé, amené et 
dressé , sauf le dernier couplet , qui tournoit de 
costé, prest a dresser, et tous les bateaux ame- 
nés. Des qu’il fast dressé, vint un officier d’ar- 
mes du Roy, dire que cestoit contre la tréve , 
pour ce que ce jour, et le jour précédent, y 
avoit ea tréve, et venoit pour voir que c’estoit. 
A laventure il trouva monsieur de Bueil et plu- 
sieurs autres sur ledit pont , a qui il parla. Ce 
soir passoit Ia tréve. II y pouvoit bien passer 
trois hommes-d’armes , Ia lance sur la cuisse , 
de front : et y pouvoit bien avoir six grands ba- 
teaux , que chascun eut bien passé mille hom- 
mes & la fois , et plusieurs petits: et fust accous- 
trée l’artillerie , pour les services a ce passage. 
Si furent faites les bendes et les rooles de ceux 
qui devoient passer: et en estoient chefs le 
comte de Sainct-Paul et le seigneur de Hault- 
bourdin. 

Des que minuit fut passé , commencérent a 
s armer ceux qui en estoient, et avant le jour fu- 
rent armez , et oyent les aucuns messe en atten- 
dant le jour, et faisoient ce que bons chrétiens 
font en tel cas. Cette nuit je me trouvay en une 
grand 'tente, qui estoit au milieu de l’ost , of I’on 
faisoit le guet, et estoys du guet cette nuit la 
(car nul n’en estoit excusé), et estoit chef de ce 
guet monseigneur de Chastel-Guyon , qui mou- 
rut depuis a Granson : et s'attendoit l’heure de 
voir cet esbat. Soudainement nous ouysmes ceux 
qui estoient en ces tranchées , qui commenceé- 
rent a crier a haute voix : Adieu voisins , 
adieu, et incontinent mirent le feu en leurs lo 
gis, et retirérent leur artillerie. Le jour com- 
menca a venir. Les ordonnez a cette entreprise 
estoient ja sur Ja rivi¢re , au moins partie , et 
virent les autres ja bien loin , qui se retiroient 
a Paris. Ainsi donc chacun s’alla désarmer , 
trés-joyenx de ce département. Et a la vérité ce 
que le Roy avoit mis de gens, ce n’estolt que 

pour battre nostre ost d’artillerie, et non pas en 
intention de combattre ; car il ne voulbvit rien 
mettre en hazard , comme j’ai dit ailleurs; no- 
nobstant que sa puissance fut trés-grande pour 
tous tant qu’il y avoit de princes ensemble. Mais 
son intention (comme bien le monstra) estoit de 
traiter paix et départir la compagnie, sans 
mettre son Estat (qui est si grand et si bon que 
destre roy de ce grand et obéissant royaume 
de France) en péril de chose si incertaine qu'une 
bataille. 

Chascun jour se menoit de petits marchez , 
pour fortraire gens ]'un a l'autre : et eut plu- 
sieurs jours de tréves et assemblées d’une part 
et d’autre , pour traitter paix : et se faisoit ladite 
en la Grange-aux-Merciers , assez prés de nostre 
ost. De la part du Roy y venoit le comte du 
Maine, et plusieurs autres. De la part des sei- 
gneurs , le comte de Sainct-Paul, et plusieurs 
autres ; aussi de tous les seigneurs. Assez de fois 
furent assemblez sans rien faire : et cependant 
duroit la tréve, et s’entrevoyoient beaucoup de 
gens des deux armées, un grand fossé entre 
deux , qui est comme mi-chemin , les uns d’un 
costé , les autres de l’autre , car par la tréve nul 
ne pouvoit passer. II n’estoit jour qu’é cause de 
ces veués ne se vint rendre dix ou douze hom- 
mes du costé des seigneurs, et aucunes fois plus: 
un autre jour s’en alloient autant des nostres. Et 
pour cette cause s’appella le lieu depuis, le Mar 
ché, pour ce que telles marchandises s’y fai- 
soient. Et pour dire Ja vérité, telles assembliées 
et communications sont bien dangereuses en 
telles facons , et par espécial pour celuy qui est 
en plus grande apparence de décheoir. Naturel- 
lement la pluspart des gens ont I’ceil ou a s’ac- 
croistre ou a se sauver, ce qui aisément les fait 
tirer aux plus forts. Autres y en a si bons et si 
fermes , qu’ils n’ont nuls de ces regards: mais 
peu s’en trouve de tels. Et par espécial est ce 
danger quand ils ont prince qui cherche a ga- 
gher gens : qui est une trés-grand’grace que Dieu 
fait au prince qui le sgait faire: et est signe qu’il 
n’est point entaché de ce fort vice et péché d’or- 
gueil qui procure haine envers toutes person- 
nes. Pour quoy, comme j'ay dit , quand on vient 
a tels marchés que de traitter la paix, il se doit 
faire par les plus féables serviteurs que les prin- 
ces ont, et gens d’aage moyen: afin que leur 
foiblesse ne les condulse a faire quelque marché 
deshonneste, ne a espouvanter leur maistre a 
leur retour, plus que de besoin ; et plustost em- 
pescher ceux qui ont receu quelque grace ou 
bienfait de luy, que nuls autres ; mais sur tout 
sages gens: car d’un fol ne fit jamais homme 
son profit ; et se doivent plustost conduire ces 

2. 

traitez loin que pres. Et quand lesdits ambassa- 
deurs retournent , les faut ouyr seuls , ou a peu 
de compagnie : afin que si leurs paroles sont pour 
espouventer les gens , qu’ils leur disent les lan- 
gages dont ils doivent user 4 ceux qui les en- 
querront : car chacun désire de s¢cavoir nouvel- 
les d’eux quand ils viennent de tels traitez : et 
plusieurs disent : Jel ne me célera rien. Si fe- 
ront , sils sont tels comme je dis , et qu’ils con- 
noissent qu’ils ayent maistres sages. 


KOO 


CHAPITRE X. 


Digressions sur quelques vices et vertus du roy 
Louis onziesme. . 


Je me suis mis en ce propos, par ce que j’ay 
veu beaucoup de tromperies en ce monde, et de 
beaucoup de serviteurs envers leurs maistres, et 
plus souvent tromper les princes et seigneurs 
orgueilleux, qui peu veulent ouyr parler les gens, 
que les humbles qui volontiers les escoutent. Et 
entre tous ceux que j'ay jamais conaus, le plus 
sage pour soy tirer d’un mauvais pas , en temps 
d’adversité, c’estoit le roy Louis XI nostre mais- 
tre, le plus humble en paroles et en habits, et 
qui plus travailloit 4 gagner un homme qui le 
pouvoit servir, ou qui luy pouvoit nuire. Et ne 
s’ennuyoit point d’estre refusé une fois d’un 
homme qu’il prétendoit gagner , mais y conti- 
nuoit , en lui promettant largement, et donnant 
par effet argent et estats qu’il connoissoit qui luy 
plaisoient. Et ceux qu'il avoit chassez et débou- 
tez en temps de paix et de prospérité , il les ra- 
chetoit bien cher, quand il en avoit besoin , et 
s’en servoit , et ne les avoit en nulle haine pour 
les choses passées. II estoit naturellement ami 
des gens de moyen estat, et ennemy de tous 
grands qui se pouvoient passer de luy. Nul hom- 
me ne presta jamais tant l’oreille aux gens , ny 
ne s’enquist de tant de choses, comme il faisoit, 
ne qui voulust jamais connoistre tant de gens : 
car aussi véritablement il connois8oit toutes 
gens d’authorité et de valeur, qui estoient en 
Angleterre , en Espagne , en Portugal, en Ita- 
lie, et és seigneuries du duc de Bourgogne , et 
en Bretagne ; comme il faisoit ses sujets. Et ces 
termes et facons qu’il tenoit , dont j’ai parlé cy- 
dessus, luy ont sauvé la couronne, veu les 
ennemis qu'il s’estoit luy-mesme acquis a son 
advénement au royaume. Mais sur tout luy a 
servi sa grande largesse : car ainsi comme sa- 
gement il conduisoit l’adversité , a opposite des 


ce qu’il cuidoit estre asseur, ou seulement en 
une tréve, se mettoit 4 mescontenter les gens , 
par petits moyens, qui peu luy servoient , eta 
grand’peine pouvoit endurer paix. Il estoit léger 
a parler des gens , et aussi tost en Jeur présence 
qu’en leur absence , sauf de ceux qu’il craignoit, 


qui estoit beaucoup: car il estoit assez craintif 


de sa propre nature. Et quand pour parler ib 
avoit receu quelque dommage, ou en avoit sus- 
picion, et le vouloit réparer, il usoit de cette 
parole au personnage propre : «Je scay bien que 
» ma langue m’a porté grand dommage, aussi 
» m‘a-elle fait quelquefois du plaisir beaucoup : 
» toutes-fois c’est raison que je répare l’amende. » 
Et n’usoit point de ces privées paroles, qu’il ne 
fist quelque bien au personnage a qui il parloit, 
et n’en faisoit nuls petits. 

Encore fait Dieu grand’gréce a un prince 
quand il scait le bien et le mal, et par espécial 
quand le bien proceéde (1), comme au Roy nostre 
maistre dessusdit. Mais & mon advis, que le 
travail qu’il eut en sa jeunesse , quand il fut 
fugitif de son pére, et fuit sous le duc Philippe 
de Bourgogne, ou il fut six ans, luy valut beau- 
coup : car il fut contraint de complaire & ceux 
dont il avoit besoin : et ce bien, qui n’est pas 
petit, lui apprit adversité. Comme ii se trouva 
grand et roi couronné, d’entrée ne pensa qu’aux 
vengeances, mais tost luy en vint le dommage , 
et quand et quand Ja repentance. Et répara cette 
folie et cette erreur, en regagnant ceux ausquels 
il faisoit tort, comme vous entendrez cy-apres. 
Et s’il n’eust eu la nourriture autre que les sei- 
gueurs que jay veu nourrif en ce royaume , je 
ne croy pas que jamais se fust ressours : car il 
ne les nourrissent seulement qu’a faire les fols 
en habillemens et en paroles. De nulles lettres 
ils n’ont connoissance. Un seul sage homme on 
ne leur met a Ventour. Ils ont des gouverneurs 
a qui on parle de leurs affaires, 4 eux rien, et 
ceux-la disposent de leurs affaires ; et tels sei- 
gneurs y a qui n’ont que treize livres de rente en 
argent, qui se glorifient de dire: Parlez a mes 
gens : cuidans par cette parole contrefaire les 
trés-grands seigneurs. Aussi ay-je bien veu sou- 
vent leurs serviteurs faire leur profit d’eux , et 
leur donner a connoistre quils estoient bestes. 
Et si d’aventure quelqu’un s’en revient, et veut 
connoistre ce qui luy appartient , c’est si tard 
qu’il ne luy sert plus de guéres: car il faut noter 
que tous les hommes, qui jamais ont esté grands 
et fait grandes choses, ont commencé fort jeunes. 
Et cela gist & lanourriture, ou vient de la grace 
de Dieu. 


(1) L’emporte. 

CHAPITRE XI. 


Comment les Bourguignons estans prés de 
Paris, attendans la bataille, cuidérent des 
chardons qwils virent, que ce fussent lances 
debout. 


Or ay-je long-temps tenu ce propos ; mais il 
est tel que n’en sors pas bien quand je veux : et 
pour revenir ala guerre, vous avez ouy comme 
ceux que le Roy avoit logez en cette tranchée , 
au long de cette riviére de Seine, se deslogerent 
a l’heure que |’on les devoit assaillir. La tréve 
ne duroit jamais guéres qu’un jour ou deux. 
Aux autres jours se faisoit Ja guerre tant aspre 
qu'il estoit possible , et continuoient les escar- 
mouches depuis le matin jusques au soir. Gros- 
ses bandes ne sailloient point de Paris: toutes- 
fois souvent nous remettoient nostre guet , et 
puis on le renforcoit. Je ne vis jamais une seule 
journée qu'il n’y eust escarmouche, quelque pe- 
tite que ce fust, et croy bien que si le Roy eust 
voulu, qu’elles y eussent esté bien plus grosses : 
mais il estoit en grand soupcon, et de beaucoup, 
qui estoit sans cause. Ii m’a autrefois dit qu’il 
trouva une nuict la Bastille Sainct-Antoine ou- 
verte, par la porte des champs, de nuit. Ce qui 
lui donna grand’suspicion de messire Charles de 
Meleun pour ce que son pére tenoit la place. Je 
ne dis autre chose dudit messire Charles, que ce 
que j’en ay dit, mais meilleur serviteur n’eut 
point le Roy pour cette année-la. 

Un jour fut entrepris a Paris de nous venir 
combattre : et croy que le Roy n’en délibera rien, 
mais les capitaines , et de nous assaillir de trois 
costez. Les uns devers Paris , qui devoit estre 
la grand’compagnie. Une autre bande devers le 
Pont-de-Charenton ; et ceux-la n’eussent gueéres 
sceu nuire : et deux cens hommes-d‘armes, qui 
devoient venir par devers le Bois-de- Vincennes. 
De cette conclusion fut adverty l’ost, environ la 
minuit, par un page, qui vint crier de I’autre 
part de la riviere, que aucuns bons amis des sei- 
gneurs les advertissoient de l’entreprise ( qu’a- 


vez ouy) et en nomma aucuns, et incontinent | 


sen alla. 

Sur la fine pointe du jour vint messire Pon- 
cet de Riviere, devant ledit Pont-de-Charenton, 
et monseigneur du Lau (1) d’autre part, devers 
le Bois-de- Vincennes , jusques a nostre artille- 


(1) Antoine de Ch&teauneuf, grand—boutciller de 
France, sénéchal de Guyenne, grand-chambeHan du 
rot Louis XJ, et son favori. 


(2) C’est-a-dire, baston a feu, arme a feu. 

rie, ct tuérent un canonnier. L’alarme fut fort 
grande, cuidant que ce fust ce dont le page avoit 
adverty la nuit. Tost fut armé monseigneur de 
Charolois : mais encore plustost Jean duc de Ca- 
labre: car & tous alarmes c’estoit le premier 
homme armé, et de toutes piéces, et son cheval 
tousjours bardé. I! portoit un habillement que 
ces conducteurs portent en Italie , et sembloit 
bien prince et chef de guerre, et tiroit tousjours 
droit aux barriéres de nostre ost, pour garder les 
gens de saillir; et y avoit d’obéissance autant 
que monseigneur de Charolois, et luy obéissoit 
tout l’ost de meilleur coeur : car a la vérité il es- 
toit digne d’étre honoré. 

En un moment tout lost fut en armes et a 
pled, au long des chariots par le dedans , sauf 
quelques deux cens chevaux , qui estoient de- 
hors au guet : ( et excepté ce jour ) je ne connus 
jamais que I!’on eust espérance de combattre : 
mais cette fois chacun s’y attendoit. Et sur ce 
bruit arrivérent les ducs de Berry et de Breta- 
gne, que jamais je ne vis armés que ce jour Le 
duc de Berry estoit armé de toutes pieces. Ils 
avoient peu de gens: ainsi ils passérent par le 
camp, et se mirent un peu au dehors pour trou- 
ver messeigneurs de Charolois et de Calabre: et 
la parloient ensemble. Les chevaucheurs , qui 
estoient renforcez, allérent plus pres de Paris , 
et veirent plusieurs chevaucheurs qui venoient 
pour seavoir ce bruit en l’ost. Nostre artillerie 
avoit fort tiré, quand ceux de monseigneur du 
Lau s’en estoient approchés si prés. Le Roy avoit 
bonne artillerie sur la muraille de Paris, qui tira 
plusieurs coups jusques a nostre ost, qui est 
grand’chose (car il y a deux lieués), mais je croy 
bien que I’on avoit levé le nez bien haut aux 
bastons (2). Ce bruit d’artillerie faisoit croire de 
tous les deux costez quelque grande entreprise. 
Le temps estoit fort obscur et trouble, et nos 
chevaucheurs, quis’estoient approchez de Paris, 
voyoient plusieurs chevaucheurs, et bien loin 
outre devant eux voyoient grande quantité de 
lances debout, ce leur sembloit : et jugeoient que 
c’estoient toutes les hatailles du Roy qui estoient 
aux champs, et tout le peuple de Paris : et cette 
imagination leur donnoit lobscurité du temps. 

Ils se reculérent droit derriére ces seigneurs, 
qui estoient hors de nostre camp, et leur signi- 
fiérent ces nouvelles, et les asseurérent de la 
bataille. Les chevaucheurs saillis de Paris s’ap- 
prochoient tousjours : pour ce quwils voyoient 
reculer les nostres, qui encores les faisoit mieux 
croire. Lors vint le due de Calabre la ot estoit 
Pestendart du comte de Charolois, et la pluspart 
des gens de bien desa maison, pour l’accompa- 
gner, et sa banniére preste a desployer , et le 

guidon de ses armes, qui estoit l'usance de cette 
maison : et la nous dit a tous ledit duc Jean: 
« Or ca nous sommes a ce que nous avons tous 
» désiré : voila le Roy et tout ce peuple sailly 
» de la ville, et marchent , comme disent nos 
» chevaucheurs : et pour ce, que chacun ait bon 
» vouloir et coeur. Tout ainsi qu'ils saillent de 
» Paris nous les aunerons a I’aulne de la ville , 
» qui est la grande aulne (1). » Ainsi alla recon- 
fortant la compagnie. Nos chevaucheurs avoient 
un petit repris de coeur, voyans que les autres 
chevaucheurs estoient foibles , se raprochérent 
de Ja ville, et trouvérent encore ces batailles au 
lieu ou ils les avoient laissées : qui leur donna 
nouveau pensement. Ils s’en approchérent le 
plus qu’ils peurent : mais estant le jour an peu 
haussé et esclaircy, ils trouvérent que c’estoient 
grands chardons. Ils furent Jusques au prés des 
portes, et ne trouvérent rien dehors : inconti- 
nent le mandérent a ces seigneurs, qui s’en al- 
lérent ouyr messe et disner : et en furent hon- 
teux ceux qui avoient dit ces nouvelles : mais 
le temps fes excusa, avec ce que le page avoit 
dit la nuit de devant. 


<XOOKD 
CHAPITRE XII. 


Comment le Roy et le comte de Charolois par. 
lérent ensemble, pour cuider moyenner. la 
paix. 


La pratique de paix continuoit toujours plus 
estroit entre le Roy et le comte de Charolois 
qu’ailleurs , pour ce que la force gissoit en eux : 
les demandes des seigneurs estofent grandes , 
par espéciat pour. ce que le duc de Berry vouloit 
Normandie pour son partage : ce que le Roy ne 
vouloit accorder. Le comte de Charolois vouloit 
avoir les villes assises sur la riviére de Somme, 
comme Amiens, Abbeville, Sainct-Quentin, Pe- 
ronne, et autres, quele Roy avoit rachetées du 
duc Philippe, ilu’y avoit pas trois mois (2) : les- 
quelles avoit eués ledit duc, par la paix d’Ar- 
ras, du Roy Charles septiesme. Le comte de 
Charolois disoit, que de son vivant le Roy ne les 
devoit racheter : luy ramentevoit combien il es- 
toit tenu a sa maison : car durant qu’il estoit 
fugitif deson pére, le Roy Charles, ily fut receu 
et nourri six ans, ayant deniers de luy pour son 


(1) L'aune de Paris était double de celle de Flandre. 
(2) Le rachat des villes de la Somme s’opéra en sep- 


tembre 1463, et le traité de Conflans fat signé le 5 oc— 


tobre 1465. Il y a donc deux ans d'intcrvalle entre ces 


vivre : et puis fut amené par eux jusques a 
Reims et a Paris & son sacre. Avoit pris le comte 
de Charolois en trés-grand despit ce rachapt des 
terres dessusdites. 

Tant fut démenée cette pratique de paix , que 
le Roy vint un matin par eau jusques vis-a-vis 
de nostre ost, ayant largement de chevaux sur 
le bord de la riviére : mais en son bateau n’es- 
toient que quatre ou cing personnes , hormis 
ceux qui le tiroient : et y avoit monseigneur 
du Lau , monseigneur de Montauban , lors ad- 
miral de France : monseigneur de Nantouillet , 
et autres. Les comtes de Charolois et de Sainct- 
Paul estoient sur le bord de la riviére de leur 
costé , attendans ledit seigneur. Le Roy demanda 
& monseigneur de Charolois ces mots: « Mon 
» frére , m’asseurez-vous ? » Car autrefois ledit 
comte avoit espousé sa sceur (3). « Ledit comte 
» lui respondit : Monseigneur, ouy comme 
» frére.» Je Vouis, si feirent assez d’autres. 
Le Roy descendit a terre, avec les dessusdits , 
qui estoient venus avec luy. Les comtes dessus- 
dits luy firent grand honneur, comme raison es- 
toit: et lui n’en estoit point chiche, et com- 
menca la parole , disant : « Mon frére, je connoy | 
» que vous estes gentilhomme, et de la maison 
» de France. » Ledit comte de Charolois lui de- 
manda: « Pourquoy, monseigneur ? — Pour ce, 
» dit-il, que quand j’envoyay mes ambassadeurs 
» & Pisle, naguéres, devers mon oncle vostre 
» pére, et vous, et que ce fol Morvillier parla 
» si bien a vous, vous me mandastes par l’ar- 
» chevesque de Narbonne (qni est gentilhomme, 
» et il le montra bien, car chacun se contenta de 
» luy) que je me repeutiroye des paroles que 
» vous avoit dites ledit Morvillier, avant qu'il 
» fust le bout de l’an: » et dit le Roy a ces pa- 
roics : « Vous m’avez tenu promesse : et encores 
» beaucoup plustost que le bout de I’an. » Et le 
dit en bon visage et riant, connoissant la na- 
ture de celui a qui il parloit estre telle, qu'il 
prendroit plaisir ausdites paroles : et searement 
elles luy plirent. Puis poursuivit ainsi: « Avec 
» telles gens veux-je avoir & besogner, qui 
» tiennent ce qu’ils promettent. » Et désavoua 
ledit Morvillier, disant ne lui avoir point donné 
de charge d’aucunes paroles qu’il avoit dites, En 
effet long-temps se pourmena le Roy ay milieu 
de ces deux comtes. Du costé dudit comte Cha: 
rolois avoit largement gens armez , qui les re- 
gardoient assez de prés. La fat demandée cette 


deux événemens, et non trois mois, comme dit Comines 
par erreur. 


(3) Madame Catherine de France, fille de Charies VII, 
morte en 1446. . 

duché de Normandie (1) et la riviére de Somme, 
et plusieurs autres demandes pour chacun, et 
aucunes ouvertures, ja piéca faites pour le bien 
du royaume: mais c’estvit {a le moins de la 
question : car le bien public estoit converty en 
bien particulier. De Normandie, le Roy n’y vou- 
loit entendre pour nulles choses : mais accorda 
audit comte de Charolois sa demande , et offrit 
audit comte de Sainct-Paul l’office de connétable, 
en faveur dudit comte de Charolois : et fut leur 
adieu trés-gracieux , et se remit le Roy en ‘son 
bateau , et retourna a Paris, et les autres a Con- 
flans. 

Ainsi se passérent ces jours: les uns en tréves, 
les autres en guerre : mais toutes paroles d’ap- 
pointement s’estoient rompues (j’entend ou les 
députez d’un costé et d’autre s‘estoient accous- 
tumez d’assembler , qui estoit a la Grange-aux- 
Merciers) ; mais la pratique dessusdite s’entrete- 


(4) Voici ane copie des conventions qui servirent de 
base aux traités de Conflans et de Saint-Maur, telles 
qu’elles sont rapportées dans Je recueil manuscrit de 
Vabbé Legrand ; 


Accords et appointemens fatts par le Roy aux princes 
qué s’ensuivent. 


« Et premier , monsjeur de Berry aura toute la duché 
de Normandie en tous profits, tant de domaine comme 
daydes et sans ressort , excepté 'hommage , et la duché 
de Berry demeurera au Roy. M. de Charolois joyra sa 
vie durant et de son premier héritier des villes et sei- 
gneuries rachetées, pareillement que monsieur son pére 
a fait avant ledit rachat , et sj aura @ héritage pour luy 
et ses hoirs les comtés de Boulogne et de Ghienne, avec 
les chasteli¢nies de Péronne , Mondidier et Roye, et en 
récompensera le Roy ceux qui y prétendent avoir droit ; 
et lesdites vies étant expirées , le Roy ou ses héritiers 
successeurs payeront aux héritiers oy ayans cause de 
monsieur de Charolois, deux cens mille escus d'or. 
Monsieur de Calabre aura les yilles , chasteaux et sel- 
gneuries de Mouson , Sainte-Meynhoult, Vaucouleurs 
' et Espinal, avec cinq cens lances payées par le Roy pour 
demy an , et cent mille escus d'or comptant, pour em- 
ployer a la conqueste de Naples et de ceux de Metz. A 
(alliance desquels et du roy Ferrando, le Roy messire 
fenoncera et promettra non baiiler ayde ne secours, et 
remettra sug ja pragmatique-sanction, par l'adyis des 
gens de l’Eglise du royaume. Monsieur de Bourbon aura 
les chasteaux et seigneuries de Usson, et d’une autre 
seigneurie en Auvergne, dont ne scaj le nom, et si ne 
scai se dicelles il joyra a vie et & héritage , et si aura les 
estats, pensions , charges de lances, et gouvernement 
de Ghienne , comme il avoit au jour du trépas du pére 
du Roy, et si luy fera payer cent mille escus d'or a luy 
dis de reste du mariage de madame sa femme, et si dit 
on, qu'il aura portion des aydes de ses pays. Monsieur 
de Bretagne aura @héritage les comtés d'Estampes , 
Moofort et de Nantes, et renoncera le Roy aux droits 
des régales de la duché de Bretagne , et aj aura portion 
des aydes desdites comtés d’Estampes , Nantes et Mont- 
fort, et par le trailé qui se faisoit avant le bail dudit, 
Rouen demourroit gouverneur du bas pays de Norman- 

noit entre le Rgyet ledit Seigneur de Charolois : 
et alloient envoyans gens de l’un a l’autre, non- 
obstant qu’il fust guerre : et y alloit un nommé 
Guillaume de Bische et un autre appelé Guillot 
Divoye , estans au comte Charolois tous deux : 
toutes-fofs avoient autrefois receu bien du Roy : 
car le duc Philippe les avoit bannis , et le Roy 
les avoit recueillis , a la requeste dudit Seigneur 
de Charolois. Ces allées ne plaisoient pas a tous , 
et commencoient ja ces seigneurs a se deffier l’un 
de l’autre, et a se lasser ; et n’eust esté ce qui 
survint peu de jours aprés , ils s’en fussent tous 
allez honteusement. Je les ay veus tenir trois 
conseils en une chambre, ou ils estoient tous as- 
semblez , et vis un jour qu'il en desplat bien au 
comte de Charolois : car ii s’estoit desja fait deux 
fois en sa présence , et il luy sembloit bien que 
la plus grande force de cet ost estoit sienne, et 
parler en conseil en sa chambre sans I’y ap- 


dje & grande pension; mais obstant la délivrance de la- 
dite duehé de Normandie baillée audit mondit de Berry, 
fait & supposer que se Bretagne a ladite gouvernance, 
ce sera sous ledit Berry. Monsieur de Nemours sera gou- 
verneur de Paris et de I'Isle-de-France a grande pension 
et si aura le droit des nominations des offices et bénéfices 
en la collation du Roy, et si aura retenué deux cens lan- 
ces payées sur les tailles du Roy, et portion des aydes 
des pays et seigneuries dudit sieur. Monsieur de Dunois 
aura les charges de lances et pensions qu'il avoit au jour 
du trespas du feu Roy, et restitulion de toutes ses terres 
et seigneuries, et pour la perdition de tous ses biens , 
meubles et récompenses de ses voyages en Lombarbie , 
la somme de............ Monsieur d'Albret aura certaines 
seigneuries joignans ses pays, dont ne s¢ai les noms, 
avec la charge de cent lances payées par le Roy. Mon- 
sieur d'Armignac aura restitution de ses quatre chastel- 
lenies , qui du vivant du feu Roy furent ostées , que on 
dit estre les clefs de tous ses pays et vaillables par an 
plus de quatre mille livres , avec cent lances et portion 
des aydes de ses pays. Monsieur de Loyhac sera premier 
maréchal de France, a la charge de deux cens lances 
payées par le Roy. Monsieur de Buejl demourra admi- 
ral de France a la charge de cent lances. Monsieur 
de Sajnt-Paul, connestable de France. Messire Tannegui, 
grand escuyer, a la charge de cent lances. M. de Damp- 
martin restitué en toutes ses terres, et aura charge de 
cent lances. Et comme on dit n'y a tresve que pour trois 
jours, qui seront continuez jusques a ce que les lettres 
desdits traitez serunt faites, les places livrées et les autres 
choses accomplies. Fait le deuxiesme jour d'octobre 
1465. » 

En aprés ledit accord fait et passé par aucuns biens 
préciez au Roy, fut demandé audit Roy, qui le avoit 
meu de faire tel traité a son préjudice. 

Et le Roy respondit en cette maniére ; « Ce a esté 
en considération de la jeunesse de mon frére de 
Berry, ; 

» La prudence de beau cousin de Calabre, 

» Le sens de beau frére de Bourbon, 

y La malice du comte d’Armignac, 

» L’orgueil grand de beau cousin de Bretagne, 

» Et la puissance invincible de beau frére de Cha- 
rolois. » 

peller, ne se devoit point fairg, Et en parla au 
seigneur de Contay , bien fort sage homme 
(comme jay dit ailleurs) qui lui dit qu'il le 
portast paticmment : car s'il les courroucoit, 
quils trouveroient mieux leur appointement 
que luy : et que comme ii estoit le plus fort, 
il falloit qu'il fut le plus sage , et qu’il les gar- 
dast de se diviser , et mit peine a les entretenir 
joincts de tout son pouvoir, et qu’il dissimulast 
toutes ces choses; mais qu’a la vérité l’on s’é- 
bahissoit assez, et mesmement chez luy, de 
quoy si petits personnages , comme les deux 
dessus nommez , s‘empeschoient de si grand’ma- 
tiere : et que c’estoit chose dangereuse, encores 
ayant affaire a roy si liberal comme cestuy-cy. 
Ledit de Contay haissoit ledit Guillaume de 
Bische ; toutes-fois il disoit ce que plusieurs au- 
tres disoient comme luy : et croy que sa suspicion 
ne l’en faisoit point parler, mais seulement la 
nécessité de la matiére. Audit seigneur de Cha- 
rolois plut ce conseil , et se mit a faire plus de 
feste et de Joye avec ces seigneurs que paravant, 
et avec meilleure chére ; et eut plus de commu- 
nication avec eux et leurs gens, qu'il n’avoit 
accoustumé : et a mon advis qu’il en estoit grand 
besoin et danger qu’ils ne s’en fussent séparez. 

Un sage homme sert bien en telle compagnie, 
mais qu’on le veuille croire, et ne se pourroit 
trop acheter. Mais jamais je n’ay connu prince, 
qui ait sceu connoistre la différence entre les 
hommes, jusques a ce qu’il se soit trouvé en né- 
cessité et en affaire: et s’ils le connoissoient , 
si l’ignoroient-ils : et départent leur authorité a 
ceux qui plus leur sont agréables et pour l’aage 
qui leur est plus sortable , et pour estre confor- 
mes & leurs opinions : ou aucunes fois sont ma- 
niez par ceux qui scavent et conduisent leurs 
petits plaisirs. Mais ceux qui ont entendement 
sen reviennent tost quand ils en ont hesoin. 
Tels ay-je veu, le Roy, ledit comte de Charolois, 
pour le temps de lors , et le Roy Edouard d’An- 
gleterre, et autres plusieurs : et a telle heure 
j'ay veu ces trois qui leur en estoit bon besoin , 
et quiils avoient faute de ceux qu’ils avoient 
mesprisez. Et depuis que ledit comte de Charo- 
lois eut esté une piéce duc de Bourgogne, et 
que la fortune |’eut mis plus haut que ne fut ja- 
mais homme de sa maison, et si grand qu’il ne 
craignoit nul prince pareil 4 luy, Dieu le souffrit 
cheoir en cette gloire; et tant luy diminua du 
sens, qu'il mesprisoit tout autre conseil du 
monde, sauf le sien seul : et aussitost apres finit 
si vie douloureusement avec grand nombre de 
gens et de ses subjets: et désola sa maison, 
comme vous voyez. 


CHAPITRE XI. 


Comment la ville de Rouen fut mise entre les 
mains du duc de Bourbon, pour le duc de 
Berry, par quelques menées , et comment 
le traitté de Conflans fut de tous poincts 
conclu, 


Pour ce qu’ici-dessus j’ay beaucoup parlé des 
dangers qui sont en ces traittez, et que les 
princes y doivent estre bien sages , et bien con- 
noistre quelles gens les meinent , et par espécial 
celuy qui n’a pas te plus apparent du jeu; main- 
tenant s’entendra qui m’a meu de tenir si long 
conte de cette matiére. Cependant que ces trait- 
tez se menoient par voies d’assemblées, et que 
l'on pouvoit communiquer les uns avec les 
autres, en lieu de traitter paix, se traitta par 
aucuns que la duché de Normandie se mettroit 
entre les mains du duc de Berry , seul frére du 
Roy , et que la il prendroit son partage , et lais- 
seroit Berry au Roy : et tellement fut conduite 
cette marchandise, que madame la grand’sé- 
neschalle de Normandie et aucuns a son adveu, 
comme serviteurs et parens, mirent le duc Jehan 
de Bourbon au chasteau de Rouen, et par la 
entra en la ville, laquelle tost se consentit a 
cette mutation, comme trop désirant d’avoir 
prince qui demeurast au pais de Normandie : et 
le semblable firent toutes les villes et places de 
Normandie, ou peu s’en fallut. Et a tousjours 
bien semblé aux Normands, et fait encores, que 
si grand’duché , comme la leur, requiert bien 
un duc : et a dire la vérité, elle est de grande 
estime, et s'y léve de grands deniers. J’en ay 
veu lever neuf cens cinquante mille franes. Au- 
cuns disent plus. 

Aprés que cette ville fut tournée, tous les 
habitans firent le serment audit duc de Bour- 
bon , pour ledit duc de Berry , sauf le baillif, 
appellé Ouaste qui avoit esté nourry du Roy, 
son valet de chambre, luy estant en Flandres, 
et bien privé de luy , et un appellé maistre Guil- 
laume Piquart , depuis général de Normandie, 
et aussi le grand-séneschal de Normandie (qui 
est aujourd'hui) ne voulut faire le serment: mais 
retourna vers le Roy, contre le vouloir de sa 
mére , laquelle avoit conduit cette réduction, 
comme dit est. 

Quand cette mutation fut venue a la connois- 
sance du Roy, il se délibéra d’avoir paix, 
voyant ne pouvoir donner reméde ace qui ja 
estoit advenu. Incontinent donc fit scavoir a 
mondit seigneur de Charolois , qui estoit a son 
ost, qu’il vouloit parler aluy, et luy nomma 

Pheure qu’il se rendroit aux champs, auprés 
dudit ost, estant prés Conflans : et saillit a 
lheure dite , avec par aventure cent chevaux , 
dont la pluspart estoit des Escossois de sa garde, 
d'autres gens peu. Ledit comte de Charoleis ne 
mena gueéres de gens , et il alla sans nulle céré- 
monie : toutes-fois il en survint beaucoup, et 
tant qu’il y en avoit beaucoup plus qu’il n’en 
estoit sailly avec le Roy. II les fit demeurer un 
petit loin, et se pourmenérent eux deux une 
espace de temps, et luy dit le Roy comme la 
paix estoit faite, et luy conta ce cas, qui estoit 
advenu 4 Rouen dont ledit comte ne s¢avoit 
encores rien , disant le Roy que de son consen- 
tement n’eust jamais baillé tel partage a son 
frere : mais puisque d’eux-mesmes les Nor- 
mands en avoient cette nouvelleté , il en estoit 
content , et passeroit le traité en toutes telles 
formes comme avoit esté advisé par plusieurs 
journées précédentes : et peu d’autres choses y 
avoit a accorder. Ledit seigneur de Charolois en 
fut fort joyeux : car son ost estoient en trés-grande 
nécessité de vivres, et principalement d’argent : 
et quand cecy ne fust advenu , tout autant qu'il 
y avoit Ja de seigneurs s’en fussent tous allez 
honteusement. Toutes-fois audit comte arriva ce 
jour, ou bien peu de jours apres , un renfort que 
son pére le duc Philippe de Bourgogne luy en- 
voyoit, qu’amenoit monseigneur de Saveuses 
ou il y avoit six vingt hommes-d’armes et bien 
quinze cens archers , et six vingt mille escus 
comptans sur dix sommiers, et grand’quantité 
d’arcs et de traits : et cecy pourveut assez bien 
Yost des Bourguignons , estant en deffiance que 
le demeurant ne s’accordast sans eux. 

Ces paroles d’appointement plaisoient tant au 
Roy et audit comte de Charolois, que je luy ay 
ouy conter depuis , qui si affectueusement par- 
loient d’achever le demeurant, qu’ils ne regar- 
doient point ou ils alloient: et tirérent droit 
devers Paris , et tant allérent qu’ils entrerent 
dedans un grand boulevart de ‘erre et de bois, 
que le Roy avoit fait faire assez loin hors de la 
ville, au bout d’une tranchée, et entroit l'on 
dedans la ville par ftelle. Avec ledit comte 
estoient quatre ou cing personnes seulement : et 
quand ils furent dedans, ils se trouyérent trés- 
esbahis : toutes-fois ledit comte tenoit la meil- 
leure contenance qu'il pouvoit. (Il est a croire 
que nul de ces deux seigneurs ne furent errans 
de foy depuis ce temps la, ven qu’a l'un ni a 
autre ne prit mal.) Comme les nouvelles vinrent 
a l’ost que Jedit seigneur de Charolois estoit en- 
tré dans ledit boulevart, il y eut tres grand’ 
murmure : et se mirent ensemble le comte de 


Sainct-Paul , le mareschal de Bourgogne, le ! 

seigneur de Contay , le seigneur de Haultbour- 
din , et plusieurs autres , donnant grande charge 
audit seigneur de Charolois de cette folie, et aux 
autres qui estoient de sa compagnie; et allé- 
guoient l’inconvenient advenu a son grand pére,. 
a Montereau-Faut-Yonne, présent le roy Charles 
sixiesme. Incontinent firent retirer dedans I’ost 
ce qui estoit dehors pourmenant aux champs: 
et usa le mareschal de Bourgogne ( appellé Neuf- 
Chastel par son surnom) de cette farole: « Si 
» ce jeune prince, fol et enragé, s'est allé per- 
» dre, ne perdons pas sa maison , ni le faict de 
» son pere , ny le nostre : et pour ce, que cha- 
» cun se retire en son logis et se tienne prest, 
» sans soy esbahir de fortune qui advienne : car 
» nous sommes suffisans, nous tenans ensemble, 
» de nous retirer jusques és marches de Hé- 
» nault, ou de Picardie, ou en Bourgogne. » 

Aprés ces paroles monta 4 cheval avec le 
comte de Saint-Paul, se pourmenant hors de 
Yost , et regardant s’il venoit rien devers Paris. 
Aprés y avoir esté un espace de temps, virent 
venir quarante ou cinquante chevaux , et y es- 
toit le comte de Charolois, et autres gens du Roy, 
qui le ramenoient, tant archers qu’autres. Et 
comme il les vit approcher., il fit retourner ceux 
qui l’accompagnoient , et adressa la parole audit 
mareschal de Neuf-Chastel , qu’il craignoit : car 
il usoit de trés-aspres paroles, et estoit bon et 
loyal chevalier pour son party , et luy osoit bien 
dire : « Je ne suis a vous que par emprunt , tant 
» que vostre pére vivra. » Les paroles dudit 
comte furent telles : « Ne me tensez point; car 
» je connoy bien ma grande folie : mais je m’en 
» suis apperceu si tard, que j’estoye prés du 
» boulevart. » Puis luy dit le mareschal quiil 
avoit fait cela en son absence. Ledit seigneur 
baissa la teste, sans rien dire ni respondre, et 
s’en revint dedans son ost, ou tous estoient 
joyeux de Je revoir: et louoit chacun la foy du 
Roy : toutes-fois ne retourna oncques ledit comte 
en sa puissance. 


CHO 
CHAPITRE XIV. 


Du traité de paix conclu a Conflans entre le 
Roy et le comte de Charolois et ses allies, 


Finalement toutes choses furent accordées (1): 
et le lendemain fit le comte de Charolois une 


(4) Il y cut deux traités: Pun signé & Conflans, le 27 
octobre 1465; le deuxiéme a Saint-Maur, le 29 du méme 
mois. 

grande monstre, pour scavoir quelles gens il 
avoit, et ce qu'il pouvoit avoir perdu: et sans 
dire gare, y revint le Roy, avec trente ou qua- 
rante chevaux, et alla voir toutes les compa- 
gnies l’une aprés l’autre, sauf celle de ce ma- 
reschal de Bourgogne , lequel ne )’aymoit pas, 
& cause que dés piéca en Lorraine ledit seigneur 
luy avoit donné Espinal , et depuis osté , pour 
la donner au duc Jehan de Calabre , dont grand 
dommage en avoit eu ledit mareschal. Pea a 
peu réconcilioit le Roy avec luy les bons et no- 
tables chevaliers, qui avoient servy le Roy son 
pére , lesquels il avoit désapointez 4 son advé- 
nement a la couronne, et qui pour cette cause 
s‘estoient trouvez en cette assemblée : et con- 
noissoit ledit seigneur son erreur. Il fut dit que 
le lendemain le Roy se trouveroit au chasteau 
de Vincennes , et tous les seigneurs qui avoient 
4 luy faire hommage: et pour seureté de tous , 
_bailleroit le Roy ledit chasteau de Vincennes au 
comte de Charolois. 

Le lendemain s’y trouva le Roy et tous les 
princes, sans en faillir un: et estoit le portail et 
la porte bien garnis des gens dudit comte de 
Charolois en armes. La fut le lieu ot se fit le 
traité de paix. Monseigneur Charles fit hom- 
mage au Roy de la duché de Normandie : et le 
comte de Charolois des terres de Picardie, dont 
il a esté parlé ; et autres qui en avoient A faire. 
Et le comte de Sainct-Paul fit le serment de son 
office de connestable. Il n’y eut jamais de si 
bonnes nopces qu’il n’y en eust de mal disnez. 
Les uns firent ce qu’ils voulurent , et les autres 
n’eurent rien. Des moyens et bons personnages 
en tira le Roy : toutes-fois la plus grand’part de- 
meurerent avec le duc de Normandie, et le duc 
de Bretagne , et qui allérent & Rouen prendre 
leur possession, Au partir du chasteau du Bois- 
de»Vincenneg, prirent tous congé l'un de l’autre, 
et ge retira chacun & son logis; et furent faites 
toutes lettres, pardons et toutes autres choses 
nécessaires, servans au faict de la paix. Tout en 
un joyr partirent le duc de Normandie et le 
duc de Bretagne pour eux retirer, premiere- 
ment audit pays de Normandie, et le duc de 
Bretagne, puis aprés en son pays; et le comte 
de Charolois pour se retirer en Flandres; et 
comme ledit comte fut en train, le Roy vint a 
luy, le conduisit jusques a Villiers-le-Bel, qui 
est un villagea quatres lieues prés de Paris, mon- 
trant par effet avoir un grand desir de l’amitié 
dudit comte: et tous deux y logérent ce soir, 
Le Roy avoit peu de gens, mais il avoit fait ve- 
nir deux cens hommes-d’armes pour le recon- 
duire: dont fut adverty le comte de Charolois en 
se couchant, qui en entra en une trés-grande 


suspicion , et fit armer largement de gens. Ainsi 
pouvez voir qu'il est presque impossible que 
deux grands seigneurs sc puissent accorder, 
pour les rapports et suspicion qu’ils ont a cha- 
cune heure: et deux grands princes qui se voue ° 
droient entr'aymer, nese devroient jamais voir, 
mais envoyer bonnes gens et sages les uns vers 
les autres, et ceux-ld les entretiendroient en 
amitié ou amenderoient les fautes. 

Le lendemain au matin , les deux seigneurs 
dessusdits prirent congé l'un de l'autre avec 
quelques sages et bonnes paroles: et retourna 
le Roy a Paris, en la compagnie de ceux qui 
lestoient allé quérir: et cela osta la suspicion 
qu'on pouvoit avoir eve de luy et de leur venue, 
Etledit comte-de Charolois prit lechemin de Com- 
piégne et de Noyon, et par tout luy fut ouvert 
par le commandement du Roy. De ja il tira vers 
Amiens, ou il receut lear hommage, et de ceux 
de la riviére de Somme, et des terres de Picar- 
die, qui luy esteient restituées par cette paix : 
desquelles le Roy avoit payé quatre cens mille 
escus d’or, ny avoit pas neuf mois, comme f’ay 
dit ailleurs cy-dessus. Et incontinent passa ou- 
tre, et tira au pais de Liége; pour ce qu’'ils 
avoient desja fait la guerre par l’espace de cing 
ou six mois & son pére (luy estant dehors) és 
pays de Namur et de Brabant : et avoient desja 
lesdits Liégois fait une destrousse entr’eux, 
Toutes-fois 4 cause de ’hyver il ne peut pas faire 
grand’chose. Nonobstant y eut grand’quantité de 
villages bruslez, et de petites destrousses furent 
faites sur les Liégeois: et firent une paix, et s’o- 
bligérent lesdits Liégeois de la tenir, sur pelne 
d’une grande somme de deniers : et s’en retour- 
na ledjt comte en Brabant. 


OKO 


CHAPITRE XY. 


Comment, par la division des ducs de Breta- 
gne et de Normandie, le Roy reprit entre 
ses mains ce qu’tl avpit baillé a son frére. 


En retournant aux ducs de Normandie et de 
Bretagne, qui estoient allés prendre possession 
de la duché de Normandie, dés que leur entrée 
fut faite a Rouen, ils commencérent a se diviser 
quand ce fut 4 départirle butin; car encores es- 
toient avec eux ces chevaliers que j’ay devant 
nommez, lesquels avoient accoustumez d’avoir de 
grands honneurs et de grands Estats du roy Char- 
les, et leur sembloit bien qu’ils estofent a la finde 
leur entreprise et qu’au Roy nese pouvoient fier ; 
et voulut chacun en avoir du meilleur endroit. 

autre part le duc de Bretagne en vouloit 
disposer en partie: car c’estoit lui qui avoit 
porté la plus grande mise et les plus grands 
frais en toutes choses. Tellement se porta lear 
discord, qu’il fallut que le duc de Bretagne, 
pour crainte de sa personne, se retirast au Mont 
de Sainte-Katerine, prés Rouen; et fut leur 
question jusques-la; que les gens dudit duc de 
Normandie, avec ceux de la ville de Rouen, fu- 
rent prests a aller assaillir ledit duc de Bretagne 
jusques au lieu dessusdit : par quoi fut con- 
traint de se retirer le droit chemin vers Breta- 
gne. Et sur cette division marcha le Roy preés 
du pays: et pouvez penser qu’il entendoit bien, 
et qu'il aidolt 4 le conduire, car il estoit maistre 
en cette science. Une partie de ceux qui te- 
nojient Jes bonnes places, commencerent a les 
luy bailler, et en faire leur bon appointement 
avec luy. Je ne scay de ces choses que ce qu'il 
m’en a dit et conté, car je n’estoys pas sur les 
lieux. If prit un parlement avec le duc de Bre- 
tagne, qui tenoit une partie des places de la 
basse Normandie, espérant de luy faire aban- 
donner son frére de tous poincts. Ils furent 
quelque peu de jours ensemble & Caén , et firent 
un traitté (1), par lequel ladite ville de Caén et 
autres, demeurérent és mains de monseigneur 
de Lescut, avec quelque nombre de gens payez: 
mais ce traitté estoit si troublé, que je croy que 
’un ne lautre ne l’entendit jamais bien. Ainsi 
sen alla le duc de Bretagne en son pays; et le 
Roy sen retourna tirant le chemin vers son 
frére. 

Voyant ledit duc de Normandie qu'il ne pou- 
voit résister, et que le Roy avoit pris le Pont-de- 
Larche, et autres places sur luy, se délibéra 
prendre la fuite et de tirer en Flandres. Le 
comte de Charolois estoit encores 4 Sainct-Tron, 
petite ville au pays de Liége: lequel estoit as- 
sez empesché, et fut son armée toute rompue et 
deffaite, et en temps d’hyver, empeschée contre 
les Liégeois: et lui douloit bien de voir cette di- 
vision: car la chose da monde qu'il désirait le 
plus, c’estoit de voir un duc en Normandie; car 
par ce moyen il luy sembloit Je Roy estre 
affoibli de la tierce partie. II faisoit amasser 
gens sur la Picardie, pour mettre dedans Diep- 
pe: mais avant qu’ils fussent prests, celuy qui 
tenoit ladite ville de Dieppe en fit son appoin- 
tement avec le Roy. Ainsi retourna au Roy toate 
ladite duché de Normandie, sauf les places qui 
demeurérent & monseignetr de Lescut, par l’ap- 
pointement fait 4 Caén. 


(1) Signé le 23 décembre 1465. Voyez D. Lobineau, 
Histotre de Bretagne, tome II, col. 1283. 

CHAPITRE XVI. 


Comment le nouveau duc de Normandie se 
retira en Bretagne, fort pauvre et désolé de 
ce qu'il estoit frustré de son intention. 


Ledit duc de Normandie (comme jay dit) 
s’estoit délibéré un coup de fuir en Flandres, 
mais sur l'heure se réconciliérent Je duc de 
Bretagne et luy, connoissans tous deux leurs 
erreurs, et que par division se perdent les bon- 
nes choses du monde : et si est presque impos- 
sible que beaucoup de grands seigneurs en- 
semble et de mesme estat , se puissent longue- 
ment entretenir , sinon qu’il y ait chef par des- 
sus tous, et si seroit besoin que celuy-la fust 
sage et bien estimé pour avoir l’obéissance de 
tous. J’ay veu beaucoup d’exemples de cette 
matiére a l’ceil , et ne parle pas par ouyr dire : 
et sommes bien sujets a nous diviser ainsi & 
nostre dommage, sans avoir grand regard a la 
conséquence qui en advient : et presque ainsi en 
ay veu advenir par tout le monde , ou l’ay ouy 
dire (2). Et me semble qu'un sage prince, qui 
aura pouvoir de dix mille hommes et facon de 
les entretenir, est plus & craindre et estimer que 
ne serofent dix, qui en aurofent chacun six 
mille tous alliez et confédérez ensemble : pour 
autant que des choses qui sont & démesier et 
accorder entre eux, la moitié du temps se perd 
avant qu'il y ait rien de conclu, ny accordé. 

Ainsi se retira le duc de Normandie en Bre- 
tagne , pauvre et deffait , et abandonné de tous 
ses chevaliers qui avoient esté au roy Charles 
son pére, et avoient fait leur appointement 
avec le Roy , et mieux appointez de luy que ja- 
mais n’avoient esté du Roy son pére. Ces deux 
ducs dessusdits estoient sages aprés le coup 
(comme l’on dit des Bretons) et se tenoient en 
Bretagne, et ledit seigneur de Lescut, principal 
de tous leurs serviteurs. Et y avoit maintes 
ambassades allans et venans au Roy de par eux, 
et de par luy & eux deax, et de par eux av 
comte de Charolois , et de luy a eux : da Roy 
audit duc de Bourgogne , et de luy au Roy : les. 
uns pour soavoir des nouvelles , les autres pour 
soustraire gens, et pour toutes mauvaises mar- 
chandises , sous ombre de bonne foy. 

Aucuns y allérent par bonne intention, pour 
cuider pacifier les choses : mais c’estoit grand: 
folie & ceux qui s’estimoient si bons et si sages, 
que de penser que leur présence pit pacifier si 


(2) Ou Pay ouy dire: ces quatre mots sont rayés dans 
le viell exemplaire. 

grands princes, et si substils comme estoient 
ceux-cy, et tant entendus a leurs fins : et veu 
spécialement que de I’un des costez, ny de 
Fautre, ne s’offroit nulle raison. Mais ily a de 
bonnes gens, qui ont cette gloire , qu’il leur 
semble qu’ils conduiroient des choses 1a ou ils 
n’entendent rien : car quelquefois leurs maistres 
ne leur descouvrent point leurs plus secrettes 
pensées. La compagnie de tels que je dis, est 
que le plus souvent ne vont que pour parer la 
feste , et souvent 4 leurs despens : et va tous- 
jours quelque humblet, qui a quelque marché a 
part. Ainsi au moins l’ay-je veu par toutes ces 
saisons dont je parle, et de tous les costez. Et 
aussi bien, comme j’ay dit, les princes doivent 
estre sages 4 regarder a quelles gens ils baillent 
leurs besongnes eutre mains; aussi devroient 
bien penser ceux qui vont dehors pour eux, 
sentremettre de telles matiéres, et qui s’en 
pourroient excuser, et ne s’en empescher point, 
sinon qu'on vit qu’eux-mesmes y entendissent 
bien, et eussent affection a la matiére, ce seroit 
estre bien sage. Et j’ay connu beaucoup de gens 
de bien s’y trouver bien empeschez et troublez. 
Jay veu princes de deux natures: les uns si 
subtils et si trés-suspicionneux, que l’on ne sca- 
voit comment vivre avec eux , et leur sembloit 
tousjours qu’on les trompoit : les autres se ficient 
en leurs serviteurs assez ; mais ils estoient si 
lourds et si peu entendans a leurs besongnes, 
quils ne savoient connoistre qui leur faisoit 
bien ou mal. Et ceux-la sont incontinent muez 
d'amour en haine , et de haine en amour. Et 
combien que de toutes les deux sortes s’en 
trouve bien peu de bons, ny 1a ou il y ait grande 
fermeté, ny grande seureté , toutes-fois j’aime- 
rois tousjours mieux vivre sous les sages que 
sous les fols : pour ce qu’il y a plus de facon et 
maniére de s’en pouvoir eschapper et d’acqué- 
rir leur gréce: car avec les ignorans ne scait-on 
trouver nul expédient, pour ce qu’avec eux ne 
fait-l’on rien : mais avec leurs serviteurs faut 
avoir affaire : desquels plusieurs leur eschap- 
pent souvent. Toutesefois il faut que chacun les 
serve et obeysse, aux contrées 1a ow ils se trou- 
vent : car on y est tenu et aussi contraint. Mais 
tout bien regardé, nostre seule espérance doit 
estre en Dieu : car en celuy-la gist toute nostre 
fermeté et toute bonté , qui en nulle chose de 
ce monde ne se pourroit trouver : mais chacun 
de nous la connoist tard , et aprés ce que nous 
- en avons eu besoin: toutes-fois vaut encore mieux 
tard que jamais. 


QO 

LIVRE SECOND. 





CHAPITRE PREMIER. 


S’ensuit le commencement des guerres qui 
Jurent entre le duc de Bourgogne et les Lié- 
geots, et comme la ville de Dinand fut 
prise, pillée et rasée. 


Depuis le temps que dessus , se passérent au- 
cunes années, durant lesquelles le duc de Bour- 
gogne avoit chacun an guerre avec les Liégeois : 
et quand le Roy le voyoit empesché, il essayoit 
a faire quelque nouvelleté contre les Bretons, en 
faisant quelque peu de confort aux Liégeois : et 
aussi tost le duc de Bourgogne se tournoit contre 
luy pour secourir ses alliez ou eux-mesmes fai- 
soient quelque traitté ou quelque tréve. En 
Van 1466 fut pris Dinand, assise au pays de 
Liége, ville trés-forte de sa grandeur , et trés- 
riche, a cause d’une marchandise , qu’ils fai- 
soient de ces ouvrages de cuivre, qu’on appelle 
dinanderie : qui sont en effet pots et poisles, et 
choses semblables. Le duc de Bourgogne , Phi- 
lippe (lequel trespassa au mois de juin Il’an 1467) 
s’y fit mener en sa grande vieillesse en une li- 
tiére : tant avoit de haine contre eux , pour les 
grandes cruautez dont ils usoient contre ses su- 
jets, en la comté de Namur, et par espécial 
contre ceux de Bouvines, petite ville assise a un 
quart de lieué pres dudit lieu de Dinand: et n’y 
avoit que la riviére de Meuse entre deux : et 
n'y avoit guéres que lesdits de Dinand y avoient 
tenu le siége, la riviére entre deux, l’espace de 
huit mois entiers , et fait plusieurs cruautez és 
environs : et tiroient de deux bombardes, et 
autres pieces de grosse artillerie continuelle- 
ment durant ce temps, au travers des maisons 
de ladite ville de Bouvines: et contraignoient 
les pauvres gens d’eux cacher en leurs caves, et 
y demeurer. II n’est croyable la haine qu’a- 
voient ces deux villes l’une contre l’autre : et si 
ne faisoient guéres de mariages de leurs enfans, 
sinon les uns avec les autres: car ils estoient loin 
de toutes autres bonnes villes. 

L‘an précédent de la destruction dudit Di- 
nand (qui fut la saison que le comte de Charo- 
lois estoit venu devant Paris, ot avoit esté avec 
les autres seigneurs de France , comme avez 
ouy), ils avoient fait un appointement et paix 
avec ledit seigneur, et Juy donnérent certaine 
somme d’argent : et s’estoient séparez de la cité 
de Liége , et fait leur fait a part : qui est le 

vray signe de la destruction d’un pays , quand 
ceux qui se doivent tenir ensemble, se séparent 
et s'abandonnent. Je le dis aussi bien pour les 
princes et seigneurs alliez ensemble, comme 
pour les villes et communautez. Mais pour ce 
qu'il me semble que chacun peut avoir veu et 
li de ces exemples, je m’en tay, disant seule- 
ment que le roy Louis nostre maistre, a mieux 
sceu entendre cet art de séparer les gens , que 
nul autre prince que j’aye jamais veu ny connu : 
et n’espargnoit Vargent , ny ses biens, ny sa 
peine : non point seulement envers les maistres, 
mais aussi bien envers les serviteurs. Ainsi 
ceux de Dinand se commenceérent tost a repen- 
tir de cet appointement dessusdit : et firent 
cruellement mourir quatre de leurs principaux 
bourgeois qui avoient fait ledit traité: et re- 
commencérent la guerre en cette comté de Na- 
mur, tant que pour ces raisons, que pour la 
sollicitation que faisoient ceux de Bouvines , le 
siége y fut mis par le duc Philippe : mais la con- 
duite de l’armée estoit a son fils : et y vint le 
comte de Saint-Paul , connestable de France, a 
leur secours partant de sa maison, et non pas 
par Vauctorité du Roy , ny avec ses gens-d’ar- 
mes : mais amena de ceux qu’il avoit amassez 
es marches de Picardie. Orgueilleusement firent 
une saillie ceux de dedans, a leur grand dom- 
mage. Le huictiesme jour d’aprés furent pris 
d’assaut, aprés avoir esté bien batus : et n’eurent 
leurs amis loisir de penser s’ils les aideroient. 
Ladite ville fut bruslée et rasée : et les prison- 
niers , jusques 4 huit cens, noyez devant Bou- 
vines, a la grande requeste de ceux dudit Bou- 
vines. Je ne seay si Dieu |’avoit ainsi permis, 
pour leur grande mauvaistié : mais la vengeance 
fut cruelle sur eux. 

Le lendemain que Ia ville fut prise, arrivérent 
les Liégeois en grand’compagnie , pour les se- 
courir, contre leur promesse : car ils s’estoient 
séparez d’eux par appointement , comme ceux 
de Dinand s’estoient séparez de la cité de Liége. 

Le duc Philippe se retira pour son ancien 
aage, et son fils et toute son armée se tirérent 
au devant des Liégeois: nous les rencontrasmes 
plustost que ne pensions : car par cas d’aventure, 
nostre avant-garde s’égara, par faute de ses 
guides : et les rencontrasmes avec la bataille, 
ou estoient les principaux chefs de l’armeée. II 
estoit ja sur le tard: toutes-fois on s’apprestoit 
de les assaillir. Sur cela vindrent gens députez 
de par eux au comte de Charolois : qui requi- 
rent qu’en l’honneur de la Vierge Marie (dont 
il estoit la veille) il voulsist avoir pitié de ce 
peuple, en excusant leurs fautes au mieux qu’ils 
ptrent. Lesdits Liégeois tenoient contenance de 


gens qui désiroient la bataille, et toute opposite 
de la parolle de leurs ambassadeurs. Toutesfois 
aprés qu’ils furent allez deux ou trois fois, fut 
accordé par eux entretenir la paix de l’an pré- 
cédent , et bailler certaine somme d’argent: et 
pour seureté de tenir cecy mieux que ce qui 
estoit passé, ils promirent bailler trois cens os- 
tages, nommez en un rolle par l’évesque de 
Liége, et par autres ses serviteurs estans en 
’armeée , et les bailler dedans le lendemain huict 
heures. Cette nuit estoit l’ost des Bourguignons 
en grand trouble et doute: car ils n’estoient en 
rien clos ny fort, et estoient séparez et en lieu 
propice pour les Liégeois : qui tous estoient 
gens-de-pied , et connoissans le pays mieux que 
nous. Aucuns d’eux eurent envie de nous assail- 
lir: et mon advis est qu’ils en eussent eu du 
meilleur. Ceux qui avoient traité l'accord , rom- 
pirent cette entreprise. 

Dés que le jour apparut, tout nostre ost s’as- 
sembla , et les batailles furent bien ordonnées , 
et le grand nombre, comme de trois mille 
hommes-d’armes , que bons que mauvais, et 
douze ou quatorze mille archers, et d’autres 
gens-de-pied , beaucoup du pays voisin. On tira 
droit a eux , pour recevoir les ostages, ou pour 
les combattre, s'il y avoit faute. Nous les trou- 
vasmes ja séparez , et se départoient par bandes 
et en désordre, comme peuple mal conduit: il 
estoit ja prés d’heure de midy et n’avoient point 
baillé les ostages. Le comte de Charolois de- 
manda au mareschal de Bourgogne, qui estoit 
la, s'il leur devoit courre sus ou non. Ledit 
mareschal respondit que ouy : et qu’il les pou- 
voit deffaire sans péril , 4 quoy ne devoit dis- 
simuler, veu que la faute venoit d’eux. Aprés 
on en demanda au seigneur de Contay (que plu- 
sieurs fois ay nommé) qui fut de cette opinion , 
disant que jamais n’auroit si beau party : et les 
luy monstra ja séparez par bandes, comme ils 
s’en alloient, et loua fort de ne tarder plus. 
Aprés on en demanda au connestable, comte de 
Sainct-Paul, qui fut d’opinion contraire : disant 
qu'il feroit contre son honneur et promesse 
d’ainsi le faire: disant que tant de gens ne peu- 
vent estre si tost accordez en telle matiére , 
comme de bailler ostages, et en si grand nombre, 
et lowoit de renvoyer devers eux scavoir leur 
intention. L’argu de ces trois nommez, avec le- 
dit comte , fut grand et long sur ce différend. 
De l’un costé il voyoit ses grands et anciens en- 
nemis deffaits , et les voyoit sans nulle résis- 
tance. D’autre costé, on i’argueroit de sa pro- 
messe : la fin fut qu’on envoya un trompette 
vers eux : lequel rencontra les ostages qu’on luv 
amenoit. Ainsi passa la chose , et s’en retourna 


chacun en son liet: mais aux gens-d’armes des- 
plut fort le conseil qu’avoit donné ledit connes- 
table: car ils voyoient de beau butin devant 
leurs yeux. On envoya incontinent une ambas- 
sade & Liége pour contirmer cette paix. Le 
peuple (qui est inconstant ) leur disoit a toute 
heure, qu’on ne les avoit osé combattre: et leur 
tirérent, coulevrines a la teste , et leur firent plus 
sieurs rudesses. Le comte de Charolois s’en re- 
tournasén Flandres. En cette saison mourut son 
pére (1) ¢ aliquel il fit trés-grand et solennel ob- 
séque 4 Bruges , et signifia la mort dudit sei- 
gneur au Roy. 


QOOE 
CHAPITRE II. 


Comment les Liégeois rompirent la paix au 
duc de Bourgogne, paravant comte de Cha- 
rolois, et comment tl les deffit en bataille. 


Cependant et tousjours depuis se traittoient 
choses secretes et nouvelles entre ces princes. 
Le Roy estoit si irrité contre le duc de Bretagne 
et le duc de Bourgogne , que merveilles: et 
avoient lesdits ducs grand’peine pour avoir nou- 
velles les uns des autres: car souvent leurs mes- 
sagers avoient empeschement : ct en temps de 
guerre faloit quils vinssent par mer, et pour le 
moins, faloit que de Bretagne passassent en 
Angleterre , et puis par terre jusques 4 Douvres, 
et passer a Calais (2) : ou s'ils venoient par terre 
le droit chemin , ils venoient en grand péril. 

En toutes ces années de différens, et en autres 
subséquentes, qui ont duré jusques a vingt , ou 
plus , les unes en guerre , les autres en treves et 
dissimulations, et que chacun des princes compre- 
noit par la tréve ses alliez , Dieu fit ce bien au 
royaume de France que les guerres et divisions 
au pays d’Angleterre estoient encore en nature, 
et si pouvoient estre commencées quinze ans 
paravant, en grandes et cruelles batailles, ou 
maint homme de bien fut occis. Et tous disoient 
qu’ils estoient traistres, & cause qu'il y avoit 
deux maisons qui prétendoient a la couronne 
@’Angleterre : c’est a scavoir la maison de Lan- 
clastre et la maison d’Yorch. Et ne faut pas 
douter que si les Anglois eussent esté en I’estat 
qu’ils avoient esté autrefois, que ce royaume de 
France n’eust eu beaucoup d'affaires. 

Tousjours taschoit le Roy a venir a fin de 
Bretagne plus qu’autre chose, car il luy sembloit 
que c’estoit chose plus aisée a conquérir, et de 


(4) Philippe-le-Bon mourut 4 Bruges le 15 juin 1467, 
entre neuf et dix heures du soir. 
(3) Calais appartenait alors sux Anglais, qui s’en 

moindre défense que n’estoit cette maison de 
Bourgogne: et aussi que c’estoient ceux qui re- 
cueilloient tous ses malveillans , comme son 
frére et autres, et qui avoient intelligence de- 
dans le royaume : et pour cette cause, pratiquoit 
fort le duc de Bourgogne Charles, pour luy faire 
consentir, par plusieurs offres , et par plusieurs 
marchez, qu'il les vouldt abandonner : et par 
ce moyen aussi luy abandonneroit les Liégeois, 
et autres ses malveillans, ce qui ne se put ac- 
corder : mais alla.ledit duc de Bourgogne sur 
les Liégeois , qui uy avoient rompu la paix , et 
prit une ville appellée Huy (3), et chassé ses 
gens dehors, et pillé ladite ville, nonobstant les 
ostages qu’ils avoient baillez l’an précédent , en 
peine capitale , au cas qu’ils rompissent le trai- 
té, et aussi sur peine de grand’somme d’argent. 
Il assembla son armée environ Louvain qui est 
au pays de Brabant , et sur les marches de 
Liége. La arriva devers luy le comte de Sainct- 
Paul , connestable de France (qui pour lors s’es- 
toit de tous poincts réduit au Roy, et se tenoit 
avec luy), et le cardinal Ballue, et autres en- 
voyez : lesquels signifiérent audit duc de Bour- 
gogne, comme les Liégeois estoient alliez du 
Roy, et compris en sa tréve , l’advertissant qu'il 
leur donneroit secours en cas que ledit duc de 
Bourgogne les assaillist. Toutes-fois ils offrirent, 
s'il vouloit consentir que le Roy peust faire la 
guerre en Bretagne, que ledit seigneur le lais- 
seroit faire avec les Liégeois. Leur audience fat 
courte et en public: et ne demeurérent qu’un 
jour. Ledit duc de Bourgogne disoit pour ex- 
cuse que lesdits Liégeois l’avoient assailly, et 
que la rupture de la tréve venoit d’eux, et non 
pas de luy, et pour telles raisons ne devoit aban- 
donner ses alliez. Les dessusdits ambassadeurs 
furent dépeschez; comme il vouloit monter a 
cheval (qui estoit le lendemain de leur venué), 
leur dit tout haut qu'il supplioit au Roy ne vou- 
loir rien entreprendre sur le pays de Bretagne. 
Ledit connestable le pressa, en luy disant: 
« Monseigneur, vous ne choisissez point: car 
» vous prenez tout, et voulez faire la guerre a 
» vostre plaisir 4 nos amis, et nous tenir en 
» repos , sans oser courre sus & nos ennemis, 
» comme vous faites aux vostres : il ne se peut 
» faire, ny le Roy ne le souffriroit polot. » Le- 
dit due prit congé d’eux, en leur disant: « Les 
» Liégeois sont assemblez , et m‘attends d’avoir 
» la bataille avant qu'il soit trois jours; si je la 
» perds, je croy bien que vous ferez a vostre 


étalent rendus mattres le 3 aodt 1347. Cette ville fut re- 
prise par le duc de Guise en 1558. 
(3) Petite ville sur la Meuse, entre Liége et Namur. 

» guise: mais anssi , si je la gagne, vous lais- 
» serez en paix les Bretons. » Et aprés monta a 
cheval , et lesdits ambassadeurs allérent en leur 
logis s’apprester pour eux en aller. Et luy party 
dudit lieu de Louvain en armes, et trés- 
compagnie, alla mettre le siége devant une ville 
appellée Sainct-Tron. Son armée estoit trés- 
grosse : car tout ce qui avoit pu venir de Bour- 
gogne , s estoit venu joindre avec luy : et ne luy 
vis jamais tant de gens ensemble, 4 beaucoup 
pres. | 

Un peu avant son partement avoit mis en dé- 
libération s'il feroit mourir ses ostages, ou ce 
qu’il en feroit : aucuns opinérent qu'il les fist 
mourir tous , et par espécial le selgneur de Con- 
tay (dont plusieurs fois j’'ay parlé) tint cette 
opinion : et jamais ne l’ouys parler si mal, ny si 
cruellement que cette fois. Et pour ce est bien 
nécessaire 4 un prince d’avoir plusieurs gens a 
son conseil : car les plus sages errent aucunes 
fois , et trés-souvent, ou pour estre passionnez 
aux matiéres de quoy l’on parle, ou par amour, 
ou par haine, ou pour vouloir dire l’opposite 
d’un autre, et aucunes fois par la disposition des 
personnes : car on ne doit point tenir pour 
conseil ce qui se fait aprés disner. Aucuns 
pourroient dire que gens faisans aucunes de 
ces fautes, ne devroient estre au conseil d'un 
prince. A quoy faut respondre que nous sommes 
tous hommes : et qui les voudroit chercher tels, 
que jamais ne faillissent a parler sagement , ny 
que jamais ne s’esmeussent. plus une fois que 
autre, il les faudroit chercher au ciel , car on 
ne les trouveroit pas entre les hommes: mais en 
récompense aussi , il y aura tel au conseil , qui 
parlera trés-sagement, et trop mieux, qu'il 
n’aura accoustumé d’ainsi faire souvent : et 
aussi les uns redressent les autres. 

Retournons a nos opinions. Deux ou trois fu- 
rent de cet advis, estimant la grandeur ou le 
sens dudit de Contay : car en tel conseil se trou- 
vent beaucoup de gens, et y a assez qui ne par- 
lent qu’aprés les autres, sans guéres entendre 
aux matiéres, et désirent complaire a quelqu’un 
qui aura parlé, qui sera homme estant en aucto- 
torité. Aprés en fut demandé a monseigneur 
d’Hymbercourt (1), natif d’auprés d’Amiens, un 
des plus sages chevaliers , et des plus entendus, 
que je connusse jamais : lequel dit que son opi- 
nion estoit, que pour mettre Dieu de sa part de 
tous poincts, et pour donner A connoistre a tout 
le monde qu'il n’étoit cruel ni vindicatif, qu’it dé- 


(1) Guy de Brimeu , comte de Meghem, seigneer de 
Humbercourt, chevater de ta Toisen-d'Or, déca~ 


livrast tousles trois cens ostages; veu encore qu’ils 
s’y estoient mis en bonne intention et espérance 
que la paix se tinst: mais qu’on leur dit au dé- 
partir, la grace que ledit duc leur faisoit, leur 
priant qu’ils taschassent a réduire ce peuple en 
bonne paix : et au cas qu’il n’y voulust entendre, 
qu’au moins eux reconnaissant la bonté (3) 
qu’on leur faisoit, ne se trouveroient en guerre 
contre luy, ny contre leur évesque, lequel estoit 
en sa compagnie. Cette opinion fut tenue, et fi- 
rent les promesses dessusdites lesdits ostages, en 
les délivrant. Aussi leur fut dit que si aucuns 
deux se déclarojent en guerre, et fussent pris, 
qu'il leur cousteroit la teste: et ainsi s’en allérent. 

Ii me semble bon de dire qu’apres que ledit 
seigneur de Contay eut donné cette cruelle sen- 
tence contre ces pauvres ostages (comme vous 
avez ouy ), dont une partie d’eux s’estoient mis 
par vraye bonté, un estant en ce conseil, me dit 
en l’oreille : « Voyez-vous bien cet homme, 
» combien qu'il soit bien vieil, si est-il de sa 
» personne bien sain: mais j’oseroys bien met- 
» tre grand’chose, qu'il ne sera point vif d’huy 
» en un an: et le dis pour cette terrible opinion 
» quiil a dite. » Et ainsi en avint , car il ne ves- 
quit guéres: mais avant qu'il mourat, il servit 
bien son maistre pour un jour en une bataille, 
dont je parleray ci-aprés. 

En retournant donc & nostre propos, vous 
avez ouy comme au partir de Louvain, ledit duc 
mit le siége devant Sainct-Tron , et la affusta 
son artillerie. Dedans la ville estoient quelques 
trois mille Liégeois, et un trés-bon chevalier, 
qui les conduisoit : et estoit celui qui avoit trai- 
té la paix, quand nous nous trouvasmes au de- 
vant d’eux en bataille, l’an précédent. Le troi- 
siéme jour aprés que le siége y fut mis, les 
Liégeois en tres-grand nombre de gens, comme 
de trente mille personnes et plus, tant de bons 
que mauvais, tous gens-de-pied (sauf environ 
cinq cens chevaux) et grand nombre d’artillerie, 
vinrent pour lever notre siége, sur Fheure de 
dix heures du matin , et se trouvérent en un vil- 
lage fort et clos de marais une partie: lequel 
s’apeloit Bruestein, 4 demy lieue de nous: et en 
leur compagnie estoit Francois Rayer, baillif de 
Lyon, lors ambassadeur pour le Roy vers lesdits 
Liégeois. L’alarme vint tost en nostre ost: et 
faut dire vray qu’il avoit esté donné mauvais 
ordre, de n’avoir mis de bons chevaucheurs aux 
champs: car l’on n’en fat adverty que par les 
fourageurs qui fayoient. 


pité 4 Gand en 1478, malgré les priéres de Marie de 
Bourgogne, fille de Charles-le-Téméraire. 
(2) Grace. 

Je ne me trouvay oncques en lieu avec ledit 
duc de Bourgogne, ou je luy visse donner bon 
ordre de soy, excepté ce jour. Incontinent fit ti- 
rer toutes les batailles aux champs, sans aucuns 
qu’il ordonna pour demeurer au siége : entre les 
autres, il y laissa cing cens Anglois. JI] mit sur 
les deux costez du village, bien douze cens hom- 
mes-d’armes, et quant a luy il demeura vis-a- 
vis, plus loin dudit village que les autres, avec 
bien huict cens hommes-d’armes ; et y avoit grand 
nombre de gens de bien a pied avec les archers, 
et grand nombre d’hommes-d’armes. Et marcha 
monseigneur de Ravestein avec l’avant-garde du- 
dit duc, et tous d’gens a pied,tant hommes-d’armes 
qu’archers, et certaines piéces d’artillerie, jusques 
sur le bord de leurs fossez, qui estoient grands et 
profonds, et pleins d’eau : et a coups de fléches et 
de canons furent reculez , et leurs fosssez gai- 
gnez, et leur artillerie aussi. Quand le traict fut 
failly aux nostres, le coeur revint ausdits Lié- 
geois, qui avoient leurs piques longues (qui sont 
bastons avantageux) , et chargérent sur nos ar- 
chers et sur ceux qui les conduisoient; et en une 
troupe tuérent quatre ou cing cens hommes en 
un moment: et branloient toutes nos enseignes, 
comme gens presque desconfits. Et sur ce pas fit 
le duc marcher les archers de sa bataille, que 
conduisoit messire Philippe de Créve-cceur, sel- 
gneur des Cordes, homme sage, et plusieurs au- 
tres gens de bien, qui d'un ardant et grand cou- 
rage assaillirent lesdits Liégeois, lesquels en un 
moment furent desconfits. 

Les gens-de-cheval (dont j’ay parlé) qui es- 
toient sur les deux costez du village ne pouvoient 
mal faire aux Liégeois, ny aussi le duc de Bour- 
gogne de la ow il estoit, & cause des marais : 
mais seulement y estoient a l’aventure, afin que 
si lesdits Liégeois eussent rompu cette avant- 
garde, et passé les fossez jusques au pays plain, 
les pdt rencontrer. Ces Liégeois se mirent a la 
fuite tout au long de ces marais, et n’estoient 
ehassez que de gens-a-pied. Des gens-de-che- 
val, qui estoient avec le duc de Bourgogne, il y 
en envoya une partie pour donner la chasse ; 
mais il falloit qu’ils prissent bien deux lieues de 
tour pour trouver passage : et la nuit les sur- 
prit, qui sauva la vie 4 beaucoup de Liégeois. 
Autres renvoya devant ladite ville, pour ce qu'il 
y ouyt grand bruit et doutoit leur saillie. A la 
vérité ils saillirent:- trois fois , mais tousjours fu- 


rent reboutez: et s’'y gouvernérent bien les An-' 


glois qui y estoient demeurez. Lesdits Liégeois, 
aprés estre rompus, se ralliérent un petit alen- 
tour de leur charroy, et y tindrent pea. Bien 
mourust quelque six mille hommes, qui semble 
beaucoup a toutes gens qui ne veulent point 


mentir: mais depuis que je suis né, j‘ay veu 
en beaucoup de lieux, qu’on disoit pour un hom- 
me qu’on en avoit tué cent pour cuider com- 
plaire: et avec tels mensonges s’abusent bien 
aucunes fois les maistres: si ce n’eust esté la 
nuict, il en fat mort plus de quinze mille. Cette 
besogne achevée, et que ja il estoit fort tard, le 
duc de Bourgogne se retira en son ost, et toute 
l’'armée, sauf mille ou douze cens chevaux qui 
estoient allez passer & deux lieues de la pour 
chasser les fuyards: car autrement ne les eussent 
pu joindre, a cause d’une petite riviére. Ils ne 
firent pas grand exploict pour la nuict: toutes- 
fois aucuns en tuérent, et prirent le demeurant ; 
et la plus grande compagnie se sauva en la cité. 

Ce jour aida bien a donner V’ordre, le sei- 
gneur de Contay, lequel peu de jours aprés 
mourut en la ville de Huy , et eut assez bonne 
fin, et avoit esté vaillant et sage; mais il dura 
peu aprés cette cruelle opinion qu'il avoit don- 
née contre les Liégeois ostagers, dont avez ouy 
parler cy-dessus. Des que le duc fut désarmé, il 
appela un secrétaire, et escrivit une lettre au 
connestable, et autres, qui estoient partis d’avec 
luy, et n’y avoit que quatre jours, 4 Louvain, 
ou ils estoient venus ambassadeurs, comme dit 
est: et leur signifia cette victoire, priant qu’aux 
Bretons ne fust rien demandé. 

Deux jours apres cette bataille, changea bien 
Vorgueil de ce fol peuple, et pour peu de perte: 
mais & qui que ce soit, est bien a craindre de 
mettre son estat en hazard d’une bataille qui 
s’en peut passer: car pour un petit nombre de 
gens que l’on y perd, se muent et changent les 
courages des gens de celuy qui perd, plus qu’il 
n’est a croire, tanten espouvantement de leurs en- 
nemis , qu’en mespris de leur maistre et de ses 
privez serviteurs: et entrent en murmures et 
machinations, demandans plus hardiment qu’ils 
ne souloient, et se courroucent quand on les re- 
fuse. Un escu luy servoit plus paravant que ne 
feroient trois : et si celui qui a perdu étoit sage, il 
ne mettroit de cette saison rien en hazard avec 
ceux qui ont fuy: mais seulement se tiendroit 
sur ses gardes, et essayeroit de trouver quelque 
chose de léger a vaincre, ou ils pussent estre les 
maistres, pour leur faire revenir le cceur et os- 
ter la crainte. En toutes facons, une bataille 
perdue a tousjours grande queue, et mauvaise 
pour le perdant. Vray est que les conquérans 
les doivent chercher, pour abréger leur cuvre, 
et ceux qui ont les bonnes gens-de-pied , et 
meilleures que leurs voisins: comme nous pour- 
rious aujourd’huy dire Anglois ou Suisses. Je ne 
le dis pas pour despriser les autres nations: 
mais ceux-la ont eu de grandes victoires , et leurs 

gens ne sont point pour longuement tenir les 
champs, sans estre exploitez', comme seroient 
Francois ou Italiens , qui sont plus sages , ou 
plus aisez 4 conduire. Au contraire, celuy qui 
gaigne devient en réputation et estime de ses 
gens plus grande que devant, son obéyssance ac- 
croist entre tous ses subjects: on luy accorde en 
cette estime ce qu’il demande. Ses gens en sont 
plus courageux et plus hardis. Aussi tesdits 
princes s’en mettent aucunes fois en si grand’ 
cloire et en si grand orgueil, qu’il leur en meschet 
par apres: et de cecy je parle de veue, et vient 
telle grace de Dieu seulement. 

Voyans ceux qui estoient dedans Sainct-Tron, 
la bataille perdué pour eux, et qu’ils estoient 
enfermez tout a l'environ, cuidans la desconfi- 
ture trop plus grande qu'elle n’avoit esté, ren- 
dirent la ville, laisserent les armes, et baillerent 
dix hommes a volonté, tels que le duc de Bour- 
gogne voudroit eslire, lesquels il fit decapiter : 
et y en avoit six de ce nombre, des ostages que 
peu de jours avant avoit délivrez, avec les con- 
ditions qu'avez entendués cy-dessus. II leva son 
ost et tira 2 Tongres : qui attendirent le siege. 
Toutesfois la ville ne valoit gueéres : et aussi 
sans se laisser battre, firent semblable compo- 
sition , et baillérent dix hommes, entre lesquels 
se trouva encore cing ou six desdits ostages. 
Tous dix moururent comme les autres. 


KS 


CHAPITRE III. 


Comment aprés qwaucuns des Liegeois eurent 
composé de rendre leur ville , et les autres 
refusé de ce faire, le seigneur d’ Hymbercourt 
trouva moyen d’y entrer pour le duc de Bour- 
gogne. 


De la tira ledit duc devant la cité de Liege , 
en laquelle ils estoient en grand murmure. Les 
uns vouloient tenir et deffendre la cité , disans 
quils estoient assez de peuple: et par espécial 
etoit de cet avis un chevalier, appelé messire 
Rasse de Lintre. D’autres au contraire , qui 
voyoient brusier et destruire tout le pays, vou- 
lurent paix au dommage de qui que ce fust. 
Ainsi s’approchant ledit duc de la cite , quelque 
peu d ouverture y avoit. par menués gens, comme 
prisonniers ; et fut conduite cette matiere par 
aucuns des dessusdits ostages; qui faisoient au 
contraire des premiers, dont j’ay parle, et re- 
connurentla gréce qu’on leur avoit faite. Ils y 
menerent trois cens hommes des plus apparans 
et grands de [a ville, en chemise, les jambes nués 

1. C. D. M., T. IV. . 


et la teste : lesquels apportérent au duc les clefs 
de la cité et se rendirent a luy et a son plaisir, 
sans rien réserver, sauf le feu et le pillage. Et 
ce jour s’y trouva present pour ambassadeur , 
monseigneur de Moiiy et un secrétaire du 
Roy, appelé maistre Jehan Prévost, qui venoient 
pour faire semblables requestes et demandes 
qu avoit faites le connestable peu de jours aupa- 
ravant. Cedit jour que la composition fut faite, 
cuidant ledit duc entrer en la cité, y envoya 
monseigneur d’Hymbercourt pour entrer le pre- 
mier: pour ce quil avoit connoissance en la 
cité, a cause qu'il y avoit eu administration par 
les années qu’ils avoient esté en paix. Toutesfois 
entrée luy fut refusée pour ce jour, et se logea 
en une petite abbaye , qui est auprés l’une des 
portes, et avoit avec lui cinquante hommes-d’ar- 
mes. En tout pouvoit avoir quelques deux cens 
combattans : et jy estoys. Le duc de Bourgo- 
ene luy fit scavoir qu'il ne partit point de la, 
s'il se sentoit estre seurement : mais aussi, sice 
lieu n’estoit fort, qu’il se retirast devers luy : car 
le chemin estoit trop mal aisé pour le secourir , 
pour ce qu’en ce quartier-la sont tous rochers. 

Ledit d’'Hymbercourt se délibéra n’en partir 
point : car le lieu estoit tres-fort, et retint avec 
soy cing ou six hommes ce bien de la ville , de 
ceux qui estoient venus rendre les clefs de la 
cité, pour s’en ayder , comme vous entendrez. 
Quand vinrent les neuf heures au soir, nous ouis- 
mes sonner la cloche, au son de laquelle ils 
s'assembleérent, et douta ledit 7 Hymbercourt que 
ce fat pour nous venir assaillir : car il estoit 
bien informé que messire Rasse de Lintre et 
plusieurs autres ne youloient consentir cette 
paix, et sa suspicion estoit vraye et bonne; car 
en ce propos estoient-ils et prests a saillir. Ledit 
seigneur d’Hymbercourt disoit: « Si nous les 
» pouvons amuser jusques a minuict, nous som- 
» mes eschappez : car ils seront las et leur 
» prendra envie de dormir : et ceux qui seront 
» mauvais contre nous, prendront dés lors la 
v fuite, voyans qu’ils auront failly a leur entre- 
» prise. » Et pour parvenir a cet expédient, il 
despécha deux de ces bourgeois qu'il ayoit rete- 
nus, comme je vous ay dit, et leur bailla cer- 
tains articles assez amiables par écrit. II le fai- 
soit seulement pour leur donner occasion de par- 
ler ensemble et de gaigner temps : car ils avoient 
de coustume, et ont encores, d‘aller tout le peu- 
ple ensemble au palais de lévesque , quand il 
survenoit matieres nouvelles : et y sont appellez 
au son d’une cloche qui est leans. 

Ainsi nos deux bourgeois, qui avoient esté des 
ostages, et des bons, vinrent a la porte (car le 
chemin n’estoit pas long de deux jects d’arc) 

et trouverent largement peuple armé. Les uns 
vouloient qu’on assaillist, les autres non. Ils 
dirent au maistre de la cité tout haut qu’ils ap- 
portojent aucunes choses bonnes par escrit , de 
par le seigneur d’Hymbercourt , lieutenant du 
duc de Bourgogne en celle marche, et qu'il 
seroit bon de les aller voir au palais. Et ainsi 
le Brent : et incontinent ouismes sonner la clo- 
che dudit palais : 4 quoy nous connusmes bien 
qwils estoient embesognez. 

Nos deux bourgeois ne revinrent point : mais 
au bout d’une heure, ouismes plus grand bruit 
4 la porte que paravant, et y vint beaucoup plus 
largement gens : et criofent par dessus les niu- 
railles et nous disoient vilénies. Lors connut 
Jedit seigneur d’Hymbercourt que Ie péril estoit 
plus grand pour nous que devant, et dépescha 
arriere ces quatre autres ostages qu'il avoit, 
portans par escrit, comme luy ayant esté gou- 
verneur de la cité, pour le duc de Bourgogne, 
les avoit amiablement traittez, et que pour rien 
ne voudroit consentir a leur perdition : car il 
n’y avoit guéres encore qu’il avoit esté de l’un 
de leurs mestiers (1), estoient des maréchaux et 
des fevres (2), et en avoit porté robbe de 


livrée : par quoy mieux pouvoient adjodter foy 


a ce qu’il leur disoit. En somme, s'ils vouloient 
parvenir au bien de paix, et sauver lenr pays 
aprés avoir baillé l’ouverture de la ville, comme 
ils avoient promis, des choses contenués en cer- 
tain mémofre. Et instruisit bien ces quatre hom- 
mes, qui allérent a la porte comme avoient fait 
les autres, et la trouvérent ouverte. Les uns les 
recueilloient avec grosses paroles et menasses ; 
les autres furent contens d’ouyr leur charge , et 
retournérent arriére au palais, et tout inconti- 
nent ouymessonner la cloche dudit palais : dont 
nous eusmes trés-grand’joye, et s’esteignit le 
bruit que nous avions ouy a la porte : et en effet 
furent long-temps en ce palais, et jusques a bien 
deux heures aprés minuict, et la conclurent 
qu’ils ttendrojent l'appointement qu’ils avoient 
fait : et que le matin bailleroient une des portes 
audit seigneur d’Hymbercowrt ; et tout inconti- 
nent s’enfuit de la ville ledit messire Rasse de 
Lintre, et toute sa sequelle. 

Je n’eusse pas si fong-temps parlé de ce pro- 
pos (veu que l4 matiére n’est guéres grande) si 
ce n’eust esté pour monstrer qu’aucunesfois 
avec tels expédiens et habiletez, qui procédent 
de grand sens, on évite de grands périls et de 


(1) C’est-a-dire , membre de I’association que ceux 
da méme métier formaient entre eux, et qui apportait 
pour ses membres droit de bourgeoisie. 

(®) Serruriers. 


grands dommages et pertes. Le lendemain , au 
poinct du jour, vinrent plusieurs des ostages dire 
auditseigneur d’Hymbercourt, qu’ils lay prioient 
qu'il vouldt venir au palais , oa tout le peuple 
estoit assemblé : et que la il vouldt jurer les deux 
poincts, dont le peuple estoit en doute , qui es- 
toit le feu et le pillage : et qu’aprés lui baille- 
rojent un portail. Ii le manda au duc de Bour- 


-gogne, et alla vers eux : et le serment fait , re- 


tourna a la porte, d’ou ils firent descendre ceux 
qui estoient dessus, et y mit douze hommes-d’ar- 
mes et des archers, et une banniére du due de 
Bourgogne, sur ladite porte. Et puis alla & une 
autre porte qui estoit murée, et la bailla entre 
les mains du bastard du due de Bourgogne, qui 
estoit logé en ces quartiers-la : et une autre au 
mareschal de Bourgogne : et une autre a des 
gentilshommes qi estofent encore avec lny. 
Ainsi ce furent quatre porteaux bien garnis des 
gens du duc de Bourgogne: et ses bannitres 
dessus. 

Or faut-il entendre qu’en ee tems-la Liége 
estoit une des plus puissantes cités de la contrée 
(aprés quatre ou cing) et des plus peuplées , et 
y avoit grand peuple retiré du pays’ d’environ : 
par quoy n’y apparoissoit en rien de la perte de 
la bataille. Ils n’avoient aucune nécessité de'nuls 
biens, et si estoit en fin coeur d’hyver et les pluyes 
plus grandes qu'il est possible de dire, et le pays 
de soy tant fangeux et mol qu’a merveilles , et 
si estions en grand’nécessité de vivres et d'ar- 
gent, et l’armée comme toute rompue : et si n’a- 
voit ledit seigneur duc de Bourgogne nulle en- 
vie de les assieger , et aussi n’eust-il seeu : et 
quand ils eussent attendu dewx jours a eux ren- 
dre, par cette voye il s’en fust retourné. Et 
pour ce, je vewx conclure que c’est grand’gloire 
et honneur audit Hymbercourt, qu'il receut ew 
ce voyage: et lui procéda de la grace de Dieu 
seulement, contre toute raison humaine: et ne 
luy eust osé demander le bien qui luy advint. 
Et au jugement des hommes , receut tous ces 
honneurs et biens, pour la grace et bonté dont 
il avoit usé envers les ostages , dont vous avez 
ouy parler cy-dessus. Et le dis volontiers, pour 
ce que les princes et autres se plaignent aucu- 
nesfois comme par déconfort, quand ils ont fait 
bfen ou plaisir 4 quelqu’un, disans que cela leur 
procéde de malheur, et que pour le temps a venir 
ne seront si légers , ou a pardonner, ou a faire’ 
quelque libéralité, ou autre chose de grace: qu? 
toutes sont choses appartenantes a leurs offices. 

A mon avis e’est mal parlé, et procéde de’ 
lasche coeur a ceux qui ainsi le font et dient. 
Car un prince ou un autre homme qui ne fut 
jamais trompé, ne sgauroit estre qu’une beste. 

ny avoir connoissance du bien et du mal, ny 
quelle différence il y a. Et davantage , les gens 
ne sont pas tous d’une complexion ; par quoy, 
par la mauvaistié d’un ou de deux, ne se doit 
laisser & faire plaisir 4 plusieurs , quand on en 
ale temps et opportunité. Bien seroys-je d’avis 
qu’on eust bon jagement a voir quelles sont les 
personnes , car tous ne sont pas dignes de sem- 
blables mérites. Et 4 moy est presque estrange 
de croire, qu'une personne sage'‘sceust estre in- 
grate d’un grand bénéfice, quand elle I’a receu de 
quelqu’un : et la s’égareroient bien les princes , 
car l’'accointance d’tn fol jamais ne profita 4 la 
longue. Et me semble que lun des plus grands 
sens que puisse montrer un seigneur, c’est de 
s’accointer et approcher de luy gens vertueux et 
honnestes ; Car il sera jugé a l’opinion des gens 
d‘estre de la condition et nature de ceux qu'il 
tiendra Jes plus prochains de luy. Et pour ‘con- 
clure cet article , me semble que l’on ne se doit 
jamais lasser de bien faire. Car un seul et le 
moindre de tous ceux ausquels l'on peut avoir 
fait quelque bien , fera a l’aventure un tel ser- 
vice , et aura telle reconnoissatice , qu'il récom- 
pensera toutes les laschetez et méchancetez qu’a- 
voient faites tous les autres en cet endroit. Et 
ainsi avez-vous veu de ces ostages, comme il y 
en eut aucuns, bons et reconnoissans, et les au- 
tres et la pluspart, mauvais et ingrats : car cing 
ou six seulement conduisoient cet ceuvre aux 
fins et intentions du duc de Bourgogne. 


KOO 
CHAPITRE IV. 


Comment le duc de Bourgogne fit son entree 
en la ville de Liege ,; et comment ceux de 
Gand , qui paravant UVavoient mal receu, 
S’humiliérent envers luy. 


Le lendemain que les portes eurent esté 
baillées, entra Ie due en la cité de Liége en 
grand triomphe (t), et liiy fut abbatu vingt 
brasses de mur, et uny le fossé du long de la 
grande bréche. A l’environ de luy entrérent a 
pied bien deux mille hommes d’armes, armez de 
toutes piéces, et dix mille archers: et si demeura 
largement gens en l’ost. Luy estant a cheval , 
eritra avec les gens de sa maison et le’ plus 
gratids de l’ost , les mieux parez et les mieux 
ticcotistrez que pourroiérit eftre; et aingi alla 


(1) Le 47 novembre 1467. 
(2) Il partit de Liége le samedi 28 novembre. 
(3) La rébellion des Gantois contre le duc de Bour- 


descendre 4 la grand’-église. Et pour le vous 
faire court, il séjourna aucuns jours en la cité , 
et y fit mourir cing ou six hommes de ceux 
qui avoient esté ses ostages , et entre les autres, 
le messager de la ville, lequel il y avoit en 
grand’haine. Il leur ordonna aucunes loix et 
coustumes nouvelles. I! imposa grands deniers 
sur eux, lesquels il disoit luy estre deus, a cause 
de paix et appointemens rompus les ans précé- 
dens. I] emporta toute leur artillerie et armures, 
et fit raser toutes les tours et murailles de la cité. 

Aprés qu’jl eut fait tout cela, il s’en retourna 
en son pays (2), ou il fut recueilly a grand’gloire 
et grand’obéissance : et par espécial de ceux de 
Gand, qui paravant qu'il entrast au pays de 
Liége , estoient comme en rébellion avec aucu- 
nes des autres vilics : mais a cette heure le re- 
cueillirent comme vainqueur : et furent appor- 
tées toutes les banniéres , par les plus notables 
de la ville, au-devant de luy, jusques 4 Bruxelles, 
et ceux qui les apportoient vinrent a pied. Ce 
quils firent, a cause de l’heure du trespas de 
son pére. JI fit son entrée 4 Gand , premier qu’en 
nulle autre ville de son pays , ayant cette opi- 
nion que c’estoit la ville de son pays ou il es- 
toit le plus aimé , et qu’a l’exemple de celle-la 
se rangeroient les autres (comme il disoit vray 
en cas derniet ), car le lendemain qu'il y eut fait 
son entrée, ils se mirent en armes sur le marché , 
et y portérent un sainct, qu’ils nomment Saincet- 
Liévin ; et heurtérent de la chasse dudit sainct 
contre une petite maison appellée la maison de 
la Cueillette (3) , ou l’on levoit aucunes gabelles 
sur le bled , pour payer aucunes debtes de la 
ville, qu'ils avoient faites pour payer le duc 
Philippe de Bourgogne quand ils firent Ja paix 
de Gand avec luy, (car ils avoient esté en guerre 
deux ans avec ledit duc), et en effet ils dirent 
que ledit sainct vouloit passer par la mai- 
son sans se tordre: et en un moment I’abbati- 
rent. Quoy voyant ledit duc, alla sur le marehé, 
et monta en une maison pour parler a eux ; et 
lors grande patie de notables hommes, tous 
armez; l’attendirent , et en passant lui offri- 
rent d’aller avec luy. Il les fit demeurer devant 
I’bostel de la ville , et qu’ils l'attendissent : mais 
peu a pet le menu peuple le contraignit d’aller 
sur le marché. 

Le duc estant 14, il leur commdnda qu’ils le- 
vaséent cette chasse, et qu’ils la raportassent 
en l’église. Aucuns la levoient pour lay obéyr 
et d'autres la temettoient. Ils luy firent des de- 


gogne est racontée avec détail par Philippe Wielant , 
conseillet au conseil de Malines, dans une histoire fort 
curieuse qui n’a pas été imprimée. 

mandes contre aucuns particuliers de la ville , 
touchant aucuns deniers. II leur promit faire 
justice. Et quand il vit qu'il ne les pouvoit deé- 
partir , il se retira en son logis , et eux demeu- 
rerent sur le marché , par lespace de huict 
jours. Le lendemain luy apporterent articles , 
par lesquels ils lui demandoient tout ce que le 
duc Philippe leur avoit osté par cette paix de 
Gand : et entre autres choses , que chacun mes- 
tier put avoir sa banniéere , comme ils avoient 
accoustume , qui sont septante et deux. Pour la 
doute en quoy il se voyoit , il fut contraint de 
leur accorder toutes leurs demandes, et tels 
priviléges qu’ils voulurent , et des.qu’il eut dit 
le mot, apres plusieurs allées et venues, ils 
plantérent sur le marché toutes les banniéres , 
qui ja estoient faites. Par quoy ils monstrerent 
bien qu'ils les eussent prises outre son vouloir, 
quand il ne les eust accordées. Il avoit bonne 
opinion de dire que les autres villes prendroient 
exemple a son entrée , qu'il feroit 4 Gand : car 
plusieurs firent rebellion a son exemple, comme 
de tuer officiers, et autres exces. Et s’il eust cru 
le proverbe de son pére (lequel disoit que ceux 
de Gand aymoient bien le fils de leur prince , 
mais Je prince non jamais) il n’eust point esté 
deceu. Et a dire la vérité, aprés le peuple de 
Liége, il n’en est nul plus inconstant que ceux 
de Gand : une chose ont-ils assez honneste , se- 
lon leur mauvaistie : car a la personne de leur 
prince ne toucheront-ils jamais : et les bourgeois, 
et les notables hommes, sont trés-bonnes gens , 
et trés-déplaisans de la folie du peuple. 

Il avoit falu que ledit duc edt dissinulé tou- 
tes ces désobeissances , afin de non avoir guerre 
a ses subjets et aux Liégeois ensemble: mais il 
faisoit bien son conte , que s’il luy prenoit bien 
au voyage qu'il faisoit, il les raméneroit bien a 
la raison : et ainsi en advint. Car, comme j’ay 
desja dit, ils apportérent au-devant de lui toutes 
les banniéres a pied , jusques a Bruxelles, et 
tous les priviléges, et les lettres qu’ils luy avoient 
fait signer au partir qu'il fit de Gand. Et en une 
grand’assemblée qu'il fit en la grand’salle de 
Bruxelles (ou il y ayoit beaucoup d’ambassa- 
deurs) luy présentérent lesdites banniéres , et 
semblablement tous leurs priviléges, pour en 
faire a sor plaisir : et lors ses officiers d’armes, 
par son commandement, osterent lesdites ban- 
nieres des lances en quoy elles estoient attachées, 
et furent toutes envoyées a Boulogne sur la mer, 
a huict lieues de Calais : et encore 1a estoient 
celles qui leur furent ostées durant le temps de 
son pére le duc Philippe, apres les guerres qu'il 
avoit eues avec eux, ou il les avoit vaincus et 
subjugcuez. Le chancelier dudit due prit tous 

leurs priviléges, et en cassa un qu’ils avoient, 
qui estoit touchant leur loy. Car en toutes les 
autres villes de Flandres, le prince renouvelle 
tous ceux de la loy chacun an, et fait ouyr leurs 
comptes; mais a Gand, par ce privilége, il ne 
pouvoit créer que quatre hommes, et ceux-la 
faisoient le demeurant qui sont vingt et deux : 
car en tout sont vingt et six eschevins de la ville. 
Quand ceux qui sont de la loy des villes , sont 
bons pour le comte de Flandres, il est cette 
année-la en paix , et lui accordent volontiers ses 
requestes ; et au contraire, quand lesdits de la 
loy ne luy sont bons, il y survient volontiers des 
nouvelletez. Outre ils payérent trente mille flo- 
rins au duc, et six mille pour ceux qui estoient 
a l’entour de luy, et bannirent aucuns de leur 
ville. Tous leurs autres priviléges furent rendus. 
Toutes les autres villes se pacifiérent pour ar- 
gent: car ils n’avoient rien entrepris contre luy. 
Et a toutes ces choses, pouvez bien voir le bien 
qui advient d’estre vainqueur, aussi le dommage 
qu'il y ad’estre vaincu. Par quoy on doit craindre 
de se mettre au hazard d'une bataille , qui n'v 
est contraint : et si force est qu’on y vienne, 
faut mettre avant le coup toutes les doutes dont 
on se peut adviser. Car volontiers ceux qui font 
les choses en crainte, vy donnent les bomies pro- 
visions, et plus souvent gagnent que ceux qui 
y procedent avec grand orgueil : combien que 
quand Dieu y veut mettre la main, rien n’y vaut. 

Or estoient ces Liégeois , desquels avons parlé 
ci-dessus , excommuniez cing ans avant, pour 
le différend de leur évesque : dont ne faisoient 
nul estime, mais continuojent en leur folle et 
mauvaise opinion , sans qu’ils eussent sceu dire 
qui les mouvoit , fors trop de bien et grand or- 
gueil ;: et A ce propos usoit le roy Louis d’an 
mot & mon gré, bien sage, ou il disoit que quand 
orgueil chevauche devant , honte et dommage 
le suivent de bien prés, et dece péché n’estoit- 
il point entache. 


OK 
CHAPITRE V. 


Comment le Roy, voyant ce qui estoit adveny 
aux Liégeots , fit quelque peu de guerre cn 
Bretagne, contre les allies du duc de Bour- 
gogne , et comme ils se virent et parlerent 
ensemble eux deux a Péronne. 


Ces choses ainsi faites , se retira ledit duc a 
Gand, ou il Juy fut faite une entrée de grand- 
despence : et vy entra en armes, et luy feirent 
ceux de la ville une saillie aux champs , pour 
mettre hors de la ville ou dedans gens a son 

plaisir. Plusieurs ambassadeurs du Roy y vin- 
rent, et de luy allerent au Roy. Semblablement 
luy en venoit de Bretagne , et aussi en envoyoit. 
Ainsi se passa cet hyver, et. taschoit tousjours 
fort le Roy de faire consentir ledit duc, qu'il 
put faire @ son plaisir de ce qui estoit en Breta- 
gne, et faire audit duc aucuns partis en recom- 
pense : cela ne se pouvoit accorder, dont il des- 
plaisoit au Roy : veu encore ce qui estoit advenu 
aux Liégeois , ses alliez. Et finalement des que 
este fut venu, ne put le Roy avoir plus de pa- 
tience, et entra en Bretagne , ou ses gens pour 
Juy ({), et y prit deux petits chasteaux , l’un 
appellé Chantocé , et l'autre Ancenis. Inconti- 
nent vinrent ces nouvelles au duc de Bourgogne, 
qui fut fort sollicite et prié des ducs de Norman- 
die et de Bretayne. A toute diligence fit son ar- 
mée, et escrivit au Roy, luy suppliant qu’il se 
voulut deporter de cette entreprise, veu qu’ils 
estoient compris en la treve, et ses alliez ; et 
voyant qu’il n’avoit responce a son plaisir, le- 
dit duc se mit aux champs pres de la ville de 
Péronne, avec grand nombre de gens. Le Roy 
estoit a Compiegne, et son armeée tousjours en 
Bretagne. Comme le duc eut séjourne la trois ou 
quatre jours , vint de par le Roy le cardinal Bal- 
lue , ambassadeur, qui peu y arresta, et fit au- 
cunes ouvertures , disant audit duc que ceux qui 
estoient en Bretagne pourroient bien accorder 
sans luy. Tousjours estoient les fins du Roy de 
les séparer. Tost fut dépesche le cardinal, et luy 
fut fait honneur et bonne chere, et sen retourna 
avec ces paroles : que ledit duc ne s‘estoit point 
mis aux champs pour grever le Roy, ny faire 
guerre, mais seulement pour secourir ses alliez : 
et n’y avoit que douces paroles d'un cnste et 
d'autre. 


Incontinent aprés le partement dudit cardi- 
nal , arriva devers ledit duc un héraut, appelle 
Bretagne, et luy apporta lettres des ducs de 
Normandie et de Bretagne, contenans comme 
ils avoient fait paix avec le Roy, et renonceé a 
toutes alliances , et nommément a la sienne ; et 
que pour tous partages, ledit duc de Normandie 
devoit avoir soixante mille livres de rente , et 
renoncer au partage de Normandie, qui nagueres 
luy avoit esté baillée. De cecy n’estoit point trop 


(1) Louis XI ne fut pas l'agresscur. Une partie de la 
Normandie avait été envahic lorsqu’il envoya des trou~ 
pes pour arréter les Bretons. 

(2) Le manuscrit de Saint-Germain-des-Prés met: A 
quoy respondirent lesdits Liégeots auxrdits ambassa- 
deurs, quils ne Uoseroient faire. 

(3) Voici le texte de ce sauf-conduit : 


Lettre du duc de Bourgogne au rot Louts XI, servant 
de sauf-condutt. 


« Monscigneur, trés-humblement en vostre bonne 


content ledit monseigneur Charles de France ; 
mais il estoit force qu’il dissimulast. Bien fort 
esbahy fut le duc de Bourgogne de ces nouvel- 
les, veu qu’il ne s’estoit mis aux champs que 
pour secourir lesdits ducs , et fut en tres-grand 
danger ledit héraut: et cuida ledit duc, pour ce 
qu’i! estoit passé par le Roy, qu’il eut contrefait 
ses lettres : toutefois ii eut de semblables lettres 
par ailleurs. Il sembla bien lors au Rov , quiil 
estoit a la fin de son intention , et qu'aisément 
fl gagneroit ledit duc, a semblablement aban- 
donner les ducs dessus nommez: et commen- 
cérent a aller messages secrets de l’un 4 l’autre: 
et finalement donna le Roy audit duc de Bour- 
gogne, six vingts mille escus d'or, dont il en 
paya la moitié comptant, avant se lever du camp, 
pour les despenses qu'il avoit faites, 4 mettre sus 
’armée. Ledit duc envoya devers ledit seigneur 
un sien valet-de-chambre , appellé Jean Bos- 
cise, homme fort privé de luy. Le Roy y prit 
grand finance, et eut voulcir de parler audit 
duc, espérant de gagner de tous poincts a sa 
volonté, veu les mauvais tours que les deux 
dessusdits luy avoient faits, et veu aussi cette 
grande somme d'argent qu'il luy avoit donnée : 
et en mandoit quelque chose audit duc par ledit 
Boscise , et envoya avec luy de rechef le cardi- 
nal Ballue et messire Tanneguy du Chastel , 
gouverneur de Roussillon , monstrans par leurs 
paroles, que Ie Roy avoit trés-grand désir que 
cette veue se fist. Ils trouverent ledit due a Pé- 
ronne : lequel n’en avoit point trop d’envie, pour 
ce qu’encore les Liégeois faisoient signe de se 
vouloir encore rebeller, a cause de deux ambas- 
sadeurs que le Roy leur avoit envoyez (pour les 
solliciter de ce faire) avant cette treve, qui es- 
toit prise pour pcu de jours, entre le Roy et 
le duc , et tous autres leurs alliez. A quoy res- 
pondit ledit Ballue , et autres de sa compagnie , 
que lesdits Liégeois ne l’oseroient faire (2) , veu 
que ledit duc de Bourgogne les avoit destruits 
Van passé, et abattu leurs murailles : et quand 
ils verroient cet appointement, il leur en passe- 
roit-le vouloir, si aucuns en avoient eu. Ainsi fut 
conclu que le Roy viendroit a Péronne (car tel 
estoit son plaisir) et luy escrivit ledit duc une 
lettre de sa main (3) , portant seureté d’aller et 


grace je me recommande; monseigneur, se vostre plaisir 
est venir en cette ville de Péronne, pour nous entreveoir, 
je vous jure ct promets par ma foi, et sur mon honneur, 
que vous y pouvez venir, demourer et séjourner, et vous 
en retourner seurement és lieux de Chauny et de Noyon 
a vostre bon plaisir, toutes les fois qu'il vous plaira, 
franchement ct quittement, sans ce qu’aucun empesche- 
ment de ce faire soit donné a yous, ny nuls de vos gens, 
par moy ne par autres, pour quelque cas qui soit ou 
puisse advenir. En tesmoin de ce, jay escrit et signé 

retourner bien ample. Ainsi partirent lesdits 
ambasgadeurs, et allérent devers le Roy; qui 
estojt 4 Noyon. 

Ledjt duc cuidant donner ordre an fait de 
Liége, fit retirer ’évesque , pour lequel estoit 
tout ce débat audit pais , et se retira avec Iny le 
seigneur d’Hymbercourt, lieutenant dudit duc 
audit pays, et plusieurs autres compagnies. 

Vous avez entendu par quelle manieére avoit 
esté conclu que le Roy viendroit & Péronne. 
Ainsi le fit (t) , et n’amena nulle garde : mais 
voulut venir de tous poincts, a la garde et seu- 
reté dudit duc, et voulut que monseigneur des 
Cordes luy vint au devant les archers dudit duc 
(A qui il estoit pour lors) pour le conduire. Ainsi 
fut fait. Peu de gens vinrent avec luy : toutesfois 
il y vint de grands personnages , comme le duc 
de Bourbon (2), son frére le cardinal (8), le 
comte de Sainct-Paul , connestable de France , 
qui en rien ne s’estoit meslé de cette veué ; mais 
luy en desplaisoit : car pour lors le cceur lui es- 
toit creu , et ne se trouvoit pas humble envers 
ledit due, comme autrefois ; et pour cette cause 
n’y avoit nul amour entre les deux. Aussi y vint 
le cardinal Ballue, le gouverneur de Roussiilon, 
et plusieurs autres. Comme le Roy approcha de 
la ville de Péronne, ledit duc luy alla au devant, 
bien fort accompagné, et le mena en la ville ) 
et le logea chez le receveur (qui avoit belle mai- 
son, et prés du chasteau) , car le logis du chas- 
teau ne valoit rien, et y en avoit peu. 

La guerre entre deux grands princes est bien 
aisée 4 commencer , mais trés-mal aisée a rap- 
paiser, pour les choses qui y adviennent et qui 
en dépendent. Car maintes diligences se font de 
chaque costé, pour grever son ennemy , qui si 
soudainement he se peuvent rappeler : comme il 
se vid par ces deux princes, qui avoient entre- 
pris cette veué si soudain, sans advertir leurs 
gens qui estoient au loin , lesquels de tous les 
deux costez accompligsoient les charges que leurs 
maistres leur avoient baillées. Le duc de Bour- 
gagne avoit mandé ’armée de Bourgogne , ou 
pour ce temps-la avoit grand’noblesse , et avec 
eux yenoient monseigneur de Bresse (4), Péves- 


cette cédule de ma main, en la ville de Péronne, le 
huictiesme jour d’octobre, l'an 1468. © 
» Vostre trés-humble et trés—obéissant subjet, 
» CHARLES. > ~ 


(1) Le Roi arriva & Péronne le dimanche 9 octobre 
1468. | | 


(2) Jean If, duc de Bourbon, depuis fait connétable en 
1483, mort en 148S. 

(3) Charles, cardinal de Bourbon, archevéque de 
Lyon, mort en 1488. 

(4) Philippe de Savoie. 


que de Genéve (5), le comte de Romont (68), tous 
fréres , enfans de la maison de Savoye (car Sa- 
voysiens et Bourguignons de tout temps s’en- 
traimoient trés-fort) et aussi aucuns Alemans 
(qui confinent tant en Savoye qu’en la comté de 
Bourgogne) , estpient en cette bande. Or faut en- 
tendre que le Roy avoit autresfois tenu ledit sei- 
gneur de Bresse en prison (7), a cause de deux 
chevaliers qu’il avoit fait tuer en Savoye , par 
quoy n'y avoit pas grand amour entre eux 
deux. 

En cette compagnie estoient encore monsei- 
gneur du Lau (que le Roy semblablement avoit 
long-temps tenu prisounier, aprés avoir esté 
trés-prochain de sa personne : et puis s’estoit 
eschappé de la prison et retiré en Bourgogne) 
et messire Poncet de Riviére, et le seigneur 
d’Urfé (8), depuis grand-escuyer de France. Et 
toute cette bande, dont j’ay parlé, arriva auprés 
de Péronne comme le Roy y entroit : et entra 
Iedit de Bresse, et les trois dont j’ay parlé, en la 
ville de Péronne, portans la croix Sainct-André, 
et cuidoient venir a temps pour accompagner 
ledit duc de Bourgogne quand il iroit au de- 
vant du Roy : mais ils vinrent un peu trop tard. 
Ils entrérent tout droit en la chambre du duc, ” 
luy faire la révérence : et porta monseigneur 
de Bresse la parole , suppliant au duc , que les 
trois dessus nommez vinssent lA en sa seureté, 
nonobstant Ja venué du Roy, ainsi comme il 
leur avoit esté accordé en Bourgogne , et pro- 
mis a l’heure qu’ils y arrivérent : et aussi qu’ils 
estoient prests a le servir envers tous et contre 
tous. Laquelle requeste ledit duc leur octroya 
de bouche, et les remercia. Le demeurant de 
cette armée qu’avoit conduite le mareschal de 
Bourgogne , se logea aux champs, comme il fut 
ordonné. Ledit mareschal ne vouloit point moins 
de mal au Roy que les autres dont j’ay parlé, 
a cause de la ville d’Espinal, assise en Lorraine, 
qu’il avoit autresfois donnée audit mareschal, et 
puis Ja lui osta pour Ja donner au duc Jean de 
Calabre , duquel assez de fois a esté parlé en ces 
présens Mémoires (9). Fost fut le Roy adverty 
de l’arrivée de tous ces gens dessus nommez, et 


(5) Francois de Savoie. 

(6) Jacques de Savoie. 

(7) Da consentement de son pére. 

(8) Pierre d’'Urfé, seigneur d'Urfé, bailli du comtéde 
Forét{s, cheyalier de l'ordre du Rol et grand-écuyer de 
France en 1487 ; il était fils de Pierre, seigneur d'Urfé, 
bajlli de Foréts, grand-mattre des arbalétriers de France. 
Il fut employé par le roi Charles VIII dans les guerres 
contre I'emperear Maximilicn J, et mourut le 10 octobre 
1506. C'est de ce Pierre d’Urfé que descend I'auteur du 
roman de I’ Astrée. 

(9) L. 4, ch, 44. 

des habillemens en quoy estojent arrivez : si en- 
tra en grande peur , et envoya prier au duc de 
Bourgogne, qu'il pat loger au chasteau , et que 
tous ceux-la qui estoient venus estoient ses mal- 
veillans. Ledit duc en fut trés-joyeux , et luy fit 
faire son logis , et l’asseura fort de n’avoir nul 
doute. 


XO 


CHAPITRE VI. 


Disgression sur Pavantage que les bonnes let- 
tres, et principalement les histoires, font aux 
princes et aux grands seigneurs. 


C'est grand’folie 4 un prince de se soumettre 
& la puissance d’un autre, par espécial quand 
ils sont en guerre, ou ils ont esté en tous en- 
droits ; et est grand avantage auy princes , d’a- 
voir veu des histoires en leur jeunesse : es- 
quelles se voyent largement de telles assem- 
biées , et de grandes fraudes, tromperies , et 
parjuremens , qu'aucuns des anciens ont fait 
jes uns vers Jes autres; et pris et tuez ceux qui 
en telles seuretez s’estoient fiez. Il n’est pas dit 
que tous en ayent usé: mais l’exemple d'un est 
assez pour en faire sages plusieurs, et lear don- 
ner vouloir de se garder : et est , ce me semble 
(a ce que j’ay veu plusieurs fois par expérience 
de ce monde, ow j’ay esté autour des princes 
Vespace de dix-huit ans ou plus, ayaat claire 
connoissance des plus grandes et secrétes ma- 


ti¢res, qui se soient traittées en ce royaume de . 


Franee et seigneuries voigines), l’un des grands 
moyens de rendre un homme sage, d’avoir leu 
les histoires anciennes, et apprendre a se cou- 
duire et garder , et entreprendre sagement par 
icelles, et par leg exemples de nos prédéces- 
seurs. Car nostre vie est si brieve, qu'elle ne 
suffit a avoir de tant de choses expérience. Joint 
aussi que nous sommes diminuez d’aage, et que 
la yie des hommes n'est si longue comme elle 
soploit, ny les corps si puissans. Semblablement 
que nous sommes affoiblis de toute foy et loyau- 
té les uns envers les autres, et ne scaurois dire 
par quel lien on se puisse asseurer les uns des 
autres, et par espécial des grands princes, qui- 
sont assez enclins a leur volonte , sans regarder 
aptre raison : et qui pis vault, sont le plus sou- 
yent environnez de gens qui n’ont l’eil a nulle 
aytre chose qu’a complaire a leurs maistres et 
& lower toutes leurs ceuvres, soit bonnes ou mau- 
vaises : et si quelqu’un se trouve qui veuille 
mieux faire , tout se trouvera brouillé. 

Encore ne me puisje tenir de blasmer les 

‘seigneurs ignorans. Environ tous seigneurs se 
trouvent volontiers quelques clercs et gens de 
robbes lonyues (comme raison est) et y sont bien 
séans, quand ils sont bons: et bien dangereux, 
quand ils sont autres. A tous propos ont une loy 
au bec, ou une histoire, et la meilleure qui se 
puisse trouver, se tourneroit bien a mauvais 
sens; mais les sages, et qui auroient lu , n’en 
seroient jamais abusez : ny ne seroient les gens 
si hardis de leur fajre entendre mensonges. Et 
croyez que Diep n’a point estably l’office de roy 
ny d’autre prince, pour étre exercé par les 
bestes, ny par ceux qni par vaine gloire diene: 
« Je ne suis pas clerc, je laisse faire A mon con- 
» seil, je me fie en eux. » Et pyis, sans assigner 
autre raison, s’en vont en leurs esbats. S’ils 
avoient esté bien nourris en la jeunesse , leurs 
raisons seroient autres, et auroient envie qu'on 
estimast leurs personnes et leurs vertus. Je ne 
veux point dire que tous les princes se servent 
de gens mal conditionnez, mais bien la plupart 
de ceux que j’ay connus n’en ont pas tousjours 
esté desgarnis. En temps de nécessité ay-je bien 
veu que les aucuns sages se sont bien sceu ser- 
vir des plus apparens , et les chercher sans y 
rien plaindre : et entre tous les princes dont 
Jay eu la connoissance, le Roy nostre maistre Ia 
le mieux sceu faire, et plus honorer et estimer 
les gens de bien et de yaleur. Il estoit assez let- 
tré; il aimoit 4 demander ef entendre de toutes 
choses , et avoit fe sens naturel parfaitement 
bon : lequel précéde toutes autres sciences 
qu’on scauroit apprendre en ce monde: et tous 
les livres qui en sont faits ne serviroient de rien, 
si ce n’estoit pour ramener en mémoire les 
choses passées : et qu’aussi plus on voit de cho- 
ses en un seul livre en trois mois, que n’en scau- 
rojent voir a l’ceil , et entendre par expérience, 
vingt hommes de rang, yivans l'un aprés l’autre, 
Ainsi pour conclure cet article, me semble que 
Dieu ne peut envoyer plus grande playe en un 
pays, que d'un prince peu entendu; car de la 
procédent tous autres maux. Premiérement en 
vient division et guerre; car il met tousjours en 
main d’autruy son auctorité, qu’il devroit plus 
vouloir garder que nulle autye chose; et de 
cette division procédent la famine et mortalité, 
et les autres maux qui dépendent de la guerre. 
Or regardez doncques, si les subjets d’un prince 
ne se doivent point bien douloir, quand ils 
voyent ses enfans mal nourris (1), et entre mains 
de gens mal conditionnez. 


DE COMINES. [1468] 


(4) Quelques commentateurs ont cru que la fin de ce 
chapitre faisait allusion 4 la maniére dont Louis XI a 
fait élever le Dauphin, depuis Charles VIII. 

CHAPITRE VII. 


Comment et pourquoy le roy Louis fut arresté 
et enfermé dedans le chasteau de Péronne, 
par le duc de Bourgogne. 


Or vous avez ouy de l’arrivée de cette armée 
de Bourgogne : laquelle fat 4 Péronne presque 
aussi tost que le Roy (car ledit duc ne les eut 
sceu contraindre ny contremander a temps) ; car 
ja bien avant estoient en campagne, quand la 
venué du Roy se traitoit, et troublérent assez 
la feste par les suspicions qui advinrent apres. 
Toutesfois ces deux princes commirent de leurs 
gens a estre ensemble, et traiter de leurs af- 
faires le plus amiablement que faire se pourroit, 
et comme ils estoient bien avant en besogne, et 
ja y avoient esté par trois ou quatre jours, sur- 
vinrent de trés-grandes nouvelles et affaires de 
Liége, que je vous diray. 

‘Le Roy, en venant a Péronne, ne s’estoit 
point advisé qu'il avoit envoyé deux ambassa- 
deurs 4 Liége , pour les solliciter contre ledit 
duc, et néantmoins lesdits ambassadeurs avoient 
si bien diligenté, qu’ils avoient ja fait un grand 
amas, et vinrent d’emblée les Liégeois prendre 
la villede Tongres ou estoient l’évesque de Liége 
et le seigneur d’Hymbercourt bien accompagné, 
jusques a deux mille hommes et plus; et prirent 
ledit evesque et ledit d’Hymbercourt , tuérent 
peu de gens, et n‘en prirent nuls que ces deux, 
et aucuns particuliers de ’évesque. Les autres 
senfuyrent , laissans tout ce qu’ils avoient , 
comme gens desconfits. Aprés cela lesdits Lié- 
geois se mirent en chemin vers la cité de Liége, 
assise assez pres de ladite ville de Tongres. En 
chemin composa ledit seigneur d’Hymbercourt 
avec un chevalier , appellé messire Guillaume 
de Ville (1), autrement dit en francois le Sau- 
vage. Cedit chevalier sauva ledit d’Hymber- 
court , craignant que ce fol peuple ne le tuast , 
et retint sa foy, qu’il ne tarda gueres ; car peu 
apres il fut tué luy-mesme. Ce peuple estoit fort 
joyeux de la prise de leur évesque, le seigneur 
de Liége. Ils avoient en haine plusieurs cha- 
noines qu’ils avoient pris ce jour, et a la pre- 
miére repué, en tuerent cing ou six. Entre les 
autres en y avoit un, appellé maistre Robert (2), 
fort privé dudit évesque , que plusieurs fois j’a- 
voys veu arme de toutes pieces apres son mais- 


(4) Il est nommeé dans I’ Histoire de Ltége dc Suffridus 
Petrus, Jean de Vilde; il éto.t prévot de la ville de 
Liége et seigneur te Hautpeene. 

(2) Robert de Movriamez , archidiacre de I'église de 
Li¢ge. 

tre; car telle est l’usance des prélats d’Alle- 
magne. Ils tuérent ledit maistre Robert, présent 
ledit évesque, et en firent plusieurs piéces, qu’ils 
se jettoient a la teste l'un de l’autre, par grande 
dérision. 

Avant qu’ils eussent fait sept ou huit lieués , 
qu’ils avoient a faire, ils tuerent jusques a seize 
personnes, chanoines , ou autres gens de bien, 
quasi tous serviteurs dudit évesque. Faisans ces 
ceuvres, lascherent aucuns Bourguignons : car 
ja sentoient le traité de paix encommencé , et 
eussent esté contraints de dire que ce n’estoit 
que contre leur évesque, lequel ils menérent 
prisonnier en leur cité. Les fuyans, dont j’ay 
parlé, effrayoient fort tout le quartier par ou 
ils passoient , et vinrent tost ces nouvelles au 
duc. Les uns disoient que tout estoit mort , les 
autres le contraire. De telles matieres ne vient 
point volontiers un message seul : mais en vin- 
rent aucuns , qui avoient veu habiller ces cha- 
noines , qui cuidoient que ledit évesque fust de 
ce nombre, et ledit seigneur d’Hymbercourt, 
et que tout le demeurant fut mort: et certi- 
fioient avoir veu les ambassadeurs du roy en 
cette compagnie, et les nommoient. Et fut conté 
tout cecy audit duc , qui soudainement y ajousta 
foy, et entra en une grande colére, disant que 
le Roy estoit venu 1 pour le tromper: et sou- 
dainement envoya fermer les portes de la ville 
et du chasteau, et fit semer une assez mauvaise 
raison , c’estoit qu'on le faisoit pour une boéte 
qui estoit perdué , ou il y avoit de bonnes bagues 
et de i’argent. Le Roy qui se vid enfermé en ce 
chasteau (qui est petit) et force archers & la 
porte , nestoit point sans doute (3): et se voyoit 
loge rasibus d’une grosse tour, ol un comte de 
Vermandois (4) fit mourir un sien prédécesseur 
roy de France. Pour lors estoye encoreavecledit 
duc, et le servoye de chambellan, et couchoye 
en sa chambre quand je vouloys : car tel estoit 
Pusance de cette maison. 

Ledit duc quand il vid les portes fermées, fit 
saillir les gens de sa chambre, et dit & aucuns 
que nous estions, que le Roy estoit venu la pour 
le trahir, et qu'il avoit dissimulé ladite venué 
de toute sa puissance , et qu'elle s’estoit faite 
contre son vouloir: et va conter ses nouvelles 
de Liége , et comme le Roy l’avoit fait conduire 
par ses ambassadeurs : et comme tous ses gens 
avoient esté tuez , et estoit terriblement esmeu 
contre le Roy, et Ile menacoit fort: et croy vé- 


(3) Doute, inquiétude. 

(4) Herbert , comte de Vermandois, aprés avoir re- 
tenu pendant quatre ans le roi Charles—le-Simple pri- 
sonnier dans la tour de Péronne, le mit 4 mort en 


—_ 

ritablement que, si a cette heure la il eut trouvé 
ceux a qui il s’addressoit , prests a le conforter 
ou conseiller de faire au Roy une mauvaise 
compagnie , il eut esté ainsi fait: et pour le 
moins eut este mis en cette grosse tour (1). Avec 
moy n’y avoit a ces paroles que deux valets-de- 
chambre, l’un appellé Charles de Visen , natif 
de Dijon, homme honneste , et qui avoit grand 
crédit avec son maistre. Nous n’aigrismes rien, 
nous adoucismes a notre pouvoir. Tost apres tint 
aucunes de ces paroles a plusieurs , et coururent 
par toute la ville , jasques en la chambre ot es- 
toit le Roy , lequel fut fort effrayé : et si estoit 
genéralement chacun , voyant grande apparence 
de mal , et regardant quantes choses y a a consi- 
dérer, pour pacifier un différend , quand il est 
commencé entre si grands princes, et les er- 
reurs qu'ils firent tous deux de n’advertir leurs 
serviteurs , qui estoient loin d’eux , empeschez 
pour leurs affaires , et ce qui soudainement en 
cuida advenir. 


CHOC> 
CHAPITRE VIII. 


Disgression sur ce que quand deux grands 
princes s’entrevoyent pour cuider appaiser 
différends , telle vué est plus dommageable 
que profitable. 


Grand folie est a deux grands princes, qui sont 
comme esgaux en puissance , de s’entrevoir, si- 
non qu’ilé fussent en grande jeunesse, qui est le 
temps qu’ils n’ont autres pensées qu’a leurs plai- 
sirs; mais depuis le temps que l’envie leur est 
venué d’accroistre les uns sur les autres, encore 
qu'il n’y edt nul péril de personnes (ce qui est 
presque impossible) si accroist leur malveillance 
et leur envie. Parquoy vaudroit mieux qu’ils pa- 
cifiassent leurs différends par sages et bons ser- 
viteurs , comme j‘ay dit ailleurs plus au long en 
ces Mémoires; mais encore en veux-je dire 
quelques expériences que j'ay vués et sceués de 
mon temps. 

Peu d’années aprés que nostre Roy fut cou- 
ronné et avant le Bien Public, se fit une veué 
du roy de France et du roy de Castille (2), qui 
sont les plus alliez princes qui soient en la chres- 


(1) La violence faite par le duc de Bourgogne au roi 
de France fut considérée comme un crime de léze-ma- 
Jesté dans un procés intenté en 1478 a la mémoire de 
Charles-le Témérairc. 


(2) L’entrevue dont parle Comines eut lieu en 1462, 
entre Louis XI et Henri IV rot de Castille, sur la rive 


tienté ; car ils sont alliez de roy a roy, et de 
royaume a royaume, et d’homme a homme, et 
obligez sur grandes malédictions de les bien 
garder. A cette veué vint le roy Henry de Cas- 
tille , bien accompagné jusques a Fontarabie, 
et le Roy estoit 4 Saint-Jean-de-Luz, qui est a 
quatre lieues; chacun estoit aux confins de son 
royaume. Je n’y estois pas, mais le Roy m’en 
a conté, et monseigeur du Lau. Aussi m’en a 
esté dit en Castille par aucuns seigneurs, qui 
y estoient avec le roy de Castille: et y estoient 
le grand-maistre de Sainct-Jacques et l’arche- 
vesque de Toléde , les plus grands de Castille 
pour lors. Aussi y estoit le comte de Lodesme, 
son mignon, en grand triomphe; et toute sa 
garde, qui estoient quelques trois cens che- 
vaux de Maures de Grenade, dont il y en 
avoit plusieurs négrins. Vray est que le roy 
Henry valojit peu de sa personne, et donnoit 
tout son héritage , ou se le laissoit oster & qui 
le vouloit ou pouvoit prendre. Nostre roy estoit 
aussi fort accompagné, comme avez veu quiil 
en avoit bien coustume, et par espécial sa garde 
estoit belle: a cette veué se trouva la reyned’Ar- 
ragon, pour quelque différend qu'elle avoit avec 
le roy de Castille, pour Estelle et quelques autres 
places assises en Navarre. De ce différend fut Ie 
Roy juge. 

Pour continuer ce propos, que la veué des 
grands princes n’est point nécessaire : ces deux 
icy n’avoient jamais eu différend , ny rien a dé- 
partir, et se virent une fois ou deux seulement, 
sur le bord de la riviére qui départ les deux 
royaumes , a lendroit d’un petit chasteau ap- 
pellé Heurtebise : et passa le roy de Castille du 
costé deca (3): ils n’arrestérent guére, ils ne se 
goustérent pas fort; mais par espécial connut 
nostre Roy que le roy de Castille ne pouvoit 
guéres, sinon autant qu’il plaisoit a ce grand- 
maistre de Sainct-Jacques et 4 cet archevesque 
de Toléde. Parquoy le Roy chercha leur ac- 
cointance, et vinrent devers luy & Sainct-Jehan- 
de-Luz; et prit grande intelligence et amitié 
avec eux, ct peu estima leur Roy. La pluspart 
des gens des deux roys estoient logez 4 Bayonne, 
qui d’entrée se battirent trés-bien, quelque al- 
liance qu’il y eust; aussi sont-ce langues diffé- 
rentes. Le comte de Lodesme passa la riviere 
en un batteau , dont la voile estoit de drap d’or ; 


francaise de la Bidassoa. Elle avait pour but de réta- 
blir 'harmonie troublée un instant par la décision de 
Louis XI en faveur de Juan II, roi d’Arragon, au sujet 
de la Navarre. 

(3) C’est-a—-dire sur la rive francaise de la Bidassoa 
ol se rendit Henri IV, reconnaissant ainsi la supériorité 
de Louis XI. 

et avoit des brodequins fort chargez de pierre- 
ries; et vint vers le Roy. Toutesfois il n’estoit 
pas vray comte , mais avoit largement biens, et 
depuis je lay veu duc d’Alhourg, et tenir grande 
terre en Castille. Aussi se dressoient moqueries 
entre ces deux nations si alliées. Le roy de Cas- 
tille estoit laid , et ses habillemens déplaisans 
aux Francois , qui s’en moquérent. Nostre Roy 
s'habilloit fort court, et si mal que pis ne pou- 
voit , et assez mauvais drap portoit aucunesfois, 
et un mauvais chapeau , différent des autres , 
et une image de plomb dessus. Les Castillans 
s’en moquoient et disoient que c’estoit par chi- 
cheté. En effet ainsi se départit cette assemblée 
pleine de moquerie et de pique. Oncques puis 
ces deux roys ne s’entr’aymeérent ; et se dressa de 
grands brouillis entre Jes serviteurs du roy de 
Castille, qui ont duré jusques a sa mort, et longs 
temps apres: et l’ay veu le plus pauvre roy, 
abandonné de ses serviteurs , que je vis jamais. 
La reyne d’Arragon se doulut de la sentence que 
le Roy donna au profit du roy de Castille. Elle 
en eut le Roy en grande hayne, et le roy d’Ar- 
ragon aussi: combien qu’un peu s’aydérent de 
juy contre ceux de Barcelonne en leur néces- 
sité: toutesfois peu dura cette amitié, et y eut 
dure guerre entre le Roy et le roy d’Arragon, 
plus de seize ans , et encore dure ce différend. 

Ii faut parler d'autres. Le duc de Bourgogne 
Charles s’est depuis veu, a sa grande requeste, 
avec l’empereur Frédéric (1), qui encore est vi- 
vant, et y fit merveilleuse despence pour mons- 
trer son triomphe; ils traittérent de plusieurs 
choses a Tréves ot cette veué se fit, et entre 
autres choses, du mariage de leurs enfans, qui 
depuis est advenu. Comme ils eurent esté plu- 
sieurs jours ensemble, |’Empereur s’en alla sans 
dire adieu , a la grand’honte et folie dudit duc. 
Oncques puis ne s’entr’aymérent, ny eux , ny 
leurs gens. Les Allemands mesprisoient la pompe 
gt parole dudit duc, l’attribuant 4 orgueil; les 
Bourguignons méprisoient la petite compagnie 
de |l’Empereur et les pauvres habillemens. Tant 
se demena la question , que la guerre qui futa 
Nuz (2) en advint. 

Je vis aussi ledit duc de Bourgogne se voir a 
Sainct-Paul en Artois, avec le roy Edouard 
d’ Angleterre (3), dont il avoit epouse la sgeur , et 
estoient fréres d’ordre ; ils furent depx jours en- 
semble. Les serviteurs du Roy estoient fort 


(1) Frédéric [11, empereur, est mort en 1473; la ré- 
daction de cette partie des mémoires est donc antérieure 
a cette époque. 

(2) Ou Nuys, petite ville sur l"Erpp, vers la rive occi- 
dentale du Rhin, dans l’archevéché de Cologne, peu 
éloignée de Dusseldorf 

bandez. Les deux parties se plaignoient audit 
duc. I} presta Voreille aux uns plus qu’aux 
autres, dont leur haive s’accreut. Toutesfois il 
ayda audit Roy a recouvrer son royaume, et 
luy bailla gens, argent et navires; car il en 
estoit chassé par le comte de Warvich. Et non- 
obstant ce service (dont il recouvra ledit 
royaume ) jamais depuis ils ne s’entr’aymeérent, 
ny ne dirent bien I’un de |’autre. 

Je vis venir vers ledit duc le comte Palatin 
du Rhin (4) pour le yoir. II fut plusieurs jours a 
Bruxelles, fort festoyé, recueilly , honoré, et 
logé en chambres richement tendues. Les gens 
dudit duc disoient que ces Aliemands estoient 
ords , et qu’ils jettoient leurs housseaux sur ses 
licts si richement parez, et qu’ils n’estoient 
point honnestes comme nous, et l’estimérent 
moins qu’avant le connoistre : et Jes Allemands, 
comme envieux , parloient et médisoient de 
cette grande pompe. En effet oncques puis ne 
s’aymérent, ny ne firent service l’un 4 l'autre. 

Je vis aussi venir vers ledit duc, le duc Si- 
gismond d’Autriche (5), qui luy vendit la comté 
de Ferrette , assise prés la comté de Bourgogne, 
cent mille florins d’or , pour ce qu’il ne la pou- 
voit deffendre des Suisses. Ces deux seigneurs 
ne plurent guéres l'un a autre: et depuis se 
pacifia ce duc de Sigismond avec les Suisses , et 
osta audit duc ladite comté de Ferrette, et re- 
tint son argent ; et en advindrent des maux infi- 
nis audit duc de Bourgogne. En ce temps propre 
y vint le comte de Warvich, qui oneques puis 
semblablement ne fut ami dy duc de Bourgogne, 
ny ledit duc le sien. 

Je me trouvay présent a l’assemblée qui se fit 
au lieu de Pecquipy prés la ville d’Amiens, 
entre nostre Roy et le roy Edouard d’Angle- 
terre : et en parleray plus au long ou il servira. 
Il se tint bien pep de choses entr’eux qui y fa- 
rent promises: ils besongnérent en dissimula- 
tion. Yray est quils n’eurent plus de guerre 
(aussi la mer estoit entre eux deux), mais par- 
faite amitié n’y eust-il jamais. Et pour conclu- 
sion , me semble que les grands princes ne se 
doivent jamais yoir, s’ils veulent demeurer amis, 
comme je l’ay dit: et voicy les occasions qui 
font les troubles. Les serviteurs ne se peuvent 
tenir de parler de chases passées. Les uns ou les 
autres le prennent en dépit. Il ne peut estre que 
les gens ou le train de l'un ne soit mieux accous- 


(3) L'entreyue d’Edouard, roi d' Angleterre, et du 
duc de Bourgogne, eut lieu en janvier 1470. 


(4) Cette entreyue avec Philippe , comte palatin , cat 
lieu le 10 février 1466. 


(6) En 1469. 

tré que celui de l'autre, dont s’engendrent des 
moqueries , qui sont choses qui déplaisent mer- 
veilleusement a ceux qui sont moquez. Et quand 
ce sont deux nations différentes , leurs langages 
et habillemens sont différens , et ce qui plaist a 
l'un ne plaist pas a l’autre. Des deux princes 
il advient souvent que l’un a le personnage plus 
honneste et plus agréable aux gens que l'autre , 
dont ila gloire et prend plaisir qu’on le loue, 
et ne se fait point cela sans blasmer I’autre. Les 
premiers jours qu’ils se sont départis, tous ces 
bons contes se disent a V’oreille , et bas; et 
apres par accoustumance , inadvertence et con- 
tinuation , s’en parle en disnant , en souppant, 
et puis est rapporté des deux costez. Car peu 
de choses y a secrettes en ce monde , par espé- 
cial de celles qui sont dites. Icy sont parties de 
mes raisons , que j’ay veues et sceues , touchant 
ce propos de dessus. 


CHAPITRE IX. 


Camment le Roy renonca a l’alliance des Lié- 
geots, pour sortir hors du chasteau de Pé- 
TORRE, 


J’ay beaucoup mis avant que retourner 4 mon 
propos de l’arrest, en quoy estimoit le Roy estre 
& Péronne, dont j’ay parlé cy-devant, et en 
suis sailly pour dire mon advis aux princes , de 
telles assemblées. Ces portes ainsi fermées et 
gardées par ceux qui y estoient commis, furent 
ainsi deux ou trois jours : et cependant ledit dye 
de Bourgogne ne vit point le Roy, n’y n’en- 
troit des gens dn Roy au chastean, que peu, et 
par le guichet de la porte. Nuls des gens dudit 
seigneur ne fprent ogtez d’auprés de luy, mais 
peu, ou nuls de ceux du duc alloient parler a 
luy, ny en sa chambre, au moins de ceux qui 
avoient aucune authorité avec luy. Le premier 
jour ce fut tout effroy et murmure par la ville. 
Le second jour ledit duc fut un peu refroidy ; il 
tint conseil la plyspart du jour et partie de la 
puict. Le Roy faisoit parler a tous ceux qu’il 
pouvoit penser qui luy pourroient aider , et ne 
failloit pas a promettre , et ordonna distribuer 
quinze mille escus d’or ; mais celuy qui en eut 
la charge en retint une partie et s’en acquita 
mal , comme le Roy sceut depuis. Le Roy crai- 


(4) Livre 2, chap. 5, 

(2) On a pensé que cet ami pouvait bien étre Philippe 
de Comines lui-méme, qui n'a pas osé avouer sa 
propre trahison. Telle est Topinion de Godefroy, 

gnoit fort ceux qui autresfois Pavoient servi, 
lesquels estoient venus avec cette armée de 
Bourgogne , dont j’ay parlé (1), qui ja se di- 
soient au duc de Normandie, san frére. A ce 
conseil , dont j’ay parlé, y eust plusieurs opi- 
nions : la pluspart disoient que la seureté qu’a- 
voit le Roy, luy fust gardée, veu qu’il accor- 
doit assez la paix en la forme qu’elle avoit esté 
couchée par escript. Autres vouloient sa prise 
rondement , sans cérémonie. Aucuns autres di- 
soient qu’a diligence on fist venir monseigneur 
de Normandie, son frere, et qu’on fist une paix 
bien avantageuse pour tous les princes de France. 
Et sembloit bien A ceux qui faisoient cette ou- 
verture , que si elle s’accordoit , le Roy seroit 
restrainct, et qu’on lui bailleroit gardes, et 
qu’un si grand seigneur pris , ne se délivre ja- 
mais , ou a peine, quand on luy a fait si grande 
offense. Et furent les choses si prés , que je vis 
un homme houssé et prest a partir, qui ja avoit 
plusieurs lettres addressantes 4 monseigneur de 
Normandie , estant en Bretagne, et n’attendoit 
que les lettres du duc; toutesfois cecy fut rompu. 
Le Roy fit faire des ouvertures, et offrir de 
bailler en ostages le duc de Bourbon et le car- 
dinal son frére, le connestable et plusieurs 
autres , ef qu ‘apres la paix conclue, ils pust re- 
tonrner jusques a Compiégne , et qu’incontinent 
il feroit qne les Liggeois répareroient tout ou s¢ 
déclareroient contr’ eux. Ceux que le Roy nom- 
moit pour estre ostages, s’offroient fort, au 
moins en public. Je ne scai s’ils disoient ainsi 
& part , je me doute que non. Et a la vérité, je 
croy qu'il les y eust laissez, et qu’il ne fust pas 
revenu. 

Ceste nuict , qui fut la tierce, ledit duc ne ¢ 
dépouilla oncques, seulement se coucha par deux 
ou trois fois sur son lit, et puis se pourmenoit : 
(car telle estoit sa facon , quand il estoit trou- 
blé). Je couchay cette nuict en sa chambre, et 
me pourmenay avec Ipy par plusieurs fois. Sar. 
le matin se trouya en plus grande colére que, 
jamais , en usant de menaces, et prest a exé-. 
cuter grand’chose. Toutesfois il se réduisit en 
sorte , que si le Roy juroit la paix et vouloit al-. 
ler avec Iny a Liége, pour lui aider a venger. 
monseigneur de Liége qui estoit son proche pa-, 
rent, il se contenteroit : et soudainement partit 
pour aller en Ja chambre du Roy, et luy porter 
ces paroles. Le Roy eut quelque ami (2) qui l’en 
adyertit, l’asseurant de n’avoir nul mal s'il 


adoptée par Lenglet-Dufrenoy; il se fonde sur les 
paroles de Comines lui-méme (méme chap., vers la 
fin) et sar les lettres-patentes de Louis XI ( Preuves de 
Philippe de Comines , éd. Lenglet-Dufreanoy, tome IV, 

accordoit ces deux poincts , mais que en faisant 
le contraire, il se mettoit en si grand péril, que 
nul plus grand ne luy pourroit advenir. 

Comme le duc arriva en sa présence, la voix 
luy trembloit, tant il estoit esmu et prest de 
se courroucer. Ij fit humble contenance de corps, 
mais sa geste et parole estoient aspres, deman- 
dant an Roy s’il vouloit tenir le traité de paix 
qui avoit esté escript et accordé , et si ainsi le 
vouloit jurer ; et le Roy lui respondit que ouy. 
A la vérité il n’y avoit rien esté renouvellé de 
ce qui avoit esté fait devant Paris, touchant le 
duc de Bourgogne, ou peu du moins: et tou- 
chant Je duc de Normandie, luy estoit amendé 
beaucoup ; car il estoit dit qu'il renonceroit a 
la duché de Normandie , et auroit Champagne 
et Brie , et autres piéces voisines , pour son par- 
tage. Apres lui demanda ledit duc s’il ne vou- 
loit point venir avec luy 4 Liége, pour aider a 
revancher la trahison que les Liégeois luy 
avoient faite , 4 cause de luy et de sa venue ; et 
aussi il luy dit la prochaineté du lignage , qui 
estoit entre le Roy et l’évesque de Liége (car 
il estoit de la maison de Bourbon). A ces pa- 
roles le Roy respondit que ouy , mais que la paix 
fust jurée (ce qu’il désiroit ) qu’il estoit content 
d’aller avec luy a Liége, et d’y mener des gens, 
en si petit ou si grand nombre que bon luy sem- 
bleroit. Ces paroles éjouirent fort ledit duc , et 
incontinent fut apporté ledit traitté de paix (1): 
et fut tirée des coffres du Roy la vraye croix , 
que sainct Charlemagne portoit , qui s‘appelle la 
Croix de Victoire, et jurérent la paix, et tan- 
tost furent sonnées les cloches par la ville: et 
tout le monde fut fort éjouy. Autresfois a pla au 
Roy me faire cet honneur de dire , que j'avois 
bien servy a cette pacification. Incontinent es- 
crivit ledit duc en Bretagne ces nouvelles, et 
envoya le double du traitté, par lequel ne se 
dejoignoit, ni se délioit d’eux ; et si avoit ledit 
monseigneur Charles partage bon , veu le traitté 
qu’ils avoient fait peu avant en Bretagne, par 
lequel ne luy demeuroit qu'une pension, comme 
avez oui dire. 


> 


deuxiéme partie , page 130) , dans lesquelles le Roi dé— 
clare que Comines a servi ala délivrance de sa persunne. 
Ces preuyes ne nous semblent pas suffisantes pour accu- 
ser Comines d'ayoir vendu a Louis XI le secret de son 
maitre. Peut—-étre n’avait-il fait qu'adoucir la colére de 

CHAPITRE X. 


Comment le Roy aecompagna le duc de Bour- 
gogne, faisant la guerre aux Liegeots , par- 
avant ses alliez. 


Apres que cette paix fut ainsi conclué, le 
lendemain partirent le Roy et le duc, et tire- 
rent vers Cambray, et de la au pays de Liége : 
c’estoit 4 entrée de I’byver , et le tems-estoit 
trés-mauvais. Le Roy avoit avec luy les Escos- 
sois de sa garde, et gens-d’armes peu, mais il 
fit venir jusqu’a trois cens hommes-d’armes. 
L’armée dudit duc estoit en deux parties : 
une menoit le mareschal de Bourgogne , 
(dont vous avez ouy parler cy-dessus) et y 
estoient tous les Bourguignons, et ces seigneurs 
de Savoye , dont vous avez ouy parler , et avec 
eux grand nombre de gens du pays de Hainault, 
de Luxembourg , de Namur et de Limbourg. 
L’autre partie estoit avec ledit duc. Et appro- 
chans de la cite de Liége, se tint ung conseil , 
present le duc , ou aucuns advisérent qu'il se- 
roit bon de renvoyer une partie de l’armée, veu 
que cette cité avoit les portes et les murailles 
rasées dés l’an précédent , et que nul costé n’a- 
voit espérance de secours, et aussi que le Roy 
estoit la en personne contr’eux , lequel ouvroit 
aucuns partis pour eux, presque tels qu’on les 
demandoit. 

Cette opinion ne plit pas au duc , dont bien 
luy prit; car jamais homme ne fut si prés de 
perdre le tout. Et la suspicion qu’il avoit du 
Roy, luy fit choisir ce sage party : et estoit 
trés mal avisé @ ceux qui en parloient , de pen- 
Ser estre trop forts. C’estoit une grande es- 
péce d’orgueil ou de folie. Et maintesfois jay 
ouy de telles opinions (et le font aucunesfois les 
capitaines , pour estre estimés de hardiesse , ou 
pour n’avoir assez de connoissance de ce qu'ils 
ont a faire ) , mais quand les princes sont sages 
ils ne s’y arrestent point. Cet article entendoit 
bien le Roy nostre maistre (a qui Dieu fasse 
pardon ) , car il estoit tardif et craintif a entre- 


prendre; mais a ce qu’il entreprenoit, il y pour- 


voyoit si bien, qu'a grand'peine eust-il sceu 
faillir a estre le plus fort , et que la maistrise ne 
lui en fat demeurée. 

Ainsi fust ordonné que ledit mareschal de 


lui, s'est empressé de reconnaltre ct de proclamer ce 
service. I] n'est pas croyable que Comines, sans y étre 
obligé, nous ait mis lui-méme sur la trace d’un fait peu 
favorable a sa renommée. 

(1) Traité de Péronne, conclu le 14 octobre 1468 , et - 


Charles , ct Louis XI, qui avait déja jeté les yeux sur ; confirmé devant Liége. 

Bourgogne, et tous ceux dont jay parlé , qui 
estoient en sa compagnie, iroient loger en la- 
dite cité , et sion la leur refusoit, ils y entre- 
roient par force, s'ils pouvoient; car ji y avoit 
gens de la cité, allans et venans pour appointer, 
et vinrent les dessusdits 4 Namur , et Ie lende- 
main le Roy et le duc y arriverent, et les autres 
en partirent. Approchans de la cité, ce fol peu- 
ple saillit au devant d’eux , et aisément fut dé- 
confit , au moins un bon tlombre ; le demeurant 
se retira, et eschappa leur évesque, lequel vint 
devers nous. I] y avoit un légat du Pape (1) en- 
voye pour pacifier et connoistre du différend de 
lévesque et du peuple ; car tousjours estoit en 
sentence d’excommuniment , pour les offenses 
ct raisons devant dites. Cedit légat , excedant sa 
puissance, et sur espérance de soy faire évesque 
de la cité, favorisoit ce peuple , et leur com- 
manda de prendre les armes et se défendre , et 
d’autres folies assez. Ledit légat voyant le péril 
ou estoit cette cité , saillit pour fuyr. Ii fut pris, 
et tous ses gens , qui estoient quelque vingt- 
cing, bien montez. Si tost que le duc le sceust , 
il fit dire a ceux qui l’avoient qu’ils le transpor- 
tussent sans lui en rien dire et qu’ils en fissent 
leur profit comme d’un marchand; car si publi- 
quement il venoit & sa connoissance, il ne le 
pourroit retenir , mais Je feroit rendre, pour 
honneur du siége apostolique. Ils ne le sceurent 
faire, mais en eurent débat , et publiquement, a 
"heure du disner, luy en vinrent parler ceux 
qui disoient avoir part ; et incontinent Penvoya 
mettre €n sa main, et leur osta, et lui fit ren- 
dre toutes choses , et Ihonnora. 

Ce grand nombre de gens, qui estoient en 
cette avant-garde , conduits par le mareschal de 
Bourgogne et le seigneur d’Hymbercourt, ti- 
rerent droit en la cité, estimans y entrer , et 
meus de grande avarice , aimoient mieux la pil- 
ler qu’accepter appointement , qui leur fut of- 
fert ; et leur sembioit n’estre jamais besoin d’at- 
tendre le Roy et le duc de Bourgogne, qui es- 
toient sept ou buit lieués derriére eux , et s’a- 
vaneerent tant, quils arrivérent dedans un 
fauxbourg a lentrée de la nuict , et entrérent a 


lendroit de la porte qu’ils avoient quelque peu. 


réparée. En quelque parlement, ils ne s’accor- 
derent point. La nuict bien obscure les surprit. 
Hs n’avoient point fait de logis, et aussi n’y 
avoit point de lieu suffisant, et estoient en 
grand désordre. Les uns se pourmenoient , les 
autres appeloient leurs maistres ou leurs compa- 


(4) Omphrius, évéque de Tricaria, dans le royaume de 
Naples, et Iégat du Pape a Cologne, favorisait la révolte 
des Liégeois. ( Paul-Emile , année 1468. ) . 


gnons , et les noms de leurs capitaines. Messire 
Jean de Vilde et autres capitaines de ces Lié- 
geois , voyans cette folie et ce mauvais ordre , 
prirent cceur, et leur servit bien leur inconvé- 
nient ; c’est a scavoir la ruine de leurs murailles, 
car ils sailloient parau ils vouloient , et saillirent 
par les bréches de Jeurs murailles, et vinrent de 
frontaux premiers ; mais par des vigneset petites 
montagnes coururent sus aux pages et valets, qui 
estoient au bout du fauxbouryg par ou ils estoient 
entrez , ou ils pourmenoient grand nombre de 
chevaux ; eten tuerent tres-largement : et grand 
nombre de gens se mirent en fuite (car la nuict 
n'a point de honte), et tant exploiterent qu’ils 
tuérent plus de huict cens hommes, dont il y en 
cut cent hommes-d’armes. 

Les hommes de bien et vertueux de cette 
avant-garde se tinrent ensemble, et estoient pres- 
que tous hommes-d’armes et gens de bonne mai- 
son , et tirerent avec leurs enseignes, droit a la 
porte, de peur qu'ils ne saillissent par-la. Les 
boués y estoient grandes , pour la continuelle 
pluye qu'il faisoit : et y estoient les hommes- 
d’armes jusques par-dessus les chevilles des 
pieds , et tous a pied. Un coup tout le demeu- 
rant du peuple cuida saillir par la porte, avec 
grands fallots et grandesclartez. Les nostres, qui 
estoient fort pres, avoient quatre pieces debonne 
artillerie, et tirerent deux ou trois bons coups 
du long de la grande rue , et tuerent beaucoup 
de gens. Cela les fit retirer de ce fauxbourg et 
fermer leurs portes. Toutesfois durant le débat 
du long de ce fauxbourg, gaignérent ceux 
qui estoient saillis , aucuns chariots, et sen 


-taudirent ( car ils estoient pres de la ville) la 


ou ils reposérent assez malement; car ils de- 
meurérent hors la ville depuis deux heures 
apres minuict jusques a six heures du ma- 
tin. Toutesfois, quand le jour fyt clair, et 
qu’on se vit l'un l'autre, ils furent reboutez , et 
y fut blessé ce messire Jean de Vilde , et mou- 
rut deux jours aprés en la ville , et un ou deux 
autres de leurs chefs. 


CHAPITRE XI. . 


Comment le Roy arriva en personne devant 
la cite de Liége, avec ledit duc de Bour- 


gogne. 


Combien qu’aucunesfois les saillies soient bien 
nécessaires , si sont-elles bien dangereuses pour 
ceux de dedans une place : car ce leur est plus 
de perte de dix hommes qu’a ceux de dehors de 

ceitt , car leur nombre n’est pas pareil , et sine 
peuvent point recouvrer quand ils veulent , et 
si peuvent perdre un chef ou un conducteur , 
qui est cause bien souvent que le demeurant des 
compagnons et gens de guerre ne demande qu’a 
abandonner les places. Ce trés-grand effroy cou- 
rut jusqtes au duc, qui estoit logé jusques a 
quatre ou cing lieués de Ja ville : et de prime- 
face luy fut dit que tout estoit déconfit. Toutes- 
fois il monta a cheval, et toute l’armée , et com- 
manda qt’au Roy n’en fust rien dit. En appro- 
chant de la cité, par un autre endroit, Ity vin- 
rent nouvelles que tout sé portoit bien , et qu’il 
n’y avoit point autant de morts que l’on avoit 
pensé , et n’y estoit mort nul homme de nom, 
qu’un chevalier de Flandres , appellé monsei- 
gneur de Sergine; mais que les gens de bien qui 
y estoient , s'y trouvoient en grand'nécessité et 
travail , car toute Ja nuict passée avoit esté de- 
bout en la fange, rasibus de Ja porte de Jeurs 
ennemys, et avecque ce qu’aucuns des fuyans 
estoient retournez (je parle des gens-de-pied ), 
mais estoient si découragez , qu’ils sembloient 
mal prest & faire grandes armes ; et que pour 
Dieu, ils se hatassent de marcher, afin qu’une 
partie de ceux de Ja ville fussent contraincts d’eux 
retirer a leurs deffences, chacun en son en- 
droit, et aussi qu’il uy plust envoyer des vi- 
vres; car ils n’en avoient point un seul morceau. 

Le ducen diligence fit partir deux ou trois cens 
hommes, tant que chevaux les pouvoient por- 
ter, pour les reconforter et donner cceur, et leur 
fit mener ce petit de vivres qu’il put finer. II y 
avoit presque deux jours et une nuict, qu’ils 
h’avoient ne beu, ne mangé, sinon ceux qui 
avoient porté quelques bouteilles : et si avoient le 
plus mauvais temps du monde: et de ce costé-la 
he leur estoit possible d’entrer, si le duc n’em- 
peschoit les ennemis par ailleurs. Ils avoient 
largement gens blessez, entre les autres le prince 
f’Orenge (que j’avois oublié 4 nommer), qui se 
monstra homme de vertu, car oncques ne se 
Youlut bouger ; les sieurs du Lau et d’Urfé s’y 
gouvernérent bien tous deux: il s’en estoit fuy 
tetté nuit pfécédente, plus de deux mille hom- 
Ines. | 

Ja estoit prés de la nuict quand ledit duc eut 
fette nouvelle: et apres avoir dépesché les cho- 
ses dessusdites, {1 alla ot estoit son enseigne , 
conter tout au Roy, lequel en fut trés-joyeux : 
tar le contraire lui eust pi porter dommage. 
incontinent on s’approcha du fauxbourg, et des- 
tendit largement de gens de bien et hommes 


(i) Antdine de Luxembourg , troisiéme fils du conné:- 
lable: 


d’armes, avec les archers, pour aller gaigner le 
fauxbourg et prendre le logis. Le bastard de 
Bourgogne avoit fort grand’charge sous ledit duc; 
le seigneur de Ravestein, le comte de Roucy (1' 
fils du connestable, et plusieurs autres gens de 
bien. Aisément fut fait le logis en ce fauxbourg, 
(jusques rasibus de Ja porte, laquelle ils avoient 
réparée comme l’autre, et se logea ledit duc au 
milieu du fauxbourg ), et le Roy demeura cette 
nuict en une grande cense ou métairie, fort 
grande et bien maisonnée, & un quart de lieve 
de la ville; et largement gens logez a l’environ de 
luy, tant des siens qué des nostres: 

La situation de la cité, sont montagnes et val- 
lées, pais fort fertile, et y passe Ja riviére de 
Meuze au travers; et peut bien estre de la gran- 
deur de Rouen, et pour lors c’estoit une cité 
merveilleusement peuplée. De la porte ot nous 
estions logez, jusques a celle ot estoit nostre 
avant-garde, y avoit peu de chemin par dedans 
la ville: mais par dehors y avoit bien trois lieues, 
tant y a de barricades (2) et de mauvais che- 
mins, aussi c’estoit au fin coeur d’hyver. Leurs 
murs estoient tous rasez, et pouvoient saillir par 
ou ils vouloient; et y avoit seulement un pew 
de douve (3), ny jamais n’y eut fossez, car lé 
fond est de roc trés-aspre et trés-dur. Ce pre: 
mier soir que le duc de Bourgogne fut logé en 
leur fauxbourg, furent fort soulagez ceux qutf 
estoient de nostre avant-garde: car la puissance 
qui estoit dedans estoit ja départie en deux. Ii 
nous vint environ minuict, ure alarme bien as: 
pre. Incontinent Saillit le due de Bourgogne en 
la rue, et peu aprés y arrivérent le Roy et le con: 
nestable, qui tirent une grande diligence a venir 
de si loin. Les uns crioient : ils saillent par une 
telle porte ; d’autres disofent autres paroles ef: 
frayées, et le temps estoit si obscur et mauvais, 
qu’il aydoit bien a espouvanter les gens. Le duc 
de Bourgogne n’avoit point faute de hardiesse,; 
mais bien aucunesfois faute d’ordre; et a la vé- 
rité, il re tint point, a l'heure que je parle, si 
bonne contenance que beaucoup de gens eussent 
voulu, pour ce que le Roy y estoit présent ; et 
prit le Roy paroles et authorité de commander; 
et dit 4 monseigneur le connestable : « Tirez 
» avec Ce que vous avez des gens en tel endroit : 
» car Sils doivent venir, c’est leur chemin: » et 
a ouir sa parole et voir sa contenance, setnBloit 
bien Roy de grande vertu et de grand sens, et 
qui autrefois se fust trouvé en telles affaires. 
Toutesfois ce ne fut rien ; et retourna le Roy en 
son logis, etleduc de Bourgogne au sien: 


(2) Fondriéres. 
(3) Mare , creux. 

Le lendemain au matin, le Roy vint loger 
dedans les fauxbourgs , en une petite maison- 
nette, rasibus de celle ot estoit logé le duc de 
Hourgogne, et avoit avec luy sa garde de cent 
Ecossois, et des gens-d’armes , logez auprés de 
lay en quelque village. Le duc de Bourgogne es- 
toit en grande suspicion, ou que le Roy n’entrast 
dedans la cité, ou qu’il ne s’erfuist avant qu’il 
edt pris la ville, ow qu’d lui-mesme ne se fist 
quelque outrage, estant si prés; toutesfois entre 
les deux maisons y avoit une grande grange, en 
laquelle il fist mettre trois cens hommes-d’ar- 
mes, et y estoit toute la fleur de sa maison, et 
rompirent les parois de ladite grange, pour plus 
aisément saillir, et ceux-la avoient lceil sur la 
tnaigon du Roy, qui estoit rasibus. Cette feste 
dura buit jours, car ag huictiéme jour la ville 
fat prise que nul ne se désarma, ny ledit duc, 
ny autte. Le soir, avant la prise, avoit esté dé- 
libéré d’aséaillir le lendemain au matin (qui es- 
toit un jour de dimanche, ttentiesme d’octobre 
Van 1468), et prig enseignes avec ceux de nostre 
avant-garde, que quand ils oifoient tirer un 
coup de bombarde, et deux grosses serpentines 
aprés, sans autres coups, qu’ils assaillisent har- 
diment ; car ledit duc assaillfroit de son costé, 
et devoit estre sur les huit heures du matin. La 
veillé, comme cecy avoit esté conclu, le duc de 
Bourgogne se désarma (cé qu’encores n’avoit 
fait) et fit désarmer tous ses gens, pour eux ra- 
fraichir, et par espécial tous ceux qui estoient 
en cette grange. Bientost aprés, comme si ceux 
de la ville en eussent esté advertis, ils délibére- 
rent de faire une saillie de ce costé, aussi bien 
quils avoient fait de l'autre. 


KOO 


CHAPIFRE XIl. 


Comment les Liégeois Jirent une merveilleuse 
saillie sur les gens du duc de Bourgogne, la 
ou luy et le Roy furent en grand danger. 


Or notez comme un bien grand prince et 
puissant, peut trés-soudainement tomber en in- 
convénfent; et par bien pea d’ennemis, par quoy 
toutes entreprises se doivent bien peser et bien 
débattre, avant que de les mettre en effet. En 
toute celie cité n’y avoit qu’tin seul homme dé 
guerre , sinon de leur territoire. Is n’avoient 
plas ny chevaliers, ny gentils-hommes avec eux, 
car ce petit qu‘ils en avoient, auparavant deux 


(1) Le marquisat de Franchimont au N.-E. de la ville 
de Liége , était un des six territoires qui composaient le 
domaine tempore! de l'évéque de Liége. 

ou trois jours, avoient esté tuez ou blessez. Ils 
n’avoient portes, ny murailles, ny fossez, ny une 
seule piéce d’artillerie, qui rien vausist ; et n’y 
avait rien que le peuple de la ville, et sept ou 
huit cens hommes-de-pied, qui sont d’une petite 
montagne au derriére de Liége, appelé le pais 
de Franchemont (1) ; et a la vérité, ont tousjours 
esté trés-renommez et trés-vaillans ceux de ce 
quartier. Or se voyant désespérez de secours 
(veu que le Roy estoit la en personne contre eux), 
se délibérérent de faire une grosse saillie, et de 
mettre toutes choses en adventure ; car aussi 
bien se voyoient-ils perdus. Et fut leur conelu- 
sion, que par les trous de lears murailles, qui 
estoient sur le derriére du logis du duc de Bour- 
gogne, ils sailliroient tous les meilleurs qu’ils 
eussent, qui estoient six cens hommes dt pais 
de Franchemont: et avoient pour guide Fhoste 
de Ja maison ou estoit logé le Roy, et l’hoste de 
la maison ot estoit logé le duc de Bourgogne ; 
et pouvoient venir par un grand creux de ro- 
cher, assez prés de la maison de ces deux prin- 
ces , avant qu’on les apperceust , moyennant 
qu’ils ne fissent point de brait. Et combien 
qu’il y eut quelques escoutes (2) ef chemin, il 
leur sembloit bien qu’ils les tueroient, ou qu’ils 
entreroient aussi-tost au logis conrme eux; et 
faisoient leur compte que ces deux hostes les 
meueroient tout droit en leurs maisons, od ces 
deux princes estoient logez, et qu’ils ne s’amuse- 
roient point ailleurs ; par quoy les surprendroient 
de si prés, qu’ils les tueroient ou prendroient, 
avant que leurs gens fussent assemblez, et qu’ils 
n’avoient point loin a se retirer, et qu’au fort 
s'il falloit qu'ils mourussent pour exécuter 
une telle entreprise, qu’ils prendroient la mort 
bien en gré, car aussi bien se voyoient-ils de 
tous points destruits, comme dit est. Ils ordon- 
nérent outre, que tout le peuple de la ville sail- 
liroit par la porte, laquelle respondoit du long 
de la grande rue de nostre fauxbourg, aveé un 
grand heur, espérant déconfir tout ce qui estoit 
logé en cedit fanbourg ; et n’estofent point hors 
d’espérance d’avoir une bien grande victoire, ou 
& tout le moins, et au pis aller, une bien glo- 
rieuse fin. Quand ils eussent eu mille hommes-’ 
d’armes avec eux, de bonne estoffe, si estoit 
leur entreprise bien grande, toutesfois il sen 
fallut bien peu qwils ne vinssent a leur inten- 
tion. 

Et comme ils avoient conclu, saillirent ces six 
cens hommes de Franchemont, par les bresches 
de leurs murailles, et croy qu’il n’estoit point 


(2) C'est ce qu’en terme de guerre on appelle aujour- 
d’hui des ¢clavreur's. 

encore dix heures du soir, et attrapérent la plus- 
part des escoutes, et les tuérent, et entre les au- 
tres, y moururent trois gentilshommes de la 
maison du duc de Bourgogne ; et s’ils eussent 
tiré tout drpit, sans eux faire ouyr, jusques a ce 
quwils eussent esté !4 ot ils vouloient aller, sans 
difficulté ils eussent tué ces deux princes, cou- 
chés sur leurs lits. Derriére hostel du duc de 
Bourgogne, y avoit un pavillon ou estoit loge le 
duc d’Alencon (1) qui est aujourd’hui , et mon- 
seigneur de Craon (2) avec luy ; ils s’y arreste- 
rent un peu, et donnérent des coups de piques 
au travers, et tuérent quelque valet-de-chambre. 
Ilen sortit bruit en l’armée: qui fut occasion que 
quelque peu de gens s’armérent, au moins au- 
cuns se mirent debout. Ils laissérent ces pavil- 
lons, et vinrent tout droit aux deux maisons du 
Roy et du duc de Bourgogne. La grange (dont 
jay parlé) ou ledit duc avoit mis trois cens hom- 
mes-d’armes, estoit rasibus desdites deux mai- 
sons, ou ils s’amuserent, et a grands coups de 
piques donnérent par ces trous qui avoient esté 
faits pour saillir. 

Tous ces gentils-hommes s’estoient désarmez 
n’avoit pas deux heures ( comme j’ay dit) pour 
eux rafraichir pour l‘assaut du lendemain; et 
ainsi les trouverent tous, ou peu s’en falloit , 
désarmez ; toutesfois aucuns avoient jetté leurs 
cuiraces sur eux, pour le bruit qu’ils avoient ouy 
au pavillon de monseigneur d’Alencon : et com- 
batoient iceux a eux par ces trous, et a l’huis, 
qui fut totalement la sauveté de ces deux grands 
princes ; car ce delay donna espace a plusieurs 
gens de soy armer et de saillir en la rué. J’es- 
toys couché en la chambre du duc de Bourgogne 
(qui estoit bien petite) et deux gentils-hommes, 
qui estoient de sa chambre, et au dessus y avoit 
douze archers seulement, qui faisoient Je guet, 
et estoient en habillemens, et jotioient aux dez. 
Son grand guet estoit loin de luy et vers la porte 
de la ville. En effet, fhoste desa maison attira 
une bande de ces Liégeois, et vint assaillir sa 
maison, ou ledit duc estoit dedans: et fut tout 
cecy si soudain, qua grande peine pusmes-nous 
mettre audit duc sa cuirace sur luy, et une sal- 
lade en la teste, et incontinent descendismes le 
degré, pour cuider saillir en la rué. Nous trou- 
vasmes nos archers empeschez a deffendre I’huis, 
et les fenestres, contre les Liégeois; et y avoit un 
merveilleux cry en la rué. Les uns, vive le Roy; 
les autres, vive Bourgogne ; et les autres vive 
le Roy, et tues; et fusmes l’espace de plus de 
deux patenostres avant que ces archers -pussent 


(1) Réné , duc d'Alencon. 

saillir de la maison, et nous avec eux 5 nous ne 
scavions en quel estatestoit le Roy, ny desquels 
il estoit, qui nous estoit grand doute. Et des que 
nous fusmes hors de la maison , avec deux ou 
trois torches, en trouvasmes aucunes autres , et 
vismes gens quise combatoient tout a l’environ 
de nous; mais peu dura, car il sailloit gens de 
tous costez, venans au logis du duc. Le pre- 
mier homme des leurs , qui fut tué , fut Vhoste 
du duc, lequel ne mourut pas si tost , et l’ouys 
parler ; ils furent tous morts , ou bien peu s’en 
fallut. 

Aussi bien assaillirent la maison du Roy , et 
entra son hoste dedans, et y fut tué par les Es- 
cossois, qui se montrérent bien honnes gens, car 
ils ne bougérent du pied de leur maistre, et tire- 
rent largement flesches, dont ils blessérent plus 
de Bourguignons que de Liégeois. Ceux qui es- 
toient ordonncz a saillir par la porte, saillirent; 
mais ils trouverent largement gens ay guet, qui 
ja s’estoient assemblez, quitost les rebouteérent, 
et ne se monstrérent pas si aspres que les au- 
tres. Dés que ces gens furent ainsi reboutez, le 
Roy et ledit duc parlerent ensemble; ‘et pour ce 
qu’on voyoit beaucoup de gens morts, ils eussent 
doute que ce ne fussent des leurs; toutesfois peu 
s’y en trouva, mais de blessez beaucoup. Et ne 
faut point douter que s'ils ne se fusseut amusez 
en ces deux lieux (dont j’ay parlé), et par espé- 
cial ala grange, ou ils trouvérent résistance, et 
eussent suivi ces deux hostes, qui estoient leurs 
guides, ils eussent tué le Roy et le duc de Bour- 
gogne; et croy qu’ils eussent aussi desconfit le 
demeurant de l'armée. Chacun de ces deux sei- 
gneurs se retira en son logis, trés-esbahy de cette 
hardie entreprise ; et tost se mirent en conseil ; 
a scavoir qu'il seroit a faire le lendemain, tou- 
chant cet assaut qui estoit délibéré ; et entra le 
Roy en grand doute : la cause estoit pour ce que 
si ledit duc failloit 4 prendre cette cité d’assaut, 
le mal en tomberoit sur luy, et qu’il seroit ar- 
resté, ou pris de tous points, car le duc auroit 
peur, s'il partoit, qu’il ne lui fist la guerre d’au- 
tre costé. Icy pouvez voir la miserable condition 
de cesdeux princes, qui par nulle voye ne se sceu- 
rent asseurer I’un de l’autre. Ces deux ici avoient 
fait paix finale, n’y avoit pas quinze jours , et 
juré si solemnellement, de loyaument I’entrete- 
nir ; toutefois la finance ne s’v pouvoit trouver 
par nulle voye. 


OOD 


(2) George de la Trémouille. 

CHAPITRE XIII. 


Comment la cité de Liége fut assaillic, prise 
et pillée, et les églises aussi. 


Le Roy, pour s’oster de ces doutes, une heure 
aprés qu’il se fust retiré en son logis , et aprés 
cette saillie, dont ay parlé, manda aucuns des 
prochains serviteurs dudit duc, et qui s’estoient 
Ja trouvez au conseil, et leur demanda de la con- 
clusion. Ils luy dirent qu’il estoit arresté dés le 
lendemain assaillir la ville, en la forme et ma- 
niére qu’il avoit esté conclu. Le Roy leur fit de 
grands doutes et trés-sages , et qui furent trés- 
agréables aux gens duditdue : ear chacun crai- 
gnoit trés-fort cet assaut, pour le grand nombre 
de peuple qui estoit dedans la ville, et aussi 
pour la grande hardiesse qu’ils leur avoient veu 
faire n’y avoit pas deux heures; et eussent esté 
trés-confens attendre encore aucuns jours , ou 
les recevoir A quelque composition ; et vinrent 
devers le duc luy faire ce rapport, et y estoys 
présent, et luy dirent toutes les doutes que le 
Roy faisoit, et les leurs: mais tous disoient venir 
du Roy, craignans qu’it ne l’edt pris mal d’eux. 

A quoy respondit ledit duc, que le Roy le 
faisoit pour les sauver; et le prit en mauvais 
sens, et que la chose n’estoit pas douteuse; (1) veu 
qu’on n’y pouvoit pas faire nulle batterie , et 
qu'il n’y avoit point de muraille, ct que ce qu’ils 
avoient remparé aux portes estoit ja abbatu, et 
qu'il ne falloit plus attendre, et qu’il ne délais- 
seroit point !’assaut du matin , comme il avoit 
esté conclu; mais que s'il plaisoit au Roy aller 
a Namur, attendant que la ville fust prise, qu'il 
en estoit bien content; mais qu’il ne partiroit 
point de 1a jusques a ce qu'on vist l’issué de 
cette matiére, et ce qui en pourroit advenir (2). 
Cette responce ne pleut a nul qui fut présent, 
car chacun avoit eu peur de cette saillie. Au 
Roy fut faite la responce , non point si griéve , 
mais le plus honnestement que !’on pat. II l’en- 
tendit sagement , et dit qu'il ne vouloit point 
aller 4 Namur, mais que le lendemain se trou- 
veroit avec les autres. Mon advis est que s'il eust 
voulu s’en aller cette nuit, il l'edt bien fait, car 
il avoit cent archers de sa garde, et aucuns gen- 
tils-hommes de sa maison, et prés de la trois 
zens hommes-d'armes; mais sans nulle doute , 
‘a ov ily alloitde I'honneur, il n’eust point voulu 
sstre repris de coiiardise. 


(4) L’ancien imprimé porte : n’troit pas ainsi. 
(2) Et ce qui en pourroit advenir : ces mois man- 
yaent au manuscrit de Saint-Germain. 
oC, D. My T. IV. 





Chacun se reposa quelque peu, en attendant 
le jour, tous armez, et disposérent les aucuns de 
leurs consciences , car l’entreprise estoit, bien 
doubteuse. Quand le jour fut clair, et que l'heure 
approcha, qui estoit de huit heures du matin , 
comme j’ay dit, que l'on devoit assaillir, fit ledit 
duc tirer 1a bombarde et tes deux coups de ser- 
pentine, pour avertir ceux de l’avant-garde, qui 
estoient de l'autre part bien loin de nous (comme 
J'ay dit) par dehors, mais par devant la ville, fl 
n’y avoit point grand chemin. Ils entendirent 
Yenseigne, et incontinent se disposérent a I’as- 
saut. Les trompettes du duc commencerent a 
sonner, et les enseignes d’approcher Ia muraille, 
accompagnées de ceux qui les devoient suivre. 
Le Roy estoit emmy la rué, bien accompagné; 
car tous ces trois cens hommes-d’armes y es- 
toient, et sa garde, et aucuns seigneurs et gen- 
tils-hommes de sa maison. Comme l’on vitit pour 
cuider joindre au poinct, on ne trouva une seule 
deffense, et n’y avoit que deux ou trois hommes 
a leur guet, car tous estoient allez disner : et es- 
timoient, pour ce qu’il estoit dimanche , qu’on 
ne les assailliroit point ; et en chacune maison 
trouvasmes lanappe mise. C’est peu de chose que 
du peuple, s'il n’est conduit par quelque chef 
qu'ils ayent en révérence et en crainte, sauf 
qu'il est des heures et des temps, qu’en leur 
fureur sont bien a craindre. 

Ja estoient paravant l’assaut ces Liégeois fort 
lag et mats, tant pour leurs gens qu’ils avoient 
perdus a ces deux saillies, ot estoient morts 
tous leurs chefs, qu’aussi pour le grand travail 
qu'ils avoient porté par huit journées ; car il fal- 
loit que tout fust au gtet, pour ce que de tous 
costez ils estoient défermez, comme avez ouy ; 
et a mon advis, qu’ils cuidoient avoir ce jour de 
repos, a cause de la feste du dimaiche : mais Ie 
contraire leur advint, et, commie j'ay dit, ne se 
trouva nul a deffendre la ville de nostre costé , 
et moins encore du costé des Bourguignons, qui 
estoient nostre avant-garde. Ceux-la y entré- 
rent premiers que nots. Ils tuérent peu de gens, 
car tout lé peuple s’enfuit outre le pont de Meuze, 
tirant aux Ardénes, et de 1a aux lieux oui ils pen- 
soient estre en seureté ; je ne vis par la of nous 
estions que trois hommes morts, et une femme : 
et croy qu’il n’y mourut point deux cens person- 
Ties en tout, que tout le reste ne fuist, ou se ca- 
chast aux églises, ou aux maisons. Le Roy mar- 
choit a loisir, car il voyoit bien qu’il n'y avoit 
nul qui résistast, et toute l’armée entra dedans 
par deux bouts; et croy qu’il y avoit quarante 
mille hommes. Ledit duc estant plus avant en la 
cité, tourna tout court au devant du Roy, lequel 
il conduisist jusques au palais ; et incontinent 

retourna ledit duc a la grande église de Suinct- 
Lambert, ou ses gens vouloient entrer par force, 
pour prendre des prisonniers et des biens; et 
combien que ja il eust commis des gens de sa 
maison pour garder ladite église , sin’en pou- 
voit-il avoir la maistrise, et assailloient les deux 
portes. Je scay qu’a son arrivée il tua un homme 
de sa main, et le vis. Tout se départit , et ne 
fat point ladite église pillée , mais bien a la fin 
furent pris les hommes qui estoient dedans, et 
tous leurs biens. 

Des autres églises qui estoient en grand nom- 
bre (car j’ay ouy dire 4 monseigneur d’Hymber- 
court, qui connoissoit bien la cité , qu'il s’y di- 

soit autant de messes par jour, comme il se fai- 
"soit a Rome) la pluspart furent pillées sous om- 
bre et couleur de prendre des prisonniers. Je 
n’entray en nulle égtise qu’en la grande, mais 
_ ajnsi me fut-il dit, et en vis les enseignes , et 
aussi long-temps aprés le Pape prononea gran- 
des censures contre tous ceux qui avoient au- 
cunes choses appartenantes aux églises de ladite 
cité, s'ils ne les rendoient; et ledit duc députa 
commissaires pour aller par tout son pais, pour 
faire exécuter le mandement du Pape. Ainsi la 
cité prise et pillée environ le midy, retourna le 
duc au palais. Le Roy avoit ja disné, lequel 
monstroit signe de grande joye de cette prise , 
et lowioit fort le grand courage et hardiesse dudit 
duc , et entendoit bien qu’il luy seroit rapporté , 
et n’avoit en son coeur autre désir que s’en re- 
tourner en son royaume. Apres disner ledit duc 
et luy se virent en grande chere; et si le Roy 
avoit lowe fort ses ccuvres en derriére, encore le 
loiia-il mieux en sa présence : et y prenoit ledit 
duc plaisir. 

Je retourne un peu a parler de ce pauvre peu- 
ple qui fuyoit dela cité, pour confirmer quelques 
paroles que j’ay dites au commencement de ces 
Mémoires, ou j’ay parlé des malheurs que j’ay 
veus suivre les gens apres une bataille perdué 
par un roy ou duc, ou autre personne beaucoup 
moindre (1). Ces misérables gens fuyoient par 
le pays d’Ardéne, avec femmes et enfans. Un 
chevalier demeurant au pais, qui avoit tenu leur 
party jusques a celle heure , en destroussa une 
bien grande bande; et pour acquérir la grace 
du vainqueur, l’escrivit au duc de Bourgogne , 
faisant encore le nombre des morts et pris , plus 
grand qu'il n’estoit : toutesfois y en avoit large- 
ment: et par la fit son appointement. Autres 


(1) Par un roy ou duc, ou autre personne beaucoup 
moindre; suivant ic manuscrit de Saint-Germain : aprés 
une bataille perdue, ou quelque autre perte beaucoup 
moindre. 


fuyoient 4 Méziéres sur Meuze, qui est au royau- 
me. Deux ou trois de leurs chefs de bandes y fu- 
rent pris, dont l’un avoit nom Madoulet (2); et 
furent amenez et présentez audit duc , lesquels 
il fit mourir. Aucuns de ce peuple moururent de 
faim , de froid et de sommeil. 


<> 
CHAPITRE XIV. 


Comment le roy Louis s’en retournaen France, 
du consentement du duc de Bourgogne; 
et comment ce duc acheva de traiter les Lié- 
geois, et ceux de Franchemont. 


Quatre ou cing jours apres cette prise, com- 
menca le Roy 4 embesogner ceux qu'il tenoit 
pour ses amis, envers ledit duc , pour s’en pou- 
voir aller, et aussi en parla au duc en sage sorte, 
disant que s'il avoit plus a faire de luy, qu’il ne 
’epargnast point , mais s'il n’y avoit plus rien 
a faire , qu’it désiroit aller 4 Paris faire publier 
leur appointement en la cour de parlement, pour 
ce que c’est la coustume de France d’y publier 
tous accords , ou autrement seroient de nulle 
valeur ; toutesfois les roys y peuvent tousjours 
beaucoup. Et davantage crioit audit duc qu’a 
lesté prochain ils se pussent entrevoir en Bour- 
gogne, et estre un mois ensemble, faisans bonne 
chére. Finalement ledit duc s’y accorda , tous- 
jours un petit murmurant, et voulut que le traité 
de paix fust releu devant le Roy, scavoir s'il n’y 
avoit rien dont il se repentist , offrant de mettre 
a son choix , de faire ou de laisser , et fit quel- 
que peu d’excuse au Roy , de avoir amené Ia. 

Outre requit au Roy consentir qu’audit traite 
se mist un article en faveur de monseigneur du 
Lau, d’Urfé, et Poncet de Riviére , et qu’il fust 
dit que leurs terres et Estats leur seroient rén- 
dus, comme ils avojent avant la guerre. Cette 
requeste despleut au Roy, car ils n’estoient point 
de son party, par quoy dussent estre compris en 
cette paix : et aussi servoient-ils 4 monseigneur 
Charles son frére, et non point a luy, et a cette 
requeste respondit le Roy estre content, pour- 
veu qu’il luy en accordast autant pour monsei- 
gneur de Nevers (3) et de Croy. Ainsi ledit due 
se teut ; et sembla ceste response bien sage : car 
ledit duc avoit tant de haine aux autres, et te- 
noit tant du leur, que jamais ne s’y fust consenti. 
A tous les autres poincts respondit le Roy ne 


(2) Mandouloit , ou Madoublet, selon quelques ma- 
nuscrits. 

(3) Jean de Bourgogne, comte de Nevers et de Re- 
thel. 

vouloir rien y muer, mais confirmer tout ce qui 
avoit esté juré a Péronne. Et ainsi fut accordé 


ce parlement ; et prit congé le Roy dudit duc, 


lequel le conduisit environ demie lieue ; et au 
département d’ensemble, luy fit le Roy cette 
demande : Si d’adventure mon frére qui est en 
Bretagne, ne se contentoit du partage que je 
luy baille pour l’amour de vous , que voudriez- 
vous que je fisse ? Ledit ducluy respondit soudai- 
nement , sans y penser : S’i/ ne le veut prendre, 
mais que vous facies qu’il soit content ,je m’en 
rapporte a vous deux. De cette demande et res- 
ponse sortit depuis grande chose , comme vous 
oyez cy-aprés. Ainsi s’en alla le Roy a son plai- 
sir, et le conduisirent les sieurs des Cordes , et 
d’Aimeries , grand-baillif de Hainaut , jusques 
bors des terres dudit due. 

Ledit duc demeura en Ia cité. I] est vray qu’en 
tous endroits elle fat cruellement traitée , aussi 
elle avoit cruellement usé de tous excés contre 
les sujets audit duc, et dés le temps de son 
grand pére; sans rien tenir stable de promesse 
qu ils fissent , ny de nul appoinctement qui fut 
fait entre eux , et estoit ja la cinquiesme année 
que le duc y estoit venu-en personne , et tous- 
jours fait paix , et rompué par eux I’an aprés, et 
ja avoient esté excommuniez par longues années, 
pour les choses cruelles qu’ils avoient commises 
contre leur évesque , & tous lesquels commande- 
mens de l’Eglise , touchant lesdits différends, ils 
n’eurent famais révérence ny obéissance. 

Des que le Roi fat parti , ledit duc, avec peu 
de gens , se délibéra d’aller a Franchemont, qui 
est un peu outre Liége , pais de montagnes trés- 
aspres , pleines de bois, et de Ja venoient les 
meilleurs combatans qu’ils eussent , et en es- 
toient partis ceux qui avoient fait les saillies dont 
jay parlé cy-devant. 

Avant qu'il partist de ladite cite, furent noyez 
en grand nombre les pauvres gens prisonniers , 
qui avoient esté trouvez cachez és maisons , a 
lheure que cette cité fut prise. Outre , fut deli- 
béré de faire brusler ladite cité , laquelle en tout 
temps a esté fort peuplée , et fut dit qu’on Ja 
brusleroit a trois fois, et furent ordonnez trois 
ou quatre mille hommes-de-pied, du pais de 
Limbourg (qui estoient leurs voisins, et assez 
d’un habit et d’un langage) pour faire cette dé- 
solation , et pour defendre les églises. 

Premiérement fut abbatu un grand pont , qui 
estoit au travers de la riviére de Meuze ; et puis 


fat ordonné grand nombre de gens , pour défen- | 


dre les maisons des chanoines a l’environ de la 
grande église, afin qu’il peust demeurer lovis 
pour faire le divin service. Semblablement en 
fut ordonné pour garder les autres églises. Et 

cela fait, partit le duc pour aller audit pals de 
Franchemont, dont j‘ay parlé; et aussi tost qu’il 
fut dehors la cité, il vid le fen en grand nombre 
de maisons, du costé de ca la riviére. II alla lo- 
ger a quatre licués ; mais nous oyons le bruit, 
comme si nous eussions esté sur le lieu. Je ne 
scay , ou si le vent y servoit, ou si c’estoit a 
cause que nous estions logez sur la riviére. Le 
lendemain le duc partit, et ceux qui estoient de- 
meurez en ladite ville continuérent la désolation, 
comme il leur avoit esté commande; mais tou- 
tes les églises furent sauvées, ou peu s’en fallut, 
et plus de trois cens maisons pour loger les gens 
d’église , et cela a esté cause que si tost elle 
a esté repeuplée, car grand peuple revint de- 
meurer avec ces prestres. 

A cause des grandes gelées et froidure , fut 
force que la pluspart des gens dudit duc allas- 
sent 4 pied au pays de Franchemont, qui ne sont 
que villages , et n’y a point de villes fermées, et 


.logea cinq ou six jours en une petite vallée , en 


un village qui s’appelloit Polleur. Son armée es- 
toit en deux bandes, pour plustost destruire le 
pais: et fit brusler toutes les maisons, et rompre 
tous les moulins 4 fer qui estoient au pais , qui 
est Ja plus grande facon de vivre qu’ils ayent ; 
et cherchérent le peuple parmy les grandes fo- 
rests, ou ils s’estoient cachez , avec leurs biens : 
et y en eut beaucoup de morts et de pris: et y 
gaignérent les gens-d’armes largement. J’y vis 
choses incroyables du froid. Il y eut un gentil- 
homme qui perdit un pied, dont oncques-puis 
ne s ayda ; et y eut un page a qui il tomba deux 
doigts de la main. Je vis une femme morte, et 
son enfant , dont elle estoit accouchée de nou- 
veau. Par trois jours fut départy le vin , qu’on 
donnoit chez le duc pour les gens qui en deman- 
doient , & coups de coignée, car il estoit gelé de- 
dans les pipes, et falloit rompre le glacon qui 
estoit entier, et en faire des piéces , que les gens 
mettoient en un chapeau , ou en un pannier , 
ainsi qu’ils vouloient. J’en diroys assez d’estran- 
ges choses longues a escrire ; mais la faim nous 
fit fuyr & grande haste; aprés y avoir séjourné 
huict jours , et tira ledit duc 4 Namur; et de la 
en Brabant, ou il fut bien receu. 


OO] 


CHAPITRE XV. 


Comment le Roy fit tant par sublils moyens, 
que monseignewur Charles son frére , se con- 
tenta de la duché de Guyenne , pour Brie 
et Champagne, contre Uattente du duc de . 
Bourgogne. 


Le Roy, apres estre desparty d’avec ledit duc, 
4. 

a grande joye retourna en son royaume: et en 
rien tie se meut eontre ledit duc, 4 cause des 
termes qui luy avoient esté tenus a Péronne et 
a Liege, et sembloit que patiemment le portast; 
nonobstant que depuis survint grande guerre 
entre eux , mais non passi tost, et n’en fut point 
la cause la chose dont j’ay parlé cy-devant, 
combien qu’elle put bien aider, car la paix eust 
esté presque telle qu’elle estoit, quand le Roy 
eust faite estant a Paris; mais ledit duc de 
Bourgogne, par conseil de‘ses officiers, voulut 
élargir ses limites; et puis quelques habilitez 
furent faites , pour y remettre la noise , dent je 
parleray quand il sera temps. 

Monseigneur Charles de France, seul frére 
du Roy, et naguéres duc de Normandie (lequel 
estoit informé de ce traitté fait a Péronne, et du 
partage que par iceluy devoit avoir), envoya in- 
continent devers le Roy, luy supplier qu’il luy 
plust accomplir ledit traitté, et luy bailler ce 
qu il avoit promis. Le Roy envoya devers luy 
sur ces matiéres, et y eut plusieurs allées et ve- 
nués. Aussi ledit duc de Bourgogne envoya ses 
ambassadeurs vers ledit monscigneur Charles , 
luy prier ne vouloir accepter autre partage que 
celuy de Champagne et de Brie ; tequel luy estoit 
accordé par son moyen, luy remonstrant !’a- 
mour qu’il luy avoit monstré, la ot: il Pavoit 
abandonné; et Jedit duc n’avoit encore voulu 
faire le semblable , comme il avoit veu, et si 
avoit nommé le duc de Bretagne en ladite paix, 
comme son allié. Outre luy faisoit dire comme 
lassiéte de Champagne et de Brie leur estoit 
propice a tous deux ; et que si Je Roy d’avanture 
le voulvit fouler, du jour au lendemain il pou- 
voit avoir le secours de Bourgogne, car les deux 
pais joignent ensemble; et si avoit son partage 
en assez bonne valeur, car il y prenoit tailles et 
rydes, et n’y avoit le Roy rien, que son hom- 
mage et ressort. 

Ledit monseigneur Charles estoit homme qui 
peu ou rien faisoit de luy, mais en toutes choses 
estoit manié et conduict par autres, combien 
qu'il fust 4gé de vingt-cinq ans et plus. Ainsi 
se passa I’hyver, qui ja estoit avancé quand le 
Roy partit de nous. Il y cut incessamment gens 
allans et venans, sur ce partage, car le Roy 
pour rien ne déliberoit bailler celuy qu'il avoit 
promis a son frére, car il ne vouloit point sondit 
frére et le duc de Bourgogne si prés voisins; et 
traittoit le Roy avec sondit frére de luy faire 
prendre Guyenne, avec La Rochelle (qui estoit 


(1) L'édit par lequel Louis XI donna la Guyenne cn 
apanage a son frére,, ful signé a Amboise , au mols d'a- 


veil 1469, aprés Paques. 
Le mois suivant , le Roi accorda des Iettres d'aboli- 

quasi toute Aquitaine), et valoit trop mieux ce 
partage que celuy de Brie et de Champagne; le 
dit monseigneur Charles craignoit déplaire audit 
duc de Bourgogne: et avoit peur aussi que s'il 
s‘accordoit, et le Roy ne luy tinst verité, il auroit 
perdu son amy et son partage: et demeurast en 
mauvais party. 

Le Roy, qui estoit plus sage & conduire tels 
traitez que nul autre prince qui ait esté de son 
temps, voyoit qu'il perdoit son temps, s'il ne 
gaignoit ceux qui avoient le crédit avee son 
frére: s‘adressa A Oudet de Rye, seigneur de 
Lescut , depuis comte de Comminges (lequel es- 
toit ne et marié audit pays de Guyenne), luy 
priant qu'il tint la main que son maistre accep- 
tast ce party (lequel estoit trop plus grand que 
celuy qu’il demandoit), et qu’ils fussent bons 
amis, en vivans ainsi que deux fréres , et que 
luy et ses serviteurs y auroient profit , et spécia- 
lement luy; et les asseuroit bien le Roy qu'il n’y 
auroit point de faute qu’il ne baillast la posses- 
sion dudit pais, et en cette facon monseigneur 
Charles fut gaigné, et prit ledit partage de 
Guyenne, au grand déplaisir du duc de Bourgo- 
gne et de ses ambassadeurs qui estoient sur le liew. 

Et la cause pourquoy le cardinal Ballee , 
évesque d’Angers, et l'évesque de Verdun, furent 
pris, fut pour ce que Jedit cardinal écrivoit a 
monseigneur de Guyenne, l’exhortant de ne 
prendre nul autre partage que celuy que ledit 
duc de Bourgogne luy aveit procuré par Ia paix 
faite a Péronne , laquelle avoit esté promise et 
jurée entre ses mains; ct luy faisoit remons- 
trances touchant ce cas , qui luy sembloient né- 
cessaires, lesquelles estoient contre le vouloir 
et intention du Roy. Ainsi ledit monseigneur 
Charles devint duc de Guyenne, I’an 1469 (1), 
et en eut bonne possession du pais , avec le gou- 
vernement de La Rochelle: et se virent le Roy 
et luy ensemble, et y furent longuement. 


——__ il > aa 
LIVRE TROISIEME. 
<X<Xx<> 


CHAPITRE PREMIER. 


Comment le Roy prit nouvelle occasion de 
Jaire guerre au duc de Bourgogne, et com- 
ment il Uenvoya adjourner jusques dedans 
Gand, par un huissier de parlement. 


L’an 1470 prit vouloir au Roy de se van- 


- tion a tous ceux qui avaient suivi le nouveau duc de 


Guyenne, qui préta serment a Xaintes, pour son apanage, 
le 19 aot. 

ger du due de Bourgogne; et luy semblaqu’il en ; gnoient que ces trés-grands Estats qu’ils avoient 
estoit heure (1); et secrettement traittoit et souf- | ne fussent diminuez, si la paix continuoit; car 


froit traiter, que les villes sur la riviére de 
Somme, comme Amiens, Saint-Quentin et Ab- 
beville , se tournassent contre le duc, et qu’ils 
appelassent ses gens-d’armes, et les missent de- 
dans. Car tousjours les grands seigneurs , au 
moins les sages, veulent chercher quelque bonne 
couleur, et un peu apparente. Et afin qu’on con- 
noisse les habiletez de quoy on use en France, 
veux conter comme cecy fut fait et guidé; car 
le Roy et le duc y furent déceus tous deux ; et 
en recommenga la guerre , qui dura bien treize 
ou quatorze ans , et qui depuis fut bien dure et 
bien aspre. Il est vray que le Roy désiroit fort 
que ces villes fissent nouvelletez, et prissent ses 
couleurs , disant que ledit duc de Bourgogne 
estendoit ses limites plus avant que le traitté ne 
portoit, et sur cette occasion alloient et venoient 
ambassadeurs de l'un a l'autre , et passojent et 
repassoient par ces villes, pratiquans ces mar- 
chez , esquelles n’y avoit nulles garnisons; mais 
y avoit paix par tout le royaume , tant du costé 
dudit duc que du duc de Bretagne : et estoit 
monseigneur de Guyenne en bonne amitié avec 
le Roy, comme i! sembloit. Toutesfois le Roy 
n’eust pas voulu recommencer la guerre , pour 
prendre une ou deux de ces villes-la seulement, 
mais taschoit de pouvoir mettre une grande ré- 
bellion par tous les pays du duc de Bourgogne, 
et espéroit de tous points s’en mettre au dessus 
par ce moyen. 

Beaucoup de gens pour luy plaire se mes- 
loient de ces marchez, et luy rapportoient les 
choses, beaucoup plus avant qu’ils ne trouvoient, 
et se vantoient I’un d’une ville, et les autres di- 
soient qu’ils cn soustrairoient contre luy , et de 
tout estoit une partie. Mais quand le Roy n’eust 
pensé que ce qui advint , il n’eust pas rompu la 
paix py recommencé la guerre; combien qu’il 
eust cause de se douloir des termes qui luy 
avoient esté tenus a Peéronne, Mais si avoit-il 
fait publier ladite paix a Paris, trois mois aprés 
qu'il fat de retour en son royaume, et recom- 
mencoit cette noise un peu en crainte, mais laf- 
fection qu’il y avojt les fit tirer outre, et voi- 
cy les hahiletez qui y furent tenués. 

Le comte de Sainct-Paul, connestable de 
France, homme trés-sage, et autres serviteurs 
du duc de Guyenne, et aucuns autres, désiroient 
plustost la guerre entre ces deux grands princes, 
que paix, pour deux regards. Le premicr ils crai- 


(4) Le 143 aoadt 1470, Louis XI avait préparé cette 
rapture par une alliance défensive et offensive avec les 
Suisses , contre le duc de Bourgogne. 

ledit connestable avoit quatre cens hommes- 
d’armes, ou quatre cens lances, payez 4 la 
monstre, et n’avoit point de controleur , et plus 
de trente mille francs tous les ans, outre les 
gages de son office, et les profits de plusieurs 
belles places qu’il tenoit. L’autre, ils vouloient 
mettre sus au Roy, et disoient entre eux, sa 
condition ‘estre telle , que s'il n’avoit débat par 
le dehors, et contre les grands, qu’il falloit qu’il 
en eust avec ses serviteurs , domestiques et offi- 
ciers , et que son esprit ne pouvoit estre en re- 
pos. Et par ces raisons alléguées, taschoient tres- 
fort de remettre le Roy en cette guerre; et of- 
froit ledit connestable , prendre Sainct-Quentin 
tous les jours qu’on voudroit, car ses terres es- 
toient a l’environ, et disoit encore avoir trés- 
grande intelligence en Flandres et en Brabant, 
et qu'il feroit rebeller plusieurs villes contre le- 
dit duc. Le duc de Guyenne, qui estoit sur le 
lieu , et tous ses principaux gouverneurs, of- 
froient fort servir le Roy en cette querelle, et 
d’amener quatre ou cing cens hommes-d’armes , 
que ledit duc de Guyenne tenoit d’ordonnance; 
mais leurs fins n’estoient pas telles que Je Roy en- 
tendoit, mais tout 4 l’opposite, come vous oyrrez. 

Le Roy vouloit tousjours procéder en grande 
solennité , par quoy fit tenir les trois Estats a 
Tours és moys de mars et d’avril 1470, ce que 
jamais n’avoit fait, ny ne fit depuis, mais il n’y 
appella que gens nommez, qu'il pensoit qui ne 
contrediroient pas a son vouloir. Et la fit re- 
monstrer plusieurs entreprises que ledit duc de 
Bourgogne faisoit contre la Couronne; et y fit 
venir plaintif monseigneur le comte d’Eu, lequel 
disoit que ledit duc luy empeschoit Sainct-Va- 
lery, et autres terres qu'il tenoit de luy , a cause 
d’Abbeville et de la comté de Ponthieu, et n'en 
vouloit faire nulle raison audit comte d’Eu. Et 
le faisoit ledit due, pour ce qu’un petit navire 
de guerre , de la ville d’Eu, avoit pris un autre 
navire marchand du pays de Flandres, dont le- 
dit comte d’Eu offroit faire la réparation. Outre 
vouloit ledit duc, contraindre tedit comte d'Eu, 
de luy faire hommage envers tous et contre tous, 
ce que pour rien ne. voudroit faire, car ce seroit 
contre l’authorité du Roy. A cette assemblée y 
avoit plusieurs gens de justice , tant de parle- 
ment que d’ailleurs; et fut conclu selon l’inten- 
tion du Roy , que ledit duc seroit adjourné a 
comparoir en personne en parlement a Paris (2). 


(2) ¥.a déclaration publiée par Louis XI, a la suito 
des délibérations de cette assembiée , est du 3 décembre 
4470. On y rappelle tous les griefs du Roi contre le duc 

Bien scavoit le Roy qu il respondroit orgueil- 
leusement , ou feroit quelqu’autre chose contre 
Pauthorite de ladite cour, par quoy son occa- 
sion de luy faire guerre en seroit tousjours plus 
grande (1). 

Ledit duc fut adjourné par un huissier de 
parlement , en la ville de Gand, comme ij alloit 
ouir la messe. I! en fut fort esbahy et mal con- 
tent ; incontinent il fit prendre ledit huissier, et 
fut plusieurs jours gardé , et a la fin on le laissa 
courre. Or vous voyez les choses qui se dres- 
soient pour courre sus audit duc de Bourgogne, 
lequel en fut adverty, et mit sus un grand nom- 
bre de gens, payez 4 gages mesnagers, ainsi l’ap- 
peloit-on. C’estoit quelque peu de chose qu’ils 
avoient pour se tenir prests en leurs maisons, 
toutesfois ils faisoient monstre tous les mois sur 
les lieux, et recevoient argent. Ceci dura trois 
ou quatre mois, et s’ennuya de cette mise, et 
rompit cette assemblée, et s'osta de toute 
erainte; car souvent le Roy envoyoit devers 
luy, et s’en alla ledit duc en Hollande. II n’avoit 
nulles gens d’ordonnance, qui fussent tousjours 
prests, ny garnison en ses villes de frontiéres , 
dont mal luy prit; pour ce qu’on pratiquoit 
Amiens, Abbeville et Sainct-Quentin, pour les 
remettre en la main du Roy (2). 

Luy estant en Hollande (3) fut adverty par 
le feu duc Jehan de Bourbon (4) que de brief la 
guerre luy seroit commenceée, tant en Bourgogne 
que Picardie, et que le Roy y avoit de grandes 
intelligences , et aussi en sa maison. Ledit duc 
qui se trouvoit dépourveu de gens, car il avoit 
_ départy cette assemblée, dont j’ay parlé n’a- 
guéres , et renvoyez tous chez eux, fut bien es- 


de Bourgogne, qui est accusé d’avoir fait piller les cétes 
de Normandie ; d’avoir, en acceptant l'ordre de Ja Jarre- 
ti¢re, fait serment de servir le roi d'Angleterre , ennemi 
de Ja France, envers et contre tous; d’avoir yexé et dé- 
pouillé des marchands francais ; d’avoir, quoique vassal, 
usurpé la juridiction souveraine ; d’avoir violé les trai- 
_ tés ; enfin on anoulle les scellés que le duc de Guyenne , 
le duc de Bretagne et les autres princes avaient donnés 
pour garantir les traités dont il s'agit. De son cdété, le 
duc de Bourgogne se plaignit au parlement de Paris de 
ce que le duc de Clarence et le comte de Warwick, qui 
avoient pillé des vaisseaux Bourguignons, trouvaient 
asile dans les ports de Normandie. Le Roi donna ordre 
au parlement de suivre l’affaire et de délivrer commis— 
sion contre Warwick au connétable, qui était gouver- 
neur de Normandie. Mais les instructions particuliéres 
de Louis XI aux agents qu'il envoya en Normandie et 
prés de Warwick, montrent quelles étaient ses vérita- 
bles intentions. Le duc de Bourgogne se plaignit de nou- 
yeau au Roi ; il y eut des ambassadeurs envoyés de part 
et d’autre. Pendant qu’on négociait, Je Roi s’empara des 
prévétés de Vimieu, de Fouloy et de Beauvoisis , qui 
avaient été cédées a Charles par le traité de Péronne , 
et prétendit que Ics protestations qu'il avalt faites dans 
le temps annulaient le traité. 


bahy de ces nouvelles. Par quoy incontinent 
passa la mer, et tira en Artois , et tout droit a 
Hesdin. La entra en plusieurs suspicions , tant 
de ces serviteurs , comme des traitez qu’on me- 
noit en ces villes, dont j’ay parle, et fut un peu 
long & s’apprester, ne croyant point tout ce 
qu’on disoit, et envoya quérir 4 Amiens deux 
des principaux de la ville , lesquels il soub¢on- 
noit de ces traitez, ils s’excysérent si bien, qu'il 
les laissa aller. Incontinent partirent de sa mai- 
son aucuns de ses serviteurs , qui se tourneérent 
au service du Roy: comme le bastard Bau- 
douin (5) et autres, qui luy firent peur qu'il 
n’y eust plus grande queué. II fit crier que cha- 
eun se mist sus, et peu s’apprestoient, car c’es- 
toit au commencement de l’hyver, et y avoit en- 
core peu de jours qu’il estoit arrivé de Hollande. 


OO 


CHAPITRE If. 


Comment la ville de Sainct-Quentin et celle 
d’Amiens furent rendués entre les mains 
du Roy, et pour quelles causes le connestable 
et autres entretenoient la guerre entre le 
Roy et le duc de Bourgogne. 


Deux jours apres la fuite de ses serviteurs, . 
qui s’en estoient allez , qui estoit au mois de dé- 
cembre l’an 1470, entra monseigneur le connes- 
table dedans Sainct-Quentin (6) , et leur fit faire 
serment pour le Roy. Lors connut ledit duc que 
ses besongnes alloient mal, car il n'avoit armée 
avec luy, mais avoit envoyé ses serviteurs pour 
mettre sus les gens de son pays. Toutesfois , avec 


(1) La lettre par laquelle il ordonna 4 Dammartin de 
commeacer les hostilités , est du 20 janvier : Fastes, 
lui dit-il, je vous prie, la plus grande diligence 
quhomme fist. 

(2) Pour ce qu’on pratiquott Amiens , Abbeville et 
Sainct-Quentin, pour les remettre en la main du Roy: 
cette phrase maaque dans le manuscrit de Saint-Ger- 
main. 

(3) Un manuscrit porte Zélande. 

(4) Ce prince mourut en 1488. 

(5) Baudouin , seigneur de Falais, fils naturel de Phi- 
lippe , duc de Bourgogne, et de Catherine de Thieffries. 
Cette retraite du bdtard de Bourgogne, d'Arson et de 
Chassa, fit beaucoup de bruit ; il y eut plusieurs mémoi- 
res et manifestes publiés. 

(6) Lorsque Charles apprit que le connétable s’était 
rendu maitre dc Salnt-Quentin, il le fit sommerde ve- 
nir le servir comme son vassal. Le connétable répondit : 
« Si le duc de Bourgogne a mon scellé, fai le sien , et 
» suis homme a lui répondre de mon corps. » Le duc, 
furieux, fit saisir les terres que le comte de Saint-Pol 
possédait en Flandres et en Artois, et Saint-Pol fit éga- 
lement saisir celles que ses enfants , qui étaient au ser- 
vice de Bourgogne , possédaient en France. 

ce petit de gens qu’il pdt amasser, fl tira 4 Dour- 
lans avec quatre ou cing cens chevaux seule- 
ment, en intention de garder Amiens de tourner, 
et la fut cing ou six jours que ceux d’Amiens 
marchandoient , car l’armée du Roy estoit au- 
pres, qui se présenta devant la ville, et un coup 
la refusérent, car une partie de la ville tenoit 
pour ledit duc; lequel y envoya son mareschal 
des logis: et sil eust eu gens pour y oser en- 
trer en personne, il ne l’eust jamais perdué , 
mais il n’y osoit entrer mal accompagné , com- 
bien qu’il en fust requis de plusieurs de la ville. 

Quand ceux qui estoient contre luy virent sadis- 
simulation et qu’il n’estoit pas assez fort, ils exé- 
cutérent leurs entreprises et mirent ceux du Roy 
dedans (1). Ceux d’Abbeville cuiderent faire le 
semblable, mais monseigneur des Cordes y entra 
pour ledit duc et y pourveut. D’Amiens 4 Dourlans 
n’y a que cing petites lieués ; par quoy fut force 
audit duc de se retirer, dés ce qu’il fut adverty 
que les gens du Roy estoient entrez & Amiens; 
et alla 4 Arras en grande diligence et grande 
peur, craignant que beaucoup de choses sem- 
blables ne se fissent; car il se voyoit environné 
des parens et amis du connestable. D’autre part, 
a cause du bastard Baudoiin qui s’en estoit allé, 
il soupconnoit le grand bastard de Bourgogne (2) 
son frére. Toutesfois gens luy vinrent peu a peu. 
Or sembloit-il bien au Roy estre au-dessus de 
ses affaires, et se floit en ce que Je connestable 
et autres luy disoient de ces intelligences qu’ils 
avoient : et quand n’eust esté cette espérance, 
il eust voulu avoir a commencer. 

Or est-il temps que j’achéve de déclarer qui 
mouvoit ledit connestable, le duc de Guyenne , 
et de ses principaux serviteurs (veu les bons 
tours, secours et grandes honnestetez que ledit 
duc de Guyenne avoit recus dudit duc de Bour- 
gogne) et quel gain ils poavoient avoir a mettre 
ces deux grands princes en guerre, qui estoient 
en repos en leurs seigneuries. Ja en ay dit quel- 
que chose , et que c’estoit pour maintenir plus 
seurement leurs Estats, et que le Roy ne broiil- 
last parmi eux , s'il estoit en repos. Mais cela 
n’estoit point encore la principale occasion, mais 
estoit que le duc de Guyenne et eux avoient fort 
désiré le mariage dudit duc de Guyenne avec la 
seule fille et héritiére du duc de Bourgogne car 
il n’avoit point de fils, et plusieurs fois avoit 
este requis ledit duc de Bourgogne , de ce ma- 
riage , et tousjours s’y estoit accordé , mais ja- 
mais ne voulut conclure, et en tenoit encore 
paroles a d’autrés. Or regardez quel tour ces 


(1) Ce fut Dammartin qul se ménagea des intelligen- 
ces dans la ville et qui parvint a se la faire liyrer. 

gens prenoient pour cuider parvenir a leur in- 
tention , et contraindre ledit duc de bailler sa 
fille : car incontinent que ces deux villes furent 
prises , et le duc de Bourgogne retourné a Ar- 
ras, ou il amassoit gens tant qu’il pouvoit, 
le duc de Guyenne luy envoya un homme secret, 
lequel luy apporta trois lignes de sa main en un 
loppin de cire, et ployées bien menu, conte- 
nant ces mots : « Mettez peine de contenter vos 
» subjets, et ne vous souciez , car vous trouve- 
» rez des amis. » 

Le duc de Bourgogne, qul estoit en crainte 
trés-grande du commencement, envoya un 
homme devers le connestable , luy prier ne luy 
vouloir faire le pis qu’il pourroit bien, et ne 
presser point asprement cette guerre, qui luy 
estoit encommencée , sans l’avoir deffié ny se- 
mons de rien. Ledit connestable fut fort aise de 
ces paroles, et luy sembla bien qu’il tenoit ledit 
duc en la sorte qu'il demandoit, c'est a scavoir 
en grand doute. Si luy manda pour toute res- 
ponce , qu’il voyoit son faict en bien grand pé- 
ril , et qu’il n’y connoissoit reméde qu’un , pour 
en eschapper, c’estoit qu'il donnast sa fille en 
mariage au duc de Guyenne, et qu’en ce faisant 
il seroit secouru de grand nombre de gens, et 
se déclareroit ledit duc de Guyenne pour luy, 
et plusieurs autres seigneurs, et que lors luy 
rendroit Sainct -Quentin, et se mettroit des 
leurs. Mais que sans ce mariage , et voir cette 
déclaration , il ne s’y oseroit mettre, car le Roy 
estoit trop puissant et avoit son faict bien ac- 
coustré , et grandes intelligences és pais dudit 
duc, et toutes paroles semblables de grand es- 
pouventement. Je ne connus onc bonne issué 
d’homme qui ait voulu espouventer son maistre 
et le tenir en subjection , ou un grand prince 
de qui on a affaire , comme vous entendrez de 
ce connestable. Car combien que le Roy fust 
lors son maistre , si avoit-il Ja pluspart de son 
vaillant , et ses enfans , sous ledit duc de Bour- 
gogne; mais tousjours a usé de ces termes , de 
les vouloir tenir en crainte tous deux , et Fun 
par l’autre, dont mal luy en est pris. Et combien 
que toute personne cherche a se mettre hors de 
subjection et crainte , et que chacun haisse ceux 
qui les y tiennent , sin’y en a-til nuls qui en 
cet article approchent les princes : car je n’en 
connus oncques nuls qui n’ayent mortelle haine 
& ceux qui les y ont voulu tenir. . 

Aprés que le duc de Bourgogne eut ouy la 
responce du connestable, il connut bien qu’en 
luy ne trouveroit nulle amitie, et qu'il estoit 


(2) Antoine, comte de la Roche en Ardennes, fils nata- 
rel de Philippe duc de Bourgogne ct de Jeanne de Presie. 

principal conducteur de cette guerre, et conceut 
une merveilleuse haine contre luy, qui jamais 
depuis ne luy partit du coeur, et principalement 
que pour telles doutes le vouloit contraindre a 
marier sa fille. Ja luy estoit revenu le coeur un 
peu, et avoit recueilly beaucoup de gens (1). 
Vous entendez bien maintenant, par ce que 
manda le duc de Guyenne et puis le connes- 
table, que cette chose estoit délibérée entr’eux ; 
car toutes semblables paroles, ou plus épouven- 
tables, encore manda le duc de Bretagne aprés, 
et laissa amener 4 monseigneur de Lescut cent 
hommes-d’armes bretons an service du Roy. 
Ainsi concluez que toute cette guerre se faisoit 
pour contraindre ledit duc & se consentir a ce 
mariage , et que l’on abusoit le Roy de luy 
conseiller d’entreprendre cette guerre: et que 
de toutes ces intelligences qu’on luy disoit avoir 
au pais dudit duc, n’estoit point vray , mais 
tout mensonge, ou peu s’en falloit. Toutesfois 
tout ce voyage fut servi le Roy dudit connes- 
table , trés-bien, et en grande haine contre le- 
dit duc, connoissant que telle haine avoit-il 
conceué contre luy. Semblablement servit le 
duc de Guyenne en cette guerre, fort bien ac- 
compagneé , et furent les choses fort périlleuses 
pour le duc de Bourgogue , mais quand, dés le 
commencement, que ce différend, dont j’ay parlé, 
commenca, il eust vouly asseurer le mariage 
de sa fille, avec le due de Guyenne, tuy et le 
connestable , et plusieurs autres , et leurs sé- 
quelles, se fussent tournez des siens contre le 
Roy, et essayez de faire le Roy bien foible, 
s'il leur eust esté possible ; mais quelque chose 
scavent delibérer les hommes en telles matiéres, 
Dieu y conclud a son plaisir. 


DOO 
CHAPITRE III. 


Comment le due de Bourgogne gaigna Picqui- 
gny, et apres trouva moyen d’avoir tréve au 
Roy pour un an, au grand regret du con- 
nestable. 


Vous devez avoir entendu au long dont mou- 
voit cette guerre, et que les deux princes au 
commencement y furent aveuglez, et se fai- 
soient la guerre sans en entendre le motif ny 
(un ny l'autre. Qui estoit une merveilleuse ha- 
bileté a ceux qui conduisoient |’ceuvre, et leur 


(1) Si on en croit les anciennes chroniques, le duc de 
Bourgogne avait réuni quatre mille lances ( chaque 
l ance se composait de quatre cavaliers et de six hommes 

pouvoit-on bien dire , que l’une partie du monde 
ne scait point comment l'autre se gouverne. Or 
toutes ces choses , dont j'ay parlé en tous ces 
articles préeédens, advinrent en bien peu de 
jours. Car aprés la prise d’Amiens, en moins 
de quinze jours , ledit duc se mit aux champs 
aupres d’Arras , car il ne se retira point plus 
loing , et puis tira vers Ja rivi¢re de Somme, et 
droit 4 Picquigny. En chemin luy vint un mes- 
sager du duc de Bretagne, qui n’estoit qu’un 
homme a pied; et djt audit duc, de par son 
maistre , comme le Roy luy ayoit fait scavoir 
plusieurs choses, et entre autres, les intelligen- 
ces qu'il avoit en plusieurs grosses villes , dont 
entre aucunes, nommoit Amiens, Bruges et 
Bruxelles. Aussi l’advertissoit ledic duc , comme 
le Roy estoit délibéré de l’assiéger en quelque 
ville qu’il le trouvast , et fust-il dedans Gand , 
et croy que ledit duc de Bretagne mandoit tout 
cecy en faveur du duc de Guyenne, ‘et pour 
mieux le faire joindre 4 ce mariage; mais le due 
de Bourgogne prit trés-mal en gré ces advertis- 
semens que le duc de Bretagne luy faisoit; et 
respondit au messager, incontinent et sur 
I"heure, que son maistre estoit mal adverty , et 
que c’estoient aucuns mauvais serviteurs qu'il 
avoit, qui luy vouloient donner ces craintes , 
afin quwil ne fist son devoir de le secourir , 
comme il y estoit obligé par ses alliances: et 
qu’il estoit mal informé quelles villes estoient 
Gand , ny les villes ou il disoit que le Roy I’as- 
siégeroit , et qu’elles estoient trop grandes pour 
assieger , mais qu’il dit 4 son maistre la compa- 
gnie en quoy il le trouvoit; et que les choses 
estoient autrement, car luy délibéroit de passer 
la riviere de Somme et de combattre le Roy, 
s'il le trouvoit en son chemin , pour l’en garder, 
et qu'il vouloit prier audit duc son maistre, de 
par luy , qu’il se voulust déclarer en sa faveur 
contre le Roy, et luy estre tel comme le duc 
de Bourgogne luy avoit esté en faisant le traitté 
de Péronne. 

Le lendemain s’approcha je duc de Bourgogne 
d'un lieu sur la riviere de Somme, qui s‘appelle 
Picquigny , une assiéte trés-forte , et la auprés 
délibéroit ledit duc de faire un pont dessus la 
riviere de Somme : mais par cas d’adventure y 
avoit dedans la ville de Picquigny, logés quatre 
ou cing cens francs-archers, et un peu de nobles, 
Ceux-la, comme ils virent passer le duc de 
Bourgogne, saillirent 4 ?escarmouche, du long 
d'une chaussée qui estoit longue; et se mirent 


a pied); il attendait en outre douze cents lances de 
Bourgogne, I‘arriére-ban de Flandres et de Hainaut, et 
les garnisons des places qui n'étaicnt pas menacées, 

si avant hors de leurs places, qu’ils donnérent 
oceasion aux gens du duc de Bourgogne de les 
chasser : et les suivirent de si prés qu’ils en 
tuérent une partie devant qu’ils peussent ga- 
gner la ville, et gagnérent les fauxhourgs de 
cette chaussée; et puis on amena quatre ou cing 
pieces d’artillerie, combien que par ce costé la 
ville fust imprenable, parce qu’il y avoit riviére 
entre deux ; toutesfois ces francs-archers eurent 
peur, pour ce qu’on faisoit un pont, qu’on ne 
les assiégeast de l’autre costé. Ainsi ils désem- 
parérent la place et s’enfuirent. Le chasteau 
tint deux ou trois jours, et puis s’en allérent 
tous en pourpoint. 

Ce petit exploit donna quelque ceeur au duc 
de Bourgogne, et se logea és environs d’Amiens, 
et y fit deux ou trois logis, disant qu’il tenoit 
les champs pour voir si le Roy le vouloit venir 
combattre ; et a la fin s’approcha fort pres de 
la ville, et si prés que son artillerie tiroit a 
coup perdu, par dessus et dedans la ville; et la 
se tint six sepmaines. En ladite ville y avoit 
bien quatorze cens hommes-d’armes de par le 
Roy , et quatre mille francs-archers ; et y es- 
toient monseigneur le connestable , et tous les 
grands chefs de ce royaume, grand-maistre, ad- 
miral, mareschal, séneschaux, et largement 
gens de bien. Le Roy fut cependant 4 Beau- 
vais, ou il fit une bien grande assemblée; et 
estoient avec luy le duc de Guyenne son frére , 
et le duc Nicolas de Calabre, fils atné du duc 
Jean de Calabre et de Lorraine, et seul hé- 
ritier de la maison d’Anjou. Av ec le Roy 
estoient les nobles du royaume assemblez, par 
maniére d’arriére-ban ; et ne faut point douter, 
a ce que depuis j’ay entendu , que ceux qui es- 
toient avec le Roy n’eussent desja grande et 
bonne volonté de connoistre la malice de cette 
entreprise : et voyoient bien qu'il n’avoit point 
encore fait, mais estoit en guerre plus que ja- 
mais. Ceux qui estoient en la ville d’Amiens 
firent une entreprise pour assaillir le duc de 
Bourgogne en son ost, pourveu que le Roy 
voulust envoyer joindre avec eux l’armée qu'il 
avoit avec luy a Beauvais. 

Le Roy adverti de cette entreprise, la leur 
envoya deffendre, et de tous points la rompre ; 
car combien qu’elle semblast advantageuse pour 
le Roy , toutesfois y avoit du hasard pour ceux 
qui sailloient de la ville, par espécial ; car tous 
sailloient par deux portes, dont l’une estoit 
pres de l’ost du duc de Bourgogne : et s’ils eus- 
sent failly & la desconfire d’entrée , ils eussent 
este en danger de se perdre, et de perdre la 
ville. En ces entrefaites, envoya le duc de 
Bourgogne un page, nommé Simon de Quingey, 

qui depuis a esté baillif de Troye; et escrivit 
au Roy six lignes de sa main, s’humiliant en- 
vers luy , etse douloit de quoy il luy avoit ainsi 
couru sus a l’appeétit d’autruy ; et qu’il croyoit 
que s'il eust esté bien informe de toutes choses, 
qu'il ne l’eust pas fait. 

Or Varmée que te Roy avoit envoyée en 
Bourgogne avojt desconfi toute la puissance de. 
Rourgogne , qui estoit saillie aux champs, et 
pris plusieurs prisonniers. Le nombre des morts 
n’estoit pas grand, mais la desconfiture y es- 
toit; et si avoient desja assiégé des places et 
pris, qui esbahissoit un peu ledit duc; toutes 
fois il faisoit semer en son ost tout le contraire, 
et que les siens avoient eu du meilleur. Quand 
le Roy eut veu ces lettres que ledit duc de Bour- 
gogne luy avoit escrites, il en fut trés-joyeux, 
pour la raison que avez ouye cy-dessus , et auss{ 
que les choses longues luy ennuyoient; et luy 
fit response; et envoya pouvoir & aucuns quj 
estoicnt 4 Amiens pour entrer en une tréve; et 
si en fit deux ou trois de quatre ou cing jours; 
et 4 la fin finale en fit une d’un an (1), comme 
il me semble: dont le connestable, comte de 
Sainct-Paul, monstroit signe de desplaisir : car 
sans nulle doute (quelque chose que les gens 
ayent pensé, ou sceussent penser au contraire) 
ledit comte de Sainct-Paul estoit lors ennemi 
capital du duc de Bourgogne: et eurent plu-' 
sieurs parolles; et onques puis n’y eut amitié de 
l'un a l’autre, comme vous avez veu par l’issue ; 
mais bien ont envoyé les uns vers les autres, 
pour se pratiquer , et chacun pour s’aider de son 
compagnuon ; et ce que le duc en faisoit, c’estoit 
toujours pour cuider r’avoir Sainct-Quentin. 
Semblablement , quand le connestable avoit 
peur ou crainte du Roy, il la luy promettoit 
rendre; et y eut des entreprises ot les gens 
dn duc de Bourgogne , par le vouloir dudit con- 
nestable, en approchérent , et les faisoit venir 
deux ou trois lieues prés, pour les mettre dedans ; 
et quand ce venoit au joindre, ledit connestable 
se repentoit, et les contremandoit, dont 4 la 
fin mal luy en prit. Car il cuidoit pour la situa- 
tion ot il estoit, et le grand nombre de gens que 
le Roy luy payoit, les tenir tous deux en crainte, 
par le moyen du discord ow ils estoient , auquel 
il les entretenoit: mais son entreprise estoit 
trés-dangereuse, car ils estoient trop grands, 
trop forts et trop habiles tous deux. 

Apres ces armées départies, le Roy s’en alla 
en Touraine, et le duc de Guyenne en son pais, 


(1) Cette tréve, signée le 3 octobre 1471, ne fit que 
confirmer les traités d’Arras, de Conflans et de Pé- 
ronne., 

et le duc de Bourgogne au sien ; et demeurérent 
une piéce les choses en cet estat , et tint le duc 
de Bourgogne grande assemblée d’Estats (1) en 
son pais, pour leur remonstrer le dommage 
qu'il avoit eu de n’avoir des gens-d‘armes prests, 
comme avoit le Roy , et que s’il eust eu le nom- 
bre de cing cens hommes-d’armes, prests pour 
garder les frontiéres , que jamais le Roy n’eust 
entrepris cette guerre , et fussent demeurez en 
paix; etleur mettoit en avant les dommages 
qui estoient prests de leur en advenir, et les 
pressoit fort qu’ils luy voulussent donner le 
payement de huit cens lances. Finalement ils 
luy donnérent six vingt mille escus, outre et par 
dessus ce qu’ils luy donnoient , et en cecy n’es- 
toit pas comprise Bourgogne ; mais grand doute 
faisoient ses sujets , et pour plusieurs raisons , 
de se mettre en cette subjection , ot ils voyoient 
le royaume de France, & cause de ses gens- 
d’armes. A la vérité, leur grand doute n’estoit 
pas sans cause : car quand il se trouva cing ou 
six cens hommes d’armes , la volonté luy vint 
d’en avoir plus, et de plus hardiment entre- 
prendre contre tous ses voisins. Et de six vingt 
mille escus, les fit monter jusques 4 cing cens 
mille ; et creut des gens-d’armes en trés-grande 
quantité, dont ses seigneuries ont eu bien a 
. Souffrir. Et croy bien que les gens-d’armes de 
soulde sont bien employez sous j’auctorité d'un 
sage roy ou prince; mais quand il est autre , ou 
qu'il laisse enfans petits, usage a quoy les 
employent leurs gouverneurs , n'est pas toujours 
profitable, ny pour le Roy, ny pour ses sujets. 

La haine ne diminuoit point entre le Roy et 
le duc de Bourgogne, mais toujours continua. 
Et ledit duc de Guyenne estant retourné en son 
pais, renvoyoit souvent vers ledit duc de Bour- 
gogne, pour le mariage de sa fille, et continuoit 
cette poursuite; et ledit duc lentretenoit ; aussi 
faisoit-il avec tout homme qui la demandoit, et 
croy qu'il n’eust point voulu avoir des fils, ny 
que jamais il eust marie sa fille, tant qu'il eust 
vescu ; mais toujours Feust gardée, pour entre- 
tenir gens pour sen servir et aider ; car il tas- 
choit a tant de choses grandes , qu‘il n’avoit 
point le temps 4 vivre pour les mettre 4 fin ; et 
estoient choses quasi impossibles, car la moitié 
d'Europe ne l'eust sceu contenter. H avoit assez 
hardement, pour entreprendre toutes choses. Sa 
personne pouvoit assez porter le travail qui luy 
estoit necessaire. Il estoit assez puissant de gens 
d argent. mais il n’avoit point assez de sens ne 


f Cette assemble des Etats de Bourgogne se tint a 
Abbeville en juillet et acdt 1471. 

(@ Lancaster. 

(3) Yorek. 


de malice pour conduire ses entreprises. Car 
avec les autres choses propices a faire conques- 
tes, si le trés-grand sens n’y est, tout le demeu- 
rant n’est rien; et croyez qu'il faut que cela 
vienne de Dieu. Qui eust pd prendre partie des 
conditions du Roy nostre maistre, et partie des 
siennes, on en ett bien fait un prince parfait; 
car sans nul doute le Roy en sens le passoit de 
trop, et la fin l’a monstré par ses cuvres. 


<> 


CHAPITRE IV. 


Des guerres qui furent entre les princes d’An- 
gleterre, pendant les différends du roy Louis 
et de Charles de Bourgogne. 


Je me suis oublié, parlant deces matiéres précé- 
dentes, de parler du roy Edouard d’Angleterre, 
car ces trois seigneurs ont vescu d’un temps 
grands; c’est a scavoir nostre Roy, leroy d’Angle- 
terre et le duc de Bourgogne. Je ne vous garderay 
point l’ordre descrire, comme font les historiens, 
ny nommeray les années, ny proprement le 
temps que les choses sont advenues, ny ne vous 
allégueray rien des histoires passées , pour 
exemple (car vous en scavez, assez, et seroit parler 
latin devant les cordeliers), mais seulement vous 
diray grossierement ce que j’ay veu et sceu, et 
ouy dire aux princes que je vous nomme. Vous 
estes du temps que toutes ces choses sont adve- 
nues , par quoy n'est ja besoin de si trés-juste- 
ment vous dire les heures ny les saisons, comme 
il me peut sembler. 

Ailleurs ay parlé des occasions qui meurent 
leduc de Bourgogne d'espouser la sceur du roy 
Edouard, qui principalement estoit pour se for- 
tifier contre le Roy, car autrement ne I’eust ja- 
mais fait, pour la grand‘amour qu'il portoit a la 
maison de Lanclastre, dont il estoit prochain 
parent, a cause de sa mére, laquelle estoit fille 
de Portugal, mais la mere delle estoit fille du 
duc de Lanclastre (2), et autant qu'il aimoit 
perfaitement cette dite maison de Lanclastre, 
il haisssoit celle d'Yorth ,3). Or a l'heure de ce 
mariage, celle de Lanclastre estoit du tout des- 
truite, et de celle d'Yorth ne se parloit plus : 
car le roy Edouard estoit roy et duc d'Yorth, 
et estoit tout pacifique, et durant les guerres de 
ces deux maisons, y avoit eu en Angleterre sept 
ou huit grosses batailles ( #\, et morts cruellement 


\& Les deux batailles de Saint-Albam, de Blore-Head, 
de W aketield. de Toston, de la Croix, de Mortimer, 


| dEscham, Bamberg. de Nottingham, Barnet, de Tu- 
kesbary, etc. 

soixante ou quatre-vingts princes ou seigneurs de 
maisons royales, comme l’ay cy-devant dit en 
ces Mémoires, et ce qui n’estoit mort estoit fu- 
gitifen la maison dudit duc de Bourgogne, tous 
seigneurs jeunes, car leurs péres estojent morts 
en Angleterre, et les avoit recueillis le duc de 
Bourgogne en sa maison, comme ses parens de 
Lanclastre, avant le mariage. Lesquels j’ay veus 
en si grande pauvreté, avant que ledit duc eust 
connoissance d’eux, que ceux qui demandent 
laumosne ne sont pas si pauvres. Car j’ay veu 
un duc de Cestre (1) aller a pied sans chausses, 
apres le train dudit duc , pourchassant sa vie 
de maison a maison sans se nommer. C’estoit le 
plus prochain de la lignée de Lanelastre, et avoit 
espousé la sceur du roy Edouard. Apres fust con- 
nu , et cut une petite pension pour s’entretenir. 
Ceux de Sombresset (2) et autres y estoient. 
Tous sont morts depuis en ces batailles. Leurs 
péres et leurs gens avoient pillé et destruit le 
royaume de France, et possédé la plupart par 
maintes années, tous s’entretuérent. Ceux qui 
estoient passez en vie en Angleterre, et leurs 
enfans, sont finis comme vous voyez. Et puis on 
dit : Dieu ne punit plus les gens, comme il sou- 
loit du temps des enfans d’Israél, et endure les 
mauvais princes et mauvaises gens. Je croy bien 
qu'il ne parle plus aux gens, comme il souloit, 
ear il a laissé assez d’exemples en ce monde 
pour estre creu; mais vous pouvez voir en li- 
sant ces choses, avec ce que vous en scavez da- 
vantage, que de ces mauvais princes et autres 
ayant authorité en ce monde, et qui en usent 
cruellement et tyranniquement, nuls ou peu en 
demeurent impunis, mais ce n’est pas toujours 
a jour nommé, ny 4 I’heure, que ceux qui souf- 
frent le désirent. 

En revenant a ce roy Edouard d’Angleterre, 
le principal homme d’Angleterre qui eut sou- 
tenu la maison d’Yorth, estoit le comte de War- 
vic (3); le duc de Sombresset au contraire, celle de 
Lanclastre : et se pouvoit ledit comte de War- 
vic, presque dire pére du roy Edouard, quant 
aux services et nourritures: et aussi s’estuit fait 
grand : car outre ce qu'il estoit grand seigneur 
le soy, il tenoit grandes seigneuries par don du 
Roy, tant de la Couronne que de confiscation: 
% puis estoit capitaine de Calais, et tenoit autres 
srands offices: et ay ouy estimer quatre-vingt 
nille escus l’an, ce qu’il tenoit en ces choses al- 
éguées, sans son patrimoine. Le comte de War- 


(1) Chester. 

(2) Sommerset. 

(3) Richard Néville comte de Warwick, surnommé le 
Giseur de rois, (ué en 1471, a la bataille de Barnet. 

(4) Edouard, comte de la March, fils ainé de Richard, 


vic entra en différend avec son maistre par ad- 
venture un an avant que le duc de Bourgogne 
vint devant Amiens, et aida bien le duc; car il 
desplaisoit de cette grande authorité que le 
comte de Warvic avoit en Angleterre, et ne 
s‘accordoient point bien: car ledit seigneur de 
Warvic s’entendoit tousjours avec le Roy nostre 
maistre. En effet, j’ay veu en ce temps, ou peu 
avant, le comte de Warvic si fort, qu’il mit le 
Roy son maistre en ses mains; et fit mourir le 
seigneur Descalles, pere de la Royne, et deux de 
ses enfans, et le tiers en grand danger (lesquels 
personnages le roy Edouard aimoit fort), et fit 
mourir encore aucuns chevaliers d’Angleterre, 
et feist garder le Roy son maistre un espace de 
temps honnestement, et luy mit nouveaux ser- 
viteurs & l’entour, pour luy faire oublier les au- 
tres, et luy sembloit que son maistre estoit un 
peu simple. Le duc de Bourgogne eut grand 
doute de cette adventure, et pratiquoit secréte- 
ment que le roy Edouard (4) pust eschapper (5), et 
eust moyen et facon de parler a luy ; et tant al- 
lérent les choses, que le roy Edouard eschappa, 
et assembla gens, et destroussa quelques ban- 
des du comte de Warvic. II a esté roy bien for- 
tuné en ses batailles: car neuf grosses batailles 
pour le moins a gagnées, et toutes a pied. Ledit 
comte de Warvic se trouvant le plus faible, 
advertit bien ses amis secrets de ce qu’ils avoient 
a faire, et se mit a la mer a son beau Joisir, 
avee le duc de Clarence qui avoit espousé sa 
fille, et tenoit son party, nonobstant qu’il fust 
frére dudit roy Edouard , et menérent femmes 
et enfans, et grand nombre de gens, et se vint 
trouver devant Calais; et dedans estvit son lieu- 
tenant en ladite ville de Calais, appelé monsei- 
gneur de Vaucler, et plusieurs de ses serviteurs 
domestiques, qui en lieu de le recueillir, luy tire- 
rent de grands coups de canon; et estant a l’ancre 
la devant, accoucha la duchesse de Clarence, fille 
dudit comte de Warvic, d’un fils; a grand peine 
voulurent-ils consentir, ledit seigneur de Vau- 
cler, et autres , qu’on luy portast deux flacons 
de vin. C’estoit grande rigueur d’un serviteur 
envers son maistre, car il est a penser qu'il 
pouvoit bien avoir pourveu en cette place, qui 
est le plus grand trésor d’Angleterre, et la plus 
belle capitainerie du monde, 4 mon advis, au 
moins de la chrestienté: ce que je scay, par ce 
que j’y fus plusieurs fois durant ces différends : 
et pour certain, me fut dit par le temps dont 


duc d’Yorck, tué en 1461 & la bataille de Wakefield. 
Edouard fut pruclamé roi la méme année, et mourut en 
1483, aprés vingt-deux ans de régne. 

(5) En 1470, aprés la défection du comte de Warwick 
et du duc de Clarence, frére d'Edouard 1V. 

jay parlé par le maire de I’Estape des toiles, 
que de lacapitainerie de Calais feroit donner au 
roy d’Angleterre, quinze mille escus de ferme. 
Car ce capitaine prenoit tout le profit de ce 
qu’ils ont deca la mer, et des saufs-conduits, et 
met la pluspart de la garnison a sa poste. 

Le roy d’Angleterre fut fort content dudit 
seigneur de Vaucler de ce refus qu'il avoit fait 
a son capitaine, et luy envoya lettres pour tenir 
loffice en chef, car ilestoit sage chevalier, et an- 
cien , et portoit l’ordre de la Jarti¢re, monsei- 
gneur de Bourgogne fut fort content de luy, qui 
pour lors estoit 4 Sainct-Omer, et m’envoya de- 
vers ledit seigneur de Vaucler, et fuy donna 
mille escus de pension, luy priant de vouloir 
continuer en l’amour qu’il avoit monstré au roy 
d’Angleterre. Je le trouvay trés-délibéré de ce 
faire, et fit serment en l’hostel de |’Estape a Ca- 
lais, entre mes mains, audit roy d’Angleterre, 
de le servir envers et contre tous, et sembla- 
blement tous ceux de la garnison et de la 
ville, et fus l’espace de deux mois, allant et ve- 
nant vers luy, pour l’entretenir, et presque tou- 
jours me tins en ce temps avec luy, et ledit duc 
de Bourgogne se tenoit & Boulogne, et fit une 
grosse armée de mer, contre le comte de War- 
vic, qui prit plusieurs navires des sujets dudit 
duc de Bourgogne, au partir qu'il fit de devant 
Calais; et aida bien cette prise A nous re- 
mettre en guerre, car ses gens en vendirent le 
butin en Normandie, & occasion de quoy le duc 
de Bourgogne prit tous les marchands francois 
venus a la foire d’Anvers. 

Pour ce qu’il est besoin d’estre informé aussi 
bien des tromperies et mauvaistiez de ce monde, 
comme du bien (non pour en user, mais pour 
s’en garder), je veux déclarer une tromperie, une 
habileté (ainsi qu’on la voudra nommer, car elle 
fut sagement conduite), et aussi veux qu’on en- 
tende les tromperies de nos voisins , comme les 
nostres, et que partout il y a du bien et du mal. 
Quand ce comte de Warvic vint devant Calais, es- 
pérant y entrer, comme en son principal refuge, 
monseigneur de Vaucler, qui estoit trés-sage , 
luy manda que s’il y entroit il seroit perdu, 
car il avoit toute l’Angleterre contre luy, et le 
duc de Bourgogne; et que le peuple de Ia ville 
de Calais seroit contre luy, et plusieurs de la 
garnison , comme monsieur de Duras (1) qui es- 
toit mareschal pour le roy d’Angleterre, et 
plusieurs autres, qui tous avoient gens en la 
ville : et que le meilleur pour luy estoit qu’il 


(1) Le sienr de Duras, maréchal d' Angleterre. 

(2) Louis, fils naturel de Charles, premier du nom, 
duc de Bourbon, et de Jeanne de Bournan ; il fut comic 
de Roussillon et de Ligny, lieutenant-général pour le 


se retirast en France : et que dela place de Ca- 
lais il ne s’en souciast , et qu’il luy en rendroit 
bon compte quand il en seroit temps. II servit 
trés-bien son capitaine , luy donnant ce conseil, 
mais trés-mal son Roy, quant audit sieur de 
Warvic. Jamais homme ne tint plus grande des- 
loyauté que ce Vaucler , veu que le roy d’Angle- 
terre |’avoit fait capitaine en chef , avec ce que 
le duc de Bourgogne luy donnoit. 


OOGO 


CHAPITRE V. 


Comment le roi Louis aida si bien le comte de 
Warvic, qu’il chassa le roy Edovard d’Ar- 
gleterre, au grand desplaisir du duc de 
Bourgogne, qui le receust en ses pays. 


A ce conseil se tint le comte de Warvic, et 
alla descendre en Normandie, ou il fut fort bien 
recueilly du Roy, et le fournit d’argent tres- 
largement pour la despense de ses gens : et or- 
donna le bastard de Bourbon (2) admiral de Fran- 
ce, bien accompagné, pour aider a garder ces 
Anglois et leurs navires , contre l’armée de mer 
qu’avoit le duc de Bourgogne , qui estoit trés- 
grosse, et telle que nul ne se fust osé trouver en 
cette mer au devant d’elle; et faisoient la guerre 
aux sujets du Roy, par mer et par terre , et s¢ 
menacoient. Tout cecy advint la saison avant 
que le Roy prist Sainct-Quentin et Amiens, com- 
me j’ay dit, et fut ladite prise de ces deux places 
an 1470. L’armée du duc de Bourgogne estoit 
plus forte par mer que celle du Roy et dudit 
eomte ensemble. Car il avoit pris au port de lE- 
cluse largement grosses navires d’Espagne et 
de Portugal , deux navires de Gennes , et plu- 
sieurs hurques d’Alemagne. Le roy Edouard 
n'est point homme de grand ordre , mais fort 
beau, plus que nul prince que j’aye jamais veu 
en ce temps-la, et trés-vaillant. Il ne se soucioit 
point tant de la descente dudit comte de War- 
vic, comme faisoit le duc de Bourgogne, le- 
quel sentoit des mouvemens par Angleterre en 
faveur dudit comte de Warvic, et en advertis- 
soit souvent le roy Edotard; mais il n’avoit 
nulle crainte (gui me sembloit une folie de ne 
craindre son ennemy, et ne vouloit craindre 
rien) veu l’appareil qu'il voyoit , car le Roy arma 
tout ce qu’il avoit et put finer de navires, et mit 
largement gens dedans, et fit faire payement 
aux Anglois. II avoit fait le mariage du prince 


Roi cn Normandie, et amiral de France , et mourut en 
janvier 1486. Hi avait épousé Jeanne, fille naturelle de 
Louis XI. Ce seigneur fut toujoyrs fort attaché au 
Roi. 

le Galles (1) avec la seconde fille dudit comte 
le Warvic. Ledit prince estoit seul fils du roy 
Henry d’Angleterre (lequel estoit encore vif, et 
wisonnier en la tour de Londres), et tout ce mes- 
tage estoit prest a descendre en Angleterre. 
zestoit estrange mariage d’avoir défait et des- 
ruit le pére dudit prince , et luy faire espouser 
ia fille, et puis vouloir entretenir le duc de Cla- 
ance , frere du Roy opposite , qui bien devoit 
sraindre que cette lignée de Lanelastre ne revint 
sur ses pieds. Aussi tels ouvrages ne se scavoient 
passer sans dissimulation. 

Or j’estoye a Calais pour entretenir monsieur 
le Vaucler, a l’heure de cet appareil, et jusques 
ors n’entendy sa dissimulation , qui avoit ja 
luré trois mois, car je luy requis (veu ces nou- 
velles qu’il oyoit) qu’il voulust mettre hors de la 
rille, vingt ou trente des serviteurs domestiques 
indit comte de Warvic, et que j’estoye asseuré 
jae l’armée dudit Roy et dudit comte estoit 
este a partir de Normandie, ou ja elle estoit, 
* que si soudainement il prenoit terre en An- 
sHleterre, pourroit venir mutation 4 Calais, a 
‘ause des serviteurs dudit comte de Warvic, et 
ju’il n’en seroit a adventure point le maistre , 
*% luy priay fort que des cette heure il les mit 
lehors. Tousjours le m’avoit accordé jusques a 
‘ette heure dont je parle, qu'il me tira 4 part, 
* me dit qu’il demeuroit bien le maistre en la 
rille, mais qu’il me vouloit dire autre chose , 
wur adverstir motseigneur de Bourgogne, c’es- 
sit qu’il luy conseilloit, s'il vouloit estre amy 
YAngleterre, qu’il mit peine de mettre la paix, 
on point la guerre , et le disoit pour cette armée 
jui estoit contre monseigneur de Warvic. Me dit 
jJavantage qu’il seroit aisé & appointer , car ce 
our estoit passée une damoiselle par Calais, qui 
illoit en France vers madame de Clarance , la- 
juelle portoit ouverture de paix de par le roy 
Edotiard. Il disoit vray ; mais comme il abusoit 
les autres , il fut déceu de cette damoiselle , car 
elle alloit pour conduire un grand marché, et le 
mit a fin , au préjudice dudit comte de Warvic, 
et de toute sa sequelle. De ces secrétes habiletez 
ou tromiperies , qui se sont faites en nos contrées 
de deca, n’entendrez-vous plus véritablement 
de nulle autre personne , au moins de celles qui 
sont advenués depuis vingt ans. 

Le secret que portoit cette femme, estoit re- 
mgnstrer & monseigneur de Clarance qu'il ne 
voulust point estre cause de destruire sa lignée, 
pour aider 4 remettre en auctorité celle de Lan- 
clastre, et qu'il considérast leurs anciennes hai- 


(1) Henri, prince de Galles, fils de Henri VI et de 
Margucrite d’ Anjou, tué en présence d'Edouard IV aprés 
la bataille de Tenkerbury. 

nes et offenses, et qu’il pouvoit bien penser, puis- 
que ledit comte avoit fait espouser sa fille au 
prince de Galles , qu’il tascheroit de le faire roy 
d’Angleterre; et ja lui avoit fait hommage. Si 
bien exploita cette femme , qu'elle gaigna le sei- 
gneur de Clarance , lequel promit se tourner de 
la part du Roy son frére , mais qu’il fust en An- 
gleterre. Cette femme n’estoit pas folle, ny lé- 
gére de parler, Elle eut Joisir d’aller vers sa 
maistresse , et pour cette cause y alla elle plus- 
tost qu'un homme ; et quelque habile homme 
que fust monseigneur de Vaucler, cette femme 
le trompa et conduisit ce mystére, dont fut def- 
fait 4 mort le comte de Warvic, et toute sa se- 
quelle. Et pour telles raisons n’est pas honte d’es- - 
tre suspicionneux, et avoir I'eil sur ceux qui 
vont et viennent, mais c’est grande honte d’estre 
trompé , et de perdre par sa faute; toutefois les 
suspicions se doivent prendre par moyen; car 
Vestre trop, n’est pas bon. 

Je vous ay dit devant comment cette armée 
de monseigneur de Warvic, et ce que le Roy avoit 
appresté pour'le conduire, estoit prest A mon- 
ter, et celle de monseigneur de Bourgogne, preste 
pour les combattre, qui estoit au Havre au devant 
d’eux. Dieu voulut ainsi disposer des choses , 
que cette nuict sourdit une grande tourmente , 
et telle qu’il fallut que Il’armée dudit due de 
Bourgogne fuist : et coururent les uns des navi- 
res en Escosse, les autres en Hollande: et a 
peu d’heures prés se trouva le vent bon pour le- 
dit comte , lequel passa sans péril en Angleterre. 
Ledit duc de Bourgogne avoit bien adverty le 
Roy Edouard du port ou ledit comte devoit 
descendre , et tenoit gens exprés avec luy pour 
le solliciter de son profit , mais il ne luy en cha- 
loit, et ne faisoit que chasser , et n’avoit nulles 
gens si prochains de luy , que l’archevesque 
d’Yorth , et le marquis de Montagu, fréres du- 
dit comte de Warvic, qui luy avoit fait un 
grand et solemnel serment de le servir contre 
leur frere et tous autres, et il s’y fioit. 

Apres que le comite de Warvic fust descendu , 
grand nombre de gens se joignirent 4 luy, et se 
trouva fort esbahy le roy Edoitiard. Dés qu'il le 
sceut, commenca lors a penser a ses besognes 
(qui estoit bien tard ) et manda au duc de Bour- 
gogne qu'il luy prioit qu'il edt tousjours son 
navire prest en la mer, afin que le comte ne 
pust retourner en France; et d’Angleterre il en 
cheviroit bien. Ces paroles ne pleurent guéres 
la ot elles furent dites , car il sembloit qu’il 
eust mieux valu ne luy laisser prendre terre en 
Angleterre que d’estre contrainct de venir en 
une bataille. Cinq ou six jours apres la descente 
dudit comte de Warvic, ilse trouva tres-puis- 

sant , logé a trois lieués du roy Edouard , lequel 
avoit encore plus largement gens, mais qu’ils 
eussent esté tous bons, et s'attendoit a com- 
battre ledit comte. Il estoit bien logé en un vil- 
lage fortifié, au moins en un logis ou l’on ne 
pouvoit entrer que par un pont (comme luy- 
mesme propre m’a conté) dont bien luy prit. Le 
demeurant de ses gens estoient logez en d’autres 
villages prochains. Comme il disnoit , on luy 
vint dire soudainement que le marquis de Mon- 
tagu, frére dudit comte, et quelques autres, es- 
toient montez a cheval, et avoient fait crier a 
tous leurs gens: Vive le roy Henry. De prime 
face ne le creut pas ; mais incontinent y envoya 
plusicurs messagers et s’arma, et mit des gens 
aux barriéres de son logis pour le deffendre. Il 
avoit la avec luy un sage chevalier, appellé mon- 
seigneur de Hastinges (1), grand chambellan 
d’Angleterre, le plus grand en authorité avec 
luy. Il avoit pour femme la sceur du comte de 
Warvic, toutesfois il estoit bon pour son maistre, 
et avoit en cette armeée bien trois mille hommes 
a cheval, comme luy-mesme m’a conté. Un autre 
y avoit , appellé monscigneur Descalles, frére de 
la femme dudit roy Edouard , et plusieurs bons 
chevaliers et escuyers , qui tous connurent que 
la besogne alloit mal : car les messagers rappor- 
terent que ce qui avoit esté rapporté et dit au 
Roy estoit veritable , et s’assembloient pour luy 
venir courir sus. 

Dieu voulut tant de bien a ce roy Edoiiard , 
qu’il estoit logé prés de la mer, et y avoit quel- 
ques navires qui Je suivoient , menant vivres, 
et deux hurques de Hollande, navires mar- 
chands. Il n‘eut autre loisir que de s’en aller 
fourrer dedans. Son chambellan demeura peu 
apres , qui dit au chef de ces gens et a plusieurs 
particuliers de cet ost, qu'il leur prioit que leur 
volonte demeurast bonne et loyale envers le 
Roy et luy, et puis aila dedans la navire avec 
les autres qui estoient prests a partir. Leur cous- 
tume d'Angleterre est que quand ils sont au- 
dessus de la batuille ils ne tuent rien, et par 
espécial du peuple (car ils connoissent que cha- 
cun quiert leur complaire par ce qu’ils sont les 
plus forts! et si ne mettent nuls a finance. Par 
quoy tous ces gens n’eurent nul mal des que le 
Roy fut party. Mais encore m‘a conté le roy 
Edoitard , que toutes les batailles qu'il avoit gai- 
gnees, que des ce qu'il venoit au dessus il mon- 
toit a cheval , et crioit qu‘on sauvast le peuple, 
et qu on tuast les seircneurs, car d'iceux n‘es- 
chappoit nul ou bien peu. 

Ainsi fuitce roy Edoiard, l'an 1470, avec 
ses deux hurques et un petit navire sien, et 
quelque sept ou huict cens personnes avec luy, 

qui n’avoient autres habillemens que leurs ha- 
billemens de guerre ; et si n’avoient ni croix ny 
pille, ny ne scavoient a grande peine ou ils al- 
loient. Bien estoit estrange a ce pauvre Roy (car 
ainsi se pouvoit-il bien appeller) d’ainsi s’enfuyr 
et d’estre persécuté de ses. propres serviteurs. Il 
avoit ja accoustumé ses aises et ses plaisirs 
douze ou treize ans, plus que prince qui ait 
vescu de son temps, car nulle autre chose n’a- 
voit en pensée qu’aux dames , et trop plus que 
de raison , et aux chasses , et a bien traiter sa 
personne. Quand il alloit en la saison a ces 
chasses, il faisoit mener plusieurs pavillons pour 
les dames ; en effet il y avoit fait grande chére, 
aussi il avoit le personnage aussi propice a ce 
faire qu’homme que jamais je visse, car il estoit 
jeune et beau autant que nul homme qui ait 
vescu en son temps, je dis 4 ’heure de cette ad- 
versité, car depuis s’est fait fort gras. 

Or voyez icy comment il entre maintenant 
aux adversitez de ce monde. II fuit le droit che- 
min vers Hollande. Pour ce temps les Ostrelins 
estoient ennemis des Anglois et aussi des Fran- 
cois , et avoient plusieurs navires de guerre sur 
la mer, et estoient fort craints des Anglois et 
hon sans cause (car ils sont bons combattans), 
et leur avoient porté grand dommage cette an- 
née la, et pris plusieurs navires. Lesdits Ostre- 
lins apperceurent de loin ces navires ow estoit ce 
roy fuyant, et commencérent a Iuy donner la 
chasse , sept ou huit navires qu’ils estoient. I 
estoit loin devant eux et gagna la coste de Hol- 
lande, ou encore plus bas, car il arriva en Frize, 
prés d'une petite ville appellée Alcmaer (2), et 
ancrerent son navire, pour ce que la mer estoit 
retiree , et ils ne pouvoient entrer au havre, 
mais se mirent au plus prés de la ville qu’ils 
purent. Les Ostrelins vinrent semblablement 
ancrer assez pres de luy, en intention de le 
joindre a ia marée prochaine. 

Un mal et un péril ne viennent jamais seuls. 
La fortune de ce roy estoit bien changée et ses 
pensées. II n'y avoit que quinze jours qu’il eust 
esté bien esbahy, qui luy eust dit: Le comte de 
Warvic vous chassera d’ Angleterre, et en onse 
jours tl en aura la maistrise et domination; 
car non plus ne mit-il 4 en avoir lobéissance. 
Et avec ce, il se moquoit du duc de Bourgogne, 
qui dépendoit son argent a vouloir deffendre la 
mer, disant que ja le voudroit en Angleterre. Et 
quelle excuse eut-il sceu trouver d'avoir fait 
cette grande perte, et par sa faute, sinon de 


A) Décapité en Angleterre, en 1$83. 
‘2; Dans la Hollande. a six lieues environ au nord de 
Harlem. 

dire : Je ne pensoys pas que telle chose advint. 
Bien devroit rougir un prince, sil avoit aage, 
de faire telle excuse, car elle n’a point de lieu. 
Bel exemple est cestuy-cy pour les princes, qui 
jamais n’ont doute ny crainte de leurs ennemis, 
et le tiendroient a honte , et la pluspart de leurs 
serviteurs soustiennent leurs opinions pour leur 
complaire, et leur semble qu’ils eu seront pri- 
sez et estimez, et qu’on dira qu’ils auront cou- 
rageusement fait et parlé. Je ne scay que !’on 
dira devant eux , mais les sages tiendront telles 
parolles a grande folie , et est grand honneur de 
craindre ce que l’on doit , et d’y bien pourvoir. 
C'est grande richesse a un prince d’avoir un 
sage homme en sa compagnie , et bien seur pour 
luy et le croire, et que cestuy-la ait loy de luy 
dire vérité. 

D’aventure , monseigneur de la Grutuse (1), 
gouverneur pour le duc de Bourgogne en Hol- 
lande , estoit Jors au lieu ou Je roy Edoward 
voulut descendre , lequel incontinent en fut ad- 
verty (car ils mirent gens a terre) et aussi du 
péril en quoy ils estoit pour les Ostrelins , de 
ne luy toucher. Et alla en la nef ou ledit Roy 
estoit, et le recueillit , et descendit en terre , et 
bien quinze cens hommes avec luy ; et y estoit 
le duc de Clocestre (2), son frére, qui depuis 
sest fait appeller le roy Richard. Ledit Roy 
n’avoit ny croix ni pille, et donna une robbe 
fourrée de belles martres au maistre de la na- 
vire , promettant luy mieux faire le temps ad- 
venir. Si pauvre compagnie ne fust jamais, 
mais ledit seigneur de la Grutuse fist honorable- 
ment, car il donna plusieurs robbes, et deffraya 
tout jusques @ La Haye, en Hollande, ou il le 
mena ; puis advertit monseigneur de Bourgogne 
de cette adventure, lequel fut merveilleusement 
effrayé de ces nouvelles et eust beaucoup mieux 
aymé sa mort, car il estoit en grand soucy du 
comte de Warvic, qui estoit son ennemy et 
avoit la maistrise en Angleterre, lequel tost 
aprés sa descente trouva nombre infiny de gens 
pour luy, car cet ost, qui avoit laissé le roy 
Edowtiard , par amour et par crainte, se mit tout 
des siens , et chacun jour luy en venoit. Ainsi 
s‘en alla 4a Londres. Grand nombre de bons che- 
valiers et escuyers se mirent és franchises qui 
sont 4 Londres, qui depuis servirent bien le roy 
Edouard ; et aussi fit la Reyne sa femme, qui y 
accoucha d’un fils en grande pauvrete. 


(1) Louis de Brages, scigneur de la Gruthuse , prince 
de Stenhuse, chambellan du duc de Bourgogne, gou- 
verneur et lieutenant-général en Hollande, Zélande et 
Frise , chevalier de la Toison—d'Or, fait comte de Vin. 
chester, par le roi d’ Angleterre, Edouard IV, en consi- 
dération des services qu'il lui ayait rendus. 


CHAPITRE VI. 


Comment le comte de Warvic tira hors de 
prison le roy Henry d’ Angleterre. 


Quand ledit comte de Warvic fut arrive en | 
la ville de Londres, il alla a la tour, qui est le 
chasteau , et en tira le roy Henry, ot autrefois 
Vavoit mis luy-mesme, il y avoit bien long- 
temps, criant devant luy qu'il estoit traistre et 
criminel de léze-majesté ; et a cette heure |’ap- 
pelloit le Roy, et le mena en son palais en Vest- 
montier (3); et le mit en son estat royal, en la 
présence du duc de Clarance, a qui ce cas ne 
plaisoit pas. Et incontinent envoya a Calais trois 
ou quatre cens hommes, qui coururent tout le 
pais de Boullenois, lesquels furent bien receus 
par ledit seigneur de Vaucler, dont j’ay parlé; 
et se put lors connoistre le bon vouloir qu’il 
avoit tousjours envers son maistre le comte de 
Warvic. Le jour que le duc de Bourgogne eut 
les nouvelles que le roy Edotard estoit arrivé en 
Hollande , j’estois arrivé devers luy de Calais, 
et le trouvay 4 Boulogne, et ne scavois encore 
rien de cecy, ny la fuite dudit roy Edouard. Le 
duc de Bourgogne eut premier nouvelles qu'il 
estoit mort. De cela ne luy chaloit guéres , car 
il aymoit mieux cette lignee de Lanclastre que 
celle d’Yorth , et puis il avoit en sa maison les 
ducs de Clocestre et de Sombresset, et plusieurs 
autres du party dudit roy Henry ; pour quoy luy 
sembloit bien que facilement il appointeroit avec 
cette lignée , mais il craignoit fort le comte de 
Warvic, et si ne scavoit comment il pourroit 
contenter celuy qui s’estoit retiré chez luy, a 
scavoir le roy Edotard dont il avoit espousé la 
sceur, et s’estvient faits fréres d’ordre , car il 
portoit la Toison, et ledit duc portoit la Jartiére. 

Ledit duc me renvoya incontinent a Calais , 
et un gentilhomme ou deux avec moy, qui es- 
toient de cette partialité nouvelle de Henry ; et 
me commanda ce qu’il vouloit que je fisse avec 
ce monde nouveau, et encore me pria bien fort d’y 
aller, disant qu’il avoit besoin d’estre servy en 
cette matiére. Je m’en allay jusques a Tour- 
nehem (qui est un chasteau prés de Guines) et 
n’osay passer outre pour ce que je trouvay le 
peuple fuyant pour les Anglois, qui estoient sur 
les champs et couroient le pays. J’envoyay in- 


(2) Richard, duc de Clocester, assassin de son 
neveu Edouard IV, roi aprés sa mort en 1483, tué a li 
bataille de Bosworth en 1485. 


(3) Westminster. 

continent a Calais demander un saufconduit a 
monseigneur de Vaucler, car j'estoys ja accous- 
tumé d'y aller sans congé , et y estoys honora- 
blement receu: car les Anglois sont fort hono- 
rables. Tout cecy m’estoit bien nouveau, car ja- 
mais je n’avois veu si avant des mutations de 
ce monde. J’avois encore cette nuict adverty 
ledit duc de la crainte que j'avois de passer, 
sans luy mander que j’eusse envoyé quérir seu- 
reté , car je me doutois bien de la response que 
Jeus. Il m’envoya une verge qu'il portoit au 
doigt pour enseigne , et me manda que je pas- 
sasse outre , et me dussent-ils prendre; car il 
me racheteroit. I! ne craignoit point fort a met- 
tre en péril un sien serviteur , pour s’en ayder , 
quand il en avoit besoin : mais j’y avois bien 
pourveu par le moyen de cette seureté, que j‘eus 
avec de tres-gracieuses lettres de monseigneur 
de Vaucler, disant que j’y pouvois aller comme 
J'avois accoustumé. 

Je passay aGuynes, et trouvay le capitaine hors 
du chasteau , qui me présenta a boire , sans 
m’uffrir le chasteau, comme il avoit accoustumé, 
et fit trés grand honneur ct bonne chére a ces 
gentilshommes, qui estoient avec moy des par- 
tisans du roy Henry. J’allai a Calais. Nul ne 
vint au devant de moy, comme ils souloient 
faire. Tout homme portoit la livrée de monsei- 
gueur de Warvic. A la porte de mon logis et 
de ma chambre mie firent plus de cent croix 
blanches et des rymes , contenans que le Roy 
de France et le comte de Warvic estoient tout 
un. Je trouvay tout cecy bien estrange. J’en- 
voyay d’aventure 4 Gravelines (qui est a cing 
Heués de Calais) faire commandement d'arres- 
ter tous marchands et marchandises d’Angle- 
terre a cause de ce qu’ils avoient ainsi couru le- 
dit pais de Boulonnois. Ledit de Vaucler me 
manda a disner , qui estoit bien accompagné: 
et avoit le ravestre d’or sur son bonnet, qui estoit 
la livrée dudit comte, qui estoit un baston noir, 
et tous les autres semblablement : et qui ne le 
pouvoit avoir d'or , l’avoit de drap. Et me fut 
dit 4 ce disner , que dés que le messager fut ar- 
rivé d’Angleterre , qui leur avoit porté cette 
nouvelle, qu'en moins d'un quart d’heure cha- 
cun portoit ladite livree, tant fut cette mutation 
hastive et soudaine. Ce fut la premiére fois que 
jus jamais connoissance que les choses de ce 
monde sont peu stables. 

Ledit de Vaucler ne me dit que paroles hon- 
nestes et quelque peu d’excuses en la faveur 
dudit comte son capitaine, et les biens qu'il luy 
avoit faits; mais quant aux autres, qui estoient 
avec luy, jamais ne furent si débordez : car 
veux que je pensois des meilleurs pour Icdit 

Roy, estoient ceux qui plus le menacoient, et 
erdy bien qu’aucuns le faisoient pour crainte, 
et d’autres le faisoient a bon eScient. Ceux 
que j’avois voulu mettre hors de la ville le 
temps passé, qui estoient serviteurs domesti- 
ques dudit comte, avoient 4 cette heure-la bon 
crédit : toutesfois ils n’avoient jamais rien 
sceu que jeusse parlé d’eux audit Vaucler. 
Je leur respondois 4 tout propos que le roy 
Edotiard estoit mort, et que jen estoys 
bien asseuré, nonobstant que je scavois bien le 
contraire, et disois aussi que quand il ne le se- 
roit , si estoient les alliances que monseigneur 
de Bourgogne avoit avec le Roy et le royaume 
d’Angleterre telles qu’elles ne se pouvojent en- 
fraindre, pour ce qui estoit advenu, et que ce- 
luy quwils prendroient pour leur roy, et nous 
aussi: pour les mutations passées , y avoient 
esté mis ces mots: Avec le Roy et le royaume : 
et nous estoient pléges les quatre principales 
villes d’Angleterre pour l’entretenement de ces 
alliances. Les marchands vouldrent fort que je 
fusse arresté, pour ce qu’on avoit pris plusieurs 
de leurs biens a Gravelines, et par mon com- 
mandement, comme ils disoient. Tellement fat 
appointé entr’eux et moy , qu’ils payeroient tout 
le bestail qu’ils avoient pris , ou qu’ils le rendis- 
sent; car ils avoient appointement avec la mai- 
son de Bourgogne, de pouvoir courir certains 
pasturages qui estoient déclarez, et prendre bes- 
tail pour la provision de la ville, en payant cer- 
tain prix , lequel ils payérent, et n’avoient pris 
nuls prisonniers. Par quoy fust accordé entre 
nous, que les alliances demeureroient entiéres, 
que nous avions faites avec le royaume d’An- 
gleterre, sauf que nous nommions Henry au lieu 
Edouard. 

Cet appointement fut bien agréable au duc de 
Bourgogne, car le comte de Warvie envoyoit 
quatre mille Anglois 4 Calais, pour luy faire la 
guerre a bon escient, et ne pouvoit l’on trouver 
facon de l'adoucir. Toutesfois les gros marchands 
de Londres, dont plusieurs en y avoit a Calais, 
’en destournérent, pour ce que c'est l’estape (1) 
de leurs laines : et est chose presque incroyable 
pour combien d’argent il y en vient deux fois 
lan: et sont la attendans que les marchands 
viennent, et leur principale descharge est en 
Flandres eten Hollande. Et ainsi ces marchands 
aidérent bien 4 conduire cet appointement, et a 
faire demeurer ces gens que monseigneur de 
Warvic avoit. Cecy vint bien a propos au duc de 
Bourgogne, pour ce que c’estoit proprement a 
l'heure que le Roy avoit pris Amiens et Sainct- 


Le magasin. 

Quentin : et si ledit duc eust eu guerre avec les 
deux royaumes a une fois, il estoit destruict. Il 
travailloit d’adoucir monseigneur de Warvic 
tant qu'il pouvoit , disant qu'il ne vouloit rien 
faire contre le roy Henry, et qu’il estoit de cette 
lignée de Lanclastre, et toutes telles paroles ser- 
vans & sa matiere. 

Or pour retourner au roy Edoiard, il vint 
devers ledit duc de Bourgogne a Sainct-Paul, et 
le pressa fort de son aide, pour s’en pouvoir re- 
tourner, l’asseurant d’avoir grandes intelligen- 
ces dedans le royaume d’Angleterre, et que pour 
Dieu il ne le voulust abandonner , veu qu'il 
avoit espousé sa sceur, et qu’ils estoient freres 
d’ordre. Les ducs de Somerset et de Clocestre 
pressoient tout le contraire, et pour le party du 
roy Henry. Ledit duc ne savoit ausquels com- 
plaire, et envers les deux parties craignoit a 
mesprendre, et si avoit la guerre commencée 
bien asprement 4 son visage. Finalement il creut 
pour lors ledit duc de Somerset, et les autres 
dessusdits, prenant certaines promesses d'eux 
contre le comte de Warvic, dont ils estoient an- 
ciens ennemis. Voyant cecy le roy Edouard, qui 
estoit sur le lieu, n’estoit pas 4 son aise: toutes- 
fois on Juy donnoit les meilleures paroles qu’on 
pouvoit, disant qu’on faisoit ces dissimulations 
pour n’avoir point la guerre aux deux royaumes 
a un coup : car si ledit duc estoit destruict, i! 
ne le pourroit pas aider aprés a son aise. Toutes- 
fois ledit duc, voyant qu’il ne pouvoit plus re- 
tenir le roy Edoward, qu’il ne s’en allast en An- 
gleterre, et pour plusieurs raisons, ne l'osoit de 
tous poincts courroucer. Il feignit en public , de 
ne luy bailler nul secours , et fit crier que nul 
n’allast @ son aide, mais soubs mains, et secret- 
tement, il luy fit bailler cinquante mille florins 
a la croix Sainct-André: etluy fit faire finance 
de trois ou quatre gros navires, qu'il luy fit ac- 
coustrer au port de la Ver en Zélande, qui est 
un port ou chacun est receu : et luy soudoya se- 
crettement quatorze navires ostrelins, bien armez, 
qui promettoient le servir jusques ace qu’il fust 
passé en Angleterre, et quinze jours aprés. Ce 
secours fut trés-grand selon le temps. 


C2OO> 


CHAPITRE VII. 


Comment le roy Edoiard retourna en Angle- 
terre, ow tl deffit en bataille le comte de 
Warvic, et le prince de Galles aprés. 


Le roy Edoiard partit l’an 1471, ainsi que Je 
due de Bourgogne alloit contre le Roy & Amiens, 
I. C. D. M., T. IV. 

et sembloit bien audit duc, que le faict d’Angle- 

terre ne pourroit aller mal pour luy, et qu’il 

avoit amis aux deux costez. Dés que le roy 

Edouard fut a terre, il tira droit 48 Londres: car 
il y avoit plus de deux mille hommes tenans scn 

party dedans les franchises, dont il y avoit trois 
ou quatre cens chevaliers et escuyers, ce qui luy 
fut grande faveur, car il ne descendoit pas a 
crands gens. Des que le comte de Warvic, Ie- 
quel estoit au North avec grande puissance ; 
sentit ces nouvelles, il se hasta de retourner vers 
Londres, espérant y arriver le premier : toutes- 
fois luy sembloit-il bien que la ville tiendroit 
pour luy, mais autrement en advint. Car le roy 
Edouard y fut receu le jeudy sainct, a trés- 
grande joye de toute la ville qui estoit contre 
Vopinion de la pluspart des gens : car chacun 
le tenoit pour tout perdu , et s‘ils luy eussent 
ferme les portes, en son fait n’y avoit nul re- 
mede, veu que le comte de Warvic n’estoit qu’a 
une journée de luy. A ce qui m’a esté conté, trois 
choses furent cause que la ville se tourna des 
siens. La premiere, les gens qu'il avoit és fran- 
chises, et la Reyne sa femme qui avoit eu un fils. 
J.a seconde, les grandes debtes qu'il devuit en la 
ville, pour quoy les marchands, a qui il devoit, 
tinrent pour luy. La tierce, plusieurs femmes 
d’estat et riches bourgeoises de la ville, dont il 
avoit eu grande privauté, et grande accointance, 
luy gaignérent leurs maris, et de leurs parens. 
Il ne séjourna que deux jours dedans la ville: 
car il partit Ja vigile de Pasques, avec ce qu'il 
put amasser de gens, et tiraau devant du comte 
de Warvic : lequel il rencontra le lendemain au 
matin, qui fut le jour de Pasques, et comme ils se 
trouvérent l'un devant I’autre, se tourna le duc 
de Clarance, frére dudit Edotiard, avec luy, avec 
bien douze mille hommes, qui fut grand esbahis- 
sement au comte de Warvic, et grand reconfort 
audit Roy, lequel avoit peu de gens. 

- Vous avez bien entendu par ci-devant, comme 
cette marchandise dudit duc de Clarance avoit 
esté menée : et nonobstant tout, si fut la ba- 
taille tres-aspre et trés-forte. Tout estoit a pied, 
d'un coste et d’autre. L’avant-garde du Roy fust 
fort endommagée , et joignit la bataille du 
comte de Warvic jusques a la sienne, et de si 
prés que le Roy d’Angleterre combatit en sa per- 
sonne, autant ou plus que nul homme qui fust 
des deux costez. Ledit comte de Warvic n’estoit 
jamais accoustumé de descendre a pied : mais 
avoit de costume, quand il avoit mis ses gens 
en besogne de monter a cheval : et si la besogne 
alloit bien pour luy, il se trouvoit a la meslée : 
et sielle alloit mal, il se deslogeoit de bonne 
heure. A cette fois il fut contraint par son frére, 


7) 

le marquis de Montagu, lequel estoit trés-vail- 
lant chevalier , de descendre a pied et d’en- 
voyer les chevaux. Tellement se porta cette 
journée, que ledit comte mourut, et son frére le 
marquis de Montagu, et grand nombre de gens 
de bien , et fut la déconfiture tres-grande : car 
la délibération du roy Edoiiard estoit, quand il 
partit de Flandres, qu’il n’useroit plus de cette 
facon de crier qu’on sauvast le peuple, et qu’on 
tuast les gens de bien, comme autrefois il avoit 
fait en ces batatailles précédentes : car il avoit 
conceu une trés-grande haine contre le peuple 
d’Angleterre, pour la grande faveur qu'il voyoit 
que ledit peuple portoit au comte de Warvic, et 
aussi pour les autres raisons, pour quoy 4 cette 
fois ils ne furent point espargnez. Du costé du 
roy Edotiard moururent quinze cens hommes , et 
fut cette bataille fort combatué. 

Au jour de ladite bataille estoit le duc de 
Bourgogne devant Amiens, ct eut lettres de la 
duchesse sa femme, que le roy Edouard n’estoit 
pas content de luy, et que l'ayde qui lui avoit 
esté faite, avoit esté faite en mauvaise sorte, et 
a grand regret, et qu’a peu tint qu’il ne l’eust 
abandonné. Et pour dire la vérité, l’amitié ne fut 
jamais grande depuis : toutesfois il en fit son pro- 
fit, et fit fort publier cette nouvelle. J’ay oublié 
a dire comment le roy Henry fut mené en cette 
bataille : car le roy Edoiard le trouva a Lon- 
dres. Ledit roy Henry estoit homme fort igno- 
rant et-presque insensé : et si je n’en ay ouy men- 
tir, incontinent aprés cette bataille , le duc de 
Clocestre, frere dudit roy Edotiard, lequel de- 
puis a esté roy nommé Richard, tua de de sa 
main, ou fit tuer en sa présence, en quelque lieu 
a part, ce bon homme nommé le roy Henry. 
Le prince de Galles, dont j’ay parlé, a lheure 
de cette bataille estoit ja descendu en Angle- 
terre : et estoient joints avec luy les ducs de 
Clocestre et Somerset , et plusieurs autres de sa 
lignée, et des anciens partisans : et y avoit plus 
de quarante mille personnes, comme m’ont dit 
ceux qui y estoient : et quand le comte de War- 
vic l’eust voulu attendre, il y a grande apparence 
qu ils fussent demeurez les seigneurs et mais- 
tres : mais la crainte qu’il avoit dudit de Somer- 
set, dont il a fait mourir pére et fréere, et aussi 
de la reyne Marguerite (1), mére dudit prince , 


(1) Marguerite, veuve de Henri VI, roi d’ Angleterre, 
privée de tous ses enfants, vint en Anjou finir ses jours, 
et mourut a Dampierre, prés de Saumur, chez un gen- 
tilhomme nommé Francois de la Vignolle, seigneur de 
Morains, qui autrefois avait été serviteur du roi Réné de 
Sicile. pére de cette princesse. On lit dans I Histoire 
d Anjou, de Jean de Bourdigné, premiére partie, chapi- 
tre 3, p. 7: « Apres beaucoup de malbcurs, traverses ct 

qu'il craignoit, fut cause de le faire combattre 
tout a part soy, sans les attendre. Regardez done 
eombien durent ces anciennes partialitez, et com- 
bien elles sont & craindre , et les grands don- 
mages qui en ad viennent. 

Des que le roy Edoiiard eut gagné la bataille, 
il tira au devant dudit prince de Galles : et la 
y eut une trés-grosse bataille : car ledit prince 
de Galles avoit plus de gens que le Roy : toutes- 
fois ledit roy Edotiard en eut la victoire , et fat 
le prince de Galles tué sur le champ , et plu- 
sieurs autres grands seigneurs , et trés-grand 
nombre de peuple : et le duc de Somerset pris, 
lequel eut dés le lendemain Ja téte tranchée. En 
onze jours gagna le comte de Warvic, tout le 
royaume d’Angleterre, au moins le mit en son 
obéissance. Le roy Edoitiard le conquist en vingt 
et unjour : mais il y eut deux grasses batailles, 
et aspres. Ainsi voyez quelles sont les mutations 
d’Angleterre. Ledit roy Edotard fit mourir beau- 
coup de peuple en plusieurs lieux, par espécial 
de ceux qui avoient fait les assembiées contre 
luy. De tous les peuples du monde, celuy d’An- 
gleterre est le plus enclin en ses batailles. Apres 
cette journée est demeureé fe roy Edoward, paci- 
fique en Angleterre, jusques a sa mart : mais 
non pas sans grand travail d’esprit, et grandes 
pensées. Je me veux taire de plus vous advertir 
de ces faits d’Angleterre, jusques a ce qu’ils ser- 
vent & propos en quelque autre lieu. 


KD 


CHAPITRE VIII. 


Comment guerre se renouvella entre le roy 
Lowis ct le duc Charles de Bourgogne, a 


la sollicitation des ducs de Guyenne et de 


Bretagne. 


Le dernier endroit ou je me suis teu de nos 
affaires de par deca, a esté nu partement que fit 
le due de Bourgogne de devant Amiens et aussi 
du Roy, qui deson costé se retira en Touraine, et 
le duc de Guyenne son frére en Guyenne : le- 
quel ne cessoit de continuer la poursuite du ma- 
riage, ou il prétendoit , avec la fille du duc de 
Bourgogne, comme j’ay dit ci-devant. Ledit duc 


» perséculions que cctle princesse endura cn Angle- 
» terre, elle se réfugia en France, oti dépuis elle fit don 
» au roi Louis XI de tous ses droits et prétentions sur 
» diverses terres et scigneuries, en considération du bon 
» accueil, assistance ct sccours qu'elle ayoit cus de ce 
» prince pendant ses adversités. » Cette reine avait déja 
fait d’autres traités avcc Louis XI. 

de Bourgogne montroit tousjours y vouloir en- 
tendre , mais jamais n’en eut fe vouloir : ains 
en vouloit entretenir un chacun, comme j’ay dit: 
et puis luy souvenoit des termes qu'on luy avoit 
tenus pour le contraindre a faire ce mariage : et 
vouloit tousjours le comte de Sainct-Paul, con- 
nestable de France, estre moyenneur de ce ma- 
riage. D’autre costé le duc de Bretagne vouloit 
que ce fust par le sien. Le Roy estoit d’autre 
part, pour le rompre trés-embesongneé : mais 
il n’en estoit point de besoin, pour deux raisons 
que jay dites ailleurs : ny aussi le duc de Bour- 
gogne n’eust point voulu de si grand gendre : 
ear il vouloit marchander de ce mariage par 
tout, comme j’ai dit : et ainsi le Roy se mettoit 
en peine pour néant: mais il ne pouvoit scavoir 
les pensées d’autruy : et n’estoit point de mer- 
veilles si le Roy en avoit crainte , parce que son 
frere eust esté bien grand, si ce mariage eust esté 
fait : car le duc de Bretagne joint avec luy, l’Es- 
tat du Roy et de ses enfans eust esté en péril : 
et sur ces propres entrefaites alloient et venoient 
maints ambassadeurs des uns aux autres , tant 
secrets que publics. 

Ce n’est pas chose trop sire de tant d’allées , 
et venués d’ambassades: car bien souvent s’y 
traitent de mauvaises choses : toutesfois il est 
nécessaire d’en envoyer et d’en recevoir. Et 
pourroient demander ceux qui liront cet article, 
les remédes que je voudrois qu’on y donnast, et 
que c'est chose impossible d’y pourvoir. Je scay 
bien qu’assez en ya, qui mieux en scauroient 
parler que moi : mais voicy ce que je ferois: 
ceux qui viennent des vrays amis, et ou il n’y 
a point de matiére de suspicion, jeserois d’advis 
qu’on leur fist bonne chére, et eussent permis- 
sion de voir le prince assez souvent , selon 
la qualité dont seroit la personne dudit prince, 
Jentends qu’il soit sage et honneste : car quand 
il est au contraire, le moinsle monstrer est le 
meilleur : et quand il Je faut voir, qu’il soit bien 
vestu, et bien ipformé de ce qu’il doit dire , et 
len retirer tost : car l'amitié qui est entre les 
princes ne dure pas tousjours. Si les ambassa- 
deurs secrets ou publics, viennent de par prin- 
ces ou la haine soit telle que je l’'ay veué conti- 
nuelle entre tous ces seigneurs , dont j'ay parlé 
icy devant , lesquels j’ay connus et hantez , en 
nul temps n’y a pas grande seureté selon mon 
advis. On les doit bien traiter et honorablement 
recueillir : comme envoyer au devant d’eux, et 
les faire bien loger , et ordonner gens sirs et 
sages pour les accompagner : qui est chose 
honneste et sire: car par la on scait ceux qui 
vont vers eux, et garde on les gens légers et 
malcontens, de leur porter nouvelles : car en 


nulle maison tout n’est content. Davantage je 
les voudrois tost ouir et despescher, car ce me 
semble tres-mauvaise chose que de tenir ses 
ennemis chez soy: de les festoyer , deffrayer, 
faire présens; cela n’est qu’honneste. 

Encores me semble que quand Ja guerre se- 
roit ja commenceée, si ne doit l'on rompre nulle 
pratique ny ouverture qu’on fasse de paix (car 
on ne scait I’heure qu’on en a affaire), mais les 
entretenir toutes, et ouir tous messagers, fai- 
sans les choses dessusdites, et faire faire bon - 
guet quels gens iroient parler a eux, et qui leur 
seroient envoyez tant de jour que de nuit , mais 
le plus secrettement que l’on peut. Et pour un 
message ou ambassadeur qu’ils m’envoyeroient, 
jeleur en envoyerois deux: et encores qu’ils s’en 
ennuyassent, disans qu’on n’y renvoyast plus, 
si voudrois-je y renvoyer quand j’en aurois op- 
portunité et le moyen. Car vous ne scauriez en- 
voyer espie si bonne ne si sire, ny qui eust si 
bien loy de voir et d’entendre: et si vos gens 
sont deux ou trois, il n’est possible qu’on se 
sceust si bien donner garde, que l’un ou /’autre 
n’ait quelques paroles ou secrettement ou autre- 
ment a quelqu’un. J’entends tenant termes ho- 
nestes, comme on tient a ambassadeurs. Et est 
de croire qu’un sage prince met tousjours peine 
a’avoir quelque amy ou amis avec partie ad- 
verse, et s’en garde comme il peut: car en tel- 
les choses on ne fait point comme Ion veut. On 
pourra dire que vostre ennemy en sera plus or- 
gueilleux. [1 ne m’en chaut: aussi je scauray 
plus de ses nouvelles : et a la fin du compte qui 
en aura le profit, en aura ’honneur. Et combien 
que les autres pourroient faire le semblable ehez 
moy, si ne laisserois-je point d’envoyer. Et a 
cette fin j’entretiendrois toutes pratiques, sans 
en rompre nulles, pour tousjours trouver matié- 
res. Et puis les uns ne sont point teugjours si 
habiles que les autres, ny si entendu®, ny n’ont 
tant veu d’expérience de ces matiéres, ny aussi 
n’ont tant de besoin. Et en ces cas icy, les plus 
sages le gaignent tousjours. 

Je vous en veux monstrer exemple clair et 
manifeste. Jamais ne se mena traité entre les 
Francois et Anglois, que le sens des Francois et 
leur habileté ne se monstrast par dessus celle 
des Anglois: et ont lesdits Anglais un mot 
commun, qu’autresfois m'ont dit, traitant avec 
eux 5 c’est qu’aux batailles qu’ils ont eues avec 
les Francois, tousjours ou le plus souvent ils 
ont eu le gain: mais en tous traitez qu’ils on eus 
a conduire avec eux, ils ont eu perte et domma- 
ge. Et seurement, & ce qu'il m’a tousjours sem- 
ble, j’'ay connu gens de ce royaume aussi dignes 
de conduire un grand accord, que nuls autres 

que j'ay connus en ce monde, et par espécial de 
la nourriture de nostre Roy. Car en telles cho- 
ses faut gens complaisans, et qui passent toutes 
choses et toutes paroles pour venir a la fin de 
leur matiére, et tels les vouloit-il, comme je dis. 
Vay esté un peu long a parler de ces ambassa- 
deurs, et comme on y doit avoir !’ceil : mais ce 
n’a point esté sans cause , car jay veu et sceu 
faire tant de tromperies et mauvaistiez sous tel- 
les couleurs, que je ne m’en suis pu taire, ne 
passer a moins. 
Tant fut démené le mariage (dont j’ay parlé 
cy-dessus) dudit duc de Guyenne, et de la fille 
du duc de Bourgogne, qu'il s’en fit quelque pro- 
messe de bouche, et encores quelques mots de 
lettres: mais autant en ay-je vu faire avec le 
duc Nicolas de Calabre et de Lorraine, fils du 
duc Jean cde Calabre, dont a esté parlé cy-de- 
vant. Semblablement s’en fit avec le duc de Sa- 
voye Philebert, dernier mort, et puis avec le 
duc Maximilien d’Austriche, roy des Romains 
aujhourduy, seul fils de l’empereur Frédéric. 
_ Cestuy-la eut lettres, escrites de la main de la 
fille, par le commandement du pere, et un dia- 
mant. Toutes ces promesses se firent en moins 
de trois ans de distance. Et suis bien sir qu’a- 
vec nul ne l’eust accompli tant qu’il eust vescu, 
au moins de son consentement : mais le duc de 
Maximilien, puis roy des Romains, s’est aydé de 
cette promesse, comme je diray cy-apres. Et ne 
conte pas ces choses pour donner charge a celuy 
ou a ceux dont j’ay parlé, mais seulement pour 
dire les choses comme je les ay veues advenir ; 
et aussi je fais mon conte que bestes, ny sim- 
ples gens ne s’amuseront point a lire ces Mémoi- 
res: mais princes ou autres gens de Cour y 
trouveront de bons advertissemens, a mon ad- 
vis. Tousjours en parlant de ce mariage, se par- 
Joit d’entreprises nouvelles contre le Roy : et 
estoient avec le duc de Bourgogne, le seigneur 
d’Urfé, Poncet de Riviere, et plusieurs autres 
petits personnages, lesquels alloient et venoient 
pour le duc de Guyenne: et estoit l'abbé de 
Bégard (t), depuis évesque de Léon, pour le 
duc de Bretagne, et remonstroit audit duc de 
Bourgogne que le Roy pratiquoit les serviteurs 
dudit duc de Guyenne, et en vouloit retirer les 
uns par amour, les autres par force: et qu'il 
avoit ja fait abattre une place (2) qui estoit a 
monseigneur d’Estissac, serviteur du duc de 
Guyenne: et plusieurs autres voyes de fait es- 


(1) De l'ordre de Citeaux, dans le diocése de Tréguier- 
Triquet, ow Lantriguier, dans le duché de Bretagne : 
il s'appelait Vincent de Ker-Leau, de la noble famille de 
Visle en Guélo. 

toient ja commencées : et avoit le Roy soustrait 
aucuns serviteurs de sa maison: parquoi con- 
cluoient qu’il vouloit recouvrer Guyenne, com- 
me il avoit fait la Normandie autrefois , aprés 
qu’il l’eut baillée en partage, comme avez ouy. 

Le duc de Bourgogne envoyoit souvent de- 
vers le Roy, pour ces matiéres. Le Roy res- 
pondoit que c’estoit le duc de Guyenne son fre- 
re qui vouloit eslargir ses limites , et qui com- 
mencoit toutes ces brigues: et qu’au partage de 
son frere ne vouloit point toucher. Or voyez un 
peu comme les affaires et brouillis de ce royau- 
me sont grands, ainsi qu’ils se peuvent bien 
apparoir, par aucun temps, quand il est en dis- 
cord, et comme ils sont pesans et mal aisez A 
conduire, et loin de fin quand ils sont com- 
mencez : car encores quils ne soient au com- 
mencement que deux ou trois princes, ou moin- 
dres personnages, avant que ceste feste ait duré 
deux ans, tous les voisins y sont conviez. Tou- 
tesfois, quand les choses commencent, chacun 
en pense voir la fin en peu de temps: mais elles 
sont bien 4 craindre pour les raisons que ver- 
rez en continuant ce propos. 

A Vheure que je parte, le duc de Guyenne, 
ou ses gens, et le duc de Bretagne prioient au 
duc de Bourgogne qu’en rien il ne se voutust 
ayder des Anglois, qui estoient ennemis du 
royaume : et que quand luy seroit prest, ils es- 
toient assez forts, et qu’ils avoient de trés- 
grandes intelligences avecques plusieurs capi- 
taines et autres. Un coup me trouvay présent 
que le seigneur d’Urfé disoit ces paroles audit 
duc, luy priant faire diligence et mettre sus son 
armée: et ledit duc m’appela a une fenestre, et 
me dit: « Voila le seigneur d’Urfé, qui me pres- 
» se faire mon armeée la plus grosse que je puis, 
» et me dit que nous ferons le grand bien du 
» royaume ; vous semble-il que si'j’y entre avec 
» la compagnie que j’y meneray, que j’y fasse 
» guéres de bien? « Je luy respondis en riant, 
qu'il me sembloit que non: et il me dit ces 
mots : « Jayme mieux le bien du royaume de 
» France que. monsieur d’Urfé ne pense: car 
» pour un roy qu'il y a, j’y en voudrois six. » 

En cette saison, dont nous parlons, le roy 
Edouard d’Angleterre, qui cuidoit véritable- 
ment que ce mariage, dont j’ay parlé, se deust 
traiter, et en estoit deceu, trayailloit aussi bien 
que le Roy nostre maistre envers ledit duc de 
Bourgogne pour le rompre, alléguant que le 


(2) C’était le chateau de Coulonges, entre les villes de 
Toulouse et de Lectoure. Jean, baron d’Estissac, au 
pays d'Aunis, pére de Geoffroy Estissac, évéque de 
Maillezais, l'un des patrons du famcux Rabelais. 

Roy n’avoit point de fils, et que s’il mouroit, 
ledit duc de Guyenne s‘attendoit 4 la Couronne, 
et par ainsi, si ce mariage se faisoit, toute Angle- 
terre seroit en grand péril destre destruite, 
veu tant de seigneuries jointes a la Couronne, 
et prenoit merveilleusement cette matiére a 
ceeur, sans besoin qu’il en fust, et si faisoit 
tout le conseil d’Angleterre: ny pour excuse 
qu’en sceust faire le duc de Bourgogne, les 
Anglois ne l’en vouloient croire. Le duc de 
Bourgogne vouloit, nonobstant les requestes que 
faisoient les gens des ducs de Guyenne et de 
Bretagne, qu’il n‘appellast nuls estrangers, que 
neanmoins le roy d’Angleterre fist la guerre 
par quelques bouts : et il eust fait volontiers 
semblant n’en scavoir rien, et de ne s’en em- 
pescher point. Jamais les Anglois ne |’eussent 
fait. Plus tost eussent aidé au Roy, pour cette 
heure la, tant craignoient que cette maison de 
Bourgogne ne se joignist 4 la couronne de France 
par ce mariage. 

Vous voyez (selon mon propos) tous ces sei- 
gneurs icy bien empeschez: et avoient de tous 
costez tant de sages gens, et qui voyoient de si 
loin, que leur vie n’estoit point suffisante a voir 
la moitié des ehoses qu’ils prévoioient: et bien 
y parut : car tous sont finis en ce travail et mi- 
sére, en bien peu d'espace de temps , les uns 
apres les autres. Chacun a eu grande joye de 
la mort de son compagnon, quand le cas est 
advenu, comme chose trés-désirée : et puis leurs 
maistres sont allez tost aprés, et ont laissé leurs 
successeurs bien empeschez, sauf notre Roy qui 
regne du présent, lequel a trouvé son royaume 
en paix avec tous ses voisins et sujets, et luy 
avoit le Roy son pére, fait mieux que jamais 
n’avoit voulu ou sceu faire pour soy: car de 
mon temps ne Je vy sans guerre, sauf bien peu 
de temps avant son trespas. 

En ce temps (dont je parle) estoit le duc de 
Guyenne un peu malade. Les uns le disoient en 
grand danger de mort ; les autres disoient que 
ce n’estoit rien. Ses gens préssoient le duc de 
Bourgogne de se mettre aux champs: car la 
saison y estoit propre. Ils disoient que le Roy 
avoit armée aux champs, et estoient ses gens 
devant Sainct-Jean d’Angely, ou a Xaintes, ou 
es environs. Tant firent que le duc de Bourgo- 
gne tira a Arraset la s’'amassoit l’armée , et puis 
passoit outre vers Péronne, Roye et Mondidier : 
et estoit l’'armée tres-puissante et plus belle 


(1) Ily a des transpositions au commencement de ce 
chapitre dans le manuscrit de Saint-Germain. 


(2) Messire Pierre Doriole, chevalier, seigneur de 
Loyré en Aunis, général des finances du roi Louis XI et 


qu’il edt jamais eve, car il avoit douze'cens lan- 
ces d’ordonnance , qui avoient trois archers 
pour hommes-d’armes, et le tout bien en point 
et bien montez. Car il y avoit en chacune com- 
pagnie dix hommes-d’armes davantage, sans le 
lieutenant et ceux qui portoient les enseignes. 


. Les nobles de ses pays, trés-bien en poinct : car 


ils estoient bien payez et conduits par notables 
chevaliers et escuyers : et estoient ces pays fort 
riches en ce temps. 


XO 


CHAPITRE IX. 


Comment la paix finale, qui se trailoit entre 
le Roy et le duc de Bourgogne, fut rompue 
au moyen de la mort du duc de Guyenne, 
et comment ces deux grands princes tas- 
choient & se tromper l’un Uautre (1). 


En faisant cette armée, dont je parle, vinrent 
deux ou trois fois devers luy le seigneur de 


-Craon , et le chancelier de France (2) appele 


messire Pierre Doriole : et secrettement se trai- 
ta entr’eux paix finale qui jamais ne s’estoit pa 
trouver: pource que ledit duc vouloit r’avoir 
Amiens et Sainct-Quentin, dessus nommeées, et 
le Roy ne les vouloit pas rendre. Or maintenant 
s’y accorda, voyant cet appareil, et espérant ve- 
nir aux fins que vous entendrez. Les conditions 
de cette paix estoient que le Roy rendroit audit 
duc, Amiens et Sainct-Quentin, avec ce dont est 
question , et luy abandonneroit les comtes de 
Nevers et de Sainct-Paul connestable de France, 
et toutes leurs terres pouren faire a son plaisir, 
les prendre comme siennes, s il pouvoit: et ledit 
duc luy abandonnoit semblablement les ducs de 
Guyenne et de Bretagne et leurs seigneuries 
pour faire ce qu'il pourroit. Cette paix jura le 
duc de Bourgogne, et y estois présent: et aussi 
la jurerent le seigneur de Craon et le chancelier 
de France pour le Roy : lesquels partirent d'avec 
ledit duc, et si luy conseillérent de ne rompre 
point son armée, mais l’avancer afin que le 
Roy, leur maistre, fust plus enclin de bailler 
promptement la possession des deux places des- 
sus nommeées ; et emmenérent avec eux Simon 
de Quingey (3) pour voir jurer le Roy, et con- 
firmer ce qu’avoient fait ses ambassadeurs. Le 
Roy delaya cette confirmation par aucuns jours, 


-” 


son chancclier aprés la mort de Guillaume Juvénal des 
Ursins. Il présida au proces fait au connétable de Saint- 
Pol, en 1475. 


(3) Ecuyer et échanson du duc de Bourgogne. 

et cependant survint la mort de son frére le duc 
de Guyenne, et pour ce envoya ledit Simon 
avec trés-maigres paroles, sans rien vouloir ju- 
rer, dont ledit duc se tint fort mocqué et mes- 
prise, et en eut trés-prand despit. Les gens du- 
dit duc en faisant la guerre, tant pour cette 
cause que autres que pouvez assez avoir en- 
tendues, disoient paroles vilaines et increables 
du Roy : et ceulx du Roy ne feignoient de gué- 
res. Sur ces entrefaites, et comme ledit duc es- 
toit prest a partir d’Arras, luy survinrent deux 
nouvelles: l'une fut que ledit duc Nicolas de 
Calabre et de Lorraine, héritier de la maison 
d’Anjou , fils du duc Jean de Calabre, vint 1a 
devers lui, touchant le mariage de cette fille : et 
le recueillit Jedit duc trés-bien, et lui donna 
bonne espérance de la conclusion. Le lendemain, 
qui fut lequinziesme jour de may (1), l’'an 1472, 
comme il me semble, vinrent lettres dudit Si- 
mon de Quingey (lequel estoit devers le Roy 
ambassadeur pour iceluy duc de Bourgogne), 
contenant que ledit duc de Guyenne estoit tres- 
passé, et que ja le Roy avoit pris une grande 
partie de ses places. Incontinent en vinrent 
aussi messagers de divers lieux, et parloient 
de cette mort différemment. Peu de temps apres 
s’en retourna mesmement ledit Simon renvoyé 
par le Roy, 

Ledit duc, estant fort désespéré de cette mort, 
et enhorté par aucuns, dolens pour icelle, es- 
crivit lettres a plusieurs villes 4 la charge du 
Roy, a quoy profita peu: car rien ne s’en meut, 
mais crois bien que si ledit duc de Guyenne ne 
fut point mort, que le Roy edt eu beaucoup d’af- 
faires : car les Bretons estofent prests, et avoient 
dedans le royaume des intelligences plus que 
jamais n’avoient cu: lesquelles faillirent toutes 
& cause de cette mort. Sur ce courroux se mit 
aux champs ledit duc, et prit son chemin vers 
Nesle en Vermandois, et commenca exploit de 
guerre ord et mauvais, et dont il n’avoit jamais 
usé: cestoit de faire mettre le feu partout ot 
il arrivoit. 

Son avant-garde alla mettre le siége devant 
ledit Nesle , qui guéres ne valoit : et y avoit un 
nombre de francs-archers. Ledit duc demeura 
logé & trois lieués prés de la. Ceux de dedans 
tuérent un héraut, en les allant sommer. Leur 
capitaine saillit dehors en seureté, pour cuider 
composer, il ne put accorder , et comme il ren- 
tra dedans la place, qui estoit en tréve 4 cause 
de sa saillie , et estoient ceux de dedans tous a 
descouvert sur la muraille, sans ce qu’on leur 


(4) Il y a ici quelques erreurs de date. Leduc de 
Calabre arriva le 20 mai dans la ville d’Arras, ou 

tirast : toutesfois ils tuérent encores deux hom- 
mes, Pour cette cause fut desdite ladite treéve , 
et manda 4 Madame de Nesle, qui estoit dedans, 
qu'elle saillist et ses serviteurs domestiques, avec 
ses biens. Ainsi le fit, et incontinent fut la place 
assaillie et prise, et la pluspart tuez. Ceax qui 
furent pris vifs , furent pendus, sauf aucuns que 
les gens-d’armes laisserent courre par pitié. 
Un nombre assez grand eurent les poings coup- 
pez. Il me desplait a dire cette cruauté : mais 
jestois sur le lieu, et faut dire quelque chose. 
Il faut dire que ledit duc de Bourgogne estoit 
passionné de faire si cruel acte , ou que grande 
cause le mouvoit : il en alléguoit deux : l’une, il 
parloit aprés autruy estrangement de cette mort 
du duc de Guyenne: outre avoit un autre déplai- 
sir, que vous avez pa entendre : c’est qu'il avait 
un merveilleux despit d’avoir perdu Amiens 
et Sainct-Quentin , dont vous avez ouy parler. 

Il pourra sembler au temps advenir 4 ceux 
qui verront cecy , que en ces deux princes n’y 
eut pas grande foy , ou que je parle mal d’eux. 
De l'un ny de l’autre ne voudrois pas mal par- 
ler , et a nostre Roy suis tenu, comme chacun 
sgait; mais pour continuer ce que vous, monsei- 
gneur l’archevesque de Vienne, m’avez requis, 
est force que je die partie de ce que je scay , en 


quelque sorte qu’il soit advenu. Mais quand on ° 


pensera aux autres princes, on trouvera ceux-cy 
grands, nobles et notables, et le nostre tres-sage, 
lequel a laissé son royaume accreu , et en paix 
avec tous ses ennemis. Or voyons donc lequel 
de ces deux seigneurs vouloit tromper son com- 
pagnon , afin que si pour le temps advenir cecy 
tomboit entre les mains de quelque jeune prince, 
qui eust a conduire semblables affaires, il 
eust mieux connoissance, pour l’avoir veu, 
et se garder d’étre trompé. Car combien que 
les ennemis , ni les princes, ne soient pas tous- 
jours semblables, encores que les matiéres le 
fussent, si falt-il hon d’estre informé des choses 
passées. Pour en déclarer mon advis, je cuide 
estre certain que ces deux princes y alloient 
tous deux en intention de tromper chacun son 
compagnon, et que leurs fins estoient assez sem- 
blables, comme vous oirez. 

Tous deux avoient leurs armées prestes et 
aux champs. Le Roy avoit ja pris plusieurs 
places et, en traitant cette paix, pressoit fort son 
frére : ja estoient venus vers le Roy le seigneur 
de Contay , Patus , Foucart et plusieurs autres, 
et avoient laissé le duc de Guyenne. L'armée 
du Roy estoit es environs de La Rochelle, et 


se trouvait le duc de Bourgogne; ces deux princes 
signérent le 24 un traité contre le roi de France. 

avoit grande intelligence dedans , et marchan- 
doient fort ceux de la ville , tant pour ce bruit 
de paix que pour la maladie qu’avoit ce duc. 
Et cuide lintention du Roy telle que s'il eust 
achevé son entreprise ou prés de la, et que son 
frere vinst a mourir, qu'il ne jureroit point cette 
paix ; mais aussi que s'il trouvoit forte partie , 
il la jureroit et exécuteroit ses promesses pour 
s‘oster de péril. Et compassa fort bien son temps, 
et faisoit une merveilleuse diligence , et avez 
bien entendu comme il dissimula 4 ee Simon de 
Quingey bien espace de huit jours, et que ce- 
pendant advint cette mort. Or s¢avoit-il bien 
que ledit duc de Bourgogne désiroit tant la pos- 
session de ces deux villes, qu’il ne l’oseroit cour- 
roucer, et qu'il luy feroit couler doucement 
quinze ou vingt jours (comme il le fit) ,et que ce- 
pendant il verroit quel ceuvre il feroit. 
Puisque nous avons parlé du Roy, et des 
movens qu'il avoit en pensée pour tromper le 
duc de Bourgogne, faut dire qu'elle estoit la 
pensée dudit duc envers le Roy , et ce qu'il lui 
gardoit si la mort dessusdite ne fust advenue. 
Simon de Quingey avoit commission de Iny , et 
4 la requeste du Roy, daller en Bretagne, aprés 
qu’il auroit veu jurer la paix et receu les lettres 
de confirmation de ee que les ambassadeurs du 
Roy auroient fait, et signifier audit duc de 
Bretagne le contenu de la paix et aussi aux 
ambassadeurs du duc de Guyenne, qui étoient 
4 pour en advertir leur maistre , lequel estoit 
& Bordeaux. Et je vouloit ainsi le Roy , pour 
faire plus grand espouventement aux Bretons , 
de se voir ainsi abandonnez de celuy ou estoit 
leur principale espérance. En la compagnie du- 
dit Simon de Quingey y avoit un chevaucheur 
d'escurie dudit duc, qui avoit nom Henry , na- 
tif de Paris, sage compagnon, bien entendu, le- 
quel avoit une lettre de créance, addressante 
audit Simon de Quingey, escrite de la main du- 
dit duc ; mais il avuit commission de ne Ja bail- 
ler point audit Simon, jusques a ce qu’il fust 
party d’avec le Roy, et arrivé a Nantes devers 
le duc, et a l’heure luy devoit bailler ladite 
lettre et dire sa créance; qui estoit qu'il deust 
dire au duc de Bretagne, qu’il n’eust nulle 
doute ny crainte que son maistre abandonnast 
le due de Guyenne, ny luy, mais les secoureroit 
de corps et de biens; et que ce qu’il avoit fait 
estoit pour éviter la guerre , et pour recouvrer 
ces deux villes , Amiens et Sainct-Quentin , que 
le Roy luy avoit ostées en temps de paix, et 
contre sa promesse. Et luy devoit dire aussi 
comme ledit duc son maistre envoyeroit de no- 
tables ambassadeurs devers le Roy, dés qu'il se- 
roit saisi de ce qu’il demandoit. Ce qu'il eust 


fait sans difficulté , pour luy demander et sup- 
plier se vouloir déporter de la guerre et entre- 
prise qu’il auroit faite contre ces deux ducs, et 
ne se vouloir arrester aux sermens qu'il avoit 
faits ; car il n’estoit délibéré de les tenir, non 
plus qu’il lui avoit tenu le traité qui avoit esté 
fait devant Paris, qu’on appelle traité de Con- 
flans , ny celuy qu'il jura & Péronne, et que 
long-temps aprés il avoit confirmé; et qu’il sca- 
voit bien qu'il avoit pris ces deux villes contre 
sa foy, et en temps de paix : parquoy devoit 
avoir patience qu’en semblable facon il les eust 
recouvrees. Et en tant que touchoit les comtes 
de Sainct-Paul , connestable de France et de 
Nevers, que le Roy luy avoit abandonnez, il dé- 
claroit que nonobstant qu’il les haist, et en eust 
bien cause, si vouloit remettre ces injures, et les 
Jaisser en leur entier, suppliant au Roy qu’il 
voulust faire le semblable de ces deux ducs que 
ledit duc de Bourgogne avoit abandonnez ; et 
qu'il luy pleust que chascun vesquist en paix et 
en seureté, et en la maniére qu'il avoit esté jure 
et promis 4 Conflans, ow tous estoient assemblez, 
en luy déclarant qu’au cas qu'il ne voulust ainsi 
le faire, il secoureroit ses alliez, et devroit desja 
estre logé en champs, a l’heure qu’il manderoit 
ces paroles. Or autrement en advint. Ainsi 
l'homme propose et Dieu dispose; car la mort 
qui départ toutes choses , et change toutes con- 
clusions , en fit venir autre ouvrage , comme 
avez entendu et entendrez; car le Roy ne bailla 
point ces deux villes, et si eut la duché de 
Guyenne , par la mort de son frére, comme la 
raison estoit. 


CHAPITRE X. 


Comment le duc de Bourgogne, voyant qu'il 
ne pouvoit se satsir de Beauvais, devant 
laquelle il avoit planté son camp, s’en alla 
devant Rowen. 


Pour retourner a la guerre dont cy-devant ay 
parlé, et comme furent traittez un tas de pau- 
vres francs-archers qui avoient esté pris devant 
Nesle, au partir de Ja alla loger le duc devant 
Roye, ou il y avoit quinze cens francs-archers, 
et un nombre d’hommes-d’armes d’arriere-ban ; 
si belle armée n’eut jamais le duc de Bourgo- 
gne que alors. Le lendemain qu’il fut arrive , 
commencérent a avoir peur ces francs-archers , 
et se jettérent par ‘les murailles , et se vinrent 
rendre a luy. Le lendemain ceux qui estoient 
encore dedans, composérent et laissérent che- 
vaux et harnois , sauf que les hommes-d’armes 

en emmeneérent chacun un courtaut. Le duc 
laissa gens en la ville, et voulut faire désempa- 
rer Mondidier; mais pour l’affection qu’il vit 
que le peuple de ces chastellenies luy portoit, il 
la fit réparer et y laissa gens. 

Partant de 1a fit son compte de tirer en Nor- 
mandie; mais passant pres de Beauvais, alla 
courre monseigneur des Cordes devant , lequel 
menoit son avant-garde. D’entrée ils prirent ce 
fauxbourg, qui est devant l’évesché : et le prit 
un Bourguignon trés-avaricieux, appellé messire 
Jacques de Montmartin , qui avoit cent lances 
et trois cens archers de l’ordonnance dudit duc. 
Monseigneur des Cordes assaillit d'un autre cos- 
té; mais ses eschelles estoient courtes, et n’en 
avoit gueres. Il avoit deux canons qui tirérent 
au travers de la porte , deux coups seulement , 
et y firent un grand trou, et s'il eust eu pierres 
pour continuer , il fust entré sans doute; mais il 
n’estoit point venu fourni pour tel exploit; par- 
quoy estoit mal pourveu. Dedans n’y avoit que 
ceux de la ville au commencement, sauf Loyset 
de Ballaigny , qui avoit quelque peu de gens 
darriére-ban, lequel estoit capitaine de la ville: 
toutesfois Dieu voulust qu’elle ne se perdist pas 
ainsi , et en monstra de grandes enseignes; car 
ceux de monseigneur des Cordes combattoient 
main a main, par le trou qui avoit esté fait a la 
porte ; et sur cela, manda au duc de Bourgogne, 
par plusieurs messagers, qu’il vinst et qu’il pou- 
voit estre seur que la ville estoit sienne. Cepen- 
dant que ledit duc mit 4 venir, quelqu’un de 
ceux de dedans s‘avisa, et apporta des fagots al- 
lumez pour jetter au visage de ceux qui s’effor- 
¢oient de rompre la porte. Tant y en mirent que 
le feu se prit au portail, et qu'il fallut que les 
assaillans se retirassent jusques a ce que le feu 
fust esteint. 

Ledit duc arriva, qui semblablement tenoit la 
ville prise, pourveu que ce feu fust esteint, qui 
estoit trés-grand; car tout le portail estoit en 
feu. Et quand ledit duc eust voulu loger une 
partie de l’armée du costé de Paris, la ville 
n’eust pu eschapper de ses mains; car nul n'y 
eust pd entrer: mais Dieu voulust qu'il fist doute 
la ou il n’y en avoit point; car pour un petit 
ruisseau qui estoit a passer, il fit cette difficulté. 
Et depuis qu’il y eut largement gens-d’armes 
dedans , il le voulut faire; ce qui eust esté 
mettre son ost en péril, et 4 grand peine l’en 
put-on démouvoir, et fut le vingt-huictiesme jour 


(1) Le siége avait été mis deyant Beauvais le 27 juin 
4472; il fut levé le 22 juillet. 

(2) Louis, seigneur de Crussol et de Levis, cham- 
bellan du roi Louis XI, sénéchal de Poitou, gouver- 
neur du Dauphiné, grand-panetier de France, vers 


de juin, Pan 1472 (1). Ce fea dont je parle dara 
tout le jour , et y entrérent vers le soir dix lan- 
ces d’ordonnance seulement, comme il m’a esté 
conté (car j’estois encore avee le duc de Bour- 
gogne), mais ils ne furent point veus , pour ce 
que chacun estoit empesché &a se loger , et aussi 
n’y avoit nul de ce costé. A l’aube du jour com- 
menca & approcher i’artillerie dudit duc, et tost 
aprés vismes entrer gens largement, au moins 
environ deux cens hommes-d’armes, et croy que 
s’ils ne fussent venus, que la ville eust mis peu 
4 composer. Mais en la colére ot estoit le due 
de Bourgogne (comme vous avez pt entendre ci- 
dessus) i] désiroit la prendre d’assaut , et sans 
doute il l’eust bruslée, si ainsi fust advenu, qui 
eust esté trés-grand dommage; et me semble 
qu’elle fut préservée par vray miracle , et non 
autrement. Depuis que ces gens y furent entrez, 
Vartillerie dudit duc tira continuellement , 1’es- 
pace de quinze jours ou environ, et fut la place 
aussi bien battue que jamais place fut, et jus- 
ques en l’estat d’assaillir. Toutesfois aux fossez 
y avoit de l’eau, et fallut faire un pont de l’un des 
deux costez de la porte bralée, et de l’autre cos- 
té de ladite porte on pouvoit joindre jusques aux 
murs, sans danger, sauf d’une seule canonniere, 
qu’on ne sceut battre, pource qu'elle estoit fort 
basse. 

C'est bien grand péril et grande folie d’as- 
saillir si grandes gens, et encores par dessus 
tout, y estoient dedans le connestable (comme je 
croy) ou logé prés de la ville (je ne scay lequel} 
le mareschal Joachim, le mareschal de Loheac, 
monseigneur de Crusso! (2), Guillaume de Vallé, 
Meéry de Croy (3), Sallezard, Thévenot de Vi- 
gnoles, tous anciens, cent lances pour le moins, 
hommes-d'armes de l’ordonnaace, et largement 
gens-de- pied, et beaucoup de gens de bien, qui 
se trouvérent avec tous ces capitaines. Toutes- 
fois délibéra ledit duc donner Passaut ; mais ce 
fut tout seul; car ne se trouva de cette opinion 
que luy, et le soir, quand il se coucha sur son 
lict de camp, vestu comme il avoit accoustume, 
ou peu s’en falloit, il demanda a aucuns s’il leur 
sembloit bien que ceux de dedans attendissent 
Vassaut. Il lui fut répondu que owy : veu le grand 
nombre de gens qui y estoient, et qu ‘ils estoient 
encores suffisans pour la deffendre comme une 
haye. Il le priten moquerie, et dit: Vous n’y 
trouveres demain personne. 

A Vaube du jour fut lassaut trés-bien assailli, 


l'an 1470; il mourut a Barcclonne le 2f aodt 1473. 

(3) Hy a apparence que ce nom est corrompu, car il 
n’en est parlé en aucune facon dans la généalogie de la 
maison de Croy; dans la Chronique scandaleuse on lit 
Mery de Coué. 

et tres-hardiment , et encore mieux deffendu : 
grand nombre de gens passérent par dessus ce 
pont , et y fut estouffé monseigneur Despiris , 
un vieil chevalier de Bourgogne , qui fut le plus 
homme de bien qui y mourut. De Il’autre costé 
y en eut qui montérent jusques dessus le mur, 
Mais tous ne revinrent pas: ils combattirent 
main & main longuement , et fut l’assaut assez 
long. Autres bandes estoient ordonnées pour 
assaillir aprés les premiers : mais voyant qu’ils 
perdoient leur temps, ledit duc les fit retirer. 
Ceux de dedans ne saillirent point, aussi ils 
pouvoient voir largement gens prests a les re- 
cueillir s’ils fassent saillis. A cet assaut mou- 
raurent six vingts hommes. Le plus grand fut 
monseigneur Despiris. Aucuns en cuidojent 
beaucoup plus : il y eut mille hommes de bles- 
sez. La nuict d’aprés , ceux de dedans firent une 
saillie : mais ils estoient peu de gens, et la plus- 
part estoient 4 cheval, qui se mirent par le cor- 
dail des pavillons : ils ne firent rien de leur pro- 
fit , et perdirent deux ou trois gentilshommes ; 
ils blessérent un fort homme de bien , nommé 
messire Jacques d’Orson , maistre de l’artillerie 
dudit due, qui peu de jours apres mourut de 
ladite blessure. 

Sept ou huict jours aprés cet assaut, voulut 
ledit duc aller loger a la porte vers Paris: et 
départit son ost en deux. Il ne trouva nul de 
cette opinion , veu les gens qui estoient dedans. 
C'estoit au commencement qu’il le devoit faire , 
car a cette heure n’en estoit pas temps. Voyant 
qu'il n’y avoit autre reméde, il se leva, et en 
bon ordre: il s’attendoit bien que ceux de de- 
dans saillissent asprement, et par ce moyen 
leur porter quelque dommage: toutesfois ils 
ne saillirent point. Il prit de 14 son chemin en 
Normandie , pour ce qu'il avoit promis au duc 
de Bretagne aller jusques devant Rouen , quel 
ayoit promis de s’y trouver: mais il changea 
propos, voyant que le due de Guyenne estoit 
mort , et ne bougea de son pais. Ledit duc de 
Bourgogne vint devant Eu , qui lui fut rendue, 
et Sainct-Vallery : et fit mettre les feux partout 
ee cartier jusques aux portes de Dieppe. II prit 
le Neuf-Chastel et le fit brusler, et tout le pais 
de Caux , ou la pluspart , jusques aux portes de 
Rouen , et tira en personne jusques devant la- 
dite viile de Rouen (1). Il perdoit souvent de 
ses fourageurs, et endura son ost trés-grande 
faim , puis se retira pour ’hyver, qui estoit venu. 
Dés ce qu’il eut le dos tourné, ceux du Roy re- 
prirent Eu et Sainct-Vallery , et eurent pour 


(1) Il y fut depuis le dimanche 30 aout jusques au 
jeudi 3 septembre 1472. 


prisonniers sept ou huict de ceux qui estoient 
dedans , par les compositions. 


KK? 


CHAPITRE XI. 


Comment le Roy fit appointement avec le duc 
de Bretagne, et tréves avec le duc de Bour- 
gogne, et comment le comte de Sainct-Paul 
eschappa pour lors une machination faite 
contre luy par ces deux grands princes. 


Environ ce temps je vins au service du Roy 
(et fut l’an 1472), lequel avoit recueilly des 
serviteurs de son frére le due de Guyenne la plus 
grande part: et estoit au Pont du Cé, ou il 
s’estoit tiré contre le duc de Bretagne, et lui 
faisoit guerre, et la vinrent devers luy aucuns 
ambassadeurs de Bretagne , et aussi y en alloit 
des siens: entre les autres y vint Philippe des 
Essars, serviteur du duc, et Guillaume de Soubs- 
plenville, 'serviteur de monseigneur de Les- 
cut (2): lequel seigneur de Lescut s’estoit retiré 
en Bretagne, quand il vit son maistre, le duc 
de Guyenne, prés de la mort: et partit de Bor- 
deaux par mer, craignant de tomber soubs la 
main du Roy : parquoy partit de bonne heure. 
Il emmena quant et luy le confesseur du duc 
de Guyenne et un escuyer d’escurie , ausquels 
on imputoit la mort dudit duc de Guyenne: 
lesquels ont esté prisonniers en Bretagne par 
longues années. Un peu durérent ces allees et 
venues de Bretagne: et a la fin délibéra le Roy 
d’avoir la paix de ce costé, et de tant donner 
audit seigneur de Lescut , qu’il le retireroit a 
son service , et lui osteroit l'envie de luy pour- 
chasser mal, pour autant qu’il n’y avoit ny sens, 
ny vertu en Bretagne , que ce qui procédoit de 
luy ; et qu’un'si puissant duc , manié par un tel 
homme, estoit a craindre , et mais qu'il eust 
fait avec luy, les Bretons tascheroient 4 vivre 
en paix. Et a la vérité, la généralite du pais ne 
quiert jamais autre chose: car tousjours y en a 
en ce royaume de bien traitez et honorez, et 
ont bien servy le temps passé. Aussi je trouve 
ce traité, que nostre roy fit , trés sage, combien 
qu’aucuns le blasmoient , qui ne considéroient 
point si avant que luy. II eut bon jugement de 
la personne dudit seigneur de Lescut , disant 
qu'il ne viendroit nul péril de luy mettre entre 
les mains ce qu’il y mit, et Pestimoit homme 
d’honneur , pour ce que jamais, durant ces di- 


(2) Odet d’ Aidie, seigneur de Lescut ou Lescun, dont 
jl est parlé ci-devant. 

visions passées , il n’avoit voulu avoir intelli- 
gence avec les Angiois, ne consentir que les 
places de Normandie leur fussent baillées , qui 
fut la cause de tout le bien qu’il eut : car cela 
ne tint qu’a luy seul. 

Pour toutes ces raisons il dit audit Soubs- 
plenville qu’il mist par escrit tout ce que ledit 
seigneur de Lescut , son maistre , demanderoit 
tant pour le duc que pour luy , ce qu'il fit; et 
tout luy accorda nostre Roy. Et furent ces de- 
mandes quatre-vingts mille francs de pension 
pour le duc. Pour son maistre six mille francs 
de pension , le gouvernement de Guyenne, les 
deux séneschaussées de Lannes et de Bordelois, 
la capitainerie de l’un des chasteaux de Bor- 
deaux, la capitainerie de Blaye, des deux chas- 
teaux de Bayonne, de Dax et de Sainct-Sever , 
et vingt et qaatre mille escus d’or comptant , 
avec l’ordre du Roy et la comté de Comminges. 
Tout fut accordé et accomply , sauf que la pen- 
sion du duc ne se payoit que la moitié , et dura 
deux ans : davantage donna le Roy audit Soubs- 
plenville six mille escus. J’entens cet argent 
comptant, tant de luy que de son maistre, payé 
en quatre années. Et ledit de Soubs-plenville 
eut douze cens franes de pension, maire de 
Bayonne, baillif de Montargis , et d'autres pe- 
tits estats de Guyenne. Le tout dura a son 
maistre et aluy jusques au trespas du Roy. 
Philippe des Essarts fut baillif de Meaux , 
maistre des eaués et des forets de la France, 
avec douze cens francs de pension , et quatre mille 
escus. Depuis ce temps , jusques au trespas du 
Roy nostre maistre , leur ont duré ces Estats : et 
aussi monseigneur de Comminges luy est de- 
meuré bon et loyal serviteur. 

Appaisé qu’eut le Roy le duc de Bretagne, 
tost apres se tira vers la Picardie. Tousjours 
avoient de coustume le Roy et le duc de Bour- 
gogne , des que Il’hyver venoit , de faire tréves 
pour six mois, ou pour un an, ou plus. Ainsi 
en ensuivant leur coustume, en firent une: et 
la vint faire le chancelier de Bourgogne, et 
autres en sa compagnie. La fut montrée la paix 
finale que le Roy avoit faite avec le duc de Bre- 
tagne , par laquelle Jedit duc renoncoit a l’al- 
liance qu'il avoit faite avec les Anglois et le duc 
de Bourgogne : et pour ce vouloit le Roy que 
les ambassadeurs du duc de Bourgogne ne le 
nommassent point au nombre de leurs alliez. A 
quoy ne voulurent entendre, et disoient qu'il 
seroit 4 son choix de se déclarer de la partie du 
Roy ou de la leur, dedans le temps accous- 
tumeé : et disoient qu’autrefois les avoit ledit duc 
de Bretagne abandonnez par lettres , mais que 
partant ne s‘estoit point departy de leur amitié ; 


ne" 


# 


ils tenoient le duc de Bretagne pour prince 
manié par autre sens que par le sien , mais qu'il 


se revenoit tousjours a la fin & ce qui luy estoit 
plus nécessaire, et fut l’an 1478. 

En menant ce traité l’on murmuroit des deux 
costez contre le comte de Sainct-Paul, connes- 
table de France, et l’avoit le Roy pris en grande 
haine , et les plus prochains de luy semblable- 
ment. Le duc de Bourgogne le haissoit encores 
plus, et en avoit meilleure cause (car je suis 
informé a la vérité des raisons des deux costez), 
et n’avoit point oublié ledit duc que le connes- 
table avoit esté occasion de la prise d’Amiens 
et de Sainct-Quentin, et lui sembloit qu’il estoit 
cause et vraye nourrice de cette guerre, qui 
estoit entre le Roy et luy: car en temps de 
treves, luy tenoit les meilleures paroles du 
monde, mais dés ce que le débat commencoit, 
il luy estoit ennemy capital ; et ledit comte I’a- 
voit voulu contraindre a marier sa fille , comme 
avez veu cy-devant. Encores y avoit une autre 
pique : car durant que ledit duc estoit devant 
Amiens, ledit connestable fit une course en 
Hainault , et entre les autres exploits qu'il fit, 
il brusla un chasteau nommeé Solre , qui estoit a 
un chevalier, nommé messire Baudouin de 
Lannoy (1). Pour le temps de lors on n’avoit 
point accoustumé de mettre feu , ny d'un costé 
ny d’autre: et prit le duc son occasion sur cela 
des feux qu’il mettoit et qu’il avoit mis eu cette 
saison. Ainsi se commenca a pratiquer la ma- 
niere de défaire le connestable : et du costée du 
Roy en furent ouvertes quelques paroles, par 
gens qui s'adressoient a ceux qui estoient enne- 
mis dudit connestable, estans au service dudit 
duc, et n’avoit point moins de suspicion sur ledit 
connestable que ledit duc: et chacun le disoit oc- 
casion de la guerre; et se commencerent a des- 
couvrir toutes paroles et tous traitez menez par 
luy, tant d’un costé que d’autre , et mettoient en 
avant sa destruction. 

Quelqu'un pourra demander cy-aprés, si le 
Roy ne Veust sceu faire seul. A quoy je res- 
ponds que non, car il estoit assis justement entre 
le Roy et ledit duc. Il tenoit Sainct-Quentin en 
Vermandois, grosse ville et forte. Il avoit Han 
et Bobain, et autres trés-fortes places siennes , 
toutes pres dudit Sainct-Quentin, et y pouvoit 
mettre gens 2 toute heure et de tel party qu'il 
luy plaisoit. Ll avoit du Roy quatre cens hommes- 
d’armes bien payez, dont luy-mesme estoit com- 
missaire et en faisoit la monstre. Sur quoy il 
pouvoit pratiquer grand argent, car il ne tenoit 


(1) Dit le Bégue, seigneur de Molembais et de Solre- 
le-Chateau, chevalier de la Toison—d'Or, mort en 1674. 

point le nombre. Outre il avoit d’estat ordinaire 
quarante-cing mille franes; et si prenoit un 
escu pour chacune pipe de vin qui passoit par- 
mi ses limites pour aller en Flandres ou en Hai- 
nault; et si avoit de trés-grandes seizneuries 
siennes, et grandes intelligences au royaume 
de France et aussi au pais dudit duc , ou il estoit 
apparenté. 

Toute cette année que dura cette tréve s’en- 
tretenoit cette marchandise, et s’adressoient 
ceux du Roy a un chevalier dudit duc , appellé 
monseigneur d’'Hymbercourt, dont ailleurs avez 
ouy parler en ce livre, lequel de tout temps 
haissoit trés-fort ledit connestable, et la hayne 
estoit renouvellée n’y avoit guéres: car en une 
assemblée qui s’estoit tenue a Roye , ou ledit 
connestable et autres estoient pour le Roy, le 
chancelier de Bourgogne , le seigneur d’Hym- 
bercourt et autres pour ledit duc, en parlant de 
leurs matiéres ensemble, le connestable démen- 
tit trés-vilainement ledit seigneur d’Hymber- 
court. A quoy ne fit autre responce, sinon que 
sil enduroit cette injure, il n’attribuast point 
cet honneur a luy, mais au Roy, a la seureté 
duquel il estoit venu la pour ambassadeur, et 
aussi & son maistre de qui il représentoit la per- 
sonne, et qu’il luy en feroit rapport. Cette seule 
vilainie et outrage, bien tost dit, cousta de- 
puis la vie au connestable , et ses biens perdus , 
comme vous verrez cy%prés. Et pour ce que 
"ceux qui sont aux grandes autoritez , et les 
princes , doivent beaucoup craindre a faire ny 
dire tels outrages, et regarder 4 qui ils les di- 
sent : car de tant qu’ils sont plus grands, portent 
les outrages plus grand déplaisir et deuil : car 
fl semble aux outragez qu’ils en seront plus 
notez , pour la grandeur et authorité du per- 
sonnage qui les outrage ; et s'il est leur maistre 
ou leur seigneur, ils en sont désespérez d’avoir 
honneur ny bien de luy : et plus de gens servent 
pour l’espérance de biens advenir, que pour les 
biens qu’ils ont ja receus. 

Pour revenir & mon propos, on s’adressoit 
toujours audit seigneur d'Hymbercourt et audit 
chancelier, pour ce qu'il avoit eu quelque part a 
ces paroles dites a Roye : et aussi il estoit fort 
amy dudit seigneur d’Hymbercourt , et tant se 
démena cette matiére qu'on tint une journée a 
Bouvines (1), qui est pres de Namur, sur ce 
propos ; et y estoient pour le Roy le seigneur de 
Curton, gouverneur de Lymosin, et maistre 
Jehan Heberge , depuis évesque d’Evreux; et 


(1) Ou Bouvignes, sur la Meuse, a une petite lieue au- 
dessous de Dinant, en tirant vers Namar; il ne faut pas 
confondre Bouvines avec Bovines ou Pont-a-Bovines, 


pour ledit due de Bourgogne, y estoient le chan- 
celier dont je parle, et ledit seigneur d Hymber- 
court , et fut l’an 1474. 

Ledit connestable fut adverty que l’on y mar- 
chandoit & ses despens, et fit grande diligence 
d’envoyer vers ces deux princes; a chacun don- 
noit a connoistre qu’il entendoit le tout, et fit 
tant pour cette fois , qu’il mit le Roy en suspi- 
cion que ledit duc le vouloit tromper et tirer 
ledit connestable des siens. Et pour ce a grande 
diligence envoya le Roy devers ses ambassa- 
deurs, estans a Bouvines, leur mandant ne con- 
clure rien contre Jedit connestable, pour Jes rai- 
sons qu'il leur diroit , mais quils allongeassent 
la tréve , selon leur instruction , qui fut d’un an 
ou six mois, je ne scay lequel. Comme le messa- 
ger arriva, il trouva que tout estoit déja conclu, 
et les sellez baillez des le soir de devant; mais 
les ambassadeurs s’entendoient si bien et estoient 
si bons amis, qu’ils rendirent lesdits sellez, qui 
contenoient que ledit connestable estoit, pour les 
raisons qu’ils disoient , déclaré ennemy et cri- 
minel envers tous les deux princes ; promettoient 
et juroient l'un a l’autre que le premier des deux 
qui luy pourroit mettre la main dessus le feroit 
mourir dedans huict jours aprés, ou Je bailleroit 
a son compagnon pour en faire a son plaisir, ou 
& son de trompe il seroit déclaré ennemy des 
deux princes et parties , et tous ceux qui le ser- 
viroient et porteroient faveur ny aide. Et da- 
vantage promettoit le Roy bailler audit duc la 
ville de Sainct-Quentin , dont assez a esté parlé, 
et lui donnoit tout Pargent et autres meubles 
dudit connestable qui se pourroient trouver de- 
dans le royaume, avec toutes seigneuries tenues 
dudit duc; et entre les autres, luy donna Han 
et Bohain , qui sont places trés-fortes, et a un 
jour nommé devoient le Roy et le duc avoir 
leurs gens -d’armes devant Han, et assiéger 
ledit connestable. 

Toutesfois, pour les raisons que je vous ay 
dites , fut rompué toute cette conclusion , et fut 
entrepris un jour et lieu ou ledit connestable se 
devoit trouver pour pouvoir parler au Roy en 
bonne seureté: car il doutoit de sa personne , 
comme celuy gui scavoit toute la conclusion qui 
avoit été prise 4 Bouvines. Le lieu fut a trois 
lieués de Noyon, tirant vers La Fere, sur une 
petite riviére, et avoient du costé dudit connes- 
table relevé les guez. Sur une chaussée qui y 
estoit, fut faiteune forte barriere. Ledit connes- 
table y estoit le premier et avoit avec luy tous 


entre Lille et Tournay, lieu célébre dans notre histoire. 
Philippe-Auguste y défit en 1214 l'armée de I’ empereur 
Othon. 

ses gens-d’armes ou peu s’en faloit , car il avoit 
trois cens gentils-hommes-d’armes passez, et 
avoit sa cuirasse soubs une robe desceinte. Avec 
le Roy y avoit bien six cens hommes d’armes, 
et entre les autres y estoit monseigneur de Dam- 
martin, grand-maistre d’hostel de France, le- 
quel estoit ennemy capital dudit connestable. Le 
Roy m’envoya devant faire excuse audit con- 
nestable de quoy il l’avoit tant fait attendre. 
Tost apres il vint, et parlérent ensemble, et 
estoient cing ou six présens de ceux du Roy et 
des siens aussi. Ledit connestable s’excusa de 
quoy il estoit venu en armes, disant l’avoir fait 
pour crainte dudit comte de Dammartin. I! fut 
dit en effet que toutes choses passées seroient 
oubliées , et que jamais ne s’en parleroient; et 
passa ledit connestable du costé du Roy; et fut 
fait l’appointement du comte de Dammartin et 
de luy ; et vint au giste avec le Roy & Noyon, 
et puis le lendemain s’en retourna a Sainct- 
Quentin, bien réconcilié, comme il disoit. Quand 
le Roy eut bien pensé et ouy le murmure des 
gens, il luy sembla folie d’avoir esté parler a 
son serviteur, et Pavoir ainsi trouvé une bar- 
riere fermée au-devant de luy, et accompagné 
de gens-d’armes , tous ses sujets et payez a ses 
despens. Silahaine y avoit esté paravant grande, 
elle ’'estoit encore plus, et du costé du connes- 
table le coeur ne Juy estoit point appetissé. 


POO 
CHAPITRE XII. 


Disgression, fort bien appropriée en ce lieu, 
sur la sagesse du Roy et du connestable , 
avec bons advertissemens pour ceux qui 
sont en authorité envers leurs princes. 


A bien prendre le fait du Roy, il procédoit de 
grand sens de faire ce qu'il en fist, car je croy 
que ledit connestable edt esté receu dudit duc 
de Bourgogne, en luy baillant Sainct-Quentin , 
quelque promesse qu’il y ett eu au contraire; 
mais pour un si sage seigneur qu’estoit ce con- 
nestable, il prenoit mal son fait, ou Dieu luy 
ostoit la connoissance de ce qu'il avoit a faire, 
de se trouver en telle sorte ainsi desguisé au- 
devant de son Roy et de son maistre, et a qui 
estoient tous ses gens-d’armes dont il s’accom- 
pagnoit. Et aussi il sembloit bien a son visage 
qu'il en fust estonné et esbahy, quand il se 
trouva en sa présence, et qu'il n’y avoit qu’une 
petite barriére entre deux, il ne tarda gueéres 


(1) Le comte d'Armagnac s'étant révolté, Je Roi fit 
miarcher des troupes contre lui, et il fut tué & Lectoure, 

qu’il ne la fist ouvrir, et passa du costé du Roy ; 
il fut ce jour en grand danger. 

Je fais mon compte que luy et aucuns de ses 
privez estimoient cette ceuvre, et tenoient a 
lotange de quoy le Roy le craignoit, et tenoient 
le Roy pour homme craintif: et estoit vray que 
par le temps il l’estoit , mais il falloit bien qu’il 
y elt cause: il s’estoit desmeslé de grandes 
guerres qu'il avoit eués contre les seigneurs de 
son royaume , par largement donner, et encores 
plus promettre , et ne vouloit rien hazarder, s'il 
pouvoit trouver autres voyes. Il a semblé a 
beaucoup de gens que peur et crainte luy fai- 
soient faire ces choses; et s’en sont beaucoup 
trouvez trompez, ayans cette imagination , les- 
quels s’enhardissoient d’entrepreadre des folies 
contre luy, qui estoient foiblement appuyez; 
comme le comte d’Armagnac et autres, & qui il 
en est mal pris (1), car il connoissoit bien sil 
estoit temps de craindre ou non. Je luy ose 
bien porter cette louange (et ne scay si je l’ay 
dit ailleurs : et quand je laurois dit, si vaut-il 
bien estre dit deux fois), que jamais je ne connus 
si sage homme en adversité. 

Pour continuer mon propos de monseigneur 
le connestable , qui par aventure désiroit que le 
Roy le craignit, au moins je le cuide, car je ne 
voudrois pas charger, ny n’en parle sinon pour 
en advertir ceux qui sont au service des grands 
princes, qui n’entendestt pas tous d’une sorte les 
affaires de ce monde , je conseillerois 4 un mien 
amy, si je l’avois, qu’il mist peine que son maistre 
laimast , mais non pas qu'il le craignist ; car je 
ne vis oncques homme ayant grande authorité 
avec son seigneur, par le moyen de le tenir en 
crainte, a qui il n’en mescheut, et du consente- 
ment de son maistre mesmé: il s’en est veu 
assez de nostre temps, ou peu devant en ce 
royaume, comme monseigneur de la Tremouille 
et autres. Au pays d’Angleterre , le comte de 
Warvic et toute sa séquelle. J’en nommerois en 
Espagne et ailleurs, mais par aventure que ceux 
qui verront cet article le scavent mieux que moy. 
Et advient trés-souvent que cette audace vient 
d’avoir bien servi, et qu'il semble & ceux qui 
en usent que leurs mérites sont tels que l’on doit 
beaucoup endurer d’eux et qu’on ne s’en peut 
passer. Mais les princes au contraire sont d’o- 
pinion qu’on est tenu a les bien servir, et trou- 
vent bien qui leur dit, et ne désirent qu’a se 
dépescher de ceux qui les rudoyent. 

Encores, en ce pas me faut alléguer nostre 
maistre en deux choses , qui une fois me dit, 


le 6 mars 1472. Le duc d'Alencon trama de nouveaux 
complots, fut arrété ct jugé deux ans plus tard, , 

parlant de ceux qui font grand service (et m’en 
allégua son autheur, de gui il le tenoit) , que 
avoir trop bien servi perd aucunesfois les gens, 
et que souvent les grands services sont ré- 
compensez par grande ingratitude ; mais qu’il 
peut aussi bien advenir par le défaut de ceux 
qui ont fait lesdits services, qui trop arrogam- 
ment veulent parler et user de leur bonne for- 
tune, tant envers leurs maistres que leurs 
compagnons , comme de la mesconnoissance du 
prince. Me dit davantage qua son advis , pour 
avoir biens en cour, c'est plus grand heur a un 
homme , quand le prince, qu'il sert, luy a fait 
quelque grand bien, a peu de desserte , pour- 
quoy il luy demeure fort obligé, que ce ne se- 
roit sil luy avoit fait un si grand service, que 
ledit prince luy en fust trés-fort obligé; et que 
les princes aiment plus naturellement ceux qui 
leur sont tenus , quils ne font ceux a qui ils 
sont tenus. Ainsi en tous estats y a bien a faire 
a vivre en ce monde , et fait Dieu grande grace 
a ceux a qui il donne bon sens naturel. Cette 
veué du Roy et de monsieur le connestable fut 
Van 1474, 


— Oa 


LIVRE QUATRIEME. 
KO 
CHAPITRE PREMIER. 


Comment le duc de Bourgogne, s’estant saisi 
de la duché de Gueldres, eut envie d’entre- 
prendre plus outre sur les Allemagnes , ct 
comment tl mit le siege devant la ville de 
Nuz. 


En la saison de cette veué , comme il me sem- 
ble , le duc de Bourgogne estoit allé prendre le 
pais de Gueldres, fondé sur une querelle qui 
est digne d’estre racontéc , pour voir les ceuvres 
ct la puissance de Dieu. Il y avoit un jeune duc 
de Gueldres, appelé Adolphe, lequel avoit pour 
femme une des filles (1) de Bourbon , sceur de 
monseigneur de Bourbon pere, qui regne au- 
jourd’huy , et l’avoit espousée en cette maison 
de Bourgogne, et pour cette cause en avoit quel- 
ques faveurs. Il avoit commis un cas trés-horri- 
ble , car il avoit pris son pére prisonnier , a un 
soir, comme il se vouloit aller coucher, et mené 


({) Catherine, fille de Charles Ix, duc de Bourbon, et 
dAgnes de Bourgogne, et sur de Pierre de Bourbon, 
seigneur de Beaujeu, qui depuis fut duc de Bourbon. 

(2) Ville sur la Meuse ; en 1672, elle fut prise par les 

a cing lieués d’Allemagne a pied, sans chausses, 
par un temps tres-froid, et le mit au fond d’une 
tour, ou il n’y avoit nulle clarté que par une 
bien petite lucarne, et la le tint prés de six 
mois , dont fut grande guerre entre le duc de 
Cléves (dont ledit duc prisonnier avoit épousé la 
sceur) et ce jeune duc Adolphe. Le duc de Bour- 
gogne plusieurs fois les voulut appoinoter ; mais 
il ne pat. Le Pape et l’Empereur a la fin y mi- 
rent fort la main : et sur grandes peines, fut 
commande audit due de Bourgogne de tirer le- 
dit duc Arnoul hors de prison. Ainsi le fit, car 
le jeune duc n’osa dénier le luy bailler , pour ce 
qu'il voyoit tant de gens de bien qui s’en empes- 
choient , et si craignoit la force du duc de 
Bourgogne. Je les vis tous deux en la chambre 
dudit duc par plusieurs fois, et en grande as- 
semblée de conseil, ou ils plaidoient Jeurs cau- 
ses , et vis le bon homme vieil présenter le gage 
de bataille & son fils. Le duc de Bourgogne dé- 
siroit fort les appointer et favorisoit le jeune: et 
fut offert au jeune que le titre de gouverneur , 
ou mainbourg, du pays luy demeureroit avec 
tout le revenu , sauf une petite ville , assise au- 
pres du Brabant , appellée Grave (2) , qui devoit 
demeurer au pére , avec le revenu de trois mille 
florins et autant de pension. Ainsi le tout luy 
eust valu six mille florins , avec le titre de duc, 
comme raison estoit. Avec d’autres plus sages , 
je fus commis a porter cette parole a ce jeune 
duc, lequel fit responce qu'il aimoit mieux avoir 
jette son pere la teste devant, dans un puits, et 
de s‘estre jetté aprés, que d'avoir fait cet ap- 
pointement, et qu'il y avoit quarante et quatre 
ans que son peére estoit duc, et qu’il estoit bien 
temps qu'il le fut; mais tres-volontiers il luy 
laisseroit trois mille florins par an, par condi- 
tion qu’il n’entreroit jamais dans le duché, et 
assez d'autres paroles trés-mal sages. 

Cecy advint justement comme le Roy prit 
Amiens sur le duc de Bourgogne, lequel estoit 
avec ces deux (dont je parle) a Dourlens, ou ib 
se trouvoit tres-empesché, et partit soudaine- 
ment pour se retirer & Hesdin, et oublia cette 
matiére. Et ce jeune duc prit un habillement 
de Francois, et partit, luy deuxiesme seulement, 
pour se retirer en son pais. En passant un pont, 
auprés de Namur, il paya un florin pour son 
passage. Un prestre le vit , quien prit suspicion, 
et en parla au passager, et regarda au visage 
celui qui avoit payé ledit florin , et le connut, et 


Francais, aprés un siége remarquable; en 1674, 
M. de Chamilli y fut assiégé de nouveau par Jes Hollan- 
dais, fit une trés-belle défense, et ne rendit méme la 
place que sur les ordres réitérés de Louis XIV. 

la fut pris et amené a Namur, et y est demeuré 
prisonnier, jusques au trespas du duc de Bour- 
gogne , que les Gandois le mirent dehors , et 
avoient vouloir de luy faire espouser par force 
celle qui depuis a esté duchesse d’Autriche, et 
le menérent avec eux devant Tournay, ou il fut 
tué meschamment, et mal accompagné , comme 
si Dieu n’eust pas esté saoul de venger cet ou- 
trage qu’il avoit fait a son pére. Le pére es- 
toit mort avant le trespas du duc de Bourgogne, 
estant encores son fils en prison, et a son tres- 
pas laissa au duc de Bourgogne sa succession , a 
cause de l’ingratitude de son fils; et sur cette 
querelle conquit le duc de Bourgogne , au temps 
que je dis, la duché de Gueldres , ot il trouva 
résistance ; mais il estoit puissant, et en tréve 
avec le Roy, et la posséda jusques a la mort, et 
encore la posséde aujourd’huy ce qui est descen- 
du de luy, et tant qu’il plaira 4 Dieu. Or comme 
jay dit au commencement, je n’ay conté cecy 
que pour monstrer que telles cruautez et tels 
maux ne demeurent point impunis. 

Le duc de Bourgogne estoit retourné en son 
pays et avoit le cour trés-élevé pour cette du- 
ché, quil avoit jointe 4 sa crosse, et trouva 
goust en ces choses d’Allemagne, pource que 
l’Empereur (1) estoit de trés-petit coeur , et en- 
duroit toutes choses pour ne despendre rien , et 
aussi de soy, sans l'aide des autres seigneurs 
d’Allemagne , ne pouvoit-il pas grande chose. 
Parquoy ledit duc ralongea sa tréve avec le Roy, 
et semble a aucuns des serviteurs du Roy que 
ledit seigneur ne devoit point ralonger sa tréve, 
ne laisser venir audit si grand bien. Bon sens 
leur faisoit dire ces mots, mais par faute d’ex- 
périence et d’avoir veu, ils n’entendoient point 
cette matiére. 

Il y en eut quelques autres, mieux entendans 
ce cas qu’eux, et qui avoient plus grande con- 
noissance , pour avoir esté sur les lieux , qui di- 
rent au Roy nostre maistre, que hardiment prist 
cette treve, et qu’il souffrist audit duc s‘aller 
heurter contre ces Allemagnes (qui est chose si 
grande et si puissante qu’il est presque incroya- 
ble), disans quand ledit duc aurapris une place, 
ou mené a fin une querelle, il en entreprendra 
une autre, et qu'il n’estoit pas homme pour ja- 
mais se saouler d'une entreprise (et en cela es- 
toit opposite au Roy, car plus il estoit embroiillé 
et pluss’embroiiilloit), et que mieux ne se pour- 
roit venger de luy que dele laisser faire, et 
avant, luy faire un petit d’aide, et ne luy don- 


(4) Frédéric HI. 


(2) Nuz ou Nuys, petite ville importante @ cause de 
son passage sur le Rhin. 

ner nulle suspicion de luy rompre cette tréve, 
car 4 la grandeur d’Allemagne, et a la puis- 
sance qui y est, n’estoit pas posssible que tost 
ne se consumast, et ne se perdist de tous points. 
Car les princes de l’Empire , encore que I’Empe- 
reur fust homme de peu de vertu, y donneront 
ordre , et a la fin finale audit seigneur ainsi en 
advint. 

A la querelle des deux prétendans a I’éves- 
ché de Cologne, dont I'un estoit frére du lant- 
grave de Hesse, et l’autre parent du comte pa- 
latin du Rhin, ledit duc de Bourgogne tint le 
party dudit palatin, et entreprit de le mettre 
par force en cette dignité, espérant en avoir 
quelques places, et mit le siége devant Nuz (3), 
prés Cologne, l'an 1474. Et y estoit ledit lant- 
grave de Hesse avec quelque nombre de gens 
de guerre. Ledit duc mit tant de choses en son 
imagination , et si grandes, qu’il demeura sous 
le faix. Car il voulut en cette saison propre faire 
passer le roy Edouard d’Angleterre , lequel avoit 
grande armée preste , & la poursuite dudit duc. 
II feit de grandes diligences pour achever cette 
entreprise d’Allemagne, qui estoit, s'il eust pris 
Nuz, la garnir bien, et une autre place ou 
deux, au dessus de Cologne , parquoi ladite cité 
de Cologne diroit le mot , et que partant il mon- 
treroit contremont le Rhin jusques a la comté 
de Ferréte, qu'il tenoit lors, et ainsi tout le 
Rhin seroit sien jusques en Hollande, ow il fine, 
et ou il y a plus de fortes villes et chasteaux 
qu’en nul royaume de Ja chrestienté, si ce n’est 
en France. La tréve qu'il avoit avec le Roy, 
avoit été alongée de six mois , et desja la plus- 
part estoient passez. Le Roy sollicitoit fort de 
lalonger, et qu'il fist Aa son aise en Allemagne, 
ce que ledit duc ne voulut faire, pour la promesse 
qu’il avoit faite aux Anglois. 

Je me passerois bien de parler de ce fait de 
Nuz, pour ce que ce n’est pas selon le train de 
notre matiére (car je n’y estois pas), mais je 
suis forcé d’en parler pour les matiéres qui en 
dependent. Dedans la ville de Nuz, laquelle est 
trés-forte, s‘estoit mis le lantgrave de Hesse, 
et plusieurs de ses parens et amis, jusques au 
nombre de dix-huit cens hommes de cheval , 
comme il m’a esté dit, et trés-gens de bien (et 
aussi ils le montrérent), et de gens-de-pied ce 
qui leur en faisoit besoin. Ledit lantgrave, com- 
me nous avons dit, estoit frére de l’évesque 
qui avoit esté esleu, lequel estoit la partie ad- 
verse de celuy que soustenoit le duc de Bourgo- 
gne. Et ainsi le duc de Bourgogne mit le siége 
devant Nuz, l’an 1474. 

Il avoit la plus belle armée. qu'il eut jamais , 
et specialement pour gens-de-cheval , car pour 

aucunes fins qu'il prétendoit és Italies, il avoit 
retiré quelques mille hommes-d’armes italiens , 
que bons que mauvais. Et avoit pour chef d’en- 
tr’eux un appellé le comte de Campobache (1), 
du royaume de Naples, partisan de la maison 
@’Anjou , homme de trés-mauvaise foy, et trés- 
périlieux. Il avoit aussi Jacques Galeot , gen- 
tilhomme de Naples, trés-homme de bien, et 
plusieurs autres, que je passe pour briéveté. 
Semblablement avoit bien le nombre de trois 
mille Anglois , trés-gens de bien , et de ses su- 
jets en trés-grand nombre, bien montez et bien 
armez , qui ja long- temps avoient exercé le fait 
de la guerre, et une tres-grande et puissante 
artillerie. Et tout cecy avoit-il tenu prest pour 
se joindre avec les Anglois a leur venué , les- 
quels faisoient toute diligence en Angleterre. 
Mais les choses y sont longues, car le Roy ne 
peut entreprendre une telle ceuvre sans assembler 
son parlement, qui vaut autant a dire comme 
les trois Estats , qui est chose juste et saincte, 
et en sont les rois plus forts et mieux servis , 
quant ainsi le font en semblables matiéres , car 
Vissué volontiers n’en est pas brieve. Quand ces 
Estats sont assemblez, il déclare son intention , 
et demande aide sur ses sujets, car il ne se leve 
nuls aides en Angleterre, si ce n’est pour passer 
en France, ou alier en Ecosse, ou autres frais 
semblables , et trés-volontiers et bien libérale- 
ment ils les octroient et accordent , et spécia- 
lement pour passer en France. Et est bien une 
pratique que ces roys d’Angleterre font, quand 
ils veulent amasser argent, que faire sem- 
blant d’aller en Escosse ou en France, et 
faire armées , et pour lever grand argent, 
ils font un payement de trois mois , et puis rom- 
pent leur armée, et s’en retournent a l’hostel, et 
ils ont receu l’argent pour un an. Et ce roy 
Edouard estoit tout plein de cette pratique , et 
souvent le fit. 

Cette armée d’Angleterre mit bien un an a 
estre preste , et le fit scavoir 4 monseigneur de 
Bourgogne, lequel au commencement de I’esté 
estoit allé jusques devant Nuz, et luy sembla 
qu’en peu de jours il auroit mis son homme en 
possession , et qu'il l’auroit d’entrée, et luy 
pourroient demeurer aucunes places, comme 
Nuz et autres, pour parvenir aux fins que je vous 
ay dites. J’estime que ceci vint de Dieu qui re- 
garda en pitié ce royaume ; car ce duc estoit 
pour y faire grand dommage, ayant l’armée 
telle qu'il avoit, et gens tous accoustumez par 


(1) Le comte de Campo-Basso, Napolitain, était entré 
au service da duc de Bourgogne, qu'il trahit quelques 
années plus tard. 


plusteurs années 4 tenir Jes champs par ce 
royaume , sans que nul luy présentast bataille , 
ni ne se trouvast aux champs en puissance con- 
tre luy , si ce n’estoit en gardant les villes. Mais 
bien est vray que cela procédoit du Roy , qui 
ne vouloit rien mettre au hazard , et ne le fai- 
soit pas seulement par la crainte du duc de 
Bourgogne , mais pour doute des désobéissances 
qui pourroient advenir en son royaume, s’il 
avenoit qu’il perdit une bataille ; car il estimoit 
n’estre pas bien aimé de tous ses sujets et ser- 
viteurs , et par espécial des grands. Et si j’osois 
tout dire , il m’a maintesfois dit qu’il connois- 
soit bien ses sujets ,.qu’il les trouveroit bien si 
ses besongnes. se portoient mal; et pour ce , 
quand le duc de Bourgogne entroit, il ne faisoit 
que fort bien garnir ses places au-devant de 
luy ; et ainsi en peu de temps l’armée du duc 
de Bourgogne se défaisoit d’elle-mesme , sans 
que le Roy mist son Estat en nut péril, qui me 
sembloit procéder par grand sens. Toutesfois 
ayant le duc de Bourgogne la puissance telle 
que je vous ay dite , si l’armée du roy d’Angle- 
terre fust venué au fin commencement de la sai- 
son, comme elle eust fait, sans nul doute n’eust 
été l'erreur du duc de Bourgogne de se mettre 
si obstinément devant Nuz , il ne faut pas dou- 
ter que ce royaume n’eut porté de trés-grandes 
affaires ; car jamais roy d’Angleterre ne passa 
a si puissante armée pour un coup, que fut cette- 
cy dent je parle, ny si bien disposé pour com- 
battre. Tous les grands seigneurs d’Angleterre y 
estoient sans en faillir un: ils pouvoient bien estre 
quinze cens hommes-d’armes (qui estoit grande 
chose pour Anglois), tous fort bien en poinct 
et bien accompagnez, ct quatorze mille archers, 
portant ares et flesches , et tousa cheval, et as- 
sez d’autres gens a pied servans a leur ost; et 
en toute Il’armee n'y avoit pas un page; en 
outre devoit le roy d’Angleterre envoyer trois 
mille hommes descendre en Bretagne, pour se 
joindre avec larmée du duc de Bretagne , et vis 
deux lettres escrites de la main de monseigneur 
d’Urfé , grand escuyer de France (qui pour lors 
estoit serviteur du duc de Bretagne), l’une adres- 
sante au roy d’Angleterre , et l’autre A monsei- 
gneur de Hastingues , grand chambellan d’An- 
gleterre , qui entre autres paroles disoient que 
le duc de Bretagne feroit plus d’exploit en un 
mois par intelligence , que l’armée des Anglois 
et celle du duc de Bretagne ne feroient en six , 
quelque force qu’ils eussent, et crois qu'il disoit 
vray, si les choses fussent tirées outre: mais Dieu, 
qui tousjours a aimé ce royaume, conduisit les 
choses comme je diray cy-aprés. Et les lettres 
dont j’ay parlé furent achetées d’un secrétaire 

d’Angleterre , soixante marcs d'argent par le ; Il me fut dit que l’évesque de Munster (3), qui 
Roy, que Dieu absolve. nest point des grands, y mena six mille hommes 
de pied , quatorze cens hommes de cheval, et 
douze cens chariots, et tous vestus de verd ; il 
est vray que son évesché est prés de Nuz. L’Eo- 
pereur mit bien sept mois a faire l’armée , et au 
bout du terme se vint loger 4 demie lieué pres 
du duc de Bourgogne; et ace que m’ont conte 
plusieurs des gens dudit duc , ’armée du roy 
d’Angleterre , ne celle du duc de Bourgogne 
ensemble , ne montrojent point plus du tiers que 
celle dont je parle, tant en gens qu‘en tentes et 
pavillons; outre l'armée de I'Empereur estoit 
cette armée de l'autre part de la riviere , vis- 
a-vis du duc de Bourgogne , qui donnoit grand 
travail ason ost et a ses vivres. 

Des que !'Empereur fut devant Nuz, et ces 
princes de ‘Empire, ilsenvoyérent devers le Roy 
un docteur qui estoit de grande authorité avec 
eux, qui s’appeloit le docteur Hesevare (4) , qui 
depuis a esté cardinal ; lequel vint solliciter le 
Roy de tenir sa promesse et d’envoyer les vingt 
mille hommes, ainsi qu’il avoit promis, ou au- 


NO es 
CHAPITRE II. 


Comment ceux de la ville de Nuz furent se- 
courus par les Allemans el par TEmpereur 
contre le duc de Bourgogne, et des autres 
ennemis que le Roy luy suscita. 


Ainsi , comme je vous ay dit, estoitle duc de 
Bourgogne ja bien empesche devant Nuz, et 
trouva les choses plus dures qu'il ne pensoit. 
Ceux de Cologne , qui estoient quatre lieués plus 
haut sur le Rhin, frayerent chacun mois cent 
mille florins d’or pour la crainte qu’ils avoient 
du duc de Bourgogue ; et cux, et les autres villes 
au-dessus d’eux , sur le Rhin, avoient desja mis | 
quinze ou seize mille hommes-de-pied sur les | 
champs ct estoient logez sur le bord de la riviere 
du Rhin, avec grande artillerie, du coste oppo- 
site du duc de Bourgogne; et taschoient a luy 
rompre ses vivres , qui venoient par eaué du | trement que les Allemans appointeroient. Le 
pays de Gueldres , contremont la riviére, et 4! Roy luy donna trés-bonne espérance, et lui fit 
rompre les bateaux a coups de canon. L’empe- donner quatre cens escus, et envoya quand et 
reur et les princes électeurs de I'Empire s’as- | luy, devers l’empercur , un appelé Jean Tierce- 
sembleérent sur cette matiere , et delibererent de | lin, seigneur de Brosse : toutesfois ledit doc- 
faire armée. Le Roy les avoit ja envoyez sollici- | teur ne s’en alla pas content ; et se conduisoient 
ter par plusieurs messagers. Aussi renvoyerent | de merveilleux marchez durant ce siége. Car 
vers luy un chanoine de Cologne , dela maison | fe Roy travailloit de faire paix avec le duc de 
de Baviére , et un autre ambassadeur avec luy, | Bourgogne, ou quoy que soit, d’allonger la 
et apporterent au Roy par rolle l'armée que | tréve , afin que les Anglois ne vinssent point. 
I'Empereur avoit intention de faire, au cas que | Le roy d’Angzleterre , d’autre costé, travailloit 
le Roy de son costé s’y vousist employer. Ils ne | de toute sa puissance a faire partir le duc de 
faillirent point 4 avoir bonne response et pro- | Bourgogne de devant Nuz, et qu’il luy vinst te- 
messe de tout ce qu’ils demandoient ; et davan- | nir promesse, et aider a faire la guerre en ce 
tage proiettoit le Roy par scellez, tant a l’Em- | royaume, disant que la saison se commencoit a 
pereur qu’a plusieurs des princes et villes, | perdre, et fut ambassadeur par deux fois, de 
que dés que l'Empereur seroit & Cologne , et mis | cette matiére , le seigneur Descalle (5) , neveu 
aux champs, que le Roy envoyeroit joindre | du connestab!e, un trés-gentil chevalier, et 
avec luy vingt mille hommes, sous la conduite | plusieurs autres. Leduc de Bourgogne se trouva 
de Monsieur de Craon (1) et de Sallezard. obstiné, et luy avoit Dieu trouble le sens et I’en- 

Et ainsi cette armée s’apresta dela part d’Al- | tendement; car toute sa vie il avoit travaillé a 
lemagne, qui fut merveilleusement grande , et | faire passer les Anglois , et a cette heure qu’ils 
tant qu'il est presque incroyable; car tous les | estoient préts, et toutes choses bien disposées 
princes d’Allemagne , tant temporels que spi- | pour eux , tant en Bretagne qu’ailleurs , il de- 
rituels et les évesques y envoyérent gens, et ‘ meuroit obstiné a une chose impossible de 
toutes les communautez (2), et en grand nombre. | prendre. 


(1) Georges de la Trémouille. 
(2) Les villes impériales. 
(3) Conrad, comte de Rietberge, qui était évéque | 


(5) Antoine de Videville, ou Undeville, comte de Ri- 
viére, seigneur de Scales, fils de Richard et de Jacque- 
line de Luxembourg. sccur du connétable ; il était beau- 
frére du roi d’ Angleterre, Edouard IV, qui avait épousé 
d'Osnabruc. sa sccur Isabeau. II fut tué en 1488, a la bataille de Seint- 

(4) Georges Hesler ou Hester; il a été fait cardinal | Aubin-du-Cormier, ot il commandait les troupes ap- 
par le pape Siate IV en 1477. | glaises pour le duc de Bretagne. 








Avec l’empereur y avoit un légat apostolique 
qui chacun jour alloit de l’un ost a l'autre pour 
traiter paix ; et semblablement y estoit le roy 
de Dannemarc, logé en une petite ville, prés des 
deux armées, qui travailloit pour ladite paix, 
et ainsi leduc de Bourgogne eust bien pi prendre 
party honorable, pour se retirer vers le roy d’Aun- 
gleterre; il ne le sceut faire, et s’excusoit envers 
les Anglois sur son honneur qui seroit foulé, s'il 
se levoit, et autres maigres excuses ; ce n’es- 
toient pas les Anglois qui avoient régné du temps 
de son pére, et aux anciennes guerres de France ; 
mais estoient ceux-cy tout neufs et ignorans, 
quant aux choses de France , pourquoy ledit 
duc procédoit mal sagement, s’il s’en vouloit ai- 
der pour le temps advenir. Car il eust esté be- 
soin qu'il les eust guidés pas a pas pour la pre- 
miere saison. 

Estant le duc de Bourgogne en cette obstina- 
tion, luy sourdit guerre par deux ou trois bouts. 
L'une fut que le duc de Lorraine (1), qui estoit 
en paix avec luy , et encore avoit pris quelques 
intelligences aprés la mort du duc Nicolas de 
Calabre, Venvoya défler devant Nuz, par le 
moyen de monseigneur de Craon, lequel 
sen vouloit ayder pour le service du Roy , et ne 
faillit pas & luy promettre qu’on en feroit un 
grand homme; et incontinent se mirent aux 
champs ensemble , et firent grand dommage en 
la duché de Luxembourg, et rasérent une place 
appellée Pierre-Fort , assise A deux lieués de 
Nancy, qui estoit de la duché de Luxembourg: 
Davantage fut conduit par le Roy , et aucuns de 
ses serviteurs qu'il y commist, que une alliance 
fust faite pour dix ans, entre les Suisses et les 
villes de dessus le Rhin , comme Basle, Stras- 
bourg et autres, qui paravant avoient esté en 
inimitié. 

Encore fut falte une paix entre le duc Sigis- 
mond d’Austriche et les Suisses (2), tendant a 
cette fin que ledit due Sigismond voulsist repren- 
dre la comteé de Ferréte, laquelle il avoit enga- 
gée au duc de Bourgogne pour lasomme de cent 
mille florins du Rhin: et ainsi fut accordé , fors 
qu’il demeura un différend entre luy et les Suis- 


(1) René II, qui défit le duc de Bourgogne; il com— 
men¢a & gouverner en 1473, et mourut en 1508. 

(2) Le duc Sigismond d’ Autriche avait engagé au duc 
de Bourgogne le comté de Férette, et ce duc y avait 
mis pour gouverneur Pierre de Hagenbach, homme 
trés-brutal et encore plus grand pillard. Les Suisses en 
avaient porté inutilement plaintes au duc de Bour- 
gogne. Ce prince, aa lieu de rappeler Hagenbach, avait 
envoyé deux personnes vers les cantons pour négocier 
avec eux et pour prendre des renseignements sur la 
condauite de Hagenbach. I] n'y eut que ceux de Berne 
et de Soleure qui osérent accuser Je gouverneur; les 
autres se contentérent de faire prier le duc de Bour- 

1c. D. M.S T. 1Y. 

ses, qui vouloient avoir passage par quatre vil- 
les de la comté de Ferréte, forts et foibles , 
quand il leur plairoit. Ce poinct fut soumis sur 
le Roy qui le jugea a Vintention desdits Suisses. 
Et par ce qui est cy-dessus récité, pouvez enten- 
dre les queretles que le Roy suscitoit secrette- 
ment audit duc de Bourgogne. 

Tout ainsi, comme cecy avoit été conclu, il 
fut exécuté, car en une belle nuict fut pris mes- 
sire Pierre Archambault, gouverneur du pays 
de Ferréte pour le duc de Bourgogne, avec huict 
cens hommes de guerre qu'il avoit avec luy : 
lesquels furent tous délivrez francs et quittes , 
excepté luy qui fut mené a Basle, ou ils luy firent 
un proces sur certains excés et violences qu’il 
avoit faits audit pays de Ferréte, et enfin de 
conte luy tranchérent la teste, et fut mis tout le 
pays de Ferréte en la main dudit duc Sigismond 
d’Austriche : et commencérent les Suisses la 
guerre en Bourgogne, et prindrent Blasmond, 
qui estoit au mareschal de Bourgogne, qui estoit 
de la maison de Neuf-Chastel , et assiégérent le 
chasteaude Herycourt, qui estoit de ladite mai- 
son de Neuf-Chastel, ot les Bourguignons allé- 
rent pour le secourir ; mais ils furent desconfits 
devant, un bon nombre. Lesdits Suisses firent 
un grand dommage au pays, et puis se retiré- 
rent pour cette boutée. 


LOOK 
CHAPITRE III. 


Comment le Roy prit le chasteau de Tronquoy, 
les villes de Mondidier, Roye et Corbie, sur 
le duc de Bourgogne, et comment il voulut 
induire UVempereur Frederic a@ se saisir des 
terres que ledit duc tenoit de VEmpire. 


La tréve faillit entre le Roy et le duc de Bour- 
gogne ; pourquoy le Roy eut trés-grand regret ; 
car il edt mieux aymé un alongement de tréve ; 
toutesfois voyant qu’il ne la pouvoit avoir, alla 
mettre le si¢ge devant un méchant petit chas- 
teau, appelle le Tronquoy : et estoit ja com- 
mencé l’an 75, et estoit au plus beau, et au 


gogne de recommander a Hagenbach d'avoir pour eux 
et pour leurs négociants plus de ménagements qu'il n’en 
avait eus jusqu’alors. Le duc de Bourgogne crut que tout 
était terminé par cette négociation, qui n'avait été 
suivie d’aucun traité; mais Louis XI avait profité du 
mécontentement des Suisses contre Charles, pour les 
accommoder avec le duc Sigismond d'Autriche. Les 
Suisses s'emparérent de la personne de Hagenbach;; ils 
instruisirent son procés, et l'ayant convaincu de violen- 
ces et de concussions, ils Jui firent couper Ja téte. Le 
comté de Férette fut cédé a la France, par le traité de 


Westphalie. L'évéque de Bale y possédait néanmoinad 
quelque territoire. 

commencement de la saison : il fat en peu d’heu- 
res prisd’assaut ; le lendemain le Roy m’envoya 
parler 4 ceux qui estoient dedans Mondidier , 
lesquels s’en allérent leurs bagues sauves, et 
laisserent la place. L.’autre jour en suivant j’al- 
lay parler aceux qui estoient dedans Roye , en 
la compagnie de monseigneur Il’admiral bastard 
de Bourbon, et semblablement me fut rendue la 
place : car ils n’espéroient nul secours. Ils ne 
l'eussent pas rendue, si ledit duc eust esté av 
pays, toutesfois, contre nostre promesse , ces 
deux villes farent brusiées. De la le Roy alta 
mettre le siége devant Corbie : et lattendirent , 
et y furent faites de tres-belles approches , et y 
tira l’artillerie du Roy trois jours. Ils estoient 
dedans monseigneur de Contay (1), et plusieurs 
autres qui la rendirent, et sen allérent leurs ba- 
gues sauves: deux jours apres la pauvre ville 
fut pillée, et mit-on le feu dedans , tout ainsi 
comme aux deux autres. 

Lors le Roy cuida retirer son armée , et espe- 
roit gaigner le duc de Bourgogne a cette tréve, 
veué la nécessité en quoy il estoit : mais une 
femme, que je connois bien, mais je ne la nom- 
meray point, pource qu’elle est encore vivante , 
escrivit une lettre au Roy, quw’il fist tourner ses 
gens devant Arras et és environs: le Roy y 
ajousta foy , car elle estoit femme d’estat. Je ne 
loue point son ceuvre , pource qu'elle n'y estoit 
point tenue ; mais le Roy y envoya monseigneur 
l'admiral bastard de Bourbon , accompagné de 
bon nombre de gens, lesquels bruslerent grande 
quantité de leurs villes, commencans vers Abbe- 
ville jusques a Arras. Ceux de ladite ville d’Ar- 
ras, qui de long-teimps n’avoient eu nulle ad- 
versité, et estoient pleins de grand orgueil, con- 
traignirent les gens de guerre qui estoient en 
leur ville de saillir : le nombre n’estoit pas suf- 
fisant pour les gens du Roy ; en fagon qu’ils fu- 
rent remis de si pres, que largement en y eut de 
tuez et de pris , et méme tous leurs chefs : qui 
furent messire Jacques de Sainct-Paul, frere du 
connestable, le seigneur de Contay, le seigneur 
de Carency (2) et autres, dont il s’en trouva des 
plus prochains de la dame, qui avoit esté occa- 
sion de cet exploict , et y eut ladite dame grande 
perte: mais le Roy, en faveur d’elle , répara le 
le tout par le temps. 

Pour lors avoit le Roy envoye devers I’Em- 
pereur, Jehan Tiercelin, seigneur de la Brosse, 
pour travailler qu’il ne s’appointast avec le duc 
de Bourgogne, et pour faire excuse de ce qu'il 


(1) C'étalt le filset le successcur de. celui dont il a 
déja été parié a propos des Liégeois. 


‘2) Pierre de Bourbon. 


n’avoit envoyé ses gens d’armes, comme il avoit 

promis, asseurant tousjours le faire, et de con- 

tinuer les exploits et dommages qu'il faisoit au- 
dit duc, bien grands, tant au pays et marches 
de Bourgogne que de Picardie. Et outre luy ou- 
vrir un party nouveau : qui estoit qu’ils s’asseu- 
rassent bien |’un de l’autre de ne faire paix ni 
treves |’un sans l'autre, et que l’empereur prist 
toutes les seigneuries que ledit duc tenoit de- 
Empire, et qui par raison en devoient estre 
tenues, et qu'il les fist déclarer confisquées & 

luy : et que le Roy prendroit celfes qui estoient 

tenues de la couronne de France, comme Flan- 
dres, Artois , Bourgogne , et plusieurs autres. 

Combien que cet Empereur eust esté toute sa 

vie homme de trés-peu de vertu, si estoit-il bien 

entendu, et pour le long-temps qu’il avoit ves- 

cu (3), il avoit beaucoup d‘expérience ; et puis 

ces partis, d’entre nous et luy, avoient beaucoup 
duré : aussi estoit las de la guerre , combien 

qu’elle‘ne luy coustast rien : car tous ces sei- 

gneurs d’Allemagne y estoient & leurs despens, 
comme il est de coustume quand il touche le faict 

de Il’Empire. 

Ledit empereur respondit aux ambassadeurs 
du Roy, qu’aupres d’une ville d’Allemagne y 
avoit un grand ours qui faisoit beaucoup de mal : 
trois compagnons de ladite ville, qui hantoient 
les tavernes, vindrent a un tavernier , 4 qui ils 
devoient, prier qu’il leur accreust encore un es- 
cot, et qu’avant deux jours le payeroient du 
tout, car ils prendroient cet ours qui faisoit tant 
de mal, et dont la peau valoit beaucoup d’ar- 
gent, sans les présens qui leur seroient faits et 
donnez des bonnes gens. Ledit hoste accomplit 
leur demande, et quand ils eurent disné, ils al- 
lérent au lieu ot hantoit cet ours , et en appro- 
chant de la caverne, ils le trouvérent plus prés 
deux qu’ils ne pensoient. Ils curent peur et 
se mirent en fuite. L’un gaigna un arbre, Pau- 
tre fuit vers la ville, le tiers Yours le prit etle 
foula fort soubs luy, en luy approchant le museau 
fort prés de lVoreille. Le pauvre homme estoit 
couché tout plat contre terre et faisoit le mort. 
Or cette beste est de telle nature que ce qu'elle 
tient, soit homme ou beste, quand elle le voit 
qu'il ne se remue plus, elle le laisse 14 , cuidant 
qu'il soit mort. Et ainsi ledit ours laissa ce pau- 
vre homme sans lui avoir fait guéres de mal, 
et se retira en sa caverne : dés que le pauvre 
homme se veit délivré, il se leva, tirant vers la 
ville ; son compagnon qui estoit sur l’arbre, le- 


(3) Frédéric III, de la maison d’Autriche, empereur 
depuis l'année 1439. 

quel avoit veu ce mystére , descend , court et 
crie aprés l’autre qui alloit devant, qu’il atten- 
dist : lequel se retourna et l’attendit. Quand ils 
furent joints, celuy qui avoit esté dessus l’arbre 
demanda a son compagnon, par serment, ce que 
Yours luy avoit dit en conseil , qui si long- 
temps luy ayoit tenu le museau contre l’oreille. 
A quoy son compagnon luy respondit : il me di- 
soit que jamais je ne marchandasse de la peau 
de l’ours, jusques a ce que la beste fust morte. 
Et avec cette fable paya l’empereur nostre Roy, 
sans faire autre responce a son homme, sinon , 
en conseil secret, comme s’il vouloit dire : « Ve- 
» nez icy, comme vous avez promis , et tuons 
» cet homme, si nous pouvons, et puis dépar- 
» tons ses biens. » 


rae 


CHAPITRE IV. 


Comment le connestable commengca a r’entrer 
en suspicion, tant du costé du Roy que du 
costé du duc de Bourgogne. 


Vous avez ouy comme messire Jacques de 
Sainct-Paul et autres avoient esté pris deyant 
Arras : laquelle prise despleust fort au connes- 
table , car ledit messire Jacques luy estoit bon 
frere. Cette mal-aventure ne luy advint pas 
seule ; car tout en un temps fut pris le comte de 
Roussi , son fils, gouverneur de Bourgogne pour 
ledit duc : et aussi mourut la femme dudit con- 
nestable , dame de bien, laquelle estoit sceur de 
la Reyne, qui luy estoit support en sa faveur ; 
car tousjours s’entretenoit la marchandise en- 
commencée contre luy, comme vous avez ouy, 
laquelle tint a peu a l’assemblée qui fut faite a 
Bouvines pour cette matiere. Oncques puis ne 
fut asseuré ledit connestable , mais en suspicion 
des deux costez , par espécial en doute du Roy: 
et luy sembloit bien que le Roy se repentoit 
d’avoir retiré son scellé a Bouvines. 

Le comte de Dammartin et autres estoient 
logez avec les gens-d’armes pres de Sainct- 
Quentin: ledit connestabie les craignoit comme 
ses ennemis, et se tenoit dedans ledit Sainct- 
Quentin ou il avoit mis quelques trois cens 
hommes-de-pied de ses terres , pour ce que de 
tous points ne se fioit de ses gens-d’armes. II vi- 
voit en grand travail, car le Roy le solicitoit 
par plusieurs messagers qu’il se mist aux champs 
pour le servir du costé de Hainault, et qu’il mist 
le siége devant Avennes, a l’heure que monsei- 
gneur l’admiral et cette autre bande allerent 
brusler en Artois, comme j’ay dit: ce qu'il fit 
en grande crainte , car il craignoit fort , il fut 

devant peu de jours, faisant faire grand guet 
sur sa personue ; puis se retira en ces places, et 
manda au Roy (et olis moy-mesme son homme 
par le commandement du Roy ) qu’il s’estoit le- 
vé, parce ce qu'il estoit certainement informé 
qu'il y avoit deux hommes en l|’armée qui 
avoient pris charge du Roy de le tuer; et dit 
tant d’enseignes apparentes , qu’il n2 s’en falloit 
guéres qu’il ne fust creu, et que l'un des deux 
ne fust suspicionné d’avoir dit au connestable 
quelque chose qu’il devoit taire. Je n’en veux 
nul nommer, ne plus avant parler de cette 
matiére. 

Ledit connestable envoyoit souvent en I’ost 
du duc de Bourgogne. Je croy bien que la fin 
estoit de le retirer de cette folie; et quand ses 
gens estoient revenus, il mandoit quelque chose 
au Roy, de quoy il pensoit qu'il seroit bien 
aise , et luy faisoit savoir quelques occasions, et 
aussi occasion pourquoy il disoit y avoir en- 
voyé , et pensoit entretenir le Roy par ce moyen. 
Aucunes fois aussi mandoit audit seigneurque les 
affaires dudit duc de Bourgogne se _ portoient 
fort bien, pour luy donner quelque crainte ; car il 
avoit tant de peur qu’on ne luy courust sus, qu’il 
requit audit duc qu’il luy envoyast son frére mes- 
sire Jacques de Sainct-Paul avant sa prise (car 
il estoit devant Nuz), et aussi le seigneur de 
Fiennes et autres ses parens, ct qu'il les pust 
mettre dedans Sainct-Quentin , avecques leurs 
gens , sans porter la croix de Sainct-André , et 
promettoit audit duc tenir Sainct-Quentin pouf 
luy, et le luy restituer quelque temps apres, et 
de ce faire luy bailleroit son scellé : ce que ledit 
duc fit. Et quand ledit messire Jacques, le sei- 
gneur de Fiennes et autres ses parens se trou- 
vérent par deux fois a une lieué ou deux prés 
de la ville de Sainct-Quentin et prests a y entrer, 
il se trouva que la doute luy estoit passée et se 
repentoit , et les renvoyoit; ef fit cecy par trois 
fois, tant désiroit demeurer en cet estat , na- 
geant entre deux , car il les craignoit tous deux 
mer veilleusement. 

J’ay sceu ces choses par plusieurs, et par 
espécial par la bouche de messire Jacques de 
Sainct-Paul , qui ainsi le conta au Roy quand 
il fut amené prisonnier, ou il n’y avoit que moy 
présent,, et luy valut beaucoup de quoy il res-' 
pondit franchement des choses que le Roy luy 
demandoit. Ledit seigneur luy demanda com- 
bien il avoit de gens pour y entrer. Il respondit 
quela troisiesme fois il avoit trois mille hommes. 
Ledit seigneur luy demanda aussi s’il se fust 
trouvé le plus fort s’il eust tenu pour le Roy ou 
pour le connestable. Ledit messire Jacques de 
Sainct-Paul respondit que les deux premiers 

6. 

voyages il ne venoit que pour resconforter son 
frere; mais a la troisiesme , veu que ledit con- 
nestable avoit trompé son maistre et luy par 
deux fois, que s'il se fust touvé le plus fort il 
eust gardé la place pour son maistre , sans faire 
violence audit connestable, ne a rien qui eust 
esté 4 son préjudice, sinon qu'il n’en fust point 
sailly 4 son commandement. Depuis et peu de 
temps apres le Roy délivra de prison ledit mes- 
sire Jacques de Sainct-Paul, et luy donna des 
gens-d’armes en bel et grand estat, et s’en ser- 
vit jusques a la mort. Et ses responses en furent 
cause. 

Depuis que j'ay commencé a parler de Nuz je 
suis entré en beaucoup de matiéres l’une sur 
l'autre, aussi survindrent-elles en ce temps, car 
ledit siége dura un an. Deux choses pressoient 
extrémement ledit duc de Bourgogne de se 
lever: c’estoit la guerre que le Roy luy faisoit 
en Picardie; il luy avoit brusleé trois belles pe- 
tites villes et un quartier du plat pais d’Artois 
et de Ponthieu; la seconde estoit la belle et 
grande armée que faisoit le roy d’Angleterre a 
sa requeste et poursuite, a quoy il avoit travaillé 
toute sa vie pour le faire passer deca , et jamais 
n’en estoit pd venir a bout jusques a cette heure. 
Ledit roy d’Angleterre et tous les seigneurs de 
son royaume se mescontentérent merveilleuse- 
ment de quoy le duc de Bourgogne le faisoit si 
long, et outre les priéres quills luy faisoient , 
usoient de menaces , considéré leur grande des- 
pence , et que la saison se passoit. Ledit duc 
tenoit a grande gloire cette grande armée d’Al- 
lemagne, tant de princes, de prélats, que de 
communautez , qui estoit la plus grande qui ait 
esté depuis de mémoire d‘homme pour lors vi- 
tant, ne de long-temps paravant, et tous en- 
semble ne le scavoient lever da lieu ou il estoit. 
Cette gloire luy cousta bien cher, car qui a le 
profit de la guerre, il en a Mhonneur. Tousjours 
ce légat dont j’ay parlé alloit et venoit de l'un 
ost a l'autre, et finalement fut la paix entre 
l'Empereur et tedit duc de Bourgogne. Et fut 
mise cette place de Nuz entre les mains dudit 
legat peur en faire ce que par le siege aposto- 
lique en seroit ordonné. En quelle extrémité se 
pouvoit trouver ledit duc de se voir ainsi pressé 
par la guerre que luy faisoit le Roy, et pressé 
et menacé de son amy fe roy d'Angleterre; et 
dautre coste voir la ville de Nuz en tel estat 
qu'en moins de quinze jours il la pouvoit avoir, 
la corde au col, par famine ; et si l’eust-il eue en 
dix jours, comme m‘a conté un des capitaines 
qui estoient dedans , que le Roy prit a son ser- 


6} Le dac de Bourgogne avait mis le sidge devant 


vice. Ainsi pour ces raisons se leva ledit duc de 
Bourgogne l’an 1475 (1). 


OC? 


CHAPITRE V. 


Comment le roy d’Angleterre vint par deca a 
tout grosse puissance , pour secourir le duc 
de Bourgogne son allié contre le Roy, qu’il 
envoya défier par un héraut. 


Or faut parler du roy d Angleterre, lequel 
tenoit son armée & Douvres pour passer la mer 
a Calais, et estoit cette armée la plus grande 
(que passa oncques roy d’Angleterre) et toute de 
gens a cheval, et les mieux en poinct, et les 
mieux armez qui vindrent jamais en France , et 
y estoient tous les seigneurs d’Angleterre , ou 
bien peu s’en faloit. Il y avoit quinze cens 
hommes-d’armes bien montez, et la pluspart 
bardez et richement acoustrez a la guise de de- 
ca, qui avoient beaucoup de chevawx de sulte ; 
ils estoient bien quinze mille archers portans 
arcs et fléches, et tous a cheval , et largement 
gens-de-pied en leur ost, et autres, tant pour 
tendre leurs tentes et pavillons qu’ils avoient en 
grande quantité , qu’aussi pour servir 4 leur ar- 
tillerie et clorre leur camp. En toute larmée 
n’y avoit un seul page; et si avoient ordonné 
les Anglois trois mille hommes, pour envoyer 
en Bretagne. J’ay cecy dit par cy-devant , mais 
il sert bien encores 4 ce propos, c’est que si 
Dieu n‘eust voulu troubler le sens audit due de 
Bourgogne, et préserver ce royaume a qui il a 
fait plus de grace jusques icy qu’é nul autre, 
est-il de croire que ledit duc se fat allé amuser 
obstinément devant cette forte place de Nuz 
ainsi deffendué, veu qu’en toute sa vie n’a- 
voit sceu trouver le royaume d’Anglieterre dis- 
posé a faire armée deca la mer, et vea encores 
qu’il connoissoit clairement qu’ilsestoient comme 
inutiles aux guerres de France? car s'il s’en 
eust voulu aider, il eust esté besoin que toute 
une saison il ne les ett perdus de veué, pour leur 
aider a dresser et conduire leur armée aux 
choses nécessaires selon nos guerres de deca, 
car il n'est rien plus sot ne plus maladroit quand 
ils passent premiéerement ; mais en bien peu d’es- 
pace, ils sont trés-bonnes gens de guerre, sages 
et hardis. II fit tout le contraire: car entre les 
autres maux il leur fit presque perdre la saison ; 
et au regard de luy, il avoit son armee si rom- 
pue , si mal en poinct et si pauvre , qu'il ne I’o- 
soit monstrer devant eux, car il avoit perdu 


Nays, le 90 juillet 1474; il y resta jusqu'au ZH juin 147. 

devant Nuz quatre mille hommes prenans soldes, 
entre lesquels y moururent des meilleurs gens 
qu'il eust. Et ainsi verrez que Dieu le disposa 
de tous poincts 4 faire contre la raison de ce 
que son affaire requéroit , et contre ce qu'il sca- 
voit et entendoit mieux que nul autre, dix ans 
avoit. 

Le roy Edoiard estant 4 Douvres, pour son 
passage, luy envoya ledit duc de Bourgogne bien 
cing cens basteaux de Hollande et Zélande, qui 
sont plats et bas de bord , et bien propices 4 por- 
ter chevaux, et s’'appellent sertes , et vindrent 
de Hollande ; et nonobstant ce grand nombre et 
tout ce que le roy d’Angleterre sceut faire, il 
mit plas de trois semaines & passer entre Dou- 
vres et Calais , bien qu’il n’y ait que sept lieués. 
Or regardez doneques avec quelle difficulté un 
roy d’Angleterre peut passer en France; et 
quand Ie Roy nostre maistre edt entendu le fait 
de la mer aussi bien qu’il entendoit le fait de la 
terre, jamais le roy Edouard ne fust passé , au 
moins en cette saison; mais il ne |’entendoit 
point , et ceux a qui il donnoit authorité sur le 
fait de sa guerre ‘y entendoient encores moins. 
Le roy d’Angleterre mit trois semaines a passer. 
Un seul navire d’Eu prit deux ou trois de ses 
petits passagers. 

Avant que le roy Edoiard montast et partist 
de Douvres, il envoya devers le Roy un seul 
héraut, appellé Jaretiére, lequel estoit natif 
de Normandie. I] apporta au Roy une lettre de 
deffiance , de par le roy d’Angleterre, en beau 
langage et en beau stile, et croy que jamais 
Anglois n’y avoit mis la main. II requéroit au 
Roy qu’il luy rendist le royaume de France 
qui luy appartenoit , afin qu'il peust remettre 
’Eglise, les nobles et le peuple en leur li- 
berté ancienne, et oster des grandes charges et 
travaux en quoy ils estoient tenus par le Roy ; 
et en cas de refus, il protestoit des maux quien 
ensuivroient , en la forme et maniére qu'il est 
accoustumé de faire en tel cas. Le Roy leut la 
lettre seul, et puis se retira en une garde-robbe 
tout fin seul , et fit appeler ce hérault , et luy 
dit qu’il scavoit bien que le Roy d’Angleterre 
ne venoit point a sa requeste, mais y estoit con- 
trainct , tant par le duc de Bourgogne que par 
les communes d’Angleterre, et qu'il pouvoit 
bien voir que ja la saison estoit presque passée, 
et que le duc de Bourgogne s’en revenoit de Nuz 
comme homme déconfit et pauvre en toutes 
choses ; et qu’au regard du connestable, il sca- 
voit bien qu'il avoit quelques intelligences avec 
Je roy d’Angleterre pour ce qu'il avoit espousé 


(1) Francois de Hangest , seigneur de Genlis. 


sa niéce , mais qu’il le tromperoit, et luy conta 
les biens qu'il avoit de luy, disant: J/ ne veut 
sinon vivre en ses dissimulations , et en entre- 
tenir chacun, et faire son profit; et dit audit 
héraut plusieurs autres belles raisons pour ad- 
monester ledit roy d’Angleterre de prendre ap- 
pointement avec luy. Et donna audit héraut 
trois cens escus de sa main comptant, et luy en 
promit mille si ’'appointement se faisoit , et en 
public luy fit donner une belle piece de veloux 
cramoisy, contenant trente aunes. 

Ledit héraut respondit qu'il travailleroit 4 cet 
appointement , et qu’il croyoit que son maistre 
y entendroit volontiers; mais qu’il n’en faloit 
point parler jusques a ce que le roy d’Angleterre 
fust deca la mer : mais quand il y seroit, qu’on 
envoyast un héraut pour demander sauf-con- 
duit, pour envoyer des ambassadeurs devers luy, 
et qu’on s’adressast & monseigneur de Havart , 
ou a monseigneur de Stanley, et aussi 4 luy pour 
aider 4 conduire ce héraut. II y avoit beaucoup 
de gens en la salle, cependant que le Roy parloit 
audit héraut, qui attendoient, et avoient grande 
envie d’ouir ce que le Roy diroit, et quel visage 
il feroit quand il sortiroit de leans. Quand il eut 
achevé, il m’appella, et me dist que j’entretinsse 
tousjours ledit héraut jusques 4 ce que on luy 
eust baillé compagnie pour le conduire, afin que 
nul ne parlast a luy, et que je luy fisse délivrer 
une piéce de veloux cramoisy , contenant trente 
aunes. Ainsi le fis, et le Roy se mit a parler a 
plusieurs, et conter de ses lettres de defflance : 
et en appella sept ou huict a part, et les fit lire , 
et monstra bon visage , et bien asseuré , sans 
monstrer nulle crainte; car il estoit bien joyeux 
de ce qu’il avoit trouvé audit héraut. 


COO 
CHAPITRE VI. 


De la peine en laquelle estoit le connestabje, 
et comment tl envoya lettres de créance au 
roy @’Angleterre et au duc de Bourgogne, 
qui apres furent en partie cause de sa mort. 


Sur ce.passage faut encore dire un mot de 
monseigneur le connestable, lequel estoit en 
grande pensée du tour qu’il avoit fait au due de 
Bourgogne, touchant Saint-Quentin , et se tenoit 
desja comme deffié du Roy ; car ses principaux 
serviteurs l'ayoient laisse, comme monseigneur 
de Genlys (1), et monseigneur de Moity (2), les- 
quels le Roy avoit desja recueillis , combien que 
monseigneur de Moiy alloit et venoit encores 


(2) Colard, seigneur de Mouy. 

devers luy , et le Roy pressoit fort que ledit con- 
nestable vinst devers luy et luy offroit certaine 
récompense qu'il demandoit pour le comté de 
Guyse, comme autrefois luy avoit promis. Ledit 
connestable estoit bien content de venir pourveu 
que le Roy fist serment, sur la croix Sainct-Lou 
d’Angers (1), de ne faire nul mal a sa personne, 
ne consentir qu’autre le fist : et alléguoit qu’aussi 
bien luy pourroit-il faire ledit seigneur ce ser- 
ment, comme il avoit fait autrefois au seigneur 
de Lescut : et a cela luy respondit le Roy , que 
jamais ne feroit ce serment 4 homme ; mais que 
tout autre serment que ledit connestable luy 
voudroit demander , qu’il estoit content de le 
faire. Vous pouvez bien entendre qu’en grand 
travail d’esprit estoit le Roy, et aussi ledit eon- 
nestable : car il ne passoit un seul jour pour une 
espace de temps, qu’il n’allast gens de l'un a 
l’autre, sur le fait de ce serment. Et qui bien y 
penseroit, c’est misérable vie que la nostre , de 
tant prendre de peine et de travail pour s‘abré- 
ger la vie, en disant et escrivant tant de cho- 
ses presque opposites 4 leurs pensées. Et si ces 
deux, dont je parle, estoient en grand travail, 
le roy d’Angleterre et le duc de Bourgogne n’en 
avoient pas moins de leur part. 

Ce fut environ tout en un temps, ou peu de 
jours s‘en falut, que fut le passage du roy d’An- 
gleterre a Calais, et le département du duc de 
Bourgogne de devant Nuz : lequel a grandes 
journées s’en retira droit 4 Calais, devers le roy 
d’Angleterre, a bien petite compagnie, et en- 
voya cette armée ainsi dépécée (comme avez 
ouy ) pour piller le pays de Barrois et de Lor- 
raine, et pour les faire vivre et se rafraichir : et 
le fit a cause de ce que ledit duc de Lorraine 
luy commenca la guerre, ct l’avoit deffie luy es- 
tant devant Nuz (2), qui estoit bien une grande 
faute a luy, avec les autres que ja avoit faites en- 
vers les Anglois , lesquels s'attendoient de le 
trouver a leur descente, avec, pour le moins, 
deux mille cinq cens hommes-d’armes bien en 
poinct, et autre grand nombre de gens-de-che- 
val et de pied (car ainsi leur avoit promis le 
duc de Bourgogne, pour les faire venir), et qu’il 
auroit commence la guerre en France, trois mois 
avant leur descente, afin qu’ils trouvassent le 
Roy plus las et plus foulé: mais Dieu pourveut 
a tout, comme avez ouy. Le roy d’Angleterre 
partit de Calais, et ledit duc en sa compagnie , 


(4) La croix de Saint-L6 ou Saint-Loup d’Angers, cé- 
Iébre sous le régne de Louis XI: c’était un morceau de 
la yraie croix, qui était déposé dans I'église collégiale de 
Saint-L6 au faubourg d'Angers. Celui qui violait un 
serment prélé sur cette croix, devait mourir dans 
Vannéc. 

et passérent par Boulogne, et tirérent 4 Péronne, 
ou ledit duc recueillit les Anglois assez mal : 
car il faisoit garder les portes, et n’y entroit 
gens qu’en petit nombre, et logérent aux champs, 
et le pouvoient bien faire ; car ils estoient bien 
pourveus de ce qu'il leur faloit pour ce mes- 
tier. 

Apres qu’ils furent venus 4 Péronne, ledit 
connestable envoya devers ledit- duc de Bour- 
gogne un de ses gens appellé Louis de Créville , 
pour s’excuser envers le duc de Bourgogne 
de quoy il ne luy avoit baillé Sainct-Quen- 
tin; disant que s’ainsi leit fait, il ne luy eust pi 
plus servir en riens dedans le royaume de 
France : car de tous points il eust perdu son 
crédit et la communication des gens; mais qu’ 
cette heure , veu qu'il voyoit le Roy d’Angle- 
terre si prés, il feroit tout ce que ledit duc de 
Bourgogne voudroit. Et pour en estre plus cer- 
tain, bailla audit duc une lettre de créance, ad- 
dressant au roy d’Angleterre , et mettoit ledit 
connestable la créance sur ledit duc de Bourgo- © 
gne. Outre et davantage, envoyoit un scellé au- 
dit duc, par lequel il luy promettoit de le servir 
et tous secs amis et alliez, tant le roy d'Angle- 
terre qu’autres, envers et contre tous ceux qui 
pourroient vivre et mourir, sans nul en excep- 
ter. Ledit duc de Bourgogne bailla au roy d’An- 
cleterre sa lettre , et dit sa créance, et la fit un 
peu plus grasse qu’elle n’estoit : car i} asseuroit 
le roy d’Angleterre que ledit connestable le met- 
troit dedans Saint-Quentin et dedans toutes ses 
autres places. 

Le roy Edoitard Je creut assez tost: car il 
avoit espousé Ja niéce dudit connestable, et si 
luy sembloit en si grande crainte du roy de 
France, qu'il n’oseroit faillir 4 ce qu’il promet- 
toit audit duc de Bourgogne et a luy. Sembla- 
blement le croyoit ledit duc de Bourgogne. Mais 
les pensées dudit connestable , ni la peur qu'il 
avoit du Roy, ne le conduisoient pas encores 
jusques la , mais luy sembloit encores qu’il use- 
roit de dissimulation, commeil avoit accoustumé, 
pour les contenter , et qu’il leur mettroit si évi- 
dentes raisons en avant, qu’ils auroient encore 
patience, sans le contraindre 4 se déclarer. Le 
roy Edoiiard ny ses gens n’avoient fort pratique 
les faits de ce royaume, et alloient plus grosse- 
ment en besogne; par quoy ne peurent si tost 
entendre les dissimulations , dont on use de¢a 


(2) Pendant le siége de Nuys, René, duc de Lorraine, 
s'était emparé de la ville de Nanci, et avait envoyé, le 
9 mai, un acte de défi au duc de Bourgogne. Charles fit 
au duc de Lorraine une réponse trés-vive, en date du 
3 juillet de la méme année 1475; il y attaque méme in- 
directement le roi Louis XI. 

et ailleurs , car naturellement les Anglois , qui 
ne sont jamais partis d’Angleterre, sont fort co- 
lériques, comme aussi sont toutes les nations de 
pays froids. La nostre (comme vous voyez) est 
située entre les uns et les autres , et est envi- 
ronnée de I’Italie et de |’Espagne et Catalogne, 
du costé de Levant ; et Angleterre et ces parties 
de Flandres et de Hollande, vers le ponant : et 
encores nous vient joindre Allemagne par tout 
vers la Champagne. Ainsi nous tenons de la ré- 
gion chaude et aussi de la froide, parquoy nous 
avons gens de deux complexions. Mais mon ad- 
vis est, qu’en tout le monde n’y a région mieux 
située que celle de France. 

Le roy d’Angleterre, qui avoit eu grande joye 
de ces nouvelles de monsieur le connestable 
(combien que desja par avant en pouvoit bien 
avoir eu quelque sentiment, mais non pas si am- 
pie), partit de Péronne, et le duc de Bourgogne 
en sa compagnie, qui n’avoit nulles gens: car tous 
estoient tirez en Barrois et Lorraine, comme je 
vous ay dit, et s’approchérent de Sainct-Quentin : 
et allérent courir un grand tas d’Anglois devant , 
lesquels, comme j’ouys dire peu de jours apres, 
s’attendoient qu’on sonnast les cloches a leur 
venue , et qu’on portast la croix et l’eau béniste 
au devant. Comme ils s’approch¢crent prés de Ja 
ville, l’artillerie commenca 4 tirer, et saillit des 
escarmouches a pied et a cheval, et y eut deux 
ou trois Anglois tuez et quelques-uns pris : ils 
eurent un trés-mauvais jour de pluye, et en cet 
estat s’en retournérent en leur ost, fort mal con- 
tens, murmurans contre ce connestable , et l’ap- 
pelloient traistre. Le lendemain au matin le duc 
de Bourgogne voulut prendre congé du roy d’An- 
gleterre, qui estoit chose bien estrange, veu qu'il 
les avoit ainsi fait passer, et vouloit tirer vers 
son armée en Barrois , disant qu’il feroit beau- 
coup de choses en leur faveur. Les Anglois qui 
sont suspicionneux, et qui estoient tout neufs par 
deca et esbahis, ne se pouvoient contenter de son 
allée, nicroire qu’il eust nulles gens aux champs, 
et si ne scavoit le duc de Bourgogne modérer le 
fait dudit connestable , nonobstant qu'il edt dit 
que tout ce qu’il en avoit fait estoit pour toutes 
bonnes fins, et si les esbahissoit I’hyver qui s’ap- 
prochoit ; et sembloit bien a les ouyr parler, 
que le coeur leur tirast plus 4 la paix qu’a la 
guerre. 


CO 


CHAPITRE VII. 


Comment le Roy fit vestirun simple serviteur 
dune cotte d’armes, avecun esmail, et l’en- 


voya parler au Roy d’Angleterre en son ost, 
ou il eut trés-bonne response. 


Sur ces propres paroles, et comme ledit duc 
vouloit partir, fut pris des Anglois un valet d’un 
gentil-homme de la maison du Roy , appelé 
Jacques de Grassé, lequel estoit des vingt escus, 
et fut incontinent ledit valet amené devant le 
roy d’Angleterre et le duc de Bourgogne, qui 
estoient ensemble, et puis fut mis en une tente. 
Apres quiils l’eurent interrogé, ledit duc de 
Bourgogne prit congé du roy d’Angleterre et 
s’en tira en Brabant, pour aller 4 Maiziéres, ou 
il avoit partie de ses gens. Le roy d’Angle- 
terre commanda qu’on donnast congé a ce valet, 
veu que c’estoit leur premier prisonnier, et au 
départir monseigneur de Havart et monsei- 
gneur de Stanley juy donnérent un noble, et 
luy dtrent: Recommandes-nous & la bonne 
grace du Roy vostre maistre, si vous pouves 
parler a luy. Ledit valet vint en grande dili- 
gence devers le Roy, qui estoit 4 Compiégne, et 
vint pour dire ces paroles. Le Roy entra en 
grande suspicion de luy, doutant que ce ne fust 
une espie, a cause que Gilbert de Grassé, frere 
du maistre dudit valet, estoit pour lors en Bre- 
tagne, fort bien traité du due. Ledit valet fut 
enfermé et estroitement gardé cette nuit : tou- 
tesfois beaucoup de gens parlérent a luy par 
commandement du Roy, et sembloit a leur rap- 
port qu’il parlast bien asseurément, et que le 
Roy le devoit ouyr. 

Le lendemain bien matin le Roy parla 4 luy; 
apres qu’il l’eut ouy, il le fit desferrer : mais en- 
core demeura gardé, et alla le Roy pour se 
mettre a table, ayant plusicurs imaginations , 
pour scavoir s'il envoyeroit vers les Anglois ou 
non, et avant que se seoir a table, m’en dit 
quelques paroles: car, comme vous s¢avez, 
monseigneur de Vienne, nostre Roy parloit fort 
privément, et souvent a ceux qui estoicnt plus 
prochains de luy, comme j’estois lors, et d’au- 
tres depuis: et aimoit a parler en l’oreille. Tl luy 
vint en mémoire les paroles que le héraut d’An- 
gleterre luy avoit dites; qui fut qu’il ne faillist 
point 4 envover qnérir un sauf-conduit pour en- 
voyer devers le roy d’Angleterre, dés ce qu’il se- 
roit passé la mer, et qu’on s’addressast aux dessus- 
dits seigneurs de Havart et de Stanley. Des qu’il 
fut assis & table, et un peu imaginé, comme 
vous scavez qu'il faisoit, qui estoit bien étrange 
& ceux qui ne le connoissoient: car sans le con- 
noistre l’eussent jugé mal sage, mais ses ceuvres 


| tesmoignent bien le contraire ; il me dit en l’o- 


reille que j’allasse manger en ma chambre, et 
que j’envoyasse quérir un valet, qui estoit a 

monseigneur des Halles (1), fils de Mérichon de 
La Rochelle, et que je parlasse a luy, scavoir s'il 
oseroit entreprendre d’aller en !’ost du roy d’An- 
gleterre en habit de héraut: je fis incontinent 
ce qu'il m’avoit commandé, et fus tres-esbahy 
quand je yis ledit serviteur: car il ne me sembloit 
ni de taille, ni de facon, propice a une telle ceu- 
vre: toutesfois i] avoit bon sens (comme j’ay 
¢onnu depuis) et la parole douce et amiable ; 
jamais le Roy n’avoit parlé & luy qu’une seule 
fois. Ledit serviteur fut trés-esbahy , quand il 
m’ouyt parler, et se jetta 4 deux genoux devant 
moy, comme celuy qui cuidoit desja estre mort. 
Je l’assurois le mieux que je pouvois, et luy 
promis une ¢lection en l’isle de Rhé et de ’ar- 
gent, et pour plus l'asseurer, luy dis que cecy 
venoit des Anglois: et puis le fis manger avec 
moy, ou n’estions que nous deux et un servi- 
teur ; et petit a petit le mettois en ce qu'il avoit 
a faire. | 

Je n’y eus pas long-temps esté que le Roy 
m’envoya quérir: je luy contay de nostre hom- 
me, etluy en nommay d’autres plus propices & 
mon entendement, mais i} n’en voulut point 
d’autre , et vint luy-mesme parler a luy, et 
Vasseura plus en une parole que je n’avois fait 
en cent: avec ledit seigneur n’entra en ladite 
chambre que monseigneur de Villiers, lors grand 
escuyer, et maintenant baillif de Caen : et quand 
il sembla au Roy que nostre homme fut en bon 
propos , il envoya, par ledit grand-escuyer, 
quérir une baniere de trompette, pour luy faire 
une cotte d’armes; car ledit seigneur n’estoit 
point convoiteux, ny accompagné de héraut, ne 
de trompette, comme ont plusieurs princes: et 
ainsi ledit grand-escuyer et up de mes gens firent 
cette cotte-d’armes le mieux qu’ils peurent; et 
alla ledit grand-escuyer quérir un esmail d’un 
petit héraut, qui estoit A monseigneur |’admiral, 
appelé Plein-Chemin : lequel esmail fut attaché 
a notre homme, et luy apporta l’on secrettement 
ses houseaux et son habillement, et lui fut amené 
son cheval et mis dessus, sans que personne n’en 
sceust rien, et luy mit-on une belle bougette (2) a 
larson de la selle pour mettre sa cotte-d’armes ; 
et bien instruit de ce qu’il avoit a dire, s’en alla 
tout droit a l’ost des Anglois. 

Aprés que notre homme fut arrivé a l’ost des 
Anglois avec sa cotte-d’armes sur le dos, tantost 
fut arresté et mené devant la tente du roy 
d’Angleterre. Il luy fut demandé qu'il y venoit 


(1) Mérichon, sire d’Urfé, dela Gort, du Breuil-Bertin 
et des Halles de Poitiers; il fut chambellan du roi 
Louis XI, maire et gouverneur de La Rochelle. Le valet 
de Mérichon se nommoit Mérindot. 


(2) Petite valise. 

faire. Il dit qu’il venoit de par le Roy, pour par- 
ler au Roy d’Angleterre, et qu’il avoit charge 
de s’addresser & messeigneurs de Havart et de 
Stanley. On le mena en une tente pour disner, 
et. luy fit-on trés-bonne chere. Au lever de la 
table du roy d’Angleterre, qui disnoit a ["heure 
que le héraut arriva, on mena ledit héraut de- 
vers luy, et Pouit. Sa créance estoit fondée sur 
le désir que le Roy avoit dés long-temps d’avoir 
bonne amitié avec luy, et que les deux royau- 
mes peussent vivre en paix : et que jamais de- 
puis qu’il ayoit esté roy de France, il n’avoit 
fait guerre ny entreprise contre le Roy, ny le 
royaume d’Angleterre,s’excusant de ce qu’autre- 
fois avoit recueilly monseigneur de Warvic, et 
disoit que ce n’avoit esté seulement que contre 
le duc de Bourgogne, et non point contre luy. 
Aussi lui faisoit remonstrer le Roy que ledit 
duc de Bourgogne ne l’avoit point appelé, sinon 
pour en cuyder faire un meilleur appointement 
avec le Roi, sur l’occasion de sa venué, et si au- 
tres y en avoit qui y tinssent la main , que ce 
n’estoit sinon pour en amender leurs affaires, et 
tascher a leurs fins particuliéres : et du fait du roy 
d’Angleterre ne leur chaloit au demeurant, com- 
ment il en allast, mais qu’ils en fissent leurs be- 
sognes bonnes. Aussi luy faisoit remonstrer le 
temps, et que ja s’approchoit l’hiver , et qu’il 
scavoit bien qu’il avoit fait grand despence, et 
qu'il y avoit plusieurs gens en Angleterre qui 
désiroient la guerre par deca, tant nobles que 
marchands ; et quand ce viendroit que le roy 
d’Angleterre se voudroit mettre en son devoir 
d’entendre au traité, que le Roy s’'y mettroit 
tant de son costé, que luy et son royaume de- 
vroient estre contens ; et afin que mieux fat in- 
formé de toutes ces choses, s’il vouloit donner 
un sauf-conduit pour le nombre de cent chevaux, 
que le Roy envoyeroit devers luy ambassadeurs, 
bien informez de son vouloir, ou sile roy d’An- 
gleterre aimoit mieux que ce fust en quelque 
village, & mi-chemin des deux armées, et que 
la se trouvassent gens des deux costez, que Ic 
Roy en seroit trés-content, et envoyeroit sauf- 
conduit de son costé. 

Le roy d’Angleterre, et une partie de ses 
princes, trouvérent ces ouvertures trés-bonnes, 
et fut baillé un sauf-conduit a nostre homme, 
tel qu'il le demandoit, et luy fust donné quatre 
nobles, et vint avec luy un héraut, pour venir 
quérir un sauf-conduit du Roy, pareil a celuy 
qu'ils avoient donné: et le lendemain, en un 
village auprés d’Amiens, se trouvérent les am- 
bassadeurs ensemble. De la part du Roy y estoient 
le bastard de Bourbon admiral , monseigneur 


de Sainct-Pierre, l’évesque d’Evreux, appele 

Herberge. Le roy d’Angleterre y envoya mon- 
seigneur de Havart, un nommeé Chalanguier, et 
un docteur appelé Morton , qui aujourd’huy 
est chancelier d’Angleterre et archevesque de 
Cantorbéry. 

Je crois qu’a plusieurs pourroit sembler que 
le Roy s’humilioit trop: mais les sages pour- 
roient bien juger par mes paroles précéden- 
tes, que ce royaume estoit en grand danger, si 
Dieu n’y eust mis Ja main : lequel disposa le 
sens de nostre Roy a eslire si sage parti, et 
troubla bien celuy du duc de Bourgogne , qui 
fit tant d’erreurs (comme avez veu ) en cette ma- 
tiere , qui tant de fois avoit desiré ce qu’il per- 
dit par sa faute. Nous avions lors beaucoup de 
choses secrettes parmi nous, dont fussent venus 
de grands maux en ce royaume, et prompte- 
ment , si cet appointement ne se fust trouvé, et 
bientost, tant du costé de Bretagne que d’ailleurs. 
Et crois véritablement aux choses que j’ai vués 
en mon temps, que Dieu a ce royaume en espé- 
ciale recommandation. 


COO 


CHAPITRE VIII. 


Comment tréve de sept ans fut traitée entre le 
roy de France et le roy d’ Angleterre, non- 
obstant les empeschemens du connestable 
et du duc de Bourgogne. 


Comme vous avez ouy , nos ambassadeurs se 
trouvérent ensembie dés le lendemain de la ve- 
nue de notre héraut, car nous estions prés les 
uns des autres, comme de quatre lieues, ou 
moins. Nostre héraut eut bonne chére, et son 
office en l’isle de Rhé (dont il estoit natif) et 
de l'argent. Plusieurs ouvertures furent faites 
entre nos ambassadeurs: les Anglois deman- 
derent , comme ils ont accoustumé, la Cou- 
ronne , on pour le moins Normandie et Guyenne. 
Bien assailli , bien deffendu. Dés cette premiére 
journée farent leg choses bien approchées: car 
Jes deux parties en avoient grande envie. Les 
nostres revindrent , et les autres s’en retour- 
nérent en leur ogt. Le Roy onyt leurs demandes 
et dernieres conclnsions: c’estoit septante et 
deux mille escus tous contens, avant que par- 
tir ; le mariage du Roy (qui est aujourd’huy } 
avec la fille aisnée du roy d’Angleterre (laquelle 
est aujourd’bpy reyne d’Angleterre) et la duché 
de Guyenne, pour la nourrir, ou cinquante 
mille escus tous les ans , rendus dedans le chas- 
teau de Londres , jusques au bout de neuf ans: 
et au bout de ce terme, devoit le Roy (qui est 


aujourd’huy ) et sa femme, jouyr pacifiquement 
du revenu de Guyenne: et aussi nostre Roy de- 
voit demeurer quitte de ce payement envers 
fe roy d’Angleterre. Plusieurs autres petits ar- 
ticles y avoit touchant le fait des marchands , 
dont je ne fais point de mention ; et devoit du- 
rer cette paix sept ans entre Jes deux royaumes , 
et y estoient compris tous les alliez d’un costé 
et d’autre, et nommément de la part du roy 
d’Angleterre , les ducs de Bourgogne et de Bre- 
tagne , si compris y vouloient estre. Offroit ledit 
roy q@’Angleterre (qui estoit chose bien es- 
trange) de nommer aucuns personnages qu’il 
disoit estre traitres au Roy et a sa couronne, et 
de le monstrer par escrit. 

Le Roy eut merveilleusement grande joye de 
ce que ses gens luy rapportérent. II tint conseil 
sur cette matiére, et j’estois présent. Aucuns 
furent d’advis que ce n’estoit qu’une tromperie 
et dissimulation de la part des Anglois. Au Roy 
sembloit le contraire , et allégua la disposition 
du temps et la saison, et qu’ils n’avoient une 
seule place qui fut & eux, et aussi les mauvais 
tours que leur avoit faits le duc de Bourgogne , 
lequel estoit desja départy d’ayee eux , et se 
tenoit comme seur que le connestable ne bail- 
leroit nulles places : car 4 chacune heure le Roy 
envoyoit devers luy pour l’entretenir et pour 
adoucir , et pour le garder de mal faire. Aussi 
le Roy avoit bonne connoissance de la personne 
du roy d’Angleterre , lequel aimoit fort ses aises 
et ses plaisirs. A quoy me sembloit qn’il parloit 
plus sagement que personne de la compagnie , 
et qu'il entendoit mieux ces matiéres, de quoy 
on parloit , et conclud qu’a trés-grande diligence 
on cherchast cet argent; et fust advisée Ia ma- 
niére de le trouver: et qu’il faloit que chacun 
prestat quelque chose pour aider soudainement 
a le fournir: et oultre dit le Roy qu'il n’estoit 
chose au monde qu’il ne fist pour jetter le roy 
d’Angleterre hors de ce royaume, excepté qu'il 
ne consentiroit jamais pour rien qu’ils eussent 
terre: mais avant qu’il le souffrist, mettroit 
toutes choses en péril et hazard. 

Monseigneur le connestable commenca a soy 
appercevoir de ces marchez , et avoir peur d’a- 
voir offencé de tous costez: craignant tousjourg 
cette marchandise , qui avoit cuidé estre contre 
luy a Bouvines , et pour cette cause il envoyoit 
souvent devers le Roy; et sur Pheure dont je 
parle, vint devers ledit seigneur un gentil- 
homme, appellé Louis de Créville, serviteur 
du connestable, et un sien secrétaire , nommé 
maistre Jean Richer, qui tous deux vivent en- 
cores, et dirent leur créance a monseigneur dy 
Bouchage et a moy , premier qu’au Roy, car le 

plaisir dudit seigneur estoit tel. Ce qu’ils appor- 
toient pleut fort au Roy quand il en fut adverti: 
pour ce qu'il avoit intention de s’en servir , 
comme vous oyrez. Le seigneur de Contay, ser- 
viteur du duc de Bourgogne , qui avoit esté pris 
naguéres devant Arras (comme avez ouy ) alloit 
et venoit sur sa foy devers ledit duc, et luy 
promit le Roy donner sa finance et rancon, et 
une trés-grande somme d'argent, s'il pouvoit 
traiter la paix. D’aventure il estoit arrivé devers 
le Roy, ce jour qu’arrivérent les deux dessus 
nommez serviteurs dudit connestable. Le Roy 
fit mettre ledit seigneur de Contay dedans un 
grand et vieil ostevent (1), qui estoit dedans sa 
chambre, et moy avec luy, afin qu’il entendist 
et peust faire rapport &son meistre des paroles 
dont ledit connestable ct ses gens usoient dudit 
duc; et le Roy se vint seoir sur un escabeau 
rasibus dudit ostevent, afin que nous peus- 
sions mieux entendre les paroles que diroit 
Louis de Créville, et avec ledit seigneur n’y 
avoit que le sieur Du Bouchage. Ledit Louis de 
Créville et son compagnon commencerent lors 
leurs paroles , disans que leur maistre les avoit 
envoyés devers le duc de Bourgogne, et qu’ils 
- luy avoient fait plusieurs remonstrances pour le 
desmouvoir de lamitié des Anglois, et qu’ils 
Vavoient trouvé en telle cholére contre le roy 
d’Angleterre, qu’a peu fust qu’ils ne l’avoient 
gagné, non pas seulement a laisser lesdits An- 
glois, mais a aider 4 les destrousser en eux re- 
tournant. Et en disant ces paroles, pour cuider 
complaire au Roy , ledit Louis de Créville com- 
menca a contrefaire le duc de Bourgogne , et a 
frapper du pied contre terre, et a jurer Sainct- 
George, et qu'il appelloit le roy d’Angleterre 
Blancborgne , fils d’un archer qui portoit son 
nom , et toutes les mocqueries qu’en ce monde 
estoit possible de dire d’homme. Le Roy rioit 
fort , et luy disoit qu’il parlast haut, et qu'il 
commencoit a devenir un peu sourd, et quil 
le dist encore une fois : l’autre ne se feignoit pas, 
et recommencoit encore une fois de trés-bon 
coeur. Monseigneur de Contay , qui estoit avec 
moy en cet ostevent, estoit le plus esbahy du 
monde, et n’eust jamais creu, pour chose qu’on 
luy edt sceu dire , les paroles qu’il oyoit. 

La conclusion des gens dudit connestable es- 
toit , qu’ils conseilloient au Roy, que pour évi- 
ter tous ces grands périls, qu'il voyoit appa- 
reillez contre luy, il prist une tréve, et que 
ledit connestable se faisoit fort de le guider : et 


(4) Paravent, qui dte ou pare le vent. 


(2) Le connétable Saint-Pol avait autrefois épous¢ la 
sceur de la reine Charlotte de Savoie. 


que pour contenter ces Anglois , on lear baillast 
seulement une petite ville ou deux pour les lo- 
ger l’byver, et qu’elles ne sauroient estre si 
méchantes gu’ils ne s’en contentassent : et sem- 
bloit sans rien nommer, qu’il voulsist dire Eu 
et Sainct-Valery. Et luy sembloit que par ce 
moyen les Anglois se contenterofent de luy et 
du refus qu’il leur avoit fait de ses places. Le 
Roy a qui il suffisoit d’avoir joué son person- 
nage, et faire entendre au seigneur de Contay 
les paroles dont usoit et faisoit user ce connes- 
table par ses gens, ne leur fit nulle mal-gra- 
cieuse response , mais seulement leur dit: « J’en- 
» voiray devers mon frére (2), et luy feray sca- 
» voir de mes nouvelles, » et puis leur donna 
congé. L’un fit le serment en la main du Roy, 
que s'il scavoit rien qui touchast le Roy, de le 
révéler : il gréva beaucoup au Roy de dissimu- 
ler de cette matiére , ou il conseilloit de bailler 
terre aux Anglois : mais doutant que ledit con- 
nestable ne fist pis, il n’y voulust point res- 
pondre , en facon qu’ils connussent qu'il l’edt 
mal pris , mais envoya devers luy. Le chemin 
estoit court, et un homme ne mettoit guéresa 
aller et retourner. Le seigneur de Contay et 
moy partismes de cet ostevent quand les autres 
s’en furent allez; le Roy rioit et faisoit bien 
bonne chére : mais ledit de Contay estoit comme 
homme sans patience d’aveir ouy telles sortes 
de gens ainsi se moquer de son maistre , et veu 
encores les traitez qu’il menoit avec luy ; et luy 
tardoit bien qu’il ne fust ja 4 cheval pour l’aller 
conter a sondist maistre le duc de Bourgogne; 
sur l’heure fut despéché ledit seigneur de Con- 
tay , et son instruction escrite de sa main 
propre, et emporta une lettre de créance de la 
main du Roy, et s’en partit. 

Nostre matiére d’Angleterre estoit ja accor- 
dée comme avez ouy, et se menoient tous 
ces marchez en un temps et en un coup. Ceux 
qui de par le Roy s’estoient trouvez avec les 
Anglois , avoient fait leur rapport , comme avez 
entendu , et ceux du Roy d’Angleterre estoient 
aussi retournez devers luy. Des deux costez fust 
accordé et délibéré par ceux qui allérent et 
vinrent , que les deux rois se verroient , et qu’a- 
prés qu’ils se seroient veus et juré les traitez 
pourparlez, que le roy d’Angleterre s’en retour- 
neroit en son pays, apres avoir recu les soixante 
et douze mille escus , et qu’il laisseroit en os- 
tage monseigneur de Havart, et son grand es- 
cuyer messire Jehan Cheme, jusques a ce qu’il 
fust passé la mer. Par aprés furent promis seize 
mille escus de pension aux serviteurs privez du 
roy d’Angleterre ; A monseigneur de Hastingues 
deux mille escus l’an : cestuy-la n’en voulut ja- 

mais bailler quittance , au chancelier deux mille 
escus, 4 monseigneur de Havart, au grand-es- 
cuyer, 4 Chalanguier, 4 monseigneur de Mont- 
goméry , et a d’autres le demeurant , et lar- 
gement argent comptant et vaisselle fut donnée 
ausdits serviteurs dudit roy Edouard d’Angle- 
terre. 

Le duc de Bourgogne , sentant ces nouvelles, 
vint de devers Luxembourg, ot il estoit, a trés- 
grande haste, devers le roy d’Angleterre , et 
n‘avoit que seize chevaux quand il arriva devers 
luy. Le roy d’Angleterre fut fort esbahy de 
cette venue si soudaine, et lui demanda qui 
ramenoit , et connut bien qu’il estoit courroucé. 
Ledit duc respondit qu’il venoit parler a luy. 
Le roy luy demanda s’i] vouloit parler a luy a 
part ou en public. Lors luy demanda le duc 
s'il avoit la paix: le roy d’Angleterre luy dit 
qu’il avoit fait une tréve pour sept ans, en la- 
quelle il estoit compris et le duc de Bretagne, 
et luy prioit qu’il s’y accordast. Ledit duc se 
courrouca, et parla en Anglois (ear il en scavoit 
le langage) et allégua plusieurs beaux faits des 
roys d’Angleterre qui estoient passés en France, 
et des peines qu’ils y avoient prises pour y 
acquérir honneur; et blasma cette tréve , di- 
sant qu’il n’avoit point cherché a faire passer 
les Anglois pour besoin qu’il en eust , mais pour 
recouvrer ce qui leur appartengit , et afin qu’ils 
connussent qu'il n’avoit nulle besoin de leur 
venue, qu'il ne prendroit point de tréve avec 
nostre Roy jusques a ce que le roy d’Angleterre 
eust esté trois mois dela Ja mer; et aprés ces 
paroles part et s’en va de la ou il venoit. 
Le roy d’Angleterre prit trés-mal ces paroles, 
et ceux de son conseil. Autres qui n’estoient 
point contens de cette paix, louérent ce que 
ledit duc avoit dit. 


OOD 
CHAPITRE IX. 


Comment le Roy fit festoyer les Anglois dedans 
Amiens, et comment place fut assignée pour 
la veue des deux roys. 


Le roy d’Angleterre, pour conclure cette 
paix, vint loger a demie lieue d’Amiens, 
et estoit le Roy a la porte , qui de loin les pou- 
voit voir arriver. Pour ne mentir point, il sem- 
bloit bien qu’ils fussent neufs & ce mestier de 
tenir les champs, et chevauchoient en assez 
mauvais ordre. Le Roy envoya au roy d’Angle- 
terre trois cens chariots chargez de vins , des 
meilleurs qu’il fust possible de trouver : et sem- 
bloit ce charroy presque un ost aussi grand que 


celuy du roy d’Angleterre; et pour ce qu'il estoit 
tréve , venoient largement Anglois en la ville, 
et se montroient peu sages, et ayans peu de 
révérence a leur Roy : ils venoient tous armez 
et en grande compagnie: et quand nostre Roy 
y eust voulu aller a mauvaise foi, jamais si 
grande compagnie ne fut si aisée a déconfire : 
mais sa pensée n’estoit autre qu’a les bien fes- 
toyer , et se mettre en bonne paix avec eux 
pour son temps. I] avoit ordonné , a l’entrée de 
la porte de la ville, deux grandes tables, a 
chacun costé une, chargées de toutes bonnes 
viandes , qui font envie de boire , et de toutes 
sortes , et les vins les meilleurs dont se pouvoit 
adviser , et des gens pour en servir. D’eaué n’es- 
toit point de nouvelles. A chacune de ces deux 
tables avoit fait seoir cing ou six hommes de 
bonne maison fort gros et gras, pour mieux 
plaire a ceux qui avoient envie de boire: et y 
estoient le seigneur de Craon, le seigneur de 
Briquebec , le seigneur de Bressuyre, le sei- 
gneur de Villiers, et autres: et dés que les 
Anglois s’approchoient de la porte , ils voyoient 
cette assiéte , et y avoit gens qui les prenoicnt 
a la bride, et disoient qu’ils leur courussent 
une lance, et les amenoient prés de la table, et 
estoient traités pour ce passage selon I’assiéte , 
et en trés-bonne sorte, et le prenojent bien en 
gré. Comme ils estoient en la ville, quelque 
part qu’ils dessendissent, ils ne payoient rien , 
et y avoit neuf ou dix tavernes bien fournies 
de ce qui leur estoit nécessaire, ou ils alloient 
boire et manger, et demandoient ce qui leur 
plaisoit , et ne payoient rien : et dura cecy trois 
ou quatre jours. 

Vous avez ouy comme cette tréve déplaisoit 
au duc de Bourgogne; mais encore déplaisoit- 
elle plus au connestable qui se voyoit mal de 
tous costez et avoir failly, et pour ce envoya 
devers le roy d’Angleterre son confesseur.avec 
une lettre de créance, qui estoit telle, que pour 
amour de Dieu il ne voulust adjouter foy aux 
paroles ny aux promesses du Roy; mais que 
seulement il vousist prendre Eu et Sainct-Val- 
lery, et s'y loger pour partie de lhyver, car 
avant qu'il fust deux mois, il feroit par telle 
manieére qu’il seroit bien logé, sans luy bailler 
autre seureté , mais trés-grande espérance. Et 
afin qu’il n’eust cause de faire un méchant ap- 
pointement pour peu d’argent , il offrcit 4 luy 
prester cinquante mille escus, et luy faisoit 
beaucoup d’autres belles ouvertures ; et desja le 
Roy avoit fait brusler ces deux places dont il 
parloit , A cause que ledit connestable luy avoit 
conseillé les bailler aux Anglois; et le roy d’An- 
gleterre en estoit adverty, lequel fit response 

audit connestable que sa tréve estoit conclué, 
et qu’il ne changeroit rien en cette matiere ; et 
s’il luy eust tenu ce qu’il luy avoit promis, qu’il 
n’eust point fait cet appointement: lors fut de 
tous poincts nostre connestable désespéré. 

Or vous voyez comme ces Anglois se fes- 
toyoient en la ville d’Amiens. Un soir monsei- 
gneur de Torcy (1) vint dire au Roy qu’il y en 
avoit largement, et que c’estoit trés-grand dan- 
ger. Le Roy s’en courrouca a luy, ainsi chacon 
s’en teut. Le matin estoit le jour semblable celle 
année qu’avoit esté les Innocens ; et a tel jour 
le Roy ne parloit ny ne vouloit ouyr parler de 
nulle de ces matiéres, et tenoit 4 grand malheur 
quand on luy en parloit, et s’en courroucoit fort 
a ceux qui l’avoient accoustumé de hanter et qui 
connoissoient sa condition : toutesfois, ce matin 
dont je parle , comme le Roy se levoit et disoit 
ses heures, quelqu’un me vint dire qu’il y avoit 
bien neuf mille Anglois en la ville. Je me déli- 
béray prendre l’aventure de luy dire, et entray 
en son retraict , et luy dis: « Sire , nonosbtant 
» qu il soit le jour des Innocens , si est-il né- 
» pessaire que je vous die ce que l’on m’a dit. » 
Et luy contay au long le nombre qui y estoit et 
tousjours en venoit , et tous armez, et que nul 
ne leur osoit refuser Ja porte de peur de les mes- 
contenter. Ledit seigneur ne fut point obstiné , 
mais tost laissa ses heures, et me dit qu’il ne 
faloit point tenir la cérémonie des Innocens ce 
jour, ct que je montasse a cheval, et essayasse 
de parler au chef des Anglois pour voir si les 
pourrions faire retirer, et que je disse a ses ca- 
pitaines , si aucuns en rencontrois , qu’ils vins- 
sent parler a luy, et qu'il viendroit incontinent 
a ja porte aprés moy. 

Ainsi le fis, et parlay a trois ou quatre des 
chefs des Anglois que je connoissois , et leur dis 
ce qui servoit a cette matiére. Pour un qu'ils 
renvoyoient , il y en rentroit vingt. Le Roy en- 
yoya apres moy monseigneur de Gié (2), a cette 
heure mareschal de France , pour cette matiére. 
Nous entrasmes en une taverne ou ja y avoit 
esté faits cent ct onze escots , et n’estoit pas en- 
fores neuf heures du matin. La maison estoit 
pleine: les uns chantoient, les autres dormoient 
pt estoient yvres. Quand je connus cela, il me 
pembla bien qu'il n’y avoit point de péril , et le 
manday au Roy, lequel vint incontinent a la 


(1) Jean d’Estouteville, sieur de Blainyille et de Torcy. 
Louis XI lul conserva la charge de grand-maitre des 
arbalétricrs, et lui confia la garde du cardinal de la 
Ballue. 11 fut aussi grand chambellan du Roi. 


(2) Pierre de Rohan, duc de Nemours, comte de Guise 
et de Soissons, seigneur de Gié, depuis lieutenant du 

porte bien accompagné; secrettement fit armer 
deux ou trois cens hommes-d’armes és maisons 
de leurs capitaines , et aucuns en mit un sur le 
portail par ou ils entroient. Le Roy fit apporter 
son disner en la maison des portiers, et fit dis- 
ner plusieurs gens de bien des Anglois avee luy. 
Le roy d’Angleterre fut adverti de ce désordre 
et en eut honte, et manda au Roy qu’on com- 
mandast que I’on ne laissast nul entrer. Le Roy 
fit response que cela ne feroit-il jamais, mais 
s'il plaisoit au roy d’Angleterre qu’il envoyast 
de ses archers, et qu’eux-mesmes gardassent la 
porte , et missent dedans ceux qu’ils voudroient, 
et ainsi fut fait , et beaucoup d’Anglois s’en al- 
lérent hors de la ville par le commandement du 
roy d’Angleterre. 

Il fat lors advisé que pour mettre fin a tout 
faloit adviser le lieu ot les deux roys se ver- 
roient, et ordonner gens a visiter la place. De 
la part du Roy y allasmes monseigneur du Bou- 
chage et moy, et pour le roy d’Angleterre, 
monseigneur de Havart , un appelé- Chalanguier 
et un héraut. Et aprés avoir bien allé et visité 
la riviére, nous arrestasmes que le plus beau 
lieu et le plus seur estoit Picquigni , a trois lieués 
d’Amiens, un fort chasteau qui est au visdame 
d’Amiens , combien qu'il avoit esté bruslé par 
ledit duc de Bourgogne. La ville est basse, et y 
passe la riviéra de Somme, laquelle n’est point 
guéable et en ce lieu n'est ‘point large. Par 1 
ou venoit le Roy le pays estoit beau et large. 
De lautre costé par ot venoit le roy d’Angle- 
terre le pays estoit trés-beau , sauf que quand 
il venoit 4 approcher de la riviére il y avoit une 
chaussée de bien deux grands*traits d’arc de 
long qui avoit les marais d’un costé et d’autre, 
et qui ne fut allé a Ja bonne foy, c’estoit un trés- 
dangereux chemin. Et sans point de doute, 
comme j'ay dit ailleurs, les Anglois ne sont pas 
si subtils en traitez et en appointemens, comme _ 
sont les Francois; et quelque chose que I’on en 
die , ils vont assez grossement en besogne: mais 
il faut avoir un peu de patience, et ne débattre 
point colériquement avec eux. 

Aprés que la conclusion de notre lieu fut 
prise, il fut ordonné d’y faire un pont, bien 
puissant et assez large, et fournismes les char- 
pentiers et les estoffes; et au milieu de ce pont 
fut fait un fort treillis de bois, comme l'on fait 


roi Charles VIII cn Bretagne; chef de son conseil, et 
lieutenant de ses armées en Italie, pourvu de l’office de 
maréchal de France l'an 1475. Il conduisit l'avant-garde 
a la bataille de Fornove l'an 1495, et mourut I'an 1513. 
I] fut l'un des quatre qui gouvernérent Etat durant dix 
ou douze jours, lorsque Louis XI tomba malade 4 China 
en 1480. 

aux cages de ces lions, et n’estoient point les 
trous d’entre les barreaux plus grands qu’a y 
bouter le bras a son aise. Le dessus estoit cou- 
vert d’aix , seulement pour la pluie , si avant 
qu’ils se pouvoient mettre dix ou douze personnes 
dessous de chacun costé, et comprenoit le treil- 
lis jusques sur le bord du pont, afin que l’on ne 
peust passer d’un costé a l'autre. En la riviére y 
avoit seulement une petite sentine (1) ot il y 
avoit deux hommes pour passer ceux qui vou- 
droient aller d’un costé a l’autre. Je veux dire 
occasion qui meut le Roy que cet entre-deux 
fut fait, de telle facon que l’on ne pit aller de 
run costé a l'autre, et pourroit par avanture ser- 
vir le temps advenir & quelqu’un qui auroit a 
faire semblable cas. Du temps du roy Charles 
septiesme, estant en assez jeune aage, leroyaume 
estoit fort persécuté des Anglois; et estoit le 
roy Henry cinquiesme au siége devant Roiien 
et le tenoit fort a destroict; et la pluspart de 
ceux dedans estoient sujets ou partisans du duc 
Jehan de Bourgogne , qui pour lors régnoit. 

Entre ledit duc Jehan de Bourgogne et le 
due d’Orléatis y avoit ja eu grand différend, et 
la pluspart de ce royaume , divisé par ces deux 
parties , dont le fait du Roy ne valoit pasmieux. 
Oncques partialité ne commenga jamais en pays 
que Ja fin n’en fat dommageuse et mal-aisée a 
esteindre. Pour cette question dont je parle avoit 
ja esté tué le duc d’Orléans a Paris, douze ans y 
avoit. Ledit duc Jehan avoit grande armée, et 
alloit et venoit en intention de lever le siége 
qui estoit devant Roiien ; et pour mieux y pou- 
voir parvenir et s’asseurer du Roy, avoit esté 
traité que le Roy et luy se verroient a Monte- 
reau-faut-Yonpe , et la fut fait un pont et une 
barriere au milieu; mais au milieu de ladite 
barriére y avoit un petit huisset (2) qui fermoit 
des deux costez, parquoy on pouvoit aller de 
run costé a l’autre , mais que les deux parts le 
vousissent. 

Ainsi se trouva le Roy de !’un costé du pont, 
et ledit duc Jehan de Bourgogne de l'autre, ac- 
compagnez de grand nombre de gens-d’armes , 
et spécialement ledit duc ; ils se mirent a parle- 
menter sur le pont, et a l’endroit ou ils parloient 
n'y avoit avec ledit due que.trois ou quatre per- 
sonnes. Leur parlement encommencé , fut ledit 
duc de Bourgogne semons tellement , ou par en- 
vie de soy humilier devant le Roy, qu’il ouvrit 
de son costé, et on luy ouvrit de l’autre ; et passa 
luy quatriesme. Incontinent fut tué, et ceux qui 
estoient avec luy, dont est advenu depuis assez 


(4) Un petit ruisseau. 
(2) Petite porte.. 


de maux, comme chacun scait. Cecy n’est pas 
de ma matiére , parquoy je n’en dis plus avant; 
mais le Roy le me conta ne plus ne moins que 
Je vous en dis, en ordonnant cette veué, et disoit 
que s'il n’y eust point eu d’huis a cette veué 
dont je parle , on n'edt point eu d’occasion de 
semondre ledit duc de passer , et ce grand in- 
convenient ne fust point advenu, dont principa- 
lement furent cause aucuns des serviteurs dudit 
duc d’Orléans , lequel avoit esté tué, comme je 
vous ay dit, et estoit en authorité avec le roy 
Charles septiesme. 


COC] 


CHAPITRE X. 


Comment les deux roys s’entrevirent et jue 
rérent la tréeve par avant traictée , et com- 
ment aucuns estimérent que le Sainct-Esprit 
descendit sur la tente du roy d Angleterre , 
en espece de pigeon blanc. 


Nos barriéres ainsi faites, comme avez ouy, 
vinrent le lendemain les deux roys, et fut l’an 
mille quatre cens septante cing , le vingt et neu- 
fiesme jour d’aoust. Le Roy avoit environ huict 
cens hommes-d’armes avec luy, et arriva le pre- 
mier. Du costé ou estoit le roy d’Angleterre es- 
toit toute son armée en bataille; et combien que 
nous ne peussions point voirle tout , si nous sem- 
bloit bien qu’tl y avoit un merveilleux et grand 
nombre de gens-de-cheval et de pied ensemble. 
Ce que nous avions de notre costé ne paroissoit 
rien auprés d’eux : aussi la quarte partie du Roy 
n’y estoit pas. Il estoit dit qu’avec chacun des 
roys y auroit douze hommes, qui estoient ja or- 
donnez pour estre aux barrieres , des plus grands 
et des plus prochains. De nostre costé avions 
quatre hommes du roy d’Angleterre, pour voir 
ce qui se faisoit parmi nous, et autant en avions’ 
du costé du roy d’Angleterre. Comme je vous ay 
dit , le Roy estoit arrivé le premier, et ja aux: 
barrieres estions douze au plus pres de luy, entre 
lesquels estoient le feu duc Jehan de Bourbon‘ 
et le cardinal son frére. Le plaisir da Roy avoit 
esté que je fusse vestu pareil de luy, ce jour; ik 
avoit accoustumé de long-temps d’en avoir quel- 
qu’un qui s’habilloit pareil de luy souvent. 

Le roy d’Angleterre vint du long de la chaus- 
sée dont j’ay parlé, trés-bien accompagné, et 
sembloit bien roy. Avecques luy estoient le duc de’ 
Clarence son frere , le duc de Northumberland et: 
aucuns autres seigneurs, son chambellan, ap- 
pellé monseigneurde Hastingues, son chancelier 


; et autres; et n’y en avoit que trois ou quatre 

habillez de drap d’or, pareil dudit Roy. Ledit 
Roy avoit une barrette de velours noir sur sa 
teste , et y avoit une grande fleur de lys de pier- 
reries par dessus. C’estoit un trés-beau prince 
et grand; mais il commengoit a engresser, et 
Vavois veu autrefois plus beau , car je n’ay point 
souvenanced’avoir jamais veu un plus bel homme 
qu’il estoit , quand monseigneur de Warvic le 
fit fuir d’Angleterre. Comme il approcha de la 
-barriére, 4 quatre ou cing pieds pres, il osta sa 
barrette et s’agenouilla comme 4 demy pied de 
terre. Le Roy luy fit aussi grande révérence, 
lequel estoit ja appuye contre la barriére. Et 
commencérent a s’entr’embrasser par les trous, 
et fit le roy d’Angleterre encore une autre plus 
grande révérence. Le Roy commenca la parole 
et luy dit: « Monsieur mon Cousin, vous soyez 
» le trés-bien venu; il n’y a homme au monde 
» que je désirasse tant 4 veoir que vous : et 
» lowé soit Dieu de quoy nous sommes ici as- 
» semblez a si bonne intention. » Le roy d’An- 
gleterre respondit & ce propos en assez bon 
francois. 

Lors commenca a parler le chancelier d’An- 
gleterre , qui estoit un prélat appellé l’évesque 
a’Ely, et commenca par une prophetie dont les 
Anglois ne sont jamais dépourvus , laquelle di- 
soit qu’en ce lieu de Picquigny se devoit faire 
une grande paix entre France et Angleterre, et 
apres furent desployees les lettres que le Roy 
avoit fait bailler audit roy d’Angleterre tou- 
chant le traité qui estoit fait , et demanda ledit 
chancelier au Roy s'il les avoit commandées 
telles, et s'il les avoit pour agréables. A quoy le 
Roy respondit que ouy, et aussi celles qui luy 
avoient esté baillées de la part du roy d’Angle- 
terre. Et lors fut apporte et ouvert le missel, ct 
mirent les deux roys la main dessus, et les deux 
autres mains sur la saincte vraye Croix, et ju- 
rerent tous deux tenir ce qui avoit esté promis 
entre eux, c’est a scavoir la treve du terme de 
sept ans accomplis, compris les alliez d’un costé 
et d’autre, et d’accomplir le mariage de leurs 
enfans, ainsi qu’i! estoit contenu audit traite (1). 
Aprés le serment fait, nostre Roy, qui avoit 
bien la parole 4 son commandement, commenca 
a dire au roy d’Angleterre, en se riant , qu'il 
faloit qu’il vinst a Paris et qu’il le festoyeroit 
avec les dames, et qu’il luy bailleroit monsei- 
gneur le cardinal de Bourbon pour confesseur, 


qui estoit celuy qui l’absoudroit tres-volontiers. 


de ce péché, si aucun il en avoit commis. Le 
roy d’Angleterre le prit a grand plaisir et par- 


(1) Le traité fut signé le 20 aodt 1475. Edouard se 
qualifie roi de France et d' Angleterre, et scigneur d'E- 


loit de bon visage, car il scavoit bien que ledit 
cardinal estoit bon compagnon. — 

Comme ce ptopos eut un peu duré, ou sem- 
blable, le Roy, qui monstroit avoir authorite 
en cette compagnie, nous fit retirer ceux qui 
estoient avec luy, et nous dit qu'il vouloit par- 
ler au roy d’Angleterre seul. Ceax du roy d’An- 
gleterre se retirérent semblablement, sans at- 
tendre qu’on le leur dft. Comme les deux rois 
eurent un peu parlé, le Roy m’appella, et de- 
manda au roy d’Angleterre s'il me connoissoit. 
Il luy respondit que ouy, et dist les lieux o4 il 
m’avoit veu, et que d’autresfois m’estois empes- 
ché pour le servir a Calais , du temps que j’es- 
tois avec le duc de Bourgogne. Le Roy luy de- 
manda si le duc de Bourgogne ne vouloit point 
tenir la treve, pour ce que si orgueilleusement 
en avoit respondu, comme avez ouy; et luy 
demanda aussi ce qu’il luy plaisoit qu’il feist. 
Le roy d’Angleterre luy dit qu'il la luy offrist 
encores , et que s’il ne la vouloit accepter qu'il 
s’en rapporteroit A eux deux. Aprés vint le Roy 
tomber sur le duc de Bretagne, qui estoit ce qui 
luy avoit fait ouvrir cette parole , et luy en fit 
semblable demande. Le roy d’Angleterre luy 
respondit qu'il luy prioit qu'il ne vousist point 
faire la guerre audit duc de Bretagne, et qu’en 
sa nécessité il n’avoit jamais trouvé si bon amy. 
Le Roy s’en teust a tant ; et avec les plus amiables 
et gracieuses paroles qu’il peut, en rappellant la 
compagnie, prit congé du roy d’Angleterre, et 
dit quelque bon mot 4 chacun de ses gens. Et 
ainsi tous deux en un coup, ou bien peu s’en fa- 
lut, se retirérent de la barriére et montérent a 
cheval. Le Roy s’en alla a Amiens, et le roy 
d’Anglieterre en son ost , A qui on envoyoit de la 
maison du Roy tout ce qu’il luy faisoit besoin , 
jusques aux torches et aux chandelles. A ce par- 
Yement ne se trouva point le duc de Clocestre , 
frére du roy d’Angleterre, et aucuns autres, 
comme mal contens de cette tréve; mais depuis 
ilsse virent, et bientost aprés vint ledit duc de 
Clocestre vers le Roy jusques 4 Amiens, et luy 
fit le Roy de trés-beaux présens, comme de 
vaisselle et de chevaux bien accoustrez. 

Quand fe Roy se fut retiré de cette veue, il 
parla & moy au lege da chemin, sur deux 
poincts. Il trouva le roy d’Angleterre si prest de 
venir a Paris, que cela ne luy avoit point pleu , 
et disoit : « C’est un trés-heau roy : il ayme fort 
» les femmes ; il pourroit trouver quelque affe- 
» tée a Paris, qui luy sauroit bien dire tant de 
» belles parolles , qu’elle luy feroit envie de re- 


cosse ; Louis n'y est appeié que le prince Louis de 


France. 

» venir : » et que ses prédécesseurs avoient trop 
esté & Paris et en Normandie, et que la compa- 
gnie de l’autre ne valoit rien deca la mer : mais 
que dela Ja mer il le vouloit bien pour bon frére 
et amy. Encores se douloit le Roy de quoy il I’a- 
voit trouvé un peu dur, quand il luy avoit parlé 
du duc de Bretagne , et l’eust volontiers gagné 
qu’il se fust contenté qu’on eust fait la guerre 
en Bretagne ; et luy en fit encore sentir par 
monseigneur du Bouchage et par monseigneur 
de Sainct-Pierre : mais quand le roy d’Angle- 
terre s’en vit pressé, il dit que qui feroit guerre 
en Bretagne, i! repasseroit une autrefois pour la 
deffendre. Ouye sa response, on ne Iuy en parla 
plus. 

Comme le Roy fut arrivé a Amiens, et comme 
il voulut souper, vinrent trois ou quatre de 
ceux du roy d’Angleterre souper avec luy, qui 
avoient aidé a faire et a traiter cette paix : et 
monseigneur de Havart commenca 4 dire au 
Roy, en l’oreille, que s'il vouloit, il trouveroit 
bien moyen de faire venir le Roy son maistre 
jusques 4 Amiens, par adventure jusques a Pa- 
ris, 4 faire bonne chére avec luy : le Roy, com- 
bien que ce propos et cet offre ne luy plaisoient 
guéres, si en fit-il up trés-bon visage , et se prit 
a lever, sans trop respondre a propos , mais me 
dit en l’oreille que ce qu'il avoit pensé luy es- 
toit advenu ; c’estoit cet offre. Encoies en par- 
lerent-ils aprés souper , mais le plus sagement 
qu'on peut on rompit cette entreprise, disant 
qu’il faloit que le Roy partist 4 grande diligence 
pour aller contre le duc de Bourgogne. Combien 
que ces matiéres estoient trés-grandes , et que 
des deux costez on mettoit peine a sagement les 
conduire, toutesfois y advint-il des choses plai- 
santes , qui ne sont pas a oublier, et ne se doit 
personne esbahyr, de voir les grands maux 
que les Anglois ont faits en ce royaume, et de 
fresche mémoire et datte , si le Roy travailloit 
et despendoit a les mettre hors amiablement , 
afin qu'il les peust encores tenir amis pour le 
temps avenir, ou au moins qu’ils ne luy fissent 
point de guerre. 

Le lendemain de nostre veue vinrent grande 
force d'Anglois 4 Amiens: et nous fut conteé 
par aucuns que le Sainct-Esprit avoit fait cette 
paix , car tous se fondoient en propheties : et ce 
qui leur faisoit dire , estoit qu’un pigeon blanc 
s’estoit trouvé sur la tente du roy d’Angleterre , 
le jour de la veue , et pour quelque bruit qu'il 
y cust en l’ost, il ne s’estoit voulu bouger : mais 
opinion d’aucuns estoit qu’il avoit un peu pleu, 
et puis il vint un grand soleil , et ce pigeon se 
vint mettre sur cette tente, qui estoit la plus 
haute, pour s’essuyer. Et cette raison dessus- 


dite m’allégua un gentilhomme de Gascogne , 
serviteur du roy d’Angleterre, appellé Louis de 
Breteilles , lequel estoit trés-mal content de 
cette paix : et pour ce qu’il me connoissoit de 
long-temps, parla 4 moy privément , et disoit 
que nous nous mocquerions fort du roy d’An- 
gleterre. Et luy demanday quantes batailles le 
roy d’Angleterre avoit gaignees. Il me respondit 
neuf, ou il avoit esté en personne. Et puis je luy 
demanday combien il en avoit perdu : il me res- 
pondit qu’il n’en avoit perdu qu’une, et que 
c’estoit celle que nous luy faisions perdre, et 
qu’il réputoit cette honte plus grande de le 
renvoyer en cet estat , qu’il ne faisoit ’honneur 
qu’il avoit eu & gagner les autres neuf. Je con- 
tay cecy au Roy, qui me dit que c’estoit un 
trés-mauvais paillard, et qu'il le faloit garder 
de parler. I! ’envoya quérir a son disner, et le 
fit disner avec luy, et luy offrit de trés-beaux 
et bons partis, s’il edt voulu demeurer par deca : 
et quand il vit qu’il ne vouloit demeurer, il luy 
donna mille escus comptant, et luy promit faire 
des biens 4 aucuns fréres qu’il avoit par deca : 
et je luy dis quelque mot en l’oreille, afin qu’il 
mit peine d’entretenir ’amour qui estoit com- 
mencée entre les deux rois. 

Ii n’estoit rien au monde dont le Roy eust 
plus grande peur, que de ce qu’il luy eschapast 
quelque mot, par quoy les Anglois pensassent 
qu’on se mocquast d’eux : et d’aventure, le len- 
demain apres cette veue , comme il estoit en son 
retrait , que nous n’estions que trois ou quatre, 
il luy eschapa quelque mot de risée , touchant 
les vins et les présens qu’il avoit envoyez a Il’ost 
des Anglois : et en se tournant il apperceut un 
marchand gascon , qui demeuroit en Angleterre, 
lequel luy estoit venu demander un congé, pour 
tirer une certaine quantité de vin de Gasgogne 
sans rien payer du droit du Roy, et estoit chose 
qui pouvoit profiter audit marchand, s'il luy estoit 
accordé. Ledit seigneur fut trés-esbahy quand 
il le vit, et comment il pouvoit estre entre: il 
luy demanda de quelle ville il estoit en Guyenne , 
et s'il estoit marchand et marié en Angleterre? 
Le marchand luy respondit que ouy, mais qu'il 
n’y avoit pas beaucoup vaillant: incontinent le 
Roy lui bailla un homme , avant que partir de 
la , qui le conduisit 4 Bourdeaux; je parlay a 
luy par le commandement du Roy, et eut un trés~ 
bon office en la ville, dont il estoit nay, et la 
traite des vins qu’il demanda, et mille francs 
comptans pour faire venir sa femme , et envoya 
un sien frére en Angleterre sans ce qu'il y allast : 
et ainsi le Roy se condamna en cette amende , 
connoissant qu'il avoit trop parle. 

CHAPITRE XI. 


Comment le connestable taschoit de s’excuser 
envers le Roy, aprés la tréve faite a l’An- 
glois , et comment fut aussi faite tréve de 
neuf ans entre le roy Louis et le duc de 
Bourgogne. 


Ce jour dont je parle, qui fut le lendemain de 
nostre veue, monseigneur le connestable envoya 
un sien serviteur nommé Rapine , a qui le Roy 
fit depuis du bien , et estoit bon serviteur de 
son maistre , lequel aporta lettres au Roy. Ledit 
seigneur voulut que monseigneur du Lude (1) et 
moy ouissions sa créance : or estoit ja revenu 
monseigneur de Contay de la marchandise, 
contre monseigneur le connestable , dont vous 
avez ouy parler ci-dessus , et ne scavoit plus le 
connestable a quel sainct se vouer , et se tenoit 
comme pour perdu. Les paroles que nous dit 
Rapine ; estoient trés-humbles, et que son 
Maistre scavoit bien qu’on avait fait beaucoup 
de rapports au Roy contre luy, mais qu’il avoit 
bien pi connoistre par expérience, qu’il n’avoit 
point voulu faire de faute : et pour mieux as- 
scurer le Roy de son vouloir, entra en quelque 
marché de réduire monseigneur de Bourgogne 
en facon qu’il aideroit a destrousser le roy d’An- 
gleterre et toute sa bande, s’il vouloit : et sem- 
bloit bien 4 sa facon de parler que son maistre 
estoit despourveu de toute espérance. Nous luy 
dlismes que nous avions bon accord avec les An- 
glois , et que nous ne voulions point de débat; 
vt s’adventura monseigneur du Lude, qui estoit 
nvec moy, jusques a luy demander s’il ne sca- 
voit point ot estoit l’argent comptant de son 
maistre. Je m’esbahis comme cette parole luy 
eschappa, veu que cestuy-la estoit trés-bon ser- 
viteur, et qu’il ne fist fuir ledit connestable , et 
entendre son cas, et ce qu’on procuroit contre 
luv, et encores veu le péril en quoy il avoit 
esté n’y avoit qu’un an. Mais j’ay peu veu de 
fens en ma vie qui scachent bien fuir a temps 
et éviter leurs malheurs, ni cy ni ailleurs: car 
les uns n’ont point d’espérance d’avoir recueil et 
scureté és pays voisins : qui est grande faute a 
tout homme de bien ; car avoir veu les choses 
par expérience, cela donne grand sens, grande 
hardiesse. Les autres ont trop d'amour a leurs 


(1) Jean de Daillon, l'un des favoris du roi Louis XI, 
gouverneur du Dauphiné. 

(2) Ce passage est fort obscur malgré la correction de 
Lenglet-Dufresnoy adoptée par M. Petitot. Les manus- 
crits ne proposent aucune variante propre a I'éclaircir. 
Il nous a semblé gu'une simple interposition suflisait 
pour lui donner un sens vraisemblable ; ces mots : qui 


biens, a leurs femmes et & leurs enfans , et ces 
raisons ont esté cause de faire périr beaucoup de 
gens de bien (2). 

Quand nous eusmes fait notre rapport au Roy, 
il appella un secrétaire , et n’y avoit avec luy 
que monseigneur de Havart, serviteur du roy 
d’Angleterre , qui ne scavoit rien de ce qu’on 
gardoit audit connestable : et y estoit le seigneur 
de Contay, qui revenoit d’avec ledit ducde Bour- 
gogne, et nous deux qui avions parlé audit Ra- 
pine. Le Roy nomma une lettre audit connesta- 
ble, et luy mandoit ce qui avoit esté fait le jour 
de devant, et de cette tréve, et qu’il estoit em- 
pesché en baucoup de grandes affaires, et qu'il 
avoit bien a besogner d'une telle teste comme Ia 
sienne : et puis se retourna devers l’Anglois et 
monseigneur de Contay, et leur dit : « Je n’en- 
» tends point que nous eussions le corps, mais 
» j’entends que nous cussions la teste, et que le 
» corps fit demeuré Ia. » Cette lettre fut bail- 
lée 4 Rapine, qui la trouva trés-bonne, et luy 
sembloit parole trés-amiable, que le Roy disoit, 
qu'il avoit trés-bien 4 besongner d’une telfé teste 
que celle de son maistre, et n’entendoit point la 
fin de cette parole. Le roy d’Angleterré envoya 
au Roy les lettres de créance que ledit connes- 
table luy avoit escrites , et manda toutes les pa- 
roles qu’il luy avoit jamais mandées : et ainsi 
pouvez voir en quel estat il s’estoit mis entre ces 
trois grands hommes : car chacun des trois luy 
vouloit la mort. 

Le roy d’Angleterre aprés avoir receu son 
argent, se mit en chemin, droit a Calais 4 bon: 
nes journées, car il doutoit la haine du due de 
Bourgogne et de ceux du pays; et a la vérité, 
quand ses gens s’écartoient, quelqu’un en de- 
meuroit tousjours par les buissons, et laissa ses 
ostages, comme il avoit promis, monseigneur de 
Havart et messire Jean Cheney, grand-escuyer 
d’Angleterre, jusques a ce qu'il fut passé la 
mer. 

Vous avez bien ouy au commencement de 
cette matiére d’Angleterre, comme ce Roy ici 
n’avoit point fort cette matiére a coeur; car dés 
qu’il estoit 4 Douvres en Angleterre, et avant 
que monter au navire pour passer, il entra en pra- 
tique avec nous. Et ce qui le faisoit passer deca, es- 
toit pour deux fins. L’une, que tout son royaume 
le désiroit, comme ils ont accoustumé le temps 


est grande faule a tout homme de bien ; car avoir veu, 
etc., interrompaicnt le sens dans les précédentes édj- 
tions; nous les avons placés avant car les uns, etc. En 
sorte que le sens est celui-ci: c'est une faute de ne scavoir 
pas s'¢loigner a propos, et l’expérience nous apprend 
que c’est le parti Ic plus sage et nous excite a I'em- 
brasser. 

passé, et la presse que leur en faisoit le duc de 
Bourgogne. L’autre raison estoit, pour réserver 
une bonne grosse somme d’argent deceluy qu'il 
avoit lors en Angleterre, pour faire ce passage : 
car, comme vous avez ouy , les roys d’Angle 
terre ne lévent jamais rien que leur domaine, si 
ce n’est pour cette guerre de France. Une autre 
habileté avoit fait ledit Roy, pour contenter ses 
sujets , il avoit amené dix ou douze hommes, 
tant de Londres que d'autres villes d’Angle- 
terre, gros et gras, qui estoient des principaux 
entre les communes d’Angleterre, et qui estoient 
ceux qui avoient tenu la main a ce passage, et a 
mettre sus cette puissante armée, Ledit Roy les 
faisoit loger en bonnes tentes , mais ce n’estoit 
point la vie qu’'ils avoient accoustumée , et en 
furent tost las, et cuidoient qu’au bout de trois 
jours ils deussent avoir une bataille, quand ils 
seroient deca la mer, et le roy d’Angleterre ai- 
doit 4 leur faire des doutes, et aussi des crain- 
tes, pour leur faire trouver la paix bonne, afin 
qvils luy aidassent, quand ils seroient de retour 
en Angleterre , a esteindre les murmures qui 
pourroient estre a cause deson retour ; car onc- 
ques roy d’Angleterre, depuis le roy Artus (1), 
n’amena tant de gens et de gros personnages 


pour un coup deca la mer ; et s’en retourna trés- 


diligemment, comme vous avez ouy, et luy de- 
Mmeura beaucoup d’argent de celuy qu’il avoit 
Jevé en Angleterre pour le payement de ses gens- 
d’armes : ainsi parvint a la pluspart de ses in- 
tentions. Il n’estoit point complexionné pour 
porter le travail qui seroit nécessaire a un roy 
d’Angleterre qui voudroit faire conqueste en 
France; et pour ce temps, le Roy avoit bien 
pourveu a la deffence , combien que par tout 
n’euit sceu bien pourvoir aux ennemis qu’il avoit, 
car il en avoit trop. Un autre grand désir avoit 
le roy d’Angleterre, c’estoit d’accomplir le ma- 
riage du roy Charles huitiesme, qui régne au- 
jourd’hui, avec sa fille, et ce mariage luy fit dis- 
simuler beaucoup de choses, qui depuis tourne- 
rent au grand profit du Roy. 

Apres que les Anglois furent repassez en An- 
gleterre , sauf les ostages qui estoient avec le 
Roy, ledit seigneur se retira vers Laon, en uve 
petite ville, quia nom Vervins, sur les marches 
Je Haynaut : ct 4 Avennes en Haynaut se trou- 
rérent le chancelier de Bourgogne, et autres am- 


(1) Arthur, prince de Cuerpléon dans Je pays de 
zalles, arréta un instant l'invasion des Anglo-Saxons en 
Angleterre. Il gagna contre eux , vers 520, la bataille de 
Budon-Hill. Ses exploits exagérés par le sentiment na- 
lonal , sont devenus le sujet d'un des cycles épiques du 
noyen-fige. 

(2) Jean de Foix, vicomte de Narbonne, second fils de 

Ic. D. N. T. IV. 


bassadeurs avec le seigneur de Contay, pour le 
duc de Bourgogne: et désiroit pour ceste fois 
pacifier tout. Ce grand nombre d’Anglois luy 
avoit fait peur; car en son temps il avoit veu de 
leurs ceuvres en ce royaume, et ne vouloit pas 
qu’ils y retournassent. Le Roy eut nouvelles du- 
dit chancelier, qui disoient que le Roy envoyast 
de ses gens 4 un pont, a mi-chemin d’Avennes 
et de Vervins, et que luy et ses compagnons s’y 
trouveroient. Le Roy leur manda qu'il s’y trou- 
veroit luy-mesme, combien qu’aucuns, a qui il 
le demanda, ne furent point de ceste opinion. 
Toutesfois il y alla, et mena les ostages des An- 
glois avec luy ; et furent présens quand le Roy 
receut lesambassadeurs, qui vindrent trés-bien 
accompagnez d’archers, et autres gens de guerre. 
Pour cette heure ils n’eurent autres paroles avec 
le Roy, et les menal’on disner. 

L’un de ces Anglois se commen¢a a repentir 
de cet appointement, et me dit a une fenestre , 
que s’ils eussent veu beaucoup de telles gens avec 
le duc de Bourgogne, par aventure n’eussent-ils 
pas fait la paix. Monseigneur de Narbonne (2) , 
qui aujourd’hui s’appelle monseigneur de Fouez, 
ouit cette parole, et Juy dit: « Estiez-vous si 
» simple de penser que le duc de Bourgogne 
» n’eust grand nombre de telles gens? il les 
» avoit seulement envoyez rafraichir : mais vous 
» aviez si bon vouloir de retourner, que six cens 
» pipes de vin, et une pension que le Roy vous 
» donne, vous ont renvoyé bientost en Angle- 
» terre. » L’Anglois se courrouca, et dit : « C'est 
» bien ce que chacun nous disoit, que vous vous 
» Mocqueriez de nous; appellez-vous Il'argent, 
» que le Roy vous donne pension? c’est tribut , 
» et par sainct-George, vous en pourriez bien 
» tant dire que nous retournerions. » Je rompis 
la parole et la convertis en mocquerie , mais 
l'Auglois n’en demeura point content, et en dit 
un mot au Roy, qui merveilleusement s’en cour- 
rouca audit seigneur de Narbonne. 

Le Roy n’eut point grandes paroles aux des- 
susdits chancelier et ambassadeur pour cette fois, 
et fut appointé qu’ils viendroient a Vervins, et 
ainsi le firent , et vindrent avec le Roy. Quand 
ils furent arrivez a Vervins, le Roy commit mes- 
sire Tanneguy du Chastel, et messire Pierre Do- 
riole , chancelier de France, a besogner avec 
eux, et autres. De chacun costé entrerent en 


Gaston IV et d'Eléonor d’Arragon, roi et reine de Na- 
varre ; de Marie d'Orléans, sa femme, scur du roi 
Louis XII, il a eu Gaston de Foix, duc de Nemours, tué 
a Ja Bataille de Ravennes, en 1542, et Germaine de 
Foix , seconde femme de Ferdinand V, roi d’Arragon , 
surnommeé le Catholique. - 

grandes remonstrances , et 4 soustenir chacun 
son party. Les dessusdits vindrent faire au Roy 
leur rapport, disant queces Bourguiguons estoient 
fiers en leurs paroles, mais quils leur avoient 
‘bien rivé le clou, et disoient les responses qu’ils 
leur avoient faites : dont le Roy ne fut point con- 
tent, et leur avoit dit que toutes ces responses 
avoient esté faites maintesfois, et qu’il n‘estoit 
point question de paix finale, mais de tréve seu- 
lement, et qu’il ne vouloit point qu’on leur usast 
plus de ces paroles, et que luy-mesme vouloit 
parler avec eux, et fit venir ledit chancelier et 
autres ambassadeurs en sa chambre: et n’y de- 
meura avec luy que feu monseigneur |’admiral 
bastard de Bourbon, monseigneur Du Bouchage 
et moy, et conclud la tréve pour neuf ans (1) 
marchande, revenant chacun au sien : mais les- 
dits ambassadeurs suppliérent au Roy qu’elle ne 
fust point encore criée, pour sauver le serment 
du duc, qui avoit juré ne la faire que le roy 
d’Angleterre n’eust esté hors de ce royaume 


certain temps, afin qu’il ne semblast point qu'il 


eit accepté la sienne. 

Le roy d’Angleterre qui avoit grand despit de 
ce que ledit duc n’avoit voulu accepter sa tréve, 
et estoit adverty que le Roy en traitoit une au- 
tre avec ledit duc, envoya ung chevalier nommé 
messire Thomas de Mont-Gomery, fort privé de 
luy, devers le Roy a Vervins, 4 l'heure que le 
Roy traitoit cette tréve , dont j’ay parlé , avec 
ceux du duc de Bourgogne. Ledit messire Tho- 
mas requit au Roy, de par le roy d’Angleterre, 
qu’il ne vousist point prendre d’autre tréve avec 
le duc, que celle qu'il avoit faite. Aussi luy prioit 
ne vouloir point bailler Sainct-Quentin audit 
duc, et offroit au Roy que s'il vouloit continuer 
la guerre audit duc, il seroit content de repasser 
la mer pour luy, et en sa faveur, la saison pro- 
chaine, pourveu que le Roy le récompensast du 
dommage qu’il auroit a cause que la gabelle des 
laines & Calais (2) ne luy vaudroit rien ( cette 
gabelle peut bien monter a ecinquante mille es- 
cus), et aussi que le Roy payast moitié de son 
armeée, et ledit Roy d’Angleterre payeroit l’au- 
tre moitie. Le Roy remercia fort le roy d’Angle- 
terre, et donna dela vaisselle audit messire Tho- 
mas, et s’excusa de la guerre , disant que ja la 
tréve estoit accordée, et que ce n’estoit que celle 
propre qu’eux deux rois avoient faite du propre 
terme de neuf ans: mais ledit duc en vouloit 
lettres a part, et excusa la chose au mieux qu'il 


(1) Cette tréve de neuf ans entre Louis XI et le duc 
de Bourgogne, se fit a Soleure, au pays de Luxembourg, 
le 13 septembre 1475 ; Comines , quoiqu'il edt été em- 
ployé dans les négociations qui la précédérent, fut exclu 

put; pour contenter ledit ambassadeur , lequel 
sen retourna, et ceux qui estoient demeurez en 
ostage aussi. Le Roy s’émerveilla fort des offres 
que le roy d’Angleterre luy avoit faites , et n’y 
eut que moy présent a les ouyr : et sembloit bien 
au Roy que c’eust esté chose bien périlleuse de 
faire repasser le roy d’Angleterre, et qu'il n’ya 
pas beaucoup a faire a mettre débat entre les 
Frangois et les Anglois , quand ils se trouvent 
ensemble, et qu’aisément se fussent accordez de 
nouveau les Bourguignons et eux, et luy creut 
Venvie de conclure cette tréve avec ces Bour- 


guignons. 
<x xD 


CHAPITRE Xai. 


Comment la mort du connestable fut de tous 
points guree entre le Roy et le duc de Bour- 
gogne, et comment s’estant retiré au pays 
du duc, fut par le commandement @iceluy 
livré au Roy, qui le fit mourir par justice. 


La tréve conclué, se remit avant la pratique 
du connestable, et pour n’en faire long proces 
fut repris ce qui avoit esté fait 4 Bouvines, dont 
jay parlé cy-devant, et furent baillez les scellez 
de cette matiére d’un costé et d’autre. Et par ce 
marché , fut promis audit duc Sainct-Quentin , 
Han et Bohain, et tout ce que ledit connestable 
tenoit sous le pouvoir dudit duc, et tous ses 
meubles quelque part qu’ils fussent; et fut ad- 
visé et conclu de la forme de Il’assiéger dedans 
Han ou il estoit; et celuy qui premier le pour- 
roit prendre en feroit la justice dedans huit 
jours , ou le rendroit ason compagnon. Tost cha- 
cun se commenca a douter de cette marchandise, 
et les plus gens de bien que ledit connestable 
eust, le commencérent a laisser , comme monsei- 
gneur de Genlis et plusieurs autres de ses quatre 
compagnons qu'il avoit. Ledit connestable , qui 
scavoit bien comment le roy d’Angleterre avoit 
baille ses lettres et descouvert ce qu’il scavoit de 
luy , et que ses ennemis avoient esté a faire la 
treve , commenca a avoir trés-grande peur , et 
envoya devers ledit duc de Bourgogne, luy 
supplier qu’il luy pleust luy envoyer une seureté, 
pour aller parler a luy de choses qui fort luy 
touchoient. Ledit duc de prime face feignit a la 
bailler, mais a la fin la bailla. 

Mainte pensée avoit ja eu ce puissant homme 


de l'amnistie que le duc de Bourgogne accorda a tous 
ses sujets rebelles. 

(2) Le droit de péage des Jaines a Calais valait alors 
cinquante mille écus au Roi d' Angleterre. 


MEMOIRES DE PHILIPPE DE COMINES. [1475] 


ou il prendroit son chemin pour fuir, car de 
tout estoit informé, et avoit vu le double des 
séellez qui avoient esté baillez contre luy a 
Bouvines. Une fois s'addressa A aucuns serviteurs 
qu’il avoit, qui estoient Lorrains : avec ceux-la 
délibéra fair en Allemagne, et y porter grande 
somme d’argent (car le chemin estoit fort seur) 
et d’acheter une place sur le Rhin, et se tenir 
la jusques & ce qu'il fat appointé de |’un des 
deux costez. Une autre fois délibéra tenir son bon 
chasteau de Han, qui tant luy avoit cousté, car 
il ’avoit fait pour se sauver en une telle néces- 
sité , et ’'avoit pourveu de toutes choses, autant 
que chasteau qui fat en lieu de nostre connois- 
sance. Encores ne trouva-il gens 4 son gré pour 
demeurer avec luy: car tous ses serviteurs es- 
toient nez des seigneuries de I’un prince ou de 
l'autre: par aventure que sa crainte estoit si 
grande, qu’il ne s’osa suffisamment découvrir a 
eux : et je crois certainement qu’il en edt trouvé 
qui ne l’eussent pas abandonné, et bon nombre: 
et n’estoit pas tant a craindre pour luy d’estre 
assiegé des deux princes que d'un seul: car 
c’estoit chose impossible que les deux armées se 
fussent accordées. Son dernier party fut d’aller 
vers le duc de Bourgogne , sur cette seureté , et 
ne prit que quinze ou vingt chevaux , et tira a 
Mons en Hainaut , ot estoit le seigneur d’Aime- 
ries (1), grand-baillif de Hainaut, le plus spécial 
ami que ledit connestable eust : et la y séjourna, 
attendant nouvelle du duc de Bourgogne, qui 
avoit commencé la guerre contre le duc de Lor- 
raine, A cause que de luy avoit esté deffié, du- 
rant qu’il estoit au siége de Nuz: et aussi re- 
ceut grand dommage en son pays de Luxem- 
bourg. 

Des que le Roy sceut le partement dudit con- 
nestable,, il advisa d’'y donner reméde , et pour- 
voir que ledit connestable ne pdt recouvrer I’a- 
mitié du duc de Bourgogne: et tira diligemment 
devant Sainct-Quentin , et y fit assembler sept 
ou huit cens hommes-d’armes , et avec eux y 
alla, bien informé de ce qui estoit dedans. 
Comme il vint prés de la ville, aucuns luy 
vindrent au-devant se présenter a luy. Ledit 
seigneur me commanda entrer dedans la ville, 
et faire départir les quartiers. Ainsi le fis , et y 
entrérent les gens-d’armes, et aprés y entra le 
Roy bien receu de ceux de la ville. Aucuns de 
ceux du connestable se retirérent en Hainaut. 
Tost fut adverti, par le Roy propre, le duc de 
Bourgogne de la prise de Sainct-Quentin, afin de 
luy oster l’espérance de la cuider recouvrer par 
les mains du connestable. Des ce que ledit duc 


(1) Antoine Rolin. 

sceut ces nouvelles, il manda au seigneur d’Ai- 
meries, son grand-baillif de Hainaut , qu’il fist 
garder la ville de Mons en facon que ledit con- 
nestable n’en peust saillir, et que a luy fat def- 
fendu de partir de son hostellerie. Ledit baillif 
n’osa refuser et le fit : toutesfois la garde n’estoit 
pas estroite pour un tel homme, s’iJ eit eu vou- 
loir de fuir. 

Que dirons-nous ici de fortune? Cet homme 
estoit situé aux confins de ces deux princes enne- 
mis, ayant si fortes places en ses mains, quatre 
cens hommes-d’armes bien payez, dont il estoit 
commissaire, et y mettoit qui il vouloit , et les 
avoit ja maniez douze ans passez; il estoit trés- 
sage et vaillant cbevalier, et qui avoit beaucoup 
veu. Il avoit grand argent comptant: et aprés 
tout cela se trouver en ce danger, destitué de 
coeur et de tous remédes. Il faut bien dire que 
cette tromperesse fortune l’avoit regardé de son 
mauvais visage , mais, pour mieux dire, il faut 
respondre que tels grands mystéres ne viennent 
point de fortune, et que fortune n’est rien, fors 
sculement une fiction poétique , et qu'il faloit 
que Dieu l’eust abandonné, a considérer toutes 
ces choses dessusdites , et assez d’autres que je 
n’ay pas récitées. Et s'il appartenoit 4 homme de 
juger (ce que non, et spécialement & moy ), je 
dirois que ce qui raisonnablement devroit avoir 
esté cause de sa punition , estoit que tousjours 
avoit travaillé de toute sa puissance, que la 
guerre durast entre le Roy et le duc de Bourgo- 
gne : car la estoit fondée sa grande auctorité et 
son grand Estat , et y avoit peu a faire a les en- 
tretenir en ce différend : car naturellement leurs 
complexions estoient différentes. 

Celuy seroit bien ignorant , qui croiroit qu’il 
y cust fortune, ne cas semblable, qui edt sceu 
garder un si sage homme a estre mal de ces deux 
princes , 4 un coup, qui en leur vie ne s‘accor- 
dérent en rien qu’en cecy : et encores plus fort 
le roy d’Angleterre qui avoit espousé sa niéce , 
et qui merveilleusement aimoit tous les parens 
de sa femme, et par espécial ceux de cette mai- 
son de Sainct-Paul. Il est vraysemblable et 
chose certaine qu'il estoit esloigné de la grace de 
Dieu , de s’‘estre mis ennemi de ces trois princes, 
et n’avoir un seul ami qui !’eust osé loger pour 
une seule nuit: et autre fortune n’y avoit mis la 
main que Dieu. Et ainsi en est advenu, et ad- 
viendra a plusieurs autres, qui aprés les grandes 
et longues prospéritez , tombent en grandes ad- 
versitez. Apres que le connestable fut arresté 
en Hainaut par le duc de Bourgogne, le Roy 
envoya devers ledit duc, pour en avoir la dé- 
livrance , ou qu'il accomplist le contenu de son 
séellé. Ledit duc dit qu’ainsi le feroit, et fit 

7. 

mener ledit connestable a Péronne, et estrui- 
‘tement garder. 

Ledit duc de Bourgogne avoit ja pris plusieurs 
‘places en Lorraine et Barrois , et estoit au siége 
devant Nancy, laquelle se deffendoit tres-bien. 
‘Le Roy envoya largement gens-darmes en Cham- 
pagne , qui donnoient crainte audit duc: car il 
nestoit point dit par la tréve qu'il deust des- 
truire le duc de Lorraine, lequel s’estoit retiré 
devers le Roy. Monseigneur du Bouchage et 
autres ambassadeurs pressoient fort ledit duc de 
tenir son séellé. Tousjours disoit qu’ainsi le fe- 
roit ; et passa de plus d’un mois le terme de huit 
jours, qu'il devoit bailler le connestable ou en 
faire justice. Se voyant ainsi pressé, et dou- 
tant que le Roy ne l’empéchast en son entreprise 
de Lorraine, qu'il desiroit fort amener a fin, 
pour avoir le passage de Luxembourg en Bour- 
gogne, et que toutes ses seigneuries se joignis- 
sent ensemble; car luy tenant ainsi cette petite 
duché, il venoit de Hollande jusques auprés de 
Lion, tousjours sur Juy. Pour ces raisons escri- 
vit a son chancelier et au seigneur d’Hymber- 
court, dont j’ay parlé, tous deux ennemis et 
mal-veillans dudit connestable , qu’ils se tiras- 
sent & Péronne, et qu’a un jour qu’il nomma, 
ils baillassent ledit connestable 4 ceux que le 
Roy y envoyeroit , car les deux dessus nommez 
avoient tout pouvoir pour luy en son absence , et 
manda audit scigneur d’Aimeries le leur bailler. 

Cependant battoit fort la ville de Nancy le 
due de Bourgogne: il y avolt de bonnes gens 
dedans, qui la deffendoient bien. Un capitaine 
dudit due, appelé le comte de Campobache, natif 
et bauny du royaume de Naples, pour Ja part 
Angevine, avoit ja pris intelligence au duc de 
Lorrafne, Car monseigneur de Lorraine, qui 
estolt parent bien prochain et héritier de la 
maison d’Anjou, apres la mort du roy René 
son ayeul maternel, avoit trouvé moyen de le 
wagner, et aussi affection que ledit comte avoit 
ft ladite maison d’Anjou , dont il tenoit le party 
Au roynume de Naples, et en estoit pour ceste 
cause fugitif, luy falsoit tromper son maistre 
en faveur dudit due de Lorraine: et promet- 
tolt faire durer ce siége, et qu'il se trouveroit 
les defauts és choses nécessaires pour la prise 
de In ville. Il le pouvoit bien faire, car il estoit 
pour lors le plus grand de cette armée, et homme 
trés-mauvais pour son maistre, comme je dyrai 
cy-aprés ; mais ceci estoit comme un aprest des 
maux qul depuis advindrent audit duc de Bour- 
yogne. Je crois que ledit duc s’attendoit d’avoir 
pris la ville, avant que Je jour fust venu de 
baiiter ledit connestable , et puis ne le bailler 

: et peut-estre d’autre costé, que si le Roy 

eust eu, il eust fait plus de faveur au duc de 
Lorraine qu’il ne faisoit pas : car il estoit infor- 
mé de la pratique qu’avoit ce comte de Campo- 
bache: mais il ne s’en méloit point, et si n’estoit 
point tenu de laisser faire ledit duc en Lorraine, 
s'il n’eust voulu, pour plusieurs raisons : et 
avoit largement de gens prés dudit pays de 
Lorraine. 

Ledit duc de Bourgogne ne sceut prendre 
Nancy (1), avant le jour qu’il avoit baillé A ses 
gens, pour délivrer ledit connestable. Pour ce 
aprés le jour passé qui leur avoit esté ordonné, 


ils exécutérent le commandement de leur mais- - 


tre volontiers, pour la grande haine qu’ils avoient 
audit connestable : et le baillérent 4 la porte de 
Péronne, entre les mains du bastard de Bour- 
bon , admiral de France et de monseigneur de 
Sainct-Pierre , qui Je menérent 4 Paris. Aucuns 
m’ont dit que trois heures aprés , vindrent mes- 
sagers 4 diligence , de par ledit duc , pour com- 
mander & ses gens ne bailler point ledfit connes- 
table , qu’il n’eust fait 4 Nancy; mais il estoit 
trop tard. A Paris, fut commencé le procés du- 
dit connestable : et bailla ledit duc tous les 
séellez qu’il avoit dudit connestable , et tout ce 
qui servoit a son procés. Ledit Roy pressoit fort 
la Cour, et y avoit gens pour la conduite du 
proces. Et fut veu ce que le roy d’Angleterre 
avoit baillé contre luy , comme avez ouy cy-des- 
sus, et aussi ledit duc de Bourgogne, et fina- 


-lement ledit connestable fut condamné a mourir, 


et tous ses biens furent confisquez. 


CKO 


CHAPITRE XIII. 


Disgression sur la faute que fit le duc de Bour- 
gogne , livrant le connestable au Roy, contre 
sa seureté, et ce qui luy en peut estre ad- 
venu. 


Cette délivrance fust bien estrange, et ne le 
dis pas pour excuser les fautes dudit connes- 
table, ne pour donner charge au Roy et audit 
duc, car a tous deux il tenoit grand tort; mais 
il n’estoit nul besoin audit duc de Bourgogne, 
qui estoit si grand prince , et de maison si re- 
nommeée et honorable , de luy donner une seu- 
reté pour le prendre, et fut grande cruauté de 
le bailler , ot il estoit certain de la mort, pour 
avarice. Aprés cette grande honte qu’il se fit, 
il ne mit guéres a recevoir du dommage. Et 


(1) Ce siége a duré depuis le 24 octobre jusques au 30 
novembre 1475. 

ainsi a voir les choses que Dieu a faites de 
nostre temps, et fait chacun jour, semble qu'il 
ne veuille rien laisser impuny; et peut-on voir 
évidemment que ces estranges ouvrages viennent 
de luy , car ils sont hors des cuvres de nature, 
et sont ses punitions soudaines : et par espécial 
contre ceux qui usent de violence et de cruauté, 
qui communément ne peuvent estre petits per- 
sonpnages , mais tres-grands , ou de seigneurie , 
ou d’authorité de prince. Longues années avoit 
fleary cette maison de Bourgogne, et depuis 
cent ans, ou environ, qu’ont régné quatre de 
cette maison, avoit esté autant estimée que 
pulle maison de la chrestienté. Car les autres 
plus grandes qu’elles avoient eu des afflictions 
et adversitez , et cette-cy continuelle félicité et 
prospérité. 

Le premier grand de cette maison fut Phi- 
lippe le Hardy, frére de Charles le Quint, roy de 
France , qui espousa la fille de Flandres, com- 
tesse dudit pays, d’Artois, de Bourgogne, Ne- 
vers et Rethel. Le second fut Jehan (1). Le tiers 
fut le bon duc Philippe , qui joignit 4 sa maison 
les duchez de Brabant, Luxembourg, Lim- 
bourg, Hollande, Zélande , Hainaut et Namur. 
Le quart a esté ce duc Charles, qui, aprés le 
trespas de son peére, fut l’un des plus riches et 
redoutés de la chrestienté, et qui trouva en 
meubles de bagues et de vaisselles , de tapisse- 
ries , livres et linges, plus que l’on n’eust sceu 
trouver en trois des plus grandes maisons. D’ar- 
gent comptant, j’en ay bien veu en d’autres 
maisons plus largement (car ledit duc Philippe 
n’avoit de long-temps point levé de tailles ), tou- 
tesfois il trouva plus de trois cens mille escus 
comptant ; et trouva paix avec ses voisins , qui 
peu luy dura. Mais je ne luy veux point du tout 
imputer occasion de la guerre, car d’autres 
assez y eurent part. 

Ses sujets , incontinent aprés la mort de son 
pére, luy accordérent une aide de bon cceur, et 
a peu de requeste , chacun pays a part, pour 
le temps de dix ans, qui se pouvoit bien mon- 
ter trois cens cinquante mille escus l’an, sans 
comprendre Bourgogne. A Vheure qu’il bailla 
ledit connestable , il en levoit plus de trois cens 
mille davantage, et avoit plus de trois cens 
mille escus comptant; et tout le meuble qu’il 
recueillit dudit connestable, ne valoit point 
guatre vingts mille eseus. Car en argent n’avoit 
que soixante-seize mille escus. Ainsi l'occasion 


(1) Tt épousa , en 1385, Marguerite dc Baviére , fille 
d’ Albert , comte de Hainaut. 


(2) Jacques Galeotti , gentilhomme napolitain , passa 

fut bien petite pour faire une si grande faute. 
Il Veut bonne , car Dieu luy prépara un ennemy 
de bien petite foree , en fort jeune aage, pcu 
expérimenté en toutes choses , et luy fit un ser- 
viteur , dont plus se floit pour lors, devenir 
faux et mauvais , et se mit en suspicion de scs 
sujets et bons serviteurs. Ne sont-ce pas ici des. 
vrays préparatifs que Dieu faisoit en l’ancien 
Testament a ceux desquels il vouloit muer la 
fortune de bien en mal, ou de prospérité en 
adversité? Son cceur ne s’amollit jamais, mais 
jusques a la fin a estimé toutes ses bonnes for- 
tunes procéder de son sens et de sa vertu: et 
avant que mourir, a esté plus grand que tous 
ses prédécesseurs , et plus estimé par le monde. 

Par avant que bailler ledit connestable, ik. 
avoit ja pris grande deffiance de ses sujets ou: 
les avoit & grand mespris: car il avoit bien 
envoyé quérir mille lances d’Italiens , et y en 
avoit cu devant Nuz largement avec luy. Le 
comte de Campobache en avoit quatre cens ar- 
mez, et plus: et estoit sans terre, car a cause 
des guerres que la maison d’Anjou avoit me- 
nées en ce royaume de Naples, de Jaquelle il 
estoit serviteur, il en estoit banny, et avoit 
perdu sa terre, et tousjours s’est tenu en Pro- 
vence ou en Lorraine, avec le roy René de 
Cécile, ou avec le duc Nicolas, fils du duc Jehan 
de Calabre, aprés la mort duquel ledit due de 
Bourgogne avoit recueHly plusieurs de ses ser-~ 
viteurs , et par espécial tous les Italiens , comme 
ce comte gue j'ay nommé, Jacques Galeot (2), 
trés-vaillant , honorable et loyal gentil-homme , 
et plusieurs autres. Cedit comte de Campobache, 
dés lors qu’il alla faire ses gens en Italie, re-. 
ceut dudit due quarante mille ducats d’impres-. 
tance , pour mettre sus sa compagnie. 

En passant par Lyon, il s’accointa d’un mé- 
decin appellé maistre Simon de Pavie, par le- 
quel il fit scavoir au Roy , que s'il vouloit faire 
certaines choses qu’il demandoit , il offroit 4 son. 
retour luy bailler le due de Bourgogne entre- 
ses mains. Autant en dit a monseigneur de 
Saint-Pray, estant pour lors en Piémont am- 
bassadeur pour le Roy. Apres qu’il fut retourné, 
et ses gens-d’armes logez en la comté de Marle, 
offroit encores au Roy que dés ce qu’il seroit 
joinct aux champs avec son maistre, il'ne fau- 
droit point de le tuer, ouJe mener prisonnier ; 
et disoit la maniére: c’estoit que ledit duc alloit 
souvent a l’entour de son ost , sur un petit che- 


plus tard au service de France, se distingua sous le re- 
gne du roi Charles VIII, et fut enterré aux Cordeliers 
d’Angers, dans la chapelle ou était Je cur du roi Réné 
de Sicile. 


102 


val , avec peu de gens (et disoit vray ), et que 
la ne faudroit point de le tuer ou prendre. En- 
cores faisoit-il une autre ouverture au Roy: 
c’estoit, que si le Roy et ledit duc se venoient 
trouver en bataille , l'un devant l’autre, qu’il 
se tourneroit de son party , avec ses gens-d’ar- 
mes , moyennant certaines choses qu’il deman- 
doit. Le Roy eut la mauvaistié de cet homme 
en grand mespris, et voulut user audit duc de 
Bourgogne de grande franchise , et luy fit sca- 
voir tout cecy par le seigneur de Contay, dont 
a esté parlé: mais ledit duc n’y ajousta point 
de-foy, ains estimoit que le Roy le faisoit a 
autres fins, et en aima beaucoup mieux ledit 
comte. Par quoy vous voyez que Dieu luy trou- 
bla le sens en cet endroit , aux claires enseignes 
que le Roy luy mandoit. Autant que cettuy-cy 
dont j'ay parlé, estoit mauvais et déloyal, au- 
tant estoit bon et loyal Jacques Galeot ; et aprés 
avoir longuement vescu, est mort en grand 
honneur et renommée. 





LIVRE CINQUIEME. 
CoO 
CHAPITRE PREMIER. 


Comment le duc de Bourgogne, faisant la 
guerre aux Suisses, fut chassé par eux @ 
Pentrée des montagnes , prés Granson. 


Or le duc de Bourgogne ayant conquis toute 
la duché de Lorraine, et receu du roy Sainct- 
Quentin, Han et Bohain, et le meuble du 
connestable , estoit en paroles avec le Roy de 
s’appointer; et le Roy et luy se devoient entre- 
voir, sur une riviére et sembiable pont que celuy 
qui fut faict 4 Picquigny, a la veué du Roy et 
du roy Edoiiard d’Angleterre, et sur cette ma- 
tiére alloient et venoient gens. Et vouloit ledit 
duc laisser reposer son armée, qui estoit fort 
deffaitte , tant a cause de Nuz que par ce peude 
guerre de Lorraine; et le demeurant vouloit-il 
envoyer en garnison, en aucunes places, tant du 
comté de Romont , comme auprés des villes de 
Berne et Fribourg , ausquelles il vouloit faire 
Ja guerre, tant pour ce qu’ils la luy avoient 
faite, estant devant Nuz, qu’aussi pour avoir 
aidé a luy oster la comté de Ferréte (comme 
avez ouy), et pour ce qu’ils avoient osté audit 
comte de Romont partie de sa terre. Le Roy le 
sollicitoit fort de cette veué , et qu’i!l laissast en 
paix ces pauvres gens de Suisse , et qu’il repo- 
sast son armée. Lesdits Suisses le sentans si pres | 

d’eux , luy envoyérent leur ambassade, et of: 
froient rendre ce qu’ils avoient pris dudit sei- 
eneur de Romont : ledit comte de Romont le 
sollicitoit d’autre costé de le venir secourir en 
personne. Ledit duc laissa le sage conseil , et 
celui qui pouvoit estre comme le meilleur en 
toutes facons, veu la saison et l’estat en quoy 
estoit son armée, et délibéra d’aller contr’eux. 
Entre le Roy et luy fut appointé et baillé lettres, 
que pour le fait de Lorraine ils n’entreroient 
point en débat. 

Le duc partit de Lorraine avec cette armée 
fort deffaite et lassée, et entra en Bourgogne, 
ou lesdits ambassadeurs de ces vieilles ligues 
d’Allemagne qu’on appelle Suisses , revindreat 
devers luy, faisans plus grandes offres que de- 
vant, et outre la restitution luy offroient laisser 
toutes les alliances qui seroient contre son vou- 
loir (et par espécial celle du Roy), et devenir ses 
alliez , et le servir de six mille hommes armés, 
avec assez petit payement, contre le Roy toutes 
les fois qu’il les en requéreroit. A rien ne voulut 
ledit duc entendre , et ja le conduisoit son mal- 
heur. Ceux qu’on appelle en ce quartier-1a les 
nouvelles alliances , ce sont les villes de Basle 
et de Strasbourg, et autres villes impériales 
qui sont au long de cette riviére du Rhin, les- 
quelles d’ancienneté avoient esté ennemies des- 
dits Suisses en faveur du duc Sigismond d’Au- 
triche , duquel ils estoient alliez par le temps 
qu'il avoit guerre avec lesdits Suisses. Toutes 
ces villes s’alliérent ensemble avec iceux Suisses, 
et fut faite alliance pour dix ans, et paix aussi 
avec le duc Sigismond. Et se fit ladite alliance 
par la conduite du Roy, et & son pourchas et a 
ses dépens, comme aver veu ailleurs , a ’heure 
que la comté de Ferréte fut ostée des mains du 
duc de Bourgogne, et qu’a Basle firent mourir 
messire Pierre d’Archambault (1), gouverneur 
dudit pays pour ledit duc; lequel Archambault 
fut bien cause de cet inconvénient , qui fut bien 
grand pour ledit duc, car tous ses autres maux 
en vindrent. Un prince doit bien avoir l’ceil sur 
les gouverneurs qu’il met en un pays nouvelle- 
ment joinct 4 sa seigneurie : car en lieu de trai- 
ter les subjects en grande douceur et en bonne 
justice, et faire mieux qu’on ne leur avoit fait 
le temps passé , cettuy-cy fit tout le contraire; 
car il les traita en grande violence, et par grande 
rapine, et mal luy en prit, et a son maistre, et 
a maint homme de bien. 

Cette alliance que le Roy conduisit , dont j'ay 
parlé, tourna depuis a grand profit au Roy, et 
plus que la pluspart des gens n’entendent, et 


(1) Tl est nommé Hagenbach dans le chapitre I. 


MEMOIRES DE PHILIPPE DE COMINES. [1476} 


crois que ce fut une des plus sages choses qu'il 
fit oncques en son temps , et plus au dommage 
de tous ses ennemis; car le duc de Bourgo- 
gne deffait , oncques puis ne trouva le roy de 
France homme qui osast lever la teste contre 
luy, ne contredire & son vouloir : j’entends de 
ceux qui estoient ses subjets et en son royaume, 
car tous les autres ne nageoient que sous le vent 
de cettuy-la. Parquoy fut grande ceuvre d’allier 
le duc Sigismond d’Austriche, et cette nouvelle 
alliance avee les Suisses, dont si long -temps 
avoient esté ennemis, et ne se fit point sans 
grant dépense et sans faire maints voyages. 
Aprés que le duc de Bourgogne eut rompu aux 
Suisses lespérance de pouvoir trouver appoin- 
tement avec luy, ils retournérent advertir leurs 
gens et s’apprester pour se deffendre; et luy 
approcha son armée du pays de Vaux en Sa- 
voye, que lesdits Suisses avoient pris sur mon- 
seigneur de Romont , comme dit est; et prit 
trois ou quatre places, qui estoient a monsei- 
gneur de Chasteau-Guion (1) , que lesdits Suisses 
tenoient et les deffendirent mal; et de la alla 
mettre le siége devant une place appellée Gran- 
son , laquelle estoit audit seigneur de Chasteau- 
Guion , et y avoit pour lesdits Suisses sept ou 
huict cens hommes bien choisis, pour ce que 
e’estoit auprés d’eux, et la vouloient bien def- 
fendre. Ledit duc avoit assés grande armée, car 
de Lombardie luy venoient 4 toute heure gens 
et des subjets de cette maison de Savoye; et il 
aymoit mieux les estrangers que ses subjets , 
dont il pouvoit finer assez et de bons; mais 
ta mort du connestable luy aidoit bien 4 avoir 
deffiance d’eux, avec d’autres imaginations. Son 
artillerie estoit trés-grande et bonne, et estoit en 
grande pompe en cet ost pour se monstrer a ces 
ambassadeurs qui venoient d’Italie et d’Alle- 
magne; et avoit toutes ses meilleures bagues et 
de sa vaisselle beaucoup, et largement autres 
paremens ; et avoit de grandes fantaisies en sa 
teste sur le fait de cette duché de Milan ov il 
entendoit avoir des intelligences. Quand le duc 
eut assiégé ladite place de Grandson et tiré par 
aucuns jours, se rendirent a luy ceux de dedans 
a sa volonté, lesquels il fit tous mourir. Les 
Suisses s’estoient assemblez, non point en grand 
nombre, comme fay ouy conter a plusieurs 
d’entr’eux (car de leurs terres ne se tirent point 
les gens que !’on pense, et encores moins lors 
que maintenant, car depuis ce temps la plus- 
part ont laissé le labeur pour se faire gens de 
guerre) , et de leurs alliez, en avolent peu avec 


(1) Louis de Chalons, fils de Louis, prince d'Orange , 
qui fut tué quelques jours aprés. 

eux, car ils estoient contraints se haster pour 
secourir la place; et comme ils furent aux 
champs, ils sceurent la mort de leurs gens. 
Le duc de Bourgogne, contre l’opinion de 
ceux a qui il en demandoit , délibéra d’aller au- 
devant d’eux, a l’entrée des montagnes ou ils 
estoient encores, qui estoit bien son désavan- 
tage: car il estoit bien en lieu advantageux 
pour Jes attendre, et clos de son artillerie et 
partie d’un lac, et n’y avoit nulle apparence 
qu’ils luy eussent sceu porter dommage. Ii avoit 
envoyé cent archers garder certain passage a 
l’encontre de cette montagne , et rencontrérent 
ces Suisses , et luy se mit en chemin, la plus- 
part de son armée estant encores en plaines. Les 
premiers rangs de ces gens cuidojent retourner, 
pour se rejoindre avec les autres ; mais les me- 
nués gens qui estoient tous derriére, cuidans 
que ceux-la fuissent, se mirent a la fuite, et 
peu a pen se commenca a retirer cette armée 
vers le camp, faisans aucuns trés-bien leur de- 
voir. Fin de compte, quand ils vindrent jusques 
a leur ost , ils n’essayérent point de se deffendre, 
et tout se mit a la fuite et gagnérent les Alle- 
mans son camp et son artillerie, et toutes les 
tentes et pavillons de luy et de ses gens, dont 
il y avoit grand nombre, et d’autres biens in- 
finis: car rien ne se sauva que les personnes , 
et furent perdués toutes les grandes bagues du- 
dit due ; mais de gens, pour cette fois, ne perdit 


‘ que sept hommes d’armes (2). Tout ledemeurant. 


fuit et luy aussi. I] se devoit mieux dire de luy 
qu'il perdit honneur et chevance ce jour, que 
l'on ne fit du roy Jehan de France, qui vail- 
lamment fut pris a la bataille de Poictiers. . 
Voicy la premiére male adventure et fortune - 
que ce duc avoit jamais eué en toute sa vie. 
De toutes ses autres entreprises il en avoit eu 
Vhonneur ou le profit. Quel dommage luy ad- 
vint ce jour, pour user de sa teste et mépriser 
conseil ? Quel dommage en a receu sa maison, 
et en quel estat en est-elle encores, et en adven- 
ture d’estre d’ici 4 long-temps? Quantes sortes 
de gens luy en devindrent ennemis et se dé- 
clarérent , qui le jour de devant temporisoient 
avec luy et se feignoient amis? Et pour quelle 
querelle commenca cette guerre? ce fut pour 
un chariot de peaux de mouton que monsei- 
gneur de Romont prit a un Suisse en passant 
par sa terre. Si Dieu n’eust délaissé ledit duc , 
il n’est pas apparent qu'il se fat mis en peéril 
pour si peu de chose , veu les offres qui luy 
avoient esté faites , et contre tels gens i] avoita 


(2) Louis de Chalons , seigneur de Chateau-Guyon , y 
fut tué, et le duc fut jusqu'a Nozeret, puis a Joigne. - 

faire, of il n'y pouvoit avoir nul acquest, ne 
nulle gloire; car pour lors les Suisses n’estolent 
point estimez comme ils sont pour cette heure, 
et n'estoit rien de plus pauvre. Et ay ouy dire & 
un chevalier des leurs, qui avoit esté des pre- 
miers ambassadeurs qu’ils avofent envoyés de- 
vers ledit duc, qu'il avoit dit, en faisant leurs 
remontrances pour le démouvoir de cette guerre, 
que contr’eux ne pouvoit rien gagner, car leur 
pays estoit trés-stérile et pauvre, et qu’ils n’a- 
voient nuls bons prisonniers ; et qu’il ne croyoit 
pas que les esperons et mords des chevaux de 
sonost ne vausissent plus d’argent, que tous ceux 
de leurs territoires ne jscauroient payer de fi- 
nances , s’ils estoient pris. 

Retournant a la bataille’, le Roy fut bientost 
adverty de ce qui estoit advenu, car il avoit 
maints espies et messagers par pays, la pluspart 
dépeschez de ma main ; et en eut trés-grande 
joye, et ne luy déplaisoit que du petit nombre 
de gens qui avoient esté perdu’ ; et se tenoit le- 
dit seigneur pour ces matiéres icy A Lyon , pour 
pouvoir plus souvent estre adverty et pour don- 
ner reméde aux choses que cet homme embras- 
soit; car le Roy, qui estoit sage , craignoit que 
par forcene joignist ces Suisses a luy. De la mai- 
son de Savoye ledit duc en disposolt comme du 
sien. Le duc de Milan estoit son allié. Le roy 
René de Cecile luy vouloit mettre son pays de 
Provence entre les mains; si ces choses fussent 
advenues , il tenoit de pays depuis la mer de 
Ponant jusques a celle de Levant en son obéis- 
sance ; ct n’eussent ceux de nostre royaume sceu 
saillir sinon par mer, si ledit duc n‘edt voulu, 
tenant Savoye, Provence et Lorraine. Vers cha- 
cun d’eux le Roy envoyoit : l'une estoit sa sceur, 
madame de Savoye , qui tenoit pour ledit duc, 
Yautre estoit son oncle, le roy René de Cecile, 
qui a grande peine escoutoit ses messagers, 
mais envoyoit tout au duc de Bourgogne. Le 
Roy envoyoit aussi vers ces ligues d’Allemagne, 
maisc’estoit A grande difficulté pourles chemins, 
et y falloit envoyer mendiens , pélerins et sem- 
blables gens. Lesdites villes respondoient or- 
gueilleusement, disans : « Dites au Roy que s'il 
» se déclare, nous nous appointerons et nous 
» déclarerons contre luy. » I! craignoit qu’ainsi 
ne le fissent. De se déclarer contre ledit duc n’a- 
voit nul vouloir, mais craignoit bien encores 
qu’il ne fust nouvelles de ses messagers qu'il 
envoyoit par pays. 


OOO 


(1) Galéas Sforce, duc de Milan, avait épousé Bonne 
de Savoie , fille de Louis, duc de Savoie, et d'Anne de 

CHAPITRE IL. 


Comment aprés la bataille de Granson , le duc 
de Milan, le roy René de Cécile, la du- 
chesse de Savoye , et autres abandonnérent 
Valliance du duc de Bourgogne. 


Or faut voir maintenant comment changeale 
monde aprés cette bataille , et comme les cou- 
rages du duc de Bourgogne et de ses alliez fu- 


rent muez, et comme nostre Roy conduisit tout _ 


sagement ; et sera bel exemple pour ces seigueurs 
Jeunes , qui follement entreprennent, sans con- 
noistre ce qui leur en peut advenir , et qui aussi 
ne l’ont point veu par expérience, et mesprisent 
le conseil de ceux qu’ils deussent appeler. Pre- 
miérement ledit duc propre envoya le seigneur 
de Contay au Roy, avec humbles et gracieuses 
paroles, qui estoit contre sa coustume et nature: 
regardez doncquescomme en une heure de temps 
se mua ; il prioit au Roy luy vouloir loyaument 
tenir la tréve , et s’excusoit de n’avoir esté a la 
veué qui se devoit faire auprés d’Auxerre, et 
asseuroit de se trouver de brief la, ou ailleurs 
au bon plaisir du Roy. Le Roy luy fit trés- 
bonne chére, l’asseurant de ce qu’il demandoit : 
car encores ne luy sembloit pas tant de faire le 
contraire , et connoissoit bien le Roy la loyauté 
des sujets dudit duc, et que tost seroit ressours : 
et vouloit voir la fin de cette adventure , sans 
donner occasion a nulles des deux parties de 
s‘accorder. Mais quelque bonne chére que le 
Roy fist audit seigneur de Contay, si oiiit-il 
maintes moqueries par la ville ; car les chan- 
sons se disoient publiquement , a la lotange des 
vainqueurs, et a la foule du vaincu. 
Des ce que le duc de Milan Galéas (1) (qui 
pour lors vivoit ) sceut cette adventure, il en 
eut grande joye , nonobstant qu’il fust allié du- 
dit duc ; car il avoit fait cette alliance pour 
crainte de ce qu'il voyoit audit duc de Bourgo- 
gne avoir si grande faveur en Italie; ledit duc 
de Milan envoya a grande haste vers le Roy , 
un homme de peu d’apparence , bourgeois de 
Milan, et par un médiateur fut adressé a 
moy , et m'apporta lettres dudit duc. Je dis au 
Roy sa venué , qui me commanda I'oiiir ; car il 
nestoit point content dudit duc de Milan, qui 
avoit laissé son alliance pour prendre celle du 
duc de Bourgogne ; et veu encores que sa 
fernme estoit seur de la Reyne. La créance du- 
dit ambassadeur estoit, comme son maistre le 


Cypre, et sceur de Charlotte de Savoic, seconde femme 
de Louis XI. 

duc de Milan estoit adverty que le Roy et le duc 
de Bourgogne se devoient ehtrevoir et faire une 
trés-grande paix et alliance ensemble , ce qui 
seroit au trés-grand desplaisir du duc son mais- 
tre , et donnoit des raisons pourquoy le Roy ne 
le devoit faire , ausquelles il y avoit peu d’appa- 
rence; mais disoit , a la fin de son propos , que 
si le Roy se vouloit obliger de ne faire paix ne 
tréve avec ledit duc de Bourgogne , que ledit 
duc de Milan donnoit au Roy cent mille ducats 
comptant. Quand Ie Roy eut ouy la substance 
de Ia charge de cet ambassadeur , il le fit venir 
en sa présence (ou n'y avoit que moy ) et luy 
dit en brief: « Voicy monsieur d’Argenton , 
» qui m’a dit telle chose ; dites A votre maistre 
» qae je ne veux point de son argent, et que 
» jen leve une fois l’an trois fois plus que luy ; 
» et de la paix et de la guerre, jen feray a 
» mon vouloir ; mais s'il se repent d'avoir laissé 
» mon alliance , pour prendre celle du duc de 
» Bourgogne , je suis content de, retourner 
» comme nous estions. » Ledit ambassadeur re- 
mercia le Roy trés-humblement, et luy sembla 
bien qu’il n’estoit point roy avaricieux ; et sup- 
plia fort au Roy qu’il vousist faire crier lesdites 


alliances en la forme qu’elles avoient esté: et. 


qu'il avoit pouvoir d’obliger son maistre a les 
tenir. Le Roy lui accorda , et aprés disner elles 
farent criées , et incontinent despescha un am- 
bassadeur , qui alla a Millan, ot elles furent 
criées & grande solemnité. Ainsi voila desj& un 
des heurs de l’adversite et un grand homme mué, 
qui avoit envoyé une si grande et si solemnelle 
ambassade vers le duc de Bourgogne pour faire 
son alliance’, n’y avoit que trois semaines. 

Le roy René de Cecile traitoitde faire ledit duc 
de Bourgogne son héritier , et de luy mettre Pro- 
vence entre les mains; et pour aller prendre 
possession dudit pays , estoit allé monseigneur 
de Chasteau-Guion (1), qui est de présent en 
Piémont, et autres , pour le duc de Bourgogne, 
pour faire gens : et avoit bien vingt mille escus 
comptant. Des que les nouvelles vindrent, a 
grande peine se purent-ils sauver qu’ils ne 
fussent pris , et monseigneur de Bresse se trouva 
au pays , qui prit ledit argent. La duchesse de 
Savoye, dés qu'elle sceut les nouvelles de cette 
bataille , les fit scavoir au roy René, excusant 
la chose , et le reconfortant de cette perte. Les 
Messagers furent pris, qui estoient Provencaux, 
et par-la se descouvrit ce traité du roy de Ce- 
cile avec le duc de Bourgogne. Le roy envoya 
incontinent des gens-d’armes prés de Provence, 


(1) Frére du prince d'Orange. 
(2) Le Roi lui fit donner cinquante mille écus d'or. 

et des ambassadeurs vers le roy de Cecile , pour 
le prier de venir, en l’asseurant de bonne chére, 
ou autrement qu'il y pourvoiroit par force. Tant 
fut conduit le roy de Cecile, qu’il vint devers le 
Roy a Lyon, et lui fut fait trés-grand honneur 
et bonne chére. Je me trouvay présent a leurs 
premieres paroles a l’arrivée : et dit Jean Cossé, 
séneschal de Provence , homme de bien et de 
bonne maison du royaume de Naples, au Roy : 
« Sire ne vous esmerveillez pas si le Roy , mon 
» maistre, vostre oncle, a offert au duc de 
» Bourgogne le faire son héritier; car ilen a esté 
» conseille par ses serviteurs, et par espécial 
» par moy: veu que vous estes fils de sa sceur , 
» et son propre neveu, luy avez fait les torts 
» si grands , que de lui avoir surpris les chas- 
» teaux d’Angers et de Bar , et si mal traité en 
» tous ses autres affaires. Nous avons bien voulu 
» mettre en avant ce marché avec ledit duc , 
» afin que vous en ouyssiez les nouvelles , pour 
» vous donner envie de nous faire la raison , et 
connoistre que le Roy mon maistre est votre 
oncle; mais nous n’eusmes jamais envie de 
mener ce marché jusques au bout. » 

Le Roy recueillit trés-bien et trés-sagement 
ces paroles, que ledit Jean Cossé dit tout au 
vray ; car il conduisoit bien cette matiere, et a 
peu de jours de /a furent ces différends bien ac- 
cordez , et eut le Roy de Cecile de l’argent (2) 
et tous ses serviteurs et le festoya le Roy avec les 
dames: et le fit festoyer et traiter en toutes 
choses selon sa nature , le plus prés qu'il put , et 
furent bons amis, et ne fut plusnouvelles du duc 
de Bourgogne , mais fut abandonné du roy 
Réné, et renonceé de toute part. Voila encores un 
autre malheur de cette petite adversité. Ma- 
dame de Savoye (3) qui de long-temps avoit esté 
en haine contre le Roy son frére, envoya un 
messager secret , appelé le seigneur de Montai- 
gny, lequel s’adressa & moy pour se réconcilier 
avec le Roy ; et allégua les raisons pourquoy elle 
s‘estoit séparée du Roy son frére; et disoit les 
doutes qu’elle avoit du Roy : toutesfois elle es- 
toit trés-sage, et vraye scour du Roy nostre 
maistre, et ne joignoit point franchement & se 
séparer dudit duc ne de son amitie , et sembloit 
quelle vousist temporiser, et attendre comme 
le Roy , ce qu'il seroit encore de |’adventure du- 
dit duc. Le Roy luy fut plus gracieux que de 
coustume, et luy fit faire par moy toutes bonnes 
responses, et taschoit qu’elle vinst deversluy, et 
luy fut renvoyé son homme. Ainsi voila une au- 
tre des alliances dudit duc qui marchande a se 


vs + & 


(3) Yolande de France , duchesse de Savoie, seur de 
Louls XI. 

départir de luy. De tous costez en Allemagne se 
commencérent 4 déclarer gens contre ledit duc , 
et ‘toutes ces villes impériales, comme Nurem- 
berg, Francfort, et plusieurs autres, qui s’allie- 
rent avec ces vieilles et nouvelles alliances , con- 
tre ledit duc , et sembloit qu’il y eust trés-grand 
pardon & lui mal faire. 

Les dépouilles de son ost enrichirent fort ces 
pauvres gens de Suisses, qui de prime-face ne 
connurent les biens qu’ils eurent en leurs mains, 
et par espécial les plus ignorans. Un des plus 
beaux.et riches pavilions du monde fut desparty 
en plusieurs pieces : il y en eut qui vendirent 
grande quantité de plats et d’escuelles d'argent, 
pour deux grands blancs la piéce , cuidans que 
ce fust estaing , son gros diamant (1) (qui estoit 
un des plus gros de la chrestienté) ou pen- 
doit une grosse perle , fut levé par un Suisse , 
et puis remis en son estuy, puis rejetté sous 
un charriot , puis le revint quérir , et l’of- 
frit a un prestre pour un florin. Celui-la l’en- 
voya 4 leurs seigneurs, qui lui en donnérent 
trois francs , ils gagnérent trois ballais pareils , 
appellez les trois Fréres ; un autre grand balais, 
appelé la Hatte, un autre appellé la balle de 
Flandres (qui estoient les plus grandes et les 
plus belles pierreries que I’on eust sceu trouver), 
et d'autres biens infinis, qui depuis leur ont 
bien donné a connoistre ce que l’argent vaut. 
Car les victoires et estimations en quoy le Roy 
les mit dés-lors , et les biens qu’on leur a faits, 
leur ont fait recouvrer infiny argent. 

Chacun ambassadeur des leurs, qui vint versle 
Roy a ce commencement , eut grands dons de 
luy, en argent ou en vaisselle, et par ce moyen 
les contentoit de ce qu’il ne s’estoit point décla- 
ré pour eux; et les renvoyoit les bourses pleines 
et revestus de draps de soye , et seprit a leur 
promettre pension, qu’il paya bien depuis; mais 
il vid Ja seconde bataille avant, et leur promit 
quarante mille florins de Rhin tous les ans; les 
vingt mille pour les villes, et les autres vingt 
mille pour les particuliers qui avoient le gou- 
vernement desdites villes. Et ne pense point 
mentir de dire que je croy que depuis la pre- 
mitre batuille de Granson, jusques au trépas du 
Roy nostredit maistre, lesdites villes et particu- 
liers desdits Suisses , ont amendé de nostre Roy 
d’un million de florins de Rhin. Et n’entends 
de villes que quatre : Berne, Lucerne, Fribourg, 
Zurich, et leurs cantons , qui sont leurs mon- 


(1) Ce diamant est connu sous Je nom de Sanci, parce 
qu'il fut vendu pour la couronne de France par Nicolas 
de Harlai, sieur de Sanci, célébre sous les régnes de 
Henri Ill et Henri JV. 

tagnes. Suisse en est un, qui n’est qu’un village. 
J’en ai veu de ce village un , estant ambassa- 
deur avec autres , en bien humble habillement , 
qui néantmoins disoit , comme les autres, son 
advis ; Glaris, Soleurre et Undervale s’appeilent 
les autres cantons. 

CHAPITRE III. 


Comment les Suisses deffirent en bataille 
le duc de Bourgogne prés la ville de Mo- 
rat. 


Pour revenir au duc de Bourgogne, {] ramas- 
soit gens de tous costez; eten trois semaines 
s’en trouva sus grand nombre, quile jour de la 
bataille s'estoient escartez. Il séjourna a Lo- 
sanne en Savoye, ol vous, monseigneur de 
Vienne, le servistes de bon conseil, en une 
grande maladie qu’il eut de douleur et de tris- 
tesse, de cette honte qu’il avoit receué, et 4 
bien dire la vérité, je croy que jamais depuis 
il n’eut l’entendement si bon qu'il avoit eu au- 
paravant cette bataille. De cette grande assem- 
blée et nouvelle armée qu'il avoit faite, jen 
parle par le rapport de monseigneur le prince de 
Tarente (2), quile conta au Royen ma présence. 
Ledit prince , environ un an avant, estoit venu 
vers ledit duc, trés-bien accompagné , espérant 
d’avoir sa fille et seule héritiere , et sembloit 
bien fils de Roy, tant de sa personne que de 
son accoustrement et de sa compagnie, et le 
roy de Naples son pére, monstroit bien n'y 
avoir rien espargné. Toutesfois ledit duc avoit 
dissimulé cette matiére , et entretenoit pour lors 
madame de Savoye , pour son fils, et autres; 
parquoy ledit prince de Tarente , appelé dom 
Frédéric d’Arragon, et aussi ceux de son conseil, 
mal contens des délais, envoyérent devers le 
Roy un officier d’armes bien entendu, lequel 
vint supplier an Roy donner sauf-conduit audit 
prince, pour passer par le royaume, et retourner 
vers le Roy son pére , lequel l’avoit mandé. Le 
Roy l’octroya trés-volontiers, et luy sembloit bien 
que c’estoit a la diminution du crédit et renommée 
dudit duc de Bourgogne. Toutesfois, avant que 
le messager fust de retour, estoient ja assemblées 
toutes les ligues d’Allemagne et logées auprés 
dudit duc de Bourgogne. 

Ledit prince prit congé dudit duc, le soir de 


(2) Frédéric, fils de Ferrand d’Arragon , depuis roi de 
Naples. 

devant la bataille, en obéissant au mandement 
du Roy son pere: car 4 la premiere bataille s’es- 
toit trouvé comme homme de bien. Aussi disent 
aucuns qu’il usa de vostre conseil, monseigneur 
de Vienne, car je luy ay ouy dire et témoigner, 
quand il fut arrivé devers le Roy, et au duc 
d’Ascoly, appellé le comte Julio, et & plusieurs 
autres, que la premiére et seconde batailles vous 
en avez escrit en Italie, et dit ce qui en advint, 
plusieurs jours avant qu’elles fussent faites. Com- 
me jay dit au partement dudit prince, estoient 
logées toutes ces alliances assez prés dudit duc, 
et venoient pour le combattre, allans lever le 
siege qu’ilavoit devant Morat, petite ville prés 
de Berne, qui appartenoit 4 monseigneur de Ro- 
mont (1). Lesdits alliez, comme il me fut dit par 
ceux qui y estoient, pouvoient bien estre trente 
et un mille hommes de pied, bien choisis et bien 
armez : c'est a scavoir onze mille piques , dix 
mille hallebardes, dix mille coulevrines, et qua- 
tre mille hommes a cheval. Lesdites alliances 
n’estoient point encores toutes assemblées, et ne 
se trouva a la bataille que ceux dont j’ay parlé, 
et suffisoit bien. Monseigneur de Lorraine y ar- 
riva & peu de gens , dont fort bien luy en prit 
depuis : car ledit duc de Bourgogne tenoit lors 
toute sa terre. 

Audit due de Lorraine prit bien de ce qu’on 
sennuyoit de luy en nostre cour, et crois bien 
qu'il ne sceut jamais la vérité; mais quand un 
grand homme a tout perdu le sien, il ennuye le 
plus souvent & ceux qui le soustiennent. Le Roy 
luy avoit donné un petit d’argent, et le fit con- 
duire avee bon nombre de gens-d’armes au tra- 
vers du pays de Lorraine : lesquels le mirent en 
Allemagne, et puis retournérent. Ledit seigneur 
n’avoit pas seulement perdu son pais de Lor- 
raine, mais la comté de Vaudemont, et la plus- 
part de Barrois , car le demeurant le Roy le 
tenoit : ainsi ne luy estoit rien demeuré. Et qui 
pis estoit, tous ses sujets avoient fait serment au- 
dit duc de Bourgogne, et sans contrainte, et jus- 
ques aux serviteurs desa maison : parquoy sem- 
bloit qu’il y eut peu de ressource a son fait ; 
toutesfois Dieu demeure tousjours le juge, pour 
déterminer de telles causes, quand il luy 
plaist. 

Aprés que le duc de Lorraine fut passé, com- 
me j’ay dit, et quand il eut chevauché aucuns 
jours, il arriva vers lesdites alliances, peu d’heu- 
res avant la bataille, et avec peu de gens; et luy 


(1) Jacques de Savoie, frére du duc Louis. 


(2) Charles, duc de Bourgogne, perdit la bataille de 
Morat le samedi 22 juin 1476. Prés de cette ville il y a 
une chapelle ot sont entassés les os des Bourguignons, 

porta ce voyage grand honneur et grand profit, 
car si autrement en fut allé, il eut trouvé peu de 
recuell. Sur ’heure qu’il fut arrivé, marchérent 
les batailles d’un costé et d’autre; car lesdites 
alliances avoient ja esté logées, trois jours ou 
plus, auprés du duc de Bourgogne en lieu fort. A 
peu de deffence fut déconfit ledit duc et mis en 
fuite, et ne luy prit point comme de la bataille 
précédente, ou il n‘avoit perdu que sept hommes- 
d’armes. Et cela advint pource que lesdits Suis- 
ses n’avoient point de gens-de-cheval : mais a 
cette heure-cy, dont jo parle, qui fut prés de 
Morat (2), y avoit dela part desdits Allemans 
quatre mille hommes de cheval bien montez, 
qui chassérent trés-loin les gens dudit duc de 
Bourgogne, et si joignirent leur bataille a pied 
avec les gens-de-pied dudit duc, qui en avoit 
largement : car sans ses sujets et aucuns An- 
glois qu’il avoit en bon nombre, il luy estoit venu 
de nouveau beaucoup de gens du pais de Pié- 
mont, et autres des sujets du duc de Milan , 
comme j’ay dit : et me dit ledit prince de Ta- 
rente, quand il fut arrivé devers le Roy , que 
jamais n’avoit veu si belle armée, et qu’il avoit 
compté et fait compter l’armée en passant sur 
un pont, et y avoit bien trouvé vingt et trois 
mille hommes de soulde, sans le reste qui suivoit 
l’armée, et qui estoit pour le fait de l’artillerie. 
A moy me semble ce nombre trés-grand , com- 
bien que beaucoup de gens parlent de milliers , 
et font les armées plus grosses qu’elles ne sont, 
et en parlent légerement. 

Le seigneur de Contay, qui arriva versle Roy 
tost aprés la bataille, confessa au Roy, moy pré- 
sent, qu’en ladite bataille estoient morts huict 
mille hommes du party dudit duc, prenans gages 
de luy, et d'autres menués gens assez. Et crois, 
a ce que j’en ay peu entendre, qu'il y avoit bien 
dix huit mille personnes en tout , et estoit aisé 


"a croire, tant pour le grand nombre de gens-de- 


cheval qu’il y avoit, qu’avoient plusieurs sei- 
gueurs @’Allemagne, qu’aussi pour ceux qui es- 
toient encores au siége devant ledit Morat. Le 
duc fuit jusques en Bourgogne , bien désolé, 
comme raison estoit , et se tint en un lieu appellé 
la Riviere (3) , ot il rassembloit des gens tant 
qu’il pouvoit. Les Allemans ne chassérent que 
ce soir, et puis se retirérent sans marcher aprés 
luy. 


OKO 


avec cette inscription : Ezercitus Carol’ Burg. Ducis 
hoc sui monumentum reliqust. 

(3) Petite ville prés de Salins, au comté de Bour- 
gogne. 

CHAPITRE IV. 


Comment apres la bataille de Morat le duc de 
Bourgogne se saisist de la personne de ma- 
dame de Savoye, et comment elle en fut 
délivrée, et renvoyée er son pays par le 
moyen du Roy. 


Cette adventure désespéra fort ledit duc, et 
luy sembla bien que tous ses amis l’abandonne- 
roient aux enseignes qu'il avoit veués desja a sa 
premiére perte de Granson, dont il n‘y avoit que 
trois semaines (1) jusques a celle dont je parle. 
Et pour ces doutes , par le conseil d’aucuns , il 
fit amener par force la duchesse de Savoye en 
Bourgogne, et un desesenfans, qui aujourd’huy 
est due de Savoye. L’aisné fut sauvé par aucuns 
serviteurs decette maison de Savoye ; car ceux 
qui firent cet effort, le firent en crainte, et furent 
contraints de se haster. Ce qui fit faire cet ex- 
ploit audit duc, fut de peur qu’elle ne se retirast 
devers le Roy son frére, disant que pour secou- 
rir la maison de Savoye luy estoit advenu tout 
ce mal. Ledit duc la fit mener au chasteau de 
Rouvre prés Dijon , et y avoit quelque peu de 
garde : toutes-fois il l'alloit voir qui vouloit, et 
entre les autres y alloient monseigneur de Chas- 
teau-Guion (2) et le marquis de Rotelin (3) qui 
sont aujourd’huy : desquels deux ledit duc avoit 
traité le mariage avec deux filles de ladite du- 
chesse, combien que lors lesdits mariages ne fus- 
sent point accomplis ; mais ils l’ont esté depuis. 
Son fils aisné appellé Philibert, lors duc de Sa- 
voye, fut mené & Chambéry , par ceux qui le 
sauverent, auquel lieu se trouva I’évesque de 
Genéve, fils de la maison de Savoye, qui estoit 
homme trés-volontaire, et gouverné par un 
commandeur de Rhodes. Le Roy fit traiter avec 
ledit évesque et son gouverneur, commandeur 
de Rhodes, en maniére qu’ils mirent entre les 
mains dudit évesque, le duc de Savoye, et un 
petit frére appellé le Protonotaire , avec le chas- 
teau de Chambéry et celuy de Mont-Mélian, et 
‘uy garda un autre chasteau , ou estoient toutes 
les bagues de ladite dame de Savoye. 

Au plustost que ladite duchesse se trouva a 
Rouvre (comme j’ay dit) accompagnée de toutes 
yes femmes, et largement serviteurs , et qu’elle 
vid ledit duc bien empesché a rassembler gens , 
*t que ceux quila gardoijent n’avoient pas la 
srainte de leur maistre telle qu’'ils souloient , et 


(4) 11 y avait prés de quatre mois; la bataille de 
Granson fut livrée le 2 mars, et celle de Morat le 
22 juin. 


(2) Hugues de Chélon, troisi¢me fils de Louis , prince 

avoientaccoustuméd’avoir, elle se délibérad'en- 
voyer vers le Roy son frére, pour traiter appoin- 
tement, et pour supplier qu’il la retirast. Toutes- 
fois elle estoit en grande crainte de tomber sous 
sa main, n’eust esté le lieu ou elle se voyoit : car 
la haine avoit esté moult grande et longue entre 
ledit seigneur et elle. Ii vint de par ladite dame 
un gentilhomme de Piémont , appellé Riverol, 
son maistre d’hostel , lequel par queiqu’un fut 
uddressé & moy. Aprés l’avoir ouy , et dit au 
Roy ce qu'il m’avoit dit, ledit seigneur l’ouit : 
et apres l’avoir ouy, luy dit qu’a tel besoin ne 
voudroit avoir failly 4 sa sceur, nonobstant leurs 
différends passez ; et si elle se vouloit allier de 
luy, qu'il la feroit envoyer quérir par le gouver- 
neur de Champagne, pour lors messire Charies 
d’Amboise, seigneur de Chaumont. 

Ledit Riverol prit congé du Roy, et alla vers 
sa maistresse a trés-grande haste. Elle fut 
joyeuse de cette nouvelle : toutesfois elle ren- 
voya encores un homme incontinent qu’elle eust 
ouy le premier, suppliant au Roy qu'il lui don- 
nast seureté qu’il la laisseroit aller en Savoye, 
et qu'il lui rendroit le duc son fils , et l’autre 
petit , et aussi les places, et qu'il l’aideroit & 
maintenir en son authorité en Savoye, et de sa 
part, qu’elle estoit contente de renoncer & toutes 
alliances et prendre la sienne. Ledit seigneur 
luy bailla tout ce qu’elle demandoit, et inconti- 
nent envoya un homme exprés vers ledit sei- 
gneur de Chaumont, pour faire l’entreprise , la- 
quelle fut bien faite et bien exécutée, et aila 
ledit seigneur de Chaumont , avec bon nombre 
de gens, jusques 2 Rouvre, sans porter dom- 
mage au pays, et amena madame de Savoye, et 
tout son train, en la plus prochaine place en 
l'obéissance du Roy. Quand ledit seigneur dé- 
pescha Je dernier messager de ladite dame , il 
estoit ja parti de Lion, ou il s’estoit tena par 
l’espace de six mois, pour sagement demesler 
les entreprises du duc de Bourgogne, sans rom- 
pre la treve. Mais a bien connoistre la condition 
dudit duc, le Roy luy faisoit beaucoup plus de 
guerre en le laissant faire, et luy sollicitant en- 
nemis en secret, que s'il se fust déclaré contre 
luy : car dés que ledit duc eut veu la déclara- 
tion, ilse fust retiré de son entreprise, parquoy 
tout ce qui luy advint ne luy fut point advenu. 

Le Roy continuant son chemin, au partir de 
Lion se mit sur la riviére de Loire 4 Rotanne, 


d'Orange, ct d’Eléonore d' Armagnac, sa seconde femme, 
marié a Louise de Savoie. 

(3) Philippe de Hochberg, fils de Rodolphe, comte 
de Neufchatel, ct de Marguerite de Vienne, marié & 
Marie de Savoie, mort en 1501. 

et vint a Tours. Et ineontinent qu’il y fut, il 
sceut la délivrance de sa sceur , dont fl fut trés- 
joyeux , et manda diligemment qu’elle vinst de- 
vers luy , et ordonna de sa dépense en chemin. 
Quand elle arriva , il envoya largement gens au 
devant d’elle , et luy-mesme I’alla recueillir & la 
porte du Piessis-du-Parc , et luy fit trés-bon vi- 
sage en luy disant: Madame la Bourguignonne, 
vous soyes la trés-bien venue. Elle connut bien 
a son visage qu’il ne se faisoit que jouer, et 
respondit bien sagement qu’elle estoit bonne 
Francoise, et preste d’obéyr au Roy en ce qu'il 
luy plairoit commander. Ledit seigneur l’amena 
en sa chambre et la fit bien traiter. Vray est 
qu’il avoit trés-grande envie d’en estre despesché. 
Elie estoit trés-sage, et s’entre-connoissoient 
bien tous deux , et désiroit ladite dame encores 
plus son partement. 

J’eus la charge du Roy de ce qui estoit a 
faire en cette matiére. Premier de trouver ar- 
gent , pour son deffray , et pour s’en retourner , 
et des draps de soye, et de faire mettre par 
escrit leur alliance et forme de vivre pour le 
temps avenir. Le Roy la voulut démouvoir du 
mariage (dont j’ay parlé) de ses deux filles, 
mais elle s’en excusoit sur les filles , lesquelles 
y estoient obstinées : et a Ja vérité, elles n’y 
estoient point mal. Quand ledit seigneur connut 
leur vouloir, il s’y consentit: et apres que 
ladite dame eut esté audit licu du Plessis , sept 
ou huit jours, le Roy et elle firent serment en- 
sembie d’estre bons amis pour Je temps advenir, 
et en furent baillées lettres d’un costé et d’autre : 
et prit congé ladite dame du Roy , qui la fit bien 
conduire jusques chez elle, et luy fit rendre ses 
enfans, et toutes ses places et bagues , et tout 
ce qui luy appartenoit. Tous deux furent bien 


joyeux de départir l'un de l'autre, et sont dee. 


meurez depuis comme bon frére et bonne sceur, 
jusques a la mort. 


XO] 


CHAPITRE V. 


Comment le duc de Bourgogne se tint quel- 
gues semaines comme solitaire , et comment 
cependant le duc de Lorraine recouvra sa 
ville de Nancy. 


Pour continuer mon propos, faut parler du 
duc de Bourgogne , lequel apres la suite de cette 
bataille de Morat ( qui fut en l’an 1476) sestoit 
retiré a l’entrée de Bourgogne, en un licu ap- 
pellé la riviére: auquel lieu il séjourna plus de six 
semaines, ayant encores coeur de rassembler 
gens. Toutesfois il y besoignoit peu , et se-te- 

noit comme un solitaire, et sembloit plus qu'il 
faisoit par obstination ce qu’il faisoit, qu’au- 
trement, comme vous entendrez, car la dou- 
leur qu'il eut de la perte de la premiere bataille 
de Granson fut si grande, et luy troubla tant 
les esprits qu'il en tomba en grande maladie , et 
fut telle, que sa colére et chaleur naturelle es- 
toit si grande qu’il ne beuvoit point de vin, 
mais le matin beuvoit ordinairement de Ia ti- 
sane, et mangeoit de la conserve de roses pour 
se rafraichir. Ladite tristesse mua tant sa com- 
plexion , qu’il luy faloit boire le vin bien fort 
sans eau: et pour luy faire retirer le sang au 
coeur, mettoient des estoupes ardentes dedans 
des ventouses , et les juy passoient en cette cha- 
leur a l’endroit du coeur. Et de ce propos vous, 
monseigneur de Vienne, en scavez plus que 
moy , comme celuy qui l’aidast a panser cette 
maladie , et luy fistes faire la barbe , qu’il laissoit 
croistre : et 4 mon advis , oncques puis ladite 
maladie ne fut si sage qu’auparavant, mais 
beaucoup diminué de son sens. ; 

Et telles sont les passions de ceux qui jamais 
n’eurent adversité, et qui apres semblables in- 
fortunes ne cherchent les vrais remédes , et par 
espécial les princes, qui sont orgueilleux : car én 
ce cas et en sembiables, le premier refuge est 
retourner a Dieu, et penser si en rien on ?’a 
offensé , et s'humilier devant luy, et connoistre 
ses mesfaits : car c’est luy qui détermine de tels 
procés , sans ce qu’on luy puisse proposer nulle 
erreur. Aprés cela, fait grand bien de parler a 
quelque amy de ses privez, et hardiment de- 
vant luy plaindre ses douleurs , et n’avoir point 
de honte de monstrer sa douleur devant l’espé- 
cial amy, car cela allége le coeur et le recon- 
forte , et les esprits reviennent en leur vertu, 
parlant ainsi a quelqu’un en conseil , ou bien 
faut prendre autre reméde, par quelque exer- 
cice et labeur (car il est force, puisque nous 
sommes hommes, que telles douleurs passent 
avec passion grande , ou en public ou en parti- 
culier ), et non point prendre le chemin que prit 
le duc de se cacher, ou se tenir solitaire : mais 
faire le contraire, et chasser toute austérité. 
Car pour ce qu'il estoit terrible a ses gens , nul 
ne s osoit avancer de lui donner nul confort ou 
conseil , mais le laissoit faire a son plaisir , crai- 
gnans que si aucune chose luy eussent remonstré, 
qu il ne leur en fut mal pris. 

Pendant ces six semaines, ou environ, qu’il 
séjourna avec bien peu de gens (qui n’estoient 
point de merveilles, apres avoir perdu de si 
grosses batailles, comme vous avez ouy), et que 
plusieurs nouveaux ennemis se furent déclarez, 
et les amis refroidis, et les subjects rompus et 

desfaits, qui commencoient a entrer en mur- 
mure, et avoir leur maistre en mespris, ainsi 
qu’il est bien de coustume, comme j’ay dit, 
apres telles adversitez , plusieurs petites places 
furent prises sur luy en cette Lorraine , comme 
Vaudemont, et puis Espinal , et autres aprés: 
et de tous costez se commencérent a esveiller 
gens pour luy courre sus : et les plus meschans 
estoient les plus hardis. Et sur ce bruit , le duc 
de Lorraine assembla quelque peu de gens et de 
peuple , se vint loger devant Nancy. Des petites 
villes prochaines il en tenoit la pluspart : tou- 
tesfois le due de Bourgegne tenoit encores le 
Pont-a-Mousson , a quatre lieues dudit Nancy , 
ou environ, Entre ceux qui estoient dedans as- 
siégez , estoit un de la maison de Croy , appellé 
monseigneur de Biévres (1), bon chevalier et 
honneste , il avoit gens de piéces ; et entre les 
autres aussi estoit dedans un Anglois appellé 
Cohin , trés-vaillant homme , de petite ligneée ; 
et l'amenay avec autres de la garnison de 
Guynes au service dudit duc. Ledit Cohin avoit 
environ trois cens Anglois soubs luy en ladite 
place : et combien qu’ils ne fussent point pres- 
sez de siége ni d’approches , si leur ennuyoit-il 
de ce que ledit duc de Bourgogne mettoit tant 
a les secourir , et a la vérité il avoit grand tort 
qu’il ne s’approchoit , car 1a ot il estoit c’estoit 
loin du pays de Lorraine , et n’y pouvoit plus de 
rien servir: car il avoit mieux besoin de def- 
fendre ce qu‘il possédoit que de courir sus aux 
Suisses, pour se cuider vanger de son dommage. 
Mais son obstination luy porta grande perte, de 
ce qu'il ne prenoit conseil que de luy : car quel- 
que diligence qu’on fist pour le solliciter de se- 
courir cette place, il séjourna sans nul besoin 
audit lieu de la Riviere six semaines , ou en- 
viron: et s'il eust fait autrement, il eust aisé- 
ment secouru ladite place, car ledit duc de 
Lorraine n’avoit comme point de gens devant ; 
et en gardant le pays de Lorraine, il avoit 
tousjours son passage pour venir de ses autres 
seigneuries passer par Luxembourg et par Lor- 
raine pour aller en Bourgogne. Parquoy si la 
raison eust esté en luy telle qu’elle y avoit esté 
autrefois, il y devoit faire autre diligence. 
Pendant que ceux qui estoient dedans Nancy 
attendoient Jeur secours, ledit Cohin , dont j’ay 
parlé, qui estoit chef de cette bande d’Anglois 
qui estoient dedans, fut tué d’un canon, qui fut 


(1) Jean de Rubempré, seigneur de Biévres, chevalier 
de la Toison-d’Or, fils d’ Antoine, seigneur de Rubempré, 
et de Jaqueline de Croy, ce qui a pu faire croire a l'au- 
teur qu'il était de la maison de Croy, quoiqa’il n'en 
descendit que par sa mére. 

grand dommage audit duc de Bourgogne : car 
la personne d’un seul homme est aucunesfois 
cause de préserver son maistre d’un grand in- 
convénient, encores qu’il ne soit ni de sa mai- 
son, ni de lignée grande, mais que seulement 
le sens et la vertu y soient. Et en cet article ay 
connu au Roy , nostre maistre , un grand sens: 
car jamais prince n’eut plus grande crainte de 
perdre ses gens que luy. Dés que ledit Cohin 
fut mort, les Anglois qui estoient soubs luy 
commencérent & murmurer et @ se désespérer 
du secours; et ne connoissoient point bien la 
petite force du duc de Lorraine, et les grands 
moyens qu’avoit le duc de Bourgogne de recou- 
vrer gens: mais par le long-temps qu’il y avoit 
que Jes Anglois n’avoient eu guerres hors de 
leur royaume, ils n’entendoient point bien le 
fait des siéges; et en effet se mirent 4 vouloir 
parlementer, et dirent audit seigneur de Biévres, 
qui estoit chef en la ville, que s'il n’appointoit, 
ils appointeroient sans luy; combien qu'il fut 
bon chevalier, si avoit-il pea de vertu, et usa 
de grandes priéres et de grandes remonstrances, 
et croy que s'il eust plus audacieusement parle, 
il luy en fut mieux pris , sinon que Dieu en eut 
ainsi ordonné , et cela croirois-je mieux , car il 
ne faloit que tenir encores trois jours, qu'il 
n’eussent eu du secours. Mais pour abréger, il 
compleut et se consentit aux dessusdits Anglois, 
et rendit la place (2) au duc de Lorraine , saufs 
leurs personnes et biens. 

Le lendemain, ou pour le plus tard, deux 
jours aprés ladite place rendue, le due de Bour- 
gogne arriva auprés bien accompagne, selon le 
cas ; car ils luy estoient venus quelques gens du 
quartier de Luxembourg , qui venoient de ses 
autres seigneuries, et se trouvérent le duc de 
Lorraine et luy : toutesfois il n’y eut rien d’Im- 
portance , parce que ledit duc de Lorraine n’es- 
toit assez fort. Ledit duc de Bourgogne se mit 
encores apres son esteuf a remettre le siége de- 
vant Nancy : il Juy eust mieux valu n’avoir esté 
si obstiné en sa demeure, mais Dieu prépare 
tels vouloirs extraordinaires aux princes, quand 
il }uy plaist muer leur fortune. Si ledit seigneur 
eust voulu user de conseil , et bien garnir les 
petites places d’entour , il eust en peu de temps 
recouvre la place, car elle estoit trés-mal pour- 
veue de vivres, et il y avoit assez et trop de 
gens pour la retenir trop a destroict , et eust peu 


(2) Elle fut renduc, faute de vivres, au commence- 
ment d’octobre 1476. Biévres envoya au duc René un 
paté fait avec de la chair de cheval, afin de montrer 


: Vextrémité ot il était réduit. Le duc René lui fit porter 
| du gibier et le meilleur yin de son échansonnerte. 


e 

rafraichir son agmée et la refaire ; mais il le 
prit par autre bout. 


EK 
CHAPITRE VI. 
Des grandes trahisons du comte de Campo- 


bache, et comment tl empescha le duc de- 


Bourgogne @ouir un gentilhomme qué les 
luy vouloit révéler, devant qu’estre pendu, 
et ne tint compte aussi de l’avertissement 
que luy en donna le Roy. 


Cependant qu’il tenoit ce siége malheureux 
pour luy, et pour tous ses subjets, et pour 
plusieurs autres, a qui la querelle ne touchoit 
en rien, commencérent plusieurs des siens & 
pratiquer , et ja ( comme j'ay dit) luy estoient 
sourds ennemis de tous costez, et entre les 
autres, le comte Nicole de Campobache, du 
royaume de Naples, dont il estoit chassé pour 
la maison d’Anjou, et l’avoit retiré ledit duc 
aprés le trespas du duc Nicolas de Calabre, a 
qui il estoit serviteur , et plusieurs autres des 
serviteurs dudit duc de Calabre. Ce comte es- 
toit trés-pauvre (comme j’ay dit ailleurs) et de 
meubles et d’héritages. Le duc de Bourgogne 
luy bailla d’entrée quarante mille ducats d’im- 
prestance , pour aller faire en Italie quatre cens 
lances qu’il payoit par sa main; et dés lors 
ecommenca a machiner la mort de son maistre 
(comme jay desja dit) et continua jusques a 
celle heure dont je parle , et de nouveau, voyant 
son maistre en adversité , commenca a prati- 
quer, tant envers monseigneur de Lorraine , 
qu’avec aucuns capitaines et serviteurs que le 
Roy avoit en Champagne , prés de l’armée dudit 
duc. Audit duc de Lorraine promettoit tenir la 
main que ce siége ne s’avanceroit point , et qu’il 
feroit trouver des deffauts és choses plus néces- 
saires pour ledit siége , et pour la batterie , et 
il le pouvoit bien faire, car il en avoit la prin- 
cipale charge, et toute I"hautorité avec ledit duc 
de Bourgogne. Aux nostres pratiquoit plus au 
vif , car tousjours présentoit de tuer ou prendre 
son maistre , et demandoit le payement de ces 
quatre cens lances , vingt mille escus comptant, 
et une bonne comté. . 

Durant qu’il conduisoit ces traitez, vindrent 
aucuns gentilshommes du duc de Lorraine pour 


(1) Il était maitre-d’bétel du duc de Lorraine, et s'ap- 
pelait Cifron Vachiére. Il fut pendu a un arbre prés de 
la chapelle de Saint-Thibaald; son corps fut rendu aux 
Lorrains, qui le firent enterrer dans !'église de Saint- 
(seorges, a cOté du tombeau de marbre qu! est devant le 


entrer en la place. Aueuns y entrérent, autres 
furent pris, dont l’un fut un gentilhomme de 
Provence appellé Cifron (1), lequel conduisoit 
tous les marchez dudit comte avec ledit duc de 
Lorraine. Le duc de Bourgogne commanda que 
ledit Cifron fust incontinent pendu , disant que 
depuis qu’un prince a posé son siége et fait tirer 
son artillerie devant une place , que si aucuns 
viennent pour y entrer et la reconforter contre 
luy, ils sont dignes de mort par les droits de la 
guerre : toutesfois il ne s’en use point en nos 
guerres, qui sont assez plus cruelles que la guerre 
d’Italie et d’Espagne, la ou I’on use de cette 
coustume. Quoy qu’il y eust, ledit due voulut 
que ce gentilhomme mourust, lequel, voyant 
qu’en son faict n’y avoit nul reméde et qu’on le 
voulolt mener mourir, manda audit duc de 
Bourgogne qu'il luy pleust lVouir, et qu’il luy 
diroit chose qui touchoit & sa personne. Aucuns 
gentilshommes a qui il dit ces paroles le vindrent 
dire au duc; et d’aventure le comte de Campo- 
bache , dont j’ay parlé, se trouva devant quand 
ils viodrent parler au duc, ou bien, scachant la 
prise dudit Cifron , s’y voulut bien trouver, dou- 
tant qu’il ne dist de luy ce qu'il scavoit , car il 
entendoit tout le demené dudit comte , tant d’un 
costé que d’autre, et luy avoit tout esté commu- 
niqué , et estoit ce qu’il vouloit dire. 

Ledit due respondit a ceux qui luy vindrent 
faire ce rapport, qu’il ne le faisoit que pour sau- 
ver sa vie, et qu'il leur dist que c’estoit. Ledit 
comte conforta cette parolle; et n’y avoit avec 
ledit duc que ce comte et quelque secrétaire qui 
escrivoit , car ledit comte avoit toute la charge 
de cette armée. Le prisonnier dit qu’il ne Ie di- 
roit qu’audit duc de Bourgogne mesme. De re- 
chef commanda ledit duc qu’on le menast pendre, 
ce qui fut fait; et en le menant , ledit Cifron re- 
quit a plusieurs qu’ils priassent a leur maistre 
pour luy, et qu’il luy diroit chose qu’il ne vou- 
droit pour un duché qu’il ne le sceut. Plusieurs 
qui le connoissoient en avoient pitié , et vindrent 
parler a leur maistre pour faire cette requeste 
qu’il fuy plust de l’ouyr; mais ce mauvais comte 
estoit a l’huis de la chambre de bois ow logeoit 
ledit duc, et gardoit que nul n’entrast, et re- 
fusa ’huis a ceux-la, disant : Monseigneur veut 
qu'on s’avance de le pendre , et par messagers 
hastoit le prévost. Et finalement ledit Cifron fut 
pendu, qui fut au grand préjudice dudit duc de 


grand autel; le lendemain ils firent pendre avant le 
jour un Bourguignon qui était a Nanci, puis tous les au- 
tres qui se trouvérent a Epinal, Mirecourt, etc., au nom- 


bre de plus de cent vingt, pour apprendre au duc 4 mo- 
dérer sa colére une autre fois. 

Bourgogne, auquel eut mieux valu n’avoir esté 
si cruel , et humainement ouir ce gentilhomme ; 
et par avanture que s'il l’eust fait , il fut encores 
en vie, et sa maison entiére et de beaucoup ac- 
crue, veu les choses survenués en ce royaume 
depuis: mais il est & croire que Dieu en avoit 
autrement disposé. 

Vous avez entendu par cy-devant en ces Mé- 
moires le desioyal tour que ledit duc avoit fait, peu 
de temps auparavant, au comte de Sainct-Paul, 
connestable de France, comme de l’avoir pris sur 
sa seureté , et baillé au Roy pour le faire mourir, 
et davantage baillé tous les séellez et lettres qu'il 
avoit dudit connestable pour servir a son procés. 
Et combien que ledit duc eust trouvé juste cause 
de hayr ledit connestable jusques a la mort, et 
de la luy procurer, pour beaucoup de raisons qui 
seroient longues a escrire, moyennant qu'il l’eut 
peu faire sans luy donner la foy, toutesfois toutes 
les raisons , que je ne scaurois alléguer en cette 
matiére , ne scauroient couvrir la faute de foy 
et d’honneur que le duc commit en baiilant bon 
et loyal sauf-conduit audit connestable, et néant- 
moins le prendre et le vendre par avarice , non 
point seulement pour la ville de Sainct-Quentin 
et des places, héritages et meubles dudit con- 
nestable , mais aussi pour ja doute de faillir a 
prendre la ville de Nancy quand il l’avoit as- 
siégée la premiére fois; et fut a l'heure qu’aprés 
plusieurs dissimulations il bailla ledit connes- 
table , se doutant que l’armée du Roy, qui estoit 
en Champagne , ne luy empeschast I’entreprise 
dudit Nancy, car le Roy l’en menacoit par ses 
ambassadeurs, pour ce que par leur appointe- 
ment, le premier des deux qui tiendroit ledit 
connestable, le devoit rendre, dedans huit jours 
aprés , 2 son compagnon, ou le faire mourir. 
Or avoit ledit duc passé ce terme de beaucoup 
de jours; et cette seule crainte et ambition de 
Nancy luy firent bailler ledit connestable , 
comme avez ouy. 

Tout ainsi comme en ce propre lieu de Nancy 
il avoit commis ce crime injustement, aprés 
qu’il eut remis le second siége, et fait mourir 
ledit Cifron (lequel il ne voulut ouyr parler, 
comme homme qui avoit ja l’ouye bouchée et 
l’entendement troublé), fut en cette propre 
place déceu et trahy par celuy auquel plus se 
fioit, et par adventure justement paye de sa 
desserte, pour le cas qu’il avoit commis dudit 
connestable et par avarice de ladite ville de 
Nancy. Mais ce jugement appartient a Dieu ; et 
ne le dis pas pour esclaircir seulement mon pro- 
pos, mais donner 4 entendre combien un bon 
prince doit fuir tel vilain tour et desloyauté, 
quelque conseil encores qu'on luy en scache 

donner. Et assez de fois adwjent que ceux qui 
le conseillent Je font pour leur complaire ou 
pour ne les oser contredire, & qui il en desplaist 
bien, quand Je cas est advenu , connoissans la 
punition qui leur en peut advenir, tant de Dieu 
que du monde : toutesfois tels conseillers vau- 
droient bien mieux d’estre loin d’un prince que 
pres. 

Vous avez ouy comme Dieu en ce monde es- 
tablit ce comte de Campobache commissaire a 
faire la vengeance de ce cas du connestable, 
ainsi commis par Je duc de Bourgogne au propre 
lieu et en la propre maniére, et encores beau- 
coup plus cruellement: car, tout ainsi que par 
dessus le sauf-conduit et féableté qu’avoit en luy 
ledit connestable, il le livra pour estre mis & 
mort ; tout ainsi par le plus féable de son armée 
(c’est-a-dire par celuy en qui plus se floit) fat-il 
trahy, par celuy, dis-je, qu'il avoit recueilly 
vieil et pauvre et sans nul party, et qu’il avoit 
soudoyé a cent mille ducats l’an, dont il payoit 
ses gens-d’armes par sa main, et d’autres grands 
avantages qu'il avoit. Et quand il commenca 
cette marchandise, il s’en alloit en Italie, avec 
quarante mille ducats comptant qu’il avoit re- 
ceus pour imprestance (comme dit est), qui vaut 
a dire pour mettre sus ses gens-d’armes ; et pour 
conduire cette trahison s’en addressa en deux 
lieux : le premier & un médecin demeurant a 
Lyon, appellé maistre Simon de Pavie, et a un 
autre en Savoye, dont j’ay parlé; et & son re- 
tour furent logez ses gens-d’armes en certaines 
petites places de la comté de Marle qui est en 
Lannois; et la reprit sa pratique, offrant bailler 
toutes les places qu'il tenoit, ou si le Roy se 
trouvoit en bataille contre son maistre, qu’il y 


. auroit certain signe entre le Roy et luy; qu’en le 


luy faisant il se tourneroit contre son maistre , 
et du party du Roy, avec toute sa bande. Ce se- 
cond party ne pleut point fort au Roy. 

Il offroit encores que la premiére fois que son 
maistre logeroit en champ, qu'il le prendroit ou 
tuervit en allant visiter son ost. Et a la vérité il 
n’eust point failli a cette tierce ouverture , car 
ledit duc avoit une coustume qu’aussi-tost qu'il 
estoit descendu de cheval au lieu ou il venoit 
pour loger, il ostoit le menu harnois et retenoit 
le corps de sa cuirace , et montoit sur un petit 
cheval, huict ou dix archers a pied avec luy 
seulement: aucuneslois le suivoient deux ou trois 
gentilshommes de sa chambre, et alloit tout a 
Venviron de son ost par le dehors voir s'il estoit 
bien clos, et ainsi ledit comte eust fait cette exécu- 
tion avec dix chevaux sans nulle difliculté. Aprés 
que le Roy eut veu la continuelle poursuite que 
faisoit cet homme pour trahir son maistre, et 

que cette derniére fat a l’heure d’une tréve , et 
qu'il ne scavoit point a quelle fin il faisoit ces 
ouvertures, il délibéra montrer une grande fran- 
chise au duc de Bourgogne ; et luy manda par le 
seigneur de Contay (qui plusieurs fois a esté 
nommeé en ces Mémoires) tout au long Je démené 
de ce comte , moy estant présent; et suis bien 
seur que ledit seigneur de Contay s’en acquitta 
loyaument envers son maistre, lequel le prit 
tout au rebours , disant que s'il eust esté vray, 
le Roy ne luy en eust rien faitsavoir. Et fut cecy 
long-temps avant qu'il vinst 4 Nancy, et croy 
bien que ledit duc n’en dit rien audit comte, car 
il ne changea jamais de propos. 


CXOO 
CHAPITRE VII. 


Comment le duc de Lorraine, accompagné de 
bon nombre d’Allemans, vint loger a Sainct- 
Nicolas pendant le siége de Nancy, et com- 
ment le roy de Portugal, qui estoit en 
France , alla voir le duc de Bourgogne 
durant ce siége. . 


Or faut retourner a nostre matiere principale, 
et a ce siége que ledit duc tenoit devant Nancy, 
qui estoit au coeur d’hyver, avec peu de gens, 
mal armez, mal payez, et beaucoup de malades, 
et des plus grands qui pratiquoient contre luy 
(comme vous oyez) , et tous en général murmu- 
roient et desprisoient tous ses cuvres, comme 
est bien de coustume en temps d’adversité, 
comme jay bien dit icy devant; mais nul ne 
pratiquoit contre sa personne ne contre son 
Estat que ce comte de Campobache; et en ses 
subjets ne trouva nulle desloyauté. Estant en ce 
pauvre appareil , le duc de Lorraine traita vers 
ces vieilles et nouvelles alliances, que j’ay nom- 
mées cy-devant , d'avoir gens pour combattre 
le duc de Bourgogne qui estoit devant Nancy. 
Toutes ces villes y furent trés-enclines ; ne res- 
toit qu’a trouver argent. Le Roy le confortoit 
fort d’ambassadeurs qu’il avoit envoyez vers les 
Suisses, et aussi luy fournit quarante mille francs 
pour aider a payer ses Allemans; et si avoit 
monseigneur de Craon, qui estoit son lieutenant 
en Champagne , logé en Barois avec sept ou 
huict cens lances et des francs-archers bien ac- 
compagnez de bons chefs de guerre. Tant fit 
ledit duc de Lorraine, avec la faveur et argent 


(1) Alphonse V, roi de Portugal, vint en France; les 
détatls de sa réception 4 Paris se trouvent dans le Céré- 
monial francais, tome II, p. 742. 

(2) Ou Burgos, dans la vieille Castille. 

du Roy, qu’il tira grand nombre d’Allemans, 
tant de pied que de cheval, car, outre ce qu'il 
paya, ils en fournirent a leurs despens. Ausst 
avoit avee luy largement gentilshommes de ce 
royaume ; et puis cette armée du Roy estoit lo- 
gee en Barrois , comme jay dit , laquelle ne fai- 
soit nulle guerre, mais voyoit qui auroit du 
meilleur. Et vint ledit duc de Lorraine loger a 
Sainct-Nicolas pres Nancy, avec les Allemans 
dessusdits. 

Le roy de Portugal (1) estoit en ce royaume 
neuf mois avoit ou environ, auquel le Roy 
s estoit allié contre le roy d’Espagne qui est au- 
jourd’huy , lequel roy de Portugal estoit venu , 
cuidant qne le Roy luy baillast grande armée 
pour faire la guerre en Castille , par le costé de 
Biscaye ou de Navarre, car il tenoit largement 
places en Castille, a la frontiére de Portugal , 
et en tenoit encores d’aucunes voisines de nous, 
comme le chasteau de Bourgues (2) et plusieurs 
autres. Et croy bien que si Je Roy luy eust aidé, 
comme quelquefois il en eut le vouloir, le roy de 
Portugal eust vaincu et fourni son entreprise ; 
mais ce vouloir passa au Roy, et fut longuement 
le roy de Portugal entretenu en espérance , 
comme d’un an ou plus. Cependant s‘empiroient 
les besognes dudit roy de Portugal en Castillc: 
car a l'heure qu’il vint, presque tous les sei- 
gneurs du royaume de Castille tenoient son 
party; mais le voyans tant demeurer, peu a peu 
muerent ce propos, et s'appointerent avec le roy 
Ferdinand et la reine Isabelle qui régne aujour- 
d'huy. Le Roy s’excusoit de cet aide qu'il avoit 
promis et accordé sur cette guerre qui estoit en 
Lorraine , monstrant avoir crainte que si le duc 
de Bourgogne se ressourdoit, qu’aprés ne luy 
vinst courre sus. Ce pauvre roy de Portugal, qui 
estoit trés-bon et juste, mit en son imagination 
qu'il iroit devers le duc de Bourgogne, qui es- 
toit son cousin germain , et qu'il pacifieroit tout 
ce differend du Roy. et de luy, afin que le Roy 
luy put aider; car il avoit honte de retourner 
en Castille ny en Portugal avec cette deffaute, 
et de n‘avoir rien fait par deca: car légérement 
il avoit esté meu dy venir, et outre l’opinion de 
plusieurs de son conseil. 

Ainsi se mit 4 chemin le roy de Portugal, en 
fin coeur d’hyver, ct alla trouver ie duc de Bour- 
gogne, son cousin , devant Nancy; et luy com- 
menca & remonstrer ce que le Roy luy avoit dit 
pour venir a cette union. I! trouva que ce se- 
roient choses bien difficiles que de les accorder 
et qu’en tout estoient différends ; ainsi n’y ar- 
resta que deux jours, qu’il ne prist congé dudit 
duc de Bourgogne son cousin , pour s’en retour- 
ner a Paris dont il estoit. party. Ledit duc de 

Bourgogne luy pria attendre encores, et qu'il 
vousist aller au Pont-a-Mousson (qui est assez 
prés de Nancy) pour garder ce passage; car ja 
scavoit ledit duc l’arrivée des Allemans qui es- 
toient logez 4 Sainct-Nicolas. Le roy de Portu- 
gal s’excusa , disant n’estre point en armes, ny 
accompagné pour tel exploict; et ainsi s’en re- 
tourna a Paris, la ou il fit long séjour. La fin 
dudit roy de Portugal fut qu’il entra en suspi- 
cion que le Roy le vouloit faire prendre et Je 
bailler 4 son ennemy le roy de Castille; et pour 
ce se déguisa luy troisiesme , et délibéra s’en al- 
ler A Rome et se mettre en une religion aupres. 
En allant en cet habit dissimulé, il fut pris par 
un appelé Robinet le Beuf, qui estoit de Nor- 
mandie. Le Roy nostre maistre fut marry, et 
- eut quelque honte de ce cas; par quoy fit armer 
plusieurs navires de cette coste de Normandie, 
dont messire George Je Grec eut la charge, qu’ils 
le menérent en Portugal, ce qu’il entreprit de 
faire. 

L’occasion de sa guerre contre le Roy de 
Castille estoit pour sa niepce, fille de sa sceur, 
laquelle estoit femme du roy don Henry de Cas- 
tille , dernier mort , laquelle avoit une trés-belle 
fille , et est encores aujourd’huy demeurant cn 
Portugal sans estre mariée; laquelle fille la 
reyne Isabelle , sceur dudit roy Henry, débou- 
toit de la succession de Castille , disant que la 
mere l’avoit conceué en adultére. Assez de gens 
ont esté de cette opinion, disant que le roy 
Henry n’eust sceu engendrer pour aucune rai- 
son que je tais. Comment qu’il en soit allé, et 
nonobstant que ladite fille fust née soubs le man- 
teau de mariage, toutesfois est demeurée la 
couronne de Castille & la reyne Isabelle de Cas- 
tille , et 4 son mary le roy d’Arragon et de l’isle 
de Cecile, régnant aujourd’huy ; et taschoit ledit 
roy de Portugal, dont j’ay parlé, de faire le 
mariage de ladite fille, sa niepce, et de notre 
roy Charles, de présent huictiesme du nom; et 
estoit la cause pour laquelle ledit roy de Portu- 
gal estoit venu en France, laquelle chose luy 
fut a trés-grand préjudice et desplaisir: car tost 
aprés son retour en Portugal if mourut. Et pour 
ce (comme j’ay dit environ le commencement 
de ces Mémoires) , un prince doit bien regarder 
quels ambassadeurs il envoye par pais; car si 
ceux-cy qui vindrent faire alliance dudit roy 
de Portugal de par deca, 4 laquelle me trouvay 
present comme l'un des députez pour le Roy, 
eussent esté bien sages, ils se fussent micux in- 
formez des choses de deea , avant que de con- 
seiller A leur muistre cette venue qui tant luy 
porta de dommage. 

CHAPITRE VIII. 


Comment le duc de Bourgogne, n’ayant voulu 
suivre le bon consetl de plusieurs de ses gens, 
fut desconfit et tué en la bataille que luy 
livra le duc de Lorraine , prés Nancy. 


Je me fusse bien passé de ce propos, si n’eust 
esté pour monstrer que bien tard un prince se 
doit mettre soubs, la main d’un autre , ny aller 
chercher son secours en personne. Et ainsi pour 
retourner a ma principale matiére, le roy de 
Portugal n’eut pas fait une journée au départir 
qu’il fit avec le duc de Bourgogne , que le duc 
de Lorraine, et Jes Allemans qui estoient en 
sa compagnie, ne deslogeassent de Saint-Nico- 
las pour aller combattre ledit duc de Bourgo- 
gne. Et ce jour propre vint au devant d’eux le 
comte de Campobache , achever son entreprise, 
et se rendist des leurs, avec environ huict vingts 
hommes-d’armes , et luy déplaisoit bien que pis 
n’voit peu faire a son maistre. Ceux de dedans 
Nancy estoient bien advertis des traitez dudit 
de Campobache, qui leur afdoit bien 4 donner 
coeur a tenir. Avec cela entra un homme, qui se 
jetta aux fossez , qui les asseura de secours ; car 
autrement estoient sur le point de se rendre ; et 
si n’eust esté la dissimulation dudit comte, 
ils n’eussent point tenu jusques lors; mais Dieu 
voulut achever ce mystére. 

Le duc de Bourgogne, adverty de cette venué, 
tint quelque peu de conseil (combien qu'il ne 
Vavoit point fort accoustumé , mais usoit com- 
munément de son propre sens), et fut opinion 
de plusieurs qu’il se retirast au Pont-a-Mous- 
son, pres de 1a, et laissa de ses gens és places 
qu'il tenoit environ Nancy, disant que dés que 
les Allemans auroient avitaillé Nancy, ils s’en 
iroient, et seroit l’argent failly au duc de Lor- 
raine , qui de long-temps ne rassembleroit tant 
de gens, et que l’avitaillement ne scauroit estre 
si grand, qu’avant que la moitié de ’hyver fast 
passée, ils ne fussent aussi a destroict comme ils 
estoient lors; et que cependant ledit duc rassem- 
bleroit gens; car j’ay entendu par ceux qui Je 
pensoient scavoir, qu’ils n’avoient point en lost 
quatre mille hommes, dont il n’y en avoit que 
douze cens en estat pour combattre. D’argent 
avoit assez ledit duc , car il avoit au chasteau de 
Luxembourg , qui estoit pres de la , bien quatre - 
cens cinquante mille escus , et de gens eust-il 
assez recouvrés ; mais Dieu ne luy voulut faire 
cette grdce que de recevoir ce sage conseil , ne 
connoistre tant d’ennemis logez de tous costez 
environ de luy, et choisit le pire party, et avec 


| paroles d’homme insensé, delibéra d’attendre la 

fortune, nonobstant toutes les remonstrances 
qu’on lay avoit faites du grand nombre des Al- 
lemans, qui estoient avec ledit duc de Lorraine, 
et aussi de ’armée du Roy, logée prés de luy ; et 
conclud Ia bataille avee ce petit nombre de gens 
espouventez qu’il avoit. 

A l'arrivée du comte de Campobache vers le 
duc de Lorraine, les Allemans luy firent dire 
qu'il se retirast , et qu’ils ne voulojent nuls trais- 
tres avec eux , et ainsi se retira 4 Condé (1), un 
chasteau et passage prés de la, qu'il rempara 
de charettes, et d’autres choses le mieux qu'il 
pat, espérant que, fuyant le duc de Bourgogne 
et ses gens , il en tomberoit en sa part , comme 
il en fit assez. Ce n’estoit pas le principal traité 
qu’eust ledit comte de Campobache , que celuy 
du duc de Lorraine , mais peu devant son par- 
tement parla a d’autres, et avec ceux-la con- 
clud , pour ce qu’il ne voyoit point qu’il pat met- 
tre la main sur le duc de Bourgogne, qu'il se 
tourneroit de lautre part quand viendroit 
Vheure de la bataille; car plutost ne vouloit 
partir ledit comte, afin de donner plus grand 
espouvantement a tout l’ost dudit duc ; mais il 
asseuroit bien que si le duc de Bourgogne fuyoit, 
qu'il n’en eschaperoit jamais vif , et qu'il laisse- 
roit treize ou quatorze personnes, qui luy seroient 
seurs, les uns pour commencer la fuite, dés ce 
qu'ils verroient marcher les Allemans, et les 
autres qui auroient l’ceil sur ledit duc s'il fuyoit, 
pour le tuer en fuyant, et en cela n'y avoit point 
de faute; car jen ay connu deux ou trois de 
ceux qui demeurérent pour tuer ledit duc. Aprés 
que ces grandes trahisons furent conclués , il se 
retira dedans lost , et puis se tourna contre son 
maistre , quand i] vit arriver lesdits Allemans 
comme j’ay dit ; et puis quand il Vit que lesdits 
Allemansne fe vouloient en leur compagnie, alla, 
eomme dit est , en ce lieu de Condé. 

Lesdits Allemans marchérent, et avec eux 
estoit grand nombre de gens-de-cheval de deca 
qu’on y laisea aller; beaucoup d'autres se mirent 
aux embuches pres du lieu, pour voir si ledit 
duc seroit déconfit , pour happer quelque prison- 
nier ou autre butin. Et ainsi pouvez voir en 
quel estat s’estoit mis ce pauvre duc de Bour- 
gne, par faute de croire conseil. Aprés que les 
deux armées furent assemblées , la sienne , qui 
ja avoit esté déconfite par deux fois , et qui es- 
toit de peu de gens, et mal en point, fut incon- 
tinent tournée en déconfiture, et tous morts ou 
en fuite. Largement se sauvérent, le demeurant 
y fut mort ou pris, et entre autres y mourut 
sur le champ ledit duc de Bourgogne, et ne 


(4) Sur la Moselle, & deux liewes au nord de Nancy. 

veus point parler de ia maniére , pourtant que 
je n’y estajs point, mais m’a esté conté de la 
mort dudit duc par ceux qui le virent porter 
par terre et ne le peurent secourir, parce qu’ils 
estoient prisonniers; mais a leur veué ne fut 
point tué, mais par une grande foulle de gens 
qui y survindrent , qui le tuérent et le dépouil- 
lérent en la grande troupe sans je connofitre ; et 
fut ladite bataille cinquiesme jour de janvier, en 
Van 1476, veille des Rois. 


KK 
CHAPITRE IX. 


Disgression sur quelques bonnes meeurs du due 
de Bourgogne , et sur le temps que sa mas- 
son dura en prosperiteé. 


J’ay depuis veu un signet A Milan , que main- 
tesfois favois veu pendre 4 son pourpoint , qui 
estoit un anneau, et y avoit un fuzil entaillé en 
un camayeu, ou estojent ses armes , lequei fut 
vendu pour deux ducats audit lieu de Milan. 
Celui qui tay osta luy fut mauvais valet-de- 
chambre; je l’ay veu maintesfois habiller et des- 
habiller en grande révérence , et par grands per- 
sonnages, et a cette derniere heure luy estoient 
passez ses honneurs, et périt luy et sa maison , 
comme j’ay dit , au lieu ou il avoit consenty par 
avarice de bailler le eonnestable, et peu de temps 
aprés. Dieu luy vetille pardonner ses péchez; je 
ray veu grand et honorable prince, et autant 
estimé et requis de voisins, un temps a esté, que 
nul prince qui fust en la chrestienté, ou par 
aventure plus. Je n’ay veu nulle occasion pour- 
quoy plus tost il peust avoir encouru lire de 
Dieu , que de ce que toutes les graces et hon- 
neurs qu'il avoit receus en ce monde, il Jes es- 
timoit tous estre procédez de son sens et de sa 
vertu, sans les attribuer 4 Dieu, comme il de- 
voit: car a la vérité il avoit de bonnes et ver- 
tueuses parties en luy. Nul prince ne Je passa 
jamais de désirer nourrir grandes gens et les 
tenir bien régiez. Ses bienfaits n’estoient point 
fort grands, pour ce qu’i] vouloit que ehacun 
s’en ressentist : jamais nul plus libéralement ne 
donna audience a ses serviteurs et sujets. Pour 
le temps que je l’ay connu il n’estoit point cruel, 
mais le devint peu avant sa mort, qui estoit 
mauvais signe de longue durée. II estoit fort 
pompeux en habillemens et en toutes autres cho- 
ses , un peu trop. Il portoit fort grand honneur 
aux ambassadeurs et gens estrangers. Ils es- 
toient fort bien festoyez et recueillis chez luy ; 
il désiroit grande gloire , qui estoit ce qui plus 
le mettoit en ses guerres que nulle autre chose, 

et edt bien voula ressembler a ces anciens prin- | ses sujets; car je ‘cuide avoir veu et connu la 


ces, dont i! a esté tant parlé aprés leur mort , 
et estoit autant hardy qu’homme qui ait régné 
de son temps. 

Or sont finies toutes ces pensées , et le touta 
tourné a son préjudice et honte; car ceux qui ga- 
gnent ont toujours |’honneur. Je ne scaurois dire 
vers qui nostre Seigneur s’est monstreé plus cour- 
roucé, ou vers luy, qui mourut soudainement , 
et en ce champ, sans guéres languir, ou vers ses 
sujets , qui oncques puis n’eurent bien ne repos, 
mais continuellement guerre, contre laquelle 
ils n’estoient suffisans de résister aux troubles 
qu'lls avoient les uns contre les autres, et en 
guerre cruelle et mortelle. Et ce qui leur a esté 
plus fort a porter, a esté que ceux qui les def- 
fendoient, estoient gens estrangers, qui naguéres 
avoient esté leurs ennemis: c’estoient Jes Alle- 
mans. Et en effet, depuis ladite mort n’y eust 
jamais homme qui bien leur vousit, de quelques 
gens quils se solent aldez. Et a semblé a voir 
leurs wuvres, quils eussent les sens aussi trou- 
blez comme leur prince, Car un peu avant sa 
mort, tout conseil bon ct seur ils ont deéjetté, et 
chorché toutes voyes qui leur estoient nuisibles; 
et sonten chemin que ce trouble ne leur faudra 
de grande pieces , ou au moins fa crainte d'y re- 
cheoir. 

Jo serola assez de lopinion de quelque autre 
que fay veu, c'est que Dieu donne le prince , 
aclon qwil veut punir et chastier les sujets , et 
wu princes les sujets , ou leurs courages dispo- 
acs onvers luy, selon qu'il les veut elever ou 
abaissers et ainsi en advint a cette maison de 
Bourgogne: car apres leur longue félicité et 
grandes richesses , et trois grands princes bons 
et anges, precedens cestuy-cy, qui avoient duré 
AIAN Vingts ans (f) et plus en bons sens et,vertu; il 
leur donna ce due Charles , qui continuellement 
lew tint on grande guerre, travail et despense , 
wt presque autant en temps dhiver que d’esté. 
Benucoup de gens , riches et aisez, furent morts 
et destrults par prisons en ces guerres: les gran- 
des pertes commencerent devant Nuz, qui con- 
Hnuerent par trols batailles , jusques a l’heure 
de sn mort, ct tellement qu’a cette derniére ba- 
taille estolt consommee toute la force de son pays, 
el morts ou destruits ou pris tous ses gens, c'est 
4 scavalr ceux qui eussent sceu ou voulu deffen- 
dre |'estat et lhonneur de sa maison. Et ainsi 
comme jay dit, semble que cette perte ait esté 
éyale au temps qu'ils ont esté en félicité: car 
comme je dis Vavoir veu grand , riche et ho- 
nora, encore puls-je dire avoir veu tout cela en 


(4) Lour régne a duré cent deux ans, de 1365 A 1467. 


meilleure part d’Europe ; toutesfois je n’ay con- 
nu nulle seigneurie ne pays , tant pour tant, ny 
de beaucoup plus grande estendué encores, qui 
fust si abondant en richesses, en meubles et 
en édifices, et aussi en toutes prodigalitez, des- 
penses, festoyemens, chéres, comme je les ay 
veus , pour le temps que j’y estois. Et s’il sem- 
ble a quelqu’un, que je n’y ay point esté pour 
le temps que je dis, que j’en die trop, d’autres y 
estoient comme moy , qui par aventure diront 
que j’en dis peu. 

Or a nostre seigneur tout a coup fait cheoir si 
grand et somptueux édifice , cette puissante mai- 
son , qui a tant soustenu de gens de bien et nour- 
ry, et tant esté honorée et prés et loin, et par 
tant de victoires et gloires , que nul autre a l'en- 
viron n’en Freceut autant en son temps. Et luy a 
duré cette bonne fortune et grace de Dieu I’es- 
pace de six-vingts ans , que tous les voisins ont 
soufferte, comme France, Angleterre, Espagne, 
et tous a quelquefois Ja sont venus requérir , 
comme I|’avez veu par l’expérience du Roy nos- 
tre maistre , qui en sa jeunesse, et vivant le roy 
Charles septiesme son pere, s’y vint retirer six 
ans, au temps du ben duc Philippes, qui amia- 
blement le receut : d’Angleterre y ay veu les 
deux fréresdu roy Edouard, c’est a scavoir, le 
duc de Clarence et le duc de Glocestre , qui de- 
puis se feist appeller Je roy Richard : et de l’au- 
tre party du roy Henry, qui estoit de la maison 
de Lancastre, y ay veu toute cette lignée, ou 
peu s‘en faloit. De tous costez ay veu cette mai- 
son honorée , et puis tout en un coup cheoir 
sens dessus dessous, et la plus désolée et deffaite 
maison, tant en prince qu’en sujets, que nul 
voisin qu’ils eussent. Et telles et semblables 
ceuvres a faites notre Seigneur, et mesmes avant 
que fussions nez, et fera encores aprés que nous 
serons morts; car il faut tenir pour seure, que la 
grande prospérité des princes, ou leur grande 
adversité, procedent de sa divine ordonnance. 


XK 
CHAPITRE X. 


Comment le Roy fut adverty de la derniére def- 
Jaite du duc de Bourgogne, et comme il con- 
duisit ses affaires apres la mort @iceluy. 


Pour tousjours continuer ma matiére, le Roy, 
qui avoit ja ordonné postes en ce royaume, et 
par avant n’y en avoit jamais eu, fut bien-tost 
adverty de cette déconfiture du duc de Bourgo- 
gne, et a chacune heure en attendoit des nouvel- 

les, pour les advertissemens qu'il avot eus para- 
vant de l’arrivée des Allemans, et de toutes au- 
tres choses qui en dépendoient; et y avoit beau- 
coup de gens qui avoient les oreilles bien ouver- 
tes pour les ouir le premier et les luy aller dire; 
car il donnoit volontiers quelque chose a celuy 
qui premier luy apportoit quelques grandes nou- 
velles, sans oublier les messagers, et si prenoit 
plaisir a en parler, avant qu’elles fussent venues, 
disant : « Je donneray tant a celuy qui premier 
» m’apportera des nouvelles. » Monseigneur du 
Bouchage et moy eusmes (estant ensemble ) le 
premier message de la bataille de Morat, et en- 
semble le dismes au Roy, lequel nous ‘donna a 
ehacun deux cens mares d’argent. Monseigneur 
du Lude, qui couchoit hors du Plessis, sceut le 
premier l’arrivée du chevaucheur, qui apporta 
les lettres de cette bataille de Nancy, dont j’ay 
parlé; ildemanda au chevaucheur ses lettres, 
qui ne luy osa refuser , pour ce qu’il estoit en 
grande authorité avec le Roy. Ledit seigneur 
du Lude vint fort matin (et estoit a grande peine 
jour) heurter a [huis plus prochain du Roy; on 
luy ouvrit : il bailla lesdites lettres qu’escrivoient 
monseigneur de Craon et autres, mais nul n’a- 
certenoit, par les premieres lettres, de la mort ; 
mais aucuns disoient qu’on |l’avoit veu fuir , et 
qu’il s’estoit sauvé. 

Le Roy de prime-face fut tant surpris de la 
joye qu’il eut de cette nouvelle, qu’a grande 
peine sceut-il quelle contenance tenir. D’un costé 
doutoit, s’il estoit pris des Allemans, qu’ils ne 
s'accordassent a luy pour grande somme d’ar- 
gent, qu’aisément ledit duc leur pourroit donner; 
d’autre costé estoit en soucy s'il estoit eschappé 
ainsi déconfit; la tierce fois , s'il prendroft ses 
seigneuries de Bourgogne ou non, et luy sem- 
bloit qu’aisément il les pourroit prendre , veu 
que tous les gens de bien du pays estoient pres- 
que tous morts en ces trois batailles dessus dites; 
et sur ce point estoit sa résolution (ce que peu 
de gens, comme je croy, ont sceu excepté moy), 
que si le duc estoit sain de sa personne, il feroit 
entrer. son armée qui estoit en Champagne et 
Barrois, incontinent en Bourgogne, et saisir le 
pays & I*heure de ce grand espouvantement, 
et des ce qu’il seroit dedans , advertiroit ledit 
duc qu'il le faisoit 4 intention de.le luy sauver, 
et garder.que les Allemans ne les destruisissent : 
pour ce que ladite duché estoit tenue en souve- 
raineté de luy, laquelle il n’edt voulu pour rien 
laisser tumber és mains desdits Allemans, et 
que ce qu'il en auroit pris , Juy seroit par luy 
rendu : et sans diffftulté ainsi l’eust-il fait : ce 
que beaucoup de gens ne croyoient point aisé- 
ment. Aussi ne scavoient-ils la raison qui l’eust 

meu : mais ce propos luy mua, quand il sceut 
la mort dudit duc. 

Des que le Roy eut receu ces lettres , dont 
jay parlé, (lesquelles, comme jay dit, ne disoient 
rien de la mort dudit duc), il envoya en la ville 
de Tours quérir tous les capitaines, et plusieurs 
autres grands personnages, et leur monstra ces 
lettres. Tous en firent signe de grande joye , et 
sembloient a ceux qui regardoient les choses de 
bien prés, quil y en avoit assez qui s’y effor- 
coient, et nonobstant leurs gestes, qu’ils eusseut 
mieux aimé que le fait dudit duc fust allé au- 
trement. La cause en pourroit estre parce que 
paravant le Roy estoit fort craintif, et ils se dou- 
toient que s'il se trouvoit tant délivré d’enne- 
mis, qu'il ne vousist muer plusieurs choses , 
et par espécial estats et offices, car il y en 
avoit beaucoup en la compagnie, lesquels en 
la question du bien public, et autres du duc de 
Guyeone son frére, s’estoient trouvez contre luy. 
Apres avoir un peu parlé aux dessusdits, il oit 
la messe, et puis fit mettre la table en sa cham- 
bre, ct les fit tous disner avec luy, et y estoient son 
chancelier, et aucunes gens de conseil , et en 
disnant parla tousjours de ces matiéres, et scais 
bien que moy et autres prismes garde comme 
ils disneroient, et de quel appétit ceux qui es- 
toient en cette table; mais a la vérité (je ne 
scay si c’estoit de joye ou de tristesse ) un seul 
par semblant ne mangea la moitié de son saoul : 
et si n’estoient-ils point honteux de manger avec 
Je Roy, car il n’y avoit celuy de la compa- 
gnie qui bien souvent n’y eust mangé. 

Au lever de table le Roy se tira a part, et 
donna a aucuns des terres qu’avoit possédées le 
due de Bourgogne, si ainsi estoit qu’il fust mort, 
et despescha le bastard de Bourbon, admiral de 
France, et moy, et nous bailla pouvoirs néces- 
saires pour mettre en son obéissance tous ceux 
qui s’y voudroient mettre ; et nous commanda 
partir incontinent, et que nous ouvrissions tou- 
tes lettres des postes et messagers que nous 
rencontrerions en allant, afin que fussions ad- 
vertis si ledit duc estoit mort ou vif. Nous par- 
tismes et fismes grande diligence , nonobstant 
qu’il faisoit le plus grand froid que j’aye veu 
faire de mon temps. Nous n’eusmes point fait 
une demie journée que nous rencontrasmes un 
messager, & qui nous fismes hailler ses lettres , 
qui contenoient que ledit duc avoit esté trouvé 
entre les morts, et spécialement par un page ita- 
lien, et par son médecin, appellé maistre Louppe, 
natif de Portugal, lequel certifioita monseigneur 
de Craon que c’estoit monseigneur Je duc son 
maistre, lequel incontinent en advertit le Roy. 


KO 

CHAPITRE XI. 


Comment le Roy aprés la mort du duc de 
Bourgogne se saisit d’ Abbeville, et de la res- 
ponse que luy firent ceux d’Arras. 


Comme nous eusmes sceu toutes lesdites cho- 
ses, nous tirasmes jusques aux fauxbourgs d’Ab- 
beville, et fusmes les premiers par qui en ce 
quartier-la, ceux du party du duc de Bourgogne 
en furent advertis. Nous trouvasmes que le peu- 
ple de la ville estoit desja en traité avec mon- 
seigneur de Torcy , lequel de long-temps ils 
aimoient trés-fort. Les gens de guerre et ceux 
qui avoient esté officiers dudit duc , traitoient 
avec nous, par un messager qu’avions envoyé 
devant , et, sur nostre espérance, firent partir 
quatre cens Flamens qu’ils avoient. Mais incon- 
tinent que le peuple vid ceux-la dehors, ils ou- 
vrirent les portes 4 monseigneur de Torcy, qui 
fut le grand dommage des capitaines et autres 
officiers de ladite vifle ; car ils estoient sept ou 
huict & qui nous avions promis des escus et au- 
cunes pensions (car nous avions ce pouvoir du 
Roy) dont ils n’eurent rien, pour ce que les pla- 
ces ne furent point rendues par eux. La ville 
d’Abbeville estoit des terres baillées par le roy 
Charles septiesme, a la paix d’Arras en 1435; 
lesquelles terres devoient retourner, en deffaut 
d’hoir masle : parquoy n’est de merveille si lé- 
gérenment elle nous ouvroit les portes. 

Dela tirasmes A Dourlans, et envoyasmes som- 
mer Arras, chef d’Artois, ancien patrimoine des 
comtes de Flandres, et qui de tous temps avoit 
accoustumé aller a fille comme 4 fils. Monsei- 
gneur de Ravestain et monseigneur des Cordes, 
qui estoient en ladite ville d’Arras, entreprirent 
de venir parler 4 nous, au Mont-sainct-Eloy , 
en une abbaye (1) prés dudit Arras, et avec eux 
ceux de la ville. Il fut avisé que j’irois, et aucuns 
avec moy, car on doutoit bien qu’ils ne feroient 
point tout ce que nous voudrions, et pour ce n’y 
alla point ledit admiral. Aprés que je fus venu 
audit lieu, y arrivérent tantost aprés les dessus- 
dits seigneurs de Ravestain et des Cordes , et 
plusieurs autres gens de bien avec eux, et aussi 
aucuns de la ville d’Arras, et entre les autres 
estoit pour ladite ville, leur pensionnaire, et qui 
parloit pour eux, maistre Jehan de la Vaquerie, 
depuis premier président en parlement a Pa- 


(1) Abbaye de chanoines réguliers de Saint-Augustin, 
é une licue et demie au nord-ouest d' Arras; elle fut 
fondée par saint Eloi au septiéme siécle. 

1 be fait premier président en 1482; mort en 

ris (2). Pour cette heure-la leur requismes I’ou 
verture pour le Roy, et qu’ils nous receussent 
en la ville, disans que le Roy la prétendoit sienne 
par le moyen de confiscation, et le pays; et que 
s’ils faisoient le contraire, ils estoient en danger 
d’estre pris par force, veu la deffaite de leur se- 
gneur; et que tout le pays estoit dépourveu de 
gens de deffense, & cause de ces trois batailles 
perdues. 

Les seigneurs dessusdits nous firent dire par 
ledit Jehan de la Vaquerie, que cette comté d’Ar- 
tois appartenoit 4 mademoiselle de Bourgogne , 
filledu duc Charles, et luy venoit de vraye ligne, 
a cause de la comtesse Marguerite de Flan- 
dres (3), qui estoit comtesse de Flandres, d’Ar- 
tois, de Bourgogue, de Nevers, etde Rhetel : la- 
quelle comtesse fut mariée au duc philippe de 
Bourgogne, le premier, lequel fut fils du Roy Je- 
han, et frére maisné (4) du roy Charles le quint, 
et supplioient au Roy qu'il luy plat entretenir 
la tréve, qui estoit entre luy et lefeu duc Char- — 
les. Nos paroles ne furent point trop longues, car 
nous nous attendions bien d@’avoir cette responce. 
Mais la principale occasion de mon allée ausdits 
lieux, estoit pour parler a aucuns particaliers 
de ceux qui estoient la, pour les comvertir pour 
le Roy. J’en parlay & aucuns, qui tost apres 
furent bons serviteurs du Roy. Nous trouvasmes 
ce pays bien espouventé, et non sans cause; car 
je croy qu’en huict jours ils n’eussent sceu finer 
huict hommes-d’armes , ne d’autres gens de 
guerre, n’en y avoit en tout ce pays-la qu’en- 
viron mil et cing cens hommes, tant de pied 
que de cheval, qui estoient vers Namur et en 
Hainaut ; et estoient eschapez de ladite bataille, 
ou estoit mort le duc de Bourgogne. Leurs an- 
ciens termes et facons de parler estoient bien 
changez, car ils parloient bien bas et en grande 
humilité, non pas que je les veuille dire que le 
temps passé eussent plus arogamment parlé qu’ils 
ne dussent ; mais vray est que du temps que j’y 
estois, ils se sentoient si forts qu’ilsne parloient 
point au Roy ne du Roy en telle révérence qu'ils 
ont fait depuis. Et si les gens estoient tousjours 
bien sages, ils seroient si modérez en leurs pa- 
roles, durant le temps de prospérité, qu’ils ne de- 
vroient point avoir cause de changer leur lan- 

ge en temps d’adversité. 

Je retournay vers monseigneur l’admiral faire 
mon rapport, et la je trouvay nouvelles que le 


(3) Elle était fille unique de Louis, comte de Flandre, 
qui mourut en 1383, et fut mariéé en I'an 1369 avec 
Philippe-le-Hardi, fils du roi Jean. 


-(4) Putné, du latin:ménor. 

Roy venoit, lequel s’estoit mis en chemin aprés 
nous, et avoit fait escrire plusieurs lettres, tant 
en son nom que de ses serviteurs, pour faire 
venir gens devers luy ; par le moyen desquels il 
espéroit réduire ces seigneuries dontj’ay parlé , 
en son obéissance. 


Ooo 
CHAPITRE XII. 


Discours , aucunement hors du propos prin- 
cipal, sur la joye du Roy, se voyant délivré 
de plusieurs ennemis , et de la faute qu’it 

Jt en la réduction des pays du duc de 
Bourgogne. 


La joye fat trés-grande au Roy de se voir 
au-dessus de tous ceux qu'il halssoit et de ses 
principaux ennemis. Des uns s’estoit vengé, 
comme du connestable de France, du duc de 
Nemours (1) et de plusieurs autres. Le duc de 
Guyenne , son frére, estoit mort, dont il avoit 
la succession. Toute la maison d’Anjou estoit 
morte , comme le roy René de Cecile, les ducs 
Jehan et Nicolas de Calabre , et puis leur cou- 
sin , le comte du Maine, depuis comte de Pro- 
vence. Le comte d’Armignac avoit esté tué a 
Lestore ; et de tous ceux-cy avoit ledit seigneur 
recueilly les successions et les meubles; mais 
pour autant que cette maison de Bourgogne es- 
toit plus grande et plus puissante que les au- 
tres, et qui avoit eu grosse guerre avec le roy 
Charles VII son pére, trente-deux ans, sans 
tréve, a l’'ayde des Anglois, et qu’ils avoient 
leurs seigneuries assises és lieux confins , et les 
subjects disposez pour faire la guerre a luy et a 
son royaume , de tant luy fut la mort de leur 
duc a plaisir trés-grand , et plus profitable que 
de tons les autres ensemble , et luy sembloit bien 
qu’en sa vie ne trouveroit aucun contredit en 
son royaume, ny és environs prés de luy. Il es- 
toit en paix avec les Anglois , comme avez en- 
tenda, et désiroit et travailloit de toute sa puis- 
sance que ladite paix d’Angleterre s’entretinst. 

Mais nonobstant qu’il fust ainsi hors de toute 
crainte, Dieu ne luy permit pas prendre cette 
matiére , qui estoit si grande, parle bout qui luy 
estoit plus nécessaire; et semble bien que Dieu 
monstrast alors, et ayt bien monstré depuis, que 
rigoureusement il vouloit persécuter cette mai- 
son de Bourgogne, tant en la personne du sei- 
gneur, que des subjets y ayans leurs biens. Car 


(4) Jacques d’Armagnac, duc de Nemours, fut mis & 
la Bastille le 4 aoOt 1476, et décapité a Paris fe & 
actt 1477. 





toutes les guerres , esquelles ils ont esté depuis, 
ne leur fussent point advenués, si le Roy nostre 
maistre edt pris les choses par le bout qu’il les 
devoit prendre, pour en venir au-dessus et pour 
joindre a sa Couronne toutes ces grandes sei- 
gneuries ot il ne pouvoit prétendre nul bon 
droict: ce qu'il devoit faire par quelque traité 
de mariage, vu les attraire a soy par vraye bonne 
amitié , comme aisément il le pouvoit faire, veu 
le grand déconfort , pauvreté et debilitation en 
quoy ses seigneuries estoient. Quoy faisant, il 
les eust tirez hors de grandes peines , et par 
mesme moyen eust bien enforcy son royaume et 
enrichy par longue paix , en quoy il l'eust peu 
maintenir, et l’eust peu soulager en plusieurs 
facons, et par espécial du passage des gens- 
d’armes, qui incessamment, et le temps passé et 
Je temps présent , chevauchent d’un des bouts 
du royaume a l'autre, et bien souvent sans grand 
besoin qu'il soit. 

Quand le duc de Bourgogne estoit encores vi- 
vant, plusieurs fois me parla le Roy de ce qu'il 
feroit si ledit duc venoit a mourir, et parloit en 
grande raison pour lors , disant qu’il tascheroit 
@ faire le mariage de son fils (qui est nostre roy 
a présent) et de la fille dudit duc (qui depuis a 
esté duchesse d’Austriche); et si elle n’y vouloit 
entendre, pour ce que monseigneur le Dauphin 
estoit beaucoup plus jeune qu’elle , il essayeroit 
aluy faire espouser quelque jeune seigneur de 
ce royaume , pour tenir elle et ses subjets en 
amitié , et recouvrer sans débat ce qu’il préten- 
doit estre sien; et encores estoit ledit seigneur 
en ce propos huict jours devant qu’il sceust la 
mort dudit duc. Ce sage propos, dont je vous 
parle, luy commenga ja un peu a changer le jour 
qu'il sceut la mort dudit duc de Bourgogne et a 
Vheure qu’il nous despescha monseigneur l’ami- 
ral et moy ; toutesfois il en parla peu, mais a 
aucuns fit aucunes promesses de terres et sei- 
gneuries. 


CoCo 
CHAPITRE XIII. 


Comment Han, Bohain , Sainct- Quentin et 
Péronne furent livres au Roy, et comment 
il envoya maistre Olivier, son barbier, pour 
cuider pratiquer ceux de Gand. 


Comme le Roy se trouva en chemin, tirant 
aprés nous , luy venoient nouvelles plaisantes et 
bonnes de tous costez. Le chasteau de Han luy 
fut baillé et Bobain. Ceux de Sainct-Quentin se 
prirent eux-mesmes, et mirent dedans monsei- 


| gneur de Mouy, qui estoit leur voisin. Le Roy 

estoit bien acertené de la ville de Péronne, que 
tenoit messire Guillaume de Bisches , et avoit 
esperance par nous et par autres que monsei- 
gneur des Cordes seroit des siens. Il avoit en- 
voyé a Gand son barbier (1), appellé maistre 
Olivier, natif d’un village auprés de ladite ville 
de Gand, et en avoit envoyé plusieurs autres en 
plusieurs villes, dont de tout avoit grande espé- 
rance, mais plusieurs le servoient plus de pa- 
roles que de faict. Quand le Roy fut venu prés 
de Péronne, je me vins trouver au-devant de luy; 
et la vint apporter messire Guillaume Bisches , 
et aucuns autres , l’obéissance de la ville de Pé- 
ronne, dont il fut fort joyeux. Ledit seigneur 
y séjourna ce jour. Je disnay avec luy, comme 
J'avois accoustumeé; car son plaisir estoit que tous- 
jours mangeoient sept ou huict personnes a sa 
table , pour le moins, et aucunesfois beaucoup 
plus. Apres qu'il eut disné , se retira a part, et 
ne fut pas content du petit exploict que ledit 
monseigneur l’admiral et moy avions fait , disant 
quwil avoit envoyé maistre Olivier son barbier a 
Gand , qui luy mettroit cette ville en son obéis- 
sance; Robinet Dodenfort 4 Sainct-Omer, le- 
quel y avoit des amis, et qu’ils estoient gens pour 
prendre les clefs de la ville , et mettre ses gens 
dedans ; et d’autres qu'il nommoit en d'autres 
grandes villes; et me faisoit combattre de ce 
propos par monseigneur du Lude et par d’autres. 
Il ne m’appartenoit pas de l'arguer ny de parler 
contre son plaisir ; mais je luy dis que je doutois 
que maistre Olivier et les autres qu'il avoit nom- 
mez ne cheviroient point si aisément de ces 
grandes villes, comme ils pensoient. 

Ce qui faisoit a nostre Roy me dire ces mots, 
estoit pour ce qu'il estoit changé de volonté, et 
que cette bonne fortune , qu'il avoit au commen- 
cement, luy donnoit espérance que tout se ren- 
droit a luy de tous costez, et se trouvoit con- 
seillé par aucuns, et si estoit aussi enclin en 
soy-mesme , a deffaire et destruire cette maison 
de tous points , et en départir les seigneuries en 
plusieurs mains ; et nommoit ceux a qui il en- 
tendoit donner les comtez, comme Namur et 
Hainaut qui sont situees prés de luy ; des autres 
grandes pieces, comme Brabant, Hollande, il 
s’en vouloit aider a avoir aucuns seigneurs d’Al- 
lemagne , qui seroient ses amis et qui luy aide- 
roient a exécuter son vouloir. Son plaisir estoit 
bien de me dire toutes ces choses, pource qu‘au- 
trefois luy avois parlé et conseillé l'autre chemin 


(1\ Olivier le Diabie, ou le Mauvais, né 4 Thiest, prés 
de Courtray. Il fut d'’abord harbier de Louis XI, 
dont fl gagna la confiance. Ce prince lui fit changer son 
nom de le Diable contre celui de le Dain , lui donna des 
lettres de noblesse , le fit gentilhomme de sa chambre, 

cy-dessus escript, et vouloit que j‘entendisse ses 

raisons et pourquoy il ne m’oyoit , et que cette 
voye estoit plus utile pour son royaume, qui 
beaucoup avoit souffert a cause de la grandeur 
de cette maison de Bourgogne et des grandes 
seigneuries qu’elle possédoit. Quant au monde, 
il y avoit grande apparence en ce que ledit sei- 
gneur disoit, mais quant a la conscience me 
sembloit le contraire. Toutesfois le sens de nostre 
Roy estoit si grand , que moy ny autre qui fust 
ep la compagnie n’eussions sceu voir si clair 
en ses affaires comme luy-mesme faisoit ; car, 
sans nul doute, il estoit un des plus sages princes 
et des plus subtils qui ait régné en son temps. 

Mais en ces grandes matiéres Dieu dispose les 
ceeurs des roys et des grands princes (lesquels 
il tient en sa main) a prendre les voyes selon les 
ceuvres qu’il veut conduire apres; car sans nulle 
difficulté , si son plaisir eust esté que nostre Roy 
eust continué le propos qu’il avoit de luy-mesme 
advisé devant la mort du duc de Bourgogne, les 
gucrres qui ont esté depuis et qui sont ne fussent 
point advenués ; mais nous n‘estions encores en- 
vers luy, tant d'un costé que d’autre, dignes de 
recevoir cette longue paix qui nous estoit appa- 
reillée, et de la procede l’erreur que fit nostre 
Roy , et non point de la faute de son sens : car 
il estoit bien grand, comme j’ai dit. Je dis ces 
choses au long pour monstrer gqu’au commence- 
ment, quand on veut entreprendre uve si grande 
chose, on la duit bien consulter et debattre, afin 
de pouvoir choisir le meilleur party, et par es- 
pécial soy recommander a Dieu, et luy prier 
qu'il luy plaise adresser le meilleur chemin; 
car de la vient tout, et se voit tout cela par es- 
crit et par expérience. 

Je n’entends point blasmer nostre Roy, pour 
dire qu'il eust failly en cette matiere; car par 
adventure , autres qui scavoient et qui connois- 
soient plus que moy seroient et estoient lors de 
ladvis qu'il estoit, combien que rien n’y fust 
débattu, ny la, ny ailleurs, touchant ladite 
matiére. Les croniqueurs n’escrivent communeé- 
ment que les choses qui sont a la lotange de 
ceux de qui ils parlent, et laissent plusieurs 
choses , ou ne les scavent pas aucunesfois, a la 
vérité ; mais quant 4 moy, je me délibére de ne 
parler de chose qui ne soit vraye, et que je n aye 
veué ou sceué de si grands personnages qu'ils 
sont dignes de croire, sans avoir regard aux 
lotianges : car il est bon a penser qu'il n’est nul 


seigncur de Lieulant, capitaine du chateau de Loches. 
gouverneur de Saint-Quentin, etc. Olivier le Dain fut 
pendu sous le régne de Charles VEIT, pour avoir abusé 
d'une femme, sous la promesse de sauver son mari, qué 
fit ensuite étrangler. 

prince si sage qu’il ne faille bien aucunes fois, 
et bien souvent s’il a longue vie; et ainsi se 
trouveroit de leurs faits s’il en estoit dit toujours 
la vérité. Les plus grands sénats et consuls qui 
ayent jamais esté ne qui sont, ont bien erré et 
errent bien, comme il a esté veu et se voit cha- 
cun jour. 

Aprés le séjour qu’eut fait le Roy en un vil- 
lage pres Péronne, il se délibéra le lendemain 
d’v aller faire son entrée , laquelle ville luy es- 
toit baillée , comme j’ay dit. Ledit seigneur me 
tira & part, comme il voulut partir, et m’envoya 
en Poictou et sur les frontiéres de Bretagne, et 
me dist en l’oreille que si l’entreprise de maistre 
Olivier failloit , et que monseigneur des Cordes 
ne se tournast des siens, il feroit brusler le pays 
d’Artois , en un endroict du long de la riviére 
de Lis (qui s’appelle l’Alloeué) et puis gu’in- 
continent s’en retourneroit en Touraine. Je luy 
recommanday aucuns, lesquels s’estoient tour- 
nez de son party par mon moyen, pourquoy je 
jeur avois promis pensions et bienfaits de luy. 
Il en prit de moy les noms par escrit , et leur 
tint ledit seigneur ce que je leur avois promis , 
et ainsi partis de luy pour ce coup. 

Comme je voulus monter a cheval se tourna 
pres de moy monsecigneur du Lude, qui estoit 
fort agréable au Roy en aucunes choses, et qui 
fort aymoit son profit particulier, et ne craignoit 
jamais a abuser ny a tromper personne, aussi 
trés-légerement croyoit, et estoit trompé bien 
souvent. If avoit esté nourry avec le Roy en sa 
jeunesse. Il Juy scavoit fort bien complaire , et 
estoit homme trés-plaisant , et me vint dire ces 
mots , comme par moqueries sagement dites: 
« Or vous en allez-vous 4 l’heure que vous deviez 
» faire vos besognes ou jamais, veu les grandes 
» choses qui tombent entre les mains du Roy, 
» dont il peut adventager et enrichir tous ceux 
» qu’il ayme, et au regard de moy, je m’attends 
» d’estre gouverneur de Flandres, et m’y faire 
» tout d’or. » Et rioit fort en ce disant; mais je 
n’eus nulle envie de rire , pource que je doutois 
qu’il ne procédast du Roy, et luy respondis que 
j’en serois bien joyeux s’il advenoit ainsi , et que 
javois espéranee que le Roy ne m’oublieroit 
point, et ainsi partis. 

Un chevalier de Hainaut estoit arrivé la 
devers moy, n’y avoit pas demie heure, et 
m’apportoit des nouvelles de plusieurs autres 
a qui j’avois escrit , en les priant de se vouloir 
réduire au service du Roy. Ledit chevalier et 
moy sommes parens, et vit encores , par quoy 
ne le veux nommer, ne ceux de qui i! m’appor- 
toit nouvelles. Il m’avoit en deux mots fait ou- 
yerture de Juy bailler les principales yilles et 

places du pays de Hainaut ; et au partir que je 
fis du Roy, je luy en dis deux mots, et incon- 
tinent m’envoya quérir, et me dit de luy et des 
autres que je luy nommois, qu’ils n’estoient 
gens tels qu'il luy faltoit : ’'un luy déplaisoit d’un 
cas, l’autre de l’autre , et luy sembloit que leur 
offre estoit nulle , et qu'il auroit bien tout sans 
eux ; et ainsi me partis de luy, et fis parler ledit 
chevalier 4 monseigneur du Lude, dont il se 
trouva esbahy, et se départit bien-tost sans en- 
trer en grande marchandise: car ledit seigneur 
du Lude et luy ne se fussent jamais accordez ny 
entendus , car il estoit venu espérant s’ayder, 
faire son profit et s’enrichir, et |edit seigneur du 
Lude luy demanda d’entrée quelle chose les 
villes luy donneroient en conduisant leur affaire. 
Encore estimé-je ce refus et mespris que le Roy © 
fit de ses chevaliers estre venu de Dieu : car je 
l’ay veu depuis, qu’il les eust bien estimez s’il en 
elt peu finer: mais par advanture que nostre 
Seigneur ne luy voulut de tous points accomplir 
son désir, pour aucunes raisons que j’ay dites , 
ou qu'il ne vouloit point qu’il usurpast sur ce 
pays de Hainault qui est tenu de Il’Empire, tant 
pource qu’il n’y avoit aucun titre, qu’aussi pour 
les anciennes alliances et sermens qui sont entre 
les empereurs et les roys de France. Et monstra 
bien depuis ledit seigneur en avoir connoissance, 
car il tenoit Cambray, le Quesnoy, Bouchain en 
Hainaut. Il rendit ce Bouchain en Hainaut, et 
remit Cambray en neutralité , laquelle est ville 
impériale. Et combien que je ne demeuray sur 
le lieu , si fus-je informé comme les affaires se 
passoient , et le pouvois bien aisément entendre 
pour la connoissance et nourriture que j'avois 
eué d’un costé et de l’autre , et depuis l’ay sceu 
de bouche par ceux qui les conduisoient tant 
d’un costé que d’autre. 


KIO 
CHAPITRE XIV. 


Comment maistre Olivier, barbier du Roy, 
n’ayant pas bien fait son profit de ceux de 
la ville de Gand, trouva moyen de mettre 
les gens-d’armes du Roy dedans Tournay. 


Maistre Olivier, comme avez ouy, estoit allé 
a Gand, lequel portoit lettres de créance a ma- 
demoiselle de Bourgogne, fille du duc Charles, 
et avoit commission de luy faire aucunes re- 
monstrances a part, afin qu’elle se vousist mettre 
entre les mains du Roy. Cela n’estoit point sa 
principale charge ; car il doutoit bien qu’a grande 
peine il pourroit parler seul a elle , et que s'il y 
parloit si ne la scauroit-i] guider 4 ce qu'il desi- 


roit; mais il avoit intention qu'il feroit faire a 
cette ville de Gand quelque grande mutation, 
connoissant que de tout temps elle y estoit en- 
cline , et que sous les ducs Philippe et Charles 
elle avoit esté tenué en grande crainte: et leur 
avoient esté ostez aucuns priviléges, par la 
guerre qu’ils eurent avec le duc Philippe, en 
faisant leur paix, et aussi par le duc Charles 
leur en fust osté un, touchant la création de lear 
loy, pour une offence qu’ils luy flrent , luy estant 
en ladite ville, le premier jour qu'il y entra 
comme duc: j’en ay parlé cy-devant , parquoy 
je m’en tairai. Toutes ces raisons donnérent 
grant hardiesse audit maistre Olivier, barbier 
du Roy (comme j’ay dit) , de poursuivre son 
ceuvre , et parla a aucuns qu’il pensoit qu’ils luy 
dussent prester l’oreille 4 faire ce qu'il désiroit , 
et offroit leur faire rendre par le Roy leurs pri- 
viléges qu’ils avoient perdus , et autres choses ; 
mais il ne fat point en leur hostel de ville pour 
en parler en public , car il vouloit premiérement 
voir ce qu’il pourroit faire avec cette jeune prin- 
cesse : toutesfois il en sceut quelque chose. 

Le dessusdit maistre Olivier quand il eut esté 
quelque peu de jours 4 Gand , on luy manda 
venir dire sa charge; et vint en la présence de 
ladite princesse , et estoit ledit Olivier vestu 
beaucoup mieux qu’il ne luy appartenoit; il 
bailla ses lettres de créance. Ladite damoiselle 
estoit en sa chaire, et le duc de Cléves a costé 
d’elle , et Pévesque de Liége (1), avec plusieurs 
autres grands personnages , et grand nombre de 
gens. Elle leut sa lettre de créance: et fut or- 
donné audit maistre Olivier de dire sa créance, 
lequel respondit qu’il n’avoit charge, sinon de 
parler 4 elle a part. On lay dit que ce n’estoit 
la coustume, et par espécial a cette jeune da- 
moiselle , qui estoit & marier; il continua de 
dire qu'il ne diroit autre chose, sinon a elle. 
On lay dit lors qu’on luy feroit bien dire, et 
eut peur, et crois qu’é l’heure qu’il vint a pré- 
senter sadite lettre de créance, il n’avoit point 
encores pensé a ce gu’il devoit dire : car ce n’es- 
toit point sa charge principale, comme vous 
avez ouy. Ainsi se départit pour cette fois ledit 
Olivier , sans dire autre chose. Aucuns de ce 
conseil le prindrent en dérision , tant a cause 
de son petit estat , que des termes qu'il tenoit , 
et par espécial ceux de Gand (car il estoit natif 
d’un petit village auprés de ladite ville), et luy 
furent faits aucuns tours de moquerie . et puis 
soudainement s’enfuit de ladite ville; car il fut 


(1) Louis de Bourbon, au sujet duquel il y eut tant 
de troubles dans la ville épiscopele de Liége. Ce prince 
fut tué le 30 soft 1582. 

adverty que s'il ne leust falt, il estoiten péril 
d’estre jetté en la riviére , et le crois ainsi. 

Ledit maistre Olivier se faisoit appeller comte 
de Meulant, qui est une petite ville prés Paris, 
dont il estoit capitaine. Il s’enfuit 4 Tournay , 
& son partement de Gand; laquelle ville est 
nostre en ce quartier-la, et estoit fort affec- 
tionnée au Roy : car elle est aucunement sienne, 
et luy paye six mille livres parisis l’an, et au 
demeurant elle vit en toute liberté, et y sont 
receus toutes gens, et est belle ville et trés- 
forte, comme chacun en ce quartier deca le 
scait bien. Les gens-d’église et bourgeois de la- 
dite ville ont tout leur vaillant et revenu en 
Hainaut et en Flandres: car elle touche a tous 
les deux pays dessusdits, et pour cette cause 
avoient tousjours accoustumé de donner par les 
anciennes guerres du roy Charles VII et du 
duc Philippe de Bourgogne dix mille livres l’an 
audit duc; et autant leur en ay veu donner au 
duc Charles de Bourgogne: mais pour cette 
heure qu’y entra ledit maistre Olivier , elle ne 
payoit rien , et estoit en grand aise et repos. 

Combien que la charge qu’avoit ledit maistre 
Olivier fut trop grande pour luy , si n’en fut-il 
point tant 4 blasmer que ceux qui la luy bail- 
lérent. L’exploit en fut tel qu'il devoit; mais 
encores monstra-il vertu et sens a ce qu’il fit: 
car luy , connoissant que ladite ville de Tour- 
nay, si prochaine des deux pays dont j’ay parlé, 
que plus ne pouvoit , et bien aisée pour y faire 
grand dommage, pourveu qu’il y pdt mettre 
des gens-d’armes , que le Roy avoit prés de la 
(a quoy pour rien ceux de la ville ne se fussent 
consentis , car jamais ils ne se monstrérent ny 
d’un party ny d’autre , mais neutres entre les 
deux princes ) pour les raisons dessusdites ; ledit 
maistre Olivier manda secrettement 4 monsei- 
gneur de Mouy (dont le fils estoit bailly de 
ladite ville , mais ne s’y tenoit point ) qu’il ame- 
nast sacompagnie qu’il avoit a Sainct-Quentin, 
et quelques autres gens-d’armes qui estoient en 
ce quartier-la: lequel vint 4 heure nommée a la 
porte , ou il trouva ledit maistre Olivier accom- 
pagné de trente ou quarante hommes, lequel 
eut bien le hardement de faire ouvrir la barriére, 
demy par amour, demy par force, et mit les 
gens-d’armes dedans ; dont le peuple fut assez 
content , mais les gouverneurs non, desquels 
il envoya sept ou huit a Paris , qui o’en ont 
osez partir tant que le Roy a vescu. 

Apres ces gens-d’armes y en entra d’autres 
qui firent merveilleux dommages és deux pays 
dessusdits depuis , comme d‘avoir pillé et bralé 
maints beaux villages et maintes belles censes, 
plus au dommage des habitans de Tournay que 

d’autres , pour les raisons que j’ay dites , et tant 
en firent que les Flamans vindrent devant, et 
tirérent le duc de Gueldres hors de prison ( que 
le duc Charles y avoit mis) pour en faire leur 
chef, et vindrent devant ladite ville de Tour- 
nay , ou ils firent peu de séjour, car ils s’en re- 
tournérent en grand désordre et fuite , et y per- 
dirent beaucoup de gens, et entre les autres y 
mourut le duc de Gueldres, qui se mit a la 
queue, pour vouloir aider a soustenir le faix , 
mais il fut mal suivy , et y mourut comme nous 
dirons plus amplement cy-aprés. Et partant 
procéda cet honneur au Roy par ledit maistre 
Olivier , et recurent les ennemis du Roy grand 
dommage. Un bien plus sage et plus grand per- 
sonnage que luy eust bien failly a conduire 
cette ceuvre. J’ay assez parlé de la charge qui fut 
donnée par le Roy a ce petit personnage , inu- 
tile @ la conduite de si grande matiére , et sem- 
ble bien que Dieu avoit troublé le sens de nostre 
Roy en cet endroit; car, comme j’ay dit, sil 
n’eust cuidé son ceuvre trop aisée a mettre a fin, 
et il eGt un peu laissé de la passion et ven- 
geance qu'il désiroit contre cette maison de 
Bourgogne , sans point de faute il tiendroit au- 
jourd’huy toute cette seigneurie sous son arbi- 
trage. 


GOO? 
CHAPITRE XV. 


Des ambassadeurs que lu damoiselle de Bour- 
gogne , fille du feu duc Charles , envoya au 
Roy , et comment par le moyen de monsei- 
gneur des Cordes, la cité d’Arras et les 
villes de Hesdin et Boulogne, et la ville 
d@’ Arras mesme, furent mises a l’obéyssance 
du Roy. 


Aprés que ledit seigneur eut receu Péronne 
(qui luy fat baillée par messire Guillaume de 
Bisches (1), homme de fort petit estat, natif de 
Molins-Engilbers , en Nivernois, qui avoit esté 
enrichy et élevé en authorité par ledit duc 
Charles de Bourgogne , Jequel luy avoit baillé 
cette place entre ses mains , pource que sa mai- 
son, appellée Clary, estoit auprés de 1a, laquelle 
ledit maistre Guillaume de Bisches avoit ac- 
quise, et y avoit fait un fort chasteau et beau), 
ledit seigneur receut audit lieu aucuns ambas- 
deurs de la partie de madamoiselle de Bour- 
gogne , ou estoient tous les plus grands et prin- 


(1) Ml avait été premier maitre—d’hétel de Charles, duc 
de Bourgogne. Olivier de la Marche dit qu'il était 
homme sage et subtil. 

cipaux personnages dont elle se pouvoit aider ; 
qui n’estoit point trop sagement faict , de venir 
tant ensemble; mais leur désolation estoit si 
grande, et leur peur, qu’ils ne scavoient ny que 
dire , ny que faire. Les dessusdits estoient leur 
chancelier , appellé messire Guillaume Hugonet, 
trés-notable personnage , et sage, et avoit eu 
grand crédit avec ce duc Charles , et en avoit 
receu grands biens. Le seigneur d’Hymbercourt 
y estoit aussi, dont assez a esté parlé en ces 
Mémoires , et n’ay point souvenance d’avoir veu 
un plus sage gentilhomme ne mieux adextre 
pour conduire grandes matiéres. II y avoit le 
seigneur de la Verre (2), grand seigneur en Zé- 
lande, et le seigneur de la Gruthuse et plu- 
sieurs autres, tant nobles que gens d’église , et 
des bonnes villes. Nostre Roy, avant les avoir 
ouys, tant en général que en particulier , mit 
grande peine a gagner chacun d’eux , et en eut 
humbles paroles et révérences, comme de gens 
estant en crainte; toutesfois ceux qui avoient 
leurs terres en lieu ow ils s’attendoient que le 
Roy n/allast point , ne se vouloient en rien obli- 
ger au Roy, sinon en faisant le mariage de 
monseigneur le Dauphin son fils a ladite da- 
moiselle. 

Ledit chancelier et le seigneur d’Hymber- 
court, qui avoient esté nourris en trés-grande 
et longue authorité , et qui désiroient y conti- 
nuer, et avoient leurs biens aux limites du Roy 
(V’un en la duché de Bourgogne, |’autre en Pi- 
cardie, comme vers Amiens), prestoient l’oreille 
au Roy et a ses offres , et donnérent quelque 
consentement de le servir, en faisant ce ma- 
riage , et de tous poincts se retirer soubs luy, 
ledit mariage accomply. Et combien que ce 
chemin fust le meilleur pour le Roy , toutesfois 
il ne luy estoit point agréable , et se mesconten- 
toit d’eux, parce que dés lors ils ne demeuroient 
en son service ; mais il ne leur en fit point de 
semblant , car il s’en vouloit aider en ce qu'il 
pourroit. Ja avoit ledit seigneur bonne intelli- 
gence avec monseigneur des Cordes, et con- 
seillé et advisé de luy , qui estoit chef et maistre 
dedans Arras, requit ausdits ambassadeurs qu’ils 
luy fissent faire ouverture, par ledit des Cordes 
de Ja cité d’Arras; car lors y avoit murailles 
et fossez entre la ville et la cité, et portes fer- 
mans contre ladite cité, et maintenant est a 
opposite, car fa cité ferme contre la ville. 
Aprés plusieurs remonstrances faites ausdits 
ambassadeurs , et que ce seroit pour le mieux , 


(2) Volfart de Borselle, comte de Grandpré, seigncur 
deja Vére, chevalier de la Toison-d’Or, gouverneur de 
Holiande, Zélande et Frise. 

et que plus atsément on viendroit 4 paix, en 
faisant cette obéissance , ils s’y consentirent , et 
principalement lesdits chancelier et le seigneur 
d’Hymbercourt, et baillérent Jettres de des- 
charge audit seigneur des Cordes, et le consen- 
temert de bailler ladite cité d’Arras , ce qu'il 
fit volontiers. Dés que le Roy fut dedans, il fit 
faire des boulevers de terre contre la porte, et 
autres endroits prés de la ville, et par cet ap- 
pointement monseigneur des Cordes se tira hors 
de la ville, et en fit saiilir ses gens de guerre 
estans avec luy , et s’en alla chacun a son plaisir, 
ep prenant tel party qu’il Iuy plaisoit. 

Ledit seigneur des Cordes , soy tenant pour 
deschargé du service de sa maitresse, par ce 
consentement qu’avoient baillé lesdits ambassa- 
deurs , qu’il mit le Roy dedans la cité d’Arras , 
se délibéra de faire le serment au Roy, et de 
devenir son serviteur , considérant que son nom 
et Ses armes estoient deca la riviére de Somme, 
pres de Beauvais; car il avoit nom messire Phi- 
lippe Crévecceur , et aussi ces terres que Ja mai- 
son de Bourgogne avoit occupées sur ladite ri- 
viere de Somme (dont assez ay parlé), vivans 
les ducs Philippe, et Charles , revenoient sans 
difficulté au Roy , par les conditions du traité 
d’Arras en 1435, par lequel furent baillées au 
due Philippe, pour luy et ses hoirs masles seule- 
ment ; et le duc Charles ne laissa que cette fille 
dont jay parlé :et ainsi ledit messire de Phi- 
lippes de Crévecceur devenoit homme du Roy, 
sans difficulté ; parquoy n’edt sceu mesprendre 
a se mettre au service du Roy (sinon qu'il en 
fut fait serment de nouveau a ladite damoiselle), 
et en luy rendant ce qu’il tenoit du sien; il s’en 
est parlé et parlera en diverses facons: parquoy 
m’en rapporte a ce qui en est. Bien scay qu’il 
avoit esté nourry et accreu, et mis en grand 
estat par le duc Charles, et que sa mére avoit 
nourry en partie ladite damoiselle de Bour- 
gogne, et qu’il estoit gouverneur de Picardie, 
seneschal de Ponthieu, capitaine de Crotoy , 
gouverneur de Péronne, Mondidier et Roye, 
capitaine de Boulogne et de Hesdin, de par le 
duc Charles, quand il mourut, et encores de 
present il les tient de par le Roy, en la forme 
et maniére que le Roy nostre maistre les luy 
bailla. 

Aprés que le Roy eut fait en Ja cité d’Arras , 
comme je vous ay dit, il se partit de la, et alla 
mettre le siége devant Hesdin , ot il mena ledit 
seigneur des Cordes , lequel avoit tenu la place, 


(1) Guillaume de Vergy, quatriéme du nom, séné- 
chal de Bourgogne, fait maréchail du comté de Bour- 
gogpe en 1495 et en 1504; lientenant et capitaine-g¢é- 

comme dit est, il n’y avoit que trois jours, et 
encore y estoient ses gens , qui monstrérent la 
vouloir tenir pour ladite damoiselle , disans luy 
avoir fait le serment, et tira l’artillerie quel- 
ques jours. Ils ouirent parler leur maistre, et a 
la yérité ceux de dehors et de dedans s’enten- 
doient bien; et ainsi ladite place fut rendue au 
Roy , lequel s’en alla devant Boulogne, ou il 
fut fait ainsi. JIls tindrent par aventure un jour 
davantage ; toutesfois cette habileté estoit dan- 
gereuse , s'il y edt eu gens au pals ( et le Roy, 
qui depuis le me conta, l’entendoit bien), car 
il y avoit gens dedans Boulogne qui connois- 
soient bien ce cas et travailloient d’y mettre 
des gens, s’ils en eussent peu finer a temps, et 
la deffendre & bon escient. Cependant que le 
Roy séjournoit devant Boulogne (qui fut peu 
d’espace , comme de cing ou six jours), ceux 
d’Arras se tinrent pour déceus de se voir ainsi 
enclos d’un costé et d’autre, ou il y avoit large- 
ment gens-d’armes et grand nombre d’artil- 
lerie; et travailloient de trouver gens pour gar- 
nir leur ville, et en escrivirent aux villes voi- 
sines, comme a I’Isle et Douay. Audit lieu de 
Douay y avoit quelque peu de gens-de-cheval, 
et entre les autres y estoit le seigneur de Ver- 
gy (1), et autres dont il ne me souvient; et es- 
toient de ceux qui estoient revenus de cette ba- 
taille de Nancy , lesquels se délibérérent de soy 
venir mettre en cette ville d’Arras, et firent 
amas de ce qu'ils peurent, comme de deux ou 
trois cens chevaux , que bons que mauvais , et 
cing ou six cens hommes-de-pied. 

Ceux de Douay , qui en ce temps-la estoient 
encore un petit orgueilleux, les pressérent de 
partir en plein midy , vousissent-ils ou non, qui 
fut une grande folie pour eux: et aussi mal leur 
en prit , car le pays de la Arras est plein comme 
la main, et y a environ cing lieués : et s’ils eus- 
sent attendu Ja nuit, ils eussent exécuté leur 
entreprise comme ils entendoient faire. Com- 
me ils furent en chemin , ceux qui estoient de- 
meurez en la cité, comme le seigneur du Lude, 
Jehan du Fou, les geus du mareschal de Lo- 
heac, furent advertis de leur venué, et délibé- 
rerent de plustost aller au-devant, et mettre 
tout a adventure, que de les laisser entrer 
en la ville ; car il leur sembloit qu’'ils ne scau- 
roient deffendre fa cité s’ils y entroient. L’en- 
treprise de ceux que je dis, estoit bien pé- 
rilleuse, mais ils l'exécutérent hardiment, et 
bien , et destroussérent cette bande , qui estoit 


néral des duchés de Gueldre et comté de Zutphen pour 
Philippe, archiduc d'Autiche : il est mort en 1520, 

partie de Douay , et furent presque tous morts 
ou pris, et entre les autres fut pris le seigneur 
de Vergy. 

Le Roy y arriva le lendemain , qui eust grande 
joye de cette déconfiture , et fit mettre tous les 
prisonniers en sa main, et plusieurs fit mourir 
de ces gens-de-pied , espérant d’espouventer ce 
peu de gens-de-guerre qu'il y avoit en ce quar- 
tier : et fit le Roy tong-temps garder monsei- 
gneur de Vergy , lequel ne voulut faire le ser- 
ment au Roy , pour chose du monde, si estoit-il 
en estroite garde et bien enferré. A la fin fut 
conseillé de sa mére, et apres qu’il eut esté un 
an en prison vu plus, il fit le bon plaisir du Roy, 
dont il ne fit que sage. Le Roy luy restitua tou- 
tes ses terres et toutes celles qu’il quereloit, et 
le fit possesseur de plus de dix mille livres de 
rente et d’autres beaux Estats. Ceux qui eschap- 
perent de cette destrousse, qui estoient peu , 
entrérent en Ja ville. Le Roy fit approcher son 
artillerie, et tirer , laquelle estoit puissante et 
en grand nombre, les fossez et les murailles ne 
valoient guéres. La batterie fut grande, et fu- 
rent tous espouventez: car ils n’avoient comme 
point de gens-de-guerre dedans. Monseigneur 
des Cordes y avoit bonne intelligence : et aussi 
de ce que le Roy tenoit la cité, la ville ne luy 
pouvoit eschapper : parquoy ils firent une com- 
position , en rendant la ville , laquelle composi- 
tion fut assez mal tenué ; dont ledit seigneur du 
Lude eut partie de la coulpe , et fit le Roy movu- 
rir plusieurs bourgeois et autres , et beaucoup de 
gens de bien , présent ledit seigneur du Lude et 
maistre Guillaume de Cerisay (qui y eurent grand 
profit : car ledit seigneur du Lude m’a dit que 
par ce temps il y avoit gagné vingt mille escus 
et deux panes (1) de martres), et firent ceux de 
la ville un prest au Roy de soixante mille escus, 
qui estoit beaucoup trop pour eux ; toutesfois je 
crois que depuis ils furent rendus : car ceux de 
Cambray en prestérent quarante mille, qui de- 
puis pour certain Jeur ont esté rendus, pourquoy 
je crois qu’aussi furent les autres. 


COO? 
CHAPITRE XVI. 


Comment les Gandois qui avoient usurpé au- 
thorité par-dessus leur princesse, quand son 
pére fut mort , vinrent en ambassade vers le 
Roy, comme de par les trois Estats de leur 


pays. 
-Pour Vheure de ce siége d’Arras , madamoi- 
selle de Bourgogne estoit 4 Gand, entre les 


(f) Peaux. 

mains de ces trés-déraisonnables gens, dont 
perte luy en survint, et profit au Roy : car nul 
ne perd au monde que quelqu’autre n’y gagne. 
Aussitost gue ils sceurent la mort du duc Char- 
les, it lear sembla qu’ils estoient eschappez , et 
prirent tous ceux de leur loy (qui sont vingt et 
six) et la pluspart , ou tous firent mourir, et pri- 
rent leur couleur, disant qu’ils avoient fait le 
jour de devant décapiter un homme; et nonobs- 
tant qu’il l’edt bien desservy , si n’en avoient- 
ils aucun pouvoir, comme ils disoient : car leur 
pouvoir estoit expiré par le trespas dudit duc , 
qui les avoit créez audit gouvernement. Ils firent 
mourir aussi plusieurs grands et bons person- 
nages de la ville, qui avoient esté amis favora- 
bles dudit duc ; dont il y en avoit aucuns qui 
de mon temps, et moy présent, avoient aidé a 
desmouvoir ledit duc Charles, lequel vouloit 
destruire grande partie de ladite ville de Gand. 
Ils contraignirent ladite damoiselle a confirmer 
leurs anciens priviléges , qui leur avoient esté 
ostez par la paix de Gand (qui fut faicte avec 
le duc Philippe) et autres, par le duc Charles. 
Lesdits priviléges ne Jeur servoient que de noise 
avec leur prince, et aussi leur principale incli- 
nation est de désirer leur prince foible , et n’en 
aiment nuls depuis qu’ils sont seigneurs; mais 
trés-naturellement les aiment quand ils sont en 
enfance, et avant qu’ils viennent a la seigneurie: 
comme ils avoient fait cette damoiselle, qu’ils 
avoient soigneusement gardée et aimée jusques 
lorsqu’elle fust dame. 

Aussi est bon 4 entendre que si a l'heure que 
ledit duc mourut, les gens de Gand n’eussent 
fait aucun trouble, et eussent voulu tascher a 
garder le pays, que soudainement ils eussent 
pourveu a mettre gens dedans Arras, et par ad- 
venture & Péronne; mais ils ne pensérent lors 
qu’a ce trouble. Toutesfois le Roy estant devant 
ladite ville d’Arras , vinrent devers luy aucuns 
ambassadeurs de par les trois Estats des pays de 
ladite damoiselle : car ils tenoient 4 Gand cer- 
tains députés desdits trois Estats; mais ceux de 
Gand faisoient le tout a leur plaisir , pource 
qu’ils tenoient ladite damoiselle entre leurs 
mains. Le Roy les ouit, et entre autres choses 
dirent que les choses qu'ils avoient proposées, 
qui estuient tendans a fin de paix, procédoient 
du vouloir de ladite damoiselle , laquelle en 
toutes choses estoit délibéree de se conduire par 
le vouloir et conseil des trois Estats de son 
pays , et requéroient que le Roy se vousist dé- 
porter de la guerre qu'il faisoit, tant en Bourgo- 
gne qu’en Artois, et que l’on prit journée pour 
pouvoir amiablement pacifier , et que cependant 
fat donnée surséance de guerre. 


) 26 


SEMOERS LE PHILIPPE DE COMINES. (1477] 


Se Kery wv teomvoit Ja comme an-dessus, et | plairoit au Rov , escrites de telle main qu'ils le 


encine cnimdoit-ib que les choses vinssent mieux 
awn plaisir qu'elles ne firent; car il estoit bien 
informe que plusicurs yens-de-guerre estoient 
meorts et deffalts partout, et beaucoup d'autres 
tournes, de non costé, et par expécial monsei- 
yneur des Cordes (dont il faisoit grande estime, 
‘ft non sans couse: car de long-temps il n'eust 
fait par force ce que par intelligence il avoit 
eu parson moyen, pea de jours avant, comme 
aves ony), et pour co i estina peu leurs reques- 
tenet demandes: et anast estoit-ll blen informe, 
ef aentolt bien que ces gens de Gand estoient 
ented entat, qu'tis troublofent tant fear compa- 
ynia, quills ne seavolent donner aucun ordre 
ow conaell a conduire la guerre contre luy ; car 
aut homme de sene, ne qui edt eu authorité 
aver feure princes passes, n'estolt appelé en 
ren tonehaut leurs affalren, mals estolt per- 
aceute ot on danger de mort: et par especial tls 
nvelont on grande halne len Bourgulgnons, pour 
Jo penne: nuthorite qa'lin avolont cue au temps 
jeans DCE cdavantage le Hoy connolasolt bien tout 
corte Cloquet on tolles choses voyolt aust clair 
aquaes endl Mnsnnnannnes fey many royaume) que leadits 
Cinsidote falaatont A leur melgueur de tout temps, 
ol opie dentratent te vole appetiase , pourveu 
agte te a'eee nenatinnent clon en leur pays; et pour 
eet HE cl vies cguae atta eatolent encommencez a se 
ivincr, gull len y mettroit encores plus avant: 
car ceun a qui il avolt: affaire n’estoient que 
beatles et gens de ville la pluspart, et par es- 
pecial ne se connolssoient en ces choses subtiles, 
dont ledit selgneur se scavoit bien aider , et fai- 
soit ce qu'il devoit, pour convaincre et mener 
A fin son entreprise. 

Le Roy s‘arresta sur la parole que ses ambas- 
sadeurs avoient dite (qui estoit que leur prin- 
cease ne feroit rien sans la délibération et con- 
sell des trois Estats de son pays), en leur disant 
quils estoient mal informez du vouloir delle 
et d’aucuns particuliers , car il estoit seur qu’elle 
entendoit conduire ses affaires par gens parti- 
culiers , qui ne désiroient point la paix , et 


qu’eux se trouveroient desavoiiez : dont lesdits 


ambassadeurs se trouvérent fort troublez, et 
comme gens mal accoustumez de besogner en 
si grandes affaires et matiéres, respondirent 
promptement qu’ils estoient bien seurs de ce 
qu’ils disoient , et qu’ils monstreroient leurs 
instructions quand besoin seroit. On leur res- 
pondit qu’on leur monstreroit lettres quand il 


(1) Marguerite d’York. 


(2) Adolphe, second fils d’ Adolphe, duc de Cléves, et 
de Marie de Bourgogne. 

croiroient , qui disoient que ladite damoiselle 
ne vouloit conduire ses affaires que par quatre 
personnes. Iis repliquerent encore qu ‘ils estoient 
bien seurs du contraire ; et lors le Roy leur fit 
monstrer les lettres que le chancelier de Bourgo- 
gne et le seigneur d' Hymbercourt avoient ap- 
portées a lautre fois qu’ils avoient esté a Pé- 
ronne, lesquelles estoient escrites , partie de la 
main de ladite damoiselle , partie de la main 
de la duchesse de Bourgogne, douairiére (1), 
femme du duc Charles et sceur du roy Edouard 
d’Angleterre , et partie de la main du seigneur 
de Ravestain (2), frére du duc de Cleves , et 
prochain parent de ladite damoiselle. Ainsi 
estoit cette lettre escrite de trois mains : tou- 
tesfois elle ne parloit qu’au nom de ladite da- 
moiselle ; mais il estoit ainsi fait pour y adjous- 
ter plus grande foy. Le contenu de ladite lettre 
estoit créance sur lesdits chancelier et Hym- 
bercourt ; et davantage ladite damoiselle dé- 
claroit que son intention estoit que tous ses 
affaires seroient conduites par quatre personnes, 
qui estoient ladite douairiére , sa belle-mére, 
ledit seigneur de Ravestain , et les dessusdits 
chancelier et Hymbercourt ; et supplioit an Roy 
que ce quil lui plairoit faire conduire envers 
elle, passast par leurs mains, et qu'il luy plust 
s’en adressser A eux, et a nuls autres n’en avoir 
communication. 

Quand ces Gandois et autres députez eurent 
veu cette lettre, ils en furent fort marris , et 
ceux qui communiquoient avec eux les y ai- 
doient bien. Finalement ladite lettre leur fat 
baillée, et ils n’eurent autre dépesche qui fust 
de grande substance: et il ne leur en chaloit 
gueres , car ils ne pensoient qu’a leurs divisions, 
et a faire un monde neuf, et ne regardoient 
point a plus loin , combien que la perte d’Arras 
leur devoit bien plus toucher au coeur; mais 
c‘estoient gens qui n’avoient point esté nourris 
en grandes matiéres, et gens de ville la plus- 
part, comme jay dit. Ils se mirent 4 chemin 
droit 4 Gand, ou ils trouverent ladite damoi- 
selle avec laquelle estoit le duc de Cleves (3), son 
prochain parent , et de sa maison de par sa 
mere, lequel estoit fort ancien. Il avoit esté 
nourry dans cette maison de Bourgogne , et de 
tout temps en avoit eu six mille florins du Bhin 
de pension ; parquoy, outre le parentage, il y 
venoit aucunesfois comme serviteur. L’éves- 
que du Liége et plusieurs autres grands person- 


(3) Jean, premier du nom, fils d’'Adolphe, duc de 
Cleves, et de Marie. fille de Jean, duc de Bourgogne, et 
de Margucrite de Baviére. 

nages y estoient pour accompagner ladite da- 
moiselle et pour leurs affaires particuliéres , car 
Tévesque dessusdit estoit venu pour faire quit- 
ter a son pals trente mille florins ou environ, 
qu’ils payoient au duc Charles, pur appointe- 
ment fait entre luy et eux, aprés les guerres 
qu’ils avoient eués ensemble, dont j’ay parlé 
cy-devant, toutes lesquelles guerres avoient esté 
pour la querelle et affaire dudit évesque; pource 
il n’avoit point grand besoin de faire cette pour- 
suite, et les devoit désirer estre pauvres; car 
il ne prenoit rien en son pays qu’un petit do- 
maine, eu regard a la grandeur et richesse 
dadit pays et de son spirituel. 

Ledit évesque estoit frére de ces deux ducs 
de Bourbon , Jean II et Pierre II qui de présent 
régne , homme de bonne chére et de plaisir, peu 
connoissant ce qui luy estoit bon ou contraire , 
retira 4 luy messire Guillaume de la Marck, un 
beau chevalier et vaillant , trés-cruel et mal 
conditionné, qui tousjours avoit esté son enne- 
my , et de la maison de Bourgogne aussi , en 
faveur des Liégois. Ladite damoiselle de Bour- 
gogne luy donna quinze mille florins du Rhin, 
en faveur dudit évesque du Liége et de luy , 
pour le réduire : mais trop tost aprés il se tourna 
eontr’elle et contre son maistre edit évesque , & 
qui il estoit, ayant entreprise de faire son fils 
évesque par force et par la faveur du Roy ; et 
depuis i] déconfit ledit évesque en bataille, et le 
tua de sa main, et le fit jeter en la riviére , le- 
quel y demeura trois jours. Ledit duc de Cléves 
y estoit, espérant faire le mariage de son fils 
aisné (1) avec ladite damoiselle, et qui luy 
sembloit chose sortable pour beaucoup de rai- 
son» : et croy qu’il se fust fait, si le personnage 
edt esté conditionné au gré d’elle et de ses ser- 
viteurs ; car il estoit de cette propre maison , et 
en tenoit sa duché , et avoit esté nourry Iéans , 
et par aveoture que la veué et connoissance 
qu’on avoit de luy , luy fit ce dommage. 


COO 


CHAPITRE XVII. 


Comment ceux de Gand, aprés le retour de 
leurs ambassadeurs , firent mourir le chan- 
celier Hugonet et le seigneur d’Hymber- 
court, contre le vouloir de leur princesse , 
et comment eux et autres Flamans furent 
déconfits devant Tournay, et le duc de Guel- 
Gres, leur chef, tué. 

Pour revenir & mon propos , ces députez ar- 
(1) Jean, depuis duc de Cleves, deuxiéme de ce nom ; 


fla eu solxante-trois batards, ce qui lui a fait donner le 
sobriquet de faiseur d’enfants. 

rivérent a Gand , et y fut le conseil préparé , et 
cette damoiselle mise en son siége, et plusieurs 
seigneurs a environ d’elle, pour ouir leur rap- 
port. Ils commencérent a dire la charge qu’tls 
avoient d’elle, et touchérent principalement le 
poinct qui servoit a ce qu’ils vouloient faire , et 
dirent que comme ils alléguoient au Roy que 
ladite damoiselle estoit délibérée de tous poincts 
se conduire par le conseil des trois Estas , qu’fi 
leur avoit respondu qu'il estoit bien seur du 
contraire, & quoy ils avoient persisté : par- 
quoy ledit seigneur offrit de monstrer lettres de 
ladite damoiselle , laquelle soudainement meué 
et courroucée, dit sur-le-champ qu'il ne seroit 
ja trouvé estre vray, que ladite lettre n’eust 
esté escripte ne veué ; incontinent celuy qui par- 
loit , qui estoit le pensionnaire de Gand ou de 
Bruxelles , tira de son sein ladite lettre et de- 
vant tout le monde la luy bailla. I! monstra bien 
qu’il estoit homme trés-mauvais et de peu 
Whonneur, de faire cette honte a cette jeune 
damoiselle , 4 qui un si vilain tour n’apparte- 
noit pas estre fait ; car sf elle av oit fait quelque 
erreur, le chastoy ne luy en appartenoit point 
en public. Il ne faut pas demander si elle eut 
grande honte, car a chacun elle avoit dit le 
contraire. Ladite doiairiére et le seigneur de 
Ravestain , le chanceller et le seigneur d’Hym- 
bercourt estoient présens. 

On avoit tenu paroles audit duc de Cléves et 
autres de ce mariage, qui tous furent courrou- 
cez , et commenga lors leur division grande a 
se déclarer. Ledit duc de Cleves avoit tousjours 
jusques alors eu espérance que ledit seigncur 
d@’Hymbercourt tiendroit pour luy a ce mariage : 
lequel se tint pour déceu, voyant cette lettre , 
et luy en devint ennemy. Ledit évesque du 
Liége ne l’aymoit point , pour les choses passées 
a Liége (dont ledit seigneur d’Hymbercourt 
avoit eu le gouvernement), neson messire Guil- 
laume de la Marck, qui estoit avec luy. Le 
comte de Sainct-Paul (2) , fils du connestable de 
France (dont j’ay parlé), hayssoit ledit selgneur 
d@’Hymbercourt et le chancelier , pource qu’ils 
livrérent son pére a Péronne entre les mains 
des serviteurs du Roy, comme avez ouy au 
Jong cy-dessus. Ceux de Gand les avoient a gran- 
de haine sans nulle offence qu’ils leur eussent 
faite, mais seulement pour la grande authorité 
ou ils les avoient veus ; et seurement ils le va- 
loient , autant que personnages qui ayent régné 
en leur temps ni decd, ny dela , et avoient esté 
bons et loyaux serviteurs pour leur maistre. 


(2) Pierre de Luxembourg , comte de Saint-Pol, se- 
cond fils du connétable de ce nom. 

Finalement la nuict, dont ces lettres avoient 
esté monstrées le matin , les dessusdits chance- 
lier et seigneur d’Hymbercourt furent pris par 
lesdits Gandois , nonobstant qu’ils en eussent 
assez d’advertissemens; mais ils ne sceurent 
fuyr a leur malfortune , comme il advient a 
plusieurs autres. Je croy bien que leurs enne- 
mis, que j’'ay nommez, aidérent bien a cette 
prise , et avec eux fut pris messire Guillaume 
de Clugny , évesque de Thérotenne (1), qui 
depuis est mort évesque de Poictiers , et tous 
trois furent mis ensemble. Ceux de Gand tindrent 
un peu de forme de proces (ce qu’ils n’ont point 
accoustumé en leur vengeance) ct ordonnérent 
gens de leur loy, pour les interroger, et avec 
eux un de ceux de la Marck, ennemy mortel 
dudit seigneur d’'Hymbercourt. Au commence- 
ment ils leur demandérent pourquoy ils avoient 
fait bailler , par monseigneur des Cordes, la cité 
d’Arras; mais peu s’y arresterent, combien 
qu’en autre faute ne les eussent sceu trouver ; 
mais leur passion ne les tenoit pas la , car il ne 
leur chaloit de prime-face, de voir leur prince 
et seigneur affoibly d’une telle ville; ne leur 
sens , ne leur connoissance, n’alloient pas assez 
avant pour connoistre le préjudice qui leur en 
pouvoit advenir par traict de temps. Seulement 
se vindrent arrester sur deux poincts , l'un sur 
certains dons qu’ils disoient que par eux avoient 
esté pris, et par espécial pour un procés qu’a- 
voient naguéres gagné, par leur sentence pro- 
noncée par ledit chancelier , contre un particu- 
lier, dont les deux dessusdits avoient pris un 
don de la ville de Gand. 

A tout ce qui touchoit cette matiére de corrup- 
tion , respondirent trés-bien et a ce poinct parti- 
culier , ou ceux de Gand disoient qu’ils avoient 
vendu justice, et pris argent d’eux pour leur 
adjuger leur proces, respondirent qu’ils avoient 
gagné ledit procés pource que leur matiere estoit 
bonne, et qu'au regard de l'argent qu’ils avoient 
pris, ils ne l’avoient point demandé, ne fait 
demander, mais vray est que quand on le leur 
présenta ils le prirent. Le second poinct de leur 
charge, ou s’arresterent, c’estoit que les dessus- 
dits Gandois disoient qu’en plusieurs poincts, 
durant le temps qu’ils avoient esté avec le feu 
duc Charles , leur maistre , et en son absence , 
estans ses lieutenans, ils avoient fait plusieurs 
choses contre les priviléges de ladite ville et 
Estat d'icelle , et que tout homme qui alloit 
contre les priviléges de Gand, devoit mourir. 
En cela ne pouvoit avoir nul fondement contre 


(4) Il n’était que le suffragant de Henry de Lorraine, 
évéque de Thérouanne. 

les dessusdits, car eux n’estoient leurs subjets , 
ne de leur ville , ny n’eussent sceu rompre Jeurs 
priviléges; et si ledit duc, ou son pére, leur 
avoit osté aucuns de leurs priviléges , ce avoit 
esté par appointement fait avec eux , apres plu- 
sieurs guerres et divisions ; mais les autres, qui 
leur avoient esté laissez (qui sont plus grands 
qu’il ne leur est besoin, pour leur profit), leur 
avoient esté bien observez et gardez. 

Nonobstant les excuses de ces deux bons et 
notables personnages, sur les deux charges des- 
susdites (car de la principale, dont j'ai parlé au 
commencement de ce propos, ils n’en parloient 
point), les eschevins de la ville de Gand les con- 
damnerent a mourir en leur hostel-de-ville et en 
leur présence, et soubs couleur de l’infraction de 
leurs priviléges et de l'argent qu’ils avoient pris , 
aprés leur avoir adjugé le proces, dont est fait 
mention ey-dessus. Ces deux seigneurs dessusdits 
oyans cette cruelle sentence, furent bien esbahis, 
et non sans cause, comme raison estoit : et n'y 
voyoient aucun remede , pour ce qu’ils estoient 
entre leurs mains: toutesfois ils appellerent de- 
vant le Roy en sa cour de parlement , espérans 
que cela pour le moins pourroit donner quel- 
que délay a leur mort, et que cependant leurs 
amys les pourroient ayder & sauver leurs vies. 
Par avant ladite sentence , ils les avoient fort 
gehennez, sans nul ordre de justice ; et ne dura 
leur procés point plus de six jours : et noneb- 
stant ladite appellation , incontinent qu’ils les 
eurent condamnez, ils ne leur donnérent que 
trois heures de temps pour se confesser et pen- 
ser 4 leurs affaires: et le terme passé, ils les 
menerent en leur marché et furent mis sur un 
eschaffaut. 

Madamoiselle de Bourgogne, qui depuis a esté 
duchesse d’Autriche, scachant cette condamna- 
tion, s’en alla en l’hostel de la ville, leur faire 
requeste et supplication pour les deux dessus- 
dits ; mais rien n’y valut. De la elle s’en alla sur 
le marché, ou tout le peuple estoit assemblé et 
en armes , et vit les deux dessusdits sur I’es- 
chaffaut. Ladite damoiselle estoit en son habit 
de dueil , et n’avoit qu'un couvrechef sur sa 
teste , qui estoit habit humble et simple , pour 
leur faire pitié par raison, et la supplia au 
peuple, les larmes aux yeux, et tout eschevelée, 
qu'il leur pleust avoir pitié de ses deux servi- 
teurs, et les luy vouloir rendre. Une grande 
partie de ce peuple youloit que son plai- 
sir fut fait, et qu’ils ne mourussent point; 
autres vouloient au contraire, et baisserent 
les piques les uns contre les autres , comme 
pour se combattre ; mais ceux qui vouloient 
la mort, se trouvérent les plus forts , et fina- 

lement cri¢rent & ceux qui estoient sur l’es- 
cbaffaut qu’ils les expédiassent ; or, par conclu- 
sion ils eurent tous deux les testes coupées : et 
sen retourna cette pauvre damoiselle en cet 
estat en sa maison, bien dolente et desconfortée : 
car c’estoient les deux principaux personnages 
ou elle avoit mis sa fiance. 

Aprés que ces gens de Gand eurent fait cet 
exploict, ils départirent d’avec elle monsei- 
goeur de Ravestain et la doiiairiere, femme de 
Charles, peur ce qu’ils estoient signez en la 
lettre que lesdits seigneurs d’Hymbercourt et 
chancelier dessus nommez avoient portée au 
Roy, et qu’ils avoient baillée, comme vous avez 
sceu , et prirent de tous points l’authorité et la 
maistrise de cette pauvre et jeune princesse ; car 
ainsi se pouvoit-elle bien appeller , non point 
seulement pour la perte qui dés-lors luy estoit 
adveniie de tant de grosses villes quelle avoit 
perdties , qui luy estoient irrécouvrables par 
force, veu la forte main ou elles estoient (car 
par grace , amitié ou appointement, elle y pou- 
voit avuir encore quelque espérance), mais a se 
trouver entre les mains des vrays ennemis per- 
sécuteurs de sa maison, luy estoit bien un 
tres-grand malheur. Et en leur faict , és choses 
générales , y a tousjours eu plus de folie que de 
malice : et aussi ce sont tousjours grosses gens 
de mestier, le plus souvent , qui y ont le crédit 
et Pauthorité , qui n’ont aucune connoissance 
des grandes choses , ne de celles qui appartien- 
nent a gouverner un Estat. Leur malice ne gist 
qu’en deux choses, l'une est que par toutes 
voyes ils désirent affoiblir et diminuer leur 
prince; l'autre, que quand ils ont fait quelque 
mal ou grande erreur, et qu’ils se voyent les 
plus foibles, jamais gens ne cherehérent leur 
appointement en plus grande humilité qu’ils 
font, ny ne donnérent plus grands dons ; et si 
seavent mieux trouver Jes personnes a qui il 
faut qu’ils s’adressent pour conduire leur ac- 
cord, que nulie autre ville que j'aye jamais con- 
nué. 

Apres que ceux de Gand eurent pris le gou- 
vernement par force de ladite damoiselle de 
Bourgogne, et fait mourir ces deux qu’avez ouy, 
et qu’ils eurent envoyé hors ceux que bon leur 
sembia , ils commencérent en tous endroits a 
oster et mettre gens a leur poste ; et par espé- 
cial chassérent ct pillérent tous ceux qui mieux 


avoient servy cette maison de Bourgogne, in- 


différemment, sans regarder ceux qui en aucune 

chose le pourroient avoir desservi entre les au- 

tres : et entre toutes gens, ils prirent inimitié 

contre les Bourguignons, et les bannirent tous , 

et prirent aussi grande peine pour les faire de- 

venir serviteurs et subjets du Roy, comme fai- 
soit le Roy propre, qui les sollicitoit par belles 
et sages paroles et remonstrances, ct par grands 
dons et promesses , et aussi par force qu’il avoit 
trés-crande en leur pays. Pour commencer a 
faire cas de nouvelleté , ils mirent hors de pri- 
son (comme nous avons touché cy-devant) le 
duc de Gueldres, qui par long-temps, par le duc 
Charles, v avoit esté tenu, pour les causes qu’a- 
vez entendués cy-devant , et le firent chef d'une 
armée qu’ils firent d’entr’eux-mesmes, c’est a 
seavoir : de Bruges, Gand et Ypres, et !’en- 
voyérent devant Tournay , mettre le feu aux 
fauxbourgs , qui estoit bien peu d’utilité pour 
la querelle de leur seigneur. Plus luy ett servy, 
et Aeux aussi, deux cens hommes, et dix mille 
francs comptant, pour en entretenir d’autres qui 
estoient dedans Arras , quand le siége y alla 
(pourveu qu’ils fussent venus a temps propice), 
que dix telles armées que cette 1a (qui estoit de 
douze ou quinze mille hommes, et la payoient 
tres-bien), car elle ne pouvoit rien profiter que 
de brusler un petit nombre de maisons, en lieu 
dont il ne chaloit guéres au Roy ; car il n’y leve 
ny tailles, ny aydes; mais leur connoissance 
n’alloit point jusques-la. 

Aprés que ce duc de Gueldres fut venu devant 
Tournay , il fit mettre les feux jusques aux 
fauxbourgs dessusdits. Il y avoit dedans trois 
ou quatre cens bommes-d’armes, qui saillirent 
et donnérent sur la queué de ses gens a leur re- 
traite , et incontinent ce peuple se mit a fuir. Le 
duc de Gueldres, qui estoit un trés-vaillant 
prince , tourna pour cuider donner & ses gens 
chemin de se retirer , il fut mal suivy , et fut 
porté par terre, et pareillement assez bon nom- 
bre de ce peuple , et se trouva bien peu de gens 
du Roy a faire cet exploict; et l’ost des Fla- 
mans , avec cette perte , se retira : car il n'y 
avoit eu qu'une bande d’entr’eux deffaite. Ma- 
damoiselle de Bourgogne , comme Ion dit, eut 
trés-grande joye de cette adventure, et ceux qui 
Vaymoient; car l’on dit, pour certain, que les- 
dits Gandois estoient délibérez de le luy faire 
espouser par force : car de son consentement ne 
Veussent sceu faire, pour plusieurs raisons 
que vous avez entendués de luy par cy-devant. 

Jene puis penser comment Dieu a tant preé- 
servé cette ville de Gand, dont tant de maux 
sont advenus, et qui est de si peu d’utilité pour 
le pays, et chose publique dudit pays ou elle est 
assise, beaucoup moins pour le prince, et n’est 
pas comme Bruges, qui est un lieu de grand re- 
cueil de marchandise , et de grande assemblée 
de nations estranges , ou par avanture, se dé- 


i pesche plus de marchandise qu’en nulle autre 

ville d’Europe , et seroit dommage irréparable 
qu'elle fust destruite. 

CHAPITRE XVIII. 


Discours sur ce que les guerres et divisions 
sont permises de Dieu, pour le chastiment 
des princes et du peuple mauvais , avec 
plusieurs bonnes raisons et exemples adve- 
nus du temps de Vautheur, pour Pendoctri- 
nement des princes. 


Au fort il me semble que Dieu n’a créé au- 
cune chose en ce monde , ny hommes ny bétes, 
a qui il n’ait fait quelque chose son contraire , 
pour le tenir en crainte et humilité. Et ainsi 
cette ville de Gand est bien située 1a ou elle est, 
car ce sont les pays de la chrestienté plus adon- 
nez & tous les plaisirs a quoy l'homme est en- 
clin, et a plusieurs grandes pompes et despences. 
Ils sont bons chrestiens , et y est Dieu bien 
servy et honoré. Et n’est pas cette nation seule, 
a qui Dieu ait donné quelque aiguillon; car au 
royaume de France a donné pour opposite les 
Angloys, et aux Angloys les Escossois; au 
royaume d’Espagne, Portugal. Je ne veus point 
dire Grenade (1) , car ceux-la sont ennemis de 
la foy; toutesfois jusques icy ledit pays de 
Grenade a donné de grands troubles au pays 
de Castille. Aux princes d’Italie (dont Ia plus- 
part possedent leurs terres sans titre, s'il ne 
leur est donné au ciel , et de cela ne pouvons 
que deviner), lesquels dominent assez cruelle- 
ment et violentement sur leurs peuples, quant a 
lever deniers , Dieu leur a donné pour opposites 
les villes de communauté qui sont audit pays 
d'Italie, comme Venise, Florence, Gennes, quel- 
quefois Boulogne , Siéne, Pise, Luques et au- 
tres , lesquelles , en plusieurs choses, sont op- 
posites aux seigneurs, et les seigneurs a elles : 
et chacun a loeil que son compagnon ne s’ac- 
croisse. Et pour en parler en particulier , a la 
maison d’Arragon a donné la maison d’Anjou 
pour opposite , eta ceux de Sforces, usurpans 
le lieu des viscomtes en la duché de Milan, la 
maison d'Orléans; et combien que ceux du 
dehors soient foibles,ceux qui sont subjets encore 
parfois ils en ont doute (2). Aux Vénitiens, ces 
seigneurs d’Italie(comme j’ay dit), et davantage 
les Florentins. Aux Florentins ceux de Siéne et 


(1) Le royaume de Grenade éta!t alors possédé par les 
Mahométans, qui y étaient entrés dés l'an 714, et n’en fu- 
rent chassés qu'en 1472, par Ferdinand et Isabelle, rois 
de Castile et d’Arragon, ce qui leur a fait donner le titre 


MEMOIRES DE PHILIPPE DE COMINES. [1477] 


de Pise, leurs voisins, et les Genévois. Aux Ge- 
névois leur mauvais gouvernement et la faute 
de foy des uns envers les autres; et gtsent leurs 
partialitez en ligues propres , comme de Fre- 
gouze , Adorne et Dorie, et autres. Cecy s'est 
tant veu qu’on en seait assez. 

Pour Allemagne vous avez veu, et de tout 
temps, la maison d’Autriche et de Baviére con- 
traires , et en particulier ceux de Baviére con- 
traires l'un a l'autre. La maison d’Austriche, 
en particulier les Suisses , et ne fut le commen- 
cement de leur division qu’un village appellé 
Suitz (qui ne sauroit faire six cens hommes) 
dont les autres portent le nom , qui se sont tant 
multipliez que deux des meilleures villes qu’eust 
ladite maison d’Austriche, en sont, comme Za- 
rich et Fribourg , et ont gagné de grandes ba- 
tailles, esqueiles ont tué des ducs d’Austriche., 
Maintes autres partialitez y a en cette Al- 
lemagne : comme ceux de Cléves contre ceux 
de Gueldres , et les ducs de Gueldres contre les 
ducs de Julliers. Les Ostrelins , qui sont situez 
tant avant en ce North, contre Jes roys de Dan- 
nemarc. Et pour parler d’Allemagne en général, 
il y a tant de fortes places , et tant de gens en- | 
clins 4 mal faire et a piller et dérober, et qui 
usent de force et de violence les uns contre les 
autres , pour petite occasion, que c’est chose 
merveilleuse. Car un homme qui n’aura que luy 
et son valet, deffiera une grosse cité et un duc, 
pour mieux pouvoir dérober , avec le port de 
quelque petit chasteau ou rocher, ou il sera re- 
traict, auquel il y aura vingt ou trente hommes 
a cheval qui courront deffier 4 sa requeste. Ces 
gens icy ne sont gueéres de fois punis des princes 
d’Allemagne; car ils s’en veulent servir quand 
ils en ont affaire; mais les villes, quand elles 
les peuvent tenir , les punissent cruellement , 
et souventesfois ont bien assiégé tels chasteaux 
et abbatu ; aussi tiennent lesdites villes ordi- 
nairement des gens-d’armes payez et gagez pour 
leur seureté. Ainsi semble que ces princes et 
villes d’Allemagne vivent, comme je dis, faisans 
charier droict Jes uns les autres, qu’il est né- 
cessaire qu’ainsi soit, et pareitlement par tout 
le monde. 

Je n’ay parlé que d’Europe, car je ne me suis 
point informé des deux autres parts, comme 
d’Asie et d’Afrique; mais bien nous oyons dire 
qu’ils ont guerres et divisions , comme nous , et 
encores plus mécaniquement ; car j’ay sceu en 


de rois catholiques, que les souverains des Espagnes 
ont conservé depuis. 


(2) Doute, incertitude, frayeur. 

cette-Afrique plusieurs: lieux , ot ils se vendent 
les uns les autres aux chrestiens; et appert ce 
par les Portugais qui maints esclaves en ont eu 
et ont tous les jours ; mais quant a cela, je doute 
que ne devons point trop reprocher aux Sarra- 
zins , et qu'il y a des parties de fa chrestienté 
qui en font autant; mais ils sont situez soubs 
le pouvoir du Turc, ou fort voisins , comme en 
aucunes parties de la Gréce. 

Il pourroit donc sembler que ces divisions 

fussent nécessaires par le monde , et que ces ai- 

guillons et choses opposites (dont j’ai parlé des- 
sus) que Dieu a données et ordonnées a chacun 
estat, et presqu’a chacune personne, soient né- 
cessaires; et de primeface, en parlant comme 
homme non lettré, qui veut tenir opinion que 
celle que devons tenir, Je me semble ainsi , et 
principalement pour la bestialité de plusieurs 
princes , et aussi pour la mauvaistié d’autres , 
qui ont sens assez et expérience , mais en veu- 
lent user. Car un prince , ou homme , de quel- 
que estat qu’il soit , ayant force et authorité la 
ou il demeare, et par dessus les autres , s'il est 
bien lettré, et qu’il ait veu et leu, cela l’amen- 
dera ou empirera; car les mauvais empirent de 
beaucoup scavoir, et Ies bons en amendent. 
Mais toutesfois il est a croire que le scavoir 
amende plustost un homme qu'il ne l’empire: et 
n’y eiit-il que la honte de connoistre son mal , 
si est-ce assez pour le garder de mal faire, au 
moins de n’en faire pas tant ; et s'il n’est bon, 
si voudra-il feindre de ne vouloir faire mal ne 
tort A personne: et en ay veu plusieurs expé- 
riences entre les grands personnages , lesquels 
par le scavoir ont esté retirez de bien mauvais 
propos , et souvent la personne, et aussi la 
crainte de la punition de Dieu, dont ils ont 
plus grande connoissance que les gens ignorans, 
qui n’ont ne veu ne leu. Je veux donc dire, que 
ceux qui ne se connoissent , et sont mal sages 
par faute d’avoir esté bien nourris, et que leur 
complexion par aventure y aide, n’ont point de 
connoissance jusques-la ou s’estend le pouvoir et 
seigneurie que Dieu leur a donné sur leurs sub- 
jets; car ils ne l’ont leu ny entendu par ceux 
qui le seavent, et peu les hantent qui le sca- 
chent : et si aucuns en y a qui le scavent , si ne 
le veulent-ils dire , de peur de leur déplaire ; et 
si aucun leur en veut faire quelques remons- 
trances, nul ne le soustiendra , et aux mieux 
venir on l’estimera fol, et par aventure sera pris 
au plus mauvais sens pour luy. 

Or, faut done conclure que la raison natu- 
relle, ne nostre sens , ne la crainte de Dieu , ne 
amour de nostre prochain, ne nous gardent 
point d’estre violens les uns contre les autres, 

ne de retenir de l'autruy, ou de luy oster le sien 
par toutes voyes qui nous sont possibles. Ou si 
les grands tiennent villes et chasteaux de leurs 
parens ou voisins , pour nulles raisons ne les 
veulent rendre ; et dés qu’une fois ils ont dit et 
fondé leurs raisons sous quelques couleurs pour- 
quoy les détiennent, chacun des leurs suit leur 
langage, au moins leurs prochains, et ceux qui 
veulent estre bien venus d’eux. Des foibles, qui 
ont division, je n’en parle point; car ils ont su- 
périeur, qui aucunesfois fait raison aux parties, 
au moins aceluy qui aura bonne cause , et le 
pourchassera et deffendra bien , et despendra 
largement , 4 longueur de temps aura raison, 
si la Cour (c’est-a-dire le prince , en son autho- 
rité, soubs lequel il vit) n’est contre luy. Ainsi 
donc est vray semblable que Dieu est presque 
forcé, et contraint, ou semons de monstrer plu- 
sieurs signes, et de nous battre de plusieurs 
signes , et de nous battre de plusieurs verges , 
pour nostre bestialité et pour nostre mauvais- 
tié, que je croy mieux : mais la bestialité des 
princes et Jeur ignorance sont bien dangereuses 
et a craindre : car d’eux départent !e bien et le 
mal de leurs seigneurics. Et doncques , si un 
prince est fort et a grand nombre de _gens-d’ar- 
mes, par l’authorité desquels il a grands deniers 
& volonté pour les payer, et pour dépendre en 
toutes choses volontaires , et sans nécessité de 
la chose publique, et que de celle folle et outra- 
peuse entreprise et despence ne veiille rien di- 
minuer , et que chacun n’entend qu’a luy com- 
plaire, et que en tant que a luy touche on feist 
remonstrance, et que l’on n’y gagne rien , mais 
qui pis est que lon encoure son indignation, 
qui pourra y mettre reméde si Dieu ne I'y met? 

Dieu ne parle plus aux gens, ny n’est plus 
de prophéte qui parle par sa bouche ; car sa foy 
est assez exaucée et entendie , et toute notoire, 
a ceux qui la veulent entendre et scavoir: ct ne 
sera nul excusé pour ignoranée, au moins de 
ceux qui ont eu espace et temps de vivre ct qui 
ont eu sens naturel. Comment doncques se chas- 
tieront Iles hommes forts et qui tiennent leurs 
seigncuries dressées en tel ordre , que par force 
font de toutes choses a leur plaisir? Pourquoi 
maintiennent leur obéissance ct tiennent ce qui 
est soubs eux en grande sujétion, et le moindre 
commandement qu’ils font est toujours sur la 
vie. Les uns punissent soubs ombre de justice, 
et ont gensde ce mestier prests a leur complaire, 
qui d’un péché véniel font un péché mortel. Et 
s'il n'y a matiere, ils trouvent les facons de dis- 
simuler 4 ouir les parties et Ies tesmoins, pour 
tenir la personne et fa destruire cn despence , 
attendant tousjours si pul se veut plaindre de 

celuy qui est détenu et qui ils en veulent. Si 
cette voye ne leur est seure assez, et bonne pour 
venir a leur intention, ils en ont d’autres plus 
soudaines, et disent, qu’il estoit bien nécessaire 
pour donner exemples , et font les cas tels qu’ils 
veulent et que bon leur semble. A d'autres qui 
tiennent d’eux, et qui sont un peu forts, pro- 
cédent par la voye de fait a leur dire: Tu dé- 
sobeys et fais contre Vhommage que tu me 
dois; et procedent par force a luy oster le 
sien , si faire le peuvent (au moins il ne tient 
pas a eux), et le font vivre en grande tribulation. 
Celuy qui ne leur est que voisin , s’il est fort et 
aspre, ils le laissent vivre : mais s’i] est foible il 
ne scait ot se mettre , et luy diront qu’il a sous- 
tenu leurs ennemis , ou ils voudront faire vivre 
leurs gens-d’armes en son pays, ou acheteront 
querelles, ou trouveront occasion de le détruire, 
ou soustiendront son voisin contre luy, et luy 
presteront gens. De leurs sujets , ils désapointe- 
ront ceux qui auront bien servy leurs prédéces- 
seurs, pour faire gens neufs: pour ce quiils 
mettent trop a mourir. 

Ils brouilleront les gens d’église sur le fait de 
leurs bénéfices , afin que pour le moins ils en 
tirent récompense , pour enrichir quelqu’un , a 
Vappétit, le plus de fois, de ceux qui ne l’au- 
ront point desservy, et d’hommes et de femmes 
qui en aucun temps peuvent beaucoup, et qui 
ont crédit. Aux nobles donneront travail , et des- 
pence sans cesse , sous couleur de leurs guerres , 
prises 4 volonté, sans advis ou conseil de leurs 
Estats et de ceux qu’ils deussent appeller avant 
que de les commencer; car ce sont ceux qui y 
ont 4 employer leurs vies, leurs personnes et leurs 
biens ; parquoy ils en deussent bien scavoir avant 
que l’on les commencast. De leurs peuples, a 
la pluspart ne laissent rien; et apres avoir payé 
tailles , trop plus grandes qu’ils ne deussent, 
encores ne donnent nul ordre sur la forme de 
vivre de leurs gens -d'armes, lesquels, sans 
cesse, sont par le pays sans rien payer, faisans 
les autres maux et excés infilnis‘que chacun de 
nous scait; car ils ne se contentent point de la 
vie ordinaire et de ce qu’ils trouvent chez le la- 
boureur dont ils sont payés ; ains au contraire 
battent Jes pauvres gens et les outragent, et con- 
traignent d‘aller chercher pain, vin et vivres de- 
hors ; et si le bon homme a femme ov fille qui 
soit belle, il ne fera que sagement de la bien 
garder. Toutesfois , puisqu'il y a payement, il 
seroit bien facile a y mettre ordre , et que les 
gens -d’armes fussent payez de deux mois en 
deux mois pour le plus tard, ct ainsi n‘auroient 
occasion ny excuse de faire les maux qu’ils font 
sous couleur de n’estre point payez , car l'argent 

est levé et vient au bout de I’an. Je dis cecy pour 
nostre royaume , qui est plus oppressé et persé- 
cuté de ce cas que nul autre royaume, ne nulle 
autre seigneurie que je connoisse ; et ne scauroit 
nul y mettre le reméde qu'un sage roy : les autres 
pays voisins ont d'autres punitions. 


KO 


CHAPITRE XIX. 


Caractére du peuple francois et du gouverne- 
ment de ses roys; considérations sur les 
malheurs qui arrivent aux grands et aux 
petsts. 


Doncques pour continuer mon propos, y a-t-il 
roy ne seigneur sur terre qui ait pouvoir, outre 
son domaine , de mettre un denier sur ses sub- 
jets sans octroy et consentement de ceux qui le 
doivent payer, sinon par tyrannie ou violence? 
On pourroit respondre qu'il y a des saisons 
qu'il ne faut pas attendre l’assemblée , et que la 
chose seroit trop longue a commencer la guerre 
et a l’entreprendre. Je responds a cela, qu'il ne 
se faut point tant haster, et l’on a assez temps. 
Et si vous dis que les roys et princes en sont trop 
plus forts , quand ils entreprennent quelque af- 
faire du consentement de leurs subjets, et en 
sont plus craints de leurs ennemis. Et quand ce 
vient ase deffendre , on voit venir cette nuée 
de loin, etspécialement quand c’est d’estrangers ; 
et a cela ne doiveat les bons subjets rien plaindre 
ne refuser. Et ne scauroit advenir cas si soudain 
ou l’on ne puisse bien appeller quelques person- 
nages, tels que l’on puisse dire: It n’est pas 
faict sans cause ; et en cela n’user point de fic- 
tion, ny entretenir une petite guerre a volonté 
et sans propos pour avoir cause de lever argent. 
Je scay bien qu'il faut argent pour deffendre 
les frontiéres et les environs garder, quand il 
n’est point de guerre, pour n’estre surpris; mais 
il faut faire le tout modérement. Et & toutes ces 
choses sert le sens d'un sage prince ; car s’il est 
bon, il connoist qu’il est un Dieu et qu'il est 
un monde, et ce qu’il doit et peut faire ou lais- 
ser. Or, selon mon advis, entre toutes les sei- 
gneuries du monde dont j'ay connoissance , ou 
la chose publique est mieux traitée, et ot régne 
moins de violence sur le peuple , et ot il n’y a 
nuls édifices abbattus ny démolis pour guerre, 
cest Angleterre ; et tombe le sort et le malheur 
sur ceux qui font la guerre. 

Nostre Roy est le seigneur du monde qui le 
moins a cause d'user de ce mot: J’ay privilége 
de lever sur mes subjets ce qui me plaist ; car 
ny luy ny autre I’a, et ne luy font nul honneur 

ceux qui ainsi le dient pour le faire estimer 
plus grand, mais le font hair et craindre aux 
voisins, qui pour rien ne voudroient estre sous 
sa seigneurie; et mesme aucuns du royaume s’en 
passeroient bien qui en tiennent. Mais si nostre 
Roy, ou ceux qui le veulent eslever et agrandir, 
disoient: « J’ay des subjets si bons et si loyaux, 
» quiils ne refusent chose que je leur demande, 
» et suis plus craint , obéy et servy de mes sub- 
wv jets, que nul autre prince qui vive sur la terre, 
» et qui plus patiemment endure tous maux et 
» toutes rudesses, et a qui moins il souvient de 
» leurs dommages passez. » II me semble que 
cela luy seroit grand los (et en dis la vérité) que 
non pas dire: Je prends ce que je veux, et en 
ay privilége ; tlle me faut bien garder. Le roy 
Charles-Quint ne le disoit pas, aussi ne l’ay-je 
point ouy dire aux roys; mais je l’ay bien ouy 
dire a aucuns de leurs serviteurs , auxquels il 
sembloit qu’ils faisoient bien !a besogne: mais, 
selon mon advis, ils se mesprenoient envers leur 
seigneur, et ne le disoient que pour faire les 
bons valets , et aussi qu’ils ne scavoient ce qu’ils 
disoient. 

Et pour parler de l’expérience de la bonté des 
Francois , ne faut alléguer de nostre temps que 
les trois Estats tenus & Tours, aprés le décés de 
nostre bon maistre le roy Louis XI (a qui Dieu 
face pardon), qui fut l’an 1483. L’on pouvoit es- 
timer lors que cette bonne assemblée estoit dan- 
gereuse , et disoient quelques -uns de petites 
conditions et de petite vertu, et ont dit par plu- 
sieurs fois depuis, que c’est un crime de léze-ma- 
jesté que de parler d’assembler les Estats, et que 
cest pour diminuer l’authorité du Roy; et ce 
sont ceux qui commettent ce crime envers Dieu 
et le Roy, et la chose publique : mais servoient 
ces paroles, et servent a ceux qui sont en au- 
thorité et crédit , sansen rien l’avoir mérité et 
qui ne sont point propres d’y estre, et n’ont aecou- 
tumé que de flageoler et fleureter en l’oreille , 
et parler de choses de peu de valeur, et crai- 
gnent les grandes assemblées de peur qu’ils ne 
soient connus ou que leurs ceuvres ne soient 
blasmées. Lorsque je dis, chacun estimoit le 
royaume estre bien content, tant les grands que 
les moyens et petits, pour ce qu’ils avoient por- 
té et souffert, vingt ans ou plus , de grandes et 
horribles tailles, qui ne furent jamais si grandes 
a trois millions de francs prés , j’entends 4 le- 
ver tous les ans; car jamais le roy Charles VII 
ne leva plus de dix-huict cens mille francs par 
an; et le roy Loys, son fils, & lheure de son 
trespas, quarante et sept cens mille francs (1), 

@ 

(1) 4,700,000 fr. 

sans l’artillerie et autres choses semblables, et 
seurement c’estoit compassion de voir ou scavoir 
la pauvreté du peuple. Mais un bien avoit en 
luy nostre bon maistre , c’est qu’il ne mettoit 
rien en thrésor; il prenoit tout et despendoit 
tout; il fit de grands édifices, a la fortification 
et deffense des villes et places de son royaume, 
plus que tous les autres roys qui ont este devant 
luy ; il donna beaucoup aux églises. En aucunes 


‘choses eust mieux valu moins; car il prenoit 


des pauvres pour le donner & ceux qui n’en 
avoient aucun besoin. Au fort en nul, n’y a me- 
sure parfaite en ce monde. 

Or, en ce royaume tant foible et tant oppressé 
en mainte sorte, aprés la mort de nostre Roy y 
eut-il division du peuple contre celuy qui regne? 
Les princes et les subjets se mirent-ils en armes 
contre leur jeune Roy? et en voulurent-ils faire 
un autre? Luy voulurent-ils oster son autho- 
rité? et le voulurent-ils brider qu’il ne put user 
d’office et d’authorité de roy et commander? 
Certes nenny. Et comment aussi Je pouvoient- 
ils faire? Si en y a-t-il eu d’assez glorieux! pour 
dire qu’ouy. Toutesfois ils firent l’opposite de 
tout ce que je demande: car tous vindrent de- 
vers luy, tant les princes et les seigneurs que 
ceux des bonnes villes, tous le reconnurent pour 
leur Roy, et luy firent serment et hommage; et 
firent les princes et seigneurs leurs demandes 
humblement,les genoux a terre, en baillant par 
requeste ce quils demandoient ; et dressérent 
conseil, ou ils se firent compagnons de douze 
qui y furent nommez; et dés lors le Roy com- 
mandoit, qui n’avoit que treize ans, a la rela- 
tion de ce conseil. A ladite assemblée des Estats 
dessusdits furent faites aucunes requestes et re- 
monstrances en la présence du Roy et de son 
conseil, en grande humilité, pour le bien du 
royaume , remettant tousjours au bon plaisir du 
Roy et de sondit conseil ; luy octroyérent ce 
qu’on leur vouloit demander, et ce qu’on leur 
monstra par escrit estre nécessaire pour le fait 
du Roy, sans rien dire a l’encontre; et estoit la 
somme demandée de deux millions cing cens 
mille francs (qui estoit assez et a cceur soul, ct 
plus trop que peu , sans autres affaires), et sup- 
pliérent lesdits Estats qu’au bout de deux ans 
ils fussent r’assemblez , et que si le Roy n’avoit 
assez argent qu’ils luy en bailleroient a son plai- 
sir; et que s'il avoit guerres , ou quelqu’un qui 
le vousist offenser, qu’ils y mettroient leurs per- 
sonnes et leurs biens, sans rien luy refuser de 
ce qui luy seroit besoin. 

Est-ce donc sur tels subjets que le Roy doit 
alléguer privilége de pouvoir prendre a son plai- 
sir, qui si libéralement luy donnent? Ne seroit- 

il pas plus juste envers Dieu et le monde, de le- 
ver par cette forme que par volonté désordonnée? 
car nul prince ne le peut autrement lever que 
par octroy, comme j’ay dit, si ce n’est par ty- 
rannie , et qu’il ait excuse : mais il en est bien 
d’assez bestes pour ne scavoir ce qu'ils peuvent 
faire ou laisser en cet endroict. Aussi bien il y 
a des peuples qui offensent contre leur seigneur 
et ne luy obéyssent pas , ny ne le secourent en 
ses nécessitez; mais au lieu de luy aider quand 
ils le voyent empesché en quelques affaires, le 
mesprisent ou se mettent en rébellion et déso- 
béyssance contre luy, en commettant offence , 
et vont contre le serment de fidélité qu’ils luy 
ont fait. La ot je nomme roys et princes , j'en- 
tends eux et leurs gouverneurs; et pour les 
peuples , ceux qui ont les prééminences et mais- 
trises soubs eux. 

Les plus grands maux viennent volontiers des 
plus forts , car les foibles ne cherchent que pa- 
tience. Icy je comprends aussi bien les femmes 
comme les hommes, qui quelquefois, et en au- 
cuns lieux , ont authorité ou maistrise , ou pour 
amour de leurs maris , ou pour avoir adminis- 
tration de leurs enfans, ou que les seigneuries 
viennent de par elles. Si je voulois parler des 
moyens estats de ce monde et des petits , ce pro- 
pos continucroit trop, et me suffit alléguer les 
grands (car c’est par ceux-la o8 l’on connoist la 
puissance de Dieu et sa justice) ; mais pour mes- 
cheoir & un pauvre homme ov a cent, nul ne s’en 
advise. On attribue tout a sa pauvreté, ou 4 
avoir esté mal pensé; ou s'il s‘est noyé ou rom- 
pu le col, c’est pour ce qu’il estoit seul , a grande 
peine en veut-on ouyr parler. Quand il meschet 
a une grande cité , on ne dit pas ainsi , mals en- 
core n’en parle-t-on point tant que les princes. 
On pourroit demander poyrquoy la puissance 
de Dieuse monstre plus grande contre les princes 
et les grands que contre les petits ; c’est que les 
petits et les pauvres trouvent assez qui les pu- 
nissent quand ils font le pourquoy, et encores 
sont assez souvent punis sans avoir rien mes- 
fait , soit pour donner exemple eux autres, ou 
pour avoir leurs biens , ou par adventure par la 
faute du juge; et aucunesfois l’ont bien desser- 
vy, et faut bien que justice se fasse. Mais des 
grands princes ou des grandes princesses, de 
leurs grands gouverneurs, et des conseillers des 
provinces et villes désordonnées ct désobeis- 
santes a leur seigneur, et de leurs gouverneurs, 
qui s'‘informera de leur vice? L’information 
faite , qui la portera au juge? Qui sera le juge, 
qui en prendra la connoissance , et qui en fera 
Ja punition? Je dis des mauvais, et n’entens 
point des bons, mais ilen est peu. Et quelles sont 

les causes pourquoy ils commettent, et eux et 
tous autres, tous ces cas dont j’ay parlé ci-des- 
sus, et assez d’autres dont je me suis suis teu 
pour briéveté? 

Sans référer la chose @ la considération de la 
puissance divine et de sa justice, en ce cas je dis 
que c'est faute de foy, et aux ignorans faute de 
sens et de foy ensemble, ( mais principalement 
faute de foy ), dont il me semble que procédent 
tous les maux qui sont parle monde, et par es- 
pecial les maux qu’ont partie de ceux qui se plai- 
gnent d’estre grevez et foulez d'autruy , et des 
plus forts. Car I’-homme pauvre ou riche ( quel 
qu’il soit) qui auroit vraye et bonne foy, et qui 
croiroit fermement les peines d’enfer estre telles 
que véritablement elles sont ; qui aussi aurait 
pris de l’autruy a tort, ou que son pére ou son 
grand pére l’edt pris, et luy le possédast ( soient 
duchez, comtez, villes ou chasteaux , meubles , 
pré, estang ou moulin, chacun en sa qualité), et 
qu'il creut fermement, comme le devons croire , 
je n’entreray jamais en paradis, si je ne fais 
entiere satisfaction , et si je ne rends ce que 
jay d’autruy a mon vray escient, il n’est pos- 
sible qu’il y edt roy ne reyne, prince ne prin- 
cesse, ny autre personne quelconque, de quelque 
estat ou condition qu’ils soient en ce monde, 
tant grands que petits, tant hommes que fem- 
mes, gens d’églises, prélats, évesques, archeves- 
ques, abbez, abbesses, prieurs, curez, receveurs 
des églises et autres vivans sur terre, quia son 
vray et bon escient, comme dit est dessus, vousist 
rien retenir de son subject ou subjets, ny d’autres 
personnes quelconques, soit prochain, ne de son 
voisin ou autres, ne qui vousist faire mourir nul 
a tort, indeuement et contre raison , ne le tenir 
en prison, ny oster aux uns pour donner aux au- 
tres, et les enrichir , ne (qui est le plus ord mes- 
tier qu’ils fassent) procurer choses deshonnes- 
tes contre ses parens et serviteurs pour leurs 
plaisirs, comme pour femmes ou cas semblablies. 
Par ma foy non, au moins n'est pas croyable ; 
car s'ils avoient ferme foy, et qu’ils creussent ce 
que Dieu et l’église nous commandent , sur peine 
de damnation, connoissans leurs jours estre si 
briefs, les peines d’enfer estre si horribles-, et 
sans nulle fin ne rémission pour les damnez, ils 
ne feroient pas ce qu’ils font. Il faut conclure 
que non, et que tous les maux viennent de faute 
de foy. 

Et pour exemple, quand un roy ou prince est 
prisonnier, et qu’il a peur de mourir en prison , 
a-t-il rien si cher au monde qu’il ne baillast pour 
sortir? I baille le sien et celui de ses subjets, 
comme avez yeu du roy Jehan de France, pris 
par Edouard prince de Galles, & la bataille de 

Poictiers, en I’an 1356 , le 19 septembre , qui 
paya trois millions de francs, et bailla toute 
Aquitaine (au moins ce qu'il en tenoit) et assez 
d'autres citez, villes et places, et comme le tiers 
du royaume, et mit le royaume en si grande pau- 
vreté, qu’il y courut long-temps monnoye comme 
de cuir, qui avoit un petit clou d’argent, et tout 
cecy bailla le roy Jehan, et son fils leroy Char- 
les le Sage, pour ladélivrance dudit roy Jehan, 
et quand ils n’eussent rien voulu bailler, si ne 
Yeussent point les Anglois fait mourir , mais 
au pis venir l’eussent mis en prison; et quand 
ils V’eussent fait mourir, si n’eust esté la peine 
semblable a la cent milliesme partie de la 
moindre peine denfer. Pourquoy doncques 
' bailloit-il tout ce que j’ay dit , et destruisoit ses 
enfans et subjets de son royaume , sinon pour 
ce qu'il croyoit ce qu’il voyoit, et qu’il scavoit 
bien qu’autrement ne seroit délivré? mais par 
aventure, en commettant les cas pourquoy cette 
punition luy advint, et & ses enfans et a ses 
subjets, il n’avoit point ferme foy et crainte de 
Yoffense qu'il commettoit contre Dieu et son 
commandement. Or, n’est-il prince, ou peu, que 
sil tient une ville de son voisin, qui pour nulle 
remonstrance ne pour nulle crainte de Dieu la 
vousist bailler, ny pour éviter les peines d’enfer; 
et le roy Jehan bailla si grande chose pour seu- 
lement sortir sadite personne de prison. Je dis 
doneques que c’est faulte de foy. 

J’ay donc demandé en un article précédent , 
qui fera l’information des grands, et qui la por- 
tera au fuge, et qui sera le juge qui punira le 
mauvais? Je responds @ cela que l’information 
sera la plainte et clameurs du peuple qu’ils fou- 
lent et oppressent en tant de maniéres, sans en 
avoir compassion ne pitié ; les douloureuses la- 
mentations de veufves et orphelins, dont ils au- 
ront fait mourir les maris et péres, dont ont 
souffert ceux qui demeurent aprés eux, et géné- 
ralemeut tous ceux qu’ils auront persécutez,tant 
en leurs personnes qu’en leurs biens. Cecy sera 
Vinformation, et leurs grands cris, paour, plain- 
tes et piteuses larmes, les présenteront devant 
nostre Seigneur, lequel en sera le vray juge, qui 
par adventure ne voudra attendre:a les punir 
jusques-a l’autre monde, mais les punira en ces- 
tuy-ci. Donec faut entendre qu’ils seront punis 
pour n’avoir rien voulu croire, et pour ce quils 
n’auront eu ferme foy et croyance és comman- 
demens de Dieu. 

Ainsi faut dire qu’il est force que Dieu leur 
monstre de tels points et de tels signes, qu’eux 
et tout le monde croyent que les punitions leur 
adviennent pour Jeurs mauvaises croyances et 
cruelleg offenses, et que Dieu monstre contr’eux 

sa force et sa vertu et justice; car nul autre n’en 
a le pouvoir que luy en ce monde. De prime-face, 
pour les punitions de Dieu ne se corrigent point, 
de quelque grandeur qu’elles soient, a traict de 
temps ; mais nulle n’en advient 4 un prince, ou 
a ceux qui ont gouvernement sur ses affaires , 
ou a ceux qui gouvernent une grande commu- 
nauté, que lissue n’en soit bien grande et bien 
dangereuse pour ses subjets. Je n’apelle point en 
eux males-fortunes, sinon celles dont leurs sub- 
jets se sentent. Car de tomber jus d’un cheval , 
et se rompre une jambe, et avoir une fiévre bien 
aspre, l’on s’en gueérit ; et leur sont telles choses 
propices, et en sont plus sages. Les mal-adven- 
tures sont quand Dieu est offensé, qu'il ne le 
veut plus endurer, mais veut monstrer sa force 
etsa divine vertu ; et alors premiérement il leur 
diminue le sens, qui est grande playe pour ceux 
aquiil touche; il troubleleur maison, ct Ja per- 
met tomber en division et en murmure. Le 
prince tombe en telle indignation envers nostre 
Seigneur, qu'il fuit les conseils et compagnies 
des sages, et en esléve de tout neufs mal sages, 
mal raisonnables, violens, flateurs, qui luy com- 
plaisent a ce qu'il dit. S’il veut imposer un de- 
nier, ils disent deux ; s’il menace un homme, ils 
disent qu’il le faut pendre ; et de toutes autres 
choses le semblable ; et que surtout il se fasse 
craindre, et se monstrent fiers et orgueilleux 
eux-mesmes, espérans qu’ils seront craints par 
ce moyen, comme si autborité estoit leur. héri- 
tage. Ceux que tels princes auront ainsi avec. ce 
conseil chassez et déboutez, et. qui par longues 
années auront servy, et ont accointance et ami- 
tié en sa terre, sont mal contens, et a leur occa: 
sion quelques autres de leurs amis et bien-veuil- 
lans ;-et par aventure on les voudra tant presser 
qu’ils seront contraints a se deffendre , ou de 
fuir vers quelque petit voisin, par aventure en- 
nemy et.mal-veuillant de celuy qui les. chasse : 
et ainsi, par diviston de ceux dededans le pays 
y entreront ceux de dehors. Est-il nulle playe 
ne persécution si grande, que guerre entre les 
amis et ceux qui se connoissent, ne nulle haine 
si horrible et mortelle? Des ennemis estrangers, 
quand le dedans est uny, ou s’en deffend aisé- 
ment ; car ils n’ont nulles intelligences ny ac- 
cointement a ceux du royaume. Cuidez-vous 
qu’un prince mal sage , folement accompagné, 
connoisse venir cette male fortune de loin, que 
d’avoir division entre les siens? ne qu il. pense 
que cela lui puisse- nuire? ne qu'il vienne de 
Dieu? Il ne s’en trouve poiut pis disné, ne pis 
couché, ne moins de chevaux, ne moins de robes, 
mais beaucoup mieux accompagné. Car il tire 
les gens de leur pauvreté, et leur promet et de- 

part les despouilles et les Estats de ceux qu'il 
aura chassez, et donne du sien pour accroistre 
ga renommeée. A l’heure qu’il y pensera le moins, 
Dieu luy fera soudre un ennemy, dont par aven- 
ture jamais il ne se fat advisé. Lors luy crois- 
tront les pensées et les grands suspicions de ceux 
qu'il aura offensez , et aura crainte d’assez de 
personnes qui ne Juy veulent aucun mal faire. 
Il n’aura point son refuge a Dieu , mais prépa- 
rera sa force. 


QOO> 


CHAPITRE XX. 


Exemples des malheurs des princes , et révo- 
lutions des Etats , arrivées par jugement de 
Dieu. 


N’avons-nous pas veu de nostre temps tels 
exemples icy prés de nous? Nous avons veu le 
roy Edoiiard d’Angleterrele quart, mort depuis 
peu de temps (1), chef de la maison d@’Yorth ? 
a-t-il point défait la lignée de Lanclastre, soubs 
qui son pére et luy avoient long-temps vescu , 
et fait hommage au roy Henry VI, roy d’Angle- 
terre , de cette dite lignée ? Depuis le tint ledit 
Edoiiard , par longues années, en prison au 
ehasteau de Londres, ville capitale du royaume 
d’Angleterre, et puis finalement |’ont fait mourir. 

Avons-nous pas veu le comte de Warvic, chef 
et principal gouverneur de tous les faits du des- 
susdit Edoiiard (lequel a fait mourir tous ses en- 
nemis, et par espécial les duc de Sombresset ), 
a Ja fin devenir ennemy du roy Edoward son 
maistre? donner sa fille au prince de Galles , 
fille du roy Henry VI, et vouloir mettre sus 
cette lignée de Lancastre? passer avec luy en 
Angleterre? estre déconfit en bataille ? et morts 
ses freres et parens avec lui ? et semblablement 
plusieurs seigneurs d’Angleterre , qui un temps 
fut qu’ils faisoient mourir Jeurs ennemis? Apres 
les enfans de céux-la se revanchoient , quand le 
temps tournoit pour eux, et faisoient mourir 
les autres. Or il est a penser que telles playes 
ne viennent que par la divine justice ; mais 
(comme jay dit ailleurs) cette grace a ce 
royaume d’Angleterre , par-dessus les autres 
royaumes, que le pays ne le peuple ne s’en des- 
truict point , ny ne bruslent, ny ne démolissent 
les édifices , et tombe la fortune sur les gens de 


(4) Ce prince est mort le 9 avril 1483, la méme année 
mies Ils étaient parvenus tous deux au tréne en 
(2) Ce mariage de Charles VIII avec Margucrite 
d’ Autriche n'eut pas lieu; malgré les serments faits sur 
les évangiles et sur la vraie croix, on renvoya la princesse 

guerre , et par espécial sur les nobles , contre 
lesquels ils sont trop envieux : alnsi rien n'est 
parfait en ce monde. 

Aprés que le roy Edotiard a’Angleterre a esté 
au-dessus de ses affaires en son royaume , et que 
de nostre royaume avoit cinquante mille escus 
l’'an, rendus en son chasteau de Londres, et 
qu’il estoit tant comblé de richesses que plas 
n’en pouvoit, tout soudainement il est mort , 
et comme par mélancolie du mariage de nostre 
Roy (qui régne a présent) avec madame Mar- 
guerite, fille du duc d’Austriche (2) ; et dés qu'l 
en eut tes nouvelles il prit la maladie, car se 
tint 4 déceu du mariage de sa fille, qu’il faisoit 
appeller madame la Dauphine, et luy fut rompué 
la pension qu’il prenoit de nous , qu’il appelloit 
tribut ; mais ce n’estoit ne l’un ne l'autre, et 
Pay déclaré cy-dessus. Le roy Edotard laissa 
sa femme et deux beaux fils : ’un appelé prince 
de Galles, l’autre duc d’Yorth , et deux filles. 
Le duc de Clocestre , frére dudit roy Edotard , 
prit le gouvernement de son nepveu le prince de 
Galles , lequel pouvoit avoir dix ans, et luy fit 
hommage, comme a son Roy, et le mena a Lon- 
dres , faignant le vouloir faire couronner , et 
aussi pour tirer l'autre fils de la franchise de 
Londres, ot il estoit avec sa mére , qui avoit 
quelques suspicions; fin de compte, par le 
moyen d’un évesque appelé |’évesque de Bath, 
lequel avoit esté autrefois chancelier du roy 
Edotard, puis le désappointa , et le tint en pri- 
son , encore en prit argent. A sa délivrance, il 
fit ’'exploict dont vous grrez tantost parler. 

Cet esvesque mit en avant a ce duc de Cloces- 
tre que ledit roy Edotiard estant fort amoureux 
d’une dame d’ Angleterre, luy promit de l’épouser 
pourveu qu’il couchast (3) avec elle; et elle y 
consentit. Et dit cet évesque qu’il les avoit es- 
pousez , et n’y avoit que luy et eux deux; il 
estoit homme de cour, et ne le découvrit pas, et 
aida 4 fatre taire la dame, et demeura ainsi 
cette chose, et depuis espousa ledit roy Edotiard 
la fille d’un chevalier d’Angleterre, appellé 
monseigneur de Riviéres , femme ‘veufve qui 
avoit deux fils , et aussi par amourettes. A cette 
heure dont je parle , cet évesque de Bath des-_ 
couvrit cette matiére 4 ce duc de Clocestre, et 
luy aida bien a exécuter son mauvais vouloir ; 
et fit mourir ses deux neveux, et se fit roy, 
appelléle roy Richard. Les deux filles fit décla- 


Marguerite d’Autriche 4 Lille. Elle épousa depuis 
Jean de Castille, et plus tard Philfbert de Savole ; Char- 
les VIII épousa Anne de Bretagne. 

(3) Isabeau de Wideville, fille de Richard, seigneur 
de Riviéres, qui de Jean Gray, son premier mari, avait . 
eu Thomas et Richard Gray. 

rer bastardes en plein parlement , et leur fit os- 
ter des hermines ; et fit mourir tous les bons 
serviteurs de son feu frére, au moins ceux qu'il 
put prendre. Cette cruauté n’alla pas loin; car 


luy estant en plus grand orgueil que ne fut cent | 


ans avoit roy d’Angieterre, et ayant fait 
mourir le duc de Boucquinguan , et tenant 
grande armée preste , Dieu luy sourdit un en- 
nemy qui n’avoit nulle force, c’estoit le comte 
de Richemont (1) , prisonnier en Bretagne, au- 
joard’hui roy d’Angleterre , de la lignée de Lan- 
clastre ; mais non pas le prochain de la Cou- 
ronne ( quelque chose que |’on die au moins que 
jentende), lequel m’a autrefois conté, peu avant 
qu'il partist de ce royaume, que depuis |’dge de 
eing ans il avoit esté gardé et caché comme fu- 
gitif en prison. ' 

Ce comte avoit esté quinze ans ou environ 
prisonnier en Bretagne du duc Francois der- 
nier mort, esquelles mains il vint par tempeste 
de mer, cuidant fuir en France, et le comte de 
Pennebroc (2), son oncle, avec luy. J’estois 
pour lors devers ledit duc quand ils furent 
pris. Ledit duc les traita doucement pour pri- 
sonniers , et au trespas du roy Edouard, ledit 
duc Francois lui bailla largement gens et navi- 
res; et avecques l’intelligence dudit duc de 
Boucquinguan (3), qui pour icelle occasion mou- 
rut, ’envoya pour descendre en Angleterre. It 
eut une grande tourmente et vent contraire et 
retourna a Dieppe, et de 1a par terre en Breta- 
gne. Quand il fut retourné en Bretagne, il douta 
d’ennuyer le duc par sa despence (car il avoit 
quelques cinq cens Anglois ), et si craignoit 
que ledit duc ne s’accordast avecques le roy Ri- 
chard, & son dommage, et aussi on le pratiquoit 
de deca : parquoy s’en vint avec sa bande sans 
dire adieu audit duc. Pea de temps apres on luy 
paya trois ou quatre mille hommes, pour le pas- 
sage seulement; et fut baillée, par te Roy qui 
est de présent, 4 ceux qui estoient avecques luy, 
une bonne somme d’argent et quelques piéces 
@artillerie : il fut conduit , avee le navire 
de Normandie , pour descendre en Galles , dont 
ilestoit. 

Ce roy Richard marcha au-devant de luy ; 
mais avec ledit comte de Richemont s’estoit 
joint le seigneur de Stanley (4), chevalier 


(1) Le comte de Richemond, depuis appelé Henri VII, 
roi d‘Angleterre, qui éteignit les factions de Rose rouge 
et de Rose blanche, en 1485. 11 descendait de Jean de 
Beaufort, fils naturel, mais Iégitimé de Jean de Ganut, 
duc de Lancastre, trétsiéme fils d'Edouard III. 

(2) Gaspard, comte de Pembroc: i! fut créé duc de 
Bedfort au couronnement de Henry VII, son neveu. 

(3) Honfroy, duc de Buckinghan, décapité 4 Londres 
en a “ 

d’Angleterre, mary de la mere dudit comte 
de Richemout , qui Iluy amena vingt et six 
mille hommes. Ils eurent la bataille, et fut 
occis sur le champ ledit roy Richard, et ledit 
comte de Richemont couronné roy d’Angleterre 
sur ledit champ , de la couronne dudit roy Ri- 
chard. Doit-on appeller cecy fortune? C’est vray 
jugement de Dieu. Encores pour mieux fe con- 
noistre, dés que le roy Richard eut fait le cruel 
meurtre de ses deux neveus, dont cy-devant ay 
parlé, il perdit sa femme; aucuns disent qu'il la 
fit mourir. Il n’avoit qu’un fils, lequel inconti- 
nant mourut. Ce propos dont je parle, eust 
mieux servy plus en arriére , ot je parleray du 
trépas dudit roy Edouard ; car il estoit encore 
vif au temps dont parle ce chapitre ; mais je l’ay 
fait pour continuer le propos de mon incident. 

Semblablement avons veu depuis peu de 
temps muér la couronne d’Espagne, depuis le 
trespas du roy dom Henry (5), dernier mort; le- 
quel avoit pour femme la sceur (6) du roy de 
Portugal, dernier trespassé, de laquelle sail- 
lit une belle fille. Toutesfois elle n’a point suc- 
cédé, et a esté privée de la couronne soubs cou- 
leur d’adultére commis par sa mére , et si n'est 
pas la chose passée sans débat et grande guerre; 
car le roy de Portugal a voulu soustenir sa 
niéce , et plusieurs autres seigneurs du royaume 
de Castille avec luy ; toutesfois la fille dudit 
roi Henry, mariée avec le fils du roy dom Jean 
d’Arragon, aobtenu le royaume et le possede ; 
et ainsi cejugementet ce partage s'est fait au 
ciel , ou il s’en fait assez d'autres. 

Vous avez veu puis peu de temps le roy d’E- 
cosse et son fils, de age de treize ou quatorze 
ans, en bataille l’un contre l’autre. Le fils et 
ceux desa part gagnérent la bataille , et mourut 
ledit Roy (7) en la place ; il avoit fait mourirson 
frére , et plusieurs autres cas luy estoient im- 
posez, comme la mort de sa sceur et d'autres. 
Vous voyez aussi la duché de Gueldres hors de 
la lignée, et avez ouy l’ingratitude du duc 
dernier mort, contre son pére. Assez de pareils 
cas pourrois-je dire , qui aisément peuvent étre 
connus pour divines punitions; et tous les 
maux seront commencez par rapport , et puis 
par divisions ; desquelles sont sources lesguerres, 
par lesquelles viennent mortalité et famine ; et 


(4) Il fut depuis comte de Derby. 


(6) Henri lV, dit l'impuissant, mort en 1474, a eu 
pour successeur Isabelle de Castille, sa sceur, épouse de 
Ferdinand, fils de don Jean, roi d'Arragon, au préjudice 
de Jeanne sa fille , déclarée tilégitime. 


(6) La seur d’ Alphonse V, roi de Portugai, qui mou- 
rut en 1481, aprés un régne de quarante-trois ans. 


(7) Jacques III, roi d’Ecosse, mort en 1488." 

tous ces maux procédent de faute de foy. Il faut 
doncques connoistre, veu la mauvaistié des 
hommes, et par espécial des grands, qui ne 
se connoissent, ny croyent qu’il est un Dieu; 
qu'il est nécessaire que chacun prince ait son 
contraire, pour le tenir en crainte et humilité, 
ou autrement, nul ne pourroit vivre soubs eux 
ny auprés d’eux. 





LIVRE SIXIEME. 
OC’ 


CHAPITRE PREMIER. 


Comment la duché de Bourgogne fut mise entre 
les mains du Roy. 


Pour retourner a ma principale matiére, et 
continuer les propos de ces Mémoires , encom- 
mencez a vostre requeste , monseigneur |’arche- 
vesque de Vienne , cependant que le Roy met- 
toit en sa main les villes et citez et places des- 
susdites es marches de Picardie, son armée 
estoit en Bourgogne; dont estoit chef, quant a 
l'apparence , le prince d’Orange (1), qui encores 
regne aujourd’huy , natif et subjet de la comté 
de Bourgogne, mais assez nouvellement, es- 
toit devenu ennemy du duc Charles, pour la 
deuxiesme fois. Ainsi le Roy s’en aida, pour ce 
qu'il estoit grand seigneur, tant en la comté 
qu’en la duché de Bourgogne , et aussi bien ap- 
parenté et aimé. Monseigneur de Craon estoit 
lieutenant du Roy , et avoit, Ja charge de |’ar- 
mée, et estoit celuy a qui le Roy en avoit la 
fiance; et aussi il estoit sage homme et seur 
pour son maistre, mais un peu trop aimoit son 
profit. Ledit seigneur de Craon, quand il ap- 
procha de Bourgogne, envoya ledit prince d’O- 
range et autres devant a Dijon, leur faire les 
remonstrances nécessaires et demander I’obéis- 
sance pour le Roy; lesquels y besognereut si 
bien, et principalement par le moyen dudit 
prince d’Orange (2), que ladite ville de Dijon, 
et toutes les autres de la duché de Bourgogne, 
se mirent en l’obéissance du Roy , et plusieurs 
de la comté, comme Aussone, et quelques 
autres chasteaux, tindrent pour la damoiselle 
dessusdite. 

Audit prince d’Orange furent promis de beaux 


(4) Jean de Chalons, deuxiéme du nom, prince d'O- 
range. . 

(2) Georges de la Trémouille, seigneur de Joinville, 
baron de Craon, premier chambellan du Rol. 

Estats , et davantage de luy mettre entre les 
mains toutes les places qui estoient en ladite 
comté de Bourgogne, qui estoient de la succes- 
sion du prince d’Orange (3), son grand pére, 
et dont il avoit question contre messeigneurs de 
Chasteauguion (4), ses oncles : lesquels il disoit 
avoir esté favorisez par ledit duc Charles. Car 
leur débat avoit esté plaidoyé devant luy, par 
plusieurs jours, en grande solemnité, et ledit 
duc estant fort accompagné de cleres, donna 
un appointement contre ledit prince, au moins 
comme il disoit , pour laquelle cause il laissa le 
service dudit duc et vint devers le Roy. Non- 
obstant cette promesse, quand ledit seigneur 
de Craon se trouva possesseur des choses des- 
susdites , et qu’il avoit entre ses mains les meil- 
leures places que deust avoir ledit prince, et 
qui estoient de cette succession , il ne les vou- 
lut point bailler audit prince d‘Orange , pour 
nulle requeste qu’il luy en sceust faire. Si lay 
en r’escrivit le Roy par plusieurs fois, sans nulle 
fiction ; et connoissoit bien que ledit seigneur de 
Craon tenoit de mauvais termes audit prince 
d’Orange ; mais encores craignoit-il de desplaire 
audit seigneur de Craon, qui avoit toute la 
charge dudit pays, et ne cuidoit point que ledit 
prince eust coeur ne facgon de rebeller ledit 
pays de Bourgogne , comme il fit , au ‘moins une 
grande partie. Mais pour cette heure, laisseray 
ce propos jusques a un autre lieu. 


OOO 


CHAPITRE II. 


Comment le Roy entretenoit les Anglois, aprés 
la mort de Charles , duc de Bourgogne, afin 
quits ne Pempeschasseni en la conqueste des 
pays dudit duc.. 


Ceux qui verront ces Mémoires, pour le temps 
advenir, et-qui entendront les choses et affaires 
de ce royaume et des voisins mieux que moy , 
se pourront esbahir que depuis la mort du duc 
Charles de Bourgogne jusques icy, ou il ya 
distance de prés d’un an, je n’aye fait nulle 
mention des Anglois , et comme ils pouvoient 
souffrir que le Roy mit en ses mains les villes 
si voisines d’eux, comme Arras, Boulogne , 
Hedin, Ardres, et plusieurs autres chasteaux , 
et estoient logés devant Sainct-Omer par plu- 
sieurs jours. 


(3) Louis de Chalons, surnommé le Bon. 


(4) Louis et Hugues de Chalons, seigneurs de Cha~ 
teau-Guyon. 

La cause estoit , que le sens et vertu de notre 
Roy précédoit celuy du roy Edoward d’Angle- 
terre , qui pour lors régnoit , combien que ledit 
roy Edoiard estoit prince trés-vaillant, et qul 
avoit gagné en Angleterre huict ou neuf ba- 
tailles, esquelles tousjours il avoit esté a pied, 
qui estoit chose de grande louange pour luy, 
mais c’estoient différents cours ot il ne faloit 
point que le sens du roy d’Angleterre labourast 
ne travaillast; car dés la bataille passée il es- 
toit maistre jusques 4 un autre temps; et si 
quelque discord se meut en Angleterre , en dix 
jours , ou moins, }’un ou l'autre est au-dessus ; 
mais nos affaires de deca ne sont pas ainsi, car 
faloit avec l’exploict de guerre que le Roy en- 
tendft en plusieurs lieux de son royaume, et 
aux voisins; et par espécial entendoit entre 
toutes ses autres affaires & contenter ledit roy 
d’Angleterre , ou & l’entretenir par ambassades, 
ptésens et belles paroles, afin qu'il ne s’em- 
peschast point de nos affaires. Car ledit sei- 
gneur scavoit bien qu’a toutes heures les An- 
glois, tant nobles que communs et gens d’église, 
sont enclins 4 la guerre contre ce royaume, tant 
sous couleurs de leurs querelles qu’ils y pré- 
tendent , que pour |’espérance d’y gagner , pour 
ce que Dieu a permis a leurs prédécesseurs ga- 


gner en ce royaume plusieurs grandes batailles, 


et y avoir longue possession, tant en Normandie 
qa’en Guyenne, qu’ils avoient possédée trois 
cens cinquante ans, a l’heure que le roy 
Charles VII la conquit le premier coup , comme 
jay dit ailleurs , auquel temps ils emportoient 
de grandes dépouilles et richesses en Angleterre, 
tant des princes et seigneurs de France qu’ils 
avoient eus leurs prisonniers, et en grand nom- 
bre , comme des villes et places qu’ils avoient 
prises audit royaume , et espérent encores tous- 
jours je faire ainsi; mais a grande peine leur 
fut advenue telle fortune et adventure du temps 
du Roy nostre maistre, car jamais il n’edt 
hazardé son royaume jusques-la , que soy mettre 
& pied , ne toute la noblesse dudit royaume pour 
les combattre , comme |’on fit a Agincourt (1), 
et etit bien procédé plus sagement s’il en fat 
vena jusques-la, comme avez peu voir par la 
maniére qu’il s’en dépescha a la venue dudit roy 
Edoiard. 

Ainsi ledit seigneur voyoit bien qu'il falloit 
quil s’entretinst avec ledit roy d’Angleterre, et 
avec ses prochains, lesquels il sentoit estre assez 
enclins a entretenir la paix et a prendre de 


ses biens ; parquoy payoit bien la pension de 


cinquante mille escus, qu’il leur rendoit a 


(1) A Azincourt en 1415, et @ Poitiers en 1356. 

Londres, et eux lappelloient tribut; et a ses 
prochains serviteurs en payoit quelque seize 
mille ; c’est a scavoir, au chancelier, au maistre 
des roolles (qui pour cette heure est chancelier ), 
au grand-chambellan , le seigneur de Hastings 
(homme de grand sens et vertu, et grande auc- 
thorité vers son maistre , et non sans cause , car 
i] ’avoit bien servy et loyaument ), a messire 
Thomas de Montgoméry , au seigneur de Ha- 
vart (qui depuis a esté avec ce mauvais roy 
Richard , duc de Norfle (2) , au grand escuyer, 
appellé maistre Chéne, a maistre Chalanger, au 
Marquis, fils de la reyne d’Angleterre, d'un 
précédent mariage; et faisoit de trés-grands 
dons a tous ceux qui venoient devers luy , en- 
cores qu’ils vinssent avec commissions vigou- 
reuses, et si les dépeschoit avec si bonnes pa- 
roles, et avec si beaux présens, qu’ils s’en alloient 
contens de luy , et encores quelque connoissance 
qu’ils eussent que le Roy nostre maistre le 
fist pour gagner temps et faire son fait en 
cette guerre qu'il avoit commencée , si le dis- 
simuloient-ils, pour le grand profit qu’ils en 
avoient. 

A tous ceux-cy avoit fait des dons outre 
leurs pensions , et suis seur qu’a ce monseigneur 
de Havart, outre sa pension, luy donna, en 
moins de deux ans, en argent et vaisselle , vingt 
et quatre mille escus, et au chambelan, sei- 
gneur de Hastings, donna pour un coup mille 
marcs d’argent en vaisselle , et de tous ces per- 
sonnages ici se trouvent les quittances en la 
chambre-des-comptes A Paris, sauf dudit sei- 
gneur de Hastings , grand-chambelan d’Angle- 
terre, et n’y en a qu’un, parquoy c’est up grand 
office. Cedit chambelan se fit fort prier a se 
faire pensionnaire du Roy, et jen fus cause; 
car je le fis amy du duc Charles de Bourgogne , 
pour le temps que j’estois a luy, lequel luy 
donna mille escus I’an de pension , et l’avois dit 
au Roy , auquel il plut semblablement que je 
fusse moyen de le faire son amy et son servi- 
teur ; car le temps passé luy avoit tousjours esté 
grand ennemy , et du temps dudit duc Charles , 
et encores depuis en faveur de la damoiselle de 


Bourgogne; et ne tenoit point a luy , un temps 


fust, qu’Angleterre ne luy aidast a faire la 
guerre contre le roy de France. 

Ainsi je commencay cette amitié par lettres, 
et luy donna le Roy deux mille escus de pen- 
sion , qui estoit le double de ce que luy donnoit 
ledit duc de Bourgogne ; et envoya le Roy, par 
devers luy Pierre Claret, un sien maistre-d’hos- 
tel, et luy enchargea fort d’en prendre quit- 


(2) Norfulek, suivant Polydore Virgile. 


140 


tance, afin que pour le temps a venir il fut veu 
et connu comme le grand-chambelan, chance- 
lier, admiral, grand-escuyer d’Angleterre , avec 
plusieurs autres , eussent esté pensionnaires du 
roy de France. Ledit Pierre Claret estoit trés- 
sage homme , et eut communication bien privée 
avec ledit chambelan, en sa chambre & Londres, 
seul a seul; et aprés luy avoir dit les paroles 
qui estoient nécessaires 4 dire de par le Roy, il 
luy présenta ces deux mille escus en or sol, car 
en autre espece ne donnoit jamais argent a 
grands seigneurs estrangers. 

Quand ledit chambelan eut receu cet argent, 
ledit Pierre Claret luy supplia que pour son 
acquit il luy en signast une quittance; Jedit 
chambelan en fit difficulté. Lors luy requist de 
rechef ledit Claret qu’il tuy baillast seulement 
une lettre de trois lignes , adressante au Roy , 
contenant qu'il les avoit receus, pour son acquit 
envers le Roy son maistre, afin qu’il ne pensast 
qu'il les eust emblez (1), et que ledit seigneur 
estoit un peu soupconneux ; ledit chambelan, 
voyant que ledit Claret ne luy demandoit que 
raison , respondit : « Monseigneur le maistre, 
» ce que vous dites est bien raisonnable , mais 
» ce don vient du bon plaisir du Roy vostre 
» maistre, et non pas a ma requeste ; s'il vous 
» plaist que je le prenne, vous le me mettrez 
» icy dedans ma manche, et n’en aurez autre 
» lettre ne tesmoin, car je ne veus point que 
» pour moi on die: le grand-ehambelan d’An- 
» gleterre a esté pensionnaire du roy de France, 
» ne que mes quittances soient trouvées en sa 
» chambre-des-comtes. » Ledit Claret se tint a 
tant, et luy laissa son argent , et vint faire son 
rapport au Roy, qui fut bien courroucé qu’il 
n’avoit apporté ladite quittance ; mais il en loua 
et estima ledit chambelan plus que tous les autres 
serviteurs du roy d’Angleterre; et depuis fut 
tousjours payé ledit chambelan, sans bailler 
quittance. 

En cette maniere vivoit le Roy avec ces An- 
glois ; toutesfois souvent le roy d’Angleterre es- 
toit requis et pressé du costé de cette jeune 
princesse (2), pour avoir aide ; parquoy ledit roy 
d’Angleterre envoyoit devers le Roy , luy faire 
remonstrance sur cette matiére , et le pressoit 
de paix , ou au moins de tréve; car ceux d’An- 
gleterre qui se trouvoient & son conseil , et par 
espécial a leur parlement (qui est comme les 
trois Estats ), se trouvérent plusieurs sages per- 
sonnages , qui voyoient de loin, et n’avoient 


(1) Dérobés. 
(2) Marie, fille unique et héritiére de Charlies, der- 
nicer duc de Bourgogne. 

point de pension comme les autres: ceux-la de- 
siroient fort, et encores la commune, que ledit 
roy d’Angleterre aidast a bon escient a ladite 
damoiselle ; et disoit que du costé de deea on 
les trompoit , et qu’on n’acheveroit point le ma- 
riage, et qu'il se pouvoit assez voir; car au 
traité fait a Piquigny, entre les deux roys, il 
avoit esté juré et promis que dedans I’an on de- 
voit envoyer quérir la fille du roy d’Angleterre, 
que ja avoient fait intituler madame la Dau- 
phine , et que le terme estoit passé de beau- 
coup. 

Quelque remonstrance que ses subjets luy 
fissent, il n’y vouloit entendre, et y avoit plu- 
sieurs raisons. C’estoit un homme pesant que ce 
roy d’Angleterre , et qui fort aimoit ses plaisirs, 
et n’eust sceu porter la peine de guerre de deca, 
et se voyoit assailly de grandes adversitez; par- 
quoy n’avoit cure d’y rentrer. D’autre part, |’a- 
varice de ces cinquante mille escus,. rendus 
tous les ans dans son chasteau de Londres, luy 
amollissoit je cceur; et aussi quand ses ambas- 
sadeurs venoient, on leur faisoit toute bonne 
chére, et leur donnoit |’on tant de beaux dons 
quils en partoient contens, et jamais ne leur 
estoit faite response, ou il y edt résolution , pour 
tousjours gagner temps; mais leur disoit-on 
qu’en peu de jours le Roy envoyeroit devers 
le Roy leur maistre bons personnages , qui luy 
donneroient telle seureté des choses dont il 
estoit en doute, qu’il s’en devroit bien conten- 
ter. 

Ainsi quand ces ambassadeurs estoient partis, 
trois semaines ou un mois apres, aucunesfois 
plus, aucunesfois moins (qui n’estoit point petit 
terme en tel cas), le Roy y envoyoit, et tous- 
jours personnages qui n’y avoient point esté 
le voyage précédent , afin que si ceux-la avoient 
fait quelque ouverture, dont le fait nes’en fut 
point ensuivy , que les derniers n’en sceussent 
que respondre. Et aussi ceux qui y estoient en- 
voyez mettoient peine par toutes voyes de don- 
ner telie seureté en France audit roy d’Angle- 
terre, qu il avoit encores patience sans se mou- 
voir, car il avoit tant de désir de ce mariage, 
et la Reyne sa femme, que cela, avec les autres 
raisons que j’ay dites, luy faisoient dissimuler 
ce que partie de ceux de son conseil disoient 
estre au grand préjudice de son royaume ; et 
craignoit la rupture dudit mariage pour la mo- 
querie que ja s’en faisoit en Angleterre , et par 
espécial de ceux qui y désiroient la noise et dif- 
férent. 

Pour un peu esclaircir cet article, le Roy 
nostre maistre n’eut jamais vouloir d’accomplir 
ce mariage; car les ages des deux n’estoient 

point sortables , pour ce que Ja fille (1), qui de 
présent est reyne d’Angleterre, estoit trop plus 
vieille que monseigneur le Dauphin qui de pré- 
sent est nostre roy. Ainsi sur ces dissimulations, 
un mois ou deux de terme gagné, en allant et 
venant , estoit rompre 4 son ennemy une saison 
de luy mal faire. Car sans doute, si ce n’eust 
esté l’espérance dudit mariage , le roy d’Angle- 
terre n’eust jamais souffert prendre les places 
si prés de lay, sans mettre peine de les def- 
fendre, et si d’entrée il se fat déclaré pour ladite 
damoiselle de Bourgogne , le Roy , qui craignoit 
mettre les choses en doute et en adventure, 
n’eust point de tant affoibly cette maison de 
Bourgogne , comme il fit. Je ne dis ces choses 
principalement que pour donner a entendre 
comme les choses de ce monde se sont conduites, 
ou pour s’en aider , ou pour s’en garder , ainsi 
qu’il pourra servir a ceux qui ont ces grandes 
choses en main , et qui verront ces Mémoires , 
car combien que leur sens soit grand, un peu 
d’advertissement sert aucunesfois. I] est vray 
que si madamoiselle de Bourgogne eust voulu 
entendre au mariage de monseigneur de Ri- 
viere (2), frére de la reyne d’Angleterre , on 
Veit secourue avec bon nombre de gens; mais 
c’estoit un mariage bien mal sortable ; car ce 
n’estoit qu’un petit comte, et elle la plus grande 
héritiere qui fat de son temps. 

Plusieurs marchez se menoient entre le roy 
de France et.le roy d’Angleterre: et entre les 
autres luy offroit le Roy , que s'il se vouloit 
joindre avec luy, et venir en personne en un 
quartier du pays de ladite damoiselle, et en 
prendre sa part, ledit seigneur consentoit que 
ledit roy d’Angleterre efit le pays de Flandres , 
et qu'il le tint sans hommage, et le pays de 
Brabant: et luy offroit le Roy de conquérir a 
ses dépens les quatre plus grosses villes de Bra- 
bant, et les mettre en la possession du roy 
d’Angleterre , et davantage luy payer dix mille 
Anglois pour quatre mois, afin que plus aisé- 
ment il portast les mises de Parméc ; et luy 
prestoit grand nombre d’artillerie et gens de 
charroy , pour les conduire et s’en aider, et 
que le roy d’Angleterre fist la conqueste du pays 
de Flandres , tandis que ledit seigneur les em- 
pescheroit ailleurs. Le roy d’Angleterre respon- 
dit que ces villes de Flandres estoient fortes gt 
grandes, et un pays mal-aisé 4 garder quand 
il Vauroit conquis, et semblablement celuy de 
Brabant , et que les Anglois n’avoient point fort 
cette guerre agréable , A cause des fréquenta- 


(1) Elisabeth, mariée a Heari VII, roi d'Angleterre, 
pére de Henri VIII. 
(2) Antoine de Wideville, comte de Riviére, seigneur 

tions de lears marchandises , mais qu’il plit au 
Roy, puisqu’il luy plaisoit faire part de sa con- 
queste, luy bailler quelques places de celles que 
jail avoit conquises en cette Picardie, comme 
Boulogne et autres; et qu’en ce faisant il se 
déclairoit pour luy, et envoyeroit gens a son 
service, en les payant; qui estoit bien sage 
response. 


OOD 
CHAPITRE III. 


Comment le mariage de madamoiselle de 
Bourgogne fut conclu et accomply avec 
Maximilien, duc d’Austriche, et depuis 
empereur. 


Ainsi, comme devant ay dit, alloient et ve- 
nojent ces marchez entre le Roy et le roy d’An- 
gleterre, pour toujours gagner temps, et s’af- 
foiblissoit ladite damoiselle de Bourgogne; car 
de ce peu de gens de guerre, qui luy estoient 
demeurez apres la mort de son pere , plusieurs 
se tournérent du party du Roy; et par espécial 
aprés ce que monseigneur des Cordes s’y fut mis, 
qui plusieurs en amena avec luy. Les autres se 
tournoient par nécessité , pource qu’ils estoient 
situez ou demeurant prés des villes, ou de- 
dans celles qui estoient ja en l’obéyssance dudit 
seigneur, et aussi pour avoir de ses biens ; car 
nul autre prince n’en départoit si largement a 
ses serviteurs comme luy. Davantage les trou- 
bles des bandes croissoient tous les jours en ces 
grosses villes, et par espécial 4 Gand, qui es- 
mouvoit tout, comme vous avez ouy. Environ 
de jadite damoiselle de Bourgogne estoit parlé 
de plusieurs mariages pour elle, disant ou qu'il 
luy falloit mary pour deffendre le demeurant 
de ce qu'elle avoit , ou espouser monseigneur le 
Dauphin, afin que tout luy demeurast en paix. 
Aucuns désiroient fort ce mariage, et par espé- 
cial elle , avant que ces lettres qu’avoient por- 
tées lesdits seigneurs d’Himbercourt et chance- 
lier , fussent bailleés. Autres alléguoient le jeune 
dge dudit monseigneur le Dauphin , qui n’estoit 
que de neuf ans ou environ : et alléguoient ce 
mariage promis en Angleterre, et taschoient pour 


‘le tils du duc de Cléves. Autres pour le fils de 


l’Empereur Maximilian (3) , de présent roy des 
Romains. 

Ladite damoiselle avoit conceu haine contre 
le Roy a cause de cesdites lettres, car il luy 
sembloit avoir esté occasion de la mort de ces 
deux bons personnages dessus-nommez , et de 


de Scales, dont ii est parlé ci-devant, liv. 1V, chap. 2 
et 6. 


(3) Maximilien, fils de l'empereur Frédéric III. 

la honte qu’elle receut , quand publiquement 
luy furent baillées , devant tant de gens, comme 
avez ouy ; et aussi que cela avoit donné audace 
aux Gandois de luy avoir chassé tant de servi- 
teurs, et séparé sa belle-mére et le seigneur 
de Ravestain d’avec elle, et mis ses femmes en 
si grande crainte, qu’elles n’eussent osé recevoir 
une lettre sans la monstrer, ny parler a l’oreille 
a leur maistresse. Lors elle commenca a éloi- 
gner d’elle l’évesque de Liége , qui estoit fils de 
Bourbon (1), qui désiroit faire le mariage dudit 
monseigneur Je Dauphin : lequel eust esté bien 
propice , et grand honneur pour ladite damoi- 
selle , n’eust esté la grande jeunesse dudit mon- 
seigneur le Dauphin ; toutesfois le regard dudit 
évesque n’estoit point jusques-la : si se retira 
au Liége, et chacun s’en déporta. Il edt esté 
bien difficile de conduire cette matiére de tous 
les deux costez , et crois que ceux qui s’en fus- 
sent meslez, n’y eussent point eu grand honneur 
en la fin: et aussi chacun s’en teut. Aprés se 
tint quelque conseil sur cette matiere , ot se 
trouva madame de Hallewin (2), premiere dame 
de ladite damoiselle : laquelle dit, comme me 
fut rapporté , qu’ils avoient besoin d’un homme 
et non pas d’un enfant, disant que sa maistresse 
estoit femme pour porter enfant , et que de cela 
le pays avoit besoin : a cette opinion se tindrent. 
Aucuns blasmérent ladite dame d’avoir si fran- 
chement parlé, autres l’en lowérent, disant 
qu’elle ne parloit que de mariage, et de ce qui 
estoit trés-nécessaire au pays. Ainsi il ne fut plus 
nouvelle que de trouver cet homme ; et croy 
véritablement que, si le Roy eat voulu , qu’elle 
efit espousé monseigneur d’Angoulesme (3), qui 
est de présent , qu’elle leit fait, tant désiroit 
demeurer alliée de Ja maison de France. 

Or Dieu voulut dresser un autre mariage, et 
par aventure ne scavons pas encore pourquoy 
Dieu I’a ainsi voulu: sinon que nous voyons 
par ce qui est passé, que de ce mariage, qui 
fut fait, sont sorties plusieurs guerres, tant dela 
que deca. Ce qui n’eust possible pas esté, si elle 
eust espousé mondit seigneur d’Angoulesme: et 
en ont porté depuis les pays de Flandres et de 
Brabant, et autres, grandes persécutions. Le 
duc de Cleves estoit 4 Gand, avec ladite damoi- 
selle, qui cherchoit fort amis léans , pour cuider 
conduire Je mariage de son fils avec ladite da- 
moiselle , laquelle n’y estoit pas encline ; et ne 
luy plaisoient point les conditions dudit fils de 


(1) Louis de Bourbon, fils du duc Charles de Bour- 
bon et d'Agnés de Bourgogne. 


(2) Jeanne de Clite, dame de Comines, yeuye de Jean, 
seigneur de Hallewin, cousine de I’auteur, 

Cleves, ny a ceux qui estoient auprés d’elle. 
Ainsi d’aucuns commencérent a pratiquer le 
mariage du fils de l’Empereur , a présent roy 
des Romains , dont autrefois avoit esté paroles 
entre |’Empereur et le duc Charles , et la chose 
accordée entr’eux deux. Aussi avoit l’Empereur 
unc lettre faite de la main de ladite damoi- 
selle , du commandement de son pére , et un an- 
neau ot il y avoit un diamant ; et contenoit 
ladite lettre comment, en ensuivant le bon plai- 
sir de son seigneur et pére, elle promettoit au 
duc d’Austriche, fils dudit Empereur , accomplir 
le mariage pour-parlé, en la maniére et selon 
le bon plaisir de sondit seigneur et pére. 
L’Empereur envoya plusieurs ambassadeurs 
devers ladite damoiselle , laquelle estoit 4 Gand: 
et aprés que lesdits ambassadeurs furent arrivez 
a Bruxelles, il leur fut escrit qu’ils attendissent 
la encores , et que l’on envoyeroit devers eux ; 
et cela fit le duc de Cléves, qui ne désiroit 
point leur venué et taschoit a les faire retour- 
ner mal contens; mais lesdits ambassadeurs , 
qui ja avoient intelligence en la maison de ladite 
damoiselle , et par espécial a la duchesse de 
Bourgogne doiairiére (4), laquelle estoit dehors 
(comme avez ouy ) et séparée de ladite damoi- 
selle, & cause de ces lettres, passérent outre ; 
car elle les advertit , comme me fut dit, qu’ils 
marchassent toujours, nonobstant leurs lettres ; 
et aussi leur manda ce qu’ils devoient faire 
quand ils seroient 4 Gand , et comme ladite da- 
moiselle estoit bien disposée a leur intention , 
et plusieurs d’auprés elle. A ce conseil se tin- 
drent ces ambassadeurs de |’Empereur , et ti- 
rérent tout droit 4 Gand, nonobstant ce qv 
leur avoit esté mandé , dont ledit duc de Cléves 
en fut fort mal content ; toutesfois i! ne scavoit 


‘point encores la volonté des dames. Ii fut advisé 


en leur conseil qu’ils seroient ouis , et fat dit 
qu’aprés qu’ils auroient dit leur créance , ladite 
damoiselle leur diroit qu’ils fussent les trés-bien 
venus , et qu'elle mettroit en conseil ce qu’ils 
luy avoient dit , et puis leur feroit faire reponse, 
et qu’elle ne diroit rien plus avant: et ainsi le 
conclud ladite damoiselle. - 

Les ambassadeurs dessusdits présentérent 
leurs lettres quand il leur fut ordonné, et dirent 
leur créance, qui estoit comme le mariage des- 
susdit avoit esté conclud entre | Empereur et le 
duc de Bourgogne son pere, et du sceu et con- 
sentement d’elle, comme apparoissoit par lettres 


(3) Charles d'Orléans , comte d’Angouléme, pére du 
roi Francois Ie. 

(4) Marguerite d'York, fille de Richard , duc d’York, 
et seur d’Edouard IV, roi d'Angleterre, troisiéme 
femme de Charles, duc de Bourgogne. 

escrites de sa main, qu’ils monstrérent, et aussi 
le diamant, qu’ils disoient avoir esté envoyé et 
donné en signe de mariage ; et requéroient bien 
fort lesdits ambassadeurs de par leur maistre , 
qu’il plat a ladite damoiselle accomplir ledit 
mariage, en ensuivant le vouloir et promesse 
de sondit seigneur et pére, et la sienne aussi ; 
et la sommérent devant les parens de déclarer 
si elle avoit escrit ladite lettre ou non, et si elle 
avoit vouloir d’entretenir sa promesse. A ces 
paroles , et sans demander conseil , respondit 
ladite damoiselle, qu'elle avoit escrit lesdites 
lettres par le vouloir et commandement de son 
seigneur et pére, et envoyé ledit diamant, et 
qu’elle avowtoit le contenu. Lesdits ambassa- 
deurs la remerciérent bien fort et retournérent 
Joyeux en leurs logis. 

Le due de Cleves fut fort mal-content de cette 
response , qui estoit opposite de ce qui avoit esté 
conclu au conseil, et remonstra fort a ladite 
damoiselle qu’elle avoit mal parlé. A quoy elle 
respondit qu’autrement elle ne le pourroit faire, 
et que c’estoit chose promise , et qu'elle ne pou- 
voit aller au contraire. Veu ces paroles, et qu’il 
conneut bien qu'il y en avoit plusieurs léans de 
opinion de ladite damoiselle, it se délibéra 
peu de jours apres de se retirer en son pays et 
de se déporter de cette poursuite. Ainsi se pa- 
racheva ce mariage : car ce duc Maximilian vint 
a Cologne, ou aucuns des serviteurs (1) de 
ladite damoiselle alférent au-devant de luy , et 
croy bien qu’ils le trouvérent mal fourny d’ar- 
gent, et luy en portérent ; car son pére a esté 
le plus parfaitement chiche homme, que prince 
ny autre qui ait esté de nostre temps. Le dessus- 
dit fils de l'Empereur fat amené a Gand, accom- 
pagné de sept ou huict cens chevaux , et fut 
achevé ledit mariage, qui de prime-face ne porta 
point grande utilité aux subjets de ladite da- 
moiselle; car au lieu d’apporter argent, il leur 
en falloit bailler. Leur nombre n’estoit point 
suffisant a une telle puissance que celle du Roy , 
et ne s‘accordoient pas fort leurs conditions 
avec celles de subjets de cette maison de Bour- 
goene , lesquels avoient vescu sous princes 
riches, qui donnoient de bons estats et tenoient 
honorable maison et pompeuse , tant en meubles 
qu’en services de table, et habillemens pour 
leurs personnes et serviteurs. Les Allemans sont 
fort au contraire, car ils sont rudes et vivent 
rudement. 

Et ne fais nul doute qu’avec grand et sage 
conseil , et encores aidant Ja grace de Dieu, fat 


(1) Le seigneur du Fay d'Island, et Olivier de Ja 
Marche, qui fut nommé premier mattre- d'hdtel de 
Maximilien. 

faite cette loy et ordonnance en France, que les 
filles n’hériteroient point audit royaume, pour 
éviter qu'il ne fat en Ja main de prince de na- 
tion estrange et d’estrangers ; car 4 grande peine 
les Francois l’eussent peu souffrir : et aussi ne 
font point les autres nations; et a la longue, il 
n’est nulle seigneurie, spécialement des grandes, 
dont le pays a la fin ne demeure en Ia possession 
de ceux qui sont du pays: vous le pouvez voir 
par Frange, ow les Anglois ont eu grande sei- 
gneurie depuis quatre ceus ans, et pour cette 
heure n'ont plus que Calais, et deux petits chas- 
teaux qui leur coustent beaucoup a garder. Le 
demeurant ils ont perdu, beaucoup plus lége- 
rement qu’ils ne le conquirent , car ils en ont 
plus perdu en un jour qu’ils n’en gagnérent en 
un an. Et aussi se peut connottre par le royaume 
de Naples, et par I’isle de Cecile , et autres pro- 
vinces que les Francois ont possédées par lon- 
gues années ; et pour toutes enseignes, n'y est 
mémoires d’eux que par les sépultares de leurs 
prédécesseurs. ° 

Et encores que l’on endurast de prince de pays 
estrange , qui seroit en petite compagnie bien 
réglée, et luy sage, si ne le peut-on bien aisé- 
ment faire de grand nombre de gens: car s'il 
en ameine avec luy grand nombre, ou qu'il en 
mande pour quelque occasion de guerre, s'il y 
en a aux subjets , eux venus, a grant peine se 
peut-il faire qu'il n’y ait de lenvie , discord et 
division, tant pour la diversité des mceurs et 
conditions , que pour leurs violences , qu’ils font 
souventesfois, non ayans l’amour au pays telle 
que ceux qui en sont nez , et surtout quand ils 
veulent avoir les offices et bénéfices, et les 
grands maniemens du pays. Ainsi a bien a faire 
un prince d’estre bien sage , quand il va en pays 
estrange pour accorder toutes ces choses , et si 
un prince n’est dotié de cette vertu, qui sur 
toutes les autres vient de la grace de Dieu seu- 
lement , quelqu’autre bien qu'il ait en luy, a 
peine en pourra-il venir au-dessus , et s’il vit 
age d’homme, il aura de grands troubles et 
affaires , et tous ceux qui vivront soubs luy, par 
espécial quand il viendra sur la vieillesse, et que 
ses hommes et serviteurs n’y auront nulle espé- 
rance d’amendement. 

Aprés que fut achevé le mariage dessusdit, 
leurs affaires n’en amendérent de guéres, car 
ils estoient jeunes tous deux. Ledit duc Maxi- 
milian n’avoit connoissance de rien, tant pour 
sa jeunesse que pour estre en pays estrange; et 
aussi voit esté assez mal nourry, au moins pour 
n’avoir connoissance de grandes choses: et si 
n’avoit point de gens pour faire grand effort ; et 
alloit ce pays en grand trouble, et a esté jusques 

icy avec apparence d’y estre encore ; et est si bien 
grand inconvénient 4 un pays, comme j’ay dit, 
quand il faut qu'il quiere seigneur de pays es- 
trange; et fit Dieu grande grace au royaume de 
France de cette ordonnance dont j’ay parlé cy- 
* dessus , c’est A scavoir que les filles n’héritent 
point. Une petite maison en peut accroistre; 
mais & un grand royaume comme cestui-cy n’en 
peut venir que tout inconvénient. Peu de jours 
apres ce mariage se perdit ce pays d’Artois , au 
moins pendant que le mariage se traitoit: il me 
suffit de ne faillir point a la substance , et si je 
faux aux termes, comme un mois plus ou moins , 
les liseurs m’excuseront s'il leur plaist. Le faict 
du Roy amendoit tousjours , car il n’avoit.nulle 
partie; et tousjours prenoit quelque place, s’il 
n’avoit tréve, ou quelque ouverture d’appointe- 
ment qui jamais ne se pouvoit accorder : car 
ils n’estoient point raisonnables, et pour ce leur 
duroit la guerre. Ce duc Maximilian et mada- 
moiselle de Bourgogne eurent un fils le premier 
an: c’est V’archiduc Philippe qui régne de pre- 
sent. Lesecond an, eurent une fille, qui de pre- 
sent est nostre Reyne, appellée Marguerite. Le 
tiers an, un fils appellé Francois, au nom du 
duc Francois de Bretagne. Le quart an, elle 
mourut d'une cheute de cheval ou d’une fiévre , 
mais vray est qu’elle cheut. Aucuns disent 
qu’elle estoit grosse. Ce fut grand dommage 
pour les siens : car elle estoit trés - honneste 
dame et libérale, et bien aimée de ses sujets , 
et luy portoient plus de révérence et de crainte 
qu’a son mary ; aussi elle estoit dame du pays. 
Elle aimoit fort sondit mary et estoit dame de 
bonne renommeée. Laquelle mort advint l’an mil 
quatre cens vingt et deux. 

En Hainaut le Roy tenoit la ville de Quesnoy- 
le-Comte et celle de Bouchain , lesquelles il 
rendit ; dont aucuns s’esbahirent, veu qu'il ne 
cherchoit nul appointement, et qu’il monstroit 
vouloir prendre le tout sans rien laisser a cette 
maison; et croy bien que s'il eat peu tout de- 
partir et donner a son aise , et de tous points la 


détruire, qu’il Pett fait: mais ce qui le meut a. 


rendre ces places en Hainaut furent deux causes 
qu’il me dit depuis. La premiere, qu'il luy sem- 
bloit qu’un roy a plus de force et vertu en son 
royaume ou il est oingt et sacré qu'il n’a dehors 
son royaume ; et cecy estoit hors de son royaume. 
L’autre raison estoit, qu’entre les roys de France 
et empereurs y a grands sermens et confedera- 
tions de n’entreprendre rien l’un sur l’empire , 
l'autre sur le royaume; et ces places (dont jay 
parlé) estoient situées en |’Empire, et furent res- 
tituées I’an 1477. Pour cause semblable rendit 
Cambray, ou la mit en main neutre , content de 

la perdre: et aussi ils avoient mis le Roy dedans 
la ville en seurete. 


KO 


CHAPITRE IV. 


Comment le roy Louys, par la condutte de 
Charles d’Amboise son lieutenant , regagna 
plusieurs villes de Bourgogne que le prince 
a’Orange avoit révoltées contre le Roy. 


En Bourgogne se faisoit la guerre tousjours , 
et n’en pouvoit le Roy avoir le bout, pour ce que 
les Allemans faisoient quelque peu de faveur au 
prince d’Orange, lieutenant pour lesdits duc 
Maximilian et madamoiselle de Bourgogne; 
mais c’estoit pour l’argent que leur bailloit le- 
dit prince d’Orange, non point pour la faveur 
du duc Maximilian : car jamais homme ne se 
trouva pour luy audit pays, au moins pour le 
temps de lors dont je parle; mais estoient com- 
pagnons de guerre de cette ligue de Suisses qui 
alloient a leur aventure : car ils ne sont point 
amis ne bien-vueillans de la maison d’Austriche. 
Bien peu de secours en eut ledit pays de Bour- 
gogne : toutesfois beaucoup en eut eu s'il y edt eu 
du payement ; et nul ne Je pouvoit mieux faire que 
le due Sigismond d’Austriche, oncle dudit duc 
Maximilian , qui avoit ses terres auprés, et par 
espécial la comté de Ferréte qu'il avoit peu d’an- 
nées auparavant vendue cent mille florins de 
Rhin au duc Charles de Bourgogne, et puis I’a- 
voit reprise sans rendre l'argent, et la tient 
encores aujourd’huy a ce titre. II n’y cut jamais 
en luy grand sens ne grand honneur: et bien 
souvent il advient qu’en tels amis se trouve bien 
peu d'aide; et est des princes, dont jay parlé 
ailleurs , qui ne veulent scavoir de leurs affaires, 
sinon ce qu’il plaist & leurs serviteurs leur-en 
dire, qai sont tousjours payez en la vieillesse 
comme cestui-cy dont je fais mention. 

Ses serviteurs luy ont fait tenir durant ces 
guerres tel party qu’ils ont voulu; et presque 
tousjours a tenu le party du Roy notre maistre 
contre son neveu. A la fin a voulu donner son 
heritage (qui est bien grand) en maison estrange, 
et l’oster & la sienne (car il n’eut jamais nuls en- 
fans, et si a esté marié deux fois) , et en la fin, 
depuis trois ans en ca, par autre bande de ses 
serviteurs, a transporte toute sa seigneurie , et 
des & présent , a sondit neveu, ce duc Maximi- 
lian , dont j’ay parlé, a présent roy des Romains; 
et retint seulement une pension comme la tierce 
partie, sans y avoir autre authorité ny puissance ; 
et plusicurs fois s’en est repenty, ce m’a l’on dit. 

Et s'il n’est vray ce que l’on m’a: dit, fl est a 
croire ; et telle est la fin des princes qui veulent 
vivre bestialement. Et ce qui me les fait tant 
blasmer, c’est la grande charge et grand office 
que Dieu leur a donné en ce monde. A ceux qui 
sont insensez on ne doit rien leur reprocher ; 
mais ceux qui ont bon sens, et sont de leurs per- 
sonnes bien disposez, et n’employent le temps 
a autre chose qu’a faire les fols et a estre oisifs, 
on ne les doit point plaindre quand mal leur ad- 
vient; mais ceux qui départent le temps, et se- 
lon leur 4ge, une fois en sens et en conseil , au- 
trefois en festes et en plaisirs , ceux-la sont bien 
a lotier, et leurs subjets bien-heureux d’avoir 
up tel prince. 

Cette guerre de Bourgogne dura assez longue- 
ment, pour les raisons de ces petites faveurs 
d’Allemans , toutesfois la force du Roy leur es- 
toit trop grande. L’argent failloit aux Bourgui- 
gnons : gens qui estoient és places se tournérent 
par intelligence. Un coup le seigneur de Craon 
assiégea la ville de Dole, chef de Ja comté de 
Bourgogne : il estoit lieutenant pour le Roy. Il 
n’y avoit point grands gens dedans , et les mes- 
prisoit. Aussi mal luy en prit : car par une sail- 
lie que firent ceux de dedans, il se trouva trés- 
soudainement surpris , et perdit une partie de 
son artillerie et des gens quelque peu , qui luy 
fut honte et charge envers le Roy ; lequel estant 
marry de cette adventure, commenca d’aviser 
a mettre autre gouverneur en Bourgogne, tant 
pour ce cas que pour les grandes pilleries qu’il 
avoit faites audit pays, qui a la vérité estoient 
excessives. Toutesfois avant que d’estre désa- 
pointé de cette charge, il eut quelque avantage 
sur une bande d’Allemans et Bourguignons, ou 
fut pris le seigneur de Chasteauguyon (1), le plus 
grand seigneur de Bourgogne. Le demeurant de 
cette journée ne fut pas grande chose. Je n’en 
parle que par otir dire; mais ledit seigneur de 
Craon y eut bon bruit desa personne et s’y porta 
tres-hardiment. 

Comme j’ay commencé a dire, le Rov délibé- 
ra, pour les raisons dessusdites, de faire gou- 
verneur nouveau en Bourgogne, sans en rien 
toucher aux profits et blenfaits dudit seigneur 
de Craon (2), fors des gens-d’armes qu’il luy 
osta , excepté six hommes-d’armes et douze ar- 
chers qu'il luy laissa pour l’accompagner. Ledit 
seigneur de Craon estoit homme fort gras, et 
assez content s’en alla en sa maison ou il estoit 


(1) Hugues deCh&lons, fils de Guillaume, prince d'O- 
range. 


(2) Le Roi lui avait donné Iles gouvernements de 
IC. D. M., T. Iv. 


145 


bien appointé. Le Roy ordonna en son lieu mes- 
sire Charles d’Amboise, seigneur de Chaumont, 
trés-vaillant , homme sage et diligent ; et com- 
menc¢a ledit seigneur & pratiquer de vouloir re- 
tirer tous ces Allemans qui luy faisoient la guerre 
en Bourgogne (non point tant pour s’en servir 
que pour plus aisément conquérir le reste du 
pays) et de les mettre a sa soulde; et envoya 
aussi devers les Suisses, qu’il appeloit messieurs 
des ligues, et leur offrit de grands et beaux 
partis. Premiérement, vingt mille francs l’an 
qu’il dennoit au profit des villes, qui sont quatre, 
Bernes , Lucerne, Zuric, et crois que Fribourg 
y avoit part, et leurs trois cantons (qui sont 
villages environ leurs montagnes) suisses, de qui 
ils portent tous le nom: Souleurre et Ondreval 
aussi y avoient part. /tem, vingt mille franesl'an 
qu'il donnoit aux particuliers et aux personnes 
de quoy il s’aidoit et servoit en ces marchés. II 
se fit leur bourgeois et aussi leur premier allié, 
et en voulut lettres. A ee point firent aucune 
difficulté, pour ce que de tout temps le duc de 
Savoye estoit le premier allié ; toutesfois ils con- 
sentirent & ces demandes, et aussi de bailler au 
Roy six mille hommes continuellement en son 
service , en les payant a quatre florins et demy 
d’Allemagne le mois; et y a tousjours esté ce 
nombre jusques au trespas dudit seigneur. 

Un pauvre roy n’eust sceu faire ce tour, et le 
tout luy tourna a son grand profit ; et croy qu’a 
la fin sera leur dommage, car ils ont tant ac- 
coustumé l’argent dont ils avoient petite con- 
noissance par avant , et espécialement de mon- 
noye d’or, qu’ils ont esté de fort prés a se diviser 
entr’eux. Autrement on ne leur scauroit nuire , 
tant sont leurs terres aspres et pauvres , et eux 
bons combatans : parquoy peu de gens essaye- 
ront a leur courre sus. Aprés que ces traités 
furent faits, et que tous les Allemans qui estoient 
en Bourgogne furent retirez au service et gages 
du Roy, la puissance des Bourguignons fut de 
tous points rompué; et pour abréger matiére, 
aprés plusieurs neuves choses faites par le gou- 
verneur monseigneur de Chaumont, il assiégea 
Rochefort, un chasteau prés de Dole , ot: estoit 
messire Claude de Vaudré, et le prit par compo- 
sition. Aprés il assiégea Dole, dont son prédé- 
cesseur, en l’office , avoit esté levé, comme j’ay 
dit, et fut prise d’assaut. On dit qu’aucuns Al- 
lemans de ces nouveaux réduits cuidérent er- 
trer pour la deffendre; mais en leur compagnie 


Champagne, de Brie, de Bourgogne et de Touraince , lo 
comté de Ligny provenant de la confiscation du conné- 
table de Saint-Pol; i] était en outre premier chansbel- 
lan et gouverneur de plusieurs villes da royaume. 

se mirent tant de francs-archers, sans entendre 
la malice, mais seulement pour gagner, que 
quand ils furent dedans tout se prit a piller, et 
fut la ville bruslée et destruite. 

Peu de jours aprés cette prise il assiégea 
Aussonne, ville trés-forte; mais il avoit bonne 
intelligence dedans, et escrivoit au Roy pour les 
offices, pour aucuns qu’il nommoit avant que 
de mettre le siége , ce que volontiers luy fut ac- 
cordé. Combien que je ne fusse point sur le lieu 
ou. ces choses se faisoient , si le sceu-je par ce 
qu’on rapportoit au Roy, et par lettres qu'on luy 
escrivoit , lesquelles je voyois , et souvent en fai- 
sais les responses par le commandement du 
Roy. Audit Aussonne avoit peu de gens, et es- 
toient les chefs accordez avec ledit seigneur de 
Chaulmont, gouverneur; et ainsi, au bout de 
cing ou six jours, fut la place rendué. Ainsine 
resta plus rien a prendre en Bourgogne que trois 
ou quatre chasteaux-rochers , comme Jou (1) et 
autres , et avoir obéyssance de Bezancon, qui 
est ville impériale et ne doit rien au comte de 
Bourgogne ou peu ; mais pour ce qu'elle est en- 
clavée audit pays, elle complaisoit au prince 
dudit pays. Ledit gouverneur y entra pour le 
Roy, et puis en saillit , et ils luy firent tel devoir 
quils avoient accoustumé de faire aux autres 
" princes qui avoient possédé Bourgogne. Ainsi 
toute la Bourgogne fut conquise , ou ledit gou- 
verneur fit bonne diligence ; aussi le Roy le sol- 
licitoit fort , et craignoit que ledit gouverneur 
ne vousist avoir quelque place désobéyssante 
audit pays, afin que l'on eut plus affaire a luy, 
et aussi afin que le Roy ne le renvoyast point de 
la pour s’en servir ailleurs; le pays de Bour- 
gogne est fertile , et il en faisoit comme s'il eit 
esté sien ; et ledit seigneur de Craon , dont j’ay 
parlé, et luy, gouverneur de Chaumont , tous 
deux y firent bien leurs besongnes. 

Un peu demeura le pays en paix, sous le gou- 
vernement dudit seigneur de Chaumont,; toutes- 
fois quelques places s’y rebellérent apres, comme 
Beaune, Semur, Verdun et autres (et estois lors 
présent; car le Roy m’y avoit envoyé avec les 
pensionnaires de sa maison, et fut la premiére 
fois qu'il bailla chef ausdits pensionnaires, et 
depuis a esté accoustumeée cette facon jusques a 
cette heure), lesquelles places furent reprises par 
les sens et conduite dudit gouverneur , et par la 
faute du sens de ses ennemis. A cela voit-on la 
différence des hommes , qui vient de la grace de 


(4) Chateau de Joux. 


(2) En 1465, Ie Roi avait permis aux Médicis d’ajouter 
trois fleurs de lis 4 leurs armes. 


(3) Les Pazzi. 

Dieu ; car i] donne les plus sages & la part qu'il 
veut soustenir, ou le sens de les choisir a celuy 
qui en a l’authorité; et a bien monstré, et fait 
voir jusques icy , qu’en toutes choses il a voulu 
soustenir nos roys, tant celuy trespassé nostre 
bon maistre, comme cestuy-cy , combien que 
quelquefois il leur ait donné des adversitez. Ceux 
qui reperdirent ces places, estoient gens assez , 
combien que promptement ne se vindrent met- 
tre dedans lesdites places, qui s’estofent ainsi 
rebellées et revoltées pour enx, mais donnérent 
temps audit gouverneur, de faire son amas , ce 
que faire ne devoient , car ils scavoient assez de 
son estat, veu l'amour que le pays leur portoit; 
et pour ce ils se devoient mettre dedans Beaune, 
qui estoit forte ville, et si la pouvoient bien gar- 
der, et fes autres non. 

Le jour que ledit gouverneur se mit aux 
champs, pour aller devant une meschante petite 
ville appellée Verdun , y alloit bien informé de 
leur estat, eux y entrérent, cuidans aller a 
Beaune pour se mettre dedans, et estoient, tant 
de cheval que de pied , six cens hommes éleus 
Allemans, et de la comté de Ferette, conduits 
par aucuns sages gentils-hommes de Bourgo- 
gne, dont Simon de Quingey en estoit un. Ils 
s'arrestérent, a ’heure qu’ils pouvoient bien pas- 
ser et se mettre audit Beaune, qui n’eust point 
esté reprenable sur eux, si une fois ils y eus- 
sent entré. Faute de-bon conseil les fit séjour- 
ner une nuict trop, ou ils furent assiégez et 
pris d’assaut, et aprés fut assiégé Beaune , et le 
tout recouvré. Oncques-puis n’eurent vigueur 
les ennemis en Bourgogne. Pour lors j’estois 
audit pays, avec les pensionnaires du Roy, com- 
me j’ay dit, et ledit seigneur m’en fist partir, 
pour quelque lettre qu’on luy escrivit que j’es- 
crivois 4 aucuns bourgeois de Dijon, touchant le 
logis des gens-d’armes, cela, avec quelqu’autre 
petite suspicion , fut cause de m’envoyer trés- 
soudainement a Florence; j‘obéis comme raison 
estoit , et partis dés que j’eus les lettres. 


KO 
CHAPITRE V. 


Comment le seigneur d’Argenton, durant les 
guerres de la conqueste de Bourgogne , fut 
envoye a Florence, et comment tls receut 
Vhommage de la duché de Genens , du duc 
de Milan , au nom du Roy. 


Le différend pour lequel m’envoyoit le Roy, 
estoit pour le débat de deux grandes lignées , 
fort renommiées pour ce temps. L’/une estoit celle 
de Médicis (2), l’autre celle de Pacis (3) , les- 

quels ayans le port du Pape et du roy Ferrand 
de Naples, cuidérent faire tuer Laurens de Mé- 
dicis (1), et toute sa sequelle. Toutesfois quant 
a luy, ils faillirent; mais tuérent son frére (2) 
Julien de Médicis , en la grande église de Flo- 
rence , et un appellé Feuguinet (3), noble, qui 
se mit devant Julien, et estoit serviteur de la 
maison de Médicis. Ledit Laurens fut fort bles- 
sé, et se retira au revestiaire de l’église, dont 
les portes sont de cuivre, que son pére avoit 
fait faire. Un serviteur , qu’il avoit fait délivrer 
de prison , deux jours devant, le servit bien 4 
ce besoin , et receut plusieurs playes pour luy , 
et fut fait ce cas a l’heure que I’on chantoit la 
grande messe, et avoicnt leurs signes , pour 
tuer ce qui estoit ordonné , a |’heure que le pres- 
tre, qui chantoit la grande messe, diroit le 
Sanctus. ll en advint autrement que n’enten- 
doient ceux qui l’avoient entrepris; car cuidans 
avoir tout gagné, aucuns d’entr’eux montérent 
au palais , pour cuider tuer les seigneurs qui y 
estoient, qui se renouvellent de trois mois en 
trois mois, et sont quelques neuf , qui ont toute 
ladministration de la cité; mais les entrepre- 
neurs dessusdits se trouvérent mal suivis: et es- 
tans montez les degrez dudit palais , quelqu’un 
leur ferma un huis aprés eux; et quand ils fu- 
rent en haut, ils ne se trouvérent que quatre ou 
cinq, tous espouventez, et ne scavoient que dire. 

Quoy voyans les seigneurs qui estojent en 
haut, qui ja avoient oti messe ,’ et les servi- 
teurs, qui estoient avec eux, regarderent par les 
fenestres , et virent l’émeute de la ville, et ouy- 
rent messire Jacques de Pacis, et autres, emmy 
la place , devant ledit palais , lesquels crioient 
liberta , liberta, et popolo, popolo , qui estoient 
mots pour cuider émouvoir le peuple a leur par- 
ti, ce que ledit peuple ne voulut faire , mais se 
tint quoy ; parquoy s’enfuit de ladite place ledit 
de Pacis et ses compagnons , comme confus de 
leur entreprise. Voyant ces choses, ces magis- 
trats ou gouverneurs de la ville , dont j’ay par- 
lé, qui estoient en ce palais, prirent en cette 
propre instance ces cing ou six qui estoient 
montez, dont jay parlé, mal accompagnez et 
mal suivis, en intention de tuer les gouverneurs, 
pour pouvoir commander par la cité, lesquels, 
sans bouger de la place, ils firent incontinent 
pendre et estrangler aux croisées dudit palais , 
entre lesquels fut pendu l’archevesque de Pise (4). 
Lesdits gouverneurs , voyant toute la ville dé- 


(4) Surnomme Je Magnanime, gouverneur de la ré- 
publique de Florence. 
(2) Pére de Jules de Médicis, pape sous Ic nom de 
Clément VII. 
(3) Fransquio Noli, suivant le manuscrit de Saint- 

clarée pour eux, et pour la part de Médicis, es- 
crivirent incontinent aux passages, que l'on prft 
tout homme quel’on trouveroit fuyant, et que l’on 
leur amenast. Ledit messire Jaques de Pacis fut 
pris sur la propre heure , et un autre de par le 
pape Sixte, qui avoit charge de gens-d’armes 
soubs le comte Hiéronym , lequel estoit de cette 
entreprise ; incontinent fut pendu ledit de Pacis, 
avec les autres, ausdites fenestres. L’autre ser- 
viteur du Pape eut la teste tranchée, et plusieurs 
furent pris en la ville , lesquels furent tous pen- 
dus a Ja chaude (dont Francisque de Pacis en fut 
un), et me semble qu’en tout il y eust quatorze 
ou (uinze grands personnages pendus, et aucuns 
menus serviteurs tuez par la ville. 

Peu de jours apres ce cas advenu , j’arrivay 
audit lieu de Florence de par le Roy, et ne tar- 
day guéres depuis que partis de Bourgogne, a y 
estre , car je ne feis séjour avec madame de Sa- 
voye, qui estoit sceur de nostre Roy, que deux 
ou trois jours, et me fit bon recueil; et de la 
ailay & Milan, ow pareillement séjournay deux 
ou trois jours, pour leur demander des gens- 
d’armes, pour secourir lesdits Florentins , des- 
quels estoient alliez pour lors; ce que libérale- 
ment ils accorderent , tant a la requeste du Roy 
que pour faire leur devoir; et des lors fournirent 
trois cens hommes d’armes, et depuis en envoyeé- 
rent encores d’autres. Et pour conclusion de cette 
matiére , le Pape envoya excommunier les Flo- 
rentins, ce cas incontinent advenu ; et fit mar- 
cher armée , quand et quand , tant de luy que 
du roy de Naples; laquelle armée estoit belle 
et grosse , et en grand nombre de gens de bien. 
Ils mirent le siége devant la Chastellenie (5) , 
pres de Senes, et la prirent et plusicurs autres 
places; et fut grande aventure que de tous 
poincts lesdits Florentins ne furent destruits ; 
car ils avoient esté long-temps sans guerre et 
ne connojssoient leur péril. Laurens de Médicis, 
qui estoit leur chef en la cité, estoit jeune et 
gouverné de jeunes gens. On s’arrestoit fort a 
son opinion propre. Ils avoient peu de chefs, et 
leur armée trés-petite. Pour le Pape et le roy de 
Naples estoit chef le duc d‘Urbin (6), grand et 
sage homme, et bon capitaine. Aussi y estoient 
le seigneur Robert d’Arimini, qui depuis a esté 
grand homme, et pareillement le seigneur Cons- 
tantin de Pesaro, et plusieurs autres, avec les 
deux fils dudit Roy, c’est & scavoir le duc de 
Calabre et le seigneur dom Frédéric (qui tous 


Germain, et Francesco Nori, suivant l'histoire de Ma- 
chiavel. 

(4) Francois Salviati, noble Florentin. 

(5) Ou Castellina, dans Machiayel. 

(6) Frédéric Ubaldi. 

vivent encores), ct grand nombre.d’autres gens 
de bien. 

Ainsi prenoient toutes les places qu’ils assié- 
geoient, mais non pas si promptement que Pon 
feroit icy ; car ils ne scavoient point si bien la 
maniére de prendre places, ne les deffendre ; 
mais de tenir un camp et d’y mettre bon ordre , 
tant aux vivres qu’autres choses qui sont né- 
cessaires pour tenir les champs, ils le sgavoient 
mieux que nous. La faveur du Roy leur fit quel- 
que chose, mais non pas.tant que j’eusse voulu, 
car je n’avois armée pour les aider, mais seule- 
ment j’avois mon train. Je demeuray audit lieu 
de Florence un an, ou en leurs territoires , et 
bien traité d’eux et a leurs dépens., et mieux le 
dernier jour que le premier, et puis le Roy me 
manda m’en retourner, et en passant a Milan, je 
receus du duc de Milan, qui est appellé Jean 
Galéas , ’hommage de la duché de Gennes (1), 
au moins madame sa mere (2) , qui me fit hom. 
mage pour luy au nom du Roy, et de la vins 
vers le Roy nostre maistre, qui me fit bonne 
chére et bon recueil , et m’entremit de ses affai- 
res plus qu'il n’avoit fait jamais , moy couchant 
avec luy, combien que n’en fusse point digne, et 
qu’il en avoit assez d'autres plus idoines : mais 
il estoit si sage que l’on ne pouvoit faillir avec 
lui, moyennant que J’on luy obéyst a ce qu'il 
commandoit, sans y rien adjouster du sien. 


CHRO 
CHAPITRE VI. 


Du retour de monsieur d’Argenton d’Italie en 
France, et de la journée de Guinegate. 


Je trouvay un peu gue le Roy nostre maistre 
envieilly, et commencoit 4 se disposer 4 mala- 
die, toutesfois il n’y parat pas si tost, et condui- 
soit toutes ses choses par grand sens, et encores 
luy duroit Ja guerre en Picardie, laquelle il avoit 
trés-fort a coeur; et aussi avoient ses adversai- 
res audit pays, s’ils en eussent eu le gouverne- 
ment. Le duc d’Austriche (3), de présent roy 
des Romains, ayant pour cette année-la les Fla- 
mans & sob commandement, vint assiéger The- 
rouenne, et monseigneur des Cordes, lieutenant 
pour le Roy en Picardie, amassa toute l’armée 
que le Roy avoit audit pays, et en toutes fron- 
tieres, et huict mille franes-archers, et l’alla se- 


(1) La ville de Génes avait voulu se donner a Louis XI, 
qui avait répondu : Les Génots se donnent a moi, et 
moi je les donne au diable. 


(2) Bonne de Savoye. 

courir. Dés que ledit duc d’Austriche le sentit 
approcher , illeva son siége et luy alla au de- 
vant, et se rencontrérent en un lieu appelé Gui- 
negate. Ledit duc avoit grand nombre de peuple 
dudit pays de Flandres, jusques a vingt mille et 
plus, et aussi quelque peu d’Allemans , et quel- 
ques trois cens Anglois, que menoit messire Tho- 
mas Abrigan, chevalier d’Angleterre, qui avoit 
servy le duc Charles de Bourgogne. Les gens-de- 
cheval du Roy, qui estoient en plus grand nom- 
bre de beaucoup que tes autres , rompirent les 
gens-de-cheval du duc, et les chassérent jusques 
a Aire, et Philippe monsieur de Ravestain, qui 
les menoit : le duc se joignit auprés de ses gens- 
de-pied. 

Le Roy avoit en cette armée bien onze ou 
douze cens hommes-d’armes d’ordonnance. Tous 
ne chassérent point ; mais monseigneur des Cor- 
des, qui estoit chef, chassa, et monseigneur de 
Torcy avec luy ; et combien que ce fat fait vail- 
lament, si n’appartient-il point aux chefs de 
avant-garde et arriére-garde de chasser. Au- 
cuns se retirérent, sous couleur d’aller garder 
leurs places, et les autres fuirent a bon escient. 
Les gens-de-pied dudit duc ne fuirent point, si 
en furent-ils en quelque bransle : mais ils avoient 
avee eux bien deux cens gentils-hommes de 
bonne estoffe 4 pied, qui les conduisoient ; et es- 
toient de ce nombre monseigneur de Romont (4), 
fils de la maison de Savoye, et le comte de Nas- 
sau (5), et plusieurs autres qui encores vivent. 
La vertu de ceux-la fit tenir bon a ce peuple, 
qui fut merveille ; veu qu’ils voyoient fuir les 
gens-de-cheval. Les francs-archers, qui estoient 
pour le Roy, se mirent a piller le charroy dadit 
duc, et ceux qui lesuivoient, comme vivandiers 
et autres. Sur eux saillirent quelque peu de gens- 
de-pied dudit duc , et en tuérent quelque nom- 
bre. De la part dudit duc il y eut plus de perte 
que de la nostre, et de gens pris et morts ; mais 
le camp luy demeura, et crois bien que s’il eit 
eu conseil de retourner devant Theroitenne, 
n’etit trouvé ame dedans, et autant en Arras. Il 
ne l’osa entreprendre, qui fut a son dommage ; 
mais en tel cas on n’est pas toujours adverty du 
plus nécessaire, et aussi il avoit des craintes de 
son costé. Je ne parle de ce propos que par ouir 
dire, car je n’y estois pas. Mais pour continuer 
ma matiére, m’en a falu dire quelque chose. 

J'estois avec le Roy quand Jes nouvelles luy 
en vindrent, et en fut trés-dolent : car il n’avoit 


(3) L’Autriche avait été érigée en archiduché en 145$. 


(4) Jacques de Savoye, comte de Romont, baron de 
Vaux, fils de Louis, duc de Savoye, et d’Anne de Chypre. 
(5) Engelbert de Nassau. 

point accoustumé de perdre, mais estoit si heu- 
reux en tous ses affaires, qu’i! sembloit que tou- 
tes choses allassent 4 son plaisir ; mais aussi son 
sens aidoit bien a luy faire venir cet heur , car 
i] ne mettoit rien en hazard, et ne vouloit pour 
tien chercher les batailles; aussi cette-cy n’estoit 
point advenue de son commandement. I! faisoit 
ses armées si grosses, qu'il se trouvoit peu de 
gens pour les combattre , et estoit bien garny 
d’artillerie mieux que jamais roy de France : et 
aussi essayoit de soudainement prendre les pla- 
ces, et par espécial celles qu’il sentoit mal four- 
nies : et quand il les avoit, il y mettoit tant de 
gens et d’artillerie, que c’estoit chose impossible 
de les reprendre sur luy : et s'il y avoit dedans 
quelque forte place un capitaine ou autre , qui 
efit pouvoir de la bailler pour argent, et qu'il 
vousist pratiquer avec luy, il pouvoit estre seur 
qu'il avoit trouvé marchand : et ne Peust-on sceu 
espouventer 4 luy demander grande somme, car 
libéralement l’accordoit. I! eut effroy de prime- 
face de cette bataille, cuidant qu’on ne luy eut 
dit Ja vérité, et qu’elle fat de tous poincts per- 
due, car il seavoit bien que si elle edt esté per- 
due, qu'il avoit perdu tout ce qu’il avoit conquis 
sur cette maison de Bourgogne, et en ces mar- 
ches-la, et le demeurant en grand hazard; toutes- 
fois, quand il sceut la vérité , il eut patience, 
et délibéra d’y donner ordre , en facon qu’en 
n’entreprendroit plus telles choses sans son sceu, 
et fat trés-content de monseigneur des Cordes. 

Dés cette heure-la, le Roy délibéra de traiter 
paix avec le duc d’Austriche, mais qu'il la pit 
faire de tous points 4 son advantage, et qu’en la 
faisant il bridast si bien Jedit duc, par le moyen 
de ses sujets propres, qu’il connoissoit enelins a 
ce qu'il cherchoit, qu’il n’eut jamais pouvoir de 
luy mal faire. Ce temps durant eut un desir fort 
singulier, luy procédant de tout son cceur , de 
pouvoir mettre une grande police au royaume, 
et principalement sur la longueur des procés, et 
en ce passage bien brider cette cour de parle- 
ment, non point diminuer leur nombre, ne leur 
authorité : mais il avoit 4 contre-cceur plusieurs 
choses, dont il la hayssoit. Aussi désiroit fort 
qu’en ce royaume on usast d’une coustume, d’un 
poids, d'une mesure, et que toutes ces coustumes 
fussent mises en francois en un beau livre, pour 
éviter la cautéle ct la pillerie des advocats ; qui 
est si grande en ce royaume, qu’il n’en est nulle 
autre semblable , et les nobles d’iceluy la doi- 
vent bien connoistre; et si Dieu luy edt donné 
la grace de vivre encores cing ou six ans, sans 
estre trop presag de maladie, il edt fait beaucoup 
de bien & sondit royaume. Aussi l’avoit-il fort 
oppressé, et plus que ne fit jamais roy : mais 

par authorité, connoissance, ny remonstrances, 
on ne luy a sceu faire le soulager ; et falloit 
qu'il procédast de luy , comme lors edit fait , si 
Dieu leit voulu préserver de maladie : et pour - 
ce fait bon bien faire tandis qu’on a loisir, et que 
Dieu donne santé et entendement aux hommes. 

L’appointement que le Roy désiroit faire avec 
le duc d’Austriche et sa femme, et leur pays, 
c’estoit par la main des Gandois , de traiter le 
mariage de monseigneur le Dauphin son fils, a 
présent roy, avec la fille desdits duc et duchesse , 
et par ce moyen luy laissassent les comtez de 
Bourgogne, Auxerrois , Masconnois , et Charo- 
lois ; et il leur rendoit Artois , retenant la cite 
d’Arras en l’estat qu’il l'avoit mise: car de la 
ville ce n’estoit plus rien, veu la closture de la 
cité; car avant que le Roy prit Arras, la ville 
cloyoit contre la cité, et y avoit grands fossez , 
et grandes murailles entre deux. Ainsi la cite 
estoit bien close, et tenue du Roy par l’évesque ; 
et en cela le Roy faisoit au contraire des sei- 
gneurs de cette maison de Bourgogne, car ils ont 
tousjours, au moins depuis cent ans en ¢a , fait 
évesque tel qu’il leur a pleu, et aussi capitaine 
de la cité; et le Roy fit Popposite, pour augmen- 
ter son authorité : et fit abbatre lesdites murail- 
les et les faire au rebours : car pour cette heure 
derniére, la cité cloyoit contre la ville, 4 grands 
fossez entre les deux : et par ainsi il ne doutoit 
rien ; carla ville aujourdhuy faut qu’elle obéysse 
ala cité. Dela duché de Bourgogne, et de la 
comté de Boulogne, et des villes assises et sithées 
sur la riviére de Somme, des chastellenies de 
Péronne , Roye et Mondidier, ne faisoient au- 
cune mention, et se menoient ces marchez, et y 
prestoient ceux de Gand loreille : et estoient fort 
rudes audit duc et a la duchesse sa femme; et 
aueunes autres des grandes villes de Flandres 
et Brabant, qui estoient assez enclines a la vo- 
lonté des Gandois : et par espécial Bruxelles , 
qui estoit tant riche que merveilles, veu que les 
ducs Philippe et Charles de Bourgogne y avoient 
tousjours demeuré; et a présent s’y tenoicnt en- 
cores lesdits duc et duchesse d’Austriche; mais 
les aises et plaisirs qu’ils avoient eus sous les sei- 
gneurs dessusdits, leur avoient fait mesconnois- 
tre Dieu et leur seigneur, et cherchoient quelque 
male-fortune,qui depuis leur est advenuc comme 
vous avez veu. 


CHAPITRE VII. 


Comment le roy Louys, parune maladie, per- 
dit aucunemeni le sens et la parole, queris- 

sant et rencheant par-diverses fois, et comme 
il se matntenoit en son chasteau du Plessis 
les- Tours. 


Durant ce temps, qui est l’an 1479, au mois 
de mars, estoient tréves entre les dessusdits , et 
vouloit le Roy paix, et par espécial en ce quar- 
tier dont je parle, mais que ce fut de tous points 
a son advantage, comme j’ay dit. Il commencoit 
ja a vieillir et devenoit malade , et luy estant 
aux Forges, prés de Chinon, ason disner, luy 
vint comme une perclusion (1), et perdit la pa- 
role. II fut levé de table et tenu prés du feu, et 
les fenestres closes, et combien qu’il en vousist 
approcher, il en fut gardé par aucuns qui pen- 
soient bien faire ; et fut l’an 1480, au mois de 
mars, que cette maladie luy prit. II perdit de tous 
points ia parole, et toute connoissance et meé- 
moire. Sur l’heure y arrivastes, vous , monsei- 
gneur de Vienne, qui pour lors estiez son méde- 
cin; et a la méme heure luy fut baillé un clis- 
tére, et fistes ouvrir les fenestres et bailler air, 
et incontinent quelque peu de parole luy revint, 
et du sens ; puis monta a cheval et retourna aux 
Forges, car ce mal luy prit en une petite pa- 
roisse, a un quart de lieue de 1a, ou il estoit allé 
ouir la messe. Ledit seigneur fut bien pensé, et 
faisoit des signes de ce qu'il vouloit dire. Entre 
les autres choses demanda l’official de Tours 
pour se confesger, et fit signe que l’on me man- 
dast, car jestois alléa Argenton, qui est 4 quel- 
ques dix lieues de la. . 

Quand j’arrivay je le trouvay a table, et es- 
toit avec luy maistre Adam Fumée, qui autres- 
fois avoit esté médecin du feu roy Charles, et a 
cette heure dont je parle, maistre des requestes; 
aussi y estoit un autre médecin, appellé maistre 
Claude. Il entendoit bien peu de ce qu’on luy 
disoit, mais de douleur il n’en sentoit point, il 
me fit signe que je couchasse en sa chambre, il 
ne formoit guéres de mots. Je le servis l’espace 
de quarante jours a la table, et a l'entour de sa 
personne, comme valet-de-chambre , ce que je 
tenois 4 grand honneur , et y estois bien tenu. 
Au bout de deux ou trois jours la parole luy com- 
menca a revenir et le sens, etluy sembloit que 
nul ne l’entendoit si bien que moy, parquoy vou- 
loit que je me tinsse tousjours auprés de luy, et 
se confessa audit official, moy présent, car au- 
trement ne se fussent entendus. II n’avoit pas 
grandes paroles 4 dire, car il s’estoit confesse peu 


(1) C'est-a-dire une apoplexie, comme il le dit vers 
Ie milieu du chap. 13 du sixiéme livre. 

(2) Jacques d'Espinay, chevalier, scigneur d'Ussé, de 
Ségre et de Saint-Michel-sur-Loire, chambellan du Roi. 

(3) Louis d’Amboise. 


MEMOIRES DE PHILIPPE DE COMINES. [1480] 


de jours auparavant, pour ce que quand les roys 
de France veulent toucher les malades des 
écroielles, ils se confessent, et nostre Roy n’y 
failioit jamais une fois la semaine ; si les autres 
ne le font, ils font trés-mal: car tousjours y a 
largement de malades. Comme il se trouva un 
peu amendé, il commenca a s’enquérir qui es- 
toient ceux qui l’avoient tenu par force et em- 
pesché d’aller a la fenestre. II luy fut dit, et in- 
continent les chassa tous de sa maison; a au- 
cuns leur osta leurs offices , et onques puis ne 
les vit; aux autres, comme monseigneur de Sé- 
gre(2), et Gilbert de Grassay, seigneur de Cham- 
peroux, n’osta rien, mais les envoya. 

Beaucoup furent esbahis de cette fantaisie , 
qui blasmérent ce cas, disans qu’ils avoient fait 
pour le mieux, et disoient vray; mais les imagina- 
tions des princes sont diverses, et ne les peuvent 
pas entendre tous ceux qui se meslent d’en 
parler. Il n’estoit adonques rien dont il edt si 
grande crainte, que de perdre son authorité 
qu'il avoit bien grande, et qu’on luy desobéyt 
en quelque chose que ce fit : d’autre part il s¢a- 
voit que le roy Charles, son pére, quand il prit 
la maladie dont il mourut , entra en imagina- 
tion qu’on le vouloit empoisonner, a la requeste 
de son fils, et s’y mit si avant, qu'il ne vouloit 
plus manger : parquoy fut advisé par le conseil 
des médecins, et de ses plus grands et spéciaux 
serviteurs, qu’on le feroit manger par force : et 
ainsi fut fait, par grande délibération et ordre 
des personnes qui le servoient, et luy fut mis 
des coulis en la bouche, et peu aprés cette force 
ledit roy Charles mourut. Ledit roy Louys, qui 
de tout temps avoit beaucoup blasmé cette facon, 
prit tant a coeur que merveilles de ce qu’ainsi 
on lavoit tenu par force, et en faisoit’ plus de 
semblant qu’il ne luy tenoit au coeur, car le 
principal fond de cette matiére, qui le mouvoit, 
estoit de peur qu’on ne le vousist maistriser en 
toutes autres choses, comme en expédition de 
ses affaires et matiéres, sous couleur de dire 
que son sens ne fat pas bon, ne suffisant. 

Quand il eut fait ce désapointement a ceux 
dont j’ay parlé, il s’enquit de l’expédition du 
conseil , et des dépesches qu’on avoit faites en 
dix ou douze jours qu'il avoit esté malade , dont 
avoient la charge l’évesque d’Alby (3) , son frere 
le gouverncur de Bourgogne (4) , le mareschal 
de Gié (5), et le seigneur du Lude (6), car 
ceux-la se trouverent a l'heure que son mal luy 


(4) Charles d’Amboise. 
(5) Pierre de Rohan. 
(6) Jean de Daillon, dont il est parlé ci-deyant, liv. IV, 


chap. 11, et liv, V, chap. 13. 

prit, et estoient tous logez sous sa chambre, en 
deux petites chambrettes qu’il y avoit , et vou- 
lut voir les lettres clauses qui estoient arrivées 
et arrivoient chacune heure ; l’on luy monstroit 
les principales, et je les luy lisois. II faisoit sem- 
blant de les entendre, et les prenoit en sa main 
et faignoit de les lire, combien qu’il n’edt au- 
cune connoissance : et disoit quelque mot , ou 
faisoit signe des responses qu’il vouloit qui fus- 
sent faites. Nous faisions peu d’expéditions en 
attendant Ja fin de cette maladie , car il estoit 
maistre avec lequel il faloit charier droict. Cette 
maladie Iny dura bien environ quinze jours : et 
revint , quant au sens et a la parole , en son pre- 
mier estat ; mais il demeura trés-foible et en 
grande suspicion de retourner en cet inconvé- 
nient ; ear natarellement il estoit enclin a4 ne 
vouloir bien souvent croire le conseil des me- 
decins. 

Des qu'il se trouva bien il délivra le car- 
dinal Ballué , qu’il avoit tenu quatorze ans pri- 
sonnier , et maintesfois en avoit esté requis du 
siége apostolique et d’ailleurs, et a la fin s’en 
fit absoudre d’un bref envoyé par nostre Sainct 
Pére le Pape 4 sa requeste. Quand ce mal luy 
prit , ceux qui pour lors estoient avec luy le tin- 
drent pour mort, et ordonnérent plusieurs man- 
demens, pour rompre une tres-excessive taille 
et eruelle, que nouvellement il avoit mise sus , 
par le conseil de monseigneur des Cordes son 
lieutenant en Picardie, pour entretenir vingt- 
mille hommes-de-pied, toujours prests, et deux 
mille cing cens pionniers : et s’appelloient ces 
gens icy les gens-du-camp, et ordonna avec eux 
quinze cens hommes-d’armes de son ordonnance, 
pour descendre & pied quand il seroit besoin, 
et si fit faire grand nombre de chariots pour les 
clorre, et des tentes et pavillons: et prenoit 
cecy sur l’ost du duc de Bourgogne, et coustoit 
ce camp quinze cents mille francs lan. Quand 
il fut prest, il l’alla voir mettre aupreés de Pont- 
de-l’Arche en Normandie, en une belle vallée 
qui y est: et y estoient les six mille Suisses 
dont j’ay parlé ; et ce nombre jamais que cette 
fois ne le vit , et s’en retourna a Thouars, au- 
quel lieu luy reprit sa maladie, et derechef 
perdit la parole , et fut bien deux heures qu’on 
cuidoit qu’il fat mort , et estoit en une galerie 
couché sur une paillasse , et plusieurs avec luy. 

Monseigneur Dubouchage et moy, le vouasmes 
a monseigneur Sainct-Claude , et tous les autres 
qui estoient presens l’y voieérent aussi : incon- 


(4) Philippe de Hochberg; ilen a déja été parlé ci- 
devant, liy. V, chap. 4. 
(2) La princesse Marie mourut le 27 mars 148i; 

tinent la parole lui revint, et sur heure alla 
par la maison trés-foible , et fut cette seconde 
maladie, l’an 1481, et alloit par pays comme 
devant ; il fut chez moy 4 Argenton (la ow il 
séjourna un mois, et y fut fort malade), et de 
la 4 Thouars , o¥ semblablemeut fut malade, et 
de Ja entreprit le voyage de Sainct-Claude, ow 
il avoit esté volié comme vous avez ouy. Il 
m’avoit envoyé en Savoye, comme il partit de 
Thouars , contre les Seigneurs de la Chambre , 
de Miolans et de Bresse, combien qu’il leur aidoit 
en secret, pour ce qu’ils avoient pris le seigneur 
de Lins du Dauphiné , lequel il avoit mis au 
gouvernement du duc Philebert son neveu. Si 
envoya apres moy force gens-d’armes, que je 
menois 4 Mascon contre monseigneur de Bresse : 
toutesfois luy et moy nous accordasmes en se- 
cret, et il prit ledit seigneur de la Chambre 
couché avec ledit duc a Turin en Piedmont ou 
ii estoit , et puis me le fit seavoir ; et inconti- 
nent je fis retirer les gens-d'armes, car il amena 
le duc de Savoye a Grenoble , ou monseigneur 
le mareschal de Bourgogne , marquis de Rothe- 
lin (1), et moy, lallasmes recevoir. Le Roy me 
manda venir devers luy & Beauvjeu en Beau- 
jolois, et fus esbahy de le voir tant maigre et 
deffait , et m’esbahyssois comment il pouvoit 
aller par pays ; maig son grand ceur le portoit. 
Audit lieu de Beaujeu il receut lettres comme 
la duchesse d’Austriche estoit morte d’une 
cheute de cheval : car elle chevauchoit un hobin 
ardant, il la fit cheoir, et tomba sur une grande 
piéce de boiss aucuns disent que ce fut point de 
la cheute , mais d'une fiévre. Quoy qu’il en soit, 
elle mourut peu de jours apres ladite cheute , et 
fut un trés-grand dommage pour ses sujets et 
amis, car onques puis n’eurent bien ne paix : 
ear ce peuple de Gand et autres villes l’avoient 
en plus grande révérence que le mary, 2 cause 
cause qu’elle estoit dame du pays, et advint ce 
cas Pan 1482 (2). Ledit seigneur me conta ces. 
nouvelles et en eut trés-grande joye , et aussi 
que les deux enfans (3) estoient demeurez en la 
garde des Gandois : lesquels il connoissoit en- 
clins & noise et division contre cette maison de. 
Bourgogne, et luy sembloit avoir trouvé l’heure, 
d’autant que le duc d’Austriche estoit jeune , et 
pour ce qu’il avoit encores pére, ct guerre par. 
tout, et estoit estranger et mal accompagné : 
et l’Empereur son pére estoit extrémement 
chiche: parquoy avoit moins de faveur a la. 
vérité. Dés l’heure, commenca le Ray a pratiquer 


PAques, premier jour de: l’'an 1482, Gtait le 7 avril. 
(3) Philippe I=, le Beau, pére de l'empereur Charles V,, 
ct Marguerite. 

les gouverneurs de Gand , par monseigneur des 
Cordes, et traiter le mariage de monseigneur le 
Dauphin et de la fille dudit duc, a présent notre 
Reyne, appellée Marguerite, et s’adressoit-on du 
tout 4 un pensionnaire de ladite ville, appellé 
Guillaume Rym , sage homme et malicieux ; 
et 4 un. autre appellé Coppenole (1) , clerc des 
eschevins , qui estoit chaussetier et avoit grand 
erédit parmy le peuple : car gens de telle taille 
ly ont , quand ils sont ainsi désordonnez. 

Le Roy retourna a Tours, et s’enfermoit 
fort , et tellement, que peu de gens le voyoient, 
et entra en merveilleuse suspicion de tout le 
monde, et en peine , craignant que lon ne luy 
ostast ou diminuast son authorité. Il recula de 
lui toutes gens qu’il avoit accoustumez, et les 
plus prochains qu’il eut jamais, sans rien lui 
oster : et allérent en leurs offices et charges , 
ou en leurs maisons ; mais cecy ne dura guéres, 
car il ne vesquit point longuement, et fit de 
bien estranges choses, dont ceux qui le voyoient 
le tenojent 4 estre desnié de sens , mais ils ne 
le connoissoient point. Quant a estre suspicion- 
neux , tous grands princes le sont, et par es- 
pécial les sages, et ceux qui ont beaucoup d’en- 
nemis , et ont offensé plusieurs , comme avoit 
fait cestuy-ci. Et davantage, il scavoit n’estre 
point aimé des grands personnages de ce 
royaume, ne de beaucoup de menus; et si avoit 
plus chargé le peuple que jamais roy ne fit, 
combien qu’il efit bon vouloir de le descharger, 
comme j’ay ait ailleurs; mais il devoit com- 
mencer plustost. Le roy Charles VII fut le pre- 
mier, par le moyen de plusieurs sages et bons 
chevaliers qu’il avoit, qui luy avoient aidé et 
servy en sa conqueste de Normandie et de 
Guyenne, que les Anglois tenoient, lequel gaigna 
et commenca ce point , que d’imposer tailles en 
son pays et a son plaisir, sans le consentement 
des Etats de son royaume : et pour lors y avoit 
grandes matiéres, tant pour garnir les pays con- 
quis que pour départir les gens des compagnies 
qui pilloient le royaume ; et a cecy se consen- 
tirent les seigneurs de France, pour certaines 
pensions qui leur furent promises, pour les de- 
niers qu’on leveroit en leurs terres. 

Sice Roy edt tousjours vescu, et ceux qui lors 
estoient avec luy en son conseil, il leat fort 
avancée a cette heure ; mais a ce qui est advenu 
depuis et adviendra , il chargea fort son Ame et 
celles de ses successeurs , et mit une cruelle 
playe sur son royaume, qui longuement sai- 


(1) Ils ont été tous deux décapités a Gand; le premier 
en 1485, le second en 1491. 


(2) Pierre, deuxiéme du nom. 

gnera , et une terrible bande de gens-d’armes 
de soulde , qu’il institua a la guise des seigneurs 
d’Italie. Ledit roy Charles VII Jevoit a I’heure 
de son trépas dix-huict cens mille francs, en 
toutes choses , sur son royaume , et tenoit envi- 
ron dix-sept cens hommes-d’armes d’ordonnance 
pour tous gens-d’armes: et ceux-la en bonne 
justice , a la garde des provinces de son royau- 
me : qui de long-temps avant sa mort ne che- 
vaucherent par le royaume: qui estoit grand 
repos au peuple; et a Il’heure du trépas du Roy 
nostre maistre, il levoit quarante-sept cens mille 
francs ; d’hommes-d’armes quelques quatre ou 
cing mille ; gens-de-pied, tant pour le eamp, 
que des mortes-payes , plus de vingt-cing mille. 
Ainsi ne se faut esbabir s'il avoit plusieurs pen- 
sées et imaginations, et s'il pensoit de n’estre 
point bien voulu ; et s'il avoit grande peur en 
cette chose , aussi avoit-il espérance en plusieurs 
de ceux qu’il avoit nourris, et qui avoient receu 
biens de luy. De ceux-la edt-il trouvé un grand 
nombre, qui pour la mort ne luy eussent fait 
faute. 

En premier lieu il n’entroit guéres de gens 
dedans le Plessis-du-Parc (qui estoit le lieu ou il 
se tenoit), excepté gens domestiques et les ar- 
chers, dont il en avoit quatre cens, qui en bon 
nombre faisoient chacun jour “le guet et se 
pourmenoient par la place et gardoient la porte. 
Nul seigneur, ne grand personnage, ne logeoit 
dedans, ne n’y entroit guéres compagnie de 
grands seigneurs. Nul n’y venoit que monsei- 
gneur de Beaujeu (2), de présent duc de Bourbon, 
qui estoit son gendre. Tout 4 l’environ de la 
place dudit Plessis il fit faire un treillis de gros 
barreaux de fer , et planter dedans la muraille 
des broches de fer, ayans plusieurs pointes, 
comme a |’entree par of I’on eit peu entrer aux 
fossez dudit Plessis. Aussi fit faire quatre 
moyneaux tous de fer bien épais, en lieu par 
ou l'on pouvoit bien tirer @ son aise : et estoit 
chose bien triomphante , et cousta plus de vingt 
mille francs ; et a la fin y mit quarante arba- 
lestriers , qui jour et nuict estoient en ces fosser, 
avec commission de tirer 4 tout homme qui en 
approcheroit de nuict jusques a ce que la porte 
fat ouverte le matin. I! lui sembloit davantage 
que ses subjets estoient un peu chatoiilleux a 
entreprendre sur son authorité, quand ils en 
verroient e temps. 

A la vérité , il fut quelques paroles entre au- 
cuns d’entrer en ce Plessis, et dépescher les 
choses , selon leur advis, pour ce que rien ne 
se dépeschoit: mais ils ne l’osérent entrepren- 
dre, dont ils firent sagement : car il y avoit 
bien pourveu. J! changeoit souvent de valet- 

de-chambre et de toutes autres gens, disant 
que la crainte de luy et l’estime seroit entrete- 
tenue par faire ainsi choses nouvelles. Pour 
compagnie tenoit léans un homme ou deux, 
auprés de luy, gens de petite condition , et 
assez mal renommez, et 4 qui il pouvoit bien 
sembler , s’ils estoient sages, qu’incoutinent 
qu’il seroit mort ils seroient désapointez de 
toutes choses, pour le moins qu’il leur en pou- 
roit advenir; et ainsi leur en advint. Ceux-la 
ne fuy rapportolent rien de quelque chose qu’on 
leur escrivit, ne mandast, de quelques affaires 
que ce fit, s'il ne touchoit 4 la préservation de 
Estat et défense du royaume: car de toute 
autre chose il ne luy en chaloit que d’estre en 
tréve ou efi paix avec chacun. A son médecin 
donnoit tous les mois dix mille escus, qui en 
cing mois en receut cinquante-quatre mille. 
Des terres donna grande quantité aux églises : 
mais ce don de terres n’a point tenu, ausst il y 
en avoit trop. 


9K? 
CHAPITRE VIII. 


Comment le Roy fit venir & Tours un nomme 
le sainct homme de Calabre , pensant qu'il 
le dit guérir , et des choses estranges que 
faisoit ledit Roy , pour garder son authorité 
durant sa maladie. 


Entre Iles hommes renommez de dévotion, il 
envoya quérir un homme de Calabre , appelé 
frére Robert : le Roy i’appeloit le sainct homme 
pour sa saincte vie; en l’honneur duquel le Roy 
de présent fit faire un monastére au Plessis- 
du-Parc, en récompense de la chapelle prés du 
Plessis, au bout du pont. Ledit hermite, en 
V'Age de douze ans , s’estoit mis sous un roc , ou 
i] estoit demeuré jusques en l’age de qurante et 
trois ans ou environ, et jusques a l’heure que 
Roy Fenvoya quérir par un sien maistre d’hos- 
tel , en la compagnie du prince de Tarente,, fils 
du roy de Naples: car il ne vouloit partir sans 
congé du Pape ne de son roy , qui estoit sens a 
cette simple personne , lequel avoit fait deux 
églises au lieu ot il demeuroit: jamais n’a- 
voit mange, ny n’a encores, depuis qu’il se mit 
en cette estroite vie , ny chair, ny poisson , ny 
ceufs, ny laictage, ny aucune graisse : et ne 
pense jamais avoir veu homme vivant de si 
saincte vie, ne ou il semblat mieux que le 
Sainct-Esprit parlat par sa bouche: car il n’es- 
toit clerc ne lettré, et n’apprit jamais rien, 
vray est que sa langue italienne luy aydoit 
bien a se faire émerveiller. 

Ledit hermite passa 4 Naples, honore et visité 
autant qu’un grand légat apostolique, tant du 
roy de Naples que de ses enfants , et parloit avec 
cela comme un homme nourry en cour. De [a 
passa par Rome, et fut visité de tous les cardi- 
naux, et eut audience avec le Pape, par trois 
fois , seul 4 seul, assis auprés de luy , en belle 
chaire, l’espace de trois ou .quatre heures , a 
chacune fois (qui estoit grand honneur a un si 
petit homme), respondant si sagement que cha- 
cun s’en esbahyssoit : et luy accorda Notre 
Sainct-Peére faire un ordre, appelé les Hermites 
Sainct-Frangois. De la vint devers le Roy, 
honoré comme s’il edt esté le Pape , se mettant 
a genoux devant luy, afin qu’il luy plut allon- 
ger sa vie. Il respondit ce que sage homme de- 
voit respondre. Je l'ay maintesfois ouy parler 
devant le Roy , qui est de présent , ou estoient 
tous les grands du royaume , et encores depuis 
deux mois , mais il sembloit qu’il fat inspiré de 
Dieu és choses qu’il disoit et remonstroit; car 
autrement n’ett sceu parler des choses dont il 
parloit. I! est encore vif : parquoy se pourroit 
bien changer ou en mieux ou en pis ; et pour ce 
m’en tay. Plusieurs se moquoient de la venué 
de cet hermite qu’ils appelloient sainct homme ; 
mais ils n’estoient point informez des pensées de 
ce sage Roy , ny ne scavoient les choses qui luy 
donnoient l’occasion. 

Nostre Roy estoit en ce Plessis , avec peu de 
gens , sauf archers, et en ces suspicions dont 
jay parlé , a quoy {l avoit pourveu : car il ne 
Jaissoit nuls hommes, ny en la ville de Tours , 
ny aux champs , dont il edt suspicion , qu’il ne 
le feist retirer loin de luy ; mais par archers les 
en faisoit aller et conduire. De nulle matiere on 
ne luy parloit , que des grandes qui luy tou- 
choient. J! sembloit a le voir, mieux homme 
mort que vif, tant estoit maigre, ne jamais 
homme ne l’edit creu. Il se vestoit richement , ce 
que jamais n’avoit accoustumé par avant, et ne 
portoit que robbes de satin cramoisy , fourrées 
de bonnes martres, et en donnoit a ceux qu'il 
vouloit sans demander , car nul ne luy ett osé 
demander ne parler de rien. J! faisoit d’aspres 
punitions , pour estre craint, et de peur de 
perdre obéyssance; car ainsi me le dit luy- 
méme. Ii renvoyoit officiers et cassoit gens- 
d’armes, rognoit pensions, et en ostoit de tous 
points : et me dit , peu de jours avant sa mort , 
qu'il passoit temps a faire et a deffaire gens : et 
faisoit plus parler de luy parmy le royaume 
que n’avoit jamais fait , et le faisoit de peur 
qu’on ne le tint pour mort; car, comme j’ay 
dit plusieurs fois, peu de gens le voyoient ; 
mais quand on oyoit parler des ceuvres qu'il 

faisoit , chacun en avoit doute, et ne pouvoit 
Von a peine croire qu'il fat malade. 

Hors le royaume envoyoit gens de tous cos- 
tez: en Angleterre pour entretenir ce mariage ; 
et les payoit bien de ce qu’il leur donnoit , tant 
le roy Edouard que les particuliers ; en Espagne 
avoit toutes paroles d’amitié et d’entreténement , 
et présens par tout de tous costez. Il faisoit 
acheter un bon cheval ou une bonne mule, quoy 
qu'il luy coustat; mais. c’estoit en pays ou il 
vouloit qu’on le cuidat sain, car ce n’estoit point 
en ce royaume. Des chiens en envoyoit querir 
partout: en Espagne, des allans; en Bretagne, 
de petites levrettes , levriers , espaigneux, et les 
achetoit cher ; et en Valence, de petits chiens 
velus, qu’il faisoit acheter plus cher que les gens 
ne les vouloient vendre. En Cecile, envoyoit 
quérir quelque mule, spécialement a quelque 
officier du pays, et la payoit au double. A Na- 
ples , des chevaux et bestes estranges de tous 
costez ; comme en Barbarie, une espéce de petits 
lions qui ne sont point plus grands que de petits 
renards, et les appeloit adits. Au pays de Dan- 
nemarc et de Suéde, envoya quérir de deux 
sortes de bestes; les unes s’appeloient helles , 
et sont de corsage de cerfs, grandes comme 
buffles , les cornes courtes et grosses. Les autres 
s’appellent rengiers , qui sont de corsage et de 
couleur de daims , sauf qu’elles ont les cornes 
beaucoup plus grandes, car j’ai veu rengier por- 
ter cinquante-quatre cors pour avoir six cornes. 
De chacune de ces bestes donna aux marchands 
quatre mille cing cens florins d’Allemagne. 
Quand toutes ces choses luy estoient amenées , 
il n’en tenoit compte, et la pluspart des fois ne 
parloit point A ceux qui les amenoient : et en 
effet il faisoit tant de choses semblables , qu’il 
estoit plus craint, tant de ses voisins que de ses 
subjets, qu’il n’avoit jamais esté : car aussi c’es- 
toit sa fin, et le faisoit pour cette cause. 


OO 
CHAPITRE IX. 


Comment le mariage de monseigneur le Dau- 
phin fut conclu avee Margucrite de Klan- 


dres, ct elle amenée en France, dont le. 


roy Edoward d’Angleterre mourut de dé- 
plaisir. 


Pour retourner au principal de nostre propos, 
et ala principale conclusion de tous ces Mémoi- 
res , et de tous ces affaires des personnages qui 
vivoient du temps qu’ils ont été faits , faut venir 
a la conclusion du traité du mariage, fait entre 

le Roy , qui est de présent , lors appelé monsei- 
gneur le Dauphin, et de la fille du duc et du- 
chesse d’Austriche (1), par la main des Gandois, 
au grand déplaisir du roy Edotiard d’Angleterre, 
qui lors se tint pour déceu de l’espérance du 
mariage de sa fille avec monseigneur le Dau- 
phin , & present roy de France, lequel mariage 
luy et Ia Reyne sa femme avoient plus désiré 
que toutes les choses du monde, et jamais n’a- 
voient voulu croire homme qui les edt advertis 
du contraire , fussent leurs subjets ou autres : 
car le conseil d’Angleterre luy avoit fait plusieurs 
remonstrances, 4 l’heure que le Roy conquéroit 
la Picardie, qui estoit prés de Calais, et luy 
disoit que quand il auroit conquis cela, qu'il 
pourroit bien essayer de conquérir Calais et 
Guynes. Autant luy en disoient les ambassa— 
deurs , qui continuellement estoient en Angle- 
terre de par les duc et duchesse d’Austriche , et 
les Bretons et autres: et de tout cela il n’en 
croyoit rien, dont luy en prit bien mal : mais 
je croy bien qu’il ne luy procédoit point tant 
d’ignorance , comme il faisoit d’avarice , et pour 
ne perdre point cinquante mille escus que le Roy 
luy donnoit, ny aussi ne laisser ses aises et ses 
plaisirs , ou il estoit fort adonné. 

Sur le fait de ce mariage se tint une journée 
a Alost (2) en Flandres , et y estoit le duc d’Aus- 
triche, a présent roy des Romains, et gens 
députez de par les trois Estats de Flandres, Bra- 
bant et autres pays appartenans audit duc et a 
ses enfans. La firent les Gandois plusieurs choses 
contre le vouloir dudit duc, comme de bannir 
gens, d’en oster aucuns d@’auprés son fils; et 
puis luy dirent le vouloir qu’ils avoient que ce 
mariage, dont j’ay parlé, se fist pour avoir paix, 
et le luy firent accorder, vousist-il ou non. Il 
estoit fort jeune , mal pourveu de gens de grand 
sens: car le tout en cette maison de Bourgogne 
estoit mort, comme j’ay dit, ou tourné des 
nostres, ou peu s’en falloit; jentends des grands 
personnages qui l’eussent sceu conseiller et ai- 
der. De son costé il estoit venu fort mal accom- 
pagneé; et puis pour avoir perdu sa femme, qui 
estoit princesse du pays dessusdit , il n’osoit par- 
ler si audacieusement qu'il avoit fait autrefois. 
Et pour abréger ce propos, le Roy en fut ad- 
verty par le seigneur des Cordes , et en fut trés- 
joyeux, et fut pris le jour de luy amener la fille 
& Hedin. 

Peu de jours avant, et en l’an 1481, avoit este 
baillé Aire audit seigneur des Cordes , du pays 


(4) Le Dauphin avait alors douze ans, et la princesse 
Marguerite n’en avait que trois. 
(2) Suivant le manuscrit de Saint-Germain, Lisle. 

d’Artois, pour une somme d'argent; lequel Ja 
tenoit pour le duc d’Austriche, et pour le sei- 
gneur de Bévres (1), son capitaine, ville trés- 
forte, assise en Artois, qui aida aux Flamans 
a avancer l’ceuvre; car elle est a l’entrée de leur 
pays. Et combien qu'ils vousissent la diminution 
de leur prince, si n’eussent-ils point voulu a 
leurs frontiéres le Roy si trés-prés d’eux. Aprés 
que ces choses furent accordées, comme j’ay 
dit , vinrent devers le Roy les ambassadeurs de 
Flandres et Brabant; mais tout dépendoit de 
ceux de Gand, a cause de leur force , et quiils 
avoient les enfans en leurs mains, et aussi les 
premiers prets & commencer la noise. Aussi y 
vinrent aucuns chevaliers pour le roy des Ro- 
mains, jeunes comme luy et mal conseillez, 
pour la pacification de leur pays. Messire Jean 
de Berghes (2) en estoit lun, et messire Bau- 
dowin de Lannoy (3) l'autre, et quelques secré- 
taires. Le Roy estoit ja fort bas, et 4 grand’- 
peine se vouloit-il laisser voir, et fit grande 
difficulté de jurer les traitez faits en cette ma- 
tiere , mais c’estoit pour n’estre point veu : tou- 
tesfois ii les jura. lls luy estoient avantageux , 
car il avoit plusieurs fois voulu le mariage , et 
ne vouloit que la comté d’Artois ou celle de 
Bourgogne, l’une des deux; et inesseigneurs de 
Gand (ainsi les appeloit-il) les luy firent bailler 
toutes deux, et celles de Masconnois, de Charo- 
lois et d’Auxerrois; et s’ils luy eussent peu faire 
bailler celle de Hainault et de Namur, et tous 
les subjets de cette maison , qui sont de la lan- 
gue francoise , ils l’eussent volontiers fait pour 
affoiblir leurdit seigneur. 

Le Roy nostre maistre , qui estoit bien sage 
et entendoit bien que c’estoit que de Flandres 
et qu’un comte dudit pays de Flandres estoit peu 
de cas, sans avoir ledit pays d’Artois qui est 
assis entre le roy de France et eux, leur estant 
comme une bride: car dudit pays d'Artois se 
tiroit de bonnes gens de guerre pour les chas- 
tier quand ils feroient les fols : et pour ce, en 
ostant audit comte de Flandres ledit pays d’Ar- 
tois, il le laissoit fe plus pauvre seigneur du 
monde, et sans avoir obéissance , sinon au plai- 
sir de ceux de Gand ; et de cette ambassade dont 
je parle, un des principaux estoit Guillaume 
Rym, dont jay parlé cy-dessus. Aprés que cette 


(1) Philippe de Bourgogne, seigneur de Beveren, 
chevalier de la Toison-d'Or, gouverneur de Saint-Omer 
et Aire, et depuis de la province d' Artois, fils d'Antoine, 
batard de Bourgogne. 

(2) Jean de Berghes, seigneur de Walhain, chevalier 
de Ja Toison-d'Or. 

(3) Il était seigneur de Molembais et de Solre-le-Cha- 
teau, ot chevalier de la Toison-d'Or. 

ambassade fut retournée , ladite fille fat amenée 
a Hedin, entre les mains de monseigneur des 
Cordes , et fut l’an 1483; et ’'amena madame 
de Ravestain (4), fille bastarde du feu duc © 
Philippe de Bourgogne, et la receurent monsei- 
gneur et madame de Bourbon qui sont de pré- 
sent, le seigneur d’Albret et autres pour le Roy, 
et l’amenérent a Amboise ot estoit monseigneur 
le Dauphin. Si le duc d’Austriche l’eust peu 
oster & ceux qui l’amenoient, il l’edt volon- 
tiers fait avant qu’elle sortit de sa terre; mais 
ceux de Gand l’avoient bien accompagnée, et 
aussi il avoit commencé a perdre toute obéys- 
sance ; et se joignirent beaucoup de gens avec 
ceux de Gand, pour ce qu’ils tenoient le fils 
entre leurs mains, et ostoient et mettoient avec 
luy tel qu’il leur plaisoit; et entre les autres 
se tenoit le seigneur de Ravestain, frére au 
duc de Cleves , principal gouverneur dudit en- 
fant , appellé le duc Philippe (5) qui vit en- 
cores, attendant grande succession, si Dieu luy 
preste vie. 

Quiconques eut joye de ce mariage, il déplai- 
soit au roy d’Angleterre amérement, car il le 
tint 4 grand’honte et moquerie; et se doutoit 
bien avoir perdu sa pension que le Roy luy 
donnoit , ou tribut qu’appeloient les Anglois ; 
et eut crainte que le mespris ne luy en fut 
grand en Angleterre , et que cela fat cause de 
rébellion contre luy, et par espécial pour ce 
qu’il n’avoit voulu croire conseil ; et si voyoit le 
Roy en grande force et prés de luy, et en prit 
le deuil si grand que dés qu’il en sceut les nou- 
velles il tomba malade, et bientost aprés mou- 
rut, aucuns disent d’un caterre. Quoy qu'il en 
soit, on dit que la douleur qu’il avoit dudit ma- 
riage fut cause de la maladie dont il mourut en 
briefs jours. C’est grand’ faute a un prince d’es- 
timer plus son opinion que de plusieurs, et cela 
leur donne aucunes fois de grandes douleurs et 
pertes qui ne se peuvent recouvrer. Et fut ledit 
trespas l’an 1483, au mois d’avril. | 

Des que le roy Edotiard fut mort, le Roy 
nostre maistre en fut adverty, et n’en fit nulle 
joye, ne semblant quand il le sceut; et peu de 
jours aprés receut lettres du duc de Clocestre , 
qui s’estoit fait roy d’Angleterre, et se signoit 
Richard , lequel avoit fait mourir les deux fils 


(4) Anne de Bourgogne, seconde femme d’ Adolphe de 
Cléves, scigneur de Ravestein. 


(5) Surnommé le Beau. Ce prince, héritier des pro~ 
vinces des Pays—Bas , épousa Jeanne, hériti¢ére de Cas~ 
tille, fille des rois Ferdinand et Isabelle. Il fut pére de 
Charles-Quint , et mourut en 1506. 

du Roy Edoiard son frére. Ledit roy Richard 
requéroit I’amitié du Roy, et croy qu’i! edt bien 
voulu avoir cette pension dessusdite; mais le 
roy ne voulut respondre a ses lettres, n’oiir le 
message, et l’estima cruel et mauvais: car aprés 
le trépas du roy Edoiard , ledit duc de Clocestre 
avoit fait hommage & son neveu, comme a son 
roy et souverain seigneur; et incontinent aprés 
commit ce cas, et en plein parlement d’Angle- 
terre fit dégrader deux filles dudit roy Edotard, 
et déclarer bastardes , sous couleur de quelque 
cas qu'il prouva par un évesque de Bath en 
Angleterre , qui autrefois avoit eu grand crédit 
avec ledit roy Edotiard, et puis le désapointa 
et le tint en prison , et le rancona d’une somme 
d'argent. L’évesque dessusdit disoit que ledit 
roy Edotiard avoit promis foy de mariage 4 une 
dame d’Angleterre, quil nommoit, pour ce 
qu’il en estoit amoureux , pour en avoir son plai- 
sir; et en avoit fait la promesse entre les mains 
dudit évesque, et sur cette promesse coucha avec 
elle , et ne le faisoit que pour la tromper : tou- 
tesfois tels jeux sont bien dangereux, témoins 
telles enseignes. J’ay veu beaucoup de gens-de- 
cour qui n’eussent point perdu une bonne aven- 
ture , qui leur edt pleu en tel cas, par faute de 
promettre. 

Et ce mauvais évesque garda cette vengeance 
en son coeur par aventure vingt ans; mais il luy 
en meschut ; car il avoit un fils qu’il aimoit fort, 
a qui le roy Richard vouloit faire de grands 
biens et luy faire espouser l’une de ces deux 
filles, dégradées de leur dignité, laquelle de 
présent est reyne d’Angleterre, et a deux beaux 
enfans. Ledit fils estant en un navire de guerre 
par le commandement du roy Richard son mais- 
tre, fat pris a cette coste de Normandie ; et par 
le débat de ceux qui le prirent fut amené en 
parlement et mis au petit Chastelet a Paris, et 
y fut tant qu’il y mourut de faim et de pauvreté. 
Ledit roy Richard , qui avoit fait mourir les 
deux enfans , ne le porta pas loin : car contre 
luy éleva Dieu un ennemy tout a l’instant, qui 
n’avoit ne croix ne pile , ne nul droit , comme je 
crois, a la couronne d’Angleterre, ne estimé 
rien, sauf que de sa personne estoit honneste 
et avoit beaucoup souffert , car la pluspart de 
sa vie avoit esté prisonnier, et mesmement en 
Bretagne, és mains du duc Francois, qui I’a- 
voit bien traité pour prisonnier; de l’4ge de dix- 


(1) Les comtés de Roussillon et de Cerdagne furent 
engagés & Louls XI par Jean II, roi d’Arragon, pour Ja 
somme de trois cent mille écus, l’an 1462. Mais Char- 
les VIII rendit ce comté avec un peu trop de facilité. 
Jean était pére de Ferdinand, qui, par son mariage avec 

huit ans; lequel, avec peu d’argent du Roy et 
quelques trois mille hommes pris en la dache 
de Normandie et des plus méchans que I’on put 
trouver, passa en Galles , ot se vint joindre son 
beau-pére, le seigneur de Stanley, avec bien 
vingt et six mille Anglois. Au bout de trois ou 
quatre jours se rencontra avec ce cruel roy Ri- 
chard , lequel fut tué sur le champ, et cestuy-cy 
couronné , qui encore aujourd’huy régne. 

Ailleurs ay parlé de cette matiére, mais il 
servoit encores d’en parler icy, et par espécial 
pour monstrer comme Dieu a payé comptant en 
nostre temps telles cruautez sans attendre. 
Maintes autres en a puni audit temps , qui les 
scauroit toutes raconter. 


LO 
CHAPITRE X. 


Comment le Roy se maintenoit , tant envers ses 
voisins gu’envers ses subjets durant sa ma- 
ladie , et comme on luy envoyott de divers 
lieux diverses choses pour sa guerison. 


Or doncques ce mariage de Flandres fat ac- 
comply, que le Roy avoit fort désiré, et tenoit 
les Flamans asa poste. Bretagne, a qui il portoit 
grande haine, estoit en paix avec luy ; mais il les 
tenoit en grande peur et en grande crainte pour 
le grand nombre de gens-d’armes qu'il tenoit lo- 
gez en leurs frontiéres. Espagne estoit en repos 
avec luy, et ne désiroient le roy etla reyne d’Es- 
pagne sinon qu’amitié: et il les tenoit en doute 
et despense , 4 cause du pays de Roussillon (1), 
qu’il tenoit de la maison d’Arragon, qui luy 
avoit esté baillée par le roy Jehan d’Arragon , 
péere du roy de Castille , qui régne de présent, 
en gage, et par aucunes conditions qui encores 
ne sont vidées. Touchant Ja puissance d@’Italie , 
ils le vouloient bien avoir pour amy, et avofent 
quelque confédération avec luy, et souvent y 
envoyoient leurs ambassadeurs. En Allemagne 
avoit les Suisses qui luy obéyssoient comme ses 
subjets. Les roys d’Ecosse et de Portugal estoient 
ses alliez. Partiede Navarre faisoit ce qu’il vou- 
loit. Ses subjets trembloient devant luy. Ce qu'il 
commandoit estoit incontinent accomply, sans 
nulle difficulé ni excusation. 

Touchant les choses que l’on pensoit néces- 
saires pour sa santé, de tous les costez du monde 
luy estoient envoyées. Le pape Sixte, dernier (2) 


Isabelle de Castille , commenca l'union des royaumes 
d’ Arragon et de Castille. 

(2) Innocent VIII succéda a Sixte IV, en 1484, et 
mourut en 1492; ainsi l'on a Ja certitude que Comines a 
terminé ses Mémoires sur Louis XT avant fa fin de l'an- 


| née 1492. 

mort, estant informé que par dévotion le Roy 
désiroit avoir le corporal, sur quoy chantoit 
monseigneur Sainct-Pierre, tantost le luy envoya 
avec plusieurs autres reliques, lesquelles luy 
furent renvoyées. La saincte ampolle, qui est & 
Reims, qui jamais n’avoit esté remuée de son 
lieu, luy fut apportée jusques en sa chambre au 
Plessis , et estoit sur son buffet a I’heure de sa 
mort; son intention estoit d’en prendre sem- 
blable onction qu’il en avoit prise a son sacre: 
combien que beaucoup de gens cuidoient qu'il 
sen vousist oindre tout le corps; ce qui n’est pas 
vraysemblable , car ladite saincte ampolle est 
fort petite, et n’y a pas grande matiére dedans. 
Je la vis & l'heure dont je parle, et aussi quand 
ledit seigneur fut mis en terre a nostre-Dame 
de Cléry. 

Le Ture, qui régne aujourd’huy (1), luy en- 
vova une ambassade qui vint jusques a Riez en 
Provence ; mais ledit seigneur ne la voulut point 
ouir ne qu'elle vint plus avant. Ledit ambassa- 
deur luy apportoit un grand roolle de reliques, 
lesquelles estoient encores a Constantinople, en- 
tre les mains dudit Turc; lesquelles choses il 
offroit au Roy, avec grand’ somme d'argent, 
pourveu que ledit seigneur vousist bien faire 
garder le frére (2) dudit Turc , lequel estoit en 
ce royaume entre les mains de ceux de Rhodes, 
et a présent a Rome és mains du Pape. 

Par toutes les choses dessusdites I’on peut co- 
gnoistre le sens et grandeur de nostre Roy, et 
comme il estoit estimé et honoré par le monde; 
et comme les choses spirituelles , de dévotion et 
de religion estoient employ¢ges pour luy alonger 
sa vie , aussi les choses temporelles : toutesfois 
le tout n’y fit rien, et falloit qu’il passast par la 
ou les autres sont passez. Une grace luy fit 
Dieu , car comme il l’avoit eréé plus sage , plus 
libéral et plus vertueux en toutes choses que 
les autres princes qui régnoient avec luy et de 
son temps, et qui estoient ses ennemis et voi- 
sins , avec ce qu'il les passa en toutes choses, 
aussi les passa-t-il en longueur de vie, mais ce 
ne fut de guéres: car le duc de Bourgogne 
Charles , la duchesse d’Austriche sa fille, le roy 
Edoward et le duc de Galéas de Milan, le roy 
Jehan d’Arragon, tous ceux-la estoient morts 
peu d’années par avant luy; et de la duchesse 
d’Austriche et du roy Edoitard et de luy, n’y 
eut comme rien a dire. En tous y avoit du bien 
et du mal, car ils estoient hommes; mais sans 
user de nulle flatterie , en luy avoit trop plus de 
choses appartenantes a office de Roy et de prince 


(1) Bajazet 11; il succéda a Mahomet II, son pére, en 
1481. et mourut en 1512. 

qu’en nul des autres. Je les ay presque tous 
veus et sceu ce quiils scavoient faire ; parquoy 
je ne devine point. 


OOO]O 


CHAPITRE XI. 


Comment le roy Louis XI fit venir vers luy 
Charles son fils peu avant sa mort, et des 
commandemens et ordonnances qu'il fit, 
tant a luy qu’a autres. 


En cet an 1483, voulut le Roy voir monsei- 
gneur le Dauphin son fils, lequel il n’avoit veu 
de plusieurs années; car il craignoit qu’il fust 
veu de guéres de gens, tant pour la santé de 
Venfant, que de peur que l’on ne le tirast hors 
de la, et que soubs ombre de luy , quelque as- 
semblée se fist en son royaume : car ainsi avoit- 
il esté faict de luy contre le roy Charles VII 
son pére , 4 l'heure qu’il n’avoit que treize ans, 
par aucuns seigneurs du royaume; et s’appella 
cette guerre la Praguerie ; mais elle ne dura 
guéres , et ne fut qu’un débat de cour. 

Entre toutes ces choses il reeommanda a son 
fils monseigneur le Dauphin aucuns serviteurs , 
et luy commanda expressément de ne changer 
aucuns officiers, luy alléguant que quand le 
roy Charles VII son pére alla a Dieu, et que 
luy vint a la couronne , il désapointa tous les 
bons et notables chevaliers du royaume, et qui 
avoient aide et servi sondit pére a conquérir 
la Normandie et Guyenne, et chasser les An- 
glois hors du royaume, et a le remettre en paix 
et bon ordre (car ainsi le trouva-il, et bien 
riche), dont il luy en estoit bien mal pris ; car 
il en eut la guerre appellée le Bien Public 
(dont j’ay parlé ailleurs ), qui cuida estre cause 
de luy oster la couronne. Bientost aprés que le 
Roy eust parlé 4 monseigneur le Dauphin son 
fils , et achevé ce mariage (dont j’ay parlé ), luy 
prit la maladie (dont il partit de ce monde) 
par un lundy , et dura jusques au samedy en- 
suivant , pénultieme d’aoust 1483, et estois pré- 
sent a la fin de la maladie; parquoy en veux 
dire quelque chose. 

Des que le mal luy prit il perdit la parole , 
comme autrefois avoit fait, et quand elle luy 
fut revenue, se sentit plus foible que jamais 
n’avoit esté , combien qu’auparavant il l’estoit 
tant, qu’a grand’peine pouvoit-il mettre la main 
jusques 4 la bouche; et estoit tant maigre et 
deffaict qu'il faisoit pitié a tous ceux qui le 


(2) Djenin Zizim, empoisonné en 1494, ainsi qu’on le 
verra dans la s: ite de ces Mémoires, livre VII. 

voyoient. Ledit seigneur se jugea mort , et sur 
V’heure il envoya quérir monseigneur de Beau- 
jeu, mary de sa fille, & présent duc de Bour- 
bon , et luy commanda aller au Roy son fils qui 
estoit 4 Amboise ( ainsi l’appella-il ), en luy re- 
commandant le Roy sondit fils, et ceux qui 
V’avoient servy , et luy donna toute la charge et 
gouvernement dudit Roy, et luy commanda 
qu’aucunes gens n’en approchassent , et luy en 
dit plusieurs bonnes et notables causes; et si 
en tout ledit seigneur de Beaujeu eust observé 
ses commandemens, ou a tout le moins en partie 
(car il y eut quelque commandement extraor- 
dinaire, et qui n’estoit de tenir), mais qu’en la 
généralité il les eit plus gardez, je croy que 
e’ett esté le profit de ce royaume et le sien par- 
ticulier , veu les choses advenues depuis. 

Aprés envoya le chancelier , et toute sa se- 
quelle , porter les seaux audit Roy son fils. Luy 
envoya aussi partie des archers de sa garde, et 
capitaines , et toute sa vennerie et fauconnerie , 
et toutes autres choses. Et tous ceux qui le ve- 
nojient voir, il les envoyoit 4 Amboise devers 
le Roy (ainsi l’appelloit-il), leur priant de le 
servir bien, et par tous luy mandoit quelque 
chose, et par espécial par Estienne de Vers, 
lequel avoit nourry ledit Roy nouveau, et 
servy de premier valet-de-chambre, et l’avoit 
desja fait le Roy nostre maistre baillif de Meaux. 
La parole jamais ne luy faillit depuis qu'elle 
luy fut revenue , ne le sens , ne jamais ne |’eut 
si bon, car incessamment se vuidoit, qui luy 
ostoit toute fumeée de la teste. Jamais en toute 
sa maladie ne se plaignit , comme font toutes 
sortes de gens qnand ils sentent mal. Au moins 
suis-je de cette nature, et en ay veu plusieurs 
autres , et aussi I’on dit que le plaindre allége 
la douleur. 


OKO 
CHAPITRE XII. 


Comparaison des maux et douleurs que souf- 
frit le roy Louys, a ceux qwil avoit fait 
souffrir a plusieurs personnes, avec conti- 
nuation de ce qu'il fit et fut fait envers luy 
jusques @ sa mort. 


Incessamment disoit quelque chose de sens, 
et dura sa maladie (comme j’y dit) depuis le 
lundy jusques au samedy au soir. Sur ce je 
veux faire comparaison des maux et douleurs 
qu'il a fait souffrir 4 plusieurs , a ceux qu'il a 


(1) Tl signait Cott(éer. 11 fut recherché apeés la mort 
du Rol, pour les dons immenses qu’ll en ayait recus, et 

soufferts avant mourir , pour ce que j’ay espé- 
rance qu‘ils l’auront mené en paradis, et que 
ce aura esté partie de son purgatoire ; et s’ils 
n’ont esté si grands ne si longs comme ceux 
qu'il a fait souffrir a plusieurs; aussi avoit-il 
autre et plus grand office en ce monde qu’ils 
n’avoient, et si jamais n’avoit souffert de sa 
personne , mais tant avoit esté obey , qu’il sem- 
bloit que toute l’Europe ne fat faite que pour 
luy porter obéissance; parquoy ce petit qu’il 
souffroit contre sa nature et accoustumance, luy 
estoit plus grief a porter. 

Tousjours avoit espérance en ce bon hermite, 
qui estoit au Plessis , dont j’ay parle, qu’il avoit 
fait venit de Calabre ; et incessamment envoyoit 
devers luy , disant que s’il vouloit il luy allon- 
geroit bien sa vie; car nonobstant toutes ces 
ordonnances , qu’il avoit faites de ceux qu'il 
avoit envoyez devers monseigneur le Dauphin 
son fils, si luy revint le cour, et avoit bien 
espérance d’échapper ; et si ainsi fit advenu, 
il edt bien départy lassemblée qu’il avoit en- 
voyée & Amboise 4 ce nouveau Roy. Et pour 
cette espérance qu'il avait audit hermite, fut 
avisé par un certain théologien et autres, qu’on 
luy déclareroit qu’il s’abusoit, et qu’en son faict 
n’y avoit plus d’espérance qu’a la miséricorde 
de Dieu ; et qu’a ces paroles se trouveroit pré- 
sent son médecin , maistre Jacques Cothier (1), 
en qui il avoit toute espérance , et a qui chacun 
mois il donnoit dix mille escus , espérant qu'il 
luy allongeroit la vie. Et fat prise cette conclu- 
sion par maistre Olivier et ledit maistre Jacques 
médecin , afin que de tous points il pensast asa 
concience , et qu’il laissast toutes autres pen- 
sées , et ce saint-homme en qui il se fioit. 

Et tout ainsi qu'il avoit haussé ledit maistre 
Olivier et autres , trop a coup , et sans propos, 
en estat plus grand qu'il ne leur appartenoit ; 
aussi tout de mesme prirent charge sans crainte 
de dire chose a un tel prince , qui ne leur appar- 
tenoit pas , ny ne garderent la révérence et hu- 
milité qu'il appartenoit au cas , comme eussent 
fait ceux qu’il avoit de long-temps nourris, et 
lesquels peu auparavant il avoit esloignez de 
luy pour ses imaginations ; mais tout ainsi qu’é 
deux grands personnages qu’il avoit fait mourir 
de son temps (dont de I’un fit conscience a son 
trespas , et de l'autre non, ce fut du duc de Ne- 
mours et du comte de Sainct-Paul ), fut signifiée 
la mort par commissaires députez a ce faire; 
lesquels commissaires en briefs mots leur dé- 
clarérent leur sentence , et baillérent confesseur 


il ne se tira d'affaires qu'en faisant au rot Charles VIII 
un prét gratuit de cinquante mille écus. 

pour disposer de leurs consciences, en peu 
@’heures , qui leur fut bailiée & ce faire; tout 
ainsi signiflérent 4 nostre Roy les dessusdits sa 
mort en briéves paroles et rudes, disans : « Sire, 
» il faut que nous nous acquitions, n’ayez plus 
» d’espérance en ce sainct homme, ny en autre 
» chose, car seurement il est fait de vous, et 
» pour ce pensez & vostre conscience, car il n’y 
» a nul reméde. » Et chacun dit quelque mot 
assez brief , ausquels i] respondit: « J’ay espé- 
» rance que Dieu m’aidera, car par aventure 
» je ne suis pas si malade comme vous pen- 
» $eZ. 

Quelle douleur luy fut d’ouir cette nouvelle 
et cette sentence! car oncques homme ne crai- 
gnit plus la mort, et ne fit tant de choses pour 
y cuider mettre reméde, comme luy ; et avoit 
tout le temps de sa vie prié a ses serviteurs , et 
& moy comme a d'autres, que sion le voyoit 
en nécessité de mort, que !’on ne luy dit, fors 
tant seulement, Parles peu ; et qu’on l’émeust 
seulement a soy confesser, sans luy prononcer 
ce cruel mot de la mort; car il luy sembloit 
n’avoir pas le cceur pour ouyr une si cruelle sen- 
tence; toutesfois il l’endura vertueusement , et 
toutes autres choses , jusques & la mort, et plus 
que nul homme que jamais j’aye veu mourir. A 
son fils qu'il appelloit roy, manda plusieurs 
choses et se confessa trés-bien , et dit plusieurs 
oraisons servans 4 ce propos, selon les sacremens 
qu'il prenoit , lesquels luy-mesme demanda; et 
comme j'ay dit , il parloit aussi sec comme si 
jamais n’eust esté malade; parloit de toutes 
choses qui pouvoient servir au Roy son fils, et 
dit entre autres choses, qu’il vouloit que le sieur 
des Cordes ne bougeat d’avec le Roy son fils de 
six mois, et qu'on le priat de ne mener nulle 
pratique sur Calais, uy ailleurs, disant qu'il 
estoit conclu avec luy de conduire telles entre- 
prises, et a bonne intention pour le Roy et pour 
le royaume; mais qu’elles estoient dangereuses, 
et par espécial celle de Calais, de peur d’é- 
mouvoir les Anglois; et vouloit sur toutes cho- 
ses , qu’apres son trespas on tinst le royaume 
en paix cing ou six ans: ce que jamais n’avoit 
peu souffrir en sa vie. Et a la vérité dire, le 
royaume en avoit bon besoin ; car combien qu’il 
fat grand et estendu , si estoit-il bien maigre et 
pauvre, et par espécial pour les passages des 
gens-d’armes, qui se remuoyent d'un pays en 
un autre , comme ils ont fait depuis et beaucoup 
pis. Il ordonn& qu’on ne prist pas de débat en 
Bretagne, et qu’on laissast vivre le duc Francois 
en paix , et sans luy donner doute ne craintes , 
et semblablement tous les voisins du royaume, 
afin que le Roy et le royaume peussent de- 

meurer en paix jusques & ce que le Roy fat 
grand et en Age pour en disposer a son plaisir. 

Voila donc comment peu discrétement luy 
fut signifiée cette mort. Ce que j’ay bien voulu 
réciter, pour ce qu’en un article précédent j’ay 
commencé a faire comparaison des maux qu’il 
avoit fait souffrir & aucuns, et a plusieurs qui 
vivoient sous luy , et en son obéissance , avec 
ceux qu’il souffrit avant sa mort, afin que 
l’on voye s‘ils n’estoient si grands ne si longs 
(comme j’ay dit audit article); si estoient-ils 
bien grands, veu sa nature , qui plus demandoit 
obéissance que nul autre en son temps , et qui 
plus l'avoit eue: parquoy un petit mot de res- 
ponse contre son vouloir luy estoit bien grande 
punition de l’endurer. J’ay parlé comme luy fut 
signifiee et prononcée peu discrétement la mort ; 
mais quelques cinq ou six mois devant cette 
mort, il avoit suspicion de tous hommes et 
spécialement de tous ceux qui estoient dignes 
d’avoir authorité. Il avoit crainte de son fils, et 
le faisoit estroitement garder; ne nul homme 
ne le voyoit, ne parloit a luy , sinon par son 
commandement. II avoit doute a la fin de sa 
fille et de son gendre, 4 présent duc de Bour- 
bon, et vouloit scavoir quelles gens entroyent 
au Plessis quand et eux; et a la fin rompit an 
conseil , que le duc de Bourbon , son gendre, te- 
noit léans par son commandement. 

A l'heure que sondit gendre et le comte de 
Dunois (1) revinrent de remener Il’ambassade qui 
estoit venue aux nopces du Roy son fils, et de 
la Reyne, 4 Amboise, et qu’ils retournérent au 
Plessis, et entrérent beaucoup de gens avec 
eux, ledit seigneur , qui fort faisoit garder les 
portes, estant en la galerie qui regarde en Ia - 
cour dudit Plessis, fit appeler un de ses capi- 
taines des gardes , et luy commanda aller taster 
aux gens des seigneurs dessusdits, voir s’ils 
n’avoyent point de brigandines sous leurs ro- 
bes, et qu'il le fist comme en devisant 4 eux, 
sans trop en faire de semblant. Or, regardez s'il 
avoit fait vivre beaucoup de gens en suspicion 
et crainte sous luy, s'il en estoit bien payé, et 
de quelles gens il pouvoit avoir seureté, puis 
que de son fils, fille et gendre il avoit suspicion. 
Je ne le dis point pour luy seulement , mais pour 
tous autres seigneurs qui désirent estre craints, 
jamais ne se sentent de Ja revanche jusques a 
la vieillesse , car pour la pénitence ils craignent 
tout homme. Et quelle douleur estoit 4 ce Roy 
d’avoir telle peur et telles passions? 

I! avoit son médecin , appellé maistre Jacques 
Cottier, a quien cinq mois il donna cinquante 


(1) Ti était fils du fameux Dunois, batard d'Orléans. 

quatre mille escus comptans (qui estoit a la raison 
de dix mille escus le mois, et quatre mille par 
dessus), et l’évesché d’Amiens pour son neveu, 
et autres offices (1), et terres pour luy et pour 
ses amis. Ledit médecin luy estoit si trés-rude , 
que |’on ne diroit point a un valet les outrageu- 
ses et rudes parolles qu’il luy disoit ; et si le 
craignoit tant ledit seigneur , qu’il ne edt osé 
enyoyer hors d’avec luy ; et si s’en plaignoit a 
ceux 4 qui il en parloit; mais il ne l’eiit osé chan- 
ger, comme il faisoit tous autres serviteurs, pour 
ce que ledit médecin luy disoit audacieusement 
ces mots: Je scay bien qu’un matin vous m’en- 
voyeres comme vous faites d’auires ; mais par 
la...... (un grand serment qu'il juroit) vous ne 
vivrez point huict jours apres. De ce mot la 
s’épouvantoit tant, qu’aprés ne le faisoit que 
flatter et iui donner; qui luy estoit un grand 
purgatoire en ce monde, veu la grande obéis- 
sance qu’il avoit eué de toutes gens de bien , et 
de grands hommes. 

Il est vray que le Roy nostre maistre avoit 
fait de rigoureuses prisons, comme cages de fer, 
et autres de bois, couvertes de plaques de fer 
par le dehors et par le dedans, avec terribles 
ferrures de quelques huict pieds de large, et 
de ia hauteur d’un homme, et un pied plus. Le 
premier qui les dévisa , fut l'évesque de Ver- 
dun (2), qui en la premiére qui fut faite, fut 
mis incontinent, et ay couché quatorze ans. Plu- 
sieurs depuis ont maudit, et moy aussi, qui 
en ay tasté, sous le Roy de présent, l’espace de 
huict mois. Autrefois avoit fait faire 4 des Alle- 
mans des fers trés-pesans et terribles, pour met- 
tre aux pieds , et y estoit un anneau , pour met- 
tre au pied, fort malaisé 4 ouvrir , comme a 
un carquan, la chafne grosse et pesante , et une 
grosse boule de fer au bout , beaucoup plus pe- 
sante que n’estoit de raison , et les appelloit-l’on 
les fillettes du Roy. Toutesfois j’ay veu beau- 
coup de gens de bien prisonniers les avoir aux 
pieds , qui depuis en sont saillis a grand hon- 
neur et agrand joye, et qui depuis ont eu de 
grands biens de luy ; et entre Jes autres, un fils 
de monseigneur de la Grutuse de Flandres, pris 
en bataille ; lequel ledit seigneur maria et fit 
son chambelan, et séneschal d’Anjou, et luy bailla 
cent lances. Aussi au seigneur de Piennes, pri- 
sonnier de guerre , et audit seigneur de Vergy. 
Tous deux ont eu gens-d’armes de luy, et ont 
esté ses chambelans, ou de son fils et autres 


(1) It fut premier président de la chambre des comptes 
de Paris; dignité qui ne se donnait alors qu’a un sei- 
gneur d'une grande naissance. 


(2) Gaillaume de Haraucourt. 

gros estats ; et autant a monseigneur de Roche- 
fort , frére du connestable , et A un appellé Ro- 
quebertin, du pays de Catalogne , semblable- 
ment prisonnier de guerre, a qui il fit de grands 
biens, et plusieurs autres, quiseroient trog longs 
a nommer, et de diverses contrées. 

Or cecy n’est pas nostre matiére principale, 
mais faut revenir & dire qu’ainsi comme de son 
temps furent trouvées ces mauvaises et diverses 
prisons, tout ainsi, avant mourir, il se trouva 
en semblables , et plus grandes prisons, et aussi 
plus grande peur il eut que ceux qu’il y avoit 
tenus ; laquelle chose je tiens 4 trés-grande grace 
pour luy, et pour partie de son purgatoire , et le 
dis ainsi pour monstrer qu'il n’est nul homme 
de quelque dignité qu'il soit , qui ne souffre , ou 
en secret, ou en public, et par espécial ceux qui 
font souffrir les autres. Ledit seigneur , vers la 
fin de ses jours, fit clorre tout 4 l’entour sa 
maison du Plessis-les-Tours, de gros barreaux de 
fer, en forme de grosses grilles; et aux quatre coins 
de sa maison , quatre moineaux de fer, bons, 
grands et espais. Lesdites grilles estoient con- 
tre le mur, du costé de la place, de l’autre part 
du fossé ; car il estoit 4 fond de cuve, ety fit 
mettre plusieurs broches de fer , massonnées de- 
dans le mur, qui avoient chacune trois ou qua- 
tre pointes, et les fit mettre fort prés l'un de 
l'autre. Et davantage ordonna dix arbalestriers 
a chacun des moyneaux , dedans lesdits fossez , 
pour tirer 4 ceux quien approcheroient avant que 
la porte fut ouverte, et vouloit qu’ils couchas- 
sent ausdits fossez et se retirassent ausdits moi- 
neaux de fer. II entendoit bien que cette fortifi- 
cation ne suffisoit pas contre grand nombre de 
gens, ne contre une armée ; mais de cela il n’a- 
voit point peur ; seulement craignoit-il que quel- 
que seigneur, ou plusieurs, ne fissent une entre- 
prise de prendre la place de nuict, demy par 
amour, et demy par force, avec quelque peu 
d’intelligence , et que ceux-la prissent l’autho- 
rité, et le fissent vivre comme homme sans sens, 
et indigne de gouverner. 

La porte du Plessis ne s’ouvroit qu’il ne fat 
huict heures du matin , ny ne baissoit-on le pont 
jusques a ladite heure; et lors y entroient les of- 
ficiers , et les capitaines des gardes mettoient 
les portiers ordinaires ; et puis ordonnoient leur 
guet d’archers, tant a4 la porte que parmy la 
cour, comme en une place frontiére estroitement 
gardée ; et n’y entroit nul que par le guichet , 
et que ce ne fat du sceu du Roy, excepté quel- 
que maistre d’hostel, et gens de cette sorte, qui 
n’allolent point @evers luy. Est-il donques pos - 
sible de tenir un Roy, pour le garder plus hon- 
nestement, et en estroite prison, que luy mesme 

se tenoit? Les cages ot il avoit tenu les au- 
tres, avoient quelques huict pieds en quarré, 
et luy qui estoit si grand roy, avoit une petite 
cour de chasteau a se pourmener, encore n’y ve- 
noit-il guéres , mais se tenoit en la galerie, sans 
partir de la , sinon par les chambres, et alloit a 
la messe , sans passer par ladite cour. Voudroit- 
l'on dire que ce Roy ne souffrit pas aussi bien 
que les autres? qui ainsi s’enfermoit , et se fai- 
soit garder, qui estoit ainsi en peur de ses enfans, 
et de tous ses prochains parens, et qui changeoit 
et muoit de jour en jour ses serviteurs qu’il avoit 


nourris , et qui ne tenoient bien en honneur 


que de luy , tellement qu’en nul d’eux ne s’osoit 
fier, et s’enchatnoit ainsi de si estranges chatnes 
et clostures? Il est vray que le lieu estoit plus 
grand que d’une prison commune, aussi estoit- 
il plus grand que prisonniers communs. 

On pourroit dire que d’autres ont esté plus 
suspicionneux que luy ; mais ce n’a pas esté de 
nostre temps, ne par-aventure homme si sage 
que luy, ne qui edt si bons subjets ; et avoient 
ceux-la par aventure esté cruels et tyrans ; mais 
cestui-cy n’a fait mal a nul , qui ne luy eust fait 
quelque offense. Je n’ay point dit ce que dessus, 
pour seulement parler des suspicions de nostre 
Roy, mais pour dire que la patience, qu’il a 
portée en ses passions , semblables a celles qu’il 
a fait porter aux autres , je la répute a punition, 
que nostre Seigneur luy a donnée en ce monde, 
pour en avoir moins en I’autre , tant és choses 
dont j’ay parlé, comme en ses maladies , bien 
grandes , et douloureuses pour luy, et qu’il crai- 
gnoit beaucoup, avant qu’elles luy advinssent, et 
aussi & fin que ceux qui viendront aprés luy , 
soient un peu plus piteux au peuple, et moins 
aspres a punir qu'il n’avoit esté : combien que 
je ne luy veux pas donner charge , ne dire avoir 
veu meilleur prince. II est vray qu'il pressoit 
ses subjets, toutesfois il n’edt point souffert 
qu'un autre l’eut fait, ne privé, ny estrange. 

Aprés tant de peur, et de suspicions et dou- 
leurs , nostre Seigneur fit miracle sur luy , et le 
guérit tant de i’ame que du corps , comme tous- 
jours a accoustumé , en faisant ses miracles, car 
il 'osta de ce misérable monde en grande santé 
de sens et d’entendement, et bonne mémoire , 
ayant receu tous ses sacremens, sans souffrir 
douleur que l’on cogneut , mais tousjours parlant 
jusques a une patenostre avant sa mort. Ordon- 
donna de sa sépulture, et nomma ceux qu’il vou- 
loit qu’ils Paccompagnassent par chemin , et di- 
soit qu'il n’espéroit A mourir qu’au samedy , et 
que Nostre Dame luy procureroit cette grace, 
en gui tousjours avoit eu fiance et grande dévo- 
tion et priere; et tout ainsi luy en advint, car 

IC. Dp. M., T. TV. 

il décéda le samedy, pénultiéme jour d’aoust , 
lan 1483, & huict heures du soir, audit lieu du 
Plessis , ot il avoit pris la maladie le lundy de 
devant. Nostre Seigneur ait son ame, et la 
veuille avoir receué en son royaume de Pa- 
radis. 


CxK> 
CHAPITRE XIll. 


Discours sur la misére de la vie des hommes, 
et principalement des princes, par l’exem- 
ple de ceux du temps de l’autheur, ct pre- 
mierement du roy Louys. 


Peu d’espérance doivent avoir les pauvres et 
menués gens au faict de ce monde, puisqu’un si 
grand Roy y a tant souffert et travaillé , et puis 
laissé tout, et ne put trouver une seule heure pour 
esloigner sa mort , quelque diligence qu’il y ait 
sceu faire. Je l’'ay cognu, et ay esté son servi- 
teur ala fleur de son aage, et en ses grandes 
prosperitez ; mais je ne le vis onques sans peine 
et sans soucy. Pour tout plaisir il aimoit la chas- 
se, et les oiseaux en leur saison, mais il n’y 
prenoit point tant de plaisir comme aux chiens. 
Des dames, il ne s’en est point meslé, tant que 
jay esté avec luy, car a l’heure de mon arri- 
vée luy mourut un fils nommé Joachim , né 
lan quatorze cent cinquante-neuf, dont il eut 
grand dueil : et fit lors veeu a Dieu , en ma pré- 
sence, de jamais ne toucher a femme qu’a la 
Reyne sa femme, et combien qu’ainsi le devoit 
faire selon l’ordonnance de l’Eglise , si fut-ce 
grand’chose , a en avoir tant 4 son commande- 
ment, de persévérer en cette promesse ; veu en- 
cores que la Reyne n’estoit point de celles ou on 
devoit prendre grand plaisir , mais au demeu- 
rant fort bonne dame. Encores en cette chasse 
avoit presqu’autant d@’ennui que de plaisir , car 
il y prenoit grande peine, pour autant qu’il cou- 
roit les cerfs a force, et se levoit fort matin , et 
alloi€ aucunesfois Join, et ne laissoit point cela 
pour nul temps qu'il fist; et ainsi s‘en retournoit 
aucunesfois bien las , et presque tousjours cou- 
roucé & quelqu’un ; car c’est un mestier qui ne 
se conduit pas tousjours au plaisir de ceux qui le 
meinent ; toutesfois il s‘y connoissoit mieux que 
nul homme qui ait regné de son temps, selon 
lopinion de chacun. A cette chasse estoit sans 
cesse , et logé par les villages, jusques a ce qu'il 
venoit quelques nouvelles de la guerre, car pres- 
que tous les estez il y avoit quelque chose en- 
tre le due Charles de Bourgogne et luy , et ils — 
faisoient trefves tout I'hyver. 

Aussi il eut plusieurs affaires, pour cette comté 

de Roussillon , contre le roy Jehan d’Arragon , 
pere du roy d’Espagne, qui régne de présent; 
car combien qu’ils fussent fort pauvres et trou- 
blez, avec leurs subjets , comme ceux de Barce- 
lone et autres, et que le fils n’edt rien ( mais il 
attendoit la succession du roy dom Henry de 
Castille, frére de sa femme, laquelle depuis luy 
est advenué ), toutesfois ils luy faisoient grande 
résistance ; car ils avoient les coeurs des subjets 
dudit pays de Roussillon, lequel cousta fort cher 
au Roy et au royaume, car il y mourut, et s’y 
perdit maint homme de bien et y despendit grand 
argent , car cette guerre dura longuement. Ainsi 
le plaisir qu'il prenoit , estoit peu de temps en 
Van , et en grand travail de sa personne, comme 
jay dit. Le temps qu’il reposoit , son entende- 
ment travailloit ; car il avoit affaire en tant de 
lieux que merveille; et se fut aussi volontiers 
empesché des affaires de ses voisins comme des 
siens , et mis gens en leurs maisons , et départy 
les authoritez d’icelles. Quand il avoit la guerre 
il désiroit paix ou trefve; quand il avoit la paix 
ou Ja trefve , a grande peine les pouvoit-il en- 
durer. De maintes menués choses de son 
royaume se mesloit , dont il se fut bien passé ; 
mais sa complexion estoit telle , et ainsi vivoit. 
Aussi sa mémoire estoit si grande qu’il rete- 
noit toutes choses, et cognoissoit tout lemonde, 
et en tous pays, et a l’entour de luy. 

A ia vérité il sembloit mieux pour secourir et 
seigneurier un monde qu’un royaume. Je ne 
parle point de sa grande jeunesse , car je n’es- 
tois point avec luy: mais en l’aage d’onze ans 
par aucuns seigneurs et autres du royaume, il 
fut embroiillé contre le roy Charles VII son 
pere, en une guerre qui peu dura, appelée la 
Praguerie. Quand il fut homme, il fut marié a 
une fille d’Escosse (1) & son déplaisir , et tant 
qu’elle vesquit il y eut regret , et aprés pour les 
bendes et broiillis de la maison du Roy son 
pere , il se retira au Dauphiné (qui estoit sien ) 
ou. beaucoup de gens de bien ie suivirent , et 
plus qu’il nen pouvoit nourrir. Luy estant en 
Dauphiné, il se maria avec la fille duduc de Sa- 
voie (2), et tost apres ce mariage il eut débat 
avec son beau-pére, et se firent trés-aspres 
guerres. Le roy Charles son pére , voyant son 
fils trop accompagné de gens de bien et de 
gens-d’armes , 4 son gré, délibéra d’y aller en 
personne, en grand nombre de gens et de l’en 
mettre dehors ; et se mit en chemin, et prit 
peine d’en retirer plusieurs , en leur comman- 


(1) Marguerite, fille de Jacques I~, roi d'Ecosse, ma- 
riée cn 1436. 
(2) Chartotte, fille de Louis, duc de Savoye. 

dant comme a ses subjects , et sur les peines ac- 
coustumeées, se retirer devers luy. A quoy plu- 
sieurs obéyssoient , au grand desplaisir du Roy 
nostre maistre , lequel voyant le courroux de 
son pére, nonobstant qu’il fust fort , se délibéra 
partir de la et luy laisser le pays, et s’en alla 
par la Bourgogne , avec peu de gens, devers le 
duc Philippe de Bourgogne; lequel & grand hon- 
neur Je recueillit, et luy départit de ses biens 
et a ses principaux serviteurs , comme le comte 
de Comminges , le seigneur de Montauban, et 
autres, par forme de pension, par chascun an, 
et fit, durant le temps qu’il y fut, dons ases 
Serviteurs. 

Toutesfois a la despense qu’il faisoit de tant 
de gens qu'il avoit , l’argent lui failloit souvent, 
qui luy estoit grande peine et soucy, et lui en 
falloit chercher ou emprunter , ou ses gens 
Peussent laissé, qui est grande angoisse a un 
prince qui ne Ia point accoustumé, Et par 
ainsi n‘estoit point sans peine en cette maison 
de Bourgogne , et luy falloit entretenir le prince 
et ses principaux gouverneurs , de peur qu’on 
he s'ennuyast de luy, ay estre tant, car il y 
fut six ans, et incessamment le Roy son pére y 
envoyoit ambassadeurs pour I’en mettre hors,. 
ou qu'il luy fat renvoyé. Et en cela vous pouvez 
penser qu'il n’estoit point oisif , et sans grandes 
pensées et soucy. Or donc, en quel temps pour- 
roit-l’on dire qu’il edt eu joye ne plaisir, a voir 
toutes les choses dessusdites? Je croy que depuis 
son enfance il n’eut jamais que tout mal en tra- 
vail jusques a la mort. Et suis certain que si 
tous Jes bons jours qu’il a eus en sa vie, esquels 
il a eu pius de joye et de plaisir que de travail 
et d’epnuy, estoient bien nombrez, qu'il s’en 
trouveroit bien peu et me semble qu’il s’en trou- 
veroit bien vingt de peine et de travail , contre 
un de plaisir et d’aise. Il vesquit environ 
soixante-un ans ; toutesfois il avoit tousjours 
imagination de ne passer point soixante ans, et 
disoit que depuis long-temps roi de France ne 
les passa, aucuns veulent dire depuis Charles-le- 
Grand : toutesfois le Roy nostredit maistre fut 
bien avant au soixante et uniéme. 

Le duc Charles de Bourgogne, quel aise ne 
quel plaisir scauroit-on dire qu’il ait eu plus 
grand que nostre Roy , dont j’ay parlé? II est 
vray qu’en sa jeunesse il eut peu de soucy, car 
il n’entreprit rien qu'il n’eust environ 22 ans, 
et jusques-la vesquit sain et sans trouble. Alors 
commenca se troubler avec les gouverneurs de 
son pére, lesquels sondit pére soustint , pour- 
quoy le fils s’absenta de sa présence, et s’en alla 
tenir en Hollande, ou il fut bien recueilly; et 
prit intelllgenee avec ceux de Gand, et par fois 

y venoit ; il n’avoit rien de son pére , mais ce 
pays de Hollandeé estoit fort riche et luy faisoit 
de grand dons , et plusieurs grosses villes des 
autres pays, pour l’espérance qu’ils avoient 
d’acquérir sa grace, pour le temps advenir ; qui 
est coustume générale , que tousjours on com- 
plaist plus aux gens de qui on espere la puis- 
sance et authorité accroistre, pour le temps ad- 
venir, que l’on ne fait pour celuy qui est ja en tel 
degré , qu'il ne peut monter plus haut ; et y est 
amour plus grande , par espécial entre le peu- 
ple. Cest pourquoy le duc Philippe , quand on 
luy disoit que les Gandois aimoient tant son fils 
et qu’il les scavoit si bien conduire , respondoit 
qu’ils avoient tousjours bien aimé leur seigneur 
avenir; mais depuisqu’il estoit seigneur ils le hals- 
soient. Et ce proverbe fut véritable ; car oncques 
puis que le duc Charles fut seigneur , ils ne l’ai- 
meérent et lui montrérent bien, comme j’ay dit 
ailleurs; et aussi de son costé ne les aimoit point ; 
mais ace qui estdescendu de luy, ils ont fait plus 
de dommage qu’ils n’eussent sceu faire a luy. 

Pour tousjours continuer mon propos , depuis 
que le duc Charles entreprit la guerre pour les 
terres de Picardie , que nostre maistre avoit ra- 
chetées de son pére le duc Philippe , et qu’il se 
fut mis avec les autres seigneurs du royaume , 
cette guerre du Bien Public, quel aise eut-il 
depuis ? I! eut tousjours travail, sans nul plaisir, 
et de sa personne et de l’entendement; car la 
gloire lui monta au cur, et l’esmeut de con- 
quérir tout ce qui luy estoit bien séant. Tous 
les estez tenoit les champs, en grand péril de 
sa personne, et prenoit tout le soin et la cure de 
l’ost, et n’en avoit pas encore assez a son gré. Il 
se levoit le premier et se couchoit le dernier, 
tout vestu comme le plus pauvre de son ost. 
S'il se reposoit aucun hyver , il faisoit ses dili- 
gences de trouver argent. A chacun jour il be- 
sognoit dés six heures du matin, et prenoit 
grande peine a recuillir et owyr grand nombre 
d’ambassadeurs ; et en ce travail et misére finit 
ses jours, et fut tué des Suisses devant Nancy , 
comme avez veu devant. Et ne pourroit-l’on 
dire qui edt jamais eu un bon jour, de- 
puis qu'il commenga a entreprendre de se faire 
plus grand, jusques a son trespas. Quel acquest 
a-il eu en ce labeur? Ne quel besoin en avoit-il? 
luy qui estoit si riche seigneur , et avoit tant de 
belles villes et seigneuries en son obéissance, ou 
il eust esté si aise s’il edt voulu. 

Apres faut parler du roy Edouard d’Angle- 
terre , qui a esté trés-grand roy et puisssant. En 
sa tres-grande jeunesse , il vit son pére le duc 
d°Yorck desconfit , et mort en bataille, et avec 
luy le pere du comte de Warvic, Cedit comte de 


Warviec gouvernoit ce roy Edoitiard en sa jeu- 
nesse , et conduisoit ses affaires. A la verité 
dire, il le fit roy, et fut cause de deffaire son 
roy Henry, qui plusieurs ans avoit régné en An- 
gleterre , lequel (selon mon jugement et selon 
le monde) estoit vray Roy. Mais de telles cau- 
ses, comme de royaume et grandes seigneuries, 
nostre seigneur les tient en sa main et en dis- 
pose, car tout vient de luy. La cause pourquoy 
le comte de Warvic servoit la maison d@’Yorck, 
contrele roy Henry de Lanclastre, étoit pour une 
bende ou partialité qui estoit en la maison du- 
dit roy Henry , qui n’estoit guéres sage ; et la 
Reyne sa femme, laquelle estoit de la maison 
d’Anjou , fille du roy René de Cecile, prit le 
party du duc de Sombresset contre le comte de 
Warvic: car tous avoient tenu ledit roy Henry, 
et son pére, et grand-pére, pour roys. Ladite 
dame eit mieux fait beaucoup de faire office de 
juge ou de médiateur entre les parties , que de 
dire: Je soustiendray cette part , comme il ap- 
parut; car ils en eurent maintes batailles en 
Angleterre , et en dura la guerre vingt et neuf 
ans , et fin de compte, le tout y mourut , quasi 
d’une part ct d’autre. Et pour parler des bendes 
et partialitez, elles sont trés-périlleuses, et mes- 
mement quant aux nobles, enclins a les nourrir 
et entretenir. Mais l’on dit que par-la_ ils 
scauront des nouvelles, et tiendront les deux 
parties en crainte. Je m’accorderay assez qu'un 
jeune Roy le fasse entre les dames; car ilen aura 
du passe-temps , et du plaisir assez , et scaura 
des nouvelles d’entre elles; mais nourrir les 
partialitez entre les hommes, comme princes et 
gens de vertus et de courage, il n’est rien plus 
dangereux. C’est allumer un feu en sa maison ; 
car tantost ’un ou l'autre dira: Le roy est con- 
tre nous, et puis pensera de se fortifier, et de 
s'accointer de ses ennemis. Au fort, les bendes 
d’Orléans et de Bourgogne les en doivent avoir 
faits sages. La guerre en dura soixante et deux 
ans, les Anglois mesiez parmy, qui en cuidérent 
posséder le royaume. 

A revenir & nostre roy Edouard, il estoit fort 
jeune, et beau prince entre les beaux du monde. 
A l'heure qu'il fut de tous points au-dessus de 
ses affaires, il ne complut qu’a son plaisir et 
aux dames, festes , banquets et aux chasses, et 
me semble que ce temps luy dura bien seize ans, 
ou environ, jusques a ce que le différend dudit 
comte de Warvic, et de luy, commenca. Et com- 
bien que ledit Roy fust jetté hors du royaume , 
si ne dura ledit débat guéres; car il retourna 
et obtint la victoire, et apres prit ses plaisirs 
plus que devant , ne craignant personne, et sc 
fit fort gras et plein, et en fleur d’dge le vin- 

drent a ronger ses excez, et mourut assez sou- 
dainement (comme j’ay dit) d’une apoplexie, et 
perdit sa lignée, et le royaume aprés luy, comme 
avez oily, quant aux enfans masles. 

En nostre temps ont aussi régné deux vail- 
lans et sages princes, c’est a scavoir le roy de 
Hongrie Mathias , et Mahomet Ottoman, empe- 
reur des Turcs, Ledit roy Mathias estoit fils d’un 
trés-vaillant chevalier , appellé le chevalier 
Blanc de la Walacquie, gentil-homme de grand 
sens et vertus, qui longuement gouverna ce 
royaume de Hongrie , et eut maintes belles vie- 
toires contre les Tures, qui sont voisins dudit 
royaume , a cause des sejgneuries qu’ils ont 
usurpées en Gréce et Esclavonie. Et tost aprés 
son décés, vint en aage d’homme le roy Lance- 
lot (1), a qui ledit royaume appartenoit , avec 
Behaigne et Poullaine (2). Cestuy-ta se trouva 
conseillé par aucuns (comme I’on dit) de prendre 
les deux fils dudit chevalier Blanc, disant que 
leur pére avoit trop de maistrise et de seigneurie 
andit royaume, durant son enfance, et que les 
enfans (qui estoient bons personnages ) pour- 
roient bien vouloir faire comme luy. Parquoy 
conclud ledit roy Lancelot , de les faire prendre 
tous deux , ce qu’il fit, et incontinent fit mou- 
rir l’aisné, et ledit Mathias (3) mettre en pri- 
‘son a Bude, principale ville de Hongrie; mais 
il n’y fut guéres, et peut-estre que nostre sei- 
gneur eut agréables les services de son pére, car 
tost aprés ledit roy Laneelot, fat empoisonné a 
Prague en Behaigne , par une femme de bonne 
maison (et en ay veu le frére) de laquelle il es- 
toit amoureux , et elle de luy , tellement que 
‘comme malcontente de ce qu’il se marioit en 
France avec la fille du roy Charles VII (4), de 
présent appellée la princesse de Viane (qui 
estoit contre ce qu’il luy avoit promis ),-elle l’em- 
poisonna en un baing, en luy donnant a man- 
ger d'une pomme, et mit la poisen au manche 
du cousteau. Incontinent que fut mort ledit 
roy Lancelot (5), les barons de Hongrie s‘as- 
sembléerent audit Bude , pour faire élection de 
roy, suivant Vusage et privilége qu’ils ont 
d’eslire quand leur roy meurt sans enfans ; et 
estans la en hayne et grande division entre eux, 
pour cette dignité , survint en la ville la veufve 
dudit chevalier Blanc, et mére dudit Mathias , 


bien fort aceompagnée : car elle estoit riche 


(1) Ladislas V1, qui ne commencaa régner en Hongrie 
qu’en 1491; nous avons déja fait remarquer que Comines 
termina ses Mémoires sur Louls XI avant la fin de l'année 
1492. On a ici la preuve qu'il y travaillait cncore en 1491. 

(2) La Bohéme ct la Pulogne. 

(3) Mathias Corvin, fils de Jean Hunniades, fut élu 
roi de Hongrie a l'4ge de dix—huit ans, aprés la mort de 
J.adislas V, environ lan 1457. 

femme d’argent comptant que son mary avoit 
laissé , parquoy elle avoit pu faire grands amas 
soudainement, et croy bien qu'elle avoit bonne 
intelligence en cette compagnie , et en la ville, 
veu le crédit et authorité que son mary avoit 
eu audit royaume. Elle tira en la prison, et 
mit son fils dehors. Partie des barons et pré- 
lats, qui estoient la assemblez pour faire leur 
roy , senfuirent de peur. Les autres créérent 
ledit Mathias roy , lequel a régné audit royaume 
en grande prospérité, et autant loue et prise 
que nul roy qui ait régné long-temps a, et plus 
en aucunes choses. J] a esté des plus vaillans 
hommes qui ayent regné de son temps, et a 
gagné de grandes batailles contre les Tures de 
son temps, qui durant son régne n’ont en rien 
endommagé le royaume ; mais il l’a augmenté, 
tant de leur costé qu’en Boheme (dont il tenoit 
la pluspart ) et en Walaquie , dont il estoit, et 
en Esclavonie, et du costé d’Allemagne, prit la 
pluspart d’Austriche sur ’@mpereur Frédéric, 
qui vit encores, et l’a possédée jusques & la mort, 
qui fut en la ville de Vienne, chef du pays 
d’Austriche, en cet an 1491. Il estoit Roy qui 
gouvernoit aussi sagement ses affaires en temps 
de paix comme en temps de guerre. Sur Ia fin 
de ses jours , et se voyant sans eraiate d’en- 
nemis, it est devenu fort pompeux et triom- 
phant roy en sa maison, et fit grands amas de 
beaux meubles, bagues et vaisselles pour pa- 
rer sa maison. Toutes choses dépeschoit de soy, 
ou par son commandement. II se faisoit fort 
craindre : car il devint cruel, et puis tomba en 
griefve maladie incurable , en assez jeune aage , 
comme de vingt et huict ans ou environ ; il est 
mort (6) ayant eu toute sa vie labeur et tra- 
vail , et trop plus que de plaisirs. 

Le Ture (que devant ay nommé) a esté sage 
et vaillant prince (7), plus usant de sens et de 
cautelle , que de valleur et hardiesse. Vray est 
que son pére le laissa bien grand, et fut vaillant 
prince, et prit Adrianopoli, qui vaut a dire 
ville d’Adrian. Celuy dont je parle, prit en 
Vaage de vingt-trois ans Constantinople, qui 
vaut a dire cité de Constantin. Je l’ay veu peinct 
de cet aage , et sembloit bien qu’il fust homme 
de grand esprit. Ce fut une grande honte a tous 
les Chrestiens de Ja laisser perdre. Il la prit 
d’assaut , et fut tué a la bréche l’empereur de 


(4) Magdeleine , fille du roi Charles VII, mariée de- 
puis a Gaston de Foix. 

(5) Ce Lancelot, dont on raconte ici la mort, est le 
méme que Ladislas V de nom. 

(6) Ila vécu cinquante ans, sur lesquels il a régné 
trente deux. 

(7) Mahomet II, 

Jay veu, et fit conscience d’un impost que 
nouvellement il avoit mis sur ses sujets, si ledit 
testament est vray. Or, regardez que doit faire 
un prince chrétien , qui n’a authorité fondée en 
raison , de rien imposer sans le congé et per- 
mission de son peuple. 


l’Orfent (1), que nous appellons de Constanti- 
nople, et maints autres hommes de bien ; maintes 
femmes forcées de grandes et nobles maisons , 
nulle eruauté ne demeura a y estre faicte. Ce 
fat son premier exploict, il a continué a faire 
ces grandes choses, tellement que j’ouys une 
fois dire & un ambassadeur venitien , devant le 
duc Charles de Bourgogne , qu’il avoit conquis 
deux empires , quatre royaumes, et deux cens 
citez. Il vouloit dire de Constantinople , et de 

celuy de Trébisonde ; les royaumes de la Bos- 


séne (2), la Surie (3), et Arménie. Je ne scay 
sil prenoit la Morée pour un. Il a conquis maintes 
belles isles de mer en cet Archipel , ot est ladite 


Morée (les Vénitiens y tenoient encores deux 
places), aussi l'isle de Négrepont et de Méthelin ; 


et aussi a conquis presque toute l’Albanie et 
('Esclavonie. Et si ses conquestes ont esté 
grandes sur les chrestiens , aussi ont-elles esté 
sur ceulx de sa loy propre, et y a destruit 


maint grand seigneur, comme le Carmain et 


autres. 
La pluspart de ses ceuvres il les conduisoit de 


luy et de son sens; si faisoit nostre roy, et 


aussi le roy de Hongrie , et ont esté les trois 
plus grands hommes qui ayent régné depuis 
cent ans; mais l’honnesteté et forme de vivre 
de nostre roy, et les bons termes qu’il tenoit 
aux gens privez et estrangiers, a esté tout 
autre , et meilleur que des deux autres , aussi 
estoit-il roy trés-chrestien. Quant aux plaisirs 
du monde, ce ture en a pris a coeur saoul , et y 
a usé grande partie de son temps , et edt encore 
fait plus de maux qu’il n’a, s'il ne se fat tant 
occupé au vice de la chair. II estoit gourmand 
outre mesure. Aussi les maladies luy sont ve- 
nues tost, et selon la vie: car il luy prit une 
enfleure de jambes , comme j’ay ouy dire 4 ceux 
qui Pont veu, et luy venoit au commencement 
de l’esté qu’elles grossissoient comme un homme 
par le corps, et n’y avoit nulle ouverture , et 
puis s’en alloient; ny jamais chirurgien ne 
sceut entendre ce que c’estoit , mais bien disoit- 
on que sa grande gourmandise y aidoit bien , et 
que ce pouvoit estre quelque punition de Dieu. 
Et ce qu’il se laissoit si peu voir , et se tenoit 
tant clos en son sérail , estoit afin que |’on ne le 
cognut si deffaict , et qu’éA cette occasion ne 
eussent tant en mespris. I] est mort en l’aage 
de cinquante et deux ans ou environ , assez sou- 
dainement: toutesfois il fit testament, lequel 


(1) Cet empereur se nommait Constantin II, fils de 
Manuel. 





Or, voyez-vous la mort de tant de prands. 
hommes, en si peu de temps, qui tant ont tra- 
vaillé pour s’accroistre, et pour avoir gloire, 
et tant’en ont souffert de passions et de peines, 
et abrégé leur vie, et par aventure leurs ames 
pourront souffrir. En cecy ne parle point dudit 
Turc, car je tiens ce point pour vuidé, et qu'il 
est logé avec ses prédécesseurs. De nostre roy 


jay espérance (comme j'ay dit ) que nostre Sei- 


gneur ait eu miséricorde de luy , et aussi aura 
des autres, s'il luy plaist. Mais a parler natu- 
rellement (comme homme qui n’a aucune lité- 
rature , mais quelque peu d’expérience et sens 
naturel) , n’eidt-il point mieux valu a eux, et a 
tous autres princes et hommes de moyen estat, 
qui ont vescu sous ces grands , et vivront sous 
ceux qui régnent , eslire le moyen chemin en 
ces choses ? C’est A scavoir moins se soucier , et 
moins se travailler , et entreprendre moins de 
choses, et plus craindre a offenser Dicu et a 
persécuter le peuple et leurs voisins par tant de 
voyes cruelles , que j’ay assez déclarées par cy- 
devant , et prendre des aises et plaisirs hon- 
nestes ? Leurs vies en seroient plus longues. Les 
maladies en viendroient plus tard, et leur mort 
en seroit plus regrettée , et de plus de gens, et 
moins désirée, et auroient moins a douter la 
mort. Pourroit-l’on voir de plus beaux exemples 
pour cognoistre que c’est peu de chose que de 
homme, et que cette vie est misérable et 
briefve, et que ce n’est rien des grands. Dés 
quils sont morts , tout homme en a le corps en 
horreur et vitupére , et qu'il faut que l’ame sur 
Vheure se sépare d’eux , et aille recevoir son ju- 
gement. Et a la vérité, en linstant que l’ame 
est séparée du corps, ja la sentence est donnée 
de Dieu , selon les cuvres et mérites du corps; 
laquelle sentence s’appelle le jugement parti- 
culier. 


(2) Bossine ou Bé&nie. 
(3) La Servie. 


FIN DES CHRONIQUES. DU ROY LOUIS XI. 


LIVRE SEPTIEME. 


PROPOSITION DE PHILIPPE DE COMINES, TOU- 
CHANT CE QU’ IL PRETEND ESCBIBE PAR LES 
MEMOIRES (1) SUIVANS DU ROY CHARLES VIII, 
FILS DUDIT ROY LOUIS XI° DE CE NOM, 
APRES TOUTESFOIS QUELQUE OMISSION D’AN- 
NEES DEPUJS LE DECEDS DE CE PBINCE JUS- 
QUES A LA REPRISE DE SON DISCOUBS. 


Pour continuer les Mémoires par moy Phi- 
lippe de Comines encommencez, des faits et 
gestes durant le régne du feu roy Louis XI (que 
Dieu absolve), maintenant vous veus dire comme 
il advint que le roy Charles VIII son fils en- 
treprit son voyage d’Italie, auquel je fus. Et 
partit ledit seigneur de la ville de Vienne, qui 
est au Dauphiné , le vingt et troisiesme d’aoust, 
Pan 1494 ; et fut de retour dudit voyage en son 
royaume, environ le mois d’octobre, 95. Avant 
lentreprise duquel voyage, il y eut mainte dis- 
putation , scavoir s‘il iroit ou non, car |’entre- 
prise sembloit a toutes gens sages et experi- 
mentez, trés-dangereuse , et n’y eut que luy 
seul qui la trouva bonne, et un appellé Es- 
tienne de Vers, natif de Languedoc, homme 
de petite lignée , qui jamais n’avoit veu n’y en- 
tendu nulle chose au faict de la guerre. Un autre 
_ s’en estoit meslé jusques la a qui le coeur faillit, 
homme de finances, appellé le général Brisson- 
net , qui depuis , 4 cause dudit voyage, a eu de 
grands biens en l’Eglise, comme d’estre cardi- 
nal et avoir beaucoup de benéfices. L’autre 
avoit ja acquis beaucoup d’héritages , et estoit 
sénéchal de Beaucaire, et président des comptes 
a Paris, et avoit servi ledit Roy, en son enfance, 
trés-bien , de valet-de-chambre ; et cestuy-la at- 
tira ledit général, et eux deux furent cause de 
ladite entreprise, dont peu de gens les lowtivient , 
et plusieurs les blasmoient : car toutes choses 
nécessaires a une si grande entreprise leur de- 
failloient : car le Roy estoit trés-jeune , foible 
personne, plein de son vouloir, peu accompagné 
de sages gens, ne de bons chefs, et n‘avoit nul 
argent comptant : car avant que partir ils em- 
pruntéerent cent mille francs de la banque de 
Soli (2) a Gennes, & gros intérest pour cent, de 


(4) Il ne se trouve aucun manuserit des deux livres 
suivants. 

(2) Sauly, selon les annales de Génes , par Agostino 
Giustiniano. 


foire en foire, et en plusieurs autres lieux , 
comme je diray aprés. Ils n’avoyent ne tentes , 
ne pavillons et si commencérent en hyver a 
entrer en Lombardie. Une chose avoyent-ils 
bonne, c’estoit une gaillarde compagnie, pleine 
de jeunes gentils-hommes, mais en peu d’obeis- 
sance. Ainsi faut conclure que ce voyage fut 
conduit de Dieu, tant a aller qu’au retourner, 
car le sens des conducteurs, que j’ay dit, n’y 
servit de guéres. Toutesfois ils pouvoient bien 
dire quils furent cause de donner grand hon- 
neur et grande gloire a leur maistre. 


OOK 


CHAPITRE PREMIER. 


Comment le duc René (3) de Lorraine vint en 
France demander la duché de Bar et la 
comté de Provence que le roy Charles tenoit, 
et comment il faillit a entrer au royaume de 
Naples qu’il prétendoit sien comme le Roy, 
et quel droit y avoient tous deux. 


Estant le Roy, dont je parle, en l’aage de son 
couronnement (4) , qui fut de quatorze ou quinze 
ans, vint vers luy le duc de Lorraine , demander 
la duché de Bar, que le roy Louis XI tenoit , 
et la comté de Provence, que le roy Charles 
d’Anjou son cousin germain laissa audit: roy 
Louis XI, par son trespas et testament ; car il 
mourut sans enfans. Le duc de Lorraine la vou- 
loit dire sienne , parce qu'il estoit fils de la fille 
du roy René de Cecile , duc d’Anjou et comte 
de Provence ; et disoit que le roy René luy avoit 
fait tort, et que le roy Charles d’Anjou dont je 
parle, n’estoit que son neveu, fils de son frere 
le comte du Maine, et luy estoit fils de sa fille ; 
et l'autre disoit , que Provence ne pouvoit aller 
a fille par leurs testamens. En effet, Bar fut 
renda , ou le Roy ne demandoit qu'une somme 
d’argent ; et pour avoir grande faveur et grands 
amis , et par espécial le duc Jehan de Bourbon, 
qui estoit vieil , et en vouloit espouser la sceur, 
eut estat bon du Roy et cent Jances de charge, 
et luy fut baillé trente et six mille francs l’an , 


(3) Réné IJ, duc de Lorraine, le méme qui avalt dé- 
fait le duc Charles de Bourgogne devant Nanci cn £477. 


(4) Charles VINE fut sacré a Reims le 30 mai 1484. 

pour quatre années, pendant lequel temps se 
cogunoistroit du droict de ladite comté. Et estoit 
a cette delibération et conclusion (car j’estois 
de ce eonseil qui avoit esté lors créé, tant par 
les proches parens du Roy, que par les trois 
Estats du royaume (1), Estienne de Vers , dont 
jay parlé , qui ja avoit acquis quelque chose en 
Provence, et avoit en fantaisie ce fait de Naples, 
fit dire par le Roy, aussi jeune qu’il estoit lors, 
sa sceur duchesse de Bourbon présente , 4 mon- 
sieur de Comminges, du Lau (car ces deux 
estoient aussi du conseil) et moy, que nous tins- 
sions la main a ce qu’il ne perdft point cette 
comté de Provence ; et fut avant l’appointement 
dont j’ay parlé. 

Avant les quatre ans passez se trouvérent 
quelques clercs de Provence qui vindrent mettre 
en avant certains testamens du roy Charles le 
premier, frére de Sainct-Louis, et d’autres roys 
de Cecile, qui estoient de la maison de France , 
et entre autres raisons disoient que non point 
seulement la comté de Provence appartenoit 
audit Roy, mais le royaume de Cecile, et au- 
tres choses possédées par la maison d’Anjou , 
et que ledit duc de Lorraine n’y avoit rien 
(toutesfois aucuns vouloient dire autrement) , 
et s’'adressoient tous ceux-la audit Estienne de 
Vers, qui nourrissoit son maistre en ce langage : 
que ce Roy Charles dernier mort, comte de 
Provence, fils de Charles d’Anjou , comte du 
Maine, et neveu du roy René, luy avoit laissé 
par son testament ; car le roy René l’institua en 
son lieu avant que de mourir, et le préféra de- 
vant ledit duc de Lorraine , qui estoit fils de sa 
fille. Et disoient que le roy René (2) fit cela a 
cause desdits testamens , faicts par ce Charles 
premier et sa femme comtesse de Provence , 
disans que le royaume et comté de Provence ne 
pouvoient estre séparez, ny aller a fille , tant 
qu'il y eut fils de la lignée ; et que semblable 
testament firent les premiers venans aprés eux, 
comme fut Charles le second audit royaume. 

En ce temps desdites quatre années , ceux 


(1) Les états-généraux de 1484 composérent le conseil 
du Roi de tous les princes du sang, d’un certain nombre 
de ministres de Louis XI et de douze députés des états— 
généraux choisis par le Roi et les princes. Ce conseil de- 
vait donner son avis sur tous les actes de la couronne. 
Nous ignorons par quelle circonstance Comines fut ap- 
pelé a en faire partie. 


(2) Le roi Réné était mort en 1481. 


(3) Louis Malet, seigneur de Grayville , depuis amiral 
de France. Voyez ci-aprés, livre VIII, chap. 23. 


(4) Le soulévement du royaume de Naples contre le 
toi Ferrand ou Ferdinand , arriva vers l’'an 1488. 


(5) Ferrand ou Ferdinand ayalt refas¢ de payer au 

qui gouvernoient ledit Roy (qui estoient le duc 
et duchesse de Bourbon , et un chambelan , ap- 
pellé le seigneur de Graville (3), et autres cham- 
belans , qui en ce temps eurent grand régne ) , 
appellerent en cour , en authorité et crédit le- 
dit duc de Lorraine , pour en avoir support et 
aide, car il estoit homme hardy, et plus 
qu’-homme de cour, et leur sembloit quils 
s’en deschargeoient bien quand il seroit temps ; 
comme ils firent, quand ils se sentirent assez 
forts, et que la force du duc d’Orléans, et de 
plusieurs autres, dont avez ouy parler, fut di- 
minuée. Aussi ne peurent-ils plus tenir ledit 
duc de Lorraine, les quatre ans passez , sans luy 
bailler ladite comté, ou l’asseurer a certains 
temps, et par escrit, et toujours payer les trente 
six mille francs; en quoy ne se peurent accor- 
der ; et a cette cause, il partit trés-mal content 
d’eux, de la cour. 

Quatre ou cing mois avant son partement de 
cour, luy advint un bonne aventure (4) sil 
l’eust sceu entendre. Tout le royaume de Naples 
se rébella contre le roy Ferrand, pour la grande 
tyrannie de luy et de ses enfans, et se donnérent 
tous les barons, et les trois parts du Royaume 
a l’Eglise (5). Toutesfois ledit roy Ferrand , 
qui fut secouru des Florentins , les pressoit 
fort ; et par ce le Pape, et lesdits seigneurs du 
royaume, qui s’estoient rebellez, mandérent le- 
dit duc de Lorraine, pour s’en faire roy ; et long- 
temps l’attendirent des galées & Gennes, et le 
cardinal de Sainct Pierre (6) ad-vincula , ce- 
pendant qu’il estoit en ces brouillis de cour, et 
sur son départ , et avoit avec luy gens de tous 
les seigneurs du royaume , qui le pressoient de 
partir. 

Fin de compte , le Roy et son conseil mons- 
troient en tout et partout, de luy vouloir aider, 
et luy fut promis soixante mille franes, dont il 
en eut vingt mille; le reste se perdit, et ny fut 
consenty mener les cent lances qu'il avoit da 
Roy, et envoyer ambassades par tout en sa fa- 
veur. Toutesfois le Roy estoit ja de dix-neuf 


Pape le cens de quarante mille écus , sous prétexte que 
le comtat d’ Avignon n’avait été cédé par la reine Jeanne 
au Saint-Siége , que pour tenir liea de ce tribut. Inno- 
cent VIII, offensé de ce refus, et excité par les grands du 
royaume, leya une armée dont il donna le commande- 
ment a Robert de San-Severin, et appela le duc Réné, 
comme roi légitime de Naples. Le duc se mit sur-le- 
champ en route; mais quand jl fat & Lyon, le Roi lui 
fit défendre de passer vutre , disant qu'il youlait termi- 
ner lui-méme cette querelle, qui le concernait seul, les 
rois Réné et Charles d’ Anjou lui ayant cédé leurs droits. 


(6) Julien de Rovére, cardinal au titre de Saint-Pierre- 


és—Liens, depuis Pape sous le nom de Jules LJ, dont ila 


été parlé sous le régne de Louis XI. 

ans, ou plus, nourry de ceux que j’ay nommez , 
qui luy disoient journellement, que ledit 
royaume de Naples luy devoit appartenir. Je le 
dis volontiers, parce que souvent petites gens 
en menoient grande noise , et ainsi le sceus par 
aucuns de ces ambassadeurs, qui alloient a 
Rome, Florence , Gennes et ailleurs, pour ledit 
duc de Lorraine ; et le sceus mesmement par le- 
dit duc propre, qui vint passer par Moulins, ou 
lors me tenois, pour les différends de cour, 
avec ledit duc Jehan de Bourbon. Ja son entre- 
prise estoit demy perdué, pour la longue attente, 
et allay au-devant de luy, combien que ne luy 
fusse tenu, car il m’avoit aidé a chasser de la 
cour, avec rudes et folles paroles. Il me fit la 
plus grande chére du monde, soy doulant de 
ceux qui demeuroient au gouvernement. II fut 
deux jours avecques le duc Jehan de Bourbon , 
et puis tira vers Lyon. | 


Ep somme, ses amis estoient si las et si foulez. 


pour lavoir attendu, que le Pape avoit appointé, 
et les barons du royaume aussi, Jesquels sur la 
seureté dudit appointement, allérent 4 Naples , 
ou tous furent pris , combien que le Pape, les 
Vénitiens et le roy d’Espagne , et les Florentins, 
sestoient obligez de faire tenir ledit appointe- 
ment, et eussent juré et promis leur seureté. Le 
prince de Salerne eschappa , qui vint par deca , 
et ne voulut point estre compris audit appoin- 
tement , cognoissant ledit Ferrand. Ledit duc de 
Lorraine s’en alla bien honteux en son pays , et 
onques puis n’eut authorité vers le Roy, et perdit 
ses gens-d’armes, et les trente-six mille francs 
qu'il avoit pour Provence; et jusques a cette 
heure (qui est l’an 1497) est encores en cet 
estat (1). 


<KOO 


CHAPITRE II. 


Comment le prince de Salerne , du royaume 
de Naples, vint en France , et comment Lu- 
dovie Sforce, surnomme le More , et luy, 
taschoient a faire que le Roy menast guerre 
au roy de Naples , et pour quelle cause. 


Ledit prince de Salerne (2) alla 4 Venise (par- 
ce qu'il y avoit grande accointance) et avec luy 
trois de ses neveux, enfans du prince de Bisi- 
gnan, ou demandérent conseil (comme m’a dit 
ledit prince) a la seigneurie, ow il leur plaisoit 


(1) Ce passage est précieux, en ce qu'il marque !’é- 
poque de la rédaction de la présente suite des Mémoires 
de Comines. 

(2) Le prince de Salerne, qui se réfugia en France en 
1489, était Antoine de San—Severin. 

mieux qu’ils tirassent , ou vers ledit duc de Lor- 
raine, ou devers leroy de France ou d’Espagne. 
Il me dist qu’ils luy respondirent que le duc de 
Lorraine estoit un homme mort, et qu’il ne les 
scauroit ressourdre. Le roy d’Espagne seroit trop 
grand, sil avoit le royaume, avec l’isle de Ce- 
cile, et les autres choses qu'il avoit en ce gouffre 
de Venise , et qu’il estoit puissant par mer; mais 
qu’ils luy conseilloient d’aller en France, et 
qu’avec les roys de France, qui avoient esté au- 
dit royaume, ils avoient eu bonne amitié et bon 
voisin. Et croy qu’ils ne pensoient point que ce 
qui en advint aprés , deut advenir. Ainsi vin- 
drent ces barons dessusdits en France , et furent 
bien recueillis, mais pauvrement traitez de biens. 
Ils firent grande poursuite environ deux ans : 
et du tout s’adressoient 4 Estienne de Vers, 
lors séneschal de Beaucaire et chambelan du 
Roy. 

Un jour vivoient en espérance , autre au con- 
traire ; et faisoient diligenee en Italie, et par 
espécial & Milan, ou avoit pour duc Jean 
Galéas , non pas le grand , qui est enterré aux 
Chartreux de Pavie, mais celuy qui estoit fils 
du duc Galéas et de la duchesse Bonne, fille 
de Savoye (3) , qui estoit de petit sens. Elle eut 
la tutelle de ses enfans , et l’ay veué en grande 
authorité, estant veufve, conduite par un appelé 
messire Cico (4), secrétaire, nourry de long- 
temps en cette maison : gui avoit chassé et con- 
finé tous les freres du duc Galéas, pour la seu- 
reté de ladite dame et de ses enfans. Entre les 
autres avoit chassé un appelle le seigneur Ludo- 
vic (qui depuis fut duc de Milan) qu’elle rappela 
depuis, estant son ennemy et en guerre contre 
elle , et le seigneur Robert de Sainct-Severin , 
vaillant capitaine, que pareillement avoit chassé 
ledit Cico. 

Pour conclusion , par le moyen d’un jeune 
homme, qui trenchoit devant elle, natif de 
Ferrare, de petite lignée , appellé Antoine Thé- 
sin (5), elle les rappella par sotise, cuidant qu’ils 
ne ‘fissent nul mal audit Cico; et ainsi l’avoient 
juré et promis. Le tiers jour aprés , le prirent et 
le passérent dedans une pipe, au travers de la 
ville de Milan; car il estoit allié par mariage 
avecques aucun des vicomtes ; et veut-l’on dire 
que, s'il eust esté en la ville, qu’ils ne l’eussent 
osé prendre; et si vouloit le seigneur Ludovic, 
que le seigneur Robert de Sainct-Severin , qui 
venoit , le rencontrast en cet estat , pource qu’il 


(3) Bonne de Savoie, mére et tutrice de Jean Galdas, 
duc de Milan. 


(4) 1) est nommé Cecco dans Machiavel. 
(5) Ou Tassino suivant Machiavel. 

haissoit 4 merveilles ledit Cico; et fut mené 
i Pavie en prison au chasteau, ou depuis il 
mourut. 

Ils mirent ladite dame en grand honneur , ce 
luy sembloit , et luy complaisoient; et eux te- 
noient le conseil, sans luy dire, sinon ce qui 
leur plaisoit ; et plus grand plaisir ne luy pou- 
voient-ils faire que de ne luy parler de rien. 
A cet Antoine Thésin luy laissoient donner ce 
qu'elle vouloit, et le logeoient prés de sa cham- 
bre : et la portoit a cheval derriére luy, par la 
ville, et estoient toutes festes et dances léans ; 
mais il ne dura guéres , par adventure demy an. 
Elle fit beaucoup de biens audit Thésin : et les 
bougettes (1) des couriers s’adressoient a luy: 
et y sortit grande envie, avec Je bon vouloir 
que le seigneur Ludovic, oncle des deux enfans, 
avoit de se faire seigneur , comme il fit apres. 
Un matin luy ostérent ses deux fils, et les mi- 
rent au donjon, qu’ils appelloient la Roque; et 
a ce s‘accordérent ledit seigneur Ludovic, le 
seigneur Robert de Sainct-Severin, un appellé 


de Pellevoisin , qui gouvernoit la personne dudit . 


jeune duc, et le capitaine de la Roque , qui ja- 
mais depuis la mort du duc Galéas n’en estoit 
sorty , ny ne fit de long-temps apres , jusques a 
ce qu'il fat pris par tromperie dudit seigneur 
Ludovic , et par la folie de son maistre, qui 
tenoit de la condition de la mére, et n’estoit 
gueéres sage. 

Apres ces enfans mis en ladite Roque par les 
dessusdits , ils mirent la main sur le trésor (qui 
estoit en ce temps le plus grand de la chres- 
tienté) et luy en firent rendre compte, et fut fait 
trois clefs , dont elle eut l'une, mais onques puis 
n’y toucha. Ils Ja firent renoncer a Ia tutelle , 
et fut créé tuteur le seigneur Ludovic. Et da- 
vantage escrivirent en plusieurs lieux, et par 
especial en France, lettres que je vis, a sa 
grande honte, en la chargeant de cet Antoine 
Thésin et autre chose. Audit Thésin ne fut mef- 
fait , mais fut renvoyé, et le sauva ledit seigneur 
Robert, et aussi ses biens. En cette Roque 
n’entroient point ces deux grands hommes, 
comme ils vouloient; car le capitaine y avoit 
son frére, et bien cent cinquante hommes a 
gages, et faisoit garder la porte quand ils y 
entroient , et n’y menoient jamais qu’un homme 
ou deux avec eux; et dura cecy fort lon- 
fuement. 

Cependant sourdit grand différend entre ledit 
seigneur Ludovic et Robert de Sainct-Severin, 
comme il est bien de coustume (car deux gros 
personnages ne se peuvent endurer ), ct demeura 


(1) Valises. 

le pré au seigneur Ludovic, et l'autre s’en alla 
au service des Vénitiens. Toutesfois , puis apres 
il revint deux de ses enfans au service dudit 
seigneur Ludovic et de l’Estat de Milan : qui 
furent Galéas , et le comte de Messire Cajazze. 
Aucuns dient du sceu dudit pére, les autres 
dient que non. Mais comment que ce fust, ledit 
seigneur Ludovic les prit en grand amour, et 
s’en est fort bien servy , et fait encores aujour- 
d’hui. Et faut entendre que leur pére, le seigneur 
Robert de Sainct-Severin , estoit de la maison 
de Sainct-Severin , sailly d’une fille batarde, 
mais ils ne font point grande difference au pays 
d'Italie d’un enfant batard a un légitime. Je 
dis cecy parce qu’ils aidérent 4 conduire notre 
entreprise du pays d’Italie, tant en faveur du 
prince de Salerne (dont j’ay parlé), qui est chef 
de ladite maison de Sainct-Severin, que pour au- 
tres causes que je diray aprés. 

Ledit seigneur Ludovic commenca tost a 
monstrer de fort vuuloir garder son authorité , 
et fit faire monnoye, ou le duc estoit empraint 
d’un costé et luy de l’autre ; qui faisoit murmu- 
rer beaucoup de gens. Ledit duc fut marié avec 
la fille du due de Calabre , qui depuis fut roy 
Alphonse, aprés la mort de sondit pére le roy 
Ferrand, roy de Naples. Ladite fille estoit fort 
courageuse , et eat volontiers donné crédit a son 
mary, si elle eust peu; mais il n’estoit pas 
guéres sage, et révéloit ce qu’elle luy disoit. 
Aussi fut long-temps en grande authorité le ca- 
pitaine de cette Rocque de Milan , qui jamais ne 
sailloit de dedans : et s’y commenca 4 engendrer 
des soupcons, et quand !’un fils sailloit, autre 
demeuroit dedans. Pour abréger ce propos, 
environ un an ou deux avant que allassions en 
Italie , ledit seigneur Ludovic, venant de dehors 
avec ledit duc , pour luy faire dommage, l’amena 
pour descendre a ladite Rocque, comme ils 
avoient de coutume. Le capitaine venoit sur le 
pont-levis , et gens a l’entour de luy , pour bai- 
ser la main audit duc, comme est leur coustu- 
me; cette fois estoit le duc un peu hors du pont, 
et fut contraint ledit capitaine de passer un pas, 
par aventure , ou deux, tant que ces deux en-_ 
fans de Sainct-Severin le saisirent et autres qui 
estoient a l’entour d’eux. Ceux de dedans leve- 
rent le pont, et ledit Ludovic fit allumer un 
bout de bougie , jurant qu'il leur feroit trencher 
la teste , s'ils ne rendoient Ja place avant la 
chandelle bruslée , ce quils firent; et pourveut 
bien ladite place, et seurement pour luy, et 
parlant tousjours au nom du duc, et fit un pro- 
cés a ce bon-homme, disant qu'il avoit voulu 
bailler la place a I’Empereur, et fit arrester 
aucuns Allemans, disant qu‘ils traitoient ce 

marché , et puis les latssa aller ; et fit décapiter 
un sien secrétaire , le chargeant d’avoir guidé 
cet ceuvre, et un autre qui disoit qu'il en avoit 
fait lesdits messages. Ledit capitaine long-temps 
il tint prisonnier , a la fin le laissa aller , disant 
que madame Bonne avoit une fois gagné un 
frére dudit capitaine , pour le tuer , en entrant 
en ladite Rocque, et que ledit capitaine |’en 
avoit gardé, pourquoy a cette heure luy sauvoit 
la vie. Toutesfois je croy que s’il eust esté cou- 
pable d’un tel cas, comme d’avoir voulu bailler 
le chasteau de Milan a I’Empereur , auquel il 
pourroit prétendre droict comme empereur, et 
aussi comme duc d’Austriche (car cette maison 
y querelle quelque chose) , il ne luy edt point 
pardonné. Aussi c’edt esté un grand mouvement 
en Italie, car tout I’Estat de Milan se fat tourné 
en un jour; parce que du temps des empereurs, 
ils ne payoient que demy ducat pour feu, 
et maintenant sont fort cruellement trafctez, 
églises, nobles et peuple, et en vray ty- 
ranpie. 


CKK> 


CHAPITRE III. 


Comment la duché de Milan est une des belles 
piéces de terre et de plus grant valeur qu’on 
sache trouver, osté le gros tribut qui y est. 


Se sentant le seigneur Ludovic saisi de ce 
chasteau et Ia force des gens-d’armes de cette 
maison sous sa main , pensa detirer outre , car 
qui a Milan il a son gouvernement et toute 
la seigneurie, car les principaux de toute la 
seigneurie y demeurent, et ceux qui ont la garde 
et le gouvernement des autres places en sont. 
Et de ce que contient cette duché je ne vis ja- 
mais plus belle piéce de terre ne de plus grande 
valeur (1). Car quand le seigneur se contente- 
roit de cing cens mille ducats I’an, !es subjets 
ne seroient que trop riches , et vivroit ledit sei- 
gneur en seurété ; mais il en léve six cens cin- 
quante mille ou sept cens mille , qui est grande 
tyrannie ; aussi le peuple ne demande que mu- 
tation de seigneur. 

Ce voyant le seigneur Ludovic , avec ce que 
dit est , si prés d’achever son désir, et qui estoit 
marié avec la fille du duc de Ferrare dont il 
avoit plusieurs enfans, il mettoit peine de ga- 


(t) Antoine de Léve disait que le duché de Milan va- 
lait mieux que toute l'Espagne. Alciat l'appelait Specu- 
lum ef arcem totius Italia. 

(3) Polesine, suivant Machiavel. On le nomme au- 
jourd’bui je Polesin de Rovigo ; il est situé entre le Fer- 
rarais et le Padouan. 

gner amis, tant en laditeduché que hors d’Italie. 
Et premiérement s’allia des Vénitiens , a la pré- 
servation de leurs Estats, desquels il estoit grand 
amy, au préjudice de son beau-peére, a qui les 
Vénitiens avoient osté, peu auparavant , un petit 
pays appellé Palesan (2), qui est tout environné 
d’eau et abondant a merveilles en tous biens , et 
le tiennent les Venitiens jusques a demie lieué 
de Ferrare; et y a deux bonnes petites villes 
que j’ay veués, c’est a scavoir : Rovigue et La- 
badie (3) ; et se perdit lorsqu’il faisoit la guerre 
aux Vénitiens , que luy seul esmeut, et y vint 
depuis le duc de Calabre , Alphonse, & son se- 
cours, du vivant de Ferrand son pére, et le 
seigneur Ludovic pour Milan , avec les Floren- 
tins. le Pape et Boulogne. Toutesfois , estans 
les Vénitiens presque au-dessous, au moins 
ayans le pire, et fort minez d’argent, et plu- 
sieurs autres places perdués , appointa ledit sel- 
gneur Ludovic al’honneur et profit des: Véni- 
tiens ; et revint un chacun au sien, fors ce pauvre 
duc de Ferrare qui avoit encommencé ladite 
guerre, a la requeste de luy et dudit roy Fer- 
rand dont ledit duc avoit épousé la fille ; et falut 
qu’il laissast ausdits Vénitiens le Polesan , qu’en- 
cores tiennent, et disoit-l’on que le seigneur 
Ludovic en eut soixante mille ducas. Toutesfois 
je ne scay s'il est vray, mais jay veu ledit duc 
de Ferrare en cette créance. Vray est que pour 
lors il n’avoit pas épousé sa fille. Et ainsi estoit 
continuée cette amitié entre luy et les Véni- 
tiens. 

Nul serviteur ne parent du duc Jehan Galéas 
de Milan ne donnoit empeschement au seigneur 
Ludovie-é prendre le duché pour luy, que la 
femme dudit duc, qui estoit jeune et sage et 
fille du duc Alphonse de Calabre, que par de- 
vant j'ay nommé, fils aisné du roy Ferrand de 
Naples; et en lan 1493 commenca ledit seigneur 
Ludovic 4 envoyer devers le roy Charles VIII, 
de présent régnant , pour le pratiquer de venir 
en Italie & conquérir ledit royaume de Naples, 
pour destruire et affoler ceux qui le possédoient , 
que j’ay nommez. Car estant ceux-la en force et, 
en vertu, ledit Ludovic n’edt osé entreprendre 
ce qu’il fit depuis. Car en ce temps-la estoient 
forts et riches ledit Ferrand , roy de Cecile (4) , 
et son fils Alphonse , et fort expérimentez au 
mestier de la guerre et estimez de grand cceur, 
combien que le contraire se veit depuis ; et le- 


(3) Rovigo et Labadia. 


(4) 11 s’agit tcl du royaume de Naples, et non de Tile 
de Sicile. Les deux ensemble se nomment aujourd'hui 
les deux Siciles. 

dit selgneur Ludovic estoit homme trés-sage , 
mais fort craintif et bien souple quand il avoit 
peur (j’en parle comme de celuy que j’ay cognu 
et beaucoup de choses traicté avecques luy), 
et homme sans foy, s'il voyoit son profit pour la 
rompre. Et ainsi comme dit est , l’'an 14938, com- 
menca a faire sentir & ce jeune roy Charles VIII, 
de vingt-deux ans, des fumées et gloire d’Italie, 
luy remonstrant , comme dit est , le droict qu’il 
avoit en ce beau royaume de Naples, qu’il luy 
scavoit bien blasonner et louer ; et s'adressoit 
de toutes choses a cet Estienne de Vers (devenu 
Séneschal de Beaucaire , et enrichy, mais non 
point encore a son gré) et au général Brisonnet , 
homme riche et bien entendu en finances, grand 
amy lors dudit séneschal de Beaucaire, par le- 
quel il faisoit conseiller audit Brissonnet de se 
faire prestre (1), et qu'il le feroit cardinal; a 
autre couchoit d’un duché. 

Et pour commencer a conduire toutes ces 
choses, ledit seigneur Ludovic envoya une 
grande ambassade devers le Roy & Paris , audit 
an, dont estoit chef Je comte de Cajazze (2), 
fils aisné dudit Robert de Sainct-Severin, dont 
jay parlé, lequel trouva a Paris le prince de 
Salerne, dont il estoit cousin, car celuy-la es- 
toit chef de la maison de Sainct-Severin comme 
dessus j’ay dit ; et estoient en France, chassé du 
roy Ferrand , comme avez entendu paravant , 
et pourchassoit ladite entreprise de Naples. Avec 
ledit comte de Cajazze estoient le comte Charles 
de Bellejoyeuse (3) et messire Galéas, vicomte 
du Milannois: tous deux estoient fort bien ac- 
coustrez et accompagnez. Leurs paroles en pu- 
blic n’estoient que visitations et patoles as- 
sez générales , et estoit la premiére ambassade 
grande qu’il'edt envoyée devers ledit seigneur. 
Il avoit bien envoyé par avant un secrétaire 
pour traicter que le duc de Milan, son neveu , 
fust receu a l’hommage de Gennes (4) , par pro- 
cureur, cequ’il fut , et contre raison ; mais bien 
luy pouvoit le Roy faire cette grace que de 
commettre quelqu’un a le recevoir, car luy es- 
tant en la tutelle de sa mére, je la receus en 
son chasteau de Milan, moy estant ambassa- 
deur de par le feu roy Louis XI° de ce nom, 
ayant la charge expresse de ce faire; mais lors 
Gennes estoit hors de leurs mains, et la tenoit 
messire Baptiste de Campefourgouse; et main- 


(1) Brissonnet était déja prétre; il avait été pouryu 
de l'évéché de Saint-Malo en 1490. 


(2) Galéas, prince de Salerne, chef de la maison de St.- 
Severin. 


(3) Belgioioso, selun Marco Guazzo; Paul Jove le 
nomme Baibianus. 


MEMOIRES DE PHILIPPE DE COMINES. [1491] 


tenant que je dis, le seigneur Ludovic lavoit 
recouvrée; et donna 4 aucuns chambelans du 
Roy huict mille ducats pour avoir ladite inves- 
titure; lesquels flrent grand tort a lear maistre: 
car ils eussent pu par avant avoir Gennes pour 
le Roy, s‘ils eussent voulu, et si argent ils en 
devoient prendre pour ladite investiture , ils en 
devoient demander plus, car le duc Galéas en 
paya une fois au roy Louys mon maistre cin- 
quante mille ducats (desquels j’en eus trente 
mille escus comptans, en don, dudit roy Louys, 
& qui Dieu fasse pardon ): toutesfois ils disoient 
avoir pris lesdits huict mille ducats , du consen- 
tement du Roy. Ledit Estienne de Vers , sénes- 
chal de Beaucaire , estoit l'un de ceux qui en 
prit; et croy bien qu’il le faisoit pour mieux en- 
tretenir ledit seigneur Ludovic pour cette entre- 
prise ow il tendoit. 

Estans & Paris les ambassadeurs dont jay 
parlé en ce chapitre , et ayant paglé en général , 
parla a partavec le Roy ledit comte de Cajazze, 
qui estoit en grand crédit a Milan et encores 
plus son frére messire Galéas de Sainct-Severin, 
et par espécial sur le faict des gens-d’armes, et 
commenca 4 offrir au Roy grands services et 
aides , tant de gens que d’argent , car ja pou- 
voit son maistre disposer de l’estat de Milan 
comme s'il eust esté sien, et faisoit la chose aisée 
a conduire ; et peu de jourg aprés prit congé du 


Roy, et messire Galéas , vicomte, et s’en allé- 


rent, et le comte Charles de Bellejoyeuse de- 
meura pour avancer l’ceuvre ; lequel iaconti- 
fient se vestit a la mode francoise, et fit de trés- 
grandes diligences ; et commencerent plusieurs 
a entendre a cette matiére. Le Roy envoya en 
Italie un nommé Péron de Basche (5), nourry 
en la maison @’Anjou , du duc Jehan de Calabre, 
affectionné a ladite entreprise , qui fut vers le 
pape Innocent (6), Vénitiens et Florentins. Ces 
pratiques , allées et venues, durérent sept ou 
huict mois , ou environ : et se parloit de ladite 
entreprise entre ceux qui la scavoient en plu- 
sieurs facons; mais nul ne croyoit que le Roy y 
deust aller en personne. 


OKO 


(4) Ce fut Louis XI qui donna aux Galéas, ducs de 
Milan, la principauté de Génes, sauf I’hommage dia la 
France. 

(5) Péron de Basche était maitre d'hdtel du Roi; André 
de la Vigne, dans son Verger dhonneur, fait mention 
d’un Perot le Vache, qui parait étre le méme que eelui-ci. 

(6) Innocent VITI, mort en 1492. 

CHAPITRE IV. 


Comment le roy Charles VIII fit la paix avec 
le roy des Romains et l’archiduc , leur ren- 
voyant madame Marguerite de Flandres , 
devant que faire son voyage de Naples. 


Pendant ce délay que je dis se traita paix & 
Senlis entre le Roy et l'archiduc d’Autriche , 
héritier de cette maison de Bourgogne; et com- 
bien que ja y edt trefves, si survint-il cas de 
mal-veillance , car le Roy laissa la fille du roy 
des Romains, sur dudit archiduc (laquelle 
estait bien jeune), et prit pour femme la fille 
du due Frangois de Bretagne pour avoir la du- 
ché de Bretagne paisible, laquelle il possédoit 
presque toute a I’heure dudit traité, fors la ville 
de Rénes , et la fille qui estoit dedans, laquelle 
estoit conduite sous la main du prince d’Orange, 
son oncle , qui en avoit fait le mariage avec le 
roy des Romains, et espousé par procureur en 
Véglise publiquement ; et fut le tout environ 
Van 1492. Pour ledit archiduc , et en sa faveur, 
grand ambassade vint de par l’empereur Frédé- 
rie, voulant se faire médiateur dudit accord; 
aussi y envoya le roy des Romains , semblable- 
ment y envoya le comte Palatin et les Suisses , 
pour moyenner et pacifier; car il sembloit a 
tous que grande question en devoit sourdre , et 
que le roy des Romains estoit fort injurié , et 
qu’on lay ostoit celle qu'il tenoit pour sa femme, 
et luy rendoit-on sa fille, qui plusieurs années 
avoit esté reyne de France. 

Fin de compte, la chose termina en paix ; car 
chacun estoit las de la guerre , et par espécial 
les subjets de Varchiduc Philippe, qui avoient 
tant souffert (tant par la guerre du Roy que 
pour leurs divisions particuliéres) qu’ils n’en 
pouvoient plus; et se fit une paix de quatre ans 
seulement pour avoir repos, et lear fille qu’on 
faisoit difficulté de leur rendre, au moins au- 
cuns qui estoient a l’entour du Roy et de ladite 
fille. Et a ladite paix me trouvay présent avec 
les députez qui y estoient, & savoir: monsei- 
gneur le due Pierre de Bourbon, le prince d’0- 
range, monseigneur des Cordes, et plusieurs 
autres grands personages ; et fut promis rendre 
audit due Philippe ce que le Roy tenoit de la 
comté.d’Artois, comme il avoit esté promis en 
traitant ledit mariage (qui fat I’an 1482), que 
s'il ne s’accomplissoit,, que les terres qu’on don- 
neroit a ladite fille en mariage retourneroient 
quant et elle ou aa duc Philippe ; mais ja d’em- 


11) Blanche-Marle Sforee, mariée en 4494, morte le 
St décembre 1510. 

blée avoient pris ceux dudit archiduc, Arras et 
Sainct-Omer. Ainsi ne restoit a rendre que Hes- 
din, Aire et Béthune , dont dés V'heure leur fut 
baillé le revenu et seigneurie , et y mirent offi- 
ciers , et le Roy.tenoit les chasteaux , et y pou- 
voit mettre garnisons jusques au bout de quatre 
ans, qui finirent ala sainct Jehan I’an 1498, et 
lors les devoit rendre le Roy 4 mondit seigneur 
Varchiduc; et ainsi fut promis et juré. 

Si lesdits mariages furent ainsi changez selon 
Yordonnance de I’Eglise ou non , je m’en rap- 
porte A ce qui en est, mais plusieurs docteurs 
en théologie m’ont dit que non , et plusieurs 
m’ont dit que oii; mais quelque chose qu'il en 
soit, toutes ces dames ont eu quelque malheur 
en leurs enfans. La nostre a eu trois fils de 
rang, et en quatre années. L’un a vescu prés de 
trois ans, et puis mourut, et les deux autres aussi 
sont morts. Madame Marguerite d’Austriche a 
esté mariée au prince de Castille , fils seul des 
roy et reyne de Castille et de plusieurs autres 
royaumes, lequel prince mourut au premier an 
qu’il fut marié, qui fut 1497. Ladite dame de- 
meura grosse, laquelle accoucha d'un fils mort 
tout incontinent aprés la mort de son mary, qui 
a mis en grand douleur les roy et reyne de Cas- 
tille, et tout le royaume. 

Le roy des Romains s'est marié, incontinent 
aprés ces mutations dont j’ay parlé , avec la 
fille (1) da duc Galéas de Milan , sceur du duc 
Jehan Galéas, dont il a esté parlé, et s'est faict 
ce mariage par la main du seigneur Ludovic. 
Le mariage a fort despleu aux princes de l’Em- 
pire, et a plusieurs amis du roy des Romains, 
pour n’estre de maison si noble, comme il feur 
sembloit qu’il leur appartenoit. Car du costé dew 
vicomtes, dont s’appellent ceux qui régnent a 
Milan, y a peu de noblesse, et moins du costé 
des Sforces, dont estoit fils le duc Francisque de 
Milan, car il estoit fils d'un cordonnier d'une 
petite ville, appellé Cotignoles , mais ilfut homme 
trés-somptueux (2) ; et encores plus le fils, lequel 
se fit duc de Milan, moyennant la faveur de sa 
femme, bastarde du duc Philippe Marie; et la 
conquesta, et posséda, non point comme tyran, 
mais comme vray et bon prince, et estoit bien a 
estimer sa vertu et bonté aux plus nobles princes 
qui ayent régné de son temps. Je dis toutes ces 
choses, pour monstrer ce qui s’en est ensuivy, de 
Ja mutation de ces mariages, et ne scay qu’il en 
pourra encores advenir. 


LOO 


(2) Quelque suns pensent qu'il faut lire ici présomp- 
tueux; d'autres, trés vertueur. 


‘ 

CHAPITRE V. 


Comment le Roy envoya devers les Véenitiens 
pour les pratiquer, devant qu’entreprendre 
son voyage de Naples , et des préparatifs 
qui se firent pour icelui. 


Pour revenir anostre matiére principale, vous 
avez entendu comme le comte de Cajazze et au- 
tres ambassadeurs sont partis d’avec le Roy , de 
Paris, et comment plusieurs pratiques se me- 
noient par Italie, et comment nostre Roy , tout 
jeune qu’il estoit, lavoit fort 4 coeur, mais 4 nul 
ne s’en descouvroit encores, fors a ces deux. Aux 
Vénitiens fut requis de par le Roy, qu’ils luy 
voulussent donner aide et conseil en ladite en- 
treprise; lesquels firent response qu’il fat le tres- 
bien venu, mais que aide ne luy pourroient-tils 
faire, pour la suspicion du Turc (combien qu’ils 
fussent en paix avec luy), et que de conseiller a 
un si sage Roy, et qui avoit si bon conseil , ce 
seroit trop grande présomption a eux, mais que 
plustot luy aideroient que de luy faire ennuy. 
Or, notez qu’ils cuidoient bien sagement parler, 
et aussi faisoient-ils; car pour aujourd’huy je 
croy leurs affaires plus sagement conseillées, 
que de prince ne communauté qui soit au mon- 
de; mais Dieu veut tousjours que I’on co- 
gnoisse que les jugemens ne le sens des hommes 
ne servent de rien la ou il luy plaist mettre la 
main. Ii disposa l’affaire autrement qu’ils ne 
cuidoient, car ils ne croyoient point que Roy y 
allast en personne, si n’avoient nulle peur du 
Turc, quelque chose qu’ils disent, car le Ture 
qui régnoit ({) estoit de petite valeur ; maisil 
leur sembloit qu’ils se vengeroient de cette mai- 
son d’Arragon, qu’ils avoient en grande haine , 
tant le pere que le fils, disans qu’ils avoient fait 
venir le Turc & Scutary. J’entends le pére de 
celuy Turc, qui conquit Constantinople, appellé 
Mahomet Ottoman, et qui fit plusieurs autres 
srands dommages ausdits Vénitiens (2). Du duc 
de Calabre Alphonse, ils disoient plusieurs au- 
tres choses, et entre les autres , qu’il avoit esté 
cause de la guerre qui esmeut contre eux le due 
de Ferrare, qui merveilleusement leur cousta , 
ct en cuidérent estre destruits (de ladite guerre 
j'ay dit quelque mot), et disoient aussi que le duc 
de Calabre avoit envoyé homme exprés a Ve- 
nise pour empoisonner les cisternes , au moins 


(4) Bajazet II, fils de Mahomet II, auquel i} succéda 
en 1481; mort en 1512. 


(2) Mahomet II avait enlevé aux Vénitiens Lépante 
en 1477. H avait, en 1478, envahi le territoire yénitien 

celles ot ils pourroient joindre , car plusieurs 
sont fermées a clef (et audit lieu n’usent d’au- 
tre eaué, car ils sont de tous poincts assis en la 
mer, et est l’eaué trés-bonne, et en ay beu buict 
mois pour un voyage seul, et y ay esté une au- 
tre fois depuis la saison dont je parle); mais leur 
principale raison ne venoit point de la , ains 
pource que les dessusdits les gardoient d’accrois- 
tre, 2 leur pouvoir , tant en Italie comme en 
Grece. Car des deux costez avoient les yeux ou- 
verts, toutesfois ils avoient nouvellement con- 
questé le royaume de Chipre, et sans nul titre. 
Pour toutes ces haines sembloit ausdits Véni- 
tiens que c’estoit leur profit que la guerre fut 
entre le Roy et ladite maison d’Arragon , espé- 
rant qu’elle ne préndroit si prompte conclusion 
qu’elle prit, et que ce ne seroit qu’affoiblir leurs 
ennemis, et non point les destruire, et qu’au pis 
venir, Pun party ou l’autre, leur donneroit quel- 
ques villes en Poiille (qui est du costé de leur 
goufre) pour les avoir a leur aide, et ainsi en est 
advenu, mais il a peu failly qu’ilsne soyent mes- 
contentez; et puis leur sembloit qu'on ne les 
pourroit charger d’avoir fait venir le Roy en 
Italie, veu qu’ils ne luy en avoient donné con- 
seil ni aide , comme apparoissoit par la response 
qu’ils avoient faite 4 Péron de Basche, 

En cette année 1494, tira le Roy vers Lion, 
pour entendre a ses affaires (non point qa’on 
cuidast qu’il passast les monts), et la vint vers 
luy messire Galéas, frére au comte de Cajazze, 
de Sainct-Severin, dont a esté parlé , fort bien 
accompagné, de par le seigneur Ludovic, dont 
il estoit lieutenant et principal serviteur ; et 
amena grand nombre de beaux et bons chevaux, 
et apporta du harnois, pour courir & la jouste, 
et y courut, et bien, car il estoit jeune et gentil 
chevalier. Le Roy luy fit grand honneur et 
bonne chére et luy donna son ordre; et puis il 
s’en retourna en Italie , et demeura tousjours le 
comte de Bellejoyeuse ambassadeur, pour avan- 
cer allée : et se commenca a apprester une trés- 
grosse armée a Gennes , et y estoit pour le Roy 
le seigneur d’Urfé (3), grand escuyer de France, 
et autres. A la fin le Roy allaa Vienne en Dau- 
phiné, environ le commencement d’aoust audit 
an, et la venoient chacun jour les nobles de Gen- 
nes, ou fut envoyé le duc Louys d'Orléans (4), 
de présent régnant roy, homme jeune , et beau 
personnage, mais aimant son plaisir (de luy est 
assez parlé en ces Mémoires), et cuidoit-on lors 


jusqu’a la Piave. Voyez de Hammer, Histotre de 'em- 
pire ottoman, tome 3 de la traduction francaise. 
(3) Pierre , seigneur d'Urfé, grand écuyer de France. 
(4) Louis, duc d'Orléans, beau-frére de Charles VIII, 
et depuis roi de France, sous le nom de Louis XII. 

qu'il deut eonduire l’armée par mer, pour des- 
cendre au royaume de Naples, par |’aide et con- 
seil des princes quien estoient chassez, et que 
jay nommez, qui estoient les princes de Salerne 
et de Bisignan. Et furent prests jusques a qua- 
torze navires Genevois, plusieurs galées et ga- 
lions; et y estoit obéy le Roy, en ce cas, comme 
a Paris; car ladite cité estoit soubs |’Estat de 
Milan, que gouvernoit le seigneur. Ludovic, et 
navoit compétiteur que la femme du duc son 
neveu, que j’ay nommée, fille du’roy Alphonse 
(car en ce temps estoit ja mort son pére le roy 
Ferrand); mais le pouvoir de ladite dame estoit 
bien petit , veu qu’on voyoit le Roy prest A pas- 
ser, Ou a envoyer, et son mary peu sage, qui di- 
soit tout ce qu'elle disoit a son oncle, qui avoit 
ja fait neyer quelque messager qu’elle avoit en- 
voyé vers son pére. 

La despence de ces navires estoit fort grande, 
et suis d’opinion qu'elle cousta trois cens mille 
francs, et si ne servit de rien; et y alla tout 
argent comptant que le Roy peut finer de ses 
finances ; car comme j’ay dit , il n’estoit point 
pourveu ne de sens, ne d’argent , ny d’autre 
chose nécessaire 4 telle entreprise : et si en vint 
bien a bout, moyennant la grace de Dieu , qui 
clairement le donna ainsi 4 cognoistre. Je ne 
veux point dire que le Roy ne fust sage de son 
aage, mais il n’avoit que vingt et deux ans, et 
ne faisoit que saillir da nid. Ceux qui le condui- 
Soient en ce cas, que j’ay nommez, a scavoir 
Estienne de Vers, séneschal de Beaucaire, et le 
général Brissonnet, de présent cardinal de Sainct- 
Malo, estoient deux hommes de petit estat , et 
qui de nulle chose n’avoient eu expérience, mals 
de tant monstra nostre Seigneur mieux sa puis- 
sance ; car nos ennemis estoient tenus trés-sages 
et expérimentez au faict de la guerre, riches et 
pourveus de sages hommes, et bons capitaines , 
et en possession du royaume. Je veux dire le 
roy Alphonse, de nouveau couronné par le pape 
Alexandre (1), natifd’Arragon, qui tenoit en son 
party les Florentins , et bonne intelligence au 
Ture. Ilavoit un gentil personnage de fils, nom- 
mé dom Ferrand , de l’fge de vingt-deux ou 
vingt-trois ans, aussi portant le harnois, et bien 
aimé audit réyaume, et un frére, appellé dom 
Fréderic, depuis roy, apres Ferrand, durant nos- 
tre aage, homme bien sage, qui conduisoit Jeur 
armée de mer, lequel avoit esté nourry par deca 
long-temps, et duquel vous, monseigneur de 
Vienne, m’avez maintesfois asseuré, par astro- 
logie, qu’il seroit roy, et me promit des-lors 


(4) Alexandre VI, de la maison des Borgia, pape en 
1492, mort en 1503. 

quatre mille livres de rente audit royaume > si 
ainsi luy advenoit; et a esté cette promesse Vingt 
ans devant que le cas advinst. 

Or pour continuer, le Roy mua de propos , a 
force d’estre pressé du duc de Milan par lettres, 
et par ce comte Charles de Bellejoveuse son 
ambassadeur , et aussi des deux que j'ay nom- 
mez: toutesfois le coeur faillit audit général , 
voyant que tout homme sage et raisonnable 
blasmoit l’allee de par dela, par plusieurs rai- 
sons, et par estre la sur les champs au mois 
d’aoust, sans argent, et sans toutes autres cho- 
ses nécessaires: et demeura la foy audit sénes- 
chal seul, dont j’ay parlé: et fit le Roy mauvais 
Visage audit général , trois ou quatre jours, puis 
il se remit en train. Si mourut a l’heure un ser- 
viteur dadit séneschal (comme l’on disoit) de 
peste, parquoy il n’osoit aller autour du Roy, 
dont fl estoit bien troublé, car pul ne sollicitoit 
le cas. Monsieur de Bourbon et madame cs- 
toient 1a, cherchans de rompre ledit voyage a 
leur pouvoir : et leur en tenoit propas ledit gé- 
néral, et l’un jour estoit l’allée rompué, et l’autre 
renouvellée. A la fin le Roy se délibéra de par- 
tir; et montay a cheval des premiers, espérant - 
passer les monts en moindre compagnie, toutes- 
fois je fus remandé, disant que tout estoit 
rompu. Et ce jour furent empruntez cinquante 
mille ducats d’un marchand de Milan : mais le 
seigneur Ludovic les bailla, moyennant plei- 
ges, qui s’obligérent vers ledit marchand : et y 
fus pour ma part, pour six mille ducats, et 
autres pour le reste ; et n'y avoit nuls intérests. 
Auparavant on avoit emprunté de la bauque de 
Soly , de Gennes, cent mille francs, qui cous- 
térent en quatre mois quatorze mille francs 
d'intérest , mais aucuns disoient que des nom- 
mez avoieut part a cet argent et au profit. 


2D 
CHAPITRE VI. 


Comment le roy Charles partit de Vienne en 
Dauphine, pour conquérir Naples en per- 
sonne , et de ce que fit son armée de mer 
sous la conduite de monsicur d’Orléans. 


Pour conclusion , Je Roy partit de Vienne, le 
vingt-troisiesme jour d’aoust, 1494, et tira droit 
vers Ast. A Suze vint vers luy messire Galéas 
de Sainct-Severin , en poste. Dela alla le Roy a 
Thurin, et y emprunta les bagues de madame 
de Savoye, fille du feu marquis le seigneur 
Guillaume de Montferrat, et veufve du duc 
Charles de Savoye, et les mit en gage pour 
douze mille ducats , et peu de jours apres fut 

a Casal, vers la marquise de Montferrat , dame 
jeune et sage, veufve du marquis de Montferrat. 
Elle estoit fille du roy de Servie. Le Turc avoit 
conquis son pays , et l’Empereur , de qui elle es- 
toit parente , l'ayoit mariée 14, qui l’avoit par 
avauture recueillie. Elle presta aussi ses bagues, 
qui aussi furent engagées pour douze mille du- 
cats. Et pouvez voir quel commencement de 
guerre c’estoit, si Dieu n'eust guidé l’ceuvre. 

Par aucuns jours se tint le Roy en Ast. Cette 
année-la tous les vins d’Italie estoient aigres, 
ce que nos gens ne trouvoient point bon, ne l’air 
qui estoit si chaud. La vint le seigneur Ludovic 
et sa femme, fort bien accompagnez , et y fut 
deux jours, et puis se retira a Non, un chasteau 
qui est de la duché de Milan, a une lieué d’Ast ; 
et chacun jour le conseil alloit vers luy. Le roy 
Alphonse avoit deux armées par pays, Pune en 
la Romanie, vers Ferrare , que conduisoit son 
fils, et avoit avec luy le seigneur Virgile Ursin, 
le comte de Petilliane et le seigneur de Tré- 
voul ((), qui pour cette heure est des nostres. Et 
contre eux estoit, pour le Roy, monseigneur 
d'Aubigny, un bon et sage chevalier, avec 
quelques deux cens hommes-d’armes. II y avoit 
aussi du moins cing cens hommes-d’armes ita- 
liens aux despens du Roy, que conduisoit le 
comte de Cajazze , qu’assez avez ouy nommer, 
* qui y estoit pour le seigneur Ludovic, et n’estoit 
point sans peur que cette bende ne fat rompué, 
car nous fussions retournez , et il edt eu sur les 
bras ses ennemis, qui avoient grande intelligence 
en cette duché de Milan. 

L’autre armeée estuit par mer , que conduisoit 
dom Fédéric, frére dudit Alphonse, et estoit a 
Ligorne (2) et @ Pise (car les Florentins tenoient 
encores pour eux ), et avoient certain nombre de 
galées ; et estoient avec luy messire Breto de 
Flisco, et autres Genevois , au moyen desquels 
ils espéroient faire tourner la ville de Gennes, 
et peu faillit qu’ils ne le fissent a la Spécie et a 
Rapalo , prés de Germes , ou ils mirent en terre 
quelques mille hommes de leurs partisans : et de 
faict eussent fait ce qu’ils vouloient, si si-tost 
n’eussent esté assaillis; mais ce jour , ou le len- 
demain, y arriva le duc Louys d’Orléans, avec 
quelques naves , et bon nombre de galees, et une 
erosse galéace , qui estoit mienne, que patroni- 
soit un appelé messire Albert Mely , sur laquelle 
estoient ledit duc et les principaux. En ladite ga- 
léace avoit grande artillerie et grosses piéces 


(4) Trivulce. 

(2) Livourne. 

(3) Antoine de Bessey, baron de Trichastel, fils de 
Jean de Bessey et de Jeanne de Saulx; il en est parlé 
ci-aprés , livre VIII, chap. 6 et 8. 

(car elle estoit puissante), et s’approcha si pres 
de terre que lartillerie desconfit presque les 
ennemis , qui jamais n’en avoient veu de sem- 
blables , et estoit chose nouvelle en Italie : et 
descendirent en terre ceux qui estoient ausdits 
navires ; et par terre venoient de Gennes , ou 
estoit l’'armée , un nombre de Suisses, que me- 
noit le baillifde Dijon (3); et aussi y avoit des gens 
du duc de Milan , que conduisoit le frére dudit 
Breto, appellé messire Jehan Louys de Flisco, 
et messire Jean Aderne: mais ils ne farent 
point aux coups, et firent bien leur devoir , et 
gardérent certains pas. En effect, dés que nos 
gens joignirent, les ennemis furent deffaits et 
en fuite. Cent ou six-vingts en moururent, et huict 
ou dix furent prisonniers , et entre les autres un 
appellé le Fourgousin (4), fils du cardinal de 
Gennes. Ceux qui eschapérent farent tous mis 
en chemise par les gens du duc de Milan; et 
autre mal ne leur firent , et leur est ainsi de 
coustume. Je vis toutes les lettres qui en vin- 
drent, tant au Roy qu’au duc de Milan; et 
ainsi fut cette armée de mer reboutée, qui de- 
puis ne s’apparut si prés. Au retour , les Géne- 
vois se cuidérent esmouvoir , et tuérent aucuns 
Allemans en la ville, et en fut tué aucuns des 
leurs ; mais tout fut appaisé. 

li faut dire quelque mot des Florentins , > qui 
avoient envoyé vers le Roy, avant qu'il partit 
de France, deux fois, pour dissimuler avec 
luy. L’une fois me trouvay a besogner avec 
ceux qui vindrent , en la compagnie dudit seé- 
neschal et général (5), et y estoient l’évesque 
d’Areése et un nommé Pierre Sonderin. On leur 
demanda seulement qu’ils baillassent passage , 
et cent hommes-d’armes, @ la soulde d’Italie 
(qui n’estoit que dix mille ducats pour un an), 
eux parlant par le commandement de Pierre de 
Médicis , homme jeune et peu sage , fils de Lau- 
rens de Médicis , qui estoit mort, et avoit este 
des plus sages hommes de son temps, et condui- 
soit cette cité presque comme seigneur; et aussi 
faisoit le fils, car ja leur maison avoit ainsi 
vescu, la vie de deux hommes paravant, qui es- 
toient Laurens, pére dudit Pierre , et Cosme de 
Médicis , qui fut le chef de cette maison et la 
commenca, homme digne d’estre nommeé entre 
les trés-grands ; et en son cas , qui estoit de mar- 
chandise, estoit la plus grande maison que je 
croy qui jamais ait esté au monde; car leurs 
serviteurs et facteurs ont eu tant de crédit, sous 


(4) Jean Frégose, fils natorel de Paul Frégose , car- 
dinal, archevéque et duc de Génes. Voyez ci-aprés, li- 
vre VIII. chap. 15. 


(5) Le sénéchal de Beaucaire et général Briconnet. 

couleur de ce nom Médicis , que ce seroit mer- 
veilles 4 croire , & ce que j’en ay veu en Flan- 
dres et en Angleterre. J’en ay veu un appellé 
Guérard Quanveése , presque estre occasion de 
soustenir le roy Edoward le quart en son Estat , 
estant en grant guerre en son royaume d’Angle- 
terre, et fournir parfois audit Roy plus de six- 
vingts mille escus : ot il fit peu de profit pour 
son maistre , toutesfois il recouvra ses piéces a 
la longue. Un autre ay veu, nommeé et appellé 
Thomas Partunay (1), estre pleige entre ledit 
roy Edoiard et le duc Charles de Bourgogne , 
pour cinquante mille escus, et une autre fois , 
en un lieu , pour quatre-vingts mille. Je ne loue 
point Jes marchands d’ainsi le faire, mais je 
foue bien un prince de tenir bons termes aux 
marchands, et leur tenir vérité ; car ils ne sa- 
vent & quelle heure ils en pourront avoir be- 
soin ; car quelquefois peu d’argent fait grand 
service. 

Il semble que cette lignée vint 4 faillir, comme 
on fait aux royaumes et empires , et l’authorité 
des prédécesseurs nuisoit a ce Pierre de Médi- 
cis, combien que celle de Cosme , qui avoit esté 
le premier , fut douce et amiable, et telle qu’es- 
toit nécessaire 4 une ville de liberté. Laurens, 
pere de Pierre , dont nous parions a cette heure, 
pour le différend, dont a esté parlé en aucun 
endroit de ce livre (2), qu'il eut contre ceux de 
Pise et autres, dont plusieurs furent pendus, 
en ce temps-la avoit pris vingt hommes pour se 
garder par commandement et congé de la sei- 
gneurie , laquelle commandoit ce qu’il vouloit ; 
toutesfois modérément se gouvernoit en cette 
yrande authorité (car, comme j'ay dit, il estoit 
des plus sages de son temps), mais le fils cuidoit 
que cela luy fat deu par raison , ct se faisoit 
craindre , moyennant cette garde, et faisoit 
des violences de nuict , et des batteries lourde- 
ment, abusant de leurs deniers communs; si 
avoit fait le pére, mais si sagement qu’ils en es- 
toient presque contens. 

A la seconde fois envoya ledit Pierre, a Lion, 
un appellé Pierre Cappon, et autres, et disoit 
pour excuse , comme ja avoit fait , que le roy 
Louys onziesme leur avoit commande a Florence 
. se mettre en ligue avec le roy Ferrand, du temps 
du duc Jehan d’Anjou, et laisser son alliance ; 
disans que puisque par commandement du Roy, 
avoient pris ladite alliance , qui duroit encores 
par aucunes années, ils ne pouvoient laisser 
l'alliance de la maison d’Arragon ; mais si le 
Roy venoit jusques-la, qu'ils luy feroient des 
services, et ne cuidoient point qu’il v allast, non 


(1) Ou Portmary. 
C.D. ML, T. Tv. 

plus que les Vénitiens. En tous les deux ambas- 
sades y avoit tousjours quelqu’un ennemy dudit 
de Medicis, et par espécial cette fois ledit Pierre 
Cappon, qui soubz main advertissoit ce qu’on 
devoit faire pour tourner la cite de Florence 
contre ledit Pierre , et faisoit sa charge plus 
aigre quelle n’estoit ; et aussi conseilloit qu’on 
bannist tous les Florentins du royaume; et ainsi 
fut fait. Cecy je dis pour mieux vous faire en- 
tendre ce qui advint aprés; car le Roy demeura 
en grande inimitié contre ledit Pierre : et lesdits 
séneschal et général avoient grande intelligence 
avec ses ennemis en ladite cité , et par espécial 
avec ce Cappon , et avec deux cousins germains 
dudit Pierre , et de son nom propre. 


- KO 
CHAPITRE VII. 


Commentle Roy estant encores a Ast, se résolut 
de passer outre vers Naples, a la poursuite 
de Ludovic Sforce , et comment messire 
Philippe de Comines fut envoyé en am- 
bassade a Ventse ; et de la mort du duc de 
Milan. 


J’ay dit ce qui advint & Rapalo par mer. Dom 
Fédéric se retira 4 Pise et & Ligorne; et depuis 
ne recueillit les gens-de-pied , qu'il avoit mis a 
terre ; et s’ennuyérent fort les Florentins de luy, 
comme plus enclins, et de tous temps, a la 
maison de France qu’a celle d’Arragon : et 
nostre armée , qui estoit en Romanie , combien 
qu’elle fat la plus foible, toutesfois faisoit pros- 
pérer nostre cas, et commenca peu a peu a re- 
culer dom Ferrand, duc de Calabre. Quoy 
voyant le Roy , se mit en opinion de passer ou- 
tre , sollicité du seigneur Ludovic et des autres 
que j’ai nommez ; et luy dit le seigneur Ludovic 
a son arrivée: « Sire , ne craignez point cette 
entreprise. En Italie y a trois puissances que 
nous tenons grandes , dont vous avez l'une, 
qui est Milan; l’autre ne bouge , qui sont 
Vénitiens ; ainsi n’avez affaire qu’a celle de 
Naples; et plusieurs de vos prédécesseurs nous 
ont battus , que nous estions tous ensemble : 
quand vous me voudrez croire, je vous aideray 
a faire plus grand que ne fut jamais Charle- 
magne : et chasserons ce Turc hors de cet 
empire de Constantinople aisément quand 
vous aurez ce royaume de Naples. » II disoit 
vray du Turc qui régne ; mais que toutes choses 
eussent este disposées de nostre costé; ainsi se 
mit le Roy a ordonner de son affaire, selon le 


i 

(2) Livre VI, chap. 5. 

vouloir et conduite dudit seigneur Ludovic; dont 
aucuns des nostres eurent envie ; et fut quelque 
chambelan , et quelque autre , sans propos (car 
on ne se pouvoit passer de luy) et estoit pour 
complaire 4 monseigneur d’Orléans , qui préten- 
doit en la duché de Milan ; et sur tous en estoit 
envieux ce général, car ja s’estimoit grand ; et 
y avoit quelque envie entre le séneschal et luy; 
et dit ledit Ludovic quelque mot au Roy, et a 
Juy , pour le faire demeurer , qui mouvoit ledit 
général a parler contre luy; et disoit qu’il trom- 
peroit la compagnie; mais il estoit mieux séant 
qu’il s’en fit teu; mais jamais n’entra et ne 
vint en crédit en chose d'estat , et ne s’y co- 
gnoissoit , et si estoit homme léger en parole, 
mais bien affectionné a son maistre ; toutesfois 
il fut conclu d’envoyer plusieurs hommes en 
ambassades, et moy, entre les autres, a Venise. 

Je demeuray a partir aucuus jours, parce que 
le Roy fut malade de la petite vérole et en péril 
de mort , parce que la fiévre se mesla parmy, 
mais elle ne dura que six ou sept jours, et me 
mis a chemin ailleurs, et laissay le Roy en Ast, 
et croyois fermement qu’il ne passast point ou- 
tre. J’allay en six jours a Venise avec mulets et 
train, car le chemin estoit le plus beau du 
monde, et craignois bien 4 partir, doutant que 
le Roy retournast , mais notre Seigneur en avoit 
autrement disposé. Si tira droit A Pavie, et passa 
par Casal, vers cette marquise, qui estoit bonne 
pour nous et bonne dame, grande ennemie du 
seigneur Ludovic, et luy la haissoit aussi. Aprés 
que le Roy fut arrivé 4 Pavie commenca ja quel- 
que peu de soupcon ; car on vouloit qu’il logeast 
en ville et non point au chasteau; et il y vouloit 
loger, et y logea, et fut renforcé le guet de cette 
nuict (gens me dirent, qui estoient prés dudit 
seigneur, qu’il y avoit danger), dont s’esbahit le 
seigneur Ludovic, et en parla au Roy, deman- 
dant s’il se soupconnoit de luy. La facon y estoit 
telle des deux costez que l'amitié n’y pouvoit 
guéres durer; mais de nostre costé parlions plus 
qu’eux , non point le Roy, mais ceux qui es- 
toient prochains parens de luy. En ce chasteau 
de Pavie estoit le duc de Milan, donta esté parlé 
devant, appellé Jehan Galéas, et sa femme, fille 
du roy Alphonse, bien piteuse, car son mary 
estoit la malade , et tenu en ce chasteau comme 
en garde, et son fils qui encores vit pour Je pré- 
sent, ct une fille ou deux ; et avoit l’enfant (1) 
lors quelques cing ans. Nul ne vit ledit duc, 


(1) I] s’appelait Francois, et mourut motne en France, 
dans une abbayc de Bourgogne. 

(2) A cause de leurs méres, qui étaient de la maison 
de Sayote. 

mais bien l’enfant. J’y passay trois jours avant 
le Roy, mais il n’y eut reméde de le voir, et 
disoit l’on qu'il estoit bien fort malade. Toutes- 
fois le Roy parla aluy, car il estoit son cousin 
germain (2), et m’a conté ledit seigneur leurs 
paroles qui ne furent que choses générales , car 
il ne vouloit en rien desplaire audit Ludovic: 
toutesfois me dit-il qu’il edt volontiers adverty. 
A celle heure propre se jetta 4 genoux ladite 
duchesse devant ledit Ludovic , luy priant qu’il 
eust pitié de son pére et frére. Il luy respondit 
qu’il ne se pouvoit faire; mais elle avoit meilleur 
besoin de prier pour son mary et pour elle qui 
estoit encore belle dame et jeune. 

De la tira le Roy a Plaisance, auquel lieu eut 
nouvelles ledit Ludovic que son neveu, le duc 
de Milan, se mouroit. II prit congé du Roy pour 
y aller, et luy pria le Roy qu'il retournast, et il 
le promit. Avant qu’il fust a Pavie , ledit duc 
mourut (3); et incontinent comme en poste alla 
a Milan. Je vis ces nouvelles par la lettre de 
ambassadeur vénitien, qui estoit avec luy, 
qu’il escrivoit a Venise , et advertissoit qu'il se 
vouloit faire duc; a la vérité dire, il en desplai- 
soit au duc et seigneurie de Venise, et me de- 
mandeérent si le Roy tiendroit pour l'enfant ; et 
combien que la chose fust raisonnable, je leur 
mis en doute, veu l’affaire que le Roy avoit 
dudit Ludovic. , 


LOO 


CHAPITRE VIII. 


Comment et par quel moyen le seigneur Lu- 
dovi¢ print et usurpa la seigneurie et duché 
de Milan, et y fut receu pour seigneur. 


Fin de compte, il se fit recevoir pour sei- 
gneur ; et fut la conclusion, comme plusieurs 
disoient, pourquoy ils nous avoient fait passer 
les monts, les chargeant de la mort de son ne- 
veu , dont les parens et amis en Italie se met- 
toient en chemin pour luy oster le gouverne- 
ment, et l’eussent fait aisément, si ce n’eit été 
Vallée du Roy, car ja estoient en la Romanie, 
comme avez oily ; mais le comte de Cajazze et 
monseigneur d’Aubigny les faisoient reculer : 
car ledit seigneur d’Aubigny estoit en force de 
cent cinquante ou de deux cens hommes-d‘armes 
francois et d’un nombre de Suisses; et se re- 
culoit ledit dom Ferrand vers leurs amis , et 


(3) On a prétendu qu'il avait été empoisonné. Voyes 
Paul-Jove, Bembe, Guichardin. 


MEMOIBES DE PHILIPPE DE COMINES. [1494] 


estoit demie journée ou environ devant nos 

mais estoit malade a Gennes), car il escrivit 


gens, et tira devers Forly, dont estoit dame ' une lettre donnant grand soupcon , disant avoir 


une bastarde de Milan, veufve du ¢comte Hié- 
ronyme, qui avoit esté neveu du Pape Sixte. 
On disoit qu'elle tenoit leur party, mais nos 
gens luy prirent une petite place d’assaut, qui 
ne fut batué que demy jour, parquoy elle se 
tourna , avec le bon vouloir qu’elle en avoit. 
Et de tous costez le peuple d’Italie commenca 
& prendre ceur, désirant nouvelletez, car ils 
voyoient chose qu’ils n’avoient point veué de 
leur temps, et ils n’entendolent point le faict de 
Vartillerie; et en France n’avoit jamais esté si 
bien entendu. Et se tira ledit dom Ferrand vers 
Susanne, approchant du royaume , une bonne 
cité qui est au Pape en la Marque d’Ancone ; 
mais le peuple leur destroussoit leurs sommfiers 
et bagues quand ils les trouvoient & part; car 
per toute Italie ne désirdient qu’a se rebeller, si 
du costé du Roy les affaires se fussent bien con- 
duits et en ordre, sans pillerie ; mais tout se 
faisoit au contraire , dont jay eu grand deull 
pour I’honneur et bonne renommée que pouvoit 
acquérir en ce voyage la nation francoise. Car 
le peuple nous advoiloit comme saincts , esti- 
mans en nous toute foy et bonté; mais ce propos 
ne leur dura guéres , tant pour nostre désordre 
et pillerie , et qu’aussi les ennemis preschoient 


je peuple en tous quartiers , nous chargeans de | 


prendre femmes a force, et l’argent , et autres 
biens ou nous les pouvions trouver. De plus 
grands cas ne nous pouvoient -ils charger en 
Italie , car ils sont jaloux et avaricieux plus 
qu’autres. Quant aux femmes ils mentoient, 
mais du demeurant il en estoit quelque chose. 


> 
CHAPITRE IX. 


Comment Picrre de Médicis mit quatre des 
principales forteresses des Florentins entre 
les mains du Roy, et comment le Roy mit 
Pise , quien estoit ’'une, en sa liberte. 


» Or je laissai le Roy a Plaisance, selon mon 
propos , ou il fit faire service solennel a son 
cousin germain le duc de Milan , et si crois qu’il 
ne scavoit guéres autre chose que faire, veu que 
ledit duc de Milan , nouveau, estoit party de 
luy, et m’ont dit ceux qui le devoient bien sca- 
voir, que la compagnie fut en grand vouloir de 
retourner pour doute , et se sentoient mal pour- 
veus. Car d’aucuns, qui avoiént premier loué le 
voyage, fe blasmoient, comme le grand-escuyer, 
seigneur d’Urfé (combien qu'il n’y fat point, 


ésté adverty. Mais comme j’ay dit en d'autres 
endroits , Dieu monstroit conduire l’entreprise ; 
et eut le Roy soudaines nouvelles que le duc de 
Milan retourneroit, et aussi quelque sentiment 
de Florence pour les inimitiez que je vous ay 
dites, qui estoient contre Pierre de Médicis, qui 
vivoit comme s’il eust esté seigneur, dont es- 
tofent ses plus prochains parens, et beaucoup 
d’autres gens de bien , comme tous ces Cappon , 
ceux de Fodormy, ceux de Nerly, et presque 
toute la cité , envieux. Pour laquelle cause ledit 
seigneur partit , et tira aux terres des Fborentins 
pour les faire déclarer pour luy ou pour prendre 
de leurs villes , qui estolent foibles, pour s’y 
pouvoir loger pour I’hyver qui estoit ja encom- 
mencé : et se tournérent plusieurs petites places, 
et aussi la cité de Luques, ennemie des Floren. 
tins , et flrent tout plaisir et service au Roy ; et 
avoit tousjours esté le conseil du duc de Milan a 
ces deux fins , afin qu’on ne passast point plus 
avant de la saison, et aussi qu’il espéroit avoir 
Pise ( qui est bonne et grande cité), Serzane et 
Pietresancte. Les deux avoient esté Genevois , 
n’y avoit guéres de temps , et conquis sur eux 
par les Florentins , du temps de Laurent de 
Médicis. | 

Le Roy prit son chemin par Pontreme (1) , 
qui est au duc de Milan, et alla assiéger Ser- 
zane , trés-fort chasteau et le meilleur qu’eus- 
sent les Florentins, mal pourveu pour leur grande 
division. Et aussi a la vérité dire, les Florentins 
mal-volontiers estoient contre la maison de 
France, de laquelle ils ont esté de tous temps 
vrays serviteurs et partisans , tant pour les af- 
faires qu’ils ont en France, pour la marchandise, 
que pour estie de la part Guelfe; et si la place 
eust esté bien pourveué, l’armée du Roy estoit 
rompué, car c’est un pays stérile et entre mon- 
tagnes , et n’y avoit nuls vivres, et aussi les 
neiges estoient grandes. II ne fut que trois jours 
devant, et y arriva le duc de Milan avant la 
composition , et passa par Pontreme, ou des 
gens de la villé et garnison eurent un grand 
débat avec de nos Allemans que conduisoit un 
appelle Buser ; et furent tuez aucuns Allemans; 
et combien que ne fusse présent a ces choses, si 
le m’ont conte le Roy, le duc et les autres; et 
de ce débat vint depuis grand inconvénient , 
comme vous orez aprés. Pratique se meut a Flo- 
rence , et députérent gens pour envoyer devers 
le Roy, jusques 4 quinze ou seize , disans en la 


(1) Pontremolo, selon M. Guazzo, et Pontriemolt, 
suivant l’italien de Jove. 

cité qu’ils ne vouloient demeurer en ce grand 
péril d’estre en la haine du Roy et du duc de 
Milan qui tousjours avoit son ambassade a Flo- 
rence , et consentit Pierre de Médicis cette allée. 
Aussi n’y edt-il sceu remeédier, aux termes en 
quoy les affaires estoient; car ils eussent esté 
détruits , veu la petite provision qu'ils avoient , 
‘et si ne scavoient ce que c’estoit de guerre. Apres 
quils furent arrivez, offrirent de recueillir le 
Roy a Florence et autres parties; et ne leur cha- 
loit 4 la pluspart , sinon qu’on allast la pour oc- 
casion de chasser Pierre de Médicis, et se sen- 
toient avoir bonne intelligence avec ceux qui 
conduisoient lors les affaires du Roy, que plu- 
sieurs fois ay nommez. 

D’autre part pratiquoit ledit Pierre, par la 
main d’un sien serviteur, appellé Laurens Spi- 
nely, qui gouvernoit sa banque 4 Lion, homme 
de bien en son estat et assez nourry en France, 
mais des choses de nostre cour ne pouvoit avoir 
cognoissance, ny a grand peine ceux qui y 
estoient nourris, tant y avoit de mutations; 
si pratiquoit-il avec ceux qui avoient ]’autho- 
rité; c’estoient monseigneur de Bresse , qui de- 
puis a esté duc de Savoie, et monseigneur de 
Myolans, qui estoit chambelan du Roy. Tost 
aprés les autres vindrent aucuns de la cité avec 
luy pour faire responses des choses qu’on leur 
avoit requises , et se voyoient perdus en la cite, 
s’'ils ne faisoient tout ce que le Roy vouloit, du- 
quel ils cuidoient gagner la bonne grace, et faire 
quelque chose plus que les autres. 

A son arrivée furent envoyez au devant de 
luy monseigneur de Piennes (1) , natif du pays 
de Flandres, et chambelan du Roy nostre sire , 
et le général Brissonet qui a esté icy nommé. Ils 
parlérent audit Pierre de Medicis d’avoir l’o- 
béissance de la place de Serzane, ce qu’incon- 
tinent il fit. Ils luy requirent davantage qu’il fist 
prester au Roy, Pise, Ligorne , Piétresancte et 
Librefacto ; lequel le tout accorda, sans parler 
a ses compagnons qui scavoient bien que le Roy 
devoit estre dedans Pise pour se rafreschir, mais 
ils n’entendoient point qu’il retinst les places. 
Or s’estoit mis leur estat et leur grande force 
entre nos mains. Ceux qui traictoient avec ledit 
Pierre m‘ont conté , et a plusieurs autres |’ont 
dit, en se raillant et en se mocquant de luy, 
qu’ils estoient esbahis comme si tost accorda si 
grande chose, et a quoy ils ne s’attendoient 
point. Pour conclusion, le Roy entra dedans 
Pise et les dessusdits retournerent a Florence, 


Cd 


(1) Louis de Hallewin, seigneur de Piennes : i] avait 
été chambeltan et capitaine de cinquante lances au ser- 

et fit Pierre habiller (2) le logis du Roy en sa 
maison , qui est la plus belle maison de citadin 
ou marchand que j’aye jamais veué, et la mieux 
pourvué, que de nul homme qui fat au monde, 
de son estat. 

Or faut-il dire quelque mot du duc de Milan, 
qui ja edt voulu le Roy hors d’Italie , et avoit 
fait et vouloit encores faire son profit, pour 
avoir les places qu il avoit conquises, et pressa 
fort le Roy pour avoir Serzane et Pietresancte, 
qu'il disoit appartenir aux Genévois, et presta 
au Roy lors trente mille ducats; et m’a dit , et 
a plusieurs autres depuis , qu’on luy promit de 
les luy bailler ; et merveilleuserment mal con- 
tent se partit du Roy, pour le refus, disant que 
ses affaires le contraignoient de s’en retourner; 
mais onques puis le Roy ne le yit , mais il laissa 
messire Galéas de Sainct-Severin avec le Roy, 
et entendoit qu’il fust en tous conseils avec le 
comte Charles de Belle-Joyeuse, dont a esté par- 
lé. Estant le Roy dedans Pise , ledit messire 
Galéas, conduit de son maistre, fit venir en son 
logis des principaux bourgeois de la ville, et 
leur conseilla se rebeller contre les Florentins , 
et requerir au Roy qu’il les mist en liberté, es- 
pérant que par ce moyen ladite cité de Pise 
tomberoit sous ja main du duc de Milan, ou 
autresfois avoit esté, du temps du duc Jehan Ga- 
léas, le premier de ce nom en la maison de Milan, 
un grand et mauvais tyran, mais honorable. 
Toutesfois son corps est aux Chartreux a Pavie, 
pres du parc, plus haut que le grand autel , et 
le m’ont monstré les Chartreux , au moins ses 
os (et y monte-l’on par une eschelle), lesquels 
sentoient comme la nature ordonne, et un na- 
tif de Bourges, le m’appella sainct ; et je luy de- 
manday en Ioreille pourquoy il l’appelloit 
sainct, et qu’il pouvoit voir paintes a l’entour 
de luy les armes de plusieurs citez qu’il avoit 
usurpées , ou il n’avoit nul droit; et luy et son 
cheval estoient plus hauts que Il’autel , et taillez 
de pierre , et son corps sous le pied dudit che- 
val. Il me respondit tout bas : Nous appellons, 
dit-il, en ce pays icy, saincts, tous ceux qui 
nous ont fait du bien. Et il fit cette belle église 
des Chartreux, qui a la véerité est Ja plus belle 
que jaye jamais veué, et toute de beau marbre. 

Et pour continuer, ledit messire Galéas avoit 
envie de se faire grand, et croy qu’ainsi l’enten- 
doit le duc de Milan , de qui il avoit espousé la 
bastarde , et monstroit le vouloir avantager , 
comme s'il eust esté son fils; car il n’avoit en- 


vice du duc de Bourgogne en 1§74, ct ensuite était 
passé au service du roi Louis XI. 
(2) Préparer. 

cores nuls enfans d’aage. Lesdits Pisans estoient 
cruellement traictez des Florentins , qui les te- 
noient comme esclaves , car ils les avoient con- 
quis , il y avoit quelques cent ans, qui fut l’an 
que les Vénitiens conquirent Padoiie , qui fut 
leur premier commencement en terre ferme; et 
ees deux citez estoient presque d’une facon, car 
elles avoient esté anciennes ennemies de ceux 
qui les possédoient , et de bien longues années , 
avant qu’estre conquises , et presque égales en 
forces ; et a cette cause tindrent conseil lesdits 
Pisans, et se voyans conseillez de si grand 
homme, et désirans leur liberté , vindrent crier 
au Roy, en allant a Ja messe, en grand nombre 
d’hommes et de femmes, liberté, Liberté, luy sup- 
plians , les larmes aux yeux , qu’il la leur don- 
past, et un maistre des requestes, allant devant 
lay, ou faisant l’office , qui estoit un conseiller 
au parlement du Dauphiné, appellé Rabot , ou 
pour promesse, ou pour n’entendre ce qu’ils de- 
mandoient, dit au Roy que c’estoit chose pi- 
teuse, et qu’il leur devoit octroyer , et que ja- 
mais gens ne furent si durement traitez ; et le 
Roy , qui n’entendoit pas bien que ce mot va- 
loit, et qui par raison ne leur pouvoit donner 
liberté (car la cité n’estoit point sienne ; mais 
seulement y estoit reccu par amitié et a son 
grand besoin), et qui commencoit de nouveau a 
cognoistre les pitiez d’Italie, et le traitement 
que les princes et communautez font a leurs 
subjets, respondit qu'il estoit content : et ce 
conseiller, dont j’ay parlé, le leur dit ; et ce 
peuple commenca incontinent a crier : Noél, et 
vont au bout de leur pont de la riviére d’Arne 
(qui est un beau pont) et jettent a terre un grand 
lion , qui estoit sur un grand pillier de marbre, 
qu’ils appelloient major, représentant la seigneu- 
rie de Florence, et l’emportérent a la riviére, et 
firent faire dessus le pillier un roy de France, 
une espée au poing , qui tenoit sous le pied de 
son cheval ce major, qui est un lion. Depuis le 
roy des Romains y est entré, ils ont fait du Roy 
comme ils avoient fait du lion : et est la nature 
de ce peuple d’Italie d’ainsi complaire aux plus 
forts; mais ceux-la estoient et sont si mal trai- 
tez, qu’on les doit excuser. 


OK? 


CHAPITRE X. 
Comment le Roy partit de la ville de Pise, 
pour aller a Florence; et de la fuite et ruine 
de Pierre de Médicis. 


Le Roy se partit de la, et il y séjourna peu , 

et tira vers Florence , et 14 on luy remonstra le 
tort qu’il avoit fait ausdits Florentins , et que 
c’estoit contre sa promesse d’avoir donné liberté 
aux Pisans. Ceux qu’il commit 4 respondre de 
cette matiére , excusans la chose, dirent qu'il 
ne l’avoit point entendu, ne n’entendoit et en- 
troit un autre appointement , dont je parleray , 
mais qu’an peu j'aye dit fa conclusion de Pierre 
de Médicis , et aussi de l’entrée du Roy en la- 
dite cité de Florence , et comme il latssa garni- 
son dedans la cité de Pise, et autres places qu’on 
luy avoit prestées. 

Ledit Pierre, aprés avoir fait bailler au Roy 
les places, dont j’ay parlé, dont aucuns estoient 
consentans , s’en retourna en la cité, pensant 
que le Roy ne les tinst point ; ains que dés qu'il 
partiroit de Pise, ou il n’auroit affaire que trois 
ou quatre jours, la leur rendroit. Bien croy-je 
que s'il y eust voulu faire son hyver, qu’ils l’eus- 
sent consenty , combien que Pise leur est plus 
grande chose que Florence propre, sauf les corps 
et les meubles. Arrivé que fut ledit Pierre a 
Florence , tout homme luy fit mauvais visage, 
et non sans cause, car il les avoit dessaisis de 
toute leur force et puissance, et de tout ce qu'ils 
avoient conquis en cent ans, et sembloit que 
leur coeur sentit les maux, qui depuis leur sont 
advenus; et tant pour cette cause, que je croy la 
principale , combien qu’ils ne l’avoient jamais 
dit, que pour haine qu’ils luy portoient, que j’ay 
déclarée , et pour retourner en liberté, dont ils 
se cuidoient forclos, et sans avoir mémoire des 
bien-faits de Cosme et de Laurens de Médicis. 
ses prédécesseurs, délibérérent de chasser de la 
ville ledit Pierre de Médicis. Lequel Pierre , 
sans le scavoir, mais bien estoit en doute, va 
vers le palais , pour parler de l’arrivée du Roy 
(qui encores estoit a trois milles prés), et avoit sa 
garde accoustumee avec luy, et vint heurter a 
la porte dudit palais, laquelle luy fut refusée par 
un de ceux de Nerly (qui estoient plusieurs 
fréres , que jay bien cognus , et le pére trés- 
riches), disant qu’il y entreroit luy seul, s’il vou- 
loit, ou autrement non; et estoit armé celuy 
qui faisoit ce refus. Incontinent retourna ledit 
Pierre & sa maison, et s’arma, luy et ses servi- 
teurs, et fit advertir un appellé Paul Ursin, qui 
estoit a la soulde des Florentins (car ledit 
Pierre, de par sa mére, estoit des Ursins, et tous- 
jours le pére et luy en avoient entretenu aucuns 
de la maison a leur soulde), et délibéra de résis- 
ter aux partisans de la ville. Mais tantost oiiit 
crier liberté, Liberté, et vint le peuple en armes; 
et ainsi partit ledit Pierre de la ville, comme 
bien conseillé , a Vaide dudit Paul Ursin, qui 
fut une piteuse départie pour luy , car en puis- 


sance et en biens , il avoit esté quasi égal aux 
grands princes, et luy et ses prédécesseurs, de- 
puis Cosme de Médicis , qui fut le chef; et ce 
jour, se mit luy courre sus fortune, et perdit 
honneurs et biens. J’estois 8 Venise, et par l’am- 
bassadeur florentin estant la, je sceus ces nou- 
velles, qui bien me desplurent : car j’avois aimé 
le pére, et s'il m’eust voulu croire il ne luy fust 
point ainsi mésadvenu; car sur I‘heure que j’ar- 
rivay a Venise, luy escrivis, et offris appoin- 
ter, car jen avois le pouvoir de bouche, du sé- 
neschal de Beaucaire et du général ; et eit esté 
content le Roy du passage , ou a pis venir, d’a- 
voir ligorne entre ses mains , et faire toutes 
choses que Pierre edt sceu demander; mais il 
me respondit comme par moquerie, par le 
moyen du sire Pierre (1), quej’ay nommé ail- 
leurs. Ledit ambassadeur porta le lendemain 
lettre a la seigneurie, contenant comment il 
avoit esté chassé, parce qu'il se vouloit faire sei- 
gneur de la ville, par le moyen de fa maison 
d’Arragon et des Ursins, et assez autres char- 
ges qui n’estoient point vrayes; mais telles sont 
les aventures du monde, que celuy qui fuit et 
perd, ne trouye point seulement qui le chasse , 
mais ses amis se tournent ses ennemis , comme 
ect ambassadeur, nommé Paul Antoine Soderin, 
qui estoit des sages hommes qui fussent en 
Italie. 

Le jour de devant m’avoit parlé dudit Pierre, 
comme s’il fust son seigneur naturel, et a cette 
heure se déclara son ennemy , par commande- 
ment de la seigneurie; mais de soy ne faisoit 
aucune déclaration. Le jour apres je sceus com- 
ment ledit Pierre venoit 4 Venise, et comme le 
Roy estoit entré en grand triomphe a Florence, 
et mandoient audit ambassadeur qu’il prist con- 
gé de ladite seigneurie, et qu'il s’en retournast, 
et qu'il falloit qwil naviguast avec ce vent; et 
vis la lettre, car il la me monstra, et s’en partit. 
Deux jours aprés vint ledit Pierre, en pourpoint, 
ou avec la robbe d’un valet ; et en grande doute 
Je receurent & Venise, tant craignoient de des- 
plaire au Roy ; toutesfois ils ne le pouvoient re- 
fuser par raison; et désiroient bien sentir de 
moy que le Roy en disoit, et demeura deux 
jours hors la ville. Je désirois luy aider, et n’a- 
vois eu nulle lettre du Roy contre luy, et dis 
que je croyois sa fuite avoir esté pour crainte 
du peuple, et non point de celle du Roy. Ainsi 
il vint, et ’allay voir le lendemain qu’il eut par- 
lé a la seigneurie, qui le firent bien loger et luy 


(4) Pierre Cappon, dont il est parlé au chapttre 5 de ce 
livre. 
(2) Ferron le nomme Mathzus Balassius ; d'autres le 

permirent porter les armes par la ville, et a quinze 
ou vingt serviteurs qu'il avoit, c’est a scavoir 
espées , et luy firent trésssrand honneur , com- 
bien que Cosme, dont jay parlé, les garda 
autrefois d’avoir Milan; nonobstant cela, ils 
l’eurent en remembrance , pour l’honneur de 8a 
maison , qui avoit esté en si grand triomphe et 
renommée par toute la chrétienté. 

Quand je le vis, me sembla bien qu’il n’estoit 
point homme pour respondre. Ii me canta au 
long sa fortune , et a mon pouvoir le recanfor- 
tay. Entre autres choses me conta comme il 
avoit perdu le tout, et entre ses autres malheurs, 
qu’un sien facteur estant en la ville, vers qui il 
avoit envoyé pour avoir des draps pour son 
frére et luy, pour cent ducats seulement, les luy 
avoit refusez. Qui estoit grande chose, veu son 
estat et authorité : car soixante ans avoit duré 
Vauthorité de cette maison si grande, que plus 
ne pouvoit. Tost aprés il eut nouvelle , par le 
moyen de monseigneur de Bresse , depuis duc 
de Savoye, et luy escrivoit le Roy aller devers 
luy ; mais ja estoit ledit seigneur party de Flo- 
rence, comme je dirai a cette heure; un peu 
m‘a fallu parler de ce Pierre de Médicis. 


Oox> 
CHAPITRE XI. 


Comment le Roy. fit son entrée @ Florence, 
et par quelles autres villes il passa jusques 
a Rome. 


Le Roy entra le lendemain en la cité de Flo- 
rence, et luy avoit ledit Pierre fait bailler sa 
maison, et ja estoit le seigneur de Ballassat (2) 
pour faire ledit logis; lequel quand il sceut la 
fuite dudit Pierre de Médicis, se prit a piller 
tout ce qu'il trouva en ladite maison, disant que 
leur banque a Lion luy devoit grande somme 
d'argent; et entre autres choses il prit une li- 
corne enti¢re (qui valoit six ou sept mille du- 
cats) et deux grandes piéces d’une autre, et 
plusieurs autres biens. D’autres firent comme 
luy. En une autre maison de la ville avoit retiré 
tout ce qu’il avoit vaillant : Je peuple pilla tout. 
La seigneurie eut partie des plus riches bagues , 
et vingt mille ducats comptans, qu’il avoit 4 son 
banc, en la ville, et plusieurs beaux pots d’a- 
gatte, et tant de beaux camayeux bien taillez, 
que merveilles, qu’autrefois j'avois veus, et bien 
trois mille médailles d’or et d’argent , bien la 


nomment de Balsac. Dom Juan de Vitrian, dans ses 
notes sur Comines, lui donne le titre d’Apozintador 
Major. . 

pesanteur de quarante livres , et croy qu'il n’y 
avoit point autant de belles médailles en Italie. 
Ce qu’il perdit ce jour en la cité, valoit cent 
mille escus et plus. 

Or estant le Roy en la cité de Florence, 
comme dit est, se fit un traicté avec eux, et 
crois qu’ils le firent de bon cceur. Ils donnérent 
au Roy six vingts mille ducats, dont ils en 
payérent cinquante mille comptant, et le reste 
en deux payemens assez briefs, et prestérent au 
Roy toutes les places , dont j‘ay parlé, et chan- 
gérent leurs armes, qui estoient la fleur de lis 
rouge, et en prirent de celles que le Roy por- 
toit : lequel les prit en sa protection et garde, 
et lear promit et jura sur lautel Sainct-Jehan , 
de leur rendre leurs places , quatre mois apres 
qa’il serait dans Naples, ou plustost, s’il retour- 
noit en France; mais la chose prit un autre 
train, dont sera parlé cy-aprés. 

Le Roy s’arresta peu a Florence, et tira vers 
Sienne ou il fut bien receu ; et de 1a, a Viterbe , 
ou les ennemis (car dom Ferrand s’estoit retiré 
vers Rome) avoient intention de venir loger, et 
s’y fortifier et combattre , s’ils y voyoient leur 
avantage; et ainsi le me disoit l’ambassadeur 
da roy Alphonse, et celuy du Pape, qui estoient 
4 Venise; et A la vérité, je m’attendois que le 
roy Alphonse y vinst en personne (veu qu'il es- 
toit estimé de grand cceur) et qu’il laissast son 
fils dedans le royaume de Naples : et me sem- 
bioit le lieu propice pour eux ; car il eust eu son 
royaume , les terres du Pape, et les places et 
terres des Ursins 4 son dos. Mais je fus tout es- 
bahy que les lettres me vindrent du Roy, comme 
i estoit en la ville de Viterbe, et puis un com- 
mandeur luy baitla le chasteay , et le tout par 
le moyen du cardinal Petri-ad-vincula , qui en 
estoit gouverneur , et les Colonnois. Lors me 
sembla que Dieu vouloit mettre fin a cette be- 
sogne, et me repentis qu’avois escrit au Roy, et 
conseillé de prendre un bon appointement, car 
on luy en offroit assez. Aquependante et Mon- 
tefiascon (1) luy furent rendus avant Viterbe , 
et toutes les places d’alentour, comme je fus ad- 
verty par lettres du Roy, et celles de ladite sei- 
gneurie, qui de jour en jour étoient advertis de 
ce qui survenoit , par leurs ambassadeurs; et 
m’en monstrérent plusieurs lettres, ou le me 
faisoient dire par un de leurs secrétaires. Et de 

tira le Roy 4 Rome, par les terres des Ursins, 


(1) Aquapendente et Montefigscon. 

(2) Bracciano. 

(3) Luz et Gramont étaient deux pulssantes maisons 
de la Basse-Navarre. 

(4) Caballan et Houc désignent deux factions. qut se 
formérent dans les Pays-Bas, vers le milicu du quator- 


qui toutes luy furent rendués par le seigueur 
Charles Ursin , disant avoir ce commandement 
de son pére (lequel estoit serviteur souldoyé du 
roy Alphonse), et que durant que dom Ferrand 
seroit alloté, et en Ja terre de l’Eglise, qu'il 
luy tiendroit compagnie, et non plus (ainsi vi- 
vent en Italie, et les seigneurs et les capitaines, 
et ont sans cesse pratique avec les ennemis , et 
grand peur d’estre des plus foibles), et fut receu 
ledit seigneur dedans Brachane (2), principale 
place du susdit seigneur Virgile Ursin , qui es- 
toit belle, forte, et bien garnie de vivres; et ay 
bien fort ouy estimer au Roy ladite place, et le 
recueil que l’on luy fit, car son armée estoit en 
nécessité et extrémité de vivres, et tant que plus 
ne pouvoit , et qui considéroit bien combien de 
fois cette armée se cuida rompre, depuis qu'il 
arriva & Vienne en Dauphiné, et comment elle 
se revenoit , et par quelles ouvertures; bref on 
disoit que. Dieu la conduisoit, 


OOO 
CHAPITRE XII. 


Comment le Roy envoya le cardinal Petri-aa- 
vincula, qui fut depuis appellé le pape Ju- 
les IT dedans Ostie , et de ce que le Pape 
faisoit a Rome cependant ; et comment le 
Roy y entra malgré tous ses ennemis ; avec 
les partialites entre les Ursins et Collonnois 
dans ladite ville de Rome. 


De Brachane envoyale Roy le cardinal Sainct- 
Pierre-ad-vincula 4 Ostie , dont il estoit éves- 
que, et est lieu de grande importance; et le te-, 
noient les Colonnois , qui Vavoient pris sur le 
Pape, et les gens du Pape l’avoient osté audit 
cardinal, n’y avoit guéres. La place estoit tres- 
foible, mais long-temps depuis tint Rome en 
grande subjétion avec ledit cardinal, lequel es- 
toit grand amy des Colonnois, qui estoient nos- 
tres, par le moyen du cardinal Ascaigne , frére 
du duo de Milan, et vice-chancelier, et aussi en 
haine des Ursins , dont tousjours sont et ont 
esté contraires, et est toute la terre de I’Eglise 
troublée pour cette partialité, comme nous di- 
rions Luce et Grandmont (3), ou en Hollande, 
Houc et Caballan (4); et quand ne seroit ce dif- 
férend, la terre de l’Eglise seroit la plus heu- 
reuse habitation, pour les subjets, qui soit en tout, 


ziéme siécle, sous le nom; de Cabilliqves et de Houc-. 
kiens. La premiére tirait son nom d’un poissop trés 
commun en Hollande;.Ja seconde, du mot hollandais 
hack, qui signifie hamecon. Ces factions subsistaient en- 
core en 1475. Olivier de la Marche en parle dans ses 
Mémoires. 

le monde (car ils ne payent ne taille , ne guéres 
autres choses), et seroient tousjours bien conduits 
(car tousjours les papes sont sages et bien con- 
seillez), mais tres-souvent en advient de grands 
et cruels meurtres et pilleries. Depuis quatre ans 
en avons veu beaucoup, tant des uns que des 
autres. Car depuis les Colonnois ont esté contre 
nous, a leur grand tort, car ils avoient vingt 
mille ducats de rente , et plus audit royaume 
de Naples, en belles seigneuries, comme en la 
comté de Taillecouse (1), et autres, que paravant 
avoient tenus les Ursins, et toutes autres choses 
quils avoient sceu demander, tant en gens-d’ar- 
mes qu’en pensions. Mais ce qu’ils firent, ils le 
firent par vraye desloyauté, et sans nulle occa- 
sion; et faut entendre que de toute ancienneté, ils 
estoient partisans de la maison d’Arragon et des 
autres ennemis de France , pour ce qu’ils estoient 
Gibelins ; et les Ursins (2), partisans de France, 
comme les Florentins, pour estre de la part des 
Guelfes. 

Avec ledit cardinal de Saint-Pierre-ad-vin- 
cula, 4 Ostie fut envoyé Péron de la Basche , 
maistre-d’hostel du Roy, qui trois jours aupa- 
ravant avoit apporté audit seigneur vingt mille 
ducats, par mer, et estoit descendu 4 Plombin (3); 
et estoit de argent presté par le duc de Milan ; 
et estoit demeuré en l’armée de mer, qui estoit 
petite, le prince de Salerne, et un appellé le sci- 
gneur de Sernon en Provence , que la fortune 
mena en Donserque (4), leur navire fort -gastée ; 
et mirent tant a se r’habiller, qu’ils ne servirent 
de rien; et si cousta largement ladite armée de 
mer, et trouverent le Roy dedans Naples. 

Audit Ostie avoit, avee ledit cardinal , bien 
cing cens hommes-d’armes , et deux mille 
Suisses , et y estoient le comte de Ligny (5) , 
cousin germain du Roy, de par mére, le sei- 
sneur d’Alégre et autres ; et la cuidoient passer 
le Tybre pour aller enclorre dom Ferrand, 
qui estoit dedans Rome, avec la faveur et aide 
des Colonnois, dont estoient chefs de la maison 
pour lors, Prospére et Fabrice Colonne, et le 
cardinal Colonne, a qui le Roy paya deux mille 
hommes-a-pied, par la main dudit Basche, qu’ils 
avoient assemblez a leur plaisir ; et faisoient leur 
assemblée a Sannesonne, qui est a eux. 


(1) Tagliacozzo, 

(2) Les Ursins étalent Guelphes et partisans de la 
France ; et Jes Colonnes , Gibelins. 

(3) Piombino. 

(4) Suivant Marco Guazzo , Sardaine ou Corsique; 
selon Jove , Corsique. 

(5) Louis de Luxembourg, comte de Ligny, fils de 
Louis, connétable de France, ct de sa seconde femme, 
Marie de Savoie, sceur de la reine Charlotte de Savoie, 
mére du roi Chartes VIII. 

Il faut entendre qu’icy viennent plusieurs pro. 
pos A un coup, et de chacun faut dire quelque 
chose. Avant que le Roy eust Viterbe, il avoit 
envoyé le seigneur de la Trimoiille, son cham- 
belan, et le président de Guennay (6), qui avoit 
son seau, et le général Bidaut, 4 Rome, cuidant 
traiter avec le Pape, qui tousjours pratiquoit, 
comme est la coustume en Italie. Eux estant la, 
le Pape mit de nuict en la cité dom Ferrand, et 
toute sa puissance; et furent nos gens arrestez, 
mais en petit nombre. Le jour propre les des- 
pescha le Pape ; mais il retint prisonniers le car- 
dinal Ascaigne, vice-chancelier, et frére du duc 
de Milan, et Prospére Colonne (aucuns dirent que 
ce fut de leur volonté); et de toutes ces nouvelles 
j'eus incontinent lettres du Roy, et la seigneurie 
encores plus amplement de leurs gens ; et tout 
cecy fut fait avant que le Roy entrast dedans 
Viterbe, car nulle part n’arrestoit que deux 
jours en un lieu ; et advenoient les choses mieux 
qu’il ne les edt sceu penser; aussi le maistre des 
seigneurs s’en mesloit, et chacun le cognoissoit. 

Cette armée qui estoit en Ostie, ne servoit de 
rien, pour le mauvais temps; et aussi faut en- 
tendre que les gens qu’avoit menez monseigneur 
d’Aubigny, estoient retournez, et luy aussi, et 
n’en avoit plus de charge, et si avoit-on donné 
congé aux Italiens qui avoient esté avec luy en 
la Romanie, qu’avoit menez le seigneur Rodol- 
phe de Mantoué, le seigneut Galéot de la Miran- 
dule et Fracasse, frere du seigneur Galéas de 
Sainct-Severin, qui furent bien payez, et estoient 
environ cing cens armez, que le Roy payoit , 
comme avez ouy, et au partir de Viterbe, le Roy 
alla & Naples, que tenoit leseigneur Ascaigne, et 
n’est rien plus vray qu’a lheure que nos gens 
estoient dedans Ostie , il tomba plus de vingt 
brasses de mur de la ville de Rome, par la ou 
Von vouloit entrer. 

Le Pape voyant si soudainement venir ce 
jeune Roy (7), avec cette fortune, consent qu’il 
entre dedans Rome ( aussi ne I’en edt sceu gar- 
der), requiert lettre d’asseurance, gu’il eut pour 
dom Ferrand, duc de Calabre , et seul fils du 
Roy Alphonse, lequel de nuict se retira a Na- 
ples, et le conduisit jusques a la porte le cardi- 
nal Ascaigne (8). Et le Roy entra dedans Rome 


(6) Messire Jean de Gannay, seigneur de Persan. 
premier président au parlement de Paris, chancelier de 
France sous Louis XII, en 1507; il avait été chanceliet 
de Naples; mort en 1512. 


(7) Le pape Alexandre VI, pour traverser l’expédition 
du Roi Charles VIII, eff Italie, alla jusqu’a implorer la 
protection du Turc, 


(8) Ascaigne Marie de Sforce, frére de Louis, duc de 
Milan, fait cardinal en 1484, par le pape Sixte IV ; dé~ 

en armes, comme ayant authorité de faire par- 
tout 4 son plaisir; et luy vindrent au devant 
plusieurs cardinaux, et les gouverneurs et séna- 
teurs de la ville; et logea au palais Sainct-Marc 
(qui est le quartier des Colonnois , ses amis et 
serviteurs pour lors), et le Pape se retira au chas- 
teau Sainct-Ange. 


<> 
CHAPITRE XIII. 


Comment le roy Alphonse fit couronner son fils 
Ferrand, et de la mauvaise vie qu’avott me- 
née le vieux Ferrand son pére, et luy aussi. 


Estoit-il possible de croire que le roy Al- 
phonse, si orgueilleux, nourry a la guerre , et 
son fils et tous ces Ursins , qui ont si grande 
part & Rome, n’osassent demeurer en la cité; 
encores quand ils voyoient et sentoient que le 
due de Milan branioit , et les Vénitiens , et se 
pratiquoit une ligue, qui eust esté conclue , si 
quelque résistance eust esté faite a Viterbe ou a 
Rome, eomme j’estois bien asseuré , pourveu 
qa’ils eussent peu arrester le Roy aucuns jours. 
Au fort il falloit que Dieu monstrat que toutes 
ces choses passoient le sens et la connoissance 
des hommes ; et si faut bien noter qu’ainsi com- 
me les murs de la ville estoient tombez , aussi 
tomba bien quinze brasses des avant-murs du 
chasteau Sainct-Ange, comme m'ont conté plu- 
sieurs, et entre autres, deux cardinaux qui y es- 
toient. Icy faut an peu parler du roy Alphonse. 

Dés que le duc de Calabre , appellé le jeune 
Ferrand, dont ja plusieurs fois a esté parlé, fut 
retourne 4 Naples, son pére le roy Alphonse , se 
jugeant n’estre digne d’estre roy, pour les maux 
qu'il avoit faits en toutes cruautez, contre les 
personnes de plusieurs princes et barons , qu’il 
avoit pris sur la seureté de son pére et de luy, et 
bien jusques au nombre de vingt-quatre , et les 
fit tous mourir, si-tost que son pére fut mort , 
qui les avoit gardez quelque temps, et depuis la 
guerre qu’ils avoient eué contre luy, et en fit 
mourir deux autres, que le pére avoit pris sur 


pouillé de cette dignité, puis rétabli par le pape Alexan— 
dre VI, en 1495. Il est mort de peste ou de poison, en 
1506; il en est encore parlé au chapitre suivant. 


(4) Le texte de Philippe de Comines parait ici un peu 
embarrassé: en voici l'éclaircissement. Alphonse I, 
roi de Naples, qui commenca 4 régner en 1434, mourut 
lé 28 juin 1458, et légua par testament son royaume a 
Ferdinand, son fils naturel, qui commenca 4 régner en 
4458 et mourut en 1494. Il y eut beaucoup de révoltes 
sous son régne, et ce fat ce prince qui fit arréter les sei- 

sa seureté, dont I’un estoit le prince de Rossane, 
et l'autre le duc de Sesse, homme de grande 
authorité ; ledit prince de Rossane, qui avoit eu 
& espouse et a femme la sceur dudit roy Ferrand, 
et en avoit eu un trés-beau fils, et pour mieux 
s’asseurer de luy (car le prince et seigneur de 
Rossane luy avoit bien voulu faire une grande 
trahison, et avoit bien desservy toute punition 
s'il n’edit pris asseurance), venant devers luy a 
son mandement, le mit en merveilleuse et puante 
prison , et puis le fils mesme d’iceluy , des 
qu’il fust venu en l’aage de quinze a seize ans , 
et y avoir demeuré ledit pére trente-quatre ans 
ou environ, al’heure queledit roy Alphonse (1) 
est venu a estre roy ; et lors qu'il y fut parvenu, 
fit mener tous ces prisonniers & Iscle (2) (qui est 
une petite isle auprés de la ville de Naples, dont 
vous orrez parler), et la les fit tous assommer , 
excepté quelques-uns qu'il retint au chasteau 
de Naples, comme le fils duditseigneur de Ros- 
sane, et le noble comte de Popoli. 

Je me suis fort bien enquis comment on les 
fit mourir si cruellement (car plusieurs les cui- 
doient encores en vie, quand le Roy entra en la 
bonne ville et cité de Naples), et m’a esté dit tant 
par leurs principaux serviteurs que par ua More 
du pays d’Afrique, qu’il les fit assommer vilai- 
nement et horriblement; lequel incontinent aprés 
son commandement, s’en alla audit pays de Bar- 
barie, a fin qu’il n’en fat point de nouvelle, sans 
espargner ces vieux princes , dont les aucuns 
avoient esté gardez en prison trente-quatre ou 
trente-cing ans, ou environ. Nul homme n’a 
esté plus cruel que luy , ne plus mauvais, ne 
plus vicieux et plus infect, ne plus gourmand 
que lui. Le pére estoit plus dangereux , car nul 
he se congnoissoit en luy ny en son courroux, 
car en faisant bonne chére, il prenoit et trahis- 
soit les gens, comme le comte Jacques, qu’il prit 
et fit mourir vilainement et horriblement , es- 
tant ambassadeur devers luy , de par le duc 
Francisque de Milan, duquel il avoit eu femme 
et espousé la fille bastarde (3). Mais ledit Fran- 
cisque fut consentant du cas: car tous deux le 
craignoient pour sa vertu , et la sequelle qu'il 
avoit en Italie des Braciques (4) , et estoit fils 


gneurs dont parle ici Comines. Alphonse II, son fils, fut 
chassé par ses sujets, se retira en Sicile et laissa la Cou- 
ronne a Ferdinand II, son fils. C'est de cet Alphonse II 
et de son fils Ferdinand, qu’il est ici question; cepen- 
dant i] ne régna qu'un an, depuis 1496 jusqu'en 1497. 


(2) Ischia, a sépt ou huit licues a l’ouest de Naples. 
(3) Druzina Sforza. 


(4) Soldats qui prirent leur nom de Brachivo de For- 
tibract, célébre capitaine de ce temps. 

de Nicolo Picino (1). Et ainsi (comme dit est) prit 
ce roy Ferrand tous les autres, et jamais en luy 


n’y avoit grace ne miséricorde , comme mont ! 


conté ses prochains parens et amis, et jamais 
n’avoit eu aucune pitié ne compassion de son 
pauvre peuple quant aux deniers. II faisoit toute 
la marchandise du royaume, jusques a bailler 
les pourceaux a garder au peuple, et les leur 
faisoit engresser pour mieux les vendre. S’ils 
mouroient, falloit qu’ils les payassent. Aux lieux 
ou croist Phuile d’olive, comme en la Poiille, ils 
Pachetoient luy et son fils 4 leur plaisir, et sem- 
blablement le froment , et avant qu'il fat meur, 
et le vendoient aprés le plus cher qu’ils pou- 
voient ; et si ladite marchandise s’abaissoit de 
prix, contraignoient le peuple de la prendre; et 
par le temps qu’ils vouloient vendre, nul ne pou- 
voit vendre qu’eux. 


Si un seigneur ou baron estoit bon mesnager, 
ou cuidoit espargner quelque bonne chose, ils 
la luy demandoient 4 emprunter , et il la leur 
falloit bailler par force; et leur ostoient les races 
des chevaux, dont ils ont plusieurs , et les pre- 
noient pour eux, et les faisoient gouverner en 
leurs mains, et en si grand nombre , tant che- 
vaux, jumens que poulains, qu’on les estimoit a 
beaucoup de milliers, et les envoyoient paistre 
en plusieurs lieux, aux pasturages des seigneurs, 
et autres, quien avoient grand dommage. Tous 
deux ont pris a force plusieurs femmes. 


Aux choses ecclésiastiques ne gardoient nulle 
révérence , n’obéissance. Ils vendoient éveschez, 
comme celle de Tarente, que vendit le pére 
treize mille ducats 4 un Juif, pour baililer 4 son 
fils , qu’il disoit chrestien. Bailloit abbayes a un 
fauconnier , et & plusieurs pour leurs enfans, 
disant: Vous entretiendres tant d’oyseauz, 
el les nicherez a vos despens , et tiendrez tant 


de gens a vos despens. Le fils ne fit jamais qua- . 


resme , ne semblant qu’il en fat; maintes années 
fut sans se confesser , ne recevoir nostre Sei- 
gneur et rédempteur Jésus-Christ ; et pour con- 
clusion, il n’est possible de pis faire qu’ils ont 
fatt tous deux. Aucuns ont voulu dire que le 
jeune roy Ferrand eit esté le pire, combien 
qu'il estoit humble et gracieux , quand il mou- 
rut ; mais aussi il estoit en nécessité. 


COORD 


(1) Ainsi nommé a cause de sa petitesse: il était 
fils d'un boucher, ce qui n’emp¢cha pas le roi Alphonse 
de l'honorer du surnem d'Arragon. 

CHAPITRE XIV. 


Comment le roy Alphonse s’enfuit en Sicile, 
et fit penitence. 


Or pourroit sembler aux lisans que je disse 
toutes ces choses pour quelque haine partice- 
liére que j’aurois 4 eux , mais par ma foy, non 
fay ; ainsi je le dis pour continuer mes Mémoires, 
ou se peut voir dés le commencement de I’entre- 
prise de ce voyage, que c’estoit chose impos- 
sible aux gens qui le guidoient, s'il ne fat venu 
de Dieu seul , qui vouloit faire son commissaire 
de ce jeune Roy, bon, si pauvrement pourveu 
et conduit, pour chastier roys si sages , si ri- 
ches et si expérimentez, et qui avoient tant de 
personnages sages & qui la défense du royaume 
touchoit , et qui estoient tant alliés et soustenus, 
et mesme voyoient ce faix venir sur eux de si 
loing , que jamais n’y sceurent pourvoir , ne ré- 
sister en nul lieu. Car hors Je chasteau de 
Naples , n’y eut aucun qui empeschast le roy 
Charles VIII un jour naturel, et comme a dit 
le pape Alexandre qui régne, les Francois y 
sont venus avec des esperons de bois et de la 
croye en la main des fourriers, pour marquer 
leurs logis , sans autre peine; et parloit ainsi de 
ces esperons de bois, parce que pour cette 
heure , quand les jeunes gens de ce royaume 
vont par la ville, leur page met une petite bro- 
che dedans le soulier ou pantoufle, et sont sur 
leurs mules, branlans Jes jambes, et peu de 
fois ont pris le harnois de nos gens , en faisant 
ce voyage ; et ne mit le Roy depuis Ast a entrer 
dedans Naples que quatre mois dix-neuf jours. 
Un ambassadeur y en edt mis une partie. 


Parquoy je conclus ce propos, disant , aprés 
avoir ouy dire & plusieurs bons-hommes de re- 
ligion et de saincte vie, et 4 mainte autre sorte 
de gens (qui est la voix de nostre Seigneur Jé- 
sus-Christ , que la voix du peuple) que nostre 
Seigneur Jésus-Christ les voulvit punir visible- 
ment, et que chacun le cognit, pour donner 
exemple a tous roys et princes de bien vivre, 
et selon ses commandemens. Car ces seigneurs 
de la maison d’Arragon , dont je parle, per- 
dirent honneur et royaume, et grandes richesses, 
et meubles de toute nature, si départis qu’é 
grand peine scait-on qu’ils sont devenus; puis 
perdirent les corps, trois en un an, ou peu 
davantage, mais jespére que les ames n’ont 
point este perdues. Car le roy Ferrand, qui 
estoit fils bastard du grand Alphonse (lequel 
Alphonse fut sage roy, et honorable , et tout 

bon), porta grande passion cn son ceeur de voir 
venir sar luy cette armée , et qu’il n’y pouvoit 
remédier, et voyoit que luy et son fils avoient 
mal vescu , et estoient trés-hais (car il estoit trés- 
sage roy), ets’y trouva un livre escrit , comme 
m’ont certifié des plus prochains de luy , qui fut 
trouvé en deffaisant une chapelle , ot y avoit 
dessus : La vérite, avee son conseil secret , et 
veut-]’on dire qu’il contenoit tout le mal qui luy 
est advenu ; et n’estoient que trois a le voir, et 
puis le jetta au feu. 

Une autre passion avoit , en ce qu’Alphonse 
son fils , ne Ferrand, fils de son fils, ne vou- 
loient croire cette venue, et parloient en grandes 
menaces du Roy , et en grand mespris, disans 
qu’ils viendroient au devant de luy jusques 
aux Monts; et il en fut aucun qui prioit Dieu, 
qua’il ne vinst jamais roy de France en Italie, et 
qu'il y avoit veu seulement un pauvre homme 
de la maison d’Anjou , qui luy avoit fait souf- 
frir beaucoup de peine, qui fut le duc Jehan, 
fils du roy René. Ferrand travailla fort par un 
sien ambassadeur, nommé messire Cavillo Pen- 
dolfo, de faire demeurer le Roy, l'année de 
devant, avant qu’il partit de Vienne, luy of- 
frant se faire tributaire de cinquante mille du- 
eats l’an, et tenir le royaume de luy 4a foy et 
hommage ; et voyant qu’il ne pouvoit pas par- 
venir a@ aucune paix, ny appaiser l’estat de la 
ville de Milan , luy prit une maladie dequoy il 
mourut ; et en ses douleurs eut confession , et 
comme j’espére , repentance de ses péchez. Son 
fils Alphonse , qui tant avoit esté terrible et 
cruel, et tant feist le mestier de la guerre , avant 
que le Roy partist de ladite ville de Rome, re- 
nonca a sa couronne, et entra en telle peur, 
que toutes les nuicts ne cessoit de crier qu'il 
oyoit les Francois , que les arbres et les pierres 
erioient France; et jamais n’eut hardiesse de 
partir de Naples; mais au retour que fit son 
fils de Rome, le mit en possession du royaume 
de Naples , et le fit couronner et chevaucher par 
Ja ville de Naples , accompagné des plus grands 
qui y estoient, comme de dom Ferrand son 
frére , et du cardinal de Gennes, estant ledit 
nouveau Roy au milieu , et accompagné des am- 
bassadeurs qui y estoient , et luy fit faire toutes 
lesdites solemnitez qui sont requises ; et luy se 
mit en fuite, et s’en alla en Cecile avec la Royne 
sa belle-mére, qui estoit seur du roy Ferrand 
de Castille (1), qui encores vit, & qui appartient 
ledit royaume de Cecile , en une place qu’elle y 


(1) Ferdinand-le-Catholique. 
(2) Frédéric, roi de Naples, en 1496, régna six & sept 
ans. Puis fut chassé de son royaume, en 1502, et se ré— 

avoit, qui fut grande nouvelle par le monde, 
et par espécial 4 Venise , ot j’estois. 

Les uns disoient qu’il alloit au Turc; autres 
disoient que c’estoit pour donner faveur 4 son 
fils, qui n’estoit point hay au royaume; mais 
mon avis fut tousjours que ce fut par vraye 
lascheté , car jamais homme cruel ne fut hardy, 
et ainsi se voit par toutes histoires , et ainsi se 
désespéra Néron , et plusieurs autres ; brief , cet 
Alphonse eut si grande envie de fuir , qu'il dit 
& sa belle-mére (comme m’ont conté ceux qul 
estoient a luy), le jour qu’elle partit , que si elle 
ne partoit , qu’il la laisseroit , et elle luy respon- 
dit qu’il attendist encores trois jours, afin qu’elle 
elit esté en son royaume un an entier; et il dit 
que qui ne le laisseroit aller ii se jetteroit par 
les fenestres, disant : N’oye3-vous point comme 
un chacun crie France ? Et ainsi se mirent aux 
galées. Il emporta de toutes sortes de vins (qu’il 
avoit plus aimez qu’autre chose) et de toutes 
sortes de graines pour faire jardins , sans don- 
ner nul ordre a ses meubles, ny a ses biens; 
car la pluspart demeura au chasteau de Naples. 
Quelques bagues emporta et quelque peu d’ar- 
gent; et allérent en Cecile audit lieu , et puis 
alla a Messine, ou il appella et mena avec luy 
plusieurs gens de religion, vouant de jamais 
n’estre du monde: et entre les autres, il aimoit 
fort ceux du Mont-Olivet, qui sont vestus de 
blanc (lesquels m’ont conté a Venise, la ot est 
le corps saincte Héléne en leur monastére), et 
se mit 4 mener la plus saincte vie du monde, et 
servit Dieu a toutes les heures du jour et de la 
nuict, avec lesdits religieux , comme ils font en 
leurs couvents, et la faisoit grans jeusnes, absti- 
nences et aumosnes; et puis luy advint une ma- 
ladie de l’escoriation et de gravelle ; et me dirent 
n’en avoir jamais veu homme si persécuté , et le 
tout portoit en grande patience, délibérant aller 
user sa vie en un monastére de Valence la 
grande , et la se vestir de religion; mais il fut 
tant surpris de maladie, qu'il véquist peu, et 
mourust ; et selon sa grande repentance , il est a 
espérer que son ame est glorieuse en paradis. 
Son fils demeura peu aprés , et mourut de flévre 
et de flux, et crois qu’ils sont mieux qu’ils 
n’estoient en ce monde, et semble que en moins 
de deux ans ils furent cing roys portans cou- 
ronne a Naples: les trois que j’ay nommez, le 
roy Charles de France huictiesme, et dom Fé- 
déric (2), frére dudit Alphonse , qui de présent 
régne. 


fagia en France, od il mourut. Il avait épousé en France 
Anne de Savoie, nidce de Louls XI; 1] fut dépossédé 
par Louie XII et par Ferdinand-le-Catholique , qui par- 

Comment apres que le jeune roy Ferrand fut 
couronné roy de Naples, alla asseoir son 
camp a Sainct- Germain, pour résister contre 
la venue du Roy , et de l’accord que le roy 
Charles fit avec le Pape, estant encor a 
Rome. 


Et pour esclaircir le tout , faut dire comment, 
des que le roy Ferrand fut couronné , il devint 
comme un homme neuf, et luy sembla que 
toutes haines et offenses estoient oubliées par la 
fuite de son pére , et assembla tout ce qu’i! peut 
de gens, tant de cheval que de pied, et vint a 
Sainct-Germain (1), qui est l’entrée du royaume 
et lieu fort, et aiséa deffendre, et par ow !es 
Francois sont passez deux autres fois; et la mit 
son camp et garnit la ville, et lors revint le 
coeur aux amis dudit Ferrand. Le lieu est def- 
fendu d’une petite riviére, qui quelquefois se 
passe & gué, et quelquefois non , aussi se def- 
fend par la montagne qui est dessus. 

Le Roy estoit encores 4 Rome, ou il séjourna 
environ vingt jours, ou plusieurs choses se 
traictoient. Avec luy estoient bien dix-huict car- 
dinaux, et d'autres qui venoient de costé et 
d’autre; et y estoient ledit monseigneur Ascai- 
gne, vice-chancelier et frére du duc de Milan, 
et Petri-ad-vincula (qui estoient grands enne- 
mis du Pape , et amis l'un de l’autre), celuy de 
Gurce (2), Sainct-Denis (3), Sainct-Severin (4), 
Savelly (5), Coulonne (6), et autres, qui tous 
vouloient faire élection nouvelle, et qu’au 
Pape (7) fat fait procés , lequel estoit audit chas- 
teau. Deux fois fut l’artillerie preste, comme 
m’ont dit des plus grands , mais tousjours le 
Roy par sa bonté y résista. Le lieu n’est pas 
deffensable, car la motte et de main d’homme 
faite , et petite. Or alléguoient-ils bien que ces 
murs estoient tombez par miracles , et le char- 
geoient d’avoir acheté cette saincte dignité, et 
disoient vray ; mais ledit Ascaigne en avoit esté 
le principal marchand , qui avoit tout guidé , et 
en eut grand argent, et si eut la maison dudit 


tagérent sa dépouille entre eux ; il mourut en France en 
1504. 


(1) San-Germano. 

(2) Raimond Pérault, né 4Surgéres, en Saintonge, 
évéque de Saintes, puis de Gurce, en Allemagne; car- 
dinal en 1493, mort en 1505. 

(3) Jean de la Grolaye ou de Villiers, religieux et abbé 
de Saint-Denis en France, puis éyéque de Lombez; car- 
dinal en 1493, mort en 1499. 

(4) Fils de Robert, comte de Cajasse, et de Jeanne de 
Corrége; cardinal en 148Q, et confirmé par le collége 


MEMOIRES DE PHILIPPR DE COMINES. [1494] 


Pape, luy estant vice-chancelier , et les meubles 
qui estoient dedans , et son office de viee-chan- 
celier , et plusieurs places du patrimoine. Car 
eux deux estoient a l’envy a qui seroit pape. 
Toutesfois je croy qu’ils eussent consenty tous 
deux d’en faire un nouveau, au plaisir du Roy, 
et encores d’en faire un Francois; et ne saurois 
dire si le Roy fit bien ou mal ; toutesfois je croy 
qu’il fit le mieux d’appointer ; car il estoit jeune 
et mal accompagné pour cour conduire un si 
grand ceuvre que réformer |’Eglise, combien 
qu'il edt le pouvoir , mais qu’il l’eust sceu bien 
faire , je croy que toutes gens de cognoissance 


et raison leussent tenu 4 une bonne, grande et 


trés-saincte besongne ; mais il y faudroit grand 
mistére; toutesfois le vouloir du Roy estoit bon, 
et est encor en ce cas, s'il y estoit aidé. 

Le Roy print aultre chemin et appointa 
avec le Pape un appointement , qui ne pouvoit 
durer , car il estoit violent en aucun point, et 
fut grand couleur, de faire une ligue, dont apres 
sera parlé. Par cestuy appointement devoit estre 
paix entre le Pape et ses cardinaux et autres, 
et aulcuns devoient lesdits cardinaux estre 
payez du droict de leur chapeau, absens comme 
présens. Il devoit prester au Roy quatre places. 
Terracine, Civita-Vechia, et Viterbe que tenoit 
le Roy, et Spoléte aussi; mais il ne Ia bailla 
point , combien qu il l’edt promise ; et se devoit 
rendre au Pape, comme le Roy partiroit de Na- 
ples ; et ainsi le fit, combien que le Pape l’edt 
trompé. II bailla au Roy pour cestuy appointe- 
ment, le frére du Turc (8), dont il avoit soixante 
mille ducats par an dudit Ture, et le tenoit en 
grande crainte. Promettoit de ne mettre aucun 
légat en lieu ne place de l’Eglise , sans le con- 
sentement du Roy: et y avoit autres articles , 
qui touchoient le consistoire , et bailloit en os- 
tage son fils le cardinal de Valence, qui alloit 
avec ledit seigneur pour légat, et luy fit le Roy 
obédience filiale en toute humilité que roy 
sauroit faire, et luy fit le Pape deux cardinaux ; 
c’est 4 scavoir le général Brissonnet , qui ja es- 
toit évesque de Sainct-Malo , qui a esté souvent 
appellé général , et l'autre l’évesque du Mans, 


des cardinaux aprés la mort de ce Pape , en 1493; mort 
en 1516. 


(5) Jean-Baptiste Savelly, romain ; cardinal en 1480, 
mort en 1498. 


(6) Jean Colonne, romain, fils d’Antoine, prince de 
Salerne, et neveu du cardinal Prosper Colonne; cardi- 
nal en 1489, mort en 1508. 


(7) Alexandre VI, qu'on voulait déposer comme 
simoniaque. 


(8) Djem ou Zizim, frere de Bajazet Li. 


» 

de la maison de Luxembourg , qui estoit par 
deca (1). 


<KD 
CHAPITRE XVI. 


Comment le Roy partit de Rome pour aller a 
Naples ; de ce qui advint cependant en plu- 
sieurs contrées dudit royaume de Naples, et 
par quelles villes il passa jusques @ ladite 
ville de Naples. 


Ces choses faites, le Roy partit de Rome, en 
grande amitié avec le Pape , ce sembloit ; mais 
huict cardinaux partirent de Rome mal contens 
dudit appointement , dont les six estoient de la 
sequelle dudit vice-chancelier et de Sainct- 
Pierre-ad-vincula ; combien qu’on croyoit qu’As- 
caigne faisoit cette feinte, et qu’au coeur estoit 
content du Pape ; mais son frére ne s’estoit point 
encores déclaré contre nous; et aNa le Roy a 
Jannessanne , et de la & Bélistre, d’ou s’enfuit le 
cardinal de Valence. 

Le lendemain, le Roy prit Chastelfortin d'as- 
saut : et fat tué ce qui estoit dedans , qui estoit 
a Jacques Comte, qui avoit pris l’argent du 
Roy, et puis s’estoit tourné, car les Comtes (2) sont 
partisans des Ursins. Puis apres alla le Roy a 
Valmonton, qui est des Colonnois; puis alla 
loger & quatre milles du Mont-Sainct-Jehan (3) , 
une trés-forte place , laquelle fut batue sept ou 
huict heures , et puis fut prise d’assaut , et tué 
ce qui estoit dedans, ou la pluspart ; et estoit 
au marquis de Pescaire , terre d’Eglise, et y es- 
toit toute l’armée jointe ensemble. Et de la tira 
le Roy vers Sainct-Germain (et y pouvoit avoir 
seize milles ou environ) la ou le Roy Ferrand , 
nouveau couronné , estoit en camp (comme jay 
dit ailleurs) avec tout ce qu’il pouvoit avoir finé 
de gens, et estoit le dernier reméde, et le lieu 
pour combattre ou jamais non ; car c’estoit l’en- 
trée du royaume, et le lieu avantageux , tant 
pour le ruisseau que pour la montagne: et si 
envoya gens avec, pour garder et deffendre le 
pas de Cancello, qui est un pas de montagnes a 
six milles de Sainct-Germain. 

Avant que le Roy fat a Saint-Germain , sen 
alla le roy Ferrand, en grand désordre, et 
abandouna la ville et passage. Monseigneur de 
Guise avoit en ce jour la charge de |’avant- 
garde. Monseigneur de Rieux (4) estoit allé a 


(1) Philippe de Luxembourg. II était Oils de Thibaut, 
seigneur de Fiennes et de Grave, qui, étant veuf de 
Philippotte de Melun, se fit religieux de Citeaux , dans 
Fabbaye d’Igny, dont il fut ensuite abbé; i} fut évéque 
du Mans, et nommé cardinal par le pape Sixte IV, vers 

ce pas de Cancello, contre les Arragonnois , qui 
aussi l’abandonnérent , et entra ledit roy audit 
Sainct-Germain. Le roy Ferrand tira droit a 
Capoua, ot ils luy refusérent l’entrée a ses 
gens-d’armes , mais ils laissérent entrer sa per- 
sonne avec peu de gens; il n’y arresta point , 
et leur pria de tenir bon pour luy, et que le 
lendemain il reviendroit ; et alla 4 Naples, se 
doutant de ja rébellion qui advint. Tous ses 
gens , ou la pluspart, le devoient attendre a 
Capoiia ; mais quand il vint le lendemain, il 
trouva tout party ; et estoient allez 4 Nola le sei- 
gneur Virgile Ursin et son cousin le comte de 
Petillane , ou ils furent pris, et leurs gens , par 
les nostres. Ils vouloient maintenir qu’ils 
avoient sauf conduict, et qu’on leur faisoit 
tort, et estoit vray : mais il n’estoit point en- 
core entre leurs mains. Toutesfois ils ne payé- 
rent rien , mais ils eurent grande perte , et leur 
fut fait tort. 

De Sainct-Germain alla le Roy 4 Mingamer, 
et a Triague , et logea a Calvy, deux milles de 
Capoua : et la ceux de Capoitia vinrent compo- 
ser, et y entra le Roy, et toute l’armée ; et de 
Capoiia alla le lendemain a Aversa , my-chemin 
de Capoiia et de Naples, 4 cing milles de l'un 
et de l’autre , et la vinrent ceux de Naples, et 
composérent, en asseurant leurs priviléges an- 
ciens , et y envoya le Roy devant le mareschal 
de Gié, le séneschal de Beaucaire, le président 
Ganay, qui tenoit le seau , et des secrétaires. 
Le roy Ferrand , voyant ces choses , le peuple 
et les nobles en armes rebellés contre luy, et 
qui a sa venué, luy pillerent son escurie , qui 
estoit grande, monta en galée, et alla en Iscle, 
qui est une isle 4 dix-huict milles de Naples. 
Et fut receu le Roy, & grande joye et solemnite, 
dedans la ville de Naples, et tout le monde luy 
vint au devant, ct ceux qui plus estoient obligez a 
la maison d’Arragon, les premiers, comme 
tous ceux de la maison de Caraffe, qui tenoient 
de ladite maison d’Arragon quarante mille 
ducats de revenu, tant en héritages qu’en béne- 
fices. Car les roys y peuvent bien donner leur 
domaine, et si donnent bien celuy des autres , 
et ne croy point qu’il y en ait trois en tout le 
royaume, dont ce qu’ils possédeut ne soit de la 
Couronne, ou d’autruy. 

Jamais peuple ne monstra tant d’affection a 
roy , ny 4 nation, comme ils monstrérent au 
Roy, et pensoient estre tous hors de tyrannie , 


lequel il avait été envoyé en ambassade par le roi 
Louis XI, en 1472; mort en 1519. 
(2) Ou Conti, selon I'édition de Bruxelles, de 1723. 
(3) Monte-San-Giovanni. 
(4) Jean, sire de Ricux, maréchal de Bretagne. 

et se prenoient eux-mémes, car tout tourna en 
Calabre, ou fut envoyé monseigneur d’Aubigny, 
et Péron de Basche quand et luy, sans gens- 
d’armes. Toute l’Abrusse tourna d’elle-mesme, 
et commenca par la ville de l’Aquila, laquelle 
a tousjours esté bonne francoise. Tout se tourna 
en Poiille , sauf le chasteau de Brandis (1) , 
qui est fort et bien gardé, et Gallipoli, qui 
aussi fut gardé; autrement, le peuple se fat 
tourné. En Calabre, y eut trois places qui tinrent 
pour le roy Ferrand, dont les deux furent la 
Mantie et la Turpie, anciennes Angevinnes , 
qui avoient paravant leveé les banniéres du roy 
Charles , mais parce qu’il les donna 4 monsei- 
gneur de Persi, et ne les voulut recevoir, au 
domaine, relevérent les banniéres d’Arragon , 
et pour la tierce place, ce fut le chasteau de 
Réges (2), qui aussi demeura arragonnois. Mais 
tout ce qui tint ne fut que par faute d’y envoyer, 
car il n’alla pas assez de gens en Poiille et Ca- 
labre pour garder un chasteau pour le Roy. Ta- 
rente se bailla, ville et chasteau, et tout de 
mesme Otrante, Monopoli, Trani, Menfre- 
donne, Barle (3), et tout, excepté ce que j’ay 
nommé. Ils venoient trois journées , au devant 
de nos gens , des citez , pour se rendre; et tous 
envoyérent & Naples, et y vinrent tous les prin- 
ces et seigneurs du royaume, pour faire hom- 
mage, excepte le marquis de Pescaire ; mais ses 
fréres et neveux y vinrent. Le comte d‘Acri et 
le marquis de Squillazzo s’enfuirent en Cecile , 
_ parce que le Roy donna leur terre 4 monseigneur 
d’Aubigny. A Naples, se trouva aussi le prince 
de Salerne, revenu de navire, et n’avoit de rien 
servy. Son frére , le prince de Besignan et ses 
fils s’y trouvérent aussi, avec le duc de Melfe, 
le duc de Gravine, le vieil duc de Sora (qui 
piéca avoit vendu la duché au cardinal de Saiuct- 
Pierre-ad-vincula , et la posséde encore son frére 
de présent ) , le comte de Montorio, le comte de 
Fondi, le comte de Tripalda, le comte de Célano 
(qui estoit allé avec le Roy, banny de long- 
temps), le comte de Troye , jeune, nourry en 
France, et estoit d’Ecosse, et le comte de Popoli, 
que !’on trouva prisonnier a Naples. Le jeune 
prince de Rosane, dont a esté parlé , aprés avoir 
esté long-temps prisonnier avec le pére , qui le 
fut trente et quatre ans, avoit esté délivré , et 
s’en alla avec dom Ferrand ou par amour ou 
par force. Semblablement s’y trouverent le mar- 
quis de Guéfron (4), et tous les Caldoresques , 


(1) Brindes, Brindisi, en latin Brundusium. 


(2 Reggio. 
* (3) Barletta. 

le comte de Matalon , et le comte de Meérillano, 
ayant eux, et les leurs, tousjours gouverné la 
maison d’Arragon; et généralement y vinrent 
tous ceux du royaume, excepté ces trois que je 
vous ay nummez. 


PD 
CHAPITRE XVII. 


Gomment le roy Charles fut couronné roy de 
Naples ; des fautes qu'il fit & Pentreténe- 
ment d’un tel royaume, et comment une 
entreprise , qui se dressoit pour luy contre 
le Turc, fut descouverte nar les Vénitiens: 


Quand le roy Ferrand s’enfuit de Naples, il 
laissa au chasteau le marquis de Pescaire, et au- 
cuns Allemans, et luy alla vers son. pére, ‘pour 
avoir aide , en Cecile. Dom Fédéric tint la mer 
avec quelque peu de galées, et vint deux fois 
parler au Roy, a seureté, luy requérant que 
quelque portion du royaume pit demeurer a son 
neveu, avec nom de roy, et a luy le sien, et ce- 
luy de sa femme. Son cas n’estoit point grande 
chose, car il avoit eu petit partage. Le Roy luy 
offrit des biens en France, pour luy, et pour 
sondit neveu ; et crois qu’il leur edt donné une 
bonne et grande duché ; mais ils ne le voulurent 
accepter. Aussi ils n’ecussent tenu aucun appoin- 
tement gu’on leur edt sceu faire , demeurans 
dedans le royaume, quand ils eussent peu voir 
leur avantage. Devant le chasteau de Naples 
fut mise l’artillerie, qui tira, et n’y avoit plus 
que les Allemans, et estoit party ledit marquis 
de Pescaire , et qui edit envoyé quatre canons 
jusques en I’Isle, on l’ett prise, et de la retourna 
le mal. Aussi ett-on ey toutes les autres places 
qu’ils tenoient ; qui n’estoient que quatre ou 
cing ; mais tout se mit a faire bonne chére , et 
Joustes, et festes , et entrérent en tant de gloire, 
qu’il ne sembloit point aux nostres que les Ita- 
liens fussent hommes ; et fut le Roy couronné, 
et estoit logé en Capoiiane , et quelquefois alloit 
au Mont-Imperial (5). Aux subjets fit de gran- 
des graces, et leur rabatit de leurs charges: 
et croy bien que le peuple de soy ne se fat 
tourné, combien qu’il soit muable, qui edt con- 
tenté quelque peu de nobles ; mais ils n’estoient 
recueillis de nul, et leur faisoit-on des rudesses 
aux portes , et les mieux traictez furent ceux 
de Ja maison de Carafe, vrays Arragonnois, 


(4) Gaifon ou Venafri. 
(5) Godefroy pense qu'il faudrait lire en manteau 
tmpérial, pour indiquer qu'il fut, comme on I'a dit, 
couronné empereur de Constantinople. 

encores leur osta-l’on quelque chose. A nul ne 
fut laissé office ny estat , mais pis traictez les 
Angevins que les Arragonnois; et & ceux du 
comte de Marillano fut donné un mandement , 
dont on chargea le président Gannay d’avoir 
pris argent , et le séneschal, fait nouveau duc 
de Nole et grand chambelan du royaume. Par 
ce mandement chacun fut maintenu en sa pos- 
session , et furent forclos les Angevins de re- 
tourner au leur, sinon pas proces, et quant a 
ceux qui estoient entrez d’eux-mesmes , comme 
le comte de Célano, on bailla main-forte pour 
les en jetter. Tous estats et offices furent donnez 
aux Francois, a deux ou trois. Tous les vivres , 
qui estoient au chasteau de Naples, quand il 
fut pris, qui estoient fort grands , dont le Roy 
eut cognoissance , il les donna & ceux qui les 
demandoient. 

En ces entrefaictes se rendit le chasteau , par 
pratique des Ailemans, qui en earent un monde 
de biens qui estoient dedans, et aussi fut pris le 
ehasteau de |’Oeuf par batterie. Et par cette 
conclusion se peut voir que ceux , qui avoient 
conduit ce grand ceuvre, ne I’avoient point fait 
deux , mais fut vraye ceuvre de Dieu, comme 
chacun Je vit; mais ces grandes fautes , que je 
dis, estoient ceuvres d’hommes, accueillis de 
gloire, qui ne cognoissoient d’ou ce bien et hon- 
neur leur venoit ; et y procédérent selon leur 
nature ct expérience ; et se vint changer la for- 
tune aussi promptement , et aussi visiblement, 
comme on voit le jour en Hollande, ou en Au- 
vergne (1), ow les jours d’esté sont plus longs 
qu’ailleurs , et tant que quand le jour faut au 
soir, en un mesme instant , ou peu aprés comme 
@un quart d’heure, on voit derechef le jour a 
venir ; et ainsi veit tout sage homme en aussi 
peu d’espace changer cette bonne et glorieuse 
adventure, dont tant fussent advenus de biens 
et d’honneur a toute la chrestienté , si elle edt 
esté recognué de celuy d’ou elle venoit. Car le 
Ture edt esté aussi aisé a troubler qu’avoit esté 
le roy Alphonse : car il estoit et est encores 
vif, homme de nulle valeur ; et eut le Roy son 
frére (2) entre les mains (qui vesquit peu de jours 
aprés la fuite du cardinal de Valence, et disoit- 
on qu'il fut baillé empoisonné ), qui estoit 
l'homme du monde qu'il craignoit le plus, et 
tant de milliers de chrestiens estoijent si prests a 
se rebeller, que nul ne scauroit penser. Car d’O- 
trante jusques 4 la Valonne, n’y a que soixante 
milles, et de Valonne en Constantinople, y a en- 


(1) On croit qu'il faut lire Ostlant, ou plutét Goth- 
land , et Norwége au lieu d’ Auvergne. 
(2) Zizin. 

viron dix-huict journées de marchands , comme 
me le contérent ceux qui souvent faisoient le 
chemin , et n'y a aucunes places fortes entre- 
deux , au moins que deux ou trois, le reste est 
abattu : et tous ces pais sont Albanois , Escla- 
vons et Grecs, et fort peuplez, qui sentoient 
des nouvelles du Roy, par leurs amis qui es- 
toient & Venise et en Poiille, 4 qui aussi ils es- 
crivoient, et n’attendoient que messages pour se 
rebeller. Et y fut envoyé un archevesque de 
Duras de par le Roy, qui estoit Albanois; mais 
il parla a tant de gens que merveilles prests a 
tourner, estans enfans et neveux de plusieurs 
seigneurs et gens de bien de ces marches, 
comme de Scanderberg, d'un fils de l’empereur 
de Constantinople propre , des neveux du sei- 
gneur Constantin (qui de présent gouverne 
Montferrat), et sont neveux ou cousins da roy de 
Servie. 

En Thessalie plus de cinq mille se fussent tour- 
nez ; et encores se fit pris Scutari, ce que je 
scavois par intelligence , et par la main du sei- 
gneur Constantin , qui plusieurs jours fut caché 
& Venise avec moy. Car de son patrimoine luy 
appartenoient la Macédoine et Thessalie , qui fut 
le patrimoine d’Alexandre le Grand , et la Va- 
lonne en est. Scutari et Croye en sont prés; et 
de son temps, son pére, ou oncle, les engagea 
aux Vénitiens, qui perdirent Croye, Scutari bail- 
lerent au Turc, en faisant paix. Et fut ledit 
seigneur Constantin a trois lieués prés , et se fat 
exécutée l’entreprise, n’eit esté que ledit arche- 
vesque de Duras demeura a Venise aucuns jours 
aprés ledit seigneur Constantin; et tous les 
jours je le pressois de partir, car il me sembloit 
homme léger en paroles; il disoit qu’il feroit 
quelque chose dont il seroit parlé, et de male 
adventure , Je jour que les Vénitiens sceurent la 
mort du frére du Turc, que le Pape avoit baillé 
entre les mains du Roy, ils delibérérent de le 
faire scavoir au Ture par un de leurs secrétai- 
res , et commandérent qu’aucun navire ne pas- 
sast la nuict entre les deux chasteaux , qui font 
entrée du gouffre de Venise; et y firent faire 
guet (car ils ne se doutoient que de petits navi- 
res, comme grips, dont il y en avoit plusieurs 
au port d’Albanie , et de leurs isles de Gréce) ; 
car celuy qui eit porté ces nouvelles edt eu bon 
présent. 

Ainsi ce pauvre archevesque , cette propre 
nuict, voulut partir pour aller a cette entreprise 
du seigneur Constantin qui l’attendoit, et por- 
toit force espées , boucliers et javelines , pour 
bailler 4 ceux avec qui il avoit intelligence (car 
ils n’en ont point); mais en passant entre les deux 
chasteaux il fut pris et mis en I’un desdits 

chasteaux et ses serviteurs ; et le navire passa 
outre par congé. II luy fut trouve plusieurs let- 
tres qui descouvrirent le cas ; et m’a dit ledit 
‘ seigneur Constantin que les Vénitiens envoyeé- 
rent advertir les gens du Ture aux places voisi- 
nes, et le Turc propre, et n’edt esté le grip, qui 
passa outre , dont le patron estoit Albanois , qui 
Vadvertit, il edt esté pris; mais il s’enfuit en 
Poiuille par mer. 


C2OK> 
CHAPITRE XVIII. 


Disgression ou discours, aucunement hors de 
la matiére principale, par lequel Philippe 
de Comines , autheur de ce present livre, 
parle asses amplement de Pestat et gouver- 
nement de la seigneurie des Vénitiens , et 
de ce qu'il vit et y fut faict, pendant qwil 
estoit ambassadeur pour le Roy en leur ville 
de Venise. : 


Or est-il temps que je die quelque chose des 
Vénitiens , et pourquoy j’y estois allé; car le 
Roy estoit 4 Naples au-dessus de ses affaires. 
Mon allée fut d'Ast (1), pour Jes remercier des 
bonnes responses qu’ils avoient faites a deux 
ambassadeurs du Roy, et pour les entretenir en 
son amour, s'il m’estoit possible; car voyant 
leurs forces , leurs sens et leur conduite , ils le 
pouvoient aisement troubler, et nuls autres en 
Italie. Le duc de Milan qui m’aida a dépescher, 
escrivit 4 son ambassadeur, qui estoit la rési- 
dent (car tousjours y en aun), qu'il me tinst com- 
pagnie et m’adressast ; et avoit sondit ambas- 
sadeur cent ducats le mois de la seigneurie , et 
son logis bien accoustré, et trois barcues , qui 
ne luy coustoient rien 4 le mener par la ville. 
Celuy de Venise en a autaut 4 Milan, sauf les 
barques, car ony vaa cheval, et a Venise par 
eau. Je passay, en allant, par leurs citez , com- 
me Bresse (2), Véronne, Vincence (3) et Pa- 
doiie et autres lieux. Partout me fut fait grand 
honneur, pour l’honneur de celuy qui m’en- 
voyoit, et venoient grand nombre de gens au- 
devant de moy, avec leur podestat ou capitaine. 
Ils ne sailloient point tous deux; mais le second 
venoit jusques a la porte par le dedans; ils me con- 
duisoient jusques a l’hostellerie, et commandoient 
a rhoste qu‘abondamment je fusse traitté , et me 
faisoient deffrayer avec toutes honorables paro- 
les; mais qui compteroit bien ce qu’il faut don- 
ner aux tabourins et aux trompettes, il n’y a 


(1) Asti. 
(2) Brescia. 
(3) Vicence. 

guéres de gain 4 ce deffray ; mais le traitement 
est honorable. 

Ce jour gue fentray a Venise , vinrent au de- 
vant de moy jusques a la Chafousine , qui est a 
cing milles de Venise; et 14 on Jaissa le batteau 
en quoy on est venu de Padoiie , au long d’une 
riviére , et se met-on en petites barques , bien 
nettes et couvertes de tapisserie , et beaux tapis 
velus dedans , pour se seoir dessus; et jusques 
la vient la mer, et n’y a point de plus prochaine 
terre pour arriver & Venise ; mais la mer y est 
fort plate s’il ne fait tourmente : et a cette cause 
qu'elle est ainsi plate , se prend grand nombre 
de poissons, et de toutes sortes ; et fus bien es- 
merveillé de voir l’assiéte de cette cité, et de voir 
tant de clochers et de monastéres , et si grand 
maisonnement, et tout en l’eau, et le peuple 
n’avoir autre forme d’aller qu’en ces barques , 
dont je croy qu’il s’en fineroit trente mille ; mais 
elles sont fort petites. Environ ladite cité y a 
bien septantes monastéres , A moins de demie 
lieué francoise, a le prendre en rondeur (qui 
tous sont en isle, tant d’hommes que de femmes, 
fort beaux et riches, tant d’édifices que de pare- 
mens, et ont fort beaux jardins), sans compren- 
dre ceux qui sont dedans la ville , ot sont les 
quatre ordres des Mendiens, bien soixante et 
douze paroisses , et maintes confrairies : et est 
chose estrange de voir si belles et si grandes 
églises fondées en la mer. 

Audit lieu de la Chafousine, vinrent au de- 
vant de moy, vingt cing gentils-hommes bien et 
richement habillez, et de beaux draps de soye 
et escarlatte : et la me dirent que je fusse le 
bienvenu, et me conduisirent jusques pres la 
ville , en une église de Sainct-André , ou dere- 
chef trouvay autant d’autres gentils-hommes, et 
avec eux les ambassadeurs du duc de Milan et 
de Ferrare; et la aussi me firent une autre ha- 
rangue , et puis me mirent en d’autres batteaux, 
qu’ils appellent plats, et sont beaucoup plus 
grands que les autres , et y en avoit deux cou- 
verts de satin cramoisy, et le bas tapissé , et 
lieu pour faire seoir quarante personnes , et cha- 
cune me fit seoir au milieu de ces deux ambas- 
sadeurs (qui est l’honneur d’ltalie que d’estre 
au milieu),et me menérent au long de la grande 
rué, qu’ils appellent le grand Canal , et est bien 
large , les galées y passent a travers , et y ay 
veu navire de quatre cens tonneaux ou plus, 
prés des maisons, et est la plus belle rué que je 
croy qui soit en tout le monde, et la mieux mai- 
sonnée , et va le long de ladite ville. Les mai- 
sons sont fort grandes et hautes, et de bonnes 
pierres, et les anciennes toutes petites, les au- 
tres faites depuis cent ans , toutes ont le devant 

de marbre blanc qui leur vient d’Istrie, 4 cent 
milles de la; et encores ont maintes grandes pié- 
ces de porphire et de serpentine sur le devant. 
Au dedans ont pour le moins, pour la pluspart, 
deux chambres qui ont les planchez dorcz, ri- 
ches manteaux de chemivées de marbre taillés, 
les chalitz des lits dorez , et les ostevens peints 
et dorez , et fort bien meubliées dedans, c’est la 
plus triomphante cité que j’aye veue, et qui plus 
fait d’bonneur & ambassadcurs et estrangers , et 
qui plus sagement se gouverne , et ou le service 
de Dieu est le plus solenncllement faict , et en- 
cores qu’il y peut bien avoir d'autres fautes ; si 
croy-je que Dieu les a en aide, pour la révé- 
rence qu’ils portent au service de |’Eglise. 

En cette compagnie de cinquante gentils-hom- 
mes, me conduisirent jusques 4 Sainct-George , 
qui est une abbaye de moines noirs réformez , 
ou je fus logé. Le Jendemain me vinrent quérir 
et mener a la seigneurie, ot je presentay mes 
lettres au duc, qui préside en tousleurs conseils, 
honore comme un roy, et s’adressent a luy tou- 
tes lettres: mais il ne peut guéres de luy seul ; 
toutesfois cestuy-cy a de l’authorité beaucoup , 
. et plus que n’eut jamais prince qu’ils eussent , 
aussi il y a desja douze ans qu'il est duc; et l’ay 
trouvé homme de bien, sage, et bien expéri- 
menté aux choses d’Italie , et douce et amiable 
personne. Pour ce jour je ne dis autre chose; et 
me fit-on voir trois ou quatre chambres, Ics 
planchez richementdorez, et les licts et ostevens; 
et est beau et riche le palais de ce qu’il contient, 
tout de marbre bien taillé , et tout le devant et 
le bord des pierres , dorez en largeur d'un pou- 
ce , par avanture, et y a audit palais quatre bel- 
les salles , richement dorées, et fort grand lo- 
gis, mais la cour est petite. De la chambre du 
duc il peut otjir Ja messe au grand autel de la 
chapelle Sainct-Marc , qui est la plus belle et 
riche chapelle du monde, pour n’avoir que nom 
de chapelle, toute faite de musaicq (1) en tousen- 
droiets. Encores se vantent-ils d’en avoir trouvé 
lart, et en font bésogner au mesticr, ect l’ay veu. 

En cette chapelle est leur trésor, dont l’on 
parle, qui sont choses ordonnées pour parer |’é- 
glise. Il ya douze ou quatorze gros ballays (2). 
Jen’en ay veu aucun si gros. Il y en a deux , 
dont l'un passe sept cens, et l'autre huict cens 
carras; mais ils ne sont point nets. Il y en a 
douze autres de pierres de cuirasse d’or , le de- 
vant et les bords bien garnis de pierreries trés- 
fort bonnes , et douze couronnes d’or, dont an- 


(1) Mosalque ; opus musivum, ouvrage de différentes 
piéces rapportées. Cette invention n'est pas des Véni- 
liens, mais des anciens Grecs. On en découvrit 4 Rome 
plusieurs anciens monuments dans le dix-septiéme siécle. 

1.C D. M., T. IV. 

ciennement se parojent douze femmes, qu’ils ap- 
pelloient reynes, & certaines festes de I'an, 
et alloient par ces isles et églises. Elles furent 
desrobées, et la pluspart des femmes de la cité, 
par larrons qui venoient d’Istrie ou de Friole 
(qui est prés d’eux), lesquels s‘estoient cachez 
derriére ces isles ; mais les maris allérent apres, 
et les recouvreérent et mirent ces choses a Sainct- 
Marc, et fondérent une chapelle au lieu ot la 
seigneurie va tous les ans , au jour qu’ils curent 
cette victoire; et est bien grande richesse pour 
parer l’église , avec maintes autres choses d'or, 
qui y sont, et pour la suite d’amatiste, d’aguate, 
et un bien petit (3) d’esmeraude ; mais ce n‘est 
point grand trésor pour estimer, comme l'on fait 
or ou argent comptant, et ils n’en tiennent point 
en trésor, et m’a dit le duc devant la seigneu- 
rie, que c'est peine capitale parmy eux de dire 
qu’il faille faire trésor ; et je croy qu'ils ont rai- 
son, pour doute des divisions d’entre-eux. Aprés 
nie firent monstrer leur autre trésor, qni est un 
arcenal, ou ils esquipent leurs galées , et font 
toutes choses qui sont nécessnires pour larmée 
de mer, qui est Ja plus belle chose qui soit en 
tout le demeurant du monde d’aujourd'huy , et 
la mieux ordonnée pour ce cas. 

En effect , j’y séjournay huit mois, deffrayé 
de toutes choses, et tous autres ambassadeurs 
qui estoient la , et vous dis bien que je les ay 
cognus si sages , et tant enclins d’accroistre feur 
seigneurie, que s'il n'y est pourveu tost, que tous 
leurs voisins en maudirent l'heure. Car ils ont 
plus entendu la facon d’eux deffendre et garder, 
en la saison que le Roy y a esté, et depuis, 
que jamais, car encores sont en guerre avec 
luy : et si se sont bien osez eslargir, comme d’a- 
voir pris en Poiille sept ou huict ‘citez (4) en 
gage, mais je ne scay quand ils les rendront ; 
et quand le Roy vint en Italie , ils ne pouvoient 
croire que l'on prit ainsi les places, ny en si peu 
de temps (car ce n’est point leur facon), et ont 
fait et font maintes places fortes depuis, et 
autres en Italie. Ils ne sont point pour s‘ac- 
croistre en haste, comme firent les Romains : 
car leurs personnes ne sont point de telle vertu , 
ct si ne va nul d’entre cux a la guerre de terre 
ferme, comme faisoient les Romains, si ce ne 
sont leurs provéditeurs et payeurs , qui accom- 
pagnent leur capitaine, et le conseillent et pour- 
voyent l’ost : mais toute la guerre de mer est 
conduite par leurs gentils-hommes , en chefs et 
capitaines de galées et naves , et par autres leurs 


(2) Rubis balais. 
(3) Peut-étre faut-il lire: bien petit nombre. 
($) Otrante, Trani, Brindesi, Monopoli, Mole, Poli- 
gnan et deux autres, qu'ils rendirent en 1500. 
13 

subjets. Mais un autre bien ont-ils eu lieu d’aller 
en personne aux armées par terre; c’est qu'il 
ne s’y fait nul homme de tel cceur , ne de telle 
vertu, pour avoir seigneurie , comme ils avoient 
ai Rome, et par ce n’ont-ils nulles questions ci- 
viles en la cité , qui est la plus grande prudence 
que je leur voye, et y ont merveilleusement 
bien pourveu , et en maintes manieéres ; car ils 
n’ont point de tribuns de peuple, comme avoient 
les Romains (lesquels tribuns furent en partie 
cause de leur destruction), car le peuple n’y a 
crédit, ne n’y est appellé en rien , et tous offices 
sont aux gentils-hommes , sauf les secrétaires ; 
ceux-la ne sont point gentils-hommes. Aussi la 
pluspart de leur peuple est es'ranger. Et si ont 
bien cognoissance, par Titus Livius , des fautes 
que firent les Romains; car ils en ont l’histoire, 
et si en sont les os en leur palais de Padotie. Et 
par ces raisons , et par maintes autres que j’ay 
cognués en eux, je dis encores une autre fois 
quils sont en voyage d’estre bien grands sei- 
gheurs pour l’advenir. 

CHAPITRE XIX. 


Quels furent les sujets de l’ambassade du sicur 
@Argenton, auprés de la république de 
Venise. 


Or faut dire quelle fut ma charge , qui fut a 
cause des bonnes réponses qu’ils avoient faites a 
deux serviteurs du Roy, qui avoient esté vers 
eux; et qu’da leur finance, i! tira hardiment 
avant en cette entreprise , et ce fut avant quil 
partit de la ville d'Ast. Aussi je leur remontray 
les longues et anciennes alliances, qui avoient 
esté entre les roys de France et ceux , et davan- 
tage leur offris Brandis et la ville d‘Otrante, par 
condition que leur baillant mieux en Gréce, ils 
fussent tenus les rendre. Ils me tinrent les meil- 
leures paroles du monde, du Roy, et de toutes 
ses affaires , car ils ne croyaient point qu'il 
aliat gueres loin; et de l'offre que je leur fis, ils 
me firent dire qu‘ils estoient ses amis et ser- 
viteurs, et qu'ils ne vouloient point qu’il achetat 
leur amour (aussi le Roy ne tenoit point encores 
les places) , et que sils vouloient, ils se met- 
troient bien en guerre, ce qu’ils ne vouloient 
point faire , eombien qu'il y edt vers eux am- 
bassade de Naples, les suppliant tous les jours, 
ct leur offrant ce qu’ils voudroient, et confessoit 
le roy Alphonse (qui lors régnoit) avoir failly 
vers eux, et leur remonstroit le péril que ce 
leur seroit, si le Rov venoit au-dessus de son 
entreprise. 

Pe Ture de l'autre costé leur envoya inconti- 
nent ambassadeur , que je vis plusieurs fois, qui 
d la requeste du Pape les menaeoit, s’ils ne se 
declaroient contre le Roy. A chaeun faisoient 
bonne response , mais ils n’avoient & ce com- 
mencement nulle crainte de nous, et ne s’en 
faisoient que rire ; et aussi le duc de Milan leur 
faisoit dire, par son ambassadeur , qu’ils ne se 
souciassent point , et qu’il scavoit bien Ia facon 
de renvoyer le Roy , sans ce qu’il tint rien en 
Italie ; et autant en avoit mandé a Pierre de 
Medicis, qui le m’a dit. Mais quand ils virent, et 
le duc de Milan aussi, que le Roy avoit les pla- 
ces des Florentins entre ses mains, et par espé- 
cial Pise, ils commencérent a avoir peur, et 
parloient de la facon de le garder de passer plus 
avant; mais leurs conseils estoient longs , et ce- 
pendant Je Roy tiroit avant, et gens alloient et 
venoient des uns aux autres. Le roy d’Espagne 
commencoit aussi a avoir peur pour ses isles de 
Cecile et de Sardaigne. Le roy des Romains 
commenca aussi & estre envieux , et luy faisoit- 
on peur de la couronne impériale, disant que 
le Roy la vouloit prendre , et en avoit requis le 
Pape, qui n’estoit point vray. 

Et pour ces doutes , ces deux roys envoyérent 
grosses ambassades 4 Venise , moy estant la, 
comme dit est. Devant y envoya le roy des 
Romains, car il estoit voisin. L’évesque de 
Trente (1) en estoit le principal, et deux che- 
valiers, et un docteur, a qui fut fait grand 
honneur et révérence : et leurs logis comme & 
moy, et dix ducats par jour, pour leurs despens, 
et leurs chevaux deffrayez , qui estoient demeu- 
rez a Trévis. Incontinent aprés vint un trés- 
honneste chevalier d’Espagne (2), bien accom- 
pagneé et bien vestu , qui aussi fut fort honoré 
et deffrayé. Le duc de Milan, outre l’embassa- 
deur qu'il avoit, y envoya l’évesque de Come, 
et messire Francisco Bernardin Vicomte ; et 
commencerent secrettement et de nuict , & con- 
venir ensemble , et premierement par leurs sé- 
er¢taires; et n’osoient encores en public se dé- 
clarer contre le Roy , par espécial le duc de 
Milan, et les Vénitiens, qui encores ne seavoient 
si la ligue , dont estoit question , se concluroit ; 
et me vinrent voir ceux de Milan , et m’appor- 
terent lettre de leur maistre ; et me dirent que 
leur venué estoit, parce que les Vénitiens avoient 
envoyé deux ambassadeurs a la ville de Milan, 
et ils avoient de coustume de n’y en laisser qu'un 
(aussi ne flrent-ils a la tin); mais cecy estoit 
mensonge et tromperie, et toute déception ; car 


(1) Ulric de Frondsperg. 
(2) Il s'appelait Lorenco Suarez ce Figuero y Men- 
doca ; il mourut & Venise. 

tout cela estoit assemblé pour faire ligue contre 
le bon Roy : mais tant de villes ne se purent 
accorder en peu de temps. Aprés me demande- 
rent si je ne scavois point qu’estoit venu faire 
cet ambassadeur d’Espagne, et celuy du roy des 
Romains , afin qu’ils en pussent advertir leur 
maistre. 

Or j’estois ja adverty, et de plusieurs lieux , 
tant de serviteurs d’ambassadeurs qu’autrement, 
que celuy d’Espagne estoit passé par Milan, des- 
guise , et que les Allemans se conduisoient tous 
par ledit duc; et aussi scavois qu’a toute heure 
l’'ambassadeur de Naples bailloit des paquets de 
lettres qui venoient de Naples (car tout cecy es- 
toit avant que Je Roy partit de Florence ) , et 
despendois quelque chose pour en estre adverty, 
et en avois bons moyens; et si scavois ja le 
commencement de leurs articles, qui estoient 
jettez, mais non point accordez , car les Veéni- 
tiens sont fort longs a telles conclusions. Et 
pour ces raisons, et voyant la ligue si appro- 
chée , ne voulus plus faire de l’ignorant, et res- 
pondis audit ambassadeur de Milan, que puis- 
qu’ils me tenoient termes si estranges, que je 
leur voulois monstrer que le Roy ne vouloit 
point perdre l’amitié du duc de Milan, s'il y 
pouvoit remédier, et moy comme serviteur , 
m’en voulois acquitter , et l’excuser des mau- 
vais rapports qu’on en pourroit avoir faits audit 
duc leur maistre , que je croyois estre mal in- 
formé , et qu'il devoit bien penser, avant que 
perdre la recognoissance de tel service, comme 
il avoit fait au Roy ; que nos roys de France ne 
furent jamais ingrats , et que pour quelque pa- 
role qui pouvoit avoir esté dite , ne se devoit 
point départir Pamour d’eux deux, qui tant es- 
toit séante & chacune desdites parties; et les 
priois qu’ils me vousissent dire leurs doléances, 
pour en advertir le Roy, avant qu’ils fissent 
autre chose. Ils me jurérent tous et firent grands 
sermens qu’ils n’en avoient nul vouloir; toutes- 
fois ils mentoient, et estoient venus pour traiter 
ladite ligue. 

Le lendemain j’allay a la seigneurie leur par- 
ler de cette ligue, et dire ce qu'il me sembloit 
servir au cas , et entre autres choses , je leur dis 
qu’en V’alliance quils avoient avec le Roy , et 
qu’ils avoient eué avec le feu roy Louys, son 
pere, ils ne pouvoient soustenir les ennemis I’un 
de Pautre, et qu’ils ne pouvoient faire cette ligue, 
dont l'on parloit, que ce ne fat aller contre leur 
promesse. Iis me firent retirer , et puis quand je 
revins, me dit Je duc que je ne devois point 
croire ce que |’on disoit par la ville , car chacun 
y estoit en liberté, et pouvoit chacun dire ce 
qu'il vouloit : toutesfois qu’ils n’avoient jamais 

pensé faire ligue contre le Roy, ne jamais oiiy 
parler , mais au contraire, ils disoient faire ligue 
entre le Roy et ces autres deux roys et toute 
I'Italie , et qu’elle fut contre ledit Ture, et que 
chacun porteroit sa part de la despense, et s'il y 
avoit aucun en Italie quine vouldt payer ce qui 
seroit advisé, que le Roy et eux Il’y contrain- 
droient par force , et vouloient faire un trés-bon 
appointement, que le Roy prist une somme d’ar- 
gent comptant, et qu’eux l’avanceroient et tien- 
droient les places de Poiuille en gage , comme - 
font a cette heure, et le royaume seroit recognu 
de luy, du consentement du Pape, et par cer- 
taine somme de deniers l’an, et que le Roy y 
tiendroit trois places : et pleut 4 Dieu que le 
Roy y edt voulu entendre lors. 

Je dis n’oser entrer en cet appointement, leur 
priant ne se haster point de conclure cette ligue, 
et que de tout j’advertirois le Roy , leur priant , 
comme j'avois fait aux autres, me dire leurs 
doléances, et qu’ils ne les teussent point, comme 
faisoient ceux de Milan. Ils se doulurent des 
places que le Roy tenoit du Pape, et encores plus 
de celles qu’il tenoit des Florentins , et par espé- 
cial de Pise, disans que le Roy avoit mandé par 
escrit en plusieurs lieux , et 4 eux-mesmes, qu’il 
ne vouloit en Italie que le royaume de Naples , 
et aller contre le Turc, et qu’il monstroit a cette 
heure de vouloir prendre tout ce qu’il pourroit 
en Italie, et ne demander rien au Turc; et di- 
soient encores que monseigneur d'Orléans , qui 
estoit demeuré en Ast, faisoit crainte au duc de 
Milan , et que ses serviteurs disoient de grandes 
menaces ; toutesfois qu’ils ne feroient rien de 
nouveau que je n’eusse response du Roy, ou que 
je temps de Il’avoir ne fat passé; et me monstre- 
roient plus d‘honneur qu’dé ceux de Milan. De 
tout j'advertis le Roy , et eus maigre response ; 
et dés-lors s’assembloient chacun jour, veu qu’ils 
scavoient que l’entreprise estoit descouverte ; ct 
en ce temps estoit le Roy encores a Florence; et — 
s'il ett trouvé résistance a Viterbe , comme ils 
cuidoient, ils eussent envoyé des gens a Rome, 
et encores si le roy Ferdinand fust demeuré de- 
dans; et n’eussent jamais pensé qu’il edt deu 
abandonner Rome: et quand ils la virent aban- 
donnée , commencérent a avoir peur : toutesfois 
les ambassadeurs des deux roys les pressoient 
fort de conclure , ou vouloient deépartir : car ja 
y avoient esté quatre mois ; chacun jour alloyent 
a la seigneurie; et je faisois le mieux que je 
pouvois a lencontre. 

CHAPITRE XX. 


Comment le seigneur d’Argenton fut adverty 
que le Roy avoit gaigné Naples, et les pla- 
ces d’environ, dont les Vénitiens estoient 
desplaisans. 


Voyans les Vénitiens tout cela abandonné, 
et advertis que le Roy estoit dans la ville de 
Naples , ils m’envoyérent quérir et me dirent 
ces nouvelles, monstrans en estre joyeux ; tou- 
tesfois ils disoient que ledit chasteau estoit bien 
fort garny, et voyois bien qu’ils avoient bonne 
et seure espérance qu'il tint; et consentirent que 
Vambassadeur de Naples levast gens-d’armes a 
Venise, pour envoyer a Brandis; et estoient sur 
la conclusion de leur ligue , quand leurs ambas- 
sadeurs leur eScrivirent que le chasteau estoit 
rendu. Lors ils m’envoyerent quérir derechef a 
un matin, et les trouvay en grand nombre, 
comme de cinquante ou de soixante en la cham- 
bre du prince , qui estoit malade de la colique; 
et il me conta ces nouvelles, de visage joyeux ; 
mais nul en la compagnie ne se scavoit feindre 
aussi bien comme luy. Les uns estoient assis sur 
un marchepied des bancs, et avoient la teste ap- 
puyée entre leurs mains. Les autres d’une autre 
sorte, tous démonstrant avoir grande tristesse 
au caeur, et croy que quand les nouvelles vin- 
rent a Rome de la bataille perdué a Cannes , 
contre Hannibal , les sénateurs qui estoient de- 
meurez, n’estoient pas plus esbahis, ne plus 
espouventez qu’ils estoient , car un seul ne fit 
semblant de me regarder, ny ne me dit un mot, 
que luy , et les regardois a grande merveille. Le 
duc me demanda si le Roy leur tiendroit ce que 
tousjours leur avoit mandé , et que je leur avois 
dit. Je les asseuray fort que ouy , et ouvris les 
voyes pour demeurer en bonne paix, et m’offrois 
fort de la faire tenir , espérant les oster de soup- 
con ; et puis me départis. 

Leur ligue n’estoit encore ne faite ne rompue, 
et vouloient partir les Allemans mal-contens. 
Le duc de Milan se faisoit encores prier de je ne 
scay quel article, toutesfois il manda a ses gens 
qu’ils passassent tost; et en effect conclurent la 
ligne. Et durant que cecy se démenoit , j’avois 
sans cesse adverty le Roy du tout, le pressant 
de conclure ou de demeurer au royaume, et se 
pourvoir de plus de gens-de-pied et d'argent, 
ou de bonne heure se mettre en chemin pour se 
retirer, et laisser les principales places bien 
gardées avant quils fussent tous assemblez. 
Aussi j’advertissois monseigneur d’Orléans, qui 
estoit en Ast avec les gens de sa maison seule- 
ment (car sa compagnic estoit avec Ie Roy), 

d’y mettre des gens, l’asseurant qu’incontinent 
iroient luy courre sus, et escrivois 4 monsei- 
gneur de Bourbon, qui estoit demeuré lieutenant 
pour le Roy, en France, d’envoyer des gens 
en Ast, pour le garder, et que si cette place es- 
toit perdue, nul secours ne pouvoit venir au roy 
de France ; et advertissois aussi la marquise de 
Montferrat , qui estoit bonne francoise et enne- 
mie du duc de Milan , afin qu’elle aidast a mon- 
seigneur d'Orléans de gens, s’il en avoit affaire ; 
car Ast perdu , les marquisats de Montferrat et 
Saluces estoient perdus. 

La ligue fut conclué un soir bien tard. Le 
matin me demanda la seigneurie, plus matin 
quils n’avoient de coutume. Comme je fus 
arrivé et assis, me dit le duc qu’en l’hon- 
neur de la Saincte Trinité ils avoient con- 
clu ligue avec Nostre Sainct Pére le Pape , les 
roys des Romains et de Castille, eux et Je duc 
de Milan, a trois fins : la premiére pour def- 
fendre la chrestienté contre le Turc; la seconde. 
pour la deffense d’Italie; la tierce 4 la préserva- 
tion de leurs Estats : et que le fisse scavoir au 
Roy ; et estoient assemblez en grand nombre, 
comme de cent ou plus, et avoient les testes 
hautes, faisoient bonne chére, et n’avoient point 
contenances semblables a celles qu’ils avoient le 
jour quils me dirent la prise du chasteau de 
Naples. Me dit aussi qu’ils avoient escrit a leurs 
ambassadeurs , qui estoient devers le Roy, qu’ils 
sen vinssent, et qu’ils prissent congé. L'un 
avoit nom messire Dominique Loredan, et l’autre 
messire Dominique Trévisan. J’avois le coeur 
serré, et estois en grand doute de la personne 
du Roy et de toute sa compagnie, et cuidois 
leur cas plus prest qu’il n’estoit, et aussi fai- 
soient-ils eux , et doutois qu’ils eussent des Al- 
lemans prests; et si cela y edt esté, jamais le 
Roy ne fut sailly d'Italie. Je me délibéray ne 
dire point trop de paroles en ce courroux; tou- 
tesfois ils me tirerent un peu aux champs. Je 
leur fis response que des le soir avant je l’avois 
escrit au Roy et plusieurs fois, et que luy aussi 
m’en avoit escrit qu’il en estoit adverty de Rome 
et de Milan. Il me fit tout estrange visage de ce 
que je disois l'avoir escrit , le soir, au Roy ; car 
il n’est nulles gens au monde si soupconneux , 
ne qui tiennent leurs conseils si secrets, et par 
soupcon seulement confinent souvent les gens; 
et a cette cause le leur disois-je: outre ce je leur 
dis l’avoir aussi & monseigneur d’Orléans et a 
monseigneur de Bourbon , afin qu’ils pourveus- 
sent Ast; et le disois , espérant que cela donne- 
roif quelque délay d’ailer devant Ast; car s’ils 
eussent este aussi prcts, comme ils se vantoient 
et cuidoient , ils leussent pris sans reméde , car 

il estoit et fut mal pourveu de long - temps 
apres. 

Ils se prirent a me dire qu’il n’y avoit rien 
contre le Roy, mais pour se garder de luy, et 
quwils ne vouloient point qu’il abusat ainsi le 
monde de paroles , de dire qu’il ne vouloit que 
le royaume, et puis aller contre le Turc; et 
qu’il monstroit tout le contraire , et vouloit des- 
truire le duc de Milan et Florence , et tenir les 
terres de I’Eglise. A quoy je respondis que les 
roys de France avoient augmenté l’Eglise , et 
accreue et deffendue, et que cettui-cy feroit 
plustost le semblable que de rien leur oster; 
mais que toutes ces raisons n’estoient point celles 
qui les mouvoient , mais qu’ils avoient envie de 
troubler I’Italie et faire leur profit; et que je 
croyois qu’aussi feroient-ils: ce qu’ils prirent 
un peu a mal, ce me dit-l’on : mais il se voit, 
parce qu’ils ont eu Poiille en gage du roy Fer- 
rand, peur luy aider contre nous, que je disois 
vray. Sur ce poinct je me voulois lever pour 
me retirer; ils me firent rasseoir; et me de- 
manda le duc si je ne voulois faire nulle ouver- 
ture de paix ; parce que le jour de devant j’en 
avois parlé; mais c’estoit par condition qu’ils 
voulussent attendre a conclure la ligue, de quinze 
jours , afin d’envoyer devers le Roy et avoir 
response. 

Apres ces choses dites , je me retiray a mon 
logis; et ils mandérent les ambassadeurs !’un 
aprés l'autre; et au saillir de leur conseil , je 
rencontray celuy de Naples , qui avoit une belle 
robbe neufve, et faisoit bonne chere, et en avoit 
cause ; car c’estoit grandes nouvelles pour luy. 
A laprés-dinée tous les ambassadeurs de la 
ligue se trouvérent ensemble en barque (qui est 
l'esbat de Venise , o chacun va, selon Jes gens 
qu’il a, et aux despens de la seigneurie) , et pou- 
voient estre quarante barques , qui toutes avoient 
pendeaux aux armes de leurs maistres ; et vis 
toute cette compagnie passer devant mes fe- 
nestres , et y avoit force ménestriers ; et ceux de 
Milan , au moins l’un d’iceux , qui m’avoit tenu 
compagnie beaucoup de fois , faisoit bien conte- 
nance de ne me cognoistre plus; et fus trois 
jours sans aller par la ville , ne mes gens, com- 
bien que jamais ne me fit dit, en Ja ville, ny 
a homme, que j’eusse une seule mal gracieuse 
parole. Le soir firent une merveilleuse feste de 
feux , sur les clochers , force fallots allumez sur 
les maisons de ces ambassadeurs, et artillerie 
qui tiroit ; et fas sur la barque couverte, au long 
des rives pour voir la feste , environ dix heures 


de nuict, et par espécial devant les maisons des — 


(1) Le jour de la féte du Saint-Sacrement. 

ambassadeurs ou se faisoient banquets et grande 
chére. 

Ce jour-1a n’estoit point encore Ja publication 
ne la grande feste, car le Pape avoit mandé 
qu’il vouloit qu’on attendist encore aucuns jours 
pour la faire 4 Pasques flories , qu’ils appellent 
le dimanche de Volive; et vouloit que chacun 
prince, ot elle seroit publi¢e, et les ambassa- 
deurs qui y seroient, portassent un rameau 
d’olivier en la main, et le dissent signe de paix 
et alliance , et qu’d ce jourelle fat publiée en 
Espagne et en Allemagne. A Venise firent un 
chemin de bois , haut de terre , comme ils font 
le jour du sacre ie ), bien tendu , qui prenoit du 
palais jusques au bout de la place Sainct-Marce ; 
et aprés la messe, que chanta l’ambassadeur du 
Pape , qui 4 tout homme donna absolution de 
peine et de coulpe , qui seroit a la publication , 
ils allérent en procession par ledit chemin , la 
seieneurie et ambassadeurs tous bien vestus ; et 
plusieurs avoient robes de veloux cramoisy que 
la seigneurie avoit données, au moins aux Alle- 
mans, et a tous leurs serviteurs robes neufves ; 
mais elles estoient bien courtes. Au retour de. 
la procession se monstrérent grand nombre de 
mystéres et de personnages, et premierement 
Italie , et aprés, tous ces roys et princes, et la 
reyne d’Espagne ; et au retour, a une pierre de 
porfire ot on fait les publications, firent publier 
ladite ligue ; et y avoit un ambassadeur du Tare 
présent, a une fenestre, caché, et estoit dépes- 
ché, sauf qu’ils vouloient qu iT vist ladite feste ; 
et la nuict vint parler 4 moy par le moyen d'un 
Grec , et fut bien quatre heures en ma chambre; 
et avoit grande envie que son maistre fat nostre 
amy. Je fus invité a cette feste par deux fois, 
mais je m’excusay, et demeuray en la ville en- 
viron un mois depuis, aussi bien traitée que 
devant; et puis m’en partis , mandé du Roy, et 
de leur congé conduit en bonne seureté, a leurs 
despens , jusques 4 Ferrare. Le duc me vint au 
devant, et deux jours me fit bonne chére, et 
deffraya, et autant messire Jehan de Benti- 
vole (2) 4 Boulogne; et de la m’envoyérent les 
Florentins quérir, et allay 4 Florence pour at- 
tendre le Roy, duquel je retourneray a parler. 


<P? 


| (2) Bentivoglio. 


LIVRE HUITIEME. 
CKO 
CHAPITRE PREMIER. 


De Vordre et provision que le Roy mit au 
royaume de Naples, voulant retourner en 
France. 


Pour mieux continuer mes Mémoires et vous 
informer, me faut retourner & parler du Roy, 
qui, depuis qu’il entra a Naples jusques a ce 
qu'il en partit , ne pensa qu’é passer temps et 
d’autres & prendre et a profiter; mais son age 
Pexcusoit ; et nul ne scauroit excuser les autres 
de leur faute, car le Roy les croyoit de toutes 
choses ; et s’ils uy eussent sceu dire qu’il eut 
bien pourveu trois ou quatre chasteaux audit 
pals, comme celuy de Cajette ou seulement celuy 
de Naples dont il avoit donné les vivres, comme 
jay dit , il tiendroit encores le royaume; car en 
gardant celuy de Naples, jamais Ja ville ne se 
fot révoltée. II tira tous les gens-d’armes a |’en- 
tour de luy, depuis la conclusion de la ligue , et 
ordonna cing cens hommes-d’armes francois 
et deux mille cing cens Suisses et quelque peu 
de gens-de-pied francois pour la garde du 
royaume; et avec le reste, il délibéra de s’en 
retourner en France par le chemin qu'il estoit 
venu ; et la ligue se préparoit a l’en garder. Le 
roy d’Espagne avoit envoyé et envoyoit quel- 
ques caravelles (1) en Cecile, mais peu de gens 
dessus ; toutesfois avant que le Roy partist, ils 
avoient ja garny Rége en Calabre , qui est pres 
de Cecile; et plusieurs fois j'avois escrit au Roy 
qu’ils devoient la descendre , car l'ambassadeur 
de Naples le m’avoit dit , cuidant que ja y fus- 
sent, et si le Roy y ett envoyé d’heure, il eust 
pris le chasteau , car le peuple de la ville tenoit 
pour luy. Aussi vindrent gens de Cecile a la 
Mantia et ala Turpia par faute d’envoyer; et 
ceux d’Otrante, en Poiille, qui avoient levé les 
banniéres du Roy, veué la ligue , et quils es- 
toient situez prés de Brandis et Galipoli, et qu’ils 
ne pouvoient finer de gens, levérent les ban- 
niéres d’Arragon , et dom Féderic, qui estoit 
a Brandis , la fournit; et par tout le royaume , 
commencerent a muer leur pensée, et se prit a 
changer la fortune, qui deux mois devant avoit 
esté au contraire, tant pour voir cette ligue que 
pour le partement du Roy, et la pauvre provi- 


(4) Petits navires qui vont a yotle et a rames, et dont 
on fait usage sur la mer méridionale. 
(2) Il était de le maison des Staurt. 

sion qu'on Jaissoit , plus en chef qu’en nombre 
de soldats. 

Pour chef y demeura monseigneur de Mont- 
pensier, de la maison de Bourbon, bon chevalier 
et hardy, mais peu sage; il ne se levoit qu'il ne 
fut midi. En Calabre laissa monseigneur d’Aa- 
bigny (2), de la nation d’Ecosse , bon chevalier 
et sage, bon et honorable, qui fut grand connes- 
table du royaume; et luy donna le Roy (comme 
jay dit) la comté d’Acri et le marquisat de 
Squillazo. I] laissa au commencement le sénes- 
chal de Beaucaire , appellé Estienne de Vers, 
capitaine de Cajette, fait duc de Nole et d autres 
seigneuries , grand chambelan, et passoient tous 
les deniers du royaume par 8a main; et avoit 
iceluy plus de faix qu’il ne pouvoit et n’eit sceu 
porter, mais affectionné estoit 4 la garde dudit 
royaume. Ii Jaissa monseigneur don Julian, 
lorrain , le faisant duc en la ville de Sainct- 
Angelo, ot i] a fait merveilles de se bien gou- 
verner. A Manfredonia laissa messire Gabriel 
de Montfaucon , homme que le Roy estimoit fort ; 
et a tous donna grosses terres ; celuy-las’y con- 
duisit trés-mal , et la bailla au bout de quatre 
jours , par faute de vivres , et il l’avoit trouvée 
bien garnie, et estoit en lieu abondant de bleds. 
Plusieurs vendirent tout ce qu’ils trouvérent 
aux chasteaux ; et dit-l‘on que cettuy pour garde, 
laissa la Guillaume de Villeneufve , que ses va- 
lets vendirent & dom Fédeéric , qui long-temps le 
tint en galée. A Tarente laissa George de Suilly, 
qui s’y gouverna trés-bien et y mourut de la 
peste ; et a tenu cette cité la pour le Roy jusques 
a ce que la famine l’ait fait tourner. En |’ Aquila 
demeura le baillif de Vitry, qui bien s’y condui- 
sit; et messire Gracien des Guerres, qui fort 
bien s’est conduit en J’Abruzze. . 

Tout demeura mal fourni d’argent , et les as- 
signoit-l’on sur Je royaume , et tous les deniers 
failloient. Le Roy laissa bien appointez les prin- 
ces de Salernes et de Bisignan (qui l’ont bien 
servy tant qu’ils ont peu), et aussi les Colonnois 
de tout ce qu’ils sceurent demander: et leur 
laissa plus de trente places pour eux et les leurs. 
S’ils les eussent voulu tenir pour Juy, comme 
ils devoient, et qu’ils avoient juré, ils luy eussent 
fait grand service, et a eux honnear et profit ; 
car je croy qu’ils ne furent , cent ans y a, en si 
grands honneurs ; mais avant son partement, ils 
commencerent a pratiquer ; et aussi ils estoient 
ses serviteurs & cause de Milan ; car naturelle- 
ment ils estoient du party gibelin ; mais cela ne 
leur devoit point faire fausser leur foy, estant si 
grandement traitez. Encores fitle Roy plus pour 
eux ; car il amena, sous garde d’amy, prison- 
niers, le seigneur Virgile Ursin et le comte de 

Pétillane, aussi des Ursins , leurs ennemis. Ce 
qu'il fit contre raison, car combien qu’ils eussent 
esté pris, si scavoit bien le Roy, et ainsi l’enten- 
doit qu’il y avoit sauf conduict ; et le monstroit 
bien , car il ne les vouloit mener sinon jus- 
ques en Ast et puis les renvoyer ; et le faisoit a 
la requeste des Colonnois; et avant qu'il y fut, 
lesdits Colonnois furent tournez contre luy, et 
les premiers sans alléguer nulle cause. 


COO 
CHAPITRE Il. 


Comment le Royse partit de Naples, et repassa 
par Rome, d’ou le Pape s’enfuit a Orviette; 
des paroles que le Roy tint @ monsieur d’Ar- 
genton a@ son retour de Venise ; des deéli- 
bérations de rendre aux Florentins leurs 
places. 


Aprés que le Roy eut ordonné de son affaire, 
eomme il entendoit , se mit en chemin, avec ce 
qu’il avoit de gens , que j’estime neuf cens hom- 
mes-d’armes au moins, en ce compris sa maison, 
deux mille cing cens Suisses, et crois bien sept 
mille hommes payez en tout, et pouvoit bien 
avoir mille cing cens hommes de deffense, sui- 
vant le train de Ja Cour , comme serviteurs. Le 
comte de Pétillanne (qui les avoit mieux comptez 
que moy ) disoit qu’en tout il y en avoit plus de 
neuf mille, et le me dit depuis notre bataille , 
dont sera parlé. Le Roy prit son chemin vers 
Rome, dont Je Pape paravant vouloit partir , 
et venir a Padotie, sous le pouvoir des Véni- 
tiens , et y fut son logis faict. Depuis le cceur 
Jenr mia, et luy envoyérent quelques gens , et 
le duc de Milan luy en envoya aussi ; et com- 
bien quwils y fussent 4 temps., si n’osa attendre 
Je Pape , nonobstant que le Roy ne luy edt faict 
que tout honneur et service, et luy avoit en- 
voyé ambassadeur , pour le prier d’attendre ; 
mais il se retira 4 Orviettc, et de 1a & Pérouse, 
et laissa les cardinaux a Rome , qui recueilli- 
rent le Roy , lequel n’y arresta point; ne fut 
fait desplaisir 4 nul-, et m’escrivit d’aller a luy 
vers Siéne, ou je le trouvay, et me fit, par sa 
bonté bon recueil , et me demanda, en riant , si 
les Vénitiens envoyoient au-devant de luy ; car 


teute sa compagnie estoient jeunes gens, et ne | 


croyoient point qu’il fat autres gens qui portas- 
sent armes; je luy dis que la seigneurie m’avoit 
dit , au départir, devant un de ses secrétaires, 
appellé Lourdin , que eux et Ie duc de Milan 


(4) Louis de Luxembourg, seigneur de Ligny, fils de 
Louis, connétable de France, et de Marie de Savoie, sa 
seconde femme. 


mettroient quarante mille hommes en un camp, 
non point pour l’assaillir, mais pour se deffendre, 
et me firent dire le jour que je partis d’eux ,& 
Padoiie, par un de leurs provéditeurs , qui venoit 
contre nous, que leurs gens ne passeroient point 
une riviere, qui esten leur terre, prés de Parme, 
et me semble qu’elle a nom Olye, sinon qu'il as- 
saillist le duc de Milan ; et prismes enseignes en- 
semble ledit provéditeur et moy de pouvoir en- 
voyer l’un vers l’autre , sil en estoit besoin pour 
traiter quelque bon appointement , et ne voulus 
rien rompre: ear je ne scavois ce qui pourroit 
survenir & mon maistre ; et estoit présent a ces 
paroles un appellé messire Louys Marcel , qui 
gouvernoit, pour cette année-1a, les Monts Viére 
(qui est comme un trésorier), et Pavoient envoyé 
pour me conduire , aussi y estoient les gens du 
marquis de Mantote, qui luy portoient argent; 
mais ils n’otiyrent point ces paroles. De ceux-la 
ou d’autres je portay au Rey par escrit le nom- 
bre de leurs gens de cheval, de pied et d’estra- 
diots, et qui en avoit les charges. Peu de gens, 
d’entour du Roy, croyoient ce que je disois. 
Estant ledit seigneur de Siene , je le pressay 
de partir, des ce qu’il y eat esté deux jours, et les 
chevaux reposez; car ses ennemis n’estoient 
point encores ensembie et ne craignois sinon qu’il 
vint des Allemans; car le Roy des Romains 
en assembloit largement , et vouloit fort tirer 
argent comptant, pour les soldoyer. Quelque 
chose que je disse, le Roy mit dcux matiéres en 
conseil., qui furent briefves. L’une scavoir si on 
devoit rendre aux Florentins leurs places, et 
prendre trente mille ducats qu’ils devoient 
encores de leur don, et septante mille qu’ils 
offroient prester, et servir Je Roy a son 
passage, avec trois cens hommes-d’armes 
(sous la charge de messire Francisque Secco , 
vaillant chevalier, et de qui le Roy se fioit) et 
de deux mille hommes-de-pied. Je fusd’opinion 
que le Roy le devoit faire , et d’autres aussi , et 
seulement retenir Ligorne , jusques a ce qu'il 
fut en Ast. Il eit bien payé ses gens, et enco- 
res luy fut demeuré de l’argent , pour fortraire 
des gens de ses ennemis , et puis les allérent 
chercher. Toutesfois cela n’eut point de lieu , 
et I’empeschoit monseigneur de Ligny (1) (qui 
estoit homme jeune et cousin germain du Roy ), 
et ne scavoit point bien pour quelle raison , sie 
non pour pitié des Pisans. L’autre conseil fut que 
ledit monseigneur de Ligny faisoit mettre en 
avant, par un pommé Gaucher de Tinteville (2), 
et par une partie de ceux de Siéne, qui vou- 


(2) Gaucher de Tinteville ou Dinteville ; il fut depuis 
premier maitre d'hdtel du roi Francois I*, et gouver- 
neur du dauphin Francois, son fils; i] épousa Anne du 

loient monseigneur de Ligny pour seigneur, car 
la ville est de tout temps en partialite, et se 
gouverne plus follement que ville d’Italie. Tl 
m’en fut demandé le premier, je dis qu’il me 
sembloit que le Roy devoit tirer & son chemin, 
et ne s’amuser a ces folles offres, qui ne scau- 
roient durer une semaine; aussi que c’estoit ville 
d’Empire , et que ce seroit mettre l'Empire con- 
tre nous. Chacun fut de cette advis ; toutesfois 
on fit autrement, et leprirent ceux de Siene pour 
leur capitaine, et lui promirent certaine somme 
d’argent !’an , dont il n’eut rien; et cecy amusa 
le Roy six ou sept jours , et lui monstreérent les 
dames , et y Jaissa le Roy bien trois cens hom- 
mes , et s’affaiblit de tant : et de la tira vers 
Pise , passant par Poggibonzi , chasteau floren- 
tin ; et ceux qu’on laissa a Siene , furent chassez 
avant un mois de la. 


CHOCO 
CHAPITRE Jil. 


Des prédications dignes du mémoire de frére 
Hieronime de Florence. 


J’ay oublié de dire que moy estant arrivé a 
Florence , allant au-devant du Roy, allay visi- 
ter un frére prescheur, appellé frére Hiéronymo, 
demeurant en un couvent réformé , homme de 
saincte vie, comme on disoit, qui quinze ans 
avoit demeuré audit; et estoit avec moy un 
maistre-d’hostel du Roy, appellé Jehan Fran- 
¢ois, sage homme. La cause de l’aller voir fut 
parce qu'il avoit tousjours presché en grande 
faveur du Roy, et sa parole avoit gardé les Flo- 
rentins de tourner contre nous, car jamais pres- 
cheur n’cut tant de credit en cité. Il avoit tous- 
jours asseuré la venué du Roy (quelque chose 
qu’on dit ne qu’on escrivit au contraire ) disant 
quil estoit envoye de Dieu, pour chastier les 
tyrans d' Italie, et que rien ne pouvoit résister, 
ne se deffendre contre luy. Avoit dit aussi qu'il 
viendroit a Pise , et qu'il y entreroit , et quece 
jour mourroit J’estat de Florence , et ainsi ad- 
vint ; car Pierre de Médicis fut chassé ce jour : 
et maintes autres choses avoit preschées , avant 
qu’elles advinssent, comme la mort de Laurens 
de Médicis; et aussi disoit publiquement l’avoir 
par révélation ; et preschoit que |’Estat de I’E- 
elise seroit réformé a l’espée. Cela n’est pas en- 
cores advenu , mais en fus bien prés, en encores 
le maintient. 

Plusieurs le blasmoient de ce qu'il disoit que 


Plessis, de laquelle il cut Francois, évéque d’ Auxerre, 
gt quelques autres epfants. 

Dieu luy avoit révélé, autres y ajottérent foy. 
De ma part je ie répute bon homme, aussi luy 
demanday si le Roy pourroit passer sans péril 
de sa personne , veu la grande assemblée que 
faisoient les Vénitiens, de laquelle il scavoit 
mieux parler que moy, qui en venois. Il meres- 
pondit qu’il auroit affaire en chemin ; mais que 
Vhonneur lui en demeureroit, et n’edt-il que 
cent hommes en sa compagnie , et que Dieu, qui 
lavoit conduit au venir, le conduiroit encores a 
son retour; mais pour ne s’estre bien aquitté de 
la réformation de l’Eglise , comme il devoit , et 
pour avoir souffert que ses gens pillassent etd¢- . 
robassent ainsi le peuple, aussi bien ceux de son 
party, et qui luy ouvroient les portes sans con- 
trainte , comme les ennemis, que Dieu avoit 
donné une sentence contre luy ; et en bref, au- 
roit un coup de foiet; mais que je luy disse que 
s'il vouloit avoir pitié du peuple, et délibérer en 
soy de garder ses gens de mal faire, et les punir 
quand ils le feroient, comme son office le re- 
quiert , que Dieu révoqueroit sa sentence ou la 
diminueroit ; et qu'il ne pensast point estre ex- 
cusé pour dire: Je ne fais nul mal; et me dit 
que luy-mesme iroit au-devant du Roy , et luy 
diroit ; et ainsi le fit , et parla de la restitution 
des places des Florentins. I] me cheut en pen- 
sée la mort de monseigneur le Dauphin, quand 
il parla de cette sentence de Dieu ; car je ne veis 
autre chose que le Roy prist & coeur ; maisjedis 
encores cecy afin que mieux on entende que tout 
cedit voyage fut vray mystére de Dieu. 

CHAPITRE IV. 


Comment le Roy retint en ses mains la ville de 
Pise, et quelques autres places des Flo- 
rentins , pendant que monsieur d’Orléans 
d’un autre costé entra dedans Novare en la 
duché de Milan. 


Comme j’ay dit, le Roy estoit entré a Pisc, 
et alors les Pisans , hommes et femmes , prié- 
rent & leurs hostes que pour Dieu ils tinssent la 
main envers le Roy , qu’ils ne fussent remis 
soubs la tyrannie des Florentins, qui a la vé- 
rité les traitoient fort mal; mais ainsi sont 
maintes citez en Italie, qui sont subjectes a au- 
tres ; et puis Pise et Florence avoient esté trois 
cens ans ennemies , avant que les Florentins la 
conquissent. Ces paroles en larmes , faisoient 
pitié a nos gens, et oublierent les promesses et 
sermens, que le Roy avoit faicts sur Vautel 
Sainct-Jehan 4 Florence; et toutes sortes de 


gens s’en mesloicnt, jusques aux archers et aux 

Suisses ; et menacoient ceux qu’ils pensoient que 
le Roy tinst sa promesse , comme le cardinal 
Sainct-Malo, lequel ailleurs j'ay appellé général 
de Languedoc. J’otiys un archer qui le me- 
naca. Aussi en y eut-il qui dirent de grosses 
paroles au mareschal de Gié. Le président Gan- 
nay fut plus de trois jours qu’il n’osoit coucher 
a son logis ; et sur tous tenoit la main a cecy le 
comte de Ligny; et venoient lesdits Pisans a 
grandes pleurs devers le Roy , et faisoient 
pitié & chacun , qui par raison Jes edt peu aider. 

Un jour aprés disner s’assembiérent quarante 
ou cinquante gentils-hommes de sa maison, por- 
tans leurs haches au col; et vinrent trouver le 
Roy en une chambre , jouant aux tables avec 
monseigneur de Piennes, et un valet-de-cham- 
bre ou deux, et plus n’estoient ; et porta la pa- 
role un des enfans de Sallezard l’aisné , en fa- 
veur des Pisans, chargeant aucuns de ceux que 
je nommois n’aguéres, et tous disoient qu’ils le 
trahiroient ; mais bien vertueusement les ren- 
voya le Roy, et autre chose n’en fut onques de- 
puis. 

Bien six ou sept jours perdit le Roy son temps 
a la ville de Pise , et puis mua la garnison , et 
mit en la citadelle un appellé Entragues (1), 
homme bien mal conditionné, serviteur du duc 
d'Orléans ; et le luy adressa monseigneur de 
Ligny, et y fut laissé des gens-de-pied de Berry. 
Ledit seigneur d’Entragues fit tant qu’il eut en- 
cores entre ses mains Piétresancte (et croy qu'il 
en bailla argent) et une autre place auprés ap- 
pellée Mortron. Il en eut une autre aussi, appel- 
lée Librefacto , prés de la ville de Luques. Le 
chasteau de la ville de Serzane , qui est trés- 
fort, fut mis par le moyen dudit comte monsei- 
gneur de Ligny, entre les mains d’un bastard de 
Roussi, serviteur dudit comte. Une autre appel- 
lée Serzanelle, entre les propres mains d'un de 
ses autres serviteurs ; et laissa le roy de France 
beaucoup de gens ausdites places ; et si n’en aura 
jamais tant a faire; et refusa l’aide des Floren- 
tins, et l’offre dont j’ay parlé; et demeurérent 
ces Florentins comme gens désespérez; et si avoit 
sceu, dés devant qu'il partist de Siénes, comme 
le duc d’Orléans avoit pris ja cité de Novarre 
sur le duc de Milan; parquoy le Roy voyoites- 
tre certain que les Vénitiens se déclaroient ; veu 
que de par eux luy avoit esté dit, que s’il 
faisoit guerre audit duc de Milan, ils luy don- 
neroient toute aide, a cause de la ligue nouvel- 
lement faite; et avoient leurs gens prests, et en 
grand nombre. Et faut entendre que quand la 


(1) Roffec de Balsac, seigneur d’Entragaes et de Du- 
nes. 

ligue fut conclue , que Je duc de Milan cuidoit 
prendre Ast, et n’y pensoit trouver personne ; 
mais mes lettres, dont j’ay parlé, avoient bien 
aidé a avancer des gens, que le duc de Bourbon 
y envoya ; et les premiers qui y vindrent, furent 
environ quarante lances de la compagnie du ma- 
reschal de Gié, qui estoient demeurez en France 
(et ceux-la y vindrent bien a point), et ciny cens 
hommes-de-picd, qu’y envoya le marquis de Sa- 
luces. 

Cecy arresta les gens du duc de Milan, que 
menoit messire Galéas de Sainct-Severin ; et se 
logérent A Nom, qui est un chasteau que le duc 
de Milan a 4 deux milles d’Ast. Peu apres arri- 
vérent trois cens cinquante hommes-d’armes, et 
des gentils-hommes du Dauphiné, et quelques 
deux mille Suisses, et des francs-archers dudit 
Dauphiné; et estoient en tout bien sept mille 
cing cens hommes payez, qui mirent beaucoup 
a venir, et ne servirent de rien 4 l ‘intention pour- 
quoi ils avoient esté mandés (qui estoit pour 
venir secourir le Roy), car en lieu de secourir 
le Roy, il les fallut aller secourir. Et avoit esté 
escrita Monseigneur d’Orléans, et aux capitai- 
hes, qu’ils n’entreprissent rien contre le duc de 
Milan , mais seulement entendissent a garder 
Ast, et a venir au-devant du Roy, jusques sur 
la riviere du. Thésin, pour luy aider a passer ; 
car il n’avoit nulle autre riviére qui l’empeschast. 
Et faut entendre que jedit duc d’Orléans n’estoit 
point passé Ast, et I'y avoit le Roy laissé. Tou- 
tesfois, nonobstant ce que le Roy luy avoit es- 
crit, luy vint cette pratique si friande , que de 
luy bailler cette cité de Novarre (qui est a dfx 
lieués de Milan) et y fut receu a grande joye , 
tant des Guelphes que des Gibelins : et luy aida 
bien a conduire ceste ceuvre la marquise de 
Montferrat. Le chasteau tint deux jours ou 
trois; mais si cependant il] fat allé, ou envoyé 
devant Milan, ou il avoit pratiqué assez, y ett 
esté bien receu a plus grande joye, qu'il ne fat 
onques en son chasteau de Blois, comme le m’ont 
conté des plus grands de la duché; et le pou- 
voit faire sans danger, les trois jours premiers; 
parce que les gens du duc de Milan estoient en- 
cores a Nom, prés Ast, quand Novarre fut pris, 
qui ne vinrent de quatre jours aprés; mais 
peut-ctre qu’il ne croyoit point les nouvelles 
qu’il en avoit. 


CKD 
CHAPITRE V. 


Comment le roy Charles passa plusicurs dan- 
gereux pas de montagnes entre Pise et Ser- 

sane, et comment la ville de Pontréme fut 
bruslee par ses Allemans. 


De Siéne le Roy estoit venu 4 Pise, comme 
avez veu, et entendu ce qu’il y fit; et de Pise 
vint a Luques, ow il fut bien receu de ceux de 
la ville, et y séjourna deux jours ; et puis vint 
a Piétresancte, que tenoit Entragues, ne crai- 
gnant en rien ses ennemis, ne ceux a qui ils don- 
noient le crédit, et trouva de merveilleux pas 
de montagnes entre Luques et ledit lieu, et aisez 
a deffendre a gens-de-pied, mais encores n’es- 
toient ensemble nos ennemis. Prés dudit Pietre- 
sancte est le pas dela Seiere d’un costé, et le 
Roctaille d’autre costé, marais de mer bien pro- 
fond, et faut passer par une chaussée , comme 
celle d’un étang, et estoit le pas, qui fut depuis 
Pise jusques 4 Pontréme, que je craignois le 
plus, et dont javois ouy parler, car une cha- 
rette jettée au travers, et deux bonnes piéces 
d’artillerie, nous eussent gardez d’y passer sans 
y trouver reméde, avec gens en bien petit nom- 
bre. De Piétresancte alla le Roy a Serzane , ot 
fut mis en avant, par le cardinal de Sainct- 
Pierre-ad-Vincula, de faire rebeller Gennes, et 
d’y envoyer gens; et fut mise la matiére en 
conseil, et estois en la compagnie de beaucoup 
de gens de bien, capitaines, ot fut conclu par 
tous qu'on n'y entendroit point; car si le Roy 
gagnoit la bataille, Gennes se viendroit présen- 
ter d’elle-mesme, et s’il perdoit il n’en auroit que 
faire; et fut le premier coup que j'otys parler 
que I’on creut, qu'il y deust avoir bataille ; et 
fet fait rapport au Roy de cette délibération ; 
mais nonobstant cela, il y envoya monseigneur 
de Bresse, depuis duc de Savoye, le seigneur de 
Beaumont de Polignac (1) mon beau-frére, et le 
seigneur d’Aubijonx, de la maison d’Amboise (2), 
avec six vingts hommes-d’armes, et cing cens 
arbalestriers, venus tous frais de France , par 
mer. Et m’esbahis comment il est possible qu’un 
si jeune Roy n’avoit quelques bons serviteurs , 
qui luy osassent avoir dit le péril en quoy il se 
mettoit. De moy, il me sembloit qu’il ne me 
Croyoit point du tout. 

Nous avions une petite armée de mer, qui 
venoit de Naples, et y estoit monseigneur de 


(1) Jean de Polignac, seigneur de Beaumont et de 
Rendan, qui avait épousé Jeanne de Jambes, sccur al- 
née d’Héléne de Jambes, femme de Philippe de Comi- 
nes. 

(2) Hugues d’Amboise, baron d’Aubijoux, frére du 
famcux cardinal Georges d' Amboise. 

(3) Pontremoli. 

(4) Jean-Jacques Trivulce, milanais, marquis de Vi- 
géve, gouverneur de Milan, capitaine de cent hommes 

Miolens, gouverneur du Dauphiné, et un Es- 
tienne de Neves, de Montpellier, ( et estoient 
en tout environ huict galées); et vindrent a la 
Spécie, et a Rapalo, ou ils furent desfaicts , a 
Vheure dont je parle, et au lieu propre, ou pos 
gens avoient deftait ceux du roy Alphonse , au. 
commencement du voyage; et par ceux propres, 
qui avoient esté des nostres a l’autre bataille 
( qui estoient messire Jehan Loys de Flisco , 
messireJehan Adorne), et fut tout mué a Gennes. 
It edit mieux valu que tout ett esté avec nous, 
et encores estoit-ce peu. Monseigneur de Bresse 
et ce cardinal allérent loger aux fauxbourgs de 
Gennes, cuidans que leur partialité se deust lever 
en la ville pour eux; mais le duc de Milan y 
avoit pourveu, et les Adornes, qui gouvernoient 
et messire Jehan Loys de Flisco (qui est un sage 
chevalier), et furent en grand péril d’estre def- 
faicts, comme ceux de mer, veu le petit nombre 
qu’ils estoient, et ne tint sinon a la part qui gou- 
vernoit a Gennes, qui n’osoit sortir de la ville, 
de peur que les Fourgouses ne se levassent, et 
leur fermassent les portes; et eurent nos gens 
grande peine a eux en venir vers Ast; et ne fa- 
rent point a une bataille, que le Roy eut, ou ils 
eussent esté bien séans. 

De Serzane viot le Roy vers Pontréme (3), car 
il estoit force d’y passer , et est a l’entrée des 
montagnes. La ville et le chasteau estoient assez 
bons, et en fort pais ; et s’il y edt eu bon et grand 
nombre de gens, elle n’edt point esté prise ; mais 
il sembloit bien qu’il fat vray ce que frere Hié- 
ropyme m/’avoit dit, que Dieu le conduiroit par 
la main jusques a ce qu'il fut en seureté, car il 
sembloit que ses ennemis fussent aveuglez et 
abestis, qu’ils ne deffendoient ce pas. Il y 
avoit trois ou quatre cens hommes-de-pied de- 
dans. Le Roy y envoya son avantgarde , que 
menoit le mareschal de Gié ; et avec luy estoit 
messire Jehan-Jacques de Trevoul (4), qu'il 
avoit recueilly du service duroy Ferrand, quand 
il s’enfuit de Naples , gentil-homme de Milan, 
bien apparenté, bon.capitaine, et grand homme 
de bien, grand ennemy de ce duc de Milan , et 
confiné par luy a Naples ; et par le moyen de luy, 
fut incontinent rendue ladite place sans tirer, et 
s’en allérent les gens qui estoient dedans. Mais 


d’armes lombards, ct de deux cents archers, lieutenant 
des armées du Roi en Italie; i] se trouva aux batailles 
de Fornoue et d’Aignadel, et eut de grands emplois 
sous les rois Charles VJII, Louis XII et Francois I«. 0 
fut fait maréchal de France en 1500, mort en 1518. Il 
était oncie de Théodore Trivulce, aussi gouverneur de 
Milan, et maréchal de France ; on peut voir leurs éloges. 
dans Brantéme, tome I{ des Vies des Hommes tllustres. 
étrangers. 

un grand inconvénient y survint; car il advint 
aux Suisses comme la derniére fois que le duc 
de Milan y vint. Il y eut un débat entre ceux 
de ja ville et aucuns Allemans (comme j’ay dit), 
desquels fut bien tué quarante, et pour ‘revan- 
che, nonobstant la composition, tuérent tous les 
- hommes, pillérent la ville, et y mirent le feu, et 
bruslérent les vivres, et toutes autres choses , et 
plus de dix d’entre-eux mesmes, qui estoient 
yvres; et ne sceut Jedit mareschal de Gié y met- 
tre remede. Aussi assiégérent le chasteau, pour 
prendre ceux qui estoient dedans , qui estoient 
serviteurs dudit messire Jehan-Jacques de Tre- 
voul, et les y avoit mis quand les autres parti- 
rent ; et falut que le Roy envoyast vers eux pour 
les faire départir. Ce fut un grand dommage de 
ladestruction de cette place, tant pour la honte (1), 
qu’a cause des grands vivres qui y estoient, dont 
nous avions ja grande faute, combien que le peu- 
ple ne fat en rien contre nous, fors a l’entour, 
pour le mal qu’on leur faisoit. Mais si le Roy ett 
voulu entendre aux ouvertures que faisoit mes- 
sire Jehan-Jacques Trevoul, p‘usieurs places, et 
gentils-hommes se fussent tournez; car il vou- 
loit que le Roy fist hausser par tout la banniére 
du petit duc, que le seigneur Ludovic tenoit en- 
tre ses mains, quiestoit fils du duc dernier mort 
a Pavie, dont avez oily parler devant, appellé 
Jehan Galéas; mais le Roy ne le voulut, pour 
ramour de monseigneur d’Orléans, qui préten- 
doit, et prétend droict A ladite duché. Ainsi 
passa Je Roy outre Potreme, et alla loger en une 
petite valée, ou n’y avoit point dix maisons, et 
n’en scay le nom, et y demeura cinq jours ( et 
n’en scaurois dire la raison) a trés-grande fa- 
mine, et 4 trente milles de nostre avantgarde, 
qui estoit devant, ayant des montagnes trés- 
hautes et trés-aspres a l’entour , et ou onques 
homme ne passa artillerie grosse , comme sont 
canons et grosses coulevrines, qui lors y passé- 
rent. Le duc Galéas y passa quatre faucons de 
telle grosseur qu’ils pesoient par aventure cing 
cens livres, au moins; dont le peuple du pays 
faisoit grand cas, durant ces jours que je dis. 


COO 
CHAPITRE VI. 


Comment le duc d’Orléans se portoit dans la 
cité de Novarre. 


Or faut parler du duc d'Orléans. Quand il 


({) Dans quelques anciennes éditions on lit : la bonté. 
(2) Ville de Touraine, entre Chinon et Saumur. 
(3) Trecane dans Guazzo. 

eut pris Ie chasteau de Novarre, il perdit du 
temps aucuns jours, et puis tira vers Vigesve. 
Deux petites villes qui sont auprés envoyérent 
vers luy pour le mettre dedans ; mais il fut sa- 
gement conseillé de non les recueillir. Ceux de 
Pavie y envoyérent par deux fois. La devoit-il 
attendre. II se trouva en bataille devant ladite 
ville de Vigesve, ou estoit l’'armée du duc de 
Milan toute, et la conduisoient les enfans de 
Sainct-Severin, que tant de fois j'ay nommez. 
La ville ne vaut point Sainct-Martin-de-Cande (2), 
qui n’est rien, et y fust peu de temps aprés que 
le duc de Milan y estoit , et tous les chefs qui 
y estoient; et me montrérent les lieux ot tous 
deux estoient en bataille, rasibus de la ville, 
et dedans; si le duc d’Orléans eit marché cent 
pas, ils passoient outre la riviére du Thésin, 
ou ils avoient fait un grand pont sur batteaux, 
et estoient sur le bord ; et veis deffaire un bou-- 
levert de terre, qu ils avoient fait de l’autre 
part de la riviere , pour deffendre le passage ; . 
et vouloient abandonner ladite ville et chasteau, 
qui leur edt esté grande perte. C’est le lieu du 
monde ou le duc de Milan se tient le plus , et la 
plus belle demeure, pour chasses et voleries , 
en toutes choses , que je scache en nul lieu. 

Il sembla par aventure 4 monsieur d'Orléans 
quils estoient en lieu fort , et qu’il avoit assez 
fait; et se retira en un lieu appellé Trécas (3), 
dont le seigneur du lieu parla peu de jours 
apres & moy , qui avoit charge du duc de Milan. 
Audit Trécas envoyérent vers ledit duc d’Or- 
léans des principaux de Milan, pour le mettre 
dedans , et offrirent leurs enfans en ostage , et 
Veussent fait aisement , comme j’ay sceu par 
des hommes de grande authorité, qui estoient 
léans , qui scavoient cecy et le m’ont conteé, 
disans que le duc de Milan n’edt-sceu trouver 
assez de gens pour se laisser assiéger dedans le 
chasteau de Milan, et que nobles et peuple 
vouloient la destruction de cette maison de 
Sforce. Aussi m’a conté le duc d’Orléans et ses 
gens , les pratiques dont j'ay parlé ; mais ne s'y 
fioient point bien, et avoient faute d’hommes, 
qui les entendit mieux qu’eux , et puis ses ca- 
pitaines n’estoient point unis. 

A Post du due de Milan se joignoit quelques 
deux mille Allemans que le roy des Romains 
envoyoit , et bien mille hommes a cheval , alle- 
mans, qu’amenoit messire Fédéric Capelare, 
natif de la comté de Ferrette ; ce qui fit croistre 
le coeur & messire Galéas et aux autres, et al- 
lérent auprés de Trécas présenter la bataille au 
duc d'Orléans ; et ne luy fut point conseillé de 
combattre, combien que sa bande valit mieux 
que l’autre; ct peut estre que les capitaines ne 

vouloient hazarder cette compagnie , craignans 
que s’ils la perdoient , que ce fust la perdition 
da Roy , dont ils ne scavoient nouvelles ; car les 
chemins estoient gardez. Ainsi se retira toute 
cette compagnie dedans Novarre , donnant trés- 
mauvais ordre au faict de leurs vivres, tant a 
garder ceux qu’ils avoient , qu’é en mettre de- 
dans fa ville, dont assez pouvoient recevoir a 
Ventour sans argent, et dont depuis ils eurent 
grande faute, et se logérent leurs ennemis a 
demie lieue d’eux. 


COO 
CHAPITRE VII. 


Comment la grosse artillerie du Roy passa les 
monts Appenins @ l'aide des Allemans , et 
du danger ot fut le mareschal de Gié avec 
son avant-garde. 


J’ay laissé 4 parler du Roy comme il fut en 
cette vallée deca Pontréme , par cing jours en 
grande famine, sans nul besoin. Un tour hono- 
rable firent nos Allemans. Ceux qui avoient 
fait cette grande faute audit Pontréme, et 
avoient peur que le Roy les en haist a jamais, se 
vinrent d’eux-mesme offrir 4 passer lartillerie 
en ce merveilleux chemin des montagnes ( ainsi 
le puis-je appeler, pour estre hautes et droites , 
et ou i] n'y a point de chemin, et ay veu toutes 
les principales montagnes d’Italie et d'Espagne , 
mais trop aisées eussent esté au prix de ces 
monts ), et firent cet offre par condition que le 
Roy ieur pardonnast, ce qu’il fit. Il y avoit 
quatorze pieces de grosse et puissante artillerie, 
et au partir de ladite vallée commencoit-l’on a 
monter par un chemin fort droict , et je vis des 
mulets y passer a trés-grande peine. Ces Alle- 
mans se couploient deux a deux, de bonnes 
cordes , et s’y mettoient cent ou deux cens a la 
fois , et quand ccux-la estoient las, il s’y en 
mettoit d’autres. Nonobstant cela, y estoient 
aussi les chevaux de l’artillerie , et toutes gens 
qui avoient train de la maison du Roy prestoient 
chacun un cheval , pour cuider passer plustot , 
mais si n’eussent esté les Allemans , les chevaux 
ne l’eussent jamais passée. Et a dire la vériteé, 
ils ne passérent point l’artillerie seulement, mais 
s’ils n’y fussent, la compagnie n’eit ame passé. 
Aussi furent-ils bien aidez; car ils avoient aussi 
bon besoin, et aussi grand vouloir de passer que 
les autres. Ils firent beaucoup de choses mal 
faictes, mais le bien passoit le mal. Le plus 
fort n’estoit point de monter , car incontinent 


(1) Provéditeur. 

aprés on trouvoit une vallée, car le chemin est 
tel que la nature Ia fait , et n’y a rien adoubé, 
et falloit mettre les chevaux a tirer contremont, 
et aussi les hommes, et estoit de plus grande 
peine, sans comparaison, que le monter ; ef a 
toute heure y falloit les charpentiers ou les ma- 
reschaux, et tomboit quelque piéce qu’on avoit 
grand peine a redresser. Plusieurs eussent esté 
d’advis de rompre toute la grosse artillerte, 
pour passer plustot , mais le Roy pour rien ne 
le vouloit consentir. 

Le mareschal de Glé, qui estoit & trente 
milles de nous , pressoit le Roy de se haster , et 
mismes trois jours a Je joindre ; et si avoient les 
ennemis logez devant luy , en beau camp, au 
moins a demie lieué prés; qui en eussent eu 
bon marché, s’ils ’eussent assailly , et apres il 
fut logé a Fornoiie (qui vaut a dire un trou 
nouveau) qui est le pied de la montagne, et 
entrée de la plaine , bon village , pour garder 
qu’ils ne nous vinssent assaillir en la montagne, 
mais nous avions meilleure garde que luy. Car 
Dieu mit autre pensée au coeur de nos ennenis, 
tellement que leur avarice fut si grande , qu'ils 
nous vouloient attendre au plain pays, afin que 
rien n’eschappast ; car il leur sembloit que des 
montagnes en hors on elt pd fuir vers Pise, 
et en ces places des Florentins; mais ils er- 
roient, car nous estions trop loin. Et aussi 
quand on Ies edt attendus jusques au joindre, 
ils eussent bien autant chassé qu’on ett sceu 
fuir; et si scavoient mieux les chemins que 
nous. 

Encores jusques icy n’est point commencée la 
guerre de nostre costé; mais le mareschal de 
Gié manda au Roy, comme il avoit passé ces 
montagnes, et comme il envoya quarante che- 
vaux courir devant l’ost des ennemis , pour sca- 
voir des nouvelles, lesquels furent bien recueillis 
des estradiots, et tuerent un gentil-homme ap- 
pellé Le Beuf, et luy coupérent la teste, qu’ils 
pendirent 4 la bannerole d’une lance, et la por- 
terent a Jeur providadeur (1), pour en avoir un 
ducat. 

Estradiots sont gens comme génétaires , ves- 
tus a pied et a cheval comme les Tares, sauf la 
teste ou ils ne portent cette toile, qu’ils ap- 
pelient Tolliban (2), et sont dures gens , et cou- 
chent dehors tout lan, et leurs chevaux. Ils 
estoient tous Grecs , venus des places que les 
Vénitiens y ont, les uns de Naples de Romanie 
en la Morée , autres d’Albanie, devers Duras, 
et sont leurs chevaux bons, et tous chevaux 
tures. Les Vénitiens s’en servent fort, et sy 


{2) Turban. 

fient. Je les avois tous veus descendre a Venise, 
et faire leurs monstres en une isle ou est l’ab- 
baye de Sainct-Nicolas; ct estoient bien quinze 
eens , et sont vaillans hommes, et qui fort tra- 
vaillent un ost , quand ils s’y mettent. 

Les estradiots chassérent , comme jay dit, 
jasques au logis dudit mareschal, ou estoient 
logez les Allemans, et en tuérent trois ou quatre, 
et emportérent les testes, et telle estoit leur 
coustume; car ayans Vénitiens guerre contre 
le Ture, pére de cettuy-cy , appelle Mahomet 
Otthoman, il ne vouloit point que ses gens 
prissent nuls prisonniers, et leur donnoit un 
ducat par teste, et les Vénitiens faisoient le 
semblable, et crois bien qu’ils vouloient espou- 
venter la compagnie, comme ils firent; mais 
lesdits estradiots se trouvérent bien espouven- 
tez aussi de I’artillerie. Car un faulcon tira un 
coup qui tua un de leurs chevaux , qui inconti- 
nent les fit retirer; car ils ne Pavoijent point 
accoustumeé , et en se retirant , prirent un capi- 
taine de nos Allemans , qui estoit monté a che- 
val pour voir s’ils se retiroient , et eut un coup 
de lance au travers du corps, car il estoit dé- 
sarmé. Il estoit sage, et fut mené devant le 
marquis de Mantoue , qui estoit capitaine géné- 
ral des Vénitiens, et y estoit son oncle, le sei- 
gneur Rodolphe de Mantoue, et le comte de 
Cajazze , qui estoit chef pour le duc de Milan, 
et cognoissoit bien ledit capitaine. Et faut en- 
tendre que tout leur ost estoit aux champs , au 
moins tout ce qui estoit ensemble. (car tout 
n’estoit point eneores venu), et y avoit huict 
jours qu’ils estoient Ja faisans leur assembleée ; 
et eust eu le Roy beau se retirer en France sans 
péril, si ce n’eussent esté ses longs séjours sans 
propos , dont vous avez ouy parler; mais Nostre- 
Seigneur en avoit autrement ordonneé. 


<x KD 
CHAPITRE VIII. 


Comment le mareschal de Gié se retira sur 
une montagne, luy et ses gens, attendant 
que le Roy fust arrive prés de luy. 


Ledit mareschal craignant d’estre assailly , 
nonta la montaigne , et pouvoit avoir environ 
1uict vingts hommes-d'armes (comme il me dit 
lors), et huict cens Allemans, et non plus. Et 
le nous ne pouvoit-il estre secouru; car nous 
1y arrivasmes d'un jour et demy apres, a cause 
le cette artillerie ; et logea le Roy aux maisons 


(1) Provéditcurs. 

de deux petits marquis en chemin. Estant I’a- 
vant-garde monteée la montagne, pour attendre, 
ceux quiils voyoient aux champs , qui estoient 
assez loin, n‘estoient point sans soucy ; tou- 
tesfois Dieu (qui tousjours vouloit sauver la 
compagnie) osta le sens aux ennemis, et fut in- 
terrocé nostre Alleman, par le comte de Cajazze, 
qui c’estoit qui menoit ladite armée, et présenta 
avant-garde, ij fuy demanda encores le nombre 
de nos gens-d'armes; car il congnoissoit tout , 
mieux que nous-mesmes, car il avoit esté des 
nostres toute la saison. 

L’Alleman fit la compagnie forte, et dit trois 
cens hommes d’armes et quinze cens Suisses ; 
et ledit comte Juy respondit qu’il mentoit , et 
qu’en toute l’armée n’y avoit que trois mille 
Suisses; parquoy n’en eussent point envoyé la 
moitié-la , et fut envoyé prisonnier au pavillon 
du marquis de Mantoie ; et parlérent entre eux 
d’assaillir ledit mareschal ; et creut ledit mar- 
quis le nombre qu’avoit dit PAlleman , disant 
qu’ils n’avoient point de gens-de-pied si bons 
comme nos Allemans, et aussi que tous leurs 
gens n'estoient point arrivez ; et qu’on leur fai- 
soit grand tort de combattre sans cux ; et s'il y 
avoit quelque rebut , la seigneurie s’en pourroit 
courroucer ; et qu’il les valoit mieux attendre a 
la plaine, et que par ailleurs ne pouvoient-ils 
passer que devant eux ; et estoient les deux pro- 
viseurs (1) de son avis, contre l’opinion desquels 
ils n’eussent osé combattre. Autres disoient qu’en 
rompant cette avant-garde , le Roy estoit pris; 
toutesfois aisément tout s’accorda d’attendre la 
compagnie en Ja plaine; et leur sembloit bien 
que rien n’en pouvoit eschapper. Et ay sceu cecy 
par ceux-mesmes que j'ay hommez ; et en avons 


_dévisé ensemble , Jedit mareschal de Gié et moy 


avec eux depuis, nous trouvans ensemble. Et 
aussi se retirerent en leur ost, estans asseurez 
que lelendemain, ou environ, le Roy seroit passé 
la montagne et logé en ce village, appellé For- 
note; et cependant arriva tout le reste de leurs 
gens ; et si ne pouvions passer que devant eux , 
tant estoit le lieu contraint. 

Au descendre de la montagne, on vit le plain 
pays de Lombardie, qui est des beaux et bons 
du monde, et des plus abondans, et combien 
qu’il se die plain , si est-il mal aisé & chevau- 
cher ; car il est tout fossoyé, comme est Flan- 
dres, ou encores plus, mais il est bien meilleur 
et plus fertile, tant en bons fromens, qu’en bons 
vins et fruicts , et ne sejournent (2) jamais leurs 
terres, et nous faisoit grand bien a le voir, pour 
la grande faim et peine qu'on avoit endurée en 


(2) Reposent, restent en jachéres. 

chemin , depuis le partement de Luques; mais 
Vartillerie donna un merveilleux travail a des- 
cendre, tant y estoit le chemin droict et mal- 
aisé. Il y avoit au camp des ennemis, grand nom- 
bre de tentes et de pavillons , et sembloit bien 
estre grand, aussi estoit-il , et tinrent Vénitiens 
ce quiils avoient mandé au Roy par moy, ou ils 
disoient qu’eux et le duc de Milan mettroient 
quarante mille hommes en un camp; car s’ils 
u’y estoient, il ne s‘en falloit guéres, et estoient 
bien trente-cinq mille prenans paye; mais de 
cing , les quatre estoient de Sainct Mare (1), et 
y avoit bien deux mille six cens hommes-d’ar- 
mes bardez , ayans chacun un arbalestrier a che- 
val, ou autre homme en habillement avec eux , 
faisant le nombre de quatre chevaux, pour hom- 
mes-d’armes. Ils avoient tant en estradiots qu’en 
autres chevaux-légers, cing mille, le reste en 
gens-de-pied , et logez en lieu fort bien réparé 
et bien garny d’artillerie. 


OOO 


CHAPITRE IX. 


Comment le Roy et son armée en petit nom- 
bre arrivérent au liew de Fornowe , prés du 
camp de ses ennemys , qui Uatlendoient en 
moult bel ordre et délibérés de le deffaire et 
de le prendre. 


Le Roy descendit environ midy de la monta- 
gne , et se logea audit village de Fornoiie, et fut 
le cinquiesme jour de juillet , ’'an 1495 , par un 
dimanche. Audit logis y avoit grande quantité 
de farines et de vins, et de vivres pour chevaux. 
Le peuple nous faisoit par tout bonne chére (aussi 
nul homme de bien ne leur faisoit mal) et ap- 
portoient des vivres, comme pain, petit et bien 
noir, et le vendoient cher, et au vin mettoient 
les trois parts d’eau. Ils apportoient ainst quel- 
que peu de fruict, et firent plaisir a l'armée. J’en 
fis achepter, que je laissay devant Moy; car on 
avoit grand soupcon qu’ils eussent laissé 1a les 
vivres, pour empoisonner lost ; et n’y toucha- 
Yon point de prime-face, et se tuerent deux Suis- 
ses , force de boire , ou prirent froid , et mou- 
rurent en une cave, qui mit les gens en plus 
grand soupcon ; mais avant qu'il fust minuict , 
jes chevaux commencerent les premiers, et puis 
les gens, et se tint-l’on bien aise. Et ce cas faut 
parler a 'honneur des Staliens ; car nous n‘avons 
point trouvé qu’ils ayent usé de nulles poisons ; 


(A) C'est-a-dire, de la seigneurie de Venise, quia T'é- 
vangéliste saint Marc pour patron. 
(2) Son vrai nom est Turro en italien. 

et s’ils l'eussent voulu faire, 4 grande peine s’en 
fat-l’on sceu garder en ce voyage. Nous arrivas- 
mes comme avez oily , un dimanche midy , et 
maint-homme de bien ne mangea qu'un morceau 
de pain au lieu ot le Roy descendit et bat, et 
croy que guéres autres vivres n'y avoit pour celle 
heure, veu qu'on n’osoit encores manger de cenx 
du lieu. 

Incontinent aprés disner vinrent courir aucuns 
estradiots , jusques dedans I’Ost, et firent une 
grande allarme, et nos gens ne les cognoissoient 
point encores ; et toute l’armée saillit aux champs, 
en merveilleusement bon ordre , et en trois ba- 
tailles , avant-garde , bataille, et arriére-garde, 
et n'y avoit point un ject de boule d’une bataille 
a Vautre, et bien aisément se fussent secours 
Tun Vautre. Ce ne fut rien, et on se retira au 
logis ; nous avions des tentes et des pavillons en 
petit nombre , et se tendoit nostre logis en ap- 
prochant du leur ; parquoy ne faloit que vingt 
estradiots pour nous faire une allarme ; et ils 
ne bougerent du bout de nostre logis , car il y 
avoit un bois par lequel ils venoient a couvert , 
et estions en une vallée entre deux petits cos- 
teaux , et en ladite vallée couroit une riviére que 
Von passoit bien a pied, sinon quand elle crois- 
soit en ce pays-la, qui est aisément et tost , et 
aussi elle ne dure guéres, et l’appelle-on Tor- 
rent (2). Toute ladite vallée estoit gravier et 
pierres grosses, et mal-aisée pour chevaux, et 
estoit ladite vallée d’environ un quart de lieve de 
Jarge , et en l'un des costeaux , qui estoit celuy 
de la main droite, estoient logez nos ennemis, 
ct estions contraincts de passer vis-a-vis d’eux (la 
riviére entre deux), et pouvoit avoir demie lievé 
Aleurost, et y ayoit bien unautre chemin, mon- 
ter lecosteau 4 gauche (car nous estions (3) logex 
de leur costé), mais il edt semblé qu’on se fat 
reculé. Environ deux jours devant , on m’avoit 
marqué que j‘allasse parler a eux (car la crainte 
commencoit a venir aux plus sages), et qu’avec 
moy je menasse quelqu’un , pour bien nombrer 
et cognoistre de leur affaire; cela n’entrepre- 
noisje point volontiers (et aussi que sans sauf- 
conduict, je n'y pouvois aller), mais je respondis 
avoir pris bonne intelligence avec les proviseurs 
& mon partement de Venise, et au soir que 
Jarrivay 4 Padoiie , et que je croyois qu’ils par- 
leroient bien a moy, a my-chemin des deux osts; 
et aussi si je m’offrois d’aller vers eux , je leur 
donnerois trop de coeur , et qu'on l'avoit dit trop 
tard. 





(3) D'aprés ce que Comines a dit précédemment , on 
croit qu'il faut lire: car nous n’estions pas, etc. 

Ce dimanche dont je parle, jescrivis aux pro- 
viseurs (l'un s’appelloit messire Luques Pisan , 
Yautre messire Melchior Trévisan) et leur priois 
que 4 seureté, l'un vinst parler a moy, etqu’ainsi 
m’avoit-il esté offert au partir de Padoiie , com- 
me a esté dit devant. Ils me flrent response qu’ils 
reussent fait volontiers , sice n’eust été la guerre 
encommenceée contre le duc de Milan; mais 
que nonobstant , l'un des deux , selon qu’ils ad- 
viseroient , se trouveroient en quelque lieu en 
my-chemin ; et j‘eus cette response le dimanche 
au soir; nul ne |’estima de ceux qui avoient le 
crédit. Je craignois de trop entreprendre, et 
qu’on le tinst a cotiardise, si j’en pressois trop, et 
laissay ainsi Ja chose pour ce soir, combien que 


© jeusse volontiers aidé a tirer le Roy et sa com- 


pagnie de la, si j’eusse peu sans peril. 

Environ minuict me dit le cardinal de Sainct- 
Malo qui venoit de parler au Roy (et mon pavil- 
lon estoit prés du sien), que le Roy partiroit au 
matin , et iroit passage au long d’eux, et feroit 
donner quelque coup de canon en leur ost, pour 
faire la guerre (1), et puis passeroit outre sans y 
arrester, et crois bien ce avoit esté l’advis du 
cardinal propre, comme d’homme qui scavoit 
peu parler de tel cas, et qui ne s’y cognoissoit ; 
et aussi il appartenoit bien que le Roy cit as- 
sembié de plus sages hommes et capitaines pour 
se conseiller d’un tel affaire, mais je vis faire 
assemblée plusieurs fois en ce voyage , dont on 
fit le contraire des conclusions qui y furent pri- 
ses. Je dis au cardinal , que si on s’approchoit si 
prés que de tirer en leur ost, il n’estoit possible 
qu’il ne saillist des gens a l’escarmouche, et que 
jamais ne se pourroient retirer ne d’un costé ne 
de autre , sans venir & Ja bataille, et aussi que 
ce seroit au contraire de ce que j’avois commen- 
cé , et me despleut bien qu’il falloit prendre ce 
train; mais mes affaires avoient esté tels, et 
au commencement du regne de ce Roy, que je 
n’osois fort m’entremettre afin de ne me faire 
point ennemy de ceux a qui il donnoit authori- 
té, qui estoit si grande, quand il s’y mettoit, 
que beaucoup trop. 

Cette nuict eusmes encores deux grandes al- 
larmes; le tout pour n’avoir mis ordre contre 
les estradiots, comme on devoit , et comme I’on 
a accoustumé de faire contre chevaux-légers; 
car vingt hommes-d’armes des nostres , avec 
leurs archers, en arresteroient tousjours deux 
cens, mais la chose estoit encores fort nouvelle, 
Et s’y fit aussi cefte nuict une merveilleuse 
pluye, esclairs, et tonneéres , et si grands qu’on 
ne scauroit dire plus , et sembloit que le ciel et 


(1) C’est-a-dire pour engager une escarmouche. 

la terre fondissent , ou que cela signiflast quel- 
que grand inconvénient advenir. Aussi nous es- 
tions au pied de ces grandes montaignes , et en 
pays chaud et en esté: et combien que ce fust 
chose naturelle, si estoit-ce chose espouvan- 
table que d’estre en ce péril, et voir tant de gens 
au-devant, et n’y avoit nul reméde de passer , 
que par combattre , et se voir si petite compa- 
gnie; car que bons que mauvais hommes, pour 
combattre , n’y avoit point plus de neuf mille 
hommes, dont je compte deux -mille pour Ja se- 
quelle et serviteurs des gens de bien de I’ost, je 
ne compte point les pages ne valets de sommiers, 
ne telles gens. 


OOD 
CHAPITRE X. 


Disposition des deux armées pour la journée 
de Fornotie. 


Le lundy matin, environ sept heures, sixiéme 
jour de juillet , Pan 1495, monta le noble Roy. 
a cheval, et me fit appeller par plusieurs fois. Je 
vins a luy, et le trouvay armé de toutes piéces, 
et monté sur le plus beau cheval que j’aye veu 
de mon temps, appellé Savoye; plusieurs di- 
soient qu’il estoit cheval de Bresse , le duc de 
Savoye le luy avoit donné, et estoit noir, et n’a- 
voit qu’un ceil, et estoit moyen cheval, de 
bonne grandeur pour celuy qui estoit monté des- 
sus. Etsembloit quece jeune homme fust tout au- 
tre que sa nature ne portoit, ne sa taille, ne sa 
complexion; car il estoit fort craintifa parler, et 
est encores aujourd’huy. Aussi avoit-il esté nourry 
en grande crainte, et avec petites personnes ; et 
ce cheval le monstroit grand , et avoit le visage 
bon, et de bonne couleur, et la parole auda- 
cieuse, et sembloit bien (et m’en souvient) que 
frere Hiéronyme m/avoit dit vray , quand il me 
dit que Dieu Je conduisoit par la main, et qu'il 
auroit bien affaire au chemin , mais que Vhon- 
neur luy en demeureroit. Et me dit le Roy , que 
si ces gens vouloient parlementer , que je par- 
Jasse ; et parce que le cardinal estoit présent, le 
nomma, et le mareschal de Gié , qui estoit mal 
paisible, et estoit cause d’un differend qui avoit 
esté entre le comte de Narbonne et de Guise, 
qui quelquefois avoit mené des bandes, et cha- 
cun disoit qu’a luy appartenoit de mener l’avant- 
garde. Je luy dis: Sire , je le feray volontiers ; 
mais je ne vis jamais deux si grosses compa- 
gnies, si prés l'une de (autre, qui se departis- 
sent sans combattre. 

Toute l’armée saillit en cette gréve, et en ba- 
taille, et prés l'un de l'autre, comme Ie jour de 

devant; mais a voir la puissance , me sembloit 
trop petite , auprés de celle que j'avois veué a 
Charles de Bourgogne , et au Roy son pere, et 
sur ladite gréve nous tirasmes a part ledit car- 
dinal et moy, et nommasmes une lettre aux 
deux provéditeurs dessusdits, qu’eserivoit mon- 
seigneur Robertet , un secrétaire que le Roy y 
avoit, de qui il se floit, disant le cardinal qu’a 
son office et estat appartenoit de procurer paix, 
et a moy aussi, comme celuy qui de nouveau 
venois de Venise ambassadeur ; et que je pou- 
vais encore estre médiateur ; leur signifiant, le 
Roy ne vouloit que passer son chemin , et qu'il 
ne vouloit faire dommage a nul; et par ce, s‘ils 
vouloient venir a parlementer , comme il avoit 
esté entrepris le jour de devant, que nous es- 
tions contens , et nous employerions en tout 
bien. Ja estoient escarmouches de tous costez ; 
et comme nous tirions pas a pas nostre chemin 
a passer devant eux la riviére entre deux, 
comme j’ay dit , y pouvoit avoir un quart de 
lieué de nous 4 eux, qui tous estoient en ordre 
en leur ost; car c'est leur coustume qu’ils font 
tousjours leur camp si grand, que tous y peu- 
vent estre en bataille et en ordre. 

Ils envoyérent une partie de leurs estradiots, 
et arbalestriers & cheval , et aucuns hommes- 
d’armes, qui vinrent du long du chemin, assez 
couverts, entrérent au village , dont nous par- 
tions , et ld passérent cette petite rivieére, pour 
venir assaillir nostre charriage, qui estoit assez 
grand, et crois qu’il passoit six mille sommiers, 
que mulets, que chevaux, que asnes, et avoient 
ordonné leur bataille si trés-bien que mieux on 
ne scauroit dire, et plusieurs jours devant , et 
en facon qu’ils se fioient a leur grand nombre. 
Ils assailloient le Roy ct son armée, tout a I’en- 
viron , et en maniére qu’un seul homme n’en 
eust sceu eschapper, si nous eussions esté rom- 
pus, veu le pays ou nous estions; car ceux que 
jay nommez, vinrent sur nostre bagage; a costé 
gauche vint le marquis de Mantoiie, et son 
oncie le seigneur Rodolphe, le comte Bernardin 
de Valmonton , et toute la fleur de leur ost, en 
nombre de six cens hommes-d’armes , comme 
ils me contérent depuis; et vinrent se jetter en 
la greve, droict a nostre queué ; tous les hommes- 
d’armes, bardez, bien empanachez, belles bour- 
donnasses, bien accompagnez d'arbalestriers a 
cheval, et d’estradiots, et de gens de pied. Vis- 
a-vis du mareschal de Gié, et de nostre avant- 
garde, se vint mettre le comte de Cajazze, avec 
environ quatre cens hommes-d’armes, accompa- 
gnez comme dessus , et grand nombre de gens- 
de-pied. Avec luy estoit une autre compagnie 
de quelques deux cens hommes-d'armes , que 

conduisoit le fils de messire Jehan de Benti- 
voille de Boulogne, hommes jeunes, qui n’a- 
voient jamais rien veu ( et avoient aussi bon be- 
soin de chefs que nous), et cestuy-la devoit don- 
ner sur l’avant-garde , aprés ledit cumte de Ca- 
jazze; et semblablement y avoit une pareille 
compagnie aprés le marquis de Mantoiie (et 
pour semblable occasion) que menoit un appellé 
messire Antoine d’Urbin , bastard du feu duc 
d’Urbin, et en leur ost demeurérent deux 
grosses compagnies. Cecy j’ay sceu par eux- 
mesmes; car dés le lendemain, ils m’en par- 
lerent, et le vis & I'ceil; et ne voulurent point les 
Vénitiens estrader tout 4 un coup, ne dégarnir 
leur ost; toutesfois il leur eust mieax valu mettre 
tout aux champs, puis qu’ils commencoient. 

Je laisse un peu ce propos pour dire que de- 
vint nostre lettre, qu’avions envoyée le cardi- 
nal et moy par un trompette. Elle fut receué 
par les provéditeurs, et comme ils l’eurent leué, 
commenca a tirer le premier coup de canon de 
nostre artillerie, qui encores n’avoit tiré , et in- 
continent tira la leur qui n‘estoit point si bonne. 
Lesdits provéditeurs renvoyérent incontinent 
nostre trompette, et le marquis une des siennes, 
et mandérent quiils estoient contens de parle- 
menter, mais qu’on fist cesser l’artillerie, et aus- 
si qwils feroient cesser la leur. J‘estois. pour 
lors loin du Roy , qui alloit et venoit, et ren- 
voya les deux trompettes, dire qu’il feroit tout 
cesser, et manda au maistre de I’artillerie ne ti- 
rer plus , et tout cessa des deux costez un peu; 
et puis soudainement eux tirérent un coup, e¢ 
la nostre recommenca plus que devant , en ap- 
prochant trois piéces d’artillerie , et quand nos 
deux trompettes leur arrivérent, ils prirent la 
nostre, et lenvoyerent en la tente du marquis, 
et délibérerent de combattre. Et dit le comte de 
Cajazze (ce me dirent les presens) qu'il n’estoit 
point temps de parler , et que ja estions demy 
vaincus ; et l'un des proviseurs s’y accorda (qui 
le m’a conté) et Pautre non; et le marquis s’'y 
accorda; et son oncle , qui estoit bon et sage , y 
contredit de toute sa puissance (lequel nous ai- 
moit , et a regret estoit contre nous), et a la fin 
tout s’accorda. 


CHOCO] 


CHAPITRE XT. 
Pourparlers tentés inutilement, ef commen- 
cement de bataille de Fornotie. 


Or faut entendre que le Roy avoit mis tout 
son effort en son avant-garde, ot pouvoit avoir 
trois cens cinquante hommes-d’armes, et trois 

mille Suisses (qui estoit l’espérance de l’ost) et fit 
le Roy mettre a pied, avec eux trois cens archers 
Jesa garde (qui luy fut grande perte} et aucuns 
arbalestriers 4 cheval, des deux cens qu'il avoit 
de sa garde; d’autres gens-de-pied y avoit peu, 
mais ce qui y estoit y fut mis; et y estoient a pied 
avec les Allemans, Engilbert, monseigneur de 
Cléves, frére du duc de Cléves, Lornay et le bail- 
lifde Dijon , chef des Allemans, et devant eux 
Vartillerie. Icy faisoient bien besoin ceux qu’on 
avoit laissez aux terres des Florentins, et envoyez 
a Gennes , contre l’opinion de tous. Cette avant- 
garde avoit ja marché aussi avant que leur ost, 
et cuidoit-on qu’ils deussent commencer ; et nos 
deux autres batailles n’estoient point si prés, ne 
si bien pour s’aider , comme ils estoient le jour 
devant. Et parce que le marquis s’estoit ja jetté 
sur la gréve, et passé la riviére de nostre costé, 
et justement estoit a nostre dos, quelqu’un 
quart de lieué derriére l’arriére-garde, et ve- 
noient le petit pas , bien serrez, tant qu’a mer- 
veilles les faisoit beau voir; le Roy fut contraint 
de tourner le dos a son avant-garde, et le visage 
vers sesennemis, et s’approcher de son arriere- 
garde , et reculer de l’avant-garde. J’estois lors 
avec monseigneur le cardinal, attendant res- 
ponse, et luy dis que je voyois bien qu’il n’estoit 
plus temps de s’y amuser , et m’en allay Ja ou 
estoit le Roy; et partis d’auprés des Suisses, et 
perdis en allant un page, qui estoit mon cousin 
germain , et un valet-de-chambre et un laquais, 
qui me suivoient d’un petit loin, et ne les vis 
point tuer. 

Je n’eus point fait cent pas, que le bruit com- 
menca de la ou je venois, au moins un peu der- 
riére. C’estoient les estradiots, qui estoient par- 
my le bagage , et au logis du Roy, ou y avoit 
trois ou quatre maisons, et y tuérent ou bles- 
sérent quatre ou cing hommes, le reste eschapa. 
Ils tuerent bien cent valets-de-sommiers , et 
mirent le chariage en grand désordre. Comme 
farrivois la ot estoit le Roy, je le trouvay ou 
il faisoit des chevaliers; et les ennemis estoient 
ja fort pres de luy , et le fit-on cesser. Et oitys 
le bastard de Bourbon Mathieu (a qui le Roy 
donna du crédit) et un appellé Philippe du Mou- 
lin, simple gentilhomme, mais homme de bien, 
qui appeliérent le Roy, disant : Passez, Sire, 
passez; et le firent venir devant sa bataille et 
devant son enseigne ; et ne voyois nuls hommes 
plus pres des ennemis que luy, excepté ce bas- 
tard de Bourbon, et n’y avoit point un quart 
@heure que jestois arrivé , et estoient les enne- 
mis 4 cent pas du Roy, qui estoit aussi mal gar- 
dé et conduit que fut prince ne grand seigneur ; 


mais au fort, il est bien gardé-que Dieu garde ; 


1. Cc. D. M., T. IV. 

et estoit bien vraye la prophétie du vénérable 
fréere Hiéronyme, qui disoit que Dieu le con- 
duisoit par la main. Son arriére-garde estoit a 
la main dextre, de luy un peu reculée, et la plus 
prochaine compagnie de luy ; de ce costé, estoit 
Robinet de Frainezelles, qui menoit les gens du 
duc d’Orléans, environ quatre-vingts lances , et 
le sire de la Trémoiille, qui en avoit environ 
quarante lances, et les cent archers escossois y 
estoient aussi, qui se mirent en la presse comme 
hommes-d’armes. Je me trouvay du costé gau- 
che, ou estoient les gentils-hommes des vingt 
escus, et les autres de la maison du Roy , et les 
pensionnaires. Je laisse 4 nommer les capitaines, 
pour briefveté , mais le comte de Foix estoit 
chef de cette arriére-garde. — 

Comme j’ay dit, un quart d’heure aprés que je 
fus arrivé,le Roy estant ainsi prés d’eux, les en- 
nemis jettérent les lances en l’arrest, et se mirent 
un peu au galop; et en deux compagnies don- 
nérent nos deux compagnies , de la main d’eux 
dextre; et les archers escossois choquérent 
presque aussi-tost l'un comme l'autre, et le Roy 
comme eux. Le costé gauche, 1a ou j’estois, leur 
donna sur le costé , qui fut avantage grande ; et 
n'est possible au monde de plus hardiment don- 
ner que l’on donna des deux costez. Leurs es- 
tradiots, qui estoient a la queué , virent fuir mu- 
lets et coffres vers nostre avant-garde, et que 
leurs compagnons gagnoient tout. Ils allérent 
celle part, sans suivre leurs hommes-d’armes, 
qui ne se trouvérent point accompagnez , mais 
sans doute, six mille cing cens chevaux-légers se 
fussent meslez parmy nous, avec leurs cime- 
terres au poing (qui sont terribles espées),veu le 
petit nombre que nous estions, nous estions des- 
confits sans reméde. Dieu nous donna cette aide, 
et tout aussi-tost comme les coups de lances 
furent passez , les Italiens se mirent tous a la 
fuite ; et leurs gens-de-pied se jettérent au costé, 
ou ja pluspart. A ectte propre instance, qu’ils 
donnérent sur nous , donna le comte de Cajazze 
sur l'avant-garde ; mais ils ne joignirent point si 
prés, ear quand vint l’heure de coucher les lan- 
ces, ils eurent peur, et se rompirent d’eux- 
mesmes, quinze ou vingt en prirent la les Alle- 
mans, par les bandes qu’ils tuérent ; le reste fut 
mal chassé , car le mareschal de Gié mettoit 
grande peine a tenir sa compagnie assez prés de 
luy; toutesfois quelques-unes en chassérent; et 
partie de ces fuyars venoient le chemin ou nous 
avions combatu, le long de la gréve, les espées 
au poing, car les lances estoient jettées. 

Or vous faut seavoir que ceux qui assaillirent 
le Roy se mirent incontinent a la fuite , et fu- 
rent merveilleusement et vivement chassez; car 

tout alla aprés, les uns prirent le chemin du 
village, dont nous estions partis , les autres pre- 
noient Je plus court en leur ost , et tout chassa , 
excepté le Roy qui demeura avec peu de gens , 
et se mit en grand péril pour ne venir quand et 
nous. L’un des premiers hommes qui fut tué , 
ce fut le seigneur Rodolphe de Mantoiie , oncle 
dudit marquis, qui devoit mander a ce messire 
Antoine d’Urbin quand il seroit temps qu’il 
marchast, et cuidoient que la chose deust durer 
comme font leurs faicts d’armes d’Italie: et de 
cela s’est excusé ledit messire Antoine ; mais je 
eroy qu'il ne vit nuls signes pour le faire venir. 
Nous avions grande sequelle de valets et de ser- 
viteurs , qui tous estoient a l'environ de ces 
hommes-d’armes Italiens , et en tuérent la plus- 
part. Presque tous avoient des haches & couper 
bois, en la main, dequoy ils faisoient nos 
logis, dont ils rompirent les visiéres des armets, 
et leur en donnoient de grands coups sur les 
testes ; car bien mal-aisez estoient A tuer, tant 
estoient fortement armez ; et ne vis tuer nul , ou 
il n’y eust trois ou quatre hommes a environ , 
et aussi les longues épées, qu’avoient nos archers 
et serviteurs, firent un grand exploict. Le Roy 
demeura un peu au lieu oi l’on lavoit assailly , 
disant ne vouloir point chasser , ny aussi tirer a 
Yavant-garde, qui sembloit estre reculée. Il 
avoit ordonné sept ou huict gentils-hommes , 
jeunes, pour estre prés de luy. Il estoit bien es- 
chapé au premier choc , veu qu’il estoit des pre- 
miers, car ce bastard de Bourbon fut pris, a 
moins de vingt pas de luy , ct emmené en I’ost 
des ennemis. 


OOO 
CHAPITRE XII. 


Suite de la victoire remportée @ Fornowe par 
les Francois ; danger ots se trouve le roy 
Charles VIII. 


Or se trouva le Roy en ce lieu, que je dis, 
en si petite compagnie qu'il n’avoit point de 
toutes ses gens, qu’un valet-de-chambre, appellé 
Antoine des Ambus, petit homme et mal armé; 
et estoient les autres un peu espars (comme me 
conta le Roy, dés le soir, devant eux-mesmes , 
qui devoient avoir grande honte de l’avoir ainsi 
laissé), toutesfois ils arrivérent encores & heure, 
car une bande petite, de quelques hommes- 
d’armes desrompus , qui venoient au long de la 
gréve qu’ils voyoient toute nette de gens , vin- 
rent assaillir le Roy et ce valet-de-chambre ; 


ledit seigneur avoit le meilleur cheval du mon- 

de, et se remiwit et se deffendoit ; et arriva 
sur l'heure quelque nombre de ses autres gens , 
qui n’estoient guéres foin de luy , et lors se mi- 
rent les Italiens a fair , et lors le Roy creut con- 
seil, et tira a l’avant-garde qui jamais n’estoit 
bougée , et au Roy vint bien a poinct ; mais si 
elle fat marchée cent pas , tout l’ost des ennemis 
‘se fat mis en fuite. Les uns disent qu’elle le 
devoit faire , les autres disent que non. 

Nostre bande , qui chassa , alla jusques bien 
prés du bout de leur ost, tirant Jusques vers 
Fornoiie : et ne vis onques recevoir coup a 
homme des nostres, qu’a Julien Bourgnenf, 
que je vis cheoir mort , d’udi coup que luy donna 
un Italien en passant (aussi il estoit mal armé), 
et la on s’arresta en disant: Allons ats Roy ; et 
cette voix s’arresta tout , pour donner haleine 
aux chevaux qui estoient bien las; car ils 
avoient grand piéce couru , et par mauvais che- 
min et par pays de cailloux. Auprés de nous 
passa une compagnie de fayars, de quelque 
trente hommes-d’armes , 2 qui on ne demanda 
rien, et estions en doute (1). Dés que les chevaux 
eurent un peu repris leur haleine, nous nous 
mismes en chemin pour aller au Roy , qui ne 
scavions ou il estoit , et allasmes le grand trot, 
et n’eusmes guéres allé que le vismes de loin, 
et fismes descendre les valets , et amasser des 
lances par le camp, dont il y avoit assez, par es- 
pécial de bourdonnasses, qui ne valoient guéres, 
et estoient creuses ct légéres , qui ne pesoient 
point une javeline , mais bien peintes, et fasmes 
mieux fournis de lances que le matin, et tiras- 
mes droict au Roy: et en chemin trouvasmes 
un nombre de gens-de-pied des leurs , qui tra- 
versoient le camp ; et estoient de ceux qui s’es- 
toient cachez aux costeaux , et qui avoient mené 
le marquis sur le Roy. Plusieurs en farent tuez, 
autres eschappérent et traversérent la riviére; 
et ne s’y amusa-l’on point fort. 

Plusieurs fois avoit esté crié par aucuns des 
nostres en combattant : Souvenes-vous de Guy- 
negate. C’estoit pour une bataille perdué, du 
temps du roy Louys XI en Ia Picardie, contre le 
roy des Romains , pour soy estre mis a piller le 
bagage ; mais il n’y eut rien pris ne pillé. Leurs 
estradiots prirent des sommiers ce qu’ils voulu- 
rent , mais ils n’en emmenérent que cinquante- 
cing, tous les meilleurs et mieux couverts, 
comme ceux du Roy , et de tous ses chambelans, 
et un valet-de-chambre du Roy, appellé Gabriel, 
qui avoit ses reliques sur luy, qui long-temps 
avoient esté aux roys, et conduisoit lesdites 


(1) Godefroy propose de lire : en troupe. 

féces , parce que ledit Roy y estoit. Grand 
ombre d’autres coffres y eust perdus et jettez, 
t dérobez par les nostres mesmes; mais les en- 
emis n’eurent que ce que je dis. En nostre ost 
'eut grande sequelle de pillards et pillardes a 
fed , qui faisoient le dommage des morts. Tant 
Pun costé que d’autre , je croy en dire pres de 
a verité, aprés estre bien informé des deux 
‘ostez ; c’est que nous perdismes Julien Bourg- 
1euf ; le capitaine de la porte du Roy; un gentil- 
xomme des vingt escus; des archers escossois 
m mourut neuf; d’autres hommes & cheval, de 
‘ette avant-garde, environ vingt ; 4 l’entour des 
ommiers soixante ou quatre-vingts valets de 
jommiers , et eux perdirent trois cens cinquante 
2xommes-d’armes, morts en la place; et jamais nul 
ne fut pris prisonnier , ce que par adventure 
jamais n’advint en hataille. D’estradiots mourut 
yeu, car ils se mirent au pillage. 

En tout y mourut trois mille cing cens hom- 
mes , comme plusieurs des plus grands de leur 
sxosté m’ont conté (autres m’ont dit plus), mais il 
y mourut des gens de bien , et en vis en un 
roolle , jusques a dix-huict , bons personnages , 
entre lesquels il y en avoit quatre ou cing du 
nom de Gonzague, qui est le nom du marquis , 
qai y perdit bien soixante gentils-hommes de ses 
terres, et a tout cecy ne s’y trouva un seul 
homme a pied. C’est grande chose avoir esté tué 


tant de gens de coup de main; car je ne croy: 


point que Vartillerie des deux costez tuat dix 
hommes, et ne dura point le combat un quart 
@heure, car dés qu’ils eurent rompu ou jetté les 
lances , tout fuit. La chasse dura environ trois 
quarts d’heure. Leurs batailles d’Italie n’ont 
point accoutumé d’estre telles; car ils combat- 
tent esquadre par esquadre , et durent quel- 
quefois tout le jour , sans ce que l’un ne J’autre 
Bagne. 

La fuite de leur costé fut grande , et fuirent 
bien trois cens hommes-d’armes , et la pluspart 
de leurs estradiots. Les uns fuirent 4 Rége (qui 
est bien loin de-!a), les autres & Parme, ou y 
pouvoit bien avoir huict lieués; et 4 l’heure que 
ia bataille fut ainsi meslée le matin, fuirent d’avec 
nous le comte de Petillane et le seigneur Virgile 
Ursin; mais cettui-cy n’alla qu’en une maison 
d'un gentil-homme, et estoit la sur la foy ; mais 
vray est qu’on leur faisoit grand tort. Ledit 
comte alla droit aux ennemis. Il estoit homme 
bien cognu des gens-d’armes, car tousjours avoit 
ea charge , tant des Florentins que du roy Fer- 
rand : et se prit a crier : Petillane, Petillane ; 
et alla aprés ceux qui fuirent, plus de trois 
lieués, crians que tout estoit leur, et qu’ils 
Vinssent au gain , et en ramena la pluspart , et 


faut 


les asseura; et si n’eust-il esté, tout s’en fut 
fuy , car ce ne leur estoit petit reeconfort d’un tel 
homme party d’avec nous, et mit en avant , le 
soir de nous assaillir, mais ils n’y voulurent 
entendre. Depuis il m’a conté , aussi me le conta 
le marquis de Mantoiie, disant que ce fut luy 
qui mit ce party en avant; mais a dire la vérité, 
si ce n’eit esté ledit comte, ils fussent tous fuis 
la nuict. 

Comme tout fut assemblé auprés du Roy, on 
voyoit encores hors de leur ost grand nombre 
d’hommes-d’armes en bataille, et s’en voyoit 
les testes seulement et les lances, et aussi les 
gens-de-pied : et y avoient tousjours esté; mais 
il y avoit plus de chemin qu’il ne sembloit , et 
eut fallu repasser la riviére , qui estoit creué et 
croissoit d’heure en heure, car tout le jour avoit 
tonné, esclairé et plu merveilleusement , et par 
espécial en combattant et chassant. Le Roy mit 
en conseil s'il devoit chasser contre ceux-la ou 
non. Avec luy avoit trois chevaliers Italiens : 
un est messire Jehan-Jacques de Trevoul (qui 
encore vit, et se gouverna bien ce jour); l’autre 
avoit nom messire Francisque Secco , trés vail- 
lant chevalier , soudoyé des Florentins , homme 
de soixante et douze ans; l’autre messire Camille 
Vitelly , luy et trois de ses fréres estoient a la 
solde du Roy, et vinrent, de Civita-del-Cas- 
tello, jusques vers Serzane, pour estre a cette 
bataille , sans estre mandez, ou il y a un grand 
chemin , et quand il vit qu’il ne pouyoit attein- 
dre le Roy avec sa compagnie , ledit Camille 
vint seul. Ces deux furent d’opinion que l’on 
marchast contre ceux que l’on voyoit encores. 
Les Frangois , 4 qui on en demanda, ne furent 
point de cet avis; mais disoient qu’on avoit 
assez fait , qu’il estoit tard, et qu’il se falloit 
loger. 

Ledit messire Francisque Secco soutint fort 
son opinion , monstrant gens qui alloient et ve- 
noient au long d'un grand chemin qui alloit a 
Parme (qui estoit la plus prochaine ville de 
leur retraite ), et alleguoit que c’estoient fuyars, 
ou qui en revenoient; et a ce que sceusmes de- 
puis, il disoit vray , et Asa parole et contenance, 
estoit hardy et sage chevalier , et qui edt mar- 
ché; tous fuyoient (et tous les chefs le m’ont 
confessé , et quelqu’un devant le duc de Milan), 
qui eut esté la plus belle et grande victoire qui 
ait esté depuis dix ans, et la plus profitable. 
Car qui en eust bien sceu user , et faire son pro- 
fit , et sagement s’y conduire , et bien traiter le 
peuple , huict jours apres , le duc de Milan n’edt 
eu, au mieux venir pour luy , que le chasteau 
de Milan, a l’envie que ses sujets avoient a se 
tourner ; et tout ainsi en fut-il allé des Véni- 

tiens ; et n’eat point esté besoin de se soucier 
de Naples, car les Vénitiens n’eussent sceu ou 
recouvrer gens hors Venise, Bresse et Cré- 
mone (qui n’est qu’une petite ville), et tout le 
reste eussent perdu en Italie; mais Dieu nous 
avoit fait ce que me dit frére Hiéronyme : l’hon- 
neur nous estoit demeuré; car veu le peu de 
sens et ordre qui estoit parmy nous, tant de bien 
ne nous estoit point deu , car nous n’en eussions 
‘sceu user pour lors ; mais je croy que si a cette 
heure (qui est l’an 1497) un tel bien avenoit au 
Roy , il en sgauroit mieux ordoaner. 

Estans en ce propos fa nuict s’approche , et 
cette compagnie , qui estoit devant nous , se re- 
tira en leur camp: et nous, de l’autre costé , 
nous allasmes loger 4 un quart de lieué de-la ot 
avoit esté Ja bataille: et descendit le Roy en 
une cense ou métairie pauvrement édifiée ; mais 
il se trouva nombre infini de bled en gerbe, dont 
tout l’ost se sentit. Aucunes autres maisonnettes 
y avoit auprés , qui peu servirent ; car chacun 
jogea comme il peut, sans faire nul quartier : jc 
scay bien que je couchai en une vigne, bien 
empresse, sur la terre , sans autre avantage et 
sans manteau, car le Roy avoit emprunté le mien 
le matin , et mes sommiers estoient assez loin , 
et estoit trop tard pour les chercher. Qui eut de- 
quoy fit collation ; mais bien peu en avoient, si 
ce n’estoit quelque lopin de pain pris au sein 
d’un valet. Je vis le Roy en sa chambre ou il y 
avoit des gens blessez , comme le séneschal de 
Lion et autres qu'il faisoit habiller , et faisoit 
bonne chére, et se tenoit chacun bon marchand, 
et n’estions point tant en gloire comme peu 
avant la bataille , parce que nous voyions les 
ennemis prés de nous. Cette nuict firent nos 
Allemans le guet, tous, et leur donna le Roy 
trois cens escus, et le firent bon, et sonnoient 
bien leurs tabourins. 


KOKO 
CHAPITRE XIII. 


Comment le seigneur d’Argenton alla luy seul 
parlementer aux ennemis, quand il vit 
qu’autres députez avec luy n’y vouloient 
aller; et comment le Roy parvint sain et 
sauf, avec ses gens, jusques en la ville d’ Ast. 


Le lendemain au matin je me délibéray de 


continuer encores nostre pratique d’appointe-. 


ment, tousjours désirant le passage du Roy en 
seureté , mais a peine peu-je trouver trompette 
qui vouldt aller en l’ost des ennemis, a cause 
qu’il avoit este tué en la bataille neuf de leurs 

trompettes qui n’avoient point esté cognus , et 
eux en avoient pris un des nostres, et si en tué- 
rent un que j’ay nommé, que le Roy avoit en- 
voyé avant que la bataille commengast ; toutes- 
fois un y alla, et porta un saufconduict du Roy et 
m’en rapporta un pour parlementer & my-chemin 
des deux osts. Ce qui me sembloit mal-aisé a 
faire, mais je ne voulois rien rompre ne faire 
le difficile. Le Roy nomma le cardinal de Sainct- 
Malo, et le seigneur de Gié, mareschal de 
France, le seigneur de Piennes, son chambelan, 
et moy en leur compagnie ; et eux nommeérent 
le marquis de Mantoiie, capitaine général de la 
seigneurie, le comte de Cajazze (qui plusieurs 
fois a esté nommé en ces Mémoires, et nagueéres 
estoit des nostres, et estoit capitaine des gens 
du duc de Milan) et messire Luques Pisan , et 
messire Melchior Trévisan , proviseurs de ladite 
seigueurie de Venise , et marchions lors si prés 
d’eux que nous les voyions, et n’estoient qu’eux 
quatre sur la gréve , et la riviere couroit entre 
nous et eux , qui estoit bien creué depuis le jour 
précédent, et n’y avoit rien hors. l’ost , ny aussi 
de nostre costé n’y avoit rien plus que nous et 
nostre guet qui estoit 4 l’endroit. On leur en- 
voya un héraut scavoir s’ils voudroient point 
passer la riviére , qui estoit entre deux , comme 
jay dit. Je trouvay bien difficile que nous nous 
pussions assembler, et pensois bien que chacun 
y feroit des doutes; et eux le monstrérent , res- 
pondans qu'il avoit esté dit que le parlement se 
feroit en my-chemin des deux osts, et qu’ils 
avoient fait plus de la moitié du chemin, et qu’ils 
ne passeroient point la riviére, et qu’ils estoient 
tous les chefs de l’ost , et qu’ils ne se vouloient 
point mettre en peril. 

Les nostres firent doute de leur costé, qui 
aussi estrivoient leurs personnes, et me dirent 
que j’y allasse, sans me dire ce que j’y avois a 
faire, ny a dire. Je dis que je n’irois point seul , 
et que je voulois un tesmoin ; et pourtant vint 
avec moy un appellé Robertet (1), secrétaire du 
Roy, et un mien serviteur, et un héraut, et ainsi 
passay la riviére , et me sembloit que si je ne 
faisois rien, gu’au moins je m’acquitterois vers 
eux qui estoient assemblez par mon moyen. 
Et quand je fus arrivé prés d’eux , je leur re- 
monstray qu’ils n’estoient point venus jusques a 
my-chemin , comme ils avoient dit , et que pour 
le moins ils vinssent jusques sur le bord de la 
riviere ; et me sembloit que s’ils estoient si prés, 
ils ne partiroient point sans parlementer. Ils me 


(1) Robertet, secrétaire du Roi. Il a eu quelque répu- 
tation sous Louis XII et sous Francois I=; nous avons 
de lui des poésies francaises encore manuscrites. 

dirent que la riviére estoit trop large et couroit 
fort, parquoy ils ne s’entendoient point parler 
de plus prés, et ne sceus tant faire qu’ils vou- 
lussent venir plus avant, et me dirent que je 
fisse quelque ouverture. Je n’avois aucune com- 
mission , et leur dis que seul je ne leur dirois 
autre chose ; mais que s’ils vouloient rien ou- 
vrir, j’en ferois le rapport au Roy; et nous estans 
en ce propos, vint un de nos hérauts, qui me 
dit que ces seigneurs dessusdits s’en alloient , et 
que j’ouvrisse ce que je voudrois , ce que je ne 
voulus point faire, car ils seavoient du vouloir 
du Roy plus que moy, tant pour en estre plus 
prochains, que pour avoir parlé a luy en I’o- 
reille A nostre partement; mais de son affaire 
présente j’en scavois autant qu’eux pour lors. 

Le marquis de Mantoiie me commenca fort a 
parler de la bataille, et me demanda si le Roy 
feut fait tuer s'il eust esté pris. Jeluy dis: Non, 
mais il vous cust fait bonne chére ; car le Roy 
avoit cause de l’aimer, veu qu’il luy faisoit ac- 
quérir grand honneur en l’assaillant. Lors i} me 
recommanda les prisonniers, et par espécial son 
oncle, le seigneur Rodolphe, et le cuidoit vif ; 
mais je scavois bien le contraire; toutesfois je 
asseurois que tous les prisonniers seroient bien 
traitez ; et luy recommanday le bastard de Bour- 
bon qu'il tenoit. Les prisonniers par nous déte- 
nus estoient bien aisez a penser, car il n’y en 
avoit point, ce qui n’advint paraventure ja- 
mais en bataille , comme j’ay dit; et y avoit 
perdu ledit marquis plusieurs de ses parens, et 
jusques 4 sept ou huict, et de toute sa compa- 
gnie bien six-vingts hommes-d’armes. Apres 
ces devises, je pris congé d’eux, disant qu’avant 
la nuict je retournerois, et fismes tréves jusques 
a la nuict. 

Aprés que je fus retourné 1a ot estoit le Roy, 
et ledit secrétaire avec moy, ils me demandérent 
des nouvelles , et se mit le Roy en conseil , en 
une pauvre chambre, et ne conclut rien, ains 
ebacun regardoit son compagnon. Le Roy parla 
a l’oreille du cardinal , et puis me dit que je re- 
tournasse voir ce qu’ils voudroient dire (or 
Ventreprise du parler venoit de moy, par quoy 
estoit vray-semblable qu’ils vouloient que je 
commencasse a parler), et puis me dit le cardi- 
nal que je ne conclusse rien. Je n’avois garde 
de rien conclure , car on ne me disoft rien; je 
ne voulus rien répliquer ne rompre mon allée; 
car jespérois bien ne gaster rien , et pour le 
moins voir quelque chose des contenances de 
nos ennemis, qui sans doute estoient plus espou- 
‘ventez que nous, et paraventure eussent peu 
ouvrir quelques paroles qui eussent peu porter 
seureté aux deux parties. Ainsi me mis au che- 

min ; mais ja approchoit la nuict , quand j’arri- 
vay sur le bord de la riviére; et 14 me vint une 
de leurs trompettes , qui me dit que ces quatre, 
dont j’ay parlé, me mandoient que je ne vinsse 
point pour ce jour, & cause que leur guet estoit 
assis des estradiots qui ne cognoissoient per- 
sonne , et qu'il y pourroit avoir danger pour 
moy ; mais vouloit demeurer ladite trompette 
la nuict pour me guider. Je le renvoiay, disant 
que le matin, environ huict heures, je serois 
sur le bord de ladite riviére , et que la il m’at- 
tendist , ou que s'il y avoit quelque mutation, 
que je leur renvoirois un héraut; car je ne vou- 
lois point quil cognust cette nuict rien de 
nostre cas , et si ne scavois quelle conclusion le 
Roy prendroit , car je vis des conseils en |’o- 
reille qui me faisoient douter; et retournay 
dire ces choses audit seigneur. 

Chacun soupa de ce qu’il avoit , et se coucha 
sur la terre, et tost apres minuict me trouvay 
en la chambre dudit seigneur. Ses chambelans 
estoient la , en estat de monter a cheval , et me 
dirent que le Roy délibéroit de tirer en dili- 
gence jusques 4 Ast et aux terres de la marquise 
de Montferrat ; et me parlérent de demeurer 
derriére pour tenir parlement , dont je m’excu- 
say, disant que je ne me voulois point faire tuer 
& mon escient, et que je ne serois point des der- 
niers a cheval. Tantost le Roy s’esveilla, et owt 
la messe, et puis monta a cheval. Une heure 
devant le jour, une trompette sonna: Faictes 
bon guet. Mais autre chose ne fut sonné a ce 
desloger (et croy aussi qu’il n’en estoit aucun 
besoin ) , toutesfois c’estoit donner effroy a l’ar- 
mée, au moins aux gens de cognoissance, et 
puis nous tournions le dos a nos ennemis, et 
prenions le chemin de sauveté, qui est chose 
bien espouventable pour un ost, et y avoit bien 
mauvaise saillie au partir du logis, comme che- 
mins creux et bois, et si nous teurdismes (1); 
car il n’y avoit point de guide pour nous guider, 
et ollys comme on demanda la guide & ceux qui 
conduisoient les enseignes, et a celuy qui fai- 
soit l’office de grand-escuyer ; mais chacun res- 
pondit : Je n’en ay point. Notez qu'il ne falloit 
point de guide; car Dieu seul avoit guidé la 
compagnie au venir, et ensuivant ce que m’a- 
voit dit frere Hiéronyme, il nous vouloit encores 
conduire au retour : car il n’estoit point a croire 
qu'un tel Roy chevauchast de nuict sans guide 
1a ot il en pouvoit assez finer. Encores monstra 
nostre seigneur plus grand signe de nous vouloir 
préserver ; car les ennemis ne s’apperceurent 
point de nostre partement qui ne fit midy, at- 


(1) Nous nous égardmes. 

tendans tousjours ce parlement que j'avois en- 
trepris , et puis la riviére creust si trés-grande , 
qu il fut quatre heures aprés midy avant que 
nul homme s’osast aventurer d’y passer pour 
nous Ssuivre; et lors y passa le comte de Cajazze, 
avec deux cens chevaux-légers italiens, en grand 
péril , pour la force de l’eau; et en passant il s’y 
noya un homme ou deux , comme depuis il m’a 
conte. 

Or cheminasmes-nous par chemin bossu et 
bois , et falloit aller a la file par ce chemin I’es- 
pace de six milles ou environ ; et aprés trou- 
vasmes une belle grande plaine , ou ja estoit 
nostre avant - garde, artillerie et bagage, qui 
estoit fort grand, et qui de loin sembloit une 
grosse bande ; et en eusmes effroy de prime-face, 
& cause de |l’enseigne blanche et carrée de mes- 
sire Jehan-Jacques Trevoul, pareille de celle 
qu’avoit portée a la bataille le marquis de Man- 
toiie; et ladite avant-garde eut doute de nostre 
arriére-garde qu'ils voyoient venir de Join, hors 
du chemin, pour venir par le plus court. Si se 
mit chacun en estat de combattre ; mais cet ef- 
froy dura peu, car chevaucheurs vinrent de 
tous costez , et se reconnurent incontinent. Et 
de la nous allasmes repaistre au bourg Sainct- 
Denys , ot !’on cria une allarme , faicte 4 propos, 
pour en tirer les Allemans de peur quils ne pil- 
lassent la ville ; puis allasmes coucher a Floren- 
sole; le second jour coucher prés Plaisance , et 
passasmes la riviere de Trébia; mais il demeura 
de l’autre part deux cens lances , nos Suisses et 
toute l’artillerie , exceptez six pieces que le Roy 
menoit ; et cela fit le Roy pour estre mieux logé 
et plus au large, espérant les faire bien passer 
a l’aise, quand il voudroit , car ladite riviére 
par ordinaire est petite , ct par espécial en cette 
saison de lors, toutesfois environ dix heures de 
nuit , ladite riviere creut si fort que nul homme 
n’y eust sceu passer & pied ny a cheval, ne l’une 
compagnie n’eust sceu secourir l’autre , qui fut 
chose de grande doute, pour avoir les ennemis 
pres, et chercha-i’on toute la nuict, pour trou- 
ver le reméde , d’un costé et d’autre ; mais il 
n’y en avoit point , jusques a ce qu'il vint de luy- 
mesme, qui fut environ cing heures du matin; 
et lors on tendit des cordes @’un bout jusques 
a l’autre pour aider a passer les gens-de-pied 
qui estoient en l’eau jusques au-dessus de I’es- 
tomach. 

Tost aprés passérent Jes gens-de-cheval , et 
Vartillerie ; mais ce fut une soudaine et péril- 
leuse aventure , considéré le lieu ou nous estions 
et les ennemis auprés de nous; c’est a scavoir 
la garnison de Plaisance et le comte de Cajazze 
qui y estoit entré; car aucuns de ladite ville 

pratiquoient d’y mettre le Roy; mais ils vou- 
loient que ce fust sous le titre d’un petit fils 
demeuré de Jehan Galéas , dernier duc, qui na- 
gueéres estoit mort , comme avez oiiy. Et quand 
le Roy edt voulu entendre a cette pratique, 
plusieurs villes et autres personnes y eussent 
entendu, par le moyen dudit messire Jehan- 
Jacques de Trevoul. Mais ledit seigneur ne 
voulut point faire ce desplaisir au duc d’Orléans 
son cousin, qui ja estoit dedans Novarre, 
comme avez veu; mais a dire vérité, de l'autre 
costé il ne désiroit point fort de voir sondit cou- 
sin si grand , et luy suffisoit de passer et laisser 
aller ce différend comme il pourroit. Le troi- 
siéme jour apres le partement du lieu ow avoit 
esté la bataille, alla le Roy disner au chastel 
Saint-Jehan , et coucha en un bois; le quatri¢me 
disna a Voghera, et coucha a Pont-Curon ; le 
cinquiéme jour coucha prés Tortone , et passa 
la riviére , appellée Scrivia, que Fracasse def- 
fendoit , car les gens qui estoient a Tortone es- 
toient sous sa charge pour le duc de Milan. Et 
averty qu'il fut par ceux qui faisoient le logis 
du Roy que ledit seigneur ne vouloit que passer, 
se retira en la ville, et manda qu’il bailleroit 
des vivres tant que l’on voudroit, et ainsi le fit; 
car toufe l’armée passa rasibus de la porte du- 
dit Tortone; et vint ledit Fracasse au devant 
du Roy, armé; mais il n’avoit que deux per- 
sonnes avec luy; et s’excusa fort au Roy qu'il 
ne le logeoit en la ville; et fit mettre force vivres 
hors ladite ville, dont tout l’ost fut bien fourny, 
et au soir vint au coucher du Roy. Or faut en- 
tendre qu’il estoit de cette maison de Sainct- 
Severin, et frére de ce comte de Cajnzze et de 
messire Galéas, et avoit esté , peu de temps de- 
vant , ala soudedu Roy, en la Romagne, comme 
il a esté dit ailleurs. De la vint le Roy a Nice- 
de-la-Paille , qui est du marquisat de Montfer- 
rat, que nous désirions bien trouver pour estre 
en pays d’amis et en seureté. Car ces chevaux- 
légers que menoit le comte de Cajazze estoient 
sans cesse 4 nostre queué , et les premiers jours 
nous firent grand ennuy ; et avions peu de gens 
a cheval qui se voulussent mettre derriére , car 
plus approchions du lieu de seureté, et moins 
monstroient les nostres qu’ils eussent vouloir de 
combattre. Aussi dit-l’on que c’est la nature 
d’entre nous Francois ; et l'ont escrit les Italiens 
en leurs histoires , disans qu’au venir des Fran- 
¢ois ils sont plus qu’hommes, mais qu’a leur re- 
traite sont moins que femmes; et je le croy du 
premier poinct, car véritablement ce sont les 
plus rudes gens a rencontrer qui soient en tout 
le monde (j‘entends les gens-de-cheval), mais & 
la retraicte d'une entreprise , toutes gens du 

monde ont moins de coeur qu’au partir de leurs 
maisons. 


OQ 
CHAPITRE XIV. 


Comment les Allemans mettent larmeéee de 
France en seureté dans sa retraite. 


Ainsi pour continuer ce présent propos, nos- 
tre queué estoit deffendue par trois cens Alle- 
mans, qui ayoient moult largement de coulevri- 
nes, et leur portoit-on beaucoup d’harquebutes 

acheval; et ceux-la faisoient bien retirer les es- 

tradiots, qui n’estoient point grand nombre; et 
le grand ost , qui nous avoit combattus, venoit 
tant comme il pouvoit, mais pour estre partis un 
jour aprés nous, et pour leurs chevaux bardez, 
ne nous sceurent joindre, et ne perdismes jamais 
un homme au chemin, et ne fut ledit ost jamais 
un mille (1) prés de nous, et quand ils virent 
qu’ils ne pouvoient joindre (et peut-estre aussi 
quils n’en avoient pas grande envie), ils tirérent 
devant Novarre, ou estoient les gens du duce de 
Milan et des leurs, comme avez ouy cy-devant ; 
mais s’ils nous eussent peu atteindre prés de 
nostre retraite, peut-estre qu’ils en eussent eu 
meilleur marché qu’ils n’eurent & la vallée de 
Fornoie. 

Jay dit en plusieurs lieux comme j’avois dit 
et monstré que Dieu le créateur nous avoit gui- 
dez en ce présent voyage ; mais encores me sert- 
il a le dire icy ; car depuis le jour de ladite ba- 
taille, jusques audit lieu, les logis furent mal 
départis, mais se logeoit chacun comme il pou- 
voit en patience, sans trouble ow deébat. De vi- 
vres, nous en avions grande nécessité : toutes- 
fois quelque peu en apportoient ceux du pays, 
qui aisément nous eussent empoisonnez , s’ils 
eussent voulu, tant en leurs vivres qu’en leurs 
vins et eaux, qui en un Moment estoient taries , 
et les puits; aussi je ne vey que petites fontai- 
nes ; mais ils n’y eussent point failly, s’ils y 
eussent voulu essayer ; mais il est de croire que 
nostre Sauveur et rédempteur Jésus-Christ leur 
ostoit leur vouloir. J’ay veulasoifsi grande, qu’un 
mondede gens-de-pied beuvoient aux fossez de ces 
petites villettes o8 nous passions. Nous faisions 
grandes traites et longues, et beuvions eau orde, 
et non courante, et pour boire se fouroient de- 
dans jusques a la ceinture ; car il nous suivoit 
grand peuple, qui n’estoient point gens de guerre, 
et un bien grand nombre de sommiers. 

Le Roy partoit avant jour , et ne sceus on- 


(1) L'édition de Marnef de 1528 met vingt milles. 

ques qu'il y edt guide, et touchoit jusques a 
midy, la ou ilrepaissoit, et chacun prenoit place, 
et falloit apporter les vivres des chevaux entre — 
les bras, et que chacun fit repaistre son cheval, 
et scay bien que je l’ay fait deux fois, et fus deux 
jours sans manger que pain bien meschant, et si 
jestois de ceux qui avoient moins de nécessité. 
D'une chose faut louer cette armée , c’est que 
jamais je n’oiy homme soy plaindre de néces- 
sité qu’il edt, et si ce fut le plus pénible voyage 
que je vis onques jamais en ma vie, et si en ay 
veu, avec le duc Charles de Bourgogne, de bien 
aspres. Nous n’allions point plus fort que ces 
grosses piéces d’artillerie, oW souvent y avoit a 
besongner a leurs affaires, et grande’ faute de 
chevaux, mais a toute heure qu’il en estoit be- 
soin, s’en recouvroit en |’ost, par les gens-de- 
bien, qui volontiers les bailloient, et ne se perdit 
pas uneseule piéce, ny unelivre de poudre, et croy 
que jamais homme ne vit passer artillerie de telle 
grosseur, ny a telle diligence , par les lieux ou 
passa cette-cy. Et si j’ay parlé du désordre qui 
estoit tant 4 nostre logis qu’aux autres choses , 
ce ne fut pas par faute qu’il y eitdes gens bien 
expérimentez en |l’ost, mais le sort voulut que 
ceux-la avoient le moins de crédit. Le Roy es- 
toit jeune et volontaire, eomme ailleurs ay dit ; 
et pour conclure l'article, semble que nostre 
Seigneur Jésus-Christ ait voulu que toute la 
gloire du voyage ait esté attribuée a luy. 

Le septiéme jour, depuis le partement du 
lieu ou avoit esté la bataille, parttmes de Niee- 
de-la-paille, et logeasmes en camp tous ensem- 
ble, assez prés d’Alexandrie, et fut fait gros guet 
la nuict ; et du matin devant le jour partismes , 
et allasmes en Ast; c’est a scavoir la personne 
du Roy, et les gens de sa maison (les gens-d'ar- 
mes demeurerent prés dv [a en camp), et trou- 
vasmes la ville d’Ast bien garnie de tous vivres, 
qui firent grand bien et secours & toute la com- 
pagnie, qui en avoit bon besoin, parce que ladi- 
tearmée avoit enduré grandefaim et soif, grand 
travail et chaleur , et trés-grande faute de dor- 
mir, ot les habillemens tous gastez et rompus. 
Sitost que le Roy fut arrivé en Ast, et sur ’heure, 
avant que dormir, j’envoiay un gentilhomme 
nommeé Philippe de lta Couldre (qui autrefois 
m’avoit servy, et qui pour lors estoit au duc 
d’Orléans) 4 Novarre, 1a ou il estoit assiégé de 
ses ennemis, comme avez pu entendre. Le siége 
n’estoit pas encore si contraint, qu’on ne put 
aller et saillir dehors, parce qu’ils ne taschoient 
sinon de l’affamer. Je luy manday par ledit 
gentilhomme, que plusieurs traictez se menoient 
avec le duc de Milan, de par le Roy nostre sire 
(dont fen menois uo par la main du due de 


Ferrare ), etque pour cette cause me sembloit 
qu’il s’en devoit venir devers le Roy, en asseu- 
rant bien ceux qu’il laisseroit dedans, de brief y 
retourner, ou Jes venir secourir. Lesquelsestoient 
Je nombre de sept mille cing cens hommes de 
solde, de la plus belle compagnie qu’on scauroit 
dire, touchant le nombre, tant Francois que Suis- 
ses. Aprés que le Roy eut séjourné un jour au- 
dit Ast, il fut adverty, tant parle duc d’Orléans 
que par autres, comment les deux osts s’estoient 
assembiez devant Novarre ; et désiroit ledit duc 
d’Orléans estre secouru , parce que ses vivres 
appetissoient ; la ou il avoit donné mauvais ordre 
au commencement, car il y en avoit assez aux 
villes d’alentour, et par espécial bieds; et si la 
provision eust esté faicte de bonne heure et bien 
pourmenée, jamais n’eussent rendu la ville; 
mais en fussent saillis a leur honneur, et les en- 
nemis 4 grande honte, s’ils eussent pd tenir en- 
core un mois. 


ODO 
CHAPITRE XV. 


Comment le Roy fit dresser une armée de mer 
pour cuider secourir les chasteaux de Na- 


ples, et comment ils n’en purent estre se- 
courus. 


Apres que le Roy eut séjourné quelque peu de 
jours audit Ast, il s’en alla a Thurin, et au dé- 
partir que ledit seigneur fit d’Ast , il dépescha 
un maistre-d’hostel, nommé Péron de Basche , 
pour faire une armée de mer, pour aller secou- 
rir les chasteaux de Naples, qui encores tenoient. 
Ce qu’il fit, et mit sus ladite armée monseigneur 
d’Arban, chef et lieutenant d’icelle armée , et 
alla jusques vers la cité de Pruce, ot il fut a la 
veué des ennemis , la o une fortune de temps 
le garda d’approcher ; et fit cette armée peu de 
fruict ; pource que ledit Arban tourna a Ligorne, 
la ou la pluspart de ses gens s‘enfuirent en terre, 
et laissérent les navires vuides, et l’'armée des 
ennemis s’en vint au port de Bengon, pres 
Plombin, 1a ov elle fut bien deux mois sans par- 
tir : et les gens de nostre armée fussent allez 
legérement secourir lesdits chasteaux, parce que 
le port de Bengon est de nature que l’on n’en 
peut saillir que d’un vent, lequel régne peu sou- 
vent en hyver. Ledit d’Arban estoit vaillant 
homme, et expérimenté en armée de mer. 

En ce mesme temps, le Roy estant arrivé a 
Thurin, se menoient plusieurs traitez entre le 
Roy et le duc de Milan , et s’en empeschoit la 


(1) Antoine de Bessey, baron de Trichastel. 

duchesse de Savoye, qui estoitfillede Montferrat, 
veuve et mére d’un petit duc, qui estoit Jors, mais 
par autres s’en traitoient encores. Je m’en mes- 
lois aussi , et le désiroient bien ceux de la ligue, 
(c’est a scavoir les chefs, qui estoient au camp 
devant Novarre ) que je m’en meslasse, et m’en- 
voyérent un sauf-conduit, mais (comme les en- 
vies sont entre gens de Cour) le cardinal , que 
tant ay nommé, rompit que je ne m’en meslasse 
point, et vouloit que la pratique de madame 
de Savoye sortist son effect, que conduisoit son 
hoste le trésorier de Savoye (1), homme sage 
et bon serviteur pour sa maistresse. Long- 
temps traisna cette matiére, et pour cette 
cause fut envoyé le baillif de Dijon aux Suis- 
ses, ambassadeur, pour en lever jusques 4 cing 
mille. 

Peu avant j’ay parlé comme I’armée de mer 
fut faite 4 Nice, pour secourir les.chasteaux de 
Naples. Ce qui nese put faire, pour les raisons 
dessusdites. Incontinent monseigneur de Mont- 
pensier, et autres gens de bien, qui estoient de- 
dans lesdits chasteaux , voyant ledit inconvé- 
nient, prirent party, et saillirent dehors par le 
moyen de l’armée de ceux qui estoient demet- 
rez, pour le roy Charles, en diverses places du 
royaume, laquelle armée pour lors estoit pres 
desdits chasteaux, et les laissérent fournis en 
nombre suffisant, pour les garder, selon les vi- 
vres, qui y estoient si estroits que plus ne pou- 
voit, et partirent avec deux mille cing cens hon- 
mes, et laissérent pour chef Ognas et deux an- 
tres gens de bien, et s’en alla ledit seigneur de 
Montpensier, le prince de Salerne, le séneschal 
de Beaucaire, et autres qui la estoient , a Sa- 
lerne; et voulut dire le roy Ferrand , qu’ils 
avoient rompu |’appointement, et qu’il pouvoit 
faire mourir les ostages qu’ils avoient baillez 
peu de jours avant, qui estoient le seigneur d’A- 
legre (2), un appellé de la Marche-d’Ardaine, 
et le seigneur dela Chapelle d’Anjou, un appellé 
Roquebertin Catelan , et un appellé Genly. Et 
faut entendre qu’environ trois mois auparavant, 
ledit roy Ferrand estoit entré dedans Naples par 
intelligence, et par le mauvais ordre des nostres; 
qui estoient bien informez de tout, et n’y sceu- 
rent mettre reméde. Je parlerois bien plus avant 
de ce propos, mais je n’en puis parler que pour 
avoir oty dire aux principaux ; et ne tiens point 
volontiers long propos des choses ow je n’ay 
point esté présent. Mais estant ledit roy Ferrand 
dedans la ville de Naples , nouvelles y vinrent 
que le Roy estoit mort a la bataille de Fornoie; 
et fut certifié a nos gens, qui estoient au chas- 


(2) Yves, baron d’Alégre en Auvergne. 

teau, par les.lettres et mensonges que mandoit 
le due de Milan, qu’ainsi estoit, et adjoustérent 
foy, et si firent les Colonnois, qui se tournérent 


incontinent contre nous; avec le bon vouloir 
qu’ils avoient d’estre tousjours des plus forts , 
encores qu’ils fussent bien tenus au Roy, comme 
il est dit ailleurs; et pour cesdits mensonges, et 
principalement pource que nos gens se voyoient 
restraincts en grand nombre, dedans le chasteau, 
et peu de vivres, et avoient perdu tous leurs che- 
vaux et autres biens qu’ils avoient dedans la 
ville, composérent le sixiéme octobre 1495, ( et 
avoient ja esté environnez trois mois et quatorze 
jours, et environ vingt jours aprés partirent, 
comme dit est), et promirent que s’ils n’estoient 
secourus dedans certain nombre de jours, qu’ils 
sen iroient en Provence, et laisseroient les chas- 
teaux, sans plus faire de guerre, ny par mer ny 
par terre, audit royaume , et baillérent les os- 
tages susdits. Toutesfois selon le dit du roy Fer- 
rand , ils rompirent l’appointement , a lheure 
qu’ils partirent sans congé. Les nostres disoient 
le contraire, mais lesdits ostages furent en grand 
danger, et y avoit cause; et croy que nos gens 
firent sagement de partir, quelque appointe- 
ment qu’il y eust; mais ils eussent mieux fait 
de bailler les chasteaux audit jour qu’ils parti- 
rent, et retirer leurs ostages, car aussi bien ne 
tindrent-ils que vingt jours aprés leur parte- 
menta faute de vivres, et-qu’ils n’avoient aucune 
espérance de secours , et fut la totale perte 
du royaume, que ledit chasteau de Naples. 


OOO] 
CHAPITRE XVI. 


De la grande famine et peine ou estoit le duc 
@ Orléans a Novarre avec ses gens; de 
la mort de la marquise de Montferrat , et de 
celle de monsieur de Vendosme ; et comment 
apres plusieurs délibérations on entendit a 
faire paix , pour sauver les assiégez. 


Estant le Roy & Thurin, comme jay dit , et 
a Quiers , ot quelquefois alloit pour son esbat , 
il attendoit nouvelie des Allemans qu’il avoit 
envoyé quérir , et aussi essayoit s’il pourroit 
réduire le due de Milan, dont il avoit grand 
vouloir , et ne luy chaloit point trop du faict du 
duc d’Orléans, qui commencoit a estre pressé, 
a cause de la nécessité des vivres, et escrivoit 
ebacun jour pour avoir secours, et aussi es- 
toient approchez jes ennemis de plus pres qu’ils 
n’avoient esté, et estoit cri l’ost de mille 
hommes a cheval, Allemans, que menoit mes- 
sire Fédéric Capelare, de la comté de Ferrette, 

vaillant chevalier, et bien expérimenté , tant en 
France qu’en Italie. Aussi y avoit bien onze 
mille*Ailemans, des terres du roy des Romains 
et Lansquenets , que conduisoit messire George 
Dabecfin , vaillant chevalier , et fut celuy qui 
prit Saint-Omer , pour le roy des Romains , na- 
tif d’Austriche. Et voyant croistre les ennemis, 
et que nul accord ne se pouvoit trouver a l’hon- 
neur du Roy, il luy fut conseillé se retirer a 
Verceil , pour voir la maniére de sauver ledit 
duc d’Orléans et sa compagnie , qui , comme dit 
est ailleurs , avoient mis petite provision pour 
leurs vivres au commencement qu’ils entrérent 
audit. Novarre; et luy edt mieux valu avoir faict 
ce que je luy manday , comme il se voit cy-des- 
sus, dés qu’arrivasmes en Ast, qui estoit de 
partir, et mettre hors toutes gens inutiles, et 
venir devers le Roy, car sa présence eust guidé 
partie de ce qu’il edt voulu; au moins ceux qu'il 
eust laissez n’eussent point souffert si extréme 
nécessité de faim, comme ils firent; car il 
eust pris party plustost, s'il eust veu qu’il n’y 
eust eu autre reméde. Mais l’archevesque de 
Rouen (1), qui avoit esté avec luy au commen- 
cement, audit lieu de Novarre , pour faire ser- 
vice audit seigneur , estoit venu devers le Roy, 
et se trouvant présent aux affaires, luy man- 
doit tousjours ne partir point, et qu’il seroit se- 
couru , et se fondoit qu’ainsi le disoit le cardi- 
na de Saint-Malo , qui avoit tout le crédit; et 
bonne affection le faisoit parler; mais j’estois 
asseuré du contraire , car nul ne vouloit retour- 
ner a la bataille si le Roy n’y alloit , et celuy-la 
n’en avoit nulle envie; car la question n’estoit 
que pour cette seule ville, que ledit duc d’Or- 
léans vouloit retenir, et le duc de Milan la 
vouloit ravoir; car elle est a dix lieves de Mi- 
lan, et estoit force que l'un edt tout, car en 
ladite duché de Milan sont neuf ou dix grosses 
citez prés l’une de l’autre , et en petit d’espace ; 
mais bien disoit ledit duc de Milan , qu’en luy 
laissant Novarre, et ne luy demandant point 
Génes, que toutes choses il feroit pour le Roy. 

Plusieurs fois on mena farines audit Novarre, 
dont il s’en perdit la moitié au chemin, et en 
un coup furent destroussez quelques soixante 
hommes-d’armes , que menoit Chastillon , qui 
estoit jeune gentil-homme de Ia maison du Roy. 
Aucuns furent pris , autres entrerent , autres es- 
chappérent en grande peine ; et n’est possible de 
croire en quelle détresse estoit cette compagnie 
de Novarre, car chacun jour en mouroit de 
faim. Les deux parts estoient malades, et ve- 


(1) George d'Amboise, depuis principal ministre de 
Louis XII. 


° 

noient de piteuses lettres en chiffre, et en grande 
difficulté. Tousjours on leur donnoit reconfort, 
et tout estoit abus ; mais ceux qui menoient I’af- 
faire du Roy désiroient la bataille, et ne con- 
sidéroient point que nul ne la vouloit qu’eux ; car 
tous les grands chefs , comme le prince d’O- 
range, qui estoit de nouveau arrivé ,4 qui le 
Roy donnoit grand crédit aux affaires de la 
guerre, et tous autres chefs de guerrc, cher- 
choient une honneste issue par appointement , 
veu que I’hyver approchoit , qu'il n'y avoit point 
d'argent, et que le nombre des Francois estoit 
petit , et plusieurs malades, et s’en alloient cha- 
cun jour sans congé, et d'autres a qui le Roy 
donnoit congé; mais tous les sages ne pouvoient 
garder ceux dont j’ay parlé , de mander au duc 
d'Orléans qu’il ne bougeast, lequel ils mirent en 
grand péril; et se fioient sur le nombre des Al- 
lemans dont nous asseuroit le bailly de Dijon, 
auquel aucuns avoient mandé qu’il amenast ce 
quil pourroit; et estoit une compagnie mal 
unie, et chacun disoit et escrivoit ce qu’il vouloit. 
Ceux qui ne vouloient point d’accord, ny 
qu’on se trouvast ensemble pour en parler, di- 
soient que le Roy ne devoit point commencer , 
mais devoit laisser parler ses ennemis; qui 
aussi disoient ne vouloir commencer les pre- 
miers , et tousjours s’avancoient le temps en la 
détresse de ceux de Novarre, et ne parloient 
plus leurs lettres que de ceux qui mouroient de 
faim chacun jour , et que plus ne pouvoient te- 
nir que dix jours, et puis huict, et telle heure 
les vis trois , mais avant passérent les termes 
quiils avoieni baillez. Bref, on n’avoit veu de 
long-temps si grosse nécessitez; et cent ans 
avant que fussions nez, ne souffrirent gens si 

grande faim comme ils souffrirent léans (1). 
Estans les choses en ce train , mourut la mar- 
quise de Montferrat , et y eut quelque division 
leans , pour le gouvernement que demandoit le 
marquis de Saluces; et d’autre part, le sei- 
gneur Constantin, oncle de la feue marquise , 
qui estoit Grec et elle Grecque, et fille du roy 
de Servy , tous deux destruits par le Ture. Le- 
dit seigneur Constantin s’estoit mis fort au chas- 
teau de Casal, et avoit enses mains les deux fils 
(dont le plus grand n’avoit que neuf ans ) du feu 
marquis et de cette sage et belle dame qui estoit 
morte en l’dge de vingt et neuf ans, grande 
partisane des Francois. Autres particuliers tas- 
choient encore audit gouvernement, et en es- 
toit grande question chez le Roy , pour ceux qui 
les se ‘gneur m’ordonna d’y 
m & la seureté 

des enfans, ct au gré de la pluspart du pays, 
doutant que le différend ne leur fit appeler le 
duc de Milan, et le seigneur de cette maison 
nous estoit bien séant. 

I! me desplaisoit fort de partir, que je ne 
misse en train de reprendre cette paix , veu les 
maux que j’ay dits, et que l’hyver approchoit , 
et doutois que ces prélats ne fussent cause de 
ramener le Roy a la bataille, qui estoit mal 
fourny , s'il ne venoit force estrangers, comme 
Suisses ; encore s’ils venoient si forts comme 
l'on disoit , il n’y avoit que danger pour le Roy 
de se mettre en leurs mains ; et estoient les en- 
nemis fort puissans, et logez en lieu fort de si- 
tuation , et bien fortifiez. Considérées ces choses, 
je m’adventuray de dire au Roy qu’il me sem- 
bloit qu’il vouloit mettre sa personne et |’Estat 
en grand hazard , pour peu d’occasion ; qu'il luy 
devoit souvenir qu’il avoit esté en grand peril 
& Fornoiie; mais la avoit .esté contraint, et icy 
n’y avoit nulle contrainte, et ne devoit point 
laisser & prendre quelque honneste appointe- 
ment , pour ces paroles qu'on disoit qu’il ne de- 
voit point commencer , et que s'il vouloit , je le 
ferois bien parler , en sorte que l’honneur des 
deux costez y seroit bien gardé. II me respon- 
dit que je parlasse a monseigneur le cardinal, 
ce que je fis , mais il me faisoit d’estranges res- 
ponses , et désiroit la bataille , et tenoit la vic- 
toire seure, A son dire, et disoit-on qu’on luy 
avoit promis dix mille ducats de rente , pour 
un sien fils , de par le duc d'Orléans , s‘il avoit 
cette duché de Milan. Le lendemain je vins 
prendre congé du Roy , pour aller a Casal, et y 
avoit environ journée et demie. Je rencontray 
monsieur de la Trimoiille , 4 qui je contay cette 
affaire, parce qu'il esteit des prochains du 
Roy , demandant si encores luy en devoit par- 
ler. I1 me conforta qu’ouy , car chacun désiroit 
de se retirer. Le Roy estoit en un jardin. Je 
repris les paroles dessusdites, devant le cardinal, 
qui dit que luy qui estoit homme d'Eglise , de- 
voit commencer. Je luy dis que s'il ne commen- 
coit je commencerois , car il me sembloit que le 
Roy n’en seroit point marry, ny ses plus pro- 
chains; et ainsi partis, et au départir dis a 
monseigneur le prince d’'Orange , qui avoit la 
principale charge de l’ost, que si je commen- 
cois rien, je luy adresserois; et allay a Casal 
ou je fus bien recueilly par tous ceux de cette 
maison , et les trouvay la pluspart rengez avec 
le seigneur Constantin , et sembloit & tous que 
c’estoit la plus grande seureté pour les enfans , 
car il ne pouvoit venir a la succession, et le 
marquis de Saluces y prétendoit droit. Je fis 
plusieurs jours assemblée, tant de nobles que 

des gens d’Eglise et des villes , et a leur re- 
queste , ou de Ja pluspart , déclaray que le Roy 
vouloit que ledit seigneur Constantin demeurast 
en son gouvernement ; car veu la force du Roy 
de-la les monts, et l’affection que le pays porte 
a la maison de France, ils ne pouvoient contre- 
dire au vouloir du Roy. 

Environ le troisiéme jour que j’eus esté la, 
vint léans un maistre d’hostel du marquis de 
Mantoiie, capitaine général des Vénitiens , qui, 
comme parent, envoyoit faire doléance de Ja mort 
de ladite marquise, et celuy-la et moy entrasmes 
en paroles d'appointer ces deux osts , sans com- 
battre , car les choses s’y disposoient , et estoit 
logé le Roy en camp, pres Verceil ; mais a la 
vérité dire, il ne passa seulement que la riviére, 
et logea son ost , mal fourny de tentes et de pa- 
villons (car ils en avoient peu porté), et encores 
ceux-la estoient perdus, et ja estoit le lieu moite, 
pour l’hyver qui approchoit, et que c’est pays bas. 

Ledit seigneur n’y logea qu’une nuict , et se 
retira le lendemain en la ville, mais y de- 
meurérent le prince d’Orange, le comte de 
Foix et le comte de Vendosme (1), qui y prit 
un mal de flux dont il mourut, qui fut dom- 
mage, car il estoit beau personnage , jeune et 
sage , et y estoit venu en poste, parce qu'il y 
devoit avoir bataille , car il n’avoit point fait le 
voyage en Italie avec le Roy. Avec ceux-la y 
demeureérent le mareschal de Gié et plusieurs 
autres capitaines; mais la principale force es- 
toit des Allemans, qui avoient fait le voyage 
avec le Roy; car mal volontiers y demeuroient 
les Francois , estans si pres de la ville, et plu- 
sieurs estoient malades , et plusieurs partys, les 
uns avec congé, les autres sans congé dudit 
ost. Jusques & Novarre y avoit dix gros milles 
d'Italie, qui valent bien six lieues francaises , 
fort pays et mol (comme aux pays de Flandres), 
& cause des fossez qui sont au Jong des chemins, 
de l'un costé et de l’autre, fort profonds, et 
beaucoup plus que ceux de Flandres. L’hyver 
Jes fanges y sont fort grandes, et l’esté la 
poudre. Entre nostredit ost et Novarre, y avoit 
une petite place , appellée Bourg, a une lieve 
de nous , que nous tenions; et eux en tenoient 
une autre, qu’on appelloit Camerian , qui estoit 
a une lieué de leur ost, et ja estoient les eaux 
bien grandes , a aller d’un ost a !’autre. 

Comme j’ay commencé a dire, ce maistre- 
d’bostel du marquis de Mantoiie, qui estoit venu 
a Casal, et moy continuasmes nos paroles ; et 


(1) Francois de Bourbon, comte de Vendome , mort 
le 3 octobre 1496, & age de vingt-cinq ans. 


(2) Le bonheur, Mheurcux sort. 

disois les raisons pourquoy son maistre devdit 
éviter cette bataille , et qu’il avoit veu le péril 
en quoy il aveit esté a la premiere, et qu'il com- 
battoit pour gens qui ne laccoustrérent jamais 
pour service qu'il leur fit, et qu’il devoit entre- 
prendre |’appointement , et moy que je luy ai- 
derois de nostre costé. I] me respondit que son 
maistre le voudroit, mais il faudroit, comme 
autrefois m’avoit esté mandé, que nous parlas- 
sions les premiers , veu que leur ligue, dont 
estoit le Pape , les rovs des Romains et d’Espa- 
gne, et le duc de Milan, estoit plus grande 
chose que le Roy, et luy disois que c’estoit folie 
de mettre cette cérémonie , et que le Roy de- 
voit aller devant, qui estoit la en personne , et 
que les autres n’y avojent que leurs lieutenans, 
et que moy et luy, comme meédiateurs, com- 
mencerions, s'il vouloit , mais que je fusse seur 
que son maistre continuat et tint, et conclimes 
que jenvoyrois un trompette en leur ost le 
lendemain, et escrirois aux deux provéditeurs 
vénitiens, l'un appellé messire Luques Pisan , 
autre messire Melchior Trévisan , qui sont offi- 
ciers députez pour conseiller leurs capitaines, et 
pour pourvoir aux affaires de leur ost. 

En ensuivant ce que nous avions conclu , je 
leur escrivis la substance de ce que j’avois dit 
audit maistre-d’hostel ; et avois occasion de 
continuer l’office de bon médiateur , car ainsi 
Vavois conclu, au partir de Venise; et aussi le 
Roy l’avoit bien agréable , et si me sembloit 
nécessaire , car il se trouve assez gens pour 
troubler une affaire , mais il s’en trouve peu 
qui ayent l’aventure (2) et le vouloir ensemble, 
d’accorder si grand différend, ne qui vousissent 
endurer tant de paroles , qui se disent de ceux 
qui traitent tels affaires; car en tels grands osts 
il y a maintes différentes opinions. Lesdits pro- 
véditeurs furent joyeux de ces nouvelles, et 
m’escrivirent que tost me feroient response, et 
par leurs postes le firent scavoir a Venise , et 
tost eurent responses , et vint en l’ost du Roy 
un comte , qui estoit au duc de Ferrare, lequel 
y avoit gens (car son fils aisné y estoit, & la 
solde du duc de Milan ), et cestui-la en estoit, et 
avoit ledit duc de Ferrare un autre fils avec le 
Roy. Ledit comte avoit nom le comte Albertin, 
et vint voir messire Jehan-Jacques de Trevoul, 
sous couleur d'un fils qu'il avoit avec ledit mes- 
sire Jehan-Jacques, et s’adressa au prince d‘O- 
range, ainsi qu’il avoit esté conclu entre ce 
maistre-d’hostel , dont j’ay parlé , et moy, disant 
avoir commission du marquis de Mantoiic, et 
des provéditeurs, et autres capitaines, estans en 
leur ost , de demander saufconduict pour ledit 
marquis ct autres, jusques 4 cinquante chevaux, 

a se trouver a parler avec tels personnages qu’il 
plairoit au Roy ordonner ; et ceux-la cognois- 
soient bien que c’estoit raison qu’ils vinssent 
devers le Roy, ot les siens les premiers, et 
aussi qu’ilsluy vouloient bien faire cet honneur ; 
puis demanda congé de parler au Roy, a part. 
Ce qu'il fit; et A part conseilla de n’en faire 
rien, disant que cet ost estoit en grande peur, 
et qu’en bref il deslogeroit ; et par ces paroles , 
il monstroit vouloir rompre cet accord, et non 
point le faire, ny aider, combien que sa charge 
publique fust telle qu’avez oiiy, et fat présent 
ces paroles ledit messire Jehan-Jacques Tré- 
voul, grand ennemy du duc de Milan, et volon- 
tiers eust fompu ladite paix; et sur tout le 
maistre dudit comte messire Albertin , le duc 
de Ferrare désiroit fort la guerre, pour la grande 
inimitié qu'il avoit aux Vénitiens, a cause de 
plusieurs terres qu’ils tenoient de luy, comme 
le Polésan et plusieurs autres, et estoient venu 
en lost du dessusdit duc de Milan, qui avoit sa 
fille pour femme. 

Dés que le Roy eut oity parler ledit comte, il 
me fit appeller, et eut en conseil s'il bailleroit 
ce saufconduict ou non. Ceux qui vouloient 
rompre la paix (comme messire Jehan-Jacques et 
autres, qui parloient en faveur du duc d’Orléans, 
ce leur sembloit) monstroient vouloir la ba- 
taille (mais ils estoient gens d’Eglise, et ne s’y 
fussent point trouvez ), disans estre bien asseu- 
rez que les ennemis deslogeroient, et qu’ils 
mouroient de faim. Autres disoient (et j’estois 
de ceux-la) que nous aurions faim plustost 
qu’eux, qui estoient en leur pays, et si avoient 
la puissance trop grande pour s’enfuir, et se 
laisser destruire , et que ces paroles venoient de 
gens qui vouloient qu’on se hazardast et com- 
batist pour leurs querelles. Toutesfois pour abré- 
ger, le saufconduict fut accordé et envoyé, et 
dit que le lendemain, 4 deux heures apres midy, 
ledit prince d’Orange , le mareschal de Gié , le 
seigneur de Piennes et moy en leur compagnie, 
nous trouverions entre Bourg et Camarian, prés 
d’une tour, ot ils faisoient le guet , et que la 
parlerions ensemble, et nous y trouvasmes bien 
accompagnez de gens-d’armes. Ledit marquis 
et un Vénitien qui avoit la charge de leurs es- 
tradiots , y vinrent , et usérent d’honnestes pa- 
roles, disans que de leur part ils désiroient la 
paix , et fut conclu que, pour parler plus a loisir, 
ils viendroient le lendemain quelques gens des 
leurs en lost, et que le Roy aprés envoyeroit 
des siens au leur. Ce qui se fit; et vint le len- 
demain devers nous messire Francisco Bernar- 
din , viscomte pour le duc de Milan, et un se- 
crétaire du marquis de Mantoiie ; et nous trou- 

vasmes avec eux , ceux que j’ay pommez, et le 
cardinal de Sainct-Malo , et entrasmes en pra- 
tique de la paix ; et demandoient Novarre, en 
laquelle cité estoit assiégé le duc d’Orléans. 
Aussi demandions-nous Génes, disans que c’es- 
toit fief du Roy, et que ledit due de Milan I’a- 
voit confisquée ; eux s’excusoient, disans n’a- 
voir rien entrepris contre le Roy, que pour se 
deffendre, et que ledit duc d’Orléans leur avoit 
pris ladite cité de Novarre, et commencé la 
guerre, ayec les gens du Roy, et qu’ils croyoient 
que leurs maistres ne feroient rien de ce que 
demandions ; mais que toute autre chose vou- 
droient faire pour complaire au Roy. Ils furent 
la deux jours, et puis retournérent en leur ost ; 
ou nous allasmes ledit Mareschal ‘de Gié , mon- 
seigneur de Piennes et moy, tousjours sur la 
demande de cette cité ; et bien eussions-nous été 
contens que Novarre se fit mise en 4a main des 
gens du roy des Romains (qui estoient en leur 
ost, dont estoient chefs messire Georges de 
Pietre Plane, et messire Fédéric Capellare , et 
un nommé messire Hance ), car nous ne le pou- 
vions secourir que par la bataille, que nous ne 
desirions point , et le disions parce que la duché 
de Milan est tenué en fief de I’Empereur, et 
pour honnestement s’en descharger. Plusieurs 
allées et venues se firent de nous en leur ost, 
et des leurs au nostre, sans conclusion ; mais je 
demeurois toujours au giste en leur ost, car tel es- 
toit le vouloir du Roy, qui ne vouloit rien rompre. 

Finalement y retournasmes, et davantage y 
vint le président de Gannay, pour porter la 
parole en latin, et un appellé monsieur de Mor- 
Villiers, baillif d’Amiens (car jusques alors j’a- 
vois parlé en mauvais italien)’, et aydoient a 
coucher nos articles, et estoit nostre facon de 
procéder, que si tost que nous estions arrivez 
au logis dudit duc, il venoit au-devant de nous 
et la duchesse , jusques au bout d’une galerie, 
et nous mettions devant luy, a entrée en sa 
chambre, ou nous trouvions deux grands rangs 
de chaires l’un devant l’autre, et bien pres un 
de l’autre. Ils se seoyent de l'un des costez et 
nous de l’autre. Premier estoit assis de son 
costé , un pour le roy des Romains , l’ambassa- 
deur d’Espagne, le marquis de Mantoué , les 
deux provéditeurs vénitiens, et puis le duc de 
Milan, sa femme, et le dernier l’ambassadeur 
de Ferrare: et de leur costé ne parloit nul, 
que ledit duc, et du nostre, un ; mais nostre con- 
dition n'est point de parler si posément comme 


ils font , car nous parlions quelquefois deux ou 


trois ensemble , et ledit duc disoit: Ho, una 
un. Venant a coucher les articles, tout ce qui 
s‘accordoit estoit escrit incontinent , par un se- 

crétaire des nostres, et aussi par un de leur 
costé, et au départir, le lisoient les deux se- 
crétaires , l'un en italien et lautre en francois; 
et quand on se rassembloit aussi afin de voir si 
on n’y avoit point rien mueé, et aussi pour nous 
abréger, et est bonne forme pour expédier grande 
affaire. Ce traicté dura environ quinze jours et 
plus, mais dés le premier jour que commen- 
casmes a traicter, fut accordé que monseigneur 
d’Orléans pourroit partir de Ja, et fismes une 
tréve, ce jour, qui continua, jour aprés autre, 
jusques 4 la paix; et pour seureté dudit duc, 
se mit en ostage le marquis de Mantoie , entre 
les mains du comte de Foix, qui trés-volontiers 
le fit, et plus pour faire plaisir que pour crainte : 
et premiérement nous firent jurer que nous pro- 
cédions , A bon escient , au traité de paix, et 
que nous ne le faisions point pour délivrer ledit 
duc d’Orléans seulement. 


<> 
CHAPITRE XVII. 


-Comment le duc d’Orléans et sa compagnie 
furent délivrez, par appointement, de la 
dure calamité de Novarre, ou ils estoient 
assiégez, et de la descente des Suisses, pour 
secourir le Roy et monseigneur d’Orleans. 


Le mareschal de Gié alla 4 ladite place , avec 
d’autres du duc de Milan , et fit partir ledit duc 
d’Orléans seulement , a petite compagnie , qui a 
grande joye en saillit. Ceux de ladite place es- 
toient tant pressez de faim et de maladie, 
qu’il fallut que ledit mareschal laissast son ne- 
veu , appellé monsieur de Romefort en ostage , 
promettant a ceux de dedans qu’ils partiroient 
tous dedans trois jours. Vous avez bien entendu 
comme parayant le bailly de Dijon avoit esté 
envoyé devers les Suisses , par tous leurs can- 
tons , pour en assembler jusques a cinq mille , 
qui a l'heure du partement du duc d’Oriléans , 
de la place de Novarre, n’estoient encores venus ; 
car siils eussent esté venus, sans nulle doute , 
a mon advis, on elit combattu; et combien que 
l’on fat bien seur qu'il en venoit plus largement 
que le nombre qu’on demandoit , si n’estoit-il 
possible d’attendre , pour l’extréme famine qui 
estoit en ladite place, ot il mourut bien deux 
mille hommes, que de faim , que de maladie, 
et le reste estoit si maigre qu’ils sembloient 
mieux morts que vifs ; et croy que jamais hom- 
mes n’endurérent plus de faim (je n’y voudrois 
alléguer le siége de Hiérusalem ) et si Dieu les 
eit faicts si sages que de vouloir mettre les 
bleds dedans, qui estoient environ ladite ville , 
quand au premier ils la prirent, ils ne fussent 

jamais venus en cet inconvénient, et se fussent 
leurs ennemis tevez a leur grande honte. 

Trois jours ou quatre aprésle partement du- 
dit duc d’Orléans , dudit Novarre, fut accordé 
des deux costez , que tous les gens de guerre 
pourroient saillir , et furent ordonnez le mar- 
quis de Mantotie et messire Galeas de Sainct- 
Severin , chef de l’armée tant des Vénitiens que 
du due de Milan, pour les conduire en seureté, 
ce quwils firent; et demeura la place entre les 
mains de ceux de la ville, qui firent serment de 
n’y mettre ny Francois, ny Italiens, jusques a 
ce que le tout fut conclu , et demeurerent trente 
hommes au chasteau, a qui le duc de Milan 
laissoit avoir des vivres pour ieur argent, ce qui 
leur en falloit pour chacun jour seulement ; et 
ne croyroit-on jamais, sans l’avoir veué, la pau- 
vreté des personnes qui en sailloient. Bien peu 
de chevaux en saillit, car tout estoit mangé , et 
n’y avoit point six cens hommes qui se fussent 
peu deffendre, combien qu'il en saillft bien cing 
mille cing cens. Largement en demeuroit par 
les chemins, & qui les ennemis propres faisoient 
de l’aide. Je scay bien que j’en sauvay bien cin- 
quante pour un escu , auprés du petit chasteau 
que les ennemis tenoient , appellé Camarian , 
qui estoient couchez en un jardin, et & qui.on 
donna de la soupe , et n’en mourut qu’un ; sur 
le chemin en mourut environ quatre, car il v avoit 
dix milles de Novarre & Verceil , ot ils alloient. 
Le Roy usa de quelque charité envers ceux qui 
arrivérent audit Verceil , et ordonna huict cens 
francs pour les départir en aumosnes , et aussi 
des payemens de leurs gages , et furent payez 
les morts et le vifs, et aussi les Suisses, dont il 
estoit bien mort quatre cents; mais quelque 
bien qu’on leur sceust faire, il mourut bien trois 
cens hommes audit Verceil, les uns par trop 
manger, les autres par maladie, et largement sur 
les fumiers de la ville. 

Environ ce temps que tout fut dehors, excep- 
tez trente hommes , qu’on avoit laissez au chas- 
teau, dont chacun jour en sailloit quelqu’un , ar- 
rivérent les Suisses, en nombre de huict ou dix 
mille hommes en nostre ost, ou y en avoit quel- 
ques deux milles qui avoient servy au voyage 
de Naples. Tous les autres demeurérent auprés 
de Verceil , environ adix mille, et ne fut point 
conseillé le Roy de laisser joindre ces deux ban- 
des , ou estoient bien vingt-deux mille ; et croy 
que jamais ne se trouvérent tant de gens de leur 
pays ensemble ; et selon l’opinion des gens qui 
les cognoissoient, {1 demeura peu de gens com- 
battans (1) en leur pays, et vinrent la pluspart, 


(1) En état de combattre. 

maleré qu’on en edt; et fallut deffendre l’en- 
trée du pays de Piémont, pour n’en laisser plus 
passer , ou bien les femmes et les enfans y fus- 
sent venus. On pourroit demander si cette venue 
procédoit de grand amour, veu que le feu roy 
Louys leur avoit fait beaucoup de bien , et les 
avoit aidez 4 eux mettre en la gloire du monde, 
et en réputation. Vray est qu’aucuns vieux 
avoient amour au roy Louys XI, et y vint beau- 
coup de capitaines qui avoient soixante et douze 
ans passez , qui avoient esté capitaines contre le 
duc Charles de Bourgogne, mais la principale 
cause estoit avarice, etleurs grandes pauvretez, 
car, a la vérité, tout ce qu’ils avoient de gens 
combattans y vinrent ; tant de beaux hommes 
y avoit, que je ne vis jamais si belle compagnie, 
et me sembloit impossible de les avoir sceu des- 
confire, qui ne les edt pris par faim , par froid, 
ou par autre nécessité. 

Or faut venir au principal poinct de ce traicté. 
Le duc d’Orléans , qui ja avoit esté huict a dix 
jours 4 son aise’, et qui estoit accompagné de 
toutes sortes de gens, et a qui il sembloit bien 
qu’aucuns avoient parlé de ce que tant de gens, 
comme i] avoit dedans Novarre avec luy, s’es- 
toient laissez mener a cette nécessité , parloit 
fort de la batailie, et un ou deux avec luy, 
monseigneur de Ligny, et l'archevéque de Roiien 
qui se mesloit de ses besognes , et deux ou trois 
menus personnages; et forgérent aucuns Suisses, 
qui venoient soffrir 4 combattre, et n’alléguoient 
aucune raison , car aussi le duc d’Orléans n’a- 
voit plus en la place que trente hommes au 
chasteau ; et ainsi n’y avoit plus d’occasion de 
combattre, car le Roy ne prétendoit aucune 
querelle , et ne vouloit combattre que pour sau- 
ver la personne du duc et de ses serviteurs. Les 
ennemis estoient bien forts , et estoit impossible 
de les prendre dedans leur ost , tant estoient 
bien fermez de fossez pleins d'eau , et l’assiette 
propre , et n’avoient a se deffendre que de nous, 
car de ceux de la ville ils n’avoient plus de 
crainte. Ils estoient bien deux mille huict cens 
hommes d’armes-bardez, et cing mille chevaux- 
légers, onze mille cing cens Allemans , menez 
par bons chefs (comme ce messire Georges de 
Piétre-Plane, messire Fédéric Capelare, et mes- 
sire Hance) et autre grand nombre de gens-de- 
pied, et sembloit bien parler par volonté, de dire 
qu’on les deust prendre léans, ne qu’ils deussent 
fuir. Un autre plus grand doute y avoit : c’estoit 
que si tous les Suisses se trouvoient ensemble , 
ils ne prissent le Roy, et tous les hommes riches 
de sa compagnie , qui estoit bien foible, au prix 


(1) Ce traité fut signé a Verceil le 10 octobre 1495. 

d’eux , et qu’ils ne les menassent en leur pays, 
et quelque apparence s’en vit, comme verrez 
par la conclusion de Ja paix. 


KD 
CHAPITRE XVIII. 


Comment la paix fut conclue entre le Roy et 
le duc d’Orléans d’un costé, etles ennemis 
de Vautre , et des conditions et articles qui 
furent contenus en ladite paiz. 


Estans toutes ces questions parmy nous, et 
que ledit duc d’Orléans en prit débat avec le 
prince d‘Orange , jusques a le desmentir , nous 
retournasmes , ledit mareschal, le seigneur de 
Piennes , le président de Gannay, le seigneur de 
Morvilliers , le vidasme de Chartres et moy, 
en I'ost des ennemis, et conclimes une paix, 
croyans bien par les signes que voyons, qu’elle 
ne tiendroit point , mais nous avions nécessité 
de la faire , pour maintes raisons qu’avez en- 
tendués , et pour ta saison d’hyver qui nous 
y coutraignoit, et aussi par faute d’argent, et 
pour nous départir honorablement, avec une 
honorable paix par escrit, qui se pourroit en- 
voyer par tout , comme elle fut, et ainsi l’avoit 
conclu le Roy , en un grand conseil , présent le 
duc d’Orléans, La substance (1) estoit que le duc 
de Milan serviroit le Roy , de Génes, contre 
tout le monde, et en ce faisant , il feroit équiper 
deux navires ases despens, pour aller secourir 
le chasteau de Naples, qui encores tenoit; et 
l'année apres de trois, et de sa personne servi- 
roit le Roy derechef, a l’entreprise du royaume, 
au cas que le Roy y retournast , et donneroit 
passage au gens du Roy, et en cas que les Véni- 
tiens n’acceptassent la paix dedans deux mois, 
et qu’ils voulussent soustenir la maison d’Arra- 
gon, il devoit soustenir le Roy contre cux, 
moyennant que tout ce que le Roy prendroit de 
leurs terres, luy seroit baillé , et employeroit sa 
personne et ses sujets, et quittoit au Roy quatre 
vingt mille ducats, de cent vingt-quatre mille, 
qu’il luy avoit prestez en ce voyage, que le Roy .- 
avoit fait; et devoit bailler deux ostages de 
Génes , pour seureté, et fut mis le chastelet (2) 
entre les mains du duc de Ferrare, comme neu- 
tre pour deux années entiéres , et payoit ledit 
duc de Milan la moitié de la garde, qui estoit 
audit chastelet et le Roy l’autre ; et en ce cas 
que le duc de Milan fit rien de Génes contre le 
Roy , ledit duc de Ferrare pouvoit 'bailler ledit 
chastelet au Roy, et devoit bailler deux autres 


(2) Chateau de Génes. 

ostages de Milan qu'il bailla, et aussi eussent 
fait ceux de Génes , sile Roy n’eust esté si has- 
tif de partir; mais dés qu’il le vit party, il s’ex- 
cusa. 

Dés que nous fusmes retournez de faire jurer 
cette paix au duc de Milan , et que les Vénitiens 
eurent pris terme de deux mois de l’accepter ou 
non (car plus avant ne se voulurent mettre), le- 
dit seigneur jura aussi ladite paix ; et des le len- 
demain, délibéra de partir , comme celuy qui 
avoit grande envie de retourner en France, et 
aussi avoit toute sa compagnie; mais la nuict , 
les Suisses qui estoicnt en nostre ost,se mirent 
en plusieurs conseils, chacun avec ceux de son 
canton , et sonnerent leurs tabourins , et tinrent 
leur rang (qui est la forme de leur conseil), et 
ces choses que je dis me conta Lornay, qui estoit 
un des chefs d’entre eux, et tousjours a esté, et 
qui entend bien la languc, et estoit couché en 
Yost, et en vint advertir le Roy. 

Les uns disoient qu’ils prissent le Roy ct toute 
sa compagnie , c’est a scavoir les riches. D’autres 
ne le consentoient point , mais bien qu’on luy 
demandat le payement de trois mois, disans 
qu’ainsi leur avoit este promis , par le Roy son 
pere , que toutes les fois qu’ils sortiroient de 
leur pays , avec leurs banniéres , que tel paye- 
ment devoient avoir. Autres vouloient qu'on ne 
prit que les principaux , sans toucher au Roy , 
et se disposoient de l’exeécuter , et avoient ja lar- 
gement gens dedans la ville ; mais avant qu’ils 
eussent conclu, le Roy partit , et tira vers Trin, 
une ville dumarquisde Montferrat. Toutesfoisils 
avoient tort, car il ne leur avoit esté promis qu’un 
mois de payement, aussi ne servirent point. Pour 
fin de compte, on appointa avec eux, mais avant 
ils prirent ledit baillif de Dijon et Lornay (mais 
ce furent ceux qui avoient esté avec nous a Na- 
ples) qui tousjours avoient esté leurs chefs , pour 
avoir un payement de quinze jours, pour eux en 
en aller, mais les autres furent payez de trois 
mois, et monta bien le tout a cinq cens mille 
francs , desquels ils se fiérent en pleiges et en 
ostages,et cela advint des Francois propres, qui 
leur mirent cela en avant, car un de leurs capi- 
taines en vint avertir le prince d’Orange , qui 
le dit au Roy , et c’estoit par despit de cette 
paix. 

Si tost que le Roy fut arrivé a Trin, il en- 
voya vers le duc de Milan ledit mareschal, le 
président de Cannay et moy, afin qu’il voulut 
venir devers ledit seigneur, pour parler a luy, et 
luy dismes plusieurs raisons pour le faire venir, et 
que cela seroit la vraye confirmation dela paix. 
Il nous dit plusieurs raisons au contraire, et s’ex- 
cusa sur aucunes paroles que monseigneur de 

Ligny avoit dites (c’est a scavoir qu’on le devoit 
prendre quand il fut devers le Roy a Pavie), et 
sur d’autres paroles qu’avoit dites le cardinal 
de Sainct-Malo , qui avoit tout le crédit avec le 
Roy. II est bien vray que plusieurs folles paroles 
avoient esté dites. De qui que ce fut, je ne scay, 
mais pour lors, le Roy avoit envie d’estre son 
amy. II estoit en un lieu appellé Bolie , et vou- 
loit bien parler, une barriére entre deux et une’ 
riviére. Quand le Roy eut sceu cette response , 
il tira A Quiers (1) , ov il n’arresta qu’une nuict 
ou deux, et pris son chemin pour passer les monts, 
et me renvoya & Venise , et d’autres a Génes , 
pour armer ces deux naves , que ledit duc de- 
voit prester ; mais de tout ne fit rien , et leur 
laissa faire grande despense et grand apprest, et 
puis les garda de partir, et au contraire, il en 
envoya deux contre nous, en lieu de tenir pro- 
messe. 


CHAPITRE XIX. 


Comment le Roy renvoya le seigneur d’Argen- 
ton a Venise, pour les conditions de la paix, 
lesquelles refusérent les Vénitiens, et des 
tromperics du duc de Milan. 


Ma charge estoit & Venise de scavoir s'ils 
voudroient accepter cette paix , et passer trois 
articles. Le premier, rendre Monopoli , qu’ils 
avoient pris pour nous ; l'autre de retirer le mar- 
quis de Mantoitie, et autres qu’ils avoient au 
royaume de Naples, du service du roy Ferrand; 
le tiers, qu’ils déclarassent que leroy Ferrand 
n’estoit de la ligue qu’ils avoient faite de nou- 
veau , OU estoient nommez seulement le Pape, le 
roy des Romains, le roy d’Espagne et le duc 
de Milan. Quand j’arrivay audit lieu de Venise, 
ils me recueillirent honorablement , mais non 
point taut qu’ils avoient fait au premier coup ; 
aussi nous estions en inimitié déclarée, et la 
premiére fois , nous estions en paix. Je dis ma 
charge au duc de Venise, et il me dit que je 
fusse le trés-bien venu, et que de brief il me fe- 
roit response , et qu’il se conseilleroit avec son 
sénat. 

Par trois jours ils firent processions généra- 
les, grandes aumosnes, et sermons publics , 
prians nostre Seigneur qu’il leur donnast grace 
de prendre bon conseil, et me fut dit que souvent 
le font en cas semblable. Et a la vérité, ce me 
semble la plus révérente cité que j’aye jamais 


(1) Quiers ou Chieri. Voyez la savante histoire de 
cette petite ville, par M. Luigi Cibrario. 

veué aux choses ecclésiastiques , qui ont leurs | estat de partir (et encor tenoit ledit chasteau de 


églises mieux parées et accoustrées; et en cela 
je les tiens assez égaux aux Romains, et croy 
que la grandeur de la seigneurie vient de-la, qui 
est digne d’augmenter plus que d’appetisser. 
Pour conclusion de mon affaire, jattendis quinze 
jours avant qu’avoir response, qui fut de refus 
de toutes mes demandes , disans n’avoir aucune 
guerre avec le Roy, et que ce qu'ils avoient fait, 
estoit pour aider a leur alliéle duc de Milan, 
que le Roy vouloit destruire , si firent parler a 
part avec moy le duc, qui moffroit bon appoin- 
tement, qui fut que le roy Ferrand feroit hom- 
mage au Roy du royaume de Naples, et du con- 
sentement du Pape , et qu'il payeroit cinquante 
mille ducats I’an de cens, et quelque somme 
comptant, et qu’ils la presteroient , et enten- 
doient , moyennant ce prest, avoir entre leurs 
mains les places qu’ils ont en la Poiille , comme 
Brandis, Otrante, Trani et autres, et aussi 
bailleroit ledit dom Ferrand, ou laisseroit au 
Roy, quelque place au quartier de la Poiille, 
pour seureté , et vouloient dire Tarente , que le 
Roy tenoit encores, et en eut baillé une ou deux 
davantage ; et s’offroient de les bailler de ce 
costé-la , parce que c’estoit le plus loin de nous ; 
mais ils se couvroient en ce que c’estoit en lieu 
pour servir contre le Turc, dont le Roy avoit 
fort parlé quand il entra en Italic, disant qu’a 
cette fin il faisoit cette entreprise , et pour en 
estre plus prés , qui fut une tres-meschante in- 
vention , car c’estoit mensonge , et l’on ne scau- 
roit céler 4 Dieu les pensées. Outre , m’offroit 
ledit duc de Veuise , que si ledit Roy vouloit en- 
treprendre contre le Turc, qu’il auroit assez des 
places que je dis, et toute I'Italie y contribue- 
roit , et que le roy des Romains feroit la guerre 
de son costé aussi; et que le Roy et eux tien- 
drojent toute I’Italie ; et que nul ne contredi- 
roit a ce qwils en ordonneroient , et que pour 
leur part , serviroient le Roy avec cent galées a 
leurs despens, et de cing mille chevaux par 
terre. 

Je pris congé dudit duc et seigneurie, disant 
que j’en ferois le rapport au Roy. Je revins a 
Milan , et trouvay le duc de Milan a Vigesve, 
ou estoit un maistre-d’hostel du Roy, appellé 
Rigault Doreilles, ambassadeur pour le Roy. Le- 
dit duc vint au-devant de moy , feignant chas- 
ser ; car ils sont ainsi honorables aux ambassa- 
deurs. Il me fit loger en son chasteau, en trés- 
grand honneur. Je le suppliay de pouvoir parler 
a luy a part. I! me dit qu’il le feroit , mais il 
monstroit signe de ne le chercher point. Je le 
voulois presser de ses navires , qu’il nous avoit 
promis par ce traicte de Verceil , qui estoient en 


Naples), et il feignoit de les bailler, et estoit a 
Gennes pour le Roy, Peron de Basche, son mais- 
tre-d’hostel , et Estienne de Nevers, qui soudai- 
nement m’escrivirent , dés qu’ils sceurent ma ve- 
nue la, se doulans de la tromperie du duc de 
Milan, qui feignoit de leur bailler les navires, et 
au contraire en avoit envoyé deux contre nous. 
L’un jour respondit le gouverneur de Génes, qu’il 
ne souffriroit point que lesdites Navires fussent 
armées des Francois, et qu’en chacun n’en 
mettroit que vingt-cing , avec maintes autres 
excuses de cette sorte, dissimulant et attendant 
les nouvelles que ledit chasteau de Naples fat 
rendu , ou ledit duc scavoit bien qu'il n'y avoit 
vivres que pour un mois ou environ, et l’armée 
qui se faisoit en Provence, qui n’estoit point 
suffisante pour faire ledit secours, sans lesdites 
deux navires , cur les ennemis avoient devant 
ledit chasteau grosse armée de mer, tant d’eux 
que des Vénitiens et du roy d’Espagne. 

Trois jours je fus avec ledit duc. L’un jour il 
se mit en conseil avec moy, se courroucant que 
je ne trouvois pas bonne la response qu’il faisoit 
touchant lesdites navires , et disoit que par le 
traicté de Verceil , il avoit bien promis de ser- 
vir avec deux navires, mais qu’il n’avoit point 
promis de laisser monter aucuns Francois des- 
sus. A quoy je respondis que cette excuse me 
sembloit bien maigre, et si d’adventure il me 
prestoit une bonne mule pour passer les monts, 
que feroit-i! pour moy, de me la faire mener en 
main, et que je n’en eusse que la veué , sans 
pouvoir monter dessus ? Apres long débats, il me 
retira en une galerie a part , et la je uy mons- 
tray la peine que d’autres et moy avions prise, 
pour ce traicté de Verceil, et le péril en quoi il 
nous mettvit d’aller ainsi au contraire , et faire 
ainsi perdre au Roy ses chasteaux , qui estoient 
la totale perdition du royaume de Naples, et qui 
seroit haine perpétuelle entre le Roy et luy, et 
lui offris la principauté de Tarente, avec la 
duché de Bari, car ja il la tenoit. Je luy disois 
le péril en quoy il se mettoit, et toute I’Italie, 
de vouloir consentir que les Vénitiens eussent 
ces places en la Pouille. Il confessoit que je 
disois de tout vérité, et par espécial des Vé 
nitiens, mais pour toute conclusion, il me dit 
qu’il ne pouvoit trouver avec le Roy aucune 
seureté ni flance. 

Apres ces devises je pris congé dudit duc de 
Milan , lequel me conduisit une lieué: et au par- 
tir advisa une plus belle mensonge (si on doit 
ainsi parler des princes ) que devant , luy sem- 
blant bien que je m’en allois fort mélancolique. 
Ce fut qu'il me dit soudainement (comme un 

homme qui change de propos) qu’il me vouloit 
monstrer un tour d’amy, afin que le Roy ett oc- 
casion de me faire bonne chére , et que le Jen- 
demain il feroit partir messire Galéas (qui estoit 
le tout , quand il me nommoit cestuy-la) pour 
aller faire partir lesdites navires , ct les joindre 
avec nostre armée, et qu il vouloit faire ce ser- 
vice au Roy, que de luy sauver son chasteau de 
Naples; qu’en ce faisant il luv sauveroit le 
royaume de Naples (il disoit vray s'il l’eust fait) , 
et que quand elles seroient parties, il m’escri- 
roit de sa main, afin que par moy le Roy en 
sceust des nouvelles le premier, et qu’il vit que je 
luy aurois fait ce service , et que le courrier 
me joindroit avant que je fusse & Lion; et en 
cette bonne espérance je partis , et me mis a pas- 
ser les monts, et n’oiiis venir poste derri¢re moy, 
que je ne cuidasse que ce fit celuy qui me de- 
voit apporter les lettres dessus-dites ( combien 
que jen faisois quelque doute , cognoissant 
Phomme), et veins jusques 4 Chambéry , ou je 
trouvay monseigneur de Savoye , qui me fit 
bonne chere et me retint un jour, et puis je vins 
a Lion (sans que mon courrier vinst) du tout faire 
mon rapport au Roy qui lors estoit entendant a 
faire bonne chére et a jouster , et de nulle autre 
chose ne luy chaloit. 

Ceux qui avoient esté courroucez de la paix 
de Verceil , farent fort joyeux de la tromperie 
que nous avoit faite le duc de Milan , et en ac- 
creut leur authorité; et me lavérent bien la 
teste, comme on a accoustumé de faire aux 
eours des princes, en semblable cas. J'’estois 
bien iré et marry. Je contay au Roy , et mons- 
tray par escrit , l’offre que les Vénitiens luy fai- 
soient , qu’avez entendu devant , dont il ne fit 
aucune estime, moins encore le cardinal de 
Sainct-Malo , qui estoit celuy qui conduisoit 
tout. Toutesfois j’en parlay une autre fois, et 
me sembloit qu’il edt mieux valu accepter cet 
offre que de perdre tout, et aussi je ne voyois 
point gens pour conduire une telle entreprise , 
et n’appelloient aucun qui leur pit aider , ou le 
moins souvent qu'ils pouvoient. Le Roy l’edt 
bien voulu; mais il estoit craintif de desplaire 
a ceux a qui il donnoit le crédit , et par espécial 
a ceux qui manioient ses finances , comme ledit 
cardinal , ses fréres et parens. Qui est bel exem- 
ple pour les princes; car il faut qu’ils prennent 
la peine de conduire eux-mesmes leurs affaires 
pour le moins , et quelquefois en appeler d’au- 
tres, selon les matiéres, et les tenir presque 
égaux : car s'il yen a un si grand que les autres 
le craignent (comme fit le roy Charles VIII et a 


(4) Charles Orland. 
1. Cc. D. M., T. 1V. 

fait jusques icy, qui tousjours en a eu un), cestuy- 
la est le Roy et seigneur , quant a l’effect , et se 
trouve le maistre mal servy, comme il a esté de ses 
gouverneurs, qui ont trés-bien fait leurs besognes 
et mal les siennes, e( en a esté moins estimeé. 


CK 
CHAPITRE XX. 


Comment le Roy, estant retourné en France, 
mit en oubly ceux qui estoient demeures a 
Naples , et comment monseigneur le Dau- 
phin mourut , dont le Roy et la Reyne me- 
nérent grand deuil. 


Mon retour a Lion fut I’'an 1495, le douziéme 
jour de decembre , auquel lieu estoit arrivé le 
Roy avec son armée, et avoit esté dehors, audit 
voyage, un an et environ deux mois, et tenoient 
encores les chasteaux de Naples, comme j’ay dit 
peu plus avant , et estoient encores audit royau- 
me de Naples monseigneur de Montpensier , 
lieutenant du Roy , et a Salerne, avec le prince 
du lieu, et monseigneur d’Aubigny , en Calabre 
(ou presque tousjours avoit esté malade, mais 
bien et grandement y avoit servy), et messire 
Gracien des Guerres estoit en )’Abruzze , dom 
Julian au Mont-Sainct-Ange , George de Suilly 
a Tarente ; mais le tout tant pauvre et tant 
abandonné, que nul ne le sauroit penser , sans 
avoir, & grande peine, une nouvelle ou lettre , 
et celles qu’ils avoient n’estoient que mensonges 
et promesses sans effect. Car (comme dit est ) 
de soy le Roy ne faisoit rien ; et qui les ett 
fournis de sommes d'argent a heure, dont on a 
despendu six fois le double, jamais n’eussent 
perdu le royaume. Finalement leur vinrent 
quarante milie ducats seulement , qui leur fu- 
rent envoyez, quand tout fat perdu , pour partie 
de leur solde d’un an; et y a plus, que s’ils 
fussent arrivez un mois plustost , les maux et 
hontes qui leur avinrent (comme entendez ) ne 
leur fussent pas avenus, ne les divisions ; et 
tout par faute que le maistre n’expédioit rien de 
luy , ny n’escoutoit les gens qui en venoient ; et 
ses serviteurs, qui s’en mesloient, estoient peu 
expérimentez et paressux, et croy que quelqu’un 
avoit intelligence avec le Pape, et sembloit que 
Dieu laissast de tous poinets a faire la grace au 
Roy, qu'il luy avoit faite 4 laller. 

Apres que le Roy eut sejourné a Lion deux 
mois ou environ, luy vinrent nouvelles comme 
monsieur le Dauphin, son seul fils (1) , estoit en 
peril de mort, et trois jours aprés luy vinrent 
nouvelles qu’il estoit trespassé. Ledit seigneur 
en eut dueil, comme la raison le veut; mais peu 

luy dura le dueil , et la reyne de France , du- 
chesse de Bretagne , appellée Anne, mena le 
plus grand dueil qu’il est possible que femme 
peust faire, et longuement luy dura ce dueil: et 
croy qu’outre le dueil naturel que les meres ont 
accoustumé d’avoir de la perte de leurs enfans, 
le coeur luy jugeoit quelque grand dommage a 
venir; mais au Roy, s6n mary, dura peu ce dueil 
(comme dit est), et la voulut reconforter de faire 
dancer devant elle, et y vinrent aucuns jeunes 
seigneurs et gentils-hommes, que le Roy y 
fit venir en pourpoinct pour dancer , et entre les 
autres y estoit le duc d’Orléans , qui pouvoit 
bien avoir trente-quatre ans. Il luy sembloit 
bien qu'il avoit joye de ladite mort (a cause 
qu’il estoit le ptus prochain de la couronne aprés 
le Roy), et furent long-temps aprés sans parler 
ensemble pour cette cause. Ledit Dauphin avoit 
environ trois ans , bel enfant et audacieux en 
parole, et ne craignoit point les choses que les 
autres enfans ont accoustumé de craindre ; et 
vous dis que pour ces raisons , le pére en passa 
aisément son dueil , ayant desja doute que tost 
cet enfant ne fust grand, et que continuant sescon- 
ditions, il ne luy diminuast l’authorité et puissan- 
ee, car ledit Roy ne fut jamais que petit homme 
de corps et peu entendu; mais estoit si bon , qu’il 
n’est point possible de voir meilleure créature. 

Or entendez quelles sont Ics miséres des 
grands roys et princes qui ont peur de leurs pro- 
pres enfans. Le roy Louys XI son pere en avoit 
eu peur, qui fut si sage et vertueux , mais bien 
sagement y pourveut, et apres en l’dge de qua- 
torze ans il le laissa roy. Ledit roy Louys avoit 
fait peur a son pére le roy Charles VII; car il 
se trouva en armes et en assembleée contre luy , 
avec aucuns seigneurs et chevaliers de ce royau- 
me, en matiére de broiuillis de cour et de gou- 
vernement ( et le m’a maintesfois conté ledit roy 
Louys XI), ayant environ l’dge de treize ans; 
mais cela ne dura point. Mais depuis qu’il fut 
homme, il eut grande division avec ledit Char- 
les VIF son pére , et se retira au Dauphiné, et 
de la en Flandres, laissant ledit pays du Dau- 
phiné audit Roy son pére; et est parlé de ce 
propos au commencement de ces Mémoires , 
touchant le regne dudit roy Louys XI. 

Nulle créature n’est exempte de passion , et 
tous mangent leur pain en peine et en douleur, 
comme Nostre-Seigneur le promit dés qu'il fit 


rhomme , et loyaument I’a tenu a toutes gens. 


Mais les peines et labeurs sont différentes, celles 
du corps sont les moindres, et celles de l’enten- 
dement les plus grandes. Celles des sages sont 
d’une facon, et celles des fols d'une autre; mais 
trop plus de douleur et de passion porte le fol 

que le sage (combien qu’dé plusieurs semble le 7 


contrafre) , et si y a moins de reconfort. Les 
pauvres gens (qui travaillent et labourent pour 
nourrir eux et leurs enfans, et payent fa taille 
et les subsides a leurs seigneurs ) devroient vi- 
vre en grand desconfort , si les grands princes 
et seigneurs n’avoient que tous plaisirs en ce 
monde, et eux travail et misére; mais la chose 
va bien autrement, car (si je me voulois mettre 
a escrire les passions que j’ay veu porter aux 
grands, tant hommes que femmes, depuis trente 
ans seulement), j’en ferois un gros livre (je n’en- 
tends point de ceux qui sont des conditione de 
ceux qui sont nommez, au livre de Bocace (1); 
mais j'entends de ceux et celles qu'on voit en 
toute richesse, santé et prospérite), et ceux qui 
ne les pratiquoient point de si prés comme moy, 
les réputoient estre bien-heureax , et si ay veu 
maintesfois leurs desplaisirs et douleurs estre 
fondez en si peu de raison , qu’é grande peine 
l"eussent voulu croire les gens qui ne les han- 
toient point , et la plaspart estoient fondez en 
soupcons et rapports ; qui est une maladie ca- 
chée (qui régne aux maisons des grands princes) 
dont maint mal advient, tant 4 leurs personnes 
qu’é Jeurs serviteurs et sujets, et s’en abrége 
tant leur vie, qu’a grand peine s’est veu aucun 
roy en France, depuis Charlemagne, avoir passé 
soixante ans. 

Pour cette suspicion, quand Louys XI vint et 
approcha du terme, estant malade, se jugeoit 
desja mort. Son pére Charles VII, qui tant avoit 
fait de belles choses en France, estant malade, 
se mit en fantaisic qu'on le vouloit empoisonner, 
parquoy il ne vouloit jamais manger. Autres 
suspicions eut le roy Charles VI qui devint fol, 
et le tout par rapport. Ce qui doit estre réputé a 
grande faute aux princes, quand ils ne les ave- 
rent ou font avérer, si ce sont choses qui leur 
touchent,, et encores que ne fussent de trop 
grande importance (car par ce moyen ils n’en 
auroient point si souvent), et faudroit en de- 
mander aux personnes l'un devant l'autre, j'en- 
tens de l'accusateur et de l’accusé, et par ce 
moyen ne se feroit aucun rapport s’il n’estoit vé- 
ritable. Mais il y en a de si bestes , qu’ils pro- 
mettent et jurent n’en dire rien, et par ce moyen 
ils emportent aucunesfois ces angoises dont je 
parle, et si hayent le plus souvent les meilleurs 
et les plus loyaux serviteurs qu’ils ayent, et 
leur font des dommages a l’appétit et rapport de 
plusieurs meschans, et par ce moyen font de 
grands torts et de grands griefs a leurs sujets. 


<X> 


(1) Dans son livre des Nobles matheureuz. 

CHAPITRE XXI. 


Comment les nouvelles de la perte du chasteau 
de Naples vinrent au Roy ; de la vendition 
des places des Florentins a diverses gens; 
du traité d’Atelle en la Potille, au grand 
dommage des Francois , et de la mort du 
roy Ferrand de Naples. 


Le trespas de monseigneur le Dauphin , seul 
fils du roy Charles VIII, fut environ le com- 
mencement de I’an 1496, qui luy fat la plus 
grande perte que jamais luy fut advenue ne qui 
lay pat advenir, car jamais n’a plus eu enfant qui 
ait vescu. Ce mal ne vint point seul, car en ce 
propre temps, luy vinrent nouvelles que le 
chasteau de Naples estoit rendu par ceux que 
monseigneur de Montpensier y avoit Jaissez par 
faveur , et aussi pour avoir les ostages que ledit 
seigneur de Montpensier avoit baillez (qui es- 
toient monseigneur d’Alégre, un des enfans dela 
Marche-d’Ardaine , et un appellé de la Chapelle, 
de Loudonnois, et un appellé Jean Roqueber- 
tin, Catelan), et revinrent par mer ceux qui 
estoient audit chasteau. Une autre honte et dom- 
mage luy advint, c'est qu’un appellé Entragues 
(qui tenoit la citadelle de Pise, qui estoit le 
fort , et qui tenoit cette cité en subjection ) bailla 
ladite citadelle aux Pisans ; qui estoit aller contre 
le serment du Roy , qui deux fois jura aux Flo- 
rentins de leur rendre ladite citadelle et autres 
places comme Serzanne et Serzannelle , Piétre- 
Sancte, Librefacto et Mortron , que les Floren- 
tins avoient prestées audit seigneur, a son grand 
besoin et nécessité , a son arrivée en Italie , et 
luy avoient donné six-vingt mille ducats, dont 
il n’en restoit que trente mille a payer quand 
nous repassasmes, comme en quelque autre en- 
droit en a esté parlé. Bref toutes ces places furent 
vendues. Les Genevois acheptérent Serzanne et 
Serzannelle , et les leur vendit un bastard de 
Sainct-Paul ; Piétre-Sancte vendit encores ledit 
Entragues aux Luquois, et Librefacto aux Vé- 
nitiens , le tout a la-grande honte du Roy et de 
ses sujets, et au dommage et consommation de 
ja perte du royaume de Naples. Le premier ser- 
ment (comme dit est ailleurs) que le Roy fit de 
la restitution desdites places fut 4 Florence , sur 
le grand autel, en la grande église de Sainct- 
Jehan. Le second fut en Ast, quand il fut re- 
tourné , et prestérent les Florentins trente milie 
ducats comptant audit seigneur (qui en avoit 
bien grand besoin ) , par condition que si Pise se 
rendoit , le Roy ne payeroit rien de ladite som- 
me , et seroient rendus les gages et bagues qu’on 
leur bailloit, et si devoient prester audit seigneur 

encores soixante mille ducats, et les faire payer 
comptant au royaume de Naples, a ceux qui 
encores estoient la pour le Roy, et tenir audit 
royaume trois cens hommes-d’armes continuel- 
lement, a leurs despens, au service dudit sei- 
gneur , jusques a la fin de l’entreprise ; et pour 
cette mauvaisetié dite, rien nese fit de ces choses, 
et fallut rendre lesdits trente mille ducats que 
ces Florentins avoient prestez , et advint tout ce 
dommage par faute d’obéissance et par rap- 
ports en l’oreille; car aucuns des plus prés de 
luy donnérent cceur audit Entragues d’ainsi le 
faire. 

En ce mesme temps, deux mois plus ou 
moins , au commencement de cette année 1496, 
voyans monseigneur de Montpensier et le sei- 
gneur Virgile Ursin , messire Camille Vitelly, 
et autres capitaines francois, que tout estoit 
ainsi perdu, se mirent aux champs et prirent 
quelques petites places, et la leur vint au-devant 
le roy Ferrand , fils du roy Alphonse (qui s’es- 
toit voué de religion , comme avez veu devant ), 
et avec ledit Ferrand estoit le marquis de Man- 
toute, frére de la femme dudit Montpensier, et 
capitaine géneral des Vénitiens , qui trouvérent 
logé ledit Montpensier en une ville appellée 
Atelle, lieu trés-avantageux pour eux, pour 
avoir vivres, en un haut, et fortifierent leurs lo- 
gis, comme ceux qui craignoient la bataille ; 
car ledit roy Ferrand , et ses gens, avoient 
tousjours este battus en tous lieux, et ledit 
marquis, en venant a Fornoiie , ou nous avions 
combattu ; et l’avoient les Vénitiens presté au 
roy Ferrand , auquel ils presterent aussi quel- 
que somme d'argent, qui valoit peu, pour les 
gages quils en prirent: car ils en eurent six 
places en la Poiille , de grande importance 
(comme Brandis, Trani, Galipoli, Carna, 
Otrante et Monopoli, qu’ils avoient prises sur 
nous), et compterent le service de leurs gens- 
d’armes , qu’ils avoient audit royaume ; et tant 
quils tiennent lesdites places pour deux cens 
mille ducats, et puis veulent compter la des- 
pense de les garder, et croy que leur intention 
n’est point de les rendre ; car ils ne l’ont point 
de coustume, quand elles leur sont bienséantes, 
comme sont celles-cy, qui sont du costé de leur 
goufre de Venise ; et par ce moyen sont vrays 
seigneurs du goufre (qui est une chose qurils 
désirent bien ), et me semble que dudit Otrante 
(qui est le bout du goufre) y a neuf cens milles 
jusques a Venise. Le Pape y a eu autres plaees 
entre deux : mais il faut que tout paye gabelle 
a Venise, si on veut naviguer par ledit goufre. 
Or est-ce grand chose & eux d’dvoir acquis ces 
places , et plus que beaucoup de gens n’enten- 

dent ; car ils en tirent grands bleds et huiles, 
qui leur sont deux choses bienséantes et né- 
cessaires. 

Audit lieu dont je parle, survint question en- 
tre les nostres , tant pour les vivres (qui se 
commentcérent a diminuer ) que pour faute d‘ar- 
gent ; car il estoit deu aux gens-d’armes un an 
et demy et plus , et avoient enduré grandes pau- 
vretez. Aux Allemans estoit aussi deu large- 
ment, mais non point tant, car tout |’argent 
que monseigneur de Montpensier pouvoit finer 
audit royaume, estoit pour eux; toutesfois il 
leur’ estoit deu un an et plus. Mais ils avoient 
pillé plusieurs petites villes, dont ils s’estoient 
enrichis. Si les quarante mille ducats qu’on 
leur avoit tant de fois promis envoyer y eussent 
esté , ou qu’on eust sceu qu’ils eussent esté a 
Florence, le débat qui y advint, n’y fust point 
advenu ; mais tout estoit sans espoir. Toutesfois 
plusieurs des chefs m’ont dit que si nos gens 
eussent esté d’accord pour combattre, il leur 
sembloit qu’ils eussent gagné la bataille, et 
quand ils l’eussent perdué, ils n’eussent point 
perdu la moitié des gens qu’ils perdirent en 
faisant un si vilain accord qu’ils firent. Mon- 
sieur de Montpensier et le seigneur Virgile 
Ursin , qui estoient Jes deux chefs , vouloient la 
bataille , et ceux-la sont morts en prison, et ne 
leur fut point observé ledit appointement. Ces 
deux que je dis, chargérent monseigneur de 
Percy, un jeune chevalier d’Auvergne, d'avoir 
esté cause que l’on ne combattit pas, et qu'il 
estoit un trés-mauvais chevalier , et peu obéis- 
-sant a son chef. 

Il y avoit dewx sortes d’Allemans en cet ost. 
Il_y pouvoit avoir quinze cens Suisses, qui y 
avoient esté dés que le Roy y alla. Ceux-la le 
servirent loyaument jusques a la mort, et tant 
que plus on ne scauroit dire. II y en avoit d’au- 
tres que nous appellons communément lansque- 
nets , qui vaut autant a dire comme compagnons 
du pays , et ceux-la haissent naturellement les 
Suisses , et les Suisses eux. Ils sont de tous 
pays, comme de dessus le Rhin , et du pays de 
Souave (1); il y en avoit aussi du pays de Vaux 
en Sénonie (2), et du pays de Gueldres ; tout 
cecy montoit environ sept ou huict cens hom- 
mes , qu’on y avoit envoyez nouvellement, avee 
payement de deux mois, qui estoit mangé , et 
quand ils arrivérent 1a, ils ne trouvérent autre 
payement. Ceux-cy se voyans en ce péril et né- 
cessite, ne nous porterent point l'amour que 


" (f) Souabe. ~ 


(2) C'est le pays que les géographes latins nomment 

font les Suisses. Ils pratiquérent et se tournérent 
du costé dudit dom Ferrand, et pour cette 
cause, et pour la division des chefs, nos gens 
firent un vilain et infame appointement avec le- 
dit dom Ferrand , qui bien jura de le tenir, car 
Jedit marquis de Mantoie voulut bien en asseu- 
rer la personne de son beau-frére monsieur de 
Montpensier. 

Par ledit accord ils se rendirent tous en la 
main de leurs ennemis, et leur baillérent toute 
Vartillerie du Roy, et leur promirent faire ren- 
dre toutes les places que Je Roy avoit audit 
royaume, tant en Calabre, ou estoit monsei- 
gneur d’Aubigny, qu’en l’Abruzze, ot estoit 
messire Gracien des Guerres, avec Gajette et 
Tarente, et par ce moyen ledit roy Ferrand les 
devoit envoyer en Provence par mer, leurs ba- 
gues sauves , lesquelles ne valoient guéres. 
Ledit roy Ferrand les fit tous mener a Naples , 
et estoient cing ou six mille personnes, ou plus. Si 
deshonneste appointement n’a esté fait de nostre 
temps, et n’en ay leu de semblable , fors celuy 
qui fut fait par deux consuls romains ( comme 
dit Titus (3) Livius ) avec les Samnitiens, qu’on 
veut dire estre ceux de Bénévent, en un lieu 
appelle lors les Furques Caudines , qui est cer- 
tain pais de montagnes; lequel appointement 
les Romains ne voulurent tenir, et renvoyérent 
prisonniers les deux consuls aux ennemis. 

Quand nos gens eussent combatu et perdu 
la bataille, ils n’eussent point perdu tant de 
morts : car les deux parts des nostres y mouru- 
rent par famine ou peste , dedans les navires, 
en Visle de Prusse , ot ils furent envoyez de- 
puis par ledit roy Ferrand, et mesmes y mourut 
monsieur de Montpensier (aucuns disent de 
poison, et autres de fiévres, ce que je croy 
mieux) , et ne croy point que de tout ce nombre 
revinst jamais quinze cens personnes : car des 
Suisses qui estoient bien treize cens, n’en re- 
vint point plus de trois cens cinquante, tous mala- 
des , lesquels doivent estre loitez de leur loyauté ; 
car jamais ne voulurent prendre le party du 
roy Ferrand , et eussent avant enduré la mort , 
comme plusieurs firent audit lieu de Prusse, 
tant de chaleur et de maladie, comme de faim: 
car on les tint en ces navires par long-temps 
en si grande extrémité de vivres, qu‘il n'est 
possible de croire. Je vis revenir ceux qui-en 
revinrent , et par espécial les Suisses , qui rap- 
porterent toutes leurs enseignes, et monstroient 
bien a leurs visages, qu’ils avoient beaucoup 


| Valesia Sedustorum, dont Sedunum, en francais Sion, 


est la métropolitaine. 
(3) Premiére décade, liyre 1X. 

souffert, et tous estoient malades ; et quand ils | 


partirent des navires, pour un peu prendre I’air, 
on leur haussoit les pieds. Ledit seigneur Virgile 
s’en pouvoit bien aller en ses terres , par ledit 
appointement, et son fils et tous les Italiens 
qui servoient le Roy ; toutesfois ils le retinrent, 
et sondit fils légitime aussi, car il n’en avoit 
qu'un. Bien avoit un bastard, homme de bien , 
appellé le seigneur Carlo. Plusieurs Italiens 
de leur compagnie le destroussérent en s’en al- 
lant. Si cette male-aventure ne fust tombée que 
sur ceux qui avoient fait ledit appointement , on 
ne les devroit point plaindre. 

Tost aprés que ledit roy Ferrand eust receu 
cet honneur, dont j’ay parlé dessus , et que de 
nouveau avoit esté marié avec la fille de son 
grand-pére le ray Ferrand, qu’il avoit eué de 
la sceur da roy de Castille , de présent régnant , 
et si estoit seeur du roy Alphonse son propre 
pere , estant jeune fille de treize ou quatorze 
ans: il prit une flévre continué , dont en peu 
de jours mourut, et vint Ja possession du royaume 
au roy Fédéric (qui de présent le tient), oncle 
dudit Ferrand. Ce me semble horreur de parler 
d’un tel mariage , dont en ont fait ja plusieurs 
en cette maison, de fresche mémoire , comme 
depuis trente ans en ca. Ladite mort fut tost 
apres ledit appointement, qui fut fait en la 
ville d’Atelle (1), l’'an 1496. Ledit roy dom Fer- 
rand quand il vivoit , et ledit dom Fédéric, 
depuis gu’il fut Roy, s’excusoient sur ce que 
monsieur de Montpensier ne faisoit point ren- 
dre lesdites places qu’il avoit promises , en fai- 
sant ledit traicté ; car Gajette et autres n’es- 
toient point en sa main. Et combien qu'il fust 
lieutenant da Roy, si n’estoient point tenus ceux 
qui tenoient les places pour. leur Roy, de les 
rendre par son commandement, combicn que 
le Roy n’y eust guéres perdu, car elles coustérent 
beaucoup depuis a garder et avitailler, et si se 
perdirent : et ne pense mentir (car j’estois pré- 
sent a voir dépescher trois ou quatre fois ceux 
qui allérent pour avitailler et secourir les chas- 
teaux de Naples, en un coup, et aprés jusques 
4 trois , pour avitailler Gajette ) que ces quatre 
voyages coustérent plus de trois eens mille 
francs , et si furent voyages perdts. 


LOO 
CHAPITRE XXII. 


Comment quelques pratiques menées en fu- 
veur du Roy, par aucuns seigneurs @ Italie, 


(t) Atella, petite ville a deux lieues au sud de Mel- 
phi, dans la Basilicate. 

tant pour Naples que pour déchasser le duc 
de Milan, furent rompues, par faute d’y 
envoyer; et comment une autre entreprise 
contre Génes, ne put aussi venir a bon 


effect. 


Depuis le retour du Roy dudit voyage de 
Naples, comme dit est , il se tint 4 Lion grand 
temps , a faire tournois et joustes , désirant 
tousjours ne perdre point ses places dont j'ay 
parlé, et ne luy chaloit qu'il luy coustast; mais 
nulle peine ne vouloit prendre pour entendre a 
son affaire. Pratiques luy venoient assez d’lta- 
lie, et de grandes et seures pour Ie royaume de 
France , qui est fort de gens, et a largement 
bleds en Provence et Languedoc, et autres pays 
pour y envoyer, et argent; mais a un autre 
prince que le roy de France, seroit tousjours se 
mettre a hospital , de vouloir entendre au ser- 
vice des Italiens , et a leurs entreprises et se- 
cours ; car tousjours y mettra ce qu'il aura , ct 
n’acheévera point, car ceux-la ne servent point 
sans argent, et aussi ils ne pourroient , si ce 


nestoit un duc de Milan, ou une des plus 


grandes seigneuries ; mais un pauvre capitaine, 
encores quil ait bonne affection de servir 
un prince de la maison de France, qui preé- 
tepdroit raison au royaume de Naples, ou un 
autre qui prétendist droict ala duché de Milan , 
quelque loyauté qu’il tinst, et encores qu’il soit 
vostre partisan, si ne vous scauroit-il servir 
guéres longuement , apres le payement failly , 
car ses gens le laisseroient , et le pauvre capi- 
taine auroit perdu son vaillant: car la pluspart 
n’ont rien que le crédit que leur donnent leurs 
gens-d’armes , lesquels sont payez de leur capi- 
taine , et luy se fait payer de celuy qu'il sert, et 
plus grand seureté ne scauroit-on demander en 
Italie que la partialité. 

Mais pour scavoir quelles ont esté ces pra- 
tiques que j’ay dites, si grandes furent , qu’elles 
commencérent avant que Gajette fust perdue, 
et durérent encores depuis , deux ans aprés le 
retour du Roy , quand le duc de Milan ne te- 
noit choses qu’il edt promises. Ce qu’il ne faisoit 
point du tout par tromperie, ne malveillance , 
mais en partie de crainte: car il craignoit que 
si le Roy estoit si grand qu’il ne le deffist. Apres 
il estimoit aussi le Roy estre de peu de tenue ct 
seureté. Il fut entrepris finalement que le duc 
d’Orléans iroit en Ast, avec un nombre de gens, 
bon et grand, et le vis prest.a partir, et tout 
son train partit. Nous estions asseurez du duc 
de Ferrare, avec cing cens hommes-d'armes , 
et deux mille hommes-de-pied , combien qu'il 
fit beau-pére du duc de Milan , car il le faisoit 

pour s’oster du péril ou il se voyoit estre entre 
les Vénitiens et le duc; car pieca, comme a esté 
veu dessus , lesdits Vénitiens luy avoient osté 
le Polésan , et ne demandoient que sa destruc- 
tion. Il edt préféré sa seureté, et de ses enfans, 
a l’amitié de son gendre, et par aventure luy 
sembloit que ledit duc s’appointeroit avecques 
le Roy , quand il se verroit en cette crainte. Le 
semblable eut fait par sa main le marquis de 
Mantoite , qui nagueéres estoit capitaine des Vé- 
nitiens, et encores estoit , mais en suspicion 
d’eux, et luy mal-content d’eux, séjournoit avec 
son beau-pére le duc de Ferrare, avec trois 
cens hommes-d’armes, et si avoit pour femme, 
et a encores , la sceur de la duchesse de Milan , 
et fille du duc de Ferrare. Messire Jehan Ben- 
tivoille (qui gouverne Boulogne, et y est comme 
‘seigneur) elt fourny cent cinquante hommes- 
d’armes , et deux de ses fils , qui avoient gens- 
d’armes, et de bonnes gens-de-pied , et si est 
assis en lieu ou il pouvoit bien servir contre le 
duc de Milan. Les Florentins qui se voyoient 
destruicts, si par quelque grand inconvénient 
ne se ressourdoient, de peur d’estre dessaisis 
de Pise , et d’autres places dont il a este parlé , 
fournissoient huict cens hommes-d’armes, et 
cing mille de pied, et cela 4 leurs despens, et 
avoient provision de leurs payemens pour six 
mois. Les Ursins , et aussi le préfect de Rome, 
frere du cardinal de Sainct-Pierre-ad-vincula , 
dont plusieurs fois a esté parlé (car ils estoient 
a la solde du Roy), eussent bien amené mille 
hommes-d’armes , mais entendez que la suite 
de leurs hommes-d’armes n’est pas telle que 
celle des nostres, qui ont archers: mais la solde 
est assez pareille. Car un homme-d’armes bien 
payé couste cent ducats Il’an, et it nous faut le 
double pour les archers. Ces gens souldoyez fa- 
loit bien payer; mais aux Florentins, rien. 
Quant au duc de Ferrare et au marquis de Man- 
totie et Bentivoille, ils parloient seulement de 
leurs despens: car ils prétendoient gains de 
terres aux despens du duc de Milan ; et s’il se 
fit trouvé soudainement assailly de ce qu’edt 
mené le duc d’Orléans , et de tous ceux que j’ay 
nommez, ceux qui se fussent sceu mettre en 
ordre pour le deffendre, comme les Vénitiens , 
n’eussent esté prests a moins de quatre-vingt 
mille escus , devant qu’il eust esté contraint de 
se tourner du costé du Roy, qui cust tenu tous 
ves Italiens aux champs long-temps. Et de faict, 
le duché de Milan gagné , le royaume de Naples 
se recouvroit de soy-mesme. 

La faute d’esprouver cette belle aventure , 
vint de ce que ledit duc d'Orléans mua de pro- 
pos , combien qu'on entendoit qu'il dcust partir 

du soir au matin, parce qu'il avoit envoyé de- 
vant toutes choses qui servoient & sa personne, 
et ne restoit que luy a partir, et l’armée preste 
et payée : car en Ast avoit huict cens hommes- 
d’armes francois, et bien six mille hommes-de- 
pied, dont y en avoit quatre cens Suisses. Ledit 
duc d'Orléans, ayant ainsi mué de propos, requit 
au Roy par deux fois , qu’il luy pleust mettre 
cette matiére au conseil. Ce qui fut fait par 
deux fois, et m’y trouvay présent a toutes les 
deux fois , et fut conclu , sans une voix au con- 
traire (et si y avoit tousjours dix ou douze per- 
sonnes pour le moins) qu'il y devoit aller, veu 
qu’on avoit asseuré tous les amis en Italie, qui 
dessus sont nommez , lesquels ja avoient fait 
grosse despense et se tenoient prests. Lors dit 
ledit due d’Orléans ( qui estoit de quelqu’un con- 
seillé, ou fuyoit son partement, parce qu’il voyoit 
le Roy assez mal disposé de sa santé, dont il 
devoit estre propre héritier s’il venoit a mou- 
rir) qu'il ne partiroit point pour y aller pour sa 
propre querelle, mais que trés-volontiers iroit 
comme lieutenant du Roy nostre sire, et par 
son commandement, et ainsi finit ce conseil. Le 
Jendemain , et plusieurs autres jours apres, pres- 
serent fort les ambassadeurs florentins , et plu- 
sieurs autres , le Roy pour faire partir ledit duc 
d'Orléans ; mais le Roy respondit q@’il ne l’en- 
voyeroit jamais a la guerre par force. Parquoy 
ce voyage fut ainsi rompu, et en desplaisoit au 
Roy, qui en avoit fait grande despence, et avoit 
grande espérance de se venger du duc de Milan, 
veu lesdites nouvelles qu'il pouvoit avoir euesa 
’heure des intelligences qu’avoit messire Jehan- 
Jaques de Trevoul , qui estoit lieutenant-géné- 
ral pour le Roy et pour Je duc d’Orléans , qui 
est natif de Milan , et fort aimé et apparenté en 
ladite duché de Milan, ou avoit largement gens 
qui avoient bonne intelligence avec luy, tant 
de ses parens comme d’autres. 

Faillie cette entreprise, en survint tost apres 
une autre, voire deux ou trois &un coup, de 
Genes , 1a ot ils sont enclins a toutes mutations. 
L’une se dressoit par messire Baptiste de Campe- 
fourgouse , qui estoit un grand chef entre ces 
partialitez de Génes , mais i] en estoit banny, et 
n’y pouvoit sa partialité rien , ne ceux de Dorie, 
qui sont gentils-hommes, et ceux de Fourgouse, 
non. Lesdits Dorie sont partisans desdits Fre- 
gouses , et ne peuvent estre ducs , a cause qu'ils 
sont gentils-hommes ; car un gentil-homme ne 
le peut estre, et ledit messire Baptiste l’avoit 
esté , n’y avoit guéres , et avoit esté trompé par 
son oncle , le cardinal de Génes , et cestuy-la 
avoit mis la seigneurie de Génes en la main du 
duc de Milan (il n’y a pas encores fort long- 


MEMOIRES DE PHILIPPE DE CoMmINES. [1496] 


terops ) , et gouvernoient a Génes les Adornes, 
qui aussi ne sont point gentils-hommes , mais 
souvent ont esté ducs de Génes, et aidez par 
les Spinoles , qui sont aussi gentils-hommes. 
Ainsi les nobles font bien un duc a Génes, mais 
ils ne le peuvent estre. Ledit messire Baptiste 
espéroit mettre en armes sa partialité , tant en 
la cité qu’aux champs, et que la seigneurie se- 
roit au Roy , et que luy et les siens gouverne- 
roient et chasseroient les autres dehors. 

L’autre entreprise estoit que plusieurs per- 
sonnes de Savonne s’estoient adressez au cardi- 
nal de Sainct-Pierre-ad-vincula, asseurant de luy 
pouvoir bailler ladite ville de Savonne, espé- 
rant estre en liberté: car elle est sous la ville 
de Génes, et y paye les gabelles. Qui eust peu 
avoir ce lieu , Génes eust esté fort a l’estroict , 
veu que le Roy tient le pais de Provence, et 
que Savoye est a son commandement. Et pour 
toutes ces nouvelles manda le Roy & messire 
Jehan-Jaques de Trevoul, qu’il fist espaule audit 
messire Baptiste de Campefourgouse, et prestast 
des gens pour le conduire jusques aux portes de 
Génes , pour voir si sa partialité se pourroit Je- 
ver. D’autre costé fut empesché du cardinal 
Sainct-Pierre-ad-vincula , qui fit tant que le Roy 
escrivit aussi audit messire Jaques qu’il envoyast 
des gens avec ledit cardinal, pour le conduire 
jusques & Savonne, et le luy mandoit de bouche 
par le seigneur de Servon en Provence, amy 
dudit cardinal, et trés-hardy parleur. Ledit 
Roy mandoit audit messire Jehan-Jaques qu’il 
se mit en lieu ot iJ pdt faire espaule aux deux 
bandes , et qu’il n’entreprit rien sur le duc de 
Milan , ne contre la paix qu’on avoit faite la 
saison devant avec ledit duc, comme I’on a pi 
voir ailleurs (1). 

Qr estoient ces commandemens bien diffé- 
reps, et ainsi se dépeschent les affaires des 
grands princes , quand ils n’y sont point pré- 
sens et qu’ils sont soudains 4 commander lettres, 
et expédier gens, sans bien ouyr débattre de- 
vant les expéditions de si grosses entreprises. 
Or entendez quant a ce que demandoit Iedit 
messire Baptiste de Campefourgouse, et & ce 
que cherchoit ledit cardinal, que c’estoit chose 
impossible de fournir aux deux a un coup: car 
a’aller jusques aux murs de Génes , sans grand 
nombre de gens , ne se pouvoit faire , car il y a 
grand peuple dedans, hardis, bien armez, et 
vaillantes gens; et en baillant aussi compagnie 
au cardinal, l’armée estoit départie en trois, 
car il falloit qu'il en demeurat audit messire 
Jehan-Jaques , et si y avoit 4 Génes et A Sa- 


(4) Chapitre 20. 

vonne beaucoup de gens que le due de Milan y 
avoit envoyez, et les Vénitiens, qui tous avoient 
bien grande peur que Génes tournast, et si avoit 
dom Fédéric et le Pape. 

Or messire Jehan-Jaques avoit eu unc tierce 
entreprise en son cceur: car ii edt voulu tost 
tirer droiet contre le duc de Milan, et laisser 
les autres entreprises, et qui l’edt laissé faire , 
il edt fait grandes choses , et commenca. Car 
sous couleur d’escrire au Roy qu'il ne pouvoit 
autrement garder de dommage ceux qui iroient 
& Génes ou 4 Savonne, il s’en alla mettre sur le 
grand chemin par ot lon pouvoit venir d’A- 
lexandrie vers Génes (car par ailleurs que par 
ce chemin , ne pouvoit le duc de Milan envoyer 
gens pour courir sus aux nostres ), et prit ledit 
messire Jehan-Jaques trois ou quatre petites 
villes qui luy ouvrirent ; et disoit ne faire point 
de guerre au duc pour cela, veu qu'il estoit né- 
cessaire qu'il s’y mist, et aussi que le Roy n’en- 
tendoit point faire guerre audit duc , mais avoir 
Génes et Savonne, s'il eust pi: disant qu’ils 
sont tenus de luy , et qu’ils avoient forfait. Pour 
satisfaire au cardinal, ledit messire Jehan- 
Jaques luy bailla partie de l’armée pour aller a 
Savonne. I] trouva la place garnie, et son entre- 
prise rompue , et s’en revint. On en bailla d’au- 
tres audit messire Baptiste , pour aller a Génes, 
s’asseurant fort de ne faillir point. Quand il eut 
fait trois ou quatre lieues , ceux qui alloient en 
sa compagnie entrérent en aucuns doutes de luy, 
tant Allemans que Francois, toutesfois c’estoit 
& tort; mais leur compagnie, qui n’estoit pas 
grande, se fat mise en danger d’y aller si sa 
partialité ne se fat levée; et ainsi faillirent 
toutes ces entreprises, et estoit ja fort le duc 
de Milan , qui avoit esté en grand péril, qui 
eust laissé faire le seigneur Jehan-Jaques, et luy 
estoient venus beaucoup de gens des Vénitiens. 
Nostre armée se retira, et donna-l’on congé aux 
gens-de-pied, et furent laissées ces petites 
villes qu’on avoit prises, et cessa la guerre, a 
peu de profit pour le Roy ; car fort grand argent 
s’y estoit despendu. 


CKO 
CHAPITRE XXIII. 


De quelques dissentions d’entre le roy Charles 
et Ferrand de Castille , et des ambassadeurs 
envoyes de l’un a l'autre pour les appaiser. 


Depuis le commencement de I’an 1496 que 
ja le Roy estoit deca les monts , trois ou quatre 
mois y avoit, jusques en l’an 1498, ne fit le 
Roy autre chose en Italie, et me trouvay tout 

ce temps avec luy, et estois présent a la plus- 
part des choses; et alloit le Roy de Lion a 
Moulins, et de Moulins a Tours, et partout 
faisoit des tournois et des joustes , et ne pen- 
soit 4 autres choses. Ceux qui avoient plus de 
crédit a l’entour de luy estoient tant divisez 
que plus ne pouvoient. Les uns vouloient 
que l’entreprise d’Italie continuast (c’estoient 
le cardinal et Ile séneschal ), voyans leur pro- 
fit et authorité en la continuant, et passoit 
tout par eux. D’autre costé estoit l’admiral (1), 
qui avoit eu toute l’authorité avec le jeune 
Roy, avant ce voyage. Cestuy-la vouloit que 
ces entreprises demeurassent de tous poincts , 
et y voyoit son profit et moyen de retourner a 
sa premiére authorité et les autres a la perdre ; 
et ainsi passérent les choses un an et demy ou 
environ. 

Durant ce temps alloient ambassadeurs de- 
vers le roy et la reyne de Castille: car fort dé- 
siroit le Roy d’appaiser ce bout, qui estoit en 
guerre , et estoient forts par mer et par terre; 
et combien que par la terre fissent peu d’ex- 
ploit , par mer avoient fort aidé au roy Ferrand 
et Fédéric; car le pais de Cecile est voisin au 
royaume de Naples, d’une lieué et demie, a 
lendroit de Réges en Calabre, et aucuns veulent 
dire qu’autresfois fut terre, mais que la mer a 
fait cette ouverture que l’on appelle de présent 
le far de Messine. Et de Cecile , dont les roy et 
reyne de Castille estoient seigneurs, vindrent 
grands secours 4 Naples, tant de caravelles qu'ils 
avoient envoyées d’Espagne, que de gens; et 
en Cecile mesme se trouva quelque nombre 
d’hommes-d’armes qui estoient passez en Ca- 
labre avec une quantité de génétaires, et fai- 
soient la guerre a ceux qui estoient 1a pour le 
Roy; leurs navires estoient sans cesse avec ceux 
de la ligue; et ainsi , quand tout estoit assem- 
blé, le Roy estoit de beaucoup trop foible par 
la mer. Par ailleurs fit le roy de Castille peu de 
dommage au Roy. Vray est que grand nombre 
de gens de cheval entrérent en Languedoc et y 
firent du pillage , et couchérent audit pais, et 
y en eut plusieurs qui furent sur ledit pais deux 
ou trois ou quatre jours; mais autre exploict ne 
firent-ils. Monseigneur de Sainct-André (2) de 
Bourbonnois estoit a cette frontiére, pour mon- 


(1) Louis Malet, seigneur de Grayille , de Marcoussi, 
et de Bois-Malesherbes, gouverneur de Picardie et de 
Normandie, pourvu de la charge d’amiral l'an 1485. II 
résigna cette dignité, l'an 1508, a son gendre Charles 
d'Amboise, seigneur de Chaumont-sur—Loire, lieute— 
nant-général pour le Roi, et gouverneur de Paris , Mi- 
lan, Génes et Normandie, chevalier de l‘ordre, maréchal 
et grand-maitre de France, et neveu du célébre cardinal 

seigneur le duc de Bourbon, gonverneur de 
Languedoc. Celuy-la entreprit de prendre Saus- 
Ses , une petite ville qui estoit en Roussillon ; 
ear de la ils faisoient la guerre au Roy, deux 
ans devant , et leur avoit le Roy rendu ledit 
pais de Roussillon ou est assis le pais de Perpi- 
gnan, et cette petite ville est du pais. L’entre- 
prise estoit grande, parce qu'il y avoit large- 
ment gens, selon le lieu , et des gentils-hommes 
de la maison du roy de Castille mesme , et leur 
armée aux champs , Jogée a une lieué pres , qui 
estoit plus grosse que la nostre: toutesfois le- 
dit seigneur de Sainct-André conduisit son en- 
treprise si sagement et si secrettement , qu’en 
dix heures il prit ladite place, comme je vis, 
par assaut, et y mourut trente ou quarante 
gentils-hommes d’estime, Espagnols , et entre 
les autres le fils de l’archevesque de Sainct- 
Jacques , et trois ou quatre cens autres hommes, 
lesquels ne s’attendoient point que si tost on les 
dit prendre , car ils n’entendoient point quel 
exploict faisoit nostre artillerie , qui a la vérite 
passe toutes les artilleries du monde. 

Voila tout l’exploict qui fut fait entre ces 
deux roys: ce fut honte et descry au roy de 
Castille , veu que son armeée estoit si grosse ; 
mais quand nostre Seigneur veut commencer a 
punir les gens, il leur advient volontiers de . 
telles petites douleurs au commencement, car 
il en advint bien de plus grandes ausdits Roy et 
Reyne tost aprés , et si fit-il 4 nous. Grand tort 
avoient lesdits Roy et Reyne d’ainsi s‘estre par- 
jurez envers le Roy, aprés cette grande bonté 
qu’il leur avoit faite de leur avoir rendu ledit 
pais de Roussillon , qui tant avoit cousté a ré- 
parer et garder 4 son pére; lequel l’avoit en 
gage pour trois cens mille escus, qu’il leur quit- 
ta; et fit tout cecy afin qu’ils ne l’empeschassent 
point a la conqueste qu’il espéroit faire dudit 
royaume de Naples; et refirent les -anciennes 
alliances de Castille (qui sont de roy a roy, de 
royaume 4 royaume, et d’homme 4 homme de 
leurs sujets) , et ils promirent de ne l’empescher 
point 4 ladite conqueste, et de ne marier aucunes 
de leurs filles en ladite maison de Naples, d’An- 
gleterre, ne de Flandres: et cette estroicte offre 
de mariage vint de leur costé; et en fit P’ouver- 
ture un cordelier, appellé frére Jehan de Mau- 


Georges d’Amboise. Charles d’Amboise mourut en 1510 
4 Corrége en Lombardie. Aprés sa mort, Graville exerca 
de nouveau la charge d’amiral dont il s’était réservé la 
survivance. Il mourut le 30 octobre 1546. 

(2) Guichard d’Albon, fils de Gilles, seigneur de St.- 
André, et de Jeanne de la Palisse Semur, et grand- 
pére de Jacques de d’Albon, marquis de Fronsac, sel- 
gneur de Saint-André, maréchal de France. 

léon , de par la Reyne de Castille ; et dés qu’ils 
virent la guerre encommencée et le Roy a 
Rome, ils envoyérent leur ambassadeur partout 
pour faire alliances contre le Roy, et mesmes 4 
Venise ou j’étois ; et la se fit la ligue, dont j'ay 
tant parlé, du Pape, du Roy des Romains, 
d’eux , de la seigneurie de Venise et du duc de 
Milan; et incontinent commencérent la guerre 
au Roy, disans que telle obligation n’estoit point 
de tenir, c’est a scavoir de ne pouvoir marier 
leurs filles (dont ils en avoient quatre et un fils) 
a ces roys dont j’ay parlé; et d’eux-mesmes 
estoit venué cette ouverture , comme avez veu. 

Or, pour retourner 4 mon propos, quand 
toutes ces guerres d’Italie furent faillies, et que 
le Roy ne tenoit plus Gajette audit royaume de 
Naples (car encores la tenoit-il , quand les pra- 
tiques de paix commencérent entre lesdits roys ; 
mais tost aprés fut perdué), et aussi ne se fai- 
soit plus aucune guerre du costé de Roussillon , 
mais gardoit chacun le sien; ils envoyérent vers 
le roy Charles un gentil-homme et des religieux 
de Montferrat : car toutes leurs ceuvres ont fait 
mener et conduire, par telles gens, ou par hypo- 
crisie , ou afin de moins despendre: car ce frere 
Jehan de Mauléon, cordelier dont a esté parlé, 
mena le traicté de faire rendre le Roussillon. Ces 
ambassadeurs , dont j’ay parlé, priérent au Roy 
d’entrée , qu'il luy pleust jamais n’avoir souve- 
nance du tort que lesdits Roy et Reyne luy te- 
noient (on nomme tousjours la Reyne, parce 
que Castille est de son costé; et aussi elle en 
avoit la principale authorité; et a esté un fort 
honorable mariage que le leur); aprés commen- 
coient unetrefve, y comprenant toute leur ligue, 
et que le Roy demeurast en possession de Ga- 
jette, et autres piéces qu’il avoit audit royaume 
de Naples, et qu’il les pourroit avitailler a son 
plaisir durant la trefve; et que l’on prist une 
journée ou se trouveroient ambassadeurs de 
toute la ligue pour traiter paix qui voudroit ; et 
aprés vouloient continuer lesdits roys en leur 
conqueste ou entreprise sur les Maures, et pas- 
ser la mer qui est entre Grenade et Afrique , 
dont Ja terre du Roy de Fez leur estoit la plus 
prochaine : toutesfois aucuns ont voulu dire que 
leur vouloir n’y estoit point, et qu’ils se conten- 
teroient de ce qu’ils avoient faict , qui est d’a- 
voir conquis le royaume de Grenade, qui, a la 
verité , a esté une belle et grande conqueste et 
la plus belle qui ait esté de nostre temps , et que 
jamais leurs prédécesseurs ne sceurent faire ; et 
voudrois pour l’amour d’eux que jamais n‘eus- 
sent entendu a autre chose , et tenu a nostre Roy 
ce qwils luy avoient promis. 

Le Roy renvoya avec ces deux ambassadeurs 

le seigneur de Clérieux (1) du Dauphiné, et tas- 
choit le Roy de faire paix ou trefve avec eux , 
sans y comprendre la ligue; mais toutesfois , 
s'il edt accepté leurdit offre, il eust sauvé Ga- 
jette, qui estoit assez bien suffisante pour recou- 
vrer le royaume de Naples, veu les amis que le 
Roy y avoit. Quand ledit de Clérieux revint , il 
apporta pratique nouvelle, et ja estoit perdué 
Gajette avant qu’il fat en Castille. Cette nouvelle 
ouverture fut que le Roy et eux retournassent 
en leur premiére et ancienne amitié , et qu’eux 
d’eux , a butin , entreprissent toute la conqueste 
d’Italie , et 4 communs despens ; et que les deux 
roys y fussent ensemble; mais premiérement 
vouloient la trefve générale , ot toute la ligue 
fust comprise, et qu’une journée se tinst en Pied- 
mont, ou chacun pourroit envoyer ambassa- 
deurs : car honnestement ils se vouloient dépar- 
tir de ladite ligue. Toute cette ouverture, 4 mon 
advis , et ainsi qu’on m’a depuis donné a en- 
tendre , n’estoit que dissimulation , et pour ga- 
gner temps , et pour laisser reposer ce roy Fer- 
rand, quand encores vivoit, et dom Fédéric. 
nouvellement entré en ce royaume ; toutefois ils 
eussent bien voulu ledit royaume leur : car ils 
y avoient meilleur droict que ceux qui ]’ont pos- 
sédé ; mais la maison d’Anjou , dont le Roy a le 
droict , doit aller devant ; mais de la nature 
dont il est, et aux gens qui y habitent, il me 
semble qu’il est A celuy qui le peut posséder, 
car ils ne veulent que mutation. 

Depuis y retourna ledit seigneur de Clérieux 
et up appellé Michel de Grammont sur aucunes 
ouvertures. Ledit de Clérieux portoit quelque 
peu d’affection a cette maison d’Arragon , et es- 
péroit avoir le marquisat de Cotron qui est en 
Calabre, que ledit roy d’Espagne tient de cette 
conqueste derniére, que ses gens firent audit pays 
de Calabre, et ledit de Clérieux le prétend sien , 
et est homme bon , et qui aisément croit, et par 
espécial tels personnages. A la deuxiéme fois 
quil revint, il amena un ambassadeur desdits 
roys ; et rapporta ledit de Clérieux qu’ils se con- 
tenteroient d'avoir ce qui est le plus prochain 
de Cecile, qui est Calabre, pour ledit droict 
qu’ils prétendoient audit royaume de Naples, et 
que le Roy prist le reste, et qu’en personne vien- 
droit ledit roy de Castille en ladite conqueste , 
et payeroit autant de la despense de l’armée 
comme le Roy, et ja tenoit et tient quatre ou 
cing places fortes en Calabre , dont Cotron est 
Vune , qui est cité bonne et forte. Je fus présent 
au rapport , et 4 plusieurs sembla que ce n’estoit 


(1) Guillaume de Poitiers, seignear de Clérieux, gou- 
verneur de Paris. 

qu'abus , et qu'il falloit la envoyer quelqu'un 
bien entendu , et qu'il joignist cette pratique de 
plus prés ; parquoy fut joint, avec les premiers, 
le seigneur du Bouchage , homme bien sage, et 
qui avoit eu grand crédit avec le roy Loys, et en 
cores de présent avec ie roy Charles, fils dudit feu 
roy Loys. L’ambassadeur, que ledit de Clérieux 
avoit amené, ne voulut jamais confirmer ce que 
ledit de Clérieux disoit ; mais disoit qu’il croyoit 
que ledit de Clérieux ne le diroit pas si ses sei- 
eneurs ne luy eussent dit , ce qui confirmoit l'a- 
busion , et aucun ne pouvoit croire que le roy 
deCastille y vinst en personne, ne qu’il voulust, 
ou y pust autant despendre que le Roy. 

Aprés que ledit seigneur du Bouchage , de 
Clérieux et Michel de Grammont , et autres fu- 
rent venus devers lesdits roy et reyne de Cas- 
tille, ils les firent loger en un lieu ot personne 
ne communiquoit avec eux , et avoient gens qui 
y prenoient garde , et lesdits Roy et Reyne par- 
lerent avec eux par trois fois; mais quand ce 
vint que ledit du Bouchage leur dit ce qu’avoient 
raporté ledit de Clérieux et ledit Michel de 
Grammont, ils firent response qu’ils en avoient 
bien parlé par forme de devis, mais non point 
autrement, et que trés-volontiers se mesleroient 
de ladite paix , et de la faire 4 ’honneur du Roy 
et a son profit. Ledit de Clérieux fut bien mal 
content de cette response , et non sans cause, et 
soutint devant eux , présent ledit seigneur du 
Bouchage, qu’ainsi !uy avoient dit. Lors fut con- 
clue, par ledit seigneur du Bouchage et ses com- 
gnons, une tréve, a deux mois de desdit , sans 
y comprendre la ligue, mais bien y compre- 
noient ceux qui avoient espousé leurs filles, et 
les péres de leurs gendres ; c'est a savoir les rois 
des Romains et d’Angleterre (1) , car le prince 
de Galles (2) estoit bien jeune. Ils avoient quatre 
filles, et laisnée (3) estoit veufve , et avoit es- 
pousé le fils du roy de Portugal (4) , dernier tres- 
passé, lequel se rompit le col devant elle, en pas- 
sant une carriere, sur un genet, trois mois aprés 
qu'il Peut espousée. Ils en ont encore une a marier. 

Si tost que fut arrivé ledit du Bouchage, et 
eut fait son rapport, connut le Roy qu’a propos 
fl avoit envoyé ledit du Bouchage, et qu’au moins 
il estoit asseuré de ce dont il estoit en doute , et 
iny sembloit bien que ledit de Clérieux avoit 
creu trop de léger. Outre luy dit ledit du Bou- 
chage, qu’autre chose n’avoit pti faire que ladite 
trefve , et qu’il estoit au choix du Roy de I’ar- 


({) Henri VII mourut en 1509. 

(2) Artus, frére ainé d'Henri VIII, qui épousa depuis 
la veuve de son frére, nommée Cathcrine, de laquelle i! 
cut Marie, qui régna depuis en Angleterre. 

(3) Ele se nommait Isabelle ou Elisabeth. 

rester ou refuser. Le Roy l’arresta, et aussi elle 
estoit bonne ; veu que e’estoit la séparation de 
cette ligue, qui tant l’avoit destourbé en ses af- 
faires, et qu’aucune maniére n’avoit sceu trou- 
ver de la départir , et si il y avoit par toutes 
voyes essayé. Encores luy dit ledit du Bouchage, 
qu’apres luy venoient ambassadeurs devers le 
Roy, et que lesdits Roy et Reyne luy avoient dit 
4 son partement, qu’ils auroient pouvoir de con- 
clure une bonne paix ; et aussi dit ledit du Bou- 
chage qu’il avoit laissé malade le prince de Cas- 
tille, leur seul fils. 


SOR 
CHAPITRE XXIV. 


Discours sur les fortunes et matheurs qui ad- 
vinrent a la maisonde Castille, autemps du 
seigneur d’Argenton. 


Dix ou douze jours aprés l’arrivée dudit du 
Bouchage et de ses compagnons, vinrent lettres 
audit du Bouchage, d’un des hérauts du Roy , 
qu'il avoit laissé la, pour condaire ladite am- 
bassade qui devoit venir, et disoient ces lettres 
qu'il ne s’esbahit point si lesdits ambassadeurs 
estoient retardez par aucuns jours: car c’estoit 
pour le trespas du prince de Castille (car ainsi 
ils les appellent) , dont les Roy et Reyne fai- 
soient si merveilleux dueil , qu’on ne scauroit 
croire, et par espécial la Reyne , de qui on es- 
péroit aussitost la mort que la vie; et & la vérité 
je n’ouys parler jamais de plus grand dueil que 
celuy qui en a esté faict par tous leurs royaumes; 
car toutes gens de mestier ont cessé quarante 
jours (comme leurs ambassadeurs me dirent 
depuis); tout homme estoit vestu de noir, de ces 
gros bureaux, et les nobles, et les gens de bien 
chargeoient leurs mulets couverts jusques aux 
genoux dudit drap, et ne leur paroissoient que 
les yeux, et banniéres noires estoient par tout 
sur les portes des villes. Quand madame Mar- 
guerite, fille du roy des Romains (5), sceur de 
monsieur l’archiduc d’Austriche (6), et femme 
dudit prince, sceut cette douloureuse nouvelle, 
estant grosse de six mois , elle accoucha d’une 
fille toute morte. Quelles piteuses nouvelles en 
cette maison, qui tant avoit receu de gloire et 
d’honneur , et qui plus possédoit de terre que 
ne fit jamais prince en la chrestienté, venant de 
succession? et puis avoir fait cette belle con- 


(4) Alphonse, mort en 1491. 

(5) Maximilien, duc d’Autriche, et empereur en 1493. 

(6) Philippe I, archiduc d’Autriche, et roi de Cas- 
tille, du chef de sa femme Jeanne, fille et héritiére des~ 
dits rois. 

jueste de Grenade, et fait partir un Roy tant 
wnoreé par tout le monde, hors d’Italie, et fail- 
ir en son entreprise : ce quiils estimoient a 
yrande chose, et le Pape mesme, qui sous om- 
wre de la conqueste de Grenade, leur avoit voulu 
ittribuer le nom de Tres-Chrestien , et l’oster 
1a roy de France, et plusieurs fois leur avoit es- 
‘rit ainsi, au-dessus de leurs brefs, qu’il leur 
mvoyoit, et parce qu’aucuns cardinaux contre- 
lisoient ace titre, il leur en donna un autre, en 
es appellant Trés-Catholiques, et ainsi leur es- 
‘rit encores, et est a croire que ce nom leur de- 
meurera & Rome. Quelles douleurs donc receu- 
rent-ils de cette mort, quand ils avoient mis leur 
royaume en toute obéissance et justice , et lors- 
qa’il sembloit que Dieu et le monde Jes voulust 
plus honorer que tous les autres princes vivans, 
et qu’ils estoient en bonne prospérité de leurs 
personnes ? 

Encores ne furent-ils point quittes d’avoir eu 
telles douleurs ; car leur fille aisnée (que plus 
ils aimoient que tout le monde, aprés leur fils 
le prince de Castille, qu’ils avoient perdu) estoit 
contrainte ase départir d’eux, ayant depuis peu 
de jours esté espousée avec le roy de portugal , 
appellé Emanuel, prince jeune, et de nouveau 
devenu roy, et luy estoit advenue la couronne de 
Portugal, par Je trespas du Roy dernier mort: 
lequel cruellement fit couper Ja teste au pére (1) 
de sa femme (2), et tua le frére d’elle , depuis, 
fils du dessusdit, et frére aisné de celuy qui de 
présent est roy de Portugal, qu’il a fait vivre en 
grande peur et crainte, et tua son frére de sa 
main, en disnant avec luy, sa femme présente , 
par envie de faire roy un sien bastard ; et depuis 
ces deux cruautez, il vesquit en grande peur et 
suspicion, et tost apres ces deux exploicts, il per- 
dit son seul fils, qui se rompit le col, en courant 
sur up genet, et passant une carriere, comme j’ay 
dit ; et fut celuy-la qui fut le premier mary de 
cette dame que je dis, qui maintenant a espousé 
leroy de Portugal, qui régne : et ainsi est re- 
tournée deux fois en Portugal, sage dame et 
honneste (ce dit-on) entre les sages dames du 
monde. 

Or donc pour continuer Jes misérables adven- 
tures qui advinrent en si peu d’espace, ces roy 
et reyne de Castille, qui si glorieusement et heu- 
reusement avoient vescu jusques environ en lage 
qu’ils sont, de cinquante ans tous deux , ( com- 
bien que la Reyne avoit deux ans davantage ), 


(4) Ferdinand, son oncle, fils pulné d’Edouard , mort 
en 1438, ct frére d’ Alphonse V, mort en 1481. 


(2) Elle se nommait Eléonorce. 

avoient donné leur fille 4 ce roy de Portugal , 
pour n’avoir aucun ennemy en Espagne , qu’ils 
tiennent toute, excepté la Navare, dont ils font 
ce qu’il leur plaft, et y tiennent quatre des prin- 
cipales places. Aussi l’avoient fait pour pacifier 
du doiaire de cette dame, et de l’argent baillé, 
et pour subvenir 4 aucuns seigneur de Portugal; 
car, par ce mariage, ces seigneurs et chevaliers 
qui furent bannis du pays, quand le roy mort 
fit mourir ces deux seigneurs dont j’ay parlé, et 
qui avoient confisqué leurs biens , et par ce 
moyen la confiscation tient de présent (combien 
que le cas dont ils estoient accusez, estoit de 
vouloir faire , celuy qui de présent régne , roy 
de Portugal), sont récompensez en Castille , du 
roy de Castille, et leurs terres sont demeurées 
ala reyne de Portugal, dont je parle ; mais non- 
obstant telles considérations, ces roy et reyne de 
Castille avoient grand douleur de ce mariage. 
Or il faut entendre qu'il n’est nation au monde 
que les Espagnols hayent tant que les Portugais, 
et si les mesprisent et s’en mocquent. Parquoy 
il déplaisoit bien aux dessusdits d’avoir baille 
leur fille & homme qui ne seroit point agréable 
au royaume de Castille, et a autres leurs sei- 
gueuries, et s’ils l’eussent eu a faire, ils ne!l’eus- 
sent jamais fait, qui leur estoit une amére dou- 


leur, et encores une autre plus grande, en ce 


quwil falloit qu’elle se départist d’eux : toutesfois 
leurs douleurs passées, ils les ont menez par 
toutes les principales citez de leurs royaumes, et 
fait recevoir leroy de Portugal (3) pour prince, 
et leur fille pour princesse, et pour leur estre 
roys aprés leur décés. Et un peu de réconfort 
leur est venu; c'est que ladite dame, princesse - 
de Castille et reyne de Portugal, a esté grosse 
d’un enfant bougeant, mais il leur advint le dou- 
ble de leurs douleurs, et croy quiils eussent 
voulu que Dieu les ett ostez du monde, car cette 
dame, que tant ils aimoient et prisoient , mou- 
rut en accouchant de son enfant, et croy qu'il 
n’y a pas un mois, et nous sommes en octobre 
an 1498 ; mais le fils est demeuré vif, du travail 
duquel elle est morte, et a nom, comme le pere, 
Emanuel. 

-Toutes ces grandes fortynes leurs sont adve- 
nues en trois mois d’espace, mais avant le tres- 
pas de cette dame dont je parle, est advenu en ce 
royaume un autre grand dueil et desconfort, car 
le roy Charles VIII de ce nom, dont tant j’ay 
parlé, estoit trespassé , comme je diray apres, 


(3) Emmanuel épousa en secondes noces sa sceur, 
nommée Marie, mére de Jean III, roi de Portugal, et en 
troisiémes nuccs, Léonore d'’Autriche, sceur de l’empe- 
reur Charlies V. 

et semble que Nostre-Seigneur ait regardé ces 
deux maisons de son visage rigoureux, et qu’il 
ne veut point qu’un royaume se moque de l’au- 
tre; car aucune mutation ne peut estreen un 
royaume, qu'elle ne soit bien douloureuse pour 
la pluspart , et combien qu’aucuns y gagnent, 
encores en y a-il cent fois qui y perdent, et faut 
changer mainte coustume et forme de vivre a 
celle mutation ; car ce qui plaist 4 un roy des- 
plaist a l'autre. Et (comme j’ay dit en un autre 
endroit ) qui voudroit bien regarder aux cruelles 
et soudaines punitions que Dieu a faictes sur les 
grands princes, depuis trente ans en ca, on y 
en trouveroit plus qu’en deux cens ans aupara- 
vant, a y comprendre France, Castille, Portu- 
gal, Angleterre, le royaume de Naples, Flandres 
et Bretagne ; et qui voudroit escrire les cas par- 
ticuliers, que tous j‘ay veus, et presque tous les 
personnages, tant hommes que femmes, on en 
feroit un grand livre, et de grande admiration, 
n’y en edt-il seulement de ce qui en est advenu 
depuis dix ans, et par la la puissance de Dieu 
devroit estre bien cognue et entendue, et sont 
Jes coups qu’il donne sur les grands, plus cruels 
et plus pesans, et de plus longue durée que ne 
sont ceux qu’il donne sur Jes petites gens. Et en- 
tin me semble que, & tout bien considérer , ils 
n'ont gueres davantage en ce monde plus que 
les autres, s’ils veulent bien voir et entendre par 
eux, ce qu’ils voyent advenir a leurs voisins, et 
avoir crainte que le semblable ne leur advienne; 
car, quant a eux, ils chastient les hommes qui 
vivent sous eux, et a leur plaisir, et Nostre-Sei- 
gneur dispose a son vouloir, car autre n’ont-ils 
par dessus eux, et est le pais, ou royaume bien- 
heureux, quand il y a roy, ou seigneur, sage et 
qui craint Dieu et ses commandemens. 

Nous avons pt voir en peu de paroles , les 
douleurs qu’ont receues ces deux grands et puis- 
sans royaumes , en trois mois d’espace, qui peu 
paravant estoient si enflammez l'un contre 
rautre ,et tant empeschez a se tourmenter , et 
& penser a s’accroistre, et n’estoient en rien 
saouls de ce qu’ils avoient. Je confesse bien 
(comme j’ay dit ) que tousjours en y a en telles 
mutations , qui en ont joye et qui en amendent ; 
mais encores de prime - face, leur est celle 
mort advenué ainssi soudaine , fort espouven- 
table. 

CHAPITRE XXV. 


Du somptueux édifice que le roy Charles com- 
menca a bastir, peu avant sa mort, du 
bon vouloir qu'il avoit de réformer lV Eglise , 
ses finances, sa justice, et sot-mesme; et 
comment il mourut soudainement , sur ce 
bon propos , en son chasteau d’Amboise. 


Je veux laisser de tous poincts , 4 parler des 
choses d’Italie et de Castille , et retourner a 
paricr de nos douleurs et pertes particuliéres en 
France , et aussi de la joye que peuvent avoir 
ceux qui y ont du gain, et parler du soudain 
trespas de nostre roy Charles VIII de ce nom; 
lequel estoit dans son chasteau d’Amboise, ov il 
avoit entrepris le plus grand édifice que com- 
menca, cent ans a, roy, tant au chasteau qu’a 
la ville, et se peut voir par les tours, par ou 
l’on monte & cheval, et par ce qu’il avoit entre- 
pris a la ville, dont les patrons estuient faicts de 
merveilleuses entreprises et despenses, et qui de 
long-temps n’eussent pris fin, et avoit amené de 
Naples plusieurs ouvriers excellens en plusieurs 
ouvrages , comme tailleurs et peintres, et sem- 
bloit bien que ce qu'il entreprenoit estoit 
entreprise de roy jenne, et qui ne pensoit a 
la mort, mais espéroit longue vie ; car il joignit 
ensemble toutes les belles choses , dont on luy 
faisoit feste, en quelque pays qu’elles eussent 
esté veués, fussent France, Italie ou Flandres : 
et si avoit son cceur tousjours de faire et ac- 
complir le retour en Italie, et confessoit bien y 
avoir fait des fautes largement, et les contoit., 
et luy sembloit que si une autre fois il y pouvoit 
retourner , et recouvrer ce qu’il avoit perdu , 
qu'il pourvoyeroit mieux a la garde du pays 
qu’il n’avoit fait; et parce quil avoit intelli- 
gence de tous costez, pensoit bien d’y pourvoir 
pour recouvrer et remettre en son obéissance le 
royaume de Naples, et d’y envoyer quinze cens 
hommes-d’armes italiens , que devoient mener 
le marquis de Mantoiie, les Ursins, et Vitellis, 
et le préfect de Rome, frere du cardinal de 
Sainct-Pierre-ad-Vincula, et monsieur d’Aubi- 
gny , qui si bien l’avoit servy en Calabre , s’en 
alloit 4 Florence , et ils faisoient la moitié de 
cette despense pour six mois. On devoit aussi 
premiéremeut prendre Pise , ou, au moins, les 
petites places d’alentour , et puis tous ensemble 
entrer au royaume , dont a toutes heures ve- 
noient messagers. Le pape Alexandre, quirégne 
de présent , estoit en grande pratique , de tous 
poinets , a se renger des siens , comme malcon- 
tent des Vénitiens , et avoit messager secret, 

que je conduisis en la chambre du Roy nostre 
sire, peu avant sadite mort. Les Venitiens es- 
toient prests a pratiquer contre Milan. La prati- 
que d’Espagne estoit telle que l’avez veué. Le 
roy des Romains ne désiroit chose en ce monde 
tant que son amitié , et qu’eux deux ensemble 
fissent leurs besognes en Italie: lequel roy des 
Romains , appelé Maximilian , estoit grand en- 
nemy des Vénitiens , aussi ils tiennent grande 
chose de la maison d@’Austriche, dont il est , et 
aussi de l’Empire. 

Davantage avoit mis le Roy , de nouveau, son 
imagination de vouloir vivre selon les comman- 
demens de Dieu , et mettre la justice en bon or- 
dre, et I’Eglise , et aussi de ranger ses finances, 
de sorte qu’il ne leva sur son peuple que douze 
cens mille francs, et par forme de taille , outre 
son domaine, qui estoit la somme que les trois 
Estats luy avoient accordée en la ville de Tours , 
lorsqu’il fut Roy, et vouloit ladite somme par 
oetroy pour la deffense du royaume , et quant 
a luy, il vouloit vivre de son domaine , comme 
anciennement faisoient les roys. Ce qu’il pouvoit 
bien faire; car le domaine est bien grand, s'il 
estoit bien conduit, compris les gabelles, et cer- 
taines aides ; et passe un million de francs. S’il 
Vett fait , c’edt esté un grand soulagement pour 
le peuple , qui paye aujourd’huy plus de deux 
millions et demy de francs , de taille. Il mettoit 
grande peine a réformer les abus de |’ordre de 
Sainct-Benoist , et d'autres religions. Il appro- 
choit de luy bonnes gens de religion, et les oyoit 
parler. Il avoit bon vouloir, s’il edt pad, qu’un 
évesque n’eit tenu que son évesché, s'il n’ett 
esté cardinal, et cestuy-la deux, et qu’ils se fus- 
sent allez tenir sur leurs bénéfices; mais il edt 
eu bien affaire a ranger les gens d’église. I) fit 
de grandes aumosnes aux mandians, peu dejours 
avant sa mort , comme me conta son confesseur 
révesque d’Angers, qui est notable prélat. Il 
avoit mis sus une audience publique, ou il es- 
coutoit tout le monde , et par espécial les pau- 
vres , et si faisoit les bonnes expéditions , et I'y 
vis huict jours avant son trespas , deux bonnes 
heures , et oncques puis ne le vis. Il ne se fai- 
soit pas grandes expéditions a cette audience ; 
mais au moins, estoit-ce tenir les gens encrainte, 
et par espécial ses officiers, dont aucuns il avoit 
suspendus pour pillerie. 

Estant le Roy en cette. grande gloire quant 
au monde, et en bon vouloir quant a Dieu, le 
septieme jour d’avril, Il’an 1498, veille de Pas- 
ques flories, il partit de la chambre de la 
reine Anne de Bretagne , sa femme , et la mena 
avec luy, pour voir joer ala paume ceux qui 
jowoient aux fossez du chasteau, ot ne l’avoit ja- 

mais menée que cette fois, et entrérent ensemble 
en une galerie qu’on appeloit la galerie Haque- 
lebac, parce que cettuy Haquelebac l’avoit eué 
autrefois en garde, et estoit la plus déshonneste 
lieu de léans ; car tout le monde y pissoit, et es- 
toit rompué a l’entrée; s'y heurta le Roy , du 
front , contre l’huys, combien qu’il fat bien pe- 
tit , et puis regarda long-temps les jotieurs , et 
devisoit a tout le monde. Je n’y estois point pré- 
sent; mais sondit confesseur, l’évesque d’Angers 
et ses prochains chambellans, le m’ont conté ; 
car j’en estois party huict jours avant , et estois 
allé @ ma maison. La derniére parole qu’il pro- 
nonca jamais en devisant en santé, c’estoit qu’il 
dit qu'il avoit espérance de ne faire jamais 
péché mortel ne véniel, s'il pouvoit, et en 
disant cette parole, il cheut 4 1l’envers, et perdit 
la parole (il pouvoit estre deux heures aprés 
midy ) et demeura [a jusquesa onze heures de 
nuict. Trois fois lui revint la parole; mais peu 
luy dura , comme me conta ledit confesseur, qui 
deux fois cette semaine l’avoit confessé. L’une 
& cause de ceux qui venoient vers luy pour le mal 
des escrouelles. Toute personne entroit en ladite 
galerie qui vouloit , et le trouvoit-on couché sur 
une pauvre paillaisse , dont jamais il ne partit , 
jusques a ce qu’il edt rendu l’Ame, et y fut neuf 
heures. Ledit confesseur, qui tousjours y fut , 
me dit que lorsque Ia parole luy revint, a toutes 
les fois il disoit : « Mon Dieu et la glorieuse 
» vierge Marie, monseigneur sainct Claude et 
» monseigneur sainct Blaise, me soient en 
» ayde. » Et ainsi départit de ce monde si puis- 
sant et si grand Roy, eten si misérable lieu , 
qui tant avoit de belle maisons, et en faisoit une 
si belle, et si ne sceut a ce besoin finer d’une 
pauvre chambre. Combien donc peut-on par ces 
deux exemples , cy-dessus couchez, cognoistre 
la puissance de Dieu estre grande, et que c’est 
peu de chose quede nostre misérable vie, qui tant 
nous donne de peine pour les choses du monde , 
et que les roys n’y peuvent résister non plus 
que les laboureurs. 


KK 
CHAPITRE XXVI. 


Comment le sainct homme , frére Hiéronyme, 
fut bruslé a Florence ; par envie qu’on 
eut sur luy, tant du costé du Pape , que 
de plusieurs autres Florentins et Véni- 
tiens. 


Jay dit en quelque endroit de cette matiere 
d'Italie , comme il v avoit un frére Prescheur , 

ou Jacobin, ayant demeuré a Florence, par l’es- 
pace de quinze ans, renommeé de fort saincte vie 
(lequel je vis et parlay 4 luy en l’an 1495 ), ap- 
pelé frére Hiéronyme , qui a dit beaucoup de 
choses avant qu’elles fussent advenués , comme 
jay desja dit cy-dessus, et tousjours avoit sous- 
tenu que Je Roy passeroit les monts, et le prescha 
publiquement, disant l’avoir par révélation de 
Dieu , tant cela qu’autres choses dont il parloit, 
et disoit que le Roy estoit esleu de Dieu pour 
réformer I’Eglise par force , et chastier les ty- 
rans: et 4 cause de ce qu’il disoit scavoir les cho- 
ses par révélation , murmuroient plusieurs contre 
luy, et acquit la haine du Pape et de plusieurs de 
la ville de Florence. Sa vie estoit la plus belle du 
monde ainsi qu’il se pouvoit voir, et ses sermons 
preschant contre les vices, et a réduit en icelle 
cité maintes gens a bien vivre, comme j’ay dit. 

» En ce temps, 1498, que le roy Charles est tres- 
passé , est finy aussi frére Hiéronyme , a quatre 
ou cing jours l’un de l'autre, et vous diray pour- 
quoy je fais ce conte. Il a tousjours presché pu- 
bliquement que le Roy retournervit derechef en 
Italie, pour accomplir cette commission que 
Dieu luy avoit donnée , qui estoit de réformer 
l’Eglise par l’espée, et chasser les tyrans d’Ita- 
lie, et que, au cas qu'il ne le fist , Dieu le puni- 
roit cruellement ; et tous ses sermons premiers, 
et ceux de présent, il les a fait imprimer et se 
vendent. Cette menace qu’il faisoit au Roy , de 
dire que Dieu le puniroit cruellement , s’il ne re- 
tournoit, luy a plusieurs fois escrite ledit Hiéro- 
nyme , peu de temps avant son trespas, et ainsi 
le me dit de bouche ledit Hieronyme , quand je 
parlay a luy (qui fut au retour d’Italie), en me 
disant que la sentence estoit donnée contre le 
Roy, auciel, au cas qu’il n’accomplist ce que Dieu 
luy avoit ordonneé , et qu'il ne gardast ses gens 
de piller. 

Or environ ledit trespas du Roy , estoient 
Florenting en grand différend en la cité. Les uns 
attendoient encores la venué du Roy, et la dé- 
siroient sur l’espérance que ledit frére Hiéro- 
nyme leur donnoit , et se consommoient , et de- 
venoient pauvres a merveilles, a cause de la dis- 
pense qu’ils soustenoient, pour cuider recouvrer 
Pise , et les autres places qu’ils avoient baillées 
au Roy , dont les Vénitiens tenoient Pise. Plu- 
sieurs de la cité vouloient que l’on prist le party 
de la ligue, qu’on abandonnast de tous poincts 
le Roy , disans que ce n‘estoient qu’abusions et 
folies de s’y attendre, et que ledit frére Hiéro- 
nyme n’estoit qu’un hérétique et un paillard, et 
qu'on le devoit jetter en un sac en la riviere: 
il estoit tant Soustenu en Ia ville, que nul ne 
l'osoit faire. Le Pape et le duc de Milan escri- 

vuient souvent contre ledit frére, asseurans les 
Florentins de leur faire rendre la cité de Pise, 
et autres places , en délaissant l’amitié du Roy, 
et quils prissent ledit frere Hiéronyme, et 
qu’ils en fissent punition; et par cas d‘adven- 
ture, se fit a l’heure une seigneurie a Florence, 
ou il y avoit beaucoup de ses ennemis; car la- 
dite seigneurie se change et se mué de deux 
mois en deux mois: se trouva un Cordelier 
forgé , ou de luy-mesme prit débat audit frére 
Hiéronyme, l'appellant hérélique et abuseur du 
peuple, de dire qu’il eust révélation , ne chose 
semblable, et s’offrit de le prouver jusques au 
feu, et estoient ces paroles devant ladite sei- 
gneurie. Ledit fréere Hiéronyme ne se voulut 
point présenter au feu ; mais un sien compagnon 
dit qu'il s’y mettroit pour luy, contre ledit Cor- 
delier; et alors un compagnon Cordelier se 
presenta de l’autre costé, et fut pris jour qu’ils 
devoient entrer.dedans le feu , et tous deux se 
présentérent, accompagnez de leurs religieux au 
jour nomme; mais le Jacobin apporta le Cor- 
pus Domini en sa main, et les Cordeliers et aus- 
si la seigneurie voulvient qu’il l'ostast, ce qu'il 
ne voulut point faire. Ainsi s’en retournérent a 
leur couvent, et le peuple esmeu par les ennemis 
dudit frére, par commission de cette seigneurie, 
Vallérent prendre audit couvent, luy troisiéme, 
et d’entrée le gesnérent a merveilles.. Le peuple 
tua le principal homme de la ville, amy dudit 
frére, appellé Francisque Valory. Le Pape leur 
envoya pouvoir et commission pour faire le pro- 
ces. Et fin de compte ils les bruslérent tous 
trois. Les charges n’estoient sinon qu’il mettoit 
discord en la ville, et que ce qu'il disoit de pro- 
phétie, il le scavoit par ses amis qui estoient du 
conseil. Je ne les veux point accuser ni excu- 
ser. Je ne scay s’ils ont fait bien ou mal de i’a- 
voir fait mourir; mais il a dit maintes choses 
vrayes, que ceux de Florence n’eussent sceu luy 
avoir dites. Et touchant le Roy, et les maux 
qu’il dit luy devoir advenir, luy est advenu ; ce 


| que vous voyez, qui sceut premier la mort de 


son fils, puis la sienne, et ay des lettres qu’il es- 
crivoit audit seigneur. 


ODD 
CHAPITRE XXVIL. 


Des obseques et funcrailles du roy Char- 
les VHT, et du couronnement du roy 
Louys XII de ce nom, son successeur, 
avec les genealogies de France, jusques @ 
tceluy. 


Le mal du Roy fut un catharre ou apoplexie, 

espéroient les médecins qu'il luy descendroit 
sur un bras, et qu’il en seroit perclus, mais qu’il 
n’en mourroit point ; toutesfois i] advint autre- 
ment. Il avoit quatre bons médecins; mais il 
n’adjoustoit foy qu’au plus fol, et a celuy-la 
donnoit Vauthorité , tant que les autres n’‘o- 
soient parler , qui volontiers l’eussent pur- 
gé quatre jours avant; car ils y voyoient 
les occasions de mort, qui fut et advint. 
Tout homme couroit vers le duc d’Orléans, a 
qui advenoit la couronne, comme le plus pro- 
chain ; mais les chambelans dudit roy Charles 
le firent ensevelir fort richement, et sur ’heure 
on commenca le service pour luy , qui jamais 
ne failloit ne jour, ne nuict; car quand les Cha- 
noines avoient achevé, les Cordeliers commen- 
coient, et quand ils avoient finy, commencoient 
les Bons-Hommes qu’il avoit fondez. I] demeura 
huict jours & Amboise , tant en une grande 
chambre bien tendue , qu’en Il’église, et toutes 
choses y furent faites plus richement qu’elles ne 
furent jamais 4 Roy, et ne bougérent d'auprés 
du corps tous les chambelans, et ses prochains, 
et tous ses ofMejers, et dura ce service , et cette 
compagnie , jusques 4 ce qu'il fust mis en terre, 
qui dura bien l’espace d'un mois , et cousta qua- 
rante-cing mille francs, comme me dirent les 
gens des finances. J’arrivay 4 Amboise, deux 
jours aprés son trespas , et allay dire mon orai- 
son la ou estoit le corps, et y fut cing ou six 
heures, et a la vérité, on ne vit jamais semblable 
dueil, et qui tant durast. Aussi ses prochaits , 
comme chambelans, et dix ou douze gen- 
tils-hommes, qui estoient de sa chambre, 
estoient mieux traitez et avoient plus grands 
estats et dons, que jamais roy ne donna, et 
trop. Davantage la plus humaine et douce pa- 
role d’homme que jamais fut, estoit la sienne: 
car je croy que jamais a homme ne dit chose 
qui luy deust desplaire, et 4 meilleure heure ne 
pouvoit-il jamais mourir; pour demeurer en 
grande renommée par les histoires, et en regret 
de ceux qui l’ont servy , et croy que j‘ay esté 
l'homme du monde a qui il a plus fait de ru- 
desse; mais cognoissant que ce fut en sa jeu- 
nesse , et qu’il ne venoit point de luy , ne luy en 
sceus jamais mauvais gre. 

Quand j’eus couché une nuict 4 Amboise, 
j’allay devers ce Roy nouveau, de qui j‘avois 
esté aussi privé que nulle autre personne, et pour 
luy avois esté en tous mes troubles et pertes; 
toutesfois pour l’heure ne luy en souvint point 
fort, mais sagement entra en possession du 
royaume, car il ne mua rien des pensions, 
pour celle année, qui avoient encores six mois 
a durer. Il osta peu d’officiers., et dit qu’il vou- 

loit tenir tout homme en son entier et estat , et 
tout cela luy fut bien séant, et le plustost qu’il 
put, il alla a son couronnement 1a ou je fus, et 
pour les pairs de France, s’y trouvérent ceux 
qui s’ensuivent. Le premier fut Je duc d’Alen- 
con , qui servoit pour Je duc de Bourgogne. Le 
deuxiesme , monseigneur de Bourbon, qui ser- 
voit pour le due de Normandie. Le troisiesme 
fut le duc de Lorraine, qui servoit pour le duc 
de Guyenne. Le premier comte, Philippe, mon- 
sieur de Ravestain , qui servoit pour le comte de 
Flandres. Le deuxiesme, Engilbert , monsieur 
de Cléves , qui servoit pour le comte de Cham- 
pagne. Le troisiesme, monseigneur de Foix, qui 
servoit pour le comte de Toulouze ; et fut ledit 
couronnement & Reims, du roy Louys XII, de 
présent régnant , le vingt-septieme jour de may, 
lan 1498, et est le quatriéme venu en ligne 
collatérale. Les deux premiers ont esté Charles 
Martel , ou Pépin son fils , et Hue Capet, tous 
deux maistres du Palais, ou gouverneurs des 
roys, qui usurperent le royaume sous lesdits 
roys , et le prirent pour eux. Le tiers fut le roy 
Philippe de Valois, et le quart le Roy de pré- 
sent. A ces deux derniers venoit le royaume 
justement et loyaument. La premiere généra- 
tion des roys de France est 4 prendre 4 Mérouée. 
Deux roys y avoit eu en France avant ledit 
Mérouée : c’est a scavoir, Pharamond (qui fut 
le premier eslu roy de France, car les autres 
avoient esté appellez ducs ou roys de Gaule) 
et un sien fils, appellé Clodion. Ledit Phara- 
mond fut esleu roy l’an 420, et régna dix ans. 
Son fils Clodion en régna dix-huict. Ainsi ré- 
gnérent ces deux roys vingt-huict ans , et Mé- 
rouée , qui vint aprés, n’estoit point fils dudit 
Clodion , mais son parent ; parquoy sembleroit 
quvil y ett eu cinq fois mutations en ces lignes 
royales ; toutesfois, comme j’ay dit, on prend Ja 
premiére génération 4 commencer 4 Mérouée, 
qui fut fait roy en l’an 448, et la commenca 
cette premiére ligne , et y a eu jusqu’au sacre 
du roy Louis XII mil cinquante ans que com- 
men¢a la génération desdits roys de France, et 
qui le voudra prendre 4 Pharamond, il y en 
auroit vingt et huict davantage , qui seroit mil 
septante et huict ans , que premier y a eu roy, 
appellé roy de France. Depuis Méroueéc jusques 
a Pépin, il y eut trois cens trente-trois ans 
qu’avoit duré ladite lignée de Mérouée. Depuis 
Pépin jusques 4 Hue Capet, y a deux cens trente 
sept ans qu’a duré ladite vraye ligne de Pépin 
et de Charlemagne son fils. Celle de Hue Capet 
a duré en vraye ligne trois cens trente-neuf ans, 
et faillit au roy Philippe de Valois , et celle du- 
dit roy Philippe de Valois a duré en vraye ligne 

jusques au trespas du roy Charles VIII , qui fut | de Valois, le roy Jehan, le roy Charles V, le 
’an 1498, et celuy-la a esté le dernier roy de | roy Charles VI, le roy Charles VII, le roy 
cette ligne , qui a duré cent soixante-neuf ans, | Louis XI et le roy Charles VIII, fin de la ligne 
et y ont régné sept roys ; c’est a scavoir, Philippe ! droite de Philippe de Valois. 


FIN DES MEMOIRES DE PHILIPPE DE COMINES, SRIGNEUR D'ARGENTON, 


HISTOIRE 
DE LOUYS UNZIESME, 


ROY DE FRANCE, 
ET LES CHOSES MEMORABLES ADVENUES DE SON REGNE, 
DEPUIS L'AN 1460 Jusques A 1483, 
AUTREMENT DICTE LA CHRONIQUE SCANDALEUSE , 

SUR LES MEMOIRES 


DE JEAN DE TROYES. 





On connatt beaucoup d’éditions ou de réim- 
pressions des Mémoires de Jean de Troyes : la 
premiére, formant un petit tn-folio, est anonyme: 
elle n’est méme marquée d’aucune date; on pour- 
rait la placer dans les derniéres années du 15¢ 
siécle. Elle porte pour titre : La chronique de 
lres chrestien et trés victorieux Loys de Valois, 
que Dieu absolve, unsiesme dunom , avec plusieurs 
autres adventures advenues en ce royaulme de 
France comme és pays voisins , depuis [an 1460 
jusques en l’an 1483 inclusivement. L’ouvrage 
reparut en 1500 avec la deuxiéme partie de 
la Chronique Martinienne ; en 1512, a la suite des 
chroniqaes de Monstrelet; en 1514, dans les gran- 
des Chroniques de France. Réimprimés pour la 
cinquiéme fois 4 Paris, en 1529, ces mémoires 
farent donnés comme l’ceavre d’un greffier de 
l'Hétel-de-Ville; dans la 6e édition publiée en 
1558, on ne tint aucun compte de l indication 
mise en avant par Iéditeurde 1529; on n’y trouve 
aucun nom d’auteur. Gilles Corrozet, dans son 
Trésor des Histoires de France, pablié en 1583, 
et La Croix-da-Maine, dans sa Bibliothéque 
francaise, imprimée en 1584, rendirent enfin a 
ces mémoires, long-lemps anonymes, le nom de 
leur auteur ; cet auteur était Jean de Troyes. En 
1611 et en 1620(1), ’'cuvre de Jean de Troyes 
parut sous le litre de Chronique scandaleuse. Le 
texte de ces deux éditions avait été donné d'a- 
prés l’original ef revu sur des manuscrils dignes 
de foi; on le publiait en sa pureté tant pour le lan- 
gage que pour l'histoire, non & motlié comme du 
Haillan (2) et quelques autres onl futl, mats en- 
liere et sans allération, porlant sur le front la vé- 
rilé. Jean Godefroy, dans son édition des Mé- 
moires de Comines, publiée en 1713 4 Bruxelles 
(5 vol. in-80), réimprimé avec des notes la Chro- 
nique scandaleuse; trente-quatre aus plus tard, 
Langlet-du-Fresnoy complétait sa publication de 
Comines par celle de Jean de Troyes /4 vol. in-4o), 
qu'il faisait suivre d’extrails historiques d’un mé- 
diocre intérét. Les premiers collecteurs des mé- 
moires relatifs a l'histoire de France, réimpri- 
mérent intégralement le travail de Langlet-da- 
Fresnoy. Nous croyons inutile de répondre aux 
érudits qui ont voulu altribuer 4 d'autres qu’a 
Jean de Troyes la Chronique scandaleuse; il n’y 


(1) Avertissement des deux éditions de 1611 et 
1620. 


aurait aucun intérét bibliugraphique 4 répéter ici 
» que Denys Hesselin , prévét de Paris, et que Jean 
Castel, abbé de Saint-Maur, doivent étre mis 
hors de cause dans cette question pleinement 
résolue. Les récits de Jean de Troyes se trouvent 
dans les grandes Chroniques deFrance, et quel- 
ques savants ont voulu conclure de 1a que laChro- 
nique scandaleuse n’était point un ouvrage ori- 
ginal; cela prouve seulement que les mémoires 
da greffier de l’'Hétel-de-Ville ont été reproduits 
dans ces vastes archives de notre histoire, comme 
d’autres chroniques ou récils contemporains ; 
Jean de Troyes dit, en commencanf , qu'il va es- 
cripre et fatre mémoire de plusieurs choses ad- 
venues au royaulme de France et aultres royaul- 
mes votsins, ainsé qu'il a pu sen souventr. 
Un homme qui parle ainsi n’a pas le pro- 
jet decopier ce que d’aatres ont dit avant lui. Le 
titre de Chronique scandaleuse donné aux Mé- 
moires de Jean de Troyes, semble promettre 
des révélations d’un genre fort extraordinaire, 
et pourtant celte narration contemporaine ne 
renferme rien de trés hardi, rien d‘étrange. 
« L’autgpr, dit Sorel (Bibliothéque francaise), est 
» un bon bourgeois gai parle naivement; on 
» rencontre dans son ouvrage des remarques 
» assez curieuses sur ce qui s'est passé dans ce 
» temps-l4, comme pourroit faire an homme 
» qui avoit connoissance de la surface des choses, 
» sans pénétrer jamais jusqu’aux molifs eta lears 
» circonstances. » Les récits de Jean de Troyes 
sont écrils sous un pdint de vue tout particulier; 
ils nous disent simplement ce que Louis XI per- 
mettait qu’on sit de sa politique; c'est un jour- 
nal of se trouve cousigné le gros des faits, sans 
que le rédacteur s'inquiéte d’expliquer le pour- 
quoi et le comment de ce qui se passe. Aussi |’in- 
(érét des Mémoires de Jean de Troyes consiste 
bien moins dans les fais politiques que dans la 
peinture des meurs contemporaines et le récil 
de curieuses anecdotes. Nous ne savons rien 
sur la vie de l’auteur ; Grosley, dans son Mé- 
moire sur les Troyens célébres, a beaucoup 
fonillé pour découvrir des détails biographi- 
ques sur l’autear de la Chronique scandaleuse , 
mais ses recherches ne l’ont pas conduit a de 
grands résultats; i] pense que le narrateur pour- 


(2) Du Haillan, en 1584, avait donné les Mémoires de 
Jean de Troyes a la suite de son Histotre de France. 
16. 

rait bien @tre fils de Jean de Troyes, grand -mai- 
tre d'artillerie sous Charles VIT; cette opinion est 
fort incertaine. Ce que nous savons de plus positif, 
c'est que l’auteur, a ’époque ot il écrivit cette his- 
toire, élait, comme il le dit lui-méme, au trenle- 
cinquiesme an de son age. Lestyle de Jean de Troyes 
se distingue par une simplicité charmante et une 
élégance naive. Nos prédécesseurs ont reproduit 
le texte de l’édition de 1611, aprés l’avoir com- 


paré 4 celui d'un manuscri( du 15¢ siécle (1) qui 
présentait des passages inédits ; nous nous en te- 
nons a cette version. Nous avons laissé subsister 
quelques notes de Jean Godefroy. Nous ren- 
voyons aux Mémoires de Comines pour certains 
faits inexactement rapportés dans la Chrunique 
du greffier de I'Hétel-de-Ville. 


(1) Bibliothéque francaise, M*. f., ne 9689. 


LES CHRONIQUES 


DU 


TRES CHRESTIEN ET TRES VICTORIEUX 


LOUYS DE VALOIS, 


FEU ROY DE FRANCE (QUE DIEU ABSOLVE ), 


UNZIESME DE CE NOM; 


AVECQUES PLUSIEURS AULTRES ADVENTURES ADVENUES TANT EN CE ROYAULME DE FRANCE, 
COMME ES PAYS VOISINS, DEPUIS L’AN 1460 JUSQUES EN L’AN 1483 INCLUSIVEMENT. 





PREMIERE PARTIE 





A Phonnenr et lofiange de Dieu nostre doulx 
Saulveur et Rédempteur, et de la bénoiste, glo- 
rieuse Vierge et pucelle Marie , sans le moyen 
desquels nulles bonnes ceuvres ou opérations ne 
peuvent estre conduictes. Et pour ce aussi que 
plusieurs roys , princes , comtes , barons, pré- 
lats, nobles hommes, gens d’église , et aultre 
populace, se sont souvent délictez et délictent a 
ouyr et escouter des histoires merveilleuses, et 
choses advenués en divers lieux, tant de ce 
royaulme que d’aultres royaulmeschrestiens. Au 
trente cinquiesme an de mon aage me délectay 
en lieu passer temps et desehever (1) oysiveté a 
escripre et faire mémoire de plusieurs choses 
adventes au royaulme de France, et auitres 
rovaulmes voisins, afnsi qu‘il m’en est peu sou- 
venir. Et mesmement depuis l'an 1460, que ré- 
gnoit a roy de France Charles septiesme de ce 
nom , jusques au trespes du roy Louys unziesme 
de ce nom, fils dudit roy Charles, qui fat te pé- 
nultiesme jour du mois d’aoust , ’an 1483, com- 
bien que je ne vueiile ne n’entens point les 
choses cy apres eseriptes estre appelées, dictes 
ou nommees chroniques, pource que A moy B’ap- 
partient , et que pour ce faire n’ay pas esté or- 
donné et ne m’a esté permis; mais seulement 
pour donner aucun petit passe-temps aux lisans, 
regardans, ou escoutans icelles. En leur priant 
humblement excuser et supployer & mon igno- 


(1) Eviter. 


rance , et adresser ce que y seroit mal mis ou 
escript: car plusieurs desdites choses et mer- 
veilles sont advenués en tant de diversitez et 
facons estranges, que moult pénible chose au- 
roit este A moy, ou aultre, de bien au vray et au 
long escripre la vérité des choses advenués du- 
rant ledit temps. ; 

Et premiérement , touchant le faict et utilité 
de la terre durant ladicte année 1460. Au re- 
gard et tant que touche le terroter et finaige 
du royaulme de France, il y creut compectam- 
ment de blez, qui furent bons et de garde, et 
et n’en fut point vendu au plus chier temps de 
ladicte année que vingt-quatre sols parisis le 
septier ; mais il n’y creust que bien peu de 
fruict. Et au faict des vignes il y eut bien peu 
de vin, et par espéeial en l’Isle de France, 
comme d’un muy de vin pour chascun arpent , 
mais fl fut bien bon , et se vendit chier le vin 
crou és bons terroiers d’entour Paris , comme 
de dix et unze escus chacun muy. 

En ce temps fut faicte justice et grande cxé- 
cution audit lieu de Paris , de plusieurs povres 
et indigentes créatures , comme de larrons , sa- 
criléges, pipeurs et crocheteurs. Et pour les- 
dits cas plusieurs en furent batus au cul de la 
charrecte pour leurs jeunes ages et premier mef- 
faict, et les aultres pour leur mauvaise coustume 


-et persévérance furent pendus et estranglez au 


gibct de Paris, nommé Montigny, nouvelle créé 
et estably pour la grande vieillesse , ruyne et 

décadence du précédent et ancien gibet nommé 
Montfaulcon. 

Audit temps fut faict mourtr et enfouye toute 
vive audit lieu de Paris, une femme nommee 
Perrette Mauger , pour occasion de ce que ladicte 
Perrette avoit fait et commis plusieurs larrecins, 
et en ce faisant par long-temps continué, et aussi 
favourisé et recellé plusieurs larrons , qui aussi 
faisoient et commectoient plusieurs et divers 
larrecins audit lieu de Paris , lesquels larrecins 
pour lesdits larrons vendoit et distribuoit , et 
Vargent que de ce elle recepvoit , en bailloit et 
délivroit ausdits larrons leur portion , et pour 
elle en retenoit son batin. Pour lesquels cas et 
aultres par elle confessez fut condamnée par 
sentence donnée du prévost de Paris , nommé 
messire Robert Destouteville, chevalier, a souf- 
frir mort et estre enfouye toute vive devant le 
gibet , et tous ses biens acquis et confisquez au 
Roy : de laquelle sentence et jagement elle ap- 
pella formelilement en la cour de parlement, 
pour révérence duquel appel fut différé a exé- 
euter. Et aprés que par ladicte court le procez 
d'icelle eut esté veu et visité fut dit par arrest 
dicelle , et en confermant ladicte sentence, que 
ladicte Perrette avoit mal appellé et l’amande- 
roit , et que ladicte sentence seroit exécutée : ce 
qui fut dit a icelle Perrette, laquelle déclaira 
lors qu'elle estoit grosse, parquoy fut de rechief 
différé de l’exécuter. Et fut faict visiter par 
ventriéres et matrosnes, qui rapportérent a jus- 
tice qu'elle n’estoit point grosse. Et incontinent 
Jedit rapport fait fut envoyée exécuter aux 
champs devant ledit gibet, par Henry Cousin, 
exécuteur dela haulte justice audit lieu de Paris. 





Merveilles advenués au royaulme @’ Angleterre 
en ladicte amnée. 


En ce temps passa la mer en Angleterre un 
légat de Rome, légat de par le Pape , qui illec 
prescha le peuple du pays. Et par espécial en la 
ville de Londres, maistresse ville dudit royaulme, 
la ot il fist plusieurs remonstrances aux habi- 
tans dudit lieu et aultres d’environ, contre et 
au préjudice du roy Henry d’Angleterre , les- 
quelles remonstrances le cardinal d’Yorth qui 
accompagnoit ledit légat aprés ladicte exposition 
par lui exposée en leur langage. Et tantost aprés 
ladicte exposition faite, ledit peuple qui estoit 
assez de légiére créance se esmeut pour faire 
guerre allencontre dudit roy Henry de Lan- 
eastre et de la Royne (1) sa femme, fille du roy 


(1) Marguerite d' Anjou. 


LES CHRONIQUES DE JEAN DE TROYES. [£460] 


René de Cecille et de Ihérusalem , et du prince 
de Galle leur fils. Et print ledit populaire pour 
leur capitaine le comte de Warwich , qui estoit 
capitaine de Calais , pour et au liew de Richard 
duc d’Yorth , qui vouloit et prétendoit a estre 
roy dudit royaulme, qui maintenoit a luy duyre 
et compecter ledit royaulme d’Angleterre , 
comme prouchain héritier de la lignée et du 
cousté du roy Richard. Et peu de temps 
aprés ledit duc d‘'Yorth qui avoit aprés luy 
grand nombre: de populaires en armes, se 
misrent aux champs et vindrent en un parc ou 
estoit illec ledit roy Henry avee plusieurs ducs, 
princes, et aultres seigneurs, aussi tous en 
armes. Et auquel parc y avoit huit entrées, qui 
estoient gardées par huit barons dudit royaulme, 
qui tous estoient traistres audit roy Henry. 
Lesquels huit barons, quaut ils sceurent venir 
le duc d’Yorth devers ledit parc, le laissérent 
entrer en icelluy avec le comte de Warwich et 
autres, qui vindrent tout droit ot estoit ledit roy 
Henry, lesquels ils prindrent et saisirent. Et in- 
continent ce fait, vindrent tuer plusieurs princes 
et aultres grands seigneurs de son sang qui es- 
toient autour de luy. Et ces choses faictes ledit 
comte de Warwich print ledit Henry et l’ame- 
na tout droit en la ville de Londres, et portoit 
l’espée nué devant ledit Henry comme son con- 
nestable. Et quand icelluy roy Henry de Lan- 
castre fut audit lieu de Londres, il Je mena tout 
droit devant la tour dudit Londres, dedans la- 
quelle tour estoient quatre barrons dudit pays 
pour ledit Henry. Ausquels ledit Henry et War- 
wich parlérent par belles paroles, les tirérent 
hors de la tour, aprés ce quils leur prosmirent 
qu’ils ne auroient nul mal de leurs personnes, 
et qu’ils les asseuroient : lesquels soubs umbre 
de leurs dictes promesses yssirent hors de la- 
dicte tour. Et ainsi qu’on menoit lesdits quatre 
barons aprés ledit Henry et Warwich, plusieurs 
de ladicte ville de Londres s’esmurent et vin- 
drent tuer l'un desdits quatre barons , nommé 
le seigneur Descalles, et luy baillérent plusieurs 
coups orbes. Et le lendemain ils flrent escartel- 
ler Jesdits aultres barons devant ladicte tour de 
Londres, nonobstant lesdictes promesses ainsi a 
eux faictes. Et s’y fie qui vouldra. 

Audit temps advint en la cité de Paris un 
grant débat entre les gens et officiers du Roy 
en sa chambre des aides a Paris, et un des be- 
deaux de l’Université d’icelle ville, pour un ex- 
ploict fait par icelluy bedeau a l’encontre de 
deux conseillers de ladicte chambre des aydes, 
pour lequel exploict ledit bedeau fut constitue 
prisonnier en la conciergerie du Palais-Royal 
audit lieu de Paris. Dont ceulx de ladicte Uni- 

versité furent moult desplaisans , et pour le ra- 
voir firent cessations en ladicte ville de pres- 
chier, lire et estudier. Et aprés farent appointez, 
et fut restably et demourérent contens. 

Audit temps advint 4 Paris aussi qu'un nom- 
mé Anthoine-le bastard de Bourgogne vint et 
entra en ladicte ville de Paris en habit mesco- 
gnu, et n’y séjourna que un jour et une nuit et 
puis s’en retourna. Et quant ii fut sceu qu'il 
estoit ainsi venu en ladicte ville, plusieurs offi- 
ciers du Roy et gens de facon d'icelle, furent 
fort imaginatifs comment ne pourquoy il estoit 
ainsi venu que dit est. Et de ladicte venué en 
farent portées les nouvelles au Roy par aucuns 
qui en parlérent a la charge de ladicte ville, qui 
n’y avoient aucune coulpe. Et pour ceste cause 
et a grant haste le Roy en¥ya audit lieu de 
Paris son mareschal seigneur de Loheac (1), et 
maistre Jehan Bureau thrésorier de France, 
pour pourveoir et donner provision audit donné 
a entendre. Et affin que le Roy n’eust aucune 
imagination que ceulx de ladicte ville de Paris 
eussent aucune coulpe ou charge a ladite venué, 
lny fut envoyé de par ladicte ville une amba- 
xade, ou estoient maistre Jehan de Lolive doc- 
teur en théologie et chancelier de l’église de 
Paris , Nicolas de Louviers, sire Jehan Clére- 
bourg général maistre des monnoyes, sire Jehan 
Luilier clerc de ladicte ville , Jacques Rebours 
procureur d’icelle , Jehan Volant marchant , et 
aultres , tous lesquels le Roy receupt bénigne- 
ment. Et aprésleur propos fait servant a leur ex- 
eusation fut le Roy trés content d’eulx,et leur fist 


bonne et gracieuse response,et sen retourneérent | 


joyeusement a Paris dont ils estoient partis. 

En ce temps messire Robert Destouteville 
chevalier , qui estoit prévost de Paris , fut mis 
et constitué prisonnier en la bastille Sainct-An- 
thoine a Paris. Et depuis au Louvre par Pordon- 
nance desdits seigneurs de Loheac, maistre 
Jehan Bureau , pour aucunes injustices ou abus 
qu’on luy mettoit sus , qu'il faisoit en exercant 
sondit office , dont de ce ne fust point attaint. Et 
lors par maistre Jehan Advin, conseiller lay en 
la court de parlement , furent faits plusieurs ex- 
ploits en l’ostel dudit Destouteviile : comme de 
chercher boistes , coffres et aultres lieux , pour 
scavoir se on y trouveroit nulles lettres, et fist 
plusieurs rudesses audit ostel 4 dame Ambroise 
de Loré, femme dudit Destouteville , qui estoit 
moult saige , noble et honneste dame, Dieu de 
ses exploicts les vueille pugnir , car il le a bien 
desservy (2). 


(1) André de Layal, de la maison de Montmorency. 
(2) Meérité. 

En ladite année furent les riviéres de Seine 
et Marne moult grandes , tellement que en une 
nuit ladicte riviére de Marne creust et devint si 
grande a l’environ de Sainct-Mor-des-Fossez , 
comme de la haulteur d’ung homme, et fist plu- 
sieurs grands dommages en divers lieux. Et 
entre les aultres dommages ladicte riviére vint 
si grande 4 un village nommé Claye, et en un 
hostel illec estant qui est a l’évesque de Meaulx, 
qu'elle en emporta toute la massennerie du de- 
vant dudit hostel ow il avoit deux belles tours 
nouvellement basties, dedans lesquelles y avoit 
de belles chambres bien nattées, voires bien 
garnies de lict , tapisseries et aultres choses qui 
tout en emporta ladicte riviere. 

En ce temps advint en Normandie que le corps 
de l’église de Fescamp, par malle fortune et 
feu d’adventure qui vint de la mer devers les 
Marches de Cornoualle, se bouta au clochier 
d’icelle abbaye, qui fut tout brilé et ars, etfurent 
les clochers d’icelle abbaye toutes fondués et mises 
en une masse , qui fut moult grant pitié en la- 
dicte abbaye. 

Audit temps furent grandes nouvelles par tout 
le royaulme de France et en aultres lieux , d’une 
jeune filte de l’aage de dix-huict ans ou environ, 
qui estoit en la ville du Mans, laquelle fist plu- 
sieurs follies et grandes merveilles , et disoit que 
le diable la tourmentoit, et sailloit en l'air, crioit 
et escumoit, et faisoit moult d’aultres merveilles, 
en abusant plusieurs personnes qui l’alloient 
voir ; mais en fin on trouva que ce n’estoit que 
tout abus, et qu’elle estoit une meschante folle, 
et faisoit lesdictes folies et diableries par l’en- 
nortement, conduicte et moyen d’aucuns des offi- 
ciers de l’évesque dudit lieu du Mans, qui la 
maintenoient et en faisoient tout ce que bon leur 
sembloit, et qui ausdites folies faire lavoient 
ainsi duicte (8). 

Audit temps advint de rechief audit royaulme 
d’Angleterre aprés que la desconfiture devant- 
dite ait esté faite par le comte de Warwich, que 
le duc de Sommerset, cousin dudit roy Henry 
d’Angleterre, aceompaigné de plusieurs aultres 
jeunes seigneurs parens et héritiers des aultres 
princes et seigneurs qui estoient et avoient este 
tuez 4 la prise dudit roy Henry de Lancastre , 
firent de grands amas de gens-d’armes et vin- 
drent tenir les champs & lencontre dudit duc 
a’Yorth , et tant firent qu’ils le vindrent trouver 
en un champ luy et sa compaignie , qui furent 
tuez. Et audit champ nommé les plaines Sainct- 
Albans fut tué ledit duc d’Yorth; aprés qu’il 


(3) Instruite. 

eut esté tué luy couppérent Ja teste, laquelle ils 
mirent au bout d’une tance. Et au tour d’icelle 
teste luy mirent une couronne de feurre (1), en 
figure de couronne royalle, en dérision de ce 
qu'il se vouloit faire roy dudit royaulme. Et 
avecques luy moururent audit champ bien six- 
vingts barons , chevalierg , escuyers et gens de 
nom dudit royaulme , et grant nombre d’aultres 
gens de guerre, que bien on estimait de neuf a 
dix mille combattans. 

Et le mercredy tiers jour de febvrier audit an 
1460 , furent leués et publiées 4 Koiien et en di- 
vers aultres villes de laduché de Normendie, és 
lieux publicques et & son de trompe , lettres pa- 
tentes du Roy , par lesquelles il déclairoit son 
plaisir estre tel que partout ledit pays de Nor- 
mendie et les ports de mer d’iceluy , feussent 
laissez paisiblement descendre tous Anglois et 
Anglesches , de quelque estat qu’ils fussent , et 
en tel habit que bon leur sembleroit , tenans et 
adurans le party du roy Henry d’Angleterre et 
de la Royne sa femme , sans aucun saufconduit 
avoir de luy, et de les laisser converser par tout 
gon royaulme. 

Et l’an 1461 au mois de juillet, advint que le 
roy Charles fut malade au chasteau de Meum 
sus Yévre, d’une maladie qui luy fut incurable, 
dont et de laquelle maladie il ala de vie & tres- 
pas audit lieu de Meum, le mercredy vingt- 
deuxiesme jour dudit mois de juillet , feste de la 
Bénoiste Magdaleine , entre une et deux heures 
aprés midy dudit jour , dont fut grant pitié et 
dommage. Au royaulme des cieulx puisse estre 
l'ame de Ivy en bon repos; car quant il vivoit 
c’estoit ung moult saige et vaillant seigneur , et 
qui laissa son royaulme bien uny et en bonne 
justice et tranquilite. 

Et incontinent aprés ladicte mort, et qu’elle 
fut manifestée , la pluspart des officiers dudit 
lieu de Paris et plusieurs aultres du royaulme 
s’en partirent et allerent au pays de Hénault et 
de Picardie par devers monsieur fe Daulphin, 
qui illec estait ayec monsieur le duc de Bour- 
gongne. Lequel monseigneur le Daulphin par le 
décés de son feu pére venoit a la couronne, pour 
scavoir de luy quel estoit son plaisir et comment 
ils se auroient a gouverner soubs luy , et pour 
estre de luy confermez en leurs offices. Auquel. 
lieu aprés icelle mort fist plusieurs officiers en 
sa chambre des comptes a Paris et aultres. Et 


entie aultres y fist et créa maistre Pierre 'Or- - 


févre seigneur Dermenonville , et Nicolas de 
Louviers , conseiltiers en Jadicte chambre , et 
maistre Jehan Baillet maistre des requestes et 


1) De paille. 

rapporteur en sa chancellerie. Et y conferma en 
icelle chambre messire Simon Charles, qui aussi 
se fist porter audit pays en une litiere, et les 
aultres officiers requérans estre confermez fu- 
rent renvoyez a Paris , pour illec & actendre la 
venué du Roy. 

Et le vingt-quatriesme jour de juillet audit 
an 1461, maistre Ethienne Chevalier qui avoit 
esté trésorier des finances dudit feu roy Charles, 
et lequel il avoit nommé ung des exécuteurs de 
son testament , et aussi maistre Dreux Badé au- 
diencier de la chancellerie de France, se parti- 
rent de fa ville de Paris pour aller au corps 
dudit deffunct audit lieu de Meum ; mais le sel- 
gneur d’Aigreville, capitaine de Montargis, par 
le pourchas d’ung gentil-homme nommé Vuast 
de Morpedon, fité#rester audit lieu de Montar- 
gis lesdits Chevalier et Budé, et illec furent une 
espace de temps , et jusques a ce que le Roy les 
envoya faire délivrer eulx et leurs biens; et 
depuis furent par luy entretenus en leurs offices 
de trésorier et audiencier. s 

Et est assavoir que le jeudy vingt-troisiesme 
jour de juillet audit an 1461 , qui fut le lande- 
main de ladicte mort, environ heure de nuit, 
fut veué au ciel courir bien fort une trés-longue 
cométe qui jettoit en ‘air grant resplendisseur 
et grande clarté, tellement -qu’il sembloit que 
tout Paris feust en feu et en flambe, Dieu I’en 
veuille bien préserver. 

Et le jeudy sixiesme jour d’aoust 1461, le 
corps dudit deffunct arriva et fut amené repo- 
ser en l’église de Nostre-dame-des-Champs 
hors Paris, ot il fut amené dadit lieu de Meum. 
Et le landemain fut alé quérir audit lieu, et 
apporté a Paris en moult grande et belle con- 
duicte , ordonnance et révérence qui fut faicte 
audit corps, comme Dien le valoit: c’est assa- 
voir, du clergié, des nobles personnes, officiers, 
bourgeois et populaire. Et y avoit pour lumi- 
naire porté devant ledit corps deux cens torches 
de quatre livres de cire chacune piéce , toutes 
armoyées en double aux armes de France, et 
estoient portées par deux cens povres personnes, 
tous revestus de robes et chapperons de dueil. 
Et estoit ledit corps porté en une litiére par les 
hénouars (2) de Paris. Laquelle litiére estoit 
couverte et assembi¢ée d’'ung moult riche drap 
d’or qui bien pouvoit valoir mille ou douze cens 
escus d’or. Et dessus ladicte litiére estoit la por- 
traicture faite dudit deffunct roy Charles, re- 
vestu d’un bel habit royal, une couronne en la 
teste, et en l'une de ses mains tenoit ung sceptre, 
et en l'autre le baston royal. Et en cet estat fut 


(2) Officiers de gabelics. 

porte en la grant église Nostre-Dame-de- 
Paris: et devant alloyent tous les crieurs de 
corps de ladicte ville , pareillement vestus de 
dueil , et armoyez devant et derriere desdictes 
armes de France. Et aprés eulx. estoient portées 
devant icelle litiére lesdictes deux cens torches, 
ainsi armoyées en double que dit est. Et aprés 
icelle litiere alloyent faisans le dueil messei- 
gneurs les ducs d’Orléans , conte d’Angolesme, 
fréres ; les contes d’Eu ect de Dunois , messire 
Jehan Jouvenelle des Ursins chevalier chancel- 
lier de France , et le grant escuyer , tous reves- 
tus de dueil et montez a cheval. Et puis apres 
icelle litiere alloyent & pied deux & deux tous 
les officiers de lostel dudit deffunct, aussi tous 
vestus de dueil angoisseux , lesquels il faisoit 
moult piteux veoir: et de la grant tristesse et 
courroux que on leur veoit porter pour Ja mort 
de leurdit. maistre , furent grans pleurs et la- 
mentations faictes parmy toute ladicte ville. Et 
aussi y avoit au joingnement de ladicte litiére six 
des paiges dudit deffunct, housez et esperonnez 
sus six coursiers tous vestus et couvers de veloux 
Doir , et lesdits paiges audit habit de dueil. Et 
Dieu scait le douloureux et pituel dueil qu’ils 
faisoient pour leurdit maistre. Et disoit-on lors 
que l'ung desdits paiges avoit esté par quatre 
jours entiers sans boire et sans menger, pour 
cause de ladicte mort : et le landemain qui fut 
le vendredy septiesme jour d’aoust audit an 
1461, ledit corps d’iceluy deffunct fust tiré hors 
de ladicte église de Nostre-Dame-de-Paris , en- 
viron trois heures aprés midy, et mené et ac- 
compagné, comme devant est dit, en l’éclise 
Sainct-Denis-en-France, et la il fut inhumé et y 
gist : nostre Dieu ait mercy de son ame. Et vers 
la fin dudit mois d’aoust nostre souverain sei- 
gneur le roy de France Louys, lors estant daul- 
phin de Viennois et aisné fils dudit deffunct, 


succéda a ladicte couronne, fut sacré roy a- 


Reims par l’archevesque Jouvenel , auquel lieu 
il fat moult-noblement accompagné par la plus 
part des seigneurs de nom de son royaulme en 
moult grand et notable nombre. 

Et le dernier jour dudit mois d’aoust il partist 
dung hoste) estant aux faulxbourgs de la porte 
Sainct-Honnoré , nommé les Porcherons , appar- 
tenant a messire Jeban Bureau , qui fut fait che- 
valier audit sacre a Reims, pour venir faire son 
entrée en sa bonne ville de Paris, Au devant de 


laquelle entrée yssirent hors de la ville tous les 


estats d’icelle, et par belle ordre, pour illec 
trouver Je Roy et luy faire la révérence et bien 
viengnant. En laquelle assemblée estoit l’éves- 
que de Paris nommé Chartier , l'Université, la 
court de parlement , prevost de Paris , chambre 

des comptes et tous officiers , le prévost des mar- 
chands et eschevins tous vestus de robes damas 
fourrées de belles martres. Et lesquels prévost 
des marchands et eschevins vindrent aux champs 
rencontrer et faire la révérence au Roy, et pro- 
posa devant luy pour ladicte ville ledit prevost 
des marchands nommeé maistre Henry de Livres 
qui luy bailla et présenta les clefs de la porte 
Sainct-Denis , par ow il fist sadicte entree. Et 
ce fait chacun se tira a part : et au mesme licu 
le Roy fist ce jour grant nombre de chevaliers. 
Et en venant le Roy par ladicte porte Sainct-De- 
nis, il trouva pres de |’église de Sainct-Ladre 
un hérault monté & cheval revestu des armes de 
ladicte ville qui estoit nommé Loyal Cueur, qui 
de par ladicte ville, luy présenta cing dames ri- 
chement aournées ; lesquelles estoient montées 
sur cing cheyaulx de pris, et estoit chascun 
cheval couvert et habillé de riches couvertures 
toutes aux armes d’icelle ville , lesquelles dames 
et chacune par ordre avoient tous personnages 
tout compillez 4 Ja signification de cinq lettres 
faisans Paris, qui toutes parlérent au Roy ainsi 
que ordonné leur estoit. 

Eten icelle entrée faisant , le Roy estoit moult 
noblement accompagné de tous les grans princes 
et nobles seigneurs de son royaulme , comme de 
messeigneurs les ducs d’Orleans, de Bourgongne, 
de Bourbon , et de Cléves, le comte de Charro- 
lois fils unicque dudit duc de Bourgongne, des 
contes d’Angoulesme , de Sainct Pol, et de Du- 
nois, et aultres plusieurs contes, barons, che- 
valiers , capitaines , et aultres gentils-hommes de 
grantfacon , qui pour honeur luy faire en Jadicte 
entrée avoient de moult belles et riches hous- 
seurs dont leurs chevaulx estoient tous couverts 
de diverses sortes et fagons, et estoient les unes 
d‘icelles de fin drap d'or, fourrées de martres se- 
belines, les aultres de veloux, fourrées de pennes 
d’ermines, de drap de damas , d’orfevrerie, et 
chargées de grosses campanes d’argent, blanches 
et dorées, qui avoient cousté moult grant finance, 
et si y avoit sur lesdits chevaulx et couvertures de 
beaux jeunes enfans paiges, et bien richement 
vestus. Et sur leurs espaulles avoient de belles 
escharpes branlans sur les cropes desdits che- 
vaulx, qui faisoient moult bel et plaisant veoir. 

Et a lentrée que fist le Roy en ladicte ville 
de Paris , par ladicte porte Sainct-Denis , il trou- 
va une moult belle nef en figure d’argent , por- 
tée par hault contre la maconnerie de ladicto 
porte dessus le pont levis d’icelle, en signifiance 
des armes de ladicte ville, dedans laquelle nef* 
estoient les trois Estats , et aux chasteaulx de 
devant et derriére dicelle ne estoient justice et 
équité, qui avoient personnages pour ce a culx 

ordonnez, eta la hune du mast de ladicte nef 
qui estoit en facon d’un lis , yssoit ung Roy ha- 
billé en habit royal que deux anges condui- 
soient. 
Et ung peu avant dedans ladicte ville estoient 
a la fontaine du Ponceau hommes et femmes 
sauvaiges qui se combattoient et faisoient plu- 
sieurs contenances , et si y avoit encores trois 
bien belles filles faisans personnaiges de séraines 
toutes nués , et leur veoit-on le beau tetin droit 
séparé , rond et dur, qui estoit chose bien plai- 
sante, et disoient de petits motets et bergcrettes. 
Et pres d’eulx joiioient plusieurs bas instrumens 
qui rendoient de grandes mélodies. Et pour bien 
raffreschir les entrans en ladicte ville , y avoit 
divers conduits en ladicte fontaine gettans laict, 
vin et ypocras , dont chacun buvoit qui vouloit , 
et ung peu au dessoubs dudit Ponceau , a |’en- 
droit de la Trinité, y avoit une passion par per- 
sonnaiges, et sans parler Dieu estendu en la 
croix, et les deux larrons a dextre et a sénestre. 
Et plus avant a la porte aux Paintres avoit aul- 
tres personnaiges moult richement habillez. Et 
a la fontaine Sainct-Innocent y avoit aussi per- 
sonnaiges de chasseurs, gui accueillirent une 
bische illec estant, qui faisoient moult grant 
bruit de chiens et de trompes de chasses. Et & la 
boucherie de Paris y avoit eschaffaulx figurez a 
la bastille de Dieppe. Et quant le Roy passa, il 
se livra illec merveilleux assault de gens du Roy 
a lencontre des Anglois estans dedans ladicte 
bastille, qui furent prins et gaignez, et eurent 
tous les gorges couppées. Et contre la porte de 
Chastellet y avoit de moult beaulx personnaiges. 
Et oultre ledit Chastellet sur le Pont-aux-Chan- 
ges y avoit aultres personnaiges , estoit tout 
tendu par dessus: et a I’heure que le Roy passa 
on laissa voler parmy ledit pont plus de deux 
cens douzaines d’oyseaulx de diverses sortes et 
facons, que les oyselleurs de Paris laissérent 
aler, comme ils sont tenus de ce faire , pource 
qwils ont sur ledit pont, lieu et place a jour de 
feste pour vendre lesdits oyseaulx. Et par tous 
les lieux en Jadicte ville par ot le Roy passa 
celle journée , estoit tout tendu au long des rués 
bien notablement : et ainsi s’en ala faire son orai- 
son en l’église Nostre Dame de Paris , et puis 
s’en retourna souper en son Palais Royal a Pa- 
ris, en la grande salle d’iceluy; lequel souper 
fut moult bel et plantureux , et coucha celle 
nuit audit palais. Et le landemain, premier jour 
de septembre audit an 1461, il se deslogea du- 
edit palais , et s’en ala loger en son hostel des 
Tournelles , pres de la bastille de Sainct An- 
thoine, ou il fut et séjourna , depuis par aucun 
temps: et la il fist et ordonna plusieurs choses 

touchant les affaires de sou royaulme, et illec 
fit plusieurs ordonnances, et désapointa les plus 
grans et principaulx officiers de sondit royaul- 
me: comme le chancelier Juvenel, le mareschal, 
Vadmiral, le premier président de parlement, le 
prévost de Paris, et plusieurs aultres. 

Et en leurs lieux y en mist d’aultres tous 
neufz. Pareillement aussi désapointa plusieurs 
maistres des requestes, secrétaires , conseillers 
et clers des comptes , de la cout de parlement , 
des généraulx des aydes, de la chambre du 
thrésor , des généraulx des monnoyes et aul- 
tres. Et en leurs lieux y en mist de tous nou- 
veaulx. 

Et le tiers jour de septembre 1461, le Roy 
avecques les seigneurs et aurcuns gentils-hommes 
de sa maison souppérent en lostel de maistre 
Guillaume de Corbie lors conseiller en sa court 
de parlement. Et celle nuit le Roy le fist et créa 
premier président du Daulphiné : et la y furent 
plusieurs damoiselles et honnestes bourgoises 
dudit lieu de Paris. Et ce jour aussi fut fait et 
créé secrétaire Jehan Prévost , clerc de maistre 
Jehan de Balengelier, greffler des requestes de 
hostel du Roy, au moyen de ce qu’il espousa 
une jeune femme nommee Mariete, qui avoit 
servy monseigneur le bastard d’Arhrignac conte 
de Comminge , a cause de quoy ledit Prévost a 
eu de grans biens et y print le bien qu'tl a. Et 
en ce temps le Roy estant audit liea de Paris , 
fist de grandes , honnestes et bonnes chiéres en 
divers lieux et hostels de Paris. 

Et si advint en ce temps audit lieu de Paris , 
que une belle jeune femme nommeée Jehanne du 
Bois, femme d'un notaire de Chastelet dudit 
lieu de Paris, se partit et abeenta hors de la mai- 
son de sondit mary et s’en ala ot bon luy sem- 
bla. Et depuis par long-temps fut perdue. Et 
aprés sondit mary bien conseillé de ses prinei- 
paulx amis la reprint, et se contint de la en 
avant avecques sondit mary bien et bonneste- 
ment. 

En l’année 1462 ensuivant , ne survindrent 
gueéres de nouvelletez qui feussent de grant mé- 
moire , pourquoy n’en est icy faicte aucune men- 
tion. Et au regard de l’année ensuivant 1463 , 
pareillement que dit est, ne survint riens qui 
doye estre mis en grant mémoire : mais I"hyver 
fut court sans estre froit, et fut l’esté long. Il 
creust en ladicte année assez de vin et assez bon. 
Et au regard des autres biens de terre n’en fut 
pas grant habondance, mais la mer fut fort fruc- 
tueuse. 

En l'an 1464, aun jour de mardy quinzies- 
me jour de may, le Roy vint et arriva en sa ville 
de Paris , qui venoit de Nogent-le-Roy , ou illec 


LES CHRONIQUES DE JEAN DE TROYES. [1464] 
la Royne s’estoit délivrée d'une belle fille (t). Et | 


ce jour {] souppa en l’ostel de maistre Charlesd’Or- 
gemont, scigneur de Méry, et puis s’en partit au- 
dit mois de may de ladicte ville de Paris , pour 
aler és marches de Picardie , cuidant illec trou- 
ver les ambassades du roy Edouart d’Angle- 
terre , que on luy avoit dit qu’ils y devoient ve- 
nir par devers luy , qui n’y vindrent point. Et 
a ceste cause s’en partit dudit pays de Picardie 
ets’en alaa Rouen et aultres lieux de Normen- 
die, et tuy estant audit pays de Normendie , 
advint que ung balénier (2) furent prins sur mer 
és marches de Hollande , dedans lequel estoient 
avecques aultres ung nommé le bastard de Ru- 
bempré, lequel balénier et ceulx qui dedans 
estoient furent prins tous prisonniers par les 
navires de Flandres : et aprés ladite prise faicte, 
plusieurs Picards et Flamans disoient et pu- 
blioient que dedans iceluy le Roy les avoit en- 


voyez pour prendre prisonnier monseigneur de 


Charrolois , dont il n’estoit riens. 

En ce temps le Roy qui estoit en Normendie 
s’en partit pour retourner audit lieu de Nogent. 
Et puis de la s’en ala & Tours , Chinon , et dela 
a Poictiers. Auquel lieu de Poictiers ala et fut 
par devers luy une ambassade de Paris luy re- 
quérir aucanes franchises pour ladicte ville, dont 
riens ou que peu ne leur accorda, sinon que 
"imposition foraine n’auroit plus de cours en la- 
dicte ville , qui n’estoit pas grant chose ; mais 
ils n’en jotiyrent point, nonobstant leurdit don, 
pource que les gens de comptes a qui leurs lettres 
s'adressoient , ne leur voulurent bailler d’icelles 
leur expédition. Et aussi furent devers le Roy 
audit lieu de Poictiers les ambassadeurs du duc 
de Bretaigne , qui par luy furent oys sur aucuns 
articles qu’ils luy exposérent touchant le fait 
du Roy et dudit duc ; lesquels articles ou la plus 
part d’iceulx furent par le Roy accordez, et en 
iceulx articles accordant lesdits ambassadeurs 
promisrent de faire venir ledit duc de Bretalgne 
audit lieu de Poictiers ou ailleurs , au bon plai- 
sir du Roy, pour confermer iceulx articles ac- 
cordez. Et & tant se départirent dudit lieu de 
Poictiers lesdits ambassadeurs faignans eulx en 
retourner audit pays de Bretaigne ; mais ils fi- 
rent tout le contraire , comme cy-apres sera dit, 
car ils partirent dudit Poictiers , a ung jour de 
samedy , et ce jour ne firent que quatre lieués, 
et illec demoureérent jusques au lundy ensuivant 
que monsieur le duc de Berry fréere du Roy s’en 


(1) Jeanne de France. Le 19 du méme mois jl y eut 
des accords signés pour le mariage de cette jeune prin- 
cesse avec Louis d'Orléans, qui fut depuis roi de France, 
sous le nom de Louis XII, et qui avait a peine deux ans. 

partit aussi dudit lieu de Poictiers , et vint jus- 
ques ausdits ambassadeurs qui le recueillirent 
et l’en emmenérent audit pays de Bretaigne a 
bien grant haste et diligence, pour peur que le 
Roy n’en eust nouvelles et qu’ils fussent suivis. 
Et desja estoit audit pays alé par devers icelluy 
duc monseigneur le comte de Dunoys, et si s’en 
allerent audit pays de Bretaigne aprés ledict par- 
tement aucuns particuliers par devers mondit 
seigneur de Berry. 

Et tantost aprés Jedit partement ainsi fait que 
dit est , monseigneur le duc de Bourbon porta 
guerre au Roy et a ses pays, et print toutes les 
finances qui estoient au Roy estans és pays de 
mondit seigneur le duc. Et si y fist prendre et 
arrester le seigneur de Crussol, qui bien estoit 
fort familier du Roy. Et lequel seigneur de Crus- 
sol passoit lors par le pays de monseigneur le 
duc de Bourbon, menant avecques soy sa femme 
et -plusieurs de ses biens , tous lesquels furent 
en arrest en la ville de Cosne, en Bourbonnois. 

Et apres les choses dessusdictes furent aussi 
arrestez prisonniers en la ville de Molins, le 
seigneur Traynel (3) paravant chancelier de 
France, et maistre Pierre Doriolle (4) général 
des finances du Roy, lesquels furent longuement 
détenus en arrest en la ville de Molins, et puls 
aprés par mondit seigneur le duc furent déli- 
vrez , et s’en retournérent par devers le Roy. 

Et le dimanche douziesme jour de mars au- 
dit an 1464 , apres ledit partement de monsei- 
gneur de Berry dudit lieu de Poictiers, Anthoine 
de Chabannes conte de Dampmartin , qui estoit 
constitué prisonnier en la bastille Sainct-An- 
thoine , s’en partit et eschappa dudit lieu et 
s’en ala en Berry et en Bourbonnois : of illec il 
fut bien recuilly par les gens de mesdits seigneurs 
de Bourbon et Berry. Et pour occasion dudit es- 
chapement en furent plusieurs constituez prison- 
niers. 

Et le mercredy ensuivant quinziesme jour du 
mois, messire Charles de Melun lieutenant du 
Roy, maistre Jehan Balue eslu évesqued’Evreux, 
et maistre le Prévost uotaire et secrétaire du Roy, 
vindrent et arrivérent & Paris en l’ostel de la 
ville , ou illee fut faicte lecture d’aucuns arti- 
cles dont le Roy leur avait baillé charge. Et aprés 
ladicte lecture ainsi faicte, furent faictes en 
l’ostel de ladicte ville plusieurs belles ordon- 
nances pour la tuition, garde et seureté d’icelle 
ville; comme de faire guet et de garder les 


(2) Bateau destiné a la péche de la baleine. 
(3) Guillaume Juvénal des Ursios. 
(4) Depuls chancelier. 

portes d'icelle , et les aultres fermer et murer , 
et mettre les chesnes de fer des rués de ladite 
ville en estat, pour servir quant mestier en se- 
roit; et plusieurs autres choses qui longues se- 
roiént a escripre , que je passe cy pour cause de 
briefveté. ; 

En ce temps furent prins par inventoire et 
mis en la main du Roy, tous et chacun les biens 
de Pierre Morin trouvez, et estans a Paris , 
pource que ledit Morin qui estoit trésorier de 
mondict seigneur de Berry tenoit pour ledit sei- 
gneur contre le Roy , la ville et tour de Bour- 
ges : et aceste cause le Roy donna Il’office de 
huissier du thrésor qui estoit audit Morin, 4 ung 
nomme Jacques Testeclére. 

Et aprés le partement dudit Dampmartin , il 
trouva moyen et facon de prendre et avoir sur 
Geuffroy Cueur, fils de feu Jacques Cueur, les 
places de Sainct-Forgeau et Sainct-Morice, ow il 
print ledit Geuffroy a son prisonnier, et aveccue 
aussi print tous les biens qu’il avoit esdits lieux. 

Et aprés ces choses le Roy s’en tira devers 
Angers et le pont de Sée , pour scavoir le vou- 
loir de ceulx qui ainsi s’estoient mauvaisement 
de luy despartis et alez audit pays de Bretaigne. 
Et avoit le Roy avecques luy pour le accompai- 
guer, le Roy de Cecille et monseignéur du Maine; 
et si le suivirent plusieurs gens de guerre de 
Son royaulme, et en grant nombre, qu’on esti- 
moit estre de vingt a trente mille combatans. 
Et aprés que le Roy eut ainsi esté illee un es- 
pace de temps , voyant qu’il n’y faisoit guéres , 
s'en ala et tiraau pays de Berry vers Yssoudun, 
Viarron, le Bourg de Dreux, et aultres places 
environ , et mena avec luy grant quatité de ses 
gens de guerre et de son artillerie, et laissa 
lesdits roy de Cecille et seigneur du Maine 
bien accompagnez de gens de guerre , pour 
garderet deffendre que lesdits de Bretaigne n’en- 
trassent en Normandie ne en aultres lieux de ce 
royaulme , pour ie dommaiger. 

Et quant le Roy fut ainsi venu audit pais de 
Berry que dit est, il séjourna illee un peu de 
temps, et puis s’en partit pour aller au pais 
de Bourbonnois; et laissa la ville de Bourges 
sans y aller, pource qu’il y avoit grant garnison 
dedans ladicte ville , dont estoit conducteur et 
Capitaine monseigneur le bastard de Bourbon 
pour mondit seigneur de Berry; et vint entrer 
audit pais de Bourbonnois, ot illec environ le 
jour del’Ascension de nostre Seigueur, la ville et 
chastel de Sainct-Amand-Lallier fut prinse d’as- 
sault, et peu de temps apres luy fut rendué la 
ville et chastel de Montlucon par composition , 
dedans laquelle estoient Jacques de Bourdon et 
trente-cincg lances , qui s'en allerent eulx et 

leurs biens saufs, et jurérent que jamais ne s’ar- 
meroient contre le Roy. 

Et la veille dudit jour de l’Ascension de nostre 
Seigneur , arrivérent.& Paris monseigneur le 
chancelier Trainel, maistre Estienne Cheva- 
lier, Nicolas de Louviers , maistre Jehan de 
Molins , par lesquels le Roy escripvoit 4 ses bons 
bourgois , manans et habitans de Paris, en les 
mercians de leurs bons vouloirs et loyautez, en 
les priant et enhortant de bien en mieux conti- 
nuer , et par iceux leur mandoit qu'il leur en- 
voyeroit la Royne pour accoucher a Paris, 
comme a la ville du monde que plus il ai- 
moit. 

Et le jeudy trentiesme et pénultiesme four de 
may, l’an 1465, advint que 4 ung moulin qui est 
par dela Moret en Gastinois , nommé le Moulin 
Basset, en une hostellerie illec estantse vindrent 
loger Jehan Ja Hure, marchant de la ville de 
Sens, ung sien nepveu et aultres en sa com- 
pagnie; et en ladite hostellerie environ mi- 
nuit vindrent de trente 4 quarante hommes a 
cheval tous en armes, qui estoient venus desdits 
lieux de Sainct-Maurice et Sainct-Forgeau , qui 
emmenérent prisonniers esdits lieux lesdits la 
Hure et ceux de sadite compagnie , ensemble 
tous leurs biens et bagues; et audit temps le 
Roy ordonna de rompre et abattre les ponts de 
Chamois, ét Beaumont-sur-Oise , et aultres. 

Et le jeudy sixiesme jour de juing audit an 
1465 , advint a Paris, en la rué Sainct-Denis , 
devant la Barbe d’or, que ung ancien homme, 
bonnetier nommé Jean Marceau , se pendit et es-, 
trangla en sa maison, et fut le corps trouvé mort. 
Si fut despendu et apporté au chastellet de Paris, 
pour estre illec visité , et apres ladite visitation 
faite fut envoyé et porté pendre ledit corps au 
gibet de Paris. Et en ce mesme jour y eut ung 
laboureur , demourant 4 Clignencourt , nommé 
Jehan Petit , qui couppa la gorge a sa fomme. 

En ce temps le bastard de Bourgongne et 
le mareschal de Bourgongne (1), accompaignez 
de grant quantité de gens de guerre de la com- 
pagnie dudit monseigneur de Charrolois , com- 
mencerent a courrir sus aux villes et subjects da 
Roy par port d'armes , et vindrent prendre sus 
le Roy Roye et Montdidier. Et lors monseigneur 
le conte de Nevers et Joachin Rouault , mares- 
chal de France, et estant pour le Roy dedans 
la ville de Péronne 8 tout bien quatre mille cone 
batans, se retrayérent & Noyon et a Compien- 
gne; et laissérent audit lieu de Péronne pour la 
d’icelle, des nobles de France, et cing cens francs 
archiers. 


(1) Thibaut de Neufchatel. 

Et le dimenche unziesme jour dudit mois de 
juing fut faite 4 Paris une moult belle et notable 
procession généralle, ou furent portées moult de 
sainctes reliques , et entre aultres sainctes choses 
furent portées les chdsses de madame saincte 
Geneviefve et sainct Marcel , et par belle ordon- 
nance vindrent en la grant église de Paris ou 
illee fut chantée une haulte messe de Nostre- 
Dame. Et illec prescha au peuple maistre Jehan 
de Lolive, docteur en théologie , qui déclaira 
que ladicte assemblée et congrégacion se faisoit 
pour la santé et bonne prospérité du Roy, et 
aussi de la Royne et du fruict qui estoit autour 
delle (1), et pour Ja paix et bonne union estre 
mise entre le Roy et les princes, et pour les 
biens de terre. 


Audit temps le Roy estant en Bourbonnois : 


sen tira a Sainct-Poursain, auquel lieu madame 
la duchesse de Bourbonnois et d'Auvergne , sa 
seur, sen ala pour parler 4 luy, comme des- 
plaisante du discord qu'elle veoit estre entre le 
Roy son frére, et monseigneur de Bourbon son 
mary. Et pour y cuider trouver bon moyen, ce 
qui nese peut faire lors ; et eependant ledit mon- 
seigneur le duc vuida hors de Moulins, et s‘en 
ala a Riom. 

Audit temps fut ordonné en I’ostel de la ville 
de Paris que les portes de Sainct-Martin, Mont- 
martre, le Temple, Sainct-Germain-Desprez , 


Sainct-Victor et Sainct-Miechel seroient toutes |: 


murées , et qu’on feroit guet de nuit dessus les 
murs d’icelle ville. 

Audit temps fut envoyé mettre le siége devant 
Sainct-Morise, tenu et occupé par l’adveu dudit 
comte de Dampmartin ; a tenir lequel siége y 
estoit la bailly de Sens, nommé messire Charles 
de Meleun et plusieurs gens de communes avec- 
ques luy. Et encores y fut de rechief envoyé 
Anthoine , bailly de Meleun , qui y mena avec- 
ques Juy aucuns archiers et arbalestriers dudit 
lieu de Paris; et tantost aprés que ledit Meleun 
et iceux archiers et arbalestriers furent ainsi ar- 
rivez devant ladicte place, ceux dudit Sainct- 
Morise se rendirent par composition , et bail- 
lerent ladicte place. 

Audit temps aussi advint que ung nommé 
maistre Louys de Tilliers, notaire et secrétaire 
du Roy et trésorier de Carcassonne et grenetier 
de Selles en Berry, qui estoit serviteur de mes- 
sire Anthoine de Chasteauneuf, seigneurdu Lau, 
fut tué par malle-fortune d'un archer qui es- 
sayoit un arc duquel il tiroit une flesche contre 
un huys qui estoit devant luy, que a l’heure le- 
dit maistre Louys ouvroit , et luy vint passer la 


(1) Dont elle était enceinte. 

flesche tout au travers du corps; et incontinent 
s’en alla jetter dessus une couchette estant en la 
chambre, dessus Jaquelle il rendit l’ame a Dieu 
incontinent apres. 

Et le jour sainct Jean - Baptiste, vingt-qua- 
triesme jour de juin,-aucuns qui se baignoient 
& leurs plaisances en la riviere de Seine par 
malle-fortune se noyerent ; et pour cause de ce , 
fut crié par les carrefours de Paris , que de la 
en avant nal ne fust si hardy de soy aler plus 
baigner en ladicte riviére, et que chascun teint 
de jour devant son huys ung seau d’eaué, sur 
peine de prison et de soixante sols parisis d’a- 
mende. 

Et le landemain vingt-cinquiesme jour dudict 


mois de juing, fut ordonné en ladicte ville de 


Paris que toutes les chesnes des rués de Jadicte 
ville seroient abatués et laissées gésir sur terre, 
és lieux ow elles sont ordonnées pour estre toutes 
prestes , et regarder ou il y auroit faulte pour 
les amender, et y pourvoir a les trouver toutes 
prestes quant besoing en seroit : ce qui fut fait. 
Et si fut aussi ordonné et enjoinct a un chascun 
de ladicte ville qu’ils se armassent et eussent 
provision d’armeures, chascun selon son estat , 
pour la garde de ladite ville, et pour estre tous 
prests quant mestier en seroit. Et ce par cédulles 
envoyées de par ladicte ville 4 un chacur par- 
ticulier. 

Audit temps tous Bourguignons , Picards et 
autres nations de l’obéissance et sous la conduite 
dudit monseigneur de Charrolois, marchérent 
tant en France qu’ils vindrent et arrivérent jus- 
ques a Pont-Saincte-Maixance, qu’ils trouverent 
moyen d’avoir, et que ung nommé Madre, qui 
en estoit capitaine pour maistre Pierre |'Orfevre, 
seigneur Dermenonville , leur bailla par com- 
position et argent qu'il en print dudict seigneur 
de Charrolois. Et a cette cause vindrent et pas- 
serent parmy l’Isle-de-France , qui par les des- 
susdicts fut fort dommaigé , nonobstant qu’ils 
disoient partout ow ils passoient qu’ils venoient 
pour affranchir le pays de France, et pour le 
bien publicq. 

Et incontinent apres ledict passaige fait au- 
dict Pont-Saincte-Maixance , lesdicts Bourgui- 
gnons eurent la place de Beaulieu , qui longue- 
ment avoit esté tenué contre iceulx Bourguignons 
par aucuns de la charge et compaignie de Joua- 
ehin Rouault , qui s’en alérent par composition 
eux et leurs biens saufs. 

Et lesdicts Bourguignons ainsi venus en la- 
dicte Isle-de-France, s’espandirent en divers 
lieux en icelle, et y prindrent Dampmartin , 
Nantouillet, Villemomble et aultres menués 
places. Et puis alérent a Laigny sur Marne , ow 

ils firent plusieurs exploicts , comme de ardre 
et brusler tous les papiers qu’ils trouvéerent sur 
le fait des aydes, et ordonneérent en ladite ville 
que tout y seroit franc; et si ordonnerent que 
le sel qui estoit au grenier dudit lieu pour le Roy, 
fust baillé et distribué a tous ceux qui en vou- 
droient avoir, en payant le droit du marchand 
seulement. 

Et le dimanche , dernier jour dudit mois de 
juin audit an 1465, Jouachin Rouault, maréchal 
de France, a tout cent et dix lances, vindrent 
et arriverent en la ville de Paris pour la garde 
d’icelle, combien qu'il n’en estoit guéres de mes- 
tier; car les habitans d’icelle , qui tous estoient 
bien unis et loyaulx au Roy, estoient assez souf- 
fisans pour la garde dicelle ville. 

Audit temps le Roy, qui estoit audit pays de 
Bourbonnois , mist le siége devant Riom en Au- 
vergne , dedans laquelle y estoient monseigneur 
le duc de Bourhon , le duc de Nemours, le comte 
d’Armignac, le seigneur d’Albret et autres. Et 
avoit le Roy devant ladicte ville la plus belle et 
noble armée que oncques fut guere veué, car il 
avoit de bonnes gens de guerre et de grand fa- 
con , vingt quatre mille honimes et mieulx. 

Et aprés que ledit siége eut esté ainsi mis de- 
vant ladicte ville de Riom, et voyant a Paris que 
lesdits Bourguignons approuchoient de ladicte 
ville , fut ordonné et estably en icelle ville de 
Paris un grand guet a cheval, qui aloit toutes 
les nuits sur les murs et en ladicte ville , depuis 
Pheure de minuit jusques au jour apparant ; pour 
la conduicte duquel guet y avoit capitaines or- 
donnez par icelle ville par chacune nuit, de gens 
de facon d’icelle. Auquel guet estoient ordinai- 
rement de huict vingts 4a deux cens chevaux, au- 
cunesfois plus et a l’autre fois moins. 

Et le lundy, second jour de juillet audit an, 
maistre Jehan Balue , évesque d’Evreux, fit le 
guet de nuit parmy ladicte ville, et mena avec- 
ques luy la compagnie dudit Jouachin Rouault, 
avec clairons, trompettes et autres intrumens 
sonans par les rués et sur les murs , qui n’estoit 
pas accoustumé de faire a gens faisans guet. 

Et Je mereredy, quatriesme jour dudit mois 
de juillet audit an 1465, le Roy estant devant 
ledit lieu de Riom, escripvit & messire Charles 
de Meleun son lieutenant audit lieu de Paris, 
audit Jouachin et ausdits habitans de Paris, 
par sire Jehan de Harlay, son chevalier du guet 
audit lieu de Paris , par lesquelles lettres le Roy 
mercioit moult fort lesdits habitans de Paris de 
leurs bonnes loyaultez , en les priant et exhor- 
tant de tousjours y continuer ct perséverer, et 
que dedans quinze jours ensuivans luy et toute 
son armee seroit a Paris; et si leur mandoit de 


LES CHRONIQUES DE JEAN DE TROYES. [1468] 


bouche par ledict de Harlay certain accord qu'il 
avoit fait avec lesdicts ducs de Bourbon et Ne- 
mours, et les sires d’Armignac et d’Albret ; et 
comment en faisant ledict accord chascun d’eulx 
avoit promis au Roy de bien et loyaulment le 
servir, et de vivre et mourir pour luy. 

Et par lesdits appointemens iceulx seigneurs 
de Bourbon et aultres dessus nommez , promec- 
toient de faire faire la paix au Roy par les aultres 
seigneurs avecques eulx aliez contre luy. Et que 
pour ce faire seroient envoyez de par lesdits 
quatre seigneurs certains ambassadeurs devers 
le Roy a Paris , dedans le jour et feste de my- 
aoust ensuivant , pour traicter ladicte paix. Et 
que ou lesdits aultres seigneurs avec eulx aliez 
contre luy ne vouldroient entendre a icelle paix, 
ils prosmirent et jurérent qued’oresnavant a ja- 
mais ils ne s’armeroient contre le Roy, et qu’ils 
vivroient et mourroient pour luy et son royaume. 
Et fut tout ce que dit est ainsi promis par lesdits 
quatre scigneurs au lieu de Moissiat prés dudict 
Riom. Et pour plusample promesse ils s’en obli- 
gérent és mains de deux notaires apostoliques, . 
voulans et accordans estre incontinent excom- 
muniez se par eulx, ou lung d’eulx, estoit fait le 
contraire; et pour les nouvelles dessusdictes fut 
ordonné et délibéré que le vendredy ensuivant 
en seroient faictes processions générales en I'é- 
glise de Saincte-Katherine du Val-des-Escoliers 
a Paris, laquelle y fut faicte bien honneste et so- 
lempnelle, et y prescha ledit jour maistre Jehan 
Pain et Chair, docteur en théologie. 

Et le mercredy fut publié et fait a seavoir par 
les carrefours de Paris, que en chascun hostel 
d’icelle ville y edt une lanterne et une chandelle 
ardente dedans durant la nuit , et que chascun 
mesnaige qui auroit chien l’enfermast en sa mai- 
son et sur peine de la hart. 

Et le vendredy ensuivant la compaignie , ou 
la pluspart desdits Bourguignons vindrent et ar- 
riverent & Sainct-Denis en France eulx loger il- 
lec. Et ce jour venoient a Paris trente chevaux de 
marée, dont lesdits Bourguignons en prindrent 
les vingt-deux , Jes aultres huit chevaux se sau- 
vérent ct vindrent a Paris. Et bientost apres que 
lesdits Bourguignons eurent esté ainsi arrivez 
audit lieu de Sainct - Denis, partie d’eulx s’en 
alérent devant Je pont de Sainct-Cloud pour le 
cuider avoir, ce qu'ils ne peurent pour cette fois, 
et a tant s’en retournérent. ; 

Et le dimenche septiesme jour de juillet au- 
ditan 1465, lesdits Bourguignons vindrent vouls- 
ter (1) devant Paris et n’y gaignérent riens, sinon 
quwil y en eut aucuns d’eux tuez de lartillerie, 


(1) Voltiger. 

estant dessus les murs d'icelle ville , et puis s’en 
retournérent audit lieu de Sainct-Denis. 

Et le lundy ensuivant buictiesme jour dudit 
mois de juillet , lesdits Bourguignons vindrent 
de rechief devant Paris , et deslogérent tous du- 
dit Sainct-Denis, et en amenérent avec eulx 
toute leur artillerie. Et par grande cautelle et 

accouchérent avant terme, et d’aultres en mou- 
rurent et perdirent leur entendement. 

Le mardy ensuivant ne fut riens fait devant 
Paris, sinon que le comte Sainct-Paul , qui 
estoit audit lieu de Sainct-Denis avecques ledit 
seigneur de Charrolois , se partit dudit lieu de 
Sainct-Denis , avecques aucuns Picards et Bour- 


subtilité envoyérent avant qu’ils se montrassent | guignonsestant audit lieu de Sainct-Denis, pour 


gaatre de leurs héraulx aux portiers de la porte 


sen aller au pont Sainct-Cloud , et pour le pren- 


Sainct-Denis, de laquelle estoient commissaires | dre et avoir , ce qu'il ne peust avoir ce jour : et 


et capitaines pour le jour , maistre Pierre l’Or- 
fevre, seigneur Dermenonville, et maistre Jehan 
de Poupaincourt (1) seigneur de Cercelles , et 
vindrent lesdits quatre héraulx demander des 
vivres pour leur ost , et aussi que on leur don- 
nast passaige parmy ladicte ville, et dirent que 
se on ne leur bailloit ledit passaige et lesdits vi- 
vres qu’ils entreroient dans ladicte ville au dés- 
honneur et grande confusion d’icelle ville et de 
ceux de dedans. 

Et ainsi que on escoutoit lesdits quatre hé- 
raulx sur les choses dessusdictes, et avant que on 
eust peu avoir loisir de leur rendre aucune res- 
ponce , lesdits Bourguignons cuidans prendre a 
despourveu les habitans de ladicte ville, et 
mesmement ceulx qui gardoient ladicte porte de 
Sainct-Denis , vindrent 4 grant fureur grosse 
compagnie et armée passer jusques a Sainct- 
Ladre et plus avant, cuidans gaigner les bar- 
riéres qui aux faulx bourgs de ladicte ville de- 
vant ladicte porte Sainct-Denis avoient este 
faictes , et venir jusques a ladicte porte et de- 
dans ladicte ville , en jettant par eulx canons, 
serpentines et aultres traicts ; a quoy leur fut 
moult asprement et vaillamment résisté par les 
bourgois de Paris , et autres estans illec de par 
ladicte ville, et aussi par Jes gens dudit Joua- 
chin et de luy-mesme qui s'y vindsent trouver. 
Et y eut lors desdits Bourguignons tuez et na- 
vrez : et puis s’en retournérent aux champs sans 
aultre chose faire, et se mirent en bataille de- 
vant ladicte ville , et lors y eut beau hurtibilis 
de canons, vulglaires , serpentines , coulevrines 
et aultre trait qui leur fut envoyé de ladicte 
ville, et dont y eut aucuns de tuez et navrez. Et 
durant ladite escarmouche y eut ung paillart ser- 
gent a verge du Chastellet de Paris, nommeé 
Casin Chollet , qui en courant fort eschauffe par 
plusieurs des rues de Paris crioit 4 haulte voix 
ces mots: Boutes-vous tous en vos maisons et 
fermes vos huis, car les Bourguignons sont 
entrez dedans Paris. Et @ cause de I’effroy 
qu’il fist , v eut plusieurs femmes grosses qui en 


(1) Fils de Jean de Popaincourt, premicr président 
au parlement de Paris, mort président a mortier cn 


le mercredy ensuivant fut menée audit de Sainct- 
Paul certaine quantité dartillerie dudit seigneur 
de Charrolois, comme de cinquante a soixante 
chariots. Et ce mesme jour fjucuns de la compa- 
gnie de messire Pierre de Brézé yssirent dehors 
Paris pour aller a leur aventure dessus lesdits 
Bourguignons, qui ainsi alloient audit Sainct- 
Cloud : desquels Bourguignos en fut par eux tué 
deux et en fut prins cing , dont Fung d’iceulx 
fut fort navré, et tellement que tout le devant 
de son visaige luy fut abatu d'un coup d’espée, 
et luy pendoit le visaige 4 sa peau sur sa poi- 
trine : et par iceulx Bourguignons fut prins ung 
archier serviteur de messire Jehan Mohier che- 
valier de la compagnie dudit Brézé. Et ledit 
jour de mercredy environ six heures de nuit 
lesdits Bourguignons baillerent une escarmou- 
che terrible et merveilleuse au boulevart dudit 
Sainct-Cloud , qui fort espouvanta ceulx de de- 
dans qui le tenoient pour le Roy ; tellement 
quils prindrent composition de rendre ledit 
pont a l’heure présente , ce qu’ils firent et s’en 
revindrent 4 Paris eulx et leurs biens saufs ; et 
si promisrent de livrer et bailler lesdits cing 
Bourguignons prins ledit jour. Et pour ce faire 
demourerent pour ostages Jacques-Le-Maire 
bourgois de Paris, qui estoit capitaine dudit 
Sainct-Cloud, et unz homme-d’armes de la com- 
pagnie dudit de Brézé, estant audit pont de 
Sainct-Cloud. 

Et le vendredy ensuivant fut tenu en lostel 
de ladite ville de Paris un grand conseil , pour 
delibérer et scavoir quelle response seroit rendué 
ausdits Bourguignons sur ce qu’ils avoient re- 
quis que de ladicte ville feussent envoyez aucuns 
déléguez par icelle ville, par devers ledit sei- 
seigneur de Charrolois et ceux de sadicte com- 
paignie , pour leur estre dit par eulx de bouche 
et en secret , les causes pour lesquelles ils es- 
toient ainsi venus en armes audit pays de France. 
A quoy fut conclud que on feroit scavoir audit 
de Charrolois qu’il envoyast bon sauf conduit a 
Paris , pour ceux qui seroient ordonnez estre 


1480. Ce fut lui qui, en décembre 1475, prononca l'arrét 
de mort contre le connétable de Saint-Pol. 

envoyez par devers luy ; et ce fait que on y 
envoyeroit gens pour les ouyr et escouter tout 
ce qu'ils voudroient dire, pour au surplus le 
faire assavoir au Roy qui estoit prés de Orléans, 
ou a son conseil estant audit lieu de Paris , pour 
leur faire telle response qu’il seroit advisé de 
faire: et ce mesme jour vindrent a la porte 
Sainct-Honoré environ cing heures du soir deux 
‘héraulx de par ledit seigneur de Charrolois , 
pour avoir la responce de ce que dit est ; aus- 
quels fut dit comme devant est dit, et que ledit 
de Charrolois approchast en aueun lieu prés 
Paris et envoyast ledit sauf conduit , et que on 
yroit & luy pour l’escouter, et aultre chose n’eu- 
rent. Et aprés ces choses ils requirent avoir 
pour argent du papier et perchemin avec de 
lenere , dont il leur fut baillé: et si demande- 
rent a avoir du succre et aultres drogueries pour 
aucuns gentils-hommes qui estoient malades 
en leur ost, dont on leur fit reffus, qui s’en 
tindrent a4 bien mal contens de ceulx de la- 
dicte ville. Et a tant s’en retournérent fceux 
deux héraulx. 

Et le dimenche ensuivant quatorziesme jour 
dudit mois de juillet audit an 1465, arriverent 
a Paris bien matin monseigneur de La Borde et 
messire Guillaume Cousinot , qui apportérent 
lettres de par le Roy aux bourgois, manans et 
habitans de ladicte ville, par la teneur desquelles 
le Roy les mercioit comme devant de leurs 
bons vouloirs qu’ils avoient envers luy, et de la 
bonne et grande résistence qu’ils avoient faicte 
a Vencontre desdits Bourguignons, et qu’ils 
voulsissent adjousttr foy ausdits de La Borde et 
Cousinot de tout ce qu’ils leur diroient de par 
luy. Laquelle crédence estoit en effet que le 

- Roy les mercioit moult de fois de leurs grandes 


loyaultez , et si leur prioit oultre de tousjours de’ 


bien en mieulx continuer. Et que dedans le 
mardy ensuivant il seroit & Paris, comme au 
lieu du monde que plus il désiroit estre , pour 
donner reméde et provision par tout, et qu’il 
aimeroit mieulx avoir perdu la moitié de son 
royaume que mal ne inconvenient aucun venist 
en ladicte ville, ou possible luy seroit de y 
pourvoir. Aussi dit et pria ledit Cousinot de 
par le Roy, que ceulx de Paris pourveussent au 
logis des gens-d’armes et de traict que le Roy 
avoit et menoit avecques luy , et aussi de mettre 
pris raisonnable sur les vivres. A quoy luy fut 
respondu par maistre Henry de Livre prévost 
des marchans que aussi feroit-on. 

Et le Jundy ensuivant lesdits Bourguignons 
qui estoient deslogez dudit Sainct-Cloud , s’en 
alérent Joger & Montlehéry, eulx et toute leur 
artillerie, cuidans aler eulx joindre avec les 

compuignies des ducs de Berry et de Bretaicne, 
le comte de Dunois et aultres qui s’en venoient 
audit de Charrolois. Et de ce en furent portées 
les nouvelles au Roy qui estoit par deca Orléans 
pour s’en venir a Paris ; lequel et a toute dili- 
gence vint et arriva le mardy matin seiziesme 
jour dudit mois de juillet a Chastres soubs ledit 
Montlehéry. Et d'illeec sans soy raffraischir ou 
que bien peu, et sans attendre toute sa com- 
paignie qui estoit pour gens a cheval la plus belle 
et mieulx en point que oncques avoit esté veué 
paravant, pour autant de gens qu’il y avolt. Se 
vint frapper et bouter dedans l’armée desdits 
Bourguignons, et illee & Vaborder y eust fait 
des plus beaulx faits d’armes que jamais furent 
veus pour ung peu de gens, car aussi c’estoient 
tous nobles hommes, vaillans et de grant eslite , 
qui tellement besongnérent que le Roy gaigna et 
mist en fuite toute l’avangarde desdits Bour- 
guignons , et y eust d‘iceux Bourguignons a Ia- 
dicte rencontre grant quantite de morts et de 
pris. Et d’icelle desconfiture en vint incontinent 
le bruit & Paris, de laquelle ville en yssit aux 
champs plus de trente mille personnes, partie 
desquels s’en alérent 4 cheval a l’escart , et 
trouverent moult desdits Bourguignons qui fu- 
rent prins et desconfis par ealx et aussi de ceulx 
des villaiges d’autour d’icelle ville , comme de 
Vanves, Yssi, Sévre , Sainct-Cloud, Suresnes et 
autres lieux : et en ce faisant fut gaigné bien 
grant butin sur lesdits Bourguignons, tant en 
chariots, bahus, malles, boistes, que sultrement; 
et tant y perdirent lesdits Bourguignons que on 
disoit lors que leur perte en toutes choses mon- 
toit plus de deux cens mille éscus d’or. Et apres 
que ladicte avangarde cust esté ainsi desconfite, 
le Roy non content de ce, mais cuidant tous- 
jours persévérer et avoir le bout d’iceulx Bour- 
suignons, et sans soy rafreschir ne prendre 
aucun repos , ne luy, ne ses gens , se rebouta 
luy, sa garde et environ quatre cens lances de 
sa compaignie dedans lesdits Bourguignons, qui 
s’estoient fort ralliez par le moyen dudit comte 
de Sainct-Paul , qui moult bien servist ledit de 
Charrolois celle journée : lesquels Bourguignons 
recueillirent vigoureusement le Roy et sadicte 
compaignie ; car ils s’estoient serrez en bataille 
et par ordre, et leur artillerie apprestée , de la- 
quelle ils grévérent fort les gens du Roy, et en 
tuerent plusieurs gens de bien, et aussi de ceulx 
de la garde du Roy qui moult vaillamment se 
portérent et servirent bien le Roy, qui eust illec 
beaucoup affaire , et en grand dangier par di- 
verses fois de sa personne, car il n‘'avoit que 
ung peu de gens et sans artillerie : et tellement 
v fut oppressé Je Roy qui tousjours estoit des 

premiers dedans , qu’il ne scavoit que faire. Et 
posé ores qu’il n’avoit que ung peu de gens, si 
maintenoient plusieurs , que s'il eust eu davan- 
tage cing cens francs-archiers a pié pour illec 
expédier les Bourguignons, qui illec furent jettez 
par terre qui apres se relevoient , qu’il eust mis 
en telle subjection iceulx Bourguignons , que 
jamais n’eust este mémoire d’eulx en armes. 
Ledit seigneur de Charrolois y perdit toute sa 
garde. Et aussi fist le Roy beaucoup de la sienne. 
Et fut tellement suivy ledit de Charrolois, que 
par deux fois fut prins par Gueffroy de Saint- 
Belin et Gilbert de Grassay , et puis fut rescoux. 
Et durant ladite journée y eust grant occision 
de hommes et de chevaulx , dont plusieurs en 
furent tuez par les ribaulx piétons du costé du- 
dit de Bourgongne, qui de picques et aultres fer- 
remens les tuoient , et y mourut de gens de 
nobles maisons de costé et d’aultre. 

Et apres que tout fut fait on trouva que audit 
champ y estoient morts trois mille six cens hom- 
mes, Dieu en ait les ames. Et vers la nuict les 
Escossois de la garde du Roy, voyans et consi- 
dérans le grant danger ou le Roy estoit et la 
grant perte de leurs gens, aussi que lesdits Bour- 
guignons poursuivoient fort et asprement, prin- 
drent le Roy qui moult estoit las et afflict , et 
qui n’avoit cessé de combattre et faire grans ar- 
mes toutela journée, sans boire et sans manger, 
et le menérent dedans Je chasteau dudjt Mont- 
lehéry. Et pource que plusieurs gens de l’armée 
du Roy n’avoient point veu qu'il eust ainsi esté 
mené audit Montlehéry et ne le scavoient ou 
trouver, cuidoient qu’il feust mort ou pris, et a 
ceste cause la pluspart d’iceulx se mirent en 
fuite ; et lors monseigneur du Maine , monsieur 
admiral de Montaulban , le seigneur de La 
Barde ct aultres capitaines qui bien avoient de 
sept a huict cens lances se retrahirent , ct s’en 
alerent et abandonnérent ainsi le Roy. Et ladicte 
journée nul des dessusdits n’y frappa ung seul 
coup, et & ces moyens le champ demoura ausdits 
Bourguignons; en icelle rencontre au nombre des 
mors y furent trouvez des gens de facon et de 
bonnes maisons : c’est assavoir messire Pierre 
de Brézé chevalier senéchal de Normendie , 
Geuffroy de Sainct-Belin dit la Hyre, bailly de 
Chaumont, Floquet bailly d’Evreux, et plusieurs 
autres chevaliers et escuyers denom de la com- 
paienie du Roy : et aussi de ia’ compagnie 
desdits Bourguignons y en eut beaucoup de 
morts, et de pris plus que de ceulx du Roy. Et 
aprés que le Roy eust esté ung peu raffreschy 
audit chastenu de Montlehéry , fust mené et 

huictiesme jour dudit mois de juillet qu'il arriva 
sur le tard en sa ville de Paris, et souppa cedit 
jour en l’ostel de son lieutenant général messire 
Charles de Melun, et avecques luy y soupperent 
aussi plusieurs scigneurs, damoiselles et bour- 
goises ; auquel lieu il récita son aventure tout 
ainsi advenue audit Montlehéry. Et en ce faisant 
dist et déclaira de moult beaulx mots et piteux, 
dequoy tous et toutes plorérent bien largement. 
Et si dist plus que au plaisir de Dieu le lundy 
ensuivant il retourneroit de rechief a l'encontre 
deses ennemis, et qu'il mourroit en Ja poursuite, 
ou que brief en auroit le bout, dont il ne se fist 
riens : pource qu'il fut conseillé pour le mieulx 
du contraire , avecques ce qu'il] fut lasche- 
ment servy de ses gens de guerre , et ne tint 
point a luy, car il estoit assez et trop vaillant. 

Et le vendredy ensuivant dix-neufiesme jour 
dudit mois de juillet audit an 1465, ung gentil- 
homme nommé Laurensde Mory, seigneur dudit 
lieu de Mory, prés de Mictry en France, qui avoit 
esté constitué prisonnier en la bastille Sainct-An- 
thoine, pouroccasion de ce qu’il avoit favorisé les- 
dits Bourguignons, et les avoit induits et menez en 
divers lieux,en plusieurs maisons assisesen divers 
villaiges d’entour Paris appartenans 4 aulcuns 
bourgois dudit lieu de Paris, pour icelies maisons 
piller et prendre les biens desdits bourgois de Pa- 
ris. Et que en ce faisant avec plusieurs larrecins 
fut fait son procez sur lesdits cas audit lieu de la 
Bastille, par aucuns commissaires ace faire or- 
donnez. Par lesquels fut dit et déclairé audit de 
Mory qu il estoit crimineulx de crime de léze-ma- 
jesté, et comme tel le condempnérent a estre es- 
cartellé és hallesde Paris, et ses biens et héritaiges 
acquis et confisquez au Roy ,dont et de quoy il ap- 
pella en la court de parlement, pour révérence 
duquel appel fut différé d’estre exécuté pour le- 
dit jour; et le samedy ensuivant par la cour de 
parlement fut vuidé ledit appel, et en corrigant 
iceluy fust dit par arrest de ladicte court que 
ledit Laurens de Mory seroit pendu et estranglé 
au gibet de Paris. Et fust exécuté cedit jour. 

Et cedit jour de samedy l’évesque de Paris, 
nommé maistre Guillaume Chartier et aultres 
conseillers et gens d’église de ladicte ville , fu- 
rent devers le Roy en son hostel des Tournelles. 
Et la fut proposé devant luy par ledit évesque et 
dictes de moult belles paroles qui toutes ten- 
doient affin que le Roy conduisist dela en avant 
toutes ses affaires par bon conseil, ce que le Roy 
accorda. Et fut lors ordonné que dela en avant 
iroient au consei} du Roy avecques le conseil or- 
dinaire ; c'est assavoir six conseillers bourgois 


conduit d‘illec jusques en Ja ville de Corbueil , | de ladicte ville, six aultres conseillers de la 


ou il y séjourna jusques au jeudy ensuivant dix 

court de parlement, et six clercs prins ep 'Uni- 

versité de Paris. Et aussi pource que le Roy vit 
qu'il avoit moult d’ennemis en son royaulme, 
mist en délibération de trouver des gens de 
guerre avecques ceulx que desja il avoit, et aussi 
combien on en trouveroit a Paris. Et a ceste 
cause fut ordonné que tous ceulx de Paris se- 
roient prins par escrit et par dixénes, pour en 
prendre de chascune dixéne, dix hommes, mais 
il nes’en fist riens. 

Et au moyen de fa venue du Roy a Paris, il 
convint que plusieurs gens de guerre qui le sui- 
voient feussent logez és villaiges d’autour Paris 
et de Brie, et aultres lieux voisins , lesquels 
gastérent et desconfirent tous lesdits villaiges , 
et prindrent de fait et sans riens payer tous 
vivres qu’ils y trouvérent, et aultres choses qui 
appartenoient tant aux habitans desdits villaiges 
que d’aultres demourans a Paris ; et aussi quant 
le Roy se trouva a Paris, il se trouva fort chargé 
des gens de guerre, pour lesquels payer de leurs- 
dits gaiges et souldées, luy convint finer de 
grans sommes de deniers : car il ne recepvoit 
riens d’aucunes villes sur lesquelles lesdits gai- 
ges estoient assignez, qui estoient tenues et usur- 
pées par aucuns princes qui ne vouloient riens 
souffrir estre cueilly dudit payement en leur 
pays, fut contraint de faireemprunt d'argent sur 
plusieurs officiers et aultres de la ville de Paris, 
ausquels de par Juy fut demande argent a pres- 
ter, dequoy ils furent reffusans, au moins de si 
grant somme que on leur demandoit. Et pour 
leur reffus a aucuns d’eulx fut dit et déclaré de 
par le Roy que de luy ils estoient privez de tou- 
tes offices royaulx, comme a maistre Jehan 
Chenéteau greffier de parlement, maistre Mar- 
tin Picard conseiller des comptes , et aultres. 

Et le mercredy ensuivant vingt-quatriesme 
jour de juillet audit an 1465, le Roy fist bailler 
commission au prévost furain de Senlis pour 
aler abatre les arches de pont Sainct-Maixan- 
ces, pource qu'il estoit grant bruit que le sei- 
gneur de Saveuse avec grand nombre de gens de 
guerre, venoient audit lieu pour le prendre sus 
ceulx qui le tenoient pour le Roy. Et ce mesme 
jour le Roy en avoit donnée la capitainerie a 
Jehan !’Orfévre chastellain dudit lieu, et luy 
donna charge d’aler garder ladicte place, et luy 
deffendit bien fort que rien ne feust rompu du- 
dit pont. Et le vendredy ensuivant le Roy or- 
donna qu'il demourroit deux cens lances a Pa- 
ris, soubs la charge et conduicte dudit bastard 
d’Armignac comte de Comminge, de messire Gil- 
les de Saint-Symon bailly de Senlis, le sire de 
La Barde, de Charles des Mares, et dudit mes- 
sire Charles de Meleun, que le Roy continua 
lieutenant pour luy eu ladicte ville, a la relation 

et requeste d’aucunes gens d’église, et des pré- 
vosts des marchans et eschevins de ladicte ville. 

Et le samedy ensuivant vingt-septiesme jour 
dudit mois de juillet audit an 1465, un nommé 
Jehan de Bourges qui avoit este clerce et servi- 
teur de mai8Stre Jehan Bérard conseiller du Rov 
nostre sire en sa court de parlement, et qui avoit 
esté mis et constitué prisonnier avec Gacion Mé- 
riodeau et Francois Mériodeau son frére, pour 
occasion de ce qu’ils et aultres, s’estoient tirez 
de Paris en Bretaigne par devers mondit sti- 
gneur de Berry, en conspirant contre le Roy , 
fut iceluy Jehan de Bourges tiré hors de la Bas- 
tille, et ledit Francois Mériodeau. Et par ba sea- 
tence du prévost des mareschaul/x furent noyez 
en la riviere de Seine par le bourreau de Paris, 
devant la tour de Billy ; et le mardy ensuivant 
trentiesme jour d’iceluy mois, ledit Gacion , qui 
estoit notaire du Roy au Chastellet de Paris, aussi 
prisonnier audit lieu de Paris, et pour ledit cas fut 
pareillement tiré dudit lieu de la Bastille, comme 
les aultres dessus nommez, et noyé au lieu des- 
susdit. Et pareillement y fut aussi noyé ung po- 
vre ayde a macon qui avoit esté envoyé de Paris 
a Estampes de par la femme d’un nommé mais- 
tre Odo de Bucy, pour porter lettres audit de Bu- 
cy son mary, qui lors estuit advocat au Chastellet 
de Paris, et qui estoit audit liea d’Estampes avec 
le freredudit seigneur de Sainct-Pol, dont il estoit 
serviteur, estant audit Estampes avec les aultres 
princes et seigneurs estans contre le Roy, comme 
dit est. Et lequel ayde & macon rapporta res- 
ponce desdictes lettres 4 ladicte femme dudit 
maistre Odo, qui avoit gaigné par chacun jour 
qu’il avoit vacqué a aller audit lieu d’Estampes 
et retourner 4 Paris, par chascun jour deux sols 
parisis. Pour lequel cas ledit ayde a macon fut 
aussi condempné a mourir, et fut noyé au devant 
dit lieu apres les autres dessus nommez. Et le 
landemain fut fait commandement a icelle fem- 
me dudit maistre Odo de vuider hors de Ia ville 
de Paris, ce qu'elle fist et s’en ala a Sainct-An- 
thoine-des-Champs hors Paris , ou depuis tous- 
jours s’est tenue, jusques a ce que l’appointement 
fust fait entre le Roy et les princes et seigneurs, 
qui depuis vindrent & Sainct-Mor, Conflans , et 
devant Paris. 

Et apres que ladicte rencontre eust esté ainsi 
faicte audit lieu de Montlehery , tesdits princes 
tous ensemble ainsi estans contre le Roy que 
dit est, furent et demourérent ensemble, se mi- 
rent audit lieu d’Estampes et s’y tindrent par 
espace de quinze jours, et aprés se deslogerent 
et prindrent le chemin par devers Sainct-Ma- 
thurin de}’Archant, Moret en Gastinois, Provins 
et le pays d’environ. Et quant le Roy en eut ouy 

les nouvelles, il envoya & Meleun, & Monstereau, 
a Sens et autres villes d’environ, des gens de 
guere et de artillerie pour garder lesdits lieux, 
et pour faire des saillies sur les dessusdits, quant 
ils verroiént leur avantage. 

Et le samedy tiers jour d’aoust audit an 1465, 
le Roy ayant singulier désir de faire des biens 
a sa ville de Paris et aux habitans d’icelle, re- 
mist le quatriesme du vin vendu a détail en la- 
dicte ville au huictiesme : et veult que tous pri- 
vilégez peussent jouyr de leurs privileges, tout 
ainsi qu’ils avoient fait durant la vie dudit def- 
funct roy Charles. 

Et en oultre, ordonna toutes les impositions 
qui avoient cours en ladicte ville estre abatues. 
hors et excepté les denrées de six fermes vendues 
ea gros en icelle ville; c'est assavoir les fermes 
dela Busche, du Pié-Fourché, ledrap vendu en 
gros , le vin en gros, le poisson de mer, et.... 

Et ce mesme jour ces choses furent publiées a 
son de trompe par les carrefours de Paris, en la 
présence de sire Denis Hesselin esleu sur le fait 
des aydes a Paris; et incontinent aprés ledit 
cry tout le populaire oyant iceluy , crioient de 
joye et de bon vouloir, Noel, Noed. Et en furent 
faits les feux parmy tes rues de ladicte ville. 

Et le dimenche ensuivant quart jour d’aoust, 
revérend pere en Dieu maistre Jehan Balue fut 
sacré évesque d’Evreux en l'église Nostre Dame 
de Paris, et ce mesme jour le Roy souppa en 


l’ostel de son trésorier des finances, maistre Es- | 


tienne Chevalier; et le mardy ensuivant, fut exé- 
cuté és halles de Paris ung jeune compaignon 
nommé maistre Pierre de Guéroult natif de Lée- 
signen, et illec escartellé par la sentence du pre- 
vost des maréchaulx, pour occasion de ce qu'il 
avoit confessé estre venu de Bretaigne a Paris , 
et illee envoyé de l’ordonnance du duc de Bre- 
taigne pour dire et advertir le Roy que plusieurs 
capitaines et chefs de guerre de son ordon- 
nance et retenue estoient a luy contraires, pour 
et affin de mettre dissention entre le Roy et 
lesdits gens de guerre, et aussi pour accuser 
plusieurs notables personnes de Paris de non 
estre a luy féaulx, et avecques ce pour espier 
et regarder quels gens de guerre et puissance 
le Roy avoit; pour tout ce que dit est, le rappor- 
ter ausdits princes et seigneurs au Roy contrai- 
res, pour mieulx et plus aisément exeécuter con- 
tre luy leur dampnée entreprise. Et pour ledit 
cas fut ainsi exécuté que dit est, ses biens et 
héritages au Roy acquis et confisquez. | 

_ Audit temps lesdits Bretons et Bourguignons 
passérent les rivieres de Seine et Yonne par 
bateaulx qu’ils trouvérent 4 Moret en Gastinois 
_et ailleurs. Et audit passaige fnisant se y trouva 

Salezart et aucuns de ja compaignie de Joua- 
chin Rouault pour cuider empescher ledit pas- 
saige , mais ils n’estoient que peu de gens et 
sans artillerie , et les ennemis du Roy en avoient 
largement , parquoy les convint recueiller et 
retraire; et audit passaige fut tué par lesdits 
Bretons contre lesdits gens du Roy, d’une 
Serpentine qui d’un coup emporta le bras d’un 
paige et aprés vint frapper un ‘gentil-homme 
nomme Pamabel, parent dudit Jouachin Rouault, 
parmy le petit ventre, et aprés en tua trois aultres 
hommes de guerre. 

Et le jeudy ensuivant huictiesme jour d’aoust, 
monseigneur de Précigny (1), conseillier du Roy 
nostre sire, et président en sa chambre des 
comptes a Paris, et Chrystofle Paillart aussi 
conseiller dudit seigneur en sadicte chambre , 
que le Roy avoit envoyez par devers le duc de 
Calabre qu’ils trouvérent au pays de {’Auxer- 
rois , pour lui porter lettres de par le Roy, s’en 
retournérent 4 Paris par devers le-Roy a toute 
la response qu’ils avoient eue dudit de Calabre. 
Et le samedy ensuivant , dixiesme jour dudit 
mois , le Roy s’en partist de Paris pour aler a 
Rouen, Evreulx, et aultres lieux en Normendie, 
et alla ce jour A Ponthoise , et a son partement. 
de Paris ordonna plusieurs francs-archiers qui 
estoient venus dudit pays de Normendie , et en- 
viron quatre cens lances des compagnies de feu 
Floquet , du comte de Boulongne, de feu Geuf- 
froy de Sainet-Belin , du seigneur de Craon et 
du seigneur de La Barde, estre et demeurer a 
Paris pour la garde et tuition de ladicte ville. 

Et ledit jour du partement du Roy se tint et 
assembla un grant conseil en I’hostel de ladicte 
ville de Paris, et en ieeluy tenant vint et arriva 
audit conseil ung gentil-homme de par le Roy, 
nomme le seigneur de Buisset , qui vint dire a 
tout le conseil ainsi assemblé , que le Roy leur 
mandoit de par luy qu’il avoit change de pro- 
pos, et que le mardy ensuivant il seroit de son 
retour audit lieu de Paris ; et au regard desdits 
franes-archiers de Normendie qui estoient des 
baillages de Caén et Alencon, ils furent logez 
par distribution: c’est assavoir, ceulx de Caén 
qui avoient jacquectes ou estoit escript dessus la 
broderie Caén , furent mis et logez tout dedans 
Vostel et pourpris du Temple, et les aultres 
dudit bailliage d’Alencon qui avoient jacquectes 
ou estoit dessus escript aussi de broderie, Audi 
partem , furent logez au quartier dudit Temple, 
par tout.ou ils peurent estre logez oultre l’an- 
cienne porte dudit Temple. 

En ce temps maistre Jehan Bérard , conseil- 


(1) Beauycau, seigneur de Pressigny. 
17. 

Jer du Roy en sa cour de parlement, s’en partit 
et ala audit pais de Bretaigne par devers mondit 
seigneur de Berry, pour ce quil disoit qu’on 
avoit arrestée prisonniére sa femme a Paris, et 
fait vuider hors.de ladicte ville, pour ce que 
on la chargeoit d’avoir favorisé mondit sei- 
sneur de Berry et aultres ses serviteurs contre 
le Roy. 

Audit temps fut publié et crié par Jes carre- 
fours de Paris, que tous ceux de ladicte ville 
qui avoient marests aux champs d’ieelle ville, 
feissent coupper et abattre tous les saulx et 
autres arbres estans en iceulx ; et tout ce dedans 
deux jours, ou aultrement tous iceulx saulx et 
aultres arbres estoient habandonnez a ceulx qui 
jes youldroient abatre. Et ce mesme jour vint et 
arriva a Paris monsieur le comte d'Eu , comme 
lieutenant du Roy. Et comme tel y fut receu ledit 
jour qui estoit le treiziesme jour daoust 1465. 

Et le mardy ensuivant, quatorziesme jour 
dudit mois d’aoust , ledit Casin Chollet dont de- 
vant est parlé, pour le cas dessusdit de avoir 
crié en courant par les rues de Paris: boutes- 
nous en vos maisons et fermez vos huis, car 
ies Bourguignons sont dedans Paris. Et qui 
& cause de ce avoit esté depuis constitue pri- 
sonnier par sentence du prévost de Paris, fut 
condempné a estre batu pur les carrefours de 
ladicte ville, et privé de tous offices royaulx , 
et estre ung mois encores en prison au pain et 
a Veaué. Et fut ainsi mené que dit est battre 
par lesdits carrefours dedans un ord, vilain et 
paillacd tumbereau , dont on venoit de porter la 
boue en la voirie. Et le battant par lesdits 
carrefours comme dit est, le peuple crioit a 
haulte voix au bourreau : bates fort et n’espar- 
gnez point ce paillard, car ila bien pis des- 
servy. Et ce mesme jour arriva & Paris deux 
eens archiers tous & cheval, dont estoit capi- 
taine Mignon ; tous lesquels estoient assez bien 
en point , au nombre desquels y avoit plusieurs 
erannequiniers , voulgiers (1) et coulevriniers a 
main. Et tout derriére icelle compaignie aloyent 
aussi & cheval huict ribauldes et ung moine 
noir leur confesseur. 

En ce temps, messire Charles de Meleun, qui 
avoit esté lieutenant pour le Roy audit lieu de 
Paris, durant le temps dessusdit, fut desap- 
poincté de sa charge, et fut baillée audit sei- 
eneur d’Eu, et au lieu dudit estat de lieutenant 
le Roy le fist son grand maistre d’hostel , et si 
luy bailla le bailliage et la capitainerie d’ Evreux 
ct la capitainerie de Honnefleu. 

En ce temps, aucuns desdits Bourguignons et 


(1) Soldats armés de piques ou de pieux. 

Bretons qui s’estoient rafreschis en ia ville de 
Provins, s’en retournérent 4 Laigny-sar-Marne 
le jour et feste de my-aoust. Et le vendredy en- 
suivant vindrent loger a Creteil, maison sur 
Seine, Cheelle Saincte Bapteur, et aultres 
lieux illec environ. Et pour ce qu'on doubtoit 
fort lesdits Bourguignons et Bretons retourner 
devant Paris , et qu’il fut rapporté que maistre 
Girauld, canonier, s’estoit venté de asseoir et as- 
sortir de son artillerie a la voirie devant ia 
porte Sainct-Denis et celle de Sainet-Anthoine 
pour fouldroyer aucuns lieux de fadicte ville, 
et au long des murs fut ordonné ee jour en la- 
dicte ville que chascune personne alast le lende- 
main en ladicte voirie garni de pics et de pelles, 
pour ruer et espendre icelle voirie, ou ce que 
on en pourroit faire , et ainsi fut fait ; mais on 
n’y fist que peu ou néant, et fut tout laissé. Et 
a ceste cause furent faits dessus lesdits murs 
plusieurs tauldis, boulevers et tranehées au 
long desdits murs, pour la seureté et deffence 
de ladicte ville et des habitans d’icelle, et aussi de 
ceulx qui se employeroient a la garde et deffence 
Wicelle. Et le samedy ensuivant plusieurs no- 
tables personnes et de divers estats de ladicte 
ville furent par devers mondit seigneur ke comte 
d’Eu, lieutenant pour le Roy en ladicte viile, 
auquel ils firent de moult belles remonstrances 
qui concluoient qu'il luy plewst pour le bien, 
proffit et utilité du Roy, de ladicte ville et des 
subjects d'icelle et du royaume, de adviser 
facon et moyen par devers lesdits seigneurs de 
Berry , Bourgongne, Bretaigne et autres devant 
nommez, d’avoir avec eulx aucune bonne. paci- 
fication de paix ou accord a l’honneur du Roy 
et au soulagement et bien dudit royaulme; a 
tous lesquels ledit monseigneur d’Eu fist res- 
ponce telle que le Roy l'avoit mis et laissé a 
Paris pour y estre son lieutenant, et en son ab- 
sence pour donner de tout son pouvoir , provi- 
sion a tout ce qui seroit necessaire tant au Roy 
que au fait dudit royaulme, et que a ce fait es- 
toit bien tenu et obligé , et que a tout ce que 
possible luy seroit-il mettroit toute possibilité 
de pourchasser ledit accord et bonne union avee 
les seigneurs dessusdits , et que si mestier estoit 
luy mesme se offroit d’y aler en personne , et 
plusieurs aultres choses luy fut dit de par mon- 
dit seigneur d’Eu et maistre Jehan de Poupain- 
court son conseiller. 

Et le lundy ensuivant lesdits Bretons et Bour- 
guignons et aultres de leurdicte compaignie 
vindrent devant le pont de Charenton , auquel 
lieu ils assirent plusicurs piéces d’artillerie , et 
dicelles tirérent aulcuns coups contre la tour 
dudit pont. Et incontinant ce fait, ceux qui 

avoient la garde dudit pont l’‘abandonnérent et 
s’en vindrent a Paris, parquoy et qu’ils n’eu- 
rent nulle résistence , passérent incontinent par 
dessus ledit pont avecques Icurdicte artillerie, 


et ce mesme jour, environ vespres, iceulx Bre- | 


tons et Bourguignons vindrent voulster par de- 
vant Paris, et la y eust deux francs-archiers 
de Caén qui y furent tuez , et aussi y eut aucuns 
d’iceux Bretons et Bourguignons prins et ame- 

versité, les aultres aux gens d’Eglise, et les. 
aultres a Ja court de parlement , qui contenoient 
en effect que luy et ceux de son sang avec- 


"ques luy tous assemblez, estoient illec venus 


pour tout le bien universel du royaulme de 
France, et que par ladicte ville luy feussent en- 
voyez cing ou six hornmes notables pour ouyr les 
causes pour quoy luy et ceulx de sondit sang es- 
toient ainsi venus que dit est. En obtempérant 


nez a Paris; et celle nuit aucuns des dessusdits | ausquelles lettres et pour icelles oyr et escouter 


Bretons et Bourguiguons s’alérent loger dedans 
le pare du bois de Vincennes, environ de trois 4 
quatre mil hommes. Et le mardy ensuivant mon- 
dit seigneur d’Eu envoya devers lesdits sei- 
gneurs ung nommé le seigneur de Rambures 
pour scavoir de leur intention et qu'ils vou- 
loient dire. Et le lendemain ledit seigneur de 
Rambures retourna a Paris, mais de ce qu’il 
fist par. devers lesdits seigneurs en fut peu de 
bruit , et ce jour vindrent voulster devant Pa- 
ris; et aussi yssit aulx champs des gens de 
guerre de Paris; mais il n’y eust riens fait sinon 
qu’il y eust un frane-archier d'Alencon qui fust 
tué par lesdits Bourguignons. 

Et le jeudy ensuivant, vingt et deuxiesme 
jour dudit mois d’aoust, lesdits Bretons et Bour- 
guignons vindrent escarmoucher , et il yssit de 
Paris plusieurs gens de guerre aux champs, 
et la y eut ung Breton archier du corps de 
monseigneur de Berry qui estoit habillé d’unes 
brigandines couvertes de veloux noir a cloux 
dorez , et en sa teste un bicoquet garny de bouil- 
ions d’argent dorez qui vint frapper ung che- 
val sur quoy estoit monté un homme d’armes 
de l’ordonnance du Roy, par les flancs et la 
culsse , tellement que ledit homme d’armes en 
s’en retournant a Paris, ledit cheval cheut soubs 
fuy tout mort dessoubs les galleries des Tour- 
nelles , et ineontinent que ledit Breton eut ainsi 
navré ledit cheval, vint aluy un archier de la 
eompaignie dudit monsieur d’Eu, qui le traversa 
tout oultre le corps d’une demie lance, et in- 
continent cheut a terre tout mort , et fut son 
cheval et habillement prins pour apporter a Pa- 
ris , et le corps laissé mort en chemise. Et bien 
tost aprés vint ung hérault a la porte Sainct- 
Anthoine qui requist avoir ledit corps mort , ce 
qui lty fut octroyé , et le fist porter a Sainct- 
Anthoine des Champs hors Paris , ot: illee fut 
inhumé et son service fait. 

Et cedit jour mondit seigneur de Berry qui 
estoit logié & Beaulté avecques plusieurs desdits 
seigneurs de son sang, envoya ses héraulx a 
ladicte ville de Paris, qui apportérent de par 
lay quatre lettres, les unes aux bourgois , 


furent esleuz et déléguez pour ladicte ville, 
maistre Jehan Choart , lieutenant civil au chas- 
telet de Paris , maistre Francois Hasle , advocat 
en parlement , et Arnault Luillier, changeur de 
Paris. Pour léglise de Paris , maistre Thomas. 
de Courcelles, doyen de Paris, maistre Jehan de 
Lolive , docteur en théologie, et maistre Eus- 
tache Luillier, advocat en ladicte court de par- 
lement. Et pour ladicte court de parlement, 
maistre Jehan Le Boulengier, maistre Jehan Le 
Sellier, archidiacre de Brie , et maistre Jaques 
Fournier. Et pour l'Université , maistre Jaques 
Ming lisant pour la faculté des Ars, maistre Je- 
han Luillier pour théologie, maistre Jehan de 
Montigny pour décret, et maistre Anguerrant 
de Parenti pour médecine. Tous iceulx nommez 
dessus estoient menez et conduits par révérend 
pere en Dieu Je devant nommé Guillaume, éves- 
que de Paris , qui eut la charge de présenter, 
mener et conduire tous iceulx nommez. 

Ledict jour y eut un archier du seigneur de . 
la Barde, monté a cheval , armé et délibéré d’al- 
ler a son aventure , vint a Ja porte Sainct-An- 
thoine, auquel archier, le bastard du Maine, 
qui gardoit ladite porte Sainct-Anthoine , dit et 
deffendit qu'il n’y alast point, lequel archier 
luy respondit que si feroit, et qu'il n’estoit point 
a luy ne soubs luy, maisestoit audit de la Barde 
son maistre et capitaine. Et Jors pour son refus 
ledit bastard du Maine tira son espée pour frap- 
per icelluy archier, et ledit archier tira aussi la 
sienne pour se revencher. Et alors ledit bastard 
du Maine cria 4 ses gens et aultres estans a la- 
dite porte: Courez et prenes ce ribault et le. 
tues. Et incontinent fut courusus audit archier, 
et illec le tuérent tout mort. 

Ce jour aussi vint nouvelles que maistre Pierre- 
Doriolle, général des finances du Roy, l’avoit dé- 
laissé et s’en estoit alé rendre 4 monseigneur de 
Berry. Cedit jour aussi les ambassadeurs de Pa- 
ris qui ainsi estoient alez a Beaulté par devers 
les seigneurs devant dits, s’en retournerent 4 
Paris et vindrent arriver en l’ostel des Tour- 
nelles ou ils trouvérent mondit seigneur d’Eu, 
auquel ils dirent ce qu’il leur avoit esté dit et 


manans et habitans d’icelle ville, unes a l’Uni- | proposé. 


262 


Et le samedy ensuivant furent tous Jes dessus 
nommez ambassadeurs en I’ostel de ladite ville, ou 
estoient assemblez plusieurs notables personnes 
pour oyr ce qu’il leur avoit esté dit par les des- 
susdits princes et seigneurs , 4 quoy ne fut rien 
conclud pour la matinée ; mais fut ordonné que 
ledit jour aprés disner seroient assemblez en la- 
dite ville l'Université , ’église , la court de par- 
lement , et autres officiers , et le corps de ladite 
ville; tous lesquels s’y trouvérent et conclurent 
qu’au regard des trois Estats que requéroient 
estre tenus lesdits princes et seigneurs, dirent que 
la requeste estoit juste. Et en oultre que passaige 
leur seroit baillé a Paris, et des vivres en les 
payant , et aussi en baillant par eux bonne cau- 
tion , que nul mal ou esclandre ne seroit faict par 
culx ou leurs gens en ladicte ville ne aux habi- 
tans d’icelle, sauf sur tout Je bon plaisir du Roy. 
Et a tant iceulx ambassadeurs retournérent par 
devers|esdits princes leur dire leurdicte délibéra- 
tion. Et est assavoir que durant que ledit conseil 
fut en ladicte ville a ladicte heure d’aprés disner, 
furent tous lesarchiers et arbalestriers de Paris en 
armes devant ledit hostel , pour garder d’oppres- 
ser les oppinans audit conseil. Et ledit jour de 
samedy les gens-d’armes et de traict de lordon- 
nance du Roy estant en icelle ville , firent leurs 
monstres au long de ladite ville , et tous mar- 
chans les ungs aprés les aultres par ordre, ce qui 
faisoit bien bon veoir. Et premiérement alloient 
les archiers a pié dudit Normendie, et puis les 
archiers & cheval; et en apres Jes hommes- 
d’armes des compagnies de mondit seigneur d’Eu, 
de monseigneur de Craon , de monseigneur de 
La Barde et dudit bastard du Maine, et pouvoient 
bien estre en tout de quatre a cing cens lances 
bien en point , sans ceulx de pied qui bien es- 
toient quinze cens hommes et mieulx, et ce 
mesme jour le Roy escrivit lettres a ceulx de 
Paris, par lesquelles leur mandoit qu'il estoit a 
Chartres avee son oncle, monseigneur du Maine, 
a tout bien grand nombre de gens de guerre, 
et que dedens le mardy ensuivant il seroit a 
Paris. 

Et ce mesme jour vint et arriva a Paris l’ad- 
miral de Montaulban, et grant quantité de gens 
de guerre avecqucs luy. 

Ce jour se deslogea de Bcaulté mondit sei- 


gneur de Berry pour aller a Sainct-Denis, et: 


puis s’en retourna audit lieu de Beaulté, pour ce 
quon luy dist qu'il seroit beaucoup plus seure- 
ment audit licu de Beaulté, ot prés diillec es- 
toient logez lesdits ennemis, que d’estre seul 
audit lieu de Sainct-Denis , et aussi que on luy 
alla dire que le Rov venoit ct retournoit audit 
lieu de Paris, 

Et le mercredy ensuivant le Roy retourna a 
Paris, et amena avecques luy son oncle , mon- 
seigneur du Maine, monseigneur de Penthiévre 
et autres, et ramena son artillerie qu'il avoit 
menée avec luy, et grant nombre de pionniers 
qui furent prins et levez au pays de Normendie, 
qui tous furent logez a l’ostel du Roy a Sainct- 
Pol. 

Et de ladicte venué que fit le Roy en sadicte 
ville de Paris, fut le populaire d’icelle moult 
fort resjotty en criant 4 haulte voix par tout ou 
il passoit par ladicte ville , Noél. 

Et le lendemain bien matin lesdits Bourgui- 
gnons et Bretons vindrent bailler une reverdie 
devant leboulevert de la Tour deBilly, et avoient 
avecques eulx trompettes , clérons, hauts me- 
nestriers et aultres instrumens dont ils faisoient 
grand bruit. Et illec et devant la bastille Sainct- 
Anthoine vindrent faire ung grand bruit et cry, 
en criant al’assault et a l’arme dont chascun fat 
fort espouventé, et s’en ala chascun sur les murs 
et en sa garde. Et ledit jour vindrent lesdits Bre- 
tons et Bourguignons voulster devant Paris, 
dessus lesquels yssirent grand nombre de gens 
de guerre de l’ordonnance du Roy, et tant par 
port d’armes que de grosses serpentines du Roy, 
qui fort tirerent: y eut ce jour plusieurs desdits 
Bretons et Bourguignons tuez. 

Et le vendredy ensuivant vindrent et arrive- 
rent a Paris des farines et aultres vitailles du 
pays de Normendie. Et entre les aultres choses 
y fut amené de la ville de Mante deux chevaulx 
chargez de pastez.d’anguilles de gort, qui furent 
vendus devant le Chastellet de Paris en la place 
a la Volaille. Et ce mesme jour aprés disner ys- 
sirent dehors Paris, Poncet de Riviere et ceux 
de sa compagnie, qui bien pouvoient estre de 
trois a quatre cens chevaulx , cuidans trouver 
lesdits Bretons et Bourguignons ; mais point ne 
s'y trouvérent, et ne fut lors riens fait qui soit 
dignede mémoire; et la nuit les Bourguignons 
qui estoient logez 4 la Grange-aux-Merciers, s’en 
deslogérent , pource que Vartillerie du Roy por- 
toit de Paris jusques en ladicte Grange; et au 
desloger abatirent toute la couverture dudit lien, 
et en emportérent tout le portatif, comme huis, 
fenestres et aultres bois, pour eulx taudir et pour 
ardoir. Et ce jour le Roy fist dire a cing des de- 
vant nommez qui avoient esté 4 Beaulté devers 
lesdits princes, aprés la délibération ainsi faicte 
que dit est devant audit hostel de ta ville, qu’ils 
s’en alassent et vuidassent hors de ladicte ville, 
desquelles cing personnes les noms ensuivent, 
c’est a scavoir : maistre Jehan Luillier, cure de 
Sainct-Germain-l’Auxcrrois , maistre Eustache 
Luillicr et Arnault Luillier ses fréres , maistre 

Jehan Choart , et maistre Francois Hasle, advo- 
cat en parlement. 

Et le samedy ensuivant , dernier jour d’aoust, 
y eut moult belles saillies faictes par les portes de 
Sainct-Antoine et Sainct-Denys. Et du costé de 
ladicte porte Sainct-Denys y eut ung archier de 
f‘ostel du Roy tué; et du costé desdits Bretons 
et Bourguignons y en eut aussi de tuez et na- 
vrez. Et si advint que ung brave et renommé 
gentil-homme , nommeé le seigneur de Sainct- 
Quentin , fut en ladicte saillie ou escarmouche 
abbatu de dessus ung bon coursier, sus lequel 
il estoit monté ; et aprés fut recoux , mais il per- 
dit sondit coursier et deux dultres bons chevaulx: 
mais du costé deladicte porte Sainct-Anthoine n’y 
fut rien fait. Et ce jour le Roy saillit aux champs 
du costé de son bolevart de la Tour de Billy, et 
illee fist passer au travers de Seine de lautre 
costé de trois 4 quatre cens piétons pionniers , 
qui estoient venus du pays de Normendie pour 
aller pionner a !l’endroit du Port-a-l’Anglois et 
devant Conflans tout devant ow estoit planté le 
siége desdits Bourguignons a I’endroit de le ri- 
viere; car on disoit que lesdits Bourguignons 
avoient intention de faire ung pont pour passer 
ladicte riviére. Et audit lieu le Roy ordonna cer- 
tain nombre de gens de guerre pour garder et 
deffendre de faire ledit pont et passer ladicte ri- 
viere ; et aprés lesdicts pionniers ainsi passez que 
dit est , le Roy aussi passa aprés eux ladicte ri- 
viere tout a cheval dedans un bac sans descendre 
de dessus ledit cheval. 

Et le dimenche ensuivant , premier jour de 
septembre , lesdits Bourguignons mirent et as- 
sirent un pont pour passer ladicte riviére audit 
Port-a-l’Anglois. Et advint que a Pheure qu’ils 
avoient délibéré de passer par dessus ledit pont, 
arriva audit Port-a-l’Anglois certain grant 
nombre de francs-archiers et autres gens de 
guerre pour le Roy , qui vindrent asseoir engins 
au bout dudit pont, dont ils tirérent a l’en- 
contre desdits Bourguignons , et en tuerent et 
navrerent , et leur convint reculer. Et de J‘autre 
costé de la riviére , du costé desdits Bourgui- 
gnons , passa a nage un Normant qui ala coup- 
per les chables ordonnez a porter ledit pont, et 
partant Jedit pont s’en ala aval |’eaué. Ce jour 
aussi fut tiré grant quantité d’artillerie dedans 
l’ost desdits Bourguignons, pourquoy les convint 
reculler plus arriére. Ce jour aussi Jesdits Bour- 
guignons tirérent de leur artillerie aux gens du 
Roy, estans audit Port-a-l’Anglois, et y eut un 
gentilhomme de Normendie qui eut la teste 
emportée d’un coup de serpentine. Aussi vin- 
drent et arrivérent a Paris par devers le Roy 
deux ambassades, Pune pour le duc de Nemours, 

l’autre pour le comte d'Armignac. Ledit jour 
aussi fut faicte belle saillie aux champs par 
messire Charles de Meleun Malortie et ceux de 
leur compaignie qui saillirent tous bien a point 
pour escarmoucher sus lesdits Bretons et Bour- 
guignons. Et ledit jour aussi arriva a Paris les 
voulgiers et crannequiniers du pays et duché 
d’Anjou, qui bien pouvoient estre quatre cens 
hommes , qui aussi ledit jour furent menez aux 
champs pour esearmoucher lesdits Bretons et 
Bourguignons, et y eut a ceste fois deux archiers 
de l’ordonnance du Roy tuez, et un prins; et 
les gens du Roy prindrent sept Bourguignons et 
en tuérent deux. Ledit jour encores fut a Pa- 
ris a seureté par devers le Roy le conte de Som- 
merset du royaume d’Angleterre, qui estoit de 
ost desdits Bourguignons , et parla au Roy qui 
estoit en Ja bastille Sainct-Anthoine, assez lon- 
guement, et puis luy fut donné a boire et prins 
congé du Roy, qui au partir, pour ce qu’il 
plouvoit, luy donna sa cappe qui estoit de ve- 
loux noir. 

Et le lundy ensuivant, second jour de sep- 
tembre audit an 1465, monseigneur du Maine 
qui estoit logé & Paris devant l’ostel du Roy , 
envoya 4 monseigneur le duc de Berry deux 
muys de vin vermeil , quatre demies queues de 
vin de Beaulne, et ung cheval chargé de 
pommes, de choulx et de raves. Et le mardy 
ensuivant furent nommez et esleus ambassadeurs 
pour le Roy et lesdits Bourguignons, pour com- 
muniquer sur leurs différens. C’est assavoir, pour 


le Roy furent esleuz mondit seigneur du Maine, 


le seigneur de Précigny président des comptes, 
et maistre Jehan Dauvet (1) président du parle- 
ment de Thoulouse. 

Et du costé desdits princes et seigneurs con- 
traires, furent nommez le duc de Calabre, le 
comte de Sainct-Pol et le comte de Dunois ; et 
ce jour aussi par cas de fortune fut mis et bouté 
le feu dedans la pouldre a canon qui estoit a la 
porte du Temple, qui en emporta le comble de 
ladicte porte , et fist descharger huit piéces d’ar- 
tillerie estans a ladicte porte, qui a ladicte 
heure estoient toutes chargées. Et incontinent 
que lesdits seigneurs ambassadeurs furent ainsi 
esleuz et nommez , pourparlérent ensemble sur 
Vaccord et pacification d’entre eulx , et fut fait 
tréve jusques au jeudy ensuivant. Pendant la- 
quelle tréve ne fut faicte aucune guerre de costé 
ne d’autre; mais durant icelle chascun mist 
peine de sa part de soy fortifier. Et durant icelle 
tréve y eut plusieurs alées et venues ‘faictes de 


(1) Test mort premicr président au parlement de 
Paris, en 1471. 

costé et d’autre , et jusques audit jour de jeudy 
que ladicte tréve devoit faillir, que mon- 
dit seigneur du Maine en retournant de l’ost 
desdits Bourguignons, dist aux portiers de 
ladicte porte Sainct-Antoine qu’ils feissent tous 
bonnes chiéres, et que au plaisir de Dieu avant 
qu'il feust huict jours lors 4 advenir, tous au- 
roient cause de joye et de crier Noél. Et cedit 
jour Jadicte tréve fut continuée jusques au mer- 
eredy ensuivant. 

Et Je vendredy aprés furent tous iceulx sei- 
gneurs consulter ensemble en Ja Granche-aux- 
Merciers , dessoubs ung pavillon pour ceste 
cause illec ordonné; et cependant lesdits Bre- 
tons et Bourguignons en grant nombre comme 
deux mil ou environ, et des plus honnestes ve- 
noient en grand pompe eux monstrer devant 
Paris , jusques au fossé de derriére Sainct-An- 
thoine-des-Champs , et aussi yssit hors de Pa- 
ris plusieurs personnes pour les aler veoir et 
-parler a eulx , nonobstant que le Roy l’eust def- 
fendu , et en fut bien mal content, et voyant 
ces choses fut meu de leur faire jecter plusieurs 
canons et serpentines qui estoient chargées en 
la Tour de Billy , et prés d’illec. Et quand les- 
dits dé Paris retournérent en la ville ii en fist 
prendre les noms de plusieurs par escrit. Et le 
dimenche , huictiesme jour de septembre , feste 
de Nostre Dame, le Roy partit de son hostel 
des Tournelles pour aller en la grant église 
Nostre-Dame, et en y allant passa par l’église 
de la Magdeléne, ou illec il se fist frére et com- 
paignon de la grant confrairie aux bourgois de 
Paris , et avecques luy s’y mirent monseigneur 
’évesque d’Evreux et autres. Et le lundy ensui- 
vant, neufiesme jour dudit mois de septembre, 
lesdits Bretons et Bourguignons furent és ter- 
rotiers de Clignencourt , Montmartre , Ja Cour- 
tille et autres vignobles d’entour Paris, prendre 
et vendengier toute la vendenge qui y estoit, 
jacoit-ce quelle n’estoit point meure, et en 
firent du vin tel quel pour le hoire. Et A ceste 
cause furent ceulx de Paris contraints de ven- 
denger les autres vignes par tout autour de Pa- 
ris, qui n’estoient pas 4 demy meures , et aussi 
le temps leur fut fort contraire , et fut la plus 
meschante année et povre vignée qui long- 
temps fut sceué en France, et l’appelloit-on te 
vin de l’année des Bourguignons. 

En ce temps vindrent aussi 4 Paris plusieurs 
des nobles de Normendie , pour servir le Roy en 
ses guerres ; tous lesquels furent logez aux faux- 
bourgs de Sainct-Marcel-lez-Paris. Entre les- 
quels y en avoit aucuns particuliers qui firent 
moult de maulx et larrecins, et de ce en furent 
deux reprins par aucuns des bourgois de ladite 

ville, et qui contre leur gré et voulonté y vou- 
loient entrer. 

Et pour le refus qui leur en fut fait par lesdits 
bourgois, leur dirent iceulx de Normendie plu- 
sieurs injures et mauvaises parelles , en eulx 
rebellant 4 V’encontre d’eulx et en les appelant 
traistres Bourguignons, et qu’ils les mettroient 
bien en point , et qu’ils n’estoient venus dudit 
pays de Normendie a Paris que pour les tuer et 
piller. Desquelles choses information fut faicte 
a la plainte de ceulx dudit Paris , qui desdites 
paroles se sentirent fort injuriez. Et veue icelle, 
le principal malfaicteur et prononceur desdictes 
paroles fut condempné a faire amende hono- 
rable devant l’ostel de ladicte ville au procureur 
d’icelle pour toute ladicte ville, teste nue, des- 
seint , une torche au poing, en disant par luy 
que faulsement et mouvaisement i] avoit menty 
en disant lesdictes parolles , en priant et reque- 
rant icelles luy estre remises et perdonnées, et 
apres eut la langue percée, dont il avoit pro- 
féré lesdictes parolles , et ce fait fut banny. 

Et le lundy ensuivant les Bourguignons se 
vindrent monstrer devant Paris, entre lesquels 
y estoit mouseigneur de Sainct-Pol, pour par- 
ler, auquel le Roy yssit dehors Paris et parlérent 
ensemble bien deux heures. Et pour s’en retour- 
ner seurement le Roy bailla pour luy en hos- 
taigne monseigneur le conte du Maine , qui de- 
meura en l’ost desdits Bourguignons jusques au 
retour de mondit seigneur de Sainct-Pol ; et ce 
mesme jour Je Roy en retournant des champs 
dist 4 plusieurs de Paris estans a ladicte porte 
Sainct-Antoine, que lesdits Bourguignons ne 
leur donneroient plus tant de peine qu’tls avoient 
fait, et qu'il les en gardervit bien; et lors ung 
procureur de Chastellet , nommé Pierre Beron, 
luy respondit : « Voire Sire; mais ils venden- 
» gent nos vignes et mengent nos raisins sans y 
» scavoir remédier. » Et le Roy répliqua qu'il 
valloit mieux qu’ils vendengeassent lesdictes 
vignes, et mengeassent lesdits raisins que ce 
qu'ils vensissent dedans Paris prendre leurs 
tasses et vaillant qu’ils avoient mis et mussez de- 
dans leurs caves et celiers. 

Et le vendredy ensuivant vint et arriva es 
halles de Paris deux cens chevaulx tous char- 
gez de marée et de toutes maniéres et sortes, et 
y vint aussi plusieurs saulmons, estourgeons, et 
du harenc frais , en despit et malgré de tous les- 
dits Bourguignons, Bretons et aultres, ainsi 
astans devant Paris , qui avoient menassez ceux 
de ladicte ville de Icur faire mengier leurs chats 
et leurs rats par famine. Et depuis fut ladicte 
treve continuée par deux ou trois fois jusques 
au dix-huictiesme jour de septembre, pendant 

laquelle lesdits Bretons et Bourguiguons se avit- 
taillerent fort en leur ost , a la grant charge et 
foule du pays et du peuple. Et n’est point a 
doubter que quand le Roy eust voulu dire avant, 
et qu'il eust esté bien servy des gens de guerre 
prenant ses gaiges et souldées, avec les nobles 
et peuple de Paris , qui bonne dévotion avoient 
au-sainct, il eust subjugué et mis tous sesdits 
ennemis en tei estat que jamais ne fussent re- 
tournez dont ils estoient partis , pour venir de- 
vant ladicte ville de Paris. 

Et jedit jour de mercredy, dix-huictiesme jour 
dudit mois de septembre , nonobstant le pour- 
parlé desdits ambassadeurs de costé et d’aultre , 
fut tout rompu et perdu le bon espoir que on 
avoit ecu auparavent. 

Et cedit jour de mercredy fut désemparé le 
siege que le Roy avoit fait audit Port-a-l’An- 
glois , auquel siége avoient esté faictes de belles 
tranchées et boulevars , tentes et pavillons : et 
apres ledit désemparement tous les gens de 
guerre estant audit siége s’en vindrent retraire 
et loger aux Chartreux pres Paris , dedans le- 
quel lieu des Chartreux furent logez six cens 
hommes de guerre et leurs chevaux. Et telle- 
ment en fut remply ledit lieu, que Jes saincts- 
hommes religieux de léans en furent déchassez 
et boutez hors de leurs cellules et lieux de dévo- 
tion. Et le landemain jour de jeudy lesdits Bre- 
tons et Bourguignons passérent ladicte riviére 
audit Port-a-l’Anglois , et vindrent au point du 
jour escarmoucher lesdits gens de guerre du 
Roy ainsi logez 4 Sainct-Marcel , les Chartreux 
et Sainct- Victor, et y en eut de costé et d’aultre 
de mors , navrez et pris. Et ce mesme jour se 
fist ung grant conseil et assemblée en la chambre 
des comptes, auquel furent assemblez avecques 
aultres les seize quarteniers d’icclle, les cin- 
quanteniers , et de chascun desdits quarteniers 
six hommes notables avec aucuns conseilliers de 
la court de parlement, officiers et aultres. Et 
illee monseigneur le chancellier Morvillier dist 
et exposa de par le Roy comment il s’estoit zran- 
dement mis en son devoir, d’avoir offert aux 
princes et seigneurs qui estoient devant Paris, 
aux demandes qu’ils luy faisoient pour Iappa- 
naige de monseigneur le duc de Berry , pour le- 
quel jls demandoient avoir la duché de Guyenne, 
Poictou et le pays de Xainctonge, ou la duché 
de Normendie. A quoy leur fut dit et respondu 
par ledit conseil ainsi assemblé , que le Roy ne 
leur povoit pas bailler ne desmembrer de sa 
Couronne. Et depuis le Roy leur offrit bailler 
le pais de Champaigne et Bric , réservé a luy 


(1) Soldats au service du duc de Calabre. 

Meaulx , Monstereau et Meleun , pour ledit am- 
panaige. Et ausdits de Charrolois et autres sei- 
gneurs fist de grans offres pour leurs deffraye- 
mens, ce qu’ils ne devoient point reffuser ; mais 
riens ne voulurent accepter , et demoura tout 
jusques au vendredy matin ensuivant : auquel 
jour le jeune séneschal de Normendie yssit hors 
de Paris a tout bien six cens chevaux pour 
escarmoucher, et soy monstrer devant les des- 
susdits. 

Et pareillement se monstrerent de l'autre costé 
de la riviére grant quantité de gens de guerre 
devant lesdits Bourguignons, qui fort tirerent 
engins celle journée , dont ils tuerent un gentil- 
homme de Poictou, de la compaignie de monsei- 
gneur de Panthievre, qui se nommoit Jehan 
Chanreau seigneur de Pampélie. Et dedens les 
vignes pres Sainct-Anthoine-des-Champs, furent 
prins bien vingt ou ving-quatre paillars Cala- 
briens (1) et Bourguignons tous nuds et mal en 
point , qui tous furent vendus au butin , et en 
donnoit-on quatre pour ung escu , qui est audit 
prix six sols six deniers parisis la piece. 

Et le samedy ensuivant av point du jour un 
nommé Louys Sorbier (2), qui estoit a Ponthoise 
lieutenant de Jouachin Rouault mareschal de 
France , par faulce et mauvaise trahison qu'il 
fist et conspira contre le Roy son souverain sei- 
goeur , bouta dedens ladicte ville les Bretons et 
aultres ennemis du Roy, et en faisant par luy 
ladite trahison mist en son appointement que 
ceux qui estoient audit lieu de Ponthoise de la 
compagnie dudit Jouachin qui ne vouldroient 
demourer , sen yroient franchement eulx et 
leurs biens saufs. Et incontinent qu’il eut 
ainsi baillée Jadicte ville de Ponthoise , il s’en 
partit luy et aucuns de sa compaignie, et alérent 
devant Meulanc porter et montrer lenseigne 
dudit Jouachin, affin que ceulx estant audit 
lieu les boutassent dedens sans en faire diffi- 
culté , en cuidant par luy qu’ils n’eussent point 
encores esté advertis de sadicte trahison ; mais 
avant qu’il vinst ceulx dudit Meulanc estoient 
bien advertis d’icelle trahison, et incontinent 
qu’il fut apperceu par lesdits de Meulanc qui ja 
estoient en armes dessus Ie murs, criérent a 
haulte voix : Allez faulx et mauvais traistres, 
et leur jettérent des engins dudit lieu. Et par- 
tant fut contraint de soy en retourner audit 
lieu de Pouthoise a toute sa honte. 

Et cedit jour ledit Sorbier escrivit unes let- 
tres audit Jouachin , par lesquelies luy mandoit 
qu’il avoit mis et bouté lesdicts Bretons et aultres 
audit Ponthoise , et qu’il avoit esté conseillé de 


(2) Il est nommé Forbier dans Monstrelet. 

ainsi le faire pour le mieux , et que de la faulte 
qu’ii avoit faicte , luy ct le Roy luy pardon- 
nassent. Et sur la superscription desdites lettres 
estoit escript : A vous et au Roy. Et ce jour fut 
faicte saillie de Paris sur lesdits Bretons et 
Bourguignons , et y eut de prins, navrez et 
tuez de costé et d’aultre, et si y eut un cheval 
de pris qui estoit tout bardé de cuyr boully, 
qui fut tué d’un coup de coulevrine que luy 
baillerent lesdits Bourguignons. 

Et le dimenche ensuivant, au point du jour, 
les dessusdits ennemis vindrent faire ung resveil 
devant ladicte ville du costé de ladicte porte 
Sainct-Anthoine, et vindrent bien grant nombre 
jusques audit Sainct-Anthoine-des-Champs : et 
pour les faire desplacer leur furent jectez d’icelle 
ville plusieurs traicts de canons, serpentines et 
aultre artillerie d’icelle porte Sainct-Anthoine 
et de Ja Bastille , et aultre chose n’y fut faicte. 
Et le lundy ensuivant, de nuict apparut a ceulx 
qui faisoient le guet et arriéreguet en ladicte 
ville , une comecte qui vint des parties dudit 
ost cheoir dedens les fossez d’icelle ville a l’en- 
viron de l’ostel d’Ardoise , dont plusieurs furent 
espouventez , non scachans que c’estoit, mais 
cuidans que ce eust esté une fusée ardante illec 
jettée et envoyée par lesdits Bourguignons. 

Si en furent portées les nouvelles au Roy, en 
son hostel des Tournerelles , qui incontinant 
monta a cheval et s’en ala dessus les murs au 
droit dudit hostel de Ardoise, et y demeura 
grant espace de temps, et fist assembler tous 
Jes quarteniers de Paris pour aler chascun en 
sa garde dessus lesdits murs. Et a ceste heure 
courut bruit que lesdits ennemis ainsi estans 
devant Paris, s’en aloient et deslogeoient, et 
que a4 leurdit partement mettoient peine de 
braler et endommager Jadicte ville par tout ou 
“possible leur seroit; et fut trouvé que de tout 
ce il n’estoit rien. 

Audit temps lesdicts ennemis ainsi logez de- 
vant Paris firent plusieurs ballades, rondeaulx, 
libelles diffamatoires et aultres choses pour dif- 
famer aucuns bons serviteurs estans autour du 
Roy, afin que a ceste cause Je Roy les print en 
sa mal veillence et les déchassast de son ser- 
vice. En ce temps les gens de guerre de lor- 
donnance du Roy estans logez a Paris, y firent 
de grandes et bonnes chieres. Et en lieu de 
passe-temps y séduisirent plusicurs femmes et 
filles, qui par leur moyen en laissérent et dé- 
guerpirent leurs ménaiges et enfans, et les au- 
tres jeunes filles servans leurs maistres et ser- 
vices pour suivre iceulx gens de guerre. 

Et entre autres y eut une jeune fille qui cstoit 
fille d'un procureur du Chastellet de Paris, 

nommeé Eustache Fernicle qui avoit prins habit 
de damoiselle et grant estat, pource quelle 
avoit fiancé ung nommé Le Chien, natif de 
Carentem en Normendie , et serviteur d'un 
nommé le seigneur de Saincte-Marie dudit pays 
de Normendie. Laquelle jeune fille, pource que 
ledit Le Chien mettoit trop a l’espouser, se 
acointa d’un ‘archer de l’ordonnance du Roy, 
qui avecques luy l’emmena et accordérent leurs 
vielles ensemble, et en fut couroucé ledit Le 
Chien, et n’y sceut remédier ; mais le pere et 
la mere de ladicte jeune fille trés-mal contens 
de ce que dit est , s’en alérent faire grans plain- 
tes par devers le Roy, mais ils n’en eurent 
aultre chose. Et cedit jour au soir, environ deux 
heures de nuit, monseigneur l’évesque d’E- 
vreux Balué fut guetté et accueilly par aucuns 
ses ennemis de la rué de la Barre-du-Bec, a 
l’environ de la porte de derriére de feu maistre 
Bureau Boucher, lesquels chargérent sus luy, et 
de premiére arrivée vindrent oster et souffler 
deux torcbes que on portoit devant luy, et aprés 
vindrent audit Balué qui estoit monté sur une 
bonne mulle, qui le sauva et gaigna a fuyr ; 
car tous ses gens a l’effroy l'abandonnérent pour 
paour des horions, et emporta ladicte mulle 
sondit maistre Balué jusques au cloistre Nostre- 
Dame en son hostel, dont elle. estoit partie. Et 
avant ladicte fuite il eut deux coups d’espée , 
Vun au plus hault de ses biens et au milieu 
de sa couronne, et l'autre en l'un de ses 
dois. 

Et sesdits gens qui ainsi s’en aloient, courans 
aval la rué, crioient a l’arme et au meurtre , 
affin que le peuple saillist pour donner secours 
a leur maistre. E¢ dudit cas le Roy en fut cour- 
roucé et ordonna que on en fist information , et 
que la chose feust sceué; mais tout en demeura 
ainsi sans en scavoir aultre chose, combien que 
aucuns disoient depuis que ce avoit fait faire 
monseigneur de Villiers le Boscaige, pour I'a- 
mour, de ladite Jehanne du Bois dont il estoit 
moult grandement amoureux. 

Celle nuict aucuns Bretons et Bourguignons 
furent a Sévre ou ils trouvérent aucuns Escos- 
sois de la compaignie Robert de Conychan, 
lesquels ils tuérent et leur couppérent 4 tous les 
gorges. 

En ce temps un nommé Alexandre Lorget , 
natif de Paris, qui estoit homme d’armes de I’or- 
donnance du Roy nostre sire, soubs la charge 
et compagnie du seigneur de La Barde, s’en ala 
et absenta de Paris pour soy aler rendre a 
Sainct-Denys 4 monseigneur de Berry qui illec 
estoit, et s’v en ala Juy cinquiesme, et avecques 
luy cn emporta toutes ses bagues et sa malle. 

Et le jeudy ensuivant vindrent en l’ostel de 
ladicte ville plusieurs grandes plaintes par au- 
cups des bourgois de ladicte ville, de plusieurs 
mauvaises paroles mal sonnans , que disoijent 
et publioient plusieurs gens de guerre estans 
en ladicte ville, contre lesdits bourgois, ma- 
nans et habitans d’icelle, pour y donner provi- 
sion. Et estoient lesdites paroles telles, proférées 
et dictes par iceulx gens de guerre. « Je regny 
» Dieu , les biens qui sont a Paris , ne aussi la 
» ville, ne sont point ne appartiennent a ceulx 
» qui y sont demourans ne résidens, mais a 
» nous gens de guerre qui y sommes; et vou- 
» Jons bien que vous scachiez que malgré vos 


» visaiges nous porterons les clefs de vos mai - 


» sons , et vous en bouterons dehors vous et les 
» vostres ; et se vous en quectez , nous sommes 
» assez pour estre maistres de vous. » 

Et ce mesme jour y eut un fol Normant qui 
dist 4 la porte Sainct Denis que ceulx de Paris 
estoient bien fols de penser que leurs chesnes 
de fer tendués au travers de leurs rués leur 
peust valoir a l’encontre d’culx. Pour lesquel- 
les parolles ainsi mal sonnans que dit est, fut 
soubdainement ordonné par aucuns estans en 
l’ostel de ladicte ville a qui lesdictes parolles 
furent ainsi dictes et rapportées, que ceste nuit 
chascun quartenier de Paris feroit faire beaux 
et grans feux par toutes les dixaines de son 
quartier, et que ung chascun seroit en armes et 
sur sa garde devant lesdicts feux. Et si furent 
ordonnées toutes les chesnes des rues foraines 
estre tendués, ce qui fut fait , et veilla chascun 
jusques au point du jour. Et ceste mesme nuit 
fut grant bruit que la bastille Sainct-Anthoine 
fut jaissée ouverte pour laisser entrer dedens 
Paris ceux qui estoient devant. 

Et si trouva l'on ceste nuit aucuns canons 
pres dudit lieu, dont les chambres estoient en- 
clowez a ce qu’ils ne peussent servir quant mes- 
tier en seroit. Et desdits feux et du grant guet 
qui y fut fait, et ainsi ordonné que dit est, 
furent lesdits capitaines qui estoient a Paris 
moult esbahys, et dont aucuns s’en alérent en 
la chambre du Roy en son hostel des Tournel- 
les, scavoir a luy se c’estoit de son ordonnance 
et commandement que lesdits feux et guet es- 
, toient ainsi faits et ordonnez, ou de par qui. Le- 
quel dist et respondit que non. Et tout inconti- 
nant il manda venir a luy sire Jehan Luillier, 
clere de ladicte ville, qui y vint et luy certifia 
que lesdits feux et guet estoient faits a bonne 
fin, et de ce asseura le Roy et lesdits capitai- 
nes. Et ce nonobstant ordonna a messire Char- 
les de Meleun qu'il alast en l'ostel de la ville, et 
par tous les quartiers d’icelle dire que on laissast 

lesdits feux, et que chascun s’alast coucher, 
dont riens ne vouldrent faire; mais demoure- 
rent ainsi armez jusques au jour, et mainte- 
noient plusieurs depuis que ce fut grace de 
Dieu, et que s’ils s’en feussent allez et départis 
ladicte ville estoit perdué et destruicte. Et que 
lesdits de devant Paris y fussent entrez par la- 
dicte Bastille, et par ce fut demoureée ladicte 
ville destruicte et du tout désolée. 

Et le vendredy ensuivant vindrent a Paris 
deux poursuivans, lung de Gisors qui vint 
dire au Roy qu'il envoyast secours en ladicte 
ville, et que devant y avoit bien cinq ou six 
cens Jances, et que dedens icelle n’y avoit nulles 
gens de guerre de par le Roy. Et si n‘avoient 
aussi artillerie, poudres, ne aultres deffences ; 
et l'autre poursuivant estoit aussi envoyé au 
Roy de par Hue des Vignes, escuyer homme- 
d’armes de J’ordonnance dudit seigneur , soubs 
la charge et compaignie du seigneur de La 
Barde , lequel Hue estoit lors a Meulanc , par 
lequel poursuivant estoit mandé au Roy que le- 
dit des Vignes avoit sceu, par gens dignes de 
foy, que les Bretons et aultres avoient entrepris 
d’entrer a Rowen tout ainsi qu’ils avoient fait a 
Ponthoise , et par dedans le chastel ou palais de 
ladicte ville, affin qu’il y pourveust. Et cedit 
jour de vendredy lesdits ambassadeurs ordonnez 
de chascun costé disnérent 4 Sainct-Anthoine- 
des-Champs dehors Paris. Et 1a leur fut envoyé 
de par le Roy, pain, vin, poisson, et tout ce 
que mestier leur estoit pour ledit disner. Et fut 
illee aussi porté en une charréte plusieurs des 
comptes rendus en la chambre des comptes a 
Paris , des pays et villes de Champaigne et Brie: 
et le samedy ensuivant lesdits ambassadeurs 
de costé et d’aultre furent derechef assemblez 
en deux parties: c’est assavoir, monsieur du 
Maine et ceulx de sa compaignie pour la partie 
du Roy, avec les aultres princes et seigneurs, 
estans dehors tous en la Granche-aux-Merciers. 
Et pour le Roy audit Sainct-Anthoine-des- 
Champs, y estoient ordonnez maistre Estienne , 
chevalier, trésorier de France, maistre Arnault 
Bouchier et Crystofle Paillard, conseilliers des 
comptes. Et les commissaires de l'autre partie 
estoient Guillaume de Bische , maistre Pierre 
Doriolle , maistre Jehan Bérart , maistre Jehan 
Compaing , un aultre licencié escumant latin, 
et maistre Ylthier marchant, et ce jour ne firent 
que peu de chose. Cedit jour, le Roy receupt 
lettres de la vefve messire Pierre de Brézé , 
par lesquelles luy mandoit qu’elle avoit fait 
prendre le scigneur de Broquemont , capitaine 
du palais de Rotten pource qu'elle se sousp- 
connoit dudit cas, et qu’il n’eust aucune doubte 

de fadicte ville de Rotten, du Chastelet du bout 
du pont du palais , ne des habitans dicelle, et 
que tous ils se trouveroient bons et loyaulx en- 
vers luy. 

Et le dimenche ensuivant, au point du jour, se 
vindrent rendre au boulevart de la Tour-de-Billy, 
sept hommes qui estoient eschappez prisonniers 
de l’ost desdits Bourguignons , dont il y en avoit 
quatre facteurs de marchans de Orléans, deux 
autres facteurs de marchans de Paris, et ung 
Flament , qui tous avoient esté condempnez a 
estre pendus par Jesdits Bourguignons, pource 
que depuis leur prinse n’avoit eu personne qui 
les eust pourchassez. Et rapportérent que le mé- 
credy précédent fut tirée une serpentine de la 
Tour-de-Billy dedans lost desdits Bourguignons, 
laquelle d’un seul coup tua sept Bourguignons 
et en blessa plusieurs. Ce jour aprés disner vin- 
drent nouvelles au Roy que Roiien estoit pris 
par monseigneur le duc de Bourbon, qui y en- 
tra par le chaste] de Roiien du costé des champs. 
Le vendredy au soir précédent [27 septembre], 
par le moyen de la vefve (1), messire Pierre de 
Brezé a qui fe Roy avoit fait moult de biens , et 
ou il avoit grant flance , et conduisoit le fait 
dicelle vefve, l’évesque de Bayeux et ledit 
maistre Jean Hébert et aultres: et au moyen 
de ladicte prise quant les seigneurs de dehors 
Paris sceurent icelle , ils donnérent response au 
Roy que Monseigneur Charles , frére du Roy, 
qui paravant se feust contenté de Champaigne 
et Brie n’auroit point d’aultre appanaige que de 
la duchié de Normendie, laquelle chose le Roy, 
par force et contraincte, et pource qu’il n’y 
pouvoit remédier, bailla 4 mondit Seigneur 
Charles, pour sondit appanaige la duché de 
Normendie, et reprint a luy la duchié de Berry. 
Et aprés que le Roy eust baillé ladicte duché 
de Normendie audit monseigneur Charles , il 
fut aprés contrainct de récompenser tous les- 
dits princes et seigneurs de leurs armées et in- 
térests qu’ils avoient fait contre luy, qui touts le 
butinérent ainsi qu’ils s’ensuit. 

C’est assavoir monseigneur de Charrolois eut 
pour son butin les villes de Péronne, Roye et 
Mondidier, pour estre siennes et demourer en 
perpétuel héritaige. Et si luy laissa aussi le Roy, 
durant le cours de la vie d’icelluy Charrolois , 
les villes et terres qu’il avoit nouvellement dégai- 
gées de quatre cens vingt-cing mille escus d'or 
de monseigneur de Bourgongne son pere. Et 
oultre luy bailla et laissa les contez de Guynes 
et de Boulongne-sur-la-mer aussi en perpétuel 


(4) Jeanne Crépin. Elle obtint pour ce crime une abo- 
Hiton du roi Louis XI. 

héritaige. Et apres fut baillée au duc de Calabre 
certaine grant somme de deniers et de gens de 
guerre du Roy, souldoyez a ses despens , pour 
les exploicter & son plaisir. Et & monseigneur 
de Bourbon fut baillé et laissé sa pension, telle 
qu’il avoit du temps du Roy trespassé , et les 
gens de guerre qu'il tenoit audit temps , et assi- 
gné du payment a luy deu pour le reste de son 
mariage, et aultre chosene eut du Roy. Et auconte 
de Dunois fut tost rendu ce qui luy avoit esté osteé 
durant la division, et retenu a grant pension. Et 
au conte de Dampmartin fut faits de beaulx dons 
de par le Roy, et restituer en toutes ses terres qu'il 
avoit perdués et confisquées par arrest de par- 
lement. Et au regard des aultres seigneurs, 
chascun en emporta sa piéce. Et le mardy pre- 
mier, jour d’octobre ensuivant, fut criée et pu- 
bliée la treve a tousjours entre le Roy et lesdits 
princes, et le lendemain, monseigneur de Sainct- 
Pol vint a Paris et disna ce jour avecques le 
Roy, et ala en la salle du palais dudit Paris: et 
la, ala table de marbre , fut créé connes:able 
de France, et fist le serment en tel cas accous- 
tumé de faire. Et cedit jour fut crié & Paris de 
par je Roy que chascun portast des vivres et 
aultres choses pour avitaillier et revestir lesdits 
Bourguignons et Bretons, laquelle chose fust 
faicte. Et incontinant que ledit ery fut fait plu- 
sieurs marchans de Paris y portérent grant foi- 
son de vivres aux champs devant Sainct-Au- 
thoine , lesquels vivres y furent incontinent 
moult bien recueillis par lesdits de Post qui y 
vindrent de toutes parts, et achetoient fceulx 
vivres ce que on leur faisoit par espécial pain et 
vin : car lesdits de lost estoient tant affamez , 
les joués velués et si pendans de maleureté 
qu’ils avoient longuement enduré que plus n’en 
pouvoient, et la pluspart estoient sans chausses 
et souilliers, plains de poulx et de ordure. 

Et entre aultres vindrent et arriverent aus- 
dits vivres plusieurs Lifrelofres , Calabriens et 
Suisses, qui avoient telle raige de fain aux dents, 
quils prenoient fromaiges sans peler et mor-. 
doient 4 mesmes, et puis buvoient de grans ¢t 
merveilleux traits en beaulx pots de terre. Et 
Dieu scet en quels nopces ils estoient , mais ils 
ne leur estoient pas franches , pource quils 
payeérent bien leur escot, et plusieurs aultres 
choses y eust faictes ce jour qui sont cy passees 
pour cause de briefveté : mais chascun peult 
scavoir que c’est chose incompréhensible et Ines- 
timable que la puissance de Paris: car lesdits 
Bourguignons , Bretons , Calabriens , Bourbon- 
nois, Picars et aultres , ainsi estans devant Pa- 
ris que dit est , que on estimoit 4 bien cent mille 
chevaulx apres l’appoinctement fait, et ceulx 

de Paris qui estoient trois fois plus, farent tous 
fournis et nourris des biens de ladicte ville par 
moult grant espace de temps et sans riens en- 
chérir. Et apres leur partement , y fut encores 
beaucoup meilleur marché que devant n’avoit 
esté , et le jeudy ensuivant ne fut riens sinon 
que tousjours on avitailloit lesdits de lost , et 
aussi cé mesme jour, le Roy a privée meisnée 
ala jusques au joingnant de Conflans parler a 
mondit seigneur de Charrolois, laquelle chose 
sembia a toutes personnes voulans son bien, estre 
simplement fait a luy. Et de ce se farsoient et 
mocquoient les Picars et auitres de leur party, 
qui en disoient tels mots: Et revoities vo Roy 
gui parle a no seigneur de Charrolois, et a 
passé a@ deux heures quils y sont, et par foy 
se voulions tl est bien a no commandement. 

Et le vendredy ensuivant , quart jour dudit 
mois , le Roy ordonna aux portiers de ladicte 
porte Sainct-Antoine que on laissast entrer les- 
dits Bourguignons en icelle ville, dont plusieurs 
y vindrent a ceste cause et en grant nombre, 
qui y firent plusieurs excez et maistrises, ce 
qu’il ne leur eust pas esté souffert , qui bien eust 
sceu que le Roy ne s’en feust point courroucié. 
Eta cause de la permission d’icelle entrée y eut 
ung Bourguignon entre les aultres qui voulsist 
eutrer en icelle ville par ladicte porte Sainct- 
Anthoine , contre le gré des portiers illec estans, 
et mesmement d'un archier de la compaignie du- 
dit bastard du Maine qui gardoit le guichet de 
ladite porte Sainct-Antoine. Et pour le reffus que 
fist ledit archier audit Bourguiguon d’entrer de- 
dans ladite porte et en icelle ville, ledit Bour- 
guignon bailla a iceluy archier en entrebaillant 
ledit guichet d’une dague dedans le ventre, et 
incontinent ledit Bourguignon fut prins et mer- 
veilleusement batu et navre , et le voulurent plu- 
sieurs tuer, ce qui leur fut deffendu ; mais on fist 
assavoir ces choses au Roy, qui ordonna queon 
le menast audit seigneur de Charrolois pour en 
faire justice , lequel y fut incontinent mené. Et 
tout aussi tost qu’il fut vers luy arrivé et qu'il 
fut adverty des choses dessusdites , le fist pendre 
et estrangier a la justice estant prés du pont de 
Charenton. 

Ce jour aussi le Roy ordonna que en chascun 
quartier de Paris feust fait des feux , et ceulx 
desdits quartiers de ladicte ville estre illee en 
armes,et que en chascun desdits carrefours y 
eust un notable homme esleu pour parler aux 
passans parmy les rués, et scavoir que ils es- 
toient et ot ils éloient ; et ce jour fut éclipse de 
lune. 

Et le dimenche ensuivant [6 octobre] plusieurs 
des seigneurs de lost vindrent soupper a Paris 

avec le Roy en l’ostel de sireJehan Luillier, clerc 
de ladicte ville de Paris; et las’y trouverent plu- 
sieurs dames, damoiselles, bourgeoises et aultres 
notables femmes d’icelle ville. Et cedit jour Sal- 
lezart , capitaine, et vingt hommes-d’armes de 
sa compaignie , furent aux champs dehors Pa- 
ris, et yssirent par la bastille de Sainct-Anthoine, 
pource que la porte estoit gardée, et deffendu 
de par le Roy que homme n’'yssist hors d’icelle 
ville; mais d les bouter dedans on n'y en met- 
toit que dix a une fois , car on levoit Je pont-levis 
devers ladicte place, et les menoit-on aux champs, 
et puis revenoit-on quérir les aultres dix pour 
aussi faire passer aux champs. Tous lesquels 
vingt hommes-d’armes estoient vestus et habil- 
lez de hocquetons de camelot violet a grans crois 
blanches , et avoient belles chesnes d’or autour 
du col , et en leurs testes cramignolles de veloux 
noir, a grosses houppes de fil d'or de Chippre des- 
sus, et tous leurs chevaulx estoient couverts de 
grosses campanes d‘argent. Et au regard dudit 
Sallezart pour différence de ses gens, il estoit 
monté dessus ung beau coursier 4 une moult belle 
houssure , toute couverte de tranchouers d’ar- 
gent , dessus chascun desquels y avoit une grosse 
campane d’argent dorée , et tout devant ladicte 
compaignie aloit la trompette dudit Sallezart 
monté dessus un cheval grison , lequel en cou- 
rant au long des fossez d’entre ladicte porte 
Sainct-Anthoine et le boulevart de la Tour-de- 
Billy, ledict cheval cheut dessoubs ladicte trom- 
pette, si trés-lourdement que icelle trompette se 
rompist le col. 

Et le lundy ensuivant vint nouvelles a Paris 
que le seigneur de Halbourdin et le seigneur de 
Saveuzes avoient prins Péronne et le comte de 
Nevers qui estoit dedans. Et cedit jour eschap- 
pérent trois prisonniers des prisons de Tison, 
dont l’ung avoit esté cause avec Loys Sorbier de 
bouter les Bretons et aultres dedans Ponthoise, 
et estoit de la compaignie Jotachin Rouault. Ce 
jour aussi se print le feu 4 Paris en une maison 
en champ-gaillard , dont le Roy en eut ung peu 
de paour. Et ordonna pour ceste cause que on 
fist faire des feux par tous les quartiers de Paris, 
et les habitans armez devant iceux et le guet 
fust renforcié , ce qui fut fait. 

Audit mois d’octobre furent aucunes gens de 
guerre du party dudit de Bourgongne devant la 
ville de Beauvais, pour sommer les prélat et 
populaire d’icelle de eulx rendre et mettre és 
mains dudit seigneur de Bourgongne et ladicte 
place aussi , lesquels prélat et habitans prindrent 
ladicte sommation par escript et l’'envoyérent au 
Roy, qui incontinent lenvoya au seigneur de 
Charrolois avec lequet il! avoit fait paix et treve. 

Lequel Charrolois rendit responce que ce n’es- 
toit point de par luy qu’on faisoit lesdictes som- 
mations, en disant que le diable peust emporter 
ceulx quils faisoient tels, et qu’ils faisoient 
plus que on ne leur commandoit. Et dist le Roy 
audit seigneur de Charrolois que puis que ap- 
poinctement avoit esté fait entre eulx , qu’il ne 
falloit plus user de telles voyes ; et si luy dist 
plus le Roy qu’il luy donneroit ladicte ville de 
Beauvais, s'il vouloit. 

Et lemercredy ensuivant , neufiesme jour du- 
dit mois, fut ordonné de par les prévosts des 
marchans et eschevins de ladicte ville que chas- 
cun quartenier et dizenier d’icelle ville feissent 
fairedes feux es lieux accoustumez de les faire, et 
que toutes les chesnes des rués foraines feussent 
tendués , et que chascune personne feust veillant 
devant lesdits feulx , laquelle chose fut faicte. 

Et le jeudy ensuivant vint ledit seigneur de 
Saveuzes et arriva en l’ost desdits Bourguignons 
a tout grant puissance de gens, qui amenoient 
certaine grosse somme d’or et d’argent pour faire 
le payement des gens de guerre dudit seigneur 
de Charrolois. Et ce jour aussi le duc de Bre- 
taigne eut son appointement avecques le Roy 
nostre sire de ses vaccations , frais et mises de 
luy et son armeée, pour estre venu contre Juy 
et son royaulme devant Paris avec les aultres 
princes et seigneurs dessus nommez , et en fai- 
sant ledit appointement luy fut rebaillée sa 
comté de Montfort et aultres, avecques grant 
somme de deniers. 

Et le vendredy ensuivant vint en l’hostel de 
ladicte ville maistre Jehan Le Boulenger, pré- 
sident en parlement, dire illec de par le Roy 
nostre sire que on fist assavoir aux quarteniers 
et dizeniers de ladicte ville, et de main en main 
au populaire d’icelle, que on nese esbahyst point 
se on veoit la puissance des Bourguignons venir 
ce jour devant Paris, et que ce seroit pour il- 
lecques faire leurs monstres. Et nonobstant ce 
n’y vindrent point ce jour, mais les firent depuis 
le pont de Charenton jusques au bois de Vin- 
ciennes, et se monstrérent grant puissance; et ia 
le Roy se trouva pour voir icelles monstres bien 
simplement , comme de luy quatriesme seule- 
ment, c’est assavoir, le Roy, le duc de Calabre, 
le seigneur de Charrolois et monseigneur de 
Sainct-Pol. Et quant lesdictes monstres furent 
fuictes, le Roy sen retourna par caué a Paris ; 
ct avant son partement et en sa présence ledit 
seigneur de Charrolois dist a tous sesdictes 
gens de guerre ces mots: « Mes seigneurs , vous 
» et moy sommes au Roy mon souverain sci- 
» gneur quicy est present, pour Ie servir toutes 
» les fois que mestier en aura. » 

Et le samedy ensuivant , douziesme jour du- 
dit mois d’octobre 1465, vint nouvelles que la 
ville d’Evreux avoit esté baillée et livrée aux 
Bretons par ung nommé messire Jehan Le Beuf, 
chevalier, qui les bouta en ladicte ville le mer- 
credy précédent, jour de Sainct Denys, ainsi 
que les bourgois et habitans de ladicte ville 
aloient en procession hors d’icelle ville. Et ainsi 
qu’ils yssoient par l’une des portes, lesdits Bre- 
tons entroient par une autre. 

Et le seiziesme jour d@icelluy mois d’octobre 
advint que on advertit le Roy qu'il y avoit en- 
treprise faicte sus sa personne par aucuns ses 
ennemis, de le prendre ou tuer dedans ladicte 
ville; et pour soy en garder et dormir seure-, 
ment , ordonna expressément que on fist grant 
guet et garde en ladicte ville, tant sur la mu-. 
raille que dedans, et que par chascun quartier 
et rué feussent faits les feux , ce qui fut fait. Et 
vint aussi nouvelles que la ville de Caén et aul- 
tres de Normendie s’estoient remises et réduictes 
en l’obéissance de mondit seigneur de Berry. Et 
depuis ce, le Roy envoya en la ville de Mante 
grant quantité de gens de guerre et de francs- 
archiers. 

En ce temps le Roy fist aler la Royne a Or- 
leans, qui lors estoit a Emboise: Et le jeudy en- 
suivant , dix-huictiesme jour dudit mois, le Roy 
souppa en hostel du seigneur de Armenonville 
ou il fist grant chére, et y mena avecques luy 
le comte de Perche, Guillaumede Biche , Guiot 
Durie, Jaques de Crévecueur, monseigneur de 
Craon , messire Yves du Fau, messire Gaston- 
net du Léon , Vuaste de Monpédon, Guillaume 
Le Comte, et maistre Regnault des Dormans. 
Et pour femmes y estoient madamoiselle Der- 
menonville , La Longue Joe et la duchesse de 
Longueil. Et pour bourgoises, Estiennette de 
Paris, Perrete de Chaalon , et Jehanne Bailléte. 
Et le mardy, vingt-deuxiesme jour dudit mois, 
le Roy ala par devers lesdits princes 4 privée 
meisnée sans sa garde jusques ala Grange-aux- 
Merciers , sauf que monseigneur .de Berry n'y 
estoit point ; et le jeudy ensuivant monseigneur 
le ducde Bourbon vint parlerau Roy en fa place 
devant Paris, par deca le fosséde la Granche-de- 
Ruilly. Et estoit le Roy ce jour le plus hon- 
nestement habillé qu'on ne lavoit point veu de- 
vant, car il estoit vestu d’une robbe de pourpre 
desseiute et toute fourrée d’ermines, qui luy 
seoit beaucoup mieux que ne faisoient les cours 
habits qu'il avoit portez paravant. 

Et le samedy ensuivant mondit seigneur de 
Charrolois se départit de son ost, et fist crier 
par tout icelluy, sur peine de Ja hart, que tous 
ceulx de son armée et compaignie feussent in- 

continent prests pour le aler servir a l’encontre 
des Liégeois, qui gastoient et mettoient a feu et 
a Vespée tout ce qu’ils trouvoient és pays dudit 
seigneur de Charrolois. Et les dimenche, lundy 
et mardy ensuivans, monseigneur de Berry, qui 
estoit logé & Sainct-Mor-des-Fossez , fut un pew 
malade d'une fiévre , qui le tint durant lesdits 
trois jours, et puis fut guéry. Et pareillement 
que devant le Roy fist faire ledit jour de iundy 
les feux et le guet parmy ladicte ville , et tendre 
les chesnes de toutes les rués foraines. 

Et le mercredy ensuivanf, trentiesme et pé- 
nultiesme jour d’octobre audit an, furent leués 
et publiées les lettres de la paix , ou tréve faicte 
eutre le Roy et lesdits princes en la court de par- 
lement ou illec elle fut enregistrée. Et ce mesme 
jour le Roy partit de Paris pour aler au bois de 
Vinciennes par devers lesdits princes, et 14 mon- 
dit seigneur de Berry luy fist hommaige de la 
duché de Normendie, qui baillée luy avoit esté 
pour sondit appanaige. Et cedit jour fut ladicte 
ville de Paris fort gardée, et fist-on armer tous 
les archiers et les arbalestriers d'icelle et aultres 
pour garder les portes de ladicte ville jusques a 
ce que le Roy fust retourné en icelle de devers 
lesdits princes, ou il s’en estoit ainsi simplement 
ale. Et délibéra le Roy cedit mesme jour de cou- 
cher la nuit audit lieu du bois, et envoya quérir 
son lict 4 Paris ; mais le prévost des marchans 
et eschevins de ladicte ville luy envoyerent mes- 
sage exprez, luy humblement prier et requerre 
qu'il n’y couchast point pour moult de causes , 
ce qu'il leur accorda et s’en retourna au giste 
audit lieu de Paris; et le jeudy ensuivant mon- 
seigneur de Berry, monseigneur de Charrolois 
et aultres se despartirent de devers Paris , et 
sen alérent en divers lieux, c’est assavoir, mon- 
dit seigneur Charles s’en ala en Normendie, et 
le convoya le Ray bien loing sur le chemin de 
Ponthoise , et puis s’en tira luy et ledit de Char- 
rollois vers Villers-le-Bel , ow ils furent deux ou 
trois jours , et puis s’en ala ledit de Charrolois 
au pays de Picardie, et de la s’en ala faire guerre 
aux Liégeois. 

Et le lundy ensuivant messire Robert Destou- 
teville, chevalier seigneur de Beyne , qui avoit 
esté prévost de Parisdutemps du feu roy Charles, 
et que le Roy luy avoit ostée la prévosté ct bail- 
lee a Jaques de Viilers, seigneur de I’Isle-Adam, 
fut remis et restitue audit office de prévost de 
Paris. Et ce mesme jour fut en l’hostel de ladicte 
ville pour les affaires du Roy, et la luy fut baillé 
le nom de Ja nuit (1) comme a prévost de Paris. 

Et le mardy , ensuivant le Roy souppa en 


(1) Le mot d‘ordre. 

lostel d’icelle ville, ot il y ewt moult beau ser- 
vice de chair et poisson, et y souppérent avec- 
ques luy plusieurs gens de grant facon, invitez 
et mandez avecques leurs femmes. Et avant ledit 
soupper le Roy proposa a aucuns quarteniers et 
dizeniers, pour ce aussi mandez, disant qu’il 
les mercioit tous en général et particulier de la 
grande féaulté et loyaulté qu'il avoit trouvée en 
eulx, et que pour eulx il estoit du tout disposé 
de faire tout ce que possible luy seroit , et que 
pource que durant la guerre et division qui avoit 
esté devant ladicte ville, il avoit donnez et con- 
ferez a icelle aucuns priviléges, et que aulcuns 
pourroient avoir imagination qu'il auroit ce fait 
pour la nécessité ou il s’estoit trouvé de avoir 
d’eulx secours, et que aprés ladicte paix ou ac- 
cord les leur pourroit oster, il leur déclaira pour 
ceste cause des lors et dés maintenant pour lors 
& tousjours, il les leur avoit donnez et laissez , 
sans jamais avoir espéerance de les rappeller ne 
venir contre, et se mieulx vouloient avoir de luy 
qu’ils le demandassent et il le leur octroyeroit. 
Et leur dist encores qu’ils laissoient en Jadite 
ville le seigneur de Beyne comme prévost de 
ladicte ville de Paris, auquel il vouloit qu’ils 
obéyssent comme a luy, et leur dist qu'il avoit 
moult bien servy a la journée de Montlehéry , 


-et pour aultres causes qu’il déclara audit pré- 


vost des marchans et eschevins de ladicte ville 
de Paris, en le priant d’estre tousjours bons et 
loyaulx envers luy et a la couronne de France, 
sans ce que aucune parcialité soit trouvée en la- 
dicte ville. Et illee ce jour fut fiancée la fille 
naturelle du Roy a monseigneur le bastard de 
Bourbon, et apres soupper y furent faictes plu- 
Sieurs joyeusetez, dances et aultres plaisances ; 
et la mondit seigneur le bastard y danca et y 
fist grande et bonne chiére. 

Et le lundy ensuivant septiesme jour de no- 
vembre audit an 1465, ledit messire Robert Des- 
touteville fut amené au Chastellet de Paris par 
messire Charles de Meum et maistre Jehan Dau- 
vet, premier président du parlement de Thou- 
louse, auquel président le Roy mandoit qu'il 
avoit receu leserment dudit Destouteville a pré- 
vost de Paris, au lieu de Jacques de Villiers sei- 
eneur de I'Isle Adam, auquel il avoit donné la- 
dicte prévosté a son joyeux advénement, et qu’il 
le mit et institua en possession et saisine dudit 
office de prévost de Paris. Et aprés que les let- 
tres de don dudit office furent lues au grant 
pare du Chastellet de Paris, iceluy Destouteville 
fut mis et institué en possession dudit office , 
sans préjudice du cas d’appel dudit de Villiers. 

Et tautost apres ces choses ainsi faictes le Roy 
manda venir a Juy les présidens de sa cour de 

parlement, auxquels il dit telles ou semblables 
paroles : « 11 est vrai que aprés que je vins a 
» mon joyeux advénement a la Couronne, je feis 
lepremier président en ma court de parlement 
» messire Hélye de Thorretes , qui tantost 
» apres ala de vie 4 trespas. Et al’eure que je le 
» feis j'avoye mon affection singuliere de y met- 
» tre en son lieu maistre Jehan Dauvet nostre 
» premier président a Thoulouze qui icy est pre- 
» sent; mats tant par importunité de requérans 
» que aussi a la priére et requeste de messire Je- 
» han Bureau, nous y mismes le président de 
» Nanterre, qui depuis y a esté jusques a la ve- 
» nue en nostre ville de Paris d’aucuns seigneurs 
» de nostre sang, qui nous firent dire et remons- 
» trer que en nostre royaulme avoient esté faic- 
» tes plusieurs grans injustices, et mesmement 
» en nostre court de parlement : pourquoy et 
» aultres causes qui nous meuvent, déclarons 
» que ledit de Nanterre ne sera plus nostre pre- 
» mier président en nostre court de parlement, 
» et que pour et en son lieu y avons mis et 
» créons ledit maistre Jehan Dauvet, pour y es- 
» tre et demourer. » 

Et le samedy ensuivant neufiesme jour dudit 
mois de novembre, messire Pierre de Morvil- 
lier chevalier qui avoit esté chancelier de France, 
fut désapointé dudit office, et y fut mis en son 
lieu messire Jehan Juvenel des Ursins, qui aussi 
avoit esté chancelier de France , et qui encores 
lestoit au jour du trespas dudit feu roy Charles. 
En ce temps aussi fe Roy désapointa messire 
Pierre Puy de loffice de maistre des requestes 
ordinaire de son hostel, et donna Jedit office a 
maistre Regnault des Dormans. 

Aprés ces choses le Roy se partit de Paris pour 
aler & Orléans, et en emmena avecques luy Ar- 
nault Luillier changeur et bourgois de Paris , 
auquel il chargea trés-expressément de le suivre 
et estre tousjours prés de luy, et si y mena 
aussi maistre Jehan Longue Joe le jeune , nou- 
vellement marié a damoiselle Geneviefve fille 
de maistre Jehan Baillet, pour estre de son grant 
conseil. Et a eure dudit partement il créa tré- 
sorier de France maistre Charles d’Orgemont 
seigneur de Méry, et fist ledit Arnault Luillier 
trésorier de Carcassonne, et maistre Pierre Fré- 
til mary de Tréteau maistre des requestes de 
son hostel, sans gaiges et intérest. 

Ft le lundy ensuivant, dix-huictiesme jour du- 
dit mois, advint 4 Paris, a six heures du matin, 
que une cométe y cheut en resplandisseur de 
feu, qui dura longuement, et estoit telle qu’il 

sembloit que toute ladicte ville feust en feu et | 


en flambe. Et de ceste espouvantable et mer- 
veilleuse chose ung homme en la place de 


« 

Gréve, qui, a la dicte heure aloit ouyr messe au 
Sainct Esperit, fut de ce si trés-espouvanté qu'il 
en devint fol, et perdit son sens et entendement. 

Et aprés toutes ces choses , mondit seigneur 
Charles qui ainsi estoit party de Paris pour aler 
en Normendie, s’en ala jusques 4 Saincte-Kathe- 
rine du mont de Rouén, ot il séjourna illee 
par diverses journées, en attendant que ceulx 
de Rouén cussent préparé ce qu’ils avoient in- 
tention de faire pour son entrée ; mais cependant 
se meust noise entre mondit seigneur Charles, le 
duc de Bretaigne et le conte de Dampmartin, 
dont fut dit audit monseigneur Charles que le- 
dit duc de Bretaigne et comte de Dampmartin 
avoient entreprins de le prendre et ramener en 
Bretaigne, pour laquelle cause Jehan monsei- 
gneur de Lorraine qui de ce fut adverty, ala in- 
continent dire ces nouvelles en l’hostel de ladicte 
ville de Rouén, qui incontinent y pourveurent 
et firent armer tous ceulx de ladicte ville. 

Et a grant port d’armes ledit monseicneur 
Jehan de Lorraine & l'aide desdits de Rouén ala 
en la place dudit lieu de Saincte-Katherine ou 
on ne les vouloit laisser entrer. Et illee malgré 
ledit due de Bretaigne et conte de Dampmar- 
tin, sans solempnité garder, fist monter mondit 
seigneur Charles sur ung cheval garny de selle 
et harnois simplement, sans aucune houssure , 
et avoir vestu 4 ceste heure une robbe de veloux 
noir, eten cest estat le menérent en ladicte ville 
de Rouén, tout droit en léglise Nostre-Dame, 
ou chanté fut Te Deum laudamus, et de la au 
chasteau dudit lieu. 

En ce temps, le Roy estant a Orléans fist plu- 
sieurs ordonnances et establissemens , et désap- 
pointa plusieurs capitaines de guerre, et entre 
les aultres il osta les cent lances, dont Poncet- 
de-Riviére avoit la charge, et le fist bailly de 
Montferrant, et  d’aultres osta aussi les char- 
ges et mist d’aultres en leurs lieux. Et quant 
ledit Poncet -de- Riviere se vit ainsi désap- © 
pointe de sadicte charge, il sen ala oultre la 
mer au Sainct voyage de Ihérusalem, et de laa 
Saincte-Katherine du mont de Sinay, et si re- 
mist et fist le Roy le seigneur de Loheac mares- 
chal de France, comme aultre fois f’avoit esté, 
et fut mis au lieu du conte de Comminge bas- 
tard d’Armignac. Et aprés ces choses ainsi faic- 
tes, le Roy se party d’Orléanggt s’en ala en Nor- 
mendie a toute son armée francs-archiers, et 
son artillerie grosse et menue, et s’en tira vers 
Argenten, Exmes, Falaize, Caén et aultres pla- 
ces dudit pays, pour les prendre, saisir et met- 
tre en ses mains. Et 1a il trouva le duc de Bre- 
taigne , et furent ensemble une espace de 
temps. 

Et d’aultre part , audit pays de Normendie y 
estoit pour le Roy monseigneur de Bourbon qui 
ala devant Evreulx pour l’avoir, qui n’y obéy- 
rent point de premiére venue, mais depuis traic- 
térent avecques luy et le boutérent dedans ladicte 
ville luy et ses gens. Et apres d’illec se partist 
et sen vint devant Vernon-sur-Seine, et sembla- 
blement luy fut fait reffus de premiére venue, 
et puis le mirent dedans. Et d’une aultre part , 
estoit messire Charles de Meleun grant maistre 
d’ostel du Roy, qui aussi prenoit et saisissoit vil- 
les et places, comme Gisors, Gournay et aultres; 
et si rua jus (1) environ six vingts Escossois 
qui s’en alloient au seigneur de Bueil (2), pour 
mondit seigneur Charles (3). Et fut Ia rencon- 
tre faicte desdicts Escossois 4 un villaige du 
bailliage de Caulx nommeé Cailly. 

En ce temps le seigneur d’Esternay qui estoit 
général de Normendie, qui s’en estoit party hors 
de la ville de Rouen pour la doubte et fureur du 
Roy; et affin qu'il ne feust cogneu se abilla en 
Cordelier de l’'Observance , fut rencontré par 
aucuns gens de guerre de la compaignie dudit 
grant maistre, au pont Sainct-Pierre, qui est a 
quatre lieues de Rouen, et avoit avec luy un Au- 
gustin. Lesquels aprés qu’ils eurent esté saisis 
furent cerchez par lesdits gens de guerre, et 
trouvérent sur eux plusieurs bagues et or mon- 
nove contant, qu’ils prindrent et saisirent. Et 
apres mondit seigneur Charles qui s’en estoit alé 
a Rouen s’en ala & Louviers, cuidant y trouver 
monseigneur de Bourbon, lequel il n'y trouva 
point, et incontinent et sans delay sen retourna 
audit lieu de Rouen. 

Et apres son retour audit lien de Rouen, ceulx 
de ladicte ville le reeeurent et le menérent en 
Yostel de leurdicte ville, ou illec l’espousérent 
& leur duc; et en ce faisant luy baillérent un an- 
neau quiils luy mirent au doy , que a ce faire 
est ordonné; lequel depuis mondit seigneur 
Charles porta, et promist lors ausdits de Rouen 
de les entretenir et garder en leurs franchises et 
libertez, et lear donna a ceste heure la moitié 
de tous Jes aydes que paravant sa réveption ils 
avoient payez. Et ces choses faictes luy fut dit 
et remonstreé par les gens d‘éclise, les nobles, 
bourgois et populaire d’icelle ville, qu’ils se ren- 
doient et demouroient du tout ses vrais et loyaulx 
subjects, tous bien délibérez de vivre et mourir 
pour luy, et jusques au dernier homme ; et puis 
luy firent lire un article contenu en une chroni- 
que qui estoit en icelle maison de la ville, pu- 
blicquement devant tous, qui contenoit de gran- 


(1) Jeta par terre. 
(2) Antoine, comte de Sancerre. 
IC. 8. M., T. IV. 

des choses, ct en effect que jadis y ot ung roy 
de France qui mourut, et aprés son trespas de- 
moura deux fils, dont l'un par aisnesse succéda 
a la couronne, et A lautre fut baillé pour son 
appanaige la duché de Normendie, que depuis le- 
dit roy de France voulut ravoir , et en print 
guerre contre son frére pour la ravoir. Et ceux 
de ladicte duché qui la tindrent bonne et oultre 
pour leurdit duc guerroyérent tellement ledit roy 
de France, que par leur puissance d’armes ils 
mirent en exil ledit roy de France, et firent 
leurdit duc roy. Et apres ladicte lecture, luy di- 
rent qu'il ne se souciast de riens, et que de laen 
avant ceulx de ladicte ville le fourniroient de- 
dans icelle et dessus leurs murs d’engins et aul- 
tres choses deffensables, et de tout ce que né- 
cessité leur seroit d‘avoir ; tellement que aucun 
dommaige ou esclandre ne viendroit audit sei- 
gneur, ne a eulx, ne a leurdicte ville. 

Et le lundy pénultiéme jour de décembre au- 
dit an, le Roy en retournant dudit bas pays de 
Normendie vint au Ponthaudemer, et de 1a en 
la champaigne de Neuf-bourg pres Conches , ct 
envoya mondit seigneur de Bourbon devant Ia 
ville de Louviers. Et le mercredy ensuivant 
premier jour de janvier, ladicte ville de Lou- 
viers fut rendué & mondit seieneur de Bourbon 
pour le Roy, et ce mesme jour le Roy entra de- 
dans ladicte ville de Louviers aprés disner. Et 
en ce mesme jour aussi fut mené par les gens 
dudit grant maistre d’ostel, ledit seigneur d’Es- 
ternay qui aussi en icelluy jour fut noyé en la 
riviere Dure, et aussi ledit Augustin aveeques 
luy par les gens du prévost des mareschaux. Et 
puis fut le corps dudit d’Esternay retiré hors 
de ladite riviére et mis en terre en léglise 
Nostre-Dame de Louviers, ou illec fut fait son 
service. 

Audit temps furent plusieurs personnes, offi- 
ciers et aultres dudit pais de Normandie exé- 
cutez et noyez par Je prévost des maréchaulx , 
pour les questions du Roy et monseigneur Char- 
les son frére. Et aprés le Roy se partit dudit 
Louviers, et vint mettre le siége devant fa ville 
du Pont des Arches , qui est a quatre lienés de 
ladicte ville de Roiien. 

Et le lundy sixiesme jour dudit mois de jan- 
vier fut crié en la ville de Paris, que tous mar- 
chans accoustumez de porter vivres en ost, por- 
tassent vivres ou lost du Roy qui estoit devant 
ladicte ville du Pont-des-Arches, et aussi que 
tous pionniers feussent tous prests a partir le 
landemain pour aler audit lieu , sous sire Denis 


(3) Le duc de Normandic, suivant le manuscrit de la 
Bibliothéque du Roi. 


(274 


.Giber l'un des quatre eschevins de ladicte ville 
a la conduicte d‘iceulx ordonné. Et le mercredy 
ensuivant les gens du Roy qui estoient alez a 
leur avantaige sur les champs, prindrent quatre 
hommes-d’armes de la compaignie et estans 
soubs ledit monseigneur Charles , et qui autre- 
fois avoient esté en l’ordonnance du Roy, et l'un 
d’eulx estoit nommeé le petit Bailly , qui aultre- 
fois avoit esté de la compaignie de Jotachin 
Rouault mareschal de France, et qui avoit esté 
cause de la prinse de Pontoise contre le Roy : fu- 
rent menez devers le Roy, et incontinent fut 
ordonné qu’on leur couppast les testes , et lors 
ils requirent au Roy que il leur sauvast la vie et 
ils luy feroient rendre ledit Pont-des-Arches : 
ce que le Roy leur accorda, a la requeste de 
mondit seigneur de Bourbon et de plusieurs aul- 
tres princes et seigneurs. 

Et le mesme jour le Roy et sa compaignie en- 
trerent dedans ledit Pont-des-Arches , et ceulx 
qui estoient dedans ladicte ville se retirerent 
dedans le chasteau. Entre lesquels y estoit 
maistre Jehan Hebert, général des finances du 
royaulme de France, et trois jours apres fut 
rendu au Roy le chasteau dudit Pont-des-Ar- 
ches. 

Et aprés que ladicte ville et chasteau eurent 
esté ainsi rendus au Roy , ceulx de Rouen en- 
voyérent par devers luy pour parler d’appointe- 
ment, Jequel encharga haut et bas les ducs de 
Bourbon et de Bretaigne. Et pour ledit appoin- 
tement avoir vindrent de ladicte ville de Roiien 
aucuns commissaires ordonnez de par icelle 
pour luy faire plusieurs requestes et remons- 
trances, et entre aultres que quelque chose qu’ ils 
eussent fait le Roy voulsist estre content d’eulx, 
et qu’il luy pleust déclairer quils n’avoient point 
failly ne fait chose contre luy dont il leur voul- 
sist donner pardon, grace ou rémission , et que 
le Roy de la en avant Jes affranchist en la ma- 
niere qu'il avoit fait ceux de sa ville de Paris , 
et plusieurs aultres requestes firent au Roy, qui 
leur rendit response que sur tout il auroit son 
advis. 

Et durant ces choses plusieurs des gens du 
Roy aloient et venoient en ladicte ville, et les 
ungs avecques les aultres. Et cependant mondit 
seigneur Charles, luy et plusieurz autres de sa 
compaignie sortirent dehors de ladicte ville de 
Rouen , et s’en tirérent 4 Honnefleu et a Caén , 
ou_ils furent depuis certaine espace de temps. 
En ces entrefaictes Jehan monseigneur de Lor- 
raine se cuida eschapper pour aler en Flandres, 
mais il fut rencontré par les gens du Roy , qui 
le prindrent et menérent vers le Roy. Et donna 
le Roy Ja pluspart des offices de la duchié de 

Normendie , ct y fist de nouveaux officiers , et 
en débouta les aultres. Et aprés ledit partement 
dudit monseigneur Charles de ladicte ville de 
Roiien, elle fut remise et réduicte au Roy. Et ce 
fait le Roy renvoya tous ses francs-archiers , et 
Jeur donna congé jusques au premier jour de 
mars ensuivant , et renvoya aussi son artillerie 
a Paris , et puis print son chemin pour aler au 
bas pais de Normendie , et vers le Mont-Sainct- 
Michiel. En ce temps Anthoine de Chabannes 
conte de Dampmartin , dont dessus est faicte 
mention , se tint avecques le Roy, et y eut gou- 
vernement et charge de gens-d’armes de cent 
lances, dont avoit la conduicte messire Charles 
de Meleun grant maistre d’ostel du Roy, et si 
luy osta l’office de grant maistre et le bailla a 
monseigneur de Craon. Jacoit que moult de gens 
estoient assez d’opinion que ledit de Meleun eust 
bien servy le Roy et fait de moult grans services, 
mesmement a la grant diligence qu'il print a la 
garde de la ville de Paris en absence da Roy, 
et luy estant en Bourbonnois , ott tant et si bien 
se gouverna et maintint, que plusieurs estoient 
d'opinion que se n’eust esté sa grant diligence 
et bonne conduite que ladicte ville eust eu beau- 
coup a souffrir , au grant dommaige du Roy et 
du royaulme. 

Et en ces choses faisant, le Roy fist eschange 
avecques ledit conte de Dampmartin, d'un sien 
chastel qu’il avoit en Gascongne nommé Blan- 
caffort , et alencontre le Rov luy bailla tout le 
domaine et souveraineté qu’il avoit és villes de 
Gonnesse, Gournay-sur-Marne et Crécy en Brie. 
Et de ce luy bailla lettres addressans & sa court 
de parlement, pour icelles estre par eulx expeé- 
diez, et pour les joindre avecques sadicte conté 
de Dampmartin. 

Audit temps le Roy ordonna que la place de 
Chaumont-sur-Loire qui appartient a messire 
Pierre d’Amboise seigneur dudit lieu de Chau- 
mont , feust mise en feu et en flambe et arrasee, 
ce qui fut fait. 

Et le lundy tiers jour de février ung nommé 
Gauvain Manniel , qui estoit lieutenant-général 
du bailly de Roiien, fut prins en ladite ville et 
mené prisonnier au Pont-de-l’Arehe. Et 1a par 
le prévost des mareschaulx dessus le pont dudit 
lieu fut drécié ung eschauffault , dessus lequel 
ledit Gauvain fut décapité pour aucuns cas de 
crimes a luy imposez , et dessus ledit pont fut 
sa teste mise au bout d’une lance, et son corps 
jetté en la riviére de Seine. 

Et en ce temps le hault doyen de Péglise de 
Roiien et aultres chanoines de ladicte église 
jusques au nombre de six, furent envoyez hors 
icelle , et leur fut ladicte ville interdicte, et 

furent envoyez demourer hors de ja duché de 
Normendie. | 

Aprés ce le Roy se partit de Rouen et s’en 
ala @ Orléans ou la Royne estoit, et y demoura 
par long-temps et puis s’en ala a Jargeau, et 
illee environ. Et pendant qu’il y fut arrivérent 
devers luy plusieurs ambassades de diverses 
contrées, et pour divers cas, et durant ce le Roy 
délibéra envoyer ambassade au royaulme d’An- 
gleterre pour aucunes causes. Et pour ce faire 
esleut le comte de Roussillon bastard de Bour- 
bon et admiral de France , le sire de La Barde, 
lévesque et due de Langres, maistre Jehan 
de Poupaincourt, seigneur de Sercelles, maistre 
Olivier Le Roy (1) conseillier et maistre des 
comptes, et aultres. Et partirent pour aler audit 
royaulme d’Angieterre au mois d’avril 1466. 

Et audit temps par fa justice ordinaire de 
Paris furent prins plusieurs povres créatures, 
larrons, crocheteurs et autres malfaicteurs, qui 
pour lesdits cas furent les aucuns pendus et 
estranglez au gibet de Paris 4 Montfaucon , et 
les aultres en furent batus au cul de In char- 
rette par les carrefours de ladicte ville. 

En ce temps damoiselle Ysabeau de Cambray, 
femme de sire Guillaume Coulombel, puissant 
et riche homme, fut mise et constituée prison- 
niére en Ja conciergerie du Palais-Royal a Paris, 
a la requeste et pourchas de sondit mary , qui 
principalement la chargeoit de trois choses : la 
premiére, qu’elle s’estoit forfaicte et habandon- 
née 4 aultre qu’a luy. La seconde, qu'elle l’a- 
voit desrobé de ses biens en grans sommes de 
deniers. Et aussi qu’elle avoit fait et compilé 
plusieurs poisons pour l’empoisonner et faire 
mourir. Et sur ces choses avoit sondit mary 
fait faire ses informations apres lesquelles veués 
et pour lesdits cas demoura longuement prison- 
niére , et fut sur ce gehennée. Et finablement 
estant veu par la court de parlement lesdictes 
charges et informations sur ce faictes, et sa con- 
fession prise par arrest et jugement difiinitif 
dicelle , fat dit et prononcé que lesdictes char- 
ges par ledit Coulombel, imposées a sadite fem- 
me, estoient suffisamment prouvées, pourquoi 
fut déclairée par ledit arrest privée de toute 
communaulté de biens et douaire avecques 
sondit mary. Et au regard des poisons furent ap- 
poinctez contraires, dequoy elle proposa erreur, 
et consigna six vingts livres parisis. 

Le dixiesme jour de may audit an 1466, mes- 
sire Anthoine de Chasteauneuf, seigneur du 
Lau, qui avoit eu congé du Roy long-temps pa- 


(4) Suivant le manuscrit de la Bibliotheque du Roi : 
Le Roux. 


275 


ravant, fut trouvé par cas d’aventure par le sei- 
gneur de Chabesnais et autres és plaines de 
Cléry prés Orléans. Et pource que luy et ses 
gens furent apperceus en habits mescogneus , 
fut prins prisonnier et mené au Roy, qui !’en- 
voya avecques ses gens prisonnier en ung chas- 
tel pres Mehun. Et le mercredy, veille d’Ascen- 
sion nostre Seigneur, par l’ordonnance du Roy 
maistre Jehan Le Prévost, notaire et secrétaire 
du Roy, entra dedans la bastille Sainct-An- 
thoine par moyens subtils, et d’icelle en mist 
et jecta hors un nommé Marc qui en estoit lieu- 
tenant pour monseigneur de La Borde , et leque! 
Marc avoit nouvellement espousé la fille natu- 
relle dudit messire Charles de Meleun, quiestoit 
fils dudit seigneur de La Borde. Et aprés ce, 
ledit Marc et sadicte femme et mesnaige s’en re- 
tournerent a reffuge par devers ledit messire 
Charles én la villede Meleun. 

Et le samedy, veille de Penthecouste , vingt- 
quatriesme jour dudit mois, audit an 1466, 
furent leués et publiées en ladicte ville de Paris, 
par les carrefours d’icelle, 4son de trompe et a 
cry publique , le thandemeht du connestable de 
France , detlans lequel estoit inséré le mande- 
ment du Roy, qui contenoit que le Roy estoit 
deuément informé que les Anglois , ses anciens 
ennemis, en grosse et merveilleuse armée estoient 
délibérez d’entrer et descendre au royaulme de 
France , pour destruire et gaster icelluy, et que 
pour ce faire avoient desja fait grant amas de 
navires. Et pource , le Roy voulant résister a 
leur mauvaise et dampnée entreprise, et pour 
les greveret nuire én tout ce que possible seroit , 
mandoit audit connestable que par toutes villes, 
pays et lieux dudit royaulme, és places ot on 
a accoustumé de faite ery publique, il fist assa- 
voir que tous nobles tenans du Roy en fief et 
arriére-fief , de quelque estat ou condition qu’ils 
feussent , feussent en armes et habillement de- 
dans le 15 de juing ensuivant, sur peine de con- 
fiscation de corps et de biens; et aussi A tous 
francs-archiers a estre tous prests audit jour. 

En ce temps, le Roy, qui ainsi avoit désap- 
poincteé ledit seigneur de La Borde de la capi- 
tainerie de la bastille Sainct-Anthoine, donna 
ladicte capitainerie au seigneur de Blot, sénes- 
cha] d’Auvergne (2), que on disoit estre homme 
de grant conduicte. 

En ce temps ledit seigneur de Montaulban , 
qui avoit esté admiral , grant maistre adminis- 
trateur et général réformateur des eaux et fo- 
restz, et qui avoit esté cause de toute la noise 

advenue en Bretaigne et par conséquent au 
royaulme de France, et qui avoit eu des biens 
du royaulme et argent inestimable, mourut a 
Tours , et ne fut point pleure; et apres sa mort 
le Roy donna ses offices: c’est assavoir, l’office 
d’admiral & monseigneur le bastard de Bourbon, 
qui avoit espouse une sienne fille naturelle ; et 
l’office de grant maistre des eaués et forests fut 
donnée au seigneur de Chastillon , frere du ma- 
reschal de Loheac. 

Audit temps furent prises tréves avecques les- 
dits Anglois durant vingt-deux mois, tant par 
mer que par terre , et furent lesdictes tréves pu- 
bliées; et aussi audit temps monseigneur du 
Maine , pour aucunes causes qui meurent le 
Roy, fut désappoincté du gouvernement de 
Languedoc, ct fut baillé 4 monseigneur de 
Bourbon. 

Et apres ledit mariage fait dudit monseigneur 
Vadmiral , le Roy luy donna le chastel et place 
de Usson en Auvergne, qu'on dit estre la plus 
forte place du royaulme, avecques les capitaine- 
ries de Honnefleur et aultres places de Normen- 
die. Audit mois de juing que les féves flourissent 
et deviennent bonnes, advint que plusieurs 
hommes et femmes perdirent leur bon entende- 
ment, et mesmement 4 Paris; il y eut entre 
aultres ung jeune homme nommeé maistre Mar- 
cial d’Auvergne , procureur en Ja court de par- 
lement et notaire au Chastellet de Paris , lequel 
aprés qu’il eut esté marié trois sepmaines avec- 
ques une des filles de maistre Jacques Fournier, 
conseiller du Roy en sadicte court de parlement, 
perdit son entendement en telle maniere , que le 
jour de monseigneur sainct Jeban-Baptiste, en- 
viron neuf heures du matin, une telle frénaisie 
le print qu'il se jetta par la fenestre de sa cham- 
bre en la rué, et se rompit une cuisse et froissa 
tout le corps, ct fut en grant dangier de mourir ; 
et depuis persévéra Jonguement en ladicte fre- 
naisie , et apres se revint et fut guéry. 

Au mois de juillet ensuivant vindrent et arri- 
verent a Paris plusieurs prélats , seigneurs, che- 
valiers , gens d’église ct aultres gens du conseil 
que le Roy ordonna yenir, et que on disoit qu'ils 
estoient ordonnez pour mettre ordre et police en 
la justice , et refformer en toutes choses, et leur 
fut baillé moult grant pouvoir; et par icelluy es- 
toient nommez vingt-et -ung commissaires , dont 
monseigneur Jehan , bastard de Orléans, comte 
de Dunois et de Longueville , estoit l'un et pre- 
mier; et duquel nombre de ving-ct-ung ne po- 
voit estre rien fait qu’ils ne feussent treize, ledit 
conte de Dunois toujours devant et le premier, 
et les appelloit-on lors les refformateurs du bien 
publicque. Et sur ladicte commission ainsi a eulx 

baillée , commencérent a besoigner le mardy 
seiziesme jour dudit mois de juillet (1) audit an 
1466. Et pour y bien commencer et mettre tous- 
jours en leurs faits Dieu devant, fut fait par eulx 
chanter une belle messe du Sainct-Esperit en 
la saincte Chappelle du Palais Royal a Paris; !a- 
quelle messe fut chantée et célébrée par l’arche- 
vesque de Reims Juvenel, qui estoit esleu et 
nommeé l’un desdits commissaires. Et a cedit 
jour de mardy avoit eu ung an que le Roy ren- 
contra monseigneur de Charrolois a Montlehéry. 
Et le lendemain, qui fut le mercredy seiziesme 
jour de juillet , advint en la court dudit palais 
que plusieurs des paiges des conseilliers de la- 
dicte court illec attendans leurs maistres , prin 
drent noise et question aux paiges desdits sei- 
gneurs tenans le conseil dudit bien publique, et 
se meut la noise d’entre lesdits paiges du palais 
contre lesdits paiges du bien publicque sur ce 
qu’ils n’avoient point payé leurs bienvenués a 
iceulx du palais , et de ce avoient esté refusans, 
et demourn a tant ladicte noise jusques au lan- 
demain qui fut jeudy, que tous lesdits paiges 
d’un costé et d’aultre retournérent en icelle 
court , et remirent sus leurdicte question. Et en 
pourparlant dicelle lesdits paiges du bien pu- 
blique coururent sus ausdits paiges du palais, 
qui se revenchérent , et baillérent les ungs 
aux autres de terribles et merveilleux coups, 
tant de poings , de pierres , bastons, eousteaulx 
et dagues , que il y en eut plusieurs navrez , 
batus et les yeux crevez, et fallut fermer les 
portes , et que gens de bien sen meslassent pour 
les desmeller et appointer. Et de ce fut dit par 
plusieurs que ces choses signifloient le bout de 
l’an de la rencontre de Montlehéry. Ladicte an- 
née fut fort moiste, et en divers lieux en France 
y creust de bons blez, et en autres lieux ne va- 
lurent guiéres , et estoient nuillez, et y eut de 
granstempestes en divers lieux, tant de clair que 
de tonoire , vents, pluyes et autres tempestes , 
qui firent moult de maulx et de dommages en 
divers lieux dudit royaulme, et par espécial au 
pays de Soixonnois ou elle gasta les blez, tes 
vignes et autres fruicts, et destruisit plusieurs 
belles maisons , manoirs , couvertures d’églises , 
et fit plusieurs autres maulx. 

En ce temps s’esmeust grande guerre entre les 
Liégeois et le duc de Bourgongne, qui pour ceste 
cause se mist en armes et leur alla faire guerre, 
et s’y feist porter en une litiére, et y mena avec- 
ques luy son fils, ledit seigneur de Charrolois , 
avecques tous les nobles hommes, gens de guerre 
et autres qu'il pcust recouvrer, et tous ses har- 

nez et artillerie, et fist mettre le siége devant la 
ville de Dynan , contre laquelle y fut inconti- 
nent fait grans approches , et si y furent faictes 
de belles saiilies et grandes escarmouches de 
costé et d’aultre , et au commencement lesdits 
de Dynan firent de grans maulx et dommaiges 
ausdits Bourguignons, et y en demoura plusieurs 
morts, qui gueres ne furent plains ; mais en la 
fin ceulx de ladicte ville de Dynan par trayson 
et aultrement furent surprins, et entrérent les- 
dits Bourguignons dedans icelle ville, qui d’i- 
celle en jetterent et boutérent dehors, hommes, 
femmes et enfans, et retindrent prisonniers les 
plus notables gens d’icelle ville, et puis la pil- 
lerent tellement qu'il n'y demoura rien ; et aprés 
boutérent le feu parmy toutes les églises et mai- 
sons , et y firent meschief et dommaige irrépa- 
rable. Et aprés que tout fut bruslé et consommeé, 
emplirent les fossez des murs d’icelle , et A cause 
d‘icelle destruction devindrent les povres habi- 
tans d’icelle mandians, et aucunes jeunes femmes 
et filles habandonnées a tout vice et péché pour 
avoir leur vie. 

En ladicte année, és mois d’aoust et septembre, 
fat grande et merveilleuse chaleur, au moyen 
de laquelle s’en ensuivit grande mortalité de 
pestilence et autres maladies, dont et de quoy 
i] mourut, tant en la ville, villages voisins , pré- 
vosté et viconté de Paris, quarente mil créa- 
tures et mienulx , entre lesquels y mourut maistre 
Arnoul, astrologien du Roy, qui estoit fort 
homme de bien , saige et plaisant ; aussi y mou- 
rut plusieurs médecins et officiers du Roy en Ja- 
dicte ville de Paris. Et si grant nombre de créa- 
tures furent portez ensevellir et entérer au cy- 
metiére des Saincts-Innocens en ladicte ville de 
Paris, que tant des morts en ladicte ville que de 
l’Ostel-Diea tout y fut remply ; et fut ordonné 
que de [a en avant on porteroit les morts au cy- 
metiére de la Trinité, qui est et appartient a 
Postel de la ville de Paris. Et continua ladicte 
mort jusques en la fin de novembre , que pour 
faire cesser et prier Dieu que ainsi il luy pleust 
de le faire , furent faictes de moult belles pro- 
cessions généralles 4 Paris , par toutes les pa- 
roisses et éclises d’icelle, ou furent portées 
toutes les chasses et sainctes reliques , et mes- 
mement les chasses de Nostre-Dame, de Saincte- 
Geneviefve et Sainct-Marcel , et lors cessa ung 
petit ladicte mort. En ce temps fut grant bruit 
a Paris de larrons et crocheteurs alant de nuit 
crocheter huis , fenestres, caves et céliers. Et 
pour lesdits cas en furent aucuns batus au cul 

de la charette , et les aultres pendus et estran- 
glez au gibet de Paris. 

Audit temps fut pendu et estranglé au gibet 
de Paris ung gros Normant, natif de Constan- 
tin en Normendie, pource qu’il avoit longuement 
maintenué une fille sienne, et en avoit eu plu- 
sieurs enfans que luy et sadicte fille incontinent 
qu'elle en estoit délivrée meurdrissoient. Et pour 
ledit cas fut pendu comme dit est, et sadicte fille 
fut arsed Maigny prés Ponthoise ot ils estoient 
venus demourer dudit pays de Normendie. En ce 
femps furent apportées a Paris les chdsses de 
sainct Crespin et sainct Crespinien, pour trou- 
ver reméde a Jadicte maladie de pestilence, et 
aussi pour eulx quester affin d’avoir dequoy 
recouvrer l’église desdits saincts audit lieu de 
Soixons, que ladicte fouldre et tempeste avoit 
ainsi destruicte et abbatué comme dit est devant. 
Et durant ce temps le Roy et son conseil se tin- 
drent 4 Orléans, Chartres, Bourges, Mehun, 
Amboise et autres lieux, et durant qu’il y fut 
vindrent plusieurs ambassades de diverses na- 
tions , comme d’Angleterre , de Bourgongne, de 
Bretagne et autres, et délibéra lors le Roy de 
faire guerre ausdits duc de Bourgongne et comte 
de Charrolois son fils. Et pour ceste cause fist 
crier és villes de son royaulme, ban et arrié¢re- 
ban, et ordonna et créa plusieurs francs-archiers 
oultre le nombre ordinaire. 

Aprés ce que dit est , le Roy fist plusieurs or- 
donnances et establissement pour la tution et 
garde de ses pais et villes , et ordonna monsei- 
gneur le mareschal de Loheac son lieutenant 
en la ville de Paris et en P’Isle-de-France. Et & 
monseigneur de Geilon (1) fut baillé le pais de 
Champaigne; et la garde du pais et duché de 
Normendie fut baillée 4 monseigneur le conte de 
Sainct-Pol, connestable de France, qui aupara- 
vant avoit esté ennemy du Roy avecques le duc 
de Bourgongne et mondit seigneur de Charrolois. 

En aprés au mois de février 1466 , arriva une 
ambassade de Bretaigne pardevers le Roy, les- 
quels, aprés qu’ils eurent par luy esté ouys, les 
receut tres-bien , et puis apres s’en alérent en 
Flandres devers ledit duc de Bourgongne et mon- 
seigneur le comte de Charrolois son fils. Et lors 
fut grant bruit par tout qu’il y avoit appointe- 
ment fait entre le Roy et monseigneur son frere, 
dont plusieurs gens de bien furent moult joyeux. 
Et avant ce, le Roy avoit envoyé son ambas- 
sade au pais de Liége, entre lesquels y estoit 
ledit maistre Jehan Hébert, monseigneur I|’é- 
vesque de Troyes (2) et autres. 


aprés s’étre démis de cet évéché. ( Camusat, Antiguita- 

Et en icelluy temps advint en la ville de Pa- 
ris , que trois sergens a verge du Chastellet, qui 
estoient bien mal renommez, furent de nuit pren- 
dre ung prestre de l’église monseigneur Sainct- 
Pol a Paris, lequel prestre estoit paisiblement 
couché en sa chambre, en laquelle par force et 
violence entrérent dedans lesdits sergens, et il- 
lec le battirent et mutilérent, et puis ’'en emme- 
nérent en la rué et le traisnérent au long d'icelle, 
et le navrérent en plusieurs lieux et puis le lais- 
sérent. Et aprés ledit prestre les en poursuivit 
par justice , et tellement quils en furent consti- 
tuez prisonniers au Chastellet , ov leur procez 
fut fait , et furent illec condampnez a estre ban- 
nis du royaulme de France, et leurs biens et 
héritaiges confisquez , et 4 faire amende honno- 
rable. Dont et dequoy ils appellérent en la court 
de parlement , dont aussi en appella le procu- 
reur du Roy de ce qu’ils avoient esté*trop peu 
jugiez. 

Et depuis par arrest d’icelle court , fut dit que 
avecques le jugement de sentence du prévost de 
Paris, qwils seroient batus par les carrefours 
de Paris, ce qui fut fait. 

Et le jeudy vingt-troisiesme jour d’avril 1467, 
Anthoine de Chabannes conte de Dampmartin , 
qui ainsi estoit eschappé de la bastille Sainct- 
Anthoine, et qui depuis fist moult de maulx au 
Roy et 4 ses subjects en Auvergne et ailleurs , 
venu devant Paris avecques les aultres princes, 
fut fait et créé grant maistre d’hostel du Roy au 
lieu du ‘seigneur de, Crouy ; en déboutant de ce 
ledict de Crouy , messire Charles de Melun, et 
tous aultres , et luy en furent baillées lettres par 
le Roy, qui certiffloit que ledit de Chabannes 
fui avoit fait serment de loyaulment le servir a 
’encontre de tous. Depuis toutes ces choses , au 
mois de juing audit an 1467, le Roy se partit de 
Paris et ala en Normendie, a Rouen et ailleurs: 
et luy estant 4 Rouen fist venir a luy le conte 
de Warvich hors du royaulme d’Angleterre , 
pour aucunes causes qui le murent et descendy 
& Honnefleur et Haveslen, Et illec se mist en 
bateaulx luy et sa compaignie , et vindrent jus- 
ques 4 la Boujilke, assis sur la riviére de Seine, 
a cing lieués pres de Rouen, 4 ung samedy 
sixiesme jour du mois de juing a Peure de dis- 
ner, lequel trouva illec son disner tout prest. 

Et le Roy qui estoit illee aussi arrivé pour le 
recevoir, et y fut moult fort festoyé et tous ceulx 
de sadicte compaignie, et puis aprés disper ren- 
tra ledit Warvich esdits bateaulx , et s’en ala 
par la riviere de Seine, et le Roy s’en ala par 
terre luy et sa compaignie jusques audit Rouen. 
Et alérent alencontre ceulx de ladicte ville par 
la porte du cay Sainct-Eloy, ot le Roy luy fist 

faire moult grand recueil et honorable : car de 
toutes Jeg paroisses et églises de ladicte ville fu- 
rent portées au devant de luy les croix , bannie- 
res et eaué béniste, et tous les prestres revestus 
en chappes. 

Et ainsi fut conduit Jusques a la grant église 
de Nostre-Dame de Rovén , ou il fist son offran- 
de, et aprés s’en ala en logis qu'on luy avoit 
ordonné aux Jacobins dudit lieu. Et aprés vin- 
drent en ladicte ville la Royne et ses filles, et 
demoura illee le Roy avecques ledit Warvich 
par |’espace de douse jours. Et apres ledit de 
Warvich s’en départit et sa compaignie , et re- 
tourna en Angleterre, et renvoya le Roy avec- 
ques luy monseigneur l’admiral, l’évesque de 
Laon , maistre Jehan de Poupaincourt, son con- 
seillier, maistre Olivier Le Roux et aultres. 

Et est assavoir que durant le temps que ledit 
de Warvich et ceulx de sadicte compaignie fu- 
rent et séjournérent a Rouen , que le Roy leur 
fist de moult grans dons , comme de belles pit- 
ces d'or que le Ray feit forger, qui pesoient dix 
escus d’or la piece, une couppe d’or toute gar- 
nie de pierreries, et monseigneur de Bourbon 
aussi luy donna ung moult beau riche diamant, 
et d'aultres choses : et si fut du tout deffrayé de 
toute la despence que luy et tous ses gens avoient 
faicte depuis qu’ils descendirent de la mer a terre, 
jusques 4 ce qu’ils remontassent en mer. Et apres 
ledit partement de Rouen le Roy s’en retourna 
a Chartres, ow illec il demoura par aucun temps. 
Audit mois de juing audit an le duc de Bour- 
gogne mourut en la ville de Bruges, et fut son 
corps porté en la ville de Dijon , et inhumé aux 
Chartreux. Et aussi fist et ordonna le Roy au- 
dit lieu de Chartres , que toutes personnes es- 
tans et résidens @ Paris feroient des banieres, et 
que en chascune desdictes baniéres auroit des 
gouverneurs qui seroient nommez principaulx 
et soubs-principaulx , qui auroient la conduicte 
et gouvernement desdictes baniéres. Et que tous 
les subjects estans soubs icelle seroient armez de 
jaques, de brigandines, sallades et harnois blancs, 
voulges, haches, et aultres choses qui y appar - 
tiennent, pour estre bien armez, tant gens de 
mestiers , officiers , nobles , marchans, gens d’é- 
glise , que aultres , laquelle chose fut faicte. 

Et en ce mesme an au mois de juing , le Roy 
manda aler par devers luy au Mellay, prez de 
Chartres , plusieurs gens notables de Paris, en- 
tre lesquels y fut maistre Jehan Le Boulengier, 
président en parlement , maistre Henry de Li- 
yres , conseillier de ladicte court, sire Jehan 
Clerbout , général maistre des monnoyes , Ja- 
ques Rebours , procureur en ladicte ville de Pa- 
ris, maistre Eustache Milet , aussi conseillier en 

ladicte court, Nicolas Laurens , Guillaume Ro- 
bert (1), Jehan de Hacqueville, et plusieurs aul- 
tres bons marchans que le Roy envoya a Char- 
tres devers le conseil , qui depuis y furent par 
auleuns temps, durant lequel ung nommeé Ro- 
bert de La Mote et Jehan Raoul, qui avoient 
longuement esté tenus prisonniers par l’accusa- 
tion d’un religieux de Sainct-Lo de Rouen, nom- 
mé maistre Pierre Le Mareschal, qui les avoit 
accusez d’estre ennemys du Roy, et conspiré 
eontre lay, et avec eulx en avoit accuse plusieurs 
aultres , ce qui ne peust monstrer ne enseigner, 
mais fat trouvé qu'il avoit menty de tout ce qu'il 
avoit dit : et comme faulx accusateur fut jugé a 
mort et fut noyé le quatorziesme ‘jour du mois 
de juillet audit an. Et aprés ce furent despéchez 
lesdits de La Mote, Jehan Raoul et aultres , et 
renvoyez en leurs maisons. Et aprés ce le Roy 
envoya 4 Paris ung mandement pour y estre 
scellé , et fut signé Michel de Villechartre, par 
lequel le Roy vouloit que pour bien repeupler 
sa ville de Paris , qui disoit avoir esté fort dépo- 
pulée , tant pour les guerres , mortalitez et aul- 
trement , que quelque gens de quelque nation 
qu’ils feussent peussent de la en avant venir de- 
mourer en ladicte ville et és fauxbourgs et ban- 
lieuvé, qu’ils peussent jouyr de toutes franchises 
de tous cas par eulx commis , comme de meur- 
dre, furt, Jarrecins, piperies, et tous aultres 
cas, réservé crime de léze-majesté : et aussi pour 
résider illec en armes pour servir le Roy contre 
toutes personnes, lesquelles lettres furent leués 
et publiées par les carrefours de Paris a son de 
trompe , et tout selon Je prévillége donné a tous 
' bannis, résidens et demourans és villes de Sainct 
Malo et Valenciennes. 

Et ce mesme mois aussi le Roy fist crier et 
publier que tous nobles tenans fiefs et arriére- 
fiefs , feussent tous prests et en armes , et mesme- 
ment ceulx de l’Isle-de-France, tant en la ville 
de-Paris que ailleurs, au quinziesme jour d’aoust, 
pour le servir et estre tous prests quant mestier 
en auroit. 

Et le lundy tiers jour d’aoust audit an , ad- 
vint a Paris que Pung des religieux du Temple 
nomme frere Thomas Louecte , qui estoit recep- 
veur dudit temple, eust la gorge couppée audit 
lieu du Temple par ung de ses freres et com- 
paignons nommé fréere Henry, pour aucunes 
noises qu il avoit conceu contre ledit frere Tho- 
mas. 

. Et pour raison dudit cas ledit frere Henry se 
absenta et ne peust estre trouvé qu’il ne feust le 
dixiesme jour dudit mois, que environ dix heu- 


(4) Suivant le manuscrit ; Roger. 

res de nuit ung examinateur du Chastellet de 
Paris , nommé maistre Jehan Potin , accompai- 
gnié de trois sergens , en fist telle diligence qu’il 
le trouva mucié (2) en I’hostel de Sainct-Pol a 
Paris , dedans unes aumaires, en habillemens 
d’ung rocquet blanc de toille et ung chappeau 
noir, et en cest estat fut mené prisonnier en 
Chastellet ; et puis rendu en la cour de parle- 
ment, pource qu'il estoit appellant de sa prise , 
et disoit. que le lieu ou il avoit esté pris estolt 
lieu de franchise , et que on luy devoit remet- 
tre. Et puis fut requis par les religieux du Tem- 
ple leur estre rendu : ce qui fut fait , et fut me- 
né és prisons dudit lieu du Temple. 

Le mercredy douziesme jour d’aoust audit an 
1467, et le jeudy ensuivant, le grant prieur de 
France pour ledit cas , accompaigné de plusieurs 
aultres seigneurs de leurdit ordre pour faire le 
procez dudit frere Henry, qui depuis fut par eulx 
condempné a demourer prisonnier en lieux té- 
nébreux, et d’avoir illec pour pitance tant quily 
pourroit vivre, le pain de douleur et eaué de 
tristesse. En ce temps retournérent du royaulme 
d’Angleterre monseigneur l’admiral et aultres 
dessus nommez, qui ainsi s’en estoient alez avec 
ledit de Warvich audit pays d’Angleterre, les- 
quels y demourérent longuement et n’y firent ' 
riens. Et par eulx ledit roy d’Angleterre envoya 
au Roy des troupes de chasse et desboutilles de 
cuyr, a l’encontre des belles piéces d’or, couppe 
d’or , vaisselle , pierreries, et aultres belles be- 
songnes que le Roy et aultres seigneurs avoient 
donnez audit de Warvich a son partement de 
Rouen. Et le vendredy vingt-huictiesme jour du 
mois d’aoust, le Roy arriva a Paris environ huict 
heures du soir, et estoient avecques luy monsei- 
gneur le duc de Bourbon et plusieurs aultfes sei- 
gneurs. 

Et le mardy premier jour de septembre, la 
Royne aussi arriva 4 Paris en bataulx par la ri- 
viere de Seine, et vint arriver auterrain de Nos- 
tre-Dame, etillec alarriver qu’elle fist trouva 
tous les présidens et conseitlers de ladicte court, 
de parlement, |’évesque de Paris, et plusieurs aul- 
tres gens de facon, tous honnestement vestus et 
habillez. Et 4l’entrée dudit terrain y avoit fait de 
moult beaulx personnaiges , iHec richement mis 
et ordonnez de par la ville de Paris: -et si est 
assavoir que avant que ladicte Royne se mist 
esdits bateaulx pour venir a Paris, furent au- 
devant d’elle et pour la recepvoir les conseillers 
et bourgois de fadicte ville en grant et notable 
nombre , aussi tous en bateaulx , qui estoient 


/ tous richement couvers de belle tapisserie et 

draps de soye. Et dedahs iceulx estoient les pe- 
tits enfans de cheeur de la Saincte Chappelle, qui 
illec disoient de beaulx virelais , chancons, et 
aultres bergerettes moult mélodieusement. Et 
si y avoit aultre grant nombre de clarons , trom- 
pettes, chantres, haulx et bas instrumens de di- 
verses sortes, qui tous ensemble jouoyent chas- 
cun endroit Soy moult mélodieusement, a !’eure 
que ladicte Royne , ses dames et damoiselles en- 
trérent en leur basteau , dedans lequel par les- 
dits bourgois de ladicte ville luy fut présenté 
ung beau cerf fait de conficture, qui avait les ar- 
mes d'‘icclle noble Royne pendués au col : et si 
y avoit plusieurs aultres beaulx drageouers tous 
plainsd’espiceries de chambre, belles confictures, 
grant quantité aussi y avoit de fruicts nouveaulx 
de moult de sortes, violettes fort odorans gettées 
et semées tout parmy le basteau , et vin a tous 
venans y fut baillé et distribué, tant que on en 
vouloit avoir et prendre. Etapres qu'elle eut faicte 
son oraison a Nostre-Dame de Paris, elle se re- 
bouta en son bateau et s’en vint descendre a la 
porte devant l’église des Célestins , ou aussi elle 
trouva dessus ladicte porte de moult beaulx per- 
sonnaiges , et elle descendit a terre, monta et 
ses dames et damoiselles sus chevaulx , belles 
hacquenées et parlefrois qui illee Pattendoient , 
et puis s’en ala jusques en l’ostel du Roy aux 
Tournelles. Et devant la porte dudit hostel trou- 
va aultre moult beau personnaige. 

Et icelle nuit furent faits a Paris les feux par 
les rués d'‘icelle, et illec mises aussi tables ron- 
des et donné a boire a tous venans : et le jeudy 
ensuivant, quatriesme jour dudit mois de sep- 
tembre ensuivant, maistre Nicole Balue, frére 
de monseigneur l’évesque d’Evreux , fut marié 
dla fille de maistre Jehan Bureau , chevalier 
seigneur de Mont glat, et fut la feste desdites 
nopees faicte en Vostel de Bourbon , laquelle 
fut moult belle et honneste; et luy fut illec 
fait grant honneur ce jour : car le Roy et la 
Royne, monseigneur de Bourbon et madame 
sa femme , monseigneur de Nevers, madame de 

ueil , et toute Jeur noblesse qui les suivoient 
y furent et s'y trouverent, et y fut fait moult 
grant chiere , et si leur fist on de moult grans, 
beaulx et riches dons. Et depuis ce le Roy et la 
Royne firent de grans chiers en plusieurs des 
hostels de leurs serviteurs et officiers en ladicte 
Ville. Et entre les aultres le jeudy, dixiesme 
jour dudit mois de septembre audit an 1467, la 
Royne, accor paignée de madite dame de Bour- 
bon et madamoiselle Bonne de Savoye sceur de 
la Rvyne , et plusieurs autres Games desa com- 
piignie soupperent en I’ostel de maistre Jehan 
Dauvet , premier président en parlement, et 

illec furent regeués et festoyées moult noble- 
ment et a grant largesse, et y eut faits quatre 
moult beaux bains et richement aornez, cuidant 
que la Royne se y deust baigner , dont elle ne 
fist riens , pour ce qu’elle se sentit ung peu mal 
disposée, et aussi que Je temps estoit dangereux ; 
mais en l’un desdits baings se y baignerent ma- 
dicte dame de Bourbon, madamoiselle Bonne 
de Savoye: et en l'autre baing au joignant se 
baignérent madame de Montglat et Perrette de 
Chaélon (1), bourgoise de Paris, et la firent 
bonne chieére. 

Et le lundy ensuivant, quatorziesme jour 
dudit mois de septembre , le Roy qui avoit or- 
donne mettre sus les baniéres de Paris, comme 
dit est devant, fist publier que audit jour ils 


‘feussent toutes prestes pour estre aux champs 


dehors Paris , en faisant scavoir 4 tous de quel- 
que estat ou condition qu’ils feussent , depuis 
Vaage de seize ans jusques a soixante ans yssis- 
sent dehors ladicte ville en armes et habille- 
ment de guerre, et s'il en.y avoit aucuns qui 
n’eussent harnois , que néantmoips ils eussent 
en leurs mains ung baston deffensable , et sur 
peine de la hart, ce qui fut fait. Et yssit hors 
de ladicte ville la pluspart du populaire d’iceluy, 
chascun soubs son estendard ou banniére, qui 
faisoit moult beau veoir, car chascun y estoit 
en moult belle ordonnance et sans noise ne 
bruit : et estoient bien de soixante a quatre- 
vingts mille testes armées , dont il y en avoit 
bien trente mille tous armez de harnois blancs , 
jaques ou brigandines. Et tous estant en belle 
bataille , le Roy, la Royne et leur compagnie 
qui les suivoient les vindrent veoir, laquelle 
chose leur pleust moult, car onques n’‘avoient 
veu y estre de ville du monde a beaucoup pres , 
telle ne si grant armée, et se trouvérent soixante- - 
sept baniéeres des maistiers , sans les estendarts 
ét guidons de la cour de parlement, de la cham- 
bre des comptes , du trésor , des généraulx , des 
aydes , des monnoyes, du Chastellet et hostel de 
la ville , soubs lesquels il se trouva autant et plus 
de gens de guerre que soubs toutes lesdictes ban- 
niéres : et hors Paris en aucuns lieux ordonnez 
leur fist porter et conduire plusieurs tonneaux 
de vin, qui illec furent deffoncez pour faire 
boire et rafraischir tous ceux de ladicte monstre, 
qui tenoient moult grant pays: car ils estoient 
tous en bataille a commencer au bout de la 
voirie d’entre la porte Sainct-Anthoine et celle 
du Temple , depuis Jes fossez de Paris en mon- 
tant contre mont, jusques a un pressowier devant 
ladicte voirie , et de la en bataille au long des 


(4) Elle était maitresse du Rai. 

vignes jusques a Sainct-Anthoine-des-Champs : 
et puis apres jusques au long des murs dudit 
Sainct-Anthoine-des-Champs jusques a la Gran- 
che-de-Ruilly , et d'icelle granche jusques a 
Conflans : et dudit Conflans en revenant par Ja 
Granche-aux-Merciers, tout au long de la riviere 
de Seine jusques au boulevart du Roy de la tour 
de Billy. . 

Et iceluy boulevart tout au long des fossez de 
ladicte ville par dehors jusques a la Bastille et a 
la porte Sainct-Anthoine. Et bref c’estoit. mer- 
veilleuse chose a veoir le monde qui estoit en 
armes dehors Paris, et si maintenoient plusieurs 
qu’il en estoit a peu pres demouré autant dedans 
Paris qu'il y en avoit dehors. Et le mardy en- 
suivant vingt et deuxiesme jour de septembre 
audit an 1467, le Roy partit de Paris apres dis- 
ner, pour aler a pié jusques a Sainct-Denis en 
France , et avoit avecques luy aussi 4 pié mon- 
dit seigneur d’Evreulx, monsieur de Crussol (1), 
Phelippe Luillier et autres. 

Et entre Paris et Sainct-Denis, le Roy alant a 
son pélerinaige, trouva trois ribaulx qui luy vin- 
drent requérir grace et rémission ce ce que tout 
leur temps ils avoient esté larrons , meurdriers 
et espieurs de chemins, laquelle chose le Roy 
leur accorda bénignement. Et tout ce jour de- 
moura audit lieu de Sainct-Denis jusques au 
lendemain vespres qu'il s’en retourna en son 
hostel des Tournelles , et d'illec s’en ala soupper 
en l’ostel du sire Denis Hesselin , son pannetier 
et esleu de Paris, qui nouvellement estoit devenu 
compére du Roy, a cause d’une sienne fille dont 
la femme estoit accouchée que le Roy fist tenir 
‘pour luy.par maistre Jean Balue , évesque d’E- 
vreux ; et pour coméres y estoient madame de 
Bueil (2) et madame de Montglat {3). Et audit 
hostel le Roy y fist grande chiére, et y trouva 
trois beaulx baings honnestement et richement 
attintelez , cuidant que le Roy deust illee pren- 
dre son plaisir et se baigner, ce qua’il ne fist 
point pour aucumes causes qui en raison le mi- 
rent : c’est assavoir, tant pource qu’il estoit en- 
ramé, que aussi pource que le temps estoit 
moult dangereux et maladif. 

En ce temps s’esmeut par grande discorde et 
querelie une moult grande guerre entre les Lié- 
gois et monseigneur de Bourgongne, et leur 
évesque, cousin de mondit seigneur de Bourgon- 
gne et frére de monseigneur le duc de Bourben, 
lequel évesque lesdits Liégois alérent assiéger 


(1) Louis, sire de Crussol, grand panetier de 
France. . 

(2) Jeanne, fille naturelle da roi Louis XI, épouse 
d’Antoine de Bueil, comte de Sancére, fils de Jean, 
amiral de France. 


dedans une ville ou il s’estoit renfermé, nommée 
Huye. Et aprés que iceux Liégois eurent longue- 
ment esté devant icelle ville ilsla prindrent et gai- 
gnerent, etence faisant eschappa leurdit évesque 
estant en icelle ville, qui autrement estoit perdu. 

Et durant ce que dit est, le Roy ordonna aler 
au secours et ayde desdits Liégois quatre cens 
lances de son ordonnance, dont avoient la charge 
le conte de Dampmartin , Sallezart, Robert de 
Conychan et Stevenot de Vignolles avecsix mille 
francs-archiers, prins et esleuz de Champaigne, 
Soixonnois et autres lieux en |’Isle-de-France. 

Et aprés ce que ledit monseigneur de Bour- 
gongne fut averty et eut bien sceué la gaigne 
que lesdits Liégeois avoient faicte de ladite ville 
de Huye, et quiils y avoient tué plusieurs Bour- 
guignons , il assembla tout son ost en soy déli- 
bérant d’aler aux armes sur les champs , en 
intention de tout destruire et mettre a feu et & 
sang lesdits Liégeois. Et ainsi le fist crier et pu- 
blier par tous ses pays: et ceulx qui faisoient 
lesdictes publications , en icelles publiant , te- 
noient en une main une espée toute nué, et en 
autre une torche alumée , qui signifioit guerre 
de feuetdesang. | 

Audit temps au mois de septembre le Roy 
bailla ses lettres 4 un légat venu de Rome de 
par le Pape, pour la rompture de la Pragma- 
tique Sanction (4), lesquelles lettres furent 
leués et publiées au Chastellet de Paris sans y 
faire aucun contredit ou opposition. 

Et le premier jour d’octobre ensuivant mais- 
tre Jehan Balue fut et ala en la salle du Palais- 
Royal a Paris , la cour de parlement vaccant , 
pour illec aussi faire publier lesdites lettres , ow 
il trouva maistre Jehan de Sainct-Romain, pro- 
cureur général du Roy nostre Sire, qui formel- 
lement s’opposa a l'effect et exécution desdites 
lettres , dont ledit Balue fut fort desplaisant. Et 
pour ceste cause fist audit de Sainct-Romain 
plusieurs menasses, en luy disant que le Roy 
n’en seroit point content, et qu'il le désappoin- 
teroit de son office, dequoy ledict de Sainct-Ro- 
main ne tint pas grant compte: mais luy dist et 
respondit que le Roy luy avoit donné et baillé 
ledit office, laquelle il tiendroit et exerceroit 
jusques au bon plaisir du Roy. Et que quant 
son plaisir seroit de la luy oster que faire te 
pourroit , mais qu’il estoit du tout délibéré et 
bien resolu de tout perdre avant que de faire 
chose qui feust contre son ame, ne dommaige 


(3) Germaine Hesselin, femme de Jean Bureau, sei- 
gneur de Monglat. 

(4) La pragmatique était abolie depuis plusieurs an- 
nées, mais l’édit d’abolition n'avait pas été enregistré au 
parlement. 

au royaulme de France et a la chose publique, 
et dist audit Balue qu'il devoit avoir grant 
honte de poursuivre ladicte expédition. Et en 
apres le recteur de luniversité de Paris et les 
supposts d’icelle alérent par devers ledit légat , 
qui de luy appellérent , et de l’effect desdites 
lettres au sainct concile, et par tout ailleurs ot 
ils verroient estre a faire, et puis vindrent audit 
Chastellet , ot pareillement autant en firent et 
dirent, et firent illec enregistrer leur opposition. 
Audit temps le Roy envoya par devers ledit de 
Charrolois lesdits légat et évesque d’Evreux , 
qui nouvellement avoit esté cardinal a Rome (1), 
maistre Jehan de Ladriesche, trésorier de 
France, et autres pour faire de par luy au- 
cunes choses dont il leur avoit donné charge. 

Et le jeudy huictiesme jour d’octobre audit 
an 1467 , ung nommeé Sevestre Le Moyne, na- 
tif de la ville d’Auxerre , pour aucuns cas et .dé- 
lits par luy commis et imposez , et qui par au- 
cun temps avoit esté constitué et tenu prison- 
nier, és prisons de Thyron , fut ledit jour tiré 
hors desdictes prisons , et fut mené noyer en la 
riviere de Seine , prés de la Granche-aux-Mer- 
ciers , par la sentence et jugement de messire 
Tristan l’Ermite, prévost des mareschaulx de 
Vostel du Roy. Et le dimenche unziesme jour du- 
dit mois d’octobre fut un grant et merveilleux 
escler et tonnoirre , environ huit heures de soir : 
et par avant et depuis durant ledit mois furent 
faittes grandes et merveilleuses chaleurs , et les 
plus extrémes que homme eust veu en sa vie, 
qui sembloit chose moult estrange et desnatu- 
rée. Et le lundy douziesme jour dudit mois 
d’octobre audit an 1567, le Roy se partist de 
son hostel des Tourneiles a Paris pour aler en 
eglise Nostre-Dame, ou il oyt les vespres, 
et apres icelles dictes, fut faicte procession par 
’évesque et chanoines dudit lieu, et puis s’en 
ala reposer en l’ostel de son premier président 
maistre Jehan Dauvet, ou il fut certaine espacede 
temps, et puis s’en partit pour s’en retourner en 
sondit hostel desTournelles, eta l’euredeson par- 
tement quiestoit heure de noire nuit, haussa la 
veué, il vit et apperceut au ciel une estoille tout 
au-dessus de l’ostel dudit président, laquellein- 
continant que le Roy commenca a marcher pour 
s’en retourner , ladicte estoille le suivoit , et fut 
tousjours apres luy,jusques a ce qu'il fat entré en 
sondit hostel: et incontinant qu'il y fut entré elle 
se disparut et depuis ne fut veué. 

Et le jeudy ensuivant quinziesme jour dudit 
mois, vint nouvelles au Roy que certain grant 


(4) Hi avait été fait cardinal en 146§, suivant Ciaco- 
nius. 

nombre de Bretons estoient venus eulx bouter 
dedans le chastel et en la ville de Caén, et puis 
s’en allérent d’illec a Bayeulx , et tindrent les- 
dictes villes contre le Roy dont de ce il fut cour- 
roucé ; et en renvoya pour ceste cause le mares- 
chal de Loheac qui lors estoiteavecques le Roy , 
et qui avoit cent lances de Bretaigne soubs sa 
charge esdictes villes de par le Roy, pour y 
pourveoir et mettre provision ; et ausquels Bre- 
tons le duc d’Alencon , qui crimineulx de crime 
de léze-majesté du temps du Roy Charles der- 
nier trespassé, avoit esté constitué prisonnier 
pour aucuns crimes qu’il avoit machinez contre 
luy, et a la faveur des Anglois anciens ennemis 
du royaulme en la ville de Vendosme, le lit de 
justice illee séant, auquel lieu, aprés ses confes- 
sions prises , et procez fait, fut condempné a 
mourir, sauf sur ce le bon plaisir du Roy. Etle- 
quel d’Alencon, depuis le temps deslors jusquesau 
trespas dudit feu roy Charles, fat tenu prisonnier 
au chasteau de Loches ; et aprés icelluy trespas 
que le Roy vinta sa courronne le bouta hors des- 
dictes prisons et luy pardonna tout , en voulant 
que dudit procez ne feust jamais nouvelle ; et puis 
advint que ung boiteux, qui avoit accusé ledit 
d’Alencon audit deffunct Roy, craignoit fort que 
ledit d’Alencon ve luy fist quelque grant des- 
plaisir , se tira par devers le Roy , en luy sup- 
pliant qu’il luy fist avoir asseurance dudit d’A- 
lencon , laquelle chose il fist et ordonna, et 
commanda le Roy de sa bouche audit duc d°A- 
lencon que sur sa vie il ne lay meffeist ne fist 
meffaire , en luy disant qu'il le mettoit en sa 
main, protection et sauvegarde, ensemble sa fa-. 
mille et ses biens; laquelle chose ledit d’Alen- 
con luy promist et enconvenenca , mais tantost 
aprés, ledit d’Alencon en alant contre sondit 
serment , fist prendre ledit boiteux et amener. 
devant luy ; et nonobstant les deffenses ainsi 4 
luy faictes de par le Roy, fist incontinant icel- 
luy boiteux meurdrir et mettre a mort. Pour la- 
quelle mort la femme dudit boiteux se tira quel- 
ques temps apres devers le Roy luy faire sea- 
voir ces choses, et pour estre son injure répareée, 
dont et dequoy le Roy depuis empescha les 
villes et terres dudit d’Alencon, mais bien tost 
apres tout luy fut délivré, et par luy tout par- 
donné comme devant. Et puis aprés le duc d’A- 
Jencon pour bien le rémunerer de toutes ses 
graces et hiens faits, bailla ou offrit bailler 
toutes ses villes ct pays ausdits Bretons et a 
monseigneur Charles contre la voulenté du Rov, 
et 4.sa grant desplaisance. En ce temps aussi, - 
messire Anthoine de Chasteanneuf, chevalier 
scigneur du Lau, grant bouteiller de France et 


; sénéchal de Guienne, qui estoit grant chambel. 

lant , du Roy, et de luy plus aime que oncques 
n’avoit esté aultre , et a qui le Roy fist de moult 
grans biens , tant qu'il fut autour de luy et en 
sop service ; car en moins de cing ans, il amenda 
des biens du Roy de trois a quatre cens mil escus 
d’or, qui avoitesté fait prisonnier du Roy et mis au 
chasteau de Sully-sur-Loire, de l’ordonnance du 
Roy, fut envoyéaudit lieu au mois d’octobre mes- 
sire Tristan-l’Ermite, prévost des mareschaulx de 
l'ostel du Roy, et maistre Guillaume Cérisay, nou- 
vellement greffier civil de parlement, pour illec 
tirer hors ledit seigneur du Lau , et le mener 
prisonnier au chasteau de Husson en Auvergne ; 
lorsqu’il fut amené au dehors dudit lieu il fut 
grand bruit que ledit seifneur du Lau avoit esté 
noyé (1) et fut ceque dit est longuement continué. 
Et le mardi vingtiesme jour dudit mois d’oc- 
tobre , le Roy se partit de sa bonne ville de Pa- 
ris pour aler au pais de Normendie, ect ala cedit 
jour au giste de Vellepereux , et le landemain a 
Mante. Et avant son partement envoya plusieurs 
capitaines qu'il avoit avec luy, quérir toutes les 
gens de guerre qui estoient soubs leurs charges 
pour venir aprés luy audit pais de Normendie, 
ou aultre part, quelque lieu qu’il feust. Et le 
jour de sondit partement i! fist et ordonna cer- 
taines lettres et ordonnances, par lesquelles il 
voulsist et ordonna que de [a en avant son plai- 
sir estoit que tousles officiers de son royaulme 
demoarassent paisibles en leurs offices , et que 
nulle office ne feustdicte vaccante, si non par 
mort , résination ou confiscation ; et s'il donnoit 
nuljes aultres Jettres au contraire , par importu- 
nité de requérans ou aultrement, vouloit qu'il 
n’y fust aucunement obtempéré , et que de 1a 
en ayant toute justice feust faicte, et ordonnée a 
ung chascun; et puis s’en partit dudit lieu de 
Mante , et s’en ala 4 Vernon-sur-Seine, ou il de- 
meura illec depuis par certains temps, durant 
lequel vint et arriva devers luy monseigneur le 
connestable , lequel trouva moyen que le Roy 
bailla et donna tréve entre luy et monseigneur 
de Charrolois , jusques a six mois lors aprés en- 
suivans , sans en ce y compréendre les villes 
et pais de Liége, qui desja estoient mis sus 
- et en armes a J’encontre du seigneur de Char- 
rolois , en espérance d’ayoir l’aide et secours du 
Roy, ainsi que promis leur avoit esté, et a ceste 
cause demourérent du tout habandonnez. Et puis 
apres ce que dit est ainsi fait , ledit monseigneur 
le connestable s’en retourna par devers ledit mon- 
seigneur de Bourgogne luy porter nouvelles des- 
dites tréves. . 
Et ce fait, maistre Jehan Balue, cardinal d’E- 


(4) HI n’eat mort qu’en 1483 ou 1485. 

vreulx , maistre Jehan de Ladriesche , et mais- 
tre Jehan Prévost , retournérent devers le Roy 
audit lieu de Vernon , qui estoient alez en Flan- 
dres de l’ordonnance du Roy par devers ledit de 
Bourgongne , et tantost aprés ledit retour fait , 
le Roy se partit dudit lieu de Vernon et s’en ala 
a Chartres , ou il fit illee venir et arriver la plus 
grant partie de son artillerie, qui lors estoit a 
Orléans, pour envoyer a Alengon et aultres vil- 
les du pays, pour les avoir et mettre en ses 
mains ; et aprés le Roy envoya Jedit maistre 
Jehan Prévost audit lieu de Flandres par devers 
ledit de Bourgongne , pour luy porter et bailler 
les lettres desdites tréves. 

Et aprés vint et arriva a Paris , le seiziesme 
jour du mois de novembre, ledit monseigneur le 
cardinal, ledit trésorier de Ladriesche , maistre 
Jehan Bérart , et maistre Geuffroy Alnequin , 
pour faire faire les monstres des bannieres de 
Paris par devant eux, et pour faire aultres 
charges qui leur estoient donnez de par le Roy, 
Et apres s’en partist dudit lieu de Chartres pour 
aller & Orléans, Cléry, et aultres villes pres 
d’illec, et puis 4 Vendosme, et de 14 jusques au 
mont Sainct-Michel , et avecques luy fist mener 
grande quantité de sadicte artillerie, et si 
aloient avecques luy grant nombre de ses gens 
de guerre. Et en ces entrefaictes les Bretons ys- 
sirent tous en armes hors de leur pais, et vin- 
drent en Normendie jusques a la cité d’Avran- 
ches et autres villes dudit pais. Et apres iceux 
Bretons s’espandirent par ledit pais de Normen- 
die , comme jusques 4 Caén,a Bayeux , Cons- 
tances , et autres lieux. Audit temps ledit sei- 
gneur de Bourgongne au moyen desdites tréves 
a hy baillées par le Roy, esquelles n’estoient 
aucunement compris lesdits Liégois, entra audit 
pais du Liége avecques toute son armée, en 
présentant lesdits Liégois ; tous lesquels pource 
que leur faillit de secours et qu’ils veirent clai- 
rement leur destruction advenué , se rendirent 
audit de Charrolois, ensemble toutes leurs vil- 
les; avec lequel ils prindrent composition ; et pour 
ce faire et avoir, lui donnérent et baillerent 
grant summe d’or, et si eurent une partie de 
leurs portes et murailles abatués. 

En aprés ledit cardinal Balue et commissaires 
devant nommez procédérent a faire les monstres 
des banniéres desdits mestiers par devant iceulx 
commissaires en divers lieux de ladicte ville, 
tant dessus les murs d’icelle d’entre les portes du 
Temple et Sainct - Martin, en la eousture du 
Temple sur les murs d’entre la tour du Bois et 
la porte Sainct-Honnoré , devant le Louvre , au 
marché au Brebis , et sur les murs jusques a la- 
dicte porte Sainct-Honnoré. Et le samedy en: 

suivant, vingt-et-ung jour dudit mois de no- 
vembre , le Roy fist crier par les carrefours de 
Paris que toutes gens qui avoient accoustumé de 
suivre la guerre, et qui avoient esté cassez de 
gaiges , se trayssent par devers certains com- 
missaircs qu’il avoit ordonné pour les recepvoir 
et mettre a ses gaiges et souldes pour le servir 
en ses guerres. 

Et le lundy ensuivant , vingt-troisiesme jour 
de novembre, maistre Jehan Prevost retourna 
de devers ledit seigneur de Charrolois, ou le 
Roy l’avoit envoyé porter les lettres de tréves 
quwil avoit faictes avecques luy, et pour rappor- 
ter au Roy Ja response queledit seigneur de Char- 
rolois avoit faicte audit Prévost touchant le fait 
desdictes tréves. Et le jeudy ensuivant , vingt- 
sixiesme jour dudit mois de novembre, partie 
desdictes monstres furent faictes dehors Paris, 
devant l’église et abbaye de Sainct-Germain- 
Desprez jusques sur Ja riviére de Seine, esquelles 
monstres y avoit grant nombre de gens a pié et 
a cheval, tous bien en point et armez, ou es- 
teient les trésoriers de France, les conseillers 
et clercs des comptes , les généraulx des mon- 
noyes et des aydes, le trésor, les esleuz , et toute 
la court de parlement tout ensemble. Apres y 
estoient tous les praticiens et officiers du Chas- 
tellet de Paris, en bien belle et grosse compai- 
gnie; et avec lescompaignies dessusdictesestoient 
aussi tous ceux éstans soubs I’estendart et gui- 
don de la ville de Paris, qui estoient moult grant 
nombre de gens a pié et a cheval; et si y vin- 
drent pour l’évesque, université, abbez, prieurs 
et aultres gens d’églises de ladicte ville, certaine 
quantité de gens en armes, et en icelles monstres 
y avoit grant nombre de gens bien armez. Et 
aprés lesdictes monstres ainsi faictes, ledit car- 
dinal et commissaires dessus nommez , maistre 
Jehan de Ladriesche , trésorier de France, 
maistre Pierre L’Orfevre, seigneur Dermenon- 
ville, et aultres officiersdu Roy, partirent de la 
ville de Paris pour aler devers le Roy, qui estoit 
lors entre le Mans et Alencon, a tout moult 
grant armée, car il avoit qui le suivoit plus de 
cent mille chevaulx , et plus de vingt mille hom- 
mes a pié pour résister a l’armée desdits Bretons, 
et fist mever le Rov avec luy de son artillerie 
grant quantité pour mettre le siége a Alencon. 

Et en ces entrefaictes fut pourparlé de tréves, 
qui tindrent le Roy et sadicte armée longue- 
ment sans rjens faire, et en ce faisant mange- 
rent et destruisirent tout le plat pais, bien 4 vingt 
ou trente lieués dudit lieu du Mans et d’Alen- 
con. Et durant ce que dit est, ledit scigneur de 
Charrolois , qui ainsi avoit destruit lesdits Lié- 
gois et leur pais, s’en retourna vers Sainct- 

Quentin, et fist crier par. tous ses pais que toutes 
gens de guerre desdits pais s’en tirassent devers 
Sainct-Quentin, pour illec faire leurs monstres 
au quinziesme jour du mois de décembre , sur 
bien et grosses peines; et si fist aussi crier par 
tout le pais de Bourgongneque tous nobles et aul- 
tres gens suivant les armes feussent tous prest 
a Montsaujon, pour illec prendre les gaiges et 
souldées dudit seigneur de Charrolois par les 
mains de ses commissaires, que pour ce il avoit 
ordonnez; et ce dedans le vingtiesme- jour 
de décembre prouchain ensuivant, et pour 
partir dudit Montsaujon et aler audit Sainct- 
Quentin par devers luy pour le accompaigner, 
et luy aider a secourir son tres-chier et amé 
frére monseigneur Charles de France et le duc 
de Bretaigne, estans avecques luy, alencontre de 
aucuns leurs malveillans, et telle substance por- 
toit ledit cry. Pour occasion duquel cry les mar- 
chans et facteurs des marchans de Paris, qui 
estoient alez audit pays de Bourgongne pour 
faire leurs amplettes , s’en retournerent a Paris 
bien hastivement, sans rien faire. Et de rechief 
aprés toutes ces choses ledit de Charrolois fist 
mander a Juy venir toutes ses gens de guerre 
audit Sainct-Quentin, au quatriesme jour de 
janvier ensuivant. 

Et le lundy, feste des saincts Innocens, vingt- 
huictiesme jour de décembre, vint et arriva a 
Paris monseigneur le duc de Bourbon, de par le 
Roy, pour mettre garnison en plusieurs villes, et 
garder les Bourguignons d’entrer és pays du Roy. 
Et vint et arriva avecques luy monseigneur le 
mareschal de Loheac , qui venoit a Paris, comme 
on disvit , pour estre lieutenant de ladicte ville. 
Lequel de Loheac s’en partit deux jours aprés 
pour aler 4 Roden et aultres villes de Normen- 
die pour y mettre garde et ordre par Je Roy, et 
illee demoura par certain temps. Et mondit sei- 
gneur de Bourbon depuis demoura a Paris par 
certain aultre temps, pendant lequel fut festyé 
de plusieurs notables gens de ladicte ville; en- 
dementiers la ville d’Alencon, qui estoit tenuée 
par les Bretons , comme dit est devant, fut ren- 
dué et mise és mains du Roy par le conte du 
Perche, fils du duc d’Alencon, qui tenoit le 
chasteau dudit Alencon, et lesdits Bretons te- 
noient la ville. Mais durant ce le Roy ne partit 
point de ladicte villedu Mans, et durant qu’il 
y fut envoya devers mondit seigneur Charles au- 
dit pais de Bretaigne, Je legat du Pape , dont 
parlé est devant, et Anthoine de Chabannes , 
conte de Dampmartin , le trésorier de Ladries- 
che, et aultres , pour cuider trouver aucun bon 
expédient. Et en fin le Roy se condescendit que 
les trois Estats se tiendroient ct assembleroient ; 

et pour ce faire leur fut lieu assigné en la ville 
de Tours pour illec eux y trouver au premier 
jour d’avril 1467; et s’en revint le Roy dudit 
pays du Mans, et ala aux Montils-lez-Tours, a 
Amboise et illec environ. 

Et puis fut ’assemblée desdits trois Estats te- 
nué audit lieu de Tours (1), qui pour ceste 
cause y estoient alez; et illec le Roy présent fut 
pourparlé et conclud sur la question pour la- 
quelle ils estoient assemblez audit lieu de Tours 
jusques au jour de Pasques, qui fut 1468 , que 
chascun d’eulx illee venus s’en retournérent en 
leurs maisons, aprés la conclusion par eulx 
prinse sur le faict de ladicte assemblée. Et pour 
ceste cause y estoient venus le Roy premiére- 
ment , le roy de Cecile, monseigneur le duc de 
Bourbon , le conte du Perche, le patriarche de 
Thérusalem , je cardinal d’Angiers , et plusieurs 
aultres seigneurs, barons, archevesques , éves- 
ques, abbez, et aultres notables personnes et 
gens de grant facon , ensemble aussi leS ambas- 


sadeurs venus audit lieu pour ceste cause de la 


pluspart de tout le royaulme de France. Et par 
tous iceulx ainsi assemblez , et 4 grande et meure 
délibération fut dit et conclud que au regard de 
la question d’entre le Roy et mondit seigneur 
Charles, touchant son appanaige, qu’il auroit et 
recevroit pour iceluy appanaige, et de ce se 
tiendroit pour bien content, de douze mil 
livres tournois en assiete de terre par an, et 
tiltre de conté ou duché; et en oultre que le Roy 
luy foutniroit en pension par chascun an jus- 
ques a soixante mil livres tournois, et tout 
ce sans préjudice aux aultres enfans qui, pour 
le temps advenir, pourroient venir a la Cou- 
ronne de pouvoir demander tel et semblable 
appanaige. Pource que le Roy pour avoir paix 
et bonne amour avec sondit frére se eslargissoit 
a luy bailler si grant somme que de soixante 
mil livres tournois par an. Et en tant que tou- 
choit la duché et pays de Normendie, monsei- 
gneur Charles ne l'auroit point, disans qu'il 
n’estoit pas au pouvoir du Roy de la bailler ne 
desmembrer sa Couronne. Et que au regard du 
duc de Bretaigne qui détenoit par force et ru- 
desse mondit seigneur Charles, et qui avoit 
prinses les villes du Roy en Normendie , lequel 
on disoit avoir intelligence avecques les Anglois, 
anciens ennemis de la couronne de France, fut 
dit et délibéré par lesdits trois Estats qu'il seroit 
sommeé de rendre au Roy lesdictes villes, et au 
cas que il en feroit reffus, et que le Roy seroit 
deuément adverty de ladicte alliance ausdits 


(1) Cette assemblée commenca Ie 6 avril et finit le 14 


du méme mois, suivant la petite Chronique. 

Anglois, que incontinent le Roy recouvrast ses- 
dictes villes 4 main armée, et de luy courir sus. 
Et que pour ce faire lesdits trois Estats promis- 
rent de secourir et aider au Roy, c’est assavoir : 
les gens d’église, de priéres et oraisons, et 
biens de leur temporel; et les nobles et popu- 
laire, de corps et de biens, et jusques a la mort 
inclusivement. Et que en tant que touchoit la 
justice de tout le royaulme, le Roy avoit singulier 
désir de la faire courir par tout sondit royaulme, 
et fut content que on esleust nobles personnes 
de tous estats pour y mettre reméde et bonne 
ordre; et oultre furent d’opinion lesdits trois 
Estats que a ce faire monseigneur de Charrolois 
se devoit fort employer, tant a cause de la pro- 
ximité de lignaige qu’il a au Roy, comme aussi 
de pair de France. Et aprés ladite délibération 
le Roy se partit de Tours et s’en ala 4 Amboise. 
et puis aprés envoya son ambassade par devers 
Vassembiée estant 4 Cambray, affin de scavoir 
leurs vouloir et responce sur ladicte délibération 
prinse par les trois Estats ainsi assemblez comme 
devant dit est. 

Aprés ces choses, le Jundy cinquiesme jour de 
may 1468, dame Ambroise de Loré (2), en son 
vivant femme de Robert Destouteville, cheva- 
lier prévost de Paris, ala de vie & trespas ce 
jour environ une heure aprés minuict, laquelle 
fut fort plainte, pource qu’elle estoit noble dame, 
bonne et honneste, et en I’hostel de laquelle 
toutes nobles et honnestes personnes estoient 
honorablement receués. 

Et ce mesme jour, entre neuf et dix heures 
de nuit, se bouta le feu en l’un des moulins aux 
musniers de Paris, qui appartenoit au prieur de 
Sainct-Ladre , et fut tout le comble d@icelluy 
bruslé par ung paillart variet du musnier, qui 
avoit attaché une chandelle contre le mur de 
son Jict, qui cheyt dedans icelluy lict, et brusla 
tout , réservé ledit paillart qui se saulva et s’en- 
fuit comme ung renard. 

Le quinziesme jour dicelluy mois de may 
furent faictes joustes a Paris , devant l’ostel du 
Roy aux Tournelles , par quatre gentilshommes 
de guerre de la compaignie du grant séneschal 
de Normendie , qui avoient ordonné les lices et 
préparé le champ, en faisant assavoir a tous 
qu’ils se trouveroient audit quinziesme jour de 
may pour attendre les venans, rompans chascun 
trois lances a I’encontre d’eulx. Auquel jour y 
vindrent et comparurent les enfans (3) de Paris, 
desquels et tout le premier y vint et arriva Jehan 
Raguier, grenetier de Soixons et trésorier des 


(2) Elle était fille d' Ambroise de Loré, prévdt de Paris. 
(3) Suivant le manuscrit : clng enfans. 


guerres au duché de Normendiec, fils de maistre 
Asthoine Raguier, conseiller et trésorier des 
guerres du Roy; lequel Jehan Raguier vint et 
arriva a bien grant haste de ia ville de Rouen 
@ il e stoit pour estre et comparoistre ausdites 
joustes, et arriva le soir de devant lesdictes 
joustes a Sainct-Ladre-lez-Paris , aecompaigne 
de plusieurs nobles et scientifiqaes hommes de 
la charge et compaignie de messire Jouachin 
Rouauit , mareschal de France, et aultres gens. 
jusques ao nombre de vingt chevaulx. Auquel 
lieu de Sainet-Ladre ils se tindrent secrettement 
et sans faire bruit jusques au lendemain qu'ils 
menerent et aeccompaignerent ledit Raguier bien 
et bonnorsblement, garny de trompettes et 
elairons qui faisoient de grands mélodies jusques 
au lieu desdictes lices; et lequel Raguier, ac- 
compaigné comme dit est, avolt autour de luy 
quatre piétons vestus de livrées , et tousjours es- 
tans prez de luy et du coursier sarquoy il estoit 
monté, lesqueis estoient prests de le servir et 
reeueillir son bois; et estoient tous ceulx de sa 
compaignie habillez de hocquetons brodez a 
lettres d'or. 

Et audit champ et dedans les lices se pour- 
mena plusieurs tours attendant lesdicts quatre 
champions , ou }’un d’eux , contre lesquels il se 
porta vaillamment, car il rompit cing lances 
bien et nettement, et eust fait plus s'il eust pleu 
aux commissaires ordonnez pour lesdictes jous- 
tes. Et apres lesdictes lances ainsi rompués s’en 
partit moult bonnorablement en soy pourmenant 
par lesdictes lices , et prenant congié des juges 
desdictes joustes, et merciant les dames, da- 
moiselles et bourgeoises qui illec estoient venués, 
desquelles il acquist moult grant ios. Et aprés 
luy y vint et comparut un esleu de Paris , nom- 
mé Marc Senamy, et deux des fils de messire 
Jehan Sanguin , qui aussi vindrent en ladicte 
jouste honnorablement, et ils firent tout le 
mieux qu’ils peurent, mais n’en emporteérent 
guéres de bruit. Et en aprés y vint aussi et ar- 
riva un nommé Charles de Louviers, eschancon 
du Roy, qui moult bien et vaillamment s’y porta, 
en portant bien et honnestement son bois et sans 
aide, et rompit nettement plusieurs lances , et 
tellement se porta ala journée que en Ia fin le 
prix luy fut donné ; et demourérent lesdits quatre 
gentilshommes dedans moult foullez, desquels 
les deux portérent le bras en l’escharpe, et le 
tiers eut la main blessée dessoubs la gantelet. Et 
par ainsi l’onneur fut et demoura ausdits enfans 
de Paris. | 


Et le dimenche précédent qui fut huictiesme | 


jour dudit mois de may , se firent aussi 4 Bruges 
en Flandres autres joustes devant monseigneun 

fe due de Bourgonene , qui aussi ferent moult 
triomph antes, esqueis aussi un enfznt de Paris, 
nommeé Jérosme de Cambray , serviteur dadit 
monseigneur le duc. jousta, et illee se porta 
vaillamment et tellemet quail en emporta Fon- 
neur de ladicte jouste ‘1'. Apres le:dites joustes, 
le Roy qui estoit a Amboise sen partit pour 
aler a Paris , et en emmena avecques luy mon- 
seigneur de Bourbon, monseigueur de Lyon , 
monseigneur de Beaujeu et autres seicneurs , 
et se tint par aucun temps a Laigny-sur-Marne, 
& Meaax et aultres villes illee environ. 

Et avant son partement dudit Amboise , ad- 
vint que le jour veille d’Ascension nostre Sei- 
gneur, la terre trembla a Tours, audit lieu d’Am- 
boise , et autres lieux en Touraine. Et quand le 
Roy se partit de Laigny , ou il-s’estoit tenu par 
avcunes journées pour aler 4 Meaux, il envova 
a Paris son mandement pour faire publier par 
les carrefours d’icelle ville , que tous nobles et 
gens suivans Ja guerre, feussent tous prets et en 
armes Je huictiesme jour de juillet , pour aler 
et eux trouver ou il leur seroit ordonné de par le 
Roy, et sur peine de confiscation de corps et de 
biens. - 

Et puis ces choses ainsi falctes, le Roy sen 
ala 4 Meaulx en Brie , et durant ce quil y fat, 
y eut un homme natif du pais de Bourbonnois , 
qui pour aucun cas par luy commis, et aussi 
pour avoir révélé les faits du Roy aux anciens 
ennemis les Anglois , fut décapité audit lieu de 
Meaulx , le lundy vingt-septiesme jour de juing 
audit an 1468; et auparavant le Roy envoya a 
Paris le prince de Piémont , fils du duc de Sa- 
voye , pour bouter le feu en Gréve. Et si mist 
en ladicte ville de Paris les prisonniers a déli- 
vrance , qui estoient en parlement, en Chastellet 
et aultres prisons. Environ ce temps y eut un 
nommeé Charles de Meleun, homme-d’armes de 
la compaignie de monseigneur |l’admiral , lequel 
de Meleun estoit capitaine de Usson en Auvergne, 
qui avoit la garde de par le Roy du seigneur du 
Lau sur sa vie, audit lieu de Usson, dont il es- | 
chappa , dequoy le Roy fut fort desplaisant ; et 
pour ledit cas fist constituer prisonnier ledit de 
Meleun au chasteau de Loches, auquel lieu et 
pour icelluy cas fut décapité. Et apres luy, fut 
aussi décapité pour icelluy cas ung jeune fils 
nommé Remonnet, qui estoit fils de la femme 
dudit Charles de Meleun en la ville de Tours, 
et si fut aussi pour icelluy cas décapité en ladicte 
ville de Meaulx , le procureur du Roy audit lieu 


(1) On peut voir l'ample relation de ces jodtes dans 
Olivier de la Marche , liv. 1f, chap. 4; Philippe de Co- 
mines y figura. 

de Usson. Et puis le Roy s’en ala dudit lieu de 
Meaulx a Senlis et a Creil. 
Audit temps les Bourguignons ou Bretons es- 
tans en Normendie, prindrent le seigneur de 
Merville séant entre Sainct-Saulveur-de-Dive et 
Caen, et luy firent rendre et mettre.en leurs 
mains sadicte place, dedans laquelle y ayoit 
plusieurs francs-archiers, et incontineni quils 
furent dedans tuérent et meurdrirent tout ce 
qu’ils y trouverent , et puis pendirent ledit sei- 
gneur de Merville, et pillérent tout ce qu’ils 
trouverent , et puis ils boutérent le feu en ladicte 
place. Et aprés le Roy se deslogea de Creil et 
s’en ala 4 Compiegne , ot il fut depuis par au- 
cuns temps, et puis s’en retourna a Senlis, et 
d'illee s’en vint & Paris monseigneur de Bourbon 
le jour de feste de Assumption Nostre-Dame. Et 
paravant le Roy avoit envoyé par devers le duc 
de Bourgongne monseigneur de Lyon, mon- 
seigneur le connestable et aultres seigneurs, 
pour tousjours se mettre en devoir, et trouver 
par tout bon mayen de paix, sans figure de 
guerre. Et ce nonobstant le Roy envoya son 
armée au pais de Normendie, dont avoit la 
charge et conduicte monseigneur son admiral , 
qui bien y besongna: car en moins d’un mois il 
chassa les Bretons estans dedans Bayeux. Et 
puis apres, le samedy vingtiesme jour d’aoust 
audit an 1468 , messire Charles de Meleun , sei- 
gneur de Normainville , qui avoit esté grant 
maistre d’hostel du Roy, et lequel nouvellement 
avoit esté constitué prisonnier au chasteau de 
Gaillart en la garde du conte de Dampmartin, 
capitaine dudit lieu , fut par le prévost des ma- 
reschaulx fait son procez sur les cas & luy impo- 
sez. Et ledit jour fut tiré hors de sa prison et 
mené au marché d’Andely, ot illec publique- 
ment devant tous, fut décapité et mis 4 mort. 
Et depuis ce le Roy se tint par certain long- 
temps a Noyon , Compiégne , Chauny et aultres 
places environ, jusques au quinziesme jour de 
septembre que nouvelles luy furent illec appor- 
tées, que monseigneur Charles son frére et le 
duc de Bretaigne s’estoient réunis et devenus 
bons amis et bien veillans au Roy, et prest 
mondit seigneur Charles de prendre la pension 
de soixante mil livres tournois par an, jusques 
& ce que son appanaige luy eust esté assigné se- 
lon le dit de plusieurs princes et seigneurs , que 
ledit monseigneur Charles esliroit pour ce faire, 
et ausquels il se vouloit raporter : c’est assavoir 
-& monseigneur le duc de Calabre et monsei- 
gneur le connestable de France. Et ledit duc de 
Bretaigne offrit bailler au Roy les villes que 
_, luy et ses gens tenoient en Normendie, en luy 
rendant et restituant les autres villes et les places 

que les gens du Roy tenoient en Bretaigne. La- 
quelle chose le Roy luy accorda. 

Et puis le Roy fist scavoir ces choses au duc 
de Bourgongne qui estoit 4 tout son ost aux 
camps pres de Péronne, entre. Esclusiers et 
Cappy, sur la riviére de Somme. Desquelles 
nouvelles il ne voulut rien croire jusques a ce 
qu’il en fat aultrement acerténé par lesdits mon- 
seigneur Charles et duc de Bretaigne ; laquelle 
chose luy fut depuis dicte et certiflée par le hé- 
rault dudit duc de Bretaigne , mais ce nonob- 
stant il ne s’en voulut aler , ne désemparer son 
ost, mais sen ala avecques sondit ost tenir et 
édifier ung parc audit lieu d’entre Esclusiers et 
Cappy , le dos au long de la riviere de Somme. 
Et pendant certain temps qu’ils y furent , furent 
envoyez par diverses fois audit duc de Bour- 
gongne de par le Roy plusieurs ambassadeurs , 
comme monseigneur le connestable, monsei- 
gneur le cardinal d’Angiers, maistre Pierre 
Doriolle et autres, pour tousjours cuider trouver 
moyen de bonne amour et pacification du costé 
du Roy, qui tousjours la vouloit avoir , jacoit 
ce que les capitaines et gens de guerre du Roy 
n’en estoient point d’opinion ; mais requéroient 
au Roy qu’il les laissast faire et qu’ils rendroient 
au Roy ledit duc de Bourgongne et ceux de sa- 
dicte compaignie , tout a son bon plaisir et vo- 
lonté. Laquelle chose il ne voulut souffrir, ne 
tollérer qu'on leur courdt sus; mais leur défen- 
dit de le faire et sus Ja hard. | | 

Et durant ce temps , et jusqueés au douziesme 
jour d'octobre ensuivant , 1468, furent grans 
nouvelles que le Roy et ledit duc de Bourgongne 
avoient fait une tréve jusques au mois d’avril 
prouchain ensuivant , et sur l’esperance de icelle 
tréve le Roy délibéra soy en retourner de Com- 
piégne ou il estoit, pour s’en venir a Creil et a 
Pontoise 

Et pour ceste cause envoya ses fourriers audit 
lieu de Pontoise, qui y prindrent son logis ; mais 
depuis il changea propos , et retourna hastive- 
ment dudit lieu de Compiégne a Noyon, ot peu 
de temps paravant y avoit esté. Pendant lequel 
temps Phelippe de Savoye, Poncet de Riviére, 
le seigneur Dulsé (1), le seigneur du Lau et 
autres qui s’estoient mis et mesiez ensemble, 
firent moult de maux ; et cependant le samedy, 
huictiesme jour du mois d’octobre, fut crié a 
son de trompe par les carrefours de la ville de 
Paris , que tous les nobles tenant fief ou ar- 
riérefief de la prévosté et viconté de Paris, 
feussent tous prests et en armes a Gonnesse , 
pour d’illecques partir le lundy ensuivantet aler 


| (f) Suivant le manuscrit: Dulfe ou Dulfé. 

ou mandé leur seroit: lequel ery esbahist beau- 
coup plusieurs de Paris, qui cuidoient bien que 
veu ledit cry il n’y avoit point de tréve ne ab- 
stinence. Et puis le Roy qui estoit a Noyon s’en 
partit, et ledit duc de Bourgongne s’en partit 
pour aler a Péronne. Auquel lieu le Roy s’en ala 
bien hastivement par devers luy , audit lieu de 
Péronne, et 4 bien petite compaignie: car il n’a- 
voit avecques luy que ledit cardinal d’Angiers 
et ung peu de gens de son hostel, monseigneur 
le duc de Bourbon et aultres. Et ainsi prive- 
ment que dit et s’en ala jusques audit lieu de 
Péronne pardevers ledict de Charrolois, le 14 
dudict mois d’octobre , lequel luy fist grande ré- 
vérence, comme bien tenu v estoit , et puis par- 
lérent ensemble longuement et devindrent bien 
contens l'un de l’autre , quelque rumear qu'il y 
eust eué auparavant, et tellement pacifierent 
ensemble qu’ils firent entre eulx paix. Et jura 
ledit monseigneur de Bourgongne que jamais ne 
feroit riens contre le Roy, et qu'il vouloit estre 
son subject et serviteur, et vivre (1) et mourir 
pour luy. En faisant laquelle paix le Roy lui 
conferma le traicté d’Arras et plusieurs aultres 
choses , ainsi que depuis le Roy le manda et fist 
assavoir aux nobles, gens d’église , a sa court 
de parlement, et aultre populaire de sadicte 
ville de Paris , qui pour cause de ce, ct par son 
ordonnance firent processions généralles, chan- 
tans aux églises Te Deum laudamus, et aultres 
belles louanges & Dieu. Les feux furent faits 
parmy les rues, et tables dressées, donnans a 
boire a tous venans, et plusieurs autres grans 
joyes en furent faictes en ladicte ville de Paris. 
Et en ces entrefaictes vint nouvelles que les 
Liégois avoient prins et tue leur évesque et tous 
ses officiers , dont et dequoy le Roy , ledit mon- 
seigneur de Bourgongne, monseigneur le duc 
de Bourbon, et messeigneurs ses freres, et 
aultres, furent moult desplaisans et marris , et 
furent grans nouvelles que le Roy et ledit sei- 
gneur de Bourgongne yroient en personne pour 
punir et destruire lesdits Liégois. Et inconti- 
nent apres vindrent aultres nouvelles que ledit 
évesque n’estoit point mort, ne prins , mais I’a- 
voient iceulx Liégeois contraint de chanter 
messe, et depuis se tindrent iceulx Liégeois bien 
contens de lui, et se rendirent tous a lui comme 
& leur vray seigneur naturel , en eux offrant a 
luy a tout son bon plaisir faire, cuidans a ceste 
cause appaiser tout le mal-tallent de aupara- 
vant. : 

En ce temps le Roy s’en ala a Nostre-Dame 
de Haulx en Almaigne, ou il ne séjourna guéres, 


» (4) Suivant le manuscrit : du tout vivre. 

aussi Phelippe de Savoye et aultres estans 
avecques lui firent leur paix au Roy, par le 
moyen dudit seigneur de Bourgongne. 

Et aprés que je Roy eut fait son voyage et 
pélerinaige audit lieu de Nostre-Dame de Haulx, 
il s‘en ala &4 Namur pardevers ledit seigneur de 
Bourgongne , ot on lui fist délibérer d’aler avec 
ledit de Bourgongne devant la cité du Liége , 
ou ils furent et demourérent depuis par aucun 
temps logez aux faulxbourgs d’icelle, y tenans 
le siége , et avecques le Roy y estoient monsei- 
eneur de Bourbon, monseigneur de Lyon, mon- 
seigneur de Beaujeu , et monseicneur l’évesque 
dudit Liége. tous fréres. Lequel mondit sei- 
gneur du Liége estoit yssu hors d’icelle ville 
pour aler devers mondict seigneur de Bour- 
gongne , pour scavoir s'il pourroit trouver au- 
cun bon appoinctement pour les habitans dudit 
Liége, en luy offrant par eulx luy bailler et dé 
livrer ladicte ville et tous les biens de dedans , 
pourveu que les habitans d’icelle ville, hommes, 
femmes et enfans eussent leur vie saulve seule- 
ment , dont il ne voulut rien faire ; mais au con- 
traire fist serment que luy et tous ses satellites 
mourroient en la poursuite , ou il auroit tadicte 
ville et tous les habitans d’icelle , pour en faire 
du tout 2 son plaisir et voulenté , et retint par- 
devers luy ledit évesque du Liége , sans vouloir 
souffrir qu’il s’en retournast en ladicte ville, 
nonobstant que ledit évesque avoit promis et 
jaré ausdits du Liége de retourner par devers 
eulx , et de vivre et mourir avec eulx. Et tan- 
tost apres le partement dudit évesque de ladicte 
ville et cité de Liége, et que lesdits Liegeois 
furent advertis que leurdict évesque estoit dé- 
tenu par ledit de Bourgongne, et ne s’en pouvoit 
retourner en ladicte ville , iceulx Liégeois firent 
plusieurs saillies sur lesdits Bourguignons et gens 
du Roy , et sur leurs compagnies. Lesquels Lie- 
geois quant aucuns en povoient prendre les met- 
toient A mort, et gens et chevaulx; mais no- 
nobstant toutes ces choses , le dimenche, tren- 
tiesme et pénultiesme jour d’octobre, audit 
an 1468, entre neuf et dix heures du matin , fe 
dit duc de Bourgongne fist ordonner de bailler 
et livrer assault en icelle ville: ce qui fut fait, 
et y entrérent iceulx Bourguignons sans aucune 
résistence, et y entra aussi le Roy et les ducs 
de Bourgongne, monseigneur de Bourbon, mes- 
seigneurs de Lyon, du Liége et Beaujeu freres. 
Et a l’heure dudit assault la plus grant et saine 
partie des habitans de icelle cité s’enfuirent et 
retrahiérent , et laissérent ung peu de populaire, 
comme femmes, enfans, prestres, religieuses , 
et vieils et anciens hommes, qui tous y furent 
tuez ct meurdris, et moult d'autres merveil- 

leuses cruaultez et inhumanitez y furent faictes, 
comme jeunes femmes et filles efforcées et vio- 
lées : et aprés le désordonné plaisir pris d’elles , 
les tuer et meurdrir. Les religieuses aussi effor- 
cer, petits enfans tuer, et prestres consacrans 
corpus Domini, aussi tuer et meurdrir dedans 
les églises. Et apres toutes ces choses faictes, 
robérent et pillérent toute ladicte ville et cité, 
et en aprés la bralérent et ardirent , et gettérent 
la muraille dedans les fossez. 

Et aprés toutes ces choses ainsi faictes que dit 
est, le Roy s’en retourna a Senlis et Compiégne, 
ou i] manda aler par devers luy toute sa cour 
de parlement , sa chambre des comptes, géné- 
raulx des finances et aultres ses officiers : ce 
qu’ils firent. Et eulx venus et arrivez par devers 
luy, fist et ordonna plusieurs choses , et aussi 
pource qu'il n’avoit pas intention de séjourner 
audit lieu, il fist proposer par la bouche dudit 
cardinal d’Angiers a tous les dessusdits officiers 
tout ce qui par luy avoit esté accordé audit sef- 
gneur de Bourgongne, qui plus a plain estoit 
contenu et spécifié en quarante-deux articles , 
qui par ledit cardinal furent déclairez lors aus- 
dits officiers , en leur disant de par le Roy que 
son plaisir estoit que par sadicte court de parle- 
ment et tous aultres ses officiers, fust fait et 
accompli tout ce qu'il avoit conclud et accordé 
avecques ledit de Bourgongne, et que tout luy 
feust du tout entériné et accompli, sans aucun 
contredit ou difficulté, sur certaines grans pei- 
nes que lors il exprima de bouche. Et puis le 
Roy. s’en ala en aucuns lieux prés Paris, sans 
vouloir entrer dedans ladicte ville : mais aucuns 
grands seigneurs estans autour deluy y vindrent 
et y séjournérent, comme mes seigneurs les ducs 
de Bourbon, de Lyon et Beaujeu fréres, le mar- 
quis du Pont, et autres. 

Et le samedy dixneufiesme jour de novembre 
audit an 1468, fut crié et publié 4 son de trompe 
et cry publique par les carrefours de Paris , le- 
dit accord et union fait comme dit est entre le 
Roy et mondit seigneur de Bourgongne. Et que 
pour raison du temps passé personne vivant ne 
feust si osé ou hardy d’en rien dire a l’opprobre 
dudit seigneur, feust de bouche, par escript , 
signes , painctures, rondeaulx , ballades, vire- 
laiz , libelles diffamatoires , chancons, de geste, 
ne aultrement , en quelque manieére que se peust 
estre. Et que ceulx qui seroient trouvez avoir 
fait, ou esté au contraire , feussent griefvement 
pugnis, ainsi que plus a plain ledit cry le conte- 
noit. . 

(1) Suivant Duchat, Louis XI était choqué de ce que 
ces oiseaux répétalent le nom de Pecrrette (de Chalons), 
sa maltresse. L'abbé Le Grand pense que c’était le 

Et ce mesme jour furent prinses pour le Roy 
et par vertu de sa commission adressant a ung 
jeune fils de Paris , nommé Henry Perdriel , en 
ladicte ville de Paris, toutes les pies, jays et 
chouettes, estans en caiges ou aultrement, et 
estans privées , pour toutes Jes porter devers le 
Roy, et estoit escript et enregistré le lieu ov 
avoient esté prins lesdits oiseaulx : et aussi 
tout ce qu’ils scavoient dire, comme /arron, 
paillart , fils de putain , va hors va, Perrette 
donne-moy a@ boire (1), et plusieurs aultres beaulx 
mots que iceulx oiseaulx scavoient bien dire, et 
que on leur avoit apprins. Et depuis encores par 
aultre commission du Roy adressant a Merlin de 
Cordebeuf, fut venu quérir et prendre audict 
lieu de Paris tous les cerfs , biches et grués 
qu'on y peust trouver , et tout fait mener & Am- 
boise. 

En aprés le conte de Fouez, qui nouvellement 
estoit venu a Paris au mois de décembre ensui- 
vant, devint merveilleusement amoureux d'une 
moult belle bourgoise de Paris, nommée Es- 
tiennéte de Besancons, femme d’un marchant 
de ladicte ville, nommé Henry de Paris, qui es- 
toit bon marchant et puissant homme : et si es- 
toit ladicte bourgoise moult prisée et honnorée 
entre les femmes de bien de ladicte ville, et fort 
priée et requise de estre et soy trouver en tous 
banquets , festes et honnestes assemblées qui se 
faisoient en icelle ville, communiqua avecques 
ledit conte de Fouez de questions joyeuses et 
amoureuses , et sur plusieurs requestes , offres , 
et aultres plaisans bourdes que luy fist et pro- 
mist ledit conte de Fouez, convindrent telle- 
ment ensemble que le dimenche douziesme jour 
dudit mois de décembre audit an 1468, icelle 
Estiennéte se departit de son hostel de Paris 
quelle jaissa et habandonna ensemble sondit 


"mary, ses enfans, pere et mére, fréres et sceurs, 


et tous ses parens et amis, et s’en ala apres ledit 
seigneur de Fouez avecques aucuns de ses 
gens ct serviteurs, qui pour ce faire estoient 
demourez audit lieu de Paris , et 'emmenérent 
a Blois, ou estoit demouré a séjour ledit seigneur, 
attendant illec la venue d’icelle Estiennéte : 
avecques lequel seigneur icelle Estiennéte de- 
moura par lespace de trois jours, et puis s’en 
partit ledit seigneur de Fouez et s’en ala a Tours 
par devers le Roy, et en fist mener avecques luy 
icelle Estiennete. Et peu de temps aprés fut la- 
dicte Estiennéte envoyée a Frontevaulx parde- 
vers la prieure dudit lieu, tante de ladicte Es- 
tiennéte , ob depuis elle demoura par certain 


mot Péronne qu'on avait appris a ces oiseaux, et 
qui rappelait de facheux souvenirs au Roi. 

long-temps aprés. En apres le, Roy se tint et sé- 
journa & Tours, 4 Amboise , et illee environ , 
tousjours attendant que fa Royne deust aceoa- 
cher que on disoit estre fort grosse, mais elle 
ne eut point d’enfant. Et aprés ces choses le Roy 
ordonna certaine quantité de lances de son or- 
donnance pour aler servir le duc de Calabre , 
pour recouvrer son royaulme d’Arragon , et 
avecques lesdites lances y ordonna aussi aler 
huict mil franes-archiers avecques grant qhan- 
tité de son artillerie, ou ils ne furent point, non- 
obstant ladicte ordonnance. 

Et le mois de fevrier ensatvant , vindrent : a 
Paris tes ambassadeurs de mondit seigneur de 
Bourgongne pour l’expédition des articles a luy 
accordés de par le Roy, et pour lesquels le Roy 
escripvit et chargea bien expressément aux pré- 
vost des marchans et escheyvins , et tous aultres 
officiers et gens notables de ladicte ville , que 
de tout leur pouvoir ils festoyassent fort et 
honnorablement lesdits ambassadeurs. Laquelle 
chose fut faicte , et furent moult honorablement 
et habonaamment festiez ; et premiérement par 
ledit monseigneur le cardinal d’Angiers, secon- 
dement par le premier président de la court de 
parlement , tiercement par maistre Jehan de La- 
driesche, président en la chambre des comptes 
et trésorier de France , quartement par monsei- 
gneur de Méry, et quintement et pour derniére 
foils par les prévost des marchands et eschevins, 
et bourgois de ladicte ville. Lequel festoy fut 
moult honnorable, et durant lesdites choses fu- 
rent leurs lettres expédiées par toutes les cours 
de Paris, tous lesdits articles ainsi a eulx accor- 
dés par le Roy, comme dit est. Et le jeudi sei- 
ziesme jour de février audit an 1468 , advint au 
Chastellet de Paris que ung nommé Charlot Le 
Tonnellier, dit La Hote-Varlet, chaussetier , 
demourant a Paris , qui avoit esté constitué pri- 
sonnier audit Chastellet de Paris, pour raison de 
plusieurs lnrrecins dont on le chargeoit, qu’ildé- 
nioit , fut ordonné par le prévost de Paris et les 
officiers du Roy audit Chastellet , que son pro- 
cez fait sur les charges & luy imposées , et con- 
clud de ainsi le faire, dont i] appetla, et par ar- 
rest fut envoyé audit prévost pour estre fait son- 
dit procez. Et en l’amenant de sa prison en la 
chambre de la qhestion dudit Chastellet, saisit 
ung cousteau qu’il apperceut sur son chemin, et 
dicelluy se couppa la langue, et puis fut rame- 
né en sa prison sans aultre chose faire pour edit 
four. Audit an advint que aux pals de Holande et 
Zéelande, qui sont des pais de monseigneur de 
Bourgogne, y vindrent et habordérent si grans 
eaués, que l’eaué nova et emporta plusieurs villes 
et places desdits pais , pour raison de plusieurs 

escluses qui tenoient la mer , qui se rompirent. 

Et a ceste cause y eut de grans dommaiges 
faits, et plus grant destruction comme on disoit, 
que ledit seigneur de Bourgongne n’avoit fait 
par fureur en la cité et habitans du Liége. Et 
aprés que ledit Charlot Tonnelier, dont est parlé 
devant, qui ainsi s’estoit incisée la langue , en 
fut guerry, fat derechef amené en fa question 
prés d’estre estendu en la gehayne, pource 
qu’il ne vouloit cognoistre les cas 4 luy imposes ; 
lequel, aprés qu’il eut esté longuement assis sur 
la sellette , dist qu’il diroit la vérité, et lors dé- 
clatra tout au long sa vie et de moult grans et 
merveilleuses larrecins, et si accusa moult de 
gens coulpables a faire icelles , comme ung sien 
frére surnommé Le Gendarme, ung serrurier , 
un orfévre, ung sergent fieffé nommé Pierre 
Moynel, et plusieurs aultres qui pour lesdits 
cas furent constituez prisonniers , et sur ce in- 
terroguez qui depuis confessérent avoir fait plu- 
sleurs larrecins. Et aprés toutes ces choses le 
mardy de la sepmaine péneuse tedit La Hote et 
son frére , ledit sergent fleffé , le serrurier , ung 
tondeur de grans forces, et ung freppier nommé 
Martin de Coulongne, par Ja sentence du pré- 
vost de Paris, furent condempnez 4a estre pen- 
dus et estranglez au gibet de Paris, dont ils ap- 
peliérent en parlement. Et par arrest de la cour 
ladicte sentence fut confermée au regard des qua- 
tre d’iceulx: c'est assavoir, desdits de La Hote, 
son frére, dudit tondeur de grans forces, et 
dudit serrurier, et le landeamain qui fut mer- 
credy, furent menez pendre au gibet , et au re- 
gard desdits freppier et sergent fleffé; ils de- 
movurerent encore en Ja prison jusques aprés les 
festes de Pasques. Et le vendredy sainct et aour- 
né vint et yssit du ciel plusieurs grands esclats 
de tonnoirre, espartissemens et merveilleuse 
pluye , qui esbahist beaucoup de gens, pource 
que les anciens dient tousjours que nul ne doit 
dire helas, s’il n’a ouy tonner en mars. Et 
aprés ce que dit est , ledit freppier nommé Mar- 
tin de Coulongne , fut rendu par ladite court de 
parlement audit prévost de Paris, et fat envoyé 
audit gibet lesamedy veille de Quasimodo 1469. 

Au mois Wavril ensuivant 1469 , maistre Je- 
han Balue , cardinal d’Angiers , qui en peu de 
temps avoit ew de moult grans biens du Roy et 
du Pape par le moyen du Roy, qui pour |’avan- 
cer et faire si grant comme de cardinal, et au- 
quel cardinal le Roy se fioit moult fort, et faisoft 
plus pour luy que pour prince de son sang et 
lignaige , et icelluy cardinal non ayant Dieu en 
mémoire , ne l’honneur et prouffit du Roy ne du 
royaulme devant ses yeux, mena le Roy jus- 
ques a Péronne, auquel licu il le fist join- 


LES CHRONIQUES DE JEAN DB TROYES. [1469] 


dre avec icelluy duc de Bourgongne , et leur fit 
faire ensemble une telle quelle paix, laquelle fut 
jurée et promise entre les mains dudit cardinal, 
et puis voult , conseilla et ordonna que le Roy 
yroit et accompaigneroit ledit de Bourgongne 
jusques en ladicte cité du Liége, qui para- 
vant s‘estoient eslevez et mis sus pour le Roy 
contre ledit de Bourgongue, et pour luy porter 
dommaige. Et au moyen diicelle allée du Roy 
devant icelle cité, lesdits Liégeois et icelle cité 
furent ainsi meurdris et destruis , tués et fugi- 
tifs comme dit est devant : mais qui pis est, Je 
Roy, messeigneurs de Bourbon, de Lyon, Beau- 
jeu , et évesque dudit Liége, fréres , et toute la 
seigneurie estant devant ladicte cité, furent en 
moult grant dangfer d’estre morts et tous pris, 
qui eust esté fait la plus grant esclandre qui onc- 
ques feust au royaume de France depuis la créa- 
tion d’icelluy. Et aprés que le Roy s’en fit re- 
tourné devers Paris pour s’en retourner a Tours 
et aultres lieux environ , et le garda d’entrer en 
sadicte bonne ville et cité de Paris , et le fist 
passer a deux lieués prés d’icelle, en cuidant 
luy & ceste cause mettre ladicte bonne ville et par 
cité, ensemble les subjects d’icelle, en lindi- 
gnation du Roy. Et en faisant ledit voyage au- 
dit lieu de Tours et Angiers par le Roy, il fist 
content monsieur son frére de son appanaige, 
et luy bailla pour icelluy la duché de Guyenne 
et autres choses , dont il se tint & bien content 
du Roy, et voyant par icelluy cardinal la paix 
et bonne union estre entre le Roy et sondit frére, 
cuida de rechief faire son effort et rebouter trou- 
bie et malveillance entre le Roy et aultres sei- 
gneurs de son royaulme , comme devant avoit 
fait : car il envoya et mist sus messaige espécial 
avecques lettres et instrumens qu'il envoyoit 
audit de Bourgongne, en lui faisant assavoir que 
ledit accord ainsi fait estoit du tout a sa confu- 
sion et destruction, et n’estoit fait 4 aultre fin 
que pour I’aler destruire incontinent que Je Roy 
et sondit frére seroient assemblez. Et que pour 
soy garder contre eulx, luy estoit besoing et 
nécessité qu’il se mist en armes comme devant 
avoit fait, et qu’il assemblast plus grant armée 
que oncques n’avoit fait , et mouvoir guerre au 
Roy plus que jamais, et aultres grandes et mer- 
veilleuses diableries qu’il escripvoit audit de 
Bourgongne par ung sien serviteur, qui de ces- 
dictes lettres et instructions qu’il portoit fut 
trouvé saisi , et promptement furent portées au 
. Roy, lequel incontinent ces choses par luy 
sceués , fut icelluy cardinal prins et saisi, et 
mené prisonnier A Montbason , ot il fut laissé 
en la garde de monsieur de Torcy et autres. Et 
apres furent prins et saisis en la main du Roy 

tous ses biens et serviteurs, et furent lesdits 
biens prins par inventaire, et luy furent bail- 
lez commissaires pour l’interroguer sur les cas . 
et charges 4 luy imposez : c’est assavoir messire 
Tanneguy du Chatel, gouverneur de Roussil- 
lon, messire Guillaume Cousinot, mondit sei- 
gneur de Torcy, et maistre Pierre Doriolle, 
général des finances , tous lesquels besongnérent 
a l’interroguer et examiner sur lesdits cas et 
charges. Et en aprés le Roy donna et distribua 
des biens dudit cardinal a son plaisir; c’est as- 
savoir : sa vaisselle d'argent fut vendué et |’ar- 
gent baillé au trésorier des guerres pour les af- 
faires du Roy, la tapisserie fut baillée audit gou- 
verneur de Roussillon, et la librairie audit mais- 
tre Pierre Doriolle , et ung beau drap d’or tout 
entier contenant vingt - quatre aunes et ung 
quart, qui valoit bien douze cens escus , et cer- 
taine quantité de martres sebelines , et une 
piéce d’escarlate de Fleurance , furent baillez et 
délivrez 4 monsieur de Crussol , et ses robes et 
ung peu de mesnaige fut vendu pour payer les 
frais des officiers et commissaires qui avoient 
vaqué a faire ledit inventaire. 

Et durant ces choses le roy de Cecille et ta 
Royne sa femme vindrent par devers le Roy, a 
Tours et Amboise, ou illec furent moult hono- 
rablement receuz de par le Roy, et aprés tout 
ce que dit est, le Roy, mondit seigneur de Bour- 
bon, et aultres seigneurs s’en tirérent devers 
Niort, la Rochelle et aultres Iieux environ , ot 
ils trouvérent monseigneur le duc de Guyenne, 
irére du Roy ; et en icelluy voyaige moyennant 
la grace de Dieu et de la bénoiste vierge Marie, 
le Roy et mondit seigneur de Guyenne furent 
réunis et mis en bonne paix et amour l’ung avec 
Pautre, dont moult grant joye fut incontinant 
expendiie par tout le royaulme. Et pour ceste 
paix fut dict et chanté en saincte église le Ze 
Deum laudamus, faict les feux par toutes les 
bonnes villes, tables rondes dressées, et de moult 
grans soulas, esbatemens et joyes prins. Et puis 
aprés le Roy s‘en retourna A Amboise par devers 
la Royne, qui comme bonne, honneste et trés- 
noble dame af oit fort travaillé a traicter ladicte 
bonne paix et union, que nostre Seigneur par 
sa saincte grace et bonté veille de bien en 
mieulx tousjours bien entretenir. Et puis fut dé- 
libéré par le Roy et son grant conseil d’aler 
conquérir, prendre et avoir la conté d’Armi- 
gnac, et la mettre en la main du Roy, et pro- 
mis de icelle bailler 4 mondit seigneur de 
Guyenne. Et pour ce mettre a exécution y en- 
voya le Roy grant quantité de son artillerie, de 
ses gens de guerre et francs archiers. Et pour 
ledit voyage faire et préparer ladicte armée , le 

’ 19. 

ment mise et créée sus, afin que icelle il portast, 


jusques 4 Orléans, ot il séjourna cing ou six ' et jurast tout ainsi et selon que I’avoient prise 


jours, et puiss’en retourna audit lieu d’Amboise. 


Et peu de temps apres vint et arriva a4 Paris. 


monsieur de Chastillon grant maistre enquesteur, 
et général réformateur des eaués et forests, 
pour prendre, recevoir et veoir les monstres des 
bannieéres, des officiers, gens d’estat et populaire 
de la ville de Paris. 

Et le samedy quart jour de novembre 1469 , 
fut leué et publiée par les carrefours de Paris 
es lieux ordinaires en icelle ville lalliance et 
bonne union faicte entre le Roy et leroy d’Es- 
paigne, laquelle lecture et publication fut faicte 
par maistre Jehan Le Cornu, clere de fa pré- 
vosté de Paris, és présences des lieutenans cri- 
minel et civil de ladicte prévostée, et de la plus 
part des examinateurs ordinaires et extraordi- 
naires dudit Chastellet. Et depuis ce, le Roy, 
monseigneur de Bourbon et autres seigneurs 
d’autour de luy se tindrent & Amboise , et illec 
environ , et jusques au samedy vingt-troisiesme 
jour de décembre audit an 1469, que monsieur 
de Guyenne accompaigné des nobles de sa du- 
ché, en moult grant, belle et noble compaignie, 
arriva par devers le Roy en son chasteau des 
Montis-lez-Tours, qui de sa venue eust moult 
grant joye, et aussi eurent la Royne, madame 
de Bourbon, et aultres dames et damoiselles de 
leur compaignie, qui incontinent qu’ils sceurent 
ladicte venue se partirent dudit lieu d’Amboise 
pour aler audit lieu des Montis, pour aler veoir 
et festier ledit monseigneur de Guyenne. Et en 
ces entrefaictes fut tout le pais d’Armignac mis 
et rendu és mains du Roy, et sans effusion de 
sang, et tout délivre a monsieur l’admiral et 
conte de Dampmartin, comme gouverneur de 
ladicte armée pour le Roy. Et demouréreut de- 
puis ce le Roy , monseigneur de Guyenne , la 
Royne, madame de Bourbon et aultres de ladicte 
eompaigniey audit chasteau de Montis , faisans 
illee de moult grans chiéres, et jusques a Noél. 
Et aprés mondit seigneur de Guyenne s’en par- 
tist et print congié du Roy et de toute sa com- 
paignie, et sen ala, et retourna a la Rochelle , 
a Sainct-Jean-d’Angéli, et aultres ses pais voi- 
sins, pour illec tenir ses Estats, et appointer de 
ses offices et aultres affaires de sondit pais et 
duché de Guyenne. Et aprés le Roy s’en revint 
et retourna audit lieu d’Amboise , ou il se tint 
depuis par aucun temps, durant lequel il envoya 
ses ambassadeurs par devers le duc de Bretai- 
gone, par lesquels ses ambassadeurs il envoyoit 
audit duc de Bretaigne son ordre (1) nouvelle- 


() L'ordre de Saint-Michel. 


et jurée plusieurs autres princes et seigneurs de 
ce royaulme. Et jacoit ce que le Roy luy eust 
fait cest honneur, néantmoins de prime face il 
la refusa et ne la voulut prendre ne accepter. 
Et disoit-on que c’estoit pource que auparavant 
ledit duc de Bretaigne avoit prise la Toison d’or, 
en soy déclarant amy, frére et alié du duc de 
Bourgongne, pourquoy le Roy se tint pour mal 
content, et non sans cause. Et bien tost aprés le 
Roy ordonna certaine quantité de gens-d’armes 
de son ordonnance, et ses archiers, avee partie 
de son artillerie pour faire guerre audit duc de 
Bretaigne et A ses pais ; mais avant le partement 
desdites gens de guerre d’aler audit pais de Bre- 
taigne, fut donné délay audit duc de Bretaigne 
de dix jours entiers, qui faillirent le quinziesme 
jour de febvrier pour donner au Roy sa res- 
ponce de tout ce qu’il avoit intention de faire , 
et comment il se vouloit avecques luy gou- 
verner. 

Et le mécredy quatorziesme jour d’icetuy mois 
de febvrier furent leues et publiées és carrefours 
de Paris le mandement patent du Roy, signé 
Guillaume de Cérisay, par lequel le Roy mandoit 
au prévost de Paris qu’il estoit deuement acer- 
tainé, que le roy Edoiiard d’Angleterre, et les 
princes, seigneurs et populaire dudit royaulme, 
qui par long-temps avoient esté en grant guerre 
et division entre eux, avoient fait leur paix et 
pacification entre eux. Et que tous iceux estans 
assemblez en conseil avoient conclud , promis 
et juré de venir descendre en plusieurs et divers 
lieux de ce royaulme, en intention de y prendre, 
saisir et gaster villes, places, pais et forteresses, 
et destruire ledit royaulme et les habitans d’icel- 
luy, tout ainsi que autrefois ils avoient fait. Pour 
lesquelles causes et voulant par le Roy de tout 
son pouvoir et puissance obvier aux dampnées 
et fausses entreprises desdits Anglois , ordonna 
son ban et arriére-ban estre fait ; et que par le- 
dit prévost de Paris toutes excusations cessant 
il contraignist vigoureusement et sans depport 
aucun, tous les nobles et non nobles , tenans en 
flef et arriereflef, prévilégez et non prévilégez 
a estre tous en armes et habillement souffisant, 
et en personne, sans y prendre ne recevoir au- 
cun au lieu d’eulx, dedans le premier jour de 
mars ensuivant, et sur peine de confiscation de 
corps et de bien , en deffendant de par le Roy 
par lesdictes lettres audit prévost et tous aul- 
tres, de bailler ne recepvoir aucune excusation 
ou certification, pour iceux tenant en fief ou ar- 
riereflef, sur peine de perdition de leurs offices . 
et de la confiscation de corps et de biens , et 

nonobstant oppositions ou appellations ; et aussi 
en déclairant les deffaillans ou reffusans estre 
ennemis du Roy, et avoir confisqué envers luy 
corps et biens , sans jamais le leur remettre ou 
pardonner. Et ce mesme jour de mercredy vint 
nouvelles & Paris que monseigneur de Bour- 
gongne avoit esté veu en la ville de Gand, por- 
tant a l’une deses jambes la jarretiére et sur luy 
la croix rouge, qui estoit l’ordre et enseigne du- 
dit roy Edouart d’Angleterre ; et a ceste cause 
se démonstroit et déclairoit ennemy capital du 
Roy et du royaulme, et comme Anglois tenu et 
réputé. 

En aprés ledit seigneur de Bourgongne en- 
voya 4 Tours ses ambassadeurs par devers le 
Roy, lesquels depuis y demourerent par certain 
temps illec , attendans leur expédition : durant 
ces choses le viconte et seigneur de Thouars en 
Poictou ala de vie a trespassement , lequel en 
son vivant avoit donnée et laissée sa succession 
au Roy, pour en jouyr par luy incontinent apres 
son trespas. Et pour icelle succession avoir et 
recueillir, le Roy s’en partit pour aler audit pais 
de Poictou, pour prendre, saisir et avoir ladicte 
succession dicelluy seigneur de Thouars, a 
quoy faire le Roy y demoura tout le mois d’avril. 
Audit mois d’avril ung nommé maistre Pierre 
Durand, qui estoit nepveu dudit cardinal d’An- 
giers, lequel par long temps avoit esté détenu 
prisonnier au chasteau de Mailly , eschappa des 
prisons dudit lieu et s’en vint jusques a Paris, ow. 
il fut cogueu par un appoticaire nommé Cham- 
betin, et fut derechief prins et saisi, et mené 
prisonnier és prisons de la conciergerie du Pa- 
lais-Royal a Paris, ou il fut détenu jusques au 
vingt-sixiesme jour d'avril 1470 aprés Pasques, 
qu'il fut tiré et mis hors desdictes prisons de la 
conciergerie, et baillé et délivré és mains des 
sergens et serviteurs du prévost des mareschaulx, 
pour mener ou ordonné leur seroit. 

Au mois de may ensuivant 1470, le comte de 
Warvich et le duc de Clairance avec leurs fem- 
mes , qui déchassez avoient esté par le roy 
Edouart d’Angleterre , au moyen de certains 
grans débats et questions qui s’estoient meus 
entre eulx , se mirent culx, leurs serviteurs et 
aultres gens qu’ils avoient peu recueillir en plu- 
sieurs maniéres, sur mer, jusques au nombre de 
quatre-vingts navires, et s’en vindrent prendre 
terre en Normendie jusques 4 Honvefleu et Ha- 
refleu. Et illec ils trouvérent monsieur V’admi- 
ral qui les recucillit et bouta lesdits de War- 
vich, de Clairance, le comte de Wasonfort, da- 
mes et damoiselles, avec ung peu de leur privée 
mesgnée. Et au regard des navires ils se retra- 
hirent depuis, et ceulx estans dedans., és ha- 

bles (1) de Honnefleu et Harefleu; et en aprés 
aussi se deslogérent les dames et damoiselles, et 
leur train, et s’en alérent & Valoignes , ou leur 
legis leur fut ordonne. Et bien-tost aprés ces 
choses le duc de Bourgongne scachant ce que dit: 
est, escripvit: lettres missives a la court de par- 
lement, par lesquelles il leur mandoit qu’il avoit 
sceu que le Roy avoit recueilly ledit de War- 
vich en aucunes villes de son royaulme, és mar- 
ches de Normendie, qui estoit alé contre l’ap- 
pointement faict 2 Péronne entre le Roy et luy ; 
en priant et exhortant ausdits de parlement qu’ils 
voulsissent démonstrer ces choses au Roy , afin 
qu'il ne favorisast ledit de Warvich et ceulx de 
sadicte compagnie, qui disoit estre son ennemy 
capital et dudit royaulme, ou aultrement il le 
yroit quérir quelque part qu'il le peust scavoir 
en France, pour en faire ason bon plaisir , et 
nonobstant ce, ledit de Warvich séjourna et de- 
moura depuis certain temps, c’est assavoir, du- 
rant ledit mois de juing audit Honnefleu. Et du- 
rant ce temps plusieurs gens de guerre de l’or- 
donnance du Roy deslogérent de leurs garni- 
sons, et s’en vindrent gastant tout le plat pays, 
loger et eux mettre en plusieurs villes et places 
sur les marches de Normendie et Picardie. Au- 
dit mois de juing advint que deux hommes de 
guerre de ladicte ordonnance soubs la charge 
de monseigneur le connestable, tuérent et meur- 
drirent deux jeunes clercs du trésorier des guer- 
res en plaine Beaulse, pour avoir l’argent qu’ils 
portoient pour le payement des gens-d'armes. Et 
peu de temps apres furent pris et saisis 4 Hon- 
nefleu, et d’illec menez par devers mondit sei- 
gneur le connestable en la ville de Meaulx, ot 
il y a deux arbres, et sur deux divers chemins 
furent pendus et estranglez. En ces entrefaictes 
le Roy se tint et séjourna 4 Tours, a Amboise , 
Vendosme et aultres lieux pres dillec, par de- 
vers lequel lesdits Anglois alerent. Et aussi y 
fut et ala la royne d’Angleterre et le prince de 
Galles son fils : et illec tous arrivez fut pour- 
parl¢é entre-eux de la matiére pourquoy ils es- 
toient illec tous venus et arrivez; et depuis s’en 
retournérent lesdits Anglois 4 Honnefleu, 4 Va- 
longnes , Sainct-Lo , et aultres lieux en Nor- 
mendie. Durant ce que dit est le due de Bour- 
gongne fist prendre et mettre ensa main toute 
la marchandise qu’il avoit en ses pays, apparte® 
nant aux marchans de France, jusques 4 ce que 
les marchans de ses pays eussent eu restitution 
d’aucuns biens prins sur mer par lesdits An- 
glois. 

Audit temps et le samedy dernier jour de 


(4) Havres. ports. 

juing 1470, environ entre deux et trois heures 
de matin, la Royne accoucha au chasteau d’Am- 
boise de ung beau fils, qui illec fut baptisé et 
nommé Charles par monsieur l’archevesque de 
Lyon avecques le prince de Galles fils de Hen- 
ry, jadis roy d’Angleterre, et prisonnier détenu 
par Edouart, qui se disoit roy dudit pais, et la 
commere fut madame Jehanne de France , du- 
chesse de Bourbon. Et de ladicte nativité fut 
grant joye faicte et espendiie par tout le 
royaulme de France, et en fut chanté en divers 
lieux Te Deum laudamus et aultres belles 
lowanges a Dieu, les feux faits parmy les rues , 
tables‘rondes , et autres grans joyes et esbate- 
mens. Et tantost aprés ladicte nativité le Roy 
de Cecile, monseigneur de Guyenne , monsei- 
gneur de Bourbon, de I.yon, Beaujeu et aultres, 
s’en alérent 4 Angiers, a Saumur, le Pont-de- 
Sée et aultres lieux illee environ, pour trouver 
pacification et accord avecques le duc de Bre- 
taigne, et illec demourérent par certain temps, 
et jusques a tant que appoinctement se trouva 
et fut fait entre eulx, et puis le Roy s’en re- 
tourna par devers la Royne a Amboise. Aprés 
ledit accord ainsi fait furent envoyez ambassa- 
deurs dudit duc de Bretaigne par devers ledit 
de Bourgongne , et luy furent rendus le séel et 
aliance qui estoit entre eulx , dequoy ledit de 
Bourgongne se courrouca fort quand il apper- 
ceut l’accord du Roy et dudit duc de Bretaigne. 

Durant ce que dit, est Je conte de Warvich 
dont devant est parlé qui estoit au pais de Nor- 
mendie, cuidant soy en retourner en son pais 
d’Angleterre, fut ordonné et estably sur mer de 
par ledit de Bourgongne plusieurs beaulx et 
grands navires de guerre, comme hurques, gal- 
lées et aultres navires, en grant quantité, tous 
fort avitaillez et garnis d’artillerie et gens de 
guerre , d’Anglois , Bourguignons , Picars et 
aultres , et singlérent en mer tellement qu’il 
s’en vindrent arriver et entrer sur la coste de 
Normendie, environ la fosse de Laire , cuidans 
trouver et rencontrer ledit de Warvich et sa 
compagnie pour les desconfire , et illee demou- 
rérent a l'encre par certain long-temps, pendant 
lequel le Roy qui estoit 4 Amboise s’en partit 
et ala au mont Saint-Michiel en pélérinaige. Et 
aprés icelluy fait et accomply s’en revint et re- 
teurna 4 Avranches , Tombelaine , Constances, 
Caén , Honnefleu et aultres places de Normen- 


(1) Duchat observe qu'il ne s‘agit pas, comme I'a cru 
Leibnitz, du fameux Christophe Colomb , Génois , mais 
de Guillaume de Caseneuve, surnommé Coulomp, vice- 
amiral de Louis XI. 


(2) Les boyaux vides; c’est-a-dire, sans avoir rien 

die, et illec sur la coste de Ja mer fist aussi ar- 
river et avitailler sa nef, la nef de monseigneur 
admiral , la nef de Colon (1), et aultres plu- 
sieurs beaulx navires, dedans Jesquels se mirent 
et boutérent lesdits de Clairance, de Warvich, 
et ceulx de leur compaignie, avec aucuns francs- 
archiers et aultres gens de guerre que le Roy 
leur avoit baillez pour leur seureté et conduite. 
Et incontinent qu’ils furent ainsi montez que 
dit est pres de partir et singler en mer, lesdits 
Bourguignons , Anglois, Picars et aultres, 
voyant qu’ils avoient longuement esté a l’ancre 
sans avoir riens fait, et mangé tous leurs vivres, 
retirérent leursdits ancres et s’en retournérent 
a leur duc sur trayne boyau (2), et sans avoir 
riens fait, dequoy il eust bientost ris son saoul , 
pource quils avoient perdu grant temps, et si 
avoit beaucoup frayé et-despendu a l’avitaille- 
ment desdictes navires, et au souldoy desdictes 
gens de guerre. 

Et ce fait ledict de Warvich accompaigné 
comme dessus entrérent en mer, et eurent vent 
propre et a gré, tellement que en peu de temps 
ils vindrent arriver audit royaulme d’Angle- 
terre, et descendirent et arrivérent iceulx na- 
vires 4 Pleume et Dertemué (3) a heure de nuit. 
Et tout incontinant qu’il eut mis le pié a terve il 
envoya dix mil dedans ledit pays d’Angleterre 
par aucuns de ses gens , prendre et saisir ung 
baron d’Angleterre qui estoit en son lict couché, 
et qui ne pensoit point a ladicte descendué , et 
l’‘amenérent au matin par devers ledit de War- 
vich , auquel haron incontinant luy arrivé fut 
mise la teste hors des espaules, et aprés s’en ala 
hors dudit lieu Dertemué, a Bristo ot il fat bien 
recueilly, et illec avoit laisse son artillerie et de 
ses bagues , quant il s’en ala en Normendie. Et 
apres qu’il eut recouvré les choses et avant qu'il 
fust trois jours, il vint et arriva par devers huy 
plus de soixante mil hommes en armes, pour le 
servir , et vivre et mourir pour luy, il se mist 
dessus les champs tousjours cherchant a trouver 
ledit Edotiart, et fut plus de quinze jours apres 
sadicte descendiie avant que en France on peust 
avoir aucunes de ses nouvelles. Aprés les choses 


‘dessusdictes le seigneur d’Argueil (4), fils du 


prince d’Orenge, qui estoit domestique et le plus 
prochain dudit Bourguignon, et qui estoit marié 
d la sceur de monseigneur de Bourbon, s’en par- 
tit et embla (5) d’autour dudit de Bourgongne 


gagné @ une expédition ou ils espéraient faire beaucoup 
de butin. ( Duchat. ) . 

(3) Plimouth et Darmouth. 

(4) Jean de Chélons, fils de Guillaume, prince d'Q- 
range. 

(5) S'enfuit. 

et sen vint et retrahit par devers le Roy qui puis retourna audit lieu d’Amboise. Audit mois 
bien le recueillit. Et quant ledit duc sceust ledit | de novembre le Roy envoya a Paris ses lettres 


partement , il cuida enrager et crever de dueil. 
En Ja présence de ladicte ambassade de Bre- 
taigne ledit duc de Bourgongne déclaira ledit 
seigneur d’Argueil avoir eonfisqué envers luy 
corps et biens, et puis fist arracher et abatre 
toutes les places et chasteaux qu'il ayoit en ses 
pais. 
En aprés le quatorziesme jour d’octobre audit 
an 1470, le Roy envoya ses lettres patentes a 
Paris, qui y furent leués et publiées par les car- 
refours d'icelle , présens les lieutenans civil et 
criminel de la prévosté de Paris, et plusieurs 
des examinateurs d’icelluy Chastellet. Et par 
lesdictes lettres estoit contenu l’alliance faicte 
du Roy et du roy Henry d’Angleterre, en man- 
dant par lesdictes lettres tous Anglois laisser ve- 
nir et descendre en ce royaulme, pour leurs af- 
faires et marchandises , sans sauf-conduits ne 
aultre seureté comme les subjets de France , 
sauf en ce non comprins Edoiiart de la Marche, 
n’aguiéres roy dudit royaulme d’Angleterre, 
ses aliez et complices. Et a ce jour et depuis 
vindrent certaines nouvelles en France, que les- 
dicts de Clairance, Warvich , qui ainsi estoient 
sur les champs et en armes audit royaulme 
d’Augieterre, cuidans trouver ledit Edoiart, 
prospérérent illec tellement, que tous les princes, 
seigneurs, nobles, prélats, bourgois et commune 
dudit pays d’Angleterre, et singuli¢rement tout 
le populaire de Londres vindrent au devant du- 
dit Warvich, et tournérent Je dos audit Edoiart, 
et vindrent mettre a pleine délivrance ledit roy 
Henry, qui par long-temps avoit esté détenu en 
captivité de prison par ledit Edoiart, et lui bail- 
lérent de rechief la possession et jouyssance 
dudit royaulme, et fut fait ledit de Warvich 
gouvernant dudit royaulme, et puis s’en vin- 
drent tous en la cité de Londres faisans grans 
chiéres, et illec et aussi audit royaulme furent 
mis 4 pleine délivrance tous Francois qui illec 
estoient prisopniers et renvoyez en France, 
quittement. Et si fist ledit de Warvich prendre 
et saisir tous les biens appartenants aux subjects 
dudit de Bourgongne, et mettre en arrest et en 
ses mains. Et puis ledit Edodart voyant qu'il 
estoit seul demouré et du tout habandonné, sen 
fuit et vuida hors ledit royaume et s’en vint a 
recours audit duc de Bourgongne son beau 
frére, et audit royaulme d’Angleterre demoura 
sa femme et mesnaige. 

En aprés le Roy qui par long espace de temps 
nestoit bougé de Tours et Amboise, meu de 
bonne dévotion s’en partit et ala 4 Nostre-Dame 
de Celles en Poictou, ou il séjourna ung peu et 





patentes , par lesquelles  mandoit aux nobles , 
cleres et lais de la ville de Paris, qu'ils feissent 
processions et lotianges a Dieu et a la Vierge 
Marie , et toutes ceuvres cessans par l’espace de 
trois jours, en lotiant et merciant Dieu nostre 
Créateur, la bénoiste Vierge Marie, et tous 
saincts et sainctes de paradis , de la bonne vic- 
toire que avoit eué Henry de Lancastre, roy 
d’Angleterre de sondict royaulme, alencontre 
de Edotart de la Marche, qui longuement sur 
luy lavoit usurpé, aja faveur dudit duc de 
Bourgongne. Et aussi de la bonne paix et union 
que faicte estoit entre le Roy et ledit roy Hen- 
ry d’Anglieterre, laquelle procession fut faicte et 
accomplie ainsi que le Roy l’eut mandé, et tout 
ainsi en fut faict par toutes les bonnes villes de 
ce royaulme. 

En aprés le Roy escripvit aultres lettres , 
par lesquelles il mandoit a Paris qu’il y en- 
voyoit la royne d’Angleterre, femme dudit roy 
Henry, avec son fils, le prince de Galles ct sa 
femme, fille dudit comte de Warvich , avec la 
femme dudit de Warvich , mére de la femme 
dudit prince de Gailes , la dame de Wilechere 
et aultres dames et damoiselles de la compaignie 
dicelle royne d’Angleterre. Laquelle royne 
d’Angleterre y vint et arriva audit lieu de Paris, 
accompaignée comme dit est, et estoient a I’ac- 
compaigner de par le Roy, les contes d’Eu, de 
Vendosme , et de Dunois , de monseigneur de 
Castillon et aultres plusieurs nobles hommes. Et 
furent et. yssirent hors de ladicte ville de Paris, 
pour aler et mestre au devant de ladicte royne et 
du commandement exprez du Roy, le prélat et 
évesque de ladicte ville, l’université , ja court 
de parlement, le prévost de Paris et supposts de 
Chastellet , les prévost des marchans et esche- 
vins, marchans , bourgois , manans et officiers 
d’icelle ville de Paris, tous moult honorable- 
ment et en habits honnestes, et en moult grant 
et merveilleux nombre. Et entra en icelle ville 
par la porte Sainct-Jacques, et par toutes les 
rues ou elle passa avoit de moultes belles tapis- 
series et tentes au long desdictes rites , depuis 
ladicte porte par ou elle passa, jusques au pa- 
lais , ou son logis luy fat moult honnorablement 
appresté. En ce temps fut amené a Paris toute 
la belle artillerie de Tours que le Roy y avoit , 
laquelle fut mise et descendiie au chasteau du 
Louvre. : 

Audit temps aussi le Roy escripvit aux pré- 
vost et eschevins du ladicte ville de Paris , que 
son plaisir , volonté et intention estoit de faire 
et tenir la feste de son ordre en ladicte ville de 

Paris, et que pour ceste cause et pour estre & 
icelle feste y ameneroit tous les seigneurs de 
son sang, qui y viendroient et seroient a grant 
compaignie de gens; et pour ceste cause les ma- 
nans et habitans de ladicte ville fussent contens 


qu’ils y feussent logez et hébergez par fourriers, 


ce qui leur fut accordé. En ce temps aussi, qui 
estoit le mois de décembre, messire Artus de 
Longueval chevalier , et aultres gentils-hommes 
entrérent pour le Roy en la ville de Sainct- 
Quentin en Vermendois , du bon vouloir des 
habitans dudit lieu. Et puis le dixiesme jour dudit 
mois monseigneur le connestable vint et entra 
pour Je Roy en ladicte ville , a tout deux cens 
lances et ses archiers. Et d’icelle entrée le qua- 
torziesme jour dudit mois ensuivant, maistre 
Jehan de Ladriesche trésorier de France , mais- 
tre Robert Fessier., maistre Pierre de Boyeuval 
et aultres officiers de mondit seigneur le con- 
nestable , firent faire ung cry publique 4 son de 
trompe a la table de marbre au Palais-Royal a 
Paris. Eu faisant scavoir la prise et entrée ainsi 
faicte audict Sainct-Quentin par mondit sei- 
gneur le connestable, et que de ce on merciast 
-Dieu en tuy priant de donner bonne prospérité 
au Roy et audit connestable , stipulant pour luy 
au recouvrement de ses aultres villes et pays 
engagez, qu'il avoit intention de recouvrer et 
mettre hors.des mains de Charles , soy disant 
duc en Bourgogne, et ainsi le contenoit ledit 
ery. Au mois de janvier ensuivant, le Roy qui 
sestoit party d’Amboise pour venir a Cléry et 
Orléans, s’en partit pour venir au pais de Beaus- 
se , et vint coucher au Puyset, et le lendemain 
s’en ala au giste A Palaiseau prés de Montlehéry, 
et le lendemain vint a disner 4 Seaulx Le Grant, 
en ung hostel qui appartient 4 maistre Jehan 
Baillet, maistre des requestes ordinaires de l’ostel 
du Roy, et dillec s’en vint au giste a la ville de 
Paris en son hostel des Tournelles. Et avecques 
ce aussi y vindrent la Royne , madame de Bour- 
bon , et aultres plusieurs dames et damoiselles 
en leur compaignie , et demoura le Roy a sa 
bonne ville de Paris jusques au samedy vingt- 
sixiesme jour dudit mois, qu’il s’en partit pour 
s’en aler a Sentis , a Compiégne et aultres lieux 
voisins ot estoit la pluspart de toute son armeée, 
pour batailler contre ledit duc de Bourgongne. 

Et apres luy fut meneée par eaué et par terre 
grant quantité de son artillerie, et menée a 
Compiéene , Noyon et ailleurs au pais de Picar- 
die et Flandres. Et puis fut crié 4 Paris par les 
carrefours de ladite ville 4 son de trompe, que 
tous les francs-archiers de I’Isle de France , et 
aussi tous les robles feussent tous prests et en 
leurs habillemens pour suivre et aler avecques 

le Roy en ladite armée. Et durant ce temps fut 
fait 4 Paris moult grande quantité de pouldre a 
canon et serpentines, pour fournir 4 ladite 
guerre. Et en ce temps avoient esté envoyez de 
par le Roy sire Christofle Paillart, seigneur des 
comptes , et sire Jacques Hesselin , conterotleur 
du grenier a sel a Paris , en la ville d’Auxerre , 
pour sommer les habitans dicelle de eulx et 
ladicte ville rendre au Roy et de prendre illec 
garnison pour luy, et par lesdits commissaires 
jeur furent faictes de moult belles remonstran- 
ces. Lesquels habitans demandeérent ausdits am- 
bassadeurs terme jusques au jeudy ensuivant, 
pour avoir advis entre eulx et de ce leur rendre 
responce. 

Pour laquelle responce attendre s’en allérent 
lesdits ambassadeurs 4 Joigny, distant d’illec de 
six lieués, et y séjournérent jusques audit jeudy, 
que iceulx habitans leur envoyérent response 
par ung homme de ladite ville que l’on disoit 
estre savetier: lequel leur dist et rendit res- 
ponse que lesdits habitans d’Auxerre mandoient 
ausdits commissaires qu’ils avoient mis et bouté 
avecques eux dedans ladicte ville grande gar- 
nison de gens de guerre pour ledit duc, et que 
au regard d’eulx ils estoient fermes et délibérez 
de vivre et mourir pour ledit duc , et garder la- 
dicte ville pour luy. Et le jour que ladite garni- 
son y fut boutée, y fut tué et meurdry ung des 
bourgois d’icelle ville, nommé Guillemin Gou- 
tier qui fut dommaige, car il mourut pour la 
querelle du Roy soustenir. Et aprés le partement 
du Roy de sa ville de Paris pour aler a Compie- 
gne et Senlis, se réduisirent pour le Roy les 
villes d’Amiens gfe Roye et Mondidier, et puis 
le mardy, quatriesme jour de février, furent 
faites 4 Paris processions généralles moult hon- 
norables. Et y fut la Roine, madame de Bour- 
bon et toute leur noble compagnie, et alérent en 
la grant église de Nostre-Dame , et dela a Nos- 
tre-Dame-de-Recouvrance aux Carmes. Et 1a fut 
prié pour le Roy, la Roine et leur bonne pros- 
périté. Et fut dit et déclaré comment lesdictes 
villes estoient rendués au Roy, et entre aultres 
la ville d’Abeville , dont il n’estoit riens. 

Audit temps furent prins 4 Paris et contrains 
tous manouvriers de bras, comme macons, char- 
pentiers de la grande congnée et aultres plu- 
sieurs, de aler esdites villes ainsi nouvellement 
réduictes au Roy, dont on bailla la charge au 
regard desdits pionniers 4 maistre Henry de La 
Cloche , procureur du Roy au Chastellet de 
Paris , qui estoit bon et loyal Francois, qui les 
mena et, conduisit jusques en ladicte ville de 
Roye , ot illec fut fait de grans boulevers , fos- 
sez, tranchées et aultres betles fortifications : et 

aussi en furent faictes d’aultres en aultres villes 
et divers lieux , et illec demourérent lesdits 
pionniers certain grant espace de temps, et 
jusques environ le jour de Pasques que le Roy 
donna et bailla tréve pour certain temps avecques 
le duc de Bourgongne, qui estoit assiégé par les 
gens du Roy en son parc , qu’il tenoit entre Ba- 
paulmes et la ville d’Amiens. Et la ot il fut en 
telle misére et povreté qu’il estoit du tout et 
sondit ost a la disposition et volenté du Roy, 
pour en avoir du tout fait a son bon plaisir, 
n’eust esté ladite tréve. Et depuis la guerre en- 
commencée jusques a ladicte treve y eut de 
grandes et merveilleuses desconfitures faictes 
par les gens du Roy sur les Flamens et Picars , 
tant sur ceulx qui avitailloient le pare desdits 
Bourguignons , que a cause de plusieurs belles 
saillies que les gens du Roy faisoient sur ceux 
tenans le party desdits Bourguignons. Et mes- 
mement se fist de moult belles destrousses tn la 
duché de Bourgongne et comtez de Charrolois 
et Masconnois , ot les gens du Roy y gaignérent 
de moult beaulx butins, et y prindrent de moult 
bons prisonniers , et moult grant nombre en y 
eut de tuez. 

Et avoient tout gaigné mes seigneurs les conte 
daulphin d’Auvergne, de Comminge, le sire de 
Combronde, de Charentez , messire Guillaume 
Cousinot et moult d’aultres nobles hommes , 

“’eust esté que le Roy leur manda qu’ils ces- 
sassent tout pour l’amour desdictes tréves, qui 
moult en furent desplaisans, et moult de gens 
de facon aymans le Roy et son honneur. Et a 
ceste cause s’en firent 4 Paris des épitaphes qui 
furent mis et assis 4 Sainct-Innocent, a I’ostel 
de ville et aultres lieux, en vitupérant et en 
donnant grant charge a plusieurs seigneurs es- 
tans prés du Roy. Et durant ladicte tréve le 
Roy, monseigneur de Guyenne, et aultres sei- 
gneurs et nobles hommes d’autour d’eulx se 
tindrent 4 Han avecques monseigneur le con- 
nestable. Auquel lieu durant ledit temps se 
firent de grandes alées et venués des ambassa- 
dears du Roy et de ceulx de mondit seigneur 
de Bourgongne , et illee demourérent par long- 
temps sans riens conclure; mais en la fin fut 
fait tréve entre le Roy et ledit duc de Bour- 
gongnue durant ung an. Et pour appointer des 
différens du Roy et ledit duc de Bourgongne y 
eut ambassadeurs ordonnez, et pour appointer 
des débats et questions des gens de guerre de 
chascun des deux costez, et puis se départirent 
dudit lieu de Han, et s’en ala chascun en sa 
maison : et demourerent les gens de guerre du 


(4) Carnage. 

Roy en garnison és villes qui auparavant ladicte 
tréve avoient esté gaignées pour le Roy. 

En ce temps se murent de grans questions, 
noises et débats au royaume d’Angleterre entre 
leroy Henry de Lancastre, roy dudit royaulme, 
le prince de Galles son fils, le conte de War- 
vich et aultres seigneurs dudit royaulme, te- 
nans le party dudit Henry contre ledit Edotard 
de ta Marche, qui usurpoit ledit royaulme 
contre ledit Henry. Et y eut a cause de leur dit 
débat de moult grant meurdre (1) fait de costé 
et d’aultre , et dura ladicte guerre jusques au 
mois de juing 1471, que nouvelles furent ap- 
portées au Roy audit lieu de Han, que ledit 
Edotard , accompaigné de grant quantité de 
gens de guerre, tant Anglois , Austrelins, Fla- 
mens, Picars et aultres nations , que ledit de 
Bourgongne luy avoit envoyez , se mist sur les 
champs alencontre de l’armée et puissance des- 
dits roy Henry , prince de Galles , la Roine , le- 


‘dit de Warvich et anltres princes et seigneurs 


tenans ledit party de Henry. Et y eut les ungs 
contre les aultres de grans armes faictes, et grant 
nombre de gens morts de chascun costé : mais 
en la fin ledit Edotiart demoura victorieux, tant 
par trahison qui estoit du costé d’aucuns estans 
en l’armée dudit Henry que autrement, et y 
mourut et fut tué ledit prince de Galles qui fut 
moult grand pitié , car il estoit moult beau 
jeune prince ; et aussi y mourut ledit de War- 
vich qui aussi fut ung grant dommaige, car il 
avoit singulier désir de bien servir le Roy et le 
royaume : et pour lequel le Roy avoit frayé et 
despendu moult grant finance pour |’entretene- 
ment dudit conte de Warvich. Et de ladicte 
desconfiture fut le Roy moult desplaisant, et 
puis aprés ces nouvelles ouies , se partit le Roy 
de ladicte ville de Han en Vermendois, et en 
emmena avecques luy mondit seigneur de 
Guyenne, le conte de Dampmartin, le président 
des comptes et plusieurs aultres , et vint a Paris 
ou il ne séjourna guiéres : et durant qu'il y fust il 
fist grande et joyeuse feste, et fist cest honneur 
& sa dicte bonne ville et cité de Paris de luy 
mesmes bouter le feu au feu fait en la place de 
Gréve d'icelle ville , la veille Saint-Jehan-Bap- 
tiste. Et puis s’en partit et s’en ala 4 Orléans , 
ot le prince de Piémont (2) y devint malade de 
maladie , dont il ala de vie & trespas audit lieu 
d’Orléans. En aprés s’en ala le Roy a Tours et a 
Amboise veoir la Royne et monseigneur lv 
Daulphin. 

En ce temps dudit mois de juing 1471, le Roy 
fut mal content des épitaphes et libelles diffama- 


(2) Suivant Ic manuscrit ; de Sayoye. 

toires qui ainsi avoient esté mis et attachez a | Roy avoit mis sadicte conté en sa main. Leque! 
Vesclandre dudit monseignetur le connestable et | conte vint par devers mondit seigneur de 
d’aultres. Et pour scavoir la vérité de ceulx qui | Guyenne , et puis mondit seigneur luy rendit la 


ce avoient faict, fist crier 4 son de trompe et cry 
publique par les carrefours d’icelle ville , que 
quelque personne qui scauroit aucune chose des- 
dits épitaphes, ou de ceux qui les avoient faits , 
qu’ils le venissent incontinent dire et dénoncer 
aux commissionnaires sur ce ordonnez , et on 
donneroit trois cens escus d’or au dénonciateur, 
et qui le scauroit et ne le viendroit déclairer , 
aurvit le col couppé. Et pour soupecon de ce, fut 
mis et constitué prisonnier ung jeune escollier 
de Paris nommé maistre Pierre Le Mercier, fils 
d’un lunetier du Palais , qui peu de temps apres 
fut délivré non chargé du cas. Aussi y fut mis 
_ £t constitué prisonnier maistre Henry Marieéte , 
qui avoit esté lieutenant criminel de la prévosté 
de Paris , tant pour raison desdicts épitaphes , 
que aussi pour aucunes injures ou paroles par luy 
dictes , comme on disoit de maistre Jehan de 
Ladriesche, trésorier de France, et puis fut dé- 
livré iceluy Mariéte par la cour de parlement , 
et mis hors des prisons de conciergerie, ou il 
estoit détenu pour ceste mesme cause. 

Au mois de juillet audit an 1471, mourut 
monseigneur le conte d’Eu, qui fut moult grant 
dommaige ; car c’estoit ung moult notable, saice 
et bon seigneur, et qui de tout son pouvoir avoit 
bien et loyaulment servy le Roy, et fort aimé le 
bien et utilité du Roy et de son royaulme , et 
fut mise ladicte conté d’Eu en la main du Roy, 
et mise et baillée és mains de monseigneur le 
connestable , 4 la grant desplaisance de mon- 
seigneur le conte de Nevers, frére de mondit 
seigneur d’Eu, et qui apres ladicte mort cui- 
doit bien jotiyr de ladicte conté d’Eu et des aul- 
tres terres dudit deffunct, comme son vray hé- 
ritier. 

Depuis ledit mois de juilletjusques au jour de 
Noel en suivant, ne fut riens fait auditroyaulme 
de France sinon que les ambassadeurs du Roy 
et de mondit seigneur de Bourgongne firent plu- 
sieurs alées et venués et les ungs avecques les 
aultres , pour pacifier et trouver moyen de paix 
et accord entre eux. En ladicte année fut mor- 
talité commune et universelle par la pluspart 
dudit royaulme, de maladie de flux de ventre et 
aultres maladies, 4 cause de quoy plusieurs gens 
de facon moururent en ladicte ville de Paris et 
nilleurs. 

Audit an monseigneur de Guyenne qui s‘en 
estoit retourné audit pays de Guyenne aprés le 
retour d’Amiens, devint mal content du Roy, et 
manda venir a luy le conte d’Armignac, qui 
avoit esté fugitif hors du royaulme, et duquel le 


pluspart de sadicte conté contre le gré et vou- 
lonté du Roy. En apres lesdits de Guyenne et 
Armignac, et aussi le conte de Fouez et aultres 
assemblérent en leur pays gens de guerre , fei- 
gnans de vouloir faire guerre au Roy, lequel 
pour ce leur empescher y envoya sur la marche 
dudit Guyenne cinq cens lances, et certain nom- 
bre de francs-archiers, avecques grant nombre 
de son artillerie, qui depuis ce y fut et séjourna 
par long-temps , pendant lequel vint et fat nou- 
velles que mondit seigneur de Guyenne estoit 
mort & Bourdeaulx , dont il n’estoit riens. 

Audit temps aussi furent envoyées par diver- 
ses fois de par le Roy ambassades par devers le 
duc de Bourgongne , pour le fait de la tréve 
d’entre eulx qui failloit le quatriesme jour de 
may 1472, et y estoient encores le premier jour 
de may lesire de Craon, maistre Pierre Doriolle, 
et aultres. 

Et ledit premier jour de may 1472, fut fait 
& Paris une moult belle et notable procession en 
Véglise de Paris, et fait ung preschement bien 
solemnel par ung docteur en théologie nommé 
maistre Jehan Bréte, natif de Tours, lequel dist 
et: déclaira entre aultres choses, que le Roy 
ayant singuliére confidence en la bénoiste gio- 
rieuse vierge Marie, prioit et exhortoit son bon 
populaire , manans et habitans de sa cité de 
Paris , que dores en avant de eure a midy, 
que sonneroit a l’église dudit Paris la grosse 
cloche, chascun feust fleschy ung genoiuil a terre 
en disant Ave Maria , pour donner bonne paix 
et union au royaulme de France, et aprés la- 
dicte procession faicte révérend pére en Dieu 
monseigneur l’évesque de Paris cheut malade 
d’une maladie de laquelle ce mesme jour il ala 
de vie a trespas, dont fut grant dommaige et fut 
fort pleuré; car il estoit sainct, bonne personne 
et grant clerc. Et ce jour furent en son hostel es- 
piscopal grand populairede la ville de Paris, tant 
hommes que femmes pour le voir mort en sa 
chappelle haut, estant au bout de la grant salle 
dudit hostel. Et illec par ledit peuple fut moult 
piteusement pleuré, et pour son Ame dévotement 
prié , et au partir luy baisoient les pieds et les 
mains, et disoient la pluspart d’iceulx qu’ils 
croioient fermement que ledit évesque feust 
sainct et bien aimé de Dieu; et le quisziesme 
jour dudit mois de may , le Roy envoya lettres 
aux prévost des marchans et eschevins et bour- 
gois de Paris , par lesquelles il leur faisoit s¢a- 
voir que ledit évesque en son vivant luy avoit 
esté mauvais, et non aimé son prouffit , et quiil 

avoit eu intelligence avecques le duc de Bour- 
yongne et aultres princes et selgneursqui avoient 
esté devant la ville de Paris durant le bien pu- 
blicque , et que pour leur donner faveur en icelle 
ville , avoit suborné desdits habitans. Et que, 
pour ces causes et afin qu’il en feust mémoire 
ordonna estre faicte et mise sur son corps un 
tableau ou épitaphe contenant les choses dessus- 
dictes, lequel épitaphe fut fait faire par les dessus- 
dits jusques a l’asseoir. En ce temps audit mois 
de may, la tréve d’entre le Roy et le duc de 
Bourgongne qui failloit au quatriesme jour dudit 
mois, fut derechef contiuuée jusques au quin- 
ziesme jour de juing ensuivant. 

- Audit mois de may, le duc de Calabre, nep- 
veu du roy de Cecile et de J¢rusalem, a qui le Roy 
avoit fait tant d’honneur de luy donner sa fille 
aisnée en femme et espousé , s’en ala hors de sa 
duchié de Lorraine pat devers ledit duc de 
Bourgongne pour traicter d’avoir et espouser sa 
fille , en délaissant en ce faisant ladicte fille du 
Roy sa femme , qui fut chose moult estrange a 
luy de ainsi faulser sa foy, et soy ainsi 
abaisser de délaisser la propre fille aisnée du 
Roy son souverain seigneur, pour cuider 
avoir et prendre la fille dudit de Bourgon- 
gne, subject et vassal du Roy. Et paravant ces 
choses ledit de Bourgongne avoit fait et fait 
faire moult de guerre au royaulme de France, 
& la faveur de mondit seigneur de Guyenne , 
feignant a ceste cause de luy donner et bailler 
sadicte fille, dont il ne fist riens ; mais fist tout 
le contraire, en abusant iceulx seigneurs et plu- 
sieurs aultres , soubs umbre dudit mariage. 

Et le jeudy quatorziesme jour dudit mois de 
may 1472, advint par male fortune que tout le 
comble et feste de l'Eglise Nostre- Dame-de-Clé- 
ry, prés d'Orléans, que le Roy avoit fait faire et 
éediffler de nouvel , ot il y avoit moult noble et 
belle couverture tant de charpenterie de bois 
que d'ardoise et de plomb, fut toute arse et 
broyée, et tout tombé en bas et par terre , par 
ce que ung plombeur besoignant en icelle cou- 
verture, s'en dévala en bas, et laissa le feu ot 
il chauffoit les fers & soulder en icelle couver- 
ture , sans aucune garde, et lequel feu le vent 
accueillit tellement qu’il s’en vola et dispersa au 
long d’icelle charpenterie et couverture, en telle 
facgon que sans y pouvoir remédier tout fat bralé 
et ars. 

Et ce mesme jour le Roy eut certaines nouvel- 
les que luy fist assavoir monseigneur de Mali- 
corne, serviteur et bien fort aimé de monditsei- 


(1) La nouvelle était prématurée : le duc de Guyenne 
ne mourut que le 28 mai 1472. 

gneurde Guyenne, que sondit seigneur et mais- 
tre estoit alé de vie a trespas (1) en la ville 
de Bourdeaulx. En icelluy mois monseigneur de 
Craon (2), maistre Pierre Doriolle , général 
des finances, maistre Olivier Le Roux , conseil- 
ler et maistre des comptes, et aultres ambassa- 
deurs du Roy par luy envoyez par devers ledit 
due de Bourgongne, retournérent devers le Roy 
luy relater ce que fait avoient avecques luy, 
et de la tréve qu’ils avoient ainsi faicte, qui de- 
voit durer jusques au quinziesme jour de juing 
ensuivant. Durant laquelle tréve et nonobstant 
icelle , ledit de Bourgongne fist mettre ses ° 
gens de guerre sur Jes champs, et mener et as- 

seoir son parc et artillerie entre Arras et Ba- 

paulmes, en un lieu qu’on nomme Hébuterne en 

Artois. Et pendant ce temps le Roy aprés les 

nouvelles de la mort de mondit seigneur de 

Guyenne son frére, se partit du Plessis-du-Pare- 

lez-Tours , et tira audit pais de Guyenne , la 

Rochelle, Sainct-Jeban-d’Angély , Bourdeaulx 

et aultres lieux voisins, et y mist et créa offi- 

ciers nouveaux de par lui. Et d’icelle duché de 

Guyenne fist et establist gouverneur monsei- 

gneur de Beaujeu, frére de monseigneur le duc 

de Bourbon, 

Apres ces choses ledit de Bourgongne en persé. 
vérant tousjours en ses diableries, foles obstina-. 
tions et mauvaisetiez, comme devant avoit fait. 
Le jeudy unziesme jour de juing audit an 1472, 
envoya devant la ville de Nesie dedans laquelle 
y avoit de par le Roy ung nommé le petit Picart , 
qui estoit capitaine de cing cens francs-archers 
de ’Isle-de-France qui estoient dedans ladicte 
ville , et par grant force et violence voulurent 
avoir ladicte ville et chasteau ; et pour l’avoir y 
baillerent et livrerent de grans et divers as- 
saux , ausquels Bourguignons fut vailiamment 
résisté par ledit Picart et ceux de sadicte com- 
pagnie. Et jusques au vendredy qui estoit le 
lendemain douziesme jour dudit mois de juing 
que environ cing heures du matin ledit Picart 
en la compagnie de la comtesse dudit lieu de 
Nesle yssirent hors de ladicte place pour aler par 
devers le bastard de Bourgongne et autres, ayans 
illec leur armée pour ledit de Bourgongne pour 
cuider trouver pacification et accord entre les, 
gens du Roy et ledit de Bourgongne, qui traic.. 
ta avecques eux en telle maniére que lesdits Pi. 
card et ceux de sadite compagnie s’en iroient 
leurs vies sauves, en rendant ladicte place, en lai~ 
sant leurs biens et harnois, & quoi faire ils furent 
contens. Et a tant se départirent et s’en retour~ 


(2) George de la Trémouille. 

nerent en ladicte ville de Nesle, et dirent aux 
dessusdits francs-archiers leur composition, et 
comment ils devoient tous laisser lJeurs biens, 
chevaulx et harnois , et eulx en aler leurs vies 
sauves. Pour laquelle chose, incontinent aprés 
plusieurs d’iceulx, par l’ordonnance dudit Picard 
leur capitaine , se dépouillérent et habandonné- 
rent leursdicts harnois , et en ce faisant et avant 
quils feussent bien asseurez d’avoir lettres de 
leurs promesses et traictez, feurent par aucuns du- 
dit lieu de Nesle mis et boutez en icelle place les- 
dits Bourguignons, qui incontinent , nonobstant 
ladicte promesse, vindrent charger sur lesdits 
francs-archiers ainsi déshabillez , soubs umbre 
d’icelle promesse, et plusieurs en tuérent et meur- 
drirent; et partie d’iceulx cuidans eux sauver, 
s’en alérent et retrayérent dedans !’église dudit 
lieu de Nesle, ou depuis lesdits Bourguignons 
alérent les tuer tous et meurdrir. Et aprés qu’ils 
furent tous ainsi tuez et meurdris , y survint et 
se y trouva ledit de Bourgongne, qui tout a che- 
val entra dedans ladite église, en laquelle y 
avoit bien demy pied de hault de sang espandu 
des pauvres créatures illec estans, qui & ceste 
heure estoient tous nuds gisans illec morts. Et 
quant ledit Bourguignon les vit ainsi abatus , se 
commenga a seigner et dire qu’il veoit moult 
belles choses, et qu’il avoit avecques luy de 
moult bons bouchiers. Et le lendemain ensti- 
vant, qui fut le samedy treiziesme jour dudict 
mois, ledict petit Picart , qui estoit prison- 
nier, avec aultres de ceux de sadite compaignie, 
furent pendus et estranglez de l’ordonnance du- 
dict de Bourgongne, et puis fist arraser ladicte 
place et mettre le feu dedans. Et le dimenche 
quatorziesme de iceluy mois s‘en partirent du- 
dict lieu de Nesle et alérent devant Roie ou es- 
toient environ quatorze cens archiers de la 
compagnie et charge Pierre Aubert, bailly 
de Meleun et de Nugnon, et aussi y estoient 
pour gentils-hommes et capitaines Loisel de Ba- 
lagny (1), capitaine de Beauvais , monseigneur 
de Mouy, le seigneur de Rubempré et autres , 
qui bien avoient deux cens lances bien en point. 
Et jacoit ce qu’ils feussent dedans ladicte ville 
que le Roy avoit faict bien remparer, bien avi- 
tailler et garnir de moult belles serpentines, ils 
se rendirent le mardi ensuivant seiziesme jour 
dicetui mois, A l’heure de midi , et laissérent 
illec ladicte artillerie, leurs chevaux et harnois. 
Et tout abillement de guerre, et toutes leurs 
bagues , ou Je Roy et eux eurent dommaige de 
cent mille escus d’or et plus, et s‘en revindrent 
tous nuds et en pourpoint, ung baston en leur 


(4) Suivant le manuscrit : Loyset de Baligny. 

poing. Et demoura illec ledict duc de Bour- 
gongne depuis par certain temps, et d’illec s’en 
ala devant la ville de Beauvais pour y mettre le 
siége , ou il y arriva le samedi vingt-septiesme 
jour de juing audit an 1472, ot! de plaine venué 
y donnérent ung fort assault, a quoy fut fort 
résisté par les bourgois, manaus et habitans 
@icelle ville. Et celle mesme nuict y arriva 
Guillaume de Valée, lieutenant du séneschal 
de Normendie, a tout deux cens lances qui 
moult bien secoururent ceux dudit lieu, car ils 
arrivérent 4 Pheure du fort de leur assault, et 
tout incontinent montérent dessus la muraille, 
et firent reculer lesdits Bourguignons. Et le 
lendemain ensuivant y vint monseigneur de 
Crussol, Jouachin Rouault, la compagnie de 
monseigneur de Bueil , Guérin Le Groing, mon- 
seigneur de Torcy et autres nobles de Normen- 
dite, qui trés-vaillamment s’y contindrent. Et 
pendant ce temps furent bien secourus de ceux 
de la bonne ville de Paris , tant de pionniers , 
pics , pelles , farines , vins , pouldres & canon et 
autres avitaillemens qui firent tres-grant bien 
ausdits gens de guerre et aux habitans d’icelle 
ville. Et en ces entrefaictes y eut de belles et 
grandes escarmouches ou plusieurs Bourgui- 
gnons estans devant icelle ville furent' morts et 
tuez. : 

En ce temps advint que aucuns des habitans 
d’Auxerre saillirent bors de leur ville pour aler 
courir és pais du Roy, pour prendre et mener 
audit lieu d’Auxerre , boeufs , vasches , et tout 
ce qu’ils pourroient trouver pour eux avitailler, 


et vindrent prés de Joigny, de Seignelay et illec 


environ , contre lesquels y alérent le bastard 
dudit Seignelay, le seigneur de Plancy et aultres, 
jusques au nombre de trois cens , qui vindrent 
en rencontrer lesdits d’Auxerre , qui se mirent 
en bataille contre eux. Et quant les dessusdits 
seigneurs les eurent ainsi veus, ils se frapperent 
dedans moult vigoureusement, et y en eut huict- 
vingts de morts et quatre-vingts de prins , et le 
demourant se mist en fuite ou fut noyé. Audit 
temps pour raison de l’approuchement desdits 
Bourguignons ainsi venus 4 Beauvais, furent 
faictes a Paris de moult belles ordonnances par 
sire Denis Hesselin, panetier du Roy nostre 
sire, esleu de Paris et prévost des marchans de 
ladicte ville , comme de faire rédiffier la mu- 
raille et garde de dessus les murs, faire faire 
belles et grandes tranchées, mettre en point les 
chaisnes, rédiffier les fossez, boulevars et bar- 
riéres des portes, en faire murer d’aucunes, faire 
faire de moult belles serpentines toutes neuves, 
et d'autres belles ordonnances y furent faictes. 

Et le jeudy second jour de juillet vint ct 

arriva a Paris le seigheur de Rubempré, qui 
venoit de ladite ville de Beauvais et apporta 
lettres des capitaines de ladicte ville addressans 
au seigneur de Gaucourt, lieutenant du Roy a 
Paris , aux prévost des marchans et eschevins 
de lJadite ville de Paris. Par lesquelles leur es- 
toit fait scavoir que le duc de Bourgongne et 
ceulx de son ost estoient en telle nécessité de 
vivres, que ung pain de deux deniers a Beau- 
vais valoit audit ost trois sols parisis, et que 
iceluy duc de Bourgongne avoit intention de 
joiier au désespoir et avoir ladicte ville pour y 
perdre la pluspart de tous ses gens; et pour ce 
prioient ausdits de Paris que on leur envovast 
de la menué artillerie , des arhalestres, du traict 
et des vivres. Laquelle chose fut faicte et en- 
voyée a eux par le bastard de Rochechouart, 
seigneur de Méru, qui y mena et conduisit les 
soixante arbalestriers de Paris, avecques traict, 
arbalestres, artillerie et vivres. Et le jeudy, 
neufiesme jour dudit mois de juillet, environ 
Pheure de sept heures au matin, aprés que Je- 
dit de Bourgongne eut fait getter grant nombre 
et quantité de bombardes et autres artilleries 
contre les murs de ladicte ville, a l’endroit de la 
porte de I’Hostel-Dieu , vindrent et accoururent 
dedans les fossez de ladite ville grant quantité 
desdits Bourguignons, qui y apporterent grant 
nombre de bourrées, clayes et autres mes- 
rain dedans lesdits fossez, et puis y dressérent 
eschelles, et moult vigoureusement assaillirent 
ladicte ville a l’endroit de la muraille et portail 
dudit Hostel-Dieu, dont avoit la garde et charge 
monseigneur Robert Destouteville, chevalier sei- 
gneur de Beyne et prévost de Paris, qui moult 
honnorablement et vaillamment s’y contint et 
ceux de sadicte compaignie. Et dura ledict assault 
depuis ladicte heure de sept heures jusques aprés 
unze heures, durant lequel temps y eut grant 
quantité de Bourguignons ruez et abbatus morts 
de dessus lesdicts murs dedans les fossez d’i- 
celle ville , et de navrez grant nombre , et bien 
jusques au nombre de quinze a seize cens hommes 
et plus largement y en eust eu demorts s’il y eust 
eu saillie a y estre hors d'icelle ville; mais toutes 
les portes d’icelle estoient murées du costé de 
ost desdicts Bourguignons , pourquoy ne se 
peut faire ladicte saillie, dont furent moult do- 
lans les nobles seigneurs, capitaines, gens- 
d’armes et de traict qui estoient dedans icelle 
ville en bien grand nombre et bon habillement, 
comme de quatorze 4 quinze mil combatans, 
dont avoit la charge et conduite le conte de 
Dampmartin , Jouachin Rouauit, mareschal de 
France, Salezar, Guillaume de Valée , Méry de 
Coué , Guérin Le Groing, les sires de Beyne et 

de Torey fréres, et plusieurs autres gentils- 
hommes de conduite et grant facon. Et durant 
ledict assault, moyennant la grace de Dieu , ne 
fut point tué des gens du Roy plus de trois ou 
quatre personnes , et encores disoit-on que ce 
avoit esté par leur oultraige. Et au regard de 
toute l’artillerie qui fut tirée par lesdits Bour- 
guignons durant ledit temps cn icelle ville jus- 
ques au neufiesme jour de juillet, n’en fut tué 
plus de quatre personnes. Et le lendemain dudit 
assaut , environ le point du jour, fut de rechief 
envoyé par ledict sire Denis Hesselin, prévost 
des marchans, audict lieu de Beauvais grant 
quantitéde traict a arbalestre et des cordes pour 
y servir, des poudres & canon et coulevrine , et .- 
des chirurgiens pour penser et guérir les navrez. 

Et le samedy unziesme jour dudit mois de 
juillet, au matin , fut tiré hors des prisons du 
Chastelet de Paris un messager de l’ostel du Roy, 
qui avoit esté constitué prisonnier esdites pri- 
sons , pource qu'il avoit dict et publié au palais 
et autres plusieurs lieux de ladicte ville de Pa- 
ris, que monseigneur le connestable avoit tiré 
dudit lieu de Beauvais aux champs les capi- 
taines estans dedans icelle, faignant d’avoir con- 
seil avecques eulx , Ascavoir qu’il estoit de faire 
pour la seureté et deffence d’icelle ville ; et que 
ce pendant qu'il tenoit ledit conseil lesdits Bour- 
guignons furent avitaillez en leur ost de grant 
quantité de vivres, a quoy eust esté fait faire 
résistence par lesdicts capitaines , si n’eust esté 
ledict conseil. Desquelles paroles ainsi dictes par 
ledit messagier, qui sonnoient mal a la charge 
de mondit seigneur le connestable , et que de 
ce se tint fort a mal content fut ledict messa- 
gier, baillé et délivré par l’ordonnance du Roy 
a maistre Milles, huissier d‘armes de son hos- 
tel, qui Je mena et conduisit par devers ledict 
connestable, et si luy porta les charges et in- 
formations qui faictes avoient esté desdictes 
paroles. 

Et le vendredy dixiesme jour dudit mois, qui 
fut le lendemain dudit assault, par une tren- 
chée, qui fut faicte pour y estre hors dudict lieu 
de Beauvais, Salezart et autres de sa compai- 
gnie entrérent dedans le pare d’iceluy de Bour- 
gongne, environ le point du jour, ot furent tuez 
tous les Bourguignons qu’ils rencontrérent ; et 
en iceluy parc y furent bruslées trois tentes et 
tout ce qui estoit dedans , et en une d’icelles y 
furent tuez deux hommes de grant facon , jacoit 
ce qu’ils promettoient de payer moult grant 
finance. Et pour ce que en iceluy ost fut fait 
grant cry et noise, en criant vive Salezart , les- 
dicts de l’ost se assemblérent en bien grant 
nombre , parquoy il convint audict Salezart se 

retraire audict lieu de Beauvais , et er soy re- 
trniant et ceux de sa compagnie, en emmenérent 
avecques eux de bien belle artillerie, comme 
deux des chambres des bombardes qui avoient 
battu et getté en bas la muraille de ladicte ville. 
Lesquelles chambres pour causes de hastiveté 
ils getterent dedans les fossez , et si bouttérent 
dedans ladicte ville deux bien belies serpentines 
avec ung gros canon de cuivre nommeé I‘un des 
douze pers que le Roy a la journée au rencontre 
de Montlehéry y perdit. Et fut ledict Salezart 
suivi de bien prés, et fort battu et navré, et 
son cheval aussi navré de plusieurs coups de 
piques de Flandres et autres, nonobstant quoy 
il le rapporta jusques audict lieu de Beauvais , 
ow ledict cheval mourut incontinent qu'il y fut 
arrivé. Et depuis ladicte saillie n’advint audict 
ost guéres de choses jusques au vingt-uniesme 
jour dudit mois de juillet, que les bons bour- 
gois, manans et habitans de fa ville d’Or- 
leans , envoyérent et firent passer parmy la ville 
de Paris ia quantité de cent tonneaux de vin du 
creu dudit lieu d’Orléans, qu’ils envoyoient et 
donnoient ausdits seigneurs et gens de guerre 
estans audit Beauvais, pour les rafraischir et 
aider & bien besongner alencontre desdits Bour- 
guignons. Et si leur renvoyerent encores grant 
quantité de trousses , de fleches a arc, artillerie, 
arbalestres et des poudres & canon. Et pour con- 
duire les choses dessusdites y estoient en per- 
sonne auscuns bourgois dudit lieu d’Orléans , 
pour faire le présent ausdits seigneurs et gens 
de guerre estans audit Beauvais et de par icelle 
ville d’Orléans. 

En ce temps furent faictes les monstres en la 
ville de Paris, par les habitans dicelle, par 
chascune dizaine et quartiers de ladite ville, 
tous lesquels y furent en armes et par ordre; 
lesquelles monstres furent veues et receues par le 
seigneur de Gaucourt, lieutenant du Roy en 
ladicte ville , maistre Jehan de Ladriesche pre- 
sident des comptes, sire Denis Hesselin , pane- 
tier du Roy , esleu sur le faict des aydes et pré- 
vost des marchans de ladicte ville, lesquelles 
monstres il faisoit moult beau veoir, et plus 
eust fait se les arbalestriers coulevriniers, gens 
prins és bannieres , et aultres gens de guerre en 
grant nombre, envoyez de ladicte ville audit 
lieu de Beauvais , y eussent este. En ce temps 
fut mis en termes que encores seroit prins parmy 
ladicte ville, jasques au nombre de trois mil 
combatans, qui seroient armez et souldoyez de 
par ladicte ville, ceulx de parlement , de Chas- 
tellet , la chambre des comptes, la chambre des 
monnoyes, le chancellier, maistre des requestes, 
les esleus et aultres, qui sembla estre moult 


LES CHRONIQUES DE JEAN DE TROYES. [1472] 


grant charge aux habitans d’icelle , veu le grant 
nombre de gens que desja on avoit envoyé audit 
Beauvais, et que aussi ladicte ville en demou- 
roit moult affoiblie. Et farent ces choses moult 
honnorablement remonstrées par ledit stre Denis 
Hesselin aux capitaines estans audit Beauvais, 
qui desdictes remonstrances se tindrent a bien 
contens, et se contentérent de ce qui leur avoit 
esté envoyé , sauf qu’ils priérent que encores on 
leur menast cent arbalestriers et coulevriniers , 
ce que fist ladicte ville. 

Et depuis le mercredy , feste de la Magde- 
laine , environ l’eure de trois heures du matin, 
ledit duc de Bourgongne honteusement se des- 
loga de son ost et s’en partit et s’en ala sans 
aultre chose faire , sinon que durant l’espace de 
vingt-six jours entiers qu’il fut devant ladicte 
ville, il ne cessa de faire getter son artillerie 
contre ladite ville nuit et jour , qui peu ou néant 
grevérent icelle ville, ne les habitans d’icelle, 
et y donna et fist donner deux grans et mer- 
veilleux assaults, ausquels y furent tuez et meur- 
dris bien grand nombre de ses gens de guerre , 
des plus grans qu'il edt en sa compaignie, et si 
perdit durant icelluy temps grant quantité de 
son artillerie, que ceulx de la garnison d’Amiens 
pour le Roy gaignerent dessus lesdits Bourgui- 
gnons. Et depuis ledit partement desdits Bour- 
guignons, ils s’en alérent boutant les feux és 
bleds et és villaiges par tout ou ils passoient, et 
vindrent devant Sainct-Valéry-lez-le-Crotoy , 
qui leur fut rendu par ceulx de dedans, pour ce 
qu’ils n’estoient pas assez de gens, et que la 
place n’estoit point de tenir contre sa puissance, 
et aprés s’en ala a Eu qui pareillement luy fut 
rendue pour les causes que dessus. Et le mer- 
credy , vingt-neuflesme jour de juillet , monsei- 
gneur le connestable, monseigneur le grant 
maistre , et aultres capitaines qui estoient de- 
dens la ville de Beauvais, accompaignez de — 
huict cens lances, se partirent dudit lieu pour 
eulx tirer au pays de Caulx vers Arques et Mous- 
tiervillier, pour estre au devant desdits Bour- 
guignons qu’ils supposoient qu’ils y devoient 
aler, ce que firent lesdits Bourguignons, et 
alérent mettre et asseoir leur parc entre ladicte 
place d’Eu et Dieppe, en ung village nommé 
Ferriéres. Et illec depuis y séjourna bien grant 
piéce sans riens conquérir, sinon le neuf chas- 
tel de Nicourt ou ils se boutérent , pource que 
dedens n'y trouvérent aucun qui leur contre- 
dist , et y furent par l’espace de trois jours , puis 
s’en alérent , et au partir y boutérent le feu et 
brdlérent la ville et chastel, qui fut ung moult 
grant et piteux dommaige, car cestoit une 
moult belle ville de guerre et grande. Et en 

apres fist mettre et bouter ledit Bourguignon le 
feu 4 Longueville, au Fay , et aultres plusieurs 
lieux et villages du bailliage de Caulx , qui pour 
_tout son vaillant n’eust sceu réparer. Et plus ne 
aultre vaillance ne fist que de bouter lesdits feux 
depuis son partement de ses pays jusques au 
premier jour de décembre 1472. Durant ces 
choses le Roy qui estoit en Bretaigne a tout plus 
de cinquante mil combatans, ne fist que peu ou 
rien, pour ce qu'il fut mené de belles paroles 
et par ambassades, au moyen de quoy il cui- 
doit avoir bonne pacitication et accord avec le- 
dict duc de Bretagne , sans effusion de sang ne 
perdition de ses gens de guerre , que tousjours 
il a fort craint , plus sans comparaison que ledit 
de Bonrgongne,, qui estoit trop cruel et plain de 
mauvaise obstination , ainsi que en son temps 
ia bien monstré et monstroit chascun jour. Et 
aprés que ledit duc de Bourgongne fut retourné 
dudit pays de Caulx , ot ainsi avoit bouté le feu 
comme dit est , et que devant Arques et Dieppe 
fut si vigoureusement recueilly et batu, Juy et 
ses gens , s’en partit d‘iceluy pays et délibéra de 
s’en aler devant la bonne ville et cité de Rouen, 
ot plus que devant fat bien receu. Et tellement 
que au moyen des saillies et grans vaillances 
que firent sur luy ceux de dedens, luy convint 
soy en retourner bien honteusement et a sa 
grant perte vers Abbeville , et fist courir lors le 
grant bruit de mettre le siége devant la ville de 
Noyon , et icelle avoir par force , a quoy luy fut 
bien résisté par le sire de Crussol et autres 
vaillans capitaines pour le Roy , qui se vindrent 
loger dedens, et qui la fortifiérent d’engins , de 
vivres et autres choses, pour répulser sa damp- 
nee fureur, mais ung grand mal fut fajt par 
son moyen : car lesdits capitaines , pour estre et 
demourer plus seurs en ladite ville, firent brus- 
ler et abattre les fauxbourgs d’icelle ville, pour 
garder de y loger lesdicts Bourguignons qui n’y 
vindrent point. 

Audit temps messire Robert Destouteville, 
chevalier prévost de Paris , qui estoit dedens la 
ville de Beauvais, avecques les nobles de la 
prévosté et viconté de Paris, et certain nombre 
de franes-archiers, s’en partit dudit lieu de 
Beauvais et s’en vint loger és fauxbourgs de la 
ville d’Eu , du costé d’Abbeville. Et ce mesme 
jour aussi arriva d’autre costé esdits faux bourgs 
du costé de Dieppe , monseigneur le mareschal 
Jouachin (1), lesquels incontinent envoyérent 
sommer les Bourguignons qui estoient dedens. 
Et tels effrois leur firent les gens du Roy qu’ils 
prindrent composition, qui estoit telle qu’ils s’eu 


(4) Joachim Rouault. 

alérent tous , et si rendirent ladite ville ; c'est as- 
savoir les chevaliers chacun sur ung petit cour- 
taut, et tous les autres Bourguignons qui estoient 
bien cent (2) et plus, s’en alérent chascun un 
baston en leur poing, et laissérent tous leurs 
habillemens , biens et chevaux , et si.payérent 
dix mil escus, et puis ne demoura guiéres que 
lesdicts Jouachin et Destouteville, eulx et leurs 
gens s’en alerent devant la ville de Sainct-Wa- 
lery qu’ils curent par semblable condition , et 
payérent six mil escus, et puis s’en alérent a 
Rembures , un bien bel et fort chasteau , ot de- 
dans estoient aucuns Bourguignons, qui vindrent 
au devant dudict Destouteville ‘et Jouachin , 
ausquels ils rendirent ledit chastel , moyennant 
que lesdits Bourguignons s’en alérent, eulx et 
leurs bagues sauves. 

En ces entrefaictes aucuns tenans le party du- 
dit de Bourgongne , comme le conte de Roussi, 
fils dudict connestable , et aultres de leur party, 
tindrent les champs au pays et marche de Bour- 
gongne, et se vindrent espandre et loger en la 
conté de Tonnerre , ou ils ne trouvérent aucune 
résistence. Et en gastant et destruisant pays 
vindrent jusques 4 Joigny , qui fut fort secouru 
par les gens du Roy, et ne l’eurent point, et puis 
s’en alérent vers Troyes, boutans feux és gran- 
ches et villaiges , et aultre vaillance ne firent. Et 
pendant qu’ils faisoient tels maux , semblable- 
ment le faisoient le conte Daulphin d’Auvergne 
et aultres nobles hommes de sa compaignie au 
pays de Bourgongne pour le Roy , ou ils mirent 
et bouterent aussi le feu en plusieurs des villes , 
villaiges et lieux dudit de Bourgongne, et y 
firent du dommaige irréparable; mais c’estoit 
pour yevenche de ce que ladit Bourguignon avoit 
fait sur les villes, pays et subgects du Roy, 
comme mauvais subjects quils estoient a leur 
vray et souverain seigneur. 

Au mois de septembre ensuivant, le Roy qui 
avoit esté par certains temps au pays de Hre- 
taigne , fist tréve ou abstinence de guerre avec 
ledit duc de Bretagne jusques au premier jour 
d’avril ensuivant, en laquelle tréve estoient 
comprins les amis et aliez d’iceluy de Bretaigne, 
lesquels il déclara estre ledit duc de Boar- 
gongne , qui aussi print et accepta ladicte tréve 
ledict temps durant , aussi pour luy, ses amis 
et aliez, qu'il déclara estre l’empereur d’Al- 
maigne , les rois d’Angleterre , Escosse, Por- 
tugal, Espaigne , Arragon , Ceetile, et autres 
rois , jusques au nombre de sept, et plusieurs 
autres ducs grands seigneurs. En ce temps accou- 
cha d’un fils la bonne Royne de France , que on 


(2) Manuscrit: huit cents. 

appella monseigneur de Berry (1); qui ne vesquit 
gguicres. 

Vers la fin du mois d’octobre advint que 
monseigneur de Beaujeu , frere de monseigneur 
le duc de Bourbon , qui estoit alé par lordon- 
nance du Roy au pais d’Armignac comme gou- 
verneur de Guyenne , lequel estoit bien accom- 
paigné de grans seigneurs et nobles hommes, 
luy estans dedens la ville et cite de Lestore au- 
dit pais , fut par trahison pris et mis és mains 
dudit conte d’Armignac, lequel au moyen d’i- 
celle prise recouvra ladicte cité. Et puis aprés 
icelie prise ledict d’Armignac délivra plusieurs 
des seigneurs estans avec ledit seigneur de Beau- 
jeu , qui depuis furent prins de par le Roy, pour 
ce qu'il avoit soupcon qu’ils eussent este cause 
de la prise dudit seigneur de Beaujeu , et furent 
menez prisonniers au chasteau de Loches. Et 
de ladicte prise dudit de Beaujeu fut le Roy 
moult doulant , et pour le ravoir envoya devant 
icelle cité de ses gens de guerre et artillerie en 
grant nombre, et lui mesmes ala jusques a 
Poictiers , a la Rochelle , et au pays d’environ, 
et y estoit le jour sainct Andry, audit an 1472, 
et puis sen retourna a Angiers. Et a cause de 
ladicte prise y eut un gentilhomme serviteur 
dudit monseigneur de Beaujeu, nommé Jean 
Deymer (2), qui estoit prisonnier audit lieu de 
Loches, lequel fut escartellé en la ville de Tours, 
pour ce qu’il confessa avoir esté traistre au Roy 
et a sondit maistre : et a l’eure qu’il deust mou- 
rir parla moult honnorabiement et publiquement 
devant tous dudit seigneur de Beaujeu , en di- 
sant par luy qu’il estoit bon et loyal, et qu'il 
n’avoit rien sceu de ladicte trahison; mais d’i- 
celle en chargea fort. le cadet d’Alebret, sei- 
gneur de Sainct-Basile , auquel ledit de Beaujeu 
avoit eu grant confidence , pour ce qu'il avoit 
esté nourry et eut moult de biens en Ja maison 
de Bourbon. Apres ces choses le Roy séjourna 
longuement en Poictou, et vers les marches de 
Bretaigne ; et tant y demoura que appoincte- 
ment se fist entre le Roy et le duc de Bretaigne , 
dont de ce faire se mesia fort Oudet de Rie, 
seigneur de Lescun , a qui le Roy a ceste cause 
fist de grans biens, et paravant luy en avoit 
aussi fait, et en faisant ledict appointement le 
Roy bailla et délivra audit duc de Bretaigne la 
conté de Montfort, et certaine somme de deniers. 

Et apres ledit accord ainsi fait, fut envoyé 
par ledit duc de Bretaigne le faire nottitier et 


(1) I) fut nommé Frangots. 
(2) Manuscrit: Deynner. 


(3) Louis de Beaumunt, d'une noble et ancienne fa- 
ailie de Poitou, fut premiérement chancelier de VE- 

scavoir par ses ambassadeurs au duc de Bour- 
gongne, et pour ravoir de lui les seelez que ledit 
duc de Bretaigne lui avoit baillez en faisant I'a- 
lience d’entreulx. 

Au mois de février audit an 1472, le tiers 
jour adit mois, advint sur le point de six heures 
au soir que le temps estoit fort doux et chauit, 
qu’il descendit du ciel deux grans clartez comme 
deux chandelles , passant devant les yeux des 
regardans, qui sembloit estre fort espouven- 
table, et en yssoit moult grand clarté , mais ce 
ne dura guiéres. Le septiesme jour dudit mois 
de février, monseigneur |’évesque de Paris (3), 
fils de.monseigneur de La Forest , fist son entrée 
comme éevesque de ladicte ville , et y eut grande 
solemnité gardée a son entrée. Et apres le ser- 
vice fait en la grant église , donna 4 disner aux 
gens d église , université , parlement , chambre 
des comptes, généraulx, maistres des requestes, 
secretaires , prévost des marchans, eschevins et 
bourgois de ladite ville, bien et honnorablement. 
En ce temps fut tirée de la ville de Lestore une 
grosse serpentine en l’ost des gens du Roy estans 
devant, laquelle d’un seul coup tua le maistre 
de l’artillerie du Roy et quatre autres canonniers. 

Audit temps fut prins prisonnier le due d’A- 
lencon, par messire Tristan Lermite, prévost 
des mareschaux , ct mené devers le Roy, pour 
occasion de ce que on disoit qu'il s’en estoit 
party de ses pays, cuidans s’en aler par devers 
ledit de Bourgongne, pour lui vendre et déli- 
vrer toutes ses terres et seigneuries qu'il avoit 
au pays du Perche et Normendie, avec ladite du- 
chié d’Alencon. 

Au mois de mars ensuivant 1472, le vendredy 
cinquiesme jour , le conte d’Armignac estant 
dedens ladicte ville de Lestore , et qui audict 
jour avoit composition faicte avecques le Roy, 
par le moyen de messire Yves du Fau, que le 
Roy avoit envove par devers ledit de Armignac 
pour ceste cause, affin de soy en vuider dudit 
lieu de Lestore, luy , sa femme et serviteurs, 
leurs vies sauves, fut ledict de Armignac tué et 
meurdri par les gens du Roy , qui par assault 
entrerent en icelle ville , pource que ledit de 
Armignac nonobstant sondit appoinctement, en 
alant al’encontre, voulut tuer et meurdrir aucun 
des gens du Roy qui entrérent en icelle ville, 
soubz ombre et couleur dudict traité , lesquels 
quant ils virent que ledit de Armignac les vou- 
loit ainsi traicter, criérent aux gens du Roy te- 


glise de Paris, conseiller et chambellan de Charles VII, 
et ensuite de Louis XI, qui le fit pourvoir 4 son insu par 
le pape Sixte IV de I'évéché de Paris. 1) défendit par 
son testament qu'on lui fit aucune pompe funébre; il 
mourut le 5 juillet 1492. 


LES CHRONIQUES DE JEAN DE TROYES. [1472] 


nans illec le siége qu’ils les vousissent secourir, 
ce quiils firent. Et vindrent assaillir ladicte 
ville 4 Pendroit ou elle avoit esté batué, et par 
la entrerent dedens le séneschal de Lymosin et 
autres en grand nombre, et tels qu’ils tuerent 
ledit de Armignac, toutes ses gens, et tous les 
habitans de ladicte ville de Lestore , tellement 
que de tous n’en demeura que la contesse d’Ar- 
mignac (1) et trois femmes , et trois ou quatre 
hommes , que tout ne fut tué, meurdry et tout 
pillié. 

Et partant monseizneur de Beaujeu et les au- 
tres seigneurs et gentils-hommes que ledit d’Ar- 
mignac tenoit prisonniers audit lieu de Lestore, 
furent délivrez et s’en vindrent devers le Roy. 
Et des choses dessusdites en apporta les nouvel- 


les au Roy ung des chevaucheurs de son escurie | 


nommé Jehan Dauvergne, dont le Roy fut moult 
joyeux, et pour ceste cause le fist et créa son 
hérault, et si luy donna cent escus d’or. Et aussi 
entra dedens ladite ville le cardinal d’Arras (2), 
qui moult vaillamment s’estoit porté devant 
icelle en y tenant le siége pour le Roy, et apres 
fut toute ladicte ville arse et tout getté dedens 
les fossez, et pour la desconfiture dudit lieu de 
Lestore et dudit d’Armaignac en ala lta nouvelle 
au roy d’Arragon, qui estoit a Parpignan , le- 
quel pour la cause dessusdicte et aussi qu’on 
luy rapporta que Phelippe monseigneur de Sa- 
voye s’en alloit 4 luy, pour luy faire la guerre 
et recouvrer ladite ville de Parpignan , qu’il 
avoit prise sur le Roy , et venoit illec a tout 
grant compaignie de gens de guerre , tant des 
pays de Savoye, du Dauphiné que d’Armignac, 
s’en ala et départit dudit Parpignan et se retf®- 
hit en autres lieux ses pays. 

Et puis le samedy matin quatorziesme jour 
dudict mois de mars a l'heure de six heures , le 
Roy qui estoit au Plessis-du-Parc, jadis nommé 
les Montils-lez-Tonrs, s’en partit a privée com- 
paignie ets’en ala a Bourdeaux et a Bayonne. Et 
affin que homme vivant autres que ceux qu’il 
_ avoit ordonnez ne le suivissent , ne allassent 
aprés luy, fist tenir toutes les portes de Tours 
fermées depuis ladicte heure jusques a dix heu- 
res sonnées, et si fist rompre un pont prés du- 
dict lieu de Tours par ou il estoit passé, affin que 
homme n’y passast, et fist illec aussi demourer 
monseigneur de Gaucourt, capitaine des gentils- 
hommes de sa maison, affin que personne n’a- 
jast aprés luy. 

Et le mercredy septiesme jour d’avril avant 
Pasques audit an 1472 , le cadet d’Alebret fils 
du conte d’Alebret, qui avoit esté avec mondit 


(1) Jeanne de Foix. 
1 C.D. M., T. IV. 

seigneur de Beaujeu audit lieu de Lestore, et 
avoit trahy et baillé ledit seigneur au comte 
d’Armignac, fut iceluy cadet pris prisonnier au- 
dit lieu de Lestore aprés la mort dudit d’Armi- 
gnac, et amené en prison a Poictiers, ou illec fut 
fait son procés et condampné a estre décapité , 
lequel y fut ledit jour de mercredy sept avril, 
et incontinent qu’il eut eu le col couppé fut son 
corps et sa teste mis en ung cercueil couvert 
d’ung poille armoyé a ses armes; ct fut porté 
ledit corps enterrer par les quatre ordres men- 
dians dudict Poictiers, et luy fut fait ung moult 
beau service. Audit mois d’avril fut fait dere- 
chef tréve entre le roy et leduc de Bourgongne 
jusques 4 ung an prouchain ensuivant, qui fini- 
roit l’an 1474. 

L’an 1473, environ la fin d’avril , advint que 
le roy d’Arragon fist entreprise sur la ville de 
Parpignan, et la prit sur monseigneur du Lau 
qui én avoit la garde et la charge, mais le chas- 
teau demoura au Roy et a ceux qui dedens es- 
toient, et le tindrent depuis ladicte ville prise 
bien longuement , et jusques prés la conqueste 
faite dudit lieu de Lestore, que apres icelle le 
Roy en envoya son armée par devant fadicte 
ville de Parpignan, devant laquelle ils mirent 
le siége, et y assiégérent ledit roy d’Arragon et 
son fils, et avec les nobles, seigneurs, capitaines 
et séneschaulx de ladite armée ; y estoit aussi 
monseigneur le cardinal d’Alby, qui moult bien 
et sagement se y gouverna. Et devant icelle 
ville tindrent Je siége longuement, et jusques 
au mois de juip que be Roy y envoya de rechef 
pour reconforter ladite armée, quatre cens lan- 
ces prises 4 Amiens et autres villes voisines , et 
si y envoia grant quantité d’artillerie et cannon- 
niers. 

Au mois de juin audit an 1473, le duc d’A- 
lencon que le Roy avoit fait prendre et amener 
prisonnier & Loches, fut mené a Paris au chas- 
teau du Louvre, et y arriva le mercredy veille 
du Sainct-Sacrement, seiziesme jour dudit mois 
de juin, 4/’eure d’entre neuf et dix heures au 
soir & V’arche de Bourbon, ou il descendit illec 
des bateaux qui le avoient amené de Corbeil, et 
y estoient a le conduire monseigneur de Gau- 
court, le sire de La Choletiére maistre de |’ostel 
du Roy, et avecques ce en leur compaignie y 
estoient cinquante archiers de la garde et vingt- 
quatre gentils-hommes de l’ostel du Roy, les- 
quels aprés que leurdit seigneur eust esté mis et 
bouté audit chasteau du Louvre, s’en retourné- 
rent devers le Roy et le laissérent en la garde 
dudit seigneur de La Choletiére, et des archiers 


(2) Jean Jeoffroy, alors évéque d’ Alby. 

de ladite ville de Paris, et est assavoir que le | dicelluy, le Roy estant dedens le chasteau d'A- 
joor qu'il arriva fat mené loger en la rue Sainct- ° lencon qui s’en aloit hors d'‘icelluy, advint que 
Honoré a lenseigne du Lyon dargent. Et ledit | par grant fortune ainsi qu'il yssoit bors du chas- 
jour dadict Sainct-Sacrement apressoupper aussi , teau diicelluy lieu, chey (1) sar lay, dessus l'une 
a ladite heure d’entre neuf et dix heures au soir, | de ses manches, une grosse pierre de faix, dont 
fat mené et conduit ledict seicneur audict chas- | et dequoy il fut en moult grant dangier de sa 
teau du Louvre. personne, duquel dangier, Dieu et la bénoiste 

Et apres que ledict siege eust este longuement | Vierge Marie et tous les saincts et sainctes de 
tenu devant ladite ville de Parpignan, advint | paradis, a la grace de laquelle il estoit moult 
que les gens du Roy au moyen de la grande et | enclin, en fut garenty et getté hors: Audit mois 
extréme chaleur qu’ils avoient et souffroient il- | d’aoust le conseil du Roy gui estoit ‘en Ia 
lee, et aussi qu’ils avoient grant souffreté de ; bonne ville de Senlis avec les ambassadeurs de 
vivres, priodrent tréves lesdicts de Parpignan , | Bourgongne et Bretaigne et qui y avoient séjourné 
et eulx ung peu de temps, pendant lequel chacun | longuement, s’en départirent, et s’en ala et re- 
se avitailla et appointa de ce que besoing leur | tourna chascun en son lieu, sans rien faire dela 
estoit, et en ces entrefaictes y furent envoyez | matiere pour laquelle ils estoient alez. Et au re- 
grant quantité de gens de guerre. Et pour y re- | gard du fait et disposition du temps de ladite 
mettre le siége et fournir de vivres ledit ost, | année , lesté fut moalt chaut, et par espécial 
le Roy y envoya monseigneur de Gaucourt, | depuis le mois de juin jasques au premier jour 
maistre Jehan Bourré, et le changeur dau trésor, | de décembre, et plus chault et ardant que onc- 
pour prendre vivres et les payer partout ou re- | ques n’avoit esté veu d'aage d’homme lors vi- 
couvrer en pourroient, pour mener audict Par- | vant, et a ceste cause furent les vins chaalx et 





pignan. Durant ce temps et au mois de juil- | ardans, et plusieurs diceulx devindrent aigres 
let 1473, mourut ung des enfans du Roy nomme | et puants, et en fut grant quantité de perdus et 
monseigneur Francois de France, duc de Berry, | gettez par les rues, et ne fist point de froit, ne 
dont le Roy porta moult grand dueil, et fut par ‘ ne geéla point qu'il ne fast la Chandeleur passée. 
espace de six heures au chasteau d’Amboise,! En ce temps pour ce qu'il estoit bruit que les 
que homme ne parloit 4 luy. Audit mois de . Bourguignons tiroient vers Lorraine et Barrois, 
juillet le duc de Calabre mourut de pestilence a ; le Roy y envovya cing cens lances soubs la con- 
Nancy, en la duché de Lorraine, et incontinant | duicte de monseigneur de Craon , qu'il fist son 
apres son trespas fut nouvelles que ung Alemant, ; liewtenant général , et v envoya les nobles de 
qui avant leit trespas avoit la conduicte de l'ar- , FIsle-de-France , de Normendie et les francs- 
meée dudit de Calabre, printa prisonnier le conte ; archiers , qui furent logez en divers lieux au 
‘de Vaudemons héritier de ladicte duchié de Lor- | pays de Champaigne , et y demourerent plus de 
raine, 4 l’adveu et faveur du duc de Bourgon- | deux mois ; et puis sen retourna chacun en sa 
gne, pour laquelle cause et affin de ravoir la- | maison sans rien faire. 
dicte conte de Vaudemons fut prins pour mar- Audict temps ledit Bourguignon amena |’em- 
que en ladicte ville de Paris ung jeune fils es- | pereur d’Alemaigne jusques a Luxembourg. Et 
collier , nepveu de Tempereur d’Alemaigne. | fut ledit Empereur dedens la ville de Mets pour 
Audit mois de juillet fat ordonné ung grand con- | les enhorter de bouter ledit de Bourgongne en 
seil estre tenu en la ville de Senlis entre les gens | ladite ville , ce quils ne voulurent pas faire , et 
du Roy et ceulx du duc de Bourgongne , pour |! sen retourna ledit Empereur audit lieu de 
appointer sur les diférens d’entre eux. Et y en- | Luxembourg, et de illee sen -retourna en 
vova le Roy de son costé le conte de Dampmar- | Alemaigne. 
tin qui v fist de grans pompes, monseigneur le En ce temps ledict de Bourgongne envoya a 
chancellier, monseigneur de Craon, monseigneur | Venize pour emprunter de l'argent aux Véni- 
le premier président de parlement, maistre Guil- | ciens, et de icelluy argent en soudover six cens 
laume de Sérisay greffier civil d’icelle court, et | lances du pays, pour le temps et termes de 
maistre Nicole Bataille advocat en ladicte court, | trois mois, et passérent par la duché de Milan 
lesquels vy séjournerent par longue espace de | et s’en vindrent joindre au hault pays de Bour- 
temps , et jusques au jour demy-aoust dudit | gongne avecques les subjets dudit duc, pour ce 
an 1473, sans aucune chose faire. quils n‘estoient pas assez forts pour grever 
En ce mesme temps le due de Bourgongne | Varmée du Roy, qu'il avoit fait loger sur les 
mist sus son armée, et s’en ala en la duché de | marches dadit duc de Bourgongne. 
Guerles, pour la subjucer et mettre en ses mains. 
Audit mois d‘aoust, lédimenche huictiesme jour | —_.) Tomba. 

Audit temps le Roy maria son aisnée fille (1), 
que paravant il avoit promise au feu duc de 
Calabre , 4 monseigneur de Beaujeu, frere de 
monseigneur le duc de Bourbon. 


Audit temps les Bourguignons par trahison et 


emblée entrérent au pays de Nivernois, et y 
prindrent des places de monseigneur de Nevers, 
comme la Roche, Chastitlon et aultres. Audit 
temps se rassemblérent a Compiengne les am- 
bassadeurs du Roy, qui auparavant avoient esté 
assemblez a Senlis, cuidans y trouver l’ambas- 
sade de Bourgongne qui avoient promis y 
venir, lesquels y firent longuement attendrs 
lesdits ambassadeurs du Roy, Jesquels s’en re- 


tournérent a Paris pource que lesdits Bourgui- 


gnons n’y venoient point, et puis encores y 


retournérent le mois de janvier, et y estoient le 


quinziesme jour dudit mois. 


En ce temps fut nouvelles que ledit duc de 
Bourgogne, voyant qu’il n’avoit pas puissance 


de parvenir a destruire le royaulme de France , 


ainsi que grant peine y avoit mis, conspira 


avecques ung nommeé maistre Ythier, marchant, 


‘qui avoit esté serviteur de monseigneur de 


Guyenne, et avecques un nommeé Jehan Hardy, 


serviteur dudit maistre YtAier, qui s’en estoient 


retirez apres ledit trespas dudit de Guyenne 
devers ledit de Bourgongne , de trouver moyen 
de faire mourir et empoisonner le Roy. De la- 


quelfe chose faire ledit Hardy print a4 luy la 


charge, et pour ce faire et accomplir luy furent 
baillez les poisons, en luy promettant faire 
moult de biens, et de luy donner cinquante 
mil escus pour distribuer a celluy ou ceux qui 
feroient ladicte exécution , et si fut délivré ar- 
gent audit Hardy pour faire ses despens en la 
poursuite. Lequel Hardy fol et enraigé et non 
ayant Dieu devant les yeulx, et non voulant 
cognoistre que se ladicte exécution eust esté 
accomplie, ou Dieu a bien pourveu, tout le bon 
et trés-noble royaulme de France estoit du tout 
perdu, destruit et espillié, s’en partit et tira 
tout droit ou le Roy estoit, et pour mettre sa 
damnée entreprise a exécution , et non cognois- 
sant que le Roy l’avoit recueilly et donné grant 
argent , s’adressa & ung des serviteurs du Roy, 
ayant charge en sa cuisine de faire saulces, et 
auquel ledit Jehan Hardy avoit eu cognoissance 
durant que ledit sauleier et Hardy avoient esté 
en I’ostel et au service de mondit seigneur de 
Guyenne. . 

Et lui déclaira ledit Hardy de sa dicte entre- 
prise, en luy promettant vingt mil escus au cas 
ou i] vouldroit faire et accomplir ladicte charge, 


(1) Anne de France. 

qui luy presta l’oreille , et dist qu’il n’y pourroit 
riens faire sans le moyen de Colinet queux du 
Roy, et qui aussi avoit esté et demouré avecques 
ledit Hardy et saulcier en l’ostel dudit seigneur 
de Guyenne. En disant par ledit saulcier a icel- 
luy Hardy qu'il parleroit audict queux et y 
feroit ce quil pourroit , en disant oultre audit 
Hardy qu'il lui délivrast lesdictes poisons pour 
les monstrer audit queux. Et bien tost aprés 
ledit saulcier et Colinet , qui de ce avoient parlé 
ensemble , en alérent advertir le Roy, dont il fut 
moult esbahy et espouventé. Et dudit advertis- 
sement furent lesdits queux et saulcier moult 
honnorablement et prouffitablement guerdonnez 
du Roy. Et en toute diligence fat ledit Jehan 
Hardy suivy, qui s’en retournoit devers Paris , 
et fut prins vers Estampes et remené devers le 
Roy, qui le interroga ou fist interroguer sur les 
choses dessusdites , et icelles luy confessa estre 
vrayes. Pourquoy et affin de y donner lejuge- 
ment ordonné estre fait en pareil cas, s’en partit 
le Roy d’Amboise et s’en vint 4 Chartres, Meu- 
lenc, Creil et aultres lieux és marches de Beau- 
voisis. Et aprés luy estoit mené ledict Hardy en 
une basse charrette ou il estoit moult bien en- 
ferré de gros fers , et enchaisné, et le conduisoit 
Jehan Blosset , escuyer , capitaine des cent-ar- 
chiers de la garde de monseigneur le Daulphin, 
et avoit avecques luy cinquante desdicts archiers 
tousjours estans autour de ladicte charrette. Et 
ainsi accompagné que dit est fut ledit Hardy 
envoyé 4 Paris, pour estre délivré au prévost 
des marchans et eschevins de ladite ville , et y 
fut mené et y arriva le jeudy vingtiesme jour de 
janvier 1473, environ eure de trois heures 
aprés disner, que sire Denis Hesselin, conseiller 
et maistre d’hostel du Roy, prévost des mar- 
-chans et esleu sur le faict des aydes de ladicte 
bonne ville, le ala recueillir és fauxbourgs de 
la porte Sainct-Denis d’icelle ville , et avecques 
lui estoient les quatre eschevins , le clere et 
sergens de I’hostel de ladite ville, et autres no- 
tables habitans d’icelle , et accompagnoient les- 
dits prévost et eschevins avecques les archiers 
@icelle ville, et par bel ordre. Et fut ledit 
Hardy ainsi accompagné que dessus , et assis 
sur une haute chaire mise au dedens et au mi- 
lieu d’une charrette, affin qu’il feast magnifesté 
et apperceu par le populaire d’icelle ville. 
Ausquels et affin qu’ils ne feussent meus de 
mal faire ou injurier ledict Hardy, pour !’énor- 
mité dudit cas, fut deffendu de le mutiller, 
blasphémer ne injurier. Et ainsi estant en ladite 
charrette que dit est , fust amené tout au long 
de la grant rué Sainct-Denis, et descendu audit 
hostel de la ville, et délivré par ledict Blosset 

és mains et en la garde desdicts prévost des 
marchans et eschevins ausquels le Roy voulut 
leur attribuer ’honneur d’en avoir la garde , 
et faire faire son procez et iceluy mettre a 
execution. 

Audit temps le Roy estant a Creil, fist un 
édict touchant les gens-d'’armes de son royaume, 
par lequel il déclaira que chascune lance n’au- 
roit ne ne tiendroit que six chevaux. C’est assa- 
voir Ja lance trois chevaux pour luy, son paige 
et le coustillier , et les deux archiers deux che- 
vaux, et un cheval pour leur varlet , et qu’ils 
n’auroient plus de panniers a porter leurs har- 
nois , et avecques ce quiils ne séjourneroient 
que ung jour en un villaige. Et en oultre fut crié 
que nul marchant ne vendist ausdits gens de 
guerre , ne prestast aucuns draps de soye ne 
camelots, sur peine de perdre l’argent que les- 
dicts gens de guerre leur pourroient devoir a 
cause .de ce, et aussi que on ne leur vendist 
aucun drap de laine plus de trente-deux sols 
parisis l’aulne. 

Audit temps le Roy fist ordonnance sur le 
faict de ses monnoyes, et ordonna ses grans 


blancs courir pour unze deniers tournois , qui _ 


paravant n’en valoient que dix , les targes unze 
deniers tournois qui en valoient douze , l’escu 
trente sols trois deniers tournois , et ainsi de 
toutes les aultres espéces de monnoyes, tout fut 
changé. Audit temps enyiron le vingtiesme jour 
de janvier 1473, fut fait accord et appointement 
entre le Roy et monseigneur le connestable, qui 
avoit prins et mis en sa main la ville de Sainct- 
Quentin, et en bouta hors le sire de Créton , 
qui y avoit cent lances de par le Roy. Et par 
ledict accord demoura ledit connestable audit 
Sainct-Quentin, ainsi que avant avoit fait, et luy 
fut rendu Meaux et autres places dont il avoit 
esté désappoincté , et si luy bailla-on commis- 
saires pour eux informer de ceux qui avoient 
parlé dudit connestable, pour raison de ladite 
prinse de Sainct-Quentin, affin de les punir , et 
luy fut délivré argent du souldoy de ses gens 
de guerre , qui empesché fut incontinent aprés 
ladicte ville de Sainct-Quentin prinse. Audict 
temps le Roy vint des parties d’Amboise ou il 
estoit , soy tenir a Senlis et illecques environ , 
et cependant les ambassadeurs du Roy et du duc 
de Bourgongne qui communiquerent sur le fait 
de trouver entre eulx appointement de paix ou 
tréves, et finablement fut ladicte tréve conti- 
nuée jusques 4 la my-may, en attendant plus 
ample appointement. En ce temps le Roy qui 
estoit a Senlis s’en vint loger 4 Ermenonville 
en Xanters, appartenant a maistre Pierre L’Or- 
fevre, conseiller des comptes, et illec y séjourna 

environ un mois, pendant lequel temps mon- 
seigneur le duc de Bourbon que le Roy avoit 
diverses fois mandé venir pardevers luy, y vint 
et arriva, et n’y demeura que dix ou douze 
jours, et puis s’en retourna en ses pays faire 
ses Pasques ainsi que le Roy Jui en donna le 
congié, auquel il promist incontinent aprés 
Quasimodo s’en retourner et revenir par devers 
luy. 

En ce temps au mois de mars , le feudy tren- 
tiesme et pénultiesme jour dudict mois , Jehan 
Hardy, empoisonneur dont est parlé devant, 
fut condempné par arrest de la court de parle- 
ment a estre trainé depuis l’uys de la cuncier- 
gerie du Palais jusques 4 la porte dudit lieu , et 
de illec bouté en ung tombereau et mené de- 
vant l’hostel de la ville de Paris, dessus I’es- 
chauffault , pour ce illec drécié pour y estre 
escartellé, ainsi qu'il fut faict. Et condempné la 
teste estre mise et demourer dessus us® lance 
devant hostel de ladicte ville , les quatre mem- 
bres porter en quatre des bonnes villes des ex- 
trémitez de ce royaume. Et a chascun desdits 
membres estre mis une épitaphe pour faire s¢a- 
voir la cause pourquoy lesdicts membres y es- 
toient mis et posez. Et outre condamné le corps 
estre bruslé et mis en cendre devant l’hostel de 
ladicte ville, toutes les maisons dudict Jehan 
Hardy arrasées et mises par terre, mesmement 
le lieu de sa nativité getté par terre, sam ja- 
mais y estre faict édifice, et de y mettre épi- 
taphe pour faire scavoir l’énormité du cas dudit 
Hardy, et pourquoy estoit faicte ladicte démo- 
lition. Et fut ledit Hardy ainsi exécuté ledit 
jour de jeudy és présences du seigneur de Gau- 
court , lieutenant du Roy, du premier président 
Boulenger, du prévost de Paris, du prévost des 
marchans et eschevins de ladicte ville , du pro- 
cureur et le clerc d’icelle , et plusieurs autres 
notables personnes, et fut baillé audit Hardy 
pour la conduite de son ame et conscience , ung 
notable docteur en théologie, nommé maistre 
Jean Hué. Et puis le samedy ensuivant environ 
minuit , pour quoy n’a esté sceu , la teste dudict 
Hardy mise au bout d’une lance, fut ostée de 
dessus l’eschauffaut ot elle estoit, mise et gettée 
en une cave pres d'illec. Ledit jour vint et arriva 
a Paris une moult belle ambassade du roy 
d’Arragon, qui fut bien recueillie par monsei- 
gneur le conte de Panthévre (1), monseigneur 
de Gaucourt et autres, qui bien festiérent ladite 
ambassade en plusieurs lieux de Paris, et jus- 
ques au jour de Pasques fleuries que on cessa 


(1) Jean de Brosse ,, dit de Bretagne; René, son fils, 
épousa Jeanne, fille unique dc Philippe de Comincs. 

pour la sepmaine péneuse (1) qui entra, de les 
festier. Et puis vint et arriva le Roy a Paris 
le samedy seiziesme jour d’avril 1474, aprés 
Pasques. 

Et le mercredy ensuivant, vingtiesme jour 
dudit mois d’avril 1474 , le Roy ordonna que les 
monstres feussent faictes des officiers, bourgois, 
manans et habitans de ladite ville de Paris, ce 
qui fut fait. Et fut ladite monstre faite et mons- 
trée au dehors de Paris, depuis la bastille Sainct- 
Anthoine en alant au long des fossez jusques a 
la Tour de Billy, et d’illee en bataille jusques 
a la Grange-aux-Merciers. et de l’autre costé 
aussi estoient en bataille Iles habitans de ladite 
ville, qui estoit moult grande et belle chose 
a voir. Et estimoit-on Je nombre des armez de 
quatre-vingts 4 cent mil hommes, tous d'une li- 
vrée de hocquetons rouges a belles croix blan- 
ches , et fut tirée aux champs grant quantité de 
Vartillerie de ladite ville de Paris , qu’il faisoit 
moult beau veoir. Et a veoir ladite monstre y 
estoit fe Roy et l’ambassade du roy d’Arragon , 
qui tous faisoient grandes admirations de la 
quantité des gens de guerres qu’ils veirent yssir 
hors de ladite ville. Et avecques le Roy estvient 
sa garde , ses gentils-hommes de sa maison , le 
conte de Dampmartin , qui se y trouva moult 
fort pompeux , aussi y estoient Phelippe monsei- 
gneur de Savoye conte de Bresse , monseigneur 
du Perche, Sallezart et plusieurs autres capi- 
taines , nobles hommes et gens de nom Et aprés 
ladite monstre faite, le Roy s’en ala au bois de 
Vinciennes soupper, et y mena avecques luy la- 
dite ambassade d’Arragon , et peu de temps apres 
le Roy donna aux deux seigneurs chefs de la- 
dite ambassade , deux hanaps couvers, & petit 
souage (2) , tout de fin or, qui pesoient quarante 
marcs d’or fin , et coustérent trois{mil deux cens 
escus d’or, et puis s’en partit le Roy pour s’en 
retourner a ladicte ville de Senlis , ou il séjourna 
depuis par certain temps. Pendant lequel temps 
vint et arriva l’ambassade de Bretagne, qui s’en 
ala devers le Roy, et des Alemaignes aussi arri- 
vaia Paris ambassade , dont estoit chef le duc de 
Baviére , et avecques ladicte ambassade de Bre- 
taigne y vint Phelippe des Essars , seigneur de 
Thieux , maistre d’hoste] du duc de Bretaigne , 
lequel avoit auparavant esté contre le Roy. Et 
le recueillit trés-bien le Roy, et lui donna dix mil 
escus , et si le fist maistre enquesteur et général 
réformateur des eaués et foréts és marches de 
Brie et de Champaigne, que tenoit monseigneur 
de Chastillon , 4 qui le Rov le osta pour bailler 
audit Phelippe des Essars. | 


(1) La semaine de la Passion. 

Audit temps que le Roy estvit a Senlis , 4 Er- 
menonville et illeec environ, y vint et arriva 
Vambassade de Bourgongne qui y demoura assez 
longuement sans rien faire , durant lequel temps 
le Roy s’en ala a Compiégne, 4 Noyon et autres 
places d’environ. Et !a le connestable vint par- 
devers lui pour aucuns différens qui estoient en- 
tre le Roy et luy, et parlérent aux champs en- 
semble 4 un village nommé.......... , ot fut fait 
ung pont entre eux deux, et chacun d’eux es- 
toient garnis de gens de guerre pour la garde de 
leurs personne. Et illec ainsi assemblez que dit 
est , parlerent de leursdicts différens , mesme- 
ment pour raison de la prinse et retenué que 
faisoit ledit connestable de la ville de Sainct- 
Quentin , qu'il avoit prise et mise en sa main , 
et en déchassé et bouté dehors le sire de Cre- 
ton, qui avoit la garde Wicelle ville de par le 
Roy, et la retenué de cent lances , qui tous par 
la force et contrainte dudit connestable vuide- 
rent hors de ladite ville, dont le Roy fut bien 
mal content. 

Et pour ceste cause le Roy fist arrester les 
deniers et descharges qui avoient esté levez pour 
le payement dudit connestable et des quatre cens 
lances de sa charge et retenué, pour le quartier 
d’avril, may et juing , lors escheu , qu’il print 
ledit Sainct-Quentin. Et apres ledit pourpanlé 
ensemble, le Roy leva sa main dudit arrest et 
fist tout le payement délivrer audit monseigneur 
le connestable, et puis se départirent d’ensemble 
bons amis, et si fist le Roy la paix dudict sei- 
gneur et du conte de Dampmartino , qui rien ne 
s‘entredemandoient. Et audit partement le Roy 
pardonna tout audit monseigneur Je connesta- 
ble , qui luy promist et jura de non luy faire ja- 
mais autres faultes, mais que bien le serviroit 
de la en avant alencontre de tout le monde, sans 
nul en excepter. En icelluy temps le Roy s’en 
retourra aSenlis, Ermenonville, Ponts-Saincte- 
Maixance et aultres lieux, et souvent et presque 
tous les jours aloit le Roy en l'abbaye de la Vic- 
toire , prier et aourer la bénoiste Vierge Marie, 
illec requise , 4 ’honneur et lotiange de laquelle 
il fist faire audict prieuré de bien grans dons en 
or content, qui bien montérent dix mil escus 
d’or. 

Audit temps le Roy ayant en singuliére re- 
commandation son populaire et gens de guerre, 
et pour eschever effusion de sang par guerre, 
fist une tréve avecques son ennemy et adversaire 
le duc de Bourgongne pour ung an, finjssant le 


‘premier jour d’avril 1475, combien que plu, 


sieurs ambassades feussent venués par devers 


(2) Forme. © 

luy de par l’empereur d’Alemaigne luy humble- 
ment prier et requérir qu'il ne feist point ladicte 
treve avecques ledit de Bourgongne. Et que par 
port d’armes ils le rendroient fugitif et en la 
mercy du Roy, et que toute la conqueste et prou- 
fit qu’ils pourroient faire et avoir sur ledit de 
Bourgongne ala grant desplaisance des trés-bons 
et loyaulx subjects du Roy. Et nonobstant ladicte 
tréve et au commencement d’icelle lesdits Bour- 
guignons firent de grands oultraiges et domma- 
ges aux pays et subjects du Roy, estans alentour 
desdits Bourguignons dont aucune réparation ne 
ne fut faicte par iceulx Bourguiguons , laquelle 
chose demoura en grant esclandre de veoir le 
vassal du Roy ainsi oultraiger les pays et subjects 
de son souverain seigneur. 

Au commencement du mois de juillet 1474, 
le Roy vint et arriva en sa bonne ville et cité de 
Paris, ou ii ne séjourna qu’une nuit, et le len- 
demain s’en ala a l’eglise Nostre-Dame , et dela 
en la Saincte-Chapelle du Palais , et disna en la 
conciergerie dudit Palais, au logis et domicile 
de maistre Jehan de Ladriesche, président des 
comptes , et illec environ quatre heures apres 
midy s’en partit , et ala en ung bateau par la ri- 
viére depuis la poincte dudit Palais jusques a la 
tour de Nesle , ot il monta a cheval et s’en ala 
a Chartres , A Amboise , et de la a Nostre-Dame 
de Behuart en Poictou. 

Audit an le Roy envoya grand nombre des 
gens d’armes de son ordonnance, des francs-ar- 
chers et aultres , et de son artillerie pour recon- 
quérir le royaume d’Arragon , dont on disoit 
que Dieu leur donnast grace de y bien beson- 
gner et de retourner joyeusement , car on dit 
communément que c "est le cymetiére aux Fran- | 
cois. 

Audict temps, le lundy dix-huictiesme jour 
dudit mois de juillet (474, Parrest fat pronon- 
cié en la court de parlement par monseigneur le 
chancellier nommé maistre Pierre Doriolle , du 
proces fait a l’encontre dudit d’Alencon , qui pa- 
ravant avoit esté détenu prisonnier au Louvre 
et audit Palais , et par iceluy arrest fut ramené 
a fait kes cas et crimes a luy imposés, et la con- 
damnation jadis contre luy prononcée 4 Ven- 
dosme du temps du roy Charles, dont Dieu ait 
‘ame. Et le pardon et grdce que de celuy avoit 
depuis faict le Roy de luy laisser la vie saulve , 
et que depuis il avoit encores continué de mal 
en pis comme ingrat. Et tout dit et récité pu- 
bliquement en icelle court , fut ledit d’Alencon 
declairé par arrest estre criminel de crisme de 
leze-majesté, et comme tel condamné a estre dé- 
capité et souffrir mort. Sauf sur ce le bon plai- 
sir du Roy. Et toutes ses terres et seigneuries, et 

tous ses biens estre acquises et confisquées au 
Roy. Et luy fut le dictum dudit arrest dit a sa 
personne par mondjt seigneur le chancelier , et 
bientost aprés fut ramené prisonnier en sa pre- 
miére prison dudit Louvre, en la garde et con- 
duicte de sire Denis Hesselin , esleu de Paris, et 
de ses gens pour luy, de sire Jacques Hesselin 
son frére, escuier de l’escurie du Roy, et de sire 
Jehan de Harlay , chevalier du guet de nuit de 
ladicte ville, et autres ordonnez par le Roy a 
la garde dudit seigneur. 

Apres ledit arrest le Roy s’en tira & Angiers 
etau pais d’environ, et fist mettre en sa main le- 
dicte ville d’Angiers et autres terres et seigneu- 
ries qui- estoient et appartenoient au Roy de 
Cecile pour aucunes causes qui 4 ce le meurent; 
et au gouvernement et administration desdites 
seigneuries et terres y fut mis‘et commis maistre 
Guillaume de Cerisay, greffier civil de la court 
de parlement. Et aprés le Roy retourna par de- 
vers le pays de Beausse, a Chartres et en Gas- 
tinois, au bois Males-Herbes et autres lieux voi- 
sins ot il séjourna par certaine longue espace de 
temps , en chassant et prenant bestes sauvages, 
comme cerfs, sangliers et autres bestes dont Il 
trouva largement.- Et pour raison de la grant 
quantité des bestes qui y furent trouvées ayma 
fort ledit pays , combien que en autres choses il 
est maigre pays, sec, inutile et de petite va- 
leur. Et puis s’en partit le Roy, et s’en ala au 
pont de Chamoys ou aussi il demoura par cer- 
tain temps et jusques au jeudy sixiesme jour 
d’octobre audit an 1474 qu’il s’en partit, et ala 
jusques a Montereau ot foult Dyonne. Et audit 
pont de Chamois demoura mondit seigneur de 
Beaujeu, par devers lequel s’en aloient par chas- 
cun jour les gens du grant conseil en l’absence 
du Roy. 

En ce temps le duc de Bourgongne, qui s’en 
estoit party de ses pays pour aler faire guerre 
aux Alemans, ala en Alemaigne tenir et mettre 
le siége devant la ville de Nuz, qui est une 
bonne ville pres de Coulongne sur le Rhin, ou 
il séjourna bien longuement, tenant le siége illec 
devant avecques toute son armée et artillerie. 
Audit temps furent envoyez en Bretaigne am- 
bassadeurs de par le Roy, c'est assavoir, mon- 
seigneur le chancellier Phelippe des Essars et 
aultres.. Et au retour de ladicte ambassade re- 
vint et retourna dudict Bretaigne messire Pierre 
de Morvillier, jadis chancelier, qui s‘en estoit 
alé avec feu monseigneur de Guyenne, et de- 


| puis son trespas s’en estoit retrait audit pais de 


Bretaigne. Eu ce temps les gens tenans le party 
dudict de Bourgongne, nonobstant ladicte treve, 
prindrent la cité de Verdun en Lorraine, dont 

le Roy estoit seigneur et gardien. Et pour la 
ravoir le Roy envoya trois cens lances et quatre 
mil francs-archiers qui estoient accompaignez 
du seigneur de Craon et autres. Audict temps 
aussi lesdicts Bourguignons prindrent par em- 
biée dne ville au pais de Nivernois, nommée 
Molins en Gibers , ot pareillement le Roy en- 
voya des gens de guerre et de son artillerie. Et 
ne différa point ledit de Bourgongne que -par 
ces pays ct de son party, nonobstuant icelle trave, 
de tousjours faire maux et persécuter les vens 
serviteurs , villes et subjects du Roy. 

En iceluy temps Edoiart, roy d’Angleterre , 
envoya ses heraulx par devers le Roy le sommer 
de luy rendre et bailler les duchez de Guyenne 
et de Normendie qu’il disoit a luy appartenir, 
ou que en son reffus il luy feroit guerre, aus- 
quels héraulx fut faicte et rendue response. Et 
par iceulx le Roy envoya audit Edoijart le plus 
beau courcier qu’il edt en son escurie, et depuis 
ce le Roy luy envoya encores par Jean de Lais- 
lier, mareschal de ses logis , un asne , ung loup 
et ung sanglier, et a tant s’en retournérent les- 
dits héraulx en leurdict pays par devers leur 
Roy. Au mois de novembre le Roy vint par de- 
vers Paris, et fut logé a Ablon-sur-Seine, de- 
puis au bois de Vinciennes, a Hauberviller et 
aultres lieux, et puis dillec se desloga et ala 
en la France soy loger en ung hostel appartenant 
a maistre Dreux Budé, audiencier, nommeé le 
Bois-le-Comte, et messeigneurs de Lyon, de 
Beaujeu , et autres seigneurs suivans te Roy, se 
logérent a Mictry en France. Et puis se desloga 
le Roy, et ala avec les seigneurs devantdits a 
Chasteau-Thierry, ot il demoura certaine es- 
pace de temps , et jusques environ le douziesme 
jour de décembre qu'il retourna a Paris et y fist 
son Noél, et fut le Roy au service la veille de 
Noél en l’église Nostre-Dame de Paris. Le lan- 
demain de Noél, qui estoit fe jour sainct Es- 
tienne, le Roy eut des nouvelles que les Anglois 
estoient en armes en grant nombre sur mer, et 
estoient vers les parties du mont Sainct-Michel. 
Et incontinant fist monter a cheval et envoyer 
en Normendie les archiers par luy mis sus de sa 
nouvelle garde , nommée la garde de Monsei- 
gneur le Daulphin. 

En ce temps le Roy eut des nouvelles de son 
armée qu'il avoit envoyée en Arragon , et com- 
ment ses gens avoient prins une place prés de 
Parpignan , nommée Gonne, dedens laquelle y 


estoient aucuns gentils-hommes et habitans d’i- . 


celle ville de Parpignan, que on voulut faire 
mourir comme traistres ; maison différa pour 
ce quils promirent, dedens ung temps qu’ils 
nomméerent , de faire réduire et mettre en I'o- 


béyssance du Roy ladicte ville de Parpignan , 
laquelle chose ils ne firent point dedens le temps 
quils avoient promis, par quoy en furent au- 
cuns d’eulx décapitez. Et entre les aultres y 
eut ung nommé Bernard de Douis qui eust le 
col couppé. Et bien tost aprés fut fait appointe- 
ment entre le Roy et ledit d’Arragon, par le- 
quel la conté de Roussillon fut de rechief re- 
mise en la main du Roy. 

Au mois de janvier 1474 advint que aulcuns 
larrons bourguignons , saps maistre ne adveu , 
se mirent sur les champs et vindrent courir és 
pays du Roy et jusques prés de Compiengne, 
ou ils prindrent et tuérent gens, et puis voulu- 
rent édiffier une place pour eulx retraire prés 
de Roye, nommeée Arson , ouils amenérentgrant 
quantité de pionniers. Et quant le Roy en eut 
ouy les nouvelles, il manda aux garnisons d’A- 
miens , Beauvais et aultres lieux , avec la com- 
paignie du grant maistre, et aussi des arbales- 
triers et archiers de Paris et aultres de ladicte 
ville, que messire Robert Destouteville, prévost 
de Paris, conduisoit , qu’ils allassent destruire 
lesdits Bourguignons et place; mais incontinent 
qu’ils en oyrent la nouvelle ils désemparérent 
tout, et s’enfuirent comme paillars quiils es- 
toient. e 

Audit mois de janvier 1474 , advint que ung 
franc-archier de Meudon prés Paris estoit pri- 
sonnier és prisons de Chastellet , pour occasion 
de plusieurs larrecins qw’il avoit faictes en di- 
vers lieux , et mesmement en I’église dudit Meu- 
don , et pour lesdits cas et comme sacrilége fut 
condempné a estre pendu et estranglé au gibet 
de Paris, nommé Montfaulcon, dont il appella 
en la court de parlement ou il fut mené pour dis- 
cuter de son appel, par laquelle court et par 
son arrest fut ledit franc-archier déclairé avoir 
mal appellé et bien jugié par le prévost de Paris, 
par devers lequel fut renvoyé pour exécuter sa 
sentence. En ce mesme jour fut remonstré au 
Roy par les médecins et cirurgiens de ladite 
ville que plusieurs et diverses personnes estoient 
fort travaillez et molestez dela pierre, colicque, 


passion et maladie du costé, dont pareillement. 


avoit été fort molesté ledit franc-archier ; et que 


aussi desdictes maladies estoit fort malade mon-. 


seigneur du Bochaige , et qu’il seroit fort requis 
de veoir les lieux ot lesdites maladies sont con- 
crées dedens les corps humains, laquelle chose 
ne povoit mieulx estre sceué que inciser le corps 
d’ung homme vivant, ce qui povoit bien estre 
fait en la personne d’icelluy franc-archier, qui 
aussi bien estoit prest de souffrir mort ; laquelle 
ouverture et incision fut faicte au corps dudit 
franc-archier, et dedens icelluy quis et regarde 

be liew desdictes maladies ; et apres qu elles cu- {| bestail , gems prisennéers ef ulenciffes fait ame- 
reat esté veués, fat recouss , et ses entrailles | ner et conduire par Saliezart et autres capitaines 
remises dedens. Et fet par Tordonsesce du Rov ° dedens lesdites villes d Amiens et Beauvais. 
faa tres-bien penser. et tellement que dedens Durant le temps te Roy ne bouces de Paris, ct 
quinze jours apres il fut bien cuery.ct cut re- vy fist son haresme . faisent erant chiere, et s'y 
mission de ses cas sans despens. et si bay fet | trouva sain et bien dispose comme il disoit. 
donné as ecques ce argent. : Andit moys de mars, advint a Paris que ung 
En ce temps , le vingt-huictiesme jour dudict , jeune fils bricandinier, qui avolt est¢ noerry cn 
mois de janvier. le Roy ayant singuliere affee- partie par une poisoenier d camé doulce de ia- 
tion aux sainets fais et crans vertes de sainct dicte ville. momme Jehan Penasart, meu de 
Chariemaizne, voulut et ordonna que ledit vingt- maulvais couraice et trahison , scaichant que 
huictiesme jour feest faicte et solempnisee la , ledit Pensart avoit grant argent qui estoit vene 
feste dudit saint Chariemaicne . laquelle chose | et vssu de la vente du poisson qu il avoit vende 
fat faite et solempuisée en la ville de Paris, et : durant le karesme. et dont il devoit la plus pert 
ladicte feste gardee comme le dimenche . et or- | a plasicurs seigueurs et aultres notables hommes 
donné que doresnavant par chascun an ladicte : qui lay avoient vendu le poisson de la pesche 
feste seroit faicte ledit vingt-huictiesme jour de : de leurs estangs. et leque! argent ledit brigan- 
janvier. Au mois de febvrier ensuivant furent | dinier avoit veu , et le bea o8 icelluy Pensart 
les ANemans dedens la ville de Nox avitaillez | le mettoit , vint ct entra de nuit ew hostel du- 
par ceulx de la ville de Coulonene sur ie Rhin. ! dit Pensart . et apres la minuit passee vint o8- 
et aultres Alemans de la pertie de empereur } vwrir Vays dadit Pensart a treis Esrossois qu'il 
@ Alemaicne , nonobstant le dec de Bourgongne | avoit illec fait venir pour avoir ledit argent et 
qui passe a long-temps estoit demoure tenant le | | | desrober ledit Peasart , doat Tung desqueis Es- 
siége devant ladicte ville de Nux , et qui avoit costois estoit nomme Mortemer. dit Leseuier, et 
fait arriver plusieurs navires pour cuider em- | Vung des aultres Thomas Le Clerc, 
pescher gue ledit avitaillement ne vint en icelle | ; Escossois. par le moyen dadit brizandinier, 
ville: mais nonobstant toute sa peissance et . crochetérent . prindrent et emportérent ledit ar- 
armee vint et entra ledit avitaillement en ladicte ‘| gent montant en somme deux mil cing cens 
ville. Ex farent toutes les navires dudit duc ; livres tournois. Et pour leqeel recowvrer fat 
rompués et mises en pieces dedens la riviere du | fait bien grant diligence. tellement que ledit 
Rhin , et morts plus de six a sept mil Bourgui- ' jour dudit desrobement fat ledit brigandinier 
ghons estans dedens iceulx navires. Et aupara- ‘ trouve tenant franchise aux Carmes de ladicte 
vant avoient eu et souffert lesdits Bourguiznons | ville de Paris, duquel lieu il fet tiré hers et 
de grans pertes et maux par lesdicts de Nux. apporte au Chastellet de Paris, pour ce qu’au 
Au mois de mars ensuivant, pour ce que les- | moyen des fers dont il estoit enferré il ne pou- 
dicts Bourguignons des parties de Flandres, | voit aler. 
Picardie , et aussi de ceulx estans par ledit due Et illee il confessa que lesdits Eseossois avoient 
de Bourgonzne logez a Rove, Perenne, Montdi- © eu tout ledit argent, pourquoy fat fait grand 
dier et aultres places tenans son party. estoient diligence de le recouvrer, et east esté ledit Mor- 
venus courir es pays et sur les subjects du Roy. ' temer prins et fait amener audit Chastellet , par 
Et en iceux prins plusieurs prisonniers . vivres [ordonnance de maistre Phelippes du Four se 
et biens. et menez en leurs places contre la ' n‘eussent este deux autres Escossois de la garde 
treve faicte entre le Roy et lay, se mirent aax ; du Roy qui vouldrent tuer ledit maistre Phe- 
champs plusieurs des compaignies de lordon- : lippes et ses sergens, et firent eschapper ledit 
mance du Roy estans es carnisons d Amiens, ' Mortemer. Et depuis fat ledit Thomas Le Clere 
Beauvais, Sainet-Quentin et aultres licux . jus- : trouve tenant franchise dedens leglise Sainte- 
ques au nombre de quatre cens lances, et autres . Katerine da Val-des-Escolliers, qui illee fat 
populaires qui pareillement alerent courir sur ' prins a crant port d'armes qu il fist contre des 
lesdits Bourguiznons, et jusques dedens les | gens dudit monseizneur le prevost de Paris, 
fauxbourgs d'Arras ou ils ecoucherent une nuit _ dont il blessa plusieurs , et a la fia, apres gu'il 
eatiere. Et illec , au moyen de certaine grande | eut receu plusieurs playes, fut amene esdictes 
quantite de vents, fleaulx et autres outils dont | prisons. ou il confessa ledit larrecin. a cause 
les gens du Roy avoient mené grant nombre | de quoy fut rendué partie de ladicte somme 
avee eulx en charrettes et chariots, fut batu tout : ; qu "jl avoit muss¢e pres de Sainct-Estienne-des- 
le grain estant et trouvé és granches dudit pays ; Grez. Et pour ledit cas et aultres , par mondit 
de Bourgongne et Picardie. Et icelluy avec autres | seicneur le prevost de Paris . eu sur ce opinion 

et délibération de saiges, fut condemné a estre 
pendu et estranglé au gibet de Paris, dont il 
appella. Et depuis fut ledit appel vidé par la 
court de parlement, et renvoye audit monsei- 
gneur le prévost pour exécuter sa sentence , la- 
quelle fut mise a exécution le jeudy seiziesme 
jour dudit mois de l’an 1474, pour veoir la- 
quelle gent furent jusques audict gibet sire 
Denis Hesselin , maistre Jehan de Ruel comme 
commis par maistre Pierre de Ladehors a l’exer- 
cice de l’office de lieutenant criminel , pour 


occasion de la maladie dudit de Ladehors. - 


Audit temps fut la ville de Parpignan mise et 
réduicte en l’obéyssance du Roy, et s’en alérent 
ceulx de dedens qui s’en voulurent aler, eulx et 
leurs biens saufs , fors que I’artillerie, qui de- 
dens estoit , quidemoura au Roy, laquelle estoit 
moult belle et de grant valeur. 





SECONDE PARTIE. 





Le septiesme jour du mois d’avril , l’an 1475, 
fut publiée A Paris l'alliance d’entre !’Empereur 
et le Roy, et de l’ordonnance du Roy fut envoyé 
publier devant le logis de monseigneur du 
Mayne , duc de Calabre et l’ambassade de Bre- 
taigne, qui estoit en ladicte ville , et apres les 
carrefours dicelle ville. Audit mois d’avril, 
vint par devers le Roy deux ambassades,l’une 
de Fleurance et !l’autre de l’empereur d’Ale- 
maigne, qui furent moult honorablement receuz 
et festiez, tant du Roy que des aultres seigneurs 
d’atitour de luy. Audit mois d’avril, le Roy se 
partit de Paris pour aler 4 Vernon-sur-Seine , 
auquel lieu l’attendoient monseigneur l’admiral 
et les aultres capitaines, pour conclure de la 
guerre, et ce qui estoit a faire pour la tréve 
qui failloit le dernier jour dudit mois d’avril , et 
puis s’en retourna a Paris, ou i! arriva le ven- 
dredy quatorziesme jour dudit mois. Et le lundy 
vingt-cinquiesme jour dudit mois d’avril s’en 
partit le Roy pour aler & Pons-Saincte-Maixance, 
pour illec préparer de son armée, et emmena 
pour le conduire et estre autour de luy avecques 
les gentils-homMmes , sa garde et officiers de son 
hostel , huit cens (1) lances fournies, et y fut 
menée et conduicte grant quantité d’artillerie , 
grosse et menué, entre Jesquelles y avoit cing 
bombardes, dont les quatre avoient nom , c’est 
assavoir:l’une Londres, l’autres Brébant, la tierce 
Bourg-en-Bresse , et la quarte Sainct-Omer. Et 


(1) Manuscrit : sept cens. 

oultre et par dessus Ia compaignie desdits de la 
garde escossoise et francoise et aultres gentils- 
hommes et officiers de l’ostel, y fut et y ala 
grande compaignie des nobles et francs-archiers 
de France et Normendie, et pour !’avitaillement 
de l’ost y furent envoyez vivres de toutes parts. 

Et le lundy premier jour de may le Roy se 
partit de l’abbaye de la Victoire ou il estoit , 
pour aller audit Pons-Saincte-Maixance pour 
faire ses approuches, et ordonner de la guerre 
en ce qui estoit affaire sur les Bourguignons , et 
fut envoyé devant le Tronquoy et Mondidier. 


_Et le mardy deuxiesme de may, vint et arriva 


a Paris monseigneur de Lyon qui venoit de de- 
vers le Roy, lequel fut estably lieutenant du 
Roy au conseil de Paris. Et le mercredy troi- 
siesme jour dudit mois, feste de saincte Croix, 
fut faicte une moult belle procession générale 
audit lieu de Paris de toutes les églises. En la- 
quelle faisant furent tous les petits enfans de 
Paris, chascun tenant ung cierge, et fut alé 
quérir le sainct Innocent et porté 4 Nostre-Dame. 
Et en ladicte procession estofent monseigneur de 
Lyon , monseigneur le chancellier de costé luy, 
et aprés aloient monseigneur de Gaucourt , lieu- 
tenant du Roy a Paris, les prévost des marchans 
et eschevins de ladicte ville, les présidens et 
conscilliers de parlement , chambre des comptes, 
et aultres officiers d’icelle ville. Et apres le po- 
pulaire aloient en grant et merveilleux nombre, 
que on estimoit a cent mil personnes et mieux , 
et fut porté ledit sainct Innocent en ladicte pro- 
cession par monseigneur le premier président , 
et par Nanterre, président en ladicte court de 
parlement, et le président des comptes de La- 
driesche, et le prévost des marchans. Et pour 
conduire et mettre ordre en ladicte procession, 
y estoient les archiers de la ville et aultres gens 
ordonnez pour garder de faire bruit ct noise en’ 
icelle procession. Et le mardy , second jour de 
may, audit an, le Roy qui avoit envoyé sommer 
Jes Bourguignons tenans ledit Tronquoy, furent 
par iceulx Bourguiguons, tuez ceulx qui estoient 
alez faire ladite sommation. Et pour ceste cause, 
fit tirer son artillerie contre ledit lieu du Tron- 
quoy, tellement que ledit jour a cing heures 
aprés-midy y fut livré lassault fort et aspre, 
et fut emportée ladicte place d’assault , ct furent 
tuez et pendus tous ceux qui furent trouvez de- 
dens , sauf et réservé ung nommé Motin de 
Caulers, que le roy fist sauver, et si le fist esleu 
de Paris extraordinaire. Mais avant qu’i!s fus- 
sent prins firent grant résistence iceulx Bour- 
guignons contre les gens du Roy, et tuérent au- 
dit assault Je capitaine de Ponthoise, qu’on di- 
soit estre vaillant homme , et aultres gens de 

guerre et francs-archiers , et puis fut ledit lieu 
abatu et démoly. Et ledit jour de saincte Croix 
s’en ala l’armée du Roy mettre le siége devant 
Mondidier, pour ce qu’ils furent reffusans d’eulx 
rendre au Roy. Et le vendredy, cinquiesme 
jour dudit mois d’avril audit an , fut mise et ré- 
duite en la main du Roy ladicte ville de Mont- 
didier, et s’en alérent ceulx de dedens leurs vies 
saulves, et laissérent tous leurs biens , et puis 
fut toute ladite ville abatué. 

Le samedy ensuivant, sixiesme jour de may, 
fut pareiilement rendué la ville de Roye et sen 
alerent les Bourguignons de dedens, vies et 
bagues saulves , et puis fut aussi rendu le chas- 
teau de Moreul pareillement que ceux de Roye. 
Et en faisant telles exécutions que dit est sur 
ledit de Bourgongne et son pays par l’armée du 
Roy qui estoit si noble, telle et si belle compa- 
guie et artillerie , que la ot elle eust esté menée 
y avoit gens assez pour en brief temps prendre 
et mettre en la main du Roy toutes les vilies et 
places dudit de Bourgongne, tant Flandres, 
Picardie que aultres lieux, car tout fuyoit de- 
vant iceulx. Et pour rompre icelle armée, fut le 
Roy adverty par aucuns, et mesmement de par 
monseigneur le connestable, que besoing luy 
estoit de garder sa duchié de Normendie , pour 
les Anglois que on luy disoit qui y devoient des- 
cendre : et si luy fut dit par mondit seigneur 
le connestable, au moins fut mandé ou escript 
quil fist hardiment ledit voyage en Normendie, 
et qu'il ne se souciast point d’Abbeville et Pé- 
ropne , et que cependant quil yroit, les feroit 
réduire en sa main. Et le Roy, croyant ces 
choses, s‘en ala audit pais de Normendie, et 
la mena avecques luy monseigneur I Admiral 
et cing cens lances, avec les nobles et francs- 
archiers de Normandie, et a ceste cause , se dé- 
partit l'armée et s‘en ala chascun en son logis. 
Et puis quant le Roy fut en Normendie, trouva 
quil n’estoit nulles nouvelles desdits Anglois, 
et ala a Harfleu, Dieppe, Caudebec et autres 
places. Et cependant ne se fist riens a l’avantage 
du Roy; mais au contraire, au moyen de ladite 
alée en Normendie, firent lesdits Bourguignons 
de grans maulx aux sujects et pais du Roy, 
qui y eurent de grans pertes, et puis s‘en vint le 
Roy a Nostre-Dame-Descouys, en un hostel pres 
diillee , nommé Gaillart-Bois , lors appartenant 
a Colon, lieutenant de monseigneur |'admiral , 
ou il se tint par aucun temps, durant lequel eut 
nouvelles de monseigneur Ie connestable, de la 
venué et descendué que faisoient lesdits Anglois 
a-Calais. Et aussi que monseizneur de Bourgon- 
gne sestoit levé de devant Nux , dont il disoit 
quil avoit la possession, et fait son appointe- 

ment avecques l’empereur. Lequel emperenr, 
avec ledit de Bourgongne s’en venoit faire 
guerre au Roy, desquelles choses n’estoit rien, et 
fust trouve tout le contraire estre vray. 

Durant ces choses fut prins ung hérault d’An- 
gicterre nommeé Scales , qui avoit plusieurs let- 
tres qu'on escripvoit de par le Roy Edouart a 
diverses personnes , lesquelles lettres le Roy vist, 
et dict et certifia au Roy ledit Scales, que les 
Anglois estoient descendus a Calais, et que ledit 
roy Edouart y devoit estre le vingt-deuxiesme 
jour de ce présent mois de juing, & tout douze ou 
treize mil combatans. Et si luy certifia oultre 
que ledit de Bourgongne avoit fait son accord 
avec ledict empereur, et estoit retourné a Bru- 
celles, dont de tout il n’estoit rien. Audit lieu 
Descouys fut aussi le Roy adverty que mondit 
seigneur le connestable avoit envoyé a monsei- 
gneur de Bourbon son séellé , pour suborner ct 
tant faire, que mondit seigneur de Bourbon , 
voulsist devenir et estre contre le Roy, et de soy 
alier avecques ledit duc de Bourgongne, de 
toutes lesquelles choses le Roy fut moult mer- 
veillé. Et incontinant par plusieurs et divers 
messaiges , fut mandé par le Roy mondit sel- 
gneur de Bourbon venir a luy, et enfin, l'envoya 
quérir par monseigneur l’évesque de Mande, 
par lequel ledit seizneur de Bourbon avoit en- 
voye au Roy le séellé dudit monseigneur le con- 
nestable, des choses devant dictes. 

Audit temps , le roy eut nouvelles de mondit 
seigneur de Bourbon comment les gentils-hom- 
mes de ses pays, francs-archiers et aultres que 
mondit seigneur avoit envoyez faire guerre pour 
le Roy a la duchié de Bourgongne , par laquelle 
guerre le Roy avoit commis mondit seigneur 
a son lieutenant-geéneéral qu’ils avoient trouve 
lesdicts Bourguignons a Guy prés de Chasteau- 
chinon,, et illec chargerent sur iceux , lesquels 
ils desconfirent ct y en eut de prins , de mors et 
qui sen fuyrent grant quantité, entre lesquels 
Bourguignons y fut deffait deux cens lances de 
Lombardie, dont la pluspart y moururent , et si 
y mourut le seigneur de Conches et aultres 
seigneurs. Et y furent prins le comte Roussi , . 
mareschal de Bourgongne, le sire de Longy, le 
bailly d’Auxerre (1), le sire de Lisle, l'enseigne 
du seigneur de Beauchamp, le fils du comte 
de Sainct-Martin , messire Louys de Montmar- 
tin , messire Jehan de Digoigne , le seigneur de 
Rugny, le seigneur de Chaligny, les deux fils de 
monseigneur de Vitaulx, dont l'un estoit conte 
de Joigny, et aultres , et fut ladicte destrousse 
ainsi faite le mardy vingtiesme jour de juing. 


(1) Le manuscrit : d’Aunrois. 











































udit mois de juing , nonobstant les lettres 
envoyées par mondit seigneur le connes- 
au Roy , le Roy eut nouvelles de l’Empe- 
qu’il avoit fait rafreschir ceulx de ladicte 
de Nux, et d'icelle avoit mis hors tous les 
ez et malades, et les avoit avitaillez pour 
entier , et mis gens tous nouveaulx , et 
nt mist ledit de Bourgongne a sa croix de 
ieu, et que avecques ce avoit gaignée grant 
antité de son artillerie , sa vaisselle d’argent 
aultres bagues. Audit temps de juing le mar- 
y vingt-septiesme, monseigneur |’admiral et 
ceulx de sa compaignie qui avoient esté ordon- 
nez de par le Roy a faire le gast en Picardie et 
Flandres, et de mettre a feu et a sang tout ce 
quiils trouveroient esdits pays, vint ledit jour 
mettre ses embusches pres de la ville d’Arras. 
Eticelles mises envoya environ quarante lances 
courir devant ladite ville d’Arras, lesquels 
d’Arras cuidans desconfire lesdictes lances, 
firent sur eulx grans saillis qui vindrent aspre- 
ment courir sus ausdictes quarante lances , les- 
quelles se vindrent rendre esdictes embusches. 
Et aprés eulx lesdicts de Arras, tous lesquels 
urent enclos par ceulx desdictes embusches, 
ui sur eulx chargérent et les mirent en fuite, 
en fuyant y en eut de tuez de quatorze a 
inze cens hommes, et y fut tué le cheval du 
de Romont fils de Savoye et frére de la 
ne, mais il se sauva. Le gouverneur d’Ar- 
nomme Jacques de Sainct-Pol, et plusieurs 
seigneurs et gens de nom y furent prins, 
ondit seigneur l’admiral mena devant 
ille pour les sommer de eulx rendre és 
u Roy Icur souverain seigneur, ou aul- 
qu’il feroit coupper les cols ausdits sei- 
isonniers. Audit mois de juing le Roy 
a son prisonnier Je prince d’Orenge 
e Harlay , et qui estoit a trente mil 
nance, le délivra et donna sadicte fi- 
ce faisant devint homme lige du 
st hommaige de ladicte princi- 
Et partant le Roy le renvoya a 
S pays, et luy donna et octroya 
e qui se peust nommer par la 
uissance de faire monnoye d'or 
n aloy, aussi bon que la mon- 
iné , donner aussi toutes graces , 
ardons, reservé de hérésie et de 
majeste. Et si donna le Roy dix 
ntens au scigneur qui avoit prins 

Audit mois de juing le Roy envoya ses lettres 
patentes a Paris, par lesquelles il fist publier 
que les Anglois estoient descendus a Calais , 
et que pour v résister il mandoit au prévost | 

de Paris de contraindre tous les nobles ct 
non nobles, tenans fief ou arriére-fief, pour 
estre prests le lundy troisiesme jour de juillet , 
entre Paris et le bois de Vinciennes, pour d’illec 
partir et aler o ordonné leur seroit , et nonob- 
stant le privilége et pour cette fois seulement. 
En ensuivant lequel cry, furent envoyez par 
ceulx de Paris plusieurs gens en armes, montez. 
et habillez par devers mondit seigneur le pré- 
vost de Paris au pays de Soixonnois. Au mois 
de juillet ensuivant le Roy qui séjourna en Nor- 
mendie par aucun temps, s’en revint a Nostre- 
Dame-Descouys et a Gaillart-Bois pres dillec, 
ou aussi il séjourna une piéce, et puis s’en par- 
tit pour aler a Nostre-Dame-de-la-Victoire, ou 
il fut aussi une autre espace de temps , et puis 
sen ala a Beauvais. 

Audit mois ledit duc de Bourgongne qui avoit 
esté devant la ville de Nux par l’espace de 
douze mois, s’en partit et s’en ala de nuict et 
honteusement de devant icelle ville sans l’avoir 
peu conquérir, qui luy vint 4 moult grant blasme 
et perte de gens et biens. Et puis s’en revint a 
ses pays, ou il trouva son frére le roy Edotart 
d'Angleterre qu'il y avoit fait descendre , pour 
en continuant son mal et malice de rechief faire 
guerre au Roy et a ses pays et subjects. 

Audit temps se fist de grandes batteries et 
destructions de pays et terres dudit duc de 
Bourgongne , et y eut plusieurs villes , bourgs 
et villaiges ars et destruits. 

Et audit temps fut mandé par le Roy venir a 
luy monseigneur le duc de Bourbon , qui avant 
qu'il y vinst eut plusieurs lettres et messaiges,ct 
puis vint pardevers le Roy, luy estant a Nostre- 
Dame-de-la-Victoire, et arriva en la ville de 
Paris mondit seigneur de Bourbon au mols 
d‘aoust , & moult belle et honnest compaignie 
de nobles hommes, et bien fort triomphans, et 
avoit bien avecques luy de sa compaignie cing 
cens chevaulx. Et s’en partit ledit duc de Bour- 
bon de ladicte ville de Paris pour aler par de- 
vers le Roy, le lundy quatorziéme jour d'aoust, 
et fut ung peu d’espace de temps avecques le 
Roy, et puis s’en partit de Senlis pour aler a 
Cleremont. 

Audit mois d’aoust le Roy eut ambassades de. 
par le roy d’Angleterre, qu’il s’estoit venu loger 
a Lihons en Santers, qui commnniquerent avec-. 
ques le Roy d’aucunes matiéres , apres lequeb 
pourparlé le Roy envoya,a Paris monseigneur 
le chancelier , messeigneurs les gens des finan: 
ces et aultres, pour avoir prest d'argent de ceulx 
de ladicte ville, ausquels fut fait promesse et 
Mbligation de leur restituer leur prest dedens le 
jour de Toussaincts. Et fut prestée de ladicte 

ville soixante et quinze mil escus d’or , qui fu- 
rent baiHez ausdits Anglois au moyen de certain 
traicté fait avecques eulx. Et si fut envoyé au 
Roy grant quantité de gens en armes de par la- 
dicte ville , montez et habillez aux gaiges et 
despens des officiers et aultres habitans de la- 
dicte ville. 

Audit mois d’aoust, le mardy vingt-neufiesme 
jour dudit mois, le Roy se partit d’Amiens, et 
aussi messeigneurs de Bourbon , de Lyon, et 
autres nobles hommes, capitaines, gens-d’armes 
et de traict, officiers et aultres gens , en moult 
grant et merveilleux nombre, que bien on esti- 
moit estre cent mil chevaulx , pour tous aler a 
Piquigny. Auquel lieu le roy Edotiart d’Angle- 
terre vint parler au Roy, et en amena avecques 
luy son avant-garde et arriere-garde , et de- 
moura en bataille prés dudit Piquigny. Et des- 
sus le pont dudit Piquigny , le Roy avoit fait 
dresser deux appentis de bois, l’ung devant 
rautre, dont lung estoit fait pour le Roy et 
autre pour le roy d’Augleterre. Et entre les- 
dits deux appentis y avoit une cloison de bois, 
dont la moitié par le hault estoit treillissée, tel- 
lement que chascun des deux rois pouvoient 
mettre leur bras par dedens ledit treillis. Et 
en lun desdits appentis vint et arriva le Roy 
tout le premier, et incontinent qu'il y fut arrive 
sen partit ung baron d‘Angleterre illee atten- 
dant le venué du Roy, qui ala dire au roy d’An- 
gleterre que le Roy estoit ainsi arrivé : lequel 
roy d’Angleterre qui estoit en son parc loing 
Mune bonne lieué dudit Piquigny, accompaigné 
de vingt mil Anglois , bien artillez dedens son- 
dit parc, s’en vint incontinent audit lieu de Pi- 
quigny, audit appentis qui lui estoit appareille. 
Et amena seulement avecques luy pour I'at- 
tendre au joignant d'icelluy appentis, vingt des 
lances de sadicte compaignie , qui illec furent et 
demourérent dedens leaué a costé dudit pont, 
par tout le temps que le Roy et Jedit roy d‘An- 
gleterre furent et demourérent en icelluy ap- 
pentis. Durant lequel temps vint une moult 
grande et merveilleuse pluye , qui fist moult de 
mal et perte aux seigneurs et gentils-hommes du 
Roy , a cause des belles houssures et nobles ha- 
billemens qu’ils avoient préparez pour Ja venué 
dudit roy Edonart d’Angleterre. Et lequel roy 
d’Angleterre quant il vit et apperceut le Roy il 
se getta a un genoil a terre, et depuis par deux 
fois se v getta avent que arriver au Roy, lequel 
le receut bien bénignement, et le fist lever , et 
parler bien ung quart d’eure ensemble es pré- 
sences de mesdits seigneurs de Bourbon , de 


1) Dans toutes les autres éditions on lit: avenies. 

Lyon et aultres seigneurs et gens des finances, 
que le Roy avoit faict illec venir jusques au 
nombre de cent. Et puis aprés ce qu’ils eurent 
parlé ensemble en général, te Roy fist tout re- 
culler , et parlérent & privé ensemble , ot aussi 
ils furent et demourérent une espace de temps. 

Et au département fut publié que l‘appoinc- 
tement estoit falt entre eulx tel qu'il s’ensuit: 
c’est assavoir, que tréves estoient accordées 
entre eulx pour le temps de sept ans, qui com- 
mencérent ledit vingt-neufiesme jour d’aoust , 
lan 1475, et finiroient a pareil et semblable 
jour qui seroit 1482. Laquelle tréve seroit mar- 
chande , et pourroient aler et venir lesdits An- 
giois par tout le royaulme armez et non armez, 
pourveu quiils ne seroient en armes en une 
compaignie plus que de cent hommes. Et fut 
publiée ladicte tréve & Paris, Amiens (1), et 
aultres lieux du royaulme de France. Et puis 
fut baillé audit roy d’Angleterre soixante-quinze 
mil escus d’or , et si fist le Roy d’aultres dons 
particuliers 8 aucuns seigneurs d’autour dudit 
Edouart, et aux héraulx et trompettes de ladicte 
compaignie, qui en firent grant feste et bruit, 
en criant & haulte vois , largesse au trés-noble 
et puissant roy de France , largesse, largesse. 

Et si promist encores audit roy Edouart luy 
payer et donner par chascunes desdites sept an- 
nées cinquante mil escus. Et si festoya bien fort 
le duc de Clairance frére dudit roy d’Angle- 
terre, et luy donna de beaulx dons. Et puis le 
roy Edouart retira tous ses Anglois qu’il avoit, 
tant de son ost que aultres qu'il avoit envoyez a 
Abbeville, Péronne et ailleurs , et fist trousser 
et baguer (2) tout son bagage , et s’en retourna 
a Calais pour passer la mer et s’en aler en son 
royaulme d’Angleterre. Et le convoya jusques 
audit lieu de Calais maistre Jehan Hesberges 
évesque d’Evreux, et si laissa Iedit Edouart au 
Roy deux barons d@’Angleterre, l'un nommé le 
seigneur de Havart, et l'autre le grant escuyer 
d’Angleterre, jusques 4 ce que le Roy eust en au- 
cune chose que Iedit Edouart luy devoit envoyer 
du rovaulme d’Angleterre , et lesquels seigneur 
de Havart et grant escuyer estoient fort amis et 
enla grace dudit Edouart, et qui avoient este 
moyen de faire ladicte paix, tréves, et autres trai- 
tiez entre iceulx Rois. Et furent iceulx Havart et 
grant escuyer fort festiez a Paris, et puis le Roy, 
mesdits seigneurs de Bourbon, de Lyon etaultres 
seicneurs qui estoienta Amiens, s’en retournérent 
a Senlis, ou ils furent: une espace de temps. 

Et ordonna le Roy gens de sa maison pour 
mener et conduire lesdits de Havart et escuyer 


‘9) Emballer. 

parmy la ville de Paris et aultres lieux , et entre 
aultres y ordonna et en bailla la charge a sire 
Denis Hesselin, son maistre d’hostel et esleu de 
Paris , qui en fist bien son debvoir , a l’onneur 
et loiiange du Roy, et demeurérent en ladicte 
ville par l’espace de huict jours eatiers , ot ils 
furent bien fort festiez et menez jotier au bois de 
Vinciennes et ailleurs. Et entre aultres choses 
furent bien fort festiez aux Tournelles, en l’ostel 
du Roy, et pour ce faire leur fut envoyé pour 
les honnestement entretenir , plusieurs dames , 
damoiselles et bourgoises, et puis s’en retour- 
nerent lesdits de Havart ct escuyer par devers 
le Roy, qui lors estoit 4 la Victoire prés Senlis. 
Et audit mois de septembre le Roy, qui estoit 
audit lieu de la Victoire, s’en ala vers le pais de 
Soixonnois et 4 Nostre-Dame-de-Liéce. Et en ce 
voyage print ct réduisit en ses mains la ville de 
Sainct-Quentin que monseigneur le connestable 
avoit prinse et usurpée sur luy, et bouté hors 
ceulx a qui le Roy en avoit baillé la charge , 
ainsi que dit est devant. Et auparavant ledict 
connestable s’en estoit alé, et avoit habandonné 
ses villes et places pour aller avec et en l’obéys- 
sance dudit de Bourgongne. Et qui pis estoit 
avoit escrit et mandé au roy Edouart d’Angle- 
terre aprés le traicté par luy fait avecques le 
Roy, et qu’il estoit retourné 4 Calais pour passer 
la mer, et retourner en Angleterre , qu'il estoit 
ung lasche deshonnouré et povre Roy d'avoir 
fait ledict traictié avecques le Roy soubs umbre 
des promesses que le Roy luy avoit faictes, dont 
il ne luy tiendroit rien, et qu’en fin s’en trou- 
veroit deceu. Lesquelles lettres ainsi audit roy 
Edouart escriptes par ledit connestable, il en- 
voya dudit lieu de Calais au Roy, lequel apper- 
ceut que ledict connestable n'estoit point feal 
comme estre devoit. Et puis fut donné congié 
par le Roy auxdits de Havart et grant escuyer 
d’eux en retourner audit royaulme d’Angleterre, 
et leur fut donné de beaulx dons, tant en or 
qu’en vaisselle d'or et d’argent, et si fist le Roy 
publier a Paris qu’on leur laissast prendre des 
vins au pays de France, tant que bon leur 
sembleroit pour mener en Angleterre, en les 
payant. 

Audit mois d’octobre, le Roy qui estoit alé a 
Verdun et aultres places environ ja duché de 
Lorraine , retourna a Senlis et a la Victoire. Et 
y vindrenot les ambassadeurs de Bretaigne qui 
firent la paix entre le Roy et ledit duc de Bre- 
taigne, qui renonca & toutes alliances et séelez 
qu'il avoit fait et baillé contre le Roy. Et pa- 
reillement ledit monseigneur de Bourgongne 
print et accepta treves marchandes avecques 
le Roy, pareillement que la tréve des Anglois. 

Et le lundy, seiziesme jour dudit mois d’oc- 
tabre audit an 1475, fut publiée solempnel- 
lement au son de deux trompettes, et par les 
carrefours de ladicte ville de Paris ladicte treve 
marchande d’entre le Roy et mondit seigneur 
de Bourgongne, pour le temps et terme de 
neuf ans, commencans le quatorziesme jour 
de septembre audit an, ct finissans 4 semblable 
jour an 1484. Par laquelle toute marchandise 
devoit avoir cours par tout Ie royaulme de 
France, et ce temps durant chascun povoit re- 
tourner en ses possessions immeubles. 

Et puis le Roy s’en retourna a Sainct-Denis , 
et puls & Savigny pres de Montlehéry, et de la 
au bois de Malesherbes , et en aprés a Orléans, 
& Tours et 4 Amboise. Et le lundy vingtiesme 
jour de novembre audit an 1475, fut mené 
escarteller aux halles de Paris par arrest de la 
court de parlement, un gentil-homme natif de 
Polctou , nommé Regnault de Veloux, serviteur 
et fort familier de monseigneur du Maine, pour 
occasion de ce que ledit Regnault avoit fait plu- 
sieurs voyages par devers divers seigneurs de ce 
royaulme, et conseillé de faire plusieurs traic- 
tiez , et porté plusieurs séellez contre et au 
prejudice du Roy, dudit royaulme et de la chose 
publicque. Et fut Iedit Regnault , par l’ordon- 
nance de ladicte court, fort secouru pour le fait 
de son asme et conscience ; car fl luy fut baillé 
le curé de la Magdeleine, pénancier de Paris , 
et moult notable clerc , docteur en théologie , 
et deux grans clercs de l’ordre des Cordeliers , 
et furent pendus ses membres aux quatre 
portes de Paris , et le corps d’icelluy au gibet 
de Paris. 

Et pour ce que par le Roy nostre sire d’une 
part et ses ambassadeurs pour Juy, et les am- 
bassadeurs de monseigneur de Bourgongne, au 
mois d'octobre qui estoit passé dernier, en 
faisant par eulx la tréve de neuf ans entre eulx 
deux, dont est faicte mention devant, avoit 
esté promis de par ledit duc de Bourgongne de 
mettre et livrer és mains de gens et ambassa- 
deurs du Roy ledit connestable de France, 
nommeé messire Loys de Luxembourg. Fut par 
ledit duc de Bourgogne baillé et livré ledit 
connestable és mains de monseigneur I’admiral 
bastard de Bourbon , de monseigneur de Sainct- 
Pierre, de monseigneur du Bouchaige, de 
maistre Guillaume de Cerisay, et aultres plu- 
sieurs. Et par tous les dessus nommez en fat 
mené prisonnier cn Ja ville de Paris, et mené 
par dehors les murs d‘icelle du costé des champs, 
a l'entrée de la bastille Sainct-Anthoine. La- 
quelle entrée ne fut point trouvée ouverte, ct 
pource fut ordonné et amené ledit monseigneur 

le connestable passer parmy la porte Sainct- 
Anthoine au dedans de ladicte ville, et mis en 
ladicte Bastille. Et estoit ledit monseigneur le 
connestable vestu et habillé d’une cappe de ca- 
melot doublée de veloux noir , dedans laquelle 
il estoit fort embrunché (1) , et estoit monté sur 
ung petit cheval a courts crains et en ses mains 
avoit unes moufles fort velués. 

Et audit estat, aprés ce qu'il fut descendu 
audit lieu de la Bastille, trouva illee monsei- 
gneur le chaneellier , le premier president, et 
les aultres présidens en la court de parlement , 
et plusieurs conseillers d‘icelle court. Et aussi y 
estoit sire Denis de Hesselin , maistre d’ostel du 
Roy nostre sire , qui tous illec le receurent, et 
apres s’en départirent et le laisserent en la garde 
de Phelippe Luillier , capitaine dudit lieu de la 
Bastille. Et auquel lieu de la Bastille ledict 
monseigneur I’admiral, présent mondit seigneur 
le connestable , ausdits chancellicr , présidens et 
aultres dessus nommez, profera et dist telles ou 
semblables paroles, en effect et substance : 
« Messeigneurs qui cy estes tous présens , veez 
» cy monseigneur de Sainct-Pol , lequel le Roy 
« m’avoit chargé d’aler quérir par devers mon- 
« seigneur le duc de Bourgongne, qui luy avoit 
» promis le luy faire bailler, en faisant avecques 
» le Roy son dernier appointement de la treve 
» entre eulx. En fournissant a laquelle promesse 
» le me a faict bailler et délivrer pour et au 
» nom du Roy. Et depuis l’ay bien gardé jus- 
» ques a présent que je le mets et baille en vos 
» mains, pour luy faire son procez le plus dili- 
» gemment que faire le pourrez , car ainsi m’a 
» chargé le Roy de le vous dire. » Et a tant s’en 
partit ledit monseigneur l'admiral dudit lieu de 
la Bastille. Et apres que ledit connestable eut 
ainsi esté laissé es mains des dessus nommez , 
monseigneur le chancellier, premir et second 
présidens de parlement, et aultres notables et 
saiges personnes, en bien grant nombre, a faire 
ledit procez , vacquerent et entendirent a bien 
grant diligence et solicitude a faire ledit procez, 
et en faisant icelluy interroguérent ledit seigneur 
de Sainct-Pol sur les charges et crimes 4 luy 
mis sus et imposez, ausquels interrogatofres jl 
respondit de bouche sur aucuns points , lesquels 
interrogatoires et confessions furent mis au nef 
et envoyez devers le Roy. 

Et le lundy, quatriesme jour de décembre 

table, vint et arriva luy et ung sien fils en la 
ville de Paris, par devers maistre Jehan de 
Ladriesche , président des comptes et trésorier 
de France , natif du pays de Brebant , pour lui 
apporter lettres de par le comte de Merle, sa 
femme et enfans, affin de secourir et aider par 
luy en ce que possible luy seroit audit connes- 
table, pére dudit cotrite de Merle : lesquelles 
lettres ledit maistre Jehan de Ladriesche ne 
voulut pas receyoir d'icelluy hérault, sinon en ja 
présence de mondit seigneur le chancellier , et 
des gens du conseil du Roy. Et a ceste cause 
ledit maistre Jehan de Ladriesche mena et con- 
duisit ledit hérault jusques au logis dudit mon- 
seigneur le chancellier , affin que par luy les- 
dites lettres feussent vués et ce que dedens y 
estoit contenu; mais pource que ledit Jehan de 
Ladriesche demoura longuement au conseil 
avecques icelluy monseigneur le chancellier et 
aultres, ledit Montjoye et sondit fils s’en re- 
tournérent en leur logis , et illec montérent in- 
continent a cheval et s’en alérent au giste au 
Bourgel. Combien que a leur partement ils di- 
rent a leur hoste que se aucun les demandoit , 
qu'il dist qu’iis s’en estoient alez au giste au 
Bourg-la-Royne, Et quand ledit de Ladriesche 
cuida trouver ledit hérault pour avoir lesdictes 
lettres , ne le trouva point , pourquoy fut hasti- 
vement envoyé apres ledit hérault jusques au 
Bourg-la-Royne ou il ne fut point trouvé ; mais 
fut trouvé par deux archiers de la ville de Paris 
audit lieu du Bourgel , et par eulx ramené le 
dimenche tiers jour de décembre audit an, le- 
quel fut mené et conduit jusques en I’ostel 
dicelle ville, et illee devant les gens et conseil 
a ce ordunnez, fut ledit Montjoye et sondit fils, 
chascun a part interrogué, et furent leurs dé- 
positions rédigées et mises par escrit par le sire 
Denis Hesselin. Et aprés ce furent lesdits Mont- 
joye et sondit fils mis et laissez en la garde de 
Denis Baudart , archier de ladite ville et en son 
hostel, auquel lieu il fut et demoura par 1’es- 
pace de vingt-cing jours, et illec bien et dili- 
gemment gardé avec sondit fils par trois des 
archiers de ladicte ville. 

Audit temps au commencement du mois de dé- 
cembre, fut amené le conte de Roussi (2), qui 
prisonnier estoit dedens la grosse tour de Bour- 
ges, jusques au Plessis-du-Parc, autrement dit 
les Montils-lez-Tours, ot le Roy estoit: Et illec 


audit an 1475, advint que ung herault du Roy, ; fut parlé a luy, et luy fist plusieurs grans re- 
nommeé Montjoye, natif du pays de Picardie, et : monstrances des grandes folies esquelles par 


qui faisoit la pluspart de sa résidence avecques | long-temps il s’estoit entremis , et comment il 
ledit seigneur de Sainct-Pol , luy estant connes- 


(1) Signifie égalemeat cmbarrassé, a couvert. 


avoit du Roy mal parle, durant ce qu'il avoit esté 


(2) Antoine de Luxembourg, fils du connétable. 

et soy porté son ennemy, et fait plusieurs grans 
et énormes maulx Aa ses villes, pays et subgects, 
comme mareschal de Bourgongne pour le duc. 
Et comment villainement et honteusement il 
avoit esté prins prisonnier par les gens du Roy, 
qui pour luy estoient en armes audit pays de 
Bourgongnie soubs la charge de monseigneur le 
duc de Bourbonnois. 

Et par ledict de Roussi baillée sa foy au sei- 
gneur de Combronde , et comment il avoit ac- 
cepté de mondit seigneur le duc vingt-deux mil 
escus d’or. Et luy fist le Roy de grans paours 
et effrois, dont ledit seigneur de Roussi cuida 
avoir froide joye de sa peau (1), mais en conclu- 
sion le Roy le mist a quarante mil escus de ran- 
con, et luy fut par luy donné terme de les trot- 
ver et rapporter devers le Roy dedans deux 
mois apres ensuivans, pour tous termes et délais, 
et que aultrement et ow il y auroit faulte dedens 
ledit terme, qu'il feust asseuré qu'il mourroit. 
Et depuis ces choses fut procédé par toute dili- 
gence a faire le procez dudit connestable, par 
mesdits seigneurs le chancelier, présidens et con- 
seillers, clercs et lais de la cour de parlement , 
desdicts de Sainct-Pierre Hesselin et aultres , a 
ce faire ordonnez et appellez. Lequel procez veu 
fut par eux conclud, tellement que le mardy 
dix-neufiesme jour de décembre audit an 1475, 
fut ordonné que ledit connestable seroit mis et 
tiré hors de sa prison et amené en la cour de 
parlement, pour luy dire et déclarer le dictum 
donné et conclud alencontre de lui , par icelle. 
cour de parlement, et fut a luy ledit jour de 
mardy en la chambre et logis d’iceluy connes- 
table en ladite bastille Sainct-Anthoine , ou il 
estoit prisonnier, ledict monseigneur de Sainct- 
Pierre qui de luy avoit la garde et charge, le- 
quel en entrant en la chambre luy fut par Juy 
dict: Monseigneur, que faictes-vous, dormez- 
vous ” Lequel connestable lui respondit: Venny, 
long-temps a que ne dormy, mais suis icy ow 
me voyes pensant et fantasiant. Auquel ledit 
de Sainct-Pierre dist qu’il estoit nécessité qu’il 
se levast pour venir en ladicte cour de parle- 
ment, pardevant les seigneurs d’icelle court, 
pour luy dire par eulx aucunes choses qu’ils luy 
avoient a dire touchant son faict et expédition, 
ce que bonnement ne pouvoit mieulx faire que 
en ladicte court; en luy disant aussi par ledict 
de Sainct-Pierre qu’il avoit esté ordonné que 
avecques luy et pour l’accompaigner y seroit et 
viendroit monseigneur Robert Destouteville , 


(1) Expression proverbiale, craitdre pour sa peau. 


(2) Du latin solutus, lui fut signifié eomme chose ré- 
soluc. 

chevalier prévost de Paris , dont de ce ledict 
connestable fut ung peu espouventé, pour deux 
causes que lors il déclaira. 

La premiére, pource qu'il cuidoit que on le 
vousist mettre hors de la possession dudit Phe- 
lippe Luillier, capitaine d’icelle bastille , avec- 
ques lequel il s’estoit bien trouve, et l’'avoit fort 
agréable, pour le mettre és mains dudict Des- 
touteville qu’il réputoit estre son ennemy , et 
que s’il y estoit, doutoit qu’il luy fist desplaisir, 
et aussi qu'il craignoit le populaire de Paris, et 
de passer parmy eulx. A toutes lesquelles doubtes 
ainsi faictes par le dict connestableluy fut solu (2) 
et dit par ledict seigneur de Sainct - Pierre 
que cen’estoit point pour luy changer son logeis, 
et qu'il le méneroit seurement audit lieu du Pa- 
laiz sans luy faire aucun mal, et a tant s’en par- 
tit dudict lieu de la Bastille, monta a cheval et 
ala jusques audict palais, tousjours au milieu 
desdicts Destouteville et de Sainct-Pierre , qui 
le firent descendre aux degrez de devant la 
porte aux Merciers d’icelle court de parlement. 
Et en montant esdicts degrez trouva illec le 
seigneur de Gaucourt et Hesselin, qui le salue- 
rent et luy firent le bien venant, et icelluy con- 
nestable leur rendit leur salut. Et puis apres 
qu’il fut monté le menerent jusques en la tour 
criminelle dudit parlement, ou il trouva mon- 
seigneur le chancelier, qui & luy s’adressa , en 
luy disant telles paroles: « Monseigneur de 
» Sainct-Pol, vous avez esté par cy-devant et 
» jusques a présent tenu et réputeé le plus saige 
» et le plus constant chevalier de ce royaume , 
» et puis doncques que tel avez esté jusques a 
» maintenant, il est encores mieux requis que 
» jamais que ayez meilleure constance que one- 
» ques vous n’eustes. » Et puis luy dist : « Mon- 
» seigneur, il faut que ostiez d’autour de vostre 
» col l’ordre du Roy que y avez mise. » A quoy 
respondit ledit de Sainct-Pol, que voulentiers il 
le feroit. Et de fait mist la main pour la cuider 
oster, mais elle tenoit par derriére a une espin- 
gle. Et pria audit de Sainct-Pierre qu'il luy 
aidast a l’avoir, ce qu'il fist. Et icelle baisu et 
bailla audit monseigneur le chancelier , et puis 
luy demanda ledit monseigneur le chancelier ou 
estoit son espée que baillée luy avoit esté en Ile 
faisant connestable. Lequel respondit qu’il ne 
Vavoit point, et que quant il fut mis en arrest 
que tout luy fut osté, et qu'il n’avoit riens avec- 
quesluy aultrement qu’ainsi qu’il estoit quant il 
fat amené prisonnier en ladicte Bastille , dont 
par mondit seigneur le chancelier fat tenu pour 
excusé, Et a tant se départit mondit seigneur le 
chancellier, et tout incontinent aprés y vint et 
arriva maistre Jehan de Poupaincourt président 

en ladite court, qui luy dist aultres parolles telles 
que s‘ensuivent : « Monseigneur , vous s¢avez 
» que par l‘ordonnance du Roy vous. avez esté 
» constitué prisonnier en la bastille Sainct-An- 
» thoine, pour raison de plusieurs cas et crimes 
» & vous mis sus et imposez. Ausquelles charges 
» avez respondu et esté ouy en tout ce que vous 
avez voulu dire, et sur tout avez baillé vos ex- 
cusations, et tout veu a bien grant et meure 
délibération, je vous dis et declaire , et par 
arrest d'icelle court, que vous avez esté crimi- 
neux de crime de léze-majesté , et comme tel 
estes condemné par icelle court 4 souffrir mort 
dedans le jourd’huy, c’est & scavoir, que vous 
serez décapité devant l’ostel de cette ville de 
Paris, et toutes vos seigneuries, revenués , et 
» aultres héritages et biens déclarez acquis et 
confisquez au Roy nostre sire. » Duquel dic- 
tum et sentence il se trouva fort perpleux , et 
non sans cause, car il ne cuidoit point que le 
Roy ne sa justice le deussent faire mourir. Et 
dist alors et respondit : « Ha, ha! Dieu soit Joué, 
» yéez cy bien dure sentence , je luy supplie et 
» requier qu’il me doint grace de bien le recong- 
» noistre aujourd’hui. » Et si dist oultre 4 mon- 
seigneur de Sainct-Pierre : « Ha, ha! monsei- 
» gneur de Sainct-Pierre, ce n’est pas cy ce que 
» m’‘avez tousjours dict, et a tant se retrahit. » 
Et lors ledit monseigneur de Sainct-Pol fut mis 
et baillé és mains de quatre notables docteurs 
en théologie, dont l'un estoit cordelier nommé 
maistre Jehan de Sordun, l’autre Augustin , le 
tiers pénancier de Paris , et le quart estoit nom- 
mé maistre Jehan Hué, curé de Sainct-Andry- 
des-Ars, doyen de la faculté de theologie audict 
lieu de Paris, ausquels et a mondict seigneur le 
chancelier, il requist qu’on luy baillast le corps 
de nostre Seigneur, ce qui ne luy fut point ac- 
cordé, mais luy fut fait chanter une messe de- 
vant luy, dont il se contenta assez. 

Et icelle dicte luy fut baillé de l’eaué béniste 
et du pain bénoist dont il menga, mais il ne bust 
point lors ne depuis , et ce faict demoura avec 
lesdicts confesseurs jusques a entre une et deux 
heures apres midy dudict jour qu'il descendit 
dudict palais et remonta 4 cheval pour aler en 
hostel de ladite ville , ou estoient faicts plu- 
sieurs eschaffaulx pour son execution. Et avec- 
ques luy y estoient le greffier de ladicte cour, 
et huissiers d’icelle. Et audict hostel de la ville 
descendit et fut mene au bureau dudict lieu , 
contre lequel y avoit un grant eschaffault drécié, 
et au joignant d‘icelluy on venoit par une alce 
de bois a ung aultre petit eschaffault , la ou il 
fut exécuté. Et en icelluy bureau fut illec avec 
sesdicts confesseurs faisans de grans et piteux 

regrets, et y fist ung testament tel quel, et soubs 
le bon plaisir du Roy, que ledict sire Denis Hes- 
selin escripvit soubs luy. En faisant lesquelles 
choses il demoura audit bureau jusques @ trois 
heures dudict jour , qu’il yssist hors d’icelluy 
bureau, et s’en vint getter au bout du petit es- 
chaffauit et mettre la face et les deux genouils 
flechis devant l’église Nostre-Dame de Paris, 
pour y faire son oraison , laquelle il tint assez 
longue en douleureux pleur et grant contrition , 
et tousjours la croix devant ses yeux , que luy 
tenoit ledit maistre Jehan Sordun, laquelle sou- + 
vent il baisoit en bien grant réyérence, et moult 
piteusement plourant. 

Et aprés sadite oraison ainsi faicte , et qu’il 
se fust levé de bout, vint a luy ung nommé Pe- 
tit Jehan, fils de Henry Cousin, lors maistre exé- 
cuteur de la haute justice, qui apporta une 
moyenne corde dont i! lia les mains dadict de 
Sainct-Pol, ce qu’il souffrit bien bénignement. 
Et en apres le mena ledit Petit Jehan , et fist 
monter dessus ledit petit eschaffault , dessus 
lequel il se arresta et tourna le visaige par de- 
vers lesdits chancellier, de Gaucourt prévost de 
Paris, seigneur de Sainct-Pierre , greffier civil 
de ladicte court, dudit sire Denis Hesselin, et 
aultres officiers du Roy nostre sire, estans illec 
en bien grant nombre , en leur criant mercy 
pour le Roy, et leur requérant qu’ils eussent son 
ame pour recommandée. Non pas comme il leur 
dist qu’il n’entendoit pas qu’il leur coustast riens 
du leur. Et aussi se retourna au peuple estant 
du costé du Sainct-Esprit, en leur suppliant 
aussi de prier pour son ame, et puis s’en ala 
mettre 4 deux genoulx dessus un petit carreau 
de laine aux armes de ladite ville, qu'il mist a 
point et remua de l’ung de ses pieds, ou il fut 
illec diligemment bandé par les yeulx par ledit 
Petit Jehan, tousjours parlant a Dieu et a ses- 
dits confesseurs, et souvent baisant ladicte croix. 
Et incontinent Iedit Petit Jehan saisit son espée 
que sondit pére luy bailla, dont il fist voller la 
teste de dessus les espaules, si tost et si transi- 
vement que son corps cheyt a terre aussl tost 
que la teste, laquelle teste incontinent apres fut 
prise par les cheveulx par icelluy Pctit Jehan, 
et mise laver en ung seau d’eau estant pres d’il- 
lec, et puis mise sur les appuyes dudit petit es- 
chaffault et monstré aux regardans ladite exé- 
cution, qui estoient bien deux cens mil person- 
nes et mieulx. 

Et aprés ladicte exécution ainsi faicte, ledit 
corps mort fut despouillé et mis avec ladite teste, 
tout ensevely dedans ung beau drap de lin, et 
puis bouté dedens ung cercueil de bois, que le- 
dit sire Denis Hesselin ayoit fait faire. Et lequel 

corps ainsi cnsepvely que dit est, fut venu que- 
rir par Pordre des Cordeliers de Paris, et sur 
leurs espaules l’emportérent inhumer en leur 
égvlise. Et ausquels Cordeliers ledit Hesselin fist 
bailler quarante torches pour faire le convoy du- 
dit corps, apres lequel il fut et le convoya jus- 
ques audit lieu des Cordeliers , et le lendemain 
y fist aussi faire ung beau service en ladicte 
église , et aussi en fut fait service a Sainct-Jehan 
en Greve, la ot aussi la fosse avoit esté faite , 
cuidant que on luy deust enterrer, et y eust esté 
mis se n’eust esté que ledit Sordun dist a iceluy 
de Sainct-Pol , que en leurdicte église y avoit 
enterrée une contesse de Sainct-Pol, et qu'il 
devoit mieux vouloir y estre enterré que en nulle 
aultre part , dont icelluy de Sainct-Pol fut bien 
content, et pria a ses juges que sondit corps feust 
porté ausdicts Cordeliers. . 

Et est vray que aprés ladicte sentence ainsi 
déclairée appert audict deffunct de Sainct-Pol, 
que dit est, fut tout son procez bien au long dé- 
clairé au grand pare de ladicte court , et a huis 
ouvers. Auquel proces fut dict et déclairé de moult 
merveilleux et énormes cas et crismes avoir esté 
faits et perpétrez par ledict de Sainct-Pol , et en 
iceulx maux soy estre entretenu, continué et 
maintenu par long-temps, et par diverses fois. 
Et entre aultres choses fut dict et récité com- 
ment lesdicts de Bourgongne et de Sainct-Pol 
avoient envoyé de la partie dicelluy de Bour- 
gongne , messire Phelippe Bouton et messire 
Phelippe Pot , chevaliers , et de la partie dudict 
connestable Hector de I’Escluse par devers mon- 
seigneur le duc de Bourbon , affin de esmouvoir 
mondit seigneur de Bourbon de soy eslever et 
estre contre le Roy, et soy départir de sa bonne 
loyauté, ausquels fut dit pour ledit seigneur par Ja 
bouche du seigneur de Fleurac son chambellan, 
qu'ils s'abusoient et que ledict seignenr aimeroit 
mieulx mourir que d'estre contre le Roy, et n’en 
eurent plus pour ceste fois. Et que depuis ce le- 
dict de l’Escluse y retourna de rechief , qui dist 
audict monseigneur de Bourbon que ledict con- 
nestable Juy mandoit par luy , que les Anglois 
descendroient en France , et que sans difficulté 
a l'aide dudict connestable ils auroient et em- 
porteroient tout le royaulme de France. Et que 
pour eschever sa perdition et de ses villes et pays, 
ledit seigneur de Bourbon voulsist estre et soy 
alier avec ledit de Bourgongne, et luy dist en 
ce faisant que luy en viendroit grant prouffit. 
Et ou il ne Je vouldroit faire que bien luy en 
convenist , et que s‘il luy en prenoit mal , qu'il 
ne seroit pas a plaindre. Lequel mondit seigneur 
de Bourbon dist et respondit audit de I’Escluse 
qu'il n’en feroit riens , et qu’il aimeroit mieulx 

estre mort et avoir perdu tout son vaillant , et 
devenir en aussi captivité et povreté que onc- 
ques fut Job, que de consentir faire ne estre faict 
quelque chose que ce feust , qui feust au dom- 
maige, au préjudice du Roy, et a tant s’en re- 
tourna ledict Hector sans aultre chose faire. Et 
paravant ces choses mondict seigneur de Bour- 
bon envoya au Roy lesdictes lettres de séellé du- 
dit connestable, par lesquelles apparoist Ja grande 
trahison dudict connestable, et plusieurs aultres 
grands cas, trahisons et mauvaistiez que avoit 
confessées en sondict procés ledit connestable 
bien au long déclairées en icelluy procez, que 
je laisse icy pour cause de briefveté. 

Et si est vérité que ledit connestable, apres 
ce qu'il eust esté confessé et qu’il vouloit venir 
audit eschaffaut, dist et déclaira 4 sesdicts con- 
fesseurs qu'il avoit dedans son pourpoing soixan- 
te-dix demy escus d’or qu'il tira hors d'iceluy, 
en priant audit Cordelier qu'il les donnast et 
distribuast pour Dieu , et en aumosne pour son 
ame et en sa conscience; lequel Cordelier luy 
dist qu’ils seroient bien employez aux povres 
enfans novices de leur maison, et autant luy en 
dist ledict confesseur Augustin des enfans de 
leur maison. Et pour tous Jes appaiser dist et 
respondit iceluy deffunct connestable 4 sesdits 
confegseurs qu’il prioit 4 tous lesdits quatre con- 
fesseurs que chascun en prenist la quatriesme 
partie, et que en leurs consciences le distribuas- 
sent la ou ils verroient qu’il seroit bien employe. 
Et en aprés tira un petit anneau d’or ou avoit 
ung diamant qu'il avoit en son doy, et pria au- 
dit pénancier qu'il le donnast et présentast de 
par luy a l’imaige Nostre-Dame de Paris, et le 
mist dedens son doy, ce que ledit pénancier pro- 
mist de faire. Et puis dist encore audit cordelier 
Sordun : « Beau pére, veez-cy une pierre que j'ay 
» longuement portée en mon col, et que j’ay 
» moult fort aymée pourcequ’elle a moult grande 
» vertu, car elle résiste contre tout venin, et 
» préserve aussi de toute pestilence , laquelle 
» pierre je vous prie que portez de par moy a 
» mon petit-fils, auquel direz que je luy prie 
» qu’i] Ja garde bien pour l'amour de moy, » la- 
quelle chose luy promist de le faire. 

Et apres ladicte mort mondit seigneur le 
chancelier interroga lesdits quatre confesseurs , 
s'il leur avoit auculne chose baillée , qui luy di- 
rent qu’il leur avoit baillé lesdits demy escus , 
diamant et pierre, dessus déclairez. Lequel 
monseigneur le chancellier leur respondit que 
au regard d’iceux demy escus et diamant, ils 
en feissent ainsi que ordonné l’avoit , mais que 
au regard de ladicte pierre , qu’elle seroit bail- 
lée au Roy pour en faire a son bon plaisir. 

Et de ladicte exécution ainsi faicte que dit 
est , en fut faict un petit épitaphe tel qu’il s’en- 
suit (1): 


Mil quatre cens l'année de grace, 
Soixante—quinze en la grant place, 
A Paris que l’on nomme Greéve. 
L’an qui fut fait aux Anglois tréve, 

De décembre le dix-neuf, 

Sur un eschaffault fait de neuf , 
Fut amené le connestable, 

A compagnie grant et notable , 
CUmme le veult Dieu et raison, 
Pour sa trés-grande trabison. 
Et la il fut décapité 

En cette trés—noble cité. 


Et aprés ladicte exécution ainsi faicte dudict 
connestable , fat le samedy vingt-troisiesme jour 
dudit mois de décembre, faict publier 4 Paris a 
son de trompe et cry publique le désappointe- 
ment des généraulx maistres des monnoyes, pour 
les causes contenués audit mandement. Et au 
lieu d’eulx le Roy mist et establist quatre per- 
sonnes seulement : c’est assavoir, sire Germain 
de Merle , et Nicolas Potier , Denis Le Breton, 
et Symon Ausortan (2). Et fut ordonné que les es- 
cus d’or du Roy, qui auparavant avojent eu cours 
pour vingt-quatre sols parisis et trois tournois , 
auroient cours pour trente-cing unzains , valans 
vingt-cing sols huict deniers parisis. Et qge on 
feroit des aultres escus d'or qui auroient ung 
croissant , au liea de ja couronne qui estoit és 
aultres escus , qui vaudroient trente-six unzains, 
du prix de vingt et six sols six deniers tournois, 
et des douzains neufs de douze tournois pour 
piéce. Et ledit jour de samedy par la permission 
du Roy furent alez quérir et assembler le corps 
qui pendu estoit au gibet de Paris de Regnault 
de Veloux , et la teste qui mise estoit au bout 
d’une lance és Hales de Paris, avecques ses mem- 
bres attachez a quatre potenees aux portes de 
Paris , et fut tout assemblé ensemble. Et puis fu- 
rent portez inhumer et enterrer au couvent des- 
dits Cordeliers de Paris, auquel lieu luy fut 
fait son service bien et honorabiement , pour le 
salut et reméde de son ame, tout qu coust, mi- 
ses et despens des parens ct amis dudit deflunct 
Regnault de Veloux. : 

Et le mardy ensuivant jour de sainct Estienne 
apres Noél, audit an 1475, fut et comparust 
pardevant I’ostel de ladite ville de Paris, un 
chevalier Lombart, nommé messire Boufille , 
qui avoit esté deffié d’estre combatu a oultrance 
en lice de pié , par ung aultre chevalier natif du 


(1) On trouve dans les recueils de l'abbé Le Grand 


une longue complainte sur la mort du connétable. 
" (2) Anjorarid ou Ausoran. 

royaulme d’Arragon , qui audit jour y devoit 
comparoir , mais il n’y vint point. Et pour avoir 
contre luy tel deffaut que de raison par ledit 
Boufille, s’en vint par devers le conte de Damp- 
martin illec ordonné juge de par le Roy de la 
question d’entre lesdictes deux parties. Et vinten 
icelle place ledit Boufille tout armé de son har- 
nois , et en l’estat qu'il devoit combatre , sa ha- 
che au poing, et devant luy faisoit porter son 
enseigne, et avoit trois trompettes , et aprés luy 
avoit plusieurs serviteurs , dont l’ung luy por- 
toit encores une aultre hache d’armes. Et aprés 
quil eut ainsi parlé audict de Dampmartin et 
faict sadicte requeste , il se retrahit et s’en re- 
tourna en son hostellerie , ou pend l’enseigne 
du grand Godet, prés dudict hostel de Ia ville. 

Et le jeudy vingt-huictiesme jour de décem- 
bre, audict an 1475, environ I’heure de six heu- 
res de nuict, monseigneur d'Alencon, dont est 
parlé devant, et qui avoit esté longuement dé- 
tenu prisonnier audit chastean du Louvre , en 
fut mis dehors par la permission du Roy, qui 
octroya a ses gardes que on le mist en ladicte 
ville en ung hostel de bourgeois, ou ils verroient 
estre bon , et il fut mené loger en lostel feu 
maistre Michel de Laillier , et y estoient a le me- 
ner dudit Louvres jusques audict hostel , ledict 
sire Denys Hesselin , Jacques Hesselin , son 
frére, sire Jehan de Harlay, chevalier du Guet, 
et autres personnes en armes, et devant ledit 
seigneur estoient portées quatre torches. 

Au mois de janvier ensuivant, dudit an 1475, 
furent publiées 4 son de trompe par les carrefours 
de Paris les lettres patentes du Roy nostre sire, 
qui contenoient comme de toute ancienneté il 
avoit esté permis aux rois de France par les 
Saincts Peres Papes, que de cing ans en cing ans 
ils peussent faire assemblée de tous les prélats 
du royaulme de France , pour la réformation et 
affaires de l’Eglise , ce qui de long-temps n’a- 
voit esté fait : pour Jaquelle chose et aussi que 
le Roy voulant les droits de I'Eglise estre gardez 
et observez , voult et ordonna qu'il tiendroit le 
concile de i'Eglise en Ja ville de Lyon, ou aultre 
lieu pres dillec, pourquoy i! vouloit , mandoit 
et ordonnoit , que tous archevesques , évesques, 
et aultres constituez en dignité, feussent rési- 
dens chacun en leurs bénéfices , et s’y en alas- 
sent demourer, pour estre tous prests et appa- 
reillez & aler ou ordonné leur seroit, et ou ils 
n’auroient ce fait dedens six mois apres ladicte ~ 
publication , que tout leur temporel feust saisi 
et mis en la main du Roy. Et apres ledit ery, 
fut fait derechief publier comme de pieca le Roy 
pour luy subvenir a aucuns ses affaires, et pour 
la nécessité de son royaulme , eust mis et or- 

donné ung escu a estre levé et payé sur chas- 
cune pipe de vin 4 mener dehors du royaulme 
et qui en seroit tirée, et de toutes aultres denrées 
ala valeur, qui par aucuns temps avoit esté 
délaissée a cueillir. Lequel ayde d’un escu sur 
chacune pipe de vin seulement et non point sur 
aultre marchandise , fut de rechief mis sus par 
toutes les extrémitez de ce royaulme. Et a ce faire 
et recueillir furent commis maistre Laurens Her- 
belot , conseiller dudit seigneur , et Denys Che- 
valier, jadis notaire au Chastellet de Paris, no- 
nobstant que de ceste mesme charge le Roy y 
avoit pieca ordonné maistre Pierre Jouvelin , 
correcteur des comptes , qui de ce en demoura 
deschargé. 

Au mois de febvrier audit an 1475, le Roy 
qui estoit a Tours et a Amboise, s’en partit pour 
aler au pays de Bourbonnois et d’Auvergne , et 
de la s’en ala faire sa neufvaine a Nostre-Dame 
du Puy, et de la en Lyonnois et au pays du 
Dauphiné. Et luy estant audit lieu du Puy eut 
nouvelles que les Suisses avoient rencontré le 
duc de Bourgongne et son armée , qui vouloient 
entrer audit pays de Suisse. Et comment ils 
avoient rue jus ledit de Bourgongne, et tué des 
gens de son armée, bien de seize & dix-huict mil 
hommes, et si gaignérent toute son artillerie 
par la maniére qui s’ensuit. Aprés que le duc 
de Bourgongne eut prins Gransson ot {I y a ville, 
il s’en ala au long du lac de Verdon (1), en tl- 
rant devers Fribourg , et trouva moyen d’avoir 
deux chasteaulx qui sont sur les montagnes a 
entrée de Saxe (2); mais les Suisses qui bien 
scavoient sa venué, et la prise qu’il avoit fait 
desdicts deux chasteaux , et dudit Gransson , 
s’approucherent. Et le vendredy au soir devant 
le jour des brandons, trouvérent iceulx Suisses 
moyen de enclore lesdits deux chasteaux en fa- 
con telle que ceulx qui estoient dedens n’en pou- 
voient saillir , et mirent leurs embusches entre 
et assez pres desdits deux chasteaux en ung pe- 
tit bois prés de la ot les Bourguignons avoient 
mises leurs batailles. Et le lendemain ensuivant 
veille desdicts brandons au bien matin, ledit 
duc de Bourgongne passa avecques ses gens et 
son artillerie. Et incontinent qu’il fut passé les- 
dits Suisses qui n’estoient que environ de quatre 
a six mil coulevriniers , et tout a pied , qui se 
prindrent a tirer et bouter Je feu dedans leurs 
bastons, dont ils firent tel et si bon bruit , que 
leschefs de l’'avantgarde dudit de Bourgongne y 
furent tuez, et ainsi tourna en fuite toute ladicte 


(1) Ou de Neuf-Chatel. 
(2) Suivant le manuscrit: Soixe. 
(3) Elle se nommait Louise. 

avantgarde. Et tantost aprés chargérent lesdits 
Suisses si estoit que la bataille tourna en fuite. 
Et nonobstant ce que ledict de Bourgongne fist 
son pouvoir de ralier ses gens pour résister a 
la fureur desdits Suisses, finalement luy fut 
force de tourner en fuite , et s’en eschappa a 
grant peine et dangier de sa personne, et luy 
cinquiesme en chevauchant et fuyant sans ar- 
rester , et souvent regardoit derriére luy vers le 
lieu ou fut faicte sur luy ladite destrousse , jus- 
ques & Joigne , ou il y a huict grosses lieués, qui 
en valent bien seize de France la jolie, que Dieu 
saulve garde. Et y furent mors a ladicte rencon- 
tre la plus part des capitaines et gens de renom 
de l’arme dudit de Bourgongne. Et y fut faicte 
ladicte destrousse le samedy deuxiesme jour de 
mars audit an 1475, ou il y eut grand meurdre 
fait desdits Bourguignons. Et apres ce que ledit 
de Bourgongne s’en fut ainsi honteusement fuy 
que dit est, et qu’il eust perdu toute son artil- 
lerie, sa vaisselle et toutes ses bagues , lesdits 
Suisses reprindrent lesdicts deux chasteaulx , et 
firent pendre tous les Bourguignons qui dedens 
estoient. Et aussi reprindrentles ville et chastel de 
Gransson, et firent despendre tous les Allemans 
que ledit de Bourgongne y avoit fait pendre, qui 
estoient en nombre cing cens et douze, et les fi- 
rent mettre en terre sainete. Et puis firent pen- 
dre les Bourguignons qui estoient dedens ledit 
Gransson és mesmes lieux et des licols dont ils 
avoient pendu lesdits Allemans en Suisses. | 

Audit mois de mars et audit an 1475, le Roy, 
qui avoit envoyé monseigneur de Beau-Jeu avec- 
ques grant quantité de gens de guerre assiéger 
mondit seigneur le duc de Nemours qui lors 
estoit &4 Carlat en Auvergne, se mist et rendit 
mondit seigneur de Nemours és mains de mon- 
dit seigneur de Beau-Jeu qui le amena par de- 
vers le Roy, estant lors au pays du Dalphiné et - 
Lyonnois. Et fut ledit de Nemours de l’ordon- 
nance du Roy mené prisonnier au chasteau de 
Vienne. Et durant ce qu'il fut ainsi assiégé au 
chasteau de Carlat , madame’sa femme (3), fille 
de Charles d’Anjou , comte du Maine , accoucha 
d’enfant en iceluy lieu de Carlat. Et tant par 
desplaisance de sondit seigneur et mary que du- 
dit mal d’enfant, ala de vie a trespas, dont 
ce fut grant dommage, car on la tenoit bien 
bonne et honneste dame. Et aprés ces choses 
fut mené ledit seigneur de Nemours 4 Pierre- 
Assise-lez-Lyon. 

Au mois d’apvril audit an , le conte de Cam- 
bobache Lombart ou Millenois, qui avoit la 
conduicte de deux cens lances de Lombardie 
qu'il avoit amenées audit duc de Bourgongne , 
luy tenant le siége devant la ville de Nux, et 

21. 

qui depuis s’estoit trouvé avec ledit de Bour- 
gongne & la destrousse sur luy faite prés de 
Gransson , se partit ledit de Cambobache dudit 
de Bourgonzne, et ala par devers le duc de Bre- 
taigne duquel il se disoit estre parent (1), et fai- 
gnant par luy d’aler en pélerinage a Sainct- 
Jacques en Galice, lequel duc de Bretaigne le 
recueillit trés-bien et luy donna de l’argent. Et 
illec ledit Cambobache disoit dudit de Bour- 
gongne qu'il estoit trés-cruel et inhumain, et 
que en toutes ses entreprises n’y avoit point 
d’effect , et ne faisoit que perdre temps, gens et 
pays par ses folles obstinations. 

Au mois de may ensuivant l’an 1476, et aprés 
la rencontre sur ledit Bourguignon faite par les- 
dits Allemans prés dudit Gransson, ledit de 
Bourgongne délibéra de poursuivre et continuer 
sa poursuite sur et alencontre desdits Allemans, 
et d’aler devant la ville de Strasbourg y mettre 
le siége , laquelle chose bonnement il ne pouvoit 
faire sans avoir ayde et secours de gens, et aussi 
avoir argent de ses pays. Et a ceste cause y en- 
voya son chancelier nommé maistre Guillaume 
Gonnet ; et autres déléguez avecques luy, jus- 
ques au nombre de douze, en aucuns de ses 
pays et villes ‘pour leur dire et remonstrer la 
destrousse ainsi sur luy faicte par lesdits Alle- 
mans ou Suisses. Et que nonobstant icelle son 
intention estoit de tirer avant, et estre vengié 
desdits Suisses, pour lesquelles choses luy falloit 
avoir argent et gens, et qu’ils luy voulsissent 
ayder du sixiesme de leur vaillant , et de six 
hommes, lun puissant de porter arnois; aux- 
quels douze ainsi déléguez de luy que dit est, 
fut rendué ect faicte responce par les habitans de 
Gant, Bruges , Brucelles , l’Isle-lez-Flandres et 
aultres, que au regard dudit de Bourgongne ils 
le réputoient leur vray et naturel seigneur, et 
que pour luy feront toute leur possibilité. En 
disant par eulx que se if se sentoit aucunement 
empressé desdits Allemans ou Suisses , et qu’il 
n’eust avecques luy assez de gens pour s’en re- 
tourner franchement en ses pays, qu'il le leur 
fist assavoir, et qu’ils exposeroient leurs corps 
et leurs biens pour l’aler quérir pour le ramener 
saulvement en sesdits pays; mais que pour faire 
plus de guerre pour luy, n’estoient point délibé- 
rez , de plus luy ayder de gens, ne d'argent. 

Durant ces choses fe Roy demoura 4 Lyon 
faisant grant chiere, et vint par devers luy le 
roy de Cecille, son oncle, auquel il fist moult 
beau recueil a l’arriver par devers luy audit lieu 


(4) HW était de la maison de Montfurt-I' Amaury, alliée 
a celle de Bretagne. 
(2) Le 43 juin était un jeudi. 

de Lyon, et luy mena voir la foire qui estoit audit 
lieu, avecques les belles bourgeoises et dames 
dudit Lyon. Aussi y vint et arriva ung cardinal, 
nepveu du Pape, qui avoit fait aucuns excez en 
Avignon contre le Roy et monseigneur l’arche- 
vesque de Lyon, légat de Avignon. Lequel car- 
dinal demoura par long-temps autour du Roy 
avant que de luy peust avoir son expédition. Et 
puis tout ledit débat fut appointé entre le Roy, 
ledit légat d’Avignon et ledit cardinal. 

Audit temps le roy de Cecile apoincta , voulut 
et accorda avecques le Roy que aprés sa mort 
sa conté de Provence retourneroit de plain droit 
au Roy, et seroit unie 4 la Couronne. Et en ce 
faisant , la royne d’Angleterre , fille dudit roy. 
de Cecile , veufve du feu roy Henry d’Angle- 
terre, qui estoit prisonniere audit Edowart , fut 
par le Roy racheptée, et pour sa rancon en paya 
audit Edotiart cinquante mil escus d'or. Et & 
ceste cause ladite royne d’Angleterre céda et 
transporta au Roy tout le droit qu’elle pouvoit 
avoir en laconté de Provence , moyennant aussi 
certaine pension a vie que le Roy luy bailla par 
chacun an, durant le cours de la vie d’icelle 
royne seulement. 

En ce temps, Je samedy treiziesme (2) jour du 
moys dejuing 1476, le séneschal de Normendie, 
conte de Maulevrier, fils de feu messire Pierre 
de Brézé, qui fut tué a la rencontre de Montle- 
héry. Lequel monseigneur le séneschal qui s’en 
estoit alé a la chasse prés d’ung villaige nommé 
Rouvres-les- Dourdan (3), a luy appartenant , et 
avecques luy y avoit mené madame Charlote de 
France sa femme, fille naturelle dudit feu roy 
Charles et de damoiselle Agnés Sorel. Advint 
par male fortune, aprés que ladite chasse fut 
faicte , et quils furent retournez au soupper et 
au giste audit lieu de Rouvres, ledit séneschal 
se retrahit seul en une chambre ponr illec 
prendre son repos de la nuict, et pareillement 
sadicte femme seretrahit en une autre chambre. 
Laquelle meué de lescherie (4) désordonnée , 
comme disoit sondit mary, tira et mena avec- 
ques elle un gentil-homme du pays de Poictou, 
nomme Pierre de La Vergne, lequel estoit ve- 
neur de la chasse dudit séneschal, et lequel 
elle fist coucher avecques elle, laquelle chose 
fut dicte audit séneschal par un sien serviteur 
et maistre d'hostel, nommé Pierre lapoticuire. 


-Lequel séneschal incontinent print son espée et 


vint faire rompre luys ou estoient lesdits dame 
et veneur, lequel de La Vergne il trouva en che- 


(3) Ce village est situé a une demi-licuc d’ Anct. 


(4) Débauche, libertinage. 

mise et pourpoint, auquel il bailla de son espée 
dessus la teste et autravers du corps , tellement 
qu'il le tua. Et ce fait s’en ala en une chambre 
ou retraict au joignant de ladicte chambre il 
trouva sadite femme mucée dessous la couste(1) 
d’ung lict ou estoient couchez ses enfans, la- 
quelle il print et tira par le bras a terre. Et en 
Ja tirant abas luy bailla de ladicte espée parmy 
les espaules , et puis elle descendué a terre et 
estant 4 deux genoulx , luy traversa ladicte es- 
pée parmy les mamelles et estomach , dont in- 
continent elle ala de vie a trespas , et puis l’en- 
voya enterrer en l'abbaye de Coulons, et y fist 
faire son service. Et ledit veneur fist enterrer 
en ung jardin au joignant de lostel ou il avoit 
esté occis. 

En aprés le Roy estant a Lyon, qui aupres de 
illec avoit grant quantité de son armée, eut cer- 
taines nouvelles que le duc de Lorraine, qui es- 
toit au pays de Suisse avec les Suisses, Barnes (2), 
Alemans et Lorrains pour déconfire ledit de 
Bourgongne, qui par folle obstination et oultre- 
cuidance estoit entré audit pays de Suisse, et 
avecques luy mené grande quantité d’artillerie, 
de genus de guerre et marchands suivans son ost 
qu il avoit parqué et mis en forme de siége de- 
vant une petite ville dudit pays de Sufsse nom- 
mée Morat. 

Et le samedy vingt-deuxiesme dudict mois 
de-juing audit an 1476, environ l’eure d’entre 
dix et onze eures du matin , ledit duc de Lor- 
raine , accompagné comme dit est , s’en vint as- 
saillir ledict de Bourgongne en sondit parc. Et 
de prime venué iceluy de Lorraine et sadicte 
compagnie desconfit toute l’avant-garde dudit 
de Bourgongne, qui estoient douze mil combat- 
tans et mieulx , dont avoit la charge et conduicte 
monseigneur le conte de Romont qui bien a grant 
haste trouva moyen de soy saulver, et mettre 
en fuitte luy douziesme. Et puis se bouttérent 
les gens de guerre estans dedens ledit Morat 
avecques les autres de ladicte armée de mondit 
seigneur de Lorraine dedens le pare dudit de 
Bourgongne , ou ils tuérent tout ce qui y fut 
trouve et sans miséricorde aucune. Et fut ledit 
Bourguignon contrainct de se retraire avecques 
ung peu de gens de guerre de son armée qui se 
sauvercnt. Et depuis sondit parc s’enfuit sans 
arrester, souvent regardant derriére luy jusques 
a Joigné qui est bien distant dudit lieu ot fut 
ladicte desconfiture de quinze a seize lieués fran- 
coises; et illec perdit tout son vaillant qui y 
estoit , comme or, argent, vaisselle , joyaulx, 


(1) Couste ou couete : lit de plume, matelas. 

tapisserie , toute son artillerie, tentes, paveil- 
lons, et générallement tout ce qu’il y avoit ame- 
né; et aprés ladite desconfiture lesdits Alemans 
et Suisses considérant le grant service a eulx 
fait par ledit de Lorraine, luy donnérent et déli- 
vreérent toute ladicte artillerie et parc dudit de 
Bourgongne, pour le récompenser de sonartillerie 
qu'il avoit perdué audit lieu de Nancy, que ice- 
luy de Bourgongne par violence et vouloir de- 
sordonné sans auicun tiltre avoit prinse et empor- 
tée hors d’icelle ville. Et en ladicte desconfiture 
moururent vingt-deux mil sept cens hommes 
qui y furent trouvez morts , tant dedens ledit 
parc que dehors, par lerapport fait des héraulx 
et poursuivans qui pour ladite estimation faire 
se transportérent audit lieu. Et aprés ladicte 
desconfiture ainsi faicte que dit est, lesdits de 
Lorraine et Suisses flrent leur suite aprés ledit 
de .Bourgongne, et tuérent depuis plusieurs 
aultres Bourguignons qui aussi se retiroient au- 
dit lieu de Joigné , et puis firent bouter les feux 
et destruire toute la conté de Romont en Sa- 
voye ou ils tuérent tout ce qui y fut par eulx 
trouvé et sans miséricorde aucune. 

Apres ces choses ainsi faictes ledit seigneur 
de Lorraine se retrayt & Strasbourg audit pays 
de Suisse, et d’illec aprés s’en partita tout quatre 
mil combatans de ladicte armée, et ala mettre 


-le siége devant sa ville de Nancy, ot dedens es- 


toient bien de mil a douze cens combatans pour 
ledit de Bourgongne , lequel siége il mist et or- 
donna devant ladicte ville de Nancy. Et aprés 
qu’il eut ce fait s’en retourna audit lieu de 
Suisse, et depuis revint audit siége ledit sei- 
gneur de Lorraine a tout grant quantité d’aultres 
gens de guerre. 

En aprés le Roy, qui par long-temps s’estoit 
tenu a Lyon et illee environ, s’en retourpa au 
Plessis-du-Pare-lez-Tours ou estoient la Royne 
et monseigneur le Dauphin, ou il séjourna un 
peu de temps, et puis s’en ula rendre graces a 
nostre Dame-de-Behuart de ce que ses besoignes 
s‘estoient bien portées durant sondit voyage du- 
dit lieu de Lyon , et si envoya argent en plu- 
sieurs et divers lieux ou est révérée la bénoiste 
et glorieuse Vierge Marie. Et en aultres lieux 
donna et envoya a nostre Dame-de-Arden- 
bourg en Flandres douze cens escus d’or, et en 
soy retournant dudit Lyon , fist venir apres luy 
deux damoiselles dudit lieu jusques 4 Orléans; 
dont l'une estoit nommée Ja Gigonne, qui aul- 
trefois avoit esté mariée 4 un marchant dudit 
Lyon , et l'autre estoit nommée la Passe-Fil- 


(2) Bernois. 

lon (1), femme aussi d’un marchant dudit Lyon, | 


nommé Anthoine Bourcier. Et pour l’onnesteté 
desdites deux femmes, leur fist et donna le Roy 
de grans biens , car il maria ladicte Gigonne a 
ung jeune fils natif de Paris, nommé Geuffroyde 
Caulers. Et pour ledit mariage donna argent et 
des offices audit Geuffroy. Et au mary de Passe- 
Fillon donna l’office de conseillier en sa chambre 
des comptes a Paris, au lieu de maistre Jehan 
de Reillac auquel pour ceste cause elle fut ostée. 
Et puis laissa la conduicte desdites deux femmes 
& Jes amener a Paris dudit lieu d’Orléans a da- 
moiselle Ysabeau de Caulers, femme de maistre 
Phelippe Le Bégue , correcteur en la chambre 
des comptes a Paris. En aprés le Roy s’en ala 
dudict lieu d’Orléans & Amboise et a Tours, 
par devers la Royne et monseigneur le Dauphin, 
et depuis en pélerinage a Nostre-Dame-de- 
Bebuart, et aultres saincts lieux ; et aprés’s’en 
retourna audit Plessis-du-Pare et aultres lieux 
voisins. 


En aprés ladicte desconfiture faicte desdits , 


Bourguignons audit lieu de Morat, et que le 
siége eut esté ainsi mis devant ledit Nancy que 
dit est, par ledit seigneur et duc de Lorraine , 
fut icelle ville remise en ses mains, et s’en alé- 
rent lesdits Bourguignons estans dedens par 
composition , eulx et leurs biens saufs. Et aprés 
ce que ledit seigneur de Lorraine eut ainsi re- 
couvré sadicte ville de Nancy, et de nouvel avi- 
taillée, et mis gens pour la garde d’icelle , ne 
demoura pas ung mois aprés que ledict duc de 
Bourgongne qui s’estoit retraict en une ville 
nommeée Rivitres, qui est prés de Salins en 
Bourgongne, et qui avoit assemblé et fait amas 
de gens le plus qu’il avoit peu , s’en vint de re- 
chief mettre le siége devant ladicte ville de 
Nancy. Et d’autre part s’en ala ledit duc de Lor- 
raine audit pays de Suisse pareillement faire son 
amas de gens pour revenir secoyrir ses gens 
dudit Nancy et lever ledit siége. 

Apres ces choses le roy de Portugal , qui pré- 
tendoit a Juy apartenir les royaulmes de Léon 
et Castille, ensemble toutes les Espaignes , a 
cause de sa femme, se partit de sondit royaulme 
de Portugal , et vint descendre és marches de 
France , et puis vint 4 Lyon, et de la a Tours 
par devers le Roy, pour luy requérir aide et 
secours de gens, pour luy aider a recouvrer les- 
dits royaulmes. Et fut receu du Roy moult bé- 


({) Les vers suivants de Marot nous apprennent que 
Passe-Fillon avait donné son nom a une nouvelle coiffure: 


Linge blanc, ceinture houpée, 
Le chaperon fait en poupée, 
Les cheveux en Passe-Fillon, 
Kt l'oeil gay en esmérillon. 

nignement et honnorablement, et aprés ce qu'il 
eust esté audit lieu de Tours par certaine espace 
de temps , ou il fat fort festoyé et entretenu de 
plusieurs seigneurs et nobles hommes estans 
avec le Roy et tout aux couts et despens du Roy. 
Ledit roy de Portugal print congé’du Roy, et 
sen vint & Orléans ou il luy fut fait honneste 
recueil , et apres s’en partit dudit Orléans et 
vint en la bonne ville et cité de Paris , dedens 
laquelle il fit son entrée , et y arriva le samedy 
vingt-troisiesme jour de novembre 1476, envi- 
ron I’heure d’entre deux et trois heures apres 
midy, et y entra par la porte Sainct-Jacques. 
Et pour aler au-devant de luy et le recueillir 
aux champs jusques au moulin a vent, y,furent 
tous les estats de Paris, et par ordre , en hon- 
nestes et riches habits, tout ainsi que ce eust 
esté pour faire l’entrée du Roy. Et premiérement 
yssirent hors Paris pour aler 4 luy, les prévost 
des marchans et eschevins de ladicte ville , qui 
pour ladite venué furent vestus de robes de da- 
mas blanc et rouge, fourrées de martres, les- 
quels estoient accompaignez des bourgeois et of- 
ficiers de ladicte ville. Et aprés y fut aussi mes- 
sire Robert Destouteville , prévost de Paris, qui 
estoit accompagneé de ses lieutenans civil et cri- 
minel , et tous Jes officiers du Roy et praticiens 
du Chastelet, qui se y trouvérent en grand 
nombre et honnestes habits. 

Et aprés y vint monseigneur le chancelier 
Doriolle , messeigneurs les présidens et conseil- 
liers de Ja cour de parlement, les conseillers et 
gens des comptes , les généraux sur-le faict des 
aydes et monnoyes et du trésor, avecques grant 
quantité de prélats , évesques et arcévesques , 
et aultres notables hommes, en moult grant et 
honneste nombre. Et ainsi accompaigné que dit 
est fut menéet conduit jusques a la porte Sainct- 
Jacques , ou illec en entrant par icelle dedens 
ladicte ville trouva de rechief lesdits prévost 
des marchans et eschevins, qui lui présentérent 
ung moult beau poisle ou ciel, qui estoit ar- 
moyé par les costés aux armes du Roy, et au 
milieu y estoient les armes d’Espaigne, et puis 
se bouta dessoubs icelluy poisle. Et luy estant 
ainsi dessoubs, vint et fut conduit jusques a 
Sainct-Estienne-des-Grés , ot il trouva 1a les 


recteur , supposts et bédeaulx de l’université de 


Paris, qui proposérent devant luy sa bienvenué. 
Et ce fait s’en vint jusques en Péglise de Paris, 
ou il fut receu par {fe prélat d’icelle moult hono- 
rablement. Et aprés son oraison faicte s’en re- 
vint au long du pont Nostre-Dame, et trouva a 
Ventrée du Marché-Palu cinquante torches allu- 
meées , qui le conduisirent autour dudit poisle. 

Et au bout dudit pont Nostre-Dame, al’endroit 

de la maison d‘un cousturier nommé Motin , y : plus rien dire , lequel respondit que non , sinon 


fut trouvé ung grand eschaffault ow estoient di- 
vers personnaiges , qui estoient ordonnés pour 
sadite venué. Et d'illec s’en ala descendre en 
son logis , qui luy fut ordonné en la rué des 
Prouvaires, en Vhostel de maistre Laurens 
Herbelot , marchant et bourgois de ladite ville, 
ou il fut bien recueilly. Et la luy furent faits 
plusieurs beaulx présens, tant de ladicte ville 
que d’ailleurs, et y fut voir tous les beaulx 
lieux et estats de Paris. Et premiérement fut 
mené en la court de parlement, qui fort triom- 
pha a ce jour de sadite venué: car toutes les 
. chambres y furent tendués et parées , et en la 
grant chambre y trouva monseigneur /e chance- 
lier Doriolle , messeigneurs les présidens , pré- 
lats , conseillers et autres officiers , tous hon- 
nestement vestus. Et devant luy y fut plaidoyé 
et publié une matiére en regalle par maistre 
Francois Haslé , archidiacre de Paris et advocat 
du Roy en ladicte court , et contre luy estoit 
pour advocat maistre Pierre de Breban, advocat 
en ladicte court et curé de Sainct-Eustace, 
lesquels deux advocats il faisoit moult bel oyr. 


Kt aprés ladicte plaidoirie luy furent monstrées | 


les chambres et lieux de ladicte cour. Et par 
aultres journées fut en la grant salle de l’ostel 
de l’évesque de Paris , pour illec veoir faire un 
docteur en la faculté de théologie , et apres ala 
voir le Chastellet , les prisons et chambres , qui 
toutes estoient tendués , et tous les officiers 
chascun en son estat vestus de beaulx et hon- 
nestes habits. En aprés le dimenche, premier 
jour de décembre audit an 1476, alérent passer 
pardevant son logis toute l’université de Paris , 
et toutes les facultez et subgets d’icelle, et puis 
s’en vindrent chanter une grant messe a Sainct- 
Germain-l’Auxerrois , et par tout ou il aloit par 
ladite ville estoit mené et conduit par monsei- 
gneur de Gaucourt, lieutenant du Roy audit 
lieu de Paris , qui luy donna en sa maison ung 
moult beau et riche soupper ou y furent grant 
nombre de gens notables d'icelle ville, tant 
hommes que femmes , dames, damoiselles et 
autres. 

Audit mois d’octobre advint & Tours que ung 
nommeé Jehan Bon, natif du pays de Gailes, qui 
avoit belle pension du Roy, et qui Pavoit marié 


& une femme de Mante qui avoit bien du sien, |. 


conspira par |’enhortement du duc de Bourgon- 
gne, comme il confessa, de empoisonner et 
mettre 4 mort monseigneur le Daulphin, aisné 
filsdu Roy. Et pour ledit cas qu’il confessa estre 
vray, fut condempneé par le prévost de l’ostel du 
Roy a estre décapité. Et en le voulant exécuter 
luy fut demandé par ledit prévost s'il vouloit 


que pleust au Roy d’avoir sa femme et ses en- 
fans pour recommandés. Et alors luy fust dit 
par ledit prévost qu’il choisist de deux choses 
Pune : c’est assavoir, de mourir ou d’avoir les 
yeulx crevez. Lequel choisit d’avoir les yeulx 
crevez , ce qui luy fut fait faire par ledit pré- 
vost , et puis fut délivré 4 sa femme, laquelle le 
Roy voulut qu’elle eust la pension de sondit 
mary durant sa vie. 

Au mois de décembre audit an 1476, feste de 
Sainct-Jehan és festes de Noél, advint par male 
fortune que le duc de Milan (1) fut tué et meur- 
dry par ung gentil-homme du pays, qui ledit 
jour en faingnant de vouloir parler a luy dedens 
la grant église dudit Milan , ot il se pourme- 
noit avecques une ambassade qui étoit venué 
par devers luy, vint secrettement lui bouter 
ung cousteau parmy la fente de sa robbe dedens 
le petit ventre , ou le mist soubdainnement par 
trois ou par quatre fois , et sans dire mot cheyt 
soudainement a terre tout mort; et fut fait ledit 
meurdre pour raison de ce que ledit gentil- 
homme, ses parens et amis avoient mis et em- 
ploye tout leur vaillant pour payer le vaccant 
d’une abbaye pour I’un de leurs parens , auquel 
ledit duc de Milan l’avoit ostée pour la bailler a 
un aultre : et pource qu’il ne voulut délaisser et 
en souffrir jouyr leurdit parent, icelluy gentil- 
homme aprés ce qu’il eut de ce fait plusieurs 
requestes audit duc de Milan, qui ne luy vou- 
loit accorder, fist et commist ledit homicide a 
la personne dudit duc de Milan dedens ladicte 
église. En laquelle aussi incontinant ce fait fut 
tué et meurdry, et un aultre de ladicte ville qui 
accompaignoit ledit gentil-homme, qui aussi 
avoit délibéré de tuer ledit duc de Milan, 
pour ce qu'il luy détenoit et maintenoit sa 
femme, contre son gré et voulenté, estant avec- 
ques luy, et par la sentence des nobles dudit 
pays, des juges et aultres nobles personnes 
dudit Milan, fut dit et délibéré que tous les 
hommes , femmes et enfans du costé et ligne de 
icelluy gentil-homme , et celui de sadicte com- 
paignie, quelque part qu’ils seroient trouvez , 
seroient tuez et meurdris, et leurs maisons et 
seigneuries démolies et gettées par terre et ar- 
rasez , mesmement les arbres portans fruicts a 
eulx appartenans desracinez et mise la racine 
dessus , ce qui fut fait. 

Audit mois de décembre 1476, mourut et ala 
de vie a trespas madame Agnez de Bourgongne, 
au chasteau de Moulins en Bourbonnois, laquelle 
en son temps eut espousé feu prince de trés- 


(1) Galéas Marie. 

noble mémoire monseigneur Charles, en son 
vivant duc de Bourbonnois et d'Auvergne, dont 
est issué trés-noble et trés honneste ligniée, tant 
masles que femelles , comme trés-hault , excel- 
lent et puissant prince monseigneur Jehan duc 
de Bourbonnois et d’Auvergne, qui espousa 
trés-excellente princesse madame Jehanne de 
France, fille aisnée du bon roy Charles sep- 
tiesme de ce nom , monseigneur Loys, seigneur 
de Beaujeu, qui mourut jeune , monseigneur 
Charles , archevesque et conte de Lyon, primat 
de France, cardinal de Bourbon , monseigneur 
Pierre de Bourbon, seigneur de Beaujeu, qui 
espousa I’aisnée fille du roy de France, Louis 
fils dudit feu roy Charles , monseigneur l’arche- 
vesque du Liége, Jacques, monseigneur de 
Bourbon qui mourut a Bruges, madame Je- 
hanne qui fut espousée au prince d’Orenge , sei- 
gneur d’Arlay, madame Marguerite , femme de 
Phelippe, monseigneur de Savoye, seigneur de 
Bresse, et laquelle défuncte dame vesquit sainc- 
tement et longuement, et a son trespas fut fort 
plaint et ploré de tous ses enfans , parens , ser- 
viteurs et amis, et de tous aultres habitans esdits 
pays de Bourbonnois et d’Auvergne , en bénoist 
respos gise son ame. Elle gist en l’église de 
Souvigny. 

Et aprés que ces choses eurent este ainsi faic- 
tes que dit est , le duc de Bourgongne qui avoit 
mis le siége devant la ville de Nancy en Lor- 
raine, pour icelle avoir comme devant avoit 
eué, mit les gens qui estoient dedans icelle 
ville pour ledit duc de Lorraine en telle néces- 
sité qu’ilsn’avoient plus que menger, et par grant 
contraincte de famine estoient ceux de dedans 
mis en composition d’eux rendre és mains du- 
dict duc de Bourgongne. Le dimenehe veille des 
Rois, cinquiesme jour de janvier audit an 1476, 
vint et arriva ledit monseigneur de Lorraine , 
accompaigné de douze a quatorze mil Suisses , 
Alemans et aultres gens de guerre , pour Jever 
ledit siége, combatre Jedit de Bourgongne , et 
recouvrer ledit Nancy, dont en advint ce qui 
s’ensuit : c’est assavoir que quatre jours avant 
la journée et venué dudict de Lorraine devant 
Nancy, qui fut le dimenche veille des Roys, 
cinquiesme jour de janvier 1476, le conte de 
Campbasts, le sire Ange et le seigneur de Mont- 
fort laisserent le duc de Bourgongne et l’aban- 
donnérent en sondit parc. Et le mercredy de- 
vant la bataille ou journée, iceluy conte de 
Campbasts en emmena bien avecques Juy neuf- 
vingts hommes-d’armes , et le samedy ensui- 
vant, les deux aultres capitaines dessus nommez 
en emmenérent bien six-vingts hommes-d'armes, 
qui tous vouloient estre Francois ; mais on dis- 

simula de les recevoir pour la tréve, ct fut 
ordonné par plusieurs et diverses personnes a 
qui ils s’adressérent , qu’ils s’en iroient en Lor- 
raine : laquelle chose ils firent, réservé une 
partie qui demoura pour garder Condé, qui-est 
une place sus la riviére de Mezelle , par ou tous 
les vivres dudit duc de Bourgongne passoient , 
qui venoient du val de Mets et du pays de 
Luxembourg, et s’en tira ledit seigneur de Camp- 
basts devers monseigneur de Lorraine , et l’ad- . 
vertit de tout le fait dudit de Bourgongne, et 
incontinent s’en retourna luy et ses gens audit 
lieu de Condé, qui n’est que a deux lieués du- 
dit lieu de Nancy. Et ledit jour de samedy qua- 
triesme jour dudit mois de janvier , ledit mon- 
seigneur le duc de Lorraine arriva a Sainet- 
Nicolas de Varengeville et les Suisses avec luy, 
qui bien estoient dix mil cing cens de vray 
compte fait, et d’aultres Alemans y avoit beau- 
coup, sans les Lorrains et aultres gens de 
guerre. 

Et le dimenche ensuivant , cinquiesme jour 
dudit mois, environ huict heures du matin, 
désemparérent et partirent lesdits seigneurs de 
Lorraine et de Suisse, et vindrent a Neufville , 
et oultre ung estang pres d’illec firent leurs or- 
donnances , et en effect lesdits Suisses se mirent 
en deux bandes , dont le conte d’Abstain et les 
gouverneurs de Fribourg et de Zuric avoient 
l'une, et les advouez de Berne (1) !’autre, et 
environ midy marchérent tous a une fois; c’est 
assavoir , une bande devers la riviére, et l’autre 
tout le grant chemin a venir devers ledit Neuf- 
ville audit Nancy. Ledit duc de Bourgongne 
s’estoit ja mis hors de son parc et en bataille, et 
au devant et devers luy y avoit ung ruisseatu 
qui passe a une maladerie nommée la Magde- 
laine, et estoit ledit ruisseau entre deux fortes 
hayes des deux costez, entre luy et lesdits 
Suisses. Et sur le grant chemin par ou venoient 
lune des bendes d’iceulx Suisses, avoit ledit 
duc de Bourgongne fait asseoir tout le plus fort 
de son artillerie. Et ainsi que les deux bandes 
marchoient et qu’elles furent a un grant traict 
d’arc des Bourguignons, l’artillerie dudit duc 
de Bourgongne deschargea sur iceux Suisses , et 
y fist quelque dommaige. Laquelle bande des 
Suisses Jaissa ledit chemin et tira au-dessus vers 
le bois, et fist tant qu'elle fut au costé dudit 
duc de Bourgongne, au plus hault du lieu. 

En faisant ces choses ledit due de Bourgon- 
gue fist tourner ses archiers , qui tous estoient 
a pié devers iceulx Suisses, ct ordonna deux 


(1) Dans le manuscrit il ya de Berne ct de Ternc ; 
peut-étre que ce dernier mot est pour Tésin, 

esles de ses hommes-d'armes pour batuailler, dont 
en l'une estoit Jacques Galiot, capitaine italien, 
et a l’autre estoit le souverain de Flandres , 
nommé messire Josse de Lalain (1). Et si tost 
que lesdits Suisses se trouvérent au-dessus et au 
costé dudit duc de Bourgongne, tout 4 ung coup 
se tournérent le visaige vers luy et son armée, 
et sans arrester , marchérent le plus impétueu- 
sement et orgueilleusement que jamais gens fi- 
rent. Et & l’approucher pour joindre deschar- 
gerent leurs coulevrines & main, et a ladite 
descharge , qui n’estoit pas des g@néraulx de ti- 
nances (2), tous les gens de pié dudit de Bour- 
gongne se mirent en fuite. La bende desdits 
Suisses qui estoient devers la riviére marchérent 
quant et quant celle dudit Galiot et de ceux qui 
estoient avecques luy, et frappérent lesdits 
Suisses dedens eulx tellement qu’ils furent in- 
continent deffaits. L’autre esle desdits Bour- 
guignons tourna pareillement sur l’autre bende 
desdits Suisses , mais ils les recueillirent bien ; 
et si tost que lesdits gens dudit duc de Bour- 
gongne qui estoient a pied se mirent en fuite, 
tous ses gens de cheval picquérent aprés, et 
tirerent pour passer au pont de Bridores , a de- 
mie lieue de Nancy , qui estoit le chemin a tirer 
vers Thionville et Luxembourg. Et lequel pont 
ledit conte de Combasts (3) avoit empesche, et v 
estoit luy et ses gens, et aultres gens-d’armes 
tous en armes, et avoient fait mettre des cha- 
riots au travers dudit pont. Et ainsi que la foule 
desdits Bourguignons y arrivoit, trouva illec 
empeschement , monseigneur de Lorraine et ses 
gens qui Ja suivoient au dos, et pource que on 
gardoit ledit pont et qu’il estoit bastillé, lesdits 
Bourguignoons furent contraints de eux jetter au 
guez de la riviere. Et Ja fut la grant déconfiture 
et plus la moytié que au champ de la bataille, 
car ceulx qui se gettoient en l’eaué estoient in- 
continent tuez par lesdits Suisses qui y vindrent, 
et ceux de l’autre partie se noyoient eulx-mes- 
mes , et tout le demourant fut mort ou prins, et 
bien peu s’en sauva. 

Et aucuns quant ils virent l’embusche dudit 
pont se tirérent vers le bois , et la les gens du 
pays si les suivoyent et les prenoient et tuoient, 
et a quatre lieués environ on ne trouvoit que 
gens morts par les champs et chemins, et dura 
la chasse sur lesdits Bourguignons jusques a 
plus de deux heures de nuict , que monseigneur 
de Lorraine s enquist par tout et de tous costez 


(1) Josse de Lalain, qui fut depuis chevalier de la 
Toison-d’Or, nommé souverain de Flandres, parce qu'il 
en était bailli souverain. 


(2) Jeu de mot fondé sur ce que Jes receyeurs géné- 

qu’estoit devenu ledit duc de Bourgongne, et 
s'il en estoit fouy, ou s'il estoit pris; mais a 
Vheure n’en furent sceués aucunes nouvelles , 
et tout incontinent apres fut envoyé par ledit 
de Lorraine homme propre et expres en la ville 
de Mets, par devers un homme qui estoit nom- 
mé Jehan Dais , clerc de Jadicte ville de Mets, 
pour scavoir si ledict duc de Bourgongne estoit 
point passé, et le landemain ledict Jehan Dais 
manda dudit lieu de Mets audit seigneur de 
Lorraine , que seurement il n’y estoit point passé 
et ne scavoit-on qu’il estoit devenu , et qu'il n’a- 
voit point tiré vers Luxembourg. Et le lende- 
main qui fut lundy, jour des Rois , ledit conte 
de Cambast monstra ung paige qui avoit esté 
privs , qui avoit nom Baptiste, natif de Rome, 
de la lignée de eeux de la Coulompne, qui estoit 
avec le conte de Chdlon Néapolitain, lequel 
estoit avec ledit duc de Bourgongne. Et apres 
quils eust esté interrogué fut icelluy paige mené 
& grant compaignie de gens de guerre, au lieu 
ou ledit de Bourgongne gisoit mort , lequel estoit 
tout nud. Et en iceluy lieu le mardy ensuivant 
de ladicte bataille au matin , ledit paige monstra 
clairement Iedit duc de Bourgongne mort et 
tout nud , et environ luy quatorze hommes tous 
nuds , les ungs assez loings des autres. 

Et avoit ledit duc de Bourgongne ung coup 
d'un baston nommé hallebarde, a ung cousté 
dn milieu de la teste par dessus l’oreille jusques 
aux dents, ung coup de picque au travers des 
cuisses , et ung autre coup de picque par le fun- 
dement, et fut cogneu manifestement que c’es- 
toit le due de Bourgongne a six choses. La pre- 
miére et la principale fut aux dents de dessus, 
lesquelles il avoit autrefois perdues par une 
cheute. La seconde fut d'une cjcatrice a cause 
de la playe quil eut a Ja journee de Mont- 
lehéry en la gorge, en la partie dextre. La 
tierce 4 ses grans ongles qu'il portoit plus que 
nul autre homme de sa court, ne aultre per- 
sonne. La quarte fut d’une playe qu'il avoit en 
une espaule, a cause d’une escarboucle (4) que 
autrefois y avoit eue. La cinquiesme fut a une 
fistule qu’il avoit au bas du ventre en la pen- 
nilliére du costé dextre. Et la sixiesme fut d’un 
ongle qu'il avoit retrait en l’orteil. Et ausdites 
enseignes donna son jugement pour tout vray 
ung sien médecin portugalois , nommeé maistre 
Mathieu , que c’estoit ledit due de Bourgongne 
son maistre, et aussi le dirent pareillement ses 


raux donnaient en papier des décharges des sommes 
qu’ils recevaicnt. 

(3) Campobache. 

(4) Charbon. 

varlets de chambre, le grant Bastard , messire 
Olivier de la Marche, son chappelain , et plu- 
sieurs autres de ses gens prisonniers dudit mon- 
seigneur de Lorraine. 

Et aprés que ledit de Bourgongue ainsi trouvé, 
eut esté porté audit lieu de Nancy, et illec lavé 
et mondé et nétoyé, il fut mis en une chambre 
bien close ov il n’y avoit point de clarté, la- 
quelle fut tendue de veloux noir , et estendu le 
corps dessus une table, habillé d’un vestement 
de toile depuis le col jusques aux picds , et des- 
sous sa teste fut mis ung oreiller de veloux 
noir , et dessus le corps ung poille de veloux 
noir, et aux quatre cornets avoit quatre grans 
cierges, et aux pieds, la croix et l’eaué bénoiste. 
Et ainsi habillé qu'il estoit le vint veoir mondit 
seigneur de Lorraine vestu de deuil et avoit 
une grant barbe d’or venant jusques a la sein- 
ture, en signification des anciens preux, et de 
la victoire qu’il avoit sur luy eue. Et a l’entrée 
dist ces mots en luy prenant l'une des mains de 
dessus ledit poille : « Vos ames ait Dieu, vous 
» nous avez fait mains maulx et douleurs. » 
Et a tant vint prendre l’eaué bénoiste et en getta 
dessus le corps, et depuis y entrérent tous ceulx 
qui le vuuldrent voir, et puis le fist ledit duc 
de Lorraine enterrer en sépulture bien et hono- 
rablement, et luy fist faire moult beau service. 

Et incontinent aprés ladicte desconfiture et 
mort dudit de Bourgongne, ledit monseigneur 
de Lorraine et aultres seigneurs et capitaines, 
se mirent a conseil et ordonnérent que aucuns 
d’eulx yroient en fa duché de Bourgonene, en 
la conté et aultres licux qui se tenoient pour 
ledit de Bourgongne, pour tous les réduire et 
mettre en la main du Roy, laquelle chose fut 
incontinent faicte sans résistance, et pareille- 
lement ceulx dela conté d’Auxerre se rendirent 
et firent serment au Roy. En ladicte bataille 
moururent la pluspart de tous les gens de bien 
de sadicte compaignie, et y furent prins le 
grant bastard de Bourgongne , lequel depuis le- 
dit monseigneur de Lorraine mena au Roy, luy 
estant en Picardie, le bastard Baudouin de 
Bourgongne et plusieurs aultres grans seieneurs 
prisonniers. 

Aprés ces choses et que le Roy eut esté deue- 
ment acerténé de ladicte mort dudit de Bour- 
gongne et des choses dessusdites , il se départit 
de Tours pour aler en pélerinage a sa dévotion, 
et apres s’en retourna 4 Chartres, a Villepereur, 
a Haubervillier , 4 Nostre-Dame-de-la-Victoire , 
et apres 4 Noyon et 4 Compiengne. Et cepen- 
dant se réduisirent 4 luy plusieurs villes et pla- 
ces tenués et occupées par ledit de Bourgongne, 
‘comme Montdidicr, Péronne, Abbeville, Mons- 

treuil-sur-la-Mer , et aultres places estans prés 
d’Arras , mais lesdits d’Arras ne voulurent point 
obéyr de prime face et se fortifierent fort en Ia- 
dicte ville, de gens de guerre, vivres et artille- 
rie. Et furent envoyez de par eulx au Roy plu- 
sieurs ambassadeurs , qui tindrent la chose en 
tréve, pendant laquelle le Roy fist le plus grant 
amas d’artillerie , pouldres, pionniers , gens de 
guerre, et aultres préparatoires que jamais on 
avoit veu, tousjours attendans quelle conclu- 
sion prendroient lesdits d’Arras , ou de appoin- 
tement ou dqgwerre. Et pour faire les frais des 
choses dessusdites fut faict de grans emprunuts a 
Paris et aultres bonnes villes de ce royaulme. 
Et aprés le Roy trouva moyen d’avoir et mettre 
la cité dudit Arras en sa main, dedens laquelle 
il entra le mardy quatriesme jour de mars |’an 
1476, et fist fortifier et rédiffier ladicte cité 
contre ladicte ville d’Arras, dedens laquelle y 
avoit un tas de gens illee venus de plusieurs 
lieux tenans le party de Bourgongne, et mes- 
mement des villes qui nouvellement s’estoient 
réduictes au Roy. Et illee sans avoir chief ne 
hommes de conduicte se fortiffiérent fort , et 
firent de grans blasphémes au Roy , comme faire 
gibets en ladicte ville et sur les murs, et y 
pendre croix blanches, monstrer leur cul et 
autres villénies. Et s’entretindrent en leurs folles 
imaginations jusques & ung peu de temps apres, 
que vindrent devers le Roy en ladicte aucuns 
manans dudit lieu de Arras , pour avoir de luy 
aucune bonne pacification , avecques lesquels 
nonobstant qu’ils feussent de faulse et mauvaise 
obstination , et que en icelle eussent trop persé- 
veré, le Roy fut content avec eulx que ladite 
ville d’Arras seroit mise en sa main comme sou- 
verain , et par deffault de homme, droits et de- 
voirs non faits. Et que les fruicts et revenués 
de ladicte ville et appartenances seroient re- 
cueillis par ses commissaires , laquelle revenué 
se pourroit prendre par lesdits commissaires , 
et soubs Ja main du Roy par icelle damoiselle 
de Bourgongne, et jusques a ce qu’elle luy eust 
baillé homme. Et que au regard de ladicte ville 
d’Arras le Roy n'y mettroit puissance ne gens 
d’armes , sans le bon gré et vouloir des habi- 
tans dudit lieu. Aprés lequel appointement ainsi 
fait le Roy envoya audit lieu monseigneur le 
cardinal de Bourbon, monseigneur le chancel- 
lier, messire Guyot Pot, bailly de Vermen- 
dois, messire Philippe de Créve-Ceeur , seigneur 
Desquerdes , gouverneur de ladicte ville, et 
aultres nobles hommes, pour prendre et recep- 
voir les sermens des habitans dudit Arras. la- 
quelle chose fut faicte; mais en icelle faisant 
lesdits habitans d’Arras en aucune partie se ré- 

bellerent, et vindrent en l’abbaye de Sainct- 
Wast, ou estoient assis 4 disner lesdits seigneurs 
cardinal et aultres nommez, en armes et fort 
effrayez , crians, tues , tues, dont tous lesdits 
seigneurs eurent la plus grant paour et frayeur 
qu'ils eurent oncques en leur vie, mais il n’y 
eut point de mauvais mal fait pour ceste fois. 
Et aprés ces choses et qu’ils furent retournez 
en [a cité d’Arras, le Roy s’en partit et ala faire 
ses Pasques 4 Thérouenne , et aprés s’en ala a 
Hédin ot il eut la ville; mais aucuns paillars 
tenans le party de Bourgongne s’en alérent 
mettre et bouter dedens le chastel et pare dudit 
Hédin , auquel lieu le Roy fist tirer de son artil- 
lerie , et incontinent y fist une grant bresche , 
par laquelle les gens du Roy y entrérent. Et en 
celle mesme heure ceulx de dedens eurent com- 
position de rendre ledit lieu et eulx en aler, eulx 
et leurs bagues sauves. . 

L’an 1477, apres ce que ledit lieu de Hédin 
eust esté ainsi pris que dit est, advint que au- 
cuns habitans dudit Arras faignans vouloir aler 
devers le Roy obtindrent sauf-conduit de mon- 
seigneur l’admiral qui le leur bailla, mais pource 
qui] luy sembloit qu’ils avoient aultre imagina- 
tion que d’aller devers le Roy, les fist suivre et 
trouva-on qu’ils aloient en Flandres par devers 
ladicte damoiselle de Bourgongne , pour la- 
quelle cause ils furent pris et ramenez au Roy 
audit Hédin, ausquels fut fait leur procez. Et 
par icelui trouvez qu’ils alloient audit voyage 
en mauvaise intention, pour laquelle cause fu- 
rent décapitez audit lieu de Hédin jusques au 
nombre de dix-huict , entre lesquels y estoit un 
nommé Maistre Oudart de Bucy , procufreur- 
général de ladicte ville d’Arras et de la conté 
d’ Artois, auquel fut le col couppé dedens un chap- 
peron d’escarlate fourré de létisses (1) , et ladicte 
teste avec ledit chapperon mise et bouttée au 
bout d'ung chevron , auquel fut fort cloué ledit 
chapperon, affin qu'il ne feust emblé, ensemble 
ladicte teste , et contre ledit chevron y avoit 
ung escripteau ou estoit escript : « Cy est la teste 
» maistre Oudart de Bucy, conseiller du Roy en 
» $a court de parlement a Paris.» Et aprés la- 
dicte exécution faicte le Roy s’en ala a Nostre- 
Dame de Boulongne-sur-la-Mer, et pour raison 


_ des dessusdits ainsi décapitez, leRoy eut grande 


malveillance contre ladicte ville d'Arras , et dé- 
clara lors qu'elle seroit destruite, et pour ce 
faire y envoya manouvriers, gens de guerre , 
artillerie, vivres et aultres choses , et y fut mis 
le siége fort et aspre. Et tira l’artillerie dedens 
icelle ville d’Arras vers la fin du mois d‘apvril, 


(1) Doublé de fourrure grise. 


que le Roy retourna en tadicte cité d’Arras , ou 
incontinent fist tirer sadicte artillerie, tant 
bombardes que aultres , 4 cause de quoy toute 
la ville fut fort fouldroyée, et fut abatu le bou- 
levart que ceulx d’Arras avoient faict contre la- 
dicte cité , tellement qu’on veoit de ladite cité 
parmy le boulevart tout au long de ladite ville 
d’Arras. Et tellement que aprés ces choses les- 
dits habitans dudit Arras furent fort espouven- 
tez , et cuidoient bien mourir , et trouverent le 
moyen d’envoyer devers le Roy pour de luy ob- 
tenir sa honne grace et miséricorde, lequel !a 
leur bailla et octroya, combien qu’il l’avoit 
habandonnée aux nobles hommes et francs-ar- 
chiers estans pour luy devant icelle, qui se tin- 
drent a mal contens de Ja composition que leur 
avoit donnée le Roy , veu sondit habandonne- 
ment. Et que les dessusdicts en persévérant de 
mal en pis , avoient injurié le Roy , tué de ses 
gens , et fait moult de maulx, parquoy leur sem- 
bloit bien que le Roy ne les prendroit point a 
mercy. Et les gens du Roy au moyen dudit 
appointement entrérentdedens ladicte ville d’Ar- 
ras le dimenche quatriesme jour de may 1477. 

Et aprés la composition ainsi faicte dudit lieu 
d’Arras, s’en partit le Roy, et vint ala Victoire. 
Aussi s’en partit monseigneur J’admiral , les 
gentils-hommes et francs-archiers de Norman- 
die, pour eulx en aler chacun en leur maison. 
Et le Roy estant audit lieu de la Victoire eut 
nouvelles que cinquante archiers de son ordon- 
nance estoient alez a Péronne, pour y mettre et 
loger cing prisonniers de par le Roy, ausquels 
ils avoient fait refus d’y entrer, pourquoy il s’en 
partit et ala audit Péronne , cuidant qu’on y 
voulsist faire aucune rébellion , ou il fut depuis 
par aucuns temps que les autres nouvelles luy 
furent apportées que les Flamens et aultres te- 
nans leur party estoient sur les champs pour 
nuire au Roy et ses pays , parquoy incontinent 
le Roy fist publier son arriére-ban , et que tout 
homme noble et non noble, priviléegié et non 
privilégié , et pour ceste fois feust tout prest et 
en armes pour le servir et résister & leur fureur. 
Et fut ledit ery publié a Paris le dimenche dix. 
huictiesme jour dt may audit an 1477. Et aprés 
le Roys’en ala a Cambray, ou il fut receu par 
composition, et illec fut receu par certain temps, 
et s’y rafreschirent ses gens-d’armes jusques au 
jour de la Trinité. En ce temps, le Roy envoya 
ses lettres-patentes adressans aux gens tenans 
sa court de parlement a Paris, par lesquelles 
leur mandoit tous en général aler et eulx trans; 
porter en la ville de Noyon avec aussi les mais- 
tres des requestes de l’ostel du Roy , pour avec- 
ques le Roy et aultres seigneurs de son sang et 


$32 


lignage qui seroient illec, veoir prendre con- 
clusion et fin sur le fait du procez fait alencon- 
tre dudit de Nemours, qui par long-temps avoit 
esté détenu prisonnier en la bastille Sainct- 
Anthoine a Paris, laquelle chose firent lesdits de 
parlement, et partirent de Paris pour aler audit 
lieu de Noyon , le lundi second jour de juing , 
pour estre le lendemain audit Noyon , ainsi que 
mandé leur estoit par lesdites lettres. 

[ Audit an 1477, le samedy septiesme jour du 
mois de juing, fut crié et publié & son de trompe, 
par les carrefours,de Paris, de par le Roy, 
comme messire Jehan de Chaélon, prince d‘O- 
renge , conte de Tonnerre et seigneur d’Arlay, 
s’estoit mis et retiré avecques les Bourguignons 
tenans le party de madamoiselle de Bourgongne, 
en Ja Franche-Conté dudit de Bourgongne; et 
illec débouté et chassé dehors les bons et vrais 
subjects qui mis y avoient esté depuis Ia mort 
dudit duc de Bourgongne, de par le Roy, et au- 
quel de Chalon avoit fait honneur tel, comme de 
luy avoir baillé et délivré ordre de monseigneur 
Sainct-Michel comme a loyal chevalier ; lequel , 
nonobstant icelle ordre et en soy parjurant avoit 
esté directement a l’encontre et fait plusieurs 
mauvaistiez et conspirations contre le Roy et son 
royaulme, comme depar Ie Roy et jusques & qua- 
torze trahisons , et avecquyes ce convoqué le 
dyable comme hérése, et fait plusieurs énormi- 
tez , comme par lectres de sa main aparoist, et 
courroucé Dieu et Il’Eglise. Pour lesquelz cas 
estoit déclairé privé dudit ordre, comme faulx 
et traictre chevalier, et fait pendre en pourtraic- 
ture par diverses villes du royaulme (1). ] 

Audit temps et au mois de juing , le samedy 
quatorziesme jour d’iceluy mois , ung qui avoit 
esté de Postel du Roy, et qui avoit falsifié son si- 
gnet et celluy d’ung de ses secreétaires et a ceste 
cause avoit faict et signées plusieurs lettres et 
baillées en diverses villes de ce royaulme, ou il 
avoit au moyen dicelles prins plusieurs sommes 
de deniers au nom du Roy, et icelles 4 luy ap- 
plicqueées, fut pour ledit cas audit délinquant son 
procez fait de par le prévost de J’ostel du Roy ou 
son lieutenant , et depuis envoyé audit lieu de 
Paris, auquel lieu et pour Jedit cas fut pillorié et 
mitré, et puis flastré (2) au fronc, lepoing couppé, 
et banny du royaulme de France , et ses biens et 
héritaiges déclairez acquis et confisquez au Roy. 

Audit mois de juin advint que le seigneur de 
Craon aqui le Roy avoit baillé la charge de son 
armée, pour aler en la conté de Bourgongne, 


(4) Ce qui est entre deux crochets est tiré du manus- 
crit de Ja Bibliothéque du Roi, et manque dans toutes 
les éditions antéricures a celle de M. Petitot. 

fist guerre alencontre de monseigneur le prince 
d’Orenge , qui pour aucunes injures 4 luy faictes 
par ledit de Craon, qui n’estoit pas de pareilte 
maison de luy, et pour soy venger ‘d'icelle in- 
jure, et aussi que le Roy qui avoit baillé le gou- 
vernement du pays audit prince, qui avoit esté 
aussiau moyen de faire mettre ledit pays en Ia 
main du Roy, et!’avoit dece deschargé pour bai- 
ler audit de Craon, s’en courrouca fort et trouva 
moyen de faire retourner contre le Roy les pays, 
villes et places qui & sa requeste s’estoient ré- 
duictes a luy. Et avecques et en sa compagnie 
se mist et bouta ung chevalier dudit pays de 
Bourgongne , nommé messire Claude de Vaal- 
dray, qui soustindrent la guerre contre ledit de 
Craon, jusques a certain temps que ledit de 
Craon sceust que ledit d’Orenge estoit en une 
ville nommée Gray, ou il vint mettre le siége et 
y demoura par deux jours que ledit seigneur de 
Chasteauguyon, frére dudit d’Orenge, et aultres, 
vindrent pour le secourir, dont fut adverty ledit 
de Craon, qui s’en ala mettre en bataille contre 
ledit seigneur de Chasteauguyon, et y eut grant 
hurtibilis (3) a ladite rencontre, et de cousté et 
d’aultre y mourut de gens de facon comme de 
quinze & seize cens combatans. Et de ladicte 
desconfiture en furent faictes par l’ordonnance 
du Roy processions générales a Paris, en l’église 
Sainct-Martin-des-Champs. 

Au mois de juillet ensuivant audit an 1477 , 
le duc de Guerles qui s’estoit venu loger 
pres de Tournay a tout quatorze ou quinze mil 
Alemans et Flamans, vint pour cuider bouter 
le feu es fauxbourgs dudit Tournay ct soy loger 
au pont de pierre pres de ladicte ville, domma- 
ger icelle , fut fait saillie par deux fois sur ledit 
de Guerles , ou a Ja premiere saillie il fut telle- 
ment navré qu'il y mourut et fut son corps ap- 
porté en ladicte ville de Tournay. Et puis a la 
seconde saillie yssirent sur ceulx de son armée 
de trois a quatre cens lances de l’ordonnance du 
Roy, avec aucuns particuliers de ladicte ville, 
lesquels mirent en fuite tous lesdits Alemans et 
Flamens, et bien en tuérent deux mil, et de sept 
a huict cens prisonniers. Et de ladicte desconfi- 
ture en fut chanté en léglise de Paris Te Deum 
laudamus, et fait faire les feux parmy les rués 
de ladicte ville. 

Audit an 1477, le lundy quatriesme d'aoust, 
messire Jacques d’Armignac, duc de Nemours ct 
conte de la Marche , qui avoit esté contitué et 
amené prisonnier és prisons de la bastille Sainct- 


(2) Marqué d'un fer chaud. 
(3) Choc. 


LES CHRONIQUES DE JEAN DE TROYES. [1477 


Anthoine , a tel et semblable quatriesme jour 
d’aoust en l'année précédente, pour aucuns cas, 
délits et crimes par luy commis et perpétrez , 
durant lequel temps de son emprisonnement en 
icelluy lieu de la Bastille, uy furent faits plu- 
sieurs interrogatoires sur lesdites charges, aus- 
quelles il respondit de bouche et par escrit, 
tant par devant messeigneurs le chancelier de 
France nommé maistre Pierre Doriolle , qu’aul- 
tres des présidens et conseillers de la court de 
parlement par plusieurs et diverses journées. 
Et encores par certains grans clers du royaulme, 
demourans en diverses citez et villes dudit 
royaulme, pour ce mandez et assemblez de l’or- 
donnance du Roy en la ville de Noyon, avec et 
en la compagnie desdits de parlement. Et en la 
présence de monseigneur de Beavjeu illec repré- 
sentant la personne du Roy, fut tout veu et vi- 
sité ladite procédure par ladicte court, faicte 
alencontre dudict de Nemours , ensemble aussi 
les excusations par luy faictes et baillées ser- 
vants a sa salvation. Et tout par eulx veu con- 
clurent audit procez , tellement que ledit jour 
de lundy quatriesme jour d’aoust fut audit lieu 
de la Bastille messire Jehan Le Boulengier, pre- 
mier président audict parlement , accompagnié 
du greffier criminel de ladicte court, de sire 
Denis Hesselin maistre d’ostel du Roy et aultres, 
qui vindrent dire et déclairer audict de Nemours 
que veués les charges a luy imposées, ses con- 
fessions et excusations par luy sur ce faites, et 
tout veu ct considéré, a grande et meure déli- 
bération , luy fut dit par ledit président et de 
par la court de parlement, qu'il estoit crimineux 
de crime de léze-majesté , et comme tel con- 
dempné par arrest d’icelle court a estre ledit 
jour décapité és halles de Paris, ses biens , sei- 
gneuries ect terres acquises et confisquées au 
Roy: laquelle exécution fut ledit jour faite a 
leschaffault ordinaire desdictes halles, 4 Fheure 
de trois heures apres midy , qu’il eut illec le 
col couppé, et puis fut ensepvely et mis en biére 
et délivré aux Cordeliers de Paris, pour estre 
inhumé en !adicte église, et vindrent quérir le- 
dict corps esdites halles jusques environ de sept 
a huict vingts Cordeliers a qui furent délivrées 
quarante torches pour mener et conduire ledit 
corps dudit seigneur"de Nemours en leur dicte 
éclise. : 

Audit mois le Roy qui estoit a Thérouenne 
envoya partie de son armée pour combatre et 
mettre hors de leur parc certaine quantité 
grande de Flamens qui estoient parquez en un 
lieu nommé le Blanc-Fossé , lesquels Flamens 
quant ils ouyrent nouvelles de la venué du Roy 
et son armée,s’enfuirent et desparquerent , et 

audit desparquement faire frappérent nos gens 
sur les dessusdits Flamens , desquels en y eut 
bien tué deux mil. Et depuis furent suivis jus- 
ques bien huict lieués dedans le pays de Flan- 
dres, et passérent lesdites gens du Roy au mont 
de Cassel, 4 Fiesnes et autres places qui furent 
prises et arrasées, et en tuérent encores bien 
aultres deux mil. Et desdites desconfitures en 
furent faictes de moult belles processions en la 
ville de Paris. 

Audit mois d’aoust vingtiesme jour d’iceluy 
mois l’an 1477, advint que ung jeune fils bour- 
reau a Paris, nommé Petit Jehan fils de maistre 
Henry Cousin, maistre bourreau en ladicte ville 
de Paris, qui desja avoit faict plusieurs exploits 
de bourreau , et entre les aultres avoit exécuté 
et couppé le col de messire Loys de Luxem- 
bourg , connestable de France , fut tué et meur- 
dry ledit Petit Jehan en ladicte ville de Paris , 
au pourchas d’ung menuisier qui estoit nommé 
Oudin du Bust, natif du pays de Picardie, qui 
avoit conceu haine mortelle contre ledit Petit 
Jehan , pour raison et cause de ce que ledit Pe- 
tit Jehan avoit frappé ou batu long-temps pa- 
ravant ledit du Bust, pour aucune noise qu’ils 
eurent ensemble , a cause de ce que ledit me- 
nuisier du Bust luy demandoit la grosse et séel 
d’une obligation, en quoy ledit Petit Jehan es- 
toit obligé a icelluy Oudin du Bust, et de la- 
quelle obligation ledit PetitJehan avoit payéle 
prigcipal, et nerestoit que ledit grossement etséel. 

Et pour estre ledit du Bust vengé dudit Pe- 
tit Jehan, se associa ledit du Bust de trois 
jeunes compaignons demourans 4 Paris. L’ung 
d’iceux nommé Lempereur du Houlx, sergent a 
verge. L’autre Jehan du Foing , fonténier et 
plombeur. Et autre nommé Regnault Goris , 
orfévre, fils de Martin Goris courtier (1) de geo- 
lerie. Tous lesquels quatre de guet-a-pense et 
propos délibéré , vindrent assaillir ledit Petit 
Jehan qu’ils trouvérent au coing de la rué de 
Garnelles prés de l’ostel du Moulinet, et vint le 
premier & luy ledit Empereur du Houx soubs 
fainte amiable, qui le print par dessoubs le bras 
en le tenant fermement, en luy disant qu'il 
n’eust point de paour des dessusdits, et qu’ils ne 
luy feroient point de mal. Et en luy disant ces 
choses vint ledit Regnault Goris qui frappa le- | 
dit Petit Jehan d'une pierre par la teste dont il 
chancella , et lors ledit Empereur !e lascha , et 
incontinent vint 4 luy ledit Jehan du Foing qui 
luy bailla d’une javeline au travers du corps 
dont il cheyt mort en la place, et depuis qu’il 
fut mort ledit du Bust luy vint coupper les 


(1) Courticr de bijoux ct joyaux. 

jambes, et A tant se départirent les quatre dessus- 
dits , et s’en alérent bouter en, franchise aux 
Célestins de Paris. Auquel lieu la nuit ensui- 
vant furent prins et tirez dehors par lordon- 
nance et commandement de messire Robert Des- 
touteville, chevalier prévost de Paris , et gens 
de conseil, pource que par information leur ap- 
parut dudit guet-a-pense et propos délibéré, de- 
quoy lesdits Célestins appellérent, et par la 
court de parlement fut l’appel vuidé et dit qu’ils 
ne jouyroient point de l’immunité de l’Eglise. Et 
aprés comme clercs furent requis par l’évesque 
de Paris comme ses clercs. Auquel pareillement 
fut dit par arrest de parlement qu’ils ne jouy- 
roient point du privilége de clerc, et furent ren- 
voyez par devant ledit prévost , par la sentence 
duquel ils furent tous condempnez a estre pen- 
dus et estranglez, dont ils appellérent en la court 
de parlement. Laquelle, conferma ladite sen- 
tence qui fut exécutée, et furent tous quatre 
pendus au gibet de Paris , par les mains dudict 
maistre Henry pére dudit Petit Jehan, qui pour- 
tant fut vengié de la mort de sondit fils, le jeu- 
dy veille de monseigneur sainct Jehan decol- 
lassé , vingt-huictiesme jour dudit mois. Et 
furent pendus en la manieére qui s’ensuit, et tout 
au joignant l’ung de autre; c’est assavoir, ledit 
Empereur Je premier, Jehan du Foing le se- 
cond, Regnault Goris le tiers, et ledit Jehan du 
Bust le quatriesme et dernier. Et est assavoir 
que lesdicts Empereur, du Foing et Goris, es- 
toient trois beaulx jeunes hommes, et en outre 
pour ledit cas fut batu de verges et banny du 
royaulme de France ung jeune fils cordonnier, 
qui avoit conspiré de la mort dudit Petit Jehan 
mais point ne s’estoit trouvé a icelle. 

Audit temps, !e Roy qui estoit au pays de Pi- 
cardie, se partit dudit pays, et y laissa pour son 
lieutenant-général monseigneur le bastard de 
Bourbon, admiral de France , pour la conduite 
de la guerre et garde de tout le pays. Et au re- 
gard des gens de guerre de fordonnance du 
Roy et aultres estans pour luy esdits pays, on 
leur bailla et assigna len leur logis en la cité et 
ville d’Aras, Tournay, Lens, la Bassée et aultres 
lieux sur les frontiéres de Flandres et autres 
pays qui encores se tenoient pour ladicte da- 
moiselle de Flandres, fille d’icelluy feu due de 
Bourgongne. Et aprés toutes ces choses ainsi 
faictes et ordonnees , le Roy s‘en vint a Nostre- 
Dame-de-la-Victoire veoir la belle dame illec 
aourée , et puis aprés s’en tira a Paris ou i] ne 
séjourna gueéres, et y estoit le jour dela feste de 
sainct Denys. A la révérence duquel sainct il 
délivra tous les prisonniers estans en ses prisons 
du Chastellet de Paris, et puis s’en ala a Tours, 

a Amboise et aultres lieux voisins ow il se tint 
par assez longue espace de temps, durant lequel 
les Bourguignons et autres ennemis du Roy 
soubs les charges et compaignies du prince d’O- 
renge, messire Claude de Vaudray et aultres 
estans en la conté de Bourgongne, firent et por- 
terent de grans guerre aux gens du Roy estans 
pour luy audit pays, et en fut fait de grans des- 
confitures sur lesdictes gens du Roy, tant.en la 
ville du Grey-sur-Sosne et ailleurs, ot lesdictes 
gens du Roy s’estoient logez. Et y tuérent les- 
dits Bourguignons des gentils-hommes de l’or- 
donnance du Roy , soubs les charges et compai- 
gnies de Sallezart et de Conyngan, capitaines 
des Escossois, en bien grant nombre. 

En ladite année le Roy ayant en singuliére 
recommandation les saincts faits de sainct Louys 
et sainct Charlemaigne , ordonna que leurs 
images de pierre piéca mis et assis en deux des 
pilliers de la grant salle du Palais-Royal a Pa- 
ris, du rang des aultres roys de France, fussent 
descendus , et voulut iceulx estre mis et posez 
au bout de ladite grant salle au dessus et au 
long de la chappelle estant au bout de ladicte 
crant salle, ce qui fut fait. Et en furent payez 
les deniers que l’ouvraige cousta A faire, par 
Robert Cailleted , receveur des aydes de ladite 
ville de Paris. 

Au mois de décembre audit an , le Roy pour 
tousjours accroistre son artillerie , voulut et or- 
donna estre faites douze grosses bombardes de 
fonte et métail de moult grande longdeur et 
crosseur, et voulut icelles estre faictes; c'est as- 
savoir, trois 4 Paris , trois & Orléans, trois a 
Tours et trois a Amiens. Et durant ledit temps 
fist faire bien grant quantité de boules de fer és 
forges estans és bois prés de Creil, dont il bailla 
la charge & maistre Jehan de Reilhac (1) son. 
secrétaire. Et pareillement fist faire és carriéres 
de Péronne grant quantité de pierres 4 bom- 
barde. Et aussi faire dedens les bois grant 
nombre de chevreétes et tauldis de bois , avec- 
ques des eschelles & assaillir villes et forteresses 
pour avoir et prendre les villes de Flandres et 
Picardie , qui encores audit temps estoient a 
réduire. ; 

Audit an 1477 advint au royaulme d’Angle- 
terre que pour ce que le roy Edouart dudit 
royaulme fut acerténé que ung sien frére qui 
estoit duc de Clairence , avoit intention de 
passer la mer et aler descendre en Flandres , 
pour donner aide et secours asa sceur duchesse 
en Bourgongne, veufve dudit deffunt le dernier 
duc, fist icelluy roy Edouart prendre et consti- 


(1) Tl avait été conseiller des comptes. 

-tuer prisonnier son dit frére et mettre prison- 
nier en la tour de Londres, ow il fut depuis dé- 
tenu prisonnier par certaine longue espace de 
temps. Pendant lequel ledit Edouart assembla 
son conseil, et par la délibération dicelluy fut 
condempné a estre mené depuis ladite tour de 
Londres trainant sur ses fesses jusques au gibet 
de ladicte ville de Londres, et illec estre ouvert 
et ses entrailles gettez dedens un feu. Et puis luy 
coupper le col et mettre son corps en quatre 
quartiers; mais depuis, par la grant priére et re- 
queste de la mére desdits Edouart et de Clai- 
rance , fut sa condempnation changée et muée 
tellement que au mois de février audit an iceluy 
deClairance estant prisonnier en ladite tour, fut 
prins et tyré de sadite prison, et apres qu’il eut 
esté confessé fut mis et bouté tout vif dedens 
une queue de malvoisie deffoncée par l’ung des 
bouts la teste en bas, et y demoura jusques a ce 
qu'il eut rendu l’esprit. Et puis fut tyré dehors 
et luy fut le col couppé et aprés ensepvely et 
porté enterrer a aux Carmes avecques sa femme 
jadis fille du conte de Warvich qui mourut a la 
journee de Conventery avecques le prince de 
Galles, fils du sainct roy Henry d’Angleterre de 
Lanclastre. 

Audit temps advint a Paris que ung nommé 
Daniel de Bar, serviteur de maistre Olivier Le 
Dain , premier barbier et varlet de chambre du 
Roy, fut mis et constitué prisonnier en la court 
de parlement, pour raison de plusieurs plaintes 
qui furent baillées a ladite court alencontre du- 
dit Daniel, et mesmement a la complainte d’une 
nommée Marion femme de Colin Panier, et d’une 
aultre femme dissolue, qui chargeoient ledit Da- 
niel de les avoir efforcées , et en elles faict et 


commis lord et villain péché de sodomie. Et - 


apres que par ladite court et par la justice du 
prévost de Paris eust esté vacqué par long-temps 
a besongner audit procez, icelles deux femmes 
se desdirent desdites charges , en confessant 
par elles, que icelles charges avoient faictes a la 
petition et requeste dudit Colin Panier et d’ung 
nomme Janvier, comme ennemis dudit Daniel, 
et pour eulx vengier de luy, pourquoy lesdites 
deux femmes, par sentence du prévost de Paris, 
furent condemnees a estre batues nues, et ban- 
nies du royaume de France, leurs biens et héri- 
tages confisquez au Roy, surquoy premiérement 
seroient prins les dommages et intérests dudit 
Daniel , premiérement et avant toute ceuvre. 
Laquelle sentence fut:prononcée, et apres exé- 
‘cutee par les carrefours de Paris le mercredy 
unziesme jour de mars audit an 1477. 

Audit an et mois de mars, le Roy qui estoit a 
Tours s‘en vint vers Paris loger & Ablon sur 

Seine, et ung hostel appartenant 4 Marc Senamy 
esleu de Paris, ou il ne séjourna que deux jours , 
et puis vint 4 Paris coucher en son hostel des 
Tournelles, et dillec le landemain matin s’en 
ala en V’église de Paris faire son oraison a la 
bénoiste Vierge Marie. Et icelle faicte s’en ala 
coucher a Louvres en Parisys, et de la a Sen- 
lis, Ala Victoire 4 Armenonvilile et autres lieux 
voisins, ou il séjourna ung peu de temps, et aprés 
ala 4 Hesdin, Amyens et aultres lieux de Picar- 
die, ow le seigneur de Havart de par le roy 
Edouart d’Angleterre y vint, et communiqua de 
trouver accord entre le Roy et les Flamens. Et 
du costé du Roy y fut commis le seigneur de 
Sainct-Pierre et plusieurs aultres. Et durant ce 
temps le Roy fist tousjours passer son armée au- 
dit pays de Picardie , tant ceulx de son or- 
donnance que les nobles, archiers de retenue, 
et aultres gens de guerre en bien grantnombre, 
et si y fut aussi mené grant nombre de bombar- 
des, pouldres, artillerie, vivres et grans prépa- 
rations de faire guerre. 

Audit an au mois de mars 1478 aprés Quasi- 
modo, vint et arriva 2 Paris madame d’Orléans, 
monseigneur le duc d'Orléans, ung jeune enfant 
fils du duc de Cleves, nepveu d’icelle dame, ma- 
dame de Nerbonne fille du feu duc d’Orléans et — 
femme de monseigneur le viconte de Nerbonne, 
fils du conte de Fouez, le fils du conte de Ven- 
dosme et aultres plusieurs seigneurs , gentils- 
hommes, dames et damoiselles qui moult bien 
furent festoiées par deux fois en ladicte ville de 
Paris. Pour la premiere fois par monseigneur le 
cardinal de Fouez en lostel d’Estampes, prés la 
Bastille. Et la seconde fois par monseigneur le 
cardinal de Bourbon en son hostel a ladicte ville 
de Paris, qui y donna a soupper a icelle dame, | 
a toute sadicte compaignie et plusieurs aultres , 
le mardy dernier jour de mars audit an 1478. 
Et fut ledit soupper moult honorable , plantu- 
reux et bien et honnestement servy de tout 
ce qu'il estoit possible de trouver, avecques chan- 
tres et plusieurs instrumens mélodieux, farces , 
mommeries et aultres honnestes joyeusetés. Et 
fut F'assiete dudit soupper en la gallerie doréc , 
réservé madicte dame de Nerbonne qui estoit 
fort grosse, qui pour son aise avoir avec mon- 
seigneur son mary , et jusques au nombre de 
huict, souppérent en une chambre basse dudict 
hostel au logis de Jehan de Roye, secrétaire de 
monseigneur Je duc de Bourbon, et garde dudit 
hostel de Bourbon. 

Au mois d’avril audit an 1478, fut sceu par 
Guérin Le Groin, baillif de Sainct-Pierre-le- 
Monstier, et Robinct du Quesnoy , lesquels et 
chascun de eulx avoient charge de cent lances 

de l'ordonnance du Roy, qui estoient en garni- 
son au pays de Picardie, que les Flamens ve- 
noient 4 Douay pour apporter argent a ceulx du- 
dit lieu tant pour leurs gaiges et souldées que 
aussi pour les affaires de ladicte ville. Lesquels 
capitaines se mirent aux champs pour gaigner 
ledit argent, ce qu’ils firent, et ruérent jus ceulx 
qui le portoient, et en tuerent aucuns, et plu- 
sieurs prisonniers y furent prins. 

Et pour ce que ceux de ladicte ville de Douay 
et de l’Isle de Flandres , curent certaines nou- 
velles de ladite destrousse, se mirent aux champs 
pour rescourre ledit argent et prisonniers. Et 
nonobstant qu’ils fussent moult grant nombre , 
nosdites gens se saulvérent parmy eulx, en tué- 
rent quatre-vingts et mieulx, et en emportérent 
ledit argent par eulx gaigné. Et n’y mourut point 
des gens du Roy plus de trente-six ou trente- 
sept hommes. 

Au mois de may audit an 1478, le Roy qui 
estoit au pays de Picardie ne fist guere de cho- 
ses, sinon de gaigner et avoir par sa puissance 
une petite ville nommée Condé qui estoit tenue 
par les Bourguignons, laquelle estoit fort nui- 
sante a avitailler, et porter vivres a ceulx de la 
cité de Tournay. Dedens laquelle ville y avoit 
des gens de guerre du party du duc en Auteri- 
che qui se laissérent batre, mais en fin quant ils 
apperceurent le grant mal qui leur estoit appa- 
rant, il prindrent composition avec le Roy de 
luy bailler ladite ville et le chasteau, a quoy le 
Roy les receupt , et s’en alérent eulx et leurs 
biens saufs. 

En ladicte année vint a Paris ung cordelier 
natif de Ville-Franche en Beaujolois, pour pres- 
cher a Paris , et illec blasmer les vices, et y 
prescha bien longuement, disant et publiant les 
vices dont les créatures estoient entachées. Et 
par ses parolles y eut plsieurs femmes qui s’es- 
toient données aux plaisances des hommes et 
aultres péchez qui de ce se retrayrent, et aucu- 
nes d’icelles se mirent et rendirent en religion, 
en délaissant leurs plaisances et voluptez ot par 
avant s’estoient démenez; et si blasma tous Jes 
estats, et si prescha de la justice du gouverne- 
ment du Roy , des princes et seigneurs de ce 
royaulme , et que le Roy estoit mal servy , et 
qu ilavoit autour de luy des serviteurs qui luy es- 
toient traistres, et que s'il ne les mettoit dehors 
quwils le destruiroient et le royaume aussi. 
Desquelles choses en vindrent les nouvelles au 
Roy, parquoy ordonna qu’on luy deffendist le 
prescher, et pour ceste cause vint & Paris mais- 
tre Olivier Le Dain , barbier du Roy , pour luy 
faire deffendre le prescher, ce qui luy fut inter- 
dit; ce quifut ala grant desplaisance de plu- 

sieurs hommes et femmes qui fort s’estdient ren- 
dues enclins a le suivre et oyr ses parolles et 
prédications. Et pour doubte qu’on ne le print 
ne que on ne luy feist aucun opprobre, le furent 
veiller nuict et jour dedens le couvent des Cor- 
deliers dudict lieu de Paris. Et si disoit-on que 
plusieurs femmes y alloient curieusement de 
nuict et de jour, qui se garnissoient en leurs pa- 
tois de pierres, cendres , cousteaux , mucées et 
aultres ferremens et bastons pour frapper ceulx 
qui luy voudroient nuire ou empescher sadicte 
prédication, et qu’ils luy disoient qu'il n’eust 
point de paour, et quils mourroient avant que 
esclande luy advinst. 

Durant ces choses s’en ala en Picardie par de- 
vers le Roy ung légat de par le Pape, pour re- 
monstrer au Roy et auduc d’Austriche le grant 
mal que faisoient les Turcs infideles alencontre 
de la chrestienté, en les exhortant de faire paix 
entre eu!lx, et de eux délibérer.d’eux exposer a 
la deffense de ladicte chrestienté, et destruire 
lesdits infideles. Au moyen de quoy fut ung peu 
cessée ladicte guerre, en espérant trouver ac- 
cord en leursdits débats, mais nonobstant ce ne 
cessérent point les Bourguignons dela duché et 
comté de Bourgongne, de tousjours faire guerre 
ausdits pays et a l’armée que le Roy y avoit en- 
voyée, et de prendre sur les gens du Roy, villes, 
chasteaux et places par le Roy recouvrées, et y 
tuérent des gens du Roy et francs-archiers bien 
grant nombre. 

Et le mardy vingt-sixiesme jour de may fut 
crié a son de trompe et cry publicque par les 
carrefours de Paris, comme de toute ancienneté 
il soit de coustume, et qu’il ne loise (1) & nuls 
de quelque estat qu’ils soient, de faire assemblée 
de gens en la ville de Paris sans le congié et 
licence du Roy ou sa justice. Et que ce néant- 
moins au moyen de certains sermons et prédica- 
tions puis nagucres faits en ladite ville par frére 
Anthoine Fradin de l’ordre des Cordeliers, plu- 
sieurs personnes se sont assemblées ct venues 
au couvent desdits Cordeliers, pour illec garder 
ledit cordelier , auque! n’avoit esté fait aucun 
opprobre par le Roy ne sa justice, mais y avoient 
esté envoyez seulement aucuns des conseillers 
du Roy pour fe interroguer sur aucunes choses 
et matieres secretes, dont le Roy en vouloit sca- 
voir la vérité. Et illec s‘estoient tenus nuit et 
jour pres de icelluy frére Anthoine, pour le 
carder, si comme ils disoient. Laquelle chose 
estoit en grande esclandre, parquoy et par l’ad- 
vis de la cour de parlement et prévost de’ Paris 
estoit interdit et deffendu & toutes personnes de 


(4) Soit permis. 

quelque condition qu’elles feussent, de non plus 
faire lesdites telles assemblées en ladicte église 
des Cordeliers, ne ailleurs, sur peine de confis- 
cation de corps et de biens. Et que au regard 
de ceulx qui ainsi estoient assemblez audit lien 
des Cordeliers, incontinent aprés le cry se dé- 
partissent et alast chascun en sa maison sur les- 
dictes peines, et aux maris qu’ils feissent def- 
fence & leurs femmes de plus aler ne eulx tenir 
lesdictes assemblées. Aprés lequel cry ainsi fait 
que dit est, fut par grant dérision crié par plu- 
sieurs des escoutans, que ce n’estoit que folie , 
et que le Roy ne scavoit riens des choses des- 
susdictes, et que c’estoit mal fait d’avoir ordonné 
de faire ledit ery. 

Et le lundy premier jour de juing audit an, 
par le premier président du parlement, et aul- 
tres qui se disoient avoir charge du Roy, fut dit 
et déclairé audit fréere Anthoine Fradin, qu'il 
estoit 4 tousjours banny du royaulme de France, 
et que pour ce faire i! vuidast incontinent et 
sans arrester hors d’icelluy royaulme, ce qu'il 
fist , et vuida le lendemain de ladicte ville de 
Paris , qui fut mardy second jour dudit mois de 
juing 1478. Et quant ledit frére Anthoine partit 
dudit lieu des Cordeliers de Paris,y avoit grant 
quantité de populaire, crians et soupirans moult 
fort son département, et en estoient tous fort 
mal contens. Et du courroux qu’ils en avoient, 
disoient de merveilleuses choses , et y en eut plu- 
sieurs , tant hommes que femmes qui le suivi- 
rent hors de la ville de Paris, jusques bien loing, 
et puis aprés s’en retournérent. 

Audit temps le Roy qui estoit alé au pays de 
Picardie , en intention d’avoir et mettre en ses 
mains et obéissance les villes, places ct pays 
que tenoit le deffunct duc de Bourgongne au jour 
de son trespas, comme appartenans au Roy, et a 
luy acquises par la rébellion et désobéyssance 


du deffunct duc de Bourgongne, et qui pour icel- 


les avoir y avoit menée la plus belle et grande 
quantité d’artillerie et gens-d’armes de son or- 
donnance, francs-archiers et nobles hommes, qui 
oncques fut veué en France. Et demoura longue- 
ment audit pays cuidant tousjours avoir les Fla- 
mens et le duc Maximien d’Auteriche , qu’ils 
appelloient leur seigneur, soubs umbre duquel 
avoir fut envoyé devers le Roy, luy estant a 
Cambray et en la cité d’Arras , ambassadeur du- 
dit duc d’Auteriche , qui pourparlérent de bail- 
ler au Roy paisiblement les contez d’Artois et 
de Boulongne, |’Isle, Douay et Orchies , Sainet- 
Omer et aultres villes, aveeques la duché de 
Bourgongne entiére. Et soubs umbre desdictes 
promesses le Roy leur bailla la jouyssance de 
Cambray, Quesnoy-le-Conte, Bouchain, et aul- 
Ic. 9. M., T. IV. 

tres villes. Et pour estre plus prés du Roy pour 


communiquer des choses dessusdites, s’en vint 
loger et parquer ledit duc d’Auteriche , luy et 
son ost, que on disoit estre vingt mil combatans 
et mieulx , entre Douay et Arras. Et illee tin- 
drent le Roy en belles paroles soubsumbre desdi- 
tes promesses, jusques en la fin dudit mois de 
juing , que le Roy n’eut aucune chose de ce qui 
luy avoit esté promis. Et si avoit eu libéralement 
du Roy icelluy Maximien lesdites villes, cuidant 
que de son costé feust entretenu ce que promis 
luy avoit, dont il ne fist rien , et n’y eut aucune 
conclusion sur ce prinse. 

Durant ledit mois de juing, l’armée que le Roy 
avoit envoyée en la haulte Bourgongne pour re- 
couvrer ses villes contre luy rebelles, et dont 
avoit la charge le gouverneur de Champaigne , 
nommé d’Amboise , prospéra fort, et regaigne- 
rent et mirent és mains du Roy Ia ville de Ver- 
dun, Montsaujon, et Sémur en Lauxois, tant 
par assault que par composition. Et aprés alé- 
rent mettre le siége devant la ville de Baulne , 
ou ils furent depuis par aucun temps , et jusques 
au commencement du mois de juillet ensuivant, 
et audit an 1478 que ladicte ville de Bauine se 
rendit au Roy par composition és mains dudit 
gouverneur : tellement qu’ils eurent leurs vies 
et biens saufs, et payerent en ce faisant par for- 
me d’amende pour leurs défaultes quarante mil 
escus, et si furent condempnez & rendre et resti- 
tuer tout le vin et aultres debtes qu’ils pouvoient 
devoir aux marchands de Paris, et aultres mar- 
chands duroyaulme, tant en vin par eulx ven- 
du et non livré, que d’argent a eulx baillé et 
presté. Et au regard des gens de guerre, ils s’en - 
alerent par ladicte composition franchement et 
quittement , eulx et leurs biens saufs. 

Audit mois de juillet furent et transportérent 
en ladicte ville d’Arras par devers le Roy illece 
estant , une grande ambassade dudit duc Maxi- 
mien d’Auteriche, et aussi des habitans des villes 
et pays de Flandres: lesquels furent oys par Je 
Roy et son conseil, et sur ce qu’ils voulurent 
dire a grande et meure délibération , fut appointé 
entre le Roy et lesdits Maximien et Flamens, 
que la guerre qui lors estoit audit pays cesseroit 
jusques a ung an, pendant lequel yroient seu- 
rement de chacun des deux costez toutes person- 
nes de l’ung party en lautre , et que toute mar- 
chandise auroit son plain cours. Et & tant s’en 
départit le Roy, et s’en vint loger vers Paris, 
et ne entra point en la ville, pour cause de ce 
que on luy dist que on s’y mouroit , et s’en ala 
pres de Vendosme, ot il se tint par aucun temps. 
Et aprés ala 4 Behuart, et aultres pélerinages 4 
sa dévotion, | 

En ladicteannée et au retour dudit pays le Roy 


fist de grans dons a plusieurs églises et divers | 


saincts , car il vint veoir la bénoiste Vierge Ma- 
rie de la Victoire, prés Senlis, ou i! douna deux 
mil francs , qu’il voulut estre employez a faire 
des lampes d’argent devant l’autel de ladicte 
Vierge. Et aussi fist couvrir d’argent la chasse 
de monseigneur sainet Fiacre, ou il fut employé 
de sept a huicts vingts marcs d’argent. Et en 
oultre pour sa grande et singuliére confidence 
que de tout temps ila eue a monseigneur Sainct 
Martin de Tours , voulut et ordonna estre fait 
ung grans treillis d’argent tout autour de la chasse 
dudit sainct Martin, lequel y fut fait, et pesvit 
de seize 4 dix-sept mii marcs d’argent, qui cousta 
avant que estre prest et tout assis, bien deux 
cens mil francs. Et est assavoir que pour finer 
de ladicte grande quantité d’argent a faire les 
ouvrages dessusdits , furent ordonnez commis- 
saires pour prendre et saisir toute la vaisselle 
quwon pouvoit trouver a Paris et aultres villes , 
laquelle vaisselle fut payée raisonnablement , 
mais nonobstant ce, en fut grande quantité 
mucée et ne fut plus veué és lieux ou elle avoit 
accoustume de courir. Et a ceste cause de la en 
avant quant on aloit aux nopces franches et aul- 
tres, o on avoit accoustume d’y en veoir large- 
ment , n’y estoient trouvez que beaulx verres et 
esguiéres de verre et feugiere. 

En icelluy temps ou Je Roy fist faire grant 
assemblée des prélats , gens d’église , de grans 
clercs, tant des universités de Paris , Montpe- 
lier, que d’autres lieux, pour eulx trouver et 
assembler en la ville d'Orléans , pour subtillier 
et trouver moyen de ravoir la pragmatique, et 
que l’argent des vaccans et bénéfices ne fussent 
plus portez 4 Rome , ne tyrez hors de ce royau- 
me. Et pour ceste cause se tint ladicte assemblée 
ainsi estant A Orléans , ou présidoit pour le Roy 
monseigneur de Beaujeu , monseigneur Je chan- 
celier et aultres du conseil du Roy. Lequel mon- 
seigneur le chancellier en la présence de mon- 
seigneur de Beaujeu dist et déclaira les causes 
pourquoy ladite assemblée estoit ainsi faicte au- 
dit Orléans, et les causes qui mouvoient le Roy 
d’avoir fait faire icelle assemblée , laquelle pro- 
position fut respondué par maistre Jehan Hué, 
doyen de la faculté de théologie pour ladite uni- 
versité de Paris, qui en ce faisant fist de gran- 
des remonstrances et parla fort et hardiment , 
pour ce qu'il estoit advoué de par lesdits de l’u- 
niversité de Paris. Et aussi y parla pour ladite 
université de Montpellier ung aultre grant clerc, 
qui aussi parla moult bien. Et aprés que icelle 
assemblée eut illec esté certaine espace de temps, 
Je Roy viot a sa dévotion en léglise Nostre- 

Dame-de-Cléry, et aprés sa dévotion faicte ala 
audit lieu d’Orléans, ow il ne séjourna que demie 
journée. Et aprés qu’il s’en fut retourné , tout 
ledit conseil ainsi assemblé que dit est, sans con- 
clure se départit, et ala chascun dont il estoit 
party pour y venir, ct fut ledit conseil remis a 
Lyon au premier jour de may aprés ensuivant. 

En aprés, le Roy estant audit pays de Tou- 
raine , envoya ses lettres closes 4 ses bons bour- 
gois de Paris, leur faisant scavoir quant il avoit 
envoyé ses ambassadeurs par devers le roy de 
Castille et de Léon , sur aucuns différens qui es- 
toient entre le Roy et luy, affin de trouver au- 


cun bon accord entre eulx sur lesdits différens, 


lesquels ses ambassadeurs estoient retournez du- 
dit voyaige , et avoient rapporté que ledit roy 
de Castille estoit bien content du Roy, et lay 
avoit promise et jurée bonne amour et vraie al- 
liance : pourquoy le Roy voulant de ces choses 
estre loué et regracié Dieu nostre créateur et la 
bénoiste glorieuse Vierge Marie, mandoit aus- 
dits de Paris , que de ce ils feissent processions 
générales a Paris, et que les feux en feussent 
faits parmy les rués de ladicte ville: laquelle 
chose fut faicte. Et furent icelles processions 
faictes , qui alérent de Nostre-Dame 4 madame 
Sainte-Geneviefve au mont de Paris, et y fut 
illec presché par le prieur des Carmes, qui illec 
déclaira bien au long et honorablement I’inten- 
tion et contenu desdictes lettres du Roy. 

En ladite année au mois d’octobre, advint au 
pays d’Auvergne que en une religion de moines 
noirs (1), appartenant a monseigneur le cardi- 
nal de Bourbon , y eut ung des religieux dudit 
lieu qui avoit les denx sexes d’homme et de fem- 
me, et de chascun d’iceulx se aida tellement 
qu’il devint gros d’enfant, pourquoy fut prins et 
saisi, et mis en justice et gardé jusques a ce 
qu’il fat délivré de son postume, pour apres ice- 
luy venu estre fait dudit religieux ce que justice 
verroit estre a faire. 

Audit pays advint aussi que ung gentil-hom- 
me dudit pays d’Auvergne nourrissoit ung lyon, 
qui luy eschappa et le perdit par aucun temps, 
qu’il ne scavoit ou il estoit devenu. Laquelle 
beste s’en ala a l’escart et sur aucuns chemins, 
la ou mengea et dévoura plusieurs créatures , 
tant hommes que femmes, pour cause dequoy 
grant nombre de gens dudit pays se mirent sur 
les champs pour le tuer, et y ala aussi sondit 
maistre , et tant firent qu’ils trouvérent ladicte 
beste. Laquelle entre aultres personnes recon- 
neut et vint a sondit maistre , et incontinent.fut 


(1) C’était, d’aprées Mézerai, dans l'abbaye d'Issoire , 
en Auvergne. 

tuée et meurdrie. Et pareillement aussi audit 
pays y sourdit une fontaine en lieu ot jamais 
n’en avoit point eu, et illec devint la terre mou- 
vant et tremblant merveilleusement. 

Audit an 1478, au mois de novembre, ung 
nommé Symon Courtois, que le Roy avoit fait 
son procureur général pour toute la conté d’Ar- 
tois, au moyen de la tréve qui estoit entre le 
Roy et les Flamens , se partit de la ville d’Ar- 
ras faignant aller en ses affaires au pais de 
Flandres. Auquel pays s’en ala par devers la 
contesse dudit Flandres , femme de Maximien 
d’Auteriche, par devers laquelle et non content 
de ’honneur a luy fait par le Roy de l’avoir 
ainsi créé sondit procureur général en ladite 
conte , dist a icelle contesse qu'il estoit bien son 
serviteur, comme ses aultres parens avoient esté, 
et qu’elle voulsist prendre de luy le serment et 
créer sondit procureur, et de raison elle luy re- 
vauldroit , et aimoit mieux qu'elle feust et de- 
mourast en ses mains que en celles du Roy. 
Lesquelies choses qui furent sceués par le gou- 
verneur dudit Arras pour le Roy, fut ledit 
Symon Courtois prins et saisi, et mené devers le 
Roy a Tours, ou il confessa tout ce que dit est 
dessus. Et & ceste cause il fat décapité. 

Audit an 1478 le lundy devant les Rois, ad- 
vint que plusieurs officiers du Roy en son ar- 
tillerie, firent assortir une grosse bombarde 
qui en ladicte année avoit esté faicte a Tours , 
pour illee essayer et esprouver , et fut acculée 
la queué d’icelle aux champs devant la bastille 
Sainct-Anthoine, et la gueulle d’icelle en tirant 
vers le pont de Charenton. Laquelle fut chargée 
pour ta premiére fois et tira trés-bien, et porta 
la pierre Cicelle de voliée jusques 4 la justice 
dudit pont de Charenton. Et pour ce qu’il sem- 
bla aux dessusdits qu’elle ne s’estoit pas bien 
deschargée de toute la poudre qui mise et bou- 
tée avoit esté dedens la chambre d’icelle bom- 
barde, fut ordonné par les dessusdits que en- 
cores seroit chargée de nouveau, et que de 
rechief seroit tirée pour seconde fois, et que 
avant ce elle seroit nettoyée dedans la chambre 
d’icelle avant que d’y mettre la poudre, ce qui 
fut fait, et fut faite charger et bouté sa boule 
qui pesoit cing cens livres de fer, dedans la 
gueule d‘icelle bombarde, 4 laquelle gueule 
estoit ung nommé Jehan Maugue, fondenr , 
qu’icelle bombarde avoit faite : laquelle boule 
en roullant au long de la vollée contre le tam- 
pon de la chambre de icelle bombarde , se des- 
chargea incontinent , sans s¢avoir dont le feu y 
vint. A cause dequoy elle tua et meurdrit et mist 
en diverses piéces ledit Maugue , et jusques a 
quatorze aultres personnes de Paris, dont les 

testes , bras , jambes et corps, estoient portez et 
gettez en l’air et en divers lieux. Et ala aussi 
ladicte boule tuer et mettre en piéces et lopins 
ung pauvre garcon oyselleur, qui tendoit aux 
champs aux oyseaulx. Et de la poudre et vent 
de ladicte bombarde y en eut quinze ou seize 
aultres personnes qui tous en eurent plusieurs 
de leurs membres gastez et briiez, et en mourut 
plusieurs depuis. Et tellement que de ceulx qui 
y moururent ledit jour , que de ceulx qui furent 
happez dudit vent , en mourut en tout de vingt- 
deux a vingt-quatre personnes. Et aprés le 
trespas dudit Maugue , fondeur de ladite bom- 
barde, le corps fut recueilly et ensevely, et 
mis en biere, et porté a Sainct-Merry a Paris, 
son patron, pour y faire son service, et fut crié 
par les carrefours de Paris que on priast pour 
ledit Maugue , qui nouvellement estoit allé de 
vie a trespas entre le ciel et la terre , ad service 
du Roy nostre sire. 

En ladicte année le mardy second jour de 
mars , le corps d’ung nommé Laurens Garnier 
de la ville de Provins, qui avoit par arrest de la 
cour de parlement esté pendu et estranglé au 
gibet de Paris un an et demy par avant ledit 
jour, pour occasion de ce qu'il avoit tué et 
meurdry ung collecteur ou receveur de la taille 
dudit lieu de Provins, et duquel cas il avoit 
obtenu rémission qui ne luy fut point entérinée 
par ladicte court, fut au pourchas d’ung sien 
frére fait despendre dudit gibet par Henry 
Cousin, exécuteur de la haulte justice audit lieu 
de Paris. Et illec fut ensepvely ledit corps et mis 
en une biére couvert d’ung cercueil , et dudit gi- 
bet mené dedens Paris par 1a porte Sainct-Denys, 
et devant icelle biére alloient quatre crieurs de 
ladicte ville sonnant de leurs clochétes , et en 
leurs poitrines les armes dudit Garnier , et au- 
tour d’icelle biére y avoit quatre cierges et huict 
torches qui estoient portées par hommes vestus 
de dueil et armoyez comme dit est. Et en tel 
estat fut mené passant parmy ladicte ville de 
Paris jusques 4 la porte Sainct-Anthoine , ou 
fut mis ledit corps en un chariot couvert de 
noir, pour mener inhumer audit Provins. Et 
lung desdits crieurs qui aloit devant ledit corps, 
crioit : « Bonnes gens, dictes vos patenostres pour 
» lame de feu Laurens Garnier , en son vivant 
» demourant a Provins, qu’on a nouvellement 
» trouvé mort soubs ung chesne, dictes en 
» vos patenostres que Dieu bonne mercy luy 
» face.» 

En ladicte année audit mois de mars le jeudy 
dix-huitiesme jour dudit mois, un gentil-homme 
nommé Oriole , natif du pays de Gascongne , 
qui auparavant avoit eué Ja charge et conduicte 
22. 

de par le Roy de cent lances de son ordon- 
nance , laquelle charge et ordonnance le Roy 
avoit nouvellement fait cesser avecques aul- 
tres, laquelle chose il print a desplaisance. Et 
a ceste cause fut raporté que ledit Oriole parloit 
mal et usoit de menasses, et que avecques ce 
aussi qu'il mist en délibération avecques le lieu- 
tenant de sa compaignie , de délaisser le Roy et 
son service , et aler servir en guerre son adver- 
saire le duc en Auteriche. En quoy faisant 
commettoit erime de léze-majesté envers son 
souverain seigneur , pour lesquels cas et aultres 
furent iceux Oriole et sondit lieutenant décapi- 
tez en.la ville de Tours, ledit jour de jeudy. Et 
aprés ladicte exécution faicte , furent portez 
par maistre Denis Cousin , exécuteur de la 
haulte justice , et qui avoit exécuté ledit Oriole 
et sondit lieutenant , leurs testes et partie de 
leurs membres attachez, et mettre aux portes 
d’Arras et Bethune , au pays de Picardie. 

Audit an et mois de mars fut aussi prins pri- 
sonnier a Paris ung nommeé le seigneur de Mau- 
ves , qui aussi avoit esté cassé de la charge de 
cent lances , dont aussi avoit eué la charge pour 
le Roy, et fut prins en l’ostel du Cornet , prés 
Sainct-Jehan-en-Greve, par Phelippe Luillier, es- 
cuyer capitaine de la bastille Sainct-Anthoine , 
et par luy ou par aultres mené prisonnier audit 
lieu de Tours par deyers le Roy qui lors y estoit. 
Et depuis fut délivré comme ignorant des cas a 
luy imposez. 

Au mois d‘avril 1479 apres , le Roy qui estoit 
au pays de Touraine délibéra du fait de sa guer- 
re, et de ce qui estoit de faire touchant le fait 
dicelle , pource que la tréve qui sur ce avoit 
esté entre luy d’une part et Je duc en Auteriche 
d’autre part, estoit presque faillie. Et que par 
ledit d’Auteriche n’avoit esté aucune ambassade 
envoyée devers luy pour accord faire entre eulx 
sur leurs différens, et pour conclure de ce qu’ils 
avoient a faire apres la fin d’icelle tréve. ~ 

Au mois de may ensuivant , nonobstant que 
ladicte tréve ne feust empiree ne faillie , les 
manans et habitans de la ville de Cambray mi- 
rent et bouterent les Picars, Flamens et aultres 
ennemis du Roy, tenans le party dudit duc en 
Auteriche, dedens ladicte ville de Cambray. Et 
d'icelle en déchassérent et mirent dehors les 
gens de guerre qui estoient dedens le chasteau 
de ladite ville de par le Roy, nonobstant que 
ladicte ville le Roy avoit laissée et baillée en la 
garde et confidence du seigneur de Fiennes , et 
incontinent apres vindrent de trois a quatre 
cens lances desdits Flamens et Picars, devant la 
ville et chastel de Bouchain, dedens laquelle 
n’y avoit en garnison pour le Roy que seize 

lances qui se retrahirent dedens ledit chastel , 
pource qu’ils apperceurent que les habitans du- 
dit Bouchain avoient délibéré de mettre lesdits 
ennemis du Roy dedens leur ville , incontinent 
qu’ils y seroient arrivez, ce qu’ils firent. Et in- 
continent eulx arrivez vindrent lesdictes habi- 
tans assaillir lesdictes gens du Roy , que par 
force ils prindrent, et les tuérent tous dedens 
ledit chasteau , et de tous ceulx qui y estoient 
n’en eschappa que ung seul, lequel s‘enferma 
dedens une chambre, et par ung tuyau des 
chambres aisées se laissa cheoir dedens les fos- 
sez et se saulva : desquelles entreprinses et cho- 
ses ainsi faictes , le Roy en fut fort mal content, 
et non sans cause, veu que ladicte tréve rom- 
pué et entreprises dessusdites ne se faisoient 
point pour aucune faulte ou coulpe, que eussent 
fait les gens de guerre du Roy sur lesdits en- 
nemis. 

Et a ceste cause le Roy envoya certain grant 
nombre d’artillerie en la duché et Franche- 
Conté de Bourgongne, avecques grant nombre 
de nobiles hommes et franes-archiers du royaul- 
me de France , par devers le gouverneur de 
Champagne, qui estoit gouverneur et lieutenant 
général du Roy audit pays de Bourgongne, pour 
recouvrer ledit pays, et mettre de rechief en sa 
main. Et y besongnérent lesdits gouverneur et 
ceulx de sa compaignie si vaillamment, que par 
assault et port d’armes ils gaignérent d’assault 
le chastel de Rochefort, et tuérent tous ceulx 
qui estoient dedens, en pillant tout ce qu’ils y 
trouvérent. Et de la s’en alérent devant la cite | 
de Dole , qui fut fort batie d’artillerie, et apres 
fut assaillie tellement qu'elle fut prise d’assault, 
a cause dequoy plusieurs gens de facon et bons 
marchans y moururent, et si fut ladicte ville ar- 
rasée mise par terre. 

Au mois de juing ensuivant messire Robert 
Destouteville, chevalier seigneur de Beine , qui 
avoit esté prévost de Paris par l’espace de qua- 
rante-trois ans, ala de vie a trespas audit lieu 
de Paris. Et en son lieu le Roy donna ledit of- 
fice de prévost de Paris a Jacques Destouteville, 
fils dudit deffunct prévost, en faveur de ce 
qu’il disoit que ledit deffunct Vavoit bien ct 
loyaulment servy a ta rencontre de Montlehéry 
et aultres divers lieux. " 

Durant ces choses le Roy estant a Montargis 
oyt les nouvelles des choses dessusdictes , dont 
il fut fort joyeulx , et lors se partit et s’en ala a 
Nostre-Dame-de-la-Victoire prés Senlis y faire 
ses offrandes , et de la s‘en vint au bois de Vin- 
ciennes ou il ne séjourna que une nuit. Et d‘illec 
se partit et print son chemin pour aler a Pro- 
vins , et de la au pays de Champaigne, a Lan- 

rres et aultres lieux ; et cependant fut chargé a 
Paris par la riviere de Seine moult grant nom- 
bre de belle et grosse artillerie , entre laquelle y 
avoit seize grosses bombardes toutes de fonte, et 
grant quantité de pouldres et salpestres pour 
mener a Chalons en Champaigne, a Bar-le-Duc, 
et dillec aler conquester la duché de Luxem- 
hourg; mais ledit voyage fut rompu et n’en fut 
riens faict. . 

Et le samedy, tiers jour de juillet audit an 
1479, vint et arriva a Paris une moult belle et 
honneste ambassade du pays d’Espaigne, que 
menoit et conduisoit pour le Roy l’évesque de 
Lombes, abbé de Sainct- Denis en France. 
Et les furent recepvoir aux champs, hors de la- 
dicte ville, les prévost des marchans et esche- 
vins de ladicte ville et aultres estats d’icelle 
ville, et apres leur entrée faicte en icelle ville 
sen alerent a Sainct-Denis , ou ils furent fort 
festiez par ledit abbé dudit lieu , et aussi audit 
lieu de Paris par aucuns des gens et officiers du 
Roy estans en icelle. 

En icelle année 1479 arriva en France ung 
jeune prince du royaulme d’Escoce , nomme le 
duc d’Albanie, frére du roy d’Escoce (1), qui par 
ledit Roy estoit déchassé hors dudit royaulme, le- 
quel s‘en vint au Roy a refuge, qui-luy fist faire 
grant honneur a I’entrée qu’il fist 4 Paris: car 
au-devant deluy furent aux champs par la porte 
Sainct-Anthoine, sur le chemin alant au bois 
de Vinciennes, tous les estatsde Paris avecques 
et en la compaignie de monseigneur de Gau- 
court, qui comme fieutenant du Roy le recueil- 
lit bien honnorablement. Et d’illec fut amené et 
conduit dedens Paris , et mené loger en la rué 
Sainct-Martin, a ’enseigne du Coq, ot depuis 
il fut longuement logé et ses gens et compaignie 
tout aux despens du Roy, combien que de sa 
compaignie et gens de sa nation n’avoit avecques 
luy que de dix a douze chevaux, et le fist le 
Roy accompagner par messeigneurs de Mony- 
pégny, chevalier, seigneur de Congressault , qui 
estoit aussi Escossois. 

Au mois d’aoust ensuivant , les Picars, Fla- 
mens et aultres ennemis du Roy, estans logez 
es pays de Flandres et aultres villes vontraires 
au Roy, se mirent sur les champs tendans affin 
de trouver et combatre les gens du Roy, et vin- 
drent pour ce faire prés de la ville de Thé- 
rowienne , laquelle ville tenoient les gens .du 
Roy, et lesquels ennemis cuidoient avoir et em- 


(1) Alexandre Stuart, frére de Jacques iI, roi d E- 
cosse ; il mourut a Paris en 1483, et fut enterré aux Cé- 
lestins. 

(2) Pulogne. 


34 


porter ladicte ville par force et violence. Et 
uprés leur venué la battirent fort de leur artil- 
lerie, a quoy il fut vaillamment résisté et con- 
tredit par monseigneur de Sainet-Andry, comme 
lieutenant de cent lances de monseigneur le duc 
de Bourbon, et aultres capitaines et nobles 
hommes de l’ordonnance du Roy. Et dudit ex- 
ploict en furent advertis les aultres gens de 
guerre estans pour le Roy en garnison ésdits 
pays de Picardie, tous lesquels pour secourir 
lesdits de Thérotienne et ladicte ville se as- 
semblérent et mirent sus les champs et vindrent 
trouver lesdits Picars, Flamens et autres sens 
de guerre ennemis du Roy, a environ une lieve 
pres dudit Therotienne; lesquels ennemis et ad- 
versaires estoient grant nombre, comme soixante 
mi! combatans , qui estolent menez et conduits 
par ledit duc en Auteriche, le conte de Romont 
et aultres seigneurs tenans ledit party, dedans 
lesquels vindrent frapper les geus du Roy estans 
en garnison audit Thérotienne, avecques plu- 
sieurs des compaignies des lances que le Roy 
avoiten Picardie, dont avoit la conduite le sei- 
gneur des Querdes ct aultres capitaines avec- 
ques luy, tous Jesquels par grant vigueur et 
honneste couraige frappérent dedens lesdits ad- 
versaires et ennemis, et tellement qu’ils def- 
firent toute l’avant-garde dudit duc en Aute- 
riche , 4 cause de quoy y eut grant occision des 
gens dudit duc, et y perdirent beaucoup de 
biens, et furent menez chassans par lesdites gens 
du Roy jusques dedens les fossez és portesd ‘Aire. 
Et pour ce que aucuns francs-archiers du Roy 
qui suivoient ladicte chasse se mirent a piller 
le bagaige et aultres biens laissez par lesdicts 
adversaires , ainsi chassez comme dit est , vint 
sur lesdits francs-archiers et aultres gens de 
guerre, le conte de Romont, qui bien avoit de 
quatorze a quinze mil piétons picquiers qui tue- 
rent partie desdits francs -archiers et autres 
gens de guerre. Et tant y en mourut des deux 
costez , qu’on disoit et estimoit les morts de 
quatorze a quinze mil combatans, dont en y eut 
desdits Bourguignons , Picars et Flamens, de 
morts environ de unze a douze mil combatans , 
sans les prisonniers dont les gens du Roy prin- 
drent grant quantité , c’est assavoir comme de 
neuf cens a mil prisonniers, entre lesquels y 
fut prins ung des fils du roy de Poulaine (2) , 
et ung aultre jeune fils qu’on disoit estre le 
mignon dudit duc en Auteriche, avec grant 
nombre de gens de bonne et grande maison , 
et tous bons prisonniers. Et au regart des gens 
de l’armée du Roy y mourut Ie capitaine Beau- 
voisien et W aste de Mompédon, baillifde Roiten, 
et des gens de guerre de!l’ordonnance du Roy y 


342 


mourut environ trois eens archiers de ladite 
ordonnance, sans les francs-archiers. 

Et aprés ladicte desconfiture ainsi faicte que 
dit est, ledit duc en Auteriche , le conte de Ro- 
mont et aultres de leur cumpaignie se raliérent 
et vindrent devant une place nommée Malau- 
noy, dedens laquelle estoit ung capitaine gas- 
con, nommé le Capdet Rémonnet, et aveeques 
luy de sept a huict-vingts lacquets arbales- 
triers (1) aussi Gascons , laquelle place par les- 
dits d’Auteriche et Romont fut assaillie. Et par 
lesdits Gascons fut fort résisté, mais en fin 
furent emportez d’assault et y moururent la 
pluspart desdits lacquets, et les aultres se get- 
terrent dedens les fossez. Et au regard dudict 
Capdet il fut prins prisonnier et mené pour as- 
. seurance devers ledit d’Auteriche , lequel non- 
obstant ladicte asseurance et trois jours aprés 
sadicte prise , et de sang froit et rassis, ledit 
d’Auteriche le fist pendre et estrangler. Et pour 
vengeance faire de sa mort le Roy trés-mal con- 
tent d’icelle fist pendre jusques au nombre de 
cinquante des meilleurs prisonniers que ses gens- 
d’armes eussent en leurs mains, et par le pré- 
vost des mareschaulx, lequel les fist pendre, 
c'est assavoir: sept des plus espéciaux prison- 
niers, au propre lieu ou le Capdet Rémonnet 
avoit esté pendu, dix aultres prisonniers devant 
Doiay, dix aultres devant Sainct-Omer, dix de- 
vant la ville d’Arras, et dix devant I’Isle. Et 
estoit ledit prévost accompagné pour faire faire 
ladite exécution, de huit cens lances et six mil 
francs-archiers, tous lesque!s aprés icelle exécu- 
tion faicte s’en alérent coste la conté de Guynes, 
et en revenant jusques en Flandres prindrent 
dix-sept places et maisons fortes, et tuérent et 
bruslerent tout ce. quils trouvérent et en emme- 
nérent beufs, vaches , chevaulx, jusques és aul- 
tres biens , et aprés s’en retournérent en leurs- 
dites garnisons. 

Audit temps fut prins sur mer par Coulon et 
aultres escumeurs de mer en Normendie pour 
le Roy jusques 4 quatre-vingts navires de Flan- 
dres, qui estoient alez quérir des seigles en 
Pruce pour avitailler le pays, et tout le harenc 
de la pesche d’icelle année, on il fut fait la plus 
grant desconfiture qui passé a cent ans fut faicte 
sur mer, a la grande confusion et destruction 
desdits Flamens. 

En l'année 1480 passérent la mer d’Angle- 
terre pour venir en France par devers le Roy, 
le seigneur de Havart, ung prothonotaire et 
aultres ambassadeurs anglois, pour le fait de 
l’entreténement de la tréve d’entre le Roy et le 


(1) Soldats armés d’arbalétes. 

roy d’Angleterre , lesquels ambassadeurs furent 
bien receups du Roy, et leur fist-on bonne chiére 
et grant, et s’en retournérent aprés leur expé- 
dition. Et leur fut donné par le Roy de l'or con- 
tent et de belle vaisselied’argent. 

En ladicte année 1480, le Roy bailla lettres de 
commission & maistre Jehan Avin, conseillier 
en sa cour de parlement, et a Jehan Doyac de la 
ville de Cusset en Auvergne, pour faire sur 
monseigneur de Bourbon , ses villes, pays, of- 
ficiers et bons subjects, plusieurs dampnez ex- 
ploicts et nouvelletez , que lesdits commissaires 
prindrent joyeusement a faire, cuidans destruire 
et porter dommaige audit monseigneur le duc, 
contre Dieu et raison et sans cause, mais pour 
complaire a la voulenté du Roy qui les menoit, 
afin de destruire ledit seigneur et mettre en 
exil. Et par lesdits commissaires en eusuivant 
leurdicte commission firent adjourner & compa- 
roir personnellement en la court de parlement a 
Paris , la pluspart des officiers d’iceluy monsei- 
gneur le due , comme son chancellier, son pro- 
cureur général, le capitaine de sa garde, et 
autres plusieurs en grant nombre qui y compa- 
rurent au jour a eux assigné, ou par commis- 
saires d’icelle court furent examinez. Et pour 
ce faire, longuement détenus en arrests en la- 
dicte ville, alencontre desquels maistre Francois 
Haslé , advocat du Roy en ladicte court de par- 
lement , plaida pour son plaisir faire contre Dieu 
et raison , le service de corps et d’ame. Et aprés 
par ladiete court furent eslargis et renvoyez en 
leurs maisons. 

Et apres ces choses ainsi faictes fut aussi ad- 
journé & comparoir en ladicte court maistre 
Jehan Hébert, évesque de Constances, pour 
respondre a plusieurs crimes et cas a luy impo- 
sez, ou il vint et comparut , et fut sur ce inter- 
rogué , et puis par arrest de ladite court fut fait 
constitué prisonnier és prisons de la conciergerie, 
et tous ses biens et temporels mis en la main du 
Roy. 

En ladicte année au mois d’aoust fut fait tréve 
avec le duc en Auteriche pour sept mois, dont 
les trois mois devoient estre marchans, les trois 
autres d'abstinence de guerre, et le septiesme 
mois de repentailles. 

En ladite année au mois de septembre, le 
hindy quart jour dudit mois, ung légat du 
Pape , nommeé le cardinal de Sainct-Pierre-ad- 
Vincula , qui estoit venu en France, et arriva 
en la ville de Paris ou il fut honnorablement re- 
ceu par tous les estats de Paris, qui alérent au- 
devant de luy par la porte Sainct-Jacques. Et 
par tout son chemin ou il passa par ladicte ville 
estoit tout tendu de tapisserie jusques a l’église 

Nostre-Dame de Paris ou il fist illee son oraison. 
Et aprés icelle faite , s’en alla en son logis qui 
luy estoit ordonné aa colliége de Sainct-Denys 
prés les Augustins. Et ’accompagnoit et estoit 
tousjours prés de luy trés-noble , trés-révérend 
pereen Dieu monseigneur le cardinal de Bourbon. 

Et le lendemain , qui fut mardy sixiesme jour 
dudict mois, maistre Olivier-ie-Diable, dit le 
Dain, barbier du Roy, festoya lesdits légat, car- 
dinal de Bourbon , et moult d'autres gens d’é- 
glise et nobles d’hommes, tant plantureusement 
que possible estoit. Et aprés disner les mena au 
bois de Vinciennes esbatre et chasser aux dains 
dedens le parc dudit bois, et aprés s‘en revint 
chascun en son hostel. 

Et le jeudy ensuivant, veille de la nativite 
de la bénoiste Vierge Marie , et vendredy ensui- 
vant, ledit légat fut aux vespres et messe en 
l’église Nostre-Dame de Paris, ou moult de gens 
de tous estats furent en ladicte église pour veoir 
faire ledit service audit légat , qui le fist bien et 
honnorablement. . 

Et le dimanche ensuivant douziesme jour du-. 
dict mois , ledit légat ala disner et soupper en 
l’ostel de Bourbon a Paris, ou monseigneur le 
cardinal de Bourbon le festoya, et y mena le- 
dit légat plusieurs archevesques, evesques et 
aultres seigneurs et gentilshommes, ou estoient 
Varchevesque de Besancon et celuy de Sens, 
les évesques de Chartres , celuy de Nevers, ce- 
luy de Thérouane, celuy d’Amyens, celuy d’A- 
let et aultres, le seigneur de Culton, Moireau, 
maistre d’ostel du Roy, et plusieurs aultres 
gentils-hommes et gens d’église , ou ils furent 
moult honnorablement festoyez. 

Et le lundy apres ensuivant , treiziesme jour 
dudit mois , ledit légat se partit de Paris et s’en 
ala & Sainct-Denis en France, ov aussi il fut 
festoyé par l’abbé de Sainct-Denis, et dudit 
Sainct-Denis s’en ala au pays de Picardie et 
Flandres, pour cuider communiquer avecques 
les Flamens et Picars, et essayer de faire aucun 
accord entre le Roy et eulx sur leurs différens, 
ou il fut depuis par long-temps, la pluspart d’i- 
celuy séjournant a Péronne , cuidant avoir seur 
acceps d’entrer audit pays de Flandres, ou le 
Roy y envoya aussi maistre Francois Haslé , le 
prévost de Paris et aultres, qui sans y riens 
faire retournérent a Paris. Et aussi retourna le- 
dit légat audit lieu de Paris le jeudy devant 
Noél , vingt- et-uniesme jour de décembre 1480, 
Jequel légat ala voir monseigneur Je cardinal de 
Bourbon , avec lequel il souppa et coucha, et le 
lendemain s’en partit dudit hostel par la porte 
dorée , et passa la riviére jusques en l’ostel de 
Neelle , ot il monta a cheval avec ses gens qui 

illee l’attendoient. Et s’en ala jusques a Orléans 
ou il séjourna certain temps , pendant lequel le 
Roy fist délivrer le cardinal Balué , et s’en ala 
audit Orléans devers ledit légat. Et en ce temps 
se tint le Roy au pays de Touraine ou il de- 
moura par la pluspart de l’yver, et jusques a 
environ les Rois qu’il s’en ala a Poictiers et aul- 
tres lieux , et puis s’en retourna a Tours et aux 
Forges vers la fin du mois de janvier. 

En ce temps le Roi fist casser et abatre tous 
les francs-archiers du royaume de France, et 
en leur place y voult estre et demourer pour 
servir en ses guerres les Souysses et picquiers. 
Et fit faire par tous coustelliers grant quantité 
de picques, hailebardes, et grans dagues a larges 
rotelles (1). 

En ladite année, |’yver commenca tard et ne 
gela point qui ne feust le landemain de Noél , 
jour Sainct Estienne, et jusques au 8 febvrier, 
qui sont six sepmaines , durant lequel temps fist 
la plus grande et aspre froidure que les anciens 
eussent jamais veu faire en leurs vies, et furent 
les rivieres de Seine, Marne , Yonne et toutes 
aultres riviéres affluans en ladicte riviére de 
Seine, prises et gelées si tres-fort que tous char- 
rois, gens et bestes passoient par-dessus la 
glace. Et au desgel desdites riviéres en advint 
plusieurs grans maulx et dommages, a cause 
desdictes glaces qui en emportérent plusieurs 
estans sur lesdictes rivieres; et les glacons 
firent de grans dommages , car ils rompirent et 
emportérent grant quantité de basteaux , dont 
partie s’en alérent frapper contre les ponts Nos- 
tre-Dame, Sainct-Michel d’iceile ville de Paris, 
lesquels basteaulx sauveérent plusieursgransheurs 
que eussent fait lesdits glacons contre lesdits 
ponts, qui furent en bien grand dangier d’estre 
abatus. Et pour le paour que en eurent les de- 
mourans sur lesdits ponts , désemparérent les- 
dits ponts , eulx et leurs biens , jusques le dan- 
gier en feust passé, et lesquels glacons rompi- 
rent sept des pieux du moulin du Temple. Et a 
ceste cause ne vint point de bois 4 Paris par la 
riviere de Seine, et fut bien chier, comme de sept 
& huict sols pour le moule: mais pour secourir 
le povre peuple , les gens des villaiges amené- 
rent en Ja ville 4 chevaulx et charrois grant 
quantité de bois vert. Et eust esté ledit bois 
plus chier, si les astrologiens de Paris eussent dit 
vérité, pour ce qu’ils disoient que ladite grande 
gelée dureroit jusques au huictiesme jour de 
mars, et il desgella trois sepmaines avant; mais 
depuis ledit desgel le temps fut fort froit jusques 
bien avant le mois de may, a cause de quoy plu-. 


(1) Lames. 

sieurs bourgeons des vignes qui estojent trop 
avancées , furent perdus et gelez , et les fleurs 
des arbres et les souches en divers lieux perdués 
et gellées. 

Durant ledit hiver et jusques au mois d’apvril, 
que failloit la tréve entre le Roy et les Flamens, 
ne fut riens fait de costé ne d’aultre, pource 
que lesdits Flamens envoyérent leur ambassade 
devers le Roy a Tours, ausquels il donna expé- 
dition et continua les tréves d’ung an , esperant 
que durant icelluy se trouveroit quelque bon ex- 
pédient de paix finale. 

Audit temps les ambassadeurs du roy Edouart 
d’Augleterre vindrent par devers le Roy , pour 
le faict de la tréve, et print le Roy la peine d’a- 
ler devers eux jusques 4 Chasteau-Regnault , ot 
le Roy les ouyst sur la matiére pourquoy ils es- 
toient venus: et illec furent expédiez par le Roy 
et puis s’en retournérent en Angleterre. Et apres 
leur partement fut dit et publié que la tréve 
d’entre lesdits deux Rois , estoit continuée pour 
bien long-temps. 

Audit an 1480 au mois de mars, le Roy es- 
tant en son hostel du Plessis-du-Parc-lez-Tours, 
fut merveilleusement malade d’une maladie qui 
soubdainement Je print , dont fut dit depuis qu’il 
fut en grant dangier de mort , mais moyennant 
Vayde de Dieu la sancté luy fut rendué , et re- 
vint en convalescence. 

En Vannée 1481, le Roy voult et ordonna 
que certain camp de bois qu’il avoit fait faire 
pour tenir les champs contre ses ennemis, feust 
drécié et mis en estat en une grant pleive prés 
le Pont-de-l’Arche, pour illec le veoir, et dedens 
iceluy , certaine quantité de gens de guerre ar- 
mez avec halebardiers et picquiers que nouvel- 
lement avoit mis sus, dont il avoit donné la con- 
duite desdictes gens de guerre 4 messire Phelippe 
de Crévecueur, chevalier seigneur des Querdes, 
et a maistre Guillaume Picquart, baillifde Rouen, 
dedens lequel camp il voult que lesdites gens de 
guerre feussent par |’espace d'un mois pour sca- 
voir comment ils se conduiroient dedens , et 
pour scavoir quels vivres il conviendroit avoir a 
eeulx qui seroient dedens ledit camp, durant le 
temps qu’ils y seroient. Et pour aller audit camp 
que le Roy avoit ordonné estre prest dedens le 
quinziesme jour de juing, le Roy s’approcha 
pres de Paris , et fist la feste de Penthecouste a 
Nostre-Dame-de-Chartres , et d’illec s’en ala au- 
dit Pont-de-l’Arche, et de la audit camp, qui 
fut choisi et assis entre ledit Pont-de-l’Ar- 
che et le Pont-Sainct-Pierre; partie duquel camp 
tel qu’il povoit contenir fut fossoyé au long de 
ce qui en fut dressié , et dedens fut tendu des 
tentes et pavilions , et aussy y fut mis de l’artil- 

lerie et de tout ce qui y estoit requis. Et par ladite 
portion ainsi dressée , qui fut fort agréable au 
Roy, fait jugement quel avitaillement il fauldroit 
avoir pour fournir tout icelay camp , quant il 
seroit du tout emply de ce que te Roy avoit in- 
tention de y mettre et bouter. Et aprés ces cho- 
ses et que le Roy l’eut bien veu et visité, s’en 
vint a bien content, et s’en partit pour s’en re- 
tourner audit lieu de Chartres, Selome , Ven- 
dosme et a Tours, et en renvoya toutes les com- 
paignies qui estoient venues audit camp par son 
ordonnance , chaseun en sa garnison. 

En ladite année le duc de Bretaigne envoya 
acheter 4 Milan certaine quantité de harnois , 
comme cuirasses , sallades , et aultres harnois, 
qui furent enfardelez (1) en fardeaux en fagon 
de draps de soye et aultres marchandises fort en- 
veloppées de cotton. Et tellement que a remuer 
les fardeaux ne faisoient point de noise, lesquels 
fardeaulx qui se porterent sur mulets arrrivérent 
aux montaignes d’Auvergne , laquelle marchan- 
dise de harnois les gens et commis de Doyac 
prindrent, et incontinent fut mandé au Roy qui 
donna lesdits harnois audit Doyac (2) et autres 
ses satélites. 

En ladite année toutes les vignes presque uni- 
versellement par tout le royaulme de France 
faillirent, et ne rapportérent que ung peu de 
chose , et le vin qui creust en ladicte année ne 
valut guiéres, et se vendit bien chier. Et a ceste 
cause le vin de l’année précédente, qui aussi ne 
valoit guiéres, fut vendu moult chier : car le vin 
qui au commencement d’icelle année qui ne fut 
vendu & détail et taverne que quatre deniers 
tournois, fut vendu douze deniers tournois la 
pinte. Et par aucuns marchans bourgois de 
Paris, et d’ailleurs qui avoient gardé du vin 
creu autour de Paris, comme de Champigny-sur- 
Marne et aultres lieux voisins , le vendirent bien 
chérement : car plusieurs en vendirent a detail 
deux sols parisis la pinte, qui estoit audit prix 
trente-six livres tournois le muy. Et advint que 
au moyen de ce que lesdites vignes faillérent 
comme dit est , et que le vin ne valut guiéres , 
plusieurs marchans s’en allérent cercher des 
bons en diverses régions loingtaines , lesquels 
marchans firent amener en la ville de Paris, qui 
fut pareillement chier vendu , comme six et sept 
blancs la pinte. Et lesquels vins furent alez qué- 
rir jusques és fins et mettes (3) des derniéres 
villes d’Espagne. 

En ladite année les garnisons pour le Roy es- 


(t) Emballés. 
(2) Il était gouverneur de la province d'Auvergne. 
(3) Limites , frontiéres. 

tans au pays de Picardie , tenans frontiéres sur 
lesdits Flamens, nonobstant la tréve , firent de 
grandes courses les ungs contre les aultres , en 
faisant mauvaise guerre: car tous les prison- 
niers de guerre pris de chascun desdits costez , 
sans miséricorde aucune estoient pendus quant 
prins estoient , sans aucun en mettre a rancon. 

Audit temps le Roy qui avoit esté malade a 
Tours, s’en partit dudit lieu de Tours, et s’en 
ala a Touars , ot aussi y devint trés-fort malade, 
et y fut en trés-grant dangier de mort. Parquoy 
et affin de recouvrer sa santé, envoya faire 
maintes offrandes et donner de biens grands 
sommes de deniers en diverses églises de ce 
royaume, et fist de grandes fondations. Et entre 
les aultres fondations fonda en la saincte chap- 
pelle du Palais-Royal a Paris une haulte messe, 
pour y estre dicte chacun jour en l’honneur de 
monseigneur sainct Jehan, a l’eure de sept heu- 
res du matin , laquelle il ordonna estre chantée 
par huict chantres qui estoient venus du pays 
de Provence , lesquels avoient esté au roy René 
de Cecile , et de sa chappelle , qui s’en vindrent 
aprés le trespas dudit feu roy René leur maistre, 
devers le Roy qui les recueillit comme dit est. 
Et fonda ladite messe de mil livres parisis, 
prises sur la ferme et coustume de poisson de 
mer qui se vend és halles de Paris. 

Et aprés ce que dit est et que le Roy eut esté 
ainsi malade , il se voiia d’aler en pélerinage a 
monseigneur Sainct-Claude, ce qu’il entreprit 
de faire, et s’en vint a Nostre-Dame-de-Cléry 
faire ses offrandes, et puis se partit d’illec pour 
aler accomplir sondit voyage. Et pour estre seu- 
rement de sa personne, y mena avecques luy 
huict cens lances ,-et plusieurs aultres gens de 
guerre qu’on estimoit bien a six mil combatans. 
Et avant son partement du pays de Touraine ala 
a Amboise veoir monseigneur le Daulphin son 
fils, que jamais n’avoit veu, au moins que bien 
peu , et au département Juy donna sa bénédic- 
tion, et le laissa en la garde de monseigneur 
Pierre de Bourbon, seigneur de Beaujeu, le- 
quel il fist son lieutenant-général par tout son 
royaulme, durant sondit voyaige. Et lors le 
déclaira le Roy 4 monseigneur le Daulphin qu’ll 
vouloit qu'il obéist 4 mondit seigneur de Beau- 
jeu, et qu'il fist tout ce qu’il luy ordouneroit, 
et tout ainsi que si luy-mesme luy comman- 
doit. 

En ladicte année, durant le voyage de Sainct- 
Claude, fut le blé moult chier universellement 
par tout le royaulme de France , et mesme- 
ment par tout le pays de Lyonnois , Auvergne , 
Bourbonnois , et aultres pays voisins. Et a cette 
cause y mourut grant quantité de peuple , tant 

de maladie que de famine , qui fut merveilleu- 
sement grande par toutes contrées, et si ce 
n’eussent esté les grandes aumosnes et secours 
de ceulx qui avoient des blez , la mort y eust esté 
moult douloureuse. Nonobstant ce, se partirent 
desdits pays plusieurs povres gens qui allérent 
a Paris et en plusieurs aultres bonnes villes, 
et furent mis en une grange ou maison a Saincte- 
Katerine du val des escolliers , ou illee les bons 
bourgeois et bonnes bourgeoises de Paris les 
alloient soigneusement penser. Et depuis furent 
menez a |’Ostel-Dieu de Paris ot ils moururent 
tous ou la pluspart : car quant ils cuidoient men- 
gier ils ne pouvoient , pource qu’ils avoient les 
conduits retraits par avoir esté trop sans men- 
gier. . 
En l’an 1482, le jeudy quatriesme jour de 
may, environ l’heure de quatre a cing heures , 
de trés-noble, puissante , saincte et des bonnes 
vivans l’exemplaire; c’est assavoir, ma trés-re- 
doubtée dame madame Jehanne de France , 
femme et espouse de monseigneur Jehan duc de 
Bourbonnois et d’Auvergne, expira et rendit 
’4me a Dieu en son chasteau de Molins en 
Bourbonnois, par le moyen d’une forte fiévre , 
si merveilleuse que l'art de médecine n’y peut 
pourveoir, et fut son corps inhumé en l’église 
Nostre-Dame dudit Molins. Laquelle dame fut 
fort plorée et lamentée, tant: par mondit 
seigneur son espoux et mary , ses serviteurs et 
gens de ses pays, et par tous aultres du 
royaulme de France, qui ladite dame avoient 
veué et eu cognoissance, pour les grandes vertus 
et biens dont estoit par grace remplie. 

Et auparavant icelle année ala aussi de vie a 
trespas au pays de Flandres, madame la contesse 
de Flandres et Artois, fille du feu duc Charles 
de Bourgongne, femme du duc en Auteriche, et 
niepce de messeigneurs de Bourbon ; de laquelle 
yssirent deux enfans; c’est assavoir, ung fils 
et une fille, lesquels demourérent en la garde 
des Flamens en la ville de Gant. 

En ceste dite année 1482 de ladite maladie de 
flevre et raige de teste, moururent en divers 
lieux moult et notables et grans personnaiges, 
tant hommes que femmes. Et entre aultres mou- 
rurent les archevéques de Narbonne et Bourges, 
l'évesque de Lisieux, et maistre Jehan Le Bou- 


| lengier, premier président en la court de parle- 


ment, et aussi messire Charles de Gaucourt , 
chevalier, qui avoit esté lieutenant pour le Roy 
en sa ville de Paris, lequel fut fort plaint, car il 


-estoit ung bon et honneste chevalier, beau pei~ 


sonnaige, saige homme et grant clerc. Et de la- 
dicte court de parlement moururent plusieurs — 
des conseillers et advocats d’icelle, et entre aul- 

tres mourut un Domme maistre Nicole Bataille, 
que on disoit estre le plus grand légiste du 
royaume de France, bonue personne et fort plai- 


sant, qui fut fort plaint et non sans cause. Et 


disoit-on qu’il mourut par le courroux qu'il 
print de sa femme qui fut fille de Nicole Erlaut , 
en son vivant trésorier du Daulphiné, combien 
qu’elle eust de sondit mary tout le plaisir que 
femme en povoit avoir , et d’elle avoit ea douze 
enfans en mariage, et avoir ledit deffunct au 
jour de sondit trépas quarante-quatre ans d’aage. 
Laquelle femme se conduisit en la lescherie, de 
sa pure charougne avec ribaulx particuliers , 
durant sondit mariage. Et entre aultres entre- 
tint eu sadicte lescherie ung jeune garcon , fils 
d'une venderesse de poires et de poisson de mer 
des halles de Paris , nommé Régnault la Pie, 
lequel avoit aultrefois eué grand familliarité au- 
tour du Roy comme son varlet-de-chambre, et 
depuis avoit esté mis dehors de son service par 
les fautes et abus dont I’accusa Olivier-le-Diable, 
dit le Dain , aussi son compaignon comme bar- 
bier, varlet-de-chambre du Roy. Laquelle 
femme le print en son amour désordonnée, et 
pour |’entretenir en vendit et engaiga de ses ba- 
gues et vesselle de sondit mary, et si print aussi 
de l’argent desondit mary larcineusement, pour 
rentreténement de sondit paillard , de toutes 
lesquelles choses sondit mary en fut adverty , 
qui en prit si trés-grand courroux que a cause 
d’iceluy il ala de vie a trespas, qui fut mouit 
grant dommaige. Au royaulme des cieulx gise 
lame de luy en bon repos. 

Et aprés que le Roy eut fait et accomply son 
voyage audit lieu de Sainct-Claude, il s’en re- 
tourna fort malade 4 Nostre-Dame-de-Cléry , la 
ou il fit sa neufvaine, et apres icelle faite moyen- 
nant la grace et bonté de la bénoiste Vierge Ma- 
rie illee requise, et a laquelle il avoit sa singu- 
liére confidence et dévotion , revint en assez 
bonne convalescence , et fut fort alégé de ses 
maux. Durant et pendant le temps que le Roy 
estoit audit lieu de Cléry, y mourut beaucoup 
de gens, tant de son hostel que d’aultres , et en- 
tre les aultres y mourut ung docteur en théolo- 
gie que nouvellement il avoit fait son conseiller 
et ausmdnier , qui estoit nalif de Tours, fils 
d’ung bouchier de ladicte ville, et se nommoit 
ledit docteur maistre Martin Magistri. 

Et aprés le Roy qui estoit audit lieu de Cléry 
s’en partit et s’en ala a Méhun-sur-Loire, a 
Sainct-Laurens-des-Eaués et illec environ , et y 
fut jusques prés la feste de Nostre-Dame deiny- 
aoust , qu'il se partit dudit Sainct-Laurens 


(4) 11 est nommé Cohem dans Comines. 

et retourna de rechief audit lieu de Clery, 
a la feste et solemnité de la Nostre-Dame demys- 
aoust. 

En ladite année au commencement de juillet 
se mirent sus une belle et bonneste ambassade 
du pays de Flandres, pour venir devers le Roy 
audit lieu de Cléry, ot ils arrivérent , et illee 
parlérent au Roy, auquel ils firent remonstrer et 
& son conseil les causes pour lesquelles ils estoient 
venus vers luy , de par les nobles hommes, 
gens d’église, et populaire du pays de Flandres. 
Lesquelles causes estoient tendans afin qu'il 
pleust au Roy avoir bon appoinctement avec- 
ques luy pour lesdits Flamens, qui ne tendoient 
a aultre fin que d’avoir paix finalle avecques le 
Roy. Lesquels ambassadeurs farent du Roy trés- 
bien et honnestement receus et recueillis, et 
leur fut de par luy donné expédition, dont iceulx 
ambassadeurs furent trés-biens contens. Et ce 
fait ils s’en retournérent audit pays de Flandres, 
et furent conduits et menez de par le Roy en la 
villede Paris par monseigneur de Sainct-Pierre, 
qui les fist bien festoyer par le prévost des 
marchands et eschevins d’icelle ville de Paris, 
bien et honnestement ; et puis apres sen retour- 
nérent a Gant et autres villes de Flandres, dont 
ils estoient partis. Et ainsi que ladite ambassade 
s’en retournoit, le Roy avoit fait mettre sus les 
champs grant partie de ses gens de guerre qu'il 
avoit en garnison au pays de Picardie, dont 
avoit la charge et conduite le seigneur des 
Querdes ; laquelle compaignie il faisoit beau 
vevir, car elle estoit fort belle. En laquelle com- 
paignie avoit quatorze cens lances fournies, tres- 
bien accompaignées de six mil Suisses, et aussi de 
huict mil picquiers. Tous lesquels gens de guerre 
ainsi assemblez que dit est, s’en allerent agrant 
triumphe et bruict mettre le siége devant ta ville 
d’Aire, qui est une trés-belle place et bien assise 
pres de Sainct-Omer et Thérouenne, dedens la- 
quelle ville y avoit plusieurs gens de guerre 
de par le duc en Autericbe. En laquelle place , 
tout incontinent que les gens du Roy y furent 
arrivez, la battirent moult fort d’artillerie, dont 
et dequoy les manans d’icelle ville feurent et se 
trouverent fort espouventez; mais aucuns des 
gens de guerre illec estans, qui avoient bonne 
intelligence avec ledit seigneur des Querdes 
pour le Roy, de luy bailler ladicte place et ville, 
firent composition pour icelle ville , qui estoit 
telle qu'elle seroit mise en la main du Roy. Et 
fut faicte ladicte composition par ung chevalier 
nommeé le seigneur Descontrans (1), qui estoit 
du pays de Picardie, et lequel avoit la garde de 
ladicte ville de Aire de par ledit duc en Anteri- 
che. Et mist ladicte place en la main du Roy, 


LES CMRONIQUES DE JEAN DE TROYES. [ 1482} 


en luy faisant le serment de le servir bien et 
loyaulment, dont et pour bien le récompenser le 
Roy lui donna Ja charge de cent lances, et si 
luy fut oultre baillé et donné trente mil escus en 
or content. 

En ladicte année és mois d’aoust et septem- 
bre, un chevalier du pays du Liége nommé 
messire Guillaume de La Marche, dit le San- 
glier-d’Ardaine , fist et conspira guerre mortelle 
alencontre de trés-noble prince et trés-révérend 
pére en Dieu monseigneur Loys de Bourbon , 
évesque de ladicte cité de Liége, qui avoit 
paravant nourry ledit Sanglier-d’Ardaine, pour 
le tuer et meurdrir. Et aprés ce fait de metre 
et faire évesque dudit Liége, le frére dudit 
Sanglier. Et pour faire par icelluy Sanglier 
sa dampnée entreprise, le Roy luy fist deéli- 
vrer argent et gens de guerre en grant nom- 
bre. Au moyen desquels, et aussi de certain 
nombre de mauvais garcons, Jarrons, et pi- 
peurs , et pillars, qu'il print et assembla tant 
en fa ville de Paris, que en aucuns des vil- 
laiges voisins d’icelle ville , jusques au nombre 
de deux a trois mil. Lesquels il fist vestir et 
habiller de robes rouges , et a chascune desdites 
robes, dessus la manche sénestre, y fist mettre 
une hure de sanglier. Et estojent lesdits mauvais 
garcons légierement armez ; et ainsi ledit San- 
glier les mena jusques audit pays du Liége. Et 
luy illec arrivé trouva facon et moyen d’avoir 
intelligence avecques aucuns traistres Liégeois 
de ladicte ville , alencontre de leur seigneur , 
de déchasser, tuer et meurdrir Jeurdit évesque , 
et le mettre hors de la cité , avecques ce qu’il 
avoit de gens ; ce que firent lesdicts Liégeois, et 
soubs umbre d’une amitié fainte qu’ils disoient 
avoir a jeurdit évesque, luy dirent que force 
estoit qu’il alast assaillir sondit ennemy , et que 
sesdits habitans le suivroient en armes , et vi- 
vroient et mourroijent pour luy, et qu’il n’y au- 
roit point de faulte que ledit Sanglier et sa com- 
paignie demoureroient desconfits et destruits. Le- 
quel monseigneur du Liége inclinant a leur re- 
queste, saillit de ladicte cité du Liége , et ala 
avecques eulx aux champs tout droit ot estoit 
ledit de La Marche; lequel quant il vit ledit 
_ évesque se descouvrir del’embi che ou il estoit, 
et s’en vint tout droit audit monseigneur l’éves- 
que. Et quant lesdits traistres habitans du 
Liége virent leurdit évesque es mains dudit 
de La Marche, son ennemy, luy tournerent le 
dos, et sans coup férir s’em retournérent en Ja- 
dicte cité de Liége. Et incontinent ledit mon- 
Seigneur de Liége qui n’avoit ayde ne secours 
que de ses serviteurs et familiers, se trouva fort 
esbahy ; car ledit de La Marche qui estoit sailly 

de sadite embusche, s’en vint a luy, et sans 
aultre chose dire luy bailla d’une taille sur le 
visage, et puis luy-mesme le tua de sa propre 
main, et apres ce fait iceluy de la Marche fist 
mener et getter ledit évesque , et estendre tout 
nud en la grant place, devant l’église Sainct- 
Lambert, maistresse église de ladicte cité de 
Liége , ou illec fut manifestement monstré tout 
mort aux habitans de ladicte ville, et a un 
chascun qui le vouloit veoir. Et tantost aprés 
ladicte mort y arrivérent cuidans le secourir le 
duc d’Auteriche, le prince d’Orenge , le conte 
de Romont et aultres gens de guerre , lesquels , 
quant ils sceurent la mort dudit évesque,s’en re- 
tourneérent sans riens faire, & l'occasion d’icelle. 

En ladite année , au mois d’octobre, le Roy 
se trouva fort malade en son hostel du Plessis- 
du-Parc-lez-Tours , & cause de laquelle maladie 
eut grant paour de mourir. Et pour ceste cause 
se fist porter 4 Amboise par devers monseigneur 
le Daulphin , auquel il fist plusieurs belles re- 
monstrances , en luy disant qu’il estoit malade 
d’une maladie incurable, en le exhortant que 
aprés son trespas il vousist avoir aucuns de ses 
serviteurs pour bien recommandez. C’est assa- 
voir, maistre Olivier le Diable, dit le Dain, son 
barbier , et Jehan de Doyac , gouverneur d’Au- 
vergne, en disant qu'il avoit esté bien servy 
d’eux ; et que ledit Olivier luy avoit fait plu- 
sieurs grans services , et qu’il ne feust riens de 
luy, si n’eust esté ledit Olivier. Et aussi qu’il 
estoit estrangier et qu’il se servist de luy , et 
qu'il entretenist en son service et aux offices et 
biens qu'il luy avoit donnez. Luy reeommanda 
aussi monseigneur du Bouchaige, et messire 
Guyot-Pot, bailly de Vermandois, et luy en- 
chargea qu’il creust leur conseil ; car it les avoit 
trouvez saiges et de bon conseil. Et si dist oultre 
a mondit seigneur le Daulphin, qu’il conservast, 
tous les officiers qu’il avoit faits en leurs offices, 
et que principalement il eust son povre peuple. 
pour recommandé, lequel il avoit mis en grande 
povreté et désolation, et plusieurs aultres choses 
luy remonstra , que depuis il fist magnifester en 
plusieurs des bonnes villes de son royaulme et 
en sa court de parlement. Et si luy dist outre 
que, pour la conduitede la guerre, il se servist 
du seigneur des Querdes , lequel il avoit trouvé 
en tous ses affaires bon, loyal et notable cheva- 
lier , et de bonne et grande conduite , et ce fait 
s'en retourna aux Montils. 

Audit temps le Roy fist venir grant nombre 
et grant quantité de joueurs de bas et doulx in- 
strumens , qu'il fist loger 4 Sainct-Cosme prés 
Tours, ou illec ils se assemblérent jusques au 
nombre de six vingts. Entre lesquels y vinrep\ 

plusieurs bergers du pays de Poictou, quisouvent 
jouérent devant le logis du Roy , mais ils ne le 
veoient point. affin que ausdits instrumens le 
Roy y prensist plaisir et passe-temps , et pour le 
garder de dormir. Et d’ung aultre costé y fist 
aussi venir grant nombre de bigots , bigottes, 
et gens de dévotion , comme hermites et sainctes 
créatures, pour sans cesser prier & Dieu qu’ils 
permist gu’il ne mourust point, et qu’il le lais- 
sast encore vivre. 

En ce temps és mois d’octobre et novembre 
se firent de grans alées et venues par les Fla- 
mens de la ville de Gant, qui vindrent en am- 
bassade devers le Roy. Lequel pour les oyr y 
commist maistre Jehan de la Vacquerie qui es- 
toit du pays de Picardie , et Jequel il avoit nou- 
vellement fait et créé son premier président en 
sa court de parlement 4 Paris, pour consulter de 
la matiére. C’est assavoir, de bonne paix et union 
estre faite entre Je Roy et lesdits Flamens. Et 
aussi avecques ledit président y ordonna et com- 
mist le Roy ledit monseigneur des Querdes et 
aultres ; et tellement fut communiqué par les- 
dites parties, tant d’ung costé que d’aultre, 
quiils firent et traictérent ladicte paix. En la- 
quelle faisant se debvoit faire le mariage de 
monseigneur le Daulphin et de fa fille du duc 
en Aulteriche , qui estoit en la possession et 
garde desdits Flaméns de Gant, dont de ce le 
Roy fut fort joyeux , et eut ladite paix et union 
pour bien agréable. Et pour l’honneur d’icelle 
en fut chanté par tout le royaulme, Te Deum 
laudamus , et si en furent faits les feux en la 
ville de Tours. Et incontinent ces choses faites 
fut grant bruit que lesdits Flamens s’estoient 
partis dudit lieu de Gant pour amener ladicte 
fille. Laquelle pour la bien et honnestement re- 
cueillir, le Roy y avoit ordonné mesdames de 
Beaujeu, sa fille aisnée , madame de Dunois (1), 
sceur de la Royne , madame de Touars, madame 
Vamiralle , et plusieurs aultres dames, damoi- 
selles et gentils femmes, qu’on cuidoit qu’ils 
deussent venir et arriver en la ville de Paris le 
huictiesme jour de décembre. Mais ladicte ve- 
nué séjourna pour aucuns menus differens qui 
survindrent du costé desdits Flamens , jusques 
ace que lesdits différens eussent esté vuidez. 

En ladicte année les roys d’Escosse et d’An- 
gleterre eurent grant guerre l’ung contre l’aultre, 
et entrérent lesdits Escossois bien avant audit 
royaulme d’Angleterre, lequel ils dommaigeérent 
moult fort. Et nonobstant que lesdicts Escossois 
estoient cent mil hommes en bataille plus que 


(1) Agnés, fille de Louis, duc de Savoie, ¢pouse de 
Francois I<, comte de Dunois. 

n’estoient les Anglois , toutesfois afin quiils ne 
frappassent lung sur l’autre , se mist et fust fait 
appoinctement entr’eux par le moyen du duc 
d’Albanie, frere dudit roy d’Escosse, qui que- 
relloit contre icelluy roy d’Escosse son frére. 
Laquelle querelle d’entr’eux estoit telle que le- 
dict duc d’Albanie disoit que sondit frére usur- 
poit sur luy ledit royaulme , pource. que lesdicts 
roy d’Escosse et duc d’Albanie, qui estoient 
freres, estoient venus et yssus sur terre d'une 
ventrée , et que d’icelle ledit duc d’Albanie qui 
estoit le premier yssu , et que par ainsi il avoit 
acquis droit d’atnesse devant sondit frére audit 
royaulme. Et a ceste cause ceulx qui menoient 
ladicte guerre pour ledict roy d‘Escosse firent 
composition avecques lesdicts d’Albanie et An- 
glois qui estoient ensemble, tellement qu’ils ne 
frappérent point les ungs contre les aultres , et 
s’en retourna chascun au lieu dont il estoit 
party. 

En ladicte année, au mois de janvier , vin- 
drent et arriverent en la ville de Paris les am- 
bassadeurs de Flandres , qui avoient moyenne 
la paix d’entre Je Roy et Jes Flamens , au moyen 
du mariage de monseigneur le Daulphin et de 
damoiselle Marguerite d’Auteriche, contesse de 
Flandres , fille dudit duc en Auteriche, au de- 
vant desquels et pour les recevoir en la ville de 
Paris , de par Ie Roy y furent monseigneur I’e- 
vesque de Marceille, lieutenant pour le Roy en 
icelle ville de Paris, accompaigné du prévost 
des rnarchans et eschevins, bourgois et habi- 
tans d’icelle ville , et d’ung docteur de la ville 
de Paris , nommé Scourable , qui fist une moult 
honnorable proposition par devant lesdits Fla- 
mens, qui moult s’en tindrent pour bien con- 
tens. Et le lendemain qu’ils furent arrivez en la- 
dicte ville , qui fut le dimanche quatriesme jour 
de janvier, furent lesdits ambassadeurs Fla- 
mens en l’église Nostre-Dame de Paris oyr la 
messe. En laquelle église Nostre-Dame y furent 
faictes processions généralles, et y prescha ledit 
Scourable, qui y fist une moult belle prédica- 
tion, dont tous ceulx qui J’ouyrent furent moult 
bien contens. Et de ladicte venue et publica- ~ 


tion de ladicte paix en fut chanté en icelle église, 


Te Deum laudamus , fait les feux , et aussi de 
grans chiéres parmy les rues de ladicte ville. 
Et furent ledit jour de dimenche iceux ambas- 
sadeurs au partir de ladite église Nostre-Dame , 
menez disner en l’ostel de ladite ville de Paris , 
la ot illec ils furent moult bien festoyez. Et le 
lendemain lesdits ambassadeurs se partirent du- 
dit lieu de Paris et s’en allerent pardevers le 
Roy. 

. Et d'icelle yvenué et bonne paix en fut res- 

. jouy et joyeux trés-noble et trés-révérend pére 
en Dieu , monseigneur le cardinal de Bourbon , 
qui 4 Poccasion d’icelle bonne paix fist faire son 
hostel de Bourbon a Paris , une moult belle mo- 
ralité, sottie et farce, ou moult de gens de la 
ville alerent pour les veoir jouer , qui moult pri- 
sérent ce qui y fut fait. Et eussent les choses 
dessusdites esté plus triumphantes, se n’eust 
esté le temps qui moult fut plouvieux et mal 
ndvenant, pour la belle tapisserie et le grant 
appareil fait en la court dudit hostel. Laquelle 
court fut toute tendué de la tapisserie de mondit 
seigneur le cardinal, dont il en avoit grande 
quantité et de belle. 

Apres lesdits jeux ainsi faits que dit est , les- 
dits ambassadeurs s’en partirent de Paris le 
lundy ensuivant , comme dit est , et s’en alérent 
a Amboise , ot ils furent moult honorablement 
receups de par le Roy, et y virent par deux 
fois monseigneur le Daulphin , qui les recueillit 
moult honnestement. Et 4 Jeur département de 
Tours , ot il furent depuis, le Roy leur fist 
donner pour leur deffroy trente mil escus au so- 
leil , ct de belle vaisselle d’argent largement, et 
puis iceux ambassadeurs s’en retournérent a 
Paris , ou ils firent publier en la cour de parle- 
ment les articles faites pour ladicte paix ; c’est 
assavoir, publiquement et en pleine court, a 
huis ouverts. Et aprés ladite lecture faicte, leurs 
furent iceux articles confermez par ladite court. 
Et au département d’icelle cour, maistre Guil- 
laume Le Picard, baillif de Rotien, mena et 
conduisit lesdits ambaseadeurs et aultres offi- 
ciers du Roy , estans illec en son hostel , assis 
audit lieu de Paris, en la rué de Quinquenpois, 
ou illee i] donna a disner 4 toute la compaignie, 
et y furent moult plantureusement festoyez , 
a ung jour de mardy, jour de février en ladicte 
année 1482. 

Audit mois de février Je Roy escripvit lettres 
a tous les estats de Paris, par lesquelles il les 
prioit tres-instamment qu’ils se vousissent trans- 
porter en l’église de monseigneur sainct Denis, 
luy faire priere qu'il veille estre intercesseur et 
moyen envers nostre Sauveur Jésus-Christ, qu'il 
vousist permettre que le vent de bise ne cou- 
rust point , pource que par le rapport de tous 
médecins , avoient esté d’opinion que ledit vent 
de bise quant il vanteroit feroit moult de maulx, 
tant a la santé des corps humains que des biens 
de la terre. Et par lordonnance du Roy furent 
tous lesdits estats de Paris 4 divers jours audit 
lieu de Sainct-Denis , faire processions et chan- 
ter lesdites messes. 

Et le samedy dixneufiesme jour d’avril 1483 
apres Pasques , monseigneur de Beaujeu et ma- 

dame sa femme vindrent a Paris, pour eulx aler 
en Picardie recepvoir madame la Dauphine des 
mains des Flamens, qui par le traictié de la 
paix la debvoient mettre entre les mains de mon- 
dit seigneur de Beaujeu pour le Roy. Et fist la- 
dite dame de Beaujeu son entrée en la ville de 
Paris, comme fille du Roy , et y fist des mes- 
tiers nouveaulx. Et estoient lesdits scigneur et 
dame bien honnestement accompaignez de grans 
seigneurs et dames, comme le seigneur d’Albret, 
le seigneur de Sainct-Valier, et aultres nobles 
hommes , madame l’admiralle et aultres dames 
et damoiselles, lesquels séjournérent a Paris par 
trois jours, durant lesquels monseigneur le car- 
dinal de Bourbon les festoya moult honnorable- 
ment. 

Audit mois d’avril le roy Edotiart d’Angle- 
terre mourut audit royaulme d'une apoplexie 
qui le print. Aultres dient qu’il fut empoisonné 
en beuvant du bon vin du creu de Challuau, 
que Je Roy Juy avoit donné , duquel il but en si 
grande habondance qu'il en mourut : combien 
que on a dit depuis que il vescut jusques a ce 
qu'il eust fait roy en son lieu son fils aisné. 

Audit mois et an mourut aussi madame Mar- 
guerite de Bourbon , femme de Phelippe mon- 
seigneur de Savoye, comtesse de Bresse, de 
maladie qui longuement Juy dura, et d’icelle 
maladie on n’y peut mettre reméde qu’elle n’en 
mourit étique, dont fut grant dommaige; car 
elle estoit en son vivant moult honneste et 
bonne dame, et pleine de grans biens et ver- 
tus. 

Au mois de may le samedy tiers jour d'iceluy 
mois , par lordonnance et commandement du 
Roy, tous les estats de Paris, comme le prévost, 
juge ordinaire, avecque les supposts et praticiens 
du Chastelet dudit lieu , la cour de parlement, 
la chambre des comptes , les généraulx des ay- 
des et monnoyes, la chambre du trésor et les es 
leus, avecques les prévost des marchands et es- 
chevins d'icelle ville, alérent en belle procession 
dudit lieu de Paris jusques au lieu et en l’ab- 
baye de monseigneur sainct Denys en France , 
illec prier pour la bonne prospérité du Roy , de 
la Royne, monseigneur le Daulphin et les sei- 
gneurs du sang, et aussi pour les biens de la 
terre. 

Au mois de juing ensuivant le lundy second 
jour dudit mois, environ cing heures du soir, fist 
son entrée en la ville de Paris madame la Daul- 
phine, accompaignée de madame de Beaujeu , 
madame |’admiralle , et aultres dames et gentils 
femmes. Et entrerent a ladicte heure audit lieu 
de Paris par la porte Sainct-Denys , ot: estoient 
préparez -pour sa venué trois beaulx eschaf- 

faulx , en l'un desquels tout en hault estoit un 
personnaige représentant le Roy comme souve- 
rain. Au second estoient deux beaulx enfans , 
ung fils et une fille, vestus de damas blanc, 
faisans et représentans monseigneur le Daulphin 
et madite damoiselle de Flandres. Et au tiers es- 
taige au dessoubs estoient deux personnaiges , 
de mondit seigneur de Beaujeu et de madame 
sa femme. Et a chascun d’iceux personnaiges a 
costé estoient les escussons des armes desdits 
seigneurs et dames. Et si y avoit aussi quatre 
personnaiges; c’est assavoir, l'un de labour , 
autre de clergié, l'autre marchandise, et l'autre 
noblesse, qui tous dirent un couplet a icelle en- 
trée. Et est assavoir que par tout ot madite da- 
moiselle de Flandres passa tout fut tendu par les 
rués, et y furent encores faits plusieurs beaulx 
personnaiges , tous consonans ausdits monsei- 
gneur'le Daulphin et madame la Daulphine. Et 
pour ’honneur de sadite venue furent mis hors 
et délivrez tous prisonniers de ladite ville de 
Paris. Et y fut fait nouveaux mestiers. 

Et le vendredy septiesme jour dudit mois de 
juing, environ l’eure d’entre huict et neuf heures 
du soir, se leva grand tonnoire audict lieu 
de Paris. Et a ung des esclats dudit tonnoire 
qui fut 4 ladite heure , vint iceluy tonnoire em- 
flamber et mettre le feu au clochier de madame 
Saincte-Geneviefve au Mont de Paris, lequel 
brusia toute la charpenterie dudit clochier , qui 
estoit demourée par l’espace de neuf cens ans , 
fondit toutes les cloches dudict clochier , et le 
plomb dont il estoit couvert , oa il y avoit par 
estimation cent mil livres de plomb et plus, et 
y eut ung grant dommaige qui estoit pitié a 
voir. 

Au mois de juillet audit an 1483, fut fait et 
solempnisé la feste des nopces de mondit sei- 
gneur le Daulphin et damoiselle Marguerite de 
Flandres en la ville d’Amboise. Et y avoit et 
estoient présens plusieurs nobles et notables per- 
sonnaiges de ce royaulme, envoyez des citez et 
bonnes villes dudit royaulme , et par l’ordon- 
nance du Roy. 

En ladicte année 1483 le Roy délibéra d’a- 
voir et luy estre portée la saincte ampolle qui 
estoit en l’église Sainct-Remy de Reims , et qui 
avoit esté apportée par grace divine dés l’an 
500 par une coulombe blanche au bon sainct 
Remy de Reims, pour en oindre et sacrer a roy 
de France le roy Clovis , qui fut le premier roy 
chrestien, lequel mourut en ladite année, et gist 
en )’église Saincte-Geneviefve au Mont de Paris. 
Et par ainsi estoit demourée ladicte sainte am- 
polle audit lieu de Sainct-Remy neuf cens quatre- 
vingts et trois ans qu’elle en fut tirée et mise 

hors de son lieu, et apportée a Paris par Claude 
de Montfaucon, gouverneur d’Auvergne , A ce 
commis par le Roy. Et arriva a Paris le dernier 
jour de juillet, et fut apportée en grande révé- 
rence et processions reposer en la saincte Chap- 
pelle du palais royal & Paris , ou elle y demoura 
jusques au lendemain au soir premier jour 
d’aoust qu’elle fut emportée dudit lieu de Paris 
au Roy, en son hostel des Montils-lez-Tours, 
avec les verges de Moyse et Aaron, et la croix 
de la Victoire qui aussi fut envoyée par grace 
divine au bon roy sainct Charlemaigne pour 
obtenir victoire alencontre des Infideles. Les- 
quelles verges et croix avoient tousjours esté 
audit lieu de la saincte Chapelle 4 Paris avec- 
ques les sainctes relicques estans illec au pre- 
mier jour d’aoust qu’ils en furent avec ladicte 
sainete ampolle par |’évesque de Sécts et aultres 
commissaires 4 ce ordonnez de par le Roy em- 
portez. 

Audict an le lundy vingt-cinquiesme jour du- 
dict mois d’aoust, le Roy devint fort malade en 
son hostel des Montils-lez-Tours, tellement qu'il 
perdit la parole et tout entendement, et vindrent 
les nouvelles & Paris le mercredy vingt-sep- 
tiesme jour dudit mois qu’il estoit mort, par 
une lettre qu’en escrivit maistre Jehan Bricon- 
net : ausquelies lettres fut foy adjoustée, pour- 
ce que ledit Briconnet estoit homme de bien et 
de credit. Et a ceste cause les prévost des mar- 
chans et eschevins de la ville de Paris pour 
pourveoir aux affaires d'icelle ville, firent met- 
tre garde aux portes de ladite ville pour garder 
que homme n’en yssist ne y entrast. Et a ceste 
cause fut bruit tout commun parmy ltadite ville 
de Paris que le Roy estoit ainsi mort, dont il 
n’estoit riens, et s’en revint, but, parla et man- 
gea trés-bien , et vesquit jusques au samedy au 
soir, ensuivant trentiesme et pénultiesme jour 
dudit mois d’aoust environ l’eure de entre six 
et sept heures au soir qu’il rendit ame. Et in- 
continent fut le corps habandonné de ceux qui 
Yavoient servy en la vie. 

En aprés ledit trespas son corps , depuis qu’il 
fut appareillé comme on a de coustume de faire, 
fut porte inhumer dudit lieu des Montils en I’é 
glise Nostre-Dame-de-Ciéry, pource qu'il voulut 
et ordonna en son vivant que ainsi feust faict, 
et ne voulut estre mis avecques les deffuncts 
trés-nobles rois de France ses prédécesseurs, en 
l’église et abbaye de Sainct-Denis en France. Et 
ne voulut jamais dire la raison qui le avoit meu 
a ce. Mais aucuns pensoient que ce feust pour 
la cause de l’église ou il fist moult de biens, et 
aussi pour Ja grande dévotion qu'il! avoit a la 
bénoiste vierge Marie, priée audit liea de Cléry. 

Lequel deffunct Roy en son vivant, 4 cause 
d’aucuns personnaiges qui estoient a Ventour de 
sa personne, comme Olivier le Diable , dit le 
Dain, son barbier , Jehan de Doyac, et autres 
plusieurs , lesquels il creoit plus que gens de 
son royaulme , fist durant son régne beaucoup 
de injustices , maulx et violences , et tellement 
qu'il avoit mis son peuple si au bas, que au jour 
de son trespas estoit presque au désespoir ; car 
Jes biens qu’il prenoit sur son peuple ils Jes don- 
noit et distribuoit aux églises, en grans pen- 
sions , en ambassades et gens de bas estat et 
condition ; ausquels pour les exaulcer ne se pou- 
voit tenir de leur donner argent , biens et pos- 
sessions, en telle facon qu'il avoit donné et alié- 
né la pluspart du domaine de son royaulme. Et 
nonobstant qu’il edt durant sondit régne plu- 

sieurs affaires, toutesfois il mist en telle sub- 
gection ses ennemis, qu’ils vindrent tous par 
devers luy a mercy , et fut si craint et doubté 
qu’il n’y avoit si grant en son royaulme, et mes- 
mement ceulx de son sang , qui dormist ne re- 
posast seurement en sa maison. Et avant sondit 
trespas fut moult fort molesté de plusieurs ma- 
ladies, pour le guérir desquelles maladies furent 
faittes pour luy, par les médecins qui avoient 
la cure de sa personne, de terribles et merveil- 
leuses médecines. Lesquelles maladies lui puis- 
sent valoir au salut de son ame, et lui donne 
son paradis par sa miséricorde , celui qui vit et 
régne an siécle des siécles. Amen. 

AU REGNE DE LOUIS XI. 


I. 
, r 
SOUBCES OBIGINALES. 
CHRONIQUES D’ENGUER-RAN DE MONSTRELET. 


Dans notre indication des documents pour le 
régne de Charles VI, nous avons mis a contri- 
_ bution Monstrelet et nous l’avons jugé comme 
historien. Nous nous bornerons 4 donner ici 
quelques extraits, relatifs au régne de Louis XI. 
Nous trouvons dans le récit du sacre de Louis XI 
et de son entrée a Paris, un passage qui nous 
fait connaftre quelque chose du luxe et des cou- 
tumes de l’époque ; c’est une description du bel 
état de Philippe de Bourgogne : 

« Et le lendemain (le roi) s’en alla loger aux 
» Tournelles. Le duc de Bourgongne fut tous- 
» jours logé en son hostel d'Artois, qui estoit 
» tout tendu et paré moult noblement et de la 
» plus riche tapisserie que les Parisiens eussent 
» oncques veué ; et si y estoit son estat tant riche 
» et tant noble que prince tenist oncques : si que 
» tout le monde alloit en sondit hostel, et 
» sesmerveilloient de la grand largesse qu’ils 
» veoient. Mesmement quand il chevauchoit 
» par les rues pour aller en aucunes églises faire 
» sa dévotion, tout le monde couroit pour le 
» veoir, pour ce que tous Jes jours il portoit 
» quelque noavelle bague de si grand pris, que 
» Cestoit noblesse a regarder ; et si l’accompa- 
» gnoient tousjours parmy la ville sept ou huit 
» que ducs, que comtes, et trente ou quarente de 
» ses archiers estans a pied , tenans chacun en 
» sa main un vouge ou hache, ou autre baston 
» de guerre. En la salle de son hostel oa il 
» mangeoit estoit un dressoir quarré 4 degrez, 
» lequel dressoir a l’heure du manger estoit 
» couvert et chargé de vaisselle d’or et d’ar- 
» gent moult riche; et a chacun cornet du dres- 
» soir estoit une unicorne tant riche et tant bien 
» faicte, que merveilles estoit a regarder. En son 
» jardin estoit un pavillon tendu moult riche, 


» tout couvert par dehors de fin veloux , tout 


» semé de fusils d’or, estincelles d’or, moult ri- 

v chement brodé. Et entre Jes fusils estoient les 
» armes de tous ses pays et selgneuries , moult 
» richement faites. » 

Apres avoir assisté aux funérailles de Char- 
les VII, le comte de Dunois s’était écrié- 
Nous avons perdu nostre maistre, que chas- 
cun songe @ se pourvoir. Un des premiers 
actes du successeur de Charles VII fut une dé- 
cision que Monstrelet raconte en ces termes : 
« Le roy Loys, pour sa singuliére voulenté , 
» feist brusler et ardoir par tout I'Isle-de- 
» France, toutes maniéres de bestes sauvages 
» et d’oiseaux , et n’en fut nul espargné, noble 
» ne villain, réservé (excepté) en aucunes 
» garennes appartenans aux princes ; et disoit- 
» on communément qu'il feit ce, afin que nul 
» ne chassast ne vollast que luy, et qu'il fat 
» tant plus de bestes et d'oyseaux: car toute 
» son affection estoit a chasser et a voler (a chas- 
» ser au vol). » Les principaux événements de 
histoire de Bourgogne sont rapportés dans les 
plus grands détails , car, nous l’avons dit, Mons- 
trelet était Bourguignon. La guerre du Bien 
public, \a bataille de Montlhéry et les négocia- 
tions qui suivirent, sont racontées avec plus 
d’etendue que dans Comines. Le chroniqueur a 
transerit le Traité de Conflans; nous parlons 
plus bas de ce traité, en indiquant les meil- 
leurs textes. Nous arrivons ensnite 4 la mort de 
Philippe de Bourgogne , et Monstrelet , apres 
avoir pleureé le bon prince et prié Dieu pour son 
dime, termine la sa chronique. 


KD 
CONTINUATEUR DE MONSTRELET. 


Le continuateur, adoptant la méthode de son 
devancier, a poursuivi sa tache jusqu’aux pre- 
miéres années du régne de Francois I**. « Quand 
» jay considéré , dit-il, la sentence du tragic 
» Sénéque, disant au livre de ses Proverbes 
» quil est trés-bon d’ensuivre la yoye et ma- 
» niére de vivre de ses majeurs et souverains, 
» Sils ont droitement procédé; remémorant 
» aussi le dit du sage en ses Proverbes, que trés- 

» tion d‘hier. » Duclos, homme de beaucoup 
d’esprit , manquait d’élévation et de profondeur ; 
il y a dans son livre de piquantes saillies, mais 
la partie des appréciations laisse beaucoup a 
désirer. Cette histoire a quelque chose de sec et 
d’étroit qui dte 4 l’intérét des événemens. L’au- 
teur a porte dans son travail les mesquines 
préoccupations du dix-huitieme si¢cle , et nous 
pouvons dire qu’il a mal compris et mal repro- 
duit la physionomie du régne de Louis XI. 

Voici l’horoscope de Louis XI, piéce interes- 
sapte et peu connue qde Rous avons traduite 
du latin: « Ce monument de la faiblesse de 
lesprit humain , dit Duclos, est extrait du 
journal manuscrit de Claude Maupoint , prieur 
de la Couture de Sainte-Catherine, de la congré- 
gation du Val-des-Ecoliers, page 50 : 

« Ce prince, dit l’astrologue, sera d'une 

» taille modeste, assez vigoureux de corps et 
» d’esprit; il sera affable et familier avec les 
» siens; il traversera la mer et éprouvera sur 
» les eaux de grans dangers; mais s'il parvient 
» & les éviter, il croftra en richesses et en bon- 
» heur. La jalousie lui suscitera du trouble et 
» des querelles de la part de ses parens et de 
» ses proches. Mais ses amis le vengeront enfin, 
» et il sera heureux et content dans sa vieil- 
» lesse.—Les jours du hindi, du jeudi et du 
» vendredi lui seront propices; le mardi sera 
» pour lui un jour néfaste. II vivra soixante-dix 
» ans, et sa mort sera naturelle. » 

Citons aussi un assez grand nombre de lettres 
de Louis XI, et deux harangues de Juvénal des 
Ursins, l’une avant le sacre, l’autre aux Etats 
de Tours, en 1468. Nous avons remarqué dans 
la seconde le passage suivant: « Un Roi est 
» comme un jardinier qui a un bel et grand 
» jardin , plein de beaux arbres portans bons 
» fruits; s’ils sont bien labourés et cultivés, ils 
» apportent grands profits, et ne les doit pas 
» laisser en friche , savars ou désert ; sia (s'il y 
» a) aucunes choses qui empéchent, comme 
» épines , orties et autres mauvaises herbes , les 
» doit faire arracher et dter tellement qu'il 
» (que le jardin) demeure tout net. Ainsi il (le 
» Roi) doit tellement mettre reméde , que rien 
» n’y ait en son peuple qui lui puisse nuire ou 
* porter dommage; car par ce moyen ils pourront 
» étre riches et ayoir argent et trésors qui se- 
» ront sujets de ta maison, et dont tu (te) pourras 
» aider en cas de nécessité , et (lorsque) ce se- 
» roit fait , le Roi qui fait le repos de ses sujets 


(1) Nous y lisons cetle note curieuse : «Il se trouve ala 
Bibliothéque du Roi an volume in-folio , qui ne contient 
presque que les récépissés des offrandes que Louis XI 

» se pourra reposer, comme dit Cicéron au 
» premier livre des Offices. » 

Brantéme, 4 Ja suite de son-discours sur 
Charles VIII, a donné une Digression sur 
Louis XI. C’est lui qui, sur la foi d’un vieux 
chanoine qu’il cite pour garant , raconte que Je 
Roi, priant dans l’église de Cléry devant une 
image de la Vierge , la conjura de lui obtenir 
le pardon du péché qu'il avait commis en faisant 
empoisonner son frére, et qu'il fit cette priére 
assez haut pour étre entendu par un de ses fous. 
Varillas adopta cette anecdote, et la placa, avec 
quelques embellissements romanesques, dans son 
Histoire de Louis XT. Brantéme a rapporté aussi 
dans sa Digression quinze lettres écrites par le 
Roi a Jacques de Beaumont, sieur de Bressuire, 
qu'il avait en grande amitié. 

Les auteurs modernes qui ont écrit histoire 
de France ont da naturellement porter un juge- 
ment sur Louis XI; chaque opinion a diverse- 
ment jugé ce prince, qui puisa trop souvent dans 
la ruse ses inspirations politiques, mais qui fit 
beaucoup pour Il’affermissement et la puissance 
de la royauté. Le régne de Louis XI , dans l’his- 
toire du pére Daniel (1), est présenté avec assez 
de vérité. Le portrait de ce prince mérite d’étre 
cité : « Si ce prince avoit eu Je cceur aussi bien 
» fait qu’il avoit Vesprit grand, pénétrant , 
» étendu , fécond en vues et en expédiens, il 
» auroit mérité d’étre mis au nombre de nos 
» plus illustres Rois , et d’étre proposé comme 
» un modéle dans l'art de régner ; mais le ta- 
» lent rare qu'il avoit pour le gouvernement , 
» fut gaté par le mauvais usage qu’il en faisoit. 
» Sa prudence n’étoit souvent qu’une basse 
» finesse, qui lui fut, en beaucoup d’occasions , 
» inutile et dommageable, par la défiance que 
» tous ceux qui avoient affaire a lui avoient 
» concue de son peu de sincérité. II savoit par- 
» faitement dissimuler ; mais il se faisoit trop 
» d'honneur de cette science, et on étoit trop 
» persuadé qu'il en faisoit un usage continuel... 
» Manquer de parole , violer les traités les plus 
» solennels , preférer utile 4 honnéte , comp- 
» ter pour rien les bienséances jusqu’a avilir la 
» majesté royale en diverses rencontres, étoient 
» des moyens qu’il se permettoit sans peine, 
» pour peu quil y trouvat son avantage; et il 
» faut avouer que sil ne possédoit point a d’au- 
» tres titres la qualité qu’on lui donne du plus 
» grand politique de nos temps, il] faudroit lui 
» changer cet éloge en d'autres noms qui ne lui 


faisait porter & toutes les égiises ob l'on invoquait quel- 
que saint pour la. guérison des maladies. Mémotre de 
Béthune, vol. cotté S444. » 

» seroient pas honorables. Mais peu de princes 
» Pont mérité par des voies toujours pures, et 
» celui-ci moins que les autres. » 


COO 


ADDITIONS A L’HISTOIRE DE LOUIS XI, 
PAR G. NAUDE, 1630. 


« Philippe de Comines , dit l’auteur, n’a pas 
» tellement moissonné cette campagne qu’il n’y 
» ait laissé quelques espis a recueillir. » Lais- 
sant de cété les guerres et les négociations, 
Naudé examina Louis XI et son régne sous un 
autre cété, et voulut prouver que ce prince 
n’était pas ignorant comme on le prétendit, 
que son siécle n’était pas aussi barbare qu’on 
voulait bien le dire. Soutenant cette opinion 
avec l’érudition de son temps, G. Naudé composa 
une dissertation pleine d’intérét, et qu'il est 
nécessaire de consulter pour bien connaftre 
cette époque. Aprés avoir examiné quelles 
sciences sont nécessaires a ceux qui doivent 
régner, il combat les historiens qui ont dé- 
claré que Louis XI v’avait nulle instruction, 
et cite a son appui Comines et d'autres au- 
teurs contemporains. [1 reproduit ce passage de 
Jean Bouchet, dans ses Annales d’Aquitaine : 
Louis avoit de la science tant légale qu’his-' 
toriale , plus que les roys de France n’avoient 
accoustumé. » En réponse a Vhistorien, Mat- 
thieu qui dit que, sous Louis XI, Ja bar- 
barie tyrannisoit les beaux esprits, Naudé 
voulut prouver aussi que Louis XI protégeait tes 
lettres , et parle, a ce sujet, de la fameuse que- 
relle des sominalistes et des réalistes. Ensuite 
vient un chapitre sur l’établissement de l’impri- 
merie en France sous Louis XI, quia été com- 
menté et discuté de miile maniéres par les bi- 
bliophiles. Enfin !’auteur, dans son dernier cha- 
pitre, prétend que non seulement Louis XI, 
mais encore beaucoup d’autres Rois de France, 
ont cultivé et protégé les lettres. Cette disserta- 
tion , nous l’avons déja dit , est pleine d’intérét. 
G. Naudé n’‘a pas soutenu un paradoxe; il a 
émis un fait qu'il a su habilement prouver. 
Louis avait étudié avec zéle pendant son séjour 
a Génape, prés de Philippe de Bourgogne; il 
savait le latin et les mathématiques; il avait 
appris l’astronomie avec Jehan Colléman. Ga- 
guin nous dit que ce prince callebat litteras, et 
qu'il avait fait verser des larmes a des bour- 
geois pendant un repas, en leur parlant avec 
éloquence de ses malheurs et de l’instabilité des 
choses humaines. J] s’entourait de savants ct de 
poetes ; Ph. de Comines , Jacques Coitier, Dra- 

conis, de Beaucaire , le médecin Adam Fumée, 
étaient admis aupres de lui. Louis XI fit compe- 
ser par la cour du parlement une dissertation sup 
l’importance de la pragmatique-sanction , et un: 
recueil d’allégations sur les droits que les Rois de- 
France ont au royaume de Naples et de Sicile ; 
lui-méme éecrivit les contes intitulés les Cent 
Nouvelles nouvelles, 4 Yimitation du Décamé- 
ron de Bocace , et envoya a son fils son livre du 
Rosier des Guerres. 

Voici la lettre de Louis XI au Dauphin, pour 
lui recommander la lecture de cet ouvrage : 

« Loys, par la grace de Dieu, roy de France, 
» nostre trés-chier et trés-amé filz Charles, 
» daulphin de Viennois , salut et dileetion ; pour 
» ce que comme les bons odeurs confortent les 
» esperiz, pareiflement sont les bonnes et ver- 
» tueuses aucthorités des saiges, et que désirons 
» que quant par la grace divine tu vendras a re" 
» gner et gouverner ce noble royaume de France 
» remply de bonnes meurs et vertus, tu saiches 
» et ayes prest entre les mains et dedens ton 
» cueur ce que convient et est trés-nécessaire 
» au bon gouvernement diceluy, je t’envoye ce 
» présent Rosier touchant la garde et deffense 
» de la chose publique ; duquel Rosier, quant 
» tu seras venu en l’aage de ta flourissante jeu- 
» nesse , tu odoureras chascun jour une rose, 
» et tu y trouveras plus de délectation et de 
confort qu’en toutes les roses du monde, et 
par quoy tu seras allégié plus prompt et plus 
seur en tout ce que tu auras a faire, et cognois- 
tras de tes prédécesseurs lesquelx auront 
mieulx fait, affin que a l'exemple d’eulx 
tu t’efforces de triumpher et faire pareille- 
ment, et que tu ne tumbes és inconvéniens 
esquelz aucuns sont tresbuchez , et soyes mi- 
rouer et exemple a ceulx qui aprés toy vien- 
dront , dont mémoire soit de toy perpétuelle 
en louenge et bénédiction, qui plus te vaul- 
dra au salut de ton 4me que tous les trésors 
et royaumes du monde; et sur touts riens , 
craing et ayme Dieu, et chacun te craindra et 
aymera , et ne faiz jamais riens que tu n’aies 
examiné en ta conscience s’il est a faire selon 
Dieu et raison, et prie Dieu et la bénoiste 
vierge Marie , et tous les saints comme leurs 
festes escherront, et comme tu trouveras cy- 
aprés signés par les feuilles, et Dieu sera tous- 
jours avecques toy en toutes tes ceuvres. Et te 
garde de faire chose dont il te conviengne re- 
pentir; car comme les offenses faictes contre 
les princes du monde sojent griefves et de 
grant coulpe, encoires sont-elles plus griefves 
et de plus grande coulpe qu’on fait au Créa- 
» teur, Mesme quant c’est par celluy qu'il a ¢s- 

» levéen honneur et puissance , en espécial qu’il 
» est tel qu’ doive estre exemplaire des autres, 
» et garder et administrer justice. Par ainsi que 
» les taiches sont plus apparantes et de plus 
» grant vergoingne ou visaige de l’omme que 
» és autres membres, aussi est le vice en grant 
» personnage plus grant que en autre de moindre 
» estat. Et te souviengne d’enquerir la vérité 
» de tous rapports , devant que tu y montres 


» ton couraige par Jes inconvéniens qui en pe-, 


» vent ensuivir. » 

On trouve dans le Rosier des Guerres tant 
de probité politique, tant de respect pour la jus- 
tice et la morale, que les historiens ont nié long- 
temps que Louis XI ait pu écrire un tel ouvrage ; 
mais nul n’en doute maintenant , et ce livre, 
écrit par un despote, est une de ces anomalies 
si fréquentes dans l'histoire de I’humanité. Le 
Rosier des Guerres est fort court. Quelques pré- 
ceptes de morale et de politique , les régles les 
plus importantes de lart de la guerre et un 
abrégé des chroniques de France, voila tout ce 
qu’il contient. Les maximes politiques sont fort 
curieuses, surtout lorsqu’on songe a celui qui 
les écrivait: «Un Roi est plus obligé qu’un par- 
» ticulier 4 garder Ja loi et les commandements de 
» Dieu, a donner des marques de piété et de reli- 
» gion. — Son principal soin doit étre de garder 
» ses sujets de toute oppression, et particuliére- 
» ment les veuves et les orphelins.— Ce n’est pas 
» assez pour un Roi de ne point faire de mal, il 
faut qu’il empéche qu’on en fasse, et qu’il fasse 
le bien. — Un Roi ne doit point faire de loi 
qui ne soit pour le bien et l’avantage de son 
peuple. — Un souverain ne doit rien faire ni 
entreprendre qui ne soit profitable et honora- 
ble pour lui. — It ne doit pas croire légére- 
ment les rapports qu’on Ini fait. — Si Pon ne 
peut trouver des hommes parfaits, qu’au moins 
ceux que le Roi choisit pour ses ministres et 
ses conseillers ne soient pas décriés pour leurs 
vices, quils aient du sens et de la raison, qu’ils 
soient fermes et incorruptibles. — Un prince 
ne sauroit étre trop circonspect dans ses pa- 
roles. Le proverbe qui dit qu’un coup de lan- 
gue est pis qu'un coup de lance, n’est que trop 
vrai, surtout si le coup part de la bouche d’un 
Roi. — Si un Roi manque de discernement , 
s'il ne distingue pas le bon serviteur d’avec le 

sil manque a punir ceux qui font mal et a re- 
compenser ceux qui servent bien , son régne 
ne sauroit étre heureux ni florissant. — Qu’il 
s’applique continuellement a faire régner la 
» justice et la piété. » Quelques réflexions font 
mieux reconnaitre le caractére de Louis XT: 

mauvais, s'il répand ses grdéces sans choix , 

« Et quant on deffendroit toutes doreures, ce ne 
» seroit que bien fait , car en est or tout perdu. 
» Et aussi que nul ne portast, ne usast de soye, 
» et que les foyres anciennes du royaume’ feus- 
» sent révoquées. Ce seroit toute richesse. » 

Vient ensuite la partie historique , l’histoire 
moult prouffitable tant pour soy conforter, con- 
soler et conseiller contre les adversitez , que 
pour eschever les inconvéniens esquelz autres 
sont tresbuchez , et soy anymer et efforcer a 
bien faire comme les meilleurs. C’est une paéle-et 
médiocre compilation pour les époques antérieu- 
res au xv° siécle. Mais a partir de ce siécle , il 
est curieux de voir Louis XI se faire historien 
de son régne , pour ne raconter des faits que ce 
qui lui convient. 

Louis XI ne pouvait dire lui-méme & son 
fils comment il avait fait mourir son pére de 
désespoir, comment il avait jeté le trouble dans 
le royaume par ses querelles et sa révolte. Aussi 
a-t-il glissé sur tous ces faits ; un seul événement , 
cette fameuse Praguerie dont il était l’ame et le 
chef, avait fait trop de bruit apparemment pour 
que le royal auteur put le passer sous silence. 
Aussi lui a-t-il consacré quelques lignes, en se jus- 
tiflant, en embellissant son réle avec toute I’a- 
dresse possible. « Audit an, le Roy cuidoit que tout 
» feust bien appoincté de Ja besongne dessusdicte. 
» Les ducs de Bourbon et d’Alencgn, le conte de 
» Vendosme et le bastard d’Orléans (1) firent ung 
conseil entre eulx a Bloys , et trouvérent ma- 
niere d’avoir avecques eulx monseigneur le 
‘Daulphin qui estoit a Niorth , affin que par ce 
moien ilz peussent avoir le gouvernement du 
royaume, et donnérent a entendre audit sei- 
gneur choses plaisantes 4 sa voulenté, affin 
qu’ilz cn peussent mieulx chevir et parvenir 
ace 4 quoy ils entendoient plus pour leur 
prouffit que pour celluy dudit seigneur qui 
pour lors estoit encores jeune et créoit ces an- 
ciens. Ce qui plus desplaisoit au Roy estoit 
que soubz umbre de ladicte division, l’ordre 
qu’il avoit mis sur les gens-d’armes ne fust 
tenu ; et se partirent des frontieres les gens- 
d'armes et se prindrent a piller le plat pais 
comme devant. Et pensa le Roy en soy-mes- 
mes que Dieu regarderoit son bon vouloir et 
redresseroit les seigneurs dessusdicts en bonne 
voye ; et il n’a jamais esté veu en France que 
le seigneur souverain n’ait finablement esté 
maistre et seigneur de celluy qui est dessoubz 
» luy, et ceulx qui sont demourez en leur obs- 
» tiné propos ont mal finé, ou ils ont cu bien a 
» besoigner aprés, comme il appert par le temps 

(1) Monstrclet dit: le bastard de Bourbon. 

passé dessus escript. Doncques sont bien eu- 
reux ceulx qui se redressent et qui se récon- 
sillient a celluy que Dieu a ordonné régner 
sur eulx, jouxte (selon ) ce quel’on dit en com- 
mun prouverbe, que ung seigneur de paille 
vaint ung subject d’acier. » 

La chronique finit au couronnement de 
Louis XI; il est & regretter que le prince n’ait 
pas raconté a sa manieére les grands événemens 
de son régne; ce récit edt été pour la postérité un 
précieux document. Mais la tache était trop pé- 
nible et trop forte; la plume de Vhistorien est 
tombée des mains du roi. Un autre s’est chargé 
de continuer cette histoire, qui s’arréte en 1516, 
et qui n’est guéres qu'une compilation de Mons- 
trelet a partir du régne de Louis XI. Le Rosier 
des Guerres a été publié pour la premieére fois en 
1522, sous le titre du Roster historial. I] n’en 
existe aucune bonne édition, et les manuscrits de 
nos bibliothéques sont préférables aux textes 
publiés jusqu'a ce jour. 


ent) 2 
If. 
PIECES RELATIVES AU REGNE DE LOUIS Xt. 


Denis Godefroy , cet infatigable explorateur 
de nos annales, publia a Bruxelles, en 1706, un 
recueil de pieces, servans de preuves et d’il- 
lustration aux Mémoires de Ph. de Comi- 
nes. On y trouve tous les matériaux qui peu- 
vent compléter les Mémoires de Comines , et 
qui peuvent achever d'éciairer les divers points 
du régne de Louis XI? A la page 25, on Iit les 
textes des Traites de Conflans et de St.-Maur, 
(5 et 29 octobre 1465), qui terminérent la guerre 
du Bien public. Comme ces piéces se trouvent 
dans Monstrelet , dans le corps diplomatique de 
Dumont, dans les anciennes lois d’Isambert, etc., 
il nous a paru inutile de les transcrire. Nous in- 
diquerons seulement le texte de Godefroy , ex- 
trait des registres de la chambre des comptes , 
et celui des ordonnances des Rois de France, pu- 
blié en 1814, d’aprés les registres du parlement 
(vol. E), et deux manuscrits de la Bibliothéque 
de !’Institut et de la Bibliotheque impériale. 
Toutes Jes piéces législatives du régne de 
Louis Xl sont enregistrées dans le recueil des or- 
donnances desRois de France, t. XV, XVI, XVII 
et XVIII, et dans le tome IIT de Dumont. Nous 
extrayons de Godefroy la protestation du Roi 
en sa cour du parlement , contre le traité de 
Conflans ; il y est dit: 

« Que le susdit traité de Conflans , fait en 
» Pan mil quatre cens soixante-cing, avec Jes 

» princes mescontens, se faisoit contre sa vo- 
» lonté, et par force et contrainte, et ne luy 
» pouvoit tourner A préjudice ; 

» Et que ledit-roy Louys ne pouvoit bailler 
en appanage a son frére Charles Je duché de 
Normandie, puisqu’il avoit esté uny a la cou- 
ronne par les Roys ses prédécesseurs. 

» Item , et quant a ce que ledit sieur de Cré- 
quy, Carondelet et Meurin , ont dit que lal- 
liance et traité d’entre mesdits seigneurs de 
Bourgongne et de Bretagne a esté fait par 
le consentement du Roy , oneques le Roy n'y 
donna consentement libéral , ne de sa fran- 
che volonté ; mais scait mondit seigneur de 
Bourgongne, que lorsqu’on veut dire ledit 
consentement avoir esté donné , !a pluspart 
de tous les seigneurs du royaume de France 
estoient en armes contre Je Roy, le tenoient 
assiégé dans sa ville de Paris, chacun jour pre- 
noient ct faisoient rebeller villes, places ct 
forteresses contre luy , tellement que force ct 
contrainte luy estoit pour eschever le danger 
et inconvénient de sa personne, et la totale 
destruction de son royaume, dont le péril estoit 
lors éminent , de faire et passer ce qu'un de- 
mandoit, mais c’estoit par force et violence 
et contrainte des choses dessusdtes , et le 
monstra bien; car quant il vit que force et 
nécessité Juy fut de ainsi le faire, il alla en 
sa cour de parlement, et ailleurs en plusieurs 
lieux , et notifla que ce qu'il faisoit estoit con- 
tre son courage et volonté , pour force et con- 
trainte , et pour eschever les inconvéniens 
tant de sa personne que du royaume qu'il 
voyoit en disposition d’advenir, protestant ex- 
pressément que quelque consentement qu'il 
donnast ne fit valable , et ne luy peust touy- 
ner a préjudice. 

» Item, et aussi toutes les choses qui furent 
faites lorsqu’on dit que ledit consentementavoit 
esté donné, ont esté rompues et cassées; car pre- 
miérement le duché de Normandie qui avoit 
esté baillé 4 mondit sieur de Guyenne, luy a 
esté osté, mesme a la requeste du duc qui le 
bailla au Roy, et par la délibération de la 
pluspart des seigneurs du sang , tant de ceux 
qui avoient esté audit traité que d'autres , 
et depuis par conclusion de tous les trois Es- 
tats du royaume de France ,a esté trouvé et 
recognu que d’ancienneté par les Rays de 
France, et encor derniérement par le roy 
Charles VII , que Dieu absolve, il avoit esté 
uny 4 la couronne de France, et dit et deé- 
claré qu'il en estoit inséparable, et ne se pou- 
voit aliéner ne transporter. » 

Nous trouvonsensuite dans Godefroy une piece 

assez importante que nous nous empressons de 
transcrire. En 1471, le comte de Dammartin , 
qui servait le Roi avec beaucoup de zéle et d’ha- 
bileté, ayant enlevé par ses intrigues les villes 
de Saint-Quentin , de Roye et d’Amiens , au duc 
de Bourgogne, celui-ci écrivit aussitét a Dam- 
Martin une lettre pleine d’injures et de repro- 
ches , dans laquelle il ne ménageait pas le Roi ; 
aprés avoir accusé Louis de corrompre ses vas- 
saux, il ajoutait: « Mais par la bonté divine se- 
» ront convaincus toutes telles cautelles et frau- 
» duleuses malices, et n’est ja besoin que dé- 
» sormais vous essaiez de parvenir & vos fins 
» par telles escrytures ne langages; car au 
» plaisir de Dieu, nous sommes délibérez de 
» garder , préserver et deffendre nosdits sub- 
» jects de tout nostre pouvoir , ainsi que nature 
» et raison l’enseignent, et par la contraven- 
» tion et fraction dudit traité de Péronne , et 
» les peines contenues en icelluy encourues a 
» nostre profit, il nous loist de le faire. » 

Dammartin lui répondit avec une noblefierté, 
et sa lettre est une des pidces les plus curieuses 
de cette histoire: 

« Trés-hault et puissant prince , j‘ay veu vos 
» lettres que vous m’avez escrites , lesquelles je 
» croy aveir esté dictées par vostre conseil et 
» trés-grands clercs, qui sont gens pour faire 
» lettre mieux que moy ; car je n’ay point vescu 
» du mestier de la plume ; et pour vous faire ré- 
» ponce par icelle , je connois bien le méconten- 
» tement qu’avez de moy , pour ce que tout ce 
» que j'ay fait et feray toute ma vie contre vous, 
» n’est qu’é l’honneur et profit du Roy et de son 
» royaume ; trés-haut et puissant prince , pour 
» vous faire response touchant I’article de Con- 
» flans , que vous appellez le Bien public, et 
» que véritablement doit estre appellé le Mai 
» public ou j'estois , dont vous dites que je n’ay 
»* pint eu moins de fruict et honneur, que de ma 
» vie , estat et chevance ; vous entendez bien 
» qu’a l’avénement du Roy a la couronne, il ne 
» tint point a moy que je n’entrasse a son ser- 
» vice, et de ce faire fis mon loyal devoir; mais 
» qui garda le Roy de ce faire, fut la redoutance 
» de mes hayneux et malveillans, desquels a 
» Payde de Dieu connaissant le droict des par- 
» ties , je suis venu au-dessus 4 mon honneur, 
» et leur grande honte et confusion...... et veux 
» bien que vous entendiez que si j’eusse esté 
» avec le Roy, lorsque commencates le Mal pu- 
» blic, que vous dites le Bien public , vous n’en 
» eussiez pas eschapé a si bon marché que vous 
- » avez fait, et mesmement a la rencontre de 
» Mont-l’Heéry, par vous induement entreprise ; 
» mais vous qui estes ingrat du bien que le Roy 

vous fait , avez pris et prenez peine de jour 
en jour de luy faire toutes les extortions et 
machinations que luy pouvez faire , tant sur 
ses subjects et seigneurs de son sang, que 
autres princes ses voisins qui luy veulent mal 
& vostre requeste, lesquels vous avez émeus et 
taschez encor d’esmouvoir de jour en jour 4 luy 
vouloir mal, de quoy vostre souverain sei- 
gneur et le mien viendra bien a bout a l’ayde 
de Dieu et de Nostre-Dame , et de ses bons et 
loyaux capitaines et gens-d’armes ; trés-haut 
et puissant prince, vous m’escrivez des paro- 
les par vosdites léettres, qui équipolent d’estre 
enchanteur ; ce que je n’ay fait jamais, et 
quand je me fusse servi de cet art, je l’eusse 
exploité et mis en effect , lorsque menastes le 
Roy en Liége , contre le gré et consentement 
des seigneurs de son sang , et les plus sages 
de son royaume, tant de ses capitaines et 
autres de ses conseillers de sa cour de parle- 
ment, et de son grand conseil; mais la grande 
sédition que par vous luy fat faitte, ne l’en 
peut oncques émouvoir quil n’allast vers 
vous , sous l’espérance de I’affience qu’il avoit 
en vous, non précogitant le danger ou il s’est 
mis d’estre entre vos mains , et ne lui en 
est demeuré que la peine et le travail d’y al- 
ler, dont la bonté infinie l’a préservé et gardé 
que ne peustes venir a vos fins, et fera encore, 
si Dieu plaist , et de vos malignes intentions 
obliques et ocultes, trés-hault et puissant 
prince , il ne vous en est demeuré que le dés- 
honneur et Ja foi que vous avez par droict 
perdue , lesquelles choses dureront par éter- 
nelle mémoire envers tous princes qui 
sont nez et a naistre; et de moy, je ne fus 
point la guide de mener ledit seigneur Roy 
audit pays de Liége ; mais je fus plustét cause 
de son retour, parce que je ne voulus rompre 
Varmée qu’il m’avoit laissée entre Jes mains 
et que luy vouliez faire séparer : trés-haut et 
puissant prince, sy je vous escris chose qui vous 
déplaise , et qu’ayez envie de vous en venger 
de moy, j’espére qu’avant que la feste se de- 
parte, vous me trouverez si prés de vostre ar- 
mée contre vous,que vous connoistrez la petite 
crainte que j’ay de vous , estant accompagne 
de la puissance qu'il a pleu au Roy de me 
donner , qui n’est pas petite, pour la recon- 
noissance qu’il a eue des services que j'ay 
faits au Roy son pére, & qui Dieu pardoint 
et a luy , et pouvez estre seur que vous ne me 
scauriez escrire chose qui me sceut garder de 
» faire tousjours service au Roy ; et requiers a 
» Dieu qu’il luy plaise me donner graces de 
» faire selon que jay le vouloir, ct devez 

» scavoir que je ne vous escris touchant cette 
» matiére, que je ne vous donne & connoistre, 
» et soyez aussy seur que de la mort, que si 
» vous voulez longuement guerroyer le Roy, il 
» sera ala fin trouvé par tout le monde que 
» vous avez abusé du mestier de la guerre. Ces 
» lettres sont escrites par moy, Anthoine de 
» Chabannes , comte de Dammartin, grand- 
» maistre-d’hétel de France , etc. » 


Au V° livre des Preuves de Godefroy , nous 


trouvons les lettres-patentes par lesquelles 
Louis XI ennoblit Olivier le Dain, et lui 
change le nom qu'il portoit de Mauvais, en 
luy baillant celuy de Dain , et luy donne des 
armoiries : 

« Louys, par la grace de Dieu, Roy de France, 
» scavoir faisons 4 tous présens et advenir , que 
» nous recordans, comme puis aucun temps par 
» nos autres lettres-patentes en forme de chartre, 
» et pour les causesdedans conteniies, nous avons 
» ennobly nostre cher et bien amé valet de 
» chambre maistre Olivier le Mauvais, et sa pos- 
» terité née et A naistre en loyal mariage..... ; 
» considérans aussi les bons, grands , conti- 
» nuels et recommandables services qu’il nous 
» a par cy-devant et dés long-temps a l’entour 
» de nostre personne et gutrement, en plu- 
» sieurs et maintes maniéres , fait et continué 
» de jour en jour, et espérons que encore plus 
» face; voulans aucunement les recognoistre , 
» exaucer et décorer luy et les siens en hon- 
¥ neurs et prérogatives 4 iceluy maistre Olivier, 
» pour ces causes et considérations , et autres 
» & Ce nous mouvans, avons octroyé et octroyons 
» de nostre propre mouvement, grace espé- 
» ciale , pleine puissance, certaine science et 
» authorité royale, par ces présentes, voulons, et 
» nous plaist que luy et sadite postérité et li- 
» gnée née et a naistre en loyal mariage, puis- 
» sent comme nobles porter les armes cy- 
» peintes, figurées et armoyées, etc. (1), en 
» tous lieux , et en toutes contrées et régions 
» doresnavant , perpétuellement et & tousjours , 
» etc., etc.....; et avec ce voulons et nous plaist 
» que luy et sadite postérité et lignée soient 
» doresnavant surnommez /e Dain en tous lieux, 
» et tant en jugement que dehors , et en leurs 
» actes et affaires ; et lesquelles armes et sur- 
» nom nous avons donnez, octroyez et trans- 
» muez, donnons, octroyons et transmuons 
» audit maistre Olivier et sadite postérité et 
» lignée , sans ce qu'il soit loisible 4 aucun de 


(f) Ces armoiries se composaient d'un chevron ac- 
compagné en pointe d'un daim passant, I’ écusson ac- 
costé au costé dun rameau dolive, et av senestre 

» plus les surnommer dudit surnom de Mauvrais; 
» lequel nom leur avons osté et aboly, ostons 
» et abolissons par cesdites présentes , par les- 
quelles nous donnons en mandement a nos 
amez et féaux conseillers Jes gens de nostre 
cour de parlement , au prévost de Paris , et 
& tous nos autres justiciers et officiers, ou a 
leurs lieutenans ou commis présens et a venir, 
et chacun d’eux si comme a luy appartiendra, 
que de nos présens , grdéce , don , transmuta- 
tion et octroy, et de tout le contenu en ces- 
dites présentes , facent , souffrent et laissent 
ledit maistre Olivier le Dain , ensemble sadite 
postérite et lignée, jouyr et user pleinement 
et paisiblement, sans leur faire ne souffrir 
estre fait, ores ne pour le temps adyenir au- 
cun destourbier ou empeschement au con- 
traire, aincois, se fait, mis ou donné leur 
estoit , l’ostent, réparent, et mettent ou fa- 
cent oster , réparer et mettre incontinent et 
sans délay au premier estat et deu...... Donné 
a Chartres, au mois d’octobre l’an de grace 
mil quatre cens soixante et quatorze, et de 
nostre régne le quatorziesme. » 
Godefroy a donné, dans son livre II, le texte 
du traité de Péronne. Nous allons transcrire 
cette piéce malgré sa longueur, parce qu’elle 
est un curieux document historique. Les condi- 
tions de ce traité étaient dures pour Louis XI, 
mais le roi était alors au pouvoir du duc de 
Bourgogne ; il fallait se résigner a tout. 

Voici le texte du traité de Péronne : 

« Loys, par la grace de Dieu , roy de France. 
A tous ceux qui ces présentes lettres verront, 
salut. Comme depuis certain temps en ca plu- 
sieurs débats , questions et différends se soient 
meus entre nous et nostre trés-cher et trés- 
amé frére et cousin Je duc de Bourgongne, tant 
au moyen de ce que nostredit frére et cousin 
disoit que plusieurs troubles et empeschemens 
luy avoient esté faits et donnez par nous et nos 
officiers, A l’encontre des transports que nous 
luy avons faits par le traité de Conflans , depuis 
iceluy traité, et autrement ; et mesmement que 
le traité de paix fait a Arras entre feu nostre 
trés-cher seigneur et pére , et feu nostre oncle 
Philippe, duc de Bourgogne, que Dieu par- 
donne, n’avoit pas esté par nous entretenu et 
accompli en aucuns points; tellement qu’a |’oc- 
casion des choses dessusdites, et autres moyens 
et rapports tenus et faits, les courages de nous 
et de nostredit frére et cousin ont esté esmeus en 


dune corne de daim, le tout surmonté d'une couronne 
comtale. 

dissidence , et ont causé rumeur de guerre et 
@hostilité parmy le royaume entre nous et nos- 
tredit frére, en telle maniére que unos sujets n’out 
osé converser és pays de nostredit frere , ne jes 
siens és nostres. Eta ce moyen , et autrement ont 
esté faites grandes assemblées de gens de guerre, 
tant de nostre part que de la sienne, et si avant 
y a esté procédé, et les choses si prestes et 
preparées , qu’elles estoient disposées a toute 
guerre, si ce n’eust esté la gréce de Dieu ; 
et que, pour obvier aux grands maux, dom- 
mages et inconvéniens qui s’en fussent ensuivis 
de part et d’autre, plusieurs nobles et notables 
hommes de nostre royaume , de tous estats , se 
sont travaillez et entremis envers nous et nos- 
tredit frére et cousin, de trouver aucuns bons 
moyens ponr faire cesser toutes voyes de fait, 
et d’appointer et appaiser lesdites questions et 
_ différends , et, par ce moyen, conclure, nour- 
rir et entretenir, et garder bonne , seure , par- 
faite , finale et perpétuelle paix entre nous , nos 
pays et subjets, et nostredit frére et cousin, 
ses pays et subjets; a laquelle fin , et pour a ce 
que dit est parvenir, nous ayons envoyé, au 
mois de septembre dernier passé , nos ambassa- 
deurs en la ville de Ham en Vermandois, au- 
quel lieu nostredit frére ait pareillement en- 
voyé de ses gens et ambassadeurs , lesquels de 
sa part ont mis avant les doléances qu'il avoit 
touchant lesdits traitez d’Arras et de Conflans, 
et les transports, et autres remonstrances , des- 
quelles nostredit frére et cousin se douloit, com- 
plaignoit et requéroit y avoir provision. Sur 
quoy plusieurs communicatfOns ont esté tenues, 
et bonnes et grandes ouvertures faites par les- 
dits ambassadeurs d’un costé et d’autre, et 
ladite journée continuée et remise en cette ville 
de Péronne, en Jaquelle nous et nostredit frére 
nous sommes trouvez, auquel lieu derechef 
par ceux de nostre conseil , Jesdites doléances , 
remonstrances et requestes de nostredit frére 
et cousin, avec aucuns de son conseil, ont 
este débattues bien a plain. Et finalement avons 
sur icelles donné et accordé les provisions et 
responses telles, en la forme et maniére que 
particuliérement est contenu sur chacune do- 
léance , remonstrance et requeste de nostredit 
frére et cousin, escrites 4 la fin de ces présen- 
tes. Scavoir faisons que nous désirans de tout 
nostre coeur obvier aux grands esclandres, 
dommages, et inconvéniens qui eussent pu et 
pourroient advenir aux moyens desdites diffé- 
rences et dissidences d’entre nous et nostredit 
frére , voulans pourvoir 4 ce que nos subjets 
puissent vivre en bonne paix , repos et tranquil- 
lité soubs nous, considérans aussi la proximité 

de lignage et d’affinité , en quoy nous atteint 
nostredit frére et cousin; et pour la grande et 
singuliére affection que nous avons et désirons 
avoir & luy, et le bon et parfait désir, vouloir 
et affection que scavons et cognoissons que sem- 
blablement il a de nous complaire, et faire 
service , ainsi que de sa propre bouche il nous a 
dit , avons aujourd’buy, avec nostredit fréere et 
cousin, fait , conclu , accordé , promis et juré 
sur la vraye croix és mains de nostre trés-cher 
et féal ami le cardinal d’Angers , et en la pré- 
sence de plusieurs de nostre sang et lignage , et 
d’autres nobles et notables hommes, tant de 
nostre part que de nostredit frére et cousin , 
et par la teneur de cestes , promettons et jurons 
bonne paix, amour, union et concorde per- 
durablement , et demeurer a toujours ésdites 
paix, amour, union et concorde , sans jamais , 
par quelque voye , moyen , querelle ou occasion 
que ce soit ou puisse estre , faire , donner, pro- 
curer par nous ne par autre , guerre , mal, des- 
plaisir, grief , préjudice, ne dommage 4 nostre- 
dit frére. et cousin, ses pays et sujets : et en 
outre , avons promis et juré solennellement , ct 
sur ladite croix promettons et jurons par ces- 
dites présentes, d’entretenir, garder et observer & 
tousjours ledit traité d’Arras, le contenu en ice- 
luy, ledit traité de Conflans et tout ce qu’il con- 
tient , en tant que toucher peut a nostredit frere 
et cousin, et tous les dons et transports que lors 
et depuis luy avons faits ; lesquels traitez d’Ar- 
ras et de Conflans, en tant qu’iceluy de Con- 
flans peut toucher a nostredit frére et cousin , 
et aussi lesdits dons et transports nous tenons , 
et voulonsestre tenus pour icy répétez , cognois- 
sans et affirmans scavoir et avoir d’iceux trai- 
tez et dons, et de tout le contenu es lettres qui 
en sont faites, vraye et bonne souvenance, pro- 
mettons aussi et jurons entretenir et garder 
toutes les provisions et responses faites et don- 
nées sur lesdites doléances , remonstrances et 
requestes de nostredit frére et cousin, décla- 
rées en la fin de cestes , comme dit est : et icel- 
les, et chacune d’icelles , faire mettre a deué 
exécution , le tout selon leur forme et teneur. 
Et nonobstant cette présente paix et réunion , et 
le contenu ésdits traitez d’Arras et de Conflans , 
nous , ala requeste de nostredit frére et cousin , 
avons de nostre certaine science consenti et ac- 
cordé , consentons et accordons par la teneur 
de cestes , pour nous, nos hoirs et successeurs, 
que nostredit frére et cousin puisse tant et si 
longuement qu’il luy plaira garder et entrete- 
tenir, et faire garder et entretenir par tous ses 
vassaux et sujets, toutes les alliances, et aussi 
les traitez de tréve et lentre-cours de la mar- 

chandise qu'il a faits et passez avec le: roy 
Edoiiard , nostre ennemy et adversaire , et le 
royaume d’Angleterre, pour la défence et seu- 
reté de sa personne , de son estat , de ses suc- 
cesseurs, de ses pais et sujets, et aussi icelles 
alliances et traitez que nostredit ennemy et le 
royaume d’Angleterre ont faites avec nostredit 
frére et cousin , sans que nostredit frére et cou- 
sin, sesdits successeurs ou sesdits sujets en 
puissent estre repris, blasmez ne reprochez. 
Mais néanmoins nostredit frére ne donnera 
ausdits Anglois ayde en leurs querelles , pour 
envahir ou endommager nous et nos sujets en 
nostre royaume, ne aussi nos pais ou royaume ; 
et ne baillera faveur de passer par ses pays 
pour guerroyer, grever ou nuire & nous, nos 
pais et sujets ,‘@n aucune maniére. Et par ces- 
dites paix, avons déclaré et déclarons tou- 
tes entreprises, voyes de fait et autres cho- 
ses perpétuées et advenues de tout le temps 
passé & cause des différends qui ont esté entre 
nous et nostredit frére et cousin , tant par les 
citez et villes de nostredit royaume , comme 
par nos serviteurs et sujets, et ceux de nostre- 
dit frére et cousin , de ses alliez et de leursdits 
serviteurs et sujets, ou qui ont servy ou tenu 
le party d’iceluy nostre frére et cousin, et de 
sesdits alliez, qui seront et voudront estre com- 
pris en cette paix, pour non faites et pour non 
advenues, et sans gu’a l'occasion d’icelles au- 
cune chose en puisse estre demandée , querellée 
ou imputee ores ne pour le temps advenir, en 
quelque maniére que ce soit; mais en tant que 
mestier seroit , lesdites choses avons abolies et 
abolissons par ces présentes , consentans et ac- 
cordans en outre, par ce présent traité, que 
toutes et chacunes les seigneuries, places, 
terres, heritages et possessions quelconques 
prises , occupées , saisies ou empeschées d’une 
part ou d’autre, et autres choses perpétrées et 
advenues du temps passé, a l’occasion desdites 
différences , sont et seront rendues et restituées 
pleinement , franchement et quittement a ceux 
a qui elles appartiennent, lesquels y pourront 
rentrer, les prendre et appréhender de leur pro- 
pre authorité, sans aucune quvre ou mys- 
tére (1) de justice, ne autre consentement avoir 
ou requérir de nous ne de nostredit frére et 
cousin; et avec ce ferons bailler et expédier 
nos lettres dg main-levée et d'’abolition , parti- 
culiérement pour les subjets de nostredit frére 
et pour ceux qui l’ont servy et tenu son party, 
ou qui ont servy ou tenu le party de sesdits al- 
liez,, qui Jes voudront avoir : et spécialement a 

la requeste de nostredit frere et cousin , voulons 
et consentons qu’a nostre trés-cher et trés-amé 
frére et cousin Philippe de Savoye , seront ren- 
dues et délivrées les places et chasteaux , villes 
et terres qui de par nous et nos gens ont esté 
prises et empeschées és comtez de Beaugie, 
pais de Bresse et autres terres et seigneuries 
appartenantes 4 nostredit fréere et cousin Phi- 
lippes de Savoye ou a ses serviteurs et subjets , 
et iceux ses serviteurs et subjets pris et em- 
peschez, ou mis a rancon par la guerre, déli- 
vrez francs et quittes d’icelle rancgon. Et seront 
nostre trés-cher et trés-amé frére et cousin le 
duc de Savoye, lequel duc et maison de Sa- 
voye nous tenons adssi pour nostre allié, et 
nostre trés-chére et trés-amée sceur la duchesse 
de Savoye, et nos trés-chers et amez freres et 
cousins l’évesque de Genéve , ledit Philippe , le 
seigneur de Romont et tous les autres alliez de 
nostredit frére et cousin de Bourgogne , leurs 
Sujets , ceux qui les ont servis ou tenu leur 
party, compris en cette présente paix ou traité, 
si compris y veulent estre ; auquel cas , si com- 
pris y veulent estre, et dont lesdits alliez 
seront tenus de faire déclaration en dedans un 
an , ils et chacun d’eux jouyront de l’effet de ce 
présent traité et du contenu en ces présentes. 
Si toutesfois nos alliez ou ceux de nostredit 
frére et cousin, ou aucun d’eux ne voulussent 
en ladite paix estre compris, nous néanmoins 
et nostredit frére et cousin, et chacun de nous, 
demeurons entiers en toutes nos alliances , les- 
quelles nous avons réservées et réservons par 
ces présentes, sans, par ce présent traité a 
icelles, en tant qu’é nous ou a luy toucher peut 
préjudicier aucunement ; laquelle paix et lesdits 
traitez d’Arras et de Conflans, en tant qu’ice- 
luy de Conflans a nous et a nostredit frére et 
cousin toucher peut, les dons et transports par 
nous a luy faits, ensemble les provisions et 
responses par nous données et octroyées sur les 
doléances, remonstrances et requestes de nostre 
dit frére et cousin , et tout le contenu en cettes, 
nous avons promis et juré, promettons et jurons 
de bonne foy, sur nostre honneur et en parole 
de Roy, et sous l’obligation de tous nos biens 
présens et advenir, pour nous, nos hoirs et su- 
cesseurs, entretenir, garder et accomplir a 
nostre loyal pouvoir, sans jamais ores , ne pour 
le temps advenir, faire ne venir, ne souffrir 
faire, ne Yenir au contraire, directement ou 
indirectement en maniére quelconque : et avec 
ce, au cas que par nous ou par autre de nostre 
sceu ou consentement , directement ou indirec- 
tement , ladite paix seroit enfrainte , ou contre- 
venu au contenu de ces présentes, et ésdits 

traitez d’Arras et de Conflans, en tant qua 
nostredit frére et cousin iceluy traité de Con- 
flans peut toucher, ou ésdits transports, dons et 
provisions par nous faits a nostredit frére et 
cousin, ou que fussions refusans ou en de- 
meure de faire, mettre nostredit frére et cousin 
en possession paisible et jouyssance des choses 
contenues et déclarées ésdits traitez et és lettres 
desdits transports et dons, ou de tout , en tant 
qu’a nous peut toucher, et ce qui est accomplis- 
sable , de nostre part exécuter ou faire exécuter 
duément , selon Ja forme et teneur de ces pré- 
sentes et des lettres que sur lesdites provisions 
A nous aujourd’huy octroyées , ou que par nous 
fust faict et donné aucun destourbier ou empes- 
chement a l’encontre et au contraire desdits 
traitez , transports, dons et autres choses , ou 
lune d’icelles, en ces présentes déclarées , nous 
avons consenty, traité, accordé, consentons, 
traitons et accordons 4 nostredit frére et cou- 
sin, pour luy, ses hoirs et ayans-cause , que ils 
leurs vassaux et sujets soient et demeurent 
quittes et absous perpétuellement et a tousjours 
des foy et hommage , services et sermens de 
* fidélité , de toute obéissance , sujétion , ressort 
et souveraineté , qui par luy, ses hoirs et ayans- 
cause et sesdits vassaux et sujets, nous sont et 
seront deus 4 cause des duché , comtez, pays, 
terres et seigneuries qu'il tient ou tiendra cy- 
aprés de nous a cause de nostredite couronne 
et de nostre royaume, et sous la dessusdite 
peine , 4 scavoir que nostredit frére et cousin , 
ses hoirs et successeurs , ses féaux et sujets 
quil a et aura en nostredit royaume, seront 
quittes et absous perpétuellement desdites foy 
et hommage, services et sermens de fidélité , 
ressort et souveraineté , nous avons promis et 
juré, promettons et jurons que les provisions 
par nous accordées a nostredit frére et cousin, 
cy-aprés déclarées, qui sont en prompte et 
preste exécution , desquels de datte d’aujour- 
@huy avons fait expédier nos lettres, nous 
ferons icelles nos lettres , vérifler et entériner 
par ceux et ou il appartiendra, et sans aucun 
délay, et tout le contenu en icelles deuément 
exécuter, et par ceux de nos officiers qu’il ap- 
partiendra mettre nostredit frére et cousin en 
paisible possession et jouyssance des choses con- 
tenues et déclarées ésdites responses et lettres 
de provisions accordées sur les doléances et re- 
monstrances de nostredit frére et cousin; et au 
regard des autres provisions qui ne se peuvent 
mettre prestement a exécution , fors que , par 
délivrance des lettres, lesquelles aussi nous 
avons fait expédier de la datte d’aujourd’huy, 
nous avons promis. et promettons, sous la 

mesme peine , de faire enfériner lesdites lettres 
en tant que mestier est, et de faire et procurer 
estre fait de nostre part, et en tant qu’a nous 
toucher peut, que en dedans trois ans ensuivant 
la datte de cettes: et lequel temps, nous et 
nostredit frére et cousin, pourrons concorda- 
blement , et de l’assentement de nous et de lui , 
prolonger. Les procés et différends, desquels est 
faite mention és dites responses, provisions et 
lettres , seront appointez, déecidez et déterminez 
& fin deué par les commissaires, arbitres, su- 
perarbitres, ou autres qu’il appartiendra , selon 
la forme et teneur d’icelles responses , provi- 
sions et lettres : et tout ce que par lesdits com- 
missaires arbitres, superarbitres , ou autres 
qu'il appartiendra , sera appoinle , jugé et dé- 
terminé d’entretenir, accomplir, garder et ob- 
server si avant que nous touchera, et toucher 
pourra, et ce que appointé, jugé et decidé sera, 
exécuter dans six mvuis, et pour tous délays, 
aprés le jour et ensuivant le jour dela prononcia- 
tion desdits jugemens, décisions ou appoiute- 
mens, et aussi exécuter ou faire exécuter, ac- 
complir, entretenir, garder et ubserver tout ce 
que nous sommes tenus, devons et avons pro- 
mis de faire , contenu et déclaré ésdits traitez , 
transports, dons et provisions , et en ces pré- 
sentes; sans de nostre costé, en tant que a 
nous touche ou peut toucher, y faire, donner, 
ou souffrir faire , ou donner aucun destourbier 
ou empeschement : et si, par nos officiers ou 
autres, pour et au nom de nous aucun destour- 
bier, retardement ou empeschement , fust donne 
a nostredit frére et cousin , és choses dessus- 
dites, ou aucunes d'icelles , nous et sous la 
mesme peine, promettons et jurons que de- 
dans un an aprés , que de la part de nostredit 
frére et cousin, en seront requis et sommez, 
le ferons réintégrer, réparer, et le tout re- 
mettre en estat deu et tel qu'il appartiendra , 
selon la forme et teneur desdits traitez, trans- 
ports, dons et lettres desdites provisions, 

» Et outre plus, avons consenty et accordeé , 
consentons et accordons que les princes de nos- 
tre sang, tels que voudra nommer et avoir 
nostredit frére et cousin , jureront et promet- 
tront sur leur foy et honneur, d’entretenir et 
garder ladite paix et tout le contenu en cettes, 
sans rien faire, ne souffrir faire au contraire , 
et qu’ils et chacun d’eux assisteront et serviront 
nostredit frére et cousin a l’encontre de nous en 
leurs personnes , de toute leur puissance , de 
leurs pays et sujets, aux cas que par nous, ou 
par autre de nostre sceu et consentement, ladite 
paix soit enfrainte , ou contrevenu au contenu 
en cestes. Et dés maintenant leur commandons 

et expressément enjoignons d’ainsi le faire, et 
en bailler leurs lettres et scellez en forme deué 
a nostredit frére et cousin, sans délay, contredit 
ou difficulté , et déclarons qu’au cas de ladite 
infraction et du contrevénement a ces présentes, 
lesdits princes seront et demeureront quittes, 
absous et exempts envers nous et nos succes- 
seurs de tous sermens , devoirs et services que 
par eux ou leursdits sujets nous sont deus, et 
dés maintenant , pour lors audit cas les en quit- 
tons , absolvons et exemptons, et leur comman- 
dons et ordonnons par la teneur de cettes qu’ils, 
sans mesprendre envers nous et nosdits suc- 
cesseurs , servent audit cas nostredit frére et 
cousin contre nous , comme dit est , et desquels 
consentement, ordonnance , absolution et quit- 
tance, nous promettons bailler nos lettres a 
nostredit frére pour chacun desdits princes 
qu'il nommera , requerra et voudra avoir pour 
sa seureté et pour l’observation , entreténement 
et accomplissement des choses dessusdites et de 
chacune d’icelles, nous avons renoncé et renon- 
cons par ces présentes a tous priviléges donnez 
a nous, aux Roys, a nostre royaume de France, 
et dont pourrions user, pour non estre contraints 
par les censures de l’église ou autrement, et 
aussi a toutes dispensations que pourrions obte- 
nir de Nostre Sainct-Pére , des saincts conci- 
les généraux , ou d’autres constitutions , édits 
royaux , ou ordonnances quelconques faits et a 
faire, contraires ou préjudiciables & ces pré- 
sentes , ou aucunes d’icelles et a toutes excep- 
tions que nous ou nos successeurs pourrions 
alléguer , tant de faict comme de droit et autre- 
ment , et mesmement a l’exception du droit qui 
dit que la générale renonciation ne vaut si la 
spéciale ne précede, et tout sans fraude, barat 
ou malengin : et avec ce nous avons soubmis et 
soubmettons nous , nos hoirs, nos biens et les 
leurs , la jurisdiction et cobertion ecclésias- 
tique , a seavoir de Nostre Saint-Pére , ledit 
saint-siége et conciles généraux a venir, pour, 
par nostredit Saint-Pére , ledit saint-siége et 
conciles généraux, et par chacun d’eux estre 
contraints par toutes censures d’Eglise, a sca- 
voir d’escommuniement, agravation, réagra- 
vation, interdit en nostredit royaume, et autres 
nos terres et seigneuries, et plus avant en la 
forme, et ainsi que la censure d’Eglise se 
pourra estendre , lequel Nostre Saint-Pére et 
ses successeurs nous avons esicu, eslisons et 
acceptons nostre juge , pour cognoistre et déci- 
der tous différends qui pourroient estre & cause 
de ce présent traité. 

» S’ensuivent les doléances , remonstrances 
et requestes de nostredit frére et cousin, avec 

les provisions et responses par nous a@ luy ac- 
cordées sur chacune d’icelles. 

» Ce sont les remonstrances et doléances fai- 
tes par les ambassadeurs de monsieur le duc de 
Bourgongne , les responses faites de la part du 
Roy, a la journée tenué 4 Ham en Vermandois, 
le mercredy vingt-uniesme jour du mois de sep- 
tembre , l’an mil quatre cens soixante-huict , et 
entretenue jusques au jeudy vingt-neufviesme 
jour dudit mois ensuivant : et depuis continuée 
et remise en la ville de Péronne en ce présent 
mois d’octobre, audit an soixante-huict. Et 
premiérement , touchant les fiefs et hommages 
des comtez de Ponthieu, et autres deca et dela la 
riviére de Somme, et des trois prévostez de 
Vimeu,. Beauvoisis et Foulloy, transportées 
par le Roy; lesquels ficfs et hommages ont esté 
démonstrez appartenir a mondit sieur a cause 
dudit transport , par plusieurs raisons, et pour 
ce supplient que le plaisir du Roy soit en ce 
non bailler empeschement aucun a mondit 
sieur, ains le laisser paisiblement jouyr dudit 
droit, et qu’il puisse contraindre les refusans , 
ainsi qu'il est accoustumé, et en tel cas faire se 
doit. 

» Sur ce a esté respondu de par le Roy qu’il 
déclarera lesdits fiefs et hommages appartenir 
@ mondit sieur comme les autres choses conte- 
nués audit transport , et en toutes les terres 
spécifiges audit article, et que les vassaux 
qui n’ont encor fait le serment de fidélité et 
hommage , le fassent en la maniére accous- 
tumée, pour servir mondit sieur ainsi que la 
nature et condition du fief le requiert, réservé 
contre le Roy ; et sur ladite declaration le Roy 
baillera ses lettres-patentes , par lesquelles tl 
deschargera, et sous la réservation dessusdite, 
les vassaux des hommages et sermens d’iceux, 
et qui doivent a cause desdiles terres ; et avec 
ce mandera a tous officiers qu’il appartiendra, 
quils fassent cesser tous troubles et empes- 
chemens au contratre, et ausdits vassaux te- 
nans lesdits pais, qu’ils entrent en la foy et 
hommage de mondit sieur, et luy fassent ledit 
serment de fideélité en la maniére et réserva- 
tion dessus déclarée. 

» [tem , touchant les tailles et aydes desdites 
prévostez, ésquelles aucuns officiers du Roy 
ont mis certains empeschemens, et avec ce 
Guillaume Lamoureux a esté institué par le 
Roy esleu desdites prévostez , en désappointant 
quant a ce l’esleu d’Amiens, contre Ja forme 
desdits transports : et pour ce a convenu remons- 
trer que mondit sieur ne soit troublé ne empes- 
ché touchant lesdites aides et autres droits a 
luy compétens esdites prévostez ; et en outre, 

qu'il plaise au Roy faire cesser les troubles et 
empeschemens faits 4 l'occasion des lances et 
tailles des gens-d’armes et francs-archers en 
icelles prévostez, et ledit esleu remis en son 
office , pour iceluy exercer ésdites prévostez. 

» Sur ce, de par le Roy aesté respondu que 
mondit steur jotiyra desdites prévostez, et 
en lévera tous les profits, et jottyra des droits 
royaux tout ainsi et par la mesme forme et 
maniére qu'il doit jotiyr des prévostez royales 
estant sur ladite riviére du costé d’Amiens: 
et aussi cesseront les tailles mises sus pour 
les lances, francs-archers et autres gens- 
d’armes, sans que desdites aydes, tailles de 
gens-d’armes , ne autres profits venans des 
droits royaux, y soit rien pris ou demandé de 
la part du Roy, et sera ad la nomination de 
mondit sieur et a Vinstitulion du Roy restably 
Vesleu d’ Amiens ; et doresnavant les mande- 
mens pour imposer lesdites aydes seront bail- 
lez sans delay ou difficulié , et en baillera le 
Roy ses lettres en forme deué. 

» Et pource que la matiére du grenier de 
Grandvilliers dépend desdits transports, a ce 
propos ont esté remonstrées les forces, violen- 
ces, troubles et empeschemens faits audit gre- 
nier et és officiers de mondit sieur le Duc illec, 
par les officiers du Roy, tant au pourchas de 
ceux de Beauvais, comme autrement, dont a 
esté requis réparation : et que telle provision y 
soit faite, que doresnavant lesdits troubles et 
empeschemens cessent. 

» Sur quoy a esté respondu que le Roy fera 
cesser lesdits troubles et empeschemens mis 
audit grenier, tant au pourchas de ceux de 
Beauvais comme autrement: et sur ce baillera 
ses lettres-patentes de provision telles qu’il 
appartiendra , selon la forme des lettres audit 
transport. 

» Item, touchant les terres et seigneuries 
de Mortagne transportées a mondit sieur , és- 
quelles et a ses officiers instituez par le Roy a 
sa nomination, sont faits journcllement plu- 
sieurs troubles et empeschemens , contre le 
contenu des lettres dudit transport : sur quoy 
ont lesdits ambassadeurs fait les remonstrances 
i ce pertinentes , et requis qu’il soit mandé au 
bailly de Tournay et de Tournésis, et son lieu- 
tenant et autres officiers du Roy, se déporter 
desdits troubles et empeschemens , et en laisser 
jouyr mondit sieur paisiblement et ses officiers , 
selon la forme du traité d’Arras et lesdits 
transports de ce faits, et aussi sclon le contenu 
des Jettres, spécialement sur ce par le Roy 
octroy¢ées. 

» Sur ce a fail respondre le Roy , qu'il est 

content que mondit sieur jottysse desdites 
terres et seigneuries de Mortagne , et qu'il 
nomme tous officiers pour les cas royaux , et 
qua sa nomination soient par le Roy insti- 
tuez : et mandera au bailly et autres officiers 
de Tournay et de Tournésis eux déporter des- 
dits troubles et empeschemens , le tout selon 
le contenu desdits traitez d’Arras et des lettres 
de transport, et non autrement. . 

» Item, a esté remonstré au regard de fa 
prévosté de Saint-Quentin , des terres et lieux 
estans dela la riviére de Somme, que l’on dit 
et nomme l’exemption de ladite prévosté , que 
maistre Georges Duret en poursuivant |’enthé- 
rinement des lettres sur ce octroyées par le Roy 
a mondit sieur le Duc, bailla Poriginal d‘icelles 
de bonne foy 4 maistre Jean de Reilhac , les- 
quelles depuis n’ont esté rendués , pour ce est 
demandé restitution d’icelles; mondit sieur le 
duc de Bourgongne s’est déporté audit article 
de l’effet desdites lettres, et du droit qu'il 
avoit en ladite exemption , au profit du Roy: 
et ce au moyen de certains dons faits par le 
Roy a mondit sieur , et dont ils ont esté et sont 
d’accord ; mais pour ce que assez tost aprés 
lesdits transports, le Roy et mondit sieur estant 
4 Viliers-le-Bel, fut supplié le sel de Salins avoir 
cours en Masconnois : laquelle chose le Roy 
avoit octroyée , si le dommage de ce n’excédoit 
4,000 francs. Sur ce poinct a esté remonstré 
qu’en ensuivant ledit don, et ayant égard que 
de toute ancienneté iceluy sel de Salins a eu 
cours en Masconnois, et que illec la gabelle du 
sel doit appartenir 4 mondit sieur par Je traité 
d’Arras et plusieurs autres causes au long dé- 
clarées, il plaise au Roy permettre Je cours du 
sel de Salins audit Masconpois, ainsi que dit 
est : et défendre le cours du sel de Péquais pour 
lequel la gabelle aura esté receiie au pont Saint- 
Esprit, ou ailleurs, au profit du Roy :¥gt rendre 
les dommages et intérests de m@péleeleut, mon- 
tans a plus de cent mille franc’ 5 a*compter de 
ce que eust valu & mondit sfeur ladite gabelle, 
depuis que ledit traité d’Arras fust fait jusques 
a présent. 

» Le Roy a accorde les greniers a sel a mon- 
dit sieur de Bourgongne, és comté de Mascon, 
et pais de Masconnois, et és lieux et villes 
royaux enclaves eniceux pour luy, ses hotrs 
et successeurs, comtes et comitesses de Mascon, 
comme tl appert par ses lettres-patentes sur ce 
expédiées. | | 

» J.e second point concerne les matiéres dé- 
pendantes du traité d’Arras, et premierement au 


| regard de l’imposition foraine , laquelle se de- 


voit lever és extrémitez du royaume, et par 

ledit traité doit appartenir & mondit sieur en 
ses pais. Sur quoy lesdits ambassadeurs ont 
fait deux doléances et remonstrances. 

» La premiere , que mondit sieur est troublé 
en Ja perception dudit droit. 

» La seconde , de ce qu’on la veut lever és 
lieux non accoustumez, et que l’on contraint 
les marchands 4 bailler caution en forme non 
accoustumée; et mesmement, qu’est chose bien 
nouvelle et bien estrange , les officiers du Roy 
s’efforcent de lever te droit de ladite imposition 
des denrées et marchandises que l’on descend 
és pais de Bourgongne, Bar-sur-Seine , Auxer- 
rois, Artois et ésdites terres transportées , 
comme si fussent terres de l’Empire, ou és- 
quelles les aydes n’eussent cours, et spéciale- 
ment audit Auxerrois , les biens appartenans a 
ceux de ladite comté, et en icelles menés des 
lieux voisins. Pour ce ont requis que ladite 
nouvelleté soit ostée, et que mondit sieur 
jotiysse de sondit droit selon la forme dudit 
traité , et que lesdits marchands ne soient con- 
traints a bailler ladite caution autrement , que 
d’ancienneté ils ont fait , a scavoir de deschar- 
ger les denrées en aucuns lieux du royaume, ou 
que les aydes ayent cours. 

» Sur cet article a esté dit de par le Roy, 
» qu'il est et sera content que la caution qui se 
» baille par les marcbands a cause de l’imposi- 
tion foraine, soit en la forme et maniére de 
toute ancienneté observée, a scavoir , de des- 
charger les denrées en aucun Jieu du royaume, 
auquel les aydes ayent cours de par le Roy, 
supposé que mondit sieur par l’octroy du Roy 
prenne a son profit icelles aydes, sans les faire 
cautionner de vendre et distribuer lesdites 
denrées és pais du royaume auquel lesdites 
aydes ont cours, comme le pais d’Artois , et 
aussi autres pais appartenans et transportez 
par le traité d’Arras, et autrement a mondit 
sieur, et ésquels pais lesdites aydes ont cours, 
le tout sans fraude: toutesfois, si cy-aprés ap- 
pert, que d’ancienneté telle n’estoit la maniére 
de cautionner , le tout sera réduit & la forme 
et facon de faire qui se trouvera par les ordon- 
nances royaux anciennes , et autrement avoir 
esté gardé et observé. Et a ceste fin, et pareil- 
lement quant a la duché de Bourgongne, en 
laquelle mondit sieur prétend semblable nou- 
velleté avoir esté faite, seront députez deux 
commissaires, l'un par le Roy et J’autre de la 
part de mondit sieur de Bourgongne; les- 
quels deux commissaires verront lesdites or- 
donnances royaux et enquéreront, quanta l’u- 
sance et autrement, la vérité. Et le tout veu, 
en ordonneront et appointeront selon qu'ils 


vs ¢<« ¥ ¢ Ff eve ee & 


z 4 s 4 e 6Yy 4 M4 & 7 4 & z 4 . 4 4 


hed 


~ 
4 


367 


» trouveront estre a faire de raison, sans renvoy 
» ou appellation; et abrégeront , décideront et 
» deffiniront lesdits commis lesdits différends , 
» en dedans un an prochain pour tous délays. Et 
» avec ce fera le Roy oster tous troubles, nou- 
» velletez et empeschemens, et consent que 
» mondit sieur jouysse du droit de ladite impo- 
» sition foraine és pays du royaume a luy trans- 
» portez, selon que par le traité d’Arras faire 
» se doit, et seront toutes appellations mises 
» par les sujets de mondit sieur de ses villcs 
» d@’Arras ,.Sainct-Omer , Hesdin , Terotienne, 
» Auxerre et autres , a cause de ce que l'on leur 
» a voulu faire bailler ladite caution autrement 
» qu’en ladite maniére accoustumée d’ancien- 
» neté, mises au néant sans amende et sans 
» despens; et aussi tous procés meus et encom- 
» mencez quant au principal , a l’occasion des- 
» susdite , et ce qui en dépend, tant en la cour 
de parlement , devant les gens des comptes, 
comme par devant les généraux, qu’ailleurs, 
tenus en estat et surséance jusques ace que 
» lesdits commissaires auront lesdits différends 
» appointez , le tout sans préjudice du droit du 
» Roy et de mondit sieur de Bourgongne. Et 
» au regard du droit des hauts-passages , qui est 
» d’autre nature , les commissaires cy-aprés ad- 
» visez auront pouvoir d’y appointer et d’en 
» faire jouyr mondit sieur ainsi que par ledit 
» traité d’Arras appartiendra, en et par toutes 
» les terres royales appartenantes & mondit sieur 
» par ledit traité d’Arras , et aussi és terres de 
» 1a et deca la riviére de Somme , appartenantes 
» &mondit sieur par le don et transport a luy fait 
» par le Roy. 

% Item , touchant les enclaves de la duché de 
Bourgongne, et aussi touchant aucunes villes 
et villages des comtez de Masconnois , Auxer- 
rois , et de Bar-sur-Seine , desquels mondit sicur 
ne jotiyt pas entiérement, ne par la maniére 
qu’il doit selon la forme dudit traité, et les ap- 
pointemens depuis ce rendus , lesdits ambassa- 
deurs ont requis que mondit sieur soit mis en 
paisiblé possession desdites villes, villages et 
autres droits transportez par ledit traité d’Ar- 
ras, pour en avoir et lever les profits, et que res- 
titution lui soit faite desdits profits escheus et 
perceus par lesdits officiers royaux , depuis le- 
dit transport fait et les empeschemens y mis: et 
a cette fin lesdits ambassadeurs de mondit sieur 
ont requis que l’on ordonne et commette quatre 
notables commissaires , deux de la part du Roy, 
et deux de la part de mondit sieur, ausquels sera 
commis et ordonné qu’ils se transportent és lieux 
dont ils seront requis de Ia part de mondit sieur, 
pour eux informer sommairement des droits 

prétendus par mondit sieur, si desja informa- 
tion n’en estoit faite, et si information en est 
faite 4 suffisance , qu’elle soit prestement veue , 
et sur icelle faite déclaration des droits de mon- 
dit sieur, pour /’en faire jowyr incontinent et 
réellement , selon que par la forme dudit traité 
d’Arras appartiendra, sans y garder aucune 
forme de procés ou de figure de jugemens , ne 
en faire relation ny renvoy au Roy ne 4 aucuns 
‘autres officiers quels qu’ils soient, et nonobstant 
appellations. 

» Sur cet article a esté de par le Roy res- 
pondu qu’il sera content d’ordonner de sa part 
quatre commissaires pour besongner ésdites 
matiéres, et les décider avec quatre autres 
commissaires qui seront nommez de la part 
de mondit sieur; et si lesdits huict commis- 
saires n’y veulent ou peuvent vaquer, les siz, 
& sgavoir, trois du costé du Roy, et trois du 
costé de mondit sieur, y pourront vaquer ; et si 
les six n’y veulent ou peuvent vaquer, les 
quatre, @ sgavoir, deux de chascun costé, y 
pourront et devront vaquer et besongner selon 
la forme déclarée audit article. 

» Item , au regard des troubles et empesche- 
mens mis és greniers appartenans 4 mondit sieur 
par ledit traité d’Arras, et contraintes faites & 
plusieurs ses sujets és pais de Bourgongne , 
Masconnois, Charrolois, Bar-sur-Seine, et Auxer- 
rois , de prendre sel ailleurs qu’ésdits greniers , 
contre la forme dudit traite d’Arras, et a son 
grand intérest et dommage. Pourquoy ont les- 
dits ambassadeurs requis que semblablement il 
y soit pourveu , et tellement que lesdits troubles 
et empeschemens doivent cesser. 

» Sur quoy a esté respondu, que, comme des- 
» gus est touché , le Roy veut que mondit sieur 
» jouysse de tout ce qui luy doit appartenir, a 
» cause dudit traite d’Arras ; et que tous trou- 
» bles et empeschemens faits és greniers de 
» mondit sieur, et contraintes de ses sujets a 
» prendre sel ailleurs, contraires audit traité, 
» soient ostez ; et pour mettre la chose a deué 
» exécution, lesdits commissaires se transpor- 
» teront sur les lieux et sommairement enquer- 
» ront de la vérité , et y tiendront telle et sem- 
« blable forme et maniére qu’en l'article précé- 
» dent, et puis en feront jouyr mondit sieur , 
» si faire se doit, et sans renvoy ou appella- 
» tion, comme dit est. 

» Item , et pareillement iceux ambassadeurs 
ont fait remonstrances et requestes touchant au- 
cunes terres , lieux et villages estans des bail- 
liages et ressorts de Masconnois, et de Sainct- 
Gengon, et aucunes autres de la comté d’Auxer- 
rois, et les autres de Bar-sur-Seine appartenans 

a mondit sieur par ledit traité d’Arras , lequel 
est empesché en la joiiyssance d’iceux. 

» Sur cet article aussi a esté respondu , que 
» dés maintenant le Roy déclare qu’il veut que 
» mondit sieur jouysse des villages et ressorts 
» desdits bailliages de Mascon, de Sainct-Gen- 
» gon, et aussi des ressorts et villages d’ Auxerre 
» et de Bar-sur-Seine, selon le contenu dudit 
» traité d’Arras, nonobstant tous empesche- 
» mens y mis au contraire; a cette fin, lesdits 
» huict commissaires , les six ou les quatre , en 
» la maniére dessus déclarée , auront commis- 
» sion par lettres du Roy et de mondit sieur , 
» pour entendre, vaquer et besongner en cette 
» matiére , et la décider ainsi que de raison , et 
» par ledit traité d’Arras appartiendra , et par 
» la forme et maniére qu’il est déclaré au huic- 
» tiesme article précédent, et en la response 
» faite sur iceluy. 

» Item , que mondit sieur est troublé et em- 
pesché en la jotiyssance de plusieurs fiefs et 


‘hommages a luy appartenans a cause dudit traité 


ésdites comtez et bailliage de Mascon , de Sainct- 
Gengon , et Auxerre , et en leurs ressorts , spé- 
cialement du pays de Beaujollois , qui doit res- 
sortir au bailliage de Mascon, dont lesdits am- 
bassadeurs ont fait doléances et remonstrances 
afin qu'il y fust pourveu , et qu’il en. peust pai- 
siblement joiyr. 

» Sur quoy a esté dit de par le Roy que, 
» comme dessus est déclaré en cas semblablie , 
» le Roy ne veut empescher mondit sieur en la 
» jouissance des choses contenués en cet article, 
» si ils luy compétent par ledit traité d’Arras ; 
» ains veut que soit donné forme pour I’en faire 
» jouyr, si faire se doit. Et pourtant le Roy est 
» contant, que pareillement lesdits commissaires 
» aillent sur les lieux, et sommairement et sans 
» figure de proces s’informent, pour aprés y ap- 
» pointer, et le tout déterminer et exécuter, dont 
» auront pouvoir et authorité, nonobstant comme 
» dessus, en suivant le contenu dudit huictiesme 
» article , et la response faite sur iceluy. 

» Et au regard des autres points et articles con- 
tenus et déeclarez audit traité d’Arras, iceux am- 
bassadeurs ont requis, au nom de mondit sieur , 
(que ceux qui seront trouvezmon accomplis , ou 
ésquels l’on a donné empeschement, et que 
mondit sieur n’en aura eu la connoissance , que 
lesdits commissaires ordonnez en la maniére 
dessusdite , ayent pouvoir d’enquérir sommai- 
rement et sans procés, et sans autre renvoy , 
délay ou difficulté , l’en faire jotiyr nonobstant 
toutes contradictions et appellations , comme 
dessus est dit. 

» Sur cet article a este respondu de par le 

» Roy, qu'il est content que mondit sieur joiiysse 
» des choses contenues et déclarées audit traité 
» d’Arras , et pour appaiser tous les différends 
» qui pourroient estre, tant a cause dudit traité 
» que des dépendances d’iceluy , y mettre une 
» fin le plustost que faire le pourra, seront or- 
» donnez lesdits huict notables commissaires , a 
scavoir , quatre de Ja part du Roy, et autant 
de la part de mondit sieur ; ausquels , ou aux 
six ou aux quatre d’eux sera donné plein 
pouvoir et authorité , touchant les différends 
et matiéres déclarées audit traité, pour 
veiies les informations et proces desja faits, 
et les informations qu’il semblera estre a 
faire, les titres et enseignemens qui se bail- 
leront d’un costé et d’autre; et aussi par in- 
spection des lieux sommairement, et sans 
forme de procés en appointer , juger et déter- 
miner, et leur jugement mettre a exécution 
deué , et faire joiiyr mondit sieur de ce qu’ils 
trouveront a luy appartenir, a cause dudit 
traité et des dépendances d’iceluy , nonob- 
stant contractions ou appellations quelconques, 
et sans en faire aucun renvoy; et si mestier 
» est, commettront aucuns qui enquerront la 
vérité, et promettra le Roy dés maintenant 
non muer lesdites forme et procédure, et en 
donner ses lettres patentes en forme deué ; et 
pourveu que si lesdits commissaires n’y veu- 
lent ou peuvent vaquer , les six, a scavoir, 
trois du costé du Roy, et trois de la part de 
mondit sieur, y pourront vaquer ; et si lesdits 
six n’y peuvent vaquer, les quatre, a scavoir, 
deux de chascun costé, y vaqueront et be- 
songneront , comme dit est. 

» Le tiers point principal concerne les choses 
compétans 4 mondit sieur Je duc, a cause de 
ses seigneuries qu'il tient tant au royaume que 
hors iceluy. 

» Et premiérement touchant les limites du 
royaumé, de la comté de Bourgongne, et des 
terres du ressort de Saint-Laurens, qu’iceux 
ambassadeurs ont fait remonstrances des précés 
sur ce faits , pour le fait desdites limites , requé- 
rans que commissaires notables et agréables a 
mondit sieur soient ordonnez de la part du Roy, 
et mondit sieur de sa part en ordonnera en tel 
et semblable nombre que fera le Roy , pour ju- 
ger et déterminer lesdits differends sans en 
faire renvoy, nonobstant contradiction ou appel+ 
lation quelconque. 

» Sur quoy a esté dit que le Roy est content 
» que huict commissaires soient ordonnez , 
» ayans plein pouvoir d’appaiser les différends 
» desdites limites du royaume et de la comté de 
» Bourgongne, et desdites terres du ressort 

» de Sainct-Laurent, a scavoir quatre de la part 
» du Roy et quatre de la part de mondit sieur , 
» és mains desquels seront mis les proces faits, 
» pour les juger par diffinitives. Et s’ils ne sont 
» parfaits et instruits, les parferont et instrui- 
» ront comme il appartiendra , pour les juger et 
» décider, si par autre moyen ils ne peuvent 
» estre appointez. 

» Item , et en tant que touche les limites des 
pais et terres appartenans 4 mondit sieur , joi- 
gnantes aux comtez de Flandres et d‘Artois, et 
autres pais du royaume, pour le fait desquelles 
limites aucuns procés ont esté meus, au moyen 
d’aucunes appellations relevées par aucuns par- 
ticuliers en la cour de parlement, requiérent les- 
dits ambassadeurs qu’il plaise au Roy tenir et 
mettre en surséance lesdits proces , 8 cause du 
fait desdites limites , pendans , meus et 4 mou- 
voir sans y estre procédé, ne aucun exploict 
fait par ladite cour, ne autres officiers du Roy 
jusques 4 long-tems , comme de douze ans, afin 
que, sans proces et sommairement, aucune voye 
soit advisée sous le bon plaisir du Roy et de 
mondit sieur ; par laquelle ce qui sera en diffi- 
culté, touchant lesdites limittes, puisse estre ap- 
pointé 4 moindre fraiz que fait n’a esté au pro- 
cés desdites limites du comté de Bourgongne. 

» Sur cet article le Roy sera content de bail- 

» ler surséance de huict ans, sans parle moyen 
» de ladite surséance préjudicier ne déroger au 
» droit de ressort qui peut ou doit compter au 
» Roy, ne ladite‘surséance tirer 4 quelque pos- 
» session ou conséquence en aucune manieére, 
» contre le droit du Roy et de mondit sieur; et 
»que quand Ja matiére cherra en procédure , 
» qu'elle soit appointée par commissaires com- 
» mis, comme dessus est touché , des autres 
» commissaires. 
' » Item, ont iceux ambassadeurs de mondit 
sieur fait doléances des appellations que l’on 
recoit des appointemens et jugemens faits par 
les quatre principales loix de Flandres contre 
les loix et priviléges dudit pals , en troublant 
sur ce mondit sieur en la jotiyssance toute no- 
toire ; mesmement au faict de la marchandise, 
sur laquelle iceluy pais de Flandres est princi- 
palement fondé, et pourtant ont requis sur ce 
leur estre pourveu. 

» Touchant cet article, le Roy a ordonné et 
» déclaré par ses Jettres-patentes lesdites qua- 
» tre principales loix de Flandres estre franches 
» et exemptes de la cour de parlement, et de ses 
» Officiers quelconques : et que par droit de res- 
» sort ne pourront et ne devront doresnavant 
» estre attraites ne évoquées en ladite cour , ne 
» ailleurs, au royaume, et dudit ressort a fait don - 

» et transport a mondit sieur le duc et a ses suc- 
» cesseurs , comtes et comtesses de Flandres, 
» selon le contenu desdites lettres, et ainsi 
» qu’elles le déclarent plus a plein. 

» Item, ont remonstré que selon le droit du 
pais de Flandres, la cour de parlement ne doit re- 
cevoir aucunes appellations des autres loix et 
juges de Flandres, omtsso medio; car le res- 
sort doit premier appartenir 4 mondit sieur le 
duc, et ne doit point mondit sieur estre tra- 
vaillé de requérir le renvoy a ladite cour,comme 
Yon fait pour les ressorts des autres pays du 
royaume, car l’on ne doit bailler aux sujets de 
Flandres , reliefvement en cas d’appel , si l’ap- 
pellation ne procede immédiate du jugement du 
comte , ou de la chambre de son conseil en Flan- 
dres ; et pour ce aesté requis quiil plaise au 
Roy sur ce donner les lettres-patentes de provi- 
sion en forme deue. 

» Sur cet article a esté respondu de par le 
» Roy , qu'il est content que du contenu audit 
» article soit fait selon les droits et cous- 
» tumes desdits pais , et ainsi qu’a esté de long- 
» temps observé, et que tous troubles et empes- 
» chemens faits au contraire soient ostez. 

» Item, aesté faite remonstrance par lesdits 
ambassadeurs , des troubles et empeschemens 
faits és appellations émises és causes de ressort, 
és terres et ghastellenies de Lisle , Douay et Or- 
chies, en la chambre du conseil en Flandres, 
contre toutes bonnes raisons et moult évidentes, 
et dont mondit sieur a esté en paisible jotiys- 
sance de trés -longtemps sans aucune difficulté, 
excepté depuis peu de temps en ca, qu’aucune 
contradiction y a este mise: requérant sur ce 
que lesdits troubles et empeschemens si notoires 
deussent cesser, attendu que lesdites chastel- 
lenies de leur premiére et ancienne condition , 
ont esté de la comté de Flandres, et depuis que 
le Roy les a tenués, en faisant et traitant le ma- 
riage de feu le grand duc Philippes, bisayeul 
de mondit sieur , elles furent reiinies et rejointes 
audit comté de Flandres, pour les tenir par 
le comte en un seul fief avec ledit comte. 

» Le Roy a accordé et accorde que doresna- 
» vant aucunes appellations ne soient receués 
» en la cour de parlement , procédans des lois 
» et justices des chastellenies de Lisle, Doway et 
» Orchies: mais se releveront lesdites appella- 
» tions préalablement en la chambre du conseil 
» en Flandres, ou devant Ie Gouverneur de 
» Lisle, ou celuy d’eux devant qui lesdites ap- 
» pellations de leur droit ordinaire , ct sans 
moyen, doivent et ont accoustumeé d’ancien- 
» nete ressortir et estre premiérement relevées. 
Et pareillemeut a esté accordé par le Roy que 

» les appellations qui sont interjettées dudit 
» gouverneur de Lisle et de ses sentences et 
» jugemens , soient relevées en premier lieu 
» en ladite chambre de Flandres, de laquelle 
» chambre, ou des sentences , jugemens ou ap- 
» pointemens dicelle s'il en est appelé , les ap- 
» pellations seront relevées et discutées en la 
» cour de parlement. 

» flem, pour ce que le Roy ne sa cour de 
parlement n’a aucun intérest si monsieur ou 
son grand conseil , des causes de ses sujets, au 
royaume, cognoist en |’Empire : ef é contra, 
considéré que l’appellation et le ressort par ce 
ne sontempeschez, pour plusieurs raisons et bon- 
nes considérations par lesdits ambassadeurs re-_ 
montrées , ont prié et requis qu’en ce ne soit 
fait par le Roy ou par ses officiers aucun trouble 
ou empeschement : et que les ressorts, souve- 
raineté et autres droits, tant du Roy que de 
mondit sieur, y soient gardez. 

» Sur quoy le Roy a fait respondre qu’il est 
» et sera content que mondit sieur, ou son grand 
» conseil, connoisse des causes des pais et sujets 
» estans au royaume en |’Empire, sauf la décli- 
» natoire des parties et de celles de l’Em- 
» pire ou Royaume, le tout sans préjudice 
» des souveraineté ct ressort du Roy, quant a 
» ce qui est du royaume et des droits et souve- 
» raineté compétans a mondit sieur , en ce qui 
est de l’empire : et durera ledit consentement 
» tant que vivront le Roy et mondit sieur de 
» Bourgongne. 

» Item , touchant les quatre mil livres de 
rente annuelle appartenante & mondit sieur, a 
cause de ses prédécesseurs comtes de Hainault 
et d’Ostervant sur la recepte de Vermandois, 
appartenant au Roy, et dont les arrérages sont 
deus de plusieurs années : sur quoy lesdits am- 
bassadeurs ont fait plusieurs grandes remons- 
trances, et ont requis jouyssance de ladite rente 
et payement des arrérages, comme raison est. 

» Sur cet article le Roy a fait respondre qu'il 
» est content que les lettres, faisans mention des- 
» dites quatre mil livres de rente,soient veties par 
» lesdits commissaires commis, lesquels auront 
» pouvoir d’y appointer et determiner , et en 
» faire laraison a mondit sicur, et icelle mettre 
» a deue exécution, sans renvoy ou appellation. 

» Item , iceux ambassadeurs ont fait doléances 
et remonstrances des contraintes faites és sujets et 
serviteurs de mondit sieur, natifs aucuns en sa 
comté de Bourgongne, és terres situées hors de ce 
royaume, les autres de la duché de Bourgongne et 
autres pais de mondit sieur, a faire nouvel et non 
accoustumesermentde servir le Roy envers et con- 
tre tous, et specialement contre mondit sieur, sans 

avoir esgard a ce que lesdits sujets sont vassaux 
de mondit sieur, et mesmement les aucuns ua- 
tifs du comté de Bourgongne; et pour ce qu’ils 
en ont esté délayans , jacoit qu’ils ayent ja fait 
le serment de fidélité en la forme accoustumée , 
et quiils ont esté préts de servir selon la nature 
cet qualité de leurs fiefs : toutesfois monsieur de 
Chastillon et autres officiers du Roy ont pro- 
cédé contre eux par plusieurs indués et desrai- 
sonnables voyes, tant de mains mises en leurs 
terres et seigneuries, et perception des fruicts, 
profits et émolumens d’icelles , assauts faits en 
aucunes desdites terres comme en terres d’enne- 
mis, que confiscation de corps et de biens, et ont 
appliqué lesdits fruicts a leur singulier profit , 
et qui plus est, ledit sieur de Chastillon a ainsi 
procédé a l’encontre de mondit sieur le duc, a 
cause de la seigneurie de Fouvans, laquelle luy 
appartient. ; 

» Au contenu en cet article, et ¢és-articles 
» Suivans 21, 22, 23 et 24, le Roy est con- 
» tent que toutes telles voyes déclarées esdites 
» articles cessent doresnavant a l’encontre des 
» sujets et serviteurs de mondit sieur, et que la 
» main mise és-terres desdits sujets et servi- 
» teurs de mondit sieur, a l’occasion spécifiée 
» audit article, soit entiérement levée et qu’ils 
» en jotiyssent ainsi quils faisoient paravant; 
» et quant aux fruits d’icelles receus par ledit 
» sire de Chastillon ou autre, les arrests et prises 
» faites tant par terre que par mer, des subjets 
» de mondit sieur , exprimées ésdits articles, 
» les pertes et dommages ensuivis , que restitu- 
» tion en soit faite: et pour y ordonner forme , 
» le Roy commettra personne notable, auquel 
» Ies commis de mondit sicur feront apparoir 
» des choses dessusdites ; lequel commis de par 
» le Roy aura pouvoir de pourvoir et appointer 
» touchant lesdites réparations et restitutions; 
» et les appointemens et ordonnances on exécu- 
» tera sans appel ou renvoy; et avec ce le Roy 
» mandera délivrer tous prisonniers franche- 
» ment, et donnera seureté pour tous les sujets 
» des pais de mondit sieur, de pouvoir seure- 
ment aller, converser et pescher sans em- 
» peschement : au vidimus de laquelle seureté 
» foy sera adjoustée, et pareillement restitution 
» sera faite, et seureté baillée aux gens, servi- 
» teurs et sujets du Roy, endommagez et empri- 
» sonnez par les gens de mondit sieur de Bour- 
» gongne; eten outre le Roy a accordé que les 
» Vassaux et sujets de mondit sieur, demeurans 
» et résidensen ses pays, et aussi ses serviteurs, 
» domestiques qui ont terres, flefs et seigneu- 
» ries au royauine, a cause desquelles ils doivent 
» service, quand le Roy fait mandement général 

» en son royaume, pour la défense d’iceluy, ne 
» seront contraints a faire ledit service en leurs 
» propres personnes, mais seront quittes et des- 
» chargez d’iceluy service, parmy baillant et dé- 
» livrant par chacun d’eux autre personne , une 
» ou plusieurs, habiles et en point pour servir 
» ainsi et comme la nature et condition des fiefs 
» le requiérent: et semblablement sera fait au re- 
» gard des sujets, vassaux , et serviteurs du Roy. 

» Item, en outre , ledit sieur de Chastillon et 
autres officiers du Roy ont mis dehors Langres 
les gens d’eglise , ayans illec bénéfices, pource 
qu’ils estoient aatifs des pais de mondit sieur le 
duc, et publiquement défendu que eux, et autres 
natifs des pais de mondit sicur, ne puissent de- 
meurer és-lieux de leurs bénéfices ne ailleurs en 
son royaume. 

» Sur ce le Roy est content, que les gens d’é- 
» glise natifs des pais de mondit sieur, puissent 
» retourner és lieux de leurs bénéfices et d’i- 
» ceux paisiblement jouyr ; et que les fruits per- 
» ceus a cause de leur absence, faite a l’occasion 
» déclarée audit article, seront entiérement res- 
» tituez pur ceux qui les ont receus. Et de ce 
» aura pouvoir ledit commissaire, ordonné par 
» le Roy, d’y appointer comme dessus. 

» Item, mondit sieur de Chastillon, et autres 
officiers du Roy, ont pris les biens de ceux de 
Valenciennes és foires de Rheims, et d’autres 
plusieurs notables marchands et sujets de mon- 
dit sieur, en passant par la Champagne, et fait 
plusieurs arréts de personnes sur les gens de 
Vhostel de mondit sieur, et autres ses serviteurs, 
officiers et sujets : a scavoir, M. de Ternant, 
Guillaume de Villers, maistre Jean Jacquelin , 
le receveur d’Auxois, Jean Gormont, et autres, 
ausquels n’a esté faite restitution de leurs per- 
tes, intéréts et dommages : avec ce, par aucuns 
officiers du Roy, fut arresté sans cause maistre 
Jean de Janly, envoyé par mondit sieur le due 
devers monsieur de Calabre et le roy d’Arragon, 
a cause de leur différend, et dont fut fait grande 
injure a mondit sieur le duc, et audit Janly in- 
térest et dommage, ainsy qu'il a esté remonstré 
au long par les députes de mondit sieur le duc. 

» Surce aesté respondu ainsi qu’au 20° arti- 
cle précéedent. 

» Item, lesdits ambassadeurs ont requis que 
telles voyes et contraintes nouvelles et non rai- 
sonnables, quant aux sujets de mondit sieur le 
duc, doresnavant deussent cesser; que ladite 
main-mise és terres des sujets de mondit sieur 
soit entiérement levée et en telle maniére qu’iis 
puissent jouyr et user paisiblement , ainsi qu’ils 
faisoient paravant, de leursdites terres et seigneu- 
ries : et que les fruicts et émolumens d’icelles 

recucs soient entierement restituez , et aussi 
les pertes, intérests et dommages , a J’occasion 
dessusdite, et lesdits gens d’église demeurer a 
Langres et ailleurs , sur leurs benéfices, et 
joiiyr des fruits d’iceux, comme raison est. 

» Sur ce a esté respondu comme sur UVarticle 
précédent. 

» Semblablement soit faite restitution entié- 
rement des biens pris ausdits sujets de mondit 
sieur, tant de Hollande , Zélande, Brabant et 
Flandres, depuis peu de temps en ¢a, dont les- 
dits députez de mondit sieur le duc ont fait de 
grandes doléances et remonstrances , afin que 
lesdits biens fussent restituez, et les corps pri- 
sonniers mis a délivrance : et avec ce fust resti- 
tution faite de leurs pertes, intérests et domma- 
ges, et mander par lettres-patentes de cesser 
doresnavant de ces voyes de fait et hostilité. Et 
pour lesquels Jesdits sujets de mondit sieur ont 
eu grands dommages , pour l’empeschement 
qu’ils ont eu en la pescherie du harenc, tant au 
pays de Hollande, Zélande, Brabant, que Flan- 
dres et Boulongne , et pour avoir preste provi- 
sion pour le fait de ladite pescherie qui se passe, 
qu’il plaise au Roy octroyer ses lettres de seu- 
reté pour tous les sujets des pais de mondit sieur, 
afin qu’ils puissent seurement pescher et estre 
sur la mer : et que au vidimus desdites lettres 
de seureté foy soit adjoustée : car il est a dou- 
ter que les provisions qui seroient a prendre de 
monsieur l’admiral ou de son lieutenant ne soient 
trop longues , et que par ce moyen Ja harangui- 
son (péche aux harengs) se passera et se perdra 
entiérement pour ceste année. 

» Surce a esté respondu comme sur l’article 
precédent. 

» Aussi ont iceux ambassadeurs de mondit 
sieur démonstré le don a luy fait par le Roy 
.des aydes de Chastel-Chinon , et dont appert 
par ses lettres vérifiées , et lequel don estoit de 
six ans entiers ; mais mondit sieur n’en a joiy 
qu'un an ou deux ans. Pour quoy a esté requis 
que le plaisir du Roy fust mander a messieurs 
les géneraux de faire jotyr mondit sieur des- 
dites aydes le temps de six ans. 

» Sur cet article le Roy est content que mon- 
» dit sieur de Bourgongne joiysse des aydes 
» pour le terme de six ans, déduit le temps 
» quwil en a joiiy, tout selon ‘ta teneur au sur- 
» plus des lettres du don déclaré audit article , 
» et ainsi le cammandera aux gens de ses fi- 
» nances. 

» Avec ce, par plusieurs bonnes causes et 
remonstrances , ont iceux ambassadeurs de 
mondit sieur requis qu'il plaise au Roy évo- 
quer les causes pendantes en sa cour de parle- 

ment, entre Jean Boutilhac et messire Chris- 
tien , et Jean de Digonne fréres, laquelle fut 
faite pour le.temps des divisions et par ordon- 
nance de mondit sieur le duc , maistre Jacques 
de la Galée et messieurs de Lalaing et de Mon- 
tigny, Guérard Le Febvre, et ceux de Bruges, 
et le procureur du Roy joint esdites. causes , 
évoquer devant luy; et aprés, en ensuivant I’a- 
bolition faite a Conffans, et le contenu des 
lettres , autrefois par le Roy sur ce octroyées , 
faire entretenir lesdites lettres d’abolition , et 
pour plusieurs bonnes causes , par lesdits dépu- 
tez au long démonstreées. 

» Sur cet article le Roy est content d’évoquer 
» les causes déclarées audit article , devant luy 
ou son grand conseil , ou devant les commis a 
la réformation de la justice universelle de son 
royaume, et dont monsieur le chancelier de 
France est l’un: et au regard de la cause de 
Jean Boutilhac, et le procureur du Roy joint, 
a l’encontre de monsieur Christien et Jean de 
Digonnc , a cause de la prise dudit Boutilhac, 
en ensuivant le traité de Conflans et l’aboli- 
tion sur ce faite, renvoyer lesdits de Digonne, 
et imposer silence audit Boutilhac et procu- 
reur : et au regard des causes desdits de La- 
laing , pour ce que lesdites cause$ dépendent 
des matiéres des limites dessusdites, ésquelles 
a esté baillé surséance , donner main-levée de 
leurs biens arrestez et empeschez a ceste oc- 
casion : et que d’iceux biens qui sont és mains 
des commis , ou de ceux qui les doivent, et 
qui escherront cy-aprés, ils jotiyssent paisi- 
blement , jusques a ce que par lesdits com- 
missaires commis, ladite question des limites 
soit appointée et décidée selon la forme des- 
susdite, pourveu qu’eux et tous leurs biens 
demeureront obligez et exécutables , pour 
fournir et accomplir ce qu’il appartiendra de 
leur part, le jugement desdits commissaires 
donné et rendu en cette partie. Et quant aux 
appellations interjetées par Guérard Le Febvre 
ou autres, des jugemeus et sentences de ladite 
loy de Bruges, elles seront mises au néant , et 
les parties renvoyées devant ladite loy, ainsi 
et que selon le contenu des Icttres octroyées 
» par te Roy, touchant l’exemption des quatre 
» principales loix de Flandres , faire se doit. 

» Item, qu’il plaise au Roy de bailler ses 
lettres-patentes, par Iesquelles toute poursuite 
soit interdite 4 tousjours au sieur de Torcy et 
ses hoirs et ayans cause, touchant certain arrest 
par luy obtenu contre feu le sieur de Saveuse, 
contre la teneur du traité d’Arras ; lequel ar- 
rest a este depuis qu’il fut donné mis en sur- 
seance jusques au trespas du feu Roy, et par le 

Roy qui est a présent jusques a quinze ans, a 
commencer en I’an soixante. 

» Le Roy respond que ladite surséance de 
» quinze ans s’eutretiendra , et qu’aprés lesdits 
» quinze ans expirez , encores sera tenué l’exé- 
» cution dudit arrest en surséance , sans aucu- 
» nement estre exécuté, jusques a vingt ans en- 
» Suivans : et néantmoins dés maintenant, et 
» aussi lesdits vingt ans passez , le Roy et mon- 
» dit sieur demeureront quant a ce, et du droit 
» qui a chacun d’eux peut compéter, en leur 
» entier. 

» Item, ont esté faites remonstrances et do- 

leances au long par lesdits ambassadeurs de 
mondit sicur le duc , touchant la dénégation 
des mandemens en cas d’appel, et autres pro- 
visions de justice és officiers et sujets de mon- 
dit sieur : et mesmement quand ses officiers ont 
appeleé et requis provision pour la conservation 
de sa justice et seigneurie , et de ses droits , re- 
querant sur ce doresnavant convenable provision 
leur estre faite. 
» Sur cet article, le Roy commandera a tous 
ses Officiers, mesmement a ceux qui tiennent 
ses chancelleries , que bonne et briefve jus- 
tice soit faite aux sujets de mondit sieur , et 
que toutes lettres et mandemens de justice, en 
cas d’appel ou autrement, leur soient oc- 
troyées sans difficulté, et tellement qu’un 
chacun cognoisse que le Roy veut Jes sujets 
de mondit sieur estre bien et en bonne justice 
» traitez. 

» Item, ont lesdits ambassadeurs requis qu'il 
plaise au Roy faire mondit sieur jouyr des ter- 
res , seigneuries et droits par luy transportez , 
et de luy bailler nouvelles lettres de ratification 
desdits transports : et que par icelles lettres, les 
troubles et empeschemens faits au contraire 
soient déclarez nuls et de nulle valeur , ou au 
moins rappelez et mis au néant, et tellement 
que mondit sieur puisse demeurer paisible joiiys- 
sant du contenu aux lettres d’iceluy transport. 

» Le Roy sera content de confirmer tous les 
» transports par luy faits 4 mondit sieur , selon 
leur forme et teneur et tout le traité de Con- 
flans , en tant que a mondit sieur peut tou- 
cher , et de ce en bailler ses lettres-patentes 
en forme deiie , et contenant les clauses 4 ce 
appartenantes : et que lesdites lettres seront 
vérifiées et enregistrées par tout ot il appar- 
tiendra. " 
» Item, out requis qu’il plaise au Roy avoir 
esgard aux grands dommages et intérests sous- 
tenus par mondit sieur et ses sujets , au moyen 
des troubles et empeschemens faits de la part 
du Roy és cas et en la maniére cy-dessus dé- 

clarez , que l’on pourroit loyalement estimer a 
plus de 200,000 escus d'or. 

» Sur ce point a esté dit que des intérests et 
» dommages des sujets de mondit sieur, le Roy 
» fera faire restitution, comme dessus a esté 
» respoudu et déclaré : et pareillement aux 
» sujets du Roy fera faire mondit sieur le 
» duc restitution, ainsi que cy-devant est 
» exprimé. - 

» Item, plaise au Roy défendre au bailly de 
Sens de non recevoir doresnavant les appella- 
tions , ny bailler reliefvement en cas d’appel, 
aux sujets du duché de Bourgongne, attendu 
que ladite duché est la premiere pairie de 
France, a cause de laquelle mondit sieur et ses- 
dits sujets ne doivent par appel sortir ailleurs 
qu’en parlement , si bon ne leur semble. 

» Le Roy a accorde ledit article. 

» Item, de non empescher doresnavant les. 
baillys, juges et officiers de mondit sieur audit 
duché , de prendre connaissance des sujets d’i- 
celuy duché, sous ombre que lesdits sujets se 
font bourgeois de la ville Neufve-le-Roy; et qu’il 
soit défendu audit bailly de Sens et a tous 
autres de bailler gardes et debitis aux sujets de 
mondit sieur en sondit duché, sous couleur de 
ladite bourgeoisie. 

» Le Roy a aussi_accorde le conteny audit. 
article. 

» Item ,qu’il plaise au Roy octroyer ses lettres- 
patentes , et déclarer par icelles que toutes 
exécutions, qui se feront par vertu du seellé 
dudit duché , portent main garnie selon et eu 
-ensuivant le privilége dudit séellé, et non- 
obstant appellations a faire, et sans préjudice 
dieelles. 

» Le Roy semblablement a accorde le con- 
tenu audit article. 

» Item, et semblablement que toutes com- 
plaintes , en cas de nouvelleté , qui seront don- 
nées par mondit sieur en sondit duché , et 
autres ses pais, tenus du royaume, ou par les 
juges ésdits pays, qui peuvent et ont accoustu- 
mé bailler lesdites complaintes, soient exécutées 
et fournies réaulment, et de fait, et par les exé- 
cuteurs d’icelles, nonobstant quelconques ap- 
pellations et sans préjudice d’icelles. 

» Aussi le Roy a accordé le contenu ¢é 
tceluy article. 

» Item, jacoit que les villages Digrandes, 
Mallay Sainct-Guillain, Ducray, et autres joi- 
gnans a iceux, soient nuément du duché de 
Bourgogne , appartenans a mondit sieur et res- 
sortissaus au bailliage d’Ostun (alias d’Autun) : 
toutefois les officiers du Roy se sont entretenus 
de les faire ressortir a Lion, tant en justice 

comme en aydes, au préjudice de mondit sieur ; 
et aussi contre le traité d’Arras , par lequel tous 
les profits et droits royaux és bailliages de Mas- 
con et de Sainct-Gengon doivent appartenir a 
mondit sieur ; car si le Roy avoit ésdits villages 
aucun droit , ce seroit a cause desdits bailliages 
de Mascon et de Sainct-Gengon, tant seulement 
et pour ce feu monsieur le duc en fit complainte 
a feu le roy Charles, et depuis au Roy qui est 
a présent , et fut advisé que messire Guichard 
Bastier, juge-mage dudit Lion, s’informeroit 
de la vérité , et l'information veué, y seroit ap- 
pointé; laquelle information a esté faite par 
messire Guichard. Et pourtant requérent lesdits 
ambassadeurs que ladite information soit veué 
et visitée par lesdits commissaires qui seront 
ordonnez pour les autres matiéres dessus dé- 
clarées , pour aprés appointer et restablir mon- 
dit sieur, sur le faict desdits villages dont ila 
esté désapointé a tort et sans raisonnable cause, 
au cas toutefois que ladite information soit suf- 
fisante pour ce faire ; autrement y soit procédé 
par lesdits commissaires en la maniére des- 
susdite. 

» Sur cet article a esté respondu, que ladite 
» information sera mise és mains desdits huict 
» commissaires pour en faire selon Je contenu 
» audit article, et ainsi que de raison appar- 
» tiendra. 

» Item, et pour ce qu’il yaaucuns articles qui 
he se peuvent présentement exécuter, mais con- 
vient qu’ils soient vuidez, décidez et détermi- 
nez par commissaires qui seront ordonnez par 
le Roy et mondit sieur, par main commune, et 
pour ce que faire convient aussi avoir le temps 
convenable : et pourra estre , que jacoit que les- 
dits commissaires ayent ample pouvoir du Roy 
et de mondit sieur, pour déterminer les affaires 
et matieres 4 eux commises: néantmoins, pour 
les difficultez qui pourroient survenir entre eux, 
tant en la connoissance, comme 4a faire la dé- 
elaration du droit des parties , et en l’exécution 
réelle qui se devroit faire , lesdites matiéres de- 
meureroient au délay. S’il plaist au Roy, il bail- 
lera et fera ex pédier ses lettres,et mondit sieur les 
siennes, par lesquelles sera accordé d’une part et 
d’autre que audit cas iceux commissaires, s’ils 
sont en discord et différend , pourront eslire et 
choisir un super-arbitre, personne suffisante, 
qu’ils adviseront non estre suspect ou favorable a 
lune des parties ne a l’autre; auquel super-arbitre 
ils communiqueront et déclareront leurs difficul- 
tez et différends ; et apres qu’il auraesté du tout 
instruit, il déclarera son opinion selon sa con- 
science et sans quelconque faveur ; et selon icelle 
serajugé et appointé selon l’advis de ceux desdits 

commissaires qui seront de l’advis dudit super- 
arbitre , nonobstant la contradiction des autres, 
sauf tousjours la plus grande et saine partie en 
nombre de personnes et d’opinions desdits com- 
missaires, par l’advis de laquelle plus saine 
partie, en nombre de personnes, la chose se dée- 
cidera , déterminera et demeurera valable , 
tout ainsi que si par tous Jesdits commissaires 
et d’un commun accord elle avoit esté faite: et 
encores si iceux commissaires ne peuvent accor- 
der entre eux d’eslire ledit super-arbitre , en 
ce cas ceux du Roy seront tenus de nommer 
deux personnes notables, et ceux de mondit 
sieur seront tenus d’en nommer deux autres. 
Et lesquels ainsi nommez ne seront natifs ou 
sujets du Roy ny de mondit sieur, ny aussi sus- 
pects aux parties: desquels quatre ainsi esleus 
et choisis sera l’un esleu par sort et gist de for- 
tune, sans fraude , barat ni malengin; et celuy 
a qui surviendra et eschéra ledit sort, sera et de- 
meurera super-arbitre pour faire en cette partic 
en la maniére que dit est ; et si les commissaires, 
qui seront ordonnez pour le Roy, ne sont d'ac- 
cord a consentir de choisir et eslire le super- 
arbitre en la maniére devant déclarée, en ce 
cas les commissaires de mondit sieur le pourront 
faire sans ceux du Roy, et au contraire, si les- 
dits commissaires de mondit sieur n’en sont 
d’accord, ceux du Roy le pourront semblable- 
ment faire sans ceux de mondit sieur. Et la- 
quelle eslection, et ce que par vertu d’icelle sera 
fait es matiéres dessusdites, sera aussi valable , 
et sortira tels effets, comme si par tous lesdits 
commissaires d’un costé et d’autre , et de com- 
mun accord , la chose estoit faite. Et pourront 
lesdits commissaires d’un costé besoigner en cette 
matiére, au défaut et refus des autres commis- 
saires de l’autre costé, et procéder avec ledit su- 
perarbitre, tout ainsi comme si lesdits commis- 
saires estoient ensemble. Et tout ce qui sera fait, 
appointé et exécuté ésdites matiéres en la ma- 
niére dessusdite, scra et demeurera bon et va- 
lable perpétuellement et a tousjours ; et lesquels 
commissaires et chacun d’eux jureront et feront 
serment solennel de besongner, vaquer et en- 
tendre es choses dessusdites par la maniére que 
dit est, et de garder loyalement le droit de 
chacune partie, et d’y procéder sans délay ou 
interruption , et sans alléguer aucune essoyne , 
excepté de mort ou de maladic : au lieu duquel 
essoyne audit cas sera mis un autre commis par 
celuy qu'il appartiendra; lequel commis procc- 
dera avec les autres selon la formule et la ma- 
niere dessusdite. 

» Le Roy a accorde le contenu audit article. 

v Toutes les provisions et responses sur cha- 

cun article , ainsi que cy-devant sont escrites , 
spécifiées et déclarées , ont été accordées et ac- 
ceptées par le Roy et mondit sieur le duc de 
Bourgogne , eux deux estans en la ville de Per- 
ronne, le quatorziesme jour d’octobre l’an 1468. 
Si donnons en mandement a nos amez et féaux 
chancelier et gens de nostre grand conseil, etc., 
etc. , etc.......... be secsaseesens 

» Et pour ce que de cesdites présentes on pour- 
ra avoir affaire en plusieurs lieux , nous voulons 
qu’au vidimus dicelles, fait sous séel royal , et 
collationné et signé par l'un des greffiers de 


$75 


nostredit parlement, ou de ladite chambre des 
comptes, foy soit adjoustée comme a l’original. 
EN TESMOING de ce, nous avons signé les 
présentes de nostre main, et a icelles fait mettre 
nostre séel. Donne audit lieu de Perronne le 
quatorziesme jour d’octobre mil quatre cens 
soixante-huict, et de nostre régne le huictiesme. 
Sic signatum Loys ; et sur le ply : Par le Roy 
en son conseil : DE LA LOERE.............scceeeees 

» Extractum a registris ordinationum re- 
giarum in Curia Parlamenti registratarum. 
Dutillet. Collatio facta est. » 

Tout ce que nous sayons sur Guillaume de 
Villeneuve avant la guerre d'Italie, c’est qu'il 
était écuyer du jeune Charles VIII; plus tard, 
il devint chevalier, conseiller et mattre-d'hdtel 
du roi de France, comme il nous le dit lui-méme 
au commencement de ses Mémoires. Charles VIII, 
dans son aventureuse expédition d'¥talie , n’eut 
pas de compagnons plus~courageux, plus dé- 
voués que Guillaume de Villeneuve. Dans le par- 
tage du royaume napolitain , conquis par les ar- 
mes francaises, Guillaume de Villeneuve recut 
le commandement de Trani, cité de la province 
de Bari. On sait comment, aprés le retour de 
Charles VIII, une ligue formée par le roi d’Es- 
pagne, le Pape et les principales puissances d’I- 
lalie, t(ravailla 4 remettre le jeune roi Ferdinand 
sur son tréne, et comment les Francais furent 
contraints d'abandonner leur conquéte. Ville- 
neuve , dans ses Mémoires, nous raconte ses 
propres ayentures dans la révolation de Naples; 
il se défendit hérojquement dans la place dont il 
était gouverneur. Fait prisonnier aprés une ad- 
mirable résistance, il fut jeté dans une galére 


qui faisait partie de la flotte espagnole. Arrivé a. 


Naples, on l’enferma en la grosse tour du Portal 
du Chateau-Neuf, et c’est la que, pour éviler oist- 

velé, il commenca a écrire ses Mémoires. Guil- 
laume, dans les premiéres pages de son écrit, 
rappelle quelques souvenirs de I’histoire ro- 
maine , comme pour donner une couleur épique, 
un caractére grandiose 4 la campagne de Char- 
les VIII, le trés-vertueux, trés-victoricuz , trés- 
aimé et trés-servy, el par (out le monde redouble ; 
et son but aussi, en prononcant les noms d’An- 
nibal et de Sempronius , est de donner a enten- 
dre et de bien prier, et @ ung chacun de supplier, 
que si une autre fois on améne le trés-chrestien 
roy de France aux Italies , soit cestui-cy ou au- 
tre, que, pour l’onneur de Dieu, on l'améne 
mieulz accompaigné qu'il n’éloit. Les Mémoires 
de Guillaume de Villeneuve parurent pour la 
premiere fois en 1717, dans le troisiéme volume 
du Nouveau Trésor des Anecdotes, de Don Mar- 
téne; le savant Bénédictin les avait recus d’un 
médecin de Tours , Jacques du Poirier. Marténe 
avait inlitulé ces Mémoires : Historia belli Ita- 
lict sub Carolo VIII, rege Francia , Sicilia et 
Jerusalem , Gallicé scripta a Guillelmo de Villa- 
nova qui presens aderat: ex ms. clarissimt viri 
Jacobi du Poirier, doctoris medici Turonict. Ces 
Mémoires renferment beaucoup de fails trés cu- 
rieux; ils sont écrits d’un style ferme et net. 

Je Guillaume de Villenenfve, chevalier, con- 
seiller et maistre d’ostel du roy de France, de 
Sécile et de Jérusalem, Charles VIII de ce nom, 
mon trés-hault et redouté seigneur et souverain, 
soit donnée gloire et bonne victoire de tous ses 
énemis. 

Moy estant prisonnier au roy Ferrand , prins 
en la conqueste du réaume de Naples , détenu 
tant en ses gallées par force, que en la grosse 
tour du Portal du Chasteau-Neuf de Naples, par 
espace de ung an et trois jours, pour éviter 
oisiveté , ay voulu rédiger et mettre par escript 
et en mémoire la venué du trés-victorieux bien 
aymé et par tout le monde redoubté Roy en ce 
réaume de Sécile et cité de Naples, des gestes 
et actes qui par lui ont esié faits estant oudit 
réaume, et ce qui s’est ensuivy aprés son dépar- 
tement, selon ce que j'en ay peu veoir et sa- 
voir en mon petit entendément. 

Et premiérement , le trés-vertueux , et trés- 
victorieux , et trés-aymé et bien servy , et par 
tout le monde redoubté, passa les mons [en 1494], 
a l’dge de vingt-deux ans. Aprés passa la duché 
et seignourie de Milan, la terre et seignourie 
des Lucquois , aussy la seignourie des Pisans , 
qui totalement se donnérent a luy de leur libé- 
ral arbitre et propre voulenté. Et pareillement 
passa par la terre et seignourie de Fiourence , 
1a ot il feist la plus belle entrée en armes, tant 
de gens de cheval que de gens de pié, qui ja- 
mais fut faite aux Italies , comme l’on disogt, et 
logea par toutes les mattresses villes des sei- 
enouries dessusdites, réservée la ville de Milan, 
et par tout eust grand recueil et bonne obéis- 
sance. De la entra dans la terre et seignourie 
de Saenne (1), en laquelle cité pareillement lo- 
gea, et y a eu toute bonne obéyssance, et grant 
recueil , comme dessus ay dit, et tant alla le 
Roy par ses journées qu'il arriva en la terre Ro- 
maine, et logea dedans ladite cité l’espace de 
trois semaines ou environ , et toute son armée. 


(1) Sicnne. 
(2) Le jeune Ferdinand, dont le pére, Alphonse , ré- 


Nonobstant que le duc de Calabre (2) estoit 
arrivé dedans ladite cité de Rome un bien peu 
de temps avant, accompaigné de grant nombre 
d’hommes-d’armes , et de plusieurs autres gens 
de guerre, tant 4 cheval qu’a pié, pour lui vou- 
loir garder le pas. Mais quant il sceut la venué 
du trés-grant et puissant Roy, il deslogea lui 
et toute son armée de la ville de Rome, et se 
retira a toute diligence au réaume de Naples. 

Et debvez bien scavoir qu’il n’est pas chose 
4 oublier que quant le trés-vertueux roy de 
France / de Sécile et de Jérusalem arriva et lo- 
gea dedans ladite cité de Rome, qu'il n’avoit 
pas avec luy la grand armée , ne semblable com- 
paignie de gens que avoit Hanibal de Cartaige , 
ou temps passé , quant il alla devant la cité de 
Rome pour la destruire. Car ledit Hanibal avoit 
si grand nombre de gens, que nullui ne lay 
pouvoit résister a l’encontre. Combien qu'il en 
perdist beatcoup avant qu’il fit arrivé en plaine 
Lombardie, néantmoins il trouva avecques lui 
le nombre de cent mille hommes de pié et vingt 
milles hommes de cheval, quant il arriva devant 
ladite cité de Rome, comme plus a plain dit 
Vhistoire. 

Pareillement debvez bien entendre que le 
trés-vertueux Roy n’avoit pas telle compaignie, 
ne la multitude des gens-d’armes , comme es- 
toient les Francois , Allamans et les Cypriens, 
quant ou temps passé ils voulurent venir pour 
destruire ladite cité de Rome; mais en ce temps 
leur saillist au devant , et courut sus ung consul 
de Rome , nommé Sempronits, lequel avecques 
la puissance de Rome se alla vers ses ennemys, 
lesquels , pour le grant froit , neige et gellée qui 
faisoit, ne se peurent défendre , si leur courut 
sus ledit Sempronius si asprement et par telle 
maniére, qu’il les desfeist, et y eust de gens 
mors, tant des Francois, Allamans, que Cy- 
priens, jasques au nombre de cent quarante 
milles, et de prisonniers bien soixante-dix 


gnait encore, et qui évacua Rome a l’approche de Char- 
les VIII. 

mitiles , comme dit l’histoire plus au long, et a 
cause de ceste victoire fut fait A Rome le temple 
que l'on appelle Cypre pour les Cypriens , qui 
furent destruis comme plus a plain avez peu et 
pouvez scavoir par les histoires romaines bien 
au long. 

J’ay bien voulu dire et alléguer ces histoires 
romaines cy-dessus escriptes , pour vous donner 
a entendre , et aussy vous veuls bien prier , et a 
ung chacun de vous supplier , que si une autre 
fois vous amenez le trés-chrestien roy de France 
aux Italies, soit cestui-cy ou autre, que pour 
Vonneur de Dieu vous l’amenez mieulx accom- 
paigné qu'il n’estoit, a celle fin que vous ne 
mettez en si grant péril et dangier la couronne 
de France , comme a esté la personne du trés- 
vertueux roy Charles, lequel en est eschappé 
par sa bonne conduite et vertu de sa personne, 
et par la grant grace que Nostre Seigneur luy a 
faite , comme plus au long oirez cy-apreés. 

Car comme ung chacun de vous scet la grant 
conqueste qu’il feist de son réaume de Naples 
en peu de temps, et a peu de gens; et 1a fut 
couronné roy pacifique. Et la plus grant vic- 
toire qu’il eust 4 son retour sur la grand puis- 
sance des ligues , c’est 4 scavoir le Pape, le roy 
d’Espaigne , la seigneurie de Venise, et le duc 
de Millan , et nonobstant leur grant puissance 
demoura le vertueux Roy victorieux , et se re- 
tira en son réaume de France avecques la bonne 
aide et conduite de Nostre Seigneur, et tout in- 
continent envoya secours au reaume de Naples 
par mer et par terre: tout en une année furent 
faites les trois choses dessusdites, qui ne fust 
pas petite euvre ; mais je m’en tairay , et retour- 
neray 4 mon premier propos. 

Or veulz-je retourner a mon premier ouvraige 
et petit passe-temps, en attendant la grace et 
miséricorde de Nostre Seigneur, ct la délivrancee 
de cette misérable prison. Aprés que le roy 
Charles eust logié et séjourné trois sepmaines 
ou environ en la ville et cite de Rome , comme 
vous ay dit cy-devant, nonobstant plusieurs 
dissentions et grant murmures , qui estoient de- 
dans ladite citée; aprés tout ce fait , il deslogea 
de ladite ville de Rome en grant amour et grant 
amitié d’avecques nostre Saint-Pere le pape 
Alexandre , et s’en alla son voyage pour faire 
la conqueste de son réaume de Naples et de S¢- 
cille. 

En allant le Roy son chemin, passa par une 
ville nommée Mont-Saint-Jehan , qui estoit au 
marquis de Pescaire. Pour certaines violences , 
et autres grans deplaisirs quils avoient faits au 


(t) Frédéric, duc de Tarente. 

Roy , et aussi qu’ils se déclarérent ses ennemys, 
partist le Roy de la ville de Bahue ung apres 
disner , et feist dresser |’artillerie devant ledit 
Mont-Saint-Jehan; et a bien peu de baterie 
promptement et vertueusement commandast le- 
dist prince , que l’assault fust donné, laquelle 
chose ne faillist pas commander deux fois ; car 
soudainement fut fait de tant bons et hardis 
cappitaines et gens de guerre, qui 1a estoient, 
que aultre chose ne demandoient que d’acqué- 
rir honneur et faire service a leur Roy et sou- 
verain seigneur. Et fut l’assault donné ainsi, 
comme il le commanda, si trés-asprement , que 
les ennemys furent vaincus, et le tout mis a 
feu et a sang , pour donner exemple aux autres; 
et de 14 alla tousjours son droit chemin faisant 
sa conqueste. 

Ledit roy Charles, trés-vertucux et trés-victo- 
rieux , lui arrive en son réaume de Naples, tout 
incontinent le roy Alfonse , le duc de Calabre 
son fils, et le prince de Haultemore son frére(1), 
eulx bien avertis et assennetez de la venue et 
grant puissance du Roy, ne l’ousérent attendre ; 
mais a toute diligence se retirerent en leur gal- 
lées , et habandonnérent le réaume et la ville et 
cité de Naples , et s’en allérent par mer en la 
villede Ysgne (2), et de laa Messine, qui est 
en l’isle de Sécille , qui pour le présent tient et 
est en l’obéissance du roy d’Espaigne. 

Estant le roy Charles VIII de ce nom en la 
ville et cité de Naples pacifiquement, et la fut 
couronne Roy en grande solennité, comme a 
luy appartenoit, acecompaigné de plusieurs prin- 
ces, archiducs, ducs , contes et barons, et plu- 
sieurs cardinaulx, et autres prélats, voulut 
donner et donna ordre aux choses nécessaires 
dudit réaume, ainsi que tout bon prince, salge 
et vertueulx est tenu de faire. 

Et premiérement comme bon, juste et cha- 
ritable prince , rendist et restitua les terres, 
villes et seigneuries , rentes et revenués qui ap- 
partenoient aux princes, dues, contes et ba- 
rons, et autres gentils-hommes dudit reaume , 
desquels seigneuries réintégra les dessusdits ; 
lesquels avoient esté prinses et usurpées vio- 
lemment, induement et a force, par les Roys, 
qui par avant avoyent esté, comme |’on disoit. 

Encore plus d’abondant et de grace comme 
liberal et pitéable prince, voulut descharger et 
soulagier , deschargea et soulagea tout son 
peuple dudit réaume de la somme de deux cens 
milles ducats a perpétuité, et a jamais des char- 
ges et autres subsides, de quoy ils estoient 
chargez oudit réaume, qui pas ne fut petite chose. 


(2) bile @'Ischia. 

Il ne faut pas que je oublie a vous dire les 
grans biens et oblations que le vertueux Roy a 
faits et concédés aux églises, et en général par 
toutes les religions dudit réaume, qui grace luy 
ont demandé et justice , nulluy ne s’en est allé 


esconduit de ce que au trés-vertueux Roy a esté 


possible de faire. 

Apres que le Roy eut demouré et séjourné en 
sondist réaume de Naples par l’espace de long- 
temps, fut adverti bien au vray, et informé bien 
a la vérité, que le Pape, le roy d’Espaigne, le 
roy Ferrant (1) , le duc de Milan et la seigneu- 
rie de Venise, avoyent fait ligue tous ensemble 
a lencontre de luy , et une tres-grosse armée 
tant de gens de cheval que de gens de pié , jus- 
que au nombre de soixante milles hommes , 
comme lon disoit, dont ce fut forte chose a 
croire au Roy, attendu que les grans promesses 
et grans sermens qu'il avoit eu de nostre Saint- 
Pere le Pape (2), du roy d’Espaigne et du duc 
de Milan, desquelles promesses et grans ser- 
mens je m’en tairay: car 4 moy n’appartient , 
ne mon sens est assés suffisant pour parler, ne 
pour discuter d’une si haute matiére, ne si cor- 
rompue comme ceste-cy. Mais néantmoins qui 


m’en demanderoit mon opinion , je y serviroye- 


pour ung tesmoing ou temps advenir, comme 
celluy qui en a veu et ouy la pluspart des choses 
dessusdites ; car je y estoye en personne; mais 
il est force que je m’en taise , de peur de errer , 
et en laire parler et mettre par escript plus au 
long a ceux qui ont plus de sens en leur teste 
et plus d’encre en leur cornet que je n’aye, car 
c’est trop mieulx leur mestier que le miens. 
Mais pour retourner 4 mon propos, non- 
obstant que le Roy tres-chrestien , trés-vertueux 
et victorieux, fut bien adverti de la grant armée 


et multitude de gens qui estoyent amassez au 


devant de luy pour le vouloir deffaire, si ne 
laissa pas pour cela de partir de son réaume de 
Naples, et de s’en retourner tout son droit che- 
min au réaume de France, et derechef logea 
dedans la ville et cité de Rome, lui et toute son 
armée : et au desloger de ladite cité, tant alla 
par ses journées qu’il rencontra ses ennemis ct 
trés-grand puissance de gens-d’armes tant a 
cheval comme a pied, comme cy-devant vous 
ay dit. Et n’avoit le Roy avecques luy point 
- plus de douze cens hommes d‘armes, ct de neuf 
a dix milles hommes de pied, comme !’on disoit. 
C’estoit bien peu envers les autres. Mais non 
pour cela ne délaissa pas le trés-vertueux et trés- 


(4) Ferdinand-le-Catholique. 
(2) Dom Marteéne observe que Ices mots nostre Saint- 
Pere le Pape sont cflacés dans le manuscrit. 

victorieux Roy 4 donner dedans ses ennemis 1a 
ou il les trouva, si trés-hardiement et si trés- 
vaillamment de sa personne , comme ung cha- 
cun de vous scet, qu'il est bien chose digne de 
mémoire. Car c’estoit celluy qui tousjours eust 
la face droit 4 ses ennemys, l’espée au poing, la 
bouche plaine de bonnes et vertueuses paroles 
a ses gens. Et le fait de mesme le cueur plus 
gros que le corps avecques la fierté de ung lyon, 
tant que la bataille dura (3) , et apres la victoire 
doulx et begnin comme ung ange, recognois- 
sant la grant grace que Dieu lui avoit faite. 

Jl faut bien dire que pour néant ne porte le 
nom de Charles, car ce fut pour le jour ung 
second Charlemaine. Car & toutes heures alloit 
et venoit parmy ses gens, et principalement la 
ou besoin en estoit, et sans regarder le dangier 
de sa personne. Car si avant se mist dedans la 
bataille et parmy les coups , qu’il y fut blessé , 
comme I’on dist, et en trés-grand dangier : mais 
il fust promptement secouru de bons et hardis 
cappitaines et autres gens de guerre, qui es- 
toyent a tours de luy, et aussi de plusieurs gen-’ 
tilshommes qu’il avoit nourris, qui point ne 
labandonnérent , mais bien et vaillament , 
comme bons et loyaux subjets et serviteurs , le 
servirent pour le jour , dont je leur en scay bon 
gré. Car trop eust esté grande la perte de ung 
si bon et si vertueux Roy et naturel maistre 
comme luy. ; 

En effet la bataille fut moult aspre et grande 
tant d’un costé que d’autre, et y fut tué grant 
nombre de gens de ligues, et de grans person- 
naiges, et bien petit des Francois furent mors, 
comme lon dit. Et n’y fat prins homme de re- 
nommée du party de France , que monseigneur 
ie grant bastart de Bourbon , qui moult vaillam- 
ment et vertueusement se pourta pour le jour, 
comme bon et hardy chevallier qu’il estoit. Et 
la bataille finie, le Roy trés-vertueux et trés- 
victorieux passa la riviére, lui et ses gens, a bien 
petit de perte , comme vous ay dit cy-derriére , 
l"espée au poing , et tousjours retournant sa face 
droit A ses ennemis , comme vertucux prince , 
ainsi que plus a plain le verrez et oirez par les 
chroniques , et par ce qui en a esté mis par es- 
cript par plusieurs saiges et discrétes gens ac- 
coustumez de ce faire, car c'est trop mieulx leur 
mestier que le miens. " 

Par quoy leur prie de tout mon cueur que a 
ceste fois ne veuillent avoir la bouche clouse , 
ne faulte de éloquence. Car il y a matiére belle 


(3) Bataille de Fornouc, livrée par Charles VIII le 
6 juilict 1495. 

_ et grande pour bien y employer papier et encre, 
que pleust & Dieu mon créateur qu’il m’eust 
donné Ia science de bien le scavoir faire comme 
le cas le requiert : car encore prendroye voulen- 
tiers la patience une autre année en cette misé- 
rable prison , pour faire une si trés-haulte euvre 
et digne de mémoire, comme ceste-cy est de 
ung si trés-vertueux , trés-victorieux et si trés- 
bien aimé, et si trés-loyalement servy , et par 
tout le monde redoubté , roy Charlies VIII de ce 
nom de France, de Sécille et de Jérusalem, mon 
trés-redoubté et souverain seigneur et bon 
maistre. ' 





S’ensuit la prinse de la ville de Naples faite 
par le roy Ferrant, @ cause de la rébella- 
tion et grant déloyauté de la commune de 
ladite ville. Et aussi s’ensuit plusieurs au- 
tres actes , tant prinses de villes , de rendi- 
tions de chasteaux et plusieurs rencontres et 
autres rotures (1), qui ont esté faites oudtt 
reaume en cellui temps, comme plus a 
plain verres en ce petit livret. 


L’an de grace 1495, et le septiesme du mois 
de juillet, se rébella la ville et cité de Naples a 
l’encontre du roy de France , de Sécille et de Jé- 
rusalem , leur souverain seigneur, Charles VIII 
de ce nom: ct levérent la baniére du roy 
Ferrant sus, et cedit jour ledit. roy Ferrant 
entra dedans ladite ville de Naples, environ 
dix heures au matin, par la porte de la Magde- 
laine, la ot ledit roy Ferrant descendit de ses 
gallées ; et tous les Francois qu’ils rencontre- 
rent dedans ladite ville furent mis 4 mort. 

Le prince de Sallerne (2), luy estant en sa 
maison , ouyt ce bruit, et le grant cry, qui estoit 
dedans la ville, du peuple, qui estoit aussi 
esmeu, soudainement se retira au Chasteau- 
Neuf, et plusieurs autres seigneurs et contes du 
pays , le séneschal de Beaucaire estoit au chas- 
teau de Capoannes, pareillement oyant I’a- 
larme et horrible bruyt, qui estoit dedans ladite 
ville , a toute diligence mit poine de gaigner le 
Chasteau-Neuf, moyennant l’aide de ses bons 
amys; et par ce moyen se sauva, le seigneur 
d’Alégre , le seigneur de La Marche, le cappi- 
taine missire Gratian de Guerres, le seigneur 
de Jehanly, le seigneur de La Chappelle, le 
seigneur de Rocquebertin et plusieurs autres 
gens de bien, feirent grant effort tant 4 cheval 
que 4 pié & rebouter les ennemys; mais le nom- 


(1) Défaites. 
(2) Antoine de Sanseverin: 

bre et fureur du peuple fut si trés-grant , qu’tls 
ne peurent résister a l’encontre , et leur fut force 
de eulx retirer dedans le Chasteau-Neuf, quant 
ils yirent qu’ils ne povoient autre chose faire. 
Et la trouvérent oudit chasteau Guillebert, 
monseigneur de Bourbon , seigneur de Monpen- 
sier , conte daulphin d’Auvergne, archiduc de 
Cesse, viceroy et lieutenant pour Je roy de 
France, de Sécile et de Jérusalem , au réaume 
de Naples , et dedans ledit Chasteau-Neuf fu- 
rent assiégez par Jedist roy Ferrant et plusieurs 
autres gens de bien en leur compaignie. Mais 


dls n’en tindrent pas grand conte, tant qu’ils 


eurent de quoy manger. Car tous les jours sail- 
loient & puissance dudist chasteau a Il’escar- 
mouche,, et aussi de l’église Sainte-Croix et du 
chasteau de Pisfaucon (3): car il y avoit grant 
nombre de gens partout; et Ja faisoient tous 
les jours de moult belles saillies , et principale- 
ment sur le mole du port ; et y fut tué grand 
nombre des ennemys, et des Francois Je sei- 
gneur de Beauveau, et le sieur des Champs, 
gentil-homme de la maison du Roy, le maistre 
d’ostel Huvart , qui fut trés-grand dommaige , 
car ils estoyent vaillans et bardis de leurs per- 


‘sonnes : et aussi y fut tué Petit Jehan, le tam- 


bourin du Roy, homme d’armes qui homme de 
bien estoit. 

Un bien peu de temps aprés se retourna une 
partie des villes et chasteau de Poueille, et se 
rendirent au prince de Haultemore, qui sans 
cesser alloit et venoit au long de la marine avec 
trois gallées qu'il avoit ordinairement. 

Deux jours aprés que ladiste ville de Naples fut ° 
rébellée et rendué au roy Ferrant, la ville et 
cite de Trane se retourna soudainement, et le- 
vérent la baniére du roy Ferrant sus, criant tous 
ensemble Ferre, Ferre. Cedist jour voulurent 
prendre messire Guillaume de Villeneufve , 
chevalier , conseiller , maistre d’ostel du roy de 
France, et de Sécille et de Jérusalem, qui pour 
lors estoit gouverneur de ladiste ville de Trane, 
et cappitaine dudit chasteau; mais ledit Ville- 
neufve estoit bien accompaigné. Et aussi mes- 
sire Barnabo de la Mare estoit avecques lui , 
accompagneé de vingt-cing Estradios (4); et tous 
deux ensemble se retirerent sans rien prendre 
au chasteau. Ces choses voyant ledit messire 
Barnabo, commencea a dire audist de Ville- 
neufve : « Il faut que je vous laisse et que je 
» m’en voise a Berlette, car je me doubte que 
» ladiste ville de Berlette ne soit rébellée 
» comme les autres. » Laquelle chose estoit 


(3) Pizzifalcone. 
(4) Milice albanaise, 

vraye, et sur ce point s’en alla ledist messire 
Barnabo avecques les Estradios. 

Ledist de Villeneufve demoura dedans le 
chasteau de Trane, et tout incontinent feist le- 
ver les pons dudist chasteau et charger I'artille- 
rie, car il y en avoit de bonne. Et ce soir de 
nuyt luy fut mis le siége , et commancérent a 
faire leurs approches et trenchées; et tindrent 
le siége l’espace d’ung mois. Durant ledit siége 
ledit de Villeneufve feist trois saillies , l’une sur 
les gens de la ville de Berlette , qui amenoijent 
des vivres 4 la ville de Trane, et y print gens 
et vivres ,-et les mena au chasteau , qui grand 
secours luy fut; l’autre saillie fut sur Jes gens de 
la ville, 14 ot il y eust deux prins des ennemys; 
et l'autre sur un Estradiot qui venoit de Ber- 
lette porter des nouvelles a la ville, lequel pa- 
reillement fut prins. Et durant ledit siége , fut 
ladite place fort batué de artillerie , et environ- 
née dune grant tranchée qui prenoit d’un des 
costez jusques a l'autre, tellement que ladite 
place fut environnée de fossez en telle facon 
qu’on n'y povoit plus sortir dehors que par la 
mer, laquelle estoit aussi bien gardée que la 
terre. 

Ung peu detemps apres quela rébellion fut faite, 
Varmée des Vénissiens vint devant le chasteau 
de Trane, incontinent qu’ils eurent prins et mis 
a sac la ville de Manople (1), et la sommérent 
et requirent ledit messire Guillaume de Ville- 
neufve, cappitaine du chasteau et gouverneur 
de ladite villede Trane, qu'il voulsist rendre le 
chasteau a la seigneurie de Venise , et que on 
luy donneroit dix mille ducas , et le mener, lui 
et ses gens et bagues sauves , jusques au port de 
Marseille; ou autrement qu’ils luy feroyent pis 
qu’ils n’avoient fait a la ville de Manople, la- 
quelle ils avoient prinse d’assault, pillée et mise 
a sac. Et estoit dedans la ville pour le roy de 
France le cappitaine Prudence. 

Ausquels Vénissiens ledit de Villeneufve res- 
pondist qu’il avoit le chasteau en garde du roy 
de France , de Sécille et de Jérusalem , son sou- 
verain seigneur, et qu'ils n’y avoyent que veoir 
et que demander, et qu’ils s’en allassent : car il 
aymeroit mieux mourir que de le rendre jamais 
sans le commandement de son Roy et souverain 
seigneur. Et aussi qu'il ne leur appartenoit en 
riens. Et a tant s’en allérent Jesdits Vénissiens 
fort mal contens, et se retirérent au port de 
Menople , qui tenoit pour. eulx, car les villes 
et chasteaux qu’ils poveient prandre, ils les 
gardoient pour la seigneurie de Venise et 
mettoient sous la banniére de Saint-Marc, 


(1) Monopoili. - 
1. C. D. M., T. EV. 


comme villes gagnées de bonne conqueste. 

Monseigncur le prince de Haulte-More, dom 
Fédéric d’Arragon , ung peu de temps aprés vint 
avec ses gallées devant ledit chasteau dudit 
Trane, et y envoya un sien maistre d’hostel a 
seureté , nommeé messire Vincent , requérant au- 
dit de Villeneufve de par monseigneur le prince 
qu’il lui voulsist rendre ledit chasteau , et qu’il 
le traitteroit si bien qu’il auroit cause d’estre 
content de lui; et qu’il Penvoyroit , lui et ses 
gens et ses bagues sauves , jusques 4 Marseille. 
Lequel Villeneufve lui respondit qu’il l’avoit en 
garde du Roy son souverain seigneur, comme 
dessus a dit , qu'il aymeroit mieux y mourir que 
de faire si grand faulte et si grand Jascheté au 
Roy; et a tant sen alla ledit prince fort mau- 
content devant le chasteau de Manfredonne , la 
ou estoit missire Gabriel de Montfaulcon et sa 
compaignie, et tant fit ledit prince avecques lui 
qu’il lui rendist le chasteau , car il avoit faulte 
de vivres, comme l'on disoit. Et d’appointement 
fait entre eulx par la composition , ledit prince 
lui promist l’en envoyer, lui et ses gens et ses 
bagues sauves , au réaume de France, laquelle 
chose il feist. 

Incontinent que tedit prince eust ledit chas- 
teau entre ses mains, s’en alla devant le chas- 
teau de Berlette qui pareillement est sus la mer, 
lequel tenoit ung gentilhomme de monseigneur 
de Montpensier, nommé Bouzeguin , auquel le 
prince parlementa, et pareillement s‘accorda 
ledit Bouzeguin, et rendist le chasteau par 
composition ; et lui promit ledit prince I’en en- 
voyer en France avecques messire Gabriel de 
Montfaulcon, et ses bagues sauves; laquelle 
chose il feist , car ledit Bouzeguin avoit faute de 
gens et de vivres. 

Une partie des gens dudit Bouzeguin se mi- 
rent @ la soulte et gaiges dudit prince, et entre 
les autres chanonier flameng , lequel fut envoyé 
de par le prince sottborner ung autre chanonier 
flameng , que avoit messire Guillaume de Ville- 
neufve pareillement audit chasteau de Trane, au- 
quel il dit de nuyt semblables paroles : « Si vous 
» voulez vous rendre 4 monseigneur le prince, il 
» vous sauvera la vie et vous prendra a son ser- 
» vice, et vous donnera cent duacas, et a tous les 
» autres compaignons que vous amenerez avec- 
» ques vous vingt-cing ducas, et trétous seront 
» mis & ses gaiges. » Lequel , comme traistre et 
lasche qu’il fut, s'y accorda et lui promist sa 
foy de ainsi le faire; et par un peu d’espace de 
temps, petit a petit, il souborna trente-deux 
des compaignons dudit chasteau , lesquels il em- 
mena avecques lui hors da chasteau le jour que 


on donna I’assault , et se descendirent le long 

d’une corde par dessus les murs de Ja basse- 
court, et ne demoura que huit compaignons 
avec ledit de Villeneufve. Ce fut le quatriesme 
gour du mois d’aoust que les traistres vendirent 
fe chasteau de Trane, et aussi vendirent leur 
capitaine missire Guillaume de Villeneufve, 
dont les noms des traftres sensuivent cy- 
apres. 

Tout incontinent que le prince fut assanneté 
de la trahison qui se faisoit dedans Jedit chas- 
teau de Trane, aprés gu’il eust prins ledit chas- 
teau de Manfredonne et de Berlette, renvoya 
derechief son maistre d’ostel devers ledit de 
Villeneufve pour le sommer et requérir encore 
une autre fois de par le prince qu'il eust a rendre 
ledit chasteau , auquel ledit de Villeneufve luy 
respondist , comme dessus, qu’il aymeroit mieulx 
-‘mourir l’espée au poing , que de faire ceste las- 
cheté au Roy son souverain seigneur et maistre, 
et, a tant s’en retourna ledit messire Vincent 
faire son rapport audit prince , dont il en fut 
terriblement malcontent. Lors dit ledit prince 
qu'il donneroit deux cens ducas au premier 
homme qui entreroit dedans ledit chasteau , et 
trois cens a celluy qui mettroit la teste audit de 
Villeneufve sus le portal au bout de la lanse de 
la baniére du roy de France qui la estoit ; et ha- 
bandonna le chasteau a estre mis & sac; et sur 
ee point feist crier l’assault et celle heure s’en 
allérent trente-deux traftres compaignons qui 
dedans le chasteau estoient , dont les noms s’en- 
suivent. Et premi¢rement Pierre de Corse , fla- 
meng; Jehan Fréron , natif de Beaucaire; Jehan 
Bonnier, d’Uzez; Julien son fils , chanonier ; 
Claude Coulon, de Languedoc; Guillaume de 
Vitry; Guyot de Gra, savoizien; Guillaume 
Munier, savoizien; Lecure , natif de la Vote en 
Languedoc; Le Laquays , Jehan son frére, du 
Daulphiné; Loys de Tharascon , de Provence; 
Guyaume Menon, d’Yéres en Provence; Ber- 
thélemieu , provensal; Le Flameng ; Jehan de 
Nicole, piémontois ; Jehan Vusseval , de Beau- 
eaire ; Le Tore, gascon; Janot, gascon; Me- 
non, gascon; Le Tabourin, gascon; Le Ro- 
berques, de Saint- Mathurin de l’Archaut ; 
Lamoureur, d’Avignon ; Petit Jehan Bienvenu, 
d’Auvergne; Colle, italien; maistre Honnorat , 
charpantier ; maistre Barthélemieu, mareschal ; 
Fleurent , picard ; Laventurier, du Daulphiné; 
Jehan Le Peintre, d’Auvergne ; Marin Potier, 
mareschal ; George Monnier; Vincent Fournier, 
sont les noms des traftres qui ont vendu le 
ehasteau et place de Trane , et ont prins soulte 
du prince de-Haulte-More. 

Sur ce point feist donner l'assault, et y vint 
gens tant par mer que par terre, et les huit 

pouvres compaignons, qui dedans fedit chasteau 
estoient demourez avec ledit de Villeneufve, se 
deffendirent bien et vaillamment , comme bons 
et loyaalx qui furent pour le Roy ; car ils ré- 
sistérent et tindrent fort au premier assault qui 
fut donné a la basse-court, tant que a eulx fut 
possible; mais au long aller fut force qu’ils ha- 
bandonnassent , car la basse-court est de grande 
garde, et y furent assaillis de tous coustés , tant 
du quartier de la mer que de Ia terre ; et a ceste 
cause fut contraint de se retirer dedans le chas- 
teau , lui et ses gens, et a toute diligence mirent 
peine de gaigner le hault des grosses tours et 
le dessus de la posterne; car la grant porte es- 
toit tres-fort murée, et tout incontinent a force 
d’eschelles les ennemis entrérent dedans ladite 
basse-court ; et moult y farent bien recueillis 
de coups de trect et de pierre ; car quand ils 
furent dedans ils ne scavoient ot leur cacher, 
ne ou se mettre a couvert , pource que ledit de 
Villeneufve avoit fait abatre toutes les chambres 
et maisonnemens de ladite basse-court. Mais 
nonobstant les ennemis estoient si fort couvers 
de paroys et de rodelles, qui ne laissérent point 
de venir prés au pié de Ja muraille, et la il y 
écheut largement de biessés et mors, car autre- 
ment ils ne le pouvoient, veu le grand nombre 
quils estoient. | 
Ung peu aprés qu’ils farent réfreschis, et 
qu’ils eurent recouvreé leurs gens de trect et leurs 
eschelles , donnérent un aultre assault au chas- 
teau , et dressérent leurs eschelles de tous cous- 
tez; mais nonobstant cela, tant que les pouvres 
compaignons, qui dedans estoient , peurent les 
bras lever, se deffendirent moult vaillament , 
jusqu’a temps qu’il y eust deux tuez, et le chas- 
telain blessé d’une harquebuse au traver du 
coulde , qui fut trés-grant domaige, car il es- 
toit homme de bien; et ledit de Villeneufve 
eust trois trects d’arballeste dedans sa sallade , 
et un autre dedans le pertuis de son plastron; 
et dura ledit assault par l’espace de trois heures, 
si trés-aspre de tous coustez, qu'il n’y avoit 
homme qui plus se peust deffendre ne les bras 
lever. Entre les autres vint un Esclavon, qui 
montoit au long d’une eschelle pour entrer de- 
dans ung grand pertuis de la salle ou ledit de 
Villeneufve avoit fait mettre un gros canon qui 
battoit les repéres et taudeis des ennemys. 
Etant ledit de Villeneufve sur Ja fausse porte, 
apperceut ledit Esclavon, qui vouloit entrer de- 
dans ledit pertuis , soudainement et a toute di- 
ligence l’espée au poing dedans ladite salle, et 
rencontra ledit Esclavon qui ja estoit entré ; et 
ledit de Villeneufve l’approcha ct appressa de si 
pres, que ledit Esclavon se rendist a luy, et Juy 

pria qu’il ne le voulsist pas tuer. Et ledit de Vil- 
leneufve lui demanda s’il estoit homme pour lui 
sauver la vie, lequel Esclavon lui respondit que 
ouy, et luy bailla la foy en le baisant en la bou- 
che; et en cet appointement faisant, ledit de 
Villeneufve laissa entrer trois autres Esclavons 
par ledit pertuis , et print semblablement la foy 
de l’un apres Pautre, qu’ils lui sauveront la vie; 
laquelle chose ils luy promirent aussi le faire , 
car il n’y avoit reméde de se pouvoir plus tenir, 
pource qu’ils estoient de toute part entrez , et fut 
ledit chasteau prins de assault, pillé et mis a 
sac ; ct fut grant grace Nostre Seigneur, que tous 
ceux qui estoient dedans nefurent tuez et mis en 
pieces , car ainsi Pavoit commande le prince ; 
et sus ce point ledit de Villeneufve pria aux Es- 
clavons quils le menassent a 1a chapelle , de 


peur qu’il ne fat tué a la foule; car autrement il 


estoit mort. Et la vint grant quantité de gens, 
et entre les autres ung gentilhomme nommé Ja- 
cobo Pinadelle; lequel vint l’espée au poing 
prendre ledit de Villeneufve , et l’emmena tout 
en pourpoint, lui et ses gens, et le laissa en la 
maison de madame Jule, et en alla tout incon- 
tinent au prince , et luy dit qu'il avoit mené le- 
dit de Villeneufve en la maison de madame Jule, 
et quiil lui plaisoit que l’on en feist. Lequel 
prince fut fort émerveillé de quoi il estoit en vie, 
et commanda que I’on Je menéat en Ja gailée par 
force, nommee la gallée Marquése: la oa tout 
incontinent vindrent a lui cinquante Estradiots 
grecs de l’armeée des Vénissiens , et accompai- 
gneérent ledit prince, qui s’en alla par terre en 
une ville nommee Daneston, et feist cappitaine 
général de toutes les galées ung Vénissien. 

Cedit jour se levérent toutes les gallées, et 
feismes voilles, et allasmes surgir au port de 
Brindes devant ladite ville, et arrivasmes le 
vendredi 8 d’aoust, a cing heures de nuyt, a 
entree dudit port, en une isle, Ja ov il y a ung 
chasteau tres-fort de muraille et de tours, et 
fors bollevars bien percez et bien fournis d’ar- 
tillerie grosse et menué; et y a ordinairement 
soixante mortes payes pour la garde dudit chas- 
teau , et se nomme le chasteau de Sainct-André 
dedans Lisole ; et s’appelle Sainct-André, pour- 
ce que autrefois il y avoit une abbaye qui es- 
toit nommeée Sainct-Andrée, mais le roy Al- 
fonse en feist faire un chasteau pour Ja garde 
dudit port. 

En cestui chasteau estoit en prison le seigneur 
de Lespare, yssu de la maison d’Alebret, frére 
germain du seigneur d’Orwal, lequel estoit vice- 


(1) Mesagna ou Mesagne , bourg situd dans Ia terre 
d’Otrante. 

roy en la Poueille pour le roy de France, de 
Sécille , et de Jérusalem, et fut prins en une 
saillie qu’il feist sur les ennemis , qui estoient 
venus courrir de la ville de Brindes devant une 
ville nommée Messaigne (1), la ou estoit ledit 
seigneur de Lespare : et promptement qu'il otyt 
’alarme, saillist hors de ladite ville , l’espée au 
poing, et rebouta les ennemys bien asprement 
jusques a leurs embusches, et la fut rencontré 
et son cheval mis par terre, et luy blessé de 
cing ou six playes, et fut emmené prisonnier 
dedans ladite ville de Brindes , pour faulte qu’il 
ne fat suivy a la charge qu'il feist ; car bien et 
vaillament se défendit, et un de ses gentils-hom- 
mes fut tué auprés de lui, qui alloit a son se- 
cour, nommé Peysac. 

Ainsi que les galees s’en retournojent du port 
dudit Brindes , ledit sieur de Lespare s’enquist 
et demanda se Guillaume de Villeneufve estoit 
dedans lesdites gallées , et on luy dit que ouy. 
Et il requist au cappitaine dudit chasteau qui 
Vavoit en garde, et qu'il lui plust de lui faire 
ceste grace de le mener jusques a la galée Mar- 
quese , la ow estoit ledit de Villeneufve , laquelle 
chose le capitaine luy accorda voulentiers, et le 
mena au devant de la pouppe de Ja gallée , sans 
entrer dedans; tt la veist leditde Villeneufve sans 
robbe, bien pouvre et trés-piteux de sa personne ; 
et en fut ledit seigneur de Lespare trés-desplai- 
sant de le voir ainsy maltraitté, et ledit seigneur 
de Lespare luy présenta la moitié de son vaillant, 
qui estoit en somme de dix ducas, que on lui 
avoit presté, et a tant le capitaine ne Jes voulut 
plus laisser parler ensemble , et le retira dedans 
ledit chasteau, et la gallée feist voile et s’en 
alla , et vous promet que piteuse fut leur des- 
partie. 

Le seigneur de Champeroulx (2) , due de Lé- 
ches , et leroy d’Evitot (3) estoient dedans l’au- 
tre chasteau de Brindes, qui est un autre trés- 
fort chasteau 4 merveilles; mais ils n’estoient pas 
detenus comme prisoniers; car ils saillirent par 
composition hors de la ville de Leches, eulx et 
leurs bagues sauves et leurs gens, réservez che- 
vaux et arnois, pour ce que ladite ville estoit 
foible, et mau garnie de vivres ; et ledit prince 
le leur accorda voulentiers; car il ne demandoit 
que gaigner pays, et leur promist de les faire 
mener a Marseilles ou en Aiguesmortes, & sau- 
veté de leur personne. 

Audit port de Brindes trouvasmes quatre 
naux et trois gallions, qui estoient aux Biscayns 
qui ordinairement avoient demouré la pour-la 


(2) Jean de Grassai. _. ° 
(3) C’était Jean Branchier. 

garde dudit port, et bien besoing leur en fut. 

Au départir dudit Brindes venismes surgir et 
gester ancres en mer au port de Otrante, qui est 
a soixante milles de Brindes; et est ladite ville 
de Otrante belle et forte; et y a ung trés-fort 
chasteau ; et y estoit madame la princesse de 
Hautemore. Et de ja partist l’armée, et feist 
voile le dix-septiesme jour du moys d’aoust , et 
passa devant le chap Sainte-Marie, sans y arres- 
ter. Ledit chap , nommé Sainte-Marie , est un 
des bouts du réaume du quartier de la Turquie. 
Et dudit chap Sainte-Marie, entrasmes ou gouf- 
fre de Tarente , et passasmes par devant Lu- 
sante , et lendemain arrivasmes au port de Ga- 
lippe: et y a cinquante milles de Otrante jusqu’au- 
dit Galippe ; et est laditte ville de Galippe trés- 
forte , et toute environnée de mer; et y a un 
trés-fort chasteau ; et seroit malaisé a prendre 
sans praticque ou sans famine. 

Le dix-neuviesme jour du moys ensuivant se 
leva l’armée dudit port de Galippe, et alla de- 
vant Tarente ; et en chemin eurent nouvelle de 
monsieur le prince de. Haultemore , qui s’en 
venoit embarquer aux gallées avec deux cens 
chevaulx légiers , laquelle chose feist , et ren- 
voya les chevaux a la rive de terre , que menoit 
don Chése d’Arragon (1). 

Ce jour a la my-nuyt fut ordonné par ledit 
prince , que la gallée Marquése s’en iroit devant 
4 Tarente avec deux brigandins, pour arriver 
devant le jour en une isle qui est vis-a-vis du- 
dit Tarente , et s’appelle Visle de Nostre-Dame, 
‘pour ce qu’il y a une chapelle fondée de Nostre- 
Dame, et autre chose non ; car c’est une isle dé- 
verte. Ladite gallée y arriva devant le jour, et les 
deax brigandins ; lesquels deux brigandins allé- 
rent courir devant le port de Tarente, et la gallée 
demoura en embusche derriére l’isle. Et inconti- 
nent saillist deux autres brigandins, une faste, et 
un petit bateau de Tarente, etdonneérent la chasse 
aux deux brigandins arragonois, lesquelsseretiré- 
rent 4 toute diligence devers la gallée, et le fai- 
soit tout expres pour tirer les autres aux champs, 
et quant le guet dela gallée vit qu’il estoit temps 
‘que ladite gallee se descouvrit , lui feist signe , 
et & toute diligence ladite gallée se despartist 
pour aller au secour : et bien besoing Jui fut, car 
autrement les brigandins estoient prins. 

Tout incontinent que lesdits brigandins arra- 
gonois veirent leur gallée de secours, soudaine- 
ment tournérent et donnérent la chasse aux Ta- 
rentins , tant que tref et rames povoient tirer, 


(4) Don César d'Arragon, fils nature! du vieux Fer- 
dinand, roi de Naples, mort avant l’entrée de Char- 
les VEIl en Italie. 

et a peu qu’ils ne les prindrent, et furent chas- 
sez si asprement , qu’ils feirent donner de proué 
en terre au petit basteau ; et fut Ja chasse si 
trés-soudaine , que lartillerie du chasteau Jes 
despartist les uns d’avecques les autres. 

Le gouverneur de la ville , qui la estoit pour 
le roy de France, de Sécile et de Jérusalem , 
nomme missire George de Silly, saillist & toute 
diligence a cheval au long de la marine , pour 
recuetllir ses gens, cuidant qu’ils donnassent de 
proué en terre, et le tout retira en la ville a 
sauveté , sans rien perdre. Et ceulx de ladite 
ville en furent trés-joyeux. Car il y avoit dedans 
ladite fuste et brigandins largement de gens de 
bien, qui leur estoient trés-grand perte; et 
tout cecy voyoit messire Guillaume de Ville- 
neufve, qui estoit prisonnier dedans ladite gallée 
Marquese. De la s’en retourna ladite gallée a l’isle 
Nostre-Dame; et la attendismes monseigneur 
le prince de Haultemore qui arriva entre quatre 
et cing heures, accompagné de sept gallées 
vénissiennes , et la sienne, et celle de frere 
Liénard , chevalier de Rhodes , et quatre 
barches biscaynes , qu’il amena avee luy du 
port de Brindes , et vindrent surgir et gester 
leurs ancres en mer devant ladite ville de Ta- 
rente. 

Et tout incontinent le gouverneur missire 
George de Silly saillist derechief bien accom- 
paigné tant de gens de cheval que de gens de 
pié; et feist mener une grosse piéce de artillerie 
avecques luy, qui tira trois ou quatre coups a 
Pencontre desdites gallées ; et bien peu s’en 
faillist qu’il ne donnast dedans celle du prince: 
et tout incontinent ladite armée de mer se leva, 
et alla surgir dedans lisle de Nostre-Dame ; la 
ou demourasmes six sepmaines , en attendant 
‘autre armée des Vénissiens , et faisant le guest 
tous les jours, et grand gast aux vignes , jar- 
dins et oliviers des Tarentins, pour les cuider 
gaigner :-mais tousjours furent bons et léaulx 
pour le roy de France, deSécile et de Jérusa- 
lem, avecques l’aide de leur gouverneur, qui 
moult homme de bien se monstroit continuelle- 
ment. 

Ung peu de temps apres, le prince envoya 
ung sien gentilhomme, nommé Raphaél de Faul- 
con, et un roy d’arme du roy de France, de Sé- 
cile et de Jérusalem, nommé Champaigne, que 
le prince tenoit en sa gallée; et les envoya devant 
le chasteau de Tarente dedans un brigandin 
parlementer audit gouverneur , pour le cuider 
pratiquer ; mais le gouverneur est trop bon ser- 
viteur et loyal pour le Roy son souverain sei- 
gneur et maistre. Ledit gouverneur respondist 
audit Raphaél , qu'il s’en retournast , et qu’il ne 

vouloit point parlementer avecques luy, et qu'il 
estoit assez suffisant pour garder la ville et 
fe chasteau , lequel luy avoit baillé en garde le 
Roy son souverain seigneur. Et puis dit au roy 
d’armes, nommé Champaigne : « Si vous vou- 
» lez demourer céans avec moy pour l’onneur 
» du Roy, je vous recueilleray de bon cueur; » 
laquelle chose il eust fait volontiers; mais y 
n’estoit pas en sa liberté , et 4 tant s’en retour- 
nerent devers le prince faire leur rapport. 

Le seizieme jour du mois de septembre, jour 
de la Sainte-Croix, arriva l’armée des Vénissiens 
devant le prince devant Tarente, laquelle amena 
le général des Vénissiens, qui estoient en nom- 
bre dix-neuf gallées, et neuf qui estoient de par 
devant, et furent vingt-buit qui tous les jours 
faisoient grant gast aux Tarentins pour les cui- 
der gaigner et retirer & eulx; mais pour cela 
il ne remua droit; car tousjours ils furent bons 
ct loyaulx pour le roy de France, de Sécile et de 
Jérusalem, leur souverain seigneur. 

Ung bien peu de temps aprés ledit prince alla 
descendre en une plaige au dessous de Tarente, 
avec mille ou douze cens Vénissiens ; et la le 


Vindrent recueillir grant force gens a cheval du. 


champ de don Chesfre d’Arragon, qui estoit a 
Franqueville; et la menérent ledit prince avec 
les Vénissiens qu’il avoit prins aux gallées , 
pour ce que don Chesfre d’Arragon n’avoit pas 
grans gens avecques lui en son champ; et trois 
jours aprés allerent mettre le siége a une ville 
nommée les Grotailles , qui est & huit milles de 
Tarente, et donnérent l’asgault a ladite ville, et 
tres-bien se défendirent ceulx de dedans , et re- 
bouterent ledit assault, et blessérent grant nom- 
bre des ennemis, et lendemain redonnerent un 
aultre assault, et fut ladite ville prinse par 
composition; et cela fait , s’en retourna ledit 
prince aux gallées avecques les Vénissiens , 
mais non pas tous ; car il y en eust largement 
de mors et blessez. _ 

Ce jour mesme alla le général des Vénissiens 
descendre devant la ville de Tarente a grant 
puissance de gens cauteleusement,a celle fin que 
le gouverneur de ladite ville ne donna secours a 
la ville des Grotailles durant l’assault. 

Mais ledit gouverneur saillist sur les Vénis- 
siens, si bien accompaigné , tant de gens de 
cheval que de pié, qu’il rompist les Vénis- 
siens et les mist en fuite par telle facon, que il 
y¥ en eut bien cinquante ou soixante de mors, et 
autres tant de prins , et & tant se retirérent les- 
dits Veénissiens en leursdites gallées. 


Le jour de monsieur saint Michel , le prince . 


de Haultemore envoya sa gallée , accompaignée 
de la gailée Marquése dedans le port de Tarente, 

pour cuider prendre la citadelle de ladite ville; 
car il avoit intelligence & ung gens-d’arme de 
la compaignie du roy d’Evitot , nommé Loys 
Bertochelle, lequel la lui devoit bailler et mettre 
dedans & ung signe qu’il leur devoit faire, et 
lever la banniére blanche sur la tour de ladite 
citadelle. Mais la trahison fut descouverte, 
comme Dieu le voulut, deux heures devant que 
les gallées y arrivassent; et tout incontinent le 
gouverneur feist prendre Ie traistre, dit Loys 
Berthochelle , lequel lui confessa et déclara la 
trahison, et les signes qu’il devoit faire au prince 
pour faire venir avec lesdites gallées; et promp- 
tement ledit gouverneur garnist trés-bien ladite 
citadelle de gens et de artillerie, et tout le long 
des murailles dudit port; et puis feist le signe © 
de ja banniére, pour faire venir Jesdites galiées; 
laquelle chose il feist 4 toute diligence a grans 
crys, et grans coups de canon , cuidant que la- 
dite citadelle fat retournée pour eulx , car le 
chasteau batoit contre ladite citadelle 4 cautelle, 
et arriva Ja gallée dudit prince dedans le port, 
et gesta ses ancres en mer pour cuider mettre 
Vesquif et ses gens en terre; et ces choses. 
voyant Je gouverneur feist descharger et tirer 
artillerie de tous coustez , si trés-asprement que 
les patrons des gallées furent terriblement es- 
bahis , et tqus ceulx qui estoient dedans, et y 
eut certain nombre de mors et de blessez. Mais 
le patron de la gallée du prince , nommé Mat- 
thieu Corse , se monstra vertueux et hardi, et 
alla tout au long de la cousfie (1), l’espée au 
poing , et feist laisser les ancres en la mer , et 
tourna la gallée a toute diligence, en telle facon 
que pour coup de canon ne de trect que on 
sceut tirer, ne laissa qu’il ne retirast devers le 
prince a sauveté. 

Ledit prince estoit descendu de sadite gallée, 
et s’estoit mis dedans la gallée du général des 
Vénissiens ; et tout cecy voyant, fut fort esbahy 
et fort desplaisant. Car il avoit grand peur de 
perdre sa gallée, pour ce qu'il y avoit la plus- 
part de sa robe et de ses bagues dedans, et aussi. 
des plus gens de bien qu’il eust. 

Le prince y fat allé en personne, ce ne fat. 
pour ce que ung des galios de la gallée Mar- 
quése avoit dit plus d’un mois devant , que par 
trois fois lai estoit venu en vision de nuyt une 
femme vestue de blanc , laquelle lui disoit qu’il 
allast dire au prince, ou feist dire, qu’il se don- 
nast bien garde sur sa vie, qu'il ne mit sa per- 
sonne en dangier par mer ne par terre le jour 
de monsieur saint Michel, ou autrement qu'il 
lui en prendroit mal; et & ceste cause ledit 


(1) Terme de marine. 

prince n’y alla pas, dont bien lui en print. 

Le premier jour d’octobre ledit prince et le 
général et le providiteur, et le cappitaine des 
Vénissiens allérent avecques toute leur armée 
de mer descendre, et mettre la proué de leurs 
gallees en l’isle qui est devant Tarente , pour 
faire le gast et brusler les maisons; et estoient 
en nombre des gallées vénissiennes, vingt-sept, 
et trois de celles du prince, et quatre grans bar- 
ques tusqueines, et plusieurs autres brigandins; 
et mirent cedit jour bien mille ou douze cens 
hommes en terre, tant Vénissiens, Biscains que 
Italiens, et le capitaine des Vénissiens les con- 
duisoit, car le prince et le général demourérent 
aux gallées. 

Ledit prince demoura dedans sa gallée, et te 
général dedans la sienne, et avoit fait mettre 
toutes les gallées de rang de bataille , qui bat- 
toient merveilleusement de leur artillerie au 
long des venués de la ville de Tarente. Mais 
nonobstant cela le gouverneur dudit Tarente , 
et le capitaine Buffez , lieutenant du Roy d’E- 
vitot, et monsjeur d’Alégre saillirent tant a che- 
val que a pié dedans les Vénissiens , si trés-as- 
prement qu’ils les rompirent et les chassérent 
dedans la mer, comme bons et bardis hommes 
qu'ils estoient. 

La premiére escadre estoit de quatre cens 
hommes portant tous longues lances , comme 
piques paintes de rouge; ceulx-la furent les 
premiers rompus, et se ne fut la grant quantité 
de artillerie qui tiroient de leurs gallées, ils eus- 
sent fait un grant meurtre, et eust largement 
de mors et de prins des ennemis; et des Fran- 
cois n’y eust qu’ung archier qui fut tué, et le 
cappitaine Buffez eust ung doit couppé, qui fut 
tres-grant domage, car il estoit homme de bien ; 
et & tant se retirérent les ennemis , et les Fran- 
¢ois demourérent au champ. 

Ledit cappitaine Buffez, lieutenant du roy 
d’Evitot , ne laissa pas de bien servir le Roy 
pour l’inconvénient qui lui advint , car ung peu 
de temps apres il partist de la ville de Tarente 
ung soir bien tard , accompaigné de vingt-cing 
chevaulx , alla a la ville de Messaigne toute 
nuit, pour quérir le seigneur de Champeroulx , 
duc de Léches, et le roy d’Evitot, son oncle, 
qui estoient a ladite ville de Messaigne détenus 
par le prince de Haultemore , et bien quatre- 
vingt gentilshommes, tant hommes d’armes que 
archiers , et tous ensemble les amena avecques 
luy a ladite ville de Tarente, dont ledit prince 
en fut merveilleusement mal content, car il les 
attendoit a Galippe , et eut bien cause d’en estre 
bien desplaisant ; car ils donnérent ung grand 
secour a la ville de Tarente, et mouft crurent Ic 

courage aux bons Tarentins. Missire Guillaume 
de Villeneufve veit partir ledit capitaine Buf- 
fez de Tarente , qui estoit venu dedans ladite 
ville sur sa foy. 

Ung peu de temps apres partist de Tarente, et 
le second jour d’octobre, le général et providi- 
teur avecques toute leur armée, et s’en allérent 
la route de Naples , quand ils veirent que autre 
chose ne pouvoient faire a l’encontre de ladite 
ville de Tarente , et semérent ung bruit qu’ils 
alloient courir et piller le pays de Provence ; 
mais ils demourérent au port de Naples et de 
Castel-la-mer ; et la donnérent grans faveurs et 
secours aux Napolitains , car ils estoient les plus 
fors sur la mer pour gallées. 

Le tiers jour d’octobre , ledit prince alla avec- 
ques les trois gallées vis-a-vis de la ville de 
Massafre, qui est & huit milles au dessus de la- 
dite ville de Tarente ; et tenoit ladite ville de Mas- 
safre bon pour le roy de France, de Sécile et de 
Jérusalem. Et quant il fut a l’endroit de ladite 
ville de Massafre, feist mettre trois cens hommes 
en terre, tant Biscains que Italiens , pour aller 
joindre & l'armée de terre que menoit don 
Chestre d’Arragon , pour aller prendre ladite 
ville de Massafre (1). 

Mais le gouverneur de Tarente faisoit chevau- 
cher lesdites gallées au long de Ja marine, et au 
couvert des oliviers, envoya une escadre de 
soixante a quatre-vingts hommes a cheval , que 
menoit le seigneur d’Espuisac , lieutenant du sei- 
gneur d’Alégre; et quant ledit Espuisac veit 
les trois cens hommes en plaine champaigne, un 
peu éloignez de Ja marine , saillist hors de son 
embusche, 1a ou il estoit derriére une chapelle, 
et donna dedans les Biscains et autres gens de 
pié qui avecques eulx estoient, si trés-asprement 
qu’il les rompit, et en mit a mort la plus grant 
part, et de prisonniers jusqu’au nombre de cin- 
quante a soixante, et y fut prins le cappitaine 
des barches biscaines, qui s’appelloit Jean Mar- 
tin, et le cappitaine Haultebelle , capitaine des 
Italiens, et ung autre capitaine biscain, des au- 
tres barches, nomme Jeanne Rousset , lequel y 
fut tué et mis 4 mort, et furent tres-fort plains, 
eten fut le prince terriblement desplaisant , car 
les barches demourerent sans cappitaines , et a 
bien peu de gens. En cedit rencontre fut tué huit 
ou dix des gens et rensonniers de missire Guil- 
laume de Villeneufve, que le prince avoit prins 
en sagarde. - . 

Ung peu de temps apres ledit prince partist 
de devant la ville de Tarente , luy voyant ne 
povoir faire autre chose, ne par force , ne par 


({) Massafra, a quelques lieues de Brindes. 

practique en ladicte ville; car trop estoient 
bons et loyaulx les Tarentins pour le roy de 
France, de Sécile et de Jérusalem, leur sou- 
verain seigneur, et aussi estoient bien gouver- 
nez de leur gouverneur, qui moult bien y servit 
“le Roy, et tous les gentilshommes qui avecques 
luy estoient. 

Ledit princene laissa devant ladite ville queune 
gallée, nommée frére Liénart, chevalier de Rho- 
des, et c’estoit pour garder que victuailles n’en- 
trassent dedans la ville de Tarente par mer ; et 
cedit jour le prince s’en alla coucher au port de 
Gallippe : et la surgit avecques ses deux gallées, 
et y a soixante milles de Tarente jusques audit 
Gallippe, et la demoura trois jours. 

Ladite ville de Gallippe est trés-forte, comme 
vous ay dit devant, toute environnée de mer , 
et le chasteau moult fort de tours et de murail- 
les bien persées de tous costez ; et bien garni 
d’artillerie et de gens; et y a une trés-grosse 
tour au milieu qui s’appelle la tour Maistre, qui 
est terriblement forte; et cependant que ledit 
prince demoura 1a, feist habiller ses gallées et 
monstrer carenne, et feist mettre messire Guil- 
laume de Villeneufve dedans la tour du Portail 
dudit chasteau , la ot il trouva missire Pierre 
Fregousse de Gennes, et ung autre gentilhom- 
me, nommé Gaspart de Giréme, qui estoit de la 
compaignie du roy d’Evitot, lesquels avoient 
esté prins & une course qu’ils avoient faite de- 
vant ladite ville. 

Cependant arriva le seigneur de Lesparre, 
que ledit prince avoit envoyé quérir, et la le 
feist monter dedans la gallée Marquése, et aussi 
ledit de Villeneufve , et Jes autres prisonniers 
franeois qui estoient dedans ledit chasteau. 

Lendemain ledit prince feist voille , et s’en 
alla cedit jour au port de Cotron, ow il y a cent 
milles de Gallippe jusques au port, et est ladite 
ville de Cotron trés-belle, et le chasteau trés- 
fort, mais qu’il fat parachevé. 

Lendemain 20 du moysd’octobre, partist ledit 
prince du port de Cotron et alla au chap de Co- 
lonnes, qui est a trois milles de Cotron , et la 
demoura trois jours et trois nuys a cause du vent 
contraire. Au départir de la entrasmes dedans 
le gouffre de Esquilage (1) qui dure soixante 
milies, et de la entrasmes dedans la plage de La 
Rochelle, et costéasmes ta terre de la Calabre , 
qui tenoit la pluspart pour le roy de France, de 
Sécille et de Jérusalem; et passasmes pardevant 


une ville nommée La Chastelle; et de Ja pas- ; 


(t) Le golfe de Squillace. 
(2) La Roccella. 

sasmes une cité nommeée Esquilage , et d’Esqui- 
lage passasmes devant une ville nommée La 
Rochelle (2), et de La Rochelle passasmes devant 
une ville nommée Usaige (3), trés-forte plgce a 
merveilles, la ou estoit le seigneur d’Aubigny , 
connestable du réaume de Naples ; et de Ia al- 
lasmes passer le chap de Partenente , qui dure 
trente milles; et dela alla ledit prince passer la 
ville de Rége, qui est a trente milles du chap de 
Partenente. La ville de Rége est trés-belle ville, 
et fort chasteau, et avoit print ledit chasteau le 
roy Ferrant par assault et le capitaine qui estoit 
dedans estoit Escossois, trés-homme de bien , 
et fut mis a mort et haché en piéces, et tous les 
compaignons quiestoient dedans pendus par la 
gorge. 

Le mercredy matin vingt-troisiesme jour du 
moys.d’octobre, entrasmes dedans le far de. Mes- 
sinne qui dure dix milles, et arrivasmes a la- 
dite ville de Messine, et la descendit le prince & 
terre ,.et alla veoir le roy. Alfonse, qui dedang 
ladite ville estoit, et avoit mal ledit Roy en une 
main, tellement qu’il en perdist le bout de ung 
doy ; mais. nonobstant cela, de la grant joye quil 
eust du prince son frére, vint monter sur la gal- 
lée du prince, et s’esbatist bien deux milles en 
la mer avec le prince, et puiss’en retourna de- 
dans ladite ville. 

Ladite ville de Messinne est trés-belle et 
grande, et y a ung treés-beau port et grant, qui 
bat au long de la muraille de ladite ville. C’est 
une cité trés-fort marchande, mais elle est foi- 
ble, et prenable, et batable de tout cousté ; et 
est ladite ville au réaume de Sécile, et la tient 
le roy d’Espaigne. | 

Ce jepdy ensuivant 24 du mois d’octobre print 
le prince congié du roy Alfonse, et s’en alla le- 
dit jour auprez d’une église nommée les Selnan- 
tes , et est dedans le port de ladite ville tout en- 
vironnée de mer : le soir se retira le prince et 
tous ses gens en la gallée. 

Le vendredy ensuivant 25 dudit moys, partist 
ledit prince, et entra dedans la courante du far 
de Messine, qui dure dix milles : et de la pas- 
sasmes devant une autre ville nommée Marsille, 
qui est asix milles de Messinne ; et de Messinne 
alasmes passer devant la cité de Turpie (4), qui 
est a trente milles de Nousille; et de Turpic pas- 
sasmes devant la Vilanne, et de Ja entrasmes 
au gouffre de Sainte-Fumée (5), qui dure qua-’ 
rante milles ; et du gouffre passasmes pardevant 
une cité qui se nomme Montelionne ; et de Mon- 


(3) Ugento; ce nest plas qu'un village. 
(4) Tropea. 
(5) Golfe de Salnte-Euphémie 

telionne passasmes pardevant une autre ville 
qui se nomme le Puissel. Cedit jour passasmes 
Pisle de la montaigne de Broguane , laquelle 
montaigne est fort haute, et y a au milieu un 
grant pertuis, dont incessament jour et nuyt en 
sort grant feu et flambe, et s’appelle ledit per- 
tuis Bouche d’Enfer. Et de l’autre costé y a une 
autre isle nommée |’Ypre; et y a une trés-grant 
cité qui tousjours a tenule party du roy Fer- 
rant; et de Ypre passasmes pardevant I’isle 
de Stangoul (1), oW pareillement y a une autre 
grand montaigne, qui a au dessous ung autre 
grant pertuys, qui jour et nuyt jette feu et fumée 
et pierre, comme poussés , et pareillement s’ap- 
pelle Bouche d’Enfer; et de la allasmes passer 
pardevant une grand cité qui s’appelle Laman- 
tie (2), et de Lamantie a Fumée-Fréde, qui est 
a deux milles de Lamantine : et de 14 4 Sainte- 
Lucite , qui est a dix milles de Fumée-Fréde, 
et de Sainte-Lucite passasmes pardevant ville 
de Paule en Calabre ; et est trés-bonne ville en- 
vironnée de boys de ung quartier, et de la mer 
Iautre , et en est natif le saint homme de Tours, 
et y faisoit sa résidence, quand le roy Louys 
que Dieu abseuble l’envoya quérir. 

De Payle alla ledit prince devant une autre 
ville nommée Fonescault qui est & six milles 
de Paule. Et de la allasmes devant une autre 
bonne ville nommée Cescaude, qui est a sept 
milles de Fonescault. Cedit jour passasmes par- 
devant une autre bonne ville nommée Noche- 
traro, la ot se font naves et gallées; et est ladite 
ville 4 douze milles de Cescaude. Et cedit jour 
passasmes pardevant Belveder , qui est a dix- 
huit milles de Nochetraro ; et de Belveder pas- 
sasmes pardevant une autre ville, nommée Flo- 
relle, qui est a dix milles de Belveder ; et toutes 
cesdites villes sont en Calabre au long du cousté 
de la marine. Et de la passasmes pardevant une 
autre ville nommeée Lestaliére , et de Lestaliére 
allasmes passer pardevant la ville de Policastre; 
et y a de Lestaliére jusqu’a Policastre quarante 
et cing milles; et de Policastre passasmes devant 
Guamerode, et y a dix-huit milles. De Guame- 
rode allasmes passer le pas de Palenode (3) et 
y a quinze milles de Guamerode. 

Cedit jour passasmes devant une ville nom- 
mée Pichote, qui est a dix milles de Palenode , 
et de la allasmes passer a la couste de Exel- 
lente, 1a ot il y a vingt milles de Piehote. Et de 
la passasmes une autre ville qui s’appelle le chas- 
tel de l’Abbat, qui est A dix milles de Exellente; 


(4) Stromboli, une des !tles de Lipari. 
(2) Amantea. 
(3) Cap de Palinure. 

et de la passasmes a une autre ville qui se nomme 
Arobbe (4), qui est 4 dix milles de chastel l’Ab- 
bat. Et plusieurs autres petites villes passasmes 
au cousté de la marine de ladite Calabre, lequel 
seroit trop long a mettre par escript. 

De la entrasmes dans le gouffre de Salerne, 
et toute la nuyt le passasmes a grant peril , et 
merveilleux dangier ; car le vent estoit merveil- 
leusement grant et la mer terrible, par telle 
fagon qu'il n’y avoit marinier qui ne perdist 
son entendement, et furent fort esbahis du mau- 
vais temps qui couroit. Mais nonobstant cela le- 
dit prince faisoit tirer tousjours en avant pour 
gaigner le port de Naples, pource que le roy Fer- 
rant lavoit mandé a toute diligence; car le 
marquis de Pescaire avoitesté tué devant Sainte- 
Croix d'un coup de trect d’arbalestre qu'il eut 
en la gorge. Et ledit marquis gouvernoit l’armée 
du roy Ferrant en son vivant, ainsi n’ousoit des- 
cendre, ne prendre port pour les ennemys. 

Nous passasmes ledit gouffre de Salerne toute 
nuyt a grant dangier, qui dure quarante milles, 
et au saillir dudit gouffre allasmes au long de 
lacoste de Malfe (5), et passasmes pardevant 
une ville qui s’appelle l’isle de Crape (6), et de 
la entrasmes au gouffre de Naples, et passasmes 
devant la ville de Masse; et de Masse passasmes 
devant une autre ville qui s’appelle Soriente ; 
et de Soriente alasmes au port de Castelamer. 
De la ville de Capre jusques a Naples y a trente 
milles, 

Le samedy ensuivant , vingt-quatriesme jour 
du moys d’octobre, arriva le prince au port de 
Castelamer qui est a dix-huit milles de Naples, 
et la trouva l’armée des Vénissiens , qui estoient 
en nombre de vingt gallées, et des autres na- — 
vires biscains et espaigneulx , deux naves, deux 
gallions et deux esoorpions, qui le réveillirent 
& grand alégresse de coups de canon et de trom- 
pette a |'usance de la mer; et la surgit ledit - 
prince , et y demoura toute la nuyt en attendant 
des nouvelles du roy Ferrant, qui estoit en 
champ au quartier de Nouchéres , qui est & dix- 
huit milles de Naples , et le sieur prince de Bési- 
lanne , et le sieur de Pressy , grand sénéchal du 
réaume, estoient au devant de lui. 

De la ville de Messine vint le prince avec ses 
gallées en trente heures jusqu’au port de Nas 
ples, Ja ou il y a trois cens milles de lung a 
l’autre. 

Lendemain, qui fut le dimanche 25 du moys 
d’octobre , se leva ledit prince avec ses gallées, 


(4) Agropoli. 
(5) Amalfi. 
(6) Caprée. 

et s’en alla a Ja rote de Naples , et passa devant 
la tour du Grec, et rencontra le capitaine Vil- 
lemarin , qui venoit au devant de lui, sa galée 
fort parée , et principalement de baniére et éten- 
dars , et entre les autres portoit trois banieres 
tout d’ung égal , d’une grandeur et d’une. 

La premiére estoit la baniere du Pape, la se- 
conde du roy de Castille, la tierce du roy Fer- 
rant; et feist la révérence ledit capitaine au 
prince, et le prince lui feist grant recueil, car 
il estoit lieutenant général des gallées du roy 
d’Espaigne. Et de 1a allasmes surgir et jetter 
ancre en mer devant la ville de Naples, vis-a-vis 
de la Magdelaine, et la descendist ledit prince , 
et fut fort recueilly de coups de canon et de 
trompettes , et lui feist-on grand allégrie a la 
coustume du pays. 

Cedit jour vint audevant dudit prince pour 
le recevoir en terre don Alfonse d’Arragon , son 
frere bastard , évesque, et don Jehan d’Arra- 
gon, son neveu, bastard du roy Alfonce, et des 
gens de la ville petite quantité ; car le roy Fer- 
rant avoit fait prendre des gentilshommes de 
ladite ville, et les avoit envoyés au chasteau de 
V’Iscle jusques au nombre de trente. 

Dedans ledit port de Naples y avuit que naves, 
que galicées, de vingt-cing 4 trente, sans l’armée 
des Francois , qui estoit sous le castel de Lone 
de quinze a seize voiles, que les ennemis te- 
noient assiégés, 

Cedit jour laissa ledit prince le sieur de.Les- 
parre et messire Guillaume de Villeneufve, et 
Pierre Fregouse , fils de messire Perrin Fre- 
gouse de Génes , et Gaspart de Giréme , homme- 
d’armes soubs la charge du roy d’Evitot , dedans 
la gallée Marquése prisonniers, et la demou- 
rérent ung moys sans descendre en terre. Ung 
peu de temps aprés le prince enyoya ledit Pierre 
Fregouse au chasteau de I’Iscle prisonnier, pour 
le tenir plus seurement. 

Le lundy ensuivant, 26 dudit moys d’octobre, 
partist ledit roy Ferrant de la ville de Naples,. 
et alla a son champ, qui estoit 4 Cerne, et 
laissa le prince a Naples pour faire faire les ap- 
proches contre le Chasteauneuf , et autres chou- 
ses nécessaires au fait de la guerre. En icelluy 
temps estoit le Chasteauneuf en tréves avecques 
le roy Ferrant , pour ce qu’ll avoit faute de vi- 
vres , et estoit encore dedans monsieur de Mon- 
pensier , le prince de Salerne, et le sénéchal de 
Beaucaire , et plusieurs autres gens de biens. 

Ung peu de temps aprés, et croys que ce fut 
le 27 du moys d’octobre que l’armée de mer des 
Francois se leva, et s’en alla sous le chastel de 
Lone, la ou elle estoit , et emmenérent monsieur 
de Monpensier , le prince de Salerne , le séné- 

chal de Beaucaire, et plusieurs autres gens de 
bien avecques eulx s’en allérgnt descendre au 
port de Salerne, et ala ville, et se réali¢rent 
avecques les autres Francois. Et tout cecy feirent 
nonobstant l’arrivée des ennemys, qui devant 
eulx estoient jusques au nombre de trente gal- 
lées et vingt naves que barches. 

Dedans le castel de Lone estoit Claude de 
Robodenges, qui point n’estoit comprins en la 
tréve, et sans cesser tiroit tous les jours de I’ar- 
tillerie. Mais ung peu de temps aprés le Chas- 
telneuf fut rendu ; il print tréve avec !e prince 
pour deux moys, que en cas qu'il n’eust secours 
dedans ledit terme des deux moys, qu'il ren- 
droit ladite place, car il avoit faulte de vivres, 
et bailla en ostage Jehan de La Vernade, qui 
avec lui estoit. Et a cette cause le prince luy 
faisoit bailler des vivres tous les jours. Les 
tréves de Chasteauneuf et de Ja ville furent rom- 
pus, pour ce que ceulx dudit chasteau retindrent 
le maistre justicier de la ville, qui leur porta 
des vivres: car il n’estoit pas connu pour ce 
faire, et y alloit a cautelle; et aussi pource que 
monsieur de Monpensier s’en estoit allé avecq 
Varmeée de mer, dont ceulx de la ville en mur- 
muroyent tres-fort, et en furent moult malcon- 
tens. 

Ung peu avant que monsieur de Monpensier 
partist de Chasteauneuf, le prince de Beésilanne, 
etle sieur de Pressy, grant sénéchal du reaume, 
vindrent accompagnez de cing ou six milles 
hommes tant a pié que a cheval jusques a Nostre- 
Dame-de-Piédecrote , qui n’est qu’a une petite 
lieué du Chasteauneuf , et menoient avec eulx 
grant force viyres pour avitailler ledit Chas- 
teauneuf; mais pource que monsieur de Mon- 
pensier avoit desja baillé les ostages pour avoir 
des vivres , leur entreprise fut rompué , et s'en 
retournerent, Et estoient lesdits ostages le sieur 
d’Alégre, frére dudit sieur de Pressy , ie sieur 
de La Marche, le sieur de La Chapelle, et le 
seigneur de Roguebertin. 

A loccasion des ostaiges dessus nommez, le 
dit prince de Bésilanne et le sieur de Pressy 
sen retournérent, moult vertueusement sans, 
rien perdre , fors que les victuailles , lesquels ne 
peurrent pas ramener avec eulx , pource que le 
roy Ferrant estoit sailly de la ville de Naplea 
au devant de eulx, accompaigné de quinze 4 
seize mille hommes tant a cheval que a pié, et 
les Francoys n’estoient pas cing milles , comme 
vous ay cy devant dit. 

Mais nonobstant le grant nombre qu’ils es. 
toient, n’eust esté pour l’inconvénient qu'il en 
eust peu estre venu ausdits ostaiges, ils se fussent 
mis en feur debvoir de avictuailler ledit chase 

teau, qui eust esté une trés-grant réputation 
d’onneur et louange audit prince et au grant sé- 
néchal, et a toute leur compaignie. 

Le vendredy 8 du mois de novembre, le roy 
Ferrant feist donner le premier assault a la ci- 
tadelle du Chasteauneuf de Naples, lui présent 
et le prince de Haultemore ; 1a ot il eust trés- 
fort et asprement combatu , tant de ceulx de de- 
dans que de ceulx de dehors ; mais au long fu- 
rent les ennemys rebutez bien et vertueuse- 
ment par les Francois, a coups de lances a feu 
et de pigues, par telle facon qu’il y eut large- 
ment des ennemys morts et blessez, et des Fran- 
¢ois n’y eust que deux blessez. 

Tout cecy voyant, le roy Ferran@commanda 
faire sonner la retraite , luquelle chose fut faite 
promptement, pour ce qu’ils veoient qu’ils n’a- 
voient pas du meilleur; car moult grand def- 
fence faisoient les Francoys a bien garder leur 
bréches , et ainsy en demourérent maistres pour 
le jour. 

Le roy Ferrant se retira en son logis au chas- 
teau de Capoane , fort desplaisant des gens qui 
avoient esté morts et blessez audit assault ; et 
ordonna que on feist venir grand quantité de 
massons et autres maneuvriers , lesquels furent 
mis a miner ladite citadelle, et la minérent plus 
de deux lances de parfont, et puis l’estanson- 
nérent sur pillotis, et boutérent dedans grand 
force fagos et pouldre de canon, et quant la 
mine fut preste , le mandérent dire ou roy Fer- 
rant. 

Le vendredy 28 du moys de novembre revint 
le roy Ferrant de son champ en la ville de 
Naples , pour faire mettre cedit jour le feu en 
la mine, et feist crier a l’assault, et les gens 
de tous coustez assaillirent la citadelle, et y eust 
merveilleusement combatu tant d’ung cousté 
que d’autre. Mais quand les estansons de ladite 
mine furent brdlez, ung grand quartier de la 
citadelle tomba , les Francois furent tout a des- 
couverts, et furent fort esbahis, et leur fut force 
d’abandonner le combat , et de eulx retirer, car 
longue estoit leur retraite , et leur avoit-on rom- 
pu le grand pont, et aussi le pont de Paradis. 
Nonobstant tout cela ils s’en retirérent bien et 
honestement par dedans les fossez, et a bien peu 
de perte. 

Et par ainsi fut ladite citadelle prinse par les 
epnemys , qui grand perte fut pour les Fran- 
cois , car c’estoit le boulevart et la force dudit 
chasteau , et a tant s’en retourna ledit roy Fer- 
ranten son champ. 

Le lundi ensuivant se leva toute l’armée du 

roy Ferrant, qu’il avoit par mer devant la ville 
de Naples , 4 cause de la grand tourmente qui 
se mist sur la mer: car ils ne s’ouzoient mettre 
devant le melle, de peur de I’artillerie du chas- 
teau, et alasmes tant de nuyt que de jour au 
port de Baye, et la surgismes naux, gallées, 
gallions, et gétismes ancre en mer, et fut la 
tempeste si grande qu'elle tomba dedans une 
nave et tua deux hommes. 

De Naples jusques au port de Baye il y a 
sept milles, et est ledit port bel et grant, et 
autrefois y a eu une trés-grande cité, la plus 
grande du réaume ; et a cause de leur villain et 
grant péché de sodomye, ladite cité abisma et 
fondit dans la mer. Et encores y appérent gran- 
des tours, grans collisseaux et grands crottes, 
et dedans lesdites crottes y a encore bains , qui 
incessament sont chaulx; et au plus prés y a ung 
rochier la o sont les estuves continuellement 
chauldes, sans que homme ny femme y fasse 
ne feu ne flambe ; lesdits bains sont si trés-na- 
turels , que autrefois les Romains y souloient 
venir eulx baigner et estuver pour la santé de 
leurs personnes ; car ils guérissent de plusieurs 
grandes maladies; et y avoit autrefois en es- 
cript les maladies de quoy ils guérissoient; mais 
les médecins de Salerne vindrent rompre les 
écritures qui estoient pour notifier les maladies 
dequoy ils guérissoient , et ce feirent a cause 
que desdits bains ils pardoient leurs prattiques 
de médecine. 

Aupres dudit port y a une ville nommée Pu- 
sol (1), la ou il y a une montaigne vis-a-vis, qui 
s’appelle la Souffriére (2), 14 ou se fait le souf- 
fre. 

Le dimanche ensuivant, premier jour de no- 
vembré, feste de Tous-saints, se levérent toutes 
les gallées , et s’en allérent devant Naples, 
chargées de grans fagos, pour faire les repaires 
devant le Chasteauneuf de Naples ; et en passant 
devant ladite ville de Pusol, chargérent grant 
force pierres et bombardes grosses et menués, et 
le tout portasmes a Naples, et les deschargeas- 
mes de nuyt, a cause de I’artillerie qui tiroit du 
chasteau sans cesser. Le seigneur de L’Esparre 
estoit dedans la gallée du prince, 1a ov estoit 
messire Guillaume de Villeneufve continuelle- 
ment. 

Le lundi ensuivant allasmes aveeques la gal- 
lées dudit prince, et les deux gallées de messire 
Saragousse ,  l’isle de Iscle , remenasmes les 
naux avec nous, et barches, qui la estoient , 
pource que les ennemis doubtoient que l’armée 
des,Francois ne les allasse prendre ou brusler, 

et les remocasmes avecques les gallées jusques 
au port de Castelamer , la ot trouvasmes l’ar- 
mée des Vénissiens jusques au nombre de vingt 
callées, et le sieur Villemarin , cappitaine-gé- 
néral pour le Roy d’Espaigne , des gallées , ac- 
compaigné de trois gallées , et messire Francis- 
que de Pau, accompagné de deux gallées, naux, 
barches, gallions , jusques au nombre de qua- 
rente , et deux escorpions ; mais il est bien vray 
que lesdits naux estoient mal garnis de gens et 
de vivres. 

Le mardi ensuivant ce, l’armée de Vénissiens 
et le cappitaine Villemarin , accompaigné de 
vingt-cing gallées, allérent au port de Baye, 
pource que l’on disoft que l’armée de France , 
qui estoit au port de Salerne, s’estoit levée et 
avoit fait voille pour aller avitailler le Chasteau- 
neuf et chasteau de Lonc , et aussi qu’ils se 
doubtoient qu’ils n’allassent au port de Gaiette, 
laquelle chose its feirent. 

Et le mereredy ensuivant, feste de monsieur 
Saint-Martin , arrivérent deux grosses naux gé- 
noisses devant le port de Baye , et 1a surgirent 
et gettérent leurs ancres en mer sans entrer de- 
dans ledit port, ne sans saluer l’armée , dont le 
général des Vénissiens, et le cappitaine Ville- 
marin , et tous les autres patrons en furent fort 
esbahis , car ils ne savoient se c’estoit pour eulx 
ou contre eulx, attendu gu’ils n’avoient point 
salué larmée , ne getté leur batteau dehors de 
leurs naux , a la coustume de [a mer; et grant 
Joye en eut le sieur de L’Esparre et ledit duc de 
Villeneufve , et les autres Francois, qui es- 
toient prisonniers dedans lesdites gallées , cui- 
dant que ce fat le secours de France , car assez 
suffisoit des deux naux pour recouvrer Ia ville de 
Naples pour l’eure; car les deux naux estoient 
belles et grandes, portant l'une trois milles bot- 
tes , et l’autre deux milles et cing cens bottes ; 
et s’appelle l'une ta nave Gallienne, et l’autre 
nave |’Espinole. 

Or vint lendemain a matin que se leva la gal- 
lée du prince et allasmes voir lesdits naux ; et 
tout le long cria le commite de ladite gallée par 
deux fois : Qui vive, gui vive ! et ceux des naux 
répondirent : Satnt-George et Frerre, Frerre; 
et tous ensemble commencerent a crier dere- 
chief: Frerre, et tirerent grans coups de ca- 
non, et trompette de sonner, et arborérent grant 
quantité de banniéres et estendars d’ung couste 
et d’autre : qui fut ung horrible dueil pour les 
Francoys. 

La descendit le patron de la gallée du prince, 
nommé Mathieu Corse, et ung gentilhomme 
nommeé missire Francisque Corve; et allérent tous 
deux dedans ladite nave pour scavoir des nou- 


895 


velles; et de la escripvirent au prince qui estoit 
a Naples fort esbahis , et la ville bien esmeué, 
cuidant que ces deux naves venissent pour le 
secours de France, car le chasteau de Lone 
en avoit fait grand feu de joye, cuidant qu’ainsy 
fat. 

Tout incontinant que le général des Vénis- 
siens sceut les nouvelles, il vint devers.les naves 
avecques toutes ses gallées, et renvoyeérent les- 
dites naves surgir auprés du chasteau de Lonc , 
donc les Francois qui dedans le chasteau estoient, 
en furent bien esbahis , quant ils veirent qu’ils 
estoient du party contraire , et aussi fut le Chas- 
teauneuf. 

Le lundi 6 du mois de novembre , vint mon- 
seigneur le prince en la gallée qui estoit 4 Mar- 
guillon, derriére le chasteau de Lonc, et la disna. 
Et aprés disner , 4 la requeste de monseigneur 
de L’Esparre , qui dedans la gallée estoit , feist 
appeller missire Guillaume de Villeneufve, et 
lenvoya quérir en soubte dedans |l’esquandalar 
par le patron Mathieu Corse , et par son maistre 
d’oustel messire Vincent; et le feist mener de- 
vant le‘prince , et 1a ledit de Villeneufve fit la 
révérence au prince qui encore ne Il’avoit voulu 
avoir. 

Mais bien debvez scavoir que en ladite révé- 
rence fut assez pitteuse, car ledit de Villeneufve 
avoit grant barbe grise, et le visaige bien né- 
gre et fort défait , et bien pourrement vestu , 
et assez triste de sa personne, comme cellui 
qui avoit esté quatre moys en gallée prisonnier 
par force , et trés-mal nourry ; car la pluspart 
du temps ne mangeoit que biscuit, et la moitié 
de ses gens enchesnez et enfibrez , sans que le- 
dit prince le voulsist veoir, ne parler a luy du- 
rant ce temps, ne souffrir qu’il descendist en 
terre, fors ung jour , qu’il le feist descendre & 
Tarente a la requeste de George de Silly , gou- 
verneur de ladite ville , lequel promist sur sa 
foy rendre ledit Villeneufve landemain, laquelle 
chose il feit tout incontinent que la gallée vint 
le requérir. 

Mais bien debvez scavoir que a la descendué 
que ledit de Villeneufve feist a la villede Tarente, 
fut moult bien recueilli du gouverneur et de tous 
les gentilshommes qui avee luy estoient , pour 
ronneur du roy de France, de Sécile et de Jéru- 
salem , et aussy pour la pourreté en quoy ils vin- 
drent , tant de vestement que de la personne. 
Car il y avoit plus de dix-huit jours qu'il n’avoit 
mangé pain ne beu que de l'eau de la pluye. 
Car biscuit et eaux leur estoient faillis, et ne 
povoient prendre eaux fresches 4 plus de dix 
milles de Tarente, pour Ja forte guerre que leur 
faisoit le gouverneur de ladite ville. 

Pareiilement fut bien recueilli ledit de Ville- 
neufve par les Tarentins, pour l’onneur dn Boy ; 
car moult fidéles et bons Francoys estoient, et 
bien le montrerent, quant le prince mettoit 
vens en terre; car ils estoient tousjours les pre- 
miers armez pour les combattre. 

La cité de Tarente est une trés-belle ville et 
grande , et y a trés-fort chasteau , et encore se- 
roit plus fort se il estoit parachevé du quartier 
de la ville; et est ladite ville et chasteau 
toute environnée de mer ; et ne se peut assiéger 
ladite ville sans trois grans puissances de gens 
pour y mettre trois siéges, l’ung du quartier de 
ja ville des Cortailles, et Pautre en l’isle de l’au- 
tre quartier vis-a-vis de ladite ville, sus le chemin 
de la ville de Massafre , et l'autre par mer; et 
l'un des siéges ne peut secourir l'autre. 

Et si fauldroit pour tout le moins que a cha- 
cun siége y eust sept ou huit milles combatans, 
car ils saillioient des habitans de ladite ville cing 
ou six milles hommes a cing coups pour une 
saillie. Ledit chasteau estoit trés-bien pourvu 
de blez , de vin, de mil, de chair, de poudres 
et de toutes choses’ nécessaires pour la provi- 
sion d’une telle place., et principalement des 
gens de bien , qui estoient avec ledit gouver- 
neur, qui moult bien les scavoit traitter et con- 
duire. : 

Quant vint lendemain que la gallée vint qué 
rir ledit de Villeneufve, sachez pour tout vray, 
que piteux fut le congié que ledit gouverneur 
et gentils-hommes, et les gens de bien de ladite 
ville , prindrent dudit de Villeneufve, a l’entrée 
qu'il feist dedans la gallée de la pitié qu’ils 
avoient : car il n’y avoit homme, tant du 
chasteau que des gens de bien de la ville, 
qu’ils ne luy dépertissent de leurs biens pour 
vivre dedans ladite gallée; et bien besoing 
en avoit , pource que en ladite n’avoit mangé 
plus de huict jours avecques herbes et olives 
verdes , et estoient bien mal fournis d’eaue, 
comme yous ay dit par cy-devant. Et a tant 
s’en ala en la gallée , et les Tarentins tous 
ensemble se prindrent a crier: France, France! 
comme bons et loyaux Francoys qu’ ils estoient. 

Cedit jour que le prince envoya quérir ledit 
de Villeneufve en la gallée , présent le seigneur 
de Lesparre , et le capitaine Villemarin , capi- 
 talne-général de toutes les gallées du roy d’Es- 
paigne , ledit prince dit audit de Villeneufve 
qu'il estoit fort esbahis de quoy il ne luy avoit 
voulu rendre et bailler le chasteau de Trane en- 
tre ses mains, attendu que par plusieurs fois l’en 
avoit fait requérir et principalement par son 
maistre d’oustel , missire Vincent; et aussy que 
luy-mesme y estoit yenu une autre fois en per- 

sonue; ct quil luy voulsist mieux avoir fait 
comme les autres cappitaines, qui leur avoient 
rendu leurs places par composition , leurs per- 


. sonnes, et leurs gens, et leurs bagues sauves , et 


qu’ils les envoyroit tous en seureté jusques au 
port de Marseilles ou d’Aiguemortes. 

Ledit de Villeneufve répondit au prince qu’il 
ne luy voulsist déplaire ; car il n’eust pas fait son 
debvoir de luy rendre une telle place sans le 
commandement du Roy son souverain seigneur, 
de qui il lavoit en garde; et qu’il eat mieux 
aimé y mourir que de lui avoir fait cette grande 
faulte et lascheté. 

Et alors lui respondit ledit prince , quil 
avoit entendu que ledit de Villeneufve lavoit 
voulu bailler entre les mains des Vénissiens, et 
qu’il en estoit bien esbahis. Ledit de Villenenfve 
lui respondit , sauvant son honneur , que jamais 
ne l’avoit pensé ne voulu faire ; et que s'il l’eust 
voulu bailler entre les mains des Veénissiens la- 
dite place, qu’ils lui eussent donné tres-vo- 
lontiers dix milles ducas, de laquelle chose 
il n’ayoit garde; car il le monstra bien a la 
parfin. 

Et lors ledit de Villeneufve dit au prince, pré- 
sens les dessus nommeés, le seigneur de !’Es- 
parre , et le cappitaine Villemarin et plusieurs 
autres gens de bien, que s'il y avoit Vénissiens 
ou autre homme, de quelque langue qui fut, 
qui voulsist dire ne maintenir qu'il eust voulu 
bailler, ne rendre ladite place 4 homme du 
monde, que faulsement et mauvaisement ils 
avoient manti, sauvant l’onneur du prince, et 
que avecques son bon congié et licence, il estoit 
prest et appareillé de le combattre |’espée au 
poing dedans ladite poupe de Ja gallée, et de 
’en faire dédire par sa gorge , que faulsement 
et mauvaisement I’avoit dit; et sus cela ledit de 
Villeneufve en jetta son gage de bataille ou 
milieu de la poupe de la gallée , présent ledit 
prince , le seigneur de !’Esparre, le cappitaine 
Villemarin, et le cappitaine Francisque de Pau, 
et plusieurs autres gens de bien qui présens 
estoient. 

Alors le seigneur Villemarin et le cappitaine 
Francisque de Pau dirent au prince que autres- 
fois ils avoient yeu et cognen ledit de Ville- 
neufve aux guerres de Castalongne , la ou tous- 
jours avoit esté renommé homme de bien, et 
attendu qu'il faisoit loffre de vouloir prouver 
de sa personne , que ledit prince se devoit tenir 
pour excusé, et pour content, laquelle chose il 
feist, oyant les chouses dessusdites, et que nullui 
ne disoit a l’encontre , nonobstant que les Vé- 
nissiens fussent présens, et a tant le prince s’en. 
retourna a la ville, et le seigneur de L’Es- 

parre et tedit de Villeneufve demourerent en‘la 
allée. 

Ung peu de temps apres fut mené le seigneur 
de L’Esparre et ledit messire Guillaume dedans 
la ville de Naples , prisonniers par le cappitaine 
Montanégre, cappitaine de la guerre , et par le 
maistre de la monnoye , nommeé messire Char- 
les, et furent mis dedans la maison dudit Mon- 
tanégre , jusques a temps que le Chasteaunenf 
fut prins. 

Ung peu apres que le Chasteauneuf fut prins , 
fusmes menez audit Chasteauneuf, et fat environ 
a la fin de décembre ; et la fusmes en prison en 
la grosse tour du Portal jusques a la délivrance 
de nos personnes. 

Le deusiesme jour du moys de décembre, fut 
envoyé quérir le seigneur de L’Esparre de par 
le roy Ferrant, qui estoit a Ja ville de Cerne , 
en son champ; cela amassoit gens de tous 
coustez, et disoit l’on la cause pourquoy il avoit 
envoyé quérir le seigneur de L’Esparre, c’es- 
toit pour faire le change du fils du conte Cham- 
berin et de lui, qui pareillement estoit prison- 
nier au champ de monseigneur de Monpensier , 
- qui estoit au quartier de Salerne assez prés les 
ungs des autres. 

Le huitiesme jour dudit mois de décembre 
ensuivant se rendist le Chasteauneuf de la ville 
de Naples au roy Ferrant, et entra le prince de 
Haultemore dedans ledit chasteau , pour ledit 
roy Ferrant , et feist lever les armes et baniéres 
dudit Roy sus les grosses tours , et moyennant 
la rendition dudit chasteau , furent rendus les 
ostaiges que avoit baillés monseigneur de Mon- 
pensicr. C’est a scavoir, le seigneur d’Alegre, le 
seigneur de La Marche, le seigneur de Jehanly, 
le seigneur de La Chapelle et le seigneur de 
Roquebertin. De ladite place tous ceulx qui es- 
toient dedans se retirérent 4 sauveté dedans les 
navires qui les debyoient porter en France, 
eulx , leurs bagues et leurs harnoys, et toute 
Partillerie qui estoit au roy de France , de Sé- 
cile et de Jérusalem, et furent envoyez en 
France , et aussi les oustaiges, comme avoit esté 
dit par l’'appointement. Mais nonobstant ledit 
appointement , ils furent détenus sur la mer, 
tant au port de Naples que au port de Baye, 
espace de six sepmaines, qui moult leur en- 
nuya. 

Mais comme |’on disoit , les ennemis les dé- 
tenoient en cautelle , de peur qu’ils ne s’en pré- 
vissent et ralliassent avecques l’armée qui ve- 
noit de France; car ils estoient une tres belle 
compaignie et grand, tant avecques monsei- 
gheur d'Alégre que avecques messire Gabriel 
de Monfaulcon , qui pareillement s’en alloit par 

composition , et croys qu’ils estoient de nombre 
de cing cens hommes; et estant le roy Ferrant 
en Calabre avant que la ville de Naples fat 
rendue, mouseigneur d’Aubigny , connestable 
dudit réaume , le prince Bésillanne, le seigneur 
d’Alégre , grant sénéchal du réaume , chevau- 
chérent tant par leurs journées, qu’ils rencon- 
trérent ledit Roy auprés d’une ville nommée 
Semenare : lequel Roy estoit bien accompagné , 
tant d’hommes d’armes que de gens de pié, 
et d’un grand nombre de génitaires que le roy 
d’Espaigne lui avoit envoyé. 

Mais nonobstant que ledit Roy fut fort gran- 
dement accompaigné , comme dessus ay dit , les 
Francois ne délaissérent point que vaillament 
et hardiment ne donnassent dedans comme bons 
et hardis hommes de biens , conduits par trois 
chevaliers que dessus vous ay Dommés. 

Et par telle fagon fut le joindre des ungs 
avecques les autres , que jes Francois tuérent , 
et preindrent largement des ennemis, et tout 
le demourant fut rompu, et se misdrent en 
fuitte. 

Le roy Ferrant, comme bon chevalier et 
hardi de sa personne se monstra vertueux par 
telle facon , cuidant rallier ses gens , par plu- 
sieurs fois tourna le visaige vers les ennemys ; 
et par tantde fois qu’il fut getté par terre, et 
perdit son cheval, et n’eust esté un sien sou- 
dart (t), qui le remonta sur une jument qu’il 
chevauchoit, ledit roy Ferrant edt esté en grant 
dangier de sa personne, et dessus ladite jument 
se retira et sauva le Roy. 

Ung peu de temps aprés le seigneur de Pressy, 
grant sénéchal du réaume , et le prince Bésil- 
lanne ouyrent des nouvelles que le Pape en- 
voyoit le fils du conte Chamberin et quatre 
autres contes au secour du roy Ferrant, accom- 
paignez de trois cens hommes d’armes ou plus, 
et de bien six milles enfans de pié ; en somme 
ils estoient plus la moitié que les Francois. Mais 
nonobstant Je grand nombre , ledit seigneur de 
Pressy et le prince de Bésillanne , comme bons 
et hardis chevaliers, sans regarder le dangier 
de leurs personnes, donnérent dedans bien et 
hardiement , et rompirent la premiere escadre , 
que menoit le conte Chamberin, et par telle 
facon qu'il y eust largement de mors ct de prins, 
et le demourant mis en fuite et en roture jus- 
ques & la ville de Yole, laquelle ville voyant 
ladite roture, se retourna pour les Francois. 
Entre les autres y fut prins Ie fils du conte 
Chamberin et plusieurs autres, et menés prison- 
niers en la ville de Salerne par les Francois. En 

somme et en conclusion le champ et la victoire 
demoura aux Francois , et la louange a Dieu. 
Ledit fils du conte Chamberin fut mis a treize 
milles ducas de ranson , et depuis fut eschangé 
pour le seigneur de L’Esparre, qui estoit pri- 
sonnier entre les mains du roy Ferrant. 

[ 1496.] Le samedy ensuivant, sixiesme jour du 
mois de janvier, le seigneur de L’Esparre et ledit 
de Villeneufve estoient prisonniers en la grosse 
tour du Chasteauneuf de Naples, leur fut dit les 
nouvelles du secour des Francois, qui estoient ar- 
rivez a Gayette , et a toute diligence le prince de 
Haultemore y alla , et Prospre Coulonne avec- 
ques lui par terre ; et y feirent aller la pluspart 
des naux et des gallées : mais trop tart y arrive- 
rent les ungs et les autres; car ja estoit entré 
ladite armée de France dedans le port de 
Gayette. Nonobstant lesdits Francois ne sceu- 
rent tant faire qu’ils ne perdissent une de 
leurs barches , chargée de vivres, qui s’appel- 
loit la Magdelaine , laquelle fut prinse des en- 
nemys. 

Le vingt-sixiesme jour du moys de janvier fut 
délivré le seigneur de L’Esparre hors de la pri- 
son du Chasteauneuf de Naples, et fut fait par 
le change de luy et du fils du conte Chamberin, 
que les Francois tenoient prisonniers , et estoit 
ledit fils Chamberin mis & ranson , et a treize 
milles ducas. 

Le 26 du mois de février partist le roy Fer- 
rant de la ville de Naples, et s’en alla a une ville 
nommeée la Tripande (1), 4 ou son champ se- 
roit remué pour s’en aller a l’Apoieille apres 
V’armée des Francoys, qui y alloit pour lever les 
deniers de l’Apoieille des brebys, qui mon- 
toit la somme de quatre vingt a cent mille 
ducas. 

Le 27 du moys de février fut rendu le chas- 
teau de Lone au roy Ferrant, que pour lors 
tenoit Claude de Robodenges pour le roy de 
France, de Sécile et de Jérusalem , pource que 
le terme estoit venu qu'il le devoit rendre par 
Vappointement fait entre le prince de Haulte- 
more et lui; et en ce faisant ledit prince lui fai- 
soit bailler tous les jours des vivres; car il n’en 
avoit point , comme lon disoit ; et en baillant 
ledit chasteau , fut randu Jehan de La Vernade 
qui estoit baillé pour ostaige; et cedit jour se 
retirérent dedans la barche qui les debvoit 
porter en France, eulx et leurs compaignons , 
leurs bagues sauves , ainsi qu’avoit esté dit par 
leur appointement ; et entra dedans ledit chas- 
teau, pour le roy Ferrant, le conte Mathelon, 
comme cappitaine et chastelain, accompaigneé 


(1) Attripalda. 

de trois 4 quatre cens hommes , et levérent les 
baniéres du roy Ferrant sus a grant joye, et a 
grand allégrie a la coustume du pays: car c’es- 
toit une des chouses que plus ils désiroient de 
recouvrer ledit chasteau de Lone aprés qu’ils 
eurent le Chasteauneuf. 

Le roy Ferrant n’estoit point a la ville de 
Naples pour le jour, ne aussi le prince de 
Haultemore ; car ledit Roy estoit 4 son champ, 
et le prince estoit au cartier de Gayette, la ot 
il avoit assemblé des gens le plus qu’il avoit 
peu, et pareillement aussi feist Prospre Cou- 
lonne, & cause du secour qui estoit arrivé. 

Lendemain , qui fut le dix-huitiesme (2) jour 
de février, arriva le roy Ferrant @ la ville de 
Naples , et rencontra auprés de ladite ville la 
seigneure Infante d’Arragon, fille de la royne 
Jehanne d’Arragon , relaissée du roy Ferrant, 
qui venoit de la- chasse ; et s’en vindrent tous 
deux ensembles. Et quant le Roy fut arrivé, au 
nombre de deux ou trois milles hommes qui 
s’en alloient droit au moule , délibérez de vou- 
loir aller prendre la nef la ou estoient les Fran- 
cois qui estoient saillis du chasteau de Lore, et 
mettre a mort et en piéce tous lesdits Francois 
qui estoient dedans ladite nef. La raison pour- 
quoi cedit peuple vouloit faire cette exécution , 
pource que nouvelles estoient venués 4 Naples 
que le conte de Montoire, qui avec les Francoys 
estoit , avoit fait pendre par la gorge quatre ou 
cing Napolitains, et a cette cause la commune 
vouloit faire cette vengence sur lesdits Francoys ; 
mais comme Dieu voulut , l’'armée du roy Fer- 
rant , lui estant devant ledit chasteau , voyant 
cette tumulte et assemblée de gens , a toute dili- 
gence alla devant eulx ; et lui informé de I’exé- 
cution qu’ils vouloient faire , leur remontra que 
c’estoit A son déshonneur et folle attendué que 
lesdits Francoys estoient saillis hors du chasteau 
sous son sauf-conduit et seureté, et feist tant 
que ledit peuple se retira. 

Lendemain , certain nombre des habitans de 
ladite ville vindrent faire requeste audit roy 
Ferrant, qu'il lui pleust faire trancher fa teste et 
mettre en quatre quartiers 4 cing hommes qu’il 
tenoit prisonniers au Chasteauneuf pour ven- 
gence. Les trois estoient fils légitimes du conte 
de Montoire, et le quart son fils bastart , et le 
cinquiesme son fréere bastard, ausquels le roy 
Ferrant répondit qu’il y aviseroit ; et lendemain 
leur accorda et octroya le fils et frére bastars 
leur serojent baillé et délivré pour en faire leurs 
voulontez ; et cedit jour s’en alla le roy Ferrant 
en son champ. 


(2) Lisez le vingt-huitieme. 

La royne Jehanne d’Arragon relaissée du roy 
Ferrant dernier mort , tante du roy Ferrant, 
qui pour l’eure vivoit , elle esmué de pitié et de 
miséricorde , aprés que ledit roy Ferrant fut 
parti, pardonna aux prisonniers dessus nommez 
que on vouloit faire mourir, et feist tant de ces 
belles paroles et remonstrations envers ledit 
peuple, qu’ils en furent contens pour l’onneur 
d’elle. 

Le 25 du moys de febvrier partist la nef de 
Claude Robodenges du molle de Naples, lui et 
tous ses gens dedans, et Jehan de La Vernade, 
qui avoit esté baillé pour ostaige ; et furent me- 
nez en Prouvence, ainsi que avoit esté dit par 
leur appointement. 

En celluy temps avoit ordinairement le toy 
Ferrant vingt gallées vénissiennes 4 son secours 
et a ses gaiges; et pource qu’ils y avvient esté 
longuement a leurs dépens , qui n’est pas petite 
chose , car lesdits Vénissiens ont de coustume 
d’avoir cing cens ducas pour moys pour chacune 
gallée, qui seroit en somme dix milles ducas 
tous les mois pour les vingt gallees , et en oultre 
avoient quatre cens estradiots grecs par livres. 


Et a cette cause que ledit roy Ferrant avoit 


plusieurs autres gallées et naux, tant d’Espaigne 
que de Biscaye et. de Gennes, qui lui montoit 
une autre terrible somme ct grand despense, les 
dits Vénissiens , quirien ne veulent perdre, car 
ils ne l’ont pas de coustume, voulurent estre 
assignez de leur payement, tant du temps passé 
que du temps a venir, ou autrement s’en fussent 
aliez; et pourtant , comme I’on disoit , le roy 
Ferrant leur bailla et consigna entre leurs mains 
trois villes de l’Apoiieille, toutes trois sur la 
marine, c'est a scavoir la ville de Trane, la 
ville de Brindes et la ville de Tarente, et les 
chasteaux ; et furent baillées lesdites villes en 
gaiges aux Vénissiens jusques a fin de paye. 

Le premier jour du moys de mars arriva le 
roy Ferrant au chasteauneuf de Naples, qui 
estoit vers Salerne, la ou estoit Parmée des 
Francois , et ce soir coucha avecques la sei- 
gneure Infante d’Arragon , fille duroy Ferrant 
dernier mort , publiquement comme sa femme 
espousée, car la dispense estoit venué de Rome 
de nostre Saint-Pére le Pape, pource qu’elle es- 
toit son ante-fille du roy Ferrant, lequel a es- 
pousé ladite Infante d’Arragon. Et ne fut fait 
nulles nopces ne nulle feste, a cause de la grant 
guerre qui estoit au réaume de Naples. 

Le prince de Haultemore , don Fédéric d’Ar- 
ragon, y arriva lendemain, et vint de son 
armeée qui tenoit au quartier de Gayette; et au 
bout de deux jours s’en retournerent chacun en 
son champ. 

Le 7 du mois de mars saillist hors de prison © 
de la grosse tour du Portail du chasteauneuf de 
Naples , messire Jehan de Rabot , conseiller du 
roy de France, de Sécile et de Jérusalem, et 
Gaspart de Giresme , homme d’armes , soubs la 
charge du roy d’Evitot , et furent menez devers 
le roy Ferrant a la ville de Bénévent. La facon 
comment ils furent délivrez par ranson , ou par 
eschange ou autrement , je ne vous scauroye pas 
pour cette heure dire. 

Ledit messire Jehan de Rabot et Gaspard de 
Giresme laissérent messire Guillaume de Ville- 
neufve prisonnier dedans la grosse tour, seul 
avecques son prestre et ung sien serviteur, et 
avoit ja esté ledit de Villeneufve détenu huit 
mois prisonnier, c’est a scavoir quatre moys en 
gallée et quatre moys en terre. Car hien deb- 
vez scavoir que grant deuil et grand desplaisir 
lui fut de veoir en aller les dessus nommez, et 
demourer tout seul, et aussi que le seigneur de 


'L’Esparre avoit esté délivré six sepmaines avant; 


lequel seigneur de L’Esparre et ledit de Ville- 
neufve avoient esté toujours prisonniers en- 
semble depuis qu'il fut mis en terre. Et lors le- 
dit de Villeneufve cogneust bien qu’il estoit sans 
maistre , attendu que autre chouse n’y povoit 
faire, se tourna 4 Dieu et a Nostre-Dame, lui 
suppliant qu’il leur pleust lui donner briefve dé- 
livrance et bonne patience. 

Ung peu de temps aprés que ledit messire 
Jehan de Rabot fut délivré de prison, 1a ow il 
estoit avec ledit de Villeneufve, l’on deslogea 
ledit de Villeneufve de Ja prison, et fut mené 
au plus haut de la tour, dedans une voute obscure 
et ténébreuse , et pour le tenir en plus grant 
détresse et faire vivre en desplaisir, lui firent 
barrer et trellisser les fenestres de ladite prison 
de gros treillis de bois par dedans, nonobstant 
qu’elles fussent bien ferrées ‘par dehors de gros 
treillis de fer; et en telle facon furent lesdites 
fenestres fermées , qu’on ne povoit appercevoir 
la veue , ne veoir homme ne femme , fors que 
une More esclave , qui lui apportoit tous les 
jours sa pourre vie, et bien porrement, et le tout 
fuilloit qu'il prinst en patience en attendant la 
miséricorde de Dieu. 

Le vendredi prouchain apres le jour de 
Pasques, arriva le marquis de Mantoa au 
Chasteauneuf de Naples, et la alla faire la ré- 
vérence a la royne Jehanne d’Arragon, relaissée 
du roy Ferrant, et aussi asa fille la seigneure 
Infante, que le roy Ferrant, fils du roy Alfonce, 
avoit nouvellement espous¢e, et ja s’appelloit 
royne. Lendemain s’en retourna ledit marquis 
& la ville de Capoa, la ot il avoit laissé ses 
gens-d’armes qu'il amienoit pour le secour du 

roy Ferrant, qui estoient en nombre de quatre 
cens armez, et'cing milles enfans de pié, et 
cing cens chevaulx légiers , comme l'on disoit. 

De ladite ville de Capoa s’en départit ledit 
marquis avecques toute son armée, pour s’en 
aller devers le roy Ferrant , qui estoit au quar- 
tier de l’Apoieille , a une ville qui s’appelle Bé- 
névent, laquelle ville appartient au Pape; et 
la alentour faisoit assembler toute son armée ; 
e’est a scavoir don Chesdre d’Arragon, qui es- 
toit au quartier de Tarente avecques une bande 
de gens , et don Salvo, qui estoit au quartier 
de la Calabre avecques une autre bande de gé- 
nitaires ; lesquels tous ensemble se debvoient 
trouver autour de la ville de Forgez, pour lever 
les deniers de la dotianne des brebys, qui mon- 
tent cent milles ducas par an, car le plus fort le 
devoit emporter. Monsieur de Montpensier, le 
prince de Salerne, le prince de Bésillanne, le 
seigneur de Pressy, grant séneschal du réaume, 
monseigneur don Julien , duc du Mont-Sainct- 
Angle , et plusieurs autres cappitaines s’estoient 
assemblez autour de la ville de Saint-Séver, la 
ou estoit le seigneur Virgille pour le roy de 
France , de Sécile et de Jérusalem; tous en- 
semble se faisoient fors pour lever’ les deniers 
de ladite dotianne. Je ne scay encore comment 
il en ira. 

Le onziesme jour du moys d’apvril fut rame 
né missire Jehan de Rabot de ladite ville de 
Bénévent en la grosse tour du chasteau de 
Naples , la ot estoit missire Guillaume de Ville- 
neufve, et avec lui fut ramené Gaspart de Gi- 
resme et Jehan de Brion , gouverneurs de la 
ville de Capoa pour monseigneur de Ligny, et 
messire Benard, chevalier, homme - d’armes 
soubs la charge de monseigneur de Pressy, grand 
seneschal du réaume, pource qu’ils ne furent 
pas d’accort de l’eschange qu’ils vouloient faire 
avec ung escuier d’escurie du roy Ferrant , que 
on appelloit Lamouche , lequel estoit prisonnier 
entre les mains du conte de Salerne. Néanmoins 
le lendemain furent renvoyez quérir les dessus 
nommez par le prince de Haultemore, et furent 
ramencz & la ville de Bénévent, et crois que 
l’eschange sortit son effect ; la fagon je ne la 
vous scauroye dire. . 

Le dimanche 24 du moys d’apvril arriva le 
prince de Haultemore en la ville de Naples, et 
venoit avecques le roy Ferrant qui estoit en 
l’Apoiieille avec son armée, et disoit l’on que 
le prince venoit pour renforcer l’armée de mer 
pour aller a Gayette, tant pour essayer siils 
pourroient prendre ladite ville de Gayette, que 
pour la doute qu’ils avoient du secour de France, 
que on disoit qui venoit par mer, laquelle chose 


MEMOIRES DE GUILLAUME DE \ILLENEUVE. [1496] 


ils craignoient trés - fort et uon sans cause. 

Le 15 du moys de juing fut amené prisonnier 
au chasteau de Naples le frére du prince de Be- 
sillanne , qui avoit esté neurry au réaume de 
France , en la maison de trés-hault et puissant 
prince monseigneur le duc de Bourbon et d’Au- 
vergne , et fut mis en la prison nommeée la Prin- 
cesse , et quatre ou cing autres barons qui 
avoient esté prins avec lui en Calabre; dont 
grant feu et grans allégris en furent faits a Ja 
ville de Naples, car de peu de chouse se ré- 
jouissent a la coustume du pays. 

En cellui temps pareillement amenérent les 
ennemys devant le chasteau de Naples trente 
ou quarante compaignons de guerre, lesquels 
ils avoient prins d’assault en une petite ville 
méchante , avec trois gentils-hommes qui les 
conduisoient , et croisqu’ils estoient de la bande 
du cappitaine Loys Dars. Et celui propre jour 
tous les pourres compaignons furent mis en gal- 
lée par force , nommée la gallée Francin-Pas- 
tour, et les trois gentils-hommes furent mis en 
prison en la fosse du Mil, trés-mauvaise et pi- 
teuse. Le nom de ces trois gentils-hommes, je 
ne les vous sauroye nommer pour ‘cette heure. 

A l’entrée du moys de juing s’en alla le cap- 
pitaine Villemarin devers le roy d’Espaigne, et 
emmena les trois gallées avecques lui pour cer- 
taine chouse que ledit Roy avoit a besoigner 
& lui. 

Le 15 du moys du juillet vindrent les nou- 
velles 4 Naples , que une fuste de Tures avoit 
prins les deux gallées de Francisque de Pau au 
quartier de Ja Calabre, qui estoit chose fort a 
croire , non pourtant si fat-il vray ; et fut ledit 
cappitaine Francisque de Pau mis 4 mort et 
haché en piéces; et fut trés-grant dommaige , 
car il estoit gentil chevalier. 

Le 26 du moys de juillet, feste de madame 
Sainte Anne, furent apportez les chapitres a la 
ville de Naples, et attachez aux carrefours de 
ladite ville du traitté.et appointement fait entre 
le roy Ferrant et monsieur de Monpensier, ar- 
chiduc de Cesse, conte dauphin d’Auvergne, 
vice-roy, et lieutenant-général pour le roy de 
France , de Sécile et de Jérusalem , au réaume 
de Naples; lequel estoit assiévé a la ville de La- 
telle par ledit roy Ferrant, nonobstant qu’il fust 
accompaigné de plusieurs bons hommes-d'’armes 
et autre compaignie d’hommes de guerre , jus- 
ques au nombre de six a sept milles combatans, 
comme I’on disoit , tant Francoys que Italiens, 
et y estoit le seigneur Virgille en la compaignie. 


COD 

S’ensuivent les chapitres et appointemens, 
c’est a scavoir: 


Que monseigneur de Monpensier bailleroit 
pour oustage le seigneur de Pressy, grant sé- 
neschal du réeaume, et le bailly de Vitry pour 
la partie des Francoys; et pour la partie des 
Italiens , le seigneur Paule de Vitelle et le sei- 
gneur Paule Ursin ; et pour la partie des Alle- 
mans, le cappitaine des Souyches Brochart ; que 
en cas que le secours ne viendroit pour les Fran- 
coys si trés-fort, qui feist remuer le roy Fer- 
rant hors du champ dedans le 13 du mois d’aoust, 
que ledit seigneur de Monpensier rendroit la 
ville, et s’en iroit lui et toute sa compaignie au 
port de Castelamer, comme aussi le roy Ferrant 
le debvoit faire bailler navires a suffisance pour 
V’'emmener lui et tous ses gens, chevaulx , ba- 
gues et harnoys en bonne seureté au reaume 
de France, reservée l’artilleric, et les barons 
et autres gentils-hommes du réaume qui s’en 
vouloient aller, ou demourer a la discrétion du 
roy Ferrant. Et en ce faisant, ledit Roy estoit 
tenu de faire bailler vivres audit monseigneur 
de Monpensier et & tout son ost durant le temps 
qu'il estoit dit par l’appointement; c’est a sca- 
voir, pain, vin, chair, huille, et toutes autres 
choses nécessaires pour la vie des hommes et 
des chevaulx 5; car ils n’en avoient point, et a 
de cela furent contraints de faire cest appointe- 
ment en attendant le secour. Bien est vray 
que monseigneur d’Aubigny, connestable dudit 
réaume , ne monseigneur le prince de Salerne, 
ne le prince de Bésillanne, ne plusieurs autres 
barons , qui hors de ladite ville estoient, n’es- 
toient point compris en cest appointement ; car 
ils n’estoient pour lors sur la puissance de mon- 
seigneur de Monpensier. 

Mais bien debvoit ledit seigneur de Monpen- 
sier mander commissaires , et faire exprés com- 
mandement a toutes les villes et par tout ot il 
avoit puissance, qu'ils eussent a faire ouver- 
ture, et a eulx rendre au roy Ferrant, ainsi 
qu'il estoit contenu aux chapitres de l'appointe- 
ment. Encore plus fort, dit que en passant devant 
le chasteau d’Ostie auprés de Rome, qu’il eust 
a fuire commandement au cappitaine, qui de- 
dans estoit , nomme Menault de Guerres, qu'il 
eust 4 rendre ladite place entre les mains de 
Nostre-Saint-Pére le Pape , de laquelle chouse, 
je crov que s'il le feist, qu'il eut mauvaise 
obéissance. 

Le premier dimanche d’aoust, 7 dudit mois, 
fut missire Guillaume de Villeneufve, chevalier, 
mis hors de prison de la grosse tour du Portal 
du Chasteauneuf de Naples, la ow il avoit este 

IC. D. M., T. 1V. 

ung an trois jours , comprins quatre moys qu'il 
avuit esté aux gallées par force. 

En cette sepmaine se rendit la ville de Saint- 
Severin au roy Ferrant par composition , et le 
chasteau prins d’assault, et tous les gens qui 
estoient dedans furent mis 4 mort et hachez en 
pieces. 

En cette propre sepmaine print le roy Fer- 
rant la ville de Salerne en la mercy, pour que 
ledit Roy y mist le siége et y feist grand bat- 
terie. Le chasteau de ladite ville tint bon pour 
le roy de France , pource qu'il estoit trés-fort et 
bien avitaillé. 

En icelui temps partit monseigneur de Mon- 
pensier et le seigneur Virgille , de la ville de 
l’Estolle(1), la ou ils avoient esté assiégez par |’es- 
pace de long-temps, et par faulte de vivres s’ap- 
pointerent avecques le roy Ferrant , et par cest 
appointement faisant, ledit roy Ferrant les deb- 
voit envoyer au réaume de France, eulx et leur 
compaignée , qui estoit en nombre de trois 
milles ou environ , et de cheval deux milles , et 
les feist embarquer a Castelamer. Et depuis Je- 
dit embarquement fait, il feist mettre le sei- 
gneur Virgille en terre contre sa voulenté et a 
force , et le détint prisonnier, nonobstant la seu- 
reté qu’il lui avoit donnée, et par telle facon 
qu'il mourut en ses prisons, et aussi feist mourir 
monseigneur de Monpensier par le mauvais 
traittement et longueur de temps qu'il le dé- 
tint sur la mer , et plusieurs autres gens de bien. 

La feste de madame sainte Anne, 26 du mois 
de juillet, vindrent les nouvelles a Naples que la 
nave nommée la Marmande et trois gailées es- 
toient arrivées dedans le port de Gayette , por- 
tant gens et vivres pour le secour de ladite ville, 
et nonobstant que le conte Raguerre fut devant 
le port de Gayette avec |’armee du roy Ferrant 
jusques au nombre de quinze naux et barches 
et de dix 4 douze gallées , dont le peuple de la 
ville de Naples en fut terriblement desplaisant. 

_ Le jeudy, dix-huitiesme du mois d’aoust, en- 
tra un gallion de France dedans le port de 
Gayette pour le secour des Francoys, en despit 
de toute l’armée qui devant estoit, dont en fut 
grant bruit et grant murmure en la ville de 
Naples. Le jour devant y estoit allé cing gentils- 
hommes du roy Ferrant avecques ung autre de 
monseigneur de Monpensier , pour scavoir s’ils 
se vouldroient point rendre; dont ils furent 
trés mal obéys, et encore pirement recueillis, car 
les Francois qui estoient dedans Gayette , es- 
toient grant quantité de gens, et bien avitaillez 
de nouveaux, ct pleins de bonne: voulenté de 


(1) Batella. 

bien servir le Roy; et y estoit pour chef le 
capitaine Aubert Roussel, et le capitaine Cham- 
pie, capitaine du chasteau. 

Le vingt-huitiesme jour du moys de septem- 
bre, jour de monsieur Saint-Michel , partist 
un gallion du port: de Pusol, qui estoit a don 
Féderic d’Arragon, pour porter les gens-d’armes 
de monseigneur de Ligny, qui estoit 4 Venisc , 
pour eulx en aller au réaume de France, qui 
estoient sous la charge du gouverneur Ragusse- 

Cedit jour s’embarqua dedans ledit gallion 
messire Guillaume de Villeneufve, chevalier , 
conseiller, maistre d’oustel du Roy nostre sire; 
et cedit jour allerent & ung chasteau nommé 
Prochite (1), 14 ot il y a sept milles de Baye ; 
de Prochite passasmes I’isle de Ponce, ou il y a 
quarante milles ; de Ponce entrasmes en la plage 
Roucaine, ot il vy a du mont Celselle (2) jus- 
ques au mont Argentel (3) cent cinquante mil- 
les; et est le mont Argentel en la terre des Se- 
noys ; et du mont passasmes entre l’isle de 
Gourgoile (4) et Caporse (5) qui est aux Gene- 
vois. Ladite montaigne est inhabitée a cause de 


‘la grande quantité de ras qui ordinairement 


sont en ladite montaigne. De Gourgolle tirasmes 
fa vie de Prouvence , et passasmes devant la 
montaigne de Sarrezane et de Petresante , et de 
12 passasmes a Vintemille; et de 1a allasmes 
prendre le port 4 Monégue (6), la ou ledit gallion 
cuida périr et tous ceux qui estoient dedans, du 
grand fortunal du temps qui courut ; mais Nos- 
tre-Seizneur et Nostre-Dame-de-la-Garde de 

Marseilles , a laquelle fut voué ung pellerin, 
sauva et garda toute la compaignie. 

' Ledit port de Monégue est beau, et est une 
trés-forte ville et chasteau et de grant regart ; 
mais pour lonneur du Roy, le seigneur dudit 
Monégue nous recueillit et nous donna vivres et 
toutes autres choses nécessaires , ayant esgart a 
la pitié qui estoit en nous ; et de la partist ledit 
de Villeneufve , a pié, et s’en alla a Villefran- 
che, et de la 4 Nysse, et de ld 4 Marseille, 1a 
ou il trouva monseigneur le marquis de Rothe- 
tin, gouverneur dudit pays de Prouvance, lequel 
pour l’onneur du Roy, et pour la grand pitié de 
pourreté en quoy il veist ledit de Villeneufve , 
lui présenta beaucoup de bien; mais il ne voulut 
rien prendre fors sa vie , pour l'amour de Dieu, 
ainsi qu'il est voué de faire estant en sa prison, 


jusques a tant qu’il eust trouvé le Roy, son sou- 


Verain seigneur et maistre; et de la s’en alla 


(1) Procida. 
(2) Cercelle. 
(3) Monte Argentaro. 

ledit de Villeneufve a Ja Sainte-Baulme en 
achevant ses veux et pellerinages; et de la 
Sainte-Baulme passa par Beauqueére en sa mai- 
son, et n’y arresta point, et incontinent s’en alla, 
sans séjourner, a Lyon sur le Rosne, ou il 
trouva le Roy, son souverain seigneur , tous- 
jours a pié , demandant sa vie pour amour de 
Dieu, et en l’estat qu’il saillist hors de sa pri- 
son , tout ainsi comme son veu portoit. 

Et tant alla par ses journées qu'il arriva en 
la cité et ville de Lyon, et illecques trouva le 
Roy , son souverain seigneur , qui promptement 
fut assanneté de sa venué, lequel feist mener en 
son logis , en la salle a parer , la ow il soupoit , 
accompaigné de grande quantité de seigneurs 
et autres gentils-hommes. Mais quand i! veist 
ledit de Villeneufve ainsi défait de sa personne, 
et piteusement vestu, avec un carcan de fer au 
col, cing livres pesant , comme bon prince es- 
meu de pitié , plain de douleur , et comme bon 
et vray pére de famille doit faire & son bon ser- 
viteur , recueillit ledit de Villeneulfve trés-bé- 
nignement , monstraut estre trés-joyeux de sa 
délivrance ; et qu'il soit ainsi le monstra par 
effet : car des le landemain lui envoya ledit sei- 


‘gneur tous ses habillemens qu‘il avoit vestu , 


jusques a sa chemise. Et en oultre luy feist ledit 
seigneur plusieurs autres grans biens et dons 
inextimables a lui et aux siens , pour monstrer 
exemple aux autres ses bons serviteurs. Et dés 
lendemain le feist son maistre d’ostel de sa bou- 
che, pour donner & connoistre audit de Ville- 
neufve la grand amour et bonne confiance qu’il 
avoit en lui, et qui ne fut pas petit de chose 
destre si prés de la personne du Roy trés- 
chrestien , et sans per , et si trés-vertueux et 
victorieux de tous ses ennemys, craint et re- 
doubté de tous ses subjets , bien servi , et léau- 
ment aimé, Charlies VIII de ce nom , mon treés- 
redoubté et souverain seigneur, a qui Dieu par 
sa grace veuille donner bonne vie ct longue , et 
a la louange et exaltation de son trés-hault nom, 
et finallement salut a son Ame au réaume de 
Paradis , auprés du grand Roy des roys. 


Cy finist le viatique de l’aller et conqueste du réaume 
de Naples par Ie roy trés-chrétien, roy de France , de 
Sécile et de Jérusalem, Charles VIII de ce nom, et 
plusieurs autres choses qui s’en sont cnsuivics aprés son 
département, comme avez peu veoir par ledit livre, fait 
et composé par Guilleaume de Villeneufve, chevalier, 
conseiller et maistre «’ostel ordinaire dudit seigneur, 
lan de graee 1497, 8 du mois de novembre. 


(4) L'tle de la Gorgonne. 
(5) L'tle de Corse. 
(6) Monaco. 

~ PANEGYRIC 
DU CHEVALLIER SANS REPROCHE, 
LOUIS DE LA TREMOILLE, 


PAR JEAN BOUCHET, PROCUREUR DE POICTIERS. 


SUR LE PANEGYRIC 


DU CHEVALLIER SANS REPROCHE, 


LOUIS DE LA TREMOILLE. 


od 


Jean Bouchet, auteur du Panégyrtc du cheval - 
lier sans reproche, Louts de la Trémoille , procu- 
reur 4 Poitiers, était né en 1476; les biographes 
ont tour 4 tour placé sa mort en 1550 et en 1555. 
L’indication de ses ouvrages suffit pour caracteé- 
riser jusqu'’a un certain point le genre d’esprit 
de Jean Bouchet : 1° les Regnards traversant les 
périlleuses voyes des folles fiances du monde; 
2 l’Amoureux lransy sans espoir; 3° Angotsses et 
reméedes d'amour du Traverseur en son adoles- 
cence; 4° Eploration de l’Eglise militanle sur ses 
persécutions inlérieures et exlérieures , en ryme 
francoise ; 5° Temple de bonne renommeée et repos 
des hommes et femmes illustres; 6° Labyrinthe de 
fortune et séjour de trots nobles dames, en ryme 
francotse;7° E pistres morales et familééres, etc., etc. 
Jean Bouchet était un homme d'esprit qui tourpait 
agréablement des vers dans le godt des dames, et 
qui rappelaitles troubadours des vieux temps. Tous 
les po¢mes du procureur de Poitiers dorment 
maintenant dans la poudre des bibliothéques; i] ne 
serail plus question de lui s'il n’avait pas laissé 
autre chose que des rymes frangoises. Ses Annales 
@’ Aquitaine et son Panégyric de Louis de la Tré- 
motlle feront vivre sa renommée, parce que ces 
deux ouvrages pourront toujours étre utilement 
consultés. Jean Bouchet ,. probablement chargé 
des affaires du seigneur Louis de la Trémouille, 
vécut long-temps dans son intimité au chateau 
de Thouars. L’éducation du prince de Talmont, 
fils unique du seigneur de la Trémouille, lui 
avait été confiée; ce fils intrépide était tombé 
sur le champ de bataille de Marignan , couvert 
de soixante-deux blessures, 4 peine agé de 
trente ans. Aprés la mort du seigneur de la Tré- 
mouille, qui servit sous trois rois, Charles VIII, 
Louis XII et Francois I, et qui avait terminé a 
la journée de Pavie une carriére sans reproche , 
Jean Bouchet eutl’idée d’écrire l’histoire de son 
illustre bienfaiteur. Le Panégyric de Louis de la 
Trémouille est un curieux ouvrage sous le rap- 
port des faits et de la peinture de meeurs ; I’exac- 
titude historique n’y recoit aucune atteinte, et 
la vie de chateau et les habitudes des grands 


seigneurs au XVI° siécle s'y trouvent retracées 
dans toute leur piquante vérité. Le style de Jean 
Bouchet, avec son élégante clarté et son naturel 
naif, a un grand charme; ce qui dépare l'ouvrage 
de Jean Bouchet, ce sont de nombreuses allégo-— 
ries, ce sont les apparitions mythologiques mélées 
aux grands récits de l'histoire. Les traités de poli- 
tique composés par Junon, les belliqueuses exhor- 
tations du dieu Mars, les sages conseils de Mi- 
nerve jetésa travers des tableaux de chevalerie, 
faisaient merveille il y a deux cents ans; mais 
tout cela n’est plus lisible aujourd'hui. Les an- 
ciens éditeurs de la Collection des Mémoires 
avaient eu donc raison de retrancher du Pané- 
gyric la partie mythologique; mais ils furent en- 
tratnés troploin dans leur plan de suppression, et 
dénaturérent en quelques parties la physionomie 
du livre et des personnages. Les restitutions his- 
toriques des derniers éditeurs des Mémoires 
nous ont parude bon godt; elles donnent le texte 
tel qu’il a é6t& publié dans ces dérniers temps, 
d’aprés l’édition de Poitiers , imprimée en 1627, 
par les soins de Jacques Bouchet, parent de 
Vauteur. Quelques passages tirés de la partie my- 
thologique méritent d’étre conservés. Dans un 
portrait de Louis XI, tracé par la déesse Junon, 
on lit ces mots qui peignent avec vérité le carac- 
tere du tyran: «Il (Louis X¥)} vouloit étre 
» crainct plus que Roy qui fut oncques; et il n’y 
» eul jamais Roy en France qui vesquit en plus © 
» grant craincte et suspection; en sorle que la 
» moindre imagination qu’il eust prise en la plus 
» pauvre créature de son royaulme, lwy eust 
» donné une ftelle craincte que, pour la chasser 
» de son esprit, estoit contrainct faire mourir 
» cetle personne, ou la prendre A son service : 
» et si mourut crainctif de loul le monde. »- 

La vieille simplicité francaise envabie par le 
luxe italien, a la suite des guerres de Francois I* 
et de Charles VIII, fournit & la déesse un ta- 
bleau intéressant : « Anciennement les capitaines 
» et gens de guerre n’avoient accoustumé de 
» faire trainer aprés eux tant de bagaige, 
» comme font de présent les Francois, qui ont 

lict de camp, vaisselle et cuisine, et plus d’es- 
Piceries ct choses atltractives 4 luxure qu’a 
combaltre leurs ennemis; et n'y a si petit 
gentilhomme qui ne veuille avoir ung aussi bon 
cuisinier que le Roy, et estre servi de électuai- 
res, divers potaices , et aultres viandes délicates 
en diversité comme princes; et si possible es- 
toit, quant vont a la guerre, feroient charoyer 
apres eulx toutes les ayses de leurs privécs 
maisons. A présent ceulx qai, par fortune, 
ont été du misérable gouffre de pauvreté re- 
tirés et auctorisés par les roys et princes, font 


SUR LE PANEGYRIC DU CHEVALLIER SANS REPROCHE. 


» les maisons de plaisance 4 coulonnes de mar- 
» bre, représentations d'images et symulachres 
» si bien faicts, qu'il semble 4 les veoir qu'on 
» les ayt dérobés a la nature. Le dedans est tout 
» dor et d'azur, les jardins semblent villes, 
» tant sont les galeries bien couverles, et pour 
» la mullitude de tonnelles et cabinets, tout 
» pleins de lascivie et volupté , que miculx sem- 
» blent habitations de gens vénérées (cébau- 
» chées) que marciaulx , et de gens lascivieulx 
» que de gens de vertu. » 

POICTIERS REND TRES-HUMBLE SALUT. 


—— en Oe 


« Le considérer, trés-meérite chevalier, que le 
fruict de lire les histoires (par le tesmoignage 
de Flavius Albinus) est acquérir une désireuse 
émulacion d'honneur et ung vouloir de suyvir 
et ressembler en meurs et gestes ceulx des- 
quelz on oyt bien dire, et que la congnois- 
sance des choses gérées excite les humains 
courages 4 prudence, magnanimité , droic- 
ture, modestie et aultres vertuz tendans a 
souveraine félicité et esloizner du contraire ; 
pour laquelle censidéracion les anciens, re- 
gardans 4 l’utilite du commun bien, pour 
n’estre d’ingratitude repris, mais les bien fai- 
sans rémunérer et donner occasion aux vivans 
de ainsi faire, tenoient en leurs temples et 
lieux publicques , leurs statues , portraictz et 
ymages richement entaillez et enlevez; et 
que nécessaire seroit pour la réviviscence de 
discipline militaire, par nonchalance semy- 
morte, la florissant gendarmerie de France, 
ressembler en vouloir , cueur, hardiesse , di- 
ligence et fidélité, feu de bonne mémoire mon- 
sieur Loys de la Tremoille , chevalier de l’or- 
dre , conseiller et premier chambélan du Roy 
nostre sire, comte de Guynes et Benon, vi- 
comte de Thouars, prince de Thalemond , 
admiral de Gdyenne et Bretaigne, et gouver- 
neur de Bourgongne ( lequel, pour ses louables 
faictz, a le tiltre de Chevalier sans reproche 
acquis) ; faysans craindre les dangereuses 
et vénéneuses morsures des envieux et dé- 
tracteurs ( desquelz tous escripvains ne furent 
once exempts) , en ung opusculle succintement 
recully, ce qui est, 4 mon petit congnoistre, 
parvenu de ses meurs, faictz et gestes, depuis 
son enfantine jeunesse jusques a son trespas, 
tant par sa familiére bouche, comme feit 
Caius Marius le vieil, que par ma veue et 
congnoissance; mon extimaciou est, mon 
tres-honnouré Seigneur, ce preux chevalier 
avoir, dayant les gens droictz, tunt d’hon- 
neur , bien-veillance , renom , louange et bon 
extime pour ses graces acquis , que nulz (fors 

les insidiateurs de bonne renommee et enne- 
mys de vertuz) vouldront de flaterie et men- 
dacieuse assercion mon petit euvre calump- 
nier, comme aucuns ont mon Labirinthe de 


» fortune, et Temple de bonne renommee. 

Combien que si la promptitude des espritz en 
vouloit droictement juger, prendroit labeur a 
trouver la clére intelligence de mon intencion, 
qui a esté et est, a l’exemple de la Pédie de 


Cyrus , des Tyrocinies de Alexandre-le-Grant , 


et du Songe de Scipion, en publiant les vertuz 
de ceulx du passé, instituer pour curjeuses 
invencions des esprits fatiguez récréatives , 
ceulx dd présent a droictement vivre, et suivir 
le Chevalier sans reproche. 

» Et combien que la mémoire de ce chevalier 
sans reproche , pour ses louables faictz, mé- 
rite bien estre présente aux yeulx du Roy, 
nostre souverain seigneur, qui est des bien 
faisans, droicturier juge et equitable rénu- 
mérateur ; néantmoins, a la raison de ce que 
la rudite de mon stille , trop esloigné d’élo- 
quence de court , ne vault ne mérite estre veu 
par luy, duquel toutes les graces et vertuz 
(qu’on sauroit en tous les autres princes cres- 
tiens désirer ) sont accumullées et comprinses, 
et , entre aultres, formosité corporelle , élo- 
quence faconde, hardiesse, prudence, ri- 
chesse, noblesse et droicture, j’ay, contre le 
conseil d’aucuns messieurs et amys, recullé 
luy en faire présent ; mais & vous, son trés- 
loyal et bien mérité serviteur, me suys adroissé, 
ace que, par le moien de vostre tesmoignage 
et de ceulx qui avec vous verront ce que j’ay 
escript , jugement véritable soit prononcé des 
faictz et gestes de ce tant regreté prince et 
chevalier, a vous descouvers pour Ia familiarité 
de voz personnes , duquel (comme doit sem- 
bler a tous les clervoyans) avez tousjours esté 
vray imitateur en fidélité, peine et labenr,. 
au service de trois roys, oW avez en vostre 
estat , comme luy au sien, acquis tiltre de_ 
loyal serviteur sans reproche. 

» En quelle exiime de fidélité, prudence et 
diligence vous eut le roy Charles VIII, du- 
quel je vous vy principal secrétaire , et vous 
fut le manyment de la pluspart de ses affai- 
res baillé au voiage de la conqueste et recou- 
vrement du royaulme de Cécille et pays de 
Naples, ot vostre diligence , par la conduicte 
de vostre cler sens , donna trés-bon comman- 
cement a vostre immaculé renom; de sorte 
que fustes tousjours son trés-bien amé servi- 
teur, par le commandement duguel , en fa- 
veur d’aucunes légiéres fantasies rithmées 
que mon ignorante jeunesse , peu de temps 
avant son décés, luy présenta, fuz, a mon 
importunée instance et priére, a vostre ser- 
vice destiné, ce que ne voulut , 4 mon grant 
regret et perte, fortune. Le trespas de ce Roy 
ne diminua vostre auctorité, car le roy 
Loys XII, dernier décédé, son successeur, 
ayant, pour longue expérience de voz louables 
vertuz , congnoissance certaine, aprés le dé- 
cés de feu monsieur le légat d’Amboise (1) , 
vous donna le manyment et direction d’au- 
cuns affaires, voyre des principaulx de ce 
royaume, qui furent manyez et conduictz en 
si bon ordre et droicture , que ce Rgy fut ap- 
pelle fe Pere du Peuple. 

» Je passeray soubz silence le service que 
vous avez faict et faictes au Roy qui 4 présent 
est, et 4 madame la régente, sa trés-eureuse 
et auguste mére , parce que je l'extime estre 
tel qu’on a matiére se contanter de vous. Et 
quant on considere le grant nombre des fidelles 
et loyaulx serviteurs qu’ilz ont eus et ont au 
tour de leurs personnes , de robes courtes et 
longues , desquelz estes ung , et commant tous 
ensemble les avez fidélement, prudemment 
et diligemment serviz, on ne scait auquel 
donner la premiére louange , mesmement és 
grans affaires du royaulme, périlz et dangiers 
ou il a esté, par ung an et plus, apres la prinse 
du Roy, dont, graces 4 Dieu, l'infortune a 
esté en si grant tempérarce et doulceur sous- 
tenue , et par si grant prudence et diligence 
conduicte , que le royaulme n’a esté molesté , 
invadé ne assailly des privez ne des extran- 
ges, ce qu'on conjecturoit advenir, comme 
apres la prinse du roy Jehan, les calamitez 
duquel temps sont toutes congneues. Et jacoit 
ce que la gloyre en doyve estre seullement a 
Dieu donnée, et la louange principalle apres , 
a madame la régente, mere du Roy, la pru- 
dence de laquelle y a este et est autant et 


(4) George d'Amboise. 
(2) Marguerite , duchesse d’Alencon, sceur de Fran- 

mieulx congneue que de princesse et dame 
qui fut one entre les Hébrieux , Grecz et La- 
tins, et aussi 4 madame la duchesse sa fille (2), 
pour les causes que jay ailleurs escriptes , et 
dont la renommeée en doit , a ’honneur du sexe 
féménin , eternellement durer, néantmoins je 
ause bien dire que le bon vouloyr des princes 
de leur sang, la diligence, prudence et con- 
duycte de leursdictz serviteurs de robes courte 
et longue, avec la fidélité des villes et des 
subjectz , y ont grandement aydé: car vous 
tous ensemble , congnoissans la vertu de 
homme se monstrer és grans affaires, périlz 
et dangiers , y avez entiérement emploié et 
monstré voz espritz, loyaulté, prudence, di- 
ligence, modéracion et magnanimité ; de sorte 
que, sans perte de terres ne personnes , et 
sans charger les Etats du royaume , on a re- 
couvert ce que plus on désiroit, et qui plus 
estoit et est nécessaire, utile et proffitable 
pour le royaulme, c’est la personne du Roy : 
ce qui ne fut onc en si bonne sorte fait si les 
histoires sont véritables. 

» Or donc , jugeant que , a toutes ces choses 
faire, avez peu congnoistre le loyer des bien 
méeritez , plus asseuré de vostre bénignité (6 
prince de rhétoricque francoise ) que d’aucune 
faveur, j'ay prins hardiesse vous diriger le 
brief recueil des faitz et gestes de celuy du- 
quel , quant a fidellement servir la couronne 
de France, avez esté imitateur, et acquis tiltre 


» de bon serviteur sans reproche, & ce qui vous 


» 


y 


plaise défendre l’escripture de la détraction | 
des envieux et que sousteniez la vérité davant 
les princes , si l’opuscule mérite estre par eulx 
veu et regardé , dont je ne suis digne, espé- 
rant que s'il est (non en la mienne faveur, 
mais du chevalier sans reproche) par vous 
soustenu , passera partout ; vous priant trés- 
humblement , 6 pére d’éloquence, y donner 
» vostre auctorité , faveur et ayde, et, pour ce 


7 faire , laisser quelquefuiz le labeur des publi- 


ques occupations , ésquelles , comme I’un des 
géniaulx directeurs des affaires de France , 
estes ordinairement occupé, et, usant de 
vostre accoustumée bénignité (de laquelle 
avez tant acquis que plaincte de rigueur ne 
fut onc contre vous faicte , ce qui peut facille- 
ment advenir en ceulx de vostre estat ) , don- 
ner, pour le repos de vostre esprit, iceluy 
accommodant, aux familiéres et gracieuses 
muses , quelque temps a la veue de histoire 
et choses moralles y contenues. » 


cois Ie, allaa Madrid pour solliciter Ia délivrance de 
son frére. 


PANEGYRIC 


DU CITEVALLIER SANS REPROCHE, 


LOUIS DE LA TREMOILLE. 


CHAPITRE PREMIER. 


La généalogie de la riche et illustre maison 
de la Tréemoitlle. 


Apres avoir tyré de mon désolé cueur , innu- 
mérables souspirs pour l'infortune advenue en 
la trés-noble et illustre maison de La Trimoille , 
a present florissant en honneur , non seullement 
pour le décés de monsieur Charles , mais aussi 
de monsicur Loys son pére, qui sont au lict 
d’honneur, couverts de fidélité, chevaleureuse- 
ment passez de ceste misérable demeure au 
temple de bonne renommée et lieu de immortel 
loz sans reproche , vérité procédant de bonneste 
amour et gratitude despiesca (1), née de plu- 
sieurs bienffaitz , et grans bénéfices que j’ay de 
ceste trés-noble maison receuz, plus remplissans 
mon honneste plaisir que particulier proffit, 
mont contraint prandre une des servantes de 
ceil du monde et une autre de Ja radlante Lu- 
cine , pour rédiger par escript , non en vers et 
mectres , mais en prose, les mémorables gestes 
du loyal pere aprés ceulx de l’obéissant filz. 
Combien que nécessité et aage me vouleussent 
de la main dextre ouster ma plume , et m’em- 
pescher de plus escripre tragédies, histoires 
et choses moralles , ou au gré d’aucuns j'ay trop 
de jours emploiez, plaignans plus que moy 
loccupacion de telles ceuvres, qu’ilz n’extiment 
estre tant acceptées des prudens hommes que 
les négoces familiéres qui esliévent par ri- 
chesses ceulx qui, nuyct et jour, y vacquent 
et travaillent, comme si, par inopiné conseil , 
vouloient maintenir que richesse mondaine fust 
souveraine félicité , dont tous les raisonnables 
hommes congnoissent par vraye expériance le 
contraire; or donc , sans avoir regard au parler 
d’aucuns, a la difficulté de mon entreprise, ala 


(1) Depuis long-temps. 


rudesse de mon esprit, ne a la différance et va- 
riabilité du vulgaire languaige du temps preé- 
sent, jay quis l’entrée de mon petit labeur par 
la généalogie de ce preux Loys nomme, par ses 
glorieux faictz, chevalier sans reproche ; la pre- 
miére tige duquel végéta premiérement ou fer- 
tile et fameux pays de Bourgoigne, les vers et 
florissans rameaulx qui ont produyt tant de 
nobles fruictz en toutes les parties des Gaules 
que nous appellons a présent France occiden- 
talle. 

Et pour |’entendre, les antiques et modernes 
historien8 portent tesmoignaige que , durant le 
régne de Loys huyctiesme de ce nom, fils de 
Phelippes-Auguste, dix-septiesme roy de France, 
florissoyt et avoyt bruyt et renom en Bourgoi- 
gne, ung preux et hardy chevalier, nomme mes- 
sire Ymbault de 4a Trimoille, qui fut marié 
avec une des filles de I'illustre maison de 
Castres, duquel mariage vindrent plusieurs en- 
fans masles , qui vesquirent avec leur pére lon- 
guement; en sorte que le pére et les enfans es- 
toient, pour leurs nobles armes, crains et re- 
doubtez , car‘ils estoient riches , vaillans, hardis 
et prudens en guerre. Et fut messire Ymbault 
au service dudit roy Loys VIII, a guerroier 
les Angloys , et aprés son décés , au service du 
roy sainct Loys, qui commenca régner I’an 
1227 ; et l’'an 1247 les princes de France se as- 
semblérent en la ville de Lyon, avec le roy 
sainct Loys, ou estoit le pape Innocent quart de 
ce nom, qui leur récita comment la cité de Jhé- 
rusalem avoit esté prinse par les Infidelles, et 
les Crestiens chassés , et partie d’iceulx occis, 
ce qui esmeut a pitié le Roy, les princes et 
plusieurs cbevaliers de France; en sorte que 
pour aller donner secours aux Crestiens, le roy 
sainct Loys, les arcevesques de Reims et Bour- 
ges, Pévesque de Beauvaiz, les troys fréres du 
Roy , le comte de Sainct-Paul, Jehan comte de 
Richemont, filz du duc Jehan de Bretaigne, le 

espoux , trois aultres filz, savoir est : Georges , 
Jaques et Jehan , tous approchans en beaulté et 
honnesteté de leur frere aisné Loys. Et dés ce 
qu'il sentit ung commancement de force et as- 
tuce puerille , qui suyt sans moyen l’imbécillité 
d’enfance , nature luy administra adgillité et 
force correspondente a sa beaulté, avec ung ar- 
resté vouloyr de faire toutes choses appartenan- 
tes a gens qui veullent suyvir les armes et les 
cours des princes illustres , comme courir, saul- 
ter , luycter , gecter la pierre , tyrer de I’arc, et 
controuver quelques nouveaulx jeux et passe- 
temps consonnans a |’estude militaire. Luy , ses 
freres et aultres nobles enfans de leurs aages, 
que leur pére avoient prins en sa maison , et les 
entretenoit pour leur tenir compaignie, faisoyent 
assemblées et bandes en forme de bataille , et 
par les champs assailloyent petiz tigurions (1), 
comme s’ilz eussent baillé assault & une ville , 
prenoyent bastons en forme de lances, et fai- 
soyent tous aultres passetemps approchans des 
armes , monstrant que plus y avoyent leurs 
cueurs que aux grans lettres , fors le plus jeune 
nomme Jehan qui, des son jeune aage, se des- 
dia 4 l’Eglise, dont bien luy prinst, comme nous 
verrous cy-apres. 

Tous les semy-dieux et semy-déesses du pays de 
Berry, voysins du Chasteau Bommiers, ow estoit 
la demourance de ces trés-nobles enfans , lais- 
soyent leurs maisons et chasteaulx pour venir 
veoyr leurs passetemps tant honnestes, et entre 
aultres Loys laisné, lequel ilz monstroyent 
lung a l’aultre par admiration, car il estoit 
beau comme ung semi-dieu, son corps estoit de 
moienne stature , ne trop grant ne trop petit ; 
bien organisé de tous ses membres , la teste le- 
vée , le front hault et cler , les yeulx vers, le 
nezZ moyen et un peu aquillée, petite bouche, 
menton fourchu, son tainct cler et brun, plus 
tirant sur vermeille blancheur que sur le 
noir , et les cheveux crespellez , reluysans 
comme fin or. Aussi avoit de si bonnes graces 
qu'il emportoit le prix dessus ses fréres et com- 
paignons, tant pour mieux faire que par ruzes, 
cautelle et cler engin, dont il ne prenoit aucune 
gloire ; mais en se humiliant, donnoit tousjours 
Vhonneur (qu il avoit ja aquis par l’oppinion et 
jugement deceulx qui les regardoient) a ses com- 
paignons: laquelle humilité empeschoit que en- 
vie he s’engendrast de ses louables jéunesses en 
Pestomac de ceulx lesquelz il précédoit en bonne 
extime. 

Ce Loys avoit une industrie contre la majesté 


(1) Petites tours qui servaient a amusement des gen- 
tilshommes. ; 

de nature et l’imprudence de l'aage puerille , 
par laquelle chascun non seullement se conten- 
toit de luy, mais l’auctorisoit en tous les faictz 
de jeunesse , en sorte que ceulx de son aage en 
faisoyent leur chief et seignenr , et n’avoient 
bien ne joye bors sa compaignée. Chascun esti- 
moit ses pere et mére eureux de telle généra- 
tion; et ne apporterent moins d’espoir au pays 
de France les meurs de sa prudente jeunesse, 
que celle de plusieurs jeunes Rommains, tant 
en petites ruses, que nobiesse decueur , et entre 
aultres de Prétextatus qui, pour contanter sa 
mere l’infestant déclairer le secret du sénat qu’il 
avoit ouy en la compaignée de son peére , au 
quel le celler avoit esté adjoint, luy donna, 
contre vérité entendre, que le sénat avoit 
ordonné que les hommes auroyent dores- 
navant plusieurs femmes pour multiplier et 
augmenter la geénéracion rommaine ; dont 
il fut tant bien louhé du sénat, que le len- 
demain le sénat , assailly par les femmes rom- 
maines pour rompre ceste supposée loy , exti- 
merent tres-fort l’obédience du filz, tant envers 
sa mere que le sénat ; autant en feit ce noble 
Loys envers madame sa mére qui vouloit tirer 
de lay ce qu’il avoit sceu de monsieur son pére 
en secret, et dont il avoit défense. 

En ce temps y avoit de grans discors civilz 
entre le roy Loys unziesme de ce pom et les 
princes de son sang , qui tendoient a le priver 
de ceptre et couronne ; et quant ce jeune Loys 
en oioyt parler , disoit, a l'exemple de Mare 
Caton Utisence contre Syla, aux temps des pres- 
criptions rommaines : Sij’estois avec le Roy je 
me essaieroys de le secourir; et que autrefoiz 
bailla ung soufflet A un de ses compaignons qui 
soustenoit la querelle des princes mutinez contre 
le Roy , ainsi que feit Cayus Cassius a Fauste, 
filz de Svla, qui collaudoit les cruelles pres- 
criptions de son pére ; lesquelles choses estoient 
présage qu’il seroit de la couronne lylialle dé- 
fenseur , et des injures royalles propulseur. 

Pour avoir passetemps avoit oyseaulx de— 
proye et chiens pour chasser a bestes rousses et 
boyres , ou souvent prenoit labeur intempéere , 
et jusques a passer les jours sans boyre et man- 
ger, depuis le plus matin jusques a la nuyt, 
combien qu'il n’eust lors que l'aage de douze ans 
ou environ. 

CHAPITRE IIT. 


Le roy Loys XI veult avoir le jeune sei- 
gneur de La Tremoille pour le servir. Com- 
ment ce yeunc seigneur pria et pressa san 

pere de Venvoyer au service du Roy ; et 
avecun jeune paige, prinst chemin pour y 
aller. 


Le roy de France Loys XI, qui estoit prudent 
et prenoit gens a son scervice selon son imagi- 
nacion , fut adverty des meurs de Loys de La 
Trimoille et de sa prudente jeunesse , qui don- 
noyent une actende de bon cappitaine en l’adve- 
nir; et considérant que la premiere origine de 
ceulx de La Trémoille estoit de Bourgongne, et 
que Charles, lorsduc de Bourgongne, estoit en- 
nemy de France, et pourroit retirer ce jeune 
seigneur Loys de La Trimoille , manda a mon- 
sieur son pére, par quelque gentilhomme de 
sa maison , qu'il voulloit avoir son filz aisné 
pour le servir, et qu’il luy envoyast. Le pére 
fut fort troublé de telle nouvelle, et, congnois- 
sant la complexion du Roy, ne seavoit quelle 
responce faire , pour deux raisons : Pune qu'il 
. he vouloit que son filz se esloignast de luy, 
parce que c’estoit toute sa consolacion ; l'autre 
que le Roy , quelque temps auparavant, avoit 
mis en sa main la vicomté de Thouars, et aussi 
aultres seigneuries qui appartenoyént a messire 
Loys d'Ambayse , pére de son espouse , dont il 
avoit donne partie a la dame de Momsoreau (1) 
et a messire Jaques de Beaumont, chevalier 
seigneur de Bressuyre , pour quelque imagina- 
cion qu'il eut contre ledict d’Ambayse, a la rai- 
son de ce que on luy raporta qu’il avoit parlé 
seullement au duc de Bretaigne. Et pour ces 
causes fist responce au messagier que son filz 
estoit encores bien jeune pour porter les la- 
beurs de la court, et que dedans ung an pour Je 
plus loing , luy envoyeroit, en le merciant de 
Phonneur qu'il luy faisoit, dont le filz fut ad- 
verty, lequel y vouloit bien aller. 

Ung jour advinst bien tost aprés que luy , 
Georges et Jaques, ses freres, en la compai- 
gnée des veneurs de leur pere et d’aulcuns gen- 
tilshommes, a l’heure que aurore avoit tendu ses 
blanches courtines pour recepvoir le cler jour , 
partirent du chasteau de Bommiers pour aller 
chasser aux bestes rousses. Si trouverent ung 
grant cerf qu’ilz entreprindrent prandre a course 
de chiens et chevaulx, se mirent apres par boys 
ct fourestz, et se séparerent pour mieulx le 
trouver. Le désir de prandre le cerf leur fist 
perdre le souvenir de boyre et manger , et l’ap- 
pétit de toutes viandes, en sorte que le souleil ap- 
prochant de !l'Occident, doubloit et croissoit 
leurs umbres. Et tost aprés fombre de la nuyt 
commenea a chasser la reluysance du jour, en 


‘4) Nicole de Chambes, dame de Montsorcau. 

sorte qu'ilz se perdirent l'ung l'autre a la course; 
et demoura Loys , seul en une grande fourest , 
courant apres le cerf qu'il perdit pour l’obscu- 
rité de la nuyt. Ses deux freres prindrent le 
vray chemin avec les veneurs , lesquelz, con- 
jecturans que Loys se fat retiré des premiers au 
chasteau, se retirerent , et y arriverent environ 
dix heures de nuyt , tous affamez et marriz d’a- 
voir perdu leur proye ; mais plus furent cour- 
roussez de ce qu’ilz ne trouverent Loys, voyans 
au nombre des gens de leur compaignée , que 
seul estoit demouré par les boys, en dangier de 
sa personne. Parquoy les veneurs et autres ser- 
viteurs du chasteau, s’en allérent a diverses 
pars, pour le trouver , ce qu’ilz ne feirent jus- 
ques 4 la poincte du jour. Comme on le ser- 
choit , environ la mynuit que Somnus avec ses 
pesantes helles descend ou cerveau de I’homme 
et embrasse toutes les créatures en leur repos, 
leur deffendant de parler, le jeune Loys, se 
voyant sans compaigneée, fors des oyseaux noc- 
turnes qui bruyoient par la forest , l’issue de 
laquelle ne povoit trouver, descendit de dessus 
son cheval qu'il atacha a ung arbrisseau pres 
ung fort buisson, ou il trouva une grosse 
souche , de laquelle aprés se estre estendu. 
sur la froide et humide terre , toutesfoys 
couverte de fueilles , fist ung chevet ou il s’en- 
dormit. ' 

Le jeune seigneur de La Trémoille s’estant 
réveillé, monta sur son cheval, et fist tant 
que, environ le poinct du jour, arriva seul au 
chasteau de Bommiers. Les pere et mere, qui en- 
eores repousoyent en leurs lictz, sceurent la ve- 
nue de leur filz et, non monstrans aucun sem- 
blant de son labeur , dont ilz furent joyeulx , 
commanderent le traicter comme appartenoit, 
ce qu'on fist a diligence. Et aprés avoir beu et 
mangé , avant le lever de son pére , prinst ung 
jeune gentilhomme, nommeé Odet de Chazerac, 
que fort il aymoit, et luy dist : « Chazerac, 
» mon amy , tu es le secret de mon cueur, et 
» la teneur deslettres clouses de ma secrete pen- 
» sée: parquoy je te veulx dire un project que 
» jay fait cette nuyt , te priant de ne le révé- 
» ler. » Lors Juy déclaira au long ce qu’il avoit 
délibéré, par opinion arrestée, de demander 
congie Ason pere pour aller au service du Roy, 
et en son reffus s’en aller, interrogeant Odet de 
Chazerac s'il vouldroit aller avec luy : ce qu’il 
luy accorda. 

CHAPITRE IV. 


Persuasion du jeune seigneur de La Trimoille 
@ son pére. 


Troys ou quatre jours apres, sceu par le filz 
son pére estre seul en sa chambre de retraicte , 
alla versluy armeé de hardiesse, pour lui déclai- 
rer affection de son entreprinse; mais quant il 
fut en sa presence , craincte paternelle et honte 
révérencialle le désarmérent de hardiesse, et le 
laisserent en la nudite de puérille vergongne et 
au fleuve de dubitacion, comme la navire sur la 
mer azgitée de tous vents, en sorte qu'il ne povoyt 
trouver le moyen de descouvrir son vacillant 
couraige. L’exorde de ses priéres et requestes 
par honte luy languissoyent en la bouche, qui 
ne vouloit obéyr au commandement du cueur. 
Toutesfoys, a l’exhortacion de son pére qui le 
hardya de parler, commenca rompre sa honte 
et A descouvrir son couraige , en disant :"« J’ay 
» tousjours congneu , monsieur , le plus grant de 
» voz désirs estre, que mes freres et moy, qui 
» sommes voz enfans, dont je indigne suis l’aisné, 
» nous appliquons a choses vertueuses , et soions 
» nourriz en bonnes meurs , et que par maulvaix 
» exemples n’ayons l’occasion de prester l’oreille 
» aux voluptez et choses pernicieuses , a ce que 
» en nous soit conservé I’honneur que vous et voz 
» progéniteurs portans le nom de La Trémoille 
» avez par voz louables faictz acquis : a quoy est 
» trop contraire la vie privée que menons avec 
» yous en oysiveté, de tous vices nourisse , qui 
» nous suyt et délicatement nourrist noz tendres 
» jeunesses , facilles 4 corrumpre, en les déecep- 
» vant par les doulceurs de long repos , viandes 
» délicates , et passetemps plus voluptueux que 
» excitatifz a vertuz ; desquelles choses m’est 
» venue une peine nouvelle en mon esprit, qui 
» me donne hardiesse de me présenter a vostre 
» paternelle majesté , et trés-humblement vous 
» prier que vostre plaisir soyt me envoyer en la 
» court du Roy , ou est l’escolle de toute hon- 
» nesteté, et ose tiennent les gens de bien soubz 
» lesquelz on aprend a civillement vivre, et la 
» forme d’acquérir non seulement les mondaines 
» richesses , maig les incorruptibles tresors de 
» honneur. N’aiez peur de l’imbécillité de mon 
» facil et petit engin, et moins de mes jeunes ans ; 
» car l’insupérable couraige que j’ay de servir en 
» Vadvenir la triumphante couronne de France, 
» me fera surmonter tous labeurs , et oublier les 
» mignardises de pusillanimité et les privées 
» ayses de vostre opullente maison. » 

Le pere ouyt constamment la priére de son 

cher filz , et a peine se peut contenir de mani- 
fester sa pensée, agitée de pitié, meslée en dou- 
leur par larmes apparentes qui ja commangcoient — 
sortir de ses yeulx. Parquoy yvoulant demeurer 
seul pour myeulx donner repos a son cueur, 
par la consolation de madame son espouse , dist 
a son filz: « Allez, mon amy , je penseray a ce 
»que vous m’avez dit, et en parlerons plus au 
» long une autresfois. » Le filz se retira en sa 
chambre, acompaigné d’une trop petite espé- 
rance, disant 4 luy-mesme que, voulsist ou non 
son pére, feroit ce qu’il avoit entrepris. Le pére 
demoura seul jusques a ce que madame son 
espouse fust 4 son mandement venue , a laquelle 
il déclaira la harangue ou oraison de leur cher 
filz Loys, non sans jecter larmes et se désoler , 
mais encores plus la mére, quant elle eut le 
tout ouy ; en sorte que son espoux ne la povoit 
consoler ne paciffier son cueur tout inundé de 
pleurs ; les causes de leurs douleurs estoient trop 
grand amour sensuelle qu’ilz avoient a Loys 
leur filz non seulement pour sa formosité , mais 
pour les bonnes graces qui ja estoient en luy; et 
eussent bien voulu que tousjours eust demouré 
avec eulx ; daventaige doubtoient que s’il alloit 
au service du Roy, fust maltraicté de sa per- 
sonne , et que sa tendre jeunesse ne peust sup- 
porter ce faix ; oultre cognoissoient la sévérité 
du Roy , et qui pour peu de chose prenoit mau- 
vaise fantaisie contre les princes et seigneurs 
vieilz et jeunes, et en pourroit prandre contre 
leur filz, tant parce qu’il avait eu en hayne son 
ayeul paternel , les seigneuries duquel il avoit, 
sans cause et raison, saisies et mises en sa main, 
et aussi qu’ilz estoient extraictz de Bourgongne, 
lequel pays n’estoit aymé du Roy, pour les grans 
guerres et molestes que Juy faisoit Charles, duc 
de Bourgongne. La mere parla depuis au filz, 
pour le desmouvoir, luy donnant entendre tou- 
tes ces choses, et qu'il actendist encores ung 
peu , jusques a ce que les guerres fussent modé- 
rées: mais le filz ne voulut croire ne pére ne 
mere, et aprés avoir faict presser son pére d’a- 
voir congié , voyant qu'il ne luy vouloit bailler, 
luy-mesme le prinst, et, en la compaignée de 
Odet de Chazerac, jeune enfant ung peu plus 
aagé que luy , prinst son chemin pour aller en 
Court se présenter au service du Roy ; mais il 
ne fut long, car incontinent son pére, adverty 
de l’entreprinse, envoya deux gentilzhommes 
aprés eulx, et les ramenérent 4 Bommiers , fort 
tristes. 

CHAPITRE V. 


D’aulcunes miséres des gens de Court; et 
comment le jeune seigneur de La Trimoille 
fut envoyé au service du Roy de France. 


Le filz fat présenté davant le pére, qui d’ung 
visaige furieux commenca lui dire : « O rebelle 
» et désobéissant enfant, plus désirant lexécu- 
» tion de ta folle volunteé et l’effect de ton jeune 
» sens, que le plaisir de ton engendreur et ton 
» proffit temporel, pense-tu que tes yeulx em- 
» bouez de puérille ignorance soyent plus cler- 
» voyans que ceulx de expérimentée vieillesse ? 
» Seés-tu point que ceil spirituel n’a vigueur , 
» he veoit parfaictement , jusques au temps que 
» l'oeil du corps deflorist et pert sa beaulté ? Pré- 
» sumes-tu estre plus saige et plus loing regar- 
» dant que moy , qui ja suis entré és expéricnces 
» de vieillesse? Je t’ay faict dire et remonstrer 
» que le temps n’estoit oportun pour prandre I’a- 
» venture de Court, au moyen de partialitez, 
» discordes civilles et guerres intestines, qui 
» sont entre le Roy et aulcuns princes de son 
» sang, et que le dangier s’en ensuyvera scelon 
» issue de fortune. Tu es jeune, et puis mieulx 
» actendre l’événement des choses fatalles, que 
» ceulx qui ont vingt ou trente ans. Que feras-tu 
» en Court , laquelle est toute troublée et désolée 
».de telz discords , en sorte que la pluspart des 
» courtisians ne scavent quel party tenir? Ilz 
» voyent le royaulme esbranlé et prest 4 tumber 
» entre les mains de noz anciens adversaires , 
» pour Pintelligence qu’ilz ont au duc de Bour- 
» gongne et de Bretaigne , lesquelz ont plus d’a- 
» mys secretz qu’on ne pense ; et d’aultre part 
» voyent le Roy si timide et suspeconneux de 
» chascun qu'il ne ayme personne , fors pour le 
» temps qu'il en a affaire. Scés-tu point com- 
» mant il a mis en sa main les biens du vicomte 
» de Thouars, mon beau-pére, et baillé partie 
» Wiceulx a gens de petit extime? Tu ne ignores 
» qu'il est manié par ung barbier (1), par ung 
» trompeur ct ung desloyal évesque (2). II tient 
»en prison le duc d’Alencon ; le seigneur de 
» Nemoux ne scet ou il en est, et le comte de 
» Sainct-Paul noue entre deux eaues. La fin des- 
» quelz pourra estre plus piteuse a veoir , que 
» leurs faictz et gestes plaisans 4 remémorer. 
» Je suys serviteur du Roy et du royaulme et 


» prest a me déclérer tel contre tous et de y haban- | 


» donner ma personne , mes enfans et mes biens, 
» et quant tu aurois l’aage pour faire quelque bon 


(1) Olivier-le-Daim. 

» service, je seroys eureux de te veoir en ba- 
» taille renger pour estre a lq distribution des 
» premiers coups et en hazart de fortune ; mais tu _ 
» ne pourrois ne scaurois encores luy donner au- 
» cup secours de ton corps, moins de tes biens 
» ne de ton conseil. 

» Tu demandes la Court, mon filz, et tu la 
» deusses deftier. Tu me diz quelquefoiz que 
» est lescolle de toute honnesteteé: il est vray 
» qu'elle est plaine de gens ressemblans bons et 
» honnestes, et que c’est ung lieu remply de gens 
» expérimentez a bien et mal. La Court aprend 
» & se vestir honnestement, parler distinctement, 
»rvre sobrement , dormir legi¢rement , vivre 
» chastement , et escouter tous vens venter sans 
» murmure ; mais le tout est faict par vaine 
» gloire , ambicion ou ypocrisie. Les bonneste- 
» ment vestuz sont on dedans plains de mocque- 
» rie et irrision , et detraictent de cbhescun ; les 
» peu parlans sont envieux, songeurs de mallices, 
» inventeurs de trahisons; les peu rians sont 
» gens austéres , arrogans, cruelz et plains de 
» malice; ceulx qui dorment légiérement, veil- 
» lent jour et nuyt 4 supplanter leurs compai- 
» gnons, faire quelques monopolles et destruire 
» chescun ; et les chastes aux yeulx des hommes, 
» infament et maculent les*honnestes maisons , 
» par secretz adultéres et fornications occultes 
» et desrobées. 

» La Court est une humilité ambicieuse , une 
» sobriété crapuleuse, une chasteté lubricque, une 
» modération furieuse, une contenance supersti- 
» cieuse, une diligence nuysible , une amour 
» enuyeuse, une familiérité contagieuse, une 
» justice corrumpue, une prudence forcennée , 
» une habondance affamée, une haultesse misé- 
» rable , ung estat sans seureté , une doctrine de 
» malice, ung contempnement de vertuz, une 
» exaltacion de vices , une mourante vie et une 
» mort vivante, ung ayse d'une heure, ung mal- 
» aise continuel, et chemin de dempnacion. C’est 
» ung lieu ot l’on prend par force ou peine ce 
» qui doit estre acquis par vertuz. La Court faict 
» de vertuz vice et de vice vertuz ; les plus hault 
» eslevez sont en plus grand dangier que les bas 
» assis , car fortune ne se rit fors du trébuche- 
» ment des grans, et plus souvent exerce ses mu- 
» tacions sur ceulx qui sont soudain et sans grands 
» mérites montez , que sur les petiz, dont elle 
» ne tient compte. Puys donc que tant de dan- 
» giers y a en Court, laisse croistre tes ans , en- 
» durcir ton corps, meurer ton esprit, augmen- 
» ter tes forces et vertuz, pour mieux en souste- 
» nir le faix, et savoir a tous ces maulx résister. » 


(2) Le cardinal Ba!ué. 

Telles ou semblables remonstrances feit le pére ; ponce ; mais ce fut ason adventaige , car le Roy 


au filz, qui respondit en telz motz: 

« Ce que j'ay faict, monsieur, ne tend ad ce 
» que je veuille obvier a voustre volunté, ne 
» aller au contraire de ce qui vous plaist ; car les 
» enfans doibvent obéir a leurs peres ; et comme 
» ilz sont tenuz les ouyr aussi doyvent considé- 
» rer leurs parolles. Je scay, monsieur , que 
» toutes les remonstrances qu’il vous a pleu me 
» faire , vous les pensés trés-utiles et profitables. 
» Toutesfois , qui les péseroit & juste balance 
» avec ce que je vous ay dit, je ne scay qui gai- 
-» gneroit le prix: je croy, pour’ vray, que la 
» Court est a présent fort troublée, pour les cau- 
» ses par vous dictes, et que le dangier y est 
» grand; néantmoins je pense que plus craignez 
» Je dangier de mon esprit , que celluy du corps 
»ne des biens ; et mieulx me vauldra le passer 
» par la dangereuse flamme de Court , purgative 
» des ignorances de hommes vivans de vie pri- 
» vée, que demourer entre oysiveté , nonchal- 
» lance, gourmandie, plaisir charnel , et liberté 
» de mal faire, tous insidiateurs des humains 
» espritz; et mieulx vault que je expérimente 
» les curiaulx labeurs en ma jeunesse, qui pourra 
» plus aysément les supporter, que en mes viriles 
» ans, qui apres long repos se ennuyroyent de 
» si griefves peines. Et davantaige , si le Roy est 
» Suspeconneux (comme il vous a pleu me dire) 
» le reffus ou délay de son service luy pourra 
» engendrer contre vous et moy plus grant sus- 
» picion, tant au moyen du duc de Bretaigne , 
» duquel sommes alliez 8 cause de ina mére , 
» que du duc de Bourgongne, des ancestres du- 
» quel noz prédécesseurs ont esté serviteurs , et 
» prins avec eulx le principal de leurs honneurs 
» et richesses. 

» Ne vous désespérez de mon aage, car de aussi 
» jeunes que je suis ont aultresfois (comme j’ay 
» ouy dire) donné espoyr de estre gens de bien, 
» par leurs juvénilles faictz et actes. Et entre aul- 
» tres, comme j’ay veu par les histoyres, Alexan- 
» dre-le-Grant, estant encores a I’escolle des 
» lettres en l’aage de douze ans , fut desplaisant 
» dont Phelippes, roi de Macédonne, son pére, 


» avoit tant dilaté son royaulme par louables | 


» victoyres , disant que pour avoir gloyre luy 
» conviendroit, en son plus parfaict aage, aller 


» acquérir gloire en Occident , et en ce mesme 
» temps chevaucha de luy-mesmes ung cheval | 
» non dompté, davant son pére, que tous ceulx | 


» de son escuerye ne ausoyent chevaucher. » 


Comme |’enfant parloit au pére, et avant que | 


| 


clore son propos , survinst ung poste que le Roy | 


envoyoit au perce, avec une lettre, qui inter- 
rumpit enfant cn sa grdcieuse et prudente res- 


rescripvoit au pére qu'il luy envoyast son filz 
pour Je servir , sur peine de désobéissance ; qui 
donna solucion 4 tous argumens, mais non sans 
douleur paternelle. Et fut Loys , a sa grant joye, 
richement vestu , monsté et accompaigné mes- 
mement de Odet de Chazerac, et dedans quinze 
jours envoyé au Roy, a Ja fin de I’an treiziesme 
de son aage. 

En ce temps, le roy Loys avoit de grans affai- 
res , au moyen de ce que les ducz de Bretaigne 
et de Bourgongne estoyent ses ennemys, et que 
le duc de Bourgongne , nommé Charles , filz du 
bon duc Phelippes , avoit suscité Edouard , lors 
roy ou usurpateur du royaulme d’Angleterre, a 
venir avec grosse armée en France. Toutesfoys 


le Roy y pourveut saigement, car il appoincta 


avec Edouard (1), et le renvoya doulcement , 
sans coup frapper,en Angleterre , au desceu du 
duc de Bourgongne, qui en cuyda crever de 
despit. 

Ce jeune Loys fut amyablement receu par le 
Roy, et fut mis au nombre des enfans d’hon- 
neur, ou bientost aprés passa tous ses compai- 
gnons, en toutes les choses qu’ilz scavoyent 
faire , fust a saulter , crocquer, luicter, gecter 
la barre, courir, chasser , chevaucher , et tous 
aultres jeux honnestes et laborieux ; et si les 
surmontoit en hardiesse , finesses , caustelles et 
ruzes , en sorte qu'on ne parloit en Court que 
du petit Trimoille, dont le Roy fut fort joyeux. 
Et, luy voyant parfoiz faire ces bons tours, di- 
soyt aux princes et seigneurs de sa compaignee : 
« Ce petit Trimoille sera quelquefoiz le sous- 
» tenement et la deffence de mon royaulme: je 
» le veulx garder pour ung fort escu contre 
» Bourgongne. » C’estoit le Roy (comme a es- 
cript messire Phelippes de Commynes son cham- 
bellain ) qui se cognoissoit mieulx en gens que 
homme qui fust en son royaulme, et a les yeoyr 
une foiz seullement , prédisoit leur preudhom- 
mie ou lascheté , dont peu aprés on voyoit les 
experiences. 

Quelquefuviz ses compaignons reprochérent 
au jeune Trimoille qu'il seroit aussi gras que 
le seizneur de Cran, son oncle paternel, qui es- 
toit ung des vaillans et hardiz chevaliers et 
cappitaines de France, bien aymeé et extimé du 
Roy , dont il ne fut contant, et respondit : « Je 
m’en garderay si je puis; » ce qu'il fist par les 
grans labeurs qu'il prenoit jour et nuyt : car 
on ne le veit jamais asseoyr fors ung quart 
@heure pour disner , et autant pour soupper ; et 
si ne prenoit viandes a son plaisir, mais a sa 


(1; Traite de Picquigny, conclu le 29 avril 1475. 

nécessité seullement , et le moins qu'il povoit , 
dont la continuacion luy engendra une habitua- 
cion qui a surmonté nature, car son pére et son 
oncle estoyent gros et gras, et il fut tousjours 
allégre et délibéré. Chérephon et Philétas luy 
furent exemple , l’abstinence et longues vigilles 
desquelz les feirent ailégres et légiers de corps. 
La demourance du jeune Trimoille ne passa 
quatre moys en Court, que son oncle, monsieur 
de Cran , chevallier de grant prudence et bonne 
expérience, bien aymé et familier du roy Loys, 
luy donna forme de vivre honneste et gracieu® 
admonnestemens. 


OKO 
CHAPITRE VI. 


La bonne estimacion que le roy Loys XI eut 
du jeune seigneur de La Trimoille , dés ses 
jeunes ans. 


Les conseils du.seigneur de Cran , bénigne- 
ment receus par le jeune seigneur de La Tri- 
moille , son nepveu, ne diminuérent l’effect 
de ses nobles affections, mais luy creurent ses 
louhées vertuz, dont vinst au roy Loys XI meil- 
leure extimacion de luy que au paravant, la- 
quelle il déclaira depuis 4 maistre Guillaume 
Hugonet , chancelier de Bourgongne, et au sei- 
gneur de Contay, venuz 4 Vervins vers ledict 
roy Loys, de par le duc de Bourgongne , pour 
avoir semblables treuves qui avoyent esté faic- 
tes entre ledict roy Loys et Edouard, roy d’An- 
gleterre, a neuf ans; car comme lesdictes treu- 
ves eussent esté par ledict roy Loys accordées 
ausdicts ambassadeurs, en parlant et divisant 
des jeunes princes et seigneurs de France et 
Bourgongne , le roy Loys leur monstra , par 
- grant singularité, le jeune seigneur de La Tri- 
moille, leur disant : * La maison de Bourgongne 
» a nourry et entretenu par long-temps ceulx 
» de La Trimoille, dont jay retiré ce gicton (1), 
» espérant qu’il tiendra barbe aux Bourgui- 
» gnons. » Ceste petite louange rendit ce jeune 
seigneur si trés-ententif a faire ce que le Roy 
avoit de luy prédit , que tousjours estoient ses 
oreilles tendues aux propos que son oncle et 
aultres bons chevalliers et chiefz de guerre te- 
noyent des batailles , alarmes et rencontres ; et 
le plus grand de ses désirs estoit qu’on luy 
mist le harnoys sur le doz, ce qu’on fist dés ce 
qu'il eust l'aage de dix-huyt ans, au temps de 
la conqueste de Bourgongne que le roy Loys fist 
apres que Charles, duc de Bourgongne, eut esté 


(f) Rejetun. 
I. Cc. D. M., T. IV. 

occis a la journée qu'il eut a Nancy contre le 
duc de Lorraine, qui fut en l’an 1476. Et, en 
laage de dix-neuf ans, prinst accointance avec 
ung jeune chevalier de l’aage de vingt et troys 
ans, marié avec une fort belle dame , estant en 
Vaage de dix-huyt ans, lesquelz je ne veulx 
nommer. Et fut Pamour si grant entre ces deux 
jeunes seigneurs , que le chevalier vouloit tous- 
jours estre en la compaignée du seigneur de La 
Trémoille , et souvent le menoit passer le temps 
en son chasteau. 


ORD 
CHAPITRE VII. 


De la grant et honneste amour qui fut entre 
le jeune seigneur de La Trimoille et une 
jeune dame. 


Bientost la jeune dame eut jour et nuyst da- 
vant les yeulx la formosité et bonnes graces du 
jeune seigneur de La Trimoille , et luy son ex- 
cellente beauté , son humble maintien, gracieuse 
parolle et honneste entretien. Or avoient-ilz en- 
cores la vergongne de honnesteté davant les 
yeulx ; car la dame n’avoit onc mis son cueur en 
aultre que son espoux , et le seigneur de la Tri- 
moille n’avoit onc employé son esprit ne donné 
labeur a ses pensées en faict de voluptueuses 
amours, mais seullement és guerres , chasses , 
jouxtes, tournoys et aultres passe-temps honnes- 
tes; et luy fut ce premier désir vénéreux fort 
extrange; car sa pensée n’avoit seureté et son 
couraige n’estoit en paix, mais assailly d’assaulx 
intérieurs , tant de jour que de nuyt, en sorte 
que son noble cueur ne povoyt trouver pascience. 
Encores n’estoit le seigneur de La Trimoille en 
si continuelle guerre que la dame, car il avoit 
plusieurs passetemps qui luy povoyent donner 
quelque oubliance; mais la pauvre dame (je dy 
pauvre d’amoureux confort, et riche de toutes 
aultres choses) demouroit tout le long du four 
en sa maison, sans rien faire; au moyen de- 
quoy les pensées croissoyent immodérément on 
jardin de son cueur, en sorte que, avant qui 
fussent troys jours passez , une palleur de tris- 
tesse vinst saisir son visaige , ses yeulx chan- 
gérent leur doulx regard, ses jambes se débili- 
térent , son repos n’avoit pascience, souspirs et 
gémissemens sailloyent de son cueur, l’estomac 
qui plus ne les povoyt porter, les chassoit jus- 
ques & la bouche , qui en devinst toute altérée ; 
en sorte qu’elle fut contraincte de demourer au 
lict, malade non de fiévre, mais d’une saine 
maladie et d’une santé languissante. Son espoux 
la voulut conforter, et y fist. venir plusie 

médecins, et des plus expers; mais ilz n‘eussent 
peu cognoistre son mal au poux ne a lurine, 
‘ains 4 ses véhémens souppirs. 

Le jeune seigneur de La Trimoille , se doub- 
tant de la qualité de son mal, a la raison de ce 
que puis peu de temps avoit congneu que ceste 
dame (les joyeuses compaignées habandonnées ) 
s’estoit rendue toute solitaire pour mieulx satis- 
faire & ses amoureux pensemens, et que en par- 
lant avec elle davant son mary, ne povoyt tenir 
propos et souvent changeoit couleur, attendit 
l'heure que les médecins s’en estoyent allez et 
qu'elle estoit seulle en sa chambre, couchée sur 
ung lict, ot if alloit quand il vouloit , sans le 
dangier de jalousie, pour la grant amytié que le 
chevalier avoit a luy. Et, eulx estans hors de 
dangiers des rapporteurs, en hardiesse de parler, 
luy dist : « Madame , on m’a présentement faict 
» scavoir que estiez arrestée de maladie des le 
» jour de hyer, dont jay esté fort desplaisant , 
» parce que plustost .fusse venu vous visiter et 
» donner quelque consolacion , si je le povoys 
» bien faire; car il n’y a femme en ce monde 
» pour laquelle je me voulusse plus employer. » 
L’cil et Ja parolle de ce jeune seigneur (comme 
les premiers médecins) commancérent a passer 
par toutes les artéres et sens de son hostesse, et, 
pour la doulceur qu'elle y trouva , commenca 
se resjouyr et prandre quelque réfrigérement en 
sa véhémente fureur d amours. Toutesfoiz, sur- 
prinse d’une louable vargongne , précogitant 
qu’elle ne povoit honnestement aymer aultre que 
sop espoux pour en avoir le délict charnel , 
différa de respondre et de manifester a son amy 
la grosse apostume plaine d’amoureux pense- 
mens qu’elle avoit sur son cueur , mais luy dist 
seullement qu’il n’y avoit au monde personnaige 
qui la peust guérir, fors luy (son mal bien 
congneu ), et , en disant ces parolles, gecta sur 
la face de ce jeune seigneur ung regard si pe- 
nétrant , quil fut navré ou cueur plus que da- 
vant, et cogneut asseuréement qu’elle estoit 
amoureuse de luy : pourtant ne luy fist aultre 
response , fors que le médecin seroit trop eu- 
reux qui pourroit une si louable cure faire. 

Comme il luy vouloyt déclairer le surplus de 
ses amoureux désirs, survindrent aulcunes de 
ses damoyselles qui les départirent ; et se retira 
le seigneur de La Trimoille seul en sa chambre 
ou, embrasé du feu d’amours, commenca dire a 
tout par luy : « O quel périlleux et merveilleux 
» assault, quel contagieux convy , quelle indé- 
» fensable temptacion , quelle non inexorable 
» priére, et quel dur et invincible assault m’a 
» esté livré par la parole et le regard d’une 
» femme! que doy-je faire? Amour me donne 

» liberté d’acomplir mes plaisirs charnelz a 
» mon souhayt, et honnesteté me le def- 
» fend, disant que ce seroit trahison faicte a 
» son amy; jeunesse me induyt a volupté, 
» et mon esprit a choses plus haultes et ver- 
» tueuses; pityé me dit que je doy secourir 
» celle qui languist pour l'amour de moy, et 
» sevérité me défend macuiler la conjugalle 
» saincteté, et me commande que je garde ma 
» chasteté a celle qui sera toute a moy et non a 
» aultre. » Sur ces fantasies , et aultres trop 
longues a réciter, ledict seigneur s’endormit en 
sa chambre. 

La dame, aprés le départ du seigneur de La 
Trémoille, fat pressée par ses damoiselles de 
prandre quelque reffection, ce quelle ne voulut 
lors faire; mais, apres avoir faict sortir ceulx 
et celles qui estoient prés d’elle, commenca a 
penser plus que jamais en ce jeune seigneur , et 
dire en son esprit : «O Dieu immortel, de quel 
seigneur et personnaige m’avez-vous donné 
l’acoitance ? il me semble que l’avez seulement 
faict pour estre regardé et amé , et que avez 
commandé a nature le pourtraire pour le chief- 
d’euvre de sa subtile science. Ou est la femme 
qui, contemplant lexcellence de sa beaulté , 
ne fust de son amour surprinse? Ow est celle 
qui, congnoissant son gracieux maintyen , sa 
proesse, son honnesteté, sa perfection corpo- 
relle, et sacrée formosité, ne pensast estre bien 
eureuse si elle povoit sa bienveillance acqué- 
rir ? Ou est la dame qui ne se dist bien fostu- 
née d’estre en sa tant requise grace? Et je 
voy, de l’autre part, la beaulté de mon es- 
poux , son bon traictement, sa fidélité, la 
grant amour que en révérence il me exhibe , 
son honnesteté, Ja fiance qu’il a en moy, Il’é- 
normité scandaleuse de la transgression de la 
foy conjugatie, le déshonneur que je pourroys, 
pour aultre amer, acquérir, le dangier de tel 
crime, la fureur de mes parens, et l’injure 
que je ferois A tout mon noble lignage : toutes 
lesquelles choses sont par moy oublyées , en 
la veue de ce jeune seigneur, tant beau , tant 
bon, tant begnin, tant gracieux, tant amou- 
reux, et tant plain de bonnes graces , et le- 
quel je ne puis fuyr, pour la grant amour qui 
est entre luy et mon espoux, et leur journelie 
fréquentacion. O Dieu éternel , que doy-je 
faire? je suis en V’eaue jusques au menton, 
toute altérée, et ne puis boyre; je suis a la ta- 
bie remplie de viandes exquises , criant a la 
fain; je suis au lict de repos, et ledormir m’est 
deffendu ; je suis és trésors jusques aux oreil- 
les, et je mandie pour vivre ; j’ay le feu d’a- 
mours de tous coustez , et la glace de honte 

» et crainte me gelle le cueur ! O pauvre et dé- 
» solée femme, que feras-tu, fors attendre , pour 
» le seul reconfort de mes douleurs, que la mort 
» tire cruellement de mon las cueur |l’amoureux 
» traict de Cupido, et me frappe du sien mor- 
» tellement? » 

Combien que ceste visitacion eust augmenté 
Jes passions amoureuses non seulement du jeune 
seigneur de La Trimoille, mais aussi de la dame, 
toutesfois prindrent-ilz reconforten leurscueurs, 
par le commancement de congnoissance de leurs 
voluntez, et s’estudiérent celler leurs désirs et 
dissimuler leurs entencions 4 tous autres, pour 
mieulx parvenir au fruict d’amours ; mais ne 
fut possible, parce qu’ilz changérent de conte- 
nance, de langaige et de propos ; et ne vouloyent 
parler longuement ensemble en compaignée 
comme avoyent acoustumé , parce que souvent 
changeoyent couleur , et se desroboyent a table 
et ailleurs plusieurs amoureux regards dont se 
apperceut le chevalier, et y resva quelque peu: 
toutesfoiz la grant amytié qu’il avoit au jeune 
seigneur de La Trimoille, luy fist penser que te 
mourir seroit plustost par luy choisy que le vi- 
vre au pourchasser de tel déshonneur faire en 
sa maison, et en ousta sa fantasie. Ce nonobs- 
tant, voyant meigrir le jeune seigneur de La 
Trimoille, et devenir tout solitaire et pensif, luy 
demandoit souvent qu’i! avoit et s'il estoit amou- 
reux : ledict seigneur en ‘rougissant luy disoit 
que non, et prenoit excuse sur quelque aultre 
chose; mais sa contenance, contrariant & sa pa- 
rolle, le rendoit coupable. 

Au regard de la dame, elle languissoit, et 
avoit une angoisse en son amoureux cueur, si 
grant. qu’elle en perdoit le boyre, le manger et 
le dormir. Ses chancons estoyent tournées en 
souspirs, ses joyeux propos en solitude de pen- 
sées, et ses rys en amoureuses larmes. Ledict 
seigneur estoit si pressé en son esprit qu’il eust 
bien voulu n’avoir ses amoureux pensemens, et 
souvent délibéroit se retirer 4 la Court ou ail- 
leurs; mais soudain, par ung seul regard de la 
dame, en estoit diverty ; aussi le chevalier le 
retenoit tousjours, et sans luy ne povoyt vivre. 
Et pource qu’i] ne ousoyt si souvent parler a la 
dame qu'il avoit acoustumé, et que son amour 
luy avoit engendré suspecon et crainte de ja- 
lousie, luy escripvit une lectre (1). 


(1) L’auteur donne les lettres des deux amants, qui 
sont fort longues et écrites en vers. Dans celle de La 
Trémouille on remarque le passage suivant: 


Esbats et jeux, tous joyeux passe-temps 
D’oiseaulx, chevaulx et chiens mis en contemps, 
Je ne quiers fors ung lieu de solitude 


4iy 


Ceste lectre escripte de la main du seigneur 
de La Trémoille, portée & la dame par ung de 
ses paiges, duquel il avoit congneu le bon es- 
prit, fut par elle, en sa chambre, incontinant 
aprés son lever, sans aucuns tesmoings, secréte- 
ment receue ; et, avant la lecture, pour obvier a 
toute suspecon qui ja l’avoit rendue fort crain- 
tive, dist au paige : « Mon amy, le bon jour soit 
» donné & monseigneur vostre maistre; vous 
» me recommanderez a sa bonne grace , et luy 
» direz que sa lectre veue, en aura bientost res- 
» ponce. » Elle, laissée par le paige , alla ouyr 
la messe en Ja chappelle du chasteau, en la- 
quelle son espoux et ledit seigneur l’actendoient 
pour avoir leur part de la dévocion ; mais ne la 
veirent a l’entrée et yssue, a la raison de. ce 
qu’elle entrée en son oratoire par une faulse 
porte, par icelle mesme sortit, et s’en alla renf- 
fermer en son cabinet, ot elle fut jusques au 
disner seule, non sans fantasier aprés ceste lec- 
tre, en notant chescun mot dicelle; et, pour y 
faire responce conforme a sa volunté, prinst en- 
cre, plume et papier et escripvit au seigneur de 
La Trimoille. 


KO 
CHAPITRE VIII. 


Comment la lectre de la dame fut portée au 
seigneur de La Trémoille, et son amour 
descouverte au chevalier son espoux, et com- 
ment le chevalier par doulceur les retira 
de leurs folles affections. 


La lectre de la dame fat tant eureuse qu’elle 
trouva messagier secret qui la mist entre les 
mains du seigneur de La Trémoille ; ce fut son 
paige qui avoit porté la sienne a la dame; mais 
la lecture en fut piteuse, ear il y eut en icelle 
lisant plus de larmes que de bonne pronuncia- 
tion. Ses sens s’esloignoient de la raison, Ja lan- 
gue se troubloit, le corps trembloit , le cueur 
souspiroit, et les jambes luy failloient ; en sorte 
que luy, contrainct se gecter sur son lict de 
camp, fut long-temps sans parler; et le plus 
grant danger de son mal, c’estoit qu’il n’avoit 
a qui descouvrir sa malladie. Le soupper fut 
prest, mais il perdit le souvenir de boire et man- 
ger; ses paiges actendoient son yssue a la porte 


Pour en amour gecter la mienne estude. 

Je quiers ung lieu secret pour Je repos. 
De mes pensiers et amoureux propos. 
Honnesteté si le me vient deffendre 

En me disant : « Ce seroit trop mesprendre, 
» Vers mon amy gai seconflaen moy 


» Et que j'aurois perdu ’honnear de i¥-.: 

de sa chambre, pour le eonduire en salle avec 
torches ; mais il ne povoit trouver le chemin, et 
jesques a donner quelque pensement au cheva- 
lier que mal uy allast, mais non a la dame qui 
bien se doubtoit de sa maladie procédant de sa 
lectre plaine de variété et mutacion de vouloir - 
une partie lny donnoit espoir de joissance , et 
l'autre le mectoit en désespoir ; en lisant aucuns 
motz, pensoit bien faire tout ce que son amou- 
reux desir vouldroit , et en lisant aultres s’en 
trouvoit tres-fort esloigné, et par raisons si vives 
que le réplicquer luy eust este honte, et le con- 
tredire déshonneste ; parquoy demouroit en lan- 
gueur, qui est une angoisse d'amoureux cueur , 
laquelle ne peult celler son ennuy, et ne scet a 
qui le dire pour y trouver allegence : et brief la 
mort lay eust esté plus propre a le guerir de ce 
mal , que le remede trouver pour le medeciner, 
ainsi que bien lay sembloit a veoir la lectre de 
la dame. 

L’beure du soupper passée , et seeu par les 
paiges que la porte de la chambre de ce jeune 
seigneur estoit par le derriere fermee, le cheva- 
lier alla luy-mesme a la chambre , frappa a la 
porte, est entenda par le seigneur qui luy faict 
soudain ouverture, et le interroge de la cause 
de si longue demeure ; en rougissant respondit 
qu'il s’estoit trouvé mal et ne vouloit soupper. 
Toutesfoiz, pressé par le chevalier , qui con- 
gnoissoit a la rougeur de ses veulx qu'il avoit 
ploré, s’en allerent mectre a table, et la dame 
avec eulx ; laquelle, empeschée de plusieurs -et 
diverses pensées, rompit son honneste coustume 
de mectre en avant quelque bon propos, et passa 
le soupper sans mot dire. Le jeune seigneur, 
tourmenté de ses affections du dedans , parloit 
aaleunes foiz, mais non a propos, qui donna 
congnoissance au chevalier que son mal proce- 
doit d’amours , et que amoureux estoit de sa 


femme, dont ne fist compte; mais, interrum- | 


pant tousjours ses secretes pensées de parolies 
joyeuses , s'efforcoit le gecter hors de ceste 
amoureuse angoisse. La table levéeet graces dic- 
tes, déviserent ensemble demye heure seule- 
ment, contre leur coustume qui estoit actendre 
mynuit ; et fut conduict le jeune seigneur, par 
le chevalier et sa femme , en sa chambre, ou 
elle fut laissée; mais incontinent apres congié 
prins de luy, par ung secret et gracieux baiser, 
pour ouster toute suspection , se retira en la 
chambre de sen mary; et le jeune seigneur, 
pour donner repos a la douleur qui tant le pres- 
soit, se coucha; mais le dormir ne fat si long 
que la veillée. 

Or voyons-nous en quelle destresse estoyent 
ees deux personnages pour trop aymer, dont le 


PasEGTRIC 


chevalier eut par conjectures quelque eognois- 
sance , car il estoit assez mondain et de grant 


esprit. Toutesfoiz n’en fist lors semblant; et 
apres s estre couché prés de sa femme , en lien 
de dormir, se mist a diviser avec elle de ses 
jeanesses et bons tours quil avoit faict en 
amours avant son mariace, luy disant « que 
> c estoit la plus grant peine du monde, et se 
> douptoyt que le seigneur de La Trimoille le 
> fust , mais ne scavoit de quel personnaige , et 
. ne le povoit vmaginer, ne penser a la raison 
» de ses perfections de nature, richesses et 
» dons de grace, et que la dame seroit fort 
» eureuse qui de luy seroit par honneur aymeée. 
» Et si je scavois, disoit le chevalier, en quelle 
» dame il a mis son cuear, je laisserovs le che- 
* min de mon repos , et prendroys celluy de son 
» labeur, car il le vault. — Et si c’estoit de moy, 
> dist la dame , que diriez-vous ? — Je diroys 
* que vous vallez bien de estre aymeée , mais je 
» pense qu il a si loyal cueur qu il ne vouldroit 
» maculler nostre lict pour chose du monde, et 
» quil aimeroit mieulx mourir que le faire , et 
= aussi qu il cognoist et consideére la perfection 
» de voz vertuz, et l'arrest d’amour qu’avez 
» faict en moy. Et néantmoins si , par une pas- 
» sion de désir qui esveille les clers entende- 
» mens des hommes et femmes, estoit tumbe 
» en cest inconvénient dont ne peust sortir 
» sans mort, fors par la jouyssance de vous , 
» pourveu que Dieu n'y fust offencé , voustre 
» honneur macullé et rga noblesse souillée , je 
> y donneroys plustost consentement que a sa 
» mnort. Je vous prie , m’amye, sil est ainsi , 
» quil ne me soit cellé. — Je vous asseure , 
» mon amy, dist la dame, que c'est de moy ; 
» mais saichez que c’est d'une amour tant hon- 
» neste qu'il aymeroit mieulx mourir que de 
» vous offencer, ne me donner reproche; et 
» vous ayme tant , comme il m‘a dict, que l'a- 
» mour qu'il a a vous combat a celle dont il me 
» ayme, qui est la principalle cause du mal 
» qu'il seuffre , duquel mal , sans vous en men- 
» tir, je supporte partie sur mon cueur, par pitié 
» qui ne luy puist ne doibt secourir. 
» M’amye, respond le chevallier, nous trou- 
verons moyen de luy donner alégence , par 
ce que je vous diray. Demain, apres disner, 
iray, avec mes serviteurs , en tel lieu , sans 
retourner jusques au lendemain. Ce pendant 
irez a sa chambre , et luy porterez une lettre 
que je feray, vous offrant par mon congié a 
sa mercy. Si je ne vous congnoissoys saige , 
» prudente et chaste , ne vous bailleroys ceste 
» -liberte , laquelle pourriez prandre ; mais il me 
» semble que aultre moyen n’y a pour le guérir 

» de son mal , duquel plusieurs jeunes seignears 
» sont mors ou tumbez en quelque grant né- 
» cessité. » Eu tenant ces propos, aprés aul- 
cuns honnestes baisiers, le chevallier s’endor- 
mit , mais non la dame, laquelle passa le reste 
de la nuyt en larmes , qui lavérent son cueur de 
infection de ses amoureux pensemens, a la 
considéracion de la bonté et honnesteté de son 
espoux , 4 sa doulceur et bénignité , a l’'amytié 
qu’il avoit au jeune seigneur, et a la-grant con- 
fiance qu’il avoyt a elle. Le chevallier se leva 
matin , et d’ung gracieux baiser par luy donné 
a son espouse, qui sur le matin s’estoit endor- 
mie, la réveilla, et luy renouvella en briefves 
parolles leur délibéracion de la nuyt; et luy, 
prest de ses accoustremens, se retire en la 
chambre de son secret ow il fist une bricfve 
épistre. Ce pendant le jeune seigneur de La Tri- 
moille, tout désollé des songes et fantosmes 
nocturnes, se leva, et, la messe ouye avec le 
chevallier et la dame, disnérent assez matin. Le 
disner faict, le chevallier dist au seigneur de 
Ea Trimoille qu’il voulloit aller A une sienne 
maison pour quelque affaire , et que le lende- 
main seroit de retour, a disner. Ledict seigneur 
offrit et pressa le chevallier de luy tenir com- 
paignee; mais par honneste excuse !’en refusa. 
Or fut bientost prest le chevallier, et, sa 
lettre baillée 4 son espouse, monta a cheval, 
accompaigneé de ses gens , pour aller ou il avoit 
dict en présence dudict seigneur et de la dame; 
lesquelz hors du dangier des serviteurs (qui 
souvent dient plus qu’ilz ne savent), se retiré- 
rent seulz en la chambre de la dame, ov elle , 
toute honteuse, luy demanda: « Monsieur, com- 
» mant vous est-il allé ceste nuyt ? — Assez mal , 
dist-il , car je l’ay passée en soupirs , fanta-, 
sies et songes merveilleux. — Et je Pay ac- 
» compaignée , dist la dame, de larmes et pleurs; 
» Car mon mary, cognoissant nostre amour, 
» m’en a bien avant parlé, non comme jaloux 
» de vous, mais comme Ie plus grant amy qu'il 
» ayt et qu'on pourroit avoir en ce monde, car, 
® son intérest mis en arriére et mon honneur 
» oublyé, m’a prié vous mettre hors des Jags 
» d’amour, desquelz vous et moy sommes si 
» estroictement liez , et m’a chargé vous bailler 
-» ceste lettre. » Ledict seigneur fut tant esbay 
de tel propos qu'il perdit la parolle ; car tant 
aymoit le chevallier qu’il eust bien voulu mou- 
rir pour luy en juste querelle; et, sa bouche 
ouverte par le commandement du cueur, aprés 
s‘estre par les yeulx deschargé de ses soupirs , 
prinst et leut la lettre. 

CHAPITRE IX. 


L’honneste moyen par lequel le jeune seigneur 
de La Trimoille et la dame se départirent de 
leurs secréles amours. 


La lettre du chevallier ne fut leue par Ie jeune 
seigneur sans donner repos a sa langue pour 
descharger son triste cueur de angoisseuses 
larmes, et moins n’en faisoit la dame ; ia piti¢é 
de laquelle augmentoit la passion du lecteur, 
en sorte que une heure fut passée avant le par- 
faict. Ceste lettre eut telle vertuz que (toute 
folle amour chassée) raison ouvrit leurs intel- 
lectuelz yeulx pour cognoistre l’honnesteté, bon- 
té et prudence du chevalier, leur folle entre- 
prinse, inconsidéracion et immodérées voluntez. 
Et commenca dire le jeune seigneur : « Ha! ma- 
» dame, voyez-vous point mon tort? vous est 
» ma coulpe absconse, est pas ma faulte des- 
» couverte , quant, par déceptifz propos, re- 
» gards impudiques et amoureux baisiers, je 
» vous ay voulu divertir de la vraye et simple 
amour que devez avoir & vouste seul espoux 
tant bon, tant gracieux et tant honneste: 
devoys-je point sa bonté considérer, son amy- 
tié gouster, et ses biensfaictz réduyre a mé- 
moyre? I} m’a receu en sa maison , et sans 
» deffiance m’a tant de foiz laissé seul avec vous, 
» vous baysant et divisant par passetemps , et, 
» & présent , cognoissant ma langueur et le dan- 
» gier de mon mal, a tant eslargy sa sévérité, 
» que, vostre honneur oublié, nous a laissé li- 
» cence , espace et ten)ps pour exécuter les pas- 
» sions de noz amoureux désirs. » Autant en di- 
soit la dame , et tindrent ces bons et honnestes 
propos jusques environ quatre heures devers le 
soir, que ledit seigneur monta sur une hacque- 

-née , et seul s’en alla an davant du chevalier, 


lequel fust rencontré & une lieve prés: aprés 
double salat fait et rendu , feirent aller les ser- 
viteurs davant , et demeurérent assez loing der- 
riére. Le jeune seigneur se excusa envers le 
chevalier au mieulx qu’i! luy fut possible , et 
Vasseura par serment que sa lettre avoit esté Ja 
seulle médecine de sa playe, et que, quelque 
amour qu’il eust 4 son espouse , estoit tant hon- 
neste qu’il eust mieulx aymé mourir que macu- 
ler laloy et foy de leur mariage , qui estoit la 
cause de son grief mal; car sa passion sensuelle 
vouloit ce que raison lay deffendoit. 

Le chevalier aussi s’excusa envers luy de sa 
lettre , disant qu’il ne présuma one qu’il voulust 
mettre a effect ses pensées. Et en ce nranne «=- 
rivérent au chasteau , ou ilz trouvé 

per prest, et la dame avec autres gentilz-hommes | » obéissance et amour naturelle; et si je n’al- 


qui les attendoyent. Le jeune seigneur fut con- 
trainct par le chevalier se asseoir davant la 
dame, et cogneut leurs contenances toutes chan- 
gées, et qu’ilz avoyent mis ‘arriére une grant 
partie de leurs amoureuses fantasies. Apres 
soupper il y eut tabourins et instrumens, dan- 
cérent et divis¢rent assez tard , puis chascun se 
retira en sa chambre. Et comme ledict seigneur 
fut seul en son lict , fut encores assailly par ung 
gracieux souvenir de la dame, en réduysant a 
mémoyre ses graces et facons tant honnestes , 
et luy estoit encores demouré quelque relique 
de ses amoureuses passions dont ne se povoit 
aisément descharger; mais le bon tour que /uy 
avoit faict le chevalier, chassa ces pensées , et 
il s‘endotmist. 


GOO 


CHAPITRE X. 


Comment le jeune seigneur de La Trimoiille 
laissa la maison du chevallier, et s’en alla 
au trespas de monsieur son pére. 


Quand il fut jour, le jeune seigneur de La 
Trimoille se treuva bien délibéré de plus ne 
donner lieu aux amoureuses pensées du temps 
passé ; et comme il se vouloit lever, luy vindrent 
nouvelles certaines que monsieur son pére estoit 
griefvement malade et prés de la mort. Par- 
quoy soubdain envoya vers le chevallier scavoir 
s'il pourroit lors parler a luy; lequel soubdain 
venu , et le bonjour donné par l’ung a l’autre , 
s’enquist commant il avoit passé la nuyt ; et le- 


dict seigneur luy déclaira la nouvelle qu’il avoit 


eue de la maladie de monsieur son pére. Si luy 
conseilla lors aller vers luy en diligence dés le- 
dict jour, ce quil délibéra; mais avant son 
soubdain partement , apres la messe ouye, en 
actendant le disner, alla prandre congié de la 
dame, qui n’estoit encores sortie de sa chambre; 
et aprés l’avoir gracieusement saluée luy dist: 
« Madame, je suis l’homme le plus tenu a vous 
» que a toutes les humaines créatures , tant 
» pour le bon traictement que m’avez faict en 
» vostre maison, que pour les grans sies d’a- 
» mour que m’avez monstrez , dont je me Sens 
» vostre perpétuel tenu et obligé ; et si je puis 
» me trouver en lieu pour en recognoistre le 
» tout ou partie , je vous asseure que je y em- 
» ploieray corps et biens. Je suis contrainct de 
» m’esloygner de yous, pour quelque maulvaise 
» nouvelle que a ce matin m’a esté apportée de 
» monsieur mon pére, fort malade et en dan- 
» gier de mort; il est mon pére, je luy doy 


» loys vers luy pour le visiter et consoler, et 
» qu'il mourust sans le veoyr, ce me seroit ung 
» perpétuel reproche et ennuy mortel qui tous- 
» jours présenteroit regret et tristesse 4 mon 
» cueur. Et pour ce je vous dy adieu, madame, 
» jusques 4 mon retour, du temps duquel je ne 
» suis asseuré. » Ja commencoit le cueur de ce 
jeune seigneur a se descharger de la furieuse 
amour qu'il avoit eue a ceste dame , a la consi- 
déracion des bons tours et offres que luy avoit 
faitctz le chevallier son espoux. 

Au dire adieu le jeune seigneur présenta a la 
dame ung gracieux baysier, qui courtoysement 
’accepta. Toutesfoiz ceste nouvelle, ainsi soub- 
dain venue , la contrista par ung amoureux re- 
gret , et se trouva quelque peu de temps hors 
de soy, sans povoyr dire mot pour la responce ; 
les larmes qui tost aprés sortirent de ses yeulx, 
luy ouvrirent le cueur; et commenca a parler 
en ceste sorte : « Je ne vouldroys , monsieur, a 
» vostre dommaige retarder vostre départ , car 
» je vous ame de sorte que le plaisir donne lieu 
» a lbonneur et proffit de vostre personne. 
v Toutesfoiz si tousjours povois estre en vostre 
» compaigneée , sans le maulvaiz parler des gens, 
» je m’extimerois la plus eureuse femme de la 
» terre qui ne se peut faire , parce que j’ay ma 
» foy donnée a ung aultre, et je pense bien que 
» brief serez tout & quelque dame de laquelle 
» je vouldrois bien estre la simple damoyselle. 
» Vous savez , monsieur, les secrétes choses de 
» noz affections qui , a Dieu graces , n’ont sorty 
» effect , mais sont demourées entre les mains 
» de honneste vouloir. Je vous prie que en ceste 
» sorte il vous plaise n’oublier )’amour de celle 
» qui vous tiendra tousjours escript en sa mé- 
» moire par saincte et charitable amytié. » 

Avec telz ou semblables propos ce jeune sei- 
gneur laissa la dame en sa chambre , mais non 
sans gecter quelques larmes de ses yeulx, car, 
jacoit ce qu’il fust hors de tout maulvaiz vouloir, 
toutesfoiz estoit encores la racine de charnelle 
amour en son cueur, laquelle fut desracinée au 
moyen de la corporelle séparacion, qui est l’ung 
des grans remédes d’amour qu’on pourroit trou- 
ver. Et, aprés avoir disné tous ensemble, et ung 
aultre général congié prins de la dame, partyt 
pour faire son voiage , non sans la compaignée 
du chevalier, qui le conduyt jusques a la cou- 
chée ; et en chevauchant divisérent de plusieurs 
choses, dont le chevalier fut trés joieux, et s’en 
retourna a sa maison trés-contant. Son espouse 
fut long-temps toute honteuse dont tant elle 
avoit esdiré son esprit, et ne passoit ung jour 
que, en considerant le dangier ou s‘estoit mise, 

ne gectast quelques larmes de desplaisir , qui la 
rendit si tressaige et bonne qu'elle passoit toutes 
les aultres; et pour une vertu qu'elle avoit eue 
auparavant, en recouvra deux, savoir est, chas- 
teté et humilité. 

Le jeune seigneur de La Trémoille trouva son 
pere en extrémité de mort, car tost aprés sa venue 
alla de vie 4 trespas, délaissez ce jeune seigneur 
et ses troys freres , Jacques, Georges et Jehan, 
et certaines filles, tous mineurs et en bas aage. 
Mais parce que ledict jeune seigneur estoit filz 
aisné et principal héritier, eut la charge du tout 
et, leur pére honorablement ensépulturé et ob- 
séquié, donna ordre & sa maison estat de luy et 
de messieurs ses fréres. Et bien tost apres, par 
le conseil de ses amys, retourna a la court du 
roy de France, ow il avoit estat, pour recouvrer 
les terres de la vicomté de Thouars, principaulté 
de Thalmond, Amboyse, Montrichart et aultres 
de grant revenu que le roy Loys avoit mises en 
sa main a tort et contre raison , par une exécu- 
tion de particuliére volunté et désir de van- 
gence, qui estoit la seulle apparente maculle 
qui fort a obscursy les aultres bonnes condi- 
cions de ce Roy, ainsi qu’on peult veoyr par sa 
cronique. 

CHAPITRE XI. 

Comment le seigneur de La Trimoille fut 
restitue en la vicomté de Thouars, et aultres 
grosses seigneuries a luy appartenantes a 
cause de sa feue mére, fors d’Amboyse et 
Montrichart. 


Or s’en allerent ces troys jeunes seigneurs a 
Tours, parce que le roy Loys estoit au Plesseis, 
qui est ung séjour royal au cousté de ladicte 
ville , auquel lieu s’estoit retiré , pour trouvér 
repos 4 son accoustumé labeur et se séparer des 
grosses compaignées a Iuy desplaisantes, et de 
l’acces des princes de son sang et aultres gros 
seigneurs qu’il avoit en grant suspection , la- 
quelle procédoit de ce qwil avoit voulu estre 
crainct de tout le monde, et , comme dict Tulle 
en ses Offices, il advient que ceulx qui veullent 
estre crains, craignent non seullement les grans 
mais les petiz. Le jeune seigneur de La Tri- 
moille fut hors le train d’amours, et la dame ou- 
bliée , aprés laquelle il avoit tant réveille son 
subtil et facil engin, prinst le chemin de proffit 
particulier et de penser la maniére par laquelle 
pourroit recouvrer ses terres , par le Roy injus- 
tement occupées. I] avoit plusieurs amys en 
Court, princes et aultres , mais aulcun d’iceulx 

n’eut la hardiesse d‘en parler au Roy, doubtant 
sa furieuse ymaginacion. On le conseilla se 
adroisser a l’arcévesque (1) de Tours, de l’ordre 
des freres mineurs, de grant saincteté, qui parloit 
hardiement au Roy de ce qui concernoit le faict 
de sa conscience, et, par crainte de mort ou exil, 
ne différa onc de confondre ses désordonnées 
excuses. 

A ceste considéracion, le jeune seigneur de 
La Trimoille se adroissa audit arcévesque, qui 
trés-voluntiers luy presta l’oreille, et la qualité 
de son affaire congneue, dont aultresfoys on luy 
avoit tenu propos , promist en parler au Roy, a 
la premiére disposicion qu’il congnoistroit estre 
en luy pour se ranger a-la raison, ce que fist ce 
bon arcévesque, qui joyeux estoit de faire admi- 
nistrer justice 4 ceulx qui la demandoyent, mais 
non si tost, car la maladie du Roy estoit si véhé- 
mente et pressante que, en la fureur d’icelle, 
homme quel qu’il fust n’ousoit commancer ung 
propos hors sa fantasie ou ymaginacion. Fortune 
disposa l’heure du relasche de son mal avec la 
venue de l’arcévesque de Tours , lequel , voyant 
l’esprit du Roy bien tempéré pour y trouver ce 
qu'il demandoit , luy dist a secret : « Syre, ila 
» pleu & vostre royalle magesté me descouvrir 
» plusieurs synderéses et scrupules de vostre 
» conscience, et entre aultres du tort que vous 
» tenez aux enfans de la fille du vicomte de 
» Thouars, le filz aisné desquelz (qui est le sei- 
» gneur de La Trimoille que fort bien aymez) 
» m’a plusieurs foiz prié vous en parler, & ce 
» que, en administrant justice , eussent de leurs 
» terres et seigneuries restitucion. — Je ne les ay 
» prinses , dist le Roy, pour les retenir ; mais 
» vous entendez, monsieur l’arcévesque , com- 
» mant les princes du sang m’ont traicté, soubz 
» la confiance du duc de Bretaigne et du feu duc 
» de Bourgongne, et que si je n’eusse par sévé- 
» rité rompu leurs entreprinses , fusse demouré 
» le derrier roy des nobles malheureux au livre 
» de Bocace. Or , au moyen du parentaige et al- 
» liance qui estoit entre le feu duc de Bretaigne 
» et le feu vicomte de Thouars , Loys d’Am- 
» boyse, doubtant qu'il fust de sa faction, et 
» que, au moyen des grosses seigneuries qu'il 
» avoit en Poictou és frontiéres de Bretaigne , 
» le duc de Bretaigne peust entrer en mon 
» royaulme, je mis en ma main ses terres et sei- 
» gneuries, non pour les retenir , mais pour les 
» garder a ce jeune seigneur de La Trimoille, 
» lequel 4 mon jugement, sera lung des princi- 
»* paulx protecteurs et deffenseurs de la maison 


(4) Elie Bourdeille, nommeé cardinal le 45 novembre. 
1483, deux mois et dem! aprée la mort de! = * 

» de Franee; et si bien entendez Ja fin de mon 
» exécucion , ce a esté pour le mieulx , et a ce 
» que , pour l’offence que eust peu commectre 
» ledict d’Amboyse, par Pimportunite des aultres 
» princes de mon sang, ce jeune seigneur ne fust 
» en dangier de perdre Je tout, et aussi pour te- 
» nir en craincte cest enfant , lequel, par pré- 
» sumption de richesse, pourroit prandre si 
» grant hardiesse qu’elle tumberoit en irréve- 
» rence et faction. La jalousie de ma renommeée 
» a tenu ma mémoyre au passé pour eslire le 
» meilleur du présent et advenir,en sorte que 
» par tempérance et sévérité (mes ennemys sur- 
» montez) je suis en mon royaulme, paisible, 
» hérite d’ung filz qui est l’ymaige de ma tem- 
» porelle félicité. 

» Toutes ces choses, si en ceste considéracion 
» les avez faictes, dit l'arcévesque, procedent de 
» Dieu; et puisque le dangier de l’advenir par 
» vous préveu est passé, me semble que vostre 
» naturel doit a présent vaincre l’accident de 
» vostre craincte; et actendu que vous estes de 
» voz adversaires le surmonteur , devez ouster 
» le moyen que doubtiez estre nuysible a vostre 
» intencion; vous estes debteur a vostre vertu, 
‘et a ce vous oblige vostre royalle condicion ; 
» vous-mesmes réparez ce tort , et ne vous en 
confiez a ceulx qui n’auront apres vostre mort 
» mémoyre de vous. » Le Roy remist la con- 
clusion de cest affaire 4 ung aultre jour ; mais 
pourtant ne demoura en arriére, car ledict 
arcévesque fut tant pressé du jeune seigneur 
de La Trimoilie, que par aultresfois en parla au 
Roy, et finablement , par le commandement du 
Roy, mena en sa chambre, en laquelle aucun des 
princes lors n’avoit entré, le jeune seigneur avec 
ses aultres troys fréres; et la révérence par 
eulx faicte au Roy, comme appartenoit, par son 
commandement, le jeune seigneur , mesiant ses 
saiges parolles avec ung peu de honte révéren- 
cialle, commencea a parler a luy , disant : 

« Si par nature ou coustume estoit une chose 
» arrestée entre les hommes, 6 trés-illustre et 
» triumphant Roy, que ceulx auxquelz Dieu a 
» donné l’auctorité et puissance de exercer et 
» et administrer justice, ne regardoient fors aux 
loix privées de leurs passions et affections , et 
« que leurs voluntez fussent par dessus la raison, 
» ne extimerois aucun lieu nous estre laissé pour 
» vous faire priére; mais, congnoissans le par- 
» faict de vostre prudence, qui ne vous permist 
» onc faire chose par si légiére crédulité , que 
« n’aiez tousjours tenu la sentence en suspens, 
» et que ne vouldriez charger l’innocence par le 
» conseil de vostre seul vouloir prins de chose 
» suspeconneuse , aussi que Il’homme de vertu 

» ne se dépouilla onc tant de humanité qu'il 
aye perdu la mémoire de clémence et pitié, la 
» doulceur de laquelle a souvent pénétré les in- 
» supportables rigueurs des gens barbares, mo- 
» liffié les cruelz yeulx des ennemys, et humilié 
» les insolens espritz de victoire, ce ne luy 
» est chouse haulte ne difficille trouver asseuré 
» chemyn entre les armes contraires et les glai- 
» ves évaginez; elle vainct toute ire, prosterne 
» et abat hayne , et mesle l'ostille sang avec les 
» hostilles larmes; par laquelle Hannibal de 
Cartage emporta plus de gloire que par la 
» victoire qu’il obtinst contre Paulus Gracchus 
» et Marcellus, rommains consulles, lorsqu’il 
» les feit, aprés les avoir occis, honnorablement 
» ensevelir : pour ces considéracions nous reti- 
» rons a vostre bénignité, doulceur et clémence. 
» Certes, si jamais espoir de mansuétude fut 
» en gens misérables et pour misérable cause, 
» elle doyt estre en mes fréres et moy, trés-re- 
» doutable prince , tant pour nostre jeunesse et 
» pupillarité , que pour Vinnocence de nostre 
» ayeul maternel , qui onc n’entreprinst faire 
» chose contre vostre royalle magesté , et dont 
» il peust estre de désobéissance suspeconné ; et 
» plus y avoit de raison a considérer les maul- 
» vaises meurs de ceulx qui vous ont a ceste ire 
» provocqué, que croire a leurs calumpnieux et 
» non véritables rapports. Et si nostre ayeul 
» avoit failly, dont ne voulons contendre ne 
» prandre querelle, mais du tout pous soub- 
» mectre a vostre royalle bonté, vous plaise con, 
» sidérer, 6 prince trés-humain et clémens, que 
» nostre ayeul et sa fille et héritiére unicque- 
» nostre mére , sont déédez etc n‘ont aultres he- 
» ritiers que nous, voz trés-humbles et tres- 
» obéissans subjectz et serviteurs, lesquelz , 
» comme de vous chérement amez, avez de des- 
» soubz l’helle de naturelle mignardise retirez , 
¥ et mis au nombre de ceulx qui veulent estre 
» gens de bien. A ceste considéracion, plus rai- 
» sonnable chose seroit noz biens estre par 
» équité remis entre noz mains, que laissez par 
» tyrapnie a ceulx lesquelz ont puis naguéres 
privs tiltre de renommeée, plus par l’auctorité 
» que soubz vous usurpent, que par leurs vertuz 
» et mérites. 
. » Vous plaise considérer les services et méri- 
» tes de nos parens, le vouloir qu’ilz ont eu a 
» l’exaltacion de la gloire de France, et que ba- 
» taille n’a esté faicte, puis six vingts ans, qu’ilz 
n’y aient esté retournans d’icelles 4 leur hon- 
neur. Onc ne furent repris de chose pour la- 
» quelle les roys voz prédécesseurs ayent eu oc- 
» casion de gecter sur eulx, ne sur nous, les 
» yeulx de indignacion. Vous entendez assez que 

» en gardant Ics loyers se conservent les sub- 
» jectz. Pour ces raisons , et aultres que bien 
» entendez, Sire, vous plaise nous faire rendre 
» et restituer noz terres; et en faisant raison 
» et justice , nous obligerez par redoublée grati- 
tude, libéralité , et muniticence , a tousjours 
» estre perpetuelz serviteurs de vous ct de vostre 
royaulme. » 
Les sens et faconde du jeune seigneur de La 
Trémoille, meslez avec prudente hardiesse, con- 
solerent trés-fort le Roy, lequel ne interrumpit 
son parler ne y prinst aucun ennuy ; mais , meu 
par ses priéres qui péneétrérent la sévérité de son 
esprit et vindrent jusques a luy ouvrir le cueur, 
luy feit responce :« Mon amy Trimoille, retirez- 
» vous a Vostre logis avec voz freres; j’ay bien en- 
» tendu tout ce que m’avez dict ; je pourvoieray 
» & vostre affaire par le conseil de monsieur de 
» Tours , en sorte que aurez matiére de me ap- 
» peller roy et pere. » Le presser eust esté plus 
nuysant que proflitable , les condicions du Roy 
bien entendues , qui empescha le réplicque de 
ces nobles enfans , lesquelz se retirérent a leur 
logis. Et dix ou douze jours aprés, le Roy, solli- 
cité par larcevesque de Tours , manda venir 
vers luy le jeune seigneur de La Trimoille , au- 
quel dist: «Mon ami Trimoille , je t’'ay prins des 
» Paage de tréze ans, espérant que tu seroys 
» en: advenir Pung des propugnacles de mon 
» royauime, le deffenseur de mon ceptre , et 
» soustenement de la couronne , pour mon filz 
» unicque Charles, lequel je te recommande. 
» Long-temps y a que maladie me persécute , et 
» me semble que la mort est aux espies pour me 
» prandre, ce que ne puis évader ; je te prie que 
» ne soye frustré de mon espoir; |’une des ben- 
» nes condicions en toy congneues, c’est que tu 
» as surmonté envie par louhée humilité , et par 
» pacience , acquis le nom de fort : l'une te fera 
» prospeérer en ma maison, et l’autre triumpher 
» en guerre ; je te prie continuer. Au regard de 
» tes terres de Thouars et aultres estans en Poic- 
» tou, jay ordonné par mes lettres-patentes 
» quelles te soyent rendues , comme a toy de 
» droict appartenans et dont je ne vouldrois la 
» retencion; mais je te prie prandre récompanse 
» d’Ambafse et de Montrichard, par autant que 
» le séjour de Touraine m’est fort agréable , 
» a la raison de ce que mon filz y est nourry, et 
» pourra en l’advenir miculx aymer ce territoyre 
» que aultre. — Sire, dist le jeune seigneur de 
» La Trimoille, je feray tout ce qui vous plaira, 
» et vous mercy de voz remonstances et de la 
» restitucion que avez ordonné me estre faicte. » 
Le jeune seigneur de La Trimoille fist ses di- 
ligences de recouvrer ces lettres de restablisse- 

ment, et ace faire eut merveilleux labeur , et 
néantmoins ne peult encores jouyr desdites ter- 
res, & la raison de ce que le Roy estoit griefve- 
ment malade ,-et que son mal luy empiroit de 
jour en jour ; aussi que demy an apres ou envi- 
ron , alla de vie a trespas , qui fut en I’an 1483, 
auquel succéda monsieur le Daulphin , son filz 
unique, nommé Charles huytiesme de ce nom. 
Aussi laissa deux filles ses héritiéres , l’aisnéc , 
-nommée Anne, mariée avecle seigneur de Beau- 
jeu , frere du duc de Bourbon; et l’autre , nom:- 
mée Jebanne , espousée par force , ainsi qu'on 
disoit , avec monsieur Loys, duc d'Orléans ; 
elle estoit belle de visaige et de clers meurs ct 
vertuz, mais contrefaicte du corps , au moyen 
desquelles choses fut depuis répudiée, ct leur 
mariage déclairé nul , comme nous verrons Si 
Dieu le donne. 


CMR 
CHAPITRE XII. 


Comment le seigneur de La Trimoille fut ap- 
pellé au service du roy Charles VIIT, ct 
comment on traicta le marier avec madame 
Gabrielle de Bourbon , de la maison de Mon- 
pensier, et alla la veoir en habit dissi- 
mulé. 


Charles huytiesme de ce nom, filz unique du 
feu roy Loys XI, fut couronné roy de France 
en laage de quatorze ans, la jeunesse duquel 
donna occasion a ambicion de diviser d’avec luy 
les princes de son sang , lesquelz hannelloyent 
et aspiroyent pour les honneurs ou avarice avoir 
la régence et gouvernement de luy et de son 
royaulme , et entre aultres monsieur Loys , duc 
d’Orléans , qui lors estoit de l’aage de vingt et 
troys ans, et aussi le duc de Bourbon ; lesquelz 
ne se déclairérent si tost. Toutesfois madame 
Anne de France , seur du Roy et espouse du sei- 
eneur de Beaujeu , de la maison de Bourbon , 
laquelle avoit le gouvernement de la personne 
du Roy , se doubtant de ces entreprises, y pour- 
veut; et , dés l'année du trespas dudict roy Loys, 
voulant gaigner princes et seigneurs , 4 ce qu'ilz 
ne se destournassent de leur fidélité , et voyant 
le jeune seigneur de La Trimoille prospérer en 
biens et en toutes vertuz appartenans a ung 
chief de guerre et conducteur d’une chose publi- 
que , et qu’il avoit merveilleux vouloyr de ser- 
vir le Roy et le royaulme, le fist mettre aux es- 
tatz du Roy, et luy parla de le marier avec ma- 
damoyselle Gabrielle de Bourbon, fille du comte 
de Monpensier. 

Le mariage estoit moult be 

car ladicte Gabrielle estoit descendue du roy 
sainct Loys; et pour |l’entendre est a pré- 


supposer que le roy sainct Loys eut plusieurs | 


enfans , et entre aultres Phelippes le tiers de ce 
nom , qui fut roy aprés luy, et monsieur Robert 
qui fat comte de Clermont ; ledit Robert eut ung 
filz nommé Loys, aussi comte de Clermont, et 
premier duc de Bourbon, dont vinst Pierre, se- 
cond duc de Bourbon; lequel eut ung filz nom- 
mé Loys, qui fut tiers duc de Bourbon , dont 
vinst Jehan, quatriesme filz, qui eut deux 
filz, Charles, cinquiesme duc de Bourbon , 
et Loys , premier comte de Monpensier , pére 
de ladicte madame Gabrielle de Bourbon, et 
de monsieur Gilbert de Monpensier, qui fut lieu- 
tenant général du roy Charles VIII , et vy-roy 
de Naples , ou il décéda ; 4 luy survivans deux 
filz , entre aultres ses enfans, Charles , et ang 
aultre qui fut occis en la journée saincte Brigide, 
comme nous verrons cy-aprés ; et ledict Charles 
fut connestable de France, et marié avec ma- 
dame Suzanne, fille dudict seigneur de Beaujeu 
et de madame Anne de France. 

Ledict seigneur de La Trimoille , en conti- 
nuant la fortune de ses prédécesseurs , lesquels 
tousjours se alliérent des maisons des princes , 
désira fort ce mariage ; et, combien que peu en 
parlast, toutesfoiz n’en pensoit moins, car main- 
tes nuytz estoient par luy passées sans dormir, 
aux pensées de ceste jeune dame, de laquelle 
luy fut apportée la portraicture apres le vif, que 
jay par plusieurs foiz veue , et en fut trés-fort 
amoureux , mais la longue distance du pays 
d’Auvergne ow elle estoit, ne permettoit qu'il 
en eust la veue au naturel; dont jl avoit peine 
par passion de désir. Or n’eust-il ousé y aller , 
de peur de mal contanter madame de Beaujeu , 
et voluntiers se fust faict invisible pour furtive- 
ment la veoyr. Souvent Juy estoit parlé dudict 
mariage , de par madame de Beaujeu , et elle- 
mesme luy en parla; tousjours respondit qu'il fe- 
roit ce qu’il plairoit au Roy et delle, et qu’il n’au- 
roit jamais femme espouse que par leurs mains. 
Il estoit fort courroussé qu’on ne luy disoit: 
« Allez la veoir jusques 4 Monpensier ; » mais il 
n’ousoit en faire la requeste; et ung jour dist a 
madame de Beaujeu , que pour néant on parloit 
de ce mariage , et qu’il failloit savoir la volunté 
de celle sans laquelle on ne pourroit rien faire. 

Fut advisé que ung des gentilz-hommes de la 
maison du Roy, fort grant amy du seigneur de 
La Trémoille, auroit ceste commission et iroit ; 
dont ledict seigneur fut trés-joyeux , car il en- 
treprinst avec ce gentil-homme qu'il iroit avec 
luy, en habit dissimulé , a ce qu’il ne fust cong- 
neu 5 et, pour le faire secretement, demanda et 

eut congié pour aller a sa maison , & ce qu’il re- 
tourneroit dedans quinze jours. Le gentilhomme 
partit ung jour avant luy, asseuré du lieu ouv- 
quel avoit promis l’actendre , ot se trouvérent 
deux jours aprés ; dela s’en allérent ot estoit la 
jeune dame , et logérent ensemble ; mais ledict 
seigneur laissa son train a six lieues de la, a ce 
qu’il ne fust congneu. Et prinses les lettres de 
créance de madame de Beaujeu , en feit le pre- 
sent, en habit dissimulé , a ladicte jeune dame 
que tant désiroit veoir. L’ung et l’aultre se sa- 
luérent gracieusement, et la lectre leue, lu jeune 
dame, en grant doulceur et toute honteuse, luy 
dist : « Monsieur, la lectre que j’ay receue de 
» par madame ma tante, porte que je vous croye 
» de ce que vous me direz de par elle. » 

« Crest, dist le jeune seigneur de La Tré- 
» moille , qui jouoit le personnage du gentil- 
» homme qui l’actendoit au logeis , que je suis 
» chargé savoir vostre volunté du mariage du- 
» quel madame vostre tante vous a puis na- 
» guéres faict parler de vous avec le jeune sei- 
» gneur de La Trémoille, parce qu’on le presse 
» de le marier ailleurs. — Je ne le vy onc, dist 
» la jeune dame, mais sa bonne renommée me 
» faict extimer que je serois eureuse si me vou- 
» loit prandre, car on dit que de toutes les ver- 
» tuz qu’on sauroit souhéter és hommes, il en a 
» si bonne part qu'il est amé et en bonne extime 
» de chascun.—Je vous asseure , madame, s'il 
» est en voustre grdce, que vous estes autant ou 
» mieulx en la sienne, et que depuis le temps 
» qu'on luy a parlé de vous , ne s’est trouvé en 
» lieu de familiarité qu’il n’ayt mis en avant 
» quelques parolles de vos bonnes graces ; et la 
» chose qu’il désire plus pour le présent, comme 
» il m’a dict, est que vous soyez mariez en- 
» semble, et eust bien voulu avoir la commis- 
» sion de vous venir veoyr, non qu'il doubte du 
» bon rapport qu’on luy a faict de vous , mais 
» pour contanter l’affection de son amoureux 
» désir.—II me suffist, dist la jeune dame, de le 
» veoyr pour le présent, ou bon rapport des 
» hommes et femmes; je prie 4 Dieu qu’en 
» honneur je le puisse veoyr par loyal ma- 
» Tiage.» 

Ilz eurent plusieurs aultres propos, par le 
temps de deux ou troys heures qu’ilz furent 
ensemble , et ce pendant on apresta le disner ; 
mais ledict seigneur s’excusa sur ung gentil- 
homme, estant en son logis, qui l’attendoit pour 
aller ensemble en aultre part et a diligence, 
priant la jeune dame faire responce a la lettre 
de madame sa tante; ce qu’elle promist faire , 
et luy envoyer a son logis, luy recommandant 
laffaire ; et a tant prindrent congié Fung de 

lautre; et retourna a son logis ledict seigneur , 
ol trouva le disner prest , et le gentil-homme 
qui I’actendoit ; mais il se contenta de peu de 
viande et d’une foiz de vin, pour a diligence 
laisser une petite lettre a la jeune dame qui avoit 
saisy sa pensée. 


CHORD 
CHAPITRE XII. 


La response que fist madame Gabrielle de 
Bourbon a@ Chonneste épistre ou lettre du 
jeune seigneur de La Trimoille; et comment 
ilz furent espouses a Escolles. 


Plus longue lettre eust escripte le jeune sel- 
gneur de La Trimoille & la jeune dame, car 
la véhémence d’honneste amour luy présentoit 
assez matiére , mais il doubtoit qu’elle n’eust 
aussi bonne volunté de les lire comme il avoit 
de luy faire tenir, et ne scavoit si elle prandroit 
plaisir en longues lettres. Si bailla son espistre a 
ung jeune page d’esprit qu’il avoit avec luy, et, 
instruict de ce qu'il devoit faire aprés le desloger 
de la compaignée, se transporta vers la jeune 
dame et luy dist: « Madame, monsieur mon 
» maistre et sa compaignée sont partiz de leur 
» logis, et suis demouré pour avoir vostre lettre 
» & madame de Beaujeu.— Mon amy, dist la 
» dame, elle est toute preste; » et la luy bailla en 
luy disant: « Qui est vostre maistre? Il porte 
» faconde mieulx de prince que d’ung simple 
» gentilhomme.— Madame, dist-il, il m’a baillé 
» une lettre pour vous présenter ; je ne scay si 
» par icelle il n’a point mis son nom, et suis 
» chargé luy en porter responce , si vous plaist 
» Ja faire. » La lettre baisée par le page, fut par 
luy mise entre les mains de la dame, qui en fist 
ouverture; mais, aprés en avoir leu troys ou 
quatres lignes, commenca rougir , pallir et 
trembler comme une personne passionnée et 
hors de soy. Et, la lettre ployée, dist au page: 
« Mon amy, avez-vous charge de tost aller aprés 
» vostre maistre? — Quant il vous plaira, ma- 
» dame.— Or me attendez donc, dist-elle, pour 
» le jourdhuy, et vous expédie; sur le soir, 
» pourrez vous en aller a son giste. » 

La jeune dame, fort doubteuse de ce qu'elle 
devoit faire , demanda le repos de son cabinet 
pour respondre aux argumens de ses pensées ; 


(1) L’auteur I'a mise en vers et I'a faite un peu lon- 
gue: Gabrielle gronde son amant de s'étre déguisé, lui 
dit qu’elle l'aime , et finit par lui demander le secret : 


En te priant tenir le mien secret 
Dedans ton cueur comme ung homme discret : 

hente virginalle luy conseilloit retenir la lettre 
sans responce, disant que de son mariage ne de- 
voit monstrer aulcune affection mais en laisser 
faire & ses parens; de l’autre part, humilité la 
persuadoit prandre la plume pour satisfaire a la 
requeste de la lettre d’ung si gros seigneur, la- 
quelle n’estoit en aucune chose suspecte de dés- 
honneur ne scandalle, et qu’elle pourroit estre 
reprinse de présumption et arrogance, si elle ne 
luy escripvoit; parquoy y employa son cler 
esprit, avec sa doulce main escripvant une 
briefve épistre (1). 

Apres le soupper, la jeune dame expédia le 
page du jeune seigneur de Trimoille, lequel , 
nonobstant qu'il fust assez tard , partit pour 
aller vers son seigneur , auquel tardoit fort son 
venir, pour avoir responce de sa lettre ; et icelle 
receue, au jendemain a son lever, en fist secrete 
lecture , et bailla l’autre lettre adroissant 4 ma- 
dame de Beaujeu , au gentilhomme , qui rien ne 
scavoit que le jeune seigneur eust escript a la 
jeune dame, ne qu’elle luy eust faict responce. 
Si chevauchérent ensemble jusques a Bommiers, 
ou ledict seigneur demoura pour ung jour ou 
deux, et le gentilhomme s’en retourna a dili- 
gence vers madame de Beaujeu, a laquelle il 
bailla la lettre de madame sa niepce, et luy dist 
qu’elle ne vouloit aultre chose faire fors ce qui 
luy plairoit ordonner et commander , dont elle 
fut joyeuse. Et deux ou troys jours aprés le 
jeune seigneur de La Trimoille, retourné de Bom- 
miers a la Court , fut pressé d’entendre au ma- 
riage, par le Roy et les seigneurs et dame de 
Beaujeu ; lequel fut bien tost accordé , car son 
affection et désir n’en vouloyent le délay ne le 
dissimuler. Et, affin que de trop long langaige 
je ne ennuye les lecteurs, les allées et venues , 
depuis 4 diligence faictes, pour escripre, accor- 
der et passer le contract de ce mariage, les 
nopces de ces deux illustres personnes furent 
faictes au lieu d’Escolles en Auvergne, non 
sans joye et grosse magnificence, et d’illec sen 
vindrent a Bommiers et aultres places dudict 
seigneur , ou furent faictz plusieurs festins. 

La compaignée rompue, a ce que chascun 
allast a ses affaires, le seigneur demoura avec 
madame son espouse quelque temps, et l’en- 
grossa d’ung filz qu’elle eut au bout de I’an, le- 
quel fut tenu sur les fons par procureur que y 
envoya le roy Charles VIII, et a ceste raison 


Du réveller pourroit sortir un bruyre, 
Lequel pourroit a nos bons vouloirs nuyre : 
Qu’homme ne saiche et cognoisse ]’ amour 
D’entre nous deux jusques au joyeur ¢ 
Que nous pourrons sans dangier pla 

Et sans vers Dieu ne les hommes im 

porta son nom. Ce pendant, d'une aultre part, 
ledict seigneur poursuyvoit la délivrance réelle 
de sa vicomté de Thouars et aultres terres qui 
luy appartenoyent a cause de sa feue mére , et 
dont il avoit eu délivrance littéralle par les 
lettres-patentes du roy Loys XJ, qui furent en- 
terinées du consentement du roy Charles VIII, 
par deux ou troys arrest de la court de Par- 
lement de Paris , et toutes lesdictes terres, non 
Sans graus mises et labeurs, a luy délivrées : 
puis bailla a ses fréres leur appennage , et de- 
moura comte de Benon , vicomte de Thouars , 
prince de Thalemont, seigneur de Mareuil et 
Saincte-Hermyne, baron de Cran, qui luy vinst 
& cause de son feu oncle , gouverneur de Bour- 
gongne, avec grosse richesse de meubles ; aussi 
eut les seigneuries de Sully, I'Isle-Bouchart , 
des isles de Ré et Marans , de Mareuil, Saincte- 
Hermyne , Mauléon et aultres terres. 


CX2O 
CHAPITRE XEV. 


Comment monsieur Loys, duc d’Orléans , par 
civille discorde, se retira au duc de Bre- 
taigne pour faire guerre au roy de France. 


Toutes ces choses furent faictes, quant audict- 


mariage , depuis le trespas du roy Loys jusques 
vers la fin de ’an 1484 , duquel an, et ou moys 
de juillet (1) les trois Estatz du royaume furent 
appellez a Tours, pour donner provision au 
gouvernement du Roy et du royaulme, ou ches- 
_¢cun desdictz Estatz feit ses plainctes, et aprés y 
avoir pourveu, et aussi a la régence, fut ordonné 
qu'il n’y auroit aucun régent en France , mais 
que madame Anne de France, seur aisnée du 
Roy, et espouse du seigneur de Beaujeu, qui 
estoit saige, prudente et vertucuse , auroit le 
gouvernement de son corps, tant qu'il servit 
Jeune, en ensuyvant la volunté du roy Loys, 
leur pére, dont ledict duc d’Orléans ne fut con- 
tant; et s‘efforcea par tous moiens avoir la supe- 
rintendence sur les affaires du royaume, en quoy 
ceulx de Paris le favorisoient. Et de ce advertie, 
ladicte dame de Beaujeu- envoya gens a Paris 
pour prendre au corps ledict duc d’Orleans, qui 
évada et s’en alla a Alencon, ou il fut quelque 
temps, pendant lequel le duc de Longueville (2), 
Son proche parent, praticqua pour sa faction 
les comte d’Angoulesme , duc de Bourbon et 
seigneur d’Albert (3), qui se déclairérent ses 


‘1) Les états de Tours se tinrent au mois de janvier 
1488. 

amys ; pour laquelle cause furent tous désap- 
poinctez de leurs estatz et pensions , qui leur 
donna occasion de tirer a eulx le duc de Lor- 
raine, le comte de Foix et le prince d‘Orenge. 
Toutesfoiz ceste entreprinse fut soudain rompue, 
et accord faict avec ladicte dame de Beaujeu, 
qui conduisoit caultement et prudemment son 
affaire en l’an 1485. 

L’année ensuyvant, adverty ledict duc d‘Or- 
léans que la dame de Beaujeu, soubz l’auctorite 
du Roy, le vouloit tenir au destroict, et qu’elle 
avoit esté advertie de ses entreprises secrétes , 
se retira subtillement et secretement vers mon- 
seigneur Francois, duc de Bretaigne , ancien 
ennemy du feu roy Loys, pére dudit roy Char- 
les; lesquelz, avec aultres princes leurs adhe- 
rens, demandérent ayde aux Angloys, et prin- 
drent aliance avec eulx contre tes Francoys. Le 
roy Charles et son conseil y pourveurent : car 
a diligence droissérent grosse armée qu‘ilz en- 
voyérent en Bretaigne, par troys divers lieux ; 
et , apres plusieurs villes dudict pays prinses , 
allerent assiéger la ville de Nantes, en l’an 1487, 
en laquelle estoyent ledict duc Francoys et ses 
deux filles, Anne et Ysabeau, le prince d’Oren- 
ges, la dame de Laval, l’évesque de Nantes, 
homme de saincte vie, et le comte de Com-. 
mynges. 

Les Francois levérent le siége de Nantes , 
pour la véhémence du chault, et marcha l’ar- 
mée francoise vers la ville de Dol, qu’ilz prin- 
drent sans résistance, la pillerent, et y prin- 
drent prisonniers plusieurs Bretons. Le seigneur 
de Rieux qui tenoit Encenix pour le Roy, le 
livra aux Bretons, et, en allant & Nantes vers 
le duc de Bretaigne, prinst Chasteaubriand qui 
tenoit pour le Roy, puis alla mectre le siége 
davant la ville de Vannes, qui luy fut rendue 
et livrée par les Francois, moiennant certaine 
composition faicte entre eulx. D'une aultre part, 
’armée du Roy reprinst le chasteau et place 
d’Encenix, et en chassérent les Bretons, lesquelz 
y avoient esté mis par le seigneur de Ricux; et, 
parce que le lieu luy appartenoit, et qu’il avoit 
faulsé sa foy, le Roy feit abatre la place jus- 
ques a fleur de terre ; puiss’en alla l'armeée fran- 
coise assiéger Chasteaubriand, qu’elle prinst et 
mist a sac au commancement de l’an 1488. 


(2) Comte de Dunois, fils du fameur Dunois. 
(3) Albret. . 


BU CAEVALLIER 


CHAPITRE XV. 


Comment le seigneur de La Trémoille, en 
Vaage de vingt-sept ans, fut lieutenant-ge- 
néral du roy Charles VIII, en la guerre de 
Bretaigne. 


En ce temps, le roy Charles, par délibéra- 
cion de son conseil, adverty du bon vouloir du 
‘seigneur de La Trémoille qui n‘avoit que vingt 
et sept ans, de sa hardiesse , prudence, dili- 
gence et bonne conduicte , et de plusieurs 
beaulx faiz d’armes par luy faiz és rencon- 
tres et saillies qu’on avoit fait au siége de 
Nantes, et aussi és siéges et assaulx de plusieurs 
villes, chasteaux et fortes places de Bretaigne, 
le feit son lieutenant-général de son armée, et 
luy bailla toute auctorité royalle accoustumée 
estre baillée en telz cas; ce queledict seigneur 
trés-voluntiers accepta; et commenca a prendre 
plus desoucy qu’il n’avoit acoustumé, ne a pen- 
ser en ce qu'il devoit faire pour le prouffit du 
Roy et du royaume, et acquérir honneur en sa 
charge. 


OC? 
CHAPITRE XVI. 


De la journée et rencontre de Sainct-Aulbin , 
en Bretaigne, gaignée par les Francois, 
soubs la conduicte du seigneur de La Tri- 
moille. 


Le seigneur de La Trimoille assembla le con- 
seil du Roy, pour traicter des praticques de la 
guerre de Bretaigne, ot fut advisé et conclud 
qu’ilz iroyent assiéger Fougieres, qui est place 
de frontiére forte et de bonne résistence; ce 
qu’ilz feirent. Ce pendant le seigneur d’Allebret, 
qui se actendoit espouser madame Anne, fille 
aisnée de Bretaigne, retournant d’Espaigne , se 
retira vers le duc a Nantes, et ses gens de 
guerre qu'il avoit amenez jusques‘au nombre 
de quatre mil, prindrent leur chemin a Reénes. 
Le Roy estoit lors 4 Angiers, vers lequel le comte 


de Dunoys alla comme ambassadeur , soubz 


saulconduit, pour savoir quel droict le Roy pré- 
tendoit en la duché de Bretaigne. 

Comme on faisoit toutes choses, le duc d’Or- 
leans et autres seigneurs de son alliance et fac- 
tion, allerent assembler leurs gens-d’armes a 
Reénes, pour aller lever le siége du Roy, que le 
seigneur de La Trimoille, son lieutenant-géné- 
ral, tenoit davant Fougi¢res; leurs compaignées 
assemblées en une armée (qui estoit de quatre 

cens lances, huyt mil hommes de pié, huyt cens 
Alemans et troys cens Angloys, avec une bonne 
quantité de artillerie ), le duc d'Orléans, le sei- 
gneur d’Allebret, le mareschal de Rieux , le 
prince d’Orenges, le seigneur de Commynges , 
le seigneur de Chasteaubriant, le comte d'Es- 
calles, anglois, le seigneur de Léon , filz aisné 
du seigneur de Rohan, et plusieurs auitres sei- 
gneurs et barons de Bretaigne, avec ladicte ar- 
mée, allerent loger & ung village appellé An- 
,doille, le mercredy 23 juillet I'an 1488. Cepen- 
dant le seigneur de La Trimoille prist la ville 
de Fougiéres par composicion, dont le samedy 
ensuivant vindrent nouvelles aux ennemys, qui 
encores estoyent audict village d’Andoille, et 
que les Bretons, qui s‘estoyent tenuz a Fougie- 
res, s’estoyent retirez leurs bagues saulves; ce 
nonobstant , marchérent contre les Francoys 
pour aller assiéger la place de Sainct-Aulbin 
qui estoit en leur main, et arrivérent ou village 
d’Orenge, qui est & deux lieues dudict Sainct- 
Aulbin, ledict jour de samedy, vers le soir, ot 
furent advertiz qu’ilz rencontreroyent Jes Fran- 
coys délibérez de les combattre. Le lendemain 
ilz mirent leur bataille en ordre ; l’avant-garde 
fut baillée au mareschal de Rieux, la bataille 
au seigneur d’Allebret, et l’arriére-garde au sei- 
gneur de Chasteaubriant. Sur une de teurs hel- 
les fut ordonné le charroy de leur artillerie et 
de leur bagage; et jacoit ce qu’il n’y eust que 
troys cens Angloys que conduysoit le comte de 
Tallebot, pour faire entendre qu'il en y avoit 
plus largement, luy furent baillez dix sept cens 
Bretons vestuz de hoquetons a croix rouges; et 
parce que les gens de pié du duc de Bretaigne 
se doubtoyentde gens-de-cheval francoys estans 
en l’'armée des Bretons, et mesmement dudict 
duc d’Orléans, luy et le prince d’Orenges se mi- 
rent a pié avec les Alemans. 

Le seigneur de La Trimoille, lieutenant-gé- 
néral de l’armée francoyse (qui venoit de Fou- 
gieres au dqavant deses ennemys), envoya mes- 
sire Gabriel de Montfaulcoys et dix ou douze 
autres hardiz hommes frangoys, veoyr la con- 
tenance des adversaires, lesquelz feirent rap- 
port de leur bon ordré. A ceste cause, le seigneur 
de La Trimoille fist aussi ranger en bataille 
toute son armée, lors estant en déesordre. Mes- 
sire Adrian de I'Ospital menoit l’avant-garde , 
et ledict seigneur de La Trimoille, chief de l’ar- 
mée, qui lors estoit en l’aage de vingt-sept ou 

-huit ans, menoit la bataille. Et , comme 
ces deux armées se approchoyent , le seigneur 
de La Trimoille fist arrester les Frangoys » et 
leur dist ce : 

« Jc suis asseuré, messiourt 

» que tant désirez vostre sang n’estre macullé 
» dehonte, et le cler nom francoys de infamye, 
» que (par vous bien entendu quelles gens nous 
» yvoulons combatre, pour quelle cause ceste ar- 
» mée est assemblée , et la fin de nostre entre- 
» prinse) les cueurs vous croistront, la force 
» vous redoublera, et hardiesse vous conduyra 
» Jusques au loyer de victoyre. Vous ne igno- 
» rez ceste factionneuse guerre avoir esté oultre 
» le vouloyr du Roy, nostre seigneur naturel , 
» et A son grant regret, droissée pour la liberté 
» de son royaulme, deffence de son ceptre , et 
« conservacion de sa couronne; et que noz ad- 
» versaires, par ung discord civil et guerre in- 
» testine, se sont assemblez pour monopoller le 
» royaulme, pervertir justice, piller le peuple, 
» et abastardir noblesse. Et, jacoit ce qu’ilz 
» soyent du sang de France, se sont néantmoins 
» alliez et accompaignez de noz anciens enne- 
» mys, les Angloys, persécuteurs de noz péres, 
» envieux denozayses, et perturbateurs de paix, 
» et aussi des Bretons non moins envieux pour 
» le présent de la prospérité francoyse. Nos ad- 
» versaires, ou la pluspart, sont subjetz et hom- 
» mes de foy du Roy, tiennent de luy leurs du- 
» chez, comtez, terres et seigneuries, et néant- 
» moins se sont mis en armes contre luy, en 
» Voffensant et toute la saincteté de justice, qui 
» démonstre assez Jeur querelle injuste, leur ré- 
» bellion desraisonnable, et leur résistence des- 
» naturée, ou nous doyvons prendre espoyr que 
» Dieu, principal conducteur des batailles, don- 
» nant victoyre a qui luy plaist, veu qu'il est 
» souverainement juste, ne permettra que soyons 
» vaincuz si nous voulons mettre la main a l’eu- 
» vre. Et si nous demourons vainqueurs, consi- 
» dérez, messieurs, le bien et lutilité que nous 
> aurons faict au Roy et a tout le royaulme, et 
» lhonneur, gloyre, proffit et louange que nous 
» tous en aurons; et au contraire, si, par nostre 
» lascheté, sommes surmontez, nous verrons la 
» destruction de nostre pays, de noz maisons , 
» femmes, enfans, et consummacion denoz biens, 
» avec perpétuel reproche. 

» Est-il chose , messieurs , aprés le lien de 
» foy catholicque, 4 quoy Dieu et nature nous 
» obligent plus que au commun salut de nostre 
» pays et a la défense de celle seigneurie, soubz 
« laquelle avons prins estre et nourriture, et en 
» celle terre o& chascun prétend se perpétuer 
» au temps de sa vie? Trop mieulx nous vault 
» mourir en juste bataille, guerre permise , et 
» au service du Roy, qui est le lict d’honneur, 
» que vivre en reproche, persécutez de toutes 
» pars de ceulx quine quiérent fors nostre dom- 
» mage et destruction. Et si nous tous avons 

» ceste considéracion avec le support de nostre 
» juste querelle, je suis asseuré de nostre vic- 
» toire, je suis certain du gaing de la bataille et 
» de la confusion de nos ennemys, qui n’ont par: 
» nature cueurs ne courages telz que vous. Des- 
» ploions done noz mains, ouvrons noz cueurs , 

» eslevons noz espritz, eschauffons nostre sang, 

» recullons crainte, l'amour de nostre jeune Roy 

» tant begnin, mansuet, gracieux, et tant libé- 

» ral, nous conduise, et que aucun ne tourne en 

fuyte, sur peine dela hart. Mieulx vault mou- 

» riren se deffendant , que vivre en fuyant; 

» car vie conservée par fuyte est une. vie envi- 

» ronnée de mort. » 

Ces remonstrances persuasives parachevées, 
qui fort animérent les Francoys , l’armée com- 
menca a marcher en francisque fureur, sans dé 
sordre, contre les ennemis , qu’ilz rencontrérent 
prés une tousche de boys (1), hors ledict village 
d’Orenge. L’artillerie fut tirée d’une part et 
d’autre , qui fort endommagea les deux armées, 
avant-garde des Francoys donna sur l’avant- 
garde des Bretons , qui soustint assez bien le 
choc ; puis tirérent les Francois & la bataille 
des Bretons ou leurs gens-de-cheval recullérent, 
comme aussi feit leur arriére-garde ; et se prin- 
drent a fuyr, et aprés eulx leur avant-garde. 
Quant veirent ce désordre, les Francoys, que 
conduisoit le seigneur de La Trémoille, avec 
lequel estoit messire Jacques Galliot, hardy et 
vaillant chevalier, chargérent sur les adver- 
saires, et occirent tous les gens-de-pié qu’ilz 
trouvérent davant eulx , et entre aultres ceulx 
qui avoient la croix rouge, pensans que tous 
fussent Angloys. -Le duc d’Orléans et le prince 
d’Orenge, qui estoient entre les gens-de-pié ale- 
mans , furent prins et amenez prisonniers a 
Sainct-Aulbin ; le mareschal de Rieux se saulva 
comme il peult, tirant 4 Dynan; le seigneur 
de Léon, le seigneur du Pont-l’Abbé, le sei- 
gneur de Montfort , et plusieurs aultres nobles 
de Bretaigne y furent occis, et de toutes gens 
jusques au nombre de six mil hommes, et de la 
part des Francoys environ douze cens, et entre 
aultres ledict messire Jacques Galliot , qui fut 
groz dommaige , car c’estoit ung chevallier et 
capitaine aussi prudent en guerre et aussi plain 
de cueur et hardiesse qu’on eust peu trouver. 

Peu detemps apres, le duc d’Orléans fut mené 
prisonnier au chasteau de Luzignan, a cing 
lieues de Poictiers, ou il fut longuement pri- 
sonnier. Voyla le commancement des bonnes 
fortunes du seigneur de La Trimoille, qui l’ont 


(1) Petit bois de haute-futaie, proche la maison 
d'un fief. 

tousjours accompaigné a son honneur et au 
proffit du royaulme de France, jusques 4 son 
décés. Et peu de temps apres le Roy luy donna 
Testat de premier chambellain, le fist chevallier 
de son ordre, et luy bailla la garde de son ca- 
chet et petit séel. 

Cing sepmaines ou environ apres ceste vic- 
toyre de Sainct-Aulbin , le duc de Bretaigne et 
sa fille puisnée allérent de vie a trespas, par- 
quoy madame Anne sa fille aisnée fut duchesse 
de Bretaigne, et , moyennant le mariage du roy 
Charles avec elle (que traicta le comte de Du- 
noys), la paix fut faicte entre le Roy et les 
princes de France , et aussi certain temps aprés 
avec Maximilian, roy des Rommains, pour le 
mariage qui avoit esté commancé entre sa fille 
Margueritede Flandres et ledict roy CharlesVIIT; 
en sorte que le royaulme de France fut en paix 
ct transquilité. 


OOO 
CHAPITRE XVII. 


Lentreprise de la conqueste du royaulme de 
Sécille et pays de Naples faite par le roy 
Charles VIII. Mort de ce prince. 


Le roy Charles, petit de corps et grant de 
cueur, deux ans aprés la guerre de Bretaigne 
finie , par l’oppinion des princes de son sang et 
de Ja pluspart de la noblesse de France , luy 
certiffié par ses cours de parlement et aultres 
gens de bon conseil , le royaulme de Sécille et 
pays de Naples luy appartenir, voyant son 
royaulme de France paisible, sans avoir doubte 
de ses voysips ne autres , entreprinst en faire la 
conqueste et le recouvrer. Et pour ce faire , en 
Van 1493, fist assembler une fort belle et grosse 
armée de troys mil six cens hommes d’armes, 
six mil archiers de pié, six mil arbalestriers , 
huyt mil hommes a pié, portans picques, et huyt 
mil aultres ayans hacquebutes (1) et espées a 
deux mains. L’artillerie estoit de mil quarante 
grosses piéces , cent quarante bombardes, mil 
deux cens vascardeurs. Et pour faire passer 
ceste armée le Roy s’en alia a Lyon; il mena 
avec luy, en ceste expédicion , le duc d’Orléans, 
mis hors de prison, le duc de Vendosme, le 
comte de Mompensier, Loys de Ligny, seigneur 
de Luxembourg, ledict messire Loys de La 
Trimoille, lecomte de Taillebourg, et plusieurs 
aultres groz seigneurs qui feirent le voyage 
sans soulde, gaiges , ne aultres bienfaictz , fors 
ceulx qu’ilz avoyent a cause de leurs estatz et 
offices. 


(1) Arquebuses. 

Alphonse, usurpateur du royaulme de Sécille 
et pays de Naples, par le décés de son pére Fer- 
dinand , qui peu de temps auparavant avoit dé- 
cédé, fut adverty de ceste merveilleuse et grant 
entreprise; et pour la rompre et empescher que 
le Roy n’eust passaige par les Italles et par 
Rome, se retyra au pape Alexandre, auquel , en 
présence de plusieurs cardinaulx et nobles rom- 
mains, Anthoine Sabellic tesmoygne avoir faict 
ceste persuasion ou remonstrance : 

« Je vouldroys , Souverain-Pontiffe, et vous 
» mes péres et princes illustres , que, tout ainsi 
» qu’en ceste petite assemblée , qui pour la ma- 
» gesté des assistans représente ung trés-ample 
» conseil, j'espére estre ouy, que je fusse en si 
» trés-hault et éminent lieu , que toute Italie me 
» peut veoyr et entendre ce que je veulx dire, 
» et que je pense de la tumultueuse entreprinse 
» des Gaules appellez Francoys ; et si mes per- 
» suasions ne povoyent proffiter, a tout le moins 
» je laisseroys tesmoygnage a tous, que je pré- 
» voy et cognoysles maulx qui en adviendront, 
» et que je me exhibe, par conseil , richesse et 
» force, y obvier et résister. Et combien que je 
» voye mon auctorité royalle estre diminuée 
» pour la vulgaire renommée de ceste guerre 
» galicque, et dissipée par l'industrie des Gaules, 
» qui dient ne demander aulcune chose en Ita- 
» lie, mais seullement passaige pour recouvrer 
» mon royaulme de Sécille, qu’ilz dient appar- 
» tenir a lear Roy, toutesfoiz je diray hardy- 
» ment, et chose vraye, que moins soliciteu- 
» sement je attendroys I’événement de ceste 
guerre, si je savoys que le mal en tumbast 
seullement sur moy et les myeus ; mais les 
enging des Gaules me sont peu congneuz , ou 
toute l’ltalie aura la guerre; et silz m’a- 
voyent (que Dieu ne vueille) de mon royaume 
exillé, lequel ilz dient par droict héréditaire 
leur appartenir, vouldroyent toutes les Italles 
supéditer et rendre tributaires. 

» Assez est congneue l’avarice des Gaules , 
leur grant ambicion d’ocuper et destruyre les 
extranges royaulmes et seigneuries, et la 
grant hayne qu’ilz ont tousjours eu et ont @ 
Yitalieque nom. Quelle plus grant cause eu- 
» rent leurs primogéniteurs d’assaillir aultres- 
» foiz toute Italie , lorsque la trés-puissante na- 
» ture, dame de toutes choses, ne les peult 
» empescher que, par rage et fureur, ne rom- 
» pissent et passassent les asperes et dures 
» Alpes, ne surmontassent par armes tout le 
» pays, le despouillassent de leurs richesses et 
» fortunes, et ne le feissent tributaire? Que fei- 
» rent les Gaules Senonnois , les Insubres, les 
» Briens, c’est-a-dire Bretons et Manceaux? 

» Entrérent-ilz pas en la cité de Romme, chief 
» de Italie, par force et violence? et l’aban- 
» donnérent a toute violence, rapinc et pillerie, 
» feu et sang, et l’eussent enti¢rement des- 
» truicte ne fust le Capitolle. 

» Pensez- vous, Pere-Sainct , et vous mes 
» péres et princes illustres , qu’ilz se voulussent 
» contanter de Naples, la Pouille et Calabre, 
» qui est le derrier anglet d'Italie? ce seroit 
» eulx renfermer de toutes pars en une petite 
» nasse ou prison; ilz y seroient en peu de temps 
» affamez si le surplus des Italles leur estoit 
» contraire. Vous me direz qu’ilz auront ceulz 
» de Gennes et Milan pour eulx: ilz entendent 
» assez que les Génevois n’ont foy ne acomplis- 
» gsement de promesse ; par quoy, si les Gaules 
» ne sont foulz n’entreprendront de suppéditer 
» la Pouille, Calabre et Naples, s'ilz n'ont tout 
» le surplus des Italles 4 eulx soubmis. Iz dient 
» vouloir aller faire la guerre aux Turcs; mais 
» est pour néant, sans le secours et intelli- 
» gence de toute Italie; qui me fait dire que je 
» ne puis vivement entendre en quel espoir, 
» par quel support, ne en quelle confiance ilz 
» ont commance ceste guerre, fors par la veue 
» de leur armée , laquelle commance a marcher 
» si bien équippée et en si grant nombre de 
» gens hardiz, qu’ilz pourront ruyner, et telle 
» est leur entreprinse, toute I’Italie, si du 
*consentement et intelligence de vous , Peére- 
» Sainct, et de toutes les communitez et sei- 
» gneuries du pays, n’y est diligemment pour- 
» yeu, et en grant maturité obvie. 

» Les bellicqueux mouvemens des Gaules sont 
» plus terribles que d’autres gens, parce qu'ilz 
» gont soudains et précipitez ; et davantage sont 
» si cruelz qu’ilz ne guerroient que pour tout 
» tuer et occire. Fiz ne veulent induces ne 
» treuves, permutacions de prisonniers , ne 
» prester l’oreille & gens éloquens, a prieres , 

» des Gaules; que pourrez facillement faire, 
» Pére-Sainct , si plaist & vostre béatitude, par 
» exhortacions, monicions et commandemens, 
» & ce les princes et communitez exciter. Et ce 
» pendant, vous, messieurs de Florence , Fer- 
» dinand mon filz, et moy, assemblerons noz 
» gens-d’armes et les envoierons au davant des 
» Gaules, a ce qu'ilz ne passent le fluve du 
» Pau; et s‘ilz sont les plus fors , et que les 
» aultres ne veulent nous donner secours, ches- 
» cun pensera en son affaire particuliérement. 
» Et quant a moy j’ay deélibéré, de toute ma 
» force et puissance , les empescher, par vio- 
» lente et exiciale guerre, qu’ilz n’entrent en 
» Mes pays, a ce que, par une avanturée be- 
» taille, sila chose est pour moy prospére , je 
» défende moy, les miens et toute Italie, sinon 
» gue, par louable et honneste , je finie ma vie 
» avec mon regne. » 

Le roy Alphonse fut louhé de tous, et par 
eulx entreprise faicte avec le pape Alexandre, 
Wenvoier orateurs et ambassadeurs vers tous 
les seigneurs et communitez , pour résister aux 
Francois.. Tout ce nonobstant , le roy Charles et 
toute son armée , telle que jay dessus escripte , 
entrérent en Italie et passérent les Alpes en la 
plus grant liberté, et en plus grand honneur et 
triumphe qu‘on sauroit dire ; car toutes les 
villes d’Italie envoiérent au davant des Francois 
présenter a leur Roy les clefz de leurs villes, 
le receurent non seulement comme roy, mais 
comme empereur ou monarque, avec -groz 
triumphes et honneurs inextimables. Quant il 
eut fait son entrée en Ja belle ville de Florence, 


; sen alla a Viterbe, ou, adverty que, a la re- 


queste de Ferdinand, fils du roy Alphonse, es- 
tant 4 Romme, le pape Alexandre luy vouloit 
nyer lentrée de la cité de Romme, envoya le 
seigneur de La Trémoille vers luy , savoir sa 
volunté; lequel y fut avec orateurs , et feit oa 


» persuasions , ne exhortacions. Et d’autant | peut falre au Pape telle et semblable persuasion 


» quiilz abhorrent et desprisent la gracieuse 
» coustume de batailler qui est entre les Ital- 
» liens, nous doyvons plus craindre leurs ar- 
» mes, et plus prendre de peine a les chasser 
» d’avec nous, et pour ce faire, droisser armée ; 
» et vous, Pére-Sainct , vous accorder avec tous 
» Jes princes et communitez d'Italie, en sorte 
» que, pour la commune defense, non seule- 
» ment des biens , mais aussi des vies, puissons 
» chasser et propulser ceste éminente peste. Et 
» si aucuns avoient intelligence avec les Gaules, 
» les induire a estre de nostre party, et user de 
» Vancienne coustume par laquelle toute Italie 
» se mectoit en union pour résister aux impe- 
« tueux mouvemens et soudaines assembiees 


i 


et oraison. 


Persuasion du seigneur de La Trémoille au 
pane Alexandre , ou sont récilez les dons, 
plaisirs et services faiz par les roys de 
France au Sainct-Sié¢ge apostolicque. 


« Si le parler faillit, Pére-Sainct , a Lucius 
» Crassus , lorsque, voulant venger sa_pater- 
nelle injure contre Cayus Carbon, s’estoit pré- 
» paré dire sa cause par davant Quintus Maxi- 
» mus, et a Tirtanus , surnommé Théophrastas, 
» en la petite persuasion qu'il estoit chargé faire 
» aux Athéniens, et que le trés-éloquent Cicéro, 
«en la tant noble cause que, pour Titus 

» Annius, homme de bon renom et son tres- 


grant amy, plaida davant le sénat, eut telle 
trémeur et crainte que plus ineptement n’avoit 
onc parlé, je doubte , davant si noble .assis- 
tance et vostre incrédible et divine sapience , 
ma rude et barbare bouche ouvrir pour dire 
ce dont je suis chargé: mais la facillité de 
vostre saincte personne, et vostre singuliére 
bénignité , avec l’auctorité de celuy qui vers 
vous m’envoye, me donnent hardiesse vous 
dire ce qui m’est commandé. C’est, Pere- 
Sainct , combien que le Roy, mon souverain 


' seigneur, ait tousjours extimé vostre pater- 


nelle begnivollence n’estre variable, mais 


' perpetuée en luy premier filz de I’Eglise; et 


que a ceste considéracion , deust prandre as- 
seurance de faveur, a cause de sa spirituelle 


aisneesse és choses qui sont de justice et par: 


equité favorables , comme est son entreprise 
du recouvrement de son ancien héritage le 
royaume de Sécille et pays de Naples , Cala- 
bre et la Pouille, usurpez par tirans qui n’y 
ont ny droit ne tiltre; ce nonobstant avez, 
comme a esté adverty, retiré en ceste cité de 
Romme, Ferdinand, filz de Pusurpateur Al- 
phonse, avec son armée, pour luy clorre le 
passage et son entreprinse , qui luy est dur a 


» croire , a la raison de ce que tousjours a extimé 


la Vostre Saincteté tendre a anichiller (1) tou- 
tes tyrannies , et faire & chescun rendre ce 
qui luy doit justement appartenir. 

» Vous ne ignorez , Pére-Sainct, le juste droit 
et tiltre du Roy ou royaume de Sécille et pays 
de Naples, Calabre et la Pouille, 4 cause du 


» don que Juy en feit René duc d’Anjou, et au- 


tresfoiz roy et seigneur desdictz pays, par 
faulte de hoir masle ; et que ce roy René avoit 
eu ce royaume et pays a cause de Loys son 
frere, approuve par voz prédécesseurs Alexan- 
dre V, Jehan XXIII et Martin ; lequel Loys 
y avoit juste droit , tant & cause de ses prédé- 
cesseurs , descenduz de Charles d’Anjou, 
frére du roy sainct Loys, que par résignacion 
qui en fut faicte 4 son proffit, par madame 
Jehanne, seur de Ladislaus , entre les mains 
dudict Pape Alexandre V; et que, tout ce 
nonobstant , Alphonse, roy d’Arragon , soubz 
umbre de une adoption que feit de luy ladicte 
Jehanne, avoit usurpé lesdictz pays de Sé- 
cille , Naples , Calabre et la Pouille, -et apres 
luy Ferdinandus Seyus, son filz bastard , 
prince desloyal , qui par son décés laissa plu- 
sieurs enfans, l’aisné desquelz est ledict Al- 


» phonse, a present occupateur sans tiltre et 


(1) Anéantir. 
1.C. D. M., T. IV. 


SANS REPKOCHE. 


» 

par force de tous ces pays. Et ne puit croire 
le Roy, mon souverain seigneur , quelque 
chose qu’on luy aye dit et rapporté, vous avoir 
approuve ne receu en roy ledict Alphonse, ne 
que veuillez son injuste et damnée querelle 
soustenir, mais mieulx ayder aux Francoys, 
protecteurs de la Voustre Saincteté et con- 
servateurs de l’apostolicque auctorité. Les ap- 
prouvees histoyres testiffient que depuis-l’em- 
pereur Constantin le Grant , vingt-cing papes 
ont esté mis hors le siége apostolicque et 
persécutez, tant par aulcuns empereurs que 
par le peuple rommain , qui sont : Julius 1°", 
Symachus, Sylvérius I°", Vigilius I[‘', Mar- 
tin I", Léo IIL, Eugénius If, Jehan VIII, 
Léon V ou VI, Jehan X, Bénédict Vill, 
Jehan XIV, Jehan XVI, Grégoire V, Béné- 
dict IX, Grégoire VII, Victor III, Pasca- 
lis If, Alexandre III et Boniface VI. Et on 
ne trouvera que depuis la plantacion de PE- 
glise militante, aulcun roy de France ne des 
Gaules ayt esté scismatique , ne donné auleun 
ennuy ne moleste aux saincts-péres de Romme; 
mais a esté le pays des Gaules ou de France , 
ainsi qu'il vous plaira le nommer, leur immu- 
nité, franchise , liberté, seureté , tuicion , mu- 
nicion et contre-arrest de leurs adversaires. 
Réduysez & mémoyre, Pere-Sainct, quelle 
amytié et confédéracion il y eut entre le pape 
Zacharie et le roy de France nommé Pépin. 
Ce Roy fist la guerre, par six ou sept ans, a 
ses despens, contre les Lombars, pour faire 
rendre tout le patrimoyne de I’Eglise. Et pour 
desservir le nom de trés-crestien, donna 
oultre a/’Eglise rommaine la cité de Romme , 
avec toute sa jurisdiction , ensemble toutes les 
terres, ports et havres de la plaige rom- 
maine , Civita-Veche , Viterbe, Pérouse, la 
duché de Spoléte; et du cousté de la mer 


» Adriaticque , la principaulté impérialle de 


» 


» 


Ravenne toute entiére qu’on appelle l’Exarcat, 
contenant en soy Ja cité de Ravenne, Forlif, 
Fayence, Imolle, Boulongne , Ferrare , Co- 
macile Servie, Pésérere, Arimyne, France , 
Sénogalle, Anconne, Urbin et toute la contrée 


» qu'on nomme aujourd’huy la Rémaignolle ; et 
» d’aultre part , en la campaigne neapolitaine , 


» 


» 


» 


ledict pays de Naples, qui maintenant est 
royauime, Capue, Bounyvent, Salerne et 
Calabre , haulte et basse , ensemble les isles 
de Sécille , Corseigne et Sardaigne ; et jacoit 
que, & ceste immuneuse libéralité et don trés- 
grant, le prothospateur, c’est-d-dire le vicaire 
ou connestable de I'Empire , se y opposast et 
en appeliast , néantmoins le Pape et I’Eglise 
rommaine en feirent acceptacion , et dep 
ar 

» les papes les ont faict confirmer par Charle- 
» maigne , filz dudit Pépin, et Loys-le-Piteux, 
» filz dudit Charlemaigne, roys de France et 
» empereurs, dont depuis, pour la possession , 
» PEglise rommaine a esté fort troublée par au- 
» uns empereurs , et tousjours secourue par les 
. roys de France. 
» Apres le pape Zacharie , Estienne second 
» de ce nom, auquel les Rommains creverent 
» les yeulx et le chasserent de Romme , fut re- 
» mis en son siéve par ledict roy Pépin ; si fut 
» Léon III, par ledit roy Charlemaigne. Quelle 
» amitié eut ledit Loys-le-Piteux , filz dudit 
» Charlemaigne , avec le pape Paschal, premier 
» de ce nom, quant en sa faveur se désista du 
» droit dé élire et nommer les papes, éves- 
» ques et prélatz, qui avoit esté donnée a l'em- 
» pereur Charlemaizne, par le pape Adrian ? 
» Fut pas aussi remis on siége apostolicque le 
» pape Eugénius III, par Loys surnommé le 
. Jeune, et le pape Innocent II, par Loys le 
. Gros, son pere, tous deux roys de France ? 
» En quelle humanité et doulceur fut receu en 
» France , Alexandre III, par le roy Phelippes 
» Augustes , qui luy donna asseuré chemin pour 
» retourner & Romme, ou il fut depuis humai- 
» nement receu par la crainte que les Romains 
» avoient dudict Phelippes Auguste ? Je serois 
» trop long, Pére-Sainct , de vous yéciter ce 
» que Jes histoires en ont escript , et d'aultres 
» plusieurs services impartiz par les Francois a 
» PEglise rommaine ; lesquelz premiérement 
» prindrent la hardiesse de extaindre les grosses 
» erreurs et hérésies, par glaive et fer, contre 
» les Arriens qu’on ne povoit par raisons et foy 
» surmonter, dont Clovis , premier roy crestien 
» des Francoys, fut premier aucteur, lorsqu’il 
» guerroia et subjuga les Visigotz en Acquitaine. 
» Regardons qui premierement remist en la 
» crestienne main la Terre-Saincte par les Turcs 
» oeupée : ce furent Geoffroy de Boullion , Bau- 
» goyn, comte de Flandres, Geoffroy de Lu- 
» zignen et aultres princes de France. 
» Toutes ces choses, Pére-Sainct, doyvent 
» Vostre Saincteté mouvoir, par souveraine gra- 
» litude , a supporter et favorer non seulement 
» mon souverain seigneur Charles , roy de 
» France par existance, reluysant en religion , 
» doulceur , clémence, justice et droicture , mais 
» aussi tous les Francois : et vous advisé, Pére- 
» Sainct, que cupidité de multitude de royaumes 
» ne affection de extranges seigneuries ne luy 
» ont fait ce groz labeur prendre , ne passer a si 
» grosse peine les rigoreuses Alpes, mais la dé- 
» votion et grant vouloir qu’il a, moiennant vos- 
» tre secours , de recouvrir Fempire de Gréce et 

» ville de Constantinople , par les Infidelles et 
» maleureux Tures occupez , qui est la chose, 
» comme il est a conjecturer , que plus en ce 
» monde désirez ; ce que pourra mieulx faire et 
» choisir le temps et fiea convenables lorsqu’il 
sera paisible de ses pays de Gécille , Callabre 
» et Naples. Et voz prie le Roy , mon souverain 
» seigneur, que ne luy donnez occasion d’estre, 
» & son grant regret, le premier de son lignage 

» qui ait eu guerre et discord a lEglise rom- 

» maine, de laquelle luy et les roys de France 

» chrestiens, ses prédécesseurs , ont este protec- 

» teurs et augmentateurs. » 

Le pape Alexandre, grant dissimulateur , luy 
feit briefve response, disant : « Je ne ignore, sei- 
» gneur de La Trémoille, le bon vouloir et sainct 
» désir eu par les roys de France au Sainet-Siége 
» apostolicque, et que ace moien ont le droit 
» de primogéniture spirituelle en l’Eglise acquis 
» et estre trés-chrestiens nommez, parquoy me 
» seroit chose dure et a toute la chrestienté ex- 
» trange, que-le roy Charles, mon premier filz 
» spirituel, voulsist & moy et a l’Eglise rom- 
» maine faire aucun desplaisir; et vous déclaire 
» que si luy plaist entrer en ma cité sans armes 
» en humilité , sera le trés-bien venu. Son preé- 
» decesseur Charlemaigne ainsi le feit , apres 
» avoir délivre les Italles de toute servitude, car, 
» ses gens de guerre laissez 4 Pavye , vinst sans 
» armesdemander la bénédiction de sainct Pierre; 
» mais fort me ennuyeroit que l'armeée de ton Roy 
» y entrast, parce que soubz umbre diicelle , 
» qu’on dit estre fort grant et tumultueuse , les 
» factions et bandes de Romme se pourroient 
» eslever et faire bruyt et scandalle, duquel 
» pourroient aux citoiens grans inconvéniens ad- 
» venir. » 

Le réplicque du seigneur de La Trémoille se- 
roit plus ennuyeux a lire que laborieux 4 es- 
crire de ma rude plume, parquoy , remys au 
conjectural sens des lecteurs , diray la conclu- 
sion de |’embassade, qui fut de envoier les ora- 
teurs du Pape avec le seigneur de La Trémoille 
vers le Roy , lequel ilz trouvérent 4 Bressangne, 
ou fut arresté et conclud le passage du Roy par 
Romme, non sans plusieurs aultres allées et ve- 
nues , ne par la libéralité du Pape , mais a son 
regret et par crainte; car luy et les groz sei- 
gneurs de ce pays , esloignez des évangélicques 
érudicions, et adhérans aux prédictions des as- 
tronomes et divinateurs, pensoient que ledit roy 
Charles devoit estre monarque de Europe, et 
disoient en avoir prophéties et pronosticques ; et 
pour le présage de ce, prenoient la ruyne de par- 
tie du chasteau Sainct-Ange , qui de soy-mesme 
estoit tumbé par terre en ce mesme temps. A 


~~ 
- 

laquelle fantasie, et aussi parce que le seigneur 
de Ligny , capitaine d’une bande des Alemans, 
avoit ja prins de assault le port de Hostie sur le 
Tibre , et la ville , Ferdinand , duc de Calabre, 
filz de Alphonse, usurpateur de Naples, se voiant 
de toutes pars par maleur assailly, et de secours 
et support désespéré , laissa Romme et prinst 
son chemin vers Naples. Le Roy entra dans 
Romme, ce que ne feit onc roy de France de- 
puis Charlemaigne, le dernier jour de décembre 
Van 1493 (4), par la porte Flamine, et ala lover 
au palais Sainct-Marc. L’entrée dura depuis trois 
heures apres midy jusques a neuf heures au soir, 
non sans grant habundances de torches et flam- 
beaux ardens ; et y demoura jusques au vingt- 
huytiesme jour de janvier ensuyvant, excerceant 
justice en Romme, telle qu’elle tournait a les- 
baissement de chescun. Tant qu’il y fut les pra- 
gueries et factions cesserent, parce que les auc- 
teurs d'icelles , trouvez en habitz dissoluz, feit 
pendre et estrangler, par l’advis des sénateurs , 
nonobstant qu'ilz fussent prebstres ou diacres ; 
qui donna grant crainte au reste des délinquens 
que la présence du Roy prohiba toutes violances 
en la cité de Romme, et le feit amer de tout le 
commun peuple; au grant regret duquel, et 
icelluy criant , vive France! partit de Romme 
pour le parfaict de son voyage, et avec son ar- 
mée en bon ordre alla conquérir le royaume de 


Cécille , pays de Naples , et duché de Calabre , 


nonobstant la résistence de Alphonse et son filz 
Ferdinand , lesquelz, non puissans de résister , 
donnérent lieu a la puissance de France et au 
bon droit du roy Charles. 

Je laisse ce que le roy Charles feit ou pays de 
Naples et royaume de Cécille dont fut paisible 
possesseur , parce que les histoires de France en 
sont plaines; mais pour continuer mon propos 
au plus brief, je diray comme le Pape, les Vé- 
niciens , Loys Sforce , usurpateur de Milan , le 
comte Pétillane et aultres seigneurs de Italie, 
amis de face et ennemys de cueur des Francoys, 
envieux de leurs incréables victoires et fortu- 
nées choses, assemblérent une armée de soixante- 
dix mil hommes , aussi bien armez et équippez 
qu’on pourroit diviser . pour surprendre le roy 
de France et sa compaignée, & son retour de Na- 
ples , dont il partit , pour retourner en France, 
le vingtiesme jour de may l’an 1514 (2) acom- 
paigné seullement de dix ou douze mille hom- 
mes avec partie de son artillerie, car le reste 


(1) 1494. 

(2) 1495. 

(3) Vice-rot. 
'4) Lisez le 20. 

Jaissa au comte de Mompensier , beau frére du- 
dict seigneur de La Trémoille, qu’il feit et laissa 
son vifroy (3) a Naples. 

Leroy de France, venu jusques 4 Sarsagne 
le vingt-septiesme jour (4) de juing ensuyvant , 
fut de lentreprise de ses cennemis adverty, dont 
ne se esbayst, combien que Je dangier fust a 
doubter ; mais , gectant son espoir en Dieu et a 
Ja hardiesse, vaillance et bonne expérience des 
gens qu'il avoit avec luy, deux jours apres alla 
pacquer (5) au pié des Alpes, ov se tinst par 
quelque temps pour y faire passer son artillerie, 
qui fut la plus grosse entreprinse , quant a ce, 
que jamais prince feit; car char ne charrette 
n’y estoyent jamays passez. Et sachant que le- 
dict seigneur de La Trémoille, pour sa hardiesse 
et grant vouloir, ne trouvoit rien impossible , 
luy donna ceste laborieuse charge , que volun- 
tiers accepta ; et si tres-bien y employa son corps, 
son espoir, sa parolle et ses biens , qu’il y ac- 
quist honneur et acroissement de la gréce de 
son seigneur et maistre. Et , affin que les gens 
de pié, alemans et aultres, se y emploiasent sans 
craindre le chault , qui estoit véhément et fu- 
rieux, les persuada par telles ou semblables pa- 
rolles: 


Persuasion du seigneur de La Trémoille aux 
gens-Varmes , pour passer Vartillerie du 
Roy par les Alpes. 


« L’expérience que le Roy, nostre souverain 
seigneur , a eue, mes fréres en armes, de vos- 
» tre fidélité, cueur, force et hardiesse, a tran- 
» cher et passer les Alpes et conquérir son 


~» royaume de Naples, luy donne asseurance de 


» rapporter la palme de ceste glorieuse victoire, 
» par vostre ayde, en France, contre le vouloir 
» et nonobstant l’entreprinse du Pape, des Vé- 
» niciens, duc de Milan, et aultres ses ennemys, 
» qui, comme amys, nous ont au venir porté vi- 
» sage et signe d’obéissance, et au retour, comme 
» desloyaulx contre la loy de honnesteté, pré- 
» paré ruyne de l’honneur francois, par une se- 
» créte armée de soixante-dix mil hommes (6) 
» mis aux champs, fort bien armez et équippez, 
» ainsi qu'on dit, lesquelz sont davant nous, en 
» embuschez , pour au passaige nous arrester. 
» Vous savez , mes fréres , que le nombre de 
» nostre armée est seulement de dix ou douze 
» mil hommes, et voiez ceste haulte et pénible 


(5) Camper. 


(6) Cette troupe n’était guére composée que de trente 
mille hommes. 

» montaigne davant nous, les citez et villes de 
» noz ennemys au derriére , et que le demourer 
» au pié engendreroit famyne; parquoy con- 
» vient par nécessité gaigner la plaine, et ouvrir 
» le chemin par feu et par nostre artillerie. Les 
» histoires nous asseurent , ct souvent l’avons 
» veu, que communément a la nécessiteé le plus 
» petit nombre de gens-d’armes bien conduictz, 
» a vaincu la multitude effrénée et oultrecuidée. 
» La propre nature d’entre nous des Gaules est 
» force, hardiesse et férocité. Nous avons au ve- 
» nir triumphé ; mieulx nous seroit mourir que 
» par lascheté perdre au retour la doulceur de 
» ceste louange , et que noz victoires , par faulte 
» de cueur, demourassent en langueur ou les 
» avons prinses, . 

» Ce considérant , le Roy, nostre souverain 
» seigneur, vous prie et persuade par ma bouche 
» que , mémoratifz de toutes ces choses , faictes 
» marcher vostre honneur au davant de Ja crainte 
» de voz vies, et que, voz hardiz cueurs non con- 
» vertiz en moulz fayes, luy monstrez par effect 
» la reste de vostre noble vouloir a passer son 
» artillerie par ces rigoreuses Alpes. La chose a 
» gens sans cueur semble impossible , mais aux 
» jaleux d’honneur n'est que passe-temps. Ne 
» craignons l’essay , car nature n’a constitué 
» chose si haulte ne difficille que la vertu n'y 
» puisse actaindre ne parvenir ; et nostre artil- 
» lerie hors de ce dangier mise, passerons, par 
» force de glayve et feu , davant noz ennemys. 
» Nécessité engendre courage et augmente la 
» force, et le désir de garder ’honneur acquis 
» croist le cueur, réveille esprit et chasse toute 
» crainte; et si est hardiesse tousjours par for- 
» tune secourue et aydée. Tous sommes en la 
» fleur de nostre aage, en la vigueur de noz ans 
» et en la force de nostre jeunesse; chescun 
» mecte la main a l’euvre, a tirer les charrois , 
» porter bouletz , et le premier qui gaignera le 
» plus hault de la montaigne avant moy aura dix 
» escutz. » 

La fin de ceste remonstrance fut que le sei- 
gneur de La Trémoille , ses vestemens laissez , 
fors chausses et pourpoint, se mist & pousser aux 
charroys et a porter gros bouletz de fer , en si 
grant labeur et diligence, que a son exemple la 
pluspart de ceulx de l’armée , mesmement les 
Alemans, de son grant et bon vouloir esbaiz , se 
rengerent a ceste cuvre; et par ce moien fut 
toute l’artillerie passée par les montaignes et 
vallées, avec les municions, par la prudente 
conduicte dudict seigneur de La Trémoille, qui 
tousjours croissoit les courages des Alemans et 
aultres, par belles parolles, choses excitatives 
a euvres difficiles , révcillans l’esprit , comme 

par trompetes, clarons, fleutes, tabours, bons 
vins , promesses de récompenses , et aultres sem- 
blables que bien entendent expérimentez capi- 
taines. Et, l’cuvre mis a louable fin, le seigneur 
de La Trémoille, noir comme ung more, pour 
l’extuante chaleur qu’il avoit supportée , en feit 
rapport au Roy, qui luy dist: « Par le jour- 
» dhuy, mon cousin, vous avez fait plus que 
» peurent onc faire Hannibal de Cartage ne Ju- 
» les César, au dangier de vostre personne que 


/ » ne voulustes one espargner a me servir et les 


A EY rece 


» miens. Je promectz a Dieu que si je puis vous 
» revoir en France, les récompenses que j’es- 
» pére vous faire seront si grandes que les aul- 
» tres y acquerront une nouvelle estude bien 
» me servir. » Le seigneur de La Trémoille luy 
respondit : « Il me desplayst, Sire, que mon 
= corps et mon esprit ne se peuvent mieulx ac- 
» guiter au deu de mon office , et ne veulx aul- 
» tre récompense que voustre grace et bienveil- 
» lance. » 


La journce de Furnoue. 


Les Alpes passées , le Roi alla disner au lieu 
de Furnoue, et a une lieue dela, pres de ses en- 
nemys , son camp fut assis. Le lendemain , apres 
la messe ouye, l’armée du Roy marcha en bon 
ordre. L’avant-garde estoit conduicte par le ma- 
reschal de Gye et le seigneur Jehan Jacques (1), 
italien; et assez pres d’eulx marchoient les 
Souysses en bon ordre, conduictz par monsei- 
gneur Engilbert Declaves, comte de Nevers , le 
Bailly de Dijon, et le grant escuier de la Royne. 
Les helles de l'armée estoient aux deux coustez. 
Guyot de Lovyers et Jehan de La Grange, 
maistres de I’artillerie, la conduisoient bien 
acoustrée pour tirer ; conséquemment marchoit 
la bataille de laquelle le Roy estoit chief. Les 
seigneurs de Ligny, de Pyennes, le bastard 
Mathieu , et aultres seigneurs et capitaines vail- 
lans et hardiz estoient autour de sa personne. 
Apres la bataille marchoit l’arriere-garde que 
conduisoit ledit seigneur de La Trémoille, ou 
estoit le seigneur de Guyse avec les guetz bien 
ordonnez. | 

L’armée des ennemys, qui estoit en fron- 
tiére , commenca tirer une grosse piéce d’artil- 
lerie contre l’avant-garde francoise, qui ne s’es- 
meut et passa oultre; puis l’artillerie des Fran- 
cois commenca tirer en si bonne sorte qu’elle 
brisa la piece qui avoit tiré contre eulx , et oc- 
cist le principal de leurs canonniers et aultres 
gens des ennemys, ce qui les feit ung peu recul- 


(4) Jean-Jarques Trivulce, seigncur milanais. 

ler. Et, voulans user d’une cautelle de guerre 
pour mectre en désordre l’armée des Francoys 
et frapper sur la bataille ou estoit Ic Rov, aprés 
avoir sceu par une espie l’acoustrement du 
Roy, feirent deux choses : l'une qu’ilz en- 
voyerent grant quantité d’Albanoys et Extra- 
diotz courir sur le bagage du Roy , quis’en al- 
loit a cousté gauche sur la gréve soubz conduycte 
du capitaine Audet , lequel , combien qu’il fust 
chevallier de bonne conduycte, prudent et hardy 
capitaine , ne povoyt a son désir faire marcher 
les gens dudit bagage qui estoyent en nombre 
grant. Et, par leur deffault, furent deffaictz et 
fa pluspart du bagage pillé par lesdictz Extra- 
diotz et Albanoys, dont l’armée de France ne 
fist compte. 

L’aultre chose que feirent les ennemys fut 
que eulx, voyans la constance des l'rancoys 
quilz ne pensoyent estre telle, mais les ju- 
geoyent ne batailler qu’en fureur ct sans ordre, 
assemblérent ung bon nombre des plus gens de 
bien et mieulx expérimentez de leur armée, 
pour donner sur la bataille des Francoys ou es- 
toit le Roy, lequel ilz se actendoyent prendre; 
mais il y obvia : car, prins des avant-garde, ba- 
taille et arriére-garde de son armée certain nom- 
bre des plus hardiz hommes, sans changer les 
chiefz, actendit ses ennemys en bon ordre et 
grosse hardiesse. Si vindrent les ennemys contre 
eulx, et le Roy et fa bataille contre ses enne- 
mys; et la gréve passée, se rencontrérent; et 
vindrent les avant-coureurs choquer assez har- 
dyment sur la bataille ou estoit le Roy, et, 
d'une part et d’autre, feirent de grans faictz 
d’armes, Puis, pour le renfort, la grant bande 
des ennemys qui s’estoit tenue au couvert és boys 
la pres, dont le marquis de Manthoue estvit 
conducteur, sortit impétueusement au descou- 
vert pour donner sur le Roy ; mais ladicte bande, 
qui estoit de huyct cens lances , fut rompue par 
ledict seigneur de La Trimoille et troys cens 
lances qu’il avoit soubz sa charge. Néantmoins 
la meslée fut grande, et y eut de grans coups 
donnés d'une part et d’aultre; mais, ainsi que 
Dieu voulut , les ennemys furent deffaictz et 
tous occis, fors ceulx qui peurent fouyr; car il 
y en eut grant nombre qui plus feirent de leurs 
esperons et chevaulx que de lears mains et bas- 
tons. Et demoura le roy de France victorieux , 
par le secours et bon service dudict seigneur de 
La Trimoille et aultres vaillans princes, capi- 
taines, et gens de bien de France. 

Ce dangier passé par ceste triumphante vie- 
toyre , le Roy , l’espée au poing et triumphateur 
des Italles, retourna en son royaulme de France, 
lors riche de paix et de tous biens; et , certain 

temps apres, vaccant l’estat de ladmiral de 
Guyenne, par le trespas dudict bastard Mathieu 
de la maison de Bourbon, ledict seigneur de La 
Trimoille en fut pourveu; et fist faire une fort 
belle nef, appellée la Gabrielle, du nom de 
son espouse, qu'il mist en pleine mer, bien 
équippée , pour le service du Roy et du royaul- 
me. Et lorsque ledit roy Charles travailloit a 
faire exercer justice en son royaulme, voulant 
ouyr deux foiz la sepmaine les plainctes de ses 
subgectz , avant que povoyr récompenser ledict 
seigneur de La Trimoille, selon sa promesse, 
des services qu’il luy avoit faictz et au bien pu- 
blicque, alla de vie & trespas au chasteau d’Am- 
baise, le septiesme jour d’apvril lan 1497, 
avant Pasques, selon la computacion de Paris 
ou l'on commance l'année & Pasques , et selon la 
computacion rommaine et de Aquitaine, l’'an 
1498, parce que les Rommains commencent 
Vannée a Noél , et les Aquitaniens , a la Nostre 
Dame de mars. Ce bon Roy ne laissa aulcuns 
enfans de sa chair, et fut son corps mis, avec 
les aultres roys de France, en l’église de lah- 
baye Sainct-Denys en France. 


CHAPITRE XVIII. 


Comment, apres le trespas du roy Char- 
les VUIT, le seigneur de La Trimoille fut 
appelle au service du roi Loys doustesme de 
ce nom. 


Le seigneur de La Trimoille fist grant dueii 
du trespas du roy Charles, son seigneur et mais- 
tre, non contre la raison , car avec lecorps per- 
dit Vespoyr de la récompense de ses labeurs , 
parce qu'il estoit sans enfans décédé, et que 
madame Anne de Bretaigne, sa vefve, avoit tous- 
jours quelque soupconneux regard sur luy, a 
occasion de la guerre de Bretaigne , aussi que 
monsieur Loys duc d’Orléans , qu’il avoit a la- 
dicte guerre prins prisonnier , succédoit a la 
couronne de France, comme le plus proche en 
ligne masculine collatéralle par faulte de la di- 
recte. Mais tout vinst au contraire de son yma- 
ginacion, car ledict duc d’Orléans, nomme 
Loys XII, incontinent aprés le décés dudict roy 
Charles et avantson couronnement, manda le- 
dict seigneur de La Trimoille, et, de son pro- 
pre mouvement, sans aulcune requeste , le con- 
firma en tous ses estatz, offices, pensions et 
biensfaictz, le priant luy estre aussi loyal que ason 
prédécesseur Charles, avec promesse de meil- 
leure récompense. Ledict seigneur de La Tri- 

moille le remercia , et mist si bonne peine de 
Juy estre obéissant que son bon service fist de- 
puis sortir une envie és cueurs d’aulcuns gentilz 
hommes qui plus servoyent le Roy de faulx 
rappors que de bon conseil, combien que la 
prudence du Roy fatsi grant durant son régne, 
et fat si jaloux de sa renommeée, qu'il expérimen- 
toit les gens avant que les croyre , et avoit gens 
pour son passetemps, sans lesquelz toutes les 
pesans affaires du royaulme estoyent conduictz 
et faictz: et combien gu’il n’eust les aureilles 
serrées aux parolles, toutesfoiz ne Jeur donnoit 
lieu a ’honnourable siége de sa mémoyre. 
L’affaire qui plus fist d’ennuy a l’esperit du 
Roy , au commancement de son régne , fut que 
dés ses jeunes ans avoit espousé madame Jehanne 
de France, fille du feu roi Loys XI, duquel a 
este cy-dessus escript, par la crainte diceluy 
Roy , qui sévere estoit 4 ceulx de son sang plus 
que la raison ne vouloit; toutesfoiz ne l’avoit, 
ainsi qu’on dit, jamais congneue charnellement, 
actendant la mutacion du temps et des person- 
nes, ace qu'il peust aultre espouse avoir, car 
indisposée estoit a généracion pour l’imperfec- 
tion de son corps, combien qu’elle eust fort beau 
visage. Or vinst le temps qu’il le peut faire sans 
contradition aucune; mais, luy qui vouloit 


droictement vivre et ne faire chose a sa royalle 


dignité répugnante , craignoit exécuter ceste an- 
cienne et continuée volunté, dont, aprés son 
sacre et couronnement, se déclaira audict sei- 
gneur de La Trémoille, pour en avoir son con- 
seil et aussi en porter la parolle a ladicte dame. 
Ledict seigneur feit response au Roy que s'il es- 
toit ainsi que jamais n’eust donné consentement 
&ce simullé et contrainct mariage, que facille- 
ment, selon son jugement, pourroit estre solu, 
actendu qu'il n’avoit icelluy consummé ne eu 
d’icelle dame , charnelle congnoissance : toutes- 
foiz que le mieulx seroit sur ce assembler gens 
lectrez , ayans le savoir et l’expérience de telles 
matiéres, et que cependant sentiroit le vouloir 
de ladicte dame, ce qu'il feit; car, par le com- 
mandement du Roy, ung jour.alla vers elle et 
luy dist : 

« Madame, le Roy se recommande trés-fort 
» & vous, et m’a chargé vous dire que la dame 
» de ce monde qu’il ame plus est vous , sa pro- 
» che parente, pour les graces et vertuz qui en 
» vous resplendent; et est fort desplaisant et 
» courroussé que voz n’estes dispousée a avoir 
» lignée, caril se sentiroit eureux de finer ses jours 
» en Si saincte compaignée que ia vostre. Mais 
» vous scavez que le sang royal de France se 
» commance a perdre et diminuer , et que feu 
» vostre frére le roy Charles est décédé sans 

» enfans; et si ainsi advient du Roy qui a pre- 
sent est , le royaume changera de lignée , et 
» par succession pourra tumber en main ex- 
» trange. Pour laquelle considéracion luy a este 
» conseillé prendre aultre espouse, si vous 
» plaist y donner consentement , jacoit ce que de 
» droict n’y ayt vray mariage entre vous deux , 
» parce qu'il dict n’y avoir donné aucun con- 
» sentement, mais Pavoir faict par force et 
» pour la crainte qu'il avoit que feu monsei- 
» gneur vostre pere , par furieux courroux, ac- 
» temptast en sa personne: toutesfoiz il a tant 
» d'amour & vous que mieulx ameroit mourir 
sans lignée de son sang que vous desplaire. 
» — Monseigneur de La Trimoille, dist ladite 
» dame, quant je penserois que mariage légitime 
» ne seroit entre le Roy et moy, je le prierois 
» de toute mon affection me iaisser vivre en 
» perpétuelle chasteté, car la chose que plus je 
» désire est les mondains honneurs contemnez 
» et délices charnelles oubliées , vivre spirituel- 
lement avec I’éternel Roy et redoutable Em- 
pereur, duquel, en ce faisant, et suyvant la 
vie contemplative , je pourrois estre espouse 
et avoir sa grace. Et d’aultre part je serois 
joyeuse, pour l’amour que j’ay au Roy et ala 
couronne de France dont je shis yssue , qu'il 
eust espouse a luy semblable, pour luy rendre 
le vray fruict de loyal et honneste mariage, la 
fin duquel est avoir lignée, le priant s‘en 
conseiller avec les sages, et nese marier par 
amour impudicque et moins par ambicion et 
avarice. » 

Le seigneur de La Trémoille récita le dire de 
madame Jehanne de France au Roy, qui, en 
gectant ung groz souspir , pourson cueur des- 
charger de douleur, dist : « Je suis en grant 
» peine et perplécité, mon cousin, de cestuy af- 
» faire, et non sans cause. Je congnois la bonte, 
» doulceur et bégnivolence de ceste dame, sa 
» royalle généracion, ses vertus incomparables 
» et sa droicture ; et d'aultre part je scay que 
» delle ne pourrois lignée avoir, et par ce def- 
» fault le royaume de France tumber en que- 
» relle et finablement en ruyne. Et combien 
» que je n'aye vray mariage avec elle contracté 
» ne eu delle charnelle compaignée, néantmoins 
» & la raison de ce que long-temps a esté tenue 
et réputée mon espouse par In commune re- 
» nommeée, et que en ces jours mes infortunes 
» ont esté doulcement par elle recueillies jus- 
» ques a la rencontre de ma présente feélicité, 
» me ennuye me separer d’elle , doubtant of- 
» fenser Dieu , et que les extranges nations 
» ignorans la vérité du faict, en detractent. » 

Pour toutes ces considéracions et aultres, le 

Roy diftéra, pour quelque temps, a faire dé 
clairer nul ce mariage, mais pressé par les pria- 
ces de France, obtinst ung briefdu Pape Alexan- 
dre VI, et juges déléguez pour congnoistre 
s'il y avoit vray mariage ou non. Lesquelz, 
apres avoir ouy luy et ladicte dame , et fait en- 
questre de ja vérité du faict en forme de drait, 
par sentence donnée en I’an 1499 (1) par le car- 
dinal de Luxembourg, évesque du Mans, mon- 
sicur Loys d’Ambaise , évesque d’Alby, et 
monsicur Ferrand, evesque de Cepte , juges dé- 
léguez en ceste partie par le Pape, ledict supposé 
mariage fut declaré nul, et licence donnée en 
tant que besoing estoit , par auctorité upostolic- 
que, audict roy Loys, de povoir prendre par 
mariage telle femme que bon luy sembleroit. 
Apres laquelle sentence donnée , il espousa ma- 
dame Anne, duchesse de Bretaigne , lors vefve 
dudict feu Roy Charles VIII, et bailla pour ap- 
penage a madame Jehanne de France, la duché 
de Berry, avec beau et honneste train , qu'il luy 
entretinst jusques a son décés, qui fut en Pan 
1505 en la ville de Bourges, ou elle feit tousjours 
depuis sa principalle résidence , et vesquit en 
si grant saincteté , que apres son décés Dieu a 
fait plusieurs miracles és personnes d’aucuns 
malades qui l’ont priée et réclamée. 


CKO 
CHAPITRE XIX. 


Comment, par la sage conduicte du sei- 
gneur de La Trémoille, Loys Sforce , usur- 
pateur de Milan, fut prinst prisonnier, et 
fa duché de Milan mise entre les mains du 
roy Loys XII. 


Apres toutes ces choses faictes en la seconde 
année du régue du roy Loys XII, nonobstant 
qu il eust trouvé son royaume pauvre de de- 
viers et riche @honneur , néantmoins meist si 
bon ordre en toutes ses affaires, que sans aug- 
menter ne croistre les tailles et aydes , mais les 
diminuant, droissa grosse armée, pour la recou- 
vrance de sa duché de Milan, lors oceupée par 
la tyrannie de Loys Sforce , qu’on nommoit le 
More, et laquelle avoit , par Francois Sforce, 
son pere, esté usurpée sur le pére dudict roy 
Loys , auquel elle appartenoit 4 cause de Va- 
lentine sa mere , fillede Phelipes Marie, vray 
duc de Milan , et espouse de monseigneur Loys 
duc d'Orléans , qui fut occis a Paris par la fac- 
tion de Jehan duc de Bourgongne, son cousin 
germain : laquelle armée ledit Roy Loys en- 


‘1) 14998. 


SANS REPROCHE. 


439 


voia dela les mons soubz la conduicte du sci- 
gueur d’Aubigny et du seigneur Jehan-Jaques , 
italien, qui feinrent telle peur audit Loys Sforce, 
que la ville de Milan par luy et Maximilian son 
filz babandonnée et laissée , se retirérent au roy 
des Rommains Maximilian. Parquoy fut ladite 
ville par les Francois prinse sans resistence, en 
ladite année 1489 (2); et peu de temps apres le- 
dict roy Loys y feit son entrée , et luy fut rendu 
le chasteau , qui estoit d’une merveilleuse de- 
fense et presque imprenable, comme aussi fu- 
rent plusieurs aultres chasteaux et villes dudict 
duché, et entre aultres la ville et communité de 
Génes, delaquelle le Roy feit gouverneur messire 
Phelippes de Ravastain., son proche parent a 
cause de madame Marie de Cléves, sa mere , 
puis s’en retourna en France. 

Incontinant aprés, ledict Loys Sforce, accom- 
paigné de grant quantité de Alemans et Souys- 
ses, par la faction des habitans de ladite ville 
de Milan, qui avoient avec luy intelligence , 
reprinst icelle ville , et en mist hors les Fran- 
cois et ledit seigneur Jehan-Jaques qui en estoit 
gouverneur, dont le Roy fut fort desplaisant , et 
soudain y renvoia son armée bien equippée , 
soubz lesdicts seigneurs d’Aubigny et Jehan- 
Jaques, ses lieutenans-généraulx en ceste guerre, 
qui estoient gens de cueur , hardiz , et de grant 
entreprinse et conduicte ; mais le bien faire leur 
fut difficile , a la raisondece qu’ilz ne s’accor- 
doient en délibéracions, contre l ordre de disci- 
pline militaire ; et de ce adverty , le Roy non 
ignorant ledict seigneur de La Trémoille estre eu- 
reux en ses entreprises , |l’envoia son lieutenant- 
général dela les mons avec lesditz seigneurs 
d’Aubigny et Jehan-Jaques , ausquelz manda le 
croire et faire ce qu'il diroit ; ce qu’ilz feirent , 
et furent de si bon accord, que avec l’armée 
francoise approchérent de la ville de Milan, de 
laquelle Loys Sforce vuyda, etavec centchevaulx 
seulement se retira en la ville de Novarre , ou 
estoit son armée, en laquelle avoit quatre mil 
Souysses, huit mil lancequenetz, huit cens hom- 
mes & cheval de la Franche-Comte de Bourgon- 
gne, et sept mil aultres gens de guerre de Italie; 
’armée du Roy, en laquelle y avoit dix mil 
Souysses , le suyvit ; et quant ilz furent devant 
Novarre, ledit seigneur de La Trémoille trouva 
moien de parier aux ennemys du Roy, quoy- 
ques soit, a partie d’iceulx et a leurs capitai- 
nes, ausquelz i? feit telles ou semblables re- 
monstrances : 

« Aulcun de vous, messieurs , ne ignore que, 
a bon droict et juste tiltre, au Roy de France , 

mon souverain seigneur, appartient la duché de 
Milan , 4 cause de madame Valentine Marie (1) 
son ayeule , unicque fille et héritiere de feu de 
bonne mémoyre Phelippes Marie , vray duc de 
Milan, et que Francisque Sforce, filz de Atten- 
dule Sforce, premiérement avanturier de guerre, 
de humble et petite maison, par tyrannie usurpa 
ceste riche duché, et encores par force et contre 
' paison, la tient Loys Sforce, son filz. A ceste 
considéracion je m’esbays dont vous , messieurs 
les Souysses , qui vous nommez amateurs d’é- 
quité, justice et droicture, voulez porter la 
faulse queretie contre le bon droict , le tyrant 
contre te vray seigneur, le simple chevallier 
contre un si puissant Roy , ung estrangier con- 
tre vostre congneu , et ung pauvre contre ung 
riche. 

» Quelle fureur occupe vos hardiz courages et 
droictes: voluntez de laisser la tant secourable et 
amoureuse alliance des Francoys , voz freres et 
voysins , pour a extrange et barbare nation ad- 
hérer ? Quel espoir prenez-vous en homme sans 
foy, non observateur de promesse , qui ne vous 
ame fors a sa nécessité , et ne sauroit vous tenir 
ce quiil vous a promis? Avez-vous oublié les 
honneurs et biens 4 vous faictz en si grant libe- 
ralité par les roys de France ? Ne vous peult 
certiffier de perpétuelle amour et confederacion 
la bien congneue confiance du Roy en la nation 
de vous, messieurs les Souysses, dont il a prins 
certain nombre de voz fréres ou enfans , pour 
la continuelle garde de son corps ? et vous, mes- 
sieurs les Alemans, ence qu'il est, 4 cause de sa 
mere , de vostre sang. 

» Quel reproche seroit-ce a vous et aux vos- 
tres, si vous soustenez tyrannie contre vraye 
seigneurie, injustice contre équité, rapine contre 
le juste tiltre , crudélite contre clémence , ré- 
bellion contre deue obéissance , et inhumanité 
contre clémence ! Je vous prie, messieurs , que 
vos yeulx gectez sur la raison , usans de droic- 
ture , remonstrez 4 Loys Sforce son tort, et le 
contraignez a rendre au Roy ce que par force il 
occupe , et par tyrannie retient; ct s'il est dur 
au croyre, avec égal ceuil regardez Ja raison et 
soyez pour l’innocence, en sorte que vostre cler 
renom n’en soit obscursy. » 

Ces remonstrances et aultres de trop long ré- 
cit donnérent occasion aux Souysses , lanceque- 
nets et Bourguignons, d’eulx assembler pour 
adviser 4 ce qui leur avoit esté dict par ledict 
seigneur de La Tremoille. Les aulcuns souste- 
noyent la maulvaise querelle de Loys Sforce , 


(1) Valentine était sceur et non pas fille de Philippe- 
_ Marie Visconti. Son pére était Jean Galéas Visconti. 

les aultres, et la plus grant part, le bon droicf 


et juste tiltre du roy de France, et , le tout mis 


& la juste balance d’équité, remonstrérent a 
Loys Sforce son tort , le persuadant faire com- 
posicion avee les Francoys; a quoy ne voulut 
entendre ne les Souysses payer de leur soulte, 
pour lesquelles causes luy déclairérent qu’ilz ne 
frapperoyent coup pour luy , et qu’il saulvast sa 
personne s'il povoit ; dont fut fort esbay , les 
priant, puisque ainsi le youlloyent habandonner, 
qu'il s’en allast avec eulx , en habit dissimullé , 
ce qu'il s’efforca faire soubz Vhabit d’ung cor- 
delier , parce que plusieurs cordeliers estoyent 
en son armée servans de chappelains et confes- 
seurs 5 et avec les Souysses sortit de Novarre, 
cuydant par ce moyen se saulver, mais il ne 
peult , car, comme les Souysses eussent faict 
composicion avec ledict seigneur de La Tre- 
moille et aultres capitaines , et eussent déclairé 
ledict Loys Sforce avoir évadé , ledict seigneur 
de La Trémoille , pour le trouver en l’armée, 
fist tous les Souysses et aultres gens de pié pas- 
ser soubz la picque, ou il fut congneu et prins 
par ledict seigneur. 

* Les nouvelles de ceste prinse furent inconti- 
nant portees par la poste au roy de France estant 
lors 8 Lyon, ung jour assez matin, dont fut 
joyeux, et pour donner partie de sa joye a la 
Royne, se transporta en sa chambre et luy dist : 
« Madame, croyez-vous bien que monsieur de 
» La Trémoille ait prins Loys Sforce? » Sa res- 
ponse fut que non, car encores n’estoit son cueur 
paciffié de la victoyre que ledict seigneur avoit 
eue contre le duc de Bretaigne, son pere. Et le 
Roy luy réplicqua : « Si a pour certain et vous 
» asseure que jamais roy de France n’eut ung 
» plus loyal et meilleur serviteur ne plus eureux 
» ell ses entreprises ; et si je ne meurs bien tost 
» je le récompenseray en sorte que les aultres 
» capitaines auront vouloir de me bien servir. » 
La Royne, voyant l’affectionné vouloir du Roy 
sur ledict seigneur de La Trémoille, ne dist 
chose aulcune au contraire, mais commenca a 
fort exalter icelluy seigneur. 

Des ce que le cardinal Ascaigne, frere de 
Loys Sforce qui estoit en la ville de Milan, 
sceut la prinse de son frére et la rupture de son 
armée , incontinant envoya ses enfans a Maxi- 
milian, roy des Rommains, et se mist aux 
champs le plus tost qu’il peult pour se saulver, 
et comme il vouloit se retirer 4 Boulongne , ac- 
compaigné de six cens hommes a cheval, Sou- 
cyn, capitaine vénicien et frere du marquis de 


Elle avait été mariée au duc d’Orléans, areul de 
Louis XII, en 1389. 

Mantue, le suyvit jusques au chasteau de Ry- 
volle, ou il le prinst avec cent mille ducatz et plu- 
sieurs riches bagues. Les citoyens de Milan, 
fort esbaiz de ceste prise, soudain envoyérent 
vers Je seigneur de La Trémoille et autres ca- 
pitaines, les clefz de ladicte ville, par leurs 
ambassadeurs chargez. de composer et moyen- 
ner pour leur forfaicture; pour lesquelz ouyr le 
conseil fut assemblé, ot présidoit le cardinal 
d’Amboise que le Roy y avoit envoyé , et, aprés 
lear peroration et requeste, iceulx esloignez 
du conclave , chascun en dist son opinion. Aul- 
cuns disoyent qu’on devoit mettre a sac la ville 
de Milan et l’abandonner au pillage, sans don- 
ner la vie 4 homme qui eust ptus de quinze ans, 
et que ainsi l’avoit faict aux Saxons le roy Clo- 
taire II et le roy Charlemaigne. 

La raison de leur dire estoit que les Milanoys 
scavoyent tres-bien le Roy estre leur naturel 
seigneur et la duché de Milan luy appartenir a 
vray tiltre héréditaire , pour tel l’avofent re- 
congneu et faict ie serment de fidélité ; que a ce 
moyen le Roy leur avoit diminué partie de leurs 
tributz, iceulx remis en leur liberté, erdonné 
et estably ung parlement pour leur administrer 
justice, mis hors la captivité de Loys Sforce , 
lequel usoit de leurs personnes, fermmes ct 
biens a son plaisir, marioit leurs filles 4 sa vo- 
lunte , et les tenoit en telle servitude que aucun 
des habitans n’eust ousé dire cela est mien; 
avoit oultre perpétué leurs offices temporelz , et 
donné plusieurs grans privilléges. Ce nonobs- 
tant , comme gens sans foy , ingratz , parjures, 
avoient conspiré contre le Roy , receu et remis 
en leur ville ledict Ludovic, choisissant Je ti- 
rant et persécuteur pour le vray seigneur et 
protecteur , et la pluspart des Francoys crioyent 
que les Milapnoys fussent deffaitz et ruynez. 
Le seigneur de La Trémoille considérant ) 
comme dict Tulle (1) en ses Offices, que a la 
conqueste des villes on se doit garder d’y faire 
chose téméraire ne cruelle, pour modérer ces 
opinions procédans plus de ire que de raison , 
commenca parler ainsi : 

« Quant ire et trop grant célérité se rencon- 
trent en la chose qu’on veult exécuter, vous 
entendrez, messieurs , que voluntiers la rendent 
mal faicte et au déshonneur de l’aucteur , a la 
raison de ce que trop grant célérité , témérai- 
rement et sans considéracion précipite les cho- 
ses, ct ire y ouvre sans prévoyr la fin. Pour ces 
considéracions le feu de nostre juste indignacion 
extraict et le conseil des plus saiges prins , re- 
gardons quel bien pourra de la ruyne de ceste 


(1) Cicéron, de Officiis, lib. I, ch. 24, 

tant riche et noble ville advenir. C’est la pre- 
miére- conqueste que noz péres, les Gaules, 
firent en Italie, ily a plus de deux mille ans; 
c’est leur édiffice et demourance qu’ilz nomme- 
rent la Gaule transalpine ; c’est le vray héritage 
du Roy et son paternel domaine. Je scay bien 
que , par les loix et statuz de plusieurs citez, la 
mort est la juste peine de moindres crimes que 
celuy de la rébellion et desloyaulté de ceulx de 
Milan; toutesvoiz doyvons considérer, mes- 
sieurs , la fragilité de nostre nature , et que sou- 
vent les hommes, par espérance solicitez, entrent 
es dangiers de guerres, et onc homme a peril 
ne se exhiba que I’actende de bonne yssue ne 
luy donnast quelque asseurance , et onc cité ne 
se révolta contre son naturel seigneur, qu'elle ne 
se extimdst a luy pareille en force et ne tendist 
a plus grant liberte. 

» C’est une chose en tous humains née que 
péché , soit au secret ou ep public, et n’y a sé- 
vérité ne rigueur de loy qui les en puisse tous- 
jours empescher. Les hommes sont facilles a de- 
linquer par fureur insanable et par fauite de 
non assez puissante bride de raison, et encores 
plus par foul espoir et cupidité. Le foul espoir , 
non voyant son péril , les conduit, et cupidité 
de prospérité ostentatoire les accompaigne, dont 
procéde que les incertains loyers et non asseu- 
rées récompenses excédent en puissance Jes dan- 
giers incongneuz et peines non pourpensécs ; 
puis la fortune du futur gaing incite les cou- 
rages & désirer liberté, empire et principaulte. 
Et davantage est une chose impossible , voire 
folle a croire, lorsque Il’humaine pensée est 
d’aucun immodéré affect surprinse et excitée , 
que par la crainte de la rigueur et séverité de 
la loy en puisse estre retraincte et prohibée. 

» Pour ces considéracions, messieurs , mon 
oppinion est , sauf vostre meilleur advis, que 
nonobstant la faulte des Milanoys, qui contre 
le Roy se sont révoltez et rébellez, ne doyvons 
aucune chose griefve contre eulx statuer ne or- 
donner , mais qu’on leur doit remectre l‘hon- 
neur et la vie, et commuer la peine de Jeurs 
corps en raisonnables amendes pécuniaires, pour 
Je deffroy de nostre armée , moiennant ce qu’ilz 
feront nouveaux sermens de fidelité , et pro-. 
mectront avec juremens, pour l’advenir, obéis- 
sance et fidélité au Roy , comme Jeur naturel 
et vray seigneur. Par ceste clémence, les aultres , 
qui ont comme eulx failly , non désespérez de 
pardon , se pourront plus légi¢rement repentir 
et eulx soubmectre a la raison : et si par cupi- 
dité de vengence nous les importunons et oppri- 
mons de mort, ou de trop longue poison, ou 
excessive rencon, les rendrons inmpuissans de 

deniers a paier leurs tribuz ct subvenir a noz 
bélicqueux usages , sans lequel ayde impossible 
est que le corps publicque puisse subsister. 

» Nous ne doyvons , comme juges , si estroic- 
tement pugnir les délinquens, mais considérer 
le grant bien qui peut venir et procéder de cité 
par modeéracion corrigée; et que mieulx est 
gardeée la foy des citoiens par doulceur et inno- 
cence que par la séverité des loix escriptes; 
mieulx est tollue l’oceasion de rébellion par 
honneste entretiennement que provocquer par 
crudelité les gens a obstinacion de mal; les 
choses perdues se doyvent, qui peut, par bé- 
nignité recouvrer , et les recouvertes, par jus- 
tice et doulceur conserver. Et pour brief con- 
clurre, en mon advis, je arbitre chose plus 
utille au Roy, nostre souverain seigneur, a 
nous , et a tout le pays, paciffier nostre ire , ou- 
blier nostre injure et modérer la vengence par 
clémence , que totallement ruyner et destruyre 
ceux qui se reppentent et demandent pardon. 
La condition des Francoys est prompte fureur 
et avoir pitie des vaincuz ; que ire immodérée 
ne perisse ce glorieux renom. » 

Tous ceulx du conseil furent de l’oppinion du 
seigneur de La Trémoille, et le jour du vendredy 
sainct de l'an 1500, qui fut Je dix-septiesme jour 
d’avril , sept jours aprés la prinse de Ludovic 
Sforce , les Milannois feirent amende honnou- 
rable au roy de France, en présence dudit car- 
dinal d’Amboise, ayant charge expresse du Roy 
pour la recepvoir en ladicte ville de Millan, en 
la maison du Roy. Publicquement et en grant 
solennité , leurs vices leur furent pardonnées et 
feurs biens saulvez, moyennant la somme de 
troys cens mil livres, dont ils baillérent cin- 
quante mille contans, les aultres cinquante mil 
promirent bailler le douziesme jour de may en- 
Suyvant, et les deux cens mil, a la volonté du 
Roy ; et feirent les nouveaulx sermens de fidé- 
lité. Tout cela faict , ledict seigneur de La Tré- 
moille , adverty de la prinse dudict cardinal 
d’Ascaigne, envoya vers les Véniciens, a ce 
quilz le rendissent au Roy avee ses ducatz et 
bagues qu’ilz avoyent prins en sa duché, et 
aussi l’espée royale du grant escuyer de France, 
laquelle avoit esté prinse és coffres du roy 
Charles VIII, 4 Furnoue, par les Albanoys , 
comme il a esté dict dessas ; et ou les Véniciens 
différeroyent , les y contraindre a main armée ; 
en quoy ils pensérent, et voyans fortune donner 
faveur audict seigneur de La Trimoille, luy en- 
voyérent ladicte espée avec ledict cardinal d’As- 


(1) Gonzalve de Cordoue. 
(2) Connu dans l'histoire sous le nom de duc de Nemours. 


caigne , et partie de ses bagues et ducatz. Quel- 
que temps apres fist mener ledict cardinal a 
Lyon , ou ja avoit esté mené Loys Sforce , son 
frére , lequel Loys Sforce fut depuis envoyé 
par le Roy au chasteau de Loches pour sa 
prison. 

Deux ans apres, le Roy retira et conquist le 
royaulme de Naples, mais ung an ou deux apres 
ledict recouvrement, Je perdit par la roupte 
d'une bataille que les Francoys eurent contre 
domp Ferrand , roy d’Espaigne, l’armeée duquel 
estoit conduicte par Gonsalle Ferrande (1), ct 
l’'armée de France par le comte de Guyse (2) de 
la maison d’Armagniac, et par messire Jacques 
de Chabannes, l’ung des hardiz chevalliers et 
capitaines qui fut onc en France. Et fut occis 
en ceste bataille (3) ledit comte de Guyse, et les 
Francoys deffaictz par la coulpe des trésoriers , 
qui, pour eulx enrichir des deniers ordonnez 
pour le deffray de l’'armée, la laisserent sans 
vivres, ne payérent a temps et heure les gens- 
d’armes, par le moyen de quoy ne se povoyent 
nourrir ne leurs chevaulx, et dont le Roy fut 
fort desplaisant ct courroussé , tant contre les 
gens-d’armes qui retournoyent , lesquelz ne vou- 
lut veoyr ne ouyr, que contre les trésoriers, dont 
en fist pugnir aulcuns par justice. 

Pour le recouvrement de Naples, quelque 
temps aprés, le Roy fist son lieutenant-général 
ledict seigneur de La Trémoille, qui partit de 
France et passa les monts avec une fort belle 
armée; mais en allant, une maladie le sur- 
prinst , nonobstant laquelle il passa oultre sans 
ge arrester pour icelle , jusques a tant qu'il fut 
par nécessité contrainct demourer par impuis- 
sance; car il fut si pressé de son mal que, déses- 
péré de vie , les médecins mandérent au Roy 
que impossible estoit a nature le relever , et que 
sans le divin secours ne pourroit guérir ; par la- 
quelle cause le Roy manda audit seigneur que 
peu a peu retournast en France, ce qu'il fist, a 
son grant regret, avec Parmee francoyse; et 
fut pres d’ung an apres tousjours continuelle- 
ment malade et hors d’espoir de santé , dont fe 
Roy estoit fort desplaisant , car c’estoit le sei- 
gneur de Court, du nombre de ceulx qui po- 
voyent service faire au Roy et a la chose 
publicque , le moins importun , et qui moins 
demandoit de choses au Roy, pour luy et ses 
serviteurs, doubtant luy desplaire, et aux 
princes et aultres capitaines esquelz on doibt 
esgallement distribuer les estatz, selon leurs 
qualitez et mérites, et que le Roy soit bien 


(3) Bataille de Cérignole, gagnée par Gonzalye ce 
Cordouc le 28 ayril 1503. 

servy, et que en sa nécessité il trouve a son 
secours plus d’ung , de deux, de troys et de 
quatre eapitaines expérimentez a conduyre ses 
guerres. 

Il se contentoit de peu sans trop entreprandre, 
et n’eust voulu par ambicion donner occasion 
aux princes de la Court ne aux gentilz-hommes 
méritans avantaige, d’avoir contre luy envie , 
considérant que les groz morceaulx , prins en 
hastivete et par exces , estranglent ceulx qui 
ainsi les dévorent; et remémoroit souvent les 
exces faiz a aucuns connestables de France et 
autres gouverneurs trop entreprenans par les 
princes du sang , mesmement durant les régnes 
des roys Loys Hutin, Jehan, Charles VJ et 
Charles VII. I! ne vendit one office, et n’en 
demanda jamais pour les vendre et en faire son 
profit particulier ; aucuns de Ia maison du Roy 
sen esbaissoit , vu son bon crédit , et mesme- 
ment ses serviteurs : pour ces considéracions et 
les merites dudit seigneur, vacant l’estat de 
gouverneur de Bourgongne et des pays adjacens, 
par le déces de monseigneur Gilebert de Cleves, 
comte de Nevers , le roy Loys en pourveut ice- 
luy seigneur; et I’a tenu jusques a son décés, 
a son honneur , qui est ung bel estat et fort dé- 
siré par les gens de bien. 


CKO 
CHAPITRE XX. 


Des meurs, vertus, gouvernement et forme 
de vivre de madame Gabrielle de Bourbon, 
premiere espouse du seigneur de La Tri- 
moille, ef monseigneur Charles leur filz; 
ow est incidemment parle d’'aucunes dames 
gui ont este excellentes en bonnes lettres. 


Nous avons veu comme, incontinant apres la 
premiere année que le seigneur de La Trimoille 
eut espousé madame Gabrielle de Bourbon, 
fille du feu comte de Mompensier , elle eut ung 
filz nommé Charles, ct a la raison de ce que la 
forme de vivre de celle noble dame vault bien 
estre réduicte 4 mémoyre, pour la doctrine des 
dames qui pourront lire cy-dedans, je escrip- 
ray en briefves parolles ce que je y ay peu 
veoyr et cognoistre : c’est que ceste dame estoit 
dévote et pleine de grant religion, sobre, chaste, 
grave sans fierté , peu parlant , magnanime sans 
orgueil, et non ignorant le lettres vulgaires. 
Tous les jours ordinairement assistoit aux 
heures canonialles , oyoit la messe et disoit ses 
heures dévotement sans ypocrisie ; celle se dé- 
lectoit sur toutes choses a ouyr parler de la 

Saincte-Escripture , sans trop avent s‘enquérir 
des secretz de théologie; plus amoit le moral et 
les choses contemplatives que les argumens et 
subtilitez escorchées de la lettre , par lesquelles 
le vray sens est souvent perverty; elle se con- 
tentoit de peu de viandes aux heures acous- 
tumées ; en public monstroit bien elle estre du 
royal sang , descendue par ung port assez grant 
et réverancial, mais au privé , entre ses gentilz- 
hommes, damoyselles, serviteurs et gens qu’elle 
avoit accoustume veoyr, estoit la plus bénigne , 
gracieuse et familiére qu’on eust peu trouver ; 
consolative , confortative et tousjours habon- 
dante en bonnes parolles , sans vouloir ouyr mal 
parler d’aultruy, ne de chose lascivieuse, volup- 
tueuse ne scandaleuse ; et hay oit les gens notez 
de telz vices. 

Elie estoit si magnanime que bien se contan- 
toit estre la plus part du temps privée des plai- 
sirs et doulceurs de mariage, et dormir seule en 
ennuy et regret, a ce que son espoux, en servant 
le Roy et s’emploiant aux affaires du royaume 
et du bien public , acquist honveur et louange. 
Elle amoit trop mieulx le rapport luy avoir fait 
louables armes que tout lor du monde ; elle es- 
toit libéralle et magnifique en conviz, tapis- 
series , vaisselle d'or ct d’argent, comme a sa 
maison appartenoit , sans superfluite : jamais 
n’estoit oyseuse , mais s’emploioit une partie de 
la journée en broderie et aultres menuz ouvrages 
appartenans & telles dames, et y occupoit ses 
damoiselles, dont avoit bonne quantité , et de 
grosses , riches et illustres maisons. Et quant 
aucuuesfoiz estoit ennuyée de telz ouvrages , se 
retiroit en son cabinet fort bien garny de livres, 
lisoit quelque histoire ou chose moralle ou doc- 
trinalle ; et si estoit son esprit ennobly et enri- 
chy de tant bonnes sciences , qu'elle emploioit 
une partie des jours a composer petitz traictez 
a l'honneur de Dieu , de la vierge Marie, et a 
l’instruction de ses damoiselles; elle composa en 
son vivant une contemplation sur la nativité et 
passion de Nostre-Seigneur - Jhésuscrist , ung 
aultre traicté intitullé le Chasteau de Sainct- 
Esprit, ung aultre traicté intitullé P/nstruction 
des jeunes filles, et ung aultre traicté intitullé 
le Viateur, qui sont toutes choses si bien com- 
posées qu’on les extimeroit estre plus ouvrage 
de gens de grans lectrés que composicion de 
femme; voire et si n’estoit aucunement présump- 
tueuse, car elle faisoit tousjours veoir et visiter 
ses compositions a gens de hault et bon savoir, 
comme je scay, parce que de sa grace me bail- 
loit la charge de les faire amander. 

Toutes ces bonnes meurs et condicions ay- 
dérent fort aux perfections que monseigneur 

Charles son filz acquist en jeunesse , voire au- 
tant que jeune prince qu’on eust sceu lors veoir. 
Aucuns trouvoyent extrange que ceste dame 
emploiast son esprit a composer livres , disant 


que ce n’estoit l’estat d’une femme; mais ce lé- 


gier jugement procéde d’ignorance ; car en par- 
lant de telles matiéres on doit distinguer des 
femmes , et scavoir de quelles maisons sont 
- venués , si elles sont riches ou pauvres. Je suis 
bien d’opinion que les femmes de bas estat , et 
qui sont chargées et contrainctes vacquer aux 
choses familiéres et domesticques, pour l’en- 
tretiennement de leur famille, ne doyvent 
vacquer aux lectres , parce que c’est chose ré- 
pugnant a rusticité; mais les roynes, princesses 
et aultres dames qui ne se doyvent, pour la ré- 
vérence de leurs estatz , applicquer a& mesnager 
comme Jes mécaniques, et qui ont serviteurs et 
servantes pour le faire, doyvent trop mieulx 
applicquer leurs esprictz et emploier le temps a 
vacquer aux bonnes et honnestes lectres con- 
cernans choses moralles ou historialles , qui in- 
duisent a vertuz et bonnes meurs, que a oysi- 
veté, mere de tous vices , ou a dances, conviz, 
banquetz et aultres passe-temps scandaleux et 
lascivieux ; mais se doivent garder d’applicquer 
leurs espritz aux curieuses questions de théo- 
logie , concernans les choses secrétes de la Di- 
vinité , dont le savoir appartient seulement aux 
prélatz , recteurs et docteurs. 

Et si a ceste considéracion est convenable 
aux femmes estre lettrées en lettres vulgaires , 
est encores plus requis pour un aultre bien, qui 
en peult procéder , c’est que les enfans nourriz 
avec telles méres sont voluntiers plus éloquens, 
mieulx parlans , plus saiges et mieulx disans 
que les nourriz avec les rusticques, parce qu’ilz 
retiennent tousjours des condicions de leurs 
méres ou nourrices. Cornélie, mere de Grachus, 
ayda fort, par son continuel usaige de bien par- 
ler, a l’éloquence de ses enfans : Cicero a es- 
cript qu'il avoit leu ses épistres , et les extime 
fort pour ouvrage féminin. La fille de Lélius , 
qui avoit retenu la paternelle éloquence, rendit 
ses enfans et nepveux disers. La fille de Hor- 
tense feit une trés-éloquente oraison en la pré- 
sence des Trivires de Romme. Les anciens ha- 
bundoyent en femmes trés-doctes en toutes dis- 
ciplines, mesmement les Grecz, entre lesquelz , 
comme nous lisons, y ¢ut plusieurs femmes treés- 
bien instruictes en philosophie. Platon eut entre 
ses aultres disciples , deux femmes, l'une nom- 
mée Lasthéma Manthinéa et l’autre Apiothéa 
Phliasia , lesquelles , comme a escript Dicear- 
chus, usoyent de vestement virille pour plus 
cominodément apprendre, Aretha, fille d’Aris- 

tipus, qui avoit esté disciple de Socrates , sccut 
tant de philosophie qu’elle en monstra et ensei- 
gna a son filz Aristipus le jeune. Pitagoras na 
eu honte d’avoir escript qu'il avoit moult aprins 
de philosophie de sa scur Théocla ; aussi endoc- 
trina en philosophie sa fille, a laquelle laissa 
par son testament ses Commentaires. L’amour 
qu’elle avoit aux lettres fut cause dont elle gar- 
da perpétuelle virginité, et soubz elle eut plu- 
sieurs pucelles ausquelles premférement aprinst 
la philosophie de pudicité et chastete. 
Alexandre fe Grant ne voulut espouser la 
fille du roy Daire, jacoit ce qu'elle fust tres- 
belle et trés-riche , et ayma mieulx prandre a 
femme , sans dot , Barsyne, fille de roy, toutes- 
foiz pauvre, parce qu'elle savoitles lettres grec- 
ques. Licurgts fut bien de ceste opinion, quant, 
par ses loix, ordonna qu’on prendroit les 
femmes sans dot, c’est-a-dire sans qu’elles eus- 
sent auleune chose en mariage , Ace que les 
hommes quissent les vertueuses femmes et non 
leurs richesses, et que pour ceste raison les 
filles se appliquassent a science et vertu. Nicos- 
trata, mére de Evander , fut surnommeée Car- 
mente , parce que richement composoit carmes 
et mettres par lesquelz prédisoit les choses fu- 
tures. Nous lisons que Mistis Lirica et Corvna 
sa disciple furent trés-bien instruictes en art 
poéticque, semblablement Anagora Milésia et 
Cornificia, seur du poéte Cornificius , laquelle 
composa plusieurs excellens épigrames, dont de- 
puis a eu grant louange. Et si nous voulons parler 
des dames crestiennes, pensons au savoir de Paule 
et Probe , dames rommaines ausquelles sainct 


Hiérosme a escript tant de belles épistres latines, 


et a la science argumentative de saincte Cathe- 
rine , qui, par argumentacions , surmonta cip- 
quante docteurs ; et ne oublions le livre compo- 
séen latin par saincte Brigide, ne les prophécies 
de toutes les sibilles. 

Or estoit donc madame Gabrielle de Bourbon 
pleine de bon scavoir et élégante en composi- 
cion prosaique, qui selon le jugement de Chri- 
sipus, en son livre de l’Institucion des enfans, 
donna ung naturel instruict 4 monsieur Charles 
son filz, prince de Thalemont, de aymer les livres 
et les bonnes lettres; et scay que oultre les con- 
dicions de vraye noblesse et de discipline mili- 
taire ol _monsieur son pere l’avoit songneuse- 
ment fait instruyre , estoit grant historien, et 
composoit trés-elegamment en épistres-et ron- 
deaux. Il excédoit en grandeur corporelle , pere 
et mére, et si estoit gros a l’advenant; et parce 
que aulcuns de ceulx du nom de La Trémoille 
avoyent esté graz , monsieur son pére , pour Vv 


| obvier, le mist entre mains de gens fort eveillez, 

lesquelz excitoyent a tous jeux penibles et hon- 
nestes, comme a saulter, gecter la barre, jouer a 
la paulme et a jouxter, et, combien qu'il ay- 
mast le passetemps des dames quant il estoit en 
Court, je scay qu’il a esté ung des chastes prin- 
ees qui fit one et qui plus avoit en horreur 
femmes meschantes. A son port et contenance , 
sembloit estre grave et fier , mais c’estoit une 
honneste gravité sans orgueil, plaine de magna- 
nimité et vuyde de adulation et flatterie ; et n’y 


avoit prince dont la familiarité de chambre entre. 


ses domesticques fust plus actractive a l'amer 

e révérer. Il parloit pea, et ne vouloit dire 
parolle perdue et qui ne portast fruict. Il fut 
marié jeune avec madame Loyse , fille de mon- 
seizgneur Charles de Coictivy , comte de Taille- 
bourg, et de madame Jehanne d’Orleans son es- 
pouse , fille du bon duc Jehan d’Angoulesme, a 
present réeclamé comme sainct , et seur de mon- 
seigneur Charles, pére du Roy francoys qui a 
présent est, qui fut une grant et grosse aliance. 

CHAPITRE XXII. 


Comment le seigneur de: La Trémoille fist son 
entrée en son gouvernement de Bourgongne. 
Des services que luy et son fils firent au 
Roy, és guerres contre les Genévois et Ve- 
niciens ; de la journée de Ravanne, et com- 
ment les Francoys laissérent la duché de 
Milan pour retourner en France. 


Le seigneur de La Tremoille se prépara pour 
faire son.entrée en la ville de Dijon, capitalle 
de la duché de Bourgongne, pour aprés aller 
veoyr et visiter les aultres villes et places de 
frontiere ; et bien accompaigné y alla certain 
brief temps aprés ot il fut honnourablement et 
a joye, lyesse et triumphe, receu; et luy fut 
faicte, par le chief des citoyens de ladicte ville , 
loraison ou persuasion telle que verrez , que- 
quessoit de mesme substance : : 


Oratson du chief de la ville de Dijon au sei- 
gneur de la Trémoille. 


« Sien vous n’y avoit que la faveur de for- 
tune qui a tousjours vostre glorieux renom ac- 


compaigné, trés-redoutable prince et seigneur,: 


ne se trouveroit nation qui ne se extimast trés- 
eureuse d’estre soubz vostre modéracion gouver- 
née; mais voz exaltées vertuz, vos mémorables 
gestes et faicz, vostre magnificence , Prudence 
et doctrine a ce adjouxtées, font que vous estes 
désiré , loué, et par admiracion regarde de tou- 

tes les crestiennes provinces. A ceste consi- 
déracion , voyans les choses fatalles si bien 
quant a nous disposées, que le Roy, nostre sou- 
verain seigneur , asseuré de vostre loyauté, 
vous a voulu de ce pays faire gouverneur, em- 
pereur et modérateur , qui estes de nostre sang, 
de nostre terre et de nostre généracion , nous 
resjouyssons et exaltons , et oultre rendons gré- 
ces & la souveraine déité et royale Majeste , de 
ce bénéfice , que nous extimons opulent , riche, 
précieux et favorable, espérans que par vostre 
prudente conduicte et hardiesse, nous, noz égli- 
ses , parens et biens, seront protégez , deffenduz 
et gardez de toutes irréligions , sacriléges , in- 
justices , pilleries, forces, violences, concucions, 
dépopulacions , homicides , excés et autres tri- 
bulacions qui adviennent souvent par faulte de 
bon ordre en pays de frontiere comme cestuy ; 
et que la renommée de voz fortunées victoyres 
nous servira de murailles , rempars ct artillerie 
pour réprimer les soudains mouvemens des in- 
dustrieux Flamens, pertinax Hennuyers, cruelz 
Séquanoys , haulsaires Suysses , excessifz Ale- 
mans , et aultres envieux de la frugalité , ri- 
chesse et bonté de ceste fertile habundante 
terre. 

» Aussi que voz progéniteurs portans le nom 
de La Trémoille , yssuz , nez et nourriz en ce 
territoire , toujours ont acquis les mérites d’hon- 
neur, par le bon traictement qu’ils nous ont 
pourchassé et quis ; soubz ceste confiance et Ja 
vostre mansuétude , trés-redoutable et trés-puis- 
sant prince et seigneur, mectons eutre voz 
mains nous, noz voluntez , noz choses sacrées , 
enfans, femmes, faiilles, facultez, possessions , 
chevances et toutes noz fortunées choses ; 4 ce 
qu’il vous plaize nous protéger , deffendre et 
descharger de toutes injustices , pour lesquelles 
les royaumes et seigneuries tumbent en ruyne 
et sont de gent en gent transférées. Et de notre 
part, l’église vous soustiendra, la noblesse vous 
donnera secours, le peuple commun vous 
obéyra , et tous ensemble par un accord , nous 
y employerons corps et biens. » 


Response faicte par le seigneur de La Tre- 
moille a ceulx de Dijon. 


« Si par multiplications de grdce je me po- 
voys acquicter envers vous, messieurs de Dijon, 
de vostre honnourable recueil , exibicion d’hon- 
neur et bienveillance, je m’efforceroys le faire ; 
mais vous plaira le brief langaige accepter, avec 
le grand désir que j'ay de vivre avec vous en 
paix , au proffit du Roy et au vostre; a mon 
honneur et a lutilité publicque. Mon vouloir est 

droict , mon intencion bonne et mon espoyr as- 
sez grant , reste que je crains ne povoir obéyr, 
d’autant que les complexions des gens sont di- 
verses a tous, vous priant bénignement excuser 
les faultes si vous y en trouvez, et me estre ay- 
dans a l’exécution de ma charge. Vous entendez 
assez, messieurs, que la force d’ung Roy et 
d’ung royaume principallement consiste en I’u- 
nion des subjectz, en l’obéissance qu’ilz doy vent 
ii leur prince , en leur richesse, en exercice d’ar- 
mes, et en la municion et fortification des villes, 
citez, chasteaulx et places fortes. Vous avez re- 
nom d’estre trés-riches , vous estes louez de l’u- 
nion que vous avez en I’obéissance royalle , et 
par les histoires assez appert de la hardiesse et 
bon exercice aux armes que les nobles de ce 
pays ont eu, comme encures ont; reste savoir 
si vos villes et Dlaces sont bien fortiffiées , car 
c’est la force du royaulme et le mur inaccessible 
desennemys que une place munie et garnie d’ar- 
tillerie , vivres et aultres choses nécessaires 
pour soustenir ung siége , nourrir une garnison 
et actendre ung secours, qui est Ja principalle 
chose ou le Roy, nostre souverain seigneur , 
gecte ses yeulx, préste son esprit et applicque 
ses biens, dont j’espére plus au long vous 
parler. » 

Il fist son propos court, doubtant ennuyer, 
et s’en alla, fort bien accompaigné , tant de ses 
gens que de ceulx du dedans , en ladite ville de 
Dijon , ou il fut trés-bien traicté et festie par 
les seigneurs et dames, entre lesquelz il se sa- 
voit au gré de tous entretenir. Quelque temps 
apres, alla faire son entrée on parlement de 
Dijon , et en la maison commune des citoyens , 
ot il fist plusieurs belles remonstrances pour le 
proffit publicque ; et se porta si tres-bien en ce 
fouvernement qu’onques il n’y eut reproche ; 
et diray une chose de ce seigneur peu veue en 
aultres seizneurs de sa qualité , qu'il a tousjours 
eu je cueur munde et nect du vice d’avarice 
et les mains immacullées de dons corruptibles 
et de présens d'or et d’argent; car one n’en 
prinst pour quelque plaisir qu’il fist, publicque 
ou prive. 

Environ ce temps fut pourveu par le Roy de 
V’admiraulté de Bretaigne , vacant par le déces 
du prince d’Oranges, qu’il adjouxta a l’admi- 
raulté de Guyenne qu'il avoit eu par long-temps 
paravant par le trespas de monseigneur Mathieu, 
bastard de Bourbon ; et , comme admiral sus- 
dit , bientost apres feit faire une fort belle na- 
vire nommeée Gabrielle, dunom de son espouse ; 
depuis en feit encores faire une aultre, qui bien 
a servy au royaume de France pour la guerre 
de mer. L’un des gentilzhommes de sa maison , 

nommeé messire Regnaud de Moussy, chevallier 
hardy, de bon esprit et de grant entreprise , a 
esté son visadmiral. 

En Van 1507, il alla dela les mons avec le 
Roy, pour le recouvrement de la villede Gennes, 
laquelle s’estoit contre le Roy révoltée , par la 
faction et conduicte d’un taincturier nommé 
Paule de Novis, homme de plus grant cueur 
que de prudence , qui avoit incité les Genévois 
a rébellion, et a chasser les Francois hors de 
Gennes , dont mal lui prinst; car Gennes , re- 
couverte par les glorieuses armes des Francois , 
le Roy présent , accompaigné du seigneur de La 
Trémoille et aultres princes , il feit descapiter 
ledit Paule de Novis, comme bien avoit mérité. 
Et de Gennes te Roy s’en alla a Milan, non sans 
le seizneur de La Trémoille, qui jamais ne le 
perdoit de veue. Et ladite année , monseigneur 
Jehan de La Trimoille , frére dudit seigneur , 
ainsi qu’il alloit a Rome remercier le Pape qui 
luy avoit envoié le tiltre et chappeau de cardi- 
nal, fut d'une fiévre continue surprins , en la 
ville de Mitan, ou il décéda, au grant regret de 
son frere, et de son nepveu le princede Thale- 
mont ; il tenoit en 'Eglise cinquante mille livres 
de revenu ; car il estoit évesque de Poictiers et 
arcévesque d’Aulx ; et si avoit plusieurs autres 
groz bénéfices; et combien que sa chasteteé , 
bonte et science , méritassent telles dignitez, 
honneurs et biens, toutesfois ne les avoit euz 
sans la faveur de son frére aisné, ledit seigneur 
de La Trimoille. Son cueur fut laissé en l’église 
des freres Mineurs de Milan, et son corps ap- 
porte en l’église Nostre-Dame de Thouars , ot 
il gist soubz un sepulchre de mabre. 

Apres toutes ces choses , fut traicté l‘accord 
de Cambray, par la conduicte de monseigneur 
Georges d’Ambaise, arcévesque de Rouhan, car- 
dinal et légat en France, et madame Margarite 
de Flandres, entre le pape Julius Maximilian , 
roy des Romains, soy disant empereur, le roy de 
France, et Ferdinand, roy d’Espaigne , qui fut 
fort pernicieux pour les Francois; car soubz 
umbre d’icelluy, on feit depuis plusieurs grans 
tors au roy de France. Par le moien de ce si- 
mullé accord ou paix fourrée, tous ces princes 
entreprindrent depuis contraindre les Véniciens 
a leur rendre les places et seigneuries par eulx 
usurpées, dont ilz furent sommez par le roy de 
France , chief de ceste entreprinse, comme y 
ayant le plus grant intérest, 4 la raison de ce 
que les Veéniciens usurpoyent Bresse, Bergomme, 
Cremonne, et aultres villes et seiyneuries de sa 
duché de Milan. Et parce que les Véniciensg’y 
voulurent entendre, le Roy droissa grosse pr- 
mée contre eulx, qu’il fist passer dela les monts, 

et y fut en personne, non sans le seigneur de La 
Trimoille, qui tousjours estoit le premier prest 
a faire service au Roy, son seigneur et maistre , 
et au royaulme. 

Les Véniciens de l'autre part délibéroyent de 
actendre le Roy avec belle et grosse armée; et 
le dix-huictiesme jour de may (1) l’an 1509, se 
rencontrérent les deux armées a Agnadel, ou y 
eut grosse et cruelle bataille qui dura quatre 
heures , et finablement les Véniciens y furent 
deffaictz, et leurs gens de pié presque tous occis 
sur le champ. Berthelomy Dalviane , chief et 
lieutenant-général de l’armée vénicienne, y fut 
prins prisonnier par le seizneur de Vaudenesse, 
(rére du mareschal de Chabanes. Ledit seieneur 
de La Trémoille et le prince de Thalemond son 
filz se y portérent trés-bien et y acquirent groz 
honneur. Par Je moyen de ceste victo. re, le roy 
de France retira sesdictes villes de Bresse, Cré- 
monne, Bergomme, et aultres estans des appar- 
tenances de la duché de Milan, et fist rendre a 
rEglise rommaine les villes de Serne, Rommai- 
gene, Imole, Favonce, Forlyne, et autres terres 
que le pape Julius querelloit; et au roy des rom- 
mains, Véronne, Patavie (2), Tréevise et aultres 
lieux ; et audit roy d’Espaigne , Beronduse et 
Tarante. 

Certain peu de temps aprés , ledit cardinal 
d’Ambaise, légat en France, qui manyoit le Roy 
et son royaume en si bonne sorte que le peuple 
francoys ne fut onc mieulx traicté, alla de vie a 
trespas , qui fut groz dommage et perte, car ila 
semblé a plusieurs personnes de bon esprit que 
a occasion de son décés, le traicté de Cambray 
fut enfrainct par le pape Julius, par le Roy des 
Rommains et le roy d’Espaigne , parce que in- 
continant aprés ledit pape Julius fist alliance 
avec les Véniciens, et s’efforcea faire perdre au 
roy de France sa duché de Milan, par l‘intelli- 
gence qu’il avoit avec le roy des Rommains et 
le roy d’Espaigne, qui tous faulsérent leur foy 
et serment baillez et faicts oudit traicté de Cam- 
bray, lequel traicté fut pourchassé au dommaige 
des Francoys et a ce qu’ilz, assemblez , fussent 
deffaiz par les Véniciens, ce que espéroyent les- 
dictz pape Julius, roys d’Espaigne et des Rom- 
mains, qui advinst au contrafre. 

Le Roy fut fort troublé de ces entreprinses , 
plus couroussé de Vingratitude du pape Julius, 
auquel il avoit faict tant de services et plaisirs 
i l'augmentacion du siége apostolique, et mes- 
mement en la restitucion de la ville de Boulon- 
ene, laquelle il avoit recouverte contre ceulx de 
Bénétyvolle, et mis entre les mains dudit pape 

Julius, et eust voluntiers trouvé les moyens pour 
luy monstrer qu’il ne devoit ainsi le traicter : 
sur quoy assembla en la ville de Tours les ¢ves- 
ques, prélatz, docteurs, et autres gens de bonnes 
lettres de son royaulme, pour savoir commant 
et en quelle sorte, sans offenser Dieu, il y de- 
vroit procéder; et fut advisé qu’on feroit ung 
concille (qui fut commancé a Pise, et depuis 
transféré 4 Lyon), mais il n’y eut auleune con- 
clusion. Ce pendant les Véniciens, les Souysses, 
qui avoyent esté gaignez par ledit pape Julius, 
et les Hispaniens faisoyent la guerre au roy de 
France, en sa duché de Milan, et, pour remons- 
trer ausditz Souysses qu'ilz avoyent mal faict 
d’avoir laissé le Roy, qui tant leur avoit faict de 
biens, et les gaigner, le Roy envoya vers eulx, 
jusques en Souysse, ledit seigneur de La Tré-. 
moille, jequel y fut longuement en dangier de 
Sa personne ; et n’eust esté son humilité , cau- 
telle et prudence, l’eussent retenu pour l’argent 
quilz demandoyent au Roy pour la prinse du- 
dit Loys Sforce; et néantmoins fist tant qu’il 
gaigna au Roy certains quentons desditz Souys- 
ses, et s’en retourna en leur grace et amour. 

Comme on faisoit toutes ces choses, monsieur 
Gaston de Fouex, duc de Nemoux, qui que- 
relloit le royaulme de Navarre contre ceulx qui 
sont descenduz de !a maison d’Alebret, se des- 
roba du Roy, et avec luy le prince de Thale- 
mont, filz dudit seigneur de La Trémoille, pour 
aller & Milan, ou le seigneur de Chaulmont, de 
la maison d’Ambaise, estoit lieutenant-général ; 
le Roy et ledict seigneur de La Trémoille fai- 
enirent estre courroussez de ce que ces deux 
jeunes princes s’en estoyent allez sans leur con- 
gié, mais envoyérent aprés eulx or, argent, et 
tout ce qui leur estoit nécessaire; et quant ilz 
eurent esté quelque temps a Milan, ledit prince 
de Thalemont retourna en France, et laissa a 
Milan ledit duc'de Nemoux, qui y fut lieute- 
nant-géneral pour le Roy, apres le trespas du- 
dict seigneur de Chaulmont. 

A son entrée dudit Estat, il prinst Ja ville de 
Boulongne, et la mist hors des mains du pape 
Julius, par Padvis et oppinion dudit concille: 
et tost aprés les Souysses vindrent assiéger Mi- 
lan, mais n’y feirent rien; semblablement les 
villes de Bresse et Bergomme se_ révoltérent 
‘pour les Véniciens, et tost aprés furent recou- 
vertes par les Francoys, et la ville de Bresse 
pillée, ou leg Francoys se enrichirent pour les 
richesses qu’ilz trouvérent dedans. 

En ce temps, le pays de IJtalie estoit fort op- 
primé de guerres et pillé de gens d’armes, tant 

des Francoys, Souysses , Espaignolz, que Vé- 
niciens ; et on quaresme de l’an 1512 (1), les 
armées du Pape, des Souysses et Hispaniens se 
joygnirent , quérans les moyens de surprendre 
les Frangoys et les chasser de ce pays; mais 
ledit duc de Nemoux, par l’oppinion et saige 
conduicte des anciens capitaines de France qui 
estoyent avec luy, y résistoit tousjours, a la 
gloire et honneur des Francoys. 

Apres plusieurs saillies et rencontres, le jour 
de Pasques ensuyvant, toutes ces armées se 
rencontrérent davant Ravanne, ow la bataille 
fut grant, et aussi longue et cruelle qu’on en 
veit onc; car d'une part et d’aultre la vertu de 
hardiesse fut si grant, et y eut de si grans 
proesses faictes, qu'on ne scet a qui bailler ’hon- 
neur de la victoyre. Toutesfoiz le camp demou- 
ra aux Francoys, non sans grant perte de plu- 
sieurs gens de bien, par ung malhbeur, car, 
comme ilz fussent demourez les maistres et eus- 
sent mis en fuitte les adversaires (qui leur de- 
voit suffire), ledict duc de Nemoux , suyvant 
sa martialle fureur et se confiant en la riant face 
de fortune , tout yvre de la doulceur de gloyre 
par luy en ‘ceste bataille acquise , contre l’oppi- 
nion des anciens capitaines et la doctrine de 
Végéce , qui deffend suyvir une armée descon- 
fite, s’en alla gecter entre ung grant nombre 
de Souysses qui se retiroyent , ou fut suyvy, 
pour la deffense de sa personne, par plusieurs 
gens de bien, a leur grant regret non sans 
cause; car en ceste suyte ledict duc de Nemoux 
fut occis , et avec luy le seigneur d’Alegres, le 
lieutenant du seigneur de Ymbercourt, le capi- 
taine Molart , le capitaine Jacob, et ung capi- 
taine alemant nommeé Phelippes: toutesfoiz ne 
demoura pas ung desdictz Souysses, car, incon- 
tinant aprés , le reste des Frangoys allerent en 
ordre sur eulx, et les deffirent en mesme lieu. 

Les jeunes capitaines et chiefz de guerre, ja- 
coit ce qu’ilz ayent aulcunesfoiz plus de har- 
diesse que les anciens, toutesfoiz ne doyvent 
aulcune chose entreprandre ne exécuter sans 
culx ; et combien que Ja vertu de hardiesse soit 
bien requise en ung chief de guerre, autant y 
est requise la science de l’art , et seroit bon que 
ung lieutenant-général eust ces deux qualitez. 
Cicéro préfére la science de l’art a la vertu; 
néantmoins semble que le vertu soit plus re- 
quise, parce que avec icelle, par bon conseil , 
l'on peult plus faire que par la science sans la 
vertu, comme nous tesmoygnent les nobles faictz 
de Alexandre-le-Grant, Hanibal et Scipion , 
qui, tous troyz, furent chiefs de guerre en leur 

jeune aage ; car jacoit ce que au moyen de leur 
jeunesse ne peussent avoir science et expérience 
suffisans de l'art militaire , et aussi des cautelles 
et ruzes de guerre, néantmoins, par leur verta 
et hardiesse, conduictes par le conseil des expé- 
rimentez , feirent des choses plus grans que plu- 
sieurs aultres anciens qui ont ev seulement la 
science de l’art. Et autant en pourrois-je dire 
dudit seigneur de La Trémoille, qui tousjours 
a conduit sa hardiesse par louable conseil et non 
par son seulsens. 

Apres la bataille gaignée par les Francois, 
prindrent la ville de Ravanne et la pillérent; 
mais tant perdirent de gens de bien a ceste ba- 
taille et en si groz nombre, qu’ilz se treuvérent 
feubles pour résister aux continuelz assaulx que 
leur faisoient les Souysses , Italiens et aultres 
soustenans le party de Maximilian, filz de feu 
Loys Sforce qui estoit mort prisonnier ; en sorte 
qu’ilz furent contrainctz laisser la ville de Milan 
et retourner en France, ala grant mutacion des 
choses fortunées du roy Loys XII, lequel , dés 
entree de son regne, avoit tousjours prospéré 
en ses entreprinses, et autant eu de nobles vic- 
toires en Italie que aucun de ses prédécesseurs ; 
car I'pspace de douze ans n’entreprinst chose 
ne aultre pour luy dont il n’eust ’honneur et la 
gloire; mais soudain fortune changea sa bien- 
veillance, et par la disposition divine, les aultres 
roys ses voisins furent contre luy, a l’exhorta- 
cion du pape Julius qui dispensa, contre raison , 
le roy des Rommains et Ic roy d’Espaigne des 
juremens et séremens qu‘ilz avoient faiz a Cam- 
bray, dont il envoia ung brief audit roy d’Es- 
paigne, ainsi que récite l'aucteur de la Cronique 
de Flandres. 


SK 
CHAPITRE XXII. 


Comment , par faulte d’avoir obéy au seigneur 
de La Trémoille , lieutenant-général du roy 
Louis XII, Parmée des Frangoys fut rom- 
pue davant Nevarre. 


Tout ce nonobstant, le roy Loys, fort affec- 
tionné au recouvrement de sa duché de Milan, 
délibéra y envoier grosse armée, pour laquelle 
droisser feit assembler son conseil, qui fut 
d'oppinion qu’on différast ce voiage jusques a 
ung autre temps, a la raison de ce que le pape 
Julius droissoit contre luy grosses menées avec 
Flamens , Hennuyers, Brebancons , Angloys, 
Hispaniens et Souysses, et que ja le roy d’Es- 
paigne avoit mis sus une armée pour aller on 
rovaulme de Navarre , par le moyen de quoy le 

Roy avoit assez affaire pour la deffense de luy 
et son royaulme, sans aller guerroyer au loing; 
mais le Roy qui se sentoit fort {njurié des las- 
chetez de ses confédérez par ledict traicté de 
Cambray, ne peult estre destourné qu’il n’en- 
voyast une armée a Milan, de laquelle il fist 
chief ledit seigneur de La Trémoille, qui n’ousa 
le reffuser, combien qu'il congneust la charge 
estre dangereuse pour les causes susdites. Et 
fut son armée de cing cens hommes-d’armes et 
six mil hommes de pié prestz a marcher, apres 
lesquelz le Roy promist envoyer aultres cing 
cens hommes-d’armes, quatre mil lancequenetz 
et aultres gens de pié de France; soubz laquelle 
confiance ledict seigneur de La Trémoille , lieu- 
tenant-général du Roy, accompaigné du duc 
d’Albanye, du seigneur Jchan-Jaques , italien , 
du seigneur de Bussi, du marquis de Saluces , 
monsieur René d’Anjou , seigneur de Méziéres, 
son nepveu , et aultres gros personnages , pas- 
serent les monts, prindrent Alexandrie, Vis- 
sures et Pavye, et commancoit Milan a parle- 
menter pour se rendre. 

Ledict seigneur de La Trémoille fut adverty 
du grant nombre des Souysses et aultres gens 
qui estoyent venuz au seeours dudict Maximi- 
lian, lequel estoit dedans Navarre; au moyen 
de quoy rescripvit au Roy quil envoyast le 
nombre des gens de cheval et de pié qu’il avoit 
promis: ce que le Roy ne peult faire , a la rai- 
son de ce que son royaulme estoit assailly en la 
Picardie par les Angloys, Hennuyers et Fla- 
mans, et en Acquitaine par les Hispaniens qui 
avoyent ja prins Pampelune, principalle ville 
du royaulme de Navarre; et manda audict sei- 
gneur de La Trémoille que avec le petit nombre 
de gens qu'il avoit, avanturast et mist en asard 
son entreprinse: ce qu'il différa faire, par le 
conseil de ceulx qui avec luy estoyent , jusques 
a triple commandement et injunction par lettres 
du Roy eseriptes de sa main, dont furent fort 
troublez. 

Finablement , pour obéyr au commandement 
du Roy, ledict seigneur de La Trémoille et 
aultres capitaines estans avec luy, feirent mar- 
cher l’armée vers Novarre , prindrent le boule- 
vert, et furent prestz a donner l’assault; mais 
advertiz que ledict Maximilian, filz de Ludovic 
Sforee, estoit ou chasteau de Novarre, accom- 
paigné de dix mil Souysses estans dedans la 
ville, et que aultres dix mil Souysses venoyent 
& lenr secours, délibérez passer par le chemin 
de Tracas, tindrent tous ensemble conseil vers 

le soyr, et advisérent que le mieux seroit aller 
au-davant des dix mil Souysses qu’on actendoit, 
et camper audit lieu de Tracas pour les com- 
batre , parce que c’estoit une plaine propice 
pour les Francoys, dont la pluspart estoyent 
gens de cheval, et fort aysée pour le combat a 
cheval. En ensuyvant ceste oppinion , le mares- 
chal des logeis du camp alla davant pour mar- 
quer les logeis; mais, a l’appétit du seigneur 
Jehan-Jaques , marquis de Vigent (1), qui est 
prés dudict lieu de Tracas , lequel voulut espar- 
gner ses hommes et subjectz, le mareschal logea 
larmée, et droissa Je camp a moictié chemin, 
en ung lieu fort estroict et mal aysé pour gens 
de cheval , et trés-avantageux pour les Souysses 
qui estoyent a pié , au desceu dudit seigneur de 
La Trémoille , qui estoit erime capital si dis- 
cipline militaire eust esté bien gardée. 

Lediet seigneur de La Trémoille demoura 
davant Novarre toute la nuyt, avec troys cens 
hommes-d’armes , troys mil hommes de pié et 
six piéces d’artillerie , pour repousser les dix 
mil Souysses qui estoyent dedans la ville, s‘ilz 
sortoyent. Le lendemain prinst son chemin, 
avec ses gens et artillerie , pour aller 4 Tracas ; 
mais a moyctié chemin, qui estoit de deux 
lieues ou environ, trouva son camp droissé, 
dont il fut fort esbay et trés-mal contant , parce 
que le lieu estoit estroict et propre pour les 
Sonysses estans a pié, et contraire a gens de 
cheval , qui veullent le large ; et , pour desloger 
et s’en aller & Tracas, assembla les capitaines 
et leur dist ce : 

« La conclusion du conseil hier par nous te- 
nu, Messieurs, davant Novarre, fut que, 
pour rencontrer les dix mille Souysses venans 
au secours de ceulx de Novarre, et les em- 
pescher de se joindre avec eulx , irions loger 
a Tracas (2); et néantmoins Je mareschal-des- 
logeis, de son auctorité sans mon congé, a 
logé le camp 4 son plaisir, & nostre grant 
désavantaige, et au désir de noz adversaires , 
si veullent venir sur nous, OU pour passer sans 
estre par nous veuz, et se rendre a Novarre 
avec leurs compaignons , puis tous ensemble 
venir donner sur nous et nostre petite com- 
paignée; parquoy me semble, sauf vostre 
meilleur advis , que devons marcher jusques 
a Tracas , et desloger de ce lieu contraire a 
» nostre vertu , et que celluy qui a faict le lo- 
» geis soit pugny comme transgresseur de |’é- 
» dict du chief de l’armée , et violateur de la 
» loy militaire; car aultrement le faire seroit 

» donner permission a chascun de faire a son 
» plaisir et appétit , par le moyen dequoy tum- 
» berions subit en désarroy et désordre, a nostre 
» déshonneur. 

» Vous entendez trés-bien, Messieurs , qu'il y 
» a des heures que le meilleur est de reculler te 
» combatre, et des aultres , que l’assaillir est 
» urgent et nécessaire. Jules César nous en laissa 
» l’expérience , lorsque Juy, adverty de la grant 
» assemblée de gens que faisoyent ceulx des 
» Gaules, n‘actendant la perfection de leur ar- 
» mée, ne aussi qu’ilz eussent ordre mis en leurs 
» affaires , mais se avanceant , vinst sur eulx et 
» rompit leur entreprinse. Luy-mesme, saichant 
» que les Souysses vouloyent entrer en nostre 
» pays de Gaule, par force et contre son vouloyr, 

» et, prenans leurs chemins par Savoye en la 
» haulte Bourgongne, estoient ja sur la riviére de 
» Saonne , actendit qu’ilz eussent faict pont sur 
» ladicte riviére, et que une partie d’eulx eut 
» passé ; et, lorsqu’il veit leur armée divisée 
» par Ja riviere qui estoit entre deux, fist mar- 
» cher son armée estant a Bresse, avec grant ai- 
» ligence par nuyt, et vinst donner sur le reste 
» desdictz Souysses qui estoient au-dela de la- 
» dicte riviére , dont il fist si grande tuerie que 
» nul ou peu en demoura en vie ; et vous asseure, 
» Messieurs, que, si nous laissons assembler les 
» deux bandes des Souysses, que a peine les 
» pourrons deffaire , veu que le lieu ou sommes 
» est a nostre désavantaige. » 

Aucuns desdictz seigneurs et capitaines fu- 
rent de l’'advis dudit seigneur de La Trémoille, 
lieutenant-général ; mais ledict seigneur Jehan- 
Jaques y contredist , disant qu'il n’estoit a con- 
jecturer que les Souysses les vinssent assaillir, 
et ne sauroyent passer sans estre veuz de ce 
Heu ; aussi que , s'ilz alloyent camper a Tracas, 
destruyroient tout le pays, parce que c’estoit 
une plaine couverte de bledz et riche de pretz , 
qui donneroit occasion aux villains dudit pays 
de se révolter contre eulx , et ne leur voul- 
droyent bailler aulcuns vivres; et davantage 
que les chevaulx de l’artillerie et du bagage es- 
tovent allez en fourage. Pour lesquelles causes 
ledict seigneur de La Trémoille ne peut estre 
le maistre pour ceste foiz, a Ja grant perte des 
Francoys, comme nous verrons. 

Or done , congneu par le seigneur de La Tré- 
moille que force estoit demourer en ce Jieu , et 
que la nuyt approchant empeschoit le desloger, 
mist ordre en son camp, et fut l’armée droissée, 
de laquelle i! menoit avant-garde , le seigneur 
Jehan-Jaques la bataille, et le seigneur de Bussy 
Varriere-garde. Les dix mil Souysses furent di- 
ligens , et ne faillirent a passer par Tracas, et 

eulx rendre a Novarre , ou ilz entrérent a dix 
heures de nuyt , et y demoureérent pour boire 
et eulx rafrafchir , jusques environ minuyt, que 
eulx et Jes aultres dix mil Souysses partirent 
bien accoustrez , et se mirent en trois hotz ov 
bandes; I’une bande estoit de dix mil, et ches- 
cune des aultres deux de cing mil, qui estoit 
en tout vingt mil. Ilz arriverent au camp des 
Franeoys au poinct du jour, ou la bande des 
dix mil Souysses vinst donner sur Pavant-garde 


que conduisoit ledict seigneur de La Trémoille, 


Veffort fat grant et avantageux power les Fran- 
cois, car l’avant-garde deffit six ou sept mil 
Souysses de ladicte bande, en sorte que les 
Francois cuidoient avoir gaigné la bataitle; mais 
les aultres deux bandes desdictz Souysses ( ches- 
cune desquelles estoit de cing mit) se gectérent 
sur l’artillerie et la gaignérent ,“parquoy la ba- 
taille qui estoit presque toute de Italiens , et 
aussi l’arriere-garde, eulx retirer sans coup 
frapper ; et si tous se fussent aussi bien aequic- 
tez que ledict seigneur de La Trémoille et ceulx 
de l'avant-garde qu'il conduisoit , Fhonneur en 
fust aux Francois demouré , combien qu’ilz ne 
perdirent que cinquante hommes-d’armes , dont 
en y avoit trente de la compaignée dudict sei- 
gneur de La Trémoille , et douze cens advan- 
turiers , tant Alemans que Francois ; et desdictz 
Souysses furent occis huyt mil et plus; néant- 
moins ceulx qui demourerent furent les mais- 
tres; onc homme ne fut plus courroussé que le. 
dict seigneur de La Trémoille, parce qu'il] estoit 
chief de ceste armée deffaicte, et s'en retourna 
en France blécé en aulcuns lieux, non sans 
srosse perte, ear la pluspart du bagage fut perdu 
pour les Franeois; le Roy, scachant la vérite 
du fait , fut-fort desplaisant , mais n’en donna 
le blame audict seizneur de La Trémoille, sa- 
chant linconvénient estre advenu pour ne l'a- 
voir voulu croire. 


SOIR 
CHAPITRE XXIII. 


Comment le roy Loys XII envoia le seigneur 
de La Tremoille, son lieutenant général , en 
Normandie, pour la fortification du pays 
contre les Anglois , et de Coraison qu’il feist 
aux gens du pays. 


Incontinant aprés ceste perte, le roy Loys 
fut assailly en son royaulme par ses ennemys ; 
et , doubtant que les Anglois descendissent par 
la Normandie, y envoya ledict seigneur de La 
Trimoille , son lieutenant général , pour fortif- 
fier les villes et persuader le peuple ala défence 

de leur pays ; laquelle charge ledict seigneur 
exécuta trés-bien , et premierement se trans- 
porta en la ville de Rouhen, ou Jes principaulx 
de ladicte ville, et aussi de tout le pays , furent 
assemblez , et leur feit iceluy seigneur telle ou 
semblable oraison ou persuasion : 

« Assez vous est congneu , messieurs de Nor- 
» mendie, le bon vouloir du Roy , nostre sou- 
» verain seigneur, tant envers vous que les aul- 
» tres provinces de son royaume, et combien 
» prudemment ses grans affaires ont esté jusques 
» cy conduictz au soulagement de tout le peuple, 
» sans exaction , pillerie, ne moleste de novu- 
» veaux subsides, gens-d’armes ne aultres fa- 
» tigues, qui souvent adviennent soubz umbre 
» des guerres, au grant regret de chescun, et 
» non sans murmures tollérées ; et que, depuis le 
» roy Charles VII, les tailles n’ont esté plus 
» basses qu’elles ont esté @prant ce régne , au 
» moien que le Roy ait tousjours eu guerre hors 
» le royaume , non sans contraincte, mais pour 
» recouvrer la duché de Milan , qui est son dom- 
» maine ancien , a luy par juste tiltre apparte- 
» nant a cause de son ayeulle madame Valen- 
*» tine. Et apres que, par le divin secours.et la 
» prohesse de nobles hommes, et aultres gens 
» bellicqueux ct marciaulx de son royaume, il 
» a eu recouvert ce quide droit luy appartenoit, 
» et oultre par ses haulx faictz d’armes con- 
» trainct les Véniciens rendre a l’Eglise rom- 
» maine, 4 Maximilian, soy-disant empereur, 
» et au roy d’Espaigne, les villes que sur eux 
» ilz usurpoient, voire et davantage mis entre 
» les mains du pape Julius la cité de Boulongne , 
» autresfois donnée au sainct Siége apostolicque 
» par le roy Pepin, pére de Charlemaigne , em- 
» pereur, roy de France; ce Julius, oublieux 
» de toutes ces gratitudes, a laissé la mansnétude 
» et humilité de l’aigneau , et prins l’orgueil, 
» arrogance et ambicion du lion, pour dévorer, 
» si possible luy estoit, celuy qui I’a préservé 
» du dévorement des ravissans loups ; et , pour 
» ce faire, a excité presque tous les princes cres- 
» tiens aux armes, et mis au chemin de tyran- 
» nie, combien que, comme vicaire du chief de 
» PEglise, les en devroit révocquer. 

» Le roy d’Espnigne, soubz umbre d'ung fiaulx 
» tiltre qu'il prétend ou royaume de Navarre, 
» veult usurper Acquitaine, les Suysses la Bour- 
» gongne, le pape Julius Italie, et les Anglois 
» le pays de Normandie, Picardie et Paris. Les 
» Acquitaniens dient quilz se défendront, les 
» Bourgongnons en ont bon vouloir , les Picars 
» ne demandent que les armes; ne reste plus 
» que a faire vostre vouloir, qui excédez, comme 
» fesmoignent les histoires, toutes les aultres 

» nations, en hault vouloir, bon cueur et exé- 
» cution. Vous savez, Messieurs, combien d'en- 
» nuys, pertes et dommages les Anglois ont, le 
» temps passé , faiz a ce pays , destruict églises, 
» ruyneé villes, bruslé maisons , viollé filles et 
» femmes, et mis a sac bourgs et villages; vous 
» congnoissez par le rapport de voz péres les 
» meurs de ce peuple, leur orgueil, leur cruaulte, 
» leurs desloyautez , leur petite foy. Leur entrée 
» est cruelle, le fréquenter avec eulx plain de 
» suspecton , et leur yssue accompaignee de dé- 
» solacion: et & ceste raison n’en devez la com- 
» paignie désirer ; aussi le Roy pense que vous 
» n’en voulez en facon quelconque; mais , parce 
» que par mer pourroyent vous prendre au des- 
» pourveu et endommager voz pays, le Roy 
» m’envoye vous advertir de leur entreprisc , et 
» & ce que mectez ce pays en ordre de deffense, 
» en quoy iJ veult vous donner secours. Autres- 
» fois vostre duc Guillaume , surnommeé /e Bas- 
» tard, yssu de vostre sang, conquist le royaume 
» d’Angleterre; parquoy semble bien au Roy 
» que vous seulz deffenderez non seullement 
» vostre pais, mais les aultres limitrophes , du 
» dangier des Angloys. Et, pour ce faire, il 
» convient en premier lieu mectre voz villes de 
» frontiére en estat de deffense , tant par rem- 
» pars , artillerie, que aultres fortiffications, les 
» avitailler et garnir de gens expers au feu et 
» aux armes, puis ordonner gens de guerre, 
» tant sur mer que sur terre, pour rompre leur 
» entrée. 

» Messieurs, je vous prie que des yeulx de 
» Vesprit regardez le bon vouloyr du Roy, le 
» bon traictement qu’il vous a faict , sa deélibe- 
» racion juste et saincte , et la maulvaise que- 
» relle et desloyauté de ses ennemys , et vous- 
» mesmes jugerez que Dieu sera pour luy et 
» pour ceulx qui le serviront. Considérez d'une 
» aultre part que ce n’est rien ou peu chose de 
» la puissance des Angloys, et qu’ilz ne vindrent 
» one faire guerre en France, fors au temps 
» qu’ilz y ont veu discord civil et question intes- 
» tine, ou que le royaulme ait esté d’autres 
» guerres molesté. Le roy Phelippes Auguste les 
»en chassa; et, parce que depuis les roys et 
» princes de France furent en concorde, n’y 
» ousérent retourner pour faire guerre , jusques 
» au temps du régne de Phelippes de Valoys, 
» que Jes Angloys entrérent en France par le 
» moyen des Flamans et par la conduycte d'ung 
» banny de France, nommé Robert d’Artoys ; 
» du temps du roy Jehan y entrérent par le 
» moyen du roy de Navarre; et , depuis, son 
» filz Charles V les en mist hors, mais ile v »=- 
» tournérent , sur la fin du régne du Fr 

» les VI, par le moyen de Phelippes , due de 
» Bourgongne, et en furent chassez par son 
» moyen, mesme durant le regne de Charles VII; 
e et a la requeste de Charles, aussi duc de Bour- 
» gongne , filz dudict Phelippes , entrerent de 
» rechief en France, durant le regne du roy 
» Loys XI; mais retournerent sans coup frap- 
» per, lorsqu’ilz congneurent fortune avoir 
» tourné le doz audit Charles, duc de Bour- 
» gongne. 

» Autant en voulurent faire au commance- 
ment du regne de Charles VIII, eontre le vou- 
loyr de leur roy Henry, qui se sentoit tres- 
obligé et tenu au roy Charles, parce qu'il avoit 
esté le moyen dont il estoit a lacouronne d’An- 
gieterre parvenu. 

» Les Angloys sont si rebelles et mal obeis- 
sans , que depuis le regne de vostre duc Guil- 
laume-le-Bastard , jusques a celluy de Hen- 
ry VIII, a présent régnant en Angleterre, ont 
occis ou exillé presque la moyctie de leurs 
Roys, qui sont dix-neuf en nombre, voyre 
tousjours de deux ung. Or pensez done com- 
mant ils pourroyent estre fidelles aux nations 
extranges, quant de leurs propres Roys et 
princes eulx-mesmes sont destructeurs et par- 
ricides. 

» Vous ou voz peres avez peu veoir Henry VI 
de ce nom, de la lignée de Lancliastre , pos- 
séder par longues années le royaume de Fran- 
ce , et se intituller roy de France et d’Angle- 
terre , et le malheureux homme mourust és 
prisons de ses subjects , sans ceptre et couron- 
ne, par la cruaulté de Edouard IV , usurpa- 
teur du royaume d’Angleterre, qui estoit chief 
de la maison de Dyort. Le pere dudict Henry, 
aussi nommé Henry V, avoit semblablement 
usurpé le royaulme d’Angleterre, sur Richart, 
qu’il fist semblablement mourir en ses prisons. 
Vous avez peu veoir le comte de Varvic, prin- 
cipal gouverneur dudict Edouard VI, qui a 
fait mourir les ducz de Sombresset , et persé- 
cuté son roy et maistre, Edouard IV ; et con- 
tre luy voulut mectre sus le reste de ladicte li- 
gnée de Lanclastre, ou il fut occis et ses freres 
et parens avec luy. Ignorez-vous commant 
le frere de Edouard IV, voulant usurper le 
royaulme d’Angleterre sur ses nepveux , les 
feist mourir, et se feist couronner roy, dont 
Henry VII, pere du roy qui a présent est , le 
priva? Je vous dirois bien aultres exemples 
d’autres roys leurs prédécesseurs , mais la mé- 
moyre en est plus exécrable que proffitable , 
et par ce m’en taiz. Et vous prie et admoneste, 
» Messieurs, de par le Roy nostre souverain 
» seigneur, que persévérez en voustre accoust u 

» mee loyaulté et obéissance, que espérance Con- 
» duise voz euvres, deffendez vostre liberté, gas 
» dez vostre pays, entretenez en seureté vos 
» églises , voz maisons , voz biens et facultez, et 
» empeschez que vous el voz femmes et enfans 
» ne soyez opprimez , viollez et perduz , a quoy 
» la gloire et émulacion ne vous doyvent seule- 
» ment induire, mais aussi la nécessité, péril 
» et danger ou vous et tout le royaume povez 
» tumber. » 

Le seigneur de la Trimoille usa de ces re- 
monstrances ou aultres semblables envers les 
seigneurs et peuple de Normandie , dont ilz fa- 
rent tres-contans , remerciérent le Roy et ledit 
seigneur du bon vouloir qu'il avoit a eulx et 
leur pays, et déclairérent qu’ilz estoient prestz 
de promptement obéir au Roy et audit seigneur, 
et de faire ce qu'il leur plairait commander, sans 
y espargner corps gg biens pour la tuition et 
deffense , non seulement d’eulx et le pays de 
Normandie , mais du Roy et de tout le reste de 
son royaume , et depputerent aucuns dudit pays 
pour aller avec ledit seigneor fortiffier les pla- 
ces, ports de mer et aultres lieax dangereux, ou 
ledit seigneur se porta si bien pour le proffit de 
la chose publicque , en supportant le commun 
populaire , que, aprés avoir le tout mis en bon 
ordre , les villes du pays luy feirent présenter 
plusieurs beaux et riches dons, qu'il ne voulat 
prendre ne accepter, disant que la plus grant 
richesse qu il desiroit en ce monde estoit la grace 
de Dieu et du Roy son maistre et seigneur, et la 
bienveillance du peuple , et que d‘aultres biens 
avoit assez: car, a la vérite, il avoit, a cause 
de ses prédeécesseurs, trente mil livres de rente, 
comme je scay pour en avoir veu les comptes. 


OOO 
CHAPITRE XXIV. 


Comment , sans aucune perte de gens , le sei- 
gneur de La Trémoille delivra le pays de 
Bourgongne et toute la France de la fureur 
des Souysses et Ennuyers , et aultres enne- 
mys du royaulme. Mort de Louis XII. 


Apres le bon ordre mis on pays de Normandie 
par le seigneur de La Trémoille , et qu’il eut esté 
par devers le Roy luy en faire le rapport, et du 
bon et grant vouloyr desgens dudict pays, dont le 
Roy fut tres-joyeux, alla en diligence en son gou- 
vernement de Bourgongne , parce que nouvelles 
estoyent que les Souysses y vouloyent descendre, 
saichans le Roy et ses gens-d'armes estre fort oc- 
cupez a garder Guyenne, ou vouloyent venir les 
Hispaniens , Bretaigne ou coustoioyent aulcunes 

navires d’Angleterre , et le pays de Picardie dont 
approchoyent les Angloys, au davant desquelz 
le Roy alla en sa personne avec grosse armée. 
Et comme le Roy estoit en la Picardie, les Souys- 
ses et Bourgongnons de la Franche-Comté des- 
cendirent en bon ordre en la duché de Bourgon- 
gne, que Maximilian , roy des Rommains, que- 
relloit , et allérent assiéger la ville de Dijon. 

Ledict seigneur de La Trémoille et ceulx du 
dedans avoyent faict faire rampars et autres for- 
tificntions , mais non assez fortes pour longue- 
ment soustenir ledict siége et résister 4 si grosse 
puissance; a ceste cause , ceulx de la ville fu- 
rent fort esbahiz et en merveilleuse crainte, cong- 
noissans que ceulx qui Jes tenoyent assiégez es- 
toyent gens affamez, non voulans conqueérir ter- 
res , mais seullement piller leur ville et tout le 
pays, et pour ceste considéracion portoyent les 
visaiges timides et tristes , demonstrans Ja def- 
faillance de leur vertu , qui donnoit esbaissance 
audict seigneur de La Trémoille et aultres gens 
de guerre estans avec luy, avec trois aultres con- 
sidéracions, l’une qu’il congnoissoit la prospérité 
du Roy estre tournée en maleur et infortune , 
autre que le roy de France estoit en son royau- 
me assailly de toutes pars, et l’autre que la har- 
diesse des Francois estoit tant abastardie, et leurs 
cueurs tant amolliz de crainte et pusillanimité, 
par un divin jugement (comme il conjecturoit) , 
que tout estoit mis en désespoir, et toutes les 
villes capitalles de France-ne actendoient que 
leur perdicion et ruyne. 

Or luy, estant en ceste perplexité par l’opi- 
nion du conseil qu’il assembla, fist troys choses : 
la premiére, qu’il envoya vers le Roy pour I’ad- 
vertyr dudict affaire , et a ce qu’il luy pleust 
envoyer secours ; l’autre, qu'il envoya vers les 
ennemys pour, soubz umbre d’accord , savoir 
estat de leur camp et siége, et leur délibéra- 
cion, et aussi pour les amuser en actendant nou- 
velles du Roy; et l’autre, qu’il fist assembler Jes 
citoyens pour les encourager a leur deffense et 
de leur ville ; en sorte que les ennemys ne peus- 
sent congnoistre la feublesse de leurs cueurs et 
le rabaissement de leur vertu ; et pour a ce les 
induyre leur dist ainsi : 

\ 
Persuasions du seigneur de La Trémoille & 
ceulx de Dijon. 


_ « Laplusgrant fortiffication d’une ville et cité, 
» Messieurs, c’est la vertu des citoyens et de 
» ceulx qui sont en icelle, par laquelle vertu 
» conduysent leur hardiesse par prudence, et 
» leur prudence par hardiesse , soubz louable 
» eonstance , en résistant aux assaulx , et con- 

» sumant par dissimulacions et ruzes les assail- 
» lans. Vostre ville est petite, bien fermée, per- 
» sée et artillée , et avons vivres assez pour long- 
» temps, reste que nous ayons les courages plus 
» grans que noz adversaires. I! me semble, Mes- 
» sieurs, que aulcuns s’esbayssent, et par crainc- 
» te, perdent la vigueur et force de leur vertu, 
» comme si tout le royaulme de France estoit 
» en azart de finalle ruyne ; mais c’est par pu- 
» silanimité et faulte d’entendre les choses telles 
» qu’elles sont. Considérons en premier lieu l’in- 
» juste querelle de noz ennemys, le hon droict 
» du Roy nostre maistre, le gracieulx traicte- 
» ment de tout son peuple , sa force, sa puis- 
» sance, sa vertu et sa richesse ; gectons apres 
» nostre esprit a l’entreprinse des Souysses , 
» Jeurs complexions , leur forme de batailler et 
» Jeurs inumanité , cruaulté et oultrecuidance. 
» La premiére considéracion engendre ung es- 
» poir de divin secours , et une volunté de ser- 
vir son prince qui ne nous laissera sans se- 
cours ; la seconde , ung courage de ne tumber 
entre les mains des Souysses , noz ennemys 
mortelz , par contraincte ou dédicion , la con- 
dicion desquelz est si odieuse et pernicieuse 
qu'on ne scait si plus sont avares que cruelz, 
ne plus libidineux que insatiables de sang hu- 
main. Les lasches se rendent a leur perpétuel 
reproche , et les gens de cueur et de vertu 
acquiérent repos et honneur en mourant par 
glayve ; et de ma part je ne vouldroys vivre 
par le bénéfice de mes ennemys, mais plus- 
tost vouldroys mourir en leur faisant dom- 
maige. Qui est celluy d’entre vous qui pour 
vivre si peu de années en ce monde, ne 
aymast mieulx honnestement mourir que ob- 
noxieusement et au reproche de chascun vivre? 
Si nous mourons en nous deffendant , nous vi- 
vrons par glorieuse renommée éternellement, 
et ne perdrons fors ce que nous ne povons em- 
porter avec nous, qui sont les biens ; et si vous 
présumez vivre en vous rendant laschement 
a leur mercy, leur cruauté ne pourra souffrir 
vostre vivre; et aprés que aurez veu propha- 
ner voz églises et monastéres, brusler vos mai- 
sons , prendre vos biens , forcer vos femmes 
et filles , et ruyner vostre ville , ilz vous occi- 
ront comme bestes, au grant déshonneur de 
» toute vostre postérité. Prenez donc courage , 
» Messieurs , contredemandez la mort par ver- 
» tu, pour perpétuellement vivre et ne mourir 
» sans vangeance. J’ay envoyé vers le Roy, et 
» bientost aurons de ses nouvelles. » 

Aulcuns des citoyens 4 ces remonstrances 
changeérent leur craincte en hardiesse, et délibé- 
rérent mourir pour la deffense de leur ville ; 

mais la pluspart des aultres demourérent en 
leurs moulz vouloyrs , desquelz ledict seigneur 
de La Trémoille ne peult avoir bonne response , 
qui luy donna maulvays espoir de bonne exe- 
cution. 

Le jour que ledict seigneur avoit assemblé 
ceulx de Dijon pour leur faire les remonstrances 
que avons cy-dessus veues, ou aultres sem- 
blables , il envoya on camp des Souysses I’ung 
des gentilz-hommes de sa maison , nommé Reg- 
naud de Moussy, chevallier, son visadmiral , 
pour , soubz umbre de traicter paix avec eulx , 
scavoir l’ordre de leur siége, le nombre de 
Jeurs gens-d’armes , leurs municions, et s’ilz 
avoyent assez vivres et aultres choses néces- 
saires a ung camp et siege. 

Ledict de Moussy le sceut trés-bien faire, et, 
de par ledict seigneur de La Trémoille , parle- 
menta avec dix ou douze des principaulx de 
I'armée des Souysses , lesquelz il trouva fort 
arrogans et superbes , et non craignans la force 
de ceulx de Dijon. Pour leur donner crainte , 
monstrérent audit de Moussy leurs vivres , mu- 
nicions et artillerie , et sceut avec aulcuns { qui 
avoyent contracté secréte amytié avec ledict 
seigneur de La Trémoille, ou voyage par luy 
faict en leur pays de Souysse) la délibéracion 
desdictz Souysses et de leurs alliez, qui es- 
toyent Hennuyers et Bourgongnons de la 
Franche-Comté; et pour toute response dyrent 
audict de Moussy que si ledict seigneur de La 
Trémoille vouloyt aller vers eulx pour traicter 
paix, que voluntiers luy donneroyent audience, 
et, luy ouy, penseroyent en leur affaire ; ce que 
ledict de Moussy rapporta audict seigneur de 
La Trémoille, et luy asseura que |l’armée des 
ennemys estoit de soixante mille combatans , 
tant a pié que a cheval, et avoyent plus de cent 
pieces d’artillerie , et quatre ou cing charroys 
de pouldres, et vivres assez, mesmement de 
chairs sallées et seiches qu’ilz mectoyent en 
pouldres, dont faisoyent pulmens et potaiges 
fort nourrissans; et si avoyent les rézins par les 
vignes, qu’ilz mangeoyent ; et davantaige avoit 
sceu , par aulcuns de ses amys , que leur déli- 
béracion estoit (apres Dijon prins) envoyer seize 
mille de leurs gens courir davant Paris, pour y 
entrer et piller la ville , et que s’ilz trouvoyent 
résistence , pilleroyent tout le pays d’environ, et 
se renderoyent a une aultre bande de douze 
mille hommes qu’ilz voulloyent envoyer en 
Borbonnensy. 

Ledict seigneur de La Trémoille envoya de 
rechief en poste par devers le Roy pour l’adver- 
tyr de tout cecy, et a ce qu'il envoyast secours : 
i quoy le Roy ne fist aultre response audict sei- 

gneur de La Trémoille , fors qu’il ne povoyt 
luy envoyer secours, et qu'il fist ce qu’il pourroit 
pour le prouffit et utilité de luy et du royaulme. 
Les Souysses baptoyent jour et nuyt ladiete 
ville de Dijon, et desja l’'avoyent fort endomma- 
gée et gastée; et voyant ledict seigneur ne la 
povoyr longuement tenir , et que, si elle estoit 
prinse, tout le royaulme de France seroit en 
grant dangier de ruyne, assembla le conseil et 
leur déclaira tout ce que avons veu cy-des- 
Sus , et aussi qu'il ne povoit pour lors avoir 
secours du Roy , pour les grans affaires qu'il 
avoit en la Picardie. La conclusion du conseil 
fut que ledict seigneur de La Trémoille s’en 
yroit vers les ennemys, a ce que, moyennant 
quelque somme de deniers pour le deffray de 
leur armée, on les peust envoyer en leur pays, 


‘sans aultre desplaisir ne dommaige faire ; la- 


quelle chose on leur fist scavoir ; et, leur sauf- 
conduyt receu, ledict seigneur de La Trémoille, 
sans armes et petitement accompaigné, selon la 
forme dudict saufconduyt, alla vers eulx , au- 
quel, par ung de leur compaignée parlant bon 
francoys , feirent ainsi parler pour tous : 


Oraison et persuasion des Souysses au sei- 
gneur de La Trémoille, gouverneur de 
Bourgongne. 


« Si Dieu tout puissant et insupérable eust 
» voulu, fidéle et prudent gouverneur de Bour- 
» gongne , la puissance de ton Roy estre a l’im- 
» mense cupidité de son vouloyr semblable , 
» Orient et l’'Occident ne luy suffiroyent , et 
» ne pourroit trouver en ce monde lieu pour 
» l'arrest et repos de sa trop désiree gloyre; et 
» sembloit, A veoyr ses entreprinses passées, 
» que si tout humain lignaige luy eust obey , 
» eust néantmoins entreprins guerre contre les 
» fourestz , fleuves , bestes et le reste des créa- 
» tures. Ignore-il que les grans et haulz arbres, 
» qui par si long-temps ont prins leur crois- 
» sance, ne puissent en une heure, par ung in- 
convénient de vent et tempeste, ou pour l’af- 
» faire des hommes, estre couppez a la riz 
» et mis au bas, et que le lyon est souvent 
» mangé par les petitz oiseaulx , et le fer con- 
» sume par la rouille? Ton Roy ne s’est coutante 
» d’avoir retiré Milan, ne soubmis a luy Gennes, 
» mais a guerroyé les Véniciens, injurié le Pape, 
» prins querelle au roy d’Espaigne , et retient 
» contre raison ceste duché et le pays de,Bor- 
» bonneuse, aux enfans de l’'empereur Maximi- 
» lian appartenans : et qui plus est , apres avoir 
» eu fait toutes ces choses, plus par nostre se- 
» cours que par la feree des Francoys , sans en 

avoir esté récompensez, par ingratitude en 
lieu de satisfaire , nous appelle villains, Scait- 
il point qu’on doit mieulx regarder a la vertu 
de l’homme que & sa noblesse , et que , la pre- 
miére origine des hommes regardée , nature . 
est commune mére de tous? Les sages plus 
estiment la noblesse acquise par vertu que par 
lignaige , parce que c’est la sourse et origine 
de noblesse; mais au contraire desprisent 
ceulx qui, par Jascheté , paresses et aultres 
vices, en perdent Jes mérites et louanges. 
Sont pas meilleurs a la chose publique ceulx 
qui , pour y servir , endurent voluntiers froit, 
chault , fain, soif, ‘et se exposent a péril de 
mort, que ceulx qui, soubz umbre de no- 
blesse , sont tousjours enveloppez de leurs 
privées ayses ? Si les Francoys eussent leurs 
délices oubliées, et prins exemple a noz la- 
beurs , n’eussent aux extrangiers donné la 
gloyre ‘de leurs victoyres. 

-» Tout cecy te disons, chevalier illustre , 4 ce 
que ton Roy ne toy ne pensiez que soyons icy 
sans cause ct sans querelle. Nous demandons 
au Roy la soulte de ceulx qui furent és ba- 
tailles de la prinse de Ludovic Sforce , de 
» Gennes et des Véniciens, et oultre qu it aye 
» & rendre aux enfans dudiet Ludovie Sforce 
» ladicte duché de Milan, et aux enfans de 
» ’Empereur eeste duché de Bourgongne et le 
» pays de Borbonnésy ,.qui leur appartiennent. 
» Et si le Roy dict le contraire, qu’il mecte ses 

» querelles entre noz mains, pour en décider , 
» et en garder le droict a celluy auquel cong- 
» noistrons justement appartenir. » 

Voila le superbe et arrogant cueur des Souys- 
ses, qui lors se nommoient correcteurs des prin- 
ces. Ledict seigneur de La Trémoille ne se 
esbayst , mais parla a eulx en ceste manieére : 


ww 
4 


4 


L 4 
ww 


hd 
7 


4 


4 


= 


4 


z 


4 


4 


7] 


4 
4 


w 
~ 


< 


Oraison et persuasion dudict seigneur de La 
Trémoille aux Souysses , faisant mencion 
du droict que le roy de France a en la du- 
ché de Bourgongne. 


« Si, par le conseil de lire , innocence de- 
» mouroit de coulpe chargée , je me adroisse- 
» roys a vous, Messieurs des lygues, pour trouver 
» le chemin de paix ; mais , congnoyssant, pour 
» avoir avec vous fréquenté , que voulez tous- 
» jours estre obéissans 4 vertu, et que mieulx 
». aymez vostre ire périr que la vostre renom- 
» mée, comme jaloux de vostre bon bruyt, 
» vous. garder de erreur , & ce que par légiére 
‘» crudélité ne mectez les mains és choses dont 
» Sans reproche ne pourroyent estre retirées , 
1 aussi que tenez en suspeps execution des 

» choses qui vous sont doubteuses, si voulez me 
ouyr , contenteray, par bénigne response, voz 
espritz par ire troublez , en sorte que jugerez 
le Roy mon maistre innocent , et ses adver- 
saires non immaculez de desloyauité. Aultres- 
foiz et a la prinse de Loys Sforce , vous feiz 
assez entendre , Messieurs, le bon droict qu'il 
avoit et a en la duché de Milan , ect que Loys 
Sforce et ses antécesseurs dont il portoit le 
nom, l’avoyent par tyrannie usurpée et posse- 
dée : a ceste considéracion , n’en voulans 
maulvaise querelle soustenir, son party laisse, 
prinstes celluy du Roy. Quant 4 Gennes, vous 
entendez assez qu’elle est des appartenances 
de Milan, et aussi en sont les villes recou- 
vertes par armes des Véniciens; et au re- 
gard du Pape, vous savez que le roy luy a 
faict rendre, et semblablement au Roy des 
Rommains et au roy d’Espaigne , les villes et 
places que lesdictz Veéniciens usurpoyent , et 
oultre la ville de Boulongne a l'Eglise rom- 
maine, parquoy d’arguer le Roy mon mais- 
tre d’ambicion et convoytise, c’est a tort, car 
il ne demande fors ce qui Jui appartient , et a 
despendu ung milion d'or, et mis sa personne 
et son royaulme en dangier , pour conserver 
l'accord de Cambray, et faire plaisir au Pape. 
au roy des Rommains et roy d'Espaigne , I 
tort, maulvaise foy et ingratitude desquelz 
vous sont congneuz. 

» Et ne povez , Messieurs, honnestement dire 
que le roy de Franiee n’a-droict en ceste duché 
de Bourgongne, car voz péres , du bon tiltre 
des roys de France bien informez, ont em- 
ployé leur corps a la recouvrir du temps du 
roy Loys XJ. Chascun scait que fa duché de 
Bourgongne est du pays et monarchie des 
Gaules, dont les roys Clovis, Clotaire, son filz, 
Clotaire II., Dagobert, Clovis II, Pépin , 
Charlemaigne et Loys-Débonnaire , ont esté 
monarques, et que tout le pays de Bour- 
gongne fut baillé par apennage a ung des en- 
fans dudict Loys-Déebonnaire , et depuis pos- 
sédé par divers ducz, jusques a ce qu’il re- 
tourna, par donnacion , au roy Robert, filz 
de Hugues Capet , qui eut deux enfans, Henry 
et Robert. Henry fut roy de France, et Ro- 
bert duc de Bourgongne. En ce temps les 
Bourgongnons se divisérent, car ceulx qui sont 
soubs l’évesché de Besancon , qu’on appelle 
de présent la conté de Bourgongne , se don- 
nérent a l’empereur Conrat , et les aultres qui 
touchent 4 la comté de Champeigne, qu'on 
appelle la duché, demourérent soubz I! 
sance de leurdict duc Robert et des Fr 

et v sont tousjours depuis demoures.. 


436 


» foiz la lignée dudict duc Robert faillit en 
» Phelippes le second de ce nom, environ lan 
» 1350, et par ce moyen vinst la duché de 
» Bourgongne au roy Jehan, qui estoit filz de 
» Phelippes de Valoys, et de madame Jehanne, 
» fille dudict Phelippes le second , duc de Bour- 
» gongne , lequel Phelippes le second mourut 
» sans hoyr masle : parquoy ladicte duché vinst 
» & ladicte Jehanne et audict roy Jehan, son 
» filz aisné et principal héritier, lequel , en l'an 
» 1361, vinst ladicteduché de Bourgongne, insé- 
» parablement et perpétuellement pour luy et les 
» siens, a la couronne de France; et en fut duc 
« Charles V de ce nom, son filz , qui la bailla 
» par apennage a Phelippes son frere , et aussi 
» & ses enfans masies , a ce que les filles n’y 
» succéderoyent ne hériteroyent. 

» Dudict Phelippes vinst Jehan, duc de Bour- 
gongne, qui fut occis a Monstereul - Fault - 
Yonne, et dudict Jehan vinst le bon duc 
Phelippes, et dicelluy Phelippes , Charies, 
qui laissa Marie sa fille seullement ; au moyen 
de quoy le roy Loys XI s’empara de ladicte 
duché , comme unie a la Couronne , et parce 
non tumbant en succession féminine ; et en 
ont tousjours depuis jouy les roys de France 
jusques a présent , voyans et saichans Maxi- 
milian , roy des Rummains , qui espousa la- 
dite Marie de Bourgongne , Phelippes leur 
filz, qui fut roy d’Espaigne, et leur filz 
Charles qui a présent est esleu empereur. 

» Remémorez, Messieurs, et mectez davant 
voz yeulx de vostre entendement en quelle 
subjection et peine voulut vous mettre ledict 
Charles, duc de Bourgongne, environ l’an 
1475, et comment il ne vous peult nnire, au 
moyen de l’aliance prinse par vous audict roy 
Loys XI, et combien de dons et biensfaictz 
vous fist lors ledict roy Loys, duquel vous 
eustes, a diverses foiz, plus de cent mille du- 
cas pour vous deffendre dudict Charles, contre 
lequel gaignastes deux batailles & sa grant 
perte , dont l'une fut a Grancon. Et, depuis 
ledict an jusques au trespas dudict roy Loys, 
vous eustes de luy, par chacun an, quarante 
mille fleurins de pension , et tant de riches 
dons qu'il faisoit & voz ambassadeurs, que a 
peine on les pourroit extimer, dont ne fustes 
ingratz, car tousjours vous déclairastes ses 
amys et serviteurs coutre toutes personnes. 

» Avez-vous mis en oubly commant son filz, 
le roy Charles, continua ceste confédéracion 
et alliance , et combien il vous feit de biens 
au voyage du royaume de Naples, ou il ne 
voulut aller sans vous? et plus vous en eust 
fait , si son regne eust longuement duré. Mais, 

» a la mutacion d'iceluy, il vous alla de bien cn 
» mieulx; car le Roy, qui a présent est son suc- 
cesseur, ne se contenta de l’aliance ancienne, 
mais la renouvella ; et si prinst pour la garde 
de son corps certain nombre de voz enfans et 
parens , entre les mains desquelz il a mis sa 
vie , sa mort et son salut , en déclairant par 
tel faict la grant confiance qu'il avoit en vous. 
Et si n’a voulu faire guerre ne conqueste sans 
vous y avoir appellez a grans fraitz , et mises 
oultre voz pensions ordinaires ; et néantmoins 
(a la persuasion de ses adversaires, que con- 
gnoissez de mauivaise foy, voire perjures) , 
oublieux de vostre bon renom et de voz an- 
ciennes Meurs, avez sans propos rompu et 
brisé son aliance, et prins le party de tirans 
et geris sans conscience. 

» Que diront tous les princes chrestiens de 
vous, voire les Infidelles, quant scauront que, 
par si légiere mutacion de vouloir, serez ve- 
nuz contre vostre propre fait, et impugne et 
contredict ce que vous avez par armes sous- 
tenu? De quelz infames umbres sont voz in- 
tellectuelz yeulx obfusquez? Quelle fureur 
vous meut, quelle intencion vous conduict, 
a quelle fin tendez-vous? Voulez-vous‘ piller 
la terre qui vous nourrist , et de laquelle vous 
et les vostres avez tant de bénéfices et graces 
receuz? Et si la royalle majesté, la reverence 
des princes et des nobles, qui tant vous 
ont de amytié exibée , ne vous divertissent , 
que la ruyne qui pourra de vostre hostilité 
procéder sur les sacrez lieux , églises, monas- 
teres et religions, et le synderése des forces , 
violences, blasphemes, stupracions , sacri- 
léges et aultres crimes provocans la divine 
magesté a ire, retiennent voz furieuses mains, 
arrestent voz immodérez couraiges, et adoul- 
cissent voz cruelles entreprinses. Pensez que 
fortune a helles et mains et non point de 
piedz ; et si de présent vous donnoit faveur, 
que par son légier vol vous pourra soudain 
laisser ou misérable gouffre de maleur, par 
l'union des chrestiens princes , lesquelz, as- 
semblez et uniz , se pourrotent venger de vous, 
pour le tiltre que avez usurpé sur leur ma- 
gesté , et seront vous nommans leurs cor- 
recteurs. 

» Ne présumez, Messieurs , que le Pape , le 
» roy de France ne les aultres Roys ses adver- 
» Saires se veulent tant bumilier envers vous, 
» qu'ilz vousfacent juges de leurs différens. Vous 
» entendez assez que aultre que Dieu , sans 

mortel glayve, ne les peut discuter, et que 
les grans princes n’ont juges que l'espée exé- 
cuteresse de leurs oppinions et conseil. Je 

m’esbays, Messieurs, commant, contre la 
sentence des sages, avez confiance en nouvelle 
amitié et en amis réconciliez; savez - vous 
point que le venyn se repouse soubz le miel 
de beau semblant, et que , apres avoir eu faict 
de vous, se déclaireront voz adversaires , et 
yous hayent taut qu’ilz ne quiérent fors que 
par linimitance des Francois soyez précipi- 
tez , vaincuz et adnichillez , sachans que seulz 
ne le pourroient faire ? Qui est celuy de tous 
les Roys desquelz portez la maulvaise que- 
relle, qui vous puisse tant faire de biens que 
le roy de France? Les Hispaniens vous mes- 
prisent, les Italiens vous ont en horreur, le 
Pape en mespris , et les enfans de Maximilian 
sont descenduz de Charles, duc de Bour- 
gongne, vostre ancien ennemy et persécuteur. 
» Pensez a tout cecy, Messieurs, et combien 
y ade provinces ou royaume de France qui 
vous combateront l’une aprés |’autre! De la 
ville et cité de Paris sortiront cent mil com- 
batans, soixante mille de la duché de Bre- 
taigne, de la duché d‘Anjou et comté du 
Mayne autant; en la duché d’Aquitaine le Roy 
trouvera cent seigneurs, ses subjectz, quia 
coup prest armeront et mettront en guerre 
chascun mil hommes, qui sont cent mil; sans 
y comprendre les duchez de Berry, comté de 
Prouvence , pays de Lyonnoys , le Daulphiné, 

pays de Soulogne, sa comté de Poictou, la 
» duché de Bourbon , la duché d’Auvergne, la 
comté de la Marche, la grant et forte duché 
de Normandie, le pays de Picardie et la comté 
de Champaigne. Quant vous auriés vaincu une 
province , A vostre grant perte , l'autre vous 
affolleroit , qui sont toutes choses , Messieurs , 
lesquelles doyvent par vous estre considérées 
avant que mettre a effect voz soudaines vo- 
luntez. Soyez vainqueurs de vous-mesmes , 
refrénez vostre ire , despouillez vostre hostille 
courage, modérez voz désordonnées affec- 
tions , refroidissez voz martialles fureurs, don- 
nez ordre & voz passions, pensez a l’advenir, 
remémorez le passé , et mitiguez le présent : 
vostre légiere inimitié pour humiliacion donne 
lieu 4 vostre ancienne alliance; et si le Roy 
vous doibt quelques restes de choses promises 
pour voz mérites et labeurs, j’en demeure le 

La fin de l’oraison du seigneur de La Tri- 
moille fist incontinant assembler les principaulx 
des Souysses, pour scavoir, pour ceulx qui n’a- 
voyent l’intelligence de la langue fraticoyse , la 
substance du long parler dudict seigneur, par 
leurs interprétes (car peu d’iceulx entendoyent 


Ja comté de Tholoze, sa duché d’Orléans, le- 


seul envers vous obligé , et vous en respons. » | 

nostre langaige); et une heure apres la response 
remise 4 une aultre heure du jour, et depuis, 
de ce jour au lendemain, furent si bien menez 
par doulces exhortacions dudit seigneur de La 
Trimoille, que , moyennant quelque grosse 
somme de deniers qu'il Jeur promist , levérent 
leur siége et retournérent en leur pays, sans 
aultrement endommager la duché de Bour- 
gongne ; mais ce ne fut sans prendre asseurance 
de la promesse dudict seigneur, qui pour le 
gaige ou hostaige bailla son nepveu, messire 
René d’Anjou, chevallier, seigneur de Méziéres, 
Vung des hardiz et prudens chevalliers et sei- 
gneurs du royaulme de France. Et sans ceste 
honneste deffaicte, le royaulme de France estoit 
lors affollé; car, assailly en toutes ses extrémi- 
tez par les voysins adversaires , n’eust, sans 
grant hasart de finale ruyne, peu soustenir le 
faix et se deffendre par tant de batailles. 

Ce néantmoins, envie ennemye de vertu souil- 
lant la bouche d’aulcuns gentilz-hommes , non 
princes , estans pres la personne du Roy et de la 
Royne, engendra quelque murmure et maulvaise 
extimacion en l’esprit de la Royne, et par le 
moyen d’elle en celluy du Roy, qui voluntiers 
prestoit l’oreille @ ses paroles , parce que bonne 
et prudente estoit : et, comme le seigneur de La 
Trémoille eust envoyé ledict messire Regnaud 
de Moussy advertyr le Roy du grant service qu'il 
luy avoit faict et a tout le royaume, trouva, par 
les envieux , Ile bon extime du seigneur de La 
Trémoille envers le Roy tout altéré et changé, 
en sorte qu'il ne peult estre soudain ouy ; ledit 
de Moussy , adverty de la cause, sans emprun- 
ter ’ayde d’aulcuns ( car hardy homme estoit-il 
pour ses vertuz ), entra en la chambre du Roy , 
et, prosterné d’ung genou, luy déclaira par or- 
dre le service a luy faict par son maistre, et que 
sans iceluy le royaulme de France estoit en dan- 
gier de ruyne, dont il luy déclaira les causes ; 
mais ce fut davant ceulx lesquelz avoyent mis le 
Roy en ceste mauvaise ymaginacion , qui ne 
sceurent que dire ne respondre au Roy , qui leur 
dist: « Vous m’avez raporté qu’ilz n’estoient que 
» vingt-cing mil hommes de Souysses et Bour- 
» gongnons davant Dijon, et n’avoyent artillerie 
» ne vivres pour entretenir ung camp; et vous 
» voyez le contraire , non par le rapport de Re- 
» gnaud, mais des seigneurs du pays qui m’en 
» escripvent; parla foy de mon corps je pense 
» et congnoys par expérience que mon cousin le 
» seigneur de La Trémoille est le plus fidelle et 
» loyal serviteur que j’ay en mon royaulme , et 
» auquel je suis plus tenu selon la qualité de sa 
» personne. Allez, Regnaud, et luy dictes que 
» je feray tout ce qu’il a promis, -et sila | 

» fait, quil face mieulx. » La Royne sceut ceste 
* bonne response faicte par le Roy; qui n’en fut 
contante , mais depuis (la vérité congneue) jugea 
le contraire de ce qu’elJe avoit par faulx rapport 
ymaginé et pensé; et depuis, non si tost les 
Souysses satisfaictz , ledit seigneur de Méziéres 
fut délivré et mis hors de leurs mains , aux des- 
pens du Roy , qui bien congnoissoit que la gra- 
cieuse roupture de l’armée des Souysses le mist 
hors du dangier de tous ses ennemys, et res- 
taura les timides cueurs du commun peuple de 
France, qui, tout effrayé , avoit perdu vouloyr, 
force et hardiesse de se deffendre ; et cest envoy 
remist leurs cueurs en leur sang chault, restaura 
leurs forces et redoubla leurs courages ; en 
sorte que le roy d’Angleterre vinst a paix par le 
" mariage de madame Marie sa seur avec ledit roy 
Loys , quelque peu de temps apres le trespas de 
sa trés-bonne espouse, madame Anne, duchesse 
de Bretaigne , 4 laquelle madame Marie le Roy 
tinst compaignée , quatre moys seullement, et 
jusques au dernier jour de décembre (1) l’an 
1514, qu'il décéda en la ville de Paris; et fut 
son corps mis avec les aultres roys, a Sainct 
Denis en France. 


OD 
CHAPITRE XXV. 


Comment monsieur Frangoys , duc d’Angou- 
léme, fut roy de France, le premier de ce 
nom; et de la victoyre, qu’il obtinst contre 
les Souysses , a Saincte-Brigide (2). 


Le roy Loys laissa deux filles seullement de 
madame Anne, duchesse de Bretaigne , Claude 
et Anne; et par deffault de hoyr masle en droicte 
Jigne , la couronne et ceptre de France vindrent 
a monsieur Francoys, duc d’Angoulesme, le 
plus proche en ligne collatéralle, lequel avoit au- 
paravant espousé ladicte madame Claude, fille 
aisnée de France. A entrée de son régne con- 
firma ledict seigneur de La Trémoille en tous 
ses estatz et offices; l’année prochaine apres il 
entreprinst le recouvrement de sa duché de Mi- 
lan, occupée par Maximilian , filz de Ludovic 
Sforce , par le support des Souysses; et, pour 
ce faire, droissa grosse armée , qui ne fut sans 
ledict seigneur de- La Trémoille et monsieur 
Charlie, prince de Thalemont, son filz, qui acom- 
paignérent avec aultre le Roy en ceste expédi- 
cion: ilz prindrent leur chemin a Grenoble, a 
Nostre-Dame d’Ambrun Agnellestre et a Sainct- 


(1) 1] mourut le premier janvier 1515. 
(2) La bataille de Marignan. 

Paul , puis passa le Roy ,- avec son armée et ar- 
tillerie , par ung chemin qu’on disoit estre ina- 
cessible pour chevaulx et chariotz , dont les en- 
nemys ne se doubtoient. Par le moien de quoy , 
Prospére Columpne (3), avec quinze cens hom- 
mes de cheval de l'armée dudict Maximilian , 
furent surprins par les seigneurs de Ymbercourt 
et de La Palice , 4 Villefranche , qui est une pe- 
tite ville du pays de Pymont, et ledict Prospére 
Columpne emmené prisonnier au Roy, qui I’en- 
voya en France soubz bonne et seure garde. 
Les Souysses estoient a Suze, a Villanne et 
Immole, pour garder les passages , qui, cour- 
roussez et esbahys de la prinse de Prospére Co- 
lumpne, commencérent 4 marcher vers Millan , 
et, a grant diligence, passérent la riviere du 
Pau , avec leur artillerie , par ponths de cordes, 
et entrérent en Novarre , ow le Roy les suyvoit; 
et luy estant a Versel, furent portées parolles 
de paix , pour laquelle faire furent commis et 
députez le bastard de Savoye, le seigneur de 
Lautrect et aultres gens de sorte; et néantmoins 
lV’armée du Roy marchoit tousjours , qui assiégea 
Novarre , laquelle , vuyde des Souysses , se ren- 
dit ; de Novarre allérent a Bufférolle , et cepen- 
dant le Roy eut nouvelle que la paix estoit ac- 
cordée entre luy et les Souysses, moyennant 


-certaine somme de deniers qu'il leur donnoit , 


pour le deffray de leur armée; et , comme on 
leur portoit l’argent, se mirent a chemin pour 
aller au-devant du Roy et le surprendre, eu ve- 
pant, contre leur accord, 4 l’exhortacion du car- 
dinal de Syon (4). 

O grant malice et lascheté de gens , inventée 
et soustenue par personne en dignité ecclésiasti- 
tique constituée, et dont le maleur tumba sur 
les lasches! car le Roy , de ceste trahyson ad- 
verty , non estonné de si prestement combattre, 
comme hardy et plain de cueur, délibéra les 
actandre, et se mettre premier au labeur et dan- 
gier , et ce mesme jour , qui fut le quatorziesme . 
jour de septembre J’an 1515, environ trois ou 
quatre heures aprés-midy , les Souysses , acom- 
paignez des Italiens , vindrent frapper sur l’ar- 
mée des Francoys , dont les Alemans du Roy de 
la bande noyre, esbaiz, reculérent, doubtans que 
le Roy eust intelligence avec les Souysses pour 
les deffaire, au moien dudit traicté de paix qui 
avoit esté tenu pour faict le jour précédent ; mais 
deux mille avanturiers francoys soustindrent la 
premiere poincte des Souysses et se monstreérent 
gens de bien, car ilz deffirent d’entrée quatre 
mille Souysses; les autres bandes des Souysses 


(3) Prosper Colonne. 
(4) Mathieu Scheiner, cardinal de Sion. 

(cuidans mettre en désordre les Francoys, comme 
ilz avoyent faict la bataille 4 Novarre, en la- 
quelle estoyent les Italiens deux ans davant) 
donneérent sur la batailfe francoyse: mais ilz fu- 
rent reboutez par Vartillerie, qui besongna si 
bien avec les hommes d’armes, que les Souysses 
ne furent les plus fors. Le Roy , qui estoit en Ja 
bataille, accompaigné dudict seigneur de La 
Trémoille et d’aultres vaillans capitaines, ne 
perdit de veue l'artillerie, et si allait de lieu en 
aultre, croissant tousjours par doulx langaige 
les hardiz cueurs de ses gens-d’armes. 

La meslée fut cruelle et longue, car elle dura 
jusques apres jour couché, a la raison de ce que 
la lune luysoit; et si estoyent les Francoys et 
Souysses si acharnez ase occire l’ung l’autre, 
qu’il n’y eut chose qui les peust séparer , que 
Vobscurité de la nuyt, en laquelle le Roy n’eut 
aultre lict , fors le timon d’une charette, et pour 
fins linceux le harnoys sur le dos; car, d’une 
part et d’autre,. les gens d’armes furent tous- 
jours en doubte. A peine on trouva de l’eaue 
_clere pour le Roy , parce que les ruisseaux cou- 
rans autour du lieu de la bataille, estoient plains 
du sang des occis; les autres princes et seigneurs 
n’eurent moindre peine, comme la raison le vou- 
loit ; et entre aultres le seigneur de La Trémoille 
fut toute la nuyt armé, sans clore les yeulx, pres 
du Roy: son filz , le prince de Thalemont, estoit 
en la compaignée du duc de Bourbon , qui con- 
duysoit l’avant-garde. Le landemain matin le 
Roy fut adverty que les Italiens et Souysses re- 
tournoient en groz nombre et bon ordre pour 
leur donner bataille , et , considérant la peine 
prise par ses gens-d’armes le jour précédent , 
affin qu’ilz ne reculassent, les principaulx d’i- 
ceulx assemblez, leur dist ces parolles ou sem- 
blables en substance: 


Oraison et persuasion militaire du roy de 
France a ses gens-d’armes contre les Souys- 
ses. 


« Toute persuasion , mes fidéles amys, n’est a 
» mon jugement superflue en aultres entreprin- 
» ses, l’entree desquelles est dangereuse, et l’ys- 
» sue &@ doubter, comme celle laquelle, soubz 
» l’asseurance de voz nobles vouloyrs , force et 
» hardiesse, j’ay faicte. Vous congnoissez au- 
» quel dangier de noz vies, honneur et biens 
» avons, ala desloyalle lascheté de noz enne- 
» mys, résisté, dont la premiére gloire a celluy 
» duquel les victoires procédent rendue, vous 
» en donne le loz et bienveillance; et puisque , 
» par secours divin et voz labeurs, avons le dan- 
» gier de entrée: passé et surmonté, mectons 

» peine que a nostre honneur et avantaige en~ 
» soit issue. Et pour aisément le faire, vostre 
» nature qui est hardie et belliqueuse soit con- 
» sidérée; vostre coustume qui est de n’estre 
» vaincuz, observée ; les meurs de noz ennemis, 
» congneues, qui plus sont convoiteux de pécune 
» que avaricieux d’honneur; la forme de leur 
» combatre , considérée , qui a plus de mine que 
» d’effect, plus d’aparence que existence ; et que 
» au premier rompre sont vaincuz, et n‘ont, 
» seuls , forte résistance; et leur oultrecuidance 
» mise davant voz yeulx , par Jaquelle se dient 
» correcteurs des princes, au rabaissement de 
» toute noblesse: nostre juste querelle nous doit 
» donner force; leur injustice , seureté; leurs 
» mauvaises meurs,: mespris de leurs armes; 
» et nostre nécessité, accroissement de cucur et 
» de couraige. Considérez nostre honneur et 
» gloire si l’orgueil de ces rusticz est humilié, et 
» nostre reproche s’ilz sont noz vainqueurs. Plus 
» devons souhaiter la fin de noz petites vies en 
» Phonneur, que Ja longueur en misere et re- 
» proche: et plus devons désirer mourir en per- 
» sécutant noz adversaires et quérant Je merite 
» de justice, que laisser’ vivre, en vivant, les 
» violateurs d’équité. Je vous prie , Messieurs , 
» que mourez avec moy, et moy avec vous, pour 
» acquérir honneur a nos parens, salut a nostre 
» pays, et faire ce & quoy nous sommes tenuz; et 
» je vous asseure que si la victoyre nous de- 
» moure , que par effect recongnoistray sans in- 
» gratitude les biensfaisans. » 

La nécessité de combatre mist fin a ces pa- 
rolles, pour entendre a l’euvre ; car les Italiens 
et Souysses, qui estoyent jusques au nombre de 
trente mil combatans, assaillirent les Francoys 
en leur camp ; messire Jaques Galiot, chevalier 
hardy, de grant sens et bonne conduycte ( qui 
estoit maistre de lartillerie), les receut a leur 
grosse perte et dommaige, car 4 grans coups de 
canons en deffist une partie; néantmoins les 
aultres qui tousjours tindrent leur ordre, entré- 
rent sur les Francoys et Alemans qui les recul- 
lerent hardyment. La meslée fut grande et 
cruelle ; mais les Frangoys furent les plus fors 
et deffirent les Souysses, fors ceulx qui tourné- 
rent le doz, et ausquelz les jambes feirent plus 
de service que les braz et mains ; et n’eust esté 
la poussiére, peu se fussent saulvez : il en de- 
moura sur Je camp quinze ou seize mille; le reste 
prinst son chemin vers Milan. 

CHAPITRE XXVI. 


Comment le prince de Thalemont, fils du 
seigneur de La Trémoille , fut navré de 
soixante-deux playes, dont tt mourut. Re- 
duction de Milan. 


Ceste victoyre ne fut sans perdre plusieurs 
gens de bien de France, et mesmement la plus 
grant partie d’une bande de jeunes princes et 
seigneurs de France estans en l’avant-garde ; 
lesquelz, pour rompre les Souysses , se mirent 
entre eulx , et furent en partie cause de leur 
désarroy et desconfiture , ou Jedict monsieur 
Charles de La Trémoille, prince de Thalemont, 
filz dudict seigneur de La Trémoille, fut abatu 
et blécé en soixante-deux parties de son corps, 
dont il y avoit cing playes mortelles. Messire 
Regnault de Moussy, chevalier, qui l’avoit gou- 
verné en ses jeunes ans, le retira dela presse , 
et le fist porter ainsi hlécé jusques en sa tante,' 
ou les cirurgiens le pensérent a grant diligence. 
Aussi y furent abbatuz et occis Francoys Mon- 
sieur, frére puisné du duc de Bourbon ; le filz du 

“comte Pétillanne, qui conduysoit les Véniciens 
pour le Roy , le seigneur de Himbercourt , le 
comte de Sanxerre, le seigneur de Bussy, le ca- 
pitaine Mouy, et autres gens hardiz et bien re- 
nommez. 

Le seigneur de La Trémoille sceut commant 
monsieur Charles , son filz unique, avoit esté 
biécé en soixante-deux parties de son corps ; 
parquoy, aprés la victoyre, alla le visiter et con- 
soler : les médecins et cirurgiens luy donnérent 
espoyr de guérison , par le moyen de quoy se 
monstroit joyeux de ce que son filz s’estoit trouvé 
en si forte presse, et dont il avoit les enseignes 
de hardiesse, force et noblesse de cueur; puis 
sen alla tout consollé vers le Roy, qui luy fist 
fort bon et joyeulx recueil, luy célant Ja pro- 
chaine mort de son filz, qu’il avoit par les ci- 
rurgiens sceu; mais luy voulant donner confort 
ace que par soudain douleur ne fust sa personne 
blécée, luy récita les histoyres d’aulcuns Rom- 
mains qui s’estoyent resjouy d’avoir veu mourir 
leurs enfans en bataille. 

Ledict prince de Thalemont, se voyant ainsi 
mavré en tant de lieux , quelque espoyr qu’on 
luy donnast, dist audit de Moussy et aultres de 
sa compaignée : «Or ca, Messieurs, il faut que 
» je vous laisse et les miséres du monde; je 
» meurs en la fleur de mes ans, mais ce n’est a 
» mon trop grant regret, puis qu’il plaist a Dieu 
» qu'il soit ainsi, et qu’il m’a donne la grace de 
» mourir au service du Roy et de la chose pu- 

» blique. Toutesfoiz, pour une autre considéra- 
» cion, je vouldroys bien vivre, s'il plaisoit a 
» Dieu, qui est a ce que je peusse faire péni- 
» tence de mes péchez, et de mieulx servir et 
v obéyr 4 Dieu que je n’ay faict le temps passe : 
» le vouloyr de Dieu qui ne peult faillir soit 
» acomply. Je vous prie que je aye le prestre 
» pour me confesser. » Ledict seigneur se con- 
fessa fort dévotement, et receut le Sainct-Sacre- 
ment de l’aultier (1); puis, ala fin de trente- 
six heures apres sa biéceure , rendit l’ame a 
Dieu. 

Le Roy, premier adverty de son trespas, alla 
subit en la tante dudit seigneur de La Tré- 
moille, qui rien ne scavoit de ce groz inconvé- 
nient, et luy dist : « Monsieur de La Trémoille, 
» je vous ay tousjours congneu magnanime ; ct 
» m’a l’on dict vostre fortitude telle que pour 
» toutes les infortunes et adversitez qui vous sont 
» advenues, ne changeastes onc vostre bon pro- 
» pos, et n’en furent voz affaires, ne ceulx de 
» lachose publicque, onc retardez ne mal con- 
» duitz; j’en ay veu l’expérience derriere , ou 
mal de mon cousin vostre filz, que vous avez 
trés-paciemment supporté ; mais ce n'est assez, 
car il fault que vous usez de vostre force et 
prudence plus que jamais, en la mort de mon- 
dict cousin vostre filz, qui est décédé puis une 
heure : ce que vous suis venu déclairer, exti- 
mant n’y avoir en ma compaigneée personnage 
duquel accepterez mieulx la parolle sans im- 
modéré courroux. Je scay qu'il seroit impos- 
sible & nature de le passer sans griefve dou- 
leur, car le personnage le valoit , et vous a5- 
seure que, hors la paternelle affection, vostre 
regret ne sera plus grant que le mien. Je vous 
prie, chier cousin, que pour l’honneur de Dieu 
et l’amour que avez a moy, prenez ceste irré- 
parable perte en pascience, et vous consollez 
en son filz qu'il vous a laissé, portant ja Pes- 
» poir de la preudhommie du peére. » 

Le seigneur de La Trémoille couvrit son pi- 
teux visage d’une louable constance contre la 
magesté de nature ; toutesfoiz les yeulx , qui, 
selon naturelle providence , plus obéissent au 
cueur que membre qui soit-en la personne , ne 
peurent tant cellersa douleur, que pour luy don- 
ner allégence ne distillassent petites larmes , 
contre lu volunté de l'esprit; et respondit au 
Roy : « Sire, je vous rends humbles graces de 
» la consolacion qu'il vous plaist me donner en 
» Vinfortune qui m’est advenue pour la mort de 
» mon filz, dont je aurois plus de angoisse tris- 
» tesse, si l’on m’eust asseuré mon filz estre im- 

» mortel, ou devoir vivre par nécessité quatre- 
» vingts ou cent ans; mais je savois mon filz 
» povoir mourir jeune en guerre ou ailleurs, et 
» n’ay mis sa vie en mon espérance pour tous- 
» jours durer; mais, le voiant aller au danger 
» ou les gens de bon cueur se mectent pour le 
» bien public , le tenois comme si estoit ja 
» mort. 

» A ceste considéracion, et qu’il est au lict 
» @honneur décédé en vostre compaignée , a 
» vostre service et en juste querelle, mon dueil 
» n’en est si grant , combien que accident ayt 
» perverty l’ordre de nature, car mieulx seroit, 
» comme il me semble, qu’il fust demouré sans 
» peére que moy sans filz , qui ay faict et passé 
» la pluspart de mon temps, et il commanceoit 
» acquérir honneur et vostre grace ; et puisque 
» Je cas est advenu, jé louhe Dieu et le remer- 
» cie de ce qu'il luy adonné grace que, aprés 
» avoir eu soixante-deux playes, pour le sous- 
» tenement du bien public et en juste guerre, a 
» voulu avoir et a eu confession et le Sainct-Sa- 
» crement de l’aultier. Je regréte aprés son cou- 
» sin monsieur Francoys de Bourbon, le comte 
» de Sanxerre et aultres jeunes princes et sei- 
» gneurs qui ont esté occis en bataille. Reste 
» faire emmener leurs corps en France , prier 
» Dieu pour leurs ames, et parfaire vostre voya- 
» ge et entreprinse, ol, tout ce nonobstant , je 
» emploieray le reste de ma facheuse vie. » 

Le Roy fut trés-content de ceste responce ; 
aussi estoit honneste et prudente, et depuis le 
seigneur de La Trémoille se porta si prudem- 
ment en la charge qu'il avoit du Roy , que a 


ses gestes et parolles on n‘eust congneu son’ 


dueil. 

Le dueil de la mort des princes suspendu, et 
remis a leurs serviteurs et pensionnaires, et aussi 
a leurs méres et femmes, enfans et subjectz es- 
tans en France, le Roy , suyvant sa fortune, 
s‘approcha de Milan ; et considérans les Milan- 
noys France avoir la plus grant part du baston, 
et que le Roy s’aprochoit d’eulx, suyvans leurs 
iniques et mauvaises meurs, se révolterent con- 
tre Maximilian, et envoyerent au Roy clefz de 
leur ville, par aucuns des principaulx de leur 
corps politic, l'ung desquelz fist au Roy telle 
ou semblable oraison ou persuasion que ces- 
te-cyv: 


Oraison des citoyens de Milan au Roy de 
France, ace qu’il les prinst a mercy. 


« L’immortelle renommeée de tes excellentes 
» et divines vertuz , trés-illustre et triumphant 
» Roy, nous faict de ta clcmence et doulceur es- 

» pérer, et que les faultes contre ta royalle ma- 
» geste commises, non par nostre malice et des- 
» loyauté, mais pour le trop légier croyre et 
» facille craincte de Maximilian, conduicte par 
» Je cardinal de Syon et ce tant muable peuple 
» helvécien, nous seront, par bénignité et pitié, 
» remises et pardonnées ; et a ce te doit induyre 
» et exciter le bon vouloyr d’aucuns et la plus- 
» part de ta cité de Milan , lesquelz (le tort 
» congneu de tes adversaires ) avoyent chemin 
» prins avant ta glorieuse victoyre, pour mectre 
» entre tes mains et a ta mercy, nous, tes sub- 
» jectz, ta cité et tous noz biens, qui fut par le 
» cault et sédicieux cardinal de Syon rompu et 
» empesché ; lequel , aprés avoir mis nostre 
» ruyne davant noz yeulx, et nostre mort a noz 
» portes, s’est, au subtil et secret, absenté, doub- 
» tant la vengence de ton couroux estre en luy 
» comme bien le méritant exécutée. 

» Considérez, 6 trés-humain et begnin prince , 
» noz voluntez , plus 4 toy que aux Sforces, de 
» Ja tienne seigneurie usurpateurs , enclines , 
» et la facilité de nostre offense, plus procédant 


.» de humaine fragilité que de malice. Adouleiz 


» lasévérité de ta justice , refrains ta juste ire, 
» que couroux ne soit maistre de ton cueur, et 
» et ne nous laisse en la deffiance de nostre mal- 
» heur. Nostre offense confessée , voulons satis- 
» faire non a la rigueur, mais au dire de ta mi- 
» Séricorde. Que noz biens facent pour nous |’a- 
» mende, et retire le glayve pugnisseur de 1a 
» nostre passée désobéissance. Ne destruiz par 
» finalle ruyne ta cité de tant de choses sa- 
» crées ornée ; saulve la sumptueuse structure 
» Vicelle , et que noz richesses facent encores 
» Vivre ceulx quien vivant désirent te servir et 
» obéyr. » 


Briefve oraison et response du Roy aux 
Milannoys. 


Le Roy, qui est ung trés-éloquent prince et le 
plus de sa court , fist la responce de sa bouche , 
leur disant ce : Avec esgal ceuil vostre coulpe 
» et le mérite de clemence se doy vent regarder, 
»& ce que le soudain remectre du délict , par 
» trop facile pitié, ne engendre inconvénient plus 
» grant que le préecédent. Vous savez, Milannoys, 
» combien de foiz avez failly 4 mon prédécesseur 
» roy de France, vostre naturel seigneur, obéis- 
» sans plus voluntiers a celuy qui , par tyrannie 
» yous a tenuz soubz injuste seigneurie, et que 
« le soudain pardonner vous a soudain et trop 
» hardyment donné occasion de retourner a vos- 
» tre premicre rébellion; parquoy le renouvelle- 
» ment de grace causeroit nouvelles offenses a 

» ma perte. La mort de tant de princes, cheva- 
» fiers et aultres vaillans hommes, par voz las- 
» chetez oceis , clost mon cil de pitié et me 
» faict par indignacion vous regarder en appétit 
» de vengence. Néantmoins , considérant que 
» c’est vostre premiére requeste , de laquelle ma 
» bénignité ne vous peult refuser , je vous donne 
» voz vies, vous restitue en vos honneurs, et, 
»au désir de vostre humble priére , accepte 
» voz biens pour partie de la deue satisfacion , 
» moyennant la fidélité que vous promec- 
» tez inviolablement garder, laquelle, par vostre 
» coulpe brisée , se rendra indigne du retour a 
» mercy. » 

La response du Roy fut briefve, mais agréable 
ad ceulx de Milan, lesquelz, apres le serment de 
fidélité faict , composérent a certaine somme de 
deniers qu’ils payérent pour partie du deffroy 
de Parmée de France. Et entra le Roy trium- 
phamment en la vile de Milan : puis fist assiéger 
le chasteau ot estoit Maximilian Sforce , lequel 
se rendit ala mercy du Roy. Au regard du car- 
dinal de Syon, de toute ceste guerre aucteur , 
s’en estoit allé sans dire adieu, et déceut les 
Souysses. Quelque temps aprés ceste glorieuse 
victoyre (ordre mis en toutes les villes), le Roy 
retourna en France, et Jedit seigneur de la Tré- 
moille avec luy. 


a 


COS 
CHAPITRE XXVIII. 


Comment le corps du prince de Thalemont, 
fils dudit seigneur de la Trémoille, fut ap- 
porte en France, ct des grans regrets que 

‘ samere fist de son trespas. 


Le déces du prince de Thalemont advenu , 
son corps demoura entre les mains de messire 
Regnaud de Moussy, chevalier directeur de son 
adolescence , qui ne demoura seul, car il fut 
assez accompaigné de douleurs et angoisses ; 
aussi fut-il de plusieurs gentilz-hommes et au- 
tres serviteurs dudit prince , lesquelz, vestuz 
en deuil , accompagnérent le corps embasmé 
jusques en France , et en la ville de Thouars , 
pour le mettre és honorables et riches sépultu- 
res dudit seigneur de La Trémoille. Le voyage 
fut long, a laraison de ce que par toutes les villes, 
bourgs et paroisses ou passoit ce corps , v avoit 
service pour l’ame de ce bon prince. Et, comme 
on faisoit toutes ces choses, ledit seigneur de La 
Trémoille envoya la poste diligemment vers 
madame Gabrielle de Bourbon, son espouse , 
lors estant au chasteau de Dissay avec monsieur 
Claude de Tonnerre, évesque de Poictiers, nep- 

veu dudict seigneur , ou s‘estoit retiré , pour le 
dangier de peste qui lors estoit en ladite ville 
de Thouars ct lui escripvit une lettre de sa 
main , et une autre a sondict nepveu , faisans 
mencion de la perte de son filz, a ce qu'il 
eust a consoler sa tante: car bien pensoit qu'elle 
en auroit un excessif dueil. 

La poste arriva au chasteau de Dissay buyt 
jours apres le decesdudict prince de Thalemont, 
combien qu’on avoit sceu troys jours apres 
la bataille , qu'il avoit esté blécé ; mais on di- 
soit qu’ilen guériroit, et se y actendoit la bonne 
dame. 

Levesque receut le pacquet, et leut sa lettre, 
qui fort estoit briefve, mais piteuse a lire; en 
sorte que passionné en son esprit, fut long-temps 
sans parler, actendant que son cueur choysist 
de quelz pleurs pourroit faire a ses yeulx pre- 
sent. Son dueil (que seul alla faire en sa re- 
traicte, sans en dire aucune chose & personne 
par prudence) paciffié, adverty que madame sa . 
tante avoit prins sa reffection du disner, fist ap- 
peller son maistre d’hostel et aulcuns gentilz- 
hommes de sa maison, en la compaignée des- 
quelz (aprés leur avoir fait déclaration de ceste 
piteuse mort) allerent tous ensemble vers elle 
en sa chambre, et luy dit l’évesque ce :"« Ma- 
» dame , jay receu des lettres de Italie. — Et 
» puis , dist-elle , commaut se porte mon filz? 


‘» -- Madame , dist l’évesque , je pense qu’il se 


» porte mieulx que jamais , et qu'il est au cer- 
» cle de héroique louange et au lieu de gloire 
» infinie. — I! est donc mort, dist-elle ? — 
» Madame, cen’est chose qu'on vous puisse plus 
» celler, voire dela plus honneste mort que mou- 
» rut one prince ou seigneur; e’est au lict d’hon- 
» neur, en bataille permise pour juste querellc , 
» nop en fuyant , mais en bataillant , et navre 
» de soixante-deux playes, en la compaigneée et 
» au service du Roy, bien extimé de toute la 
» gendarmerie , et en la grace de Dieu, car luy 
» bien confessé est décédé vray crestien. Vostre 
» cousin, monsieur Fraucoys de Bourbon, le 
» comte de Sanxerre , et aultres qui sont mors 
»en la bataille, n’ont eu ceste grace et don de 
» Dieu. Toutesfoiz je extime leur mort bonne , 
» parce quilz ont droictement vescu. » 

Ceste dure et aspére nouvelle feit soudain re- 
culler etabsenter le sentement de congnoissance 
de l’esprit de ceste dame , et a ceste raison de- 
vinst froide comme marbre , et perdit le parler. 
Soudain fut, par aromatiques liqueurs , secou- 
rue , et tost apres les larmes qui sortirent de ses 
yeulx, desserrérent son cueur, commencerent les 
héraulx de douleur, qui sont souspirs, sortir de 
son estomac et passer A grant peine par sa tré- 

mulente et palle bouche , puis dist : Ha! mon 
» nepveu , pensez- vous que je puisse ceste triste 
» fortune, irrécupérable perte , cruel accident , 
» et impourpens inconvénient, passer sans brief- 
» vement mourir? Si je pensois ne desplaire a 
» Dieu , luy requerrois mon infortunée vie estre 
» en repos de mort , qui est la fin de toutes mi- 
» seres; car je scay quelajoyedu monde me en- 
»gendrera tristesse ; la consolacion des hom- 
» mes, desconfort ; Je passement des livres, re- 
» nouvellemeut de douleurs; labeur de mes 
» amys redoubleront mes angoisses, et la vie so- 
» litaire me produira invencion de nouveaux 
» tormens pour persécuter mon esprit, je ne fe- 
» ray plus que réitérer l’espérance de ma mort, 
» le désespoir de ma vie, et l’abominacion de 
» toutes lyesses. Que nourrira plus mon imagi- 
. cion, fors monstres hydeux, lamyes noctur- 
» nes, magiciennes furies , songes tristes et la- 
» chrimables fantasies ? car j’ay perdu mon filz, 
» ma géniture, mon ymage et ma consolation. 
» C'estoit l’espoir de nostre maison , le colfre de 
»nostre honnenr., le trésor de nostre richesse, 
» la stabilité de nostre gloire, la perpétuacion de 
» nostre renommee, l’advent-mur de nostre force 
» et le bras dextre de nostre povoir. II est mort 
» al’aage de vivre, amateur de vertuz, ennemy 
» de vice , amé de chescun , et en la louhée ex- 
» time des bons et nobles cueurs. » 


Oraison consolatoire de Pévesque de Poictiers 
@ la dame de La Trémoille. 


« Assez vous est congneu, Madame , que 
» toutes les humaines créatures qui par leur 
»nativité entrent en ce monde, combien que 
» par aucuns temps ils y reluysent et triumphent, 
» sont toutesfoiz contraintes aller 4 la mort, les 
» aucuns lentement par maladies, les aultres 
» soudainement par accidens divers, selon le 
» cours de la duration qu’ilz ont a la divine Pro- 
» vidence. La puissance de la mort est insupéra- 
» ble; elle surmonte non seulement ung, mais 
» tous, les fors et débilles , les joyeux et tris- 
»tes , les pauvres et riches, les congneux et 
» extrangiers, les jeunes et vieulx, les bons 
» et mauvaiz , les hommes et femmes. La mort 
» est le tribut , la prison la craincte certaine 
» de tous les humains; et , comme la mer est le 
» réceptacle de tous Jes fluves , aussi est la mort 
» la finalle reposition de tous les vivans. Les fors 
» par puissance ne la peuvent surmonter , les 
» doctes par science ne fa peuvent vaincre , Jes 
» riches par pécunes ne la peuvent corrumpre, 
» les dignes par éminences ne Ja peuvent destour- 
» ner, et les jeunes par corporelle vertu ne la 

» peuvent esloigner. Elle ne pardonne 4a pau- 
» vreté , elle ne tient compte de richesse , elle 
» ne révere noblésse, et ne lui chault de vertaz; 
» tousjours est 4 la porte de vieillesse , et nuyt 
» et jour insidie jeunesse ; la mort ne execute 
» ses cruelles opéracions tousjours par la con- 
» trariété des élémens ‘qui est chose naturelle), 
» mais souvent par divers et merveilleux acci- 
» dens , comme par eaue, par feu, par glayve, 
» par précipitation, par venyn, on lict, hors lict, 
» en terre, en mer, en lair, en guerre et en 
» paix. Et, selon les accidens de mort, on extime, 
» par Ja faulce réputacion des hommes , les hu- 
» mains eureux ou maleureux. 

» Considérez , Madame , que feu mon cousin 
» votre fils n’est mort par aucun de tous ces 
» maulvais accidens , mais en homme de vertuz, 
» avec les gens de bien; non entre les bestes, 
» mais avec les hommes; non entre les brigands 
» et pirates, mais en juste guerre; non de mor- 
» sures de bestes silvestres , mais par marcial 
» glayve; non par canon, mais de coups de 
» lance; non laschement , mais hardiment; non 
» seul, mais en la compaignée de son pére; non 
» au service de tirans , mais a celuy de son Roy ; 
» non en reproche , mais honnestement , comblé 
» dhonneur, enveloppé de bon renom et en I’a- 
» mour et grace de Dieu. Puisque par nécessité 
» devoit mourir , devez-vous point prendre alé- 
» gence de vostre deul, et regret en sa tant hon- 
» nourable fin? Mieux luy vault et a son noble 
» parentage estre ainsi mort en la fleur de son 
» aage, héréditant les siens de perpetuelle gloire, 
» que avoir vescu trente ans davantage, et puis 
»mourir en son lict ou ailleurs de malladie 
» grosse. Si je voulois réciter la misérable fin de 
» tant d'empereurs , roys , princes et seizneurs 
» du temps passé, extimeriez celle de vostre filz, 
» mon cousin, estre eureuse. 

» Or, voyez-vous, Madame, quelle grace Dieu 
» vous a faict d’avoir donné fin tant eureuse et 
» honnourable 4 mondict cousin , et sur ce yous 
» consoller et donner repos & voz ‘souppirs et lar- 
» mes. Considérez les variacions de noz vies 
» pleines de labeurs, ennuytz, tristesses, dan- 
» giers, douleurs et aultres miséres, et que de 
» tout ce-mon cousin est mis au délivré; et l’es- 
» poyr que vous avez eu en luy gectez-le sur les 
» bonnes meurs de son filz Francoys, suyvant ja 
» celles de son pére. Vous voyez ses puerilles 
» ans, tant bien dispousez a vertuz, que j’espére 
» que la perte du peére sera recouverte par le 
» filz; et, quant vous aurez bien le tout consi- 
» déré, vous arresterez a ce qu'il fault adhérer a 
» lavolunté de Dieu, qui ne faict rien sans cause; 
» et jacoit ce que ses jugemens soyent aux hu- 

» mains merveilleux , néantmoins sont-ils justif- 
» flez en eulx-mémes , ainsi qu’il les faict; et y 
» contredire est murmure et blasphéme. » 

« Vos raisons sont trés-bonnes , mon nepveu, 
» dist la dame de La Trémoille en plorant, mais 
» Dieu povoyt faire vivre mon filz autant ou 
» plus que son pére, et augmenter et croistre ses 
» vertus , force , prudence et hardiesse. O com- 
» bien est la mort aveugle et desraisonnable qui 
» les vielz laisse et prend les jeunes! Dix ans y 
» aque, par maladie, menassa mes longs ans, 
» et elle a la jeunesse de mon filz desrobée ; 
» mieulx eust observe les loiz de nature, gardant 
» les trente-deux ans de mon filz, que pardon- 
» ner aux cinquante de la vieille mére. 

» Si mon fils en eust seullement vescu soixante, 
» et continué le commancement de sa louable 
» vie, je extime, mon nepveu, qu'il eust faict des 
» choses inouyes. I! eust surmonté l’honneur de 
» ses ancestres, et les renommeées escriptes auz 
» maisons dont il est descendu. II eust accom- 
» paigné le reste de ma vie de joye, et eust ré- 
» généré mes longs ans par |’odeur de son bruyt 
» et fame; mais fay perdu tout cest espoyr, et 
» suis asseurée , mon nepveu, que le vivre me 
» sera doloreux , et que mon dueil mettra bien- 
» tost fin 4 ma désolée vie. » 

Ilz eurent plusieurs aultres parolles trop lon- 
gues aréciter : suffise aux lecteurs que la bonne 
dame consomma ce luctueux et lamentable jour, 
et plusieurs aultres subséquens , en l’oppéracion 
de ses angoisses , amertumes et pleurs. Elle ne 
voulut lire la lettre que luy avoit son espoux es- 
cripte dela mort de leur filz, en présence dudict 
évesque son nepveu , mais se retira en son ca- 
binet, ou, aprés avoir longuement ploré, en fist 
lecture, et estuit telle : 


Lettre du seigneur de La Trémoille 4 madame 
son espouse , de la mort de leur fils. 


« Si la mort de nostre trés-cher filz Charles 
eust peu par la myenne estre vaincue, ne fus- 
sions, ma tant amée dame, en peine de regréter, 
plorer et lamenter la perte du tant noble fruict 
de nostre mariage, l’espoyr de nostre maison et 
Vapuy de nostre vieillesse. Et si ceste mort 
m’est angoisseuse, autant m’est la désolacion 
qu’en aurez, pesante. Toutesfois , vostre pru- 
dence considérée , je extime que l’usaige des 
choses mortelles vous donnera quelque consola- 
cion. Nous ne sommes les premiers de telle in- 
fortune assailliz; souvent advient que, par le 
désordre de nature, le décés du filz précéde 
celluy du pére. Peu avons de gens anciens con- 
gneuz qui n’ayent a leur grant regret et dom- 

maige perdu de leurs enfans. La pascience en 
est trop plus & louher que le trop grant descon- 
fort, parce que le supporter sans murmure et 
en doulceur est ung sacrifice 4 Dieu, qui faict 
tout pour le mieulx, et le desraisonnable des- 
confort lui desplaist. La personne doit estre 
dicte sage qui se conforme a la divine volunte, 
et qui ne prend conseil de trop grant douleur en 
ses adverses visitacions, qui sont la vraye garde 
de l’esprit. Troys choses nous donnent moyen 
de confort : l'une, qué nostre filz est mort en 
acte de vertu pour le bien public et en juste 
querelle, et nous a laissé ung filz bien disposé 
pour vivre ; l'autre, combien qu’il ait eu soixante- 
deux plaies, dont en y avoit quatre ou cing mor- 
telles, et néantmoins , par la grace de Dieu, a 
vescu trente-six heures aprés, et les sacremens 
de saincte Eglise par lui receuz, a tousjours eu 
congnoissance de Dieu et bonne parole, jusques 
au départ de Il’ame et du corps; et l'autre, qu'il 
est hors des mondaines miséres , et que son ame 
est, comme je pense, en éternel repos. Je vous 
envoye le corps, vous priant, Madame, que, 
par impascience ou trop excessive douleur, je ne 
perde la mére avec le filz, et que, en perdant 
les deux, je ne me perde: ce que Dieu ne vueille, 
mais vous donner a vous et moy le nécessaire 
pour nostre salut. 

» Escript au carp de Saincte - Brigide , le 
18 septembre. » 

Ceste lectre estoit escripte dudit seigneur de 
La Trémoille, et non par son secrétaire; la- 
quelle ne fut leue sans variacion de propos, et 
sans gecter grans souspirs et larmes par ladicte 
dame, qui, apres avoir son dolent cueur, des 
immundicitez de angoisse par piteuses larmes 
lavé, prinst sa plume; et, voulant aussi de sa 
part, en cellant ses angoisses, son cher espoux 
réconforter, luy escripvit ceste lettre: 


Response de ladicte dame audict seigueur de 
La Trémoille. 


« Si la transgression de la justice originelle, 
qui fut 4 noz premiers parens donnée , n’eust 
entre l'esprit et la chair mortelle guerre engen- 
drée, le trespas de nostre unique filz nous de- 
vroit plus consoller que contrister, parce que 
esprit, par la clere verrine de raison , veoyt et 
congnoist qu'il est de peine transmigré en re- 
pos, de misere en gloire, de crainte en seureté, 
d’espoyr en divine vision, de malladie en in- 
corruptible incolumité , et de mort en éternelle 
vie; mais la chair qui, pour les téneébres du 
corps, ne veoyt aulcune chose en esprit, re- 
grette, lamente et déplore la perte ou absence 

de ce qui luy plaist, et de ce qu’elie ayme cor- 
porellement , parce qu’elle ne peult veoyr le 
fruict des choses spirituelles, qui est la cause 
de vostre desconfort et de ma tant désollée tris- 
tesse. Toutesfoiz , Monsieur, quant a l’entende- 
ment, si trop ne summes de raison esloignez, 
doyvons louher Dieu et Juy rendre graces pour 
-les considéracions que de vostre grace m’avez 
escriptes. Croyez, Monsieur, que , en remémo- 
rant la bénignité de nostre fils, son humilite, 
obédience et honnesté, ma pauvre chair lan- 
guist, et mon ame n’est que demye vifve; mais 
au considérer les douaires des ames saulvées, et 
que j’espére que tous le serons, je me consolle 
quant a l’esprit, non que ma chair en soit con- 
tante. Toutesfoiz chose contraincte est , si ne 
voulons offenser Dieu, le louher de nostre in- 
fortune. Je vous prie , Monsieur, que de vostre 
part regectez les causes de douleur, et que joy- 
enez la vostre pensée a !’amour spirituelle. Au 
regard du corps, que je ne pourrois veoyr sans 
de dueil mourir, sera honnoprablement ensé- 
pulturé au plus prés de vostre vouloyr, sans 
aulcune chose y espargner, et encore moins pour 
le salut de l’'ame, qui doibt estre la premiére 
servie , comme celle qui doit sans fin vivre au 
palays de éternel repos, ouquel, aprés bonne 
et longue vie , Dieu vous vueille donner lieu. 

» Escript & Dissay, le 14 septembre. » . 

La lettre de ladicte dame, portée audict sei- 
eneur de La Trémoille , fut troys jours par luy 
gardée, sans la vouloyr lyre, pour le doubte de 
renouveller sa tristesse. Toutesfoiz ung soyr 
bien tard en fist lecture de partie, car le tout 
ne peut lyre, a la raison de ce que l’escripture 
estoit effacée des larmes de la dame, qui es- 
toyent’en l’escripvant sur icelle tumbées. 

Je ne me oublieray en cest endroict, parce 
que , nonobstant ma petite qualité, et que a moy 
n’appartinst voir le congnoistre du regret de 
ceste trés-noble dame, toutesfoiz ,.comme je 
fusse par devers elle allé pour luy parler d’aul- 
cunes affaires civilz dont j’avoye de par mon- 


sieur et elle la charge, ne me presta l’oreille . 


pour me entendre, mais convertit le sens de 
Youye en piteux regards » accompaignez de 
véhémens souspirs, qui empeschérent long-temps 
son parler, que je n’ousoye anti¢iper, mais |’ac- 
tendoye en contrainctes larmes soubz emble sem- 
blant, par compassion deson infortune. Etcomme 
le temps luy eust donné grace de parler, elle 
m’ouvrit le coffre de ses pitéables douleurs, en 
me disant: « Ha! Jehan Bouchet, que dictes- 
» yous de mon matheur et de lirréparable perte 
» de nostre maison? Me doy-je arrester de sa- 


» criffier par larmes ma douloureuse cause da- | 

» vant tout le monde ? Pensez-vous que le possi- 
» ble de vivre empesche l’effort de mort? Me 
» ayderez-vous poinct a soustenir le faix de mon 
» malheur , qui participez en la perte? Oublie- 
» rez-vous l’espoyr par vous actendu en Il’exhi- 
» bicion de Pamour de mon filz, et le loyer du 
» service par vous a lui faict? Qui présentera 
» plus voz petitz euvres davant les yeulx des 
» princes pour en avoir guerdon ? Qui recepvra 
» et mettra en valeur voz petites composicions? 
» N’espargnez vostre plume a escripre le con- 
» gneu. de vostre seigneur et maistre, a ce que 
» oubliance ne laisse perdre ses mérites. » 

Toutes ces piteuses parolles donnérent roup- 
ture 4 mon principal affaire , et tant grevérent 
mon cueur, que intrinséque douleur deffendit a 
ma bouche de parler , et sorty de la chambre , 
accompaigne seullement d’angoisse , laissant 
la désolée plorant et se desconfortant , sans 
avoir puissance de luy donner lors ung seul 
confort. 

Ceste dame savoit trés-bien que porter pa- 
ciemment sa perte estoit mérite; et , quant a 
Pesprit, n'y failloyt en rien: car c’estoit une 
dame qui fort bien l’entendoit, et s’estudioit de 
tousjours conformer son vouloir a la divine vo- 
lunté. Mais , touchant la sensualité qui répugne 
tousjours a la raison , elle souffroit tant que le 
plus l’eust fait soudainement mourir. Et fuz pluz 
d’ung moys que n’ousois a elle me présenter , & 
la raison de ce, quant elle voioit quelqu’un de 
eculx que son filz avoit spécialement amez , ses 
douleurs renouvelloient, son esprit en avoit 
nouvelle guerre, toutes ses consolacions estoient 
troublées , et tous joieux souvenirs gectez der- 
riére le doz. Et dés lors, vaincu du débonuaire 
commandement de ladicte dame, gectay ma 
fantasie sur nouvelles formes et invencions , 
pour déplorer par escript ceste tant noble et 
louable mort , quérant quel langaige je appro- 
prieroye 4 la nature du cas ; et finablement , 
parce qu’il avoit amé la métrificaturg, prins 
commencement a descripre ses meurs et cundi- 
cions , dont je scavoie la vérité, nonobstant que 
depuis aucuns, par envie de sa louange mé- 
ritée , ont murmuré contre l’opusculle que je 
feiz., intitulé le Temple de bonne renommee. 


KOO 
CHAPITRE XXVIII. 


Des regrets de madame la princesse pour le 
décés de monseigneur le prince son espoux; 
et du testament de madame Gabrielle de 
Bourbon, sa mére, qui mourut de dyeil. 


Combien que tdutes ces douloureuses plainctes 
39 

deussent suffire pour faire le dueil du bon prince 
de Talemont , néantmoins fut renouvellé par les 
doléances de ma dame Loyse, comtesse de 
Taillebourg, son espouse , laquelle, asseurée 
de son piteux trespas , feit telz ou semblables 
regretz : « Ha! mort horrible, cruelle , sangui- 
» neuse et violente, éternel dormir , dissolucion 
» des corps, la crainte et trémeur des riches , 
» le désir des pauvres, événement inévitable , 
» incertaine pérégrinacion, larronnesse des 
» hommes , fuyte de vie, départ des vivans et 
» résolucion de toutes choses, que pourray-je 
» dire 4 mon ordre contre toy, qui par violent 
» sang me as substraict mon amy, meurdy mon 
» espoux, séparé de moy toute joye, et faict 
» approche de toute angoisse et éternel descon- 
» fort? Tu es ja seule cause dont dorénavant 
» je auray pour unanime compaignée triste so- 
» litude; pour consolatif mariage, désolée vi- 
» duité; pour connubiaux ambrassemens, vi- 
» sions nocturnes et lamyes; pour amoureulx 
» baisiers, lamentables souspirs ; pour gracieux 
» regards , fluctuemens de larmes; pour hon- 
» nestes propos , inconsolables regretz ; et pour 
» solacieuses pensées, inquiétes cogitacions. 
» Qu’on ne parle de la perfection des bons 
» Maryz , desquelz il est le paragont et la fine 
» perle, pour en avoir perpétuelle louange. » 

Toutes ces lamentacions et aultres semblables 
faisoit ceste bonne et saige dame , dont je laisse 
le long escripre pour le doubte d’ennuy ; et 
pense que de son secret deuil eust esté oultra- 
gée , ne fust le secours du seigneur de La Tré- 
moille , son beau-pére, lequel , ung moys ou 
deux aprés les tristes funérailles de son filz, 
néantmoins riches et pompeuses, vinst veoyr 
les deux désollées espouses a Thouars. Je laisse 
la pompe des obséques qui furent faictz sans 
rien y prétérir , ainsi qu’il appartenoit , a grans 
‘fraiz et mises, et parleray seullement d’ung 
brief épitaphe pour la perpétuelle mémoyre de 
ce jeune prince , qui est cestuy : 


Force de corps, hardicsse de cueur, 

Le hault vouloyr d'estre nommé vainqueur, 
Le grand désir d’estre au Roy secourable, 
Et le vouloyr d'impugner la rigueur 

Des rebellans non craignant la vigueur, 
Mont mis au ranc d'honneur inextimable, 
Par fin honneste aux nobles désirable, 

En surmontant Souysses ahontez : 

Apres soixante et deux coups, mort plorable 
A Marignan me fut inexorable , 

Quant mil cing cens quinze ans furent comptez. 


Sl 


Le Roy laissa gouverneur 4 Milan messire | 


Charles de Bourbon, lors connestable de France, 
qui si bien exercea sa charge, que les Milan- 

noys monstrérent leur obéissanee promise contre 
leurs voluntez jusques en Fan (521, comme 
nous verrons cy- 

Ledict seigneur de La Trémoille, apres avoir 
accompaigné le Roy jusques 4 Lyon (son congié 
prins), alla veoyr, comme jay dict, les deux 
dames désolées que plus il ameit , pour les con- 
forter, lesquelles actendoyent son désiré retour 
a Thouars. Leur rencontre fat & la porte de 
dueil parée de pleurs, et d’une part et d’aatre 
furent accompaignez de gémissemens et regrets, 
pour le contrepoix des joyeux festins du passé. 
Et, combien que la dame de La Trémoille dissi- 
mulast et couvrist sa douleur de face joyeuse. 
néantmoins tout le faix des tristes pensemens 
que tous ensemble avoyent, demoura sur son 
cueur , et fat tousjours accompaigné de ses se- 
crétes angoisses , voyre fut la contenance de sa 
tristesse, si longuement en son povoyr qu'on 
ne la povoyt amollir, dont en son cueur se er 
gendra une mortelle apostume non curable par 
veue d’amys , lecture de histoyres, passe-temps 
de gens joyeux, concionnations ne aultres hu- 
mains ne spirituelz remeédes. Et, l’esprit fatigué 
des ennuytz qu'il enduroit pour la guerre que 
raison avoit jour et nuyt contre charnelle amour 
en la region de son entendement, laissa le corps 
attenué et au lict, malade, certain peu de temps 
apres le despart du seigneur de La Trémoille, 
qui contrainct , par redoublement de postes , se 
retirer en son gouvernement de Bourgongne. 

Une lente fievre , accompaignée de mortelle 
Jangueur , empira le mal de la dame de La Tré- 
moille, et par légiéres assaillies la conduyrent 
en décepvant les médecins, jusques au pas ‘de fa 
mort, dont ledit seigneur de La Trémoille , son 
espoux , fut asseuré par sa lectre, non escripte 
de sa main comme elle avoit accoustumé , mais 
du secrétaire ; et aussi en fut adverty par les 
médecins. A ceste cause son partir fut soudain, 
et sa compaignée laissée, fors de troys gentilz- 
hommes , vinst en poste 4 Thouars, ou trouva 
la certitude de la nouvelle qui si tost l’avoit 
faict venir; et, sans changer de vestemens ne 
faire aultre acte, voulut aller veoyr celle que 
tant amoit ; mais, avant que entrer (la compai- 
gnée de larmes, qui des son partement de Bour- 
gongne I’avoit tousjours conduict , laissée a la 
porte de sa chambre), para de facialle joye la 
tristesse de son cueur, et a son espouse , au lict 
couchée , donna fe gracieux bon soir, qui fut 
par elle humbiement accepté , et par ung véhe- 
ment souspir rendu, luy disant : « Ah! Monsieur. 
» l’heure de vostre venue, par moy tant désirée. 


| » m’a esté fort longue , doubtant, pour la presse 
-» demon mal, jamais ne vous veoyr, et ne vous 

» povoyr dire le dernier a Dieu avant que 
» mourir.— Vous n’en estes pas la , dist ledict 
» seigneur , jespére, ou cas que vouldrez mettre 
» peine & chasser de vostre esprit les mortelles 

» tristesses que trop y avez gardées , que aisé- 
' » ment retournerez a vostre premiére santé.— 
» La chose n’est possible , dist-elle, quant a 
» nature; et si resjouyssement povoyt estre le 
» médecin de mon mal, vostre seul regarder le 
» guériroit comme la chose du monde qui plus 
» me plaist ; mais je suis au période de ma mor- 
» telle vie, et au terme constitué que je ne puis 
» prétérir ne passer sans mort. Noz corps seront 
» pour ung temps esloignez; je vous prie que 
» noustre chaste amour soit perpétuelle en 
» yostre souvenir, et que ayez éternelle mé- 
» moyre de celle qui vous a tousjours esté 
» fidelle amye et compaigne.— Madame , dist 
» ledict seigneur, si lascheté n’occupoit le mien 
» cueur par troublement de sens, je ne vous 
» scauroys oublier, car loyaulté, bénignité , 
» amour , honnesteté et bonté , m’en sollicite- 
» ront assez, et scay que j’en auray perpétuel- 
» lement Jes umbres davant les yeulx de mon 
» espryt, qui ne me laisseront sans triste regret, 
» si je vous pers; ce que je n’espére, mais que 
» guérirez, si voulez ouster de vostre esprit 
» toutes ces tristes pensées , et que, pour amen- 
» der le mien failli, vivrons encores trente ans 
» ensemble. » 

Toutes ces consolacions et aultres semblables 
luy donnoit ledict seigneur, et chascun jour la 
visitoit cing ou six foiz, jusques a la piteuse jour- 
née de son trespas, que, aprés.son testament 
faict par l’auctorité dudict seigneur, congnois- 
sant que I’heure de son deffinement approchoit , 
luy dist : « Monsieur, ily a trente-troys ans 
» peu plus ou peu moins, que la loy de mariage 
» nous lya , et honneste amour assembla nos 


» cueurs, et en fist une volunté ; je vous rendy du’ 


» fruict de ceste alliance ung seul fils, ouquel 
» Dieu et nature mirent tant de bien, que le dé- 
» ces d’iceluy m’a mise en l’estat ou me voyez , 
» non du tout par ma coulpe, car, pour résister 
» a ma douleur , je me suis de raison aydée au- 
» tant que mon petit sens I’a peu faire ; mais la 
» sensualité, contre mon vouloyr, s‘en est tant 
» contristée, que mon pauvre entendement, las 
» de ces fascheries, ena laissé tout le faix en 
» mon débille corps, qui plus ne le peult porter, 
» dont je rends graces 4 Dieu , le priant me par- 
» donner le deffault de raisonnable pascience. 
» La journée pour davant Dieu comparoyr et luy 
» rendre compte , est venue , qui me faict trem- 
» bler et frémir, pensant que, pour le tesmoy- 
» gnage de la saincte Escripture , 4 peine pourra 

» le juste estre saulvé. Toutesfoiz , armée de foy, 
» considérant que Dicu est tout puissant, j’es- 
» pere que son infallible sapience aura, par son 
» incompréhensible bonté et charité, pitié de 
» Moy, sa pauvre créature, de laquelle il con- 
» gnoist l’ignorance et fragilité, non par mes 
» opéracions , mais par le mérite de la mort et 
» passion de son éternel fils Jhésus, nostre saul- 
» veur et rédempteur , et par les mérites et prié- 
» res de madame Marie sa mére. 

» Et parce que a noz espousailles, prins de 
» vous l’anneau de la connexité de noz cueurs, 
» par sa rondeur signiffiée, laquelle doit estre 
» entiére sans aulcune corruption, comme dé- 
» monstre la purité de Vor, je le vous rends non 
» viollé, macullé, ne corrompu des vices a con- 
» jugale chasteté contraires. Je n’ay mémoyre 
» @’avoir faict chose qui vous deust desplaire, 
» ne que mon vouloyr ayt esté contraire a vostre 
» bonne volunté, mais, par deue obéissance , me 
» suis tousjours efforcée de-vous complaire. Tou- 
» tesfoiz en si longues années seroit difficile n’y 
» avoir eu quelque chose failly; a ceste considé- 
» racion , Monsieur, vous supplie me pardonner 
» ces faultes. Je vous laisse le vif image de nos- 
» tre filz, c’est nostre jeune enfant Francoys, 
» pour le reste de tout ce qui vous pourra con- 
» soller. Il est de cler engin et faciles meurs, et 
» ne tiendra que & bonne conduicte s’il n’a tou- 
» tes les grdces de son pére. Je m’extimeroys 
» eureuse si plus grand fruict de nostre sang je 
» vous laissoys ; mais, aprés mon décés , si voyez 
» que la nécessité le requiére, pourrez avoir 
» aultre espouse, qui sera plus jeune que moy , 
» pour vous donner plus grant lignée, 4 ce que 
» vostre redoubtable et bien extimé nom soit 
» perpétué ; et pour le dernier a Dieu je vous 
» recommande mon ame. » 

Ce piteux congié prins , la bonne dame tourna 
les yeulx vers le ciel, en disant assez hault le 
commancement dece pseaulme , /n te Domine 
speravi , puis demanda I’extréme unction' , 
qu’elle receut , et incontinent aprés rendit l’xme 
a Dieu, le derrier jour de novembre l’an 1516; 
et Iedict seigneur de La Trémoille , qui ne peult 
veoyr la fin de toutes ces tristes choses, se re- 
tyra en une aultre chambre, ou en se descon- 
fortant disoit : « O infortuné accident, incon- 
» vénient non précogité, malheur non pourpengé, 
» procédans de la subtilité du pénétrant engin 
» d’une des meilleures dames du monde! que a 
» ma volunté son esprit n’eust esté de si agu 
» sentement, et n’eust si subtillement ap- 
» préhendé la perte receue en la mort de nostre 
» filz! O famélicque ct aveugiée mort! pourquoy 
» D’as tu esté contante du filz sans la mére? A 

» Vang et l'autre nature avoit ordonné plus long 
» Vivre que 4 moy, et, me Jaissant proche de 
» vieillesse , a prins ceulx ausquelz tard mourir 
» m’eust donne le long vivre. J‘ay ung perdu 
« par glavve, autre par douleur , et je me per- 
» dray par angoisse , puisque jay la compaignée 
» perdue de deux amateurs de vertuz, ennemys 
» de vices, serviteurs de Dieu , mespriseurs du 
» foul monde , louhez des bons, crains des maul- 
» vaiz , révérez des grans, aymez des pauvres, 
" » et par admiracion extimez dignes de tout hon- 
» neur. » 

Aultres grans regretz fist ledict seigneur , 
que je n’escriptz pour obvier ala despense du 
temps ; et, retournant a ladicte dame, je n’ou- 
blieray sa tres-louable mort, portant tesmoy- 
gnage de sa sainete vie, car onc dame ne mourut 
en plus grant foy , en plus fervente charité et 
humilité, ne en meilleure espérance, sur la 
mort et passion de nostre Seigneur Jhésucrist 
fondée. Aussi avoit-elle tousjours esté de ces 
troys vertuz acompaignée , et des vertuz moral- 
les bien enseignée. Onc ne voulut faire chose 
concernant la civillité sans asseuré conseil. Sa 
prudence mesuroit tous les temps, en sorte que 
le passé donnoit ordre au présent et advenir , et 
le present regardoit le fatur, lequel modéroit 
le présent. Sa force ne l’avoit onc jaissée , fors a 
ja mort de son filz : car au reste n’eust one une 
seulle suspecon de pusillanimité. Sa temperance 
estoit si grant , que, par jeunesse ne aultre- 
ment, ne fist onc chose suspeconneuse de lasci- 
vité; mais fust tousjours si pudicque, que les 
lascivieux craignoyent le regard de ses chastes 
yeulx. Ses funéreuses pompes furent faictes en 
son église de Nostre-Dame de Thouars. 


<> 
CHAPITRE XXIX. 


Le sciyneur de La Trémoille est amoureuxr 
pour honneur de la duchesse de Valenti- 
noys , €t U'espouse. 


Le seigneur de La Trémoille s’acquicta tres 
bien, et diligemment , en l‘acompliment des or- 
donnances testamentaires de son espouse, et fut 
son dueil si grant, qu’il ne prenoit repos asseuré, 
ne consolacion pour laquelle il peust l’exces de 
ses soupirs modérer. Toutes les damoiselles de 
la dame trespassée estoient de Jarmes tainctes , 
jusques a mescongnoistre de primeface visaiges 
et personnes, et la maison pleine de regretz , 
qui avoit habondé en passetemps honnestes; on 
n'y parloit que de piteuses et tristes choses. La 
mort, cause de tout ce désordre , avee dueil , 

revret, cnnuy , tristesse, chagrin et angoisse, 
vouloient , pour parachever le maleur de ceste 
maison ; abbatre et aterrer ledit seigneur de La 
Trémoiile , chief d’icelle , lequel n'y povoyt si 
virillement resister qu il eust faict en sa floris- 
sante jeunesse, car ja passait Faage de cia- 
quante-trois ans. Or , luy estant ainsi mal traicte 
eten dangier de mort, le Roy (comme Dieu 
voulut | le manda pour aller a sa court & Bioys, 
ou, au grant regret de laisser son dangier, se 
transporta , et de Bloys a Paris, avec le Roy, 
la Royne , madame ja Régente, mere du Ror, 
et autres grans princes, pour recepvoir l‘ambas- 
sade du roy des Rommains et du roy d’Espai- 
gne. 

Trois ans apres , tant remonstrerent au sei- 
gneur de La Trémoiile ses amys, qu ‘il estoitex- 
cores en sa corporelle force , combien qu'il east 
cinquante-six ans, et que n avoir qu‘un seul 
heritier , c’estoit n‘en point avoir , qu'il consen- 
tist a demander la jeune duchesse de Valenti- 
noys. Il luy escrivist. La duehesse ne reculla 
la main de l’épistre , mais en bénigne simplicite 
la prinst et jeut tout au long, et respondit: 
« Madame Ia Régente, mére du Roy, qui de sa 
» grace tient lieu de mes feuz pere et mére ,a 
» mon vouloir entre ses mains , et de son simple 
» commandement viendra prompte obéissance. » 

Restoit encore le bon plaisir de madame la 
Régente, sans laquelie‘on n’eust peu le période 
de ceste alliance trouver : et pour l’entendre est 
a considérer que ceste jeune duchesse , commee 
Loyse , estoit seuile fille et héritiere da due de 
Valentinoys , et d'une fille de la tres-noble et 
illustre maison d’Allebret; lequel duc estoit 
extraict de la noble et ancienne lignée des 
Borgias d’Espaigne, comme récite Anthonius 


‘Sabelicus, et vinst en France au commancement 


du régne du roy Loys XII, pour les factions 
qui furent en Italie entre luy et les Ursins ; et 
certain temps apres ledit roy Loys le maria 
avec ladicte fille d’Allebret , de iaquelle il eut 
ladite dame Loyse: puis décédérent, savoir est, 
ledit duc le premier , et iaissérent icelle Loyse, 
leur seulle fille et héritiere , de laquelle madicte 
dame la Régente prinst le gouvernement. 

On se pourroit esbayr commant ledict sei- 
gneur de La Trémoille, qui estoit homme pru- 
dent et riche, ne gectoit sa fantasie sur aul- 
tre dame, non si jeune que fadicte duchesse ; 
car assez cn y avoit en France, belles, riches 
et de bon renom, tant veufves que aultres , qui 
n‘avoient onc expérimenté les doulceurs de ma- 
riage. J’ay sceu par sa bouche que deux choses 
le mouvoyent: l'une qu'il ne vouloit espouser 
femme veufve , Vautre qu'il nen congnoissoit 

en court qui fust a luy plus agréable, ne qui 
mieulx approchast au jugement de sa fantasie , 
et scavoit que en la race d’Allebret toutes les 
femmes et les filles ont eu et gardé sans maculle 
Vhonneur et tiltre de chasteté et de pudicite ; et, 
par la longue et honneste fréquentacion qu'il 
avoit eue avec ceste jeune duchesse , congnois- 
soit gu’elle estoit humble sous rusticite , grave 
sans orgueil , bénigne sans sotie , affable sans 
trop grant familiarité , dévote sans ypocrisie , 
joyeuse sans follye, bien parlant sans fard de 
langaige, libéralle sans trop de prodigalité, et 
prudente sans présumption , et finalement qu'elie 
estoit en l’aage pour avoir lignée, qui estoit 
lung des plus grars deésirs dudict seigneur, parce 
qu’il n’avoit que ung seul héritier. Et combien 
que ledict seigneur eust plus de cinquante 
ans , toutesfoiz estoit tant en la grdce de nature, 
qu'il sembloit bien n’en avoir que quarante-cinq. 
Aussi les ans ne font les gens vielz totalement, 
mais l’imperfection de leurs complexions. Or fist 
tant de démarches envers madame la Régente, 
le seigneur de La Trémoille , que Ja consumma- 
cion du tant désiré mariage d’icelluy seigneur 
avec ladicte duchesse fut faict a Paris. 


<>ox> 


CHAPITRE XXX. 


Comment monsieyr Frangoys de La Tre- 
moille, prince de Thalemont, espousa ma- 
dame Anne de Laval, et des guerres que le 
roy de France eut en Picardie , ot it envoya 
son lieutenant-général, le seigneur de La 
Tremoille. 


Combien que, par le jugement des hommes, 
ceste jeune duchesse fast bien disposée et orga- 


nisée de tous ses membres, et: ledict seigneur |- 


de La Trémoille en disposicion convenable pour. 
luy faire des enfans, néantmoins. dame nature 
ne peut estre la maistresse sur la divine Provi- 
dence, qui avoit réservé l’entiére succession du- 
dict seigneur 4 monsieur Francoys, fils unicque 
du seul filz d’ieelluy seigneur de La Frémoille , 
occis & Saincte-Brigide , comme dict est. A ceste 
considéracion , et qu’en luy fust si noble géné- 
racion perpétuée, ledit seigneur de La Tré- 
moille, son ayeul, se fist enquérir , partout fe 
royaume, de quelque dame propre et pareille 
audict jeune seigneur, qu’on appelle le prince 


(t) Anne de Laval, fille de Charlottc, princesse de Ta. 
rente, fille unique de Frédéric d’Aragon , roi de Naples. 
Fille épousa en 1524 Ie jeune prince de Talmont; cette 

de Thalemount, et de laquelle il peust avoir li- 
née bientost: car, considérant la variacion 
des choses humaines en ia petite et incertaine 
actende des jeunes hommes, dont la mort ravist 
en plus grant nombre que de vielz, doubtoit 
fort le mourir et la perte de ce jeune prince. Or 
fist tant qu’il apporta la volunté d'une jeune 
dame, pareille audit prince en aage, en lignage, 
en meurs , et a généracion bien disposée : c’es- 
toit madame Anne de Laval (1), fille et héritiere 
du seigneur de Laval, l’une des anciennes et il- 
lustres maisons de Bretaigne, et qui plus a duré 
sens mutacion , et de la princesse de Tharente ; 
laquelle madame Anne fut conjoincte par ma- 
riage avec ce jeune prince , troys ou quatre ans 
apres les secondes nopces dudict seigneur de La 
Trémoille. 

L’union de ces deux illustres personnes fut 
accomplie de toutes les choses qu’on pourroit dé- 
sirer, tant en biens, en meurs, que en toutes 
aultres choses de perfection d’esprit; et, s’il 
estoit permis de dire au long les louanges des 
vivans , je diroys et escriroys sans mentir que , 
aux parolles et faictz de ce jeune prince, et a 
lexercice de son grant et facile engin, on le 
peult estimer estre en l’advenir une perle en ta 
maison de France, et une réserve de bon et as- 
seuré conseil , sans lequel on ne devra faire ne 
exécuter aulcune bonne entreprinse. Et au re- 
gard de madite dame son espouse, elle est 
acomplie de toutes les bonnes graces’ qu’on 
pourroit en une parfaicte dame choysir : il n’est 
rien plus beau, plus humble , plus noble , plus 
mansuet, plus affable , plus gracieux , plus be- 
gnin, plus saige, ne plus religieux; laquelie , 
au désir dudit seigneur de La Trémoille, eut, 
a la fin du premier an de ses espousailles , ung 
beau filz , qui est le plus grant bien que l’ayeul 
et le pére eussent peu en ce monde avoir. 

Environ ce temps , Charles , roy d’Espaigne , 
esleu empereur, et Henry, roy d’Angleterre , 
son beau-frére, commencérent a manifester 
et monstrer les envies par eulx long-temps 
auparavant conspirées contre la prospérité du 
royaulme de France et des Francoys ; et , non- 
obstant I’aliance qui avoit esté faicte ou trium- 
phant festin d’Ardte, entre lesdicts roys de 
France et d’Angleterre , ot ilz s’estoient veuz, 
entreprindrent faire ia:-guerre aux Frangoys ; 
scavoir est, ledict roy d’Espaigne , 4 Mozon et 
Meziéres, par le secours d’aulcuns Allemans, 
Namuroys et Hennuyers, tousjours rebelles a 


alliance donnait 4 la maison de la Trémouille dcs 
droits sur le royaume de Naples; ces droits ont été 
reconnus dans plusieurs traités. 

ja couronne de France, ow peu gaignérent , car 
le roy de France en eut Ja victoire par le se- 
cours des princes et bons capitaines de France, 
et, entre aultres, messire Pierre Terrail, 
qu’on appelloit le capitaine Bayart, homme 
hardy et prudent en guerre , qui sceut bien gar- 
der Méziéres, Monmoreau , lequel y mourut 
par inconvénient de maladie , en la fleur de son 
aage, et d’aultres plusieurs. Ceste guerre , faicte 
gans propos et en hayne de messire Robert de 
La Marche , tenant le party du roy de France, 
fut sans fruict d’une part et d’aultre, et avec 
grant dommage, car les Alemans mirent 4 feu 
et sang plusieurs bourgs et villages de la Picar- 
die ; et autant ou plus en firent les Francoys en 
Hénault. Et peu de temps.aprés le roy de 
France, sans faire bruyt, feit assaillir et pren- 
dre sur le roy d'Espaigne la ville de Fontérabie, 
par messire Guillaume Gouffier , admiral de 
France ; et, adverty que les Anglois vouloient 
descendre en Ia Piccardie, y envoia ledit sei- 
gneur de La Trémoille , pour donner secours au 
duc de Vendosme, gourverneur dudit pays ; et 
eulx deux ensemble pourveurent trés-bien aux 
affaires dudit pays , et avec les garnisons avi- 
taillérent , par trois ou quatre foiz , Thérouenne ; 
ce qui depuis n’a esté fait sans grosse assem- 
biée de gens , ne sans plus grans fraiz et mises. 
Comme on faisoit toutes ces choses en Picardie, 
furent apportées nouvelles au roy de France , 
Jors estant a Paris, que les Alemans faisoient 
grosse assemblée pour venir en Bourgongne de 
par le roy d’Espaigne ; par quoy le Roy manda 
ledict seizneur de La Trémoille aller vers luy , 
lequel il trouva a Paris ; et dela le Roy l’envoia 
en Bourgongne , 4 diligence , pour donner ordre 
audit pays. Les Alemans, certains de sa venue, et 
de l’ordre qu’il avoit ja mis pour les recevoir , 
laissérent leur entreprise sans effect , et don- 
nérent roupture a leur voiage: mais les An- 
glois , sachans que ledit seigneur de La Tré- 
moille n’estoit plus en Picardie, acompaignez 
des Flamens et Hennuyers, y entrérent en 
1522, et assiégérent la ville de Hédin. Pour 
eeste cause le Roy manda ledit sieur a diligence, 
et luy donna charge de aller secourir Iedict duc 
de Vendosme oudict pays de Picardie; aussi y 
envoia messeigneurs les mareschaulx de Foix 
et Montmorancy, le seigneur de Méziéres et 
le seigneur Fédéric de Bauge , avec leurs ban- 
des ; mais, sceu par les Anglois , Hennuyers et 
Flamens , Jeur venue , eulx retirérent bientost , 
sans auser les actendre. 
Oudit temps, le Roy dressoit une aultre ar- 
mée fort belle et grosse, pour aller en Italie 
recouvrir la ville de Milan , laquelle le seigneur 

de Lauctrect , qui en estoit gouverneur pour le 
Roy , avoit esté contrainct iaisser par faulte de 
secours ; mais, avant que le faire , voulut bien 
donner ordre & son royaume ; et, luy estant a 
Sainct-Germain-en-Laye , prés Paris, manda 
audict seigneur de La Trémoille, estant en 
Bourgongne, se trouver vers luy, ce qu'il fist, 
et luy dist: « Monseigneur de La Trémoille, 
» vous voiez les affaires de mon royaume, et le 
» tour qu’on m’a fait 4 Milan ou je suis déliberé 
» aller : mais je ne scay que, moy party de ce 
» pays, les Anglois, Hennuyers et Flammans 
» s'efforceront me faire ennuy et dommage ou 
» pays de Picardie ; et, adverty qu’ils vous crai- 
» gnent , vous y veulx envojer mon lieutenant- 
» général. — Sire , dist ledit seigneur de La Tré- 
» moille, je suis tousjours prest a vous obéir; 
» toutesfoiz je me déporterois voluntiers de ceste 
» charge, si vous plaisoit m’en bailler une 
» aultre, parce qu’elle pourroit desplaire 4 mon- 
» sieur de Vendosme, gouverneur dudit pays, 
» lequel est ung prince hardy , prudent et loyal ; 
» et, tant & cause de son auctorité que par son 
» sens, saura tres-bien résister & vos ennemys ; 
» et voluntiers soubz sa charge vous y feray le 
» service auquel je suis tenu. — Et si mon cou- 
» sin le duc de Vendosme vous en prie, dist le 
» Roy; le ferez-vous?—Sire , dist ledict sei- 
» gneur, vous scavez que mon vouloyr a tous- 
» jours esté, est et sera entre voz mains et en 
» vostre puissance. » 

Lesdicts duc de Vendosme et seigneur de La 
Trémoille parlérent ensemble de ceste matiére, 
et, A sa requeste, ledict seigneur accepta ladicte 
charge de lieutenant-général oudit pays de Pi- 
cardie ; et luy bailla le Roy cing cens hommes- 
d’armes , dont les bandes n‘estoyent completes , 
et dix mil hommes de pié des gens du pays, qui 
n’avoyent jamais veu de la guerre et ne fai- 
soyent que saillir de la @garrue. 

Le Roy prinst le chemin de Lyon pour aller 
en Italie, et passa par Moulins en Bourbonnoys, 
ou lors estoit malade messire Charles de Bour- 
bon, connestable de France. Et, aprés avoir 
parlé ensemble dudit voyage , le Roy , suivant 
son chemin, arriva bientost 4 Lyon; et ledict 
messire Charles de Bourbon s’en alla au chas- 
teau de Chantelles , qui est l'une des fortes pla- 
ees d’Aquitaine. Dix ou douze jours aprés on 
fist rapport au Roy, que s'il alloit dela les 
monts , ledict de Bourbon (soubz umbre qu'il 
estoit connestable de France) et aultres de sa 
faction et entreprinse , avoyent délibéré et eon- 
clud eulx emparer du royaulme de France, de 
monsieur le Daulphin , et des autres enfans du 
Roy , pour faire d’eulx et du royaume a leur 

plaisir; dont il fut fort esbahy et courroussé, 
et incontinent envoya gens a Chantelles pour 
prendre et luy amenner ledit de Bourbon, lequel, 
de ce adverty par aucuns de ses amys estans 
en la cour du Roy, laissa Chantelles , et , avec 
ung de ses gentilz-hommes , nommé Pomperant, 
et trois ou quatre aultres, se retira, 4 grant di- 
ligence par la comté de Bourgongne , en Austri- 
che, vers ledict roy d’Espaigne, ennemy du 
roy de France. 

Le seigneur de Sainct-Vallier, l’évesque d’Au- 
thun, l’évesque du Puys et aultres , qu’on disoit 
estre de ladicte faction , furent prins prisonniers 
et envoyez au chasteau de Loches. Toutes les- 
quelles choses donnérent (non sans cause) roup- 
ture au voyage que le Roy avoit délibéré faire 
en Italie; et y envoya messire Guillaume Gouf- 
fier , admiral de France , son lieutenant-géné- 
ral, avec son armée qui estoit fort belle et en 
bon ordre. Pour ces cas Je Roy eut matiére d’a- 
voir en suspection grande les parens et alliez 
dudict duc de Bourbon, et entre aultres ledict 
seigneur de La Trémoille, parce qu'il avoit 
esté marié en premiéres nopces avec feue ma- 
dame Gabrielle de Bourbon , seur du pére du- 
dict messire Charles de Bourbon. Néantmoins 
n’eut jamais aulcune deffiance d’icelluy de La 
Trémoille ; mais, Vadvertissant dudict cas, luy 
recommanda sa charge de lieutenant-général 
en Picardie , en jaquelie il s’acquita trés-bien ; 
car , dés ce que ledict seigneur eut eu son expé- 
diction du Roy pour ladicte charge, s’en alla a 
Sainct-Quentin en Vermandoys, ot séjourna 
quelque temps, actendant a venir sa gendarme- 
rie, et aussi qu’il estoit fort blécé de la cheute 
d’ung cheval tumbé soubz luy. 

De Sainct-Quentin ledit seigneur de La Tré- 
moilie, demy-guéry dudict mal, s’en alla tout 
le long de la frontiére jusques 4 Boulogne-sur- 
la-Mer, puis s’en allaa Monstereul , ou il se tinst 
longuement, a la raison de ce que c’estoit l’une 
des feubles villes du pays, et aussi craignoit, 
s'il en fust party, que ceulx qui estoyent or- 
donnez pour ta garder en feissent difficulté, au 
moyen de la grant mortalité de peste qui y es- 
toit. Et, luy estant la, le due de Suffort , avec 
grosse armée d’Angloys, descendit oudit pays, 


et se vinst joindre au seigneur d’Istam , lors . 


lieutenant-général du roy d’Espaigne. Eulx as- 
semblez avec leurs armées se trouvérent jusques 
au nombre de trente-six mil hommes de pié et 
six mil chevaulx , et une des plus belles bandes 
d’artillerie qu'on aye guiéres veu en armée. Si 
prindrent leur chemin droict & Boulongne; 
mais , sceu par eulx le bon ordre que ledict sei- 
gneur de La Trémoille y avoit mis, ne l’auzérent 

assaillir, et prindrent ung petit chasteau qu’on 
p’avoit pourveu , parce qu’il n’estoit tenable. De 
la allérent passer davant Thérouenne , et furent 
troys ou quatre jours autour de la ville pour 
lassiéger; ce que a la fin ne trouverent bon, 
car dedans estoit le capitaine Pierre Ponth, 
lieutenant du duc de Lothraint, homme de grant 
hardiesse et saige conduicte , qui fist plusieurs 
saillies sur eulx , 4 leur dommage et perte. 

De Thérouenne ies ennemys allérent a Dor- 
lans , ow ilz furent douze ou tréze jours sans ap- 
procher leur artillerie, parce que, en le cuydant 
faire, on y avoit occis tout plain de leurs gens 
a coups de canon d’ung chasteau de terre que 
avoit faict faire le seigneur de Ponthderémy ; 
et, au moyen de ce qu'il n’y avoit assez gens 
dedans la ville de Dorlans pour la deffendre , 
ledict seigneur de la Frémoille y envoya deux 
bandes et enseignes de gens de pié, lesquelz y 
entrérent de plain jour, a enseignes desployées, 
a Ja veue de l’armée des ennemys ; et quant les 
ennemys partoyent d’une place pour aller 4 
l'autre, ledict seigneur de La Trémoille estoit 
contrainct faire partir et aller toute nuyt ceulx 
de la place que les ennemys avoyent habandon- 
née, pour eulx mettre en celle ot ilz alloyent, 
& la raison de ce qu’il n’avoit assez gens pour 
garder si grant frontiére. Et alloit tousjours 
ledit seigneur, les coustovant pour donner ordre: 
& tout. Il avoit si peu de gens , qu’il n’eust sceu 
mettre aux champs a une foiz plus de soixante 
hommes-d’armes et mil hommes de pié. 

Au partir de Dorlans, les ennemys prindrent 
leur chemin tout le long de la riviere de Somme, 
sans entrer au pays du Roy, jusques a tant qu’ilz 
allérent davaut la ville de Bray, laquelle ils 
prindrent, parce qu'elle n’estoit tenable;. et la 
riviére par eux passée, allérent a Roys et a 
Mondidier, qui sent deux petites villes, les- 
quelles ilz prindreat, ala raison de ce qu’on 
n’avoit gens ne monicions pour les pourveoyr. 
Or fault entendre que , dés ce que jes ennemys 
eurent passé la riviére de Somme, ledict sei- 
gneur de La Trémoille envoya le comte de Damp- 
martin 4 Noyon, qui assembla ce qu’il peult 
des gens du pays, et rempara la ville & son pos- 
sible, de sorte que les ennemys n’y allérent. 
Aussi manda ledict seigneur de La Trémoille a 
messieurs de Ja court de parlementet citoyens de 
Paris qu’ilz envoyassent gens et-artillerie le long 
de la riviére de Marne; ce qu’ilz feirent. Et 
d’une aultre part mist dedans la ville de Péronne 
les seigneurs de Montmor et de Humiéres; et 
dedans Corbie, ledict seigneur de Ponthderémy, 
les vicomtes de Turenne et Lavedent, et le sei- 
gneur de Rochebaron, avec leurs bandes. Brief, 

ledict seigneur mist si bon ordre partout , que 
Jes ennemys , par faulte de vivres , furent con- 
traincts eulxretirer. Et a leur retraicte prindrent 
Beaurevoir et Bohamg; mais Beaurevotr fut 
incontinant reprins par ledict seigneur Ponth- 
derémy, et Bohamg par ledict seigneur de La 
Trémoille , les ennemys n’estans encores a six 
lieues loing des Francoys ; parquoy ne leur de- 
moura une seulle place dedans les terres du Roy; 
et si perdirent en eulx retirant grant nombre de 
leurs gens , qui fut ung gros service faict au Roy 
et au royaulme. 


OOO 
CHAPITRE XXXII. 


Comment, apres ce que Vadmiral de France 
Sut retourné de Milan, messire Charles de 
Bourbon assiégea Marseille , dont fut chas- 
sé, et le siége levé par le roy de France , 
qui suyvit ledict de Bourbon jusques en 
Italie , ot tl assiégea la ville de Pavye. 


Si les affaires de Italie se fussent aussi bien 
portez que ceulx de la Picardie, le Roy et le 
royaulme de France n‘eussent eu les grans af- 
faires depuis survenuz; mais fortune fut con- 
traire & l’admiral de France , car il trouva 
Milan oceupé et détenu par messire Charles de 
Bourbon , comme fieutenant - général du roy 
d’Espaigne éleu empereur. Les armées furent 
Jong-temps l'une pres de l'autre , faisans tous- 
jours quelques saillies et courses, ov plusieurs 
furent occis, et encores plus de prisonniers prins, 
qu’on rendoit l’ung pour l’aultre, selon la qua- 
lité des personnes , contre la nature des Francois 
et Gaules , lesquelz , s’ilz ne donnent en collére 
et fureur, perdent leur force et hardiesse au dis- 
simuler ; et les Hispaniens et Italiens sont au 
contraire ou Jes Francois devroient avoir 
Veuil , et ne altérer ne changer leurs anciennes 
meurs ; car on ne le peult faire ne se acoustumer 
a d’auitres, si l’on ne change entiérement de 
toutes condicions. Le dissimuller est bon a gens 
qui n’ont esté nourriz en leurs aises , et qui sont 
coustumiers de longuement supporter le froit , 
Je chault , la fain, la soif, le labeur du _har- 
noys , la pluye, le vent et aultres ennuytz de 
guerre; mais ceulx qui ont leurs aises suyvyes, 
comme les Francois, ne les peuvent par long- 
temps supporter sans malladie ou diminucion 
de force et hardiesse. Le seigneur de La Tré- 
moille a esté par aucuns blasmé de trop grant 
promptitude, mais non par gens cognoissans la 
nature des Gaules et Francois. Et si tous ies 
chiefz de guerre francois eussent fait commeluy, 


PANRGYRIC 


peut-estre que I’yssue de leurs charges eust 
esté meiileure et plus avantageuse qu’elle n’a. 

Or les Francoys, ennuyez d'estre si longue- 
ment aux champs, sans donner fin a leur entre- 
prinse, apres la prinse de Rebet, prindrent 
conseil d’eulx retirer en France, et se mirent 
au chemin en assez bon ordre. Les adversaires 
les suyvoient soubz ia conduicte de messire 
Charles de Bourbon, et se rencontrérent, ou ily 
eut quelques gens occis d'une part et d’autre , 
et mesment messire Pierre Terrail, natif du 
Dauiphine , qu’on appelloit le capitaine Bayart , 
d’un coup de hacquebute a crochet , qui fut 
groz dommage , car, en parlant de l’excellence 
des bons capitaines, il ne doit estre mis hors 
du ranc , mais en lieu évident , pour ses mémo- 
rables faiz et gestes , et pour les bons services 
par luy faiz aux roys de France , tant au Garil- 
lan , recouvrement de Gennes, prinse de Bresse, 
que a la garde de Meéziéres. Aussi fut a ceste 
suyte frappé d’un coup de hacquebute le sei- 
gneur de Vaudenesse , frére du mareschal de 
Chabannes, dont i! mourut certain temps aprés ; 
et en cest estat les Francois retournérent en 
France. 

Ceste retraicte , faicte & bonne cause , aug- 
menta fort le crédit de messire Charles de Bour- 
bon envers le roy d’Espaigne , empereur, par 
V’ayde duquel bientost aprés descendit, avec 
grosse armée, en la comté de Provence , ot il 
disoit avoir droit, ne scay a quel titre; ét alla 
mectre le siege davant la ville de Marseille , en 
laquelle estoient messire Phelippes Chabot, sei- 
gneur de Brion , le seigneur Rances et aultres 
bons capitaines, qui l’avoient trés-bien fortiffiée 
et pourveue. Le Roy prinst délibéracion de aller 
lever ce siége , et manda ledict seigneur de La 
Trémoille , lors estant en Bourgongne, se trou- 
ver 4 Lyon, ce qu'il feit; et alla avee le Roy 
jusques a Tournon, par la riviére de Rosne, ou 
le Roy fut adverty le légat d’Avignon n’avoir 
voulu mectre la ville d’Avignon entre les mains 
de messire Jacques de Chabannes, seigneur de 
La Palice, mareschal de France , et lors lieu- 
tenant-général pour le Roy en ceste expédition ; 
parquoy envoia ledict seigneur de La Tremoilie 
vers ledict légat , et avec luy les seigneurs d’Au- 
bigny, de Florenges et Méziéres, pour l’accom- 
paigner. Eulx arrivez en ladicte villed’Avignon, 
y trouvérent ledict mareschal de Chabannes et 
le duc de Longueville , qui n’avoient les clefz 
d’une seule porte. Mais , des ce que ledict sei- 
sneur de La Trémoilte eut parlé audit legat , 
toutes les clefz de ladicte ville furent mises entre 
ses mains , et fut baillée la garde d’icelle viile 
audict seigneur d’Aubigny, sans laquelle lar- 

méedu Roy estoit en dangier, a la raison de ce 
que par ladicte ville on povoit avoir vivres et 
secours. 

Le mareschal de Chabannes, lieutenant-gé- 
néral pour Je Roy, s’en alla loger au camp, et 
demoura iedict seigneur de La Trémoille en la- 
dicte ville, jusques 4 la venue du Roy; inconti- 
nant aprés que le Roy fut en ladite ville, le 
camp des Francois, ou se retira ledict seigneur 
de La Trémoille, marcha jusques a Cavallon. 
Ledict mareschal de Chabannes mennoit |’avant- 
garde, et ledict seigneur de La Trémoille Ja ba- 
taille, actendans le Roy a venir d’Avignon. 
Messire Charles de Bourbons adverty de la pré- 
sence du Roy et du bon ordre qui estoit en son 
armée, voiant qu'il ne pourroit acquerrir hon- 
eur ne proffit en son entreprinse, ne faire dom- 
mage a la ville de Marseille par luy assiégée , 
leva son siége, et se retira diligemment en Italie, 
non sans perte de son artillerie et de quelque 
nombre de ses gens. Le Roy, suyvant son ar- 
mée, se trouva en icelle le jour qu’elle avoit 
passé la riviére de la Durance agué, par miracle, 
ce qu’on n’avoit oncques veu; et, ala raison dece 
que ses ennemys s’estoient ja trop esloignez, alla 
a Aix en Provence , ov fut mis en délibéracion 
s'il devoit suyvir la promesse de sa fortune, et 
passer les mons avec son armée, dont il avoit 
bon vouloir pour plusieurs considéracions: l'une, 
qu'il avoit grosse armée, mesmement de Italiens 
et aventuriers de France, qui avoient fort en- 
dommagé son royaume, et que, si plus les re- 
tenoit, en paracheveroient la ruyne , parquoy 
nécessaire estoit les envoier ailleurs, ce qu’il 
Fvurroit honnestement faire, faisant guerre en 
Italie ; autre, queson armée estoit en bonne or- 
dre et preste 4 marcher, et |’aultre, que ses gens- 
d’armes avoyent bon vouloyr d’y aller, pourveu 
qu’il y allast , aussi que sa présence croystroit 
le cueur et courage de la gendarmerie. Pour 
toutes lesquelles causes et aultres le Roy, par 
la délibéracion de son conseil , entreprinst le 
voyage , et fist marcher son armée soubz la con- 
duycte dudict mareschal de Chabannes par ung 
chemin ; et , quant a luy et sa compaignée, al- 
lérent par une aultre voye , de laquelle compai- 
gnée estoit ledit seigneur de La Trémoille. - 

Les mons passez et Ja riviere du Thizin , le 
Roy alla Joger a Biagras, ou il eut nouvelles 
certaines que ledict de Bourbon et l’armée du 
roy d’Espaigne estoient dedans Milan; sur quoy 
y eut plusieurs délibéracions si lon devoit as- 
siéger Ia ville de Milan ou non; et suyvant la 
meilleure , le Roy y envoya le marquis de Sa- 
luces pour faire ung essay, et ledict seigneur de 
La Trémoille aprés luy, lequel eut nouvelles 

certaines au chemin, comme ledict marquis 
avoit prins ladicte ville, et que les ennemys 
s’estoyent retyrez ailleurs; ce qu’il ne voulut si 
facillement croyre; et y alla pour en scavoir la 
vérité, puis retourna soudain vers le Roy pour 
luy en dire ce qui en estoit. Il trouva le Roy on 
chemin , lequel le renvoya son lieutenant-gé- 
néral en ladicte ville de Milan, le pénultiéme 
jour d’octobre I’an 1524. Et aprés, luy envoya 
le comte de Sainct-Paul , le seigneur de Vaude- 
mont, le mareschal de Foix et leseigneur Théolde 
de Trévolth, 

Ledict seigneur de La Trémoille fortiffia la 
ville de Milan, au mieulx qu’il peult , de tran- 
chées et rempars , entre le chasteau et la ville, 
a ce que les ennemys , qui encores tenoyent le 
chasteau , ne feissent quelques surprises ou sail- 
lies sur ceulx dela viile; et y demoura ledict 
seigneur jusques au quart jour de février pro- 
chain ensuyvant. . 

De l’aultre part, le Roy assiégea la ville de 
Pavye, et y fist droisser son camp aussi bien 
équippé qu’on en veit onc. Ledict camp fut as- 
sis davant le chasteau et ville de Pavie , et par- 
tieon parc, ov y avoit une maison appellee My- 
rabel , que les Francois gaignérent , par le moyen 
de laquelle et d’une bréche qu’ilz feirent en la 
muraille dudit parc, avoyent vivres sans dangier. 

Ceulx du dedans de Pavye, dont messire An- 
thoyne de Leyve , chevalier vaillant et hardy, 
estoit chief et capitaine, s’estoient tres-bien for- 
tifliez, et la ville bien garnye de vivres et mu- 
nicions, pour la tenir long-temps contre le Roy. 
Souvent faisoient des saillies sur noz gens, non 
sans perte d’une part et d’autre; et y furent les 
Souysses quelquefoiz endommagez ; ilz fasoient 
bon guet, et avoient tousjours l’ceuil sur ceulx 
qui alloient visiter les rempars et tranchées du 
camp du Roy, ot monsieur Claude d'Orléans , 
duc de Longueville, prince jeune et hardy, fut 
occis en l’aage de seize ans, d’un coup de hac- 
quebute, par ung de ceulx du chasteau, dont le 
Roy fut fort desplaisant. Tous les jours le camp 
du Roy endommageoit Jes adversaires, et bap- 
toit la ville et le chasteau de toutes pars; et 
trouva moien le Roy de faire divertir le cours 
de la riviére du Thizin, a ce qu’elle ne passast 
plus par ladicte ville, qui ne fat sans grans 
peine, fraiz et mises. Et parce que l’armée fran- 
coise estoit fort grant, et que le Roy trouva, 
par conseil, qu’il povoit sans dangier en envoier 
partie ailleurs, pour amuser le grant nombre.de 
Hispaniens estans 4 Naples, et empescher qu’ilz 
ne vinssent au secours de Pavye, le Roy y en- 
voia le duc d’Albatiye, avec quatre cens lances, 
et six mille hommes de pié , lesquelz passérent 

jusques a Romme. Le Roy se tinst tousjours au 
camp et siége, ou il feit tout ce que ung bon 
chief de guerre pourroit et devroit faire tant 
aux vivres, paiement de ses gens-d’armes, que 
bonne police : et si par foiz l’argent ou les vi- 
vres estoient retardez, consolloit ses gens-d’ar- 
mes , leur remonstrant qu'il enduroit comme 
eulx ; et quant aucun estoit malade, le visitoit, 
et faisoit médiciner et penser, monstrant par 
effect qu’il amoit sa gendarmerie, sans toutes- 
foiz aucune chose diminuer de sa magesté et 
auctorité envers les désobéissans , contre les- 
quelz usoit de la sévérité de justice, ainsi que 
la chose le requéroit, sans aucune crudélité. Et 
avec ce entretenoit par grant faveur, les capi- 
taines et chiefz de bendes , desquelles i} pensoit 
avoir plus de service, montrant avoir singuliére 
flance en icelles ; voire de sorte que ceulx des 
aultres bendes estoient conviez et excitez a sur- 
monter la bande favorisée, plus par bon ser- 
vice en espoir de récompense , que de celle fa- 
veur, parce que la faveur estoit en bonne raison 
fondée, a l’exemple de Julius César, qui mons- 
troit par signes de faveur avoir plus de asseu- 
rance en la diziesme légion de ses gens-d’armes 
que aux aultres. 

Comme on fasoit toutes ces choses, ledict sei- 
gneur de La Trémoille, estant lleutenant-géné- 
ral pour le Roy a Milan, se porta si trés-bien 
en sa charge, que les ennemys n’en approché- 
rent, et ne luy feirent dommage; ow feit si 
grosse despense de ses propres deniers, que plu- 
sieurs foiz fut contrainct envoier quérir grans 
sommes d’or et d’argent a sa maison; et la der- 
niére foiz , qui fut au moys de janvier dudit 
an 1524, madame son espouse, pour luy donner 
quelque consolation en ses labeurs, par ceulx 
qui luy portérent grosse somme d’escutz au sou- 
leil, 4 Milan, lay envofa une amoureuse épistre, 
et luy une a elle. 


oe ee 
CHAPITRE XXXII. 


Comment le seigneur de La Trémoille fut occis 
@ la journée de Pavye. 


La lettre du seigneur de La Trémoille rap- 
porta grant joye 4a madame son espouse ; mais 
avant cing sepmaines passées, ceste consolacion 
tourna en merveilleuse tristesse, pour les choses 
qui depuis advindrent en Italie : car, comme le 
Roy tenoit Pavye assiégée, messire Charles de 
Bourbon, lieutenant-général de l’armée de l’em- 
pereur,roy d’Espaigne, assembla grosse arméede 
Alemans, Bourgongnons, Austrasiens, Artisiens, 

Hennuyers, Brebancons, Hispaniens, Italiens, et 
quelques aultres gens de France , en nombre 
excédans l’armée du Roy, qui estoit fort affeu- 
blie, a laraison de ce que plusieurs gentilz hom- 
mes non stipendiez estoyent retournez malades 
en France, aultres estoyent mors, et aultres 
avoyent laissé le siége, par l’ennuy des pluyes 
et froidures qu’ilz avoyent supportées par qua- 
tre moys ou environ , on temps d’automne et 
d’yver, aussi que le Roy avoit envoyé a Naples 
quatre cens lances et six mil hommes de pié, 
comme nous avons veu cy-dessus. Et au com- 
mancement du moys de février dudit an 1524, 
ledit messire Charies de Bourbon, le viroy de 
Naples et le marquis de Pesquére , assemblé- 
rent leurs gens en la ville de Lode, et y drois- 
sérent leur armée, puis sortirent aux champs, 
délibérez de trouver les moyens d’entrer en Pa- 
vye, dont ilz furent repoussez par les Francovys; 
et, suyvans leur chemin, assaillirent le chasteau 
Sainct-Ange, qui fut par eulx prins , et vingt- 
deux Italiens estans au service du Roy, dont les 
six estoyent de la maison deGouzaga, puis alle- 
rent loger & la veue du camp de France, et au 
derriére du fort d’icelluy. 

Le Roy manda le seigneur de La Trémoille 
et aultres seigneurs estans en Ja ville de Milan, 
qui vindrent au camp de France, fors le seigneur 
Théolde de TFrévol, qui demoura pour la garde 
de ladicte ville : et arrivérent audict camp, le 4 
février, avec leurs bandes, qu'il faisoit bon 
veoyr. En ce temps cuidérent avoir Ja bataille, 
et ainsi le conseilloit ledit seigneur de La Tré- 
moille , parce que lors les gens-d’armes de 
France estoyent fort délibérez et en meilleur 
ordre que les ennemys, qui eust esté le meilleur 
pour les Francoys , parce que voluntiers sont 
plus fors en la premiére poincte. Mais aultres 
capitaines ne furent de cest advis , disans que 
les ennemys ne les ouseroyent assaillir a leur 
fort, et que longuement ne pourroyent entrete- 
nir leur camp, et seroyent contraincts rompre 
leur armée, a la raison de ce qu’ilz estoyent mal 
pourveuz de vivres et argent, et que , par ces 
moyens, viendroit le Roy a chief de son entre- 
prinse; pour lesquelles raisons , qui avoyent 
bonne apparance, ne sortirent pour lors : et fu- 
rent ainsi l’ung camp prés de l’autre , environ 
quinze jours ou troys sepmaines, faisans escar- 
mouches et saillies , et aussi ceulx de Pavye, 
qui ne fut sans‘perte de gens d’une part et d’aul- 
tre. | 

Tous les jours la compaignée de l‘armée im- 
périalle croissoit, et ne passoit guiéres nuyt qu'il 
n’y eust alarme. Les bons capitaines et gens de 
bien, durant ce temps, eurent tousjours le har- 

noys sur le doz, et entre aultres ledit seigneur 
de La Trémoille, qui ne le laissa onc, fors pour 
changer de chemise : souvent prédisoit une par- 
tie du désordre qui depuis advinst : mais , sans 
avoir regard au passé, aulcuns jeunes gens-d’ar- 
mes prenoyent le présent pour resverie, et l’ad- 
venir en présumption. Le Roy se acquitoit autant 
bien que fist onc César en ses conquestes , et 
voyant la guerre subjecte a fortune, pour em- 
pescher que les cueurs d’aucuns de son armée ne 
affeublissent , et que hardiesse ne tournast en 
doubteuse suspecon , aulcunesfoiz le persuadoit 
et excitoit au bien faire , par telles ou sembla- 
bles parolles : 


Persuasion du Roy & ses gens-d armes davant 
Pavie. 


« Si la force de noz ennemys n’avoit esté par 
vous et voz péres expérimentée , mes loyaulx 
chevaliers et gens-d’armes, je m’efforceroys vous 
exhorter a hardiesse ; mais la noblesse de voz 
cueurs et voz expériences congneues contantent 
mon esprit, et asseurent mon espoyr de future 
victoyre. Vous ne ignorez noz adversaires estre 
Hyspaniens, Saxons, Brebancons , Hennuyers , 
Artisiens , Séquanoys et Lombars; et que les 
Visgotz (desquelz les Hyspaniens se gloriffient 
estre yssuz) ont esté long-temps a , vaincuz par 
les Francoys , et Clovis , leur premier roy cres- 
tien, voyre chassez d’Aquitaine en Espaigne ; 
ou depuis, par plusieurs batailles, ont esté guer- 
royez et vaincuz par les roys Ciotaire premier 
de ce nom, Sigibert, Chilpéric et aultres Roys 
mes prédécesseurs; comme aussi furent aprés 
eulx les Sarrazins, occupateurs de leurs terres 
et agresseurs d’Acquitaine, desquelz furent oc- 
cis, avec leur roy Abidran (1), jusques au nom- 
bre de troys cens quatre-vingts mil, prés Tours, 
par les Francoys et Charles Martel , lors grant 
maistre de Ja maison de France , leur chief et 
principal conducteur ; et encores depuis par 
Charlemaigne , par le roy Charles V, et par 
vous et voz péres de fresche mémoyre, & Ra- 
vanne. 

» Aussi peu devez craindre les Saxons de 
ancienneté rebelles & la couronne de France, et 
plusieurs foiz subjuguez par les Frangoys, durans 
les regnes desdictz Clovis et Clotaire, et par Clo- 
taire second, qui, leur pays subjugué, fist met- 
tre 4 mort tous les hommes et enfans adultes 
passans en grandeur /a longueur de son espée. 
Charlemaigne douze foiz lessubjuga, et pardouze 
batailles qui furent entre eulx par la faction et 


(1) Abdérame. 


SANS REPROCAE. 


473 


désobéissance de messire Regnaud de Montau- 
ban et ses trois fréres , enfans du duc Hémon, 
qu'on appelle vulgairement les quatre filz Hé- 
mon; et finablement , pour avoir perpétuelle 
paix, Charlemaigne fut contrainct faire venir 
une partie de ce rebelle peuple en France , cui- 
dant leur faire laisser leurs maulvaises meurs, et 
leur bailla pour demourance la fourest Cherbon- 
niére, en la Gaule Belgicque, dont Landric fut 
le premier fourestier; et depuis a esté ce pays 
érigé en comté, appelée la comté de Flandres , 
tenue de moy en perrie, et tousjours rebelle, par 
la malice des hahitans tant de foiz deffaiz en 
leur injustice, mesment par le roy Phelipes-le- 
Bel. 

» Si bien remémorez les nobles gestes et faiz 
de noz péres, ne craindrez les Séquanois, c’est- 
a-dire, Bourgongnons de la Franche-Comté, et 
aussi peu les Hennuyers, les Artisiens, Austra- 
siens et Brebancons, tant de foiz vaincuz par les 
roys de France , et premiérement par le roy 
Clovis et ses enfans, qui les soubmirent a la cou- 
ronne et ceptre de France, et de récente mé- 
moire par le roy Loys XI de ce nom. Et pour le 
reste, qui sont les Italiens oy Lombars, nul de 
vous ignore comme leur reyaume de Lombardie 
fut autresfoiz supprimé par Charlemaigne , le- 
quel fe réunist & la monarchie des Gaules, dont 
il estoit yssu, parce que les Gaules furent de ce 


* pays édificateurs : A cause de ce , fut appellée 


la Gaule Cisalpine , depuis Lombardie , et de 
présent Italie. Et de récente mémoire le roy 
Loys XII , mon beau-pére et prédécesseur , les 
a surmontez et vaincuz par trois ou quatre ba- 
tailles; dont tousjours il a eu la gloire et trium- 
phe, et moy avec vous a la journée Saincte- 
Brigide. 

» Puis donc que par tant de batailles , des- 
quelles Jes Francois et Gaules ont eu la gloire , 
toutes ces belliqueuses nations ont esté par les 
nostres surmontées , vous qui ne voulez dégéné- 
rer ne déshéréder voz successeurs de |’immor- 
tel nom de prouesse avec tant de labeurs par 
voz péres acquis , je vous supply que voz cueurs 
ne se amolissent , voz courages ne se rabaissent, 
et voz corps et mains ne se excusent a humilier 
ceulx qui, par orgueil et injuste querelle , nous 
veullent adnichiller. Considérez les agressions 
de noz adversaires , qui n’est ung spectacle , 
mais ymage de nostre présente fortune. Le lieu- 
tenant de leur armée, que congnoissez, est hors 
d’espoyr, et avanture son sort a sa totalle ruyne 
ou a nostre déshonneur, reproche et perte. II se- 
roit joyeux nous mettre en fuyte, bien adverty 
que ceste lascheté tourneroit 4 nostre généralle 
intéricion , et que le fuyr occiroit plus de gens 

par mort et déshonneur que Il'obstinacion du 
combatre ; car, d’ung cousté, nous avons la 
grosse riviére du Thizin et les Alpes, qui nous 
renferment, et de l’autre cousté, I’Ytalie qui 
tousjours sera contre les vaincuz. 

» A ceste considéracion , nous convient vain- 
cre ou mourir. Toutesfoiz fortune qui nous im- 
pose ceste nécessité de combatre, nous promect 
des loyers telz que plus grans on ne scauroit a 
Dieu demander ; c’est la paisible seigneurie et 
possession de tout ce riche pays, qui a juste tiltre 
me appartient, et le reeouvrement du royaulme 
de Sécille et pays de Naples, pour vous remon- 
ter de voz pertes et anciens labeurs ; voycy la 
prémiacion de voz mérites , et la fin de voz tra- 
vaulx. Et si le nom d’empereur est grant, et le 
- nombre des gens de son armée excédantle nostre, 
pourtantne extimez la victoyre en estre difficille. 
Souvent une petite compaignée de gensde vertuz 
mesprisée deffait et ruyne en un légier mouve- 
ment ung grand et présumptueux exercice. Vous 
scavez le présage de bonne fortune que nous 


eusmes au passer la grosse et profonde riviére de 


la Durance , qui fut par nous passée a gué , con- 
trenostre espoir. Je ne voy chose de louange en 
noz ennemys qui he soit mieulx et par plus grant 
excellence en vous : et si ont ung chief extrange 
non congnoissant leurs meurs et condicions , et 
mal congneu par eulx ; et je, qui suis voustre 
Roy, juge et prémiateur de voz mérites, con- 
gnoissant voz condicions , ct vous les miennes , 
me semble impossible que soyons vaincuz. Je 
veulx mourir avec vous, pour le proffit de vous, 
voz enfans et vostre pays. Je vous prie que 
ne fuyez la mort pour l’amour que avez a 
moy , et encores plus a vostre honneur et de voz 
héritiers. 

» Considérez combien seroit grant et long le 
reproche de ceulx qui vouldroyent tourner le 
doz, et combien leur ennuyroit et a leurs enfans 
le reproche de lascheté ; et au contraire, en quel 
degré de louange seront les victorieux et com- 
batans jusques ala mort, et tous ceulx de leur 
sang et lignage. D’icy a cent ans, les gens en fe- 
ront leurs comptes, a bien ou a mal, et les livres 
en porteront perpétuel tesmoygnage. Changeons 
la convoityse de vivre en avarice d‘honneur , 
prenons desir de nos vies en mourant, et reffu- 
sons la vie des corps tant petite , pour acquérir 
celle de immortel renom. Je ne vous dy ces rai- 
sons pour vous instruyre , croistre vos forces, 
ne encourager voz nobles et hardiz cueurs, 
mais pour contenter le mien esprit, qui ne 
vous peult celler son desir de victoyre , pour 
aux guerres de Italie, trente ansa commanceées, 
mettre fin. Chascun se tienne a son ordre, et 

obéisse a son capitaine, et jespere que, par 
l'ayde de celluy qui donne les victoyres, quant et 
a qui luy plaist, viendrons au parfaict de nostre 
entreprinse. » 

Ces remonstrances et persuasions entrerent és 
cueurs des nobles et hardiz hommes, de sorte 
que tous estoyent délibérez de vaincre ou mourir. 
Et, voyant les capitaines de l’Empereur que for- 
tune commencoit leur rire et estre pour eulx, 
desprisans les dangiers de guerre , délibérerent 
tous ensemble, ainsi qu’on m’a rapporteé, entrer 
on pare de Pavye, et gaigner la place de Myram- 
bel , ou estoit logée partie de l’armée de France, 
pour empescher que les Francoys n’eussent. vi- 
vres 4 leur ayse , comme ilz avoyent tousjours 
eu, et, ence faisant, essayer s’ilz pourroyent les 
surprendre et mettre en désordre; et que, pour 
& ce parvenir en mesme temps, messire Anthoine 
de Leyve, chief et capitaine de Pavye , donne- 
royt de l’autre cousté surles Francoys; ce qu‘ilz 
ne povoyent mettre a effect sans faire breichea 
la muraille du pare de Pavye, parce qu’ils s’es- 
toyent parquez derriere les Francoys, et que en- 
tre eulx et les Francois estoyent les fors de leurs 
camps. A ceste cause suyvans leur délibéracion et 
entreprinse, le vingt-quatriesme (1) jour du moys 
de febvrier, deux heures davant jour, une partie 
de l’armée de l'Empereur, soubz !a conduicte du 
marquis de Pesquere, commenca rompre et faire 
breiche en ladicte muraille du pare de Pavye, 
avec gros solyveaulx embourrez, a ce qu'on en 
peust ouyr lebruyt;et ladite nuyt y eut en l’'armee 
des Francoys quatre ou cing alarmes. Ceste brei- 
che , pour passer cent hommes de front , fut 
faicte a si grant labeur et difficulté , que le jour 
vinst avant de parfaire, en sorte que l’ordre 
par ledict marquis et autres capitaines de l’Em- 
reur, entrepriz pour donner de nuyt et gai- 
goer la place de Myrambel, estant presque on 
milieu dudict parc de Pavye , ne peult avoir ef- 
fect. 

Ce néantmoins |’armée de l’empereur entra 
par ladicte breiche , fort large et ample, oudict 
pare, ou fut le combat des deux armées plus 
conduyct par fortune que par art. J‘ay prins 
peine de scavoir l’ordre et la forme de ceste ba- 
taille, avec plusieurs qui ensont & leur honneur 
retournez; mais de quinze ou seize avec lesquelz 
jen ay confére, deux ne se sont accordez dela for- 
me du faire en entrée, meillieu et yssue, et n’en 
ay voulu prendre le jugement par la description 
que les Hispaniens en ont faicte en leur vulgaire, 
obstaut qu'il y a plus de parolle affectée, que de 
vérité historialle. A ceste considéracion, price 


(1) Liassaut de Pavic est du 28 février. 

les lecteurs me pardonner si, voulant éviter 
l‘oceasion de mentir, jay retyré ma plume d’en 
escripre plus avant; mais il est certain que les 
Francoys eurent du pire , plus par maleur que 
par la proesse et bonne conduicte de nos enne- 
mys ; car, parce que eulx-mesmes en ont escript, 
le confessent, et que en leur armée y eut du dé- 
sordre premier que en la nostre; aussi, leurs 
hacquebuttes a crochet , que portoyent gens de 
cheval (dont les Francoys ne se doubtoyent ) , 
cndommageérent plus les Francoys que leur 
proesse et vaillance : et si tous ceulx de l’armée 
francoyse se fussent aussi bien acquitez que le 
Ray et que les prinees, capitaines et gentils- 
hommes , estans autour de sa personne , eussent 
eu la victoyre ; car, & la premiére charge ou es- 
toyent le Roy et ledict seigneur de la Trémoille, 
lequel fut blécé par le visaige , pres et dessoubz 
Veuil, feirent tant de beaulx et grans faictz 
d'armes , que, a force de coups et par proesse, 
sans artillerie , occirent deux ou troys cens 
hommes-d'armes des ennemys; de sorte que le 
viroy de Naples entra en esbayssement , ainsi 
qu’on m’a rapporté. Incontinant apres, ledict 
seigneur de La Trémoille fut rencontré par 
messire Loys Bonnyn , chevallier, seigneur du 
Cluzeau , Jaques de La Brosse , escuyer, gen- 
tilz-hommes de sa maison,et Jehan du Bourget , 
homme-d’armes , qui l’avoit autresfoiz servy. Et 
voyant , ledict Bonnyn , le cheval dudict sei- 
eneur de la Trémoille estre biécé a mort, le 
pria de descendre ; ce qu’il fist ; et lors ledict de 
La Brosse, qui avoit esté nourry page en la 
maison dudit seigneur, se mist a pié , luy bailla 
son cheval, et s’en alla mettre avec les Souys- 
ses. Ledit seigneur de La Trémoille, monsté 
sur le cheval dudict La Brosse, s’en alla, et 
ledict Bonnyn avec luy, au lieu ou estoit le Roy : 
et la, environné des ennemys, fut abatu mort 
d'un coup de hacquebouze. Plusieurs de ses 
gens furent aussi occis en ce conflict : savoir est 
de sa compaignée , messire Jehan de Jancourt , 
chevalier seigneur de Vilarnou, son porte-en- 
seigne ; messire Jaques de Salézart , Jehan 
Jousserant, seigneur de Layre, Marcon, Le 
Breton, Arras et aultres; et des gentilz-hommes 
de sa maison qu'il avoit nourriz jeunes , Jehan 
de Poix , filz aisné du seigneur de Villemor, le 
filz aisné de messire Odet de Chazerat , cheva- 
lier, le filz unieque de messire Jehan de Poix, che- 
valier, et Adam du Ravenel , frére puisné du sei- 
eneur de La Riviére. Et y fut blécé Claude de 
Cravant, escuyer, frére puisné du seigneur de 
Banche ; et prins prisonniers ledict Bonnyn , et 
messire Georges de Charge , chevalier, les- 
quelz , et le frere puisité du seigneur de Ronceée, 

qui aussi fut prisonnier, amenérent depuis le 
corps dudict feu seigneur jeur maistre, en 
France. 

Le Roy fist vaillamment en ce combat; et, 
aprés avoir chocqué domp Ferrand de Cas- 
trionte , auquel donna ung grant coup par le 
visaige, et que son cheval eut esté occis entre 
ses jambes, fut prins, non deffendu des siens ; 
comme aussi furent le roy de Navarre, le comte 
de Sainct-Paul , Francois monseigneur de Sa- 
luces , le comte de Nevers , le prince de Thale- 
mont, filz dudict seigneur de La Trémoille, le 
bastard de Savoye, grant-maistre de France, 
et son filz le seigneur de Lescun, mareschal de 
Foex , le mareschal de Montmorancy , le vi- 
dasme de Chartres, le seigneur de Boysi, le 
seigneur Galliace Vicomte, le gouverneur de 
Limousin , Bonneval, messire Phelippes. Cha- 
bot , seigneur de Brion ; le prince de La Roche- 
sur-Yon , et aultres plusieurs. Les gens de nom 
du party de France: qui furent occis en la ba- 
taille, oultre ledict seigneur de La Trémoille, 
sont le duc de Suffort, de la maison d’Yort , qui 
querelloit le royaulme d’Angleterre contre le 
roy Henry VIL de ce nom, de la maison de 
Lenclastre ; Francois Monsieur, frére du duc 
de Lorraine; messire Jacques de Chabannes, 
chevalier de l’ordre, seigneur de La Palice , et 
mareschal de France, l’ung des hardiz et vail- 
lans capitaines qui fust en France ; messire Guil- 
laume Gouffler , seigneur de Bonnyvet , admi- 
ral de France; le seigneur de Bussy d’Ambayse , 
le seigneur de Morete , le capitaine Fédéric Ca- 
taigne, le comte de Tonnerre , nepveu dudict 
seigneur de La Trémoille ; le seigneur de Tur- . 
non , le grant escuyer de France, l’escuyer Ma- 
raffin, et autres , dont les ennemys ne doivent 
prendre gloire , car la pluspart d’iceulx furent 
occis par les hacquebouziers qui estoient gens 
montez sur cropes de chevaulx légiers , chargez 
de hacquebutes a crochet, dont les Crestiens ne 
devroient user , furs contre les Infidéles. Les 
corps desdictz princes et seigneurs occis furent, 
par leurs serviteurs , quis entre les mors; et, 
pour y estre congneu, ledict seigneur de La 
Trémoille (qui disoit souvent ne vouloir mou- 
rir ailleurs que au lict d’honneur , c’est-a-dire 
au service du Roy en juste guerre) avoit laissé 
croistre dés long-temps l’ongle du groz orteil du 
pié droit. Aprés ces nobles corps trouvez furent 
par leurs serviteurs portez és égliseg de Pavye, 
ou furent nudz sur la terre par quelque peu de 
temps , pendant lequel on préparoit les coffres 
et ferétres pour les confire en myerre et aloés , 
et les transporter en France. 

Les serviteurs des occis feirent regretz et 

complainctées sur les corps nudz de leurs mais- 
tres, lesquelz ilz feirent embasmer en coffres ; 
et, sans rien obmectre des pompes funéreuses 4 
telz personnages deues , les feirent transporter 
en France, chacun d’eulx a la principalle église 
de leurs seigneuries; et on moys d’avril ensuy- 
_ vant, de l’an 1525, les obséques dudict sei- 
gneur de La Tremoille furent solempnellement 
et honnorablement faictes , en son église collé- 
gialle Nostre-Dame de Thouars, qu’ifavoit nou- 
vellement édiffiée, fondée et dotée; et fut mis 
en sa sépulture , prés de son espouse, ma- 
dame Gabrielle de Bourbon, et de monsieur 
Charles, leur filz. Les honneurs qu’on a ac- 
coustumé faire en obséques de comtes , princes, 
chevaliers et chiefz de guerre , luy furent bail- 
Jez, comme bien le méritant, tant pour son ho- 
norable et droicte vie que pour ses nobles faictz 
et gestes. 

Le jour de son enterrement, vers le soir, fa- 
rent apportées nouvelles certaines que monsieur 
le prince de Thalemont, son nepveu, c’est-a- 
dire filz de son filz, et son héritier unicque , es- 
toit de retour 4 Lyon, avec madame la Régente, 
mére du Roy ; lequel retour donna quelque con- 
solation aux habitans de Thouars , et a tous les 
serviteurs de la maison dudict feu seigneur, qui 
fasoient ung merveilleux dueil de leur feu sei- 
gneur et maistre, et non sans cause, car ce fut 
l'un des bons seigneurs qu’on veit onc, et qui 
mieulx traicta ses subgectz, sans leur faire au- 
cun tort en biens, en corps ne en renommeée; il 
estoit nect de toutes les maculles de tyrannie, 
et décoré de toutes les meurs que doit avoir ung 
prince; et, combien que, pour les laborieux 
services qu’il avoit faiz, par le temps de qua- 
rante-cing ans, a ja couronne de France, il se 
deust estre enrichy d’ung milion d’or, veu le 
grant revenu qu'il avoit a eause de ses parens, 
qui estoit de trente-cing ou quarante mil livres de 
rente, et les pensions des gouvernement de Bour- 
gogne, admiraulté de Guysnne, et aultres estatz 
qu’il eut en la maison de France : néantmoins 
on ne lui trouva que bien peu d’argent contant, 
et si n’avoit fait aucuns édiffices, fors la struc- 
ture de son église Nostre-Dame , qui est fort 
sumptueuse et magnifique; aussi n’avoit acquis, 
fors la seigneuriede Montagu, dont encores bailla 
pour,récompense , avec quelque somme de de- 
niers, Jes seigneuries de Puybeliart et Chanto- 
nay, qui estoient de son ancien patrimoine. 

Ii despendoit non seulement ses gages et pen- 
sions , mais aussi tout son revenu, au service du 
Roy et de la chose publicque, et non ailleurs ; 

car il ne feit one de despence prodigue, mais 
tousjoars honneste et honnourable, a la raison 
de son povoir , qui est une chose digne de grant 
louange aux princes et seigneurs , quant , ou- 
blieux de leurs privées richesses, applicquent 
tout ce qu’ilz font au proffit public, et ament 
mieulx souvent endurer que de veoir le pauvre 
peuple piller. Par telz moiens, et aussi pour sa 
grant loyaulté et fidélité qu’il eust tousjours aux 
roys et a la maison de France, et parce qu'il fut 
pur et nect de toute tyrannie , concussion et pil- 
lerie, a eu pour la rétribucion ou loyer de si 
bonnes euvres, le tiltre et nom de chevalier 
sans reproche. La chose que plus craignoit, 
‘c’estoit d’offenser le Roy et le royaume : toutes- 
foiz aucuns ne trouvoient bon dont il se rendoit 
si trés-subgect 4 la chambre du Roy, et qu'il ne 
monstroit assez son auctorité et magnificence. Il 
estoit humain, humble et familier, et l'un des 
plus véritables en ses parolles de conséquence , 

je congneu onc; car il eust mieulx amé per- 
dre tout son bien que avoir dit une parolile de 
conséquence contraire & sa pensée. C’estoit le 
prince qui savoit bien actendre le temps sans 
murmure , et changeoit incontinant ses condi- 
tions, selon la disposition du temps, sans vou- 
loir, par envie ne aultrement, détracter de ceulx 
qui,souvent le vouloient supplanter et surpren- 
dre sur son auctorité. Il n’estoit importun ne 
pressant en requestes de dons d’offices, pour luy 
ne pour Jes siens , dont aucuns de ses serviteurs 
estoient aucunes foiz mal contans; mais il ré- 
pondoit qu’il avoit de quoy les récompenser , et 
que les Roys qu’il avoit ser viz congnoissoient les 
mérites des hommes, pour selon iceulx les ré- 
munérer. Ses obséques faictes, fut ceste épita- 
phe attachée dans sa seigneurie de Sully : 


Au lict d*honneur 1] a perdu la vie, 

Le bon Loys Trémoille cy gisant , 

On dar conflict qui fut davant Pavye, 

Entre Espaignolz et Francois par ervie ; 
Dont son renom est en tous lieux luysant. 

Il n’eust voulu mourir en languissant 

En sa maison, ne soubz obscure roche, 

De lacheté, comme il alloit disant ; 

Pour ce est nommé Chevalier sans reproche. 


Cy finist le Chevalier sans reproche , com- 
pose par maistre Jehan Bouchet , procureur és 
cours royalles de Poictiers , imprimé par Ja- 
ques Bouchet, demourant audict Poictiers, a 
la Celle. Et se vend en la boutique dudict 
Bouchet et au Pellican, prés le palais. Et fut 
acheve le vingt-huictiesme jour de mars 1527. 

TRES-JOYEUSE, 


PLAISANTE ET RECREATIVE HISTOIRE 


COMPOSER PAR LE LOYAL SERVITEUR, 


DES FAICTS, GESTES, TRIOMPHES ET PROUESSES 


DU BON CHEVALIER 


SANS PAOUR ET SANS BREPROCHE, 


GENTIL SEIGNEUR DE BAYART. 


SUR L’HISTOIRE DE BAYARD. 





Complétons, par quelques renseignements em- 
pruntés a divers auteurs , la curieuse et char- 
mante histoire du bon Chevalier sans paour et 
sans reproche, qu’on va lire. Celui qui devait étre 
un jour le héros populaire, le type le plus par- 
fait de la chevalerie francaise , naquit en 1476, 
au chaleau de Bayard, situé au fond de la vallée 
de Graisivaudan, 4 cing ou six lieues de Gre- 


noble ; son pére, Aymon du Terrail, sa mére, | 


Héléne des Allemans, appartenaient tous les 
deux a d’anciennes maisons. Pierre dua Terrail, 
plus connu par la gloire sous le nom du chevalier 
Bayard, ne se maria point; il eut une fille nalu- 
relle d’une belle damoiselle de la maison de 
Trecque , 4 Cantu, entre Milan et Cédmes. Cette 
fille, qui porte le nom de Jeanne du Terrail, 
épousa Francois de Bochozel , sieur de Chastelar. 
Espilly, dans son Supplément & Vhisloire du 
chevalier Bayard , a tracé d’une facon fort dé- 
taillée la généalogie e( les destinées historiques 
de la famille du Terrail. Le 11 avril, jour de 
Paques 1511, I'armée francaise mit en déroute, 
a Ravenne, les troupes du roi d’Espagne, da 
Pape ef des Vénitiens; Bayard fit admirer sa 
bravoure dans cette bataille. Lui-méme raconta 
cette journée de Ravenne 4 son oncle Laurent 
des Allemans , dans une let(re qui nous est par- 
venue. Voici cette lettre, précieux morceau his- 
torique : 

« Monsieur, si (trés-humblement que faire 
» puis, a vostre bonne grace me recommande. 

» Monsitur, depuis que derniérement vous ay 
» écrit, avons eu , comme ja avez pu scavoir, la 
» bataille contre nos ennemis; mais pour vous 
» en advertir bien au long, la chose fut tellé. 
» Cest que nostre armée vint loger auprés de 
» cette ville de Ravenne , nos ennemis y feurent 
» aussi-lost gue nous, afin de donner ceur a 
» ladille ville; et au moyen fant d’aucunes nou- 
» velles qui courroiept chacun jour de la des- 
» cente des Suisses, qu’aussi la faute de vivres 
» qu’avions en nostre camp, M. de Nemours se 
» délibéra de donner la bataille, et dimanche 
» dernier passa une petite riviéfe qui estoit entre 
» nosdits ennemis et nous, si les vinsmes rencon- 
» (rer; ils marchoient en trés-bel ordre, et es- 
» loient plus de dix-sept cents hommes-d’armes, 
» les plas gorgias ct triomphans qu'on vid ja- 
» mais, et bien quatorze mil hommes de pied, 
» aussi gentils galands qu'on scauroit dire: si 
» vindrent environ mille hommes-d'armes des 
» leurs (Comme gens désespérés de ce que nostre 
» artillerie les affoloit ) ruér sur nostre bataille , 

» en laquelle estoit M. de Nemours en personne, 
» sa compagnie, celles de M. de Lorraine, de 
» M. d’Ars et autres, jusqu’au nombre de quatre 
» cents hommes-d’armes ou environ , qui receu- 
» rent lesdils ennemis de si grant cceur, qu’on 
» ne vil jamais mieux combatre. Entre nostre 
» avant-garde, qui estoit de mille hommes-d’ar- 
» mes, et nous, il y avoit de grands fossez, et 
» aussi elle avoit affaire ailleurs que nous pouvoir 
» secourir. Si conveint a ladite bataille porter le 
» fais desdits mille hommes, ou environ. En cet 
» endroit, M. de Nemours rompit sa lance entre 
» les deux batailles, et perca un homme-d'armes 
» des leurs tout a travers et demie-brassée da- 
» vantage. Si feurent lesdits mille hommes-d’ar- 
» mes desfaits et mis en fuite; et ainsi que lear 
» donnions la chasse , vinsmes rencontrer leurs 
» gens de pied auprés de leur artillerie, avec 
» cing ou six cents hommes d’armes qui estoient 
» parguez, et au-devant d’eux avoient des char- 
» rettes 4 deux roués, sur lesquelles il y avoit 
» un grant fer a deux aisles, de la longueur de 
» deux ou trois brasses, et éstoient nos gens de 
» pied combattus main a main; leursdits gens de 
» pied avoient tant d’arquebutes, que quand ce 
» vint a l’aborder, ils tuérent quasi tous nos ca- 
» pitaines de gens de pied, en voye d’esbranler 
» et tourner le dos; mais ils feurent si bien se- 
» courus des gens-d’armes, qu’aprés bien com- 
» batlu,, nosdits ennemis feurent desfaits, perdi- 
» rent leur artillerie, et sept ou huit cents hom- 
» mes-d’armes qui leur farent tuez, et la pluspart 
» de leurs capitaines, avec sept ou huit mille 
» hommes de pied, et ne scait-on point qu’il se 
» soit sauvé aucuns capitaines que le Vice-Roy : 
» car hous avons prisonniers le seigneur Fabrice 
» Colonne, le cardinal de Médicis, légat da Pape, 
» Petro Navarte, le marquis de Pesquiére , le 
» marquis de Padule, le fils du prince de Melfe, 
» Dom Jean de Cordonne, le fils du marquis de 
» Betonde qui est blessé 4 mort, et d’autres dont 
» je ne scais le nom. Ceux qui se sauvérent furent 
» chassés huit ou dix milles , et s’en vont par les 
» montagnes écartez, encore dit-on que les vi- 
» lains les ont mis en piéces. 

» Monsieur, si le Roy a gaigné la bataille, je 
» vous jure que les pauvres gentils-hommes I’ont 
» bien perdiie; car ainsi que nous donnions la 
» chasse, M. de Nemouts vint trouver quelques 
» gens de pied qui se rallioient, si voulut don- 
» oer dedans ; mais le gentil prince se trouva si 
» mal accompagné, qu'il y fut tué, dont de 
» toutes les desplaisances et dedils qui farent ja- 

31 


482 


» mais faits , ne fat pareil que celuy qu’on a dé- 
» mené et qu’on déméne encore en notre camp; 
» car il semble que nous ayons perdu Ia bataille, 
» bien yous promets—je , Monsieur, que c’est le 
» plus grand dommage que de prince qui mourut 
» cent ans a, et s'il eust vécu age d’homme, il 
» eust fait des choses que oncques prince ne fit; 
» et peuvent bien dire ceux qui sont de deca, 
» qu’ils ont perdu lear pére; et mof, Monsieur, 
» je n’y scaurois vivre qu’en mélancolie, car 
» jay tant perdu que je ne le vous s¢aurois 
» écrire. 

» Monsieur, en d’autres lieux furent tuez 
» M. d@’Alegre ct son fils, M. du Molard, six ca- 
» pitaines allemans et le capitaine Jacob, lear 
» colonel, le capitaine Maugiron , le baron de 
» Grand-Mont, et plus de deux cents gentils- 
» hommes de nom et tous d’estime, sans plus de 
» deux mille hommes de pied des nostres , et vous 
» asseure que de cent ans le royaume de France 
» ne recouvrera la perte qu’y avons eile. 

» Monsieur, hier matin fat amené le corps de 
» feu Monsieur & Milan, avec deux cents hommes- 
» d’armes, au plus grand honneur qu'on a sceu 
» adviser; car on porte devant lui dix-huit ou 
» vingt enseignes, les plus triomphantes qu’on 
» vid jamais , qui ont esté en cette bataille ga- 
» gnées: il demeurera 4 Milan jusques 4 ce que 
» le Roy aye mandé s'il veut qu’il soit porté en 
» France ou non. 

» Monsieur, nostre armée s’en va temporisant 
» par cette Romagne , en prenant toates les villes 
» pour le concile; ils ne se font point prier d’eux 
» rendre, au moyen de ce qu’ils ont peur d’estre 
» pillez comme a esté ceste ville de Ravenne , 
» en laquelle n’est rien demeuré, ef ne bouge- 
» rons de ce quartier que le Roy n’aye mandé 
» qu’il veut que son armée face. 

» Monsieur, touchant le frére du Poste dont 
» vous m’avez écrit, incontinent que l’envoye- 
» rez, il n’y aura point de faute que ne le pour- 
» voye , puisque my est dépesché. Je crois qu'au- 
» rons abstinence de guerre : toutesfois les Suisses 
» font quelque bruit tousjours; mais quand ils 
» scauront cette desfaite, peut-étre ils mettront 
» quelque peu d’eau en leur vin. Tacontinent 
» gue les choses seront un peu appaisées, je 
» vous iray voir. Priant Dieu, Monsieur, qu'il 
» vous donne (rés-bonne vie et longue. Escrit au 
» camp de Ravenne, ce 14° jour d’ayril. Vostre 
y humble serviteur, 

» Bayarp. » 


Aprés la bataille de Marignan les princes et 
les chefs de l’armée francaise durent étre (é- 
moins d’an beau et fouchant spectacle , lorsque 
Francois I* voulut @tre armé chevalier de ‘la 
main de Bayard. «Ce sera done de la main du 
» chevalier Bayard , dit le Roi , que je seray fait 
» chevalier; nul ne luy en doit porler envie, 
» puisque nul n’a eu I’heur de se trouver en 
» tant de batailles, assaults et rencontres, a 


SUR L'HISTOIRE DE BAYARD. 
f » pied et a cheval, et donné plus de preuves de 


» sa vaillance, expérience et bonne conduite. » 
Quand Bayard eut donné au roi de France I’ac- 
colade de chevalier, il embrassa son €pée et pro- 
nonca ces paroles : «Glorieuse épée, qui au- 
» jourd’huy as eu l’honneur de faire chevalier le 
» plus grand Roy da monde, je ne t’employerai 
» jamais plus que contre les infidéles ennemis 
» du nom chrétien. » Francois I< et son conseil, 
se croyant dans l’impuissance de défendre la 
ville de Mézié¢res, ménacée par les forces de 
Charles-Quint , étaient d’avis de brdler la place; 
Bayard fit prévaloir une opinion coatraire , di- 
sant « qu'il n’y avoit point de place foible la oa 
» il y avoit des gens de bien pour la défendre. » 
Bayard se chargea de la garde de Méziéres, 
soutint le siége pendant six semaines contre une 
nombreuse armée qui fut obligée de se retirer. 
« Tous les habitans de Méziéres, dit Expilly (f), 
quand le sieur de Bayard en sortit, le suivoient 
avec acclamations et actions de graces, non- 
seulement 4 luy, mais aussi aux capitaines et 
soldats , baisant leurs armes et casaques , comme - 
4 leurs défenseurs et libérateurs : j’ay appris que 
cette ville, non ingrate de ses bienfaicts , garde 
encore la souvenance de tant d’obligations , et 
honore tous les ans Ja mémoire du Chevalier. » 

La belle et admirable mort de Bayard est ra- 
contée de la facon la plus touchante par le loyal 
servileur; mais le narrateur n’a point parlé de 
l’entrevue avec le connétable de Bourbon. Celui- 
ci, abordant le héros mourant: « Ha! capitaine 
» Bayard, lui avoit-il dit, que je suis marry et 
» desplaisant de vous voir en cet estat! Je vous 
» ay tousjours aimé et honoré pour la grande 
» prouesse et sagesse qui est en vous. Ha! que 
» j'ay grand pitié de vous! — Monseigneur, lui 
» répondit Bayard, je vous remercie; il n’y a 
» point de pilié en moy qui meurs en homme de 
» bien, servant mon Roy. Ii faut avoir pitié de 
» vous, qui porlez les armes contre vostre prince, 
» vostre patrie et vostre serment. » Bayard mou- 
rat a 48 ans, et non point 455 ans, comme dit 
Expilly. 

L’histoire a recueilli des paroles de regrets et 
d’admiration prononcées par Francois I*, qui 
comprit tout ce qu'il perdait en perdant Bayard; 
il répétait, en gémissant, « qu’il avoit perdu un 
» grand capilaine, dont le nom faisoit honorer 
» ef craindre ses armes; que vérilablement il 
» méritoit de plus hautes charges et bienfaicts 
» qu'il n’en avoit possédé. » Dans les jours od la 
victoire avoit cessé d’étre fidéle au drapeau de 
la France, Francois ‘I* disait souvent : « Ha! 
» chevalier Bayard, que vous me failes grand 
» faule!» Pendant sa captivilté en Espagne, le 
roi de France, causant avec Marin de Mon- 
chenu, son premier mattre-d'hdtel , aimait 4 rap- 
peler la mémoire de Bayard comme de 'homme 
qui lui aurait épargné bien des mésaventures. 


(1) Supplément a l'histoire du chevalier Bayard. 


SUB L HISTOIRE DE BAYARD. 


« Si le chevalier Bayard , qui estoit vaillant et 
» expérimenté, disait-il , eust été vivant et prés 
» de moi, mes affaires sans doute auroient pris 
» un meilleur train; j’aurois pris et creu son 
» conseil , je n’aurois séparé mon armée, et ne 
» saurois sorty de mon retranchement ; et puis 
» sa présence m’auroit valu cent capitaines, 
» tant il avoit gaigné de créance parmy les 
» miens et de crainte parmy mes ennemis. Ha! 
» Je ne serois pas icy! » 

Symphorien Champier, auteur d’une histoire 
de Bayard qu’on ne doit lire qu’avec précaution, 
a donné sar les funérailles de Bayard d’intéres- 
sants détails; nous les reproduirons pour ‘com- 
pléter ceux qui se trouvent rapportés par le 
loyal serviteur : «Quelque temps aprés, le corps 
de Bayard feut porté 4 Grenoble, et feut, par 
messieurs de la justice et les gentils-hommes du 
pays, et par ceux de la ville, receu en moult 
grand honneur et grand deuil , plainct d’un cha- 
cun; et ne feut de vie d’homme tant regretté 
seigneur ne autre d’un chacun que le noble 
Bayard. Aprés que feut porté le corps 4 Gre- 
noble, feut mis au couvent et monastére des Mi- 
nimes, lequel avoit fondé et faict édifier mon- 
seigneur Laurent des Alemans, oncle dadict 
Bayard , évesque de Grenoble. Et pour ce que a 
son trépas le noble seigneur Bayard avoit or- 
donné estre sépulfuré avec ses pére et mére, 
au lieu de Grenion, feurent assemblez les pa- 
rents 1a ou il debvoit estre inhnmé; et feut dict 
que, pour ce qu’il avoit esté lieulenant du gou- 
verneur du pays, et que Grenoble estoit le chef 
de la justice Delphinale, seroit meilleur qu'il 
feust ensépalturé au couvent des Minimes, le- 
quel avoit esté construict par son oncle, M. de 
Grenoble; et ainsi feut faict. Et feurent les 
obséques et fanérailles faictes comme s’il eust 
été non un lieutenant ou un gouverneur, mais 
un prince. » Bayard n’a pour tout monument 
funébre qu’un buste, au bas duquel est gravée 
une épitaphe latine. Henri IV, passant 4 Greno- 
ble en 1601, avait donné ordre qu’on élevat a la 
mémoire du Chevalier sans peur et sans reproche 
un mausolée digne de lui, et les ordres du mo- 
narque ne purent recevoir leur accomplisse- 
ment. En 1619, un fonds de mille livres fut voté 
4 Grenoble pour cette noble destination; mais 

les deniers ayant 6té divertis, dit Expilly, on 
n’y a rien fait. Frappé de ’humble solitude qui 
entourait les cendres d’un grand capitaine , Ex- 
pilly avait composé les vers suivants, dans l’an- 
née 1622 : 


Au pied de cet autel la cendre encevelie 

Du valereux Bayard gist sans titre et sans nom; 
Nul marbre relevé, digne de son renom, 

Aux passans curieux ses gestes ne publiie. 


O sort! qui les loyers aux vertus ne mesures, 
Pompée au bord marin sans sépulchre tu vois, 

Et le vieiliard Priam, tige de tant de rois, 

Sans tombe et sans bonneur gist parmi les masures. 


Bayard qui fit trembler l’Espagne et I'Italie, 

Qui de son Dauphiné fut le lustre et l’orgueil, 
N’obtiendra donc jamais l’'ornement d'un cercuell ! 
Donc ainsi passera sa mémoire abolie. 


Ha! non, Bayard ici tout entler ne s’arreste, 

Ce lieu seul ne comprend Bayard et ses lauriers, 
Il se trouve partout : car des vaillans guerriers 
L’ univers est la tombe et le ciel la retraite. 


Au rapport des historiens , Bayard était grand 
et maigre; sa peau était blanche et délicate; il 
avait des yeux noirs et vifs, le nez aquilin, des 
cheveux chatains, lexpression de la figure 
douce ; il portait la barbe rase pour @tre plus li- 
bre sous les armes. A voir Bayard, on ne Veit 
point pris pour un chef d’armée accoatumé aux 
violentes scénes da champ de bataille. 

Nous ne dirons rien de l’ouvrage du loyal ser- 
vileur, sinon qu’il est impossible de trouver une 
plus attachante lecture. L’inimitable simplicité 
du style s’y méle & l’intérét des faits, intérat 
toujours vif, toujours soutenu, et qui repose 
sur tout ce qu’il y a de bon, de noble, d’élevé 
dans Jes sentiments humains. Le nom da loyal 
serviteur nous est resté inconnu; on présume 
que ce fat un fidéle secrétaire de Bayard. Nous 
avons reproduit l’édition de 1527, comme 6étant 
la seule compléte. En lisant cette histoire du 
Chevalier sans peur et sans reproche, on est 
frappé de la ressemblance de Bayard avec Tan- 
créde et Du Guesclin. Tancréde, Du Gueselin et 
Bayard forment, dans histoire moderne, comme 
la trinité de I’héroisme. 


31. 


PROLOGUE DE L’ACTEUR. 





Pource qu’il est moult difficile sans la grace 
de Dieu, en ce mortel estre, complaire 4 tout 
le monde, et que les hommes coustumiers d’es- 
cripre bystoires et cronicques font voulentiers 
leur adresse a aucun notable personnage, je, 
qui, sans autrement me nommer, ay empris de 
mettre en avant les faictz et gestes du bon Che- 
valier sans paour el sans reprouche, le seigneur 
de Bayart , et parmy ses excellentes ceuvres y 
comprendre plusieurs autres vertueux person- 
nages, me suis advisé, a ce qu’il ne feust mur- 
muré cy-aprés contre moy n’avoir bien et juste- 
ment fait mon devoir particulier en laissant l’ung 
pour prendre l’aultre, attribuer cest mienne 
rudde hystoire aux trois estatz du trés-excellent, 
trés - puissant et trés-renommé royaulme de 
France; car, pour au vray amplifier les perfec- 
tions d’ung homme, ne l’ay peu faire autrement, 
considéré que sans grace infuse du Sainct-Espe- 
rit, depuis l’incarnation de nostre sauveur et 
rédempteur Jésuchrist, ne s’est trouvé , en cro- 
nicque ou hystoire, prince, gentil-homme, ne 
autre condition qu’il ait esté, qui plus furieuse- 
ment entre les cruelz, plus doulcement entre 
les humbles, ne plus humainement entre les 


petis, att vescu , que le bon Chevalier dont la — 
présente hystoire est commencée. Et combien 
que de tout temps, en ceste doulce contrée de 
France, la grfce de Nostre Seigneur s’est si 
grandement espandue , que peu de deffault y 
survient quant aux nécessitez du corps, qui est 
une manne quant a ceste vie mondaine, ung au- 
tre inconvénient & ceste occasion y survient: 
c’est que la grande ayse que grans, moyens et 
petis y soustiennent les mect en telle oysiveté , 
qu’ilz ne se peuvent contenir du péché d’envye. 
En blasmant aucunes fois a tort et sans cause 
les innocens, et en détenant caché les mérites, 
prouesses et honneurs des vertueux, sis’en trou- 
verra-il peu qui sceussent ou ayent voulu dire 
chose contre l’honneur d’icelluy bon Chevalier, 
s’ilz ne l’ont dit a l’emblée; car en iceulx trois 
estatz s’est si vertueusement gouverné, qu’il en 
aura quant a Dieu sa grdce, et quant au monde 
verdoyante et immortelle couronne de laurier, 
pour ce que, touchant I’Eglise, ne s’en est ja- 
mais trouvé ung plus obéissant ; quant a l’estat 
de noblesse, ung plus deffensible; et a |’estat, 
de labour, ung plus piteux ne secourable. 


TRES-JOYEUSE, | 
PLAISANTE ET RECREATIVE HISTOIRE 
DU BON CHEVALIER 


SANS PAOUR ET SANS REPROUCHE. 





CHAPITRE PREMIER. 


Comment le seigneur de Bayart, pére du bon 
Chevalier sans paour et sans reprouche, eut 
vouloir de sgavoir de ses enfans de quel es- 
lat ilz vouloient estre. ° 


Ou pays de Daulphiné , que posséde présente- 
ment le roy de France, et ont fait ses prédé- 
cesseurs depuis sept ou huyt vingtz ans que ung 
daulphin, Ymbert (1), qui fut le derrenier, leur 
en fist don, y a plusieurs bonnes et grosses mai- 
sons de gentilz-hommes, et dont il est sorty tant 
de vertueux et nobles chevaliers , que le bruyt 
en court par toute la chrestienté ; en sorte que 
tout ainsi que l’escarlate passe en couleur toutes 
autres tainctures de drap , sans blasmer la no- 
blesse d’autre région , les Daulphinoys sont ap- 
peliez , par tous ceux qui en ont congnoissance, 
lescarlate des gentilz-hommes de France; entre 
lesquelles maisons est celle de Bayart, de an- 
cienne et noble extraction. Et bien ont ceulx 
qui en sont saillis monstré ; car a la journée de 
Poictiers le terayeul du bon Chevalier sans 
paour et sans reprouche mourut aux piedz du roy 
de France Jehan; a la journée de Crécy (2), son 
bysayeul ; a la journée de Montlehéry, demoura 
sur le champ son ayeul avecques six playes 
mortelles, sans les autres; et a la journée de 
Guignegaste , fut son pére si fort blessé que 
onneques puis ne put guéres partir de sa mai- 
son , ot il mourut aagé de bien quatre-vingtz 
ans. 

Et peu de jours avant son trespas , considé- 
rant par nature, qui ja luy défailloit , ne povoir 
pas faire grant séjour en ce mortel estre, ap- 


(4) Himbert IT céda Je Dauphiné au Roi de France par 
deux traités, dont l'un conclu en 1343 et l’autre en 1349. 


pella quatre enfans qu’il avoit en la présence de 
sa femme , dame trés-dévote et toute a Dieu, la- 
quelle estoit seur de l’évesque de Grenoble , de 
la maison des Alemans. Ainsi, ses enfans venuz 
devant luy, a l’aisné demanda, qui estoit en 
laage de dix-huyt a vingt ans, qu’il vouloit de- 
venir; lequel respondit qu’il nie youloit jamais 
partir de la maison, et qu’il le vouloit servir 
sur la fin de ses-jours. « Et bien ! dist le pére, 
» Georges, puisque tu aymes la maison, tu de- 
» moureras ici a4 combattre les ours. » Au se- 
cond , qui a esté le bon Chevalier sans paour et 
sans reprouche, fut demandé de quel estat il 
vouloit estre; lequel , en l’aage de treize ans ou 
peu plus, esveillé comme ung esmérillon, d’ung 
visage riant respondit , comme s’il eust eu cin- 
quante ans : « Monseigneur mon pére , combien 
» que amour paternel me tiengne si grande- 
» ment obligé que je deusse oublier toutes 
» choses pour vous servir sur la fin de vostre 
» vie, ce néantmoins, ayant enraciné dedans 
» mon cueur les bons propos que chascun jour 
» vous récitez des nobles hommes du temps 
» passé, mesmement de ceulx de nostre maison, 
» je seray, s'il vous plaist , de l’estat dont vous 
» et voz prédécesseurs ont esté, qui est de suy- 
» vre les armes, car c’est la chose en ce monde 
» dont j’ay le plus grand désir, et espére, aydant 
» la grace de Dieu , ne vous faire point de dés- 
» honneur. » Alors respondit le bon vieillart en 
larmoyant: « Mon enfant, Dieu t’en doint la 
» grace! Ja ressembles-tu de visage et corsage 
» a ton grant-pére , qui fut en son temps ung 
» des acomplis chevaliers qui feust en chres- 
» tienté. Si mettray peine de te bailler le train 
» pour parvenir 4 ton désir. » Au tiers demanda 


(2) Journée d’Azincourt. 


488 


quel moyen il vouloit tenir. I! respondit qu'il 
vouloit estre de l’estat de son oncle monseigneur 
d’Esnay, ung abbaye prés Lyon. Son pére le 
luy acoorda , et.J’envoya par ung sien parent a 
sondit oncle, qui le feit moyne; et depuis a 
esté, par le moyen du bon Chevalier son frére, 
abbé de Jozaphat, aux fauxbourgs de Chartres. 
Le dernier respondit de mesme sorte , et dist 
qu'il vouloit estre comme son oncle monseigneur 
de Grenoble, a qui il fut pareillement donné, et 
peu aprés le fist chanoyne de I’église de Nostre- 
Dame ; et depuis , par le mesme moyen que son 
frére le moyne fut abbé, il fust évesque de Glan- 
desve en Prouvence. Or laissons les autres trois 
fréres la, et retournons a lhistoire du bon 
Chevalier sans paour et sans reprouche , et 
comment son pére entendit a son affaire, 


CXO> 
CHAPITRE II. 


Comment le pére du bon Chevalier sans paour 
ef sans reprouche envoya quérir son beau- 
Srére, Vévesque de Grenoble, pour parler a 
luy, parce qu’il ne povoit plus partir de la 
muisan. 


Aprés le propos tenu par le pére du bon Che- 
valier & ses quatre enfans, et parce qu’il ne 
povoit plus chevaucher , envoya ung de ses ser- 
viteurs le lendemain a Grenoble devers !’éves- 
que son beau-frére , A ce que son plaisir feust , 
pour aucunes choses qu'il avoit 4 luy dire , se 
vouloir transporter jusques a sa maison de 
Bayart , distant dudit Grenoble cing ou six 
lieues. A quoy le bon évesque , qui oncques en 
sa vie ne fust las de faire ptaisir 4 ung chascun , 
obtempéra de trés-bon cueur, Si partit inconti- 
nent la lettre recue , et s’en vinst au giste en la 
maison de Bayart , ot il trouva son beau-frére 
en une chaire auprés du feu, comme gens de 
son aage font voulentiers, Si se saluérent l’ung 
Pautre , et firent le soir la meilleur chére qu’ilz 
peurent ensemble , et en.leur compaignie plu- 
sieurs autres gentilz-hommes dy Daulphiné, qui 
estoient-la assemblez. Puis quand il fut beure 
chascun se retira en sa chambre, ou ils repose- 
rent a leur aise jusques a lendemain matin , 
qu’ilz se levérent , ouyrent la messe , que ledit 
évesque de Grenoble chanta; car voulentiers 
disoit tous les jours messe , s'il n’estoit mal de 
sa personne. Et pleust a Nostre-Seigneur que les 
prélats de présent feussent aussi bons serviteurs 
de Dieu , et aussi charitables aux povres, qu’il a 
esté en son temps ! 

Ta messe ouye, convint laver les mains et se 

mettre a table, ou de rechief chascu fist tres- 
bonne chiére ; et y servoit le bon Chevalier tant 
sagement et honnestement, que tout homme en 
disoit bien. Sur la fin du disner, et aprés graces 
dictes, le bon vieillart seigneur de Bayart com- 
mencea ainsi ces parolles a toute la compaignie : 
« Monseigneur et messeigneurs , l’occasion pour- 
» quoy vous ay mandez est temps d'estre dé- 
» clairée ; car tous estes mes parens et amys, et 
» ja voyez-vous que je suis par vieillesse si op- 
» pressé , qu’il est quasi impossible que sceusse 
» vivre deux ans. Dieu m’a donné quatre filz , 
» desquelz de chascun ay bien voulu enquérir 
» quel train ilz veullent tenir. Et entre autres 
» m’a dit mon filz Pierre qu‘il veult suyvre les 
» armes; dont il m’a fait un singulier plaisir , 
» car il ressemble entiérement de toutes facons 
» & mon feu selgneur de pére, vostre parent ; et 
» si de conditions il luy veult aussi bien ressem- 
» bler, il est impossible qu’il ne soit en son vi- 
» vant ung grant homme de bien, dont je croy 
» que ung chascun de vous , comme mes bons 
» parens et amys, seriez bien aises. Il m’est 
» besoing , pour son commencement , le mettre 
» en la maison de quelque prince ou seigneur , 
» affin qu'il appreigne a se contenir honneste- 
» ment; et quand il sera ung peu plus grant , 
apprendra le train des armes. Si vous prie 
» tant que je puis que chascun me conseille en 
son endroit le lieu ou je le pourray mieulx 
» loger. » 

Alors , dist l’'ung des plus anciens gentilz- 
hommes, il faut qu’il soit enyoyé au roy de 
France ; ung autre dist qu'il seroit fort bien en 
Ja maison de Bourbon ; et ainsi d’ung en autre 
n’y eut celluy qui n’en dist son advis. Mais l’é- 
vesque de Grenoble parla et dist : « Mon frere , 
» vous scavez que hous sommes en grosse amy- 
» tié avecques le duc Charles de Savoye, et 
» nous tient du nombre de ses bons serviteurs. 
» Je croy qu'il le prendra voulentiers pour ung 
» de ses paiges. Il est 4 Chambery , c’est pres 
» @icy. Sibon vous semble et a la compaignie , 
» je le luy meneray demain au matin, aprés 
» lavoir trés-bien mis en ordre, et garny d’ung 
» bas et bon petit roussin que j’ay depuis trois 
» ou quatre jours enca recouvert du seigneur Du 
» Riage, » 

Si fut le propos de l’évesque de Grenoble tenu 
& bon de toute la compaignie , et mesmement 
dudit seigneur de Bayart , qui luy livra son filz 
en luy disant : « Tenez, Monseigneur , je 
» prie a Nostre-Seigneur gue si bon présent 
» en puissiez faire , qn’il vous face honneur en 
» $a vie, » 

Alors tout incontinent envoya ledit evesque 

ja ville quérir son tailleur, auquel il manda ap- 
porter veloux , satin et autres choses nécessaires 
pour habiller le bon Chevalier. II vint et beson- 
gna toute la nuyt , de sorte que le lendemain 
matin fut tout prest. Et, apres avoir desjeuné , 
monta sur son roussin , et se présenta a toute la 
compaignie, qui estoit en la basse court du chas- 
teau, tout ainsi que si on l’eust voulu présenter 
des I’heure au duc de Savoye. Quant le cheval 
sentit si petit fes sur luy, joinct aussi que le 
jeune enfant avoit ses esperons dont il le pic- 
quoit , commencea a faire trois ou quatre saulx, 
de quoy la compaignie eut paour qu’il affallast 
le garson. Mais en lieu de ce qu’on cuydoit qu'il 
deust crier & l’ayde quant il sentit le cheval si 
fort remuer soubz luy, d’ung gentil cueur, as- 
seuré comme ung lyon, luy donna trois ou 
quatre coups d’esperon , et une carriére dedans 
ladicte basse-conrt; en sorte qu’il mena le che- 
val a la raison , comme s'il eust eu trente ans. I! 
ne faut pas demander si le bon vieillart fut aise, 
et , soubzriant de joye, demanda a son filz s'il 
avoit point de paour; car pas n’avoit quinze 
jours qu’il estoit sorty de l’escolle. Lequel res- 
pondit d’ung visage asseuré : « Monseigneur, 
» Jespere, al'ayde de Dieu , devant qu’il soit 
» six ans, le remuer, luy ou autre, en plus dan- 
» gereux lieu ; car je suis icy parmy mes amys, 
» et je pourray estre parmy les ennemys du 
» maistre que je serviray.— Or sus, sus, dist le 
bon évesque de Grenoble, qui estoit prest a 
» partir, mon nepveu, mon amy , ne descendez 
point , et de toute la compaignie prenez con- 
» gé. » Lors le jeune enfant, d’une joyeuse con- 
tenance s'adressa 4 son peére , auquel il dist: 
» Monseigneur mon pére , je prie 4 Nostre-Sei- 
» gneur qu'il vous doint bonne et longue vie , et 
» & moy grdce, avant qu'il vous oste de ce 
» monde, que puissiez avoir bonnes nouvelles 
» de moy. — Mon amy, dist le pére, je l’en 
» Supplie ; » et puis luy donna sa_ bénédiction. 
Et aprés alla prendre congé de tous les gen- 
tilz-hommes qui estoient 1a, l'ung apres l’autre, 
qui avoient & grant plaisir sa bonne conte- 
nance. 

La povre dame de mére-estoit en une tour du 
chasteau , qui tendrement ploroit ; car combien 
qu'elle feust joyeuse dont son filz estoit en voye 
de parvenir, amour de mére l’admonnestoit de 
larmoyer. Toutesfois, aprés qu’on luy fut venu 
dire : «Madame, si voulez venir veoir vostre 
» filz, il est tout A cheval, prest a partir,» la 
bonne gentil femme sortit par le derriére de la 
tour, et fist venir son filz vers elle , auquel elle 
dist ces parolles : « Pierre, mon amy, vous allez 
» au service dung gentil prince. D’autant que 

» mere peult commander a son enfant , je vous 
» commande trois choses tant que je puis; et 
» si vous les faictes, soyez asseuré que vous 
» vivrez triumphamment en ce monde. La pre- 
» miére, c’est que devant toutes choses vous 
» aymez, craignez et servez Dieu, sans au- 
» cunement l’offenser s'il vous est possible ; 
» car c’est celluy qui tous nous a créez, c’est 
» luy qui nous fait vivre, c’est celluy qui nous 
» Saulvera; et sans luy et sa grace ne scau- 
» rions faire une seulle bonne ceuvre en ce 
» monde. Tous les matins et tous les soirs re- 
» commandez-vous a luy, et il vous aydera. La 
» seconde , c’est que vous soyez doulx et cour- 
» tois a tous gentilz-hommes , en ostant de vous 
» tout orgueil. Soyez humble et serviable a tou- 
» tes gens; ne soyez maldisant ne menteur ; 
» maintenez-vous sobrement quant au boire 
» et au manger; fuyez envye, car c’est ung 
» villain vice; ne soyez flatteur ne rapporteur, 
» car telles maniéres de gens ne viennent pas 
» voulentiers a grande perfection. Soyez loyal 
» en faictz et dictz; tenez vostre parolle; soyez 
» secourable & vos povres veufves et orphe- 
» lins, et Dieu le vous guerdonnera. La tier- 
» ce, que des biens que Dieu vous donnera vous 
» soyez charitable aux povres nécessiteux 5 car 
» donner pour l’honneur de luy n’apovrit, onc- 
» ques homme ; et tenez tant de moy, mon en- 
» fant , que telle aulmosne pourrez-vous faire , 
» qui grandement vous prouffitera au corps et 
» a l’ame. Véla tout ce que je vous encharge, 
» Je croy bien que vostre pere et moy ne vi- 
» vrons plus guéres. Dieu nous face la grace a 
» tout le moins , tant que serons en vie, que 
» tousjours puissions avoir bon rapport de vous! » 
Alors le bon Chevalier, quelque jeune aage qu'il 
eust, luy respondit: » Madame ma mere, de 
» vostre bon enseignement , tant humblement 
» qu'il m’est possible, vous remercie ; et espére 
» si bien l’ensuyvre que , moyennant la grace 
de celluy en la garde duquel me recomman- 
» dez, en aurez contentement; et au demourant, 
» aprés m’estre tres-humblement recommande 
» & vostre bonne grace , je voys prendre cong¢ 
» de vous. » 

Alors Ja bonne dame tira hors de sa manche 
une petite boursette , en laquelle avoit seule- 
ment six escus en or et ung en monnoye, qu’elle 
donna a son filz ; et appella ung des serviteurs 
de l’évesque de Grenoble, son frére , auquel elle 
bailla une petite matette, en laquelle avoit quel- 
que linge pour la nécessité de son filz, le priant 
que, quand il seroit présenté a monseigneur de 
Savoye, il voulsist prier le serviteur de l’es- 
cuyer soubz la charge duquel il seroit qu'il s’en 

voulsist ung peu donner de garde , jusques a ce 
qu'il feust en plus grant aage; et luy bailla deux 
escus pour luy donner. Sur ce propos print I’é- 
vesque de Grenoble congé de la compaignie , et 
appella son nepveu , qui pour se trouver dessus 
son gentil roussin pensoit estre en ung paradis. 
Si commencérent 4 marcher le chemin droit a 
Chambéry, ou pour lors estoit le duc Charles 
de Savoye. 


<MK> 
CHAPITRE III. 


Gomment l’évesque de Grenoble presenta son 
nepveu, le bon Chevalier sans paour et sans 
reprouche , au duc Charles de Savoye, qui 
le receut joyeusement. 


Au départir du chasteau de Bayart, qui fut 
par ung samedy aprés le desjeuner, chevaucha 
ledit évesque de Grenoble , de sorte qu’il arriva 
au soir en la ville de Chambéry ou le clergié 
alla au deyant de luy ; car ladicte ville est de 
toute ancienneté de |’évesché de Grenoble, et y 
a son official et sa court. Il se logea chez ung 
notable bourgeois. Le duc estoit logé en sa mai- 
son , avecques bon nombre de seigneurs et gen- 
tilzhommes tant de Savoye que de Pyémont. Le 
soir, demoura ledit évesque de Grenoble a son 
logis , sans se monstrer a la court, combien que 
le duc feust assez informé qu'il estoit a la ville; 
dont il fut trés-joyeulx , parce que icelluy 
évesque estoit (si ainsi on les peult appeller en 
ce monde) ung des plus sainctz et dévotz per- 
sonnages que I’on sceust. Le lendemain, qui fut 
dimenche, bien matin se leva, et s’en alla pour 
faire la révérence au duc de Savoye , qui le re- 
ceut d’ung riant visage, luy donnant bien a con- 
gnoistre que sa venue luy plaisoit tres-fort. Si 
dévisa avecques luy tout au long chemin depuis 
son logis jusques a |’Eglise, ou il alla ouyr 
messe , a laquelle il servit ledit duc, comme a 
telz princes appartient , 4 luy bailler 4 baiser 
I’Evangille et la paix. Aprés la messe dicte , le 
duc le mena par la main disner avecques luy, 
ou durant icelluy estoit son nepveu le bon Che- 
valier, qui le servoit de boire trés-bien en ordre, 
et trés-mignonnement se contenoit : ce que re- 
garda le duc pour la jeunesse qu'il voyoit en 
Venfant, de sorte qu'il demanda a l’évesque : 
« Monseigneur de Grenoble, qui est ce jeune 
» enfant qui vous donne a boire? — Monsei- 
» gneur, respondit-il , c’est ung homme-d’armes 


(1) Dans ce mot c'est mon, disent les auteurs du Dic- 
tionnaire de Trévoux, il faut sous—entendre avés, qu'on 

» que je vous suis venu présenter pour vous ser- 
» vir, se il vous plaist : mais i] n’est pas en I’es- 
» tat que je le vous veulx donner ; aprés disner, 
» si c’est vostre plaisir, le verrez. — Vraye- 
» ment, ce dist le duc , qui desja l’edt pris en 
» amour, il seroit bien estrange qui tel présent 
» refuseroit. » Or le bon Chevalier, qui desja 
avoit l’ordonnance de son oncle en l’entende- 
ment, ne s'amusa guéres aux morceaulx aprés 
le disner, ains s’en va au logis faire séeller son 
roussin , sur lequel, aprés l’avoir bien mis en 
ordre, monta , et s’en vint le beau petit pas en 
la court de la maison dudit duc de Savoye , qui 
desja estoit sorty de sa salle, appuyé sur une 
gallerie. Si veit entrer le jeune enfant qui fai- 

soit bondir son cheval, de sorte qu’il sembloit 

homme de trente ans, et qui toute sa vie eust 

veu de la guerre. Lors s’adressa a l’évesque de 

Grenoble, auquel il dist: « Monseigneur de 

» Grenoble , je croy que c’est vostre petit mi- 

» gnon qui si bien chevauche ce cheval ? » qui 

respondit : « Monseigneur, c’est mon (1); il est 

» mon nepveu , et de bonne rasse, ou il y a eu 

» de gentilz chevaliers. Son pére , qui par les 

» coups qu'il a receuz és guerres et batailles ou 

» il s’est trouvé, est tant myné de foiblesse et 

» vieillesse , qu’il n’est peu venir devers vous, 

» se recommande trés-humblement a vostre 
» bonne grace, et vous en fait ung présent. — 
» En bonne foy, respondit le duc, je l’accepte 

» voulentiers; le présent est beau et honneste : 

» Dieu le face preudhomme ! » Lors commanda 

ung sien escuyer d’escuyrie, en qui plus se fioit, 

qu’il print en sa garde le jeune Bayart, et que 

& son oppinion seroit une fois homme de bien. 

Ne tarda guéres , aprés ce propos, que l’évesque 

de Grenoble, qui remercié eut trés-humblement 

le duc de Savoye, ne prist congé de luy pour 

s’en retourner a sa maison ; et ledit duc demou- 

ra a Chambéry jusques a quelque temps apres, 

qu’il se délibera d’aller veoir le roy de France, 

Charles huytiesme, qui estoit en sa ville de 

Lyon, ot il se donnoit du bon temps a faire 

joustes , tournois et tous autres passe temps. 


COO 


CHAPITRE IV. 


Comment le duc de Savoye se partit de Cham- 
béry pour aller veoir le roi de France Char- 
les huytiesme en sa ville de Lyon, et mena 


a retranché pour abréger. Cette expression veut dire ici 
tl est vraé. 


SANS PAOUR ET SANS REPROUCHE. 


avecques luy le bon Chevalier sans paour et 
sans reprouche , lors son page. 


Le bon Chevalier demoura page avecques le 
duc Charles de Savoye bien Pespace de demy- 
an, ou il se fist tant aymer de grans, moyens 
et petis , qu’oncques jeune enfant ne le fut plus. 
Il estoit serviable aux seigneurs et dames tant 
que c’estoit merveilles. En toutes choses n’y 
avoit jeune page ne seigneur qui feust 4 compa- 
rer a luy; car il saultoit, luytoit, jectojt la barre, 
selon sa grandeur, et entre autres choses che- 
vauchoit ung cheval le possible. De sorte que 
son bon maistre le print en aussi grande amour 
que s'il cust esté son filz. 

Ung jour estant le duc de Savoye 4 Cham- 
béry, faisant grosse chére, se délibéra d’aller 
veoir le roy de France & Lyon, ot pour lors es- 
toit parmy ses princes et gentilz hommes, me- 
nant joyeuse vie a faire joustes et tournoys chas- 
cun jour, et au soir dancer et baller avecques 
les dames du lieu, qui sont voulentiers belles 
et de bonne grace. Et, a vérité dire, ce jeune 
roy Charles estoit un des bons princes, des cour- 
tois, libéraulx et charitables qu’on ait jamais 
veu ne leu. Il aymoit et craignoit Dieu , ne ju- 
roit jamais que par la foy de mon corps, ou au- 
tre petit serment. Et fut grant dommage dont 
mort le print si tost , comme en l’aage de vingt- 
huict ans ; car si longuement eust vescu , achevé 
eust de grans choses. Ledit Roy Charles sceut 
comment le duc de Savoye le venoit veoir, et 
que ja estoit 4 La Verpilliére, et s’en venoit cou- 
cher a Lyon. Si envoya au devant de luy ung 
gentil prince de la maison de Luxembourg , 
qu’on appeloit le seigneur de Ligny (1), avec- 
ques plusieurs aultres gentilz-hommes et ar- 
chiers de sa garde, qui le trouvérent a deux 
lieues ou environ dudit Lyon. Si se firent grant 
chére lesditz duc et seigneur de Ligny, car tous 
deux estoient assez remplis d@’honneur. Ilz vin- 
drent longuement parlans ensemble, et telle- 
ment que le seigneur de Ligny gecta son ceil sur 
Je jeune Bayart, lequel estoit sur son roussin, 
qui trotoit fort mignonnement, et le faisoit 
merveilleusement bon veoir. Si dist le seigneur 
de Ligny au duc de Savoye : « Monseigneur, 
» vous avez la ung page qui chevauche ung gail- 
» lart cheval, et davantage il le scet manyer gen- 
» tement. —Sur ma foy, dist le duc, il n’y a pas 
» demy-an que l’évesque de Grenoble m’en fist 
» ung présent, et ne faisoit que sortir de I’es- 
» colle; mais je ne veiz jamais jeune garson qui 


(1) Louis de Luxemboarg, fils du malheureux conné- 
table de Saint-Paul. 

» plus hardiement de son aage se mainttnt ny a 
» cheval ny a pied, ety a fort bonne grace. Bien 
» yous advise, monseigneur mon cousin, qu’il 
» est d’une rasse ow il y a de gaillars et hardiz 
» gentilz-hommes; je croy qu'il les ensuyvra. » 
Si dist au bon Chevalier : « Bayart, picquez , 
» donnez une carriére a vostre cheval. » Ce que 
le jeune enfant , qui pas mieulx ne demandoit, 
fist incontinent, et trés-bien le sceut faire; et si 
au bout de la course fist bondir le cheval , qui 
estoit fort gaillard, trois ou quatre merveilleux 
saulx, dont il resjouyt toute la compagnie. « Sur 
» ma foy , Monseigneur, dist le seigneur de Li- 
» gny, véla ung jeune gentil-homme qui sera, a 
» mon oppinion, gentil galant s'il veit ; et m’est 
» advis que ferez bien du page et du cheval faire 
» présent au Roy; car il en sera bien aise , 
» pource que le cheval est fort bel et bon, et le 
» page, 4 mon advis , encores meilleur. — Sur 
» mon ame, dist le duc, puisque le me conseil- 
» lez, je le feray. Le jeune enfant pour parvenir 
» ne scauroit apprendre en meilleure escolle que 
» la maison de France, ot de tout temps hon- 
» neur fait son séjour plus longuement qu’en 
» toutes autres maisons de princes. » 

Ainsi en propos chemineérent si avant qu’ils 
entrérent dedans Lyon, ot les rues estoient 
pleines de gens, et force dames aux fenestres 
pour les veoir passer; car, sans mentir, ce duc 
de Savoye estoit fort beau et bon prince , trés- 
bien accompaigné; et, a veoir sa contenance , 
sentoit bien son prince de grosse maison. Si s’en 
alla pour le soir, qui fut ung mercredy, descen- 
dre & son logis, ow il retint le seigneur de Li- 
gny, et ung autre appelé monseigneur d’Aves- 
nes, filz du sire d’Albret, et frére du roy de 
Navarre, qui estoit alors ung fort honneste et 
accomply seigneur, 4 soupper avecques luy , et 
plusieurs aultres seigneurs et gentilz-hommes , 
ou durant icelluy y eut force ménestriers et 
chantres du Roy qui vindrent resjouyr la com- 
paignie. Le soir, ne partit point le duc de Sa- 
voye de son logis; ains il fut joué 4 plusieurs 
jeux et passetemps, et tant qu’on apporta vin et 
espices, lesquelles prises, chascun se retira 4 son 
logis jusques 4 lendemain au matin. 


<> 
CHAPITRE V. 


Comment le duc de Savoye alla faire la réve- 
rence au roy de France a son logis ; et du 
grant et honneste recueil qui luy fut faict. 


Le jeudy matin se leva le duc de Savoye, et 
apres soy estre mis en ordre , voulut aller trou- 

ver le Roy : mais aincois son partement arrive- 
rent & son logis tesditz seigneurs de Ligny et 
d’Avesnes, avecques le mareschal de Gié (1), 
qui pour lors avoit gros crédit en France, aus- 
quels il donna le bon jour. Et apres marchérent 
jusques au logis du Roy, qui desja estoit prest 
pour aller a lamesse en ung couvent de Cordeliers 
qu'il avoit fait construire , 4 la requeste d’ung 
dévot religieux appelé fréere Jehan Bourgeois, 
au bout d’ung faulxbourg de Lyon appele Veize, 
et y avoit ledit seigneur beaucoup donné du 
sien; aussi avoit fait sa bonne et loyalle es- 
pouse (2) Anne, duchesse de Bretaigne. Sitrouva 
Je duc de Savoye le Roy ainsi qu'il vouloit sor- 
tir de sa chambre, auquel il fist la révérence 
telle et si hauite que a si grant et noble prince 
appartenoit; mais le bon Roy, qui filz estoit 
d@humilité , le print et l'embrassa, en luy di- 
sant: «Mon cousin, mon amy, vous soyez le 
» tres-bien venu; je suis joyeulx de vous veoir, 
» et, sur Mon ame, vous avez bien fait; car si ne 
» feussiez venu, j‘estois délibéré vous aller veoir 
» €N VOZ pays, ou je vous eusse porté beaucoup 
» plus de dommage. » A quoy respondit le bon 
duc : « Monseigneur, il est difficile que 4 ma vou- 
» lenté sceussiez porter dommage. Tout le re- 
» gret que j auroye a vostre arrivée en vos pays 
» et miens seroit seulement que ne pourriez estre 
» receu comme appartient a si hault ne magna- 
» hime prince que vous estes: mais bien vous 
» advise que le cueur, le corps, l’avoir et le sea- 
» voir, si Dieu y en aaucun mis, sont en vostre 
» disposition autant que le moindre de vos sub- 
» jectz ; » dont le Roy , en rougissant un peu, le 
remercia. Si monterent sur leurs mulles, et al- 
lerent enscmble, devisans le long de la ville, 
jusques audit couvent des Cordeliers , ou ilz 
ouyrent dévotement la messe. Et quant vint a 
Voffrande , fut baille par le due de Savoye, au 
Roy, lescu pour offrir a Nostre-Seigneur, ainsi 
que chascun jour ont accoustume faire les roys 
de France, comme au prince a qui on vouloit 
plus faire dhonneur. Apres la messe ouve, re- 
monterent sur leurs mulles pour retourner au 
logis, ou le Roy retinut le duc de Savoye a dis- 
ner avecques lui, et pareillement fesdits sei- 
eneurs de Ligny et d’Avesnes. Durant le disner 
v eut plusieurs propos tenuz, tant de chiens, 
d’oyseaulx , d’armes, que d’amours. Et entre 
autres le seigneur de Ligny dist au Roy : « Sire, 
» je vous jure, ma fov, que monseigneur de Sa- 
» vove a vouloir de vous donner ung paige qui 


4) Pierre de Rohan. 
2) Charles VII n’épousa Anne de Bretagne qu'en 

» chevauche ung bas roussin fort gaitlard, aussi 
» bien que jeune garson que je veiz jamais: et si 
» ne pense point qu'il ait plus de quatorze ans, 
» mais il mene son cheval a la raison comme ung 
» homme de trente. S’il vous plaist aller ouyr 
» vespres a Esnay, en aurez vostre passetemps. 
» — Par la foy de mon corps, dist le Roy, je le 
» vueil. » Et puis regarda le duc de Savoye, en 
luy disant: « Mon cousin, qui vous a donne ce 
» gentil paige que dit le cousin de Ligny?> 
A quoy respondit ledit duc : « Monseignenr, il 
» est de voz subjectz, et d’une maison en vostre 
» pays du Daulphiné dont il est sorty de gail- 
» lards gentilz-hommes ; son onele , l’évesque de 
» Grenoble, puis demy-an m’en a fait ung pré- 
» sent : Monseigneur mon cousin I’a veu; il en 
» dit du bien tant qu’il Juy plaist. Vous verrez 
» a vostre plaisir le paige et le cheval en la 
» prayrie d’Esnay. » 

Alors n’estoit pas le bon Chevalier en présence; 
mais tanstot luy fut racompté, et comment le 
Roy le vouloit veoir sur son cheval; et croy que 
s'il eust gaigné la ville de Lyon , n’eust pas este 
si aise. Il s’en alla incontinent au maistre pale- 
frenier du duc de Savoye, nommé Pizou de 
Chenas , auquel il dist : « Maistre mon amy, 
» j’entendz que le Roy adit 4 monseigneur qu'il 
» veult veoir mon roussin apres disner, et moy 
» dessus. Je vous prie tant que je puis que le 
» vueilliez faire mettre en ordre, et je vous don- 
» nerai ma courte dacgue de bon cueur. » Le 
maistre palefrenier, qui veit la bonne voulente 
du jeune garson, luy dist : « Bayart, mon amy, 
» gardez vostre baston, je n’en veulx point, et 
» vous mercye; allez vous seulement peigner et 
» nectoyer, car vostre cheval sera bien en or- 
» ordre; et Dieu vous face cest heur, mon amy, 
» que le roy de France vous preigne en grace, 
» car il yous en peult advenir beaucoup de biens, 
» et quelquefuis, avecques l'ayde de Dieu, pour- 
» rez estre si grant seigneur que je m’en sentirav. 
» — Sur ma foy, maistre, dist le bon Chevalier, 
» jamais je noublieray les courtoysies que m'a- 
» vez faictes depuis que je suis en la maison de 
» monseigneur; et si Dieu me donne jamais des 
» biens, vous en appercevrez.» Incontinent monta 
en la chambre de son escuyer, ou il nectoya ses 
habillemens, se peigna et acoustra au plus joiie- 
ment qu'il peut, en attendant qu'il eust quel- 
ques nouvelles, qui ne tardérent guéres, car sur 
les deux ou trois heures vint lescuyer d’escuy- 
rie de monseigneur de Savove , lequel gouver- 
noit Bayart , qui le vint demander, et tout prest 
le trouva. Si luy dist tout fasché : « Bayart, 
» mon amy , je voy bien que je ne vous garderai 
» gueres 5 car jentendz que monseigneur a desja 

» fait ung présent de vous au Roy, qui vous 
» veult veoir sur vostre roussin en la prairie 
» d'Esnay. Je ne suis pas marry de vostre avan- 
» cement, mais, sur ma foy, j'ay grand regret 
» de vous laisser.» A quoy respondit le jeune 
Bayart : « Monseigneur l’escuyer, Dieu me doint 
» grace de continuer és vertus que m’avez mons- 
»trées depuis l'heure que monseigneur vous 
» bailla charge de moy! Si je puis , moyennant 
» son ayde , n'aurez jamais reprouche de chose 
» que je face; et si je parviens en lieu pour vous 

~ » faire service , congnoistrez par effect de com- 
» bien je me sens vostre obligé. » 

Aprés ces parolles dictes, n’y eut plus de di- 
lation, car Pheure s‘approchoit. Si monta I’ 
cuyer sur ung cheval, et fist monter le bon 
Chevalier sur son roussin , lequel estoit si bien 
peigné et accoustré que riens n'y défailloit; et 
sen allérent attendre le Roy et sa compaignic 
en la prairie d’Esnay , car le prince s’estoit mis 

par eaue sur la Sosne. Incontinent qu’il fut hors 
du bateau , va veoir sur la prée le jeune Bayart 
sur son roussin, avecques son escuyer. Si luy 
commenca & crier: « Page, mon amy , donnez! 
» de espron a vostre cheval ; » ce qu’il fist in- 
continent ; et sembloit , a le voir départir , que 
toute sa vie eust fait ce mestier. Au bout de la 
course, le fist bondir deux ou trois saulx , et 
puis sans rien dire s’en retourna a bride abatue 
pareillement devers le Roy, et s‘arresta tout 
court devant luy , en faisant remuer son cheval. 
De sorte que non seulement Je Roy, mais toute 
Ja compaignie, y print un singulier plaisir. Si 
commencea le Roy a dire A monseigneur de Sa- 
voye: « Mon cousin, il est impossible de mieulx. 
» piequer ung cheval. » Et puis s’adressant au 
page, luy dist: « Picque, picque encores ung 
» coup. » Aprés les parolles du Roy, les pages luy 
critrent: Picguez, picques! De facon que de- 
puis, par quelque temps, fut surnommé Picguet, 
« Vrayement, dist encores le Roy au duc, je voy 
» devant mes yeulx ce que le cousin de Ligny 
» m’a dit a disner; je ne veulx pas attendre que 
» me donniez vostre page ne vostre cheval, mais 
» je le vous demande. — Monseigneur , respon- 
» dit le dut de Savoye, le maistre est vostre, le 
» reste y peult bien estre. Dieu luy doint grace 
» de vous faire quelque service agréable ! — Par 
» la foy de mon corps , dist le Roy, il est im- 
» possible qu’il ne soit homme de bien. Cousin 
» de Ligny , je vous baille le page en garde, mais 
» je ne veulx pas qu'il perde son cheval ; il de- 
» mourera tougjours en vostre escuyrie. » Dont 
ledit seigneur de Ligny remercia trés-humble- 
ment le Roy , se sentant trés-bien satisfait d’a- 
voir ce présent; car il estimoit bien qu’il en fe- 

roit ung homme dont il auroit une fois gros 


-honneur , ce qui fut acomply depuis en maintz 


lieux. Trois ans seulement fut page Je bon Che- 
valier en la maison du seigneur de Ligny, lequel 
len mit hors sur l’ange de dix-sept ans, et l’ap- 
poincta en sa compaignie: toutesfois tousjours 
fat il retenu des gentilz-hommes de sa maison. 


KD 
CHAPITRE VI. 


Comment ung gentil-homme de Bourgongne , 
nommé messire Claude de Vauldray (1), vint 
@ Lyon, par le vouloir du roy de France, 
faire faicts @armes tant & cheval comme a 
pied, et pendit ses escus, pour par ceulx 
qui y toucheroient estre par luy receuz au 
combat ; et comment le bon Chevalier , trois 
jours aprés qu’il fut mis hors de page, toucha 
G tous les escus. 


Quelque temps demoura Ie duc de Savoye & 
Lyon, ou il fist fort bonne chere, tant avec- 
ques le Roy que les princes et seigneurs de 
France. Si advisa qu’il estoit saison de retour- 
ner en ses pays, parquoy demanda congé , qui 
luy fut donné bien envis: toutesfois il n'est si 
bonne compaignie qu'il ne conviengne de partir. 
Le Roy lui fist de beaulx et honnorables pré- 
sens, car de libéralitez estoit assez remply- Ainsi 
s’en retourna le bon duc Charles de Savoye en 
ses pays. Le roi de France alla visitant son 
royaulme , et deux ou trois ans aprés se retrouva 
audit Lyon, of il arriva ung gentil-bomme de 
Bourgongne , qu’on nommoit messire Claude de 
Vauldray , appert homme d’armes , et qui dési- 
roit A merveilles de les suyvre. Si fist supplier 
au Roy que, pour garder d’oisiveté tous jeunes 
gentilz-hommes , luy voulsist permettre de dres- 
ser ung pas, tant a cheval comme a pied, a 
course de lance et coups de hache: ce qui luy 
fut accordé , car le bon Roy ne demandoit aprés 
le service de Dieu, dont il estoit assez songneux, 
que joyeulx passetemps. Si dressa son affaire 
icelluy messire Claude de Vauldray le mieulx 
qu’il peut, et fist pendre ses escuz , ou tous gen- 
tilz-hommes qui avoient désir d'eulx monstrer 
venoient toucher, et se faisoientinscripre au roy- 
d’armes qui en avoit la charge. Ung jour passoit 
par devant les escuz le bon Chevalier, qui desja, 
par le nom que le Roy luy donna a Esnay, estoit 
de chascun appelé Picquet ; si va penser en soy- 


() C’était un gentilbomme de Franche-Comté. Sui- 
vant Godefroy, les seigneurs de Mouy et de Saint-Phal 
appartenaient a cette maison. 

mesmes : « Hélas! mon Dieu , si je scavoye com- 
» Ment me mettre en ordre, tant voulentiers je 
» toucheroye a ces escuz pour scavoir et appren- 
» dre des armes; » et sur cela s‘arresta tout coy, 
et demoura pensif. Avecques luy estoit ung 
sien compaignon de la nourriture du seigneur de 
Ligny , appellé Bellabre, qui luy dist : « En quoy 
» songez-vous , compaignon? vous me semblez 
» tout estonné.— Sur ma foy, respondit-il, mon 
» amy, aussi suis-je; et je vous en diray présen- 
» tement la raison. Il a pleu & monseigneur me 
» mettre hors de paige, et, de sa grdce, m’a 
» acoustré et mis en ordre de gentil-homme ; 
» vouloir me semond de toucher aux escuz de 
» messire Claude, mais je ne scay, quand je l’au- 
» roye fait, qui me fourniroit aprés de harnoys 
» et de chevaulx. » Alors respondit Bellabre , 
qui plus estoit aagé que luy et fort hardy gen- 
til-homme (car d’une chose veulx adviser tous 
lysans ceste histoire, que de la nourriture de ce 
gentil seigneur de Ligny sont sortis cinquante 
gentilz-hommes, donut les trente ont esté tous 
vaillans et vertueux cappitaines en leur vie ): 
« Mon compaignon,mon amy, vous souciez-vous 
» de cela? n’avez-vous pas vostre oncle, ce gros 
» abbé d’Esnay (1)? Je faiz veu a Dieu que nous 
» yrons & luy, et s'il ne veult fournir deniers, 
» nous prendrons crosse et mictre; mais je croy 
» que quant il cognoistra vostre bon vouloir , il 
» le fera voulentiers. » Et sur ces parolles il va 
toucher aux escuz. Montjoye, roy d’armes, qui 
estoit Ja pour escripre les noms, luy commencea 
a dire: « Comment, Picquet, mon ami, vous n’au- 
» rez barbe de trois ans , et entreprenez vous a 
» combatre contre messire Claude, qui est ung 
» des plus rudes chevaliers qu’on sache? » Lequel 
lui respondit : « Montjoye, mon amy, ce que j’en 
» faiz n’est pas orgueil ne oultrecuydance, mais 
» seullement désir d’aprendre peu a peu avecques 
» ceulx quime les peuvent monstrer ; et Dieu, si 
» luy plaist, me fera la grdce que je pourray 
» faire quelque chose qui plaira aux dames. » De- 
» quoy Montjoyese prist a rire, et s’en contenta 
tres-fort. Si courut incontinent par tout Lyon le 
bruit que Picquet avoit touché aux escuz de 
messire Claude, et vint jusques aux oreilles du- 
dit seigneur de Ligny , qui n’en eust pas voulu 
tenir dix mille escuz. Sis’en alla le dire au Roy 
incontinent, qui en fut trés-joyeulx , et luy dist: 
« Par la foy de mon corps, cousin de Ligny, vos- 
» tre nourriture vous fera une fois de Phonneur, 
» car le cueur le me juge. — Nous verrons que 

» ce sera, respondit le seigneur de Ligny ; il est 
» encores bien jeune pour endurer les coups de 
» messire Claude. » 

Or ne fut ce pas le plus fort pour le bon Che- 
valier d’avoir touché aux escuz, mais de trouver 
argent pour avoir chevaulx et accoustremens. 
Si vint a son compaignon Bellabre, auquel il 
dist: « Mon compaignon, mon amy, je vous prie 
» estre Mon moyen envers monseigneur d’Esnay 
» mon oncle, qu'il me donne de l’argent ; je seay 
» bien que si mon bon oncle monseigneur de 
» Grenoble estoit icy , il ne me laisseroit pour 
» riens; mais il est en son abbaye de Sainct- 
» Surnyn a Thoulouze: c’est bien loing ; jamais 
» ung homme n’y seroit allé et venu 4 temps.— 
» Ne vous chaille, dist Bellabre, nous yrons vous 
» et moy demain matin parler a luy , et j’espere 
» que nous ferons bien nostre cas. » Cela res- 
jouyt quelque peu le bon Chevalier: toutesfois 
il ne reposa gueres la nuyt. Bellabre et luy coa- 
choient ensemble, leverent matin , et puis se 
misrent en ung de ces petis bateaux de Lyon, et 
se firent mener a Esnay. Eulx descenduz, le pre- 


-mier homme qu’ilz trouvérent dedans le pré, ce 


fut l’abbé , qui disoit ses heures avecques ung de 
ses religieux. Si l’allérent saluer les deux gen- 
tilz-hommes ; mais luy, qui desja avoit ouy par- 
ler comment son nepveu avoit touché aux escuz 
de messire Claude de Vauldray , et se doubtoit 
bien qu'il fauldroit foncer (2), ne leur fist pas 
grant recueil, mais s’adressa a son nepyeu, et luy 
dist: « Hé , maistre breneux , qui vous a donné 
» ceste hardiesse de toucher aux escuz de mes- 
» sire Claude de Vauldray? Il n’y a que trois 
» jours qu’estiez paige, et n’avez pas dix-sept ou 
» dix-huyt ans; on vous deust encores donner 
» des verges, qui montez en si grant orgueil. » 
A quoy respondit le bon Chevalier: « Monsei- 
» gneur, je vous asseure, ma foy, qu’oncques or- 
» gueil ne me le fist faire; mais désir et vouloir 
» de parvenir par faictz vertueux a I’honneur 
» que voz prédécesseurs et les myens ont fait, 
»m’en ont donné Ia hardiesse. Si vous supplie , 
» Monseigneur, tant que je puis, veu que je n’ay 
» parent ny amy a qui je peusse présentement 
» avoir recours , sinon 4 vous, que vostre bon 
» plaisir soit m’ayder de quelques deniers pour 
» recouvrer ce qu’il m’est nécessaire. — Sur ma 
» foy, respondit l’abbé, vous yrez chercher ail- 
» leurs qui vous prestera argent : les biens donnez 
» par les fondateurs de ceste abbaye a esté pour y 
» servir Dicu, et non pas pour despendre enjoustes 


(1) Guyard de Berville observe que l'abbé d'Esnay In s'appelait Théodore Terrail. I] mourut cn .1505. 


nétait pas oncle de Bayard, et qu'il y avait entre 
eux la distance «du troisieme au cinquiéme degré. 


(2) Faire des fonds, payer, débourser. 

» et tournoiz.» Laquelle parolle dicte par l’abbé, le 


seigneur de Bellabre reprint , et luy dist :« Mon-. 


» seigneur, n’eust esté les vertuz et les prouesses 
» de vos prédécesseurs, vous ne feussiez pas abbé 
» d’Esnay , car par lear moyen et non par autre 
» y estes parvenu. Il faut avoir congnoissance 
» des biens qu’on a receuz par le passé, et espé- 
» rance d’avoir quelque rémunération de ceulx 
» qu’on fait. Vostre nepveu, mon compaignon, est 
» de bonne rasse, bien aymé du Roy et de mon- 
» seigneur nostre maistre; il a vouloir de par- 
» venir, dont deussiez estre bien joyeulx. Si est 
» besoing que luy aydez, car il ne vous scauroit 
» couster deux cens escuz pour le mettre en bon 
» ordre, et il vous pourra faire de ’honneur pour 
» plus de dix mille. » Si y eut réplicque par 
labbé, et plusieurs autres propos tenuz ; mais 
enfin se condescendit qu'il ayderoit audit bon 
Chevalier. 


OOD 
CHAPITRE VII. 


Comment Vabbé @Esnay bailla cent escus aw 
bon Chevalier pour avoir deux chevaulz, et 
escripvit unes lettres a ung marchant de 
Lyon pour luy délivrer ce qui luy seroit 
nécessaire. 


Il y eut plusieurs propos entre l’abbé et les 
deux gentilz-hommes ; mais 4 la fin il les mena 
a son logis, et fist ouvrir une petite fenestre , 
ou d’une bourse qui dedans estoit tira cent escuz, 
lesquelz il bailla a Bellabre , et luy dist : « Mon 
» gentil-homme, véla cent escus que je vous 
» baille pour achapter deux chevaulx a ce vail- 
» lant gendarme, car il a encores la barbe trop 
» jeune pour manyer deniers; je m’en vois es- 
» cripre ung mot 4 Laurencin pour luy bailler 
» les habillemens qui luy seront nécessaires. 
» — C’est trés-bien fait, Monseigneur, dist Bel- 
» labre , et je vous asseure que quant chascun 
» le scaura , vous n’y aurez sinon honneur. » Si 
fut demandé incontinent ancre et papier pour 
escripre 4 Laurencin , auquel il manda bailler 
& son nepveu ce qui luy seroit nécessaire pour 
s’acoustrer & ce tournoy, ymaginant en soy-mes- 
mes qu'il ne scauroit avoir 4 besongner pour 
cent francs de marchandise ; mais il alla bien 
autrement , comme vous orrez cy-aprés. Incon- 
tinent que les gentilz-hommes eurent leur lettre, 
aprés avoir pris congé de l’abbé, et par le bon 
Chevalier l’avoir trés-humblement remercié de 
la courtoysie qu’il luy faisoit , s’en retournérent 
dedans leur petit bateau pour revenir a Lyon, 
fort joyeulx de ce qu’ilz avoient si bien besongne. 

Si commencea & parler Bellabre, et a dire: 
« Scavez-vous qu'il y a, compaignon, quant 
» Dieu enveye des bonnes fortunes aux gens, 
» il les fault bien et sagement conduyre : ce 
» qu’on desrobe & moynes est pain béneist. 
» Nous avons une lettre 4 Laurencin pour pren- 
» dre ce qu’il vous fauldra; allons vistement a 
» son logis avant que vostre abbé ait pensé a ce 
» qu'il a fait, car il n’a point limité en sadicte 
» lettre jusques a combien d’argent il vous 
» baille d’acoustremens. Par la foy de mon 
» corps , vous serez acoustré pour le tournoy, et 
» pour d’icy a ung an, car aussi bien n’en aurez- 
» vous jamais autre chose. » Le bon Chevalier, 
qui ne demandoit pas mieulx , se print a rire , 
et Juy dist : « Par ma foy, mon compaignon , la 
» chose va bien ainsi; mais , je vous prie , has- 
» tons-nous, car j’ay grant paour que s'il s’ap- 
» percoit de ce qu'il a fait, que incontinent 
» N’envoye ung de ses gens déclairer pour com- 
» bien d’argent il entend qu’on me baille d’ha- 
» billemens. » Trés-bonne fut leur conception , 
comme vous entendrez. Si firent diligenter la 
pontonniére, qui les rendit jusques auprés des 
changes, ou ilz se misrent a bort ; et incontinent 
marchérent droit au logis de Laurencin , qui es- 
toit en sa bouticque , lequel saluérent ; et il, qui 
estoit fort honneste et bon marchant, leur. ren- 


dit le semblable. Bellabre commencea la parolle, . .*:, 


et dist: « Par mon ame, sire Laurencin, mon 
» compaignon et moy venons de veoir ung hon- 
» neste abbé; c’est monseigneur d’Esnay. — 
» Je vous prometz, c’est mon, dist Lauren- 
» cin; c'est ung grant homme de bien, et me 
» tiens du nombre de ses bons serviteurs. J’ay 
» eu en ma vie a faire 4 luy de vingt mille 
» francs , mais jamais ne trouvay ung plus rond 
» homme. — Mais ne scavez-vous |’honnesteté 
» qu’il a faicte a son nepveu mon compaignon, 
» que vécy ? dist Bellabre. Il a sceu qu’il avoit 
» touché aux escuz de Messire Claude de Vaul- 
» dray, et qu’il se vouloit esprouver pour hon- 
» neur acquérir, comme ont fait ses ancestres ; 
» et sachant que nous couchions ensemble , tous 
» deux nous a envoyez quérir a ce matin; et 
» estre arrivez , aprés nous avoir fait trés-bien 
» desjeuner, a donné trois cens beaulx escuz a 
» son nepveu pour avoir des chevaulx , et da- 
» vantage pour s’acoustrer, de sorte qu’il n’y 
» ait homme en la compaignie mieulx en ordre 
» que luy, nous a baillé une lettre a vous adres- 
» sant, pour luy bailler ce qu’il luy sera néces- 
» saire. » Si luy monstra la lettre ; il congneut 
incontinent le seing de monseigneur l’abbé. « Je 
» vous asseure, Messeigneurs , dist Laurencin , 
» quwil n’y a rien céans qui ne soit a vostre 


. 

» commandement, et de monseigneur qui m’es- 
» cript : regardez seulement qu'il vous fault. » 
Si firent incontinent desployer drapes d'or, d’ar- 
gent , satins brochez, veloux et autres soyes, 
dont ils prindrent pour le bon Chevalier jusques 
a la valleur de sept ou huyt cens francs ; et puis 
prindrent congié de luy pour s‘en aller a leur 
logis , et incontinent envoyérent querir t tailleurs 
pour faire leur cas. 

Or retournons ung petit a Vabbé gui fut 
bien aise quant il se veit despesche de son nep- 
veu. Si commanda qu’on apportast a disner, oa 
il eut de la compaignie ; et entre autres propos 
commencea a dire tout hault : « J'ay eu une ter- 
» rible estrayne a ce matin; ce garson , mon 
» nepveu de Bayart, a esté si fol que d’aller tou- 
» cher aux escuz de messire Claude, et pour 
» s'acoustrer est venu a ce matin demander de 
argent : jen ay este pour cent escus, et en- 
» cores n’esse pas tout, car j’ay escript a Lau- 
» rencin luy bailler ce qu’il luy demandera pour 
.» s’acoustrer sur le harnois. » A quoy respondit 
le secrétain de léans: «Sur ma foy, Monsei- 
» gneur, vous avez bien fait; il veult suyvre 
» les prouesses de monseigneur vostre grant- 
pére , qui fut si vaillant homme, et tous ses 
» parens. Je ne voy mal en cecy que ung; il 
est jeune et voluntaire : vous avez escript 
» Laurencin qu’il luy baille ce quil luy de- 
» mandera ; je suis seur qu’il le fera, quant il 
seroit question de deux mille escus ; j’ay peur 
» qu’il n’en preigne plus que vous n’entendez. » 
L’abbé va incontinent penser la dessus, et res- 
pondit : « Par sainct Jacques, secrétain, vous 
» dictes vray, car je n’ay point escript jusques 
» & combien. » Si dist: « Qu’on m‘appelle le 
» maistre d’hostel, » qui vint sur I’heure. « A 

» coup, Nicolas, dist l’abbé, ung autre servira 
» bien pour vous; allez a la ville chez Lauren- 
» cin, et luy dictes que je Juy ay escript a ce 
» matin bailler quelques habillemens a mon 
» nepveu de Bayart pour le tournoy de messire 
» Claude; qu'il luy en baille pour cent ou six 
» vingtz franez, et non pour plus ; et ne faictes 
» que aller et venir. » Ledit maistre d'hostel 
alla bien tost , mais il partit bien tard. Quant il 
fut chez Laurencin, il estoit a table; mais 
pource qu'il estoit assez prive de leans, monta 
en hault, et salua la compaignie , qui luy ren- 
dit le semblable. « Monseigneur le maistre, dist 
» Laurencin , vous venez a bonne heure ; lavez 
» la main, et venez faire comme nous. — Je 
» vous mercyc , respondit-il, ce n'est pas ce qui 
» me meine : monseigneur m’envoye icy, parce 
» qu'il vous a escript aujourd’huy bailler a son 
» nepven de Bayart quelques acoustremens, » 


~~ 

Laurencin n’attendit pas qu’il eust acheve , 
et dist : « Monseigneur le maistre, jay desja fait 
» tout cela. Je vous asseure que je l’ay bien mis 
» en ordre: c’est ung trés-honneste jeune gen- 
» til-homme; monseigneur fait bien de luy 
» ayder. — Et pour combien lui en avez-vous 
» baillé? dist le maistre d’hostel. — Je ne 
» scay, sur ma foy, dist-il, si je ne veoye 
» mon papier, et son récépissé au dos de la 
» lettre de monseigneur ; mais il m/’est advis 
» quil en y a pour environ huyt cens francz. 
» — Ha! par Nostre-Dame, vous avez tout 
» gaste. — Pourquoy ? dist Laurencin. — 
» Pource, respondit le maistre d’hostel , que 
» monseigneur vous mandoit par moy ne luy 
» en bailler que pour cent ou six vingtz francz. 
» — Sa lettre ne dit pas cela, dist Laurencin: 
» et quant il en eust demandé plus largement, 
» plus en eust cu, car ainsi me le mandoit mon- 
» seisneur. — Or il n’y a reméde , fist le mais- 
» tre ry hostel : a Dieu vous command. » Si s’en 
retourna a Esnay, et trouva encores la compai- 
ghie ou il l’avoit laissée. Quant labbé veit son 
maistre d’hostel , luy dist: « Et puis, Nicolas, 
» avez-vous dit cela a Laurencin ? — Ouy bien, 
» Monseigneur, mais je suis allé trop tard; 
» vostre nepveu avoit desja fait sa foyre, et en 
» a seulement pris pour huyt cens franez. — 
» Pour huyt cens francz ! Saincte Marie, dist 
» Pabbe, vela ung mauvais paillardeau. A coup, 
» vous scavez bien son logis; allez le trouver, 
» et luy dictes que s'il ne va vistement rendre 
» sur Laurencin ce qu'il a pris , que jamais de 
» moy namendera d'ung denier. » 

Le maistre d’hostel fist le commandement de 
monseigneur, et s’en vint 4 Lyon , cuydant trou- 
ver son homme, qui paravant s‘estoit bien 
doubte de l’encloueure , et avoit dit a ses servi- 
teurs : « Si personne des gens de monseigneur 
» @’Esnay me viennent demander, qu’‘on face 
» force excuses , en sorte que je ne parle point 
» a eulx; » et parcillement en fit advertir tous 
ceux du logis. Quant le maistre d‘hostel le vint 
demander, on luy fist response qu'il estoit chez 
monseigneur de Ligny. Il y va, et ne le trouva 
pas. Si retourna au logis. On luy dist qu'il es- 
toit alle essayer des chevaulx dela le Rosne. 
Bref, il y fut plus de dix fois, mais jamais ne 
le peut trouver. Si s’en retourna, car il veit 
bien que c’estoit une mocquerie. Quant il fut a 
Esnay, il dist & monseigneur que c’estoit temps 
perdu de chercher son nepveu, car plus de dix 
fois avoit esté a son logis ; mais possible n’estoit 
de le trouver, car il se faisoit céler. « Si, dist 
» Tabbe; par mon serment ec’est ung mauvais 
» garson , mais il sen repentira. » Son courroux 


~~ 

se passa quand il voulut , mais il n’en cut autre 
chose. Si laisserons a parler de luy, et retourne- 
rons au bon Chevalier et a son compaignon , et 
comment ilz exploictérent en leurs affaires. 


KD 
CHAPITRE VIII. 


Comment le bon Chevalier sans paour el sans 
reprouche et son compaignon se montérent 
de chevaulx et garnirent d’acoustremens ; 
et comment ledit bon Chevalier se porta 
gentement, selon sa puissance, contre mes- 
sire Claude de Vauldray. 


Vous povez assez entendre que incontinent 
que le bon Chevalier et son compaignon eurent 
de Laurencin ce qu’ilz demandoient , ne firent 
grant séjour en sa maison , doubtant ce qui ad- 
vint depuis ; ains si bonne diligence mirent en 
leur affaire , qu’ilz furent pourveuz de ce qu'il 
leur failloit. Ils se retirérent en leur logis, ou 
soubdainement envoyerent guérir tailleurs pour 
faire a chascun trois acoustremens sur le har- 
noys ; car le bon Chevalier vouloit que son com- 
paignon feust de sa livrée : aussi n’avoient-ilz 
riens party ensemble. Aprés ce qu’ilz eurent 
donné ordre quant aux habillemens, Bellabre 
dist : « Compaignon , il fault que nous allions 
» veoir des chevaulx. Je scay ung gentilhomme 
» de Pyémont , logé en la Grenete, qui a ung 
» bas roussin bien relevé et bien remuant; ce 
» sera bien vostre cas: et il me semble aussi 
» qu'il a ung petit courserot bay qui est fort 
» adroit. L’on m’a dit qu'il les veult vendre , 
» parce que puis huyt jours, en les chevau- 
» chant, s’est rompu une jambe: allons veoir 
» que c’est. — C’est bien advisé , respondit le 
» bon Chevalier. » 

Si s’en allerent passer l’eaue vers Nostre- 
Dame de Confort , puis se tirérent au logis de ce 
gentil-homme piémontoys, qu’ilz trouvérent en 
sa chambre fort mal acoustré de sa jambe. Ilz 
le saluérent, et il leur rendit le semblable, 
comme courtois chevalier. Bellabre prist la pa- 
rolle , est dist : « Mon gentil-homme, vécy mon 
» compaignon qui a désir de recouvrer une cou- 
» ple de chevaulx que vous avez, parce qu’on 
» nous a rapporté que les voulez vendre, au 
» moyen de linconvénient qui vous est advenu, 
» dont il nous desplaist. — Sur ma foy , messei- 
» gneurs, respondit le gentil-homme, il est vray, 
» ct m’en fait grant mal, car les chevaulx sont 
» beaulx et bons: mais puisqw’il paist a Dicu , 
» je voy bien que de trois moys ne scaurois par- 

» tir ceste ville. Les vivres y sont chers , mes 
» chevaulx se mangeroient en l’estable; vous 
»me semblez honnestes et Gaillars gentilz- 
» hommes : j’ayme beaucoup mieulx que mes 
» chevaulx tumbent entre voz mains que ail- 
» leurs. Montez dessus, et les allez veoir hors 
» la ville avecques ung de mes gens; et au re- 
» tour, s’ilz vous plaisent , nous en ferons mar- 
» ché. » Ilz trouverent le propos honneste; et 
incontinent furent les chevaulx seellez, sur 
lesquelz le bon Chevalier et. son compaignon 
montérent et les menérent jusques a la prairie 
pres la Guillotiére , ou ils les.coururent et trot- 
térent, de sorte qu’ilz s’en tindrent pour con- 
tens. Si retourneérent au logis du gentil-homme 
pour faire le marché , et luy demandeérent le pris 
qu’il les vouldroit vendre. « Par ma foy, dist- 
» il, si j’estois sain, il n'y a homme sur la terre, 
» si je ne luy en vouloye faire présent, qui les 
» eust pour deux cens escus; mais, pour l’amour 
» de vous , je suis content de les vous laisser , 
» le roussin pour soixante escus, et le courserot 
» pour cinquante: ce sont cent dix escus , et 
» n’en auray pas moins. » 

liz virent bien qu’il estoit raisonnable , et ne 
dirent autre parolle sinon : « Mon gentil-homme, 
» vous les aurez, et toute nostre vie deux gen- 
» tilz-hommes 4 vostre commandement; » dont 
il les remercia. Ilz misrent la main a la bourse, 
et luy baillérent ses cent dix escus, et deux. pour 
le vin des serviteurs. Les chevaulx furent me- 
nez par leurs gens a leur logis, lesquelz firent 
trés-bien penser et acoustrer ; car plus n’y avoit 
que trois jours 4 commencer Il’emprise qu’avoit 
faicte messire Claude de Vauidray , parquoy 
tout homme s’appareilloit selon sa puissance. Si 
ouvrit icelluy messire Claude son pds , selon 
lordonnance qu'il avoit, par le congé du roy 
de France, fait publier; et par ung lundy se 
mist sur les rencs , ou contre luy s’essayérent 
plusieurs bons et gaillars gentilz-hommes de la 
maison du bon roy Charles, telz que le sénes- 
chal Galyot , pour lors fort gaillart et appert 
homme-d’armes ; Je jeune Bonneval , Sandri- 
court, Chastillon , Bourdilion , qui estoieyt des 
plus privez de la personne du Roy, et plysieurs 
autres; ot chascun , comme povez penser, fist 
le mieulx qu’il peut. Or estoit telle l’ordonnance 
que quant chascun avoit fait ce en quoy il es- 
toit tenu , convenoit que le long de la lice feust 
mené veue descouverte , atin que l’on congneust 
lequel c’estoit qui avoit bien ou mal fait; par- 
quoy a ceste raison povez penser qu’il n’y avoit 
celluy qui nese mist en son effort de bien faire. 

Le bon Chevalier , sur le dix-huytiesme an de 


son aage, qui estoit fort grande jeunesse (car 

il commencoit encores a croistre, et de sa nature 
estoit meigre et blesme ), se mist sur les rencs 
pour essayer & faire comme les autres , et la fai- 
soit son jeu d’essay , qui estoit assez rudement 
commencé, car il avoit 4 faire & ung des plus 
appers et duytz chevaliers de guerre qui feust 
au monde. Toutesfois je ne scay comment ce 
fut , ou si Dieu luy en vouloit donner louenge, 
ou si messire Claude de Vauldray prist plaisir 
avecques luy , mais il ne se trouva homme en 
tout le combat, tant 4 cheval comme a pied, 
qui fist mieulx ne si bien que luy. Et de ce les 
dames de Lyon luy en donnérent le los: car, 
comme desja a esté dit dessus , i] falloit , apres 
avoir fait son debvoir, aller le long de Ja lice 
veue descouverte; parquoy, quant il convint 
que le bon Chevalier le fist, assez honteux , les 
dames, en leur langaige lyonnois, luy en don- 
nérent l’honneur en disant: Vey-vo cestou ma- 
lotru, ila mieulz fay que tous los autres. Et 
de tout le reste de la compaignie acquist si 
bonne grace , que le bon roy Charles dist 4 son 
soupper, pour plus I"honorer: « Par la foy de 
» mon corps, Picquet a ung commencement 
» dont a mon oppinion fera saillie a bonne fin. » 
Et dist alors au seigneur de Ligny : « Mon cou- 
» sin, je ne vous feiz de ma vie si bon present 
» que quant je le vous donnay. » A quoy res- 
pondit ledit seigneur : « Sire , s’i] est homme de 
» bien, vous y aurez plus grant honneur que 
» moy, car le bon los que luy avez donné I’a 
» fait entreprendre tout cecy ; Dieu veuille qu’il 
» puisse continuer ! Mais son oncle , l’abbé d’Es- 
» nay, n’y prent pas grant plaisir, car il a eu 
» ses escus et ses acoustremens a son crédit; » 
dont desja estoit le Roy assez informé. Si se 
prent a rire et toute la compaignie. 


OKO 


CHAPITRE IX. 


Comment le seigneur de Ligny envoya le bon 
Chevalier en garnison en Picardie, ou es- 
toit sa compaignie , et fut logé en une jolye 
petite ville appellée Ayre, et comment, a 
son arrivée, ses compaignons allerent au 
devant de luy. 


Apres le tournoy finy , le seigneur de Ligny 
ung matin appella le bon Chevalier sans paour 
et sans reprouche, auquel il dist: « Picquet, 
» mon amy, pour vostre commencement avez 
» assez eu belle et bonne fortune ; les armes se 
» veullent continuer , et encores que je vous re- 
» tiengne de ma maison a trois cens francs par 

» an et trois chevaulx a livrée, je vous ay mis 
» de ma compaignie. Si vueil que vous ailleza 
» la garnison veoir voz compaignons, vous ad- 
» visant que y trouverrez d’aussi gaillards 
» hommes-d’armes qu’il y en ait point en la 
» chrestienté , et qui souvent exercent Jes armes 
» en faisant joustes et tournoys pour l'amour des 
» dames et pour honneur acquerre. Si me sem- 
» ble, attendant quelque bruyt de guerre, que ne 
» pourriez mieulx estre. » Le bon Chevalier, qui 
autre chose ne demandoit , respondit : « Mon- 
» seigneur, de tous les biens et honneurs que 
» m’avez faitz et faictes chascun jour , ne scau- 
» riez pour le présent tirer de mey que trés- © 
» humbles remerciemens, et prier Nostre-Sei- 
» gneur quil le vous vueille rendre; mais c’est 
» aujourd’huy le plus grant désir que j’aye d’al- 
» ler veoir la compaignie que dictes , car je n'y 
» scauroye si peu demourer , aux biens que j’en 
» ay ouy dire , que je n’en vaille mieulx toute 
» ma vie ; et si c’est vostre bon plaisir , je par- 
» tiray demain. » Le seigneur de Ligny dist: 
« Je le vueil bien , mais premier veulx que pre- 
» niez congé du Roy , et je vous y meneray aprés 
» disner. » Ce qui fut fait , et trouvérent le Roy 
comme il se vouloit lever de table, auquel le 
seigneur de Ligny dist en telle maniere : « Sire, 
» véecy vostre Picquet qui s’en va veoir ses com- 
» paignons en Picardie , il vient prendre congé 
» de vous. » Si se mist , d’ung asseuré visaige , 
le bon chevalier 4 genoulx , que le Rov voulen- 
tiers regarda, et en soubzriant luv dist: « Pic- 
» quet, mon amy, Dieu vueille continuer en 
» vous ce que je y ay veu de commencement, 
» et vous serez preud homme. Vous allez en 
» ung pays ouil y a de belles dames: faictes 
» tant que vous acquérez leur grace, et a Dieu, 
» mon amy. — Grant mercy , Sire , dist le bon 
» Chevalier. » Si fut incontinent embrassé de 
tous les princes et seigneurs au dire a Dieu, 
avec plusieurs gentilz-hommes qui avoient grant 
regret dequoy il laissoit la court , mais non avoit 
pas luy , ains luy tardoit trop, a son advis, qu’il 
w’estoit desja au lieu ow il devoit aller. Le Roy 
fist appeler ung de ses varletz de chambre , qui 
avoit quelques deniers en ses coffres , auquel 
commanda bailler au bon Chevalier trois cens 
escuz , et pareillement luy fist delivrer ung des 
beaulx coursiers qui feust en son escuyrie. II 
donna au varlet de chambre trente escuz, et dixa 
celluy qui luy mena le coursier, dont tous ceulx 
qui le sceurent louérent sa libéralité & mer- 
veilles. Le seigneur de Ligny le ramena a son 
logis , et le soir le prescha comme s’il eust esté 
son enfant, luy recommandant sur toutes cho- 
ses avoir tousjours I'honneur devant les yeulx. 

Mais il a tousjours bien gardé ce commandement 
jusques a la mort. Enfin, quant il fut temps 
d’aller coucher, ledit seigneur de Ligny luy dist : 
« Picquet, mon amy, je croy que vous partirez 
» demain plus matin que ne seray levé; 4 Dieu 
» vous command. » Si l’embrassa les larmes aux 
yeulx ; et le bon Chevalier, le genoil en terre, 
prist congé de luy ets’en alla a son logis , ou il 
fut convoyé de tous ses compaignons , desquelz 
le congé ne fut pas pris sans grans embrasse- 
mens. Ii monta en sa chambre, ow il trouva le 
tailleur dudit seigneur de Ligny, qui avoit deux 
habillemens completz que son bon maistre luy 
envoyoit. St luy dist: « Mon frere, mon amy, 
» si jeusse sceu ce beau présent , j’en eusse re- 
» mercié monseigneur, qui m’a tant fait d’autres 
» biens que jamais vers luy ne le scauroye mé- 
» riter; vous ferez, s'il vous plaist, cela pour 
» moy. » Si tira & sa bourse, et luy donna vingt 
escus. 

Ung des serviteurs d’icelluy bon Chevalier 
luy dist : « Monseigneur, Guillaume le palefre- 
» nier a amené en vostre estable le bon roussin 
» de monseigneur, et m’a dit que mondit sei- 
» gneur le vous donnoit. Mais il s’en retourne 
» parce qu’on le demandoit , et dit qu’il viendra 
» demain matin parler a vous. — I] ne me trou- 
» verra pas, dist-il, car je veulx estre a che- 
» val ala pointe du jour. » Si regarda le tail- 
leur , auquel il bailla dix escus, et luy dist: 
« Mon amy, je vous prie, baillez cela a Guil- 
» laume le palefrenier; et au demourant, s'il 
» vous plaist , me saluerez toute la belle et noble 
» compaignie de la maison de monseigneur , de 
» par moy; » ce que promist faire le tailleur. 
Lequel party de sa chambre , le bon Chevalier 
fist faire ses coffres et acoustrer son cas, pour 
partir de bou matin, et puis se mist dedans le 
lict, oW peu reposa, car il estoit prés de minuyt 
quant il s’y mist. Levé qu’il fut, premier fist 
partir ses grans chevaulx , dont il avoit six par 
excellence, avecques son cariage, luy, avec- 
ques cing ou six beaulx et triumphans cour- 
taulx , se mect aprés , quant il eust prins congé 
de son hoste et de son hostesse , et trés-bien 
contentez de ce qu’il avoit esté en leur maison. 
Son compaignon Bellabre fut .aussitost prest 
que luy , lequel le fut acompaigner jusques & La 
Breesle, ou fut leur disnée, et la prindrent 
congé l’ung de l’autre ; mais il n’y eut pas grant 
mistére, car, dedans trois ou quatre jours 


apres, faisoit son compte ledit Bellabre de suy- © 


vre son compaignon, et n’attendoit seullement 
que une couple de grans chevaulx qui luy ve- 
noient d’Espaigne. 

Le bon Chevalier s’en alla tousjours 4 petites 

journées, parce qu'il faisoit mener grans che- 
vaulx ; toutesfois il fist tant qu’il arriva a trois 
petites lieues de la ville d’Ayre , ou de la en- 
voya ung de ses gens pour avoir logis. Quant 
les gentilz-hommes de fa compaignie sceurent 
que Picquet estoit si prés, montérent tous ou la 
pluspart 4 cheval pour luy aller au devant, tant 
grant désir avoient de le veoir, car chascun es- 
toit desja abreuvé de ses vertus. Si estoient plus 
de six vingtz, tous jeunes gentilz-hommes , qui 
trouvérent leur compaignon a demye-lieue de 
la ville. Il ne fault pas demander s’ilz se firent 
grant chére et Je meneérent joyeusement, devi- 
sans de plusieurs choses, jusques dedans la ville, 
ou aux fenestres estoient les dames ,. lesquelles 
avoient desja entendu Ja noblesse du cueur du 
bon chevalier Picquet. Chascune désiroit 4 le 
congnoistre ; elles le virent, mais non pas si & 
leur ayse quelles firent depuis. Icelluy bon Che- 
valier fut mené par ses compaignons a son logis, 
ou le soupper estoit desja prest ; car ainsi l’avoit 
ordonné a son homme qu'il avoit envoyé devant. 
Si demourérent une partie de sesditz compai- 
gnons avecques luy, qui menérent joyeuse vie , 
luy demandant de son estat, et comment il estoit 
bien heureux a son commencement d’avoir si 
bien fait contre messire Claude de Vauldray, et 
le louoient 4 merveilles. Mais oncques le bon 
Chevalier ne monstra semblant d'en avoir joye, 
ains respondoit courtoysement a leurs parolles, 
et disoit : « Messeigneurs mes compaignons, le 
» Ios qu’on me donne est a grant tort; il nya 
» pas encores tant de bien en moy que je sceusse 
» monter a grant pris ; mais s'il plaist 4 Nos- 
» tre-Seigneur, moyennant vostre bon ayde , je 
» parviendray a estre ou nombre de gens de 
» bien. » Or fut ce propos laissé , et paria-on 
d’autres matiéres. . 

Si commenca a dire l'ung des gentilz-hom- 
més de la compaignie appellé Tardieu, homme 
joyeulx et facécieux, adressant ses parolles au 
bon Chevalier ;: « Compaignon mon amy, je vous 
» advise qu’en toute la Picardie n’y a point de 
» plus belles dames qu’en ceste ville, dont vos- 
» tre hostesse, que n’avez encores veue, en est 
» Pune : elle est allée aux nopces d’une sienne 
» niepce ; demain retournera, si ja verrez a vos- 
» treayse. Il est impossible que soyez venu tenir 
» garnison sans escuz; il fault a vostre arrivée 
» faire parler de vous, et par bien faire puissez 
» acquérir la gréce des dames de ceste contrée. 
» Il y a long-temps qu'il n’y eut pris denne en 
» ceste ville ; je vous prie tant que je puis qu’en 
vueillez donner ung et entre cy et huyt jours; 
et ne me reffusez pas, s'il vous plaist, pour la 
» premiérerequeste queje yous ay jamais faicte.» 

A quoy respondit le bon Chevalier : «Sur ma 
» foy, monseigneur de Tardieu, quant me de- 
» manderiez une beaucoup plus grosse chose , 
» croyez que n’en seriez pas esconduyt; com- 
» ment le seriez-vous de ceste-cy, qui me plaist 
» autant ou plus que a vous? Et s’il vous vient 
» & plaisir m’envoyer demain matin la trom- 
» pette, et que nous ayons conge de nostre cap- 
» pitaine, je feray en sorte que serez content. » 
. Tardieu luy dist : « Ne vous souciez de conge ; 
» le cappitaine Loys d’Ars le nous a donne pour 
» tousjours, car ce n’est point pour mal faire. 
I] n’est pas a présent icy, mais il y sera dedans 
» quatre jours. Si mal y a, jen prens la charge 
» sur moy. — Et bien doncques, respondit le 
» bon Chevalier, demain sera exécuté vostre 
» vouloir. » Longuement demoura en propos la 
compaignie, tant qu’ilz ouyrent sonner mynuyt; 
si prindrent congé les ungs des autres jusques a 
lendemain matin, que ledit Tardieu n’oublia 
pas a venir au logis du bon Chevalier son nou- 
veau compaignon, et luy amena une trompette 
de la compaignie ; et le premier bon-jour qu'il 
luy donna, ce fut : « Compaignon , ne vous ex- 
» cusez plus, vécy vostre homme. » 

Comment le bon Chevalier fist crier dedans 
Ayre ung tournoy pour Vamour des dames, 
ot ily avoit pour le mieulz faisant ung bra- 
celet Wor, et ung bel dyamant pour donner 
uw sa dame. 


Combien que grant besoing eust de repos le 
bon Chevalier sans paour et sans reprouche , a 
cause du long travail pour le propos que luy 
avoit tenu son compaignon Tardieu, ne dormit 
pas trop la nuyt, ains pensa comment seroit 
fondé son tournoy : ce qu'il mist en son enten- 
demeut, et délibéra en soy-mesme de l’exécu- 
ter, comme vous orrez; car quant Tardicu le 
vint veoir le matin, et luy amena Ja trompette, 
trouva desja par escript l'ordonnance comment 
debvoit estre ledit tournoy , qui estoit telle : 
C’est que « Pierre de Bayart, jeune gentil-hom- 
» me etapprentif des armes, natif de Daulphiné, 
» des ordonnances du roy de France, soubz la 
» charge et conduicte de hault et puissant sei- 
» gneur monseigneur de Ligny, faisoit crier et 
» pubKer ung tournoy au dehors de la ville 
» d’Ayre, et joignant les murailles a tous ve- 
» naps, au vingtiesme jour de juillet, de trois 
coups de lance sans lice, a fer esmolu, et en 
» harneys de guerre, et douze coups d’espéc , 

» letout a cheval. Et au mieulx faisant donnoit 
» ung brasselet d'or esmaillé de sa livrée, et du 
» poix de trente escuz. Le lendemain seroit 
» combatu & pied, & poux de Jance, a une bar- 
» riere de la haulteur du nombril ; et aprés la 
» lance rompue & coups de hache, jusques a la 
» discrétion des juges et de ceulx qui garde- 
» roient le camp. Et au mieulx faisant donnoit 
» ung dyamant du pris de quarante escus. » 

Quant Tardieu eut veu l’ordonnance, il dist: 
« Par Dieu, compaignon, jamais Lancelot, Tris- 
tan ne Gauvin ne firent mieulx. Trompette, 
» allez crier cela en ceste ville, et puis yrez de 
garnison en garnison, d’icy a trois jours, pour 
» en advertir tous noz amys. » Il faut entendre 
qu’en la Picardie y avoit pour lors sept ou buyt 
cens hommes-d’armes, comme la compaignie du 
mareschal des Cordes, celles des Escossoys , du 
seigneur de La Palisse (1), vertueux et trium- 
phant cappitaine, et de plusieurs autres, qui par 
ladicte trompette furent informez da tournoy. 
Si se misrent en ordre ceulx qui s’y voulurent 
trouver, car le terme n’estoit que de huyt ou 
dix jours ; toutesfois il ne s’en trouva pas si peu 
qu’ilz nefeussent quarante ou cinquante hommes- 
d’armes sur les rencs. En ces entrefaictes, et en 
attendant le désiré jour, arriva ce gentil cheva- 
lier, le cappitaine Loys d’Ars, lequel fut trés- 
joyeulx d’estre venu d’heure, pour en avoir son 
passetemps. Sa venue sceue par le bon Cheva- 
lier, luy alla faire la révérence , et se firent 
grant chere lung a l'autre. Encores pour mieulx 
renforcer la feste, le lendemain arriva son com- 
paignon Bellabre , qui donna grant esjouysse- 
ment a toute la compaignie. Si se délectoient 
tous les jours a essayer leurs chevaulx et faire 
bancquetz aux dames, 00 entre autres le bon 
Chevalier fist trés-bien son debvoir; de sorte 
que les dames de la ville, et plusieurs autres de 
alentour qui estoient venues pour estre au tour- 
noy, huy donnoient le los sur tous les autres, 
dont toutesfois ne se mettoit en orgueil. 

Or vint le jour ordonné pour commencer Ie- 
dit tournoy, que chascun se mist sur les rencs. 
L’ung des juges estoit le bon cappitaine Loys 
d’Ars , et le seigneur de Sainct-Quentin, escos- 
sovs, l'autre. Si se trouvérent les gentilz-hom- 
mes sur les renes, qui furent nombrez a qua- 
rante-six ; et par sort sans tromperie furent par- 
tis vingt et trois d’ung costé , et vingt et trois 
dung autre. Et culx estans prestz , pour com- 
mencer a bien faire, la trompette va sonner , et 
apres déclaira de point en point l’ordre du tour- 

(1) Jacques de Chabannes. I! fut grand-mattre, et en- 
suite maréchal de France. 

noy. Si convint au bon Chevalier se presenter 
le premier sur les rencs, et contre luy vint ung 
sien voisin du Daulphiné, nommé Tartarin, qui 
estoit fort rude homme-d’armes. Si laisserent 
courre l’ung a l’aatre , de sorte que ledit Tar- 
tarin rompit sa lance a demy-pied du fer, et le 
bon Chevalier lasséna au haut du grant garde- 
bras, et mist sa lance en cing ou six piéces ; 
dont trompettes sonnérent impétueusement, car 


la jouste fut belle 4 merveilles. Et aprés avoir 


parfourny leur poindre, retournérent pour la 
seconde ; et fut telle l’adventure de Tartarin, 
que de: sa lance faulsa fe gardebras du bon Che- 
valier a ’endroit du canon , et cuydoient tous 
ceulx de la compaignie qu’il eust le bras percé. 

Ledit bon Chevalier luy donna au dessus de 
la veue, etluy emporta ung petit chapelet plein 
de plumes. La tierce lance fut aussi bien ou 
mieulx rompue que les deux aultres. Leurs cour- 
ses faictes, vint Bellabre, et contre luy se pré- 
para ung homme-d’armes escossoys, qu’on nom- 
moit le cappitaine David de Fougas, qui pareil- 
lement firent de leurs trois lances ce qu’il estoit 
possible a gentilz-hommes de faire. Et ainsi 
deux contre deux jousterent, jusques a ce que 
chascun cust parfourny ses courses. Aprés con- 
vint combatre a l’espée , et commencea, selon 
la premiere ordonnance, le bon Chevalier , qui 
du troisiesme coup qu’il donna rompit son espée 
en deux piéces, et du reste fist si bien son deb- 
voir jusques au nombre des coups ordonnez, 
que mieulx n’eust sceu faire. Aprés vindrent les 
autres selon leur ordre : et pour ung jour, au 
rapport de tous les voyans , mesmes ainsi que 
dirent les deux juges, ne fut jamais mieulx couru 
de lance, ne combatu a l’espée. Et combien que 
chascun le fist fort bien, les mieulx faisans fu- 
rent le bon Chevalier , Bellabre , Tartarin , Je 
cappitaine David, ung de la compaignie de mon- 
seigneur des Cordes, nommé le Bastard de Chi- 
may, et Tardieu. 

Quant vint sur le soir, que chascun eut fait 
son debvoir, se retirerent tous au logis du bon 
Chevalier , qui avoit fait dresser le soupper 
triumphamment, ou il y eut force dames ; car 
de dix lievues alentour toutes celles de Picardie, 
-ou la pluspart, estoient venuz veoir ce beau tour- 
noy, et y fut fait grande et triumphante chére. 
Aprés le soupper y eut dances, et plusieurs au- 
tres esbatemens ; tant qu’il fut si tard avant que 
personne se voulsist ennuyer , que une heure 
aprés minuyt sonna. Alors s’en alérent Jes ungs 
apres les autres & leurs logis, menans les dames 
jusques au lieu ot elles devoient reposer, si fut 
assez tard Je lendemain avant qu’elles feussent 
bien esveillées ; et croyez qu'il n’y en avait nul- 

les qui se lassassent de donner merveilleuse 
louenge audit bon Chevalier, tant des armes que 
de ’honnesteté qui estoit en luy, car nul plus 
gracieux ne courtois gentil-homme n’eust-on 
sceu trouver en ce monde. 

Or, pour parfaire ce qui estoit commencé, le 


‘lendemain les souldars tous ensemble se trou- 


vérent au logis de leur cappitaine Loys d’Ars , 
ou estoit desja le bon Chevalier, qui l'estoit venu 
prier de disner en son logis avecques le seigneur 
de Sainct-Quentin, en la compaignie des dames 
du soir précédent, qui luy fut accordé. I! convint 
aller ouyr messe, laquelle chantée, eussiez veu 
les jeunes gentilz-hommes prendre les dames 
par dessoubz les bras, et icelles mener, parlans 
d’amours et autres joyeulx devis, jusques au lo- 
gis dudit bon Chevalier , ou, s‘ilz avoient fait 
bonne chere le soir devant, a disner la firent 
encores meilleure. Guéres ne demourérent sei- 
gneurs ne dames au logis depuis le disner ; car, 
environ les deux heures, chascun qui estoit du 
tournoy se tira sur les rencs pour achever |’or- 
donnance du second jour, ou celluy qui, a son 
penser, n’estoit pas pour avoir Je pris de la pre- 
miere journée espéroit avoir la seconde. Les ju- 
ges, seigneurs et dames arrivez sur le lieu, com- 
mencea le bon Chevalier sans paour et sans re- 
prouche le pas en la maniére accoustumée; et 
contre luy vint ung gentil-homme de Haynault 
fort estimé, quis’appelloit Hanotin de Sucre (1), 
qui par dessus.la barriére , 4 poux de lance , se 
ruerent de grans coups, et jusques a ce qu’ils 
feussent par piéces. Apres prindrent leurs ha- 
ches qu’ilz avoient chascun de leur costé, et se 
ruérent de grans et rudes horions , tellement 
qu’il sembloit la bataille estre mortelle, Toutes- 
fois enfin le bon Chevalier donna ung coup sur 
son adversaire a l’endroit de loreille; de sorte 
qu’il le fist tout chanceler, et qui pis est, age- 
nouiller des deux genoulx , et en rechargeant 
par dessus la barriére luy fist baiser ia terre, 
voulsist ou non. Quoy voyant par lesjuges, erye- 
rent : Hola! hola! c’est asses ; qu’on se retire. 

Aprés ces deux vindrent Bellabre et Arnaul- 
ton de Pierreforade , ung gentil-homme de Gas- 
congne, lesquelz firent merveilles aux lances, 
qui furent incontinent rompues; puis vindrent 
aux haches, et se donnérent de grans coups ; 
mais Bellabre rompit la sienne , parquoy les 
juges lesdépartirent. Aprés ces deux, vindrent 
sur les rencs Tardieu et David I’Escossoys, qui 
firent tres-bien leur devoir. Si fist chascun en 
son endroit, de sorte qu’il estoit sept heures. 


devant que chascun eust achevé. Et pour ung 


(1) Hanotin de Sucker, 

petit tournoy , ceulx qui y estoient veirent aussi 
bien faire qu’ils avoient veu de leur vie. Quant 
tout fut achevé, chascun se retira & son logis 
pour soy désarmer; puis aprés vindrent tous a 
celluy du hon Chevalier, ou estoit le bancquet 
appresté; et ja y estoient les deux juges, les 
seigneurs d’Ars et de Sainct-Qentin, et toutes 
les dames. S'il y eut devisé des deux journées 
ne fault pas demander ; chascun en disoit ce qu’il 
sembloit. Toutesfois, apres le soupper , convint 
en donner résolution , et par les juges déclairer 
qui devoit avoir le pris. Si en demandérent a 
plusieurs gentilz-hommes expérimentez aux ar- 
mes en leur foy, et puis aprés aux dames en 
leur conscience, et sans favoriser l’ung plus 
que l’autre. Enfin , tant par les gentilz-hommes 
que par Jes dames , fut dit que combien que 
chascun eust fait si bien son devoir que mieulx 
he pourroit , ce néantmoins , a leur jugement , 
de toutes les deux journées le bon Chevalier 
avoit esté le mieuix faisant; parquoy remec- 
toient a luy-mesme, comme celluy qui avoit 
gaigné les pris , de ‘donner ses présens ou bon 
lui sembloit. 

Si y cut grande altercation entre les deux ju- 
ges a qui prononceroit la sentence ; mais le bon 
capitaine Loys d’Ars pria tant le seigneur de 
Sainct-Quentin , qu’enfin promist de le faire. 
Si sonna la trompette pour faire silence , qui fut 
faict. Si dist ledict seigneur de Sainct-Quentin : 
« Messeigneurs qui estes icy tous assemblez , et 
» mesmement ceulx qui ont esté du tournoy 
» dont messire Pierre de Bayart a donné le pris 
» par deux journées , monseigneur d’Ars_ et 
» moy , juges déléguez par vous tous a donner 
» sentence raisonnable ou seront lesdits pris 
» mieulx employez, vous faisons assavoir que , 
» apres nous estre bien et deument enquis a tous 
» les vertueux et honnestes gentilz-hommes qui 
» ont esté présens a veoir faire voz armes, et 
» semblablement aux nobles dames que voyez 
» cy en présence, avons trouvé que chascun a 
» trés-bien et honnestement fait son devoir ; mais 
» sur tous la commune voix est que le seigneur 
» de Bayart, sans blasmer les autres, a esté de 
» toutes les deux journees Je mieulx faisant : 
» parquoy les seigneurs et dames luy remettent 
» ’honneur a donner le pris ou bon luy sem- 
» blera. » Et s’adressant au bon Chevalier , luy 
dist : « Seigneur de Bayart, advisez ou vous les 
» délivrerez. » Il en fut tout honteux, et de- 
moura ung peu pensif; puis aprés il dist : « Mon- 
» seigneur, je ne scay par quelle faveur cest 
» honneur m’est fait, il me semble qu'il y en a 
» qui Pont trop mieulx mérité que moy : mais 
» puisqu’il plaist aux seigneurs et dames que 

» jen soye juge, suppliant a tous messeigneurs 
» mes compaignons , et qui ont mieulx fait que 
» Moy, n’en estre desplaisans, je donne le pris 
» de la premiere journée 4 monseigneur de Bel- 
» labre, et de la seconde au capitaine David 
» ’Escossoys. » 

Si leur fist incontinent délivrer les présens, 
ny depuis homme ne femme n’en murmura, 
ains commencerent les dances et passetemps. Et 
ne se povuient saouller les dames de bien dire 
du bon Chevalier , qui tant fut aymé en Ia Pi- 
cardie qu’oncques hommes ne le fut plus. Il y 
fut deux ans , durant lequel temps se fist plu- 
sieurs tournois et esbatemens , ou en la plus- 
part emporta tousjours le bruyt. Et la plus- 
grande occasion pourquoy tout le monde l’ay- 
moit , c’estoit pource que de plus libéral ne 
gracieuse personne n’eust-on sceu trouver sur 
la terre; car jamais nul de ses compaignons 
n’estoit «lesmonté qu’il ne remonstast. S’il avoit 
ung escu, chascun y partissoit. Quelque jer- 
nesse qu’il eust, la premiére chose qu’il faisoit 
quand il estoit levé, c’estoit de servir Dieu. Il 
estoit grant aulmosnier , et ne se trouva durant 
sa vie homme qui sceust dire avoir esté reffusée 
de luy en chose dont il ait esté requis , s'il a esté 
en son possible. Au bout des deux ans, le jeune 
roy de France Charles entreprint le voyage de 
Naples , ot le seigneur de Ligny alla: parquoy 
envoya de bonne heure quérir le bon Chevalier ; 
car, congnoissant ses vertus et les honnestes 
propos qu’on tenoit de luy, ne le vouloit pas 
laisser derriére. 


CHOCO 
CHAPITRE XI. 


Comment le roy de France Charles huyliesme 
fist son appareil pour aller ala conqueste 
du royaulme de Naples, lequel il gaigna 
par sa prouesse et vaillance, sans grande 
effusion de sang. 


Deux ans apres ou environ, délibéra le bon 
roy Charles d’aller conquester le royaulme de 
Naples. Les occasions et moyens pourquoy il 
entreprint le voyage sont assez contenuz en au- 
tres histoires et cronicques; parquoy d’en faire 
icy long récit ne seroit que ennuyer les escou- 
tans et gaster papier. Ce neantmoins, comme 
chascun peult avoir clérement leu et entendu, ~ 
ledit bon roy Charles fist sondit voyage tant 
honnorablement que impossible seroit de plus , 
planta ses justices dedans Rome, fist venir le 
Pape a raison, et enti¢rement gaigna le royaul- 
me de Naples, et y laissa pour son lieutenant: 

général et visroy le seigneur de Monpensier. 
Puis se mist au retour pour venir en France, 
et n’eut nul empeschement jusques en ung lieu 
appelé Fournoue, ow il trouva bien soixante 
mille combatans, tous Italiens et de plusieurs 
potentatz , comme du Pape, des Véniciens , du 
duc de Milan, et plusieurs autres seigneurs, les- 


quelz estoient délibérez deffaire le bon Roy a 


son retour, et le prendre prisonnier, parce 
quwilz estoient asseurez qu'il avoit laissé une 
partie de sa puissance ou royaulme qu’il venoit 
de conquérir, et n’avoit avecque luy point 
plus de dix mille hommes. 

Ce néantmoins le bon et gentil prince, qui 
avoit cueur de lyon, comme -certain d’estre 
bien servy de si peu qu’il avoit de gens, se dé- 
libéra les attendre et les combattre: ce qu'il 
fist avecques l’ayde de Nostre-Seigneur; et y 
eurent sesditz ennemys lourde honte et grosse 
perte, et luy gloire inestimable , car il ne perdit 
point sept cens de ses gens. Les ennemys en 
perdirent huyt ou dix mille , et des plus appa- 
rens ; mesmement les plus grans cappitaines de 
la seigneurie de Venise y demourérent, et plu- 
sieurs de la maison de Gonzague , dont est chief 
le marquis de Mantoue, qui pareillement y es- 
toit; mais ses esprons luy aydérent bien, et le 
bon cheval sur quoy il estoit monté ; et n’eust 
esté que une petite riviére creut merveilleuse- 
ment, il yeust eu plus gros eschec. A la pre- 
miére charge, le bon Chevalier sans paour et 
sans reprouche se porta triumphamment par 
dessus tous en la compaignie du gentil seigneur 
de Ligny son bon maistre, et luy fut tué deux 
chevaulx soubz luy le jour. Le Roy en fut ad- 
verty, qui luy fist donner cing cens escuz; 
mais, en récompense, le bon Chevalier luy 
presenta une enseigne de gens-de-cheval qu’il 
avoit gaignée a la chasse. 

De la le Roy s’en vint par ses journées jus- 
ques a Verseil , ou il trouva une belle troppe 
de Suysses qui estoient descenduz pour le se- 
courir s'il enavoit besoing. I! demoura 1a quel- 
ques jours avecques son camp, car il vouloit 
secourir Je duc d’Orleans son beau-frere , que le 
due de Milan Ludovic Sforee et les Véniciens 
tenoient assiégé dedans Novarre. Il y eut plu- 
sieurs allées et venues par gens qui se mesloient 
de faire la paix : de facon qu’enfin ce traicta 
quelque appoinctement. Parquoy le Roy s’en 
retourna par ses journées 4 Lyon, out il trouva 
la bonne Royne sa loyalle espouse, et en sa com- 
paignie la duchesse de Bourbon sa seur. Il y eut 
plusieurs gentilz-hommes qui n’apportérent pas 
de grans biens de ce voyage de Naples; aucuns 
aussi en apportérent quelque chose dont ilz se 

sentirent toute leur vie. Ce fut une maniére de 
maladie qui eut plusieurs noms : d’aucuns fut 
nommée le mal de Naples, /a grosse verole, les 
autres l’ont appellée Ze mal francois ; et plusieurs 
autres noms a eu ladicte maladie : mais de moi 
je Vappelle le mal de celui qui l’a. 

Le bon roy de France partit de Lyon pour 
sen aller a Sainct-Denys en France visiter le 
bon patron ot ses prédécesseurs sont ensépul- 
turez. Et fut deux ans ou trois visitant son 
royaulme deca et dela, menant trés-bonne et 
saincte vie, et maintenant justice, tant que 
tous ses subjectz en avoient contentement : car 
luy-mesmes séoit en chaire de justice deux foiz 
la sepmaine, pour ouyr les plainctes et doléan- 
ces d’ung chascun , et les plus povres expédioit. 
Il eut nouvelles comment les Neapolitains s’es- 
toient révoltez pour Ferrand, fils du roy Al- 
phonse , et aussi de la mort de son lieutenant- 
géneral le comte de Monpensier, et que tous 
ses cappitaines s’en retournoient en France. Si 
proposa y retourner luy-mesmes en personne, 
mais qu'il veist le temps oportun; cependant ves- 
quit en son royaulme trés-vertueusement , et de 
sa femme eust trois enfans, mais ilz moururent. 

Ou mois de septembre 1497, le bon prince 
partit de Tours pour tirer 4 Lyon, cuydant faire 
son voyage de Naples ; mais il se rompit, ne 
scay a quelle occasion. Il s’en retourna 4 Am- 
boise ; et le septiesme jour d’avril oudit an, 
en une gallerie ow il regardoit jouer a la paulme, 
luy print une foiblesse , dont i] mourut tantost 
apres; qui fut ung dommage irréparable pour 
le royaulme de France, car depuis quil y a eu 
Roy, nes’en est point trouvé de meilleure nature, — 
plus doulx, plus gracieulx, plus clément ne 
plus pitoyable. Je crois que Dieu l’a retiré avec 
les bienheureuz , car le bon prince n’estoit ta- 
ché d’ung tout seul villain vice. Je n’ai pas fait 
grant discours de sa vie, ear elle est assez es- 
cripte ailleurs. 


KO 
CHAPITRE XII. 


Comment Loys , duc d’Orléans, vint a la cou- 
ronne de France comme le plus -prochatn 
hoir, et fut appelé Loys douziesme. 


Par le trespas du bon roy Charles, et au 
moyen de ce qu'il n’avoit point d’hoir masle, 
Loys , duc d'Orléans , plus prochain de la cou- 
ronne, succéda au royaulme, et fut sacré a 
Reims , le vingt-septiesme jour de may 1498 , 
et print sa couronne & Sainct-Denys en France, 
le premier jour de juillet ensuyvant. II avoit 

espousé madame Jehanne de France , seur de 
son prédécesseur ; mais au moyen de ce qu’on 
tenoit que d’elle ne pourroit sortir lignée, et 
que par force l’avoit espousée , craignant la fu- 
reur du roy Loys unziesme son pére , la fist ap- 
peller en justice. Et a ceste occasion , le Pape 
délégua juges qui firent et parfirent le procés, 
et enfin adjugérent qu’elle n’estoit point sa 
femme. Parquoy, aprés luy avoir laissé le du- 
ché de Berry pour son estat, espousa la royne 
duchesse de Bretaigne , veufve du feu roy Char- 
les: si ce fut bien ou mal fait, Dieu est tout 
seul qui le cognoist. La bonne duchesse de 
Berry, Jehanne de France, a toute sa vie vescu 
en saincteté , et a-l’on voulu dire depuis son 
trespas que Dieu a fait des miracles pour |’a- 
mour d’elle. A l’advénement du Roy, Loys 
douziesme voulut vendre tous les offices royaulx 
qui n’estoient point de judicature , et en retira 
plusieurs deniers , car il craignoit a merveilles 
de fouller son peuple par tailles ne autres sub- 
sides. II avoit tousjours son vouloir, sur toutes 
choses , de recouvrer sa duché de Milan, qui 
luy appartenoit 4 cause de madame Valentine 
sa grant-mére, que pour lors tuy détenoit Lu- 
dovic Sforce , et paravant son pére ; mais ceulx 
de la maison d’Orléans , au moyen des guerres 
qui si longuement ont duré en France contre les 
Anglois , et aussi la querelle dela mort tant du 
duc d’Orléans que du duc de Bourgogne, n’y 
avoient jamais peu entendre. Or a présent se 
voyoit-it en estat d’avoir la raison de son en- 
nemy. Ii alla faire son entrée a Lyon le dixiesme 
jour de juillet 1499 , puis fist passer son armée 
en l’Astizanne , soubz la conduicte du seigneur 
Jehan-Jacques de Trevolz et du. seigneur d’Au- 
bigny, qui estoient deux sages et vaillans che- 
valiers ; lesquelz d’entrée prindrent et misrent 
a sac deux petites places appellées Non et La 
Rocque. De ia tirérent 4 Alexandrie, et assié- 
gerent ceulx qui estoient dedans pour le sei- 
gneur Ludovic, qui fort bien se deffendirent ; 
mais enfin elle fut prinse. Ceulx de Pavye, de 
ce advertis , se misrent en l’obéyssance du roy 
de France. Ledit seigneur Ludovic , se voyant 
en ce party ainsi délaissé de ses subjeetz , ha- 
bandonna Milan, et se retira en Allemaigne , 
devers le roy des Rommains Maximilian , qui 
le receut joyeusement, car de tout temps avoient 
eu grandes alliances ensemble. Incontinent 
aprés son partement, ceulx de Milan se ren- 
dirent aux Frangois, dont nouvelles allérent au 
roy de France , qui a diligence y alla faire son 
entrée. 

Et peu de jours aprés fut trouve expédient, 
par force de deniers et autres promesses, d’a- 

voir le chasteau de celluy qui l’avyoit en garde 
du seigneur Ludovic, qui fist ung fasche et 
meschant tour & son maistre; car par la espé- 
roit toujours, ledit seigneur, recouvrer la du- 
ché. Quant les autres places entendirent le 
chasteau de Milan estre rendu , n’eurent plus 
d’espoir, et se misrent toutes en l’obéyssance 
du roy de France ; mesmement ceulx de Gennes, 
auxquelz il bailla pour gouverneur le seigneur 
de Ravastain (1), son prochain parent du costé 
maternel. En l’année mesmes, et le quatorziesme 
jour d’octobre, accoucha la royne de France 
d'une belle fille, qui fut nommée Claude. Gue- 
res ne séjourna le Roy en la duché de Milan: 
mais apres y avoir luissé gouverneur le seigneur 
Jehan Jacques, la garde du chasteau au sei- 
gneur d’Espy, et La Rocquete a ung geutil- 
homme escossoys , prochain parent du seigneur 
d’Aubigny, s’en retourna a Lyon. Si bien fist-il 
en la duché , avant son partement, qu’il amoin- 
drit les daxes et impositions de la tierce-partie ; 
dont tout le peuple le loua merveilleusement , 
et en attira beaucoup le cceur d’aucuns. Gueéres 
ne séjourna ledit seigneur a Lyon , mais marcha 
plus avant en son royaulme , vint jusques a Or- 
léans , ou il appoincta certain différend entre 
les ducz de Gueldres et de Julliers , pour le bla- 
son de leurs armes, et les fist amys. 


LOO 
CHAPITRE XIII. 


Comment, aprés la conqueste de la duché de 
Milan, le bon Chevalier demoura en Ytalie ; 
et comment il dressa ung tournoy en la ville 
de Carignan, ou Pyémont , dont il emporta 
le pris. 


Au retour d’Ytalie, que fist le roy de France 
Loys douziesme , en joyce et lyesse, pour avoir 
conquesté sa duché de Mylan, et rendu son en- 


‘pemy Ludovic Sforce fuytif dedans les Almai- 


gnes , cherchans secours vers le roy des Rom- 


‘mains , demourerent les garnisons des Frangois 


en la Lombardie, en tout plaisir, a faire joustes, 


‘tournoys, et tous autres passetemps. Le bon 
Chevalier qui, en son jeune aage, avoit esté 


nourry en la maison de Savoye, alla visiter une 
vaillant dame que avoit espousée son premier 
maistre le due Charles de Savoye. Blanche s’ap- 
pelloit la dame , et se tenoit ou Piémont, en 
une ville de son douvaire, dicte de Carignan. 
Elle, qui de toute courtoysie estoit remplic , le 
receut joyeusement, ct le fist traicter eomme 


(1) Philippe de Cléves. 

s'il eust esté parent de ia maison. Or, faut-il 
entendre que pour lors il n’y avoit maison de 
prince ne princesse en France, Ytalie ny ail- 
leurs , ou tous gentilz-hommes feussent mieulx 
receuz , ne ou il eust plus de passetemps. Léans 
avoit une fort honneste dame qui l’avoit gou- 
vernée de jeunesse , et faisoit encores , laquelle 
se nommoit madame de Fluxas; elle y avait 
aussi son mary, honneste gentil-homme soubz 
lequel se manyoit toute la maison. II fault sca- 
voir que quant le bon Chevalier fut donné 
paige au duc Charles de Savoye , ceste dame 
de Fluxas estoit jeune damoyselle en la maison 
avecques sa femme ; et ainsi, comme jeunes 
gens fréquentent voulentiers ensemble, se pris- 
rent en amour l’ung I’autre, voire si grande, 
gardant toute honnesteté , que s’ilz eussent esté 
en leur simple vouloir, ayant peu de regard a 
ce qui s’en feust peu ensuyvre, se feussent pris 
par nom de mariage. Mais vous avez entendu 
par cy-devant comment le duc Charles alla a 
Lyon veoir le roy de France Charles huic- 
tiesme, et Juy donna icelluy bon Chevalier 
pour son paige , qui fut occasion dont les deux 
jeunes amans se perdirent de veue pour long- 
temps ; car ce pendant le voyage de Naples se 
fist, et plusieurs autres choses se desmeslérent , 
qui durérent trois ou quatre ans, sans eulx 
veoir sinon par lettre. 

Durant ce temps, fut mariée ceste damoy- 
selle & ce seigneur de Fluxas, qui avoit beau- 
coup de biens; et il la prist pour sa bonne 
grace , car des biens de fortune n’en eut pas 
grandement. Mais, comme femme vertueuse, 
voulant donner & cognoistre au bon Chevalier 
que l’amour honneste qu’elle luy avoit porté de 
jeunesse duroit encores , a son arri\ée a Cari- 
gnan luy fist toutes les gracieusetez et courtoy- 
sies que possible eust esté faire a gentil-homme , 
et devisérent longuement de leur jeunesse , et 
plusieurs autres choses. Ceste gente dame de 
Fluxas estoit autant accomplie en beaulté, 
doulx et gracieux parler, que femme qu'on 
eust sceu trouver; en son langaige loudit si 
trés-fort le bon Chevalier, que possible n’cust 
esté de plus. Elle luy ramentevoit son bien faire 
quant il s’essaya 4 messire Claude de Vauldray, 
le tournoy qu’il gaigna a Ayre en Picardie, et 
’honneur qu’il receut a la journée de Fournoue, 
dont de tout ce estoit si grant bruit en France et 
Ytalie , et tellement le louoit et blasonnoit que 
le povre gentil-homme en rougissoit de honte ; 
puis en aprés luy disait : « Monseigneur de 
» Bayart , mon amy, vecy la premiére maison 
» OU avez esté nourry; ce vous seroit grant 
» honte , si ne vous y faislez cognoistre aussi 


» bien qu’avez fait aillew's. » Le bon Chevalier 
respondit : « Madame, vous scavez bien que des 
» ma jeunesse vous ay aymeée, prisée et hon- 
» norée; et si vous tiens a si sage et bien en- 
» seignée que ne voulez mal a personne, et en- 
» cores 2 Moy moins qu’a ung autre. Dictes-moy, 
» Sjl vous plaist, que voulez que je face pour 
» donner plaisir 4 madame ma bonne mais- 
» tresse, a vous sur toutes, et au reste de la 
» bonne et belle compaignie qui est céans? » 
La dame de Fluxas luy dist alors : « Il me sem- 
» ble , monseigneur de Bayart, mais que je ne 
» vous ennuye point, que ferez fort bien de 
» faire quelque tournoy en ceste ville, pour 
» Phonneur de Madame, qui vous en scaura 
» tres-bon gré. Vous avez icy a l’entour force 
» de vos compaignons , gentilz-hommes fran- 
» cois, et autres gentilz-hommes de ce pays, 
» lesquelz s’y trouveront de bon cueur, et j’en 
» suis asseurée. — Vrayement , dist le bon Che- 
» valier, puisque le voulez, il sera fait. Vous 
» estes ja dame en ce monde qui a premiére- 
» ment conquis mon cueur a son service , par le 
» moyen de vostre bonne grace : je suis tout as- 
» seuré que je n’en‘auray jamais que la bouche 
» et les mains, car de vous requérir d’autre 
» chose je perdrois ma peine; aussi, sur mon 
» ame, j’aymerois mieulx mourir que vous 
» presser de déshonneur. Bien vous prie que 
» vous me vueillez donner ung de voz man- 
» chons, car j’en ay & besongner. » La dame, 
qui ne scavoit qu’il en vouloit faire, le luy 
bailla , et il le mist en la manche de son pour- 
point , sansen faire autre bruit. 

Le soupper fut prest, ot chascun fist bonne 
chere , puis aprés commencérent les dances, ot 
tout homme s’acquita le mieulx qu’il put. Ma- 
dame Blanche devisa longuement avecques sa 
nourriture le bon Chevalier, tant que Ja minuyt 
sonna, qui fut temps de se retirer. Mais il fault 
penser qu’il ne dormit pas toute la nuyt, car il 
songea a ce qu'il avoit a faire , et fut résolu du 
tout en son entendement ; car le matin envoya 
une trompette a toutes les villes de la a l’entour 
ou il y avoit garnisons, signifier aux gentilz- 
hommes que s’ilz se voulcient trouver dedans 
quatre jours aprés , qui estoit ung dimenche, en 
la ville de Carignan, et en habillement d’homme- 
d’armes, il donnoit ung pris, qui estoit ung 
menchon de sa dame, ou il pendoit ung ruby 
de l’estimation de cent ducatz, 4 celluy qui se- 
roit trouvé le mieulx faisant 4 trois courses de 
lance sans lice, et & douze coups d’espée. La 
trompette fist son devoir , et rapporta par es- 
cript quinze gentilz-hommes qui avoient promis 
eulx y trouver. Cela vint a la congnoissance de 

madame Blanche, qui en fut trés-joyeuse , et 
fist acoustrer son eschauffault sur la place ou 
se devoient faire les courses et le combat. Le 
jour assigné, environ une heure aprés midy, se 
trouva sur les rencs le bon Chevalier, armé de 
toutes armes , et trois ou quatre de ses compai- 
gnons, comme le seigneur de Bonvent, le sei- 
gneur de Mondragon et autres, ot guéres ne 
furent que tous ceulx qui devoient courir ne se 
présentassent. Premier commenea le bon Che- 
valier, et contre luy vint le seigneur de Rovas- 
tre, ung gaillart gentil-homme qui portoit 
Venseigne du duc Philibert de Savoye, fort 
hardy et adroit chevalier , qui donna ung beau 
coup de lance , car il en fist trois ou quatre 
piéces. Mais le bon Chevalier luy bailla si grant 
coup sur le hault de sa grant buffe, qu’il !’en 
désarma , la perca a jour, et fist voller sa lance 
en cing ou six pieces. Ledit seigneur de Rovas- 
tre reprist sa grant buffe, et courut la seconde 
lance, dont il fist trés-bien son devoir , car il !a 
rompit aussi bien ou mieulx que Ja premiere. 
Mais le bon Chevalier luy donna dedans la veue, 
et luy emporta de ce coup son pannache, et le 
fist tout chanceler ; toutesfois il demoura a che- 
val. A la tierce lance, croysa le seigneur de Ro- 
vastre, et le bon Chevalier rompit la sienne, 
qui sen alla par esclatz. Aprés eulx vindrent 
Mondragon et le seigneur de Chevron, qui tant 
bien firent leurs courses que tout le monde les 
loua. Deux autres les suyvirent; et finablement 
tous se porterent si bien, que la compaignie 
s’en contenta. 

Les lances rompues, convint venir aux es- 
pées; mais le bon Chevalier ne frappa que deux 
coups qu ii ne rompist la sienne, et qu’il ne fist 
voller hors des poings celle que tenoit celluy qui 
combatoit contre luy. Puis les ungs apres les 
autres vindrent sur les rencs , et si bien firent 
tous que possible n’eust esté de l’amender ; et 
fut fort tard quand chascun eut achevé. Madame 
fist , par le seigneur de Fluxas , convoyer tous 
les gentilz-hommes pour aller soupper au chas- 
teau, qui ne reffuserent pas la priére; et croyez 
quwilz furent bien traictez, car léans en scavoit- 
on bien la maniére. Aprés soupper , commen- 
cerent a sonner les haulx-boys et ménestriers , 
ou, avant que l’on se mist en train de dancer , 
convint donner le pris a celluy qui par raison 
Pavoit gaigné. Les seigneurs de Grantmont et de 
Fluxas , qui juges estoient, demandeérent a tous 
les assistans , tant gentilz-hommes, dames, que 
aux combatans-mesmes,; mais tous furent d'op- 


pinion que le bon Chevalier avoit , par le droit” 


des armes, gaigneé le pris : parquoy lesditz juges 
Je luy vindrent présenter. Mais, tout rougissant 

de honte, le refusa, en disant que a tort et sans 
cause luy estoit attribué cest honneur ; mais que 
s'il avoit aucune chose bien faicte , madame de 
Fluxas en estoit cause, qui luy avoit présente 
son menchon, et que a elle pour luy remectoit 
de donner le pris ot bon luy sembleroit. Le 
seigneur de Fluxas , qui congnoissoit la grande 
honnesteté du bon chevalier, n’en entra auca- 
nement en jalousie, et vint droit a sa femme 
avecques le seigneur de Grantmont, qui luy dist: 
« Madame, présent vostre mary que vécy, mow 
» seigneur de Bayart, & qui on donne le pris du 
» tournoy,a dit que c’est vous qui l’avez gaigné, 
» au moyen de vostre menchon que luy doa- 
» nastes; parquoy il le vous envoye pour @ 
» faire ce qu’il vous plaira.» Elle, qui tant 
scavoit d’honneur que merveilles , ne s’en ef- 
fraya aucunement, ains trés-humblement re- 
mercia le bon Chevalier de Phonneur qu’il luy 
faisoit, et dist ces motz: « Puis qu’ainsi est que 
» monseigneur de Bayart me fait ce bien de dire 
» que mon menchon luy a fait gaigner le pris, 
» je le garderay toute ma vie pour l’amour de 
» luy; mais du ruby, puisque pour le mieulx 
» faisant né le veult accepter , je suis d’advis 
» qu'il soit donné & monseigneur de Mondra- 
» gon; car on tient que cest celluy qui a mieulx 
» fait aprés Juy. » Ainsi qu’elle ordonna fat 
acomply, sans ce qu’on en ouyst aucun murmu- 
rer. Si fut madame Blanche bien joyeuse d’avoir 
fait telle nourriture que du bon Chevalier, dont 
tout le monde disoit bien. Le pris donné, les 
dances commencerent , qui durerent jusques 
apres mynuyt , que chascun se retira. Les gen- 
tilz-hommes francois furent encores cing ou six 
jours 4 Carignan en joye et desduyt, faisant 
grant chere, puis s’en retournerent en leurs gar- 
nisons. Le bon Chevalier print aussi congé de 
madame sa bonne maistresse , a laquelle il dist 
qu’il n’y avoit prince ne princesse en ce monde, 
apres son souverain seigneur , qui eust plus de 
commandement sur luy qu'elle y en avoit, dont 
il fut remercie grandement. Ce fait , convint 
aller prendre congé de ses premieres amours la 
dame de Fiuxas, qui ne fut pas sans tumber 
larmes de la part d’elle, et de son costé estoit le 
cueur bien serré. L’amour honnestea duré entre 
eulx deux jusques a la mort, et n’estoit année 
qu’ilz ne s’envoyassent présens l’ung a |’autre. 
En Ia ville de Carignan ne au chasteau , durant 
ung moys, ne fut autre propos tenu que de la 
prouesse , honneur , doulceur et courtoisie du 
bon Chevalier; et estoit autant prisé et aymé 
léans , que sil en eust deu estre héritier. Il y 
trouva, luy y estant servant en quelque office, 
Pizou de Chenas, qui avoit este maistre palefre- 

nier du duc Charles de Savoye, son maistre , et 
duquel il avoit eu autresfois du plaisir; ce qu’il 
vouloit alors recongnoistre : car, apres l’avoir 
mené en son logis et fait bien traicter, luy 
donna ung cheval qui valloit bien cinquante 
escus , dont le bon homme de bon cueur le re- 
mercia. Il luy demanda qu’estoit devenu son 
escuyer du temps qu'il estoit en la maison de 
monseigneur de Savoye. Pizou de Chenas luy 
dist quil se tenoit & Moncallier , ou il estoit 
maryé et retiré , et qu’il estoit devenu fort gon- 
teux. Le bon Chevalier, non ingrat des gracieu- 
setez que par le passé luy avoit faictes , par ledit 
Pizou-mesmes luy envoya une fort bonne et belle 
mulle; et monstroit bien , en ce faisant , qu'il 
n’avoit pas mis en oubly les biens qu’on Juy 
avoit faitz en jeunesse. 


KD 
CHAPITRE XIV. 


Comment le seigneur Ludovic Sforce retourna 
d’Almaigne avecques bon nombre de lans- 
quenetz, et reprint la ville de Milan sur les 
Francois. 


Vous avez entendu comment le seigneur Lu- 
dovic se retira en Almaigne devers le roy des 
Rommains ; et fault entendre qu’il n’y alla pas 
sans porter deniers, car, au faict qu’il vouloit 
entreprendre, en avoit bien a besongner, et le 
monstra par effect ; car, peu de temps apres son 
chassement, retourna en Lombardie avecques 
bon nombre de Jansquenetz et quelques Suysses, 
aucuns hommes-d’armes bourgongnons et force 
chevaulx d’Almaigne. 

Et le troisiesme jour de janvier, par quelque 
intelligence, reprint la ville de Milan, dont 
furent les Francois chassez, combien que le 
chasteau demoura tousjours entre les mains du 
Roy. A l’exemple de Milan, se révolterent plu- 
sieurs villes en la duché, entre les aultres 
toutes celles du chemin de Gennes, comme Tor- 
tonne, Vaugayre et plusieurs chasteaulx. Quant 
le roy de France eut entendu Je trouble de sa 
duché , comme prince magnanime et vertueux, 
dressa une grosse armée pour y envoyer , dont 
il fist chiefz le seigneur de Ligny et le seigneur 
Jehan Jacques, qui assemblérent leur armée 
en l’Astizanne , et commencerent & marcher. 
Or, durant que le seigneur Ludovic fut dedans 
Milan , et peu apres qu'il l’eut repris , fault que 
je vous face ung compte du bon Chevalier sans 
paour et sans reprouche. II estoit demouré, par 
le congé de son maistre, en Ytalie, quant le roy 

de France s’en retourna, pource qu'il désiroit 
sur toutes choses les armes, et ymaginoit bien 
quil ne povoit demourer longuement que le 
seigneur Ludovic, qui estoit allé chercher se- 
cours en Almaigne, ne retournast avecques 
puissance , et par ce moyen y auroit combattu ; 
car, & la premiére conqueste de la duche, ne 
s’estoit pas fait grans armes. Il estoit en garni- 
son a vingt milles de Milan avecques d'autres 
gentilz - hommes, et faisoient chascun jour 
courses, les ungs sur les autres, belles a 
merveilles. 

Ung jour fut ledit bon Chevalier adverty que 
dedans Binaz y avoit trois cens chevaulx qui 
seroient bien aysez a deffaire: si pria ses com- 
paignons que leur plaisir feust luy tenir com- 
paignie a les aller visiter. ll estoit tant ayme de 
tous, que facillement luy fust sa requeste ac- 
cordée. Si s’apprestérent de bon matin , et s’en 
allérent , jusques au nombre de quarante ou 
cinquante hommes-d’armes, pour essayer s'ilz 
feroient quelque bonne chose. Le cappitaine qui 
estoit dedans Binaz estoit trées-gentil chevalier , 
sage et advisé a la guerre , et s'‘apelloit messire 
Jehan Bernardin Cazache. II avoit bonnes es- 
pies, par lesquelz entendit comment les Fran- 
cois chevauchoient pour le venir trouver. II ne 
voulut pas attendre d’estre pris au nyt. Si se 
mist de sa part en ordre, et se tira hors des 
barri¢res la portée de deux ou trois getz d’arc. 
Si va adviser ses ennemys, qui luy donnérent 
grant joye ; car, selon son jugement , au peu de 
nombre qu’ilz estoient, pensoit bien qu’ilz ne 
luy feroient point de déshonneur. Ils commen- 
cérent & approcher les ungs contre les autres , 
crians: France, France! More, More! eta 
Vaborder y eut grosse et périlleuse charge , car 
de tous ‘les deux costez en fut porté par terre, 
qui remontérent a grant peine. Qui eust veu le 
bon Chevalier faire faictz d’armes, entamer tes- 
tes , coupper bras et jambes , eust plustost esté 
pris pour lyon furieux que pour damoisel amou- 
reux. Brief, ce combat dura une heure , qu’on 
n’eust sceu dire qui avoit du meilleur, qui fas- 
choit fort & icelluy bon Chevalier , lequel parla 
a ses compaignons, disaut : « Hé, Messeigneurs, 
» nous tiendrons tout aujourd’huy ce petit nom- 
» bre de gens. Si ceulx qui sont dedans Milan 
» en estoient advertiz , jamais nul de nous ne 
» se sauveroit. A coup! prenons courage, je vous 
» supplie , et poussons cecy par terre. » Aux 
parolles du bon Chevalier , s’esvertuérent ses 
compaignons , et en cryant tous d’une voix: 
France, France! \ivrerent ung aspre et mer- 
veilleux assault aux Lombars , lesquelz com- 
mencerent a perdre place et a eulx reculler 

tousjours, eulx deffendans trés-bien. Mais en 
ce recullement firent plus de quatre ou cing 
milles tirant vers Milan , ou, quand ils se vei- 
rent si pres, tournérent bride; et a course de 
cheval, a qui mieulx mieulx, prindrent la fuyte 
vers la ville. 

Les Francois chassérent tant qu’ilz en furent 
bien prés. Alors fut eryé par quelcun des plus 
anciens , et qui fort bien entendoit la guerre: 
Tourne, homme-d’armes , tourne! & quoy chas- 
cun entendit, excepté Ie bon Chevalier qui, 
tout eschauffé, toujours chassoit , et poursuyvit 
ses ennemys : de sorte que, pesle-mesle parmi 
eulx , entra dedans Milan , et les suyvit jusques 
devant le palais ow estoit logé le seigneur Lu- 
dovic. Et pource qu’il avoit les croix blanches , 
tout le monde cryoit aprés luy: Pille, pille! Il 
fut environné de toutes pars , et prins prison- 
nier du seigneur Jehan Bernardin Cazache, qui 
le mena Aa son logis et le fist désarmer. Si le 
trouvafort jeune gentil-homme, comme de l’aage 
de vingt. et deux a vingt-trois ans, dont il s’es- 
merveilla , et mesmement comment en tel aage 
povoit avoir en luy tant de prouesse qu’il en 
avnit congneue. Le seigneur Ludovic, qui avoit 
ouy le bruyt, demanda que c’estoit: aucuns 
qui avoicnt entendu l’affaire le luy compterent , 
et comment le seigneur Jehan Bernardin , estant 
a Bynas, avoit esté chargé des Francois , qui 
enfin l’avoient repoussé jusques dedans Milan , 
et parmy eulx a la chasse estoit entré pesle- 
mesle ung desditz Francois, qu’on tenoit a 
merveilles vaillant et hardy gentil-homme, et 
n’estoit riens si jeune. Alors commanda qu’on 
Pallast quérir, et qu’il luy feust amené; ce qui 
fut fait incontinent. 


OX 
CHAPITRE XV. 


Comment le seigneur Ludovic voulut veoir le 
bon Chevalier sans paour et sans reprouche ; 
etcomment, aprés avoir devisé avec luy, le 
renvoya , et luy fist rendre son cheval et ses 
armes. 


On alla incontinent au logis du scigneur 
Jehan Bernardin chercher son prisonnier pour 
l'amener au seigneur Ludovic qui le demandoit. 
JI eut paour que, en la fureur, icelluy seigneur 
Ludovic luy fist faire quelque desplaisir. I! es- 
toit courtois et gracieux gentilhomme; si le vou- 
lut mener luy-mesmes aprés l’avoir vestu d’une 
de ses robes, et mis en estat de gentil-homme. Si 
le vint presenter au seigneur, qui s‘esmerveilla 
cuant il veit si jeune et on luy donnoit si grant 

los. Toutesfois luy adressa son parler, en luy 
disant : « Venez ca, mon gentil-homme ; qui 
» vous a amené en ceste ville? » Le bon Che- 
valier, qui ne fut de riens esbahy, luy respon- 
dit: « Par ma foy, Monseigneur, je n’y pensois 
» pas entrer tout seul, et cuydois bien estre 
» suyvy de mes compaignons, lesquelz ont 
» mieulx entendu la guerre que moy ; car s’ilz 
» eussent fait ainsi que j’ay, ilz feussent comme 
» moy prisonniers. Toutesfois , aprés mon in- 
» convénient , je me loue de fortune de m’avoir 
» fait tumber entre les mains d’ung si bon 
Maistre que celluy qui me tient, car c’est 
» ung trés-vaillant et advisé chevalier. » 

Aprés luy demanda le seigneur Ludovic, par 
sa foy, de combien estoit l’armée du roy de 
France. « Sur mon ame , Monseigneur, respon- 
» dit-il, a ce que je puis entendre , il y a qua- 
» torze ou quinze cens hommes-d’armes, et seize 
» ou dix-huyt mille hommes de pied ; mais ce 
» sont tous gens d’eslite , qui sont délibérez si 
» bien besongner a ceste fois, qu’ils asseureront 
» Estat de Milan au Roy nostre maistre; et 
» me semble, Monseigneur, que seriez bien 
» en aussi grande seureté en Almaigne que vous 
» estes icy, car voz gens ne sont pas pour nous 
» combatre. » Tant asseurément parloit le bon 
Chevalier, que le seigneur Ludovic y prenoit 
grant plaisir; ce néantmoins que son dire feust 
assez pour l’estonner. Mais pour monstrer qu’il 
ne se soucioit pas grandement dn retour des 
Francois , luy dist comme par risée : « Sur ma 
» foy, mon gentilhomme, j’ay belle envie que 
» Parmée du roy de France et la mienne se 
» trouvent ensemble, a celle fin que par la ba- 
» taille se puisse congnoistre & qui de droit ap- 
» partient cest heritage ; car je n’y voy point 
» d’autre moyen. — Par mon serment, Mon- 
» seigneur, dist le bon Chevalier, je vouldrois 
» que ce feust dés demain, pourveu que je 
» feusse hors de prison. — Vrayment a cela ne 
» tiendra pas , respondit le seigneur, car je vous 
» en metz dehors présentement, et feray a vostre 
» maistre; mais davantage demandez-moy ce 
» que vous vouldrez, et je le vous donneray. » 

Le bon Chevalier, qui, le genoil en terre, 
remercia le seigneur des offres qu'il luy faisoit , 
comme estoit bien raison , luy dist : « Monsei- 
» gneur, je ne vous demande autre chose sinon 
» que si vostre courtoisie se vouloit tant es- 
» tendre que de me faire rendre mon cheval et 
» armes que jay apportées dedans ceste ville, 
» et m’en envoyer ainsi devers ma garnison qui 
» est a vingt milles d’icy, me feriez ung trés- 
grant bien , dont toute ma vie me sentiroys 
» obligé & vous; et, hors le service du Roy, 

» mon maistre et mon honneur saufve, le voul- 
» droys recongnoistre en ce qu'il vous plairoit 
» me commander. — En bonne foy, dist le sei- 
» gneur Ludovic, vous aurez présentement ce que 
» demandez. » Si dist au seigneur Jehan Ber- 


nardin : « A coup! cappitaine , qu’on luy trouve. 


» cheval, armes, et tout son cas. — Monsei- 
» gneur, dist le cappitaine , il est bien aisé a 
» trouver: tout est a mon logis. » Si y envoya 
incontinent deux ou trois serviteurs , qui ap- 
portérent ses armes et amenérent son cheval ; 
et le fist armer le seigneur Ludovic devant luy. 
Quant il fut acoustré , monta sur son cheval sans 
mestre pied 4 l’estrief , puisdemanda une lance, 
qui luy fut baillée; et , levant sa veue, dist au 
scigneur: « Monseigneur, je vous remercie de 
» la courtoysie que m’avez faicte; Dieu le vous 
» vueille rendre! » Hi estoit en une belle grande 
court. Si commencea a donner de !’esperon 
au cheval, lequel fist quatre ou cing saulx, 
tant gaillardement que impossible setoit de 
mieulx ; et puis luy donna une petite course , 
en Jaquelle contre terre rompit sa lance en cing 
ou six piéces, dont le seigneur Ludovic ne s’es- 
jouyt pas trop, et dist tout hault ces parolles : 
« Si tous les hommes-d’armes de France estoient 
» pareilz a cestuy-cy, j’aurois mauvais party. > 
Ce néantmoins luy fist bailler une trompette 
pour le conduyre jusques a sa garnison ; mais il 
ne fut pas si avant, car ja estoit l’armée des 
Francois a dix ou douze milles de Milan , qui 
estoit toute abreuvée de ce que le bon Chevalier 
estoit pris , ct par sa hardiesse ; toutesfois il y 
avoit eu de la jeunesse meslée parmy. Quant il 
fut arrivé au camp, s’en alla incontinent devers 
son bon maistre le seigneur de Ligny qui, en 
riant , luy dist: « Hé! comment, Picquet, qui 
» vous a mis hors de prison? Avez-vous payé 
» vostre rancon? Vrayement, je voulois en- 
» voyer ung de mes trompettes pour vous cher- 
» cher et la payer. — Monseigneur, dist le 
» Chevalier, je vous remercie trés-humblement 
» de vostre bon vouloir: le seigneur Ludovic 
» m’a délivré par sa grande courtoysie. » Si 
leur compta, de point en point, comme tout 
estoit allé de sa prinse et de sa délivrance. 
Tous ses compaignons le vindrent veoir, qui 
luy firent grant chere. Le seigneur Jehan Jac- 
ques luy demanda s’il esperoit , 4 veoir la con- 
tenance du seigneur Ludovic, et a l’ouyr parler, 
s'il donneroit la bataille; & quoy il respon- 
dit : « Monseigneur, il ne m’a pas tant déclai- 
» ré de ses affaires, ne si avant. Toutesfois , a 
» le veoir, il est homme qui pour peu de chose 
» n’est pas aysé A estonner; vous verrez que ce 
» pourra estre en peu de jours. De Juy ne me 

» sauroye plaindre, car il m’a fait trés-bon et 
» honneste party. La pluspart de ses gens sont 
» dedans Novarre; il a délibéré les faire venir 
» & Milan, ou aller a eulx. » 


. OO 


CHAPITRE XVI. 


Comment le seigneur Ludovic se retira dedans 
Novarre , doubtant que les Francois entras- 
sent dedans Milan par le chasteau ; et com- 
ment il fut prins. 


Quant le seigneur Ludovic congneut |’armée 
du roy de France si prés de Milan , et que le 
chasteau estoit hors de ses mains , il se doubta 
d’estre surpris dedans la ville. Si se desroba de 
nuyt avecques ce qu'il avoit de gens dedans 
Milan ; au moins peu y en laissa aveeques son 
frére je cardinal d’Escaigne, et s’en alla veoir 
son armée qui estoit dedans Novarre , ou, quant 
il fut sceu au camp du roy de France, ses lieux- 
tenans , ou peu de jours avoit que le seigneur 
de La Trimoille y estoit arrivé, délibérérent 
Valler assaillir audit lieu de Novarre. Le sei- 
gneur Ludovic avoit beaucoup de gens; mais 
ilz estoient de nations fort différentes, comme 
Bourgongnons , lansquenetz et Suysses, et par 
ce trop plus mal aisez & gouverner; car, en 
quelque sorte que les choses allassent, peu de 
jours aprés fut rendue la ville de Novarre és 
mains des lieux-tenans dudit roy de France. Et 
pource qu’on faisoit courir le bruyt que le sei- 
gneur Ludovic n’estoit pas dedans la ville, et 
qu'il s’estoit retiré cn Almaigne pour la seconde 
fois, fut ordonné que les gens de pied passeroient 
par dessoubz la picque: ce qu’ilz firent. Et par- 
my eulx fut congneu le povre seigneur Ludo- 
vic , qui se rendit, quant il veit que force luy 
estoit , au seigneur de Ligny. Je ne scay qui fist 
Vaffaire ; mais il fut plus que mal servy. Ce fut 
le vendredy devant Pasques flories , oudit an 
1500. Le reste de son armée s’en alla bagues 
saufves. Je croy bien qu’ilz eurent quelque 
payement, car on disoit que les SuysSes que le 
seigneur Ludovic avoit avecques luy s’estoient 
mutinez a faulte de payement ; mais depuis j’ay 
entendu du contraire , et que le bailly de Di- 
jon (1), qui avoit gros crédit avec eulx, les 
avoit gaignez: joinct aussi qu’en l’armée du 
Roy y en avoit beaucoup plus gros nombre 
qu’ilz n’estoient dedans Novarre, et s’excu- 
soient de ne combattre point les ungs contre les 


(1) Antoine de Bessey, baron de Trichastel. 

autres. J’ay veu advenir plusieurs fois cela, qui 
a porté beaucoup de dommage en France. 

Or, quoy que ce feust , le seigneur Ludovic 
demoura prisonnier, fut mené en France droit 
& Lyon, depuis au liz Sainct-George , et enfin 
au chasteau de Loches, ouguel il a finé ses jours. 
Ce fut une grosse pitié, car il avoit esté trium- 
phant prince en sa vie; mais fortune luy mons- 
tra au derrenier son rigoureux visage. Le cardi- 
nal d’Escaigne , son frére , lequel estoit demouré 
dedans Milan, quant il sceut l'inconvénient, 
feist saulver en Almaigne ses deux nepveux , 
enfans dudit seigneur Ludovic, devers le roy 
des Rommains ; et de luy se mist en fuyte bien 
et grossement acompaigné , comme de quatre a 
cing cens chevaulx , vers Boulongne; mais en 
chemin , par ung cappitaine vénicien , nommé 
Soussin de Gonzago, fut pris prisonnier, et de- 
puis le mist entre les mains des Francois : mais 
il ne rendit pas les meubles (1) et son cariage, 
qu’on estimoit valloir deux cens mille ducatz. 
Ne demoura guéres de temps apres, quant ceulx 
de la duché de Milan sceurent la prinse de leur 
seigneur (j’entendz ceulx lesquelz a son retour 
sestoient révoltez), ne se retournassent Fran- 
cois, en grant crainte d’estre pillez et sacayez ; 
mais ilz y trouveérent toute doulceur et amytié, 
car ilz avoient affaire a bon prince et a vertueux 
cappitaines. 

MOL 

CHAPITRE XVII. 


Comment le seigneur de Ligny alla visiter 
Vaugayre, Tortonne et autres places en la 
duché de Milan, que le Roy luy avoit don- 
nées; et @ung gentil tour qu’y fist le bon 
Chevalier. 


Il fault entendre que quant le Roy de France 
eut fait sa premiére conqueste de la duché de 
Milan, il voulut récompenser ses bons serviteurs 
en leur donnant terres et seigneuries oudit du- 
ché; mesmement au seigneur de Ligny , Tor- 
tonne , Vaugayre , et quelques autres places, ou 
ilz s‘estoient révoltez quant le seigneur Ludovic 
revint d’Almaigne, qui avoit fort fasché audit 
seigneur de Ligny. Si se delibéra de les aller 
veoir , et mena en sa compaignie le vertueux 
cappitaine Loys d’Ars son lieutenant, le bon Che- 
valier sans paour et sans reprouche, qui portoit 
son guydon alors, et plusieurs autres gentilz- 
hommes. Si vint jusques 4 Alexandrie, et fai- 


(1) Hest dit, dans les Mémoires de La Trémouille, que 
les Vénitiens en rendirent la majcure partic. 

soit courir le bruyt qu'il mettroit Tortonne et 
Vaugayre a sac, combien qu’il n’en avoit nulle 
voulenté , car il estoit de trop bonne nature. 
Quant ses subgetz sceurent sa venue, et le bruyt 
qui couroit de leur destruction , furent , et non 
sans cause, bien estonnez. Si eurent conseil en- 
semble quilz envoyeroient au-devant de Jeur 
seigneur, le plus humblement qu’ilz pourroient, 
pour impetrer miséricorde, ce qu’ilz firent; et 
jusques au nombre de vingt des plus apparens 
le vindrent trouver 4 deux mille de Vaugayre, 
pour luy cuyder faire la révérence, et eulx ex- 
cuser. Mais, combien qu’on les monstrast audit 
seigneur de Ligny et les congneust assez, ne fist 
pas semblant de les veoir, et tira oultre jusques 
dedans la ville, au logis qui estoit pris pour luy. 

Les povres gens qui estoient allez au-devant 
furent bien estonnez de si estrange recueil. Si 
se retirérent en leur ville le plus doulcement 
qu ilz peurent , et cherchérent moyen de parler 
au cappitaine Loys d’Ars pour faire leur appoine- 
tement envers le seigneur; ce qu’il promist a son 
possible faire, car jamais ne fut gentilhomme 
de meilleur nature. Si leur assigna jour a len- 
demain: ce pendant alla faire ses remonstrances 
au seigneur de Ligny, luy suppliant qu’en sa 
faveur il les voulsist escouter, qui luy fut ac- 
corde. Et le lendemain , aprés le disner , cin- 
quaute des plus apparens de la ville vindrent a 
son logis, et, testes nues, se gectérent a genoulx 
devant luy en criant Miséricorde! Puis com- 
mencea a parler l’un d’entre eulx , homme fort 
Eloquent, et en langage ytalien proféra telles 
ou semblables parolles: « Monseigneur, voz 
» trés-humbles et trés-obéyssans subjectz et ser- 
» viteurs de ceste povre ville vostre, de tout lear 
» cueur se recommandent trés-humblement a 
» vostre bonne grdce, vous suppliant par vostre 
» gentillesse leur vouloir pardonner !’offense 
» qu’ilz ont faicte tant envers le roy de France 
» leur souverain que vous, pour eulx estre révol- 
» tez. Et ayeza considérer en vostre cueur que la 
» ville n’est pas pour tenir contre une puissance; 
» et que, quelque chose qu'ilz ayent faicte, leur 
» cueur n'est jamais mué qu’il ne soit demoureé 
» bon Francois. Et si par leur povreté d’esperit 
» ilz ont fait une lourde faulte, par vostre grant 
» bonte leur vueille estre appaisée , vous asseu- 
» rant, Monseigneur, que jamais plus ne les y 
» trouverrez ; et ou, comme de Dieu habandon- 
» nez, une autre fois ilz retourneroient , se mec- 
» tent eulx, leurs enfans et femmes , avecques 
» tous leurs biens, pour en disposer ainsi qu'il 
» vous plaira. Et en signe qu'ilz veullent de- 
» mourer envers yous telz que je vous dis, vous 
» font en toute humilité ung petit présent selon 

» leur puissance, qui est de trois cens mares de 
» vaisselle d’argent , lequel il vous plaira pren- 
» dre, en démonstrant que vostre yre est cessée 
» sur culx, » 

Alors se teut , et fist apparoistre sur deux ta- 
bles, bassins, tasses, gobeletz , et autre maniére 
de vaisselle d’argent, que ledit seigneur de Li- 
gny ne daigna regarder ; mais, en homme cour- 
roucé, fiérement respondit: « Comment, mes- 
» chans , lasches et infames , estes-vous si hardis 
» d‘entrer en ma présence, qui, comme failliz 
» de cueur , sans cause ni moyen , vous estes ré- 
» Voltez? Quelle foy désormais pourray-je avoir 
» en vous? Sion feust venu mettre le siége de- 
» vant vostre ville, icelle canonner et assaillir, 
» c‘eust esté autre chose: mais ennemy ne s'est 
» jamais monstré, qui fait assez apparoistre que 
» de vostre propre voulenté estes retournez a 
» l’usurpateur de ceste duché. Si je faisois mon 
» devoir, ne vous ferois-je pendre et estrangler , 
» comme traystres et desloyaux , aux croysécs 
» de voz fenestres? Allez, fuyez de devant moy; 
» que jamais ne vous voye. » En disant les- 
quélles parolles, les povres citoyens estoient tous- 
jours a genoulx. 

Alors le vaillant et prudent cappitaine Loys 
d’Ars mist le bonnet hors de Ja teste , et, ung 
venoil en terre, dist : « Monseigneur, pour l’hon- 
»neur de Dieu et de sa passion, faictes-moy 
» ceste grace que a ma requeste leur vueillez 
» pardonner vostre maltalent; car je leur uy 
» promis , et jamais n’aurojent fiance en moy si 
» m’aviez reffusé. J‘espere , Monseigneur, que 
» toute vostre vie les trouverrez bons et vrais 
» subjectz. » Et les povres gens, sans attendre 
qu'on réplicquast , commencerent tous d’une voix 
acrier: Monseigneur, tl sera ainsi que dit le 
cappitaine, au plaisir de Monseigneur. Le bon 
seigneur de Ligny , ouye leur clameur, meu de 
pitié , et quasi larmoyant, les fist lever , et leur 
déclaira deux propos, l’ung d'anytié et l’autre 
de rudesse, pour monstrer qu’ilz avoient gran- 
dement failly. 

Quant a l’ung, dist: « Allez; pour l'amour du 
» cappitaine Loys d’Ars, qui tant m’a fait de ser- 
» vices, que pour beaucoup plus grosse chose ne 
» le vouldrois reffuser, je vous pardonne, et n’y 
» retournez plus. Mais au regard de vostre pré- 
» sent, je ne le daignerois prendre, car vous ne 
» le vallez pas. » Si regarda autour de luy, et ad- 
visa le bon Chevalier, auquel il dist: « Picquet, 
» prenez toute ceste vaisselle , je la vous donne 
» pour vostre cuysine. » A quoy soubdainement 
respondit : « Monseigneur, du bien que me faic- 
» tes trés-humblement vous remercie; mais ja 
» Dieu ne plaise que biens qui viennent de si 


11 


» meschans gens que ceulx-ci, entrent en ma 
» maison: ilz me porteroient malheur. » Si print 
piece a piéce toute ceste vaisselle, et & chascun 
qui estoit la en fist présent, sans que pour luy 
en retiensist la valleur d’ung denier ; qui fist es- 
babir toute la compaignie, car alors il n’eust 
sceu finer de dix escus. 

Quant il eut tout donné, partit hors de la 
chambre ; aussi firent les habitans. Si commenca 
a dire le seigneur de Ligny a ceulx qui estoient 
demourez : « Que voulez-vous dire, Messeigneurs? 
» avez-vous veu le cueur de Picquet et sa libéra- 
» lité? Ne luy fist pas Dieu grant tort, qu’il ne 
» le fist roy de quelque puissant royaulme? il 
» eust acquis tout le monde a luy par sa grace. 
» Croyez-moy que ce sera une fois ung des plus 
» parfaictz hommes du monde. » Brief , toute la 
compaignie donna grande louenge au bon Che- 
valier. Quant le seigneur de Ligny eut ung peu 
pensé pour ce jour, et considéré que ne luy estoit . 
riens demouré du present qu’il luy avoit fait, le 
lendemain a son Jever luy envoya une belle robbe 
de veloux cramoisy doublée de satin broché, ung 
fort excellent coursier , et trois cens escus en 
une bourse, qui ne luy durérent guéres , car ses 
compaignons y eurent part comme luy. Peu de 
jours demoura le seigneur de Ligny qu’il ne re- 
tournast a Milan, ou estoit venu le cardinal 
d’Amboyse ,, lieutenant-général pour le Roy; et 
de la s’en vint en France. 


<> 
CHAPITRE XVIII. 


Comment le roy de France envoya grosse ar- 
mee @ Naples, ou il fist son lieutenant-géné- 
ral le seigneur d’Aubigny. 


Vous avez entendu par cy-devant comment, 
aprés la mort de monseigneur de Monpensier, 
les Neapolitains se révoltérent , et s’en vindrent 
tous les Francois en France , dont le roy Charles 
huytiesme fut fort desplaisant, ets’en feust vengé 
s'il eust vescu; mais mort le prévint. Incontinent 
que leroy Loys douziesme vint au régne, il vou- 
lut entendre a la conqueste de sa duché de Mi- 
lan ; parquoy les affaires dudit royaulme de Na- 
ples demourérent long-temps en suspens ; et 
estoit desja mort Ferrand, filz d’Alphonce, et ré- 
gnoit oudit royaulme son oncle Fédéric. Enten- 
dre devez une chose: c’est que quant le feu roy 
Charles conquesta le royaulme, il maria son 
cousin le seigneur de Ligny a une grant dame 
du pays, appellée la princessse d’Altemore ; mais 
gueres ne vesquit, car quant ledit roy voulut 
retourner en France, amena avecques luy ledit 

seigneur de Ligny, dont bientost apres, ainsi 
que le bruit fat, ladicte dame mourut de dueil. 
Par le trespas d’elle, et aussi par don que 
icelluy roy Charles en avoit fait, estoient de- 
mourées oudit royaulme plusieurs terres audit 
seigneur de Ligny , mesmement en Ia Pouille, 
comme Venoze , Canoze, Monervyne, Bezeille et 
plusieurs autres. Si print voulenté au roy Loys 
douziesme d’envoyer reconquester sondit royaul- 
me de Naples, et y cuydoit bien aller ledit sei- 
gneur de Ligny: mais par deux fois luy fut le 
voyage rompu, dont aucuns voulurent dire que 
de dueil il en mourut. Si y fut envoyé pour lieu- 
tenant-général le seigneur d’Aubigny , un tres- 
gentil et vertueux cappitaine, tres-bien acompai- 
gné de gens de chevai et de pied, entre lesquels 
estoit la compaignie du seigneur de Ligny, que 
mena et conduyt son bon lieutenant le cappitaine 
Loys d’Ars. Orn’avoit garde de demourer le bon 
Chevalier derriére, ains demanda congé a son 
bon seigneur de maistre, qui a grant regret le 
luy donna, car desja l’avoit pris en grant amour ; 
et depuis ne se veirent l’ung I‘autre. 

Ainsi marcha ce vaillant cappitaine le seigneur 
d’Aubigny (1) droit audit royaulme, ow il fist si 
bonne diligence, et trouva domp Féderic si peu 
de secours et d’amitié parmy ses hommes, qu'il 
fut contrainct habandonner le royaulme , et fist 
quelque composition avecques icelluy seigneur 
d’Aubigny , qui l'envoya aveeques sa femme et 
enfans en France , ot il fut receu tres-bien du 
Roy; et luy fut baillé la duché d’Anjou et d’au- 
tres terres, suyvant la composition faicte, et dont 
il ajouy jusques asa mort. Depuis, sa femme (2) 
ne fut pas trop bien traictée ; dont il me semble 
que ce fut mal fait, et pour une femme de roy a 
esté depuis veue en grande nécessité. Le royaul- 
me de Naples pris par ce seigneur d’Aubigny , 
assist ses garnisons par compaignies.; et fut celle 
du seigneur de Ligny mise sur ses terres , dont 
le cappitaine Loys d’Ars baillale gouvernement 
d’aucunes au bon Chevalier, qui en fist trés-bien 
son devoir. Et furent quelque temps en paix le 
roy d‘Arragon, qui y pretendoit quelque droit, 
et le roy de France, qui luy en avoit laissé quel- 
que porcion. Et fut icelle paix cri¢e, l'année 
mesmes , a Lyon, entre France, Espaigne et le 
roy des Rommaius , par le moyen de l’archeduc 
a’ Autriche qui avuit a femme Vaisnée fille d’Es- 
paigne ; ct avecques elle en retournoit, passa par 
Lyon, et alla veoir sa seur, alors duchesse de 
Savoye. Mais ce fut une paix fourrée; car en ce 
mesme instant le roy d'Arragon envoya grosse 


(1) Bérault Stuart, de la maison royale d’Ecosse. Il 
commandait la garde écossaise de Louis XII. 

puissance 4 Gonssalle-Ferrande , estant audit 
royaulme par intelligence du pape Alexandre, 
qui reprist la ville de Naples, et la pluspart du- 
dit royaulme fut révolté. Ledit seigneur d’Au- 
bigny y fist ce qu’il peut, mais enfin fut con- 
trainct de se retirer en la Pouille. 

Je ne suis pas délibéré de traicter autrement 
de ce qui advint oudit royaulme de Naples dv- 
rant deux ou trois ans, ne des batailles de la 
Sézignolle , de Joye, du Garillan, et plusieurs 
autres, dont en aucunes gaignérent les Francois, 
et en autres perdirent; car il est assez escript 
ailleurs. Combien que au derrenier ne scay si ce 
fut par faulte d’ordre ou de bien combatre, les 
Francois en furent chassez de tous pointz I’an 
1524, et depuis n’y retournérent. Je ne scay si 
tel estoit le vouloir de Dieu ; mais sans difficulté 
celluy qui les en chassa ne celluy qui le tient a 
present n’y ont aucun droit , sinon par la force, 
qui est le poinct ou tous princes taschent enfin 
de venir. Je veulx seullement parler des fortunes 
qui advindrent au bon Chevalier sans paour et 
sans reprouche durant la guerre guerroyable 
que curent ensemble Francois et Espaignolz; et 
premier vous diray fortune qui luy advint. 


CORALS 
CHAPITRE XIX. 


Comment le bon Chevalier sans paour et sans 
reprouche sortit de sa garnison de Moner- 
vyne; comment il trouva Espaignols sur 
champs, et ce qwil en advint. 


Estant le bon Chevalier en une garnison ow 
le vaillant capitaine Loys d’Ars lavoit logé, 
qui s’appelloit Monervyne , avecques aucuns de 
ses compaignons, ennuyé d'estre si longuement 
en caige sans aller veoir les champs , leur dist 
ung soir: « Messeigneurs, il me semble que 
» hous cropissons trop en ce lieu sans aller veoir 
» noz ennemys ; il en pourroit de trop demourer 
» advenir deux inconvéniens : lung, que, par 
» faulte d’exercer les armes souvent , devien- 
» drions tous efféminez; Vautre, que a noz 
» ennemys le cueur pourroit croistre , pensant 
» entre eulx que, pour la crainte qu’en avons, 
» nosons partir de nostre fort. Parquoy je suis 
» délibéré d’aller demain faire une course entre 
» ey et Andre ou Barlete : peult-estre aussi que 
» nous trouverrons de leur costé coureurs , ce 
» que je désireroys a merveille; car nous nous 


(2) Isabelle, fille du duc d’ Andria, seconde femme de 
Frédéric. 

» pourrons mesler ensemble, et a qui Dieu en 
» donnera l’honneur si l’emporte. » 

A ces parolles, n’y eut celluy qui respondist 
autrement que a sa voulenteé. Si firent le soir 
ceulx qui devoient estre de la course regarder 
si riens failloit & leurs chevaulx, et se misrent 
en ordre comme pour achever ce qu’ilz avoient 
entrepris. Si se leverent assez matin, et se mis- 
rent aux champs environ trente chevaulx , tous 
jeunes gentilz-hommes et bien délibérez , che- 
vauchérent vers les garnisous de leurs ennemys, 
espérans d’avoir quelque bonne rencontre. Le 
jour mesme estoit sorty de la ville d’Andre, 
pour pareillement courir sur les Francois , ung 
ventil-homme espaignol , parent prochain du 
grant cappitaine Gonssalle Ferrande , qui s’ap- 
pelloit domp Alonce de Soto-Majore , ung fort 
ventil chevalier, et expert aux armes, qui en 
sa compaignie avoit quarante ou cinquante che- 
vaulx d’Espaigne, sur lesquelz estoient gentilz- 
hommes tous esleuz aux armes. Et telle fut la 
fortune des deux cappitaines , que au descendre 
d’ung tertre se vont veoir les ungs les autres, 
environ la portée d’ung canon. Je ne vous scau- 
roye dire lequel fut le plus joyeulx , mesme- 
ment quand ils apperceurent que leur puissance 
estoit pareille. Si commencea Ie bon Chevalier, 
apres ce qu'il eut au vray apperceu les croix 
rouges, parler a ses gens, ausquelz il dist: « Mes 
» amys, au combat sommes venuz. Je vous 
» prie que chascun ait son honneur pour re- 
» commandé; et si vous ne me voyez faire au- 
» jourd’huy mon debvoir, réputez-moy lasche et 
» meschant toute ma vie. » Tous respondirent : 
« Allons, cappitaine, donnous dedans, n’atten- 
» dons pas qu’ilz ayent l’honneur de commencer. » 

Alors baissérent la veue , et en criant France! 
France! se mettent au grant galop pour char- 
ver leurs ennemys , lesquelz, d’une asscurée et 
fiére contenance, a course de cheval, criant 
Espaigne! Sant Yago! a la pointe de leurs 
lances gaillardement les receurent. Et en ceste 
premiere rencontre en furent portez par terre 
de tous les deux costez , qui furent relevez par 
leurs compaignons a bien grant peine. Le com- 
bat dura une bonne demye-heure, qu’on n’eust 
sceu juger qui avoit du meilleur ; et comme 
chascun en désiroit l'yssue a sa gloire, se li- 
vrerent les ungs aux autres , comme s’ilz feus- 
sent tous fraiz, ung trés-périlleux assault. Mais 
comme chascun peult assez entendre , en telles 
choses est de nécessité que l’ung ou l’autre de- 
moure vaincqueur : si advint si bien au bon 
Chevalier, ayeeques la grant peine qu’il y mist 
et le courage qu'il donnoit a ses gens, qu’en ce 
derrenicr assault rompit les Espaignolz; et y 

1 C. D. M., T. IV. 


613 
demoura sur le champ de mors jusques au nom- 
bre de sept , et bien autant de prisonniers. Le 
reste se mist 4 la fuyte, desquelz estoit ledit 
cappitaine domp Alonce; mais de prés pour-. 
suivy par le bon Chevalier, qui souvent luy es- 
crioit: Journe , homme-d’armes ! grand honte 
te sera mourir en fuyant! voulut plustost eslire 
honneste mort que honteuse fuyte, et comme 
un lyon eschauffé se retourne contre ledit bon 
Chevalier, auquel il livra aspre assault; car sans 
eulx reposer se donnérent cinquante coups d’es- 
pée. Ce pendant fuyoient tousjours les autres 
Espaignolz , qui avoient habandonné leur cap- 
pitaine , et laissé seul. Ce néantmoins gaillarde- 
ment se combatoit ; et si tous les siens eussent 
fait comme luy , je ne scay qui en fin eust eu 
du meilleur. Bref , aprés avoir longuement com- 
batu par les deux cappitaines, le cheval de 
domp Alonce se recreut, et ne vouloit tirer 
avant. Quoy voyant par icelluy bon Chevalier, 
dist ces parolles : « Rendz-toy, homme-d’armes, 
» ou tu es mort. — A qui, respondit-il, me 
» rendray-je? — Au cappitaine Bayart , dist le 
» bon Chevalier. » 

Alors domp Alonce , qui desja avoit ouy par- 
ler de ses faictz vertueux , aussi qu'il congnois- 
soit bien ne pouvoir eschapper, pour estre de 
toutes pars enclos , se rendit , et luy bailla son 
espée, qui fut receue a grant joye. Puis se mis- 
rent les compaignons.au retour vers leur garni- 
son , joyeulx de la bonne fortune que Dieu leur 
avoit ce jour donnée , car ilz n’y perdirent ung 
seul homme; bien y en fut blessé cinq ou six , 
et deux chevaulx tuez , mais ilz avoient des pri- 
sonniers pour les récompenser. Eulx arrivez a 
la garnison , le bon Chevalier, filz adoptif de 
dame courtoisie , qui desja par le chemin avoit 
entendu de quelle maison estoit le seigneur 
domp Alonce , le fist loger en une des belles 
chambres du chasteau , et luy donna une de ses 
robes, en luy disant ces parolles : « Seigneur 
» domp Alonce , je suis informé , par les autres 
» prisonniers qui sont céans , que vous estes de 
bonne et grosse maison, et, qui mieulx 
» vault, de vostre personne grandement re- 
» nommeé en prouesse ; parquoy ne suis pas dé- 
» libéré vous traicter en prisonnier ; et si vous 
» me voulez promettre vostre foy de ne partir 
» de ce chasteau sans mon congé , je le vous: 
» bailleray pour toute prison. I] est grand: 
» vous vous y esbatrez parmy nous autres jus- 
» ques & ce que vous ayez composé de vostre 
» raencon et icelle payée , en quoy me trouve- 
» rez tout gracieux. — Cappitaine , respondit 
» domp Alonce, je vous remercie de vostre 
» courtoisie , vous asseurant sur ma foy ne par- 
33 

» tir jamais de céans sans vostre congé. » Mais 
il ne tint pas bien sa promesse , dont mal luy 
en print a la fin, comme vous orrez cy-aprés. 
Toutesfois ung jour, comme ilz devisoient en- 
semble , composa domp Alonce de sa raencon a 
mil escus. 


XD 
CHAPITRE XxX. 


Comment domp Alonce de Soto-Majore se vou- 
lut desrober par le moyen d’un Albanoys 
qui le garnit @ung cheval; mais il fut re- 
pris sur le chemin et resserré en plus forte 
prison. 


Quinze ou vingt jours fut domp Alonce avec- 
ques le cappitaine Bayart, dit le bon Chevalier, 
et ses compaignons , faisant grant chére, allant 
et venant par tout le chasteau , sans ce que per- 
sonne luy dist riens ; car il y estoit sur sa foy 
qu’on estimoit qu’il ne romproit jamais. II en 
alla autrement , combien que de luy , ainsi qu’il 
dist aprés, n’y avoit aucune faulte, ains s’ex- 
cusoit que, pource qu’il ne venoit nulz de ses 
gens devers luy, alloit quérir sa raencon luy- 
mesmes pour icelle envoyer au bon Chevalier, 
qui estoit de mil escus. Toutesfois le cas fut 
tel : domp Alonce, allant et venant par le chas- 
teau , se fascha; et ung jour, devisant avecques 
ung: Albanoys qui estoit de la garnison du 
chasteau,, luy dist : « Vienca, Théode, si tu 
» me veulx faire ung bon tour, tu me le feras 
» bien, et je te prometz ma foy que tant que je 
» vivray n’auras faulte de biens. Ii m’ennuye 
» d’estre icy, et encores plus que je n’ay nou- 
» velles de mes gens. Si tu veulx faire provision 
» d’ung cheval pour moy , considére que je ne 
» suis en ceste place aucunement garde ; je me 
» sauveray bien demain matin. Il n’y a que 
» quinze ou vingt milles jusques a la garnison 
» de mes gens: j’auray fait cela en quatre heu- 
» res, et tu viendras avecques moy. Je te feray 
» fort bien appoincter, et si te donneray cin- 
» quante ducatz. » 

L’Albanoys , qui fut avaricieux , le promist , 
combien qu’il lui dist devant : « Seigneur, jay 
» entendu que vous estes sur vostre foy par ce 
» chasteau : nostre cappitaine vous en feroit 
» querelle. — Je ne veulx pas rompre ma foy, 
» dist domp Alonce ; il m’a mis 4 mil ducatz de 
» raencon, je les luy envoyeray : je ne suis 
» obligé a autre chose. — Bien doncques , dist 
» Théode I’ Albanois , il n’y aura point de faulte 
» que demain, au point du jour, je ne soye a 
»-eheval a la porte du chasteau : quant elle ou- 

» vrera , faictes semblant de venir a l’esbat , et 
» vous trouverez le vostre. » Cela fat aocordeé 
entre eulx , et exécuté le lendemain; car, ainsi 
qu’il fut proposé , se trouvérent si bien & point, 
que sans ce que le portier s’en donnast autrement 
garde, pource que desja estoit adverty qu’il es- 
toit sur sa foy, parquoy le laissoit aller et venir, 
domp Alonce monta a cheval et s’en alla tant 
qu’il peut. Ne demoura guéres que le bon Che- 
valier, qui estoit vigillant, vfot en la basse- 
court du chasteau, et demanda ou estoit son pri- 
sonnier, car tous les matins se desduysoit 
avecques luy; mais personne ne luy peut en- 
seigner. Si fut esbahy, et vint au portier, au- 
quel il demanda s’il l’avoit point veu. Il dist que 
ouy , des le point du jour et prés de la porte. 
La gueéte sonna pour scavoir ou il estoit ; mais 
il ne fut point trouvé, ne aussi ledit Théode, 
Albanoys. Qui fut bien marry? ce fut le bon 
Chevalier. 

Si commanda a ung de ses souldars nommé 
Le Basco, et lui dist : « A coup, montez a dili- 
» gence a cheval vous dixiesme, et picquez droit 
» vers Andre, veoir si trouverez nostre prison- 
» nier ; et si le trouvez, faictes qu’il soit ramené 
» mort ou vif; et si ce meschant Albanoys est 
» empoigne, qu’il soit ramené aussi; car il sera 
» pendu aux créneaulx de céans, pour exemple 
» de ceulx qui vouldroient ung autre fois faire le 
» lasche tour qu’il a fait. » 

Le Basque ne fist autre délay, mais inconti- 
nent monta a cheval ; et 4 pointe d’esperon, sans 
regarder qui alloit aprés luy, combien qu’il fut 
trés-bien suyvy, prist son chemin vers Andre, 
ou a environ deux milles trouva domp Alonce 
descendu, qui habilloit les sangles de son che- 
val , qui estofent rompues ; lequel, quant il ap- 
perceut qu’il estoit poursuyvy, cuyda remonter, 
mais il ne peut. Si fut actainct , repris et re- 
monté. Théode ne fut pas si fol de se laisser 
prendre , car il scavoit bien qu’il y alloit de la 
vie. Si se sauva dedans Andre, et domp Alonce 
ramené a Monervyne, ou quant le seigneur bon 
Chevalier le veit, lui dist : « Hé! comment, sei- 
» gneur domp Alonce, vous m’avez promis vos- 
» tre foy ne partir de céans sans mon congé, et 
» vous avez fait le contraire! Je ne me fieray 
» plus en vous, car ce n’est pas honnestement 
» fait en gentil-homme dese desrober d’une place 
» quand on y est sur sa foy. » Domp Alonce res- 
pondit : « Je n’estois pas délibéré en riens vous 
» faire tort ; vous m’avez mis & mil escus de ran- 
» con, dedans deux jours les vous eusse en- 
» voyez : et ce qui m’en a fait partir a esté de 
» desplaisir que jay pris pour n’avoir aucunes 
» nouvelles de mes gens. » 


SANS PAOUR ET SANS REPROUGHE. 


Le bon Chevalier, qui estoit encores tout cour- 
roucé, ne prist pas ses excuses en payement, 
ains le fist mener en une tour, et en icelle le tint 
quinze jours, sans toutesfois le mettre en fers, 
ne faire autre injure; ains de son boire et man- 
ger estoit si bien traité que par raison s’en po- 
voit bien contenter. Au bout de quinze jours, 
vint une trompette demander sauf-conduyt pour 
ung de ses gens qui luy vouloit apporter l’argent 
de sa rancon. Il fut baillé , et par ainsi l’argent 
apporté deux jours aprés : parquoy le seigneur 
domp Alonce fut de tous pointz délivré. Si print 
congé du bon Chevalier et de toute la compai- 
gnie assez honnestement, puis s’en retourna a 
Andre. Mais devant son partement, il veit 
comme icelluy bon Chevalier donna entiére- 
ment l’argent de sa rancon a ses souldars , sans 
pour Juy en retenir ung seul denier. 


O<KD 
CHAPITRE XXI. 


Comment le seigneur domp Alonce de Sotio- 
Majore se plaignit a tort du traictement que 
luy avoit fait le bon Chevalier, dont ilz vin- 
drent au combat. 


Quant le seigneur domp Alonce fut arrivé a 
Andre, de tous ses compaignons et amys cut 
recueil merveilleux ; car, a dire Ja vérité, il n’y 
avoit homme en toute l’armée des Espaignols 
plus estimé que luy, ne qui plus désirast les ar- 
mes. Si le confortérent le mieulx qu’ils peurent, 
luy remonstrant qu’il ne se devoit point fascher 
d’avoir esté prisonnier ; que c’estoient fortunes 
de guerre perdre une fois, et gaigner l'autre ; 
et qu’il suffisoit que Dieu I’eust rendu sain et 
sauf parmy ses amys. Aprés plusieurs propos, 
luy fut demandé de la facon et maniére de vivre 
du bon Chevalier, quel homme c’estoit, et com- 
ment durant sa prison il avoit esté traicté avec- 
ques luy. A quoy respondit domp Alonce : « Je 
» vous prometz ma foy, Messeigneurs, que quant 
»& la personne du seigneur de Bayart , je ne 
» cuyde point que ou monde il y ait ung plus 
» hardy gentil-homme, ne qui moins soit oy- 
» seux, car s'il ne va 4 la guerre , sans cesse fait 
» quelque chose en sa place avecques ses soul- 
» dars, soit A luyter, saulter, gecter la barre , et 
» tous autres honnestes passe-temps que scavent 
» faire gentilz-hommes pour eulx exercer. De 
» libéralité il n’est point son pareil, car cela ay-je 
» veu en plusieurs maniéres : mesmement quant 
» il receut les mil ducatz de ma rancon , devant 
» moy les départit a ses souldars , et n’en retint 
» ung seul ducat. Brief, a vray dire, s’il vit lon- 

» guement, il est pour parvenir a haultes choses; 
» mais quant a ce que me demandez du traicte- 
»ment qu'il m’a fait, je ue m’en scauroye 
» trop louer. Je ne scay si ce a esté de son com- 
» mandement ; mais ses gens ne m’ont pas traicté 
» en gentil- homme, ains trop plus rudement 
» quils ne devoient , et ne m’en contenteray de 
» ma vie. » 

Les ungs s’esbahissoient de ses parolles , con- 
sidéré l’honnesteté que l’on disoit estre au bon 
Chevalier; les autres disoient qu’on ne trouve 
jamais belle prison; aucuns lui en donnoient 
blasme. Et furent tant avant ces parolles, que, 
par ung prisonnier de ja garnison de Monervyne 
qui retourna, fut amplement informé le bon 
Chevalier comment domp Alonce se plaignoit 
oultrageusement du mauvais traictement qu'il 
disoit luy avoir esté fait, et en jectoit grosses 
parolles peu honnestes; dont il s’esmerveilla 
grandement, et sur l’heure fist appeler tous ses 
gens , ausquelz il dist : « Messeigneurs, véla 
» domp Alonce qui se plainct parmy les Espai- 
» gnols que je l’ay si meschamment traicté que 
» plus n’eusse peu : vous scavez tous comment il 
» en va. Ii m’est advis qu’on n’eust sceu mieulx 
» traicter prisonnier qu’on a fait lui devant qu'il 
» sesforcast d’eschapper; ne depuis, combien 
» qu’i] ait esté plus resserré, ne luy a-l’on fait 
» chose dont il se doive plaindre. Et sur ma foy 
» si je pensois qu’on luy eust fait tort, je le vou- 
» drois amender envers luy : par quoy, je vous 
» prie, dictes-moi, si vous en avez apperceu quel- 
» que chose que je n’ay point entendu. » A quoy 
tous respondirent : « Cappitaine , quant c’eust 
» esté le plus grant prince d’Espaigne, vous ne 
» l’eussiez sceu mieulx traicter , et fait mal et 
» péché de s’en plaiudre ; mais les Espaignols 
» font tant les braves et sont si plains de gloire, 
» que c’est une dyablerie. — Par ma foy, dist 
» le bon Chevalier, je luy veulx bien escripre, 
» et Padvertir, combien que j’aye la fiebvre 
» quarte, que s'il veult dire que je l’aye mal 
» traicté, je lui prouveray le contraire par le 
» combat de sa personne a la mienne, a pied ou 
» & cheval, ainsi qu’il luy plaira. - 

Si demanda incontinent ung clerc , et escrip- 
vit unes lettres en ceste substance : « Seigneur 
» Alonce, j’ay entendu que , aprés vostre retour — 
» de ma prison, vous estes plainct de moy, et 
» avez semé parmy vos gens que je ne vous ai 
» pas traicté én gentil-homme. Vous scavez bien 
» le contraire : mais pource que si cela estoit 
» vray me seroit gros déshonneur , je vous ai 
» bien voulu escripre ceste lettre, par laquelle 
» vous prie rabiller autrement voz parolles de- 
» vant-ceulx qui les ont ouyes, en confessant , 

» comme la raison veult, le bon et honneste 
» traictement que je vous ai faict; et ce faisant, 
» ferez vostre honneur et rabillerez le mien, le- 
» quel contre raison avez foullé; et ou seriez 
» reffusant de Je faire, je vous déclaire que je 
» suis délibéré le vous faire desdire par combat 
» mortel de vostre personne 4 la mienne, soft a 
» pied ou a cheval, ainsi que mieulx vous plai- 
» ront les armes ; et & Dieu. De Monervyne , ce 
» dixiesme juillet. » Par une trompette qui estoit 
au vaillant et noble seigneur de La Palisse , 
qu’on appelloit La Lune, fut envoyée ceste lettre 


‘a ce seigneur domp Alonce, dedans la ville d’An-- 


dre; laquelle , quant il ’eut leue, sans en de- 
mander conseil a personne, luy fit responce par 
Ya mesme trompette, et escripvit unes lettres 
contenant ces motz : « Seigneur de Bayart, j’ay 
‘» veu vostre lettre que ce porteur m’a baillée, et 
» entre autres choses dictes dedans icelle avoir 
» esté par moy semé parolles devant ceulx de 
» ma nation que ne m’avez pas traicté en gentil- 
» homme, moy estant vostre prisonnier, et que, 
» se ne m’en desdiz, estes délibéré de me com- 
» batre. Je vous déclaire qu’oncques ne me des- 
» diz de chose que j’aye dicte, et n’estes pas 
» homme pour m’en faire desdire. Parquoy du 
» combat que me présentez de vous a moy, je 
» Paccepte entre cy et douze ou quinze jours, a 
» deux milles de ceste ville d’Andre , ou ailleurs 
» que bon vous semblera. » La Lune donna ceste 
responce au bon Chevalier, qui n’en eust pas 
voulu tenir dix mille escus , quelque maladie 
qu'il eust. Si lui remanda incontinent qu'il ac- 
ceptoit le combat, sans se trouver en faulte au 
jour de l’assignation. La chose ainsi promise et 
accordée , le bon Chevalier en advertit inconti- 
nent le seigneur de La Palisse, qui estoit homme 
fort expérimenté en telles choses , et le prist 
aprés Dieu pour son guydon, et son ancien com- 
paignon Bellabre. Si commenca a approcher le 
jour du combat, qui fut tel que vous orrez. 


CHAPITRE XXII. 


Comment le bon Chevalier sans paour et sans 
reprouche combatit contre domp Alonce de 
Soto-Majore , et le vainquit. 


Quant ce vint au jour assigné du combat, le sei- 
eneur de La Palisse, acompaigné de deux cens 
hommes-d’armes (car desja avoient les deux 
combatans cest accord l'ung a l’autre ) , amena 
son champion sur fe camp, monté sur ung fort 
bel et bon coursier, et vestu tout de blanc , par 
humilité. Encores n’estoit point venu le seigneur 

Alonce. Si alla La Lune le haster, auquel de- 
manda en quel estat estoit le seigneur de Bayart. 
Ii respondit qu’il estoit & cheval, en habille- 
ment d’homme -d’armes. « Comment! dist-il , 
» cest a moy a eslire les armes, et a luy le 
» camp. Trompette, va luy dire que je veux 
» combatre a pied. » Or, quelque hardiesse que 
monstrast le seigneur Alonce, il eust bien voula 
n’en estre pas venu si avant ; car jamais n’eust 
pensé , veu la maladie qu’avoit alors le bon Che- 
valier, qu’il eust jamais voulu combatre a pied. 
Mais quant il veit que desja estoient les choses 
prestesa vuyder, s’advisa d’y combatre pour beau- 
coup de raisons : l'une, que a cheval, en tout le 
monde, on n’eust sceu trouver ung plus adroit 
gentil-homme que le bon Chevalier; autre, que 
pour la maladie qu’il avoit , en seroit beaucoup 
plus foible ; et cela le mettoit en grant espoir de 
demourer vainequeur. La Lune vint vers le bon 
Chevalier , auquel il dist : « Cappitaine, il y a 
» bien des nouvelles; vostre homme dit a ceste 
» heure qu’il veult combatre a pied, et qu'il 
» doit eslire les armes. » Aussi estoit-il vrai; 
mais toutesfois avoit desja esté auparavant 
conclud que Je combat se feroit 4 cheval, en 
acoustrement d’homme-d’armes; mais par la 
sembloit advis que le seigneur domp Alonce 
voulsist fuyr la lice. 

Quant icelluy bon Chevalier eust escouté la 
trompette , demoura pensif ung bien peu, car 
le jour mesmes avoit eu sa flebvre. Néantmoins, 
dung courage lyonicque, respondit: « La Lune, 
» mon amy, allez le haster, et luy dictes qu'il 
» ne demourera pas pour cela que aujourd’huy 
ne répare mon honneur, aydant Dieu; et si 
» le combat ne luy plaist a pied , je le feray 
» tout ainsi qu'il advisera. » Si fist cependant 
le bon Chevalier dresser son camp , qui ne fut 
que de pierres grosses mises l’une pres de l’au- 
tre; et s‘en vint mettre a lung des boutz, 
acompaigneé de plusieurs bons , hardis et vaillans 
cappitaines, comme les seigneurs de La Palisse, 
d’Oroze , d'Hymbercourt, de Fontrailles , le 
baron de Béarn et plusieurs autres, lesquelz 
tous pryoient Nostre-Seigneur qu'il voulsist 
estre en ayde & leur champion. 

Quant La Lune fut retourné devers le sei- 
gneur Alonce, et qu'il congneut que plus n’y 
avoit de remede quc, pour son honneur, ne 
viensist au combat, s’en vint tres-bien acom- 
paigne , comme du marquis de Licite, de domp 
Diégo de Guynonnes, lieutenant du grand cap- 
pitaine Gonssalle Ferrande, domp Pedro de 
Haldes , domp Francesque d’Alteméze, et plu- 
sieurs autres , qui ’acompaignerent jusques sur 
camp, ou luy arrive envoya les armes au bon 

Chevalier pour en avoir le choix , qui estoient 
d’ung estoc et d’ung poignart. Eulx armez de 
gorgerin et secréte , il ne s’amusa point a choi- 
sir; mais quant il eut ce qui luy falloit, ne fist 
autre dilation , ains par ung des boutz fut mis 
dedans le camp par son compaignon Bellabre, 
qu'il print pour son parrain , et le seigneur de 
La Palisse pour la garde du camp de son costé. 
Le seigneur domp Alonce entra par l'autre 
bout , ou le mist son parrain domp Diégo de 
Guyonnes; et pour la garde du camp de sa 
part fut domp Francesque d’Alteméze. Quant 
tous deux furent entrez , le bon Chevalier se 
mist a deux genoulx , et fist son oraison a Dieu ; 
puis sé coucha de son long et baisa la terre ; 
et en se relevant fist le signe de la croix , mar- 
chant droit 4 son ennemy, aussi asseuré que 
s'il eust esté en ung palais 4 dancer parmy !es 
dames. Domp Alonce ne monstroit pas aussi 
quwil feust de riens espoventé; ains venant de 
droit fil au bon Chevalier, luy dist ces parolies : 
« Seignor de Bayardo , que me quérez ?» Lequel 
en son langrige respondit : « Je veulx deffen- 
» dre mon honneur. » Et sans plus de parolles 
se vont approcher, et de venue se ruérent chas- 
cun ung merveilleux coup d’estoc, dont de 
celluy du bon Chevalier fut ung peu blessé le 
seigneur Alonce au visaige , en coulant. Croyez 
que tous deux avoient bon pied et bon ceil , et 
ne vouloient ruer coup qui feust perdu. Si ja- 
mais furent veuz en camp deux champions 
mieulx semblans preud’hommes, croyez que 
non. Plusieurs coups se ruérent |’ung sur l’au- 
tre , sans eulx attaindre. Le bon Chevalier, qui 
congnut incontinent la ruze de son ennemy, qui 
incontinent ses coups ruez se couvroit du vi- 
saige , de sorte qu'il ne luy povoit porter dom- 
mage, s'advisa d’une finesse : c’est que, ains? 
que domp Alonce leva le bras pour ruer ung 
coup , le bon Chevalier leva aussi le sien ; mais 
il tint l’estoc en l’air sans jecter son coup , et, 
comme homme asseuré, quant celluy de son 
ennemy fut passé , et il le peut choisir a descou- 
vert, luy va donner ung si merveilleux coup 
dedans la gorge, que, nonobstant Ja bonté du 
gorgerin, l’estoc entra dedans la gorge quatre 
bons doys, de sorte qu’il ne le povoit retirer. 
Domp Alonce se sentant frappé a mort, laissa 
son estoc, et va saisir au corps le bon Chevalier, 
qui le prist aussi comme par manieére de luyte, 
et se promeneérent si bien que tous deux tum- 
bérent a terre, Pung prés de I’autre. Le bon 
Chevalier, diligent et soubdain , prent son poi- 
gnart et le mect dedans les nazeaulx de son en- 
nemy, en luy escriant : Rendez-vous, seigneur 
Alonce, ou vous estes mort! Mais il v’avoit 

garde de parler, car desji estoit passe. Alors 
son parrain, domp Diégo de Guyonnes, com- 
menca 4 dire: Seignor Bayardo, ja es moerto; 
vincido aveiz. Ce qui fut trouvé incontinent, 
car plus ne remua pied ne main. Qui fut bien 
desplaisant , ce fut le bon Chevalier; car s'il 
eust eu cent mil escus , il les eust voulu avoir 
donnez, et il l’eust peu vaincre vif. Ce néant- 
moins , en congnoissant la grace que Dieu luy 
avoit faicte , se mist a genoulx, le remerciant 
trés-humblement, puis baisa par trois fois la 
terre. Aprés tira son ennemy hors du camp, et 
dist & son parrain. « Seigneur domp Diégo, en 
ay-je assez fait? » Lequel respondit piteuse- 
ment : 7ropo, seignor Bayardo, per l’ondre 
d’Espaigne. « Vous scavez, dist le bon Cheva-. 
» lier, qu'il est & moy de faire du corps 4 ma 
» voulenté : toutesfois je le vous rends; et 
» vrayement je vouldrois , mon honneur saufve,. 
» qu'il feust autrement. » 

Brief, les Espaignolz emportéerent leur cham- 
pion en lamentables plains, et Jes Francois. 
emmentrent le leur, avecques trompettes et. 
celérons, jusques en la garnison du bon seigneur 
de La Palisse, ou , avant que faire autre chose , 
le bon Chevalier alla al’église remercier Nostre- 
Seigneur, et puis aprés firent la plus grant joye — 
du monde ; et ne se povoient tous les gentilz-. 
hommes saouller de donner louenge au bon 
Chevalier ; tellement que par tout le royaulme, 
non seullement entre les Francois , mais aussi 
entre les Espaignolz, estoit tenu pour ung des 
acompliz gentilz-hommes qu’on sceust trouver. 


OCO 
CHAPITRE XXIII. 


D’ung combat qui fut au royaulme de Naples 
de treize Espaignols contre treize Francois, 
ott le bon Chevalier fist tant d’armes qu'il: 
emporta le pris sur tous. 


On scet assez que, entre toutes autres nations, 
Espaignolz sont gens qui d’eulx-mesmes ne se 
veullent pas abaisser, et ont tousjours l’honneur. 
& la bouche : et combien que la nation soit. 
hardie , s’ilz avoient autant de prouesse que de. 
bonne myne, il n’y auroit gens en.ce monde. 
qui durast a eux. Ja avez entendu comment le 
bon Chevalier deffist le seigneur domp Alonce 
de Soto-Majore , dont les Espaignolz avoient 
grant dueil au cueur, et cherchoient _chascun 
jour le moyen pour eulx venger. Il y eut entre 
les Francois et eulx , peu de jours apres le tres- 
pas du seigneur Alonce, une trefve de deux 
moys. La raison pourquoy, je ne la scay pas. 

Tant y a que durant icelle trefve les Espaignolz 
s’alloient esbatre prés des garnisons francoises, 
ot hors des places trouvoient aucunesfois des 
Francois qui pareiliement s’esbatoient et avoient 
souvent parolles ensemble; mais tousjours les- 
ditz Espaignolz ne demandoient que riote. Ung 
jour entre les autres une bende de treize gentilz- 
hommes espaignolz, hommes-d’armes, et tous 
bien montez, se va embatre jusques prés de la 
garnison du bon Chevalier, ou I’estoit venu 
veoir le seigneur d’Oroze , de la maison d’Urfé, 
ung trés-gentil cappitaine, qui eulx deux de 
compaignie estoient saillis de la place pour 
prendre l’air jusques 4 une demye-lieue, ou ilz 
vont rencontrer lesditz Espaignolz, qu’ilz salué- 
rent , et les autres leur rendirent le semblable. 
Iiz entrérent en propos de plusieurs choses ; et 
entre autres parolles ung Espaignol hardy et 
courageux , qui se nommoit Diégo de Bisaigne , 
lequel avoit esté de la compaignie du feu sei- 
gneur domp Alonce de Soto-Majore , et luy sou- 
venoit encore de sa mort, dist : « Messeigneurs 
» les Francois , je ne scay si ceste trefve vous 
» fasche point ; il n’y a que huyt jours qu’elle 
» est commencée , mais elle nous ennuye mer- 
» veilleusement. Si ce pendant qu’elle durera il 
» y avoit point une bende de vous autres, dix 
» contre dix, vingt contre vingt, ou plus ou 
» moins, qui se voulsissent combatre sur la 
» querelle de noz maistres , me ferois bien fort 
» les trouver de mon costé , et ceulx qui seront 
» vaincuz demoureront prisonniers des autres. » 
Sur ces parolles se regardeérent le seigneur d’O- 
roze et le bon Chevalier, qui dist : « Monsei- 
» gneur d’Oroze, que vous semble de ces pa- 
» rolles ? — Autre chose, dist-il , sinon que ce 
» gentil-homme parle tres-honnestement. Je 
» scaurois bien que luy respondre, mais je 
» vous prie tant que je puis que luy respondez 
» selon vostre oppinion. — Puis qu’il vous 
» plaist , dist le bon Chevalier, je luy en diray 
» mon advis. Seigneur, mon compaignon et 
» moy avons trés-bien entendu voz parolles ; 
» et, a vous ouyr, désirez merveilleusement les 
» armes, nombre contre nombre. Vous estes icy 
» treize hommes-d’armes. Si vous avez vouloir 
» d’aujourd’huy en huyt jours vous trouver a 
» deux milles d’icy montez et armez,mon coms 
» paignon et moy vous en aménerons treize au- 
» tres. Et qui aura bon cueur, si le monstre. » 
Alors tous les Espaignolz en leur langage res- 
pondirent : Nous le voulons. Ilz s’en retourne- 
rent , et le seigneur d’Oroze et le bon Chevalier 
aussi, dedans Monervyne ; lesquelz assemble- 
rent leurs compaignons, et au jour assigné se 
trouvérent sur le lieu promis aux Espaignolz, 

qui pareillement s’y rendirent. De toutes les 
deux nations y en avoit plusieurs autres qui les 
estoient venuz veoir. Iiz limitérent leur camp, 
soubz condition que celluy qui passeroit oultre 
demoureroit pour prisonnier, et ne combatroit 
plus du jour; pareillement , celluy qui seroit 
mis a pied ne pourroit plus combatre ; et ou cas 
que jusques a la nuyt l’une bende n’cust peu 
vaincre l'autre , et n’en demourast-il que l'ung 
a cheval , Je camp seroit finy, et pourroit rem- 
mener tous ses compaignons francz et quictes , 
lesquelz sortiroient en pareil honneur que les 
autres hors dudit camp. Pour faire fin, les 
Francois se misrent d’ung costé et les Espai- 
gnolz d’ung autre. Tous avoient lance en I’ar- 
rest. Si picquérent leurs chevaulx ; mais lesditz 
Espaignolz ne taschérent pas aux hommes, ains 
a tuer les chevaulx , ce qu’ilz firent jusques au 
nombre de unze, et ne resta a cheval que le 
seigneur d’Oroze et le bon Chevalier : mais 
ceste tromperie ne servit de guéres aux Espai- 
gnolz , car oncques puis leurs chevaulx ne vou- 
lurent passer oultre, quelque coup d’espron 
qu’ilz sceussent bailler. Et Jesditz seigneur d’0- 
roze et bon Chevalier, menu et souvent, leur 
livroient aspres assaulx ; puis quant la grosse 
troppe les vouloit charger, se retiroient derriére 
les chevaulx mors de leurs compaignons , ou ilz 
estoient comme contre ung rempart. Pour con- 
clusion , les Espaignolz furent bien frotez; et 
combien qu’ilz feussent treize a cheval contre 
deux , ne sceurent obtenir le camp , jusques a 
ce que la nuyt feust survenue , sans riens avoir 
gaigne : parquoy conyint a chascun sortir, suy- 
vant ce qu’ilz avolent accordé ensemble ; et de- 
moura l’honneur du combat aux Francois , car 
ce fut trés-bien combatu durant quatre heures 
deux contre treize sans estre vaincuz. Le bon 
Chevalier sur tous y fist d’armes tant que son 
bruyt et renommée en augmenterent assez. 

CHAPITRE XXIV. 


Comment le bon Chevalier print ung trésorier 
et son homme qui portotent quinse mille 
ducats au grand canpitaine Gonssalle Fer- 
rande, ct ce qwil en fist. 


Environ ung moys apres ce combat, que les 
trefves furent faillies, fut le bon Chevalier ad- 
verty par ses espies que a Naples avoit ung tré- 
sorier qui chanzeoit monnoye a or , pour l’ap- 
porter la par ou estoit le grant cappitaine Gons- 
sale Ferrande, et ne povoit bonnement passer , 

que ce ne feust a trois ou quatre milles pres de 
sa garnison. I] ne dormit pas, depuis quiil le 
sceut, sans y faire faire si bon guet que l'on le 
vinst advertir qu’il estoit arrivé en une place que 
tenoient les Espaignolz, laquelle estoit seule- 
ment a quinze milles de Monervyne; et que 
le matin, acompaigné de quelques genétaires 
pour sa seureté, estoit délibéré se retirer devers 
le grant cappitaine. Le bon Chevalier, qui grant 
désir avoitd’empoigner cest argent, non pas pour 
luy, mais pour en départir a ses souldars , se 
leva deux heures devant jour, et s’en alla em- 
buscher entre deux petites montaignétes, acom- 
paigné de vingt chevaulx et non plus, et envoya 
d’ung autre costé son compaignon Tardieu avec- 
ques vingt-cing Albanoys, affin que s'il eschap- 
poit par ung costé, ne peust eschapper par I’au- 
tre. Or le cas advint tel : c'est que, environ les 
sept heures au matin, les escoutes dudit bon Che- 
valier vont ouyr bruyt de chevaulx, qui le luy 
vindrent dire. I] estuit si a couvert entre ces 
deux roches, qu’on feust aiséement passé sans 
l'appercevoir ; ce que firent les Espaignolz, qui 
au meillieu d’entre eulx avoient leur trésorier et 
son homme, lesquelz en bouges derriére leurs 
chevaulx avoient Jeur argent. Quant ilz furent 
oultre passez, ne fut fait autre demeure , sinon 
par le bon Chevalier et ses gens donner dedans, 
en criant ; France, France! a@ mort, a mort ! 
Quant lesditz Espaignolz se veirent ainsi char- 
gez, ct pris en désarroy , cuydant qu’il y eust 
beaucoup plus grant nombre de gens qu’il n’y 
avoit, se misrent en fuyte vers Barlete. Ilz fu- 
rent ung peu chassez, et non pas loing; car on 
n’en vouloit que au povre trésorier, lequel fut 
prins avecques son homme, et menez a Moner- 
vyne. Eulx arrivez, furent desployées leurs bou- 
ges, ou on trouva de beaulx ducatz. Le bon 
Chevalier les vouloit faire compter ; mais ledit 
trésorier en son langage espaignol luy dist : Non 


contaeiz, seignor, sona quinze mitia ducados;. 


qui trés-joyeulx fut de ceste prise. Sur ces en- 
trefaictes , va arriver Tardieu qui, quant il veit 
ceste belle monnoye, fut bien desplaisant qu'il 
n’avoit fait la prise. Toutesfois il dist au bon 
Chevalier : « Mon compaignon, je y ay ma part 
» comme vous, car jay esté de l’entreprise.— II 
» est vray, respondit le bon Chevalier en soubz- 
» riant; mais vous n’avez pas esté de la prise. » 
Et pour le faire débatre, dist encores : « Et quant 
» bien vous.en eussiez esté , vous estes soubz 
» ma charge ; je ne vous dopneray que ce qu'il 
» me plaira. » Sur cela se courroucea ledit Tar- 
dieu, et en jurant le nom de Dieu , dist qu’il en 
auroit la raison. Si s’en alla plaindre au lieute- 
nant-general du roy de France , qui manda le 

bon Chevalier, lequel viut incontinent. Luy ar- 
rivé, chascun dist sa raison; lesquelles ouyes, 
ledit lieutenant-général demanda les oppinions 
a tous les cappitaines : mais enfin fut par luy, 
suyvant ce qu'il avoit trouvé, dit que Tardieu 
n’y avoit riens, dont il fut bien marry. Toutes- 
fois il estoit joyeulx et fort plaisant homme; si 
se print a dire : « Par le sang Sainct-George, je 
v suis bien malheureux ! » Et puis s‘adressa au 
bon Chevalier, en disant : « Par Dieu! c’est tout 
» ung, car aussi bien me nourrirez vous tant 
» que serons en ce pays. » Lequel se print a 
rire; et pour cela ne laissérent pas de retourner 
ensemble a Monervyne, ot quant ilz furent ar- 
rivez le bon Chevalier devant Tardieu , et pour 
plus le faire débatre, fist les ducatz apporter, et 
iceulx desployer sur une table, et puis dist : 
« Compaignon, que vous en semble? vécy pas 
» belle dragée ? — Et ouy, de par tous les dya- 
» bles , respondit-il; maisje n’y ay riens. Je 
» vouldrois estre pendu par le sang Dieu ; car 
si j’avoye seulement la moytié de cela, jamais 
» n’auroye faulte de biens, et serois homme de 
» bien toute ma vie. — Comment, compaignon, 
» dist le bon Chevalier, ne tiendra-il que a cela 
» que ne soyez asseuré de vostre vie en ce 
» monde? Et vrayement ce que n’avez peu ne 
» sceu avoir par force, je le vous donne de bon 
» cueur et de bonne voulenté, et en aurez la 
» droicte moytié. » Si les fist incontinent comp- 
ter, et luy livra sept mil cing cens ducatz. 
Tardieu qui cuydoit auparavant que ce feust 
une mocquerie, quant il se veit saisy se gecta a 
deux genoulx , ayant de joie les larmes aux 
yeulx, et dist : « Hélas! mon maistre , mon 
» amy, Comment pourray-je jamais satisfaire 
» les biens que me faictes? Oncques Alexandre 
» ne fist pareille libéralité. — Taisez- vous, com- 
» paignon : si j’avoye la puissance , je ferois 
» beaucoup mieulx pour vous. » De fait, toute sa 
vie en fut riche Tardieu; car au moyen de cest 
argent, aprés qu’ilz furent retournez de Naples, 
vint en France, ou: en son pays espousa une hé- 
ritiére, fille d’ung seigneur de Sainct-Martin , 
qui avoit trois mille livres de rente. Il faut sca- 
voir que devindrent les autres sept mil cing 
cens ducatz. Le bon Chevalier sans paour et 
sans reprouche, le cueur nect comme la perle ,. 
fist appeller tous ceulx de la garnison, et chas- 
cun selon sa qualité les departit, sans en retenir 
ung seul denier; puis dist au trésorier : « Mon 
» amy, je scay bien que si je vouloye j’auroys 
» bonne rancon de vous ; mais je me tiens con- 
» tant de ce que jay eu. Quant vous et vostre 
» homme vouldrez partir, je vous feray conduyre 
» seurement en quelque place de voz gens que 

» vouldrez ; et si ne vous sera rien osté de ce 
» qui est sur vous, ne vous fouillera-l’on point. » 
Si avoit-il vaillant a luy, en bagues ou en ar- 
gent, cing cens ducatz et mieulx. Qui fut bien 
aise fut ce povre trésorier, lequel, par une trom- 
pette du bon Chevalier, auquel ii donna trois 
escuz, fut conduyt jusques 4 Barléte avecques 
son homme, bien eureux, veu la fortune qui luy 
estoit advenue , d’estre tumbé en si bonne 
main. 


N 

CHAPITRE XXV. 


Comment le bon chevalier garda ung pont sur 
la riviére du Garillan, luy seul, Pespace de 
demye-heure, contre deux cens Espaignols. 


Assez avez peu veoir une autre histoire com- 
ment ou royaulme de Naples, et vers Ja fin de 
la guerre qui fut entre Francoys et Espaignolz, 
se tint longuement l’armée desdits Francois sur 
le bort d’une riviére dicte le Garillan; et lar- 
mée des Espaignolz estoit de l’autre costé. Il 
faut entendre que s'il y avoit du costé des Fran- 
gois de vertueux et gaillards cappitaines , aussi 
avoit-il du costé des Espaignolz, et entre autres 
le grant cappitaine Gonssalle Ferrande, homme 
sage et vigilant, et ung autre appellé Pédro 
de Pas, lequel n’avoit pas deux couldées de 
hault , mais de plus hardye créature n’eust-on 
sceu trouver; et si estoit si fort bossu et si 
petit , que quant il estoit 4 cheval on ne luy 
voyoit que la teste au dessus de la selle. Ung 
jour s’advisa ledit Pédro de Pas de faire ung 
alarme aux Francois, et avecques cent ou six 
vingts chevaulx se mist a passer la riviere de 
Garillan en ung certain lieu ou il scavoit le gué, 
et avoit mis ung homme de pied derriére chascun 
cheval, garny de hacquebute. Il faisoit cest alar- 
me affin que l’armée y courust , qu’on haban- 
donnast le pont, et que ce pendant leur force y 
vint et le gaignast. Il exécuta trés-bien son en- 
treprise, et fist au camp des Francois ung aspre 
et chault alarme, ow ung chascun se retiroit , 
cuydant quece feust tout i’effort des Espaignolz; 
mais non estoit. 

Le bon Chevalier, qui désiroit tousjours estre 
prés des coups, s’estoit logé joignant du pont , 
et avecques luy ung hardy gentil-homme, qui 
se nommoit lescuyer Le Basco , escuyer d’es- 
cuyrie du roy de France Loys douziesme; les- 
quels commencérent a eulx armer quant ils ouy- 
rent le bruyt (silz furent bientost pretz et mon- 
tez a cheval, ne fault pas demander ) , délibérez 

d’aller ot l’affaire estoit. Mais en regardant le 
bon Chevalier par dela la riviére, va adviser 
environ deux cens chevaulx des Espaignolz, qui 
venoient droit au pont pour le gaigner : ce qu’ilz 
eussent fait sans grande résistance, et cela estoit 
la totalle destruction de l’armée francoise. Si 
commenca a dire 4 son compaignon : « Monsei- 
» gneur l’escuyer, mon amy , allez vistement 
» quérir de noz gens pour garder ce pont , ou 
» nous sommes tous perduz ; ce pendant je met- 
» tray peine de les amuser jusques & vostre ve- 
» nue; mais hastez-vous; » ce qu'il fist. Kt le 
bon Chevalier, la lance au poing, s’en va au bout 
dudit pont, ot de lautre costé estoient desja les 
Espaignolz prestz & passer; mais comme lyon 
furieux va mettre sa lance en arrest, et donna 
en la troppe qui desja estoit sur ledit pont. De 
sorte que trois ou quatre se vont esbranler , 
desquelz en cheut deux en l’eaue, qui oncques 
puis n’en relevérent, car la riviére estoit grosse 
et profonde. Cela fait, on luy tailla beaucoup 
d’affaires ; car si durement fut assailly, que sans 
trop grande chevalerie n’eust sceu résister : 
mais comme ung tigre eschauffé s’acula a la 
harriére du pont, a ce quils ne gaignassent le 
derriére, et 4 coup d’espée se deffendit si trés- 
bien, que les Espaignolz ne scavoient que dire, 
et ne cuydoient point que ce feust ung homme , 
mais ung ennemy. Brief, tant bien et si longue- 
ment se maintint, que Il’escuyer Le Basco , son 
compaignon, luy amena assez noble secours , 
comme de cent hommes-d’armes ; lesquelz arri- 
vez, firent ausditz Espaignolz habandonner du 
tout le pont, et les chassérent ung grant mille 
dela. Et plus eussent fait, quant ilz apperceu- 
rent une grosse troppe de leurs gens, de sept a 
huyt cens chevaulx, qui les venoient secourir. 
Si dist le bon Chevalier & ses compaignons: 
« Messeigneurs, nous avons aujourd’huy assez 
» fait d’avoir sauvé nostre pont; retirons-nous 
» le plus serréement que nous pourrons. » 
Son conseil fut tenu a bon; si commencérent 
a eulx retirer le beau pas. Tousjours estoit le 
bon Chevalier le derrenier , qui soustenoit toute 
la charge ou la pluspart , dont au long aller se 
trouva fort pressé & l’occasion de son eheval, 
qui si las estoit que plus ne se povoit soustenir, 
car tout le jour avoit combatu dessus. Si vint 
de rechief une grosse envahie des ennemys, qui 
tous dung floc donnérent sur les Francois , en 
facon que aucuns furent versez par terre. Le 
cheval du bon Chevalier fut aculé contre ung 
fosse , ou il fut environné de vingt ou trente, 
qui criyoient : Rende, rende , seignor! Il com- 
batoit tousjours , et ne scavoit que dire, sinon : 
» Messeigneurs, il me fault bien rendre, car 

» moy tout seul ne scaurois combatre vostre 
» puissance, » 

Or estoient desja fort esloignez ses compai- 
gnons , qui se retiroient droit a leur pont, cuy- 
dans tousjours avoir le bon Chevalier parmy 
eulx. Et quand ilz furent ung peu esloignez , 
lung d’entre eulx, nommeé le chevalier de Guy- 
fray, gentil-homme du Daulphiné, et son voisia, 
commenca a dire : « Hé! Messeigneurs , nous 
» avons tout perdu! Le bon cappitaine Bayart 
» est mort ou pris, car i] n’est point avecques 
» nous. N’en scaurons-nous autre chose? Et au- 
» jourd’bui il nous a si bien conduitz , et fait 
» recevoir tant d’honneur! Je faiz veu a Dieu 
» que s'il n’y devoit aller que moy seul, je y 
» retourneray, et plustost seray mort ou pris , 
» que je n’en aye des nouvelles. » Je ne scay qui 
de toute la troppe fut plus marry, quant ilz 
congneurent que le chevalier Guyfray disoit 
vray. Chascun se mist a pied pour resangler 
son cheval, puis remontérent; et, d’ung cou- 
rage invaincu , se vont mettre au grant galop 
apres les Espaignolz , qui emmenoient la fleur 
et l’eslite de toute gentillesse, et seullement par 
la faulte de son cheval ; car s’ii eust autant peu 
endurer de peine que luy, jamais n’eust esté 
pris. I! fault entendre que, ainsi que les Espai- 
gnolz se retiroient et qu'ils emmenoient le bon 
Chevalier, pour le grant nombre qu’ilz estoient, 
ne se daignérent amuser a le desrober de ses 
armes, ne luy oster son espée qu'il avoit au 
costé : bien le dessaisirent d’une hache d’armes 
qu’il avoit en la main, et en marchant tous- 
jours luy demandoient qui il estoit. Il, qui sca- 
voit bien que s'il se nommoit par son droit nom 
jamais vif i] n’eschapperoit , parce que plus le 
doubtoient Espaignolz que homme de la nation 
francoise , si le sceut bien changer ; tousjours 
disoit-il qu'il estoit gentil-homme. Ce pendant 
vont arriver les Francois ses compaignons , 
cryant: France! France! tournez, tournez, 
Espaignols ; ainsi n’emmenerez-vous pas la 
fleur de chevalerie! Auquel cry les Espaignolz, 
combien qu’ilz feussent grant nombre, se trou- 
verent estonnez , néantmoins que d’ung visage 
asseureé receurent ceste lourde charge des Fran- 
cois; mais ce ne peut si bien estre que plusieurs 
d’entre eulx, et des mieulx montez, ne feussent 
portez par terre. Quoy voyant par le bon Che- 
valier , qui encores estoit tout armé, et n’avoit 
faulte que de cheval , car le sien estoit recreu , 
mist pied a terre , et sans le mettre en !’estrier 
remonta sur ung gaillart coursier dessus lequel 
avoit esté mis par terre, de la main de l’escuyer 
Le Basco , Salvador de Borgia, lieutenant de la 
compaignie du marquis de La Padule, gaillard 

gentil-homme. Quant il se veit dessus monte , 
commenca a faire choses plus que mmerveilleu- 
ses, cryant: France, France! Bayart, Bayart, 
que vous aves laissé aller! Quant les Espai- 
gnolz ouyrent le nom, et la faulte qu’ilz avoient 
faicte de luy avoir laissé ses armes apres l'avoir 
pris , sans dire recours ou non (car si une fois 
eust baillé la foy, jamais ne |’eust faulsée) , le 
cueur leur faillit du tout , et dirent entre eulx : 
« Tirons oultre vers nostre camp, nous ne fe- 
» rons mésbuy beau fait. » Quoy disant, se gec- 
térent au galop; et les Francois , qui voyoient 
la nuyt approcher , trés-joyeulx d’avoir recou- 
vert leur vray guydon d’honneur, s’en retour- 
nerent Jyement en leur camp, ov durant huyt 
jours ne cessérent de parler de leur belle ad- 
venture , et mesmement des prouesses du bon 
Chevalier. 

En ceste mesme année, envoya le roy de 
France Loys douziesme en la comté de Roussil- 
lon bon nombre de gens soubz la conduicte du 
seigneur de Dunoys , pour la remettre entre ses 
mains; mais ilz s’en retournérent sans grans 
choses faire qui & honneur montast. Et si y 
mourut, de la part des Francois, ung gen- 
til chevalier appellé le seigneur de La Ro- 
chepot. 

Depuis (je ne scay de qui fut la faulte ) les 
Francois ne séjournérent guéres au royaulme 
de Naples, qu’ilz ne retournassent en leur pays, 
les plusieurs en assez povre estat. Et en passant 
par Romme, le pape Julles leur fist tout plain 
de courtoysics; mais depuis les a bien vendues. 
Le vaillant cappitaine Loys d’Ars , qui encores 
tenoit quelques places en la Pouille, et en sa 
compaignie le bon Chevalier sans paour et sans 
reprouche , apres l’armée de Francois retour- 
née, demourerent audit royaulme , en despit de 
toute la puissance yspanicque, environ ung an; 
ouquel temps ilz firent plusieurs belles saillies 
et lourdes escarmouches, dont de la pluspart 
emportérent tousjours Il’honneur; et plus eussent 
tenu leursdictes places, n’eust esté que le roy 
Loys, leur maistre et souverain , leur manda 
les laisser , et eulx en venir; ce qu’ilz firent a 
grant regret en l’an 1504. Et furent trés-hon- 
norablement receuz d’ung chascun, comme bien 
Vavoient mérité, mesmement de leur bon mais- 
tre le roy de France , qui, comme sage et pru- 
dent , print les fortunes de la guerre ainsi que 
pleut a Dieu les envoyer , auquel il avoit son 
principal recours. 

Je vous laisseray ung peu a parler de la 
guerre , et viendray & desduire ce qui advint 
en France et autres pays voisins durant deux 
ans. 

CHAPITRE XXVI. 


De plusieurs choses qui advindrent en deux 
années tant en France, Ytalie, que Es- 
paigne. 


Apres toutes ces choses passées, y eut quel- 
que abstinence de guerre entre France et Es- 
paigne , qui n’estoit guéres bien a propos , car 
les ungs avoient ce qu‘ilz demandoient , et les 
autres non. 

En l’an 1505, mourut Jehanne de France , 
duchesse de Berry, qui avoit esté mariée au 
roy Loys douziesme, lequel en ceste mesme 
année , en sa ville de Bloys , fut si griefvement 
malade qu’on ne luy espéroit vie , habandonné 
de tous ses médecins et de tout reméde hu- 
main: mais je croy que , A la requeste de son 
peuple et par leurs priéres (car il estoit bien 
aymé, au moyen que jamais ne les avoit op- 
pressez ne foullez de tailles) , Nostre-Seigneur 
luy prolongea ses jours. 

Oudit an , mourut domp Fedéric d’Arragon , 
au Plessis-lez-Tours , jadis roy de Naples , qui 
fut le dernier de la lignée de Pierre d’Ar- 
ragon , lequel sans raison ny moyen usurpa 
ledit royaulme de Naples; et ne l’ont ceulx 
qui ont tenu depuis et tiennent encores a 
autre tiltre. 

L’an 1506, une des plus triumphantes et glo- 
rieuses dames qui puis mille ans ait esté sur 
terre alla de vie a trespas : ce fut la royne 
Ysabel de Castille, qui ayda , le bras armé, a 
conquester le royaulme de Grenade sur les 
Mores, et print prisonniers les enfans du roy 
Chico qui occupoit ledit royaulme, lesquelz elle 
fist baptiser. Je veulx bien asseurer aux lecteurs 
de ceste présente histoire, que sa vie a esté telle, 
quelle a bien mérité couronne de laurier aprés 
8a mort. 

L’année mesmes trespassa son gendre , qui 
par le décés d’elle avoit esté son héritier , Phi- 
lippes, roy des Espaignes a cause de sa femme, 
archeduc d’Austriche et conte de Flandres. 
France ne perdit guéres 4 sa mort, car il y 
avoit semé ung grain qui peu y eust prouffite. 

Le pape Julles, par le secours du roy de 
France et l’ayde de son lieutenant-général ou 
duché de Milan, le seigneur de Chaumont, mes- 
sire Charles d’Amboise, homme diligent et 
vertueux , conquesta Boulongne sur messire 
Jehan de Bénétevoille (1), oudit an; ot, pour 
récompense et pour payement , bailla en France 
de beaulx pardons. Je ne scay qui donna ce 


(1) Bentivoglio. 

conseil , mais oneques puis les Francois ne fu- 
rent fort asseurez en Ytalie; car aveeques ce 
que ledit Pape n’estoit pas trop bon Francois , 
il se fortifia deca les Alpes, a l’encontre des 
terres du roy de France qu'il tenoit en Lombar- 
die : je m’en rapporte a ce qui s’en est ensuyvy 
depuis. Plusieurs pour l’heure se trouverent 
bons marchands; car aucuns cappitaines qui 
gouvernoient ce seigneur de Chaumont en eurent 
deniers de présent, et aucuns de la plume béné- 
fices. Bref, c’est une diablerie quand avarice 
précéde I’honneur ; et cela a tousjours beaucoup 
plus régné en France qu’en autre licu : si est-ce 
le plus excellent pays de |’Europe , mais toutes 
bonnes terres n’apportent pas bon fruict en 
quelque sorte que ce soit. Je me tiendray avec- 
ques celuy qui a fait le rommant de la Roze, 
qu’on nomme maistre Jehan de Meung, lequel 
dit que beaulx dons donnent loz aux donneurs, 
mais ilz empirent les preneurs. 

Le roy d’Arragon, veuf par le trespas d’Ysa- 
bel sa femme, print, l'année mesmes , la niepce 
du roy de France, Germaine de Foix , qui fut 
emmenée en grant triumphe en Espaigne ; et 
la vint quérir le conte de Siffoyntes et ung 
évesque jacobin. Depuis qu’elle fut en Espaigne 
elle a bien rendu aux Francois les honneurs 
qu’elle avoit receuz du pays ; car jamais ne fut 
veu de tous ceulx qui depuis I’on congneue, une 
plus mauvaise Frangoise. 

CHAPITRE XXVII. 


Comment les Génevoys se révoltérent , et com- 
ment le roy de France passa les montz et 
les remist a@ la raison. 


Je ne veulx pas dire que tous vrays chres- 
tiens ne soient subjectz a l’Eglise , et qu’ilz n'y 
doivent obéyr, mais je ne dis pas aussi que tous 
les ministres d'icelle soient gens de bien : et de 
ce je puis bailler exemple assez ample du pape 
Julles, qui pour récompense des bons tours que 
le roy Loys luy avoit faiz de le faire mettre (je 
ne scay pas bien a quel tiltre ) dedans Boulon- 
ghe , pour commencer a chasser les Francois 
d’Ytalie , par subtilz et sinistres moyens fist 
révolter les Génevoys , et mutiner le populaire 
contre les nobles; lesquelz ilz chassérent tous 
hors de la ville, et esleurent entre eulx ung duc 
appele messire Paule de Nouy , homme méca- 
nique , et de mestier de tainturier. 

Ung gentilhomme génevoys nommé messire 
Jehan Loys de Flisco , qui estoit fort bon Fran- 
cois, le seigneur de Las qui tenoit le chastellet, 

et plusieurs autres en advertirent le roy de 
France. Et pour ce que le sage prince, qui en 
telz affaires estoit assez congnoissant, veoit 
bien que si cela n’estoit bientost rabillé, il en 
pourroit sortir de gros inconvéniens, delibéra 
de passer les montz avecques bonne et grosse 
puissance ; ce qu’il fist & grande diligence, car 
pour beaucoup de raisons la matiére le requé- 
roit. Le bon Chevalier estoit alors & Lyon ma- 
lade de sa fiebvre quarte (1), qui, sans la perdre, 
l’a gardée sept ans et davantage. Il avoit en ung 
bras ung gros inconvenient d’ung coup de pic- 
que que autresfois il avoit eu , et en avoit esté 
si mal pense que ung ulcére luy en estoit de- 
moure , qui n’estoit encores du tout bien guéry. 

Au retour du royaulme de Naples , le Roy son 
maistre l’avoit retenu pour ung de ses escuyers 
d'escuyrie, attendant qu’il y eust quelque com- 
paignie de gens-d’armes vacquant pour l’en 
pourveoir. Si pensa en soy-mesmes que néant- 
moins qu'il ne feust bien sain, si luy tourneroit- 
ila grande lascheté ou il ne suivroit son prince, 
et ne regardant a nulinconvénient , se délibéra 
marcher avecques luy. En deux ow trois jours 
eut donné ordre a son cas, et se mist au passage 
des montaignes comme les autres. Tant et si 
diligemment chemina l’armée , qu’elle approcha 
la ville de Gennes , dont les habitans furent 
fort estonnez, car ilz espéroient en peu de jours 
avoir gros secours du Pape et de la Rommaigne, 
mesmement de sept ou huyt mille hommes 
qu’on appelle en Ytalie Brésignelz , qui sont les 
meilleurs gens de pied qui soient aux Ytales , et 
fort hardis a la guerre. Ce néantmoins faisoient 
tousjours le debvoir ; et mesmement au hault 
de la montaigue par laquelle convenoit aux Fran- 
¢ois passer pour aller a la ville, avoient fait et 
construit ung fort bastillon a merveilles, garny 
de bonnes gens et d’artillerie , qui donna tiltre 
d’esbahissement a toute l'armée: dont le Roy 
fist assembler les cappitaines, scavoir qu'il estoit 
de faire. Plusieursfurent dediverses opinions: les 
ungs disoient que par la se pourroit l’armée met- 
tre en hazart, et que au hault pourroit avoir 
grosse puissance qu’on ne povoit veoir , qui les 
pourroient repousser son y alloit foibles, et 
faire recevoir une honte ; autres disoient que 
ce n’estoit que canaille , et qu’ilz ne dureroient 
point. Le Roy regarda le bon Chevalier , auquel 


(1) « Un jour, dit Champier, je donnay 4 soupper en 
» ma maison audict capitaine Bayart ct a sa cousine, 
» damoyselle Magdaleine de Terrail , femme de feu 
» escayer noble Claude de Verray, pannetier pour lors 
» de la Royne. Or advint ung soir, en souppant, que je 
» lui dis: Monsicur Je capitaine, je me esmerveille de 
» vous, qui estes si fort malade de la fiebvre, et oultre 

il dist : « Bayart , que vous en semble? — Sur ina 
» foy, Sire, dist-il., je ne vous en scaurois enco- 
» res que dire ; il faut aller veoir qu'ilz font la- 
» hault ; et de ma part, s'il vous plaist m’en 
» donner congé, devant qu’il soit une heure , si 
» je ne suis mort ou pris, vous en scaurez des 
» nouvelles. — Et je vous en prie, dist le Roy , 
» Car assez vous entendez en telz affaires. » Ne 
sejourna guéres le bon Chevalier que, avec plu- 
sieurs de ses amys et compaignons , comme le 
viconte de Roddes , le cappitaine Maugiron , le 
seigneur de Beaudysner le bastard de Luppe , 
et plusieurs autres , jusquesau nombre de cent 
ou six vingtz, entre lesquelz estoient deux no- 
bles seigneurs de Ja maison de Fouez , les sei- 
gneurs de Barbazan et d’Esparros , enfans du 
seigneur de Lautrec, il ne fist sonner J’alarme ; 
et ses compaignons tous assemblez , commenca 
le beau premier a gravir ceste montaigne. Quant 
on le veit devant, il fut assez qui le suyvit; et 
travaillérent fort avant qu‘ilz feussent parvenuz 
jusques au hault, ou ils prindrent ung peu d’a- 
leyne, puis marchérent droit au bastillon , ou 
en chemin trouvérent forte résistance, et y eut 
aspre combat. Mais enfin les Génevoys tourneé- 
rent le dos, ot aprés vouloient courir les Fran- 
cois; mais le bon Chevalier s‘escria : «Non, Mes- 
» seigneurs, allons droit au bastillon; possible est 
» qu'il y a encores des gens dedans qui nous 
» pourroient enclore; il faut veoir qu’il y a.» A 
ce conseil se tint ung chascun, et y marcherent. 
Ainsi qu’il avoit dit advint; car encores de- 
dans avoit deux ou trois cens hommes, qui se 
misrent en deffense assez rude pour le commen- 
cement; mais enfin guerpirent te fort , fuyant 
comme fouldre au bas de la montagne pour gai- 
gner leur ville. 

Ainsi fut pris le bastillon ; et depuis ne firent 
les Génevoys beau fait, ains se rendirent a la 
mercy du Roy, qui y entra, et fist aux habitans. 
payer le deffroy de son armée, et a leurs despens, 
fist construire contre la ville ung fort chasteau, 
qu'on nomma Godefa ; a leur duc fut la teste. 
couppée, et a ung autre nommé Justinien. 
Bref , ilz furent assez, bien chastiez pour ung 
coup. 

Peu aprés se virent le roy de France et le 
roy d’Arragon , retournant de Naples en Ks. 
paigne , en la ville de Savonne ; et y estoit 


» avez un bras alcéré moult dangereux , comme voulez 
» aller a la guerre vous bouter en dangier. Si me. 
» respond : Certes vous dictes vérité, mais ala nécessité, 
» on ne doit laisser pour aulcune chose son prince; ct 
mieulx aymerois mourir avecques luy que de mourir 


» icy de honte. » 

sa femme Germaine de Fouez, qui tenoit une 
merveilleuse audace. Elle fist peu de compte 
de tous les Francois , mesmement de son frére 
le gentil duc de Nemours, dont ceste histoire fera 
cy-aprés mention. Le roy de France festoya fort 
le grand cappitaine Gonssalles Ferrande; et le 
roy d’Arragon porta gros honneur au cappitaine 
Loys d’Ars et au bon Chevalier sans paour et 
sans reprouche, et dist au roy de France ces 
mots : « Monseigneur mon frére , bien est heu- 
» reux le prince qui nourrist deux telz cheva- 
» liers. » Les deux princes, aprés avoir esté 
quelques jours ensemble, prindrent congé. L’ung 
alla en Espaigne, et lautre retourna en sa du- 
ché de Milan. 


KOO 
CHAPITRE XXVIII. 


Comment l'empereur Maximilian fist la guerre 
aux Veniciens, ou le roy de France envoya 
le seigneur Jehan Jacques avecques grosse 
puissance pour les secourir. 


Aprés la prinse de Gennes et la veue des deux 
Roys a Savonne, celluy de France repassa par 
sa ville de Milan, ou le seigneur Jehan Jac- 
ques luy fist ung des triumphans bancquetz qui 
jamais fut veu pour ung simple seigneur ; car 
quant on cherchera bien partout , se trouvera 
qu'il y avoit plus de cing cens personnes d’as- 
siéte , sans les dames qui estoient cent ou six 
vingtz ; et n’eust esté possible d’estre mieulx 
servis qu’ilz furent de metz , entremets , mom- 
meries, comédies, et toutes autres choses de 
passetemps. 

Aprés s’en retourna le Roy en France, ov 
année ensuyvant fut adverty par les Véniciens 
qui estoient ses alliez , comment l’empereur 
Maximilian descendoit en leur pays, et leur 
vouloit faire la guerre. A ceste cause , par ung 
leur ambassadeur qui estoit devers luy , appelé 
messire Anthonio Gondelmarre, luy faisoient 
supplier leur donner secours , ce qu'il fist vou- 
lentiers. Et manda au seigneur Jehan Jacques , 
y aller avec six cens hommes-d’armes et six 
mille hommes de pied ; a quoy il obéyt , et se 
vint joindre avec la puissance desditz Véniciens 
en ung lieu appelé la Pédre, ot l’armée de 
V’Empereur estoit desja arrivée, qui eust bien- 
tost passé plus oultre, n’eust esté la venue dudit 
seigneur Jehan Jacques qui l‘arresta. Et depuis 
ne fist pas l’armée de !’Empereur grans cho- 
ses. Veniciens, qui sont subtilz et caulx , advi- 
sérent qu il valloit miculx appoincter que d'en- 
trer plus avant en guerre : si en cherchérent fe 

moyen, tant qu’enfin le trouvérent. Je croy 
bien qu‘ilzfournirent quelque argent, car c’estoit 
la chose en ce monde dont ledit empereur Maxi- 
milian estoit le plussouffreteux. Si en fist retour- 
ner son armée. Le seigneur Jehan Jacques , qui 
en cest appoinctement n’avoit aucunement esté 
appellé, n’en fust pas trop content , et dist bien 
au providadour de la seigneurie qu'il en ad- 
vertiroit le Roy son maistre , et que a son oppi- 
nion trouveroit la chose assez estrange, et n’en 
seroit pas content. Cela demoura ung peu en 
suspens ou durant ce temps le roy de France 


‘Loys douziesme alla faire son entrée en sa 


ville de Rouen, et sa bonne compaigne la Royne, 
qui fut fort triumphante ; car si les gentilz- 
hommes y firent leur debvoir , les enfans de la 
ville n’en firent pas moins. Il y eut joustes et 
tournois , par l’espace de huyt jours. Ce pendant 
se dressa quelque traicté entre le Pape, l'Em- 
pereur, les roys de France et d’Espaigne , ou 
pour y mettre fin fut, par eulx ou leurs ambassa- 
deurs , conclud et accordé que lon se trouver- 
roit en la ville de Cambray 4 certain jour par 
eulx prins. Et y fut envoyé de la part du roy de 
France le cardinal d’Amboise , légat oudit 
royaulme, son nepveu, le grand maistre de 
France , seigneur de Chaumont, et chef des 
armes de la maison d’Amboise , et plusieurs 
aultres ; et dechascun des autres princes, ambas- 
sadeurs avec toute puissance ; a quelle fin ilz 
conclurent , n’est riens si certain , que ce fut 
pour ruyner la seigneurie de Venise qui, en 
grant pompe et a peu de congnoissance de Dieu, 
vivoit glorieusement et a opulence , faisant peu 
d’estime des autres princes de la chrestienteé : 
dont peult-estre que Nostre-Seigneur fut cour- 
roucé , comme il apparut; car ains que ces am- 
bassadeurs deslogeassent de ladicte ville de Tour- 
nay, firent aliance , amys d’amys , et ennemys 
d’ennemys, pour leurs maistres. Et la fut con- 
clud que le roy de France en personne passeroit 
apres Pasques l’année ensuyvant , qu’on diroit 
1509, en Ytalie, et entreroit ou pays des Véni- 
ciens , quarante jours devant que nul des autres 
se meissent ala campnigne. Je ne scay a quelle 
fin ilz avoient posé ce terme , sinon qu’ilz vou- 
loient taster le gué ; et peult-estre que si le roy 
de France eust eu du pire , en lieu de courir aux 
Véniciens , eussent couru sur Juy-mesme ; car 
je n’ay jamais congneu qu'il y ait eu grosse amy- 
tié entre la maison de France et la maison 
d’Austriche , et pareillement ne s’accordoient 
pas bien le Pape et le roy de France. Bref, i! me 
semble, a dire le vray , qu’ilz vouloient faire es- 
sayer la fortune aux Francois, ct vouloient jouer 
a ung jeu que jouent petis enfans a lescolle : 

S’ilest bon, je le prends , et s'il est mauvais , 
je le laisse. Toutesfois si bien advint a ce bon 
roy Loys, qu'il exécuta son entreprise a son 
grand honneur et au prouffit de ses alliez, comme 
vous entendrez. 

CHAPITRE XXIX. 


Comment le roy de France Loys XII fist mar- 
cher son armée en Ytalie contre les Véni- 
ciens , et de la victoire qu’il en obtint. 


Sur la fin de Pan 1508, vers le moys de 
mars , fist le roy de France marcher sa gendar- 
merie en sa duché de Milan, et pareillement 
ses avanturiers francois , qui estoient en nom- 
bre de quatorze a quinze mille , lesquelz il bailla 
a gouverner et conduyre 4 de bons et vertueux 
cappitaines , telz que le Seigneur de Moulart, 
de Richemont , La Crote , le comte de Roussil- 
lon , le seigneur de Vendenesse, le cappi- 
taine Odet, le capdat de Duras, et plusieurs 
autres, lesquelz chascun en leur endroit mis- 
rent peine d’avoir des plus gentilz compai- 
enons. Le bon Chevalier sans paour et sans re- 
prouche , en ceste saison , fut envoyé quérir par 
le Roy, qui luy dist :« Bayart, vous scavez que 
» je m’en vois passer les montz pour avoir la 
» raison des Véniciens, qui & grant tort me 
» tiennent la conté de Crémonne, Lagéradade, 
» et autres pays. Je veulx qu’en ceste entreprise, 
» combien que dés & présent vous donne la com- 
» paignie du cappitaine Chatelart, qu’on m’a dit 
» qui est mort (dont je suis desplaisant ) , ayez 
» soubz vostre charge des gens de pied ; et vos- 
» tre lieutenant cappitaine Pierrepont (1), qui 
» est trés-homme de bien, conduira vos gens- 
» d’armes. — Sire , respondit le bon Chevalier , 
» je feray ce qu'il vous plaira; mais combien me 
» voulez-vous bailler de gens de pied & con- 
» duyre? — Mille, dist le Roy; il n’y a homme 
» qui en ait plus. — Sire , dist le bon Chevalier, 
» c’est beaucoup pour mon scavoir, vous sup- 
» pliant estre contant que j’en aye cing cens; 
» et je vous jure ma foy , Sire, que je mettray 
» peine de les choisir, qu’ils seront pour vous 
» faire service : et si me semble que pour ung 
» homme seul c’est bien grosse charge, quand 
» il veult faire son debvoir. — Bien , dist le Roy, 
» allez donc vistement ou Daulphiné , et faictes 
» que soyezen mon duché de Milan a la fin de 
» mars. » De tous les cappitaines n’y eut celluy 


(1) Pierre de Pont, fils de Marie de Terrail, secur de 
Bayard, tué ala bataille de Pavie. 

qui trés-bien ne fournist sa bende ; et en sorte 
firent que, ala fin de mars ou au commence- 
ment d’avril, furent tous passez et logez par 
garnisons ou duché de Milan. 

Les Véniciens, desja deffiez par le hérault 
Montjoye, délibérérent eulx deffendre ; et sa- 
chans la puissance du roy de France ( qui n’es- 
toit point trop grande, car en toutes gens 
n’avoit que trente mille hommes, dont il po- 
voit avoir vingt mille hommes de pied, com- 
prins six mille Suysses et deux mille hommes- 
d’armes), dressérent une fort gaillarde armée, 
ou ilz eurent plus de deux mille hommes-d’ar- 
mes, et bien trente mille hommes de pied. Leur 
chef pour les conduyre estoit le comte Pétilane , 
et le cappitaine-générai de leurs gens de pied 
estoit le seigneur Berthelome d’Alvyano, qui 
entre autres gens en avoit une bonne bende de 
ces Bresignelz, qui portoient sa livrée de blane 
et rouge, tous gentilz compaignons et nourriz 
aux armes. Je ne vous feray long récit des cour- 
ses, allées et venues : mais en fin le roy de France 
ayant passé les monts, et arrivé en sa ville de 
Milan, entendit que les Véniciens avoient re- 
pris Trévy, une petite villéte de la riviére 
d’Ade, que puis peu de jours devant le grant 
maistre , seigneur de Chaumont, avoit prise sur 
eulx, avecques les cappitaines Molart, La Crote, 
Richemont et le bon Chevalier, qui avecques 
leurs gens estoient passés des premiers ; en la- 
quelle ville de Trévy, les Véniciens , parce 
qu’elle s‘estoit tournée francoise, misrent le 
feu , et emmenérent les gens de cheval tous pri- 
sonniers, dont estoit chief le cappitaine Fon- 
trailles : aussi fut prisonnier le cappitaine de La 
Porte, le seigneur d’Estancon, et deux autres 
cappitaines de gens de pied, le chevalier Blane 
et le cappitaine Ymbault. Ainsi ces nouvelles 
sceues par ledit seigneur, marcha droit & Cas- 
san, ou il fist incontinent sur ceste riviere d’Ade 
dresser deux ponts sur bateaulx, ou par lung 
faisoit passer les gens de cheval, et par |’au- 
tre les gens de pied; et Juy -mesmes armé 
de toutes piéces , y faisoit tenir l’ordre. L’ar- 
mée passée, le lendemain fut prise une pe- 
tite ville appellée Révolte , et mise a sac; et 
deux jours aprés, en ung villaige nommé Aigna- 
del, au partir d’ung autre appellé Paudin, se 
rencontrérent les deux armées des Francois et 
Véniciens. Et combien que les cappitaines conte 
de Pétilano et seigneur Berthelome d’Alvyano 
eussent exprés commandement de leur seigneu- 
rie ne donner point de bataille au Roy, ains 
seullement temporiser 4 garder les villes et 
chasteaux , affin de les myner par fascherie et 
longueur de temps, icelluy d’Alvyano , plus 

hardy que bien advisé, se voulut adventurer , 
pensant en luy-mesmes , comme présumptueux , 
qu’il ne scauroit jamais avoir plus grant hon- 
neur, a perte oua gaigne, que d’avoir combatu 
ung roi de France, et voulant essayer sa for- 
tune, sen vint droit au combat, ouily eut 
dur assault et mortel encombre; car, a vray 
dire ,en la premiére pointe se monstrerent trés- 
bien les gens de la seigneurie. 

Durant ce combat, le seigneur Berthelome 
va adviser l’arriere-garde des Francois, dont es- 
toit le bon Chevalier, qui marchoit d’ung désir 
merveilleux, en passant fossez plains d’eaue 
jusques au cul, laquelle luy: venoit donner sur 
ung des costez, qui fort esbayrent luy et sa 
rotte. N’oneques puis ne firent grant effort , ains 
furent rompuz et du tout deffaictz. Les rouges 
"et blancs demourerent sur le champ; et ledit 
d’Alvyano, aprés avoir esté biessé en plusieurs 
licux , fut pris prisonnier du seigneur de Vende- 
nesse, ung droit petit lyon, frere du gentil sei- 
goeur de La Palisse. 

Le comte Pétilano, voyant ses gens de pied 
deffaictz, ne voulut plus tempter la fortune, et a 
toute sa gendarmerie se retira ung petit bien- 
tost. Il eut la chasse; mais peu y en demoura; 
car les gens de pied amusérent les Francois, les- 
quelz, aprés avoir fait leur devoir , se retirérent 
chascun a son enseigne 4 peu de dommage. De 
jeurs ennemis en demoura quatorze ou quinze 
mille sur le camp. Le seigneur Berthelome fut 
mené prisonnier au logis du Roy , lequel, aprés 
disner , fist faire un faulx alarme, pour con- 
gnoistre si ses gens seroient diligens si ung af- 
faire venoit. On demanda a ce seigneur d’Al- 
vyano que ce povoit estre. Il fist response en 
son langaige : « Il fault dire que vous voulez 
» combatre les ungs contre les autres; car de 
» nOz gens, je vous asseure sur ma vie qu’ilz ne 
» vous visiteront de quinze jours ; »et en se moc- 
quant , congnoissant sa nation, disoit ces parol- 
les. Ladicte bataille fut le quatorziesme jour de 
mai 1509. 


OOO 
CHAPITRE XXX. 


Comment le roy de France Loys XII gaigna 
foutes les villes et places des Véniciens jus- 
ques a Pesquére. 


Le roy de France séjourna ung jour ou deux 
ou camp de la bataiile. Ce pendant le chasteau 
de Cazavas se voulut faire batre d’artillerie ; 
mais en deux heures il fut emporte, et y eut 
quelques rustres dedans pris , lesquelz essayé- 


CHEVALIREA 


rent si leur col pourroit par force emporter ung 
créneau. Cela espouvanta ceulx qui estoient apx 
autres places; de sorte qu’oncques puis ne se 
trouva ville ny aucune forteresse qui voulsist 
combatre , excepté Je chasteau de Pesquére, 
dont mal en print 4 ceulx de dedans, car tous 
y moururent , ou peu en eschappa, qui furent 
prins prisofniers, entre lesquelz estoit un pro- 
vidadour de la seigneurie et son filz , qui vov- 
lurent payer bonne et grosse rancon ; mais cela 
ne leur servit de riens , car chascun & ung ar- 
bre furent tous deux penduz, qui me sembla 
grande cruaulté. Un fort gaillard gentil-bom- 
me , qu'on appelloit Le Lorrain, avoit leur foy, 
et en eut grosses parolles avecques le grant mais- 
tre, lieutenant général du Roy; mais il n’en 
amenda d’autre chose. Le roy de France se lo- 
gea audit lieu de Pesquére, apres avoir en ses 
mains toutes les villes et places par luy querel- 
lees, comme Crémonne, Créme, Bresse , Ber- 
game, et cent autres petites villes, que toutes il 
eut en cing ou six jours, excepté le chasteau de 
Crémonne, qui tint quelque temps, mais enfin 
se rendit. Et bien fist davantage ledit prince; 
car, par Je moyen de la bataille qu'il gaigna, 
fut rendu au pape Julles, Ravenne, Fourly, 
¥mole , Fayence, et plusieurs autres places que 
lesditz Véniciens tenoient en Rommaigne ; et au 
roy d’Espaigne, en son royaulme de Naples, 
Brindis et Otrante ; et a luy-mesmes furent pré- 
sentees les clefs des villes de Véronne, Vin- 
cence et Padoue , mais il les mist entre les mains 
de I’Empereur , qui les querelloit. Toutesfois il 
ne garda gueres bien les aucunes, dont mal luy 
en print, comme vous verrez cy-aprés. 

Sur ces entrefaictes, le reste de l’armée des 
Véniciens, bien estonnée, se retira vers le Tre 
vizan et le Fryol, cuydans que tousjours on les 
deust suyvre , ce qui ne se fist pas; qui fust gros 
malheur pour l’Empereur, lequel de jour en 
Jour s’attendoit par le roy de France, en ceste 
petite ville de Pesquére; car promis avoit se 
trouver dedans ung vaisseau , accompaigné 
comme bon luy eust semblé, sur ung lac qui 
environne partie de ladicte ville de Pesquére, 
pour parlementer ensemble plus amplement de 
leurs affaires ; et 4 ceste cause avoit esté envoyé 
vers luy le légat d’Amboise jusques a Rouvray, 
mais oncques ne le sceut amener. Parquoy aprés 
son retour, et qu'il eut amené l’évesque de 
Gurse (1), ambassadeur pour ledit Empereur, 
devers le roy de France, lequel vint tellement 
quellement excuser son maistre, s’en retourna 


(1) Raymond Bérault, cardinal, évéque de Gurtz, au- 

par ses journées A Milan au commencement de 
juillet. Ce pendant la ville de Padoue, en la- 
quelle l’Empereur avoit seullement envoyé huyt 
cens lansquenetz pour la garde, laquelle a six 
milles de tour, fut reprise par les gens de la sei- 
gneurie de Venise; et y entra messire André 
Grit, avecques ung autre cappitaine appelle 
messire Luce Mallenéche , par une subtilité 
telle que je vous diray. Tousjours avoient les 
Véniciens quelque intelligence en la ville; et 
fault bien noter une chose, qu’oncques seigneurs 
ne furent sur la terre plus aymez de leurs sub- 
jectz qu ils ont toujours esté , et seullement pour 
la grande justice en quoy ilz les maintiennent. 

Or entendez , sur le commencement de juil- 
let , qui est le temps que pour la seconde fois 
on fauche les foings en Ytalie, ung mardy ma- 
tin s’estoient venuz embuscher a ung gect d’are 
de ladicte ville (qui est a l’entour plaine d’ar- 
bres, tellement qu’on ne scauroit veoir guéres 
loing ), lesditz cappitaines , messire André Grit 
et messire Luce Mallenéeche, avecques quatre 
cens hommes-d’armes et deux mille hommes-de- 
pied. Or, en ceste ville de Padoue, chascun 
jour se recueilloit ordinairement force foings , 
et en ce quartier-la font les charrettées grandes, 
de sorte que, au passer en une porte, elles y 
entrent quasi 4 force. Le jour de leur embusche, 
dés le point du jour ces charrettes commen- 
cojent a entrer dedans ladicte ville; quant qua- 
tre eurent passé , aprés la cinquiesme venoient 
six hommes-d’armes véniciens, et derri¢re chas- 
eun de leurs chevaulx ung homme de pied, 
garny de hacquebute toute chargée; et parmy 
eulx avoient une trompette pour sonner incon- 
tinent qu’ilz auroient gaigné la porte , affin que 
la grosse force qui estoit en embusche vint. Si 
peu de lansquenetz qui estoient dedans la ville 
faisoient fort bon guet , et ne tenoient que deuz 
portes ouvertes , ou pour le moins y avoit tous- 
jours 4 chascune trente hommes de garde. 

Il y avoit ung gentil-homme de la ville , nom- 
mé messire Géralde Magurin, qui estoit adverty 
par la seigneurie de ceste entreprise, et avoit 
en charge que quant il verroit l’affaire com- 
mencé se devoit mettre en armes, et tous ceulx 


qui tenoient leur party. Ceste cinquiesme char-. 


rette vint a passer, laquelle entrée, ces six 
hommes-d’armes qui suyvoient commencérent 
a crier Marco, Marco! Leurs gens de pied se 
gecterent a terre, et deschargérent leurs hac- 
quebutes, de sorte que chascun tua son homme, 
car ilz tiroient en bute. Les povres lansquenetz, 
qui se virent surpris, furent bien estonnez : 
toutesfois ilz se misrent en deffence, et son- 
nerent l’'alarme. Cela leur valut peu , car incon- 

tinent que la trompette eut esté entendue, la 
grosse flote va venir, faisant ung bruyt mer- 
veilleux, en criant Marco, Marco! Yialie, 
Yialie! D’une autre part ce gentil-homme, mes- 
sire Géraldo Magurin, avoit fait son effort en la 
ville, dont des maisons sortirent plus de deux 
mil hommes armés avecques roncons et jave- 


lines , de facon que les lansquenetz ne sceurent 


que faire , sinon qu’ils se serrérent et tous en- 
semble se vont gecter dans la place , ou ilz se 
mirent en bataille. Ne demoura guéres qu’ilz ne 
feussent assailliz en deux ou trois lieux; mais 
oncques gens ne se deffendirent mieulx , car ilz 
furent plus de deux heures devant qu'on les 
sceust rompre. 

Enfin il vint tant de gens qu’ilz ne peurent 
plus soustenir le fés. Ilz furent ouvers , rompuz, 
et tous mis en piéces , sans que jamais en feust 
pris ung a mercy , qui fut grosse pitié: mais ilz 
vendirent bien leur vie, car d’entre eulx ne 
peut mourir que ce qui y estoit, mais ilz tuérent 
plus de quinze cens hommes, tant de la ville 
que des gens de guerre. Toutesfois la ville de 
Padoue fut prise, en laquelle bientost aprés 
survint le conte Pétilano, qui mist grosse di- 
ligence pour la faire ramparer et fortifier , 
bien considérant qu’elle feroit bon besoing a la 
seigneurie. Ces nouvelles vindrent aux oreilles 
de I’Empereur , qui cuyda désespérer, et fist 
veu & Dieu qu'il s’en vengeroit , et que luy- 
mesme yroit en personne ; ce qu’il fist. II es- 
cripvit unes lettres au roy de France, qui estoit 
encores 4 Milan, que son plaisir feust luy ayder 
de cing cens hommes-d’armes pour trois moys, 
a ce qu'il peust mettre les Véniciens a la raison. 
Ce qui luy fut accordé, et s’en ensuyvit ce que 
vous orrez. 


CORD 
CHAPITRE XXXjI. 


Comment le roy de France envoya le seigneur 
de La Palisse au secours de [Empereur, 
avecques cing cens hommes-d’armes et plu- 
Sieurs cappitaines , desquelz estoit le bon 
Chevalier sans paour et sans reprouche. 


Quant le roy de France entendit que Padoue 
estoit révoltée, fut bien marry , et encores plus 
de ce que c’estoit par la faulte de l’Empereur , 
qui pour garder une telle ville avoit seulement 
envoyé huyt cens lansquenetz. Toutesfois » ala 
requeste dudit Empereur , commanda au sei- 
gneur de La Palisse qu’il prinst cing cens des 
plus gaillards hommes-d’armes qui feussent en 
Ytalie , et qu'il s’en allast au service de l’Empe- 


528 


reur, qui descendoit au Padouan. Ledit sei- 
gneur, qui ne demandoit que telles commis- 
sions, car c’estoit toute sa vie que la guerre, dé- 
libéra faire son préparatif; et , ainsi qu’il sor- 
toit du chasteau de Milan , trouva le bon Che- 
valier , auquel il dist : « Mon compaignon , mon 
e amy, voulez-vous pas que nous soyons de 
» compaignie? » Si luy déclaira laffaire plus au 
long. Il, qui ne demandoit pas mieulx , mesme- 
ment d’estre en sa compaignie, gracieusement 
luy respondit qu'il estoit 4 luy pour en disposer 
a son plaisir. 

De ceste méme entreprise furent le baron de 
Béarn , qui mena une partie de la compaignie 
du duc de Nemours ; le baron de Conty (1), qui 
avoit cent hommes-d’armes ; le seigneur Théode 
de Trévolz, le seigneur Julles de Sainct-Seve- 
rin , le seigneur d’Ymbercourt, le cappitaine La 
Clayete, le seigneur de La Crote, lieutenant 
du marquis de Montferrat , et le bon Chevalier. 
Avecques lesquelz cing cens hommes-d’armes 
se mirent en compaignie plus de deux cens 
gentilz-hommes , et entre autres le filz aisné 
du seigneur de Bucy, cousin germain du grand- 
maistre seigneur de Chaumont, qui lui bailla 
vingt de ses hommes-d'armes et deux gail- 
lars gentilz- hommes, l'ung appellé le sei- 
gneur de Bonnet, breton , trés-renommé che- 
valier , et autre le seigneur de My Pont, du 
duché de Bourgongne ; lesquelz le bon Chevalier 
tenoit avecques luy comme ses fréres , et fort 
les honnoroit, pour la grande prouesse qu’il 
scavoit en eulx. Le cas du gentil seigneur de 
La Palisse prest , eommencea @ marcher avec- 
ques ses compaignons , et se tira droit 4 Pes- 
quere. Ce pendant le roy de France print son 
chemin a son retour en son royaulme, laissant 
sa duché et ce qu'il avoit conquis sur ses enne- 
mys paisible. Il fault scavoir que incontinent que 
les Véniciens curent repris Padoue, s’en allérent 
courir jusques devant Vincence, qui incontinent 
se retourna: aussi n’est-elle pas ville pour tenir 
contre puissance. Ilz en voulurent autant faire 
de Véronne; mais le bon seigneur de La Palisse, 
qui en avoit esté adverty, deslogea avecques 
ses compaignons , deux heures devant le jour, 
dung lieu appellé Villefranche , et se vint pré- 
senter devant la ville , qui leur donna craincte , 
et par ce moyen s‘en retourneérent lesditz Véni- 
ciens vers Vincence. Mais s’ilz eussent peu gai- 
guer Véronne, le secours du scigneur de La Pa- 


(1) Frédéric de Mailly. Il laissa une fille unique, Ma- 
delaine de Mailly. dame de Conti, qui ¢pousa Charles 
de Roye, comte de Roussy, ct ne laissa pareiliement 
qu'un fille, Eléonore, dame de Conti, mariée a Charles 

lisse s’en povoit bien retourner , car la ville est 
forte , et passe par dedans une riviére fort im- 
pétueuse , tellement que sans autre effort que 
de gendarmerie n’eust pas esté rendue si tost. 

Bien en print au seigneur de La Palisse de sa 
bonne diligence , mesmement de celle du bon 
Chevalier , qui tousjours menoit les coureurs. I! 
n’avoit alors que trente hommes-d’armes soubz 
luy ; mais il en y avoit vingt et cing qui méri- 
toient d’estre cappitaines de cent. Toute ceste 
troppe de gendarmerie entra dedans Véronne, 
ou l’évesque de Trente , qui y estoit pour |’Em- 
pereur , les receut a graat joie , car il avoit eu 
belle peur. Ilz furent seulement deux jours de- 
dans la ville, fort bien festoyez des habitans ; 
et puis tirerent vers Vicence, ou incontinent 
que ceulx que la seigneurie y avoit mis le sceu- 
rent deslogerent, et se retirerent les ungs a Pa- 
doue et les autres 4 Trévize. Dedans Vincence 
fut le seigneur de La Palisse et ses compaignons 
cing ou six jours , attendans quelques nouvelles 
de I’Empereur , lequel on disoit estre desja aux 
champs. 

Quant ilz virent qu’il n’approchoit point , par- 
tirent de Vincence, et allérent en ung gros vil- 
lage appellé Castel-Franc , ow ilz séjourneérent 
quinze jours. Cela estoit 4 dix mille de Padoue. 
Ce pendant arriva au camp des Francois le sei- 
gneur Du Ru avec quelques hommes-d’armes 
bourgopgnons , et environ six mille lansque- 
netz que conduysoit ung seigneur d’Almaigne , 
geutil prince et hardy, entreprenant a mer- 
veilles , comme il a monstré tant qu’il a vescu. 
On l’appelloit le prince de Hanno. Au commen- 
cement d’aoust arriva I'Empereur au pied de la 
montaigne , au dessoubz d’un chasteau appellé 
Bassan , et tout son équipage apres luy ; lequel, 
combien qu'il n’y eust pas grande montaigne a 
passer, demoura huyt jours entiers avant qu'il 
feust en la plaine. L’Empereur veit le seigneur 
de La Palisse et les cappitaines francuis , aus- 
quelz il fist trés-bonne chére. Ceste veue pre- 
miere fust auprés d'une petite ville appellée 
Aest , dont les ducz de Ferrare portent le sur- 
nom. Pour lors y avoit ensemble une des belles 
armeées qu’on eust veue cent ans auparavant. 

de Bourbon, duc de Venddme, dont elle eut Louis I¢, 
prince de Condé, cousin-germain de Henri lV. (Note de 
Guyard de Berville. 

CHAPITRE XXXII. 


Comment Vempereur Maximilian alla mettre 
le siege devant Padoue, ct ce qu'il advint 
durant icelluy. 


L’empereur se fist longuement attendre , dont 
il ennuyoit aux Francois ; mais vous devez aussi 
entendre qu’il arriva en la plaine en empereur ; 
et si sa puissance eust bien voulu faire son deb- 
voir, c’estoit assez pour conquester ung monde. 
Parquoy est bien requis que son équipage soit 
inscript , qui tel estoit : il avoit cent six piéces 
d’artillerie sur roue, dont la moindre estoit 
ung faulcon, et six grosses bombardes de fonte, 
qui ne se povoient tirer sur affust, mais estoient 
portées chascune sur une puissante charrette , 
chargées avecques engins; et quant on vouloit 
faire quelque baterie, on les descendoit ; et quant 
elles estoient terre , par le devant avecques ung 
- engin, on levoit ung peu la bouche de la piéce, 
soubz laquelle on mettoit une grosse piéce de 
boys, et derriére faisoit-on ung merveilleux tau- 
dis ,de peur qu’elle ne reculast. Ces piéces por- 
toient bouletz de pierre, car de fonte on ne les 
eust sceu lever, et ne povoient tirer que quatre 
fois le jour au plus. Il avoit en sa compaignie , 
que ducz, contes, marquis , et autres princes et 
seigneurs d’Almaigne, bien six vingtz, et envi- 
ron douze mille chevaulx, cing ou six cens hom- 
mes-d’armes bourguignons et hennuyers. 

De gens de pied lansquenetz , ilz estoient sans 
nombre ; mais par estimation on les prenoit a 
plus de cinquante mille. Le cardinal de Ferrare 
vint pour son frére au secours dudit Empereur , 
qui amena douze piéces d’artillerie, cing cens 
chevaulx , et trois mille hommes de pied , et au- 
tant ou peu moins en amena le cardinal de Man- 
thoue. Bref, avecques les hommes d’armes fran- 
cois , on tenoit ou camp y avoir cent mille com- 
batans. Ung grant deffault estoit quant a l’ar- 
tillerie, car il n’y avoit équipage que pour la 
moytie; et quant on marchoit , estoit force que 
partie de l’armée demourast pour la garder, jus- 
ques 4 ce que la premiére bende feust deschar- 
gée au camp ou on vouloit séjourner, et puis le 
charroy retournoit quérir l’autre, quiestoit grosse 
fascherie. Ledit Empereur se levoit fort matin, 
et incontinent faisoit marcher son armée, et ne 
se logeoit voulentiers qui ne feust deux ou trois 
heares aprés midy ; qui n’estoit pas , veu la sai- 
son, pour refreschir les gens-d’armes soubz leur 
armet. 

Le premier camp qu’il fist fut prés du palais 
de la royne de Chippre , distant de Padoue huyt 
milles , o¥ arriva le seigneur de Meillault , ung 

1, C. D. M., T. IV. 

jeune gentil-homme de France , hardy et entre- 
prenant cappitaine, filz d’ung vertucux et sage 
chevalier, le seigneur d’Alégre , avecques bien 
mille ou douze cens avanturiers francois, tous 
gens d’eslite et d’escarmouche. En ce camp mes- 
mes fut conclud d’aller mettre le siége devant la 
ville de Padoue , et pour ceste cause fut assem- 
blé le conseil, ou il y eut de diverses oppinions ; 
car I’Empereur avoit ung lieutenant-général de 
nation grecque, qu’on appelloit le seigneur Cons- 
tantin, qui vouloit faire toutes choses a sa teste, 
dont enfin trés-mal en print a son muaistre , 
comme vous orrez. Il fut ung peu souspeconné 
de trahison, et I’en voulut le seigneur de La 
Palisse combatre; mais il ne fut possible le 
faire venir au point. Or laissons ce propos jus- 
ques a ce qu'il sera besoing d’en parler. Conclu- 
sion fut prise a ce conseil d’aller mettre le siége 
audit Padoue, et que pour les approuches les 
gens-d'armes francois feroient la pointe avecques 
le prince de Hanno et ses lansquenetz, qui es- 
toit la plus triumphante bende de tous les Al- 
mans ; mais que premier il estoit trés-nécessaire 
prendre une petite ville appellée Montselles, ou 
il y avoit ung chasteau trés-fort , a six ou sept 
milles de Padoue , parce que la garnison qui es- 
toit dedans pour la seigneurie eust peu merveil- 
leusement fascher le camp et les vivres qui y 
venoient. 

Le lendemain matin se partit l'armée, et vint 
loger 4 demy-mille de ceste petite ville, qui ne 
tint point , car guéres ne valloit; mais le chas- 
teau estoit deffensable pour ung long temps, si 
les coquins qui estoient dedans eussent riens va- 
lu : mais le cueur leur faillit incontinent ; car les 
approuches faictes, et que Iartillerie eut fait 
bien peu de berche et malaisée, fut sonné I’a- 
larme pour aller a l’assault. Il falloit bien mon- 
ter ung grant gect d’arc ; mais ces aventuriers 
francois du cappitaine Meillault y furent soub- 
dainement, et sembloit qu’ilz n’eussent mangé 
de huyt jours, tant légiers estoient. Ceulx de 
dedans firent quelque résistance ; mais guéres ne 
continuérent , car en moins d’ung quart d’heure 
ilz furent emportez , et tous mis en piéces. Ces 
aventuriers y firent assez bon butin, et entre 
autres choses y avoit sept ou huyt vingtz fort 
beauix chevaulx. La ville et chasteau furent 
renduz és mains du duc de Ferrare , qui les que- 
relloit ; mais il presta trente mille ducatz. Deux 
jours aprés ceste prinse de Montselles, deslogea 
larmée , qui s’en alla droit devant Padoue , ow 
fut assis le siége. 

| Cappitaines, meamement les Francois, & qui il por- 
toit gros honneur, pour entendre 4 quelle porte 
seroit planté le siége. Chacun en dist son advis; 
mais pour conclusion fut ordonné que le gros 
camp , ouquel seroit la personne de |’ Empereur, 
se logeroit a la porte qui va a Vincence, et auroit 
les Francois avecques luy; &@ une autre porte 
plus hault seroit le cardinal de Ferrare, les Bour- 
guignons et Hennuyers, avecques dix mille 
lansquenetz; et a une au dessoubz seroit le car- 

Apres la prinse de la ville et chasteau de Mont- dinal de Manthoue ) le scigneur Jeban de Man- 
selles , et icelluy baille entre les mains du cardi- | thoue son frére (1) , et la troppe des lansquenetz 
nal de Ferrare , qui la estoit pour son frere, y | du princede Hanno, affin que chascune desdictes 
mist bonne garnison. Le duc de Ferrare estoit | deux bendes feust secourue du gros camp, si 
d’ung autre costé, faisant la guerre aux Véni- | besoing estoit. Cela fut trouvé trés-bon , et n’y 
ciens ; et en la mesme année leur donna une rotte | eyt plus que du marcher. 
sur le Pau » qui ne leur porta guéres moins de Le bon Chevalier sans paour et sans reprou- 
dommage que le jour qu’ilz perdirent la bataille | che fut ordonné pour les approches , lequel eut 
contre le roy de France; car ainsi que lesditz | en sa compaignie le jeune seigneur de Bucy et 
Véniciens estoient délibérez luy destruire ung | Jes cappitaines La Clayéte et La Crote. Or, pour 
quartier de pays sur le Ferraroys, appelle le | venir devant ceste porte de Vincence , falloit 
Polesme de Rovigo, misrent sur le Pau qua- | entrer en ung grant chemin droit comme une 
torze ou quinze galleres et trois ou quatre mille ligne , oW ilz avoient fait quatre grosses bar- 
hommes dedans; et vindrent, partans de Quyoze, | riéres 4 deux cens pas l'une de V’autre , et a 
jusques a Francolin. Mais le duc de Ferrare | chascune avoit a qui combattre. Des deux cos- 
avoit fait faire deux bastillons ) rung a lendroit tez de ce chemin » comme scavent ceulx qui ont 
de la tour de Loiselin , et l'autre Alpopos , qui | esté en Ytalie, y avoit fossez , parquoy on ne 
sont l'ung devant l'autre ; et avoit trois ou qua- | jes povoit prendre que par le devant. Sur les 
tre mille bons hommes dedans , et quatre bonnes | murailles de la ville avoient force artillerie , ou 
galleres sur le Pau bien armees et équippées. Il | jjz batoient sur ce grant chemin, par dessus 
sceut que ses ennemys estoient descenduz en | leurs gens , a la venue des Francois, si menu 
terre, o8 la pluspart il les alla trouver, et les | et souvent qu’il sembloit gresle. Nonobstant 
deffist , sans que nul en eschappast. cela , le bon Chevalier et ses compaignons com- 

Depuis avecques ses galleéres ct autres grosses | mencérent A escarmoucher ; et vivement vin- 
barques , alla combattre les galleres , qui quasi | drent ala premiére barriere , a iaquelle eut fort 
estoyent toutes desnuées de gens; desquelles deux | assault, et y plouvoient les coups de hacque- 
furent effondrees , et six prises avecques tout | bute : toutesfois elle fut gaignée , et les ennemys 
lesquipage et artillerie qui estoit dessus, dont | repoulsez jusques a la seconde. Si la premiere 
il y avoit trente bonnes pieces de fonte , sans les | fut bien combatue, encores ceste le fut mieulx. 
hacquebuttes. Ce fut une triumphante victoire, | Et y fut blessé, d’ung coup de hacquebute au 
et a peu de perte, sinon que le conte Ludovic | bras, le jeune seigneur de Bucy, et son cheval 
de La Virandolle y fut tué d'un coup d’artille- | tué soubz luy ; mais nonobstant cela ne fut pos- 
rie. Les Véniciens y porterent gros et merveil- | sible le faire retirer, et croyez que pour ce jour 
leux dommage. oncques homme ne fist mieulx que luy. 

Or retournons au camp de Il’Empereur. L’ar- Le cappitaine Meillault arriva a ceste seconde 
mée deslogea de devant Montselles, et tout d'une | barriére avecques cent ou six vingtz de ses rus- 
traicte s’en vint 4 ung mille de Padoue , qui est | tres qu’il avoit esleuz, lesquelz firent raige. Or 
une fort grosse cité, et flere 4 l'aborder. Dedans | j| fault entendre que ces approches se faisoient 
estoit le conte Petilano, acompaigne de mille | environ midy, parquoy faisoit assez cler pour 
hommes-d’armes, douze mille hommes-de-pied , | yeoir les mieulx combatans. Une bonne demye- 
et bien deux cens pieces d’artillerie. Et quelque | heure dura Vassault a ceste seconde barriere , 
siége qu’il y eust , jamais ne leur peut estre osté | qui enfin fut gaignée ; et si vivement furent 
la voye d’ung canal qui va a Venize, lequel | suyviz ceulx qui la gardoient , qu’ilz n’eurent 
passe par la ville, et y a seullement dix-huit | loisir demourer a la troisiéme, ains leur convint 
milles de l'une a l'autre. Quant l’armée eut ainsi 
approche la ville, 'Empereur assembla tous ses | (1) Hs étaient fils de Frédéric, marquis de Mantoue. 

Comment ’empereur Maximilian planta son 
siége devant Padoue ; et des gaillardes ap- 
prouches faictes par les gentils - hommes 
frangois; et dune grande hardiesse que 
monstra le bon Chevalier sans paour et sans 
reprouche. 

sans combat l’abandonner, et eulx rendre a la 
quatriesme, ot il y avoit mille ou douze cens 
hommes , et trois ou quatre fauleonneaux qui 
commencérent a tirer le long de ce grant che- 
min; mais peu de mal firent, sinon qu’ilz tue- 
rent deux chevaulx. Ceste barriére n’estoit que 
dung gect de pierre du boulevart de la ville, 
qui donnoit grant courage aux gens de la sei- 
gneurie de bien combatre; ce qu’ilz firent (car 
assault y dura une heure) a coups de picque et 
de hacquebute. 

Quant le bon Chevalier veit que cela duroit 
tant , il dist & ses compaignons : « Messeigneurs, 
» ces gens icy nous amusent trop; descendons 
» a pied , et poussons a ceste barriére. » Si des- 
cendirent incontinent jusques a trente ou qua- 
rante hommes-d’armes qui, la veue levée, vont 
droit a ceste barriére a poux de lance. Ce gen- 
til prince de Hanno estoit tousjours joignant du 
bon Chevalier; et le seigneur de Meillault avec- 
ques deux autres, l’ung nommé Grant Jehan 
Le Picart , et l’autre le cappitaine Maulevrier, 
qui faisoient raige : mais tousjours aux Véni- 
ciens venoient gens fraiz. Quoy voyant par le 
bon Chevalier, dist tout hault : « Messeigneurs, 
» ilz nous tiendront tousjours d’icy a six ans en 
» eeste sorte sans riens faire , car ilz se resfres- 
» chissent de gens a toute heure. Donnons-leur 
» ung aspre assault, et puis que chascun face 
» comme moy.» Ce qui fui fut accorde. Sur 
cela il dist : Sonne , trompette ! Et puis , comme 
ung lyon aqui on a osté ses faons , va avecques 
ses compaignons livrer ung merveilleux as- 
sault , tellement qu'il fist aux ennemys haban- 
donuer la barriere de la longueur d’une picque. 
Alors , en cryant : Avant, compaignons, ilz 
sont nostres! va saulter icelle barriére, et 
trente ou quarante aprés luy, qui furent fort 
bien recueilliz. Toutesfois, quant les Francois 
virent le dangier ou s’estoient mis leurs compai- 
gnons, chascun se mist & passer, et cryant 
France, France! Empire, Empire! firent 
une telle charge sur leurs ennemys, qu’ilz leur 
firent guerpir la place, tournerent le dos, et 
tout habandonnérent, eulx retirans, comme 
quasi rompuz, en la ville. - 

Ainsi furent gaignées les barriéres de devant 
Padoue en plain midy, ot les Francois acquirent 
gros honneur, tant ceulx de cheval que de 
pied, mesmement le bon Chevalier, a qui chas- 
cuon en donnoit la gloire. Si furent faictes les 
approuches , et lartillerie amenée sur le bort 
du fossé , qui y demoura six sepmaines sans par- 
tir, et jusques au siége lever, qui fut tel que 
vous entendrez. 


OOK 


531 
CHAPITRE XXXIV. 


De la grosse et lourde baterie qui fut devant 
Padoue ; et de la grande berche qui y fut 
faicte. 


Les approuches faictes devant Padoue et l’ar- 
tillerie assise , chascun se logea en son quartier 
en trois camps , selon l’ordonnance cy-devant 
dicte. Et fault entendre qu’il y avoit tant de 
peuple, que ledit camp tenoit de tous costez 
plus de quatre mille de pays. Et fut une mer- 
veilleuse chose que durant le siége , qui fut de 
denx moys ou environ, les fourrageurs n’al- 
lérent jamais plus loing que de six milles du 
camp , pour avoir force foings, bledz, avoynes, 
chairs, poullailles, vins et autres choses néces- 
saires , tant pour les hommes que pour les che- 
vaulx ; et si grande habondance y en avoit, que 
quant on leva le siége , fut bruslé pour cent mil 
ducatz de vivres dont on avoit fait provision, 
cuydant que plus longuement durast le siége. 
C’est ung incideut; venons a la matiére. 

Le lendemain des approches , commencé- 
rent les canonniers 4 faire leur devoir. Et sans 
cesser dura huyt jours la baterie, qui fut la 
plus impétueuse et terrible que cent ans aupara- 
vant avoit esté veue ; car il y fut tiré des trois 
camps plus de vingt mille coups d’artillerie. Si 
I'Empereur ou ses gens servoient bien d’artille- 
rie ceulx de la ville, croyez que de leur part 
rendoient bien la pareille, et beaucoup mieulx : 
car pour ung bien qu'on leur faisoit , en ren- 
doient deux. Brief, ladicte ville fut si bien ba- 
tue, que de toutes les trois berches ne s’en fist 
que une. Durant ce temps fut pris ung des ca- 
nonniers de |’Empereur, qu’on trouva, en lieu 
de tirer en la ville , qu’il tiroit contre ses gens; 
et disoit-l’on que le seigneur Constantin le luy 
faisoit faire , et qui pis estoit , chascun jour ad- 
vertissoit le conte Pétilano de ce qu’il avoit a 
faire. Je ne scay s'il estoit vray, mais le canon- 
nier fut mis sur ung mortier, et envoyé par 
piéces en la ville: il en fut dit assez d’injures 
audit seigneur Constantin, mais on ne povoit 
prouver le faict sur luy. Le seigneur de La Pa- 
lisse ’'appella lasche et meschant, et qu'il en 
combatroit ; mais il ne respondit riens a pro- 
pos ; et en fist sur l’heure |’Empereur, qui en 
estoit coyffé l'appoinctement. 

Or ces trois berches mises en une estoient 
seullement de quatre a cing cens pas , qui estoit 
assez beau passage pour donner I’assault ; car 
quant aux fossez, ce n’estoit pas grant chose. 
Mais le conte Pétilano avoit si bien acoustré 
la ville par dedans, que s'il y eust eu cing cens 

mille hommes devant, ils n'y feussent pas en- 
trez si ceulx de dedans eussent voulu; et vous 
déclaireray comment. Derriére la berche, pour 
entrer en la ville, avoit icelluy conte Pétilano 
fait faire une trenchée ou fossé a fons de cuve, 
de la haulteur de vingt piedz, et quasi autant 
de largeur : en icelle avoit fait mettre force fa- 
yotz et vieil boys, bien enrosez de pouldre a 
‘canon; et, de cent pas en cent pas, y avoit 
boulevart de terre garny d’artillerie, qui ti- 
“roient le long de ceste trenchée. Apres icelle 
passée , sil eust esté possible (comme non sans 
la grace de Dieu), toute l’armée des Véniciens 
estant en ladicte ville, se trouvoit en bataillea 
cheval et a pied ; car il y avoit belle esplanade 
jusques 4 mettre vingt mille hommes de pied et 
de cheval en ordre : et derriére estoient plates- 
formes ou on avoit monte vingt ou trente piéces 
d’artillerie , qui par dessus leur armée eussent 
tiré , sans leur mal faire, droit 4 la berche. 

De ce terrible dangier furent les Francois 
advertiz par aucuns prisonniers qui, aux es- 
carmouches , quelquesfvis estoient pris , et par 
leur rancon payée renduz , ausquelz montroit 
le conte toutes ces choses , affin qu’ilz le re- 
montrassent au seigneur de La Palisse et aux 
cappitaines francois; ct disoit encore ces pa- 
rolles & leur départie : « J’espére, mes amys, 
» avecques l’'ayde de Dieu, que le roy de 
» France et la seigneurie retourneront en ami- 
» tié quelque jour; et , n’estoit les Francois qui 
» sont avecques I’Empereur, croyez que , de- 
» vant qu'il fust vingt et quatre heures, je sor- 
» tirove hors de ceste ville, et si en ferois lever 
» le siége honteusement. » Je ne scay comment 
il eust fait cela , au nombre de gens qu’il avoit 
devant luy. Bien furent rapportez ces propos 
aux seigneurs cappitaines de France; mais ilz 
n'y pensoient autrement, pource que par leur 
maistre estoient au service de )’"Empereur, pour 
faire ce qu'il ordonneroit. Vous avez ouy cy- 
dessus la belle berche qui estoit a la ville, qui 
trop grande estoit: et feust-ce pour aller mille 
hommes de frone deux fois, dont l’Empereur 
fut deuement acerténé. Si ce délibéra y donner 
‘assault, comme vous orrez cy-apres; mais 
premier vous parleray d'une course que fist le 
bon Chevalier avecques ses compaignons. 

Comment le bon Chevalier sans paour et sans 
reprouche, durant le siége de Padouc, fist 

une course avecques ses compaignons , ou 
il acquist gros honneur. 


Durant le siége de Padoue , souvent venoient 
alarmes au camp de |’Empereur, tant des sail- 
lies que faisoient ceulx de la ville, que de teurs 
gens qui estoient en garnison dedans Trévize, 
bonne et forte ville qui est 4 vingt ou vingt et - 
cing milles dudit Padoue. En icelle , entre au- 
tres cappitaines , estoit messire Luces Malle- 
veche , homme de guerre et entreprenant s'il 
en y avoit point au monde. Deux ou trois fois 
la sepmaine resveilloit sans trompette Je camp 
de |’Empereur ; et s'il voyoit qu'il y fist bon, 
he s’espargnoit pas parmy ses ennemys; et par 
le contraire s'il n’y faisoit bon, fort sagement. 
se retiroit, et ne perdit jamais ung homme. 

Tant continua ce train, qu'il fist parler de 
luy a merveilles. Ceste maniére de faire fascha 
fort au bon Chevalier ; et sans grant bruit, par 
des espies 4 qui il donnoit tant d’argent que 
pour mourir ne l’eussent trompé, entendit 
beaucoup des allées et des venues dudit Malle- 
véche ; de sorte qu'il délibéra l’aller trouver 
aux champs. Si vint 4 deux de ses compai- 
gnons , et qui estoient logez avecques luy, dont 
Pung estoit le cappitaine La Clayéte, et l'autre 
le seigneur de La Crote, tous deux gaillars 
et triumphans cappitaines , ausquelz il dist : 
« Messeigneurs , ce cappitaine Malleveche nous 
» donne bien de la fascherie; il n’est guéres 
» jour qu'il ne nous viengne resveiller, et ne se 
» parle sinon de luy : je n’ay pas envye de son 
» bien faire, mais je suis marry qu'il ne nous 
» Congnoist autrement. J’ay beaucoup entendu 
» de son affaire. Voulez-vous venir 4 la guerre? 
» et vous verrez quelque chose : j’espére que 
» hous le trouverrons demain au matin, car 
» deux jours a quil ne nous donna alarme. » 
Ses compaignons respondirent : « Nous yrons 
» OU vous vouldrez. » 

« Or faites doncques , dist le bon Chevalier, 
» & deux heures apres mynuyt, armer chascun 
» trente hommes-d’armes , des plus gentilz ga- 
» Jans que vous ayez; et je meneray ma com- 
» paignie et les bons compaignons qui sont 
» avecques moy, comme Bonnet , Mypont , Cos- 
» sey, Brezon et autres , que congnoissez comme 
» moy; et, sans sonner trompette ne faire 
» bruyt, monterons a cheval; et vous suffise 
» que jay fort bonne guyde. » Comme il fut 
dit, ainsi mis a exécution : et entre deux et 
trois , ou moys de septembre , montérent a che- 
val, leur guyde devant, qui estoit trés-bien 
gardé de quatre archiers ; et luy avoit-on pro- 
mis bon payement s'il faisoit bien son debvoir ; 

mais aussi ou il yroit de tromperie, il Juy alloit 
de la vie. Et cela avoit ordonné le bon Cheva- 
lier, parce que souvent espies sont doubles et 
font tourner la perte ou il leur plaist ; mais il 
fist bien son debvoir, car de nuyt les mena bien 
dix milles de pays, et tellement que la pointe 
du jour va apparoistre. Si vont adviser ung 
grant palais , ou il y avoit une longue closture 
de muraille. Lors lespie commencea a dire au 
bon Chevalier : « Monseigneur, si le cappitaine 
» messire Luces Mallevéche sort aujourd’hui de 
» Trévize pour aller visiter vostre camp, il 
» fault de nécessité qu'il passe icy devant: si 
» bon vous semble de vous cacher en ce logis, 
» ouquel n’est demouré personne , au moyen de 
» la guerre , vous le verrez passer, et il ne vous 
» pourra veoir. » Cela fut trouvé bon par tous 
les cappitaines; et se misrent dedans, ot ilz 
furent bien deux heures ou environ qu’ilz ouy- 
rent gros bruyt de chevaulx. 

Le bon Chevalier avoit fait monter ung vieil 
archer de sa compaignie , appellé Monart, au- 
tant experimenté en guerre que homme vivant, 
dedans ung colombier, affin de veoir quelz gens 
passeroient et quel nombre. Si veit venir d’as- 
sez loing messire Luces Mallevéche , en nombre, 
selon son jugement, de cent hommes-d’armes 
Varmet en teste, et bien deux cens Albanoys 
que conduysoit ung cappitaine nommé Scan- 
drebec , tous bien montez , et a leur contenance 
gens d'effect. Ilz passérent a ung gect de boulle 
du logis ou estoient embuschez les Francois. 
Quant ilz furent oultre , Monart descendit tout 
joyeulx et fist son rapport. Qui fut bien aise eut 
nom chascun. Si dist le bon Chevalier qu’on 
ressenglast les chevaulx. Or n’y avoit-il page 
ne varlet en la bende, car ainsi l’avoit-il or- 
donné. Et dist a ses compaignons: « Messei- 
» gneurs, il y a dix ans qui ne nous vint si 
» belle adventure : si nous sommes gentilz ga- 
» lans, ilz sont deux fois plus que nous, mais 
» ce n’est riens ; allons prés. — Allons, allons, 
» dirent les autres. » 

Ainsi eulx remontez a cheval , la porte fut 
ouverte. Si allerent le beau trot aprés leurs gens. 
Ilz n’eurent pas cheminé ung mille, qu’ils les 
vont appercevoir sur ung beau grant chemin. 
Alors, le bon Chevalier dist a la trompette : 
« Sonne, sonne, trompette ; » qui le fist inconti- 
nent. Les cappitaines véniciens, qui n’eussent 
jamais pensé qu'il y eust eu gens derriére eulx , 
estimoient que ce feussent encores des leurs qui 
voulsissent courir. Toutesfois ilz, sans tirer 
plus avant, s’arrestérent , et si longuement qu’ilz 
apperceurent au vray que c’estoyent ennemys. 
Ilz furent ung peu estonnez, pour se trouver 


enclos entre le camp de l’Empereur et ceulx 
qu’ilz voyoient ; et falloit passer par la ou par 
la fenestre. Cela les confortoit qu’ilz ne voyoient 
pas grant nombre de gens. Si fist, comme as- 
seuré, le cappitaine messire Luces Malleveche , 
& tous ses gens, commandement de bien faire , 
leur remonstrant que force estoit d’estre def- 
faictz ou deffaire les autres. Aux deux costez 
du chemin estoient grans fossez : ung homme- 
d’armes, sans estre trop bien monte, ne se 
feust osé adventurer de le saillir, de peur d’y 
demourer. Ainsi , en quelque sorte que ce feust, 
force estoit de combatre. 

Si commencérent trompettes a sonner de tous 
les deux costez ; et environ la portée d’un gect 
d’arc , se prindrent a courir les ungs sur les 
autres, en criant par les ungs : Empire , em- 
pire! France, France! et les autres, Marco, 
Marco ! C’estoit ung droit plaisir de les ouyr. 
En ceste premiére charge y en eut beaucoup de 
portez par terre; mesmement Bonnet donna 
ung coup de lance dont il percea ung homme- 
d’armes tout oultre. Chascun se mist en debvoir. 
Les Albanoys s’escartérent du grant chemin, et 
habandonnérent leur gendarmerie , pour cuyder 
prendre les Francois par le derriére ; dont bien 
s’apperceut le bon Chevalier , qui dist au cappi- 
taine La Crote : « Compaignon , gardez Je der- 
» riére, que ne soyons enclos; cecy est nostre. » 
Ainsi fut fait. Et quant lesditz Albanoys cuide- 
rent approucher, furent receuz et bien frotez , 
tant qu'il en demoura une douzaine par terre , 
et les autres a gaigner pays a belle fuyte. Gueéres 
ne les suivit le gentil cappitaine La Crote, ains 
retourna au gros affaire; mais a son arrivée 
trouva les Véniciens en rotte , et entendoit desja 
chascun a prendre son prisonnier. Messire Luces 
Mallevéche , qui estoit monté a l’avantage, 
saillit hors du grant chemin , et vingt ou trente 
des mieulz montez, qui se misrent a la fuyte 
vers Trévize. Ilz furent suyvis quelque peu ; 
mais on eust perdu sa peine, car trop bien 
alloient leurs chevaulx , avec ce que les fuyans 
y avoient bon vouloir. Si se retirérent ceulx de 
la chasse, et se misrent au retour avecques leurs 
prisonniers , desquelz y avoit plus qu’ilz n’es- 
toient de gens ; car sans nulle faulte en fut bien 
prins huyt ou neuf vingtz , ausquelz ilz osterent 
leurs espées et masses, et les mirent au meilieu 
d’eulx. 

Et ainsi arrivérent en leur camp, ou ilz trou- 
verent l’Empereur qui se pourmenoit a l’entour : 
lequel, quant il veit ceste grosse poussiére , en- 
voya scavoir que c’estoit par ung gentil-homme 
francois de sa maison , qu’on appelloit Loys Du 
Peschin, qpi incontinent retourna et dist : « Sire, 

» c'est le bon chevalier Bayart et les cappitaines 
» La Clayete et La Crote , qui ont faicte Ja plus 
» belle rencontre qui cent ans a fut faicte; car 
» ilz avoient plus de prisonniers qui ne sont 
» de gens, et ont gaigné deux enseignes. » 
L’Empereur fut aise au possible. Si s’approcha 
des Francois, ausquelz il donna le bon-soir ; 
et les Francois le saluérent , ainsi que a si hault 
prince appartenoit. Si loua chascun cappitaine 
en son endroit merveilleusement , puis dist au 
bon Chevalier : « Seigneur de Bayart, mon 
» frére vostre maistre est bien eureux d’avoir 
» ung tel serviteur que vous ; je vouldroys avoir 
» donné cent mille florins de rente , et en avoir 
» une douzaine de vostre sorte. » Le bon Cheva- 
lier respondit : « Sire, vous dictes ce qu’il vous 
» plaist , et du loz que me donnez trées-humble- 
» ment vous remercie. D’une chose vous vueil 
» bien adviser, que tant que mon maistre sera 
» vostre alyé, ne trouverrez point de meilleur 
» serviteur que moy. » 

L’Empereur le remercia ; et sur ce luy et ses 
compaignons prindrent congé et s’en tirerent 
& leur logis. Jamais tel bruyt ne fut démené en 
camp comme il fut de ceste belle entreprinse , 
dont le bon Chevalier emporta Ia pluspart de 
lhonneur , combien qu’entre toutes gens en 
donnoit le loz entiérement a ses deux compai- 
goons; car de plus doulx ne courtois chevalier 
n’eust-on sceu trouver en tout je monde. Je 
feray fin a ce propos , et vous diray d'une autre 
course que fist le bon Chevalier tout seul. 

D’une autre course que fist le bon Chevalier 
sans paour et sans reprouche, ow il fut 
pris soixante Albanoys et trente arbales- 
triers. 


Trois ou quatre jours aprés ceste course qu’a- 
voient faicte ensemble les cappitaines La Crote, 
La Clayéte et bon Chevalier, il fut adverty par 
ung de ses espies que , dedans ung chasteau ap- 
pellé Bassan , s‘estoit retiré le cappitaine Scan- 
drebec et ses Albanoys , avecques quelques au- 
tres gens de cheval arbalestriers, soubz la con- 
duicte du cappitaine Rynaldo Contarin , gentil- 
homme padouan ; et que chascun jour ilz fai- 
soient courses sur ceulx qui venoient au camp, 
et sur les lansquenetz qui retournoient en Al- 
maigne pour saulver le bestail qu’ilz avoient 
gaigné sur les ennemys , tellement que depuis 

deux ou trois jours en avoient deffaict plus de 
deux cens, et recouvert plus de quatre ou cing 
cens beufz et vaches, qu’ilz avoient retirez 
dedans ce chasteau de Bassan ; et que si par 
ung matin se vouloit rencontrer en ung pas- 
sage au pied d’une montaigne au dessoubz du- 
dit chasteau , ne fauldroit point 4 les trouver. 

Le bon Chevalier, qui tousjours avoit trouvé 
Vespie véritable ( aussi l’avoit-il enrichy de plus 
de deux cens ducatz), délibéra y aller sans en 
parler a personne; car il luy estoit bien advis, 
veu qu'il avoit entendu qu’ilz n’estoient pas plus 
de deux cens chevaulx-légiers en tout , qu’il les 
defferoit bien avecques ses trente hommes-d’ar- 
mes, qui estoient tous gens d’eslite. Toutesfois il 
avoit encores huyt ou dix gentilz-hommes avec- 
ques luy, et lesquelz étoient venuzen sa compai- 
gnie pour leur plaisir au camp de |’Empereur, 
seulement pour !’amour qu’ilz portoient au bon 
Chevalier; et eulx avecques sa compaignie n‘es- 
toient pas gens pour estre deffaictz en peu 
d@heure. I) leur compta son entreprinse, scavoir 
s’ilz en vouloient estre. C’estoit leur vie , et ne 
demandoient autre chose. Parquoy une heure 
devant jour, par ung samedy ou moys de sep- 
tembre, montérent a cheval, et firent bien 
quinze milles tout d’une traicte , jusques a ce 
qu’ilz viensissent au passage ou l’espie les me- 
na; mais ce fut si couvertement qu’oncques ne 
furent apperceuz , et si cela estoit aussi prés du 
chasteau que la portée d’ung canon. La s’em- 
buscherent, ow guéres ne furent qu’ilz ouyrent 
une trompette au chasteau qui sonnoit 4 cheval , 
dont ilz furent bien resjouyz. 

Le bon Chevalier demanda a l’espie , a son 
advis, quel chemin ilz prendroient. Il respon- 
dit : « Quelque part qu’ilz veuillent aller, il fault 
» parforcequ'ilz passent par dessusung petit pont 
» de boys qui est a ung mille d’icy, que deux 
» hommes garderoient contre cing cens ; mais 
» quilz ayent passé ce pont, vous envoyerez de 
vos geps quelque peu pour le garder, quiilz 
ne retournent au chasteau ; et je vous mene- 
ray, par le derriere de ceste montaigne, a 
ung passage que je scay : si ne fauldrez point 
a les rencoutrer en la plaine entre cy et le 
palais de fa royne de Chippre. — C'est bien 
advisé, dist le bon Chevalier. Qui demourera 
a ce pont? » Le seigneur de Bonnet dist : 
Mon compaignon Mypont et moy le garderons, 
s'il vous plaist, et nous laisserez quelques 
gens avecques nous. — Je le veulx bien, 
dist il. Petit Jehan de La Vergne, et telz et 
telz, jusques au nombre de six hommes- 
d’armes et dix ou douze archiers, vous ferout 
compaignie. » 

En devisant sur ce propos , vont adviser ces 
Albannoys et arbalestriers descendre du chas- 
teau , qui sembloient aller aux nopces, et faire 
aussi beau butin comme ilz avoient fait depuis 
deux jours; mais il leur alla bien autrement , 
comme vous orrez. Quant ilz furent passez , 
Bonnet alla droit au pont avecques ses gens ; et 
le bon Chevalier, avec le reste de sa compai- 
gnie, s’en alla droit au passage ou l’espie le 
mena, qui si bien le guyda qu’en moins de de- 
my-heure l’eut rendu en la plaine, ot on eut 
veu ung homme a cheval de six milles loing. Si 
vont adviser, environ la portée d’une longue 
coulevrine , leurs ennemys qui marchoient le 
chemin de Vincence ou ilz pensoient trouver 
leur proye. Le bon Chevalier appella le bastard 
Du Fay, son guydon, et luy dist : « Cappitaine, 
» prenez vingt de voz archiers, et allez a ces 
» gens-la escarmoucher. Quant ilz vous verront 
» si petit nombre, ilz vous chargeront , n’en 
» faictes doubte ; tournez bride , faisant de l’ef- 
» frayé , et les amenez jusques icy, ou je vous 
» attendray a la coste de ceste montaigne, et 
» vous verrez beau jeu. » II ne luy convint pas 
dire deux fois, car il scavoit le mestier de la 
guerre le possible. Si commencea a marcher, 
tant qu’il fut apperceu des ennemys. 

Le cappitaine Scandrebec, joyeulx de ceste 
rencontre , commencea a marcher fiérement 
avecques ses gens, tant qu’ilz apperceurent les 
Francois aux croix blanches. Si commenceérent 
a les charger, criant Marco, Marco! Le bastard 
Du Fay, qui scavoit sa lecon par cueur, com- 
mencea a faire l'effrayé et a se mettre au retour. 
Il fut vivement poursuivy, et de facon qu’il fut 
rembarré jusques a l’embusche du bon Cheva- 
lier qui, avecques ses gens, l|’armet en teste 
et l'espée au poing , comme ung lyon vint don- 
ner dedans, en eseryant: France, France! 
Empire, Empire! De ceste premiére charge y 
eut de ses ennemys portez par terre plus de 
trente. Le premier assault fut dur et aspre ; 
mais enfin les Albanoys et arbalestriers se 
misrent en fuyte le grant galop, cuydans gai- 
gner Bassan , dont ilz scavoient fort bien le 
chemin. S’ilz faisoient leur devoir de courir, les 
Francois faisoient devoir de chasser : toutesfois 
trop bien alloient les chevaulx-légiers , et eust 
le bon Chevalier perdu sa proyc , n’eust esté ce 
pont que gardoit Bonnet, lequel , avecques son 
compaignon Mypont et les gens qu’ilz avoient , 
deffendirent le passage aux ennemys. 

De facon que le cappitaine Scandrebec con- 
gneut bien qu'il falloit combatre ou fuyr a l’ad- 
venture : ce qu’ilz aymérent mieulx eslire, et 
se misrent en fuvte a bride abatue; mais si 

bien furent les esprons chaussez , qu’il fut pris 
soixante Albanoys et trente arbalestricrs, avec- 
ques les deux cappitaines. Le demourant s’en 
alla a travers pays vers le Trévizan. En la com- 
paignie du bon Chevalier, puis six jours , avoit 
esté fait archier ung jeune gentilhomme du 
Daulphiné , nommé Guigo Guyfray, filz du sei- 
gneur de Bontiéres , lequel n’avoit point plus 
de seize a dix-sept ans; mais il estoit de bonne 
rasse , et avoit grant désir d’ensuyvre ses pa- 
rens. Durant le combat, il veit celluy qui por- 
toit Venseigne des arbalestriers de Rynaldo 
Contarin, qui s’estoit gecté au-dela d’ung fossé, 
et se vouloit sauver. 

Le jeune garson se voulut essayer, ct passa 
apres luy, et avecques sa demye-lance luy donna 
si grant coup qu’il le porta par terre, et Ja 
rompit ; puis mist la main a l’espée , et luy es- 
cryoit: « Rends-toy, enseigne, ou je te tueray. » 
L’enseigne ne vouloit pas encores mourir: si 
bailla son espée ct son enseigne au jeune en- 
fant auquel il se rendit , qui n’en eust pas vou- 
lu tenir dix mille escus. Si le fist remonter sur 
son cheval , et le mena droit ow estoit le bon 
Chévalier, qui faisoit sonner la retraicte; et y 
avoit tant de prisonniers qu'il ne scavoit qu’en 
faire. Bonnet veit venir de loing le jeune Bon- 
tiéres, et dist : « Monseigneur, je vous pric, 


_» voyez venir Guigo ; il a pris ung prisonnier 


» et une enseigne. » Et en ces parolles arriva. 
Le bon Chevalier, quant il le congneut , fut si 
ayse qu’oncques ne le fut plus , et dist: « Com- 
» ment, Bontiéres , avez-vous gaigné ceste en- 
» seigne et prins ce prisonnier ? — Ouy, Mon- 
» seigneur, puisqu il a pleu a Dieu. Il a fait que 
» sage de se rendre, autrement je l’eusse tué. » 
Dont toute la compaignie se print a rire , mes- 
mement le bon Chevalier, qui tant avoit d’ayse 
que merveilles, et dist : « Bontiéres , mon amy, 
» vous avez bon commencement: Dieu le vous 
» vueille continuer ! » 

Aussi a-il fait; car depuis , par ses vertus, 
a esté lieutenant de cent hommes-d’armes que 
le roy de France donna audit bon Chevalier 
aprés ce qu'il eut si bien gardé la ville de Mai- 
ziéres contre les gens de Il’Empereur, comme 
verrez quant temps sera. Apres ces propos , le 
bon Chevalier dist 4 Bonnet , 4 Mypont, au cap- 
pitaine Pierrepont, lors son lieutenant , gentil 
chevalier, sage et hardy, et aux plus apparens : 
« Messeigneurs, il nous fault avoir ce chasteau , 
» car il y a gros butin dedans: ce sera pour noz 
» gens. — Ce seroit bien fait, dirent les autres; 
» mais il est fort , et n’avons point d’artillerie. 
» — Taisez-vous, dist-il; je scay la maniere 
» commentje l’auray devant ung quart-d’heure. = 

Il fist appeller les cappitaines Scandrebec et 
Rynaldo Contarin , ausquelz il dist : « Scavez- 
» vous qu’il y a, Seigneurs? faictes-moy rendre 
» ceste place incontinent , car je scay bien qu’en 
» avez le povoir ; ou sinon , je faiz veu a Dieu 
» que je vous feray trencher la teste devant la 
» porte tout a ceste heure. » Ils respondirent 
quilz le feroient s'il leur estoit possible. Ce que 
ouy, car upg nepveu du cappitaine Scandrebec 
la tenoit, qui la rendit incontinent que son 
oncle eut parlé a luy. 

Le bon chevalier et tous ceulx de sa compai- 
gnie y montérent, et trouvérent plus de cing 
cens beufz et vaches, et force autre butin , qui 
fut égallement party, tant que chascun fut con- 
tent. Le bestail fut mené vendre a Vincence. Ilz 
firent trés-bierr repaistre leurs chevaulx , et y 
repeurent aussi, car ilz trouvérent assez de 
quoy. Le bon Chevalier fist seoir 4 sa table les 
deux cappitaines véniciens; et comme ilz ache- 
voient de disner, vécy arriver le petit Bontiéres, 
qui venoit veoir son cappitaine et amenoit son 
prisonnier, lequel estoit deux fois aussi hault 
que luy et aagé de trente ans. Quant le bon 
Chevalier le veit , se print a rire , et dist aux 
deux cappitaines véniciens : « Messeigneurs, ce 
» jeune garson , qui estoit page n’a pas six jours 
* et n’aura barbe de trois ans, a pris vostre 
» enseigne. C’est ung gros cas; car je ne scay 
» comment vous faictes , mais nous autres Fran- 
» cois ne baillons pas voulentiers noz enseignes, 
» sinon aux plus suffisans. » L’enseigne véni- 
cien eut honte, et se veit a ceste occasion fort 
abaissé de son honneur ; si dist en son langaige: 
« Parma foy, cappitaine, je ne me suis pas rendu 
» a celluy qui m’a pris par paour de luy, car Juy 
» seul n’est pas pour me prendre prisonnier. 
» J’eschapperoye bien de ses mains, et de meil- 
teur homme de guerre que luy; mais je ne 
» povoye pas combatre vostre troppe moy seul. » 

Le bon Chevalier regarda Bontiéres , auquel 
il dist: « Escoutez que dit vostre prisonnier, 
» que vous n’estes pas homme ponr le prendre. » 
Le jeune enfant fut bien marry, et comme 
courroucé respondit : « Monseigneur, je vous 
» supplie m’accorder ce que je vous demande- 
» ray. — Ouy vravement, dist le bon Chevalier : 
» quesse? — C'est , dist-il , que je rebailleray a 
» mon prisonnier son cheval et ses armes, et 
» je monteray sur le mien; nous yrons la-bas: 
» si je le puis conquérir encores une fois , soit 
» asseuré de mourir, et j’en fais veu a Dieu ; et 
» gil peult eschapper, je luy donne sa rancon. » 
Jamais le bon Chevalier ne fut plus ayse de pro- 
pos , et dist tout hault : « Vrayement je le vous 
» accorde. » Cela ne servit de riens, car le Vé- 

nicien ne voulut pas accepter l’offre, dont il 
n’eut guéres d’honneur, et par le contraire , le 
petit Bontiéres beaucoup. 

Aprés disner, le bon Chevalier et les Francois 
remontérent a cheval, et retournérent au camp, 
ou ilz emmenérent leurs prisonniers. De ceste 
belle prise fut bruyt plus de huyt jours , et en 
fut donné grande louenge au bon Chevalier par 
’Empereur et par tous les Almans , Hennuyers 
et Bourguignons. Mesmement le bon seigneur 
de La Palisse en fut tant aise que merveilles , 
auquel fut compté le tour qu’avoit fait le petit 
Bontiéres , et l’offre qu’il avoit faicte a son pri- 
sonnier. S’il en fut ris par tout le camp, ne fault 
pas demander. Bien dist le seigneur de La Palisse 
qu’il congnoissoit de longue main la rasse de Bon- 
tiéres, et que de ceste maison estoient tous gail- 
lards gentilz-hommes. Ainsi alla de ceste ad- 
venture au bon Chevalier sans paour et sans 
reprouche pour ceste fois. 


<> 
CHAPITRE XXXVII. 


Comment ’'Empereur deélibéra donner l’as- 
sault a Padoue , et l'occasion pourquoi il 
demoura. 


Vous avez entendu cy-devant comment I’ar- 
tillerie de !’Empereur, du duc de Ferrare et 
marquis de Manthoue avoient fait trois berches 
toutes mises en une, qui contenoit demy-mille, 
ou peu s’en falloit; ce que par ung matin l’Em- 
pereur, accompaigné de ses princes et seigneurs 
d’Almaigne, alla veoir. Dont il s’esmerveilla, 
et se donnoit grande honte, au nombre de gens 
qu’il avoit, que plustost n’avoit fait donner I’as- 
sault; car ja y avoit trois jours que les canon- 
niers ne tiroient que a pierre perdue en la ville, 
pource que a Il’endroit ou ilz estoient n’y avoit 
plus de muraille. Parquoy, lui revenu a son lo- 
gis , qui estoit distant de celluy du seigneur de 
La Palisse d'ung gect de boulle seulement , ap- 
pella ung sien secrétaire francois, auquel il fist 
escripre unes lettres audit seigneur, qui estoient 
en ceste substance : « Mon cousin, j’ay a ce ma- 
» tin esté veoir la berche de la ville, que je trouve 
» plus que raisonnable pour qui vouldra faire son 
» devoir : j’ai aavisé dedans aujourd’huy y faire 
» donner l’assault. Si vous prie que incontinent 
» que mon grant tabourin sonnera, qui sera sur 
» le midy, vous faictes tenir prestz tous les gen- 
» tilz-hommes francois qui sont soubz vostre 
» charge a mon service , par le commandement 
» de mon frére le roy de France, pour aller au- 
» dit assault avecques mes piétons ; et j’espére, 

» avecques l’ayde de Dieu, que nous !’empor- 
» terons. » 

Par le mesme secrétaire qui avoit escripte la 
lettre, l’envoya au seigneur de La Palisse, le- 
quel trouva assez estrange ceste maniére de 
procéder; toutesfois il en dissimula. Bien dist 
au secrétaire : « Je m’esbays que |’Empereur n’a 
» mandé mes compaignons et moy pour plus as- 
» Seurément délibérer de ceste affaire , toutes- 
-» fois vous luy direz que je les vois envoyer 
» quérir, et eulx venuz, leur monstreray la 
» lettre. Je croy qu’il n’y aura celluy qui ne soit 
» obéissant a ce que |’Empereur vouldra com- 
» mander. » Le secrétaire retourna faire son 
‘message , et le seigneur de La Palisse manda 
tous les cappitaines francois, lesquelz vindrent 
a son logis. Desja estoit bruyt par tout le camp 
que l’on donneroit assault a Ja ville sur le midy, 
ou peu aprés. Lors eussiez veu une chose mer- 
veilleuse; car les prestres estoient retenuz a 
poix d’or a confesser, pource que chascun se 
vouloit mettre en bon estat, et y avoit plusieurs 
gens-d’armes qui leur bailloient leur bourse a 
garder : et pour cela ne fault faire nulle doubte 
que messeigneurs les curez n’eussent bien voulu 
que ceulx dont ils avoient largent en garde 
feussent demourez a l’assault. 

D’une chose veulx bien adviser ceulx qui ly- 
sent ceste histoire, que cing cens ans avoit 
qu’en camp de prince ne fut veu autant d’ar- 
gent qu'il y en avoit la; et n’estoit jour qu’il ne 
se desrobast trois ou quatre cens lansquenetz, 
qui emmenoient beufz et vaches en Almaigne, 
lictz, bledz , soyes a filer, et autres ustensilles : 
de sorte que audit Padouan fut porté dommage 
de deux millions d’escus , qu’en meubles , qu’en 
maisons et palais bruslez et destruitz. Or reve- 
nons 4 nostre propos. Les cappitaines francois 
arrivez au logis du seigneur de La Palisse , leur 
dist : « Messeigneurs, il faut disner, car j’ay a 
» vous dire quelque chose que si je le vous di- 
» sois devant, par adventure ne feriez-vous pas 
» bonne chére. » Il disoit ces parolles par joyeu- 
seté, car assez congnoissoit ses compaignons , 
quil n’y avoit celluy qui ne feust ung autre 
Hector ou Rolant, et sur tous le bon Chevalier, 
qui oncques en sa vie ne s’estonna de chose qu'il 
veist ne ouyst. 

Durant le disner ne se firent que gaudir les 
ungs des autres. Tousjours en vouloit ledit sei- 
gneur de La Palisse au seigneur d’Ymbercourt, 
qui luy rendit bien son change en toutes parolles 
d’honneur et de plaisir. Je croy que vous avez 


ouy nommer ci-devant tous les cappitaines fran- | 


cois qui estoient la ensemble , mais je croy qu’en 
toute la reste de I’Europe on n’en eust pas enco- 

res trouvé autant de la sorte. Apreés le disner, on 
fist sortir tout le monde de la chambre, excepté 
les cappitaines , a qui le seigneur de La Palisse 
communicqua la lettre de Il’Empereur, qui fat 
leue deux fois pour mieulx l’entendre; laquelle 
ouye, chascun se regarda /’ung l’autre en riant, 
pour veoir qui commenceroit la parolle. Si dist 
le seigneur d’Ymbercourt : « I} ne fault point 
» tant songer, Monseigneur, dist-i] au seigneur 
» de La Palice ; mandez a |’Empereur que nous 
» sommes tous prestz. Il m’ennuye desja aux 
» champs, car les nuytz sont froides , et puis les 
» bons vins commencent a nous faillir ; » dont 
chascun se print a rire. 

- Il n’y eut celluy de tous les cappitaines qui 
ne parlast devant le bon Chevalier, et tous s’ac- 
cordoient au propos du seigneur d’Ymbercourt. 
Le seigneur de La Palisse le. regarda, et veit 
qu'il faisoit semblant de se curer les dens, comme 
sil n’avoit pas entendu ce que ses compaignons 
avoient proposé. Si lui dist en riant: « Heé puis, 
» I’Herculede France, qu’en dictes-vous ? II n'est 
» pas temps de se curer les dens; il faut respon- 
» dre a ceste heure promptement a Il’Empereur. » 

Le bon Chevalier, qui tousjours estoit coustu- 
mier de gaudir, joyeusement respondit : « Si 
» nous voulons trestous croire monseigneur 
» @’Ymbercourt, il ne fault que aller droit a la 
» berche ; mais pource que c’est ung passe-temps 
» assez fascheux & homme-d’armes que d’aller a 
» pied , je m‘en excuserois voulentiers : toutes- . 
» fois , puisqu’il faut que j’en dye mon oppinion, 
» je le feray. L’Empereur mande en sa lettre 
» que vous faciez mettre tous les gentilz-hommes 
» francois & pied pour donner I’assault avecques 
» ses lansquenetz. De moy, combien que je n’aye 
» guéres des biens de ce monde, toutesfois je 
» suis gentil-homme ; tous vous autres , Messei- 
» gneurs, estes gros seigneurs et de grosses mai- 
» sons ; et si sont beaucoup de noz gens-d’armes. 
» Pense I’Empereur que ce soit chose raisonnable 
» de mettre tant de noblesse en péril et hazart 
» avecques des piétons, dont l’ung est cordoan- 
» pier, l’autre mareschal, l'autre boulengier, et 
» gens mécaniques, qui n’ont leur honneur en si 
» grosse recommandation que gentilz-hommes ; 
» c'est trop regardé petitement, sauf sa grace a 
» luy ; mais mon advis est que vous, Monsei- 
» gneur, dist-il au seigneur de La Palisse, deb- 
» vez rendre response a |’Empereur, qui sera 
» telle : c’est que vous avez fait assembler voz 
» cappitaines suyvant son vouloir, qui sont trés- 
» délibérez de faire son commandement selon la 
» charge quilz ont du Roy leur maistre, et 
» qu'il entend assez que leurdit maistre n’a point 
» de gens en ses ordonnances qui ne soient gen- 

» tilz-hommes. De les mesier parmy gens de 
» pied qui sont de petite condition, seroit peu 
» fait d‘estime d’eulx : mais qu’il a force contes, 
» seigneurs et gentilz-hommes d’Almaigne, qu’il 
» les face mettre a pied avecques les gens-d’ar- 
» mes de France, et voulentiers leur monstre- 
» ront le chemin, et puis ses lansquenetz les 
» gsuyvront s’'ilz congnoissent qu’il y face bon. » 
Quant le bon Chevalier eut dicte son oppinion , 
n’y eut autre chose réplicquée; mais fut son 
conseil tenu a vertueux et raisonnable. Si fust a 
l’Empereur rendu ceste response, qu’il trouva 
trés-honneste. Si fist incontinent et tout soub- 
dainement sonner ses trompettes et tabourins 
pour assembler son rayn, ou se trouvérent tous 
les princes, seigneurs et cappitaines, tant d’Al- 
maigne, Bourgongne que Haynault; lesquelz 
assemblez, |’Empereur leur déclaira comment il 
estoit délibéré d’aller dedans une heure donner 
l’assault a la ville, dont il avoit adverty les sei- 
gneurs de France, qui tous estoient fort désirans 
d’y trés-bien faire leur debvoir; et qu'ilz le 
prioient que avecques eulx allassent les gentilz- 
hommes @’Almaigne, ausquelz voulentiers, pour 
eulx mettre les premiers, monstreroient le che- 
min: « Parquoy , Messeigneurs , je vous prie 
» tant que je puis les y vouloir accompaigner, et 
» vous mettre a pied avecques culx ; et j’espere, 
» avecques l’ayde de Dieu, que du premier as- 
» sault nous emporterons noz ennemys. » 

Quant i’Empereur eut achevé son parler, soub- 
dainement se leva ung bruyt fort merveilleux 
et estrange parmy ses Almans, qui dura une de- 
mye-heure avant qu’il feust appaisé : puis l’ung 
d’entre eulx, chargé de respondre pour tous, dist 
qu’ilz n’estoient point gens pour eulx mettre a 
pied ny aller a une berche, et que leur vray es- 
tat estoit de combatre en gentilz-hommes a 
cheval. Et autre responce n’en peut avoir l'Em- 
pereur ; mais combien qu’elle ne feust pas selon 
son désir, et ne luy pleust guére, il ne sonna 
mot, sinon qu'il dist : « Bien, Messeigneurs ; il 
» faudra doncques adviser comment nous ferons 
» pour le mieux; » et puis sur l’heure appela 
ung sien gentil-homme nommé Bocandolf, qui 
d’heure en autre venoit parmy les Francois 
comme ambassadeur (et a vray dire la pluspart 
du temps estoit avecques eulx ) , auquel il dist : 
« Allez au logis de mon cousin le seigneur de La 
» Palisse ; recommandez-moi a luy et a tous 
» messeigneurs les cappitaines francois que trou- 
» verez avecques luy, et leur dictes que pour ce 
» jourd’huy ne se donnera pas ’assault. » Il alla 
faire son message, et chascun parce moyen s’en 
alla désarmer , les ungz joyeulx et les autres 
murrys. Je suis bien asseuré que les prestres 


LB BON CHEVALIER 


n’en furent pas trop aises, car il leur fat besoing 
rendre ce qu’on leur avoit baillé en garde. Je 
ne scay comment ce fut, ne qui en donna le 
conseil, mais la nuyt aprés ce propos tenu, 
l’Empereur s’en alla tout d’une traicte a plus de 
quarante miiles du camp, et de ce logis Ja manda 
a ses gens qu’on levast le siége : ce qui fut fait, 
comme vous entendrez. 


CIOS 
CHAPITRE XXXVIII. 


Comment l’Empereur se retira du camp de 
devant Padoue, quand il congneut que 
ses Almans ne vouloient pas donner l'as- 
sault. 


Il ne faut pas demander si Il’Empereur fut 
bien courroucé quant il eut entendu le bon vou- 
loir des cappitaines francois , et que ses gens 
d’Almaigne ne vouloient riens faire pour luy: 
dont de ceste oppinion n’estoit pas le gentil 
prince de Hanno, qui ne demandoit autre 
chose, et s’offrit 4 l’Empereur , et pareillement 
se vint excuser et présenter aux cappitaines 
francois. Entre autres cappitaines qu'il avoit 
parmy ses bendes, y en avoit ung qu’on nom- 
moit le cappitaine Jacob (1) , qui depuis fut au 
service du roy de France, et mourut a la journée 
de Ravenne, comme vous entendrez ; lequel 
chascun jour alloit escarmoucher avecques les 
Francois, et de hardiesse et de toute honnes- 
teté estoit acomply a merveilles : mais ces 
deux Almans ne povoient pas satisfaire a 
tout. 

L’Empereur , enflé de courroux et fascherie, 
lendemain, deux heures devant jour, sans bruyt 
faire, accompaigné de cing ou six cens chevaulx 
de ses plus privez serviteurs, deslogea de son 
camp et sen alla tout d’une traicte a trente ou 
quarante milles de Ja, tirant en Almaigne ; tt 
manda au seigneur Constantin, son lieutenant- 
général, et au seigneur de la Palisse, qu’ilz 
levassent le camp le plus honnestement qu'il 
seroit possible. Chascun s’esbayt assez de ceste 
facon de faire, mais on n’en eut autre chose. 
Les cappitaines , tant Francois, Almans que 
Bourguignons, curent conseil ensemble , ow ilz 
conclurent lever le siége , qui estoit assez fas- 
cheux et malaisé , pour avoir six ou sept vingtz 
pieces d’artillerie devant la ville; et n’y avoit 
pas d’esquipage pour en mener la moytié. Les 
Francois furent ordonnez a tenir escorte tant 
que l’aftilleric seroit levée; mais le gentil prince 


(1) Jacob de Emps, gentilhomme de Souabe. 

de Hanno, qui assez congnoissoit la turpitude de 
sa nation , avecques sa bende qui estoit de sept 
a huyt mille hommes, ne partit oneques d’au- 
prés l’artillerie : qui Juy fut tourné a gros hon- 
neur , car, depuis le matin au point du jour 
jusques a deux heures de nuyt , convint tenir 
bataille ; et si on mangea, ce ne fut guéres a 
son aise , car d’heure en autre y avoit chaulx et 
aspres alarmes , parce que ceulx de la ville fai- 
soient force saillies et grosses ; aussi qu’il con- 
venoit mener une partie de l’artillerie ou camp 
ou on alloit loger , puis la laisser la , et ramener 
les chevaulx et beufz quérir le demourant. Sans 
perte nulle des gens de l’Empereur ni des Fran- 
cois se leva le siége. Ung grant mal y eut , que 
les lansquenetz misrent le feu en tous leurs logis 
et par tout ou ilz passoient. 

Le bon Chevalier, par charité, fit demourer 
sept ou huyt de ses hommes-d’armes en ung beau 
logis ou il s’estoit tenu pendant le siége , pour le 
sauver du feu , jusques A ce que lesditz lansque- 
netz fussent passez oultre; et vous asseure que 
telz boutefeux ne luy plaisoient guéres. De 
camp en camp vint l’armée jusques a Vincence, 
ou 1a envoya I'Empereur quelque présent au 
Seigneur de La Palisse et a tous les cappitaines 
francois , selon sa puissance; car il estoit assez 
libéral , et n’estoit possible trouver ung meilleur 
prince s’il eust eu dequoy donner. Ung mal avoit 
en luy, qu’il ne se floit en personne, et tenoit a 
part luy ses entreprinses si secrétes que cela luy 
& porté beaucoup de dommage en sa vie. De 
Vincence s’en retournérent la pluspart de tous 
les Almans ; une partie en demoura en la ville 
pour la garder , avecques le seigneur Du Ru. Si 
sen retournérent le seigneur de La Palisse et 
tous ses compaignons, environ la Toussainctz , 
ou duché de Milan, excepté le bon Chevalier 
Sans paour et sans reprouche, qui demoura 
quelque temps en garnison a Véronne, ot il 
receut beaucoup d’honneur , comme vous orrez. 
Les Véniciens tenoient encores une ville nom- 
mée Lignago , ou ilz avoient grosse garnison, et 
qui souvent faisoient courses contre ceulx du 
Véronnoys. 


<I> 
CHAPITRE XXXIX. 


Comment le bon Chevalier sans paour et sans 
reprouche, estant & Véronne, fist une course 
sur les Véniciens, ot il ful prins et res- 
coux deux fois en ung jour; et quelle en fut 
la fin. 


Le bon Chevalier sans paour et sans reprou- 

che fat ordonné en garnison 4 Véronne avecques 
trois ou quatre cens hommes-d’armes que le roy 
de France presta a l’Empereur, ot peu de temps 
aprés cculx qui estoient pour ledit Empereur a 
Vincence , congnoissans que la ville n’estoit pas 
pour tenir, s’en vindrent retirer audit Véronne, 
parce que les Véniciens estoient fors aux 
champs , et marchoient pour y venir mettre le 
siége : mais quand ilz la virent habandonnée, 
tirérent leur armée jusques a ung village nommé 
Sainct-Boniface, a quinze ou dix-huyt mille du- 
dit Véronne. C’estoit sur le temps de Il’yver; et 
convenoit aux souldars qui estoient dedans la 
ville envoyer au fourrage pour Jeurs chevaulx, 
aucunesfois bien loing ; tellement que bien sou- 
vent se perdoient des varletz et des chevaulx , 
tant qu'il fut besoing leur donner escorte : mais 
il n’estoit guéres jour qu’ilz ne rencontrassent 
les ennemys, et se frotoient trés-bien lung 
l'autre. De Ja part des Véniciens y avoit ung 
cappitaine fort gentil galent et plein d’entre- 
prinses , qui s’appelloit Jchan Paule Moufron , 
lequel chascun jour faisoit courses jusques aux 
portes de Véronne , et tant y continua qu'il en 
fascha au bon Chevalier ; lequel se délibéra, au 
premier jour que les fourrageurs yroient aux 
champs , luy-mesmes leur aller faire escorte , et 
user de quelque subtilité de guerre; mais si se- 
crétement ne le peut faire que, par ung espie 
qui se tenoit 4 son logis, n’en feust adverty le 
cappitaine Moufron. 

Parquoy délibéra, quant il yroit aux champs, 
mener si bonne force que s'il rencontroit le bon 
Chevalier , luy feroit recevoir de la honte. Ung 
jeudy matin furent mis les fourrageurs hors de 
Véronne , et a leur queue trente ou quarante 
hommes-d’armes et archiers que conduysoit le 
cappitaine Pierrepont , lieutenant dudit bon 
Chevalier , qui estoit sage et advisé : si se gec- 
térent a l’escart du grant chemin, pour aller 
chercher Ses cassines et faire leurs charges. Le 
bon Chevalier , acecompaigné de cent hommes- 
d’armes, qui ne pensoit point estre descouvert , 
s’estoit allé gecter en ung village sur le grant 
chemin, appellé Sainct-Martin, a six milles du- 
dit Véronne , et envoya quelques coureurs pour 
descouvrir, qui guéres ne furent loing sans 
veoir leurs ennemys en nombre de cing cens 
chevaulx ou environ , lesquelz marchoient droit 
vers ceulx qui alloient en fourrage. Ilz en vin- 
drent faire leur rapport audit bon Chevalier , 
qui en fut fort joyeux , et incontinent monta a 
cheval avecques Ja compaignie qu’il avoit pour 
les aller trouver. 

Le cappitaine Jehan Paule Moufron, qui p2r 
Pespie avoit esté adverty de |’entreprise , avoit 

fait embuscher en ung palais prés de 1a cing ou 
six cens hommes de pied , picquiers et hacque- 
butiers , ausquelz il avoit trés-bien chanté leur 
lecon , et entre autres choses qu’ilz n’eussent a 
sortir jusques a ce quilz Je verroient retirer, et 
que les Francois le chasseroient ; car il feroit 
semblant de fuyr , et par ce moyen ne fauldroit 
point a les enclorre et deffaire. Le bon Che- 
valier, qui s’estoit mis aux champs, ne fist pas 
deux milles gu’il ne veist 4 cler les ennemys. Si 
commencea a marcher droit a eulx , et en criant 
Empire et France! les voulut aller charger. 
Ilz firent quelque contenance de tenir bon : mais 
quant ilz les virent approucher, commencérent a 
eulx retirer le long d’ung chemin et droit a leur 
embusche , laquelle ilz trespassérent d’ung peu, 
et alors s’arrestérent tout court, et en criant 
Marco, Marco! se misrent en deffense vail- 
lamment. Les gens de pied sortirent de leur 
_ embusche , qui firent ung merveilleux cry, et 
vindrent ruer sur Jes Francoys en tirant force 
hacquebutes , dont d’ung coup fut tué le cheval 
du bon Chevalier entre ses jambes , qui tomba 
si mal a point que ung de ses piedz tenoit des- 
soubz. Ses hommes-d’armes , qui pour mourir 
ne l’eussent jamais laissé la, firent une grosse 
envahie ; et en descendit l’ung a pied qu’on ap- 
pelloit Grantmont , lequel gecta son cappitaine 
de ce péril; mais quelques armes qu’ilz feissent, 
ne leur purent de tant servir que tous deux ne 
demourassent prisonniers parmy les gens de 
pied, qui les vouloient désarmer. Le cappi- 
taine Pierrepont , qui estoit avecques Jes four- 
rageurs , ouyt le bruyt; si y courut le grant 
galop incontinent, et vint en si bonne heure 
qu'il rencontra son cappitaine et Grantmont en 
dur party, car desja les tiroit-on hors de la presse 
pour les emmener & sauveté, Il ne faut pas de- 
mander s’il fut joyeulx ; car comme ung lyon 
frappa sur ceulx qui les tenoient, lesquels soub- 
dain habandonnérent Jeur prise et se retirérent 
a leur troppe , qui combatoit contre le reste de 
Francois furieusement. Le bon Chevalier et 
Grantmont furent incontinent remontez, et s’en 
retournérent droit au secours de leurs gens, qui 
avoient beaucoup a souffrir, car ilz estoient 
assailliz devant et derriére; mais, a la revenue 
dudit bon Chevalier et du cappitaine Pierrepont, 
furent beaucoup soulagez. Toutesfois le jeu es- 
toit mal party, car les Véniciens estoient quatre 
contre ung; et puis les hacquebutiers faisoient 
beaucoup de mal aux Francois. 

Si commenca le bon Chevalier a dire au cap- 
pitaine Pierrepont: « Cappitaine, si nous ne gai- 
» gnons le grant chemin, nous sommes affollez; 
» et si nous sommes une fois la , nous nous reti- 

» rerons en despit d’eulx: et si n’aurons point 
» de perte, aydant Dieu. — Je suis bien de cest 
» advis, dist le cappitaine Pierrepont. » Si com- 
mencérent , tousjours combatans , & eulx retirer 
sur ce grant chemin, ot ilz parvindrent ; mais 
ce ne fut pas sans beaucoup souffrir. Néantmoias 
encores n’avoient point perdu de gens, mais si 
avoient bien lesennemys comme quarante ou cin- 
quante hommes de pied et septou huyt de cheval. 
Quant le bon Chevalier et les Francois furent sar 


“ce grant chemin qui tiroit a Véronne, se serrérent 


et misrent a la retraicte tout doulcement , et de 
deux cens pas en deux cens pas yetournoient sur 
leurs ennemys tant gaillardement que merveil- 
les. Mais ilz avoient ces gens de pied a leurs 
aesles , qui tiroient coups de hacquebute mene 
et souvent: de facon que a la derniere charge 
fut encores tué le cheval du bon Chevalier qui, 
le sentant chanceler, se gecta a pied l’espée au 
poing , ow il fist merveilles d’armes; mais bien- 
tost fut encloz, et eust eu mauvais party, quant 
le bastard Du Fay, son guydon , avecques ses 
archiers , vint faire une charge si furieusement 
que, au meillieu de la troppe des Véniciens, re- 
couvra son cappitaine, et le remonta a cheval en 
despit d’eulx ; puis se serroient avecques les au- 
tres. Ja approchoit la nuyt; parquoy commanda 
le bon Chevalier qu’on ne chargeast plus , et 
qu'il suffisoit bien se retirer 4 leur grant hon- 
neur; ce quiilz firent jusques a Sainct-Martin, 
dont le matin estoient partiz. Il y avoit ung 
pont garny de barriéres, au bout duquel ilz s’ar- 
restéerent. 

Le cappitaine Jehan Paule Moufron congneut 
bien que plus ne leur scauroit porter dommage, 
et puis qu’'ilz pourroient estre secouruz de Vé- 
ronne. Si fist sonner la retraicte , et se mist au 
retour vers Sainct- Boniface, ses gens de pied de- 
vant lui, qui estoient fort lassez de ceste jour- 
née, ou ilz avoient combatu quatre ou cing 
heures ; et voulurent séjourner en ung village & 
quatre ou cing milles dudit Sainct-Boniface, dont 
le cappitaine Jehan Paule Moufron n’estoit pas 
d’oppinion ; et s’en retourna avecques ses gens 
de cheval bien despit , dont il avoit esté si bien 
galiopé, et par si peu de nombre de gens. Le bon 
Chevalier et ses gens pour ce soir se logérent en 
ce village de Sainct-Martin, ou ilz firent grant 
chére de ce qu’ilz avoient, en parlant de leur 
fort belle retraite; car ils n’avoient perdu que 
ung archier ct quatre chevaulx tuez; et leurs 
ennemys avoient porté lourde perte au pris. En 
ces entrefaictes, ung de leurs espies va arriver, 
Jequel venoit dudict Boniface. I! fut mené de- 
vant le bon Chevalier, quiluy demanda que fai- 
soient les ennemys. Il respondit: « Riens autre 

» chose : ils sont en grosse troppe dedans Sainct- 
» Boniface , et entre eulx font courir bruit que 
» bientost auront Véronne, et tiennent qu’ilz ont 
» grosse intelligence dedans. Commej’en vouloye 
» partir, est arrivé le cappitaine Moufron , bien 
» eschauffé et bien courroucé ; car j’ay ouy qu'il 
» disoitqu’il venoit delaguerre, et queles dyables 
» d’enfer avoit trouvez, et non pas hommes: en 
» m’en venant a quatre ou cing milles d’icy, suis 
» passé en ung village, ou j'ay laissé tout plain 
» de leurs gens de pied qui y sont logez ; et sem- 
» ble advis, a les veoir, qu'ilz soient bien las. » 
Alors dist le bon Chevalier: « Je vous donne ma 
» vie, si ce ne sont leurs gens de pied que nous 
» avons aujourd’huy combatus, qui n’ont pas 
» voulu aller jusques 4 Sainct-Boniface. Si vous 
» voulez, ilz sont nostres. La lune est clére, fai- 

» sons repaistre nos chevaulx, et sur les trois ou 
_ » quatre heures allons les resveiller. » 

Son oppinion fut trouvée bonne. On fist pen- 
ser les chevaulx le mieulx qu’on peut ; et aprés 
avoir assis le guet, chascun se mist au repos. 
Mais le bon Chevalier, qui taschoit d’achever 
son entreprise, ne reposa guéres: ains , environ 
les trois heures aprés minuyt, sans faire bruit, 
monta a cheval avecques ses gens , et s’en vint 
droit ace village, o¥ estoient demourez les gens 
de pied véniciens, lesquelz ilz trouvérent endor- 
mys comme beaulx pourceaulx, sans aucun 
guect ; au moins s'il y en avoit, il fut tres-mau- 
vais. Eulx arrivez, commencérent a crier: Em- 
pire, Empire! France, France! a@ mort, & 
mort! A ce joyeulx chant , s’esveillérent les rus- 
tres , qui sortoient des maisons les ungs aprés 
les autres; mais on les assommoit comme bestes. 
Leur cappitaine, acompaigné de deux ou trois 
cens hommes, se gecta sur la place du village, 
ou Ja se cuydoit assembler et fortiffier ; mais on 
ne luy en donna pas le loysir , car il fut chargé 
par tant d’endroitz que luy et tous ses gens fu- 
rent rompuz et deffaitz, et n’en demoura que trois 
en vie, dont l'ung fut le cappitaine, et deux au- 
tres gentils-hommes qui estoient fréres; pour 
lesquels, en les relaschant, on retira deux autres 
gentilz-hommes francois prisonniers és-prisons 
de la seigneurie de Venise. 

Quant le bon Chevalier eut, du tout et & son 
grant honneur, achevé son entreprise, ne voulut 
plus séjourner , doubtant nouvel inconvénient. 
Si se retira avecques tous ses gens dedans Vé- 
ronne, ou il fut receu a grant joye.: Et au 
contraire les Véniciens, quant ilz sceurent la 
perte de leurs gens , furent bien marris; et en 
voulut messire André Grit, providadour de la 
seigneurie , blasmer le cappitaine Jehan Paule 
Moufron de ce qu’il les avoit laissez derriere ; 

mais il s’excusa trés-bien , disant qu’il n’avoit 
esté a luy possible les tirer du village ot ilz 
avoient esté deffaictz ; et de l’inconvénient les 
avoit tres-bien advisez, mais jamais ne les avoit 
sceu renger & congnoistre la raison. Toutesfois 
en luy-mesmes se pensa bien venger en peu de 
jours ; mais il acreut sa honte, ainsi que vous en- 
tendrez. 


OK 
CHAPITRE XL. 


Comment le bon Chevalier cuyda estre trahy 
par ung espie qui avoit promis au cappi- 
laine Jehan Paule Moufron le mettre entre 
ses mains ; et ce qu’il en advint. 


Sept ou huyt jours aprés ceste belle course, le 
cappitaine Jehan Paule Moufron, bien desplai- 
sant de ce que si lourdement avoit esté battu et 
repoussé, ses gens mors et perduz , sans aucune- 
ment ou moins que riens avoir dommageé ses en- 
nemys, delibéra de se venger en quelque sorte 
que ce feust. I] avoit ung espie, lequel alloit et 
venoit souvent de Véronne a Sainct-Boniface, 
et servoit a luy et au bon Chevalier, donnant a 
entendre a chascun des deux qu’il ne taschoit 
que 4 leur faire service; mais tousjours ont ces 
espies le cueur a l’ung plus que a |’autre beau- 
coup, comme cestuy mesmes avoit au cappitaine 
Moufron , qui, par ung jour qu’il eut ung peu 
pensé a son affaire, luy dist: « Il fault que tu 
» ailles 4 Véronne, et donnes a entendre au cap- 
» pitaine Bayart que la seigneurie de Venise a 
» escript au providadour qu’il m’envoye dedans 
» Lignago pour la garde de la place , pource 
» qu’on envoye quérir le cappitaine qui y est, 
» pour l’envoyer en Levant avecques un nombre 
» de galléres; que tu scez certainement que je. 
» partiray demain au point du jour avecques 
» trois cens chevaulx-legiers, et que de gens de 
» pied je n’en méne point. Je suis asseuré qu’il 
» ale cueur si hault qu'il ne me laissera jamais 
» passer Sans me venir escarmoucher; et s'il y 
» vient , jespére qu’il ne s’en retournera point 
» qu'il ne soit mort ou pris, par ce que je méne- 
» ray deux cens hommes d’armes et deux mille 
» hommes de pied, que je feray embuscher a 
» ¥zolle de I’Escalle, vers lequel lieu, s’il me 
» vient veoir, veulx estre rencontré; t’advisant 
» que si tu scez bien faire ta charge, te prometz 
» ma foy donner cent ducatz d’or. » Les espies , 
comme chascun scez, ne sont créez que par dame 
avarice, et aussi ont-ilz pour ce bien ung autre 
prison; car, de six qu’on en prent, s'il en 
eschappe ung, doit bien louer Dieu; carla vraye 

médecine qu’ilz portent pour le mal qui les tient, 
c’est ung cordeau. 

Or ce galant promist au cappitaine Jehan 
Paule Moufron qu’il scauroit bien faire le cas. 
Sis’en vint incontinent a Véronne , droit au lo- 
gis du bon Chevalier ; car léans estoit assez 
congneu de tous les serviteurs, pour qu’ilz cuy- 
doient certainement qu'il feust totallement au 
service de leur maistre. Ilz le luy amenérent 
ainsi qu’il achevoit de soupper; lequel, inconti- 
nent qu’il le veit, luy fist ung fort bon recueil, 
et luy dist : « Vizentin, tusoyes le bien venu; tu 
ne viens pas sans cause: quelles nouvelles? » 
Lequel respondit : « Trés-bonnes, Monseigneur, 
» Dieu mercy. » Si se leva incontinent le bon 
Chevalier de table, et tira lespie a part pour 
scavoir que c’estoit. Il luy compta de point en 
point le faict, et le luy fist trouver si bon, 
qu’oneques homme ne fut plus joyeulx. Sicom- 
manda qu’on menast soupper Vizentin, et qu’on 
luy fist grosse chére; puis aprés tire a part le 
cappitaine Pierrepont, le cappitaine La Varenne 
qui portoit son enseigne, le bastard Du Fay, et 
ung cappitaine de Bourgongne qui ce soir soup- 
poit avecques luy , qui s’appelloit monseigneur 
de Sucre, ausquelz il compta ce que I’espie luy 
avoit dit, et comment le cappitaine Jehan Paule 
Moufron se retiroit dedans Lignago lendemain, 
et ne menoit que trois cens chevaulx: parquoy 
s’'ilzse vouloient monstrer gentilz compaignons, 
son voyage ne s'acheveroit point sans coup ruer, 
et que la matiére requéroit briefve yssue. A son 
dire chascun trouva goust; et sur l’heure fut 
conclusion prise qu’ilz partiroient au point du 
jour, et méneroient deux cens hommes d’armes; 
dont de lentreprise esleurent le seigneur de 
Conty, et ’'en advertirent, a ce qu’il se tiensist 
prest comme les autres; lequel ne s’en fist gueé- 
res prier, car c’estoit ung tres-gentil chevalier. 
Cela délibére, tout le monde se retira a son logis 
pour faire acoustrer son cas pour le matin, mes- 
mement le cappitaine Sucre, qui assez loing 
estoit du sien: qui fut bonne adventure, car, 
ainsi qu'il sen retournoit, va adviser l’espie qui 
estoit venu parler au bon Chevalier, lequel sor- 
toit de la maison d’un gentil-homme de Véronne 
qu’on estimoit estre fort mauvais impérial, et 
par le contraire avoit Afarco escript dedans le 
cueur, qui le fist doubter de trahyson. Si vint 
prendre l’espie au colet, et luy demanda dont il 
venoit: il ne sceut promptement respondre, et 
changea de couleur, qui le fist doubter de plus 
en plus ; et tourna tout court , saisy de l’espie, 
droit de la ou il venoit de soupper. Luy arrivé , 
trouva que le bon Chevalier se vouloit mettre 
dedans le lict. Toutesfois il prist une robbe de 

nuyt, et s’assirent auprés du feu eulx deux en- 
semble et seulletz, car ce pendant fut baillé 
l’espie en bonne garde. 

Le cappitaine sur ce déclaira au bon Cheva- 
lier occasion de son soubdain retour, qui estoit 
pour avoir trouvé l’espie sortant de la maison 
de messire Baptiste Voltége , qui estoit le ples 
grant marquesque qui feust ou monde; et par 
ce doubtoit qu’il y eust de la meschanceté : « car, 
» dist-il, quant je l’ay surpris, est devenu es- 
» tonné a merveilles. » Quant icelluy bon Che- 
valier eut entendu ce propos , ne fut pas sans 
doubte, non plus que le cappitaine Sucre. II fist 
venir l’espie , auquel il demanda qu’il estoit allé 
faire au logis de Baptiste Voltége. Il dist pre- 
miérement qu'il y estoit allé veoir ung parent 
quil y avoit; apres il tint ung autre propos, et 
enfin fut trouvé en cing ou six parolles. On ap- 
porta des grésillons esquelz on luy mist les deux 
poulces , pour le veoir parler d’une autre sorte. 
Le bon Chevalier luy dist: « Vizentin , dictes la 
« vérité sans rien céler , et je vous prometz, en 
» foy de vray gentil-homme, que quelque chose 
» qu'il y ait, je ne vous feray faire nul mal, 
» quant bien ma mort y seroit conspirée: mais 
» par le contraire , si je vous trouve en men- 
» songe, vous feray pendre et estrangler de- 
» main au point du jour. » 

L'espie.congneut bien qu’il estoit pris ; si se 
gecta a deux genoulx, demandant miséricorde, 
qui luy fust asseuréement promise. Si commen- 
cea a compter de point en point la trahyson, et 
comment le capitaine Jehan Paule Moufron avoit 
fait embuscher 4 Yzolle de l’Escalle deux cens 
hommes-d’armes et deux mille hommes de pied 
pour deffaire le bon Chevalier; et qu'il venoit 
du logis de messire Baptiste pour l’advertir de 
lentreprinse, et aussi l’adviser comment il pour- 
roit trouver moyen, par quelque nuyt, livrer 
une des portes de la ville au providadour messire 
Andre Grit. Et plusieurs autres choses dist ce 
vaillant espion. Bien déclaira que messire Bap- 
tiste Voltége luy avoit dit qu’il ne se mesleroit 
jamais de telle meschanceté, et que puisqu'il 
estoit soubz l’Empereur , qu'il y vouloit vivre et 
mourir. 

Quant il eut fait son beau sermon , le bon 
Chevalier luy dist: « Vizentin, j’ay mal em- 
» ployé les escuz que je vous ay donnez , et de- 
» dans vostre corps repose le cueur d’ung lasche 
» et meschant homme, combien que jamais ne 
» vous ay guere estimé autre. Vous avez bien 
» desservy la mort, mais puisque je vous ay 
» promis ma foy, vous n’aurez nul mal, et 
» vous feray mettre hors de la ville seurement. 
» Mais gardez que tant que je y seray n'y soyez 

» veu, car tout le monde ne vous sauveroit pas 
» que je vous feisse pendre et estrangler. » Il fut 
emmené de devant eulx, et enfermé en une 
chambre , jusques 4 ce qu’on en eust a beson- 
ener. Le bon Chevalier dist au cappitaine Sucre: 
« Mon amy , que ferons-nous 4 ce cappitaine 
» Jehan Paule Moufron , qui nous cuyde avoir 
» par finesses? Il luy fault donner une venue , 
» et si vous povez faire ce que je vous diray , 
» nous ferons une des gorgiases choses qui fut 
» faicte cent ans a. » Sucre respondit : « Mon- 
» seigneur , commandez et vous serez obéy. — 
» Allez doncques, dist-il , tout a ceste heure au 
» logis du prince de Hanno, et me recommandez 
» humblement a sa bonne grace; déclairez-luy 
» cest affaire bien amplement, et faictes tant 
» qu'il soit d’accord de nous bailler demain au 
» matin deux mille de ses lansquenetz, et nous 
» les meénerons avecques nous le beau pas, et 
» les laisserons quelque part en embusche, ou, 
» avant que tout soit desmeslé, si ne voyez mer- 
» veilles , prenez-vous en a moy. » 

Le cappitaine Sucre part incontinent , et s’en 
alla droit au logis du prince , qui ja dormoit. Il 
le fist esveiller , puis alla parler a luy, et luy 
compta tout ce que vous avez ouy cy-dessus. 
Le gentil prince, qui n’aymoit rien tant que la 
guerre, et entre tous gentilz-hommes avoit 
prins une telle amour au bon Chevalier pour sa 
prouesse , que la chose eust esté bien estrange 
quant il l’en eust reffusé, si dist qu’il estoit 
bien desplaisant que plus tost n’avoit sceu ceste 
entreprinse , car luy-mesmes y feust allé, mais 
que de ses gens le bon Chevalier en povoit 
mieulx disposer que luy-mesmes. Et sur ’heure 
envoya son scribe en advertir quatre ou cing 
cappitaines, qui furent, pour faire le compte 
court, aussi prestz au point du jour que les gens- 
d’armes qui l’avoient sceu dés le soir, et se 
trouverent a la porte quant et les gens-d’armes, 
qui donna tiltre d’esbahyssement au seigneur 
de Conty , car riens ne luy en avoit esté mandé 
le soir. Si s’enquist au bon Chevalier que ce 
povoit estre, lequel luy déclaira bien au Jong 
tout le demene. « Sur ma foy , dist le seigneur 
» de Conty, se Dieu veult , nous ferons aujour- 
» d’huy une belle chose. » La porte ouverte, se 
misrent en chemin vers Yzolle de |’Escalle. Le 
bon Chevalier dist a Sucre: « Il fault que vous 
» et les lansquenetz demourez embuschez a 
» Servode (c’estoit ung petit village 4 deux 
» mille d’Yzolle), et ne vous souciez point, car 
» je vous attireray noz ennemys jusques a vostre 
» nez, parquoy aurez aujourd’huy assez hon- 
» neur si vous estes gentil compaignon. » Comme 
il fut dist ainsi fut fait , car arrivez audit vil- 

lage, les lansquenetz demourérent en embusche, 
et le bon Chevalier, le seigneur de Conty et 
leur troppe s’en vont vers Yzolle, faignant ne 
scavoir riens de ce qui estoit dedans. 

Cela regardoit en une belle plaine, ot de 
tous costez on veoit assez loing. Si vont choisir 
le cappitaine Moufron avecques quelques che- 
vaulx-legiers. Le bon Chevalier y envoya son 
guydon, le bastard Du Fay , avecques quel- 
ques archiers, pour les ung petit escarmoucher, 
et luy marchoit aprés le beau pas, avecques les 
gens-d’armes. Mais il ne fut guéres loing, quant 
i] veit saillir de la ville de Yzolle de |’Escalle 
les gens de pied de la seigneurie , et une troppe 
d’hommes-d’armes. II fist ung peu de l’estonné, 
et dist a la trompette qu'il sonnast a I’estan- 
dart. Quoy oyant par le bastard Du Fay, selon 
la legon qu’il avoit , se retira avecques la grosse 
troppe , qui se serrérent trés-bien; et faignans 
d’eulx retirer droit a Véronne , s’en vont le petit 
pas vers ce village ot estoient leurs lansquenetz, 
et desja estoit allé un archier dire au cappitaine 
Sucre qu’il sortist en bataille. 

La gendarmerie de la seigneurie , qui 4 leur 
esle avoient ceste troppe de gens de pied, char- 
geoient menu et souvent les Francois, et fai- 
soient tel bruyt qu’on n’eust pas ouy Dieu ton- 
ner, pensant entre eulx que ce quiilz voyoient 
ne leur povoit eschapper. Les Francois ne se 
desrotoient point, et escarmouchoient sage- 
ment : de facon qu’ilz furent pres de Servode , 
a ung gect d’arc, ou ilz apperceurent les lans- 
quenetz qui venoient le beau pas et tous serrez, 
lesquelz se vont descouvrir aux Véniciens , qui 
furent bien estonnez. Le bon Chevalier dist 
alors : « Messeigneurs, il est temps de charger; » 
ce que chascun fist, et donnérent dedans les 
Véniciens, qui se monstrérent gens de bien. 
Toutesfois il en fut beaucoup porté par terre : 
leurs gens de pied ne povoient fuyr, car ilz es- 
toient trop loing de saulveté. Ilz furent pareille- 
ment chargez des lansquenetz, dont ilz ne peu- 
rent porter les fes, et furent ouvers , renversez 
et tous mis en piéces , sans en prendre ung pri- 
sonnier : ce qne veit devant ses yeulx le cappi- 
taine Jehan Paule Moufron, qui trés-bien faisoit 
son debvoir. Toutesfois il congnoissoit assez que 
s'il ne jouoit de la retraicte, il seroit mort ou 
prins. Si commencea se retirer le grant galop 
vers Sainct-Boniface, ou il y avoit bonne traicte. 
Il fut assez bien suyvy ; mais le bon Chevalier 
fist sonner la retraicte : parquoy tout homme 
s’en revint , mais ce fut avecques gros gaing de 
prisonniers et de cheyaulx ; le butin y fut fort 
beau. Les Veéniciens y firent grosse perte, car 
tous leurs deux mille hommes de pied et bien 

vingt-cing hommes-d’armes y moururent ; et y 
en eut environ soixante de prisonniers, qui 
furent menez a Véronne, ot les Francois, Bour- 
guignons et lansquenetz furent receuz joyeuse- 
ment de leurs compaignons, lesquelz estoient 
bien marriz quilz n’avoient esté avecques 
eulx. 

Ainsi alla de ceste belle entreprinse pour ceste 
fois, qui fut grosse fortune au bon Chevalier, et 
eut de tous en général grande louenge. Luy re- 
venu & son logis, envoya quérir l’espie , auquel 
il dist: « Vizentin, suyvant ma promesse tu 
» t’en yras au camp des Véniciens , et deman- 
» deras au cappitaine Jehan Paule Moufron si 
» le cappitaine Bayart est aussi subtil que luy 
» en guerre; et que quant il vouldra pour le 
» pris, le trouverra aux champs. » il commanda 
& deux de ses archiers le conduyre hors de la 
ville; ce qu’ilz firent. Il s’en alla droit & Sainct- 
Boniface , ou le seigneur Jehan Paule Moufron 
l’apperceut , qui le fist prendre, pendre et es- 
trangler, disant qu’il l'avoit trahy; ne excuse 
qu'il sceust faire ne luy servit en riens. 

Les Véniciens tenoient encores ceste ville 
nommeée Lignago , ow ilz avoient grosse garni- 
son ; et souvent faisoient courses ceulx du Vé- 
ronnoys et eulx , les ungs contre les autres ; et 
tout l’yver demourérent en ceste sorte. 

Sur le commencement de l’année 1510, et 
bientost aprés Pasques, print congé du roy de 
France Loys douziesme son nepveu le gentil duc 
de Nemours, dont, de si peu de vie qu'il eut, 
cette histoire fera ample mention , car il mérite 
bien estre cronicqué en toutes sortes. Lequel 
passa en Ytalie, et en sa compaignie mena le 
cappitaine Loys d’Ars, vertueux et hardy che- 
valier ; ou eulx arrivez , furent receuz , chascun 
selon sa qualité, du seigneur de Chaumont, 
grant maistre de France et gouverneur de Mi- 
Jan, et de tous les cappitaines estans en }talie, 
honnestement que possible ne seroit de mieulx ; 
et sur tout du bon Chevalier sans paour et sans 
reprouche, qui tant aymé estoit du duc de Ne- 
mours, et de son promier cappitaine Leys 
d’Ars. Par le commandement du roy de France, 
estoit encores passé !e seigneur de Molart avec- 
ques deux mille adventuriers, et plusieurs au- 
tres cappitaines. Si alla ledit grant maistre sei- 
gneur de Chaumont mettre le siége devant ceste 
ville de Lignage, que tenoient les Véniciens; 
et aftin qu’elle ne fust aucunement secourue de 
gens ny de vivres, fut envoyé le seigneur d@’A- 
legre , avecques cing cens hommes d’armes et 
quatre ou cing mille lansquenetz qui estoient 
soubz la charge de ce gentil prince de Hanno, 
a Vincence, qui avoit encore soubz luy ce cappi- 

taine Jacob, qui depuis fut au roy de France. 
Ceste place de Lignago se fist fort battre : aussi 
y avoit-il bonne artillerie, mesmement celle do 
duc de Ferrare, qui entre autres avoit une lon 
gue coulevrine de vingt piedz de long , que les 
aventuriers nommoient /e grant dyable. Enfia 
furent la ville et le chasteau pris, et mis & mort 
tout ce qui estoit dedans, ou la pluspart. En 
ceste prise , le seigneur de Molart et ses aventu- 
riers se portérent fort bien, et y eurent gros 
honneur ; car ilz n’eurent jamais le loisir d’atten- 
dre que la berche fust raisonnable pour y dor 
ner l’assault. Le seigneur de Chaumont y com- 
mist pour la garder le cappitaine La Crote , avec 
cent hommes-d’armes dont il avoit la charge 
soubz le marquis de Montferrat , et mil hommes 
de pied soubz deux cappitaines , ’'ung nommeé 
l’Hérisson, et autre Jacomo Corse, neapoli- 
tain. 

Durant ce siége de Lignago eut nouvelles le 
seigneur de Chaumont de la mort de son oncle 
le légat d’Amboise , ow il fit une grosse et lourde 
perte, car il avoit esté moyen de l’eslever ¢ 
honneurs ou il estoit ; et pareillement avoit fait 
avoir de grans biens 4 tous ceulx de sa maison 
tant en l’Eglise que autrement, car c’estoit tout 
le gouvernement du roy de France Loys dou- 
ziesme, et du royaulme. I! avoit esté ung trés- 
sage prélat et homme de bien en son temps, et 
ne voulut jamais avoir que ung bénéfice , et a 
son trespas estoit seulement archevesque de 
Rouen. I] en eust eu assez d’autres s’il eust voulu. 
Ceste piteuse mort porta le seigneur de Chau- 
mont dedans son cueur aigrement, car il ne ves- 
quit guéres aprés , combien que devant les gens 
n’en monstroit pas grant semblant, et n’en lais- 
soit 4 bien et sagement conduire les affaires de 
sop maistre. 

Quand il eut donné ordre a Lignago, s’en vint 
assembler avec les gens de I’Empereur pour 
marcher sur le pays des Véniciens, et essayer 
de les mettre a la raison. Le roy d’Espaigne 
avoit puis peu de jours envoyé au secours de 
l’Empereur , soubz la charge du duc de Ter- 
mes, quatre cens hommes-d’armes espaignolz 
et neapolitains , qu’il faisoit merveilleusement 
bon veoir : mais pource qu’ilz estoient travail- 
lez, on les envoya séjourner dedans Veéronne. 
Le camp, tant de l’Empereur que du roy de 
France, marcha jusques & ung lieu nommé 
Saincte-Croix , ou il séjourna quelque temps, 
car on pensoit que l’Empereur voulsist descen- 
dre; mais non fist. Durant ce camp la chaleur 
fut par trop véhémente, et pource fut de la 
pluspart de ceulx qui y estoient appellé fe camp 
chault, 

Au desloger dela, et prés d’un gros village 
appellé Longare, y eut une merveilleuse pitié ; 
car comme chascun s’en estoit fuy pour la 
guerre en une cave qui estoit dedans une mon- 
taigne , laquelle duroit ung mille ou plus, s’es- 
toient retirez plus de deux mille personnes tant 
hommes que femmes, et des plus apparens du 
plat pays, qui y avoient force vivres, et y 
avoient porté quelques harnois de guerre et des 
hacquebutes pour deffendre l’entrée qui les 
vouldroit forcer , laquelle estoit quasi imprena- 
ble, car il n'y povoit venir que ung homme de 
frone. Les adventuriers , qui sont voulentiers 
coustumiers d’aller piller, mesmement ceulx 
qui ne vallent rien pour la guerre , vindrent jus- 
ques a l'entrée de ceste cave, qui en langaige 
ytalien, s’appelloit la crote de Longare. Je croy 
bien qu’ilz vouloient entrer dedans ; mais doul- 
cement on les pria qu’ilz se déportassent , et que 
léans ne pourroient rien gaigner, parce que 
ceulx qui y estoient avoient laissé leurs biens a 
leurs maisons. Ces coquins ne prindrent point 
ces priéres en payement, et s’efforcérent d’en- 
trer , ce qu’on ne voulut permettre , et tira-l’on 
quelques coups de hacquebute qui en firent de- 
mourer deux sur le lieu. Les autres allérent qué- 
rir leurs compaignons qui, plus prés de mal 
faire que autrement, tirérent ceste part. Quant 
ilz furent arrivez, congneurent bien que par 
force jamais n’y entreroient : si advisérent d’une 
grande lascheté et meschancete; car au droit du 
pertuys misrent force boys, paille et foin avec- 
ques du feu, qui en peu de temps rendit si hor- 
rible fumée dedans ceste cave, ou il n’y avoit 
air que par la, que tous furent estouffez et mors 
a martyre, sans aucunement estre touchez du 
feu. Il y avoit plusieurs gentilz-hommes et gen- 
tilles femmes qui, apres que le feu fut failly et 
qu’on entra dedans, furent trouvez estainctz , 
et eust-on dit qu’ilz dormoient. Ce fut une hor- 
rible pitié ; mesmement eust, on veu a plusieurs 
belles dames sortir les enfans de leur ventre tous 
mors. Lesditz adventuriers y firent gros batin. 
Mais le seigneur grant maistre et tous les cap- 
pitaines en furent a merveilles desplaisans, et 
sur tous le bon Chevalier sans paour et sans re- 
prouche, qui tout au long du jour mist peine de 
trouver ceulx qui en avoient esté cause, des- 
quelz i] en prist deux , dont lung n’avoit point 
d’oreilles, et l'autre n’en avoit que une. II fist 
si bonne inquisition de leur vie , que par le pré- 
vost du camp furent menez devant ceste crote, 
et par son bourreau penduz et estranglez; et y 
voulut estre présent le bon Chevalier. Ainsi, 
comme ilz faisoient cest exploict , quasi par 
miracle va sortir de ceste cave ung jeune gar- 

son de l’aage de quinze a seize ans , qui mieulx 
sembloit mort que vif, et estoit tout jaulne de 
fumée. Ii fut amené devant le bon Chevalier , 
qui l’enquist comme il s’estoit sauveé. II respon- 
dit que quant il veit la fumée si grande, il s’en 
alla tout au fin bout de la cave, ou il disoit avoir 
une fente du dessus de la montaigne bien petite, 
par ou il avoit pris lair. Et dist encores une 
piteuse chose , c’est que plusieurs gentilz-hom- 
mes et leurs femmes, quant ilz apperceurent 
qu’on vouloit mettre le feu , vouloient sortir , en 
congnoissant aussi bien qu’ilz estoient mors; 
mais les vilains qui estoient avecques eulx, et 
beaucoup les plus fors, ne le voulurent jamais 
consentir , et Jeur venoient au-devant avecques 
la pointe des roncons, en disant qu’ilz mour- 
roient aussi bien que eulx : et ainsi les pau- 
vres gens furent assaillis du feu, et des leurs 
mesmes. 

De ce lieu de Longare marcha le camp droit 
a Montselles , que les Véniciens avoient repris 
et remparé, et dedans loge mille ou douze cens 
hommes. En chemin furent rencontrez par les 
seigneurs d’Alegre et bon Chevalier , avecques 
le seigneur Mercure et ses Albanoys, qui es- 
toient pour Jors 4 ]’Empereur, quelques chevaulx- 
légiers de ceulx de la seigneurie qu’on appeloit 
Corvaz, et sont plus tures que chrestiens ; les- 
quelz venoient voir s’ilz gaigneroient quelque 
chose sur le camp; mais ilz firent mauvais bu- 
tin, car tous ou la plupart y demourerent, et 
furent bien ung quart d’heure prisonniers. En- 
tre lesquelz le seigneur Mercure va congnoistre 
le cappitaine qui estoit , ainsi qu’il dist depuis, 
son cousin germain , et l’avoit gecté de son hé- 
ritage en Corvacie, lequel il tenoit et occupoit 
par force , et estoit le plus grant ennemy qu’il 
eust en ce monde. Si luy vint 4 ramentevoir 
toutes les meschancetez qu’il luy avoit faictes, 
et que a présent estoit bien en luy d’en pren- 
dre vengeance. L’autre dist qu'il estoit vray, 
mais qu’il avoit esté pris en bonne guerre, et 
que par raison devoit sortir en payant rancon 
selon sa puissance, dont il offroit six mille du- 
catz et six beaulx et excellens chevaulx tures. 
« Nous parlerons de cela plus a loysir, dist le 
seigneur Mercure; mais, par ta foy , si tu me 
tenois ainsi comme je te tiens, que feroys-tu 
de moy? » Lequel respondit: « Puisque si 
fort me presses que de ma foy , je t’advise que 
» situ estois en ma mercy comme je suis en la 
» tienne, tout l’or du monde ne te sauveroit pas 
» que je ne te feisse mettre en pieces. — Vraye- 
» ment, dist le seigneur Mercure , je ne te fe- 
» ray pas pis, » 

Si commanda a ses Albanoys, en son langaige, 

& jouer des cousteaulx ; lesquelz soubdainement 
misrent leurs cymeterres en besongne, et n’y 
eut cappitaine ne autre qui n’eust dix coups 
aprés sa mort; puis leur couppérent les testes, 
qu’ilz piequoient au bout de leurs estradiotes, 
et disoient qu’'ilz n’estoient pas chrestiens. Ilz 
avoient estrange habillement de teste, car il es- 
toit comme ung chapperon de damoyselle; et 
ou ilz mettoient la teste, cela estoit garny de 
cing ou six gros papiers colez ensemble , de fa- 
con que une espée n’y faisoit nemplus de mal 
que sur une secrette (1). 

Le siége de Montselles, qui se fist canonner 
Vespace de quatre ou cing jours , et n’eust jamais 
esté pris, veu la fortiffication qu'on y avoit 
faicte , n’eust esté que ceulx qui estoient dedans 
sortoient pour venir a l’escarmouche, et bien 
souvent jusques a ung bon gect de pierre de 
leur fort , contre les adventuriers francois , qui 
vouluntiers eussent esté veoir quel il faisoit en 
la place. 

Par une aprés-disnée que I’on n’y pensoit 
point, les gens du cappitaine Molart , avecques 
ung gentil-homme qui se nommoit le baron de 
Montfaucon , allérent escarmoucher ceulx du 
chasteau , qui gaillardement y vindrent , et fai- 
soient merveilles: tellement que deux ou trois 
repoulsérent assez lourdement les adventuriers , 
et une fois entre autres les chassérent trop loing, 
tellement que quant ilz se cuidérent retirer se 
trouvérent lassez; dont lesditz adventuriers s ‘ap- 
perceurent qui les chassérent vivement , et de 
facon qu’ilz entrerent pesle mesie parmy les en- 
nemys dedans la place. Quant ceulx qui la gar- 
doient virent qu’ilz estoient perduz, se retiré- 
rent en une grosse tour, ou incontinent ilz fu- 
rent assiégez; et bouta-on le feu au pied. La 
pluspart s’y laissa brusler plustost que se rendre; 
les autres sortoient par les créneaulx, qui es- 
toient receuz sur la pointe des picques par les 
adventuriers. Brief, il en eschappa bien peu en 
vie. Il y fut tué, du costé des Francois , ung 
gentil-homme nommé Camican , et le baron de 
Montfaucon blessé a la mort : toutesfois il en es- 
chappa , mais ce fut a bien grant peine. 

On fist remparer la place, et y mist-on grosse 
garnison, cuydant aller mettre le sige a Padoue; 
mais nouvelles vindrent que le pape Julles estoit 
révolté, et qu'il alloit faire la guerre au duc de 
Ferrare , lequel estoit allyé du roy de France , 
auquel ledict duc en avoit amplement escript 
pour estre secouru. A quoy le Roy voulut bien 
obtempérer, et escripvit au grant maistre , son 
lieutenant- général , luy bailler secours. Ce qu'il 

fist, car il envoya les seigneurs de Montoison , 
de Fontrailles, Du Lude, et le bon Chevalier, 
avecques trois ou quatre mille hommes de pied 
francois, et huyt cens Suysses qu’avoit tirez da 
pays, comme adventuriers, ung cappitaine non- 
mé Jacob Zemberc. Eulx arrivez & Ferrare, fe- 
rent fort bien receuz du duc, de la duchesse e 
de tous les habitans. 

Le grant maistre, avecques son armée qui 
luy resta, se retira au duché de Milan , parce 
qu'il fut adverty que les Suysses , qui-ung pea 
auparavant avoient laissé l’aliance du Roy 
maistre, y faisoient une descente, et estoient 
desja au pont de La Treille. Quant il arriva, il 
ne séjourna point a Milan ; ains avecques sa gen- 
darmerie, les deux cens gentilz-hommes et quel- 
que petit nombre des gens de pied , les alla at- 
tendre en la plaine de Galezas, et leur fist oster 
tous ferremens de moulins et tous vivres de lear 
chemin; et qui pis est, a ce qu’on disoit, avoit 
fait empoisonner tous les vins estans audit lieu 
de Galezas, jusques ot vindrent les Suysses, et 
en beurent tout leur saoul : mais au dyable cel- 
luy qui en eut mal. Guéres ne furent aux champs 
que vivres ne leur faillissent; parquoy Jeur en 
convint retourner en leur pays, ou ilz furent 
tousjours conduitz de pres , affin qu’ils ne meis- 
sent le feu en nulz villages. Ii alla des adven- 
turiers francois audit lieu de Galezas , qui vou- 
lurent boire du vin qu’on avoit empoisonné pcur 
les Suysses; mais il en mourut plus de deux cens. 
Il fault dire que Dieu s’en mesla, ou que lespice 
estoit demourée au fons du tonneau. 

Or je laisseray ung peu ceste matiere, et re- 
tourneray & la guerre du Pape et du duc de Fer- 
rare. Mais premier je deéclaireray une merveil- 
leuse et périlleuse adventure qui advint a ceux 
de Lignago , en la mesme année. 


OCOD 


CHAPITRE XLII. 


Comment ceulx de la garnison de Lignago 
Jirent une course sur les Véniciens par l’ad- 
vertissement de quelques espies qui les 
trahirent; parquoy tls furent deffaicts. 


Quant le gentil chevalier de La Crote se fut 
mis en ordre dedans Lignago , peu demoura de 
jours qu’il ne tumbast malade , et fut en grant 
dangier de mort. II avoit tout plain de jeunes 
gens voulentaires, dont entre autres estoit ung 
gentil-homme appellé Guyon de Cantiers , fort 
hardy, et courageux plus que de conduicte. Les 
Véniciens venoient aucunesfois courir jusques 
devant ceste place de Lignago; mais ceulx de 

dedans icelle, mis en garnison, n’osoient sortir, 
car il leur estoit seullement enchargé de la gar- 
der seurement. Ce Guyon de Cantiers avoit des 
espies deca et dela , et fist tant qu’il print cong- 
noissance a quelqu’un de la ville de Montaignane, 
distant de Lignago douze ou quinze milles, lequel 
venoit bien souvent veoir icelluy de Cantiers en 
sa place, et luy tenoit tousjours propos que si 
quelquefois vouloit sortir avecques nombre de 
gens de cheval et de pied, non pas trop grant, il 
ne fauldroit point de prendre prisonnier le pro- 
vidadour de la seigneurie de Venize, messire 
André Grit, car souvent venoit audit Montai- 
gnane avecques deux ou trois cens chevaulx-lé- 
giers; et que estant icelluy de Cantiers et ses 
compaignons embuschez aupreés de la ville, par 
ung matin avant jour ne fauldroient point, ainsi 
que_le providadour sortiroit , de le prendre et 
quant et quant la ville, et icelle piller, et se fai- 
soit fort le galant d’advertir seurt¢ment le jour 
qu'il y feroit bon. 

Cantiers , qui grand désir avoit de faire cour- 
ses et aussi d’attraper ce beau butin , |’asseura 
qu’il n’y auroit point de faulte , mais qu’il feust 
adverty au vray : ce que |’autre Juy promist as- 
sez, et puis s’en retourna a Montaignane, ou luy 
arrivé donna a entendre, a celluy qui l’avoit en 
garde pour la seigneurie , la menée qu'il avoit 
faicte a ceulx de Lignago ; et que s’ilz vouloient 
bien jouer leur personnage , ne fauldroient point 
d’avoir a leur mercy la pluspart de ceulx de la 
garnison , et par ainsi ayséement reprendre la 
place , qui leur estoit de merveilleuse impor- 
tance. Le cappitaine de Montaignane trouva cest 
advis trés-bon, et incontinent le fist entendre 
par homme exprés au providadour messire An- 
dré Grit, qui amena trois cens hommes-d’armes, 
huyt cens chevaulx-légiers , et deux mille hom- 
mes de pied. De ceste bende , a deux ou trois 
millesdudit Montaignaneluy arrivé, envoyadeux 

en embusche , lesquelz furent instruitz laisser 
passer ceulx qui sortiroient de Lignago , et puis 
apres leur clorre le passage. 

Ilz ne misrent pas en oubly ce qu’on leur avoit 
chargé, aussi jouérent-ilz fort bien leur roolle. 
L’espie de Montaignane retourna pour parler a 
Guyon de Cantiers, qui luy fist grosse chére , 
luy demandant qui le menoit ; lequel en homme 
asseuré respondit : « Bonnes nouvelles pour vous 
» si vous voulez; car a ce soir arrive en nostre 
» ville messire André Grit , avec deux cens che- 
» vaulx seullement: si vous voulez partir une 
» heure ou deux devant jour, je vous condui- 
» ray, et ne fauldrez point de l’empoigner. » Qui 
fut bien aise, ce fut Cantiers, lequel s’en vint in- 


continent Ases compaignons, mesmement a ung 
gentil-homme qu’on appelloit le jeune Malerbe, 
qui portoit leur enseigne, et leur compta |’affaire 
de point en point. Jamais chose ne fut trouvée 
meilleure ; et quant a leur vouloir, n’estoit ques- 
tion que de partir, mais il convenoit avoir congé. 
Le cappitaine La Crote gardoit encores sur jour 
quelque peu le lict, pour n’estre pas trop bien 
revenu de sa maladie. 

Si allérent vers luy lesditz seigneurs de Can 
tiers et Malerbe luy supplier leur donner cong 
de faire une course, ou ilz auroient gros hon- 
neur et grant prouffit. Si luy compteérent l’en- 
treprinse d’ung bout en autre. Quant il eut ouy 
leurs raisons, respondit en sage et advisé che- 
valier, et dist : « Messeigneurs , vous scavez que 
» jay ceste place sur ma vie et sur mon hon- 
» neur, pour la garder seulement. S’il advenoit 
» que eussiez rencontre autre que bonne, je se- 
» rois destruit et perdu a jamais ; et davantage 
» le reste de mes jours ne vivroys qu’en mélan- 
» colie : parquoy ne suis pas délibéré de vous 
» donner congé. » Ilz commencérent a luy faire 
des plus belles remonstrances du monde, en di- 
sant qu'il n’y avoit nul dangier, et que leur es- 
pie estoit asseuré. Et tant luy en dirent d’unes 
et d’autres , que moitié de gré, moitié par im- 
portunité , leur donna congé ; mais au vray dire 
c’estoit quasi a force. Cela ne leur donnoit riens, 
car le cerveau bouilloit encore dedans leur teste; 
et , a quelque péril que blé se vendist , voulu- 
rent essayer leur mauvaise fortune. 

Ilz en advertirent tous leurs compaignons 
qu’ilz tirérent a leur cordelle ; et quant ilz con- 
gneurent que l’heure approchoit, en firent mon- 
ter jusques 4 cinquante a cheval, tous hommes- 
d’armes , que Malerbe menoit, et environ trois 
cens hommes de pied , que conduysoit Guyon 
de Cantiers. Sur les deux heures apres minuyt 
partirent de Lignago, lepr double espie avecques 
eulx , qui les conduysoit a l’escorchouer. II n’est 
riens si certain que c’estoit toute fleur de che- 
valerie ce qui sortit de Lignago , quant a har- 
diesse; mais jeunesse estoit avecques eulx de 
compaignie. Ilz se misrent ensemble le long du 
grant chemin qui alloit dudit Lignago 4 Mon- 
taignane, les gens de pied devant , et ceulx de 
cheval a leur esle. Tant allérent, qu’ils appro- 
chérent la premiére embusche des gens de la 
seigneurie, qui estoient en ung petit village ; 
mais, ne se doubtant de rien , passérent oultre , 
et poussérent jusques a ung petit mille de Mon- 
taignane. 

Alors leur dist l’espie : « Messeigneurs, laissez- 
» moy aller, et vous tenez ici tous serrez ; je 
» voys scavoir dedans la ville quel il y fait, pour 

» vous en advertir. » Ilz le laissérent aller ; mais 
trop mieulx leur eust valu luy avoir couppé la 
teste, car il ne fut pas si tost arrivé qu’il n‘al- 
last au seigneur messire André Grit , auquel il 
dist : «Seigneur, je vous ay amené, la corde au 
» col , la pluspart de ceulx de Lignago; et n’est 
» possible qu'il s’en peust saulver ung seul si 
» vous voulez, car desja ont-ilz passé vostre 
» embusche, et sont 4 ung mille d’icy. » Messire 
André Grit fut incontinent a cheval , et tous ses 
gens pareillement , tant de cheval que de pied ; 
et se gectant hors de la ville, envoya environ 
cent hommes de cheval pour escarmoucher , qui 
bientost trouvérent les Frangois , lesquelz fu- 
rent joyeulx a merveilles , pensant qu’il n’y eust 
autre chose , et que le providadour feust en ceste 
troppe. Les Francois 4 cheval commencérent a 
charger, et les autres tournérent le dos , jusques 
i ce qu’ilz feussent sur la grosse troppe, laquelle 
quant ilz l’apperceurent s‘estonnerent beaucoup, 
et retournérent aux gens de pied , ausquelz ilz 
dirent : « Nous sommes trahiz , car ilz sont trois 
» mille hommes ou plus; il fault essayer a nous 
» sauver. » Ceulx de la seigneurie les suyvoient 
a grosse furye, criant: Marco, Marco! acarne, 
acarne ! et chargérent rudement les Francois, 
lesquelz misrent leurs gens de pied devant , 
et leurs gens de cheval sur leur queue, pour 
les soustenir. Et de fait reculérent sans perte 
jusques au village ou estoit la premiere embus- 
che des Véniciens qui , au son de la trompette, 
suyvant la charge qu’ilz avoient, commencerent 
a sortir, et se gecterent entre Lignago et les 
Francois. Par ainsi furent enclos et assailliz par 
deux costez. Et fault entendre que depuis que 
Dieu créa ciel et terre , pour le nombre des gens, 
ne fut mieulx combatu pour ung jour ; car le 
combat dura plus de quatre heures, sans ce 
que les Francois, qui tousjours se retiroient, 
peussent estre deffaits. 

D’une chose s‘advisa messire André Grit: 
c'est qu'il fist gecter sur les esles quelques ar- 
balestriers de cheval, qui vindrent donner 
dedans les gens de pied; de sorte qu'ilz leur 
firent rompre une partie de leur ordre. Toutes- 
fois tousjours se retirérent vers leur place, 
laquelle ilz approcherent a quatre milles : mais 
1) les convint demourer , car ilz furent chargez 
par tant d’endroitz et de telle sorte que la plus- 
part des hommes-d’armes furent mis a pied, 
ear leurs chevaulx furent tuez. Quant Guyon 
de Cantiers veit que tout estoit perdu , comme 
ung lyon eschauffé va entrer dedans les gens de 
pied de la seigneurie , ott il fist merveilles 
d’armes, car il en tua de sa main cing ou Six ; 
mais i] ayoit trop petit nombre au pris des 

autres. Si luy fut force la demourer abatu e 
tué avecques tous ses trois cens hommes, sans 
que nul en eschappast vif. Le cappitaine Ma- 
lerbe s’estoit , avecques si peu de gens & cheval 
qu'il avoit , encores tiré aux champs, ow il com- 
batit espace d’une grosse heure ; mais enfin 
il fut prins prisonnier et vingt et cinq de ses 
compaignons ; le demourant y mourut. Et pour 
conclusion , il p’eschappa homme vivant pour 
en aller dire les nouvelles 4 Lignago. 

Quant messire André Grit vit du tout la vic- 
toire sienne, se va adviser d’une subtilité : c’est 
qu'il fist tous les gens de pied francois qui es- 
toient mors despouiller et désarmer , et en feit 
vestir des siens autant , prent les habillemens 
des gens-d’armes , leurs chevaulx et plumailz, 
et les baille a de ses gens. Et davantage leur 
bailla cent ou six-vingtz de ses hommes , qu’ilz 
emmenoient comme prisonniers, et leur faisoit 
conduyre trois faulcons que ceulx de Lignago 
avoient menez; puis leur dist : « Allez en ceste 
» sorte jusques 4 Lignago; et quand serez au- 
» pres cryez: France, France! victoire, vic- 
toire! Ceulx de dedans penseront que ce 
» soyent leurs gens qui ayent gaigné. Et pour 
» encores mieulx leur donner & congnoistre , 
oultre leurs enseignes emporterez encores 
» deux ou trois des nostres; je ne fais nulle 
» doubte qu’ilz ne vous ouvrent la porte : sai- 
» Sissez-vous-en ; et je seray & ung gect d'are 
de vous, et, au son de la trompette , je me 
» rendray !a incontinent. Ainsi aujourd’huy, 
» si scavez bien conduyre l’affaire, reprendrons 
Lignago qui est de telle importance a la sei- 
gneurie que scavez. » 

Ce qui leur fut commandé fut trés-bien exe- 
cuté; et menant feste et joye, approchérent 
d'ung gect d’arc Lignago, sonnant trompettes 
et clérons. Le seigneur de La Crote avoit ung 
lieutenant en la place qui s’appelloit Bernard 
de Villars , ancien sage chevalier , et qui avoit 
beaucoup veu. I] monta sur la tour du _ portail 
pour veoir venir ses gens, qui démenoient si 
grant joye , affin de leur faire ouvrir la porte. 
Il regarda de loing leur contenance dont il s’es- 
bahyt, et dist a ung qui estoit auprés de luy: 
« Vela les chevaulx et les acoustremens de noz 
» gens ; mais i] m’est advis que ceulx qui sont 
dessus ne chevauchent point a nostre mode, 
» et ne sont point des nostres , ou je suis déceu. 
» Tl y pourroit bien avoir du malheur en nostre 
» endroit , et le cueur le me juge. Je vous prie, 
» descendez , et faictes abaisser la planchette 
» du pont, et puis dictes qu’on la retire. Si ce 
» sont noz gens, vous en congnoistrez assez ; 
» si ce sont ennemys , pensez de vous saulver a 

» la barriere. J’ay ici deux pieces chargées; s'il 
» est besoing , en serez secouru.» Au dire du 
cappitaine Bernard , descendit le compaignon , 
qui sortit hors de la place, cuydant venir au- 
devant de ses gens, en demandant: Qui vive ? 
ou est le cappilaine Malerbe ? Ilz ne respon- 

dirent riens : mais , cuydans que le pont feust . 


abaissé , commenceérent, a course de cheval, | 


marcher. Ledit compaignon se saulva telle- 
ment quellement en Ja barriére. Alors furent 


tirges les deux pieces d'artilleric, qui les arresta ! 


sur le cul. Ainsi fut saulvée la place de Lignago 
pour ceste fois; mais les Francois y eurent 
grosse honte et perte, dont plusieurs s’apper- 
ceurent. Quant le povre seigneur de La Crote 
eut entendu le piteux affaire, il cuyda mourir 
de dueil. Le roy de France en fut desplaisant & 
merveilles, et luy en cuyda faire faire ung 
mauvais tour; mais cela s‘appaisa par le moyen 
du seigneur Jehan Jacques , qui estoit pour lors 
venu en France pour tenir sur fonds madame 
Renée, fille du roy Loys douziesme et de Anne 
sa femme, duchesse de Bretaigne , lequel luy 
fist plusieurs remonstrances a la descharge du- 
dit seigneur de La Crote. 

Or laissons ce propos, et retournons au pape 
Julles second , qui marchoit vers Ferrare. 

CHAPITRE XLII. 


Comment le pape Julles vint en personne en la 
duche de Ferrare; et comment il mist le 
siége devant la Myrandolle. 


Le pape Julles, qui désiroit & merveilles re- 
couvrer la duché de Ferrare qu’il prétendoit 
estre de l’Eglise , dressa une grosse armée qu'il 
fist en Boulenoys, pour l’amener en ladicte 
duché ; et s’en vint, de journée en journée , lo- 
ger en ung gros village qu’on appelle Sainct- 
Felix , entre la Concorde et la Myrandolle. 
Le duc de Ferrare et tous les Francois qui es- 
toient avecques luy , s’estoient venuz loger a 
douze milles de Ferrare, entre deux bras du 
Pau, en ung lieu dit VOspitalet, ow il fist dresser 
ung pont de bateaulx qu'il faisoit trés-bien 
garder, car par la souvent ses ennemys estoient 
escarmouchez. Le Pape, arrivé a Sainct-Feélix , 
manda a la contesse de la Myrandolle, qui fille 
naturelle estoit du seigneur Jehan Jaeques de 
Trévolz, alors veufve , qu'elle voulsist mettre 
sa ville de la Myrandolle entre ses mains, par- 
ce qu’elle luy estoit nécessaire pour son entre- 
prinse de Ferrare. La contesse, qui, suyvant le 
cueur de son pére, estoit toute francoise , et 

et secouroit le duc de Ferrare , ne !’eust fait 
pour mourir. Elle avoit ung sien cousin ger- 
main, appellé le conte Alexandre de Trévolz , 
avecques elle, qui ensemble firent response a 
celluy qui estoit venu de par le Sainct-Peére; et 
luy fut dit que quant il luy plairoit s’en pour- 
roit bien retourner , et dire a son maistre que 
pour riens la contesse de la Myrandolle ne 
bailleroit sa ville ; qu’elle estoit sienne, et que, 
Dieu aydant, la scauroit bien garder contre 
tous ceulx qui la luy vouldroient oster. De ceste 
response fut courroucé merveilleusement le 
Pape , et jura sainct Pierre et sainct Paul qu'il 
’auroit par amour ou par force. Si commanda 
a son nepveu le duc d’Urbin, cappitaine-général 
de son armée , que le lendemain il allast mettre 
le siége. 

Le conte Alexandre de Trévolz, qui n’en 
pensoit pas moins, envoya devers le duc de 
Ferrare et les cappitaines francois a |’Ospitalet, 
qui n’estoit que a douze milles , leur supplier , 
pource qu’il ne se sentoit pas bien garny de 
gens pour l’heure , et qui de jour en autre espé- 
roit le siége, qu’on luy envoyast jusques & cent 
bons compaignons et deux canonniers. La chose 
luy fut aiséement accordée , car la perte de la 
Myrandolle estoit de grosse importance au duc 
de Ferrare , qui estoit ung gentil prince, saige 
et vigillant a la guerre , et qui scct quasi tous 
les sept ars libéraulx , et plusieurs autres choses 
mécanicques, comme fondre artillerie , dont il 
est aussi bien garny que prince son pareil de 
tout le monde, et si en scet trés-bien tirer , 


| faire les affutz et les boulletz. Or laissons ses 

vertus la, car assez en avoit et a encores. Par 
l’advis des cappitaines francois il envoya 4 la 
Myrandolle les deux canonniers et les cent com- 
paignons qu’on demandoit; et avecques eulx 
allérent deux jeunes gentilz-hommes, l'ung du 
Dauphiné , appellé Monchenu , nepveu du sei- 
gneur de Montoison , et l'autre nepveu du sei- 
gneur Du Lude, qu’on appelloit Chantemerle , 
du pays de la Beausse , ausquelz, au partir , le 
bon Chevalier sans paour et sans reprouche 
dist : « Mes enfans , vous allez au service des 
» dames ; monstrez-vous gentilz compaignons 
» pour acquérir leur grace , et faites parler de 
» vous. La place ot vous allez est trés-bonne et 
» forte; si le siége y vient , vous aurez honneur 
» & la garder. » Et plusieurs autres joyeulx 
propos leur disoit le bon Chevalier , pour leur 
mettre le cueur ou ventre. Si monta luy-mesmes 
a cheval avecques sa compaignie, pour leur 
faire escorte ; et si bien les conduysit qu’ilz en- 
trerent dedans la ville ow ilz furent receuz de la 

contesse et du conte Alexandre trés-honneste- 
ment. Ilz n’y furent jamais trois jours que le 
siége ne feust devant, ct I’artillerie plantée sur 
le bort du fossé, qui commenca a tirer fort et 
royde. Et ceux de la ville, qui ne monstroient 
pas tiltre d’esbahissement , leur rendoient la 
pareille au mieulx qu’ilz povoient. 

Le bon Chevalier, qui ne plaignit jamais ar- 
gent pour scavoir que faisoient ses ennemys , 
avoit ses espies , qui souvent luy rapportoient 
nouvelles du camp et du Pape , qui estoit enco- 
res & Sainct-Félix, et comment il se délibéroit 
de partir dedans ung jour ou deux pour aller 
au siége qu’il avoit fait metre devant la Myran- 
dolle. Il renvoya encore ung desdits espies a 
Sainct-Félix, dont ils n’estoient que a dix milles, 
pour entendre au vray quant le Pape partiroit. 
Il fist si bonne inquisition, qu'il sceut pour vray 
que le lendemain yroit en son camp. Si en vint 
advertir le bon Chevalier, qui en fut bien ayse, 
car il avoit telle chose pensée , qu’il espéroit 
prendre le Pape et tous ses cardinaulx ; ce qu’il 
eust fait, n’eust esté ung inconvénient qui ad- 
vint, comme vous orrez, 

CHAPITRE XLIII. 


Comment le bon Chevalier sans paour et sans 
reprouche cuyda prendre le Pape entre 
Sainct-Féliz et la Myrandolle; et a quoy 
il tint. 


Le bon Chevalier s’en vint au duc de Fer- 
rareet au seigneur de Montoison , ausquelz il 
dist : « Messeigneurs, je suis adverty que de- 
» main matin le Pape veult desloger de Sainct- 
» Félix pour aller a la Myrandolle: il y a six 
» grans milles de l’ung a l'autre. J’ay advisé une 
» chose, si Ja trouvez bonne, dont il sera mé- 
» moire d’icy a& cent ans. A deux milles de 
» Sainct-Félix y a deux ou trois beaulx palais 
» qui sont habandonnez pour l’occasion de la 
» guerre ; je suis délibéré toute ceste nuyt m’en 
» aller loger avec cent hommes-d’armes ; sans 
» paige ne varlet, dedans lung de ces palais ; et 
» demain au matin, quand le Pape deslogera 
» de Sainct-Félix (je suis informé qu'il n’a que 
» ses cardinaulx, évesques et prothonotaires, 
» et bien cent chevaulx de sa garde), je sorti- 
» ray de mon embusche, et n’y aura nulle faulte 
» que je ne l’empoigne; car Valarme ne scau- 
» roit estre si tost au camp que je ne me sauve , 
» veu qu’iln’y a que dix milles d’icy la; et pre- 
» nez le cas que je feusse poursuivy, vous, Mon- 
» seigneur, dist-il au duc de Ferrare, et mon- 

» seigneur de Montoison, passerez le matin k 
» pont avecques tout le reste de Ia gendarme. 
» rie, et me viendrez attendre a quatre ou cing 
» milles d’icy pour me recueillir, si par cas for- 


» tuit m’advenoit inconvénient. » 

Oncques chose ne fut trouvée meilleure que 
la parolle du bon Chevalier ; ne restoit que a 
’exécuter : ce que guéres ne tarda, car toutela 


nuyt, apres avoir bien fait repaistre les chevaulx, 
print cent hommes-d’armes, tous esleuz ; et puis 
apres que chascun fut en ordre, comme pour at- 


tendre le choc, s’en va avecques son espie, le 
beau pas, droit a ce petit village. Si bien luy 
advint qu’il ne trouva homme ne femme pour 
estre descouvert, et se logea environ une heure 
devant jour. Le Pape, qui estoit assez mati- 
neux, estoit desja levé ; et quant il veit le jour, 
monta en sa lictiére pour tirer droit en son 
camp. Et devant estoient prothonotaires, clercs 
et officiers de toutes sortes, qui alloient pour 
prendre le logis , et sans penser aucune chose 
s’estoient mis a chemin. 

Quant le bon Chevalier les entendit , ne fist 
autre demeure, ains sortit de son embusche, et 
vint charger sur les rustres qui, comme fort 
effrayez de l’alarme , retournérent , picquans a 
bride abatué, dont ilz estoient partiz, crians: 
Alarme, Alarme ! mais tout cela n’eust de riens 
servy. Le Pape, ses cardinaulx et évesques eus- 
sent eslé prins, sans ung inconvénient qui fut 
trés-bon pour le Sainct-Pére, et fort malheureux 
pour le bon Chevalier : c’est qu’ainsi que le Pape 
fut monté en sa lictiére, et sorty hors du che- 
min de Sainct-Félix, ne fut pas & ung gect de 
boulle, qu’il ne tumbast du ciel la plus aspre et 
véhémente neige qu’on eust veu cent ans devant: 
mais c’estoit par telle impétuosité, que l’on ne 
voyoit pas lung l'autre. Le cardinal de Pavye, 
qui esteit alors tout le gouvernement du Pape, 
luy dist : « Pater Sancte, il n’est pas possible 
» d’aller par ce pays pendant que cecy durera ; 
» il est plus que nécessaire, et me semble que 
» devez sans tirer oultre, retourner ; » ce que le 
Pape accorda, qui ne scavoit riens de l’embus- 
che ; et de malheur, ainsy que les fuyans retour- 
noient, et le bon Chevalier 4 pointe d’espron les 
chassoit, sans se vouloir arrester a prendre per- 
sonne, car la ne s’estendoit point son courage , 
sur le point qu’il arrivoit 4 Sainct-Félix, le Pape 
ne faisoit qu’entrer dedans le chasteau ; lequel, 
au cry qu'il ouyt, eut telle frayeur, que subite- 
ment et sans ayde sortit de sa lictiére , et luy- 
mesme ayda a lever le pont: qui fut fait d’homme 
de bon esperit, car s'il eust autant demouré qu’on 
mectroit a dire ung Pater noster, il estoit cro- 
qué. 

Qui fut bien marry ce fut le bon Chevalier ; 
car, encores qu'il sceust le chasteau n’estre gué- 
res fort, et qu’en ung quart d’heure se pourroit 
prendre, si n’avoit-il nulle piéce d’artillerie; et 
puis d’ung autre costé pensoit bien qu'il seroit 
descouvert incontinent 4 ceulx du camp de la 
Myrandolle , qui luy pourroient faire recevoir 
une honte. Si se mist au retour, aprés qu'il eut 
pris tant de prisonniers qu’il voulut; ot entre 
autres y avoit deux évesques portatifz, et force 
muletz de cariage que ses gens-d’armes emme- 


nerent. Mais oncques homme ne retourna si mé- 


lancolié qu'il estoit d’avoir failly si belle prinse, 
combien que ce ne fut pas sa faulte, car jamais 
entreprinse ne fut mieulx ne plus subtilement 
conduicte. Quant il fut arrivé vers le duc de 
Ferrare, le seigneur de Montoison et ses autres 
compaignons, qu'il treuva a six milles de leur 
pont pour le recevoir et secourir si besoing en 
eust eu, et qu'il leur eut compté sa deffortune , 
furent bien marris; toutesfois ilz le reconforte- 
rent le mieulx qu’ilz peurent, luy remonstrant 
que la faulte n’estoit pas venue de luy, et que 
jamais homme ne fist mieulx. Ainsi l’°emmené- 
rent, tousjours devisans de joyeuses parolles, et 
preschans avecques leurs prisonniers, dont des- 
sus le chemin en renvoyérent a pied la pluspart. 
Les deux évesques payérent quelque légiére 
rancon, et puis s’en retournérent. 

Le Pape demoura dedans le chasteau de 
Sainct-Félix, lequel, de la belle paour qu’il avoit 
eue, trembla la fiebvre tout au long du jour , et 
la nuyt manda son nepveu Je duc d’Urbin , qui 
le vint quérir avecques quatre cens hommes- 
d’armes, et le mena en son siége, ou il fut tant 
que fa Myrandolle fut prise. Bien y demoura 
trois sepmaines devant, et ne l’eust jamais eue 
sans ung inconvénient qui advint : c’est qu’il 
neigea bien six jours et six nuytz sans cesser, 
et tellement que la neige estoit dedans le camp, 
de la haulteur d’ung homme. Aprés la neige il 
géla si fort que les fossez de la Myrandolle le 
furent de plus de deux grands piedz ; en sorte 
que dessus le bort tumba ung canon avecques 
son affust, qui ne rompit point la glace. L’artil- 
lerie du Pape avoit fait deux bonnes et grandes 
berches. Ceulx qui estoient dedans n’espéroient 
aucunement que de part du monde on leur allast 
lever le siége; car le seigneur de Chaumont , 
grant maistre de France, et gouverneur de Mi- 
lan, avecques le reste de l’'armée du Roy son 
maistre, se tenoit a Rége, laquelle il faisoit rem- 
parer chascun jour, doubtant que le Pape, apres 
la prise de la Myrandolle, n’allast 1a; lequel 
avoit grosse puissance, car la pluspart de !’ar- 
mée du roy d'Espaigne estoit avecques luy , 

et celle des Véniciens , qui ja avoient prins 
son aliance. Si eut conseil le conte Alexandre et 
la contesse de rendre la ville, les vies franches ; 
mais le Pape vouloit tout avoir 4 sa mercy. Tou- 
tesfois cela se traicta par Je moyen du duc d’Ur- 
bin, qui avoit tousjours le cueur francois, car le 
roy de France Loys douziesme l’avoit nourry 
en jeunesse , et sans luy le Sainct-Pére n’eust 
pas esté si gracieux. 

Quant les nouvelles de la prise de la Myran- 
dolle furent sceues ou camp du duc de Ferrare, 
toute la compaignie en fut desplaisante a mer- - 
veilles. Le duc se doubta que bientost seroit as- 
siégé & Ferrare. Si deffist son pont et se retira 
avecques toute son armée en sa ville, délibéré 
jusques au derrenier jour de sa. vie la garder. 
Le Pape ne daigna entrer dedans la ville de la 
Myrandolle par la porte : il fist faire ung pont 
par dessus le fossé, sur lequel y passa, et entra 
dedans par une des berches. II s’y tint quelques 
jours, ow par tous les moyens du monde advi- 
soit comment il pourroit dommager le duc de 
Ferrare. 

CHAPITRE XLIV. 


Comment le Pape envoya une bende de sept 
& huyt mille hommes devant une place du 
duc de Ferrare, nommeée la Bastide; et 
comment ilz furent deffaicts, par ’advis du 
bon Chevalier sans paour et sans reprou- 
che. 


Quant le Pape fut dedans la Myrandolle, 
fist ung jour assembler son nepveu et tous les 
cappitaines, tant de cheval que de pied, ausquelz 
il dist comment il vouloit, sans plus autre chose 
entreprendre, aller mettre le siége devant Fer- 
rare. Si vouloit sur ce avoir leur advis, et com- 
ment la chose se pourroit le plus seurement con- 
duire ; car il scavoit ladicte ville forte & mer- 
veilles, bien garnye de bonnes gens de guerre 
et d’artillerie, et que a grant peine, sans faulte 
de vivres, |’auroit-il qu’elle ne luy coustast beau- 
coup : mais par ce point les feroit-il venir a la 
raison, considéré qu’il avoit le moyen de leur 
coupper le passage du Pau; que au dessus de 
Ferrare ne leur viendroit riens; et du dessoubz, 
que les Véniciens aussi garderoient bien qu’ilz 
n’en auroient point. I] n’y eut celluy qui n’en 
dist son opinion, tant que ce fut a parler 4 ung 
cappitaine de la seigneurie de Venise, qu’on ap- 
pelloit Jehan Fort, qui en son langaige , et en 
s’adressant au Pape, dist:« Trés Sainct-Pére , 

» j'ay ouy les oppinions de tous messeigneurs 
» qui sont icy en présence ; et, a les ouyr, con- 
» cluent, suyvant ce qu’avez proposé , que en 
» gardant que par le Pau n’entrent vivres de- 
» dans Ferrare, et que par l’isle soit assiégée , 
» en peu de jours sera affamée. Je congnois le 
» pays, et en a beaucoup et de bon le duc de 
» Ferrare : par Argente luy pourront vivres 
» venir, et en habondance, mais a cela pourvoy- 
» roit-on bien. D’autre part, il a ung pays qu’on 
» appelle le Polesme de Sainct-George, qui tant 
est garny de biens, que quant d’ailleurs n’en 
viendroit a Ferrare, il est suffisant la nourrir 
ung an; et est bien difficille de garder qu'il 
n’en eust de 1d sans prendre une place a vingt 
et cing milles dudit Ferrare, qu’on appelle la 
» Bastide : mais si elle estoit prise, je tiendrois 
» la ville affamée en deux moys, au grant peu- 
» ple qui est dedans. » 

A grant peine eut le cappitaine Jehan Fort 
achevé son propos, que le Pape ne dist : « Or 
» acoup il faut avoir ceste place; je ne seray 
» jamais 4 mon aise qu'elle ne soit prise. » Si 
furent ordonnez deux cappitaines espaignolz 
avecques deux cens hommes-d’armes, ce cappi- 
taine Jehan Fort avecques cing cens chevaulx- 
légiers et cing ou six mille hommes de pied, 
pour aller exécuter ceste entreprise , acompai- 
gnez de six pieces de grosse artillerie. Eulx 
assemblez , se mirent a chemin, et allérent 
sans rencontre trouver jusques devant la place. 
Quant le cappitaine qui en avoit la garde veit 
si grosse puissance , eut frayeur, et non sans 
cause , car il n’estoit pas a lheure fort bien 
garny de gens de guerre : toutesfois il délibéra 
de faire son debvoir, et d’advertir le duc son 
maistre de son inconvénient. Les gens du Pape 
ne firent autre sejour , sinon , aprés eulx estre 
logez, asseoir leur artillerie; et commencea a 
batre la place a force. Le cappitaine avoit fait 
secrctement partir ung homme par lequel il 
mandoit au duc son affaire, et que s'il n’estoit 
secouru en vingt et quatre heures , il se voyoit 
en dur party, parce qu’il n’avoit pas gens de- 
dans pour deffendre a la puissance qu’il avoit 
devant luy. Le messager fist extréme diligence, 
et fut environ midy a Ferrare; ainsi ne mist 
point six heures. 

Le bon Chevalier estoit allé a l’esbat 4 une 
porte par ou entra le messagier , qui fut enquis 
a qui il estoit, et amené devant luy , qui luy 
demanda dont il venoit , lequel respondit asseu- 
réement : « Monseigneur, je viens de la Bas- 
» tide, laquelle est assiégée de sept ou huyt 
» mille hommes; et m’envove le cappitaine dire 
» au duc que s'il n’est secouru, il ne scauroit 

» tenir demain tout au long du jour, au moin 
silz luy livrent assault. — Comment, mo 
amy, est si mauvaise la place? — Non, dist le 
» messagier, ains une des bonnes d’Italve ; mais 
» il n’a que vingt-cing hommes de guerre de- 
» dans, qui n’est pas pour la deffendre contrela 
» force des ennemys.— Or, venez doncques, 
» mon amy, je vous meneray devers le duc.» 
Ilz estoient luy et le seigneur de Montoison en- 
semble sur leurs mules en la place de la ville, 
devisans des affaires. Ilz veirent venir le bon 
Chevalier, qui amenoit cest homme , et eurest 
ymagination que c’estoit une espie. Si dist le 
seigneur de Montoison, s’adressant au bon 
Chevalier : « Mon compaignon , vous aymeries 
» mieulx estre mort, que ne feissiez tous les 
» jours quelque prinse sur noz ennemys; con- 
» bien vous payera ce prisonnier pour sa ran- 
» con ? — Sur ma foy, respondit le bon Cheva- 
» lier, il est des nostres, et nous apporte 
» d’estranges nouvelles , comme il dira a mon- 
» seigneur. » Lors le duc l’enquist , et puis re- 
garda les lettres que le cappitaine de La Bastide 
luy escripvoit. En les lisant, chascun le voyoit 
blesmir et changer de couleur; et quand il eut 
achevé de lire, haulsa les espaules , et dist : 
« Si je pers la Bastide, je puis bien haban- 
» donner Ferrare, et je ne voy pas bien le 
» moyen qu'elle soit secourue dedans le terme 
» que celluy qui est dedans me rescript ; car il 

» demande secours dedans demain pour tout le 
» jour , et il est impossible. — Pourquoy? res- 

» pondit le seigneur de Montoison. — Dist le 

» duc: Parce quil y a vingt et cing milles 

» Mici la; et davantage, au temps qu’il fait, il 

» fault passer par ung chemin ou, Il’espace de 

» demy-mille, fault aller l’ung apres l’autre. Et 

» encores y a-il une autre chose, c’est que si 

» noz ennemys estoient advertis d’'ung passage 

» qu'il y a, vingt hommes garderoient dix mille 

» de passer; mais je croy qu’ilz ne le scavent 

» pas. N) 

Quant le bon Chevalier sans paour et sans 
reprouche veit le duc ainsi esbahy, et non sans 
cause, luy dist: « Monseigneur , quant il est 
» question de peu de chose, la fortune est aisée 
» & passer; mais quant il y va de sa destruction, 
» on y doit pourveoir par tous les moyens qu'il 
» est possible. Les ennemys sont devant la 
» Bastide , et cuydent estre bien asseurez , par- 
» ce que, au moyen de ce que la grosse armée 
» du Pape est prés d’icy, leur est advis que 
» n’oserions partir ceste ville pour leur aller 
» lever le siége. J’ay pensé une chose qui sera 
» fort aisée a exécuter; et si le matheur n‘est 
» trop contre nous, en viendrons a honneur, 

» Vous avez en ceste ville quatre ou cing mille 
» hommes de pied , gentilz compaignons et gens 
» aguerriz le possible. Prenons-en deux mille, 
avecques les huyt cens Suisses du cappitaine 
Jacob , et les faisons, sur la nuyt, en bateaulx 
mettre sur l’eaue. Vous estes encores seigneur 
» du Pau jusques a Argente. IIz nous yront at- 
» tendre a ce passage que vous dictes. S’ilz y 
» 
» 


sont les premiers , ilz le prendront, et la gen- 

darmerie qui est en ceste ville yra par terre 
» toute ceste nuyt. Nous aurons bonnes guydes, 
» et ferons de facon que y serons au point du 
» jour ; et ainsi nous joindrons les ungs avecques 
» les autres. Noz ennemys ne se doubteront ja- 
mais de ceste entreprinse. II n’y a du passage 
que vous dictes sinon trois milles , ou moins 
encores , jusques a la Bastide. Devant quilz 
» se soient mis en ordre de combatre, leur 
» yrons livrer la bataille aigrement ; et le cueur 
» me dit que nous les defferons, » 

S’on eust donné cent mille escuz au duc, 
n’eust pas esté plus joyeux. Si respondit en 
soubzriant : « Par ma foy, Monseigneur de 
» Bayart, il ne vous est riens impossible ; mais 
» Je vous prometz, sur mon honneur , que si 
» messeigneurs qui sont icy trouvent vostre op- 
» pinion bonne, je me fais doubte que ne facions 
» de noz ennemys ce que vous dictes; et de ma 
» part les en supplie tant que je puis. » Lors 
mist le bonnet hors de la teste. 

Le seigneur de Montoison, hardy et vertueux 
cappitaine respondit ; « Monseigneur , nous n’a- 
» vons mestier de prieres en vostre endroit, et 
» ferons ce que commanderez, car ainsi l'avons 
» en charge du Roy nostre maistre. » Autant en 
dirent le scigneur Du Lude et le cappitaine 
Fontrailles, bien délibérez de faire leur debvoir. 
Ilz enveyérent quérir les cappitaines des gens 
de pied , ausquelz ilz déclairérent laffaire , qui 
leur fut advis estre en paradis. Le duc fist se- 
crétement apprester force barques , sans bruyt 
queleonque; car il y avoit des gens en la ville 
qui estoient fort bons papalistes. Les barques 
prestes sur le soir , se mirent les gens de pied 
dedans , qui eurent bons et seurs mariniers. 

Les gens de cheval , ow le duc estoit en per- 
sonne, partirent sur le commencement de la 
nuyt. Ilz avoient bonnes guydes, et, quelque 
mau vais temps qu’il fist , furent seurement con- 
duytz; et si bien leur advint que demye-heure 
devant jour arrivérent lesditz gens de cheval 
au passage, ou ilz ne trouverent nul empesche- 
ment, dont ilz furent trés-joyeulx; et ne de- 
moura pas demye-heure que les barques , les- 
quelles amenoient les gens de pied, n/’arri- 
‘vassent. Si descendirent , et puis apres le petit 

pas allérent droit A ce mauvais passage , qui 
estoit ung petit pont ot ne povoit passer que 
ung homme-d’armes de fronc; et estoit sur ung 
eanal assez profond, entre le Pau et la Bastide. 
Ilz misrent bien une grosse heure & passer , 
tellement qu’il estoit jour tout cler, dont le duc 
eut mauvaise oppinion : et par ce qu'il n’oyoit 
point tirer l’artillerie , doubtoit que sa place 
feust perdue. Mais ainsi qu’il en parloit aux 
cappitaines francois , va ouyr trois coups de ca- 
nons tout d’une bende, dont luy et toute la 
belle et bonne compaignie furent fort joyeulx. 
Il n’y avoit pas plus d’ung mille jusques aux 
ennemys. 

Si commencea a dire le bon Chevalier : 
Messeigneurs , j’ay ouy tousjours dire que 
» celluy est fol qui n’estime son ennemy. Nous 
» sommes prés des nostres ; ilz sont trois contre 
» ung. S’ilz scavoient nostre entreprise , sans 
» nulle faulte nous aurions de l’affaire et beau- 


coup; car ilz ont artillerie, et nous p’en 

avons point. Davantage , j’ay entendu que ce 
» qui est devant la Bastille est toute la fleur de 
» Varmée du Pape; il les fault prendre en dé- 
» sarroy qui pourra. Je suis d’oppinion que le 
» bastard du Fay, mon guydon , qui est homme 
» scavant en telles matiéres, par le costé ou sont 
» venuz les ennemys leur aille dresser |’alarme 
» avecques quinze ou vingt chevau!x ; et le cap- 
» pitaine Pierrepont sera a ung gect d’arc avec- 
» ques cent hommes-d’armes , pour luy tenir 
» escorte s'il est repoussé; et luy baillerons 
» le cappitaine Jacob Zembere avecques ses 
» Suysses. Vous , Monseigneur , dist-il au duc , 
» monseigneur de Montoison , messeigneurs mes 
» compaignons et moy, yrons droit au siége, ou 
» je yray devant leur faire ung alarme. Si celluy 
» du bastard du Fay est premier dressé , et ilz 
» voisent tous la, nous les enclorrons entre luy 
» et nous; et si le nostre est le premier levé , le 
cappitaine Pierrepont et sa bende de Suysses 
» en feront autant de leur costé. Cela les eston- 
nera tant, qu’ilz ne scauront que faire; car 
» ilz estimeront que nous soyons trois fois plus 
» de gens que ne sommes, et surtout que toutes 
» noz trompettes sonnent a l’aborder. » 

Oncques chose ne fut trouvée meilleure ; car 
il fault que tous lisans ceste histoire sachent 
que ce bon Chevalier estoit ung vray registre 
des batailles; parquoy tout homme, pour sa 
grande expérience , se tenoit a ce qu’il disoit. 
Or venons au point. Les deux bendes deslo- 
gerent : l'une alla par le chemin qu’estoient 
venuz les ennemys , ainsi que ordonné avoit 
esté , et les autres droit a la place ; laquelle ilz 
approchérent, sans estre aucunement apper- 

ceuz, de la portée d’ung canon en bute. Si | jours leur faisoit banquets et festins & la mode 


dressa le bastard Du Fay ung aspre et chault 
alarme , qui estonna merveilleusement ceulx 
du camp : toutesfois ilz commencérent 4 eulx 
armer, monter 4 cheval , et aller droit ou es- 
toit ledit alarme. Leurs gens de pied se met- 
toient ce pendant en bataille ; et s’ilz se feussent 
une fois rengez tous ensemble, fl y eust eu 
combat mortel et dangereux pour les Ferraroys, 
pour le gros nombre qu’ilz estoient. Mais deux 
inconvéniens leur advinrent tout A ung coup : 
c’est que quant ceulx qui repoussoient le bas- 
tard Du Fay furent a deux cens pas loing , ren- 
contrérent le cappitaine Pierrepont, qui les 
rembarra a merveilles, et donna dedans eulx 
flérement. 

Les Saysses commencérent a marcher, qui 
desja vindrent trouver leurs gens de pied en 
bataille , et en gros nombre, comme de cing a 
six mille. Si furent lourdement repoussez les- 
ditz Suysses , et eussent esté rompuz n’eust esté 
la gendarmerie qui les secourut , laquelle donna 
aux ennemys par les flancs. Ce pendant vont ar- 
river le duc, les seigneurs de Montoison , Du 
Lude, de Fontrailles et le bon Chevalier, avec- 
ques leurs gens de cheval et deux mille hommes 
de pied, qui par le derriére vont envahir lesditz 
ennemys, de sorte que tout fut poussé par terre. 
Le cappitaine Fontrailles et le bon Chevalier 
apperceurent une troppe de gens de cheval en 
nombre de trois & quatre cens , qui se vouloient 
ralyer ensemble. Si appellérent leurs enseignes, 
et tournérent ceste part ; et en cryant France, 
France! duc, duc! les chargérent en facon 
que la pluspart alla par terre. 

Lesditz ennemys combatirent une bonne 
heure, mais enfin perdirent le camp, et qui se 
peut saulver se saulva; mais il n’y en eut pas 
beaucoup. Le duc et Jes Francois y firent une 
- merveilleuse boucherie, car il mourut plus de 
quatre ou cing mille hommes de pied , plus de 
soixante hommes-d'armes , et plus de trois cens 
chevaulx prins, ensemble tout leur bagage et 
artillerie : tellement qu’il n’y avoit celluy qui 
ne feust bien empesché d’‘emmener son butin. 
Je ne scay comment les cronicqueurs et histo- 
riens n’ont autrement parlé de ceste belle ba- 
taille de la Bastide; mais cent ans devant n’en 
avoit point esté de mieulx combatue , ne a plus 
grant hasart. Toutesfois ainsi le convenoit faire, 
ou le duc et les Francois estoient perduz , les- 
quelz s’en retournérent glorieux et triumphans 
dedans la ville, ou ung chascun leur donnoit 
louenge inestimable. Sur toutes personnes , la 
bonne duchesse , qui estoit une perle en ce 
monde , leur fist singulier recueil; et tous les 


d’Ytalie, tant beaulx que merveilles. Bien ox 
dire que de son temps, ne beaucoup devant , ne 
s’est point trouvé de plus triumphante princesse; 
car elle estoit belle, bonne, doulice et courtoise 
& toutes gens. Elle parloit espaignol , grec , yte- 
lien et francois , quelque peu trés-bon latin, ¢ 
composoit en toutes ces langues ; et n’est rien 
si certain que combien que son mary feust sage 
et hardy prince, ladicte dame, par sa bonne 
grace , a esté cause de luy avoir fait faire de 
bons et grans services. 


COO 
CHAPITRE XLV. 


De la mort du seigneur de Montoison ; et de 
plusieurs menées que firent le pape Julles 
et le duc de Ferrare l’ung contre l’autre, 
ot le bon Chevalier se monstra vertueuc. 


Apres ceste gaillarde bataille de la Bastide, 
le gentil seigneur de Montoison ne_ vesquit 
gueres ; car une fiévre continue |l’empoigna, 
qui ne le Jaissa jusques a la mort : ce fut ung 
gros dommage , et y fist France lourde perte. 
Il avoit esté en sa vie ung des acomplis gen- 
tilz-hommes qu’on eust sceu trouver, et avoit 
fait de belles choses , tant en Picardie , Bretai- 
gne, Naples, que Lombardie. C’estoit ung 
droit esmérillon , vigillant sans cesse , et quant 
il estoit en guerre , tousjours le cul sur la 
selle : au moyen de quoy estoit a I’heure de son 
trespas fort usé et cassé; mais tant proprement 
et mignonnement se contenoit, qu’il sembloit 
ung homme de trente ans. De sa piteuse des- 
convenue furent le duc, la duchesse de Fer- 
rare, le bon Chevalier et tous Jes autres cappi- 
taines francois si trés-dolens que mervelilles. 
Mais c’est une chose ow on ne peult remédier. 

Le Pape estoit encores 4 la Myrandolle, 
que quant il sceut les nouvelles de La Bastide 
et la deffaicte de ses gens , cuyda désespérer , 
et jura Dieu qu’il s’en vengeroit , et que pour 
cela ne demoureroit point qu'il n’allast assiéger 
Ferrare , 4 quoy soubdainement vouloit enten- 
dre; mais les cappitaines et gens de guerre qu'il 
avoit avecques luy, mesmement le duc d’Ur- 
bin , son nepveu , qui eust bien voulu que le roy 
de France et luy eussent esté amys, I’en des- 
tournoient tant qu’ilz povoient , luy remons- 
trant que Ferrare, garnye comme elle estoit , 
et de telz cappitaines, mesmement le bon Che- 
valier , 4 qui nul ne se comparoit , ne se pren- 
droit pas aiséement ; et que si son armée entroit 
en lisle pour lassiéger, vivres y viendroient a 

grant peine. Ce conseil ne trouvoit pas bon le 
Pape, car cent fois le jour disoit : Ferrare, 
Ferrare , Vavro al corpo de Dio. Si s’advisa 
d’ung autre moyen , et mist en son entendement 
qu’il praticqueroit quelques gentilz-hommes de 
la ville, par le moyen desquelz il la pourroit 
avoir, car d'une nuyt luy pourroient livrer une 
porte par ow ses gens entreroient. Il y envoya 
plusieurs espies, et avoient charge de parler a 
aucuns gentilz-hommes : mais le duc et le bon 
Chevalier faisoient faire si bon guet, qu’il n’en 
entroit pas ung qui ne feust empoigné , et en fut 
pendu six ou sept. Toutesfois Je duc fut en 
souspecon d’aucuns gentilz-hommes de sa ville , 
lesquelz il fist mettre prisonniers par adventure 
a tort , entre lesquelz fut le conte Boors Calca- 
gnyn , qui avoit logé chez luy le bon Chevalier, 
qui fut desplaisant de sa détencion : mais 
parce que les choses estoient fort doubteuses , 
ne s’en voulut mesler que bien a point. 

Quant le Pape veit qu’il ne viendroit point a 
ses attainctes par ce moyen , s’advisa d’une ter- 
rible chose ; car il mist en son entendement, 
pour se venger des Francois, qu’il praticqueroit 
le duc de Ferrare. Il avoit ung gentil-homme 
lodezan , du duché de Milan, a son service , 
qu’on appelloit messire Augustin Guerlo ; mais 
il changeoit son nom. C’estoit ung grant faiseur 
de menées et de trahysons, dont mal luy en 
print a la fin, car le seigneur d’Aubigny luy 
fist coupper la teste dedans Bresse , ot il le vou- 
lut trahir. Ung jour fut appellé ce messire Au- 
gustin par le Pape , lequel luy dist : « Vienca, 
» il fault que tu me faces ung service. Tu t’en 
» yras & Ferrare , devers le duc , auquel tu di- 
» ras que s'il se veult despescher des Francois 
» et demourer mon alyé, je luy bailleray une 
» de mes niepces pour son filz aisné , le quic- 
» teray de toutes querelles, et davantage le fe- 
» ray confanonnyer et cappitaine général de 
» I’Eglise. Il ne fault sinon qu'il dye aux Fran- 
» cois qu’il n’a plus que faire d’eulx , et qu’ilz se 
» retirent. Je suis asseuré qu’ilz ne scauroient 
» passer en lieu du monde que je ne les aye a 
» ma mercy, et n’en eschappera pas ung. » 

Ce messager, qui ne demandoit que telles 
commissions , dist qu’il feroit fort bien l’affaire ; 
et s’en alla & Ferrare droit s’adresser au duc, 
qui estoit ung sage et subtil prince, et lequel 
escouta trés-bien le galant , faisant myne qu’il 
entendroit voulentiers 4 ce que le Pape luy 
mandoit : mais il eust mieulx aymé estre mort 
de cent mille mors, car trop avoit le cucur no- 
ble et gentil. Bien le monstra , parce que, apres 
avoir fait faire bonne chiére 4 messire Augus- 
tin , et icelluy enfermé en une chambre dedans 


$55 


son palais , dont il print la clef, s’en vint avec- 
ques ung gentil-homme seulement au logis du 
bon Chevalier, auquel, de point en point, 
compta tout l’affaire, qui se seigna plusieurs 
fois, et ne povoit penser que le Pape eust si 
meschant vouloir d’achever ce qu'il mandoit. 
Mais le duc luy dist qu’il n’estoit riens si vray, 
et que sil vouloit , le mettroit bien en ung ca- 
binet dedans son palais , ot il entendroit toutes 
les parolles que le galant luy avoit dictes. 
Toutesfois , il scaveit que ce n’estoit point men- 
sopge, aux enseignes mesmes qu’il luy avoit 
baillées; mais que plustost aymervit estre tout 
vif desmembré a quatre chevaulx , que d’avoir 
seullement pensé consentir a une si grande las- 
cheté, remonstrant de combien il estoit tenu & 
la maison de France, et que a son grant be- 
soing le Roy l’avoit si bien secouru. 

Le bon chevalier disoit : « Monseigneur, il 
n’est ja besoing vous excuser de cela; je vous 
congnois assez. Sur mon ame, je tiens mes 
compaignons et moy aussi asseurez en ceste 
vostre ville, que si nous estions dedans Pa- 
ris ,et n’ay pas paour, aydant Dieu, que au- 
cun inconvénient nous adviengne , au moins 
que ce soit de vostre consentement. — Mon- 
seigneur de Bayart , dist le duc, si nous fai- 
sions une chose? Le Pape veult icy user d’une 
meschanceté ; il luy fault donner la pareille. 
Je m’en vois encores parler 4 son homme, et 
verray si je le pourrai gaigner et tirer a ma 
» cordelle, de fagon qu’il nous puisse faire 
» quelque bon tour. — C’est bien dit, respon- 
v dit le bon Chevalier.» Et sur ces parolles sen 
retourna le duc en son palais, tout droit en la 
chambre ou il avoit laissé messire Augustin 
Guerlo; auquel de bien loing entama plusieurs 
propos , et de plusieurs sortes , pour venir a 
son poinct , qu'il sceut trés-bien faire venir en 
jeu quant temps fut, comme vous orrez, di- 
sant : «Messire Augustin, jay pensé toute 
» ceste matinée au propos que me mande le 
» Pape, ot je ne puis trouver fondement ne 
» grant moyen, pour deux raisons : lune , que 
» je ne me doy jamais fier de luy, car il a dit 
» tant de fois que s'il me tenoit qu’il me feroit 
» mourir, et que j’estoye l’homme vivant qu’il 
» hayoit le plus ; et scay bien qu'il n’y a chose 
» en ce monde qu’il désire autant que d’avoir 
ceste ville et:-mes autres terres, parquoy je 
ne voy point d’ordre que je deusse avoir seu- 
reté en uy : l’autre , que si je dis au seigneur 
de Bayart a présent que je n’ay plus que faire 
» de luy ny de ses compaignons , que pourra-il 
» penser? Une fois il est plus fort en la ville que 
» je ne suis: peult-estre qu'il me respondra que 

voulentiers en advertira le roy de France son 
maistre, ou monseigneur le grant maistre, 
» son lieutenant-général deca les montz, qui 
» cy I’a envoyé; et selon leur response, il verra 
» qu'il aura a faire. En ces entrefaictes seroit 
» grandement difficile qu’ilz ne congneussent 
» mon fait; et par ainsi, comme la raison se- 
» roit, comme ung meschant m’abandonne- 
» roient , et je demourerois entre deux selles le 
» cul a terre , dont je n’ay pas besoing. Mais , 
» messire Augustin , le Pape est d’une terrible 
» nature, comme assez scavez, colére et vin- 
» dicatif au possible; et quelque chose qu’il 


vous déclaire de ses secretz affaires , ung de 

ces matins vous fera faire quelque mauvais 
» tour, et m’en croyez. Oultre plus, s’il vient a 
_» mourir, qu’esse que de ses serviteurs? Ung 

» autre pape viendra, qui n’en retirera pas 
» Ung ; et est ung trés-mauvais service , qui ne 
» veult estre d’Eglise. Vous scavez que j'ay des 
» biens, et beaucoup, graces a Nostre-Sei- 
» gheur : si vous me voulez faire quelque bon 
» service, et m’ayder & me deffaire de mon en- 
nemy, je vous donneray si bon présent et as- 
signeray si bonne intrade, que toute vostre 
vie serez a vostre aise; et en soyez hardye- 
ment asseuré. » 

Le lasche et meschant paillart avaricieux , 
quant il eut entendu le duc parler, son cueur 
mua soubdainement, et respondit, quasi gaigné: 
« Sur mon ame, Monseigneur, vous dictes vé- 
» rite; aussi y a-il plus de six ans que j’avoye 
» vouloir d'estre a vostre service. Je vous veux 
» bien asseurer qu'il n’y a homme, a l’entour de 
la personne du Pape, qui puisse mieulx faire 
» ce que demandez que moy; car la nuyt et le 
» jour je suis auprés de luy, et bien souvent 
» prent sa colacion de ma main, qu’il n'y a que 
» nous deux quant il me devise de ses trafiques. 
» Si vous me voulez bien traicter, devant qu'il 
» soit huyt jours il ne sera pas en vie; et ne veulx 
» riens que je n’aye fait ce que je vous prometz. 
» Ainsi, Monseigneur, je vouldrois bien n’estre 
» point mocqué apres. — Non, non, dist le duc, 
» sur mon honneur. » 

Si convindrent de marché devant que partir 
de la: ce fut que le duc luy bailleroit deux mille 
ducatz content, et cing cens ducatz d’intrade. 
Ce fait, fut messire Augustin tousjours bien 
traicte , que le duc laissa en sa chambre , et re- 
tourna devers le bon Chevalier, qui s’estoit allé 
esbattre sur Jes rempars de Ia ville, et s’'amusoit 
a faire nectoyer une canonnieére. II veit venir le 
duc, au devant duquel il alla, et se prindrent 
par la main; et eulx se promenans sur les rem- 
parts , loing de gens, commenga le duc a dire : 

« Monseigneur de Bayart, il ne fut jamais au- 
» trement que les trompeurs en fin ne feussent 
» trompez. Vous avez bien entendu la meschan- 
» ceté que le Pape m’a voulu faire faire vers vous 
» et les Francois qui sont icy ; et a ceste occa- 
» sion m’a envoyé ung homme , comme scavez. 
» Jel’ai si bien gaigné , et renversé son propos, 
» quil fera du Pape ce qu'il vouloit faire de 
» vous; car dedans huyt jours, pour le plus- 
» tard, m’a asseuré qu'il ne sera pas en vie. » 
Le bon Chevalier, qui n’eust jamais pensé au 
faict, respondit : « Comment cela, Monseigneur? 
» il a doncques parlé a Diea ? — Ne vous souciez, 
» dist le duc; mais il sera ainsi. » Et tant vin- 
drent de parolle en parolle , qu'il luy dist que 
messire Augustin luy avoit promis d’empoison- 
ner le Pape; desquelles parolles le bon Cheva- 
lier se seigna plus de dix fois, et en regardant le 
duc luy dist: « Hé, Monseigneur, je ne croy- 
» roye jamais que ung si gentil prince comme 
» vous estes consentist a une si grande trahyson ; 
» et quant je le scauroye , de vray je vous jure 
» mon ame que, devant qu'il feust nuyt, en ad- 
» vertiroye le Pape; car je crois que Dieu ne 
» pardonneroit jamais ung si horrihle cas. » — 
» Comment dist le duc, il en a bien autant voulu 
» faire de vous et de moy; et ja scavez-vous que 
» nous avons fait pendre sept ou huyt espies? 
» — Il ne m’en chault, dist le bon Chevalier; 
» il est lieutenant de Dieu en terre, et le faire 
» mourir d'une telle sorte, jamais ne m’y con- 
» sentiroye. » Le duc haulsa les espaulles, et en 
crachant contre terre dist ces parolles : « Par le 
» corps de Dieu, monseigneur de Bayart , je 
» vouldrois avoir tué tous mes ennemys en fai- 
» sant ainsi; mais puisque ne le trouvez pas bon, 
» la chose demourera , dont, si Dieu n’y mect 
» reméde, vous et moy nous repentirons. — 
» Nous ferons, si Dieu plaist, dist le bon Che- 
» valier. Mais je vous prie, Monseigneur, bail- 
» lez-moy le galant qui veult faire ce beau chef- 
» d’euvre; et sije ne le fais pendre dedans une 
heure, que je le soye en son lieu. — Non, 
monseigneur de Bayart, dist le duc, je lai 
» asseuré de sa personne; mais je le vois ren- 
» voyer : » ce qu'il fist incontinent qu’il fut re- 
tourné a son palais. Je ne scay, quant il fut de- 
vers le Pape, qu'il fist ne qu'il dist; mais il 
n’exécuta nulles de ses entreprinses. Si demoura- 
il tousjours a I’entour de la personne du Sainet- 
Pére, qui estoit bien marry de ne povoir tro- 
ver moyen de venir au dessus de ses affaires. Il 
fut encores quelque temps a la Myrandolle , et 
la a l’entour; puis se retira 4 Boulongne, et fist 
loger son armée és garnisons vers Modeéne. 
Environ ceste saison, le due d’Urbin , son 

nepveu , qui tousjours avoit esté bon Frangois , 
et a qui il desplaisoit 4 merveilles de la guerre 
que le Pape avoit levée contre le roy de France, 
tua le cardinal de Pavye (1) , légat & Boulon- 
gne , qui gouvernoit le Pape entiérement, et le- 
quel en fut trés-grandement courroucé ; mais il 
convint qu’il s’appaisast. L’occasion pourquoy 
ee fut, l'on rapporta audit duc d’Urbin que le 
cardinal de Pavye avoit dit au Pape qu’il estoit 
plus serviteur des Francois que de luy, et qu’il 
les advertissoit chascun jour de son gouverne- 
ment. Cela y peut bien ayder, mais Ja princi- 
palle racine estoit que celluy cardinal de Pavye 
avoit esté le premier qui avoit conseillé au Pape 
de commencer la guerre. Ii en fut payé en 
mauvaise monnoye. ; 

Je laisseray ce propos, et parleray de ce qui 
advint durant deux ans en Ytalie. 


KIO 


CHAPITRE XLVI. 


De plusieurs choses qui advinrent en Ytalie 
en deux ans. 


Pource que ceste histoire est principallement 
fondée sur les vertus et prouesses du bon Che- 
valier sans paour et sans reprouche, laisseray 
beaucoup de choses & desmesler, s’ilz ne sont re- 
quises y estre mises. Toutesfois je veulx en gros 
déclairer ce qui advint durant deux ans en Yta- 
lie, et jusques a la mort du bon seigneur de 
Chaumont , gouverneur de Milan , auquel gou- 
vernement succéda le gentil prince duc de Ne- 
mours , Gaston de Foix. 

L’Empereur demanda encores secours au roy 
de France pour la conqueste du Fryol , que les 
Veniciens tenoient. C'est ung trés-bel et bon 
pays; et par la entre-l’on en la Germanie en 
deux ou trois endroitz, et par lung bout en 
I'Esclavonnie. Sa demande luy fut accordée; et 
escripvit ledit seigneur, a son lieutenant-géné- 
ral ledit seigneur de Chaumont , qu’il envoyast 
le seigneur de La Palisse oudit pays de Friol , 
accompaigné de douze cens hommes-d’armes et 
de huyt mille hommes de pied : ce qui fut fait. 
Et y alla avecques tout plain de gentilz cappi- 
taines, tant de cheval que de pied. Vous povez 
penser qu'il ne laissa pas le bon Chevalier, son 
parfait amy, derriére. Ils trouvérent l’armée de 
’Empereur & Véronne; si marchérent ensem- 
ble. Pour lors, et en ceste mesme armée, estoit 


(1) Le duc d’Urbin ne tua le cardinal de Pavie qu'a- 
pres la prise de Bologne par Trivulce. 

lieutenant pour l’Empereur ung gentil-homme 
almant, qu’on nommoit messire George Destin. 
Ils entrérent bien avant, et allérent pour assié- 
ger Trévize, mais ils n’y firent riens; et aux 
approches fut tué ung gaillart gentil-homme , le 
seigneur de Lorges, qui estoit alors lieutenant 
du cappitaine Bonnet, qui avoit mille hommes 
de pied. Et en son lieu le fut ung sien jeune 
frére , qui depuis a fait de belles choses. De la 
ilz tirérent jusques sur le bort d’une riviére 
qu'on appelle la Pyave , qui sépare le Fryol et 
le Trévizan, et y fut dessus fait ung pont sur 
bateaulx. Le bon Chevalier et le cappitaine Fon- 
trilles passérent oultre avecques leurs bendes. 

Or depuis ung peu avoit le bon Chevalier 
soubz sa charge cent hommes-d’armes, dont 
le roy de France avoit fait don au gentil due 
de Lorraine, par condition que le bon Cheva- 
lier les conduyroit, comme son lieutenant : mais 
pas mieulx ne demandoit le bon prince, car en 
tout le monde n’en eust sceu avoir de meilleur. 
Si allerent ces deux vaillans cappitaines , avec- 
ques quelques Almans, devant Gradisque et de- 
vant Gorisse , qui sont sur les confins de I’Es- 
clavonnie : toutesfois les Véniciens les tenoient. 
Elles furent prinses et mises entre les mains de 
l'Empereur. Et puis s’en retournérent au camp, 
ou ils trouvérent le seigneur de La Palisse , qui 
avoit longuement demouré sans grans choses 
faire, par la mauvaise conduicte des gens de 
’Empereur. Et si jamais povres gens de guerre 
n’eurent autant de mal, car ilz furent six jours 
durant sans manger pain ne boire vin, et assez 
d’autres nécessitez ilz eurent en ce malheureux 
voyage : de sorte que le roy de France y perdit 
plus de quatre mille hommes de pied de maladie 
et meschanceté , et plus de cent hommes-d’ar- 
mes. Et entre autres gens il y avoit environ 
deux mille cing cens Grisons qui, quant le pain 
leur faillit, mangérent force raisins , car c’estoit 
ou moys de septembre : ung flux de ventre les 
print , de facon qu’ilz mouroient cent pour jour ; 
et fut une chose bien estrange que, des deux mil 
cing cens , quant ils retournérent en leur pays 
n’estoient que deux. L’ung fist le cappitaine, et 
autre portoit l’enseigne de sergens de bende 
pour faire tenir l'ordre: ils demourérent ou 
Fryol. Bref , de tous les gens que le seigneur de 
La Palisse avoit menez avecques luy, n’en eust 
sceu mettre de sains trois cens hommes-d’armes 
& cheval, ne trois mille hommes a pied. 

Quant il veit ceste malheureté , il s’en voulut 
retourner : que les gens de l’Empereur ne trou- 
voient pas bon, et y eut entre eulx de grosses 
parolles. Toutesfois il s’en vint jusques a ung 
lieu nommeé Sainct-Boniface (c’est le village ou 

les Véniciens, en l'année précédente , avoient 
si longuement tenu leur camp), et 1a flrent sé- 
jour quelque peu, durant lequel, ainsi que le 
seigneur Du Ru, bourguignon, alloit visiter ung 
chasteau que luy avoit donné |’Empereur, il fut 
prins des Albanoys de la seigneurie de Venize. 
On disoit que le seigneur Mercure, qui pareille- 
ment estoit audit Empereur, luy avoit donné 
ceste trousse, pource qu’il querelloit la place 
comme luy. Je m’en rapporte a ce qu’il en fut. 

Le seigneur Jehan Jacques en ces deux ans 
reconquesta, avecques l’armée du roy de France, 
La Myrandole, et repoussa |’armée du Pape jus- 
ques devant Boulongne, ou elle fut deffaicte 
sans mettre espée en la main, et cuyda estre 
prins le Pape dedans. Jamais ne fut veu si grosse 
pitié de camp, car tout leur bagaige y de- 
moura, artillerie , tentes et pavillons ; et y avoit 
tel Francois qui luy seul amenoit cinq ou six 
hommes-d’armes du Pape, ses prisonniers ; et en 
fut ung qui avoit une jambe de boys, appelé La 
Baulme, qui en avoit trois lyez ensemble. Ce fut 
une grosse deffaicte, et gentement exécutée. Le 
bon Chevalier sans paour et sans reprouche y 
eut honneur merveilleux, car il menoit les pre- 
miers coureurs; et luy fist cest honneur, le soir 
de la deffaicte, le seigneur Jehan Jacques, en 
souppant, de dire que aprés Dieu le seigneur de 
Bayart debvoit avoir l’honneur de la victoire. 
Il y avoit beaucoup de vaillans cappitaines quant 
il proféra les parolles , et estoit si sage et ver- 
tueux qu’il ne les eust point dictes s’il n’y eust 
eu grande raison. 

Au retour, le gentil duc de Nemours alla veoir 
le duc et la duchesse de Ferrare, ou il fut receu 
& grant joye, et luy fut faict force festins a 
usage du pays; car la gentille duchesse en 
scavoit trop bien la manieére. 

Luy estant la, se fist ung combat de deux 
Espaignolz , que je vueil bien réciter. 


COCO 


CHAPITRE XLVII. 


Comment deux Espaignolz combatirent a oul- 
trance en la ville de Ferrare. 


Le jour mesmes que ce gentil duc de Nemours 
arriva a Ferrare, le baron de Béarn luy dist 
que, s’il vouloit, auroit le passe-temps de veoir 
ung combat a oultrance de deux Espaignolz, 
dont l'ung s’appelloit le cappitaine Saincte- 
Croix, et avoit esté coulonnel des gens de pied 
du Pape; l’autre se nommoit le seigneur Azé- 
védo , qui avoit aussi eu quelque charge des- 

dicts gens de pied. L’occasion de leur combat 
estoit que ledit Azévédo disoit que le cappitaine 
Saincte-Croix l’avoit voulu faire tuer mescham- 
ment et en trahison , et qu'il l’en combatroit ; 
autre respondoit qu'il avoit menty et qu’il s’en 
deffendroit. Parquoy estoit venu ledit Azévédo 
a Ferrare pour soy présenter au duc de Nemours, 
affin de luy faire donner le camp ; ce qu'il fist , 
apres que ledit baron de Béarn le luy eut donné 
& congnoistre. Ainsi Azévédo, bien aise d’estre 
asseuré du camp, le manda incontinent a son 
ennemy Saincte-Croix , qui ne fist pas longue 
demoure. En attendant sa venue, fut dressé le 
camp devant le palais ; et deux jours aprés que 
fut arrivé Saincte-Croix , lequel vint bien ac- 
compaigné (car il avoit bien cent chevaulx de 
compaignie , dont le principal , et qu'il avoit 
prins pour son parrain , estoit domp Pédro de 
Coignes , chevalier de Roddes et prieur de Mes- 
sine, domp Francoys de Beaumont , qui peu au- 
paravant avoit laissé le service du roy de France 
et autres) , délibéra parfaire ses armes ; et en- 
trerent en camp une journée de mardy, environ 
une heure aprés midy. Premier entra ’assail- 
lant , qui estoit Azévédo, avecques Je seigneur 
Fédéric de Bazolo, de la maison de Gonzago , 
qu'il avoit prins pour son parrain ; et si ne sca- 
voit pas encores comment son ennemy, ny en 
quelles armes il vouloit combatre : toutesfois , 
comme bien conseillé , s’estoit garny de tout ce 
qui luy estoit nécessaire en hommes-d’armes , 
a la genete et a pied, en toutes les sortes qu’il 
povoit ymaginer qu’on sceust combatre. Peu 
aprés qu’il fut entré, va devers luy le prieur de 
Messine, qui fait porter deux secrettes, deux 
rapieres bien trenchantes et deux poignars, les- 
quelz il présenta au scigneur Azévédo pour 
choisir. Il print ce qui luy estoit besoing; et ce 
fait , se mist Saincte-Croix dedans le camp. 
Tous deux se gectérent a genoulx pour faire 
leurs oraisons 4 Dieu. Aprés furent tastez par 
les parrains, scavoir s’ilz avoient nulles armes 
soubz leurs vestemens. Ce fait, chascun vuyda 
le camp , qu’il n’y demoura fors les deux com- 
batans , leurs deux parrains et le bon Chevalier 
sans paour et sans reprouche , qui par le duc 
de Ferrare, et pour plus l’honnorer, aussi qu’il 
n’y avoit homme ou monde qui mieulx s’en- 
tendist en telles choses , fut ordonné maistre et 
garde du camp. Le hérault commencea a faire 
son cry, tel qu’on a accoustumé faire en telz 
cas, que nul ne fist signe, crachast ne toussast , 
ne autres choses dont nul desdits combatans 
peust estre advisé. Ce fait, marchérent l'ung 
contre l’autre. Azévédo en la main droicte mist 
sa rappiere, et en l’autre son poignart; mais 

Saincte-Croix mist son poignart au fourreau , et 
tint seulement sa rappiére. Or vous povez pen- 
ser que le combat estoit bien mortel, car ilz 
n’avoient nulles armes sur eulx pour les cou- 
vrir. Sagement se gecterent plusieurs coups , et 
avoient chascun bon pied et bon ail, et bon 
besoing leur estoit. Or, apres plusieurs coups, 
Saincte-Croix en rua ung dangereux droit au 
visage, que Azévédo deffendit subtilement de 
sa rappiére; et en descendant, son coup luy 
couppa tout le hault de la cuysse jusques a l’os, 
dont incontinent jaillit le sang 4 grosse babon- 
dance, toutesfois que Saincte-Croix cuyda mar- 
cher en avant pour se venger, mais il tumba. 
Quoy voyant par icelluy Azévédo , bien joyeulx 
s‘approcha de son ennemy, en luy disant en son 
langage : « Rends-toy, Sainte-Crofx , ou je te 
» tueray. » Mais il ne respondoit riens ; ains se 
mist sur le cul, tenant son espée au poing et 
faisant ses exclamations, délibéré plustost mou- 
rir que de se rendre. Alors Azévédo luy dist: 
« Leive-toy doneques , Saincte-Croix , je ne te 
» frapperoys jamais ainsi. » Aussi il y faisoit 
dangereux , comme &4 ung homme désespéré ; 
et de grant cueur qu'il avoit se releva et mar- 
cha deux pas en avant, cuydant enferrer son 
homme, gui recula ung pas, rabattant son 
coup. 

Si tumba pour la seconde fois Saincte-Croix , 
quasi le visage contre terre, et eut Azévédo 
l’espée levée pour luy coupper la teste ; ce qu’il 
eust bien fait s’il eust voulu, mais il retira son 
coup. Et pour tout cela ne se vouloit point 
rendre Saincte-Croix. La duchesse de Ferrare , 
avecques laquelle estoit le gentil duc de Ne- 
mours , le prioit a joinctes mains qu'il les fist 
départir. Il répondoit: « Madame, je le voul- 
» drois bien pour l’amour de vous; mais hon- 
» nestement je ne puis ne doibz prier le vainc- 
» queur contre la raison. » Saincte-Croix perdoit 
tout son sang ; et si plus guéres y feust demou- 
ré, mort estoit sans nul reméde. Parquoy le 
prieur de Messine, qui estoit son parrain , s’en 
vint a Azévédo , auquel il dist : « Seigneur Azé- 
» védo, je congnois bien au cueur du cappi- 
» taine Saincte-Croix qu’il mourroit plustost que 
» se rendre; mais voyant qu'il n’y a point de 
» moyen en son fait, je me rendz pour luy. » 
Ainsi demoura victorieux. Si se mist & deux 
genoulx , et fort humblement remercia Nostre- 
Seigneur. Incontinent vint ung cyrurgien, qui 
estancha la playe de Saincte-Croix ; et ses gens le 
prindrent entre leurs bras et l‘emporterent hors 
du camp avecques ses armes, lesquelles Azévédo 
envoya demander ; mais on ne les vouloit rendre. 
Sis’en vint plaindre au duc de Ferrare , qui le 


550 


dist au bon Chevalier, lequel eut la commission 
d‘aller dire & Saincte-Croix que s’il ne vouloit 
rendre les armes comme vaincu , que le duc le 
feroit rapporter dedans le camp ou luy seroit 
sa playe décousue, et le mettroit-on en la sorte 
que son ennemy I’avoit laissé quant son parrain 
s’estoit rendu pour luy. Quant il veit que force 
luy estoit, rendit ses armes au bon Chevalier, 
qui, comme le droit le donnoit , les bailla au 
seigneur Azévédo , lequel , avecques trompettes 
et clérons , fut mené au logis du seigneur due 
de Nemours. On luy fist beaucoup d’honneur ; 
mais depuis il en récompensa mal les Francois, 
qui luy fut grosse lascheté. 

Peu de temps aprés s’estoit fait ung autre 
combat 4 Parme entre deux autres Espaignolz : 
l’ung , nommé le seigneur Péralte, qui autrefois 
avoit esté au service du roy de France, et fut 
tué d’ung coup de faulcon au camp de la Fosse, 
ainsi que le seigneur Jehan Jacques chassoit 
’armée du Pape ; et l'autre, le cappitaine Al- 
dano. Leur combat fut a cheval , a la genete, la 
rappi¢re , le poignart , et chascun trois dartz 
en la main, avecques une targuéte. Le parrain 
de Péralte fut ung Espaignol , et celluy de Al- 
dano fut le gentil cappitaine Molart. II avoit 
tant neigé que leur combat se fist en la place de 
Parme ott on l’avoit relevée, et n’y avoit autres 
barriéres que de neige. Chascun des deux com- 
batans fist tres-bien son devoir; et enfin le sei- 
gneur de Chaumont , qui avoit donné le camp, 
les fist sortir en pareil honneur. 

Les Véniciens en ce temps vindrent assiéger 
Véronne , ou estoit le seigneur Du Plessis pour 
le roy de France , qui la tenoit en gaige pour 
aucuns deniers qu’il avoit prestez a l’Empereur. 
Toutesfois ilz n’y firent riens; et alla lever le 
siége le seigneur de Chaumont, gouverneur de 
Milan. 

L’armée du Pape et des Espaignolz vindrent 
aussi assiéger Boulongne; mais le siége en fut 
levé parcillement, et se retirerent les ennemys 
en la Rommaigne. 

Quelque temps aprés, en ung lieu dit Conrége, 
alla de vie & trespas le bon seigneur de Chau- 
mont, ce gentil chevalier qui, par l’espace de 
dix ou douze ans, avoit si bien gardé la Lom- 
bardie 4 son maistre le roy de France. Ce fut 
en son vivant ung sage , vertueux et advisé sei- 
gneur, de grande vigilance et bien entendant 
ses affaires. Mort le prist ung peu bientost , 
car lors de son trespas n’avoit que trente et huyt 
ans , et si n’en avoit pas vingt et cing quant on 
luy bailla le gouvernement de la duché de Mi- 
lan. Dieu par sa grace lui face pardon, car il fut 


homme de bien toute sa vie. 

Peu apres envoya le roy de France en Ytalie 
le seigneur de Longueville, son lieutenant-géné- 
ral ; lequel fist faire nouvel serment a tous ceulx 
qui tenoient les villes et places du duché de Milan 
au Roy son maistre, et a sa fille aisné , madame 
Claude de France. Il y demoura quelques jours, 
puis sen retourna; et ne tarda guéres aprés que 
ce gentil duc de Nemours ne feust lieutenant- 
général, en la sorte que l’estoit ledit feu seigneur 
de Chaumont. Il ne demoura guéres en cest es- 
tat, car mort le surprint, qui fut gros dommage 
& toute gentillesse. 

Sur la fin de l'année 1511, et vers Noél , des- 
cendit une grosse troppe de Suysses, au devant 
desquelz fut ledit duc de Nemours et quelque 
nombre de gens; mais il n’estoit pas puissant 
pour les combatre 4 la campaigne , parce que 
la pluspart de ses gens estoient es garnisons for- 
cées, comme Véronne, Boulongne et autres. 
Chascun jour se faisoit des escarmouches ; tou- 
tesfois les Francois furent rembarrez jusques 
dedans Milan , ou le jour mesmes le seigneur 
de Conty, cappitaine de cent hommes-d’armes , 
alla faire une course, en laquelle il n’eut pas 
du meilleur, car il perdit huyt ou dix hommes- 
d’armes , et si fut fort blesse , de facon que en 
la ville de Milan mourut. Le lendemain, le bon 
Chevalier sans paour et sans reprouche, son 
grand compaignon et amy, le vengea bien, car 
il fut aux champs et deffit cing cens Suysses au 
lieu mesmes ou receut les coups dela mort icel- 
luy seigneur de Conty. Quelques jours furent 
les Suysses devant Milan, mais vivres leur fail- 
lirent; parquoy furent contrainctz venir a quel- 
que appoinctement , et eulx en retourner. Ledit 
appoinctement se fist par leur cappitaine gené- 
ral, et qui les avoit amenez , que l'on nommoit 
le baron de Sacz , avecques le duc de Nemours, 
en ung lieu prés Milan , dit Sainct-Ange. Les- 
ditz Suysses s’en retournérent; mais ceste des- 
cente fist gros dommage en la duché, car ilz 
bruslérent quinze ou vingt gros villages. 

Peu apres s’en alla ledit duc de Nemours, par- 
ce qu'il entendit que l’armée d’Espaigne appro- 
choit Boulongne pour l’assiéger , en un village 
pres de Ferrare , nommé Fynal , ou il assem- 
bla toute l’armée et la logea 1a a l’entour. 

Ainsi que ladicte armée marchoit droit a ce 
Fynal, passa le noble duc de Nemours par une 
petite ville appelée Carpy , avecques la pluspart 
des cappitaines, mesmement ceulx en qui plus se 
fioit et qu’il aimoit le mieulx. Il y séjourna deux 
jours, et y fut fort bien receu , avecques sa com- 
paignie , du seigneur de la ville , qu’on estimoit 

-homme de grand scavoir , tant eés-lettres grec- 
ques que latines. Il estoit cousin-germain de Pic- 

cus Myrandula , et luy s‘appelloit Albertus My- 
randula , conte de Carpy. Il souppa, le soir de 
arrivee dudit duc de Nemours, avecques luy et 
les cappitaines francois, ot il y eut plusieurs de- 
vis , et entre autres d’ung astrologue que aucuns 
autres appelloient devyn, lequel estoit en ceste 
ville de Carpy; et que c’estoit merveilles de ce 
quiil disoit des choses passées, sans en avoir 
jamais eu congnoissance ; et encores , qui plus 
fort estoit, parloit des choses a yenir. II n’est riens 
si certain , que tous vrais chrestiens doiveut te- 
nir qu’il n'y a que Dieu qui sache les choses fu- 
tures. Mais cest astrologue de Carpy a dit tant 
de choses, et a tant de sorte de gens, qui depuis 
sont advenues , qu’il a mis beaucoup de monde 
en resverie. 

Quant le gentil duc de Nemours en eut ouy 
parler , ainsi que jeunes gens appétent de veoir 
choses nouvelles , pria au conte qu’il l’envoyast 
quérir : ce qu’il fist , et vint incontinent. II po- 
voit estre de l’aage de soixante ans ou environ, 
homme sec et de moyennetaille. Le duc de Ne- 
mours luy tendit la main, et en ytalien luy de- 
manda comment il se portoit ; il luy respondit 
trés-honnestement. Plusieurs propos furent te- 
nuZ; et entre autres luy fut demande par le sei- 
guneur de Nemours si le visroy de Naples et les 
Espaignolz attendroient la bataille. Il dist que 
ouy, et que, sur sa vie, elle seroit le vendredy- 
sainct ou le jour de Pasques , et si seroit fort 
cruelle. Il luy fut demandé qui la gaigneroit. II 
respondit ces propres motz : « Le camp demou- 
» rera aux Francois, et y feront les Espaignolz 
» la plus grosse et lourde perte qu‘ils firent cent 
» ans a; mais les Francois n’y gaigneront guéres, 
» car ilz perdront beaucoup de gens de bien et 
» d'honneur , dont ce sera dommage. » II dist 
merveilles. Le seigneur de La Palisse luy de- 
manda s'il demoureroit point a ceste bataille. J! 
dist que nenny ; qu’il vivroit encores douze ans 
pour le moins, mais qu’il mourroit en une autre 
bataille. Autant en dist au seigneur d’Ilmber- 
court; ct au capitaine Richebourg , qu’il seroit 
en grand dangier d’estre tué de fouldre. Brief, il 
n’y eut guéres de gens en la compaignie qu’ilz 
ne s’enquissent de leur affaire. 

Le bon Chevalier sans paour et sans reprovu- 
che estoit présent, qui s’en ryoit ; et le gentil 
duc de Nemours lui dist : « Monseigneur de 
» Bayart , mon ami , je vous prie, demandez upg 
» peu & nostre maistre que ce sera de vous ? — 
» Ii ne faut pas, respondit-il, que je demande ) 
» car je suis asseuré que ce ne serajamais grant 
» chose ; mais puisqu’il vous plaist, je le vueil 
» bien. » Et commenca a dire a lastrologue: 
« Monsieur nostre maistre, je vous prie, dictes- 

» moy si je serai une fois grant riche homme. » 
Il respondit : « Tu seras riche d’honneur et de 
» vertu, autant que cappitaine fut jamais en 
» France ; mais des biens de fortune tu n’en au- 
» ras gueres : aussi ne les cherches-tu pas, et si 
» te veulx bien adviser que tu serviras ung au- 
» tre roy de France apres cestuy-cy qui régne et 
» que tu sers , lequel t’aymera et estimera beau- 
» coup; mais les envieux t’empescheront qu'il 
» ne te fera jamais de grands biens, ne te met- 
» tra pas aux honneurs que tu auras méritez : 
» toutesfois croy que la faulte ne procédera pas 
» de luy. — Et deceste bataille que dictes estre 
» si cruelle, en eschapperay-je? — Ouy, dist- 
» il; mais tu mourras en guerre dedans douze 
» ans pour le plus tard , et seras tué d’artillerie, 
»car autrement n’y finirois-tu pas tes jours, 
» parce que tu estrop aymé de ceulx qui sont 
» soubz ta charge , qui, pour mourir, ne te lais- 
» seroient en péril.» . 

Brief, ce fut une droicte farce des propos que 
ehascun luy demanda. I! voyoit qu’entre tous 
les cappitaines le duc de Nemours faisoit grande 
privaulté au seigneur de La Palisse et au bon 
Chevalier. Il les tira tous deux a part, et leur 
dist en son langaige : « Messeigneurs , je voy 
» bien que vous aymez fort ce gentil prince icy, 
» lequel est vostre chief: aussi le mérite-il 
» bien , car sa face & merveilles démonstre sa 
» bonne nature. Donnez-vous garde de luy le jour 
»de la bataille , car il est pour y demourer. 
» S'il eschappe, ce sera ung des grans et esle- 
» vez personnages qui jamais sortist de France; 
» mais je trouve grosse difficulté qu’il en puisse 
»eschapper. Et pour ce pensez-y bien , car je 
» veulx que vous me tranchez la teste si jamais 
» homme fut en plus grand hazart de mort qu’il 
» sera. » Helas! mauldit soit ’heure de quoy il 
dist si bien vérité. Le bon prince de Nemours 
leur demanda en soubzriant: « Qu’esse qu'il 
» vous dit , Messeigneurs? » Le bon Chevalier 
respondit qui changea de propos : « Monsei- 
» gneur, c'est monseigneur de La Palisse qui luy 
» fait une question , scavoir mon s'il est autant 
»aymé de Reffuge que Vivarolz : il lui dit que 
» non, dont il n’est pas fort content. » 

De ce joyeux propos se print a rire monsei- 
gneur de Nemours, qui n’y pensa autrement. 
Sur ces entrefaictes arriva uug adventurier en la 
compaignie, qu’on disoitestre gentil compaignon, 
mais assez vicieux , qu’on appelloit Jacquyn 
Caumont, et portoit quelque enseigne és-bandes 
du cappitaine Molart. [1 se voulut faire de 
feste comme les autres , et vint a l’astrologue, 
qu'il tira a part , et commenca a lui dire: 
« Viencga, bougre , dy-moy ma bonne adven- 

» ture. » L’autre se sentit injurie , et respondit 
en homme corroucé: « Va, va, je ne te diray 
» riens, et si as menty de ce que tu me dis. » 
Ii y avoit beaucoup de gentilz-hommes en 
présence, lesquelz dirent a Jacquyn: « Cap- 
» pitaine , vous avez tort, vous voulez tirer du 
» passe-temps de luy , et luy dictes injure. » 
Alors il revint peu a peu, et parla beaucoup 
plus doulcement, en luy disant : « Maistre, mon 
» amy, si j’ay dit quelque folle parolle, je te 
» prie, pardonne moi; » et fist tant qu’il le ra- 
paisa. Et puis luy montra sa main, car ledit 
astrologue regardoit le visaige et les mains. 
Quant il eut veue celle de Jacquyn, il luy dist 
en son langaige : « Je te prie , ne me demandes 
» riens , car je ne te diroye chose qui vaille. » 
Toute la compaignie qui estoit la se print a rire; 
et Jacquyn, bien marry de ce que les autres 
ryoient, dist encore a l’astrologue : « C’est tout 
» ung , dis-moy que c’est; je scay bien que je 
» ne suis pas cocu , car je n’ay point de femme. » 
Quand il se veit ainsi pressé, il luy dist: 
« Veulx- tu scavoir de ton affaire? — Ouy , dist 
» Jacquyn. — Or, pense doncques a ton ame de 
» bonne heure , dist l’astrologue ; car devant 
» qu'il soit trois moys tu seras pen du et estran- 
» glé.» Et de rire par les escoutans de plus 
belle , lesquelz n’eussent jamais pensé que le 
cas adviensist, car il n’y avoit nulle apparence, 
pource qu’il estoit en crédit parmy les gens de 
pied, et aussi quilz pensoient que le maistre 
leust dist, pource que Jacquyn Il’avoit du com- 
mencement injurié : mais il ne fut riens si vray, 
et, comme on dit en upg commun proverbe, 
qui a@ a pendre ne peult noyer, je vous diray 
ce qui advint de luy. 

Deux ou trois jours apres que le duc de Ne- 
mours fut arrivé au Fynal, qui est ung gros 
village au meillieu duquel passe ung canal qui 
va cheoir au Pau , assez parfond, et y avoit ung 
pont de boys pour aller dung costé a l’autre; de 
jour en jour en ce canal arrivoient plus de cent 
barques qui venoient de Ferrare, et apportoient 
toutes maniéres de victuailles aux Francois. Ung | 
jour, par adventure, que Jacquyn eut bien 
souppé, vint environ neuf heures de nuyt, a 
force torches et tabourins de Suysge, au logis 
de monseigneur de Molart, son cappitaine , ar- 
mé de toutes piéces , et monté sur ung fort beay 
coursier, en ordre comme ung sainct George ; 
car de sa soulde ou de pillage il estoit fort bien 
vestu, et avoit trois ou quatre grans chevaulx , 
espérant que aprés la guerre faillie se mettroit 
des ordonnances. 

Quant monseigneur de Molart le veit en ceste 
sorte, et veu I’‘heure que c’estoit , se print a 

rire, congnoissant bien que la malvésye luy 
-avoit quelque peu trouble le cerveau. Si luy 
dist : « Comment, cappitaine Jacquyn, voulez- 
» vous Jaisser la picque? — Nenny non, dist- 
» il, Monseigneur; mais, je vous supplie , 
» menez-moy au logis de monseigneur de Ne- 
» mours, et que devant luy il me voye rompre 
» ceste lance que je tiens , affin qu'il ait con- 
» gnoissance si ung saute-buysson ne courra 
» pas ung boys aussi bien que ung haridelle. » 
Le cappitaine Molart congneut bien que la ma- 
tiére valloit bien venir jusques & la fin, et que 
le seigneur duc de Nemours et toute la compai- 
-gnie s’en pourroient resjouyr. Simena Jacquyn, 
qui passa tout a cheval par dessus ce pont de 
‘boys qui traversoit le canal, car les gens de 
pied estoient logez d’ung costé , et les gens de 
cheval de l'autre. Or, venu qu’il feust devant le 
logis du prince duc de Nemours, qui desja en 
estoit adverty et descendu de sondit logis, en- 
semble la compaignie qui estoit avecques luy, 
pour en avoir leur passe-temps; quant ilz furent 
sur la rue, Jacquyn , mieulx garny de vin que 
d'autres choses, aveeques force torches, en 
sorte qu'on y voyoit comme en plein midy, se 
mist sur les rencs. 
Lors Je duc de Nemours luy escrie: « Cappi- 
» taine Jacquyn, esse pour l’amour de vostre 
» dame, ou pour l'amour de moy , que voulez 
» rompre ceste lance? » Il respondit en parlant 
de Dieu , a la mode des aventuriers, que c’estoit 
pour l'amour de luy, et qu'il estoit homme pour 
servir le Roy & pied et a cheval. Si baissa la 
veue , et fist sa course tellement quellement, 
mais il ne sceut rompre sa lance ; il recourut en- 
cores ung coup, mais il en fist autant ; et puis 
la tierce et quarte fois. Quant on veit qu'il ne 
faisoit autre chose, il fascha la compaignie , et 
le laissa-on 1a. Bien ou mal fait par luy, se mist 
au retour a son logis le beau pas. Il avoit fort 
eschauffé son cheval , et de sorte qu’il alloit tous- 
jours saultelant; joinct aussi qu il ne le menoit 
guéres bien, luy donnant de l’espron sans pro- 
pos ; de facon que quant il fut sur ce pont de boys, 
le chatoilloit tousjours. Il avoit ung peu plu- 
vyné; de sorte que, en faisant par le cheval ung 
petit sault , les quatre piedz luy vont fouyr, et 
tumbérent homme et cheval dedans le canal, ou 
pour le moins y avoit demy-lance d'eaue. Ceulx 
qui estoient de sa compaignie s’escriérent : A 
Payde , a l’'ayde! Den hault ne luy povoit-on 
donner secours , car ce canal estoit fait comme 
ung fossé a fons de cuve; et sans le grant nom- 
bre des barques qui estoient la, on n’en eust 
veu jamais pied ne main. Le cheval se deffist 
de son homme, et nagea plus de demy-quart 

d’heure avant qu’il sceust trouver moyen d’es" 
chapper : enfin il se trouva a ung lieu qu’on 
avoit baissé pour abreuver les chevaulx, et se 
saulva. 

Le cappitaine Jaequyn, le vaillant homme- 
d’armes, grenoilla en l’eaue longuement ; mais 
enfin comme par miracle fut saulvé, et pesehé 
par ceulx qui estoient és barques, mais plus 
mort que vif. Incontinent fut désarmé et pendu 
par les piedz, ot en peu de temps gecta par la 
bouche deux ou trois seaulx d’eaue, et fut plus 
de six heures sans parler. Toutesfois les méde- 
cins de monseigneur de Nemours le vindrent 
veoir, et fut si bien seeouru que dedans deux 


jours fut aussi sain et gaillart que jamais. 


Ll ne fault pas demander si de ses compaignons 
adventuriers fut mocqué a double carillon ; car 
Vung luy disoit : « Hé! cappitaine Jacquyn, vous 
» souviendra-il une autresfois de courir la lance 
» & neuf heures de nuyt en yver? » L’autre luy 
disoit: « Il vault encores trop mieulx estre saul- 
» tebuysson que haridelle, on ne tumbe pas de 
» si hault. » Bref, il fut mené comme il luy ap- 
partenoit; mais cela ne me fait point tant esmer- 
veiller comme de ce qu'il se saulva de dedans 
ce canal, et armé de toutes piéces; et c’est ce 
qui m’a fait mettre cest incident en ceste his- 
toire, 4 propos de l’astrologue de Carpy, qui luy 
avoit dit qu’il seroit pendu et estranglé; comme 
il fut le mardy d’aprés Pasques ensuyvant, 
qu’avoit esté la furieuse journée de Ravenne , 
comme vous orrez. 

Estant ce gentil duc de Nemours au Fynal, 
attendant tousjours quelques nouvelles des en- 
nemys , se partit une journée entre les autres, 
et alla visiter le duc et la duchesse de Ferrare 
en leur ville, lesquelz, s’ilz luy avoient fait 
bonne chiére par le passé , encores laluy firent- 
ilz meilleure. Il y demoura cing ou six jours 
en joyeulx et honnestes passe-temps, et en rap- 
porta les couleurs de la duchesse , qui estoient 
de gris ct noir; et puis s’en retourna en son 
camp, ou il eut certaines nouvelles que , sans 
secourir la ville de Boulongne, elle et ceulx qui 
estoient dedans s’en alloient perduz; parquoy 
assembla tous les cappitaines pour y adviser: si 
fut conclud qu’on yroit lever le siége. II faisoit 
assez mauvais chevaucher , comme en la fin du 
moys de janvier ; toutesfois il partit du Fynal, 
et print son chemin droit 4 Boulongne, ou du- 
rant son voyage advint ung gros inconvénient , 
car Ja ville de Bresse fut reprinse par les Véni- 
ciens, comme vous entendrez. 


CHOCO] 

CHAPITRE XLVIITI. 


Comment messire André Grit, providadour de 
la seigneurie de Venise, par le moyen du 
comte Loys Advogadre , reprint la ville de 
Bresse. 


Les Veniciens taschoient tous les jours, entre 
autres choses, de trouver le moyen a remettre la 
ville de Bresse entre les mains de la seigneurie, 
qui est une des belles citez de l’Europe, des plus 
fortes , et garnye de tous vivres que l’on scau- 
roit souhaiter pour nature substanter. Dedans 
icelles ourdent tant de belles fontaines, que c’est 
ung droit paradis terrestre. Il y a trois vallées 
qui viennent entre les montaignes eulx joindre 
a ladicte ville, dont une vient des Almaignes, 
et les deux autres d’entre le Fryol et Venise, et 
s’appellent la Val Camonégue, la Val Tropye et 
la Val Zobye; et par l'une de ces trois se peult 
tousjours donner secours a Ia ville, laquelle estoit 
garnie des gens du roy de France; et en estoit 
pour lors gouverneur le seigneur Du Ludde, et 
cappitaine du chasteau ung gentil-homme du 
pays de Bascoz , nommé Hergoye. 

La grande voulenté qu’avoient les Véniciens 
de reprendre Bresse n’estoit pas fondée sans rai- 
son, car par la affamoient ceulx qui estoient de- 
dans Véronne, et faisoient barbe a ceulx qui 
vouldroient partir de Milan pour leur en faire 
porter ; mais ilz ne povoient trouver moyen de 
laravoir , ny aussi surprendre ceulx qui la gar- 
doient , sans avoir intelligence dedans a quelque 
gros personnage: et combien que les habitans 
feussent bons 4 Sainct-Marc, personne ne s‘osoit 
aventurer , parce que le feu seigneur de Conty 
et le bon Chevalier, pour une surprise qui leur 
cuyda estre faicte peu de temps devant , avoient 
fait coupper Ia teste 4 ung des plus apparens de 
la ville et de la plus grosse maison, nommé le 
conte Jehan Marie de Martinango , qui en estoit 
le chef; et plusieurs autres furent confinez en 
France. Toutesfois le dyable , ennemy de tout 
repos humain, voulut user de sa sclence, et va 
semer une discention en ladicte ville entre deux 
grosses maisons, l'une de Gambre et l'autre 
Advogadre; mais celle de Gambre estoit beau- 
coup plus favorisée des Francois. 

Ung jour s’esmeut ung débat entre deux des 
enfans du conte de Gambre et du conte Loys 
Advogadre ; de sorte que celluy de Gambre, 
qui estoit bien acompaigné, blessa oultrageuse- 
ment l’autre. Ledit conte Loys Advogadre ne 
s’en feust sceu venger, car la force n’estoit pas 
sienne en la ville, si s’en estoit venu 4 Milan. 
Aucun temps avoit esté devers le duc de Ne- 

mours pour en avoir la justice et réparation. Le 
bon prince Je vouloit , et en commanda com- 
missions pour en faire information , affin de 
rendre a chascun son droit. Je ne scay com- 
ment i] alla , mais enfin n’en eut autre chose; 
parquoy , comme homme injurié a tort , sans en 
povoir avoir raison, se désespéra et délibéra 
de retourner a son naturel, et faire semblant 
@aller huyt ou dix jours 4 une sienne posses- 
sion, s’en va jusques a Venize devers le duc et 
la seigneurie , les induyre 4 regaigner et remet- 
tre entre leurs mains la bonne ville de Bresse ; 
et de ce leur bailla les moyens qu’il fallolt tenir, 
qui pour !’heure sortirent 4 bon effect. S’il fut 
le bien venu, ne fault pas demander, car ladicte 
ville de Bresse estoit la fillole de Sanct-Marco. 
It fut festoyé trois ou quatre jours comme ung 
roy , durant lequel temps prindrent conclusion 
en leur affaire; et luy fut promis, au jour par 
eulx prins et assigné, qu’il n’y auroit nulle faulte 
que messire Andre Grit ne se trouvast devant la 
ville avecques sept ou huyt mille hommes de 
guerre , sans les villains des montaignes qui des- 
cendroient; et que ce pendant il allast gaigner 
gens en la ville, et faire ses préparatifz. II s’en 
vint, et secrétement gaigna et tira 4 sa cordelle 
la pluspart des habitans. 

Le seigneur Du Ludde (1!) nese floit pas trop 
eneulx, et faisoit ehascun jour bon guet ; mais 
il estoit bien mal acompaigné pour se deffendre 
contre Ja commune s’ilz eussent eu mauvais you- 
loir , comme tous eurent, ou la pluspart; car 
cjnq ou six jours aprés, 8 ung matin au point du 
jour , vindrent les Véniciens 4 une des portes, 
qu’ilz trouvérent garnye de gens pour la deffen- 
dre. Si firent sonner l’alarme. Le seigneur Du 
Ludde se mist incontinent en ordre pour la y 
cuyder donner ; mais , en amusant les Francois 
ala porte, partie des ennemys rompirent cer- _ 
taines grisles de fer par ou sortaient les immun- 
dices de la ville , et commencérent a entrer de- 
dans, criant: Marco, Marco! Quant et quant 
le conte Loys Advogadre se mist sus, et tous 
ceulx de sa faction; de sorte qu’on eust veu 
toute la villeen armes. Quant le povre seigneur 
Du Ludde veit qu'il estoit trahy , feist sonner 
la retraicte a ses gens; et, au mieulx qu’il luy 
fut possible , aveeques eulx se retira au chas- 
teau ; mais tous Jes chevaulx , harnois et habil- 
lemens y demourérent. La contesse de Gambre, 
qui estoit Francoise , et tous ceulx qui tenoient 
le party du roy de France, s’y saulvérent. Sur 
ces entrefaictes, furent les portes ouvertes, et 


(4) Jacques de Dailjon. Ml fut sénéchal d’Anjou et 
capitaine de cinquante hommes-d'armes. 
an 

mis le seigneur messire André Grit dedans. Une 
srosse pitié fut; car tous les Francois qui fu- 
rent trouvez dedans, sans en prendre ung a 
mercy, furent mis en piéces; mais ilz le compa- 
rurent apres , comme vous verrez. 

La premiére chose que fist faire le conte Loys 
Advogadre quant il veit sa force, ce fut d’aller 
aux maisous de ceulx de Gambre, lesquelles il 
fist toutes ruyner.et desmolir. Le providadour, 
messire André Grit , congneut bien que ce n’es- 
toit pas le plus fort d’avoir eu ja ville, s'il n’a- 
voit te chasteau; car par la pourroit estre ai- 
séement reprinse. Si l’envoya par une trempette 
sommer incontinent; mais il perdit sa peine, car 
trop estoit garny de gaillarde chevalerie. Tou- 
tesfois au peuple qui y estoit entré les vivres 
n‘eussent guéres dure; et davantage le provida- 
dour fist canonner fa place a merveilles, et y 
eut grosse ‘berche faicte. Davantage, fist soub- 
dainement dresser deux engins en maniére de 
grues-pour approcher de la place, lesquelz por- 
toient-bien chaseun cent hommes de front; bref, 
ilz firent tout ce que possible estoit de faire pour 
prendre le chasteau. Le seigueur Du Ludde et 
le cappitaine Hérigoye, bien estonnez de ceste 
trahison, despeschérent ung homme devers le 
duc de Nemours, qui estoit allé avecques toute 
sa puissance a Boulongne, en |’Advertissant de 
leur inconvénient; et davantage que s’ilz n’es- 
toient secouruz dedans huyt jours, ils estoient 
perduz. 

Le messagier, combien que tous les passages 
feussent gardez , eschappa, et fist si bonne di- 
ligence qu'il arriva devant Boulongne le jour 
mesmes que le gentil duc avoit levé le siege, et 
refreschy la ville de gens et de vivres. Les let- 
tres luy furent présentées , que le bon prince 
ouvrit et leut. Il fut bien esbahy quant il en- 
tendit l’inconvenient de Bresse; car c’estoit, 
apres le chasteau de Milan, la place que les 
Francois eussent en Ytalie de plus grosse im- 
portance. Les cappitaines furent assemblez , et 
conclurent tous ensemble que a toute diligence 
falloit retourner , et la reprendre s'il estoit pos- 
sible ; ce qu’ilz pensoient aisé 4 exécuter, pourveu 
que le chasteau ne se perdist point. Apres ceste 
conclusion , n’y eut plus de procés; mais chas- 
cun fist trousser son cas, et se misrent a chemin. 


CIOKO 
CHAPITRE XLIX. 
De la grande diligence que fist le gentil duc 


de Nemours pour reprendre Bresse ; et com- 
ment il deffist le cappitaine-général des Ve- 

niciens en chemin, et cing ou six mille 
hommes. 


Quant messire André Grit fut maistre et sei- 
gneur de la ville de Bresse , et qu’il eut assiégé 
le chasteau comme avez entendu, ne se tint pas 
a tant; mais bien congnoissant que dés ce que 
le due de Nemours, qui estoit allé lever le siége 
de Boulongne, en seroit adverty , soubdain retour- 
neroit , parquoy , s'il ne se trouvoit fort dedans 
la ville et aussi puissant que pour combatre aux 
champs, seroit en dangier d’estre perdu , il es- 
cripvit une lettre a la seigneurie, qu’il envoya 
en extréme diligence, et en icelle leur faisoit 
entendre qu'il estoit plus que nécessaire , pour 
conserver la ville de Bresse par luy prise , ilz 
envoyassent secours si puissant que ce feust pour 
se deffendre , eta ung besoing donner la bataille 
au camp des Francois; et, par le moven de 
Bresse, recouvroient toutes leurs terres. Sa de- 
mande fut trouvée raisonnable et de grosse im- 
portance. Si fut incontinent mandé a messire 
Jehan Paule Baillon, lors cappitaine-général 
de ceste seigneurie de Venise, qu’il eust jour et 
nuyt a marcher , acompaigné de quatre cens 
hommes-d’armes et quatre mille hommes de 
pied , et qu'il s’en allast gecter dedans Bresse. 

Quant il eut le vouloir de la seigneurie en- 
tendu , il se mist en son debvoir et A chemin au 
plustét qu’il peut. De l'autre costé marchoit Je 
duc de Nemours si diligemment , que ung che- 
vaucheur sur ung courtault de cent escus n’eust 
sceu faire plus de pays qu’il en faisoit en ung 
jour avecques toute son armée; et tant fist quiil 
arriva aupres dung chasteau appellé Valége, 
quitenoit pour le roy de France , et lequel cuy- 
doit prendre le cappitaine Jehan Paule Baillon 
en passant. Et ce qu’il s’y amusa luy porta 
grant dommage, car le due de Nemours en fut 
adverty, lequel fist faire ce jour-laa son armée, 
en fin cueur d’yver, comme & la my-février, 
trente milles de pays, et de facon qu’il se trouva 
plus prés de Bresse que ledit cappitaine Baillon, 
qui en ung passage fut rencontré des Francois. 
Il avoit ciag ou six piéces d’artillerie, lesquelles 
il fist deslacher , dont de l'une fut tué le porte- 
enseigne du seigneur de Théligny , cappitaine 
moult a louer, lequel menoit avecques le bon 
Chevalier les premiers coureurs. 

Toute la nuyt le bon Chevalier avoit eu la 
fiebvre , et n’estoit point armé, ains estoit en 
une robbe de veloux noir a chevaucher ; mais 
quant il veit qu'il falloit combatre, emprunta 
ung halecret d’ung adventurier, qu'il mist sur 
Sadicte robbe, et monta sur ung gaillart cour- 
sier ; puis , avecques son compaignon le seigneur 

de Theligny, marcha droit aux ennemys. La 
grosse troppe de l’avant-garde des Francois es- 
toit encores bien loing : toutesfois ilz ne laisse- 
rent point de charger, et y eut dure et aspre 
rencontre, qui dara , tousjours combatant , ung 
quart d’heure. Cependant en vindrent nouvelles 
au camp: si furent les Francois refreschis de 
gens ; mais quant le cappitaine de la seigneurie 
les veit approcher, tourna le doz, se retirant de 
la ot il estoit venu. Il fut chassé longuement , 
mais jamais ne peut estre pris: ses gens de pied 
y demoureérent, son artillerie, et la pluspart de 
ses gens de cheval. Ce fut une gorgiase def- 
faicte et prouffitable aux Francois; car s’ilz 
feussent entrez dedans Bresse, jamais n’eust 
esté reprise. De ceste tant bonne rencontre fut 
marry et joyeulx le duc de Nemours: joyeulx 
de ce qu’il estoit victorieux , et marry de ce qu'il 
ne s’y estoit trouvé. 

Ces nouvelles furent incontinent sceues au 
chasteau de Bresse , ou ilz firent feu de joye en 
cing ou six lieux ; car par la se trouvoient as- 
seurez d’estre secourus dedans deux jours. Mais 
s’ilz en avoient joye au chasteau , ilz en eurent 
bien autant de mélencolie en la ville , congnois- 
sans que c’estoit leur destruction ; et se feussent 
voulentiers retournez les habitans , lesquelz 
vindrent supplier 4 messire André Grit qu’il se 
retirast ; mais il n’en voulut riens faire, dont 
mal luy en print. Le noble prince duc de Ne- 
mours s’en vint, aprés la deffaicte de Jehan 
Paule Baillon, loger & vingt milles de Bresse ; et 
lendemain , au pied du chasteau ; en marchant, 
il se trouva quelque nombre de vilains assem- 
blez en ung petit village, lesquelz voulurent te- 
nir fort, mais enfin furent tous mis en piéces. 
Quant I’armée des Francois fut arrivée , incon- 
tinent montérent au chasteau quelques cappi- 
taines pour reconforter les seigneurs Du Ludde 
et cappitaine Hérigoye, ensemble ceulx qui es- 
toient dedans , et y fut porté force vivres ; dont 
de joye tirérent dix-huyt ou vingt coups d’ar- 
tillerie en ville, qui de telle feste se feussent 
bien passez les habitans. Le lendemain , monta 
le seigneur de Nemours au chasteau; aussi 
firent les cappitaines et toute l’armée , ot il fut 
conclud de donner |’assault a la ville , qui fut 
aspre, dur et cruel. 


OO> 


CHAPITRE L. 


Comment le duc de Nemours reprist la ville 
de Bresse sur les Véniciens, ov le bon Che- 
valier sans paour et sans reprouche acquist 

grant honneur ; et comment it fut blesse 
quasi @ mort. 


Le duc de Nemours, qui ne voulut point son- 
ger en ses affaires, aprés qu'il fut monte au- 
chasteau, assembla tous ses cappitaines pour 
scavoir qu'il estoit a faire ; car dedans la ville 
y avoit gros nombre de gens, comme huyt mille 
hommes de guerre , et douze ou quatorze mille- 
vilains du pays, qui s’estoient avecques eulx as- 
semblez : et si estoit la ville forte 4 merveilles. 
Ung bien y avoit , qu’on deseendoit du chasteau 
en la citadelle sans trouver fossé qui guéres 
donnast empeschement : bien avoient fait ung 
bon rampart. 

Or, en toute l'armée du roy de France n’cs- 
toient point alors plus de douze mille comba- 
tans; car une grosse partie estoit demourée a 
Boulongne : toutesfois , au peu de nombre qui y 
estoit, n’y avoit que redire, car c’estoit toute 
fleur de chevalerie , et croy que cent ans para- 
vant n’avoit esté veu pour le nombre plus gail- 
larde compaignie , et davantage avecques le ben. 
vouloir que chascun avoit de servir son ben 
maistre le roy de France. Ce gentil duc de Ne- 
mours avoit tant gaigné le cueur des gentilz- 
hommes et des adventuriers, qu’ilz feussent tous 
mors pour luy. Eulx assemblez au conseil , fut 
demandé par ledit seigneur 4 tous les cappitai- 
nes leur advis, que chascun dist au miewla qu'il 
sceut ; et , pour conclusion , fut ordenné qu'on 
donneroit l’assault, sur les huyt ou neuf heures, 
lendemain matin. Et telle fut l’ordonnance : c’est 
que le seigneur de Molart , avecques ses gens 
de pied, conduyroit la premiére pointe ; mais 
devant luy yroit le cappitaine Hérigoye , et ses 
gens, escarmoucher. Aprés, en une troppe, 
marcheroient ce cappitaine Jacob, qt e l’°empe- 
reur Maximilian avoit devant Padoue, en la 
bende du prince de Hanno, mais par moyens 
fut gaigné au service du roy de France, et avoit 
alors deux mille lansquenetz; les cappitaines 
Bonnet , Maugiron, le bastard de Cléves et 
autres, jusques au nombre de sept mille hom- 
mes ; et le duc de Nemours, les gentilz-hommes 
que conduysoit le grand séneschal de Normen- 
die, avecques la plus grosse force de la gendar- 
merie & pied , marcheroient a leur costé, l’armet 
en teste et la cuyrasse sur le doz; et monsei- 
gneur d’Alégre seroit a cheval & la porte Sainct-_ 
Jehan, qui estoit la seulle porte que les ennemys 
tenoient ouverte, car ilz avoient muré les autres 
avecques trois cens hommes-d’armes, pour gar- 
der que nul ne sortist. 

Le vertueux cappitaine , seigneur de La Pa- 
lisse , ne fut point a l’assault; car, le soir de- 

devant , il avoit esté blessé en la teste , d’ung 
esclat , par ung coup de canon qu’on avoit tiré 
de la ville au chasteau. Ceste ordonnance faicte, 
chascun la trouva bonne , excepté le bon Che- 
valier, qui dist aprés ce que le duc de Nemours, 
selon son ordre, eut parlé a luy: « Monseigneur, 
» saufve vostre révérence et de tous messei- 
» gneurs, il me semble qu’il fault faire une chose 
» dont nous ne parlons point. » II luy fut de- 
mandé par ledit seigneur de Nemours que c’es- 
toit. « C’est, dist-il, que vous envoyez monsei- 
» gneur de Molart faire la premiére pointe ; de 
» luy je suis plus que asseuré qu’il ne recullera 
» pas, ne beaucoup de gens de bien qu'il a 
» avecques luy ; mais si les ennemys ont point 
» de gens d’estoffe, et bien congnoissans la 
» guerre, avecques eulx, comme je croy que 
» ouy, sachez qu’ilz les mettront a la pointe , et 
» pareillement leurs hacquebutiers. Or, en telz 
» affaires , s'il est possible , ne fault jamais re- 
» culler; et si d’aventure ilz repoussoient lesditz 
» gens de pied, et ilz ne feussent soustenuz de 
» gendarmerie , il y pourroit avoir gros désor- 
» dre. Parquoy je suis d’advis que avecques 
» mondit seigneur de Molart , on mecte cent ou 
» cent cinquante hommes-d’armes, qui seront 
» pour beaucoup mieulx soustenir le fés, que 
» les gens de pied qui ne sont pas ainsi armez. » 
Lors, dist le duc de Nemours: « Vous dictes 
» vray, Monseigneur de Bayart; mais qui est le 
» cappitaine qui se vouldra mettre a la mercy 
» de leurs hacquebutes ? — Ce sera moy, s'il 
» vous plaist, Monseigneur, respondit le bon 
» Chevalier; et croyez que la compaignie dont 
» jay la charge fera aujourd’huy de l’honneur au 
» Roy et a vous, et tel service que vous en ap- 
» percevrez. » Quant i] eut parlé , n’y eut cap- 
pitaine qui ne regardast J’ung |’autre , car sans 
point de faulte le faict estoit trés-dangereux : 
toutesfois il demanda la charge, et elle luy de- 
moura. 

Quant tout fut conclud , encores dist le duc 
de Nemours : « Messeigneurs , il fault que selon 
» Dieu nous regardions a une chose: vous voyez 
» bien que si ceste ville se prent d’assault elle 
» sera ruyneée et pillée, et tous ceulx de dedans 
» mors, quiseroit une grosse pitié : il fault en- 
» cores scavoir d’eulx, avant qu’ilz en essayent 
» la fortune, s’ilz se vouldroient point rendre. » 
Cela fut trouvé bon ; et le matin y fut envoyé 
une des trompettes , qui sonna dés ce qu’il partit 
du chasteau, et marcha jusques au premier 
rampart des ennemys , ou estoient le provida- 
dour messire André Grit et tous les cappitaines. 
Quant la trompette fut arrivée , demanda a en- 
trer en la ville. On luy dist qu’il n’entroit point, 

mais qu'il dist ce qu’il vouldroit , et que c’es- 
toient ceulx qui avoient puissance de luy res- 
pondre. . 

Lors fist son message tel que vous avez en- 
tendu cy-dessus, et que , s'ilz vouloient rendre 
la ville , on les laisseroit aller, leurs vies sau- 
ves, sinon et ou elle se prendroit d’assault, 
qu’ilz povoient estre tous asseurez de mourir. Il 
luy fut respondu qu'il s’en povoit bien retour- 
ner, et que la ville estoit de la seigneurie ; 
qu’elle y demoureroit , et davantage qu’ilz gar- 
deroient bien que jamais Francois n’y mettroit 
le pied. Hélas! les povres habitans se feussent 
voulentiers renduz, mais ilz ne furent pas les 
maistres. La trompette revint, qui fist sa res- 
ponse ; laquelle ouye, n’y eut autre délay, sinon 
que le gentil duc de Nemours, qui desja avoit 
ses gens en bataille , commenca a dire : « Or, 
» Messeigneurs, il n’y a plus que bien faire et 
» nous monstrer gentilz compaignons : mar- 
» chons, ou nom de Dieu et de monseigneur 
» sainct Denys. » Les parolles ne furent pas si 
tost proférées que tabourins , trompettes et clé- 
rons ne sonnassent |’assault et l’alarme si impé- 
tueusement , que aux couars les cheveulx dres- 
soient en la teste, et aux hardiz le cueur leur 
croissoit ou ventre. 

Les ennemys, oyans ce bruit , deslaschérent 
plusieurs coups d’artillerie , dont , entre les au- 
tres, ung coup de canon vint droit donner au 
beau milieu de la troppe du duc de Nemours , 
sans tuer ne blesser personne, qui fut quasi 
chose miraculeuse , considéré comme ilz mar- 
choient serrez. Alors se mist a marcher avant 
le seigneur de Molart et le cappitaine Hérigoye 
avecques leurs gens; et sur leur esle , quant et 
quant, le gentil et bon Chevalier sans paour et 
sans reprouche, a pied avec toute sa compaignie, 
qui estoient gens esleuz , car la pluspart de ses 
gens-d’armes avoient en leur temps este cappi- 
taines, mais ilz aymoient mieulx estre de sa 
compaignie, a moins de bien fait la moictié, que 
d'une autre, tant se faisoit aymer par ses ver- 
tus. Ilz approchérent prés du premier rampart, 
derricre lequel estoient les ennemys , qui com- 
mencérent a tirer artillerie et leurs hacquebutes 
aussi dru comme mouches. II avoit ung peu plu- 
vyné; le chasteau estoit en montaigne, et pour 
descendre en la ville on couloit ung peu : mais 
le duc de Nemours en monstrant qu’il ne vou- 
loit pas demourer des derniers, osta ses souliers, 
et se mist en eschapins de chausses. A son exem- 
ple le firent plusieurs autres; car, 4 vray dire , 
ilz s’en soustenoient mieulx. 

Le bon Chevalier et le seigneur de Molart 
combatirent 4 ce rampart furieusement : aussi 

fut-il merveilleusement bien deffendu. Les Fran- 
cois cryoient: France! France! ceulx de la 
compaignie du bon Chevalier cryoient : Bayart! 
Bayart! \es ennemys cryoient : Marco! Marco! 
Bref , il faisoient tant de bruyt que les hacque- 
butes ne povoient estre ouyes. Messire André 
Grit (1) donnoit merveilleux courage a ses gens, 
et, en son iangage ytalien, leur disoit: « Te- 
» nons bon, mes amys, les Francois seront 
» tantost lassez, ils n‘ont quela premiere pointe; 
» et, si ce Bayart estoit deffaict, jamais les 
» autres n’approcheroient. » Il estoit bien abusé, 
car, sil avoit grant cueur de deffendre , les 
Francois l’avoient cent fois plus grant pour en- 
trer dedans. Et vont livrer ung assault mer- 
veilleux , par lequel ilz repoussérent ung peu 
les. Véniciens : quoy voyant par le bon Cheva- 
lier, commencea a dire: Dedans! dedans! 
compaignons ,tlz sont nostres ; marches, tout 
est deffaict; luy-mesme entra le premier et 
passa le rampart, et aprés luy plus de mille ; 
de sorte qu‘ilz gaignérent le premier fort, qui 
ne fut pas sans se bien batre, et y en demoura 
de tous les costez, mais peu des Francois. Le 
bon Chevalier eut ung coup de picque dedans 
le hault de la cuysse, et entra si avant que le 
bout rompit , et demoura le fer et ung bout du 
fust dedans. Bien cuyda estre frappé & mort, de 
la douleur qu’il sentit , si commencea a dire au 
seigneur de Molart : « Compaignon, faictes mar- 
» cher voz gens, la ville est gaignée; de moy 
» je ne scaurois tirer oultre , car je suis mort. » 
Le sang luy sortoit en habondance: si luy fut 
force , ou la mourir sans confession , ow se re- 
tirer hors de la foulle avecques deux de ses 
archiers , lesquelz luy estanchérent , au mieulx 
qu'ilz peurent, sa playe, avecques leurs che- 
mises qu'ilz descirérent et rompirent pour ce 
faire. 

Le povre seigneur de Molart, qui ploroit 
ameérement la perte de son amy et voisin (car 
tous deux estoient de l’escarlate des gentilz- 
hommes), comme ung lyon furieux , délibéré le 
venger, commencea rudement a pousser , et le 
bon duc de Nemours et sa flote aprés , qui en- 
tendit en passant avoir le premier fort esté gai- 
gné par le bon Chevalier, mais qu’il y avoit 
este blessé 8 mort; si luy-mesmes eust eu le 
coup, n’eust pas eu plus de douleur, et com- 
mencea a dire: « Hé! messeigneurs mes amys, 
» ne vengerons-nous point sur ces villains la 
» mort du plus acomply chevalier qui feust au 
» monde? Je vous prie, que chascun pense de 


(4) Il ignorait d’abord que Bayard fat du nombre des 
assi¢geants ; quand il cn fut instruit: « Je crois, dit-il, 


» bien faire. » A sa venue furent les Veniciens . 
mal traictez , et guerpirent la cytadelle , faisant 

myne se vouloir retirer vers la ville et lever le 

pont; car trop eussent eu affaire les Frangois 

par ce moyen, mais ilz furent poursuy vis si vi- 

vement qu’ilz passérent le palais, et entrérent 

pesle mesle en la grant place , en laquelle estoit 

toute leur force , la gendarmerie et chevaulx- 

légiers bien a cheval, avecques les gens de pied , 

en bataille bien ordonnée selon leur fortune. — 

La se monstrérent les lansquenetz et aventu- 
riers francois gentilz compaignons. Le cappi- 
taine Bonnet y fist de grans appertises d’armes ; 
et, sortant de sa troppe la longueur d’une picque, 
marcha droit aux ennemis, et fut aussi trés- 
bien suivy. Le combat dura demye-heure eu 
plus; les cytadins et femmes de la ville gec- 
toient des fenestres gros carreaux et pierres, 
avecques eaue chaulde , qui dommagen plus les 
Francois que Jes gens de guerre. Ce nonobstant, 
enfin furent Véniciens deffaictz , et y en de- 
moura sur ceste grant place de si bien endor- 
mis qu’ilz ne se réveilleront de cent ans , sept 
ou huyt mille. Les autres, voyans qu'il n’y fai- 
soit pas trop seur, cherchérent leur eschappa- 
toire de rue en rue; mais tousjours de leur 
malheur trouvoient gens de guerre qui les 
tuoient comme pourceaulx. Messire André Grit, 
le conte Loys Adnogarde et autres cappitaines 
estoient a cheval, lesquelz, quant ilz veirent 
la rotte entiérement sur eulx , voulurent essayer 
le moyen de se saulver , et s’en allérent droit a 
ceste porte Sainct-Jehan , cuydans sortir, si fi- 
rent abaisser le pont, et eryoient: Afarco! 
Marco! Ytalie! Ytalie! mais c’estoit en voix 
de gens bien effrayez. Le pont ne fut jamais si 
tost baissé que le seigneur d’Alégre , gentil cap- 
pitaine et diligent, n’entrast dedans la ville 
avecques la gendarmerie qu’il avoit ; et en s’es- 
criant: France! France! chargea sur les Vé- 
niciens , lesquelz tous , ou la plus grant part, 
porta par terre, et, entre autres, le conte Loys 
Adnogadre , qui estoit monté sur une jument 
coursiére pour courir cinquante milles sans _re- 
paistre. 

Le providadour , messire André Grit, veit 
bien qu’il estoit perdu sans reméde si plus at- 
tendoit; parquoy, apres avoir couru de rue en 
rue pour eschapper la fureur , descendit de son 
cheval, et se gecta en une maison, seulement 
avecques ung de ses gens, ou il se mist en def- 
fense quelque peu; mais, doubtant plus gros 
inconvénient, fist enfin ouvrir le logis, ou il 


» que les Bayards croissent ep France comme champi- 
» gnons; on ne parle en toute bataille que de Bayard. » 

fut prins prisonnier. Bref, nul n’en eschappa 
qui ne feust mort ou prins , et fut ung des plus 
‘cruelz assaulx qu’on eust jamais veu, car des 
mors , tant des gens de guerre de la seigneurie 
que de ceulx de la ville, y eut nombre de plus 
de vingt mille, et des Francois ne s’en perdit 
jamais cinquante , qui fut grosse fortune. Or, 
quant plus n’y eut a qui combattre , chascun se 
mist au pillage parmy les maisons; et y eut de 
grosses pitiez : car , comme povez entendre, en 
telz affaires il s’en trouve tousjours quelques 
ungs meschans , Jesquelz entrérent dedans mo- 
nastéres, firent beaucoup de dissolutions, car 
ilz pillérent et desrobérent en beaucoup de fa- 
cons, de sorte qu’on estimoit Je butin de la ville 
& trois millions d’escuz. II n’est riens si certain 
que la prinse de Bresse fut en Ytalie la ruyne 
des Frangois; car ilz avoient tant gaigné en 
ceste ville de Bresse , que la pluspart s’en re- 
tourna et laissa la guerre ; et ilz eussent fait bon 
mestier 4 la journée de Ravenne , que vous en- 
tendrez cy-aprés. 

Il faut scavoir que devint le bon Chevalier 
sans paour et sans reprouche, aprés qu’il eut 
gaigné le premier fort, et qu’on l’eut si lourde- 
ment blessé, que contrainct avoit esté, a son 
grant regret, de demourer avecques deux de 
ses archiers. Quant ilz veirent la cytadelle gai- 
gnée, en la premiére maison qu’ilz trouverent, 
desmontérent ung huys sur lequel ilz le char- 
gerent , et le plus doulcement qu’ilz peurent, 
avecques quelque ayde qu’ilz trouvérent: le 
porterent en une maison la plus apparente qu’ilz 
veirent la a l’entour. C’estoit le logis d’ung fort 
riche gentil-homme : mais il s’en estoit fuy en 
ung monastere , et sa femme estoit demourée 
au logis, en la garde de Nostre-Seigneur , avec- 
ques deux belles filles qu’elle avoit , lesquelles 
estoient cachées en ung grenier, dessoubz du 
foing. Quant on vint heurter 4 sa porte , comme 
constante d’attendre la miséricorde de Dieu, la 
va ouvrir: si veit le bon Chevalier qu’on ap- 
portoit ainsi blessé, lequel fist incontinent ser- 
rer la porte, et mist deux archiers a l’huys, 
ausquelz i] dist: « Gardez sur vostre vie que 
» personne n’entre céans , si ce ne sont de mes 
» gens , je suis asseuré que quant on scaura que 
» c'est mon logis , personne ne s’efforcera d’y 
» entrer ; et pource que, pour me secourir , je 


(1) Champier donne le détail] de l'opération : « Des- 
» couverte la cuisse, le fer et le bout de la pique es- 
» tolent dedans encores. Si dist le noble Bayard aux 
» Cyrurgiens : tirez ce fer dehors. Respondit le Bressien, 
» qui trembloit de paour qu'il avoit : Seigneur, j'ai bien 
» grand paour que sincopisez en tirant le fer. — Non fe- 
» ray, dist Bayard; jay autrefois sceu qu'est de tirer 

» suis cause dont perdez a gaigner quelque 
» chose , ne vous souciez, vous n’y perdrez 
» riens. » 

Les archiers firent son commandement, et 
luy fut porté en une fort belle chambre , en la- 
quelle Ja dame du logis le mena elle-mesmes , 
et, se gectant 4 genoulx devant luy , parla eu 
ceste maniére, rapportant son langage au fran- 
cois : « Noble seigneur , je vous présente ceste 
» maison et tout ce qui est dedans, car je scay 
» bien qu’elle est vostre , par le debvoir de la 
» guerre, mais que vostre plaisir soit de me 
» saulver lhonneur et la vie, et de deux jeunes 
» filles que mon mary et moy avons, qui 
» sont prestes a marier. » Le bon Chevalier, qui 
oncques ne pensa meschanseté , luy respondit : 
« Madame, je ne scay si je pourray eschapper 
de la playe que jay ; mais , tant que je vivray, 
» & vous ne a voz filles ne sera fait desplai- 
sir, non plus que a ma personne : gardez-les 
» seulement en vos chambres, qu’elles ne se 
» voyent point, et je vous asseure quil n'y a 
» homme en ma maison qui se ingére d’entrer 
» en lieu que ne le vueillez bien; vous as- 
» seurant au surplus que vous avez céans ung 
» gentil-homme qui ne vous pillera point ; 
» mais vous feray toute la courtoysie que je 
» pourray. » 

Quant la bonne dame l‘ouyt si vertueusement 
parler, fut toute asseurée. Aprés il luy pria 
qu’elle enseignast quelque bon cirurgien , et qui 
peust hastivement le venir habiller ; ce qu'elle 
fist, et lalla quérir elle-mesmes avecques ung 
des archiers, car il n’y avoit que deux maisons 
de la sienne. Luy arrivé, visita la playe (1) du 
bon Chevalier, qui estoit grande et profonde : 
toutesfvis i] l’asseura qu'il n’y avoit nul dangier 
de mort. Au second appareil le vint veoir le ci- 
rurgien du duc de Nemours, appellé maistre 
Claude, qui depuis le pensa ; et en fist trées-bien 
son debvoir , de sorte qu’en moins d’ung moys 
fut prest A monter a cheval. Le bon Chevalier , 
habillé, demanda & son hostesse ou estoit son 
mary. La povre dame toute esplorée luy dist : 
« Sur ma foy, Monscigneur , je ne scay s'il est 
» mort ou vif: bien me doubte, s'il est en vie, 
» qu il sera dedans ung monastere, ou il a 
» grosse congnoissance. — Dame, dist le bon 
» Chevalier , faictes-le chercher , et je l’envoye- 


» ung fer de chair humaine: tirez hardiment. Alors ti- 
» rérent les deux maitres le fer, qui estoit moult pro- 
» fond en la cuisse, dont le noble Chevalier sentit d'une 
» merveilleuse douleur; mais quand on luy dist qu'il 
» n'y avoit ni artére, ni veine grosse blécée , il fut tout 
» joyeux. » 

» ray quérir, en sorte qu'il n’aura point de 
» mal. » Elle se fist enquérir ot il estoit , et le 
trouva; puis fut envoyé quérir par le maistre 
d’hostel du bon Chevalier, et par deux archiers, 
qui l’amenérent seurement ; et, 2 son arrivée , 
eut de son hoste, le bon Chevalier , joyeuse 
chére : et luy dist qu’il ne se donnast point de 
mélencolie, et qu’il n’avoit logé que de ses amys. 
Apres la belle et glorieuse prinse de la ville de 
Bresse par les Francois, et que la fureur fut 
passée , se logea le victorieux duc de Nemours, 
qui n’estoit pas l’éfigie du dieu Mars, mais luy- 
mesme, et, avant que boyre ne manger , assem- 
bla son conseil ot furent tous les cappitaines , 
affin d’ordonner ce qui estoit nécessaire de faire. 
Premier , envoya chasser toutes maniéres de 
gens de guerre, qui estoient és religions et 
églises , et fist retourner les dames aux logis 
avecques leurs maris , s‘ilz n’estoient plus pri- 
sonniers, et peu a peu les asseura. 

Il convint diligenter a vuyder les corps mors 
de la ville, par peur de l’infection , ou on fut 
trois jours entiers , sans autre chose faire, et en 
trouva-l’on vingt et deux mille et plus. Il donna 
les offices qui estoient vaccans a gens qu'il pen- 
suit bien qui les sceussent faire. Le proces du 
conte Loys Adnogadre fut fait, lequel avoit esté 
cause de la trahison pour reprendre Bresse; et 
eut la teste trenchée, et mis apres en quatre 
quartiers, et deux autres de sa faction, dont 
lung s‘appelloit Thomas del Duc, et l'autre 
Hiéronyme de Ryve. Sept ou huyt jours fut a 
Bresse ce gentil duc de Nemours, ot, une fois 
le jour pour le moins, alloit visiter le bon Che- 
valier , lequel il reconfortoit le mieulx qu’il po- 
voit; et souvent luy disoit : « Hé! monseigneur 
» de Bayart, mon amy, pensez de vous guérir , 
» car je scay bien qu’il fauldra que nous don- 
» nions une bataille aux Espaignolz, entre cy et 
» ung moys, et, si ainsi estoit, j’aymerois mieulx 
» avoir perdu tout mon vaillant que n’y feussiez, 
» tant j'ay grant fiance en vous. » Le bon Che- 
valier respondit : « Croyez, Monseigneur , que 
» Sil est ainsi qu'il y ait bataille , tant pour le 
» service du Roy mon maistre que pour l’amour 
» de vous , et pour mon honneur qui va devant, 
» je m’y feroye plustost porter en lictiére que je 
» n'y feusse. » Le duc de Nemours luy fist force 
présens , selon sa puissance, et pour ung jour 
luy envoya cing cens escus , lesquelz il donna 
aux deux archiers qui estoient demourez avec- 
ques luy quant il fut blessé. 

Quant le roy de France, Loys douziesme, fut 
adverty de la prinse de Bresse et de la belle 
victoire de son nepveu , croyez qu'il en fut trés- 
fort joyeulx. Toutesfois il congnoissoit assez 

que , tant que ces Espaignolz seroient rouaus en 
la Lombardie , son estat de Milan ne seroit ja- 
mais asseuré. Si en escripvoit chascun jour a 
sondit nepveu , le noble duc de Nemours, le 
priant , tant affectueusement que possible luy 
estoit, qu’il luy gectast la guerre de Lombardie, 
et qu’il mist peine d’en chasser les Espaignolz ; 
ear il luy ennuyoit de soustenir les fraiz qu’il 
convenoit faire aux gens de pied qu’il avoit , et 
ne les povoit plus porter , sans trop fouller son 
peuple , qui estoit la chose en ce monde qu'il 
faisoit 4 plus grant regret ; davantage qu'il sca- 
voit bien que le roy d’Angleterre luy brassoit 
ung brouet pour descendre en France, et pa- 
reillement les Suysses; et que, si cela advenoit, 
luy seroit besoing de s’ayder de ses gens de 
guerre qu'il avoit en Ytalie. Et enfin c’estoit en 
toutes ses lettres la conclusion de donner la ba- 
taille aux Espaignolz, ou les exterminer si loing 
quilz ne retournassent plus. 

Ce duc de Nemours avoit si grande amour au 
Roy son oncle, qu’en toutes choses se vouloit 
garder de le courroucer ; et davantage il scavoit 
certainement que ses lettres ne luy venoient 
point sans grande raison. Si se mit‘en totalle 
délibération d’acomplir voluntairement le com- 
mandement qui luy estoit fait, touchant mettre 
fin a la guerre. Si assembla tous ses cappitaines, 
gens de cheval et de pied, et a belles petites 
journées marcha droit 4 Boulongne, ot la auprés 
arriva en son camp le duc de Ferrare , auquel 
il bailla son avant-garde a conduyre, avecques 
le seigneur de La Palisse; et tant alla quiil 
trouva l’armée du roy d’Espaigne et du Pape a 
quinze milles de Boulongne , en ung lieu dit 
Gastel-Sainct-Pédro. C’estoit une des belles ar- 
mées et des mieulx esquipées, pour le nombre 
qu’ilz estoient, qu’on eust jamais veu. Domp 
Raymon de Cardonne , visroy de Naples, en es- 
toit le chief, et avoit en sa compaignie douze 
ou quatorze cens hommes-d’armes , dont les 
huyt cens estojent bardez : ce n’estoit que or et 
azur, et les mieulx montez de coursiers et che- 
vaulx d’Espaigne, que gens de guerre qu’on 
eust sceu veoir; davantage il y avoit deux ans 
qu’ilz ne faisoient que aller et venir parmy ceste 
Rommaigne, qui est ung bon et gras pays, et ou 
ilz avoient leurs vivres 4 souhait. Il y avoit 
douze mille hommes de pied seullement , deux 
mille Ytaliens, soubz la charge d’ung cappi- 
pitaine Ramassot , et dix mille Espaignolz , 
Biscayns et Navarres, que conduysoit le conte 
Pédro Navarro ; et de toute la troppe des gens 
de pied estoit cappitaine-général : il avoit au- 
tresfois mené ses gens en Barbarye , contre les 
Mores, et avecques eulx avoit gaigne deux ou 

trois batailles. Brief, c’estoient tous gens aguer- 
riz, et qui scavoient les armes a merveilles. 

Quant le gentil duc de Nemours les eut appro- 
chez, commencerent Espaignolz tousjours a eulx 
retirer le long de la montaigne, et les Francois 
tenoient la plaine; si furent bien trois sepmaines 
ou ung moys qu’ilz estoient les ungs des autres 
a six ou sept milles, mais bien se logeoient tous- 
jours les Espaignolz en lieu fort; et souvent 
s’escarmouchoient ensemble , en facon que pri- 
sonniers se prenoient d'ung costé et d’autre, 
quasi tous Jes jours: tant y a que tous les pri- 
sonniers francois rapportoient que c’estoit une 
triumphe de veoir l’armée des Espaignolz. Tou- 
tesfois le gentil duc de Nemours, ne tous ses 
cappitaines et gens de guerre, ne désiroient 
autre chose que a les combatre , mais qu’on les 
trouvast en Jieu marchant ; ceste finesse avoient 
que tousjours se tenoient en fort , et encores les 
y alla-’on quérir le jour de la bataille de Ra- 
venne , comme vous orrez. 

Mais premier parleray comment le bon Che- 
valier sans paour et sans reprouche partit de 
Bresse, pour s’en aller aprés le duc de Ne- 
mours, et de la grande courtoysie qu’il fist a 
son hostesse. | 

CHAPITRE LI. 


Comment le bon Chevalier sans paour et sans 
reprouche partit de Bresse pour aller aprés 
le duc de Nemours et V’armée du roy de 
France, de la grande courtoysie qu’il fist a 
son hostesse, au partir; et comment il arriva 
devant la ville de Ravenne. 


Environ ung mois ou cing sepmaines, fut 
malade le bon Chevalier sans paour et sans re- 
prouche, de sa playe, en la ville de Bresse , 
sans partir du lict, dont bien luy ennuyoit; car 
chascun jour avoit nouvelles du camp des 
Francois , comment ilz approchoient les Espai- 
gnolz ; et espéroit-l’on de jour en jour la ba- 
taille , qui, 4 son grant regret, eust esté donnée 
sans luy. Si se voulut lever ung jour, et marcha 
parmy la chambre pour scavoir s'il se pourroit 
Soustenir: ung peu se trouva foible; mais le 
grant cueur quil avoit ne luy donnoit pas le 
loysir d'y longuement songer. Hl envoya quérir 
le cyrurgien qui le pensoit alors , et luy dist: 
« Mon amy, je vous pric, dictes-moy s'il y a 
» point de dangier de me mettre a chemin ; il 
» me semble que je suis guéry, ou peu s‘en fault; 
» ef vous prometz ma foy que, a mon juge- 
» ment, le demourer doresnavant me pourra 

» plus nuyre que amender, car je me fasche 
» merveilleusement. » Les serviteurs du bon 
Chevalier avoient desja dit au cyrurgien le 
grand désir qu'il avoit d’estre a la bataille, et 
que tous les jours ne regrétoit autre chose : 
parquoy, ce sachant, et aussi congnoissant sa 
complexion, luy dist en son langaige : « Mon- 
» seigneur vostre playe n’est pas encores close ; 
toutesfois par dedans elle est toute guérie. 
» Vostre barbier vous verra habiller encores 
» ceste fois; et, mais que tous les jours au matin 
et au soir il y mette une petite tente et une 
amplastre , dont je luy bailleray l’oignement , 
» il ne vous empirera point; et si n’y a nul 
» Gangier , car le grant mal de la playe est au- 
» dessus, et ne touchera point 4 la selle de 
» vostre cheval. » Qui cust donné dix mille escus 
au bon Chevalier , il n’eust pas esté si ayse. Son 
cyrurgien fut plus que bien contenté. Et se deé- 

] libéra de partir dedans deux jours, commandant 


& ses gens gue, durant ce temps, ilz meissent 
en ordre tout son cas. La dame de son logis , 
qui se tenoit tousjours sa prisonniére , ensemble 
son mary et ses enfans, et que les biens meubles 
qu’elie avoit estoient siens (car ainsi en avoient 
fait les Francois aux autres maisons, comme elle 
scavoit bien) , eut plusieurs ymaginacions : con- 
sidérant en soy-mesmes que, si son hoste la vou- 
loit traicter 4 la rigueur et son mary, il en 
tireroit dix ou douze mille escus, car ilz en 
avoient deux mille de rente , si se délibéra luy 
faire quelque honneste présent, et qu'elle l’avoit 
congnu si homme de bien et de si gentil cucur, 
que, & son oppinion , se contenteroit gracieu- 
sement. 

Le matin dont le bon Chevalier devoit deslo- 
ger aprés disner, son hostesse , avecques ung de 
Ses serviteurs portant une petite boéte d’acier, 
entra en sa chambre , ot elle trouva qu'il se re- 
posoit en une chaire, aprés soy estre fort pour- 
mene, pour tousjours peu a peu essayer sa 
jambe. Elle se gecta 4 deux genoulx ; mais in- 
continent la releva, et ne voulut jamais souffrir 
qu’elle dist une parolle , que premier ne fust as- 
sise aupres de luy, ct puis commenca son propos 
en ceste maniere: « Monseigneur, la grace que 
» Dieu me fist, a la prise de ceste ville, de vous 
» adresser en ceste vostre maison , ne me fut 
» pas moindre que d’avoir sauvé la vie & mon 
» mary, la myenne et de mes deux filles, avec- 
» ques leur honneur, qu’elles doivent avoir plus 
» cher; et davantage , depuis que y arrivastes, 
» ne maeste fait, ne au moindre de mes gens, une 
» seulle injure , mais toute courtoysie; et n’ont 
» pris voz gens, des biens quwilz y ont trouvez, la 
» valleur d’ung quatrin sans payer. Monseigneur, 

» je suis assez advertye que mon mary, moy, 
» mes enfans et tous ceulx de la maison, sommes 
» voz prisopniers, pour en faire et disposer a 
» vostre bon plaisir, ensemble des biens qui 
» sont céans, mais, congnoissant la noblesse de 
» vostre cueur, a qui nul autre ne pourroit at- 
» taindre , suis venue pour vous suplier trés- 
» humblement qu’il vous plaise avoir pitié de 
» hous, en eslargissant vostre accoustumée li- 
» béralité. Vécy ung petit présent que nous vous 
» faisons; il vous plaira le prendre en gré. » Alors 
prist la boéte que le serviteur tenoit, et l’ou- 
vrit devant le bon Chevalier, qui la veit plaine 
de beaulx ducatz. Le gentil seigneur, qui onc- 
ques en sa vie ne fist cas d'argent, se prist a 
rire, et puis dist : « Madame, combien de du- 
» catz y a-il en ceste boéte? » La povre femme 
eut paour qu'il feust courroucé d’en veoir si 
peu, luy dist : « Monseigneur, il n’y a que 
» deux mille cing cens ducatz, mais si vous 
» n’estes content , vous en trouverrons plus lar- 
» gement. » Alors il dist: « Par ma foy, Ma- 
» dame , quant vous me donneriez cent mille 
» escus , ne m'‘auriez pas tant fait de bien que de 
» la bonne chére que j’ay eue céans, et de la 
» bonne visitation que m’avez faicte; vous as- 
» seurant qu’en quelque lieu que je me trouve, 
» aurez, tant que Dieu me donnera vie , ung 
» gentil-homme & vostre commandement. De 
» voz ducatz je n’en vueil point et vous remer- 
» cye; reprenez-les : toute ma vie ay tousjours 
» plus aymé beaucoup les gens que les escuz, et 
» ne pensez aucunement que ne m’envoyse aussi 
content de vous, que si ceste ville estoit en 
» vostre disposition et me l’eussiez donnée. » 
La bonne dame fut bien estonnée de se veoir 
esconduyte. Si se remist encores 4 genoulx ; 
mais guéres ne luy laissa le bon Chevalier ; et, 
relevée qu’elle fut, dist : « Monseigneur, je 
» me sentirois a jamais la plus malheureuse 
» femme du monde, si vous n’emportiez si peu 
» de présent que je vous fais, qui n’est riens au 
» pris de la courtoysie que m’avez cy-devant 
» faicte, et faictes encores 4 présent par vostre 
» grande bonté. » Quant le bon Chevalier la 
veit ainsi ferme, et qu'elle faisoit le présent 
dung si hardy courage, luy dist : « Bien donc- 
» ques, Madame, je le prens pour l’amour de 
» vous; mais allez-moy quérir voz deux filles, 
» car je leur vueil dire adieu. » La povre femme, 
qui cuydoit estre en paradis de quoy son pré- 
sent avoit enfin esté accepté, alla quérir ses 
filles , lesquelles estoient fort belles , bonnes et 
bien enseignées , et avoient beaucoup donné de 
passe-temps au bon Chevalier durant sa mala- 
die , parce qu’elles scavoient fort bien chanter, 

jouer du luz et de l’espinéte, et fort bien beson- 
gner & l’esguille. Si furent amenées devant le 
bon Chevalier qui, ce pendant qu’elles s’acous- 
troient, avoit fait mettre les ducatz en trois par- 
ties, és deux a chascune mille ducatz et a l’autre 
cing cens. Elles arrivées , se vont gecter 4 ge- 
noulx , mais incontinent furent relevées ; puis 
la plus aisnée des deux commencea a dire : « Mon- 
» seigneur, ces deux povres pucelles, a qui 
» avez tant fait d’honneur que de les garder de 
» toute injure, viennent prendre congé de vous, 
» en remerciant trés- humblement vostre sei- 
» gneurie de la grace qu’elles ont receue , dont 
» & jamais , pour n’avoir autre puissance , seront 
» tenues a prier Dieu pour vous. » 

Le bon Chevalier, quasi Jarmoyant en voyant 
tant de doulceur et d’humilité en ces deux belles 
filles , respondit : « Mesdamoyselles, vous faictes. 
» ce que je devrois faire , c’est de vous remer- 
» cier de la bonne compaignie que m’avez faicte, 
» dont je me sens fort tenu et obligé. Vous sca- 
» vez que gens de guerre ne sont pas voulentiers 
» chargez de belles besongnes pour présenter 
» aux dames; de ma part me desplaist bien fort 
» que n’en suis bien garny pour vous en faire 
» présent, comme je suis tenu. Vécy vostre 
» dame de mére qui m’a donné deux mille cing 
» cens ducatz que vouz voyez sur ceste table ; 
» je vous en donne & chascune mille pour vous 
» ayder a marier; et pour ma récompense, vous 
» prierez, s'il vous plaist, Dieu pour moy;. 
» autre chose ne vous demande. » Si leur mist 
les ducatz en leurs tabliers , voulsissent ou non, 
puis s’adressa 4 son hostesse , a laquelle il dist : 
« Madame, je prendray ces cing cens ducatz & 
» mon prouftit, pour les départir aux povres 
» religions de dames qui ont esté pillees; et 
» yous en donne la charge, car mieulx enten- 
» drez ou sera la nécessité que toute autre; et 
» sur cela je prens congé de vous. » Si leur 
toucha a toutes en la main , 4 la mode d’Ytalie ; 
lesquelles se misrent & genoulx , plorans si tres- 
fort qu'il sembloit qu'on les voulsist mener a la 
mort. Si dist la dame: « Fleur de chevalerie , a 
» qui nul ne se doit comparer, le bénoist sau- 
» veur et rédempteur Jésuchrist, qui souffrit 
» mort et passion pour tous les pécheurs, le 
» yous vueille rémunérer en ce monde icy et en 
» autre. » Aprés s’en retirérent en leurs cham- 
bres. Ii fut tempade disner. 

Le bon Chevalier fist appeller son maistre 
d‘hostel , auquel il dist que tout feust prest pour 
monter & cheval sur le midy. Le gentil-homme 
du logis , qui ja avoit entendu par sa femme la 
grande courtoysie de son hoste, vint en sa 
chambre , et, le genoil en terre, le remercia 

cent mille fois, en luy offrant sa personne et 
tous ses biens, desquelz il luy dist qu’il povoit 
disposer comme siens , & ses plaisir et voulenté, 
dont le bon Chevalier le remercia, et le. fist dis- 
ner avecques luy. Et aprés ne demoura guéres 
qu’il ne demandast les chevaulx , car jaluy tar- 
doit beaucoup qu'il n’estoit avecques la compai- 
gnie par luy tant désirée, ayant belle paour que 
la bataille se donnast devant qu’fl y feust. 
Ainsi qu’il sortoit de sa chambre pour mon- 
ter, les deux belles filles du logis descendirent 
et luy firent chascune ung présent, qu’elles 
avoient ouvré durant sa maladie: lung estoit 
deux jolis et mignons braceletz , faiz de beaulx 
cheveulx de fil d’or et d’argent, tant propre- 
ment que merveilles ; l’autre estoit une bource 
sur satin cramoisy, ouvrée moult subtilement. 
Grandement les remercia , et dist que le présent 
venoit de si bonne main, qu'il estimoit dix 
mille escuz. Et pour plus les honnorer, se fist 
mettre les bracelletz au bras , et la bource mist 
en sa manche, les asseurant que, tant qu’ilz 
dureroient , les porteroit pour l’amour d’elles. 
Sur ces parolles , monta a cheval le bon Cheva- 
lier, lequel fut acompaigné de son grant com- 
paignon et parfaict amy, le seigneur d’Aubigny, 
que le duc de Nemours avoit laissé pour la 
garde de la ville , et de plusieurs autres gentilz- 
hommes, deux ou trois mille; puis se dirent a 
Dieu. Les ungs retournérent a Bresse, et les 
autres au camp des Francois , ot arriva le bon 
Chevalier le mercredy au soir, septiesme d’a- 
vril , devant Pasques. S’il fut receu du seigneur 
de Nemours, ensemble de tous les cappitaines , 
ne fault pas demander ; et hommes-d’armes et 
aventuriers en démenoient telle joye , qu’il sem- 
bloit, pour sa venue , que l’armée en feust ren- 
forcée de dix mille hommes. Le camp estoit ar- 
rivé ce soir-la devant Ravenne, et les ennemys 
en estoient a six milles; mais le lendemain, qui 
fut le jeudyv-sainct,s’approchérent a deux milles. 

CHAPITRE LII. 


Comment le siege fut mis par le noble duc de 
Nemours devant Ravenne , et comment plu- 
sieurs assaulz y furent donnes, le vendredy- 
sainct ou les Francois furent repousses. 


Quant le gentil duc de Nemours fut arrivé 
devant Ravenne , assembla tous les cappitaines, 
scavoir qu’il estoit de faire; car le camp des 
Francois commencoit fort a souffrir par faulte 
de vivres, qui y venoient a moult grant peine ; 

et y avoit desja faulte de pain et de vin, parce 
que les Véniciens avoient couppé les vivres 
d’ung costé , et l’armée des Espaignolz tenoit 
toute la coste de la Rommaigne; de sorte qu'il 
failloit aux aventuriers manger chair et fro- 
mage, par contraincte. Il y avoit encores ung 
gros inconvénient , dont le duc de Nemours ne 
nul des cappitaines n’estoit adverty, c’est que 
’Empereur avoit mandé aux cappitaines des 
lansquenetz que sur leur vie eussent a leur re- 
tirer incontinent sa lettre veue , et qu’ilz n’eus- 
sent & combatre les Espaignolz. Entre autres 
cappitaines almans, y en avoit deux princi- 
paulx : l'ung s’appelloit Philippes de Fribourg , 
et l'autre Jacob, qui si gentil compaignon es- 
toit; et de fait tous deux estoient vaillans 
hommes et duytz aux armes. Ceste lettre de 
l"Empercur estoit tumbée és mains du cappitaine 
Jacob ; il estoit allé veoir le roy de France quel- 
quefois en son royaulme, depuis qu'il estoit a 
son service, ou il luy fut fait quelque présent ; 
de facon que son cueur fut tout francols : pa- 
reillement ce duc de Nemours avoit tant gaigné 
les gens, que tous ceulx qu'il avoit avecques 
luy feussent mors a sa requeste. 

Entre tous les cappitaines francois, n’y en 
avoit nul que le cappitaine Jacob aymast tant 
qu’il faisoit le bon Chevalier; et commencea 
cest amour dés le premier voyage de l’Empereur 
devant Padoue, en l’an 1509, ou le roy de 
France luy envoya cing ou six cens hommes- 
d’armes de secours. Quand il eut veu la lettre, 
et qu'il eut sceu la venue du bon Chevalier, le 
vint visiter & son logis, avecques son truche- 
ment seulement, car de tout ce qu'il scavoit de 
francois , c’estoit , bon jour, monseigneur. liz 
se firent grant cheére l’ung a l’autre, comme la 
raison vouloit, et que chascun cherche son sem- 
blable; et devisérent de plusieurs choses , sans 
ce que personne les ouyst. Entin le cappitaine 
Jacob declaira au bon Chevalier ce que l’Empe- 
reur leur avoit mandé, et qu’il avoit encores les 
lettres que personne n’avoit veues que luy : et ne 
les vouloit monstrer A nul de ses compaignons, 
car il scavoit bien que si leurs lansquenetz en 
estoient advertiz, la pluspart ne vouldroient point 
combatre et se retireroient ; mais que de luy il 
avoit le serment au roy de France, et sa soulde, 
et que, pour mourir de cent mille mors, ne fe- 
roit jamais ceste meschanceté qu'il ne comba- 
tist , mais qu’il se falloit haster; car il estoit 
impossible que }’Empereur ne renvoyast bien- 
tost autres lettres , lesquelles pourroient venir 
a la notice des compaignons de guerre, et que, 
par ce moyen, les Francois pourroient avoir 
trop de dommage ; car lesditz lansquenetz es- 

toient la tierce part de leur force, pour y en 
avoir environ cing mille. Le‘bon Chevalier, qui 
bien congnoissoit le gentil cueur du cappitaine 
Jacob, le loua merveilleusement , et luy dist 
par la bouche de son truchement : « Mon com- 
» paignon, mon amy, jamais vostre cueur ne 
» pensa une meschanseté; vous m’avez autres- 
» fois dit qu’en Almaigne n’avez pas de grans 
» biens: nostre maistre est riche et puissant, 
» comme assez entendez, et en ung jour vous en 
» peult faire dont serez riche et opulent toute 
vostre vie; car il-vous ayme fort, et je le 
» scay bien. L’amour croistra davantage , quant 
» il sera informé de l’honneste tour que vous luy 
» faictes a présent, et il le scaura, aydant Dieu, 
» quant moy-mesmes leluy debveroys dire. Vela 
» monseigneur de Nemours, nostre chef, qui a 
» mandé a son logis tous les cappitaines au con- 
» seil; allons-y , vous et moy, et a part luy dé- 
» Clairerons ce que m’avez dit. — C’est bien ad- 
visé, dist le cappitaine Jacob, allons-y. » 
Quant ilz furent au logis dudit duc de Ne- 
mours , se misrent en conseil , qui dura longue- 
ment. Et v eut de diverses oppinions; car les 
ungs ne conseilloient point le combattre, et 
avoient de bonnes raisons, disans que, s’ilz 
perdoient ceste bataille, toute I’Ytalie estoit 
perdue pour le Roy leur maistre, et que , d’en- 
tre eulx, nul n’en eschapperoit, par ce qu’ilz 
avoient trois ou quatre riviéres a passer ; que 
tout le monde estoit contre eulx, Pape, roy 
d’Espaigne , Véniciens et Suysses; et que de 
l’Empereur n‘estoient pas trop asseurez : par- 
quoy vauldroit mieulx temporiser que se hazar- 
der en ceste maniére ; autres disoient qu’il con- 
venoit combatre, ou mourir de fain comme 
meschans et lasches , et que desja estoient trop 
avant pour se retirer, sinon honteusement et en 
_ désordre. Bref, chascun en dist son oppinion. 
Le bon duc de Nemours, qui avoit desja parlé 
au bon Chevalier et au cappitaine Jacob, avoit 
bien au long entendu ce que I’Empereur avoit 
mandé, et scavoit bien qu'il estoit force de 
combatre ; aussi qu'il ne venoit poste que le 
roy de France, son oncle, ne luy mandast de 
donner la bataille; et qu’il n’attendoit que 
Vheure d’estre assailly en son royaulme par 
deux ou trois endroitz. Il demanda toutesfois 
encores l’oppinion du bon Chevalier ; lequel dist : 
« Monseigneur, vous scavez que je vins encores 
» hier; je ne scay riens de l’estat des ennemys : 
» Messeigneurs mes compaignons les ont veuz 
-» et escarmouchez tous les jours, qpi s’y cong- 
» noissent mieulx que moy. Je les ay ouyz, les 
» ungs louer la bataille , les autres la blasmer ; 
» et, puisqu'il vous plaist m’en demander mon 

oppinion , sauf vostre révérence et de mes- 
seigneurs qui cy sont, je la vous diray. Qu’il 
ne soit vray que toutes batailles sont péril- 
leuses, si est, et qu’il ne faille bien regarder 
les choses avant que venir a ce point, si fait; 
mais, & congnoistre présentement l’affaire des 
ennemys et de nous, il semble quasi difficile 
que nous puissions départir sans bataille : la 
raison , que desja avez fait voz approuches 
devant ceste ville de Ravenne, laquelle de- 
main matin voulez canonner, et, la berche 
faicte , y faire donner I’assault. Ja estes-vous 
adverty que le seigneur Marc-Anthoine Co- 
lonne, qui est dedans puis huyt ou dix 
jours , y est entré soubz la promesse et foy 
jurée de domp Raymon de Cardonne, vis- 
roy de Naples et chief de l’armeée de noz en- 
nemys, de son oncle le seigneur Fabricio 
Colonne , ensemble du comte Pédro Navarre, 
et de tous les cappitaines, que s'il peult tenir 
» jusques a demain , ou pour le plus tard au jour 
» de Pasques , qu’ils le viendront secourir. Or 
» lesditz ennemys le luy monstrent bien, car 
» 

ilz sont aux faulxbours de nostre armeée. 

D’autre costé, tant plus séjournerez, et plus 
» maleureux deviendrons ; car noz gens n’ont 
» nulz vivres, et fault que noz chevaulx vivent 
» de ce que les saulles gectent a présent; et 
puis vous voyez le roy nostre maistre , qui 
» chascun jour vous escript de donner la ba- 
» taille, et que non seulement en voz mains 
» repose la seureté de son duehé de Milan, mais 
» aussi tout son Estat de France, veu les enne- 
» mys qu'il a aujourd’huy. Par quoy , quant & 
» moy, je suis d’advis qu'on Ja doibt donner, et 
» y aller saigement, car nous avons a faire a 
» gens cauteleux et bons combatans. Qu’elle ne 
» soit dangereuse, si est, mais une chose me re- 
» conforte : les Espaignols ont esté depuis ung 
» an en ceste Rommaigne, tousjours nourriz 
» comme le poisson en leaue , et sont gras et 
» repletz; noz gens ont eu et ont encores grant 
» faulte de vivres, parquoy ilz en auront plus 
» longue alayne, et nous n’avons mestier d’au- 
» tre chose; car qui plus longuement combatra, 
» le camp luy demourera. » Chascun commenca 
a rire du propos ; car si bien luy advenoit a dire 
ce qu’i) vouloit, que tout homme y prenoit plai- 
sir. Les seigneurs de Lautrec, de La Palisse, le 
grand séneschal de Normandie, le seigneur de 
Crussol, et tout ou la pluspart des cappitaines, 
se tindrent & l’oppinion du bon Chevalier, qui 
estoit de donner Ia bataille; et dés l'heure en 
furent advertiz tous les cappitaines de gens de 
cheval et de pied. 

Le Jendemain matin , qui fut le vendredy- 

sainct , fut canonnée Ia ville de Ravenne bien 
asprement, de sorte que Jes ennemys, de leur 
camp, entendoient bien a cler les coups de ca- 
non. Si délibérent, selon la promesse qu’ilz 
avoient faicte, de secourir le seigneur Marc- 
Anthoine Coulonne, dedans le jour de Pasques. 
Durant la baterie furent blessez deux gaillars 
cappitaines francois , lung le seigneur d’Espy, 
maistre de l’artillerie , et l’autre, le seigneur de 
Chastillon , prévost de Paris (1), de coupz de 
hacquebute; l’ung au bras, l’autre a la cuysse, 
dont depuis ilz moururent a Ferrare, qui fut 
fort gros dommage. La berche faicte a la ville, 
ceulx qui avoient esté ordonnez pour |’assault, 
qui estoient deux cens hommes-d’armes et trois 
mille hommes de pied, s’approchérent : le reste 
de l’armée se mist en belle et triumphante or- 
donnance de bataille, laquelle désiréement ilz 
attendoient ; et mille ans avoit que gens ne fu- 
rent plus délibérez qu’ilz estoient; et , a leurs 
gestes , sembloit quilz allassent aux nopces. Si 
tindrent escorte, trois ou quatre grosses heures, 
a leurs gens ordonnez pour assaillir, lesquelz 
firent & la ville de lours et divers assaulx. Et 
y fist trés-bien son debvoir le viconte d’Esto- 
ges, lors lieutenant de messire Robert de La 
Marche, et le seigneur Fédéric de Bazolo; car 
plusicurs fois furent gectez du hault du fossé en 
bas. Si les assaillans faisoient bien leur debvoir, 
ceux de !a ville ne se faignoient pas. 

Et la estoit en personne le seigneur Marc- 
Anthoine Coulonne, qui disoit a ses gens: 
« Messeigneurs, tenons bon, nous serons se- 
» couruz dedans demain ou dimenche; je vous 
» en asseure sur mon honneur : la berche est 
» fort petite ; si nous sommes pris, il nous tour- 
» nera & grande lascheté, et davantage il est 
» fait de nous. » Tant bien les confortoit ce sei- 
gneur Marc-Anthoine, que le cueur leur crois- 
soit de plus en plus; et, a dire aussi la vérité, 
la berche n’estoit pas fort raisonnable. 

Quant les Francois eurent donné cing ou six as- 
saulx, et qu’ilz veirent qu’en ceste sorte n’em- 
porteroient pas la ville, firent sonner la retraicte: 
et Dicu leur en ayda bien, car, s‘ilz lVeussent 
prise , jainais n’en eussent retiré les aventu- 
riers, pour le pillage, qui eust esté peult-étre oc- 
casion de perdre la bataille. Quant le duc de 
Nemours sceut que ses gens se retircient de 
Vassault, il fist pareillement retirer l’'armée pour 
le soir, affin d’eulx reposer ; car d’heure en au- 
tre estoit attendu le combat, pour estre leurs 
ennemys a deux milles ou environ d’eulx. 


(1) Jacques de Coligny, oncle du fameux amiral de 
Coligny. 

_ LE BON CHEVALIER 


Le soir, apres soupper, plusieurs cappitaines 
estoient au logis dudit duc de Nemours, de- 
visans de plusieurs choses, mesmement de la ba- 
taille. Si adressa sa parole au bon Chevalier 
sans paour et sans reprouche, icelluy seigneur de 
Nemours , et lui dist: « Monseigneur de Bayart, 
» avant vostre venue, les Espaignolz, par de 
» noz gens quiilz ont prins prisonniers , demanr- 
» doient tousjours si estiez point en ce camp; et 
» & ce que j’en ai entendu , font grosse estime 
» de vostre personne. Je serois d’advis, s’il vous 
» semble bon, car ja de long-temps congnoissez 
» leur maniére de faire, que demain au matin, 
» ilz eussent de par vous quelque escarmouche, 
» de sorte que les puissez faire mettre en ba- 
» taille, et que voyez leur contenance. » 

Le bon Chevalier, qui pas mieulx ne deman- 
doit, respondit : « Monseigneur, je vous prometz 
» ma foy que, Dieu aydant, devant qu’il soitde- 
» main midy, je les verray de si prés que je vous 
» en rapporteray des nouvelles. » La estoit pré- 
sent Je baron de Béarn (2) , lieutenant du duc de 
Nemours , lequel estoit advantureux chevalier, 
et tousjours prest & l’escarmonche. Si pensa en 
soy-mesme que le bon Chevalier seroit bien ma- 
tin levé s'il la dressoit plustost que luy ; et assem- 
blaaucuns de ses plus privez, ausquelz Il déclaira 
son vouloir, a ce que ilz se teinsissent prestz 
au jour poignant. Vous orrez ce qu’il en ad- 
vint. 

D'une merveilleuse escarmouche qui fut en- 
tre les Francois et les Espaignols , le jour 
devant la bataille de Ravenne, ou le bon 
Chevalier fist merveilles darmes. 


Suyvant la promesse que le bon Chevalier 
avoit faicte au duc de Nemours, luy arrivé a son 
logis , appella son lieutenant le cappitaine Pier- 
repont , son enseigne , son guydon et plusieurs 
autres de la compaignic, ausquelz il dist : « Mes- 
» seigneurs, j’ay promis a monseigneur d’aller 
» demain veoir les ennemys, et luy en apporter 
» des nouvelles bien au vray : il fault adviser . 
» comment nous ferons , & ce que nous y ayons 
» honneur. Je suis délibéré de mener toute la 
» compaignie, et demain desployer les ensei- 
» gnes de monseigneur de Lorraine , qui n’ont 
» encores point esté veues; j’espére qu’elles 
elles resjouyront 


(2) Roger de Béarn, baron de Ravat et vicomte de 
Conserans; ildescendait d'un batard de la maison de Foils. 

» beaucoup plus que les cornetes. Vous, bastard 
» Du Fay, dist-il 4 son guydon, prendrez cin- 
» quante archiers, et pasSerez le canal au des- 
» soubz de lartillerie des Espaignolz, et yrez 
» faire ’alarme dedans Jeur camp, le plus avant 
» que pourrez; et, quant vous verrez qu'il sera 
» temps de vous retirer sans riens hazarder , le 
» ferez jusques & ce que trouvez le cappitaine 
» Pierrepont , qui sera a vostre queue, avecques 
» trente hommes-d’armes et le reste des ar- 
» Chiers ; et, si tous deux estiez pressez, je se- 
» ray apres yous a tout le reste de la compaignie, 
» pour vous secourir. Et, si l’affaire est conduit 
» comme je l’entends , je vous asseure , sur ma 
» foy, que nous y aurons honneur. » 

Chascun entendit bien ce qu'il avoit a faire ; 
car non pas seullement les cappitaines de la 
compaignie , mais il n’y avoit homme-d’armes 
en icelle qui ne meéritast bien avoir charge 
soubz luy. Tout homme s’en alla reposer, jus- 
ques ace qu’ilz ouyssent la trompette , qui les 
esveilla au point du jour, que chascun s’arma et 
mist en ordre, comme pour faire telle entre- 
prise qu’ilz avoient en pensée. Si furent des- 
ployées et mises au vent les enseignes du gentil 
duc de Lorraine, qu'il faisoit fort beau veoir ; 
et cela resjouyssoit les cueurs des gentilz-hom- 
mes de la compaignie , qui commencérent a 
marcher, ainsi que ordonné avoit esté le soir 
précédent , en trois bendes, a trois gectz d’arc 
Vune de l’autre. 

Riens ne scavoit le bon Chevalier de lentre- 
prise du baron de Béarn , qui desja s’estoit mis 
aux champs , et avoit dressé ung chault alarme 
au camp des ennemys, tant qu'il |’avoit quasi 
tout mis en armes, et y fist ledit baron trés- 
bien son devoir; mais enfin donna, de la part 
des ennemys, deux ou trois coups de canon de- 
dans sa troppe , dont de l’ung fut emporté le 
bras droit d’ung fort gaillart gentil-homme, 
appellé Bazillac , et d’ung autre fut tué le che- 
val du seigneur de Bersac , galant homme-d’ar- 
mes, et tous deux de la compaignie du duc de 
Nemours ; lequel fut bien desplaisant de l’incon- 
vénient de Bazillac , car il l’aymoit a merveilles. 

Apres ces coups d’artillerie , tout d’une flote 
vont donner cent ou six-vingtz hommes-d’ar- 
mes , espaignolz et neapolitains , sur le baron, 
qui contrainct fut de reculler le pas, du pas au 
trot, et du trot au galop, ‘tant que les pre- 
miers se vindrent embatre sur le bastard Du 
. Fay, qui s’arresta et advertit le bon Chevalier ; 
lequel luy manda incontinent qu’il se gectast en 
la troppe du cappitaine Pierrepont, et luy- 
mesmes s’avanca tant qu'il mist toute sa com- 
paignie ensemble. Si veit retourner le baron 

de Béarn et ses gens quasi desconfitz , et les 
suyvoient Espaignolz et Neapolitains , hardie- 
ment et flerement , lesquelz repassérent le canal 
apres luy. 

Quant le bon Chevalier les veit de son costé, 
n’en eust pas voulu tenir-.cent mille escus. Si 
commenca a cryer : Avant, compaignons! se- 
courons nos gens ! et dist a ceulx qui fuyoient: 
Demoures, demoures, hommes - d’armes ; 
vous aves bon secours. Si se mect le beau pre- 
mier en une troppe des ennemys, de cent a six- 
vingtz hommes-d’armes : il estoit trop aymé, et 
fut bien suivy. De la premiére pointe en fut 
porte par terre cinq ou six : toutesfois les autres 
se misrent en deffense fort honnestement, mais 
enfin tournerent le dos, et se misrent au grant 
galop droit au canal, Jequel ilz repassérent a 
grosse diligence. L’alarme estoit desja en leur 
camp , de sorte que tout estoit en bataille, gens 
de pied et de cheval. Ce nonobstant, le bon 
Chevalier les mena , batant et chassant , jusques 
bien avant en leurdit camp , ou il fist , et ceulx 
de sa compaignie, merveilles d’armes , car ilz 
abatirent tentes et pavillons , et poussérent par 
terre ce qu’ilz trouverent. 

Le bon Chevalier, qui avoit tousjours l’ceil 
au boys, va adviser une troppe de deux ou 
trois cens hommes-d’armes, qui venoient le 
grand trot, serrez en gens de guerre. Si dist au 
cappitaine Pierrepont : « Retirons-nous, car 
» vécy trop gros effort. » La trompette sonna 
la retraicte, qui fut faicte sans perdre ung 
homme; et repassérent le canal, marchans 
droit en leur camp. Quant les Espaignolz vei- 
rent qu'ilz estoient repassez , et qu‘ilz perdoient 
leur peine d’aller aprés, se retirérent. Bien en 
passa cing ou six , qui demandérent & rompre 
leur lance; mais le bon Chevalier ne voulut ja- 
mais que homme tournast, combien que de 
plusieurs de ses gens en fust assez requis; mais 
il doubtoit que par la se levast nouvelle escar- 
mouche , et ses gens estoient assez travaillez 
pour le jour. 

Le bon duc de Nemours avoit desja sceu 
comment tout l’affaire estoit allé , avant que le 
bon Chevalier arrivast : auquel, quant il l’ap- 
perceut , combien que trés-dolent feust de l’in- 
convenient de Bazillac , le vint embrasser, et 
luy dist: « C’est vous et voz semblables , mon- 


-» seigneur de Bayart, mon amy, qui doivent 


» aller aux escarmouches ; car bien sagement 
» scavez aller et retourner. » Tous ceulx qui 
furent en ceste dure escarmouche disoient 
qu’oncques n’avoient veu homme faire tant 
d’armes , ne que mieulx entendist la guerre que 
le bon Chevalier. 


576 


Le lendemain y en eut une bien plus aspre et 
cruelle , et dont Francois et Espaignolz mauldi- 
ront la journée toute leur vie. 


HOO 


CHAPITRE LIV. 


De la cruelle et furieuse bataille de Ravenne , 
ow les Espaignols ct Neapolitains furent 
desconfils ; et de la mort du gentil duc de 
Nemours. 


Au retour de ceste chaulde escarmouche qu’a- 
voit faicte le bon Chevalier sans paour et sans 
reprouche , et aprés le disner, furent assemblez 
tous les cappitaines, tant de cheval que de pied, 
au logis du vertueux duc de Nemours, le passe- 
preux de tous ceulx qui furent deux mille ans a; 
car on ne lyra point en cronicque ne hystoire 
d‘empereur, roy, prince , ne autre seigneur, qui 
en si peu de temps ait fait de si belles choses que 
luy; mais cruelle mort le print en l'aage de 
vingt et quatre ans, qui fut abaissement et dom- 
mage irréparable a toute noblesse. 

Or, Jes cappitaines assemblez , commenca sa 
parolle le gentil duc de Nemours , et leur dist : 
« Messeigneurs, vous voyez le pays ou nous som- 
mes , et comment vivres nous deffaillent ; et 
tant plus demourerions en ceste sorte , et tant 
plus languirions. Ceste grosse ville de Ravenne 
nous fait barbe d’ung costé ; les ennemys sont 
ila portée d'ung canon de nous; les Véniciens 
et Suysses , ainsi que m’escript le seigneur 
Jehan Jacques , font myne de descendre ou 
duché de Milan, ou vous scavez que nous 
n’avons laissé gens , sinon bien peu. Davan- 
tage , le Roy mon oncle me presse tous les 
jours de donner ta bataille ; et croy qu’il m’en 
presseroit encores plus, s’il scavoit comment 
nous sommes abstrainctz de vivres. Parquoy, 
ayant regard a toutes ces choses, me semble , 
pour le prouffit de nostre maistre et pour le 
nostre, que plus ne devons délayer ; mais, 
avecques l’ayde de Dieu qui y peult le tout, 
aillons trouver noz ennemys ; si la fortune nous 
est bonne, l’en louerons et remercirons ; si 
elle nous est contraire, sa voulenté soit faicte : 
de ma part et 4 mon souhait, povez assez pen- 
ser que j’en désire le gaing pour nous, mais 
jaymerois mieulx y mourir qu’elle feust per- 
due ; et si tant Dieu me veult oublier que je la 
perde , les ennemys seront bien lasches de me 
laisser vif, car je ne leur en donneray pas les 
occasions. Je vous ay icy tous assemblez, affin 
den prendre une occasion. » 

I.e seigneur de La Palisse dist qu'il n’estoit 

riens plus certain qu’ll falloit donner la bataille, . 
et plustost se gecteroient hors de péril. De ceste 
mesme oppinion furent le seigueur de Lautrec, 
grand séneschal de Normandie, grant escuyer 
de France, le seigneur de Crussol , cappitaine 
Loys d’Ars, et plusieurs autres ; lesquelz prin- 
drent conclusion que le lendemain, qui estoit 
le jour de Pasques, yroient trouver leurs en- 
nemys. Si fut dressé ung pont de bateaulx sur 
ung petit canal qui estoit entre les deux armeées, 
pour passer lartillerie et les gegs de pied; car 
des gens de cheval ilz traversoient le canal bien 
leur aise , parce que aux deux bortz on avoit 
fait des esplanades. 

Le bon Chevalier sans paour et sans reprou- 
che dist, présent toute la compaignie, qu'il seroit 
bon de faire l’ordonnance de Ja bataille sur 
heure, affin que chascun sceust ov il devroit 
estre; et qu'il avoit entendu par tout plain de 
prisonniers qui avoient esté au camp des Espai- 
gnolz, qu’ilz ne faisoient que une troppe de tous 
leurs gens de pied, et deux de leurs gens de 
cheval, et que sur cela se failloit renger. Les 
plus apparans de la compaignie dirent que c’es- 
toit fort bien parlé, et qu’il y failloit adviser sur 
rheure; ce qui fut fait en ceste sorte : c'est que 
les lansquenetz et les gens de pied des cappi- 
taines Molart, Bonnet, Maugiron, baron deGrant- 
mont, Bardassan et autres cappitaines, jusques 
au nombre de dix mille hommes, marcheroient 
tous en une flote, et les deux mille Gascons du 
cappitaine Odet et du capdet de Duras , a leur 
coste ; lesquelz tous ensemble yroient eulx par- 
quer a la portée d'ung canon des ennemys, et 
devant eulx seroit mise lartillerie: et puis , a 
coup de canon les ungs contre les autres, a qui 
premier sortiroit de son fort; car les Espaignolz 
se logeoient tousjoursen lieu avantageux, comme 
assez entendrez. Joignant les gens de pied , se- 
roient le duc de Ferrare et seigneur de La Pa- 
lisse, chefz de l’avant-garde , avecques leurs 
compaignons ; et quant et eulx les gentilz-hom- 
mes, soubz le grant séneschal de Normandie, 
le grant escuyer, le seigneur d’Ymbercourt, La 
Crote, le seigneur Théode de Trévolz, et autres 
cappitaines , jusgues au nombre de huyt cens 
hommes-d'armes ; et ung peu au dessus, et viz a 
viz d’eulx, seroit le duc de Nemours , avecques 
sa compaignie, le seigneur de Lautrec (1) , son 
cousin, qui fist merveilles d’armes ce jour, le 
seigneur d’Alegre, le cappitaine Loys d’Ars, le 
bon Chevalier et autres, jusques au nombre de 

quatre a cing cens hommes-d'armes ; et les gens 
de pied ytaliens, dont il y avoit quatre mille ou 
environ, soubz la charge de deux fréres gentiiz- 
hommes de Plaisance, les contes Nicolle et Fran- 
cisque Scot , du marquis Malespine, et autres 
cappitaines ytaliens, demoureroient deca le ca- 
nal, pour donner seureté au bagaige , de paour 
que ceulx de Ravenne ne sortissent : et fut or- 
donné chief de tous les guydons le bastard du 
Fay, qui passeroit le pont, et s’en donneroit 
garde jusques & ce qu’il feust mandé. 

Les choses ainsi ordonnées, et le lendemain 
matin venu, commencerent premier a passer les 
lansquenetz. Quoy voyant par le gentil seigneur 
de Molart, dist a ses rustres : « Comment, com- 
» paignons, nous sera-il reprouché que lansque- 
» netzsoient passez du costé des ennemys plus- 
» tost que nous? J’aymerois mieulx, quant a 
» moy, avoir perdu ung ceil. » Si commencea , 
parce que les lansquenetz oecupoient le pont, 
a se mettre, tout chaussé et vestu, au beau gué 
dedans l’eaue, et ses gens aprés (et fault seavoir 
que l’eaue o’estoit point si peu profonde qu’ilz 
n’y feussent jusques au dessus du cul) ; et firent 
si bonne diligence qu’ilz furent plus tost passez 
que lesditz lansquenetz. Ce fait, fut toute Var- 
tillerie passée et mise devant lesditz gens de 
pied, qui tantost se misrent en bataille ; aprés , 
passa l’avant-garde des gens de cheval, et puis 
la bataille. Sur ces entrefaictes , fault que je 
vous face ung accident. 

Le gentil duc de Nemours partit assez matin 
de son logis, armé de toutes piéces , excepté de 
Varmet. Il avoit ung fort gorgias acoustrement 
de broderie, aux armes de Navarre et de Foix, 
mais il estoit fort pesant. En sortant de sondit 
logis, regarda le soleil ja levé , qui estoit fort 
rouge : si commencea a dire a la compaignie 
qui estoit autour de luy : Regardes , Messei- 
gneurs, comme le soleil est rouge. La estoit 
ung gentil-homme qu’il aymoit a merveilles , 
fort gentil compaignon, qui s’appelloit Haubour- 
din, qui luy respondit : « Scavez-vous bien que 
» c'est A dire, Monseigneur? il mourra aujour- 
» d’huy quelque prince ou grant cappitaine ; il 
» fault que ce soit vous ou le visroy. » Le duc 
de Nemours se print a rire de ce propos, car il 
prenoit en jeu toutes les parolles dudit Haubour- 
din. Si s’en alla jusques au pont, veoir achever- 
de passer son armée, laquelle faisoit merveil- 
leuse diligence. 

Ce pendant le bon Chevalier le vint trouver, 
qui luy dist : « Monseigneur, allons nous esbat- 
» tre ung peu le long de ce canal, en attendant 
» que tout soit passé. » A quoy s’accorda le duc 
de Nemours, et mena en sa compaignie le sei- 

eneur de Lautrec, le seigneur d’Alégre, et quel- 
ques autres, jusques au nombre de vingt che- 
vaulx. L’alarme estoit gros au camp des Espai- 
gnolz, comme gens qui s‘attendoient d’avoir la 
bataille en ce jour ; et se mettoient en ordre, 
comme pour recevoir leurs mortelz ennemys. 
Le duc de Nemours, allant ainsi a l’esbat, com- 
mencea a dire au bon Chevalier : « Monseigneur 
» de Bayart , nous sommes icy en bute fort 
» belle; s'il y avoit des hacquebutiers du costé 
» dela cachez , ilz nous escarmoucherojent a 
» leur aise. » Et, sur ces parolles, vont adviser 
une troppe de vingt ou trente gentilz-hommes 
espaignolz, entre lesquelz estoit le cappitaine 
Pédro de Pas, chef de tous leurs genétaires; et 
estoient lesditz gentilz-hommes a cheval. Si s’a- 
vanca le bon Chevalier vingt ou trente pas, et 
les salua, en leur disant : « Messeigneurs , vous 
» vous esbatez comme nous, en attendant que le 
» beau jeu se commence ; je vous prie que I'on 
» ne tire point de coups de hacquebute de vos- 
» tre costé , et on ne vous en tirera point du 
» nostre. » 

Le cappitaine Pédro de Pas luy demanda qu'il 
estoit; et il se nomma par son nom. Quant il 
entendit que c’estoit le cappitaine Bavart , qui 
tant avoit eu de renommée au royaulme de Na- 
ples, fut joyeulx a merveilles. Si luy dist en son 
langage : « Sur ma foy, monseigneur de Bayart, 
» encores que je soye tout asseuré que nous n’a- 
» vons riens gaigné en vostre arrivée, mais, par 
» le contraire, j’en tiens vostre camp enforcy 
» de deux mille hommes, si suis-je bien aise de 
» vous veoir; et pleusta Dieu qu’il y eust bonne 
» paix entre vostre maistre et fe mien, a ce que 
» peussions deviser quelque peu ensemble , car 
» tout le temps de ma vie vous ay aymé par 
» vostre grande prouesse. » Le bon Chevalier, 
qui tant courtois estoit que nul plus, luy rendit 
son change au double. Si regardoit Pédro de 
Pas que chascun honnoroit le duc de Nemours, 
qui demanda : « Seigneur de Bayart, qui est ce 
» seigneur tant bien en ordre, et a qui voz gens 
» portent tant d’honneur ?» Le bon Chevalier 
luy respondit : « C’est nostre chef, le duc de Ne- 
» mours, nepveu de nostre prince , et frére a 
» vostre Royne. » A grant peine il eut achevé 
son propos, que le cappitaine Pédro de Pas et 
tous ceulx qui estvient avecques luy misrent 
pied a terre, et commencérent a dire, adressans 
leurs parolles au noble prince : «Seigneur, sauf 
» lhonneur et le service du Roy nostre maistre, 
» vous déclairons que nous sommes et voulons 
» estre et demourer a jamais voz serviteurs. » 
Le duc de Nemours, comme plein de courtoisie; 
les remercia ; et puis leur dist : « Messeigneurs, 

je voy bicn que dedans aujourd'hui nous scau- 
rons a qui demourera la campaigne , 4 vous 
ou a nous ; mais a grant peine se desmeslera 
- cest affaire, sans grande effusion de sang. Si 
vostre visroy vouloit vuyder ce différent de 
sa personne a la mienne, je ferois bien que 
tous mes amys et compaignons qui sont avec- 
ques moy s’y consentiront ; et si je suis vaincu, 
s’en retourneront ou duché de Milan, et vous 
laisseront paisibles par deca : aussi , s'il est 
vaincu, que tous vous en retourniez au royaul- 
me de Naples. » Quant il eut achevé son dire, 
luy fut incontinent respondu par ung, dit le mar- 
quis de La Padule. « Seigneur, je croy que 
. vostre gentil cueur vous feroit voulentiers 
» faire ce que vous dictes; mais A mon advis 
» que nostre visroy ne se fiera point tant en sa 
» personne qu’il s’accorde a vostre dire. — Or 
» d Dieu doncques , Mecsseigneurs , dit le gentil 
» prince; je m’en vois passer }’eaue, et prometz 
» t Dieu de ne la repasser de ma vie que le 
» camp ne soit vostre ou nostre. » Ainsi se dé- 
partit des Espaignolzle duc de Nemours. Allant 
et venant veoient tout acier les ennemys, et 
comment ilz se mettoient en bataille ; mesme- 
ment leur avant-garde de gens de cheval, dont 
estoit chef le seigneur Fabricio Coulonne , se 
monstroit en belle veue, et toute descouverte. 
Si en parlérent le seigneur d’Alegre et le bon 
Chevalier au duc de Nemours, et luy dirent : 
« Monseigneur, vous voycz bien ceste troppe de 
» gens de cheval ? — Ouy, dist-il, ilz sont en 
» belle veue. — Par ma foy , dist !e seigneur 
» d’Alégre, qui vouldra amener icy deux pieces 
» dartillerie seulement, on leur fera ung mer- 
» veilleux dommage. » Cela fut trouve tres-bon; 
et luy mesme alla faire amener ung canon ct 
une longue coulevrine. Desja les Espaignolz 
avoient commencé a tirer de leur camp, qui 
estoit fort a merveilles, car ilz avoient ung bon 
fossé devant eulx. Derriére estoient tous leurs 
gens de pied couchez sur le ventre, pour doubte 
de Vartillerie des Francois. Devant eulx estoit 
toute la leur, en nombre de vingt pieces , que 
canons que longues coulevrines, et environ deux 
cens hacquebutes a croc; et, entre deux hac- 
quebutes, avoient sur petites charrettes a roues 
de grans pieces de fer aceré et trenchant, en 
maniére d’ung roncon, pour faire rooller dedans 
les gens de pied , quant ilz vouldroient entrer 
parmy eulx. A leur esle, estoit leur avant-garde, 
que conduysoit le seigneur Fabricio Coulonne , 
oil y avoit environ huyt cens hommes-d’armes; 
etung peu plus hault estoit la bataille, en la- 
quelle avoit plus de quatre cens hommes-d'ar- 
mes, que menoit le visroy, Domp Raymon de 

Cardonne; ct joignant de luy avoit seulement 
deux mille Ytaliens, que menoit Ramassot ; 
mais quant 4 la gendarmerie, on n’en ouyt ja- 
mais parler de mieulx en ordre, ne mieal 
montez. 

Le duc de Nemours , passé qu’il eust la ri- 
viere , commanda que chascun marchast. Les 
Espaignolz tiroient en la troppe des gens de pied 
frangois , comme en une bute , et en tuérent, 
avant que venir au combat, plus de deux mille. 
Ilz tuérent aussi deux triumphans hommes-d’ar- 
mes, l'ung appellé Iasses, et l’autre L’Heérisson. 
Aussi moururent ensemble, d’ung mesme coup 
de canon , ces deux vaillans cappitaines , le sei- 
gneur de Molart et Philippes de Fribourg ; qui 
fut ung gros dommage et grant désavantage pour 
les Francois , car ilz estoient deux apparens et 
aymez cappitaines , sur tout le seigneur de Mo- 
lart , car tous ses gens se feussent faitz mourir 
pour luy. [I fault entendre que, nonobstant toute 
Vartillerie tirée par les Espaignolz, les Francois 
marchoient tousjours. Les deux piéces que le 
seiyneur d’Alégre et le bon Chevalier avoient 
fait retourner deca le canal , tiroient incessam- 
ment en la troppe du seigneur Fabricio, qui luy 
faisoient ung dommage non croyable; car il luy 
fut tué trois cens hommes-d’armes ; et dist de- 
puis, luy estant prisonnier 4 Ferrare, que d’ung 
coup de canon luy avoit esté emporté trente- 
trois hommes-d’armes. Cela faschoit fort aux 
Espaignolz , car ilz se veoyent tuer , et ne sca- 
voient de qui: mais le cappitaine Pédro Navarre 
avoit si bien conclud en leur conseil, qu’il estoit 
ordonne qu’on ne sortiroit point du fort, jusques 
a ce que les Francois les y allassent assaillir ; et 
quilz se defferoient d’eulx-mesmes. II n‘estoit 
riens si vray: maisil ne fut plus possible au sei- 
gneur Fabricio de tenir ses gens, qui disoient 
en leur langage: Coerpo de Dios, sommos ma- 
tados del cielo; vamos combater los umbres. 
Et commencérent, pour évader ces coups d’ar- 
tillerie , a sortie de leur fort, et entrer en ung 
beau champ pour aller combatre. 

Iis ne prindrent pas le chemin droit a ’avant- 
garde, mais adviserent la bataille ou estoit ce 
vertueux prince duc de Nemours avec petite 
troppe de gendarmerie ; si tirérent ceste part. 
Les Francois de la bataille , joyeulx d'avoir le 
premier combat, baissérent la veue, et d’ung 
hardy courage marcherent droit & leurs enne- 
mys, lesquelz se misrent en deux troppes, pour, 
par ce moyen, enclorre ceste petite bataille. De 
ceste ruse s'apperceut bien le bon Chevalier, qui 
dist au duc de Nemours: « Monseigneur , mec- 
» tons-nous en deux parties , jusques a ce 
» qu‘ayons passé le fossé , car ilz nous veullent 

» enclorre. » Cela fut incontinent fuit, et se de- 
partirent. Les Espaignolz firent ung bruyt et 
ung cry merveilleux a l’aborder: Espaigne ! 
Espaigne! Sant Yago! aux canailles! aux ca- 
nailles! Furieasement venoient , mais plus fu- 
rieusement furent receuz des Francois, qui 
cryoient aussi: France! France! aux che- 
vaulz! aux chevaulz! car les Espaignolz ne 
taschoient a autre chose, sinon d’arrivée tuer 
les chevaulx , pource qu’ilz ont ung proverbe 
qui dit: Moerto el cavaillo, perdido Vumbre- 
d@’armes. 

Depuis que Dieu créa ciel et terre ne fut veu 
ung plus cruel ne dur assault que Francois et 
Espaignolz se livrérent les ungz aux autres, et 
dura plus d’une grande demye-heure ce combat. 
Ilz se reposoient les ungz devant les autres, pour 
reprendre leur alayne, puis baissoient la veue , 
et recommencoient de plus belle, criant France 
et Espaigne le plus impétueusement du monde. 
Les Espaignolz estoient la moytié plus que les 
Francois. Si s’en courut le seigneur d’Alégre 
droit 4 son avant-garde , et de loing advisa la 
bende de messire Robert de La Marche, qui 
portoient en devise blanc et noir; si leur 
escria: Blanc et noir, marches! marches ! et 
aussi les archiers de la garde. Le duc de Fer- 
rare et seigneur de La Palisse penseérent bien 
que, sans grant besoing, Je seigneur d’Alégre 
ne les estoit pas venu quérir. Si les firent incon- 
tinent desloger, et, a bride abatue , vindrent 
secourir le duc de Nemours et sa bende, laquelle, 
combien qu’elle feust de peu de nombre, re- 
culloient tousjours peu a peu les Espaignolz. 

A Varrivée de ceste fresche bende, y eut ung 
terrible hutin; car Espaignolz furent vivement 
assaillis. Les archiers de !a garde avoient de pe- 
tites coignées, dont ilz faisoient leurs loges, qui 
estoient pendues 4a larson de la selle des che- 
vaulx; ilz les misrenten besongne, et donnoient 
de grans et rudes coups sar |’armet de ces Es- 
paignolz , qui les estonnoit merveilleusement. 
Oncques si furieux combat ne fut veu; mais en- 
fin convint aux Espaignolz habandonner le camp 
sur lequel et entre deux fossez moururent trois 
ou quatre cens hommes-d’armes; aucuns prin- 
ces du royaulme de Naples y furent prins pri- 
sonpiers, ausquelz on sauva la vie: chascun se 
vouloit mettre a la chasse; mais le bon Cheva- 
lier sans paour et sans reprouche dist au vail- 
iant duc de Nemours, qui estoit tout plein de 
sang et de cervelle d’ung de ses hommes-d’ar- 
mes qui avoit esté emporté d’une piéce d’artil- 
“lerie: « Monseigneur, estes-vous blessé? — 
» Non, dist-il, Dieu mercy , mais j’en ay bien 
» blessé d’autres. — Or, Dieu soit loué, dist le 

v bon Chevalier, vous avez gaigné la bataille , 
» et demourez aujourd’huy le plus honnoré 
» prince du monde. Mais ne tirez plus avant, et 
» rassemblez vostre gendarmerie en ce lieu; 
» qu’on ne se mecte point au pillage encores, car 
» il n’est pas temps; le cappitaine Loys d’Ars 
» et moy allons apres ces fuyans, a ce qu’ilz ne 
» se retirent derricre leurs gens de pied; et pour 
» homme vivant ne départez point d’icy que le- 
» dit cappitaine Loys d’Ars ou moy ne vous 
» viengnons quérir. » Ce qu'il promist faire, 
mais il ne le tint pas, dont mal luy en print. 

Vous avez entendu comment les gens de pied 
des Espaignolz estoient couchez sur Je ventre, 
en ung fort merveilleux et dangereux a assail- 
lir, car on ne les voyoit point. Si fut ordonné 
que les deux mille Gascons yroient sur la queue 
deslacher leur traict, qui seroit cause de les 
faire lever : or les gens de pied francois n’en 
estoient pas loing de deux picques; mais te fort es- 
toit trop désavantageux : car, pour ne veoir point 
leurs ennemys, ilz ne scavoient par ou ilz de- 
voient entrer. Le cappitaine Odet et le capdet 
de Duras dirent qu’ilz estoient tous prestz d’aller 
faire lever les Espaignolz, mais qu’on leur bail- 
last quelques gens de picque, a ce que, aprés 
que leurs gens auroient tiré, sil sortoit quelques 
enseignes sur eulx, ilz feussent soustenuz: cela 
estoit raisonnable; et y alla avecques eulx le 
seigneur de Moncaure , qui avoit mille Picars. 
Les Gascons deslAchérent trés-bien leur traict , 
et navrérent plusieurs Espaignolz , a qui il ne 
pleut guéres , comme ilz monstrérent , car tout 
soubdainement se levérent en belle ordonnance 
de bataille, et du derriére sortirent deux ensei- 
goes de mille ou douze cens hommes, qui vind- 
rent donner dedans ces Gascons. Je ne scay de 
qui fut la faulte , ou d’eulx ou des Picars , mais 
ilz furent rompuz des Espaignolz; et y fut tué 
le seigneur de Moncaure, le chevalier Desbories, 
lieutenant du cappitaine Odet, le lieutenant du 
capdet de Duras, et plusieurs autres. 

A qui il ne pleut guéres, ce fut a leurs amys: 
mais les Espaignolz en firent une grant huée, 
comme s'ilz eussent gaigné entiérement Ja ba- 
taille: toutesfois, ilz congnoissoient bien qu'elle 
estoit perdue pour eulx; et ne voulurent pas re- 
tourner en derriere ces deux enseignes qui 
avoient rompu les Gascons ; mais se délibérérent 
daller gaigner Ravenne, et se misrent sur la 
chaussée du canal, ov ilz marchoient trois ou 
quatre de fronc. Je luisseray ung peu a parler 
d’eulx, et retourneray a la grosse flote des gens 
de pied francois et espaignolz. C’est que, quant 
lesditz Espaignolz furent levez, se vont présen- 

livrérent fler, dur et aspre assault; mais ilz fu- 
rent serviz de bacquebutes a merveilles, de sorte 
qu'il en fut beaucoup tué ; mesmement le gentil 
cappitaine Jacob cut ung coup au travers du 
corps, dont il tumba ; mais soubdain se releva, 
et dist A ses gens en almant: « Messeigneurs , 
» servons aujourd’huy le roy de France, aussi 
» bien qu’il nous a traictez. » Le bon gentil- 
homme ne parla depuis, car incontinent tumba 
mert. Il avoit un cappitaine soubz luy , nommé 
Fabien (1), ung des beaux et grans hommes 
qu’on veit jamais; lequel, quant il apperceut son 
bon maistre mort, ne youlut plus vivre, mais 
bien fist une des grandes hardiesses qu’oncques 
homme sceut faire; car, ainsi que les Espaignolz 
avoient ung gros hoc de picques croysées au bort 
de leur fossé , qui gardoit que les Francois ne 
povoient entrer, ce cappitaine Fabien, voulant 
plutost mourir qu’il ne vengeast la mort de son 
gentil capitaine, print sa picque par le travers: 
il estoit prant a merveilles, et, tenant ainsi sa 
picque , la mist dessus celles des Espaignolz , 
qui estoient couchées , et, de sa grande puis- 
sance , leur fist mettre le fer en terre. Quoy 
vevant par les Francois , pousserent roidement 
et entrérent dedans le fossé; mais pour le pas- 
ser y eut ung meurdre merveilleux ; car oneques 
gens ne firent plus de deffense que les Espai- 
enolz, qui, encores n‘ayant plus bras ne jambe 
entiere, mordoient leurs ennemys. Sur ceste en- 
tree y eut plusieurs cappitaines francois mors, 
comme le baron de Grantmont, le cappitaine 
Maugiron, qui y fist d’armes le possible, le seci- 
gneur de Bardassan. Le cappitaine Bonnet eut 

luy demoura en la teste. Brief, les Francois y 
receurent gros dommage ; mais plus les Espai- 
gnolz , car la gendarmerie de lavant-garde 
francoise leur vint donner sur le costé, qui {tes 
rompit du tout; et furent tous mors et mis en 
pieces, excepté le conte Pédro Navarre, qui fut 
prisonnier, et quelques autres cappitaines. 

11 fault retourner a ces deux enseignes qui 
senfuyoient pour cuyder gaigner Ravenne; 
mais en chemin rencontrérent le bastard Du 
Fay et Jes guidons et archiers , qui leur firent 
retourner le visage le long de la chaussée : gue- 
res ne les suyvit le bastard Du Fay, mais re- 
tourna droit au gros affaire , ou il servit mer- 
veilleusement bien. Entendre devez que , quant 
ees deux enseignes sortirent de la troppe , et 
quilz eurent deffaictz les Gascons , plusieurs 
sen fayrent, et aucuns jusques au lieu ot estoit 
le vertueux duc de Nemours, lequel, venant 

au-devant d’eulx , demanda que c’estoit. Ung 
paillart respondit : «Ce sont les Espaignolz qui 


-» nous ont deffaictz. » Le povre prince , cuydant 


que ce fust la troppe de ses gens de pied , fat 
désespere ; et , sans regarder qui le suy voit , se 
va gecter sur ceste chaussée par laquelle se re- 
tiroient ces deux enseignes, qui le vont ren- 
contrer en leur chemin, et bien quatorze ou 
quinze hommes-d’armes. Ilz avoient encores re- 
chargé quelques hacquebutes , qui vont desla- 
cher, et puis 4 coups de picque sur ce gentil duc 
de Nemours et sur ceulx qui estoient avecques 
luy, lesquelz ne se povoient guéres bien remuer, 
car la chaussée estoit estroicte, et d’ung costé 
le canal ou on ne povuit descendre , de l'autre, 
y avoit ung merveilleux fossé que l’on ne po- 
voit passer. Brief , tous ceulx qui estoient avec- 
ques le duc de Nemours furent gectez en l’eaue, 
ou tumbez dans le fossé. Le bon duc eut les 
jarretz de son cheval couppez : si se mist a 
pied, l’espée au poing , et oncques Rolant ne 
fist A Roncevaulx tant d’armes qu’il en fist la, 
ne pareillement son cousin , le seigneur de Lau- 
trec , lequel veit bien le grant dangier ou il es- 
toit, et cryoit tant qu'il povoit aux Espaignolz : 
« Ne le tuez pas , c’est nostre visroy , le frére 
» a vostre Royne. » Quoy que ce feust, le povre 
seigneur y demoura , aprés avoir eu plusieurs 
playes ; car, depuis le menton jusques au fronc, 
en avoit quatorze ou quinze; et par la monstroit 
bien le gentil prince qu'il n’avoit pas tourné le 
doz. 

Dedans fe canal fut noyé le filz du seigneur 
d’Alégre , nommé Viverolz, et son peére tué a 
la deffaicte des gens de pied ; le seigneur de 
Lautrec y fut laissé pour mort , et assez d’au- 
tres. Ces deux enseignes se sauvérent le long de 
la chaussée , qui duroit plus de dix milles ; et, 
quant ilz furent a cing ou six milles du camp, 
rencontrerent le bon Chevalier qui venoit de la 
chasse avecques environ trente ou quarante 
hommes-d’armes ; tant las et travaillez que 
merveilles. Toutesfois il se délibéra de charger 
ses ennemys : mais ung cappitaine sortit de la 
troppe , qui commencea a dire, en son lanzaige: 
« Seigneur, que voulez-vous faire? Assez con- 
» gnoissez n’estre pas puissant pour nous def- 
» faire. Vous avez gaigné la bataille et tué tous 
» noz gens ; suffise vous de l'honneur que vous 
» avez eu, et nous laissez aller, la vie sauve, car 
» par la voulenté de Dieu sommes eschappez. » 
Le bon Chevalier congneut bien que l’Espaignol 
disoit vray ; aussi n’avoit-il cheval qui se peust 
soustenir ; toutesfois il demanda les enseignes 
qui luy furent baillées ; et puis ilz s‘ouvrirent, 


{ et il passa parmy eulx , et les laissa aller. Las! 

il ne seavolt pas que le bon due de Nemours 
feust mort, ne que ce feussent ceulx qui l’a- 
voient tué; car il feust avant mort de dix mille 
mors , qu’il ne l’eust vengé, s'il l’eust sceu. Du- 
rant la bataille, et avant la tolalle deffaicte , 
s’en fuyt domp Raymon de Cardonne (1), vis- 
roy de Naples, environ trois cens hommes- 
d@armes, et le cappitaine Ramassot , avecques 


ses gens de pied; le demourant fut mort ou | 


pris. 

Le bon Chevalier et tous les Francois retour- 
nérent dela chasse, environ quatre heures 
aprés midy, et la bataille estoit commencée en- 
viron huyt heures de matin. Chascun fut ad- 
verty de la mort de ce vertueux et noble prince, 
le gentil duc de Nemours , dont ung dueil com- 
menca au camp des Francois, si merveilleux 
que je ne cuyde point, s'il feust arrivé deux 
mille hommes de pied, fraiz, et deux cens 
hommes-d’armes , qu’ilz n’eussent tout deffaict ; 
tant de la peine et fatigue que tout au long du 
jour avoient souffert , car nul ne fut exempté de 
combatre, s'il voulut, que aussi la grande et 
extréme douleur qu’ilz portoient en leur cueur 
de la mort de leur chef , lequel , par ses gentilz- 
hommes, en grans pleurs et plains, fut porté & 
son logis. Il y a eu plusicurs batailles depuis 
que Dieu créa ciel et terre; mais jamais n’en 
fut veu, pour le nombre qu'il y avoit, de si 
cruelle , si furleuse, ne mieulx combatue de 
toutes les deux parties, que la bataille de Ra- 
venne. 

CHAPITRE LY. 


Des nobles hommes qui moururent 4 la cruelle 
bataille de Ravenne , tant du costé des Fran- 
ois que des Espaignols, et des prisonniers. 
La prinse de la ville de Ravenne. Comment 
les Frangois furent chassez deux moys 
aprés @ Ytalie, en Van 1512. De la griefve 
maladie du bon Chevalier. D’une fort 
grande courtoysie qu’il fist. Du voyage fait 
ou royaulme de Navarre ; et de tout ce qui 
advint en ladicte année. 


En ceste cruelle bataille fist le royaulme de 
France grosse perte ; car le nomparcil en 
Prouesse qui feust au monde pour son aage y 
mourut : ce fut le gentil due de Nemours, dont, 


(4) « Sur la fin de la journée, dit Champler, le vice- 
» roy de Naples youlut descendre de cheval et monter 
» sur ung aultre moult beau; mals le noble Bayard le 
» surprit de sl prés que 1l n'eut lolsir de monter, et bouta 
» en fuite, et print Bayard le cheval sur lequel il vou- 

tant que le monde aura durée, sera mémoire. 
Il_y avoit quelque intelligence secréte pour le 
faire roy de Naples , s'il eust veseu, et s’en fut 
trouvé pape Julles mauvais marchant; mais il 
ne pleut pas a Dieu le laisser plus avant vivre. Je 
croy que les neuf preux luy avoient fait ceste 
requeste; car, s'il eust vescu aage compétant , 
les eust tous passez. Le gentil seigneur d’A- 
legre et son filz , le seigneur de Viverolz, y fi- 
nérent leurs jours. Aussi fireut le cappitaine La 
Crote, le lieutenant du seigneur d’¥mbercourt; 
les cappitaines Molart, Jacob, Philippes de 
Fribourg , Maugiron, baron de Grantmont, 
Bardassan , et plusieurs autres cappitaines. Des 
gens de pied environ trois mille hommes, et 
quatre-vingtz hommes-d'armes des ordonnances 
du roy de France , avecques sept de ses gentilz- 
hommes et neuf archiers de sa garde; et de ce 
qui en demoura la pluspart estoient blécez. Les 
Espaignolz y eurent perte , dont de cent ans ne 
seront réparez; car ilz perdirent vingt cappi- 
taines de gens de pied , dix mille hommes, ow 
peu s’en faillit ; et leur cappitaine-général , le 
conte Pédro Navarre, y fut prisonnier. Des 
gens de cheval, furent tuez domp Menaldo de 
Cardonne , domp Pédro de Coignes, prieur de 
Messine, domp Diégo de Guynonnes , le cappi- 
taine Alnarade, le cappitaine Alonce de I'Es- 
teille, et plus de trente cappitaines ou chefz 
d’enseignes, et bien huyt cens hommes-d'armes : 
sans les prisonniers , qui furent domp Jehan de 
Cardonne , qui mourut en prison, le marquis de 
Bétonte , le marquis de Licite , le marquis de 
La Padule, le marquis de Pescare , le duc de 
Trayete, le conte de Conche , le conte de Po- 
pulo, et ung cent d’autres gros seigneurs et 
cappitaines, avecques le cardinal de Médicis , 
qui estoit légat du Pape en leur camp; ilz per- 
dirent toute leur artillerie, hacquebutes et ca- 
riage. Brief , de bien vingt mille hommes qu’ilz 
estoient a cheval et a pied, n’en eschappa ja- 
mais quatre mille , que tous ne fussent mors ou 
pris. 

Le lendemain les adventuriers frangois et 
lansquenetz pillerent la ville de Ravenne, et se 
retira le seigneur Mare-Anthoine Coulonne de- 
dans la cytadelle qui estoit bonne et forte. Le 
cappitaine Jacquyn, qui avoit si bien parlé & 
Yastrologue de Carpy, en fut cause , par dessus 
lu deffense qui en estoit faicte ; 4 l'occasion de 
quoy le seigueur de La Palisse le fist pendre et 


» loit monter, lequel depuis donna @ monseigncur de 
» Lorraine. Ce cheval j'al veu plusieurs fois a Nancy, 
» lequel estoit le plus bel et hardy chevul et miealx 
» harnaché que je vis oncques. » 

estrangler. Il y avoit bien entreprise d’aller 
plus avant, si le bon duc de Nemours feust de- 
moure vif; mais par son trespas tout cessa, 
combien que Pétre Morgant et le seigneur Ro- 
hert Ursin avoient trées-bien fait leur debvoir de 
ce qu’ilz avoient promis, aussi que le seigneur 
Jehan Jacques escripvoit chascun jour que les 
Veniciens et Suysses s’assembloient et vouloient 
descendre en la duché de Milan ; et l’empereur 
Maximilian commencoit desji secrétement a se 
révolter. 

Parquoy l'armée des Francois se mist au re- 
tour vers ladicte duché de Milan, ow tous les 
cappitaines se trouvérent en la ville; lesquelz 
firent enterrer, dedans Ic dosme, le gentil duc 
de Nemours , en plus grant triumphe que ja- 
mais avoit esté enterre prince; car il y avoit plus 
de dix mille personnes portans le dueil , la plus- 
part a cheval, quarante enseignes prises sur 
ses ennemys, que !’on portoit devant son corps, 
traynans en terre, et ses enseigne et guidon 
apres, et prochains de sa personne , en démons- 
trant que c’estoient ceulx qui avoient abatu 
orgueil des autres. En ce doloreux obséque y 
eut grans pleurs et gémissemens. 

Apres sa mort tous les cappitaines avoient 
esleu le seigneur de La Palisse pour leur chef , 
comme trés-vertuculx chevalier, aussi que le 
seigneur de Lautrec estoit blessé & la mort , et 
avoit esté mene a Ferrare, pour se faire garir, 
ou il eut si bon et gracieulx traictement du duc 
et de la duchesse , qu’il revint en assez bonne 
santé. 

Le pape Julles, voulant tousjours continuer 
en son charitable vouloir , fist du tout déclarer 
l'Empereur ennemy des Francois; lequel manda 
asi peu de lansquenetz qui estoient demourez 
apres la journée de Ravenne avecques les Fran- 
cois , quilz eussent a se retirer; dont le prin- 
cipal cappitaine estoit le frére du cappitaine 
Jacob, lequel, 4 son mandement , sen retourna 
et les emmena tous, excepté sept ou huyt cens 
que ung Jeune cappitaine aventurier, qui n’avoit 
que perdre en Allemaigne, retint. 

En ceste saison, ainsi que les Francois cuy- 
doient emmener le cardinal de Médicis en 
France , fut recoux a Petre de Qua, qui luy fut 
bonne fortune; et en fut bien tenu a messire 
Mathé de Bécarya, de Pavye, qui fist cest ex- 
ploit , car depuis il fut pape. 

Peu aprés, I’armée des Véniciens, Suysses et 
gens de par le Pape, descendirent en gros 
nombre , qui trouverent celle des Francoys 
deffaicte et ruynée; et, combien qu’ilz feissent 
résistance cen plusieurs passaiges , toutesfois en- 
fin furent contrainetz eulx venir retirer a 

Pavye, que delibérérent garder. Et furent or- 
donnez les cappitaines par les portes a fortiffier, 
chascun son quartier; ce qu’ilz commencerent 
trés-bien ; mais pea y demourérent, car les ea- 
nemys y furent deux jours apres. Les Francois 
avoient fait faire ung pont sur bateaulx , com- 
bien qu'il y en eust ung de pierre audit Pavye; 
mais c’estoit 4 fin que, si aucun inconvénient 
leur advenoit , eussent meilleure retraicte ; ce 
qu’il advint bien tost; car, une journee , je ne 
scay par quel moyen ce fut , les Suysses entré- 
rent en la ville par le chasteau , et vindrent 
jusques sur la place, ou desja, au moyen de I’a- 
larme, estoient les gens de pied et plusieurs gens 
de cheval , comme le cappitaine Loys d’Ars, 
qui en estoit lors gouverneur, et qui y fist mer- 
veilles d’armes. Si fist aussi le seigneur de La 
Palisse et le gentil seigneur d’Ymbercourt; mais 
sur tous le bon Chevalier tist choses non croya- 
bles ; car il arresta, avecques vingt ou trente de 
ses hommes-d’armes, les Suysses sur le cul, plus 
de deulx heures , tousjours combatant; et du- 
rant ce temps luy fut tué deux chevaulx entre 
ses jambes. Ce pendant se retiroit l’artillerie 
pour passer le pont; et , sur ces entrefaictes , le 
cappitaine Pierrepont, qui alloit visitant les en- 
nemys d’ung costé et d‘autre, vint dire a la com- 
paignie qui combatoit en la place: « Messei- 
» gneurs , retirez-vous ; car au-dessus de nostre 
» pont de boys, en force petiz bateaulx pas- 
» sent les Suysses dix a dix ; et si, une fois 
» passent quelque nombre compectant, ilz gaig- 
» neront le bout de nostre pont , et nous serons 
» enclos en ceste ville, et tous mis en pieces. » 
Cestoit ung saige et vaillant cappitaine ; par- 
quoy, 4 sa parolle, tousjours combatant, se re- 
tirerent les Francois jusques a leur pont, ou, 
pour estre vivement poursuyvis , y eut lourt et 
dur escarmouche. Toutesfois les gens de cheval 
passerent, et demoura environ troys cens lans- 
quenetz derriére, pour garder Je bord dudit pont. 
Mais ung grand malheur y advint; car, ainsi 
que l'on achevoit de passer la derniére piéce 
dartillerie , qui estoit une longue coulevryne 
nommée madame de Fourly, et avoit esté re- 
gaignée sur les Espaignolz a Ravenne, elle en- 
fondra la premiére barque ; parquoy, les povres 
lansquenetz , voyant qu’ilz estoient perduz , se 
saulvérept au mieulx qu’ilz peurent : toutesfois 
y en eut aucuns tuez, et d’autres qui se noye- 
rent au Tézin. 

Quant les Francois eurent passé le pont, ilz 
le rompirent, parquoy ne furent plus poursuiviz. 
Mais ung grand malheur advint au bon Cheva- 
lier : ce fut qu’ainsy qu'il estoit au bout du pont 
pour le garder, fut tiré ung coup de faulconneau 

de la ville , qui luy fraya entre Vespaule et le 
col, de sorte que toute la chair luy fut emportée 
jusques a }’oz. Ceulx qui virent le coup cuydoient 
bien qu'il feust mort; mais luy qui ne s’effraya 
jamais de chose qu’il veist, combien qu’il se sen- 
tist merveilleusement biessé, et par ce aussi 
qu'il congnoissoit bien n’estre pas, a Pheure, 
saison de faire l’estonné, dist Ases compaignons : 
« Messeigneurs , ce n’est riens. » On mist paine 
de l’estancher le mieulx qu’on peut, avec mousse 
qu’on print aux arbres , et linge que aucuns de 
ses souldars prindrent a leurs chemises ; car il 
n’y avoit nul cyrurgien la, & l'occasion du mau- 
vais temps. Ainsi se retira l’'armée des Francois 
jusques a Alexandrie, ou le seigneur Jehan Jac- 
ques estoit allé devant leur faire faire ung pont. 
Guéres n’y séjournerent ; mais leur convint du 
tout habandonner la Lombardie , excepté les 
chasteaulx de Milan et Crémonne , Lugan , Lu- 
carne, le ville et le chastenu de Bresse, ou estoit 
demouré le seigneur d’Aulbigny, et quelques 
autres places en la Vautelyne. 

Les Francois repasserent les mons et se lo- 
gerent quelque temps és garnisons qui leur 
avoient esté ordonnées. Le bon Chevalier s’en 
retira droit a Grenoble , pour visiter l’évesque , 
son bon oncle, leque! long-temps a n’avoit veu. 
C’estoit ung aussi vertueus et bien vivant pré- 
lat qu’il en feust pour lors ou monde. II receut 
son nepveu tant honnestement que merveilles , 
et le fist loger en l’évesché, ou chascun jour es- 
toit traicteé comme ta pierre en I’or; et le ve- 
noient veoir les dames d’alentour Grenoble , 
mesmement celles de la ville, qui toutes ensem- 
ble ne se povoient saouller de le louer , dont il 
avoit grant honte. 

Or , en ces entrefaictes , ne scay si ce fut par 
Je grant labeur que le bon Chevalier avoit souf- 
fert par plusieurs années, ou si ce fut par le 
coup du faulconneau qu'il eut a la retraicte de 
Payve ; mais une grosse fiebvre continue le va 
empoigner, qui luy dura dix-sept jours, de sorte 
que l'on n’y espéroit plus de vie. Le povre gen- 
til-homme, qui de maladie se voyoit ainsi abatu, 
faisoit les plus piteuses complainctes qu'on ouyt 
jamais; et, a l’ouyr parler, il eust eu bien dur 
cueur a qui les larmes ne feussent tumbées des 
yeulx : « Las! disoit-il, mon Dieu, puisque c’es- 
» toit ton bon plaisir m’oster de ce monde sitost, 
» que ne fiz-tu ceste grace de me faire mourir 
» en la compaignie de ce gentil prince, le duc de 
» Nemours, et avecques mes autres compai- 
» gnons, & la journée de Ravenne, ou qu'il ne te 
» pleut consentir que je finasse 4 l’assault de 
» Bresse, ot je fus si griefvement blessé. Hélas! 
» j’en feusse mort beaucoup plus joyeulx ; car 

» au moins j’eusse ensuivy mes bons prédéces- 
» seurs, qui sont tousjours demourez aux batail- 
» les. Mon Dieu! et j’ay passé tant de gros dan- 
» giers d’artilleries , en batailles, en asseaulx et 
» en rencontres, dont tu m’as faict la grace 
» Mestre eschappé , et il fault que présentement 
v je meure en mon lict comme une pucelle. Tou- 
» tesfois, combien que je le désirasse autrement, 
» ta saincte voulenté soit faicte. Je suis ung 
» grant pécheur : mais j’ay espoir en ton infinie 
» miséricorde. Hélas ! mon Créateur, je t’ay par 
» le passé grandement offencé; mais si plus lon- 
» guement eusse vescu, j'avoye bon espoir, avec- 
» ques ta grace , de bien tost amender ma mau- 
» vaise vie. » 

Ainsi faisoit ses regretz le bon Chevalier sans 
paour et sans reprouche ; et puis, par ce qu'il 
brusloit de chaleur pour la grande fiebvre qui 
le tenoit, s’adressoit 8 monscigneur Sainct An- 
thoine , en disant : « Hé! glorieux confesseur et 
» vray amy de Dieu, sainct Anthoine, toute 
» ma vie je tay tant aymé et tant eu de flance 
» en toy, et tu me laisses icy brusler en si ex- 
» tréme challeur que je ne désire fors que fiebvre 
» mort me prengne. Hélas! et as-tu point de 
» souvenance gue, durant Ja guerre contre le 
» Pape en Ytalie, moy estant logé 4 Rubére, en 
» une de tes maisons , je la garday de brusler , 
» et, Sans moy, y eust esté mis le feu; mais, en 
» commémoracion de ton sainct nom, je me loge 
» dedans, combien qu’elle feust hors de la for- 
» teresse , et ou dangier des ennemys, qui nuyt 
» et jour me povoient venir visiter sans trouver 
» chose qui les en eust sceu garder; et toutesfois 
» j'ayme mieulx demourer ung moys en ceste 
» facon, que ta maison feust destruicte: au moins 
» je te supplie m’aléger de ceste grande challeur, 
» et faire requeste 4 Dieu pour moy, ou que bien- 
» tost il me oste de ce misérable monde, ou qu'il 
» me donne santé. » Tant piteusement se dolosoit 
le bon Chevalier, qu’il n’y avoit personne autour 
de luy qui ne fondist cn larmes; mesmement 
son bon oncle l’évesque , qui sans cesse estoit en 
oraison pour luy, et non pas luy seullement, 
mais tous les nobles , bourgeois , marchans , re- 
ligieux et religieuses , jour et nuyct estoient cn 
priéres et oraisons pour luy ; et n'est possible 
qu’en tant de peuple n’y eust quelque bonne per- 
sonne que Nostre-Seigneur voulut ouyr, comme 
assez apparut; car sa fiebvre le laissa peu a peu, 
et commenca a reposer et donner goust aux 
viandes, de sorte qu’en quinze jours ou trois sep- 
maines , avecques le bon traictement , il en fut 
du tout guéry, et aussi gaillart qu’il avoit jamais 
esté. Et se print a aller ung peu a l’esbat pres 
de la ville, visitant ses amvs ct les dames , de 


584 


maison en maison, a qui il faisoit force banc- 
quetz pour se resjouyr; et tellement que, comme 
assez povez entendre qu’il n’estoit pas sainct , 
ung jour luy print voulenté d’avoir compaignie 
francoise; si dist A ung sien varlet-de-chambre, 
qu'on nommoit le bastard Cordon : « Bastard, je 
» te prie que, aujourd’huy a coucher avecques 
» moy, j’aye quelque belle fille ; je croy que je 
» ne m’en trouveray que mieulx. » 

Le bastard , qui estoit diligent et vouloit bien 
complaire & son maistre , s’alla adresser & une 
povre gentil femme , qui avoit une belle fille de 
l'aage de quinze ans , laquelle , pour la grande 
povreté en quoy elle estoit , consentit sa fille 
estre baillée quelque temps au bon Chevalier, 
espérant aussi que aprés il la marieroit. Si fut 
Ja fille langagée par la mére , qui luy fist tant 
de remonstrances , que , nonobstant le bon vou- 
loir qu'elle avoit , se condescendit au marché, 
moytié par amour et moytié par force. Si fut 
emmenée secrettement par le bastard au logis 
du bon Chevalier et mise en une sienne garde- 
robbe. Le temps fut venu de se retirer pour 
dormir ; si s’en retourna a son logis ledit bon 
Chevalier, lequel avoit souppé en ung bancquet 
en la ville. 

Arrivé qu’il feust, le bastard luy dist qu'il 
avoit une des belles jeunes filles du monde, et 
si estoit gentil femme; si le mena en la garde- 
robbe et la luy montra. Belle estoit comme ung 
ange , mais tant avoit ploré que tous les yeulx 

luy en estoient enflez. Quant le bon Chevalier 
la veit en ceste sorte, luy dist: « Comment, 
» m’amye , qu’avez-vous? Ne scavez-vous pas 
» bieu pourquoy vous estes venue icy? » La 
povre fille se mist 4 genoulx, et dist: « Hélas! 
» ouy, Monseigneur, ma mére m’a dit que je 
» feisse ce que yous vouldriez ; toutesfois je suis 
» vierge et ne feiz jamais mal de mon corps, 
» ne n’avoys pas voulenté d’en faire si je n’y 
» feusse contraincte ; mais nous sommes si po- 
» vres, ma mere et moy, que nous mourrons 
» de fain; et pleust 4 Dieu que je feusse bien 
» morte, au moins ne seroye point au nombre 
» des malheureuses filles et en déshonneur 
» toute ma vie. » Et, disant ces parolles , plo- 
roit si trés-fort qu’on ne la povoit appaiser. 

Quant le bon Chevalier apperceut son noble 
courage:, quasi larmoyant luy dist : « Vray- 

.» ment, m’amye, je ne seray pas si meschant 
» que je vous oste de vostre bon youloir. » Et, 
changeant vice & vertu, la prist par la main, 
et luy fist affubler ufig mafteau , et au bastard 
prendre une torche, et la mena luy-mesme cou- 
cher sur une gentil femme sa parente, qui se 
tenoit prés de son logis. Et le lendemain matin 

envoya quérir la mere, a laquelle il dist: 
« Venez cd, m’amye; ne me mentez point: 
» vostre fille est-elle pucelle ? » qui respondist : 
« Sur ma foy, Monseigneur, quant le bastard 
» la vint hier quérir, jamais n’avoit eu con- 
» gnoissance d’homme. — Et n’estes-vous done- 
» ques bien malheureuse , dist le bon Chevalier, 
» de la vouloir faire meschante? » La povre 
femme eut honte et paour, et ne sceut que res- 
pondre , sinon qu’elles estoient si povres que 
riens plus. 

« Or, dist le bon Chevalier, ne faictes jamais 
» ung si lasche tour que de vendre vostre fille, 
» qui estes si gentil femme, on vous en deb- 
» veroit plus griefvement pugnir. Venez ¢a: 
» aveZ-vous personne qui la vous ait jamais de- 
» mandée en mariage? — Ouy bien, dist-elle, 
» ung mien voisin, honneste homme ; mais il de- 
» mande six cens florins, et je n’en ay pas vail- 
» lant la moytié. — Et s'il avoit cela, l'es- 
» pouseroit-il? dist le bon Chevalier. — Ouy 
» seurement, dist-elle. » Alors il prist une 
bourse qu’il avoit fait prendre au bastard’, et luy 
bailla trois cens escus, disant: « Tenez, m’amye, 
» veld deux cens escus qui vallent six cens flo- 
» rins de ce payset mieulx , pour marier vostre 
» fille, et cent escus pour l’abiller. » Et puis fist 
encores compter cent autres escus qu’il donna 
a la mére , et commanda au bastard qu'il ne les 
perdist jamais de veue qu'il n’eust veu la fille 
espousée : ce qu'elle fut trois jours apres; et a 
fait depuis ung trés-honorable mesnage : elle 
retira sa mere en sa maison. Et ainsi, par la 
grande courtoysie et grande liberalité du bon 
Chevalier, la chose fut ainsi meneée qu'il est cy- 
dessus récité. Je croy que vous n’avez guéres 
leu en cronicque ny hystoire d’une plus grande 
honnesteté. 

Icelluy bon Chevalier fut encores quelque 
temps aprés ou Daulphiné , faisant grosse chere, 
jusques a ce que le Roy de France son maistre 
envoya une armée en Guyenne, soubz la charge 
du duc de Longueville , pour cuyder recouvrer 
le royaulme de Navarre , que , depuis ung peu, 
avoit usurpé par force le roy d’Arragon sur cel- 


luy qui le tenoit a juste tiltre; et p’y trouva 


occasion , sinon qu’il estoit du party du roy de 
France. 

Je ne scay comment il alla de ce beau voyage ; 
mais apres y avoir longuement esté sans riens 
exécuter, la grosse armées’en retourna, et firent 
passer les montz Pyrénées a une partie d'icelle, 
dont fut chief le seigneur de La Palisse. Et puis, 
aucun temps aprés,luy fut envoyé de renfort le 
bon Chevalier sans paour et sans reprouche, qui 
luy mena quelques pieces de grosse artillerie. 


SANS PAOUR ET SANS REPROUCHE. 


Le roy de Navarre déchassé estoit avecques 
eulx. Ils prindrent quelques petis fortz, puis 
vindrent mettre le siége devant Pampelune. Ce 
pendant le bon Chevalier alla prendre ung 
ehasteau , ou il eut gros honneur, comme vous 
entendrez, 


KS 


CHAPITRE LVI. 


Comment le bon Chevalier prist ung chasteau 
d’assault, ou royaulme de Navarre , ce pen- 
dant qu’on assist le siéye devant la ville de 
Pampelune , o% il fist ung tour de sage et 
appert chevalier. 


Ce pendant que le gentil seigneur de La Pa- 
lisse plantoit , avecques le roy de Navarre , le 
siege devant Ja ville de Pampelune, fut advisé 
qu’il seroit bon d’aller prendre ung chasteau a 
quatre lieues de la, qui nuysoit merveilleuse- 
ment au camp des Francois. Je croy bien qu’en 
la place n’y povoit pas avoir grosse force ; tou- 
tesfois, parce que l’on se doubtoit que dedans 
une petite ville pres de la, appellée le Pont-la- 
Royne, y pourroient estre quelques gens qui 
peult-estre la vouldroient secourir, fut advisé 
qu’on mencroit assez bonne bende de gens de 
cheval et de pied. 

Le roy de Navarre et seigneur de La Palisse 
prierent au bon Chevalier qu’il voulsist prendre 
ceste entreprinse en main; et luy, qui jamais 
ne fut las de travail qu’on luy sceust bailler, 
Vaccorda incontinent. Il prist sa compaignie et 

‘celle du cappitaine Bonneval , hardy chevalier, 
quelque nombre d’aventuriers , et deux ensei- 
gnes de lansquenetz , qui estoient de chascune 
de quatre cens hommes; et ainsi s’en alla tout 
de plain jour devant ceste place. II envoya ung 
trompette pour faire entendre a ceulx qui es- 
toient dedans qu’ilz eussent a la mettre entre 
les mains de leur souverain, le roy de Navarre, 
et qu'il les prendroit a mercy, et les laisseroit 
aller, leurs vies et bagues saufves; autrement , 
silz estoient pris d’assault, seroient mis en 
pieces. Ceulx de la forteresse estoient gens de 
guerre que le duc de Nagére et I’alcado de las 
Donzelles, lieutenant oudit royaulme pour le 
roy d’Espaigne , y avoient mis; et, estans tous 
bons et loyaulx serviteurs a leur maistre, firent 
responce qu'ilz ne rendroient point la place, et 
eulx encores moins. Le trompette en vint faire 
son rapport, lequel ouy par le bon Chevalier, 
ne fist autre délay, sinon de faire asseoir quatre 
grosses piéces d'artillerie qu'il avoit , et bien 
canonner la place et vivement. Ceulx de dedans, 

qui estoient environ cent hommes, avoient 
force hacquebutes & croc et deux faulconneaux, 
qui firent trés-bien leur devoir de tirer a leurs 
ennemys; mais si bien ne sceurent jouer leur 
roolle, qu’en moins d’une heure n’y eust berche 
a leur place , assez grandéte , mais mal aysée, 
pource qu'il failloit monter. Or, en telles ma- 
tires , fault autre chose que souhaiter. 

Si fist le bon Chevalier sonner Il’assault , et 
vint aux lansquenetz, les enhortant d’y aller. 
Leur truchement parla pour eulx, et dist que 
c’estoit leur ordonnance , que toutesfois qu'il 
se prenoit place d’assault , qu’ilz devoient avoir 
double paye, et que, si on leur vouloit pro- 
mettre, yroient audit assault, autrement non. 
Le bon Chevalier n’entendoit point ces ordon- 
nances ; toutesfois ii leur fist responce que, sans 
nulle faulte , s'ilz prenoient la place, qu’ilz au- 
roient ce qu’ilz demandoient, et leur en respon- 
doit , pource qu’il ne vouloit pas demourer lon- 
guement la. Il eut beau promettre; mais au 
dyable le lansquenet qui monta jamais a la 
berche. Les adventuriers y allérent gaillarde- 
ment; mais ilz furent lourdement repoussez par 
deux ou trois fois; et, de fait, ceulx qui deffen- 
doient monstroient bien qu’ilz estoient gens de 
guerre. 

Quant le bon Chevalier congneut leur cueur, 
pensa bien qu’il ne les auroit jamais de ceste 
lute. Si fist sonner la retraicte , laquelle faicte, 
fist encores tirer dix ou douze coups d’artillerie, 
faisant myne qu'il vouloit agrandir la berche ; 
mais il avoit autre chose en pensée; car ce pen- 
dant qu’on tiroit l'artillerie vint a ung de ses 
hommes-d’armes fort gentil compaignon qu'on 
nommoit Petit-Jehan de La Vergne , auquel il 
dist : « La Vergne , si vous voulez , ferez ung 
» bon service, et qui vous sera rémunére. 
» Voyez-vous bien ceste grosse tour qui est au 
» coing de ce chasteau ? Quant vous verrez que 
» je feray recommencer l’assault , prenez deux 
» ou trois eschelles, et, avecques trente ou 
» quarante hommes, essayez de monter en 
» ceste tour, car, sur ma vie, n’y trouverrez 
» personne pour la deffendre, et si vous n’en- 
» trez en la place par la, dictes mal de moy. » 

L’autre entendit trés-bien le commandement. 
Si ne demoura guéres que I’assault ne feust re- 
commencé, plus aspre que devant, ou. tous 
ceulx de la place vindrent pour deffendre la 
berche, et n’avoient regard ailleurs; car ilz 
n’eussent jamais pensé qu’on eust entré par autre 
lieu : dont ilz furent trompez, car La Vergne 
fist trés-bien sa charge, et, sans estre d’culx 
apperceu, dressa ses eschelles par lesquelles il 
monta dedans ceste tour, et plus de cinquante 

compaignons avecques , lesquelz ne furent ja- 
mais veuz des ennemys quilz ne feussent de- 
dans la place, ou ilz crierent France! France! 
Navarre! Navarre! et vindrent ruer par le 
derriére sur ceulx qui estoient a deffendre la 
berche, qui , pour estre surpris , furent eston- 
nez a merveilles. Toutesfois ilz se mirent en 
deffence , et firent devoir de bien combatre ; 
mais leur prouesse ne leur servit de gueres , car 
les assailians entrérent dedans , qui misrent 
tout en piéces, ou peu s‘en faillit, et fut toute 
la place courue et pillée. Ce fait, le bon Cheva- 
lier y laissa ung des gentilz-hommes du roy de 
Navarre , avecques quelques compaignons, puis 
se mist au retour droit au camp. 

Ainsi qu’il vouloit partir , deux ou trois cap- 
pitaines de ses lansquenetz vindrent devers luy , 
et, par leur truchement, luy firent dire qu’il 
leur tiensist sa promesse de leur faire bailler 
double paye, et que la place avoit esté prise. 
De ce propos fust le bon Chevalier si fort fasche 
que merveilles , et respondit tout courroucé au 
truchement : « Dictes a voz coyuins de lansque- 
» netz que je leur ferois plustost bailler chascun 
» ung licol pour les pendre. Les meschans qu’ilz 
» sont n’ont jamais voulu aller a assault, et 
» ilz demandent double paye! J’en parlerai a 
» monseigneur de La Palice et & monseigneur 
» de Suffoc (1), leur cappitaine-général; mais 
» cesera pour les faire casser ; ilz ne vallent pas 
» putains. » Le truchement leur dist le propos, 
et incontinent commenceérent ung bruit mer- 
veilleux; mais le bon Chevalier fist sonner a 
Pestandart, et assembla ses gens-d’armes et ad- 
venturiers : de fagon que, s’ilz eussent fait sem- 
blant de rien, estoit délibéré de les mettre en 
pieces. Ilz s’appaiserent petit a petit, et s’en vin- 
drent au camp devant Pampelune, en troppe 
comme les autres. Ii fault faire ici ung petit dis- 
cours pour rire. 

Quant le bon Chevalier fut arrivé, eut grant 
chere du roy de Navarre, du seigneur de La 
Palice , du duc de Suffoc, et de tous les cappi- 
taines , ausquelz il conta Ja manieére de faire des 
Jansquenetz, dont il y eut assez ris. Le soir il 
donna a soupper a tout plain de cappitaines, et 
entre autres y estoit le duc de Sulfoe, cappi- 
taine-genérai de tous les lansquenetz qui estoient 
au camp, dont il y avoit six ou sept mille. 

Ainsi qu’ils achevoient de souper , va arriver 
ung lansquenet, qui avoit assez bien beu, et 
quant il entra ne scavoit qu'il devoit dire , sinon 


(1) Il était de la maison de La Pole. Proscrit en An- 
gleterre, il servait dans Ices armées du roi de France. 


Henri VIED ayait donné Je titre de duc de Suffolk a | 

qu’il cherchoit le cappitaine Bayart pour le tuer, 
pource qu'il ne leur vouloit point faire bailler 
d’argent. Il parloit quelque peu de francois, et 
assez mauvais. Le cappitaine Pierrepont |'en- 
tendit, qui dist au bon Chevalier, en ryant: 
« Monseigneur , vécy ung lansquenet qui vous 
» cherche pour vous tuer. » C’estoit la plus 
joyeuse et récreative personne qu’on eust sceu 
trouver. Si se leva de table, l’espée au poing , et 
s’adressa au lansquenet, en luy disant: « Esse 
» vous qui voulez tuer le cappitaine Bayart? Le 
» vecy , deffendez-vous. » Le povre lansquenet, 
quelque yvre qu'il feust, eut belle paour, et 
respondit en assez mauvais langaige : « Ce n’est 
» pas moi qui veulx tuer le cappitaine Bayart 
» tout seul, mais ce sont tous les lansquenetz. 
» —- Ha!sur mon ame, dist le bon Chevalier, 
» qui pasmoit de rire, je le quicte, et ne suis 
» point délibéré, moy seul , de combattre sept 
« mille lansquenetz : appoinctement , compai- 
» enon, pour l’amour de Dieu. » Toute la com- 
paignie se prinst si trés-fort 4 rire du propos, 
que merveilles. Et fut assis 4 table le lansquenet, 
viz & viz du bon Chevalier , qui le fist achever 
d’abiller , comme il estoit commence : de sorte 
que , avant qu’il partist de la, promist que, tant 
qu’il vivroit , deffendroit le cappitaine Bayart 
envers et contre tous, et jura qu'il estoit homme 
de bien, et qui avoit bon vin. Le roy de Na- 
varre et le seigneur de La Palisse le sceurent le 
soir , qui en rirent comme les autres. 

Le lendemain de l’arrivée du bon Chevalier, 
commenca I’artillerie a tirer contre la ville de 
Pampelune, qui fut batue assez bien , et y vou- 
Jut-on donner |’assault , qui fut essayé; mais si 
bien se deffendirent ceulx de dedans, qu’on la 
laissa Jd, et y eurent les I'rancois grosse perte. 
Dedans estoit ce gentil chevalier espaignol que 
lon nommoit l’alceado de las Donzelles (2). 

Ce fut ung vovage assez malheureux ; car les 
Francois, a leur entrée en Navarre , gastérent 
et dissiperent tous les biens, rompirent les mou- 
lins, et firent beaucoup d’autres choses; dont 
ilz eurent depuis grande indigence, ear la fa- 
mine y fut si grosse, que plusieurs gens en mou- 
rurent; et si n’y cut jamais en armée si grande 
nécessité de souliers , car une meschante paire 
pour ung lacayz coustoit ung escu. Brief, tous 
ces malheurs assemblez, et aussi que le duc de 
Nagére estoit arrivé au Pont-de-La-Royne, pres 
de Pampelune, avecques ung secours de huyt 
ou dix mille hommes, fut le roy de Navarre 


Charles Brandon , son favori, qui depuis épousa la sour 
de son maitre, veuye de Louis XII. 
(2) Didago Fernandez, de Cordoue. 

conseillé , par le seigneur de La Palice et tous 
les cappitaines, de se retirer Jusques a une autre 
saison. Si fut levé le siége, en plein jour, de de- 
vant Pampelune , et l'artillerie mise a chemin ; 
mais peu de journées fut conduicte , car les 
montaignes par ou elle devoit passer estoient 
trop estranges. Si furent contrainctz les Fran- 
cois, aprés que, a force de gens et d’argent, 
’eurent menée trois journées , la laisser au pied 
d’une montaigne, ou ilz larompirent , au moins 
la misrent en sorte que leurs ennemys ne sen 
feussent sceu ayder. 

Il fault entendre que , au repasser des mon- 
taignes Pirénées, y eut de grandes povretez, 
par le deffault des vivres; et si n’estoit heure 
au jour qu’il n’y eust alarme chault et aspre. Le 
duc de Suffoc , dit La Blanche Roze , cappitaine- 
général des Jansquenctz, y estoit, qui grande 
et parfaicte amytié avoit avecques Je bon Che- 
valier. Ung jour qu'il avoit tant travaillé que 
plus n’en povoit, car toute ceste journée n’avoit 
beu ne mangé , ainsi qu’on se vouloit retirer 
d’une escarmouche , sur le soir bien tard , vint 
trouver icelluy bon Chevalier , auquel il dist : 
« Cappitaine Bayart, mon amy,je meurs de faim; 
» je vous prie donnez-moy aujourd’huy a souper; 
» car mes gens m’ont dit qu’il n’y a riens 4 mon 
» logis. » Le bon Chevalier, qui ne s’estonna 
jamais de riens, respondit : « Ouy vrayement, 
» Monseigneur, et si serez bien traicté. » Puis 
devant luy appella son maistre d‘hostel , auquel 
il dist: « Monseigneur de Mylieu , allez devant 
» faire haster le soupper; et que nous soyons 
» ayses comme dedans Paris. » De laquelle pa- 
rolle le duc de Suffoc rist un quart d’heure; car 
desja y avoit deux jours qu’ilz ne mangeoient 
que pain de milet. 

Bien vous asseure que, sans perdre gens que 
de famyne, les Francois firent une aussi belle 


retraicte que gens de guerre firent oncques : et — 


sur tous y acquist ung merveilleux honneur le 
bon Chevalier , qui tousjours demoura sur la 
queue, tant que le dangier faust passé; car vou- 
lentiers uy a-l’on tousjours fait cest honneur aux 
affaires , qu’en allant a tousjours esté mis des 
premiers, et aux retraictes des derniers. 

Bien joyeulx furent les Francois, quant , par 
leurs journées , eurent gaigné Bayonne; car ilz 
mangerent a Jeur aise: mais plusieurs gens de 
pied , qui estoient affamez , mangeérent tant qu'il 
en mourut tout plain. Ce fut un assez fascheux 
voyage. 

En ceste année mourut le pape Julles, ce bon 


(1) Francois de Téligny. Hl fut l'aieu!l de Charles de 
Téligny, qui épousa la fille du famcox amiral de Co- 

Francois; et fut esleu en son lieu le cardinal 
de Médicis , pape Léon nommé. 

Il vint aussi en la coste de Bretaigne quelque 
armée des Angloys, qui ne firent pas grant 
chose. Ung jour entre Jes autres , ung gros na- 
vire d’Angleterre, dicte la Régente , et une nef 
de la royne de France , duchesse de Bretaigne , 
nommeée la Cordeliére , se trouvérent et s’accro- 
chérent pour combatre. Durant le combat , quel- 
cun gecta du feu dedans l’une des nefz; mais 
finablement furent toutes deux bruslées. Les An- 
glois v firent grosse et lourde perte ; car sur la- 
dicte Régente y avoit gros nombre de gentilz- 
hommes quy moururent, sans leur estre possi- 
ble trouver moyen d’eschapper. 


CPaK 
CHAPITRE LVII. 


Comment le roy Henry d’Angleterre descen- 
dit en France, et comment il mist le siége 
devant Thérouenne. D’une bataille dicte la 
journée des Esperons, ou le bon Chevalier 
fist merveilles d’armes, et gros service en 
France. 


En lan 1513, vers le commencement, /e roy 
de France renvoya une armée en Ytalie , soubz 
la charge de La Trimoille. Ja avoit esté faict 
Vappoinctement entre le roy de France et les 
Véniciens , qui y portoient faveur : toutesfois 
Je cas alla assez mal pour les Francois; car ilz 
perdirent une journée contre les Suysses; et y 
furent lesenfans de messire Robert de La Mar- 
che, qui avoient charge de lansquenetz , quasi 
laissez pour mors; et les alla quérir leur pére 


-dedans ung fossé. Si convint encores aux Fran- 


coys habandonner la Lombardie pour ceste 
année. 

A leur retour fut adverty le roy de France 
comment Henry , roy d’Angleterre, alyé de 
l’empereur Maximilian , estoit descendu a Ca- 
lays, avecques grosse puissance , pour entrer 
en son pays de Picardie; ouquel , pour y résis- 
ter , envoya incontinent grosse puissance, et fist 
son lieutenant-général le seigneur de Pyennes , 
gouverneur oudit pays. 

Les Angloys entrez qu’ilz feussent en la cams 
paigne , de pleine arrivée, allérent planter le 
siége devant la ville de Théroenne , qui estoit 
bonne et forte, ou, pour icelle garder , estoient 
commis deux trés-hardiz et gaillars gentilz-hom-. 
mes: lung, le seigneur de Théligny (1), sé- 


ligny, ct qui périt avec son brau-pére, au massacre «do 
la Saint-Barthélemy. 

neschal du Rouergue, cappitaine saige et as- 
seuré, et ung autre du pays mesmes, appellé le 
seigneur de Pontdormy , avecques leurs com- 
paignies , quelques aventuriers francoys, avec- 
ques aucuns lansquenetz soubz la charge d’ung 
cappitaine Brandec. Ilz estoient tous gens de 
guerre , et pour bien garder la ville longuement 
silz eussent eu vivres; mais ordinairement en 
France ne se font pas voulentiers les provisions 
de saison ne de raison. Le siége assis par les An- 
glois devant ladicte ville de Théroenne , com- 
mencerent 4 la canonner. Encoresn’y estoit pas 
la personne du roy d’Angleterre , ains pour ses 
lieutenans y estoient le duc de Suffoc , messire 
Charles Brandon , et le cappitaine Talbot ; mais 
peu de jours apres y arriva, qui ne fut pas sans 
avoir une grosse frayeur entre Calays et son 
siege de Théroenne, auprés d’ung village dit 
Tournehan ; car bien cuyda la estre combatu par 
les Francois, qui estoient en nombre de douze 
cens hommes-d’armes , tous bien délibérez. Mais 
avecques eulx n’avoient pour l’heure nulz de 
leurs gens de pied, qui leur fut gros malheur ; 
et luy par le contraire n’avoit nulz gens de che- 
val , mais environ douze mille hommes de pied , 
duquel nombre estoient quatre mille lansque- 
netz. Si s’approchérent les deux armées, a une 
portée de canon l'une de l'autre. Quoy voyant 
par le roy d’Angleterre , eut paour d’estre trahy : 
si descendit & pied, et se mist au meillieu des 
lansquenetz. Les Francoys vouloient donner de- 
dans; et mesmement le bon Chevalier, qui dist 
au Seigneur de Piennes plusieurs fois: « Mon- 
» Seigueur, chargeons-les; il ne nous en peult 
» advenir dommage , si non bien peu; car, sia 
» la premiére charge les ouvrons, ilz sont rom- 
» pus; s’ilz nous repoussent, nous nous retirerons 
» toujours ; ilzsont a pied et nous a cheval. » Quasi 
tous les Francois furent de ceste opinion; mais 
ledit seigneur de Piennes disoit : « Messeigneurs, 
» jay charge, sur ma vie, du Roy nostre maistre, 
» de ne riens hazarder, mais seulement garder 
» son pays. Faictes ce qu’il vous plaira : mais, de 
» ma part, je ne m’y consentiray point. » Ainsi 
demoura ceste chose, et passa le roy d’Angleterre 
et sa bende au nez des Francois. 

Le bon Chevalier, qui envys eust laissé deé- 
partir la chose en ceste sorte, va donner sur la 
queue avecques sa compaignie ; et les fist ser- 
rer si bien, qu'il leur convint habandonner 
une piece d’artillerie , dicte Sainct-Jehan ; 
et en avoit le roy d’Angleterre encores unze 
autres de ceste facon, et les appelloit ses 
douze apostres. Ceste piece fut gaignée, ct 
amence au camp des Francois. Quant le roy 
d’Angleterre fut arrivé au siége de Théroenne , 

avecques ses gens, ne fault pas demander s’il y 
eut joie démenée, car il estoit gaillart prince, et 
assez libéral; trois ou quatre jours aprés, arriva 
l’empereur Maximilian avecques quelque nom- 
bre de Hennuyers et Bourguignons. Si se firent 
les princes grant chére l’ung a l’autre. Apres ce, 
furent faictes les approuches devant la ville , et 
icelle canonnée furieusement. Ceulx de dedans 
respondoient de mesmes, et faisoient leurs ram- 
pars au mieulx qu’ils povoient ; mais sans doubte 
ils avoient nécessité de vivres. 

Le roy de France estoit marché jusques a 
Amyens , lequel mandoit tous les jours 4 son 
lieutenant-général, Je seigneur de Piennes, que, 
& quelque péril que ce feust , on advitaillast The- 
roenne. Cela ne se povoit faire sans grant ha- 
zart, car elle estoit tout enclose d’ennemys. Tou- 
tesfois, pour complaire au maistre , fut conclud 
qu’on yroit avecques toute la gendarmerie dres- 
ser ung alarme au camp; et ce pendant que 
quelques ungs ordonnez & porter des lartz pour 
mettre dans la ville , les yroient gecter dedans 
les fossez, et que aprés ceulx de la garnison les. 
retireroient assez. Si fut pris le jour d’exécuter 
ceste entreprinse , dont le roy d’Angleterre et 
l’Empereur furent advertis , comme povez en- 
tendre, par quelques espies , dont assez s’en 
trouve parmy les armées; et y en avoit alors de 
doubles qui faignoient estre bons Francois , et 
ilz estoient du contraire party. Le jour ainsi or- 
donné, d’aller advitailler la ville de Théroenne, 
monterent, les cappitaines du roy de France, a 
cheval, avecques leurs gens-d’armes. Des le 
poinct du jour, leroy d'Angleterre , qui scavoit 
ceste entreprinse, avoit faict mectre au hault 
d’ung tertre dix ou douze mille archiers anglois, 
quatre ou cing mille lansquenetz , avecques 
huyt ou dix piéces d’artillerie , affin que, quant 
les Francois seroient passez oultre, ils descen- 
dissent et leur couppassent chemin; et par le de- 
vant , avoit ordonné tous gens de cheval, tant 
Anglois , Bourguignons que Hennuyers , pour 
les assaillir. Il fault entendre une chose , que 
peu de gens ont sceue, et qui ont donne blasme 
de ceste journée aux gentilz-hommes de France, 
a grant tort. C’est que tous les cappitaines fran- 
cois déclarérent a leurs gens-d’armes que ceste 
course quilz faisoient estoit seulement pour re- 
freschirceulx de Théroenne,et qu'ilz ne vouloient 
aucunement combatre ; de sorte que, s‘ilz ren- 
controicnt les ennemys en grosse troppe , ilz 
vouloient quilz retournassent au pas; et s‘ilz 
estoient pressez , du pas au trot et du_ trot 
au galop ; ear ilz ne vouloient riens hazarder. 

Or commencerent 4 marcher les Francois, ct 
approchérent la ville de Theroenne dune lieve 

prés et plus , of commenca |’esecarmouche forte 
et rudde; et tres-bien fist son devoir la gendar- 
merie francoise, jusques a ce qu’ilz vont veoir 
sur le coustau ceste grosse troppe de gens de 
pied en deux bandes qui estoient marchez plus 
avant qu'ilz n’estoient , et vouloient des- 
cendre pour les enclorre. Quoy voyant, fut la 
retraicte sonnée par les trompettes des Francois. 
Les gens-d’armes, qui avoient leur lecon deleurs 
cappitaines, se misrent le grant pas au retour. 
Iiz furent pressez, et allérent le trot , et puis 
au grant galop : tellement que les premiers se 
vindrent gecter sur le seigneur de La Palice , 
qui estoit en la bataille avec le duc de Longue- 
ville, en si grande fureur , qu'ilz misrent tout 
en désordre. Les chassans, qui trés-bien pour- 
suyvoient de leur pointe, voyant si povre con- 
duyte , pousserent toujours oultre , tellement 
quils tirent du tout tourner le doz aux Fran- 
cois. Le seigneur de La Palice et plusieurs au- 
tres y firent plus que leur debvoir, et crioient a 
haulte voix : Zourne, homme-d’armes ; tourne, 
ce n’est riens. Mais cela ne servoit deriens, ains 
chascun taschoit de venir gaigner leur camp , ou 
estoit demourée l’artillerie et les gens de pied. 
ence grant désordre fut prins prisonnier le duc 
de Longueville, et plusieurs autres, comme le 
seigneur de La Palice, mais il eschappa des mains 
de ceulx qui l’avoient pris. 

Le bon Chevalier sans paour et sans reprou- 
che se retiroit a grant regret , et tousjours tour- 
noit sur ses ennemys , Menu et souvent , avec- 
quatorze ou quinze hommes-d’armes qui estoient 
demourez auprés de luy. Si vint en se retirant 
a trouver ung petit pont ou il ne povoit passer 
que deux hommes a cheval de fronc ; et y avoit 
ung gros fossé plein d’eaue , qui venoit plus de 
demye-lieue loing, et alloit & bien demy-quart de 
lieve plus basfaire mouldre ung moulin. Quant il 
fut sur ce pont, il dist a ceulx qui estoient 
avecques luy : « Messeigneurs, arrestons-nous 
» icy, car d’une heure noz ennemys ne gaigne- 
» ront ce pont sur nous. » Et puis il appela ung 
de ses archiers, auquel il dist: « Allez viste- 
» ment a nostre camp , et dictes & monseigneur 
» de La Palice que j’ay arresté les ennemys sur 
» le cul , pour moins d’icy & une demye-heure, 
» et que, ce pendant, il face chascun mettre en 
» bataille , et qu’on ne s’espouvente point , ains 
» qu’il me semble qu’il doit tout bellement mar- 
» cher enca; car si les gens ainsi desroyez 
» poussoient jusques-la , ilz se trouveroient def- 
» faictz. » L’archer va droit au camp, et laissa 
le bon Chevalier avecques si peu de gens qu'il 
avoit , gardant ce petit pont , ou il fist d’armes 
le possible. Les Bourguignons et Hennuyers v 

vindrent : mais la convint-il combatre; car bon- 
nement ne povoient passer a leur aise; et lar- 
rest qu'ilz tirent la donna loysir aux Francois 
qui estoient retournez en leur camp, d’eulx met- 
tre en ordre et en deffense, si besoing en eustesté. 

Quant les Bourguignons veirent que si peu de 
gens faisoient barbe, commencerent a crier qu’on 
fist venir des archiers a diligence, et aucuns 
d’eulx les allérent haster. Ce pendant plus de 
deux cens chevaulx chevaucherent le long de ce 
ruysseau , et allérent trouver le moulin ow ilz 
passérent. Ainsi fut encloz le bon Chevalier de 
deux costez ; lequel dist A ses gens : « Messei- 
» gneurs , rendons-nous 4 ces gentilz-hommes ; 
» Car nostre prouesse ne nous serviroit de riens ; 
» noz chevaulx sont recreuz ; ilz sont dix con- 
» tre ung. Noz gens sont a trois lieues d’icy; et 
» si nous attendons encores ung peu, et les ar- 
» chiers anglois arrivent, ilz nous mettront en 
» piéces. » Sur ces parolles, vont arriver ces 
Bourguignons et Hennuyers , crians: Bourgon- 
gne! Bourgongne! et firent grosse envahye sur 
les Francois , qui, pour n’avoir moyen d’eulx 
plus deffendre, se randoient lung ca et l’autre 
la, aux plus apparens. Et ainsi que chascun tas- 
choit a prendre son prisonnier , le bon Chevalier 
va adviser ung gentil-homme bien en ordre soubz 
de petitz arbres, Jequel pour la grande et ex- 
tréme chaleur qu’il avoit, de facon qu’il n’en 
povoit plus , avoit osté son armet, et estoit tel- 
lement affligé et travaillé , qu’il ne se daignoit 
amuser aux prisonniers. Si picqua son cheval 
droit a luy l'espée au poing, qu’il Juy vient met- 
tre sur la gorge, en luy disant : Rends-toy , 
homme-d’armes ou tu es mort! Quifut bien es- 
bahy ? ce fat le gentil-homme; car il pensoit 
bien que tout feust prinst. Toutesfois i! cut 
paour de mourir, et dist: « Je me rends donc- 
» ques , puis que prins suis en ceste sorte. Qui 
» estes vous? — Je suis , dist le bon Chevalier, 
» le cappitaine Bayart , qui me rends a vous , 
» et tenez mon espée, vous supliant que vostre 
» plaisir soit moy emmener avecques vous ; 
» mais une courtoysie me ferez, si nous trou- 
» vons des Anglois en chemin qui nous voulsis- 
» sent tuer, vous me la rendrez. » Ce que le gen- 
til-homme luy promist, et le luy tint; car , en 
tirant au camp , convinst & tous deux jouer des 
cousteaulx contre aucuns Anglois, qui vou- 
loient tuer les prisonniers , ou ilz ne gaignérent 
riens. 

Or fut lebon Chevalier mené au camp du roy 
d’Angleterre, en la tente de ce gentil-homme, 
qui luy fist trés-bonne chére, pour trois ou qua- 
tre jours. Au cinquiesme , le bon Chevalier luy 
dist: « Mon gentil-homme, je vouldrois bien 

» que me voulsissiez faire mener seurement au 
» camp du Roy mou maistre, car il m’ennuie 
» desja icy. — Comment? dist l'autre, encores 
» n’avons-nous point advise de vostre rancon. 
» — De ma rancon, dist le bon Chevalier, mais 
a moy de la vostre, car vous estes mon pri- 
» sonnier; et si, depuis que j’euz vostre foy , 
» me suis rendu a vous, ce a esté pour me sau- 
» ver Ja vie, et non autrement. » Qui fut bien 
estonné? ce fut le gentil-homme; car encores 
luy dist plus le bon Chevalier, ce fut: « Mon 
» gentil-homme, ou ne me tiendrez promesse , 
» je suis asseuré qu’en quelque sorte que ce soit, 
» j’eschapperay; mais erdyez apres que j'auray 
» le combat a vous. » Ce gentil-homme ne sca- 
voit que respondre , car il avoit assez ouy parler 
du cappitaine Bayart, et de combat n’en vouloit 
point. Toutesfois i] estoit a sez courtoys cheva- 
lier, et enfin dist : « Monseigneur de Bayart , je 
» ne vous veulx faire que la raison; j’en croy- 
» ray les cappitaines. » 

Il fault entendre qu’on ne sceut si bien céler 
le bon Chevalier, qu'il ne feust sceu parmy le 
camp; etsembloit advis, 2 ouyr parler les enne- 
mys , qu’ilz eussent gaigné une bataille. L’Em- 
pereur l’envoya quérir , et fut mené a son logis, 
qui luy fist une grande et merveilleuse chere, en 
luy disant: « Cappitaine Bayart , mon amy, j’ay 
» trés-grant joye de vous veoir. Que pleust a 
» Dieu que j‘eusse beaucoup de telz hommes que 
» vous; je croy que, avant qu'il feust gueres de 
» temps, je me scaurois bien venger des bons 
» tours que le Roy vostre maisire et les Francois 
» m’ont faiz par le passé. » Encores luy dist-il 
en riant : «Ji mesemble, monseigneur de Bayart, 
» que autresfois avons este a la guerre ensem- 
» ble; et m’est advis qu’on disoit en ce temps-la 
» que Bayart ne fuyoit jamais. » A quoy le bon 
Chevalier respondit: « Sire, si jfeusse fuy , je ne 
» feusse pas icy. » 

En ces entrefaictes arriva le roy d’Angleterre, 
a qui fist congnoistre le bon Chevalier , qui luy 
{ist fort bonne chére; et il luy fist la revérence, 
comme a tel prince appartenoit. Si commence- 
rent a parler de ceste retraicte; ct disoit le roy 
d’Angleterre que jamais n’avoit veu gens si bien 
fuyr , et si en gros nombre que les Francois, qui 
n'estoient chassez que de quatre a cing cens che- 
vaulx ; et en parloient en assez povre facon 
’Empereur et luy. « Sur mon ame, dist le bon 
» Chevalier , la gendarmerie de France n’en 
« doit aucunement estre blasmée; car ilz avoient 
» exprés commandement de leurs cappitaines , 
» de ne combatre point, parce qu’on se doub- 
» toit bien , si veniez au combat, ameneriez 
» toute vostre puissance, comme avez fait, et 

» nous n‘avions ne gens de pied, ny artillerie; 
» et ja scavez, haulx et puissans seigneurs, que 
» la noblesse de France est renommeée par tout 
» le monde. Je ne dis pas que je doive estre du 
» nombre.-— Vrayement, dist le roy d’Angle- 
» terre, monseigneur de Bayart, si tous estoient 
» voz semblables, le siége que jay mis devant 
» ceste ville me seroit bientost levé. Mais, quoy 
» que ce soit, vous estes prisonnier. — Sire, 
» dist le bon Chevalier , je ne le confesse pas, 
» eten vouldrois bien croirel'Empereur et vous.» 
La present estoit le gentil-homme qui Favoit 
amené, et a qui il s’estoit rendu, depuis qu'il 
avoit eu sa foy. Si compta tout le faict , ainsi 
que cy -dessus est récité : & quoy le gentil-homme 
ne contredit en riens , ains dist: « Il est vray 
» ainsi que le seizneur de Bayart le compte. » 

L’Empereur et le roy d’Angleterre se regar- 
dérent l’ung l’autre ; puis commenca a parler 
l'Empereur, et dist que, ason oppinion, le cappi- 
taine Bayart n‘estoit point prisonnier, mais plus- 
tost le seroit le gentil-homme de luy. Toutesfois, 
pour la courtoysie qu'il luy avoit faicte, demou- 
rérent quictes lung envers l’autre de leur fov, 
et le bon Chevalier s’en pourroit aller, quant bon 
sembleroit au roy dAngleterre ; lequel dist qu'il 
estoit bien de son oppinion, et que , sil vouloit 
demourer six sepmaines sur sa foy , sans porter 
armes, que aprés luy donnoit congé de s’en re- 
tourner , et que, ce pendant, il allast veoir les 
villes de Flandres. De ceste gracieuseté remer- 
cia le bon Chevalier trés-humblement !’Empe- 
reur et le roy d’Angleterre; et puis s‘en alla 
esbatre par le pays , jusques au jour qu'il avoit 
promis. Le roy d’Angleterre , durant ce temps, 
le fist praticquer pour estre a son service, luy 
faisant présenter beaucoup de biens ; mais il 
perdit sa peine , car son cueur estoit du tout 
francois. 

Or fault entendre une chose , que, combien 
que le bon Chevaller n’eust pas de grans biens, 
homme son pareil ne s'est trouve de son temps 
qui ait tenu meilleure maison que luy ; et tant 
qu’il fut és pays de 'Empereur , le tint opulen- 
tement aux Hennuyers et Bourgongnons; et, 
néantmoins que le vin y soit fort cher, si ne leur 
falloit-il riens quant ilz s‘alloient coucher: et 
fut tel jour qu'il despendit vingt escus en vin. 
Plusieurs eussent bien voulu qu'il n’en feust ja- 
mais party ; toutesfois il s’en retourna en France, 
quant il eut achevé son terme, et fut conduit et 
tres-bien acompaigné jusques a trois lieues des 
pays de son maistre. 

Quelques jours demourerent I'Empereur et le 
rov d Angleterre devant Theroenne , qui enfin 
se rendit , par faulte de vivres. Et fut la com- 

position que les cappitaines et gens de guerre 
sortiroient, vies et bagues sauves, et que mal 
ne seroit fait aux habitans de la ville, ne icelle 
desmolie. Ce qu'on promist aux gens de guerre 
fut bien tenu , mais non pas a ceulx de la ville; 
car le roy d’Angleterre fist abatre les murailles, 
et mettre le feu en plusieurs lieux, qui fut grosse 
pitié. Toutesfois depuis les Francois la remis- 
rent en bonne ordre, et plus forte que jamais. 

De ia levérent leur siége 'Empereur et le roy 
d’Angleterre, et l’allérent planter devant la ville 
de Tournay , qui se feust assez deffendue, si les 
habitans eussent voulu accepter le secours des 
Francois qu’on leur vouloit bailler ; mais ilz di- 
rent qu ‘ilz se deffendroient bien d’eulx-mesmes; 
dont mal leur en print, car leur ville fut prinse 
et mise es mains du roy d’Angleterre, qui la 
fortiffia a merveilles. 

L’yver estoit desja avancé , parquoy fut l’ar- 
mée rompue ; et se retira le roy d’Angleterre en 
son royaulme , et l’Empereur en Almaigne. Pa- 
reillement le camp du roy de France se deffist ; 
et se logea-l’on par les garnisons , sur les fron- 
tiéres de Picardie. 

Ii fault scavoir une chose, qui est digne d’estre 
mis par ezcript. C’est que, durant lecamp du 
roy d’Angieterre et de I'Empereur, en Picar- 
die , les Suysses , ennemys pour lors du roy de 
France , le seigneur de Vergy et plusieurs lans- 
quenetz, en nombre de bien trente mille hommes 
de guerre, descendirent en Bourgongne, ou gou- 
verneur estoit le vertueux seigneur de La Tri- 
moille , qui pour ’heure estoit au pavs. Et, pour 
n‘avoir puissance a les combatre aux champs, 
fut contrainct se retirer dedans Dyjon , devant 
laquelle ville il espéroit arrester ceste grosse 
armee, qui peu aprés y vint mettre le siége en 
deux lieux, et, icelluy assis, la canonnérent fu- 
rieusement. Le bon seigneur de La Trimoille 
faisoit son devoir, en ce qui estoit possible, et 
luy-mesmes jour et nuyt estoit aux rampars. 

Mais quand i} veit les berches faictes, et si 
mai garny de gens de guerre qu’il estoit , cong- 
neut a l’ceil que fa ville s’en alloit perdue, et 
par conséquent le royaulme de France en gros 
dangier (car si Dyjon eust esté prins, ils feus- 
sent allez jusques a Paris); si fist secretement 
traicter avecques les Suysses, et leur fist faire 
plusieurs belles remonstrances , des biens et 
honneurs qu’ilz avoient receuz de la maison de 
France, et qu'il espéroit qu’en brief seroient en- 
cores amys plus que jamais; et que, quant ilz 
entendroient bien leurs affaires, la ruyne de la 
maison de France estoit a leur grant désavan- 
tage. Ils entendirent 4 ces propos, et encores, 
sur sauf-conduit , furent d’accord qu’il aflast 

parler a eulx : ce qu'il fist, et si bien les mena, 
et de si belles parolles, aussi moyennant cer- 
taine grosse somme de deniers qu'il leur promist 
(pour seureté de laquelle leur bailla pour hos- 
taiges son nepveu le seigneur de Maiziéres, le 
seigneur de Rochefort, fils du chancelier de 
France, et plusieurs bourgeois de la ville), 
qu’ilz s’en retournérent. De ceste composition 
fut blasmé ledit seigneur de La Trimoille de 
plusieurs; mais ce fut d grand tort, car jamais 
homme ne fist si grant service en France pour 
ung jour, que quand il fist retourner les Suysses 
de devant Dyjon; et depuis I’a-on bien congneu 
en plusieurs maniéres, 

Le bon roy Loys douziesme, en ceste année 
1513, eut de terribles affaires, et ses alliez 
aussi, dont Pung des plus apparens estoit le roy 
d’Escosse (1), qui en une bataille, cuydant en- 
trer en Angleterre, fut deffaict par le duc de 
Norfort, lieutenant du roy d’Angleterre , et luy- 
mesmes y fut tué. Or, quelque chose qu'il y 
eust, le roy de France estoit tant aymé de ses 
subjectz , que, a leur requeste , Dieu luy ayda: 
et, combien que la pluspart des princes d’Eu- 
rope eussent juré sa ruyne, et mesmement tous 
ses voisins, garda trés-bien son royaulme. Du 
partement de Picardie s’en retourna, par ses 
petites journées , en sa ville de Bloys, qu’il ay- 
moit fort, parce qu’il y avoit prins sa naissance ; 
mais guere n’y séjourna que ung grant et irré- 
parable malheur luy advinst, comme vous orrez. 

CHAPITRE LVIII. 


Du trespas de la magnanyime et vertucuse 
princesse Anne, royne de France et du- 
chesse de Bretaigne. Du mariage du roy 
Loys dousiesme avecques Marie d’Angle- 
terre ; et de la mort dudit roy Loys. 


Le bon roy de France , Loys douziesme, apres 
avoir passé toutes ses fortunes en ceste année 
1513, et qu'il eut fait asseoir ses garnisons en 
Picardie, s’en retourna en sa ville de Bloys, ou 
il se vouloit resjouyr quelque peu ; mais le plai- 
sir qu'il y pensoit prendre luy tourna en grande 
douleur et tristesse ; car, environ le commence- 
ment de janvier, sa bonne compaigne et espouse, 
Anne, royne de France et duchesse de Bretai- 
gne, tumba malade fort griefvement ; car, quel- 
ques médicins que le Roy son mary ny elle eus- 
sent pour luy ayder a recouvrer santé, en moins 
de huyt jours rendit I’ame a Dieu; qui fut dom- 


(1) Jacques IV, aleu) de Marie Stuart. 

maige nompareil pour le royaulme de France, et 
dueil perpétuel pour les Bretons. La noblesse 
des deux pays y fist perte inestimable ; car de 
plus magnanyme , plus vertueuse, plus sage , 
plus libéralle, ne plus accomplie princesse n’a- 
voit porté couronne en France, depuis qu'il y a 
eu tiltre de royne. 

Les Frangois et Bretons ne plaignirent pas 
seullement son trespas, mais és Almaignes, Es- 
paignes, Angleterre, Escosse, et en tout le reste 
de l’Europe, fut plaincte et plorée. Le Roy son 
mary ne donnoit pas les grands sommes de de- 
niers, de paour de fouller son peuple, mais 
ceste bonne dame y Satisfaisoit ; et y avoit peu 
de gens de vertus en ses pays, 4 qui une fois en 
sa vie n’eust fait quelque présent. Pas n’avoit 
trente et huyt ans acomplis, la gentille prin- 
cesse, quand cruelle mort en fist si grant dom- 
mage A toute noblesse ; et qui vouldroit ses ver- 
tus et sa vie décripre, comme elle a meérité, il 
fauldroit que Dieu fist ressusciter Cicéro , pour 
le latin, et maistre Jehan de Meung, pour le 
francois , car les modernes n’y scauroient at- 
taindre. 

De ce tant lamentable et tres-piteux trespas 
en fut le bon roy Loys si affligé, que huyt jours 
durant ne faisoit que larmoyer, souhaitant a 
toute heure que le plaisir de Nostre-Seigneur 
feust luy aller tenir compaignie. Tout le recon- 
fort qui luy demoura , c’estoit que de luy et de 
la bonne trespassée estoient demourées deux 
bonnes et belles princesses , Claude, et Rence, 
qui avoit environ trois ans. Elle fut menee a 
Sainct-Denys, et la enterrée, et luy fut fait son 
service, tant audit Bloys que audit licu de Sainct- 
Denys, autant sollempnel qu'il fut possible. Plus 
de trois moys entiers, par tout le royaulme de 
France, et par la duché de Bretaigne , n’eust-on 
oui parler d’autre chose que de ce lacrymable 
trespas ; et croy certainement qu il en souvient 
encores a plusicurs, car les grans dons, Je doulx 
recueil, et gracieulx parler qu'elle faisoit & chas- 
eun, la rendront immortelle. 

Environ le moys de may aprés , qu’on disoit 
1514, espousa monseigneur Francois, duc de 
Valois et d’Angolesme , prochain héritier de la 
couronne , madame Claude, aisnée fille de 
France et duchesse de Bretaigne, au lieu de 
Sainct-Germain-en-Laye. 

En Jadicte année, et environ le moys d’octo- 
bre , par le moyen du seigneur de Longueville, 
luy estant prisonnier, qui avoit traicté le ma- 
riage en Angleterre du roy Loys ct de madame 
Marie , seur audit roy d’Angleterre, fut icelle 
dame amenée a Abbeville, ot ledit seigneur 
lespousa. Il n’avoit pas grant besoing d’estre 

marié, pour beaucoup de raisons , et aussi n'en 
avoit-il pas grant vouloir ; mais, parce qu'il se 
voyoit en guerre de tous costez, qu’il n’eust peu 
soustenir sans grandement fouller son peuple, 
ressembla au pellican ; car, aprés que la royne 
Marie eut fait son entrée a Paris, qui fut fort 
triumphante, et que plusieurs joustes et tour- 
nois furent achevez, qui durérent plus de six 
sepmaines, le bon Roy qui , a cause de sa femme, 
avoit changé toute maniére de vivre (car, ou 
souloit disner A huyt heures, convenoit qu'il dis- 
nast 4 midy, ou il se souloit coucher a six heu- 
res du soir, souvent se couchoit 4 minuyt ), tamba 
malade a la fin du moys de décembre; de la- 
quelle maladie tout reméde humain ne le peult 
garantir qu'il ne rendist son ame a Dieu, le pre- 
mier de janvier ensuyvant, aprés la minuyet. 
Ce fut en son vivant ung bon prince, saige et, 
vertueux , qui maintint son peuple en paix, sans 
le fouller aucunement, fors que par contraincte. 
Il eut en son temps du bien et du mal beau- 
coup; parquoy il avoit ample congnoissance du 
monde. Plusieurs victoires obtint sur ses enne- 
mys; mais, sur la fin de ses jours , fortune luy 
tourna ung peu son effrayé visaige. Le bon 
prince fut plainct et ploré de tous ses subjectz, 
et non sans cause, car il les avoit tenuz en paix 
et en grande justice ; de facon que, aprés sa mort, 
et toutes louenges dictes de luy, fut appelé Pére 
du Peuple. Ce tiltre luy fut donné a bonne rai- 
son. Il n’avoit pas encores cinquante-six ans, 
quant il paya le tribut de nature. On le porta 
enterrer a Sainct-Denys, avecques ses bons pré- 
decesseurs , en grans pleurs et criz, et au grant 
regret de ses subjectz. 

Apres luy , succéda a la Couronne Francoys, 
premier de ce nom, en laage de vingt ans, beau 
prince autant qu'il en y eust point au monde, 
lequel avoit espousé madame Claude de France, 
fille aisnee du Roy son prédécesseur, et duchesse 
de Bretaigne. Jamais n’avoit esté veu roy en 
France de qui la noblesse s’esjouyst autant. Et 
fut mené sacrer a Reims (1), accompaigné de 
tous ses princes , gentilz-hommes et officiers, 
dont il y avoit si graud nombre que c’est quasi 
chose incroyable; et fault dire que les logis 
estoient pressez ; car il n'y avoit grant, moyen, 
ne petit , qu'ilz ne voulsissent estre de la feste. 


(1) Champier, qui assista au sacre de Francois Ie, 
remarque que cette cérémonie fut faite de nuit. 

CHAPITRE LIX. 


Comment le roy de France Frangoys, premier 
de ce nom, passa les monts ; et comment tl 
envoya devant le bon Chevalier sans paour 
et sans reprouche ; et de la prinse du set- 
gneur Prospre Coulonne, par sa subtilite. 


Aprés le sacre du roy Francois, premier de ce 
nom, et sa couronne prinse a Sainct-Denys, s’en 
revint faire son entrée a Paris, qui fut la plus 
gorgiase et triumphante qu’on ait jamais veu 
en France, car de princes, ducz, contes et gen- 
tilz-hommes en armes, y avoit plus de mille ou 
douze cens. L’entrée faicte, y eut plusieurs jous- 
tes et tournoiz en la rue Sainct-Anthoine , ou 
chascun fist le mieulx qu’il peut. Ledit seigneur 
s’y tint jusques aprés Pasques, ou, ce pendant, 
se traicta l’appoinctement de luy et de |’arche- 
duc , conte de Flandres , moyennant le mariage 
de luy et de madame Renée de France, belle- 
seur du Roy. Il y fut aussi fait d’aultres maria- 
ges: comme de madame Marie d’Angleterre , 
lors vefve du feu roy Loys douziesme, et douai- 
riere de France, avec le duc de Suffort, messire 
Charles Brandon, qui estoit fort aymé du roy 
d’Angleterre, son maistre; et du conte de Nansso 
a la seur du prince d’Orenge. Le duc de Bour- 
bon fut faict connestable de France ; et, environ 
le mois de may, partirent de Paris, en l’an 1515, 
et s’en vindrent, leurs belles petites journées , a 
Amboise, ow le gentil duc de Lorraine espousa 

_ la seur germaine dudit duc de Bourbon. 

Durant toutes ces choses, faisoit le roy de 
France secrétement préparer son voyage pour 
la cenqueste de sa duché de Milan; et peu a 
peu envoyoit son armée vers le Lyonnois et 
Daulphiné, ot desja estoit le bon Chevalier , 
lors son lieutenant au pays , ouquel il estoit au- 
tant aymé que s’il eust esté leur naturel sei- 
gneur. Or, comme par cy-devant avez entendu 
en plusieurs passaiges , tousjours en allant sur 
les ennemys estoit voulentiers le bon Chevalier 
mis devant, et au retourner derri¢re , comme 
encores il fut en ce voyage, car il fut envoyé 
avecques sa compaignie et trois ou quatre mille 
hommes de pied sur Jes confins du Daulphiné, 
et des terres du marquis de Saluces , lesquelles 
il avoit toutes perdues , excepté ung chasteau 
appellé Ravel , assez fort. Es places du marquis 
de Saluces y avoit gros nombre de Suysses en 
garnison , et mesmement y faisoit résidence le 
seigneur Prospre Coulonne, lors lieutenant-gé- 
néral du Pape, qui tenoit tout le pays en apa- 
tis , ct en faisoit ce qu’il vouloit ; fort bien estoit 

acompaigné, comme de trois cens hommes-d'ar- 
mes d’eslite, montez comme saint George , et si 
avoit quelques chevaulx-légiers. Le bon Cheva- 
lier secretement sentoit , par ses espies , ouquel 
lieu ce seigneur Prospre repairoit le plus sou- 
vent, et tant en enquist qu’il congneut a la vé- 
rité que, s’il avoit puissance pareille a la sienne, 
quant aux gens de cheval, il luy feroit une mau- 
vaise compaignie. Si en advertit le duc de Bour- 
bon , connestable de France , qui estoit a Brian- 
son, au Daulphiné, lequel le fist entendre au 
Roy , qui desja estoit 4 Grenoble , pour parache- 
ver son voyage ; et, selon la demande que fai- 
soit le bon Chevalier, furent soubdainement 
envoyez trois cappitaines triumphans avec leurs 
bendes , Jes seigneurs de La Palice , d’Ymber- 
court et d’Aubigny. Il estoit venu quelques 
bonnes nouveiles au bon Chevalier, parquoy, 
par ung lieu appellé Dronyez , descendit en la 
plaine du Piémont, dont fut adverty ce sei- 
gneur Prospre ; mais, par ce qu’il entendit quil 
n’avoit que sa compaignie , n’en fist pas grosse 
estime, et disoit souvent en son langaige : 
Questo Bayardo a passato gly monti, lo pren- 
dero come uno pipione in la gabia. De toutes 
ces paroles estoit bien adverty le bon Chevalier, 
et aussi estoit acerténé comment les bons cap- 
pitaines marchofent pour parachever |’entre- 
prise. 

Le seigneur de Moréte , de la maison du So- 
lier , et ung sien cousin Pymontois , s’en mes- 
lolent d’une grande ruse , et en faisoient trés- 
bien leur debvoir, de sorte que la chose fut con- 
clute que l’on yroit trouver le seigneur Prospre 
dedans Ia ville de Carmaignolle, en laquelle 
nuyt on entroit par Ie chasteau, ouquel on avoit 
intelligence , mais que les cappitaines francois 
feussent arrivez, qui ne séjournérent gueres. 
et se vindrent tous rendre en la plaine du Py- 
mont, en une petite ville, dicte Saveillan , en 
laquelle ils trouvérent le bon Chevalier , qui les 
receut au mieulx qu’il peut. Bien leur dist : 
« Messeigneurs , il ne nous fault pas reposer ici, 
car, si le seigneur Prospre scet vostre arri- 
vée, nostre entreprise s’en va rompue, car il 
se retirera, ou bien appellera les Suysses a 
son secours , dont il y a bon nombre a Pynerol 
et A Saluces. Je suis d’ad vis que nous facions 
bien repaistre noz chevaulx ceste nuyt, et 
puis, au point du jour, nous paracheverons 
nostre affaire. Il y a grosse eaue a passer, 
mais le seigneur de Morete , que vécy pre- 
sent, scet un gué ou il nous ménera sans dan- 

ier. » 
‘ainsi fut la chose conclute , et s’en alla chas- 


cun reposer ung petit, mais on regarda pre- 
38 


z 4 


=a 
~» 


sz 3: 4 z 3 4 4 s 


594 


mier siriens failloit aux chevaulx ; et , quant ce 
vint deux ou trois heures apres la mynuyt, tout 
homme monta a cheval sans grant bruyt. Le 
seigneur Prospre estoit dedans Carmaignolle , 
et avoit bien entendu , par ses espies, que les 
Francois estoient a la campaigne. Il ne s’ep 
effrayoit guéres, car pas ne cuydoit qu’il y eust 
autre compaignie en la plaine que celle du bon 
Chevalier , et n'estoit point délibéré de desloger 
de Carmaignolle , n’eust esté que le soir , dont 
ies Francois luy cuidoient trouver le matin, il 
eut des nouvelles pour se retirer & Pynerol, affin 
d’entendre aux affaires ; parce qu’on scavoit au 
vray que Jes Francois estoient aux passages. 
Si deslogea non pas trop matin, et se mist a 
chemin , trés-bien en ordre, pour s’en aller dis- 
ner & une petite villette, a sept ou huyt milles 
de la, appeliée Villefranche. 

Q@uant les Francois furent arrivez devant le 
chasteau de Carmaignolle , parlérent au Caste- 
lan , qui leur dist comment i] n’y avoit pas ung 
quart-d’heure que le seigneur Prospre et ses 
gens estoient deslogez; dont ilz furent si tres- 
marriz qu’on ne pourroit penser , et se misrent 
en conseil qu'ilz devoient faire. Les ungs vou- 
lojent aller aprés, autres faisoient des doubtes; 
mais, quant chascun eut parlé, le bon Cheva- 
lier dist: « Messeigneurs, puisque nous sommes 
» si avant, je suis d’advis que nous poursuy- 
» vons. Si nons les rencontrons a la campaigne, 
» ily aura beau butin, s’il ne nous en demoure 
» quelcun. — Par Dieu , dist le seigneur d’Ym- 
» bercourt , oncques homme he dist mieulx. » 
Les seigneurs de La Palice et d’Aubigny n‘al- 
lérent pas a l’encontre , et commencerent 4 mar- 
cher ; mais , devant, envoyérent en habit dissi- 
mulé le seigneur de Moreéte , pour entendre en 
quel estat seroient leurs ennemys. Si fist si 
bonne diligence qu’il sceut au vray que le sei- 
gneur Prospre et sa bende disnoient a Ville- 
franche. Iiz furent bien aises, et conclurent en 
leur affaire, qui fut tel: c’est que le seigneur 
d’Ymbercourt marcheroit devant avec cent ar- 
chiers, et , ung gect d’arc aprés , le suyvroit le 
bon Chevalier avec cent hommes-d’armes, et 
les seigneurs de La Palice et d’Aubigny yroient 
aprés avec tout le reste de leurs gens. Or enten- 
dez qu’il advint. 

Le seigneur Prospre avoit bonnes espies, et 
fut adverty , en allant a la messe dedans ceste 
petite ville de Villefranche, que les Francois es- 
toient aux champs en gros nombre ; il fist res- 
ponse , en son langage , qu’il scavoit bien qu’il 
n'y avoit que le cappitaine Bayart et sa bende , 
si les autres ne sont vollez par-dessus les mon- 
taignes. Ainsi qu'il retournoit de la messe, vin- 

drent encores d’autres espies, qui luy dirent : 
« Seigneur, je vous advertys que j‘ay laissé prés 
» dicy plus de mille chevaulx des Francois, et 
» vous viennent trouver icy. » Il fat ung peu 
esbahy. Si regarda ung gentil-homme des siens 
auquel il dist : « Prenez vingt chevaulx, et al- 
» lez le chemain de Carmaignolle , jusques a 
» deux ou trois milles d’icy ; et regardez si ver- 
» rez riens qui puisse nuyre. » 

Ce pendant il commanda au mareschal des 
logis de ses bendes , qu'il fist sonner la trom- 
pette , et qu’il allast falre le logis 4 Pynerol, ou 
il le suyvroit , mais qu’il eust mengé ung mor- 
ceau. II fist son commandement sur |’heure. Les 
Francois marchojent tousjours selon |’ordon- 
nance cy-devant dicte , et approchérent Ville- 
franche d’environ mille et demy, ot, en sor- 
tant d’ung petit tailliz , vont rencontrer ceulx 
que le seigneur Prospre envoyoit pour les des- 
couvrir. Lesquelz , quant il les advisérent , com- 
mencérent a tourner le doz , et, bride abattue, 
retourner devers Villefranche. Le gentil sei- 
gneur d’Ymbercourt leur donna la chasse 4 tire 
de cheval , et manda au bon Chevalier , par ung 
archer, qu’il se hastast. Il ne luy convint pas 
dire deux fois. Avant que les gens du seigneur 
Prospre eussent gaigné Villefranche , ot & tout 
le moins ainsi qu’ilz vouloient rentrer en la 
porte, les attaignit le seigneur d’Ymbercourt, 
qui commenca a crier: France! France! On 
voulut serrer Ja porte, mais i] Jes en garda tant 
quwil peut, et y fist d’armes le possible, sans 
estre blessé , fors ung peu au visaige. 

Ce pendant va arriver le bon Chevalier , qui 
fist ung bruyt merveilleux , en sorte qu’ilz gai- 
gnerent la porte. Ce mareschal des logis , qui ja 
estoit monté a cheval, avecques aucuns gens- 
d’armes, et s’en cuydoit aller 4 Pynerol , ouyt Je 
bruyt, si se va gecter en la place, et se voulut 
mettre en deffence, mais tout cela fut poussé 
par terre , et en fut tué une partie. Les seigneurs 
de La Palice et d’Aubigny arrivérent , qui mis- 
rent garde 4 Ja premiere porte, et en allérent 
garder une autre, affin que personne n’eschap- 
past, car il n’y en avoit que ces deux en la 
ville; mais il ne fut possible de si bien les gar- 
der , que par dessus la petite planchete qui est 
joignant du pont-leviz ne se sauvassent deux 
Albanoys, qui, comme se tous les dyables les 
eussent emportez , coururent dire a une troppe 
de quatre mille Suysses , qui n’estoient que a 
trois milles de la , le meschief qui estoit advenu 
au seigneur Prospre. Lequel, ce pendant, fut 
assailly en son logis (1), ou il disnoit, et se vou- 


(4) « Il ( Prosper Colone ) estoit a table et disnoit ; 

lut deffendre comme homme de guerre qu'il es- 
toit ; mais , quant il congneut que peu luy vaul- 
droit son effort, et qu’il entendit les noms des 
cappitaines qui estoient la assemblez. , se rendit, 
au plus grant regret du monde, mauldissant sa 
fortune d’avoir ainsi esté surpris , et que Dieu 
ne luy avoit fait ceste grace d’avoir trouvé les 
Francois aux champs. 

Le bon Chevalier, oyans ces parolles , le re- 
confortoit le mieulx qu’il povoit, en luy disant : 
« Seigneur Prospre , c’est I’heur de la guerre , 
» une fois perdre et l'autre gaigner: » mais 
tousjours y avoit-il meslé quelque mot joyeulx ; 
et disoit encores : « Seigneur Prospre, vous 
» souhaitez nous avoir trouvez a la campaigne : 
» je vous prometz ma foy que ne le deveriez pas 
» vouloir pour la moytié de vostre bien ; car, 
» & la fureur et ou talent de bien combatre 
» qu’estoient noz gens , eust esté bien difficille 
» que vous ne nulz des vostres feussiez eschap- 
» pez vifz.» Le seigneur Prospre respondoit 
froidement : « J’eusse bien voulu , s’il eust pleu 
» & Nostre-Seigneur, prendre sur ce hazart I’ad- 
» venture. » Quant et le seigneur Prospre furent 
pris le conte Policastre, Petre Morgant et 
Charles Cadamosto , Jesquelz estoient cappitai- 
taines des gens de guerre estans la, qui furent 
aussi’ prisonniers. Et puis chascun se mist au 
pillage, qui fut fort grant pour si petite com- 
paignie; car, sil eust esté bien mené, on en 
eust tiré cent cinquante mille ducatz; et , entre 
autres choses, c’estoit ung trésor des chevaulx 
qui y furent gaignez , ot il y en avoit six ou 
sept cens, dont les quatre cens estoient de pris , 
tous coursiers ou chevaulx d’Espaigne ; et a-l’on 
depuis ouy dire au seigneur Prospre que ceste 
prise luy cousta cinquante mille escus, tant 
en vaisselle d'or et d'argent, argent monnoyé , 
que autres meubles. 

Les Francois n’eurent pas loysir de tout em- 
porter ; car nouvelles vindrent que les Suysses, 
devers lesquelz ces deux Albanoys estoient al- 
lez, marchoient le grant trot, et estoient desja 
bien pres. Si furent entre eulx-mesmes conseil- 
lez d’eulx mettre au retour, et sonna la trom- 
pette a ceste fin. Chascun prist Je meilleur de 
son butin, misrent leurs prisonniers devant 


» ses serviteurs lui criérent : Levez—vous, seigneur Pros- 
» pére, véez cy les Francois en grosee bande: si sont 
» desja en ceste porte. Alors le seigneur cria: Enfans, 
» gardez ceste porte ung petit , jusques soyons un peu 
» acoustrés pour nous défendre (laquelle chose feut 
faicte ). Mais le noble Bayard, d'ung cété feit com- 
battre ses gens a la porte du logis, les aultres feit es— 
cheller les fenestres, et entra dedans, bien armé, le 
premier; si cria: Seigneur Prosper, ot estes-vous? 
rendez-vous, aullrement yous estes mort. En disant 

eulx, puis s’en retournérent; et, comme ilz 
sortoient par une porte, les Suysses entroient 
par l'autre : mais les ungs estoient a pied et les 
autres 4 cheval , qui ne s’en soucyoient guéres. 
Ce fut une des belles entreprinses qui deux cens 
ans devant eust esté faicte; et le seigneur 
Prospre , qui se ventoit qu'il prendroit le bon 
Chevalier comme Je pyjon dedans la caige, eut 
le contraire sur luy-mesme , et tout par la vigi- 
lance d’icelluy bon Chevalier. Le roy de France 
estoit desja par les montaignes , oti jamais n’a- 
voit passé armée; et eut les nouvelles de ceste 
belle deffaicte , 4 la montaigne de Sainct-Pol , 
dont il fut joyeulx a merveilles, si fut toute sa 
compaignie. Or n’est-il riens si certain que la 
prinse de Prospre Coulonne fist moult de service 
aux Francois ; car sans cela se feust trouvé a la 
bataille qui fut quelque temps aprés ; et par son 
moyen s’y feussent trouvez tous les Espaignolz 
et le reste de l’'armée du Pape, qui eulx assem- 
blez eussen{ fait nombre de mille hommes- 
d’armes , qui estoient pour faire de l’ennuy et 
de la fascherie , dont on se passa bien. 


XO 


CHAPITRE LX. 


De la bataille que le roy de France Frangois, 
premier de ce nom, eut contre les Suysses, 
a la conqueste de sa duché de Milan ow il 
demoura victorieux ; et comment apres la 
bataille gaignée , voulut estre fait chevalier 
de la main du bon Chevalier sans paour et 
sans reprouche. | 


Le roy de France, qui fut bien joyeulx de la 
prinse du seigneur Prospre, aussi avoit-il rai- 
son, marcha avecques son armee le plus légiére- 
ment qu’fl peut , et vint, par dedans le Pymont, 
a Thurin , ot le duc de Savoye, son oncle, le 
receut honnestement. 

Les Suysses , qui s’estoient mis sur les pas- 
sages , quant ilz sceurent la prinse du seigneur 
Prospre et la rotte de sa bende , les habandon- 
nérent et se retirérent vers Milan ou ilz furent 
tousjours poursuyviz. Quelque propos d’appoine- 


» Cela, la porte fut gaignée, et par force entroient en 
» grosse presse. Quand le seigneur Prosper Colonne 
» veit que la maison estoit ja pleine, si cria: Seigneurs 
» Francois, qui est vostre capitaine? Répond Bayard : 
» C’est moy, seigneur. — Vostre nom, capitaine? — 
» Seigneur, respond-il, je suls Bayard de France ; et 
» voicy le seigneur de La Palice, et le seigneur d’Au- 
» bigny et Imbercourt, la fleur des capitaines de France. 
» —Or, dist le selgneur Prosper, j'ay été bien surprins. » 
( Champier. ) 
38. 

tement se mist sus, et le tenoit-l’on quasi conclud. 
Parquoy le duc de Gueldres, alyé et tousjours loyal 
serviteur de la maison de France , lequel avoit 
amené une troppe de dix mille lansquenetz au 
service du Roy, s’en retourna en ses pays; mais 
il laissa ses gens A son nepveu, le seigneur de 
Guyse, frére de ce gentil prince le duc de Lor- 
raine, et a ung sien lieutenant qu’on appelloit 
le capitaine Miquel. 

Ce propos continua tousjours que l’appoincte- 
ment se feroit , tant que l’armée du Roy appro- 
cha a douze ou quinze milles de Milan, ou 
s’estoient retirez les Suysses , avecques ce bon 
prophete le cardinal de Syon , qui toute sa vie 
a esté ennemy mortel des Francois , comme ev- 
cores bien le monstra a ceste fois ; car néant- 
moins que le seigneur de Lautrec feust allé por- 
ter les deniers 4 Galézas, pour satisfaire au pour- 
parlé appoinctement, ung jeudy au soir, prescha 
si bien ses Suysses, et leur remonstra tant de 
choses , que , comme gens désespérez, sortirent 
de Milan, et vindrent ruer sur le camp du roy 
de France. 

Le connestable, duc de Bourbon , qui menoit 
avant-garde, se mist en ordre incontinent, et 
advertit le Roy qui se vouloit mettre au soup- 
per ; mais il le laissa la, et s’en vint droit vers 
ses ennemys, qui estoient desjai meslez a l’es- 
carmouche qui dura longuement devant quilz 
feussent au grant jeu. Le roy de France avoit 
gros nombre de lansquenetz, et voulurent faire 
une hardiesse de passer ung fossé pour aller 
trouver les Suysses, qui en laissérent passer 
sept ou huyt rencs, puis les vous poussérent , de 
sorte que tout ce qui estoit passé fut gecté de- 
dans le fossé. Et furent fort effrayez lesditz 
lansquenetz ; et n’eust esté le seigneur de Guyse, 
qui résista 4 merveilles , et enfin fut laissé pour 
mort le duc de Bourbon , connestable, le gentil 
conte de Sainct-Pol , le bon Chevalier et plu- 
sieurs autres , qui donnérent au travers de ceste 
bende de Suysses , ilz eussent fait grosse fasche- 
rie, car il estoit ja nuyt, et la nuyt n’a point 
de honte. Par la gendarmerie de l’avant-garde 
fut le soir rompue ceste bende de Suysses, ot 
une partie d’environ deux mille vint passer viz- 
a-viz du Roy, qui gaillardement les chargea. Et 
y eut lourt combat, de sorte quwil fut en gros 
dangier de sa personne ; car sa grant buffe y 
fut percée & jour d’un coup de picque. Il estoit 
desji si tard que l’on ne voyoit pas l’ung l'autre; 
et furent contrainctz pour ce soir les Suysses 
se retirer dung costé, et les Francois d’ung 
autre , et se logerent comme ilz peurent , mais 
je croy bien que chascun ne reposa pas a son 
ayse ; et vy prist aussi bien en gré la fortune le 

roy de France que le moindre de ses souldars ; 
car i] demoura toute la nuyt a cheval comme les 
autres. 

I] fault seavoir une chose du bon Chevalier 
sans paour et sans reprouche, qui fut bien es- 
trange et trés-dangereuse pour luy. A la der- 
niére charge qu’on fist sur les Suysses , Ie soir, 
il estoit monté sur ung gaillart coursier, qui es- 
toit le second , car, a la premiére charge, luy 
en fut tue ung entre ses jambes; ainsi qu'il vou- 
lut donner dedans, fut tout enferré de picques, 
de facon que sondit cheval fut desbridé. Quant 
il se sentit sans frain , se mist a la course , et, 
en despit de tous les Suysses ne de leur ordre , 
passa tout oultre; et emportoit le bon Chevalier 
droit en une autre troppe de Suysses , n’eust 
esté qu'il rencontra en un champ des seps de 
vigne, qui tiennent d’arbre en arbre , ow il , par 
force , s‘arresta. 

Le bon Chevalier fut bien effrayé, et non 
sans cause, car il estoit mort sans nul reméde, 
s'il feust tumbé entre les mains des ennemys. 
Il ne perdit toutesvoyes point le sens, mais tout 
doulcement se descendit , et gecta son armet et 
ses cuyssotz, et puis, le long des fossez, & quatre 
beaulx piedz, se retira 4 son oppinion vers le 
camp des Francois, et ot il oyoit crier: France! 
Dieu luy fist la grace qu’il y parvint sans dan- 
gier ; et encores , qui mieulx fut pour luy, c’est 
que le premier homme qu’il trouva fut le gentil 
due de Lorraine , J’ung de ses maistres , qui fut 
bien esbahy de le veoir ainsi a pied. Si luy fist 
ledit duc incontinent bailler ung gaillart cheval, 
qu'on nommoit Le Carman, dont luy-mesme 
autresfois luy avoit fait présent et fut gaigné a 
la prinse de Bresse , et ala journée de Ravenne 
fut laisse pour mort , et en descendit le bon Che- 
valier, parce que il avoit deux coups de picque 
aux flanes, et en la teste plus de vingt coups 
d‘espee; mais le lendemain quelcun le trouva 
qu’il paissoit, et commengca a hannir, parquoy 
fut ramené au logis du bon Chevalier, qui le fist 
guarir. Mais c’estoit une chose non croyable 
que de son faict , car, comme une personne, se 
laissoit coucher et mettre tentes en ses playes , 
sans remucr aucunement; ct depuis, quant il 
voyoit une espée , couroit l’empoigner a belles 
dens. Ne jamais ne fut veu ung plus hardy che- 
val, et y feust Bucifal celluy de Alexandre. 

Quoy que ce soit, le bon Chevalier fut bien 
joyeulx de se veoir eschappé de si gros dangier 
et remonté sur ung si bon cheval ; mais il luy 
faschoit qu'il n’avoit point d’armet, car en telz 
affaires fait moult fort dangereux avoir la teste 
nue. I] advisa ung gentil-homme , fort son amy, 
qui faisoit porter le sien a son paige , auquel il 


SANS PAOUR ET 


dist: + J'ay paour de me morfondre, pource que 
» jay sué d’avoir si longuement este a pied ; je 
» vous prie, faictes-moy bailler vostre armet 
» que vostre homme porte , pour une heure ou 
» deux. » Le gentil-homme, qui ne pensoit pas 
a ce que le bon Chevalier entendoit , le luy fist 
hailler , dont il fut bien ayse, car depuis ne le 
laissa que la bataille ne feust finye , qui fut le 
vendredy, environ dix ou unze heures ; car, des 
le point du jour, les Suysses voulurent recom- 
mencer, et vindrent droit a lartillerie des Fran- 
cois, dont ilz furent bien serviz. Toutesfois ja- 
mais gens ne combatirent mieulx , ct dura I'af- 
faire trois ou quatre bonnes heures; enfin furent 
rompus et deffaicts , et en mourut sur le camp 
dix ou douze mille. Le demourant, en assez bon 
ordre le long d’ung grant chemin, se retirerent 
a Milan, ot ilz furent conduytz a coups d’es- 
pée, tant par les Francois que par le cappitaine- 
général de la seigneurie de Venise, messire 
Barthélome d’Alvyano, qui peu devant estoit 
arrivé avecques le secours des Véniciens ; et y 
perdit en une charge qu’il fist deux ou trois cap- 
pitaines, entre lesquelz fut le filz du conte 
Petilano. Les Francois y firent grosse perte, 
car, du jeudy ou du vendredy, moururent Fran- 
¢ois monsieur de Bourbon , le gentil cappitaine 
Y¥mbercourt , le conte de Sanxerre et le seigneur 
de Mouy ; et y furent blessez Je prince de Tal- 
mont et le seigneur de Bucy, dont depuis mou- 
rurent. 

Le Roy se mist en conseil , pour veoir si l'on 
poursuyvroit les Suysses ou non. Plusieurs fu- 
rent de diverses oppinions : enfin, il fut advisé 
pour le mieulx que on Jes Jaisseroit aller ; car 
on en pourroit bien avoir a faire le temps adve- 
nir. Le jour qu’ilz deslogérent du camp, de- 
mourerent a Milan, et le lendemain en partirent, 
tirans en leur pays. Ilz furent poursuyviz de 
quelques gens, mais non pas a I’extrémité ; 
car si le Roy eust voulu, ne s’en feust pas 
sauve ung. 

Le soir du vendredy, dont fina la bataille a 
"honneur du roy de France , fut joye démenée 
parmy le camp, et en parla-l’on en plusieurs 
manieres. Et s’en trouva de mieulx faisans les 
ungs que les autres; mais sur tous fut trouvé 
que le bon Chevalier, par toutes les deux jour- 
nées, s’estoit monstré tel qu’il avoit acoustumé 
és autres lieux , ot il avoit esté en pareil cas. 
Le Roy le voulut grandement honnorer ; car il 
print lordre de chevalerie de sa main. I! avoit 
bien raison, car de meilleur ne l’eust sceu 
prendre. 

Le seigneur Maximilian Sforee , qui oecupoit 
la duché , comme son pére le scigneur Ludovic 


SANS NREPROUCCHF. 


597 
avoit fait autresfois, demoura ou chasteau de 
Milan , ot on mist le siége; mais gueres ne 
demoura qu’il ne se rendist; et luy fut faicte 
composition , dont il se contenta: et sen alle- 
rent ceulx qui estoient dedans, leurs bagues 
saufves. 

Je laisseray 4 parler de tout ce qui advint en 
deux moys ; mais ou moys de décembre alla le 
roy de France visiter le Pape, en la cité de 
Boulongne , qui luy fist gros recueil. Ilz eurent 
devis ensemble de plusieurs choses, dont je 
n’empescheray aucunement ceste histoire. 


OK 
CHAPITRE LEXI. 


De plusieurs incidences qui advindrent en 
France, Ytalie et Espaigne, durant trois 
ou quatre ans. 


Au retour de Boulongne, le roy de France 
vint a Milan , 0, aprés avoir laissé le duc de 
Bourbon , connestable de France, son lieute- 
nant-général , s’en retourna en ses pays , ct alla 
droit en Prouvence , ot il trouva sa bonne et 
loyalle espouse, et madame sa mére, qu'il avoit, 
a son partement , laissée régente en son 
royaulme. 

Vers ceste saison, trespassa Ferrande, roy 
d’Arragon , qui en son vivant a eu de belles et 
grosses victoires. Il estoit vigilant , cault et 
subtil; et ne trouve-l’on guéres d’histoires qui 
facent mention qu’on l’aye trompé en sa vie ; 
ains durant icelle augmenta merveilleusement 
les biens de son successeur. 

Le seigneur Julian de Médicis , qu’on appella 
duc de Modéne ,, frére du pape Léon, alla aussi 
de vie & trespas. I] eust espousé la duchesse de 
Nemours, fille de Savoye et tante du roy de 
France. 

L’empereur Maximilian , desplaisant de la 
belle victoire qu’avoit eue le roy de France sur 
les Suysses, et de ce qu'il avoit conquesté sa 
duché de Milan , assembla gros nombre de lans- 
quenetz et quelques Suysses du canton de Zurie 
et de la Ligue grise; et s'en vint en personne 
oudit duché de Milan , ou, pour la grosse puis- 
sance qu’il avoit , le connestable ne fut pas con- 
seillé de l’attendre a la campaigne, et se retira 
avecques son armée dedans Ia ville de Milan, 
ou, peu de jours apres, luy vindrent huyt ou 
dix mille Suysses de secours. Quoy voyant par 
l'Empereur , qui estoit Ie plus souspeconneux 
homme du monde, se retira en ses pays: il 
n’eut pas grant honneur en son entreprinse , et 
le connestable y acquist gros renom. Le bor 

Chevalier fist plusieurs courses sur les Almans , 
et en print de prisonniers beaucoup; mais ja- 
mais n’en avoit que la picque et la dague. 

L’année ensuyvant , Jehan , roy de Navarre, 
qui en avoit esté spolié par Ferrande, roy d’Ar- 
ragon , alla de vie a trespas. 

Oudit an, environ le moys de juillet, fut 
fait certain appoinctement entre le roy de France 
et le roy de Castille, Charles, paravant ar- 
cheduc d’Austriche , moyennant le mariage de 
luy et de Loyse , fille aisnée de France. El fut 
conclud en la ville de Noyon ; mais il ne dura 
guéres. Je ne feray nul discours dudit traicté , 
car il est assez escript ailleurs. 

Environ le moys d’octobre , fut donné le 
pardon de la croisade en France, par pape Léon, 
dont il sortit beaucoup de scandalles et de moc- 
queries, 4 l’occasion des prédicateurs qui di- 
soient beaucoup plus que Ja bulle ne portoit. 

Le dernier jour de février 1517, la bonne, 
sage et trés-parfaicte royne de France, Claude , 
acoucha de son premier filz Frangoys , daulphin 
de Viennoys, en la ville d’Amboise ; qui fut gros 
esjouyssement par tout be royaume de France. 
Et , entre autres villes , celle d’Orléans fist mer- 
veilles ; car, durant ung jour entier , y eut de- 
vant la maison de la ville deux fontaines qui 
gectoient vin cléret et blanc; et par ung petit 
tuyau sortoit de l’ypocras, auquel beaucoup de 
gens , apres qu’ilz en avoient tasté , se tenoient. 
Le Daulphin fut baptisé en ladicte ville d'Am- 
boise , et furent parrains pape Léon (mais son 
nepveu , le magnificque Laurens de Médicis , le 
tint pour luy), le duc de Lorraine , et madame 
la duchesse d’Alencon, commeére. Il y fut fait 
fort grosse chére. 

Ce seigneur Laurens de Médicis, en ce temps, 
espousa une des filles de Boulongne, et |’em- 
mena en Ytalie; mais elle n’y vesquit guéres, ne 
luy apreés elle : toutesfois d’eulx deux est de- 
mourée une fille (1). 

L’an 1519, alla de vie a trespas l’empereur 
Maximilian, qui mist beaucoup de gens en 
peine. Il avoit esté en son vivant de bonne na- 
ture , libéral autant que fut jamais prince : et, 
s'il eust esté puissant de biens , il eust achevé 
beaucoup de choses ; mais il estoit povre selon 
son cueur. Le filz de son filz , Charles , roy des 
Espaignes , fut esleu empereur apres luy. 


KK 


(1) Cette fille fut Catherine de Médicis, femme de 
Henri I, et mére de Francois IJ, de Charles 1X et de 
Henri Ll. 

CHAPITRE LXII. 


Comment messire Robert de La Marche fist 
quelques courses sur les pays de U'esleu Em- 
pereur, qui dressa grosse armée, et de ce 
qu'il en advint. 


Peu de temps aprés, ne scay quien donna 
le conseil , le seigneur de Sedan , qu’on nomme 
messire Robert de La Marche , qui pour lors es- 
toit au service du roy de France , fist quelques 
courses sur fes pays de Vesleu Empereur, qui 
commenca a lever grosse armée , et telle qu’il 
fut maistre et seigneur de la campaigne. Les 
chiefz de son armée estoient le conte de Nansso et 
ung autre cappitaine, nommé Francisque, gaillart 
hommea la guerre, et qui avoit bon crédit parmy 
les compaignons. Biz estoient bien en nombre , 
tant de cheval que de pied, quarante mille 
hommes ou plus. Durant cest affaire , le roy de 
France et ledit eslea Empereur estoient en paix, 
et ne demandoient riens l’ung a l’autre ; parquoy 
Varmée des Almans tira droit aux places dudit 
seigneur de Sedan , et en furent les aucunes as- 
siégées et bien deffendues. Toutesfois enfin 
s’en perdirent quatre : c’est assavoir, Florenges, 
Buillon , Loigne et Messancourt ; et peu de gens 
eschappérent vifz desdictes places. Ledit sei- 
gneur de Sedan estoit dedans sa place de Sedan, 
qui est quasi imprenable ; parquoy fut exempte 
de siége, et pareillement ceulx qui estoient de- 
dans une de ses autres places, nommée Jamais. 

Le roy de France, deuement acerténé de ceste 
grosse armée qui costoyoit sa conté de Cham- 
paigne, eut doubte qu’on luy jouast quelque 
finesse. Si envoya son beau-frere , le duc d’A- 
lengon, avecques quelque nombre de gens-d’ar- 
mes sur la frontiere , et tira jusques a Reims. 
Les Almans usoient d’une subtilite pour parve- 
nir & leurs attainctes ; car ilz ne prenoient riens 
és pays du roy de France, sans bien payer; et 
faisoit semer parmy son camp, le conte de 
Nansso, que |’Empereur son maistre le luy avoit 
ainsi enchargé, comme délibéré de demourer 
tousjours en l’amytié qu'il avoit avecques France. 
Ce néantmoins, sans faire autrement sommation 
de guerre, s’en vint planter le siége devant une 
petite ville appellée Mozon, de laquelle estoit 
gouverneur et cappitaine le seigneur de Mont- 
mor, grant escuyer de Bretaigne, pour le roy de 
France ; et avoit quelques gens de pied avecques 
sa compaignie en la ville, qui n’estoit guéres 
bien munye d’artillerie ny de vivres; et, qui 
pis est , les compaignies qui estoient dedans ne 
se trouverent pas du vouloir de leur cappitaine 
et gouverneur , qui délibéroit jusques a la mort 

garder la ville; et, quelques remonstrances 
qu'il sceust faire aux gens de pied , se trouva en 
dangier dedans et dehors. Parquoy, pour éviter 
plus gros inconvénient , rendit la ville, leurs 
vies saufves. On en murmura en beaucoup de 
sortes ; et disoient aucuns que le cappitaine ne 
s‘estoit pas bien porté ; mais les gens d’honneur 
et de vertu congneurent bien qu’il ne se povoit 
faire autrement , et qu’il n’avoit pas tenu audit 
seigneur de Montmor qu'il n’estoit mort sur la 
berehe ; car, si tous ceulx qui estoient avecques 
luy eussent esté de son cueur, les Almans ne 
fussent pas tirez plus oultre. 

Or la ville de Mozon, rendue si soubdaine- 
ment, donna quelque tiltre d’esbahyssement 
aux Francois, qui ne pensoient jamais que 
’Empereur eust voulu rompre Ia trefve. Toutes- 
fois , en telles choses le souverain reméde est 
de prompte provision. On regarda que Maizie- 
res estoit la plus prochaine ville, aprés Mozon, 
et qu'il failloit entendre a la garder et deffen- 
dre ; car, si elle se perdoit , la Champaigne s’en 
alloit en mauvais party. Le roy de France en 
fut adverty, lequel manda soubdainement qu'on 
envoyast le bon Chevalier sans paour et sans 
reprouche dedans ladicte ville de Maiziéres, et 
qu’il ne congnoissoit homme en son royaulme 
en qui il se fiast plus. Davantage, que son es- 
poir estoit qu'il la garderoit si bien et si lon- 
guement, que sa puissance seroit assemblée 
pour résister aux surprinses que |’Empereur luy 
voulvit faire. De ce commandement n’eust pas 
voulu tenir le bon Chevalier sans paour et sans 
reprouche , cent mille escuz; car tout son désir 
estoit de faire service & son maistre, et d’ac- 
quérir honneur. Jl sen alla gecter dedans 
Maiziéres , avecques le jeune seigneur de Mont- 
morency (1), et quelques autres jeunes gentilz- 
hommes qui, de leur gré, l’accompaignérent , 
et d’ung nombre de gens de pied, soubz la 
charge de deux jeunes gentilz-hommes , |’ung , 
nommeé le cappitaine Boncal, de la maison de 
Reffuge , et l'autre , le seigneur de Montmo- 
reau. 


KS 
CHAPITRE LXIII. 

Comment le bon Chevalier sans paour et sans 
reprouche garda la ville de Maizieres , con- 
tre la puissance de [ Emperetur, ov il acquist 
gros honneur. 


Quant le bon Chevalier fut entré dedan s 


(1) Anne de Montmorency. 

Maiziéres, trouva la ville assez mal en ordre 
pour attendre siége , ce qu'il espéroit avoir du 
jour a lendemain. Si voulut user de diligence 
qui en telle nécessité passe tout sens humain; et 
commenca a faire ramparer jour et puyt, et n’y 
avoit homme-d’armes ny homme de pied qu'il 
ne mist en besongne ; et luy-mesmes, pour leur 
donner courage , y travailloit ordinairement, 
et disoit aux compaignons de guerre : « Com- 
» ment , Messieurs , nous sera-il reprouché que 
» par nostre faulte ceste ville soit perdue , veu 
» que nous sommes si belle compaignie ensem- 
» ble , et de si gens de bien? Il me semble que- 
» quant nous serions en ung pré, et que de- 
» vant nous eussions fossé de quatre piedz , que 
» encores combatrions-nous ung jour entier, 
» avant que estre deffaictz; et Dieu mercy, 
» nous avons fossé , muraille et rampart ou , je 
» croy, avant que les ennemys mettent Je pied , 
» beaucoup de leur compaignie dormiront aux 
» fossez. » Bref, il donnoit tel courage a ses 
gens , qu’ilz pensojent tous estre en la meilleure 
et plus forte place du monde. 

Deux jours apres, fut le siége assis devant 
Maiziéres, en deux lieux, l’ung deca l’eaue, 
et l’autre dela. L’ung des siéges tenoit le conte 
Francisque , qui avecques luy avoit quatorze 
ou quinze mille hommes; et en l’autre estoit 
le comte de Nansso, avecques plus de vingt 
mille. 

Le lendemain du siége, lesditz conte de 
Nansso et seigneur Francisque envoyerent ung 
hérault devers le bon Chevalier, pour luy re- 
monstrer qu’il eust 4 rendre la ville de Maizié- 
res, qui n’estoit pas tenable contre leur puis- 
sance; et que, pour la grande et louable - 
chevalerie qui estoit en luy , seroient merveil- 
leusement desplaisans s'il estoit prins d’assault ; 
car son honneur grandement en amoindriroit , 
et par adventure luy cousteroit-il la vie, et qu'il. 
ne failloit que ung malheur en ce monde venir 
a ung homme, pour faire oublier tous les. beaulx. 
faictz qu’il auroit menez a fin en son vivant ; 
et que 1a ou il vouldroit entendre a raison , luy 
feroient si bonne composition qu’il se deveroit 
contenter. Plusieurs autres beaulx propos lui 
mandérent par ce hérault, qui , aprés avoir esté 
ouy et bien entendu par le bon Chevalier, se 
print a soubzrire: et ne demanda conseil pour 
respondre & homme vivant , mais tout soubdain 
luy dist : «Mon amy, je m’esbabys de la gra- 
» cieuseté que me font et présentent messei- 
» gneurs de Nanseo et le seigneur Francisque , 
» considéré que jamais n’euz praticque ne 
» grande congnoissance avec eulx , et ils ont si 


| » grant paour de ma personne. Hérault , mon. 

» amy, vous vous en retournerez, et leur direz | 


» que le Roy mon maistre avoit beaucoup plus 
» de suffisans personnages en son royaulme que 
» Moy, pour envoyer garder ceste ville qui vous 
» fait frontiére; mais puisqu’il m’a fait cest 
» honneur de s’en fler en moy, jespére, avec- 
» ques l’ayde de Nostre-Seigneur, la luy con- 
» server si longuement , qu’il ennuyra beaucoup 
» plus a voz maistres d’estre au siége que & moy 
» d’estre assiégé, et que je ne suis plus enfant 
» qu’on estonne de parolles. » 

Si commanda qu’on festoyast fort bien le hé- 
rault , et puis qu’on le mist hors de la ville. I! 
s’en retourna au camp, et rapporta la responce 
que Ie bon Chevalier luy avoit faicte , qui ne fut 
guéres plaisante aux seigneurs. En présence 
desquelz estoit ung cappitaine nommé Grant 
Jean , picart , qui toute sa vie avoit esté au ser- 
vice des rois de France , en Ytalie , et mesme- 
ment ot le bon Chevalier avoit eu charge, qui 
dist tout hault, adressant sa parolle au conte 
de Nansso et au seigneur Francisque : « Messei- 
» gneurs, ne vous attendez pas, tant que vive 
» monseigneur de Bayart , d’entrer dedans Mai- 
» ziéres. Je le congnois, et plusieurs fois m’a 
» mené a la guerre; mais il est d’une condition 
» que, sil avoit les plus couars gens du monde 
» en sa compaignie, il les fait hardis ; et sachez 
» que tous ceulx qui sont avecques luy mour- 
» ront a la berche, et lui te premier, devant 
» que nous mections le pied dedans la ville; et, 
» quant a moy, je voudrois qu’il y eust deux 
» mille hommes de guerre davantage, et sa 
» personne n’y feust point. » Le conte de 
Nansso respondit : « Cappitaine Grant Jehan, 
» le seigneur de Bayart n’est de fer ni d’acier, 
» nemplus que ung autre. S’il est gentil com- 
» paignon , qu’il le monstre; car, devant qu’il 
» soit quatre jours , je luy feray tant donner de 
» coups de canon, qu’il ne scaura de quel costé 
» se tourner. — Or on verra que Ce sera , dist 
» le cappitaine Grant Jehan; mais vous ne I’au- 
» rez pas ainsi que vous entendez. » 

Ces parolles cessérent : et ordonnerent les 
conte de Nansso et seigneur Francisque leurs ba- 
teries , chascun en son endroit, et de faire tous 
les effors qu'on pourroit pour prendre la ville. 
Ce qui fut fait; et en moins de quatre jours il fut 
tiré plus de cinq mille coups d’artillerie. Ceulx 
de la ville respondoient fort bien , selon lartil- 
lerie quilz avoient ; mais du camp de Francis- 
que se faisoit grant dommage en la ville , parce 
qu’il estoit logé sur un hault, et batoit beau- 
coup plus a son aise que ne faisoit le conte de 
Nansso. 

J.e bon Chevalier, combien qu'il feust tenu 

ung des plus hardis hommes du monde, avoit 
bien une autre chose en luy autant a louer ; car 
c’estoit ung des vigillans et subtilz guerroyears 
qu’on eust sceu trouver. Si advisa en soy- 
mesmes comme il pourroit trouver moyen de 
faire repasser l’eaue au seigneur Francisque ; 
car de son camp estoit - il fort dommageé. Si 
fist escripre unes lettres a messire Robert de 
La Marche, qui estoit a Sedan , lesquelles es- 
toient en ceste substance : « Monseigneur mon 
» cappitaine, je croy qu’estes assez adverty 
comme je suis assiégé en ceste ville par deux 
endrois; car d’ung costé est le conte de 
Nansso, et deca la riviére, le seigneur 
Francisque. Il me semble que , depuis demy- 
an , m’avez dit que voulez trouver moyen de 
le faire venir au service du Roy nostre mais- 
tre, et qu'il estoit vostre alyé. Pource qu’il 
a bruyt d’estre tres-gentil galant , je le dési- 
rerois 4 merveilles; mais si vous congnoissez 
que cela se puisse conduyre, vous ferez bien 
de le scavoir de luy, mais plustost aujour- 
a@’huy que demain. S’il en a le vouloir, j’en 
seray trés-ayse ; et, s'il l’a autre , je vous ad- 
vertiz que , devant qu'il soit vingt et quatre 
heures , luy et tout ce qui est en son camp 
sera mis en pieces, car & trois petites lieues 
» d@icy viennent coucher douze mille Suysses 
» et huyt cens hommes-d’armes ; et demain, a 
» la pointe du jour, doivent donner sur son 
» camp, et je feray une saillye de ceste ville 
» par ung des costez; de facon qu’il sera bien 
» habille homme s’il se sauve. Je vous en ay 
» bien voulu advertir, mais , je vous prie , que 
» Ja chose soit tenue secrete. » 

Quant la lectre fut escripte, prist ung paysant, 
auquel il donna ung escu, et luy dist: « Va-t’en 
» & Sedan, il n’y a que trois lieues d’icy, porter 
» ceste lectre A messire Robert, et luy dis que 
». c’est le cappitaine Bayart qui luy envoye. » Le 
bon hommes’en va incontinent. Or, scavoit bien 
le bon Chevalier que impossible seroit qu’il pas- 
gast, sans estre pris des gens du seigneur Fran- 
cisque, comme il fut, avant qu’il feust a deux 
gectz d’arc de la ville. Incontinent fut amené de- 
vant ledit seigneur Francisque, qui luy demanda 
ov il alloit. Le povre homme eut belle paour de 
mourir ; aussi estoit-il en grant dangier. Si dist: 
« Monseigneur, le grant eappitaine qui est de- 
» dans nostre ville m’envoye a Sedan, porter 
» unes lettres a messire Robert ,» que le bon 
homme tira d’une boursette ou il l’avoit mise. 

Quant le seigneur Francisque tint ceste lectre, 
Vouvrit et commenca a lire; et fut bien esbahy 
quant il eut veu le contenu. Si se commenca a 
doubter que par envve le conte de Nansso luy 

avoit fait passer l’eaue, affin qu'fl feust deffaict ; 
car auparavant y avoit eu quelque peu de pic- 
que entre eulx, parce que icelluy seigneur 
Francisque ne vouloit pas bien obéyr au conte. 
A grant peine eut-il achevé de lyre la lectre, 
qu’il commenca a dire tout hault: « Je congnois 
» bienaceste heure que monseigneur de Nansso 
» ne tasche que a me perdre; mais, par le sang 
» Dieu, il n’en sera pas ainsi. » Si appella cing 
ou six de ses plus privez, et leur déclaira le con- 
tenu en la lectre , qui furent aussi estonnez que 
luy. Il ne demanda point de conseil, mais fait 
sonner le tabourin et a Pestendart, charger tout 
le bagaige, et se mist au passage dela l’eaue. 

Quant le conte de Nansso ouyt le bruit, fut 
bien estonné, et envoya scavoir que c’estoit par 
ung gentil-homme; lequel, quant il arriva, 
trouva le camp du seigneur Francisque en ar- 
mes. I! s’enquist que c’estoit: on luy dist qu’il 
vouloit passer du costé du conte de Nansso. Le 
gentil-homme le luy alla dire, dont il fut bien 
esbahy ; car en ceste sorte se levoit le siége de 
devant la ville. Si envoya ung de ses plus pri- 
vez dire au seigneur Francisque qu’il ne remuast 
point son camp, que premier n’eussent parlé en- 
semble , et que, s'il le faisoit autrement, ne fe- 
roit pas bien le service de son maistre. Le mes- 
sagier luy alla dire sa charge, mais Francisque, 
tout esmeu et courroucé, luy respondit: « Re- 
» tournez dire au conte de Nansso que je n’en 
» feray riens, et que a son appétit je ne demou- 
» reray pas & la boucherie; et s'il me veult gar- 
» der de Joger auprés de luy , nous verrons par 
» le combat a qui demourera le camp, a luy ou 
» AMOoy. » 

Le gentil-homme du conte de Nansso s’en re- 
tourna, et luy dist ce qu’il avoit ouy de la bou- 
che du seigneur Francisque. Jamais homme ne 
fut si esbahy qu’il fut: toutesfois, pour n’estre 
point surpris, fist mettre tous ses gens en ba- 
taille. Ce pendant, passérent les gens du sei- 
gneur Francisque , et, eulx passez, se misrent 
pareillement en bataille; et, a les veoir , sem- 
bloit qu'ilz voulsissent combatre les ungs les 
autres, et sonnoient tabourins impétueusement. 
Le povre homme qui avoit porté la lectre 4 l’oc- 
easion de laquelle s’estoit eslevé ce bruit, ne 
scay comme Dieu le vyoulut, eschappa, et s’en 
retourna bien esbahy , comme ung homme qui 
pensoit estre eschappé de mort, dedans Mai- 
ziéres, devers le bon Chevalier, auquel il alla 
faire ses excuses, disant qu’il n’avoit peu aller 
a Sedan, et qu’on l’avoit pris en chemin, et mené 
devant le seigneur Francisque , qui avoit veu 
ses lectres, et que incontinent s’estoit desloge. 

Le bon Chevalier se prist 4 rire & plaine gor- 

ge, et congneut bien que sa lectre l’avoit mis 
en pensement. II s’en alla sur le rempart avec- 
ques quelques gentilz-hommes , et veit ces deux 
camps en bataille, l’ung devant l'autre. « Par 
» ma foy, dist-il, puisqu’ilz ne veulent com- 
» mencer a combatre,je vais moy-mesmes com- 
» mencer. » Si fist tirer cinq ou six coups de 
canon au travers des ennemys, qui, par gens 
lesquelz allérent d’ung costé puis d’autre , se ra- 
paiserent et se logerent. Le lendemain, trous- 
serent leurs quilles et levérent le siége, sans 
jamais y oser donner assault; et tout pour la 
crainte du bon Chevalier. Si tost ne se fist pas 
la paix du conte de Nansso et du seigneur Fran- 
cisque ; car plus de huyt jours furent sans loger 
ensemble. Et s’en alla Francisque vers la Picar- 
die , du costé de Guyse , mettant le feu par tout ; 
et plus hault marchoit le conte de Nansso; mais 
peu aprés se rapaisérent et furent amys. 

Ainsi, par la maniére que dessus avez ouy, 
fut levé le siége de devant Maiziéres, ou le bon 
Chevalier sans paour et sans reprouche acquist 
couronne de laurier ; car, bien qu’on ne Hi- 
vrast nul assault, il tint les ennemys trois sep- 
maines durant en aboy, pendant lequel temps 
le roy de France leva grosse armée, et assez 
puissante pour combatre ses ennemys; et vint 
luy-mesmes en personne dedans son camp, ou 
le bon Chevalier luy alla faire Ja réverence, ct 
en passant reprist la ville de Mozon. Le Roy 
son maistre luy fist recueil merveilleux , et ne se 
povoit saouller de le louer devant tout le monde. 
I] le voulut honnestement récompencer du grant 
et recommandable service qu’il lui venoit tres- 
chement de faire: il le fist chevalier de son or- 
dre , etluy donna cent hommes-d’armes en chef ; 
puis marcha aprés ses ennemys, qu’il expulsa 
hors de ses pays, et les chassa jusques dedans 
Valenciennes, ot le bon Chevalier se porta 
comme il avoit tousjours de coustume. Les Al- 
mans firent en Picardie beaucoup de mal par le 
feu; mais les Francois ne furent point ingratz , 
et le leur rendirent au double en Hénault. 

Au retour que le Roy fist en la ville de Com- 
piégne, eut quelques nouvelles de Gennes, et 
qu’il estoit besoing y envoyer quelque sage, 
hardy et advisé chevalier; parquoy ledit sei- 
gneur , sacbant Ja bonne nature du bon Cheva- 
lier sans paour et sans reprouche, et que jamais 
ne se lassait de faire service, Juy en bailla la 
commission, le priant trés-fort que, pour ]’a- 
mour de luy, voulsist faire ce voyage, car il 
avoit grant espoir en sa personne. Il I’accepta 
d’aussi bon cueur qu’on le luy bailla; puis passa 
les montz , et fut 4 Gennes trés-bien receu, tant 
du gouverneur, des gentilz-hommes, que dg 

tous les habitans ; et tant qu’ll y demoura fut 
honnoré et prisé d’ung chascun. 

Il y eut plusieurs affaires en Ytalie, dont ne 
vous feray aucune mention, pour beaucoup de 
raisons ; mais vous viendray a déclairer le tres- 
pas du bon Chevalier sans paour et sans reprou- 
che , qui fut ung grief irréparable , dolente et 
malheureuse la journée pour toute la noblesse 
de France. 

Comment le bon Chevalier sans paour et sans 
reprouche, en une retraicte qu’il fist en Yta- 
lie, fut tué d’ung coup @artillerie. 


Au commencement de l’an 1524, le roy de 
France avoit une grosse armée en Ytalie, soubz 
la charge de son admiral le seigneur de Bonny- 
vet, 4 qui il en avoit donné la charge ; car il luy 
vouloit beaucoup de bien. I] avoit en sa com- 
paignie force bons cappitaines : mesmement y 
estoit nouvellement arrivé ung jeune prince, 
enfant de la maison de Lorraine, nommé le 
conte de Vaudemont , lequel désiroit & merveil- 
les scavoir des armes, et suyvre par ceuvres 
vertueuses ses ancestres. Or le camp du roy de 
France se tenoit pour lors en une petite ville 
nommeée Biagras, ot, eulx estans la, le chef 
de l’armée qui estoit l’amiral , appella ung jour 
le bon Chevalier , et luy dist : « Monseigneur de 
» Bayart, il fault que vous aillez loger 4 Rebec, 
» avec deux cens hommes-d’armes et les gens 
» de pied de Lorges ; car par ce moyen travail- 
» lerons merveilleusement ceulx de Milan, tant 
» pour les vivres que pour mieulx entendre de 
» leurs affaires. » 

Il fault seavoir que, combien que le bon Che- 
valier ne murmurast jamais de commission 
qu’on lui baillast , ne se povoit bonnement con- 

“tenter de ceste-la, pour la congnoistre dange- 
reuse et doubteuse ; et respondit comme a son 
lieutenant de Roy : « Monseigneur, je ne scay 
» comment vous I’entendez ; car, pour garder 
» Rebec au lieu ot il est assis, la moytié 
» des gens qui sont en nostre camp y ferojent 
» bien besoing. Je congnois nos ennemys: ilz 
» sont vigilans; et suis bien asseuré qu'il est 
» quasi difficile que je n’y recoive de la honte ; 
» car il m’est bien advis que, si quelque nom- 
» bre de noz ennemys y estoient par une nuyt, 
» les yrois resveiller a leur désavantage. Et pour 
» ce, Monseigneur , je vous supplie que vous ad- 
» visez bien ou vous me voulez envoyer. » L’ad- 
miral luy tint plusieurs propos : et qu'il ne se 

souciast point , car il ne sortiroit pas une soris 
de Milan qu'il n’en feust adverty ; et tant luy en 
dist , d’unes et d’autres , que le bon Chevalier, 
avecques grosse fascherie, s’en alla, avecques 
les gens qu’on lui avoit baillez, dedans Rebec ; 
mais il n’y mena que deux grans chevaulx , car 
ses muletz et tout le reste de son train envoya 
dedans Novare, quasi prévoyant perdu ce qu'il 
détenoit avec luy. 

Venuz qu’ilz feussent en ce village de Rebec, 
advisérent comment ilz le fortifieroient; mais 
nul moyen n’y trouvérent, si non faire barrié- 
res aux venues: mais par tous les costez on y 
povoit entrer. Le bon Chevalier escripvit plu- 
sieurs fois 4 l’admiral qu’il estoit en lieu trés- 
dangereux , et que, s'il vouloit qu'il s’y tiensist 
longuement, luy envoyast du secours; mais il 
n’en eut point de response. Les ennemys, qui 
estoient dedans Milan en nombre de quatorze 
ou quinze mille hommes, furent advertiz par 
leurs espies que le bon Chevalier estoit dedans 
Rebec , a petite compaignie, dont ilz furent trés- 
joyeulx. Si délibérérent par une nuyt l’aller sur- 
prendre et deffaire; et suyvant ce vouloir se 
misrent aux champs, environ mynuyt, en non- 
bre de six a sept mille hommes de pied, et de 
quatre 4 cing cens hommes-d’armes ; ilz estoient 
guidez par des gens qui scavoient le village et 
les logis des plus apparans. Le bon Chevalier, 
qui tousjours se doubtoit , mettoit quasi toutes 
les nuyctz la moytié de ses gens au guet et aux 
escoutes ; et luy-mesmes y passa deux ou trois 
nuytz, tellement qu'il tumba malade, tant de 
mélencolie que de froidure, beaucoup plus fort 
qu’il n’en faisoit le semblant ; toutesfois con- 
trainct fut de garder la chambre ce jour. 

Quant ce vint sur le soir , il ordonna a quel- 
ques cappitaines qui estoient avecques luy aller 
au guet, et adviser bien de tous costez a ce 
qu'ilz ne feussent surpris. Ilz y allérent ou firent 
semblant d’y aller; mais, parce qu’il plouvinoit 
ung peu, se retirerent tous ceulx qui estoient 
au guet, reservé trois ou quatre povres archiers. 
Les Espaignolz marchoient tousjours, et avoient, 
pour mieulx se recongnoistre la nuyt, chascun 
une chemise vestue par dessus leur harnois. 
Quant ilz approchérent d’ung gect d’arc du vil- 
lage, furent bien esbahis qu’ilz ne trouvérent 
personne , et eurent pensement que le bon Che- 
valier avoit esté adverty de leur entreprinse, et 
qu’il s’estoit retiré 4 Byagras. Toutesfois ilz mar- 
choient tousjours, et ne furent point cent pas 
loing qu’ilz ne trouvassent ce peu d’archiers qui 
estoient demourez au guet ; lesquelz, sans es- 
crier, commencerent & charger. Les povres gens 
ne firent point de résistence , ains se mirent a 

la fuyte, en criant : Alarme! Alarme! mais ilz 
furent si vivement suyviz, que lesditz ennemys 
furent aux barriéres aussi tost que eulx. Le bon 
Chevalier, qui en tel dangier ne dormoit jamais 
que vestu, garny de ses avan-braz et cuyssolz, et 
sa cuyrasse aupres de luy, se leva soubdaine- 
ment, et fist brider ung coursier , qui ja estoit 
sellé, sur lequel il monta; et s’en vint, avecques 
cing ou six hommes-d’armes des siens, droit a la 
barriére , ou incontinent survint le cappitaine 
Lorges , et quelque nombre de ses gens de pied, 
qui se portérent trés-bien. 

Les ennemys estoient a l’entour du village , 
cherchant le logis du bon Chevalier; car , s’ilz 
leussent prins , peu leur estoit le demourant : 
mais encores ne Je tenoient-ilz pas. La huée fut 
grosse et l’alarme chault. Durant ce combat a la 
barriére, le bon Chevalier va ouyr les tabourins 
des gens de pied aux ennemys, qui sonnoient 
Valarme tant dru que merveilles. Alors il dist 
au cappitaine Lorges : « Lorges, mon amy, vécy 
» jeu mal party : s'ilz passent ceste barriére , 
» nous sommes fricassez. Je vous prie, retirez 
» voz gens, et serrez le mieulx que pourrez ; 
» marchez droit & Byagras : car , avecques les 
» gens de cheval que j’ay, demoureray sur le 
» derriére. Il faut laisser nostre bagage aux en- 
» nemys, il n’y a reméde. Saulvons les person- 
» sonnes , s'il est possible. » Incontinent que le 
bon Chevalier eut parlé, le cappitaine Lorges 
fist son oommandement et se retira , ce pendant 
qu’ilz faisoient ceste résistance a la barriére. 
La pluspart de tous les Francois montérent a 
cheval, et se retirérent, selon la fortune , 
tres-gaillardement , et ne perdirent point dix 
hommes. 

Les ennemys estoient descenduz la pluspart , 
et, par les maisons et de tous costez, cherchoient 
le bon Chevalier ; mais il estoit desja 4 Byagras, 
ou , luy arrivé, eut quelques parolles fascheuses 
a l’admiral : toutesfois je n’en feray aucune 
mention ; mais si tous deux eussent vescu plus 
longuement qu’ilz ne firent, feussent peult-estre 
allez plus avant. Le bon Chevalier cuyda mourir 
de dueil du malheur qui luy estoit advenu, mes- 
mement que ce n’estoit pas par sa faulte ; mais 
en guerre y a de l’heur et du malheur plus qu’en 
toutes autres choses. 

Quelque peu de temps apres ceste retraicte de 
Rebec , le seigneur admiral , congnoissant son 
camp amoindrir de jour en jour , tant par faulte 
de vivres que de maladie qui couroit parmy ses 
gens, tint conseil avecques les cappitaines , ou , 
pour le mieulx, fut délibéré qu’on se retireroit : 
et ordonna ses batailles , ow en l’arri¢re-garde , 
comme tousjours estoit sa coustume aux retraic- 

tes, demoura le bon Chevalier. Les Espaignolz 
les suyvirent de jour en jour , et marchoient en 
belle bataille aprés les Francois, et souvent s’es- 
carmouchoient ; mais quant venoit a charger , 
tousjours trouvoient en barbe le bon Chevalier, 
avecques quelque nombre des gens-d’armes, qui 
leur monstroit ung visage si asseuré, qu'il les 
faisoit demourer tout coy; et menu et souvent 
les rembarroit dedans leur grosse troppe. 

Iiz gectérent aux deux esles d’un grant che- 
min force hacquebutiers et hacquebouziers , qui 
portent pierres aussi grosses que une hacquebute 
a croc, dont ilz tirérent plusieurs coups : et de 
Pung fut frappé le gentil seigneur de Vendenes- 
se, dont il mourut quelque temps aprés; qui fut 
ung gros dommage pour France. I! estoit de pe- 
tite corpulence , mais de haultesse de cueur et 
de hardiesse personne ne le passoit. Ce jeune 
seigneur de Vaudemont, qui de nouvel estoit 
au mestier des armes, s’y porta tant gaillarde- 
ment que merveilles ; et fist tout plein de belles 
charges, tant qu’il sembloit que jamais n’eust 
fait autre chose. 

En ces entrefaictes, le bon Chevalier, asseuré 
comme s'il cust esté en sa maison, faisoit mar- 
cher les gens-d’armes, et se retiroit le beau pas, 
tousjours le visage droit aux ennemys; et |’es- 
pée au poing leur donnoit plus de craincte que 
ung cent d’autres. Mais, comme Dieu le voulut 
permettre , fut tiré ung coup de hacquebouze , 
dont la pierre le vint frapper au travers des 
rains , et luy rompit tout le gros os de l’eschine. 
Quant il sentit le coup, se print a crier Jésus ! 
Et puis dist: Hélas! mon Dieu, je suis mort! 
Si print son espée par la poignée, et baisa la 
croisée , en signe de la croix , et en disant tout 
hault: Miserere mei, Deus, secundum ma- 
gnam misericordiam tuam ; deviut incontinent 
tout blesme, comme failly des esperitz, et cuyda 
tumber ; mais il eut encores le cueur de prendre 
l’arson de la selle, et demoura en cest estat jus- 
ques & ce que ung jeune gentil-homme, son 
maistre d’hostel, luy ayda a descendre, et le 
mist soubz ung arbre. Ne demoura guéres qu’il 
ne feust sceu parmy les amys et les ennemys , 
que le cappitaine Bayart avoit esté tué d’ung 
coup @’artillerie : dont tous ceulx qui en eurent 
les nouvelles furent a merveilles desplaisans. 

Du grant dueil qui fut démene pour le trespas 
du bon Chevalier sans paour et sans re- 
prouche. 


Quant les nouvelles furent espandues parmy 
les deux armées que le bon Chevalier avoit esté 
tué ou pour le moins blessé a mort, mesmement 
au camp des Espaignolz , combien que ce feust 
lung des hommes du monde dont ilz eussent 
sreigneur craincte, en furent tous gentilz-hom- 
mes et souldars desplaisans merveilleusement, 
pour beaucoup de raisons ; car , quant en son 
vivant faisoit courses , et il en prenoit aucuns 
prisonniers , les traictoit tant humainement que 
merveilles , et de rancon tant doulcement , que 
tout homme se contentoit de luy. Iz congnois- 
soient que par sa mort noblesse estoit grande- 
ment affoiblie ; car , sans blasmer les autres, il 
a esté parfaict chevalier en ce monde. Faisant 
la guerre avec luy, s’adressoient leurs jeunes 
gentilz-hommes. Et dist ung de leurs principaulx 
cappitaines, qui le vint veoir devant qu'il ren- 
dist l’ame , nommé le marquis de Pescare , une 
haulte parolle a sa fouenge , qui fut telle en son 
langage. « Pleust a Dieu, gentil seigneur de 
» Bayart, qu’il m’eust cousté une quarte de mon 
» sang , sans mort receveoir , je ne deusse man- 
» ger chair de deux ans , et je vous tiensisse en 
» santé mon prisonnier ; car, par le traictement 
» que je vous feroye , auriez congnoissance de 
» combien j’ay estimé la haulte prouesse qui es- 
» toit en vous. Le premier loz que vous donne- 
» rent ceulx de ma nation , quant on dist Mou- 
» ches grisonnes et paucos Bayardos, ne vous 
» fut pas donne a tort; car, depuis que j’ay 
» congnoissance des armes, n’ay veu ne ouy 
» parler de chevalier qui en toutes vertus vous 
» ait approuché ; et, combien que je deusse estre 
» bien aise vous veoir ainsi, estant asseuré que 
» ’Empereur mon maistre en ses guerres n’avoit 
» point de plus grant ne rude ennemy, toutes- 
» fois, quant je considere la grosse perte que fait 
» aujourd’huy toute chevalerie, Dieu ne me soit 
» jamais en ayde, si je ne vouldroys avoir donné 
» la moytié de mon vaillant, et il feust autre- 
» ment. Mais, puisque a la mort n‘a nul remede, 
» je requiers cil qui tous nous a créez a sa sem- 
» blance, qu'il vueille retirer vostre ame aupres 
» de luy.» Telz piteux et lacrymables regretz 
faisoit le gentil marquis de Pescare et plusieurs 
autres cappitaines sur le corps du bon Chevalier 
sans paour et sans reprouche: et croy qu'il 
n'y en cut pas six de toute 'armeée des Espai- 
enolz qui ne le viensissent veoir Tung apres 
Vautre. 

Or, puis qu'ainai est que les ennemys si ef- 
forcément ploroient sa mort, peult-on assez con- 
sidérer la grande desplaisance qui en fut par 
tout le camp des Francois, tant des cappitaines, 
gens-d’armes, que gens de pied? Car de chas- 
cun, en sa qualité, se faisoit aymer & mer- 
veilles; vous eussiez dit qu'il n’y avoit cellay 
qui n’eust perdu son pére ou sa mére; mesme- 
ment les povres gentilz-hommes de sa compai- 
rnie faisoient dueil inestimable. « Las! disoient- 
ilz, parlans 4 la mort , desloyalle furie , que 
tavoit meffaict ce tant parfaict et vertueux 
chevalier ? Tu ne t’es pas vengée de luy tout 
seul, mais nous tous as mis en douleur, jus- 
ques 4 ce que tu ayes fait ton chef-d’ceuvre sar 
nous comme sur luy! Soubz quel pasteur 
yrons nous plus aux champs? Quelle guyde 
nous pourra désormais Dieu donner, ou nous 
feussions en telle seureté que quant nous e¢s- 
tions avecques luy ? car il n'y avoit celluy qui 
en sa présence ne feust aussi asseureé qu’en la 
plus forte place du monde. Ow trouverons- 
nous doresnavant cappitaine qui nous rachepte 
quant nous serons prisonniers, qui nous 
remonte quant serons desmontez , et qui 
nous nourisse comme il faisoit? il est. impos- 
sible. O cruelle mort! c’est tousjours ta facon, 
que tant plus est ung homme parfaict, de tant 
plus prens-tu tes esbas a le destruire et le def- 
» faire! mais si ne scaurois-tu si bien jouer 
» qu’en despit de toy, combien que tu luy ayes 
osté la vie en ce monde , que renommee et 
» gloire ne luy demoure immortelle , tant qu’il 
durera ; car sa vie a esté si vertueuse qu’elle 
laissera souvenir a tous les preux et vertueux 
chevaliers qui viendront apres luy. » 

Tant piteusement se démenoient les povres 
gentilz-hommes, que si le plus dur cueur du 
monde eust esté en présence, l’eussent contrainct 
partir 4 leur dueil. Ses povresserviteurs domes- 
ticques estoient tous transsiz, entre lesquelz es- 
toit son povre maistre d’hostel, qui ne l’aban- 
donna jamais; et se confessa le bon Chevalier a 
luy, par faulte de prestre. Le povre gentil- 
homme fondoit en larmes, voyant son bon mais- 
tre si mortellement navré que nul remede en sa 
vie n’y avoit; mais tant doulcement le recon- 
fortoit icelluy bon Chevalier , en luy disant: 
Jaques, mon amy , laisse ton dueil; c’est le 
vouloir de Dieu de m’oster de ce monde ; je y 
ny la sienne grace longuement demouré, et y 
ay receu des biens et des honneurs plus que a 
moy n’appartient: tout le regret que jay & 
mourir, c'est que je n’ay pas si bien fait mon 
. devoir que je devoys ; ct bien estoit mon espe- 
» rance, si plus longuement eusse vescu , da- 

» mender les faultes passées ; mais, puis qu’ainsi 
» est, je supplie mon Créateur avoir pitié , par 
» son infinie miséricorde, de ma povre ame: et 
» jay espérance qu'il le fera, et que, par sa 
» grande et incompréhensible bonté, n’usera 
» point envers moy de rigueur de justice. Je te 
» prie, Jaques, mon amy , qu’on ne menlieve 
» point de ce lieu, car , quant je me remue, je 
» sens toutes les douleurs que possible est de 
» sentir, hors la mort, laquelle me prendra bien- 
» tost. » 

Peu devant que les Espaignolz arrivassent au 
lieu ou avoit esté blessé le bon Chevalier, le 
seigneur d’Alégre, prévost de Paris, parla 4 luy, 
et luy déclaira quelque chose de son testament. 
Aussy y vint ung cappitaine de Suysses, nommé 
Jehan Dyesbac, qui l’avoit voulu emporter sur 
des picques, avecques cinq ou six de ses gens, 
pour le cuyder sauver ; mais le bon Chevalier , 
qui congnoissoit bien comment il luy estoit , le 
pria qu'il le laissast pour ung pep penser asa 
conscience ; car de l’oster de la, ne seroit que 
abrégement de sa vie. Si convint aux deux gen- 
tilz-hommes, en grans pleurs et gémissemens, 
le laisser entre les mains de leurs ennemys : 
mais croyez que ce ne fut pas sans faire grans 
regretz, car & toutes forces ne le vouloient ha- 
bandonner ; mais il leur dist : « Messeigneurs , 
» je vous supplie , allez-vous en; autrement , 
» vous tumberiez entre les mains des ennemys, 
» et cela ne me prouffiteroit de riens, car il est 
» fait demoy. A Dieu vous command, mes bons 
seigneurs et amys; je vous recommande ma 
» povre ame, vous suppliant au surplus (adres- 
» sant sa parolle au seigneur d’Alégre) que me 
saluez le Roy nostre maistre, et que désplai- 
» sant suis que plus longuement ne luy puis faire 
» service, car jen avois bonne voulenté, a mes- 
seigneurs les princes de France, et a tous 
» messeigneurs mes compaignons, et genéralle- 
» ment a tous les gentilz-hommes du trés-hon- 
» noré royaulme de France, quant les verrez. » 
En disant lesquelles parolles, le noble seigneur 
d’Alégre ploroit tant piteusement que merveil- 
les, et print en cest estat congé de luy. 

Il demoura encores en vie deux ou trois heu- 
res; et par les ennemys luy fut tendu ung beau 
pavillon, et ung lict de camp, sur quoy il fut 
couché; et luy fut amené ung prestre, auquel 
dévotement se confessa , et en disant ces pro- 
pres mots : « Mon Dieu! estant asseuré que tu 
» as dit que celluy qui de bon cueur retournera 
» vers toy, quelque pécheur qu'il ait esté, tu es 
» tousjours prest de le recevoir a mercy, et luy 
» pardonner. Hélas! mon Dicu, Créateur et Ré- 
» dempteur, je t’av offencé durant ma vic grief- 

» vement, dont il me desplaist de tout mon 
cueur : fe congnois bien que quant je serois 
aux désers mille ans, au pain et 4 l’eaue, en- 
cores n’esse pas pour avoir entrée en ton 
royaulme de Paradis, si, par ta grande et 
infinie bonteé, ne t’y plaisoit me recevoir ; car 
nulle créature ne peult mériter en ce monde 
si hault loyer. Mon Pere et Sauveur ! je te sup- 
plie qu’il te plaise n’avoir nul regard aux faul- 
tes par mov commises, et que ta grande mi- 
séricorde me soit préférée a la rigueur de ta 
» justice. » 

Sur la fin de ces parolles , le bon Chevalier 
sans paour et sans reprouche rendit son ame a 
Dieu , dont tous les ennemys eurent dueil non 
croyable. Par les chiefz de l’armée des Espai- 
gnolz furent commis certains gentilz-hommes 
pour le porter a l’église, ou luy fut fait solennel 
service durant deux jours. Puis par ses servi- 
teurs fut mené en Daulphiné; et en passant par les 
terres du duc de Savoye, ot son corps reposoit, 
luy fist faire autant d’honneur que s’il eust esté 
son frére. Quant les nouvelles de la mort du bon 
Chevalier furent sceues ou Daulphiné, il ne 
fault point particuligrement descripre le dueil 
qui y fut fait ; car les prélatz, gens d’église, no- 
bles et populaire , le faisoient égallement ; et 
croy quil y a mille ans qu’il ne mourut gentil- 
homme du pays plainct de la sorte. On alla au 
devant du corps jusques au pied de la montai- 
gne; et fut amené d’église en église , en grant 
honneur, jusques aupreés de Grenoble, ou, au de- 
vant du corps, une demye-lieue, furent messei- 
gneurs de la court de parlement du Daulphiné, 
messeigneurs des comptes, quasi tous les nobles 
du pays, et la pluspart de tous les bourgeois, 
manans et habitans de Grenoble; lesquelz con- 
voyérent le trespassé jusques en l’église Nostre- 
Dame dudit Grenoble, ot le corps reposa ung 
jour et une nuyt; et luy fut fait service fort so- 
lennel. Le lendemain, ou mesme honneur qu’on 
Vavoit fait entrer en Grenoble, fut conduit jus- 
ques a une religion de Mynymes, a demye-lieue 
de la ville, que autresfois avoit fait fonder son 
bon oncle l’évesque dudit Grenoble , Laurens 
Alment, ou il fut honnorablement enterré. Puis 
chascun se retira en sa maison. Mais on eust 
dit, durant ung moys, que le peuple du Daul- 
phiné n’attendoit que ruyne prochaine , car on 
ne faisoit que plorer et larmoyer ; et cesserent 
festes, dances, bancquetz, et tous autres passe- 
temps. Las! ilz avoient bien raison , car plus 
grosse perte n’eust sceu advenir pour le pays. 
Et quiconques en eut dueil au cueur , croyez 
qu’il touchoit de bien prés aux povres gentilz- 
hommes, gentilz-femmes, vefves, et aux povres 

orphelins, a qui secrétement il donnoit et dé- 
partoit de ses biens : mais avecques le temps 
toutes choses se passent, fors Dieu aymer. Le bon 
Chevalier sans paour et sans reprouche I’a craint 
et aymé durant sa vie ; aprés sa mort renommée 
luy demeure, comme il a vescu en ce monde 
entre toutes maniéres de gens. 


LE BON 


CKO 


CHAPITRE LXVI. 


Des vertus qui estoient au bon Chevalier sans 
paour et sans reprouche. 


Toute noblesse se debvoit bien vestir de 
dueil , le jour du trespas du bon Chevalier sans 
paour et sans reprouche ; car je croy que de- 
puis la création du monde, tant en la loy chres- 
tienne que payenne, ne s’en est trouvé ung 
seul qui moins luy ait fait de déshonneur, ne 
plus @honneur. I! y a ung commun proverbe 
qui dit que nu/ ne veit sans vice. Ceste reigle 
a failly a endroit du bon Chevalier ; car j’en 
prens a tesmoing tous ceulx qui l’ont veu , par- 
lans a la vérité , s’ilz en congneurent jamais ung 
seul en luy : mais, au contraire, Dieu l’avoit 
doué de toutes les vertus qui pourroient estre 
en parfaict homme , ésquelles chascune par or- 
dre se scavoit trés-bien conduyre. Il aymoit et 
craignoit Dieu sur toutes choses , ne jamais ne 
le juroit ne blasphémoit ; et en tous ses affaires 
et nécessitez avoit a luy seul son recours, estant 
bien certain que de luy et de sa garde et infinie 
bonté procédent toutes choses. II aymoit son 
prochain comme soy-mesmes : et bien l’a mons- 
tré toute sa vie, car oncques n’eut escu qui ne 
fust au commandement du premier qui en avoit 
a besongner ; et, sans en demander, bien sou- 
vent en secret en faisoit bailler aux povres gen- 
tilz-hommes qui en avoient nécessité , selon sa 
puissance. 

Il a suivy les guerres soubz les roys Charles 
huictiesme , Loys douziesme et Francois, pre- 
mier de ce nom, roys de France, par l’espace 
de trente et quatre ans, ou durant le temps ne 
s’est trouvé homme qui l’ait passé en toutes cho- 
ses servans au noble exercice des armes ; car de 
hardiesse peu de gens l’ont approché. De con- 
duyte, c’estoit ung Fabius Maximus; d’entre- 
prises subtiles , ung Coriolanus ; et de force et 
de magnanimité , ung second Hector; furieulx 
aux ennemys, doux, paisible et courtois aux 
amys. Jamais souldart qu’il eust soubz sa charge 
ne fut desmonte qu'il ne remontast; et, pour plus 
honnestement donner ces choses, bien souvent 
changeoit ung coursier ou cheval d’Espaigne , 

qui valloit deux ou trois cens escus , A ung de 
ses hommes-d’armes, contre ung courtault de 
six escus; et donnoit a entendre au gentil- 
homme que le cheval qu'il lay bailloit luy estoit 
merveilleusement propre. Une robe de veloux, 
satin ou damas , changeoit tous les coups contre 
une petite cape, affin que plus gracieusement 
et au contentement d’ung chascun il peust faire 
ses dons. On pourroit dire, il ne povoit pas don- 
ner de grans choses , car il estoit povre : autant 
estoit-il honoré d’estre parfaictement libéral, 
selon sa puissance , que le plus grant prince du 
monde; et si a gaigné, durant les guerres, 
en sa vie, cent mille francz en prisonniers, 
qu’il a départis a tous ceulx qui en ont eu be- 
soing. 

Il estoit grant aumosnier, et faisoit ses aul- 
mosnes secretement. li n’est riens si certain 
qu'il a marié en sa vie, sans en faire bruyt, 
cent povres filles orphelines , gentilz-femmes oa 
autres. Les povres veufves consoloit et leur dé 
partoit de ses biens. Avant que jamais sortir de 
sa chambre , se recommandoit 4 Dieu , disoit ses 
heures , A deux genoulx, en grande humilité; 
mais ce faisant ne vouloit qu’il y eust personne. 
Le soir, quant il estoit couché , et il congnois- 
soit que ses varletz-de-chambre estoient endor- 
mis , feust yver ou esté, se levoit en sa che- 
mise , et tout le long de son corps s’estendoit et 
baisoit la terre. Jamais ne fut en pays de con- 
queste que s'il a esté possible de trouver homme 
ou femme de la maison ou il logeait , qu’il ne 
payast ce qu'il pensoit avoir despendu ; et plu- 
sieurs fois luy a-l’on dit : « Monseigneur, c’est 
» argent perdu ce que vous baillez ; car, au par- 
» tir d’icy, on mettra le feu céans , et ostera- 
» J’on ce que vous avez donné. » II respondoit : 
« Messeigneurs , je fais ce que je doy. Dieu ne 
» m’a pas mis en ce monde pour vivre de pil- 
» lage ne de rapine; et davantage ce povre 
» homme pourra aller cacher son argent au 
» pied de quelque arbre, et quant la guerre 
» sera hors de ce pays, il s’en pourra ayder, et 
» priera Dieu pour moy. » 

Il a esté en plusieurs guerres ot il y avoit 
des Almans qui, au desloger, mectent voulen- 
tiers le feu en leurs logis; le bon Chevalier ne 
partit jamais du sien qu’il ne sceust que tout 
feust passé , ou qu'il ne laissast gardes, affin 
qu'on n’y mist point le feu. Entre toutes ma- 
nieres de gens, c’estoit la plus gracieuse per- 
sonne du monde, qui plus honnoroit gens de 
vertu , et qui moins parloit des vicieux. II es- 
toit fort mauvais flateur et adulateur. Tout son 
cas estoit fondé en vérite; et a quelque per- 
sonne que ce feust, grant prince ou autre , ne 

flechissoit jamais pour dire autre chose que la 
raison. Des biens mondains, il n’y pensa en sa 
vie; et bien l’a monstré , car 4 sa mort il n’es- 
toit guéres plas riche que quant il fut né. Quant 
on luy parloit des gens puissans et riches ou il 
pensoit qu’il n’y eust pas grande vertu, faisoit le 
sourt, et en respondoit peu; et par le contraire 
ne se povoit saouller de parler des vertueux. Il 
estimoit en son cueur ung gentil-homme parfait 
qui n’avoit que cent francs de rente , autant que 
ung prince de cent mille; et avoit cela en son 
entendement , que les biens n’anoblissent point 
le cueur. 

Le cappitaine Loys d’Ars le nourrit en jeu- 
nesse , et croy bien que soubz luy apprist le 
commencement des armes. Aussi , toute sa vie 
luy a-il porté autant d’honneur que sil eust 
esté le plus grant roy du monde. Et quant on 
parloit de luy, le bon Chevalier y prenoit plai- 
sir merveilleux , et n’estoit jamais las d’en bien 
dire. Il ne fut jamais homme suyvant les armes 
qui mieulx en congnust l’ypocrisie : et souvent 
disoit que c’est la chose en ce monde ow les 
gens sont les plus abusez ; car tel fait le hardy 
breneux en une chambre, qui aux’ champs, de- 
vant les ennemys, est doulx comme une pu- 
celle. Peu a prisé en son temps gens-d’armes 
qui habandongent leurs enseignes pour contre- 
faire les hardis ou aller au pillage. C’estoit le 
plus asseuré en guerre qu’on ait jamais congneu ; 
et 4 ses parolles eust fait combatre le plus couart 
homme du monde. 

Tl_a fait de belles victoires en son temps, 
mais on ne l’en ouyt venter; et , s’il convenoit 
qu’il en parlast , en donnoit tousjours Ja louenge 
a quelque autre. Durant sa vie a esté a la guerre 
avecques Anglois, Espaignolz, Almans, Yta- 
liens et autres nations; et en plusieurs batailles 
gaignées et perdues; mais ou elles ont esté gai- 
gnées, Bayart en estoit tousjours en partie 
cause ; et ou elles se sont perdues , s’est trouvé 
tousjours si bien faisant, que gros bonneur luy 
en est demouré. Oncques ne voulut servir que 
son prince, soubz lequel n’avoit pas de grans 
biens : et luy en a-on présenté beaucoup plus 
d’ailleurs en son vivant; mais tousjours disoit 

qu’il mourroit pour soustenir le bien public de 
ses pays. Jamais on ne luy sceut bailler com- 
mission qu'il refusast ; et si luy en a-on baillé 
de bien estranges. Mais pource que tousjours a 
eu Dieu devant les yeulx , luy a aydé a main- 
tenir son honneur ; et jusques au jour de son 
trespas , on n’en avoit pas osté le fer d’une es- 
guillette. 

1) fut licutenant pour le roy son maistre , ou 
Daulphiné , ouquel si bien gaigna le cueur, tant 
des nobles que des roturiers, quwilz feussent 
tous mors pour luy. S’il a esté prisé et honnoré 
en ses pays, ne se fault pas esmerveiller; car 
trop plus I’a esté par toutes autres nations : et 
cela ne luy a pas duré ung ne deux ans, mais- 
tant qu’il a vescu, et dure encores aprés sa 
mort; car la bonne et vertueuse vie qu’il a me- 
née luy rend louenge immortelle. Oncques ne 
fut veu qu’il ait voulu soustenir le plus grant 
amy qu’il eust ou monde, contre la raison ; et 
tousjours disoit le hon gentil-homme que tous 
empires, royaulmes et provinces sans justice, 
sont forests pleines de brigans. Es guerres a eu 
tousjours trois excellentes choses, et qui bien 
affiérent & parfaict chevalier : assault de le- 
vrier, deffense de sanglier et futte de loup. 
Brief , qui toutes ses vertus vouldroit descripre, 
il y conviendroit bien la vie d’ung bon orateur; 
car moy, qui suis débile et peu garny de 
science , n’y scauroye attaindre; mais de ce 
que j’en ay dit, supplie humblement a tous lec- 
teurs de ceste présente histoire, le vouloir 
prendre en gré; car j’ay fait le mieulx que jay 
peu , mais non pas qui estoit bien deu pour la 
louenge dung si parfaict et vertueux person- 
nage , que le bon Chevalier sans paour et sans 
reprouche, le gentil seigneur de Bayart. Du- 
quel Dieu , par sa grace, vueille avoir l’ame en 
Paradis. Amen. 


Cy fine la trés-joyeuse, plaisante et récréa- 
tive Histoire , composée par le loyal serviteur, 
des fatctz, gestes , triumphes et prouesses du 
bon Chevalier sans paour et sans reprouche , le 
gentil seigneur de Bayart. 

